
Įvadas antrajam leidimui 


Gerbiamasis skaitytojau, 


Jūsų rankose — atnaujintas ir papildytas 2012 m. išleisto Lietuvos konstitucinės tei- 
sės vadovėlio leidimas. Malonu prisiminti, kad jis buvo dedikuotas prof. dr. Juozui 
Žiliui, vienam iš garsiausių Lietuvos teisininkų konstitucionalistų, buvusiam Lie- 
tuvos Konstitucinio Teismo pirmininkui. Vadovėlis buvo labai palankiai įvertintas 
aukštųjų mokyklų teisės studentų, teisės mokslininkų ir praktinį teisinį darbą dir- 
bančių teisininkų. 

Konstitucinė teisė yra jurisprudencinė teisė. Per laikotarpį nuo vadovėlio pir- 
mojo leidimo Lietuvos Respublikos Konstitucinis Teismas, aiškindamas įvairių 
Konstitucijos nuostatų turinį, plėtodamas ankstesnę oficialiąją konstitucinę dokt- 
riną, atskleisdamas vis naujų Konstitucijos nuostatų aspektų, priėmė nemažai nu- 
tarimų, sprendimų ir išvadų. Antai Konstitucinis Teismas suformavo Konstitucijos 
keitimo procesinių ir materialiųjų reikalavimų doktriną, pagal kurią nei Seimas, nei 
Tauta referendumu negali daryti tam tikro turinio Konstitucijos pataisų. Buvo išplė- 
tota ir iš esmės pakoreguota referendumo konstitucinė doktrina, leidžianti Seimui 
neskelbti referendumo, nors ir būtų surinkta 300 tūkstančių piliečių, reikalaujančių 
skelbti referendumą, parašų. Buvo atskleista naujų teisėjų ir teismų nepriklauso- 
mumo konstitucinio principo aspektų. Labai reikšminga Konstitucinio Teismo su- 
formuota doktrina, pagal kurią Seimo laikinosios tyrimo komisijos, tirdamos joms 
pavestus klausimus, negali daryti Konstitucijai prieštaraujančių išvadų, o Seimas ne- 
gali joms pritarti. Seimo sudaromų valstybės institucijų vadovų nepriklausomumui 
užtikrinti labai svarbus Konstitucinio Teismo nutarimas, kuriame konstatuota, kad 
Seimo nepritarimas valstybės institucijos vadovo pateiktai šios institucijos veiklos 
metų ataskaitai nėra pagrindas atleisti tos valstybės institucijos vadovą iš pareigų. 
Konstitucinio Teismo nutarimuose taip pat buvo išplėtota Konstitucijos nuostatų 
vientisumo doktrina, atskleista naujų asmens socialinių ir kitų teisių apsaugos as- 
pektų, aiškinamas įvairių Konstitucijos nuostatų turinys. 

Po vadovėlio pirmojo leidimo teisės mokslininkai paskelbė nemažai prasmingų 
mokslo darbų, kuriuose nagrinėjamos įvairios teorinės ir praktinės Lietuvos kons- 
titucinės teisės ir konstitucinės justicijos problemos. Daug naujų ir įdomių įžvalgų 
buvo pateikta tarptautinėse ar nacionalinėse mokslinėse konferencijose, skirtose 
Konstitucijai, asmens konstitucinių teisių ir laisvių apsaugos, kitų Konstitucijoje 
įtvirtintų vertybių įgyvendinimo aspektams aiškinti. Per tą laikotarpį buvo priimta 
nemažai naujų įstatymų ir kitų teisės aktų. Konstitucijos negalima aiškinti remiantis 
įstatymais ir kitais teisės aktais, bet žinoti ordinariniuose teisės aktuose nustatytą 
naują teisinį reguliavimą svarbu, nes tai padeda geriau pažinti atitinkamus teisės 
institutus. Deja, buvo priimta ir tokių įstatymų ir kitų teisės aktų, kurie Konsti- 
tucinio Teismo buvo pripažinti prieštaraujančiais Konstitucijai. Susipažinimas su 
Konstitucinio Teismo argumentais, kuriais buvo grindžiamas Konstitucinio Teismo 
sprendimas dėl kai kurių įstatymų ir kitų teisės aktų prieštaravimo Konstitucijai, 
leidžia geriau suprasti oficialiosios konstitucinės doktrinos raidą ir jos pokyčius. 


Įvadas 


Šios ir kitos aplinkybės paskatino autorių kolektyvą atnaujinti Lietuvos konsti- 
tucinės teisės vadovėlį papildant jį naujausia oficialia konstitucine doktrina, konsti- 
tucinės teisės mokslininkų atliktais naujais įvairių konstitucinių institutų tyrimais, 
taip pat žiniomis apie pastaraisiais metais priimtus įstatymus ir kitus teisės aktus, 
susijusius su Konstitucijos nuostatomis ir jų įgyvendinimu. 

Tikimės, kad šis atnaujintas ir papildytas Lietuvos konstitucinės teisės vado- 
vėlis tikrai bus naudingas aukštųjų mokyklų teisės studentams, dėstytojams, teisės 
mokslininkams, taip pat praktinį teisinį darbą dirbantiems teisininkams bei visiems 
besidomintiems Lietuvos konstitucine teise. 


Autorių vardu 


prof. dr. V. SINKEVIČIUS 

1. Konstitucijos teorijos pagrindai 
1.1. Konstitucijos sąvoka 


Konstitucijos sąvokos tyrimo įžangoje — termino konstitucija etimologijos klausimas. 
Mokslinėje literatūroje šis terminas kildinamas iš lotynų kalbos žodžių constitutio 
(liet. imperatoriaus dekretas, įsakymas; santvarka; susitarimas), constituo (liet. nu- 
statyti; įsteigti; sukurti; apibrėžti; įtvirtinti). Lotyniška žodžio konstitucija prigimtis 
sufleruoja apie tolimos praeities istorijos ištakas. Išties šios sąvokos istorijos pradžia — 
senovės Romos valstybinė praktika. Lotynišku terminu rem publicam constituere 
buvo vadinami svarbius valstybinės tvarkos klausimus reguliavę teisiniai aktai. Iš 
Romos imperijos laikų žinoma imperatoriaus aktų rūšis — constitutiones. Viduram- 
žiais konstitucijomis vadinti privilegijų ir laisvių pripažinimo aktai, šis terminas 
vartotas ir kanonų teisėje. Naujųjų laikų pradžioje sąvoka fundamental constitution 
of the Kingdom jau minima ir Šlovingąją revoliuciją (1688—1689 m.) išgyvenančioje 
Anglijoje. Tokia žodžio konstitucija genezės ir vartosenos istorija, bet pabrėžtina, 
kad kalbant apie konstitucijos kaip žodžio ir konstitucijos kaip teisinio reiškinio (teisinės 
tikrovės) istorijas svarbūs ne tie patys dalykai. Šią skirtį pirmiausia lemia gerokai besi- 
skiriantys jų kilmės laikotarpiai. Antai, kaip minėta, terminas konstitucija jau žinotas 
antikinės Romos laikais, o konstitucijos kaip valdžią ribojančios aukščiausiosios tei- 
sės koncepcija įsitvirtino tik konstitucionalizmo eroje, kurios pradžią žymi XVIII a. 
konstitucinės idėjos, konstitucinis sąjūdis ir pirmosios rašytinės konstitucijos. 

Pirmoji rašytinė konstitucija, galiojanti iki šiol, yra Jungtinių Amerikos Valstijų 
konstitucija, priimta 1787 metais. Jos amžininkės, pirmosios konstitucijos Euro- 
poje — 1791 m. gegužės 3 d. Lenkijos ir Lietuvos valstybės bei 1791 m. rugsėjo 
3 d. Prancūzijos konstitucijos. Pirmosios rašytinės konstitucijos išreiškė tos epo- 
chos demokratinių jėgų siekius, įtvirtino tautos suvereniteto, valdžių padalijimo 
ir pusiausvyros, piliečių teisių apsaugos idėjas. Šios ir kitos konstitucionalizmo ak- 
siomomis tapusios idėjos nebuvo dešimtmečio ar šimtmečio žmonijos politinės ir 
teisinės minties raidos rezultatas. Konstitucionalizmo ištakos regimos jau antikoje, 
o aukščiausių taisyklių svarbos suvokimas mena netgi biblinius laikus. Įvairių kons- 
titucionalizmo aspektų ištakų pasitaiko graikų filosofų darbuose. Jie tampa teoriniu 
tolesnio požiūrių ir koncepcijų vystymosi pamatu. Konstitucionalizmo idėjoms for- 
muotis neabejotinai padeda ir graikų miestų valstybių, Romos respublikinių laikų 
praktika. Toliau — viduramžių ir naujųjų laikų teorinis ir praktinis palikimas, plėto- 
jantis pažangias praeities idėjas, pateikiantis naujas ar pakeičiantis ankstesnes prak- 
tikoje nepasiteisinusias vizijas. Nepaisant visos šios ideologinės ir praktinės patirties 
reikšmingumo, ji laikytina tik konstitucionalizmo priešistore, kurioje formavosi bū- 
simos nuoseklios doktrinos elementai'. 

Tyrinėjamoje konstitucionalizmo priešistorėje galima aptikti ir konstitucijos 
šiuolaikine formaliąja prasme prototipų. Savaime suprantama, savo esme šiuolaikinei 
konstitucijai artimiausi teisiniai aktai buvo parengti skaičiuojant paskutiniuosius 
konstitucionalizmo priešistorės amžius. Pirmoji rašytinės konstitucijos metmenis pa- 
teikė Anglija. Du Anglijos revoliucijos laikų aktai šiuo požiūriu turi ypatingą reikšmę. 


! Apie tai plačiau: JARAšIŪNAS, E. Konstitucionalizmo priešistorė: ištakos ar pirmavaizdis? Jurispruden- 


cija, 2009, 4(118), p. 21—46. 

I skyrius 


1647 m. Agreement of the People (deja, likęs vien projektu) turėjo tapti tautos sutartimi, 
aukštesniu teisiniu lygmeniu įgyvendinančia covenant arba, kitaip tariant, „tautos 
sutarties“ idėją, kitas aktas — 1653 m. Instrument of government — naujos valdymo 
formos įtvirtinimo aktu. Greta šių dviejų dokumentų negalima nepaminėti ir dar 
labiau anglų konstitucionalizmo pagrindus stiprinusios 1689 m. Teisių deklaracijos 
(Bill of Rights). XVII a. konstitucijos mintis brendo ne tik Anglijoje, bet ir jos kolo- 
nijose Šiaurės Amerikoje. Ją įgyvendinant vadovautasi puritonų pasiūlyta covenant 
idėja. Taigi sutarties, jungiančios krikščioniškos bendruomenės narius, idėja imta 
taikyti ir politiniams junginiams. Kolonistai Šiaurės Amerikoje pasirašydavo Plan- 
tation Covenants, kuriomis įsipareigodavo sukurti bendruomenę, organizuoti joje 
valdžią ir šiai valdžiai paklusti. Kaip vienas seniausių tokio pobūdžio susitarimų 
minimas prieš pat Plimuto miesto įkūrimą laive „Mayflower“ 1620 m. lapkričio 
11 d. „tėvų piligrimų“ sudarytas Mayflover Compact. Jį pasirašiusieji susitarė jungtis 
į bendruomenę, tam tikrą „politinį kūną“ kuriam siekiant visuotinės gerovės sutei- 
kiama galia leisti teisingus ir visiems vienodus įstatymus. Neabejotinai reikšmingu 
šio susitarimo aspektu laikytinas požiūris, kad valdymas yra grindžiamas susitarimu, 
todėl tam, kad valdžia būtų legitimi, ji turi kilti iš valdomųjų sutikimo. Kitas žy- 
mus teisės šaltinis, laikomas konstitucijos prototipu, buvo priimtas 1639 m. sausio 
14 dieną. Dokumentą, pavadintą Fundamental Orders of Connecticut, priėmė Ko- 
nektikuto kolonijos taryba. Šis teisinis aktas reglamentavo šalia Konektikuto upės 
įsikūrusių miestų valdymą, valdžios struktūrą ir galias. Britų kolonistų sudarinė- 
ti Plantation Covenants, kuriais bandyta reguliuoti politinius santykius kolonijose, 
svarbūs ne tik JAV, bet ir konstitucionalizmo raidai apskritai. Jie žymėjo dar vieną 
į konstituciją orientuotą tendenciją, kiek vėliau įprasmintą „Konfederacijos ir am- 
žinosios sąjungos straipsnių“, atskirų valstijų konstitucijų ir galiausiai JAV konstitu- 
cijos priėmimu. 1787 m. JAV konstitucijos priėmimas laikomas pirmuoju konsti- 
tucionalizmo įtvirtinimo valstybės gyvenime bandymu, suteikusiu impulsą tolesnei 
konstitucionalizmo sklaidai pasaulyje. Todėl teigiama, kad konstitucijos terminas ir 
konstitucingumo sąvoka ta prasme, kuria dabar jie vartojami, buvo visuotinai pripa- 
žinti remiantis Amerikos konstitucijos kūrimo patirtimi. 

JAV konstitucija kartu su kitomis XVIII a. pabaigoje priimtomis pirmosiomis 
rašytinėmis konstitucijomis (Lenkijos ir Lietuvos valstybės; Prancūzijos — 1791 m.) 
žymi konstitucionalizmo eros pradžią. Tai pirmojo konstitucijų raidos etapo (ban- 
gos) konstitucijos, padėjusios tolesnio konstitucionalizmo įtvirtinimo pasaulyje 
pamatus. Galima teigti, kad nors pirmosiose konstitucijose įtvirtintų reguliavimo 
modelių įtaka tolesnei konstitucionalizmo raidai skirtinga, bet nuo pat XVIII a. pa- 
baigos konstitucijų esmės samprata liko ta pati: valdžios ribojimas konstitucija, aukš- 
čiausios galios teisės aktu, siekiant apsaugoti asmens teises ir laisves. Jos aukščiausiu 
teisiniu lygiu įtvirtino demokratijos ir asmens laisvės standartus, pradėjo procesą, 
kuris per du šimtmečius apėmė visą pasaulį. Pirmieji konstituciniai aktai neatsira- 
do iš nieko. Konstitucijų priėmimas brendo veikiamas valdžios ribojimo tradicijos, 
elito teisinės sąmonės ir visuomeninių lūžių. Radikalių socialinių transformacijų 
metu konstitucijos idėja pasirodė esanti vaisinga, siekiant šiems procesams suteik- 
ti kryptingus teisinius rėmus. Pirmosios rašytinės konstitucijos įtvirtino valdžios 
organizaciją ir asmens teises, t. y. pasiūlė minimalaus konstitucinio reguliavimo, 

be kurio konstitucija negali vadintis konstitucija, koncepciją. Iš karto pateikti keli 
konstituciniai modeliai patvirtino taisyklę, kad vieno visiems tinkamo konstitucinio 
modelio negali būti, kad konstitucinės sistemos turi atitikti šalies socialinius porei- 
kius, kultūrą. Svarbu paminėti, kad pirmosiose konstitucijose buvo pateikti ir šian- 
dien aktualumo nepraradę konstitucijų kūrimo technikos standartai: itin bendros 
nuostatos, formuluojamos kaip principai; struktūra; sudėtingos keitimo taisyklės, 
siekiant laiduoti šių aktų stabilumą“. 

Kaip šiandien suvokiama konstitucija? Skirtinguose moksliniuose šaltiniuose ga- 
lima rasti įvairiausių konstitucijos apibrėžimų, akcentuojančių ir išskiriančių vienus 
ar kitus šio teisės akto bruožus, ypatybes. Konstitucijos esmė labai aiškiai gali būti 
nusakoma vieno iš Jungtinių Amerikos Valstijų kūrėjų Tomo Peino (Thomas Paine) 
žodžiais: „Konstitucija yra ne valdžios, o žmonių, steigiančių (konstituojančių) valdžią, 
aktas. Valdžia be konstitucijos — galia be teisės. Konstitucija yra valdžios antecedentas, 
o valdžia — tik konstitucijos kūrinys.“ 

Šiuo metu galiojančios demokratinės konstitucijos grindžiamos nekvestionuoja- 
mu principu, kad vienintelis suverenas valstybėje yra pilietinė tauta, o konstitucija — 
aukščiausios galios teisės aktas, nes ji yra iš tautos suvereniteto kylančios steigiamo- 
sios galios kūrinys. Antai 1787 m. JAV konstitucijos preambulėje skelbiama: „Mes, 
Jungtinių Valstijų Tauta, siekdami sukurti tobulesnę sąjungą, įtvirtinti teisingumą, 
užtikrinti šalyje rimtį, organizuoti bendrą gynybą, rūpintis visuotine gerove, apsau- 
goti mums ir mūsų palikuonims laisvės teikiamus gėrius, nustatome ir priimame šią 
Jungtinių Valstijų Konstituciją.“ Tai pirmoji konstitucija pasaulyje, priimta tautos 
vardu („We the people of <...>“). Joje įtvirtintas principas, kad konstituciją skelbia 
tauta, žmonijos istorijoje vėliau pakartotas daug kartų, daugelio pasaulio valstybių 
konstitucijose. 1958 m. Prancūzijos Respublikos konstitucijoje įtvirtinama, kad Res- 
publikos Vyriausybė pasiūlė, Prancūzijos liaudis priėmė, Respublikos prezidentas 
promulguoja šį konstitucinį įstatymą. Konstitucijos I skirsnyje („Apie suverenitetą“) 
nustatyta, kad „nacionalinis suverenitetas priklauso liaudžiai, liaudis jį įgyvendina 
per savo atstovus arba referendumu. Jokia liaudies dalis, joks asmuo negali prisiskirti 
jos vykdymo“ (3 straipsnis). Šios konstitucijos sudedamąja dalimi esančios 1789 m. 
Žmogaus ir piliečio teisių deklaracijos 3 straipsnyje taip pat pabrėžiama, kad suvere- 
niteto principas iš esmės glūdi tautoje. Jokia korporacija, joks asmuo negali vykdyti 
valdžios, kuri aiškiai nekyla iš tautos. 1949 m. Vokietijos Federacinės Respublikos 
Pagrindinio įstatymo preambulėje pabrėžiama, kad „suvokdama savo atsakomybę 
prieš Dievą ir žmones, įkvėpta noro tarnauti pasaulinei taikai, Vokiečių Tauta, kaip 
lygiateisė suvienytos Europos narė, remdamasi konstitucijos leidžiamąja valdžia, pri- 
ėmė šį Pagrindinį Įstatymą“. Pagrindinio įstatymo 20 straipsnis įtvirtina tokius šio 
konstitucinio akto principus: „Visa valstybinė valdžia kyla iš Tautos. Tauta ją vyk- 
do per rinkimus ir balsavimus bei per ypatingas įstatymų leidžiamosios, vykdomo- 
sios ir teisminės valdžios institucijas; įstatymų leidybą saisto konstitucinė santvarka, 
vykdomąją ir teisminę valdžias — įstatymas ir teisė; kiekvienam, kuris imtųsi šią tvarką 
panaikinti, visi vokiečiai turi teisę pasipriešinti, jei kita pagalba negalima.“ 1997 m. 


* Apie tai plačiau: JARAšIŪNAS, E. Apie pirmąsias konstitucijas ir jų reikšmę. Jurisprudencija, 2010, 
2(120), p. 23—52. 

Lenkijos Respublikos konstitucijos preambulėje teigiama, kad „rūpindamiesi mūsų 
Tėvynės būtimi ir ateitimi, 1989 metais atgavę galimybę suvereniai ir demokratiškai 
spręsti jos likimą, mes, Lenkijos Tauta — visi Respublikos piliečiai <...>, priimame 
Lenkijos Respublikos Konstituciją, kaip pagrindinę valstybės teisę, pagrįstą pagarba 
laisvei ir teisingumui, valdžių bendradarbiavimu, visuomenės dialogu ir subsidiaru- 
mo principu, stiprinančiu piliečių ir jų bendrijų teises“. Konstitucijoje taip pat numa- 
tyta, jog „Lenkijos Respublikoje aukščiausia valdžia priklauso Tautai. Tauta įgyven- 
dina valdžią per atstovus arba tiesiogiai“ (4 straipsnis); „viešosios valdžios institucijos 
veikia remdamosi teise ir neperžengdamos jos ribų“ (7 straipsnis). 

1992 m. Lietuvos Respublikos Konstitucijos preambulė taip pat patvirti- 
na, kad jos šaltinis — Tauta. Tęsiant šią mintį, kitose Konstitucijos nuostatose 
nurodoma, jog Lietuvos valstybę kuria Tauta. Suverenitetas priklauso Tautai 
(2 straipsnis). Niekas negali varžyti ar riboti Tautos suvereniteto, savintis visai Tau- 
tai priklausančių suverenių galių. Tauta ir kiekvienas pilietis turi teisę priešintis bet 
kam, kas prievarta kėsinasi į Lietuvos valstybės nepriklausomybę, teritorijos vienti- 
sumą, konstitucinę santvarką (3 straipsnis). Aukščiausią suverenią galią Tauta vykdo 
tiesiogiai ar per demokratiškai išrinktus savo atstovus (4 straipsnis). Valstybės valdžią 
Lietuvoje vykdo Seimas, Respublikos Prezidentas ir Vyriausybė, Teismas. Valdžios 
galias riboja konstitucija. Valdžios įstaigos tarnauja žmonėms (5 straipsnis). 

Pabrėžtina, kad teisės moksle terminas konstitucija vartojamas dviem prasmė- 
mis: konstitucija formaliąja prasme (juridinė konstitucija) ir konstitucija materialiąja 
prasme (faktinė, materialioji konstitucija). 

Formalioji konstitucija dažniausiai apibrėžiama kaip pagrindinis ir svarbiausias, 
aukščiausią teisinę galią turintis valstybės teisės aktas, priimamas ir keičiamas ypa- 
tinga tvarka. Jis nustato valstybės valdžios organizavimo ir funkcionavimo pagrin- 
dus, apibrėžia asmens ir valstybės santykius. 

Lietuvoje ne vienas autorius konstituciją apibrėžia kaip tautos priimtą arba 
aprobuotą aukščiausiąją teisę, įtvirtintą didžiausios teisinės galios akte, nustatan- 
čiame valdžios organizavimą ir asmens teisinės padėties pagrindus. Ji ne tik nustato 
teisės kūrimo procedūras, bet ir kreipia teisinio reguliavimo turinį. Konstituciniais 
imperatyvais būtina vadovautis visose valstybiškai organizuotos visuomenės gyve- 
nimo srityse. Šis aktas priimamas ir keičiamas ypatinga tvarka, jo viršenybę teisės 
sistemoje užtikrina konstitucinė kontrolė. 

Konstitucija materialiąja prasme suvokiama kaip reali valstybės valdžios orga- 
nizacija, faktinis asmens statusas valstybėje, kitaip tariant, realiai susiklostę visuo- 
meniniai santykiai. Reikia pabrėžti, kad materialioji konstitucija gali nesutapti su 
formaliąja, t. y. konstitucijoje projektuojama valstybės santvarka gali neatspindėti 
valstybinio gyvenimo realijų. Juridinės ir faktinės konstitucijų skirtumus lemia įvai- 
rūs veiksniai. Konkrečiu laiku priimta konstitucija dėl įvairių socialinių, politinių 
ar ekonominių pokyčių gali nebeatitikti pasikeitusios tikrosios padėties, todėl tenka 
juridinę konstituciją derinti su faktine, t. y. užtikrinti, kad konstitucijos normos ir 
principai atitiktų realius santykius. Priešingu atveju kiltų konstitucijos fiktyvumo 
problema. Demokratinėse valstybėse faktinės ir juridinės konstitucijos prieštaras 
neretai padeda įveikti oficiali konstitucinė doktrina, formuluojama konstitucinės 
kontrolės institucijų jurisprudencijoje. Kitas būdas — konstitucijos pataisos ar naujos 


16 


1.1. Konstitucijos sąvoka 


konstitucijos priėmimas. Fiktyvios konstitucijos būdingos autoritariniams ir totali- 
tariniams režimams. Šiose konstitucijose deklaruojamas vertybes ir demokratines 
nuostatas paneigia valstybės valdžios institucijų praktika. Dažnai tokios konstitu- 
cijos — tik fasadas, mažai ką bendra turintis su realiu valstybės funkcionavimu ir 
tikrąja žmogaus padėtimi visuomenėje. Tokiose santvarkose konstitucija yra ne tiek 
teisinis, kiek politinis, ideologinis dokumentas. 

Toliau nagrinėjant konstitucijos teorijos pagrindus terminas konstitucija bus 
vartojamas formaliąja prasme. Šiuo terminu bus įvardijamas ypatingas valstybės tei- 
sės aktas, o ne faktiškai susiklostantys visuomeniniai santykiai. 

Minėta, kad teisės mokslas referuoja įvairius konstitucijos apibrėžimus, tačiau 
teisiškai reikšminga, vienintele, visus susaistančia konstitucijos sąvoka laikytina tik 
ta, kuri formuluojama oficialioje konstitucinėje doktrinoje. Būtent joje pateikiama 
konstitucijos samprata turi būti vadovaujamasi atskleidžiant konstitucijos prasmę 
ir turinį. Tik ši samprata laikytina orientyru aiškinant ir taikant šalies konstituciją. 

Kokia konstitucijos samprata atskleidžiama vienintelio oficialaus Lietuvos Res- 
publikos Konstitucijos aiškintojo — Konstitucinio Teismo — jurisprudencijoje? Joje 
konstatuojama, kad Lietuvos Respublikos Konstitucija buvo priimta 1992 m. spalio 
25 d. referendumu — visos Tautos balsavimu. Referendumas, kuriame buvo priimta 
Konstitucija, buvo organizuotas laikantis Lietuvos valstybės demokratinės teisinės 
tradicijos. Konstitucijos šaltinis yra pati valstybinė bendruomenė — pilietinė Tauta. 
Konstitucija — tai aukščiausios teisinės galios aktas, kuriame atsispindi visuomenės 
sutartis —visų Lietuvos Respublikos piliečių demokratiškai prisiimtas įsipareigojimas 
jų dabartinei ir būsimosioms kartoms gyventi pagal Konstitucijoje įtvirtintas pama- 
tines taisykles ir joms paklusti, kad būtų užtikrintas valdžios legitimumas, jos spren- 
dimų teisėtumas, žmogaus teisės ir laisvės, kad visuomenėje būtų santarvė. Konsti- 
tucija, kaip aukščiausios teisinės galios aktas ir visuomenės sutartis, yra grindžiama 
universaliomis, nekvestionuojamomis vertybėmis — suvereniteto priklausymu Tau- 
tai, demokratija, žmogaus teisių ir laisvių pripažinimu bei jų gerbimu, pagarba teisei 
bei teisės viešpatavimu, valdžios galių ribojimu, valdžios įstaigų priederme tarnauti 
žmonėms ir atsakomybe visuomenei, pilietiškumu, teisingumu, atviros, teisingos, 
darnios pilietinės visuomenės ir teisinės valstybės siekiu. Konstitucijoje yra nusta- 
tyti Žmogaus ir valstybės santykių, viešosios valdžios formavimo ir funkcionavimo, 
Tautos ūkio, vietos savivaldos, kitų svarbiausių visuomenės ir valstybės gyvenimo 
santykių pagrindai. Priėmusi Konstituciją pilietinė Tauta padėjo savo, kaip valsty- 
binės bendruomenės, bendro gyvenimo norminį pagrindą ir įtvirtino valstybę kaip 
bendrą visos visuomenės gėrį. Konstitucija yra aukščiausioji teisė. Ji nubrėžia gai- 
res visai teisės sistemai — visa teisės sistema kuriama Konstitucijos pagrindu. Teise 
ir teisingumu grindžiamos demokratinės valstybės viena svarbiausių priedermių — 
gerbti, ginti ir saugoti tas vertybes, taip pat ir žmogaus teises bei laisves, kuriomis 
yra grindžiama pati Tautos priimta Konstitucija ir kurių realus įtvirtinimas, gynimas 
bei apsauga yra pačios valstybės raison d ėtre; priešingu atveju valstybė negalėtų būti 
laikoma bendru visos visuomenės gėriu“. 


* Konstitucinio Teismo 1994 m. liepos 22 d. nutarimas. Valstybės žinios, 1994, Nr. 57-1120; 2004 m. 
gegužės 25 d. nutarimas. Valstybės žinios, 2004, Nr. 85-3094; 2006 m. rugpjūčio 19 d. nutarimas. Vals- 
tybės žinios, 2006, Nr. 90-3529, atitaisymas — 2006, Nr. 137. 


17 


I skyrius 


Analizuojant šią Konstitucinio Teismo oficialiąją doktriną matyti, kad joje at- 
spindėti visi svarbiausi konstitucijos sąvokos aspektai. Jų visuma atskleidžia kons- 
titucijos esmę. Pirma, vienintelis Konstitucijos šaltinis — Tauta. Antra, demokrati- 
nis Konstitucijos priėmimo būdas visos Tautos balsavimu — referendumu. Trečia, 
Konstitucija — aukščiausioji teisė. Joks kitas teisės aktas neprilygsta jai teisine galia. 
Ketvirta, Konstitucija — visuomenės sutartis, valstybinės bendruomenės bendro gy- 
venimo norminis pagrindas. Penkta, Konstitucija — pilietinės Tautos įsipareigojimas 
gyventi pagal Konstitucijoje įtvirtintas pamatines taisykles ir joms paklusti. Šešta, 
Konstitucija — ilgalaikis įsipareigojimas, saistantis dabarties ir ateities kartas. Septin- 
ta, įsipareigojimas laikytis Konstitucijos ir jai paklusti nėra savitikslis — jis užtikrina 
valdžios legitimumą, jos sprendimų teisėtumą, žmogaus teises ir laisves, santarvę 
visuomenėje. Aštunta, Konstitucija grindžiama universaliomis nekvestionuojamo- 
mis vertybėmis. Devinta, Konstitucija nustato svarbiausių visuomenės ir valstybės 
gyvenimo santykių pagrindus. Dešimta, Konstitucija įtvirtina valstybę kaip bendrą 
visos visuomenės gėrį. Vienuolikta, Konstitucija — teisinės sistemos branduolys. Ji 
orientuoja visą teisės sistemą, teisės sistema kuriama jos pagrindu. Dvylikta, viena 
svarbiausių demokratinės valstybės priedermių — gerbti, ginti ir saugoti vertybes, 
kuriomis grindžiama Konstitucija. 


1.2. Konstitucijos funkcijos 


Konstitucijos socialinė esmė glaustai gali būti apibūdinama teigiant, kad konstitucija 
teisine forma įtvirtina pilietinę santarvę, visuomenės sutarimą gyventi vadovaujan- 
tis socialiniu kompromisu ir gerbiant žmogaus teises bei laisves. Iš šio apibrėžimo 
matyti, kad teisinis konstitucijos dėmuo yra neatsiejamai susijęs su socialiniu konsti- 
tucijos dėmeniu. Kitaip tariant, konstitucija visuomenės susitarimui dėl svarbiausių 
bendro gyvenimo taisyklių tik suteikia teisinę formą. Konstitucijos turinys — socia- 
linio kompromiso rezultatas. Jame, atsižvelgiant į konstitucijos paskirtį bei prasmę, 
susipina politiniai ir ideologiniai momentai, todėl konstitucija — ne tik pagrindinis, 
aukščiausios galios teisinis, bet taip pat ir politinis bei ideologinis dokumentas. Kaip 
teisinis dokumentas, konstitucija yra teisės normų ir principų sistema, reguliuojanti 
svarbiausius visuomenės ir valstybės gyvenimo santykius. Kaip politinis dokumentas, 
ji atspindi tam tikrą šalies politinių jėgų susitarimą, kompromisą, nustatantį, kokio- 
mis formomis vyks politinis procesas, kokiomis priemonėmis politinės jėgos galės 
ginti savo interesus. Kaip ideologinis dokumentas, konstitucija išreiškia tam tikrą 
pasaulėžiūrą, įkūnydama konkrečias vertybes, idealus ir siekius. 

Šiuos konstitucijos, kaip teisinio, politinio bei ideologinio dokumento, aspek- 
tus atskleidžia ir atitinkamos jos socialinės funkcijos. Todėl teisinėje literatūroje 
įprastai nurodoma, kad konstitucija atlieka teisinę, politinę ir ideologinę funkcijas. 
Konstitucijos funkcija — tai vaidmuo, kurį ji atlieka valstybės socialinėje, politinėje, 
teisinėje tikrovėje. 

Teisinė konstitucijos funkcija. Konstitucija visų pirma yra pagrindinis, 
aukščiausios galios teisės aktas, teisės sistemos centras, kuriame įtvirtintos normos 
ir principai lemia teisinio reguliavimo turinį ir kryptį. Pabrėžtina, kad ilgą laiką 
vyravusį požiūrį, jog konstitucija — tai politinis ar filosofinio pobūdžio aktas, tik 
bendriausia tautos nusistatymo gyventi vienaip ar kitaip išraiška, bet ne konkrečios, 

imperatyvios teisės normos bei principai, pakeitė daugelyje šalių įsitvirtinęs ir su- 
stiprėjęs konstitucinės kontrolės institutas. Būtent teisės aktų atitikties konstitucijai 
tikrinimas, konstitucinių ginčų nagrinėjimas atskleidė ir išryškino tai, kad konsti- 
tucija visų pirma yra teisės normų aktas. Be to, konstituciją sudaro aukščiausiosios 
galios teisės normos ir principai, esantys teisinio reguliavimo šerdimi ir taikomi 
tiesiogiai. Šie konstitucijos suvokimo pokyčiai lėmė jos tapsmą realia teisine tikrove, 
konstitucinio teisėtumo užtikrinimo sąlyga. 

Politinė konstitucijos funkcija. Analizuojant šiuolaikinės konstitucijos 
reikšmę neretai pabrėžiama, kad konstitucija yra tobuliausias modernios politikos 
instrumentas. Konstitucija nustato valstybės valdžios organizaciją, jos įgyvendini- 
mą, valstybės valdžios ir visuomenės santykius, įtvirtina pagrindines taisykles, kurių 
turi būti paisoma politinėje kovoje siekiant valstybės valdžios ar ją įgyvendinant. 
Ji nustato aiškias valstybės valdžios galių ribas. Tik taip politinis procesas gali tapti 
aiškus, apibrėžtas, prognozuojamas, orientuotas į konstitucijoje įtvirtintus tautos 
siekius. Paprastai tariant, konstitucija įtvirtina taisykles, kuriomis vadovaujantis yra 
valdoma valstybė. 

Ideologinė konstitucijos funkcija. Konstitucijoje įtvirtinamas ne tik vals- 
tybės valdžios organizavimo ir funkcionavimo modelis. Šis ypatingas teisinis aktas 
taip pat įprasmina visuomenės pažiūrų, idėjų sistemą. Pastarojoje atsispindi visuo- 
menės vertybės, pasaulėžiūra, visuomenės ir valstybės santykių doktrina. Šiandie- 
ninėse demokratinėse visuomenėse ypatinga reikšmė teikiama žmogaus teisių ir 
laisvių prioritetui, atviros, darnios pilietinės visuomenės, teisinės valstybės idėjoms. 
Tautos suverenitetas, atstovaujamoji demokratija, valdžių padalijimas, parlamenta- 
rizmas, politinis ir ideologinis pliuralizmas, pagarba žmogaus teisėms, jų apsauga 
ir kt. seniai tapo neatsiejamais ideologiniais konstitucinės demokratijos atributais. 
Konstitucija kuriama ilgalaikei perspektyvai, todėl ji laiduoja ir tam tikros vertybi- 
nės kultūros formavimąsi — dėl konstitucinio reguliavimo stabilumo ir tęstinumo iš 
kartos į kartą perduodamos konstituciniais imperatyvais tapusios visuomenės ver- 
tybinės nuostatos. Konstitucija ne tik formuoja vertybinę orientaciją, bet ir ugdo 
pagarbą konstitucinėms vertybėms. Taip skiepijamas požiūris, kad būtina laikytis 
konstitucijos, ginti jos saugomus teisinius gėrius. 


1.3. Konstitucijos forma 


Konstitucinės taisyklės įkūnijamos tam tikra forma. Konstitucijos forma — tai kons- 
titucinio reguliavimo įtvirtinimo būdas. Pasaulio patirtis šiuo klausimu įvairi. Tei- 
sinėje literatūroje skiriamos rašytinės ir nerašytinės konstitucijos (pastarosioms api- 
būdinti labiau tiktų konstitucinių teisinių junginių pavadinimas). 

Rašytinės konstitucijos įtvirtinimo istorijos pradžia — jau minėtos 1787 m. JAV, 
1791 m. Lenkijos ir Lietuvos valstybės, Prancūzijos konstitucijos. Kodėl priimamas 
rašytinės teisės aktas? Rašytinės formos konstitucijos siekis aiškus — toks įtvirtinimo 
būdas geriausiai užtikrina aukščiausios teisinės galios normų bei principų laikymąsi. 
Rašytinė konstitucija — tai vientisas teisės aktas arba keli teisiniai aktai, sudarantys 
valstybės konstituciją. Ji išsiskiria savo formalia aukščiausia teisine galia, t. y. savybe, 
kuri nėra būdinga nerašytinei konstitucijai. Daugumos pasaulio valstybių konstitu- 
cijų yra rašytinės. 

Rašytinės konstitucijos skirstomos į dvi grupes: kodifikuotąsias ir nekodifikuo- 
tąsias. 

Kodifikuotoji konstitucija — vientisas aukščiausios teisinės galios aktas. Tokia yra 
1787 m. JAV konstitucija, 1949 m. Vokietijos Federacinės Respublikos Pagrindinis 
įstatymas, 1992 m. Estijos Respublikos konstitucija, 1997 m. Lenkijos Respublikos 
konstitucija ir kt. 

Nekodifikuotoji konstitucija yra sudaryta iš kelių teisės aktų, turinčių aukščiausią 
juridinę galią. Pavyzdžiui, Švedijos konstituciją sudaro keturi teisiniai aktai: 1974 m. 
Valdymo formos aktas, 1810 m. Sosto paveldėjimo aktas, 1949 m. Spaudos laisvės 
aktas ir 1991 m. Išraiškos laisvės pagrindinis įstatymas. Kitas pavyzdys — Kanados 
konstitucija. Ją sudaro ne tik 1982 m. Konstitucinis aktas, pakeitęs 1867 m. Britų 
Šiaurės Amerikos aktą, bet ir aktai, išvardyti jo priedėlyje. 

Kai kurie autoriai įvardija trečią rašytinės konstitucijos formą — sudėtinę kodi- 
fikuotąją konstituciją, kurią sudaro aktas, oficialiai vadinamas konstitucija, ir jį pa- 
pildantys teisiniai aktai (konstitucijos sudedamosios dalys). Antai 1992 m. Čekijos 
konstituciją sudaro aktas, oficialiai vadinamas Čekijos Respublikos konstitucija, taip 
pat Pagrindinių teisių ir laisvių chartija, kiti konstitucijoje nurodyti aktai (Čekijos 
konstitucijos 3 str., 112 str.). Kitas sudėtinės kodifikuotosios konstitucijos pavyzdys: 
1958 m. Prancūzijos konstitucija, kuri savo sudėtinėmis dalimis pripažįsta 1789 m. 
Žmogaus ir piliečio teisių deklaraciją, 1946 m. Prancūzijos konstitucijos preambulę 
ir 2004 m. Aplinkos chartiją. 

1992 m. Lietuvos Respublikos Konstitucija pagal formą taip pat priskirtina su- 
dėtinėms kodifikuotosioms konstitucijoms, nes, be pagrindinio akto, ją sudaro dar 
keturi teisiniai aktai: 1) 1991 m. vasario 11 d. Konstitucinis įstatymas „Dėl Lietuvos 
valstybės“; 2) 1992 m. birželio 8 d. Konstitucinis aktas „Dėl Lietuvos Respublikos 
nesijungimo į postsovietines Rytų sąjungas“; 3) 1992 m. spalio 25 d. Įstatymas 
„Dėl Lietuvos Respublikos Konstitucijos įsigaliojimo tvarkos“; 4) 2004 m. liepos 
13 d. Konstitucinis aktas „Dėl Lietuvos Respublikos narystės Europos Sąjungoje“. 
Taigi sąlygiškai galima teigti, kad Lietuvos Respublikos Konstitucija yra sudaryta iš 
penkių teisinių aktų, kurie visi traktuotini ne kaip atskirų dokumentų visuma, bet 
kaip vientisas, sudėtinis aukščiausios galios teisinis aktas, tarp kurio sudedamųjų 
dalių nėra teisinės hierarchijos ir teisinės galios skirtumų. Tokią poziciją patvirtina 
Konstitucijos 150 straipsnio nuostata, pagal kurią, visi keturi aukščiau išvardyti ak- 
tai yra laikomi Konstitucijos sudedamąja dalimi, taip pat Konstitucijos 6 straipsnio 
1 dalyje įtvirtintas principas, kad konstitucija yra vientisas aktas. 

Sudėtinė kodifikuotoji konstitucija nuo rašytinės nekodifikuotosios konstituci- 
jos skiriasi tuo, kad pirmąją sudarančios dalys yra viena su kita tiesiogiai susijusios 
ir traktuojamos kaip vientisas sudėtinis dokumentas, o ne kaip savarankiškų teisinių 
aktų visuma. Kodifikuotųjų konstitucijų privalumas iš esmės yra praktinio pobūdžio, 
nes jų taikymas sąlygiškai kelia mažiau keblumų nei nekodifikuotųjų konstitucijų. 

Kaip konstitucinės teisės teorijoje apibūdinama nerašytinė konstitucija? Black's 
Law Dictionary pateikia tokią nerašytinės konstitucijos reikšmę: papročiai ir vertybės 
(iš dalies įtvirtinti ir statutuose), sudarantys pamatinę valstybės, neturinčios vientiso 
rašytinio konstitucinio akto, teisę. Britų teisėje konstituciją sudaro istoriniai tei- 
sės šaltiniai, statutai, dekretai, konvencijos, tradicijos ir karališkosios prerogatyvos. 

Svarbu tai, kad kalbant apie nerašytinę konstituciją turima omenyje ne tokia valsty- 
bės konstitucinė santvarka, kurioje apskritai nėra rašytine forma įtvirtintų konstitu- 
cinių taisyklių. Nerašytinėmis konstitucijos vadinamos iš esmės dėl dviejų priežas- 
čių. Pirma, dalis konstitucinių taisyklių yra įtvirtinta nerašytiniuose teisės šaltiniuo- 
se kaip papročiai, tradicijos, prerogatyvos ir pan. Antra, nėra vieno ar kelių rašytinių 
teisės aktų, kuriuose būtų konsoliduotos konstitucinės normos ir principai. 

Šalių, neturinčių rašytinės konstitucijos, pavyzdžiai nurodomi teisinėje literatū- 
roje: Didžioji Britanija, Naujoji Zelandija iki 1986 m. ir Izraelis. Kaip minėta, šiose 
šalyse didelė dalis valstybės valdžios organizacijos ir veiklos santykių reguliuojami 
rašytinės teisės šaltiniais. 

Šiandieninėje Didžiojoje Britanijoje sąvoka konstitucija apima visumą įstatymų 
(statutų), precedentų ir konstitucinių susitarimų (konvencijų), kurie nustato, kaip 
formuojamos valstybės institucijos ir kokius jos turi įgaliojimus, kokie yra valstybės 
institucijų tarpusavio santykių principai, taip pat kokie yra valstybės ir piliečių san- 
tykių teisiniai pagrindai. Galima sakyti, kad britų konstituciją sudaro trys sudėtinės 
dalys: statutinė teisė (Statute law), bendroji teisė (Common law), konstituciniai susi- 
tarimai (Constitutional conventions). 

Statutinę konstitucijos dalį sudaro ir istoriniai, ir modernūs teisės aktai. Iš is- 
torinių šaltinių paminėtini: 1215 m. Didžioji laisvių chartija, 1689 m. Teisių bilis, 
1701 m. Sosto paveldėjimo aktas, 1706 m. Sąjungos su Škotija aktas ir kt. Kiti Sta- 
tute law šaltiniai apima parlamento aktus: 1911 m. ir 1949 m. aktai dėl parlamento, 
1958 m. ir 1963 m. aktai dėl perų, 1949 m., 1969 m., 1974 m., 1983 m., 1985 m., 
1989 m., 2000 m. tautos atstovavimo aktai, 1948 m., 1964 m., 1981 m. pilietybės 
aktai, 1971 m. imigracijos aktas, 1967 m. Royal Assent Act (karališkosios sankcijos 
aktas), 1931 m. Vestminsterio statutas, 1937 m., 1964 m., 1975 m. karūnos minis- 
trų aktai, 1978 m. aktas dėl Bendruomenių rūmų, 1999 m. aktas dėl Lordų rūmų, 
1999 m. vietos savivaldos aktas, 2000 m. aktas dėl Šiaurės Airijos, 2005 m. Konsti- 
tucinių reformų aktas ir kt. 

Precedentinę britų konstitucijos dalį sudaro teismų praktikoje suformuoti 
konstitucinės teisės principai, įžvelgiami analizuojant Aukštojo, Apeliacinio teismų 
ar Lordų rūmų (o po 2006 m. įvykusios teismų reformos — ir naujai įkurto Aukš- 
čiausiojo teismo) nagrinėtų bylų sprendimus. Tai šių teismų sprendimų ratio deci- 
dendi. Teisinėje literatūroje minima daugybė precedentų teisės šaltinių ir juose su- 
formuluotos taisyklės. Pavyzdžiui, principas ubi ius ibi remedium Lordų rūmų buvo 
suformuluotas 1703 m. byloje Ashby v. White. Kitoje byloje — Stocdale v. Hansard 
(1839 m.) — suformuluotas principas, kad įstatymą galima pakeisti tik parlamentui 
priėmus kitą įstatymą, Attorney General v. Wilts United Dairies Ltd byloje (1921 m.)-— 
principas, kad be parlamento sutikimo negalima rinkti mokesčių, o Ridge v. Baldwin 
byloje (1964 m.) — principas audi alteram partem ir t. t. 

Constitutional conventions — dar viena konstitucijos šaltinių grupė. Diskutuo- 
jama dėl jų teisinės prigimties. Pastebima, kad pažeidus tokį susitarimą taikomos 
ne teisinės, bet politinės sankcijos, nes šie elgesio standartai nėra įtvirtinti rašyti- 
ne forma. Statute law ir Constitutional conventions kolizijos atveju prioritetas tenka 
Statute law. Skiriamos dvi pagrindinės konstitucinių susitarimų grupės: konstituci- 
niai susitarimai, kuriais reglamentuojami monarcho ir ministrų kabineto santykiai 

(pvz., monarchas paveda sudaryti vyriausybę Bendruomenių rūmų rinkimuose dau- 
gumą laimėjusios partijos lyderiui; monarchas negali paleisti parlamento nepasitaręs 
su ministru pirmininku ir pan.) ir konstituciniai susitarimai, reguliuojantys parla- 
mento rūmų santykius (pvz., parlamentas renkasi į sesiją bent kartą per metus; parla- 
mento dauguma neturi teisės atimti galimybės pasisakyti parlamento mažumai ir kt.). 
Teisinėje literatūroje įvardijamas ir kitos šalies — Izraelio — konstitucinės siste- 
mos unikalumas. Šioje šalyje nėra vientisos konstitucijos kaip pagrindinio valstybės 
teisinio akto. Nors Izraelio konstitucionalistai vartoja terminą „pagrindinis įstaty- 
mas“, bet šis terminas apima daugelį parlamento įprastine tvarka priimtų įstaty- 
mų. Į pagrindinio įstatymo sąvoką patenka įstatymai, nustatantys valstybės valdžios 
institucijų sistemą, parlamento, prezidento, vyriausybės įgaliojimus, teismų teisi- 
nę padėtį, taip pat reguliuojantys kariuomenės, finansų santykius, valstybės sosti- 
nės statusą. Šiuo metu pagrindiniais įstatymais laikomi šie Kneseto priimti aktai: 
1958 m. Kneseto įstatymas, 1960 m. Izraelio žemių įstatymas, 1964 m. Valstybės 
prezidento įstatymas, 1975 m. Valstybės ūkio įstatymas, 1976 m. Kariuomenės įsta- 
tymas, 1980 m. Įstatymas dėl Jeruzalės, Izraelio sostinės, 1984 m. Teismų įstatymas, 
1988 m. Valstybės kontrolieriaus įstatymas, 1992 m. Žmogaus orumo ir laisvės įsta- 
tymas, 1994 m. Verslo laisvės įstatymas, 2001 m. Vyriausybės įstatymas. Be šių įsta- 
tymų, konstitucinės teisės šaltiniu laikoma ir Izraelio Aukščiausiojo teismo jurispru- 
dencija, kurioje atskleidžiami šios šalies konstitucinės teisės principai. Pavyzdžiui, 
nors formaliai vadinamąjį pagrindinį įstatymą sudarančių teisės aktų normos neturi 
teisiškai pripažintos aukštesnės teisinės galios, palyginti su kitais įstatymais, toks 
teisinis principas buvo pripažintas žymiojoje Bank Mizrahi v. Migdal Cooperative 
Village (1995 m.) byloje, kurioje Aukščiausiasis teismas suformulavo ne tik „pagrin- 
dinio įstatymo“ viršenybės, bet ir konstitucinės kontrolės — Aukščiausiojo teismo 
galios tikrinti Kneseto priimtų įstatymų konstitucingumą — doktriną. Minėtosios 
bylos sprendimu pirmą kartą Izraelio valstybės istorijoje Kneseto priimtas įstatymas 
buvo pripažintas prieštaraujančiu pagrindiniam įstatymui, t. y. antikonstituciniu. 


1.4. Konstitucijos struktūra 


Konstitucijos struktūros klausimas aktualus atliekant kodifikuotųjų konstitucijų ty- 
rimus. Tik šiose konstitucijose, pateiktose vientiso akto forma, galima įvardyti jos 
struktūrinius elementus, įžvelgti konstitucijos sudedamųjų dalių tarpusavio ryšius, 
taip pat suvokti tam tikrą konkrečios konstitucijos kaip vientisos sistemos formulavi- 
mo logiką. Nors įvairių šalių konstitucijos jų struktūros požiūriu gali turėti savitumų, 
bet įprastai šį teisės aktą sudaro tokios dalys: preambulė (įvadinė dalis); pagrindinė 
dalis; baigiamosios, pereinamosios ar papildomosios nuostatos; kartais — priedai. 
Konstitucijos preambulėje dažniausiai išvardijami konstitucinio reguliavimo 
tikslai, nurodomos istorinės konstitucijos priėmimo aplinkybės. Kartais preambulė- 
se išreiškiami valstybės politikos principai ar įtvirtinamos pagrindinės žmogaus tei- 
sės ir laisvės. Minėta, kad 1787 m. JAV konstitucijos preambulė skelbia, jog konsti- 
tucija priimama siekiant „sukurti tobulesnę sąjungą, įtvirtinti teisingumą, užtikrinti 
šalyje rimtį, organizuoti bendrą gynybą, rūpintis visuotine gerove, apsaugoti mums 
ir mūsų palikuonims laisvės teikiamus gėrius“. Taigi tobulesnė valstijų sąjunga, tei- 
singumas, rimtis šalyje, piliečių gerovė pripažįstamos esminėmis JAV konstitucinės 

santvarkos vertybėmis, kurias turi užtikrinti viešoji valdžia. 1946 m. Prancūzijos 
Respublikos konstitucijos preambulėje pagrindinis dėmesys yra skiriamas žmogaus 
teisėms ir laisvėms bei šių politiniams, ekonominiams ir socialiniams principams. 
1992 m. Lietuvos Respublikos Konstitucijos preambulėje įtvirtinti svarbiausi Lie- 
tuvos valstybingumo ir teisinės raidos momentai, kai kurie lietuvių tautos bruožai, 
vertybinės nuostatos, siekiai. 

Paminėtina, kad kai kurių šalių konstitucijose preambulės nėra. Šios konstitu- 
cijos dalies neturi Belgijos, Graikijos, Italijos, Norvegijos, Olandijos konstitucijos. 

Teisės moksle diskutuojama dėl konstitucijos preambulės teisinės reikšmės. Kai 
kurių autorių nuomone, preambulės nuostatos nėra teisė, jos nenustato teisinių 
imperatyvų, todėl įstatymų leidėjui gali daryti tik moralinį poveikį. Toks požiūris 
grindžiamas tuo, kad, skirtingai nuo kitų konstitucijos dalių normų ar principų, 
preambulės nuostatų teismai negali taikyti tiesiogiai. Teigiama, kad jos nuostatos 
yra pernelyg abstrakčios, neretai išsakomos kaip siekiai, todėl šiose nuostatose įtvir- 
tintų principų negalima vertinti kaip tikrų teisės normų. Kiti autoriai laikosi po- 
žiūrio, kad preambulės nuostatos turi tokią pat reikšmę, kaip ir bet kurios kitos 
konstitucijos nuostatos. Pavyzdžiui, Prancūzijoje ilgą laiką buvo diskutuojama dėl 
1958 m. Prancūzijos konstitucijos preambulės teisiškumo. Šios konstitucijos pream- 
bulėje buvo deklaruota, kad prancūzų tauta iškilmingai skelbia savo pagarbą žmo- 
gaus teisėms ir nacionalinio suverenumo principams, apibrėžtiems 1789 m. Dekla- 
racijoje, dar kartą patvirtintiems ir papildytiems 1946 m. Konstitucijos preambulė 
(šiuo metu Prancūzijos konstitucijos preambulė papildyta ir dar vienu prancūzų 
tautos įsipareigojimu — gerbti teises ir pareigas, įtvirtintas 2004 m. Aplinkos char- 
tijoje). Mokslinius ginčus dėl konstitucijos preambulės reikšmės išsprendė Prancū- 
zijos Konstitucinė taryba, 1971 m. liepos 16 d. sprendimu (Dėcision n“ 71—44 DC) 
pripažinusi preambulės teisinę reikšmę. 

Kokio požiūrio dėl Konstitucijos preambulės nuostatų teisinio reikšmingumo 
laikosi Lietuvos Respublikos Konstitucinis Teismas? Konstitucinio Teismo sufor- 
muluota oficiali konstitucinė doktrina nepalieka jokių abejonių — Konstitucijos 
preambulė išreiškia teisę, jos nuostatas sudaro teisinė materija. Savo aktuose Kons- 
titucinis Teismas ne kartą yra konstatavęs, kad visos Konstitucijos nuostatos tarpusa- 
vyje yra susijusios ne tik formaliai, bet ir pagal turinį: vienų Konstitucijos nuostatų 
turinys lemia kitų jos nuostatų turinį; visos Konstitucijos nuostatos sudaro darnią 
sistemą; tarp Konstitucijoje įtvirtintų vertybių yra pusiausvyra; nė vienos Konstitu- 
cijos nuostatos negalima aiškinti vien pažodžiui; nė vienos Konstitucijos nuostatos 
negalima priešpriešinti kitoms Konstitucijos nuostatoms, aiškinti taip, kad būtų iš- 
kreiptas ar paneigtas kurios nors kitos konstitucinės nuostatos turinys, nes tuomet 
būtų iškreipta viso konstitucinio teisinio reguliavimo, kaip vienos visumos, esmė“. 

Konstitucinis Teismas, interpretuodamas Konstituciją, laikosi nuostatos, kad 
visas be išimties Konstitucijos tekstas, visos Konstitucijos normos ir principai turi 


* Konstitucinio Teismo 1995 m. sausio 24 d. išvada. Valstybės žinios, 1995, Nr. 9-199; 2000 m. spalio 
18 d. nutarimas. Valstybės žinios, 2000, Nr. 88-2724; 2001 m. liepos 12 d. nutarimas. Valstybės žinios, 
2001, Nr. 62-2276, atitaisymas — 2001, Nr. 86; 2002 m. lapkričio 25 d. nutarimas. Valstybės žinios, 
2002, Nr. 113-5057; 2003 m. spalio 29 d. nutarimas. Valstybės žinios, 2003, Nr. 103-4611; 2004 m. 
gegužės 25 d. nutarimas. Valstybės žinios, 2004, Nr. 85-3094. 


23 


I skyrius 


vienodą teisinę galią. Mokslinėje doktrinoje taip pat pabrėžiama, kad Konstituci- 
jos preambulė turi norminį krūvį, jos nuostatos Konstitucinio Teismo nutarimuose 
neretai laikomos imperatyvu, kuris dažnai būna svarbus argumentas sprendžiant, ar 
ginčijamas įstatymas, kitas teisės aktas neprieštarauja Konstitucijai". 

Pagrindinė konstitucijos dalis paprastai skirstoma į skyrius, skirsnius, straipsnius, 
paragrafus, išdėstomus pagal tam tikrą numeraciją. Paprastai kiekvienas konstituci- 
jos skyrius yra susijęs su tam tikra visuomeninių santykių sritimi. Neretai pirma- 
me konstitucijos skyriuje išdėstomos normos ir principai, įtvirtinantys konstitucinės 
santvarkos pagrindus: tautos suverenitetą, demokratiją, pagarbą žmogaus teisėms ir 
laisvėms, valdžių padalijimą, jų galių ribojimą ir pan. Kai kurių konstitucijų pa- 
grindinė dalis pradedama žmogaus teisių ir laisvių katalogu, taip parodant šio kons- 
titucinio instituto svarbą. Kiti konstitucijos skyriai dažniausiai yra skirti valstybės 
valdžios organizacijai, jos sistemai, valdžios institucijų tarpusavio santykiams. Pa- 
prastai kiekvieną valdžią apibrėžiančios teisinės nuostatos išdėstomos atitinkamais 
skyriais: parlamentas, valstybės vadovas, vyriausybė, teismai. Atskiruose konstitucijos 
skyriuose gali būti įtvirtinami federacijos ir jos subjektų kompetencijos atribojimo, 
vietinio valdymo ir savivaldos, užsienio politikos, kariuomenės, valstybės saugumo ir 
gynimo, kontrolės institucijų, tarptautinių ir kitų santykių konstituciniai pagrindai. 

Baigiamyjų, pereinamųjų ar papildomųjų nuostatų dalyje įtvirtinamos normos, 
kurios reguliuoja konstitucijos įsigaliojimą, konstitucijoje numatytų valdžios ins- 
titucijų sudarymo terminus, konstitucijos keitimo taisykles (jei šis klausimas nėra 
sureguliuotas pagrindinėje konstitucijos dalyje), joje gali būti nustatomi atskirų 
konstitucijos nuostatų įsigaliojimo terminai, aiškinamos pagrindinės konstitucijos 
dalies normos, nustatomos išimtys ir pan. 

Kai kuriose konstitucijose pateikiama priedų. Pavyzdžiui, 1949 m. Indijos kons- 
titucija turi daugiau nei dešimt priedų, kuriuose apibrėžiamos valstijų teritorijos, 
valstybės pareigūnų atlyginimo dydžiai, priesaikų tekstai, vietų Valstijų Taryboje 
paskirstymas, tam tikrų teritorijų administravimo ir kontrolės klausimai, oficialios 
kalbos, kai kurių konstitucijoje vartojamų sąvokų išaiškinimai ir kt. 

Rašytinės kodifikuotosios konstitucijos skiriasi ne tik savo struktūra, bet ir ap- 
imtimi. Šiandieninės konstitucijos dažniausiai turi 100—150 straipsnių, bet yra ir 
tokių, kurios sudarytos iš gerokai daugiau straipsnių, pavyzdžiui, 1949 m. Indi- 
jos konstitucija sudaryta iš 395 straipsnių (neskaičiuojant konstitucijos prieduose 
įtvirtintų nuostatų); 1976 m. Portugalijos konstitucija — iš beveik 300 straipsnių, 
1988 m. Brazilijos konstitucija — iš 250 straipsnių. Kaip palyginimą galima paminė- 
ti, kad 1787 m. JAV konstituciją tesudaro 7 straipsniai ir 27 pataisos. 

1992 m. Lietuvos Respublikos Konstitucijos struktūros elementai yra šie: pre- 
ambulė, pagrindinė dalis, baigiamieji nuostatai, sudedamoji dalis (aktai, nurodyti 
Konstitucijos 150 str.). Konstitucija sudaryta iš 154 straipsnių, joje yra 14 skirsnių. 


* Apie tai plačiau: SiNkEvIČIUS, V. Konstitucijos interpretavimo principai ir ribos. Jurisprudencija, 


2005, 67(59), p. 7—19. 

Tyrinėjant pasaulio valstybių konstitucijas neišvengiamai tenka konstatuoti, kad 
kiekviena konstitucija yra savita. Daugybė konstitucijos pavidalų, besiskiriančių jos 
turinio, formos ar struktūros individualumu, patvirtina taisyklę, kad nėra vieno, 
universalaus konstitucijos šablono. Kiekvienos konstitucijos kūrėjai, rengdami šį 
teisės aktą, jame siekia įtvirtinti tam tikros valstybinės bendruomenės idėjas, verty- 
bes, siekius ir tinkamiausią valstybės konstitucinę struktūrą. Tam tikros konstitucijos 
formos ir struktūros pasirinkimą taip pat lemia konkrečios šalies piliečių apsispren- 
dimas. Vis dėlto, nepaisant konstitucijų raiškos įvairovės, galima įžvelgti ir tam tikrą 
jų panašumą, bendrų jas vienijančių bruožų, kurie suteikia galimybę konstitucijas 
tipologizuoti. Konstitucijų tipologija — tai jų skirstymas (klasifikavimas) į grupes 
pagal tam tikrus sutampančius požymius. Tipologija šiuo atveju padeda palyginti 
konstitucijas, nustatyti jų panašumus ir skirtumus, įžvelgti tam tikrus dėsningumus, 
geriau pažinti konstitucinių aktų ypatybes. 

Prieš nagrinėjant konkrečias konstitucijų tipologijas reikėtų turėti omenyje, 
kad bet koks konstitucijų klasifikavimas yra sąlyginis, nes nėra konstitucijų, kurios 
sutaptų pagal visus požymius. Vienokius ar kitokius konstitucijų ypatumus lemia 
istorinės aplinkybės, nacionalinės teisės tradicijos, konstitucijos priėmimo metu 
egzistavusi politinių jėgų konjunktūra, konstitucinio proceso dalyvių tikslai, kiti 
objektyvūs ar subjektyvūs veiksniai. 

Teisinėje literatūroje pateikiami įvairūs konstitucijų tipologijos kriterijai: kons- 
titucijos priėmimo laikmetis, konstitucijos forma, struktūra, priėmimo būdas, kei- 
timo tvarka, galiojimo laikotarpis ir kt. Kad ir kokia būtų pasirenkama tipologijos 
sistema, svarbiausia, kad konstitucijų klasifikavimo kriterijai leistų pabrėžti esmines 
jų savybes, atskleisti bendrus ir individualius konstitucijų bruožus. 

Konstitucijų tipologiją verta pradėti nuo istorinio aspekto. Pagal priėmimo laik- 
metį, konstitucijos gali būti skirstomos į tam tikras kartas, nulemtas pasaulio kons- 
titucijų raidos etapo, kuriuo šis teisės aktas buvo priimtas. Teisinėje literatūroje ski- 
riami keturi pasaulio konstitucijų raidos etapai. Pirmasis iš jų apima laikotarpį nuo 
pirmųjų konstitucijų pasirodymo iki Pirmojo pasaulinio karo. Antrasis — tarpukarį, 
t. y. laikotarpį tarp Pirmojo ir Antrojo pasaulinių karų. Trečiasis konstitucijų raidos 
etapas žymi laikotarpį nuo Antrojo pasaulinio karo iki XX a. aštuntojo ar devin- 
tojo dešimtmečio. Ketvirtasis — nuo XX a. devintojo dešimtmečio iki dabar. Taigi 
ir konstitucijos šiuo pagrindu atitinkamai skirstomos į pirmojo, antrojo, trečiojo ir 
ketvirtojo pasaulio konstitucijų raidos etapo konstitucijas. Prie pirmosios grupės pri- 
skiriamos 1787 m. JAV, 1791 m. Lenkijos ir Lietuvos, 1791 m. Prancūzijos, 1814 m. 
Norvegijos, 1831 m. Belgijos, 1868 m. Liuksemburgo, 1874 m. Šveicarijos, 1887 m. 
Olandijos, 1871 m. Vokietijos, 1889 m. Japonijos ir kt. konstitucijos. Antrajai grupei 
priklauso 1919 m. Vokietijos (vadinamoji Veimaro) konstitucija, 1920 m. Austrijos, 
Čekoslovakijos, Estijos konstitucijos, 1922 m. Latvijos, Lietuvos respublikų ir kt. 
konstitucijos. Trečiosios grupės ryškiausi pavyzdžiai — 1946 m. ir 1958 m. Prancūzijos 
konstitucijos, 1947 m. Italijos konstitucija, 1947 m. Japonijos konstitucija, 1949 m. 
VFR Pagrindinis įstatymas, 1975 m. Graikijos, 1976 m. Portugalijos, 1978 m. Is- 
panijos konstitucijos. Į ketvirtąją grupę patenka 1991 m. Bulgarijos ir Rumunijos, 

1992 m. Lietuvos, Estijos, Čekijos, Slovakijos konstitucijos, 1997 m. Lenkijos kons- 
titucija, 2004 m. Afganistano, 2011 m. Vengrijos konstitucija ir kt. 

Kaip minėta, pagal formą konstitucijos skirstomos į rašytinės ir nerašytines. Pa- 
grindiniai tokio skirstymo kriterijai: 1) konstitucijos normų ir principų įtvirtinimo 
būdas; 2) vieno ar kelių rašytinių teisės aktų, kuriuose konsoliduojamos konstituci- 
nės teisės normos ir principai, buvimas. Rašytinėse konstitucijose teisės normos ir 
principai išreiškiami rašytine forma, viename ar keliuose konstituciją sudarančiuose 
dokumentuose. Nerašytinės konstitucijos atveju dalis konstitucinių taisyklių yra iš- 
reikšta nerašytiniuose teisės šaltiniuose (papročiuose, tradicijose, prerogatyvose ir 
pan.) ir nėra vieno ar kelių aktų, konsoliduojančių konstituciją sudarančias normas 
bei principus. Svarbu ir tai, kad rašytinė konstitucija ypatinga savo formalia aukš- 
čiausia teisine galia, t. y. savybe, kuri nėra būdinga nerašytinei konstitucijai. Minėta 
ir tai, kad rašytinės konstitucijos gali būti skirstomos į kodifikuotąsias, nekodifikuotą- 
sias ir sudėtines kodifikuotąsias. Tokį rašytinių konstitucijų klasifikavimą lemia kons- 
titucijos, kaip teisinio akto, vientisumo aspektas ir konstituciją papildančių aktų (jos 
sudedamųjų dalių) buvimas ar nebuvimas. 

Pagal priėmimo būdą mokslinėje literatūroje skiriamos dovanotosios (dar vadi- 
namos oktrojuotosiomis; pranc. octroyer — padovanoti, suteikti, duoti), tautos arba 
tautos atstovų priimtos konstitucijos. Pirmuoju atveju konstituciją tautai dovanoja 
valstybės vadovas (paprastai monarchas), kitu — konstituciją tiesiogiai priima pati 
tauta, trečiuoju — konstituciją priima atstovaujamoji institucija, kurią sudaro įgalioti 
tautos atstovai. Plačiau konstitucijų priėmimo būdai aptariami nagrinėjant konsti- 
tucijos priėmimo, keitimo ir galios netekimo klausimą. 

Pagal konstitucijų poveikį visuomeniniams santykiams konstitucijas galima gru- 
puoti į realiąsias ir fiktyviąsias. Realiosiomis laikytinos konstitucijos, kurios iš tiesų 
veikia ir daro realią įtaką visuomenės bei valstybės gyvenimui. Konstitucijos rea- 
lumą ypač užtikrina jos, kaip tiesiogiai taikomo teisės akto, juridinis pripažinimas 
ir šio principo laikymasis. Fiktyviosios konstitucijos būdingos autoritariniams ir to- 
talitariniams režimams. Šiose konstitucijose deklaruojamas demokratines nuostatas 
paneigia valstybės valdžios institucijų praktika. Dažnai tokios konstitucijos — tik fa- 
sadas, mažai ką bendra turintis su realiu valstybės funkcionavimu ir tikrąja žmogaus 
padėtimi visuomenėje. 

Pagal galiojimo laiką konstitucijos neretai klasifikuojamos į laikinąsias ir nuo- 
latines. Laikinosiomis įvardijamos konstitucijos, kurių galiojimo terminas iš anksto 
yra apibrėžtas tam tikru laikotarpiu ar siejamas su tam tikru įvykiu (pavyzdžiui, 
iki bus priimta nauja nuolatinė konstitucija). Konstitucijų laikinumą dažniausiai 
lemia tai, kad atsiradus naujai valstybei ar pasikeitus jos politiniam režimui valstybė 
negali funkcionuoti be nustatytų valdžios organizavimo ir asmens padėties teisinių 
pagrindų, o iš karto priimti gerą, apgalvotą, pilietinės visuomenės interesus atitin- 
kančią konstituciją yra gana sudėtinga, todėl neretai pereinamajam laikotarpiui yra 
priimamas svarbiausius konstitucinius klausimus reguliuojantis laikinas pagrindinis 
teisės aktas (iš Lietuvos istorijos kaip laikinosios konstitucijos gali būti paminėti po 
1918 m. nepriklausomos valstybės atkūrimo priimti laikinieji Lietuvos valstybės 
konstituciniai aktai (1918 m., 1919 m., 1920 m.), taip pat 1990 m. kovo 11 d. Lie- 
tuvos Aukščiausiosios Tarybos—Atkuriamojo Seimo priimtas Laikinasis Pagrindinis 

Įstatymas, kuris neteko galios 1992 m. lapkričio 2 d., kai įsigaliojo 1992 m. spalio 
25 d. referendumu priimta Lietuvos Respublikos Konstitucija). Nuolatinėmis kons- 
titucijomis vadinamos tokios, kurių galiojimo trukmė nėra nustatyta. Natūralu, kad 
apibūdinimas nuolatinė konstitucija nereiškia, jog konstitucija yra amžina. Tiesiog 
priimant tokią konstituciją iš anksto nėra apibrėžiamas jos galiojimo laikotarpis ir 
siekiama, kad konstitucija galiotų ilgą laiką. Žinoma, tam tikrais atvejais esminės so- 
cialinio politinio gyvenimo transformacijos lemia naujų visuomenės kompromisų ir 
jų teisinio įtvirtinimo paieškas, kurias atspindi ir konstitucinis teisinis reguliavimas. 
Pagal valstybinio gyvenimo pokyčių turinį pasirenkamas galiojančios konstitucijos 
pataisų arba naujos konstitucijos priėmimo būdas. 

Dar vienas konstitucijų tipologijos kriterijus — konstitucijos pataisų priėmimo 
procedūros sudėtingumas. Pagal tai konstitucijos grupuojamos į lanksčiąsias ir griež- 
tąsias. Lanksčiosios konstitucijos yra tos, kurias parlamentas gali nesudėtingai pakeis- 
ti. Šiuo atveju konstitucijos pataisos yra priimamos tokia pat tvarka, kaip paprasti 
įstatymai (klasikinis pavyzdys — Didžiosios Britanijos konstitucija), arba konstitu- 
cijos pataisoms priimti reikalaujama absoliuti ar santykiškai nedidelė kvalifikuotoji 
balsų dauguma (pavyzdžiu galėtų būti 1922 m. Lietuvos Respublikos Konstitucija, 
kuriai pakeisti įprastine tvarka reikėjo tik 3/5 visų Seimo narių balsų). Griežtosios 
konstitucijos yra keičiamos taikant sudėtingą procedūrą, apimančią įvairius kons- 
titucijos keitimo procesą sunkinančius teisinius instrumentus (konstitucijos keiti- 
mą ribojantis instrumentarijus bus aptartas toliau nagrinėjant konstitucijos keitimo 
problematiką). Griežtosios konstitucijos pavyzdys — 1787 m. JAV konstitucija. Jos 
V straipsnis nustato, kad konstitucijos pataisos priimamos, jeigu joms pritaria 
2/3 abejų Kongreso rūmų narių ir paskui pataisas ratifikuoja 3/4 valstijų įstaty- 
mų leidžiamieji susirinkimai ar konventai. JAV konstitucijos gyvavimo istorija pa- 
tvirtina šios konstitucijos keitimo sudėtingumą. Nors daugiau kaip per du šimtus 
JAV konstitucijos galiojimo metų buvo pateikti tūkstančiai konstitucijos keitimo 
pasiūlymų, iki šiol tėra priimtos tik 27 šios konstitucijos pataisos. Kaip griežtų- 
jų konstitucijų pavyzdžiai mokslinėje literatūroje taip pat nurodomos Italijos, Vo- 
kietijos, Prancūzijos, Japonijos, Graikijos, Rusijos konstitucijos. Literatūroje greta 
lanksčiųjų ir griežtųjų konstitucijų tipų kartais įvardijama ir dar viena konstitucijų 
rūšis pagal pataisų priėmimo procedūros sudėtingumą — mišriojo tipo konstitucijos. 
Moksliniu požiūriu šio konstitucijų tipo skyrimas abejotinas, nes nėra aiškaus krite- 
rijaus ar kriterijų sistemos, pagal kurią konstitucija būtų priskiriama mišriajam tipui. 

Galima nurodyti esant dar keletą konstitucijų tipologijų. Antai gilinantis į kons- 
titucijų turinį skiriami tokie klasifikavimo kriterijai: konstitucija nustatoma valstybės 
valdymo forma, konstitucija įtvirtinama valstybės sandara, politinis režimas ir pan. 
Pagal konstitucija nustatomą valstybės valdymo formą konstitucijos skirstomos į mo- 
narchijų ir respublikų konstitucijas; pagal konstitucijoje įtvirtintą valstybės sandarą — į 
federacinių ir unitarinių valstybių konstitucijas; pagal konstitucija nustatytą politinį re- 
žimą — į demokratines ir nedemokratines konstitucijas. Federacinėse valstybėse kons- 
titucijos dar gali būti klasifikuojamos į nacionalines (t. y. visos valstybės) ir federacijos 
subjektų (pavyzdžiui, JAV — valstijų, Vokietijoje — federalinių žemių) konstitucijas. 

Prie kokio tipo konstitucijų priskirtina 1992 m. Lietuvos Respublikos Konsti- 
tucija? Pagal priėmimo laikmetį — tai ketvirtojo pasaulio konstitucijų raidos etapo 

konstitucija; pagal formą — rašytinė, sudėtinė kodifikuotoji; pagal priėmimo būdą — 
priimta tautos; pagal konstitucijos poveikį visuomeniniams santykiams — reali; pa- 
gal galiojimo laiką — nuolatinė; pagal pataisų priėmimo procedūros sudėtingumą — 
griežta; pagal konstitucija nustatomą valstybės valdymo formą — respublikos konsti- 
tucija; pagal konstitucijoje įtvirtintą valstybės sandarą — unitarinės valstybės konsti- 
tucija; pagal konstitucija nustatytą politinį režimą — demokratinė konstitucija. 


1.6. Konstitucijų priėmimas, keitimas, galios netekimas 


Konstitucijos paprastai priimamos trimis atvejais. Pirmasis atvejis — naujos valstybės 
atsiradimas. Šiuo atveju konstitucija yra valstybę ir jos valdžią steigiantis aktas, įtvir- 
tinantis naujos valstybės atsiradimą. Tokios buvo pirmosios konstitucijos, taip pat 
daugelio šalių, išsivadavusių iš kolonijinio jungo, konstitucijos. Iš naujųjų konstituci- 
jų galima paminėti 1992 m. Čekijos ir Slovakijos konstitucijas, kurios buvo priimtos 
Čekoslovakijai skylant į dvi nepriklausomas valstybes — Čekiją ir Slovakiją. Pasaulio 
istorijoje galime rasti ne tik dėl valstybių skilimo, bet ir dėl susijungimo atsiradusių 
naujų konstitucijų. Štai 1965 m. Tanzanijos konstitucija priimta susijungus Tanganikai 
su Zanzibaru ir vietoj dviejų valstybių atsiradus vienai — Tanzanijai. Antrasis atvejis — 
politinės santvarkos pasikeitimas. Dažniausiai tokiomis aplinkybėmis konstitucijos 
priimamos po socialinių revoliucijų ar sąjūdžių, kartais — po karinio perversmo ar 
atkūrus civilių valdžią. Trečiasis atvejis — radikalūs visuomenės socialinio, politinio, 
ekonominio gyvenimo pokyčiai. Naujos konstitucijos priėmimą šiuo atveju lemia 
tai, kad įvykusių esminių visuomenės gyvenimo permainų nebegalima įtvirtinti 
vien esamosios konstitucijos pataisomis, nes jos griauna senąją konstitucinę sistemą. 

Minėta, kad rašytinės konstitucijos istorija liudija apie keletą konstitucijos pri- 
ėmimo būdų. Jie skiriasi pagal tai, kas įgyvendina steigiamąją valdžią. Vienu atveju 
konstituciją tautai dovanoja valstybės vadovas (paprastai monarchas), kitu atveju — 
priima tiesiogiai tauta, dar kitu — konstituciją priima atstovaujamoji institucija, kurią 
sudaro įgalioti tautos atstovai. 

Dovanotoji (oktrojuotoji) konstitucija — pereinamuoju iš absoliutinės į apribotąją 
monarchiją laikotarpiu paplitęs konstitucijos priėmimo būdas. Paprastai monarchas 
vienašališkai, nedalyvaujant tautai ar tautos atstovams, dovanodavo konstituciją savo 
valdiniams, kartu įsipareigodamas laikytis konstitucijoje nustatytų jo galių ribojimų. 
Dažnai tokios konstitucijos vadintos chartijomis (pavyzdžiui, Prancūzijos karaliaus 
Liudviko XVIII 1814 m. birželio 4 d. Konstitucinė chartija). Apie tai, kad konstitu- 
cija yra oktrojuota, neretai galima spręsti pagal jos preambulės turinį. Antai 1962 m. 
Monako kunigaikštystės konstitucijos preambulėje buvo sakoma: „Mes, [princas 
Renė IIIĮ, nusprendėme dovanoti Valstybei naują konstituciją <...>.“ Dabartiniais 
laikais šis būdas — jau išimtis, nes konstitucijos dovanojimas nelabai dera su demo- 
kratijos principais. 

Šiuolaikiniame pasaulyje vyrauja tautos atstovų ar pačios tautos tiesiogiai pri- 
imtos konstitucijos. Kartais konstitucijai priimti renkama speciali tautai atstovaujanti 
institucija: steigiamasis susirinkimas, steigiamasis kongresas, konstitucinis konventas 
ar konstitucinis susirinkimas. Ši institucija parengia ir priima konstituciją. Seniau- 
sias tokios institucijos pavyzdys — JAV konstituciją priėmęs Filadelfijos konventas. Iš 
šiuolaikinių konstitucijų paminėtina 1991 m. Bulgarijos konstitucija, kurią priėmė 

Didysis nacionalinis susirinkimas. Praktikoje dažniausiai taikoma taisyklė, kad pri- 
ėmus konstituciją steigiamasis susirinkimas nustoja veikęs ir pagal priimtoje kons- 
titucijoje nustatytą tvarką yra renkamas parlamentas. Kartais, užbaigus konstituci- 
jos priėmimo procesą, steigiamasis susirinkimas ima funkcionuoti kaip parlamentas 
(pavyzdžiui, 1975 m. priėmus Graikijos konstituciją Steigiamasis susirinkimas tapo 
naujoje konstitucijoje numatytu vienų rūmų parlamentu). 

Kartais konstituciją parengia ir priima parlamentas. Taip buvo priimtos 1991 m. 
Slovėnijos, 1992 m. Čekijos, 1992 m. Slovakijos konstitucijos. 

Dar vienas konstitucijos priėmimo būdas — tautos referendumas. Šiuo atveju 
svarbus konstitucijos teksto parengimo klausimas. Konstitucijos projektą dažniau- 
siai parengia steigiamasis susirinkimas ar parlamentas, kai kada — vykdomoji val- 
džia (vyriausybė ar prezidentas). Referendumo institutas konstitucijai priimti ypač 
dažnai taikytas po Antrojo pasaulinio karo. Taip buvo priimta 1944 m. Islandi- 
jos konstitucija, 1946 m. ir 1958 m. Prancūzijos konstitucijos, 1946 m. Brazilijos, 
1947 m. Italijos ir Venesuelos konstitucijos, 1975 m. Graikijos, 1976 m. Portugali- 
jos, 1978 m. Ispanijos, 1988 m. Brazilijos, 1991 m. Rumunijos, 1992 m. Lietuvos, 
1997 m. Lenkijos ir kitų šalių konstitucijos. Atrodytų, toks konstitucijos priėmimo 
būdas šių dienų pasaulyje yra tinkamiausias. Šiuo atveju pirmame etape vyksta rimti 
teisiniai politiniai debatai, išryškinantys įvairias konstitucijos nuostatas. Šitos disku- 
sijos rezultatas — projektas, kuriam pritarė politinės jėgos. Vėliau vyksta referendu- 
mo kampanijos etapas, kurio pabaigoje tauta balsavimu referendume išreiškia savo 
pritarimą ar nepritarimą pasirinktajam konstitucinio reguliavimo modeliui. 

„Konstitucija kuriama tikintis, kad ji išliks ateinančius amžius ir prisitaikys prie 
įvairių žmonijos raidos krizių.“ Šie 1819 m. JAV Aukščiausiojo teismo išnagrinėtos 
bylos sprendime įrašyti teisėjo Johno Marshallo žodžiai nusako konstitucijos gyvavimo 
trukmės siekiamybę. Suvokiant konstitucijos prasmę nekyla abejonių, kad konstitu- 
cija —nevienadienis teisės aktas, ne keleriems ar keliolikai metų kuriamas valstybinės 
bendruomenės gyvenimo teisinis pamatas. Tik stabili konstitucija gali lemti nuoseklią 
valstybės institutų raidą, būti politinio stabilumo, individualių laisvių, ekonominio 
vystymosi ir socialinės pažangos pagrindas. JAV konstitucionalizmo istorija liudija, 
kad pirmoji pasaulio rašytinė konstitucija per daugiau nei du gyvavimo šimtmečius 
gana sėkmingai įveikia išbandymus, kuriuos lemia nuolatinė socialinio gyvenimo 
kaita. Teisės doktrinoje kone vieningai sutariama, kad konstitucijos stabilumas — 
būtina jos savybė. Teigiama, kad „teisė savo bendruomenei tarnauja geriausiai, kai 
yra tokia preciziška ir stabili, kiek tai įmanoma, ir šitai ypač pasakytina apie pamati- 
nę, konstitucinę teisę“; „konstitucijos normos ir principai turi užtikrinti valstybinės 
bendruomenės gyvenimo nenutrūkstamumą ir tęstinumą, nuoseklią raidą. Dažni 
konstitucijos „trūkinėjimai“ neretai rodo visos valstybinio gyvenimo sistemos „ge- 
dimus“, valstybės valdžios nepajėgumą spręsti iškilusių visuomenės gyvenimo prob- 
lemų“; „nestabili konstitucija — abejotina vertybė“; „konstitucijos stabilumas yra 
svarbiausia sąlyga užtikrinant politinės realybės tęstinumą (nuspėjamumą), kartu ir 
ekonominės, socialinės, moralinės realybės tęstinumą bei prognozuojamumą. Kons- 
titucija, tapusi nestabili, negalėtų būti tvirtas visuomenės ir valstybės gyvenimo pa- 
matas“; „konstitucijos stabilumas yra svarbi sąlyga siekiant demokratinio saugumo“. 

Konstitucijos stabilumo kaip teisinės vertybės reikšmę patvirtina ir oficiali kons- 
titucinė doktrina. Lietuvos Respublikos Konstitucinis Teismas yra išaiškinęs, kad 

Konstitucija, kaip aukščiausioji teisė, turi būti stabilus aktas. Konstitucijos stabilumas 
yra tokia jos savybė, kuri kartu su kitomis (inter alia, ir pirmiausia, — su Konstitu- 
cijos ypatinga, aukščiausia teisine galia) konstitucinį teisinį reguliavimą atskiria nuo 
žemesnės galios teisės aktais nustatyto (ordinarinio) teisinio reguliavimo, o Konsti- 
tuciją — nuo visų kitų teisės aktų. Konstitucijos stabilumas — didžiulė teisinė verty- 
bė. Konstitucija neturi būti keičiama, jei tai nėra teisiškai būtina. Tai laiduoja, inter 
alia, sudėtingesnė, sunkesnė, palyginti su konstituciniais ir paprastaisiais įstatymais, 
Konstitucijos pataisų darymo tvarka, ypač tai, kad yra nustatyti ypatingi kai kurių 
jos nuostatų (1 straipsnio, I skirsnio „Lietuvos valstybė“, XIV skirsnio „Konstitucijos 
keitimas“) keitimo proceso reikalavimai. Konstitucijos stabilumas — viena iš prielaidų 
užtikrinti valstybės tęstinumą, pagarbą konstitucinei santvarkai ir teisei, Konstituci- 
joje deklaruotų lietuvių tautos siekių, kuriais grindžiama pati Konstitucija, įgyvendi- 
nimą. Viena iš sąlygų, užtikrinančių Konstitucijos, kaip teisinės realybės, stabilumą, 
yra jos teksto stabilumas. Konstitucijos prigimtis, konstitucingumo idėja suponuoja 
tai, kad Konstitucijoje negali būti ir nėra spragų arba vidinių prieštaravimų. Tad 
Konstitucijos tekstas neturi būti koreguojamas, pavyzdžiui, vien pasikeitus termini- 
jai, net ir teisinei. Konstitucijos, kaip itin stabilaus teisės akto, prasmė taip pat būtų 
ignoruojama, jeigu intervencija į jos tekstą būtų daroma kiekvienąkart, kai pasikeičia 
kurie nors teisiškai reguliuotini visuomeniniai santykiai (pavyzdžiui, kai tam tikrų 
veiklos rūšių technologinės galimybės išsiplečia taip, kaip galbūt ir nebuvo įmanoma 
numatyti tuo metu, kai Konstitucijos tekstas buvo kuriamas)“. 

Kodėl konstitucijos keitimo tvarka yra sudėtingesnė nei paprastų įstatymų? 
Teisinėje literatūroje yra skiriama pirmapradė ir išvestinė steigiamoji valdžia. Toks 
skirstymas grindžiamas tuo, kad konstitucijos priėmimo ir jos taisymo galia nėra 
tapati. Pirmapradė steigiamoji valdžia, priklausanti tautai, reiškiama, kai konstitu- 
cijos nėra arba konstitucija panaikinta (atsiradus naujai valstybei, atkūrus prarastą 
valstybingumą, žlugus senai valstybinei santvarkai). Ši valdžia steigia valstybiškai 
organizuotą bendruomenę ir nustato jos gyvenimo pagrindus. Išvestinė steigiamoji 
valdžia yra numatyta konstitucijoje. Konstitucija numato, kas ir kaip įgyvendina 
šią valdžią, todėl ji kartais vadinama įsteigtąja steigiamąja valdžia. Tai konstitucijos 
keitimo valdžia. Pirmapradė steigiamoji valdžia priklauso tautai, o išvestinė patiki- 
ma jos atstovams arba ją vykdo tauta, laikydamasi konstitucijoje nustatytų sąlygų ir 
taisyklių. Konstitucijos pataisos daromos įgyvendinant išvestinę steigiamąją valdžią. 
Pirmapradė steigiamoji valdžia tradiciškai suvokiama kaip neribota valdžia. Tiesa, 
nereikia pamiršti, kad žmogaus teisės visada žymi tą ribą, kurios peržengti nevalia 
niekam, net ir tautai, įsyvendinančiai pirminę steigiamąją valdžią. Peržengus šią 
ribą konstitucija būtų fiktyvi, fasadinė. Esminis pirmapradės ir išvestinės steigia- 
mosios valdžios skirtumas yra tas, kad pirmoji visada įtvirtina naują konstitucinę 
santvarką, o antroji ją tik tobulina, taiso, koreguoja, laikydamasi pirmosios valdžios 
nustatytų sąlygų ir tvarkos". 


“ Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292. 


Apie tai plačiau: JARAšIŪNAS, E. Konstitucijos stabilumas: kelios mintys apie konstitucijos pataisas. 
Iš: Tarptautinės konferencijos „Konstituciniai valdžių sandaros principai“ medžiaga. Vilnius: VĮ Seimo 


leidykla, 2008, p. 58-80. 

Konstitucinio reguliavimo stabilumui užtikrinti pasaulio valstybių konstituci- 
jose įtvirtinami substantyvieji ir procedūriniai konstitucijų keitimo ribojimai. Sub- 
stantyviaisiais ribojimais nustatomi konstitucijos pataisų turinio reikalavimai. Skir- 
tingų šalių konstitucinio reguliavimo tyrimas leidžia konstatuoti, kad substantyvieji 
ribojimai aukščiausioje teisėje yra išreiškiami ir expressis verbis forma, ir implicitiškai. 
Konstitucijos pataisų turinį determinuojančiais imperatyvais sukuriamos vadinamo- 
sios „amžinos konstitucinės nuostatos“. Toks teisinio galiojimo nenutrūkstamumas 
dažniausiai priskiriamas fundamentaliems konstitucinės sistemos principams: teisės 
viešpatavimo, demokratijos, žmogaus teisių ir laisvių apsaugos; taip pat konstitucijos 
nuostatoms, įtvirtinančioms valstybės valdymo arba sandaros formą, valstybės suve- 
renitetą, nepriklausomybę, teritorijos integralumą. Pavyzdžiui, 1958 m. Prancūzijos 
konstitucija nustato, kad jokia pataisa negali pakeisti respublikinės valdymo formos 
(89 str.); Čekijos konstitucija draudžia priimti tokias konstitucijos pataisas, kurios 
keistų esminius demokratiškumu ir teisės viešpatavimu grindžiamos valstybės prin- 
cipus (9 str.); Vokietijos Federacinės Respublikos Pagrindinis Įstatymas nustato, kad 
jo keitimas, kuris būtų susijęs su Federacijos padalijimu į federalines žemes, esmi- 
niu federalinių žemių dalyvavimu įstatymų leidyboje arba su Pagrindinio Įstatymo 
1 straipsnyje („Žmogaus orumas, žmogaus teisės, pagrindinių teisių privalomumas“) 
ir 20 straipsnyje („Konstitucijos principai, teisė pasipriešinti“) įtvirtintais principais, 
yra negalimas (79 str.); 1814 m. Norvegijos konstitucija skelbia, kad jos pataisos 
negali paneigti konstitucijoje įkūnytų principų arba pakeisti konstitucijos dvasios 
(112 str.); Ukrainos konstitucijos 157 straipsnyje nurodyta, kad konstitucija nega- 
li būti keičiama, jeigu pataisos panaikina arba riboja žmogaus ir piliečio teises ar 
laisves arba jei jos orientuotos į Ukrainos nepriklausomybės panaikinimą, taip pat 
valstybės teritorinio vientisumo pažeidimą. 

Procedūriniais konstitucijos keitimo ribojimais yra pasunkinama, komplikuo- 
jama konstitucijos pataisų priėmimo tvarka. Teisinį instrumentarijų, sukuriantį 
specialią, nuo ordinarinių įstatymų leidybos besiskiriančią legislatyvinę procedūrą, 
sudaro tokie eksplicitiškai konstitucijoje įtvirtinami elementai: 1) tam tikros aplin- 
kybės, kurioms esant konstitucija negali būti taisoma; 2) pataisų priėmimo būdas; 
3) kvalifikuotos balsų daugumos reikalavimas; 4) dvigubo votumo taisyklė; 
5) konstitucijoje nurodytų subjektų teisė dėl jos pataisų inicijuoti referendumą; 
6) konstitucinės justicijos institucijos dalyvavimas konstitucijos pataisų procese; 
7) federacijos subjektų įstatymų leidžiamųjų susirinkimų pritarimas federalinės 
konstitucijos pataisoms; 8) terminai. Nustatant konstitucijos keitimo tvarką į ją yra 
integruojamas vienoks arba kitoks išvardytųjų teisinių instrumentų derinys“. 

Labiausiai paplitęs priimtų konstitucijos pataisų inkorporavimo į konstitucijos 
tekstą būdas — tai senųjų konstitucijos nuostatų pakeitimas, vietoj jų įrašant naujai 
priimtas normas. O tais atvejais, kai konstitucija papildoma naujomis nuostatomis, 
jos pagal savo pobūdį įrašomos į atitinkamus konstitucijų skyrius, skirsnius ar para- 
grafus. Konstitucinėje praktikoje žinoma ir kitokia pataisų įtraukimo į konstituciją 
tvarka. Pavyzdžiui, JAV konstitucijos pataisos yra pridedamos konstitucijos pabaigo- 
je, jų priėmimo chronologine tvarka, o pradinis konstitucijos tekstas nėra keičiamas. 


* Apie tai plačiau: BuTviLAvIčIus, D. Tautos atstovybės intervencijos į konstitucijos tekstą ribojimai: 


konstitucijos stabilumo aspektas. Socialinių mokslų studijos, 2010, 2(6), p. 163—186. 

Kalbant apie konstitucijos pataisas, turima omenyje dalinė jos korekcija, kai 
pakeičiamos tik kai kurios galiojančios konstitucijos nuostatos ar ji papildoma nau- 
jomis konstitucinėmis taisyklėmis. Tačiau pasaulio šalių konstitucinės raidos istorija 
liudija ir apie visiškai naujo valstybės konstitucinio akto priėmimo patirtį. Nau- 
jos konstitucijos įsigaliojimas žymi senosios konstitucijos eros pabaigą, jos galios 
netekimą. Neretai naujo pagrindinio valstybės teisės akto priėmimas būna įvairių 
revoliucijų, perversmų, sąjūdžių padarinys. Kita vertus, naujos konstitucijos atsira- 
dimą gali lemti ir esminiai visuomenės bei valstybės gyvenimo pokyčiai. Juridiškai 
konstitucijos galiojimo pabaiga gali būti įtvirtinama apie pirmtakės konstitucijos ga- 
lios netekimą nurodant naujoje konstitucijoje. Pavyzdžiui, 1919 m. Veimaro kons- 
titucijoje buvo nustatyta (178 str.), kad atšaukiamas 1871 m. Vokietijos Imperijos 
konstitucijos galiojimas. 1999 m. Venesuelos konstitucija įtvirtino specialiąją nor- 
mą, kurioje buvo skelbiama, kad 1961 m. konstitucija netenka galios. 1992 m. Lie- 
tuvos Respublikos Konstitucijos sudedamąja dalimi esančio įstatymo „Dėl Lietuvos 
Respublikos Konstitucijos įsigaliojimo tvarkos“ 1 straipsnis numatė, kad įsigaliojus 
Lietuvos Respublikos Konstitucijai netenka galios Lietuvos Respublikos Laikinasis 
Pagrindinis Įstatymas. 

Konstitucijos pripažinimas netekusia galios reikšmingas tuo, kad užkertama ga- 
limybė vienu metu galioti dviem skirtingiems tapačius santykius reguliuojantiems 
konstituciniams aktams, eliminuojami galimi ginčai dėl taikytinos teisės. Konstitu- 
ciocentrinė teisės samprata grindžiama principu, kad valstybėje turi galioti tik viena 
konstitucija, t. y. tik viena konstitucingumo dimensija. 


1.7. Konstitucijos aiškinimas 


Aiškinti — tai daryti aiškų, suprantamą, komentuoti. Mokslinėje literatūroje kartu 
su aiškinimo terminu vartojamos interpretavimo arba hermeneutikos sąvokos. Teisi- 
ne prasme interpretacija gali būti apibrėžiama kaip racionali veikla, kuria siekiama 
suvokti teisinį tekstą. Kodėl būtina konstituciją aiškinti, interpretuoti? Poreikis iš- 
aiškinti konstituciją yra būdingas visoms pasaulio šalių konstitucinėms sistemoms. 
Konstitucijos interpretavimas yra neišvengiamas, jis užkoduotas pačioje konstituci- 
jos esmėje. Konstitucijos aiškinimas — tai tarsi jos guinta essentia. Visiškai nesvarbu, 
ar konstitucija parengta ir priimta prieš 200 metų, ar tik vakar. Konstitucijos inter- 
pretavimo būtinybę lemia ne tiek konstitucijos amžius, kiek jos, kaip aukščiausios 
teisinės galios ir tiesiogiai taikomo teisės akto, prigimtis. Nuolatinį konstitucijos 
aiškinimo poreikį taip pat formuluoja ir jos nuostatų abstraktumas, konstitucijos 
vientisumas ir sistemiškumas, teisinio reguliavimo spragų konstitucijoje nebuvimas. 
Būtent per interpretavimą konstitucija tampa veikiančia, veiksminga, t. y. gyva teise. 
Kita vertus, reikia pripažinti, kad interpretavimo poreikis nėra tik konstitucijai bū- 
dinga ypatybė. Visa teisė, suvokiant ją pirmiausia kaip normų bei principų sistemą, 
implikuoja teisinę hermeneutiką, kaip teisės pažinimo ir jos taikymo instrumentą. 
Kiekvienas pilietis ar valdžios institucija gali turėti savo konstitucijos sampratą, 
subjektyvų jos turinio suvokimą. Taigi konstitucijos interpretuotojų grupė gali būti 
labai didelė: nuo eilinių piliečių iki teisės mokslininkų, nuo teisės aktų leidybos 
institucijų iki teisę taikančių institucijų. Šioje konstitucijos interpretuotojų ir gali- 
mų konstitucijos sampratų gausybėje iškyla vienos, visiems privalomos konstitucijos 

sampratos problema. Teisės sistemos funkcionalumą galima užtikrinti tik vienai iš 
interpretacijų suteikus privalomumo statusą. Užtikrinant teisės normų hierarchi- 
ją aktuali gali būti tik ta konstitucijos interpretacija, kuria privaloma vadovautis, 
t. y. kurios materialus turinys yra teisinė tikrovė, o ne subjektyvių pastangų su- 
vokti konstituciją rezultatas. Kaip tik dėl to konstitucijos interpretuotojų tipologi- 
ja — oficialieji ir neoficialieji interpretuotojai — teisės sistemai ir teisinių santykių 
subjektams yra vertingiausia, nes pagal ją galima nustatyti, kurių subjektų pateikta 
konstitucijos interpretacija sukels teisinių padarinių, o kurių ne. 

Pasaulio valstybių konstitucinė patirtis liudija, kad oficialaus konstitucijos aiš- 
kintojo statusas suteikiamas konstitucinės justicijos institucijoms, t. y. tik joms pa- 
vedama formuluoti vienareikšmę konstitucijos sampratą — oficialiąją konstitucinę 
doktriną, padedančią konstitucijai įgyti tą turinį, kuris tampa teisėtumo etalonu ir 
priemone, užtikrinančia teisės normų sistemiškumą. Oficialios konstitucinės dok- 
trinos, kaip teisėtumo užtikrinimo šaltinio, poreikis nuosekliai apibrėžia, kad ofi- 
cialiu konstitucijos interpretuotoju taip pat gali būti tik viena institucija. Siekdami 
išvengti teisės sistemos vidinio neveiksmingumo, konstitucijų kūrėjai numato (įga- 
liojimai interpretuoti konstituciją gali būti įtvirtinami tiesiogiai arba netiesiogiai), 
kas jose atsako už konstitucijos viršenybės užtikrinimą, t. y. teisės aktų konstitucin- 
gumo kontrolę ir kartu konstitucijos interpretavimą. Taigi būtent konstitucijoje yra 
numatyta institucija, kurios aiškinimas yra galutinis ir neskundžiamas. Žemyninėje 
Europoje šias funkcijas dažniausiai atlieka konstituciniai teismai, JAV ir Šiaurės Eu- 
ropoje (Estijoje, Danijoje, Norvegijoje) — aukščiausieji teismai, Prancūzijoje — spe- 
cialioji institucija, vadinama Konstitucine taryba“. 

Pagal 1992 m. Lietuvos Respublikos Konstituciją, įgaliojimus oficialiai aiškinti 
Konstituciją turi tik Konstitucinis Teismas. Tik jis formuoja oficialią konstitucinę 
doktriną. Šiuos Konstitucinio Teismo įgaliojimus lemia jam pavesta funkcija vyk- 
dyti konstitucinį teisingumą, garantuoti Konstitucijos viršenybę teisės sistemoje ir 
konstitucinį teisėtumą. Kokių konstitucijos interpretavimo principų laikosi Konsti- 
tucinis Teismas aiškindamas jos turinį? Oficialioje konstitucinėje doktrinoje Kons- 
titucinis Teismas yra konstatavęs, kad Konstitucija, kaip teisės aktas, yra išreikšta 
tam tikra tekstine forma, turi tam tikrą kalbinę išraišką. Vis dėlto Konstitucijos, 
kaip teisinės realybės, negalima traktuoti vien kaip jos tekstinės formos, taip pat 
ir teisės negalima traktuoti vien kaip teksto, kuriame expressis verbis (lot. — aiškiais 
žodžiais; tiesiogiai) yra išdėstytos tam tikros teisinės nuostatos ar elgesio taisyk- 
lės, taigi negalima suvokti Konstitucijos vien kaip eksplicitinių nuostatų visumos. 
Konstitucija yra vientisas aktas. Pati Konstitucijos, kaip aukščiausios teisinės ga- 
lios akto, prigimtis, konstitucingumo idėja suponuoja tai, kad Konstitucijoje ne- 
gali būti ir nėra spragų, vadinasi, negali būti ir nėra tokio žemesnės galios teisės 
aktuose nustatyto teisinio reguliavimo, kurio nebūtų galima vertinti jo atitikties 
Konstitucijai atžvilgiu. Konstituciją, kaip teisinę realybę, sudaro įvairios nuostatos — 
konstitucinės normos ir konstituciniai principai, kurie įvairiose Konstitucijos for- 
muluotėse yra tiesiogiai įtvirtinti arba yra iš jų išvedami. Vieni konstituciniai prin- 
cipai yra įtvirtinti expressis verbis suformuluotose konstitucinėse normose, kiti, nors 


* Apie tai plačiau: MEsoNiIS, G. Konstitucijos interpretavimo metodologiniai pagrindai. Vilnius: VĮ 


Registrų centras, 2010, p. 63—88. 

ir nėra jose įtvirtinti expressis verbis, jose atsispindi ir yra išvedami iš konstitucinių 
normų, taip pat iš kitų šiose normose atsispindinčių konstitucinių principų, iš kons- 
titucinio teisinio reguliavimo visumos, iš Konstitucijos, kaip svarbiausių valstybinės 
bendruomenės — pilietinės Tautos — vertybių sistemą įtvirtinančio ir ginančio, visai 
teisės sistemai gaires brėžiančio akto, prasmės. Tarp konstitucinių principų ir konsti- 
tucinių normų negali būti ir nėra priešpriešos, visos konstitucinės normos ir konsti- 
tuciniai principai sudaro darnią sistemą. Būtent konstituciniai principai organizuoja 
į darnią visumą visas Konstitucijos nuostatas, neleidžia, kad Konstitucijoje būtų vi- 
dinių prieštaravimų ar tokio jos aiškinimo, kai iškreipiama ar paneigiama kurios nors 
Konstitucijos nuostatos prasmė, kuri nors Konstitucijoje įtvirtinta ir jos ginama ver- 
tybė. Per konstitucinius principus atsiskleidžia ne tik Konstitucijos raidė, bet ir jos 
dvasia — tos vertybės ir siekiai, kuriuos Tauta Konstitucijoje įtvirtino pasirinkusi tam 
tikrą jos nuostatų tekstinę formą, kalbinę išraišką, nustačiusi tam tikras Konstituci- 
jos normas, eksplicitiškai arba implicitiškai įtvirtinusi tam tikrą konstitucinį teisinį 
reguliavimą. Tad priešpriešos negali būti ir nėra ne tik tarp konstitucinių principų ir 
konstitucinių normų, bet ir tarp Konstitucijos dvasios ir Konstitucijos raidės: Kons- 
titucijos raidės negalima aiškinti ar taikyti taip, kad būtų paneigiama Konstitucijos 
dvasia, kuri gali būti suvokta tik konstitucinį teisinį reguliavimą matant kaip visumą 
ir tik įvertinus Konstitucijos, kaip visuomenės sutarties ir aukščiausios teisinės ga- 
lios akto, paskirtį. Konstitucijos dvasią išreiškia konstitucinio teisinio reguliavimo 
visuma, visos jos nuostatos — ir Konstitucijos tekste tiesiogiai išdėstytos Konstituci- 
jos normos, ir Konstitucijos principai, taip pat ir tie, kurie išplaukia iš konstitucinio 
teisinio reguliavimo visumos ir Konstitucijos, kaip svarbiausių Tautos vertybių siste- 
mą įtvirtinančio ir ginančio, visai teisės sistemai gaires brėžiančio akto, prasmės. Vi- 
sos Konstitucijos nuostatos yra tarpusavyje susijusios ir sudaro vientisą, darnią siste- 
mą, tarp Konstitucijoje įtvirtintų vertybių yra pusiausvyra, nė vienos Konstitucijos 
nuostatos negalima aiškinti taip, kad būtų iškreiptas arba paneigtas kurios nors kitos 
Konstitucijos nuostatos turinys, nes taip būtų iškreipta viso konstitucinio teisinio 
reguliavimo esmė, pažeista konstitucinių vertybių pusiausvyra. Konstitucijos normų 
ir principų negalima aiškinti remiantis įstatymų leidėjo ir kitų teisėkūros subjektų 
priimtais aktais, nes taip būtų paneigta Konstitucijos viršenybė teisės sistemoje. Visų 
Konstitucijos nuostatų aiškinimas konstitucinio teisinės valstybės principo konteks- 
te — būtina Konstitucijos išsamaus aiškinimo prielaida. 

Konstitucijos (ir apskritai teisės) negalima aiškinti vien pažodžiui, vien taikant 
lingvistinį (verbalinį) teisės aiškinimo metodą. Suabsoliutinus pažodinį (lingvistinį, 
verbalinį) Konstitucijos aiškinimą, kartu būtų sumenkinamas visuminio konstitu- 
cinio teisinio reguliavimo turinys, ignoruojamos jei ir ne visos, tai bent kai kurios 
Konstitucijoje įtvirtintos, jos ginamos ir saugomos vertybės, sudaromos prielaidos 
paminti tuos siekius, kuriuos Tauta įtvirtino referendumu priimtoje Konstituci- 
joje. Negalima absoliutinti ne tik pažodinio (lingvistinio, verbalinio), bet ir jokio 
kito Konstitucijos aiškinimo metodo. Aiškinant Konstituciją privalu taikyti įvairius 
teisės aiškinimo metodus: sisteminį, bendrųjų teisės principų, loginį, teleologinį, 
įstatymų leidėjo ketinimų, precedentų, istorinį, lyginamąjį ir kt.; tik šitaip — visa- 
pusiškai — aiškinant Konstituciją galima sudaryti prielaidas įgyvendinti jos, kaip vi- 
suomenės sutarties ir aukščiausios teisinės galios akto, paskirtį, užtikrinti, kad nebus 

nukrypta nuo Konstitucijos prasmės, kad nebus paneigta Konstitucijos dvasia ir kad 
gyvenime bus įtvirtintos tos vertybės, kuriomis Tauta grindžia savo pačios priimtą 
Konstituciją!". 


1.8. Konstitucinė doktrina 


Doktrinos sąvoka konstitucinės teisės tematiką nagrinėjančioje literatūroje varto- 
jama nevienaprasmiškai. Vienais atvejais ji reiškia mokslines pažiūras, kitais — ofi- 
cialaus konstitucijos aiškintojo sprendimuose atskleidžiamą konstitucijos nuostatų 
prasmę. Kalbant apie konstitucijos aiškinimą buvo minėta, kad esminis skirtumas 
tarp neoficialaus ir oficialaus konstitucijos aiškinimo (taigi ir tarp mokslinės bei 
oficialios doktrinos) yra tas, kad pirmasis nesukelia teisinių padarinių ir nėra pri- 
valomas, o konstitucinės justicijos institucijų formuojama oficialioji konstitucinė 
doktrina yra privaloma visiems teisinių santykių subjektams, jos turinys yra visos 
teisės normų sistemos teisėtumo šaltinis. Mokslinė doktrina, neskaitant oficialiojo 
interpretuotojo kuriamos doktrinos, užima išskirtinę vietą tarp konstitucijos inter- 
pretuotojų, nes jos kūrėjai, naudodamiesi mokslinių tyrinėjimų laisve ir taikyda- 
mi mokslinių pažinimo įrankių sistemą, formuoja mokslinę idealios interpretacijos 
poziciją. Neretai jos išvados ir argumentai dėl mokslinio pagrindimo ir sisteminio 
problemos pažinimo tiesiogiai ar netiesiogiai atsispindi konstitucinėje jurispruden- 
cijoje. Vis dėlto, kad ir kaip būtų sureikšminama mokslinė doktrina, neišvengiamai 
pripažintina, jog ji tėra tik mokslinių pažiūrų, koncepcijų, vertinimų sistema, todėl 
mokslinės doktrinos įžvalgos, kitaip nei oficialioji doktrina, neturi juridinių priva- 
lomumo garantijų. Tik savo mokslinių argumentų pagrįstumu ji gali daryti įtaką 
oficialiajam konstitucijos interpretuotojui ir tikėtis, kad jos argumentai ar vertini- 
mai taps oficialaus aiškintojo akceptuota pozicija. 

Atsižvelgiant į aiškią mokslinės ir oficialiosios doktrinos skirtį, konstitucinės 
doktrinos terminas vartotinas kalbant apie oficialųjį, o ne mokslinį konstitucijos aiš- 
kinimą. Konstitucinė yra tik ta doktrina, kuri išreiškia teisinę tikrovę. 

Kaip minėta, oficialiosios konstitucinės doktrinos kūrėjos yra konstitucinės jus- 
ticijos institucijos. Atlikdamos joms pavestą funkciją — garantuoti konstitucijos vir- 
šenybę, šios institucijos savo jurisprudencijoje formuoja oficialią konstitucinę dok- 
triną. Per tai atsiskleidžia konstitucinės teisės, kaip jurisprudencinės teisės, prasmė. 
Konstitucijos prigimtis lemia, kad šio teisės akto tekstas tarsi fiksuoja tik jo kontūrus, 
suvokimo orientyrus, o turinys eventualiai užpildomas konstitucine jurisprudencija. 
Net ir iš pirmo žvilgsnio aiškios konstitucijos normos gali turėti gilesnę, ne iš karto 
pastebimą, teisinę prasmę. Kitaip tariant, jeigu konkreti konstitucinė nuostata nėra 
taikyta teismų praktikoje, darytina išvada, kad šios nuostatos juridinė prasmė nėra 
visiškai aiški. Netgi kai oficialusis konstitucijos aiškintojas vienoje ar kitoje byloje 
„praskleidžia“ kurio nors konstitucijos principo ar normos turinį, negalima teigti, 
kad jų esmės pažinimas yra užbaigtas, galutinai įgyvendintas. 


W Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094; 
2004 m. gruodžio 13 d. nutarimas. Valstybės žinios, 2004, Nr. 181-6708; atitaisymas — 2004, Nr. 186; 
2009 m. rugsėjo 24 d. nutarimas. Valstybės žinios, 2009, Nr. 115-4888. 

Skaitant tik konstitucijos tekstą negalima rasti tiesioginių atsakymų į daugelį 
teisinių kazusų, bet nereikėtų pamiršti, kad „konstitucijos testo“ pritaikomumas or- 
dinarinės teisės atžvilgiu yra universalus. Jame glūdi visų konstitucingumo klausimų 
atsakymai. Žodžiu „visų“ šiuo atveju yra įvardijama konstitucijos teisinio univer- 
salumo maksima. Konstitucijos teisinis universalizmas neatsiejamas nuo konstitu- 
cinės teisės, kaip jurisprudencinės teisės, koncepcijos. Jurisprudencinė konstitucija 
suvokiama kaip neatskiriama dviejų konstitucinės norminės tikrovės elementų — 
aukščiausiosios galios akto, vadinamo konstitucija, ir konstitucinės jurisprudencijos, 
kurioje šis aktas aiškinamas ir plėtojamas — junginys. Taigi konstitucijos, kaip aukš- 
čiausios teisės, formulė gali būti sudaryta taip: konstitucija = konstitucijos tekstas + 
oficialioji konstitucinė doktrina. 

Kadangi konstitucijos pažinimas nenagrinėjant oficialiosios konstitucinės dokt- 
rinos nebūtų visavertis, pačios vienareikšmės ir privalomos oficialiosios konstituci- 
nės doktrinos sampratos reikėtų ieškoti ne mokslininkų darbuose ar kitų neoficialių 
konstitucijos interpretuotojų požiūriuose, bet konstitucinėje jurisprudencijoje. Taigi 
kas apie oficialiąją konstitucinę doktriną sakoma Lietuvos Respublikos Konstitucinio 
Teismo aktuose suformuotoje oficialiojoje konstitucinėje doktrinoje? Joje nurodoma, 
kad įgaliojimus oficialiai aiškinti Konstituciją turi tik Konstitucinis Teismas, kaip tik 
jis formuoja oficialią konstitucinę doktriną. Konstitucinio Teismo išimtiniai įgalioji- 
mai oficialiai aiškinti Konstituciją, savo jurisprudencijoje pateikti oficialią Konstitu- 
cijos nuostatų sampratą — formuoti oficialiąją konstitucinę doktriną — kyla iš pačios 
Konstitucijos. 

Konstitucinio Teismo aktuose yra aiškinamos Konstitucijos nuostatos — normos 
ir principai. Oficialiojoje konstitucinėje doktrinoje, inter alia, atskleidžiamas įvairių 
konstitucinių nuostatų turinys, jų tarpusavio sąsajos, konstitucinių vertybių pusiaus- 
vyra, konstitucinio teisinio reguliavimo, kaip vienos visumos, esmė. Oficialiojoje 
konstitucinėje doktrinoje taip pat gali būti expressis verbis nurodoma, koks Konstitu- 
cijos nuostatų aiškinimas yra negalimas. Teisę kuriančias ir teisę taikančias instituci- 
jas (pareigūnus) saisto konstitucinių nuostatų samprata bei argumentai, išdėstyti ne 
tik Konstitucinio Teismo nutarimuose, bet ir kituose Konstitucinio Teismo aktuo- 
se — išvadose bei sprendimuose. Taigi, pagal Konstituciją, visi Konstitucinio Teismo 
aktai, kuriuose yra aiškinama Konstitucija, t. y. formuojama oficiali konstitucinė 
doktrina, savo turiniu saisto ir teisę kuriančias, ir teisę taikančias institucijas (parei- 
gūnus), neišskiriant nė bendrosios kompetencijos ir specializuotų teismų. 

Konstitucinio Teismo formuojama oficialioji konstitucinė doktrina yra vie- 
na visuma. Oficialiosios konstitucinės doktrinos (ir kaip visumos, ar kiekvienu 
atskiru konstitucinio teisinio reguliavimo klausimu) formavimas — ne vienkarti- 
nis aktas, bet laipsniškas ir nuoseklus procesas, kuris yra nenutrūkstamas ir nie- 
kad nebūna visiškai baigtas. Oficialioji konstitucinė doktrina bet kuriuo konsti- 
tucinio teisinio reguliavimo klausimu yra formuojama ne „visa iškart“, bet „byla 
po bylos“, vienus jos elementus (fragmentus), atskleistus ankstesnėse konstituci- 
nės justicijos bylose priimtuose Konstitucinio Teismo aktuose, papildant kitais, 
atskleidžiamais Konstitucinio Teismo aktuose, priimamuose naujose konstitucinės 
justicijos bylose. Aiškinant Konstitucijos tekste eksplicitiškai arba implicitiškai įtvir- 
tintus principus ir normas visada yra galimybė, jeigu tai būtina dėl nagrinėjamos 

konstitucinės justicijos bylos logikos, formuoti ir tokias oficialios konstitucinės dok- 
trinos nuostatas (t. y. atskleisti tokius konstitucinio teisinio reguliavimo aspektus), 
kurios dar nebuvo suformuotos ankstesnėse konstitucinės justicijos bylose priim- 
tuose Konstitucinio Teismo aktuose. Konstituciniam Teismui pagal pareiškėjų pra- 
šymus nagrinėjant vis naujas konstitucinės justicijos bylas, ankstesniuose Konstitu- 
cinio Teismo aktuose suformuota oficiali konstitucinė doktrina (kiekvienu atskiru 
atitinkamoje byloje reikšmės turinčiu konstitucinio teisinio reguliavimo klausimu) 
yra papildoma vis naujais fragmentais. Formuojant vis naujas oficialios konstitu- 
cinės doktrinos nuostatas, yra atskleidžiama Konstitucijoje — aukščiausiosios teisės 
akte — įtvirtinto teisinio reguliavimo įvairovė ir pilnatvė. 

Konstitucijoje įtvirtintas teisinės valstybės principas suponuoja jurisprudenci- 
jos tęstinumą, kurį turi užtikrinti ne tik bendrosios kompetencijos bei specializuo- 
ti teismai, bet ir Konstitucinis Teismas. Kita vertus, konstitucinės jurisprudencijos 
tęstinumas nereiškia, kad oficiali konstitucinė doktrina negali būti koreguojama ar 
jos nuostatos negali būti reinterpretuojamos. Konstitucijos nuostatų sampratos ir ofi- 
cialių konstitucinių doktrininių nuostatų reinterpretavimas koreguojant oficialiąją 
konstitucinę doktriną yra išimtinė Konstitucinio Teismo kompetencija. Reinterpre- 
tuoti oficialias konstitucines doktrinines nuostatas (koreguoti oficialiąją konstitucinę 
doktriną) yra (arba gali būti) būtina, inter alia, tais atvejais, kai yra padaromos ati- 
tinkamų Konstitucijos straipsnių (jų dalių) pataisos. Įsigaliojus Konstitucijos pataisai, 
kuria yra pakeičiama (arba panaikinama) kuri nors iš tų Konstitucijos nuostatų, kurių 
pagrindu (t. y. kurias aiškinant) buvo suformuota ankstesnė oficialioji konstituci- 
nė doktrina (atitinkamu konstitucinio teisinio reguliavimo klausimu), Konstituci- 
nis Teismas, pagal Konstituciją, turi išimtinius įgaliojimus konstatuoti, ar aiškinant 
Konstituciją dar galima (ir kokia apimtimi) remtis ankstesnių Konstitucijos nuostatų 
pagrindu Konstitucinio Teismo suformuota oficialiąja konstitucine doktrina, ar jau 
negalima ja remtis (ir kokia apimtimi). Oficialiąsias konstitucines doktrinines nuos- 
tatas reinterpretuoti taip, kad oficialioji konstitucinė doktrina būtų koreguojama, gali 
būti būtina ir tada, kai padaroma tokia Konstitucijos pataisa (pakeičiama arba panai- 
kinama tam tikra Konstitucijos nuostata arba Konstitucijoje įtvirtinama nauja nuos- 
tata), kuria yra iš esmės pakoreguojamas visuminio konstitucinio teisinio reguliavimo 
turinys, nors kaip tik ta Konstitucijos nuostata, kurios pagrindu (t. y. kurią aiškinant) 
tam tikru konstitucinio teisinio reguliavimo klausimu buvo suformuota ankstesnė 
oficialioji konstitucinė doktrina, formaliai nėra keičiama. Šiais atvejais išimtinius 
įgaliojimus konstatuoti, ar aiškinant Konstituciją dar galima remtis (ir kokia apimti- 
mi) ankstesne oficialiąja konstitucine doktrina (ir kaip visuma, ir kiekvienu atskiru 
konstitucinio teisinio reguliavimo klausimu), ar ja jau negalima remtis (ir kokia ap- 
imtimi), taip pat turi Konstitucinis Teismas. 

Oficialiosios konstitucinės doktrinos koregavimas ir reinterpretavimas yra gali- 
mas ne tik tais atvejais, kai padaromos atitinkamos Konstitucijos pataisos, bet tada, 
kai nėra padaryta Konstitucijos pataisų, dėl kurių tam tikras oficialiąsias konstituci- 
nes doktrinines nuostatas yra būtina reinterpretuoti taip, kad oficialioji konstitucinė 
doktrina būtų pakoreguota, tai daryti galima tik jei iš Konstitucijos kyla būtinybė 
nukrypti nuo esamo precedento ir sukurti naują. Konstitucinis Teismas šioje srityje 
nėra visiškai laisvas, jį saisto jo paties sukurti precedentai ir jo paties suformuota 

tuos precedentus pagrindžianti oficialioji konstitucinė doktrina. Naujų teismo pre- 
cedentų kūrimas ir teismo precedentų argumentavimas (pagrindimas) negali būti 
racionaliai teisiškai nemotyvuoti valiniai aktai; Konstitucinis Teismas privalo užti- 
krinti konstitucinės jurisprudencijos tęstinumą (nuoseklumą, neprieštaringumą) ir 
savo sprendimų tikėtinumą remdamasis savo jau suformuota oficialiąja konstitucine 
doktrina bei precedentais. Nuo Konstitucinio Teismo precedentų, sukurtų priėmus 
sprendimus konstitucinės justicijos bylose, gali būti nukrypstama ir nauji preceden- 
tai gali būti kuriami tik jei tai yra neišvengiamai, objektyviai būtina, konstituciškai 
pagrindžiama ir pateisinama; lygiai taip pat ir Konstitucinio Teismo precedentus 
pagrindžiančios oficialiosios konstitucinės doktrininės nuostatos negali būti reinter- 
pretuojamos taip, kad oficialioji konstitucinė doktrina būtų pakoreguota, jeigu tai 
nėra neišvengiamai, objektyviai būtina, konstituciškai pagrindžiama ir pateisinama; 
jokio Konstitucinio Teismo precedentų pakeitimo ar oficialiosios konstitucinės dok- 
trinos koregavimo negali lemti atsitiktiniai (teisės atžvilgiu) veiksniai (pavyzdžiui, 
vien Konstitucinio Teismo sudėties pasikeitimas). Minėtąją būtinybę tam tikras ofi- 
cialiąsias konstitucines doktrinines nuostatas reinterpretuoti taip, kad būtų pako- 
reguota oficialioji konstitucinė doktrina, gali lemti tik tam tikros aplinkybės, kaip 
antai būtinybė didinti galimybes įgyvendinti asmenų prigimtines bei įgytąsias teises 
ir teisėtus interesus, būtinybė labiau apginti, apsaugoti Konstitucijoje įtvirtintas ver- 
tybes, poreikis sudaryti palankesnes sąlygas įgyvendinti Konstitucijoje deklaruotus 
lietuvių tautos siekius, kuriais grindžiama pati Konstitucija, būtinybė plėsti šalyje 
konstitucinės kontrolės galimybes, idant būtų garantuojamas konstitucinis teisin- 
gumas, užtikrinta, kad nė vienas teisės aktas (jo dalis), prieštaraujantis aukštesnės 
galios teisės aktams, neturėtų imuniteto pašalinti iš teisės sistemos. Be to, oficialio- 
sios konstitucinės doktrinos (jos nuostatų) reinterpretuoti taip, kad ji būtų pakore- 
guota, yra negalima, konstituciškai neleistina, jeigu tokiu atveju būtų pakeičiama 
Konstitucijoje įtvirtintų vertybių sistema, sumažinamos Konstitucijos viršenybės 
teisės sistemoje apsaugos garantijos, paneigiama Konstitucijos, kaip vientiso akto ir 
darnios sistemos, samprata, sumažinamos Konstitucijoje įtvirtintos asmens teisių 
ir laisvių garantijos, pakeičiamas Konstitucijoje įtvirtintas valdžių padalijimo mo- 
delis. Kiekvienas tokio oficialiosios konstitucinės doktrinos reinterpretavimo, kai 
oficialioji konstitucinė doktrina yra koreguojama, atvejis turi būti deramai (aiškiai 
ir racionaliai) argumentuojamas atitinkamame Konstitucinio Teismo akte. Vis dėlto 
joks oficialiosios konstitucinės doktrinos plėtojimas — nei ankstesnėse konstitucinės 
justicijos bylose priimtuose Konstitucinio Teismo aktuose pateiktos Konstitucijos 
nuostatų sampratos papildymas naujais elementais (fragmentais), nei toks anks- 
čiau suformuotų oficialiųjų konstitucinių doktrininių nuostatų reinterpretavimas, 
kai oficialioji konstitucinė doktrina yra pakoreguojama, — pagal Konstituciją nega- 
li būti ir nėra pagrindas keisti ankstesnėse konstitucinės justicijos bylose priimtus 
nutarimus, išvadas, sprendimus, kuriais buvo baigta konstitucinės justicijos byla, 
ar jų argumentavimą (pagrindimą). Oficialiųjų konstitucinių doktrininių nuostatų 
reinterpretavimas, taip pat ir toks, kai yra pakoreguojama oficialioji konstitucinė 
doktrina, inter alia, reiškia tai, kad ateityje konstitucinės justicijos bylos Konstituci- 
niame Teisme turės būti nagrinėjamos ir atitinkami sprendimai turės būti priimami 
vadovaujantis šia reinterpretuota (pakoreguota) oficialiąja konstitucine doktrina. 

Oficialios konstitucinės doktrinos aiškinimas ir plėtojimas, inter alia, oficialiųjų 
konstitucinių doktrininių nuostatų reinterpretavimas, taip pat ir toks, kai oficialioji 
konstitucinė doktrina yra pakoreguojama, naujose konstitucinės justicijos bylose 
priimtuose Konstitucinio Teismo aktuose leidžia atskleisti giluminį Konstitucijos 
potencialą nekeičiant jos teksto ir šiuo atžvilgiu pritaikyti Konstituciją prie sociali- 
nio gyvenimo pokyčių, nuolat kintančių visuomenės ir valstybės gyvenimo sąlygų, 
ir užtikrinti Konstitucijos, kaip visuomenės ir valstybės gyvenimo teisinio pagrin- 
do, gyvybingumą. Naujose konstitucinės justicijos bylose priimtuose Konstitucinio 
Teismo aktuose toliau aiškinant ir plėtojant, inter alia, reinterpretuojant, oficialias 
konstitucines doktrinines nuostatas, taip pat ir tokiu būdu, kad pakoreguojama ofi- 
cialioji konstitucinė doktrina, yra skatinama nesikišti į Konstitucijos tekstą, jei tokia 
intervencija nėra teisiškai būtina. Šitaip yra prisidedama prie Konstitucijos teksto, 
kartu ir konstitucinės santvarkos, stabilumo užtikrinimo'!. 


2. Konstitucinės teisės samprata 


2.1. Konstitucinės teisės samprata 


Sąvokos „konstitucinė teisė“ įsitvirtinimas Lietuvoje sietinas su Mykolu Romeriu, 
šią sąvoką įtvirtinusiu savo darbuose, be to, ir Vytauto Didžiojo universiteto Teisių 
fakultete dėstomą discipliną vadinusiu „konstitucine teise“. 

Sąvoka „konstitucinė teisė“ vartojama keliomis reikšmėmis: kaip Konstitucijoje 
įtvirtinta subjektinė žmogaus teisė, kaip nacionalinės teisės sritis, kaip teisės mokslo 
sritis arba studijų disciplina. 

Jei sąvoka konstitucinė teisė vartojama Konstitucijoje įtvirtintoms asmens sub- 
jektinėms teisėms apibūdinti, turima omenyje, kad asmuo turi teisę naudotis savo 
konstitucinėmis teisėmis, reikalauti, kad kiti jas gerbtų, taip pat kreiptis į kompeten- 
tingas institucijas, kad šios apgintų asmens teises ir įpareigotų kitus teisinio santykio 
dalyvius atlikti pareigas. 

Ši sąvoka vartojama ir nacionalinei konstitucinės teisės sričiai apibūdinti. Pa- 
sak E. Jarašiūno, konstitucinės teisės sąvokos vartojimas sietinas su Konstitucijos — 
valdžią ribojančio aukščiausios galios dokumento — reikšmės pripažinimu šiuolai- 
kinės visuomenės gyvenime, su konstitucionalizmo idėjų sąmoningu įtvirtinimu!“. 

Sąvoka „konstitucinė teisė“ gali reikšti ir vieną iš teisės disciplinų, t. y. specia- 
lųjį kursą, universitete dėstomą studentams. Tik suprasdamas konstitucinės teisės, 
kaip visa apimančios, jurisprudencinės teisės, teisės be spragų reikšmę, studentas 
gali mokytis ordinarinės teisės dalykų. Žinodamas, kad konstitucinės teisės normos 
ir principai negali būti aiškinami ar pagrindžiami ordinarine teise, įsisąmoninęs, kad 


" Konstitucinio Teismo 2003 m. gegužės 30 d. nutarimas. Valstybės žinios, 2003, Nr. 53-2361; 2004 m. 
gegužės 13 d. nutarimas. Valstybės žinios, 2004, Nr. 81-2903; 2004 m. gruodžio 13 d. nutarimas. Vals- 
tybės žinios, 2004, Nr. 181-6708; atitaisymas — 2004, Nr. 186; 2006 m. kovo 14 d. nutarimas. Valstybės 
žinios, 2006, Nr. 30-1050; 2007 m. spalio 22 d. nutarimas. Valstybės žinios, 2007, Nr. 110-4511. 


"  JARAšIŪNAS, E. Konstitucinė teisė — nacionalinės teisės sistemos branduolys ir teisės sistemą integ- 
ruojanti teisės sritis. Iš: Lietuvos konstitucinė teisė (2 leid.). Vilnius: Lietuvos teisės universitetas, 


2002, p. 23. 

Konstitucija yra teisiškumo matas, studentas ne tik sėkmingai baigs studijas, bet ir 
kaip išsimokslinęs teisininkas naudosis ja praktiniame darbe. 

Taigi visais minėtaisiais atvejais sąvoka „konstitucinė teisė“ aprėpia labai skir- 
tingus, netapačius aspektus. 

Kiekvienos valstybės teisės sistemą sudaro daug teisės šakų: civilinė, baudžia- 
moji, administracinė ir kt. Teisės šaka — tai teisės sistemos dalis, kurią sudaro teisės 
normos, reguliuojančios tam tikrą visuomeninių santykių sritį. Teisės šakos viena 
nuo kitos skiriasi savo reguliavimo objektu (t. y. teisės normų reguliuojamais vi- 
suomeniniais santykiais) ir metodu (t. y. sistema teisinių būdų, kuriais teisė veikia 
reguliuojamus visuomeninius santykius, nukreipia juos visuomenei pageidaujama 
kryptimi). Teisės šakoje normos gali jungtis į pošakius, institutus ir poinstitučius. 
Kita vertus, teisės sistemai būdingas ne tik teisės dalijimas į tam tikras dalis, bet 
ir sistemos darna: teisės normos yra susijusios, viena su kita suderintos. Priešingu 
atveju, esant teisės normų kolizijai ar nesuderinamumui, teisinis reguliavimas būtų 
beprasmis, neveiksmingas. Šiuo aspektu konstitucinei teisei tenka ypatingas vaid- 
muo ir ypatinga vieta teisės sistemoje. 

Mokslinėje teisinėje literatūroje nėra vienos nuomonės dėl konstitucinės teisės 
kaip teisės šakos reguliavimo objekto. Kai kurie autoriai teigia, kad konstitucinė tei- 
sė kaip savarankiška teisės šaka reguliuoja dvi dideles visuomeninių santykių sritis: 

1) valstybės organizaciją, viešosios valdžios organizavimo ir jos įgyvendinimo 

santykius; 

2) asmens ir valstybės santykius, svarbiausius visuomenės gyvenimo principus. 

Kiti autoriai teigia, kad konstitucinė teisė, būdama aukščiausiosios galios, ne- 
gali būti viena iš teisės šakų ir turėti savarankiško reguliavimo objekto, nes konsti- 
tucinė teisė yra visa apimanti teisė be spragų, nustatanti visų teisės šakų pagrindus. 

Hierarchinėje sistemoje konstitucinė teisė yra aukščiausiosios galios teisė. Kons- 
titucijos 7 straipsnyje nustatytas konstitucinis imperatyvas: „Negalioja joks įstaty- 
mas ar kitas aktas, priešingas Konstitucijai.“ Tuo įtvirtinama Konstitucijos viršenybė 
teisės aktų sistemoje. Visa kita teisė yra ordinarinė, žemesnės galios. Visi teisės 
aktai turi būti teisėti: įstatymai negali prieštarauti Konstitucijai, o įstatymų įgyven- 
dinamieji teisės aktai — Konstitucijai ir įstatymams. Teisinėje valstybėje draudžiama 
nustatyti tokį teisinį reguliavimą, kuris konkuruotų su nustatytu pačioje Konstituci- 
joje. Konstitucinės teisės svarbiausias šaltinis yra Konstitucija. Joje įtvirtinti visuo- 
menės ir valstybės santykių pagrindai. Konstitucijos nuostatos atskleidžia valstybės 
socialines, ekonomines ir kultūrines funkcijas, tam tikrus valstybės uždavinius, pa- 
vyzdžiui, valstybės pareigą globoti šeimą, remti mokslą ir pan. Visų šių funkcijų 
galutinis tikslas — žmogaus teisių ir laisvių užtikrinimas“. Taigi Konstitucija yra 
teisinės sistemos stuburas. 

Konstitucija įtvirtina pagrindines teisinio reguliavimo nuostatas ir sudaro or- 
dinarinės teisės leidybos pagrindą. Konstitucijos normose ir principuose įtvirtinta 
teisinio reguliavimo kryptis. Taigi visi kiti teisės aktai turi atitikti Konstituciją. Tai 
lemia išskirtinę Konstitucijos ir konstitucinės teisės reikšmę visai teisės sistemai. 


“ Plačiau: JARAšIŪNAS, E. Konstitucinės teisės reguliavimo objektas ir metodas. Iš: Lietuvos konstitu- 


cinė teisė (2 leid.). Vilnius: Lietuvos teisės universitetas, 2002, p. 24—32. 

Konstitucinė teisė neturi savo atskiro reguliavimo dalyko (būdingo teisės ša- 
koms), bet nustato visų visuomeninių santykių teisinio reguliavimo pagrindus 
(principus). Įstatymų leidėjas (Seimas) turi diskreciją konkretinti ar detalizuoti, taip 
pat teisiškai reglamentuoti santykius, kurie Konstitucijoje nėra reguliuojami. Labai 
svarbu, kad tai darydamas įstatymų leidėjas nepažeistų Konstitucijos normų ir prin- 
cipų. Šis reikalavimas keliamas ir kitiems žemesniosios galios teisės aktų teisėkūros 
subjektams (Vyriausybei, Respublikos Prezidentui ir kitiems). 

Konstitucijoje nustatytos valstybės valdžios institucijų kompetencijos ribos ir 
šių institucijų vaidmuo teisėkūros procese. Svarbiausius visuomeninius santykius 
šalyje reguliuoja įstatymai, o įstatymų įgyvendinamuosiuose (poįstatyminiuose) tei- 
sės aktuose reglamentuojama jų įgyvendinimo tvarka. (Įstatymų įgyvendinamasis 
teisės aktas yra įstatymo normų taikymo aktas, neatsižvelgiant į tai, ar tas aktas yra 
vienkartinio taikymo, ar nuolatinio galiojimo.) Konstitucinis Teismas ne kartą yra 
vertinęs įstatymo ir įstatymų įgyvendinamojo teisės akto santykį ir pabrėžęs, kad 
pastaruoju teisės aktu yra įgyvendinamos įstatymo normos, bet toks teisės aktas 
negali pakeisti paties įstatymo arba sukurti naujų bendrojo pobūdžio teisės normų, 
kurios konkuruotų su įstatymo normomis. 

Konstitucijos 67 straipsnio 2 dalyje nustatyta išimtinė Seimo teisė leisti įstaty- 
mus; Konstitucijos 95 straipsnio 1 dalyje nustatyta, kad Vyriausybė valstybės valdy- 
mo reikalus sprendžia priimdama nutarimus. Lietuvoje nėra deleguotosios įstatymų 
leidybos, todėl Seimas, kaip įstatymų leidėjas, negali pavesti Vyriausybei ar kitoms 
institucijoms įstatymų įgyvendinamaisiais teisės aktais reguliuoti tuos teisinius san- 
tykius, kurie turėtų būti reglamentuoti įstatymu, o Vyriausybė negali tokių įgalio- 
jimų priimti. Teisės akto formos nesilaikymas, kai Konstitucija reikalauja teisinius 
santykius reglamentuoti įstatymu, o jie reguliuojami įstatymų įgsyvendinamuoju tei- 
sės aktu, gali būti pagrindas tokį poįstatyminį teisės aktą pripažinti prieštaraujančiu 
Konstitucijai. 

Konstitucijoje įtvirtinti ir svarbiausi teisės normų kūrimo procedūrų pagrindai. 
Įstatymų leidybos iniciatyvos teisė priklauso Seimo nariams, Respublikos Preziden- 
tui ir Vyriausybei. 50 tūkstančių Lietuvos Respublikos piliečių, turinčių rinkimų 
teisę, gali teikti Seimui įstatymo projektą, kurį Seimas privalo svarstyti. Įstatymai 
laikomi priimtais, jei už juos balsavo dauguma Seimo posėdyje dalyvavusių Sei- 
mo narių. Seimo priimtą įstatymą pasirašo ir oficialiai paskelbia Respublikos Pre- 
zidentas. Tačiau įstatymų leidybai nepakanka tik šių pagrindų, todėl Konstitucijos 
69 straipsnio 1 dalimi Seimas yra įpareigotas įstatymu reglamentuoti ir detalizuoti 
įstatymų priėmimo procedūras. 

Nors pagal teisinę galią konstitucinė teisė visiškai skiriasi nuo ordinarinės, 
pagal tų santykių, kuriuos reguliuoja detaliau, turinį ji nėra vienodai „nutolu- 
si“ nuo įvairių teisės šakų. Konstitucinė teisė išsamiai apibrėžia viešosios valdžios 
institucijų sistemą, sudarymą ir galias, detaliau reglamentuoja valstybės valdžios ins- 
titucijų įgaliojimus, įtvirtina valdžių padalijimo principą, valdžios institucijų tarpu- 
savio sąveiką ir bendradarbiavimą. Kai kuriems iš šių santykių skirti atskiri Konstitu- 
cijos skirsniai (pavyzdžiui, V „Seimas“, VI „Respublikos Prezidentas“, VII „Lietuvos 
Respublikos Vyriausybė“, VIII „Konstitucinis Teismas“, IX „Teismas“), kitos valsty- 
bės institucijos (Valstybės kontrolierius, Seimo kontrolieriai, Prokuratūra, Lietuvos 

bankas) Konstitucijoje yra mažiau apibūdintos, numatant Seimui pareigą reglamen- 
tuoti šių institucijų veiklą įstatymu. 

Pabrėžtina, kad Konstitucijos normų ir principų negalima aiškinti remiantis 
ordinarine teise (įstatymų leidėjo ir kitų teisėkūros subjektų priimtais teisės aktais), 
nes taip būtų paneigta Konstitucijos viršenybė teisės sistemoje. 

Teisės studijose daugiausia dėmesio skiriama teisinio reguliavimo pažinimui. 
Paprastai objektyviosios teisės analizė apsiriboja tik teisės normų nagrinėjimu, ta- 
čiau nereikėtų pamiršti ir teisinių idėjų, koncepcijų, teorijų, inspiravusių teisinio 
reguliavimo atsiradimą. Teisinių idėjų ir teisinių santykių tyrimas neretai atskleidžia 
esminius teisinio reguliavimo bruožus. Taigi nagrinėjant Lietuvos konstitucinės tei- 
sės sistemą bus analizuojamas ne tik teisinis reguliavimas, bet ir šį reguliavimą nulė- 
musios teisinės idėjos (įvairios teorijos, doktrinos, požiūriai), taip pat teisės normų 
įgyvendinimo praktika. Pasak prof. E. Jarašiūno, be konstitucinės jurisprudencijos 
studijų galima pažinti tik paviršinius konstitucinės teisinės tikrovės klodus''. 


2.2. Konstitucinės teisės šaltiniai 


Konstitucija ir Konstitucinio Teismo aktai kaip konstitucinės teisės šaltiniai. 
Vienas iš konstitucinės teisės ypatumų, ją skiriančių nuo įvairių teisės šakų, yra jos 
šaltiniai. Konstitucinės teisės šaltiniais gali būti aukščiausiosios galios, steigiamojo 
pobūdžio teisės aktai. Tai 1992 m. Lietuvos Respublikos Konstitucija, taip pat jos 
150 straipsnyje nurodyti konstituciniai įstatymai ir konstituciniai aktai, kurie yra 
Konstitucijos sudedamoji dalis. Konstitucija, jos sudedamosios dalys sudaro vienti- 
są, aukščiausio reguliavimo lygmens normų ir principų sistemą“. 

Konstitucija — aukščiausios galios teisės aktas, kuris yra taikomas tiesiogiai ir ku- 
riam negali prieštarauti joks kitas teisės aktas. Konstitucinis žmogaus teisių ir laisvių 
įtvirtinimas, tiesioginis Konstitucijos nuostatų taikymas, aktyvi konstitucinės kontro- 
lės institucijos (Konstitucinio Teismo) veikla, galimybė ginti pažeistas teises vadovau- 
jantis Konstitucija rodo, kad Konstitucija yra teisinio gyvenimo pagrindas ir centras. 

Konstitucijos viršenybė įtvirtinta pačioje Konstitucijoje, kartu joje įtvirtintas 
ir apsaugos mechanizmas — Konstituciniam Teismui suteikta teisė oficialiai inter- 
pretuoti Konstituciją ir vykdyti kitų žemesniosios galios (kitaip tariant, ordinarinės 
teisės) teisės aktų konstitucinę kontrolę. 

Konstitucinis Teismas yra savarankiškas ir nepriklausomas teismas, kuris teis- 
minę valdžią įgyvendina Konstitucijos ir Konstitucinio Teismo įstatymo nustatyta 
tvarka. Lietuvos Respublikos Konstitucinis Teismas garantuoja Lietuvos Respublikos 
Konstitucijos viršenybę teisės sistemoje ir konstitucinį teisėtumą, nustatyta tvarka 
spręsdamas, ar įstatymai ir kiti Seimo priimti aktai neprieštarauja Konstitucijai, taip 
pat ar Respublikos Prezidento bei Vyriausybės aktai neprieštarauja Konstitucijai arba 
įstatymams. Konstitucijos nustatytais atvejais Konstitucinis Teismas teikia išvadas'". 


M JARAšIŪNAS, E. Konstitucinė teisė — nacionalinės teisės sistemos branduolys ir teisės sistemą integ- 
ruojanti teisės sritis. Iš: Lietuvos konstitucinė teisė (2 leid.). Vilnius: Lietuvos teisės universitetas, 
2002, p. 24. 


5  BIRMONTIENĖ, T. Lietuvos konstitucinės teisės šaltiniai. Iš: Lietuvos konstitucinė teisė (2 leid.). 
Vilnius: Lietuvos teisės universitetas, 2002, p. 53-85. 


“ Ibidem. 

Taigi Konstitucinio Teismo jurisprudencija yra vienintelis teisiškai įpareigojan- 
tis Konstitucijos turinio interpretacijos šaltinis. Tokia interpretacija yra galutinė ir 
neskundžiama bei privaloma visiems subjektams. Konstitucinis Teismas yra ne kartą 
konstatavęs, kad, pagal Konstituciją, joks Seimo ir kitų teisėkūros subjektų priimtas 
teisės aktas negali išvengti konstitucinės patikros. 

Konstitucija yra ne vien jos tekstas, konstitucinės normos ir principai, bet ir 
konstitucinė jurisprudencija, kurioje Konstitucija yra aiškinama ir plėtojama. Kons- 
titucinis Teismas yra konstatavęs, kad aiškinant Konstituciją privalu taikyti įvairius 
teisės aiškinimo metodus: sisteminį, bendrųjų teisės principų, loginį, teleologinį, 
įstatymų leidėjo ketinimų, precedentų, istorinį, lyginamąjį ir kt. Tik šitaip — visa- 
pusiškai — aiškinant Konstituciją galima sudaryti prielaidas įgyvendinti jos, kaip vi- 
suomenės sutarties ir aukščiausios teisinės galios akto, paskirtį, užtikrinti, kad nebus 
nukrypta nuo Konstitucijos prasmės, kad nebus paneigta Konstitucijos dvasia ir kad 
gyvenime bus įtvirtintos tos vertybės, kuriomis Tauta grindžia savo pačios priimtą 
Konstituciją". 

Konstitucija yra tiesiogiai taikomas aktas, jos nuostatomis vadovaujantis yra lei- 
džiami įstatymai ir įstatymų įgyvendinamieji (poįstatyminiai) teisės aktai, bet Kons- 
titucijos nuostatos yra labai lakoniškos, todėl itin svarbu visiems vienodai suvokti 
šių nuostatų prasmę. Pavyzdžiui, Konstitucijos 21 straipsnyje įtvirtinta pamatinė 
nuostata: „Žmogaus asmuo neliečiamas“, bet šios teisės turinys ir ribos Konstituci- 
joje nėra nustatytos, todėl Konstitucinis Teismas, atlikdamas įstatymų konstitucinę 
patikrą, išaiškina šios žmogaus teisės turinį, pagal kurį turėtų būti formuojama įsta- 
tymų leidyba. 

Be to, Konstitucija yra vientisas teisės aktas, todėl nė viena jos nuostata negali 
prieštarauti kitai ar būti svarbesnė. Konstituciniam Teismui tenka sudėtingas uždavi- 
nys — atskleisti konstitucinių vertybių turinį, prasmę, jų tarpusavio derinimo būdus, 
išvengti priešpriešos, surasti pusiausvyrą. Pavyzdžiui, tarp lygiaverčių konstitucinių 
nuostatų gali kilti priešprieša, kurios sprendimo būdai surandami konstitucinėje ju- 
risprudencijoje — Konstitucijos 22 straipsnis užtikrina privataus gyvenimo apsaugą 
(„Žmogaus privatus gyvenimas neliečiamas“), o Konstitucijos 25 straipsnis saugo 
žodžio laisvę („Žmogui neturi būti kliudoma ieškoti, gauti ir skleisti informaciją 
ir idėjas“); šių dviejų lygiaverčių konstitucinių vertybių santykį ir derinimo būdus 
Konstitucinis Teismas vertino ne kartą. Konstitucijos vientisumo pripažinimas ir su- 
vokimas padeda interpretuotojui (Konstituciniam Teismui) atskleisti vienos normos 
turinį nepažeidžiant kitų, tokių pat vertingų ir todėl saugotinų. Taigi Konstitucijos 
vientisumas įpareigoja jos interpretatorių nustatyti vertybių pusiausvyrą, kuri neiš- 
kreiptų nė vienos normos saugomos vertybės turinio. Konstitucijos vientisumo suvo- 
kimas užtikrina normų integralumą ir saugomų vertybių pusiausvyrą. 

Be kita ko, Konstitucinis Teismas yra saistomas savo ankstesniųjų interpreta- 
cijų. Suprantama, kad teisinėje valstybėje panašios bylos turi būti sprendžiamos 
panašiai, todėl Konstitucijos išaiškinimais (oficialiąja doktrina) yra vadovaujamasi 
kitose konstitucinės justicijos bylose. Pamažu lakoniška Konstitucijos nuostata įgau- 
na turinį, daugėja oficialių Konstitucijos nuostatų išaiškinimų. Dėl konstitucinės 


" Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094. 


43 


I skyrius 


jurisprudencijos Konstitucijos tekstas, neretai turintis neaiškumų ar vidinių prieš- 
priešų, įgauna nuoseklios, darnios aukščiausiųjų normų ir principų sistemos pavida- 
lą, virsta neginčijamu įstatymų ir kitų teisės aktų teisiškumo tikrinimo matu. Praė- 
jus tam tikram laikui, apie konstitucinį tekstą jau yra susiformavęs jurisprudencijos 
masyvas, turintis aiškių bruožų ir ypatumų“. 

Konstitucinei teisei svarbios ne tik normos, bet ir konstituciniai principai. Taigi 
konstitucinė jurisprudencija atskleidžia turinį ne tik normų, bet ir konstitucinių 
principų, net ir tų, kurie expressis verbis nėra įtvirtinti konstitucinėse normose. 

Konstitucinio Teismo atskleistas konstitucinio reguliavimo turinys iš esmės yra 
tas matas, kuriuo tikrinamas įstatymų ir kitų teisės aktų konstitucingumas, o Kons- 
titucijai prieštaraujantys aktai pašalinami iš teisės sistemos. Konstitucinė teisė yra 
teisė be spragų, todėl negali atsirasti jokio teisės akto, kuris galėtų išvengti konsti- 
tucinės patikros, kitaip tariant, visi įstatymai ir kiti teisės aktai turi derėti ne tik su 
Konstitucija, bet ir su oficialiąja konstitucine doktrina. 

Konstitucinis Teismas yra konstatavęs: pagal Konstituciją, negali būti tokių Sei- 
mo priimtų įstatymų, kurių atitikties Konstitucijai ir konstituciniams įstatymams 
negalėtų tirti Konstitucinis Teismas; pagal Konstituciją, negali būti tokių Seimo 
priimtų teisės aktų, kurių atitikties Konstitucijai, konstituciniams įstatymams ir įsta- 
tymams negalėtų tirti Konstitucinis Teismas; pagal Konstituciją, negali būti tokių 
Respublikos Prezidento aktų, kurių atitikties Konstitucijai, konstituciniams įstaty- 
mams ir įstatymams negalėtų tirti Konstitucinis Teismas; pagal Konstituciją, negali 
būti tokių Vyriausybės aktų, kurių atitikties Konstitucijai, konstituciniams įstaty- 
mams, įstatymams ir Seimo nutarimams dėl įstatymų įgyvendinimo negalėtų tirti 
Konstitucinis Teismas"“. 

Tad Konstitucija, kaip teisės aktas ir jo oficialus aiškinimas, valstybės gyvenime 
neatskiriami. Konstitucinės teisės šaltiniais laikomi pati Konstitucija ir Konstituci- 
nio Teismo jurisprudencija, kurioje formuojama oficialioji konstitucinė doktrina. 
Konstitucinės teisės šaltinių sistemoje nėra vietos tiems teisės aktams, kurie patys 
gali tapti konstitucinės kontrolės objektu. 

Konstitucinio Teismo aktai, kuriuose formuojama oficialioji konstitucinė dokt- 
rina, yra laikytini teisės šaltiniais, teisine galia faktiškai prilygstančiais Konstitucijai, 
nes juose atskleidžiamos ir interpretuojamos glaustos ir lakoniškos Konstitucijos 
nuostatos. 

Ne viename Konstitucijos straipsnyje galima rasti nuorodą į žemesniosios ga- 
lios teisės aktus: konstitucinius įstatymus, priimtus pagal Konstitucijos 69 straipsnio 
3 dalį, Lietuvos Respublikos ratifikuotas tarptautines sutartis, įstatymus, Seimo sta- 
tutą, įstatymų įgyvendinamuosius teisės aktus (Seimo nutarimus, Respublikos Pre- 
zidento dekretus, Vyriausybės nutarimus ir kt.). Šie žemesnės negu Konstitucija 
galios teisės aktai nėra konstitucinės teisės šaltiniai, bet jų turinį svarbu žinoti norint 
geriau suvokti atitinkamą teisinį reguliavimą. 


* Plačiau: JARAšIŪNAS, E. Jurisprudencinė Konstitucija. Jurisprudencija, 2006, 12(90), p. 24—33; 


MeEsoNiS, G. Kai kurie Konstitucijos interpretavimo aspektai: expressis verbis ribose. Jurisprudencija, 
2008, 5(107), p. 19—27; SimkEvičiuS, V. Lietuvos Respublikos Konstitucinio Teismo jurisdikcijos ribos. 
Jurisprudencija, 2002, 30(22), p. 132—147. 


“ Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 124-5643. 

Konstituciniai įstatymai, nurodyti Konstitucijos 150 straipsnyje (konstitu- 
ciniai aktai), yra Konstitucijos sudedamoji dalis. Konstitucinio įstatymo sąvoka taip 
pat vartojama Konstitucijos 69, 72 ir 47 straipsniuose. Kuo skiriasi konstituciniai 
įstatymai, nurodyti Konstitucijos 150 straipsnyje, nuo konstitucinių įstatymų, nu- 
matytų Konstitucijos 69, 72 ir 47 straipsniuose“?? 

Konstitucijos 150 straipsnyje nustatyta, kad Lietuvos Respublikos Konstitucijos 
sudedamoji dalis yra: 1) 1991 m. vasario 11 d. Konstitucinis įstatymas „Dėl Lietuvos 
valstybės“; 2) 1992 m. birželio 8 d. Konstitucinis aktas „Dėl Lietuvos Respublikos 
nesijungimo į postsovietines Rytų sąjungas“; 3) 1992 m. spalio 25 d. Įstatymas „Dėl 
Lietuvos Respublikos Konstitucijos įsigaliojimo tvarkos“; 4) 2004 m. liepos 13 d. 
Konstitucinis aktas „Dėl Lietuvos Respublikos narystės Europos Sąjungoje“. Kons- 
titucijos 150 straipsnyje nurodyti konstituciniai įstatymai turi Konstitucijos galią, 
jie keičiami ar priimami ta pačia tvarka kaip ir Konstitucijos pataisos. Konstitucijos 
150 straipsnyje nurodytų konstitucinių įstatymų nereikėtų tapatinti su Konstitucijos 
69 straipsnio 3 dalyje, 72 straipsnio 2 dalyje, 47 straipsnio 3 dalyje minimais kons- 
tituciniais įstatymais, nes jų teisinė galia yra kitokia — jie yra mažesnės galios negu 
Konstitucija. Šiems įstatymams priimti, pakeisti taikoma ne Konstitucijos straips- 
niams priimti ir keisti nustatyta tvarka, o tvarka, įtvirtinta Konstitucijos 69 straips- 
nio 3 dalyje. (Lietuvos Respublikos konstituciniai įstatymai priimami, jeigu už juos 
balsuoja daugiau kaip pusė visų Seimo narių, o keičiami ne mažesne kaip 3/5 visų 
Seimo narių balsų dauguma. Konstitucinių įstatymų sąrašą 3/5 Seimo narių balsų 
dauguma nustato Seimas.) 

Pagrindinis kriterijus, leidžiantis atskirti konstitucinius įstatymus, kurie yra 
Konstitucijos sudedamoji dalis, nuo kitų konstitucinių įstatymų, kurie nėra Kons- 
titucijos sudedamoji dalis, yra jų teisinė galia ir priėmimo tvarka“!. Konstitucijos 
69 straipsnio 3 dalyje, 47 straipsnio 3 dalyje, 72 straipsnio 2 dalyje vartojama kons- 
titucinių įstatymų sąvoka neturėtų klaidinti: šiuose straipsniuose nurodyti konstitu- 
ciniai įstatymai neturi Konstitucijos galios, yra žemesnės galios negu Konstitucija, 
bet aukštesnės galios už paprastuosius įstatymus. 

Konstitucija atskiria konstitucinius įstatymus nuo kitų įstatymų pagal šių teisės 
aktų prigimtį, paskirtį, priėmimo ir keitimo tvarką bei teisinę galią. Konstitucinis 
Teismas ne kartą konstatavo, kad ypatingą konstitucinių įstatymų vietą teisės aktų 
sistemoje lemia pati Konstitucija. Konstituciniai įstatymai negali būti keičiami ar 
panaikinami įstatymais. Taip užtikrinama, kad konstituciniais įstatymais sureguliuo- 
ti visuomeniniai santykiai įstatymais nebus reguliuojami kitaip, kad bus garantuoja- 
mas didesnis konstituciniais įstatymais reguliuojamų visuomeninių santykių stabi- 
lumas“*. Kita vertus, konstituciniai įstatymai teisės aktų hierarchijoje turi žemesnę 
galią nei pati Konstitucija. Konstituciniu įstatymu negali būti apribota Konstitucijos 


* Plačiau: SINKEVIČIUS, V. Konstitucinių įstatymų samprata: teoriniai aspektai. Jurisprudencija, 2008, 
ų Įstatymų p p p J 


2(104), p. 28-38. 


21 


SINKEvIČIUS, V. Konstitucinių įstatymų samprata. Iš: Parlamentas ir valstybinės valdžios institucijų 
sąranga. Kolektyvinė monografija. Vilnius: Mykolo Romerio universitetas, 2008, p. 307—358. 

* Konstitucinio Teismo 2001 m. balandžio 2 d. nutarimas. Valstybės žinios, 2001, Nr. 29-938; 2002 m. 
gruodžio 24 d. nutarimas. Valstybės žinios, 2003, Nr. 19-82; 2006 m. kovo 14 d. nutarimas. Valstybės 
žinios, 2006, Nr. 30-1050. 

ar kurių nors jos nuostatų galia, juo negalima nustatyti tokio teisinio reguliavimo, 
kuriuo būtų apribota ar paneigta galimybė tiesiogiai taikyti Konstituciją““. 

Akivaizdu, kad jeigu konstitucinis įstatymas galėtų būti keičiamas ar panaikina- 
mas paprastuoju įstatymu, tai konstituciniais įstatymais sureguliuoti santykiai netektų 
stabilumo, nes konstituciniais įstatymais nustatytą teisinį reguliavimą būtų galima 
nesunkiai pakeisti priimant paprastąjį įstatymą. Kartu netektų prasmės Konstitucijos 
69 straipsnio 3 dalies nuostata, kad konstituciniai įstatymai gali būti keičiami ne ma- 
žesne kaip 3/5 Seimo narių balsų dauguma. 

Ratifikuotos tarptautinės sutartys. Pagal Konstitucijos 138 straipsnio 
3 dalį, tarptautinės sutartys, kurias ratifikavo Seimas, yra sudedamoji Lietuvos Res- 
publikos teisinės sistemos dalis. Vadinasi, tarptautinės ir vidaus teisės derinimo sis- 
tema yra grindžiama taisykle, kad tarptautinės sutartys inkorporuojamos (kitaip ta- 
riant, įkeliamos) į šalies teisinę sistemą. Vis dėlto ratifikuojant tarptautinę sutartį yra 
svarbu išlaikyti Konstitucijos viršenybės principą: negalioja joks įstatymas ar kitas 
teisės aktas, priešingas Konstitucijai. Priešingu atveju Lietuvos Respublika negalėtų 
užtikrinti tarptautinių įsipareigojimų. Ruošiantis ratifikuoti tarptautinę sutartį, kilus 
abejonių dėl jos nuostatų suderinamumo su Lietuvos Respublikos Konstitucija, Sei- 
mas ir Respublikos Prezidentas turi teisę kreiptis į Konstitucinį Teismą dėl išvados: 
ar tarptautinė sutartis neprieštarauja Konstitucijai (Konstitucijos 105 str. 3 d. 3 p.). 
Pavyzdžiui, prieš teikiant ratifikuoti Europos žmogaus teisių ir pagrindinių laisvių 
apsaugos konvenciją, Respublikos Prezidentas kreipėsi į Konstitucinį Teismą dėl 
šios tarptautinės sutarties atitikties Konstitucijai“. 

Konstitucinis Teismas yra konstatavęs, kad Seimo ratifikuotos tarptautinės su- 
tartys įgyja įstatymo galią, bet ši doktrininė nuostata negali būti aiškinama kaip reiš- 
kianti, esą Lietuvos Respublika gali nesilaikyti savo tarptautinių sutarčių, jeigu jos 
įstatymuose ar konstituciniuose įstatymuose yra nustatytas kitoks teisinis reguliavi- 
mas negu nustatytasis tarptautinėmis sutartimis. Priešingai, Konstitucijoje įtvirtintas 
principas, kad Lietuvos Respublika laikosi savo valia prisiimtų tarptautinių įsiparei- 
gojimų, gerbia visuotinai pripažintus tarptautinės teisės principus. Tais atvejais, kai 
nacionaliniuose teisės aktuose (įstatymuose ar konstituciniuose įstatymuose) nusta- 
tomas toks reguliavimas, kuris konkuruoja su nustatytuoju tarptautinėje sutartyje, 
turi būti taikoma tarptautinė sutartis“. 

Europos Sąjungos teisės normų ir vidaus teisės aktų konkurencijos atvejams yra 
expressis verbis nustatyta kolizijos taisyklė, įtvirtinanti Europos Sąjungos teisės aktų 
taikymo pirmenybę tais atvejais, kai Europos Sąjungos teisės nuostatos, kylančios iš 
sutarčių, kuriomis grindžiama Europos Sąjunga, konkuruoja su teisiniu reguliavi- 
mu, nustatytu Lietuvos teisės aktuose (nesvarbu, kokia jų teisinė galia), išskyrus pa- 
čią Konstituciją“". Kitaip tariant, negali būti taikomas joks Europos Sąjungos teisės 
aktas, jeigu jis prieštarauja Konstitucijai. 


*“ Konstitucinio Teismo 2002 m. gruodžio 24 d. nutarimas. Valstybės žinios, 2003, Nr. 19-82. 
* Konstitucinio Teismo 1995 m. sausio 24 d. išvada. Valstybės žinios, 1995, Nr. 9-199, 
“ Konstitucinio Teismo 2006 m. kovo 14 d. nutarimas. Valstybės žinios, 2006, Nr. 30-1050. 


*“ Ibid.; Konstitucinio Teismo 2006 m. gruodžio 21 d. nutarimas. Valstybės žinios, 2006, Nr. 141- 
5430; 2007 m. gegužės 8 d. nutarimas. Valstybės žinios, 2007, Nr. 52-2025; 2008 m. gruodžio 4 d. 
nutarimas. Valstybės žinios, 2008, Nr. 140-5569. 

Atkreiptinas dėmesys, kad kai kurių ratifikuotųjų tarptautinių sutarčių įtaka 
nacionalinei teisei yra tikrai didelė. Europos žmogaus teisių ir pagrindinių lais- 
vių apsaugos konvencijos ir Europos Žmogaus Teisių Teismo jurisprudencijos įtaką 
konstitucinių žmogaus teisių doktrinai Konstitucinis Teismas vertina kaip teisės aiš- 
kinimo šaltinį, kuris yra svarbus tiek teisei aiškinti, tiek taikyti“. 

Įstatymai. Konstitucijos 67 straipsnio 1 ir 2 punktuose yra įtvirtinta, kad įsta- 
tymus leidžia Seimas. Seimas, kaip Tautos atstovybė, priimtame įstatyme išreiškia 
tautos valią svarbiausiais visuomenės gyvenimo klausimais. Įstatymuose įtvirtina- 
mos bendrojo pobūdžio taisyklės, kurios yra privalomos visiems teisinių santykių 
subjektams. 

Įstatymas yra Konstitucijos ir Seimo statuto nustatyta tvarka išleistas teisės ak- 
tas, išreiškiantis įstatymo leidėjo valią ir turintis aukščiausiąją galią, todėl įstatymas 
gali būti pakeistas arba jo galiojimas gali būti panaikintas ne kitaip, kaip išleidus kitą 
įstatymą arba Konstituciniam Teismui pripažinus jį prieštaraujančiu Konstitucijai“. 
Primintina, kad Konstitucija įpareigoja įstatymų leidėją priimamą įstatymą derinti 
su Konstitucija, nes negalioja joks teisės aktas, priešingas Konstitucijai. 

Pasak Konstitucinio Teismo, įstatymas, kaip struktūriškai vientisas ir užbaig- 
tas dokumentas, turėtų atitikti bendruosius reikalavimus: akto turinio vientisumo, 
dėstymo logiškumo, prieštaravimų nebuvimo, teisinio reguliavimo apibrėžtumo, 
tikslaus teisės terminų vartojimo, aiškaus normų, įvairių nuostatų atskyrimo ir kt.?? 

Konstitucijos 68 straipsnyje numatyta, kad įstatymų leidybos iniciatyvos teisė 
Seime priklauso Seimo nariams, Respublikos Prezidentui ir Vyriausybei. Įstatymų 
leidybos iniciatyvos teisę turi taip pat Lietuvos Respublikos piliečiai. 50 tūkstančių 
piliečių, turinčių rinkimų teisę, gali teikti Seimui įstatymo projektą, ir jį Seimas 
privalo svarstyti. 

Konstitucijos 69 straipsnyje nurodoma, kad įstatymai Seime priimami laikantis 
įstatymo nustatytos procedūros. Jie laikomi priimtais, jeigu už juos balsavo daugu- 
ma posėdyje dalyvaujančių Seimo narių. Lietuvos Respublikos įstatymų nuostatos 
gali būti priimamos ir referendumu. Seimo priimti įstatymai įsigalioja po to, kai 
juos pasirašo ir oficialiai paskelbia Lietuvos Respublikos Prezidentas, jeigu pačiais 
įstatymais nenustatoma vėlesnė įsigaliojimo diena. Kitus Seimo priimtus aktus ir 
Seimo statutą pasirašo Seimo Pirmininkas. Šie aktai įsigalioja kitą dieną po jų pa- 
skelbimo, jeigu pačiais aktais nenustatoma kita įsigaliojimo tvarka. 

Konstitucijos 71 straipsnyje nurodoma, kad Respublikos Prezidentas Seimo 
priimtą įstatymą ne vėliau kaip per 10 dienų po įteikimo arba pasirašo ir oficia- 
liai paskelbia, arba motyvuotai grąžina Seimui pakartotinai svarstyti. Jeigu nurody- 
tu laiku Seimo priimto įstatymo Respublikos Prezidentas negrąžina ir nepasirašo, 
toks įstatymas įsigalioja po to, kai jį pasirašo ir oficialiai paskelbia Seimo Pirminin- 
kas. Referendumu priimtą įstatymą ar kitą aktą ne vėliau kaip per 5 dienas privalo 


*“ Plačiau apie tarptautinių teismų įtaką konstitucinei žmogaus teisių doktrinai: BIRMONTIENĖ, T. 
Žmogaus teisių konstitucinė samprata. Iš: Lietuvos konstitucinė teisė: raida, institucijos, teisių apsauga, 
savivalda. Kolektyvinė monografija, Vilnius, 2007, p. 316—363. 


* Konstitucinio Teismo 1994 m. sausio 19 d. nutarimas. Valstybės žinios, 1994, Nr. 7-116; 1997 m. 
gegužės 29 d. nutarimas. Valstybės žinios, 1997, Nr. 49-1173; atitaisymas — 1997, Nr. 50. 


* Konstitucinio Teismo 1995 m. spalio 26 d. nutarimas. Valstybės žinios, 1995, Nr. 89-2007. 

pasirašyti ir oficialiai paskelbti Respublikos Prezidentas. Jeigu nurodytu laiku tokio 
įstatymo Respublikos Prezidentas nepasirašo ir nepaskelbia, įstatymas įsigalioja po 
to, kai jį pasirašo ir oficialiai paskelbia Seimo Pirmininkas. 

Įstatymai pagal jų priėmimo tvarką galėtų būti skirstomi į priimtus Seime ir į 
priimtus referendumu. Ir Seime, ir referendumu priimti įstatymai turi tą pačią teisi- 
nę galią, nors jų inicijavimo ir priėmimo bei įsigaliojimo tvarka skiriasi. 

Poįstatyminiai teisės aktai — tai įstatymo nustatytais pagrindais ir tvarka 
kompetentingos institucijos priimti teisės aktai — Seimo nutarimai ir kiti Seimo pri- 
imami aktai, Respublikos Prezidento dekretai, Vyriausybės nutarimai, ministerijų ir 
kitų valstybės institucijų teisės aktai. 

Seimo nutarimai yra priimami Seimo posėdyje dalyvaujančių Seimo narių bal- 
sų dauguma. 

Konstitucijos 85 straipsnyje nurodoma, kad Respublikos Prezidentas, įgsyven- 
dindamas jam suteiktus įgaliojimus, leidžia aktus — dekretus. Kai kuriais Konstitu- 
cijoje numatytais atvejais Respublikos Prezidento dekretai yra kontrasignuojami. 
Paprastai Prezidento dekretai yra teisės taikymo aktai. 

Vyriausybės nutarimai yra leidžiami sprendžiant valstybės valdymo reikalus 
(Konstitucijos 95 str.). 

Poįstatyminiai teisės aktai dažniausiai skiriami įstatymams įgyvendinti, todėl jie 
leidžiami remiantis galiojančiais įstatymais ir negali jiems prieštarauti. Toks teisės 
aktas paprastai yra valdymo aktas. Jis negali pakeisti paties įstatymo ir sukurti naujų 
bendrojo pobūdžio teisės normų, kurios savo galia konkuruotų su įstatymo normo- 
mis. Taip užtikrinamas įstatymų viršenybės įstatymų įgyvendinamųjų teisės aktų 
atžvilgiu principas“. 

Teismo precedentas, kaip teisės šaltinis, prigijo anglosaksų (bendrosios kompe- 
tencijos) teisinės sistemos šalyse. Teigiama, kad neįmanoma įstatymais sureguliuoti 
visų visuomenėje kylančių ginčų, nes net išsamiausias kodeksas negalėtų pasiūlyti 
visų galimų sprendimų, todėl teisėjai, spręsdami konkretų ginčą, kuria teisę. 

Romanų-germanų teisinės sistemos šalyse teismo precedentui nėra suteikta 
tokia reikšmė. Čia precedentas laikomas antriniu teisės šaltiniu, o pagrindiniu teisės 
šaltiniu pripažįstamas įstatymas“!. 

Konstitucinis Teismas yra konstatavęs, kad teismų precedentai yra teisės šalti- 
niai — auctoritate rationis; rėmimasis precedentais yra vienodos (nuoseklios, neprieš- 
taringos) teismų praktikos, kartu ir Konstitucijoje įtvirtinto teisingumo principo, 
įgyvendinimo sąlyga, todėl teismų precedentai negali būti nemotyvuotai ignoruo- 
jami. Tam, kad deramai atliktų šią savo funkciją, precedentai patys turi būti aiškūs, 
neprieštaraujantys oficialiajai konstitucinei doktrinai““. 

Kartu Konstitucinis Teismas atkreipė dėmesį, kad teismų precedentų, kaip tei- 
sės šaltinių, reikšmės negalima pervertinti, juo labiau suabsoliutinti. Remtis teis- 
mų precedentais reikia itin apdairiai. Pabrėžtina, kad teismams sprendžiant bylas 


“ Konstitucinio Teismo 1994 m. sausio 19 d. nutarimas. Valstybės žinios, 1994, Nr. 7-116; 1997 m. 
gegužės 29 d. nutarimas. Valstybės žinios, 1997, Nr. 49-1173; atitaisymas — 1997, Nr. 50. 


“ Plačiau: VAITIEKIENĖ, E.; VIDRINSKAITĖ, S. Lietuvos konstitucinės teisės įvadas. Vilnius: Justitia, 2001, 
p. 62-63. 


*“ Konstitucinio Teismo 2007 m. spalio 24 d. nutarimas. Valstybės žinios, 2007, Nr. 111-4549. 

precedento galią turi tik tokie ankstesni teismų sprendimai, kurie buvo sukurti ana- 
logiškose bylose, t. y. precedentas taikomas tik tose bylose, kurių faktinės aplinky- 
bės yra tapačios arba labai panašios į tos bylos, kurioje buvo sukurtas precedentas, 
faktines aplinkybes ir kurioms turi būti taikoma ta pati teisė, kaip toje byloje, ku- 
rioje buvo sukurtas precedentas. Precedentų konkurencijos atveju (t. y. kai yra keli 
skirtingi analogiškose bylose priimti teismų sprendimai) turi būti vadovaujamasi 
aukštesnės instancijos (aukštesnės grandies) teismo sukurtu precedentu. Taip pat 
atsižvelgtina į precedento sukūrimo laiką ir į kitus turinčius reikšmės veiksnius, 
kaip antai: ar atitinkamas precedentas atspindi susiformavusią teismų praktiką, ar yra 
pavienis atvejis; į sprendimo argumentacijos įtikinamumą; į sprendimą priėmusio 
teismo sudėtį (ar atitinkamą sprendimą priėmė vienas teisėjas, ar teisėjų kolegija, ar 
išplėstinė teisėjų kolegija, ar visa teismo (jo skyriaus) sudėtis); į tai, ar dėl ankstesnio 
teismo sprendimo buvo pareikšta teisėjų atskirųjų nuomonių; į galimus reikšmingus 
pokyčius (socialinius, ekonominius ir kt.), įvykusius priėmus atitinkamą precedento 
reikšmę turintį teismo sprendimą, ir kt. Tais atvejais, kai teismų praktiką koreguoti 
yra neišvengiamai, objektyviai būtina, teismai gali nukrypti nuo juos ligi tol saisčiu- 
sių ankstesnių precedentų ir sukurti naujus, bet tai turi būti daroma deramai (aiškiai 
ir racionaliai) argumentuojant. Ypač pabrėžtina, kad nukrypdamas nuo ankstesnių 
precedentų teismas privalo ne tik deramai argumentuoti patį priimamą sprendimą 
(sukuriamą naują precedentą), bet ir aiškiai išdėstyti motyvus ir argumentus, pa- 
grindžiančius būtinumą nukrypti nuo ankstesnio precedento““. 


2.3. Konstitucinės normos 


Konstitucinė teisė paprastai suprantama kaip teisės normų, reguliuojančių atitin- 
kamus visuomeninius santykius, sistema. Šią sistemą sudaro daugybė tarpusavyje 
susijusių elementų: konstitucinių teisės normų, principų ir institutų. 

Teisės normos yra apibrėžiamos kaip visiems privalomos bendrojo elgesio tai- 
syklės, nustatančios reguliuojamų visuomeninių santykių dalyvių teises ir pareigas 
bei saugomos nuo pažeidimų valstybės prievartos priemonėmis. Konstitucinės teisės 
normos yra įtvirtintos Konstitucijoje — aukščiausiosios galios ir svarbiausiame šalies 
teisės akte. 

Konstitucinės teisės normoms būdingi šie ypatumai: 

1. Specifinis reguliavimo objektas. Konstitucinės teisės normos nustato valsty- 
bės organizacijos, valstybės valdžios organizacijos ir funkcionavimo pagrin- 
dus, reguliuoja valstybės ir asmens svarbiausius santykius, įtvirtina žmogaus 
teisių garantijas. 

2. Pirminis pobūdis. Remiantis konstitucinės teisės normomis, nustatančiomis 
valstybės organizaciją, valstybės valdžios institucijų sistemą bei veiklos pa- 
grindus, reguliuojančiomis asmens ir valstybės santykius, kuriama valstybės 
valdžios institucijų sistema, nustatomi valstybės valdžios institucijų tarpusa- 
vio santykiai, šiomis normomis yra grindžiama minėtųjų institucijų veikla. 

3. Kompleksinis visų svarbiausių visuomenės gyvenimo sričių reguliavimas 
ir kitų sričių teisinių santykių — valstybės organizacijos, viešosios valdžios 


“ Ibidem. 

organizavimo ir įgyvendinimo, asmens ir valstybės — reguliavimo pradų nu- 
statymas. Remiantis konstitucinės teisės normomis yra nustatoma asmens 
teisinė padėtis civilinės, darbo, administracinės, baudžiamosios, baudžiamo- 
jo ir civilinio proceso bei kitų teisės šakų reguliuojamų santykių srityse. 

4. Didžiausia įtaka teisės sistemai. Konstitucinės teisės normos, išdėstytos Kons- 
titucijoje — svarbiausiame šalies teisės „šaltinių šaltinyje“, yra svarbiausios. 

5. Aukščiausioji teisinė galia. Konstitucinės teisės normas, išdėstytas Konstitu- 
cijoje, turi atitikti visos kitos teisės normos. 

6. Normų formulavimas pačia bendriausiąja prasme. Pasitelkus konstitucinę 
jurisprudenciją atskleidžiamas abstrakčių ir lakoniškų konstitucinių nuosta- 
tų turinys. 

7. Imperatyvumas. Konstitucinės teisės srityje dispozityviųjų normų gerokai 
mažiau nei imperatyviųjų. 

8. Ypatingi konstitucinės teisės normų reguliuojamų teisinių santykių sub- 
jektai: Tauta, valstybė, valstybės valdžios institucijos, žmogus. 

9. Stabilumas. Konstitucinės teisės normos keičiamos kur kas sudėtingiau; il- 
gainiui, kintant visuomenės vertybių pusiausvyrai, gali kisti konstitucinių 
normų oficialioji interpretacija““. 

Teisės teorijoje teisės norma struktūriškai yra skaidoma į tris dalis: 

- hipotezę (tai normos dalis, įtvirtinanti sąlygas ar faktines aplinkybes, ku- 
rioms atsiradus pradeda veikti teisės norma); 

-  dispoziciją (tai normos dalis, nustatanti elgesio taisyklę); 

- sankciją (tai normos dalis, nustatanti poveikio už dispozicijoje nurodytų rei- 
kalavimų nepaisymą priemones). 

Teisės normos hipotezė nurodo, kokius visuomeninius santykius ir gyvenimo 
situacijas reguliuoja teisės norma. Teisės teorijoje pagal struktūrą hipotezės gali 
būti skirstomos į paprastąsias, sudėtines, alternatyviąsias ir mišriąsias“. Hipotezėje 
gali būti visiškai (absoliučiai) išsamiai, aiškiai ir konkrečiai nurodyta viena ar kelios 
aplinkybės, taip pat jos gali būti nurodytos alternatyviai arba konkrečiai neišreikš- 
tos, arba nukreipiančios į kitą teisės aktą. Su teisės normos hipotezėje formuluoja- 
momis aplinkybėmis siejamos teisės normoje nurodytos teisės ir pareigos. 

Teisės normos dispozicija yra pagrindinis teisės normos elementas. Būtent dėl 
dispozicijos teisės norma yra elgesio taisyklė, nustatanti jos reguliuojamo santykio 
dalyvių teises ir pareigas“. 

Teisės normos sankcija išreiškia teisės normos visuotinį privalomumą, numa- 
tydama neigiamus padarinius už dispozicijos nuorodų nesilaikymą. Per sankcijas 
teisės normos legalizuoja valstybės prievartos priemones, taikomas tais atvejais, kai 
teisės normos nustatytos elgesio taisyklės nėra laikomasi savanoriškai“. 


* Plačiau: JARAšIŪNAS, E. Konstitucinės teisės normos, principai ir institutai. Iš: Lietuvos konstitucinė 


teisė (2 leid.). Vilnius: Lietuvos teisės universitetas, 2002, p. 40—48. 


*“ Plačiau: Teisės normos struktūra. Hipotezė. Iš: Teisės teorijos įvadas. Vadovėlis. Vilnius: Mes, 2010, 


p. 219—294. 


“ Plačiau: Teisės normos struktūra. Dispozicija. Ibid., p. 224—227. 

50 


2.4. Konstituciniai principai 


Konstitucinės teisės normų, kurių struktūra trinarė, yra ne itin daug. Konsti- 
tucinių normų dispozicijos dažniausiai yra imperatyvios, jose tiksliai nurodomos 
teisės ir pareigos, kurių teisinio santykio dalyviai negali savo nuožiūra pakeisti ar 
nevykdyti. Pavyzdžiui, Konstitucijos 71 straipsnio 3 dalyje nustatyta, kad „Refe- 
rendumu priimtą įstatymą ar kitą teisės aktą ne vėliau kaip per 5 dienas privalo pa- 
sirašyti ir oficialiai paskelbti Respublikos Prezidentas“: Taigi Prezidentui numatyta 
pareiga pasirašyti ir paskelbti referendumu priimtą įstatymą, nėra galimybės elgtis 
savo nuožiūra. Taip pat galima surasti ir santykiškai apibrėžtų dispozicijų, sutei- 
kiančių teisinių santykių dalyviams galimybę pasirinkti. Pavyzdžiui, Konstitucijos 
71 straipsnio 1 dalyje Prezidentui suteikta teisė pasirinkti pasirašyti ir paskelbti Sei- 
mo priimtą įstatymą arba motyvuotai grąžinti Seimui pakartotinai svarstyti. 

Konstitucinės teisės normose sankcijos retai yra tiesiogiai išdėstomos. Tam tik- 
rais atvejais taikoma konstitucinė atsakomybė — nušalinimas nuo pareigų apkaltos 
proceso tvarka, nepasitikėjimas Vyriausybe ar ministru ir t. t. 

Konstitucinės teisės institutas — tai konstitucinės teisės normų, reguliuojančių 
vienarūšius ar giminiškus visuomeninius santykius, grupė. Konstitucinės teisės nor- 
mos į teisės institutus jungiamos atsižvelgiant į tai, kad jos reguliuoja tam tikrą 
tarpusavyje tiesiogiai susijusių santykių grupę. Taigi normos į institutus jungiamos 
atsižvelgiant į jų reguliavimo objektą. Tokį jungimą lemia ir objektyvios aplinkybės 
(t. y. normų reguliuojami santykiai), ir mokslininkų — tokio klasifikavimo autorių — 
požiūris. 

Konstitucinėje teisėje galima skirti žmogaus teisių ir laisvių, pilietybės, valsty- 
bės vadovo, parlamento, vyriausybės, savivaldos, rinkimų teisės ir kitus institutus. 


2.4. Konstituciniai principai 


Konstituciniai principai — Konstitucijoje įtvirtintos pamatinės nuostatos, lemian- 
čios viso teisinio reguliavimo kryptį. Taigi Konstituciją sudaro ir normos, ir prin- 
cipai. Konstituciniai principai ir konstitucinės teisės normos yra glaudžiai susiję 
tarpusavyje, kartais kai kurias nuostatas galima laikyti ir principais, ir normomis. 
Pavyzdžiui, Konstitucijos 29 straipsnyje įtvirtinta: įstatymui, teismui ir kitoms vals- 
tybės institucijoms ar pareigūnams visi asmenys lygūs. Tačiau principai konkrečiai 
neformuoja teisinių santykių subjekto teisių ir pareigų, o apibendrina svarbiausius, 
socialiniu požiūriu reikšmingiausius reiškinius ir procesus, nustato jų apimtį ir ribas — 
taip daroma įtaka visai teisinei sistemai, nes visi teisinių santykių subjektai privalo jais 
vadovautis, jų nepažeisti. 

Verčiant iš lotynų kalbos principium reiškia „pradžia, pagrindas“, taigi būtų ga- 
lima teigti, kad konstitucinėje teisėje principai yra visa ko pagrindas. Pasak E. Kū- 
rio, teisės principai yra teisės sistemos pamatinės nuostatos, kuriomis grindžiamas 
teisinis reguliavimas ir teisinė praktika, bendrasis ir individualusis teisinis regulia- 
vimas bei teisės įgyvendinimas. Teisės principai persmelkia ir teisinį reguliavimą, ir 
teisinę praktiką““. 


* Kuūmis, E. Lietuvos Respublikos Konstitucijos principai. Iš: Lietuvos konstitucinė teisė (2 leid.). Vil- 


nius: Lietuvos teisės universitetas, 2002, p. 202. 

Konstituciniai principai ir konstitucinės normos sudaro darnią sistemą. Vieni 
konstituciniai principai yra įtvirtinti expressis verbis suformuluotose konstitucinėse 
normose, kiti, nors ir nėra jose įtvirtinti expressis verbis, jose atsispindi ir yra išve- 
dami iš konstitucinių normų, taip pat iš kitų šiose normose atsispindinčių konstitu- 
cinių principų, iš konstitucinio teisinio reguliavimo visumos, iš Konstitucijos, kaip 
svarbiausių valstybinės bendruomenės — pilietinės Tautos vertybių sistemą įtvir- 
tinančio ir ginančio, visai teisės sistemai gaires nubrėžiančio akto, prasmės. Tarp 
konstitucinių principų ir konstitucinių normų negali būti ir nėra priešpriešos, vi- 
sos konstitucinės normos ir konstituciniai principai sudaro darnią sistemą. Kaip 
tik konstituciniai principai organizuoja į darnią visumą visas Konstitucijos nuosta- 
tas, neleidžia, kad Konstitucijoje būtų vidinių prieštarų ar tokio jos aiškinimo, kai 
iškreipiama ar paneigiama kurios nors Konstitucijos nuostatos prasmė, kuri nors 
Konstitucijoje įtvirtinta ir jos ginama vertybė. Per konstitucinius principus atsi- 
skleidžia ne tik Konstitucijos raidė, bet ir jos dvasia — tos vertybės ir siekiai, kuriuos 
Tauta Konstitucijoje įtvirtino pasirinkusi tam tikrą jos nuostatų tekstinę formą, kal- 
binę išraišką, nustačiusi tam tikras Konstitucijos normas, eksplicitiškai arba impli- 
citiškai įtvirtinusi tam tikrą konstitucinį teisinį reguliavimą. Tad priešpriešos negali 
būti ir nėra ne tik tarp konstitucinių principų ir konstitucinių normų, bet ir tarp 
Konstitucijos dvasios bei Konstitucijos raidės: Konstitucijos raidės negalima aiškinti 
ar taikyti taip, kad būtų paneigiama Konstitucijos dvasia, kuri gali būti suvokta tik 
konstitucinį teisinį reguliavimą matant kaip visumą ir tik įvertinus Konstitucijos, 
kaip visuomenės sutarties ir aukščiausios teisinės galios akto, paskirtį. Konstitucijos 
dvasią išreiškia konstitucinio teisinio reguliavimo visuma, visos jos nuostatos — ir 
Konstitucijos tekste tiesiogiai išdėstytos Konstitucijos normos, ir Konstitucijos prin- 
cipai, taip pat ir tie, kurie išplaukia iš konstitucinio teisinio reguliavimo visumos 
ir Konstitucijos, kaip svarbiausių Tautos vertybių sistemą įtvirtinančio ir ginančio, 
visai teisės sistemai gaires nubrėžiančio akto, prasmės“". 

Teigiama, kad principai nuo normų skiriasi šiais požymiais: 

- abstraktumu ar išraiška (principai, palyginti su normomis, yra platesni, 

bendresni, nekonkretizuoti); 

- principai nurodo tam tikrą tikslą (jie vertinami ne tik kaip teikiantys juos iš- 
reiškiančių normų paaiškinimą ar loginį pagrindimą, bet ir kaip padedantys 
jas pateisinti)". 

Konstitucijoje, aukščiausiosios galios teisės akte, įtvirtinti principai užima ypa- 
tingą vietą teisės sistemoje. Pabrėžtina, kad visa teisės sistema turi būti grindžiama 
konstituciniais principais. Konstituciniai principai legalizuoja ir legitimuoja teisinius 
sprendimus, o prieštaravimas konstituciniams principams teisinį reguliavimą delegiti- 
muoja, dažnai ir anuliuoja'!. Bet kuri ordinarinės teisės norma, prieštaraujanti kons- 
tituciniam principui, negali būti taikoma, bet turi būti pašalinama iš teisės sistemos. 


“ Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094. 
“ Plačiau: HART, H. L. A. Teisės samprata. Vilnius: Pradai, 1997. 


“ Kuūkis, E. Konstituciniai principai ir Konstitucijos tekstas. Jurisprudencija, 2001, 23(15), p. 54. 

Konstituciniai principai yra konstitucinio reguliavimo pagrindas, ant kurio 
„lipdoma“ norminė medžiaga“. Jie koordinuoja, organizuoja į visumą konstitucines 
nuostatas, suteikia pagrindą ir kryptį visai ordinarinei teisei, kartu užtikrina Kons- 
titucijos viršenybę. Konstituciniais principais užtikrinama teisės sistemos hierarchi- 
ja, vidinis neprieštaringumas, nuoseklumas, stabilumas. Konstitucijos 6 straipsnio 
1 dalyje įtvirtinta, kad Konstitucija yra vientisas aktas, todėl darytina išvada, kad 
konstituciniai principai lemia vienas kitą; pasak E. Kūrio, konstitucinių principų 
sistema — tai „tinklas“ kurio elementai tarpusavyje susiję sudėtingais determinaci- 
niais ir koordinaciniais ryšiais“. 

Konstitucinių principų klasifikavimas. Gana sudėtinga konkrečiai klasi- 
fikuoti konstitucinius principus, nes, kaip minėta, jie yra susipynę ir tarpusavyje, ir 
su konstitucinėmis normomis. 

Pirminiu laikomas toks konstitucinis principas, kuris yra tiesiogiai expressis ver- 
bis įtvirtintas Konstitucijoje. Pavyzdžiui, Lietuvos valstybės teritorijos vientisumo 
principas yra įtvirtintas Konstitucijos 10 straipsnyje, valstybinės kalbos principas — 
14 straipsnyje, žmogaus teisių ir laisvių prigimtinio pobūdžio principas — 18 straips- 
nyje ir t. t. Paprastai dėl šių principų nekyla neaiškumų, nes juos galima lengvai rasti 
pačiame Konstitucijos tekste. 

Kai kurie principai yra įtvirtinti ne vienoje Konstitucijos nuostatoje, bet skir- 
tingose, ir kiekviena iš jų atskleidžia skirtingus konstitucinio principo aspektus. 
Tokie principai vadinami sudėtiniais (arba kompleksiniais). Pavyzdžiui, Konstitu- 
cijos viršenybės principas įtvirtintas skirtingose nuostatose: teisės aktų hierarchijos 
ir teisės sistemos be vidinių prieštaravimų užtikrinimas (Konstitucijos 7 straipsnio 
1 dalyje įtvirtinta, kad negalioja joks įstatymas ar kitas teisės aktas, prieštaringas 
Konstitucijai), Konstitucijai prieštaraujančių teisės aktų pašalinimas iš teisės siste- 
mos (Konstitucijos 107 straipsnio 1 dalyje įtvirtinta, kad įstatymas (ar jo dalis) arba 
kitas Seimo aktas (ar jo dalis), Respublikos Prezidento aktas, Vyriausybės aktas (ar 
jo dalis) negali būti taikomi nuo tos dienos, kai oficialiai paskelbiamas Konstitu- 
cinio Teismo sprendimas, kad atitinkamas aktas (ar jo dalis) prieštarauja Lietuvos 
Respublikos Konstitucijai), uždraudimas teismui taikyti prieštaraujančius Konstitu- 
cijai įstatymus (Konstitucijos 110 straipsnio 1 dalyje įtvirtinta, kad teisėjas negali 
taikyti įstatymo, kuris prieštarauja Konstitucijai), įtvirtinimas konstitucinės patikros 
mechanizmo, be to, Konstitucijos viršenybės principas yra užtikrinamas ir įtvirti- 
nant valstybės valdžios, kurią vykdo Seimas, Respublikos Prezidentas, Vyriausybė ir 
Teismas, galias riboja Konstitucija (Konstitucijos 5 straipsnio 1 ir 2 dalys). 

Kita vertus, kaip minėta, Konstitucinis Teismas yra nurodęs, kad kai kurie 
konstituciniai principai yra įtvirtinti expressis verbis suformuluotose konstitucinėse 
normose, o kiti, nors ir nėra jose įtvirtinti expressis verbis, jose atsispindi ir yra iš- 
vedami iš konstitucinių normų, taip pat iš kitų šiose normose atsispindinčių kons- 
titucinių principų, iš konstitucinio teisinio reguliavimo visumos, iš Konstitucijos, 
kaip svarbiausių valstybinės bendruomenės — pilietinės Tautos — vertybių sistemą 


*“* Plačiau: KūRis, E. Konstitucijos dvasia. Jurisprudencija, 2002, 20(22). 
“ Kūkis, E. Lietuvos Respublikos Konstitucijos principai. Iš: Lietuvos konstitucinė teisė (2 leid.). 


Vilnius: Lietuvos teisės universitetas, 2002, p. 225. 

įtvirtinančio ir ginančio, visai teisės sistemai gaires brėžiančio akto, prasmės“*. Tai- 
gi išvestiniai principai nėra tiesiogiai įtvirtinti Konstitucijos tekste ir atskleidžiami 
oficialiai aiškinant Konstituciją. Jau kalbėta, kad „gyvoji“ konstitucija apima Kons- 
titucijos tekstą ir konstitucinę doktriną. Konstituciniam Teismui tenka uždavinys 
formuluoti, plėtoti ir aiškinti konstitucinius principus. Vienas iš išvestinių principų 
yra valdžių padalijimo principas — tiesiogiai neįtvirtintas, bet išvestinas iš Konsti- 
tucijos 5 straipsnio 1 dalies nuostatos (valstybės valdžią vykdo Seimas, Respublikos 
Prezidentas ir Vyriausybė, Teismas), taip pat iš kitų Konstitucijos nuostatų, įtvir- 
tinančių Seimo, Respublikos Prezidento, Vyriausybės, teismų įgaliojimus. Valsty- 
bės valdžių padalijimo principas reiškia, kad įstatymų leidžiamoji, vykdomoji ir 
teisminė valdžios turi būti atskirtos, pakankamai savarankiškos, bet kartu tarp jų 
turi būti pusiausvyra. Kiekvienai valdžios institucijai suteikiama jos paskirtį atitin- 
kanti kompetencija, kurios konkretus turinys priklauso nuo tos institucijos vietos 
tarp kitų valdžios institucijų, jos įgaliojimų santykio su kitų institucijų įgaliojimais. 
Kiekviena valstybės valdžia užima tam tikrą vietą valstybės valdžios sistemoje ir 
atlieka tik jai būdingas funkcijas*?. 

Koordinaciniai ir determinaciniai principai. Konstitucinė teisė, esanti 
aukščiausioje hierarchinės teisės sistemos pakopoje, pati privalo būti vientisa ir darni, 
arba neprieštaringa. Siekiant užtikrinti Konstitucijos vientisumą ir darną, pasitelkiami 
konstitucines nuostatas sutelkiantys į vieną visumą, jas koordinuojantys konstituciniai 
principai. Taigi koordinaciniai konstituciniai principai lemia konstitucinių normų dar- 
ną su kitomis ir su Konstitucijoje įtvirtintais konstituciniais principais, kitaip tariant, 
užtikrina Konstitucijos turinio nuoseklumą. Pavyzdžiui, teisinės valstybės principas 
atsispindi ir Konstitucijos preambulėje (atvira, teisinga, darni visuomenė ir teisinė 
valstybė), ir daugelyje Konstitucijos nuostatų — nepriklausoma demokratinė respubli- 
ka (1 straipsnis), valdžios galias riboja Konstitucija (5 straipsnio 2 dalis), valdžios atsa- 
komybė visuomenei — valdžios įstaigos tarnauja žmonėms (5 straipsnio 3 dalis), žmo- 
gaus teisių prigimtinio pobūdžio pripažinimas —būtinas teisės viešpatavimo elementas 
(18 straipsnis ir visas II skirsnis), Konstitucija — vientisas ir tiesiogiai taiko- 
mas aktas, kuriam negali prieštarauti joks ordinarinės teisės aktas (6 straipsnio 
1 dalis ir 7 straipsnio 1 dalis) ir t. t. Taigi teisinės valstybės principas koordinuoja 
konstitucines normas ir principus, kai siekiama atskleisti glaustas, lakoniškas Konsti- 
tucijos nuostatas, apibrėžiančias teisinės valstybės aspektus. 

Determinacinių konstitucinių principų paskirtis kita — jie lemia ordinarinės teisės 
derinimą su konstitucine teise, arba, kitaip tariant, determinuoja teisės normas ir 
jų taikymą. Pasak E. Kūrio, jie yra tarsi „iš viršaus užkraunami“ ant teisės normų 
ir taip užtikrina, kad teisės normos sudarytų vieną visumą“". Daugelis konstitucinių 
nuostatų formuoja kitų teisės šakų pagrindus. Pavyzdžiui, Konstitucijos 20 straips- 
nio 3 dalyje įtvirtinta, kad nusikaltimo vietoje sulaikytas asmuo per 48 valandas turi 
būti pristatytas į teismą, kur sulaikytajam dalyvaujant sprendžiamas jo sulaikymo 


“ Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094. 


*“ Konstitucinio Teismo 1995 m. spalio 26 d. nutarimas. Valstybės žinios, 1995, Nr. 89-2007; 1998 m. 
sausio 10 d. nutarimas. Valstybės žinios, 1998, Nr. 5-99. 

Kūkis, E. Konstituciniai principai ir Konstitucijos tekstas. Jurisprudencija, 2001, 23(15), p. 34. 

pagrįstumas. Ši nuostata yra taip pat ir pamatinė baudžiamojo proceso norma, visos 
kitos nuostatos turi derėti su ja. Konstitucinis Teismas yra konstatavęs, kad ši nuos- 
tata įtvirtina asmens sulaikymo teisėtumo principą kaip visuotinę taisyklę“". 


2.5. Konstituciniai teisiniai santykiai 


Konstituciniai teisiniai santykiai — tai konstitucinės teisės normomis sureguliuoti 
visuomeniniai santykiai, kurių dalyviai turi atitinkamas subjektines teises ir teisines 
pareigas. Šie santykiai yra viena iš teisinių santykių rūšių. Konstituciniai teisiniai 
santykiai turi bendrų visiems teisiniams santykiams požymių ir tik šiems santykiams 
būdingų ypatumų“. 

Konstituciniai teisiniai santykiai skiriasi nuo kitų teisinių santykių. Tą skirtumą 
galima pastebėti analizuojant šių santykių elementus: subjektus, turinį ir objektą, 
taip pat santykių sukūrimo, pasikeitimo ir pasibaigimo pagrindus. Tokie santykiai 
atsiranda įgyvendinant konstitucinės teisės normas, nustatančias valstybės organi- 
zaciją, viešosios valdžios organizavimą ir įgyvendinimą, taip pat asmens ir valstybės 
santykių pagrindus bei kita. 

Konstitucinių teisinių santykių subjektai yra labai įvairūs asmenys, kuriems kons- 
titucinės teisės normos suteikia galimybę įgyvendinti konstitucines teises ir atlikti 
konstitucines pareigas. Civilinių santykių subjektai skirstomi į fizinius ir juridinius 
asmenis. Konstitucinių teisinių santykių subjektus klasifikuoti yra kur kas sudėtingiau. 

Lietuvos konstitucinio teisinio reguliavimo pagrindu susiklosčiusių konstituci- 
nių teisinių santykių subjektai yra: 

1. Fiziniai asmenys (Lietuvos Respublikos piliečiai, užsieniečiai ir asmenys be 
pilietybės). Konstitucinės teisės normomis įtvirtinta ir garantuojama asmens 
teisių ir laisvių apsauga, teisėtų interesų įgyvendinimas, bet atskirų žmonių 
kategorijų teisės ir pareigos nėra vienodos. 

Subjektais gali būti ir tam tikros fizinių asmenų grupės (antai 300 tūkstančių 
piliečių, turinčių rinkimų teisę, gali reikalauti, kad būtų skelbiamas referendumas; 
50 tūkstančių piliečių, turinčių rinkimų teisę, gali teikti Seimui įstatymo projektą; 
piliečiai, priklausantys tautinėms bendrijoms, turi teisę puoselėti savo kalbą, kultū- 
rą, papročius ir pan.). 

2. Tauta, kuriai priklauso suverenitetas, kuri aukščiausią suverenią galią vykdo 

tiesiogiai ar per demokratiškai išrinktus savo atstovus. 

3. Lietuvos valstybė (Lietuvos Respublika). 

4. Valstybės valdžios institucijos: Seimas, Respublikos Prezidentas, Vyriausybė, 
teismai ir kitos institucijos. 

5. Vietos savivaldos institucijos. 

6. Politinės partijos ir politinės organizacijos. 

7. Asociacijos, profesinės sąjungos, religinės bendrijos ir kt. 


“ Konstitucinio Teismo 1995 m. sausio 24 d. išvada. Valstybės žinios, 1995, Nr. 9-199, 


** JARAŠIŪNAS, E. Konstituciniai teisiniai santykiai. Iš: Lietuvos konstitucinė teisė (2 leid.). Vilnius: Lie- 
tuvos teisės universitetas, 2002, p. 49—53. 

8. Atstovaujamųjų institucijų nariai (Seimo nariai, savivaldybių tarybų nariai) ar 
jų grupė. Pavyzdžiui, Seimo narys gali vienas įregistruoti įstatymo projektą, 
bet norint kreiptis į Konstitucinį Teismą arba pateikti interpeliaciją Ministrui 
Pirmininkui reikia 1/5 Seimo narių grupės. 

Teisinių santykių objektas — tai įvairios materialinės ir nematerialinės ver- 
tybės, dėl kurių kyla teisiniai santykiai. Konstitucinių teisinių santykių objektas — 
socialinės vertybės, įtvirtintos Konstitucijoje ir konstitucinėje jurisprudencijoje, 
kaip antai prigimtinės žmogaus teisės ir laisvės, Tautos ir valstybės suverenitetas, 
demokratija, politinis pliuralizmas, daugiapartiškumas ir kt. Neabejotina, kad didelė 
dalis konstitucinių teisinių santykių yra susiję su šalies politinės sistemos funkcio- 
navimo pagrindais. 

Šių santykių srityje įgyvendinamos įvairios konstitucinės teisės normose įtvir- 
tintos minėtųjų subjektų teisės ir pareigos. Pavyzdžiui, Prezidentas vykdo Konsti- 
tucijos suteiktas valstybės vadovo teises ir pareigas: sprendžia pagrindinius užsienio 
politikos klausimus, pasirašo tarptautines sutartis, pasirašo ir oficialiai paskelbia Sei- 
mo priimtus įstatymus ar grąžina juos Seimui ir t. t. Kai kurių pareigų Prezidentas 
negali atlikti vienasmeniškai, pavyzdžiui, Ministrą Pirmininką skiria (arba atleidžia) 
tik Seimui pritarus; teikia Seimui Aukščiausiojo Teismo pirmininko kandidatūrą, 
bet galutinį sprendimą dėl kandidato paskyrimo ar nepaskyrimo Aukščiausiojo 
Teismo pirmininku priima Seimas. 

Konstitucinės teisės normos, sureguliuojančios atitinkamus santykius, kurių 
subjektai turi subjektines teises ir teisines pareigas, dar nesukuria konkretaus kons- 
titucinio teisinio santykio. Tam, kad šis santykis būtų sukurtas, pakeistas ar panai- 
kintas, reikia teisinio (juridinio) fakto. Kitaip tariant, būtina tam tikra jungiamoji 
grandis tarp konstitucinės teisės normos ir konstitucinio teisinio santykio. 

Teisiniai (juridiniai) faktai — tai tam tikri konkretaus gyvenimo faktai (aplin- 
kybės), su kurių buvimu teisės normos sieja konkrečių teisinių santykių sukūri- 
mą, pasikeitimą ar pasibaigimą. Neretai konstitucinės teisės normos numato, kad 
sukurti, pakeisti ar panaikinti teisinį santykį galima tik remiantis keliais teisiniais 
faktais. Pavyzdžiui, kad atsirastų teisiniai santykiai, kuriais įgyvendinama asmens 
teisė rinkti, asmuo turi būti Lietuvos valstybės pilietis, jis turi būti sulaukęs tam 
tikro amžiaus, turi būti paskirti rinkimai į atitinkamą valstybės valdžios instituciją, 
pavyzdžiui, Seimą, ir t. t. 

Konstitucinių teisinių santykių turinys atskleidžia šių santykių subjekto teises ir 
pareigas (asmens teisinis statusas, valstybės valdžios ir savivaldos institucijų kompe- 
tencija lemia konkrečių konstitucinių teisinių santykių turinį). 

Konstitucinių teisinių santykių atsiradimas, pasikeitimas ir pasibaigimas. Kaip 
minėta, konstituciniams teisiniams santykiams atsirasti reikia tam tikrų sąlygų: 

- konstitucinės teisės normos (kurioje būtų reglamentuotas konstitucinis tei- 

sinis santykis), 

- konstitucinio teisinio santykio dalyvis turi turėti subjektiškumo požymių, 
arba, kitaip tariant, turi būti konstitucinių teisinių santykių subjektu, 

- būtinas juridinis faktas. 

Taigi tik esant šioms sąlygoms gali atsirasti ar pasikeisti konstituciniai teisiniai 

santykiai. Pavyzdžiui, Konstitucijos 59 straipsnio 2 dalyje nustatyta, kad išrinktas 

Seimo narys visas Tautos atstovo teises įgyja tik po to, kai Seime prisiekia būti išti- 
kimas Lietuvos Respublikai. Konstitucijos nuostata labai aiškiai reglamentuoja, kad 
šio konstitucinio teisinio santykio dalyviu gali būti tik Seimo rinkimuose išrinktas 
asmuo (preziumuojama, kad jis rinkimų metu atitiko Konstitucijos 56 straipsnio rei- 
kalavimus ir oficialiai buvo patvirtinti rinkimų rezultatai), kurio priesaikos davimas 
laikytinas juridiniu faktu. Tik davęs priesaiką (įvykus juridiniam faktui) išrinktasis 
Seimo narys įgyja visas Seimo nario teises. To paties straipsnio 3 dalyje reglamen- 
tuotas kitoks konstitucinis teisinis santykis: „Seimo narys, įstatymo nustatyta tvarka 
neprisiekęs arba prisiekęs lygtinai, netenka Seimo nario mandato.“ Suprantama, kad 
netekęs Seimo nario mandato asmuo negalės naudotis Seimo nario teisėmis ir pa- 
reigomis. Kartais juridinis faktas gali lemti konstitucinių teisinių santykių pabaigą. 
Pavyzdžiui, Konstitucijos 101 straipsnio 3 dalyje nustatyta, kad Vyriausybė privalo 
atsistatydinti, kai Seimas visų Seimo narių balsų dauguma slaptu balsavimu pareiškia 
nepasitikėjimą Vyriausybe. 

Vadinasi, juridiniai faktai gali turėti trejopų padarinių: konstituciniai teisiniai 
santykiai gali prasidėti, pasikeisti arba pasibaigti. 

Konstitucinės teisinės normos neretai įsyvendinamos ne atskirai viena nuo 
kitos, bet kartu su konstitucinį reguliavimą detalizuojančiomis ordinarinės teisės 
normomis. Pavyzdžiui, Konstitucijos 33 straipsnio 3 dalyje nustatyta, kad „pilie- 
čiams laiduojama peticijos teisė, kurios įgyvendinimo tvarką nustato įstatymas“. Tai- 
gi Konstitucija įpareigoja įstatymų leidėją reglamentuoti, kokia tvarka piliečiai gali 
naudotis Konstitucijos garantuojama peticijos teise. 

Ypač svarbi užtikrinant konstitucinių teisės normų įgyvendinimą yra jų teisinė 
apsauga, t. y. atitinkamų valstybės poveikio priemonių taikymas“. 


3. Konstitucinės teisės mokslas 


3.1. Konstitucinės teisės mokslo raida Lietuvoje iki 1990-ųjų 


Konstitucinės teisės mokslo Lietuvoje užuomazgos. Konstitucinės arba vals- 
tybinės teisės mokslo užuomazgų Lietuvoje randama XVI amžiuje. Jos siejamos su 
Lietuvos Didžiosios kunigaikštystės (toliau — ir LDK) publicisto ir istoriko Augus- 
tino Rotundo (Mieleskio) vardu. Traktate „Pasikalbėjimas lenko su lietuviu“ (apie 
1565 m.), kurio vienas iš autorių buvo minėtasis teisės daktaras, imtasi aptarti valsty- 
bės formas lietuvių teisių ir LDK valstybinio savarankiškumo kontekste. Vėliau kilo 
tam tikras Vilniaus universiteto profesūros susidomėjimas konstitucinės teisės mokslu. 

1651 m. išleistame svarbiausiame Vilniaus universiteto profesoriaus teisininko 
Arono Olizarovijaus veikale „Apie politinę žmonių sąmonę“ valstybei yra skirtas 
ištisas skyrius. Jame nagrinėjama valstybės esmė, jos atsiradimo priežastys, politinės 
santvarkos formos. 

Profesorius Jeronimas Stroinovskis savo 1785 m. išleistame veikale „Prigim- 
tinės, politinės teisės, politinės ekonomijos ir tarptautinės teisės mokslas“ aiškino 
visuomenės ir valdžios tarpusavio santykių principus. Čia jis pasisakė kaip konstitu- 
cijos, arba visuotinės žmonių sutarties, kuriai esant žmonės nepraranda savo įgimtų 


“ Plačiau: VAITIEKIENĖ, E.; VIDRINSKAITĖ, S. Lietuvos konstitucinės teisės įvadas. Vilnius: Justitia, 


2001, p. 30—41. 

teisių, šalininkas. J. Stroinovskis taip pat dėstė Š. Monteskjė teorijos apie valdžių 
padalijimą pagrindus. 

Specialiojo konstitucinės teisės kurso ar šiai problematikai skirtų mokslo veika- 
lų iki pat Pirmojo pasaulinio karo Lietuvoje nebūta. 

Konstitucinės teisės mokslas tarpukario Lietuvoje. Konstitucinė teisė kaip 
mokslas visiškai susiformavo Lietuvos (nuo 1930 m. — Vytauto Didžiojo) universitete. 
Nuo šio universiteto Teisių fakulteto veiklos pradžios 1922 m. rudenį čia nuolat veikė 
Valstybinės teisės katedra, o nepakeičiamu jos vedėju buvo teisės mokslų daktaras profe- 
sorius Mykolas Romeris (1880—1945), nuo 1940 m. iki mirties savo veiklą tęsęs Vilniaus 
universitete. Šį pedagogą ir mokslininką reikėtų laikyti šiuolaikinės konstitucinės teisės 
mokslo Lietuvoje pradininku. 

Aukštąjį teisinį išsilavinimą Lietuvoje gimęs M. Romeris įgijo Peterburgo im- 
peratoriškojoje teisės mokykloje, vėliau trumpai studijavo istoriją Krokuvos Jogailos 
universiteto Filosofijos fakultete, o 1902—1905 m. — visuomenės mokslus Paryžiuje, 
Laisvosios politinių mokslų mokyklos Socialiniame ekonominiame skyriuje. Sugrį- 
žęs į Lietuvą stojo į advokatūrą, aktyviai dalyvavo visuomeninėje veikloje, užmezgė 
ryšius su lietuvių tautiniu judėjimu. Prasidėjus Pirmajam pasauliniam karui, pasi- 
traukė į Galiciją ir įstojo į ten formuotus J. Pilsudskio legionus, tikėdamasis, kad 
fronte kaudamasis už Lenkijos Karalystės atgaivinimą drauge padės atkurti Lietuvos 
Didžiąją kunigaikštystę. Deja, tikrovė šiuos lūkesčius nuvylė. 

Laikydamas save Lietuvos piliečiu, M. Romeris nepritarė agresyviai Lenkijos 
politikai Lietuvos atžvilgiu ir 1920 m. pavasarį grįžo į Lietuvą. Greta darbo univer- 
sitete, M. R6meris aktyviai dalyvavo valstybiniame darbe, kaip apygardos teismo, 
vėliau — Vyriausiojo tribunolo teisėjas, Valstybės Tarybos narys, atstovavo Lietuvai 
Hagos tarptautiniame tribunole ir kituose forumuose. 

Į didijį mokslą M. Rėmeris atėjo būdamas jau brandaus amžiaus, įžengęs į 
penktąjį savo amžiaus dešimtmetį, bet dėl neeilinių gabumų ir neapsakomo darbštu- 
mo spėjo daug padaryti. M. Romerio moksliniai laimėjimai buvo pastebėti ir įver- 
tinti ne tik savame krašte, bet ir užsienyje, tai liudija jo išrinkimas Čekoslovakijos, 
Prancūzijos ir Rumunijos autoritetingų mokslo institucijų nariu. 

M. Rėmerio mokslinis palikimas įvairus ir gausus. Jis nebuvo siauras specia- 
listas, domėjosi ir tyrė įvairias administracinės, baudžiamosios, tarptautinės ir kitų 
teisės šakų, taip pat istorijos mokslų problemas. Vis dėlto pagrindinė jo mokslinio ir 
pedagoginio darbo sritis — konstitucinė teisė, jis buvo laikomas visuotinai pripažintu 
šios srities autoritetu. 

M. Rėmerio mokslines pažiūras paveikė Rusijoje įgytas teisinis išsimokslini- 
mas, ten vyravusios koncepcijos, ypač jo profesoriaus, vieno iš psichologinės teisės 
mokyklos pradininkų L. Petražickio idėjos. Vis dėlto kur kas didesnę įtaką jam pa- 
darė studijos Paryžiuje, — ten jis gerai susipažino su XIX a. pabaigos—XX a. pradžios 
Vakarų Europos, pirmiausia Prancūzijos, teisės teoretikų darbais. Tarp jų buvo kitas 
jo profesorius, teisės pozityvistas A. Esmeinas (Esmein), institucionalizmo atstovas 
M. Horiju (Hauriou), solidarizmo šalininkas L. Diugi (Duguit). Net ir naudodama- 
sis savo pirmtakų moksliniais darbais M. Rėmeris nėjo pramintais mokslo takais, o 
atmetė tai, kas, jo nuomone, buvo perdėta ar klaidinga. Jo pažiūrų originalumą lėmė 
liberaliosios doktrinos ir socialinio solidarumo idėjų sintezė. 

Vieną M. Romerio tyrinėtų konstitucinės teisės problemų grupę sudaro 
bendrasis mokslas apie valstybę. Pirmasis šiai problematikai skirtas monografinis 
M. Rėmerio darbas buvo „Reprezentacija ir mandatas“ (išleista 1926 m.). Knyga 
parašyta tada, kai Lietuvoje visas teigiamas ir neigiamas savybes skleidė kraštutinis 
parlamentarizmas, M. Rėmerio vadintas seimokratija. Politinio tautos atstovavimo 
klausimai buvo svarbūs ne tik mokslui, bet ir politikai. Turėdamas galvoje teisinės 
literatūros lietuvių kalba stygių, autorius šioje monografijoje peržengė numatytuo- 
sius tyrinėjimo rėmus ir apžvelgė platų konstitucinės teisės teorinių klausimų spek- 
trą. Išplėsti nagrinėjamos temos ribas autorių taip pat skatino jo visai mokslinei kū- 
rybai būdingas nuolatinis siekis pabrėžti sistemas, bendresniąsias sąvokas ir dėsnius. 

Po šio veikalo viena po kitos pasirodė monografijos „Administracinis teismas“ ir 
„Konstitucinės ir teismo teisės pasieniuose“;, skirtos siauresnei konstitucinės teisės — 
teisinės valstybės — problemai. 

M. Rėmerio mokslinius tyrinėjimus apie valstybę vainikavo kapitalinis, deja, 
likęs neužbaigtas veikalų ciklas „Valstybė ir jos konstitucinė teisė“ Buvo išleisti du 
pirmosios ciklo dalies („Valstybė“) tomai ir antrosios dalies („Konstitucinės institu- 
cijos“) tomas, skirtas suverenitetui (vienas iš trečiosios dalies — „Valstybės formos ir 
konstituciniai režimai“ — tomų, „Unitarinė valstybė ir valstybiniai junginiai“, dienos 
šviesą teišvydo 2008 m.). 

Kita svarbi konstitucinės teisės sritis, kurioje M. Romeris išvarė gilią vagą, buvo 
konkrečių šalių konstitucinė teisė. Jam vadovaujant, studentai išvertė į lietuvių kalbą 
šešiolikos užsienio šalių konstitucijų tekstus, kurie buvo paskelbti kartu su profeso- 
riaus parašytais tas konstitucijas aptariančiais straipsniais. 

M. Rėmeris pagrįstai yra laikomas Lietuvos konstitucinės teisės mokslo kūrėju. 
Jis pirmasis nuosekliai tyręs Lietuvos nacionalinio valstybingumo atkūrimo teisinius 
aspektus ir šalies konstitucinę raidą. Be mažesnės apimties darbų, šiai problematikai 
skirtas M. R6merio neužbaigtas veikalas „Lietuvos konstitucinės teisės paskaitos“, 
kurio išleistos dvi dalys (1937 m. ir 1990 m.) iš trijų. 

Pastarasis M. Romerio veikalas specialistų buvo labai aukštai vertinamas 
ir gretinamas su pasaulinio garso konstitucinės teisės autoritetų A. Esmeino, 
L. Diugi, H. Kelzeno (Kelsen) darbais. 

Kitų to laikotarpio Lietuvos autorių indėlis į konstitucinės teisės mokslą — kuk- 
lus, darbų konstitucinės teisės tematika to meto lietuvių teisinėje literatūroje nebu- 
vo gausu. 

Vienas iš autorių — teisėjas, advokatas ir pirmųjų Lietuvos seimų narys A. Su- 
gintas, kurio publikacija „Įstatymų konstitucingumas“ sulaukė nemažo visuomenės 
susidomėjimo. Paminėtini keli Lietuvos Seimo nario teisininko P. V. Raulinaičio 
publikuoti darbai, ypač „Parlamentarizmas: istoriniai-teoretiniai parlamentinės tvar- 
kos bruožai“. Išskirtinio rašančiųjų dėmesio sulaukė konstituciniai Klaipėdos krašto 
problemos aspektai, kuriems skirti D. Krivicko „Klaipėdos krašto teisinė būklė Lie- 
tuvos konstitucinės teisės sistemoje“, žurnalisto R. Valsonoko „Klaipėdos problema“, 
J. Robinzono „Klaipėdos krašto konvencijos komentaras“ ir „Lietuvos pilietybės 
teisių kolizijos“. Keletas darbų Lietuvos konstitucinės teisės problematika (J. Robin- 
zono, H. Rolniko) paskelbta užsienyje. 

Platesnei visuomenei skirtoje spaudoje buvo paskelbta proginių politinio tei- 
sinio pobūdžio publikacijų (pavyzdžiui, straipsnių serija tautininkų „Vaire“ pasiro- 
džius 1938 m. Lietuvos Konstitucijai). 

Konstitucinei teisei skirti lietuvių išeivijos darbai. Išeivijoje konstituci- 
nės teisės problematika yra rašę nemažai teisininkų (taip pat politologų, istorikų). 
Išsamiausiai šią temą tyrė autoritetingi specialistai, teisinį išsilavinimą įgiję arba gi- 
linę Vakarų Europos ar JAV mokslo centruose. 

Natūralu, kad viena iš pagrindinių problemų, nagrinėjamų išeivijos teisininkų, 
buvo tarpukario Lietuvos konstitucinės teisės ir konstitucinės santvarkos būsimai 
išsilaisvinusiai Lietuvai problema. 

K. Račkausko monografijoje „Lietuvos konstitucinės teisės klausimais“, išleis- 
toje 1967 m. Niujorke, taip pat straipsniuose, daugiausia skelbtuose išeivijos žurna- 
le „Šaltinis“ detaliai aptariama Lietuvos Tarybos 1918 m. vasario 16 d. Nutarimo 
konstitucinė reikšmė, analizuojamos nepriklausomos Lietuvos konstitucijos, kurios, 
minėtojo autoriaus tvirtinimu, pagal laiko reikalavimus ir leidėjų įsitikinimus, sie- 
kusios nepriklausomai Lietuvai užtikrinti egzistenciją ir tęstinumą, todėl nė viena 
jų nesanti smerktina. K. Račkausko monografijoje aptariama aukščiausiųjų konsti- 
tucinių organų sistema, specialiai nagrinėjamos lietuvių tautos, suverenumo ir de- 
mokratijos teorijų atspindėjimo konstitucijose problema. 

Konstitucinei teisei skirti P. V. Raulinaičio, K. Šidlausko, J. B. Laučkos, kai 
kurių kitų autorių darbai. Daugelio šių darbų autoriai, tikėdami Lietuvos išsilais- 
vinimu ateityje, aptarinėjo būsimos Lietuvos konstitucinės santvarkos problemas. 
Konstruodami ateities konstitucinės santvarkos modelį, dauguma išeivijos autorių, 
rašiusių konstitucinės teisės problematika, buvo ištikimi konstitucinio kontinuiteto 
principui. Taip pat gana vieningai buvo laikomasi nuomonės, kad laisvoje Lietuvoje 
teksią grįžti ne prie paskutiniosios —1938 m. — Lietuvos Konstitucijos, bet prie Stei- 
giamojo Seimo parengtos ir jo 1922 m. priimtos Lietuvos Valstybės Konstitucijos: 
ji geriausiai atitikusi ne tik gyvenamojo laiko ir to meto sąlygų reikalavimus, bet 
ir niekad nekintančias visuomeninio gyvenimo ir asmens laisvės vertybes; buvusi 
tobuliausia, mėginusi kurti liberalią, individualistinę, centralizuotą, reprezentacinę 
demokratinę santvarką su parlamentinio tipo vyriausybe ir tautinių mažumų perso- 
naline autonomija; be to, ji buvusi priimta demokratine tvarka išrinkto Steigiamojo 
Seimo — tikro tautos valios reiškėjo ir jos suverenumo vykdytojo. 

Kartu buvo pripažįstama, kad 1922 m. Konstitucija, ją vertinant teorinio pagrįs- 
tumo požiūriu, kaip ir kiekviena kita konstitucija, nebuvusi visiškai tobula. 1922 m. 
Konstitucijos kūrėjams pirmiausia rūpėję pabrėžti ir užtikrinti tautos suverenumą, 
kad jo nesisavintų nei svetimieji, nei savi į valdžią atėję piktnaudžiautojai. Tiks- 
liausiais tautos valios reiškėjais buvę pripažįstami į Seimą išrinktieji tautos atstovai, 
o įstatymų leidybos institucijai — tautos atstovybei, palyginti su kitomis valdžios 
šakomis (vykdomąja ir teismine), Konstitucija teikusi akivaizdžią pirmenybę. Pagal 
vyraujančią nuomonę, politinis režimas, galiojant 1922 m. Lietuvos Valstybės Kons- 
titucijai, visuomenėje buvęs pagrįstai kritikuojamas ypač dėl valdžios nepastovumo, 
trukdžiusio pozityvų valdymo darbą. Pagrindine to priežastimi buvęs nepakankamas 
įstatymų leidimo ir vykdomosios valdžių galių pusiausvyra Konstitucijoje, ypač 
juntamas esant dideliam politiniam Seimo susiskaldymui. Kaip tik dėl to išei- 
vijos teisininkų modeliuojama būsimosios nepriklausomos Lietuvos valstybės 

konstitucinė santvarka orientuojama pirmiausia į valdžių galios pusiausvyrą, taip pat 
į politinio ir partinio susiskaldymo Seime mažinimą. 

Siekiant valdžios pastovumo, esąs būtinas tvirtas ir pastovus polius, kuriuo 
Lietuvoje galįs būti prezidentas, nes Seimas, dėl per didelio žmonių skaičiaus 
ir nepastovumo, tam netinkąs. Stiprinant prezidento politinį svorį, siekiant, kad jis 
galėtų stovėti aukščiau partijų, būti patikimu valstybės valdžios pastovumo veiks- 
niu, buvo galvojama apie tikslingumą būsimojoje Lietuvoje suteikti jam visos tautos 
mandatą, t. y. nustatyti, kad jis turėtų būti renkamas tiesioginiais rinkimais. Be to, 
prezidento kadenciją manyta padaryti ilgesnę nei Seimo, apskritai šių kadencijų tar- 
pusavyje nesaistyti. Tuo pat metu, baiminantis diktatūros grėsmės, pasisakyta prieš 
prezidentinį ministrų kabinetą ir siūlyta parinkti vieną iš galimų tarpinių tarp prezi- 
dentinio ir parlamentinio jo variantų. 

Kaip priemonė, skirta Seimo galios koncentravimui vienoje institucijoje švel- 
ninti, kartais buvo siūlyta kurti dvejų parlamento rūmų sistemą, įsteigiant antruo- 
sius rūmus (senatą), sudarytus iš apskričių ir miestų išrinktų atstovų arba ūkio ir 
kultūros savivaldybių pagrindu. 

Vienintele teisine priemone, mėginant sumažinti politinį partinį būsimųjų sei- 
mų susiskaldymą, išeivijos spauda vieningai siūlė rinkimų reformą. Buvo manan- 
čiųjų, kad prie tokio susiskaldymo prisidėjusi tarpukario Lietuvoje praktikuota pro- 
porcinė rinkimų sistema, kuri, be to, neleidusi išrinktiesiems turėti tiesioginių ryšių 
su rinkėjais; išeitį jie matė mažoritarinės sistemos nustatyme arba siūlė likti prie 
proporcinės sistemos, bet tobulinti jos taikymą, nustatant kandidatų, dalyvausiančių 
skirstantis deputatų vietas, sąrašams taikomą reikalavimą surinkti ne mažiau kaip 
5 ar 10 proc. visų paduotų balsų. 

Diskutuojant apie nepakankamą valdžių galių pusiausvyrą konstitucijoje, išei- 
vijos spaudoje keltas teiginys taip pat apie buvusį teismo vaidmens dėl valdžių galių 
sąveikos sumenkinimą, apribojant jo veiklą vien civiline ir baudžiamąja sritimi ir 
nenumatant jam galimybių veikti įstatymų konstitucingumo ir administracijos aktų 
teisėtumo kontrolės srityje. Aptariant būsimosios Lietuvos konstitucinę santvarką, 
buvo diskutuojamas naujos institucijos — Konstitucinio Teismo — būtinumas. 

Konstitucinės teisės mokslas sovietinės santvarkos metais. Lietuva 
buvo sovietų okupuota valstybė, bet demagoginiais sumetimais jai, kaip ir kitoms į 
SSRS sudėtį įjungtoms valstybėms („sąjunginėms respublikoms“), leista turėti savo 
„konstituciją“, parengtą pagal vadinamosios sąjunginės konstitucijos pavyzdį ir tik- 
rovėje įgyvendinamą tik formaliai. 

Sovietmečiu į Lietuvos teisės, taip pat tuometės valstybinės teisės, mokslą atėjo 
gausus būrys jaunų žmonių. Jie nemažai rašė, publikuota įvairių straipsnių, išleista 
keletas stambesnių leidinių (pavyzdžiui, kolektyvinė monografija „Lietuvos TSR 
konstituciniai institutai“, 1981 m.), nors apskritai teisinės galiojusių „konstitucijų“, 
ypač įsigaliojusiosios 1940 m., analizės nebuvo gausu. Paminėtinas 1987 m. pa- 
sirodęs kolektyvinis šešių Vilniaus universiteto Teisės fakulteto Valstybinės teisės 
katedros darbuotojų parengtas vadovėlis „Tarybinė valstybinė teisė“. 

Minėtųjų darbų vertė yra ribota, tam tikrą išliekamąją reikšmę turi juose su- 
kaupta faktologinė medžiaga, kurios pagrindu mėgintos daryti laikotarpį atitikusios 
išvados. 

Išimtis ir savotiškas fenomenas yra profesoriaus M. Rėmerio vokiečių okupacijos 
metais parašytas darbas „Istorinė Lietuvos sovietizacijos apžvalga ir konstitucinis jos 
įvertinimas“: Studijoje M. Rėmeris apmąstė ir, remdamasis tuo metu buvusia jam 
prieinama medžiaga, konstitucinės teisės mokslo požiūriu įvertino Lietuvos valsty- 
bei tragiškus 1940 m. vasaros įvykius, atliko svarbiausių šaliai primestos sovietinės 
„konstitucijos“ nuostatų teisinę analizę. Suprantama, pats veikalas ir kai kurios jo de- 
talės šiandien galėtų būti papildytos naujai paaiškėjusių ir prieinamais tapusių šaltinių 
duomenimis, bet iš esmės jis nėra praradęs savo mokslinės vertės ir tebėra aktualus. 

Šis M. Romerio darbas, leidėjų pavadintas „Lietuvos sovietizacija 1940— 
1941 m.“, pirmą kartą buvo išspausdintas 1949 m. Vokietijoje, o 1989 m. — Lietuvoje. 


3.2. Konstitucinės teisės mokslo raida 1990—2017 metais 


Pagrindinis konstitucinės teisės objektas — konstitucija. Jos teisinė samprata lemia ir 
pačios konstitucinės teisės bei jos tyrimų raidą. Lietuvos valstybei XX ir XXI a. san- 
dūroje atkūrus valstybingumą, konstitucinei teisei buvo grąžinti jos pirminiai tikslai — 
įtvirtinti demokratinius valstybės institutus ir valdžių padalijimu grindžiamus jų 
veikimo pagrindus, saugoti žmogaus teises, užtikrinti valstybingumo išsaugojimą. 

Konstitucinės teisės raidos tendencijos Vidurio ir Rytų Europos valstybėse yra 
panašios. Lietuvos konstitucinei teisei, kaip ir kitoms teisės sritims, įtakos turi ir 
pasauliniai teisės pokyčiai. Lietuvos konstitucinė teisė yra ir lyginamosios kons- 
titucinės teisės tyrimų objektas, tad pastarojo mokslo raidos tendencijos taip pat 
daro įtaką Lietuvos konstitucinės teisės tyrimams. Šioje srityje neabejotinai vyrauja 
konstitucinės kontrolės institutų tyrimai. 

Konstitucinės teisės mokslinės doktrinos raidą“? lemia ne tik istorinė konsti- 
tucingumo tradicija, gebėjimas ją puoselėti, bet ir naujų konstitucijų priėmimas. 
Konstitucijai būdingas steigiamosios teisės pobūdis, joje nustatomi esminiai valsty- 
bės sutvarkymo klausimai, deklaruojamos pagrindinės žmogaus teisės, įtvirtinami 
svarbiausi valstybės formos principai; ji, kaip aukščiausiosios teisinės galios aktas, 
yra grindžiama universaliomis, nekvestionuojamomis vertybėmis. 

Lietuvoje XX a. pabaigoje — XXI a. pradžioje vyko du pagrindiniai konstituci- 
nės teisės raidos etapai: pirmasis sietinas su valstybingumo atkūrimu ir 1990 m. Lai- 
kinojo Pagrindinio Įstatymo įsigaliojimu, o antrojo laikotarpio pradžia — 1992 m. 
pabaigoje (spalio 25 d.) priimta Lietuvos Respublikos Konstitucija. 1992 m. Kons- 
titucijos priėmimas — esminis veiksnys, nulėmęs ir tebelemiantis visos teisės sis- 
temos ir mokslinės doktrinos raidą. Antrasis tarpsnis, prasidėjęs priėmus 1992 m. 
Konstituciją, gali būti skirstomas į atskirus etapus, iš kurių vienas prasidėjo 2004 m. 
priėmus Konstitucijos pataisą dėl Lietuvos Respublikos narystės Europos Sąjungoje. 

Konstitucinės teisės mokslas daug prisidėjo prie konstitucinės teisės svarbos di- 
dinimo ir jos įtvirtinimo Lietuvos teisės sistemoje. Kaip minėta, šio mokslo pagrindus 
ir tyrimų kryptis Lietuvoje lėmė profesoriaus Mykolo Romerio konstitucinės teisės 
įžvalgos, grindžiamos Vakarų teisinės kultūros, pagarbos žmogaus teisėms principais. 


* Čia kalbama tik apie pagrindines konstitucinės teisės mokslinės doktrinos raidos tendencijas, nesie- 
kiant aptarti visų konstitucinę teisę tyrinėjančių mokslininkų indėlio į šios doktrinos plėtrą. 

Konstitucinė kontrolė, apie kurios svarbą savo darbuose taip pat rašė M. Rėme- 
ris, galėjo būti įgyvendinta tik priėmus 1992 m. Konstituciją ir joje įtvirtinus kons- 
titucinės kontrolės institutą. 

Konstitucijos apsauga būtina siekiant užtikrinti joje įtvirtintas vertybes, kons- 
titucinių garantijų realumą, konstitucijos, kaip aukščiausiosios teisės, viršenybę na- 
cionalinės teisės sistemoje, jos tiesioginį taikymą. 

Konstitucijos viršenybė gali būti užtikrinama įvairiomis priemonėmis. Kons- 
titucijoje nustačius, kad turi būti konstitucinės kontrolės institutas, 1993 m. buvo 
įsteigtas Konstitucinis Teismas. Jo veikla lėmė oficialiosios konstitucinės doktri- 
nos raidą, kartu ir naujos konstitucinės teisės sampratos formavimąsi. Konstitucinio 
Teismo jurisprudencija išplėtė konstitucinės teisės ribas, paskatino esminius poky- 
čius mokslinėje doktrinoje interpretuojant Konstitucijos, kaip aukščiausiosios tei- 
sės, sampratą. 

Konstitucinę teisę dėstė ir dėsto Konstitucinio Teismo teisėjai?!. Akademinė 
veikla suteikia jiems išskirtinę galimybę ne tik matyti ir vertinti Konstitucinio Teis- 
mo doktriną iš šalies, bet ir dalyvauti ją formuojant, kartu ir tiesiogiai remtis ja 
kasdienėje mokslinėje pedagoginėje veikloje. 

Pirmieji atkurtosios valstybės konstitucinės teisės žingsniai nebuvo lengvi. Rei- 
kėjo susigrąžinti ar iš naujo sukurti ne tik Konstitucijos tekstus, bet ir konstitucinį 
valstybės matymą. Susigrąžinta konstitucinė doktrina turėjo būti atitinkamai kore- 
guojama ir grindžiama demokratinės teisinės valstybės vertybėmis. Nereikėtų su- 
menkinti pirmųjų atkurtos valstybės konstitucinės teisės žingsnių, 1990 m. Laikinojo 
Pagrindinio Įstatymo, 1992 m. Lietuvos Respublikos Konstitucijos rengimo patirties. 


* Mykolo Romerio universitete dirba ir dirbo nemažai buvusių ir esamų Konstitucinio Teismo teisė- 


jų, kurių mokslinė ir praktinė patirtis labai svarbi plėtojant Lietuvos konstitucinės teisės doktriną: prof. 
dr. Juozas Žilys — ilgametis Mykolo Romerio universiteto profesorius, buvęs Teisės fakulteto dekanas, 
pirmasis Konstitucinio Teismo pirmininkas; prof. dr. Egidijus Jarašiūnas — buvęs Konstitucinio Teismo 
teisėjas, ilgametis Mykolo Romerio universiteto profesorius, Teisės fakulteto dekanas, šiuo metu — 
Europos Sąjungos Teisingumo Teismo teisėjas, daugelio Mykolo Romerio universiteto publikuotų 
mokslinių darbų bendraautoris; prof. dr. Gediminas Mesonis — Konstitucinio Teismo teisėjas ir ilga- 
metis universiteto mokslininkas; prof. dr. D. Jočienė, buvusi Europos Žmogaus Teisių Teismo teisėja; 
prof. dr. Toma Birmontienė, prof. dr. Vytautas Sinkevičius — buvę Konstitucinio Teismo teisėjai, ilga- 
mečiai Mykolo Romerio universiteto mokslininkai. Konstitucinę teisę dėstęs prof. dr. Stasys Stačiokas, 
buvęs Konstitucinio Teismo teisėjas, yra Mykolo Romerio mokslinės bendruomenės narys. Konsti- 
tucinio Teismo pirmininkas, Vilniaus universiteto prof. dr. Dainius Žalimas kurį laiką dėstė tarptau- 
tinę teisę Mykolo Romerio universitete, bendradarbiauja su universiteto mokslininkais, yra Mykolo 
Romerio universiteto mokslininkų parengto Lietuvos konstitucinės teisės vadovėlio (2012 m.), kitų 
mokslo darbų bendraautoris. Prof. dr. Egidijus Kūris, buvęs Konstitucinio Teismo teisėjas ir pirminin- 
kas, šiuo metu — Europos Žmogaus Teisių Teismo teisėjas, bendradarbiavo si Mykolo Romerio uni- 
versiteto mokslininkais rengiant Lietuvos konstitucinės teisės vadovėlį (2001 m., 2002 m.), kurį laiką 
buvo Mykolo Romerio universiteto tarybos narys, jos pirmininkas, taip pat dėstė Vilniaus universitete. 
E. Kūrio indėlis plėtojant naująją konstitucinės teisės sampratos doktriną yra ypač reikšmingas. 
Vilniaus universiteto doc. dr. Augustinas Normantas, buvęs Konstitucinio Teismo teisėjas, bendra- 
darbiauja su Mykolo Romerio universiteto konstitucinės teisės mokslininkais, yra Mykolo Rome- 
rio universiteto parengtų Lietuvos konstitucinės teisės vadovėlių (2000 m., 2001 m. ir 2012 m.) 
bendraautoris. Buvęs Konstitucinio Teismo teisėjas prof. dr. Egidijus Šileikis taip pat dėsto kons- 
titucinę teisę Vilniaus universitete. Šiame universitete taip pat dėsto Konstitucinio Teismo teisėjai 


prof. dr. D. Petrylaitė, doc. dr. G. Goda. 

Lietuvos valstybės atkūrimas XX a. pabaigoje, deklaruotas 1990 m. kovo 11 d. 
akte „Dėl Lietuvos nepriklausomos valstybės atstatymo“, yra susijęs su keleto kons- 
titucijų priėmimu, bet šios laikinai galiojusios konstitucijos (buvo trumpam atkurtas 
1938 m. Lietuvos Konstitucijos galiojimas ir priimtas 1990 m. Laikinasis Pagrin- 
dinis Įstatymas), iš esmės pakeitusios konstitucinės teisės turinį, lemiamos įtakos 
naujajai konstitucinės teisės sampratai neturėjo. Be to, jose nebuvo numatyta įsteigti 
konstitucinės kontrolės institucijos. 

Šiuo laikotarpiu teisės moksle siekta suformuluoti konstitucinės teisės, kaip 
mokslo srities, studijų dalyko sampratą, jam grąžintas konstitucinės teisės pavadini- 
mas“. Atidžiai nagrinėtos demokratinių valstybių konstitucijos, kurta naujos Lietu- 
vos Respublikos konstitucijos koncepcija. 

Šiuo laikotarpiu buvo analizuojamos ir Lietuvos istorinės konstitucinės tradici- 
jos“", kurios tebėra aktualus mokslinio tyrimo objektas“. Konstitucinė teisė tirta is- 
toriniu aspektu, daug dėmesio skirta Lietuvos ir kitų valstybių konstitucijų teksto 
analizei, jų normų aiškinimui, nagrinėti atskiri konstitucinės teisės institutai. Istori- 
niams konstitucinės teisės tyrimams buvo skirti M. Maksimaičio, V. Andriulio darbai. 
Šiame etape ypač reikšminga tai, kad buvo publikuojami ir nagrinėjami M. Rėmerio 
moksliniai darbai, remiamasi gausia šio mokslininko tyrimų medžiaga. Jo mokslinis 
palikimas buvo atspirties taškas ieškant prarastosios konstitucinės teisės tradicijos. Di- 
džiausias M. Rėmerio mokslinio palikimo tyrėjas ir puoselėtojas — M. Maksimaitis?*. 

Laikinasis Pagrindinis Įstatymas galiojo trumpai (1990 m. kovo 11 d. — 1992 m. 
lapkričio 1 d.), šis konstitucionalizmo laikotarpis laikytinas pereinamuoju. Galio- 
jant Laikinajam Pagrindiniam Įstatymui neįvyko jokių didesnių konstitucinės teisės 
mokslo pokyčių. Pats Įstatymas ir jo konstitucinė reikšmė dar nepakankamai tirta, 
didesnio teisės mokslininkų dėmesio jis taip pat nėra pelnęs“. Tik kai kurie šio lai- 
kotarpio konstituciniai valstybės valdžios institucijų formavimosi klausimai yra tapę 
mokslinės analizės objektu. Šioje srityje išskirtini J. Žilio atlikti tyrimai bandant 


** Sovietiniu laikotarpiu konstitucinės teisės sritis buvo vadinama valstybine teise. 


* Buvo leidžiami dokumentų — konstitucijų tekstų ir įstatymų — rinkiniai, kurie ypač pravertė konsti- 
tucinės teisės studijoms; reikšmingiausias iš jų — V. Andriulio, R. Mockevičiaus, V. Valeckaitės parengti 
„Lietuvos valstybės teisės aktai (1918.I1.16—1940.VI.15)“ (Vilnius, 1996). 


* Vaičaimis, V. A. Lietuvos Statutai kaip Lietuvos konstitucionalizmo šaltinis. Teisė, 2013, t. 89, 


p. 55—68; Vaičaimis, V. A. 1990 m. kovo 11-osios aktas „Dėl Lietuvos nepriklausomos valstybės atsta- 
tymo“ konstitucinės teisės kontekste. Iš: Konstitucionalizmo idėja, bendroji Europos teisė ir Lietuvos 
konstitucinė tradicija: recenzuotų mokslinių straipsnių rinkinys. Vilnius, 2016, p. 105—128. 


* Paminėtinas didelis M. Maksimaičio indėlis į M. Rėmerio mokslinių idėjų ir darbų sklaidą, inter alia: 
Maksimaitis, M. (sud.) Mykolas R6meris ir šiandiena. Vilnius, 2000; MaksimaiTis, M. Mykolo R6merio 
veikla Valstybės Taryboje. Jurisprudencija, 2005, (56), p. 29—35; MaksiMaiTis, M. Profesorius Mykolas 
Romeris (1880—1945). Jurisprudencija, 2005, 64(56), p. 9—12; MaksimaiTis, M. Akademinės profesoriaus 
Mykolo Rėmerio nuostatos. Jurisprudencija, 2010, 3(121), p. 13—24; MaksimaiTis, M. Mykolas Rome- 
ris — Lietuvos sūnus. Vilnius, 2006; MaksiMaiTIs, M. Mykolo Rėmerio mokslas apie valstybę: skiriama 
Vytauto Didžiojo universiteto 75-mečiui, Mykolo Rėmerio pirmojo išrinkimo Vytauto Didžiojo univer- 
siteto rektoriumi 70-mečiui, Lietuvos filosofijos ir sociologijos instituto 20-mečiui. Vilnius, 1997 ir kt. 
* Laikinojo Pagrindinio Įstatymo reikšmę Lietuvos konstitucinei raidai analizę žr. Živs, J. Laikinasis 
Pagrindinis Įstatymas Lietuvos Respublikos konstitucinėje sistemoje. Iš: Lietuvos konstitucinė teisė: 
raida, institucijos, teisių apsauga, savivalda. Vilnius, 2007, p. 28—95. 

aiškintis konstitucinius valstybės valdžios institucijų veikimo pagrindus“', taip pat 
V. Sinkevičiaus moksliniai darbai“. Laikinojo Pagrindinio Įstatymo analizę būtų 
galima priskirti prie istorinių pereinamojo laikotarpio konstitucinės teisės tyrimų. 
M. Maksimaitis yra parengęs daug reikšmingų teisės istorijos srities studijų“, 
viena iš jų — monografija „Lietuvos valstybės konstitucijų istorija (XX a. pirmoji 
pusė)“"" — itin turiningai užpildo istorinio Lietuvos XX a. pradžios konstitucijų rai- 
dos tyrimo spragas. Konstitucinių istorinių tradicijų paieškos neapsiriboja tik Lietu- 
vos 1918—1938 m. konstitucijomis, paminėtini ir kiti konstitucinės teisės tyrimai“, 
įskaitant ir V. Sinkevičiaus atliktuosius tyrimus apie Lietuvos Laisvės Kovos Sąjūdžio 


Tarybos 1949 m. vasario 16 d. Deklaracijos reikšmę teisės sistemoje“. Taigi šiame 


* Žuys, J. Valstybės valdžios institucijų sandaros ir kompetencijų klausimai konstituciniame proce- 
se 1988—1992 metais. Iš: Konstituciniai valdžių sandaros principai. Vilnius, 2008, p. 30—45; ŽiLys, T. 
Aukščiausiosios Tarybos—Atkuriamojo Seimo deputatų grupės ir frakcijos — teisinio statuso problemos. 
Iš: Konstitucingumas ir pilietinė visuomenė. Vilnius, 2003, p. 151—180; Žuvys, J. Lietuvos Respubli- 
kos Prezidento institucijos atkūrimo 1990—1992 m. kai kurie teisiniai, politiniai ir istoriniai aspektai. 
Jurisprudencija, 2003, 47(39), p. 13-28; Žiuvs, J. Lietuvos Respublikos Aukščiausiosios Tarybos Prezi- 
diumas teisėkūros procese 1990—1992 metais. Jurisprudencija, 2004, 51(43), p. 32—43; Žius, J. Lietu- 
vos Respublikos Aukščiausiosios Tarybos Prezidiumo konstitucinis statusas — santykių su vykdomąja 
valdžia aspektas. Jurisprudencija, 2002, 29(21), p. 5—14; Žius, J. Aukščiausiosios Tarybos—Atkuriamojo 
Seimo Pirmininko konstitucinis statusas: genezė ir konstituciniai parametrai. Iš: Regnum est: 1990 m. 
kovo 11-osios Nepriklausomybės Aktui — 20. Liber Amicorum Vytautui Landsbergiui. Vilnius, 2010, 
p. 117—180. 


* Konstitucingumo atkūrimo klausimams skirtas ir V. Sinkevičiaus straipsnis: Kovo 11-oji: Nepriklau- 
somybės atkūrimo teisinė konstrukcija. Jurisprudencija, 2010, 3(121), p. 55—71. 


*  MaksiMaiTis, M. Mažoji konstituanta: Lietuvos Taryba atkuriant valstybingumą. Vilnius, 2011; 


MaksiMaiTis, M. Konstitucinis Teismas 1938 metų Lietuvos Konstitucijos projekte. Jurisprudencija, 
Seime. Jurisprudencija, 2006, 12(90), p. 61—65; MaksiMaiTIs, M. Konstitucionalizmo patirties ir tradi- 
cijų formavimosi metai. Konstitucinė jurisprudencija, 2006, 1, p. 323—329; MaksiMAITIS, M. Lietuvos 
Tarybos institucionalizavimas paskelbus nepriklausomybę. Jurisprudencija, 2008, 9(111), p. 37—45; 
MaksiMaiTis, M. Apie dvilypę Valstybės Tarybos Prezidiumo padėtį 1918 metų Lietuvos Laikinojoje 
Konstitucijoje. Jurisprudencija, 2009, 2(116), p. 9—22. 


“0 MaksimaiTis, M. Lietuvos valstybės konstitucijų istorija (XX a. pirmoji pusė). Vilnius, 2005. 
“Paminėtinas V. Andriulio ir kitų autorių indėlis analizuojant Lietuvos istorinę konstitucinę tra- 
diciją, inter alia tyrimai, susiję su Lietuvos Statutų nagrinėjimu, kaip antai XVIII a. konstitucinių 
tradicijų įtaka Lietuvos konstitucinei teisei: VALIKONYTĖ, I. Konstitucijos link: Lietuvos Statutas bajo- 
riškos visuomenės vertybių hierarchijoje. Iš: Mūsų konstitucionalizmo raida. Vilnius, 2003, p. 6—19 
ir kt.; STAČIOKAS, S. Europos konstitucijų eros pradžia Lietuvoje. 1791 m. gegužės 3 d. Konstitucija 
ir trečiųjų Lietuvos ir Lenkijos valstybių įstojimo į Europos Sąjungą metinių iškilmingo minėjimo 
ir konferencijos medžiaga. Valstybės žinios, 2007, p. 71—76. Lietuvos konstitucinės tradicijos nagri- 
nėjamos ir kituose straipsniuose: STAČIOKAS, S. Lietuvos Respublikos konstitucinės raidos pradžia. 
Iš: Konstitucinis Teismas ir konstitucingumo garantijos Lietuvoje. Vilnius, 1995, p. 76—83 ir kt. Isto- 
rinėms konstitucionalizmo ištakoms skirti ir kai kurie straipsniai, vertintini konstitucinės lyginamosios 
teisės tyrimo požiūriu: JARAŠIŪNAS, E. Konstitucionalizmo priešistorė. Jurisprudencija, 2009, 4(118), 
p. 21—46; JARAšIŪNAS, E. Apie pirmąsias konstitucijas ir jų reikšmę. Jurisprudencija. 2010, 2(120), 
p. 23—52. Istoriniams Lietuvos konstitucionalizmo aspektams skirti kai kurie T. Birmontienės straips- 
niai, pavyzdžiui: Žmogaus teisių ir laisvių koncepcija 1922 m. Lietuvos valstybės Konstitucijoje. 
Iš: Mūsų konstitucionalizmo raida: straipsnių rinkinys. Vilnius, 2003, p. 124—133. 


2 


* SixkEvIčiUS, V. Lietuvos Laisvės Kovos Sąjūdžio Tarybos 1949 m. vasario 16 d. Deklaracija Lietuvos 
teisės sistemoje. Iš: Regnum est: 1990 m. kovo 11-osios Nepriklausomybės Aktui — 20. Liber Amicorum 
Vytautui Landsbergiui: mokslo straipsnių rinkinys. Atsak. red. G. Mesonis. Vilnius, 2010, p. 55—74. 

konstitucinės teisės raidos etape mokslinėje doktrinoje konstitucinė teisė buvo trak- 
tuojama kaip labai svarbi, bet kitoms ordinarinės teisės sritims lygiagreti sritis. 

1992 m. spalio 25 d. Lietuvos Respublikos Konstitucijos rengimas ir priėmimas — 
esminis veiksnys, nulėmęs ir lemiantis visos teisės sistemos ir mokslinės doktrinos 
raidą — neabejotinai buvo teisės mokslininkų dėmesio centre““. Švenčiant 1992 m. 
Konstitucijos dvidešimtmetį pasirodė mokslininkų darbų, skirtų Konstitucijos ren- 
gimo ir priėmimo procesų analizei““. 

Konstitucija buvo keletą kartų keičiama. Svarbi jos pataisa padaryta 2004 m. 
liepos 13 d. Lietuvos Respublikos Konstituciniu aktu „Dėl Lietuvos Respublikos 
narystės Europos Sąjungoje“, nubrėžusiu konstitucinės ir viršvalstybinės (suprana- 
cionalinės) teisės santykius (akte, inter alia, aptarta Europos Sąjungos teisės normų 
vieta Lietuvos teisės sistemoje). Minėtojo Konstitucinio akto priėmimas sudarė tei- 
sės mokslininkams prielaidas atlikti konstitucinės ir viršvalstybinės teisės problemų 
ir jų santykių tyrimus“, manytina, kad šios temos visada bus aktualios. 

Europos Sąjungos teisė valstybėms narėms, taigi ir Lietuvai, taip pat yra svarbus 
teisės šaltinis, reikšmingai veikiantis nacionalinę konstitucinę doktriną. Svarbiausias 
konstitucinės teisės klausimas — kaip konstitucijos viršenybe grindžiamą nacionalinę 
teisę, inter alia, konstitucinę teisę, suderinti su Europos Sąjungos teisės tiesioginiu 
taikymu ir prioritetu, kaip užtikrinti šių dviejų skirtingo pobūdžio teisės sistemų, 
grindžiamų nacionalinių teisinių sistemų įvairove (europietiškos civilizacijos požy- 
mis) ir vertybėmis, darnų funkcionavimą, kokios yra konstitucinės integracijos ri- 
bos. Plėtojant Europos Sąjungos konstitucinės teisės koncepciją, neišvengiamai kyla 
nacionalinės konstitucinės teisės santykio su ES konstitucine teise klausimų, kurie 
ir ateityje bus įdomūs mokslininkams. Tarptautinės teisės įtakos Lietuvos konstitu- 
cinei teisei klausimams daug dėmesio skyrė D. Žalimas“". 


“Inter alia, Žuvys, J. Konstitucijos koncepcijos metmenys — žingsnis Lietuvos Respublikos Kons- 


titucijos link. Justicija, 2001, Nr. 3; p, 6-8, 24—27; JARAšIŪNAS, E. 1992 m. Lietuvos Respublikos 
Konstitucija: vizija, teisės aktas, teisinė tikrovė. Konstitucinė jurisprudencija, 2006, Nr. 1, p. 330—345. 
“ SiNKEvIČIUS, V. 1992 m. Konstitucijos rengimas: to laikotarpio užrašų fragmentai. Jurisprudencija, 


2012, 19(3), p. 889—906. 


“Cia paminėtinos ir E. Jarašiūno, A. Normanto, G. Mesonio publikacijos, inter alia, JARAšIŪNAS, E. 


Kelios mintys apie Lietuvos dalyvavimo tarptautiniuose santykiuose konstitucinius pagrindus. Iš: Teisė 
besikeičiančioje Europoje. Liber Amicorum Pranas Kūris. 2008, p. 613—644; JARAšIŪNAS, E. Lietuvos Res- 
publikos Konstitucija ir Europos integracija. Iš: Konstitucija, nacionalinė teisė ir Europos teisė: Lietuvos 
Respublikos Konstitucinio Teismo ir Lenkijos Respublikos Konstitucinio Tribunolo 8-osios konferenci- 
jos medžiaga. Druskininkai, 2003 m. birželio 24—27 d. Vilnius, 2004, p. 6—36; 138—171; NoRMmanTAS, A. 
Europos Teisingumo Teismo ir konstitucinių teismų kompetencijos santykis. Iš: Konstitucinių teismų 
vaidmuo Europos Sąjungos narystės kontekste: Lietuvos Respublikos Konstitucinio Teismo ir Latvijos 
Respublikos Konstitucinio Teismo konferencijos medžiaga. Palanga, 2004 m. gegužės 26—28 d. Vilnius, 
2004, p. 47—61; 100—113; JARAšIŪNAS, E. Europos Sąjungos teisinio kvalifikavimo problemos. Jurispru- 
dencija, 2011, 18(4), p. 1323—1347; MeEsoNis, G. The Relation between National Law and EU Law: 
Lithuania Case. Acta Universitatis Carolinae. Juridica, No. 4. Praha, 2013, p. 301—315, ir kt. 


66 Inter alia, ŽALIMAS, D. Public International Law and Lithuania (1990-2011): to Protect and to 
Enrich (kartu su J. Žilinsku). Baltic Yearbook of International Law, 2011, 11, p. 1—30; ŽALIMAS, D. 
Tarptautinės ir Europos Sąjungos teisės vaidmuo plėtojant oficialiąją konstitucinę doktriną. Iš: Šiuolai- 
kinės konstitucinės justicijos tendencijos: nacionalinės ir tarptautinės teisės santykis. Lietuvos Respub- 
likos Konstituciniam Teismui — 20 metų. Vilnius: Lietuvos Respublikos Konstitucinis Teismas, 2014, 
p. 295—321, ir kt. 

Vertinant konstitucinės teisės mokslo raidos tendencijas pabrėžtina, kad ats- 
kiriems konstitucinės teisės institutams dėmesio skiriama nevienodai: kai kurie jų 
nagrinėjami gana išsamiai, o kai kurios sritys dar nėra tirtos. Konstitucinės teisės 
šaltiniais pripažinus tik Konstituciją ir Konstitucinio Teismo formuojamą konstitu- 
cinę doktriną, Konstitucinio Teismo jurisprudencija tapo ypač reikšminga moksli- 
niams tyrimams“". 

Konstitucijos, jos principų, normų teisinės prigimties aiškinimas buvo ir yra 
išskirtinis dėmesio objektas. Lietuvos konstitucinės teisės naujos sampratos forma- 
vimui ypač reikšmingi mokslininkų, buvusių Konstitucinio Teismo teisėjų E. Jara- 
šiūno ir E. Kūrio moksliniai darbai, kuriuose grindžiama nauja konstitucinės teisės 
koncepcija — konstitucinės teisės, kaip jurisprudencinės teisės, samprata. Visų pir- 
ma konstitucinė teisė „atrado“ konstitucinius principus, nepamiršdama jos normų 
(E. Kūris“*), vėliau konstitucinė teisė pagrįstai atitrūko nuo ordinarinės teisės, buvo 
įtvirtinta jurisprudencinės konstitucijos koncepcija (E. Jarašiūnas“") ir konstitucinė 
teisė pagrįsta kaip jurisprudencinė teisė (E. Kūris"). Konstitucinės teisės samprata 
turėjo keistis iš esmės, tai padarė didelį poveikį ir kitų mokslininkų konstitucinės 
teisės tyrimams — išsilaisvinta iš ordinarinės teisės įtakos. 

Konstitucijos interpretavimo metodologija ir sisteminiai metodai, pabrėžiant 
jų privalumus ir trūkumus bei teisės konstitucionalizavimo reikšmę, aptariami G. 
Mesonio monografijoje „Konstitucijos interpretavimo metodologiniai pagrindai“ ir 


“ Konstitucinis Teismas išleido jau dvi oficialiosios konstitucinės doktrinos sklaidai skirtas knygas, 
kuriose pateikė svarbiausias nurodytųjų laikotarpių doktrinos nuostatas: Lietuvos Respublikos Kons- 
titucinio Teismo oficialiosios konstitucinės doktrinos nuostatos. 1993—2009. Jankauskas, K.; Jarašiū- 
nas, E.; Staugaitytė, V. (sud.). Vilnius, 2010; Lietuvos Respublikos Konstitucinio Teismo oficialiosios 
konstitucinės doktrinos nuostatos. 2010-2013. Birmontienė, T. (atsak. red.); Staugaitytė, V. (sud.). 
Vilnius, 2014. 

“ Naują požiūrį į Konstituciją ir jos nuostatų interpretavimą savo straipsniuose teikė E. Kūris: Kons- 
tituciniai principai ir konstitucijos tekstas (1). Jurisprudencija, 2001, 23(15), p. 46—70; Konstituciniai 
principai ir konstitucijos tekstas (2). Jurisprudencija, 2001, 24(16), p. 57—70; Koordinaciniai ir deter- 
minaciniai konstituciniai principai (1). Jurisprudencija, 2002, 26(18), p. 30—55; Koordinaciniai ir de- 
terminaciniai konstituciniai principai (2). Jurisprudencija, 2002, 27(19), p. 59—74; Konstitucijos dvasia. 
Jurisprudencija, 2002, 30(22), p. 16-31. Šie E. Kūrio darbai svariai prisidėjo prie naujos konstitucinės 
teisės sampratos doktrinos susiformavimo. E. Kūrio straipsnis „Konstitucijos aiškinimas, konstitucinės 
teisės šaltiniai ir besikeičianti konstitucinės teisės paradigma“ (Teisės problemos, 2003, 3(41), p. 8—32) 
yra ypač reikšmingas konstitucinės teisės mokslinės doktrinos plėtrai, nes jame pagrindžiama nauja 
konstitucinės teisės samprata, kurios šaltiniai yra tik Konstitucija ir Konstitucinio Teismo formuojama 
doktrina. 

“  JARAŠIŪNAS, E. Aukščiausioji ir ordinarinė teisė: požiūrio į konstituciją pokyčiai. Jurisprudencija, 
2002, 33(25), p. 30—40; JARAšIŪNAS, E. Žvelgiant į Lietuvos Respublikos 1992 m. Konstituciją pla- 
tesniame konstitucionalizmo raidos kontekste. Jurisprudencija, 2002, 30(22), p. 47—58; JARAšIŪNAS, E. 
Jurisprudencinė konstitucija. Jurisprudencija, 2006, 12(90), p. 24—33; JARAšIŪNAS, E. Keletas Lietuvos 
Respublikos Konstitucijos vaidmens vertinimo aspektų. Konstitucinė jurisprudencija, Lietuvos Respub- 
likos Konstitucinio Teismo biuletenis, 2011, 4(24), p. 288—307. 


" Naujoji konstitucinės teisės paradigma toliau plėtota ir apibendrinta E. Kūrio darbuose. Kone 


reikšmingiausi mokslininko šios srities darbai — straipsnis „Konstitucija kaip teisė be spragų“ (Jurispru- 
dencija, 2006, 12(90), p. 7—14) ir habilitacijos procedūrai teikiamų mokslo darbų, skirtų naujosios 
konstitucinės teisės sampratai, apžvalga, kurioje pagrindžiama konstitucinės teisės kaip jurispruden- 
cinės teisės samprata: KūRis, E. Konstitucinė teisė kaip jurisprudencinė teisė: konstitucinė justicija ir 
konstitucinės teisės paradigmos transformacija Lietuvoje. Vilnius, 2008. 

kituose darbuose"!. Šie tyrimai užpildo tam tikrą Konstitucijos aiškinimo metodologinių 
tyrimų spragą. Konstitucijos prasmės aiškinimui skirta taip pat nemažai mokslininkų 
darbų. Šiuos klausimus tyrinėjo A. Pumputis"*, E. Jarašiūnas“, E. Kūris"“, J. Žilys", 
D. Butvilavičius"?, M. Vainiutė"" ir kt. 

Vertinant konstitucinės teisės mokslo kryptis negalima jų tiesiogiai susieti vien 
tik su tam tikru universitetu ir jo mokslininkų vykdomais tyrimais. Naujoji konstitu- 
cinės teisės paradigma buvo formuojama bendradarbiaujant Mykolo Romerio ir Vil- 
niaus universitetų mokslininkams, jiems kartu rengiant monografijas ir vadovėlius“. 

Konstitucinės teisės moksle šiuo metu daug dėmesio skiriama atskiriems kons- 
titucinės teisės institutams, mažiau parengta konstitucinės teisės visumą vertinančių 
darbų. Rengiamos atskiros studijos, kolektyvinės monografijos, vadovėliai. Lietu- 
vos konstitucinė teisė išlieka ir istorinio tyrimo objektu. Nors konstitucinės teisės 
vadovėliai nelaikytini tikraisiais mokslinės doktrinos šaltiniais, vis dėlto galima pa- 
minėti autorių kolektyvo parengtą vadovėlį „Lietuvos konstitucinė teisė“ (2001 m., 
2002 m.)“, kurio autoriai yra Mykolo Romerio universiteto ir Vilniaus universiteto 


" MeEsoNis, G. Konstitucijos interpretavimo metodologiniai pagrindai. Vilnius, 2010; MEsomis, G. 


Konstitucija monocentrinėje teisės sistemoje. Konstitucinė jurisprudencija, 2008, 2, p. 220—241; MEso- 
NIS, G. Keli Konstitucijos interpretavimo aspektai: vertybinių (moralinių) argumentų galimybė ir ribos. 
Jurisprudencija, 2009, 2(116), p. 45—59; MEsoNis, G. Konstitucijos interpretavimo poreikis. Jurispru- 
dencija, 2009, 4(118), p. 47-62. 


72 


Pumeuvis, A. Liberalios konstitucinės tradicijos klausimu. Jurisprudencija, 2005, 64(56), p. 13—18; 
PumeuTis, A. Konstitucijos prasmė — kaip simbolis ir kaip priemonė. Iš: Regnum est: 1990 m. kovo 
11-osios Nepriklausomybės Aktui — 20. Liber Amicorum Vytautui Landsbergiui. Mokslo straipsnių 
rinkinys. Vilnius, 2010, p. 181—194. 


"5 JARAŠIŪNAS, E. Žvelgiant į Lietuvos Respublikos 1992 m. Konstituciją platesniame konstitucionaliz- 
mo raidos kontekste. Jurisprudencija, 2002, 30(22), p. 47—58; JARAšIŪNAS, E. Keletas Lietuvos Respu- 
blikos Konstitucijos vaidmens vertinimo aspektų. Konstitucinė jurisprudencija, 2011, 4(24), p. 288—307. 


" Inter alia, Kūkis, E. Konstitucija kaip teisė be spragų. Jurisprudencija, 2006, 12(90), p. 7—14; KURIS, 
E. Konstitucija, teismai ir demokratija. Konstitucinė jurisprudencija, 2008, 4(12), p. 254—267 ir kt. 


*  Žuuvs, J. Konstitucija — tarp lūkesčių ir tikrovės. Konstitucinė jurisprudencija, 2009, 4(16), p. 216— 


230; ŽiLYS, J. Konstitucija kaip laisvės raiškos teisinė politinė forma. Parlamento studijos, 2006, 6, 
p. 123—152; ŽiLYS, J. Konstitucijos socialinės prasmės. Konstitucinė jurisprudencija, 2006, 4, p. 310—324. 

Burviravičius, D. Konstitucijos pataisų antikonstitucingumas. Konstitucinė jurisprudencija, 2014, 
3(35), p. 193—217. 


"  VaiNIuTĖ, M. Konstitucijos preambulė — raktas konstitucinio reguliavimo sistemai suprasti. Ju- 
risprudencija, 2012, 19(3), p. 907—921. 


"* Paminėtini Vilniaus universiteto profesoriaus E. Sileikio darbai, kuriuose ryškėja savita konsti- 


tucinės teisės interpretavimo kryptis. Jo parengtoje monografijoje „Alternatyvi konstitucinė teisė“ 
(2003 m., 2005 m.) konstitucinės teisės doktrina grindžiama nauju požiūriu. ŠILEIKIS, E. Alternatyvi 
konstitucinė teisė. Vilnius, 2003; ŠiLErKIs, E. Alternatyvi konstitucinė teisė (2 pataisytas ir papildytas 
leidimas). Vilnius, 2005. 


“ 2000 m. ir (pakartotinai) 2002 m. buvo išleistas grupės autorių parengtas Lietuvos konstitucinės 


teisės vadovėlis (BIRMONTIENĖ, T., et al. Lietuvos konstitucinė teisė (moksl. red. E. Jarašiūnas), 2 leidi- 
mas. Vilnius, 2002. Tai pirmasis bandymas kompleksiškai apžvelgti Lietuvos konstitucinės teisės ins- 
titutus ir formuoti nevienareikšmišką konstitucinės teisės sampratą, pabrėžiant konstitucinių principų 
svarbą. Šis kolektyvinis mokslininkų darbas gali būti vertinamas ir kaip prielaida naujai konstitucinės 
teisės sampratai įsitvirtinti. Daug dėmesio sulaukė ir E. Šileikio parengta monografija „Partijų finan- 
savimo teisės sistemos įžvalgos“ (2014). 

mokslininkai E. Kūris ir A. Normantas. Šis vadovėlis kuriam laikui užpildė mokomo- 
sios literatūros spragą“". 2012 m. Mykolo Romerio universitetas išleido naują Lietuvos 
konstitucinės teisės vadovėlį“', kurio autoriai yra ne tik Mykolo Romerio universiteto, 
bet ir Vilniaus universiteto mokslininkai. Kaip tam tikra sudėtinė konstitucinės teisės 
institutų studija vertintina ir monografija „Lietuvos konstitucinė teisė: raida, institu- 
cijos, teisių apsauga, savivalda“ (2007 m.)“*, kurioje aiškinami svarbiausi konstitucinės 
teisės institutai ir kuri tam tikru aspektu yra autorių kolektyvo bandymas pateikti tam 
tikrą sisteminę konstitucinės teisės institutų analizę. 

Kai kurie konstitucinės teisės institutai sulaukė išskirtinio mokslininkų dėme- 
sio. Tai pasakytina apie konstitucinės teisės šaltinius, konstitucines teises, pilietybę, 
konstitucinę kontrolę, Seimą ir Seimo nario teisinį statusą, Respublikos Prezidento, 
Vyriausybės, savivaldos ir kai kurias kitas konstitucinės teisės sritis. 

Konstitucinės teisės šaltinių doktrina — svarbus mokslinės doktrinos tyrimo 
objektas. Teisės moksle įtvirtinama nauja konstitucinės teisės samprata ypatinga tuo, 
kad konstitucinės teisės šaltiniais laikoma tik Konstitucija ir Konstitucinio Teismo 
formuojama oficialioji konstitucinė doktrina, Konstitucinio Teismo jurisprudencija, 
kurioje aiškinamos Konstitucijos nuostatos. Konstitucinės teisės šaltinių sistemoje 
nėra ordinarinės teisės aktų, kurie patys gali tapti konstitucinės kontrolės objektu. 
Konstitucinės teisės šaltinių sampratos pokyčiams didelę reikšmę turėjo Konstitu- 
cinio Teismo jurisprudencija. Konstitucinis Teismas, atskleisdamas konstitucinės 
teisės šaltinių doktriną, aiškino ne tik savo aktų, kaip teisės šaltinių, esmę, bet, 
inter alia, teisės šaltinių, kaip antai tarptautinės sutartys, konstituciniai įstatymai, 
reikšmingumą, o tai tam tikru aspektu lėmė Lietuvos teisės sistemai naujo teisės 
(ne tik konstitucinės) šaltinio — precedento — pripažinimą, kas, be abejo, paveikė ir 
mokslinių tyrimų tendencijas. Precedento kaip teisės šaltinio (konstitucinio prece- 
dento) ir tam tikrų teisės šaltinių, kaip antai konstituciniai įstatymai ir tarptautinės 
sutartys, doktrinos plėtojimas Konstitucinio Teismo jurisprudencijoje akivaizdžiai 
išplėtė konstitucinės teisės mokslinių tyrimų galimybes. 

Konstitucinės teisės sampratos formavimąsi labai skatino diskusijos apie konstitu- 
cinės teisės šaltinių rūšis, t. y. kokie teisės aktai gali būti priskiriami prie konstitucinės 
teisės šaltinių. Pirmąjį Konstitucinio Teismo veiklos dešimtmetį ilgai vyko mokslinė 
diskusija, kokią teisinę galią turi jo priimami aktai, jų sudedamosios dalys, koks yra 
konstitucinio teismo, kaip „negatyviojo įstatymų leidėjo“, vaidmuo. Konstitucinės 
kontrolės institucijų aktų analizei skirtas ne vienas straipsnis, juos tyrė E. Jarašiūnas““, 


*“ Cia paminėtinas ir kitas leidinys: VAITIEKIENĖ, E.; VIDRINSKAITĖ, S. Lietuvos konstitucinės teisės 


įvadas. Vilnius, 2001. 
*! BIRMONTIENĖ, T., ef al. Lietuvos konstitucinė teisė: Liber Amicorum Juozui Žiliui: vadovėlis. Vilnius: 
Mykolo Romerio universitetas, 2013. 


** Lietuvos konstitucinė teisė: raida, institucijos, teisių apsauga, savivalda. Vilnius, 2007. 


* JARAŠIŪNAS, E. Keletas Konstitucinio Teismo, vieno iš konstitucinės doktrinos kūrėjų, veiklos as- 
pektų. Jurisprudencija, 1999, 12(4), p. 47—57; JARAŠIŪNAS, E. Konstitucija ir įstatymas: kelios interpre- 
tavimo problemos. Iš: Konstitucijos aiškinimas ir tiesioginis taikymas: Baltijos ir Skandinavijos šalių 
konferencijos medžiaga. 2002 m. kovo 15—16 d., Vilnius, 2002, p. 234—257. 

J. Žilys“, T. Birmontienė“', V. Sinkevičius“ ir kt. Konstitucinio Teismo aktų teisinė 
galia domino ir kitus autorius. Konstitucinio Teismo aktų, kaip konstitucinės teisės 
šaltinių, doktrina buvo apibendrinta ir suformuluota E. Kūrio moksliniuose darbuo- 
se“', kuriuose pagrindžiama naujoji konstitucinės teisės paradigma bei nuo ankstes- 
niosios radikaliai besiskirianti konstitucinės teisės šaltinių samprata — šiais šaltiniais 
pripažįstama tik Konstitucija ir Konstitucinio Teismo aktai (oficialioji konstitucinė 
doktrina). 

Konstituciniai įstatymai mokslinėje doktrinoje taip pat buvo traktuojami labai 
skirtingai, inter alia, jiems buvo priskirtos organinių įstatymų savybės“. Konstitu- 
cinių įstatymų, kaip palyginti naujų Lietuvos konstitucinės teisės šaltinių, sampratą 
yra nagrinėję nemažai mokslininkų, jų mokslinę doktriną analizavo ir šios srities 
mokslinius tyrimus apibendrino V. Sinkevičius“. 

Lietuvos mokslinėje doktrinoje konstitucinės konvencijos įvardijamos konsti- 
tucinių papročių terminu ir vertinamos nevienareikšmiškai. Kalbant apie Lietuvos 
konstitucinę šaltinių doktriną platesniu požiūriu, svarstytinas konstitucinių konven- 
cijų (konstitucinių papročių, tradicijų) pripažinimas konstitucinės teisės šaltiniais. 
Kai kurie autoriai Lietuvos konstitucinėje teisėje įžvelgia tam tikrų konstitucinių 
konvencijų formavimosi pradžią“. 


* Žuvys, J. Konstitucinio Teismo sprendimai — jų teisinė galia. Iš: Konstitucinės priežiūros institu- 
cijų sprendimų teisinės prigimties, galių ir realizavimo problemos: Lietuvos Respublikos konstituci- 
nio Teismo ir Lenkijos Respublikos Konstitucinio Tribunolo konferencijos medžiaga. Vilnius, 1997, 
p. 8—25, 74-92; Žuvs, J. Konstitucinio Teismo aktai teisės šaltinių sistemoje. Jurisprudencija, 2000, 
17(9), p. 72—78. 


* Inter alia, BiRMONTIENĖ, T. Lietuvos Respublikos Konstitucinio Teismo aktai kaip konstitucinės 


teisės šaltinis. Iš: BIRMONTIENĖ, T., et. al. Lietuvos konstitucinė teisė (2 leidimas). Vilnius, 2002, 
p. 59—65; BIRMONTIENĖ, T. Naujos tendencijos Lietuvos Respublikos Konstitucinio Teismo jurispruden- 
cijoje. Jurisprudencija, 2002, 30(22), p. 148—160; BIRMONTIENĖ, T. Konstitucinės teisės doktrinos raidos 
bruožai. Iš: Teisės raida: retrospektyva ir perspektyva. Liber Amicorum Mindaugui Maksimaičiui: moks- 
lo studija. Vilnius: Mykolo Romerio universitetas, 2013, p. 405—445; BIRMONTIENĖ, T. Konstitucinio 
Teismo aktų, kaip teisės šaltinių, konstitucinės doktrinos bruožai. Iš: Šiuolaikinės konstitucinės jus- 
ticijos tendencijos: nacionalinės ir tarptautinės teisės santykis. Lietuvos Konstituciniam Teismui — 
20 metų (Modern Tendencies of Constitutional Justice: the Relation Between National and Inter- 
national Law. 20th Anniversary of the Constitutional Court of the Republic of Lithuania). Lietuvos 
Konstitucinis Teismas, 2014, p. 180—197. 


* SiNKEvIČIUS, V. Teisinės pasekmės, kurias sukelia Konstitucinio Teismo konstatavimas, jog įstatymas 


ar kitas teisės aktas prieštarauja Konstitucijai. Jurisprudencija, 2014, 21(4), p. 936—956 ir kt. 
“E. Kūrio straipsnis „Konstitucijos aiškinimas, konstitucinės teisės šaltiniai ir besikeičianti konsti- 
tucinės teisės paradigma“ (Teisės problemos, 2003, 3(41), p. 8—32) yra ypač reikšmingas konstitucinės 
teisės mokslinės doktrinos plėtrai, nes jame pagrindžiama nauja konstitucinės teisės samprata, — jos 
šaltiniais laikomi tik Konstitucija ir Konstitucinio Teismo formuojama doktrina. 


“Paminėtinas A. Vaičaičio atliktas organinių konstitucinių įstatymų tyrimas: Vaičairis, V. A. Kons- 


titucinių įstatymų fenomenas: Konstitucinių (organinių) įstatymų lyginamoji studija. Vilnius, 2004. 


*“  SiNKEvIČIUS, V. Konstitucinių įstatymų samprata: teoriniai aspektai. Jurisprudencija, 2008, 2(104), 


p. 28—38; SINKEvIČIUS, V. Konstitucinių įstatymų samprata. Iš: Parlamentas ir valstybinės valdžios insti- 
tucijų sąranga: Liber Amicorum Ceslovui Juršėnui: kolektyvinė monografija. Vilnius: Mykolo Romerio 


universitetas, 2008, p. 307—358. 


V VAITIEKIENĖ, E.; MEsoNIS, G. Konstituciniai papročiai nacionalinės teisės sistemoje. Jurisprudencija, 


1999, 14(6), p. 42—48; MEsoNis, G. Konstitucinis paprotys konstitucijos interpretavimo procese. Ju- 
risprudencija, 2010, 2(120), p. 53—68. 


70 


3.2. Konstitucinės teisės mokslo raida 1990—2017 metais 


Konstitucinių žmogaus teisių tyrimai sulaukė itin daug konstitucinės teisės 
mokslininkų dėmesio. Analizuojamos ir konkrečios teisės, ir bendrosios žmogaus 
teisių raidos bei plėtros tendencijos, teisių ribojimo doktrina. Žmogaus teisių tyri- 
mų srityje dominuoja kompleksinis ir lyginamasis aspektai, jos neretai interpretuo- 
jamos atsižvelgiant ne tik į kitų demokratinių valstybių patirtį, bet ir į tarptautinius 
žmogaus teisių reikalavimus — Europos žmogaus teisių konvencijai šioje srityje ten- 
ka išskirtinė vieta“. 

Žymiausias Europos Tarybos aktas — Žmogaus teisių ir pagrindinių laisvių ap- 
saugos konvencija — kartu su Europos Žmogaus Teisių Teismo jurisprudencija yra 
ypač svarbus tarptautinės teisės šaltinis, reikšmingai lemiantis konstitucinių teisių 
raidą. Europos Žmogaus Teisių Teismo jurisprudencija, kaip teisės aiškinimo šaltinis, 
aktuali ir Lietuvos teisės aiškinimui bei taikymui. Lietuvos Respublikos Konstituci- 
nis Teismas, interpretuodamas konstitucinių teisių turinį, neretai atsižvelgia į Euro- 
pos Žmogaus Teisių Teismo formuojamą doktriną. Skirtingas Lietuvos Respublikos 
Konstitucinio Teismo atliekamas Konstitucijoje įtvirtintų vertybių ir Europos Žmo- 
gaus Teisių Teismo teikiamas Konvencijos nuostatų aiškinimas lemia diskusijas dėl 
konstitucijos viršenybės užtikrinimo būdų: ar Konvencijos ir Konstitucijos nuostatų 
neatitikties atveju visais atvejais būtina keisti Konstitucijos nuostatas, ar Lietuvos 
Respublikos Konstitucinis Teismas tokiais atvejais gali reinterpretuoti konstitucinę 
doktriną'*? Išskirtinė Konvencijos reikšmė Konstituciniam Teismui interpretuojant 
teisę tam tikrais atvejais nesudaro absoliučių prielaidų išvengti jurisprudencijų san- 
dūros, tad ši tema tapo aktualiu konstitucinės teisės mokslinės doktrinos klausimu““. 


"| Inter alia, JARAšIŪNAS, E. Europos žmogaus teisių ir pagrindinių laisvių apsaugos konvencija Kons- 


titucinio Teismo praktikoje. Iš: Teisės reforma Lietuvoje ir Lenkijoje bei Europos žmogaus teisių kon- 
vencija: konferencija, skirta teisės reformos Lietuvoje ir Lenkijoje ir Europos žmogaus teisių konvenci- 
jos įgyvendinimo problemoms aptarti. 1998 m. spalio 2—3 d. Vilnius, 1999, p. 119—138; BIRMONTIENĖ, 
T. Europos žmogaus teisių konvencijos ir Lietuvos Respublikos Konstitucinio Teismo formuojama 
konstitucinė doktrina. Iš: Regnum est: 1990 m. Kovo 11-osios Nepriklausomybės Aktui — 20. Liber 
Amicorum Vytautui Landsbergiui: mokslo straipsnių rinkinys. Vilnius: Mykolo Romerio universitetas, 


2010, p. 377—414, ir kt. 

Lietuvos Konstitucinio Teismo 2012 m. spalio 5 d. nutarime suformuluotos svarbios doktrininės 
nuostatos, kad Europos Žmogaus Teisių Teismo sprendimas savaime negali būti konstituciniu pagrindu 
reinterpretuoti (koreguoti) oficialiąją konstitucinę doktriną (jos nuostatas), jeigu tokia reinterpretacija, 
nesant atitinkamų Konstitucijos pataisų, iš esmės pakeistų visuminį konstitucinį teisinį reguliavimą, 
taip pat pažeistų Konstitucijoje įtvirtintų vertybių sistemą, sumažintų Konstitucijos viršenybės teisės 
sistemoje apsaugos garantijas. Taigi tais atvejais, kai Seimo ratifikuotoje įsigaliojusioje tarptautinėje 
sutartyje įtvirtintas teisinis reguliavimas konkuruoja su nustatytuoju Konstitucijoje, tokios tarptautinės 
sutarties nuostatos taikymo atžvilgiu neturi pirmumo, todėl, siekiant išvengti neatitikties, būtina keisti 
Konstitucijos nuostatas. 


“Šios problemos gvildentos T. Birmontienės paskelbtuose straipsniuose: Intersection of the Jurispru- 


dences: In Search of Possible Solutions (The European Convention on Human Rights and the Consti- 
tutional Doctrine Formulated by the Constitutional Court of the Republic of Lithuania). Konstitucinė 
jurisprudencija, 2011, 1(21), p. 286—302; Intersection of the Jurisprudences. The European Conven- 
tion on Human Rights and the constitutional doctrine formulated by the Constitutional Court of the 
Republic of Lithuania. Jurisprudencija, 2010, 1(119), p. 7—28; Konstitucinės rinkimų doktrinos raida. 
Konstitucinė jurisprudencija, 2011, 3(23), p. 248—272. 

Europos žmogaus teisių konvencijos aiškinimo įtakos nacionalinei teisės siste- 
mai analizei skirtas ne vienas D. Jočienės““ ir kitų mokslininkų straipsnis. 

Kaip atskirą žmogaus teisių tyrimo sritį galima paminėti ir konstitucinių garan- 
tijų sritį —- ombudsmeno institucijos tyrimus“. Konstitucinių žmogaus teisių tyrimų 
plėtros temą nemažai yra nagrinėję T. Birmontienė“, E. Jarašiūnas“, E. Žiobienė““, 
A. Pumputis“, G. Mesonis!?, A. Šindeikis!?!, E. Baltutytė!“* ir kt. Galima paminėti 
keletą kompleksinių šios srities kolektyvinių monografijų. Viena iš jų — „Žmogaus 
teisių apsaugos institucijos“ (2008), kurioje analizuojama nacionalinių ir tarptauti- 
nių žmogaus teisių garantijų sistema!“*, vertintina kaip apimanti ir kitų teisės sričių, 
inter alia, tarptautinės teisės, klausimus, bei Mykolo Romerio universiteto 2014 m. 
išleista mokslo studija „Asmens teisių gynimas: problemos ir sprendimai“ !**. 


* Inter alia, Jočienė, D. Europos Žmogaus Teisių Teismo jurisprudencijos įtaka nacionalinei teisei bei 
jurisprudencijai, tobulinant žmogaus teisių apsaugą. Konvencijos ir Europos Sąjungos teisės santykis. 


Jurisprudencija, 2007, 7(97), p. 17—27. 


* Inter alia, ŽiomiENĖ, E. Nacionalinės žmogaus teisių institucijos perspektyvos Lietuvoje. Jurispru- 
dencija, 2008, 9(111), p. 86—94; ŽIOBIENĖ, E. Reform of the Ombudsman Institutions in Lithuania. 
Jurisprudencija, 2010, 1(119), p. 29—42. 


6 Inter alia, BIRMONTIENĖ, T. Šiuolaikinės žmogaus teisių konstitucinės doktrinos tendencijos. Konsti- 
tucinė jurisprudencija, 2007, 1(5), p. 202—240; BIRMONTIENĖ, T. Konstitucinė lygiateisiškumo principo 
doktrina. Konstitucinė jurisprudencija, 2014, 1(33), p. 303—330; BiRMONTIENĖ, T. Ekonomikos krizės 
įtaka konstitucinei socialinių teisių doktrinai. Jurisprudencija, 2012, 19(3), p. 1005—1030; BIRMONTIE- 
NĖ, T.; JURĖNIENĖ, V. Development of Women's Rights in Lithuania: Recognition of Women's Political 
Rights. Jurisprudencija, 2009, 2(116), p. 23—44. 

“Inter alia, JARAŠIŪNAS, E.; VIDRINSKAITĖ, S. Few problems on the protection of property rights in 
jurisprudence of the Constitutional Court of the Republic of Lithuania. Iš: Ipašums, ta apgrūtinaju- 
mi: problemas, risinajumi, iespėjas: rakstu krajums. Riga: Biznesa augstskola Turiba, 2006, p 26—34; 
JARAšIŪNAS, E. Asmenų lygybės principas, kaip teisės aktų konstitucingumo matas, Lietuvos Respubli- 
kos Konstitucinio Teismo praktikoje. Jurisprudencija, 2004, 52(44), p. 7—18. 


*  ZIOBIENĖ, E. Informacijos apie asmens privatų gyvenimą apsauga. Konstitucinė jurisprudencija, 


2008, 3, p. 139—182; ŽIOBIENĖ, E. Teisminės valdžios autoriteto apsauga žiniasklaidoje. Jurisprudencija, 
2004, 57(49), p. 16-23; ŽioniENĖ, E. Žmogaus teisių ir laisvių apsauga: Lietuva Europos kontekste. Iš: 
Regnum est. 1990 m. kovo 11-osios Nepriklausomybės Aktui — 20. Liber Amicorum Vytautui Lands- 
bergiui. Vilnius: Mykolo Romerio universitetas, 2010, p. 315—334. 


* PumeuTis, A. Europos Žmogaus teisių ir pagrindinių laisvių apsaugos konvencija ir jos įgyvendini- 


mo mechanizmas. Vilnius: Lietuvos teisės akademijos leidybos centras, 2000; PumeuTIS, A. Poreikis 
kaip žmogaus teisių raidos pagrindas. Iš: Teisė besikeičiančioje Europoje. Vilnius: Mykolo Romerio 
universiteto Leidybos centras, 2008, p. 321—335. 

W MeEsoNIS, G. Žmogaus teisių apsaugos metodologija: Europos Žmogaus Teisių Teismas vs sociumo 
entropija. Vilnius: Logos, 2014, p. 45—57; MEsonis, G. Diskursas bylos Mustafa Erdogan v. Turkey 
kontekste: saviraiškos laisvė vs akademinė atsakomybė. Vilnius: Logos, 2015, p. 77-86. 


V Inter alia, ŠixoEiKIs, A. Žodžio laisvė ir jos ribų kaita per du atkurtos nepriklausomybės dešimt- 


mečius. Jurisprudencija, 2013, 20(3), p. 1023—1060; ŠimDEIKIS, A. Saviraiškos laisvė, asmens garbė ir 
orumas: ar konstitucinga Lietuvos teismų praktika? Jurisprudencija, 2010, 2(120), p. 121—157. 


W BaLruTYTĖ, E. Europos socialinė chartija ir socialinės teisės konstitucijoje. Jurisprudencija, 2002, 


30(22), p. 75-80. 


W Žmogaus teisių apsaugos institucijos. Vilnius, 2009. 


"Asmens teisių gynimas: problemos ir sprendimai: mokslo studija. Vilnius: Mykolo Romerio uni- 
versitetas, 2014. 

3.2. Konstitucinės teisės mokslo raida 1990—2017 metais 


Rinkimų teisė taip pat yra svarbus konstitucinės teisės institutas, sulaukęs ne- 
mažai dėmesio!““. 

Pilietybės institutas buvo plačiai tyrinėtas V. Sinkevičiaus'“?, Lietuvos pilietybės 
doktriną savo darbuose analizavo D. Žalimas!"". Mokslininkų tyrimuose ypač daug 
dėmesio skiriama svarbiam konstitucinės teisės institutui — Konstituciniam Teismui, 
jo kompetencijos, vaidmens valstybės valdžių sistemoje analizei. Apie Konstitucinio 
Teismo, kaip naujo ir svarbaus konstitucinės teisės sampratą formuojančio veiks- 
nio, vaidmenį rašė E. Jarašiūnas!“, J. Žilys!" ir daugelis kitų teisės mokslininkų. 
Reikšmingi mokslo darbai, kuriuose nagrinėjamos konstitucinės kontrolės ištakos 
Lietuvoje. Teisines ir istorines prielaidas įsteigti Konstitucinį Teismą plačiai yra ty- 
ręs J. Žilys!!0, 

Konstitucinės kontrolės instituto tyrimai buvo ir tebėra aktualus mokslininkų 
tyrimų objektas. Konstitucinio Teismo vieta valstybės valdžių sistemoje, jo aktų tei- 
sinė galia, kuriamos doktrinos analizė yra G. Mesonio, E. Jarašiūno, V. Sinkevičiaus, 
J. Žilio, T. Birmontienės ir kitų autorių tyrimų ir darbų objektas. Konstitucinės 
kontrolės instituto lyginamosios teisės tyrimams galima priskirti ir rengiantis Euro- 
pos konstitucinių teismų konferencijos kongresui atliktus tyrimus!!! 


W5 PUKANASYTĖ, I. Teisinio reguliavimo stabilumas rinkimų proceso metu — svarbi demokratinių rin- 


kimų sąlyga. Socialinių mokslų studijos, 2013, 5(2), p. 633—653; PukaNAsYTĖ, I. Rinkimų teisės prin- 
cipai Konstitucinio Teismo jurisprudencijoje. Socialinių mokslų studijos, 2013, 5(1), p. 215—234 ir kt.; 
BiRMONTIENĖ, T. Konstitucinės rinkimų doktrinos raida. Konstitucinė jurisprudencija, L 2011, 3(23), 
p. 248—272 ir kt. 


W“ SiNkEvIČIUS, V. Lietuvos Respublikos pilietybė 1918-2001. Vilnius, 2002; SixkEvičius, V. Dvi- 
guba pilietybė: pasiūlymo papildyti Konstitucijos 32 straipsnį analizė. Jurisprudencija, 2008, 3(105), 
p. 16—26 ir kt. 


W Inter alia, ŽAumas, D. Lietuvos Respublikos pilietybės konstitucinės doktrinos raida ir pagrindi- 


niai bruožai. Konstitucinė jurisprudencija, 2013, 2(30), p. 205—259; ŽaLimas, D. Lietuvos Respublikos 
pilietybės teisinis reguliavimas Europos Tarybos standartų kontekste. Iš: Lietuva Europos Taryboje: 
dvidešimt narystės metų. Recenzuotų mokslinių straipsnių ir pranešimų rinkinys. Vilnius: Vilniaus 
universiteto Teisės fakulteto Tarptautinės ir Europos Sąjungos teisės institutas, 2014, p. 269—312. 


Wš JARAšIŪNAS, E. Apie konstitucinės justicijos funkcijas. Iš: Konstitucija, žmogus, teisinė valstybė: 


konferencija, skirta Lietuvos Respublikos Konstitucijos penkerių metų sukakčiai. Vilnius, 1997 m. 
spalio 24—25 d. 1998, p. 139—156; JARAšIūNAS, E. Konstitucija, Lietuvos Respublikos Konstitucinis 
Teismas ir teisės konstitucionalizacija. Iš: Konstitucingumas ir pilietinė visuomenė. Vilnius, 2003, 
p. 132—150; JARAšIŪNAS, E. Lietuvos Respublikos Konstitucijos vaidmens vertinimo aspektai. Konstitu- 
cinė jurisprudencija, 2011, 4(24), p. 288—307, ir kt. Konstitucinio Teismo vaidmuo užtikrinant konsti- 
tucijos viršenybę analizuojamas ir monografijoje: JARAšIŪNAS, E. Valstybės valdžios institucijų santykiai 
ir Konstitucinis Teismas. Vilnius, 2003. 


W“ Žuvys, J. Konstitucinis Teismas valstybės valdžios organų sistemoje. Jurisprudencija, 2000, 17(9), 


p. 79-87. 


W Teisinės ir istorinės Konstitucinio Teismo įsteigimo prielaidos tiriamos monografijoje: Ziuys, J. 


Konstitucinis Teismas — teisinės ir istorinės prielaidos. Vilnius, 2001. Konstitucinio Teismo istorinių 
ištakų tyrimams galima priskirti ir J. Žilio publikaciją, skirtą Klaipėdos krašto statutiniam teismui: 
Žuvys, J. Klaipėdos krašto statutinis teismas: įkūrimo prielaidos ir teisinis statusas. Jurisprudencija, 1999, 
14(6), p. 50—59, ir kt. 


"Problems of Legislative Omission in Constitutional Jurisprudence. General Report (prepared by 


Birmontiene, T.; Jarašiūnas, E.; Spruogis, E.). Iš: Problems of Legislative Omission in Constitutional 
Jurisprudence: XIV Congress of the Conference of European Constitutional Court. Vilnius, 2009, 
p. 31—121, 123—206. 

Konstitucinio Teismo įsteigimas lėmė ne tik naujos konstitucinės teisės srities — 
konstitucinės kontrolės instituto — raidą, bet ir besiformuojančios konstitucinės 
kontrolės proceso teisės plėtrą'!“. 

Seimas kaip Tautos atstovybė, Seimo nario teisinis statusas išlieka aktualūs kons- 
titucinės teisės mokslo klausimai, kuriais ypač domisi V. Sinkevičius. Jo monografija 
„Parlamento teisės studijos“ (2011)'“—išskirtinis šios srities darbas, kuriame stengia- 
masi atskleisti kai kuriuos kitų autorių mažiau nagrinėtus konstitucinius parlamento 
teisės klausimus — parlamento teisės institutus. Šis mokslininkas taip pat yra parengęs 
ir Lietuvos parlamento teisės vadovėlį. Analizuojant Seimo, kaip Tautos atstovybės, 
konstitucinį statusą pabrėžiama, kad Seimas, vykdydamas įgaliojimus, jam suteiktus 
Tautai įgyvendinus jai priklausantį suverenitetą, nėra laisvas, jį saisto Konstitucija, 
joje įtvirtinta prigimtinių teisių doktrina ir tarptautiniai valstybės įsipareigojimai. 
Atskirus parlamento konstitucinio statuso aspektus yra aptarę ir kiti autoriai: J. Žilys, 
E. Jarašiūnas, A. Normantas, E. Šileikis, V. Vaičaitis, G. Kalinauskas, E. Masnevaitė, 
I. Pukanasytė ir kt. Kai kurie konstituciniai parlamento klausimai apžvelgiami ko- 
lektyvinėje monografijoje „Parlamentas ir valstybinės valdžios institucijų sąranga. 
Liber Amicorum Česlovui Juršėnui“ (2008)'*. Respublikos Prezidento institutas taip 
pat yra tapęs išsamių tyrimų objektu. Atskirus Prezidento konstitucinio statuso po- 
žymius yra analizavę A. Abramavičius, G. Mesonis, T. Birmontienė, V. Sinkevi- 
čius, E. Kūris, E. Šileikis, P. Ragauskas ir kt. Respublikos Prezidento konstitucinis 
statusas, inter alia lyginamuoju aspektu, yra tiriamas kolektyvinėje monografijoje 
„Prezidentas valstybės valdžios institucijų sistemoje“ (2011)''. 

Vyriausybės teisiniam statusui taip pat skirta konstitucinės teisės mokslininkų 
dėmesio — jis išsamiai nagrinėjamas A. Pumpučio darbuose!"". 

Konstituciniams teisminės valdžios pagrindams analizuoti skirtas ne vienas 
mokslinis M. Vainiutės straipsnis'“. M. Vainiutė yra ne vienos mokslinės studijos 
ne tik viena iš autorių, bet ir redakcinių kolegijų narė, mokslo leidinių iniciatorė. 
Konstituciniai teisminės valdžios funkcionavimo principai atskleisti E. Jarašiūno, 
V. Sinkevičiaus. E. Vaitiekienės ir kt. darbuose. 


U* Konstitucinio proceso kaip savarankiškos teisės srities reikšmę savo tyrimuose pabrėžia 


E. Kūris: Konstitucinės justicijos proceso teisės klausimu. Teisė, 2011, p. 7—27, 78. 


US SiNKEvIČIUS, V. Parlamento teisės studijos. Vilnius, 2011. 


4 SiNKEVIČIUS, V. Lietuvos parlamento teisė: vadovėlis. Vilnius: Mykolo Romerio universitetas, 2013. 


"5 Parlamentas ir valstybinės valdžios institucijų sąranga. Liber Amicorum Česlovui Juršėnui: kolekty- 
y Jų sąrang 


vinė monografija. Vilnius: Mykolo Romerio universitetas, 2008. 


"6 Apie Respublikos Prezidento konstitucinį statusą lyginamuoju apsektu: Prezidentas valstybės val- 


džios institucijų sistemoje. Vilnius, 2011. 
7 Pumeunis, A. Vyriausybė valstybės valdžios sistemoje. Iš: Lietuvos konstitucinė teisė: raida, insti- 
tucijos, teisių apsauga, savivalda. Vilnius, 2007, p. 242—261, ir kt. 


Uš Inter alia, VAITIEKIENĖ, E.; VaiNIUTĖ, M. Teisminės valdžios konstitucinis statusas Lietuvos Res- 


publikoje. Iš: Regnum est. 1990 m. kovo 11-osios Nepriklausomybės Aktui — 20. Liber Amicorum 
Vytautui Landsbergiui: mokslo straipsnių rinkinys. Atsak. red. G. Mesonis. Vilnius: Mykolo Romerio 
universitetas, 2010, p. 353—376. 

Kai kurie kiti konstitucinės teisės institutai konstitucinės teisės mokslininkus 
domina mažiau, pavyzdžiui, tai pasakytina apie savivaldos tyrimus. Šioje srityje iš- 
skirtini E. Šileikio, K. Jankausko darbai!!“. 

Pažvelgus į konstitucinės teisės klausimais rašančių mokslininkų darbus maty- 
ti, kad retai kuris autorius, pasirinkęs tyrimo objektu Lietuvos konstitucinės teisės 
klausimą, apsieina be lyginimo su analogiškais kitų valstybių konstitucinės teisės 
institutais, o analizuojant konstitucinį žmogaus teisių institutą tiriama ir Europos 
Žmogaus Teisių Teismo praktika, kurioje atsispindi Europos valstybių konstitucinė 
įvairovė“. Ateityje dar svarbesnė turėtų tapti ir Europos Sąjungos Teisingumo Teis- 
mo praktika, skirta Europos Sąjungos pagrindinių teisių chartijos analizei. Konsti- 
tucinės teisės klausimais rengiamose teisės mokslų daktaro disertacijose paprastai 
pateikiami kompleksiniai lyginamieji tyrimai"?! 

Lyginamosios konstitucinės teisės mokslo reikšmingumas padidėjo XX a. pa- 
baigoje — XXI a. pradžioje, kai savo valstybingumą atkūrė (ar sukūrė) daug Rytų ir 
Vidurio Europos valstybių. Naujų konstitucijų rengimas neišvengiamai skatino ana- 
lizuoti demokratinių valstybių konstitucijų kūrimo patirtį. Lyginamųjų konstitucinių 
tyrimų dėmesio centre — įvairių valstybių konstitucinė teisė, jos veikimas konkrečio- 
je valstybėje, kylančios teorinės ir praktinės įgyvendinimo problemos. Konstitucinės 
teisės raidos tendencijos Vidurio ir Rytų Europos valstybėse yra panašios. 

Lyginamosios konstitucinės teisės mokslo plėtrą skatina naujų konstitucinės kon- 
trolės institutų steigimas ir jų bendradarbiavimas bei jų jurisprudencijos (praktikos) 
analizė — svarbi lyginamosios konstitucinės teisės mokslo teisės sritis. 

Lyginamosios konstitucinės teisės tyrinėjimai yra labai įvairūs, studijų auto- 
riai tyrimo objektu pasirenka skirtingus konstitucinės teisės aspektus, — lyginamos 
konstitucijos, valstybės formos, žmogaus teisių konstituciniai katalogai, konstituci- 
nės kontrolės sistemos, svarbių konstitucinių principų, kaip antai valdžių padalijimo 
ar teisinės valstybės principo, įgyvendinimas skirtingose konstitucinėse sistemose 


U9  JANKAUSKAS, K. Teritorinių bendruomenių savivalda Lietuvoje: konstituciniai imperatyvai ir jų 


įgyvendinimas ordinarinėje teisėje. Iš: Lietuvos konstitucinė teisė: raida, institucijos, teisių apsauga, 
savivalda: kolektyvinė monografija. Vilnius: Mykolo Romerio universiteto Leidybos centras, 2007, 
p. 411-521. 


0 JARAŠIŪNAS, E. Apie bylų Melloni, Jeremy E, Gauweiler ir kt. įnašą į Europos Sąjungos Teisingumo 


teismo ir konstitucinių teismų bendradarbiavimo plėtotę. Konstitucinė jurisprudencija, 2016, 2(42), 
p. 218—275; JARAšIŪNAS, E. Žvilgsnis į teismų bendradarbiavimo problemas Europos Sąjungos ir na- 
cionalinių teisinių sistemų sąveikos kontekste. Iš: Transnacionalinės teisinės sistemos santykio ir sąvei- 
kos problemos: mokslo studija. Vilnius: Mykolo Romerio universitetas, 2014, p. 45—74. 


"! Inter alia, KALINAUSKAS, G. Vykdomosios valdžios (vyriausybės) parlamentinės kontrolės institutas: 
samprata, modeliai, įsyvendinimo problemos. Daktaro disertacija: socialiniai mokslai, teisė (01 S). Vil- 
nius: Mykolo Romerio universiteto Leidybos centras, 2010; VARAškA, M. Valstybės vadovo įgaliojimų 
trukmės problema valstybės valdymo formose: lyginamasis aspektas. Daktaro disertacija: socialiniai 
mokslai, teisė (01 S). Vilnius: Mykolo Romerio universitetas, 2012; BuTviLAvIčIUS, D. Konstitucijos 
pataisos — Amendments to the Constitution. Daktaro disertacija: socialiniai mokslai, teisė (01 S). Vilnius: 
Mykolo Romerio universitetas, 2013; PukANASYTĖ, I. Rinkimų teisė: Lietuvos Respublikos Konsti- 
tucinio Teismo ir Europos Žmogaus Teisių Teismo jurisprudencijoje. Daktaro distertacija: socialiniai 
mokslai, teisė (01 S). Vilnius: Mykolo Romerio universitetas, 2014; ŠimDEIKIS, A. Žodžio laisvė ir kitos 
konstitucinės vertybės: pusiausvyros nustatymo problemos. Daktaro distertacija: socialiniai mokslai, 
teisė (01 S). Vilnius: Mykolo Romerio universiteto Leidybos centras, 2011 ir kt. 

ir kt. Dėl savo tyrimo objekto, visų pirma konstitucijų bei jų steigiamosios galios 
reikšmingumo, lyginamoji konstitucinė teisė įgijo išskirtinę reikšmę, skirtingai nuo 
kitų, ordinarinę teisę tyrinėjančių lyginamųjų teisės mokslų. Lyginamosios kons- 
titucinės teisės vaidmuo tapo svarbesnis sparčiai plėtojantis tarptautinei žmogaus 
teisių teisei, Europos žmogaus teisių konvencijos teisei ir Europos Sąjungos teisei, 
kuri, inter alia, grindžiama pagarba valstybių ES narių konstitucinėms tradicijoms. 
Be lyginamosios konstitucinės teisės analizės žinių negalima tinkamai tyrinėti kitų 
teisės sričių. Vis labiau įsitvirtinant konstitucijos, kaip teisinės vertybės, aukščiau- 
siosios teisinės tikrovės, lemiančios visą nacionalinę teisinę sistemą, taip pat ir or- 
dinarinę teisę, sampratai, spartėja teisės šakų konstitucionalizacijos procesas. Kons- 
titucionalizmo doktrina ima daryti vis didesnį poveikį kitų teisės sričių tyrimams. 
Lyginamosios konstitucinės teisės doktrinos vystymasis, jos reikšmingumas taip pat 
lemia konstitucinės teisės europeizacijos ir globalizacijos procesus. 

Lyginamoji konstitucinė teisė yra susijusi ir su kitų mokslų, kaip antai isto- 
rijos, filosofijos, sociologijos, politologijos, ekonomikos sritimis. Konstitucinis 
reguliavimas, jo taikymo praktika palaipsniui tapo ir kitų mokslų specialiuoju tyri- 
mų objektu. Mokslininkai, analizuodami valstybių konstitucinę tikrovę, viena ver- 
tus, savo pažinimą stiprina kitų mokslų žiniomis, kita vertus, kartu sudaro prielaidas 
papildyti tuos kitus mokslus. 

Lietuvos lyginamosios konstitucinės teisės mokykla tik formuojasi, dominuoja 
atskirų valstybių ar institutų lyginamoji analizė. Mokslininkų atliekami konstituci- 
nės teisės tyrimai lyginamuoju aspektu ilgą laiką vyravo kaip atskirų valstybių kons- 
titucijų ar atskirų institutų analizė!“* (pradiniame šių tyrimų etape buvo rengiami ir 
konstitucijų tekstų vertimai'“*, kurie ypač pravertė studijų procese). Kitų valstybių 
konstitucinės sandaros klausimus nagrinėjo E. Jarašiūnas, A. Pumputis, G. Meso- 
nis, T. Birmontienė, T. Blinstrubis, D. Butvilavičius, O. Buišienė, V. Staugaitytė, 
M. Vainiutė, E. Vaitiekienė, J. Žilys, E. Žiobienė, I. Pukanasytė ir kt. 

Prie reikšmingų lyginamosios konstitucinės teisės darbų priskirtina G. Meso- 
nio parengta monografija „Valstybės valdymo forma konstitucinėje teisėje: Lietuvos 
Respublika Vidurio ir Rytų Europos kontekste“ !*'. Lyginamosios konstitucinės tei- 
sės problemos nagrinėjamos ir monografijose bei studijose: „Šiuolaikinė konstituci- 


"* Paminėtini kai kurie kolektyviniai autorių darbai (kolektyvinės monografijos): Šiuolaikinė konsti- 


tucija: studijos apie užsienio šalių konstitucinį reguliavimą. Vilnius, 2005; Konstitucinio reguliavimo 
įvairovė. Vilnius, 2006. Prie tokių darbų taip pat galima priskirti: MEsONIS, G.; VAITIEKIENĖ, E. Lygi- 
namoji konstitucinė teisė. Vilnius, 2011. Lietuvos valdymo forma taip pat yra vienas iš konstitucinės 
teisės klausimų, tapęs lyginamosios konstitucinės teisės objektu. Šioje srityje svarbi G. Mesonio mono- 
grafija: Valstybės valdymo forma konstitucinėje teisėje: Lietuvos Respublika Vidurio ir Rytų Europos 
kontekste. Vilnius, 2003. 

"8 Užsienio šalių konstitucijos. Vilnius, 2004. Pabrėžtina, kad kai kurių užsienio šalių konstitucijų 
tekstų vertimai spausdinami Konstitucinio Teismo biuletenyje „Konstitucinė jurisprudencija“: Jame 
taip pat publikuojami kai kurių užsienio šalių konstitucinių ar jiems prilygintų teismų sprendimų 
vertimai. 

"4 MesonisS, G. Valstybės valdymo forma konstitucinėje teisėje: Lietuvos Respublika Vidurio ir Rytų 
Europos kontekste: monografija. Vilnius: Lietuvos teisės universiteto Leidybos centras, 2003. 


76 


3.2. Konstitucinės teisės mokslo raida 1990—2017 metais 
ja: studijos apie užsienio šalių konstitucinį reguliavimą“!**; „Konstitucinio reguliavi- 


mo įvairovė“"**; „Parlamentas ir valstybinės valdžios institucijų sąranga“ **7. 


Prie lyginamajai konstitucinei teisei skirtų svarbių mokslinių tyrimų priskirtina 
ir Mykolo Romerio universiteto autorių parengta mokslo studija „Europos Sąjungos 


valstybių narių konstitucinės sistemos“!“*, kurioje pateikiamas ES valstybių narių 


konstitucinių sistemų tyrimas. Be to, Mykolo Romerio universiteto mokslininkai pa- 
rengė naują aktualią mokslo studiją „Pasaulio valstybių konstitucijos“, kurioje patei- 
kiamos į lietuvių kalbą išverstos 55 pasaulio valstybių konstitucijos ir jų komentarai. 

Lietuvos lyginamosios konstitucinės teisės mokslinėje doktrinoje retesni di- 
desnės apimties kompleksiniai darbai. Prie tokių sudėtinių tyrimų priskirtina ir 
E. Vaitiekienės ir G. Mesonio 2011 m. parengta „Lyginamoji konstitucinė teisė“!*?, 
kuri užpildė tam tikras šios srities studijų spragas. Ypač svarbus yra 2016 m. My- 
kolo Romerio universiteto mokslininkų kolektyvo parengtas naujas „Lyginamosios 
konstitucinės teisės“ vadovėlis!". 

Taigi Lietuvos konstitucinės teisės mokslininkai, tęsdami šios mokslo šakos 
pradininko, vieno žymiausių jos kūrėjų, profesoriaus Mykolo Romerio akademinę 
tradiciją, gilinasi ir plėtoja konstitucinės teisės doktriną ne tik Lietuvos, bet ir lygi- 
namosios teisės aspektu. 

U5 BIRMONTIENĖ, T.; BUIšIENĖ, O.; JARAŠIŪNAS, E., ef al. Šiuolaikinė konstitucija: studijos apie užsienio 
šalių konstitucinį reguliavimą: kolektyvinė monografija. Vilnius: Mykolo Romerio universiteto Lei- 


dybos centras, 2005. 


"6 Konstitucinio reguliavimo įvairovė: kolektyvinė monografija. Vilnius: Mykolo Romerio universi- 


teto Leidybos centras, 2006. 
7 Parlamentas ir valstybinės valdžios institucijų sąranga: Liber Amicorum Česlovui Juršėnui: mono- 
grafija. Atsak. red. G. Mesonis. Vilnius: Mykolo Romerio universiteto Leidybos centras, 2008. 


eš  BEINORAVIČIUS, D.; BIRMONTIENĖ, T.; BuTvILAvIČIUS, D., ef al. Europos Sąjungos valstybių narių 


konstitucinės sistemos: mokslo studija. Vilnius: Mykolo Romerio universitetas, 2012; Užsienio šalių 
konstitucijos: mokomasis leidinys. Vilnius: Lietuvos teisės universiteto Leidybos centras, 2004. 


W VAITIEKIENĖ, E.; MEsoNIS, G. Lyginamoji konstitucinė teisė. Vilnius: Justitia, 2011. 


0 Mykolo Romerio universiteto parengtą lyginamosios konstitucinės teisės vadovėlį sudaro keturioli- 


ka skyrių. Juose analizuojamos svarbios lyginamosios konstitucinės teisės sritys, kaip antai konstitucinės 
teisės sampratos ir šaltinių įvairovė, mokslo kryptys, aptariant ir istorines, ir moderniąsias konstitucinės 
teisės mokslo tendencijas. Daug dėmesio skiriama konstitucijos, kaip aukščiausiosios teisės, sampratai, 
konstitucijos modelių analizei, konstitucionalizmo raidai ir jo reikšmei. Nagrinėjama tarptautinės teisės 
įtaka konstituciniam teisiniam reguliavimui, atskleidžiami konstituciniai narystės Europos Sąjungoje 
aspektai. Daug dėmesio skirta konstitucijos apsaugos demokratinėse valstybėse reikšmingumui, konsti- 
tucinės kontrolės instituto raidai ir modelių įvairovei. Vienas iš svarbiausių konstitucinės teisės institutų — 
žmogaus teisių apsauga, analizuojama atskleidžiant konstitucinių žmogaus teisių katalogų įvairovę ir jų 
turinį, pilietybės instituto konstitucinius aspektus. Aptariami ir konstituciniai tiesioginės demokratijos 
institutai, rinkimų sistemų įvairovė, referendumo iniciatyvos bei organizavimo ypatumai. Politinių 
partijų organizavimas ir veikimas atskleidžiamas kaip svarbus valstybių konstitucinio reguliavimo as- 
pektas. Lyginamojoje konstitucinėje teisėje valstybės formų skirtumai — svarbus klausimas, lemiantis 
konstitucinės teisės raidą. Ypač reikšmingas valstybės valdžios konstitucinis institutas atskleidžiamas 
tiriant tokius svarbius klausimus kaip valdžių padalijimas, teisės viršenybės principo įgyvendinimas 
valstybės valdžios institucijų įgaliojimų srityje. Atskirai aptariamos valstybės valdžios šakos — įstaty- 
mų leidžiamoji, pabrėžiant parlamentų įvairovę, vykdomoji, — analizuojant vyriausybės ir prezidento 
santykius, daug dėmesio skiriama teisminės valdžios organizavimo ypatybėms, teismams kaip svarbiai 
teisingumą vykdančiai valstybės valdžios grandžiai. Lyginamosios konstitucinės teisės vadovėlyje na- 
grinėjama ir vietos savivaldos institucijų įvairovė. 

1. Lietuvos valstybės konstitucingumo ištakos 
LDK ir Abiejų Tautų Respublikoje 


Konstitucinei teisei priskirtinos nuostatos Lietuvoje yra labai senos, gerokai senes- 
nės nei gretimose šalyse: neskaitant valstybinės teisės normų, susiformavusių pir- 
miausia paprotinėje teisėje, prie konstitucinės teisės šaltinių pagrįstai priskiriamos jau 
XIV-XVI a. išleistos LDK bendravalstybinės privilegijos, turinčios tiesioginių sąsajų 
su Lietuvos Respublikos Konstitucijos nuostatomis, kuriomis grindžiama valstybės 
valdžios konstrukcija ir veikla. O jau nuo XVI a. pirmosios pusės kai kurios šios 
nuostatos buvo įtrauktos ir kodifikuotos Lietuvos Statutuose, kurie tapo ryškia Lie- 
tuvos konstitucingumo tradicijų užuomazga. 

Pagrindinė idėja, siejanti visus tris Lietuvos Statutus, buvo teisinės valstybės ir 
Lietuvos Didžiosios kunigaikštystės (LDK) teisių bei reikšmės įtvirtinimo ir apsau- 
gos idėja, turinti išties konstitucinę reikšmę. 

Pirmojo Lietuvos Statuto (1529 m.) preambulėje pabrėžiama, kad Statutas ski- 
riamas visiems valdiniams, nepaisant luominės jų priklausomybės, yra vienodai pri- 
valomas gyventojams ir valdžios institucijoms, tarp jų — net Lietuvos didžiajam ku- 
nigaikščiui. Teismai įpareigoti visiems taikyti tą pačią rašytinę teisę. Nors luominėje 
visuomenėje negalėjo būti tikro visų valdinių lygiateisiškumo, bet reikšminga jau ir 
pati visiems lygiai privalomo įstatymo idėja. 

Statutas skelbė, kad LDK yra savarankiška valstybė. Jame esama nuostatų apie 
Lietuvos suverenumą, teritorijos neliečiamumą, apie LDK valstybinę santvarką — 
valdovą, Seimo struktūrą ir prerogatyvas, jų tarpusavio santykius. Didysis kuni- 
gaikštis įsipareigojo saugoti Lietuvos nepriklausomybę, garbę, teritorinį vientisu- 
mą, užkirsti kelią svetimšalių įsigalėjimui, nemažinti valstybės žemių, pagal išgales 
atsiimti prarastąsias. Jis pažadėjo nežeminti Lietuvos ir jos Ponų tarybos, kuri buvo 
aukščiausiasis bajorų valdžios organas ir teismo instancija, skelbė tarsiąsis su Ponų 
taryba leisdamas įstatymus, be Ponų tarybos žinios nedalysiąs valstybės dvarų, ne- 
skirsiąs kraštui privilegijų. 

Lietuvos didysis kunigaikštis įsipareigojo saugoti valdinių teises ir laisves, lai- 
kytis senųjų privilegijų ir papročių, o naujus įvesti tik su Ponų tarybos žinia. Skel- 
biama teisė laisvai išvykti iš kunigaikštystės į kitas šalis, išskyrus priešo žemę, teisė 
bajorams vykti į užsienį mokytis karybos. Statutas atkreipė dėmesį į moterų turtines 
teises ir garbę. 

Visiško LDK valstybės savarankiškumo idėja liko ir Antrajame Lietuvos statute 
(1566 m.), įteisinusiame, be kita ko, LDK teritorijos neliečiamumą ir apibrėžusiame 
jos sienas. 

Trečiasis Lietuvos statutas (1588 m.), patvirtintas jau po 1569 m. Liublino uni- 
jos, įteisino naują valstybės formą — federacinę Respubliką, vadovaujamą valdovo, 
išrinkto bendrame Lietuvos ir Lenkijos Seime. Lenkijos valdovui, kuris kartu buvo 
ir Lietuvos didysis kunigaikštis, nominaliai priklausė visa jungtinės valstybės žemė, 
jis buvo aukščiausiasis teisėjas, skyrė pareigūnus ir prižiūrėjo jų veiklą. 

Statutas patvirtino bendrą su lenkais Seimą Varšuvoje, bet Lietuvai nustatė iki- 
seiminį seimelį. Nurodyta, kad įstatymai turi būti leidžiami tik Seime, sutinkant 
visiems jame atstovaujamiems luomams. Be to, Statute nebuvo minima unijos su 

II skyrius 


lenkais sutartis ir LDK konstruota kaip nepriklausoma valstybė, ginant jos suvere- 
nitetą nepanaikinta LDK vykdomoji valdžia, palikta atskira teisė ir teismai. Statutas, 
galiojantis ne tik visiems valdiniams, bet ir svetimšaliams, buvo skelbiamas LDK 
teritorijoje veikiančiu įstatymu. 

XVIII a. Lietuvos ir Lenkijos Respublikai dėl užsienio — Austrijos, Prūsijos ir 
Rusijos — kilusios katastrofos grėsmės akivaizdoje iš paskutiniųjų stengiantis išsau- 
goti valstybingumą ir ginti nepriklausomybę, užsimota solidarizuoti krašto pajė- 
gas, riboti didikų galią, ypač pragaištingą 1655 m. įteisintos (manyta, dėl švietėjų 
skleistų idėjų įtakos) liberum veto teisės poveikį, siekti pažangos ūkio, politikos ir 
kitose valstybinio bei viešojo gyvenimo srityse. Be kitų priemonių, vadinamajame 
Ketverių metų seime (1788—1791 m.) Varšuvoje svarstyta politinės santvarkos re- 
forma, kurios principai buvo sujungti Seimo ir karaliaus patvirtintame dokumente, 
pavadintame Valdymo įstatymu — garsiojoje 1791 m. gegužės 3 d. Lietuvos ir Len- 
kijos — Abiejų Tautų Respublikos Konstitucijoje, pirmajame Europoje tokio pobūdžio 
rašytiniame dokumente. 

Sėkmingesnei kovai su kilusia grėsme stengtasi centralizuoti valstybę ir stiprinti 
centrinę valdžią. Pagal Konstituciją keitėsi Lietuvos ir Lenkijos valstybės valdy- 
mo forma: respubliką su renkamuoju valdovu numatyta reorganizuoti į paveldimąją 
konstitucinę monarchiją, tad šį dokumentą galima laikyti pirmąja rašytine konstitu- 
cija, teisiškai įtvirtinusia monarchinę valstybės valdymo formą. 

Konstitucija valdžios šaltiniu skelbė tautos valią. Įstatymų leidyba, mokesčių 
nustatymas ir valdymo kontrolė pavesti dvejų rūmų Seimui — Senatui ir Atstovų 
rūmams, aukščiausioji vykdomoji valdžia — karaliui, prie kurio kuriama patariamąją 
reikšmę turėjusi vadinamoji Įstatymų sargyba. 

Aptariant teismų valdžią, Konstitucijoje įsakmiai pabrėžtas teismo savarankiš- 
kumas ir nepriklausomumas nuo įstatymų leidžiamosios bei vykdomosios valdžios. 

Konstitucija, kurios tikslas buvo centralizuoti valstybę, kartu kėlė rimtą grėsmę 
sumenkusiam Lietuvos savarankiškumui. Buvusi federacinė valstybė Konstitucijo- 
je numatoma kaip viena Lenkijos karalystė, vientisa suvereni valstybė, žengiamas 
žingsnis į unitarinę valstybės santvarkos formą, neaptariamas unijos faktas, nemi- 
nimas net Lietuvos vardas. Lietuvos padėtį švelnino tik tų pačių metų spalio 20 d. 
LDK atstovų iniciatyva Seimo priimtas „Abiejų Tautų tarpusavio įžadas“, kuriame 
tebeminimos ne tik „abi Tautos“, bet ir LDK, bendrosiose valstybės institucijose 
numatyta jai atstovauti lygiomis teisėmis su Lenkija. 

Konservatyviajai bajorijai priešinantis reformoms, 1791 m. Konstitucijos ne- 
spėta įgyvendinti: pasidalyta agresyvių kaimyninių valstybių, Lietuvos ir Lenkijos 
valstybė 1795 m. nustojo gyvavusi. Tad Konstitucijos reikšmę rodo tik faktas, kad 
naujųjų laikų valstybės idėjas joje gebėta iškelti ir teisiškai suformuluoti gerokai 
anksčiau, nei tai padarė kitos Vidurio ir Rytų Europos tautos. 

Didžioji buvusios LDK žemių dalis buvo aneksuota Rusijos imperijos, o Už- 
nemunę užgrobė Prūsija (1807—1815 m. ji priskirta Prancūzijai pavaldžiai Varšuvos 
hercogystei, vėliau tapo Lenkijos karalystės, autonominio valstybinio darinio teisė- 
mis priklausiusios Rusijai, dalimi). 

2. Lietuvos nepriklausomos valstybės atkūrimas 1918-aisiais 


Pirmasis pasaulinis karas, sukėlęs Europos imperijų griūtis, sudarė palankias sąly- 
gas tautinių valstybių kūrimuisi. Jomis pasinaudojo ir Lietuva savo valstybingumui 
atkurti. 

Sąlygas XIX a. antrojoje pusėje kilusiam ir po 1905 m. itin suaktyvėjusiam 
lietuvių tautiniam atgimimui ir išsilaisvinimui nuo priklausomybės Rusijai parengė 
1915 m. rudenį prasidėjusi vokiečių okupacija. Naują postūmį šiam procesui suteikė 
Vokietijos bei Austrijos ir Vengrijos vyriausybių 1916 m. lapkričio 5 d. nutarimas 
atkurti jų okupuotą Lenkijos valstybę, taip pat carizmo žlugimas 1917 m. vasarį, su- 
stiprinęs pavergtųjų tautų pasitikėjimą savo jėgomis. Bet viltis temdė tuokart kilusi 
reali grėsmė patekti į kitos galingos kaimynės — Vokietijos priklausomybę. 

Vokietijos valdantiesiems sluoksniams planuojant okupuotos Lietuvos prijungi- 
mą, lietuvių veikėjams buvo pasiūlyta prie vokiečių karinės okupacinės administra- 
cijos sudaryti vadinamąją pasitikėjimo tarybą. Šie pasiūlymu pasinaudojo, pareika- 
lavę sutikimo sušaukti lietuvių atstovų konferenciją tokios tarybos sudėčiai išrinkti. 

Okupacinei valdžiai neleidžiant vietose organizuoti delegatų į konferenciją rin- 
kimų, po 5—8 įvairių socialinių sluoksnių ir politinių srovių atstovus nuo kiekvienos 
apskrities numatė tam reikalui sudarytas Organizacinis komitetas. 

Lietuvių Vilniaus konferencija, dirbusi 1917 m. rugsėjo 18—23 d., daugiausia 
dėmesio skyrė Lietuvos ateities problemai. Priimtoje rezoliucijoje paskelbtas tau- 
tos pasiryžimas siekiant laisvo Lietuvos vystymosi jos etnografinėse žemėse sukurti 
(„sudaryti“) nepriklausomą, demokratiniais pagrindais sutvarkytą Lietuvos valstybę, 
kurios pagrindus ir santykius su kitomis šalimis nustatysiąs Steigiamasis Seimas. 
Sykiu, atsižvelgdama į politines krašto realijas, Konferencija pareiškė pripažįstanti 
esant galimybę, Vokietijai sutikus pripažinti Lietuvos valstybę ir ją paremti būsimo- 
joje taikos konferencijoje, užmegzti su ja savarankiškam Lietuvos vystymuisi neken- 
kiančius santykius. 

Nutarimams įgyvendinti Konferencija iš dvidešimties narių, atstovaujančių vi- 
soms pagrindinėms to meto lietuvių partijoms ir nepartiniams, suformavo visuo- 
menės instituciją, pavadintą Lietuvos taryba. Nors Vokietijos valdžia pripažino tik 
patariamąją Tarybos funkciją ir tarėsi galėsianti ją panaudoti savo interesams, ji pati 
iškėlė tikslą visomis jai prieinamomis priemonėmis siekti politinio Lietuvos sava- 
rankiškumo ir atkurti valstybę. 

Pirmasis viešas lietuvių tautos valios dėl prievarta šaliai primestų valstybinių 
ryšių su kitomis šalimis nutraukimo skelbimas — žymusis 1918 m. vasario 16 d. Lie- 
tuvos Tarybos nutarimas. Jo siekta sunkiai įveikiant okupanto daromas kliūtis. Nu- 
tarimas, remdamasis pripažinta ir tuo metu buvusia ypač populiaria tautų apsispren- 
dimo teise ir Tarybą suformavusios lietuvių Vilniaus konferencijos nutarimu, skelbė 
atkuriantis „nepriklausomą, demokratiniais pamatais sutvarkytą Lietuvos valstybę 
su sostine Vilniuje“ ir tą atkuriamą valstybę atskiriantis „nuo visų valstybinių ryšių, 
kurie yra buvę su kitomis tautomis“, viešai pranešdamas netekus galios bet kokius 
prievarta Lietuvai primestus valstybinius ryšius su svetimomis šalimis!*!. 


*! Lietuvos Valstybės nepriklausomybės paskelbimo aktas. Iš: Lietuvos novelos. Sud. K. Šalkauskis. 


Kaunas, 1935, p. 3. 

Lietuvos Tarybos nutarime pareikštas svarbiausio krašto socialinio veiksnio — 
lietuvių tautos — apsisprendimas turėti, be jokių išlygų, užuolankų ar užuominų kitų 
valstybių naudai nepriklausomą, neribojamą jokių politinių servitutų savo valstybę. 

Nutarime įvardytas pasiryžimas atkurti, o ne steigti naują Lietuvos valstybę, 
taip pat istorinės sostinės Vilniuje paminėjimas pabrėžė kuriamo būsimojo valsty- 
bingumo tiesiogines sąsajas su istorine Lietuvos valstybe — Lietuvos Didžiąja Kuni- 
gaikštyste. Skelbiamas pasiryžimas atkurtą Lietuvos valstybę tvarkyti demokratiniais 
pagrindais, laikantis demokratijos kanonų, sykiu su numatomu jos teritorijos apri- 
bojimu etnografinėmis sienomis rodė, kad atkuriamą nepriklausomą tautinę Lietu- 
vos valstybę manyta organizuoti kitais pagrindais, nei istorinė Lietuva. 

Tiesa, 1918 m. vasario 16 d. nutarimas teisiškai ir politiškai dar nekonstatavo 
užbaigto Lietuvos valstybės atkūrimo, nes valstybės tiesiog dar nebuvo, šiam reiš- 
kiniui tada dar trūko svarbiausio elemento — valdžios, o Lietuva tuo metu buvo 
Vokietijos karinės okupacijos objektas, pati Lietuvos Taryba laikyta tik bejėge pa- 
tariamąja institucija prie okupacinės administracijos ir jokių valdžios bei valdymo 
funkcijų neatliko. Kita vertus, Nutarimo žodžiai reiškė, kad nepriklausomybės at- 
kūrimas tampa jos tiesiogiai pradedamu įgyvendinti tikslu. Taryba skelbėsi valstybę 
„atstatanti“ arba, kitaip tariant, pradedanti realius Lietuvos valstybingumo atkūrimo 
žingsnius, tad Nutarimas reiškė ne užbaigto Lietuvos valstybės atkūrimo konstatavi- 
mą, o šio sunkaus ir galbūt netrumpo proceso pradžią. Nutarimas taip pat buvo pir- 
masis viešas, tiesiogiai Rusijos, Vokietijos ir kitų užsienio valstybių vyriausybėms, o 
netiesiogiai — dar ir Lietuvos visuomenei skirtas Lietuvos Tarybos pranešimas, kad 
reikšdama lietuvių tautos valią ji skelbia šią valstybę atskirianti nuo visų buvusių 
prievarta primestų valstybinių ryšių su kitomis šalimis. 

Reikšminga, kad Lietuvos Tarybos 1918 m. vasario 16 d. nutarimas, visų Tarybos 
narių priimtas vienu balsu, parodė, kad gyvybinių lietuvių tautos ir valstybės interesų 
labui pozityviai bendradarbiauti geba net ir labai skirtingų pažiūrų tautos dalys. 

Savo teisę kalbėti tautos vardu Taryba įvardijo teiginiu, kad ji tuo metu esan- 
ti vienintelė lietuvių tautos atstovybė. Kartu, neturėdama tiesioginio ir formalaus 
tautos mandato, kurį suteikia demokratiški visuotiniai rinkimai, Taryba suvokė ne- 
galinti pretenduoti į bendrosios tautos valios atstovavimą, todėl, sekdama klasikine 
liberaliąja doktrina, pripažįstančia, kad aukščiausioji valdžia priklauso tautai — pi- 
liečiams, kurie ją deleguoja jų pačių išrinktai atstovybei, Nutarime pabrėžė, jog; at- 
kuriamos Lietuvos valstybės pagrindus ir santykius su kitomis valstybėmis galutinai 
nustatysiąs kiek galima skubiau sušauktas visų jos gyventojų demokratiškai išrinktas 
Steigiamasis Seimas. 

Tik praėjus daugiau nei dvejiems metams, iš esmės pakitus politinei padėčiai ir 
atsiradus reikiamoms sąlygoms, demokratinių visuotinių rinkimų pagrindu išrinktas 
Steigiamasis Seimas, 1920 m. gegužės 15 d. susirinkęs į pirmąjį posėdį, atsižvelg- 
damas į per tą laiką įvykusius realius politinio visuomeninio gyvenimo poslinkius, 
vienu balsu priėmė trumpą rezoliuciją, skelbiančią, kad „reikšdamas Lietuvos žmo- 
nių valią“ jis „proklamuoja esant atstatytą nepriklausomą Lietuvos valstybę, kaipo 
demokratinę respubliką, etnologinėm sienom ir laisvą nuo visų valstybinių ryšių, 
kurie yra buvę su kitom valstybėm“ "**. 


"? Lietuvos Valstybės nepriklausomybės proklamavimas. Iš: Lietuvos novelos. Sud. K. Šalkauskis. 


Kaunas, 1935, p. 4. 


84 

Tai pirmiausia reiškė, kad Steigiamasis Seimas teisiškai fiksavo naujos valstybės 
tapsmą, iškilmingai, kaip įvykusį faktą, paskelbė nepriklausomą Lietuvos valstybę 
esant jau atkurtą. Užbaigdamas tautinio atgimimo, valstybės atkūrimo, laikinųjų 
konstitucijų ir tokių pat vyriausybių laikotarpį, šis Steigiamojo Seimo aktas faktiškai 
reiškė oficialų steigiamosios valdžios dokumentą, konstatuojantį ir fiksuojantį bu- 
vusios valstybės atgimimą. 

Nauja ir ne mažiau reikšminga šioje Rezoliucijoje buvo ir tai, kad nesitenkin- 
damas Lietuvos Tarybos skelbta nuostata dėl demokratiniais pagrindais sutvarkytos 
Lietuvos valstybės atkūrimo, vos susirinkęs Steigiamasis Seimas šią nuostatą kiek 
įmanoma sukonkretino — vieningai ir tiesiai pasisakė vienu svarbiausiu klausimu, 
kurio galutinį sprendimą jam buvo patikėjusios ir Lietuvių Vilniaus konferencija, ir 
Lietuvos Taryba — nustatė atkurtosios Lietuvos valstybės pamatų pamatus, konkrečią 
tos valstybės valdymo formą — demokratinę respubliką, galutinai atsisakydama vos 
prieš dvejus metus Valstybės Taryboje keltos ir net priimtos, bet po to atidėtos ir 
Steigiamojo Seimo nuožiūrai paliktos monarchijos idėjos. Ši trumpa ir kategoriška 
Rezoliucijos nuostata tapo ne tik reikšmingiausia gaire, bet ir vienu svarbiausių Lie- 
tuvos konstitucinės raidos išeities taškų. 

Be viso to, Steigiamasis Seimas, vadovaudamasis 1905 m. Didžiojo Vilniaus 
seimo, 1917 m. lietuvių Vilniaus konferencijos bei Lietuvos Tarybos 1918 m. va- 
sario 16 d. nutarimo nuostatomis, konstatavo atkurtos valstybės su „etnologinėm 
sienom“, t. y. ištikimybės tautinės valstybės idėjai, faktą. 

Steigiamojo Seimo Rezoliucijoje, įgyvendinant Vasario 16-osios akto nuostatą 
nustatyti Lietuvos santykius su kitomis valstybėmis, konstatuota Lietuvos valstybę 
tapus laisva nuo visų kada nors buvusių valstybinių ryšių su kitomis valstybėmis. Nu- 
stačiusi niekieno neribojamą Lietuvos valstybės suverenumą, Steigiamojo Seimo 
Rezoliucija įgavo principinę konstitucinę reikšmę ir suteikė nepriklausomai valsty- 
bei prideramą politinį svorį bei autoritetą. Iki Steigiamojo Seimo sušaukimo Lietu- 
vos valstybę de iure tebuvo pripažinusi vien karą pralaiminti Vokietija, o tęsdamas 
Lietuvos valstybės tapimo visateisiu tarptautinės teisės subjektu veiklą Steigiamasis 
Seimas 1920 m. rugpjūčio 6 d. ratifikavo Lietuvos Taikos sutartį su Rusija, vėliau 
sutartį tarp Lietuvos ir Latvijos vyriausybių dėl sienų nustatymo, keletą kitų tarp- 
tautinių sutarčių; Lietuva buvo priimta į Tautų Sąjungą, žengtas lemiamas žingsnis 
tvarkant santykius su užsienio valstybėmis ir gaunant tarptautinį pripažinimą. 

Be to, pats Steigiamojo Seimo pobūdis lėmė vieną svarbiausių jo 1920 m. 
gegužės 15 d. priimtos Rezoliucijos savybių, skiriančių ją nuo Lietuvos Tarybos 
1918 m. vasario 16 d. nutarimo. Atstovaudamas Lietuvos piliečiams ir laikydamas 
save suverenios Lietuvos, o ne vien tik lietuvių tautos, galios reiškėju, Steigiamasis 
Seimas Lietuvos nepriklausomybės aktą skelbė jau ne tik lietuvių tautos vardu, kaip 
tai buvo padariusi Lietuvos Taryba, o Lietuvos žmonių vardu, t. y. atstovavo bendrai 
visos Lietuvos pilietinės visuomenės, o ne tam tikros, nors ir gausiausios, jos dalies 
valiai. 

Lietuvos Tarybos 1918 m. vasario 16 d. nutarimu ir Steigiamojo Seimo 1920 m. 
gegužės 15 d. rezoliucija siekta savų, priėmimo metu įmanomų konkrečių tikslų: 
pagal Nutarimą, Lietuvos Taryba imasi tiesioginių veiksmų šiam uždaviniui įgyven- 
dinti; Rezoliucijoje konstatuota, kad uždavinys esąs įvykdytas. Tai buvo svarbiausi 

XX a. antrajame dešimtmetyje atkurtosios Lietuvos valstybės konstitucinės reikšmės 
aktai, kuriais iš esmės remiasi pats šiuolaikinės Lietuvos valstybės buvimas ir visi 
vėlesnieji — laikinieji ir nuolatiniai — jos konstituciniai aktai. 


3. 1918-1940 m. Lietuvos valstybės konstitucijos 
3.1. Monarchinės konstitucijos vizija 


Per tuos kiek daugiau nei dvejus metus, kurie skiria Lietuvos Tarybos 1918 m. va- 
sario 16 d. Aktą nuo Steigiamojo Seimo 1920 m. gegužės 15 d. rezoliucijos, Lietuva 
nuėjo pirmuosius sunkius savo konstitucionalizmo raidos žingsnius. 

Politiniuose Vokietijos imperijos sluoksniuose 1918 m. viduryje brandinant 
planus prijungti jų Pirmojo pasaulinio karo metu okupuotą, bet jau tų pat metų 
vasario 16 d. paskelbusią nepriklausomybę Lietuvą, prie vienos imperijos žemių — 
Prūsijos arba Saksonijos, patyrusi apie tai ir ieškodama mažesnės blogybės, Lietuvos 
taryba balsų dauguma nutarė užmegzti ryšius su katalikiška vokiečių Viurtember- 
go valstybėle, pasiūlydama Lietuvos karaliaus sostą artimam šios žemės karaliaus 
giminaičiui hercogui Vilhelmui fon Urachui. Tuo tikslu Tarybos prezidiumas be 
vokiečių valdžios žinios 1918 m. birželio 4 d. nutarė Lietuvą skelbti konstitucine 
monarchija ir, gavus pretendento sutikimą, liepos 11 d. Tarybos, tądien pasivadinu- 
sios Valstybės Taryba, narių balsų dauguma jis buvo išrinktas karaliumi Mindaugu II. 

Tuo pat metu Tarybos patvirtintose dvylikos punktų sąlygose Lietuvos karaliaus 
sostui užimti suformuluota nuostata, skelbianti, kad Lietuvos valstybės valdymo 
forma būsianti demokratiniais dėsniais tvarkoma konstitucinė monarchija, kad jai 
konstituciją („laikinus pamatinius įstatymus“) parengsianti ir, susitarusi su monar- 
chu, išleisianti Lietuvos Taryba. 

Sykiu numatytos ir pagrindinės būsimosios konstitucijos gairės, pagal kurias 
šalies valdymas būsiąs pavestas karaliui ir gyventojų renkamai atstovybei. Įstaty- 
mų leidimu užsiimsiantys parlamentas, susidėsiantis iš žemųjų (Seimo) ir aukštųjų 
(Valstybės Tarybos) rūmų, ir karalius — įstatymas turėsiąs būti parlamento priimtas 
ir karaliaus patvirtintas; įstatymų iniciatyvos teisė priklausysianti karaliui, ministrų 
tarybai ir grupei iš bent penkiolikos Seimo arba Valstybės Tarybos narių, o kons- 
titucijos pakeitimo — karaliui ir Seimo daugumai; vykdomąją valdžią karalius vyk- 
dysiąs per jo pasirinktus ministrus, kontroliuojamus Seimo. Numatyta, jog praėjus 
dešimčiai metų nuo karaliaus sosto užėmimo Konstitucija būsianti peržiūrėta. 

Saugodamas Lietuvą nuo galimų provokiškos karaliaus orientacijos padarinių 
ir užtikrindamas valdžios lietuviškumą, būsimasis karalius įsipareigojo prisiekti lai- 
kytis Konstitucijos, ginti Lietuvos nepriklausomybę ir jos teritorijos vientisumą; 
ministrus ir kitus aukštuosius valdininkus skirti tik iš lietuvių; laikytis tikybų tole- 
rancijos; be parlamento sutikimo netapti kitos valstybės valdovu; karalius su šeima 
privalėjo nuolat gyventi Lietuvoje, joje auklėti ir mokslinti savo vaikus; lietuvių 
kalba turėjo būti ne tik oficiali valstybės, bet ir karaliaus rūmų kalba. 

Savavališko Tarybos nutarimo, skelbiančio Lietuvą konstitucine monarchija su 
karaliumi Vilhelmu fon Urachu, Vokietijos vyriausybė nepripažino, todėl jo, for- 
maliai nepanaikinto, įsyvendinimas nusikėlė neribotam laikui. 

3.2. Lietuvos Valstybės Laikinosios Konstitucijos Pamatiniai Dėsniai 


Okupuotos Lietuvos padėtis pasikeitė 1918 m. rudenį, kai kariniam pralaimėjimui 
nebekeliant abejonių Vokietijai teko atsisakyti pretenzijų į okupuotąsias šalis. Vals- 
tybės Tarybai pagaliau buvo leista priimti kraštui konstituciją ir sudaryti savo vy- 
riausybę. Suvokdama, kad naujomis aplinkybėmis įgyvendinti Vilhelmo fon Uracho 
kvietimą būti Lietuvos karaliumi netikslinga, Taryba lapkričio 2 d. priėmė rezoliuci- 
ją, skelbiančią, jog jos nutarimas dėl karaliaus išrinkimo nevykdomas. Bet, tiesiogiai 
neatsisakydama monarchijos, ji tik pareiškė nesanti kompetentinga priimti galutinį 
sprendimą ir valstybės valdymo formos nustatymą paliko Steigiamajam Seimui. 

Tą pačią 1918 m. lapkričio 2 d. Taryba priėmė dar ir laikinąją Lietuvos Kons- 
tituciją, pavadinusi ją Lietuvos Valstybės Laikinosios Konstitucijos Pamatiniais 
Dėsniais“““, kurios preambulėje vėl pabrėžė nesisavinanti Steigiamojo Seimo teisės 
spręsti Lietuvos Valstybės valdymo formą ir tik, reikšdama suvereninę valstybės 
galią, steigianti laikinąją tos valstybės vyriausybę. 

Konstitucija buvo trumpa, susidėjo iš 29 straipsnių, suskirstytų į šešis skyrius. 

Laikinosios Konstitucijos pamatiniuose dėsniuose Valstybės Taryba skelbėsi 
vienintele įstatymų leidžiamąja institucija, o savo Prezidiumui, sudėtimi besiski- 
riančiam nuo esamos to paties pavadinimo Tarybos vadovaujančios struktūros (susi- 
dėjo iš prezidento ir dviejų viceprezidentų, o esamosios sudėčiai priklausė dar ir du 
sekretoriai), laikinai, „ligi neįkūrus atskiro aukščiausio vyriausybės organo“, pavedė 
„aukščiausios vyriausybės funkcijas“ — Tarybos vardu skelbti įstatymus, kviesti mi- 
nistrą pirmininką ir tvirtinti Ministrų kabineto, per kurį, solidariai atsakingą Tary- 
bai ir turintį įgyti jos pasitikėjimą, jis ir turėjo vykdyti valdžią, sudėtį. Pabrėždama 
griežtai kolegialų šios institucijos pobūdį, kiekvienam Valstybės Tarybos Prezidiu- 
mo aktui Konstitucija reikalavo visų jo narių parašų (ir Ministrų Kabineto atstovo 
kontrasignacijos). 

Taigi Valstybės Tarybos Prezidiumas, Konstitucijos įvardytas dar ir kolegialiu 
valstybės vadovu, vienodai galėjo būti traktuojamas kaip regentūra (regentų tary- 
ba), veikianti vietoj išrinkto, bet savo funkcijų kol kas neatliekančio karaliaus, arba 
ir vietoj respublikos prezidento, nors terminas „respublika“ joje neminimas. Šis 
pirmojo atsikūrusios Lietuvos valstybės konstitucinio akto ypatumas atsirado kaip 
jį rengusios Valstybės Tarybos mėginimo balansuoti tarp 1918 m. liepos 11 d. savo 
nutarimo skelbti Lietuvą monarchija bei karaliaus išrinkimo ir stiprėjančių respu- 
blikinių nuotaikų rezultatas. 

Laikinojoje Konstitucijoje nebuvo užsimenama apie teismus — stokodama pa- 
kankamos kvalifikacijos žmonių eiti teisėjų pareigas, besikuriančios Lietuvos valsty- 
bės valdžia teismą tiesiog linko kol kas išlaikyti vyriausybės žinioje. 

Konstitucijoje buvo deklaruojama piliečių lygybė prieš įstatymus, konstatuoja- 
mas luomų privilegijų atsisakymas. Skelbtos asmens, buto ir nuosavybės neliečia- 
mybės, tikybos, spaudos, žodžio, susirinkimų, draugijų laisvių garantijos, kurios, 
„kilus karui, taip pat valstybei gresiančiam sukilimui ar riaušėms neprileisti“, galėjo 
būti laikinai suvaržytos. 


"5 Lietuvos Valstybės Laikinosios Konstitucijos pamatiniai dėsniai. Laikinosios Vyriausybės žinios (pa- 
pildymas), 1918, Nr. 1-1a. 

Laikinosios Konstitucijos 24 straipsnis skelbė, kad teisinio reguliavimo srityse, 
„kuriose Lietuvos valstybės nėra išleistų naujų įstatymų, laikinai palieka tie, kurie 
yra buvę prieš karą“, sudarydama teisinį pagrindą kuriamoje nepriklausomoje Lie- 
tuvos valstybėje dar neturimų nacionalinių įstatymų vietoje panaudoti iki Pirmojo 
pasaulinio karo galiojusią svetimų šalių teisinę bazę, jei tik joje įtvirtintos normos 
neprieštarauja Lietuvos Konstitucijai. Tai buvo neišvengiamas valstybės įsipareigoji- 
mas, nes, atsisakydama esamo kad ir pasenusio bei nevienodo skirtingose teritorijos 
dalyse svetimų valstybių teisinio palikimo, valstybė neišvengiamai būtų patyrusi 
sunkiai prognozuojamą valstybinių ir visuomeninių santykių chaosą. 

Konstitucijos Pamatiniuose Dėsniuose liko neįvardyta valstybės valdymo for- 
ma, joje neužsiminta ir apie Valstybės Tarybos bei jos Prezidiumo sudarymo tvarką, 
jų įgaliojimų trukmę: buvo kalbama apie jau egzistuojančią Tarybą, kurios įgalioji- 
mų laikas terminais nebuvo saistomas, tik jos Prezidiumas, vadovaujantis Valstybės 
Tarybos Statutu, buvo renkamas šešiems mėnesiams, bet leista jam eiti pareigas iki 
naujos jo sudėties išrinkimo, įteisinant nereguliarių rinkimų praktiką. 

Įsipareigodama išleisti Steigiamojo Seimo rinkimų įstatymą, Taryba deklaravo 
visuotinių, tiesioginių, lygių ir slaptų rinkimų principą. 

Konstitucijos keitimo teisė buvo patikėta tai pačiai Valstybės Tarybai, bent pu- 
sei jos narių inicijavus, tam reikalui nustatant kvalifikuotos (2/3) balsų daugumos 
reikalavimą. 

Įgyvendindamas priimtuosius Laikinosios Konstitucijos Pamatinius Dėsnius, 
Valstybės Tarybos Prezidiumas 1918 m. lapkričio 11 d. patvirtino Laikinąją vyriau- 
sybę — Ministrų kabinetą, kuri nedelsdama centre ir vietose ėmė formuoti valstybės 
aparatą. 

Deja, besikuriančios valstybės padėtį netrukus ėmė komplikuoti tai, kad į val- 
džią joje savo pretenzijas vis aktyviau ėmė reikšti lenkai ir sovietinės Rusijos akty- 
viai remiami komunistai. Situacija tapo kritiška, kai okupacinei vokiečių kariuo- 
menei 1918 m. pabaigoje ėmus trauktis į Vakarus jai įkandin į Lietuvą ėmė plūsti 
Rusijos Raudonosios armijos daliniai. Lietuvos Valstybės Tarybos ir jos laikinosios 
Vyriausybės gyvavimui kilo mirtinas pavojus. 

Pradėtoji organizuoti centrinių valstybinių institucijų sistema, kurioje aiškiai 
dominuojančią padėtį Konstitucija skyrė sesijomis dirbančiai Valstybės Tarybai ir 
griežtai kolegialiam savo Prezidiumui, buvo nelanksti ir netinkama skubiai atsiliepti 
į sparčiai besikeičiančias aplinkybes, todėl netiko krizinei padėčiai, į kurią pateko 
besikurianti valstybė. Kilo būtinybė sudaryti naujas, lankstesnes ir gebančias opera- 
tyviau veikti centrines valstybės institucijas. 

Pirmiausia, Tarybos vadovams išsirengus į užsienį ieškoti veiksmingesnės pa- 
galbos, 1918 m. gruodžio 29 d. paskelbtu Valstybės Tarybos Prezidiumo narių 
pasirašytu ir ministro pirmininko kontrasignuotu „Trijų Prezidiumo nutarimu“ ** 
nustatyta, kad, nesant kitų galimybių, bet kurio Prezidiumo nario parašas atstoja 
visų trijų parašą. Paskui 1919 m. sausio 24 d. Valstybės Taryba papildė Laikino- 


sios Konstitucijos Pamatinius Dėsnius septintuoju skyriumi“, suteikusiu Ministrų 


14 Trijų Prezidiumo nutarimas. Lietuvos aidas, 1918, Nr. 165. 
"5 Lietuvos Valstybės Laikinosios Konstitucijos Pamatinių Dėsnių papildas. Laikinosios Vyriausybės 


žinios, 1919, Nr. 4-41. 

kabinetui teisę, nesant Valstybės Tarybos sesijos, pačiam leisti laikinuosius įstaty- 
mus, kiekvieną jų privalomai pateikiamus artimiausiai jos sesijai. 

Tęsdama taip pradėtą valdžios telkimą Vyriausybės rankose, reikalingą vals- 
tybei kilusios grėsmės akivaizdoje, 1919 m. balandžio 4 d. Valstybės Taryba dar 
kartą peržiūrėjo Lietuvos Valstybės Laikinosios Konstitucijos Pamatinius Dėsnius 
ir priėmė naują jų redakciją". Dauguma šio konstitucinio dokumento nuostatų 
kartojo 1918 m. Pamatinių Dėsnių nuostatus, o iš esmės tebuvo pakeista centrinių 
valstybės organų sistema, kurioje į pirmąją vietą iškelti vykdomosios valdžios or- 
ganai — Valstybės Tarybos Prezidiumą pakeitęs vienasmenis prezidentas ir Ministrų 
kabinetas, iš turėtų pozicijų dar kartą pastebimai stumtelėję Valstybės Tarybą kartu 
su jos Prezidiumu. 

Tarybos renkamam Valstybės prezidentui ne tik pavesta tvirtinti Valstybės Ta- 
rybos priimtuosius įstatymus ir jų atžvilgiu duota veto teisė, įveikiama tą patį įstaty- 
mą jai priėmus antrą kartą, bet ir suteikta išimtinė teisė šaukti ir paleisti Tarybos se- 
sijas, o svarbiausia — tarp sesijų ar per jų pertraukas jis įgaliotas pats leisti įstatymus, 
prieš tai priimtus Ministrų kabineto. Šie jau buvo visiškai paritetiniai įstatymams, 
priimtiesiems Valstybės Tarybos, jų nebereikalauta perkelti į Valstybės Tarybą. 

Be to, prezidentui pavesta skelbti įstatymus ir sutartis su kitomis valstybėmis, 
kviesti ministrą pirmininką, tvirtinti sudarytą Ministrų kabinetą, atstovauti valsty- 
bei, skirti savus ir priimti akredituotus svetimų šalių pasiuntinius, skirti aukštuosius 
valdininkus, savo žinioje turėti kariuomenę, skelbti amnestiją. Prezidento aktams 
reikalauta Ministrų kabineto kontrasignacija. 

Rezervavus Steigiamajam seimui teisę galutinai nustatyti atkuriamos valstybės 
valdymo formą ir Tarybai vis dar pabrėžtinai susilaikant nuo konkretaus tos formos 
įvardijimo, prezidentas čia vadinamas ne respublikos, o tiesiog valstybės prezidentu. 

Pretendentui į prezidentus konstitucijoje nekelta išskirtinių reikalavimų, ten- 
kinantis lakoniška nuostata, kad valstybės prezidentas yra renkamas Valstybės Tary- 
bos — to meto sąlygomis praktiškai joks kitas jo rinkimų būdas ir nebuvo įmano- 
mas. Nebuvo kalbama ir apie prezidento kadenciją, tenkinantis nurodymu, jog; jis 
renkamas „iki Steigiamasis seimas bus susirinkęs ir nusprendęs valstybės valdymo 
formą ir Konstituciją“, ir numatant, kad prezidentą, jam mirus ar laikinai negalint 
eiti pareigų, pavaduoja Valstybės Tarybos pirmininkas. 

Valstybės Tarybai, formaliai likusiai principiniu įstatymų leidėju, palikta taip 
pat kontroliuoti Ministrų kabineto veiklą (interpeliacijos ir paklausimų teisė), Mi- 
nistrų kabinetui ir toliau reikalautas jos pasitikėjimas. 

Naujas šioje Konstitucijos redakcijoje buvo jos aštuntasis skyrius, ištisai skirtas 
Valstybės kontrolei — institucijai, kuriai pavesta viešųjų finansinių operacijų ir vals- 
tybinio turto apsaugos funkcija. 

Svarbiausią vietą valdžios organizacijoje teikiant jau ne Valstybės Tarybai, kaip 
iki tol buvo, bet Valstybės prezidentui, pakitusią valdžios konstrukciją atspindėjo 
atitinkamų skyrių Konstitucijos tekste perkilnojimas (matyt, būtent dėl to nesiten- 
kinta konkrečiais Konstitucijos papildymais ir pakeitimais, o priimta nauja jos teksto 
redakcija). 


"6 Lietuvos Valstybės Laikinosios Konstitucijos Pamatiniai Dėsniai. Priedėlis prie Laikinosios Vyriausy- 
bės žinių, 1919, Nr. 6-24a; Lietuvos Valstybės Laikinosios Konstitucijos Pamatiniai Dėsniai. Trečiuoju 


skaitymu Lietuvos Valstybės Tarybos priimti 1919 m. balandžio 4 dieną |Kaunas, 1919]. 

Tą pačią dieną Valstybės Taryba prezidentu išrinko A. Smetoną, kuris netrukus 
paleido Tarybos sesiją ir ištisą pusmetį jos nė karto nešaukė. Vėliau, su dažnomis 
pertraukomis, ji posėdžiavo iki 1920 m. kovo vidurio. Tai sudarė sąlygas perleisti 
valstybės valdžią vykdomosios valdžios institucijoms, užtikrinant valdymo centrali- 
zavimą ir operatyvumą. 

Per tą laiką Lietuvos kariuomenei pavyko išstumti Raudonosios armijos dali- 
nius, kėlusius rimčiausią grėsmę atkuriamam valstybingumui, ir stabilizuoti bendrą 
padėtį. Ir nors dar nebuvo nusistovėjusios valstybės sienos, nors didelė etnografinės 
teritorijos dalis pietryčiuose liko lenkų rankose, o Klaipėdos kraštas administruoja- 
mas prancūzų, imta aktyviai rengtis Steigiamajam Seimui. 


3.3. 1920 m. Laikinoji Lietuvos Valstybės Konstitucija 


Valstybės Tarybai savo įgaliojimus perdavus Steigiamajam Seimui ir pačiai pasi- 
traukus iš politinės arenos, nebeliko institucijos, iš kurios Laikinosios Konstitucijos 
Pamatiniai Dėsniai kildino kitų aukščiausiųjų valstybės institucijų valdžią. Šia Kons- 
titucija nustatytą valstybės valdžios konstrukciją griovė ir naujo konstitucinio akto 
poreikį taip pat kėlė naujos svarbiausios valstybės struktūros — Steigiamojo Seimo — 
atsiradimo faktas. Pagrindiniam Steigiamojo Seimo uždaviniui atlikti — Lietuvos 
valstybės pagrindams įvilkti į konstitucinį apdarą — reikėjo laiko, todėl, negeisdamas 
tuo metu piktnaudžiauti nevaržoma suvereno galia ir rūpindamasis tą galią kuo sku- 
biau įsprausti į teisinius rėmus, Steigiamasis Seimas 1920 m. birželio 2 d. priėmė 
skubotai parengtą Laikinąją Lietuvos Valstybės Konstituciją!*". 

Atstovaudamas valstybės piliečiams ir laikydamas save, kaip matyti iš Laiki- 
nosios Konstitucijos 2 straipsnio, suvereninės Lietuvos, o ne vien lietuvių tautos, 
galios reiškėju, Steigiamasis Seimas įvedė Lietuvos tautos sąvoką, kuria apėmė visus 
krašto piliečius — išplėtė aukščiausiosios valstybinės valdžios subjekto sampratą. 

Nusakydama valstybės valdymo formą, Laikinoji Konstitucija pakartojo Stei- 
giamojo Seimo 1920 m. gegužės 15 d. rezoliucijoje vienu balsu jau deklaruotą 
demokratinę respubliką. 

Steigiamajame Seime vieningai viešpatavo parlamentinės respublikos šalinin- 
kai, nors kairiojo sparno atstovai visos valdžios šaltiniu ir vykdytoju buvo linkę 
laikyti Seimą, o dešiniojo — greta parlamento norėjo matyti dar ir nuo jo priklau- 
santį prezidentą. Šiuo požiūriu skyrėsi tik jame visiškai neatstovaujamos mažiau pa- 
sidavusios radikalizmui Tautos pažangos partijos nuomonė: taip pat propaguodama 
demokratiją, ji savo spaudoje pasisakė už prezidentinę respubliką, už platesnių galių 
prezidentui suteikimą. Taigi natūralu, kad Steigiamasis Seimas Laikinojoje Kons- 
titucijoje grįžo prie parlamentarizmo, savo rankose aiškiai koncentruodamas visus 
valstybės valdžios svertus. 

Steigiamajam Seimui — tautos išrinktiems atstovams — Laikinoji Konstitucija 
pavedė išimtinę teisę leisti įstatymus ir prižiūrėti jų vykdymą, tvirtinti valstybės 
biudžetą ir ratifikuoti sutartis su kitomis valstybėmis. Tik įstatymų iniciatyvos teisė 
pavedama dar ir Ministrų kabinetui. 

Skelbiamas Steigiamojo Seimo nario asmens neliečiamumas. 


“7 Laikinoji Lietuvos Valstybės Konstitucija. Laikinosios Vyriausybės žinios, 1920, Nr. 37-407. 

Iškeldama neterminuotam laikui išrinkto Steigiamojo Seimo vaidmenį, Kons- 
titucija sumažino jo renkamo Respublikos prezidento reikšmę. Atsisakius net sim- 
bolinės veto teisės, dabar jo teisės įstatymų leidyboje tesiribojo Steigiamojo Seimo 
išleistų įstatymų skelbimu. Be to, jam buvo pavesta kviesti ministrą pirmininką, 
pavesti sudaryti Ministrų kabinetą, tvirtinti jau sudarytą ir priimti atsistatydinimą, 
skirti valstybės kontrolierių ir aukštesniuosius valstybės valdininkus, naudotis baus- 
mės dovanojimo teise. Prezidentas taip pat liko Respublikos reprezentantas su teise 
skirti pasiuntinius ir priimti akredituojamus svetimų valstybių atstovus. 

Visi prezidento aktai turėjo būti kontrasignuojami Ministrų kabineto atstovo. 

Konstitucija nenustatė prezidento kadencijos, taip pat laikydama jį renkamu 
visam šios konstitucijos galiojimo laikui. Iki bus išrinktas, Konstitucija jo funkcijas 
pavedė Steigiamojo Seimo pirmininkui, kuris, be to, turėjo pavaduoti prezidentą 
šiam mirus, atsistatydinus ar susirgus. 

Steigiamojo Seimo kairiojo sparno pasisakymas prieš prezidento instituciją ver- 
tė krikščionių demokratų bloką, sudariusį koalicinę vyriausybę su valstiečiais liau- 
dininkais, ne tik sutikti su menkai įtakingu konstituciniu prezidentu, bet ir iš viso 
susilaikyti nuo jo rinkimų: prezidento pareigas, kaip tai numatė Laikinoji Konstitu- 
cija, visą Steigiamojo Seimo funkcionavimo laiką ėjo jo pirmininkas A. Stulginskis. 

Nustatytas Ministrų kabineto atsakingumas Steigiamajam Seimui; šiam pareiš- 
kus nepasitikėjimą, kabinetas privalėjo atsistatydinti. 

Laikinoji Konstitucija, palyginti su Laikinosios Konstitucijos Pamatiniais Dės- 
niais, kiek išplėtė piliečių demokratinių teisių ir laisvių sąrašą, įtraukdama į jį ko- 
respondencijos neliečiamybę, sąžinės ir streikų laisvę, bet, ruošiant dirvą kardinaliai 
žemės reformai, nebeužsiminta apie nuosavybės neliečiamybę. 

Konstitucija taip pat deklaravo mirties bausmės ir titulų panaikinimą. Tuo pat 
metu buvo nurodyta, kad, kilus karui, ginkluotam sukilimui ar kitiems pavojin- 
giems neramumams, Steigiamasis Seimas gali skelbti karo ar kurią kitą nepaprastąją 
padėtį, kuriai veikiant stabdomas deklaruotų teisių ir laisvių veikimas. 

Laikinoji Konstitucija nenustatė jos keitimo ar papildymo tvarkos: tai savaime 
išplaukė iš savo veiklą tęsusio Steigiamojo Seimo prigimties ir paskirties. 


3.4. 1922 m. Lietuvos Valstybės Konstitucija 


Pagrindinis Steigiamojo Seimo uždavinys buvo parengti ir konstituciškai įtvirtinti 
valstybės pagrindus. 

Politinės to meto sąlygos Lietuvoje ir aplink ją pasižymėjo ypatingu demokra- 
tinių jėgų pakilimu. Ilgai kentusi rusų carizmo priespaudą, paskutiniaisiais metais 
patyrusi dar ir kaizerinės okupacijos žiaurumus, tauta troško laisvės ir idealizavo 
demokratiją. Demokratija turėjo tapti svarbiu veiksniu, atremiant bolševizmo grės- 
mę; daugelis Lietuvos inteligentų, karą praleidusių Rusijoje, joje buvo persiėmę 
radikalizmu, atsiliepusiu jiems ėmusis savos valstybės atkūrimo. Demokratijos sie- 
kius stiprino Europoje tuo metu gyvavusios tam palankios politinės, ekonominės ir 
socialinės pažiūros. 

Visos šios aplinkybės rengiamai Lietuvos Konstitucijai darė lemiamą įtaką. 

Nuolatinės Konstitucijos rengimu ir priėmimu užsiėmė ta pati institucija, 
tos pačios politinės sudėties Steigiamasis Seimas, kuris buvo parengęs ir priėmęs 

1920 m. Laikinąją Konstituciją. Politinės jo nuostatos per porą metų kardinaliai 
nepasikeitė. 

Rengiant Konstitucijos projektą, kairysis Steigiamojo Seimo sparnas — social- 
demokratai bei liaudininkai — ir toliau reikalavo ne tik atsisakyti prezidento institu- 
cijos, bet ir įvesti teisėjų renkamumą, užtikrinti streikų laisvę, atskirti Bažnyčią nuo 
valstybės. Tuo metu dešinieji, atstovaujami krikščionių demokratų bloko, pasisakė 
už konservatyvesnę Konstituciją — rėmė prezidentą, nenorėjo teisėjų renkamumo ir 
kitų liberalesnių priemonių, reikalavo privilegijuotos padėties Bažnyčiai. 

Turėdamas absoliučią balsų daugumą ir todėl galėdamas apsieiti be kitų frakcijų 
paramos, krikščionių demokratų blokas mažai tepaisė partnerių nuomonės ir Lietu- 
vos Valstybės Konstitucija“** 1922 m. rugpjūčio 1 d. buvo priimta vien tik šio bloko 
balsais, nors opozicijai taip pat nebalsavus prieš, o tik susilaikius. 

Konstitucija susidėjo iš preambulės ir 108 straipsnių. 

Preambulėje pabrėžiama, kad Konstituciją per savo įgaliotuosius atstovus, susi- 
rinkusius į Steigiamąjį Seimą, priėmė Lietuvos tauta. 

Lietuvos valstybę Konstitucija skelbė nepriklausoma demokratine respublika ir 
deklaravo vieną svarbiausių jos nuostatų apie tai, kad suvereninė valstybės valdžia 
priklauso tautai, kuri, pasak 103 straipsnio, suprantama kaip turinčių rinkimų teisę 
piliečių visuma. 

Buvo užfiksuotas formalus teisinis Konstitucijos prioritetas teisės aktų sistemo- 
je. Pagal Konstitucijos 3 straipsnį, valstybėje neturi galios joks priešingas Konstitu- 
cijai įstatymas. Nustatyta (102—103 str.) išskirtinė sudėtinga tvarka jai keisti: Konsti- 
tucijos papildymo ar pakeitimo sumanymas, teikiamas tik Seimo, Vyriausybės arba 
50 tūkstančių rinkimų teisę turinčių piliečių, Seimo turėjo būti priimtas ne ma- 
žesne kaip 4/5 visų atstovų balsų dauguma; toks sumanymas, Seimo priimtas bent 
3/5 visų atstovų balsų dauguma, galėjo įsigalioti tik Respublikos Prezidentui, arba 
1/4 visų Seimo atstovų, arba 50 tūkstančių rinkimų teisę turinčių piliečių neparei- 
kalavus klausimo sprendimą perduoti tautos balsavimui. 

Aukščiausiųjų valstybės institucijų sistema. Pripažinusi suvereninę vals- 
tybės valdžią tautai (1 str.), jos vykdymą Konstitucija pavedė Seimui, dvinarei Vy- 
riausybei, susidedančiai iš Respublikos Prezidento ir Ministrų kabineto, taip pat 
teismui. Vis dėlto į pirmąją vietą aiškiai iškeltas Seimas — vienų rūmų nuolat vei- 
kianti atstovaujamoji institucija, demokratiškai renkama trejiems metams. 

Ir Seimo, ir prieš tai Steigiamojo Seimo rinkimų įstatymai“? nustatė visuoti- 
nius, lygius, tiesioginius rinkimus, slaptą balsavimą, rezultatams nustatyti — propor- 
cinę sistemą. Rinkimų teisė suteikta piliečiams, vyrams ir moterims, sulaukusiems 
21 metus amžiaus; pasyviąja rinkimų teise naudojosi sulaukusieji 24 metų. Balsuota 
už partijų ar grupių pasiūlytus kandidatų sąrašus, mandatai kandidatams paskirstyti 
iš eilės pagal kiekvienam jų sąraše skirtą vietą. 

Svarbiausia Seimo funkcija, apibūdinanti jo vietą valstybinių institucijų siste- 
moje, buvo įstatymų leidimas — Seimui priklausė išimtinė įstatymų leidimo teisė. 
Konstitucija jam taip pat pavedė tvirtinti valstybės biudžetą ir jo vykdymą, ratifikuoti 


"8 Lietuvos Valstybės Konstitucija. Vyriausybės žinios, 1922, Nr. 100-799. 


W“ Steigiamojo Seimo rinkimų įstatymas. Vyriausybės žinios, 1919, Nr. 16-195; Seimo rinkimų įstaty- 
mas. Vyriausybės žinios, 1922, Nr. 98-793. 

svarbiausias tarptautines sutartis (tarp jų taikos bei teritorines), spręsti karo ir taikos 
klausimus, tvirtinti nepaprastosios padėties įvedimą, prižiūrėti Vyriausybės darbus. 

Įstatymų iniciatyvos subjektais buvo pripažįstami: 25 tūkstančiai piliečių, tu- 
rinčių Seimo rinkimų teisę, Ministrų kabinetas ir Seimo atstovai. Skelbti Seimo 
priimtus įstatymus priklausė prezidentui. Seimo priimtą įstatymą jis galėjo grąžinti 
pakartotinai svarstyti, bet procedūra prezidento veto įveikti nebuvo sudėtinga — rei- 
kalautas pakartotinis įstatymo priėmimas absoliučiąja Seimo atstovų balsų dauguma. 
Įstatymų, Seimo pripažintų skubotais, prezidentas apskritai negalėjo vetuoti. 

Seimui buvo atsakingas Ministrų kabinetas, galėjęs veikti tik turėdamas Seimo 
pasitikėjimą, o tai reiškė, kad ministro pirmininko paskyrimas ir kabineto sudėties 
patvirtinimas turėjo būti derinami su pagrindinėmis Seimo frakcijomis. Seimas įpa- 
reigotas prižiūrėti Vyriausybės darbus, duodant jam paklausimų bei interpeliacijų 
ir skiriant revizijas, jis turėjo teisę bet kuriam ministrui už tėvynės išdavimą ar už 
tarnybinius nusikaltimus kelti baudžiamąją bylą. 

Savo kadencijos laikui kiekviena naujai išrinkto Seimo sudėtis rinko Respub- 
likos Prezidentą. Pagal Konstitucijos 41 straipsnį, jis renkamas slaptu balsavimu 
„absoliutine atstovų balsų dauguma“, tiesa, nepatikslinus, ar reikalaujama dauguma 
skaičiuotina nuo visų, ar tik tame posėdyje dalyvaujančių atstovų. 

Prezidentą Konstitucija skelbė pagrindiniu valstybės reprezentantu tarptautiniuo- 
se santykiuose, leido dalyvauti Ministrų kabineto posėdžiuose ir juose pirmininkauti, 
pavedė skirti aukštuosius pareigūnus, vadovauti respublikos ginkluotosioms pajėgoms, 
naudotis bausmės dovanojimo teise. Kabinetui pasiūlius, prezidentas galėjo skelbti 
karo ar kitą kurią nepaprastąją padėtį, laikinai sustabdyti konstitucines piliečių teisių 
garantijas ir imtis priemonių kilusiam pavojui atremti, bet apie tai tuojau pat turėjo 
pranešti Seimui, kuris tą Vyriausybės žingsnį galėjo tvirtinti ar atmesti. Konstitucija 
prezidentui suteikė teisę kviesti ministrą pirmininką, pavesti jam sudaryti Ministrų 
kabinetą, tvirtinti sudarytą ir priimti jo atsistatydinimą. Be nesunkiai įveikiamos veto 
Seimo priimtiems įstatymams teisės, prezidentas galėjo paleisti Seimą nesibaigus jo 
įgaliojimų laikui, kartu būdamas įpareigotas ne vėliau kaip po 60 dienų skirti naujo 
Seimo rinkimus, o jam susirinkus laukti naujų prezidento rinkimų. 

Faktiškai Prezidentas nebuvo įtakinga politinė figūra: išrinkimas parlamente ir 
visiškas jų kadencijų sutapimas prezidentą darė priklausomą nuo Seimo, kuris, be 
to, prezidentą galėjo nušalinti nuo pareigų arba iškelti jam baudžiamąją bylą. 

Ministrų kabinetui, susidedančiam iš ministro pirmininko ir ministrų, Konsti- 
tucija pavedė vykdyti Respublikos Konstituciją ir įstatymus, vesti vidaus ir užsienio 
politiką, saugoti teritorijos neliečiamybę ir vidaus tvarką. Taip pat ir prezidento 
kompetencijos aktai įsigaliodavo tik kontrasignavus juos Ministrų kabineto atstovui. 

1922 m. Konstitucija pirmą kartą konstituciniu lygmeniu įtvirtino teismo padėtį 
valstybėje, formuluodama tris svarbias taisykles: pirma, teismas sprendimus priima tik 
vadovaudamasis įstatymu; antra, teismo sprendimai daromi respublikos vardu, t. y. 
prilyginami valstybės aktui; trečia, teismo sprendimų keitimo ar naikinimo teisė pri- 
klauso tik teismui. Tuo Konstitucija pabrėžė, kad savo veikloje teismas tiesiogiai atsto- 
vauja valstybei ir kad jokia kita valstybės valdžios institucija negali daryti įtakos teismo 
veiklai. Be to, Konstitucija skelbė, kad teismas visiems piliečiams yra lygus, tuo pat 
metu numatydama, jog karius už tarnybos nusikaltimus teisia „tam tikri“ (specialūs) 
teismai, o „karo metu arba karo padėčiai esant“ veikia dar ir ypatingieji teismai. 

Konstitucija skelbė įvairių ūkio sričių teisę į įstatymais suteikiamą savivaldą, 
bendradarbiaujančią su valstybės valdžia, normuojant ūkio gyvenimą. Administra- 
ciniuose teritoriniuose vienetuose numatytos demokratiniais pagrindais konstruo- 
jamos vietos savivaldybės. 

Piliečių teisinė padėtis. Konstitucija, remdamasi liberaliosios filosofijos 
nuostatomis, iškėlė asmenybę, skelbė ją visuomeninio gyvenimo centru. 

Nustatant piliečių teisinę padėtį, pirmiausia pabrėžtas jų, nepaisant lyties, kil- 
mės, tautybės ir tikėjimo, lygiateisiškumas. Konstitucijos skyriuje, pavadintame 
„Lietuvos piliečiai ir jų teisės“, skelbiamas demokratinių teisių ir laisvių sąrašas: 
asmens ir buto neliečiamumas, tikėjimo ir sąžinės laisvė, susirašinėjimo slaptumas, 
žodžio ir spaudos, susirinkimų ir sąjungų laisvės, peticijos bei įstatymų iniciaty- 
vos teisės. Tuo pat metu daugumoje straipsnių, skelbusių piliečių teises ir laisves, 
nustatytas galimas tų teisių ir laisvių ribojimas, siekiant išvengti piktnaudžiavimo 
jomis, pripažįstančios jų galiojimą neperžengiant įstatymų: skelbta sąjungų laisvė, 
„jeijų tikslai ir vykdomos priemonės nėra priešingos baudžiamiesiems įstatymams“; 
suvaržyti žodžio ir spaudos laisvę leista „dorai ar valstybės tvarkai saugoti“; laisvė 
daryti susirinkimus buvo pripažįstama „įstatyme nurodyta tvarka“; tik „įstatyme 
nurodytais atsitikimais“ išimtys galėjo būti daromos asmens ir buto neliečiamumo, 
korespondencijos ir susižinojimo laisvių srityse. 

Svarbiausioms konstitucinėms piliečių teisėms ir laisvėms reglamentuoti buvo 
taikomi Laikinosios Vyriausybės 1919 m. spalio 10 d. priimtas Draugijų įstatymas, 
lapkričio 30 d. Spaudos įstatymas, 1920 m. vasario 21 d. Susirinkimų įstatymas!“", 
su vėlesniais nevienkartiniais jų pataisymais ir papildymais. 

Tiesioginį poveikį įgyvendinant šias demokratines teises ir laisves turėjo nepa- 
prastosios padėties įvedimas, kurio galimybės ir svarbiausi taikymo padariniai buvo 
fiksuoti Konstitucijos 32 straipsnyje, skelbusiame, kad karo ar kurią kitą nepaprastąją 
padėtį. „kilus karui, ginkluotam sukilimui', taip pat kilus „kitokiems pavojingiems 
neramumams"; gali įvesti Respublikos Prezidentas, įpareigotas šį aktą teikti tvirtinti 
Seimui, jame pabrėžta, kad nepaprastosios padėties paskelbimas duoda pagrindą 
sustabdyti Konstitucijoje skelbiamas piliečių teises ir laisves. 

Specialus įstatymas karo būklės („stovio“) režimui reguliuoti — Ypatingi vals- 
tybės apsaugos įstatai'*', išleisti 1919 m. kovo 5 d., plačias teises politinėje, ekono- 
minėje bei kultūrinėje gyvenimo srityse telkė apskričių karo komendantų rankose: 
jie galėjo gyventojams drausti rengti susirinkimus, turėjo teisę stabdyti laikraščių ir 
kitų spaudinių leidimą, ištremti gyventojus arba, priešingai, drausti jiems išsikelti 
iš gyvenamosios vietos, daryti rekvizicijas, uždaryti pramonės ir prekybos įmones, 
drausti pirkti, parduoti, įvežti ar išvežti tam tikrus daiktus. Keletą kartų papildyti, 
Ypatingi valstybės apsaugos įstatai karo komendantams suteikė teisę administracine 
tvarka izoliuoti pavojingus visuomenės tvarkai asmenis koncentracijos stovykloje, 
sustabdyti visuomeninių organizacijų veikimą arba jas uždaryti. 


Ww Įstatymas apie draugijas. Laikinosios Vyriausybės žinios, 1919, Nr. 15-185; Spaudos įstatymas. Lai- 
kinosios Vyriausybės žinios, 1919, Nr. 17-210; Susirinkimų įstatymas. Laikinosios Vyriausybės žinios, 
1920, Nr. 20-256. 

1925 m. gegužės 19 d. Seimas priėmė Sustiprintos apsaugos įstatymą“, reg- 
lamentuojantį kitą nepaprastosios padėties rūšį — vadinamąją sustiprintą apsaugą. 
Pagal šį įstatymą teises, panašias į tas, kuriomis naudojosi komendantai karo būklės 
metu, gavo vidaus reikalų ministras ir jam pavaldžios institucijos, pirmiausia — aps- 
krities viršininkai. 

Abu šie įstatymai suteikė atitinkamai karo komendantams bei vidaus reikalų 
ministrui teisę leisti gyventojams skirtus privalomuosius įsakymus, už kurių nevyk- 
dymą šie galėjo būti administracine tvarka baudžiami bauda ir areštu. 

Dėl kovų su bolševikais ir bermontininkais bei kitų neramumų karo būklė Lie- 
tuvos teritorijoje ar jos dalyje imta taikyti nuo 1919 m. vasario 10 dienos. Vėliau 
nepaprastosios padėties taikymą provokavo agresyvi Lenkijos politika, komunistų 
kurstomi neramumai, nacistų provokacijos Klaipėdos krašte. Karo būklė tapo įpras- 
tu, nuolatiniu reiškiniu, tad piliečių teisių ir laisvių įgyvendinimą nuolat lėmė tvar- 
ka, Konstitucijos laikoma išimtine. 

Reikšmingų piliečio teisinei padėčiai nuostatų, tarp jų neretai kiek nutolusių 
nuo liberalinės koncepcijos, buvo ir kai kuriuose kituose 1922 m. Konstitucijos 
skyriuose: skelbta apie valstybės rūpestį, kad kiekvienas pilietis turėtų darbo, kad 
būtų sudarytos sąlygos „taisyklingai žemės ūkio gamybai“, kad darbininkai būtų 
apsaugoti susirgę, senatvėje, ištikti nelaimingų atsitikimų, trūkstant darbo. Konsti- 
tucija skelbė nuosavybės teisės apsaugą, sykiu nurodydama, jog piliečio turtą galima 
nusavinti tik vadovaujantis įstatymu ir tik esant viešajam reikalui, bet nutylėjo šiais 
atvejais tradicinį išankstinio ir teisingo atlyginimo reikalavimą. 

Skelbdama tikėjimo ir sąžinės laisvę, Konstitucija, priimta krikščionių demo- 
kratų balsais, pripažino oficialų dvasininkų sudaromų gimimo, jungtuvių ir miri- 
mo aktų pobūdį, skelbė privalomą tikybos dėstymą mokyklose, išskyrus specialiai 
įsteigtas tėvų, nepriklausančių jokiai konfesijai, vaikams. 

Konstitucijos skelbė tautinių mažumų teisę savarankiškai tvarkyti savo tautinės 
kultūros reikalus ir tuo tikslu įstatymo nustatyta tvarka sudaryti savas atstovaujamą- 
sias institucijas. 

1922 m. Konstitucija sudarė palankias sąlygas politiniam nestabilumui: partijų 
kovai dėl valdžios, pirmalaikiam Seimo paleidimui, dažnai vyriausybių kaitai. Ak- 
tyvėjant radikaliųjų politinių jėgų antivalstybinei veiklai, 1926 m. gruodžio 17 d. 
grupė karininkų, remiama dešiniųjų, įvykdė perversmą, reiškusį santvarkos, parem- 
tos 1922 m. Konstitucija, žlugimą Lietuvoje. 


3.5. 1928 m. Lietuvos Valstybės Konstitucija 


Skubant stabilizuoti padėtį, užgrobusios valdžią tautininkų ir krikščionių demokratų 
atstovaujamos politinės jėgos, nesipriešinant nuverstiesiems, tuojau pat ėmėsi prie- 
monių legalizuoti perversmo padarinius ir sukurti valdžios tęstinumo vaizdą. Jau tą 
pačią dieną priėmęs Ministrų kabineto atsistatydinimą, prezidentas K. Grinius naujo 
formavimą pavedė tautininkų veikėjui A. Voldemarui, o paskui, patvirtinęs naujojo 
Kabineto sudėtį, atsistatydino pats. 1926 m. gruodžio 19 d. posėdyje, nedalyvaujant 
pašalintųjų nuo valdžios partijų atstovams, Seimas prezidentu išrinko A. Smetoną. 


142 


Sustiprintos apsaugos įstatymas. Vyriausybės žinios, 1925, Nr. 194-1318. 
95 


II skyrius 


Nušalintieji nuo valdžios, neperžengdami nuosaikios parlamentinės opozicijos 
ribų, sudarė sąlygas atėjusioms į valdžią jėgoms laimėti laiko ir įsitvirtinti valdžioje. 
Netrukus tarp naujosios opozicijos ir Vyriausybės kilus konfliktui dėl opozicijos at- 
stovo, įtarto rengiant naują perversmą, arešto, tautininkų iniciatyva prezidento aktu 
parlamentas 1927 m. balandžio 12 d. buvo paleistas ir nepaskirta, kaip to reikalavo 
Konstitucija, naujų jo rinkimų data. Nepritardami pastarajam Konstitucijos pažeidimui, 
krikščionys demokratai pasitraukė iš koalicijos, visiškai užleisdami valdžią tautininkams. 

Tautininkai, iš savo pirmtakų — Tautos pažangos partijos — perėmę ir į savo 
programą įrašę neigiamą nusistatymą dėl parlamento viršenybės valstybės institu- 
cijų sistemoje, buvo pasiryžę siekti prezidentinio valdymo. Likę valdžioje vieni, 
jie pradėjo perversmo sulaužytos 1922 m. Konstitucijos, neva priimtos kovos su 
bolševizmu sąlygomis, jos autoriams neturint reikiamo patyrimo, reformos būti- 
numo propagandą. Šįkart buvo kalbama ne apie jos taisymą pačios Konstitucijos 
nustatyta tvarka Seime, kuriame reformos šalininkai negalėjo tikėtis reikalaujamos 
daugumos. Pradžioje manyta tai padaryti referendumo būdu, bet nesulaukusi kitų 
politinių jėgų palaikymo Vyriausybė nuėjo lengviausiu keliu: 1928 m. gegužės 25 d. 
oficialiai paskelbtas prezidento pasirašytas aktas, pavadintas Lietuvos Valstybės Kons- 
titucija“*. Maskuojant Konstitucijos oktrojavimo faktą, įrašius pažadą ne vėliau kaip 
per dešimtį metų ją „patikrinti“ „tautos atsiklausimo“ būdu (106 str.), ją mėginta 
pateikti kaip laikino pobūdžio dokumentą ar net kaip konstitucinį pasiūlymą tautai. 

Šios Konstitucijos tekstas kartojo daugelį 1922 m. Konstitucijos nuostatų. Bū- 
dingiausias jos skiriamasis požymis — vykdomosios valdžios, pirmiausia respublikos 
prezidento, galios išplėtimas, tuo pat metu išsaugant pagrindinių demokratinių ins- 
titutų, skyrium imant — parlamentarizmo, regimybę, netgi demonstruojant išaugu- 
sią tiesioginės demokratijos instituto — referendumo — reikšmę. 

Stiprinant prezidento galią, šią instituciją pirmiausia buvo pamėginta išvaduoti 
nuo Seimo priklausomybės. Tuo tikslu atsisakyta jo rinkimų Seime — jis, nors netie- 
siogiai, imtas kildinti iš tautos, nustatant, kad prezidentą rinks specialiai tam tikslui 
išrinktų rinkikų kolegija, vadinamieji ypatingieji tautos atstovai, o rinkimų tvarką 
nustatys specialus įstatymas; prezidento kadencija išplėsta iki septynerių metų, ne- 
besiejant jos su seimų kaita. Išvykstantį už valstybės ribų, susirgusį ir negalintį eiti 
pareigų prezidentą turėjo pavaduoti jau ne Seimo pirmininkas, o ministras pirmi- 
ninkas. Konstitucijoje neliko galimybės nušalinti prezidentą anksčiau laiko, o bau- 
džiamajai bylai dėl jo tarnybinio nusikaltimo ar tėvynės išdavystės iškelti nustatytas 
kvalifikuotos trijų ketvirtadalių Seimo narių balsų daugumos reikalavimas. 

Prezidentas šioje Konstitucijoje jau buvo ne tik vienas iš vykdomosios valdžios 
komponentų, bet ir savarankiškas įstatymų leidžiamosios valdžios subjektas. Svar- 
biausia šia prasme prezidento teisė — nesant Seimo, pertraukų tarp jo sesijų metu arba 
„negalint sušaukti nepaprastos sesijos“, pačiam vykdyti Seimo funkcijas: leisti įsta- 
tymus, tvirtinti valstybės biudžetą bei jo vykdymą, ratifikuoti tarptautines sutartis, 
kelti ministrams dėl valstybės išdavystės ar tarnybinio nusikaltimo baudžiamąją bylą. 

Esant tokiam įstatymų leidybos dualizmui, kiekvieno įstatymų leidybos sub- 
jekto reikšmė priklausė nuo Seimo posėdžiavimo. Konstitucija nustatė, kad Seimas 
nebėra nuolat dirbanti institucija, bet kasmet renkasi į dvi šaukiamas sesijas, kurios 


Ww Lietuvos Valstybės Konstitucija. Vyriausybės žinios, 1928, Nr. 275-1778. 

kartu galėjo trukti iki 6 mėnesių. Be to, prezidentas savo iniciatyva arba trims penk- 
tadaliams Seimo atstovų pasiūlius gavo teisę sušaukti Seimą į nepaprastąją sesiją 
iš anksto numatytiems klausimams spręsti. Seimo sesija arba ir jis pats galėjo būti 
prezidento paleisti pirma laiko, pastaruoju atveju neberizikuojant savo paties postu 
naujos sudėties Seimui susirinkus. 

Labai svarbus buvo Konstitucijos 28 straipsnis, nustatęs, kad terminai pirmajam 
Seimui sušaukti netaikomi, sukūręs teisinį pagrindą beveik dešimtį metų nešaukti 
parlamentinės institucijos ir niekais vertęs visas Seimui skirtas konstitucines nuostatas. 

Seimo galias įstatymų leidyboje ribojo ne tik prezidento veto priimtų įstatymų 
atžvilgiu teisė, šįkart įveikiama ne mažesne kaip dviejų trečdalių balsų dauguma, 
bet ir Vyriausybei arba piliečiams numatyta galimybė inicijuoti referendumą dėl 
Seimo priimto ar atmesto Konstitucijos ir paprasto įstatymo pakeitimo (prezidento 
priimtiems įstatymams panašių ribojimų nenustatyta). 

Konstitucinius prezidento santykius su Ministrų kabinetu apibūdino išsaugota 
nuostata, laikanti prezidentą vienu iš dvinarės Vyriausybės komponentų. Jo viršenybė 
šiame junginyje tapo neabejotina. Prezidentui pavesta pačiam skirti ministrą pirmi- 
ninką ir jį atleisti, pastarojo teikimu — ir kitus ministrus, taip pat paleisti Kabinetą arba 
atskirus ministrus, tam net nereikalaujant Ministrų kabineto atstovo kontrasignacijos. 

Buvo reikalaujama, kad Kabinetas turėtų Seimo pasitikėjimą, tačiau nepasitikėji- 
mui pareikšti dabar jau buvo būtina kvalifikuota (3/5) Seimo atstovų balsų dauguma. 

Seimo rinkimams 1928 m. Konstitucija nustatė tuos pačius visuotinio, lygaus, 
tiesioginio ir slapto balsavimo ir proporcinės rinkimų sistemos reikalavimus, bet 
pakėlė amžiaus cenzą iki 24 metų amžiaus aktyviosios rinkimų teisės subjektams, ir 
iki 30 metų — pasyviosios. Seimas turėjo būti renkamas penkeriems metams. Seimo 
atstovų skaičius, jo priimtų įstatymų skelbimo tvarka ir kai kurie kiti dalykai turėjo 
būti nustatomi įstatymu. 

Atvėrusi plačias galimybes prezidentinei įstatymų leidybai, Konstitucija „įstaty- 
mams tvarkyti ir jų sumanymams ruošti bei svarstyti“ pasirūpino įsteigti pagalbinę, 
iš žymiausių specialistų prezidento skiriamą Valstybės Tarybą. Specialus 1928 m. 
rugsėjo 21 d. įstatymas!“! Valstybės Tarybai pavedė įstatymų projektų rengimą, Mi- 
nistrų kabineto teikiamų įstatymų projektų svarstymą, galiojančių įstatymų tvarky- 
mą ir kodifikacijos projektų rengimą, išvadų apie vykdomosios valdžios aktų neati- 
tiktį galiojantiems įstatymams teikimą. 

Realiai nesančio Seimo teisių, pirmiausia įstatymų leidybos bei biudžetinės 
galios srityse, sutelkimas prezidento rankose ir pastarojo teisė be kontrasignacijos 
paleisti Ministrų kabinetą — tai pagrindinės Konstitucijos nuostatos, Respublikos 
Prezidentą vertusios pagrindine konstitucine institucija. 

1928 metų Lietuvos Valstybės Konstitucija — vienas pirmųjų Europoje konsti- 
tucinių aktų, pasukusių šalies valdymą nuo demokratijos į autoritarizmą. 

Galiojant 1928 m. Konstitucijai, Lietuvoje išleista jos konstitucinei teisei reikš- 
mingų teisės aktų, iš kurių ypač pabrėžtini prezidento išleisti įstatymai, reglamenta- 
vę prezidento, Seimo ir vietos savivaldybės rinkimų tvarką. 


M Valstybės Tarybos įstatymas. Vyriausybės žinios, 1928, Nr. 283-1813. 

Iškart po perversmo prezidentas buvo išrinktas, nuverstiesiems rinkimus boi- 
kotuojant, laikantis 1922 m. Konstitucijos nustatytos tvarkos, bet kiti dveji rinkimai 
(1931 m. ir 1938 m.) jau vyko pagal 1931 m. lapkričio 25 d. paskelbtą Respubli- 
kos Prezidento rinkimų įstatymą!““?, kurio esmę sudarė tai, kad valsčių, miestų ir 
apskričių tarybų bei Klaipėdos krašto apskričių ir miesto seimelių nariai, įtraukti į 
apskrities viršininko sudaromą sąrašą, iš savo tarpo apskrityse turėjo išrinkti nusta- 
tytą skaičių ypatingųjų tautos atstovų, kurie, Ministro pirmininko sukviesti, slaptu 
balsavimu iš ne mažiau kaip dvidešimties tautos atstovų pasiūlytų kandidatų turėjo 
rinkti prezidentą. 

Konstitucijoje numatytų Seimo rinkimų Lietuvos Vyriausybė, nepaisydama vi- 
suomenės reikalavimų, ilgai iš viso neskelbė, prezidentas vienas leido įstatymus ir 
vykdė kitas parlamento funkcijas. Tik 1936 m. kovo 6 d. buvo paskelbtas naujas 
Seimo rinkimų įstatymas'““, formaliai išsaugojęs proporcinę rinkimų sistemą, bet 
nustatęs ne partiniu pagrindu sudarytų, o vietos savivaldybių tarybų teikiamų sąrašų 
ir į juos įtrauktų kandidatų tarpusavio konkurenciją. 

Tradicinį partijų vaidmenį prezidento ir Seimo rinkimuose užleisdama vietos 
savivaldybėms, valdžia pasirūpino savų žmonių vyravimu jose. Tuo tikslu 1931 m. 
gegužės 2 d. Vietos savivaldybės įstatymas!“ apribojo rinkimų teisę ne tik amžiaus 
ir (nauju) sėslumo, bet ir kitais cenzais: savivaldybės mokesčių mokėtojo, valstybės 
ar savivaldybės įstaigų tarnautojo, turinčiojo aukštąjį arba specialųjį žemės ūkio iš- 
silavinimą. Įstatymas įvedė netiesioginius aukštesniųjų grandžių (apskričių) tarybų 
rinkimus. 


3.6. 1938 m. Lietuvos Konstitucija 


Rengiant 1928 m. Lietuvos Valstybės Konstituciją, tautininkų konstitucinės val- 
džios organizacijos koncepcija ir apskritai požiūris į valstybę ir visuomenę dar tik 
kristalizavosi, veikiamas Europoje jau vykusių procesų ir politinių tendencijų, ku- 
rių pagrindą sudarė visuomenės solidarumo arba tautos vienybės siekimas, besire- 
miantis nuostatomis apie tai, kad tautos interesai sutampantys tik tada, kai individai 
paklūsta vienam vadui, o valstybė, siekdama tautos vienybės, privalanti šiuo tikslu 
mobilizuoti visų jos narių pastangas. 

Šių idėjų įgyvendinimo Lietuvoje imtasi ketvirtojo dešimtmečio pradžioje. Kri- 
tikavę demokratiją, neva suskaldžiusią tautą į partijas, jau vien delsimu šaukti Seimą 
atimdami iš jų galimybę įgyvendinti svarbiausią savo funkciją — legaliomis priemo- 
nėmis siekti valdžios, tautininkai per savo Vyriausybę faktiškai įvedė vienpartinę sis- 
temą, kurios įgyvendinimas užbaigtas 1936 m. vasario 6 d., vidaus reikalų ministrui 
paskelbus apie visų politinių partijų, išskyrus tautininkų sąjungą, uždarymą. 

Nelikus opozicinių partijų, suaktyvintos pastangos kurti vadinamąją organi- 
zuotą tautą, įkūnijančią, tautininkų nuomone, tautos vienybę — buvo mėginama 
gyventojus spiesti į valstybės įtaką jaučiančias politines, ekonomines, kultūrines or- 
ganizacijas ir jas suburti į vadinamąją Tautiškojo darbo talką. 

Vyriausybės požiūrį į valstybės ir visuomenės uždavinius atitiko 1935 m. Spau- 
dos įstatymas, nesitenkinęs galimybe drausti laikytos kenksminga medžiagos spaus- 
dinimą, bet ir sankcionavęs jos įpareigojimą privalomai skelbti tam tikrą medžiagą, 
sudarydamas sąlygas net opozicinę spaudą naudoti valstybės interesais, t. y. valdan- 
čiųjų politikai propaguoti. 

Išryškėjo, ypač prasidėjusios ekonominės krizės metais, valstybės kišimosi į ūki- 
nį gyvenimą suaktyvėjimas. 

Naujųjų politinių pažiūrų fone galiojanti 1928 m. Konstitucija greitai pasiro- 
dė pasenusi. Be to, artinosi terminas, iki kurio buvo žadėta tautos atsiklausimu ją 
patikrinti. Tad, užuot rengusis referendumui, imtasi naujos Konstitucijos rengimo. 
Parengta specialios Valstybės Tarybos komisijos ir priimta pagal naują rinkimų įsta- 
tymą sudaryto ir neturėjusio opozicijos Seimo, ji įsigaliojo tų pat metų 1938 m. 
gegužės 12 dieną'“. 

Konstitucija buvo atvirai autoritarinio pobūdžio. Jos 3 straipsnis skelbė: „Lie- 
tuvos Valstybė yra respublika. Jos priešakyje yra Respublikos Prezidentas. Jis vado- 
vauja Valstybei.“ 

Aptariant prezidento padėtį valstybėje, Konstitucijoje taikyta savotiška jo kons- 
titucinių galių klasifikacija, teikiant skirtingą prasmę ir reikšmę „vadovavimui vals- 
tybei“ ir „prezidento galios veiksmams“. 

Svarbiausia respublikos prezidento teise laikytas „vadovavimas valstybei“, ap- 
imantis Konstitucijos nesukonkretintą, bet akivaizdžiai išskirtinę, labiausiai įtaką 
darančią valstybės pagrindams prezidento veiklą. Vadovavimo valstybei prerogatyva, 
apimanti, pasak Konstitucijos, „visą Respublikos Prezidento galią“, buvo laikoma 
ypatinga dar ir ta prasme, jog jos subjektu buvo laikomas tik asmeniškai pats pre- 
zidentas, kitam asmeniui ji galėjo būti perduota tik vieninteliu atveju — prezidento 
pareigybei likus vakuojančia, t. y. pasibaigus jo įgaliojimų laikui arba užimančiajam 
šią pareigybę asmeniui atsistatydinus ar mirus, ir negalėjo pereiti į kito asmens ran- 
kas laikinai — prezidentą pavaduojant, kai jis serga ar išvyksta į užsienį (71 ir 72 str.). 

Reglamentuojant valstybės vadovo kompetencijai priskirtus dalykus — galimus 
„prezidento galios veiksmus“ — Konstitucijoje buvo teigiama, kad prezidentas „re- 
prezentuoja Lietuvos Valstybę, priima svetimųjų valstybių atstovus, skiria Lietu- 
vos Valstybės atstovus ir daro kita, kas Konstitucija ir įstatymais jam pavesta“. Dar 
nurodyta prezidento teisė skirti ir atleisti valstybės kontrolierių ir kitus įstatymų 
nustatytus pareigūnus, jis skelbiamas vyriausiuoju ginkluotųjų pajėgų vadu, taip pat 
galėjo skirti ir atleisti kariuomenės vadą. Kilus pavojui viešajai tvarkai arba valstybės 
saugumui, jam suteikta teisė skelbti nepaprastąjį metą. Prezidentas, Vyriausybei pa- 
siūlius, sprendė mobilizacijos, karo ir taikos klausimus. 

Kardinaliai keitėsi prezidento santykiai su kitomis valstybės institucijomis. 

Prezidentas skyrė Seimo rinkimus. Konstitucijai nustačius dvi Seimo paprastą- 
sias sesijas per metus, prezidentui buvo pavesta jas sušaukti ir suteikta teisė uždaryti 
nesibaigus sesijos laikui. Prezidentui leista savo nuožiūra ar kvalifikuotai Seimo na- 
rių daugumai pareikalavus sušaukti nepaprastąją sesiją ir nustatyti joje svarstytinus 
klausimus, taip pat, net nebaigus tų klausimų svarstyti, ją uždaryti. Prezidentui 


Ww Lietuvos Konstitucija. Vyriausybės žinios, 1938, Nr. 608-4271. 

pavesta išbuvusį kadencijos laiką — 5 metus — Seimą paleisti, taip pat suteikta gali- 
mybė jį paleisti ir anksčiau laiko. 

Seimas neturėjo išimtinės įstatymų leidybos teisės: nustatyta, kad įstatymus, 
Seimo ar jo sesijos nesant, leidžia prezidentas. O ir pačiam Seimui Konstitucija 
pavedė svarstyti ir priimti tik įstatymų projektus, kurie įstatymais tapdavo juos pa- 
tvirtinus ir paskelbus prezidentui (108 str.). Prezidentas galėjo įstatymo projektą 
grąžinti Seimui svarstyti antrą kartą, o jam tą patį projektą absoliučia balsų dauguma 
pakartotinai priėmus, galėjo rinktis — jį skelbti arba Seimą paleisti; veto galėjo būti 
įveiktas tik naujai išrinkto Seimo, jam tą patį įstatymo projektą priėmus. 

Panaši procedūra buvo numatyta prezidentui vetuojant Seimo priimtą Konsti- 
tucijos pakeitimo projektą: šiuo atveju veto galėjo būti įveiktas tik naujam Seimui tą 
patį projektą priėmus kvalifikuota balsų dauguma. 

Prezidentas naudojosi teise ratifikuoti tarptautines sutartis. Ir tik posėdžiaujant 
Seimui, sutartys, keičiančios galiojantį ar įpareigojančios išleisti naują įstatymą, tu- 
rėjo būti pristatomos jam, siekiant ratifikavimui gauti pritarimą. 

Prezidentui taip pat buvo pavesta tvirtinti Seimo priimtą valstybės biudžetą, 
bet, Seimo nesant arba jam iki sesijos pabaigos biudžeto nepriėmus, Vyriausybė 
galėjo jį pristatyti tvirtinti tiesiai prezidentui. 

Tapusį ryškia savarankiška politine figūra prezidentą 1938 m. Lietuvos Konsti- 
tucija pašalino iš Vyriausybės, vykdančios „prezidento jai patikėtą valdžią“, sudėties. 
Dabar Vyriausybę sudarė tik Ministras Pirmininkas ir ministrai, kartu sudarantys 
Ministrų tarybą. Ministrą Pirmininką bei jo pristatymu kitus ministrus skyrė ir at- 
leido prezidentas. 

Prezidentui suteikta teisė savo iniciatyva šaukti Vyriausybės posėdžius, juo- 
se dalyvauti ir pirmininkauti. Į valstybės vadovo kompetenciją įėjo duoti sutikimą 
kelti Ministrui Pirmininkui, ministrui ar valstybės kontrolieriui bylą dėl tarnybinio 
nusikaltimo. 

Tai, kad prezidento aktams, kuriais skiriami ir atleidžiami Ministras Pirmi- 
ninkas ir valstybės kontrolierius, taip pat duodamas sutikimas iškelti jiems bylą, 
Konstitucija nereikalavo Vyriausybės atstovo kontrasignacijos, reiškė Konstitucijos 
sankcionuotą politinę Vyriausybės atsakomybę prezidentui ir reikalavimą turėti jo 
pasitikėjimą. Tuo pat metu Vyriausybė menkai tepriklausė nuo Seimo — Konstituci- 
ja jau neužsiminė apie Seimo pasitikėjimą Vyriausybe, apie teisę reikalauti atsistaty- 
dinimo. Netgi išklausęs ministro pirmininko atsakymą į interpeliaciją ir kvalifikuota 
balsų dauguma atsakymą pripažinęs nepatenkinamu, Seimas galėjo sulaukti iš prezi- 
dento ne ministro pirmininko atleidimo, o paties Seimo paleidimo. Ir tik susirinkęs 
naujos sudėties Seimas, pripažinęs ministro pirmininko atsakymą į tą pačią interpe- 
liaciją esant nepatenkinamą, galėjo prezidentą priversti atleisti ministrą pirmininką. 

Suteikdama prezidentui plačiausias teises, Konstitucija nenumatė jo atstatydi- 
nimo ar nušalinimo nuo pareigų anksčiau laiko ir nurodė, jog prezidentas neatsako 
už savo galios veiksmus, o už kitus veiksmus vadovaudamas valstybei taip pat atsa- 
komybėn negali būti traukiamas. 

Priskirdama prezidentui ne tik Vyriausybę, bet ir Seimą, Konstitucija deklaravo 
valstybės valdžios vieningumą ir vientisumą. Ši nuostata nelietė tik teismo, skelbia- 
mo nepriklausomu ir sprendimus priimančio Lietuvos Respublikos vardu. 

Apibūdindama valstybės ir piliečio santykius, Konstitucija aiškiai pabrėžė vals- 
tybės primatą: „Piliečiui valstybė yra jo paties buvimo pamatas.“ Skyriuje, pava- 
dintame „Piliečių teisės ir pareigos“, apie jas kalbama vienų neatsiejant nuo kitų — 
pilietis naudojasi savo laisve, „visuomet atsimindamas savo pareigas Valstybei“, iš 

Pagrindines piliečių laisves Konstitucija sujungė į „visuomeninio veikimo lais- 
vę“, kurią „valstybė saugo“, kartu žiūrėdama, kad nebūtų veikiama „kenksminga 
valstybei kryptimi', visuomeninė veikla, ypač spaudoje, organizacijose ir susirinki- 
muose, turėjo atitikti ištikimybės valstybei reikalavimą. 

Konstitucija skelbė asmens ir buto neliečiamumą, susižinojimo slaptumą, kil- 
nojimosi ir gyvenamosios vietos pasirinkimo laisvę, leisdama valstybei šias laisves 
varžyti „valstybės saugumo“, „kovos su nusikaltimais“ sumetimais. 

Aktyviam valstybės vaidmeniui ūkio srityje apibūdinti buvo skirtas specialus 
Konstitucijos skyrius „Tautos ūkis“. Čia, greta tradicinės deklaracijos, kad valstybė 
saugo nuosavybės teisę, yra nauja, savininką įpareigojanti nuostata: „Turtas deda jo 
valdytojui pareigą turto naudojimą derinti su Valstybės reikalais.“ Ūkio ir verslo 
sritims numatyta galimybė naudotis funkcine (veikmens) savivalda, tuo pat metu 
skelbiant, kad ūkio ir jo atskirų įmonių veiklą valstybė „prižiūri ir rikiuoja', rūpinasi 
veikliu ūkininkų dalyvavimu tikslingoje ir taisyklingoje žemės ūkio veikloje, tiks- 
lingu pramonės, prekybos bei amatų ūkinių galimybių panaudojimu ir t. t. Konsti- 
tucija nustatė aktyvią valstybės poziciją sprendžiant šeimos ir motinystės, auklėjimo 
ir švietimo, darbo, sveikatos ir socialinio aprūpinimo klausimus. 


4. Lietuvos sovietizacija. Autentiškos Lietuvos 
konstitucinės raidos pertrūkis 


Lietuvos okupacija ir aneksija. Įvykių, dėl kurių Lietuva ilgam išnyko iš po- 
litinio Europos žemėlapio, prologu tapo nusikalstami slaptieji Sovietų Sąjungos ir 
Vokietijos (V. Molotovo ir J. Ribbentropo) 1939 m. rugpjūčio 23 d. ir rugsėjo 28 d. 
sandėriai, kuriais du agresoriai, planuodami užgrobti svetimų suverenių valstybių 
teritorijas, pasidalijo įtakos Vidurio Europoje sritimis. Paskui buvo priimta Lietuvai 
lemtinga 1939 m. spalio 10 d. savitarpio pagalbos sutartis su Sovietų Sąjunga, pagal 
kurią sovietai Lietuvai sugrąžino iš lenkų, prasidėjus Antrajam pasauliniam karui, 
atimtą Vilniaus kraštą, už tai išsireikalaudama teisę jos teritorijoje dislokuoti sovie- 
tines karines bazes. Pagaliau 1940 m. birželio 14 d. Maskvos ultimatumu Lietuvos 
Vyriausybei pareikalauta sudaryti naują jai palankią Vyriausybę, įsileisti į savo teri- 
toriją papildomą sovietų karinį kontingentą ir atiduoti teismui, iškėlus pramanytus 
kaltinimus organizavus pavienių sovietinių kareivų grobimus, vidaus reikalų minis- 
trą ir Valstybės saugumo departamento direktorių. 

Lietuvos Vyriausybei neparėmus prezidento A. Smetonos siūlymo atmesti tarp- 
tautinės teisės požiūriu su valstybės suverenumu nesuderinamus Maskvos reikala- 
vimus, jis pasitraukė į užsienį, pasirašęs oficialų aktą, kuriame, motyvuodamas su- 
negalavimu, remdamasis Lietuvos Konstitucijos 71 straipsniu, pavaduoti save einant 
prezidento pareigas pavedė ministrui pirmininkui A. Merkiui. 

1940 m. birželio 15 d. gausūs SSRS kariuomenės daliniai peržengė Lietuvos 
sieną ir sykiu su jos teritorijoje pagal savitarpio pagalbos sutartį seniau dislokuotais 
daliniais valstybę okupavo. 

Viena tolesnių veiksmų, skirtų Lietuvos valstybei inkorporuoti į Sovietų Sąjun- 
gos sudėtį, ypatybių buvo šio teisei prieštaraujančio reiškinio dangstymas tariamo- 
mis pačių Lietuvos gyventojų iniciatyva ir pastangomis, jų įvykdyta „revoliucija“. 
Įspūdį turėjo sutvirtinti galiojusių pačios Lietuvos teisės aktų tuo tikslu formalus pa- 
naudojimas. Galiojusi 1938 m. Lietuvos Konstitucija, sutelkusi prezidento rankose 
politinės galios maksimumą, taip pat teisę paleisti Seimą, atleisti Ministrų tarybą ir 
sudaryti naują ir net leisti įstatymus, tam buvo ypač tinkama. Tereikėjo pasirūpinti, 
kad esamas prezidentas paklustų okupanto valiai, arba bent kad prezidento „vado- 
vavimo valstybei“ galia oficialiai būtų perduota jo statytiniui. Pirmajam variantui 
atkritus, susirūpinta antrojo įgyvendinimu. 

Prezidento išvykimą į užsienį Konstitucijai labai aiškiai skiriant nuo jo atsistaty- 
dinimo, o jo pavadavimą — nuo pareigų ėjimo, siekiant iš į užsienį pasitraukusio pre- 
zidento atimti jo galias ir jas perduoti okupantų statytiniui, kad naujasis premjeras 
perimtų taip pat ir konstitucines prezidento prerogatyvas, įgalinsiančias jį įgyven- 
dinti sovietų užmačias prieš Lietuvą, visuomenei buvo paskelbtas komunikatas apie 
tai, kad Respublikos Prezidento išvykimą susidariusiomis aplinkybėmis Vyriausybė 
laikanti jo atsistatydinimu ir tuo pagrindu, pagal Konstitucijos 72 straipsnį prezi- 
dento pareigas imasi eiti ministras pirmininkas A. Merkys. Tuo kelias naujai Vyriau- 
sybei sudaryti liko atviras, nors einančiajam prezidento pareigas teko tik formalus 
vaidmuo: Vyriausybės sudėtį padiktavo atvykęs iš Maskvos SSRS užsienio reikalų 
komisaro pavaduotojas V. Dekanozovas, paskirtas SSRS vyriausybės ypatinguoju 
įgaliotiniu Lietuvai, konsultuodamasis su sovietinės pasiuntinybės Lietuvoje parei- 
gūnais bei Lietuvos kompartijos funkcionieriais. Pagal pastarųjų komandą, sudaryti 
Vyriausybę Konstitucijos nustatyta tvarka pavesta J. Paleckiui, paskui patvirtinta jos 
sudėtis. Nuo šiol prezidento pareigas ėmė eiti naujasis premjeras. 

Remiantis atitinkamu 1938 m. Konstitucijos straipsniu, birželio 27 d. einančio- 
jo Respublikos Prezidento pareigas aktu buvo paleistas Seimas. Paskui, naudodama- 
sis konstitucine nuostata, suteikiančia prezidentui, Seimo nesant, teisę pačiam leisti 
įstatymus, einantis šias pareigas J. Paleckis iki liepos 21 d. išleido per keturiasdešimt 
teisinių aktų, nauja dvasia keitusių ir naikinusių atitinkamus nepriklausomoje Lie- 
tuvoje išleistus įstatymus, tarp jų prie policijos nuovadų įsteigta milicija, į „liaudies 
kariuomenę“ pertvarkyta Lietuvos kariuomenė, likviduota Šaulių sąjunga, panai- 
kintas karo komendantų institutas. 

Konstitucijos nuostatomis plačiai pasinaudota darant asmenų pakeitimus vals- 
tybės aparate, šalinant iš jo patriotiškai nusiteikusius arba laikytus nepatikimais 
tarnautojus. Triukšminga komunistinių politinių kalinių iš laisvės atėmimo vietų 
paleidimo kampanija buvo įvykdyta remiantis Konstitucijos nuostata, suteikiančia 
prezidentui teisę dovanoti teismo sprendimu paskirtą bausmę. 

Sovietinių okupantų interesais pasinaudota ne tik 1938 m. Lietuvos Konstitu- 
cijos nuostatomis, bet ir kai kuriais kitais nepriklausomybės laikų įstatymais, tarp 
jų Spaudos ir Draugijų, padėjusiais teisiniu pagrindu uždaryti Lietuvių tautininkų 

sąjungą, kitas lietuviškas visuomenines organizacijas ir jų spaudą, taip pat legalizuoti 
komunistų partiją, jai artimas organizacijas ir jos spaudą. 

Pagrindinį vaidmenį, prisidengus tariama tautos valia, formaliai įteisinant Lie- 
tuvos inkorporavimą į SSRS, sovietinis scenarijus, kaip žinoma, pavedė pseudode- 
mokratinių, kito pasirinkimo nesuteikiančių rinkimų ritualu maskuojamam, o iš 
tikrųjų kompartijos nuožiūra parinktam vadinamajam Liaudies seimui — neva tra- 
dicinei konstitucinei Lietuvos atstovaujamajai institucijai, išsaugojusiai net buvusį 
seimo pavadinimą. 

1940 m. liepos 21 d. „Liaudies seime“ inscenizuotas Lietuvai lemtingų do- 
kumentų, svarbiausia — deklaracijos apie valstybės santvarką ir Lietuvos įstojimo 
į SSRS sudėtį deklaracijos, priėmimas. Neatsižvelgta, kad pagal 1938 m. Lietuvos 
Konstituciją Seimas apskritai tebuvo laikomas pagalbinio pobūdžio institucija, ne- 
kompetentinga Lietuvos valstybės šeimininko ir jos likimo sprendėjo vaidmeniui. 

Lietuvos aneksijos procesą formalizavo SSRS Aukščiausiosios Tarybos 1940 m. 
rugpjūčio 3 d. įstatymas, skelbęs jos įtraukimą į Sovietų Sąjungos sudėtį. Paskui, 
rugpjūčio 25 d., tas pats jos „Liaudies seimas“ priėmė ir pirmąją sovietinę Lietuvos 
„konstituciją“!“*, preliminariai išvakarėse aprobuotą kompartijos Centro komiteto 
Politinio biuro Maskvoje ir skelbusią ją vienu iš Sąjungos subjektų — sąjunginė 
respublika "*", 

1940 m. Lietuvos TSR konstitucija. Sovietinė Lietuvos vadinamoji konsti- 
tucija buvo surašyta visiškai laikantis Sovietų Sąjungos 1936 m. konstitucijos prin- 
cipų ir apskritai jos teksto. Ji įtvirtino Lietuvai iki to buvusias nežinomas valdžios 
institucijas ir visiškai atsisakė Lietuvoje sukauptos konstitucinio reguliavimo patir- 
ties. Naujais, atitinkančiais nusistovėjusią sovietinę tradiciją, buvo pakeisti Lietuvos 
valstybės ženklas, vėliava ir himnas. 

Lietuvos, įvardijamos sąjungine respublika (nors iš tiesų tai buvo okupuota 
valstybė), santykiai su centru „konstitucijoje“ buvo vaizduojami pabrėžtinai laisvi, 
konfederacinio pobūdžio, tariamai pagrįsti visišku Sovietų Sąjungos subjektų su- 
verenumu. Tokia išvada turėjo išplaukti, pirma, iš „konstitucijoje“ (13 str.) įrašytos 
nuostatos apie tariamą Lietuvos susijungimą su kitomis „sąjunginėmis respubliko- 
mis“ tam tikrais tikslais — dėl savitarpio pagalbos ekonominėje, politinėje ir gynybos 
srityse; antra, ten pat buvo skelbiama apie Lietuvos, kaip Sąjungos narės, deleguotą 
centrui atributinę (tiksliai nustatytą) kompetenciją, visą likusią valstybinę valdžią 
pasilaikant sau, „visiškai“ išlaikant „savo suverenines teises“; trečia, itin reikšmingas 
šia prasme būtų jokio realaus pagrindo neturintis „konstitucijos“ 15 straipsnis, pagal 
kurį Lietuva, kaip sąjungos narė, „pasilaiko sau teisę“ iš jos „laisvai“ pasitraukti. 

Visos šios neva konstitucinio lygmens nuostatos teturėjo propagandinį pobū- 
dį, jų tikslas — duoti pagrindą žodžiais Sovietų Sąjungą skirti nuo carinės Rusijos 
imperijos, viešai vertintos kaip „tautų kalėjimas“. Realus padėties dviprasmiškumas 
plaukė jau iš sąjunginės 1936 m. konstitucijos, skelbusios aiškią federacijos viršeny- 


W Lietuvos Tarybų Socialistinės Respublikos Konstitucija (Pagrindinis Įstatymas). Vilnius: Lietuvos 

bę savo subjektų atžvilgiu: pasak jos, Sovietų Sąjungos įstatymai turėjo galią visoms 
respublikoms, pastarųjų įstatymai, prieštaraujantys sąjunginiams, skelbti neturin- 
čiais galios; reikalavimas, kad „respublikų konstitucijos“ atitiktų sąjunginę, nepaliko 
vietos respublikų konstitucinei kūrybai. 

„Konstitucine“ grandimi, sovietinę Lietuvą, kaip ir kitas vadinamąsias sąjungi- 
nes respublikas, siejančia su Sovietų Sąjunga, buvo trisdešimt penki jos deputatai 
dvejų rūmų Sovietų Sąjungos Aukščiausiojoje Taryboje (dešimt atsižvelgiant į res- 
publikos gyventojų skaičių, Sąjungos taryboje ir dvidešimt penki vienodai visoms 
„sąjunginėms respublikoms“ Tautybių taryboje), renkami ketveriems metams, vie- 
nu metu visoje Sovietų Sąjungoje. 

„Konstitucija“ Lietuvą skelbė socialistine darbininkų ir valstiečių valstybe, kons- 
tatavo dvarininkų ir kapitalistų valdžios nuvertimą ir proletariato diktatūros įvedimą. 

„Konstitucija“ nustatė, jog aukščiausiasis valstybinės valdžios organas Lietuvo- 
je, vienintelis įstatymų leidėjas yra Lietuvos TSR Aukščiausioji Taryba, renkama 
ketveriems metams ir dirbanti sesijomis, kurių per metus numatytos dvi. Tarybos 
renkamam ir jai atskaitingam Lietuvos TSR Aukščiausiosios Tarybos Prezidiumui 
pavesta šaukti Tarybos sesijas, aiškinti Lietuvos TSR įstatymus, pačiam leisti įsakus, 
kontroliuoti vykdomosios valdžios leidžiamų aktų atitiktį įstatymams ir atlikti kai 
kurias kitas funkcijas. Aukščiausiuoju vykdomuoju ir tvarkomuoju valstybinės val- 
džios organu respublikoje buvo Lietuvos TSR Liaudies komisarų taryba (1946 m. 
perorganizuota į Ministrų tarybą), sudaroma Aukščiausiosios Tarybos, jai atsakinga 
ir atskaitinga. 

Teisingumą pagal „konstituciją“ vykdė Lietuvos TSR Aukščiausiasis teismas, 
apskričių ir liaudies teismai, taip pat specialūs TSRS teismai, steigiami TSRS Aukš- 
čiausiosios Tarybos. Aukščiausiąjį teismą penkeriems metams rinko respublikos 
Aukščiausioji Taryba. Ypatinga vieta teisingumo vykdymo organizacijoje skirta 
prokuratūrai, vadovaujamai respublikos prokuroro, kurį septyneriems metams skyrė 
Sovietų Sąjungos generalinis prokuroras. 

Vietose valdžios organais buvo vietinės tarybos ir jų formuojami vykdomieji 
komitetai. 

Ekonominį Lietuvos pagrindą, pagal „konstituciją“, sudarė socialistinė ūkio sis- 
tema ir socialistinė gamybos įrankių bei priemonių nuosavybė; nustatytos valstybinė 
ir kooperatinė socialistinės nuosavybės formos. 

Numatyta leisti privatinį pavienių valstiečių ūkį, smulkias privatinės pramonės ir 
prekybos įmones. Tik vėliau, po priverstinės masinės kaimo kolektyvizacijos ir kitų 
valstybės priemonių ekonomiką pavykus sutelkti valstybės rankose, komunistinė va- 
dovybė paskelbė apie neva Lietuvoje pasiektą vientisą socializmo viešpatavimą, galu- 
tinai panaikintą žmogaus išnaudojimą. Ši „istorinė pergalė“ buvo atspindėta 1951 m. 
gruodį padarytose konstitucijos pataisose: konstatuotas privatinės nuosavybės panai- 
kinimas, kooperatinės kolūkinės nuosavybės įtvirtinimas ir kai kurie kiti dalykai. 

„Konstitucijos“ VIII skyrius skirtas piliečių teisėms ir laisvėms — teisei į dar- 
bą, poilsį, medžiaginį aprūpinimą, mokslą, čia skelbiama moterų lygybė su vyrais, 
Bažnyčios atskyrimas nuo valstybės, žodžio, spaudos, susirinkimų ir mitingų, gatvių 
eisenų ir demonstracijų laisvės. Teigiama asmens ir buto neliečiamybė, susirašinė- 
jimo slaptumas. 

Labai reikšmingas, niekais vertęs Lietuvos sovietinės 1940 m. „konstitucijos“ 
formalias demokratinio pobūdžio nuostatas, buvo jos 98 straipsnis, kartojęs atitinka- 
mą vadinamosios Stalino konstitucijos nuostatą, kad visuomeninėms organizacijoms 
Lietuvoje, kaip ir Sovietų Sąjungoje, leidžiama funkcionuoti atsižvelgiant į darbo 
žmonių interesus, ugdant liaudies masių organizacinę saviveiklą bei politinį aktyvu- 
mą, kad visų visuomeninių ir valstybinių organizacijų „vadovaujančiu branduoliu“ 
esanti kompartija — komunistų partija, „priešakinis darbo žmonių būrys“ Ši vadina- 
mojoje konstitucijoje išreikšta nuostata komunistų partijai skyrė išskirtinę vadovau- 
jamąją funkciją, tiesa, įsakmiai dar nefiksuojamą (tai padaryta antrojoje sovietinėje 
1978 m. Lietuvos „konstitucijoje“ ). 

Svarbiausia politine priemone, sovietinėje sistemoje turėjusia užtikrinti demo- 
kratiškiausiomis laikytų institucijų veiklos sutapimą su kompartijos linija, buvo poli- 
tiniai rinkimai, tiksliau, viena tų rinkimų stadija — kandidatų kėlimas. 

Reglamentuojant rinkimų teisę buvo skelbiama, kad visų lygių, pradedant 
Aukščiausiąja ir baigiant apylinkių, „darbo žmonių“ deputatų tarybos yra renka- 
mos visuotinės, lygios ir tiesioginės rinkimų teisės pagrindu, slaptai balsuojant, net 
nustatytasis rinkėjų amžiaus cenzas (18 metų) tais laikais buvo neįprastai žemas. 
Vis dėlto kandidatų iškėlimo teisę „konstitucija“ monopolizavo visuomeninėms or- 
ganizacijoms ir draugijoms, griežtai prižiūrint (tiksliau — diktuojant) kompartijai. 
Kadangi rinkimai vyko išimtinai pagal kandidatų sąrašus, neturint alternatyvų, net 
pripažintais demokratiniais rinkimų principais formaliai besiremiantis balsavimas 
negalėjo daryti įtakos jų rezultatams. 

Nors visų lygių tarybų asmenines sudėtis per rinkimus parinkdavo kompartija, 
konstitucija numatė dar ir atsarginę apsidraudimo nuo netinkamų asmenų renka- 
mosiose institucijose priemonę — imperatyvinį mandatą, teikiantį rinkėjams galimy- 
bę bet kuriuo metu atšaukti savo išrinktąjį. 

Visa apimanti kompartijos vadovaujamoji funkcija iš esmės reiškė, jog ji ne tik 
vairavo sovietinę visuomenę ir valstybę, bet ir neutralizavo, netgi faktiškai naikino 
laikytą konstitucine vadinamosios sąjunginės respublikos autonomiją. Juolab kad 
Lietuvos komunistų partija tebuvo organinis Sovietų Sąjungos komunistų partijos 
darinys ir faktiškasis okupuotos Lietuvos reikalų tvarkymas bei apskritai likimas 
telkėsi pastarosios politinio biuro, jos sekretoriato rankose. 


5. Lietuvos pasipriešinimas sovietiniam okupaciniam režimui 
1940—1941 ir 1944—1990 metais 


Lietuvos pasipriešinimas sovietinei okupacijai ir aneksijai bei kova dėl nepriklauso- 
mybės atkūrimo vyko 1940—1941 ir 1944—1990 metais. Jo formas, taktiką ir stra- 
tegiją lėmė 1941—1945 m. SSRS karas su Vokietija ir po jo vykstantys pasaulio bei 
SSRS pokyčiai; pagal tai pasipriešinimas skirstomas į 1940—1941 m. laikotarpio 
pasipriešinimą, Lietuvos partizaninį karą (1944—1953 m.) ir neginkluotą (pilietinį, 
disidentinį) pasipriešinimą (1954—1990 m.). 

Pasipriešinimas 1940—1941 metais. 1940 m. birželio 15 d. SSRS okupavus 
ir aneksavus Lietuvos valstybę, lietuvių visuomenė dėl teisėtos valdžios atsisakymo 
priešintis buvo dezorganizuota. Okupantai, įvedę totalitarinį komunistinį režimą, 
siekė Lietuvą integruoti į SSRS ir prievarta įtvirtinti savo valdžią. Prasidėjo Lietuvos 

gyventojų areštai, kalinimas, trėmimai, Lietuvos sovietinimas, kolonizavimas ir ru- 
sifikavimas. Gaivališkai kilę pirmieji pasipriešinimo veiksmai buvo nepaklusnumas 
SSRS okupacijos įstatymams ir įsakymams, Lietuvos diplomatai atsisakė paklusti 
marionetinei J. Paleckio vyriausybei. 

Jau 1940 m. liepą pradėjo kurtis organizuoto nelegalaus pasipriešinimo bran- 
duoliai. 1940 m. rugsėjį Romoje įkurtas Lietuvos tautinis komitetas (pirmininkas 
E. Galvanauskas), lapkričio 17 d. Berlyne — slaptas koalicinis Lietuvių aktyvistų 
frontas (LAF; vadovas K. Škirpa). Lietuvoje pogrindį sudarė iš įvairių visuomenės 
sluoksnių 1940 m. nuo rugpjūčio iki gruodžio mėn. sukurti nelegalūs būreliai ir 
grupės. Majoro V. Bulvičiaus vadovaujama kariškių ir civilių grupė, Kaune — VDU 
studentų grupė tapo vadovaujančiais pasipriešinimo štabais. Iki 1941 m. pavasario 
Lietuvoje iš karių, buvusių šaulių ir jaunimo buvo sukurtas slaptas pasipriešinimo 
organizacijų tinklas, sukaupta ginklų, buvo leidžiama nelegali literatūra, atsišauki- 
mai. Pogrindžio dalyviai ėmė rengtis antisovietiniam sukilimui, kai prasidės Vo- 
kietijos ir SSRS karas. Sukilimo tikslas — atkurti nepriklausomą Lietuvos valstybę. 
1941 m. birželio 22 d. kilus SSRS ir Vokietijos karui ir Vokietijos kariuomenei per- 
žengus okupuotos Lietuvos sieną prasidėjo antisovietinis Birželio sukilimas. Kaune 
buvo sudaryta J. Ambrazevičiaus (Brazaičio) vadovaujama Lietuvos laikinoji vyriau- 
sybė. Įsiveržusi Vokietijos kariuomenė daugelyje Lietuvos vietų (Kaune, Vilniuje, 
Ukmergėje ir kitur) jau rado sukilėlių atkurtą vietos valdžią. Kita vertus, nacistinės 
Vokietijos valdžia nepripažino nei Lietuvos nepriklausomybės, nei Laikinosios vy- 
riausybės ir Lietuvoje įvedė okupacinį režimą. 

Lietuvos partizaninis karas 1944—1953 metais. 1944 m. vasarą ir rudenį 
didžiąją Lietuvos dalį užėmė sovietinė kariuomenė. Lietuvoje vėl buvo įtvirtintas 
sovietinis okupacinis režimas. Be NKVD kariuomenės, SSRS okupaciniam reži- 
mui Lietuvoje įtvirtinti buvo įkurtas VKP(b) Lietuvos biuras (veikė nuo 1944 m. 
lapkričio iki 1947 m. kovo mėn.; pirmininkavo M. Suslovas, V. Ščerbakovas), pasi- 
telkta sovietinė nomenklatūra ir SSRS represinės institucijos. VKP(b) Lietuvos biu- 
rui vadovaujant buvo sukurtas LTSR NKVD NKGB centrinis aparatas ir apskričių 
bei valsčių skyriai. Specialiosios tarnybos sukūrė platų šnipų ir agentų tinklą. Nuo 
1944 m. vidurio imta formuoti stribų dalinius. Skirtingai negu 1940 m., Lietuvos 
visuomenė į antrąją sovietinę okupaciją reagavo masiniu pasipriešinimu ir partiza- 
niniu karu. Skiriami trys partizaninio karo laikotarpiai, bet dėl jų ribų nėra vienos 
tyrinėtojų nuomonės: vieni skiria 1944—1945 m., 1946—1949 m., 1950—1953 m. 
laikotarpius, kiti — 1944—1946 m. vasaros, 1946 m. vasaros—1948 m., 1949—1953 m. 
pavasario laikotarpius. 

Partizaninis karas 1944—1945 metais. 1944 m. antrojoje pusėje prasidėjo 
didelio masto partizaninio karo organizavimo, partizanų būrių, rinktinių ir apygar- 
dų kūrimo, didelių kautynių su okupantų kariuomene laikotarpis. 1944 m. liepos 
26 d. SSRS karinė valdžia paskelbė Lietuvos vyrų mobilizaciją į SSRS kariuomenę. 
Iš numatytų 25 000 šauktinių registruotis atvyko tik apie 5 000. Nepaklusę šauki- 
mui vieni slapstėsi namuose, kiti pradėjo telktis miškuose į būrius, ieškoti ryšių su 
partizanais. NKVD kariuomenė, SMERŠ (karo žvalgyba) ėmė gaudyti, žudyti be- 
sislapstančius beginklius vyrus. Baudžiamosios operacijos vykdytos masiškai. Nuo 
1944 m. liepos iki gruodžio mėn. Lietuvoje buvo sulaikyta apie 53 000 žmonių, 

iš jų 13 169 suimti. Po NKVD kariuomenės vykdomų baudžiamųjų operacijų 
(1944—1945 m. nužudyta 12 213 Lietuvos gyventojų, iš kurių trečdalis ar net pusė 
buvo beginkliai civiliai) vis daugiau vyrų patraukė į miškus pas partizanus. Partiza- 
nų kovos vyko beveik visoje Lietuvoje. Su NKVD kariuomenės daliniais kaudavosi 
daugiausia dideli (100—300 žmonių) partizanų būriai. Antai 1945 m. gegužės 17 d. 
Kalniškės mūšyje miške (Simno vlsč.) su NKVD pajėgomis kovėsi 80—120 parti- 
zanų. Dideli partizanų būriai pajėgė ne tik kautis su gausiomis sovietų pajėgomis, 
bet ir kontroliuoti kaimus, mažesnius miestelius, užimti valsčių centrus. 1944 m. 
antrojoje pusėje partizanai puolė 17 valsčių centrus. Puolimai buvo skirti apsaugoti 
gyventojus nuo prievartinės mobilizacijos, turto ir mokesčių rekvizavimo, išlaisvinti 
suimtuosius. Užpuolę miestelius ir išlaisvinę suimtuosius, partizanai sunaikindavo 
gyventojų sąrašus, mokesčių ir nepriemokų dokumentus, mobilizacijos į SSRS oku- 
pacinę kariuomenę raštus ir kitus dokumentus, bausdavo aršiausius enkavėdistus, 
stribus bei sovietinės valdžios aktyvistus. Partizanų kariniai veiksmai kėlė gyventojų 
nuotaiką ir viltį, kad sovietiniai okupantai bus išvyti. 1945 m. vasarą pradėta vengti 
atvirų kautynių su didesnėmis, gerai ginkluotomis sovietinių okupantų pajėgomis, 
nes dėl didelio partizanų sutelkimo vienoje vietoje vien 1944—1945 m. žuvo apie 
pusę visų 1944—1953 m. žuvusių partizanų. Imta keisti kovos taktiką — stovyklauti ar 
judėti skyriais po 5—10 žmonių, slėptis bunkeriuose ir slėptuvėse. Sovietiniai oku- 
pantai irgi pakeitė represijų ir persekiojimo būdus: miškų šukavimus ir kaimų kratas 
derino su pasalomis pamiškėse, slėptuvės stengėsi susekti per agentus ir šnipus. 
Partizaninis karas 1946—1949 metais. 1946 m. prasidėjo didžiausio par- 
tizaninio karo aktyvumo, karinių struktūrų, bendros politinės ir karinės vadovy- 
bės kūrimo laikotarpis. Lietuva buvo suskirstyta į karinius teritorinius vienetus. 
Jų struktūra (ne visur vienoda): skyrius (iki 10 žmonių), būrys (vidutiniškai 2— 
3 skyriai), batalionas, arba grupė, kuopa, tėvūnija (vidutiniškai 2—3 būriai), rinktinė 
(vidutiniškai 3—7 kuopos arba tėvūnijos), apygarda (vidutiniškai 2—3 rinktinės), sri- 
tis (vidutiniškai 2—3 apygardos). 1946—1948 m. apygardos sujungtos į sritis: 1946 m. 
balandį iš Tauro apygardos (Suvalkijoje) ir Dainavos apygardos (Dzūkijoje) įkurta 
Pietų Lietuvos sritis (dar vadinta Nemuno sritimi), 1947 m. gegužę iš Didžiosios 
Kovos, Vyčio, Vytauto apygardų ir Algimanto apygardos — šiaurės Rytų Lietuvos sri- 
tis (Kalnų sritis, Karaliaus Mindaugo sritis), 1948 m. birželį iš Kęstučio apygardos, 
Prisikėlimo apygardos ir Žemaičių apygardos — Vakarų Lietuvos sritis (Jūros sritis). 
Lietuvos partizanai, arba laisvės kovotojai (taip jie dažnai vadinosi), buvo or- 
ganizuoti kaip reguliarioji kariuomenė: vadovavosi statutais, įsakymais, teisės aktais. 
Partizanų veiklą reglamentavo apygardų Drausmės nuostatai, baudžiamieji statutai ir 
kt. norminiai dokumentai. Buvo sukurta vadų institucija, įsteigti kariniai laipsniai, 
apdovanojimai. Partizanų vadovybė konstatavo, kad nuo 1940 m. birželio 15 d. Lie- 
tuvoje įvesta karo padėtis, partizaniniai junginiai toliau plėtoja okupantų sunaikintos 
Lietuvos Respublikos kariuomenės tradicijas ir yra būsimos laisvos valstybės kariuo- 
menės užuomazga. Buvo griežtai kovojama su girtavimu, chuliganizmu, banditiz- 
mu, vagystėmis, plėšikavimu, išdavystėmis, įsakymų nevykdymu, savanaudiškumu:. 
Vis dėlto partizanai neišvengė klaidų, buvo ir nepagrįstai nužudytų civilių žmo- 
nių. Nusikaltimus dažnai darė ir partizanų vardu veikę plėšikai bei kiti kriminaliniai 
nusikaltėliai, pavieniai besislapstantys ginkluoti asmenys ir partizanais apsimetę so- 

vietinio saugumo agentai smogikai. Įvykdytus kriminalinius nusikaltimus sovietų 
propaganda taikė visiems partizanams šmeižti ir kaltinti. Maisto produktų partiza- 
nai gaudavo iš rekvizicijų ir gyventojų aukų. Sėkmingam partizaniniam karui tęsti 
vienas svarbiausių uždavinių buvo ne tik centralizuoti karines formuotes, bet ir 
sudaryti vyriausiąją karinę ir politinę vadovybę. Reikėjo paneigti okupantų klasto- 
tes, kad esą kovojama su pavienėmis banditų gaujomis. Lietuvos partizanų vyriau- 
siąją vadovybę kurti ėmėsi stipri Jungtinė Kęstučio (vėliau — Kęstučio) apygarda. 
Jos naujasis vadas J. Žemaitis (Vytautas) rėmėsi idėja, kad tik kovojantys partizanai 
gali vadovauti pogrindžiui. 1949 m. vasario 2—22 d. Prisikėlimo apygardos štabo 
bunkeryje Mėnaičiuose (Radviliškio apylinkės) vyko Lietuvos partizanų vadų su- 
važiavimas. Jame buvo įsteigtas Lietuvos Laisvės Kovos Sąjūdis (LLKS) — vyriausioji 
partizanų politinė ir karinė organizacija. Sudaryta LLKS Taryba ir jos prezidiumas. 
LLKS Taryba sovietinės okupacijos laikotarpiu laikoma aukščiausiuoju politiniu 
tautos organu, Lietuvos vyriausybe pogrindyje, vadovaujančia politinei ir karinei 
išlaisvinimo kovai. Suvažiavime LLKS Tarybos prezidiumo pirmininku ir laikinuoju 
Ginkluotųjų pajėgų vadu išrinktas J. Žemaitis pabrėžė, kad LLKS svarbiausias užda- 
vinys — parengti tautą lemiamam išsilaisvinimui, kartu ją išsaugoti. Pasipriešinimo 
politinė programa išdėstyta Lietuvos Laisvės Kovos Sąjūdžio 1949 m. vasario 16 d. 
deklaracijoje (smulkiau žr. p. 111—114). 

Partizaninis karas 1950—1953 metais. 1950 m. prasidėjo partizaninio karo 
slopimas, ginkluotų dalinių ir junginių nykimas. Partizanų materialinę bazę pa- 
kirto masiniai trėmimai ir prievartinė kolektyvizacija. Sovietinis saugumas sukūrė 
visuotinę sekimo, skundų, įtarinėjimų sistemą. Dėl stiprėjančio MVD-MGB teroro 
mažėjo rėmėjų: pasipriešinimui trukdė labai suaktyvėjusi MGB agentų, šnipų bei 
informatorių veikla, dažnėjančios išdavystės. 1952—1953 m. buvo sunaikinti sričių, 
apygardų ir rinktinių štabai, žuvo arba buvo suimta apie 150 kovotojų, 1953 m. ge- 
gužę suimtas LLKS Tarybos prezidiumo pirmininkas J. Žemaitis, 1956 m. — Gink- 
luotųjų pajėgų vadas A. Ramanauskas (abu sušaudyti). 

Partizaninio karo padariniai. Lietuvių tautos pasipriešinimo sovietiniam 
okupaciniam režimui aukščiausia forma buvo partizaninis karas su SSRS. Šis karas 
nebuvo nei klasių kova, nei pilietinis karas (taip teigė oficialūs sovietų ideologai), tai 
buvo tautos laisvės kovos. Į pasipriešinimą komunistiniam okupaciniam režimui buvo 
įsitraukę įvairių sluoksnių gyventojai, ištisos šeimos. Apytikriais skaičiavimais, 80— 
85 proc. partizaninio karo dalyvių sudarė mažažemių ir vidutiniokų valstiečių vaikai. 

Į partizanus ėjo tarnautojai, mokytojai, studentai, moksleiviai, medikai, kunigai. 
Kelios dešimtys mokytojų buvo partizanų sričių, apygardų, rinktinių vadai, štabų 
darbuotojai, žymūs kovotojai. Partizanų daliniuose buvę kunigai, kapelionai rūpinosi 
karių sielovada. Labai svarbi buvo moterų ryšininkių, gailestingųjų seselių pagalba. 

1944—1953 m. su ginklu kovojo ne mažiau kaip 50 000 žmonių (kitais duo- 
menimis, 60 000 ar dar daugiau); dar 50 000 buvo nelegalių organizacijų nariai, 
partizanų ryšininkai, rėmėjai. Partizanavimo trukmė buvo 2—3 metai. Dauguma 
žuvusiųjų — jaunesni kaip 22 metų. 1944—1953 m., LTSR MGB duomenimis, žuvo 
apie 20 000 ginkluoto pasipriešinimo dalyvių (manoma, iš nužudytų ir partizanams 
priskirtų žmonių 30—50 proc. buvo civiliai, dažniausiai nuo mobilizacijos į SSRS 
kariuomenę besislapstantys vyrai). LTSR MGB duomenimis, nuo 1944 m. liepos 

15 d. iki 1953 m. spalio 25 d. nuo partizanų antpuolių, kautynėse bei susirėmimuose 
žuvo apie 12 900 žmonių, iš jų: apie 3 000 NKVD kareivių, stribų, sovietinio saugu- 
mo bendradarbių, apie 2 300 ginkluotų sovietinių ir partinių aktyvistų. Ginkluotas 
pasipriešinimas parodė Vakarų šalims, kad Baltijos šalys siekia išsivaduoti iš okupantų 
ir atkurti nepriklausomas valstybes. Iš visų SSRS okupuotų šalių lietuvių tauta (ir 
ukrainiečiai) ginklu kovojo atkakliausiai ir ilgiausiai (10 m.). Partizanų kovos (Lat- 
vijoje ir Estijoje jos buvo silpnesnės ir gerokai mažiau kovotojų) — viena svarbių 
priežasčių, neleidusių labiau kolonizuoti ir rusinti Lietuvos; kaimas išliko lietuviškas. 
Partizaninis karas davė impulsą ir teikė jėgų neginkluotam pasipriešinimui. 

Neginkluotas pasipriešinimas 1954—1990 metais. Paaiškėjus, kad SSRS 
okupacija bei komunistinis režimas įsitvirtino ilgam ir jo įveikti ginkluotu būdu ne- 
įmanoma, pakito pasipriešinimo taktika — pereita prie neginkluoto pasipriešinimo, 
kuris daugiausia reiškėsi nelegalia ir dvasine intelektine veikla. Po J. Stalino mirties 
(1953), N. Chruščiovui tapus SSKP CK I sekretoriumi, prasidėjo reformų ir dalinio 
komunistinio režimo švelninimo, vadinamasis atšilimo, laikotarpis. Nors palengva 
ir buvo atsisakoma kai kurių smurtinių valdymo metodų, tai nepakeitė totalitari- 
nės sovietinės sistemos pagrindų. Nepakito ir okupuotos bei aneksuotos Lietuvos 
politinė padėtis. Tęsėsi lietuvių tautos (taip pat ir kitų SSRS pavergtų tautų) tero- 
ras ir persekiojimai: pažeidinėtos žmogaus teisės, persekioti kitamaniai ir tikintieji, 
gniaužta tautinė savimonė bei mentalitetas. Buvo rusinama Lietuva, klastojama jos 
istorija, trukdoma humanitarinių mokslų, ypač lietuvių kalbos ir literatūros, plėtra, 
nebuvo laisvos spaudos, griežtai blokuojama iš Vakarų skleidžiama radijo ir kita in- 
formacija, brukama marksistinė-lenininė ideologija ir prievartinis ateizmas. 

1956 m. N. Chruščiovo pusiau viešai pasmerktas Stalino asmens kultas, Vengri- 
jos revoliucija ir Poznanės darbininkų sukilimas (1956) lėmė naują pasipriešinimo 
pakilimą. 1954—1960 m. veikė 108 nelegalios jaunimo pasipriešinimo organizacijos 
ir grupės, kuriose buvo iki 700 narių. 1955—1958 m. KGB susekė ir nuteisė net 
61 nelegalios grupės 226 narius, daugiausia jaunimą, dėl antikomunistinių atsi- 
šaukimų platinimo, tautinės vėliavos kėlimo, Vėlinių susibūrimų prie Lietuvos ka- 
rių, partizanų kapų. Pogrindinės organizacijos veikė mokslo įstaigose, mokyklose ir 
įmonėse. Į pasipriešinimą įsitraukė Sibiro tremtiniai ir buvę politiniai kaliniai lietu- 
viai, apie 1955—1956 m. paleisti iš sovietinių lagerių bei tremties ir grįžę į Lietuvą. 

Politiniai įvykiai Čekoslovakijoje (1968 m. Prahos pavasaris) davė impulsą stip- 
resniam pasipriešinimui ir Lietuvoje. Lietuvoje plito įvairiais būdais dauginami 
A. Solženicyno kūriniai, akad. A. Sacharovo pareiškimai. Lietuvą sukrėtė KGB per- 
sekioto kalbininko prof. J. Kazlausko neaiškios mirties (1970 10 08) aplinkybės, 
protestuojančio prieš sovietinį režimą R. Kalantos susideginimas 1972 m. gegužės 
14 d. Kaune, per jo laidotuves ir po jų kilusios masinės demonstracijos, išvaikytos 
jėga. 1972 m. vasarį į JT generalinį sekretorių K. Waldheimą, o per jį į SSKP CK 
generalinį sekretorių L. Brežnevą dėl tikėjimo, katalikų spaudos laisvės varžymo 
memorandumu kreipėsi 17 000 Lietuvos tikinčiųjų. Geriausiai organizuota ir di- 
džiausią įtaką pasipriešinimui turėjo savilaidė Lietuvos Katalikų Bažnyčios kronika 
(LKBK; 1972—1989 m.). KGB, ieškodama LKBK, 1973 m. darė masines kratas, 
suiminėjo kitamanius, bet pasipriešinimo nepalaužė. Maždaug nuo 1960 m. pasi- 
priešinimas įgijo kitą formą (kartais netiksliai vadinamą disidentine) — žmogaus ir 


— 108 —— 


II skyrius 


tautos teises imta ginti remiantis SSRS teisiniais aktais. Lietuvai poveikį darė Rusi- 
jos disidentai, su kuriais apie 1970 m. buvo užmegzti ryšiai. Pasipriešinimo veikėjai 
pirmiausia siekė tautinių politinių tikslų — atkurti nepriklausomą Lietuvos valstybę. 
Po A. Sniečkaus mirties (1974 01 22) pasipriešinimas stiprėjo. Ilgalaikiu demokrati- 
nių jėgų ideologiniu ginklu prieš sovietinį režimą tapo Helsinkio pasitarimas, kurio 
Baigiamąjį Aktą ir Helsinkio deklaraciją 1975 m. pasirašė ir SSRS. Aktu iškilmingai 
pasižadama ginti žmogaus ir tautų teises. 

Į 1975 m. gruodžio 9—12 d. Vilniuje vykusį Maskvos disidento S. Kovaliovo 
teismą atvyko Rusijos pasipriešinimo sąjūdžio įkvėpėjas A. Sacharovas, stiprėjo tarp- 
tautiniai ryšiai, plėtėsi B. Gajausko, V. Lapienio, kun. S. Tamkevičiaus, A. Terlecko 
veikla. 1976 m. lapkričio 25 d. Vilniuje pasiskelbė veikianti Lietuvos Helsinkio grupė 
(LHG), kurią organizavo V. Petkus. Nors LHG veikė viešai, jos nariai buvo perse- 
kiojami, jiems inkriminuojami įvairūs kriminaliniai nusikaltimai. Vietoj nuteistųjų 
ar žuvusiųjų į LHG stojo nauji. KGB surengė pasipriešinimo veikėjų G. Iešmanto, 
P. Pečeliūno, V. Skuodžio ir kt. teismus. Atkurti nepriklausomą Lietuvos valstybę, 
ugdyti žmonių tautinę, religinę, politinę savimonę ypač siekė Lietuvos laisvės lyga 
(LLL, įkurta 1978; iniciatorius ir vadovas A. Terleckas). Platinamuose lapeliuo- 
se, leidiniuose LLL viena pirmųjų viešai paskelbė slaptuosius SSRS ir Vokietijos 
1939 m. protokolus, jos iniciatyva 1987 m. rugpjūčio 23 d. surengtame pirmajame 
per SSRS okupaciją ir aneksiją viešame mitinge prie A. Mickevičiaus paminklo 
Vilniuje reikalauta panaikinti Molotovo—Ribbentropo paktą, atkurti nepriklausomą 
Lietuvos valstybę, išvesti SSRS kariuomenę. 

Tarp labiausiai persekiojamų, engiamų organizacijų per SSRS okupaciją buvo 
Bažnyčia ir tikintieji. Kas antras ar trečias lietuvis kunigas nubaustas, buvo nužudytų, 
nuteistų, ištremtų; kunigus teisė net už tai, kad jie mokė vaikus tikėjimo tiesų. Sie- 
kiant ginti tikinčiųjų teises ir Katalikų bažnyčią, skleisti informaciją apie jos persekio- 
jimą 1978 m. lapkričio 13 d. įsteigtas Tikinčiųjų teisėms ginti katalikų komitetas (įkūrė 
kunigai J. Kauneckas, A. Svarinskas, S. Tamkevičius, V. Vėlavičius, J. Zdebskis). 

Visos pasipriešinimo organizacijos turėjo savo nelegalią spaudą. Lietuvių nele- 
gali spauda buvo gausiausia tarp visų SSRS tautų. 1976 m. ėjo 8 pogrindiniai peri- 
odiniai leidiniai, 1979 m. — 14, 1982 m. — 13. Išleista knygų, brošiūrų, atsišaukimų. 
Už jų rengimą ir platinimą sovietinė valdžia ir KGB žmones persekiojo, teisė; buvo 
skiriama 2—12 m. kalėjimo, lagerio, tremties. Dalyje pogrindžio spaudos buvo ke- 
liama Lietuvos nepriklausomybės ir valstybingumo atkūrimo idėja ir jos gynimas. 
Nelegali spauda, patekusi į Vakarus, ne tik žadino domėjimąsi pavergta Lietuva, bet 
ir padėjo geriau pažinti SSRS, jos vadovybės skleidžiamą propagandą ir demagogiją, 
tikėjimo ir kitų žmogaus teisių pažeidimus, geriau suvokti lietuvių tautos siekius. 

1985 m. kovą SSKP ir SSRS vadovu tapęs liberalesnis pokario kartos komu- 
nistas M. Gorbačiovas paskelbė pertvarką. SSRS, apimta didelės socialinės, ekono- 
minės, politinės ir moralinės krizės, sparčiai iro. Intelektualai patriotai, pasinaudoję 
skelbiamais demokratijos, viešumo, minties laisvės, ekonominio savarankiškumo 
šūkiais, 1988 m. birželio 3 d. sudarė Lietuvos Persitvarkymo Sąjūdžio 35 asmenų 
iniciatyvinę grupę. Sąjūdis (jo Seimo tarybos pirmininku 1988 m. lapkričio 25 d. 
išrinktas V. Landsbergis) tapo visuotinio Lietuvos žmonių veržimosi į laisvę vadovu, 
sutelkė visas demokratijos ir nepriklausomybės siekiančias jėgas. 1989 m. rugpjūčio 

23 d. Sąjūdžio ir Estijos bei Latvijos liaudies frontų surengtas Baltijos kelias dar 
kartą patvirtino lietuvių, latvių ir estų tautų nepriklausomybės siekį. 1990 m. va- 
sario 24 d. rinkimus į LTSR Aukščiausiąją Tarybą laimėjo Sąjūdžio remiami kan- 
didatai. 1990 m. kovo 11 d. Lietuvos Respublikos Aukščiausioji Taryba priėmė 
Kovo 11-osios Aktą, kuriuo buvo atkurta nepriklausoma Lietuvos valstybė. Oficia- 
liai sovietinė okupacija baigėsi, bet pilietinis pasipriešinimas tęsėsi (vėl boikotuoti 
1990—1991 m. šaukimai į SSRS kariuomenę ir kt.). Faktiškai Lietuvos Respublikos 
teritorijoje veikiančių SSRS įstaigų neliko po 1991 m. rugpjūčio pučo SSRS numal- 
šinimo ir netrukus suirus SSRS. 1990—1991 m. dėl nepriklausomybės buvo kovo- 
jama jau remiantis atkurto valstybingumo teisiniais aktais ir kitomis priemonėmis. 


6. Lietuvos Laisvės Kovos Sąjūdžio tarybos 
1949 m. vasario 16 d. deklaracija 


1949 m. vasario 10—20 d. Mėnaičių kaime, netoli Radviliškio, įvyko visų parti- 
zanų apygardų (struktūrinių vienetų) vadų suvažiavimas!?!. Jame buvo suvienytos 
visos sovietinei okupacijai besipriešinančios jėgos, dar labiau centralizuotas vado- 
vavimas partizaniniam judėjimui. Lietuvos ginkluoto pasipriešinimo organizaciją 
buvo nutarta pavadinti Lietuvos Laisvės Kovos Sąjūdžiu; suvažiavime buvo sudaryta 
Lietuvos Laisvės Kovos Sąjūdžio Taryba (toliau — ir LLKS Taryba), vienijusi visas 
Sovietų Sąjungos okupacijai besipriešinančias ir su jos okupacine kariuomene kovo- 
jančias lietuvių tautos karines ir visuomenines formuotes, kurių pagrindinis siekis 
buvo atkurti Lietuvos nepriklausomybę, ir joms atstovavusi. LLKS Tarybos Prezi- 
diumo Pirmininku buvo išrinktas Jonas Žemaitis-Vytautas. LLKS Taryba 1949 m. 
vasario 16 d. priėmė Deklaraciją“'*, kurioje buvo įtvirtinti būsimos nepriklausomos 
Lietuvos valstybės atkūrimo metmenys, nustatyti nepriklausomos Lietuvos valstybės 
konstituciniai pamatai“. Deklaracijos priėmimo metu Lietuvoje nebuvo kitos ins- 
titucijos, kuri taip plačiai atstovautų okupacijai besipriešinančiam Tautos judėjimui, 
kuri galėtų išreikšti ir vykdyti tikrąją Tautos valią, todėl LLKS Taryba, priimdama 
Deklaraciją, atspindinčią pagrindinį Tautos siekį — atkurti nepriklausomą Lietuvos 
valstybę, turėjo visišką teisinį pagrindą reikšti šį siekį visos Tautos vardu. Deklaraci- 
joje nurodoma, kad LLKS Taryba yra aukščiausiasis Tautos politinis organas (1 str.). 
Visuotinai priimta, kad Tautos aukščiausioji politinė institucija yra ne kas kita, o 
Tautos atstovybė. Deklaracijos nuostata „LLKS Taryba yra aukščiausias Tautos poli- 
tinis organas“ reiškia, kad okupuotoje Lietuvoje nebuvo jokios kitos teisėtos valstybinės 
valdžios, išskyrus LLKS Tarybą “*. Ši Deklaracijos nuostata reiškia ir tai, kad tuo metu 


5! Oficialiai posėdžiuose dalyvavo partizanų vadai: Jonas Žemaitis, Juozas Šibaila, Petras Bartkus, 


Adolfas Ramanauskas, Aleksandras Grybinas, Vytautas Gužas, Leonardas Grigonis ir Bronius Liesys. 
Žr. Lietuva 1940—1990 (okupuotos Lietuvos istorija). Vilnius: Lietuvos gyventojų genocido ir rezis- 
tencijos tyrimo centras, 2007. 


52 Valstybės žinios, 1999, Nr. 11-241. 


55 Deklaraciją pasirašė Jonas Žemaitis-Vytautas, Aleksandras Grybinas-Faustas, Vytautas Gužas-Kar- 


das, Juozas Šibaila-Merainis, Bronius Liesys-Naktis, Leonardas Grigonis-Užpalis, Adolfas Ramanaus- 
kas-Vanagas, Petras Bartkus-Zadgaila. 

Tai, kad LLKS Taryba buvo sudaryta ne pagal 1938 m. Lietuvos Konstituciją, nepaneigia, kad 
LLKS Taryba buvo vienintelė teisėta Tautos atstovybė tuometinėje okupuotoje Lietuvoje. Tarptauti- 

okupuotoje Lietuvoje veikusios vadinamosios Lietuvos TSR Aukščiausioji Taryba ir 
Lietuvos TSR Ministrų Taryba nebuvo Lietuvos valstybės valdžios institucijos. Tai 
buvo Lietuvą okupavusios ir ją aneksavusios Sovietų Sąjungos sudarytos adminis- 
tracinės įstaigos, per kurias Sovietų Sąjunga, remdamasi savo kariuomene ir kitomis 
represinėmis struktūromis, vykdė okupuotos Lietuvos valstybės teritorijos valdymą. 

Deklaracijos nuostata, kad LLKS Taryba yra aukščiausiasis Tautos politinis or- 
ganas, reiškė ir tai, jog ir sovietinės okupacijos metu Lietuvoje teisiškai egzistavo 
Lietuvos valstybės valdžią įgyvendinanti institucija — LLKS Taryba. Šio fakto tei- 
sinis konstatavimas, kartu su kitais faktais — užsienyje veikė Lietuvos Respublikos 
diplomatinės atstovybės, kurios atstovavo Lietuvos Respublikai, buvusiai iki okupa- 
cijos; buvo pripažįstami Lietuvos Respublikos pasai, t. y. buvo pripažįstama Lietuvos 
Respublikos pilietybė; buvo saugoma Lietuvos nuosavybė užsienyje ir kt. — atspindi 
ne tik valstybės valdžios tęstinumą, bet ir Lietuvos valstybės tęstinumą tuo metu, kai 
ji buvo fiziškai nuslopinta. 

Deklaracija svarbi ir tuo, kad joje įtvirtinti būsimos nepriklausomos Lietuvos 
valstybės konstituciniai pagrindai. Pagal valdymo formą Lietuva turėjo būti de- 
mokratinė respublika (1 str.); būsimoji nauja Lietuvos Konstitucija turėjo atitikti 
žmogaus teises ir demokratinius siekimus (principus) (14 str.); buvo numatyta, kad 
naują Lietuvos Konstituciją priims Seimas (14 str.), kuris bus renkamas laisvais, 
demokratiniais, visuotiniais, lygiais, slaptais rinkimais (5 str.); būtent taip išrinktas 
Seimas ir Vyriausybė valdys Lietuvą (5 str.). 

Deklaracijoje buvo numatyta, kad kol Seimo bus priimta nauja Konstitucija, 
„Lietuvos valstybės atstatymas <...> vykdomas pagal šioje Deklaracijoje paskelbtus 
nuostatus ir 1922 m. Lietuvos Konstitucijos dvasią“ (14 str.). 1922 m. Konstitucija, — 
o ne paskutinė, iki Lietuvos sovietinės okupacijos Lietuvoje galiojusi, 1938 m. 
Konstitucija, — Deklaracijoje nurodyta todėl, kad joje buvo numatyta kitokia vals- 
tybės valdžią vykdančių institucijų struktūra negu 1938 m. Konstitucijoje: pagal 
1938 m. Konstituciją, valstybės valdžią vykdo „Respublikos Prezidentas, Seimas, 
Vyriausybė ir Teismas“ (4 str.), o Deklaracijoje yra nurodoma, kad tai daro demo- 
kratiniu būdu, visuotiniais rinkimais išrinktas Seimas ir Vyriausybė (5 str.). Prezi- 
dentas — svarbiausia valstybės valdžios figūra pagal 1938 m. Konstituciją — šioms 
institucijoms nėra priskirtas. Deklaracijoje nėra nuostatų, apibrėžiančių Prezidento 
vietą valstybės valdžios sistemoje, jo įgaliojimus bei santykius su kitomis valdžios 
institucijomis. Apsiribojama trumpu teiginiu: „atstačius Lietuvos nepriklausomybę, 
ligi susirenkant Seimui, Lietuvos Respublikos Prezidento pareigas eina LLKS Ta- 


nėje teisėje pripažįstama, kad „ypatingos aplinkybės verčia kurti ypatingas teisės normas <...>. Nenu- 
matytai kritinei situacijai susiklosčius, pirmiausia taikoma ne Konstitucija, o atsižvelgiama į gyvybinius 
valstybės ir tautos interesus.“ Akivaizdu, kad Sovietų Sąjungos okupacija buvo ypatinga, kritinė situ- 
acija, kuriai esant Lietuvos valstybės ir tautos išlikimui buvo iškilęs mirtinas pavojus. LLKS Tarybos, 
kaip tautos atstovybės, susiformavimą lėmė būtinumas apginti gyvybinius tautos ir valstybės interesus; 
tam reikėjo suvienyti visas Sovietų Sąjungos okupacijai besipriešinančias ir su jos okupacine kariuo- 
mene kovojančias lietuvių tautos karines ir visuomenines formuotes bei joms atstovauti. Būtent tai, 
kad LLKS Taryba vienijo visas Sovietų Sąjungos okupacijai besipriešinančias ir su jos okupacine ka- 
riuomene kovojančias lietuvių tautos karines ir visuomenines formuotes ir joms atstovavo, bei tai, kad 
LLKS Taryba vadovavo pasipriešinimo sovietinei okupacijai judėjimui, yra pagrindas LLKS Tarybą 
laikyti vienintele teisėta tautos atstovybe tuometinėje okupuotoje Lietuvoje. 

rybos Prezidiumo Pirmininkas“ (8 str.), taip pat nuostata, kad „laikinoji Lietuvos 
Vyriausybė sudaroma LLKS Tarybos Prezidiumo Pirmininko pavedimu“ (9 str.). 
Kita vertus, čia pat daroma išlyga — „Vyriausybė atsakinga prieš Laikinąją Tautos 
Tarybą“ (9 str.), tai yra ne Respublikos Prezidentui, kaip buvo nustatyta 1938 m. 
Konstitucijoje, bet tik Laikinajai Tautos Tarybai, kuri nuo okupacijos pabaigos iki 
susirenkant demokratiniam Lietuvos Seimui turi teisę leisti įstatymus (6 str.). Pagal 
Deklaraciją, Laikinąją Tautos Tarybą turėjo sudaryti „visų vieningoje vadovybėje 
Lietuvoje ir užsienyje kovojančių sričių, apygardų, rinktinių, aukštųjų mokyklų, 
kultūrinių, religinių organizacijų bei sąjūdžių ir tautos atramą turinčių politinių 
partijų atstovai, prisilaikant proporcingo atstovavimo principo“ (7 str.). Kita ver- 
tus, Deklaracijos nuostata, kad „Lietuvos valstybės atstatymas vykdomas <...> pagal 
1922 m. Konstitucijos dvasią“ (pabrėžta aut.) leidžia teigti, kad ir ši Konstitucija 
Deklaracijos autoriams buvo priimtina ne visa. Ir tai suprantama, nes 1922 m. Kons- 
titucijoje įtvirtinta valdžių struktūra, kai Seimas iš esmės buvo visagalis, taip pat tu- 
rėjo trūkumų, neleido užtikrinti valdžių pusiausvyros, valstybės stabilumo, sudarė 
prielaidas staigiam ir ryškiam dalies visuomenės radikalėjimui, ne tik politinių jėgų, 
bet ir visuomenės susipriešinimui. 

Deklaracijoje yra daug apimančių nuostatų, susijusių su žmogaus teisėmis ir 
laisvėmis, jų garantijomis. Pagal Deklaracijos 15 straipsnį, „atstatytoji Lietuvos vals- 
tybė garantuoja lygias teises visiems Lietuvos piliečiams, neprasikaltusiems lietuvių 
tautos interesams“. Deklaracijoje numatyta žemės ūkio ir pramonės reforma, kuri 
laikoma prielaida „socialinių problemų racionaliam sprendimui ir krašto ūkiniam 
atkūrimui“ — tokia reforma turėjo būti „vykdoma pačioje nepriklausomo gyvenimo 
pradžioje“ (20 str.). Minėtajame dokumente „konstatuojama teigiama religijos įtaka 
ugdant tautos moralę ir palaikant jos atsparumą sunkiausiu laisvės kovų laikotarpiu“ 
(18 str.). Joje įtvirtintas labai svarbus teisinės valstybės principo elementas — teisin- 
gumą vykdo tik teismai, taip pat nustatyta, kad „asmenys, bolševikinės arba vokiš- 
kosios okupacijos metu išdavę Tėvynę bendradarbiavimu su priešu, savo veiksmais 
ar įtaka pakenkę tautos išsilaisvinimo kovai, susitepę išdavystėmis ar krauju, yra 
atsakingi prieš Lietuvos Teismą“ (17 str.). 

Deklaracijoje yra įtvirtintas Lietuvos valstybės geopolitinės orientacijos princi- 
pas. Joje nurodoma, kad LLKS Taryba prisideda „prie kitų tautų pastangų sukurti 
pasaulyje teisingumu ir laisve pagrįstą pastovią taiką, besiremiančią pilnutiniu įgy- 
vendinimu tikrosios demokratijos principų, išplaukiančių iš krikščioniškosios mora- 
lės supratimo ir paskelbtų Atlanto Chartijoje, Keturiose Laisvėse, 12-oje Preziden- 
to Trumeno Punktų, Žmogaus Teisių Deklaracijoje ir kitose teisingumo ir laisvės 
Deklaracijose, prašo visą demokratinį pasaulį pagalbos savo tikslams įgyvendinti“ 
(22 str.). Šios nuostatos reiškia, kad Lietuvos geopolitinė orientacija — demokrati- 
nis Vakarų pasaulis, kad Lietuva savo ateitį sieja tik su Vakarų demokratinių šalių 
bendrija. Šiose Deklaracijos nuostatose iš esmės atsispindi kolektyvinės gynybos 
principas. Kartu LLKS Taryba prašo visą demokratinį pasaulį pagalbos Lietuvos 
išsilaisvinimo kovoje, kad būtų įgyvendinti jos tikslai. Svarbiausias LLKS Tarybos 
tikslas — atkurti laisvą, demokratinę, nepriklausomą Lietuvos valstybę. 

Seimas 1999 m. sausio 12 d. priėmė įstatymą „Dėl Lietuvos Laisvės Kovos Są- 
jūdžio Tarybos 1949 m. vasario 16 d. deklaracijos“ "**. Įstatyme nurodoma, kad juo 
nustatomas Deklaracijos statusas Lietuvos Respublikos teisės sistemoje (1 str.), kad 
Deklaracija yra Lietuvos valstybės teisės aktas (3 str.). Atsižvelgiant į Deklaracijos 
paskirtį ir jos turinį, galima teigti, kad Deklaracija priskirtina konstitucinės reikšmės 
teisės aktams ir yra vienas iš Lietuvos nepriklausomos valstybės konstitucinių pama- 
tų. Šią reikšmę Deklaracija turėjo ir tebeturi nuo pat 1949 m. vasario 16 d., t. y. 
nuo jos priėmimo. Deklaracija pati savaime yra pirminis konstitucinės teisės šaltinis. 
Seimo priimtas specialus įstatymas, apibrėžęs Deklaracijos vietą ir statusą Lietuvos 
teisės sistemoje, yra labai svarbus šio akto reikšmės teisinis įtvirtinimas. Priėmus šį 
įstatymą Deklaracija buvo oficialiai įtraukta į Lietuvos teisės sistemą. Iš LLKS Ta- 
rybos 1949 m. vasario 16 d. deklaracijos nuostatų kyla ne tik moralinio pobūdžio 
padariniai, bet ir būtinumas priimti įstatymus bei kitus teisės aktus, kuriais būtų 
atkuriamas istorinis teisingumas, įtvirtinamas valstybės tęstinumas, įprasminamas 
LLKS Tarybos ir jos Prezidiumo Pirmininko teisinis statusas. Vienas iš tokių teisės 
aktų yra Seimo 2009 m. kovo 12 d. priimta deklaracija „Dėl Jono Žemaičio pripa- 
žinimo Lietuvos valstybės vadovu“, kuria LLKS Tarybos Prezidiumo Pirmininkas 
Jonas Žemaitis pripažįstamas kovojančios su okupacija Lietuvos valstybės vadovu, 
faktiškai vykdžiusiu Respublikos Prezidento pareigas". 


7. Lietuvių tautos atgimimo prielaidos 
demokratinių pokyčių kontekste 


Dėl 1940 m. Lietuvos okupacijos ir aneksijos buvo sunaikintos 1918—1940 m. Lie- 
tuvos Respublikos valstybinės struktūros, o sulaužyta galiojusi teisinė sistema pa- 
keista Lietuvą okupavusios ir aneksavusios valstybės — SSRS teisine tvarka. Jėga 
primetus sovietinio tipo santvarką, valdžios ir valdymo institucinę sistemą, teisinį 
reguliavimą, buvo nutraukta laisva Lietuvos valstybingumo raida. Lietuva neteko 
suvereniteto — politinių, teisinių prielaidų savarankiškai, neveikiant jokiai kitai sve- 
timai jėgai spręsti tautos ir jos sukurtos valstybės konstitucinės, politinės, socialinės, 
ekonominės raidos klausimus. 

Lietuvos valstybinė organizacija buvo pakeista okupacinės valdžios sukurta 
administravimo struktūra, kuri sprendė šalutinius visuomenės gyvavimo klausimus. 
Bent kiek svarbesnes politines, teisines ir kitas aktualijas lėmė SSRS institucijų di- 
rektyvos. Lietuvoje egzistavusių valdymo institucijų pagrindinė priedermė buvo 
besąlygiškai įgyvendinti Maskvos direktyvas. Terminas „Lietuvos TSR“ atspindėjo 
Lietuvos valstybės teritorijos valdymo būdą, kurio esmę galima apibūdinti taip: So- 
vietų Sąjungos valdžios organai sukūrė sau pavaldžias ir savo kontroliuojamas vie- 
tos administracines įstaigas, suteikė joms pavadinimus, turėjusius rodyti, esą šios 
įstaigos atstovauja tautai, ir per šias įstaigas, remdamiesi represinėmis struktūromis, 
valdė okupuotą Lietuvos valstybės teritoriją!*'. Tokie apibrėžimai, kaip „buvusios 


55 Valstybės žinios, 1999, Nr. 11-241. 


56 Lietuvos Respublikos Seimo 2009 m. kovo 12 d. deklaracija „Dėl Jono Žemaičio pripažinimo 


Lietuvos valstybės vadovu“. Valstybės žinios, 2009, Nr. 30-1166. 


5" SiNKEvIČIUS, V. Kovo 11-oji: Nepriklausomybės atkūrimo teisinė konstrukcija. Jurisprudencija, 
2010, 3(121), p. 59, 60. 

sąjunginės respublikos“, „posovietinės respublikos“, „posovietinės valstybės“, tuo la- 
biau „Lietuvos kaip valstybės, buvusios Sovietų Sąjungos sudėtyje“, Lietuvai negali 
būti taikomi. Apie tai oficialiai paskelbta 1999 m. sausio 12 d. Seimo priimtame 
Memorandume Šiaurės Atlanto Aljanso valstybių parlamentams'“", 

Faktiškai buvusi politinė tikrovė, kurioje atsidūrė Lietuva, pagal tarptautinės 
teisės principus ir normas negalėjo paneigti ir todėl nepaneigė Lietuvos valstybės 
egzistavimo de iure““. Tai patvirtina ir Vakarų demokratinių valstybių Lietuvos 
aneksijos nepripažinimo politika. Įtvirtinta kvazikonstitucinė, kvaziteisinė sistema 
nesudarė jokių prielaidų pateisinti Lietuvos okupacijos ir aneksijos fakto. 

Politinės sistemos pagrindai buvo įtvirtinti SSRS Konstitucijoje, o vadinamųjų 
sąjunginių respublikų konstitucijos bent kiek savarankiškesnės funkcijos neatliko. 
Jos pažodžiui atspindėjo tai, kas buvo skelbiama SSRS Konstitucijoje. Funkcionavo 
vienpartinė struktūra, kurioje dominavo komunistų partija. Kitų politinių partijų 
koegzistavimas buvo neįmanomas, o bet kokios kitos politinės idėjos dėl politinės 
sistemos buvo slopinamos represinėmis priemonėmis. Komunistų partija buvo ne 
kas kita, o valstybinė politinė organizacija, vykdanti absoliučią visuomenės, vals- 
tybinių organizacijų kontrolę. Kvaziparlamento lygmeniu tai reiškė, jog nė vienas 
sprendimo, nutarimo, įstatymo projektas negalėjo būti pateikiami Aukščiausiajai 
Tarybai svarstyti tol, kol jų neaprobuodavo ir slaptai apie tai nepranešdavo Tarybai, 
kad leidžiama juos priimti. Taikliai pastebima, kad „<...> Palyginti su visais ki- 
tais socialistinės teisės institutais, t. y. su įstatymų leidžiamaisiais, vykdomaisiais ir 
teismo organais, partija funkcionuoja labai panašiai kaip graikų mitologijos deus ex 
machina. Socialistinėje sistemoje ji yra vienintelis mąstantis organas. Sugalvojusi, 
kas visuomenei yra geriausia, ji siunčia impulsus per savo gausius čiulptuvėlius į 
įvairiausius socialistinės teisės kūno priedus. <...> Ji tiesiog prižiūri, kaip vykdoma 
ir įgyvendinama įstatymų leidžiamosios valdžios politika visoje šalyje.“ '*? 

Egzistavusioje politinėje sistemoje nors ir buvo deklaruojamos žmogaus teisės 
ir laisvės, iš esmės tai buvo politinė teisinė fikcija. Komunistinė ideologija, kuri 
buvo diegiama taikant politines, represines priemones, buvo vienintelės komunistų 
partijos veiklos monopolis. Tokios žmogaus teisės, kaip teisė turėti savo įsitikinimus 
ir juos laisvai reikšti, minties, tikėjimo ir sąžinės laisvė, asmens neliečiamumo, oru- 
mo, privataus gyvenimo neliečiamumo principai, buvo formaliai skelbiami, tačiau 
tikrovėje veikė jų slopinimo mechanizmai. Veikiant politiniam, ideologiniam spau- 
dimui šios ir kitos skelbiamos demokratinės teisės ir laisvės buvo uždanga, skirta 
slėpti visuomenės gelmėse tvyrojusias nuotaikas. Istorinė tiesa apie Lietuvos ir kitų 
Baltijos kraštų okupaciją ir aneksiją buvo nutylima, klastojama pasitelkiant politi- 
nius ideologinius štampus, kurie turėjo pateisinti ir pagrįsti esamą situaciją. 

Praėjusio amžiaus devintajame dešimtmetyje SSRS visuomenėje ir valstybi- 
nėje struktūroje vis akivaizdžiau plėtėsi ekonominė, politinė krizė, o tas laikotar- 
pis apibūdinamas kaip visuomeninio gyvenimo sąstingis. Ekonominės, socialinės 


55 1999 m. sausio 12 d. Lietuvos Respublikos Seimo Memorandumas Šiaurės Atlanto Aljanso valsty- 
bių parlamentams. Valstybės žinios, 1999, Nr. 7-144. 


59 Žaumas, D. Lietuvos Respublikos Nepriklausomybės atkūrimo 1990 m. kovo 11 d. tarptautiniai 
teisenos pagrindai ir pasekmės. Vilnius: Demokratinės politikos institutas, 2005. 

problemos neišvengiamai skverbėsi ir į politinius santykius. Objektyviai kylančios 
socialinės raidos politinės aktualijos diktavo pastangas gelbėti egzistavusią struk- 
tūrą. Paskelbus vadinamąją perestroiką (pertvarką) imtasi ūkinių, politinių, teisi- 
nių priemonių, kurios turėjo sustiprinti SSRS. Tada deklaruotos „atsinaujinimo“, 
„viešumo“ idėjos sudarė prielaidas atviriau kalbėti apie slepiamus istorijos faktus, 
ekonominę ir socialinę būklę. 

Visuomeniniame gyvenime pradėjus veikti minėtajam viešumo principui, 
Lietuvoje imtasi aktyviau diskutuoti apie 1940 m. Lietuvos okupaciją ir aneksiją, 
nusikalstamus Stalino ir Hitlerio 1939 m. sandėrius, tapusius lemtingais Lietuvos 
valstybei. Prabilta ir apie dramatiškus pokario metus — rezistenciją, Lietuvos žmo- 
nių trėmimus į Sibirą, represijas, apie jėga primestą politinę, socialinę sistemą ir 
jos padarinius. Šie demokratijos ženklai sukūrė prielaidas atgimti lietuvių tautos 
lūkesčiams ir juos laisviau, atviriau reikšti. Glasnost (viešumas) reiškė akistatą su 
praeitimi, bet kur kas svarbiau buvo susitaikyti su dabartimi. O tai buvo neįmanoma 
padaryti sąžiningai neišnagrinėjus daugelio ekonomikos ir visuomeninio gyveni- 
mo trūkumų"“!. Praktiškai tai reiškė, kad nebeliko temų, dėl kurių negalima buvo 
diskutuoti. Viešumo politikos padarinių pertvarkos kūrėjai negalėjo nei numatyti, 
nei suvaldyti. Nors ekonominė reforma strigo, tačiau politinis liberalizmas ne tik 
įsibėgėjo, bet ir ėmė įgauti M. Gorbačiovui vis labiau nepavaldų pagreitį. Pamažu 
permainos ėmė teikti vis daugiau vilčių okupuotų Baltijos kraštų gyventojams!““. 

1988 m. Lietuvoje žmonės masiniuose renginiuose, spaudoje vis atkakliau rei- 
kalavo atkurti politines ir kitas teises bei laisves, grąžinti buvusius valstybės sim- 
bolius — vėliavą, herbą ir himną, įtvirtinti lietuvių kalbos konstitucinį statusą. Vis 
kryptingiau buvo siekiama kultūrinio ir ekonominio savarankiškumo. Greta šių rei- 
kalavimų formavosi ir buvo reiškiami politinio pobūdžio tikslai, pavyzdžiui, dėl 
Lietuvos įstatymų viršenybės SSRS įstatymų atžvilgiu, nacionalinių karinių dalinių, 
Lietuvos galimybių dalyvauti įsyvendinant užsienio politiką, politinės bei teisinės 
sistemos reformos. Prasidėjo ir vyko kova dėl „teisės turėti savo teisę“ !““. 

Teisė buvo suvokiama kaip nepakeičiamas argumentas reikalaujant atkurti demo- 


kratinį konstitucionalizmą!** 


„Lietuvos savarankiškumo siekiai peraugo į suvereniteto 
visavertiškumo tikslus, o pastarieji — į nepriklausomos Lietuvos atkūrimo politinius 
uždavinius. Lietuvių tautos kova dėl demokratijos rėmėsi taikiomis priemonėmis ir 
optimaliai panaudojant egzistavusias formaliąsias valdžios struktūras, per kurias buvo 
siekiama įgyvendinti politinius, socialinius tautos lūkesčius. Atgimimo laikotarpis 
apibūdinamas ir kaip „taikios revoliucijos“, „dainuojančios revoliucijos“ metas. 
Demokratinis laisvėjimas lėmė politinės sistemos pokyčius. Jau 1987 m. kūrėsi 
naujos visuomeninės organizacijos (Lietuvos kultūros fondas, kraštotyros ir gam- 
tosaugos klubai „Talka“, „Žemyna“), o kūrybinėse sąjungose aktualizuotos opios 
istorinės praeities ir egzistavusios socialinės tikrovės problemos. 1987 m. rugpjūčio 

23 d. pogrindyje veikusios Laisvės lygos organizuotame mitinge Vilniuje prie Ado- 
mo Mickevičiaus paminklo viešai prabilta apie Molotovo—Ribbentropo slaptąjį pro- 
tokolą ir jo padarinius Lietuvai. Visuomenę pasiekė žinios apie pogrindyje veikusią 
Lietuvos Helsinkio grupę ir jos tikslus. 1988—1989 m. buvo sparčiai atkuriamos iki 
Lietuvos okupacijos veikusios visuomeninės organizacijos ir steigiamos naujos — 
draugijos, sąjungos, sąjūdžiai, sambūriai, klubai. Vienos iš šių organizacijų kūrėsi 
profesinių, kultūrinio pobūdžio interesų, pomėgių, religinių įsitikinimų, tautinių 
mažumų, žmogaus teisių gynimo ir kitais pagrindais, kitos — vedamos politinių tiks- 
lų. Šių visuomeninių organizacijų veikla laužė iki tol egzistavusius politinius santy- 
Paminėtos ir kitos politinių santykių slinktys. Visuotinis žmonių nepasitenkinimas 
esama padėtimi brandino tautos telkimosi idėjas, siekiant spartesnių politinių de- 
mokratinių permainų. 

Lietuvos Persitvarkymo Sąjūdžio gimtis bei programinės nuostatos. 
Sąjūdis, kaip visuomenės telkimosi organizacinė forma, gimė 1988 m. birželio 3 d., 
kai Lietuvos mokslų akademijoje susirinko žinomi mokslininkai, menininkai, žur- 
nalistai, neformalių organizacijų atstovai ir išrinko 35 žmonių iniciatyvinę grupę. 
Lietuvoje susikūrė nuo valdžios nepriklausoma politinė organizacija'“*. Vertinant 
Sąjūdžio atsiradimo istorinę politinę genezę ir ieškant jos ištakų, grįžtama į pokario 
metus, kai veikė ginkluoto pasipriešinimo organizacijos, o konkrečiai — Lietuvos 
Laisvės Kovos Sąjūdis!““. Turimos galvoje ir kitos organizacijos, kurios vienijo ats- 
kirus žmones ir jų grupes'“". 

1988 m. spalio 22—23 d. Vilniuje įvyko Lietuvos Persitvarkymo Sąjūdžio stei- 
giamasis suvažiavimas, kuriame buvo priimti Sąjūdžio įstatai, apibrėžta, kad Sąjūdis 
yra savaveiksmis nepriklausomas judėjimas, skirtas visuomenės atsinaujinimui vyk- 
dyti, socialinei pažangai spartinti. Pabrėžta, kad liaudies valdžios saviraiška — pagrin- 
dinis Sąjūdžio uždavinys, o viešumo, demokratijos ir suverenios Lietuvos valstybės 
atkūrimas yra būtini šio uždavinio įgyvendinimo visuomeniniai teisiniai įrankiai!““. 

Sąjūdžio bendrojoje programoje!“" skelbta, kad „Pagrindinis Sąjūdžio tikslas — 
viešumas, demokratija, Lietuvos TSR valstybinis, ekonominis, kultūrinis suvereni- 
tetas, teisinė socialistinė valstybė, kurioje liaudies valia realiai atstovaujama visais 
įstatymų leidimo ir jų vykdymo bei teisinės valdžios lygmenimis“: Programoje dek- 
laruota, kad „<...> jokia politinė organizacija neturi teisės uzurpuoti Respublikoje 


politinės valdžios. Įstatymų leidžiamoji, vykdomoji ir teisminė valdžios funkcijos 


165 LAURINAVIČIUS, Č.; SiRUTAVIČIUS, V. Lietuvos istorija. Sąjūdis: nuo „Persitvarkymo“ iki Kovo 
11-osios. XII tomas, I dalis. Vilnius: Baltos lankos, 2008, p. 77, 78. 


“6 Plačiau apie Lietuvos Laisvės Kovos Sąjūdžio Tarybos 1949 m. vasario 16 d. deklaraciją ir 1999 m. 
sausio 12 d. Lietuvos Respublikos Seimo priimtą įstatymą: SiNKEvIčIuS, V. Lietuvos Laisvės Kovos 
Sąjūdžio Tarybos 1949 m. vasario 16 d. deklaracija Lietuvos teisės sistemoje. Iš: Regnum est: Kovo 
11-osios Nepriklausomybės Aktui — 20. Liber Amicorum Vytautui Landsbergiui. Mokslo straipsnių 
rinkinys. Vilnius: Mykolo Romerio universiteto leidybos centras, 2010, p. 55—73. 


W  LANDSBERGIS, V. Lūžis prie Baltijos. Politinė autobiografija. Vilnius: Vaga, 1997, p. 91. 


"8 Lietuvos Persitvarkymo Sąjūdžio įstatai. Lietuvos Persitvarkymo Sąjūdis. Steigiamasis suvažiavi- 
mas. Vilnius: Mintis, 1990, p. 197—202. 


““ Lietuvos Persitvarkymo Sąjūdžio bendroji programa. Ibid., p. 203—216. 
d 

turi būti griežtai atskirtos. Tai turi kontroliuoti <...> Konstitucinis teismas“. Akcen- 
tuota tiesioginės demokratijos formų — referendumų, rinkimų svarba. Suformuluo- 
tas siekis, kad „piliečio statusas remtųsi <...> Visuotine žmogaus teisių deklaracija, 
Pilietinių ir politinių teisių paktu“. 

Sąjūdžio bendrosios programinės nuostatos buvo konkretizuotos trisdešimtyje 
Steigiamojo suvažiavimo rezoliucijų, kuriose konkrečiau apibrėžti tikslai, uždavi- 
niai ir veiksmai. Rezoliucijoje dėl suvereniteto sampratos!"" rašyta apie tai, kad turi 
būti visiškai įgyvendintas Konstitucijos garantuotas „<...> nacionalinis ir valstybinis 
suverenitetas, teisė savarankiškai pasirinkti veikimo būdą tarptautiniuose santykiuo- 
se, savo visuomeninę bei politinę sistemą, spręsti kitus valstybės vidaus gyvenimo 
klausimus“. Suformuota pozicija, kad suverenitetas turi apimti visų ūkio šakų valdy- 
mą, ekonominę politiką, karinės tarnybos organizavimą, lietuvių valstybinės kalbos 
statusą. 

Sąjūdžio steigiamajame suvažiavime patvirtintos Bendrosios programos, kitų 
dokumentų turinį vienijanti idėja — Lietuvos TSR suvereniteto, suverenių teisių 
atkūrimas santykiuose su SSRS, laisvė nustatyti Lietuvos visuomenės funkcionavi- 
mo politinius teisinius pagrindus. Suvereniteto visavertiškumas suponavo ir Lietu- 
vos teisę „savarankiškai dalyvauti tarptautinėse organizacijose, palaikyti su užsienio 
šalimis diplomatinius ir kitus ryšius“: Taigi yra prielaidų apibendrintai tarti, kad 
suvereniteto siekiai, formuluoti Sąjūdžio veiklos pradžioje, reiškė ne ką kita, o pla- 
čios politinės autonomijos reikalavimą. Bendrojoje programoje paskelbta: „<...> 
Lietuvos TSR turi galioti tik jos įstatymai, grindžiami nauja Respublikos Konsti- 
tucija, įtvirtinančia Lietuvos TSR liaudies suverenitetą.“ Ši politinės veiklos gairė 
konkretizavosi vykstant tolesniems įvykiams. 

Politinės autonomijos reikalavimai Sąjūdžio programinėse nuostatose nuosek- 
liai peraugo į siekį atkurti nepriklausomą Lietuvos valstybę. Šį fundamentalųjį tiks- 
lą pradėta pabrėžti Sąjūdžio veikloje aktualizuojant 1939 m. SSRS ir Vokietijos 
susitarimų padarinius Lietuvos valstybingumui. Sąjūdžio Bendrojoje programoje 
buvo pabrėžta, kad „<...> Sąjūdis laiko neteisėtais Ribbentropo—Molotovo 1939 m. 
paktus su papildomais protokolais ir visus jų padarinius Lietuvos suverenitetui“!'!. 
1988 m. gruodžio 4 d. Sąjūdžio Seimas nustatė savo veiklos orientyrą — siekti, kad 
būtų „<...> pripažinti neteisėtais 1939—1941 metų Stalino ir Hitlerio sandėriai, kad 
Lietuvos TSR kaip suvereni valstybė savo santykius su TSRS ir kitomis suverenio- 
mis tarybinėmis respublikomis nustatytų sutartimis“. 

Lemtingą posūkį Sąjūdžio politinėje veikloje ženklino 1989 m. vasario 16 d. Są- 
jūdžio Seimo deklaracija''?. Šiame dokumente įvertinti Lietuvos okupacijos ir anek- 
sijos padariniai, atsižvelgta į lietuvių tautos kovą su okupaciniais režimais ir pareikšta, 
kad „<...> Sąjūdis žengs keliu į teisinį, politinį, ekonominį ir kultūrinį Lietuvos 
savarankiškumą, jos valstybinį suverenitetą, neapsiribodamas daliniais pasiekimais“. 


"V Lietuvos Persitvarkymo Sąjūdžio Steigiamojo suvažiavimo rezoliucija Nr. 2 „Dėl Lietuvos TSR 
suvereniteto sampratos“. Ibid., p. 218, 219. 


V! Sąjūdžio Seimo 1988 m. gruodžio 4 d. rezoliucija apie Sąjūdžio veiklą. Iš: Lietuvos kelias. Vilnius: 
Lietuvos Persitvarkymo Sąjūdis, 1989, p. 47, 48. 


V* Sąjūdžio Seimo 1989 m. vasario 16 d. deklaracija. Ibid., p. 49. 

1989 m. birželio 18 d. Sąjūdžio Seimas pareiškė, kad prasideda valstybės atkū- 
rimas, o okupacijos ir aneksijos padariniams panaikinti būtina: paskelbti 1940 m. 
Liaudies Seimo rinkimus neteisėtais, o jo nutarimus — negaliojančiais; parengti įsta- 
tymą dėl SSRS kariuomenės laikino buvimo Lietuvos teritorijoje sutartinių sąlygų; 
pradėti derybas su SSRS dėl jos kariuomenės nuoseklaus išvedimo iš Lietuvos; su- 
šaukti visų Lietuvos politinių jėgų pasitarimą, skirtą aptarti klausimus, kaip, išlaikant 
stabilią Lietuvos politinę situaciją, atkurti nepriklausomą valstybę'"“. 

Minint SSRS ir Vokietijos sutarčių, kurių pagrindu buvo pasidalytos įtakos 
sritys Europoje, 50-metį Sąjūdžio Seimas dar kartą pabrėžė, kad 1940 m. birželio 
14 d. SSRS vyriausybės ultimatumas Lietuvos Respublikos Vyriausybei ir neriboto 
karinio kontingento įvedimas į Lietuvos Respubliką buvo agresijos aktas prieš suve- 
renią valstybę, sudarė prielaidas pakeisti Lietuvos Vyriausybę, organizuoti rinkimus 
į vadinamąjį Lietuvos Liaudies Seimą, kuris politinio diktato ir teroro sąlygomis 
priėmė deklaraciją dėl Lietuvos įtraukimo į SSRS sudėtį. Sąjūdžio Seimas kons- 
tatavo, kad 1940 m. rinkimai į tą Liaudies Seimą buvo neteisėti, o Seimo priimti 
nutarimai dėl stalininės tarybų valdžios įvedimo Lietuvoje bei prašymas priimti į 
SSRS sudėtį — neturėjo ir neturi juridinės galios. Pareiškime pabrėžta, jog „<...> 
Šiandieninis Lietuvos statusas pasaulio bendrijoje ir Tarybų Sąjungoje yra rimta 
tarptautinė problema. Artėja diena, kai TSRS vyriausybė turės pripažinti okupacinį 
Lietuvos statusą ir jo panaikinimo būtinybę“ ""*. 

Kadangi būta įvairių „suvereniteto“, „nepriklausomybės“ sąvokų interpretaci- 
jų, Sąjūdžio Seimas pareiškė: „<...> Nepriklausomybė — tai valstybės tautos ir visų 
krašto gyventojų apsisprendimas ir buvimas savoje atskiroje valstybėje, be jokios 
išorinės prievartos pasirenkant visuomeninę santvarką ir kuriant savas institucijas. 
Tik nepriklausoma valstybė, būdama tarptautinės teisės subjektas, gali jungtis į vals- 
tybių bendrijas, kiekvieną tokį apsisprendimą tikrindama išankstiniu visų piliečių 
referendumu.“!* 

Artėjant rinkimams į Lietuvos TSR Aukščiausiąją Tarybą, kurie turėjo įvyk- 
ti 1990 m. vasario 24 d., Sąjūdis paskelbė rinkimų programą'““, o joje atskleidė 
pagrindinius uždavinius, kurie turės būti sprendžiami atkuriant valstybę. Buvo 
numatomas toks kelias: priimti Lietuvos TSR Aukščiausiosios Tarybos nutarimą, 
skelbiantį, kad 1940 m. rinkimai į Liaudies Seimą ir jo nutarimai yra neteisėti ir 
negaliojantys; panaikinti visas Lietuvos ir jos piliečių konstitucines prievoles SSRS. 
Tuo tikslu pakeisti atitinkamus Lietuvos TSR Konstitucijos straipsnius; paskelbti 
Lietuvos valstybės — Lietuvos Respublikos teisių perėmėjos — atkūrimo aktą; pradėti 
tarpvalstybines derybas su SSRS, kad tarybinės armijos statusas būtų pakeistas į 
užsienio kariuomenės statusą ir būtų nustatytos jos išvedimo iš Lietuvos teritori- 
jos terminai ir sąlygos; siekti, kad Lietuvos dekolonizavimas būtų vykdomas pagal 


VS Sąjūdžio Seimo 1989 m. birželio 18 d. pareiškimas „Dėl Lietuvos valstybingumo atkūrimo raidos“. 
Ibid., p. 55, 56. 


"4 Sąjūdžio Seimo 1989 m. rugpjūčio 23 d. pareiškimas. Ibid., p. 56, 57. 
VS Sąjūdžio Seimo 1989 m. rugpjūčio 26 d. pareiškimas „Dėl nepriklausomybės sąvokos vartojimo“. 
Ibid., p. 62. 

V“ Sąjūdžio rinkiminė programa. Lietuvos Sąjūdis ir valstybės idealų įgyvendinimas. Sud. D. Blažytė, 
V. Kašauskienė. Vilnius: Lietuvos istorijos instituto leidykla, 1998, p. 333—349. 


149 


II skyrius 


tarptautinės teisės principus; atkurti diplomatinius kontaktus, grįžti į Europos ir 
pasaulio valstybių bendriją. 

Politinės kovos orientyras — politinės sistemos reforma. Tautos kova dėl 
Lietuvos suvereniteto vyko įvairiomis kryptimis, tačiau viena esmingiausiųjų — po- 
litinės sistemos ir ją atspindinčios konstitucijos rekonstrukcija. 

Jau minėta, kad Lietuvoje egzistavusi kvazikonstitucinė sistema buvo jėga pri- 
mesta Lietuvai, o galiojusioje konstitucijoje sukonstruotas politinis teisinis mecha- 
nizmas buvo tik priemonė įgyvendinti SSRS ir komunistų partijos politiką organi- 
zuojant valdymą Lietuvoje. Taigi nėra jokių prielaidų pripažinti tokios konstitucijos 
politinį teisinį legalumą. Kita vertus, Tautos ir Sąjūdžio pirmapradėje kovoje dėl 
Lietuvos suverenių teisių, o vėliau — dėl nepriklausomos valstybės atkūrimo kons- 
titucijos tema buvo ta sritis, kurioje telkėsi svarbiausiosios visuomeninio gyvenimo 
aktualijos. Konstitucija, kaip egzistavusios sistemos formalus teisinis apibrėžimas, 
buvo vienas iš pagrindinių politinės kovos objektų. 

Dar prieš Sąjūdžio iniciatyvinės grupės įsteigimą Lietuvos mokslų akademijoje 
susikūrė neformali 17 asmenų darbo grupė, kurioje pradėta diskutuoti apie naujos 
Konstitucijos rengimą. 

Čia nagrinėtos aktualijos dėl Lietuvos nuosavybės apibrėžimo, ūkiskaitos, eko- 
nominio savarankiškumo, Lietuvos valstybės istorijos nuo seniausiųjų laikų atspin- 
džių konstitucijoje. Manyta, kad turi būti grąžintas Lietuvos Respublikos (1918— 
1940 m.) valstybinis herbas, himnas ir vėliava, įtvirtintos Lietuvos suvereniteto įgy- 
vendinimo garantijos. Mokslų akademijos parengtuose oficialiuose pasiūlymuose 
dėl konstitucijos skelbta, kad turi būti nustatytas „tikras valstybės ir liaudies su- 
verenitetas“, o „TSRS turi turėti tokią kompetenciją Lietuvoje, kokią jai suteikia 
Lietuvos įstatymai, o ne atvirkščiai“. Reikalauta atkurti lietuvių kalbos valstybinį 
statusą, pilietybės institutą. Raginta vadovautis Jungtinių Tautų visuotine žmogaus 
teisių deklaracija, 1975 m. Helsinkio pasitarimo baigiamuoju aktu, įkurti Lietuvos 
karines formuotes, Konstitucinį Teismą. 

Buvo numatoma, kad, laužant galiojančią sistemą, Lietuvai turi būti pavaldžios 
visos įmonės, taip pat kultūros, švietimo ir mokslo įstaigos, mokyklos, institutai, 
spauda, radijas ir televizija, užsienio ir vidaus prekybos sritys. Lietuvos kompeten- 
cijai turėjo priklausyti geležinkelių ir oro transporto, pašto ir ryšių, pinigų sistemos, 
teismų ir prokuratūros veiklos teisinis reguliavimas. 

Reformos gairės buvo išreikštos Konstitucijos projekte!'', kuriame siekta api- 
brėžti visa tai, apie ką diskutuota visuomenėje, kūrybinėse sąjungose, mokslo ins- 
titucijose, steigiamose visuomeninėse organizacijose, daugiatūkstantiniuose mitin- 
guose, žmonių susirinkimuose. 

Mokslų akademijos siūlymams nagrinėti ir svarstyti buvo sudaryta darbo gru- 
pė, kurios nariais buvo ir Sąjūdžio atstovai ""*. Orientuotasi ne į kosmetines konsti- 

Lietuvos TSR Konstitucijos projektas. Atgimimas, 1988 m. spalio 30 d. 


Uš Lietuvos TSR Aukščiausiosios Tarybos Prezidiumo 1988 m. birželio 22 d. nutarimas „Dėl pa- 
siūlymų tobulinti konstitucinius įstatymus ir didinti Liaudies deputatų tarybų vaidmenį“. Lietuvos 
TSR Aukščiausiosios Tarybos ir Vyriausybės žinios, 1988, Nr. 19-188. Vėliau ši darbo grupė padalyta į 
tris sekcijas, o konstitucijos klausimais dirbo P. Kūris (pirmininkas), nariai: J. Bulavas, J. Galinaitytė, 
V. Geržonas, A. Juozaitis, J. Juzeliūnas, V. Landsbergis, K. Lapinskas, K. Lipeika, Just. Marcinkevičius, 
Z. Namavičius, M. Sluckis, S. Stačiokas, V. Tomkus, S. Vancevičius, A. Žebriūnas, T: Žilys. 

tucines pataisas, o į naujos konstitucijos projekto rengimą. Atsižvelgiant į tai, kad 
tuo metu buvo sparčiai projektuojama SSRS konstitucinė reforma, laikytasi nuomo- 
nės, kad negalima delsti ir žvalgytis į tai, kas vyksta Maskvoje. Darbo grupė dirbo 
1988 m. rugsėjo 5 d. — 1988 m. lapkričio 11 d. ir parengė vientisą Konstitucijos 
projektą''“. 

Pagrindiniai šios Konstitucijos projekto požymiai buvo šie: 1) atsisakant sąvo- 
kos apie „visaliaudinę nuosavybę“, paskelbta, kad išimtinė Respublikos nuosavybė 
yra žemė, jos gelmės, vandenys, jūros šelfas, miškai, atmosfera, gamtos ištekliai, 
o Lietuvos valstybinė nuosavybė — gamybos priemonės, energetikos ir transporto 
tinklai bei sistemos, bankai. Visų nuosavybės objektų suverenaus savininko funk- 
cijas atlieka Lietuvos valdžia; 2) numatyta, kad valstybės teritorijos neliečiamybei 
nuo agresijos ginti sukuriamos dvejopo pavaldumo nacionalinės karinės formuotės; 
3) Lietuvos pilietybės įgijimo ir netekimo tvarką nustato ne SSRS, bet Lietuvos 
įstatymai, o imigracija reguliuojama atsižvelgiant į Respublikos poreikius ir kitas 
aplinkybes; 4) siūlyta įtvirtinti, kad „<...> TSRS įstatymai galioja Lietuvos TSR 
teritorijoje tik tuo atveju, jeigu jie neprieštarauja Lietuvos TSR Konstitucijai“; 
5) Aukščiausioji Taryba turi veikti ne epizodiškai rinkdamasi į sesijas (vieną ar du 
kartus per metus), bet nuolatos ir tik darydama Konstitucijoje numatytas pertraukas; 
6) egzistavusioje sistemoje buvo nauja ir tai, kad Vyriausybė turi turėti Aukščiau- 
siosios Tarybos pasitikėjimą, o pareiškus nepasitikėjimą — Vyriausybė ar atskiras 
ministras privalėjo atsistatydinti; 7) gerokai apribojamos Aukščiausiosios Tarybos 
Prezidiumo galios ir jos perduodamos Aukščiausiajai Tarybai; 8) teismo ir proku- 
ratūros teisinis reglamentavimas atskiriamas nuo SSRS; 9) įsteigiamas Konstitucinis 
Teismas ir nustatomas jo konstitucinis statusas. 

Toks Konstitucijos projektas nebuvo maksimali Lietuvos konstitucinės ateities 
programa, bet jame atsispindėjo esminės politinės aktualijos, skatinančios dar pla- 
čiau prabilti apie prarastą valstybingumą ir būdus, kaip jį atkurti. Konstitucijos pro- 
jektas tiesiog provokavo aktyviau diskutuoti apie esamą politinę teisinę tikrovę ir 
kelius, vedančius į demokratinę konstitucinę santvarką. 

Vertinant Konstitucijos projektą Sąjūdžio politinių nuostatų kontekste, derėtų 
pabrėžti, kad jame daugiausia buvo išreikštos Sąjūdžio Steigiamojo suvažiavimo 
dokumentuose suformuluotos politinės ir teisinės aktualijos. Sąjūdžio Seimas pir- 
mojoje sesijoje, įvykusioje 1988 m. lapkričio 13 d., priėmė rezoliuciją Nr. 1, kurio- 
je pabrėžė, kad Sąjūdžio Seimas absoliučia balsų dauguma remia naująją Lietuvos 
TSR Konstitucijos redakciją, apsvarstytą Mokslų akademijoje per visuotinę sesiją 
š. m. rugsėjo 21 d. ir galutinai parengtą Aukščiausiosios Tarybos Prezidiumo darbo 
grupėje Konstitucijai tobulinti. Sąjūdžio Seimas kreipėsi į Aukščiausiosios Tarybos 
Prezidiumą šiais klausimais: pirma, įtraukti į 1988 m. lapkričio 17 d. prasidedančios 
Aukščiausiosios Tarybos sesijos dienotvarkę naujos Konstitucijos redakcijos svars- 
tymą; antra, priimti šioje sesijoje naujos redakcijos Lietuvos TSR Konstituciją!" 


"“ Sąjūdžio iniciatyva projektas su Vyčio ženklu buvo paskelbtas spaudoje: Atgimimas, 1988 m. lap- 
kričio 15 d. Aukščiausiosios Tarybos Konstitucijos projekto leidinys buvo paženklintas Lietuvos TSR 
herbu. 

W Lietuvos Persitvarkymo Sąjūdžio Seimo rezoliucija Nr. 1. Iš: Lietuvos kelias. 1. Vilnius: Lietuvos 
Persitvarkymo Sąjūdis, 1989, p. 45. 

Nors naujosios Konstitucijos redakcijos projektas ir buvo pateiktas svarsty- 
ti Aukščiausiosios Tarybos dešimtojoje sesijoje, vis labiau aiškėjo, kad tuometinė 
Aukščiausioji Taryba nebuvo linkusi tokiam radikaliam žingsniui. Pagaliau ir Są- 
jūdžio atstovai, dalyvavę sesijoje, manė, kad Konstitucijos priėmimą galima atidėti. 

Konstitucijos forsavimą nustelbė kitos politinės aktualijos. Sąjūdžio iniciatyva 
siūlyta priimti Deklaraciją apie Lietuvos TSR suverenitetą, taip pat pakeisti Kons- 
titucijos straipsnius dėl Respublikos nuosavybės, pilietybės, nustatyti, kad „TSRS 
įstatymai galioja Lietuvos TSR teritorijoje tik tuo atveju, jeigu jie neprieštarauja 
Lietuvos TSR Konstitucijai“. Kita vertus, Aukščiausioji Taryba šiems dokumentams 
nepritarė ir tai sukėlė aštrų politinį Sąjūdžio ir tuometinės valdžios konfliktą. Sąjū- 
džio Seimo Taryba paskelbė, kad toks elgesys yra „politinė klaida, moralinis smū- 
gis lietuvių tautos lūkesčiams ir Pabaltijo tautų suverenumo siekiams“ ir pareiškė, 
jog Sąjūdis savarankiškai tobulins Konstitucijos projektą, pabrėždamas Respublikos 
suverenitetą!*!. Moralinės nepriklausomybės pareiškime!“* Sąjūdžio Seimo Taryba 
skelbė, kad „<...> jokia politinė situacija negali suvaržyti Lietuvos laisvos valios kaip 
Aukščiausiosios jos Teisės. Tik Lietuva gali priimti ir vykdyti savo įstatymus <...> 
Lietuvoje bus gerbiami tik tie įstatymai, kurie nevaržo Lietuvos nepriklausomybės“. 

Konstitucijos naujam tekstui rengti Aukščiausioji Taryba sudarė deputatų ko- 
misiją (pirmininkas — A. M. Brazauskas)'“, kurios parengtas Konstitucijos projek- 
tas buvo paskelbtas visuomenei svarstyti!“*. Projektas buvo aktyviai svarstomas, ta- 
čiau nebuvo priimtas. Tuometinė valdžia nebuvo linkusi gilinti konflikto su SSRS. 
Konstitucijos projekte regimas atsitraukimas nuo politinių teisinių pozicijų, kurios 
buvo suformuluotos Mokslų akademijos Konstitucijos projekto pagrindu, tiesa, kar- 
tu deklaruojant kai kurias suverenitetą įtvirtinančias nuostatas. 

Sąjūdis brėžė kito kelio gaires, siekiant jau ne tik suvereniteto visavertiškumo, 
bet ir politinės nepriklausomybės. Sąjūdžio Seimas pareiškė, kad „<...> projekto 
negalima traktuoti kaip suverenios valstybės Konstitucijos. Jis nagrinėtinas tik kaip 
dabartinės Konstitucijos laikinas variantas, pritaikomas pereinamajam persitvarkymo 
etapui <...> Pateiktas svarstyti Konstitucijos variantas negali būti skelbiamas tautos 
vardu kaip nauja Konstitucija“***. Sąjūdžio Seimas suformulavo ir paskelbė Konsti- 
tucijos projekto konkrečių straipsnių naujas redakcijas, kurios rėmėsi ankstesnėmis 
Sąjūdžio pozicijomis dėl Konstitucijos. Įgyvendindamas dar 1988 m. rudenį de- 
klaruotą pasiryžimą savarankiškai tobulinti Konstitucijos projektą, Sąjūdžio Seimas 
sudarė komisiją. Jos darbo rezultatas — Konstitucijos projekto daugelio straipsnių al- 
ternatyvos, kurių visuma apibūdinta žodžiais: „Lietuvai reikia tikros Konstitucijos.“ 


*! Lietuvos Persitvarkymo Sąjūdžio Seimo Tarybos 1988 m. lapkričio 20 d. nutarimas. Ibid., p. 81. 
"2 Lietuvos Persitvarkymo Sąjūdžio Seimo Tarybos 1988 m. lapkričio 20 d. Moralinės nepriklauso- 


mybės pareiškimas. Ibid., p. 82. 


8“ Lietuvos TSR Aukščiausiosios Tarybos 1988 m. lapkričio 18 d. nutarimas „Dėl Lietuvos TSR 
Konstitucijos projekto“. Lietuvos TSR Aukščiausiosios Tarybos ir Vyriausybės žinios, 1988, Nr. 33-360. 


4 Lietuvos TSR Aukščiausiosios Tarybos Prezidiumo 1989 m. vasario 27 d. nutarimas „Dėl Lietu- 
vos Tarybų Socialistinės Respublikos Konstitucijos (Pagrindinio Įstatymo) projekto“: 1989, Nr. 8-56. 
Konstitucijos projektas paskelbtas: Tiesa, 1989 m. vasario 28 d. 


"5 Lietuvos Persitvarkymo Sąjūdžio Seimo 1989 m. balandžio 1 d. pareiškimas Lietuvos žmonėms 


dėl pateikto svarstymui Lietuvos TSR Konstitucijos projekto. Iš: Lietuvos kelias. 1. Vilnius: Lietuvos 
Persitvarkymo Sąjūdis, 1989, p. 50, 51. 

Nauji konstituciniai tekstai buvo paskelbti visuomenei svarstyti, o jų rengėjas — Są- 
jūdžio Seimo Tarybos bei Sąjūdžio Kauno tarybos bendra konstitucinė komisija!“". 

Politinės sistemos revizija lietuvių tautos politinių lūkesčių kontekste. 
1988—1990 m. politinės kovos atšvaitai akivaizdžiai matomi tada galiojusios Kons- 
titucijos korekcijose, kurių politinės ištakos — Sąjūdžio dokumentai ir juose reikš- 
tos Tautos atgimimo idėjos. Vienas pirmųjų žingsnių padarytas 1988 m. lapkričio 
18 d., kai Konstitucija buvo papildyta tokio turinio nauju 71! straipsniu: „Valstybinė 
Lietuvos TSR kalba yra lietuvių kalba. Lietuvos TSR užtikrina lietuvių kalbos var- 
tojimą valstybės ir visuomenės organų veikloje, švietimo, kultūros, mokslo, gamy- 
bos ir kitose įstaigose, įmonėse ir organizacijose, valstybės rūpinimąsi visapusišku 
lietuvių kalbos ugdymu ir mokymu.“!*' Lietuvių kalbos statusas apibrėžtas kaip 
imperatyvas, atkuriantis 1918—1940 m. Lietuvos Respublikos konstitucinį paveldą. 

Tą pačią dieną, t. y. lapkričio 18-ąją, Aukščiausioji Taryba pakeitė dar du Kons- 
titucijos straipsnius!“*. 168 straipsnyje buvo numatyta, kad „Lietuvos Tarybų Socia- 
listinės Respublikos valstybinė vėliava yra tautinė vėliava, kurią sudaro audeklas, 
susidedantis iš trijų lygių spalvotų juostų: viršutinės — geltonos, vidurinės — žalios, 
žemutinės — raudonos.“ 169 straipsnyje nurodyta, kad Lietuvos TSR valstybinis 
himnas — V. Kudirkos „Tautiška giesmė“. Nors tada dar nebuvo pakeistas Konstituci- 
jos straipsnis dėl valstybinio herbo, bet prieš tai priimtame Aukščiausiosios Tarybos 
Prezidiumo įsake jau buvo numatyta, kad istoriškai susiformavusiais lietuvių nacio- 
naliniais simboliais laikytini Vyčio ir Gediminaičių stulpų atvaizdai'“". 

Vienas reikšmingiausių įvykių, bylojančių apie politinio proceso slinktis, buvo 
1989 m. gegužės 18 d. Aukščiausiosios Tarybos priimti dokumentai, kuriais buvo 
sugrįžta prie Sąjūdžio reikalavimų, pareikštų 1988 m. lapkričio 17—18 dienomis 
vykusioje Aukščiausiosios Tarybos sesijoje. Deklaracijoje „Apie Lietuvos valstybinį 
suverenitetą“ akcentuotas Lietuvos valstybingumo istoriškumas, prievartinis netei- 
sėtas Lietuvos valstybės prijungimas prie SSRS, dėl kurio Lietuva prarado politinį, 
ekonominį bei kultūrinį savarankiškumą. Paskelbta, kad Lietuvoje galioja tik jos 
Aukščiausiosios Tarybos priimti ar patvirtinti įstatymai, o ateities santykiai su SSRS 
ir kitomis valstybėmis turi būti nustatomi tik tarpvalstybinėmis sutartimis!““. 

Tą pačią dieną buvo padaryti kiti Konstitucijos pakeitimai!“!. Konstitucijos 
11 straipsnyje, pašalinant prieš tai buvusią nuostatą „valstybinė nuosavybė — bend- 
ras visos tarybinės liaudies turtas, pagrindinė socialistinės nuosavybės forma“ buvo 


W“ Lietuvai reikia tikros Konstitucijos. Atgimimas, 1989 m. sausio 27 d. 
“ 1988 m. lapkričio 18 d. įstatymas „Papildyti Lietuvos TSR Konstituciją (Pagrindinį Įstatymą) 
77' straipsniu“. Lietuvos TSR Aukščiausiosios Tarybos ir Vyriausybės žinios, 1988, Nr. 33-358. 


5 1988 m. lapkričio 18 d. įstatymas „Pakeisti Lietuvos TSR Konstitucijos 168 ir 169 straipsnius“. 
Lietuvos TSR Aukščiausiosios Tarybos ir Vyriausybės žinios, 1988, Nr. 33-359. 


*“ Lietuvos TSR Aukščiausiosios Tarybos Prezidiumo 1988 m. spalio 6 d. įsakas „Dėl valstybinės, 
nacionalinės ir regionų simbolikos“. Lietuvos TSR Aukščiausiosios Tarybos ir Vyriausybės žinios, 1988, 
Nr. 30-310. 


"W Lietuvos TSR Aukščiausiosios Tarybos 1989 m. gegužės 18 d. deklaracija „Apie Lietuvos valstybi- 
nį suverenitetą“. Lietuvos TSR Aukščiausiosios Tarybos ir Vyriausybės žinios, 1989, Nr. 15-167. 


“! 1989 m. gegužės 18 d. įstatymas „Padaryti pakeitimus Lietuvos TSR Konstitucijoje (Pagrindinia- 


me Įstatyme)“. Lietuvos TSR Aukščiausiosios Tarybos ir Vyriausybės žinios, 1989, Nr. 15-166. 

įtvirtinta, kad „Žemė, jos gelmės, vidaus ir teritoriniai vandenys, miškai ir kiti 
gamtos ištekliai yra Respublikos nacionalinis turtas ir išimtinė Lietuvos TSR nuo- 
savybė“. Konstitucijos 31 straipsnio naujojoje redakcijoje teiginys apie „bendrą są- 
junginę pilietybę“ pakeistas nuostata, kad „Respublikoje nustatoma Lietuvos TSR 
pilietybė“, o pilietybės turinį, įgijimo ir netekimo sąlygas ir tvarką nustato Pilietybės 
įstatymas. Konstitucijos 37 straipsnyje paskelbta, kad piliečiai turi teises ir laisves, 
kurias skelbia ne kuri nors kita, bet Lietuvos TSR Konstitucija, Respublikos įstaty- 
mai ir visuotinai pripažinti tarptautiniai teisiniai aktai. 

Konstitucijos 70 straipsnyje nustatyta, kad „Lietuvos TSR galioja tik jos Aukš- 
čiausiosios Tarybos arba referendumu priimti įstatymai. SSRS įstatymai ir SSRS 
valstybinės valdžios ir valdymo organų teisiniai aktai Lietuvos TSR teritorijoje ga- 
lioja tik Lietuvos TSR Aukščiausiajai Tarybai juos patvirtinus ir įregistravus nusta- 
tyta tvarka. Jų galiojimas gali būti apribotas ar sustabdytas Lietuvos TSR Aukščiau- 
siosios Tarybos nutarimu“: Vėliau buvo nustatyta Konstitucijos 70 straipsnio taiky- 
mo tvarka!“. SSRS įstatymai ir kitos teisės normos galėjo būti pripažinti tik šiais 
atvejais: kai šios normos tiesiogiai įtrauktos (inkorporuotos) į Lietuvos įstatymus ar 
kitus norminius aktus aukščiausiųjų valstybės valdžios organų sprendimu, taip pat 
tada, kai Lietuvos Respublikos Aukščiausioji Taryba, Aukščiausiosios Tarybos Pre- 
zidiumas priėmė sprendimą dėl šių normų galiojimo. Šie aktai pradėti registruoti 
Registro knygoje. 

Išskirtinai reikšmingi Konstitucijos 6 ir 7 straipsnių pakeitimai!“. Konstituci- 
niame tekste nebeliko nuostatų apie komunistų partijos „vadovaujančią ir vairuo- 
jančią jėgą“, „politinės sistemos branduolį“, t. y. jos hegemoniją politiniame gyveni- 
me. Paskelbta, kad „Partijos, visuomeninės organizacijos ir visuomeniniai judėjimai 
steigiami įstatymų numatyta tvarka ir veikia Lietuvos TSR Konstitucijos bei įstaty- 
mo ribose“. 

Vadovaujantis jau įtvirtintomis nuostatomis, apibrėžiančiomis Lietuvos nuo- 
savybės konstitucinę sampratą, įstatyme „Dėl Lietuvos TSR ekonominio savaran- 
kiškumo pagrindų“!“* pabrėžta, kad ekonominiai santykiai grindžiami nuosavybės 
formų įvairove. Savininkui garantuota teisė turtą valdyti, juo naudotis ir disponuoti. 
Nors apie privatinės nuosavybes teisės atkūrimą tiesiogiai ir nebuvo deklaruoja- 
ma, tačiau nuosavybės santykių turinio norminis atskleidimas bylojo apie kryptingą 
orientaciją skatinti privatinės nuosavybės visuomeninius santykius. Konstitucijoje 
atsirado normos, legalizuojančios ūkininko nuosavybės teises į valstiečio ūkiui skir- 
tą žemės sklypą'". Netrukus buvo plačiau atskleista Lietuvos nuosavybės sąvoka ir 


"2 Lietuvos TSR Aukščiausiosios Tarybos 1989 m. lapkričio 3 d. nutarimas „Dėl Lietuvos TSR Kons- 
titucijos (Pagrindinio Įstatymo) 70 straipsnio taikymo tvarkos“. Lietuvos TSR Aukščiausiosios Tarybos ir 
Vyriausybės žinios, 1989, Nr. 32-432. 

“* 1989 m. gruodžio 7 d. įstatymas „Dėl Lietuvos TSR Konstitucijos (Pagrindinio Įstatymo) 6 ir 
7 straipsnių pakeitimo“: Lietuvos TSR Aukščiausiosios Tarybos ir Vyriausybės žinios, 1989, Nr. 36-536. 
“4 1989 m. gegužės 18 d. įstatymas „Dėl Lietuvos TSR ekonominio savarankiškumo pagrindų“. Lie- 


tuvos TSR Aukščiausiosios Tarybos ir Vyriausybės žinios, 1989, Nr. 15-168. 

1989 m. liepos 4 d. įstatymas „Dėl Lietuvos TSR Konstitucijos (Pagrindinio Įstatymo) 13 straips- 
nio papildymo“: Lietuvos TSR Aukščiausiosios Tarybos ir Vyriausybės žinios, 1989, Nr. 20-244. 

paskelbta, kad ją sudaro: piliečių privatinė nuosavybė; piliečių, susijungusių į grupes 
(kolektyvus), nuosavybė; valstybinė nuosavybė!“". 

Nors daugiau ir nebuvo keičiami piliečių teisių bei laisvių apibrėžimai, kurie 
buvo galiojusioje Konstitucijoje, tačiau iš Konstitucijos pašalintas nurodymas, kad 
„Lietuvos TSR pilietis turi laikytis TSRS konstitucijos“. atsisakyta nieko nereiš- 
kiančių žodžių apie prievolę „gerbti socialistinio bendrojo gyvenimo taisykles“!*". 
Kardinaliai pakeisti minties, tikėjimo ir sąžinės laisvės apibūdinimai'“*. Vietoj egzis- 
tavusios „ateistinės propagandos“ laisvės, valstybės ir Bažnyčios, mokyklos ir Baž- 
nyčios atskyrimo principo paskelbta apie minties, sąžinės, tikybos ar netikėjimo 
laisvę. Pabrėžiant, kad valstybės institucijos, jos mokymo ir auklėjimo įstaigos yra 
pasaulietinės, kartu buvo pasakyta, jog jos bendradarbiauja su Bažnyčia ir kitomis 
religinėmis organizacijomis ugdant visuomenės dorovę. Bažnyčiai ir kitoms religi- 
nėms organizacijoms buvo pripažintas juridinio asmens statusas ir užtikrinama teisė 
vidaus gyvenime tvarkytis savarankiškai. 

Steigiamosios valdžios (Tautos) teisė į referendumą vis labiau aktualėjo atgims- 
tant lietuvių tautos demokratiniams lūkesčiams, o iš to plaukė būtinumas nustatyti 
teisės į referendumą organizavimo atitinkamą teisinį mechanizmą. 1989 m. rudenį 
buvo pakeistas Konstitucijos 5 straipsnis"? ir numatyta, kad referendumą skelbia 
Aukščiausioji Taryba savo iniciatyva arba kai to reikalauja trys šimtai tūkstančių 
rinkimų teisę turinčių piliečių, taip pat priimtas Referendumo įstatymas?“ 

Politinė reforma buvo susijusi ir su institucine valdžios struktūra. 1989 m. rug- 
sėjo 29 d. įstatymu“"! buvo reformuotas atstovaujamosios ir vykdomosios, teisminės 
valdžios statusas, įtvirtinta savivaldos koncepcija, ryškėjo siekis visapusiškiau api- 
būdinti valdžių kompetencijų atskirtį. Nors ir nebuvo laužoma vadinamųjų Liau- 
dies deputatų tarybų sistema, kurią sudarė Aukščiausioji Taryba, rajonų, miestų, 
gyvenviečių ir apylinkių tarybos, tačiau projektuoti pokyčiai juos formuojant ir or- 
ganizuojant veiklą. Teisė kelti kandidatus į deputatus buvo pripažįstama visoms vi- 
suomeninėms organizacijoms, politinėms partijoms, visuomeniniams judėjimams. 

Keičiant iki tol buvusią taisyklę, kad deputatas vykdo įgaliojimus nenutraukda- 
mas gamybinės ar tarnybinės veiklos, buvo nustatyta, jog Aukščiausiosios Tarybos 
deputatas atleidžiamas nuo buvusių pareigų visam įgaliojimų laikui. Tai reiškė, kad 


"6 1990 m. vasario 12 d. įstatymas „Padaryti pakeitimus Lietuvos TSR Konstitucijos (Pagrindinio 
Įstatymo) 2 skirsnyje „Ekonominė sistema“. Lietuvos TSR Aukščiausiosios Tarybos ir Vyriausybės žinios, 
1990, Nr. 7-165. 

“1989 m. lapkričio 3 d. įstatymas „Dėl Lietuvos TSR Konstitucijos (Pagrindinio Įstatymo) 
57 straipsnio pakeitimo“. Lietuvos TSR Aukščiausiosios Tarybos ir Vyriausybės žinios, 1989, Nr. 33-427. 
W 1989 m. lapkričio 3 d. įstatymas „Dėl Lietuvos TSR Konstitucijos (Pagrindinio Įstatymo) 
50 straipsnio pakeitimo“: Lietuvos TSR Aukščiausiosios Tarybos ir Vyriausybės žinios, 1989, Nr. 32-428. 
“1989 m. lapkričio 3 d. įstatymas „Dėl Lietuvos TSR Konstitucijos (Pagrindinio Įstatymo) 5 straips- 
nio pakeitimo“. Lietuvos TSR Aukščiausiosios Tarybos ir Vyriausybės žinios, 1989, Nr. 32-433. 


*0 1989 m. lapkričio 3 d. Referendumo įstatymas. Lietuvos TSR Aukščiausiosios Tarybos ir Vyriausybės 
žinios, 1989, Nr. 33-445, 


“i 1989 m. rugsėjo 29 d. įstatymas „Dėl Lietuvos TSR Konstitucijos (Pagrindinio Įstatymo) pakeiti- 


mo ir papildymo“: Lietuvos TSR Aukščiausiosios Tarybos ir Vyriausybės žinios, 1989, Nr. 29-378. 

bus pereinama prie nuolat veikiančio parlamento, t. y. prie profesionalios politinės 
veiklos atstovaujamosios valdžios institucijose. 

Būsimąją Aukščiausiąją Tarybą turėjo sudaryti 141 deputatas. Viena reikšmin- 
giausių naujovių — sustiprintas Aukščiausiosios Tarybos Pirmininko konstitucinis 
statusas. Koreguojant tuo metu egzistavusio Aukščiausiosios Tarybos Prezidiumo ir 
Aukščiausiosios Tarybos kompetencijų santykį, Prezidiumas neteko daugelio savo 
įgaliojimų perduodant juos Aukščiausiajai Tarybai. Prezidiumui atiteko tik funk- 
cijos, susijusios su deputatų, nuolatinių komisijų veiklos koordinavimu, Aukščiau- 
siosios Tarybos posėdžių rengimu. Šie pakeitimai ir papildymai turėjo įsigalioti po 
1990 m. vasario 24 d. rinkimų, t. y. pradėjus dirbti išrinktai Aukščiausiajai Tarybai. 

Buvo suformuoti nauji teisiniai pagrindai savivaldos sistemai apibrėžti“. Įtvir- 
tintos dvi savivaldybių pakopos: žemesnioji (apylinkės, gyvenvietės (valsčiai), taip 
pat rajono (apskrities) miestai); aukštesnioji (rajonai (apskritys) ir respublikos mies- 
tai). Teisinis reguliavimas sukonkretintas Vietos savivaldos pagrindų įstatyme?““. 

Baigiantis veikusios Aukščiausiosios Tarybos kadencijai dar buvo pakeisti Kons- 
titucijos skirsniai, kuriuose buvo nustatytas teismų“! ir prokuratūros?! teisinis sta- 
tusas. Šių sričių teisinis reguliavimas priskirtas tik Lietuvos, o ne SSRS jurisdikcijai. 

Politinio proceso orientyrus apibendrintai išreiškė 1990 m. vasario 7 d. Aukš- 
čiausiosios Tarybos nutarimas „Dėl 1939 metų Vokietijos—TSRS sutarčių ir jų pa- 
sekmių Lietuvai likvidavimo“. Paskelbta, kad Lietuvos Liaudies Seimo 1940 m. 
liepos 21 d. Lietuvos įstojimo į SSRS deklaracija, kaip neišreiškusi lietuvių tautos 
valios, yra neteisėta ir negaliojanti. Pareikšta, kad SSRS 1940 m. rugpjūčio 3 d. 
įstatymas „Dėl Lietuvos Tarybų Socialistinės Respublikos priėmimo į Tarybų Soci- 
alistinių Respublikų Sąjungą“ yra neteisėtas ir Lietuvos juridiškai nesaisto. Pasiūlyta 
SSRS pradėti dvišales derybas dėl Lietuvos valstybės nepriklausomybės atkūrimo?"“. 

1990 m. vasario 12 d. įstatymas „Dėl Lietuvos TSR Konstitucijos (Pagrindinio Įstatymo) pakeitimo 
ir papildymo“: Lietuvos TSR Aukščiausiosios Tarybos ir Vyriausybės žinios, 1990, Nr. 7-169. 


25 1990 m. vasario 12 d. Vietos savivaldos pagrindų įstatymas. Lietuvos TSR Aukščiausiosios Tarybos 


ir Vyriausybės žinios, 1990, Nr. 7-170. 


** 1990 m. vasario 13 d. įstatymas „Dėl Lietuvos TSR Konstitucijos (Pagrindinio Įstatymo) pakeiti- 
mo“: Lietuvos TSR Aukščiausiosios Tarybos ir Vyriausybės žinios, 1990, Nr. 8-184. 

1990 m. vasario 13 d. įstatymas „Dėl Lietuvos TSR Konstitucijos (Pagrindinio Įstatymo) 18 skirsnio 
pakeitimo ir papildymo“: Lietuvos TSR Aukščiausiosios Tarybos ir Vyriausybės žinios, 1990, Nr. 7-174. 

Lietuvos TSR Aukščiausiosios Tarybos 1990 m. vasario 7 d. nutarimas „Dėl 1939 metų Vokie- 
tijos—TSRS sutarčių ir jų pasekmių Lietuvai likvidavimo“: Lietuvos TSR Aukščiausiosios Tarybos ir 
Vyriausybės žinios, 1990, Nr. 8-182. 

1. 1990 m. kovo 11 d. Lietuvos nepriklausomybės atkūrimo aktas 


1990 m. vasario 24 d. įvyko rinkimai į Lietuvos TSR Aukščiausiąją Tarybą. Per pas- 
taruosius 50 metų tai buvo pirmieji tikrai laisvi ir demokratiniai rinkimai, kuriuose 
dalyvavo įvairios politinės partijos ir organizacijos, tarpusavyje konkuravo ir asme- 
nybės, ir rinkimų programos. Į 141 deputato vietą pretendavo net 472 kandidatai“". 
Rinkimus triuškinama balsų persvara laimėjo Sąjūdis, kurio iškeltų arba remiamų 
kandidatų programose buvo aiškiai įrašytas siekis atkurti Lietuvos nepriklausomybę. 
Taigi balsuodami už Sąjūdžio iškeltus ir jo remiamus kandidatus, rinkėjai suteikė 
jiems tautos mandatą atkurti Lietuvos nepriklausomybę. 

1990 m. vasario 24 d. išrinkus Lietuvos TSR Aukščiausiąją Tarybą, pirmiausia 
reikėjo atsakyti į klausimą, kokia bus nepriklausomos Lietuvos valstybės kilmė. Ar 
ji atsiranda vėl įgyvendinus tautų apsisprendimo teisę, ar tai modifikuota „Lietuvos 
TSR“, ar atsiskyrimas nuo Sovietų Sąjungos (secesija, išstojimas iš jos), ar tai prieš- 
kario nepriklausomos Lietuvos Respublikos tęsinys? Atsakymo į šį klausimą buvo 
ieškoma ir principinė Sąjūdžio pozicija buvo suformuluota dar iki rinkimų, bet 
dabar ją reikėjo paversti šios Aukščiausiosios Tarybos valia ir sukurti teisinę valsty- 
bės nepriklausomybės atkūrimo schemą. Kita vertus, reikėjo atsakyti į klausimą, ar 
išrinkta Lietuvos TSR Aukščiausioji Taryba gali iš karto priimti Aktą „Dėl Lietuvos 
Nepriklausomos Valstybės atstatymo“? Kitaip tariant, kaip autentišką tautos valią 
išreikšti per esamas Lietuvai primestas sovietines institucijas, kaip nepriklausomybei 
atkurti panaudoti šią Lietuvos TSR Aukščiausiąją Tarybą ir kartu „neįsiteisinti“ 
Lietuvos TSR struktūrose? 

Čia slypėjo tam tikras pavojus. Jeigu būtent Lietuvos TSR Aukščiausioji Tary- 
ba atkuria nepriklausomybę, tai iš kur atsiranda nepriklausoma Lietuvos valstybė? 
Su kokiu teritoriniu vienetu yra susijusi ką tik išrinkta Lietuvos TSR Aukščiau- 
sioji Taryba? Jeigu su Lietuvos Tarybų Socialistine Respublika, tai ar „Lietuvos 
TSR“ yra valstybė? Ar tai, kad būtent Lietuvos TSR Aukščiausioji Taryba atku- 
ria nepriklausomybę, vėliau nebus interpretuojama ir taip, jog ši demokratiniuose 
ir laisvuose rinkimuose išrinkta Aukščiausioji Taryba (Tautos atstovybė), tegul ir 
netiesiogiai, vis dėlto esą pripažįsta, kad Lietuvos Tarybų Socialistinė Respublika 
yra (buvo) Lietuvos valstybingumo forma? Viena iš formų?“. Norint neiškreipti 
istorinės tiesos (ji buvo ir yra tokia: Lietuva 1940 m. buvo Sovietų Sąjungos 


* Lietuvos Respublikos Aukščiausiosios Tarybos (pirmojo šaukimo) pirmoji sesija. Stenogramos, 


Nr. 1, Vilnius: Lietuvos Respublikos Aukščiausioji Taryba, 1990, p. 4. 


28 Jeigu būtent Lietuvos TSR Aukščiausioji Taryba atkuria nepriklausomybę, būtų galimas kad ir 


toks aiškinimas: iki 1940 m. buvo viena Lietuvos valstybingumo forma (nepriklausoma valstybė), nuo 
1940) m. — kita, vadinamoji socialistinė Lietuvos valstybė Sovietų Sąjungos sudėtyje, o dabar, 1990 m., 
pasirenkama dar kita, nauja valstybingumo forma. (Pabrėžtina, kad būtent taip Lietuvos valstybingumo 
raida aiškinama oficialioje dabartinės Rusijos istoriografijoje.) Jeigu taip, tai gal 1940 m. Lietuvoje tikrai 
įvyko „socialistinė revoliucija“, gal tuomet tauta pati atsisakė nepriklausomybės, pati pasirinko „socia- 
listinį valstybingumą“, o štai dabar nutaria pasirinkti kitokią valstybingumo formą?! Jeigu taip, tai gal 
ir sovietinės okupacijos, ir aneksijos nebuvo?! Tai kam tada kalbėti apie Sovietų Sąjungos moralinę ir 
teisinę atsakomybę, apie jos pareigą atlyginti padarytą žalą, jeigu demokratiniuose ir laisvuosiuose rin- 
kimuose išrinkta Lietuvos TSR Aukščiausioji Taryba, kaip minėta, tegul ir netiesiogiai, vis dėlto pripa- 
žįsta, kad Lietuvos Tarybų Socialistinė Respublika buvo (yra) Lietuvos valstybingumo forma? Nebuvo 
galima suteikti jokio preteksto tokiems ar panašiems teisiškai visiškai nepagrįstiems interpretavimams. 

okupuota ir aneksuota), reikėjo labai aiškiai konstatuoti, kad nepriklausoma Lietuvos 
valstybė atsiranda tik kaip prieškario nepriklausomos Lietuvos valstybės tesinys. Kitaip 
tariant, nepriklausomos valstybės atkūrimas galėjo ir turėjo būti grindžiamas tik 
prieškario Lietuvos valstybės tęstinumu?"". Reikėjo būtinai atsiriboti nuo „Lietuvos 
TSR“ kaip „valstybės“ kategorijos ir šią demokratiniuose rinkimuose išrinktą Lie- 
tuvos TSR Aukščiausiąją Tarybą labai aiškiai atriboti ir nuo „Lietuvos TSR“ kaip 
sovietinio teritorinio darinio, ir nuo ankstesnių „Lietuvos TSR Aukščiausiųjų Ta- 
rybų“ kaip sovietinių institucijų. Siekta, kad tarp šios Aukščiausiosios Tarybos, kuri 
priims Nepriklausomybės Atkūrimo Aktą, ir vadinamosios „Lietuvos TSR“ neliktų 
nė menkiausios sąsajos. 

1990 m. vasario 24 d. išrinkta Lietuvos TSR Aukščiausioji Taryba savo esme 
buvo visiškai kitokia negu ankstesnės Lietuvos TSR Aukščiausiosios Tarybos. Tai 
buvo tikra tautos atstovybė, išrinkta demokratiniuose ir laisvuose rinkimuose. Ji 
buvo atribota nuo Lietuvos TSR priėmus deklaraciją „Dėl Lietuvos TSR Aukš- 
čiausiosios Tarybos deputatų įgaliojimų“*!". Tai pirmasis teisės dokumentas, tiesio- 
giai susijęs su Kovo 11-osios Aktu. Šios deklaracijos svarbiausios nuostatos yra šios: 
1) iki 1940 m. egzistavo nepriklausoma Lietuvos valstybė, ji suverenią tautos galią 
reiškė per Lietuvos valstybės institucijas; 2) 1940 m. Sovietų Sąjunga įvykdė agre- 
siją ir neteisėtai inkorporavo Lietuvą į Sovietų Sąjungą, sugriovė buvusias valstybės 
struktūras ir primetė svetimas; 3) nuo 1988 m. atsirado naujų galimybių reikštis 
tautos valiai, taip pat ir per šias primestas (esamas) institucijas; 4) tai, kad yra pa- 
naudojamos Lietuvai primestos svetimos struktūros, negali būti interpretuojama 
taip, esą pripažįstamas jas primetusios valstybės (Sovietų Sąjungos) suverenitetas 
lietuvių tautai ir Lietuvos teritorijai, pripažįstama aneksija; 5) 1990 m. vasario 24 d. 
rinkimuose tauta suteikė Lietuvos TSR Aukščiausiosios Tarybos deputatams /autos 
atstovų mandatą bei prievolę atkurti Lietuvos valstybę ir reikšti tautos suverenių galią 
per šią Aukščiausiąją Tarybą, kuri nuo 1990 m. kovo 11 d. 18 valandos bus vadinama 
Lietuvos Aukščiausiąja Taryba. Taigi, atrodytų, smulkmena — neliko vos trijų raidžių 
(TSR). Kita vertus, svarbu ne vien pavadinimas: taip buvo konstatuota, kad atsirado 


** Nepaisant 50 metų sovietinės okupacijos, buvo daug požymių, įrodančių prieškario Lietuvos vals- 


tybės egzistavimą de iure net ir jos fizinio slopinimo metu. Visų pirma minėtinas Lietuvos diplomatinių 
atstovybių veikimas kai kuriose užsienio valstybėse. Akivaizdu, kad jeigu Lietuvos valstybė teisiškai 
neegzistuotų, Lietuvos diplomatinės atstovybės negalėtų veikti. Tarptautinėje praktikoje unikalu ir tai, 
kad Lietuvos diplomatinės atstovybės veikė nesant Lietuvos Respublikos Vyriausybės. Antra, Vakarų 
demokratinės valstybės vykdė Lietuvos aneksijos nepripažinimo politiką — JAV ir dar apie pusšimtis 
valstybių niekada de iure nepripažino Baltijos valstybių aneksavimo ir inkorporavimo į Sovietų Sąjungą. 
Trečia, užsienio valstybėse buvo pripažįstami prieškario Lietuvos Respublikos piliečių pasai, taip pat ir 
tie, kuriuos išduodavo Lietuvos diplomatinės atstovybės užsienyje. Taigi, nors ir labai siauroje erdvėje, 
vis dėlto prieškario Lietuvos Respublikos pilietybės institutas veikė. Ketvirta, kai kuriose užsienio vals- 
tybėse buvo išsaugota Lietuvos Respublikos nuosavybė, taip pat ir Lietuvai priklausiusios lėšos bei aukso 
atsargos, iki sovietinės okupacijos laikytos tų valstybių bankuose. 

Prieškario Lietuvos Respublikos valstybės valdžios tęstinumą okupuotoje Lietuvoje liudijo ir 1949 m. 
vasario 10 d. sudaryta Lietuvos Laisvės Kovos Sąjūdžio Taryba, atstovavusi visoms tuo metu Lietuvoje 
veikusioms karinėms ir visuomeninėms formuotėms, kurios priešinosi Sovietų Sąjungos okupacijai. 
LLKS Tarybos 1949 m. vasario 16 d. deklaracijoje nurodoma, kad Lietuvos Laisvės Kovos Sąjūdžio Ta- 
ryba yra aukščiausiasis tautos politinis organas, vadovaująs politinei ir karinei tautos išsilaisvinimo kovai. 

Lietuvos Respublikos svarbiausių dokumentų rinkinys (1990 m. kovo 11 d.-1990 m. gegužės 
11 d.). Vilnius: Mintis, 1990, p. 6—7. 

1. 1990 m. kovo 11 d. Lietuvos nepriklausomybės atkūrimo aktas 


visiškai kitokio pobūdžio institucija — Lietuvos Aukščiausioji Taryba. Toks konstata- 
vimas buvo būtinas, kad institucija, priimsianti sprendimą dėl valstybės nepriklau- 
somybės, jokiais būdais nebūtų susieta su vadinamąja Lietuvos Tarybų Socialistine 
Respublika, kuri niekada nebuvo Lietuvos valstybingumo forma. 

Siekiant išvengti bet kokių spekuliacijų dėl to, kokios valstybės nepriklauso- 
mybė bus atkuriama, ir bet kokių mėginimų net netiesiogiai susieti tai su „Lietuvos 
TSR“, buvo priimtas įstatymas „Dėl valstybės pavadinimo ir herbo“"!!. Jame nu- 
statyta, kad Konstitucijoje ir kituose teisės aktuose turi būti vartojamas vienintelis 
valstybės pavadinimas — Lietuvos Respublika, kad Lietuvos Aukščiausioji Taryba 
yra vadinama Lietuvos Respublikos Aukščiausiąja Taryba, o Lietuvos Aukščiausio- 
sios Tarybos Pirmininko pareigybė — Lietuvos Respublikos Aukščiausiosios Tarybos 
Pirmininko pareigybe. Priėmus įstatymą „Dėl valstybės pavadinimo ir herbo“ atsi- 
rado institucija, kuri vadinosi Lietuvos Respublikos Aukščiausioji Taryba. Nutraukus 
bet kokias sąsajas su „Lietuvos TSR“, būtent ši institucija — Lietuvos Respublikos 
Aukščiausioji Taryba — galėjo priimti sprendimą dėl valstybės (Lietuvos Respubli- 
kos) nepriklausomybės atkūrimo. 

Šie du teisės aktai — deklaracija „Dėl Lietuvos TSR Aukščiausiosios Tarybos 
deputatų įgaliojimų“ ir įstatymas „Dėl valstybės pavadinimo ir herbo“ — teisės lite- 
ratūroje dažnai vadinami nepriklausomybės atkūrimo parengiamaisiais teisės aktais“V. 

Vėliau buvo priimtas Kovo 11-osios Aktas „Dėl Lietuvos Nepriklausomos Vals- 
tybės atstatymo“ *““, Jo tekstas trumpas, bet labai talpus?!“. 

Lietuvos valstybės tęstinumą išreiškia dvi pirmosios Akto nuostatos. Pirmo- 
ji nuostata: „atstatomas 1940 metais svetimos jėgos panaikintas Lietuvos Valstybės 
suvereninių galių vykdymas ir nuo šiol Lietuva vėl yra nepriklausoma valstybė“; at- 
kreiptinas dėmesys, kad rašoma ne apie pačios valstybės atkūrimą, — kaip minėta, 
teisiškai ji egzistavo ir ją fiziškai nuslopinus, o apie tai, kad „atstatomas <...> Lietu- 
vos Valstybės suvereninių galių vykdymas“: Labai svarbu ir tai, kad rašoma ne apie 
tautos suvereniteto atkūrimą, — jis visada priklausė tautai, tik okupacijos sąlygomis 
nebuvo galimybės jį įgyvendinti o kad yra atstatomas suvereninių galių vykdymas. 
Antroji nuostata: „Lietuvos valstybės konstitucinis pamatas yra 1918 m. vasario 
16 d. Nepriklausomybės aktas ir 1920 m. gegužės 15 d. Steigiamojo Seimo rezoliu- 
cija dėl atstatytos Lietuvos demokratinės valstybės; šie teisės aktai niekada nebuvo 
nustoję teisinės galios.“ Minėtoji nuostata reiškia ir tai, kad visi vadinamojo liaudies 
seimo, o vėliau — marionetinių Lietuvos TSR Aukščiausiųjų Tarybų sprendimai, 
kurie prieštaravo šiems kertiniams konstituciniams aktams, yra neteisėti. 


2 Ibid., p. T. 

ŽaLimas, D. Lietuvos Respublikos nepriklausomybės atkūrimo 1990 m. kovo 11 d. tarptautiniai 
teisiniai pagrindai ir pasekmės. Vilnius: Demokratinės politikos institutas, p. 202. 


** Lietuvos Respublikos svarbiausių dokumentų rinkinys (1990 m. kovo 11 d.-1990 m. gegužės 
11 d.). Vilnius: Mintis, 1990, p. 8. 


** 1990 m. Kovo 11-osios Aktą „Dėl Lietuvos Nepriklausomos valstybės atstatymo“ ir kitus su vals- 


tybės Nepriklausomybės atkūrimu susijusių dokumentų projektus parengė išrinktų į Aukščiausiąją Ta- 
rybą Sąjūdžio deputatų grupė, vadovaujama Vytauto Landsbergio. Į šią darbo grupę dar įėjo Česlovas 
Vytautas Stankevičius, Romualdas Ozolas, Valdemaras Katkus, Algirdas Saudargas, Kęstutis Lapinskas, 
Vytenis Andriukaitis, taip pat teisininkas Vytautas Sinkevičius (Lietuvos Sąjūdis 1988—1991. Kelias į 
nepriklausomybę. Sud. B. Genzelis ir A. Rupšytė. Kaunas: Šviesa, 2010, p. 187). 

Toliau Kovo 11-osios Akte konstatuojama, kad Lietuvos teritorija yra vientisa ir 
nedaloma, kad joje neveikia jokios kitos valstybės konstitucija. Nuostata, kad Lietuvos 
teritorija yra vientisa ir nedalijama, reiškia, inter alia, tai, kad jokios valstybės iš Lie- 
tuvos negali reikalauti atiduoti ar kam nors „grąžinti“ Vilniaus kraštą arba Klaipėdos 
kraštą, kokias nors kitas teritorijas. Ši nuostata reiškia ir tai, kad Lietuvoje negali 
būti jokių autonominių ar kitų panašių darinių, kurie galėtų kelti grėsmę Lietuvos 
teritoriniam vientisumui. 

Ketvirtoji Akto nuostata skirta išreikšti tai, kokių pozicijų (nuostatų) Lietuvos 
valstybė laikysis tarptautiniuose santykiuose: Lietuva pabrėžia savo ištikimybę vi- 
suotinai pripažintiems tarptautinės teisės principams, pripažįsta sienų neliečiamumą 
ir užtikrina žmogaus, piliečio ir tautinių bendrijų teises. 

Ir penktoji Akto nuostata: Lietuvos Respublikos Aukščiausioji Taryba kaip su- 
vereninių galių reiškėja šiuo aktu pradeda įgyvendinti visą valstybės suverenitetą. 

Minėta, jog Kovo 11-osios Akte konstatuojama, kad Lietuvoje neveikia jokios 
kitos valstybės konstitucija. Valstybė negali būti be konstitucijos, todėl buvo būtina 
nedelsiant konstatuoti, kad atkurtoji nepriklausoma Lietuvos valstybė turi Konsti- 
tuciją. Kokią? Rengiant nepriklausomybės atkūrimo dokumentus pirmiausia buvo 
minima 1922 m. Konstitucija, nes ji buvo demokratinė. Bet ji prieš sovietinę oku- 
paciją jau negaliojo, tuo metu galiojo 1938 m. Konstitucija. Nors ši Konstitucija 
buvo autoritarinė — visa valdžia buvo sutelkta Respublikos Prezidento rankose, o 
tautos atstovybei Seimui iš esmės buvo palikta antraeilė funkcija, tai buvo paskutinė 
iki sovietinės okupacijos galiojusi Konstitucija, todėl reikėjo atkurti būtent ją, taip 
dar kartą parodant prieškario Lietuvos valstybės ir atkurtos nepriklausomos Lietuvos 
valstybės tęstinumą. 

Įstatyme „Dėl 1938 metų gegužės 12 dienos Lietuvos Konstitucijos galiojimo 
atstatymo“? yra įtvirtintos šios pagrindinės nuostatos. 

Pirmoji įstatymo nuostata: Aukščiausioji Taryba nutaria „nutraukti 1978 m. ba- 
landžio 20 d. Lietuvos TSR Konstitucijos (Pagrindinio Įstatymo) galiojimą“, „nu- 
traukti 1977 m. spalio 7 d. TSRS Konstitucijos (Pagrindinio Įstatymo), taip pat 
TSRS ir sąjunginių respublikų įstatymų pagrindų, kitų TSRS įstatymų galiojimą 
Lietuvos Respublikos teritorijoje“ (ši nuostata tiesiogiai susijusi su Kovo 11-osios 
Akto teiginiu, kad Lietuvos teritorijoje neveikia jokios kitos valstybės konstitucija). 

Antroji įstatymo nuostata: atnaujinti 1938 metų Lietuvos Konstitucijos veikimą. 
Pabrėžtina, kad buvo atnaujintas visos 1938 m. Konstitucijos galiojimas, bet, kadan- 
gi 1990 m. pradžioje Lietuvoje veikė ne visos institucijos, kurios buvo numatytos 
1938 m. Konstitucijoje, čia pat, tiksliau, tame pačiame sakinyje, po teiginio, kad yra 
atnaujinamas 1938 m. Konstitucijos veikimas, buvo įrašyta tokia nuostata: „sustab- 
dant tų skyrių ir straipsnių, kurie reglamentuoja Respublikos Prezidento, Seimo, 
Valstybės Tarybos ir Valstybės kontrolės statusą, galiojimą.“ 

Žinoma, iš karto kilo klausimas, ar 1938 m. Konstitucijos galiojimo atnaujini- 
mas reiškia ir tai, kad atkuriami ir tuo metu veikę įstatymai? Mechaniškai atkurti 
buvusių įstatymų buvo neįmanoma, nes kiltų teisinis chaosas. Todėl įstatyme buvo 

Lietuvos Respublikos svarbiausių dokumentų rinkinys (1990 m. kovo 11 d.—1990 m. gegužės 
11 d.). Vilnius: Mintis, 1990, p. 8—9. 

įtvirtinta nuostata, kad „1938 m. eegužės 12 d. Lietuvos Konstitucijos galiojimo 
atstatymas pats savaime neatkuria Lietuvos Respublikoje iki 1940 m. birželio 15 d. 
veikusių įstatymų“. 

Atkūrus nepriklausomybę, gyventi pagal 1938 m. Konstituciją būtų buvę sunku 
ar net neįmanoma, todėl buvo nutarta sustabdyti 1938 m. Konstitucijos galiojimą 
ir priimti Laikinąją Konstituciją. Tam skirtas įstatymas „Dėl Lietuvos Respublikos 
Laikinojo Pagrindinio Įstatymo““!“. Nors šiame pavadinime nėra žodžio „Konstitu- 
cija“, bet tai buvo ne kas kita, kaip Laikinoji Konstitucija. 

Įstatyme „Dėl Lietuvos Respublikos Laikinojo Pagrindinio Įstatymo“ buvo nu- 
tarta, pirma, sustabdyti 1938 m. Konstitucijos galiojimą; antra, patvirtinti Lietuvos 
Respublikos Laikinąjį Pagrindinį Įstatymą. 

Konstitucija turi viršenybę, Konstitucijos viršenybės principas yra demokratinės 
teisinės valstybės principas — šis principas reiškia, jog jokie teisės aktai negali priešta- 
rauti Konstitucijai. Kaip galiojančius įstatymus suderinti su nauja Laikinąja Konstitu- 
cija? Jeigu būtų imta peržiūrėti kiekvieną įstatymą jo suderinamumo su Konstitucija 
požiūriu, tas darbas labai užsitęstų. Tuo metu net nebuvo žinoma, kiek apskritai yra 
įstatymų, kokios paskutinės galiojančios jų redakcijos ir pan. Nebuvo galima leisti 
teisinio chaoso, todėl buvo pasirinkta tokia nuostata: nustatyti, kad Lietuvos Respu- 
blikoje ir toliau galioja tie iki šiol Lietuvoje veikę įstatymai bei kiti teisės aktai, kurie 
neprieštarauja Lietuvos Respublikos Laikinajam Pagrindiniam Įstatymui. 

Tokia buvo nepriklausomybės atkūrimo dokumentų rengimo logika, nepri- 
klausomybės atkūrimo teisinė konstrukcija. 

Kodėl nepriklausomybė buvo atkurta būtent kovo 11 d., kodėl to nebuvo ga- 
lima padaryti anksčiau, tarkim, iš karto po 1990 m. vasario 24 d. įvykusių rinkimų 
arba kovo mėnesio pirmosiomis dienomis, arba vėliau, pavyzdžiui, kovo 12 dieną? 

Anksčiau tai nebuvo įmanoma vien dėl to, kad per 1990 m. vasario 24 d. vy- 
kusius rinkimus buvo išrinkta tik 90 deputatų iš 141. Pagal tuo metu galiojusią Lie- 
tuvos TSR konstituciją, Aukščiausiosios Tarybos sesija buvo laikoma teisėta, jeigu 
joje dalyvauja ne mažiau kaip du trečdaliai deputatų, t. y. ne mažiau kaip 94 de- 
putatai. Vadinasi, reikėjo palaukti, kol įvyks pakartotinis balsavimas ir bus išrinkta 
pakankamai deputatų. Pakartotinis balsavimas vyko kovo 4, 7, 8 ir 10 dienomis. Iki 
kovo 10 d. vakaro, kai prasidėjo Lietuvos TSR Aukščiausiosios Tarybos sesija, buvo 
išrinkti 133 Lietuvos TSR Aukščiausiosios Tarybos deputatai iš 141. Nutarus pra- 
dėti sesiją kovo 10 d., t. y. jau pasibaigus pakartotiniam balsavimui, buvo siekiama 
turėti garantiją, kad bus išrinkta kuo daugiau nepriklausomybės atkūrimą remiančių 
deputatų. Tai buvo labai svarbu, nes jeigu Nepriklausomybės Atkūrimo Aktas būtų 
priimtas tik nedidele balsų persvara, būtų sunkiau įtikinti pasaulį, kad Lietuva tikrai 
nori būti nepriklausoma valstybė. 

Kodėl ne vėliau kaip kovo 11 d.? Kitą dieną, t. y. kovo 12-ąją, Maskvoje tu- 
rėjo prasidėti Sovietų Sąjungos liaudies deputatų suvažiavimas. Formaliai tai buvo 
aukščiausioji tuometinės Sovietų Sąjungos valdžios institucija. Šis suvažiavimas tu- 
rėjo išrinkti pirmąjį Sovietų Sąjungos prezidentą. Juo turėjo tapti Sovietų Sąjungos 
komunistų partijos centro komiteto generalinis sekretorius M. Gorbačiovas. Taip ir 

atsitiko, jis buvo išrinktas pirmuoju ir, beje, paskutiniu Sovietų Sąjungos preziden- 
tu, nes po pusantrų metų Sovietų Sąjungos neliko, ji subyrėjo. Buvo baiminamasi, 
kad išrinktas Sovietų Sąjungos prezidentas, turėdamas didelius įgaliojimus, galės 
pamėginti įvesti Lietuvoje nepaprastąją padėtį. Nepaprastosios padėties įvedimas 
reikštų, kad visą valdžią Lietuvoje perima Sovietų Sąjungos kariškiai, jų kariniai 
komendantai, labai apribojamos žmonių teisės ir laisvės, kariškiai įgyja teisę naudoti 
ginkluotą jėgą ir pan. Suprantama, tokiu atveju išrinktoji Lietuvos Aukščiausioji 
Taryba negalėtų susirinkti, negalėtų veikti, negalėtų paskelbti apie nepriklausomos 
Lietuvos valstybės atkūrimą. Kitaip tariant, reikėjo užbėgti Sovietų Sąjungos liau- 
dies deputatų suvažiavimui už akių, reikėjo suskubti pasinaudoti tautos valia sukurta 
ir istorijos suteikta galimybe. Ir tai buvo padaryta būtent Kovo 11-ąją. 


2. Lietuvos Respublikos Laikinojo Pagrindinio Įstatymo politinė 
teisinė genezė: pagrindiniai formos ir turinio sąveikos bruožai 


Sąjūdžio rinkimų programoje, kuria buvo grindžiama Sąjūdžio veikla 1990 m. va- 
sario 24 d. vykusiuose rinkimuose, buvo apibrėžti tikslai, kuriuos turės įgyven- 
dinti Sąjūdžio remti Aukščiausiosios Tarybos deputatai. Deklaruota, kad paskelbus 
valstybės atkūrimą reikės priimti nepriklausomos Lietuvos laikinąją konstituciją, 
kurioje turės būti įtvirtintas demokratiškas ir aiškus įstatymų leidimo, vykdomo- 
sios ir teismo valdžių atskyrimas, numatyta visuotinai ir laisvai renkamos valdžios 
reguliari kaita, o piliečių renkami valdžios organai privalės turėti visų kitų valdžios 
organų skyrimo ir kontrolės teisę. Teigta, kad laikinojoje Konstitucijoje prezidento 
funkcijas reikės pavesti kolegialiam organui — Aukščiausiosios Tarybos Prezidiumui. 

Programoje projektuojant, kad išrinktosios Aukščiausiosios Tarybos vienas iš 
pirmųjų veiksmų turės būti Valstybės atkūrimo akto priėmimas, buvo sukonkretinti 
veiksmai reformuojant Konstituciją. Jie buvo apibrėžti taip: pakeisti Konstitucijos 
straipsnius dėl SSRS ginkluotųjų pajėgų ir panaikinti straipsnį dėl piliečių pareigos 
tarnauti SSRS ginkluotosiose pajėgose; papildyti Konstitucijos atitinkamą straipsnį 
nuostata, kad Lietuvos TSR piliečiai negali būti išgabenti už Lietuvos ribų prieš 
savo valią; pakeisti visus Konstitucijos straipsnius taip, kad būtų panaikintos Lietu- 
vos TSR ir jos piliečių konstitucinės prievolės SSRS; pakeisti Konstitucijos 7-ojo 
skirsnio pavadinimą bei 68-ąjį straipsnį, vertinančius Lietuvą kaip sudėtinę SSRS 
dalį. Nors Sąjūdžio rinkimų programoje buvo nurodyti ir keistini konkretūs Konsti- 
tucijos straipsniai, būsimąsias konstitucinio teksto reformas numatė ir kitos Sąjūdžio 
programinės nuostatos apie vidaus ir užsienio politikos gaires, kultūrą, socialinę 
rūpybą, švietimą, sveikatos apsaugą, ekonominę raidą. 

Iš Sąjūdžio rinkimų programos turinio, formuluotų konstitucingumo raidos 
krypčių analizės išplaukia išvada, kad buvo orientuojamasi panaudoti galiojusios 
Konstitucijos tekstą tiek, kiek jame esantis konstitucinis reguliavimas neprieštaraus 
valstybės atkūrimui ir nepriklausomos demokratinės valstybės konstitucinių pagrin- 
dų įtvirtinimui bei valstybingumo raidai. 

Atsižvelgtina ir į tai, kad Lietuvos Respublikos Laikinojo Pagrindinio Įstaty- 
mo formą ir turinį atitinkamu mastu veikė iki 1990 m. Kovo 11-osios galiojusi 
Konstitucija ir, išskirtinai, tos normos, kuriose buvo nustatyta įstatymų leidimo, 
vykdomosios ir teisminės valdžios, savivaldos institucijų konstrukcija, šių struktūrų 
kompetencijos ir tarpusavio konstitucinės sąveikos pagrindai. 

Laikinasis Pagrindinis Įstatymas 1990 m. Kovo 11-osios aktų sistemoje visų pirma 
vertintinas tuo požiūriu, kad jis buvo neatskiriama Kovo 11-osios aktų sistemos or- 
ganiškoji dalis*''. Tai patvirtina ir politinė teisinė tada priimtų aktų seka. 

Pristatydamas Laikinojo Pagrindinio Įstatymo projektą Aukščiausiosios Tarybos 
pirmininko pavaduotojas Č. Stankevičius atkreipė dėmesį į pagrindines šio Įstatymo 
parengimo ir priėmimo aplinkybes, iš kurių pabrėžtos šios: Laikinojo Pagrindinio 
Įstatymo rengėjai nekėlė sau uždavinio sukurti originalų Konstitucijos projektą ir 
pritaikė 1988—1989 m. parengtą projektą, kuriame įgyvendintos pagrindinės Są- 
jūdžio rinkimų programos nuostatos dėl valstybingumo atkūrimo ir konstitucinės 
raidos artimiausiu laikotarpiu; iš dalies atsižvelgta į 1918—1940 m. Lietuvos Res- 
publikos konstitucinį paveldą; Laikinuoju Pagrindiniu Įstatymu sprendžiamos tik 
pagrindinės politinės teisinės aktualijos, todėl reikia orientuotis į tai, kad laikinoji 
Konstitucija neišvengiamai bus tobulinama atsižvelgiant į klausimus, kurie iškils 
kuriant teisinius valstybės pagrindus*“. 

Laikinojo Pagrindinio Įstatymo laikiną pobūdį visų pirma lėmė tai, kad juo 
remiantis turėjo būti tolygiai pereinama į naują politinę teisinę būseną, konstitucinę 
sistemą. Atkurtoje nepriklausomoje valstybėje laikinai taikant buvusią valdymo ins- 
titucinę struktūrą buvo projektuojamos Lietuvos konstitucinės ateities gairės, vyk- 
doma kardinali socialinė ekonominė reforma, diegiami parlamentinės demokratijos 
principai ir į Aukščiausiosios Tarybos, ir į kitų valstybės valdžios institucijų veiklą. 
Nustačius, kad Lietuvos Respublikoje ir toliau galioja tie iki šiol veikę Lietuvos 
įstatymai bei kiti teisės aktai, kurie neprieštaravo Lietuvos Respublikos Laikinajam 
Pagrindiniam Įstatymui, Lietuvos teisės sistemoje kurį laiką koegzistavo ir prieš 
Kovo 11-ąją priimti, ir naujieji teisės aktai. Visa tai lėmė atitinkamą pereinamąjį 
laikotarpį, kurio metu reikėjo įgyvendinti konstitucines reformas. 

Tad svarbiausia Laikinojo Pagrindinio Įstatymo paskirtis buvo sudaryti konsti- 
tucines prielaidas spręsti neatidėliotinus atkurtos valstybės, visuomenės organizavi- 
mo klausimus. Dar Laikinojo Pagrindinio Įstatymo priėmimo metu buvo siūloma jį 
koreguoti, todėl Aukščiausioji Taryba sudarė redakcinę komisiją, kuriai pavedė per 
tris savaites parengti siūlymus dėl Laikinojo Pagrindinio Įstatymo tobulinimo“"“. 
Laikinojo Pagrindinio Įstatymo pataisas lengvino ir palyginti nesudėtinga keitimo 
tvarka. 

Laikinojo Pagrindinio Įstatymo esminiai bruožai““?. Laikinajame Pagrindiniame 
Įstatyme buvo 132 straipsniai, suskirstyti į 16 skirsnių (Bendrieji nuostatai; Lietuvos 


“7 SiNKEvIČIUS, V. Kovo 11-oji. Nepriklausomybės atkūrimo teisinė konstrukcija. Jurisprudencija, 


2010, 3(121), p. 55—71; MEsonis, G. 1990 m. kovo 11 d. Nepriklausomybės aktas: politinė valia teisi- 
nėje formoje. Iš: Regnum est: 1990 m. Kovo 11-osios Nepriklausomybės Aktui — 20. Liber Amicorum 
Vytautui Landsbergiui. Mokslo straipsnių rinkinys. Vilnius: Mykolo Romerio universiteto leidybos 
centras, 2010, p. 107—116. 


*š Lietuvos Respublikos Aukščiausiosios Tarybos (pirmojo šaukimo) pirmoji sesija. Stenogramos, 


Nr. 1, Vilnius: 1990, p. 80-84. 


** 1990 m. kovo 11 d. Aukščiausiosios Tarybos nutarimas. Iš: Lietuvos Respublikos Aukščiausiosios 
Tarybos ir Aukščiausiosios Tarybos Prezidiumo dokumentų rinkinys, Nr. 2, p. 57. 

20 Plačiau apie Laikinąjį Pagrindinį Įstatymą: Žiuys, J. Laikinasis Pagrindinis Įstatymas Lietuvos Respu- 
blikos konstitucinėje sistemoje. Iš: Lietuvos konstitucinė teisė: raida, institucijos, teisių apsauga, savival- 
da. Kolektyvinė monografija. Vilnius: Mykolo Romerio universiteto leidybos centras, 2007, p. 28—95. 

pilietybė; Pagrindinės Lietuvos piliečių teisės, laisvės ir pareigos; Ekonominė sis- 
tema; Biudžetinė sistema; Socialinis vystymas ir kultūra; Liaudies deputatų tarybų 
sistema ir jų veiklos principai; Rinkimų sistema; Deputatas; Lietuvos Respublikos 
Aukščiausioji Taryba; Lietuvos Respublikos Vyriausybė; Vietinės liaudies deputatų 
tarybos; Vietos savivaldybių valdymo organai; Teismas ir arbitražas; Prokuratūra; 
Baigiamieji nuostatai). 

Bendruosiuose nuostatuose akcentuota, kad Lietuvos Respublika yra suvereni 
demokratinė valstybė, išreiškianti Lietuvos liaudies valią bei interesus. Pabrėžta, 
kad suvereni valstybės valdžia priklauso Lietuvos liaudžiai, kuri savo suverenią galią 
laisvai išreiškia per įstatymų sumanymų iniciatyvą, deputatų rinkimus, piliečių arba 
deputatų balsavimą konstituciniais klausimais ir demokratišką referendumą. Niekas 
negalėjo varžyti šios galios ar jos pasisavinti. Svarbiausi Lietuvos valstybinio bei 
visuomeninio gyvenimo klausimai galėjo būti pateikiami liaudžiai svarstyti, taip pat 
sprendžiami referendumu, kurį skelbė Aukščiausioji Taryba savo iniciatyva arba kai 
to reikalavo trys šimtai tūkstančių rinkimų teisę turinčių Lietuvos piliečių. 

Laikinajame Pagrindiniame Įstatyme buvo nustatyta, kad valstybės valdžią Lie- 
tuvoje vykdė Aukščiausioji Taryba, Lietuvos Respublikos Vyriausybė ir Teismas. 
Valstybės valdžių atskyrimo principas nors ir nebuvo apibrėžtas, tačiau buvo atsi- 
sakyta pagrindinio buvusio valdžios organizavimo sistemos principo — vadinamojo 
„demokratinio centralizmo“. 

Pirmajame skirsnyje pabrėžta, kad Lietuvos Respublikos teritorija yra vientisa 
ir nedalijama, jos sienos galėjo būti keičiamos tik tarptautine sutartimi, ją ratifikavus 
Aukščiausiajai Tarybai keturiais penktadaliais visų deputatų balsų. 

Bendruosiuose nuostatuose buvo nuoroda, kad valstybinė kalba yra lietuvių 
kalba, o tautinėms bendrijoms sudaromos sąlygos vartoti ir ugdyti savo kalbas. Lie- 
tuvos Respublikos sostinė — Vilniaus miestas — buvo apibūdinta kaip ilgaamžė isto- 
rinė Lietuvos sostinė. Toks sostinės apibūdinimas buvo neatsitiktinis — jis atspindėjo 
istorinę tikrovę ir Lietuvos žmonių nuomonę, kad tokia fraze reikia pabrėžti Vil- 
niaus reikšmę Lietuvos valstybei. 

Skirsnyje „Lietuvos pilietybė“ buvo skelbiama Lietuvos piliečių lygybė prieš 
įstatymą, moters ir vyro lygiateisiškumas, įvairių rasių ir tautybių lygios teisės. Už- 
sienio piliečiams ir asmenims, be pilietybės, buvo garantuojamos įstatymo numatytos 
teisės ir laisvės, tarp jų — teisė kreiptis į teismą ir kitus valstybinius organus, ginti as- 
menines, turtines, šeimines ir kitokias teises. Skirsnyje „Pagrindinės Lietuvos piliečių 
teisės, laisvės ir pareigos“ iš esmės buvo pateikta buvusioje Konstitucijoje įtvirtinta 
piliečių teisių ir laisvių bei pareigų vieningumo koncepcija, kurios esmė: valstybė su- 
teikia piliečiui teises ir laisves, įtvirtina priemones joms įgyvendinti, taip pat numato 
atitinkamas pareigas. Valstybės socialinės funkcijos atskleistos Laikinojo Pagrindi- 
nio Įstatymo skirsnyje „Socialinis vystymas ir kultūra“. Čia buvo numatytas valsty- 
bės įsipareigojimas teikti paramą visiems nedarbingiems, besimokantiems ar laikinai 
darbo netekusiems piliečiams, saugoti piliečių sveikatą, plėtoti socialinių teisių ap- 
saugą: teisę į darbą, teisę į poilsį, teisę į sveikatos apsaugą; teisę į materialinį aprūpi- 
nimą senatvėje ir ligos atveju; teisę į gyvenamąjį plotą; teisę į mokslą; teisę naudotis 
kultūros laimėjimais; teisę dalyvauti tvarkant valstybinius ir visuomeninius reikalus. 

Be piliečių teisės pateikti valstybės organams ir visuomeninėms organizacijoms 
siūlymus dėl jų veiklos gerinimo, buvo įtvirtinta piliečių peticijos teisė — t. y. teisė 
kreiptis į valstybinės valdžios organus su reikalavimu įstatymų leidimo tvarka arba 
kitais būdais spręsti jų keliamus visuomenei reikšmingus klausimus. Garantuota tei- 
sė rinkti ir platinti informaciją visais klausimais, išskyrus tai, kas susiję su valstybės 
paslaptimis, asmens orumo ir garbės pažeidimu. Suformuluota nauja sąžinės laisvės 
samprata. Skelbta, kad valstybės institucijos, jos mokymo ir auklėjimo įstaigos yra 
pasaulietinės. Šios institucijos bei įstaigos, ugdydamos visuomenės dorovę, įstaty- 
mų numatyta tvarka bendrauja su Bažnyčia ir kitomis religinėmis organizacijomis. 
Bažnyčiai ir kitoms religinėms organizacijoms buvo pripažintas juridinio asmens 
statusas ir užtikrinta teisė vidaus gyvenimą tvarkyti savarankiškai. 

Be bendrosios nuostatos, kad „garantuojama asmens neliečiamybė“, sukonkre- 
tinta, jog remiantis nekaltumo prezumpcija niekas negali būti persekiojamas be 
įstatyme numatyto pagrindo, kad niekas negali būti suimtas kitaip, kaip tik įstatymo 
nustatytais atvejais ir tik teismo nutartimi ar prokuroro sankcija. Kiekvienam asme- 
niui buvo garantuota teisinė gynyba nuo jo sulaikymo momento. 

Nors Laikinojo Pagrindinio Įstatymo struktūroje išliko skyrius „Ekonominė 
sistema“, tačiau jo turinys buvo pakeistas. Ekonominės sistemos pagrindu pripažinta 
Lietuvos Respublikos nuosavybė, kurią sudaro piliečių privatinė nuosavybė, pilie- 
čių, susibūrusių į grupes (kolektyvus), nuosavybė ir valstybinė nuosavybė. Lietuvos 
Respublika užtikrino visiems nuosavybės subjektams galimybę savarankiškai valdyti 
jiems nuosavybės teise priklausančius objektus, jais naudotis ir disponuoti, visiems 
pripažino vienodas teisines gynimo priemones. 

Žemė, jos gelmės, vidaus ir teritoriniai vandenys, miškai, kita augalija, gyvū- 
nija bei kiti gamtos ištekliai buvo pripažinti Lietuvos nacionaliniu turtu ir išimtinė 
Lietuvos Respublikos nuosavybe. Žemės gelmės nuosavybės teise galėjo priklausyti 
tik valstybei. Kiti Lietuvos Respublikos išimtinės nuosavybės objektai nuosavybės 
teise galėjo priklausyti ir Lietuvos piliečiams, jų grupėms (kolektyvams). 

Laikinajame Pagrindiniame Įstatyme buvo nustatyta, kad liaudies deputatų ta- 
rybos: Aukščiausioji Taryba, rajonų, miestų, gyvenviečių ir apylinkių liaudies de- 
putatų tarybos, sudaro vientisą Lietuvos atstovaujamųjų valstybinės valdžios organų 
sistemą. Vadovaujantis šiuo principu buvo konstruojama valstybės valdžios ir savi- 
valdos struktūra. Šios struktūros šerdimi buvo Lietuvos Respublikos Aukščiausioji 
Taryba, kuri buvo apibūdinta kaip aukščiausiosios valstybinės valdžios organas. Ji 
leido įstatymus, sudarė jai atsakingas valstybės valdžios institucijas ir vykdė jų vei- 
klos kontrolę, galėjo panaikinti Vyriausybės nutarimus ir potvarkius, taip pat rajonų 
ir Respublikos miestų tarybų sprendimus, jeigu šie prieštaravo įstatymams. Aukš- 
čiausiosios Tarybos galios plėtėsi steigiant naujas jai atskaitingas valdžios instituci- 
jas. Aukščiausioji Taryba ratifikavo Lietuvos Respublikos tarptautines sutartis, kon- 
centravo savo galias rengiant sutartis, organizuojant ir vadovaujant atitinkamoms 
tarptautinėms deryboms. 

Aukščiausiosios Tarybos politinėje organizacinėje struktūroje funkcionavo 
Aukščiausiosios Tarybos Prezidiumas, kuris, pagal laikinąją Konstituciją, nors ir 
neturėjo teisės normų kuriamųjų galių, tačiau atliko svarbią funkciją organizuojant 
Aukščiausiosios Tarybos sesijų ir posėdžių rengimą, koordinuojant nuolatinių ir 

laikinųjų komisijų, deputatų frakcijų veiklą. Be šių funkcijų, Prezidiumui išliko 
įgaliojimai, kuriuos tradicinėse parlamentinėse ar prezidentinėse respublikose įgy- 
vendina valstybių vadovai (teikti pilietybę, skirti valstybės apdovanojimus, teikti 
malonę, skirti diplomatinius atstovus ir juos atšaukti). Konstitucinė nuostata, kad 
Prezidiumas „vykdo kitokius Aukščiausiosios Tarybos pavedimus“ reiškė, jog; šios 
institucijos prerogatyvos galėjo būti potencialiai plečiamos atsižvelgiant į poreikius, 
kuriuos diktavo politinė tikrovė. 

Viena svarbiausiųjų politinių pareigybių to laikotarpio valstybės valdžios insti- 
tucinėje struktūroje buvo Lietuvos Respublikos Aukščiausiosios Tarybos Pirminin- 
kas, kuris Laikinajame Pagrindiniame Įstatyme buvo apibūdintas kaip „Aukščiau- 
siasis Lietuvos Respublikos pareigūnas ir atstovauja Lietuvos Respublikai tarptau- 
tiniuose santykiuose“: Jo įgaliojimai buvo itin dideli: vykdyti bendrąjį vadovavimą 
rengiant klausimus, kuriuos turėjo svarstyti Aukščiausioji Taryba; pasirašyti įstaty- 
mus ir kitus Aukščiausiosios Tarybos ir Aukščiausiosios Tarybos Prezidiumo pri- 
imtus aktus; pateikti Aukščiausiajai Tarybai pranešimus dėl Respublikos padėties ir 
dėl svarbių Lietuvos vidaus bei užsienio politikos klausimų; pateikti Aukščiausiajai 
Tarybai kandidatūras į Aukščiausiosios Tarybos Sekretoriaus, Ministro Pirminin- 
ko, Aukščiausiojo Teismo pirmininko, Lietuvos Respublikos prokuroro, Vyriausiojo 
valstybinio arbitro, kitų Aukščiausiajai Tarybai atskaitingų valstybės institucijų va- 
dovų pareigas; vesti derybas ir pasirašyti Lietuvos Respublikos tarptautines sutartis, 
pateikti jas ratifikuoti Aukščiausiajai Tarybai. 

Laikinajame Pagrindiniame Įstatyme įtvirtinti Aukščiausiosios Tarybos Pirmi- 
ninko įgaliojimai parodė, kad Aukščiausiosios Tarybos Pirmininkas atliko ne tik 
tradicines parlamento vadovo funkcijas, bet ir kai kurias valstybės vadovo preroga- 

tyvas“ . 

„Vieningos“ valdžios doktrina išreikšta apibūdinant vietinių liaudies deputatų 
tarybų teisinį statusą. Žemesniosios pakopos savivaldybės taryba turėjo teisę sustab- 
dyti žemesniosios pakopos savivaldybės organų sprendimus, jeigu jie prieštaravo 
įstatymams. Kilus ginčui, klausimą galutinai sprendė Aukščiausioji Taryba. 

Laikinojo Pagrindinio Įstatymo raida. Laikinosios Konstitucijos galiojimo laiko- 
tarpiu įvairiu mastu buvo pakeista daugiau kaip trečdalis straipsnių. 

Kai kurios konstitucinės normos redaguotos keletą ar daugiau kartų. Būta ir 
daugiau siūlymų dėl Laikinojo Pagrindinio Įstatymo papildymų, tačiau jie nebuvo 
įgyvendinti parlamento politinei daugumai nepritarus. Laikinojo Pagrindinio Įsta- 
tymo pataisos byloja apie Aukščiausiosios Tarybos siekį ieškoti tokio konstitucinio 
reguliavimo, kuris atitiktų to laikotarpio visuomenės ir valstybės raidos tikslus bei 
uždavinius, ir jį rasti. Prielaidos performuluoti konstitucines nuostatas buvo įvairios. 
Vienas jų inspiravo aiškėjantys trūkumai reglamentuojant Aukščiausiosios Tarybos 
veikimo organizacines formas, kitas — įstatymų leidimo institucijos ir vykdomosios 
valdžios sąveikos tikslesnio teisinio apibrėžimo būtinumas. Kitaip sakant, parlamen- 
tinis demokratijos vyksmas kėlė naujas konstitucinio reguliavimo aktualijas. 


i Plačiau apie Aukščiausiosios Tarybos Pirmininko konstitucinį statusą: Žilys, J. Aukščiausiosios Tary- 
bos-Atkuriamojo Seimo pirmininko konstitucinis statusas: genezė ir konstituciniai parametrai. Iš: Reg- 
num est: 1990 m. kovo 11-osios Nepriklausomybės Aktui — 20. Liber Amicorum Vytautui Landsbergiui: 
mokslo straipsnių rinkinys. Vilnius: Mykolo Romerio universiteto leidybos centras, 2010, p. 117—180. 

2. Lietuvos Respublikos Laikinojo Pagrindinio Įstatymo politinė teisinė genezė: 
pagrindiniai formos ir turinio sąveikos bruožai 


Po 1991 m. sausio 13-osios tragiškų įvykių Laikinojo Pagrindinio Įstatymo 
2 straipsnis buvo papildytas nauja nuostata, kad „Lietuvos Respublikos piliečiai turi 
teisę priešintis bet kam, kas prievarta kėsinasi į Lietuvos valstybės suverenumą ir 
vientisumą“***. Vėliau ši nuostata buvo perkelta ir į 1992 m. spalio 25 d. Lietuvos 
Respublikos Konstituciją. 

Nors konstitucinės normos dėl piliečių teisių ir pareigų ir nebuvo daugiau ko- 
reguojamos, tačiau buvo sukonkretinti teisės į poilsį, mokslą, teisės naudotis kultū- 
ros objektais apibrėžimai, visapusiškiau atskleistas nekaltumo prezumpcijos sąvokos 
teisinis turinys. 

Patikslinti biudžetinės sistemos bei socialinio vystymo ir kultūros skirsniai, taip 
pat tuo metu veikusių Liaudies deputatų tarybų funkcionavimo konstituciniai pa- 
grindai. 

Daug dėmesio Aukščiausioji Taryba skyrė savo konstituciniam statusui, įstaty- 
mų leidimo proceso konstituciniam apibūdinimui. Laikinasis Pagrindinis Įstatymas 
buvo papildytas nuostata, kad Aukščiausioji Taryba gali nutraukti savo įgaliojimus 
anksčiau laiko, o toks nutarimas galėjo būti priimtas dviejų trečdalių bendro de- 
putatų skaičiaus balsų dauguma““. Kai kurie pakeitimai ir papildymai siejosi su 
poreikiu patikslinti Aukščiausiosios Tarybos Pirmininko konstitucines galias, Aukš- 
čiausiosios Tarybos Prezidiumo funkcijas. 

Ne kartą buvo grįžtama prie vykdomosios valdžios konstitucinio apibūdinimo, 
„Ministrų Tarybos“ sąvoka pakeista „Vyriausybe“. Vis labiau ryškėjant Aukščiausio- 
sios Tarybos ir Vyriausybės politinei priešpriešai buvo nustatyta, kad Aukščiausio- 
ji Taryba slaptu balsavimu gali pareikšti nepasitikėjimą Vyriausybe ar jos nariu ne 
dviejų trečdalių, bet daugiau kaip pusės bendro deputatų skaičiaus balsų dauguma“““. 

Projektuojant teisminės sistemos reformą įtvirtinta, kad Lietuvos Respublikos 
teismai yra: Lietuvos Aukščiausiasis Teismas, Lietuvos apeliacinis teismas, apygardų 
ir apylinkių teismai““*. Aukščiausiojo Teismo teisėjus, pirmininką ir skyrių pirmi- 
ninkus skyrė Aukščiausioji Taryba. Apylinkių, apygardų teismų, Lietuvos apeliaci- 
nio teismo teisėjus skyrė Aukščiausiosios Tarybos Prezidiumas, tačiau sprendimą 
dėl Apeliacinio teismo teisėjų skyrimo turėjo patvirtinti Aukščiausioji Taryba. Pa- 
koreguotos kai kurios konstitucinės normos, apibrėžiančios prokuratūros, advoka- 
tūros, tuo metu dar egzistavusio valstybinio arbitražo statusą. 

1992 m. liepos 7 d. Aukščiausioji Taryba priėmė dar vieną, jau paskutinį įstaty- 
mą dėl Laikinojo Pagrindinio Įstatymo pakeitimo, kuriuo buvo siekiama užtikrinti 

1991 m. vasario 28 d. įstatymas „Dėl Lietuvos Respublikos Laikinojo Pagrindinio Įstatymo 2 straips- 
nio papildymo“: Lietuvos Respublikos Aukščiausiosios Tarybos ir Vyriausybės žinios, 1991, Nr. 8-227. 

1990 m. rugsėjo 11 d. įstatymas „Dėl Lietuvos Respublikos Laikinojo Pagrindinio Įstatymo 61 straips- 
nio pakeitimo“: Lietuvos Respublikos Aukščiausiosios Tarybos ir Vyriausybės žinios, 1990, Nr. 27-639. 
** 1991 m. sausio 8 d. įstatymas „Dėl Lietuvos Respublikos Laikinojo Pagrindinio Įstatymo 95 straips- 
nio pakeitimo“. Lietuvos Respublikos Aukščiausiosios Tarybos ir Vyriausybės žinios, 1991, Nr. 2-42. 
*5 1992 m. sausio 16 d. įstatymas „Dėl Lietuvos Respublikos Laikinojo Pagrindinio Įstatymo kai 


kurių straipsnių pakeitimo ir papildymo“: Lietuvos Respublikos Aukščiausiosios Tarybos ir Vyriausybės 
žinios, 1992, Nr. 22-634. 

sklandų valstybės valdžios perdavimą Lietuvos Respublikos Seimui??? 


publikos Aukščiausiosios Tarybos pavadinimas buvo pakeistas į Lietuvos Respubli- 


„Lietuvos Res- 


kos Seimo pavadinimą ir todėl padaryti atitinkami Laikinojo Pagrindinio Įstatymo 
2—4, 49, 51, 74, 75, 77, 78-92, 98, 99, 108, 114, 126, 127, 131, 132 straipsnių ir 
kitų Lietuvos Respublikos įstatymų pakeitimai. Šios nuostatos turėjo įsigalioti nuo 
pirmojo po rinkimų Seimo posėdžio pradžios. 

Taigi nelaukdama, kol bus baigta rengti ir priimta Lietuvos Respublikos Kons- 
titucija, Aukščiausioji Taryba konstituciniu lygmeniu užprogramavo Lietuvos Res- 
publikos Seimą. Tokiu būdu Aukščiausioji Taryba išreiškė savo požiūrį į Lietuvos 
Respublikos konstitucinės sistemos rekonstrukciją ir jos kryptį. Šias Laikinojo Pa- 
grindinio Įstatymo pataisas galima vertinti ir kaip politinę direktyvą Konstitucijos 
projekto rengėjams priimti būtent tokią, o ne kitokią būsimojo parlamento kon- 
cepciją. 

Aukščiausioji Taryba priėmė dar vieną svarbų sprendimą — panaikino Laikinojo 
Pagrindinio Įstatymo 7 skirsnį („Liaudies deputatų tarybų sistema ir jų veiklos prin- 
cipai“). Tai reiškė, kad pagaliau buvo atsisakyta vadinamosios vieningosios valsty- 
binės valdžios doktrinos, kuri buvo įtvirtinta Laikinajame Pagrindiniame Įstatyme. 
Laikinajame Pagrindiniame Įstatyme nebeliko dar vieno buvusios sistemos relikto. 

Įstatymu buvo pakeistas vietinių valdžios institucijų — liaudies deputatų tary- 
bų pavadinimas. Nutarta jas toliau vadinti savivaldybių tarybomis ir nustatyta, kad 
Laikinajame Pagrindiniame Įstatyme, taip pat kituose įstatymuose žodžiai „vieti- 
nės Liaudies deputatų tarybos“ keičiami žodžiais „savivaldybių tarybos“. Taip buvo 
užprogramuota vietos bendruomenių reikalų tvarkytojų — savivaldybių reforma, 
kurios pagrindai buvo įtvirtinti 1992 m. spalio 25 d. Lietuvos Respublikos Kons- 
titucijoje. Siekdama užtikrinti naujųjų įstatymų veikimo tolygų perėjimą į naująją 
konstitucinę būseną Aukščiausioji Taryba nustatė, kad Lietuvos Respublikos Lai- 
kinojo Pagrindinio Įstatymo, taip pat kitų Lietuvos Respublikos įstatymų normos, 
reglamentuojančios Lietuvos Respublikos Aukščiausiosios Tarybos, jos deputatų, 
savivaldybių tarybų, jų deputatų veiklą ir statusą, galios iki tol, kol išrinktas Seimas 
nenuspręs ką kita. 

Nors Lietuvos Respublikos Laikinasis Pagrindinis Įstatymas pagal savo formą ir 
buvo panašus į sovietinio laikotarpio teisinio reguliavimo išraiškas, tačiau jame buvo 
įtvirtinta jau atkurtos Lietuvos valstybės politinės sistemos santykių sankloda. Jame 
nustatytais politiniais teisiniais pagrindais buvo atkuriamas demokratinis valstybin- 
gumas, grindžiama valstybės institucinė sistema, imamasi politinių teisinių veiksmų 
užtikrinant žmogaus teises ir laisves. 


*ė 1992 m. liepos 7 d. įstatymas „Dėl Lietuvos Respublikos Laikinojo Pagrindinio Įstatymo pakeiti- 
mo ir papildymo ir Lietuvos Respublikos aukščiausiosios valstybinės valdžios institucijos pavadinimo 
pakeitimo“. Lietuvos Respublikos Aukščiausiosios Tarybos ir Vyriausybės žinios, 1992, Nr. 23-634. 

3. 1992 m. spalio 25 d. Lietuvos Respublikos Konstitucija: pagrindiniai 
genezės aspektai (prielaidos, rengimas, priėmimas ir įsigaliojimas) 


Galiojant Lietuvos Respublikos Laikinajam Pagrindiniam Įstatymui, vis labiau buvo 
regima, kad naujos Konstitucijos poreikį diktuoja valstybingumo ir demokratijos 
plėtra: būtinumas suformuoti modernios politinės sistemos konstitucinius pagrin- 
dus; poreikis pabrėžti valstybės valdžios konstitucines galias, nustatant kompetenci- 
jų sąveiką, konstitucines atsvaras ir bendradarbiavimą; konstituciškai įtvirtinti žmo- 
gaus teises ir laisves, kurios remiasi tarptautiniais teisės standartais; numatyti Kons- 
titucijos saugumo konstitucines priemones (teisės aktų konstitucingumo kontrolė, 
konstitucinė atsakomybė už Konstitucijos pažeidimą). 

Demokratijos raida buvo tokia sparti, kad Laikinojo Pagrindinio Įstatymo 
normomis tiesiog nebuvo įmanoma užtikrinti dinamiškos visuomeninių santykių 
kaitos, o konstitucinio reguliavimo problemos vis labiau brovėsi į politinę, teisinę 
tikrovę. Konstitucijos rengimą lėmė ne tik Lietuvos valstybės vidaus poreikiai, bet 
ir atitinkamu mastu Lietuvos siekis tapti tarptautinės demokratinės bendrijos lygia- 
teise nare. Netrukus po Lietuvos valstybės atkūrimo pradėta vis plačiau diskutuo- 
ti apie valstybės valdymo formą, kokia konstitucine ideologija bus vadovaujamasi 
konstitucingumo raidoje. 


3.1. Lietuvos Respublikos Konstitucijos koncepcijos metmenys 


Atsižvelgiant į tai, kad naujos nuolatinės Konstitucijos poreikis vis labiau didėjo, 
1990 m. lapkričio 7 d. Lietuvos Respublikos Aukščiausiosios Tarybos Prezidiumas 
priėmė sprendimą pradėti darbus, susijusius su Konstitucijos rengimu, sudaryta pro- 
jekto rengimo grupė“'. Tada Prezidiumas nustatė, kad grupė turi parengti Lietu- 
vos Respublikos Konstituciją ir pateikti ją Aukščiausiosios Tarybos Prezidiumui iki 
1990 m. gruodžio 31 dienos. Dėl objektyvių priežasčių darbai užtruko, o grupės 
veiklos rezultatas — Lietuvos Respublikos Konstitucijos koncepcijos metmenys Aukš- 
čiausiosios Tarybos Prezidiumo nutarimu“ buvo paskelbti visuomenei svarstyti iki 
1991 m. rugpjūčio 1 dienos*“". Nutarime buvo minėta, kad apie atliktą grupės darbą 
bus pranešta Aukščiausiajai Tarybai, o po to, kai bus apibendrinti gauti pasiūlymai, 
— siūlyti Aukščiausiajai Tarybai nutarti, kaip toliau turėtų būti organizuojamas Lie- 
tuvos Respublikos Konstitucijos rengimo darbas. 1991 m. gruodžio 3 d. Aukščiau- 
siosios Tarybos Pirmininkas pranešė Aukščiausiosios Tarybos posėdyje apie atliktą 
darbą, Konstitucijos koncepcijos metmenų turinio bendruosius bruožus, alterna- 
tyvius konstitucingumo raidos maršrutus bei potencialiai įžvelgiamas Konstitucijos 


*7 Lietuvos Respublikos Aukščiausiosios Tarybos Prezidiumo 1990 m. lapkričio 7 d. nutarimas „Dėl 
Lietuvos Respublikos Konstitucijos rengimo“. Iš: Lietuvos Respublikos Aukščiausiosios Tarybos ir 
Lietuvos Respublikos Aukščiausiosios Tarybos Prezidiumo dokumentų rinkinys. Nr. 2. Vilnius, 1991, 
p. 600, 601. Projekto rengimo grupės vadovu buvo Aukščiausiosios Tarybos Pirmininkas Vytautas 
Landsbergis, o nariais — Aukščiausiosios Tarybos deputatai bei atitinkamų sričių teisininkai: J. Bula- 
vas, A. Dziegoraitis, J. Galginaitis, V. Katkus, P. Kūris, K. Lapinskas, Z. Namavičius, V. Pakalniškis, 
A. Paulauskas, J. Prapiestis, S. Stačiokas, Č. V. Stankevičius, G. Šerkšnys, A. Taurantas, J. Žilys. 


** Lietuvos Respublikos Aukščiausiosios Tarybos Prezidiumo 1991 m. gegužės 1 d. nutarimas „Dėl 
Lietuvos Respublikos Konstitucijos koncepcijos metmenų“. Ibid., Nr. 3, p. 506. 


** Lietuvos Respublikos Konstitucija. Koncepcijos metmenys. Lietuvos aidas, 1991 m. gegužės 10 d. 

rengimo tendencijas“. Beje, tuo metu, kai buvo daromas šis pranešimas, Aukš- 
čiausiojoje Taryboje jau kilo lygiagrečios iniciatyvos spartinti Konstitucijos rengimo 
veiklą dėl to, kad kai kurios politinės partijos, kitos organizacijos reikalavo nedelsiant 
atkurti Lietuvos Respublikos Prezidento institutą remiantis Laikinuoju Pagrindiniu 
Įstatymu. Esant tokiai politinei situacijai Konstitucijos koncepcijos metmenys pla- 
čiau nebuvo svarstomi, o politinėje diskusijoje aktualizavosi kitos temos. 

Paminėtini bent pagrindiniai Metmenų turinio bendrieji bruožai“'. Metmeny- 
se buvo įtvirtinta demokratinė Lietuvos valstybės prigimtis. Tai atsispindėjo dau- 
gelyje nuostatų. Patikslinant Laikinojo Pagrindinio Įstatymo teiginį, kad Lietuvos 
valstybė yra nepriklausoma demokratinė respublika, buvo apibrėžta valstybės val- 
dymo forma: „Lietuvos Respublika pagal valdymo formą yra demokratinė Respub- 
lika, kurioje valstybės valdžią įgyvendina demokratiniais rinkimais išrinktas Seimas, 
Respublikos Prezidentas ir Vyriausybė, taip pat Teismas.“ 

Greta valstybės valdžių atskyrimo principo, kuris pripažintas pamatiniu valstybės 
organizavimo principu, Metmenyse apibūdintos ir pagrindinės kiekvienos valdžios 
funkcijos: Seimas yra vienintelis įstatymų leidėjas, Prezidentui ir Vyriausybei tenka 
vykdomosios valdžios funkcijos, Teismas vykdo teisingumą. Pabrėžiant valstybės val- 
džių sąveiką, akcentuota: visos valdžios institucijos yra viena su kita susijusios, Kons- 
titucija ir įstatymai nustato teisinius jų tarpusavio santykius, veiklos kontrolės būdus 
ir formas. Toks valdžių galių apribojimas ir jų atsvaros reiškė, kad jokia valstybės 
institucija negali sutelkti visos ir absoliučios valdžios, yra viena kitos kontroliuojama. 

Pabrėžiant, kad Metmenyse išskirtinis dėmesys skirtas valstybės formai api- 
būdinti, atskirai buvo apibrėžiama ir valstybės teritorinės santvarkos forma. Buvo 
skelbiama: Lietuvos Respublika yra vientisa (unitarinė) valstybė, todėl jos teritorija 
negali būti dalijama į kokius nors valstybinius darinius. 

Teisinės valstybės samprata metmenyse suformuluota glaustai ir nurodyti tik 
esminiai jos požymiai: Lietuvos Respublika yra teisinė valstybė. Jos veikla ir san- 
tykiai su savo piliečiais ir juridiniais asmenimis grindžiami Lietuvos Respublikos 
Konstitucija ir įstatymais, priimtais demokratine tvarka, o valdžios institucijų galių 
ribas nustato Konstitucija ir įstatymai. Jokie teisiniai aktai ir veiksmai negalėjo prieš- 
tarauti Konstitucijai. Valstybė garantavo konstitucinę priežiūrą tam, kad valstybės 
valdžia funkcionuotų pagal Konstituciją. Teisinės valstybės koncepcija išreikšta ir 
žmogaus teisių ir laisvių konstitucinėje doktrinoje. 

Socialinės valstybės samprata Metmenyse nebuvo išsamiau atskleista, nors so- 
cialinės valstybės požymių galima rasti. Teigiant, kad Lietuvos ūkis grindžiamas 
nuosavybės teise ir privačia iniciatyva, nurodyta, jog Konstitucija draudžia rinkos 
monopolizavimą ir saugo konkurencijos laisvę, nustato ūkio valstybinio reguliavi- 
mo ribas, finansų sistemos funkcionavimo, biudžeto sudarymo ir vykdymo tvarką. 
Įstatymai turėjo saugoti, kad ūkinė iniciatyva nekenktų bendrai gerovei, piliečių 
teisėms ir laisvėms. Skelbta, kad nuosavybė naudojama nedarant žalos kitų žmonių 
gyvybei ir sveikatai, laisvei, garbei ir orumui. 


*0 Lietuvos Respublikos Aukščiausiosios Tarybos (pirmojo šaukimo) ketvirtoji sesija. Stenogramos, 
Nr. 46, p. 72—79. 


*! Plačiau apie Metmenų rengimą: ŽiLys, J. Konstitucijos koncepcijos metmenys — žingsnis Lietuvos 


Respublikos Konstitucijos link. Justitia, 2001, Nr. 3, p. 6-8, 24—27; 2001, Nr. 4-5, p. 8—12. 

Atsižvelgiant į pagrindinius Metmenų turinio bendruosius bruožus, galima da- 
ryti kai kurias apibendrinamąsias išvadas: 1) Metmenys buvo kuriami sudėtingomis 
politinėmis sąlygomis, t. y. tada, kai buvo siekiama Lietuvos nepriklausomos valsty- 
bės įtvirtinimo, jos tarptautinio pripažinimo; 2) Metmenimis siekta nustatyti nors 
bendruosius konstitucinės struktūros rėmus, kurie būtų svarstymų pradžia kelyje į 
nuolatinę Lietuvos Respublikos Konstituciją; 3) esminis klausimas, kurį buvo sie- 
kiama spręsti — valstybės valdžios konstrukcija; tai buvo sudėtinga problema, nes 
ji įvairiapusiškais saitais susijusi su skirtingų socialinių politinių grupių interesais, 
kultūros, ideologijos, teisės reiškiniais; 4) Metmenyse atsispindėjo prielankumas 
parlamentinės demokratijos prioritetams. 


3.2. 1991 m. vasario 9 d. visuotinė gyventojų apklausa (plebiscitas) 
konstitucingumo raidos kontekste“? 


Apklausos surengimą lėmė vidaus ir išorės politinės aplinkybės. 1990 m. rudenį 
SSRS kariniai daliniai vis aktyviau demonstravo karinę galią, suiminėjo piliečius, 
užiminėjo valstybinius pastatus, įvedinėjo patruliavimą miestuose ir reikalavo lai- 
kytis jų nustatytos viešosios tvarkos. Būta aukų. Sklandė žinios apie SSRS „prezi- 
dentinio valdymo“ įvedimą Lietuvoje. SSRS prezidentas M. Gorbačiovas paskelbė 
kreipimąsi į nebeegzistuojančią Lietuvos TSR Aukščiausiąją Tarybą ir reikalavo, kad 
Lietuvos Aukščiausioji Taryba tučtuojau pripažintų kitos šalies — SSRS Konstituci- 
jos veikimą Lietuvoje. Lietuvos Aukščiausioji Taryba, atsakydama į tokį ultimatu- 
mą, pareiškė, kad „<...> ji neturi nei teisės, nei rinkėjų mandato atsisakyti Lietu- 
vos Respublikos suvereniteto“. Lietuvos parlamentas konstatavo, kad visi ginčytini 
klausimai turėtų būti sprendžiami ne karine prievarta, ne šantažu, o tarptautinėje 
bendrijoje pripažintais derybų ir sutarčių principais“““. 

Karinės agresijos akivaizdoje Aukščiausioji Taryba kreipėsi į Lietuvos Respubli- 
kos žmones ir pakvietė gyventojus nedalyvauti jokiuose okupacinių jėgų arba joms 
pavaldžių organizacijų rengiamuose rinkimuose, referendumuose ir kituose politi- 
niuose renginiuose“““. Paaiškėjus, jog susikūrė apsišaukėlių „Lietuvos gelbėjimo“ 
komitetas, ketinąs svetimai kariuomenei padedant užgrobti valdžią, Aukščiausioji 
Taryba pareiškė, kad taip įvykus bet kuri marionetinė prosovietinė valdžia Lietuvoje 
ir visi jos sprendimai būtų visiškai neteisėti ir niekam neprivalomi““. Vadinamojo 
Nacionalinio gelbėjimo komiteto antivalstybinis, antikonstitucinis pobūdis visapu- 


siškiau paaiškintas 1991 m. sausio 14 d. Aukščiausiosios Tarybos nutarime““". 

Plačiau: Žiuys, J. 1991 m. vasario 9 d. apklausa (plebiscitas) Lietuvos konstitucionalizmo požiūriu. 
Justitia, 2001, Nr. 1, p. 8—11. 

** Lietuvos Respublikos Aukščiausiosios Tarybos 1991 m. sausio 11 d. pareiškimas. Iš: Lietuvos Res- 
publikos Aukščiausiosios Tarybos ir Lietuvos Respublikos Aukščiausiosios Tarybos Prezidiumo doku- 


mentų rinkinys, Nr. 2, p. 506, 507. 


** Aukščiausiosios Tarybos 1991 m. sausio 11 d. kreipimasis į Lietuvos Respublikos žmones. Lietuvos 
Respublikos Aukščiausiosios Tarybos ir Vyriausybės žinios, 1991, Nr. 3-54. 

Aukščiausiosios Tarybos 1991 m. sausio 11 d. pareiškimas. Dokumentų rinkinys. Nr. 2, p. 508. 


** Aukščiausiosios Tarybos 1991 m. sausio 14 d. nutarimas „Dėl vadinamojo „Nacionalinio gelbė- 
jimo komiteto“ veiklos politinio ir teisinio įvertinimo. Lietuvos Respublikos Aukščiausiosios Tarybos ir 
Vyriausybės žinios, 1991, Nr. 3-70. 

1991 m. sausį SSRS reguliariosios ginkluotosios pajėgos plėtė savo karines ope- 
racijas. Buvo ginklu užgrobiami ir niokojami valstybiniai objektai bei teisėsaugos 
įstaigos, blokuojami keliai, transportas ir ryšiai. Kai kur skelbtas komendanto va- 
landos režimas. Įvertindama įvykių pobūdį ir mastą, Aukščiausioji Taryba visa tai 
įvardijo kaip „atvirą karinę agresiją, kuri turi būti nedelsiant nutraukta“*". Sudaryta 
Lietuvos Respublikos laikinoji gynybos vadovybė. Vidaus reikalų ir krašto apsaugos 


“0 


daliniams suteikta teisė priešintis bet kuriam užpuolikui. 

SSRS vykdomos politinės ir karinės agresijos kulminacija — 1991 m. sausio 
13-oji. Naktį iš sausio 12-osios į sausio 13-ąją Vilniuje SSRS ginkluotosios pajėgos 
smurtu užgrobė Spaudos, taip pat Lietuvos radijo ir televizijos rūmus, televizijos 
bokštą, Vilniaus radijo mazgą, kitų įstaigų pastatus. Buvo žudomi ir žalojami pasta- 
tus saugantys žmonės. Kilo reali grėsmė, kad demokratiniuose rinkimuose išrink- 
ta teisėta Lietuvos valdžia — Aukščiausioji Taryba, Vyriausybė gali būti nušalinta. 
Aukščiausioji Taryba konstatavo, kad „TSR Sąjunga pradėjo nepaskelbtą karą prieš 
Lietuvos Respubliką“**. 

Iškilus pavojams Lietuvos Respublikos egzistencijai, Aukščiausioji Taryba nu- 
tarė emigracijoje sudaryti Lietuvos Respublikos Vyriausybę, kurios įgaliojimai pra- 
sidėtų nuo to momento, kai taptų aišku, kad Aukščiausioji Taryba negali susirinkti 
ir laisvai priiminėti sprendimų. Vyriausybės emigracijoje vadovu skirtas užsienio 
reikalų ministras A. Saudargas, suteikiant jam teisę skirti Vyriausybės emigracijoje 
narius ir Lietuvos Respublikos diplomatinius atstovus““". 

Galima konstatuoti, kad svarbiausias teisinis veiksmas — padarinys to, kas įvyko 
sausio 13-ąją — 1991 m. vasario 9 d. Lietuvos apklausa (plebiscitas) dėl Lietuvos 
nepriklausomybės. 

Dar tebetvyrant politinei ir socialinei įtampai bei potencialiai egzistuojant nau- 
jiems karinės agresijos aktų pavojams 1991 m. sausio 16 d. Aukščiausiosios Tarybos 
posėdyje Pirmininkas V. Landsbergis, pateikdamas atitinkamo nutarimo projektą, 
pasiūlė surengti Lietuvos Respublikos gyventojų apklausą — ar jie pritaria naujosios 
rengiamos Lietuvos Respublikos Konstitucijos teiginiui: Lietuvos valstybė yra nepri- 
klausoma demokratinė respublika. Priimtame nutarime pabrėžta, kad Aukščiausiosios 
Tarybos leitmotyvas surengti apklausą yra siekis „toliau įtvirtinti nepriklausomos 
Lietuvos valstybingumą“. Organizuoti apklausą pavesta Vyriausybei ir savivaldy- 
bėms. Nustatyta, kad apklausoje galės dalyvauti gyventojai, turintys Lietuvos pi- 
lietybę arba pilietybės teisę pagal Lietuvos Respublikos pilietybės įstatymą ir turin- 
tys aktyviąją rinkimų teisę““?. Sausio 183 d. Aukščiausioji Taryba patikslino, kad šią 


“7 Aukščiausiosios Tarybos 1991 m. sausio 12 d. nutarimas „Dėl priemonių Lietuvos Respublikai 
ginti“. Lietuvos Respublikos Aukščiausiosios Tarybos ir Vyriausybės žinios, 1991, Nr. 3-56. 

** Aukščiausiosios Tarybos 1991 m. sausio 13 d. kreipimasis į pasaulio vyriausybes. Lietuvos Respub- 
likos Aukščiausiosios Tarybos ir Vyriausybės žinios, 1991, Nr. 3-57. 

** 1991 m. sausio 13 d. Lietuvos Respublikos įstatymas „Dėl Lietuvos Respublikos Vyriausybės emi- 
gracijoje“: Lietuvos Respublikos Aukščiausiosios Tarybos ir Vyriausybės žinios, 1991, Nr. 3-57. 

* Aukščiausiosios Tarybos 1991 m. sausio 16 d. nutarimas „Dėl Lietuvos Respublikos gyventojų 
apklausos“. Lietuvos Respublikos Aukščiausiosios Tarybos ir Vyriausybės žinios, 1991, Nr. 3-80. 

apklausą rengs Vyriausybė, savivaldybės, Lietuvos Respublikos rinkimų komisija, 
rajonų bei miestų rinkimų komisijos“*!. 

Lietuvos Respublikos rinkimų komisija, vadovaudamasi Aukščiausiosios Tary- 
bos nutarimais dėl apklausos organizavimo, 1991 m. sausio 20 d. priėmė nutarimą, 
kuriuo paskyrė apklausos vykdymo datą — 1991 m. vasario 9 dieną. Apklausa turėjo 
būti vykdoma rinkimų apylinkėse, sudarytose 1990 m. savivaldybių tarybų rinki- 
mams. Nutarime sukonkretinti klausimai, kuriuos turėjo spręsti atitinkamo rango 
rinkimų komisijos“““. 1991 m. sausio 27 d. posėdyje Komisija konstatavo, kad SSKP 
yra neregistruota politinė partija ir todėl neturi teisės deleguoti savo atstovų stebė- 
tojais, taip pat į apklausos organizavimo komisijas. Apklausos vykdymo dieną pa- 
siųsti savo įgaliotus atstovus į vykdymo vietas turėjo teisę Valstybinė Rytų Lietuvos 
komisija, Visuomeninė Rytų Lietuvos reikalų taryba, „Vilnijos“ rusų, baltarusių, 
ukrainiečių, lenkų ir kitos visuomeninės, politinės organizacijos, visuomeniniai ju- 
dėjimai““. Komisija nustatė, kad esant ypatingoms aplinkybėms, dėl kurių neįma- 
noma sušaukti Respublikos rinkimų komisijos posėdžių, Komisijos vardu nutarimus 
galės priimti ne mažiau kaip trys Komisijos nariai, tarp kurių būtinai esant Komi- 
sijos pirmininkui, pavaduotojui arba sekretoriui. Tokiomis sąlygomis priimti aktai 
vėliau turėjo būti pateikti Komisijai?“ 

Ryšium su rengiama gyventojų apklausa Aukščiausioji Taryba priėmė keletą 
dokumentų, kuriais patikslino apklausos tikslus ir prasmę. 1991 m. vasario 4 d. 
Aukščiausioji Taryba pareiškime teigė, jog „<...> pritarimas formuluotei Lietuvos 
valstybė yra nepriklausoma demokratinė respublika turi būti suprantamas taip: „Pilietis, 
pritariantis šiam teiginiui, sutinka su tuo, kad Lietuva turi būti nepriklausoma vals- 
tybė, o jos forma — demokratinė respublika <...>. Lietuvos žmonės priims ir naują 
Lietuvos Konstituciją, kurioje ne kas kitas, o jie patys duos nurodymus valstybei, 
apibrėždami jos įgaliojimų ribas, bei nustatys įstatymų leidžiamosios, vykdomosios 
ir teismo valdžios santykius. Savo veikloje visos jos remsis Lietuvos Respublikos 
Konstitucija.“** Kreipimesi į Lietuvos žmones Aukščiausioji Taryba, atsižvelgdama 
į priešiškų jėgų agitaciją nedalyvauti apklausoje, pabrėžė: „Artėjant XXI amžiui, 
mes tvirtai siekiame kurti Lietuvos valstybę kaip demokratinę respubliką, kurioje 
valdžios galia kyla iš Lietuvos žmonių valios, o ją įgyvendinti turi teisę tik lais- 
vai tautos išrinkti atstovai. Ir niekas kitas neturi teisės šios valdžios pasisavinti.“?*9 
1991 m. kovo 3 d. panašios apklausos buvo organizuojamos Estijoje ir Latvijoje. 


*! Aukščiausiosios Tarybos 1991 m. sausio 17 d. nutarimas „Dėl Lietuvos Respublikos Aukščiausio- 
sios Tarybos 1991 m. sausio 16 d. nutarimo „Dėl Lietuvos Respublikos gyventojų apklausos“ pirmojo 
punkto“: Lietuvos Respublikos Aukščiausiosios Tarybos ir Vyriausybės žinios, 1991, Nr. 3-82. 

Lietuvos Respublikos rinkiminės komisijos 1991 m. sausio 20 d. nutarimas „Dėl Lietuvos Respub- 
likos gyventojų apklausos organizavimo tvarkos“: Lietuvos valstybės naujasis archyvas (LVNA). F18, 
Ap. 5, bylos Nr. 5, p. 3—7. 

28 Ibid., p. 42. 

24 Ibid., p. 54. 

*5 Aukščiausiosios Tarybos 1991 m. vasario 4 d. pareiškimas. Lietuvos Respublikos Aukščiausiosios 
Tarybos ir Vyriausybės žinios, 1991, Nr. 5-135. 

** Aukščiausiosios Tarybos 1991 m. vasario 4 d. kreipimasis į Lietuvos žmones. Lietuvos Respublikos 
Aukščiausiosios Tarybos ir Vyriausybės žinios, 1991, Nr. 136. 

SSRS politinė vadovybė ėmėsi veiksmų, kad tokios apklausos iš viso neįvyktų, o 
priimtų sprendimų reikšmę menkino. Visa tai buvo siejama su 1991 m. kovo 17 d. 
turinčiu įvykti SSRS organizuojamu referendumu dėl SSRS išlikimo. Reikalauta, 
kad šis referendumas įvyktų ir Lietuvoje“. 

Visuotinė apklausa buvo atsakymas ir į SSRS organizuojamą referendumą. Lie- 
tuvos pozicija dėl to referendumo buvo suformuluota 1991 m. vasario 22 d. Lie- 
tuvos Respublikos Aukščiausiosios Tarybos Prezidiumo ir Vyriausybės pareiškime. 
Šiame dokumente buvo pabrėžta, kad nuo 1990 m. kovo 11 d. „<...> jokie TSRS 
įstatymai ar valdžios nutarimai Lietuvoje neveikia ir jos žmonių niekaip neįparei- 
goja': Buvo priminta, kad „<...> pasaulio valstybių bendrija niekada nepripažino 
Lietuvos aneksijos ir teisiniu požiūriu Lietuva niekada nebuvo TSR teritorijos da- 
limi“. Ir pagaliau buvo pabrėžta, kad tokio referendumo organizavimas yra ne kas 
kita „<...> kaip šiurkštus kišimasis į Lietuvos Respublikos vidaus reikalus ir naujas 
pasikėsinimas į jos suverenitetą“. 

1991 m. vasario 9 d. Lietuvos gyventojų apklausa vertintina ir Lietuvos užsie- 
nio politikos kontekste. Kai kurios Vakarų valstybės rezervuotai vertino ryžtingus 
Lietuvos veiksmus atkuriant valstybingumą. Valstybių vadovų susitikimuose buvo 
užsimenama, kad lietuvių tauta valstybės nepriklausomybės klausimą galėtų išspręs- 
ti referendumo būdu?““. 

Taigi vienas iš apklausos (plebiscito) siekinių buvo patvirtinti pasaulio demo- 
kratinei civilizacijai apie lietuvių tautos ryžtą toliau kurti ir stiprinti nepriklausomą 
demokratinę valstybę. Prognozuota, kad būtent toks Tautos suverenių galių išreiš- 
kimas sustiprins Lietuvos valstybės prestižą tarptautinėje bendrijoje, pagreitins jos 
pripažinimą ir diplomatinių santykių užmezgimą. 


*7 Štai SSRS prezidentas M. Gorbačiovas, kalbėdamas per Maskvos televiziją, kaltino Baltijos vals- 
tybes noru išvengti SSRS referendumo rengiant savuosius plebiscitus dėl nepriklausomybės, nors iš 
dalies ir pripažino, kad ne visos SSRS sritys stojo į SSRS savanoriškai. Žr. Baltijos kraštų kelias į nepri- 
klausomybę. 1990—1991 metai. Įvykių kronika. Sud. V. Skuodis. Vilnius: Lietuvos gyventojų genocido 
ir rezistencijos tyrimo centras, 1997, p. 401. Nuolatos buvo kartojama, kad Lietuva, norėdama išstoti 
iš SSRS, turi vadovautis atitinkamais SSRS aktais, kuriuose numatyta konkreti procedūra, ir kad įvyk- 
sianti apklausa (plebiscitas) neturės teisinės galios. Ibid., p. 398. SSRS prezidentas vasario 6 d. pasirašė 
įsaką, kuriuo pabrėžė, kad rengiama apklausa ir mėginimai paskelbti ją plebiscitu dėl Lietuvos ateities 
yra juridiškai nepagrįsti. Ibid., p. 401. 

** Lietuvos Respublikos Aukščiausiosios Tarybos ir Lietuvos Respublikos Aukščiausiosios Tarybos 
Prezidiumo 1991 m. vasario 22 d. pareiškimas „Dėl 1991 m. kovo 17 d. Tarybų Sąjungoje rengiamo 
TSRS referendumo“: Iš: Lietuvos Respublikos Aukščiausiosios Tarybos ir Lietuvos Respublikos Aukš- 
čiausiosios Tarybos Prezidiumo dokumentų rinkinys, Nr. 2, p. 538. 


** Tokios politikos fragmentas atskleidžiamas prof. V. Landsbergio prisiminimuose apie to meto ak- 
tualijas: „Apie tai vis daugiau galvojau po to, kai prezidentas G. Bushas 1990-ųjų gruodžio 10 d. 
manęs paklausė, kodėl mes nepadarom referendumo, jeigu dauguma žmonių yra lietuviai ir už Nepri- 
klausomybę. Įprastinis aiškinimas, kad mes neprivalome paklusti Gorbačiovo reikalavimams ir daryti 
referendumo, nes tada kaip tik pripažintumėm, kad jis turi teisę reikalauti, nedarė įspūdžio, kaip regis, 
tiesmukai politiškai galvojančiam didžiosios valstybės vadovui <...> Aš ir anksčiau pamąstydavau, koks 
galėtų būti mūsų pačių referendumas, ne pagal Gorbačiovo reikalavimą, kad dar sykį atsakytume pa- 
saulio politikams. Dabar ta mintis subrendo galutinai, ir paskelbėme visų Lietuvos rinkėjų apklausą, tai 
yra plebiscitą, dėl pirmo naujos Konstitucijos straipsnio.“ LANDSBERGIS, V. Lūžis prie Baltijos. Politinė 
autobiografija. Vilnius: Vaga, 1997, p. 261. 

Visuotinei gyventojų apklausai (plebiscitui) surengti buvo sudarytos 2 087 rin- 
kimų apylinkės Respublikoje ir 5 už Respublikos ribų — Rusijoje, Smolensko mies- 
te, Tiumenės srities Rogalymo mieste, Armėnijoje — Artiko mieste, Maskvoje ir 
Taline. Į rinkėjų (balsuotojų) sąrašus iš viso buvo įrašyti 2 milijonai 652 tūkstančiai 
738 balsuotojai. Atvyko į apylinkes balsuoti ir gavo apklausos biuletenius 2 milijo- 
nai 247 tūkstančiai 810 asmenų, tai yra 84,73 proc. visų rinkėjų. Iš jų pritarė apklau- 
sos teiginiui „taip“ — 2 milijonai 28 tūkstančiai 339 balsuotojai, arba 90,47 procento. 

Apklausoje labai aktyviai dalyvavo įvairių tautybių Respublikos gyventojai. Štai 
Vilniuje apklausoje (plebiscite) dalyvavo 74 proc., Kaune — 91 proc., Klaipėdoje — 
78 proc., Šiauliuose, Panevėžyje, Marijampolėje, Alytuje balsavo net 96 proc. gy- 
ventojų. Kai kurių nesklandumų organizuojant apklausą buvo Vilniaus ir Šalčinin- 
kų rajonuose, tačiau apklausos rezultatų analizė parodė, kad už pasiūlytą balsavimui 
teiginį pasisakė ne tik lietuviai, bet ir įvairių kitų tautybių Lietuvos žmonės. 

Apklausa (plebiscitas) leido Lietuvos Respublikos Aukščiausiajai Tarybai 
1991 m. vasario 11 d. vardiniu balsavimu priimti konstitucinį įstatymą „Dėl Lietu- 
vos valstybės': Už įstatymą balsavo 116 deputatų, vienas susilaikė. Prieš nebalsavo nė 
vienas deputatas. Lietuvos Respublikos konstitucinis įstatymas „Dėl Lietuvos valsty- 
bės“, priėmus Lietuvos Respublikos Konstituciją, tapo jos sudedamąja dalimi“?. Tai 
įtvirtinta Konstitucijos 150 straipsnyje. Konstitucinio įstatymo 2 straipsnio norma 
apie tai, kad „Lietuvos valstybė yra nepriklausoma demokratinė respublika“ gali 
būti pakeisti tik Lietuvos tautos visuotinės apklausos (plebiscito) būdu, jeigu už tai 
pasisakytų ne mažiau kaip trys ketvirtadaliai Lietuvos piliečių. 

Priėmus Konstitucinį įstatymą, Aukščiausioji Taryba deklaracija kreipėsi į visas 
valstybes, jų parlamentus ir vyriausybes bei ragino atsižvelgti į 1991 m. vasario 9 d. 
įvykusio plebiscito rezultatus, taip pat prašė paramos, kurią valstybės gali suteikti 
laisvės ir demokratijos siekiančiai Lietuvai. Deklaracijoje suformuluoti pagrindiniai 
užsienio politikos tikslai: atkurti diplomatinius ir konsulinius santykius su tomis 
valstybėmis, su kuriomis Lietuvos Respublika juos palaikė iki 1940 metų okupacijos 
ir aneksijos, taip pat su kitomis valstybėmis, kurios norės bendradarbiauti su Lietuva 
lygiateisiškumo ir savitarpio naudos pagrindu; jungtis į Europos taikaus bendra- 
darbiavimo procesą remiantis visuotinai pripažintais tarptautinės teisės principais 
ir normomis, taip pat patvirtinant savo įsipareigojimą laikytis Lietuvos Respubli- 
kos sutarčių; atkurti Lietuvos — kaip nepriklausomos valstybės ir buvusios visateisės 
Tautų Sąjungos narės — tarptautines teises, siekti jos narystės Jungtinėse Tautose ir 
jų institucijose**!. 


** 1991 m. vasario 11 d. Lietuvos Respublikos konstitucinis įstatymas „Dėl Lietuvos valstybės“. Lie- 
tuvos Respublikos Aukščiausiosios Tarybos ir Vyriausybės žinios, 1991, Nr. 6-167. 


*! Aukščiausiosios Tarybos 1991 m. vasario 11 d. deklaracija „Dėl Lietuvos Respublikos lygiateisio 
dalyvavimo pasaulio valstybių bendrijoje“: Lietuvos Respublikos Aukščiausiosios Tarybos ir Vyriausybės 
žinios, 1991, Nr. 6-167. 

3.3. 1992 m. gegužės 23 d. referendumo dėl Lietuvos Respublikos Prezidento 
institucijos atkūrimo reikšmė kelyje į Lietuvos Respublikos Konstituciją 


Nepriklausomybės partija dar 1991 m. rugsėjį buvo paskelbusi, kad atėjo laikas 
svarstyti „visai Lietuvai gyvybiškai svarbų klausimą — prezidentūros grąžinimą“. 
Lietuvos Sąjūdžio Seimo Taryba paskelbė pareiškimą“", kad Lietuvos Respublika — 
jau visuotinai pripažinta valstybė, Jungtinių Tautų organizacijos narė, ir pabrėžė: 
„Šiandieninė Lietuvos situacija, ypač jos vidaus reikalai, visus mus įpareigoja ieško- 
ti kiek galima greitesnių sprendimų. Bene optimaliausias jų — Lietuvos Respublikos 
Prezidento institucijos atkūrimas.“ Siūlymas nedelsiant, dar 1991 m. rudenį, atkurti 
Respublikos Prezidento instituciją buvo grindžiamas šiais argumentais: būtų visiškai 
suformuota valdymo sistema, padidėtų valdžios veiksmingumas, taptų efektyvesnis 
parlamento ir Vyriausybės darbas, nusistovėtų valdžios santykis; esmingiau ir kons- 
truktyviau būtų galima kurti ekonomiką ir kultūrą, išlaikyti socialinę pusiausvyrą, at- 
kurti ir įtvirtinti žmogaus teises; būtų įteisinta asmeninė atsakomybė už svarbių valsty- 
bės reikalų sprendimus; būtų sutvarkytas valstybės atstovavimas bei reprezentavimas. 

1991 m. lapkričio 30 d. Sąjūdžio Seimas pritarė Sąjūdžio Seimo Tarybos pateik- 
tiems įstatymų projektams dėl Prezidento institucijos. Sąjūdžio Seimas įgaliojo Sei- 
mo Tarybą šiuo klausimu nedelsiant organizuoti referendumą, kuris galėtų būti su- 
stabdytas, jeigu Aukščiausioji Taryba priimtų atitinkamus įstatymus ir nutarimą dėl 
neatidėliotinų Respublikos Prezidento rinkimų“**. Netrukus spaudoje buvo paskelbti 
įstatymų „Dėl Lietuvos Respublikos Prezidento institucijos atstatymo“ ir „Lietuvos 
Respublikos Laikinojo Pagrindinio Įstatymo pakeitimo ir papildymo“ projektai““. 

Siekimą nedelsiant atkurti Respublikos Prezidento instituciją dar labiau sustip- 
rino Sąjūdžio trečiojo suvažiavimo rezoliucija „Dėl Respublikos Prezidento insti- 
tucijos atkūrimo“““?. Suvažiavimas įpareigojo Sąjūdžio Seimą ir Seimo Tarybą tęsti 
pradėtą darbą, kad konstruktyviai ir kaip galima greičiau būtų pasiektas tikslas, o 
Sąjūdžio remti Aukščiausiosios Tarybos deputatai buvo paraginti visokeriopai palai- 
kyti Prezidento institucijos atkūrimą. 

1991 m. gruodžio 9 d. Vilniaus miesto savivaldybės Taryboje patvirtintas ini- 
ciatyvinės grupės paskelbti referendumą registracijos aktas. Surinkus įstatyme nu- 
statytą rinkėjų parašų skaičių referendumo surengimo klausimas svarstytas Aukš- 
čiausiosios Tarybos Prezidiume, o paskui — Aukščiausiojoje Taryboje. Po aštrios 
politinės diskusijos 1992 m. kovo 12 d. Aukščiausioji Taryba priėmė nutarimą „Dėl 
referendumo dėl Lietuvos Respublikos Prezidento institucijos atstatymo““??. Buvo 
“* Lietuvos Sąjūdžio Seimo Tarybos 1991 m. spalio 22 d. pareiškimas „Dėl Lietuvos Respublikos 
Prezidento institucijos atkūrimo“: Lietuvos aidas, 1991 m. spalio 22 d. 

** Sąjūdžio informacinės agentūros Savaitinių žinių biuletenis. 1991 m. gruodžio 2-9 d., Nr. 1. 

** Lietuvos Respublikos įstatymo „Dėl Lietuvos Respublikos Prezidento institucijos atstatymo“ pro- 
jektas ir „Lietuvos Laikinojo Pagrindinio Įstatymo pakeitimo ir papildymo įstatymo projektas“: Lietu- 
vos aidas, 1991 m. gruodžio 5 d. 

*5 Sąjūdžio trečiojo suvažiavimo 1991 m. gruodžio 16 d. rezoliucija „Dėl Respublikos Prezidento 
institucijos atkūrimo“: Lietuvos aidas, 1991 m. gruodžio 19 d. 


** Lietuvos Respublikos Aukščiausiosios Tarybos 1992 m. kovo 12 d. nutarimas „Dėl referendumo 
dėl Lietuvos Respublikos Prezidento institucijos atstatymo“: Lietuvos Respublikos Aukščiausiosios Tary- 
bos ir Vyriausybės žinios, 1992, Nr. 7-169. 

3.3. 1992 m. gegužės 23 d. referendumo dėl Lietuvos Respublikos Prezidento 
institucijos atkūrimo reikšmė kelyje į Lietuvos Respublikos Konstituciją 


nutarta: paskelbti referendumą dėl Lietuvos Respublikos įstatymų „Dėl Lietuvos 
Respublikos Prezidento“ bei „Dėl Lietuvos Respublikos Prezidento institucijos ir 
Lietuvos Respublikos Laikinojo Pagrindinio Įstatymo pakeitimo ir papildymo“ pro- 
jektų 1992 m. gegužės 23 dieną. 

1992 m. kovo 27 d. Sąjūdžio Seimo Taryba paskelbė spaudoje pakoreguotus 
konstitucinio įstatymo „Dėl Lietuvos Respublikos Prezidento“ ir įstatymo „Dėl 
Lietuvos Respublikos Laikinojo Pagrindinio Įstatymo pakeitimo ir papildymo ry- 
šium su Lietuvos Respublikos Prezidento institucijos atkūrimu“ projektus“, o pa- 
reiškime buvo rašoma, kad neatsisakoma ir kitų Prezidento institucijos atkūrimo 
būdų — siūlyta įstatymų projektus priimti Aukščiausiojoje Taryboje ir numatyto 
referendumo dieną (arba kiek vėliau) skelbti Prezidento rinkimus. 

Įstatymų projektuose formuluotos nuostatos dėl prezidentinės valdžios, kurių 
pagrindinė idėja — stiprinti valstybės vadovo galias palaikant santykius su parla- 
mentu ir Vyriausybe. Buvo numatoma, kad Prezidentas galėtų paleisti Vyriausybę 
be Seimo sutikimo, o atleidžiant Ministrą Pirmininką kartu turėjo būti atleidžia- 
mi ir kiti ministrai. Jam buvo suteikiama teisė sustabdyti Vyriausybės nutarimus ir 
potvarkius, prieštaraujančius įstatymams, tačiau tokį sprendimą Vyriausybė galėjo 
apskųsti Aukščiausiajam Teismui arba Konstituciniam Teismui. Seimo įstatymų lei- 
dybą Prezidentas būtų galėjęs koreguoti įvairiais būdais. Jis būtų turėjęs teisę teikti 
ne tik įstatymų projektus, bet ir darbotvarkės prioritetus, kuriuos Seimas privalėjo 
svarstyti. Be to, buvo siūloma Prezidentui suteikti teisę reikalauti kurį nors klausimą 
svarstyti ypatingos skubos tvarka. Valstybės vadovas galėjo šaukti neeilinę Seimo 
sesiją ar posėdį savo iniciatyva, nustatydamas, kuriems klausimams svarstyti sesija 
šaukiama. Prezidentas taip pat galėjo teikti paskelbtos neeilinės sesijos ar posėdžio 
darbotvarkės papildymus. Įstatymų projektuose buvo numatyti ir tie atvejai, kai 
Prezidentas galėjo paleisti Seimą nesulaukus kadencijos pabaigos. Prezidentas būtų 
turėjęs konstitucinį pagrindą paleisti Seimą ir skelbti neeilinius rinkimus, kai Sei- 
mas „ilgą laiką negali vykdyti įstatymdavystės“. 

1991 m. gruodžio 5 d. ir 1992 m. kovo 31 d. paskelbtų įstatymų projektų 
turinys buvo dar koreguojamas, o baigiamieji variantai prieš referendumą buvo pa- 
skelbti spaudoje“. Buvo matoma tendencija ieškoti Seimo ir Prezidento prerogaty- 
vų pusiausvyrų atsisakant kai kurių galių, kurios buvo deklaruotos anksčiau. 

Konstitucinio įstatymo „Dėl Lietuvos Respublikos Prezidento“ projekto pa- 
baigoje buvo rašyta, kad šis įstatymas turi būti paskelbtas per tris dienas po refe- 
rendumo komisijos pranešimo apie įstatymo priėmimą ir įsigalioti jo paskelbimo 
dieną. Numatyta, kad įstatyme nustatyti Prezidento įgaliojimai gali būti pakeisti 
tik referendumu. Skelbta, kad pirmieji Lietuvos Respublikos Prezidento rinkimai 
pagal įstatymą turėjo būti surengti ne vėliau kaip per keturis mėnesius nuo įstatymo 
įsigaliojimo. 


=? Lietuvos aidas, 1992 m. kovo 31 d. 


** Lietuvos Respublikos konstitucinio įstatymo „Dėl Lietuvos Respublikos Prezidento“, Lietuvos 


Respublikos įstatymo „Dėl Lietuvos Respublikos Laikinojo Pagrindinio Įstatymo pakeitimo ir papil- 
dymo atkuriant Lietuvos Respublikos Prezidento instituciją“ projektai. Lietuvos aidas, 1992 m. gegu- 
žės 7 d. 

Įstatymų projektai, kurie buvo pateikti 1992 m. gegužės 23 d. referendumui, 
nebuvo priimti. Referendume dalyvavo 59,18 proc. visų rinkėjų. Įstatymų projek- 
tams pritarė 69,27 proc. rinkėjų, kurie dalyvavo referendume, tačiau tai sudarė tik 
40,99 proc. bendro rinkėjų skaičiaus. Pagal referendumo įstatyme nustatytą tvarką, 
įstatymų projektai negavo reikiamo rinkėjų pritarimo. 

Vertinant referendumą ir jo rezultatus konstitucingumo raidos kontekste, rei- 
kėtų pabrėžti, kad Lietuvos piliečių valia buvo svarbus veiksnys pasirenkant Lietu- 
vos valstybės valdymo formą, nustatant valdžių institucines galias. Referendumo 
rezultatai bylojo apie Tautos prielankumą tokiai konstitucinei struktūrai, kurioje 
realiai veikia valstybės valdžių galių pusiausvyros mechanizmai, kur parlamentas yra 
vienintelis įstatymų leidėjas, taip pat kontroliuojantis vykdomąją valdžią. Šiuo at- 
žvilgiu referendume priimtas piliečių sprendimas brėžė atitinkamas gaires ir Kons- 
titucijos projekto rengėjams. 


3.4. 1992 m. birželio 14 d. referendumo dėl buvusios SSRS kariuomenės 
besąlygiško ir neatidėliotino išvedimo iš Lietuvos Respublikos teritorijos 
1992 m. ir žalos Lietuvai atlyginimo konstitucinė genezė 


Buvusios SSRS, vėliau — Rusijos Federacijos ginkluotųjų pajėgų buvimo Lietu- 
vos teritorijoje klausimas buvo susijęs su Molotovo—Ribbentropo 1939 m. pak- 
tais, slaptaisiais protokolais ir jų padariniais Lietuvai. Taigi reikia atsižvelgti ne tik 
į svarbiausius 1992 m. politinius faktus, teisinę reikšmę turinčius įvykius, bet ir 
Atgimimo laikotarpiu visuotinai deklaruotus Tautos lūkesčius atkurti demokratinį 
valstybingumą. Visa tai formuluota Sąjūdžio dokumentuose ir atsispindėjo politiš- 
kai kryptinguose jo veiksmuose. 

Sąjūdžio bendrojoje programoje, kurioje skelbtos Sąjūdžio veiklos pagrindinės 
gairės dėl visaverčio suvereniteto atkūrimo, sakyta, kad „<...> turi būti atgaivin- 
tos lietuviškų karinių dalinių tradicijos, tautinės karininkijos rengimo institucijos 
<...> piliečiams turi būti draudžiama dalyvauti tuose karo veiksmuose, kuriuos yra 
pasmerkusi SNO“**. Sąjūdis buvo už tai, kad „<...> Lietuvos TSR nebūtų dis- 
lokuotas, saugomas ir gaminamas masinio naikinimo (branduolinis, cheminis ir 
kt.) ginklas, kad būtų laikomasi viešumo ir dėl Respublikoje dislokuotų karinių 


«0, 


pajėgų“““". Rezoliucijoje dėl suvereniteto sampratos skelbta, kad suvereniteto turi- 
nys neįsivaizduojamas be Lietuvos teisės savarankiškai organizuoti karinę tarnybą“"!, 
o rezoliucijoje dėl teritorinių ginkluotųjų pajėgų Sąjūdis reikalavo, kad „<...> į 
naująją konstituciją siūlomas straipsnis apie Respublikos teritorines ginkluotąsias 
pajėgas būtų visiškai ir besąlygiškai vykdomas“**. 

Šis klausimas nuosekliai aktualizavosi politiniame procese įvertinus slaptuosius 
SSRS ir Vokietijos susitarimus 1939 m. ir jų padarinius Lietuvos valstybingumui. 


1989 m. vasario 16 d. Sąjūdžio Seimo Deklaracijoje pasisakyta už Lietuvos „<...> 


** Lietuvos Persitvarkymo Sąjūdžio bendroji programa. Iš: Lietuvos Persitvarkymo Sąjūdis. Steigia- 
masis suvažiavimas. Vilnius: Mintis, 1990, p. 206. 


20 Ibid., p. 207. 
2! Sąjūdžio Steigiamojo suvažiavimo rezoliucija „Dėl Lietuvos TSR suvereniteto sampratos“: Ibid., p. 219. 

Sąjūdžio Steigiamojo suvažiavimo rezoliucija „Dėl Lietuvos TSR teritorinių ginkluotųjų pajėgų“. 
Ibid., p. 231 

3.4. 1992 m. birželio 14 d. referendumo dėl buvusios SSRS kariuomenės besąlygiško ir neatidėliotino 

tradicinį neutralumo statusą demilitarizuotoje Europos zonoje“““*. Netrukus Sąjū- 
džio Seimas pareiškė, kad okupacijos ir aneksijos padariniams panaikinti, be kitų 
politinių žingsnių, būtina „<...> paruošti Įstatymą dėl TSRS kariuomenės laikino 
buvimo Lietuvos teritorijoje sutartinių sąlygų; pradėti derybas su TSRS dėl jos ka- 
riuomenės palaipsnio išvedimo iš Lietuvos“***. 

1989 m. vasarą, artėjant Molotovo—Ribbentropo pakto pasirašymo 50 metų 
sukakčiai, Sąjūdžio iniciatyva pradėti rinkti žmonių parašai, kuriais turėjo būti iš- 
reikšta Lietuvos žmonių valia, kad SSRS, VFR, VDR vyriausybės paskelbtų šį paktą 
ir jų slaptuosius protokolus, „neturinčiais juridinės galios nuo pat jų pasirašymo 
momento“; ir reikalauta, kad „<...> TSRS likviduotų Molotovo—Ribbentropo pakto 
pasekmes — išvestų iš Pabaltijo valstybių savo okupacinę kariuomenę ir leistų šių 
valstybių tautoms pačioms nustatyti politinę-socialinę santvarką“???. 

Konstatuodamas tai, kad 1940 m. birželio 14 d. SSRS vyriausybės ultimatumas 
Lietuvos Respublikos Vyriausybei ir neriboto karinio kontingento įvedimas į Lietuvos 
Respubliką buvo agresijos aktas prieš suverenią valstybę, Sąjūdžio Seimas pareiškė: 
„Artėja diena, kai TSRS vyriausybė turės pripažinti okupacinį Lietuvos statusą ir jo 
panaikinimo būtinybę. Šiuo metu okupacinės armijos buvimas Lietuvoje apriboja 
galimybę laisvai apsispręsti, kokią socialinę ir politinę ateitį jie norės pasirinkti.“ 

Sąjūdžio politinės nuostatos ir veiksmai dėl SSRS ginkluotųjų pajėgų, dislo- 
kuotų Lietuvos teritorijoje, tolydžiai reiškėsi vis konkretesniais reikalavimais ir šios 
fundamentaliosios problemos aktualizavimu tarptautinėje demokratinėje bendrijo- 
je. Visa tai atsispindėjo Sąjūdžio rinkimų programoje““", kurioje buvo numatyta pa- 
naikinti visas Lietuvos ir jos piliečių konstitucines prievoles Sovietų Sąjungai (tarp 
jų — prievolę tarnauti sovietinėje armijoje); pradėti valstybių derybas su SSRS, kad 
sovietinės armijos statusas būtų pakeistas į užsienio kariuomenės statusą ir būtų nu- 
statyti jos išvedimo iš Lietuvos teritorijos terminai ir sąlygos; remti Baltijos nebran- 
duolinės zonos kūrimo idėją ir reikalauti nedelsiant išgabenti iš Lietuvos teritorijos 
branduolinį bei kitus masinio naikinimo ginklus. 

1990 m. kovo 11 d. aktais atkūrus nepriklausomą Lietuvos valstybę, Aukščiau- 
sioji Taryba nedelsiant ėmėsi veiksmų spręsti SSRS ginkluotųjų pajėgų klausimą. 
Jau 1990 m. kovo 12 d. Aukščiausioji Taryba priėmė nutarimą, kuriame, remdamasi 
Lietuvos Respublikos Laikinuoju Pagrindiniu Įstatymu, išaiškino, kad 1967 m. spa- 
lio 12 d. SSRS visuotinės karinės prievolės įstatymas Lietuvos Respublikos piliečių 
atžvilgiu negalioja“““. Nustačius, kad visos valstybės įmonės, įstaigos ir organiza- 


2 Sąjūdžio Seimo 1989 m. vasario 16 d. deklaracija. Iš: Lietuvos kelias. 1. Vilnius: Viltis, 1989, p. 49. 
“4 Sąjūdžio Seimo 1989 m. birželio 18 d. pareiškimas „Dėl Lietuvos valstybingumo atkūrimo raidos“: 
Žbid Ap GB, 


45 Sąjūdžio Seimo Tarybos laiškas TSRS, VFR, VDR vyriausybėms, JT Generaliniam Sekretoriui. 
Ibid., p. 85. 

“06 Sąjūdžio Seimo 1989 m. rugpjūčio 23 d. pareiškimas. Ibid., p. 56, 57. 

“7 Sąjūdžio rinkiminė programa. Lietuvos Sąjūdis ir valstybės idealų įgyvendinimas. Sud. D. Blažytė; 
V. Kašauskienė. Vilnius: Lietuvos istorijos instituto leidykla, 1998, p. 333—349. 

** Aukščiausiosios Tarybos 1990 m. kovo 12 d. nutarimas „Dėl 1967 m. spalio 12 d. TSRS visuotinės 
karinės prievolės įstatymo negaliojimo Lietuvos Respublikos teritorijoje“. Lietuvos Respublikos Aukš- 
čiausiosios Tarybos ir Vyriausybės žinios, 1990, Nr. 9-233. 

cijos pereina Lietuvos Respublikos jurisdikcijai““", konstituciškai buvo pagrįstas ir 


Aukščiausiosios Tarybos sprendimas nutraukti SSRS gynybos ministerijos karinių 
komisariatų, kaip svetimos valstybės įstaigų, esančių Lietuvos Respublikos teritori- 
joje, veiklą?"". 

Aukščiausiosios Tarybos kreipimesi į SSRS Aukščiausiosios Tarybos pirminin- 
ką konstatuota, kad nuo 1940 m. birželio 15 d. SSRS ginkluotųjų pajėgų dalinių 
buvimas Lietuvos teritorijoje neturėjo ir neturi teisinio pagrindo. Vadovaudamasi 
tebegaliojančia 1920 m. liepos 12 d. Lietuvos taikos sutartimi su Rusija, Aukščiau- 
sioji Taryba kvietė SSRS vyriausybę pritarti jos siūlymui artimiausiu ir abiem šalims 
palankiu metu pradėti derybas dėl karinių dalinių statuso, jų dislokavimo ir visiško 
išvedimo. Pareikšta, kad tol, kol šie klausimai nebus išspręsti, SSRS ginkluotosios 
pajėgos, vidaus, valstybės saugumo ir pasienio kariuomenė Lietuvos Respublikos te- 
ritorijoje neturėtų vykdyti manevrų, perdislokavimo ir didinti esamo kontingento“"!. 

Okupacinės kariuomenės išvedimo iš Lietuvos Respublikos teritorijos klausi- 
mas buvo keliamas daugelyje kitų Aukščiausiosios Tarybos dokumentų, kuriais buvo 
kreipiamasi į Vakarų valstybių parlamentus, vyriausybes ir politikos veikėjus. Šis 
Lietuvos valstybės politikos tikslas atsispindėjo Aukščiausiosios Tarybos Pirminin- 
ko, atkuriamosios diplomatinės tarnybos veiksmuose, kuriais buvo įgyvendinamos 
Lietuvos parlamento suformuluotos politinės nuostatos dėl okupacinių ginkluotųjų 
pajėgų išvedimo iš Lietuvos. Aktualija buvo kryptingai keliama jau pirmuosiuose 
„konsultaciniuose pasitarimuose“ su SSRS politinės vadovybės, o vėliau — su Ru- 
sijos Federacijos atstovais. Kariuomenės statusas buvo vienas pagrindinių valstybių 
derybų objektų tada, kai jos buvo inicijuojamos, ir tada, kai pradėta tartis dėl šių 
karinių dalinių statuso. Reikalavimas nedelsiant išvesti okupacinę kariuomenę iš 
Lietuvos Respublikos teritorijos buvo siejamas su SSRS armijos ir kariškių agresy- 
viais veiksmais Lietuvoje, kai buvo imamasi smurto prieš pareigūnus ir gyventojus, 
užgrobiami pastatai, blokuojama valstybės institucijų veikla. 

Greta reikalavimo išvesti okupacinę kariuomenę iš Lietuvos Respublikos teri- 
torijos akcentuotas klausimas dėl žalos Lietuvai atlyginimo. 1991 m. birželio 4 d. 
Aukščiausioji Taryba pavedė Vyriausybei pateikti Lietuvos Respublikos valstybinei 
delegacijai tarpvalstybinėms deryboms su SSR Sąjunga apskaičiavimus, kurie pa- 
grindžia 1940—1991 m. SSRS padarytos žalos Lietuvos Respublikai ir jos gyven- 
tojams dydį. Aukščiausioji Taryba įpareigojo valstybinę delegaciją oficialiai iškelti 


Sovietų Sąjungai klausimą dėl padarytos žalos atlyginimo*““. 


** Aukščiausiosios Tarybos 1990 m. kovo 13 d. nutarimas „Dėl Lietuvos teritorijoje esančių sąjungi- 
nio ir sąjunginio-respublikinio pavaldumo įmonių, įstaigų ir organizacijų statuso“. Lietuvos Respublikos 
Aukščiausiosios Tarybos ir Vyriausybės žinios, 1990, Nr. 9-235. 

"V Aukščiausiosios Tarybos 1990 m. kovo 14 d. nutarimas „Dėl TSRS gynybos ministerijos karinių 
komisariatų, esančių Lietuvos Respublikos teritorijoje, veiklos nutraukimo“: Lietuvos Respublikos Aukš- 
čiausiosios Tarybos ir Vyriausybės žinios, 1990, Nr. 9-242. 

*! Aukščiausiosios Tarybos 1990 m. kovo 13 d. kreipimasis į SSRS Aukščiausiosios Tarybos pirmi- 
ninką. Lietuvos Respublikos Aukščiausiosios Tarybos ir Vyriausybės žinios, 1990, Nr. 9-234. 

** Aukščiausiosios Tarybos 1991 m. birželio 4 d. nutarimas „Dėl 1940—1991 m. TSRS padarytos 
žalos Lietuvos Respublikai ir jos gyventojams atlyginimo“: Lietuvos Respublikos Aukščiausiosios Tarybos 
ir Vyriausybės žinios, 1991, Nr. 17-456. 

Po muitininkų ir policininkų žudynių Medininkų poste 1991 m. liepos 31 d. 
naktį Aukščiausioji Taryba kreipėsi į visas pasaulio demokratines valstybes, prašy- 
dama imtis neatidėliotinų veiksmų, kad „<...> KGB ir visos kitos SSRS represinės 
struktūros būtų nedelsiant išvestos iš Lietuvos Respublikos teritorijos ir tuo pašalin- 
ta grėsmė taikai bei žmonių saugumui“?"“. 

1990 m. rugpjūtį kariniam pučui pralaimėjus Maskvoje ir tarptautinėje bei 
vidaus aplinkoje formuojantis iš esmės naujai situacijai, Aukščiausioji Taryba dar 
labiau suaktyvino pastangas spręsti okupacinės kariuomenės klausimą. Lietuvos 
valstybės tarptautinis pripažinimas sudarė politines teisines prielaidas valstybės ins- 
titucijoms ryžtingiau kelti šią aktualiją visais tarptautinės politikos lygiais. 1991 m. 
rugpjūčio 27 d. Lietuvos Respublikos Aukščiausioji Taryba pareikalavo iš Sovietų 
Sąjungos, kad ji suderintais su Lietuvos Respublika terminais visiškai išvestų SSRS 
sausumos kariuomenės, karinio jūrų laivyno, karinių oro pajėgų, raketinės ir visų 
kitų kariuomenės rūšių dalinius. Prašyta JAV, Jungtinės Didžiosios Britanijos, Šiau- 
rės Airijos Karalystės bei Prancūzijos Respublikos vyriausybių ryžtingai paremti 
Lietuvos Respublikos reikalavimą“"“. 

Siekdama pradėti SSRS ginkluotųjų pajėgų išvedimo iš Lietuvos teritorijos pro- 
cesą Aukščiausioji Taryba aktyviai skatino derybas su SSRS, o žlugus Sovietų Sąjun- 
gai —su Rusijos Federacija“"?. Kita vertus, prasidėjusios derybos strigo ir akivaizdžiai 
buvo vilkinamos ne dėl Lietuvos kaltės. 1992 m. balandį buvo konstatuota, kad 
derybų procesas atsidūrė aklavietėje. Tokiame kontekste ir kilo referendumo idėja. 

Referendumą inicijavo Lietuvos krikščionių demokratų partijos valdyba. Aukš- 
čiausiosios Tarybos deputatas V. Puplauskas 1992 m. balandžio 7 d. pateikė nutarimo 
projektą dėl referendumo paskelbimo, pradėti rinkti deputatų parašai. Pagrindiniai 
motyvai rengti referendumą buvo: 1) vadovaujantis konstituciškai nekvestionuoja- 
ma nuostata, kad referendumas yra aukščiausia tautos valios ir galių raiškos forma, 
buvo tikimasi, kad tokiu būdu pareiškus Lietuvos poziciją dėl Rusijos jurisdikcijoje 
esančių karinių formuočių išvedimo, tai būtų įspūdingas veiksnys, kuriuo būtų re- 
miamasi derybose su Rusijos Federacija. Tokiu atveju neliktų galimybių įvairiai in- 
terpretuoti Lietuvos valstybės veiksmų svetimos kariuomenės statuso ir jos išvedimo 
neišvengiamumo atžvilgiu; 2) referendumas būtų veiksminga Lietuvos valstybės už- 
sienio politikos įgyvendinimo priemonė rengiantis Europos saugumo ir bendradar- 
biavimo konferencijai, kai liko nedaug laiko pareikšti savo nusistatymą ir pasiūlymus 
dėl rengiamų dokumentų projektų; 3) pareiškus tautos valią referendume, Lietuvos 
valstybinė delegacija derybose su Rusijos Federacija būtų apginkluota veiksminga 
juridine priemone reikalauti žalos, kurią padarė Lietuvai bei jos žmonėms svetima 
kariuomenė sunaikindama Lietuvos kariuomenės turtą ir ginkluotę, žalą gamtinei 


** Aukščiausiosios Tarybos 1991 m. rugpjūčio 1 d. kreipimasis į visas pasaulio demokratines valstybes 
dėl TSRS represinių struktūrų išvedimo iš Lietuvos. Lietuvos Respublikos Aukščiausiosios Tarybos ir 
Vyriausybės žinios, 1991, Nr. 23-607. 

** Aukščiausiosios Tarybos 1991 m. rugpjūčio 27 d. nutarimas „Dėl visiško SSRS ginkluotųjų pajėgų 
išvedimo iš Lietuvos Respublikos vykdymo“: Lietuvos Respublikos Aukščiausiosios Tarybos ir Vyriausybės 
žinios, 1991, Nr. 25-672. 


"5 Plačiau: Žiuys, J. 1992 m. birželio 14 d. referendumas dėl buvusios SSRS kariuomenės besąlygiško 
ir neatidėliotino išvedimo iš Lietuvos Respublikos teritorijos 1992 metais ir žalos Lietuvai atlyginimo 
konstitucinėje genezėje. Jurisprudencija, 2011, 18(2), p. 467—496. 

aplinkai, valstybės ir jos piliečių turtui, taip pat žalą, kurią patyrė asmenys, priversti- 
nai pašaukti atlikti tarnybą SSRS ginkluotosiose pajėgose, atlyginimo. 

Nors Aukščiausiojoje Taryboje buvo aštriai diskutuota dėl referendumo tiks- 
lingumo ir jo datos klausimo, tačiau sprendimas buvo priimtas — referendumą nu- 
tarta paskelbti 1992 m. birželio 14 dienos*“". 

Politinio proceso, kuris vyko Aukščiausiojoje Taryboje inicijuojant, skelbiant 
ir organizuojant referendumą, akcentai regimi ir šiuolaikinėje Lietuvos Respublikos 
Konstitucijos sisteminėje konstrukcijoje. 1992 m. birželio 8 d., artėjant referen- 
dumui, Aukščiausioji Taryba priėmė Konstitucinį aktą „Dėl Lietuvos Respublikos 
nesijungimo į postsovietines Rytų sąjungas““"". Remdamasi 1918 m. vasario 16 d. 
ir 1990 m. kovo 11 d. aktais dėl Lietuvos nepriklausomos valstybės atkūrimo ir 
1991 m. vasario 9 d. visos tautos pareikšta valia, matydama pastangas bet kokiu 
pavidalu išsaugoti buvusią SSR Sąjungą su visais jos užkariavimais ir ketinimus 
įtraukti Lietuvą į posovietinio Rytų bloko gynybines, ekonomines, finansines ir 
kitokias „erdves“, Aukščiausioji Taryba nutarė puoselėti abipusiškai naudingus ry- 
šius su kiekviena valstybe, anksčiau įėjusia į SSRS sudėtį, tačiau niekada ir jokiu 
pavidalu nesijungti į jokias buvusios SSRS pagrindu kuriamas naujas politines, ka- 
rines, ekonomines ar kitokias valstybių sąjungas bei sandraugas. Paskelbta, kad tokia 
veikla yra priešiška Lietuvos nepriklausomybei ir atsakomybė už ją nustatoma pagal 
įstatymus. Konstituciniame akte nustatyta, kad Lietuvos Respublikos teritorijoje ne- 
gali būti jokių Rusijos, Nepriklausomų valstybių sandraugos ar į ją įeinančių valsty- 
bių karinių bazių ir kariuomenės dalinių. 

Konstitucinį aktą lydėjo Aukščiausiosios Tarybos nutarimas dėl jo įgyvendini- 
mo. Vyriausybė ir Valstybinė derybų su Rusija dėl kariuomenės išvedimo delegacija 
buvo įpareigotos griežtai laikytis Konstitucinio akto nuostatų ir toliau reikalauti, 
kad visa Rusijos kariuomenė būtų besąlygiškai išvesta iš Lietuvos Respublikos teri- 
torijos 1992 metais. Vyriausybė ir Krašto apsaugos ministerija privalėjo nedelsiant 
perimti Lietuvos valstybinės sienos perimetro (ilgio) sausumoje, jūroje ir Lietuvos 
oro erdvės kontrolę“"“, 

1992 m. birželio 14 d. referendume dalyvavo 1 931 278 rinkėjai, arba 70,05 proc. 
visų rinkėjų. Už SSRS kariuomenės išvedimą iš Lietuvos Respublikos teritorijos 
balsavo 1 751 026 piliečiai, arba 68,95 proc. bendro rinkėjų skaičiaus, o dalyva- 
vusiųjų balsavime — 90,67 procento. Nepritariančiųjų šios kariuomenės išvedimui 
buvo 5,51 proc. bendro rinkėjų skaičiaus, o dalyvavusių balsavime — 7,25 procento. 

Atsižvelgdama į šiuos balsavimo rodiklius Aukščiausioji Taryba konstatavo, 
kad Lietuvos Respublikos piliečiai 1992 m. birželio 14 d. referendume absoliučia 


*““ Aukščiausiosios Tarybos 1992 m. balandžio 27 d. nutarimas „Dėl referendumo paskelbimo pilie- 
čių valiai pareikšti dėl buvusios SSRS kariuomenės besąlygiško ir neatidėliotino išvedimo iš Lietuvos 
Respublikos teritorijos 1992 metais ir žalos Lietuvai atlyginimo“: Lietuvos Respublikos Aukščiausiosios 
Tarybos ir Vyriausybės žinios, 1992, Nr. 14-387. 

*" Aukščiausiosios Tarybos 1992 m. birželio 8 d. Konstitucinis aktas „Dėl Lietuvos Respublikos ne- 


sijungimo į postsovietines Rytų sąjungas“. Lietuvos Respublikos Aukščiausiosios Tarybos ir Vyriausybės 
žinios, 1992, Nr. 18-513. 


*“* Aukščiausiosios Tarybos 1992 m. birželio 8 d. nutarimas „Dėl Konstitucinio akto „Dėl Lietuvos 
Respublikos nesijungimo į postsovietines Rytų sąjungas“ įgyvendinimo“. Lietuvos Respublikos Aukš- 
čiausiosios Tarybos ir Vyriausybės žinios, 1992, Nr. 18-514. 

balsų dauguma priėmė sprendimą, reikalaujantį, „kad buvusios SSRS kariuomenės 
išvedimas iš Lietuvos Respublikos teritorijos būtų pradėtas tuoj pat ir užbaigtas 
1992 m., ir kad būtų atlyginta Lietuvos žmonėms bei Lietuvos valstybei padaryta 
žala“. Referendume priimtas sprendimas įsigaliojo kitą dieną po oficialių referendu- 
mo rezultatų paskelbimo, t. y. po 1992 m. birželio 18 dienos“"“. 

1992 m. birželio 14 d. referendumas dėl buvusios SSRS kariuomenės besą- 
lygiško ir neatidėliotino išvedimo iš Lietuvos Respublikos teritorijos 1992 m. ir 
žalos Lietuvai atlyginimo, kaip ir 1991 m. vasario 9 d. apklausa (plebiscitas) dėl 
teiginio „Lietuvos valstybė yra nepriklausoma demokratinė respublika“, 1992 m. 
gegužės 23 d. referendumas dėl Respublikos Prezidento institucijos atkūrimo, buvo 
vienas įspūdingiausių politinių teisinių reiškinių Lietuvos konstitucingumo raido- 
je po to, kai 1990 m. kovo 11 d. buvo atkurta nepriklausoma Lietuvos valstybė. 
Tautos sprendimas apibendrino ir aukščiausia teisine galia įtvirtino lietuvių tautos 
lūkesčius, Sąjūdžio, Lietuvos Respublikos Aukščiausiosios Tarybos politines teisines 
priedermes spręsti buvusios SSRS kariuomenės išvedimo klausimą ir taip užtikrinti 
valstybės suverenitetą bei konstitucinį saugumą. 

Referendume priimtas tautos sprendimas organiškai susijęs ir išreikštas Lietu- 
vos Respublikos Konstitucijos normų bei nuostatų sisteminėje konstrukcijoje ir visų 
pirma tuo, kad 1992 m. birželio 8 d. Konstitucinis aktas „Dėl Lietuvos Respublikos 
nesijungimo į postsovietines Rytų sąjungas“ yra Lietuvos Respublikos Konstituci- 
jos sudedamoji dalis ir vienas iš Konstitucijos vientisumo principo turinio raiškos 
teisinių būdų. 

Lietuvos tautos valia pareikšta referendume atsispindėjo ESBK Helsinkio 
aukščiausio lygio susitikimo dokumentuose ir konkrečiai — 1992 m. liepos 10 d. 
deklaracijoje „Permainų meto viltys ir problemos“. Joje pareikšta, kad remiamos 
valstybių ESBK dalyvių pastangos pašalinti taikiomis priemonėmis ir per derybas 
tokias iš praeities paveldėtas problemas kaip užsienio ginkluotųjų pajėgų dislokavi- 
mas Baltijos šalių teritorijoje be atitinkamo šių šalių sutikimo. Europos saugumo ir 
bendradarbiavimo konferencijos valstybių ir vyriausybių vadovai, vadovaudamiesi 
teisės principais ir siekdami užkirsti kelią kokiam nors galimam konfliktui, paragino 
atitinkamas valstybes dalyves neatidėliojant sudaryti dvišales sutartis, taip pat gra- 
fikus, kad būtų garantuotas kuo greičiausias organizuotas ir visiškas tokios užsienio 
kariuomenės išvedimas iš Baltijos šalių teritorijos. 


3.5. 1992 m. spalio 25 d. Konstitucijos rengimas ir priėmimas 


Konstitucijos rengimo proceso intensyvinimas ir jo teisinis apibrėžimas. 
1991 m. spalį 82 deputatai iš įvairių tuo metu Aukščiausiojoje Taryboje veikusių 
frakcijų inicijavo diskusiją apie Konstitucijos rengimo etapus, politines socialines 
sąlygas, į kurias turėtų būti atsižvelgiama nustatant konstitucinio reguliavimo gai- 
res ir veiksmų dinamiškumą. Toje diskusijoje prabilta apie Aukščiausiosios Tarybos 
veiklos organizavimo problemas, pirmalaikių parlamento rinkimų prielaidas, Prezi- 
dento instituto atkūrimą. Konstitucijos rengimą objektyviai lėmė parlamentinės de- 


** Aukščiausiosios Tarybos 1992 m. birželio 30 d. nutarimas „Dėl 1992 m. birželio 14 d. referendu- 
me priimto Lietuvos Respublikos piliečių sprendimo“. Lietuvos Respublikos Aukščiausiosios Tarybos ir 
Vyriausybės žinios, 1992, Nr. 21-615. 

mokratijos patyrimas ir raida po 1990 m. kovo 11-osios, taip pat akivaizdus poreikis 
sukurti tokį modelį, kuriame valstybės valdžios ne tik būtų atskirtos, galios apribotos, 
bet jos ir bendradarbiautų įgyvendinant valstybės vidaus ir išorės funkcijas. Apie 
Konstitucijos rengimo poreikį bylojo atsikuriančių bei naujai besisteigiančių politi- 
nių partijų programos, jų iniciatyva rengti ir paskelbti konstitucijų projektai. Konsti- 
tucijos rengimą atitinkamu mastu lėmė Lietuvos valstybės tarptautinis pripažinimas, 
Lietuvos Respublikos tapsmas organiškąja tarptautinės demokratinės bendrijos, kur 
po Antrojo pasaulinio karo buvo priimtos modernios konstitucijos, dalimi. 

Parlamentinių diskusijų padarinys — Aukščiausiosios Tarybos nutarimas dėl 
konstitucingumo raidos““". Šiame dokumente nubrėžtos pagrindinės Konstitucijos 
rengimo gairės, įvardytos politinės, socialinės ir teisinės prielaidos, į kurias turi būti 
atsižvelgiama formuluojant konstitucinę doktriną ir konkretų konstitucinį tekstą. 
Išskirtinai buvo pabrėžta, kad Konstitucijoje turi būti atspindėtas spartus valstybinių 
struktūrų kitimas, naujų santykių visuomenėje formavimasis. Skelbta, kad joje, va- 
dovaujantis tęstinumo principu, visi Lietuvos valstybės raidos etapai turi būti susieti 
su dabartine valstybingumo raiška. 

Konstitucijos priėmimas buvo siejamas su: SSRS okupacinės kariuomenės ne- 
delsiamu išvedimu; ekonominės reformos esminiu įgyvendinimu; Lietuvos Res- 
publikos pilietybės įstatymo įgyvendinimu; administracinio teritorinio suskirstymo 
ir savivaldos bei teisinės sistemos reforma. Pabrėžta, kad Konstitucijos projekto ren- 
gimas ir paruošimas priimti turi būti nuoseklus, pagrindinės nuostatos pateikiamos 
visuotinėms piliečių apklausoms, t. y. visuomenei turėjo būti aiškus Konstitucijos 
rengimo ir priėmimo procesas, jo turinys ir esmė. 

Nustatyta tokia Konstitucijos parengimo tvarka: 1) iki 1991 m. gruodžio 1 d. 
Aukščiausiosios Tarybos Prezidiumas pateikia Aukščiausiajai Tarybai jo sudarytos 
Konstitucijos projekto rengimo grupės parengtų Konstitucijos metmenų svarstymo 
visuomenėje rezultatus ir išvadas; 2) iki 1991 m. sausio 1 d. sudaroma Aukščiau- 
siosios Tarybos deputatų Konstitucijos rengimo komisija, kurios sudėties projektą 
pateikia Aukščiausiosios Tarybos seniūnas, suderinęs su deputatų frakcijomis; 3) iki 
1992 m. vasario 1 d. Laikinoji Konstitucijos rengimo komisija kartu su Aukščiau- 
siosios Tarybos Valstybės atkūrimo ir konstitucijos komisija pateikia Aukščiausiajai 
Tarybai Konstitucijos svarstymo etapų projektą. 

Įgyvendinant Aukščiausiosios Tarybos nutarimą dėl konstitucingumo raidos 
turėjo būti sudaroma deputatų komisija, kuri parengs Konstitucijos projektą. Disku- 
tuota dėl jos sudarymo principų. Buvo sutarta ją organizuoti remiantis visų frakcijų 
atstovavimu ir atsižvelgiant į frakcijas sudarančių narių skaičių“*'. Komisijos pirmi- 
ninku buvo paskirtas deputatas Kęstutis Lapinskas“““. 


*0 Aukščiausiosios Tarybos 1991 m. lapkričio 5 d. nutarimas „Dėl Lietuvos Respublikos konstitu- 
cingumo raidos“. Lietuvos Respublikos Aukščiausiosios Tarybos ir Vyriausybės žinios, 1991, Nr. 32-874. 
*! Aukščiausiosios Tarybos 1991 m. gruodžio 10 d. nutarimas „Dėl Laikinosios komisijos Konstitu- 
cijos projektui parengti sudarymo“: Lietuvos Respublikos Aukščiausiosios Tarybos ir Vyriausybės žinios, 1991, 
Nr. 36-978. 

** Aukščiausiosios Tarybos 1992 m. sausio 16 d. nutarimas „Dėl Laikinosios komisijos Konstitucijos 
projektui parengti pirmininko patvirtinimo“. Lietuvos Respublikos Aukščiausiosios Tarybos ir Vyriausybės 
žinios, 1992, Nr. 3-47. 

1992 m. sausio 22 d. Aukščiausiosios Tarybos Prezidiumas patvirtino Laiki- 
nosios komisijos Konstitucijos projektui parengti nuostatus, įsteigė darbo grupę, 
patvirtino jos narius ir ekspertus“““. Greta Konstitucijos rengimo organizacinių 
priemonių Prezidiumas nurodė kai kuriuos Konstitucijos turinio bendruosius ver- 
tybinius orientyrus: Komisija turėjo vadovautis ilgaamže valstybingumo patirtimi, 
atsižvelgti į Lietuvos Respublikos Konstitucijos koncepcijos metmenis ir tarpukario 
Lietuvos valstybės konstitucijas, taip pat į Europos valstybių ir kitų šalių demokra- 
tines konstitucijų ištakas. 

Siekdama Konstitucijos projekto rengimo proceso dinamiškumo, Aukščiausioji 
Taryba priėmė dar vieną nutarimą, kuriuo nustatė Konstitucijos projekto rengimo 
terminus: iki 1992 m. kovo 15 d. — Konstitucijos projekto pirmojo varianto pa- 
rengimas ir pateikimas Aukščiausiajai Tarybai; 1992 m. kovo 15—31 d. — bendra 
diskusija Aukščiausioje Taryboje dėl Konstitucijos projekto principinių nuostatų 
ir dėl galimybės pateikti projektą visuomenei svarstyti; 1992 m. balandžio 1—30 d. 
— Konstitucijos projekto parengimas visuomenei svarstyti atsižvelgus į Aukščiausio- 
sios Tarybos rekomendacijas; 1992 m. gegužės 1 d. — rugpjūčio 31 d. — paskelbtojo 
Konstitucijos projekto svarstymas; 1992 m. rugsėjo 1 d. — spalio 1 d. — Konstitucijos 
projekto taisymas, atsižvelgiant į visuomenės svarstymo rezultatus; 1992 m. spalio 
15 d. — pataisyto ir Laikinosios komisijos Konstitucijos projektui parengti aprobuoto 
Konstitucijos projekto pateikimas svarstyti Aukščiausiajai Tarybai“*“. 

Konstitucija politinių partijų projektuose ir kitų iniciatyvų konteks- 
tuose. Aukščiausiosios Tarybos veiksmus intensyvinti Konstitucijos kūrimą lydėjo 
politinių partijų rengti ir paskelbti projektai, kurie buvo partijų programų sudėtinė 
dalis ar išreiškė šiose programose deklaruotas idėjas dėl demokratijos, visuomenės, 
valstybės. 

Originalią Konstitucijos versiją jau 1990 m. rudenį pasiūlė Lietuvos teisininkų 
draugijos konstitucinės teisės komisija. Pabrėžtina, kad šio projekto autoriai neteikė 
prioriteto Lietuvos Respublikos parlamentui — Seimui, o valstybės valdžių konstruk- 
cija buvo grindžiama stabdžių ir atsvarų principais“. Akivaizdžiai buvo linkstama 
į JAV konstitucinę tradiciją, kurioje išreikštas prezidentinės demokratijos modelis. 

Toks Konstitucijos variantas to meto Lietuvos politinių procesų kontekste ne- 
buvo populiarus lygiai taip pat, kaip ir amerikiečių Lowry Wyman ir Barnabo John- 
sono parengtas Lietuvos Respublikos Konstitucijos projektas. I pastarąjį taip pat 
buvo perkeliama amerikietiška konstitucinė tradicija““". 

Lietuvos Respublikos Konstitucijos projektą parengė ir Lietuvos demokratinės 
darbo partijos Tarybos sudaryta komisija, kuriai vadovavo Lietuvos mokslų akademi- 


** Aukščiausiosios Tarybos Prezidiumo 1992 m. sausio 22 d. nutarimas „Dėl Laikinosios komisijos 
Konstitucijos projektui parengti darbo organizavimo“: Iš: Lietuvos Respublikos Aukščiausiosios Tarybos 
ir Lietuvos Respublikos Aukščiausiosios Tarybos Prezidiumo dokumentų rinkinys, Nr. 4, p. 588—590. 
** Aukščiausiosios Tarybos 1992 m. vasario 11 d. nutarimas „Dėl Lietuvos Respublikos Konstituci- 
jos projekto rengimo etapų“. Lietuvos Respublikos Aukščiausiosios Tarybos ir Vyriausybės žinios, 1992, 
Nr. 7-159. 

25 ViLČINSKAS, Š. Lietuvos Konstitucijos projekto principai. Vilnius, 1991. Pasak leidinio autoriaus, 
rengiant šį projektą dalyvavo ir Filosofų draugija. 


** Lietuvos Respublikos Konstitucija. Atgimimas, 1991 m. birželio 20-27 d. 

jos narys korespondentas Juozas Bulavas?“". Šio projekto prioritetai — parlamentinės 
demokratijos vertybės, kurios įtvirtintos apibūdinant valstybės organizavimą, nu- 
statant valstybės valdžios institucijų kompetenciją, įtvirtinant žmogaus teises bei 
laisves. Projekte pabrėžta, kad „Lietuvos Respublikos demokratinė parlamentinė 
santvarka grindžiama funkciniu valdžios suskirstymu į tris savarankiškas valstybės 
organų sistemas — įstatymų leidybos, valdymo ir teismo. Valstybės valdžią vykdo 
Seimas, Respublikos Prezidentas su Vyriausybe ir Teismas. Jų kompetenciją ir tar- 
pusavio santykius nustato ši Konstitucija ir įstatymai“. 

Lietuvos liberalų sąjungos valdyba parengė ir paskelbė 1938 m. Lietuvos Res- 
publikos Konstitucijos naujos redakcijos projektą, kuriuo buvo siekiama „tęsti Lietu- 
vos Respublikos konstitucingumo tradicijas“?**. Vertinant šį projektą pabrėžtina, kad 
nors ir buvo deklaruojamas 1938 m. Konstitucijos tęstinumo principas, tačiau Kons- 
titucijos tekstas ir jos turinys buvo iš esmės pertvarkyti. Atsisakyta „Tautos vado“ 
idėjos, suformuota moderni žmogaus teisių ir laisvių doktrina, nustatytos valstybės 
valdžių galios ir jų pusiausvyra. Ne tik paskelbta, kad „neturi galios joks įstatymas, 
priešingas Konstitucijai“, bet ir įtvirtinta šio principo įgyvendinimo institucinė forma. 

Konstitucinę kontrolę turėjo įgyvendinti Aukščiausiasis Teismas. 

Visuose minėtuosiuose konstitucijų projektuose skelbta, kad Lietuvos valstybė 
turi būti demokratinė respublika, kurioje realiai įgyvendintas valdžių padalijimo 
principas ir jokia valdžia negali uzurpuoti kitos valdžios galių. Kita vertus, konstitu- 
cijų rengėjai skirtingai vertino kai kuriuos prioritetus, kuriais remiantis būtų kons- 
truojama valdžių institucinė struktūra ir institucijų įgaliojimai. Vieni orientavosi į 
parlamentinės respublikos konstitucinį modelį, kiti — į vadinamąją mišriąją sistemą. 
Būta projektų, kuriuose siūlyta prezidentinė respublikos valdymo forma. Tarp jų — 
projektų, kurie nebuvo viešai paskelbti, taip ir liko plačiau neįvertinti?“". 

Visi šie konstitucijų projektai tartum signalizavo apie tai, kad diskusija dėl 
Konstitucijos bus įtempta, nes skirtingai buvo projektuojamos valstybės valdžios 
institucijų kompetencijos, jų sąveikos. 

Konstitucijos projekto rengimo komplikacijos ir kompromisų paieš- 
ka. 1992 m. kovo 17 d. Laikinosios komisijos Konstitucijos projektui parengti pir- 
mininkas deputatas K. Lapinskas Aukščiausiosios Tarybos posėdyje pranešė, kad 
Komisija jau parengė Konstitucijos projekto darbinį variantą. Apibūdinant pagrin- 
dines komisijos veiklos kryptis buvo atkreiptas dėmesys į tai, kad Komisija siekė 
sukurti originalų Konstitucijos projektą ir nesivadovavo nė vienu iš Konstitucijos 
projektų, kurie buvo paskelbti viešai. Tai nereiškė, kad nebuvo atsižvelgiama į 


*7 Lietuvos Respublikos Konstitucija (projektas). Tiesa, 1992 m. balandžio 23 d. 
** Lietuvos Respublikos Konstitucija (projektas). Lietuvos aidas, 1992 m. vasario 25 d. 


** Socialdemokratas R. Lazdynas projektavo originalią konstitucinės santvarkos programą, pavadinda- 
mas ją „apibendrintu konstitucijos projektu“ Čia akivaizdžiai buvo teikiamas prioritetas Respublikos 
Prezidentui, nes jis buvo apibūdinamas kaip „aukščiausiasis Lietuvos Respublikos vykdomosios val- 
džios pareigūnas — Vyriausybės vadovas, visų ginkluotųjų pajėgų ir policijos vyriausiasis vadas“. JAV 
gyvenęs advokatas Kazys Šidlauskas, teikdamas pasiūlymus dėl Liberalų sąjungos paskelbtojo projekto, 
siekė organiškiau susieti pastarąjį projektą su 1938 metų Lietuvos Konstitucijos filosofija. Prezidento 
galios dar radikaliau plėtotos JAV gyvenusio lietuvio A. Astravo rengtame konstitucijos projekte, ku- 
riame tiesiog skelbta: „Lietuvos priešakyje yra Respublikos Prezidentas“: Iš šio apibūdinimo išplaukė 
Respublikos Prezidento galios leisti įstatymus, paleisti Seimą nemotyvuojant šio sprendimo ir kt. 

1922 m. ir 1938 m. konstitucijas, Konstitucijos koncepcijos metmenis, taip pat į kai 
kurias idėjas, deklaruotas įvairiuose konstitucinių projektų tekstuose. Aukščiausioji 
Taryba priėmė protokolinį nutarimą, kuriuo „priėmė žiniai“ informaciją apie atliktą 
darbą, pritarė Komisijos siūlymui, kad Konstitucijos projekto pirmasis variantas turi 
būti įteiktas Aukščiausiajai Tarybai preliminariai svarstyti kovo 31 dieną. 

Komisijoje diskutuojant dėl būsimosios Konstitucijos nuostatų vis labiau aiškė- 
jo, kad esama nesutarimų ne tik dėl bendros Konstitucijos projekto koncepcijos, bet 
ir dėl konkrečių straipsnių. Akivaizdžiai brendo rengiamo Konstitucijos projekto 
teksto alternatyvos. Tokia galimybė buvo įtvirtinta Laikinosios komisijos nuosta- 
tuose numatant, kad Komisijos narių mažuma, bet ne mažiau kaip trys, turi teisę 
pateikti alternatyvų ginčijamo straipsnio ar jo dalies variantą Aukščiausiajai Tarybai. 
Alternatyva turėjo būti pateikta balsuoti ne vėliau kaip kitame komisijos posėdy- 
je. Kovo 31 d. Komisijos posėdyje trys Komisijos nariai (E. Jarašiūnas, Z. Šličytė, 
L. N. Rasimavičius) pateikė parengto Konstitucijos projekto teksto alternatyvas, 
tačiau 11 iš 14 Komisijos narių pritarė Konstitucijos projektui. 

1992 m. balandžio 7 d. Aukščiausiosios Tarybos posėdyje Laikinosios komi- 
sijos pirmininkui K. Lapinskui apibūdinus Konstitucijos projektą, Komisijos narys 
E. Jarašiūnas pateikė alternatyvių Konstitucijos skirsnių ir straipsnių. Motyvuoja- 
ma tuo, kad Konstitucija „turėtų būti užtikrintas ne parlamentinės ar prezidentinės 
valdymo formos modelis, ne vienos ar kitos valdžios dominavimas, bet valdžių gy- 
vybingumas“. Kritiškai vertinti Konstitucijos projekte suformuluoti žmogaus teisių 
ir laisvių apibūdinimai, Seimo, Respublikos Prezidento ir Vyriausybės sąveikos, kai 
kurie Seimo nario statuso aspektai. Deputatas tvirtino, jog reikia išplėsti Respubli- 
kos Prezidento įgaliojimus, kad „tai turėtų būti institucija ne reprezentacijai“?*", 

1992 m. balandžio 14 d. Aukščiausiojoje Taryboje vyko pirmasis Konstitucijos 
projekto svarstymas, vėl buvo pabrėžti skirtingi požiūriai į kai kurias konstitucinio 
reguliavimo sritis, o alternatyvus Konstitucijos projektas tapo konstitucinės raidos 
nebepaneigiama tikrove“! 

1992 m. balandžio 21 d. Aukščiausioji Taryba pritarė Laikinosios komisijos 
atliktam darbui ir pavedė jai Konstitucijos projektą parengti spaudai, o suredaguo- 
tą — paskelbti visuomenei svarstyti“"“. Nors priimant Nutarimą ir buvo pasiūlymų 
kartu skelbti ir alternatyvas, tačiau parlamento balsų dauguma šiai idėjai nepritarta. 

1992 m. gegužės 6 d. buvo paskelbta Deklaracija dėl Lietuvos Konstitucijos, 
kurią pasirašė Lietuvos Sąjūdis, Lietuvos demokratų partija, Lietuvos krikščionių 
demokratų partija ir Lietuvos tautininkų sąjunga. Deklaracijoje pranešta, jog su- 
daryta koalicija Konstitucijos projektui rengti ir siekiama, kad jis būtų priimtas““. 


*0 Lietuvos Respublikos Aukščiausiosios Tarybos (pirmojo šaukimo) penktoji sesija. Stenogramos, 
Nr. 53, p. 251—266. 


*! Ibid., Nr. 54, p. 158—179, 181—195. 

Aukščiausiosios Tarybos 1992 m. balandžio 21 d. nutarimas „Dėl Lietuvos Respublikos Konsti- 
tucijos projekto paskelbimo visuomenei svarstyti“. Iš: Lietuvos Respublikos Aukščiausiosios Tarybos 
ir Aukščiausiosios Tarybos Prezidiumo dokumentų rinkinys, Nr. 5, p. 100; Konstitucijos projektas 
paskelbtas: Lietuvos aidas, 1992 m. gegužės 1 d. 

1992 m. gegužės 14 d. „Lietuvos aide“ paskelbtas Sąjūdžio koalicijos „Už demokra- 
tinę Lietuvą“ darbo grupės parengtas Konstitucijos projektas?““. 

Išsamiau neanalizuojant nesutampančių pozicijų, galima atkreipti dėmesį tik 
į esmingiausias nuostatas. Visų pirma tai susiję su Lietuvos valstybės parlamento 
konstitucinio statuso apibrėžimu. Štai Komisijos Konstitucijos projekte buvo nu- 
matoma, kad Seimas atsakingas tik Tautai, „todėl niekas jokia dingstimi negali jo 
veiklos riboti, nutraukti ar stabdyti“. Alternatyviajame Konstitucijos projekte buvo 
normų, konstituciškai legalizuojančių atvejus, kai galėjo būti surengti neeiliniai Sei- 
mo rinkimai. 

Kitas aspektas buvo tas, jog Komisijos Konstitucijos projekte numatant, kad 
Seimą sudaro 140 deputatų, renkamų ketveriems metams, formuota nuostata apie 
Seimo narių rotaciją: Seimas atnaujinamas per pusę kas dveji metai, o rinkimai 
turėjo būti vykdomi antrąjį vasario sekmadienį. Alternatyvaus projekto autoriai 
buvo įsitikinę, kad tokia Seimo formavimo tvarka bus destabilizuojantis veiksnys 
parlamentinėje demokratijoje, todėl tvirtino, jog Seimą turėtų sudaryti 120 Seimo 
narių (Tautos atstovų), kurie būtų renkami ketveriems metams pagal mažoritarinę 
rinkimų sistemą. 

Išsiskyrė nuomonės ir dėl Seimo narių statuso. Štai Komisijos konstitucijos va- 
riante buvo numatoma, kad visi Seimo nariai privalo nuolat dirbti Seime, išskyrus 
atvejus, kai jie skiriami Ministru Pirmininku arba ministru. Tokia pozicija buvo 
nepriimtina kitai pusei. Buvo teigiama, kad galimybė įeiti ir į vykdomosios valdžios 
sudėtį pažeidžia valdžių atskyrimo principą ir nesiderina su parlamentinės demo- 
kratijos prioritetais. 

Skirtingai buvo įsivaizduojamas Respublikos Prezidento konstitucinio statuso 
turinys. Alternatyviajame Konstitucijos projekte buvo numatytos kai kurios Res- 
publikos Prezidento santykių su Seimu konstitucinės prerogatyvos, kurios nebuvo 
formuluojamos Komisijos Konstitucijos projekte. Štai valstybės vadovas galėjo „pa- 
pildyti neeilinės sesijos dienotvarkę“; „teikti pirmiausia svarstytinus Seimo dieno- 
tvarkės klausimus“, reikalauti svarstyti kurį nors įstatymą ar klausimą Seime be eilės, 
imtis skubaus priėmimo procedūros. Tas pat pasakytina ir apie Prezidento galias 
Vyriausybės atžvilgiu. Jis turėjo teisę ne tik dalyvauti Vyriausybės posėdžiuose, bet 
ir jiems pirmininkauti, galėjo atleisti Ministrą Pirmininką, reorganizuoti Vyriausy- 
bę, sustabdyti Vyriausybės nutarimus ir potvarkius, prieštaraujančius įstatymams ir 
siūlyti Seimui juos panaikinti. 

Nesiderino požiūriai ir dėl konstitucinės kontrolės koncepcijos. Antai Komi- 
sijos parengtame Konstitucijos variante šią funkciją turėjo vykdyti Konstitucinis 
Teismas, o alternatyvų rengėjai buvo įsitikinę, kad įstatymų atitiktį Konstitucijai 
turi vertinti Vyriausiasis Tribunolas, kuris buvo apibūdinamas kaip aukščiausiasis 
teismas, t. y. aukščiausioji teisminės sistemos grandis. 

Konstitucinio proceso orientyrai: Seimo rinkimai, Lietuvos valstybės demokrati- 
nės raidos konstitucinių pagrindų sukūrimas ir įtvirtinimas. Kaip minėta, 1992 m. 
gegužės 23 d. referendumui pateikti įstatymai nebuvo priimti. Kita vertus, politi- 
nė įtampa, tvyrojusi Aukščiausiojoje Taryboje ir visuomenėje iki referendumo, ne 
tik išliko, bet ir ryškėjant naujoms politinėms sankirtoms lėmė politinio gyvenimo 


** Lietuvos Respublikos Konstitucijos projektas. Lietuvos aidas, 1992 m. gegužės 14 d. 

akcentus, kurie savo ruožtu diktavo principinių susitarimų ir sprendimų paieškas. 
Politinė priešprieša Aukščiausiojoje Taryboje, vadinamoji parlamentinė rezistencija, 
po referendumo sukūrė tokią situaciją, kai parlamentas negalėjo priimti bent kiek 
reikšmingesnių sprendimų. Vis labiau ryškėjo neeilinių parlamento rinkimų per- 
spektyvos neišvengiamumas. 

1992 m. birželio 3 d. Aukščiausiosios Tarybos Prezidiumas pareiškimu““ krei- 
pėsi į Aukščiausiąją Tarybą ir siūlė oponuojančioms Aukščiausiosios Tarybos politi- 
nėms grupėms kuo greičiau susitarti tarpusavyje dėl naujų rinkimų į Aukščiausiąją 
Tarybą datos, geriausiai rudens pradžioje, taip pat dėl rinkimų sistemos. Beje, tuo 
metu dar nebuvo visiškai susiformavusi nuomonė, kaip turėtų būti priimama Kons- 
titucija. Štai Aukščiausiosios Tarybos Pirmininkas Vytautas Landsbergis samprota- 
vo, kad galbūt reikėtų vieniems metams rinkti Seimą Konstitucijai priimti ir kitiems 
būtiniems darbams atlikti?““. 

Neatidėliotinų veiksmų poreikis deklaruotas daugelio frakcijų pareiškimuose, 
deputatų pasisakymuose, o bendri kompromisai ir susitarimai apibendrintai išreikšti 
1992 m. birželio 9 d. Aukščiausiosios Tarybos pareiškime““' modeliuojant tokią 
veiksmų seką: 1) rinkimai į Lietuvos Respublikos Aukščiausiąją Tarybą (Seimą) bus 
rengiami pagal naują (arba pataisytą tebegaliojantį) Aukščiausiosios Tarybos (Sei- 
mo) rinkimų įstatymą, paremtą mišria rinkimų sistema, rugsėjo pabaigoje — lapkri- 
čio pradžioje; 2) Lietuvos Respublikos Aukščiausiosios Tarybos (Seimo) rinkimų 
dieną pateikti referendumui naujos Konstitucijos projektą. Jeigu bendras Konstitu- 
cijos projektas nebūtų parengtas, konsultaciniam referendumui teikti pagrindinių 
Konstitucijos nuostatų (dėl valdžios galių) alternatyvas; 3) pavesti frakciniu pagrin- 
du sudarytoms derinimo komisijoms iki 1992 m. birželio 16 d. pateikti rinkimų 
įstatymo projekto metmenis, o iki birželio 23 d. — suderintas pagrindines Konsti- 
tucijos nuostatas; 4) priimti naują (arba pataisytą tebegaliojantį) rinkimų įstatymą 
iki 1992 m. birželio 30 d. ir, nutraukus Aukščiausiajai Tarybai įgaliojimus anksčiau 
laiko, paskelbti rinkimus į naują Aukščiausiąją Tarybą (Seimą). 

1992 m. birželio 18 d. Aukščiausioji Taryba nustatė, kad rinkimai į Aukš- 
čiausiąją Tarybą (Seimą) vyks 1992 m. spalio 25 d. mišriąja sistema: kur 50 proc. 
Aukščiausiosios Tarybos (Seimo) narių išrenkama mažoritarinės, o 50 proc. — pro- 
porcinės rinkimų sistemos pagrindu. Iš esmės buvo pritarta ir rinkimų įstatymo 
metmenims““. 1992 m. liepos 9 d. Aukščiausioji Taryba paskelbė rinkimus į Lie- 
tuvos Respublikos Seimą vyksiant 1992 m. spalio 25 d. ir konstatavo, kad Lietu- 
vos Respublikos Aukščiausiosios Tarybos įgaliojimai baigiasi tą dieną, kai Seimas 

Aukščiausiosios Tarybos Prezidiumo 1992 m. birželio 3 d. pareiškimas Aukščiausiajai Tarybai. Iš: 
Lietuvos Respublikos Aukščiausiosios Tarybos ir Lietuvos Respublikos Aukščiausiosios Tarybos Prezi- 
diumo dokumentų rinkinys, Nr. 5, p. 444. 


** Lietuvos Respublikos Aukščiausiosios Tarybos (pirmojo šaukimo) penktoji sesija. Stenogramos, 
Nr. 58, p. 228. 

*" Aukščiausiosios Tarybos 1992 m. birželio 9 d. pareiškimas. Lietuvos Respublikos Aukščiausiosios 
Tarybos ir Vyriausybės žinios, 1992, Nr. 18-517. 

** Aukščiausiosios Tarybos 1992 m. birželio 18 d. nutarimas „Dėl pirmalaikių rinkimų į Lietuvos 


Respublikos Aukščiausiąją Tarybą (Seimą) sistemos ir datos“. Lietuvos Respublikos Aukščiausiosios Tary- 
bos ir Vyriausybės žinios, 1992, Nr. 19-552. 

susirinks į pirmąjį posėdį. Be to, buvo nutarta kartu su rinkimais į Lietuvos Res- 
publikos Seimą skelbti referendumą dėl Lietuvos Respublikos Konstitucijos“““. 

Jau nuo birželio vidurio Aukščiausiojoje Taryboje susidarė neformalios frakcijų 
pagrindu veikiančios deputatų grupės, siekiančios ieškoti ir rasti bendrų susitarimų 
prielaidas. Taip pradėjo veikti ir konstitucinių problemų derinimo grupė, kuri dėjo 
pastangas parengti suderintą Konstitucijos projektą. Šios grupės veikla buvo kons- 
truktyvi, nes 1992 m. rugpjūčio 4 d. Aukščiausioji Taryba, išvengdama aštresnės 
polemikos, pritarė parengtam konsoliduotam protokolui, kuriame apibrėžtos fun- 
damentaliosios pozicijos dėl būsimosios Konstitucijos“. 

Protokole fiksuota, kad suderinto Konstitucijos projekto rengimo pagrindas — 
Konstitucijos rengimo komisijos ir Sąjūdžio koalicijos „Už demokratinę Lietuvą“ 
darbo grupės parengti projektai. Deputatams K. Lapinskui ir E. Jarašiūnui pavesta iki 
1992 m. rugsėjo 1 d. parengti vientisą Konstitucijos projekto tekstą, o rugsėjo 3 d. 
jį pradėti svarstyti Konstitucijos problemų derinimo grupėje ir Laikinojoje Konsti- 
tucijos rengimo komisijoje. Sprendimai galėjo būti priimami projektus remiančių 
grupių atstovų sutarimu. Fiksuota, kad suderintu Konstitucijos projektu bus laiko- 
mas bendras tekstas arba bendras tekstas su atskirų straipsnių alternatyvomis. Darbo 
rezultatai turėjo būti pristatyti Aukščiausiajai Tarybai, o 1992 m. rugsėjo 17—25 
dienomis — organizuotas svarstymas parlamente. Projektui turėjo pritarti absoliuti 
visų deputatų balsų dauguma ir tik po to jis galėjo būti teikiamas referendumui. 

Protokole buvo numatyta sudaryti sąlygas naujam išrinktam Seimui dalyvau- 
ti Konstitucijos tobulinimo darbe ir nustatyta tokia Konstitucijos keitimo tvarka: 
1) skirsniai, apibūdinantys Lietuvos valstybę ir piliečių teises bei laisves, taip pat 
skirsnis dėl Konstitucijos keitimo keičiamas tik referendumu; 2) kitą Konstitucijos 
dalį būsimasis Seimas galėjo keisti 2/3 visų narių balsų dauguma; 3) šešis mėnesius 
nuo įsigaliojimo atskiras Konstitucijos nuostatas Seimas galėjo keisti 3/5 visų narių 
balsų dauguma. Į šią protokolo dalį vertėtų atkreipti dėmesį vien dėl to, kad tai buvo 
neįprastas reiškinys lyginamojoje konstitucinėje teisėje, kai Konstitucijos rengėjas, 
prognozuodamas potencialias nesutarimų prielaidas, priskiria šių problemų spren- 
dimą būsimajam parlamentui. 

Protokole įtvirtintos tik tos konstitucinės nuostatos, kurios nekėlė aštresnės po- 
lemikos, o tos, dėl kurių nebuvo sutarta — neminėtos. Taigi iki referendumo turėjo 
būti dirbama labai įtemptai, konstruktyviai ieškoma ir randama galimybių priimti 
išmintingus sprendimus, atveriančius kelius į naują konstitucinę tikrovę. Kita ver- 
tus, politinė realybė ir toliau išliko problemiška. Paaiškėjus, kad dviejų projektų ne- 
pavyksta suderinti, padėties dramatiškumas buvo akivaizdus. Laikinoji Konstitucijos 
rengimo komisija padarė išvadą, kad esant tokioms aplinkybėms ji savarankiškai 
tobulina savąjį projektą ir rengia naują Konstitucijos projekto versiją. 


** Aukščiausiosios Tarybos 1992 m. liepos 9 d. nutarimas „Dėl Lietuvos Respublikos Seimo rinkimų 
1992 m. spalio 25 d.“ Lietuvos Respublikos Aukščiausiosios Tarybos ir Vyriausybės žinios, 1992, Nr. 21-620. 


* Aukščiausiosios Tarybos 1992 m. rugpjūčio 4 d. nutarimas „Dėl pritarimo Aukščiausiosios Tary- 
bos konstitucinių problemų derinimo grupės protokolui“: Lietuvos Respublikos Aukščiausiosios Tarybos 
ir Vyriausybės žinios, 1992, Nr. 24-708. Protokolą pasirašė: V. Andriukaitis, R. Ozolas (Centro frakcija), 
L. N. Rasimavičius (Jungtinė Sąjūdžio frakcija), B. Genzelis (LDDP frakcija), Z. Balcevičius (Lenkų 
frakcija), E. Vilkas (Liberalų frakcija), V. Paliūnas (Nuosaikiųjų frakcija), E. Jarašiūnas (Santaros frak- 
cija), A. Sėjūnas (Tautininkų frakcija), A. Taurantas (Tautos pažangos frakcija), K. Lapinskas — nuo 
10 nepriklausančių frakcijoms deputatų grupės. 

Apie tai, kad nepavyksta rasti kompromisų, bylojo Santaros „Už demokrati- 
nę Lietuvą“ paskelbtas pakoreguotas Konstitucijos projektas, kuris apibūdintas kaip 
Santaros „Už demokratinę Lietuvą“ rinkimų programos dalis“"!. Projektas skelbtas 
dar kartą““. Įžangoje rašyta: „<...> Mūsų projektas — kitokios teisės siekinys. Teisės, 
kuriai nepriimtinas mechaniškas normų jungimas, eklektika, deklaruojamų princi- 
pų paneigimas tolesniame tekste, klasikinių parlamentinės demokratijos principų 
nepaisymas. Niekaip negalėjome suprasti, kad jeigu nenumatysi konfliktų išspren- 
dimo būdo, tai gali išvis jų nebūti. Siekėm vieningo akto.“ Taigi 1992 m. rugsė- 
jo pabaigoje — spalio pradžioje ir toliau buvo du Konstitucijos projekto variantai, 
kuriuos rėmė Aukščiausiosios Tarybos atitinkamos deputatų grupės. Tokia buvo 
politinė tikrovė, o išeičių iš tokios konfrontacinės būsenos buvo galima ieškoti tik 
randant bendrų susitarimų vardiklius ir taip užtikrinant konstitucinio proceso sėk- 
mę. 1992 m. spalio 4 d. grupės darbui pradėjo vadovauti Aukščiausiosios Tarybos 
Pirmininkas V. Landsbergis. Bendro Konstitucijos projekto parengimas buvo valsty- 
bės masto ir svarbos uždavinys, o darbo rezultatai turėjo lemti Lietuvos visuomenės 
ir valstybės raidą, jos konstitucinę projekciją“““. 

1992 m. spalio 6. d. V. Landsbergis, pranešdamas apie suderinto projekto 
rengimą, samprotavo, jog: būsimasis referendumas „turėtų iš principo pritarti šitai 
Konstitucijos krypčiai ir jos nuostatoms su išlyga, kad naujai išrinktas Lietuvos Sei- 
mas turi teisę pabaigti ir patikslinti kai kurias nuostatas“. Taigi buvo neatmetama 
galimybė, kad referendume bus ne priimama Konstitucija, bet jai pritarta, o būsi- 
masis Seimas turėtų baigti jam pavestą darbą“. 1992 m. spalio 7 d. posėdyje Pir- 
mininkas pranešė, kad pagaliau pavyko parengti „sutartinį“ Konstitucijos projektą, 
kuris priimtinas derinimo grupei“". Nors prieš tai buvo neatmetama prielaida teikti 
referendumui ir kai kurių Konstitucijos projekto nuostatų alternatyvas, tačiau buvo 
rasta kita teisinė forma — pabrėžti Konstitucijos projekte tuos straipsnius, kuriuos 
galės pakeisti išrinktasis Seimas Konstitucijoje numatyta tvarka. Tokiu būdu buvo 
išeita iš aklavietės, o būsimajam Seimui suteikta galimybė išspręsti Konstitucijos 
išbaigtumo problemą. 

1992 m. spalio 12 ir 13 dienomis Konstitucijos projektas svarstytas frakcijų 
pasitarimuose, Aukščiausiosios Tarybos posėdžiuose. Nors būta įvairių nuomonių, 
tačiau balsavimas buvo palankus. Už nutarimą, kuriuo buvo pritarta Konstitucijos 
projektui, balsavo 98 deputatai, prieš — du, susilaikė šeši“". Konstitucijos projektas 
paskelbtas spaudoje bei Aukščiausiosios Tarybos ir Vyriausybės žiniose“"". 

“! Lietuvos Respublikos Konstitucijos projektas. Lietuvos aidas, 1992 m. rugsėjo 11 d. 


** Lietuvos Respublikos Konstitucijos projektas. Atgimimas (priedėlis „Teisė“), 1992 m. spalio 5 d. 


“5 Plačiau: PRaeIESTIS, J.; Žilys, J. Kelias į Lietuvos Respublikos Konstituciją. Lietuvos aidas, 1992 m. 


spalio 21 d. 


*“* Lietuvos Respublikos Aukščiausiosios Tarybos (pirmojo šaukimo) šeštoji sesija. Stenogramos, 
Nr. 64, p. 338. 


5 Ibid., Nr. 65, p. 3, 4. 

“6 Ibid., Nr. 65, p. 187. 1992 m. spalio 13 d. Aukščiausiosios Tarybos nutarimas „Dėl Lietuvos Respu- 
blikos Konstitucijos projekto“. Lietuvos Respublikos Aukščiausiosios Tarybos ir Vyriausybės žinios, 1992, 
Nr. 31-954. 


“! Lietuvos Respublikos Konstitucijos projektas teikiamas referendumui. Lietuvos Respublikos Aukš- 


čiausiosios Tarybos ir Vyriausybės žinios, 1992, Nr. 31-953. 

Žvelgiant į Konstitucijos rengimo baigiamojo etapo politines, teisines peripeti- 
jas ir pastangas rasti kompromisus, reikėtų pabrėžti, kad viena iš susitarimų prielai- 
dų buvo Konstitucijos projekte suformuluotas 153 straipsnis. Jame nurodytos Kons- 
titucijos nuostatos, kurias išrinktasis Seimas iki 1993 m. spalio 25 d. galėjo keisti 
paprastesne tvarka, t. y. 3/5 visų Seimo narių balsų dauguma. Daugelis šių nuostatų 
buvo susijusios su Seimo, Seimo narių, Prezidento, Vyriausybės konstituciniu sta- 
tusu. Būsimajam Seimui buvo numatyta galimybė paprastesne tvarka pakeisti Kons- 
titucijos straipsnius dėl Konstitucinio Teismo formavimo, prokuratūros statuso api- 
brėžimo, taip pat savivaldybių. Taigi Konstitucijos 153 straipsnis buvo labai svarbus 
veiksnys atveriant galimybes susitarti ne tik dėl Konstitucijos teksto visumos, bet ir 
dėl konkrečių konstitucinių normų. 

Kilus nesutarimaų dėl galiojusio Referendumo įstatymo pataisų buvo nuspręsta 
priimti specialų įstatymą dėl referendumo Lietuvos Respublikos Konstitucijai pri- 
imti“"*, pritarta įstatymo „Dėl Lietuvos Respublikos Konstitucijos įsigaliojimo tvar- 
kos“ projektui“", kuris taip pat buvo pateiktas referendumui. Prieš tai atlikusi visus 
parengiamuosius teisinius veiksmus, Aukščiausioji Taryba priėmė nutarimą pateikti 
Konstitucijos projektą referendumui'!", 

1992 m. spalio 25 d. vykusiame referendume dalyvavo 75,26 proc. visų rin- 
kėjų. Konstitucijos projektui pritarė 75,42 proc. rinkėjų, dalyvavusių balsavime, 
o tai sudarė 56,75 proc. bendro rinkėjų skaičiaus. Konstitucijos „baigiamuosiuose 
nuostatuose“ buvo nustatyta, kad Konstitucija įsigalioja kitą dieną po referendumo 
rezultatų oficialaus paskelbimo. Konstituciją ir įstatymą dėl jos įsigaliojimo turėjo 
pasirašyti ir ne vėliau kaip per 15 dienų paskelbti Aukščiausiosios Tarybos Pirmi- 
ninkas. 1992 m. lapkričio 6 d. Aukščiausiosios Tarybos Konstitucijos salėje įvy- 
ko iškilminga Konstitucijos pasirašymo ceremonija. 1992 m. spalio 25 d. Lietuvos 
Respublikos Konstitucija paskelbta Lietuvos Respublikos Aukščiausiosios Tarybos 
ir Vyriausybės žiniose“'!. Vėliau Konstitucinis Teismas oficialiai išaiškino, kad Lie- 
tuvos Respublikos Konstitucija įsigaliojo 1992 m. lapkričio 2 d., t. y. kitą dieną po 
oficialaus referendumo rezultatų paskelbimo*“*“. 


“0 1992 m. spalio 13 d. įstatymas „Dėl referendumo Lietuvos Respublikos Konstitucijai priimti“. 
Lietuvos Respublikos Aukščiausiosios Tarybos ir Vyriausybės žinios, 1992, Nr. 31-955. 


*“ Aukščiausiosios Tarybos 1992 m. spalio 13 d. nutarimas „Dėl Lietuvos Respublikos įstatymo „Dėl 
Lietuvos Respublikos Konstitucijos įsigaliojimo tvarkos“ projekto“. Lietuvos Respublikos Aukščiausiosios 
Tarybos ir Vyriausybės žinios, 1992, Nr. 31-956. 

“V Aukščiausiosios Tarybos 1992 m. spalio 13 d. nutarimas „Dėl Lietuvos Respublikos Konstitucijos 
projekto pateikimo referendumui“. Lietuvos Respublikos Aukščiausiosios Tarybos ir Vyriausybės žinios, 
1992, Nr. 31-957. 


*! 1992 m. spalio 25 d. Lietuvos Respublikos Konstitucija. Lietuvos Respublikos Aukščiausiosios Tary- 
bos ir Vyriausybės žinios, 1992, Nr. 33-1014. 


** Konstitucinio Teismo 1994 m. balandžio 21 d. nutarimas. Valstybės žinios, 1994, Nr. 31-562. 

1. Lietuvos Respublikos Konstitucijos forma ir struktūra 


Sąvoka „konstitucijos forma“ vartojama norint atskleisti Konstitucijos normų įtvir- 
tinimo būdą. Teisinėje literatūroje skiriamos dvi konstitucijos formos: rašytinė ir 
nerašytinė konstitucija. 

Rašytinė konstitucija — vientisas aukščiausiosios galios teisinis aktas, priimtas ir 
keičiamas ypatinga tvarka, nustatantis asmens teisinės padėties bei valstybės valdžios 
organizacijos ir funkcionavimo pagrindus. Tokios yra daugelio šalių konstitucijos. 

Tais atvejais, kai šalies konstitucinė santvarka įtvirtinama teisės normų aktais, 
teismų precedentais, teisiniais papročiais (kaip yra Jungtinėje Karalystėje), kurių 
teisinė galia neviršija kitų tos pačios rūšies teisės šaltinių, tradiciškai vartojama ne- 
rašytinės konstitucijos sąvoka*!“. 

Rašytinės konstitucijos skirstomos į kodifikuotąsias, nekodifikuotąsias ir sudė- 
tines kodifikuotąsias konstitucijas. 

Kodifikuotąją rašytinę konstituciją sudaro vienas aukščiausiosios teisinės galios 
aktas, o nekodifikuotąją rašytinę konstituciją — keli atskiri konstitucinės galios aktai 
(antai šiuolaikinės Švedijos Konstituciją sudaro keturi tokie aktai: 1974 m. Aktas 
apie valdymo formą, 1810 m. Aktas apie sosto paveldėjimą, 1949 m. Aktas apie 
spaudos laisvę ir 1991 m. Išraiškos laisvės pagrindinis įstatymas). 

Sudėtinę kodifikuotąją rašytinę konstituciją sudaro pagrindinis aktas ir su juo 
tiesiogiai susiję aktai, kurie traktuojami kaip pagrindinio akto sudėtinės dalys. Tokia 
yra 1958 m. Prancūzijos Konstitucija, kurios sudėtinės dalys yra 1789 m. Žmogaus 
teisių ir piliečio teisių ir laisvių deklaracija, 1946 m. Prancūzijos Konstitucijos pre- 
ambulė bei 2004 m. Aplinkos apsaugos chartija. Sudėtinė kodifikuotoji konstitucija 
skiriasi nuo rašytinės nekodifikuotosios konstitucijos tuo, kad pirmojo tipo kons- 
tituciją sudarančios dalys yra viena su kita tiesiogiai susijusios ir traktuojamos kaip 
bendras sudėtinis dokumentas, o ne kaip konstitucinės reikšmės aktų visuma. 

1992 m. Lietuvos Respublikos Konstitucija pagal formą priskirtina prie sudėti- 
nių kodifikuotųjų konstitucijų. Taigi šalies konstituciją sudaro Lietuvos Respublikos 
Konstitucija (t. y. pagrindinis teisinis aktas) ir jos sudėtinės dalys. Lietuvos Respub- 
likos Konstitucijos 150 straipsnyje nustatyta: 

„Lietuvos Respublikos Konstitucijos sudedamąja dalimi yra: 

1991 m. vasario 11 d. Konstitucinis įstatymas „Dėl Lietuvos valstybės“; 

1992 m. birželio 8 d. Konstitucinis aktas „Dėl Lietuvos nesijungimo į postso- 
vietines Rytų sąjungas“; 

1992 m. spalio 25 d. Įstatymas „Dėl Lietuvos Respublikos Konstitucijos įsiga- 
liojimo tvarkos“; 

2004 m. liepos 13 d. Konstitucinis aktas „Dėl Lietuvos Respublikos narystės 
Europos Sąjungoje.“ 

Lietuvos Respublikos Konstituciją sudaro penki aukščiausiosios galios teisiniai 
aktai. Jų negalima laikyti atskirų dokumentų visuma, o reikėtų traktuoti kaip bendrą 


“5 Toks įvardijimas pasenęs. Šių laikų Jungtinės Karalystės konstitucinės santvarkos pagrindiniai ele- 


mentai daugiausia įtvirtinami priimant teisės normų aktus, o papročiams ar teismų precedentams 
tenka tik nereikšminga funkcija. Kaip tik todėl britų autoriai linksta kalbėti apie neformalizuotąją, arba 
nekodifikuotąją, konstituciją. 

sudėtinį aukščiausiosios galios teisinį aktą, nes minėtajame Lietuvos Respublikos 
Konstitucijos 150 straipsnyje ir Konstitucinis įstatymas „Dėl Lietuvos valstybės“, ir 
Konstitucinis aktas „Dėl Lietuvos nesijungimo į postsovietines Rytų sąjungas“, ir 
1992 m. spalio 25 d. įstatymas „Dėl Lietuvos Respublikos Konstitucijos įsigalioji- 
mo tvarkos“, ir 2004 m. liepos 13 d. Konstitucinis aktas „Dėl Lietuvos Respublikos 
narystės Europos Sąjungoje“ skelbiami sudedamąja Lietuvos Respublikos Konstitu- 
cijos dalimi. Tokį požiūrį patvirtina ir Konstitucijos 6 straipsnis, kuriame nurodyta, 
kad Konstitucija yra vientisas ir tiesiogiai taikomas aktas. 

Prieš imantis analizuoti Lietuvos Respublikos Konstitucijos struktūrą, reikėtų 
aptarti rašytinės konstitucijos struktūros dėsningumus. Žinoma, kiekvienos šalies 
konstitucija unikali net ir savo struktūros požiūriu, bet pati konstitucinio reguliavi- 
mo logika verčia konstitucijų kūrėjus eiti panašiais keliais. Skirtingų šalių konstitu- 
cijų struktūros analizė leidžia daryti išvadą, kad joms būdingos tokios struktūrinės 
dalys: preambulė (įvadinė dalis), pagrindinė dalis (jos normose atskleidžiamas kons- 
titucijos turinys), taip pat baigiamosios, pereinamosios ar papildomosios nuostatos 
bei priedai. 

Konstitucijos preambulėje išvardijami konstitucinio reguliavimo tikslai, nuro- 
domos istorinės konstitucijos priėmimo aplinkybės. Kartais preambulėje fiksuoja- 
mi svarbiausi valstybės politikos principai ar net skelbiamos pagrindinės teisės ir 
laisvės. Tai reikšminga konstitucijos dalis, įvadas į konstitucinių normų sistemą. 
Teisinėje literatūroje diskutuojama dėl preambulės norminio pobūdžio. Kai kurie 
autoriai teigia, kad preambulės nuostatose nėra įtvirtintos teisės normos, taigi pre- 
ambulė įstatymų leidėjui gali daryti tik moralinį poveikį. Jų nuomone, preambulės 
nuostatos yra pernelyg abstrakčios, jose skelbiamos programinio pobūdžio taisyklės, 
kurių negalima laikyti tikromis teisės normomis, nes jos tik padeda interpretuoti 
kitų konstitucijos struktūrinių dalių nuostatas. Kitų autorių nuomone, preambulės 
nuostatos turi tokią pat reikšmę, kaip ir bet kokios kitos konstitucinės nuostatos, o 
konstitucinis aktas laikytinas viena normine visuma. Daug kur šį ginčą išsprendė 
konstitucinės justicijos institucijos, pripažinusios norminę konstitucijos preambulės 
reikšmę“!“. 

Pagrindinę konstitucijos dalį sudaro konstitucijos normos, įtvirtinančios žmo- 
gaus ir piliečio teises ir laisves, valstybės valdžios organizaciją, valdžios institucijų 
statusą, tarpusavio santykius, centrinės ir vietos valdžios santykius. Paprastai pagrin- 
dinę dalį sudaro keli ar keliolika skirsnių (skyrių, dalių ir pan.). 

Pagrindinė dalis ne vienoje konstitucijoje pradedama skirsniu, kuriame išdės- 
tytos normos, įtvirtinančios konstitucinės santvarkos pagrindus (tautos suverenitetą, 
demokratiją, pagarbą pagrindinėms žmogaus teisėms ir laisvėms, valdžių padalijimą 
ir jų galių ribojimą ir t. t.). Kai kurių šiuolaikinių konstitucijų pagrindinė teisinio 


** Antai Prancūzijoje ilgą laiką buvo diskutuojama dėl 1958 m. Konstitucijos preambulės teisinės 


reikšmės. Preambulėje buvo skelbiama, kad prancūzų tauta iškilmingai skelbia savo pagarbą žmogaus 
teisėms ir nacionalinio suverenumo principams, kaip jie yra apibrėžti 1789 m. Deklaracijoje, patvirtin- 
ti ir papildyti 1946 m. Konstitucijos preambulėje. Taigi nurodytuosiuose dokumentuose buvo skelbia- 
mos pilietinės, politinės, socialinės, ekonominės teisės ir laisvės. Ginčai dėl Konstitucijos preambulės 
reikšmės baigėsi tik 1971 m., Prancūzijos Konstitucinei Tarybai priėmus sprendimą, kuriuo pripažinta 
minėtųjų nuostatų norminė reikšmė. 

teksto dalis pradedama žmogaus teisių ir laisvių įtvirtinimu. Tokiu šio instituto iš- 
dėstymu konstitucinio akto pradžioje parodoma, kokia reikšmė teikiama žmogaus 
statusui konstitucinėje santvarkoje. 

Kituose konstitucijos skirsniuose dėstomos valstybės valdžios organizaciją nu- 
statančios normos. Paprastai kiekvieną valdžią apibrėžiančios normos pateikiamos 
atitinkamuose skirsniuose pagal valdžios institucijas: parlamentas, valstybės vadovas, 
vyriausybė, teismai. Kai kuriose konstitucijose pradedama nuo įstatymų leidybos 
institucijos, kitose pirmiausia nustatoma valstybės vadovo teisinė padėtis. Toks nor- 
mų išdėstymas paprastai sietinas su šalies valdymo forma (nors ir ne visada). 

Atskiruose konstitucijos skirsniuose nustatomi vietos valdymo ir savivaldos, 
valstybės biudžeto ir finansų, užsienio politikos ir valstybės saugumo pagrindai. 

Baigiamąsias nuostatas paprastai sudaro normos, nustatančios konstitucijos įsi- 
galiojimo tvarką. Pasitaiko, kad tarp jų skelbiamos ir konstitucijos keitimo tvarkos 
normos, jeigu šis klausimas nebuvo sureguliuotas pagrindinėje konstitucijos dalyje. 

Pereinamosiose nuostatose įtvirtinami atskirų konstitucijos normų įsigaliojimo 
terminai, senų konstitucinių institutų keitimo naujais tvarka ir terminai. 

Kai kada konstitucijoje būna ir papildomų nuostatų, kuriomis aiškinamos kai 
kurios pagrindinės konstitucijos dalies nuostatos, fiksuojamos tam tikros išimtys ar 
atitinkamo klausimo reguliavimo specifika. 

Kartais konstituciją lydi įvairios reikšmės priedai, kai kada juose dėstomos nor- 
mos, kurių vieta neabejotinai turėtų būti pagrindinėje dalyje. 

1992 m. Lietuvos Respublikos Konstitucijos struktūrą sudaro tokie elementai: 

1) preambulė; 

2) pagrindinė Konstitucijos dalis (I-XIV skirsniai); 

3) baigiamosios nuostatos (150—154 str.); 

4) Konstitucijos sudedamoji dalis: 

a) 1991 m. vasario 11 d. Konstitucinis įstatymas „Dėl Lietuvos valstybės“; 

b) 1992 m. birželio 8 d. Konstitucinis aktas „Dėl Lietuvos nesijungimo į 
postsovietines Rytų sąjungas“; 

c) 1992 m. spalio 25 d. įstatymas „Dėl Lietuvos Respublikos Konstitucijos 
įsigaliojimo tvarkos“; 

d) 2004 m. liepos 13 d. Konstitucinis aktas „Dėl Lietuvos Respublikos na- 
rystės Europos Sąjungoje“. 

Trumpai aptariant kiekvieną Konstitucijos struktūros elementą ir išsiaiškinant, 
kokius santykius reguliuoja jų normos, galima geriau suvokti šalies konstitucinio 
reguliavimo ypatumus. 

Lietuvos Respublikos Konstitucijos preambulė — glausta įžanginė konstitucijos 
dalis, tam tikras raktas į konstitucinio reguliavimo sistemą. Joje skelbiami svarbiau- 
sieji Lietuvos valstybinio gyvenimo principai, didžiausios konstitucinės vertybės ir 
siekiai. 

Ypač reikšmingos preambulės nuostatos dėl Lietuvos valstybės ir teisės tęstinu- 
mo bei perimamumo (t. y. kad lietuvių tauta prieš daugelį amžių sukūrė Lietuvos 
valstybę, kad šios valstybės teisiniai pamatai pagrįsti Lietuvos Statutais ir Lietu- 
vos Respublikos Konstitucijomis — tiltas iš Lietuvos Didžiosios Kunigaikštystės į 

1918—1940 m. gyvavusią Lietuvos Respubliką ir į 1990 m. vėl atkurtą Lietuvos Res- 
publiką), dėl prigimtinės žmogaus teisės ir Tautos teisės laisvai gyventi, kurti savo 
tėvų ir protėvių žemėje — nepriklausomoje Lietuvos valstybėje, dėl tokių vertybių, 
kaip laisvės ir nepriklausomybės gynimo, tautos dvasios, gimtos kalbos, rašto ir pa- 
pročių išsaugojimo, tautinės santarvės puoselėjimo Lietuvoje. 

Preambulėje skelbiami svarbiausieji tautos gyvenimo ir konstitucinio regulia- 
vimo tikslai: atviros, teisingos, darnios pilietinės visuomenės ir teisinės valstybės 
siekis, taip pat nurodoma, kad ši Konstitucija yra priimta ir skelbiama atgimusios 
Lietuvos valstybės piliečių valia. 

Lietuvos Respublikos Konstitucijos pagrindinę dalį sudaro I-XIV skirsniai. 

Konstitucijos I skirsnį „Lietuvos valstybė“ sudaro 17 straipsnių. Jame įtvirtinti 
konstituciniai Lietuvos valstybės santvarkos pagrindai: nepriklausoma demokratinė 
respublika, Tautos suverenitetas, valstybės valdžios padalijimas (valstybės valdžią 
Lietuvoje vykdo Seimas, Respublikos Prezidentas ir Vyriausybė, Teismas), valdžios 
galių ribojimas Konstitucija, valdžios įstaigų tikslas — tarnauti žmonėms, Konstitu- 
cijos viršenybės principas ir kt. Reikšmingos šio skirsnio nuostatos dėl svarbiausių 
valstybės ir tautos klausimų sprendimo referendumu, dėl Lietuvos valstybės terito- 
rijos vientisumo ir nedalijamumo į jokius valstybinius darinius, dėl Lietuvos Respu- 
blikos pilietybės, valstybinės kalbos, taip pat dėl valstybės simbolių, sostinės. 

Konstitucijos II skirsnyje „Žmogus ir valstybė“ (Konstitucijos 18—37 str.) įtvir- 
tintos pagrindinės asmens teisės ir laisvės. Itin svarbus šio skirsnio 18 straipsnis, 
skelbiantis, kad žmogaus teisės ir laisvės yra prigimtinės. II skirsnio nuostatose 
įtvirtinta žmogaus teisė į gyvybę, žmogaus laisvė, asmens neliečiamumas, žmogaus 
orumo apsauga, privataus gyvenimo neliečiamumas, nuosavybės apsauga, būsto ne- 
liečiamumas, teisė turėti savo įsitikinimus ir juos laisvai reikšti, minties, tikėjimo 
ir sąžinės laisvė. Ne mažesnės svarbos yra šiame Konstitucijos skirsnyje išdėstytos 
nuostatos dėl visų asmenų lygybės įstatymui, teismui ir valstybės institucijoms bei 
pareigūnams, dėl asmens, kurio konstitucinės teisės ar laisvės pažeidžiamos, teisės 
kreiptis į teismą, dėl asmens nekaltumo prezumpcijos ir t. t. Be to, čia išdėstytos 
nuostatos dėl piliečių teisės laisvai kilnotis ir pasirinkti gyvenamąją vietą, dėl jų tei- 
sės dalyvauti valdant savo šalį, dėl rinkimų, peticijų, susivienijimų, taikių susirinki- 
mų teisės; taip pat dėl piliečių, priklausančių tautinėms bendrijoms, teisės puoselėti 
savo kalbą, kultūrą ir papročius. 

Konstitucijos III skirsnyje „Visuomenė ir valstybė“ (38—45 str.) yra nustaty- 
ti šeimos, motinystės, tėvystės ir vaikystės apsaugos pagrindai, įtvirtinama asmens 
teisė į mokslą, kultūrą, mokslo ir tyrinėjimų bei dėstymo laisvė, bažnyčių ir reli- 
ginių organizacijų veiklos pagrindai ir t. t. Konstitucijos 44 straipsnyje draudžiama 
masinės informacijos cenzūra ir masinės informacijos priemonių monopolis. Šiame 
skirsnyje taip pat numatyta, kad piliečių tautinės bendrijos savo tautinės kultūros 
reikalus, švietimą, labdarą, savitarpio pagalbą tvarko savarankiškai, o valstybė joms 
teikia paramą. 

Konstitucijos IV skirsnyje „Tautos ūkis ir darbas“ (46—54 str.) nustatyti Lietu- 
vos ūkio pagrindai, Lietuvos Respublikai išimtine nuosavybės teise priklausantys 
objektai, užsienio subjektų galėjimas įsigyti nuosavybėn žemę, vidaus vandenis ir 
miškus pagal konstitucinį įstatymą, teisė laisvai pasirinkti darbą ir verslą, darbo ir 
socialinės paramos santykių pagrindai, gamtinės aplinkos apsauga ir t. t. 

Valstybės valdžios institucijų organizavimo ir funkcionavimo, jų tarpusavio 
sąveikos pagrindus nustato keli Konstitucijos skirsniai: V skirsnis „Seimas“ (55— 
76 str.), VI skirsnis „Respublikos Prezidentas“ (77-90 str.), VII skirsnis „Lietu- 
vos Respublikos Vyriausybė“ (91—101 str.), VIII skirsnis „Konstitucinis Teismas“ 
(102—108 str.), IX skirsnis „Teismas“ (109—118 str.). 

Konstitucijos V skirsnyje Seimas traktuojamas kaip tautos atstovybė, kuriai pri- 
klauso įstatymų leidyba ir kitos funkcijos. Šiame skirsnyje nustatyti Seimo nario — 
Tautos atstovo — teisinės padėties pagrindai, Seimo kompetencija, reguliuojami 
svarbiausi įstatymų leidybos klausimai. 

Konstitucijos VI skirsnis skirtas valstybės vadovo — Respublikos Prezidento — 
institucijai. Pagal Konstituciją jis atstovauja Lietuvos valstybei ir daro visa, kas jam 
pavesta Konstitucijos ir įstatymų. 

Lietuvos Respublikos Vyriausybės — kolegialios krašto reikalus tvarkančios ins- 
titucijos — organizavimo ir veiklos pagrindai nustatyti VII Konstitucijos skirsnyje. 

Lietuvos Respublikos Konstitucinio Teismo, konstitucinės kontrolės instituci- 
jos, sudarymo ir organizavimo pagrindai — Konstitucijos VIII skirsnio reguliavimo 
objektas. Konstitucijos IX skirsnis skirtas teismų sistemos sudarymui ir funkciona- 
vimui apibrėžti. 

Konstitucijos X skirsnyje „Vietos savivalda ir valdymas“ (119—124 str.) nustaty- 
ti ir Konstitucijoje laiduojamos savivaldos teisės, ir aukštesniuose administraciniuo- 
se vienetuose organizuojamo vietos valdymo pagrindai. 

XI skyriuje „Finansai ir valstybės biudžetas“ (125—132 str.) numatyti finansų ir 
valstybės biudžeto pagrindai, o XII skirsnyje „Valstybės kontrolė“ (133 ir 134 str.) — 
valstybės kontrolės sistemos pagrindai. XIII Konstitucijos skirsnyje „Užsienio poli- 
tika ir valstybės gynimas“ (135—146 str.) nustatomi šalies užsienio politikos ir vals- 
tybės gynybos pagrindai. 

Konstitucijos XIV skirsnis „Konstitucijos keitimas“ (147—149 str.) reguliuoja 
Konstitucijos keitimo santykius. 

Kaip atskira Konstitucijos pagrindinio teksto dalis (150—154 str.) yra išdėstyti 
„Baigiamieji nuostatai“, kuriuose apibrėžiama, kokie aktai yra Konstitucijos sudeda- 
moji dalis, taip pat nustatyta, kada Konstitucija įsigalioja, kas reglamentuoja Kons- 
titucijos ir jos atskirų nuostatų įsigaliojimo tvarką, Konstitucijos ir įstatymo dėl 
Konstitucijos įsigaliojimo pasirašymą ir skelbimą. 

Minėta, kad Lietuvos Respublikos Konstitucijos sudedamąją dalį sudaro keturi 
konstitucinės galios aktai. 

1991 m. vasario 11 d. Lietuvos Respublikos Konstitucinis įstatymas „Dėl Lie- 
tuvos valstybės“ įtvirtina, kad teiginys „Lietuvos valstybė yra nepriklausoma de- 
mokratinė respublika“ yra Lietuvos Respublikos konstitucinė norma ir pamatinis 
principas ir gali būti pakeistas tik plebiscitu, jeigu už tai pasisakytų ne mažiau kaip 
3/4 Lietuvos piliečių, turinčių rinkimų teisę. 

1992 m. birželio 8 d. Lietuvos Respublikos Konstituciniame akte „Dėl Lietuvos 
Respublikos nesijungimo į postsovietines Rytų sąjungas“ užfiksuotas Lietuvos siekis 
puoselėti abipusiai naudingus ryšius su kiekviena valstybe, anksčiau buvusia SSRS 
sudėtyje, bet niekada ir jokiu pavidalu nesijungti į jokias buvusios SSRS pagrindu 
kuriamas naujas politines, karines, ekonomines ar kitokias valstybių sąjungas bei 
sandraugas. 

1992 m. spalio 25 d. Lietuvos Respublikos įstatymas „Dėl Lietuvos Respub- 
likos Konstitucijos įsigaliojimo tvarkos“ reglamentuota Konstitucijos ir jos atski- 
rų nuostatų įsigaliojimo tvarką. Pagal šį įstatymą įsigaliojus Lietuvos Respublikos 
Konstitucijai netenka galios Lietuvos Respublikos Laikinasis Pagrindinis Įstatymas. 
Įstatymai, kiti teisiniai aktai ir jų dalys, galioję Lietuvos Respublikos teritorijoje iki 
Lietuvos Respublikos Konstitucijos priėmimo, galioja tiek, kiek jie neprieštarauja 
Konstitucijai ir įstatymui „Dėl Lietuvos Respublikos Konstitucijos įsigaliojimo tvar- 
kos“, ir galios tol, kol bus pripažinti netekusiais galios ar suderinti su Konstitucijos 
nuostatomis. Šiame įstatyme nustatyta, kada baigiasi Lietuvos Respublikos Aukš- 
čiausiosios Tarybos ir jos deputatų įgaliojimai, kada į posėdį renkasi Seimo nariai, 
koks yra Seimo nario priesaikos tekstas, kaip vertintina teisinė situacija, kol nėra 
Respublikos Prezidento, per kiek laiko ir kaip pirmą kartą skiriami Konstitucinio 
Teismo teisėjai ir t. t. Šis įstatymas buvo priimtas referendumu kartu su Lietuvos 
Respublikos Konstitucija. 

2004 m. liepos 13 d. Lietuvos Respublikos Konstitucinis aktas „Dėl Lietuvos 
Respublikos narystės Europos Sąjungoje“ nustato, kad Lietuvos Respublika, būdama 
Europos Sąjungos valstybe nare, dalijasi ar patiki Europos Sąjungai valstybės institu- 
cijų kompetenciją sutartyse, kuriomis yra grindžiama Europos Sąjunga, numatytose 
srityse ir tiek, kad kartu su kitomis Europos Sąjungos valstybėmis narėmis bendrai 
vykdytų narystės įsipareigojimus šiose srityse, taip pat naudotųsi narystės teisėmis. 
Šiame akte taip pat įtvirtinta, kad Europos Sąjungos teisės normos yra sudedamoji 
Lietuvos Respublikos teisinės sistemos dalis, kad Vyriausybė informuoja Seimą apie 
pasiūlymus priimti Europos Sąjungos teisės aktus, kad dėl pasiūlymų priimti Euro- 
pos Sąjungos teisės aktus, reglamentuojančius sritis, kurios pagal Konstituciją yra 
susijusios su Seimo kompetencija, Vyriausybė konsultuojasi su Seimu ir kt. 


2. Lietuvos Respublikos Konstitucijos įsigaliojimas 
ir naujos valstybės institucijų sistemos sukūrimas 


Įsigaliojus Lietuvos Respublikos Konstitucijai, neteko galios Lietuvos Respublikos 
Laikinasis Pagrindinis Įstatymas. Lietuvos Respublikos įstatymo „Dėl Lietuvos Res- 
publikos Konstitucijos įsigaliojimo tvarkos“ 2 straipsnyje buvo nustatyta, kad įsta- 
tymai, kiti teisiniai aktai ar jų dalys, galioję Lietuvos Respublikos teritorijoje iki 
Lietuvos Respublikos Konstitucijos priėmimo, galioja tiek, kiek jie neprieštarauja 
Konstitucijai ir šiam įstatymui, ir galios tol, kol nebus pripažinti netekusiais galios 
ar suderinti su Konstitucijos nuostatomis. 

Minėtojo įstatymo 3 straipsnyje įtvirtinta, kad Lietuvos Respublikos įstatymų 
nuostatos, reglamentuojančios Lietuvos Respublikos aukščiausiųjų valstybinės val- 
džios ir valdymo institucijų, deputatų, savivaldybių tarybų statusus, galioja tol, kol 
išrinktas Seimas nuspręs ką kita. 

Lietuvos Respublikos Konstitucijoje buvo įtvirtinta nauja valstybės valdžios 
institucijų sistema. Konstitucijos priėmimas ir įsigaliojimas reiškė ir pareigą sukurti 
naują valstybės valdžios institucijų sistemą. Pagal Konstituciją, valstybės valdžios 
organizacija turėjo būti grindžiama valdžių padalijimo principu. Lietuvos Respubli- 
kos Seimui, Respublikos Prezidentui, Vyriausybei, teismams buvo patikėta vykdyti 
valstybės valdžią Lietuvoje. Naujosios valstybės valdžios institucijos turėjo pakeisti 

pagal Laikinąjį Pagrindinį Įstatymą veikusias valdžios institucijas, todėl buvo numa- 
tytas perėjimo į naują valstybės valdžios institucijų sistemą būdas. 

Įstatymo „Dėl Lietuvos Respublikos Konstitucijos įsigaliojimo tvarkos“ 
4 straipsnyje numatyta, kad Lietuvos Respublikos Aukščiausiosios Tarybos ir jos de- 
putatų įgaliojimai baigiasi nuo tada, kai išrinktasis Lietuvos Respublikos Seimas su- 
sirenka į pirmąjį posėdį. Lietuvos Respublikos Seimo nariai į posėdį renkasi trečiąją 
darbo dieną po to, kai Lietuvos Respublikos Vyriausioji rinkimų komisija po abejų 
rinkimų ratų oficialiai paskelbia, kad išrinkta ne mažiau kaip 3/5 visų Seimo narių. 

1992 m. spalio 25 d. kartu su referendumu dėl Konstitucijos vyko ir Seimo 
rinkimai, todėl Seimo, kaip tautos atstovybės ir įstatymų leidybos institucijos, su- 
formavimas ir funkcionavimo pradžia didesnių problemų nekėlė. Tą patį galima 
pasakyti ir apie naujos Vyriausybės suformavimo teisines prielaidas. 

1992 m. Konstitucija atkūrė Respublikos Prezidento instituciją. Numačius vi- 
suotinius Respublikos Prezidento rinkimus, ši institucija galėjo atsirasti tik po ku- 
rio laiko. Įstatymo „Dėl Lietuvos Respublikos Konstitucijos įsigaliojimo tvarkos“ 
6 straipsnyje, siekiant išvengti laikino valstybės vadovo institucijos vakuumo, buvo 
nustatyta, kad laikotarpiu, kol dar nėra Respublikos Prezidento, ši teisinė situacija 
yra tolygi tai, kuri yra numatyta Lietuvos Respublikos Konstitucijos 89 straipsnyje". 

Įstatyme „Dėl Lietuvos Respublikos Konstitucijos įsigaliojimo tvarkos“ taip pat 
buvo numatyta, kad prireikus Seimas gali pratęsti Konstitucijos 89 straipsnyje nu- 
matytus terminus daugiau kaip pusės visų Seimo narių balsų dauguma, bet ne ilgiau 
kaip keturiems mėnesiams. 

Iki Respublikos Prezidento išrinkimo laikydamasis Konstitucijos 89 straipsnyje 
nustatytų sąlygų laikinai Respublikos Prezidento pareigas ėjo Seimo Pirmininkas. 
1993 m. vasario 14 d. įvyko pirmieji visuotiniai Respublikos Prezidento rinkimai. 
Išrinktasis Respublikos Prezidentas pradėjo eiti savo pareigas po to, kai Vilniuje, 
dalyvaujant tautos atstovams — Seimo nariams, prisiekė Tautai būti ištikimas Lietu- 
vos Respublikai ir Konstitucijai, sąžiningai eiti savo pareigas ir būti visiems lygiai 
teisingas. 

Konstitucijoje buvo numatyta ir Lietuvoje visiška nauja valstybės valdžios ins- 
titucija — Konstitucinis Teismas, kuris turėjo vykdyti įstatymų ir kitų teisės aktų 
konstitucingumo kontrolės funkciją. Taigi reikėjo nedelsiant jį sukurti. 

Įstatymo „Dėl Lietuvos Respublikos Konstitucijos įsigaliojimo tvarkos“ 7 straips- 
nyje numatyta, kad Lietuvos Respublikos Konstitucinio Teismo teisėjai, o iš jų — 


“5 Pagal Konstitucijos 89 straipsnį, Respublikos Prezidentui mirus, atsistatydinus, pašalinus jį iš pa- 


reigų apkaltos proceso tvarka ar tada, kai Seimas nutaria, kad Respublikos Prezidento sveikatos būklė 
neleidžia jam eiti pareigų, jo pareigas laikinai eina Seimo Pirmininkas. Šiuo atveju Seimo Pirmininkas 
netenka savo įgaliojimų Seime, kur jo pareigas Seimo pavedimu laikinai eina jo pavaduotojas. Išvardy- 
taisiais atvejais Seimas ne vėliau kaip per 10 dienų privalo paskirti Respublikos Prezidento rinkimus, 
kurie turi būti surengti ne vėliau kaip per du mėnesius. Seimui negalint susirinkti ir paskelbti Res- 
publikos Prezidento rinkimų, rinkimus skelbia Vyriausybė. Respublikos Prezidentą, laikinai išvykusį į 
užsienį arba susirgusį ir dėl to laikinai negalintį eiti pareigų, tuo laiku pavaduoja Seimo Pirmininkas. 
Laikinai pavaduodamas Respublikos Prezidentą, Seimo Pirmininkas negali skelbti pirmalaikių Seimo 
rinkimų, atleisti ar skirti ministrų be Seimo sutikimo. Tuo laikotarpiu Seimas negali svarstyti klausimo 
dėl nepasitikėjimo Seimo Pirmininku. Jokiais kitais atvejais ir jokiems kitiems asmenims ar instituci- 
joms negalima vykdyti Respublikos Prezidento įgaliojimų. 

Konstitucinio Teismo pirmininkas, turi būti paskirti ne vėliau kaip per vieną mėne- 
sį po Respublikos Prezidento išrinkimo. Pirmą kartą skiriant Konstitucinio Teismo 
teisėjus, trys iš jų skiriami trejiems, trys — šešeriems ir trys — devyneriems metams. 

Respublikos Prezidentas, Seimo Pirmininkas ir Aukščiausiojo Teismo pirmi- 
ninkas, siūlydami skirti Konstitucinio Teismo teisėjus, turėjo nurodyti, kurie iš jų 
skiriami trejiems, šešeriems ir devyneriems metams. Konstitucinio Teismo teisėjai, 
kurie buvo skiriami trejiems ir šešeriems metams, po ne mažesnės kaip trejų metų 
pertraukos galėjo pradėti eiti šias pareigas dar vieną kadenciją. 

Įsigaliojus Konstitucijai, iškilo uždavinys įvykdyti teismų sistemos reformą. Tu- 
rėjo būti sukurta Konstitucijos 111 straipsnio 1 dalyje numatyta teismų sistema, ku- 
rią sudaro Lietuvos Aukščiausiasis Teismas, Lietuvos apeliacinis teismas, apygardų ir 
apylinkių teismai, o šio straipsnio 2 dalyje numatyta galimybė įsteigti specializuotus 
teismus. 

Pagal Konstituciją, teismų sudarymą ir jų kompetenciją nustato Lietuvos Res- 
publikos teismų įstatymas. Seimas priimdamas tokį įstatymą turėjo įtvirtinti naująją 
teismų sistemą. Konstitucinio Teismo teigimu, Konstitucija ir įstatymas „Dėl Lie- 
tuvos Respublikos Konstitucijos įsigaliojimo tvarkos“ nenustatė, kokiais būdais ir 
metodais Seimas turėtų įgyvendinti teismų reformą. Vadinasi, Seimas galėjo laisvai 
pasirinkti minėtosios reformos įgyvendinimo būdus ir tvarką, bet ji neturėjo prieš- 
tarauti Konstitucijai*!“. 


3. Lietuvos Respublikos Konstitucijos keitimo tvarka 


„Konstitucijos keitimo konstitucinį teisinį reguliavimą lemia pačios Konstitucijos 
samprata, jos prigimtis ir paskirtis.“'!" Vadinasi, Konstitucijos keitimo instituto 
ypatumus galima suprasti tik atsižvelgus į tai, kad Konstitucija yra aukščiausioji 
šalies teisė, kurios šaltinis yra pati valstybės bendruomenė — pilietinė Tauta, kad 
joje atsispindi visuomenės sutartis, kad Konstitucija yra grindžiama vertybėmis, ku- 
rios pripažįstamos universaliomis, nekvestionuojamomis. „Referendumu priėmusi 
Konstituciją — aukščiausios teisinės galios aktą, lietuvių tauta padėjo savo, kaip vals- 
tybinės bendruomenės — pilietinės Tautos, bendro gyvenimo norminį pagrindą ir 
įtvirtino valstybę kaip bendrą visos visuomenės gėrį (inter alia, Konstitucinio Teis- 
mo 2004 m. gegužės 25 d., 2006 m. rugpjūčio 19 d., 2009 m. rugsėjo 24 d. nuta- 
rimai). Teise ir teisingumu grindžiamos demokratinės valstybės viena svarbiausių 
priedermių — gerbti, ginti ir saugoti tas vertybes, kuriomis yra grindžiama pati Tau- 
tos priimta Konstitucija ir kurių realus įtvirtinimas, gynimas ir apsauga yra pačios 
valstybės raison d'etre; priešingu atveju valstybė negalėtų būti laikoma bendru visos 
visuomenės gėriu (Konstitucinio Teismo 2006 m. rugpjūčio 19 d., 2009 m. rugsėjo 
24 d. nutarimai, 2012 m. gruodžio 19 d. sprendimas).“*!š 

Konstitucija, kaip aukščiausioji šalies teisė, buvo priimta žvelgiant į ilgalaikę ša- 
lies raidos perspektyvą. Neatsitiktinai konstitucinėje jurisprudencijoje pabrėžiama, 
kad Konstitucijos stabilumas — didžiulė teisinė vertybė, viena iš prielaidų užtikrinti 


“* Konstitucinio Teismo 1994 m. gruodžio 22 d. nutarimas. Valstybės žinios, 1994, Nr. 101-2045. 
*" Konstitucinio Teismo 2014 m. sausio 24 d. nutarimas. TAR, 2014-01-24, Nr. 478. 
38 Ibidem. 

valstybės tęstinumą, pagarbą konstitucinei santvarkai ir teisei, Konstitucijoje de- 
klaruotų lietuvių Tautos siekių, kuriais grindžiama pati Konstitucija, įgyvendini- 
mą. Konstitucijos stabilumas yra tokia jos savybė, kuri kartu su kitomis (ypač — su 
ypatinga, aukščiausiąja Konstitucijos teisine galia) konstitucinį teisinį reguliavimą 
atskiria nuo žemesnės galios teisės aktų nustatyto (ordinarinio) teisinio reguliavimo. 

Konstitucijos stabilumas nepaneigia galimybės daryti jos pataisas, kai jos yra 
objektyviai būtinos. Vadinasi, Konstitucija neturi būti keičiama, jeigu tai nėra tei- 
siškai būtina. 

Konstitucijos pataisos negali paneigti Konstitucijos kaip vientiso akto koncep- 
cijos. Konstitucijos pataisomis negalima priešpriešinti vienų kitoms Konstitucijos 
nuostatų, jose įtvirtintų vertybių, negalima Konstitucijos skirsniuose ir straipsniuo- 
se nustatyto teisinio reguliavimo priešpriešinti konstituciniam teisiniam reguliavi- 
mui, nustatytam Konstitucijos sudedamosiose dalyse; Konstitucijos pataisa negali 
būti sukurtas toks naujas konstitucinis teisinis reguliavimas, kad viena Konstitucijos 
nuostata paneigtų kitą ar jai prieštarautų ir šių nuostatų būtų neįmanoma aiškinti 
kaip tarpusavyje derančių; iš Konstitucijos 6 straipsnio 1 dalies kyla imperatyvas, 
kad Konstitucijos pataisomis negali būti pažeista Konstitucijos nuostatų ir jose įtvir- 
tintų vertybių darna. 

Konstitucinio Teismo jurisprudencijoje yra suformuota išsami Konstitucijos kei- 
timo oficialioji doktrina. Pagal ją, Konstitucijos samprata, jos prigimtis ir paskirtis, 
Konstitucijos stabilumas kaip konstitucinė vertybė, Konstitucijos nuostatų darnos 
imperatyvas suponuoja materialinius ir procesinius Konstitucijos keitimo ribojimus. 

Materialiniai Konstitucijos keitimo apribojimai yra Konstitucijoje įtvirtinti ri- 
bojimai priimti tam tikro turinio Konstitucijos pataisas. Procesiniai Konstitucijos 
keitimo ribojimai — Konstitucijoje įtvirtinta ypatinga Konstitucijos keitimo tvarka“. 

Konstitucinio Teismo jurisprudencijoje yra įtvirtinta, kad materialieji Konsti- 
tucijos keitimo ribojimai kyla iš visuminio konstitucinio teisinio reguliavimo ir yra 
skirti ginti universalioms vertybėms, kuriomis grindžiama Konstitucija — aukščiau- 
sioji teisė ir visuomenės sutartis, valstybė — bendrasis visos visuomenės gėris, taip 
pat šių vertybių bei Konstitucijos nuostatų darnai apsaugoti. 

„Konstitucinio Teismo 2014 m. sausio 24 d. nutarime išskirti šie iš Konstituci- 
jos kylantys materialieji Konstitucijos keitimo apribojimai: 

- negali būti daromos tokios Konstitucijos pataisos, kuriomis būtų paneigta 
bent viena iš Lietuvos valstybės, kaip Konstitucijoje įtvirtinto bendro vi- 
sos visuomenės gėrio, pamatą sudarančių konstitucinių vertybių — valsty- 
bės nepriklausomybė, demokratija, respublika, prigimtinis žmogaus teisių 
ir laisvių pobūdis, išskyrus atvejį, kai Konstitucijos 148 straipsnio 1 dalyje 
nustatyta tvarka būtų keičiamas Konstitucijos 1 straipsnis ir Konstitucinio 
įstatymo „Dėl Lietuvos valstybės“, kuris yra Konstitucijos sudedamoji dalis, 
2 straipsnyje nustatyta tvarka būtų keičiamas šio įstatymo 1 straipsnis; 

- negali būti daromos tokios Konstitucijos pataisos, kuriomis būtų paneigtos 
Konstitucinio akto „Dėl Lietuvos Respublikos nesijungimo į postsovietines 
Rytų sąjungas“ nuostatos, išskyrus atvejį, kai atitinkamos šio konstitucinio 


9 Ši tvarka nustatyta Konstitucijos XIV skirsnyje „Konstitucijos keitimas“. 

akto nuostatos būtų keičiamos tokia pat tvarka, kokia nustatyta Konstituci- 
nio įstatymo „Dėl Lietuvos valstybės“ 2 straipsnyje; 

- referendumu nepanaikinus konstitucinių Lietuvos Respublikos narystės 
Europos Sąjungoje pagrindų, įtvirtintų Konstitucinio akto „Dėl Lietuvos 
Respublikos narystės Europos Sąjungoje“ 1, 2 straipsniuose, negali būti da- 
romos tokios Konstitucijos pataisos, kuriomis būtų paneigti Lietuvos Res- 
publikos narystės Europos Sąjungoje įsipareigojimai; 

- negali būti daromos tokios Konstitucijos pataisos, kuriomis būtų paneigti 
Lietuvos Respublikos tarptautiniai įsipareigojimai (inter alia Lietuvos vals- 
tybės geopolitinės orientacijos suponuojamos Lietuvos Respublikos narystės 
NATO įsipareigojimai) ir kartu — konstitucinis pacta sunt servanda princi- 
pas, jeigu tų tarptautinių įsipareigojimų neatsisakoma vadovaujantis tarptau- 
tinės teisės normomis; 

- Seimas negali daryti tokių Konstitucijos pataisų, kuriomis būtų paneigtos 
Konstitucijos I skirsnio „Lietuvos valstybė“, XIV skirsnio „Konstitucijos 
keitimas“ nuostatos; referendumu taip pat negali būti daromos tokios Kons- 
titucijos pataisos, kuriomis, atitinkamai nekeičiant Konstitucijos I skirsnio 
„Lietuvos valstybė“, XIV skirsnio „Konstitucijos keitimas“ nuostatų, būtų 
nustatomas joms priešingas konstitucinis teisinis reguliavimas.“**? 

Konstitucinis Teismas yra pabrėžęs, kad prigimtinis žmogaus teisių ir laisvių 
pobūdis, demokratija ir valstybės nepriklausomybė yra tokios konstitucinės verty- 
bės, kurios sudaro Konstitucijos, kaip visuomenės sutarties, ir ja grindžiamo Tautos 
bendro gyvenimo, pačios Lietuvos valstybės pamatą. Niekas negali paneigti Konsti- 
tucijos nuostatų, įtvirtinančių šias pamatines konstitucines vertybes, nes tai reikštų 
pačios Konstitucijos esmės paneigimą. Todėl net paisant minėtųjų iš pačios Konsti- 
tucijos kylančių jos keitimo ribojimų negali būti priimamos Konstitucijos pataisos, 
naikinančios prigimtinį žmogaus teisių ir laisvių pobūdį, demokratiją ar valstybės 
nepriklausomybę; kitaip aiškinant Konstituciją, ji būtų suprantama kaip sudaranti 
prielaidas panaikinti 1918 m. vasario 16 d. Nepriklausomybės Aktu paskelbtą atkur- 
tą „nepriklausomą demokratiniais pamatais sutvarkytą Lietuvos valstybę“. 

Materialieji Konstitucijos keitimo ribojimai taikomi visais Konstitucijos pataisų 
atvejais (taip pat ir konstitucines nuostatas keičiant referendumu). Šių apribojimų 
nesilaikymas būtų pagrindas pripažinti, kad atitinkamos pataisos prieštarauja Kons- 
titucijai. 

Kitas Konstitucijos stabilumą užtikrinantis veiksnys — itin sudėtinga jos keitimo 
tvarka. Teisinėje literatūroje teigiama, kad Lietuvos Respublikos Konstitucija pri- 
skirtina prie tų konstitucijų, kurioms keisti nustatytos gana griežtos taisyklės. 

Konstitucijos XIV skirsnyje „Konstitucijos keitimas“ nustatytos Lietuvos Res- 
publikos Konstitucijos pataisų teikimo, jų svarstymo ir priėmimo taisyklės. Pagal 
Konstitucijos 147 straipsnį, sumanymą““! keisti ar papildyti Lietuvos Respublikos 
Konstituciją turi teisę pateikti Seimui tik tokie subjektai: 


* Konstitucinio Teismo 2014 m. liepos 11 d. nutarimas. TAR, 2014-07-11, Nr. 10117. 


*! Konstitucijos 147 straipsnio 1 dalies nuostatoje vartojama sąvoka „sumanymas keisti ar papildyti 


Lietuvos Respublikos Konstituciją“ reiškia, kad tai yra Konstitucijos pataisos — Konstitucijos keitimo įsta- 
tymų projektas (žr. Konstitucinio Teismo 2014 m. sausio 24 d. nutarimas. TAR, 2014-01-24, Nr. 478). 

- ne mažesnė kaip 1/4 visų Seimo narių grupė; 

- ne mažiau kaip 300 tūkstančių rinkėjų. 

Nepaprastosios padėties ar karo padėties metu Konstitucija negali būti taiso- 
ma??2, 

Nepaprastąją padėtį Seimas visoje valstybės teritorijoje ar jos dalyje gali įvesti, 
jeigu kyla grėsmė valstybės konstitucinei santvarkai. Pagal Konstitucijos 144 straips- 
nio 1 dalį, šios padėties trukmė — iki 6 mėnesių. Tarp Seimo sesijų neatidėliotinais 
atvejais tokį sprendimą turi priimti Respublikos Prezidentas, kartu šaukdamas neei- 
linę Seimo sesiją šiam klausimui svarstyti. Seimas patvirtina arba panaikina Respub- 
likos Prezidento sprendimą. Įvedus nepaprastąją padėtį, gali būti laikinai apribotos 
teisės ar laisvės, nurodytos Konstitucijos 223, 24, 25, 32, 35 ir 36 straipsniuose. 

Pagal Konstitucijos 142 straipsnio 1 dalį, Seimas įveda karo padėtį, skelbia mo- 
bilizaciją ar demobilizaciją, priima sprendimą panaudoti ginkluotąsias pajėgas, kai 
prireikia ginti Tėvynę arba vykdyti Lietuvos valstybės tarptautinius įsipareigojimus. 

Ginkluoto užpuolimo atveju, kai kyla grėsmė valstybės suverenumui ar te- 
ritorijos vientisumui, Respublikos Prezidentas nedelsdamas priima sprendimą dėl 
gynybos nuo ginkluotos agresijos, įveda karo padėtį visoje valstybėje ar jos da- 
lyje, skelbia mobilizaciją ir teikia šiuos sprendimus tvirtinti artimiausiam Seimo 
posėdžiui, o tarp Seimo sesijų — nedelsdamas šaukia neeilinę Seimo sesiją. Seimas 
patvirtina ar panaikina tokį Respublikos Prezidento sprendimą. Pagal Konstitucijos 
145 straipsnį, įvedus karo padėtį, taip pat gali būti laikinai apribotos teisės ir laisvės, 
nurodytos Konstitucijos 22, 24, 25, 32, 35 ir 36 straipsniuose. 

Draudimas taisyti Konstituciją apima draudimą Seimui teikti sumanymus keisti 
Konstituciją, svarstyti ir balsuoti už pataisas Seime, rengti referendumą dėl Kons- 
titucijos keitimo, taip pat pasirašyti ir oficialiai paskelbti įstatymą dėl Konstitucijos 
keitimo. 

Aptariant draudimus taisyti Konstituciją reikia atkreipti dėmesį ir į Konstitu- 
cijos 148 straipsnio 4 dalies nuostatas, skelbiančias, kad nepriimta Konstitucijos 
pataisa Seimui iš naujo svarstyti gali būti teikiama ne anksčiau kaip po metų. Tokia 
nuostata taip pat yra tam tikras Konstitucijos keitimo „įšaldymas“, reiškiantis drau- 
dimą konstitucinės pataisos iniciatoriams teikti Seimui svarstyti nepriimtą Konsti- 
tucijos pataisą anksčiau kaip po metų, o Seimui — priimti jį svarstyti. Šito draudimo 
paskirtis — apsisaugoti nuo palaikymo neturėjusių pataisų pakartotinio svarstymo 
nepraėjus ilgesniam laikui. Vienų metų laikotarpis nustatytas pagalvoti, ar iš viso 
verta tokią pataisą teikti. Toks suspendavimas yra tarsi siūlymas ieškoti platesnio 
piliečių bendruomenei atstovaujančių politinių jėgų sutarimo, įtikinti tas jėgas at- 
mestosios pataisos būtinumu. 

Konstitucijos 148 straipsnio nuostatose yra numatyti atskirų Konstitucijos 
nuostatų ir kitų jos dalių pataisų priėmimo ypatumai. Be to, atskleisdamas, kokių 
procesinių reikalavimų privalu laikytis darant Konstitucijos pataisas, „Konstitucinis 
Teismas pateikė ne tik Konstitucijoje tiesiogiai įtvirtintų normų, nustatančių Kons- 


Toks draudimas nenustatytas įstatymų leidybos srityje. 

titucijos keitimo tvarką, turinį, bet ir Konstitucijoje tiesiogiai nenustatytų procesi- 
nių reikalavimų sampratą“"*“. 

Pagal Konstitucijos 148 straipsnio 1 dalį, Konstitucijos 1 straipsnio nuostata 
„Lietuvos Respublikos valstybė yra nepriklausoma demokratinė respublika“ gali 
būti pakeista tik referendumu, jeigu už tai pasisakytų ne mažiau kaip 3/4 Lietuvos 
piliečių, turinčių rinkimų teisę. 

Konstitucinis Teismas taip pat konstatavo, kad tik tokia pat tvarka gali būti 
keičiama Konstitucinio įstatymo „Dėl Lietuvos valstybės“, kuris yra sudedamoji 
Konstitucijos dalis, 1 straipsnio nuostata „Lietuvos valstybė yra nepriklausoma de- 
mokratinė respublika“: 

Be to, Konstitucinio akto „Dėl Lietuvos Respublikos nesijungimo į postsovie- 
tines Rytų sąjungas“, kuris yra sudedamoji Konstitucijos dalis, nuostatos gali būti 
keičiamos tokia pat tvarka, kokia gali būti keičiama konstitucinė nuostata „Lietuvos 
valstybė yra nepriklausoma demokratinė respublika“***. 

Pagal Konstitucijos 148 straipsnio 2 dalį, tik referendumu gali būti keičiamos 
pirmojo skirsnio „Lietuvos valstybė“ ir keturioliktojo skirsnio „Konstitucijos keiti- 
mas“ nuostatos. Konstitucinėje jurisprudencijoje išaiškinta, kad konstituciniai Lie- 
tuvos Respublikos narystės Europos Sąjungoje pagrindai, Tautos suverenios valios 
pareiškimas kaip jų šaltinis lemia reikalavimą Konstitucinio akto „Dėl Lietuvos Res- 
publikos narystės Europos Sąjungoje“ 1 ir 2 straipsnių nuostatas pakeisti ar panai- 
kinti tik referendumu?*?. 

Konstitucijos pataisos dėl kitų Konstitucijos skirsnių turi būti svarstomos ir dėl 
jų balsuojama Seime du kartus. Tarp šių balsavimų turi būti daroma ne mažesnė 
kaip trijų mėnesių pertrauka. Įstatymo projektas dėl Konstitucijos keitimo laiko- 
mas Seimo priimtu, jeigu kiekvieno balsavimo metu už tai balsavo ne mažiau kaip 
2/3 visų Seimo narių. 

Konstitucijoje nustatytos keitimo tvarkos (t. y. procesinių jos keitimo riboji- 
mų) nesilaikymas gali būti pagrindas pripažinti įstatymą dėl Konstitucijos pakeitimo 
prieštaraujančiu Konstitucijai pagal jo priėmimo tvarką. 

Matyti, kad steigiamoji valdžia daugiausia dėmesio skyrė Konstitucijos 
1 straipsnio ir jos I bei XIV skirsnių stabilumui apsaugoti. Taip pasielgta todėl, kad 
Konstitucijos 1 straipsnis yra išskirtinis, jame įtvirtintas pamatinis valstybės princi- 
pas. Konstitucijos I skirsnio „Lietuvos valstybė“ nuostatos nukreipia visą konstitu- 
cinę sistemą, o XIV skirsnio „Konstitucijos keitimas“ nuostatos yra viena iš kons- 
titucinio reguliavimo stabilumo garantijų. Stipresnė stabilumo apsauga taikoma ir 
konstituciniam įstatymui „Dėl Lietuvos valstybės“, konstituciniams aktams „Dėl 
Lietuvos Respublikos nesijungimo į postsovietines Rytų sąjungas“ ir „Dėl Lietuvos 
Respublikos narystės Europos Sąjungoje“. 

Minėta, kad nepriimta Konstitucijos pataisa Seimui iš naujo svarstyti gali būti 
teikiama ne anksčiau kaip po metų. 


** SimkEvIČIUS, V. Konstitucijos keitimo apribojimai? Jurisprudencija, 2015, 22(2), p. 215. 


** Konstitucinio Teismo 2014 m. sausio 24 d. nutarimas. TAR, 2014-01-24, Nr. 478. 
5 Ibidem. 

3. Lietuvos Respublikos Konstitucijos keitimo tvarka 


Konstitucijos 149 straipsnyje nustatyta, kad priimtą įstatymą dėl Konstitucijos 
keitimo pasirašo ir ne vėliau kaip per 5 dienas oficialiai paskelbia Respublikos Prezi- 
dentas. Jeigu nurodytuoju laiku tokio įstatymo Respublikos Prezidentas nepasirašo 
ir nepaskelbia, šis įstatymas įsigalioja, kai jį pasirašo ir oficialiai paskelbia Seimo 
Pirmininkas. 

Įstatymas dėl Konstitucijos keitimo įsigalioja ne anksčiau kaip po vieno mėne- 
sio nuo jo priėmimo. Konstitucinis Teismas aiškindamas šią nuostatą nurodė, kad 
„pagal Konstitucijos 149 straipsnio 3 dalį, Seimas gali įstatymo dėl Konstitucijos 
keitimo įsigaliojimo datą nustatyti įstatyme dėl Konstitucijos keitimo, tačiau šios 
datos negalima nustatyti ankstesnės negu vienas mėnuo nuo įstatymo dėl Konsti- 
tucijos keitimo priėmimo. Seimas, priimdamas įstatymą dėl Konstitucijos keitimo, 
jo įsigaliojimo datą gali nustatyti tik vėlesnę negu vienas mėnuo nuo įstatymo dėl 
Konstitucijos keitimo priėmimo. Jeigu įstatymo dėl Konstitucijos keitimo įsiga- 
liojimo data nėra nustatyta įstatyme dėl Konstitucijos keitimo, pagal Konstituciją 
toks įstatymas dėl Konstitucijos keitimo įsigalioja praėjus vienam mėnesiui nuo jo 
priėmimo“**", 

Lietuvos konstitucinės sistemos ypatybė ta, kad tam tikrą laikotarpį po Kons- 
titucijos priėmimo buvo nustatyta „lengvesnė“ tam tikrų konstitucinių nuostatų 
keitimo tvarka. Rengiant galutinę Lietuvos Respublikos Konstitucijos teksto redak- 
ciją buvo nutarta tam tikrą laikotarpį nustatyti lengvesnę straipsnių, dėl kurių buvo 
itin sunku susitarti ir kurių galutinėms redakcijoms parengti prireikė daugiausia 
kompromisų, keitimo tvarką. Konstitucijos kūrimo procese dalyvavusios politinės 
jėgos tikėjosi po 1992 m. Seimo rinkimų turėti Seime pakankamą Seimo narių 
daugumą, kurios užtektų Konstitucijai norima linkme pakeisti. Taigi Konstitucijos 
„Baigiamuosiuose nuostatuose“ atsirado 153 straipsnis, kuriame nustatyta: „Kai ši 
Lietuvos Respublikos Konstitucija bus priimta referendumu, Lietuvos Respublikos 
Seimas iki 1993 m. spalio 25 dienos 3/5 visų Seimo narių balsų dauguma gali pa- 
keisti Lietuvos Respublikos Konstitucijos nuostatas, kurios yra 47, 55, 56 straips- 
niuose, 58 straipsnio antrosios dalies 2 punkte, 65, 68, 69 straipsniuose, 84 straips- 
nio 11 ir 12 punktuose, 87 straipsnio pirmojoje dalyje, 96, 103, 118 straipsniuose, 
119 straipsnio ketvirtojoje dalyje.“ 

Šios Konstitucijos keitimo sąlygų išlygos — teisinė politinių kompromisų paieš- 
kos išraiška. „Lengvesne“ tvarka buvo leista keisti normas, apibrėžiančias žemės, 
vidaus vandenų, miškų ir kt. objektų nuosavybės teisę (47 str.), Seimo narių skaičių, 
Seimo narių rinkimo tvarką (55 str.), teisines sąlygas būti renkamu Seimo nariu 
(56 str.), teisines pirmalaikių Seimo rinkimų paskelbimo prielaidas (58 str. 2 d. 
2 p.), naujai išrinkto Seimo pirmojo posėdžio sušaukimo tvarką (65 str.), įstatymų 
leidybos iniciatyvos teisę (68 str.), įstatymų priėmimą (69 str.), Respublikos Prezi- 
dento įgaliojimus (84 str. 11 ir 12 p.), pirmalaikių Respublikos Prezidento rinkimų 
sąlygas (87 str. 1 d.), ministrų statuso klausimus (96 str.), Konstitucinio Teismo 
sudarymą (103 str.), prokurorų konstitucinį statusą (118 str.), savivaldybės taryboms 
atsakingų vykdomųjų organų teisinį statusą (119 str. 4 d.). Kaip matyti, išskyrus 


*““ Konstitucinio Teismo 2002 m. gruodžio 24 d. nutarimas. Valstybės žinios, 2002, Nr. 19-828; 
2004 m. gegužės 13 d. nutarimas. Valstybės žinios, 2004, Nr. 81-2903. 

47 straipsnį, tai daugiausia buvo nuostatos, susijusios su valstybės valdžios instituci- 
jų statusu, jų tarpusavio santykiais. 

Vis dėlto politinio kompromiso dalyvių lūkesčiai ir politinė tikrovė nesutapo. 
Politinėms partijoms, kurioms buvo atstovaujama Seime po 1992 m. Seimo rinkimų, 
nepavyko suderinti požiūrių ir Konstitucija „lengvesne“ tvarka nebuvo pakeista. 

Per beveik pustrečio Lietuvos Respublikos Konstitucijos galiojimo dešimtme- 
čio buvo daugybė siūlymų ją keisti, bet politinėms jėgoms tik devynis kartus pasi- 
sekė sėkmingai susitarti dėl Konstitucijos pataisų. Lietuvos Respublikos Konstitucija 
buvo keista 1996 m. birželio 20 d. Lietuvos Respublikos Konstitucijos 47 straipsnio 
papildymo įstatymu, 1996 m. gruodžio 12 d. Lietuvos Respublikos Konstitucijos 
119 straipsnio pakeitimo įstatymu, 2002 m. birželio 20 d. Lietuvos Respublikos 
Konstitucijos 119 straipsnio pakeitimo įstatymu, 2003 m. sausio 23 d. Lietuvos 
Respublikos Konstitucijos 47 straipsnio pakeitimo įstatymu, 2003 m. kovo 20 d. 
Lietuvos Respublikos Konstitucijos 84 straipsnio papildymo įstatymu, 2003 m. 
kovo 20 d. Lietuvos Respublikos Konstitucijos 118 straipsnio pakeitimo įstatymu, 
2004 m. liepos 13 d. Lietuvos Respublikos Konstitucijos papildymo Konstituciniu 
aktu „Dėl Lietuvos Respublikos narystės Europos Sąjungoje“ ir Lietuvos Respubli- 
kos Konstitucijos 150 straipsnio papildymo įstatymu, 2004 m. liepos 13 d. Lietuvos 
Respublikos Konstitucijos 57 straipsnio papildymo įstatymu, 2006 m. balandžio 
25 d. Lietuvos Respublikos Konstitucijos 125 straipsnio pakeitimo įstatymu““". 

Peržvelgus konstitucinių pataisų sąrašą matyti, kad didžioji jų dalis yra susi- 
jusi su Europos integracija ir Lietuvos Respublikos naryste Europos Sąjungoje. Tai 
1996 m. ir 2003 m. Konstitucijos 47 straipsnio pataisos (kuriomis įtvirtinta užsienio 
subjektų teisė pagal konstitucinį įstatymą įsigyti žemę ir kt. objektus), 2004 m. 
Konstitucijos papildymas Konstituciniu aktu „Dėl Lietuvos Respublikos narystės 
Europos Sąjungoje“ ir Konstitucijos 150 straipsnio pataisos, taip pat 2006 m. pada- 
rytas Konstitucijos 125 straipsnio pakeitimas. Ko gero, prie šios grupės konstituci- 
nių pataisų reikėtų priskirti ir 2002 m. Konstitucijos 119 straipsnio pataisą, kurioje 
numatyta, kad savivaldos rinkimuose dalyvauja ne tik Lietuvos Respublikos pilie- 
čiai, bet ir kiti nuolatiniai administracinio vieneto gyventojai. 

Kita pataisų grupė yra susijusi su savivaldos konstitucinio instituto korekcijomis 
(1996 m. Konstitucijos 119 straipsnio pakeitimas, taip pat minėtoji 2002 m. Kons- 
titucijos 119 straipsnio pataisa). 

Trečioji pataisų grupė susijusi su siekiu tobulinti valstybės institucinės sistemos 
organizavimą ir funkcionavimą. 2003 m. buvo pakeistas prokuratūros organizacijos 
ir veiklos pagrindus įtvirtinantis Konstitucijos 119 straipsnis, taip pat kiek pakore- 
guoti Respublikos Prezidento įgaliojimai (Konstitucijos 84 straipsnio papildymas), 
2004 m. pakeistas Konstitucijos 57 straipsnis, kuriame nustatomas eilinių Seimo 
rinkimų rengimas. 

Konstitucinio Teismo 2014 m. sausio 24 d. nutarimu pripažinta, kad Lietuvos Respublikos Kons- 
titucijos 125 straipsnio pakeitimo įstatymas (2006 m. balandžio 25 d. redakcija. Valstybės žinios, 2006, 
Nr. 48-1701) pagal priėmimo tvarką prieštarauja Konstitucijos 147 straipsnio 1 daliai. Pagal Konstitu- 
cinio Teismo 2014 m. sausio 24 d. nutarimą, nuo šio nutarimo oficialaus paskelbimo dienos Konsti- 
tucijos 125 straipsnio 2 dalis negali būti taikoma. Kita vertus, tai nereiškia, kad įsigalioja Konstitucijos 
125 straipsnio redakcija, galiojusi iki minėtojo Konstitucijos straipsnio pakeitimo įstatymo įsigaliojimo. 

4. Lietuvos Respublikos Konstitucijos teisinės ypatybės 


Lietuvos Respublikos Konstitucija gali būti nagrinėjama kaip teisinis, politinis ar 
ideologinis dokumentas. Teisiniu požiūriu ji yra aukščiausiosios galios teisės aktas, 
įtvirtinantis svarbiausias valstybinės bendruomenės gyvenimo taisykles. Konstituci- 
jos teisinės savybės, jai būdingos ypatybės atskleidžia šio akto teisinę esmę ir jo vietą 
šalies teisinėje sistemoje. 

Svarbiausios Lietuvos Respublikos Konstitucijos teisinės ypatybės yra šios: 

- Konstitucija kaip aukščiausioji teisė, valstybinės bendruomenės bendrojo 

gyvenimo norminis pagrindas ir svarbiausias nacionalinės teisės šaltinis; 

- Konstitucijos viršenybė; 

- Konstitucija kaip teisė be spragų; 

- Konstitucijos stabilumas; 

- Konstitucijos vientisumas ir tiesioginis taikymas. 

Taigi į Konstituciją visų pirma reikėtų žvelgti kaip į aukščiausiąją šalies teisę, 
kaip į valstybinės bendruomenės bendro gyvenimo norminį pagrindą ir svarbiau- 
sią nacionalinės teisės šaltinį. Pati valstybinė bendruomenė, t. y. pilietinė Tauta, 
yra Konstitucijos šaltinis. „Priėmusi Konstituciją pilietinė Tauta padėjo savo, kaip 
valstybinės bendruomenės, bendro gyvenimo norminį pagrindą ir įtvirtino valstybę 
kaip bendrą visos visuomenės gėrį. Tauta Konstituciją keičia tiesiogiai arba per savo 
demokratiškai išrinktus atstovus ir tik pagal pačioje Konstitucijoje nustatytas taisyk- 
les. Konstitucija yra aukščiausioji teisė. Ji nubrėžia gaires visai teisės sistemai — visa 
teisės sistema kuriama Konstitucijos pagrindu.“?** 

Konstitucija kaip aukščiausioji teisė įgyvendina visuomenės sutartį: joje atsi- 
spindi „visuomenės sutartis — visų Lietuvos Respublikos piliečių demokratiškai pri- 
siimtas įsipareigojimas dabartinei ir būsimosioms kartoms gyventi pagal Konstitu- 
cijoje įtvirtintas pamatinės taisykles ir joms paklusti, idant būtų užtikrintas valdžios 
legitimumas, jos sprendimų teisėtumas, žmogaus teisės ir laisvės, idant visuomenėje 
būtų santarvė (Konstitucinio Teismo 2004 m. gegužės 25 d. nutarimas, 2010 m. 
balandžio 20 d. sprendimas)“**?. 

Konstitucija grindžiama universaliomis ir nekvestionuojamomis vertybėmis 
(suvereniteto priklausymas Tautai, žmogaus teisių ir laisvių pripažinimas ir jų gerbi- 
mas, pagarba teisei bei teisės viešpatavimas, valdžios galių ribojimas, valdžios įstaigų 
pareiga tarnauti žmonėms ir jų atsakomybė visuomenei, pilietiškumas, teisingumas, 
atviros, teisingos, darnios pilietinės visuomenės ir teisinės valstybės siekis). Konsti- 
tucija reguliuoja reikšmingiausius socialinius visuomenės gyvenimo santykius, nu- 
stato valdžios organizavimo ir funkcionavimo pagrindus, apibrėžia asmens teisinę 
padėtį ir jo santykius su valstybe. 

„Referendumu priėmusi Konstituciją — aukščiausios teisinės galios aktą, lie- 
tuvių tauta padėjo savo, kaip valstybinės bendruomenės — pilietinės Tautos, bend- 
ro gyvenimo norminį pagrindą ir įtvirtino valstybę kaip bendrą visos visuomenės 


** Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094. 
*9 Konstitucinio Teismo 2014 m. sausio 24 d. nutarimas. TAR, 2014-01-24, Nr. 478. 

gėrį.“““? Konstitucinis Teismas yra pažymėjęs, kad teise ir teisingumu grindžiamos 
demokratinės valstybės viena iš svarbiausių priedermių — gerbti, ginti ir saugoti 
tas vertybes, kuriomis yra grindžiama Tautos priimta Konstitucija ir kurių realus 
įtvirtinimas, gynimas ir apsauga yra pačios valstybės raison d'ėtre; priešingu atveju 
valstybė negalėtų būti laikoma bendruoju visos visuomenės gėriu“'!. 

Konstitucijos kaip bendrojo gyvenimo norminio pagrindo, kaip aukščiausiosios 
teisės, nustatančios gaires visai teisės sistemai, samprata leidžia laikyti ją svarbiausiu 
nacionalinės teisės šaltiniu, kurio pagrindu kuriama visa šalies teisė. Galima įžvelgti 
tam tikrą Konstitucijos normų „dvilypumą“ — jos yra ir pamatinės, fundamentalio- 
sios įvairių teisės šakų normos“*. „Be to, Konstitucija įteisina pagrindines teisinio 
reguliavimo nuostatas ir sudaro įstatymų leidybos pagrindą.““** Taigi Konstitucija 
yra Lietuvos teisės sistemos branduolys, joje nustatyti svarbiausi visų teisinio regu- 
liavimo sričių tikslai ir objektai, todėl visos šios sritys junta Konstitucijos poveikį. 

Kita svarbi Konstitucijos teisinė savybė — jos viršenybė, aukščiausioji Konstitu- 
cijos normų teisinė galia. Lietuvos Respublikos Konstitucijos viršenybė lemia ypa- 
tingą Konstitucijos vietą teisinėje sistemoje. Šis aukščiausiosios teisinės galios aktas, 
kuriame įtvirtinti teisės principai ir normos, daro esminį poveikį visoms teisinio re- 
guliavimo sritims, visai teisėkūrai (ne tik riboja visų teisėkūros subjektų diskreciją, 
bet ir įpareigoja priimti tam tikrus teisės aktus), teisės aiškinimui ir įgyvendinimui. 

Pamatinė demokratinės teisinės valstybės nuostata — Konstitucijos viršenybės 
principas — yra įtvirtinta Konstitucijos 7 straipsnio 1 dalyje, kurioje nustatyta, kad 
negalioja joks įstatymas ar kitas aktas, priešingas Konstitucijai. Šis principas taip pat 
yra įvairiais aspektais įtvirtintas Konstitucijos 5 straipsnio 2 dalyje, kurioje nustatyta, 
kad valdžios galias riboja Konstitucija; 6 straipsnio 1 dalyje, kurioje nustatyta, kad 
Konstitucija yra vientisas ir tiesiogiai taikomas aktas; 6 straipsnio 2 dalyje, kurioje 
nustatyta, kad kiekvienas savo teises gali ginti remdamasis Konstitucija; 30 straips- 
nio 1 dalyje, kurioje nustatyta, kad asmuo, kurio konstitucinės teisės ar laisvės 
pažeidžiamos, turi teisę kreiptis į teismą; 102 straipsnio 1 dalyje, kurioje nustatyta, 
kad Konstitucinis Teismas sprendžia, ar įstatymai ir kiti Seimo aktai neprieštarauja 
Konstitucijai, o Respublikos Prezidento ir Vyriausybės aktai — Konstitucijai arba 
įstatymams; 110 straipsnio 1 dalyje, kurioje nustatyta, kad teisėjas negali taikyti 
įstatymo, kuris prieštarauja Konstitucijai, ir kt. 

Visos Konstitucijos nuostatos aiškintinos atsižvelgiant į Konstitucijos virše- 
nybės principą. „Konstitucijos normų ir principų negalima aiškinti remiantis įsta- 
tymų leidėjo ir kitų teisėkūros subjektų priimtais aktais, nes taip būtų paneigta 


“V Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094; 
2006 m. rugpjūčio 19 d. nutarimas. Valstybės žinios, 2006, Nr. 90-3529; atitaisymas — 2006, Nr. 137; 
2009 m. rugsėjo 24 d. nutarimas. Valstybės žinios, 2009, Nr. 115-4888; 2014 m. sausio 24 d. nutarimas. 
TAR, 2014-01-24, Nr. 00478. 

“! Konstitucinio Teismo 2006 m. rugpjūčio 19 d. nutarimas. Valstybės žinios, 2006, Nr. 90-3529; 
atitaisymas — 2006, Nr. 137; 2009 m. rugsėjo 24 d. nutarimas. Valstybės žinios, 2009, Nr. 115-4888; 
2014 m. sausio 24 d. nutarimas. TAR, 2014-01-24, Nr. 478; 2012 m. gruodžio 19 d. sprendimas. 
Valstybės žinios, 2012, Nr. 152-7779. 

Kūkis, E. Konstitucijos principai ir konstitucijos tekstas. Jurisprudencija, 2001, 23(15), p. 64. 
** Konstitucinio Teismo 1997 m. gegužės 29 d. nutarimas. Valstybės žinios, 1997, Nr. 49-1173. 

Konstitucijos viršenybė teisės sistemoje.““** Konstitucinio Teismo 2002 m. gruo- 
džio 24 d., 2003 m. spalio 29 d., 2004 m. kovo 5 d., 2007 m. kovo 20 d., 2012 m. 
rugsėjo 5 d., 2012 m. gruodžio 19 d. nutarimuose ir 2009 m. lapkričio 20 d. spren- 
dime atskleista, kad Konstitucijos viršenybės principas reiškia, jog: 

- Konstitucija teisės aktų hierarchijoje užima išskirtinę — aukščiausią — vietą; 

- joks teisės aktas negali prieštarauti Konstitucijai; 

- niekam neleidžiama pažeisti Konstitucijos; 

- konstitucinė tvarka turi būti ginama; 

- pati Konstitucija įtvirtina mechanizmą, leidžiantį nustatyti, ar teisės aktai (jų 
dalys) neprieštarauja Konstitucijai; 

- Konstitucijoje įtvirtintas Konstitucijos viršenybės principas yra neatsiejamai 
susijęs su konstituciniu teisinės valstybės principu — universaliu konstituci- 
niu principu, kuriuo grindžiama visa Lietuvos teisės sistema ir pati Konsti- 
tucija; 

- Konstitucijos viršenybės principo pažeidimas reikštų, kad yra pažeidžiamas 
ir konstitucinis teisinės valstybės principas. 

Konstitucijos aukščiausioji vieta teisės sistemoje reiškia, kad joks įstatymas ar 
kitas teisės aktas negali prieštarauti Konstitucijai, joks teisėkūros subjektas negali 
pažeisti Konstitucijos normų ir principų, visų teisėkūros subjektų diskrecija riboja- 
ma Konstitucijos. 

„Konstitucinės normos yra vienodai privalomos visiems teisės subjektams.“*** 
Konstitucija yra visiems privalomas aktas; visų valstybės ir savivaldybių institucijų, 
visų pareigūnų veiksmai ir sprendimai turi atitikti Konstituciją, jai neprieštarauti; 
Konstituciją privalo gerbti ir jos laikytis visi fiziniai ir juridiniai asmenys. 

Konstitucijoje yra įtvirtinti jos apsaugos teisiniai mechanizmai, kurie skirti gin- 
ti pačią Konstituciją, taip pat ir jos 1 straipsnio nuostatą, kad Lietuvos valstybė yra 
demokratinė. „Esminę reikšmę turi ir tai, kad Konstitucijoje yra įtvirtintas teisminis 
teisių ir laisvių gynimas. Konstitucijos 30 straipsnyje nustatyta, kad asmuo, kurio 
konstitucinės teisės ar laisvės pažeidžiamos, turi teisę kreiptis į teismą.“**? 

Konstitucijoje įtvirtintas konstitucinės kontrolės institutas, leidžiantis Konstitu- 
cijai prieštaraujančius įstatymus ir kitus aktus pašalinti iš teisės sistemos. Konstituci- 
jos 102 straipsnyje nustatyta, kad Konstitucinis Teismas sprendžia, ar įstatymai ir kiti 
Seimo aktai neprieštarauja Konstitucijai, o Respublikos Prezidento ir Vyriausybės 
aktai — Konstitucijai arba įstatymams. Užtikrinant Konstitucijos viršenybę yra svarbi 
konstitucinė norma, kad Lietuvos Respublikos įstatymas (ar jo dalis) arba kitas Sei- 
mo aktas (ar jo dalis), Respublikos Prezidento aktas, Vyriausybės aktas (ar jo dalis) 
negali būti taikomi nuo tos dienos, kai oficialiai paskelbiamas Konstitucinio Teismo 
sprendimas, kad atitinkamas aktas (ar jo dalis) prieštarauja Lietuvos Respublikos 
Konstitucijai (Konstitucijos 107 str. 1 d.). Pagal Konstitucijos 110 straipsnio 1 dalį, 


** Konstitucinio Teismo 2001 m. liepos 12 d. nutarimas. Valstybės žinios, 2001, Nr. 62-2276; atitai- 
symas — 2001, Nr. 86; 2004 m. liepos 1 d. nutarimas. Valstybės žinios, 2004, Nr. 105-3984; 2005 m. 
vasario 10 d. sprendimas. Valstybės žinios, 2005, Nr. 21-664. 


*“* Konstitucinio Teismo 1994 m. gruodžio 1 d. nutarimas. Valstybės žinios, 1994, Nr. 94-1852. 
*“* Konstitucinio Teismo 2002 m. rugsėjo 19 d. nutarimas. Valstybės žinios, 2002, Nr. 93-4000. 

teisėjas negali taikyti įstatymo, kuris prieštarauja Konstitucijai. Tais atvejais, kai yra 
pagrindas manyti, jog įstatymas ar kitas teisinis aktas, kuris turėtų būti taikomas 
konkrečioje byloje, prieštarauja Konstitucijai, teisėjas sustabdo šitos bylos nagrinėji- 
mą ir kreipiasi į Konstitucinį Teismą prašydamas spręsti, ar tas įstatymas ar kitas tei- 
sės aktas atitinka Konstituciją. Konstitucijos viršenybės principo Lietuvos valstybės 
institucijos turi paisyti ir tarptautinių santykių srityje. Tarptautinės sutartys, kurias 
ratifikavo Lietuvos Respublikos Seimas, yra sudedamoji Lietuvos Respublikos teisės 
sistemos, kuri grindžiama Konstitucijos viršenybe, dalis. Konstitucijos 105 straips- 
nyje numatyta, kad Konstitucinis Teismas teikia išvadas, ar Lietuvos Respublikos 
tarptautinės sutartys neprieštarauja Konstitucijai. 

Konstitucijoje įtvirtintas Konstitucijos viršenybės principas yra glaudžiai susijęs 
su konstituciniu teisinės valstybės principu — universaliu konstituciniu principu, 
kuriuo grindžiama visa Lietuvos teisės sistema ir pati Konstitucija. Pabrėžtina, kad 
Konstitucijos viršenybės principo pažeidimas reikštų, jog yra pažeidžiamas ir kons- 
titucinis teisinės valstybės principas. 

Taip pat pabrėžtina, kad Konstitucijos viršenybės principas suponuoja ir įsta- 
tymų leidėjo, kitų teisėkūros subjektų pareigą atlikti iki Konstitucijos įsigaliojimo 
išleistų teisės aktų patikrą atsižvelgiant į Konstitucijos normas ir principus, užtik- 
rinti darnią hierarchinę teisės aktų, reguliuojančių tuos pačius santykius, sistemą. 
Įsigaliojus Konstitucijai, valstybės valdžios institucijos, turinčios įgaliojimus priimti 
teisinius sprendimus, tai gali daryti tik paisydamos Konstitucijos. 

Konstitucija suprantama ir kaip teisė be spragų — aukščiausios teisinės galios ak- 
tas, aukščiausioji teisė, visų kitų teisės aktų teisiškumo ir legitimumo matas. Kons- 
titucinis Teismas 2004 m. gegužės 25 d., 2004 m. gruodžio 13 d., 2006 m. kovo 
28 d. nutarimuose konstatavo, kad pati Konstitucijos, kaip aukščiausios teisinės ga- 
lios akto, prigimtis bei konstitucingumo idėja suponuoja tai, kad Konstitucijoje ne- 
gali būti ir nėra spragų, vadinasi, negali būti ir nėra tokio žemesniosios galios teisės 
aktuose nustatyto teisinio reguliavimo, kurio nebūtų galima vertinti jo atitikties 
Konstitucijai požiūriu. 

Svarbi Konstitucijos savybė — jos stabilumas. Konstitucinis Teismas yra konsta- 
tavęs, kad Konstitucija, kaip aukščiausioji teisė, turi būti stabilus aktas (Konstitucinio 
Teismo 2006 m. sausio 16 d., 2006 m. kovo 14 d., 2006 m. kovo 28 d. nutarimai). 
Konstitucijos stabilumas yra tokia jos savybė, kuri kartu su kitomis (pirmiausia — su 
ypatinga, aukščiausiąja Konstitucijos teisine galia) konstitucinį teisinį reguliavimą 
skiria nuo žemesniosios galios teisės aktais nustatyto (ordinarinio) teisinio regulia- 
vimo, o Konstituciją — nuo visų kitų teisės aktų. 

Taigi Konstitucijos stabilumas — didžiulė teisinė vertybė“. Konstitucija neturi 
būti keičiama, jeigu tai nėra teisiškai būtina. Tai laiduoja materialieji ir procesiniai 
Konstitucijos keitimo ribojimai. Materialieji Konstitucijos keitimo apribojimai (žr. 
šio skyriaus 3 poskyrį) yra įtvirtinti pačioje Konstitucijoje kaip ribojimai priimti 
tam tikro turinio pataisas. Sudėtingesnė, sunkesnė, palyginti su konstituciniais ir 
paprastaisiais įstatymais, Konstitucijos pataisų darymo tvarka apima šio akto keitimo 
procesinius ribojimus. Pabrėžtina, kad kai kurių Konstitucijos nuostatų (pavyzdžiui, 


“7 Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292; 2014 m. 
sausio 24 d. nutarimas. TAR, 2014-01-24, Nr. 478. 

1 straipsnio, I skirsnio „Lietuvos valstybė“, XIV skirsnio „Konstitucijos keitimas“ ir 
kt.) keitimo atvejui nustatyti itin sudėtingai įsyvendinami procesiniai reikalavimai. 

Konstitucijos stabilumas — viena iš prielaidų užtikrinti valstybės tęstinumą, pa- 
garbą konstitucinei santvarkai ir teisei bei Konstitucijoje deklaruotų tautos siekių, 
kuriais grindžiama pati Konstitucija, įgyvendinimą. 

Viena iš sąlygų, užtikrinančių Konstitucijos stabilumą, yra jos teksto stabilu- 
mas. Konstitucijos prigimtis, konstitucingumo idėja suponuoja tai, kad Konstitu- 
cijoje negali būti ir nėra spragų ar vidinių prieštaravimų. Tad Konstitucijos tekstas 
neturi būti koreguojamas, pavyzdžiui, vien pasikeitus terminijai, taip pat ir teisės“. 
Konstitucijos, kaip itin stabilaus teisės akto, prasmė taip pat būtų ignoruojama, jeigu 
intervencija į jos tekstą būtų vykdoma kiekvienąkart pasikeitus kuriems nors teisiš- 
kai reguliuotiniems visuomeniniams santykiams (pavyzdžiui, kai tam tikrų veiklos 
rūšių technologinės galimybės išsiplečia taip, kaip galbūt ir nebuvo įmanoma numa- 
tyti tuo metu, kai Konstitucijos tekstas buvo kuriamas). 

Žinoma, Konstitucijos stabilumas nepaneigia teisinio reguliavimo dinamišku- 
mo. Geriausia Konstitucijos stabilumą derinti su konstitucinės sistemos dinamišku- 
mu. Pastarąjį kartais gali užtikrinti konstitucinių normų ir principų interpretavimo 
plėtojimas Konstitucinio Teismo jurisprudencijoje, taip pat Konstitucijos pataisos, 
bet tik tuo atveju, kai Konstitucijos teksto korekcija yra neabejotinai būtina. 

Tarp konstitucinio reguliavimo ypatumų svarbūs Konstitucijos vientisumas ir 
tiesioginis taikymas. 


5. Lietuvos Respublikos Konstitucija 
kaip vientisas ir tiesiogiai taikomas aktas 


Minėta, kad Lietuvos Respublikos Konstitucijos 6 straipsnyje nustatyta: „Konstitu- 
cija yra vientisas ir tiesiogiai taikomas aktas. Kiekvienas savo teises gali ginti rem- 
damasis Konstitucija.“ 

Konstitucijos vientisumas — esminė konstitucinio reguliavimo savybė. Konsti- 
tucinis Teismas yra ne kartą konstatavęs: visos Konstitucijos nuostatos yra tarpusa- 
vyje susijusios ir sudaro vieną darnią sistemą; yra Konstitucijoje įtvirtintų vertybių 
pusiausvyra; nė vienos Konstitucijos nuostatos negalima aiškinti taip, kad būtų iš- 
kreiptas arba paneigtas kurios nors kitos Konstitucijos nuostatos turinys, nes taip 
būtų iškreipta viso konstitucinio teisinio reguliavimo esmė, pažeista konstitucinių 
vertybių pusiausvyra. 

Konstitucijos vientisumas pirmiausia reiškia tai, kad konstitucinės nuostatos 
yra susijusios ne tik formaliai, pagal Konstitucijos normų išdėstymo struktūrą, bet 
ir pagal jų turinį. Konstitucijos preambulė ir jos skirsniai bei straipsniai sudaro pras- 
mingą visumą. Labiausiai Konstitucijos, kaip vientiso ir tiesiogiai taikomo akto, 
prasmės reikšmingumas išryškėja tada, kai vertinamos konstitucinės nuostatos dėl 
žmogaus teisių ir laisvių. 

Akivaizdu, kad interpretuojant konkrečios konstitucinės nuostatos turinį dau- 
geliu atvejų negalima jo aiškinti atskirai nuo kitų Konstitucijos nuostatų. Ypač svar- 
bu į tai atsižvelgti tais atvejais, kai kalbama apie Konstitucijos skirsnius „Žmogus ir 


*“* Konstitucinio Teismo 2006 m. sausio 16 d. nutarimas. Valstybės žinios, 2006, Nr. 7-254. 

valstybė“, „Visuomenė ir valstybė“, „Tautos ūkis ir darbas“ bei kitus, kuriuose yra 
įtvirtintos konstitucinių žmogaus teisių ir laisvių įgyvendinimo garantijos ir teisinės 
priemonės“““. 

Konstitucinio Teismo aktuose yra konstatuota, jog būtent dėl to, kad Konsti- 
tucija yra vientisas aktas, dėl to, kad ją sudaro įvairios nuostatos — ir konstitucinės 
normos, ir konstituciniai principai, tarp kurių negali būti ir nėra priešpriešos, ir 
kurie sudaro darnią sistemą, dėl to, kad konstituciniai principai yra išvedami ir 
iš Konstitucijos dvasią išreiškiančios konstitucinio teisinio reguliavimo visumos, iš 
Konstitucijos, kaip svarbiausių valstybinės bendruomenės — pilietinės tautos verty- 
bių sistemą įtvirtinančio ir ginančio, visai teisės sistemai gaires nubrėžiančio akto, 
prasmės, taip pat dėl to, kad Konstitucijos raidės negalima aiškinti ar taikyti taip, 
kad būtų paneigiama Konstitucijos dvasia, Konstitucijos negalima aiškinti vien pa- 
žodžiui, vien taikant lingvistinį (verbalinį) metodą; aiškinant Konstituciją būtina 
taikyti įvairius teisės aiškinimo metodus: sisteminį, bendrųjų teisės principų, loginį, 
teleologinį, įstatymų leidėjo ketinimų, precedentų, istorinį, lyginamąjį ir kt.; tik 
šitaip — visapusiškai — aiškinant Konstituciją galima sudaryti prielaidas įgyvendinti 
jos, kaip visuomenės sutarties ir aukščiausios teisinės galios akto, paskirtį, užtikrinti, 
kad nebus nukrypta nuo Konstitucijos prasmės, nebus paneigta Konstitucijos dvasia 
ir kad gyvenime bus įtvirtintos tos vertybės, kuriomis tauta grindžia savo pačios 
priimtą Konstituciją; visų Konstitucijos nuostatų aiškinimas konstitucinio teisinės 
valstybės principo kontekste — būtina Konstitucijos išsamaus aiškinimo prielaida 
(Konstitucinio Teismo 2004 m. gegužės 25 d., 2004 m. gruodžio 13 d. nutarimai)**". 

Konstitucijos vientisumo principas suponuoja ir tai, kad Konstitucijos saugomų 
vertybių sandūroje turi būti rasti sprendimai, užtikrinantys, kad nė viena iš tokių 
vertybių nebus paneigta ar nepagrįstai apribota“*!. Aiškinant Konstituciją būtina 
užtikrinti konstitucinių vertybių pusiausvyrą, vienų jos nuostatų aiškinimas negali 
paneigti kitų nuostatų prasmės. 

Konstitucijos vientisumo principas lemia tai, kad Konstitucinis Teismas ti- 
ria ginčijamų teisės aktų (jų dalių) atitiktį Konstitucijai, kaip vieningai ir darniai 
sistemai (Konstitucinio Teismo 2002 m. gruodžio 24 d., 2003 m. gegužės 30 d. 
nutarimai)“. 

Kita Konstitucijos savybė — Konstitucijos 6 straipsnyje suformuluotas Konsti- 
tucijos tiesioginio taikymo principas, pagal kurį Lietuvos Respublikos Konstitucija 
— ne politinė deklaracija, bet teisės normų aktas, kurio nustatytos taisyklės galioja 
ir yra privalomos visoms valstybės institucijoms, pareigūnams, fiziniams ir juridi- 
niams asmenims; remiantis konstitucinėmis nuostatomis galima ginti savo teises; 
konstitucinių reikalavimų visais atvejais būtina laikytis. Kitaip Konstitucija negalėtų 
atlikti savo, kaip aukščiausiosios šalies teisės, svarbiausio nacionalinės teisės šaltinio, 
funkcijos. 


** Konstitucinio Teismo 1995 m. sausio 24 d. išvada. Valstybės žinios, 1995, Nr. 9-199. 

* Konstitucinio Teismo 2009 m. rugsėjo 24 d. nutarimas. Valstybės žinios, 2009, Nr. 115-4888. 
*! Konstitucinio Teismo 1999 m. kovo 16 d. nutarimas. Valstybės žinios, 1999, Nr. 26-740. 

“2 Konstitucinio Teismo 2009 m. lapkričio 20 d. sprendimas. Valstybės žinios, 2009, Nr. 139-6120. 

Tiesioginis konstitucijos taikymas — modernios konstitucinės demokratijos po- 
žymis. Jis yra logiška konstitucijos norminio pobūdžio, jos pripažinimo svarbiausiu 
teisės šaltiniu išvada. Labai svarbu šį principą įtvirtinti visuomenių, kuriose kons- 
titucionalizmas yra naujas ar atgimęs reiškinys, gyvenime. Buvusios vadinamosios 
„socializmo stovyklos“ šalyse konstitucija buvo suvokiama kaip fasadinis, deklaraty- 
vus aktas, asmuo savo teises galėjo ginti remdamasis įstatymu, vykdomosios valdžios 
aktu ar instrukcija, bet ne konstitucija. 

Demokratinėje teisinėje valstybėje konstitucijai iš tikrųjų tenka svarbiausia 
funkcija, todėl pirmasis visų teisės subjektų uždavinys — laikytis konstitucinių nor- 
mų ir principų. Konstitucinėms teisėms užtikrinti yra nustatyta teisminė gynyba — 
būtinas modernios konstitucinės santvarkos elementas. 

Lietuvos Respublikos Konstitucijos 6 straipsnio 2 dalyje įtvirtinta, kad kiekvie- 
nas savo teises gali ginti remdamasis Konstitucija. Ši nuostata reiškia, kad bet koks 
teisės subjektas, kuriam priklauso konstitucinės teisės, jas gindamas gali tiesiogiai 
remtis Konstitucija ir šių teisių gynyba negali būti ribojama kokiu nors papildomu 
teisiniu reguliavimu. Su minėtojo Konstitucijos straipsnio nuostatomis yra susijusi 
Konstitucijos 30 straipsnio 1 dalis, skelbianti: „Asmuo, kurio konstitucinės teisės ir 
laisvės pažeidžiamos, turi teisę kreiptis į teismą.“ Teisminė gynyba — esminė asmens 
konstitucinių teisių garantija. Konstitucinis Teismas yra pabrėžęs, kad pažeistos tei- 
sės gali būti ginamos teisme nepriklausomai nuo to, ar ši Konstitucijoje garantuota 
teisė paminėta įstatyme arba įstatymo įgyvendinamajame teisės akte, ar ne“““. 

Kartu pabrėžtina, kad tiesioginis Konstitucijos taikymas yra sudėtingas, neretai 
gana problemiškas. Konstitucijos nuostatos — lakoniškos, dažnai jose formuluojamos 
itin bendro pobūdžio taisyklės, dėl to kyla problemų aiškinantis bei įgyvendinant 
šių teisinių normų turinį ir prasmę. Taikant konstitucijos nuostatas reikia turėti 
omenyje, kad Konstitucija — vientisas aktas, jos principai ir normos sudaro darnią 
sistemą; jokios Konstitucijos nuostatos negalima aiškinti vien pažodžiui; nė vienos 
Konstitucijos nuostatos negalima aiškinti taip, kad būtų iškreiptas ar paneigtas ku- 
rios nors kitos konstitucinės nuostatos turinys, nes tada būtų iškreipta viso kons- 
titucinio teisinio reguliavimo esmė, pažeista konstitucinių vertybių pusiausvyra““*. 

Konstitucijoje yra daug blanketinių normų, tiesioginių nuorodų į įstatymus, 
turinčius nustatyti atitinkamą teisės įgyvendinimo tvarką, institucijos statusą, kom- 
petenciją, įgaliojimų vykdymo tvarką ir t. t. Tokių normų pavyzdžiai galėtų būti 
Konstitucijos 33 straipsnio 3 dalies nuostata, kad piliečiams laiduojamos peticijos 
teisės įgyvendinimo tvarką nustato įstatymas, ar Konstitucijos 55 straipsnio 3 dalies 
nuostata, kad Seimo rinkimų tvarką nustato įstatymas. 

Konstitucijos 33 straipsnio 3 dalies nuostata, kad peticijos teisės įgyvendinimo 
tvarką nustato įstatymas, reiškia tiesioginį įpareigojimą įstatymų leidėjui, kuris yra 
tiesioginis tokio teisinio reguliavimo adresatas. Ši nuostata reiškia, kad įstatymų 
leidėjas turi pareigą peticijų santykius reglamentuoti ne bet kokiu teisės aktu, o įsta- 
tymu, kuriame būtų nustatyti visi svarbiausi peticijos teisės įgyvendinimo tvarkos 


** Konstitucinio Teismo 1999 m. kovo 4 d. nutarimas. Valstybės žinios, 1999, Nr. 23-666. 


*“* Konstitucinio Teismo 2008 m. balandžio 29 d. nutarimas. Valstybės žinios, 2008, Nr. 51-1904; 
2009 m. rugsėjo 2 d. nutarimas. Valstybės žinios, 2009, Nr. 106-4434. 


187 


IV skyrius 


elementai: dėl ko galima kreiptis su peticija; kurioms viešosios valdžios institucijoms 
gali būti paduodama peticija; kokius formalius reikalavimus turi atitikti peticija; 
peticijos padavimo tvarka; sprendimų dėl atsisakymo priimti peticiją priėmimo ir 
jų apskundimo tvarka ir kt. Pagal Konstituciją, įstatymų leidėjas, įstatymu nusta- 
tydamas peticijos teisės įgyvendinimo tvarką, turi tam tikrą diskreciją, bet negali 
paneigti pačios peticijos teisės esmės, dirbtinai suvaržyti ar nepagrįstai pasunkinti 
šios piliečių konstitucinės teisės įgyvendinimo“. Lygiai toks pat įstatymo leidėjui 
tiesiogiai privalomas reikalavimas įtvirtintas ir minėtojoje Konstitucijos 55 straips- 
nio 3 dalyje, pagal kurią, Seimo narių rinkimų tvarką nustato įstatymas. 

Konstitucinis Teismas, aiškindamas Konstitucijos vientisumo ir tiesioginio 
taikymo principą, konstatavo: „Įstatymų leidėjo diskreciją leisti įstatymus, taip pat 
ir tuos, kuriuose reglamentuojama Konstitucijos nuostatų taikymo tvarka, riboja 
Konstitucija; įstatymų leidėjas privalo paisyti Konstitucijos normų ir principų. Taigi 
pagal Konstituciją įstatymų leidėjas neturi teisės nustatyti tokio teisinio reguliavi- 
mo, kuriuo būtų apribota ar paneigta galimybė tiesiogiai taikyti Konstituciją.“*** 

Tiesioginis Konstitucijos taikymas — vienas iš Konstitucijos poveikio įtvirtinant 
konkrečius teisinius santykius, apsaugant konstitucines teises bei laisves būdų. Kar- 
tu pabrėžtina, kad tiesioginis konstitucijos taikymas nepaneigia daugelio socialinių 
santykių teisinio reguliavimo įstatymais ir kitais teisės aktais. Tačiau visais atvejais 
įstatymais ir poįstatyminiais teisės aktais negalima pažeisti konstitucinių normų ar 
principų, o žemesniojo lygmens teisės aktų normos turi atitikti konstitucijos nusta- 
tytus reikalavimus. 


*“* Konstitucinio Teismo 2006 m. sausio 26 d. nutarimas. Valstybės žinios, 2006, Nr. 11-410. 
*“* Konstitucinio Teismo 2002 m. gruodžio 24 d. nutarimas. Valstybės žinios, 2002, Nr. 19-828. 

1. Lietuvos Respublikos konstitucinė teisė 
ir tarptautinė viešoji teisė 


Tarptautinė viešoji teisė yra savarankiška teisės sistema, kurios normos reguliuoja 
tarptautinius valstybių, tarptautinių organizacijų ir kitų subjektų santykius“. Šie 
santykiai yra tarptautinės politikos išraiška. Tarptautinės teisės šaltiniai yra tarptau- 
tinės sutartys, tarptautiniai papročiai, bendrieji teisės principai, tarptautinių teismų 
ir arbitražų sprendimai, tarptautinių organizacijų rezoliucijos. Tarptautinės teisės 
normų pagrindas yra valstybių sutarimas laikyti, kad tam tikros teisės normos joms 
yra privalomos. Pagrindiniai tarptautinės teisės subjektai — valstybės — tiesiogiai da- 
lyvauja įvairiomis formomis kuriant jos normas: sudarydamos tarptautines sutartis, 
savo ilgalaikėje praktikoje pripažindamos tarptautinius papročius ir pan. Tarptauti- 
nės teisės, kaip ir kitų teisės sistemų normos, yra privalomos vykdyti, nors tarptau- 
tiniuose santykiuose ir nėra viešosios valdžios institucijų, kurios būtų įgaliotos kie- 
kvienu konkrečiu normos pažeidimo atveju taikyti prievartines priemones. Reikėtų 
skirti teisės privalomumą nuo jos prievartinio taikymo. Tarptautinės organizacijos 
visų pirma yra tarptautinio bendradarbiavimo, o ne teisės normų vykdymo užtikri- 
nimo institucijos, nors joms pagal jų steigimo sutartis ir gali būti pavestos tam tikros 
normų kūrimo, jų vykdymo kontrolės ir užtikrinimo funkcijos. 

Tarptautinė teisė nėra valstybės vidaus (nacionalinės) teisės dalis, tačiau tarp- 
tautinės ir nacionalinių teisės sistemų normos yra tarpusavyje susijusios ir gali veik- 
ti kartu. Tokios sąveikos pavyzdžiu gali būti žmogaus teisių ir pagrindinių laisvių 
apsauga, visų pirma užtikrinama Lietuvos Respublikos Konstitucijos II skirsnio 
„Žmogus ir valstybė“ ir Europos žmogaus teisių konvencijos normomis. 

Konstitucinės ir tarptautinės teisės santykis bei sąveika yra tradicinė teisės 
mokslo problema, kurią reikia spręsti atsakant į klausimus, kaip tarptautinės teisės 
normos veikia ir taikomos kiekvienos valstybės nacionalinės teisės sistemoje, ku- 
rioms šių dviejų sistemų normoms reikia teikti viršenybę, kai kyla jų prieštaravimas 
(kolizija) ar neatitikimas. Sprendžiant šią problemą reikia vadovautis dviem princi- 
pais: pirma, Konstitucijos normos turi aukščiausią teisinę galią kitų valstybės vidaus 
teisės normų atžvilgiu ir, antra, tarptautinės teisės normų negalima sutapatinti su 
valstybės vidaus teisės normomis. Taip pat gali susidaryti kitokia teisės normų ko- 
lizijos situacija, jei kiltų nacionalinės ir Europos Sąjungos teisės normų prieštaravi- 
mas (žr. šio skyriaus 2 dalį). 

Dėl nacionalinės ir tarptautinės teisės normų santykio teisės doktrinoje žino- 
mos dvi teorijos: dualistinė ir monistinė“““. Pagal klasikinę dualistinę teoriją, nacio- 
nalinė teisė ir tarptautinė teisė yra skirtingos teisės sistemos, turinčios skirtingą 
reguliavimo objektą ir subjektus, o tarptautinės teisės normos vidaus teisėje gali 


“7 VADAPALAS, V. Tarptautinė teisė. Vilnius: Eugrimas, 2006, p. 22—44. Tarptautinę viešąją teisę reikia 
skirti nuo tarptautinės privatinės teisės. Tarptautinę privatinę teisę sudaro normos, reguliuojančios 
atskirų valstybių privatinės teisės subjektų santykius, vadinamuosius santykius, kuriuose yra užsienio 
elementas (kai kita šalis yra užsienio pilietis arba juridinis asmuo, sutartis sudaryta užsienyje, turtas 
arba prekės yra užsienyje ir pan.). Šios normos dažniausiai tiesiogiai nereguliuoja panašių santykių, o 
padaro tam tikras nuorodas į tai, kurios valstybės teisė reguliuoja šį santykį, kurios valstybės teismas 
kompetentingas spręsti šį ginčą ir pan. 


*“* Ibid., p. 44—50. 

būti taikomos tada, kai jos į nacionalinę teisę perkeltos įstatymu ar kitu teisės aktu. 
Monistinė doktrina, pripažindama, kad šios dvi teisės sistemos yra atskiros, teigia, 
kad tarptautinės teisės normos gali tiesiogiai veikti ir būti taikomos nacionalinėje 
teisėje. Kiekvienos valstybės konstitucinė teisė nustato, koks praktinis tarptautinės 
teisės normų taikymo vidaus teisėje modelis taikomas šios valstybės teisės sistemoje: 
dualistinis, kai tarptautinės teisės normai taikyti, pavyzdžiui, tarptautinės sutarties 
normai, reikia, kad ji būtų perkelta į įstatymą ar kitą teisės aktą, arba monistinis, kai 
konstitucinė teisė nustato bendrąjį principą, kad tarptautinės teisės normos yra šios 
valstybės teisės dalis ir taikomos tiesiogiai. Koks gi yra Lietuvos modelis? Lietuvos 
Respublikos Konstitucijoje nėra bendros normos dėl tarptautinės teisės veikimo ir 
taikymo Lietuvos Respublikos teisėje. Atsakymo į šį klausimą reikėtų ieškoti nagri- 
nėjant, kaip Lietuvos Respublikos teisėje veikia ir taikomos tarptautinės sutartys, 
papročiai, tarptautinių organizacijų aktai, tarptautinių teismų sprendimai ir t. t. 


1.1. Lietuvos Respublikos konstitucinė teisė ir tarptautinės sutartys 


Pagal 1999 m. birželio 22 d. Lietuvos Respublikos tarptautinių sutarčių įstatymo 
1 straipsnį, Lietuvos Respublikos tarptautinė sutartis — tarptautinės teisės principų ir 
normų reglamentuotas susitarimas, kurį raštu sudaro Lietuvos Respublika su užsie- 
nio valstybėmis ir tarptautinėmis organizacijomis, nesvarbu, koks sutarties pavadini- 
mas ir ar sutartį sudaro vienas, du ar keli tarpusavyje susiję dokumentai“““. 

Lietuvos Respublikos Konstitucijos 138 straipsnio 3 dalis nustato: „Tarptautinės 
sutartys, kurias ratifikavo Lietuvos Respublikos Seimas, yra sudedamoji Lietuvos 
Respublikos teisinės sistemos dalis.“**? 

Tarptautinių sutarčių įstatymo 11 straipsnio 1 dalis numato, jog; „įsigaliojusias 
Lietuvos Respublikos tarptautines sutartis Lietuvos Respublikoje privaloma vykdyti“. 

Šios nuostatos leidžia priskirti Lietuvos pasirinktą nacionalinės teisės ir tarp- 
tautinių sutarčių santykio modelį prie monistinių modelių. Šis modelis negali būti 
laikomas dualistiniu, kai tarptautinės teisės normos tiesiogiai netaikomos naciona- 
linėje teisėje ir todėl, pavyzdžiui, sudarius tarptautinę sutartį reikėtų priimti nacio- 
nalinės teisės aktą, kuriuo būtų įgyvendinami tarptautiniai valstybės įsipareigojimai. 
Konstitucijos 138 straipsnio 3 dalis į Lietuvos Respublikos teisės sistemą įtraukia 
visas Seimo ratifikuotas sutartis. Specialaus teisės akto priėmimas nereikalingas, 


“9 Šis įstatymas (1 str. 2 d.) taip pat nustato, kad ministerijų ar Vyriausybės įstaigų bei kitų valstybės 
institucijų vardu ir pagal jų kompetenciją su atitinkamomis užsienio valstybių ar organizacijų instituci- 
jomis sudaromi susitarimai nėra Lietuvos Respublikos tarptautinės sutartys. Konstitucinis Teismas savo 
1995 m. spalio 17 d. nutarime nurodė, jog; tokie tarptautiniai tarpžinybiniai susitarimai nėra tarptauti- 
nės sutartys, nesukuria Lietuvos Respublikai tarptautinių įsipareigojimų ir neturi teisės šaltinio galios 


(Valstybės žinios, 1995, Nr. 86-1949). 


* Konstitucijos 138 straipsnyje nustatyta, kad Seimas ratifikuoja ar denonsuoja šias Lietuvos Res- 
publikos tarptautines sutartis: 1) dėl Lietuvos Respublikos valstybės sienų pakeitimo; 2) dėl politinio 
bendradarbiavimo su užsienio valstybėmis, tarpusavio pagalbos, taip pat su valstybės gynyba susijusias 
gynybinio pobūdžio sutartis; 3) dėl atsisakymo naudoti jėgą ar grasinti jėga, taip pat taikos sutartis; 
4) dėl Lietuvos Respublikos ginkluotųjų pajėgų buvimo ir jų statuso užsienio valstybių teritorijose; 
5) dėl Lietuvos Respublikos dalyvavimo universaliose tarptautinėse organizacijose bei regioninėse 
tarptautinėse organizacijose; 6) daugiašales arba ilgalaikes ekonomines sutartis (1 dalis); įstatymuose, 
taip pat tarptautinėse sutartyse gali būti numatyti ir kiti atvejai, kai Seimas ratifikuoja Lietuvos Res- 
publikos tarptautines sutartis (2 dalis). 

1.1. Lietuvos Respublikos konstitucinė teisė ir tarptautinės sutartys 


nebent tam tikrai tarptautinei sutarčiai taikyti Lietuvos Respublikos teisės sistemoje 
tokį aktą reikėtų priimti, pavyzdžiui, tam, kad būtų galima pavesti taikyti šią sutartį 
konkrečiai valstybės institucijai. Be to, reikia turėti omenyje, kad nemažai tarptau- 
tinių sutarčių yra skirta tik tarpvalstybiniams santykiams reguliuoti ir todėl jos nėra 
susijusios su valstybės vidaus teisės subjektais. 

Konstitucinio Teismo 1997 m. gruodžio 18 d. nutarime nurodoma: „Lietuvos 
ir tarptautinės teisės derinimo pagrindinius principus suformulavo Konstitucinis 
Teismas išvadoje „Dėl Europos žmogaus teisių ir pagrindinių laisvių apsaugos kon- 
vencijos 4, 5, 9, 14 straipsnių ir jos Ketvirtojo protokolo 2 straipsnio atitikimo 
Lietuvos Respublikos Konstitucijai“. Teismas konstatavo, jog „Lietuvoje taikoma 
paralelinė tarptautinės ir vidaus teisės derinimo sistema, kuri grindžiama taisykle, 
kad tarptautinės sutartys transformuojamos šalies teisės sistemoje (į ją inkorporuo- 
jamos).“ Šioje išvadoje Konstitucinis Teismas taip pat išaiškino, kad Konstitucijos 
138 straipsnio 3 dalies nuostata dėl to, kad Seimo ratifikuotos tarptautinės sutartys 
„yra sudedamoji Lietuvos Respublikos teisinės sistemos dalis“, Europos žmogaus 
teisių konvencijos atžvilgiu reiškia, kad „ratifikuota ir įsigaliojusi ji taps sudedamąja 
Lietuvos Respublikos teisinės sistemos dalimi ir turės būti taikoma kaip ir Lietuvos 
Respublikos įstatymai. Jos nuostatos Lietuvos Respublikos teisės šaltinių sistemoje 
atitinka įstatymų lygmenį.“**! 

Dėl kitų tarptautinių sutarčių, tai yra sutarčių, kurioms ratifikavimas nereika- 
lingas, Konstitucinis Teismas 1995 m. spalio 17 d. nutarime pabrėžė, kad „jos turi 
kiekvienam teisės aktui būdingą teisinių santykių subjektams privalomąją galią. Kita 
vertus, jų juridinė galia nuo ratifikuotų sutarčių skiriasi tuo, kad jos neturi priešta- 
rauti ne tik Konstitucijai, bet ir įstatymams““*. 

Konstitucinio Teismo 1995 m. sausio 24 d. išvadoje dėl Europos žmogaus teisių 
konvencijos pavartota formulė „Lietuvoje taikoma paralelinė tarptautinės ir vidaus 
teisės derinimo sistema, kuri grindžiama taisykle, kad tarptautinės sutartys trans- 
formuojamos šalies teisės sistemoje (į ją inkorporuojamos)“ nereiškia, jog Lietuvos 
taikomas dualistinis tarptautinės teisės taikymo modelis, kai tarptautinės teisės nor- 
mos tiesiogiai būtų netaikomos, o kiekvienu taikymo atveju reikėtų, kad tarptau- 
tinės teisės norma būtų transformuota (inkorporuota) į Lietuvos vidaus teisės aktą. 
Šią formulę reikėtų suprasti kaip bendrą taisyklę, taikomą visoms ratifikuotoms 
sutartims. Tokią nuomonę patvirtina vėlesnė Konstitucinio Teismo praktika, ypač 
teiginiai dėl tarptautinių įsipareigojimų laikymosi ir tarptautinių sutarčių normų 
viršenybės. 1995 m. spalio 17 d. nutarime Konstitucinis Teismas, inter alia, nurodė, 
kad įsigaliojusios, bet Seime neratifikuotos tarptautinės sutartys neturi prieštarauti 
įstatymams, o 2006 m. kovo 14 d. nutarime suformulavo principą, kad kai naciona- 
liniuose teisės aktuose „nustatomas toks teisinis reguliavimas, kuris konkuruoja su 
nustatytuoju tarptautinėje sutartyje, turi būti taikoma tarptautinė sutartis“*"“. 


“*! Konstitucinio Teismo 1997 m. gruodžio 18 d. nutarimas. Valstybės žinios, 1997, Nr. 117-3032. 
“2 Konstitucinio Teismo 1995 m. spalio 17 d. nutarimas. Valstybės žinios, 1995, Nr. 86-1949. 


*“* Konstitucinio Teismo 1995 m. sausio 24 d. išvada. Valstybės žinios, 1995, Nr. 9-199; 1995 m. spalio 
17 d. nutarimas. Valstybės žinios, 1995, Nr. 86-1949; 2006 m. kovo 14 d. nutarimas. Valstybės žinios, 
2006, Nr. 30-1050. 

Negali būti sudaromos tarptautinės sutartys, prieštaraujančios Lietuvos Respubli- 
kos Konstitucijai. Kita vertus, jei sudaryta sutartis prieštarautų Konstitucijai, jos 
negalima laikyti negaliojančia. 1995 m. sausio 24 d. išvadoje Konstitucinis Teismas 
nurodė, kad Konstitucijos 7 straipsnio nuostata, jog negalioja joks įstatymas ar kitas 
teisės aktas, priešingas Konstitucijai, pati savaime negali padaryti negaliojančia tarp- 
tautinės sutarties“*'. Toks prieštaravimas yra ne tarptautinės sutarties negaliojimo“““, 
o jos taikymo nacionalinėje teisėje problema. 

Klausimas dėl tarptautinių sutarčių ir nacionalinės teisės nuostatų prieštaravimo 
(kolizijos) yra vienas pagrindinių tarptautinės ir nacionalinės teisės santykio proble- 
matikos klausimų. Tarptautinės teisės požiūriu valstybė negali atsisakyti vykdyti savo 
tarptautinių įsipareigojimų dėl to, kad šie įsipareigojimai neatitinka jos vidaus teisės. 
Be to, kolizijos atveju valstybės vidaus teisės nuostatos turėtų būti aiškinamos taip, kad 
būtų gerbiami tarptautiniai valstybės įsipareigojimai. Todėl vidaus teisės norma, kuri 
menamai atrodo prieštaraujanti tarptautinei teisei, visada, jei tik įmanoma, turėtų būti 
aiškinama taip, kad tokio konflikto būtų išvengta. Vienas pagrindinių tarptautinės 
teisės principų yra pacta sunt servanda — sutarčių reikia laikytis. Pagarba tarptautiniams 
įsipareigojimams taip pat yra demokratinių valstybių konstitucinės teisės principas. 
Konstitucinis Teismas 2006 m. kovo 14 d. nutarime pabrėžė, kad „sava valia prisiimtų 
tarptautinių įsipareigojimų laikymasis, pagarba visuotinai pripažintiems tarptautinės 
teisės principams (taip pat ir pacta sunt servanda principui) yra atkurtos nepriklauso- 
mos Lietuvos valstybės teisinė tradicija ir konstitucinis principas. <...> Konstitucijoje 
įtvirtintas principas, kad Lietuvos Respublika laikosi savo valia prisiimtų tarptautinių 
įsipareigojimų, gerbia visuotinai pripažintus tarptautinės teisės principus, suponuoja 
tai, kad tais atvejais, kai nacionaliniuose teisės aktuose (inter alia, įstatymuose ar kons- 
tituciniuose įstatymuose) nustatomas toks teisinis reguliavimas, kuris konkuruoja su 
nustatytuoju tarptautinėje sutartyje, turi būti taikoma tarptautinė sutartis““*". 


1.2. Lietuvos Respublikos konstitucinė teisė ir tarptautiniai papročiai 


Tarptautinio Teisingumo Teismo Statuto 38 straipsnis apibrėžia tarptautinį papro- 
tį kaip „bendros praktikos, kuri pripažįstama teise, įrodymą“: Nors šiuolaikinėje 
tarptautinėje teisėje daugelis teisės normų yra kodifikuotos tarptautinėse sutartyse 
ir tarptautinių organizacijų rezoliucijose, tarptautinis paprotys lieka svarbiu jos šal- 
tiniu. Bendrąją tarptautinę teisę visų pirma sudaro tarptautiniai papročiai, o iš jų 
pagrindiniai yra visuotinai pripažinti tarptautinės teisės principai: jėgos ir grasinimo 
jėga draudimas, nesikišimas į kitos valstybės vidaus reikalus, valstybių suvereni ly- 
gybė, sąžiningas tarptautinių įsipareigojimų vykdymas (pacta sunt servanda) ir kt. 


*“* Konstitucinio Teismo 1995 m. sausio 24 d. išvada. Valstybės žinios, 1995, Nr. 9-199. 


*5 Tarptautinių sutarčių negaliojimo pagrindus nustato 1969 m. Vienos konvencija dėl sutarčių teisės. 


Vidaus teisės bendrasis principas įtvirtintas Konvencijos 27 straipsnyje: „Šalis negali pasitelkti savo vi- 
daus teisės nuostatų, kad pasiteisintų dėl sutarties nesilaikymo. Ši nuostata nepažeidžia 46 straipsnio.“ 
46 straipsnio 1 dalis numato situaciją, kai valstybė gali reikalauti pripažinti savo sutikimą sudaryti 
sutartį negaliojančia dėl to, kad ją sudarant buvo pažeisti įgaliojimai ją sudaryti: „Valstybė, siekdama, 
kad jos sutikimas laikyti sutartį įpareigojančia būtų pripažintas negaliojančiu, negali remtis tuo, kad 
sutikimas buvo išreikštas pažeidžiant jos vidaus teisės nuostatą dėl įgaliojimų sudaryti sutartis, nebent 
tas pažeidimas buvo akivaizdus ir buvo pažeista itin svarbi vidaus teisės norma.“ 


*“* Konstitucinio Teismo 2006 m. kovo 14 d. nutarimas. Valstybės žinios, 2006, Nr. 30-1050. 

1.2. Lietuvos Respublikos konstitucinė teisė ir tarptautiniai papročiai 


Lietuvos Respublikos Konstitucijos 135 straipsnio 1 dalis skelbia, kad „Lietuvos 
Respublika, įgyvendindama užsienio politiką, vadovaujasi visuotinai pripažintais 
tarptautinės teisės principais ir normomis“. Ši konstitucinė nuostata skirta užsienio 
politikai įgyvendinti. Vadinasi, akivaizdu, kad ji expressis verbis nenumato, jog bend- 
rosios tarptautinės teisės normos tiesiogiai veikia ir taikomos Lietuvos Respublikos 
teisės sistemoje. 

Konstitucijos 135 straipsnio nuostata, kad „Lietuvos Respublika, įsyvendinda- 
ma užsienio politiką, vadovaujasi visuotinai pripažintais tarptautinės teisės principais 
ir normomis“, reiškia, jog; pagrindiniai tarptautinės teisės principai, taip pat kitos 
bendrosios (paprotinės) tarptautinės teisės normos yra ir Lietuvos Respublikos užsie- 
nio politikos principai. Formulė „visuotinai pripažinti tarptautinės teisės principai ir 
normos“ reiškia nuorodą į bendrąją (paprotinę) tarptautinę teisę. Lietuvos užsienio 
politikos pagrindinius principus taip pat nustato Lietuvos Respublikos tarptautinės 
sutartys. Vienas pagrindinių tarptautinės teisės principų yra principas pacta sunt ser- 
vanda, tai yra „sutarčių reikia laikytis“, kuris šiuolaikinėje tarptautinėje teisėje laiko- 
mas principu, įpareigojančiu sąžiningai laikytis visų valstybės tarptautinių įsiparei- 
gojimų, nepriklausomai nuo konkretaus jų šaltinio (papročio, sutarties, tarptautinio 
teismo ar arbitražo sprendimo, tarptautinės organizacijos privalomos rezoliucijos, 
bendrojo teisės principo, ar kt.). Daugelis pagrindinių tarptautinės teisės principų 
yra imperatyvinės bendrosios tarptautinės teisės normos (ius cogens). Pagal 1969 m. 
Vienos konvencijos dėl sutarčių teisės 53 straipsnį, „sutartis yra niekinė, jei jos suda- 
rymo momentu ji prieštarauja bendrosios tarptautinės teisės imperatyvinei normai“. 

Visuotinai pripažinti tarptautinės teisės principai ir normos — tai ne tik daugelis 
pagrindinių tarptautinės teisės principų. Didžiausią šių principų ir normų dalį suda- 
ro tarptautiniai papročiai įvairiose tarptautinės teisės šakose ir institutuose: tarptau- 
tinėje jūrų, oro (aviacijos) teisėje, valstybių atsakomybėje ir pan. 

Konstitucinė norma, įpareigojanti Lietuvos Respubliką vadovautis jos užsienio 
politikoje visuotinai pripažintais tarptautinės teisės principais ir normomis (Kons- 
titucijos 135 str. 1 d.), reiškia, kad Lietuvos Respublika, vykdydama šalies užsienio 
politiką visomis jos formomis (tarptautinių santykių palaikymas, derybos, tarptau- 
tinių sutarčių sudarymas bei vykdymas, dvišalė ir daugiašalė diplomatija ir kt.), 
privalo laikytis visuotinai pripažintų tarptautinės teisės principų ir normų. 

Esminis klausimas, kylantis analizuojant Konstitucijos 135 straipsnio 1 dalies 
nuostatą dėl visuotinai pripažintų tarptautinės teisės principų ir normų, yra tai, 
kokią vietą bendrosios (paprotinės) tarptautinės teisės normos užima Lietuvos Res- 
publikos teisės sistemoje. Kitaip tariant, ar viešosios tarptautinės teisės papročiai gali 
būti taikomi Lietuvos Respublikos teisės sistemoje. 

Būtų klaidinga manyti, jog bendrosios tarptautinės teisės (tarptautinių papro- 
čių) normos, nors ir yra privalomos Lietuvos užsienio politikos normos, negali būti 
taikomos Lietuvos teisinėje sistemoje, jeigu Lietuvos Respublikos teisės aktai to 
expressis verbis nenumato. Konstitucijos preambulė įtvirtina teisinės valstybės prin- 
cipą, kuris, inter alia, reiškia, kad valstybė privalo gerbti ir vykdyti savo tarptauti- 
nius įsipareigojimus, neatsižvelgdama į šiuos įsipareigojimų šaltinius: tarptautinių 
papročių ar sutarčių, tarptautinių teismų ar arbitražų sprendimų. Čia negali būti 
užsienio ir vidaus politikos priešingybės. Konstitucinis Teismas 1998 m. gruodžio 
9 d. nutarime nurodė: 

„Konstitucijos 135 straipsnio 1 dalyje įtvirtinta, kad Lietuvos Respublika, įgy- 
vendindama užsienio politiką, vadovaujasi visuotinai pripažintais tarptautinės teisės 
principais ir normomis, siekia užtikrinti šalies saugumą ir nepriklausomybę, piliečių 
gerovę ir pagrindines teises bei laisves, prisideda prie teise ir teisingumu pagrįstos 
tvarkos. 

Konstitucijos 138 straipsnio 3 dalyje nustatyta, kad tarptautinės sutartys, kurias 
ratifikavo Lietuvos Respublikos Seimas, yra sudedamoji Lietuvos Respublikos teisi- 
nės sistemos dalis. 

Interpretuojant šiuos Konstitucijos straipsnius pabrėžtina, kad Lietuvos valsty- 
bė, pripažindama tarptautinės teisės principus ir normas, šalies gyventojams negali 
taikyti iš esmės kitokių standartų. Save laikydama lygiateise tarptautinės bendrijos 
nare, ji savo valia priima ir pripažįsta šiuos principus bei normas, jos papročius, dės- 
ningai integruojasi į pasaulio kultūrą ir tampa natūralia jos dalimi.“**" 

Valstybė negali pateisinti savo tarptautinių įsipareigojimų nevykdymo savo vi- 
daus teise ar vidaus teisės spragomis. Beje, visuotinai pripažinti tarptautinės teisės 
principai ir normos nėra Lietuvos teisės spraga: Konstitucijos 135 straipsnis juos 
pripažįsta kaip užsienio politikos principus ir normas, nors tiesiogiai ir neįtraukia jų 
į Lietuvos teisinę sistemą. 

Konstitucinis Teismas 2006 m. kovo 14 d. nutarime pabrėžė, kad „Lietuvos 
valstybės ištikimybė visuotinai pripažintiems tarptautinės teisės principams buvo 
deklaruota dar 1990 m. kovo 11 d. priimtame Lietuvos Respublikos Aukščiausiosios 
Tarybos akte „Dėl Lietuvos Nepriklausomos Valstybės atstatymo“***. Vadinasi, sava 
valia prisiimtų tarptautinių įsipareigojimų laikymasis, pagarba visuotinai pripažin- 
tiems tarptautinės teisės principams (taip pat ir pacta sunt servanda principui) yra at- 
kurtos nepriklausomos Lietuvos valstybės teisinė tradicija ir konstitucinis principas. 
2011 m. kovo 15 d. nutarime Konstitucinis Teismas pabrėžė, jog „Lietuvos Respu- 
blika, tapusi (būdama) Jungtinių Tautų nare, vadovaujasi Jungtinių Tautų Chartijoje 
įtvirtintais principais“**. 

Taigi tarptautiniai papročiai gali būti taikomi Lietuvos teisinėje sistemoje. Jais 
taip pat gali būti remiamasi taikant Lietuvos Respublikos tarptautines sutartis, ku- 
riose šie papročiai kodifikuoti. Tarptautiniai papročiai gali būti atitinkamų Lietuvos 
teisės normų aiškinimo priemonė. Lietuvos teisinėje sistemoje taip pat gali būti 
taikoma plačiai paplitusi kitų valstybių teisėje prezumpcija, kad nacionalinė teisė 
atitinka tarptautinę. 

Nacionalinės teisės atitikties tarptautinei teisei prezumpcija jau išryškėjo Lietu- 
vos Respublikos Konstitucinio Teismo praktikoje. Konstitucinis Teismas, kaip nu- 
rodo Stasys Stačiokas, „formuodamas konstitucinę doktriną aiškiai skatina vidaus 
teisės suderinimo su tarptautinės teisės šaltiniais tendenciją. Čia svarbu pabrėžti, 
kad toks suderinimas apima ne tik teisės taikymą, bet ir teisės kūrimą““"". 


“7 Konstitucinio Teismo 1998 m. gruodžio 9 d. nutarimas. Valstybės žinios, 1998, Nr. 109-3004. 
*“* Konstitucinio Teismo 2006 m. kovo 14 d. nutarimas. Valstybės žinios, 2006, Nr. 30-1050. 
*“* Konstitucinio Teismo 2011 m. kovo 15 d. nutarimas. Valstybės žinios, 2011, Nr. 32-1503. 


“0 SrAčIOKAS, S. Pasiruošimas stojimui į ES: Konstitucinio Teismo praktikos tarptautinis ir lyginama- 


sis aspektai. Stojimas į Europos Sąjungą ir Konstitucija. Vilnius: Eugrimas, 2000, p. 39. 

1.3. Lietuvos Respublikos konstitucinė teisė ir tarptautinių organizacijų teisės aktai 


Turi būti preziumuojama, kad Lietuvos Respublikos teisės normos atitinka 
bendrosios tarptautinės teisės normas — visuotinai pripažintus tarptautinės teisės 
principus ir normas. 


1.3. Lietuvos Respublikos konstitucinė teisė 
ir tarptautinių organizacijų teisės aktai 


Tarptautinių tarpvyriausybinių organizacijų priimami teisės aktai yra privalomi 
valstybėms narėms, jei tai numato šių organizacijų steigiamosios sutartys. Tokių 
aktų skaičius nedidelis, nes šios organizacijos priima daugiausia rezoliucijas, turin- 
čias rekomendacinę galią. Tarp privalomųjų aktų yra nemažai tokių, kurie skirti tik 
organizacijos vidaus veiklai ir nesukuria tiesioginių padarinių valstybių narių vidaus 
teisėje. Tai procedūros taisyklės, biudžeto patvirtinimo ir paskirstymo aktai, spren- 
dimai dėl narystės organizacijoje. Kiti privalomieji aktai vis dėlto gali turėti teisinių 
padarinių nacionalinėje teisėje. Tai visų pirma Jungtinių Tautų Saugumo Tarybos 
rezoliucijos dėl tarptautinės taikos ir saugumo palaikymo. Be to, reikėtų paminėti 
Jungtinių Tautų specializuotų įstaigų, tokių kaip ICAO (Tarptautinės civilinės avi- 
acijos organizacijos) priimamus techninius reglamentus. Tarptautinių organizacijų 
rezoliucijos, turinčios rekomendacinį pobūdį, taip pat gali būti aiškinamos kaip tam 
tikrų tarptautinių papročių buvimo įrodymas. 

Lietuvos konstitucinė doktrina pripažįsta tarptautinių organizacijų privalomų 
aktų taikymą Lietuvos Respublikos teisės sistemoje. Konstitucinis Teismas 2011 m. 
kovo 15 d. nutarime pabrėžė: 

„Lietuvos Respublika nuo 1991 m. rugsėjo 17 d. yra Jungtinių Tautų — tarp- 
tautinės organizacijos, įsteigtos ir veikiančios pagal 1945 m. birželio 26 d. pasirašytą 
Jungtinių Tautų Chartiją (arba kitaip — Įstatus), narė ir vadovaujasi Jungtinių Tau- 
tų Chartijoje įtvirtintais principais, inter alia, sąžiningo pagal šią chartiją prisiimtų 
įsipareigojimų laikymosi (2 straipsnio 2 dalis), pagalbos teikimo Jungtinių Tautų 
veiklai, vykdomai pagal Jungtinių Tautų Chartiją (2 straipsnio 5 dalis). Pagal Jung- 
tinių Tautų Chartijos nuostatas, didžiausia atsakomybė už tarptautinės taikos ir sau- 
gumo palaikymą patikėta Jungtinių Tautų Saugumo Tarybai, kuri, inter alia, nustato 
grėsmės taikai, jos pažeidimo ar agresijos akto pavojų ir teikia rekomendacijas arba 
sprendžia, kokių priemonių reikia imtis siekiant palaikyti arba atkurti tarptautinę 
taiką bei saugumą; tokiomis priemonėmis gali būti, inter alia, Jungtinių Tautų narių 
oro, jūrų bei sausumos pajėgų operacijos. Jungtinių Tautų Chartijos 43 straipsnio 
1 dalyje nustatyta, kad visos Jungtinių Tautų narės, prisidėdamos prie tarptautinės 
taikos ir saugumo palaikymo, Saugumo Tarybos reikalavimu ir remdamosi specialiu 
susitarimu ar susitarimais, įsipareigoja suteikti ginkluotąsias pajėgas, pagalbą bei 
atitinkamas aptarnavimo priemones, įskaitant tranzito teisę, kurios būtinos tarptau- 
tinei taikai bei saugumui palaikyti. <...> 

Lietuvos Respublikos tarptautinėse sutartyse, joms įsyvendinti priimtuose įsta- 
tymuose paisant Konstitucijos gali būti numatytos įvairios valstybės nepriklauso- 
mybės ir saugumo užtikrinimo tarptautiniu mastu (lygiu) priemonės, inter alia, 
kolektyvinė ir (ar) kitokia bendra tarptautinė ginkluota gynyba, tarptautinės taikos 
ir saugumo stiprinimas, kitoks tarptautinis karinio pobūdžio bendradarbiavimas.“**! 


“! Konstitucinio Teismo 2011 m. kovo 15 d. nutarimas. Valstybės žinios, 2011, Nr. 32-1503. 

Tarptautinių organizacijų aktų privalomumo pagrindas yra pačios šių organi- 
zacijų steigiamosios sutartys, kurių nuostatos Lietuvos teisėje savo ruožtu yra pri- 
valomos pagal Lietuvos Respublikos konstitucinę teisę. Todėl Konstitucijos 138 
straipsnio 3 dalies ir 1999 m. Tarptautinių sutarčių įstatymo 11 straipsnio 1 dalies 
nuostatos įtraukia į Lietuvos Respublikos teisinę sistemą ne tik Lietuvos Respubli- 
kos tarptautines sutartis, bet ir tarptautinių organizacijų institucijų, sukurtų pagal 
tarptautinių organizacijų steigiamąsias sutartis, priimtus privalomuosius teisės aktus. 
Pavyzdžiui, Jungtinių Tautų Chartijos 25 straipsnis nustato, kad Jungtinių Tautų 
valstybės narės „sutinka paklusti Saugumo Tarybos nutarimams ir juos vykdyti“. 
Kita vertus, Saugumo Tarybos rezoliucijos dėl tarptautinės taikos ir saugumo pa- 
laikymo, tokios kaip rezoliucijos dėl tarptautinių sankcijų tiesiogiai veikia Lietuvos 
teisės sistemoje. Jos gali būti įgyvendintos Lietuvos teisės aktais, tačiau, jeigu jų 
nuostatos nustato konkrečias pareigas fiziniams ar juridiniams asmenims, pavyz- 
džiui, pareigą užšaldyti tam tikrų valstybių ar asmenų sąskaitas bankuose, draudimą 
eksportuoti ginklus į tam tikrą valstybę ir pan., tokios rezoliucijos turėtų būti vyk- 
domos tiesiogiai. 

Atskirai reikėtų paminėti 1991 m. kovo 12 d. Lietuvos Respublikos Aukščiau- 
siosios Tarybos nutarimą dėl Lietuvos Respublikos prisijungimo prie Tarptautinės 
žmogaus teisių chartijos dokumentų, kuriame Aukščiausioji Taryba nustatė, kad 
ji „įsipareigoja laikytis Suvienytųjų Nacijų Organizacijos Generalinės Asamblėjos 
1948 m. gruodžio 10 d. priimtos Visuotinės žmogaus teisių deklaracijos“. Kaip ži- 
noma, ši Generalinės Asamblėjos rezoliucija yra rekomendacinio pobūdžio, nors 
manoma, kad jos nuostatos jau tapo bendrosios tarptautinės teisės dalimi. Nepaisant 
to, minėtojo nutarimo nuostata turėtų būti aiškinama kaip įpareigojanti taikyti Vi- 
suotinės žmogaus teisių deklaracijos nuostatas Lietuvos teisėje. 

Užsienio valstybių konstitucinėje teisėje galima rasti pavyzdžių, kai tarptautinių 
organizacijų aktai įtraukiami į vidaus teisės sistemą. Pavyzdžiu galėtų būti 1987 m. 
Nyderlandų Konstitucijos 93 straipsnis, kuris nustato: „Sutarčių ar tarptautinių or- 
ganizacijų sprendimų pagal tarptautinę teisę nuostatos, kurios gali būti privalomos 
visiems asmenims, turi privalomą galią jas paskelbus.“ 


1.4. Lietuvos Respublikos konstitucinė teisė 
ir tarptautinių teismų bei arbitražų sprendimai 


Tarptautinių teismų ir arbitražų, sprendžiančių tarpvalstybinius ginčus, steigiamieji 
aktai paprastai nustato, kad jų sprendimai yra privalomi ginčo šalims. Pavyzdžiui, 
Tarptautinio Teisingumo Teismo statuto 59 straipsnis nustato, kad Teismo sprendi- 
mai yra privalomi šalims. Kadangi tarptautiniai teismai ar arbitražai steigiami pagal 
tarptautines sutartis, šių teismų ir arbitražų sprendimams Lietuvos teisėje turėtų 
būti taikomos tokios pačios taisyklės kaip sutartims, pagal kurias jie įsteigti. Jei šios 
sutartys numato, kad pagal jas įsteigtų teismų ir arbitražų sprendimai yra privalo- 
mi, šie sprendimai yra privalomi pagal Tarptautinių sutarčių įstatymo 11 straipsnio 
1 dalį („Įsigaliojusias Lietuvos Respublikos tarptautines sutartis Lietuvos Respubli- 
koje privaloma vykdyti“). Šie privalomi sprendimai, jeigu jie numatyti Seimo ra- 
tifikuotose tarptautinėse sutartyse, kolizijos su Lietuvos įstatymais atvejais turi pir- 
menybę prieš įstatymus. Tai išplaukia iš Tarptautinių sutarčių įstatymo 11 straipsnio 


198 


2.1. Europos Sąjungos ir jos teisės prigimtis 


2 dalies, nustatančios įsigaliojusių sutarčių viršenybę. Europos Žmogaus Teisių Teis- 
mo sprendimams vykdyti numatytos specialios Lietuvos teisės normos. Tais atvejais, 
kai taikydamas Europos žmogaus teisių konvenciją Europos Žmogaus Teisių Teismas 
nustatytų, kad Lietuvos Respublika pažeidė Konvencijos nuostatas, tokio pažeidimo 
padariniams ištaisyti Lietuvoje numatytas specialus mechanizmas. Pagal Civilinio 
proceso kodekso 366 straipsnio 1 dalies 1 punktą, procesas gali būti atnaujinamas, 
kai Europos Žmogaus Teisių Teismas pripažįsta, kad Lietuvos Respublikos teismų 
sprendimai, nutartys ar nutarimai civilinėse bylose prieštarauja Žmogaus teisių ir 
pagrindinių laisvių apsaugos konvencijai ir (ar) jos papildomiesiems protokolams, 
kurių dalyvė yra Lietuvos Respublika. Baudžiamojo proceso kodekse baudžiamajai 
bylai atnaujinti dėl Jungtinių Tautų Žmogaus teisių komiteto arba Europos Žmogaus 
Teisių Teismo sprendimų skirtas šio kodekso XXXV skyrius (456—461 straipsniai). 
Administracinių bylų teisenos įstatymo 153 straipsnio 2 dalies 1 punktas nustato, 
kad procesas gali būti atnaujinamas, kai Europos Žmogaus Teisių Teismas pripažįsta, 
jog Lietuvos Respublikos teismo sprendimas byloje prieštarauja Žmogaus teisių ir 
pagrindinių laisvių apsaugos konvencijai ir jos papildomiesiems protokolams. 


2. Lietuvos Respublikos konstitucinė teisė ir Europos Sąjungos teisė 
2.1. Europos Sąjungos ir jos teisės prigimtis 


Europos Sąjunga (ES) yra giliai integruota politinė-ekonominė struktūra. Nuo 
1951 m., kai šešios Europos valstybės sudarė Europos anglių ir plieno bendrijos 
steigimo sutartį, o 1957 m. — Europos ekonominės bendrijos steigimo ir Europos 
atominės energijos bendrijos steigimo sutartis, jų įsteigtos šios trys bendrijos tapo 
beveik trisdešimties valstybių Europos Sąjunga, kurią vienija atskira institucinė ir 
teisės sistema, bendra ES pilietybė, ekonominė ir pinigų sąjunga. Šiuo metu ES 
veikia pagal tris jos steigimo sutartis: Europos Sąjungos sutartį, Sutartį dėl Europos 
Sąjungos veikimo ir Europos atominės energijos bendrijos steigimo sutartį, taip pat 
su jomis susijusiomis stojimo ir kitomis sutartimis. Šios sutartys sudaro Europos 
Sąjungos pirminę teisę, kurios pagrindu institucijos priima ES teisės aktus, formuo- 
jančius ES antrinę teisę. 

ES nėra klasikinė tarptautinė organizacija, kurios pagrindinė funkcija buvo ko- 
ordinuoti valstybių bendradarbiavimą pasauliniu ar regionų lygiu. Europos Sąjun- 
ga turi viršvalstybinių (supranacionalinių) galių, kurias valstybės narės suteikė jos 
funkcijoms vykdyti. Jau 1964 m. Europos Bendrijų Teisingumo Teismas istorinia- 
me sprendime Costa prieš E.N.E.L byloje (6/64, Rink. 1964, p. 1141) nustatė: 

„Kitaip negu paprastos tarptautinės sutartys, EEB sutartis nustatė savą teisinę 
sistemą, kuri, Sutarčiai įsigaliojus, buvo integruota į valstybių narių teisinę sistemą 
ir kurią privalo taikyti jų teismai. 

Iš tiesų neribotam laikui įkurdamos Bendriją, turinčią savas institucijas, juri- 
dinio asmens teises, veiksnumą, tarptautinio atstovavimo teises, ir ypač dėl valsty- 
bių kompetencijos apribojimo arba dalies jų funkcijų perdavimo Bendrijai, — realią 
valdžią, valstybės, nors ir nedaugelyje sričių, apribojo savo suverenias teises ir taip 
sukūrė teisę, taikomą jų nacionaliniams subjektams ir joms pačioms.“ 

Šiuo metu ES institucijos — Europos Parlamentas, Taryba ir Komisija — turi pla- 
čią kompetenciją leisti valstybėms narėms ir jų teisės subjektams privalomus teisės 
aktus, o ES Teisingumo Teismas įgaliotas prižiūrėti Europos Sąjungos institucijų 
aktų teisėtumą, užtikrinti, kad valstybės narės laikytųsi iš Sutarčių kylančių pareigų, 
ir nacionalinių teismų prašymu aiškinti ES teisę. ES piliečiai tiesiogiai atstovaujami 
Europos Parlamente, o jų pagrindinės teisės ir laisvės įtvirtintos ES pagrindinių 
teisių chartijoje. Šiandien jau negalima būtų teigti, kad valstybės narės apribojo savo 
kompetenciją ir perdavė dalį savo funkcijų Europos Sąjungai „nedaugelyje sričių“, 
nes ES teisės veikimo sritis labai išsiplėtė, apimdama plačias vidaus rinkos, ekono- 
minės ir pinigų sąjungos, bendros užsienio ir saugumo politikos bei bendradarbia- 
vimo teisingumo ir vidaus reikaluose sritis. 

Kitame istoriniame sprendime — 1963 m. vasario 5 d. sprendime van Gend 4 
Loos byloje (26/62, Rink. 1963, p. 3) Teisingumo Teismas nurodė, jog „valstybės 
pripažino, kad jų nacionaliniai subjektai gali remtis Bendrijos teise nacionaliniuose 
teismuose“. 

Nors ES teisės normos integruotos į valstybių narių teisės sistemas, ES tei- 
sės sistema išlieka savarankiška. Vadinasi, nacionalinės teisėkūros institucijos negali 
keisti ar panaikinti ES teisės normų, o nacionaliniai teismai — pripažinti šių teisės 
normų negaliojančiomis. Tai — Europos Sąjungos Teisingumo Teismo prerogatyva. 

ES viešosios valdžios galios įgyvendinamos kartu (lygiagrečiai) su ES valstybių 
turimomis galiomis. Europos Sąjungoje sukurta kelių lygių valdymo sistema, pagal 
kurią ES institucijos, priimdamos sprendimus, turi plačią autonomiją nuo valstybių 
narių, o valstybės įtaka šiems sprendimams yra apribota. 

Narystė Europos Sąjungoje kelia svarbius konstitucinius valstybės suverenite- 
to klausimus. Lietuvos Respublikos Konstitucijos 1 straipsnyje įtvirtintas pamatinis 
principas, kad Lietuvos valstybė yra nepriklausoma demokratinė respublika. Kons- 
titucijos 136 straipsnis nustato, kad „Lietuvos Respublika dalyvauja tarptautinė- 
se organizacijose, jeigu tai neprieštarauja Valstybės interesams ir jos nepriklauso- 
mybei“. Lietuvos Respublikos narystės Europos Sąjungoje konstituciniai pagrindai 
nustatyti 2004 m. liepos 13 d. Konstituciniame akte „Dėl Lietuvos Respublikos 
narystės Europos Sąjungoje“: Šio akto 1 dalis įtvirtina sutartinį Lietuvos valstybės 
kompetencijos dalies perdavimą Europos Sąjungai jos funkcijoms vykdyti, 2 dalis 
nustato, kad ES teisės normos yra sudedamoji Lietuvos Respublikos teisinės siste- 
mos dalis, taikomos tiesiogiai, o teisės normų kolizijos atveju jos turi viršenybę prieš 
Lietuvos Respublikos įstatymus ir kitus teisės aktus. Konstitucinio akto 3 ir 4 dalys 
nustato konstitucinius pagrindus dėl Lietuvos Respublikos institucijų dalyvavimo 
priimant ES teisės aktus. Šiuo Konstituciniu aktu, kaip nurodė Konstitucinis Teis- 
mas 2011 m. kovo 15 d., „konstituciškai patvirtinta Lietuvos Respublikos narystė 
Europos Sąjungoje““"“. 

Akivaizdu, kad kiekviena ES valstybė narė perleidžia Sąjungai svarbias vals- 
tybės viešosios valdžios galias, tačiau tai neleidžia teigti, jog jos dėl to praranda 
pagrindines suverenios ir nepriklausomos valstybės savybes savo teritorijos ir gy- 
ventojų atžvilgiu, o Europos Sąjunga tapo valstybių federacija. 


“2 Konstitucinio Teismo 2011 m. kovo 15 d. nutarimas. Valstybės žinios, 2011, Nr. 32-1503. 

2.1. Europos Sąjungos ir jos teisės prigimtis 


Tapdama ES nare, valstybė išlaiko svarbiausių valstybinių klausimų sprendimo 
kontrolę, užtikrinančią ir jos valstybingumą, ir jos narystės šioje sąjungoje klausi- 
mų sprendimą. Nors ES galios yra plačios, jos apibrėžtos ES funkcijomis, o pati 
Europos Sąjunga išlieka pagrįsta jai suteiktų galių principu. ES viešosios valdžios 
galių legitimumas kildinamas iš ES piliečių, kurie turi dvigubą tapatybę — Europos 
Sąjungos ir savo valstybių piliečių. Kartu išsaugomas nacionalinis tapatumas, tačiau 
šalia jo atsiranda ir bendrasis Europos tapatumas, pagrįstas vertybių bendrumu:. 

Lietuvos Respublika, tapdama ES valstybe nare, išsaugo svarbiausių valstybės, 
jos egzistencinių klausimų sprendimo monopolį““. Iš tikrųjų viešosios valdžios ga- 
lių pasidalijimas tarp ES ir valstybių narių pagrįstas ne šių galių pasisavinimu, jų 
konfliktu, o kompetencijos pasidalijimu bendriems tikslams pasiekti. Europos Są- 
jungos sutarties 5 straipsnis skelbia, kad Sąjungos kompetencijos ribų nustatymas 
grindžiamas suteikimo principu (1 d.), pagal kurį Sąjunga veikia tik neperžengdama 
ribų kompetencijos, kurią, siekiant Sutartyse nustatytų tikslų, jai šiose Sutartyse 
suteikė valstybės narės. Visa Sutartimis Sąjungai nepriskirta kompetencija priklauso 
valstybėms narėms (2 d.). Šie principai įtvirtinti ir Konstituciniame akte dėl Lietu- 
vos Respublikos narystės Europos Sąjungoje. 

Konstitucinio akto dėl Lietuvos narystės Europos Sąjungoje 1 dalis skelbia: 

„Lietuvos Respublika, būdama Europos Sąjungos valstybe nare, dalijasi ar pati- 
ki Europos Sąjungai valstybės institucijų kompetenciją sutartyse, kuriomis yra grin- 
džiama Europos Sąjunga, numatytose srityse ir tiek, kad kartu su kitomis Europos 
Sąjungos valstybėmis narėmis bendrai vykdytų narystės įsipareigojimus šiose srity- 
se, taip pat naudotųsi narystės teisėmis.“ 

Ši konstitucinė nuostata vienija svarbius Lietuvos Respublikos narystės Euro- 
pos Sąjungoje principus: Lietuvos narystė Sąjungoje pagrįsta stojimo ir kitomis ES 
sutartimis, pagal kurias Lietuvos Respublika dalijasi ar patiki Europos Sąjungai tam 
tikrą kompetenciją, ir kurios apibrėžia kompetencijos pasidalijimo ar patikėjimo 
apimtį. Pagal Konstitucinio akto 2 dalį, kompetencijos suteikimas Europos Sąjungai 
skirtas vykdyti Lietuvos narystės įsipareigojimus ir naudotis jos narystės teisėmis. 
Pagal ES sutarties 5 straipsnio 2 dalį, valstybės suteikė Sąjungai kompetenciją „sie- 
kiant Sutartyse nustatytų tikslų“. 

Sutarties dėl Europos Sąjungos veikimo 3 straipsnis apibrėžia ES išimtinės 
kompetencijos sritis, kuriose tik ES gali priimti teisiškai privalomus aktus ir sudaryti 
tarptautinius susitarimus (muitų sąjunga, bendroji prekybos politika, konkurencijos 
politika, pinigų politika euro zonoje, biologinių jūrų išteklių apsauga pagal bendrą 
žuvininkystės politiką). 4 straipsnis nustato kompetencijos sritis, kur ES ir valstybės 
narės dalijasi kompetencija, tai yra sritis, kuriose valstybės narės gali priimti priva- 
lomus aktus, jeigu ES nusprendė jų neleisti ar dar neišleido (vidaus rinka, žemės 
ūkis ir žuvininkystė, aplinkosauga, transportas, transeuropiniai tinklai, energetika, 
laisvės, saugumo ir teisingumo erdvė, ir kt.). Pagal 5 straipsnį, valstybės narės koor- 
dinuoja savo ekonominę politiką Sąjungos viduje. Sutarties 6 straipsnis numato, kad 
Sąjunga remia, koordinuoja ir papildo valstybių narių veiksmus sveikatos apsaugos, 
pramonės, kultūros, turizmo, švietimo ir kai kuriose kitose srityse. 


*6  JARUKAITIS, I. Europos Sąjunga ir Lietuvos Respublika: konstituciniai narystės pagrindai. Vilnius: 
P ąjung P y pag 
Justitia, 2011, p. 84, 252—297, 465—532. 

ES Teisingumo Teismui priklauso spręsti, ar Europos Sąjungos institucijos, pri- 
imdamos ES teisės aktą, neperžengė ES sutartyse Sąjungai suteiktos kompetencijos 
ribų“. Be abejo, tai nepanaikina Lietuvos Respublikos Konstitucinio Teismo kom- 
petencijos spręsti, ar Lietuvos teisės aktai, taip pat ir tie, kuriais įgyvendintos ES 
direktyvos, neprieštarauja Konstitucijai. Kita vertus, kilus klausimui, ar ES institu- 
cijos, priimdamos perkeltą direktyvą, neperžengė joms pagal ES sutartis suteiktos 
kompetencijos ribų, jis šį klausimą turi perduoti spręsti prejudicinės procedūros 
tvarka pagal Sutarties dėl ES veikimo 267 straipsnį“““. 

ES valstybės savo rankose išlaiko esminių tolesnės ES integracijos klausimų ir 
savo valstybingumo atributų kontrolę, kas ypač pasakytina apie naujos kompetenci- 
jos perleidimą šiai sąjungai, jos institucinės sistemos plėtrą, naujų narių priėmimą. 
Plėtojantis Europos Sąjungai, Lietuvos Respublikos Konstitucija neleidžia perleisti 
tokių galių, kurių atsisakymas reikštų Lietuvos, kaip valstybinės bendruomenės, pa- 
baigą“*". Tokio perleidimo aktų konstitucingumo kontrolė yra Konstitucinio Teismo 
prerogatyva. Kita vertus, ES reikia suvokti kaip vieną priemonių užtikrinti tęstinį 
ir veiksmingą šioje organizacijoje esančių politinių bendruomenių valstybingumą. 
Būtent tai, taip pat kompetencijos pasidalijimas viršnacionalinio pobūdžio bendra- 
darbiavimo tikslams pasiekti leidžia gerai suprasti Lietuvos Respublikos Konstitu- 
cinį aktą dėl narystės ES, išplėtus; Konstituciją. Toks suvokimas ypač svarbus, kai 
kalbama apie dvi pagrindines Konstitucinio akto nuostatas: pirma, Lietuva dalijasi ar 
patiki Europos Sąjungai valstybės institucijų kompetenciją ES sutartimis numatyto- 
se srityse ir, antra, ES teisės normos yra sudedamoji Lietuvos teisinės sistemos dalis 
ir pagal šias sutartis turi būti taikomos tiesiogiai ir turi viršenybę. 

Europos Sąjungos sutarties 50 straipsnis numato, kad bet kuri valstybė narė, 
remdamasi savo konstitucinėmis nuostatomis, gali nuspręsti išstoti iš Sąjungos, ir 
nustato išstojimo procedūrą. Ši procedūra pradedama išstojančios valstybės oficialiu 
pranešimu Europos Vadovų Tarybai apie išstojimą, vėliau vyksta derybos ir susi- 


** Pavyzdžiui, Europos Sąjungos Teisingumo Teismo 2010 m. rugsėjo 14 d. sprendimas Akzo Nobel 
Chemicals ir Akcros Chemicals prieš Komisiją byloje (C-550/07 P, dar nepaskelbtas Rinkinyje): 

„114. Vis dėlto šioje byloje Teisingumo Teismas turi nuspręsti, ar Sąjungos institucijos priimtas spren- 
dimas yra teisėtas <...> 

116. Dėl suteiktos kompetencijos principo reikia pabrėžti, kad tokios procedūros taisyklės konkuren- 
cijos srityje, kokios išdėstytos Reglamento Nr. 17 14 straipsnyje ir Reglamento Nr. 1/2003 20 straips- 
nyje, yra dalis vidaus rinkai veikti būtinų nuostatų, kurių priėmimas pagal SESV 3 straipsnio 1 dalies 
b punktą priskirtas išimtinei Sąjungos kompetencijai.“ 

“5 „267 straipsnis (EB sutarties ex 234 straipsnis) 

Europos Sąjungos Teisingumo Teismo jurisdikcijai priklauso priimti prejudicinį sprendimą dėl: 
Sutarčių išaiškinimo; 

Sąjungos institucijų, įstaigų ar organų aktų galiojimo ir išaiškinimo. 

Tokiam klausimui iškilus valstybės narės teisme, tas teismas, manydamas, kad sprendimui priimti rei- 
kia nutarimo šiuo klausimu, gali prašyti Teismą priimti dėl jo prejudicinį sprendimą. 

Tokiam klausimui iškilus nagrinėjant bylą valstybės narės teisme, kurio sprendimas pagal nacionalinę 
teisę negali būti toliau apskundžiamas teismine tvarka, tas teismas dėl jo kreipiasi į Teismą. 

Tokiam klausimui iškilus valstybės narės teisme nagrinėjant bylą, susijusią su sulaikytu asmeniu, Teis- 
mas sprendimą priima kiek galima greičiau.“ 

“6 JARUKAITIS, I. Europos Sąjunga ir Lietuvos Respublika: konstituciniai narystės pagrindai. Vilnius: 
Justitia, 2011, p. 297. 

Lietuvos Respublikos teisės sistemoje 


tariama dėl išstojimo tvarkos bei būsimų santykių su Sąjunga principų. Svarbiausi 
tokio susitarimo klausimai yra išstojusiosios valstybės dalyvavimo ES vidaus rinkoje 
sąlygos ir kiti jos ryšiai su Europos Sąjunga (teisėsaugos bendradarbiavimas, aplin- 
kosauga ir t. t.). 2016 m. birželio 23 d. Jungtinėje Karalystėje įvyko referendumas, 
kurio metu rinkėjai nusprendė, kad šalis turi išstoti iš ES. 


2.2. Europos Sąjungos teisės normų tiesioginis veikimas ir taikymas 
Lietuvos Respublikos teisės sistemoje 


Konstitucinio akto „Dėl Lietuvos Respublikos narystės Europos Sąjungoje“ 2 dalyje 
įtvirtinta: „2. Europos Sąjungos teisės normos yra sudedamoji Lietuvos Respublikos 
teisinės sistemos dalis. Jeigu tai kyla iš sutarčių, kuriomis grindžiama Europos Są- 
junga, Europos Sąjungos teisės normos taikomos tiesiogiai, o teisės normų kolizijos 
atveju jos turi viršenybę prieš Lietuvos Respublikos įstatymus ir kitus teisės aktus.“ 

Lietuvos Respublikos teismų įstatymo 33 straipsnio 3 dalis nustato, kad „teis- 
mai, nagrinėdami bylas, taiko Europos Sąjungos teisės normas ir vadovaujasi Eu- 
ropos Sąjungos teisminių institucijų sprendimais, taip pat jų prejudiciniais sprendi- 
mais Europos Sąjungos teisės aktų aiškinimo ir galiojimo klausimais“. 

Europos Sąjungos teisės šaltiniai turi savo hierarchiją ir taikymo ypatumus. ES 
teisės šaltiniai yra steigiamosios sutartys, bendrieji teisės principai, ES tarptautiniai 
susitarimai su trečiosiomis valstybėmis ir ES institucijų priimami teisės aktai. 

Steigimo sutartys, jas pildančios ir keičiančios sutartys, taip pat bendrieji teisės 
principai priskiriami prie pirminės teisės“"", ES institucijų priimti teisės aktai — prie 
antrinės (išvestinės teisės). ES teisės šaltinių hierarchijos viršūnėje yra steigiamosios 
sutartys ir bendrieji teisės principai. 

Pagal ES sutarties 6 straipsnį, ES pagrindinių teisių chartija turi tokią pat tei- 
sinę galią kaip ir Sutartys. Europos Teisingumo Teismas 1974 m. gegužės 14 d. 
sprendime Nold KG prieš Komisiją byloje (4/73, Rink. 1974, p. 491) patvirtino, 
kad pagrindinės teisės sudaro neatskiriamą dalį bendrųjų teisės principų, kuriuos 
užtikrindamas jis „vadovaujasi bendromis valstybių narių konstitucinėmis tradici- 
jomis ir todėl negali leisti priemonių, nesuderinamų su pagrindinėmis teisėmis, 
kurias pripažįsta ir saugo tų valstybių konstitucijos“. ES teisės aktų hierarchijoje 
pirminė teisė yra viršesnė už ES susitarimus su trečiosiomis valstybėmis, kurie savo 
ruožtu turi viršenybę institucijų priimamiems aktams. Europos Teisingumo Teismas 
1996 m. rugsėjo 10 d. sprendime Komisija prieš Vokietiją byloje (C-61/94, Rink., 
p. I-3889, 52 punktas) taip apibrėžė šią hierarchiją: „Tokiu būdu, kai reikia aiškinti 
išvestinės Bendrijos teisės normos tekstą, jis turi būti aiškinamas, kiek tai įmano- 
ma, tokia prasme, kuri atitinka Sutarties nuostatas. Vykdymo reglamentas taip pat, 
jei įmanoma, turi būti aiškinamas kaip atitinkantis bazinio reglamento nuostatas 
(žr. 1993 m. birželio 24 d. sprendimą Dr. Tretter, C-90/92, Rink. p. I-3569, 
11 punktas). Lygiai taip pat, kiek tai įmanoma, aiškinant išvestinės Bendrijos teisės 
tekstus, reikia vadovautis tuo, kad jiems viršenybę turi tarptautiniai susitarimai.“ 


** ES sutarties 51 straipsnis nustato, kad prie Sutarčių pridedami protokolai ir priedai sudaro ne- 
atskiriamą Sutarčių dalį. Sutartimis taip pat yra ir stojimo į ES sutartys, kuriomis Sutarčių nuostatos 


papildomos ir keičiamos naujų narių priėmimo ir narystės tikslais. 

Europos Sąjungos Teisingumo Teismo ir nacionalinių teismų praktikoje pripa- 
žinta, kad ES pirminės teisės ir ES tarptautinių susitarimų su trečiosiomis valstybė- 
mis“““, taip pat ES reglamentų ir sprendimų normos tiesiogiai veikia ir yra taikomos 
valstybių narių vidaus teisėje, jei jos aiškiai nustato teisės subjektų teises ir pareigas. 
Tiesioginis veikimas priklauso nuo tokios normos pobūdžio — ar ji yra pakankamai 
aiški, nedviprasmiška ir besąlygiška. Tokios, pavyzdžiui, yra Sutarties dėl ES veiki- 
mo 101 ir 102 straipsnių normos, draudžiančios įmonių antikonkurencinius susita- 
rimus (kartelius) ir įmonių piktnaudžiavimą dominuojančia padėtimi. 

Ne visų ES antrinės teisės aktų normos, net tada, kai jos pakankamai aiškios 
ir nedviprasmiškos, gali tiesiogiai veikti ir būti taikomos nacionalinėje teisėje. Šiuo 
atveju reikėtų vadovautis Sutarties dėl ES veikimo 288 straipsnio nuostatomis: 

„Vykdydamos Sąjungos kompetenciją, institucijos priima reglamentus, direk- 
tyvas, sprendimus, rekomendacijas ir nuomones. 

Reglamentas yra taikomas visuotinai. Jis privalomas visas ir tiesiogiai taikomas 
visose valstybėse narėse. 

Direktyva yra privaloma kiekvienai valstybei narei, kuriai ji skirta, rezultato, 
kurį reikia pasiekti, atžvilgiu, bet nacionalinės valdžios institucijos pasirenka jos 
įgyvendinimo formą ir būdus. 

Sprendimas yra privalomas visas. Sprendimas, kuriame nurodomi jo adresatai, 
yra privalomas tik tiems adresatams. 

Rekomendacijos ir nuomonės neturi privalomosios galios.“ 

Akivaizdu, jog reglamentų ir sprendimų normos, jei jos pakankamai aiškios ir 
nenumato, kad joms taikyti reikia priimti įsyvendinimo aktus, veikia ir yra taikomos 
tiesiogiai. Kita vertus, direktyva yra teisės aktas, pagal savo pobūdį reikalaujantis, 
kad valstybės narės priimtų nacionalinės teisės aktus, į kuriuos perkeltų direktyvos 
normas. Direktyvose nustatomas terminas direktyvoms įgyvendinti valstybių narių 
vidaus teisėje““". Pagal bendrąją taisyklę, direktyvos negali būti tiesiogiai taikomos 
nacionalinėje teisėje. Kita vertus, individas negali prarasti savo teisių dėl to, kad 
valstybė laiku neįvykdė savo pareigos perkelti direktyvos normas į nacionalinę teisę. 
Tam, kad teisės subjektai galėtų realiai pasinaudoti teisėmis, kurias jiems suteikia ES 
teisė, reikia, kad jie galėtų remtis ES teisės normomis nacionaliniuose teismuose. 
Fiziniai ir juridiniai asmenys gali kelti teismuose ieškininius reikalavimus valsty- 
bei tais atvejais, kai valstybė laiku neįgyvendino direktyvos. Ir priešingai, valstybė, 
neįgyvendinusi direktyvos, negali reikalauti, kad individas vykdytų savo pareigas, 
kurios jam būtų nustatytos, jei direktyva būtų jau įgyvendinta“"“. 


** ES tarptautinių susitarimų normos Lietuvos teisės sistemoje turi ne tarptautinių sutarčių, o ES 
teisės normų statusą. 


** Sutarties dėl ES veikimo 297 straipsnio 2 dalis nustato, kad „reglamentai ir visoms valstybėms na- 
rėms skirtos direktyvos bei sprendimai, kai juose nenurodyta, kam jie skirti, skelbiami Europos Sąjungos 
oficialiajame leidinyje. Jie įsigalioja juose nurodytą dieną arba, jei ji nenurodoma, dvidešimtą dieną nuo 
jų paskelbimo“: 

“V Lietuvos Aukščiausiasis Teismas 2011 m. balandžio 5 d. nutartyje civilinėje byloje Nr. 3K-3- 
155/2011 nurodė: „Tiesioginio direktyvų veikimo (taigi ir taikymo) galimybė Teisingumo Teismo 
precedentuose pripažįstama esant tokioms sąlygoms: 1) praleistas direktyvos įgyvendinimo terminas, 
nurodytas direktyvoje; 2) valstybė nėra įgyvendinusi ar netinkamai įgyvendinusi direktyvos nuostatas; 

Europos Sąjunga negali direktyva tiesiogiai nustatyti pareigų privatiems asme- 
nims. Kita vertus, privatūs asmenys, vadovaudamiesi direktyvos nuostatomis, negali 
kelti ieškininių reikalavimų kitiems privatiems asmenims. Teisminėje praktikoje ir 
doktrinoje ryšium su tuo pabrėžiama, kad direktyva neveikia „horizontaliai“, tai yra 
tarp individų. Ji gali veikti tik „vertikaliai“, tai yra santykiuose tarp individo ir valsty- 
bės. Kita vertus, ES sutarčių, ES susitarimų su trečiosiomis valstybėmis, reglamentų 
ir sprendimų normos gali veikti bei būti taikomos ir „vertikaliai“, ir „horizontaliai“. 

ES Teisingumo Teismo (Teisingumo Teismo, Bendrojo Teismo, Tarnautojų 
Teismo) sprendimai yra privalomi. 

Europos Sąjungos Teisingumo Teismo jurisprudencija taip pat yra svarbi ne tik 
Europos Sąjungos, bet ir Lietuvos Respublikos teisei aiškinti bei taikyti. Konstitu- 
cinis Teismas 2009 m. kovo 27 d. nutarime nurodė jau nusistovėjusią konstitucinę 
doktriną: „Konstitucinis Teismas ne kartą yra pabrėžęs, kad Europos Bendrijų Tei- 
singumo Teismo <...> jurisprudencija, kaip teisės aiškinimo šaltinis, yra svarbi ir Lie- 
tuvos teisės aiškinimui bei taikymui (Konstitucinio Teismo 2006 m. gruodžio 21 d, 
2007 m. gegužės 15 d., 2008 m. gruodžio 4 d. nutarimai).“*"! Lietuvos Respublikos, 
kaip ir kitų ES valstybių narių teismai gali ar net privalo (jei jų sprendimai neskun- 
džiami) kreiptis pagal Sutarties dėl ES veikimo 267 straipsnį į ES Teisingumo Teismą 
prašydami jo prejudicinio sprendimo dėl ES sutarčių aiškinimo arba dėl Sąjungos 
institucijų, įstaigų ar organų aktų galiojimo ir išaiškinimo. Lietuvos Respublikos teis- 
mai, taikydami ES teisės normas, taip pat gali šias normas aiškinti savo sprendimuose. 
ES Teisingumo Teismo praktikoje suformuotos pagrindinės ES teisės normų aiški- 
nimo taisyklės: nacionalinės teisės normos turi būti aiškinamos kiek įmanoma taip, 
kad jų turinys atitiktų ES teisę; jei galimas daugiau nei vienas aiškinimo variantas, 
aiškinimas kiek įmanoma labiau turi atitikti ES sutarčių nuostatas ir bendrus ES 
teisės principus; ES išvestinės teisės normos turėtų būti aiškinamos atsižvelgiant į 
jų nuostatų kontekstą ir tikslą, kuriuo buvo siekiama šiuo teisiniu reguliavimu; ir kt. 

Lietuvos Respublikos Konstitucinis Teismas 2007 m. gegužės 8 d. sprendime 
dėl kreipimosi į EB Teisingumo Teismą priimti prejudicinį sprendimą nurodė, kad jo 
sprendžiamoje byloje ginčijamo Elektros energetikos įstatymo (2004 m. liepos 1 d. 
redakcija), kuris „išleistas įgyvendinant, inter alia, Direktyvą 2003/54/EB, nuostatą 
būtina aiškinti šioje direktyvoje nustatyto teisinio reguliavimo kontekste““"". 


3) taikytina direktyvos nuostata yra aiški ir turi visus teisės normos požymius bei yra besąlyginė. 
Šiuo atveju nė viena iš nurodytų sąlygų nebuvo patenkinta: konkurso ir ginčijamos sutarties sudary- 
mo metu Direktyvos Nr. 2007/66 įgyvendinimo terminas dar nebuvo suėjęs, Direktyvos Nr. 2007/66 
2 d straipsnio nuostatos nėra besąlyginės. Be to, tiesioginiu direktyvų veikimu ginčo santykiuose gali 
remtis tik subjektas, esantis vertikaliame santykyje prieš valstybę (Teisingumo Teismo byla 152/84 
M. H. Marshall v Southampton and South-West Hampshire Area Health Authority), bet ne atvirkščiai, 
t. y. šiuo atveju ieškovas, bet ne atsakovė, kuri pagal Teisingumo Teismo praktiką patenka į valstybės sąvo- 
ką.“ Prieiga per internetą: <http://liteko.teismai.lt/viesasprendimupaieska/ detalipaieska.aspx "detali =2>. 


“! Konstitucinio Teismo 2009 m. kovo 27 d. nutarimas. Valstybės žinios, 2009, Nr. 36-1390. 


Ž 


2 


Konstitucinio Teismo 2007 m. gegužės 8 d. sprendimas. Prieiga per internetą: <http://www.lrkt.lt/ 
It/teismo-aktai/paieska/ 135/ta549/content>. 

Lietuvos Aukščiausiasis Teismas 2011 m. balandžio 5 d. nutartyje civilinėje by- 
loje Nr. 3K-3-155/2011 spręsdamas klausimą dėl 2007 m. gruodžio 11 d. direkty- 
vos 2007/66/EB*“ taikymo (priešlaikinis netiesioginis direktyvų veikimas), nurodė: 

„Neįgyvendinta Europos Sąjungos direktyva privatiems subjektams gali (esant 
direktyvų tiesioginio veikimo prielaidoms ir sąlygoms bei nesant kitų ribojimų) 
sukelti padarinių tik pasibaigus jos perkėlimo į nacionalinę teisės sistemą terminui. 
1 

Akivaizdu, kad valstybių narių teismai nuo direktyvų įsigaliojimo momento 
iki jų privalomo įgyvendinimo dienos negali imtis veiksmų (t. y. priimti procesinių 
sprendimų, kuriuose būtų aiškinama ir taikoma nacionalinė teisė, neatsižvelgiant į 
jos pobūdį ir priėmimo laiką), kurie labai pakenktų direktyva siekiamam rezulta- 
tui, juolab kad lojalaus bendradarbiavimo pareigą pagal savo kompetenciją vykdo 
visos valstybių narių institucijos, inter alia, teismai (žr. Teisingumo Teismo 1990 m. 
lapkričio 13 d. Sprendimas Marleasing, C-106/89, Rink. p. I-4135). Tokią nacio- 
nalinių teismų pareigą savo vėlesnėje jurisprudencijoje tiesiogiai patvirtino ir Tei- 
singumo Teismas (2006 m. liepos 4 d. sprendimas Adeneler ir kt., C-212/04, Rink. 
p. 1-6057).“ 

Šioje nutartyje Aukščiausiasis Teismas vadovavosi ES sutarties 4 straipsnyje 
įtvirtintu valstybių narių ir ES lojalaus bendradarbiavimo principu: „Europos Są- 
jungos sutarties 4 straipsnio 3 dalies nuostatose (2, 3 pastraipos) įtvirtintas šioje 
nutartyje jau nurodytas valstybių narių ir Europos Sąjungos institucijų lojalaus ben- 
dradarbiavimo principas, kuris reiškia valstybių narių įsipareigojimą, vykdant iš Su- 
tarties ar Sąjungos institucijų aktų atsirandančias pareigas, imtis bet kurių reikiamų 
bendrų ar specialių priemonių, padėti Sąjungai įgyvendinti jos užduotis ir nesiimti 
jokių priemonių, kurios gali trukdyti siekti Sąjungos tikslų.“*"“ 


2.3. Europos Sąjungos teisės normų viršenybė 
Lietuvos Respublikos teisės sistemoje 


ES teisė taptų neveiksminga, jeigu jos būtų galima nesilaikyti dėl valstybės narės 
vidaus teisės normų reikalavimų. Minėtajame sprendime Costa prieš E.N.E.L byloje 
Teisingumo Teismas pabrėžė, kad „Bendrijos teisės veikimas negali būti skirtin- 
gas atskirose valstybėse dėl vėliau priimtų įstatymų vykdymo“: Pagal ES sutarties 
4 straipsnio reikalavimus, valstybės narės privalo imtis bet kurių reikiamų bendrų ar 
specialių priemonių, kad užtikrintų savo narystės įsipareigojimus, ir nesiimti jokių 
priemonių, kurios prieštarautų šiems įsipareigojimams. Todėl negali būti priimami 
teisės ar administraciniai aktai, prieštaraujantys ES teisei, o prieštaraujantys turėtų 
būti panaikinti. Šis valstybių narių ir Europos Sąjungos institucijų lojalaus bendra- 
darbiavimo principas taip pat reikalauja netaikyti vidaus teisės aktų, prieštaraujančių 
ES teisei — teisės normų kolizijos situacijoje ES teisės norma turi viršenybę prieš jai 
prieštaraujančią nacionalinės teisės normą. 


** Europos Parlamento ir Tarybos 2007 m. gruodžio 11 d. direktyva 2007/66/EB, iš dalies keičianti 
Tarybos direktyvas 89/665/EEB ir 92/13/EEB dėl viešųjų sutarčių suteikimo peržiūros procedūrų 
veiksmingumo didinimo. 


** Prieiga per internetą: <http://liteko.teismai.lt/viesasprendimupaieska/ detalipaieska. aspx?detali=2>. 

Konstitucinis Teismas 2007 m. gegužės 8 d. sprendime dėl kreipimosi į EB 
Teisingumo Teismą priimti prejudicinį sprendimą nurodė: „Lietuvos Respublikos 
Konstitucinio akto „Dėl Lietuvos Respublikos narystės Europos Sąjungoje“ (kuris 
yra Konstitucijos sudedamoji dalis) 2 dalyje nustatyta, kad Europos Sąjungos teisės 
normos yra sudedamoji Lietuvos Respublikos teisinės sistemos dalis ir kad jeigu tai 
kyla iš sutarčių, kuriomis grindžiama Europos Sąjunga, Europos Sąjungos teisės 
normos taikomos tiesiogiai, o teisės normų kolizijos atveju jos turi viršenybę prieš 
Lietuvos Respublikos įstatymus ir kitus teisės aktus. 

Konstitucinis Teismas yra išaiškinęs, kad šiose nuostatose yra expressis verbis 
nustatyta kolizijos taisyklė, įtvirtinanti Europos Sąjungos teisės aktų taikymo pir- 
menybę tais atvejais, kai Europos Sąjungos teisės nuostatos, kylančios iš sutarčių, 
kuriomis grindžiama Europos Sąjunga, konkuruoja su teisiniu reguliavimu, nu- 
statytu Lietuvos nacionaliniuose teisės aktuose (nesvarbu, kokia jų teisinė galia), 
išskyrus pačią Konstituciją.“ 

Konstitucinis Teismas, taikydamas Konstitucinio akto dėl Lietuvos Respublikos 
narystės ES 2 dalį, 2010 m. vasario 3 d. nutarime nurodė: „Kaip minėta, priva- 
lomojo transporto priemonių valdytojų civilinės atsakomybės draudimo santykius 
reguliuoja ir atitinkami Europos Sąjungos teisės aktai. Nagrinėjamos konstitucinės 
justicijos bylos kontekste pabrėžtina, kad įstatymų leidėjas, reguliuodamas priva- 
lomojo transporto priemonių valdytojų civilinės atsakomybės draudimo santykius, 
turi paisyti ir reikalavimų, kylančių iš Europos Sąjungos teisės aktų. Lietuvos Res- 
publikos įstatymai, reguliuojantys minėtus santykius, negali konkuruoti su Europos 
Sąjungos teisės aktais.“*"? 

Teisingumo Teismas 1970 m. gruodžio 17 d. sprendime Internationale Han- 
delsgesellschaft byloje (11/70, Rink. p. 1125) nurodė, kad EB teisės aktai turi atskirą 
sutartinį šaltinį — sutartis — ir todėl ES teisės aktų galiojimas gali būti vertinamas tik 
vadovaujantis Bendrijos teise. Nacionaliniai teismai negali priešpriešinti Bendrijos 
teisei nacionalinės teisės normų. Todėl teiginiai, jog Bendrijos teisės aktas kėsinasi 
į pagrindines teises, kaip jos suformuluotos valstybės narės Konstitucijoje, arba į 
nacionalinę konstitucinę struktūrą, negali paliesti Bendrijos teisės galiojimo ar jos 
veikimo šios valstybės teritorijoje. 

Teisingumo Teismas 2009 m. lapkričio 19 d. sprendime Filipiak (C-314/08, 
Rink. p. I-11049, 85 punktas) išaiškino, kad ES teisei prieštarauja Lenkijos teisės 
normos, neleidžiančios mažinti pajamų mokesčio dėl to, kad socialinio draudimo 
įmokos buvo sumokėtos ne Lenkijoje, o kitoje valstybėje narėje. Teismas nuro- 
dė, kad tokiomis aplinkybėmis Bendrijos teisės viršenybės principas įpareigoja na- 
cionalinį teismą taikyti Bendrijos teisę ir netaikyti jai prieštaraujančių nacionalinės 
teisės nuostatų, nepaisant nacionalinio Konstitucinio Teismo sprendimo, kuriame 
nuspręsta nukelti datą, nuo kurios šios Konstitucijai prieštaraujančiomis pripažintos 
nuostatos neteks privalomosios galios. 


“* Konstitucinio Teismo 2006 m. kovo 14 d. nutarimas. Valstybės žinios, 2006, Nr. 30-1050; 2006 m. 
gruodžio 21 d. nutarimas. Valstybės žinios, 2006, Nr. 141-5430. 


*““ Konstitucinio Teismo 2010 m. vasario 3 d. nutarimas. Valstybės žinios, 2010, Nr. 16-758. 

Kaip suderinti ES teisės viršenybės principo taikymą su Konstitucinio Teismo 
suformuluota išlyga dėl Konstitucijos viršenybės, kai „Europos Sąjungos teisės nuos- 
tatos, kylančios iš sutarčių, kuriomis grindžiama Europos Sąjunga, konkuruoja su 
teisiniu reguliavimu, nustatytu Lietuvos nacionaliniuose teisės aktuose (nesvarbu, 
kokia jų teisinė galia), išskyrus pačią Konstituciją“ (2006 m. kovo 14 d., 2006 m. 
gruodžio 21 d., 2008 m. gruodžio 4 d. nutarimai, 2007 m. gegužės 8 d. sprendimas)? 

Visų pirma reikėtų pabrėžti, kad Konstitucijos 7 straipsnio nuostata, jog „ne- 
galioja joks įstatymas ar kitas aktas, priešingas Konstitucijai“ negali padaryti ne- 
galiojančiais ES teisės aktų. Konstitucinis Teismas 1995 m. sausio 24 d. išvadoje 
nurodė, kad ši nuostata negali padaryti negaliojančia tarptautinės sutarties, prieš- 
taraujančios Konstitucijai. Tokia prieštara gali kelti problemų įgyvendinant sutartį 
Lietuvos Respublikos vidaus teisėje“". Analogiškos taisyklės turėtų būti laikomasi 
ir taikant ES teisės normas. Akivaizdu, kad jos turėtų būti taikomos vienodai viso- 
se valstybėse narėse. Be to, dar reikėtų vadovautis minėtosiomis ES teisės normų 
aiškinimo taisyklėmis: konstitucinės ir kitos nacionalinės teisės normos turi būti 
aiškinamos kiek įmanoma taip, kad jų turinys atitiktų ES teisę; jei galimas daugiau 
nei vienas aiškinimo variantas, aiškinimas kiek įmanoma turi labiausiai atitikti ES 
sutarčių nuostatas ir bendruosius ES teisės principus. Lietuvos Respublikos teismai, 
vadovaudamiesi valstybių narių ir Europos Sąjungos institucijų lojalaus bendradar- 
biavimo principu, įtvirtintu ES sutarties 4 straipsnyje, be to, pagal Sutarties dėl 
ES veikimo 267 straipsnį, esant tokiai situacijai turėtų pasinaudoti kreipimosi į ES 
Teisingumo Teismą dėl jo prejudicinio sprendimo procedūra. Tokios konstituci- 
nės kolizijos atveju dar reikėtų vadovautis minėtąja taisykle, kad Europos Sąjungos 
kompetencijos ribų nustatymas grindžiamas suteikimo principu, kad Sąjunga vei- 
kia neperžengdama ribų kompetencijos, kurią, siekiant Sutartyse nustatytų tiks- 
lų, jai šiose Sutartyse suteikė valstybės narės. Visa ES sutartimis Europos Sąjungai 
nepriskirta kompetencija priklauso valstybėms narėms. Reikėtų pabrėžti, kad dėl 
Lietuvos konstitucinės teisės ir ES teisės materialinių normų prieštaravimo, tokio 
tiesioginio prieštaravimo galimybė yra labiau hipotetinė nei reali, nes abiejų teisės 
sistemų pamatinės normos pagrįstos tais pačiais demokratiniais principais. 

Kita vertus, negalima atmesti galimybės, kad gali susiklostyti situacija, kai ES 
teisės normos prieštaraus Konstitucijai. Nors formalia teisine prasme galima atskirti 
Europos Sąjungos kompetenciją nuo išimtinės valstybių narių kompetencijos, gali 
atsitikti, kad, pavyzdžiui, bus priimtas ES teisės aktas, kuriuo tokios kompetencijos 
ribos būtų peržengtos ir kartu būtų pažeista valstybės narės konstitucinė kompeten- 
cija. Pagal ES Teisingumo Teismo jurisprudenciją, ES teisės akto teisėtumo klausi- 
mas priklauso išimtinei ES Teisingumo Teismo kompetencijai. Dabar šis principas 
įtvirtintas Sutarties dėl ES veikimo 263 straipsnio 1 dalyje“"*. ES Teisingumo Teis- 
mas spręstų bylą pagal valstybės narės ieškinį ar pagal nacionalinio teismo, taip pat ir 
konstitucinio, prejudicinį paklausimą, ar ES antrinės teisės aktas neprieštarauja ES 


*“" Konstitucinio Teismo 1995 m. sausio 24 d. išvada. Valstybės žinios, 1995, Nr. 9-199. 

"š Europos Sąjungos Teisingumo Teismas prižiūri įstatymo galią turinčių teisės aktų, Tarybos, Komi- 
sijos ir Europos centrinio banko priimtų teisės aktų, išskyrus rekomendacijas ir nuomones, ir Europos 
Parlamento bei Europos Vadovų Tarybos aktų, galinčių turėti teisinių padarinių trečiosioms šalims, 
teisėtumą. Jis taip pat prižiūri Sąjungos įstaigų ar organų aktų, galinčių turėti teisinių padarinių tre- 
čiosioms šalims, teisėtumą. 


208 


2.3. Europos Sąjungos teisės normų viršenybė Lietuvos Respublikos teisės sistemoje 


kompetencijos riboms, apibrėžtoms ES sutartyse. Teisingumo Teismas, be abejo, 
taip pat vadovausis ES sutarties 4 straipsnio 2 dalies principine nuostata, pagal kurią 
Sąjunga gerbia valstybių narių pagrindines politines bei konstitucines struktūras, 
esmines valstybines funkcijas, įskaitant valstybės teritorinio vientisumo, viešosios 
tvarkos bei nacionalinio saugumo užtikrinimą. 

ES valstybių narių konstituciniai teismai, spręsdami bylas dėl ES sutarčių ratifi- 
kavimo, dėl įstatymų, kuriais įgyvendinami ES norminiai aktai, konstitucingumo ir 
pan., jau ne kartą susidūrė su ES teisės ir Konstitucijos kolizijos sprendimo problema. 

Pavyzdžiui, Vokietijos Federalinis Konstitucinis Teismas savo 2011 m. rugsėjo 
7 d. sprendime nustatė, kad Įstatymas dėl ES Pinigų sąjungos finansinio stabilizavi- 
mo, leidžiantis finansinę pagalbą Graikijai, ir Įstatymas dėl garantijų suteikimo euro 
stabilizavimo mechanizmui neprieštarauja Pagrindiniam Įstatymui. Bundestagas, 
priimdamas šiuos įstatymus, neatsisakė savo konstitucinės teisės priimti biudžetą 
ir kontroliuoti, kaip Vyriausybė jį įgyvendina. Kiekvienai šių įstatymų numatytai 
priemonei taikyti bus reikalingas išankstinis Bundestago Biudžeto komiteto sutiki- 
mas. Konstitucinis Teismas taip pat vadovavosi ES sutarčių ir Pagrindinio įstatymo 
įtvirtinamų vertybių bendrumu. Griežtas ES sutarčių laikymasis garantuos, kad ES 
institucijų veiksmai bus teisėti. 

Vokietijoje ES pinigų sąjungos sąvoka kaip stabilumo reikalaujančios bendrijos 
pagal Mastrichto sutartį yra Vokietijos įstatymo, patvirtinančio šią sutartį, pagrindas 
ir objektas“"“. 

Jei ES valstybės narės Konstituciniame Teisme kyla klausimas dėl ES teisės akto 
konstitucingumo, Konstitucinis Teismas visų pirma turi kreiptis į ES Teisingumo 
Teismą prašydamas šio Teismo prejudicinio sprendimo dėl ES teisės akto teisėtumo. 
Vėliau Konstitucinis Teismas turėtų vadovautis ES Teisingumo Teismo prejudiciniu 
sprendimu. Šias taisykles patvirtina ir ES valstybių narių konstitucinių teismų prak- 
tika, kurioje taip pat pripažinta, kad šio pobūdžio bylose nacionalinių konstitucinių 
teismų kompetencija yra subsidiarinė (papildoma)“". Bet kokiu atveju tokios koli- 
zijos turėtų būti sprendžiamos ne dviejų autonominių teisės sistemų — nacionalinės 
teisės ir ES teisės — konflikto būdu, o bendradarbiaujant nacionaliniams konstitu- 
ciniams teismams ir ES Teisingumo Teismui. Konstitucinės ir ES teisės kolizijos 
sprendimas formalaus konflikto būdu būtų nesuderinamas su ES valstybės narės 
įsipareigojimais ir valstybės narės bei Europos Sąjungos lojalaus bendradarbiavimo 
principu pagal ES sutarties 4 straipsnį. Be to, reikia turėti omenyje, kad kai ES vals- 
tybė narė nevykdo savo įsipareigojimų pagal ES teisę, Europos Komisija gali jai kelti 
bylą dėl pažeidimo ES Teisingumo Teisme (SESV 258—260 str.)*!. 


*“* BVerfG, 2 BvR 987/10 vom 7.9.2011, Absatz-Nr. (1-142). Prieiga per internetą: <http://www. 
bverfg.de/ent-scheidungen/1s20110907. 2bvr098710.html>. 


* Pavyzdžiui, Vokietijos Federalinio Konstitucinio Teismo 2010 m. liepos 6 d. sprendimas Honeywell 
byloje. Prieiga per internetą: <www.bverfg.de/entscheidungen/rs20100706 2bvr266106.html>; Lenkijos 
Respublikos Konstitucinio Teismo 2011 m. lapkričio 16 d. sprendimas dėl ES Tarybos reglamento 
(EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo 
ir vykdymo taikymo konstitucingumo. Sygn. akt SK 45/09, p 2.7. Prieiga per internetą: <http://www. 
trybunal.gov.pl/ OTK/otk.htm>. 


*! ES valstybėms narėms už jų pareigų pagal ES teisę nevykdymą ES Teisingumo Teismas gali skirti 
vienkartines ar periodinės baudas (SESV 260 str.). 

Teisingumo Teismas dar 1978 m. kovo 9 d. sprendime Simmenthal (106/77, 
Rink. 1978 p. 629, 24 punktas) byloje nurodė, kad nacionalinis teismas, įgaliotas 
neperžengiant savo jurisdikcijos ribų taikyti Bendrijos teisės nuostatas, turi pareigą 
užtikrinti visapusišką šių nuostatų veikimą, ir prireikus savo iniciatyva privalo atsi- 
sakyti taikyti bet kokią prieštaraujančią nacionalinės teisės akto nuostatą, net jei ši 
priimta vėliau; ir toks teismas neprivalo prašyti arba laukti, kol tokia nuostata iš pra- 
džių bus panaikinta teisės aktų leidybos arba kitomis konstitucinėmis priemonėmis. 
Vėlesnė Teismo jurisprudencija daug kartų patvirtino šiuos principus. 

Apibendrinant konstitucinių normų kolizijos su ES teisės normomis sprendi- 
mo problemą reikėtų pabrėžti, kad ši kolizija turėtų būti sprendžiama derinant šias 
normas jos taikymo metu ir Lietuvos Respublikos institucijų bendradarbiavimo su 
Europos Sąjungos institucijomis būdu. 


2.4. Lietuvos Respublikos Seimo dalyvavimas priimant 
Europos Sąjungos teisės aktus 


Europos Sąjungos teisėkūros institucijose valstybėms narėms atstovauja jų vyriau- 
sybės. ES Taryba, sudaryta iš valstybių ES narių vyriausybių atstovų, veikia tarpvy- 
riausybiniu metodu. Europos Parlamentą sudaro Sąjungos piliečių atstovai. Europos 
Vadovų Tarybą sudaro valstybių narių arba jų vyriausybių vadovai ir jos pirmininkas 
bei Komisijos pirmininkas. Tokia piliečių ir vyriausybių atstovavimo sistema įtvir- 
tinta ES sutarties 10 straipsnio 2 dalyje: 

„Piliečiai Sąjungos lygiu yra tiesiogiai atstovaujami Europos Parlamente. 

Valstybėms narėms Europos Vadovų Taryboje atstovauja jų valstybių ar vyriau- 
sybių vadovai, o Taryboje atstovauja jų vyriausybės, pačios būdamos demokratiškai 
atskaitingos savo nacionaliniams parlamentams ar savo piliečiams.“ 

Tam, kad būtų išvengta vadinamojo demokratijos deficito, kai nacionaliniai 
parlamentai nedalyvavo priimant privalomus ES aktus, Lisabonos sutartis modifi- 
kavo galiojusį ES teisėkūros mechanizmą. ES sutartys suteikė nacionaliniams parla- 
mentams gana plačias galimybes dalyvauti priimant ES teisės aktus. Lietuvos Res- 
publikos konstitucinėje teisėje atitinkamas normas įtvirtino Konstitucinis aktas dėl 
Lietuvos Respublikos narystės Europos Sąjungoje (3 ir 4 dalys). 

Pagal ES sutarties 5 ir 12 straipsnius, nacionaliniai parlamentai užtikrina, kad 
būtų laikomasi subsidiarumo principo. ES sutarties 5 straipsnio 3 dalis numato, 
kad „pagal subsidiarumo principą tose srityse, kurios nepriklauso Sąjungos išim- 
tinei kompetencijai, ji ima veikti tik tada ir tik tokiu mastu, kai valstybės narės 
numatomo veiksmo tikslų negali deramai pasiekti centriniu, regionų ir vietos lygiu, 
o Sąjungos lygiu dėl numatomo veiksmo masto arba poveikio juos pasiekti būtų 
geriau“. Pagal 12 straipsnį, nacionaliniai parlamentai iš Sąjungos institucijų gauna 
informaciją ir pagal Protokolą dėl nacionalinių parlamentų funkcijos Europos Są- 
jungoje jiems persiunčiamus Sąjungos įstatymo galią turinčių aktų projektus. Jie 
dalyvauja ES sutarčių peržiūros procedūrose, gauna pranešimus apie paraiškas įstoti 
į Sąjungą, bendradarbiauja su ES institucijomis kitomis formomis, numatytomis ES 
12 straipsnyje. Tokiam bendradarbiavimui taip pat skirti Protokolas dėl nacionalinių 
parlamentų vaidmens Europos Sąjungoje ir Protokolas dėl subsidiarumo ir propor- 
cingumo principų taikymo. 

2.4. Lietuvos Respublikos Seimo dalyvavimas priimant Europos Sąjungos teisės aktus 


ES sutartyse ir jos protokoluose numatyto nacionalinių parlamentų dalyvavimo 
sistemą sudaro šie elementai: 

1. Tiesioginis informavimas. Komisija tiesiogiai informuoja nacionalinius par- 

lamentus apie siūlymus priimti ES teisėkūros aktus ir apie paraiškas priimti 
į Sąjungą. 

2. Subsidiarumo kontrolė. Pagal Protokolą, dėl subsidiarumo ir proporcingu- 
mo principų taikymo nacionaliniai parlamentai tame protokole nustatyta 
tvarka užtikrina, kad būtų laikomasi subsidiarumo principo. Tose teisėkūros 
srityse, kur kompetencija priklauso ir valstybės narėms, ir Sąjungai, ES aktai 
gali būti priimami tik tada, kai siekiama Sąjungos plėtros. 

Preventyvi kontrolė — nacionaliniai parlamentai turi 8 savaites, kad pateiktų 
Komisijai prieštaravimus dėl subsidiarumo principo nesilaikymo. Kai tokius prieš- 
taravimus pareiškia keli parlamentai, kiekvienas iš jų turi du balsus sprendžiant to- 
kio pasiūlymo likimą (2011 m. iš viso 54 balsai, po du nuo kiekvieno nacionalinio 
parlamento). Jei tokiu būdu prieš pasiūlymą susidaro dauguma, Komisija gali keisti 
projektą arba jį toliau teikti, tai motyvuodama. Pastaruoju atveju galutinai sprendžia 
ES teisėkūros institucijos (Europos Parlamentas ir Taryba). Tokį projektą Tarybą 
gali atmesti paprasta savo balsų dauguma. Manoma, kad 8 savaičių terminas, turint 
omenyje projektų apimtį ir sudėtingumą, gali būti nepakankamas, todėl suteikta 
paskesnės (a posteriori) kontrolės galimybė. 

Kontrolė a posteriori — daugelyje ES teisėkūros sričių nacionaliniai parlamen- 
tai per du mėnesius nuo ES teisė akto priėmimo turi teisę ginčyti ES Teisingumo 
Teisme priimto akto teisėtumą dėl to, kad buvo nesilaikoma subsidiarumo principo. 

3. Kitos nacionalinių parlamentų teisės — jie dalyvauja vertinant, kaip ES vykdo 
savo politiką laisvės, saugumo ir teisingumo erdvėje, dalyvauja ES sutarčių 
peržiūros procedūroje, bendradarbiauja su Europos Parlamentu, gali priešta- 
rauti prieš transnacionalinio pobūdžio ES sprendimus šeimos teisės srityje. 

Lietuvos Respublikos Seimo dalyvavimui priimant ES teisės aktus skirtos Kons- 
titucinio akto „Dėl Lietuvos Respublikos narystės Europos Sąjungoje“ 3 ir 4 dalys, 
kurios numato: 

„3. Vyriausybė informuoja Seimą apie pasiūlymus priimti Europos Sąjungos 
teisės aktus. Dėl pasiūlymų priimti Europos Sąjungos teisės aktus, reglamentuo- 
jančius sritis, kurios pagal Lietuvos Respublikos Konstituciją susijusios su Seimo 
kompetencija, Vyriausybė konsultuojasi su Seimu. Seimas gali rekomenduoti Vy- 
riausybei Lietuvos Respublikos poziciją dėl šių pasiūlymų. Seimo Europos reikalų 
komitetas ir Užsienio reikalų komitetas Seimo statuto nustatyta tvarka Vyriausybei 
gali pateikti Seimo nuomonę dėl pasiūlymų priimti Europos Sąjungos teisės aktus. 
Vyriausybė įvertina Seimo ar jo komitetų teikiamas rekomendacijas ar nuomones ir 
informuoja Seimą apie jų vykdymą teisės aktų nustatyta tvarka. 

4. Vyriausybė pasiūlymus priimti Europos Sąjungos teisės aktus nagrinėja tei- 
sės aktų nustatyta tvarka. Dėl šių pasiūlymų Vyriausybė gali priimti sprendimus ar 


rezoliucijas, kurių priėmimui netaikomos Konstitucijos 95 straipsnio nuostatos.“*** 


“2 Konstitucijos 95 straipsnis, inter alia, numato, kad Lietuvos Respublikos Vyriausybė valstybės val- 


dymo reikalus sprendžia posėdžiuose visų Vyriausybės narių balsų dauguma priimdama nutarimus. 

Šioms nuostatoms įgyvendinti Seimo Statutas buvo papildytas 27! skirsniu — 
Europos Sąjungos reikalų svarstymas ir sprendimas — ir kai kuriomis kitų straipsnių 
pataisomis dėl Seimo komitetų“**. Taigi Konstitucinis aktas ir Seimo statuto nuosta- 
tos įtvirtino šiuos principus: 

1. Vyriausybės pareigą informuoti Seimą apie visus pasiūlymus priimti ES tei- 

sės aktus; 

2. Vyriausybės pareigą konsultuotis su Seimu, jeigu pasiūlymai priimti ES tei- 
sės aktus yra susiję su Seimo kompetencija; 

3. Seimo teisę teikti Vyriausybei rekomendacijas ir naują Seimo Europos rei- 
kalų bei Užsienio reikalų komitetų funkciją, kai šie komitetai gali Seimo 
vardu teikti nuomonę Vyriausybei; 

4. Vyriausybės pareigą atsižvelgti į Seimo teikiamas Seimo ar jo komitetų re- 
komendacijas ir nuomones, taip pat informuoti Seimą apie jų vykdymą““*. 


** Seimo statutas. Valstybės žinios, 2004, Nr. 165-6025. 


** ŽiLiNSKAS, J. Lietuvos Respublikos Seimo dalyvavimo svarstant Europos Sąjungos reikalus mecha- 
nizmas: kūrimas, modelis ir procedūros. Jurisprudencija, 2005, 72(64), p. 32. 

1. Valstybės samprata ir požymiai 


Konstitucinėje teisėje valstybės institutas yra išskirtinis. Valstybė — daugelio kons- 
titucinių teisinių santykių subjektas. Valstybės organizacija, valstybės valdžios ins- 
titucijų įgaliojimai ir sąveika, asmens ir valstybės santykių pagrindai — įprastinis šių 
dienų konstitucinio reguliavimo objektas. 

Sąvoka „valstybė“ yra daugiareikšmė, bet nepaisant to vyrauja du požiūriai: 
pirma, valstybė siejama su visuomene kaip tam tikra kolektyvinio gyvenimo forma, 
politiškai organizuota bendruomene, kuriai priklauso aukščiausioji valdžia; antra, 
valstybė tapatinama su svarbiausiu jos elementu — valdžia. Šių požiūrių nereikėtų 
priešpriešinti, jie turėtų papildyti vienas kitą. Kitaip tariant, valstybę galima suvokti 
ir kaip tam tikrą tautos gyvenimo formą, ir kaip politinės valdžios organizaciją, ku- 
riai būdingi specifiniai požymiai (ji atstovauja visai visuomenei, priima sprendimus 
jos vardu; valstybės sprendimai yra valdingo pobūdžio ir privalomi visiems visuo- 
menės nariams, jų įgyvendinimas užtikrinamas valstybės prievarta). 

Konstitucinis Teismas, aiškindamas konstitucinę valstybės sampratą, savo ak- 
tuose ne kartą yra konstatavęs, kad valstybė yra visos visuomenės organizacija“““. 
Valstybės, kaip visos visuomenės politinės organizacijos, valdžia apima visą valsty- 
bės teritoriją, jos paskirtis — užtikrinti žmogaus teises ir laisves, garantuoti viešąjį in- 
teresą. Valstybė, atlikdama savo funkcijas, turi veikti visos visuomenės interesais““". 

Valstybės funkcijos atliekamos veikiant atitinkamų institucijų sistemai. 

Konstitucija įtvirtina valstybę kaip bendrąjį visos visuomenės gėrį (Konstitu- 
cinio Teismo 2004 m. gegužės 25 d., 2006 m. rugpjūčio 19 d., 2006 m. rugsėjo 
21 d., 2009 m. rugsėjo 24 d., 2014 m. sausio 24 d., 2014 m. liepos 11 d. nutarimai). 
Konstitucinėje jurisprudencijoje konstatuota, kad referendumu priėmusi Konstitu- 
ciją — aukščiausios teisinės galios aktą, lietuvių tauta padėjo savo, kaip valstybinės 
bendruomenės — pilietinės tautos, bendro gyvenimo norminį pagrindą ir įtvirtino 
valstybę kaip bendrąjį visos visuomenės gėrį. Konstitucijoje valstybė yra greta tokių 
universalių, nekvestionuojamų vertybių, kaip pagarba teisei ir teisės viešpatavimui, 
valdžios galių ribojimas, valdžios įstaigų priedermė tarnauti žmonėms ir jų atsako- 
mybė visuomenei, teisingumas, atvira, teisinga, darni pilietinė visuomenė ir teisinės 
valstybės siekis, žmogaus teisių ir laisvių pripažinimas ir pagarba joms. 

Konstitucinėje jurisprudencijoje pabrėžiama Konstitucijoje įtvirtinta valstybės 
prasmė: viena iš svarbiausių teise ir teisingumu grindžiamos demokratinės valstybės 
priedermių — gerbti, ginti ir saugoti Konstitucijoje įtvirtintas vertybes, taip pat ir 
žmogaus teises ir laisves, kuriomis yra grindžiama pati tautos priimta Konstitucija 


* Konstitucinio Teismo 2002 m. lapkričio 25 d. nutarimas. Valstybės žinios, 2002, Nr. 113-5057; 
2003 m. kovo 4 d. nutarimas. Valstybės žinios, 2003, Nr. 24-1004; 2003 m. rugsėjo 30 d. nutarimas. 
Valstybės žinios, 2003, Nr. 93-4223; 2003 m. gruodžio 3 d. nutarimas. Valstybės žinios, 2003, Nr. 115- 
5221; 2003 m. gruodžio 30 d. nutarimas. Valstybės žinios, 2003, Nr. 124-5643; 2004 m. gruodžio 13 d. 
nutarimas. Valstybės žinios, 2004, Nr. 181-6708; 2009 m. birželio 8 d. nutarimas. Valstybės žinios, 2009, 
Nr. 69-2798; 2009 m. rugsėjo 24 d. nutarimas. Valstybės žinios, 2009, Nr. 115-4888. 


“Konstitucinio Teismo 2003 m. kovo 4 d. nutarimas. Valstybės žinios, 2003, Nr. 24-1004; 2004 m. 
gruodžio 13 d. nutarimas. Valstybės žinios, 2004, Nr. 181-6708; 2009 m. birželio 8 d. nutarimas. Vals- 
tybės žinios, 2009, Nr. 69-2798. 

ir kurių realus įtvirtinimas, gynimas ir apsauga yra pačios valstybės raison d'ėtre““": 
priešingu atveju valstybė negalėtų būti laikoma bendruoju visos visuomenės gėriu““*. 

Pagal kokius požymius identifikuojama valstybė, kaip ją galima skirti nuo kitų 
teisinių santykių subjektų? 

Teorijoje dažniausiai skiriami šie valstybės požymiai, apibūdinantys ją kaip visos 
visuomenės politinę organizaciją: valstybės valdžia (visoje šalyje veikianti ir visiems 
privaloma viešoji valdžia, kuri prireikus užtikrinama valstybės prievarta), pilietinė 
tauta (valstybės piliečių visuma), valstybės teritorija (erdvė, kurioje veikia valstybės 
valdžia), valstybės suverenitetas (jos nepriklausomybė, jos valdžios viršenybė, sava- 
rankiškumas tvarkant valstybės vidaus reikalus ir santykiuose su kitomis valstybė- 
mis), visiems privalomų teisės normų priėmimas (valstybė reguliuodama visuomenės 
gyvenimo klausimus priima teisės normas, kurių įgyvendinimas prireikus užtikrina- 
mas valstybės prievarta), privalomų mokesčių sistema (mokesčiai, rinkliavos ir kiti 
mokėjimai nustatomi valstybės aparatui išlaikyti, valstybės funkcijų įgyvendinimui 
užtikrinti), valstybinė kalba (oficialiame gyvenime vartojama kalba), valstybės sim- 
boliai (valstybės pavadinimas, himnas, herbas, vėliava, valstybinės šventės). 

Tarptautinėje teisėje (1933 m. Montevidėjo konvencija dėl valstybių teisių ir 
pareigų) pripažįstama, kad valstybė, kaip tarptautinės teisės subjektas, turi turė- 
ti šiuos pažymius: 1) nuolatiniai gyventojai; b) apibrėžta teritorija; c) vyriausybė; 
d) galimybė užmegzti santykius su kitomis valstybėmis. Tokie esminiai požymiai 
leidžia identifikuoti valstybę kaip tarptautinių santykių subjektą. 

Pasak M. Romerio, klasikinis mokslas apie valstybę ją apibūdina pagal tris vals- 
tybės elementus: a) tauta, b) teritorija, c) valdžia“. Taigi valstybė dažniausiai yra 
suprantama kaip organinė trijų elementų (tautos, teritorijos, valstybinės valdžios) 
visuma. Tai pats paprasčiausias valstybės apibūdinimas, dar XIX a. pabaigoje sufor- 
muluotas G. Jellineko. Nors vadinamoji trijų elementų doktrina yra paprasta, pagal 
ją aiškinama valstybės esmė. 

Konstitucinėje teisėje, suvokiant minėtųjų trijų valstybės elementų reikšmę, 
pirmiausia reikėtų analizuoti kaip tik šiuos reiškinius ir jų teisinį reglamentavimą. 
Valstybę atskleidžiančių elementų organinės visumos nagrinėjimas nebūtų išsamus, 
pamiršus svarbiausiąją valstybės teisinę savybę — suverenitetą. 


2. Valstybės elementai: tauta, teritorija, valstybės valdžia 


Lietuvos teisinė mintis tradiciškai valstybę traktuoja kaip tam tikroje teritorijoje gyve- 
nančių ir vienai politinei valdžiai priklausančių žmonių sąjungą““" ir ją nagrinėja kaip 
organinę trijų nurodytųjų elementų (teritorijos, tautos, valstybės valdžios) visumą. 

Valstybės teritorija — tai tam tikra žemės rutulio dalis (tam tikras žemės plotas), 
kurioje įgyvendinama tos valstybės valdžia. Valstybės teritorijoje galioja valstybės 
priimtos (ar sankcionuotos) teisės normos, joje taikomi valstybės institucijų priimti 
sprendimai, kurie prireikus užtikrinami valstybės prievarta. 


“7 Prasmė, paskirtis, pagrindas, tikslas (pranc.). 


** Konstitucinio Teismo 2006 m. rugpjūčio 19 d. nutarimas. Valstybės žinios, 2006, Nr. 90-3529; 
2009 m. rugsėjo 24 d. nutarimas. Valstybės žinios, 2009, Nr. 115-4888. 


** ROMERIS, M. Valstybė. I tomas. Vilnius: Pradai, 1995, p. 1. 
* Leonas, P. Teisės enciklopedija. Vilnius: Pozicija, 1995, p. 51. 

2. Valstybės elementai: tauta, teritorija, valstybės valdžia 


Valstybės teritorija teisininkui pirmiausia yra teisinė kategorija, vienas iš vals- 
tybės sąvokos struktūrinių elementų (ne veltui valstybė apibrėžiama ir kaip suvereni 
teritorinė organizacija), o ne geografinė sąvoka. Pabrėžtina, kad valstybės teritori- 
jos, kaip valstybės struktūrinio elemento, pagrindas — tam tikras fiziškai apibrėžtas 
žemės plotas. Tačiau „<...> tą valstybės sąvokos elementą sudaro ne pats fizinis že- 
mės plotas, turįs tam tikrų savo ypatybių, bet tam tikras to žemės ploto patarnavimas 
tam funkcionaliniam socialiniam junginiui, kurį vadiname valstybe, tam tikras to 
fakto (aprėžto žemės ploto) sunaudojimas valstybei sudaryti““"!. Be valstybės terito- 
rijos negalima įsivaizduoti valstybės valdžios įgyvendinimo. 

Ikivalstybinėse bendruomenėse (giminėse, gentyse) žmonės buvo saistomi gi- 
minystės, kraujo ryšiais. Gentys paprastai neturėdavo griežtai apibrėžtos teritorijos. 
Valstybėje kraujo ryšys neteko prasmės, buvo įtvirtintas valstybės teritorinės orga- 
nizacijos principas. Valstybė turi aiškiai apibrėžtą teritoriją, kurioje įgyvendina savo 
valdžią. Tos teritorijos gyventojai, kuriuos sieja priklausymas tai pačiai valstybei, 
yra piliečiai ar pavaldiniai. Valstybės teritorijos geografinis išsidėstymas nekeičia 
valstybės teritorijos teisinės esmės. Valstybė gali būti žemyne, salose, jos teritorija 
gali būti išdėstyta dalimis atskirose pasaulio srityse ir t. t. Teisiniu požiūriu visai 
nesvarbu, ar valstybės teritorija didelė, ar maža. Ir didžiules teritorijas užimančios 
Rusija, Kanada, JAV ar Kinija, ir itin nedidelės valstybės, kaip antai Vatikanas, San 
Marinas ar Andora, yra valstybės. 

M. Romeris, analizuodamas valstybės teritorijos problemą, suformulavo du tei- 
ginius: „(a) Valstybė yra reikalinga tam tikro žemės ploto; (b) tam tikrame aprėžta- 
me žemės plote, kuriame yra įsisteigusi ir kuriame veikia valstybė, negali būti įkurta 
ir negali veikti jokia kita valstybė, kitaip sakant — kiekviena valstybė monopolizuoja 
tam tikrą aprėžtą žemės plotą. Šios abi tezės yra kategoriškos ir griežtos. Jos sudaro 
valstybės gyvybės sąlygas. Jų sulaužymas nužudo pačią valstybę.“*** Valstybės teri- 
torijos reikšmę patvirtina ir tai, kad šalys įnirtingai ginčijosi (ginčijasi) dėl sienų, te- 
ritorinės jūros, kontinentinio šelfo ribų. Istorijoje daugybė pavyzdžių, kai valstybių 
teritoriniai ginčai tapdavo karų priežastimi. 

Visos valstybės saugo savo teritoriją, ją gina, numato įvairias, taip pat ir kons- 
titucines, jos apsaugos garantijas. Šalies konstitucinėje teisėje šį valstybės struktū- 
rinį elementą atskleidžia tokie principai: valstybės teritorinė viršenybė ir valstybės 
vientisumas, valstybės sienų neliečiamumas ir kt. Su valstybės teritorija sietinas ir 
valstybės sandaros formos instituto turinys. 

Valstybės teritorijos, kaip valstybės struktūrinio elemento, reikšmė atsispindi 
ne vienoje Lietuvos Respublikos Konstitucijos nuostatoje. Konstitucijos preambu- 
lėje, įvardijančioje, kad lietuvių tauta „atgimusios Lietuvos valstybės piliečių valia 
priima ir skelbia šią Konstituciją“, pabrėžiama, kad tauta tai darė ir „įkūnydama pri- 
gimtinę žmogaus ir Tautos teisę laisvai gyventi ir kurti savo tėvų ir protėvių žemėje 
— nepriklausomoje Lietuvos valstybėje“. Tai aiški teritorijos (preambulės tekste ji 
įvardijama kaip „tėvų ir protėvių žemė“) ir valstybės sąvokų sąsaja. Nepriklausoma 
Lietuvos valstybė (Konstitucijos 1 str.), Lietuvos valstybės teritorijos vientisumas ir 


“| RoMERIS, M., Valstybė. I tomas. Vilnius: Pradai, 1995, p. 14. 
“2 Ibidem. 

nedalijamumas į jokius valstybinius darinius (Konstitucijos 10 str. 1 d.) — pamatinės 
nuostatos, kurias galima tiesiogiai sieti su valstybės teritorijos teisiniu režimu. Pagal 
Konstitucijos 3 straipsnio 2 dalį, tauta ir kiekvienas pilietis turi teisę priešintis bet 
kam, kas prievarta kėsintųsi į Lietuvos valstybės nepriklausomybę, teritorijos vien- 
tisumą, konstitucinę santvarką. Taigi valstybės suverenių teisių teritorinės erdvės 
apsaugai pripažįstamos pačios didžiausios konstitucinės apsaugos garantijos. 

Teritoriją, kurioje valstybė įgyvendina aukščiausiąją suverenią galią, apibrėžia 
valstybės siena. Paprastai valstybės sienos nustatomos tarpvalstybinėmis sutartimis. 
Valstybės siena laikoma linija ir šia linija einanti vertikali plokštuma, kuri skiria 
valstybių (šiuo atveju — Lietuvos ir gretimų valstybių) teritorijai priklausančių sau- 
sumos, žemės gelmių, oro erdvės, vidaus vandenų ir teritorinės jūros ribas. Pasira- 
šyti tarptautines sutartis, taip pat ir sutartis dėl Lietuvos ir kitos valstybės sienų, bei 
teikti jas Seimui ratifikuoti yra Respublikos Prezidento prerogatyva (Konstitucijos 
84 str. 2 p.). Kadangi šalies teritorijos vientisumas sietinas su valstybės suverenitetu, 
atsižvelgiant į šią aplinkybę, tarptautinę sutartį, kuria yra keičiamos valstybės sienos, 
turi ratifikuoti ne mažiau kaip 4/5 visų Seimo narių (Konstitucijos 10 str. 2 d.). 

Konstitucijos 11 straipsnis nustato, kad Lietuvos valstybės teritorijos adminis- 
tracinius vienetus ir jų ribas nustato įstatymas. Šis straipsnis susijęs su Konstitucijos 
10 straipsnio 1 dalimi, nustatančia, kad Lietuvos teritorija yra vientisa ir nedalijama 
į jokius valstybinius darinius. Pabrėžtina, kad nepriklausomybės ir šalies teritorijos 
vientisumo užtikrinimas ir gynimas — viena iš Lietuvos valstybės funkcijų. 

Tauta — antrasis valstybės elementas. Jei nėra su valstybe susijusios žmonių ben- 
drijos, tai nebus ir valstybės. Konstitucinėje teisėje tauta suprantama kaip valstybės 
piliečių bendruomenė. Priklausymas bendrai valstybei, bendra istorija, bendra verty- 
bių sistema, bendras gyvenimas praeityje, dabar ir ateityje — pilietinę tautą formuo- 
jantys pagrindai. Valstybė yra pilietinės tautos kūrinys. Tauta nuolat kuria savo valsty- 
bę, taigi valstybinis gyvenimas — procesas, kurio kryptį lemia piliečių bendruomenė. 

Pagal Konstituciją, „tik Lietuvos Respublikos piliečiai, t. y. valstybinė bendruo- 
menė — pilietinė Tauta, turi teisę kurti Lietuvos valstybę, t. y. tik piliečiai turi teisę 
spręsti, kokia turi būti Lietuvos valstybė, nustatyti Lietuvos valstybės konstitucinę 
santvarką, valstybės valdžią įgyvendinančių institucijų sąrangą, asmens ir valstybės 
teisinių santykių pagrindus, šalies ūkio sistemą ir pan. Įgyvendindami piliečių teises 
ir laisves, piliečiai dalyvauja vykdant Tautos suverenitetą“*““. Lietuvos pilietinei tau- 
tai priklauso visi Lietuvos Respublikos piliečiai, nesvarbu, ar jie priklauso titulinei 
nacijai (yra lietuviai), ar tautinėms mažumoms. 

Konstitucijoje įtvirtintas pilietybės institutas neatsiejamas nuo Lietuvos valsty- 
bės, nuo pilietinės tautos — valstybinės bendruomenės konstitucinės sampratos. Kar- 
tu pabrėžtina, kad Lietuvos valstybė kūrėsi etninės tautos — lietuvių tautos pagrindu. 
Tai atspindėta Konstitucijos preambulėje, kurioje įtvirtinta, kad kaip tik lietuvių (t. y. 
etninė) tauta prieš daugelį amžių sukūrė Lietuvos valstybę, šimtmečiais atkakliai gynė 
savo laisvę ir nepriklausomybę, išsaugojo savo dvasią, gimtąją kalbą, raštą ir papro- 
čius, įkūnijo prigimtinę žmogaus ir tautos teisę laisvai gyventi ir kurti savo tėvų bei 
protėvių žemėje, išsaugojo siekį ir teisę gyventi nepriklausomoje Lietuvos valstybėje. 


*“* Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 124-5643; 
2006 m. gegužės 10 d. nutarimas. Valstybės žinios, 2006, Nr. 52-1917. 

Vyraujančių etninių tautų pagrindu sukurtos valstybės — nacionalinės valsty- 
bės. Būtent nacionalinė valstybė yra etninės tautos bendro gyvenimo politinė for- 
ma, užtikrinanti galimybę puoselėti atitinkamos etninės tautos tapatumą, kultūrą, 
mentalitetą, kalbą, tradicijas, papročius, padedanti kaupti ir būsimosioms kartoms 
perduoti valstybingumo patirtį ir įgyti brandą, suteikianti būtinas istorinio išlikimo 
garantijas. Be nacionalinės valstybės visavertis etninės tautos gyvenimas būtų labai 
sudėtingas ar net neįmanomas. 

Lietuvos valstybės kūrimąsi lietuvių tautos pagrindu pabrėžia ne tik Konstituci- 
jos preambulė, bet ir kitos Konstitucijos nuostatos: valstybinė kalba — lietuvių kalba 
(14 straipsnis); kiekvienas lietuvis gali apsigyventi Lietuvoje (32 straipsnio 4 dalis). 
Konstitucijos 32 straipsnio 4 dalies nuostata, kad kiekvienas lietuvis gali apsigyventi 
Lietuvoje, reiškia, jog visi užsienyje gyvenantys lietuviai, kad ir kur būtų jų nuolati- 
nė gyvenamoji vieta, turi teisę bet kada grįžti į Lietuvą — savo etninę tėvynę. Pagal 
Konstituciją, negalima nustatyti tokio teisinio reguliavimo, kuris atkirstų užsienyje 
gyvenančius lietuvius nuo lietuvių tautos. 

Kita vertus, nuo seniausių laikų Lietuvos žemėse gyveno ir nelietuviai — kitų 
etninių tautų žmonės. Jie kartu su lietuviais kūrė ir gynė Lietuvos valstybę, rūpi- 
nosi jos likimu. Taigi lietuvių tautos gyvensena nuo seno buvo grindžiama lietu- 
vių tautos, kaip titulinės nacijos, ir kitų Lietuvos teritorijoje gyvenančių tautinių 
bendruomenių taikiu sugyvenimu, įvairių tautų žmonių pakantumu ir tolerancija 
vienų kitiems. Tautinės santarvės puoselėjimas Lietuvos žemėje — istorinė Lietuvos 
valstybės tradicija, kuri būdavo pažeidžiama tik tais Lietuvos istorijos laikotarpiais, 
kai pati Lietuvos valstybė būdavo okupuota svetimų valstybių, kai pati lietuvių tauta 
negalėjo autentiškai kurti savo politinio gyvenimo. 

Pagal Konstituciją, Lietuvos valstybės piliečių visuma sudaro pilietinę Tautą — 
valstybinę bendruomenę. Konstitucijos 2 straipsnyje, kuriame nustatyta, kad Tau- 
ta kuria Lietuvos valstybę ir kad suverenitetas priklauso Tautai, bei 4 straipsnyje, 
kuriame nustatyta, kad aukščiausiąją suverenią galią Tauta vykdo tiesiogiai ar per 
demokratiškai išrinktus savo atstovus, sąvoka „Tauta“ yra vartojama kaip tik šia pras- 
me. Konstitucijoje vartojamų sąvokų „lietuvių tauta“ ir „Tauta“ negalima priešprie- 
šinti. Lietuvių tauta yra Lietuvos pilietinės tautos — valstybinės bendruomenės — 
pagrindas, būtinoji egzistavimo prielaida“““. 

Asmens teisinę narystę valstybėje išreiškia pilietybė, atspindinti asmens teisi- 
nę priklausomybę pilietinei Tautai — valstybinei bendruomenei. Lietuvos pilietinė 
Tauta — valstybinė bendruomenė — jungia atitinkamos valstybės piliečius (neatsi- 
žvelgiant į jų etninę kilmę), o piliečių visuma sudaro Lietuvos pilietinę Tautą. 

Pabrėžtina, kad pilietinė Tauta jokiu būdu nėra vien mechaninė Lietuvos pilie- 
čių visuma. Tokia tautos samprata iškreiptų piliečių bendruomenės prasmę. Pilieti- 
nę lietuvių tautą sieja neatskiriamas šios bendruomenės ir Lietuvos valstybės ryšys, 
nes Lietuvos piliečiai yra susieti bendros praeities, bendro nūdienio gyvenimo ir 
bendros ateities. Integruojant pilietinę tautą labai svarbios bendrosios konstitucinės 
vertybės: Tautos suverenitetas, valstybės nepriklausomybė ir vientisumas, pilietinę 
tautą vienijanti valstybinė lietuvių kalba, piliečių lygiateisiškumas, teisinė valstybė, 
valdžių padalijimas, demokratija ir t. t. 


*“* Konstitucinio Teismo 2006 m. lapkričio 13 d. nutarimas. Valstybės žinios, 2006, Nr. 123-4650. 

Vien teritorijos ir tautos, kaip valdžią apibūdinančių elementų, nepakanka, kad 
būtų galima konstatuoti esant valstybę. Reikalingas trečiasis elementas — valstybės 
įgyvendinama viešoji valdžia, vienijanti pirmuosius du elementus, t. y. valstybės 
teritorijoje gyvenantys žmonės paklūsta šiai specifinei valdžios formai. 

Valdžia (lot. potesta — galia) yra socialinis reiškinys, būdingas bet kokiai žmonių 
bendrijai, kurioje vieni asmenys vadovauja kitiems, o šie paklūsta vadovų nurody- 
mams. Taigi valdžia — gebėjimas valdyti, duoti nurodymus, priversti paklusti savo 
valiai. Ji būdinga bet kokiai žmonių bendruomenei (šeimai, giminei, genčiai, visuo- 
meniniam susivienijimui, politinei partijai, valstybei). Valdžia — svarbiausia sociali- 
nių struktūrų ir institutų funkcionavimo užtikrinimo priemonė. 

Teisinėje literatūroje valstybės valdžia apibūdinama kaip viešoji valdžia. Pas- 
taroji sąvoka yra platesnė ir gali būti vartojama kalbant apie visos visuomenės ar 
jos dalies valdymą. Viešoji valdžia — tai ne tik valstybės institucijų, bet ir savival- 
dos institucijų įgyvendinama valdžia. Žinoma, viešosios valdžios sistemoje vyrauja 
valstybės valdžia, įgyvendinama visos visuomenės vardu (čia reikėtų priminti, kad 
valstybės ir visuomenės sąvokos nėra tapačios). 

Valstybės valdžia yra viena iš valdžios rūšių, tik ypatinga — įgyvendinama visos 
visuomenės vardu, todėl ji vadinama viešąja, nors valstybė nesutampa su visuome- 
ne. Valstybė oficialiai atstovauja visai visuomenei, jos sprendimai įpareigoja visus 
visuomenės narius. Valstybės vardu valdžią įgyvendina valdžios institucijos ir įstai- 
gos, pareigūnai, o jeigu šie sprendimai nevykdomi, juos užtikrinti gali būti pavarto- 
ta valstybės prievartos jėga. Valdžia buvo ir iki valstybės atsiradimo, tik jos prigimtis 
buvo kitokio pobūdžio. Yra įvairių valstybės valdžios šaltinio sampratų, pavyzdžiui, 
šiais laikais juo laikoma pati visuomenė. 

Valstybės valdžiai būdingi tam tikri požymiai. Paprastai teigiama, kad ši valdžia 
visuomenėje yra viršiausioji, apimanti visą visuomenę, politinio pobūdžio, terito- 
rinė valdžia, kurią įgyvendina specialiosios valstybės valdžios institucijos, kad ši 
valdžia susijusi su teise, o prireikus užtikrinama valstybės prievarta. 

Valstybės valdžios viršenybė reiškia, kad tik valstybės valdžia gali nustatyti visai 
visuomenei privalomas taisykles ir sprendimus, kurių jokia visuomenės grupė, as- 
muo ar organizacija negali panaikinti. 

Su valstybės valdžios viršenybe sietinas ir valstybės valdžios visuotinis pobūdis, 
t. y. valstybė atstovauja visai visuomenei, yra įgyvendinama visoje valstybės terito- 
rijoje, visų fizinių ir juridinių asmenų atžvilgiu. Valstybė — teritorinė viešosios val- 
džios organizacija. Jos įgyvendinama valdžia apima tam tikroje teritorijoje esančius 
fizinius ir juridinius asmenis. 

Valstybės valdžia — politinė valdžia. Teisinėje literatūroje aiškinama, kad vals- 
tybinė valdžia yra viena iš politinės valdžios raiškos formų, nes politinę valdžią įgy- 
vendina ne tik valstybė, bet ir kitos visuomenės politinės sistemos grandys: politinės 
partijos ir politinės organizacijos, įvairūs visuomeniniai susivienijimai, savivaldos 
institucijos. Valstybės valdžia išsiskiria iš kitų politinio proceso subjektų valdžios, 
nes tik valstybė gali įpareigoti visą visuomenę, tik jai vienai priklauso valstybinės 
prievartos monopolis. Kiti politinio proceso subjektai tokios teisės neturi. 

Valstybės valdžia yra institucionalizuota, ją įgyvendina atitinkamos valstybės 
valdžios institucijos. Jos, veikdamos valstybės vardu, savo sprendimams įgyvendinti 

gali pasitelkti policiją, kariuomenę, bausmės atlikimo įstaigas, valdininkų korpusą ir 
t. t. Taigi valstybės valdžią įgyvendinančios struktūros yra sudėtingos, joms būdingi 
pavaldumo ir koordinavimo santykiai. Šios struktūros nesutampa su visuomene. 

Valstybės valdžios įsyvendinimas susijęs su teise. Valstybės kuria ar sankcionuo- 
ja teisės normas, jos nustatytų tam tikrų elgesio taisyklių būtina laikytis. Taigi vals- 
tybei būdinga bendrųjų privalomų elgesio taisyklių kūrimo galia. Žinoma, ne vien 
valstybė nustato visuomenėje galiojančias elgesio taisykles. Santykius tarp žmonių 
reguliuoja ir korporatyvinės, religinės ar moralės normos. Vis dėlto valstybė išsiskiria 
iš kitų elgesio taisyklių kūrėjų tuo, kad tik ji viena turi teisę reikalauti jų laikytis ir 
prireikus vartoti prievartą, siekdama užtikrinti priimtųjų taisyklių laikymąsi. 

Dar vienas valstybės valdžiai būdingas bruožas — galimybė užtikrinant valstybės 
priimtus sprendimus vartoti valstybės prievartą. Tik valstybės, laikantis atitinkamų 
teisės nustatytų sąlygų, taikomos prievartos priemonės yra teisėtos. Nei piliečiai, nei 
jų susivienijimai neturi teisės vartoti tokio pobūdžio prievartos. 


3. Valstybės suverenitetas 


Valstybės suverenitetas — svarbiausioji valstybės teisinė savybė. Jis reiškia valstybės 
nepriklausomybę, jos valdžios viršenybę, savarankiškumą tvarkant valstybės vidaus 
reikalus ir palaikant santykius su kitomis valstybėmis. Suverenitetas valstybei — tas 
pats, kas žmogui jo gyvybė. Kitaip tariant, valstybė sprendžia ir tvarko savo reikalus 
savarankiškai ir nepriklausomai nuo jokios kitos valdžios. Valstybės veiklos sričiai 
priskiriamos bet kokios organizacijos privalo paklusti valstybės nurodymams. Vals- 
tybė savarankiškai ir nepriklausomai sudaro valstybės institucijų ir įstaigų sistemą, 
taip pat priima ar sankcionuoja teisės normas, o prireikus gali prievarta užtikrinti jų 
įgyvendinimą. Suvereniteto valstybei niekas nesuteikia, ši savybė atsiranda su pačia 
valstybe. 

Valstybės suverenitetas yra neatimama valstybės savybė. Kita vertus, pati valsty- 
bė yra tautos kūrinys, tad bet kokios valdžios šaltinis ir pagrindas yra tauta. Teisinėje 
literatūroje vartojamos dvi sąvokos: valstybės suverenitetas ir tautos suverenitetas. 
Šias sąvokas reikėtų skirti, suprasti jų tarpusavio sąsają ir skirtumus. 

Tautos suverenitetas, kaip pabrėžiama daugelio valstybių konstitucijose, reiškia, 
kad šalyje suverenios valdžios subjektas yra tauta, kad ne valdžios struktūros, bet 
tauta yra tikrasis ir vienintelis valstybės kūrėjas. Tokios nuostatos įtvirtintos ir Lie- 
tuvos Respublikos Konstitucijoje. Konstitucijos 2 straipsnyje skelbiama, kad „Lie- 
tuvos valstybę kuria Tauta. Suverenitetas priklauso Tautai“ Šios principinės nuosta- 
tos išreiškia konstitucinę Lietuvos valstybingumo pagrindų sampratą. Konstitucijos 
3 straipsnyje įtvirtinta, kad niekas negali varžyti ar riboti Tautos suvereniteto, sa- 
vintis visai Tautai priklausančių suverenių galių. Tauta ir pilietis turi teisę priešintis 
bet kam, kas prievarta kėsinasi į Lietuvos valstybės nepriklausomybę, teritorijos 
vientisumą, konstitucinę santvarką. Aukščiausiąją suverenią galią tauta įgyvendi- 
na tiesiogiai per dvi pagrindines organizacines formas: nacionalinius rinkimus ir 
referendumą. Jų organizavimo principai ir svarbiausios sąlygos yra įtvirtintos konsti- 
tucinėse normose, o vykdymo tvarką reglamentuoja atitinkami įstatymai. Minėtųjų 
demokratijos formų teisinį pagrindą sudaro Konstitucijos 2 ir 4 straipsniai, taip pat 
piliečių rinkimų teisė (Konstitucijos 33 ir 34 straipsniai). Taigi tautos suverenitetas 

reiškia, kad tauta savarankiškai sprendžia, kaip jai gyventi. Tai yra jos teisė sukurti 
savo valstybę, įgyvendinti savo suverenias galias. 

Iš pirmo žvilgsnio galėtų atrodyti, kad teiginiai, jog valstybė yra suvereni ir 
tauta yra suvereni — nesuderinami. Bet toks nesuderinamumas tik išorinis. Jei tauta 
yra suverenas, tai jai priklausančias suverenias galias ji išreiškia sukūrusi valstybę. 
Tautos ir valstybės suverenitetai vienas kito nenaikina ir nepaneigia. Be to, valsty- 
bės suverenitetas yra susijęs su tautos suverenitetu. Tauta yra suvereni, jei valstybė 
išreiškia jos piliečių valią, siekius ir interesus, jei šalyje funkcionuoja demokratinės 
struktūros, jei pripažįstama, kad valstybės valdžios šaltinis — tauta. 

Kalbant apie valstybės suvereniteto sąvoką pabrėžtina, kad suverenitetas — tai ne 
pati valdžia, o tam tikra valstybės savybė, kurią galima apibūdinti kaip aukščiausiąją, 
neribotą, savarankišką ir nepriklausomą galią. 

Suverenitetas, kaip valstybės valdžios savybė, reiškia jos viršenybę, savarankiš- 
kumą ir nepriklausomybę. Valstybės suverenitetas yra visa apimantis, išimtinis ir 
vientisas. Jam apibūdinti yra reikšmingi ir vidinis, ir išorinis suvereniteto aspektai. 

Vidinis aspektas parodo, kad valstybės valdžia nepriklauso nuo kurios nors kitos 
valdžios šalies viduje. Šalies viduje valstybės valdžios viršenybė reiškia, kad valsty- 
bės valdingos galios yra universalios, valstybės sprendimams privalo paklusti visi 
jos gyventojai, joje veikiančios organizacijos ir susivienijimai. Valstybės teritorijoje 
negali veikti jokia kita valdžia, kuri galėtų priimti su valstybės valdžia konkuruojan- 
čius sprendimus. Tik valstybė savo žinioje turi ypatingų poveikio priemonių, kokių 
jokia kita visuomenės institucija neturi (kariuomenė, policija ir t. t.). 

Atsakant į klausimą dėl valstybės valdžios galių ribų reikia aptarti valstybės su- 
vereniteto ribas, — ar galima vadovautis absoliutaus suvereniteto koncepcija? Jei bet 
kokios valdžios šaltinis — tauta, tai tautos įsteigtos valdžios paskirtis — tarnauti visai 
tautai laikantis konstitucijoje nustatytų galios ribų. Valstybė yra saistoma teisės ir 
jokiu būdu negali pažeisti prigimtinių žmogaus teisių ir laisvių, kitaip valstybė būtų 
ne visos tautos, o vien valdančiųjų ir juos palaikančių sluoksnių institucija. 

Suverenitetas suvokiamas ir išoriniu, t. y. valstybės santykių su kitomis valsty- 
bėmis, aspektu. „Kai teisininkai tarptautininkai sako, jog valstybė yra suvereni, iš 
tikrųjų jie tik leidžia suprasti, kad ji yra nepriklausoma, t. y. ji nėra pavaldi jokiai 
kitai valstybei.“*** Valstybė savo reikalus tvarko savarankiškai. Atskirų, nepriklauso- 
mų valstybių santykiai remiasi sutartiniais pagrindais, sutartimis. Valstybė pati laisva 
valia įsipareigoja laikytis vienų ar kitų tarptautinio bendravimo taisyklių. Valstybės 
suverenitetas tarptautinių santykių srityje susiduria su kitų valstybių suverenitetu. 
Tarptautinėje teisėje visos valstybės yra lygios, todėl jeigu reikėtų apibūdinti valsty- 
bės suvereniteto ribas išoriniu aspektu, tos ribos žymėtų kitų valstybių suverenite- 
tus, kitaip tariant, valstybė, įgyvendindama savo suverenitetą, tarptautinių santykių 
srityje negali pažeisti kitų valstybių suvereniteto. Tam tikras suvereniteto įgyven- 
dinimo ribas nustato ir valstybių savanoriškai sudaromos tarptautinės sutartys ar jų 
dalyvavimas tarptautinių organizacijų veikloje. 

Besikeičiantis šiuolaikinis pasaulis daro įtaką ir suvereniteto turinio sampratai. 
Suvereniteto samprata keičiasi. Valstybės vidaus gyvenime valstybės valdžia negali 


5 AKEHURST, M.; MALANCZUK, P. Šiuolaikinės tarptautinės teisės įvadas. Vilnius: Eugrimas, 2000, p. 44. 

nepaisyti pripažintų žmogaus teisių standartų, žmogiškąją esybę laiduojančios teisių 
ir laisvių srities, į kurią valstybei nevalia kištis ar kėsintis. Tarptautinių santykių 
srityje vykstantys pokyčiai irgi ardo griežto valstybės suvereniteto koncepciją. Tai 
lemia priklausymas tarptautinėms organizacijoms (pvz., Jungtinėms Tautoms), da- 
lyvavimas gynybinėse sąjungose (NATO) arba tam tikros realijos (pvz., po Antrojo 
pasaulinio karo valstybės nugalėtojos Vokietijai uždraudė turėti atominį ginklą ar 
Japonijai kurti kariuomenę). Europinė integracija — naujas tradicinės valstybės su- 
vereniteto sampratos išbandymas. 


4. Valstybės funkcijos 


Valstybės funkcijos dažniausiai suvokiamos kaip valstybės veiklos kryptys įsyven- 
dinant jos tikslus ir uždavinius. Kartais bandoma griežtai skirti valstybės uždavinius 
ir funkcijas, bet toks skyrimas šiek tiek dirbtinis, nes kaip tik valstybės uždaviniai 
tiesiogiai lemia atitinkamos valstybės veiklos kryptis. 

Valstybės funkcijas nagrinėja įvairios socialinės disciplinos. Teisinis požiūris 
papildo valstybės fenomeno funkcionavimo sampratą. 

Istoriškai valstybės veiklos kryptys kito. Iki naujųjų laikų valstybės valdžiai už- 
teko palaikyti vidaus rimtį ir organizuoti šalies apsaugą nuo išorės užpuolikų. Pasak 
P. Leono, viduramžiais „vasalo ir siuzereno valdžia taip pat dvejopas funkcijas te- 
vykdė: karo ir teismo“““". XX a. pradžioje analizuojant valstybės veiklą buvo skiria- 
mos tokios valstybės veiklos kryptys: 

- užtikrinti valstybinės tautos saugumą santykiuose su kitomis valstybėmis; 

- šalies viduje palaikyti tvarką ir užtikrinti, kad būtų laikomasi valstybėje ga- 

liojančios teisės; 

- priemonėmis, kuriomis disponuoja valstybė, siekti valstybės tautos morali- 

nės ir materialinės gerovės. 

Šių dienų valstybės uždavinių erdvė nepalyginti didesnė, todėl tyrinėtojai su- 
daro daug ilgesnius (ir detalesnius) valstybės veiklos krypčių sąrašus. Kaip reikėtų 
klasifikuoti valstybės veiklą įgyvendinant įvairius uždavinius? Politikos moksle to- 
kiu klasifikavimo kriterijumi laikomos valstybės vidaus ir išorės veiklos kryptys. 
Vidinės funkcijos — tai valstybės vidaus veikla sprendžiant ekonominius, socialinius, 
politinius šalies vidaus gyvenimo klausimus, o išorinės funkcijos apima santykių 
tarp valstybių sritį. Dažniausiai skiriamos šios vidinės valstybės funkcijos: 

1) konstitucinės santvarkos apsaugos funkcija (užtikrinti šalies konstitucinės 

santvarkos pagrindų apsaugą); 

2) politinė (užtikrinti politinio gyvenimo stabilumą, įgyvendinti daugumos re- 

miamą politinį kursą); 

3) ekonominė (parengti ir priimti šalies ekonominę raidą skatinantį teisinį re- 

guliavimą, formuoti ir vykdyti biudžetą, sudaryti sąlygas įvairių formų nuo- 
savybės teisei įgyvendinti, skatinti verslą, vidaus prekybą ir t. t.); 


“* Leonas, P. Teisės enciklopedija. Vilnius: Pozicija, 1995, p. 66—67. 

4) socialinė (užtikrinti asmens socialinę apsaugą, laiduoti socialines garantijas 
socialinės pagalbos reikalingų asmenų grupėms (pvz., pensininkams, vai- 
kams, invalidams ir pan.) ir t. t.); 

5) finansų ir finansinės kontrolės (nustatyti ir rinkti valstybės veiklai būtinus 
mokesčius bei kitus mokėjimus, kontroliuoti valstybės išlaidas); 

6) teisėtumo ir teisinės tvarkos užtikrinimo (laiduoti, kad būtų laikomasi teisės 
visose teisinio reguliavimo srityse, užtikrinti visuomenės saugumą ir viešąją 
tvarką, asmens teisių ir laisvių apsaugą); 

7) kultūrinė ir auklėjamoji (organizuoti visuomenės išsilavinimo ir kultūrinių 
reikmių tenkinimą)); 

8) ekologinė (gamtinės aplinkos apsaugos). 

Paprastai nurodomos tokios išorinės funkcijos: 

1) valstybės interesų apsauga tarptautinėje srityje; 

2) valstybės saugumo užtikrinimas; 

3) integracijos ir bendradarbiavimo su kitomis valstybėmis plėtojimas. 

Tai pats paprasčiausias funkcijų skyrimas. Kai kurie autoriai siūlo daug detales- 
nį funkcijų klasifikavimą (pvz., savarankiškomis laiko sveikatos apsaugos, susisieki- 
mo, pinigų leidimo, viešosios tvarkos palaikymo ir kitas funkcijas). 

Valstybė — visos visuomenės politinė organizacija. Konstitucinis Teismas ne 
viename nutarime yra pabrėžęs, kad Lietuvos valstybė, atlikdama savo funkcijas, 
privalo veikti visos visuomenės interesais (2003 m. kovo 4 d., 2004 m. gruodžio 
13 d., 2009 m. birželio 8 d. nutarimai). 

Valstybė savo funkcijas atlieka pasitelkdama atitinkamų institucijų sistemą, ap- 
imančią visų pirma valstybės institucijas; taip pat tam tikros apimties funkcijas — per 
kitas (ne valstybės) institucijas, kurioms pagal įstatymus yra pavesta (patikėta) atlikti 
tam tikras valstybės funkcijas arba kurios tam tikromis įstatymuose apibrėžtomis 
formomis ir būdais dalyvauja jas atliekant. Įstatymu nustatant, kad kai kurios tam 
tikros apimties valstybės funkcijos gali būti vykdomos ne per valstybės, bet per kitas 
institucijas, būtina paisyti Konstitucijos principų ir normų“. 

Valstybės, kaip visos visuomenės organizacijos, turinčios veikti visos visuomenės 
interesais taip, kad būtų užtikrinta socialinė darna, funkcijos yra tarp savęs susijusios, 
sudaro vieną sistemą ir negali būti priešpriešinamos“““. Taip pat negali būti priešprie- 
šinamos ir valstybės institucijos, per kurias šios funkcijos yra įgyvendinamos. 

Pagal Konstitucijoje įtvirtintą atsakingo valdymo principą, visos valstybės insti- 
tucijos ir pareigūnai turi atlikti savo funkcijas vadovaudamiesi Konstitucija, veikda- 
mi Tautos ir Lietuvos valstybės interesais, tinkamai įgyvendindami jiems Konstitu- 
cijos ir įstatymų suteiktus įgaliojimus“. 

Konstitucinio Teismo jurisprudencijoje analizuojant valstybės funkcijų finan- 
savimą yra pabrėžta, kad iš Konstitucijos išplaukia, jog jeigu įstatymų leidėjas yra 
įsteigęs kokią nors instituciją, kuriai patikėta atlikti tam tikrą valstybės funkciją ar 


“! Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 1831-6708. 
“8 Ibidem. 


*“* Konstitucinio Teismo 2012 m. spalio 26 d. išvada. Valstybės žinios, 2012, Nr. 125-6285; 2012 m. 
lapkričio 10 d. išvada. Valstybės žinios, 2012, Nr. 131-6607. 

funkcijas, jis turi numatyti ir jos finansavimo šaltinius, nustatyti tokį teisinį regu- 
liavimą, kad tas finansavimas būtų pakankamas atitinkamai funkcijai (funkcijoms) 
vykdyti“, 

Valstybės veiklą galima klasifikuoti ne tik pagal valstybės veiklos sritis. Valsty- 
bės funkcijos gali būti skiriamos pagal tai, kokiais būdais įsyvendinama valstybės 
veikla. Šios klasifikacijos šalininkai teigia, kad grynai teisiniu požiūriu galima ver- 
tinti tik veikimo būdus, bet ne pačias veikimo sritis. Šiuo požiūriu skiriamos trys 
pagrindinės valstybės funkcijos: 

1) įstatymų leidybos funkcija; 

2) vykdomoji funkcija; 

3) teisingumo įgyvendinimo funkcija. 

Pirmoji funkcija, kuri apima bendrojo pobūdžio visiems privalomų elgesio tai- 
syklių nustatymą įstatymo forma, skirta atitinkamai sureguliuoti svarbiausius visuo- 
meninius santykius. 

Antroji — įstatymų vykdymo funkcija. Jos turinys kitoks, nei įstatymų leidybos 
funkcijos. Ji apima įstatymų vykdymo užtikrinimą, įstatymų taikymą tam tikromis 
priemonėmis. Įstatymo nustatytos tam tikros abstrakčios taisyklės įgyvendinamos 
vykdymo procese. Vykdomoji veikla susijusi su tam tikrų vykdomosios valdžios 
aktų (dekretų, nutarimų ir pan.), kuriuose detalizuojamos įstatymuose nustatytos 
taisyklės ir numatomos konkrečios jų įgyvendinimo priemonės, priėmimu. 

Trečioji funkcija — teisingumo įgyvendinimas — apima ginčų sprendimą, bau- 
džiamųjų bylų nagrinėjimą ir nuosprendžių priėmimą. 

Toks valstybės funkcijų skyrimas padėjo suformuoti valstybės valdžios padali- 
jimo principą, tapusį šiuolaikinės demokratinės valstybės valdžios organizacijos ir 
funkcionavimo pagrindu. 


5. Lietuvos valstybės instituto konstitucinio įtvirtinimo aspektai 


Lietuvos Respublikos Konstitucijos nuostatos atskleidžia įvairių valstybės instituto 
aspektų. Pabrėžtina, kad „valstybės“ ar „valstybės valdžios“ kategorijos nurodomos 
daugelyje konstitucinių nuostatų, reguliuojančių svarbiausius visuomenės gyveni- 
mo klausimus. 

Konstitucijos preambulėje skelbiama, kad lietuvių tauta „prieš daugelį amžių 
sukūrė Lietuvos valstybę, jos teisinius pamatus grindusi Lietuvos statutais ir Lie- 
tuvos Respublikos Konstitucijomis <...> įkūnydama prigimtinę žmogaus ir tautos 
teisę laisvai gyventi ir kurti savo tėvų ir protėvių žemėje — nepriklausomoje Lietuvos 
valstybėje <...> siekdama atviros, teisingos, darnios pilietinės visuomenės ir teisinės 
valstybės, atgimusios Lietuvos valstybės piliečių valia priima ir skelbia šią Konsti- 
tuciją“. Šios sąvokos vartojimo kontekstas atskleidžia, kad žodis „valstybė“ pabrėžia 
tam tikrus skirtingus socialinio reiškinio aspektus: valstybė — tai istorinė visos tautos 
organizacija (lietuvių tauta, prieš daugelį metų sukūrusi Lietuvos valstybę), taip 
pat žmogaus ir tautos gyvavimo forma bei šalies sinonimas (prigimtinė žmogaus ir 
tautos teisė gyventi savo tėvų ir protėvių žemėje — nepriklausomoje Lietuvos vals- 


*“ Konstitucinio Teismo 2006 m. gruodžio 21 d. nutarimas. Valstybės žinios, 2006, Nr. 141-5430. 

tybėje). Valstybė — tam tikra valstybinio gyvenimo kokybė, būvis, tam tikras teisės 
principas (siekdama <...> teisinės valstybės), piliečių valios reiškėja, visų piliečių 
bendra organizacija, tam tikras valstybės ir žmonių santykių tipas (atgimusios Lie- 
tuvos valstybės piliečių valia), taip pat tęstinis reiškinys. 

Konstitucijos 1 straipsnyje nustatyta: „Lietuvos valstybė yra nepriklausoma de- 
mokratinė respublika.“ Konstitucijos sudedamosios dalies — Lietuvos Respublikos 
konstitucinio įstatymo „Dėl Lietuvos valstybės“ 1 straipsnyje įtvirtinta, kad minėta- 
sis teiginys laikytinas Lietuvos Respublikos konstitucine norma ir pamatiniu valsty- 
bės principu. Aiškindamas Konstitucijos 1 straipsnio nuostatą Konstitucinis Teismas 
yra konstatavęs, kad šiame straipsnyje yra įtvirtinti pamatiniai Lietuvos valstybės 
principai: Lietuvos valstybė yra savarankiška, nepriklausoma valstybė; Lietuvos vals- 
tybės valdymo forma yra respublika; valstybės valdžia turi būti organizuota de- 
mokratiškai, šalyje turi būti demokratinis politinis režimas (Konstitucinio Teismo 
2000 m. vasario 23 d., 2000 m. spalio 18 d., 2001 m. sausio 25 d., 2002 m. rugsėjo 
19 d., 2004 m. gruodžio 13 d., 2011 m. birželio 21 d., 2012 m. gruodžio 19 d. 
nutarimai, 2004 m. lapkričio 5 d. išvada). Konstitucijos 1 straipsnio nuostatos, kaip 
ir Konstitucijoje įtvirtintas teisinės valstybės principas, lemia pagrindinius Lietuvos 
valstybės valdžios organizacijos ir veiklos principus. 

Konstitucijoje yra įtvirtintos tam tikros Lietuvos, kaip nepriklausomos demo- 
kratinės valstybės, konstitucinio statuso ypatybės. Joje įtvirtinta Lietuvos valstybės 
nepriklausomybė. Nepriklausoma valstybė — moderni tautos gyvenimo forma, kai 
daugelį bendrų reikalų tvarko valstybės institucijos. Lietuvių tautos istorijoje vals- 
tybingumas turėjo didžiulę reikšmę. Tauta, suvokdama valstybės svarbą, vis atkur- 
davo savo du kartus netektąją valstybę. Nepriklausoma Lietuvos valstybė garantuoja 
tautos raidą, leidžia Lietuvos piliečiams jaustis lygiaverčiais su kitų valstybių pilie- 
čiais. Ne mažiau svarbi valstybės konstitucinio statuso ypatybė — demokratinis Lie- 
tuvos valstybės pobūdis. Lietuva — demokratinė valstybė, t. y. šalies reikalai tvarkomi 
piliečių valia. Demokratija valstybės valdžios šaltinio prasme yra iš tautos kylanti 
valstybės valdžia. Lietuvos Respublikos Konstitucijos 2 straipsnyje įtvirtinta, kad 
Lietuvos valstybę kuria Tauta, kad suverenitetas priklauso tautai. Su šia nuostata 
yra susijusios Konstitucijos 4 straipsnio nuostatos, kad Tauta aukščiausiąją suverenią 
galią vykdo tiesiogiai ar per demokratiškai išrinktus atstovus. Taip įtvirtinamos de- 
mokratijos įgyvendinimo formos. Konstitucijoje demokratija įtvirtinama ir kitomis 
nuostatomis. Konstitucijos 33 straipsnio 1 dalyje nustatyta, kad piliečiai turi teisę 
dalyvauti valdant savo šalį tiesiogiai ir per demokratiškai išrinktus savo atstovus; 
Konstitucijos 9 straipsnyje įtvirtinta, kad svarbiausi valstybės ir Tautos gyvenimo 
klausimai sprendžiami referendumu ir t. t. Respublika — Lietuvos valstybės valdymo 
forma. Konstitucijos normos gana detaliai atskleidžia šį konstitucinį institutą. 

Pagal Konstituciją, valdžių padalijimas yra valstybės valdžios organizavimo ir 
veiklos demokratinėje teisinėje valstybėje pagrindas. Konstitucijos 5 straipsnyje nu- 
statyta, kad valstybės valdžią Lietuvoje vykdo Seimas, Respublikos Prezidentas ir 
Vyriausybė, Teismas, kad valdžios galias riboja Konstitucija, valdžios įstaigos tar- 
nauja žmonėms. Taigi Konstitucijoje formuluojami valstybės valdžios organizavimo 
pagrindai, nustatomos valstybės valdžios galių ribos ir paskirtis. 

Konstitucijos 10 straipsnio nuostata „Lietuvos valstybės teritorija yra vientisa ir 
nedaloma į jokius valstybinius darinius, valstybės sienos gali būti keičiamos tik Lie- 
tuvos Respublikos tarptautine sutartimi, kai ją ratifikuoja 4/5 visų Seimo narių“ at- 
skleidžia kitą valstybės raiškos aspektą — šalies teritorinį vientisumą, šalies teritorijos 
skirstymo tik į administracinius teritorinius vienetus galimybę, sienų, apibrėžiančių 
valstybės teritorijos ribas, keitimą tik Konstitucijoje nustatyta tvarka. 

Konstitucijoje įtvirtintos žmogaus teisės ir laisvės, t. y. asmens ir valstybės san- 
tykių pagrindas — reikšmingas institutas, atskleidžiantis Konstitucijoje nustatytą 
valstybės modelį. Konstitucijos 18 straipsnyje skelbiama nuostata „Žmogaus teisės 
ir laisvės yra prigimtinės“ — vienas iš Lietuvos Respublikos demokratinės konstitu- 
cinės santvarkos pagrindų. Šių teisių pripažinimas, jų apsauga — svarbiausias Lietu- 
vos valstybės uždavinys. Žmogaus teisės lemia valstybės ir asmens santykių pobūdį. 
Valstybės įstaigų ir pareigūnų veikla vertinama pagal tai, ar ji padeda įkūnyti Kons- 
titucijoje įtvirtintas vertybes. Konstitucijos normose yra įtvirtintos teisinės prielai- 
dos neleisti pernelyg didelio valstybės dominavimo asmens atžvilgiu, kad valdžios 
įstaigos ir pareigūnai saugotų ir gintų pagrindines teises, jų nepažeistų ir kitiems 
neleistų daryti tokių pažeidimų. 

Konstitucijos 12 straipsnyje įtvirtinti pilietybės pagrindai. Pilietybė — nuolatinis 
asmens ir valstybės ryšys, kurį atskleidžia asmens ir valstybės teisės, abipusės pa- 
reigos ir atsakomybė. Konstitucijoje įtvirtinti pilietybės santykių reguliavimo kons- 
tituciniai pradai. Lietuvos Respublikos piliečio teisinį statusą, pilietybės įgijimo, 
išsaugojimo, netekimo ir grąžinimo sąlygas bei tvarką nustato įstatymas. Su piliety- 
be sietina ir valstybės pareiga globoti savo piliečius užsienyje (Konstitucijos 13 str. 
1 d.). Konstitucijoje taip pat nustatyta, kad draudžiama išduoti Lietuvos Respublikos 
pilietį kitai valstybei, jei Lietuvos Respublikos tarptautinė sutartis nenustato kitaip. 

Valstybės ir visuomenės santykių srityje yra reikšmingos Konstitucijos normos, 
atskleidžiančios valstybei keliamus uždavinius: „Valstybė saugo ir globoja šeimą, 
motinystę, tėvystę ir vaikystę“ (Konstitucijos 38 str. 2 d.), „Valstybė remia visuo- 
menei naudingas ūkines pastangas ir iniciatyvas“ (Konstitucijos 46 str. 2 d.) ir t. t. 

Labai svarbios Lietuvos valstybės sampratai Konstitucijos nuostatos, kuriose 
įtvirtinti valstybės ir Bažnyčios santykiai: „Valstybė pripažįsta tradicines Lietuvoje 
bažnyčias bei religines organizacijas, o kitas bažnyčias ir religines organizacijas — 
jeigu jos turi atramą visuomenėje ir jų mokymas neprieštarauja įstatymui ir dorai“ 
(Konstitucijos 43 str. 1 d.). Valstybės ir Bažnyčios atskirumas lemia atitinkamus 
valstybės veiklos informavimo srityje aspektus: „Valstybė, politinės partijos, poli- 
tinės ir visuomeninės organizacijos, kitos institucijos ar asmenys negali monopoli- 
zuoti masinės informacijos priemonių“ (Konstitucijos 44 str. 2 d.) ir t. t. 

Reikšmingi valstybės konstitucinio statuso elementai atskleidžiami Konstituci- 
jos normose, reglamentuojančiose valstybės valdžios institucijų organizacijos ir vei- 
klos pagrindus, finansų ir valstybės biudžetą, valstybės kontrolę, valstybės ir vietos 
savivaldos santykių pagrindus, užsienio politiką ir valstybės gynimą (teisė dalyvauti 
tarptautinėse organizacijose, tarptautinių sutarčių sudarymas, krašto apsaugos or- 
ganizavimas, sprendimai panaudoti ginkluotąsias pajėgas, kai prireikia ginti tėvynę 
arba vykdyti Lietuvos valstybės tarptautinius įsipareigojimus ir kt., — nepriklauso- 
mos valstybės sampratos elementai), vietos savivaldą ir valdymą. 

Reikšmingų Lietuvos valstybės konstitucinio įtvirtinimo aspektų yra ir Konsti- 
tucijos sudedamojoje dalyje: 1991 m. vasario 11 d. Konstituciniame įstatyme „Dėl 
Lietuvos valstybės“, 1992 m. birželio 8 d. Konstituciniame akte „Dėl Lietuvos nesi- 
jungimo į postsovietines Rytų sąjungas“, 1992 m. spalio 25 d. įstatyme „Dėl Lietu- 
vos Respublikos Konstitucijos įsigaliojimo tvarkos“ ir 2004 m. liepos 13 d. Konsti- 
tuciniame akte „Dėl Lietuvos Respublikos narystės Europos Sąjungoje“. 

Aptariant konstitucinio valstybės statuso bruožus yra svarbūs ir valstybės kal- 
bos bei simbolių klausimai. 


6. Valstybinė kalba ir valstybės simboliai konstitucinėje teisėje 


Konstitucijos 14 straipsnyje nustatyta: „Valstybinė kalba — lietuvių kalba.“ Šia nor- 
ma įtvirtintas lietuvių kalbos — vienintelės oficialios valstybės kalbos, kurios vartoji- 
mas privalomas viešajame gyvenime — konstitucinis statusas. 

Konstitucinis Teismas 1999 m. spalio 21 d. nutarime"! konstatavo, kad konsti- 
tucinis valstybinės kalbos statuso įtvirtinimas reiškia, jog lietuvių kalba yra konstitu- 
cinė vertybė“* — ji saugo tautos identitetą, integruoja pilietinę tautą, užtikrina tau- 
tos suvereniteto raišką, valstybės vientisumą ir jos nedalijamumą, normalų valstybės 
ir savivaldybių įstaigų funkcionavimą. Valstybinė kalba yra svarbi piliečių lygiatei- 
siškumo garantija, nes leidžia visiems piliečiams vienodomis sąlygomis bendrauti 
su valstybės ir savivaldybių įstaigomis, įgyvendinti savo teises ir teisėtus interesus. 

Konstitucinis valstybinės kalbos statuso įtvirtinimas taip pat reiškia, kad įsta- 
tymų leidėjas privalo įstatymais nustatyti, kaip šios kalbos vartojimas užtikrinamas 
viešajame gyvenime, be to, jis turi numatyti valstybinės kalbos apsaugos priemones. 
Lietuvių kalba, pagal Konstituciją įgijusi valstybinės kalbos statusą, privalo būti var- 
tojama visose valstybės ir savivaldos institucijose, visose Lietuvoje esančiose įstai- 
gose, įmonėse ir organizacijose; įstatymai ir kiti teisės aktai turi būti skelbiami vals- 
tybine kalba; raštvedyba, apskaitos, atskaitomybės, finansiniai dokumentai privalo 
būti tvarkomi lietuvių kalba; valstybės ir savivaldos institucijos, įstaigos, įmonės bei 
organizacijos tarpusavyje susirašinėja valstybine kalba. 

Konstitucinis Teismas pabrėžė, kad konstitucinis valstybinės kalbos statusas 
reiškia, jog lietuvių kalba privalomai vartojama tik viešajame Lietuvos gyvenime. 
Kitose gyvenimo srityse asmenys nevaržomai gali vartoti bet kokią jiems priimtiną 
kalbą. 

Konstitucinėje jurisprudencijoje pabrėžiama, kad negalima nustatyti išskirtinių 
valstybinės kalbos vartojimo taisyklių atsižvelgiant į asmens tautybę, kad asmens 


“! Konstitucinio Teismo 1999 m. spalio 21 d. nutarimas. Valstybės žinios, 1999, Nr. 90-2662. Šio nuta- 
rimo kai kurios nuostatos, susijusios su asmens vardo ir pavardės rašymu Lietuvos Respublikos piliečio 
pase, išaiškintos Konstitucinio Teismo 2009 m. lapkričio 6 d. ir 2014 m. vasario 27 d. sprendimuose. 


“* Konstitucinio Teismo 2007 m. gegužės 5 d. nutarime vartojamas lietuvių kalbos kaip „ypatingos 


konstitucinės vertybės“ apibūdinimas pabrėžiant, kad ji yra lietuvių tautos etninio ir kultūrinio savi- 
tumo pagrindas, tautos tapatumo ir išlikimo garantija, kad lietuvių kalba saugo tautos tapatumą, inte- 
gruoja pilietinę tautą, užtikrina valstybės vientisumą ir jos nedalijamumą, normalų valstybės ir savival- 
dos įstaigų veikimą. „Valstybinė kalba — bendrinė lietuvių kalba — yra tautos suvereniteto įteisinimo ir 
oraus bendravimo su pasauliu priemonė. Lietuvių kalbos, kaip valstybinės kalbos, statusas reiškia, kad 
turi būti užtikrintas lietuvių kalbos funkcionavimas visose viešojo gyvenimo srityse.“ Konstitucinio 
Teismo 2007 m. gegužės 5 d. nutarimas. Valstybės žinios, 2007, Nr. 52-2025. 


228 


6. Valstybinė kalba ir valstybės simboliai konstitucinėje teisėje 


tautybė (taip pat ir bendraujant su valstybės ar savivaldybių institucijomis, valstybės 
tarnautojais) negali būti pagrindas asmeniui reikalauti, kad jam nebūtų taikomos 
taisyklės, kylančios iš valstybinės lietuvių kalbos statuso; kitaip būtų pažeistas kons- 
titucinis visų asmenų lygybės įstatymui, teismui, valstybės institucijoms ir pareigū- 
nams principas““. 

Valstybinė kalba užtikrina visų Lietuvos Respublikos piliečių lygiateisiškumą. 
Valstybinės kalbos ir pilietiškumo principai neatsiejami. Konstitucinis Teismas, aiš- 
kindamas konstitucinį Lietuvos Respublikos pilietybės institutą (taip pat pilietybės 
įgijimą pagal Konstituciją), yra konstatavęs, kad „nuolatinis gyvenimas valstybė- 
je tam tikrą įstatyme nustatytą laiką bei valstybinės kalbos mokėjimas yra būtinos 
prielaidos užsieniečiui ar asmeniui be pilietybės integruotis į visuomenę, suvokti 
Tautos mentalitetą ir jos siekius, valstybės konstitucinę santvarką, susipažinti su 
Tautos ir valstybės istorija, kultūra, papročiais ir tradicijomis, pasirengti prisiimti 
atsakomybę už valstybės dabartį ir ateitį“, taip pat kad „būtent dėl to užsienio vals- 
tybės piliečiui ar asmeniui be pilietybės, norinčiam įgyti pilietybę, nepakanka vien 
apsigyventi šalyje — tam būtina nuolat gyventi valstybėje ilgesnį laiką, kurį nustato 
įstatymas, mokėti valstybinę kalbą“*“*. Akivaizdu, kad mokėti ir viešajame Lietu- 
vos gyvenime vartoti valstybinę kalbą Lietuvos Respublikos piliečiams, nė kiek ne 
mažiau negu užsieniečiams, siekiantiems įgyti Lietuvos Respublikos pilietybę, yra 
konstitucinis imperatyvas net turint galvoje tai, kad „absoliuti dauguma asmenų yra 
piliečiai ne todėl, kad jie pareiškė norą būti tos valstybės piliečiais, bet todėl, kad 
jie yra susiję su ta valstybe tam tikru objektyviu ryšiu — tos valstybės piliečiai buvo 
jų tėvai (vienas iš tėvų)“. Neįmanoma paneigti, kad valstybinės kalbos nemokantis 
Lietuvos Respublikos pilietis nėra pakankamai integravęsis į Lietuvos visuomenę. 
Integravimasis į Lietuvos visuomenę, tapimas visaverčiu valstybinės bendruome- 
nės — pilietinės Tautos — nariu siejasi su atitinkamomis pastangomis, taip pat ir su 
valstybinės kalbos išmokimu (jeigu asmuo jos nemoka). Jeigu valstybinės kalbos 
nemokantis pilietis nemėgina jos išmokti (nors nėra objektyvių priežasčių, dėl ku- 
rių jis negalėtų to daryti), tai liudija, kad jis stokoja pilietiškumo. Konstitucija su- 
ponuoja tokią pilietiškumo sampratą ir tokį pilietiškumo santykį su valstybine kalba 
kaip konstitucine vertybe, kad asmens siekis dalyvauti valdant savo šalį, priimant 
valstybinės reikšmės sprendimus, taip pat teisė lygiomis sąlygomis stoti į valsty- 
binę tarnybą, siekis būti visaverčiu valstybinės bendruomenės — pilietinės Tautos 
nariu yra savaime suprantama paskata asmeniui gerai mokėti valstybinę kalbą, o ne 
atvirkščiai — asmuo yra dirbtinai skatinamas dalyvauti valdant savo šalį, priimant 
valstybinės reikšmės sprendimus, nors jis — kaip tik dėl to, kad nemoka valstybinės 
kalbos, — nėra pakankamai integravęsis į Lietuvos visuomenę, taigi ir nėra visavertis 
valstybinės bendruomenės — pilietinės Tautos narys““. 

Valstybinės reikšmės sprendimų priėmimas (taip pat Lietuvos Respublikos pi- 
liečiams balsuojant rinkimuose ar referendumuose) — išimtinė valstybinės kalbos 
vartojimo sritis. 


*“* Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708. 
*“* Konstitucinio Teismo 2003 m. gruodžio 30 d. nutarimas. Valstybės žinios, 2004, Nr. 124-5643. 
*“* Konstitucinio Teismo 2006 m. gegužės 10 d. nutarimas. Valstybės žinios, 2006, Nr. 52-1917. 

Valstybinis lietuvių kalbos statusas suponuoja ir būtinumą valstybės tarnybos 
sistemą organizuoti ir jai funkcionuoti taip, kad į valstybės tarnybą (atitinkamas 
pareigas) būtų priimami tik tokie asmenys, kurie gerai moka valstybinę kalbą; ge- 
ras valstybinės kalbos mokėjimas yra būtina prielaida tam, kad šie asmenys, bū- 
dami valstybės tarnautojais, galės tinkamai atlikti savo pareigas, kad į juos, kaip į 
valstybės tarnautojus, žodžiu ar raštu besikreipiantiems asmenims nekils sunkumų 
bendraujant, taip pat kad bus užtikrintas normalus įvairių valstybės ir savivaldybių 
institucijų bendravimas, nekils kitų sunkumų einant tarnybines pareigas ar vykdant 
su valstybės tarnyba susijusias užduotis. 

Valstybės simboliai — sutartiniai ženklai ar daiktai, išreiškiantys valstybės idė- 
ją. Tokiais simboliais paprastai laikomi valstybės vėliava, herbas, himnas, valstybės 
anspaudas, valstybės šventės ir minimos datos, valstybės devizas, valstybės sostinė. 
Svarbiausiems valstybės simboliams suteikiamas konstitucinis statusas. 

Valstybės simboliai padeda identifikuoti valstybę, ją suvokti kaip vieną vientisą 
visumą. Kartu simboliai atlieka ir integravimo funkciją, stiprina valstybės orumą, 
atspindi istorinę šalies praeitį, vertybes, valstybės pilietinę bendruomenę jungian- 
čias idėjas. 

Konstitucijos 15 straipsnyje nustatyti simboliai, išreiškiantys Lietuvos valstybės 
nepriklausomybę: valstybės vėliavos spalvos — geltona, žalia, raudona; valstybės her- 
bas — baltas Vytis raudoname lauke. Valstybės herbą, vėliavą ir jų naudojimą nustato 
įstatymai. 

Konstitucijos 16 straipsnyje skelbiama, kad valstybės himnas — Vinco Kudirkos 
„Tautiška giesmė“: Konstitucijos 17 straipsnyje nustatyta, kad Lietuvos valstybės 
sostinė yra Vilniaus miestas — ilgaamžė istorinė Lietuvos sostinė. Sostinė — išskir- 
tinės svarbos miestas, vienas iš svarbiausių Lietuvos valstybingumo komponentų. 
Sostinėje reziduoja svarbiausios valstybės valdžios institucijos: Seimas, Respublikos 
Prezidentas, Vyriausybė, Konstitucinis Teismas, Aukščiausiasis Teismas. 


7. Valstybės formos samprata 


Valstybės forma — kompleksinė sąvoka, kuri atskleidžia, kaip valstybėje valdžia or- 
ganizuojama, kaip išdėstoma teritoriniu požiūriu, kokiais principais vadovaujamasi 
jos veikloje, kokiais būdais ji įgyvendinama. Valstybės formą atskleidžia: 1) vals- 
tybės valdymo forma, 2) valstybės sandaros (teritorinio sutvarkymo) forma ir 
3) politinis režimas. Valstybės valdymo forma parodo aukščiausiųjų valstybės val- 
džios institucijų sudarymo tvarką, jų struktūrą, šių institucijų teisinę padėtį ir tar- 
pusavio santykius. Valstybės sandaros forma aiškina valstybės teritorinį sutvarkymą, 
valstybės ir ją sudarančių teritorinių vienetų santykių pobūdį. Politinis režimas api- 
būdina valstybės valdžios įgyvendinimo būdus ir priemones. 

Valstybės valdymo forma“. Tai valstybės valdžios organizavimo formos, 
kuria nusakomas valdžios šaltinis, aukščiausiųjų valstybės institucijų sudarymo tvar- 
ka, jų struktūra, teisinė padėtis, taip pat šių institucijų tarpusavio santykių principai. 
Dažnai pabrėžiama, kad tai bene reikšmingiausias, labiausiai teisinis valstybės for- 


“Teisinėje, taip pat ir politologinėje literatūroje, be termino „valdymo forma“, apibūdinant tą patį reiškinį 
vartojamos sąvokos „valdymo modelis“; „valdymo sistema“; „valdymo režimas“; „politinės sistemos modelis“ 
ir kt. Cia vartojama pirmoji sąvoka, nes ji labiausiai įsitvirtinusi lietuviškoje teisinėje literatūroje. 

mos elementas, kurį apibūdinant paprastai remiamasi tam tikra teisinio reguliavimo, 
taip pat ir teisinės praktikos, konstrukcija. 

Valstybės valdymo forma — svarbi konstitucinės teisės kategorija, turinti ir me- 
todologinę reikšmę. Pirmiausia aptartinas valdžios šaltinio klausimas. Demokratinė- 
se valstybėse valdžios šaltiniu laikoma tauta. Ši samprata įtvirtinta ir Lietuvos Res- 
publikos 1992 m. Konstitucijoje. Jos nuostatos, kad Lietuvos valstybę kuria tauta, 
kad tautai priklauso suverenitetas, aukščiausią suverenią galią Tauta vykdo tiesiogiai 
ar per demokratiškai išrinktus savo atstovus, valdžios įstaigos tarnauja žmonėms, 
patvirtina tautos pirmumą organizuojant valstybės valdžią. 

Dar nuo antikinių laikų svarbiausiu valstybės valdymo formos klasifikavimo 
kriterijumi laikomas valdančiųjų skaičius (valdo vienas — monarchija, valdo tam 
tikra grupė — aristokratija, valdo piliečiai — demokratija) iš esmės neprarado savo 
reikšmės. Valstybės valdymo formos visų pirma skiriamos pagal tai, kokiu būdu 
gaunamos valstybės vadovo pareigos — paveldėjimu ar periodiškai rengiamais rinki- 
mais. Atsižvelgiant į tai valstybes galima skirstyti į monarchijas ir respublikas. Įstaty- 
mų leidžiamosios ir vykdomosios valdžios institucijų teisinė padėtis, jų tarpusavio 
santykiai — kriterijai, pagal kuriuos monarchijos ir respublikos klasifikuojamos į tam 
tikras grupes. 

Monarchija — žodis, kuris graikų kalboje reiškia vienvaldystę. Šiais laikais mo- 
narchija reiškia ne vien vieno asmens valdžią, bet paveldimą valdžią. Kitados mo- 
narcho valdžia buvo grindžiama dieviškąja monarcho valdžios kilme. Istorija įrodė 
grynai žemišką šios valdžios kilmę. Svarbiausia ne tai, kaip apibūdinama monarcho 
valdžia, o jo įgaliojimai. Skiriamos absoliutinė (neribota) ir konstitucinė (ribota) 
monarchijos formos. Pastaroji gali būti skirstoma į dualistinę ir parlamentinę. 

Absoliutinėje monarchijoje visa aukščiausioji valdžia priklauso monarchui. Jis 
pats leidžia įstatymus, savo nuožiūra skiria aukščiausius valstybės pareigūnus, vado- 
vauja vykdomajai valdžiai, skiria ir atleidžia ministrus, vykdo aukščiausiąjį teisingu- 
mą. Teisiškai jo valdžia neribota. Absoliutinėje monarchijoje nėra tautos renkamo 
parlamento atstovybės, monarcho galios nėra ribojamos teisės aktais. Dabartiniame 
pasaulyje absoliutinė monarchija — anachronizmas. Literatūroje minimi Saudo Ara- 
bijos, Omano pavyzdžiai. Šios šalys, nors turėdamos oktrojuotąsias konstitucijas, 
nėra konstitucinės valstybės tikrąja prasme, nes jose neribojama monarcho valdžia. 

Konstitucinėje monarchijoje pripažįstamas (dualistinėje monarchijoje kartais tik 
iš dalies) tautos suverenitetas, įstatymus leidžia tautos atstovybė — parlamentas. Jis 
gali kontroliuoti ir valdymą. Skiriamos dvi konstitucinės monarchijos rūšys: dualis- 
tinė ir parlamentinė. 

Dualistinės monarchijos atveju suverenitetas priklauso tautai ir monarchui. Mo- 
narcho valdžia iš esmės apribota įstatymo leidžiamosios valdžios. Tai pradinė, ri- 
bota konstitucinės monarchijos forma, t. y. ši valdymo forma jau pagrįsta, gal tik 
iš dalies pripažįstamu, valdžių padalijimu, bent jau vykdomoji valdžia atribojama 
nuo leidžiamosios. Įstatymų leidžiamoji valdžia priklauso parlamentui, o vykdo- 
moji — monarchui, kuris pats gali tiesiogiai vadovauti vykdomosios valdžios struk- 
tūroms ar skirti vyriausybę. Teisminė valdžia yra monarcho žinioje, nors gali būti 
ir nepriklausoma. Vyriausybė už savo veiklą atsako ne parlamentui, bet monar- 
chui. Parlamentas vyriausybei gali daryti įtaką tik tvirtindamas valstybės biudžetą. 

Šiuolaikinės dualistinės monarchijos pavyzdžiai teisinėje literatūroje — Jordanija, 
Kuveitas, Tailandas. 

Parlamentinės monarchijos atveju monarchas yra valstybės vadovas, bet nedaly- 
vauja vyriausybės veikloje. Sakoma, kad jis „karaliauja, bet nevaldo'; t. y. dažniausiai 
atlieka tik simbolines funkcijas. Įstatymus priima parlamentas, vyriausybę formuoja 
politinės jėgos, po rinkimų sudarančios parlamentinę daugumą. Taigi pagrindinis 
parlamentinės monarchijos požymis — vyriausybės politinė atsakomybė parlamentui 
už savo veiklą. Žinoma, kiekvienoje šalyje parlamentinė monarchija turi specifinių 
bruožų. Šiuolaikinių parlamentinių monarchijų pavyzdžiai: Jungtinė Karalystė““", 
Švedija, Olandija, Belgija, Danija, Norvegija, Ispanija ir kitos šalys. 

Respublika (lot. res publica — viešas reikalas) — tai valstybė, kurioje suverenitetas 
priklauso tautai. Joje visos aukščiausios valstybės valdžios institucijos tiesiogiai ar 
netiesiogiai įgaliojimus veikti gauna iš piliečių ir yra atsakingos piliečiams. Ši val- 
dymo forma yra susijusi su demokratiniu politiniu režimu. Kitaip respublika bus tik 
valstybės pavadinimas, bet ne teisinė politinė realybė. Valstybės vadovas (prezidentas 
ar kolegiali institucija) respublikoje renkamas tautos ar jos išrinktos institucijos ir yra 
atskaitingas tautai. Respublikoje negali būti institucijų, kurios vykdytų valdžią pačios 
savaime. Visos valdžios institucijos formaliais atsakomybės ryšiais susietos su tauta. 

Ir politikos mokslų, ir teisinėje literatūroje dominuoja respublikų tipologija, 
sudaryta pagal vyriausybės politinės atsakomybės pobūdį: 

1) parlamentinė respublika (jai būdinga vyriausybės politinė atsakomybė par- 

lamentui); 

2) prezidentinė respublika (jai būdingas vykdomosios valdžios politinės atsa- 

komybės parlamentui nebuvimas, taip pat griežtas valdžių atskyrimas); 

3) pusiau prezidentinė (arba mišrioji) respublika, kurioje derinami dviejų pir- 

mųjų modelių požymiai. 

Prezidentinė respublika laikoma valstybė, kurios vadovą prezidentą visuotiniais 
tiesioginiais ar netiesioginiais rinkimais renka tauta. Šis pareigūnas atlieka ir valsty- 
bės, ir vyriausybės vadovo funkcijas. Šiai valdymo formai būdinga tai, kad vyriau- 
sybę formuoja prezidentas ir tokia vyriausybė nėra politiškai atsakinga parlamentui. 
Kita vertus, prezidentas neturi teisės paleisti parlamento ir skelbti pirmalaikių par- 
lamento rinkimų. Formali skiriamoji prezidentinės respublikos ypatybė — ministro 
pirmininko pareigų nebuvimas. 

Ši valdymo forma kiek panaši į dualistinę monarchiją. Tą galima paaiškinti is- 
toriškai, nes šią valdymo formą kuriant JAV pavyzdžiu buvo laikoma tuometinė Di- 
džiosios Britanijos monarchija. Žinoma, ši forma iš esmės skiriasi nuo monarchijos. 
Minėtosios valdymo formos valstybėse yra nuosekliai įgyvendintas valdžių padaliji- 
mo principas. Valdžių santykiams būdinga pusiausvyra ir kontrolė, įstatymo leidžia- 
moji ir vykdomoji valdžia veiklos mandatą gauna tiesiogiai iš tautos. Vykdomosios 
valdžios vadovas — tautos renkamas prezidentas, kuris vyriausybės vadovo funkcijas 
jungia su valstybės vadovo funkcijomis. Vyriausybės, kaip kolegialios institucijos, 
paprastai nėra, kiekvienas ministras atsakingas prezidentui. Teisėjus, kitus aukščiau- 
sius vykdomosios valdžios pareigūnus skiria prezidentas, paprastai gavęs aukštesniųjų 

parlamento rūmų sutikimą. Juos skiriant lemia ne tiek kandidatų politinės nuosta- 
tos, kiek kompetencija ir asmeninės savybės. Prezidentas gali savarankiškai pakeisti 
ministrus ir kitus jo paskirtus vykdomosios valdžios pareigūnus. Galioja taisyklė: 
prezidentas negali dirbti su tais, kurie nemoka, negali ar nenori dirbti kartu. 

Kaip minėta, svarbiausias šios valdymo formos požymis — vykdomoji valdžia 
nėra atsakinga parlamentui už vykdomą politiką. Parlamentas negali pakeisti jos pa- 
reigūnų, jeigu jie nepažeidė įstatymo, todėl prezidentinėse respublikose kartais susi- 
daro tokia situacija, kai prezidentas yra vienos politinės jėgos atstovas, o parlamente 
dominuoja kita politinė partija. Jie priversti bendradarbiauti, nes nė viena valdžia 
negali pakeisti viena kitos. Užtikrinant valdžių pusiausvyrą reikšmingas vadinama- 
sis stabdžių ir atsvarų principas. Laikydamasis šio principo, pavyzdžiui, respublikos 
prezidentas gali stabdyti parlamento veiklą įstatymų priėmimo srityje naudodamasis 
teise skelbti atidedamąjį veto, kuriam įveikti paprastai reikalinga kvalifikuotoji bal- 
sų dauguma vienų rūmų parlamente ar abejuose parlamento rūmuose. Kita vertus, 
parlamento aukštesnieji rūmai gali daryti įtaką skiriant aukščiausiuosius pareigū- 
nus, pritardami ar nepritardami siūlomiems kandidatams. Svarbi teisminės valdžios 
funkcija —ši valdžia turi užtikrinti, kad nebūtų nei įstatymų leidžiamosios, nei vyk- 
domosios valdžios piktnaudžiavimo. Prezidentinių respublikos pavyzdžiai yra JAV, 
Meksika, Brazilija, Argentina, Peru, Kolumbija, Venesuela ir kitos valstybės. 

Parlamentinė respublika — viena iš respublikinės valstybės valdymo formos rū- 
šių, kurią apibūdinant pabrėžiama parlamento, kaip atstovaujamosios ir įstatymų 
leidžiamosios valdžios institucijos, funkcija įgyvendinant valstybės valdžią ir for- 
muojant kitas valstybės valdžios institucijas. 

Pagrindinis parlamentinės respublikos požymis — solidarioji vyriausybės poli- 
tinė atsakomybė parlamentui. Pareiškus nepasitikėjimą vyriausybės vadovui ar vy- 
riausybei, pastaroji privalo atsistatydinti. Kartu vyriausybė, kuriai pareikštas nepa- 
sitikėjimas, gali siūlyti respublikos prezidentui surengti priešlaikinius parlamento 
rinkimus. Tokioje valstybėje respublikos prezidentas yra tik valstybės, bet ne vy- 
riausybės vadovas. Politiniu požiūriu tai reiškia, kad vyriausybę iš esmės formuoja 
parlamento rinkimus laimėjusi partija ar partijų koalicija. 

Parlamentinės respublikos prezidentą dažniausiai renka parlamentas (Vengrija, 
Čekija, Turkija, Libanas ir kt.) ar specialioji rinkikų kolegija, kurioje parlamentarai 
sudaro reikšmingą dalį (VFR, Italija). Tiesa, yra parlamentinių respublikų (litera- 
tūroje dažniausiai pateikiamas Bulgarijos pavyzdys), kuriose prezidentas tiesiogiai 
renkamas tautos, nors jo įgaliojimai yra riboti ir vykdomąją valdžią realiai įgyven- 
dina vyriausybė. Kita vertus, tokia prezidento rinkimų tvarka — tik bendrosios tai- 
syklės išimtis. Respublikos prezidentas vyriausybės formavimo procese veikia kaip 
valstybės vadovas, kuris, nors ir turėdamas tam tikrų politinių galimybių, visų pirma 
siekia, kad būtų suformuota parlamento daugumos pasitikėjimą turinti vyriausybė. 

Analizuojant parlamentinės respublikos vadovo teisinį statusą pabrėžtina, kad 
prezidentui neretai priskiriami reikšmingi įgaliojimai, nors jis iš tiesų jais nesinau- 
doja. Paprastai daugelis prezidento veiksmų, taip pat pirmalaikių parlamento rin- 
kimų skelbimas ir naudojimasis veto teise, yra įgyvendinami tik su vyriausybės 
sutikimu. Prezidento priimami aktai paprastai įsigalioja tik pasirašius atitinkamam 
ministrui, kuriam ir tenka atsakomybė už tą aktą. 

Pabrėžtina, kad parlamentinėje respublikoje aukščiausiųjų valstybės valdžios 
institucijų teisinė ir faktinė padėtis neretai skiriasi. Antai nors ir pabrėžiama parla- 
mento reikšmė, bet jo veiklą faktiškai kontroliuoja vyriausybė, kuri, nors būdama 
politiškai atsakinga parlamentui, turi galimybę paskelbti pirmalaikius parlamento 
rinkimus; nors prezidentui suteikti reikšmingi įgaliojimai, bet faktiškai juos įgyven- 
dina vyriausybė, ir t. t. Parlamentinių respublikų pavyzdžiai: VFR, Italija, Vengrija, 
Bulgarija, Čekija, Estija, Latvija ir kt. 

Pusiau prezidentinė respublika. Pasak šio modelio kūrėjo M. Diuveržė (M. Du- 
verger), pusiau prezidentinis režimas yra parlamentinio ir prezidentinio valdymo 
modelių sintezė. Toks sui generis režimas egzistuoja kaip tik tarp parlamentinės ir 
prezidentinės sistemų. Pusiau prezidentine respublika galima laikyti valstybę, ku- 
rioje respublikos prezidentas, turintis reikšmingus įgaliojimus, yra renkamas tau- 
tos (visuotiniuose tiesioginiuose ar netiesioginiuose rinkimuose), šioje valstybėje 
formuojant vyriausybę dalyvauja ir prezidentas, ir parlamentas (tiesa, dalyvavimo 
lygis ne visados vienodas), ministrui pirmininkui tenka savarankiškos funkcijos, o 
vyriausybė privalo turėti parlamento pasitikėjimą. Be to, vyriausybė būna susaistyta 
parlamento ir prezidento pasitikėjimu. 

Apibrėžiant valdymo formą (vieną ar kitą jos porūšį) pagrindiniu kriterijumi 
siūloma laikyti vyriausybės atsakingumą (prezidentinei respublikai būdingas vy- 
riausybės atsakingumas prezidentui, o parlamentinėje respublikoje — parlamentui), 
todėl galima konstatuoti, kad pusiau prezidentinėje respublikoje vyriausybė atsako- 
mybės ryšiais susieta ir su parlamentu, ir su prezidentu. 

Bendriausias pusiau prezidentinės respublikos pavyzdys — Prancūzijos V Res- 
publikos valdymo forma. 

Valstybės sandaros forma. Valstybės sandaros forma apibūdina valstybės 
vidaus teritorinį sutvarkymo būdą, taip pat santykių tarp valstybės ir jos sudėtinių 
dalių (t. y. centrinės ir vietos valdžios) pobūdį. 

Tinkama valstybės sandara — vienas iš veiksnių, užtikrinančių šalies stabilumą, 
valdžios struktūrų efektyvią veiklą. Apie valstybės sandaros formą sprendžiama pa- 
gal jos sudėtį, t. y. ar valstybė yra vienalytė, ar jungtinė. Atsižvelgiant į tai, įprasta 
valstybes skirstyti į unitarines (vienalytes, t. y. padalytas tik į administracinius teri- 
torinius vienetus, kuriems nebūdingas vienoks ar kitoks politinis savarankiškumas) 
ir federacines (sąjungines, kurias sudaro federacijos nariai — valstybinio pobūdžio 
teritoriniai junginiai). Teisinėje literatūroje taip pat minimos konfederacijos, san- 
draugos, unijos — suverenių valstybių sąjungos, bet ne sudėtinės valstybės, todėl jas 
nagrinėti labiau tiktų kalbant apie tarptautinę teisę. Europos Sąjungos — specifinio 
Europos valstybių integracinio susivienijimo, kurio negalima priskirti prie įprasti- 
nių tarptautinių organizacijų, tipologinė kategorija konstitucinei teisei svarbi tik dėl 
jos sąveikos su valstybėmis narėmis. 

Unitarinė valstybė — vientisa (pranc. unitaire — vieningas, suvienytas) valstybė, 
kuriai paprastai būdingi tokie požymiai: šalyje galioja viena konstitucija; šaliai bū- 
dinga viena teisės sistema; viena įstatymų leidžiamosios, vykdomosios ir teisminės 
valdžių sistema; valstybės teritorija dalijama į administracinius teritorinius vienetus, 
kurių statusą nustato visai valstybei bendros teisės normos; viena pilietybė, bendras 
biudžetas ir t. t. Unitarinėje valstybėje centrinės valdžios institucijos turi galimybių 

operatyviai spręsti šalies problemas, jos tam yra sutelkusios pakankamai priemonių. 
Vis dėlto unitarinėje valstybėje kartu nėra paneigiama decentralizacija, be to, nė 
vienas jos teritorijos padalinys (vienetas) neturi valstybinio darinio statuso. Valsty- 
bės dalys — tai administraciniai teritoriniai vienetai. Juose galioja centrinės valdžios 
priimti teisės aktai, o jų ribas nustato centrinė šalies valdžia. Administracinio teri- 
torinio padalijimo sistemoje gali būti kelios grandys. Kartu pabrėžtina, kad unitari- 
nėje valstybėje nėra paneigiama decentralizacija. 

Pagal centralizacijos lygi galima skirti tris unitarinių valstybių tipus: centrali- 
zuotosios, decentralizuotosios ir santykiškai decentralizuotos. Centralizuotoje uni- 
tarinėje valstybėje vietos institucijos, tvarkančios valstybės sudėtinių dalių reikalus, 
sudaro centrines institucijas. Tokių valstybių labai nedaug. Unitarinė valstybė gali 
būti ir decentralizuota. Paprastai tokia laikoma valstybė, kurios sudėtinių dalių ins- 
titucijos yra renkamos gyventojų. Be to, galima kalbėti ir apie santykiškai decentra- 
lizuotas valstybes, kurių administracinio teritorinio padalijimo sistema yra iš kelių 
grandžių, — vienose jų (paprastai aukštesnėse) yra įtvirtintas vietos valdymas, o kito- 
se — savivalda. Kartais unitarinių valstybių konstitucijose yra numatoma autonomija. 

Federacinė valstybė — sąjunginė valstybė. Ją sudaro valstybinio pobūdžio dari- 
niai, skirtingose šalyse vadinami vis kitaip: valstijomis, kantonais, žemėmis. Ir pačio- 
je federacijoje, ir ją sudarančiuose subjektuose, kurie yra labai panašūs į valstybes, 
veikia įstatymų leidžiamoji, vykdomoji ir teisminė valdžia, taip pat ir kitos valdžios 
struktūros, tačiau federacijos subjektams pripažįstamas ribotas savarankiškumas. Jie 
nepalaiko tiesioginių ryšių su užsieniu, o šalies viduje jų veiklos laisvę riboja fede- 
racijos konstitucija. Taigi federacijos nariai nėra tikros valstybės, kita vertus, jiems 
priklausantys valstybingumo elementai būna įtvirtinti šalies konstitucijoje ir cen- 
trinė federacijos valdžia savavališkai negali jų likviduoti. Pagal federacijų sudarymo 
pagrindą skiriami tam tikri jų porūšiai: 1) federacijos, sudarytos atsižvelgiant į tauti- 
nę šalies sudėtį; 2) federacijos, sudarytos remiantis teritoriniu ir tautiniu pagrindu; 
3) vien teritoriniu pagrindu sudarytos federacijos. 

Politinis režimas. Valstybės politinio režimo sąvoka skirta būdų ir metodų, 
kuriais įgyvendinama valstybinė valdžia, visumai apibūdinti. Tai trečiasis valstybės 
formos elementas. Valstybės valdymo ir valstybės sandaros formos neparodo, kokias 
būdais valdžia įgyvendinama, kokie yra valstybės valdžios ir žmonių santykiai, kaip 
valstybės valdžios institucijos tvarko žmonių reikalus, kaip politiniame procese da- 
lyvauja piliečiai, jų susivienijimai ir t. t. Skiriami demokratiniai ir nedemokratiniai 
politiniai režimai. 

Demokratinis politinis režimas grindžiamas tautos kaip valdžios šaltinio idėja. 
Valstybės valdžios institucijos įgaliojimus gauna iš tautos. Tauta tiesiogiai gali pri- 
imti sprendimus svarbiausiais valstybės ir visuomenės gyvenimo klausimais. Svarbus 
demokratinio politinio režimo aspektas — valstybės valdžios įgyvendinimas bendrai- 
siais tautos interesais, kai valstybės veiksmai grindžiami daugumos sprendimu, kar- 
tu gerbiant ir mažumos teises. Žmogaus pagrindinių teisių ir laisvių pripažinimas, 
valstybės valdžios galių ribojimas teise — pamatinės demokratinio režimo ypatybės. 

Demokratinį politinį režimą apibūdina tokie bruožai: 1) demokratinių piliečių 
teisių ir laisvių pripažinimas, užtikrinantis galimybę jiems savarankiškai ir aktyviai 
dalyvauti tvarkant bendruosius visuomenės reikalus; 2) politinis pliuralizmas — t. y. 

valstybėje veikia įvairios politinės partijos ir organizacijos, kurios nustatyta tvarka 
rungiasi dėl vadovavimo visuomenei, visos politinės partijos turi vienodų teisinių 
galimybių, laisvai veikia opozicinės partijos, siūlančios alternatyvius Vyriausybės po- 
litikos sprendimus, laisvieji susirinkimai — svarbiausiųjų valstybės institucijų suda- 
rymo būdas; 3) valdžių padalijimo principo realus įgyvendinimas; 4) parlamento, 
kaip tautos atstovybės, aukščiausiosios įstatymų leidimo institucijos, funkcionavimas; 
tik parlamentas priima įstatymus, skirtus svarbiausiems visuomeniniams santykiams 
reguliuoti, taip pat nustato valstybės vidaus ir užsienio politikos pagrindus, tvirtina 
biudžetą, kontroliuoja vyriausybę. Parlamentas priima sprendimus balsų dauguma, 
bet kartu laiduojamos mažumos, politinės opozicijos teisės; 5) leidžiama bet kokios 
politinės ideologijos laisva propaganda, jeigu nekviečiama griebtis smurto, nepa- 
žeidžiamos visuomenės moralės ir bendrosios elgesio normos, nesikėsinama į kitų 
piliečių teises. 

Nedemokratinis politinis režimas yra demokratinio režimo antipodas. Paprastai 
skiriamos dvi nedemokratinių režimų formos: autoritarinis režimas ir totalitarinis 
režimas. 

Autoritariniam režimui būdinga: piliečių demokratinių teisių ir laisvių riboji- 
mas, kai piliečiams neleidžiama savarankiškai ir laisvai dalyvauti formuojant vals- 
tybės politiką; apribota politinių organizacijų veikla, valstybinės reikšmės spren- 
dimus priima vien valdančioji partija ar grupuotė, dažni parlamentiniai „valymai“, 
pažeidžiamos politinės opozicijos teisės, leidiniai cenzūruojami, lyderiams taikomos 
sankcijos; nors valdžių padalijimo principas formaliai nepanaikinamas, bet jo dažnai 
nepaisoma. Valstybės vadovas ar vyriausybė kišasi į įstatymų leidybą, o jų aktai fak- 
tiškai būna svarbesni nei įstatymai. Teismų veiklą kontroliuoja vykdomoji valdžia; 
politinis vadovavimas be rinkimų perduodamas vienam asmeniui ar politinei grupei 
arba rinkimai organizuojami taip, kad piliečiai iš tikrųjų neturi pasirinkimo teisės; 
ribojamas politinės ideologijos pliuralizmas (t. y. galima skleisti tik tokias pažiūras, 
kurios neprieštarauja valdžios remiamai ideologijai; ginkluotosios pajėgos, jų va- 
dovybė neretai įgauna svarbią politinę reikšmę. Tokių režimų tipiški pavyzdžiai — 
E Franko (Franco) laikų Ispanija, A. Pinočeto (Pinochet) valdoma Čilė (1973—1990). 

Totalitariniam režimui būdingas visiškas asmens pajungimas valstybei, kuri sie- 
kia reguliuoti visas visuomenės gyvenimo sritis. Totalitarinis režimas grindžiamas 
įvairiomis koncepcijomis, pavyzdžiui, rasistine, nacionalistine ar marksistinio ko- 
munizmo doktrina. 

Totalitariniam režimui būdingi požymiai: 1) piliečių demokratinių teisių ir lais- 
vių paneigimas, kai piliečiai neturi pasirinkimo teisės, — ne tik pasisakymas prieš, bet 
net ir bet kokia režimo kritika laikoma nusikaltimu; 2) politinis vadovavimas šalyje 
nėra užtikrinamas laisvais rinkimais; paprastai egzistuoja viena legali partija (kartais 
leidžiamos palydovinės (kontroliuojamos) partijos), o partijos vadovavimas visuo- 
menei neretai įtvirtinamas net šalies Konstitucijoje. Rinkimai taip pat kontroliuoja- 
mi, todėl yra formalūs, rinkėjai neturi tikrosios pasirinkimo teisės, kartais rinkimai 
iš viso nerengiami. Oficialūs rinkimų rezultatai visada būna palankūs valdančiajai 
jėgai ir neatspindi tikrojo rinkėjų požiūrio; 3) panaikintas politinis pliuralizmas, ne- 
pripažįstamos mažumų teisės, politinė opozicija persekiojama ir nelaikoma legalia. 
Valdančiosios partijos, valstybės vadovo, karo tarybos žinioje yra visos visuomeninės 

organizacijos. Sukuriamas bendras politinio viešpatavimo mechanizmas. Neretai 
skelbiamas partijos ir valstybės susiliejimas, vienintelės valdančiosios partijos insti- 
tucijos kontroliuoja visas valstybės gyvenimo sritis; 4) atmetamas valdžių padalijimo 
principas, vienu ar kitu būdu įtvirtinamas valdžios vienybės valstybėje principas 
(tarybų valdžia, fiurerio valdžia ir t. t.). Paneigiamos atstovaujamosios institucijos, 
faktiškai nėra jokios savivaldos; 5) vyrauja viena visiems privaloma politinė ideolo- 
gija (pvz., socialistinės stovyklos valstybėse — marksizmas-leninizmas); 6) teisminė 
valdžia turi tik formalią laisvę, faktiškai ji veikia kaip valdančiosios partijos represinė 
struktūra; 7) reikšmingos vadinamųjų jėgos struktūrų (kariuomenės, valstybės sau- 
gumo (žvalgybos) ir slaptosios policijos, vidaus pajėgų) funkcijos, neretai valstybė 
įgauna tiesioginį militaristinį pobūdį. Totalitarinių valstybių pavyzdžiai — buvusi 
SSRS (iki vadinamosios perestroikos), nacistinė Vokietija. 


8. Lietuvos valstybės forma 


Lietuvos valstybės valdymo forma. Iš Konstitucijos 1 straipsnio nuostatų, skel- 
biančių, kad Lietuvos valstybė yra nepriklausoma demokratinė respublika, akivaiz- 
du, kad suverenas — tauta — pasirinko respublikinę valstybės valdymo formą. Taigi 
respublikinė valdymo forma — pamatinis Lietuvos valstybės principas, jai pripažintas 
konstitucinės vertybės statusas. 

Kokia respublikos forma įtvirtinta Konstitucijoje? Rengiant 1992 m. Lietu- 
vos Respublikos Konstituciją, daugiausia ginčytasi dėl valstybės valdymo formos, 
dėl Seimo, Respublikos Prezidento ir Vyriausybės teisinės padėties, jų tarpusavio 
santykių. Be užsienio praktikos ir teisinės minties, šiuose ginčuose prisiminti ir tar- 
pukario Lietuvos valstybės valdymo formos pokyčiai (nuo 1922 m. Konstitucijoje 
įtvirtinto parlamentinės respublikos modelio iki 1938 m. Konstitucijoje įtvirtinto 
prezidentinio režimo), ne kartą pabrėžta reliktinė 1990 m. Laikinajame Pagrin- 
diniame įstatyme įtvirtinta valstybės valdžios institucijų sistema, kurioje visagalio 
centro funkcija teko Aukščiausiajai Tarybai-Atkuriamajam Seimui. Politinių ginčų 
centre 1992 m. buvo Respublikos Prezidento institucijos atkūrimas. Vieni pasisakė 
už vadinamąjį stiprų prezidentą, kiti, privengdami galimo vienasmenės institucijos 
įsivyravimo ir prisimindami tarpukario lietuviškąją praeitį, pasisakė už tam tikrus 
„nuosaikius“ šios institucijos įgaliojimus. 

1992 m. Lietuvos Respublika atspindi Konstitucijos priėmimo išvakarėse pa- 
sirinktąjį politinių jėgų kompromisą. Politikos ir teisės mokslų atstovų požiūriai į 
kompromisinio valdymo modelį šiek tiek skiriasi. Kai kurie autoriai, vertindami 
Lietuvos valstybės formą, yra linkę pabrėžti jos pusiau prezidentinio valdymo ypa- 
tybes, kiti ją traktuoja kaip parlamentinę valdymo sistemą. 

Teisiniu požiūriu svarbus Konstitucinio Teismo 1998 m. sausio 10 d. nutari- 
mas „Dėl Lietuvos Respublikos Vyriausybės programos“, kuriame konstatuota, kad 
pagal „Lietuvos Respublikos Konstitucijoje nustatytą valdžios institucijų kompe- 
tenciją Lietuvos valstybės valdymo modelis priskirtinas parlamentinės respublikos 
valdymo formai. Kartu pabrėžtina, kad mūsų valstybės valdymo formai būdingi ir 
kai kurie vadinamosios mišriosios (pusiau prezidentinės) valdymo formos ypatu- 
mai. Tai atsispindi Seimo, valstybės vadovo — Respublikos Prezidento, Vyriausybės 

įgaliojimuose bei jų tarpusavio santykių teisinėje konstrukcijoje. Lietuvos konstitu- 
cinėje sistemoje yra įtvirtintas Vyriausybės atsakingumo principas, lemiantis atitin- 
kamą Vyriausybės sudarymo būdą“***. 

Pagal Konstitucinio Teismo nutarimą, Lietuvos valstybės valdymo forma pri- 
skirtina parlamentinei respublikai su kai kuriais pusiau prezidentinės valdymo for- 
mos ypatumais. Vadinasi, interpretuojant Konstitucijos nuostatas dėl valstybės val- 
džios institucijų organizacijos ir veiklos prioritetas teikiamas parlamentinei sistemos 
funkcionavimo logikai, kartu suprantant Respublikos Prezidentui tenkančių įgalio- 
jimų reikšmingumą ir gerbiant jo konstitucines prerogatyvas. 

Sprendžiant respublikos formos klausimą nagrinėjami Seimo, Respublikos Pre- 
zidento ir Vyriausybės vieta institucinėje sistemoje, jų įgaliojimai ir tarpusavio są- 
veika. Lietuvoje ir Seimas, ir Respublikos Prezidentas renkami tiesiogiai, t. y. abi 
šios instancijos remiasi tautos pasitikėjimu. Seimas yra tautos atstovybė ir atlieka 
klasikines demokratinės valstybės funkcijas — įstatymų leidybos, vykdomosios val- 
džios ir kitų valstybės institucijų (išskyrus teismus) parlamentinės kontrolės, taip 
pat tvirtina valstybės biudžetą ir prižiūri jo vykdymą, steigia valstybės institucijas, 
skiria ir atleidžia jų vadovus bei kitus valstybės pareigūnus. Respublikos Prezidentas 
yra valstybės vadovas, jis atstovauja Lietuvos valstybei ir daro visa, kas jam pavesta 
Konstitucijos ir įstatymų. „Respublikos Prezidento statusas atskleistas Konstitucijos 
77 ir 84 straipsniuose. Juose įtvirtinta šios valstybės institucijos esmė, nustatytos 
Respublikos Prezidento galios, jo pagrindinės veiklos funkcijos bei kryptys, at- 
skleidžiančios Respublikos Prezidento vietą valdžios sistemoje, santykius su kitomis 
valstybės valdžią vykdančiomis institucijomis.“*"* Respublikos Prezidentui priski- 
riami reikšmingi įgaliojimai, ypač užsienio politikos ir valstybės gynybos srityse. 
Vyriausybė — kolegiali bendrosios kompetencijos institucija, kurią sudaro Minis- 
tras Pirmininkas ir ministrai. Konstitucijos 94 straipsnyje nustatyta, kad Vyriausybė 
tvarko krašto reikalus, saugo šalies teritorijos neliečiamybę, garantuoja valstybės 
saugumą ir viešąją tvarką, vykdo įstatymus ir Seimo nutarimus dėl įstatymų įgy- 
vendinimo, taip pat Respublikos Prezidento dekretus, koordinuoja ministerijų ir 
kitų Vyriausybės įstaigų veiklą, rengia valstybės biudžeto projektą ir teikia jį Sei- 
mui, vykdo valstybės biudžetą, teikia Seimui biudžeto įvykdymo apyskaitą, rengia 
ir teikia Seimui svarstyti įstatymų projektus, užmezga diplomatinius santykius ir 
palaiko ryšius su užsienio valstybėmis bei tarptautinėmis organizacijomis, vykdo ki- 
tas pareigas, kurias jai paveda Konstitucija ir įstatymai. Vyriausybės galias apibrėžia 
Konstitucija ir įstatymai. 

Seimo, Respublikos Prezidento ir Vyriausybės sąveikos vertinimų 1998 m. 
sausio 10 d. Konstitucinio Teismo nutarime pagrindas — Lietuvos konstitucinėje 
sistemoje įtvirtintas Vyriausybės atsakingumo Seimui principas. Lietuvos vykdo- 
mosios valdžios institucijų sistemoje Vyriausybė, įgyvendinanti valstybinį valdymą, 
yra išskirtinai svarbi ir solidariai atsako Seimui už bendrąją savo veiklą. Ministrai, 
vadovaudami jiems pavestoms valdymo sritims, yra atsakingi Seimui, Respublikos 
Prezidentui ir tiesiogiai pavaldūs Ministrui Pirmininkui. 

“Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5-99. 
** KonstitucinioTeismo 1999 m. kovo 4 d. nutarimas. Valstybės žinios, 1999, Nr. 23-666. 

Seimas, pritardamas Vyriausybės programai, Vyriausybei suteikia įgalioji- 
mus veikti. Taip įgyvendinamos Vyriausybės veiklą reguliuojančios Konstitucijos 
normos, įtvirtinančios Vyriausybės atsakomybės Seimui principą. Konstitucinėje 
valdžių struktūroje įtvirtinta, kad tik Seimo pasitikėjimą turinti Vyriausybė gali 
vykdyti savo įgaliojimus. Teisinė tokių įgaliojimų suteikimo forma — balsavimas 
Seime pritariant Vyriausybės programai. Toks parlamentinei demokratijai būdingas 
Vyriausybės programos teisinės reikšmės pripažinimas yra įtvirtintas Konstitucijos 
67 straipsnio 7 punkto ir 92 straipsnio 5 dalies normose. 

Būtent dėl to Respublikos Prezidentui tenka skirti Seimo daugumos palaiko- 
mą Ministrą Pirmininką ir tvirtinti tokią Vyriausybę, kurios programai Seimas gali 
pritarti posėdyje dalyvaujančių narių balsų dauguma, nes kitaip nebus suformuota 
valstybės funkcionavimą užtikrinanti vykdomosios valdžios institucija. Vyriausybė, 
siekdama įgyti Seimo pasitikėjimą, numatydama savo veiklos kryptis tam tikram 
laikotarpiui privalo atsižvelgti į galimą Seimo narių pritarimą ar nepritarimą. Sei- 
mas, išreikšdamas pasitikėjimą Vyriausybės programa, įsipareigoja prižiūrėti, kaip 
Vyriausybė veikia įgyvendindama programą. Vyriausybės programa — Vyriausybės 
politinės ir teisinės atsakomybės Seimui pagrindas, nes ji solidariai atsako Seimui 
už bendrą savo veiklą. Vyriausybei įgaliojimus veikti suteikęs Seimas gali pareikšti 
nepasitikėjimą Vyriausybe ar Ministru Pirmininku. Nepasitikėjimo pareiškimo pa- 
darinys — Vyriausybės atsistatydinimas. 

Vyriausybę kaip kolegialią vykdomosios valdžios instituciją formuoja Seimas 
ir Respublikos Prezidentas, bet jų vaidmuo ir uždaviniai nevienodi. Respublikos 
Prezidentas šiame procese dalyvauja kaip valstybės vadovas, atliekantis Konstitu- 
cijoje numatytas funkcijas, o Seimas veikia kaip Tautos atstovybė, kuriai atsakinga 
Vyriausybė. 

Įgaliojimų Vyriausybei veikti suteikimas ir jos veiklos kontrolė — svarbi Seimo 
kompetencijos sritis. Konstitucijos 67 straipsnyje numatytos šios Seimo prerogaty- 
vos: Seimas pritaria ar nepritaria Respublikos Prezidento teikiamai Ministro Pir- 
mininko kandidatūrai, svarsto Ministro Pirmininko pateiktą Vyriausybės programą 
ir sprendžia, ar jai pritarti, prižiūri Vyriausybės veiklą, gali reikšti nepasitikėjimą 
Ministru Pirmininku ar ministru ir kt. Kaip nustatyta Konstitucijos 96 straipsnio 
1 dalyje, Vyriausybė yra solidariai atsakinga Seimui už bendrą Vyriausybės veiklą. 

Respublikos Prezidento ir Vyriausybės santykius reguliuoja Konstitucijos nor- 
mos, nustatančios, kad Respublikos Prezidentas Seimo pritarimu skiria Ministrą 
Pirmininką, paveda jam sudaryti Vyriausybę ir tvirtina jos sudėtį. Jis Seimo pri- 
tarimu atleidžia Ministrą Pirmininką, priima Vyriausybės grąžinamus įgaliojimus 
išrinkus naują Seimą ir paveda jai eiti pareigas, kol bus sudaryta Vyriausybė, priima 
Vyriausybės atsistatydinimą ir prireikus paveda jai toliau eiti pareigas arba paveda 
vienam iš ministrų eiti Ministro Pirmininko pareigas, kol bus sudaryta nauja Vy- 
riausybė. Respublikos Prezidentas Vyriausybei atsistatydinus ar grąžinus savo įga- 
liojimus ne vėliau kaip per 15 dienų teikia Seimui svarstyti Ministro Pirmininko 
kandidatūrą, Ministro Pirmininko teikimu skiria ir atleidžia ministrus ir t. t. 

Europos valstybių, kuriose prezidentas renkamas tiesiogiai, konstitucinėje 
praktikoje nereti atvejai, kai prezidento ir parlamento daugumos politinės nuosta- 
tos yra skirtingos arba prezidentas nėra remiamas parlamento daugumos. Jo, kaip 

valstybės vadovo, rūpestis — sudaryti daugumos remiamą vyriausybę, todėl jis, nors 
ir turėdamas pasirinkimo teisę, neignoruoja parlamento daugumos. Pagal Europos 
konstitucinę tradiciją, prezidentas vyriausybės vadovu skiria tą asmenį, kurį remia 
parlamento dauguma. Tokios konstitucinės praktikos laikomasi ir Lietuvoje. 

Lietuvos valstybės unitarinės sandaros forma. Lietuvos Respublikos 
Konstitucijos 10 straipsnio 1 dalyje skelbiama: „Lietuvos valstybės teritorija yra 
vientisa ir nedalijama į jokius valstybinius darinius.“ Konstitucinio Teismo 1998 m. 
vasario 18 d. nutarime konstatuota, kad šioje nuostatoje yra unitarinės valstybės 
santvarkos konstitucinis įtvirtinimas, išreiškiantis vientisos ir nedalijamos valstybės 
idėją“"". Kaip tik tokiai valstybės sandaros formai 1992 m. spalio 25 d. referendumu 
pritarė Tauta — tikrasis Konstitucijos kūrėjas. 

Lietuvos Respublikos teritorijos vientisumas ir jos nedalijamumas į kokius nors 
valstybinio pobūdžio darinius yra grindžiamas pilietinės lietuvių tautos bei tautos 
suvereniteto vientisumu. Konstitucijos 2, 3, 4, 9 ir kitų straipsnių prasme Tauta 
yra Lietuvos piliečių bendrija, susidariusi jų istorijos, kultūros, kalbos, teritorijos ir 
ūkinio gyvenimo pagrindu. Tauta yra vieninga, visi Lietuvos Respublikos piliečiai 
turi vienodą statusą, juos visus jungia nuolatinis teisinis ir politinis ryšys su savo 
valstybe — Lietuva. Pilietinės tautos vieningumas lemia ir šalies teritorijos sandaros 
vientisumą. 

Pilietinei Tautai — Lietuvos valstybės kūrėjai, šalies vidaus ir išorės saugumo, 
teritorinio vientisumo ir tautos tapatumo garantui — priklauso suverenitetas, t. y. 
aukščiausiųjų teisių, suverenių galių visuma. Tautos suverenitetas yra nedalus, tauta 
jo negali dalytis su kokios nors Lietuvos teritorijos gyventojų bendrija. 

Lietuvos valstybės unitarinė sandaros forma reiškia, kad šalyje galioja viena na- 
cionalinė teisės sistema. Lietuvos gyvenimo pagrindus nustato Lietuvos Respubli- 
kos Konstitucija — aukščiausioji šalies teisė. Visoje šalyje galioja atitinkamus santy- 
kius reguliuojantys Lietuvos Respublikos įstatymai, kiti centrinės valstybės valdžios 
institucijų aktai. 

Pagal Lietuvos Respublikos Konstituciją, Lietuvoje negali būti vidaus sienų, 
ypatingą autonominį statusą turinčių teritorijos dalių; visoje Lietuvos teritorijo- 
je vienodai vartojama valstybinė lietuvių kalba. Lietuvos valstybės vientisumas — 
konstitucinis Lietuvos valstybės organizacijos principas. Konstitucijos 3 straipsnio 
2 dalyje nustatyta, kad Tauta ir kiekvienas pilietis turi teisę priešintis bet kam, 
kas prievarta kėsinasi į Lietuvos valstybės nepriklausomumą, teritorijos vientisumą, 
konstitucinę santvarką. 

Tauta, atkurdama Lietuvos valstybės nepriklausomybę ir nustatydama šalies 
konstitucinę santvarką, ne veltui pasirinko tokį valstybės sandaros modelį. Tautos 
vieningumo suvokimas, užsienio šalių patirtis, modernios teisinės teorijos, taip pat 
ir pačios Lietuvos istorinis patyrimas (tarpukario laikų Klaipėdos krašto autonomi- 
jos neigiama patirtis, 1990—1991 metų sovietinių struktūrų bandymai, dangstantis 
Vilniaus ir Šalčininkų rajonų „autonomijos“ idėja, telkti jėgas prieš nepriklausomą 
Lietuvos valstybę) skatino pasirinkti grynosios unitarinės valstybės sandaros formą. 
Rengiant 1992 m. Lietuvos Respublikos Konstituciją buvo nutarta vientisos valstybės 


*“ Konstitucinio Teismo 1998 m. vasario 18 d. nutarimas. Valstybės žinios, 1998, Nr. 18-435. 

idėją įtvirtinti aukščiausiuoju teisiniu lygiu. Šiai idėjai pritarė ir Tauta — tikrasis 
šalies Konstitucijos kūrėjas, 1992 m. spalio 25 d. referendumu patvirtindama Kons- 
tituciją, kurioje buvo nustatyta, kad Lietuvos valstybės teritorija yra vientisa ir ne- 
dalijama į jokius valstybinius darinius. Taigi pilietinė tauta labai aiškiai išdėstė savo 
nusistatymą kurti vientisą valstybę, kurioje negali būti kokių nors ypatingų autono- 
mijos statusą turinčių teritorinių vienetų. 

Lietuvos valstybės, kaip ir kitų vientisų unitarinių valstybių, teritorija raciona- 
laus valdymo organizavimo sumetimais yra suskirstyta į tam tikrus administracinius 
vienetus, kuriuose formuojamos atitinkamos valdžios įstaigos. Tai yra numatyta ir 
Konstitucijos 11 straipsnyje: „Lietuvos valstybės teritorijos administracinius viene- 
tus ir jų ribas nustato įstatymas.“ Konstitucijos X skirsnio „Vietos savivalda ir val- 
dymas“ normose yra įtvirtintos ne mažiau kaip dvi administracinių vienetų pakopos 
(grandys). Be to, nustatyta skirtinga tam tikrų pakopų (grandžių) administracinių 
vienetų valdymo sistema: žemutiniams (t. y. pirmosios pakopos) vienetams Konsti- 
tucija laiduoja savivaldos teisę, aukštesniuosiuose (t. y. antrosios pakopos) adminis- 
traciniuose vienetuose valdymą organizuoja Vyriausybė. 

Demokratinis politinis režimas. Lietuvos Respublikos Konstitucijos 
1 straipsnyje įtvirtinta: „Lietuvos valstybė yra nepriklausoma demokratinė respubli- 
ka“ Šia nuostata skelbiamas ir Lietuvos demokratinis politinis režimas, reiškiantis, 
kad valdžios šaltinis yra pilietinė Tauta, kad valstybės valdžia įgyvendinama ben- 
drais Tautos interesais, kad valdžios veiksmus lemia daugumos valia, kartu gerbiant 
mažumos teises. Nuostata, kad Lietuvos valstybė yra demokratinė, reiškia, kad joje 
turi būti užtikrinama Konstitucijos viršenybė, žmogaus teisių ir laisvių apsauga, 
visų asmenų lygybė įstatymui ir teismui, teisė į teisminę gynybą, laisvi ir periodiški 
rinkimai, valdžių padalijimas ir pusiausvyra, valdžios atsakomybė piliečiams, de- 
mokratinis sprendimų priėmimo procesas, politinis pliuralizmas, galimybės plėtotis 
pilietinei visuomenei ir kt. Pabrėžtina, kad minėtoji nuostata (Lietuvos valstybė yra 
demokratinė) yra laikytina konstituciniu įpareigojimu nenukrypti nuo demokratijos 
reikalavimų, kuris taikytinas visoms valstybės institucijoms*!!. 

Demokratija turi būti ne tik skelbiama, bet ir realiai įgyvendinama, kad ją būtų 
galima laikyti realia kategorija. Demokratijos instituto įtvirtinimo konstitucinėje 
teisėje analizė turi apimti ne tik teisės normų nagrinėjimą, bet ir jų įgyvendinimo 
Lietuvoje praktiką. 

Lietuvos Respublikos Konstitucija grindžiama demokratinėmis vertybėmis: tai 
tautos suverenitetas, valdžios galių ribojimas Konstitucija, valstybės valdžių padali- 
jimas, pagrindinių teisių ir laisvių prigimtinio pobūdžio pripažinimas, atviros, tei- 
singos, darnios pilietinės visuomenės ir teisinės valstybės siekis ir t. t. 

Konstitucijos 1 straipsnis, skelbiantis demokratinę respubliką, neatsiejamas nuo 
Konstitucijos 2 straipsnio nuostatos, kuria įtvirtintos dvi valstybės politinio režimo 
sampratai svarbios nuostatos: 1) Lietuvos valstybę kuria Tauta, 2) suverenitetas pri- 
klauso Tautai. 

Pripažįstamas demokratiniam valdymui būtinas imperatyvas — Tauta yra vie- 
nintelė valstybės kaip politinės organizacijos, tautos gyvenimo tam tikros formos 


“! Konstitucinio Teismo 2002 m. rugsėjo 19 d. nutarimas. Valstybės žinios, 2002, Nr. 93-4000. 

kūrėja, aukščiausios suverenios galios priklauso tautai, o ne kokiam nors sluoksniui, 
grupei ar asmeniui. Tautos suvereniteto, jos aukščiausiosios valdžios pobūdžio sam- 
pratai reikšmingos ir Konstitucijos 3 straipsnio nuostatos, kad niekas negali varžyti 
ar riboti tautos suvereniteto, savintis visai tautai priklausančių suverenių galių. Tau- 
ta ir kiekvienas pilietis turi teisę priešintis bet kam, kas prievarta kėsinasi į Lietuvos 
valstybės nepriklausomybę, teritorinį vientisumą, konstitucinę santvarką. 

Logiškas konstitucinio tautos visavaldiškumo įtvirtinimo tęsinys — Konstitucijos 
4 straipsnis: „Aukščiausią suverenią galią tauta vykdo tiesiogiai ar per demokratiškai 
išrinktus savo atstovus.“ Šiuo atveju suvereniteto įgyvendinimas tiesiogiai atspindi 
ir demokratinį Lietuvos bendrojo gyvenimo klausimų sprendimo pobūdį. Konstitu- 
cijos 4 straipsnis atitinka Konstitucijos 33 straipsnio 1 dalį, kurioje įtvirtinta, kad pi- 
liečiai turi teisę dalyvauti valdant savo šalį ir tiesiogiai, ir per demokratiškai išrinktus 
atstovus, taip pat lygiomis sąlygomis stoti į Lietuvos Respublikos valstybinę tarnybą. 

Kitas demokratinio politinio režimo ypatumas — valstybės valdžios institucijų 
renkamumas. Piliečiai dalyvauja valstybės valdyme taip pat ir išrinkdami Seimą, 
Respublikos Prezidentą, savivaldybių tarybas. Rinkimai — tautos valios išraiška, ats- 
tovaujamosios demokratijos pagrindas. Konstitucinis Teismas, pabrėždamas atsto- 
vaujamųjų institucijų reikšmę, ne kartą yra konstatavęs, kad politinių atstovauja- 
mųjų institucijų formavimas atliekamas pagal ypatingus konstitucinės demokratijos 
reikalavimus ir negali kelti abejonių dėl jų legitimumo, teisėtumo, taip pat dėl to, ar 
renkant asmenis į tokias institucijas nebuvo pažeisti demokratinės teisinės valstybės 
principai. „Rinkimai negali būti laikomi demokratiškais, o jų rezultatai — legitimiais 
ir teisėtais, jeigu rinkimai vyksta paminant Konstitucijoje įtvirtintus demokratinių 
rinkimų principus, pažeidžiant demokratines rinkimų procedūras.“*'* Istatymų lei- 
dėjas, įstatymu įtvirtindamas rinkimų teisės nuostatas, yra įpareigotas laikytis minė- 
tųjų konstitucinio reguliavimo imperatyvų. 

Politinio režimo analizei svarbios Lietuvos Respublikos Konstitucijos nuosta- 
tos, kad svarbiausi valstybės ir tautos gyvenimo klausimai sprendžiami referendumu 
(Konstitucijos 9 straipsnio 1 dalis). Įstatymo nustatytais atvejais referendumą skel- 
bia Seimas. Referendumas taip pat skelbiamas, jeigu jo reikalauja ne mažiau kaip 
300 tūkstančių rinkimų teisę turinčių piliečių. Referendumo skelbimo ir vykdymo 
tvarką nustato įstatymas. 

Konstitucijoje taip pat yra įtvirtinta ir piliečių įstatymų leidybos iniciatyvos 
teisė (pagal Konstitucijos 68 straipsnio 2 dalį, 50 tūkstančių Lietuvos Respublikos 
piliečių, turinčių rinkimų teisę, gali Seimui teikti įstatymo projektą ir jį Seimas pri- 
valo svarstyti), peticijos teisė. 

Svarbus demokratinio politinio režimo bruožas — prigimtinių teisių ir laisvių 
pripažinimas ir jų įtvirtinimas Konstitucijoje. Antai Konstitucijos 18 straipsnyje įtvir- 
tinta, kad žmogaus teisės ir laisvės prigimtinės, vadinasi, atsiranda ne valstybės valia, 
bet žmogus jas įgyja gimdamas. Šios teisės — pirminis ir svarbiausias pradas, aukš- 
čiausioji teisinė vertybė. Pagrindinių teisių pripažinimas, jų apsauga — svarbiausias 
konstitucinės demokratinės valstybės uždavinys. Žmogaus teisės lemia asmens ir 
valstybės santykių pobūdį, valstybės įstaigų ir pareigūnų veikla vertinama pagal tai, 


“2 Konstitucinio Teismo 2012 m. lapkričio 10 d. išvada. Valstybės žinios, 2012, Nr. 131-6607. 

ar ji padeda įkūnyti Konstitucijoje įtvirtintas vertybes. Neatsitiktinai Konstitucijos 
5 straipsnio 3 dalyje įtvirtinta, kad valdžios įstaigos tarnauja žmonėms. Pagrindinių 
teisių institutas neleidžia pernelyg didelio valstybės dominavimo asmens atžvilgiu 
ir reikalauja, kad valstybės įstaigos, pareigūnai saugotų ir gintų pagrindines teises, 
jų nepažeistų ir neleistų kitiems daryti tokių pažeidimų. 

Valstybės politiniam režimui apibūdinti ne mažiau svarbu tai, ar pripažįsta- 
mos teisės ir laisvės, kurios sudaro būtinas prielaidas dalyvauti tvarkant bendruosius 
reikalus. Lietuvos Respublikos Konstitucijoje pateikiamas demokratinėje valstybė- 
je pripažįstamų teisių ir laisvių rinkinys: teisė turėti savo įsitikinimus ir juos lais- 
vai reikšti (Konstitucijos 25 straipsnis, kurį analizuodamas Konstitucinis Teismas 
1997 m. vasario 13 d. nutarime*"* pabrėžė, kad laisvas ir visuotinis keitimasis infor- 
macija, nevaržomas jos skleidimas yra ypač svarbus demokratinių procesų veiksnys, 
užtikrinantis ne tik individualios nuomonės, subjektyvių įsitikinimų, bet ir grupi- 
nių pažiūrų, įskaitant ir politines, bei visos tautos valios formavimą. Konstitucinio 
Teismo nuomone, kaip tik dėl to informacijos laisvė yra pamatinis pliuralistinės de- 
mokratijos elementas); minties, tikėjimo ir sąžinės laisvė (Konstitucijos 26 straips- 
nis); teisė dalyvauti valdant savo šalį tiesiogiai ar per demokratiškai išrinktus atstovus 
(Konstitucijos 33 straipsnis); rinkimų teisė (34 straipsnis); teisė laisvai vienytis į 
bendrijas, politines partijas ar asociacijas, jei jų tikslai ir veikla nėra priešingi Kons- 
titucijai ir įstatymams (Konstitucijos 35 straipsnis); teisė rinktis be ginklo į taikius 
susirinkimus (Konstitucijos 36 straipsnis); teisė kritikuoti valstybės įstaigų ir parei- 
gūnų darbą (Konstitucijos 33 straipsnio 3 dalis) ir kt. 

Naudodamiesi Konstitucijoje įtvirtintomis teisėmis ir laisvėmis, Lietuvos Res- 
publikos piliečiai turi teisinių galimybių dalyvauti tvarkant bendruosius reikalus. 
Pagal Konstituciją, asmuo, kurio konstitucinės teisės ir laisvės pažeidžiamos, turi 
teisę kreiptis į teismą. Teisminė gynyba — svarbiausia šių teisių ir laisvių užtikrinimo 
teisinė garantija. 

Kitas demokratinio režimo teisinio įtvirtinimo elementas — valdžių padaliji- 
mo principu paremtas valstybės valdžios organizavimas. Konstitucijos 5 straipsnyje 
nustatyta, kad valstybės valdžią Lietuvoje vykdo Seimas, Respublikos Prezidentas, 
Vyriausybė ir Teismas. Valdžios galias riboja Konstitucija. Valdžios įstaigos tarnauja 
žmonėms. Šiomis Konstitucijos normomis, kurių turinys detaliai atskleidžiamas ki- 
tuose Konstitucijos straipsniuose, įtvirtintas valstybės valdžių padalijimo principas. 

Konstitucijos 5 straipsnio, kuris nustato, kokios valstybės valdžios institucijos 
vykdo valstybės valdžią, turinį atskleidžia kiti Konstitucijos skirsniai, nustatantys 
konkrečių valdžios institucijų organizaciją ir funkcionavimą. Analizuojant valstybės 
valdžios institucijų sistemą būtina pabrėžti, kad įstatymų leidybos funkciją atlieka 
Seimas (tauta referendumu taip pat gali priimti įstatymus). Seimui — tautos atstovy- 
bei — būdinga demokratinių šalių įstatymų leidžiamosios institucijos teisinė padėtis. 
Parlamentiniai debatai, parlamentinės daugumos ir mažumos santykiai atskleidžia 
naujus demokratinės sistemos aspektus. Konstitucinio Teismo 1994 m. liepos 22 d. 
nutarime konstatuota, kad vienas iš sprendimų priėmimo demokratinių principų 
yra daugumos principas. Šis principas taip pat yra įtvirtintas Konstitucijoje nustatant 


** Konstitucinio Teismo 1997 m. vasario 13 d. nutarimas. Valstybės žinios, 1997, Nr. 15-314. 

Seimo, kitų atstovaujančiųjų institucijų veiklos, įstatymų priėmimo procedūras ir 
reguliuojant kitus klausimus*!*. Kartu pabrėžtina, kad įgyvendinant šį principą ne- 
galima pažeisti mažumos teisių. 

Ne mažiau svarbus valstybės valdžios atitikties demokratijos nuostatoms krite- 
rijus — teisėjų ir teismų nepriklausomybės įtvirtinimas. Tik nepriklausoma teisminė 
valdžia gali apsaugoti asmens teises ir laisves, užkirsti kelią valdžios institucijų ar 
pareigūnų piktnaudžiavimui. Lietuvos Respublikos Konstitucijoje sudarytos visos 
prielaidos teisingumui įgyvendinti. 

Demokratinių valdžios institutų prigimtis lemia, kad visi asmenys, kurie įgy- 
vendina politinę žmonių valią, yra įvairiomis formomis kontroliuojami siekiant, 
kad ši valia nebūtų iškreipta. Dėl to Konstitucijoje yra įtvirtintas atsakingo valdymo 
principas. Valdžios atsakomybė visuomenei — teisinės valstybės principas, įtvirtintas 
Konstitucijoje nustačius, kad valdžios įstaigos tarnauja žmonėms, kad piliečiai turi 
teisę ir tiesiogiai, ir per demokratiškai išrinktus atstovus dalyvauti valdant savo šalį, 
kritikuoti valstybės įstaigų ar pareigūnų darbą, apskųsti jų sprendimus, garantavus 
piliečiams galimybę ginti savo teises teisme, peticijos teisę, taip pat teisės aktuose 
reglamentavus piliečių prašymų ir skundų nagrinėjimo procedūrą ir kt.*? 

Apibūdinant valstybės politinį režimą paminėtini ir kiti svarbūs institutai: vietos 
savivaldos buvimas, masinės informacijos priemonių cenzūros draudimas ir drau- 
dimas valstybei, politinėms partijoms, politinėms ir visuomeninėms organizacijoms 
monopolizuoti masinės informacijos priemones. 

Žinoma, labai svarbus realus Konstitucijoje ir įstatymuose įtvirtintų demokra- 
tinių institutų funkcionavimas, politinio proceso dalyvių pagarba teisės nustatytoms 
elgesio taisyklėms. Realus visuomenės pliuralizmas, informacijos laisvė, laisvi ir 
reguliarūs rinkimai, valdžios institucijų sudarymas pagal rinkimų rezultatus, ko- 
rektiški daugumos ir mažumos santykiai, grindžiami supratimu, kad sprendimai 
priimami balsų dauguma, bet kartu gerbiant mažumos teises, — tikrovės elementai, 
atskleidžiantys realią demokratijos padėtį Lietuvoje. 


*“* Konstitucinio Teismo 1994 m. liepos 22 d. nutarimas. Valstybės žinios, 1994, Nr. 57-1120. 


“5 Konstitucinio Teismo 1999 m. gegužės 11 d. nutarimas. Valstybės žinios, 1999, Nr. 42-1345; 
2004 m. lapkričio 5 d. išvada. Valstybės žinios, 2004, Nr. 163-5955; 2004 m. gruodžio 13 d. nutarimas. 
Valstybės žinios, 2004, Nr. 181-6708. 

Valstybė neegzistuoja be piliečių. Pilietybė yra valstybės atributas. Ji nėra vien for- 
mali teisės kategorija ir visada yra neatskiriamai susijusi su tautos bei valstybės su- 
vereniteto, nacionalinio identiteto, asmens teisių ir laisvių klausimais. 

Pilietybė — jungiamoji Tautos suvereniteto ir asmens laisvės grandis. Įgyven- 
dindamas savo pilietines teises ir pareigas, asmuo dalyvauja realizuodamas Tautos 
suverenitetą. Pilietybė — vienas iš demokratijos garantų, numatančių asmens, tu- 
rinčio piliečio statusą, dalyvavimą valstybės valdyme. Kiekviena valstybė formaliai 
apibrėžia, kurie asmenys yra jos piliečiai. 

Su pilietybe glaudžiai siejasi žmogaus teisės, laisvės bei pareigos, jų apimtis ir 
turinys. Kitaip tariant, pilietybė lemia teisinį asmens statusą. Pilietybės turėjimas — 
tai prielaida turėti visas teises ir laisves, įtvirtintas Konstitucijoje ir įstatymuose, taip 
pat vykdyti nustatytas pareigas. Suprantama, kad asmuo, net ir nebūdamas pilietis, 
turi visas tas teises ir laisves, kurios yra prigimtinės, neatsižvelgiant į tai, ar jos yra 
įtvirtintos Konstitucijoje bei įstatymuose*!". 

Pilietybė teisės literatūroje suprantama dviem aspektais: 

1) kaip objektyviai egzistuojantis asmens teisinis ryšys su valstybe; 

2) kaip teisės normų, reguliuojančių pilietybės santykius, visuma, t. y. kaip 

atskiras konstitucinės teisės institutas. 

Pilietybės, kaip objektyviai egzistuojančio asmens teisinio ryšio su valstybe 
sampratą yra suformulavęs Konstitucinis Teismas, pabrėždamas, kad pilietybė — tai 
nuolatinis asmens politinis teisinis ryšys su konkrečia valstybe, grindžiamas abipu- 
sėmis teisėmis bei pareigomis ir iš jų išplaukiančiu savitarpio pasitikėjimu, ištiki- 
mybe bei gynyba“"". Pilietybė yra nuolatinis, nepertraukiamas asmens ir valstybės 
teisinis ryšys; pilietybė atsiranda tada, kai asmuo tampa piliečiu, ir tęsiasi tol, kol 
asmuo miršta ar netenka pilietybės; piliečio teisinis ryšys su valstybe išlieka, kad ir 
kur jis būtų — ar valstybėje, kurios pilietis jis yra, ar už jos ribų*!*. Kita vertus, ne 
kiekvienas asmens ryšys su valstybe laikomas pilietybe. Pavyzdžiui, tarp užsieniečių, 
nuolat ar laikinai gyvenančių tam tikroje valstybėje, ir tos valstybės taip pat atsiran- 
da teisinis ryšys. Skirtumas yra tas, kad ryšys tarp piliečio ir valstybės yra nuolatinis, 
t. y. jis atsiranda nuo gimimo arba pilietybės įgijimo momento ir baigiasi piliečio 
mirtimi arba netekus pilietybės įstatymo numatytais atvejais. Šis ryšys nenutrūksta 
ir tada, kai pilietis išvyksta iš savo šalies. Pavyzdžiui, Lietuvos Respublikos pilietybės 
įstatymo (toliau — Pilietybės įstatymas) 6 straipsnio 3 dalyje teigiama, kad „Lietuvos 
valstybė gina ir globoja savo piliečius už Lietuvos Respublikos teritorijos ribų“: To- 
kią gynybą Lietuvos valstybė vykdo per savo diplomatines ir konsulines atstovybes 
užsienyje. Vadinasi, pilietybė nėra apribota erdvėje, t. y. valstybės teritorijos ribo- 
mis, o teisinis ryšys su užsieniečiu nutrūksta jam išvykus iš Lietuvos Respublikos. 


“* SixKEvIčIUS, V. Lietuvos Respublikos pilietybė 1918—2001 metais. Vilnius: Teisinės informacijos 
centras, 2002, p. 21. 
“" Konstitucinio Teismo 1994 m. balandžio 13 d. nutarimas. Valstybės žinios, 1994, Nr. 29-524. 


** Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 124-5643; 
2006 m. lapkričio 13 d. nutarimas. Valstybės žinios, 2006, Nr. 123-4650. 

Taigi pilietybės nekintamumas laike ir erdvėje yra svarbiausias kriterijus, leidžiantis 
atskirti teisinį ryšį, egzistuojantį tarp valstybės ir laikinai ar nuolatos joje esančių 
užsieniečių nuo teisinio ryšio tarp valstybės ir jos piliečių*“". 

Pilietybė išreiškia asmens teisinę narystę valstybėje, parodo teisinę asmens pri- 
klausomybę pilietinei Tautai — valstybinei bendruomenei. Lietuvos pilietinė tauta — 
valstybinė bendruomenė vienija atitinkamos valstybės piliečius (neatsižvelgiant į jų 
etninę kilmę), o piliečių visuma sudaro Lietuvos pilietinę tautą. Lietuvos pilietinei 
tautai priklauso visi Lietuvos Respublikos piliečiai — nesvarbu, ar jie priklauso titu- 
linei nacijai (yra lietuviai), ar tautinėms mažumoms““". 

Lietuvos Respublikos pilietybės teisinį reguliavimą galima skirstyti į šiuos eta- 
pus: 1) pilietybės teisinis reguliavimas 1918—1940 m.; 2) pilietybės teisinis regu- 
liavimas 1940—1989 m.; 3) pilietybės teisinis reguliavimas nuo 1990 m. iki dabar. 

Atkūrus nepriklausomybę 1918 m. reikėjo teisiškai apibrėžti, kurie asmenys 
laikomi Lietuvos piliečiais, nustatyti pilietybės įgijimo bei jos netekimo pagrin- 
dus ir reglamentuoti pilietybės klausimų sprendimo tvarką. Pirmasis teisės aktas, 
reglamentuojantis Lietuvos pilietybę, buvo 1919 m. sausio 9 d. Ministrų kabineto 
priimtas Laikinasis įstatymas apie pilietybę. Pagal Laikinąjį įstatymą dėl Lietuvos 
pilietybės, Lietuvos piliečių korpusą sudarė šie asmenys: nuolatiniai Lietuvos gy- 
ventojai bei iš užsienio į Lietuvą gyventi grįžę jų vaikai; asmenys, iki 1914 m. ne 
mažiau kaip 10 metų išgyvenę Lietuvoje arba turintys nekilnojamojo turto, arba 
nuolatinį darbą; taip pat asmenys, gavę pilietybę gimdami arba įgiję ją vedybomis. 
Lietuvos pilietybę taip pat buvo galima įgyti ir natūralizacijos būdu*?!. Šis įstatymas 
buvo ne kartą pildomas ir keičiamas, sukonkretinant atskirus pilietybės santykių 
reguliavimo aspektus. 

1939 m. rugpjūčio 8 d. Lietuvos Respublikos Prezidentas paskelbė naują Lie- 
tuvos Respublikos pilietybės įstatymą. Pagal šį įstatymą, piliečiais visų pirma buvo 
laikomi asmenys, kurie įgijo Lietuvos pilietybę gimdami, t. y. piliečiu tapdavo san- 
tuokinis vaikas, kurio tėvas buvo Lietuvos pilietis; nesantuokinis vaikas, kurio mo- 
tina yra Lietuvos pilietė; vaikas, kurio tėvai nežinomi, bet jis gimė Lietuvos terito- 
rijoje“““. 

1940 m. birželio 15 d. Sovietų Sąjungai įvykdžius agresiją prieš nepriklausomą 
Lietuvos Respubliką, Lietuva buvo okupuota, o vėliau ir aneksuota bei inkorporuo- 
ta į Sovietų Sąjungą. Įvykus Sovietų Sąjungos okupacijai ir aneksijai, buvo neteisėtai 
nutrauktas 1938 m. Lietuvos Konstitucijos bei kitų teisės aktų veikimas. Liaudies 
Seimo 1940 m. rugpjūčio 25 d. priimtoje Lietuvos TSR Konstitucijoje buvo nusta- 
tyta Lietuvos TSR pilietybė: šios Konstitucijos 18 straipsnyje buvo nurodoma, kad 
„kiekvienas Lietuvos TSR pilietis yra TSRS pilietis“. Šios Konstitucijos pagrindu 
Sovietų Sąjungos Aukščiausiosios Tarybos Prezidiumas 1940 m. rugsėjo 7 d. išleido 
įsaką „Dėl Lietuvos, Latvijos ir Estijos Tarybų Socialistinių Respublikų pilietybės 


“* SiNKEvIčIUS, V. Lietuvos Respublikos pilietybė 1918—2001 metais. Vilnius: Teisinės informacijos 
centras, 2002, p. 19—20. 


* Konstitucinio Teismo 2006 m. lapkričio 13 d. nutarimas. Valstybės žinios, 2006, Nr. 123-4650. 
*! Ibidem. 

centras, 2002, p. 44. 

įsigijimo tvarkos“, kurio 1 punktas nustatė: „Lietuvos, Latvijos ir Estijos Tarybų 
Socialistinių Respublikų piliečiai nuo šių respublikų į TSRS priėmimo dienos yra 
TSRS piliečiai.“ Kita vertus, šis sprendimas, kurį priėmė ne pagal įstatymus išrinkta 
valdžia, priėmusi neteisėtą sprendimą ir paneigusi Lietuvos valstybės egzistavimą, 
visus Lietuvos piliečius buvo paskelbusi TSRS piliečiais, o toks veiksmas yra nieki- 
nis, tad atitinkamai TSRS pilietybė pripažinta kaip niekinė“““. 

XX a. devintojo dešimtmečio viduryje buvusioje Sovietų Sąjungoje buvo pra- 
dėtos politinės reformos, kurios buvo tiesiogiai susijusios su visuomenės gyvenimo 
liberalizavimu. Lietuvoje 1988 m. vasarą susikūrė Lietuvos Persitvarkymo Sąjūdis, 
kuris savo steigiamajame suvažiavime iškėlė klausimą dėl Lietuvos TSR valstybinio 
suvereniteto. Šio klausimo sprendimas turėjo apimti ir Lietuvos TSR pilietybės sta- 
tusą“““, 

Sąjūdžio požiūris į Lietuvos TSR pilietybę buvo išdėstytas Steigiamojo suvažia- 
vimo rezoliucijoje, nurodant, kad Lietuvos TSR pilietybės įstatymo priėmimas yra 
„Nneatidėliotinas vidaus politikos klausimas“***. 

Lietuvos TSR pilietybės įstatymas buvo priimtas 1989 m. lapkričio 3 dieną. 
Pagal šį įstatymą, Lietuvos TSR piliečiais buvo laikomi: 

1) asmenys, kurie buvo Lietuvos Respublikos piliečiai, jų vaikai ir vaikaičiai, 
taip pat kiti iki 1940 m. birželio 15 d. buvusieji nuolatiniai dabartinės Lie- 
tuvos TSR teritorijos gyventojai, jų vaikai ir vaikaičiai, nuolat gyvenantys 
Lietuvos TSR teritorijoje; 


2 


— 


asmenys, turinys nuolatinę gyvenamąją vietą Lietuvos TSR, jeigu jie yra 
patys gimę arba įrodę, kad bent vienas iš tėvų ar seneliai yra gimę Lietuvos 
TSR teritorijoje ir jeigu jie nėra kitos valstybės piliečiai; 

3 


— 


kiti asmenys, kurie iki šio įstatymo įsigaliojimo dienos nuolat gyveno Res- 
publikos teritorijoje ir turi čia nuolatinę darbo vietą arba nuolatinį legalų 
pragyvenimo šaltinį. Šie asmenys per dvejus metus nuo šio įstatymo įsiga- 
liojimo laisvai apsisprendžia dėl pilietybės; 

4) kiti asmenys, įgiję Lietuvos TSR pilietybę pagal šį įstatymą'?". 

Atkūrus nepriklausomą Lietuvos valstybę, 1990 m. kovo 11 d. buvo priimtas 
Lietuvos Respublikos Laikinasis Pagrindinis Įstatymas — laikinoji Lietuvos Konstitu- 
cija. Jame nurodyta, kad Lietuvos pilietybės turinį, įgijimo bei netekimo sąlygas ir 
tvarką nustato Pilietybės įstatymas. Pirmasis jau nepriklausomos Lietuvos Pilietybės 
įstatymas buvo priimtas 1991 m. gruodžio 5 dieną. Šiame įstatyme apibendrinta, 
kad Lietuvos piliečiais laikomi asmenys, kurie iki 1940 m. birželio 15 d. turėjo Lie- 
tuvos pilietybę, jų vaikai ir vaikaičiai, asmenys, kurie įgijo Lietuvos TSR, o vėliau 
Lietuvos Respublikos pilietybę pagal 1989 m. lapkričio 3 d. Lietuvos TSR pilietybės 
įstatymą““". 


“* Ibid., p. 85-90. 

“i Ibid., p. 98—99. 

5 Ibid., p. 99—100. 

“6 Ibid., p. 108—109. 

“7 Pilietybės įstatymas. Valstybės žinios, 1991, Nr. 36-977. 

Pilietybė, kaip Lietuvos Respublikos konstitucinės teisės institutas, yra visuma 
Lietuvos Respublikos konstitucinės teisės normų, reguliuojančių pilietybės santy- 
kius. Pabrėžtina, kad valstybė savarankiškai nustato esminius pilietybės pradus ir 
konkretų šio instituto turinį. Konstitucijoje ir įstatymuose valstybė apibrėžia, kokie 
asmenys laikomi valstybės piliečiais, kokios yra jų teisės ir pareigos, kokia yra pilie- 
tybės įgijimo ir netekimo tvarka bei sąlygos. 

Konstitucijos nuostatų, susijusių su Lietuvos Respublikos pilietybės įgijimu, 
suteikimu, netekimu, jos laiduojamomis teisėmis, visuma reiškia, kad Lietuvos Res- 
publikos pilietybė yra konstitucinė vertybė ir lemia pagarbos jai reikalavimą. 

Lietuvos Respublikos pilietybė — konstitucinis institutas. Pilietybės santykių 
reguliavimo pagrindas yra Konstitucija. Konstitucijos 12 straipsnyje nustatyta: 

„Lietuvos Respublikos pilietybė įgyjama gimstant ir kitais įstatymo nustatytais 
pagrindais. 

Išskyrus įstatymo numatytus atskirus atvejus, niekas negali būti kartu Lietuvos 
Respublikos ir kitos valstybės pilietis. 

Pilietybės įgijimo ir netekimo tvarką nustato įstatymas. 

Konstitucijos 84 straipsnio 21 punkte nurodyta, kad Lietuvos Respublikos pi- 
lietybę įstatymo nustatyta tvarka teikia Respublikos Prezidentas.“ 

Konstitucijoje yra ir kitų nuostatų, lemiančių Lietuvos Respublikos piliečių 
teisinį statusą, pavyzdžiui: Tauta ir kiekvienas pilietis turi teisę priešintis bet kam, 
kas prievarta kėsinasi į Lietuvos valstybės nepriklausomybę, teritorijos vientisumą, 
konstitucinę santvarką (3 straipsnio 2 dalis); svarbiausi Valstybės ir Tautos klausimai 
sprendžiami referendumu, kuris skelbiamas, inter alia, jeigu jo reikalauja ne mažiau 
kaip 300 tūkstančių piliečių, turinčių rinkimų teisę (9 straipsnio 1, 3 dalys); Lietu- 
vos valstybė globoja savo piliečius užsienyje (13 straipsnio 1 dalis) ir kt.*** 

Konstitucijos 12 straipsnio 1 dalies nuostata, kad įstatyme gali būti nustatyti 
ir kiti pilietybės įgijimo pagrindai, bei šio straipsnio 3 dalies nuostata, kad piliety- 
bės įgijimo ir netekimo tvarką nustato įstatymas, reiškia, jog įstatymų leidėjui ten- 
ka pareiga išleisti įstatymą, nustatantį pilietybės įgijimo pagrindus ir reguliuojantį 
Lietuvos Respublikos pilietybės įgijimo bei netekimo tvarką. Šis įstatymas — tai 
Pilietybės įstatymas. Nustatydamas Lietuvos Respublikos pilietybės įgijimo pagrin- 
dus ir reguliuodamas pilietybės įgijimo bei netekimo tvarką, įstatymų leidėjas turi 
diskreciją. Kita vertus, tai darydamas įstatymų leidėjas negali paneigti pilietybės ins- 
tituto prigimties ir prasmės, jis turi paisyti konstitucinio reikalavimo, kad Lietuvos 
Respublikos pilietis kartu gali būti ir kitos valstybės piliečiu tik tam tikrais įstatymo 
nustatytais atvejais. 

Pilietybės įstatymo““? 5 straipsnyje nustatyta, kad Lietuvos Respublikos pilie- 
čiais laikomi asmenys, kurie: 

1. Pilietybės įstatymo įsigaliojimo dieną (2011—04—01) yra Lietuvos Respubli- 

kos piliečiai. 

2. Pagal Pilietybės įstatymą yra atkūrę Lietuvos Respublikos pilietybę. 


** Būtina pabrėžti, kad ne visos Konstitucijos nuostatos, kurių tekste vartojama sąvoka „pilietis“, 
ra aiškintinos kaip apimančios vien Lietuvos Respublikos piliečius ir neapimančios užsieniečių bei 
y P ap p P P 1 
asmenų be pilietybės. 

ų De piliety 
** Pilietybės įstatymas. Valstybės žinios, 2010, Nr. 144-7361. 

2. Lietuvos Respublikos pilietybės įgijimas 


Pagal Pilietybės įstatymą yra įgiję Lietuvos Respublikos pilietybę. 
Pagal Pilietybės įstatymą yra išsaugoję Lietuvos Respublikos pilietybę. 


Įstatymų leidėjas, siekdamas pilietybės santykių reguliavimui suteikti kuo dau- 
giau aiškumo, nustatė Lietuvos Respublikos pilietybės principus. Visas pilietybės 
santykių teisinis reguliavimas turi būti paremtas šiais principais: 


1. 


Lietuvos Respublikos pilietybė yra grindžiama Lietuvos Respublikos ir jos 
pilietybės tęstinumu. 


„ Kiekvienas lietuvis turi teisę į Lietuvos Respublikos pilietybę, kuri įgyven- 


dinama Pilietybės įstatymo nustatyta tvarka. 


. Lietuvos Respublikos pilietybė yra lygi neatsižvelgiant į jos įgijimo pagrindą. 
„ Lietuvos Respublikos pilietis negali būti kartu ir kitos valstybės pilietis, iš- 


skyrus Pilietybės įstatyme numatytus atskirus atvejus. 


„ Lietuvos Respublikos pilietis, gyvenantis kitoje valstybėje, nepraranda Lie- 


tuvos Respublikos pilietybės. 


. Lietuvos Respublikos pilietis, sudaręs santuoką su kitos valstybės piliečiu, ją 


nutraukęs, taip pat pasikeitus jo sutuoktinio pilietybei, nepraranda Lietuvos 
Respublikos pilietybės. 


„ Lietuvos Respublikos pilietis turi teisę atsisakyti Lietuvos Respublikos pilie- 


tybės, išskyrus Pilietybės įstatyme numatytus atvejus. 


. Iš Lietuvos Respublikos piliečio pilietybė negali būti atimta. Lietuvos Res- 


publikos pilietybės netenkama tik Pilietybės įstatyme nustatytais pagrindais 
ir tvarka. 


. Vaiko, kuris Lietuvos Respublikos pilietybę įgijo gimdamas, pilietybė nesi- 


keičia pasikeitus jo tėvų ar vieno iš tėvų pilietybei. 


Sprendžiant iš Konstitucijos ir Pilietybės įstatymo nuostatų, visą pilietybės san- 
tykių teisinį reguliavimą galima suskirstyti į šias sritis: 


Ji 
„ Lietuvos Respublikos pilietybės atkūrimo teisinis reguliavimas. 


EO N 


Lietuvos Respublikos pilietybės įgijimo teisinis reguliavimas. 


„ Lietuvos Respublikos pilietybės netekimo teisinis reguliavimas. 
„ Dvigubos pilietybės teisinis reguliavimas. 
„ Lietuvos Respublikos pilietybės klausimų nagrinėjimo ir sprendimo teisinis 


reguliavimas. 


2. Lietuvos Respublikos pilietybės įgijimas 


Konstitucijos 12 straipsnyje nustatyta, kad Lietuvos Respublikos pilietybė įgyjama 
gimstant ir kitais įstatymo nustatytais pagrindais. Pilietybės įgijimo tvarką nustato 


įstatymas. 

Pilietybės įstatymo 13 straipsnyje nustatyta, kad Lietuvos Respublikos pilietybė 
įgyjama šiais būdais: 1) gimstant; 2) suteikus Lietuvos Respublikos pilietybę supapras- 
tinta tvarka; 3) suteikus Lietuvos Respublikos pilietybę natūralizacijos tvarka; 4) sutei- 


kus Lietuvos Respublikos pilietybę išimties tvarka; 5) grąžinus Lietuvos Respublikos 


430 


pilietybę; 6) Lietuvos Respublikos tarptautinių sutarčių nustatytais pagrindais“. 


“0 Pilietybės įstatymas. Valstybės žinios, 2010, Nr. 144-7361. 

Taigi Lietuvos Respublikos pilietybė įgyjama gimstant, priimant sprendimą dėl 
pilietybės suteikimo (supaprastinta, natūralizacijos arba išimties tvarka), priimant 
sprendimą dėl pilietybės grąžinimo ir Lietuvos Respublikos tarptautinių sutarčių 
pagrindais. 

Pilietybės įgijimas gimstant. Pilietybės įgijimas gimstant (filiacija) yra pa- 
grindinis pilietybės įgijimo būdas. Įgyjant pilietybę gimstant yra užtikrinamas pi- 
lietybės tęstinumas, o kartu ir valstybinės bendruomenės — pilietinės tautos tęsti- 
numas““!, 

Filiacijos atveju vaikas gali įgyti savo tėvų pilietybę, neatsižvelgiant į tai, ar 
jis gimė tėvų pilietybės valstybėje, ar už jos ribų, t. y. kraujo teisės principas (ius 
sanguinis), arba įgyti savo gimimo vietos valstybės pilietybę, neatsižvelgiant į tėvų 
pilietybę, t. y. žemės teisės principas (ius soli). Daugelio valstybių įstatymai numato 
abu šiuos principus, kraujo teisės principas derinamas su žemės teisės principu. 
Principų pasirinkimą dažniausiai lemia tradicijos ar valstybės vykdoma demografinė 
politika. 

Pilietybės įgijimas gimstant nereikalauja jokio specialaus sprendimo priėmimo, 
t. y. gimusio vaiko pilietybė tiesiog iš karto įrašoma į vaiko gimimo faktą patvirti- 
nantį dokumentą (gimimo liudijimą), registruojant vaiko gimimą. Kita vertus, tai 
nereiškia, kad kiekvienas Lietuvos Respublikos teritorijoje gimęs vaikas įgyja Lie- 
tuvos Respublikos pilietybę. Pilietybės įgijimas, atsižvelgiant į vaiko gimimo vietą 
(ius soli), Lietuvos Respublikoje taikomas išimtiniais įstatyme nurodytais atvejais: 

1. Asmenų be pilietybės, teisėtai nuolat gyvenančių Lietuvos Respublikoje, 
vaikas arba vaikas, kurio vienas iš tėvų yra asmuo be pilietybės, teisėtai 
nuolat gyvenantis Lietuvos Respublikoje, o kitas nežinomas, yra Lietuvos 
Respublikos pilietis, nesvarbu, ar jis gimė Lietuvos Respublikos teritorijoje, 
ar už jos ribų, jeigu jis gimdamas neįgijo kitos valstybės pilietybės. 

2. Kai Lietuvos Respublikos teritorijoje randamas arba gyvena vaikas, kurio 
abu tėvai nežinomi (arba kurio abu tėvai ar turėtas vienintelis iš tėvų yra 
mirę arba pripažinti nežinia kur esančiais, arba kurio abu tėvai ar turimas 
vienintelis iš tėvų nustatyta tvarka pripažinti neveiksniais, arba kurio tė- 
vams ar turimam vieninteliam iš tėvų neterminuotai apribota tėvų (tėvo ar 
motinos) valdžia ir vaikui nustatyta nuolatinė globa (rūpyba). Lietuvos Res- 
publikos teritorijoje rastas ar gyvenantis vaikas, kurio abu tėvai nežinomi, 
laikomas gimusiu Lietuvos Respublikos teritorijoje ir įgyja Lietuvos Respu- 
blikos pilietybę, nebent paaiškėtų, kad jis yra įgijęs arba galėtų įgyti kitos 
valstybės pilietybę (tačiau tai nereiškia, kad šie dalykai turi paaiškėti ar turi 
būti patikrinti iš anksto, t. y. dar prieš įgyjant Lietuvos Respublikos piliety- 
bę, — pilietybė šiuo atveju įgyjama savaime, tačiau paaiškėjus minėtosioms 
aplinkybėms, pilietybės gali būti netenkama, žinoma, prieš tai įvertinus, ar 
vaikas neliks be jokios pilietybės)“*. 

Lietuvos Respublikos pilietybės įgijimui gimstant keliama pagrindinė sąlyga: 

bent vienas iš vaiko tėvų turi būti Lietuvos Respublikos pilietis (ius sanguinis). Jei 


“! Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 124-5643. 
“2 Pilietybės įstatymas. Valstybės žinios, 2010, Nr. 144-7361. 

ši sąlyga tenkinama, nesvarbu, kokioje valstybėje ar teritorijoje gimtų vaikas, jis 
būtų laikomas Lietuvos Respublikos piliečiu ir jam Lietuvos Respublikos pilietybė 
būtų suteikiama automatiškai (tai įforminama išduodant gimimo faktą patvirtinan- 
tį dokumentą). Gimęs vaikas įgis Lietuvos Respublikos pilietybę neatsižvelgiant į 
gimimo vietą taip pat ir tais atvejais, jei bent vienas iš vaiko tėvų buvo Lietuvos 
Respublikos pilietis, tačiau mirė iki vaiko gimimo, arba jeigu vaikas gimė asmenims 
be pilietybės, teisėtai nuolat gyvenantiems Lietuvoje. Lietuvos Respublikos piliečių 
(piliečio) įvaikintas vaikas Lietuvos Respublikos pilietybę įgyja nuo jo įvaikinimo 
dienos. Jeigu Lietuvos Respublikos pilietybę įgyja arba atkuria vienas iš vaiko tėvų 
ar abu tėvai, vaikas iki 14 metų taip pat įgyja Lietuvos Respublikos pilietybę, jei- 
gu jis nėra kitos valstybės pilietis. Šiame straipsnyje nurodytų asmenų vaikas nuo 
14 iki 18 metų Lietuvos Respublikos pilietybę įgyja tik jo sutikimu, jeigu jis nėra 
kitos valstybės pilietis. 

Pilietybės įgijimas natūralizacijos tvarka. Pilietybės įgijimas natūraliza- 
cijos būdu reiškia, kad pilietybė suteikiama asmeniui, kuris atitinka įstatymo nu- 
statytas sąlygas. Tokios sąlygos paprastai yra reikalavimai nuolat gyventi valstybėje 
tam tikrą įstatyme nustatytą laiką ir mokėti valstybinę kalbą. Šie reikalavimai, pasak 
Konstitucinio Teismo, grindžiami nuostata, kad pilietybę įgyti siekiantį asmenį ir 
valstybę dar iki pilietybės suteikimo turi sieti nuolatinis faktinis ryšys, kad nuola- 
tinis syvenimas valstybėje tam tikrą įstatyme nustatytą laiką ir valstybinės kalbos 
mokėjimas yra būtinos prielaidos užsieniečiui ar asmeniui be pilietybės integruotis 
į visuomenę, suvokti tautos mentalitetą ir jos siekius, valstybės konstitucinę san- 
tvarką, susipažinti su tautos ir valstybės istorija, kultūra, papročiais ir tradicijomis, 
pasirengti prisiimti atsakomybę už valstybės dabartį ir ateitį“““. 

Pilietybės įstatyme asmenims, siekiantiems įgyti Lietuvos Respublikos pilie- 
tybę natūralizacijos tvarka, keliamos šios sąlygos: 1) pastaruosius 10 metų teisėtai 
nuolat gyventi Lietuvos Respublikoje ir turėti šią teisę prašymo dėl pilietybės sutei- 
kimo ir sprendimo dėl pilietybės priėmimo metu; 2) išlaikyti valstybinės kalbos ir 
Konstitucijos pagrindų egzaminą; 3) turėti teisėtą pragyvenimo šaltinį; 4) neturėti 
pilietybės arba būti piliečiu tokios valstybės, pagal kurios teisę turima pilietybė 
prarandama įgijus kitos valstybės pilietybę, arba raštu pareikšti valią atsisakyti turi- 
mos pilietybės, kai bus suteikta Lietuvos Respublikos pilietybė (išskyrus asmenims, 
turintiems pabėgėlio statusą Lietuvos Respublikoje““*); 5) netenkinti absoliučių pi- 
lietybės neteikimo sąlygų. 

Pilietybė negali būti teikiama asmeniui, kuris: 1) rengėsi, kėsinosi padaryti ar 
padarė šiuos tarptautinius nusikaltimus — agresiją, genocidą, nusikaltimus žmoniš- 
kumui, karo nusikaltimus; 2) rengėsi, kėsinosi padaryti ar padarė nusikalstamas vei- 
kas prieš Lietuvos Respubliką; 3) iki atvykimo į Lietuvos Respubliką kitoje valsty- 
bėje buvo baustas laisvės atėmimo bausme už tyčinį nusikaltimą, kuris pagal Lietu- 
vos Respublikos įstatymus laikomas labai sunkiu nusikaltimu, arba asmuo Lietuvos 
Respublikoje buvo baustas už labai sunkų nusikaltimą, nesvarbu, ar bet kuriuo iš šių 


“3 Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 1924-5643. 
“* Pagal Pilietybės įstatymą, Lietuvos Respublikos pilietis gali būti kartu ir kitos valstybės pilietis, 


jeigu jis Lietuvos Respublikos pilietybę įgijo turėdamas pabėgėlio statusą Lietuvos Respublikoje. 

atvejų išnyko teistumas; 4) įstatymų nustatyta tvarka neturi teisės gauti dokumento, 
patvirtinančio teisę nuolat gyventi Lietuvos Respublikoje. 

Kita vertus, net jeigu asmuo ir atitinka visas pilietybės suteikimui natūralizacijos 
tvarka keliamas sąlygas, Lietuvos Respublikos pilietybė teikiama atsižvelgiant į Lie- 
tuvos Respublikos interesus. Taigi asmuo gali tenkinti visas natūralizacijai keliamas 
sąlygas, tačiau pilietybė jam gali būti nesuteikta motyvuojant valstybės interesais. 

Pabrėžtina, kad asmenims, sudariusiems santuoką su Lietuvos Respublikos pi- 
liečiais ir siekiantiems įgyti Lietuvos Respublikos pilietybę, taikomos švelnesnės 
natūralizacijos sąlygos: reikalaujama Lietuvos Respublikoje bendrai su sutuoktiniu 
teisėtai nuolat pragyventi septynerius metus. O jeigu asmuo yra sudaręs santuoką 
su Lietuvos Respublikos piliečiu tremtiniu, politiniu kaliniu ar tremtinio, politinio 
kalinio vaiku, gimusiu tremtyje, teisėto nuolatinio gyvenimo Lietuvos Respublikos 
terminas trumpinamas iki penkerių metų““*. 

Lietuvos Respublikos pilietybę natūralizacijos tvarka asmeniui suteikia Respub- 
likos Prezidentas, išleisdamas dekretą. Leisdamas dekretus Respublikos Prezidentas 
pilietybę taip pat teikia ir supaprastinta bei išimties tvarka. Konstitucinis Teismas 
yra pabrėžęs, kad iš Konstitucijos 12 straipsnio kylanti įstatymų leidėjo diskrecija 
nustatyti Lietuvos Respublikos pilietybės įgijimo pagrindus ir reguliuoti jos įgijimo 
ir netekimo tvarką yra susaistyta, inter alia, Konstitucijos 84 straipsnio 21 punkto, 
pagal kurį Lietuvos Respublikos pilietybę įstatymo nustatyta tvarka teikia Respu- 
blikos Prezidentas, tai yra Lietuvos Respublikos pilietybės negali teikti joks kitas 
subjektas. Respublikos Prezidentas, spręsdamas, ar suteikti Lietuvos Respublikos 
pilietybę užsienio valstybės piliečiui ar asmeniui be pilietybės, turi paisyti Konstitu- 
cijos ir Pilietybės įstatymo nustatytų reikalavimų“““. 

Be to, pabrėžtina, kad atsižvelgiant į tai, jog Lietuvos Respublikos pilietybė 
išreiškia asmens teisinę narystę Lietuvos valstybėje ir atspindi jo teisinę priklauso- 
mybę valstybinei bendruomenei — pilietinei Tautai, Respublikos Prezidentas, spręs- 
damas, ar asmeniui suteikti Lietuvos Respublikos pilietybę, turi vadovautis Tautos 
ir Lietuvos valstybės interesais. 

Pilietybės įgijimas supaprastinta tvarka. Konstitucinis Teismas pabrėžia, 
kad iš Konstitucijos įstatymų leidėjui kyla pareiga nustatyti tokį teisinį reguliavimą, 
kad lietuviai, gyvenantys kitose valstybėse, turėtų teisę tapti Lietuvos Respublikos 
piliečiais kitokiomis (lengvesnėmis) sąlygomis negu kiti asmenys, siekiantys Lietu- 
vos Respublikos pilietybės, t. y. kad užsienio lietuviams nebūtų taikomos įprastinės 
natūralizacijos sąlygos*". 

Pilietybės suteikimas supaprastinta tvarka — tai pilietybės suteikimas netaikant 
visų natūralizacijos sąlygų. Kita vertus, šiuo pilietybės įgijimo būdu gali pasinaudoti 
tik konkretūs Pilietybės įstatyme nurodyti asmenys, t. y. lietuvių kilmės asmenys, 
kurie nėra buvę Lietuvos Respublikos piliečiai. Lietuvių kilmės asmeniu laikomas 
asmuo, kurio tėvai ar seneliai arba vienas iš tėvų ar senelių yra ar buvo lietuviai ir 
kuris pats laiko save lietuviu ir deklaruoja tai rašytiniu pareiškimu. Be to, suteikiant 
pilietybę supaprastinta tvarka, taikomos kai kurios natūralizacijos sąlygos: asmuo 


“5 Pilietybės įstatymas. Valstybės žinios, 2010, Nr. 144-7361. 
*““ Konstitucinio Teismo 2013 m. kovo 13 d. sprendimas. Valstybės žinios, 2013, Nr. 28-1333. 
“7 Konstitucinio Teismo 2006 m. lapkričio 13 d. nutarimas. Valstybės žinios, 2006, Nr. 123-4650. 

turi atsisakyti kitos turimos pilietybės (dvigubos pilietybės draudimas) ir nėra pa- 
grindų, dėl kurių pilietybė neteikiama. Taigi apibendrinant galima teigti, kad as- 
meniui pilietybė supaprastinta tvarka suteikiama, jeigu asmuo atitinka šias sąlygas: 
1) bent vienas iš asmens tėvų ar senelių yra ar buvo lietuvis; 2) asmuo save laiko 
lietuviu ir tai raštu deklaruoja; 3) asmuo nėra turėjęs Lietuvos Respublikos piliety- 
bės; 4) asmuo atsisako turimos kitos valstybės pilietybės; 5) nėra pagrindų, dėl kurių 
pilietybė neteikiama. 

Pilietybės įgijimas suteikiant ją išimties tvarka. Pilietybės suteikimas 
išimties tvarka — tai dar vienas pilietybės suteikimo būdas, netaikant visų natūra- 
lizacijos sąlygų. Konstitucinis Teismas pabrėžia, kad Pilietybės įstatymo nuostatų 
negalima aiškinti kaip leidžiančių suteikti Lietuvos Respublikos pilietybę išimties 
tvarka tokiam užsienio valstybės piliečiui ar asmeniui be pilietybės, kuris turi nuo- 
pelnų Lietuvos Respublikai, tačiau nėra susijęs su Lietuvos valstybe nuolatiniais 
faktiniais ryšiais, nėra integravęsis į Lietuvos visuomenę. Pilietybės suteikimas iš- 
imties tvarka užsienio piliečiui ar asmeniui be pilietybės nėra ir negali būti valstybės 
apdovanojimas. Asmens, prašančio suteikti Lietuvos Respublikos pilietybę išimties 
tvarka, nuopelnai Lietuvos valstybei turi būti tokie ir taip pagrįsti, kad dėl jų bu- 
vimo nekiltų abejonių“““. Pagal Pilietybės įstatymą, ypatingais nuopelnais Lietuvos 
valstybei laikoma Lietuvos Respublikos piliečio veikla, kuria jis ypač reikšmingai 
prisideda prie Lietuvos Respublikos valstybingumo stiprinimo, Lietuvos Respubli- 
kos galios ir jos autoriteto tarptautinėje bendruomenėje didinimo““". Taigi Respub- 
likos Prezidento diskreciją spręsti dėl pilietybės suteikimo išimties tvarka saisto iš 
Konstitucijos kylantys ir įstatymo nustatyti reikalavimai, inter alia, konstituciniai 
imperatyvai (pavyzdžiui, tai turėtų būti ypatingi ir neabejotini nuopelnai pačiai Lie- 
tuvos valstybei)*“". 

Vienintelė natūralizacijos sąlyga, kuri taikoma suteikiant pilietybę šiuo būdu, — 
nėra pagrindų, dėl kurių pilietybė neteikiama. Kitos natūralizacijos sąlygos šiuo 
atveju netaikomos, tačiau iš jų keliamos tik dvi: 1) asmuo turi turėti ypatingų nuo- 
pelnų Lietuvos valstybei ir 2) asmuo turi būti integravęsis į Lietuvos visuomenę. 
Ypatingais nuopelnais Lietuvos valstybei laikoma asmens veikla, kuria jis ypač 
reikšmingai prisideda prie Lietuvos Respublikos valstybingumo stiprinimo, Lietu- 
vos Respublikos galios ir jos autoriteto tarptautinėje bendruomenėje didinimo. Lai- 
koma, kad asmuo integravosi į Lietuvos visuomenę, jeigu jis nuolat gyvena Lietuvos 
Respublikoje ir sugeba bendrauti lietuvių kalba, o jeigu nuolat negyvena Lietuvos 
Respublikoje, — sugeba bendrauti lietuvių kalba ir yra kitų akivaizdžių įrodymų, 
patvirtinančių, kad asmuo yra integravęsis į Lietuvos visuomenę. Be to, pabrėžtina, 
kad asmeniui, kuris dėl kokių nors priežasčių yra netekęs Lietuvos Respublikos pi- 
lietybės, pilietybė išimties tvarka negali būti suteikta. 

Pilietybės įgijimas grąžinus pilietybę. Pilietybės grąžinimas taikomas as- 
menims, kurie turėjo Lietuvos Respublikos pilietybę, tačiau dėl tam tikrų priežasčių 
jos neteko. Pilietybės grąžinimo sąlygas galima skirstyti į bendrąsias ir specialiąsias. 


** Konstitucinio Teismo 2006 m. lapkričio 13 d. nutarimas. Valstybės žinios, 2006, Nr. 123-4650. 
*“* Pilietybės įstatymas. TAR, 2016-01-06, Nr. 364. 
“0 Konstitucinio Teismo 2013 m. kovo 13 d. sprendimas. Valstybės žinios, 2013, Nr. 28-1333. 

Bendrosios pilietybės grąžinimo sąlygos, t. y. sąlygos, nepriklausančios nuo iki ne- 
tekimo turėtos Lietuvos Respublikos pilietybės įgijimo būdo, yra šios: 1) asmuo turi 
pateikti prašymą; 2) pilietybę galima grąžinti tik vieną kartą. Specialiosios piliety- 
bės grąžinimo sąlygos priklauso nuo to, kokiu būdu iki pilietybės netekimo asmuo 
buvo įgijęs Lietuvos Respublikos pilietybę. Daugiausia sąlygų keliama asmenims, 
kurie pilietybę buvo įgiję natūralizacijos tvarka, jos neteko ir siekia ją susigrąžinti. 
Tokie asmenys turi atitikti šias sąlygas: 1) išvengti dvigubos pilietybės (t. y. neturėti 
kitos valstybės pilietybės arba raštiškai išreikšti valią jos atsisakyti); 2) pastaruo- 
sius penkerius metus teisėtai nuolat gyventi Lietuvos Respublikoje; 3) prašymo dėl 
pilietybės grąžinimo pateikimo ir sprendimo priėmimo metu turėti teisę nuolat 
gyventi Lietuvos Respublikoje; 4) turėti teisėtą pragyvenimo šaltinį; 5) netenkinti 
absoliučių pilietybės neteikimo sąlygų. Taigi matome, kad keliamos iš esmės tokios 
pačios sąlygos kaip ir suteikiant pilietybę natūralizacijos tvarka, išskyrus tai, kad ne- 
reikalaujama laikyti egzaminų ir teisėto nuolatinio gyvenimo trukmė sutrumpinta 
iki penkerių metų. Tuo metu asmeniui, kuris Lietuvos Respublikos pilietybę įgijo 
gimdamas, kuriam ji buvo atkurta arba suteikta supaprastinta tvarka ir kuris jos ne- 
teko““!, pilietybė grąžinama tenkinant vienintelę sąlygą: toks asmuo neturi būti kitos 
valstybės pilietis (išskyrus tuos atvejus, kai pagal Pilietybės įstatymą tai leidžiama). 
Pilietybė negrąžinama asmeniui, kuriam Lietuvos Respublikos pilietybė buvo su- 
teikta išimties tvarka ir kuris jos neteko. 

Pilietybės įgijimas Lietuvos Respublikos tarptautinių sutarčių nusta- 
tytais pagrindais. Vienas iš dažniausiai taikomų pilietybės įgijimo tarptautinių 
sutarčių nustatytais pagrindais būdų yra optacija. Optacija yra laisvas pilietybės pasi- 
rinkimas tais atvejais, kai tarptautinės sutarties pagrindu keičiasi valstybės teritorija. 
Netipiškas pilietybės įgijimo optacijos būdu atvejis buvo nustatytas 1989 m. lapkri- 
čio 3 d. Pilietybės įstatyme. Jame buvo numatyta, kad asmenys, kurie iki įstatymo 
įsigaliojimo dienos nuolat gyveno Lietuvos Respublikos teritorijoje ir turi joje nuo- 
latinę darbo vietą arba nuolatinį teisėtą pragyvenimo šaltinį, gali per dvejus metus 
nuo įstatymo įsigaliojimo dienos laisvai apsispręsti, ar priimti Lietuvos pilietybę, ar 
likti SSRS piliečiais. Šį atvejį galima vertinti kaip pilietybės įgijimą optacijos būdu, 
nes atkūrus nepriklausomą valstybę ir pasibaigus okupacijai kai kuriems gyven- 
tojams, praeityje neturėjusiems tvirtų teisinių ryšių su buvusia Lietuvos valstybe, 
buvo suteikta teisė pasirinkti pilietybę“““. 

Tarptautiniais teisės aktais yra reguliuojami tam tikri santykiai, susiję su dvi- 
guba pilietybe. 1963 m. Europos Tarybos Konvencijoje dėl galimybių turėti ke- 
lių valstybių pilietybę ribojimo ir karo prievolės tuo atveju, kai asmuo turi keletą 


“! Konstitucinis Teismas 2013 m. vasario 22 d. nutarime pabrėžė, kad iš Lietuvos valstybės tęstinumo 


kyla Lietuvos Respublikos pilietybės tęstinumas, kuris, inter alia, suponuoja tai, kad, tarptautinės ir 
Lietuvos konstitucinės teisės požiūriu, SSRS pilietybės primetimas Lietuvos Respublikos piliečiams 
1940 m., kaip SSRS agresijos padarinys, buvo niekinis aktas; šis aktas nebuvo teisinis pagrindas prarasti 
Lietuvos Respublikos pilietybę; vadinasi, sovietinės okupacijos metais Lietuvos Respublikos piliečių 
(1940 m. birželio 15 d. Lietuvos Respublikos pilietybę turėjusių asmenų ir jų palikuonių) nesaistė ir 
neteisėtai jiems primestos su SSRS pilietybe susijusios prievolės. Konstitucinio Teismo 2013 m. vasa- 
rio 22 d. nutarimas. Valstybės žinios, 2013, Nr. 22-1068. 


*“? Konstitucinio Teismo 1994 m. balandžio 13 d. nutarimas. Valstybės žinios, 1994, Nr. 29-524. 

pilietybių, nustatyta, kad šią Konvenciją pasirašiusios (Lietuvos Respublika jos nėra 
pasirašiusi) Europos Tarybos valstybės narės pripažįsta, kad galimybė turėti kelių 
valstybių pilietybę gali sukelti sunkumų ir bendri veiksmai siekiant kuo labiau su- 
mažinti atvejų, kai asmuo turi kelių valstybių pilietybę, atitinka Europos Tarybos 
tikslus (preambulė). Vėliau minėtoji Konvencija buvo ne kartą keičiama ir (arba) 
papildoma, inter alia, nustatant papildomas sąlygas, išlygas ir galimybes asmeniui, 
be turimos pilietybės, pasilikti ir kitos valstybės pilietybę, bet jos principinė nuosta- 


ta, kad asmuo paprastai gali turėti tik vienos valstybės pilietybę, išliko“““. 


3. Lietuvos Respublikos pilietybės atkūrimas 


Konstitucinis Teismas pabrėžia, kad iš Konstitucijos įstatymų leidėjui kyla pareiga 
įtvirtinti teisės į Lietuvos Respublikos pilietybę išsaugojimo institutą, taikytiną Lie- 
tuvos Respublikos pilietybės siekiantiems užsienio lietuviams, ypač jeigu jie arba jų 
tėvai, seneliai, proseneliai buvo susiję su Lietuva pilietybės santykiais““*. Šis Kons- 
titucinio Teismo minimas institutas Pilietybės įstatyme yra įvardytas kaip Lietuvos 
Respublikos pilietybės atkūrimas. 

Būtina pabrėžti, kad Lietuvos Respublikos pilietybės atkūrimas nelaikytinas 
kuriuo nors iš pilietybės įgijimo būdų. Tai skirta asmenims ir jų palikuoniams, ku- 
rie iki 1940 m. birželio 15 d. turėjo Lietuvos Respublikos pilietybę ir iki 2011 m. 
balandžio 1 d. nebuvo jos įgiję. Pilietybės atkūrimas sietinas su Lietuvos valstybin- 
gumo tęstinumu. Laikoma, kad asmenys, kurie iki 1940 m. birželio 15 d. buvo Lie- 
tuvos Respublikos piliečiai, pilietybę prarado dėl nuo jų nepriklausančių veiksnių 
(okupacija), kad jų nuolatinis teisinis ryšys su valstybe yra nutrauktas neteisėtai ir 
todėl tokiems asmenims suteikiama neterminuota teisė atkurti Lietuvos Respublikos 
pilietybę. Pilietybės atkūrimas galimas tik vieną kartą, be to, pilietybę siekiantiems 
atkurti asmenims keliamos dar dvi papildomos sąlygos: 1) neturėti kitos valstybės 
pilietybės ir 2) netenkinti dviejų iš absoliučių pilietybės neteikimo sąlygų: asmuo 
rengėsi, kėsinosi padaryti ar padarė šiuos tarptautinius nusikaltimus — agresiją, ge- 
nocidą, nusikaltimus žmoniškumui, karo nusikaltimus, arba asmuo rengėsi, kėsinosi 
padaryti ar padarė nusikalstamas veikas prieš Lietuvos Respubliką. 

Matome, kad pilietybės atkūrimas nuo pilietybės grąžinimo skiriasi šiais aspek- 
tais: 1) subjektais, t. y. skiriasi asmenys, kurie turi teisę į pilietybės atkūrimą ir kurie 
turi teisę į pilietybės grąžinimą; 2) sąlygomis, t. y. skiriasi sąlygos, kurios keliamos 
siekiantiesiems atkurti pilietybę ir siekiantiesiems susigrąžinti pilietybę. 

Sunkiau įžvelgti pilietybės atkūrimo ir pilietybės suteikimo supaprastinta tvarka 
skirtumus. Pilietybės suteikimas supaprastinta tvarka yra sietinas su etnine asmens 
kilme, t. y. šis atvejis taikomas asmeniui, kurio bent vienas iš tėvų ar senelių buvo 
lietuvis, nors galbūt ir neturėjo Lietuvos Respublikos pilietybės. Tuo metu pilie- 
tybės atkūrimas, kaip minėta, išimtinai sietinas su neteisėtai nutrauktu asmens ir 
valstybės teisiniu ryšiu. 


*“* Konstitucinio Teismo 2006 m. lapkričio 13 d. nutarimas. Valstybės žinios, 2006, Nr. 123-4650. 
“4 Ibidem. 

4. Lietuvos Respublikos pilietybės netekimas 


Pilietybės netekimas reiškia, kad nutrūksta teisinis asmens ir valstybės ryšys. Svar- 
biausias pilietybės netekimo padarinys — keičiasi asmens teisinis statusas, jam netai- 
koma tos valstybės jurisdikcija, asmuo nebegali naudotis valstybės užtarimu ir globa. 

Lietuvos Respublikos pilietybės netenkama šiais atvejais: 1) pilietybės atsisa- 
kius; 2) įgijus kitos valstybės pilietybę, išskyrus tam tikras išimtis; 3) Lietuvos Res- 
publikos tarptautinių sutarčių numatytais pagrindais; 4) jeigu Lietuvos Respublikos 
pilietis tarnauja kitos valstybės tarnyboje neturėdamas Lietuvos Respublikos Vy- 
riausybės leidimo; 5) įgijus pilietybę apgaulės būdu; 6) paaiškėjus nors vienai iš 
absoliučių pilietybės neteikimo sąlygų; 7) paaiškėjus, kad sprendimas dėl pilietybės 
priimtas pažeidus įstatymus; 8) jeigu asmuo tam tikrais nustatytais atvejais sulaukęs 
21 metų amžiaus neatsisako kitos valstybės pilietybės. 

Pabrėžtina, kad kitos valstybės pilietybės atsisakymas yra viena iš sąlygų Lie- 
tuvos Respublikos pilietybei įgyti (asmenys Lietuvos Respublikos pilietybę gali at- 
kurti, pilietybė gali būti suteikiama natūralizacijos arba supaprastinta tvarka, taip 
pat grąžinant pilietybę, jeigu asmenys nėra kitos valstybės piliečiai arba atsisako 
kitos valstybės pilietybės). Reikalavimas atsisakyti kitos valstybės pilietybės netai- 
komas asmenims, kurie įstatymo numatytais atvejais gali būti kartu Lietuvos Res- 
publikos ir kitos valstybės piliečiai (pavyzdžiui, pabėgėlis, taip pat vaikas — Lietuvos 
Respublikos pilietis, kurį įsivaikina kitos valstybės piliečiai (pilietis), lieka Lietuvos 
Respublikos pilietis, nesvarbu, ar dėl įvaikinimo įgijo kitos valstybės pilietybę, ar 
ne). Tam tikrais atvejais įgyjant Lietuvos Respublikos pilietybę gali būti nustatomas 
papildomas reikalavimas nuolat gyventi Lietuvoje*“". 

Lietuvos Respublikos pilietis turi teisę atsisakyti Lietuvos Respublikos pilie- 
tybės, išskyrus Pilietybės įstatyme numatytus atvejus. Lietuvos Respublikos pilie- 
čio teisė atsisakyti Lietuvos Respublikos pilietybės negali būti varžoma, nebent: 
1) asmuo yra įtariamas ar kaltinamas padaręs nusikalstamą veiką; 2) asmeniui yra 
įsiteisėjęs ir vykdytinas teismo nuosprendis; 3) asmuo liktų be pilietybės. Jeigu as- 
muo įgijo kitos valstybės pilietybę, laikoma, kad Lietuvos Respublikos pilietybės jis 
neteko nuo kitos valstybės pilietybės įgijimo dienos. Tokiam asmeniui tenka pareiga 
per du mėnesius nuo kitos valstybės pilietybės įgijimo dienos apie tai raštu pranešti 
atitinkamai Lietuvos Respublikos institucijai. Už šios pareigos nevykdymą asmeniui 
numatyta atsakomybė. 


5. Dvigubos pilietybės teisinis reguliavimas 


Dvigubos pilietybės atsiradimo priežastis dažnai yra įvairių valstybių įstatymų, re- 
guliuojančių pilietybės santykius, kolizijos, nes kiekviena valstybė yra laisva savo 
nuožiūra rinktis kriterijus, būtinus tos valstybės pilietybei įgyti. 

Konstitucijos 12 straipsnio 2 dalyje nustatyta, kad išskyrus įstatymo nustatytus 
atskirus atvejus, niekas negali kartu būti ir Lietuvos Respublikos, ir kitos valstybės 
pilietis. Konstitucinis Teismas pabrėžia, kad šis Konstitucijoje įtvirtintas dvigubos 
pilietybės draudimas nėra absoliutus — įstatymu gali ir turi būti nustatyti atskiri 
atvejai, kai asmuo gali turėti dvigubą pilietybę. Be to, priduriama, jog Konstitucijos 


*“* Konstitucinio Teismo 2006 m. lapkričio 13 d. nutarimas. Valstybės žinios, 2006, Nr. 123-4650. 

12 straipsnio nuostata, kad asmuo kartu gali būti ir Lietuvos Respublikos, ir kitos 
valstybės pilietis tik atskirais įstatymo numatytais atvejais, reiškia, kad tokie įstaty- 
mo nustatyti atvejai gali būti tik labai reti (atskiri), kad pagal Konstituciją negalima 
nustatyti tokio teisinio reguliavimo, pagal kurį dvigubos pilietybės atvejai būtų ne 
ypač retos išimtys, bet paplitęs reiškinys*“?. 

Pilietybės įstatyme nustatyti šie atvejai, kai Lietuvos Respublikos pilietis gali 
būti kartu ir kitos valstybės pilietis: 1) Lietuvos Respublikos pilietybę ir kitos vals- 
tybės pilietybę įgijo gimdamas; 2) yra asmuo, ištremtas iš okupuotos Lietuvos Res- 
publikos iki 1990 m. kovo 11 d. arba yra šio asmens palikuonis; 3) yra asmuo, 
išvykęs iš Lietuvos iki 1990 m. kovo 11 d., arba yra šio asmens palikuonis; 4) su- 
darydamas santuoką su kitos valstybės piliečiu dėl to savaime (ipso facto) įgijo tos 
valstybės pilietybę; 5) yra asmuo, kuriam nesukako 21 metai, jeigu jis yra įvaikintas 
Lietuvos Respublikos piliečių (piliečio) iki tol, kol jam sukako 18 metų, ir dėl to įgi- 
jęs Lietuvos Respublikos pilietybę; 6) yra asmuo, kuriam nesukako 21 metai, jeigu 
jį, Lietuvos Respublikos pilietį, iki kol jam sukako 18 metų, įvaikino kitos valstybės 
piliečiai (pilietis) ir dėl to jis įgijo kitos valstybės pilietybę; 7) Lietuvos Respubli- 
kos pilietybę įgijo išimties tvarka, būdamas kitos valstybės pilietis; 8) yra asmuo, 
kuris išsaugojo Lietuvos Respublikos pilietybę arba kuriam Lietuvos Respublikos 
pilietybė buvo grąžinta dėl to, kad jis turi ypatingų nuopelnų Lietuvos valstybei; 
9) Lietuvos Respublikos pilietybę įgijo turėdamas pabėgėlio statusą Lietuvos Res- 
publikoje. Lietuvos Respublikos pilietį, kuris kartu yra ir kitos valstybės pilietis, 
Lietuvos valstybė laiko tik Lietuvos Respublikos piliečiu. Kitos valstybės pilietybės 
turėjimas neatleidžia jo nuo Lietuvos Respublikos Konstitucijoje, įstatymuose ir 
kituose teisės aktuose nustatytų Lietuvos Respublikos piliečio pareigų“. 

Pabrėžtina, kad dvigubos pilietybės teisinis reguliavimas kelia ypač daug disku- 
sijų. Siekiama asmenims, išvykusiems iš Lietuvos po 1990 m. kovo 11 d., suteikti 
galimybę turėti dvigubą pilietybę. Kita vertus, toks teisinis reguliavimas būtų ne- 
suderinamas su Konstitucija ir prieštarautų Konstitucinio Teismo suformuotai dok- 
trinai, kad dvigubos pilietybės atvejai gali būti tik ypač retos išimtys. Vienintelė 
galimybė išplėsti dvigubą pilietybę turinčių subjektų grupę — referendumu pakeisti 
Konstitucijos 12 straipsnio 2 dalį'“. 


6. Lietuvos Respublikos pilietybės klausimų nagrinėjimo tvarka 


Pilietybės klausimus pagal nustatytą kompetenciją nagrinėja ir sprendžia: 1) Res- 
publikos Prezidentas; 2) Pilietybės reikalų komisija; 3) vidaus reikalų ministras; 


*“* Konstitucinio Teismo 2006 m. lapkričio 13 d. nutarimas. Valstybės žinios, 2006, Nr. 123-4650. 
“7 Pilietybės įstatymas. Valstybės žinios, 2010, Nr. 144-7361. 


“* Konstitucinis Teismas 2017 m. spalio 20 d. sprendime pagal Seimo prašymą aiškino savo 2003 m. 
gruodžio 30 d., 2006 m. lapkričio 13 d. nutarimų, 2013 m. kovo 13 d. sprendimo nuostatas, kad 
dvigubos pilietybės atvejai turi būti ypač reti — išimtiniai, kad negalima nustatyti tokio teisinio regu- 
liavimo, pagal kurį dvigubos pilietybės atvejai būtų ne ypač retos išimtys, bet paplitęs reiškinys. Mi- 
nėtame sprendime Konstitucinis Teismas konstatavo, kad, pagal Konstituciją, referendumu nepakeitus 
Konstitucijos 12 straipsnio 2 dalies, Seimas negali įstatymu nustatyti, kad Lietuvos Respublikos piliečiai, 
po Lietuvos Respublikos nepriklausomybės atkūrimo 1990 m. kovo 11 d. išvykę iš Lietuvos Respubli- 
kos ir įgiję Europos Sąjungos (ES) arba (ir) Šiaurės Atlanto Sutarties Organizacijos (NATO) valstybės 
narės pilietybę, gali būti kartu Lietuvos Respublikos ir kitos valstybės piliečiai. 

4) Vyriausybės įgaliotosios institucijos — Migracijos departamentas prie Vidaus rei- 
kalų ministerijos ir teritorinės policijos įstaigos; 5) Vilniaus apygardos administra- 
cinis teismas. 

Respublikos Prezidentas suteikia Lietuvos Respublikos pilietybę natūralizaci- 
jos, supaprastinta, išimties tvarka, taip pat grąžina Lietuvos Respublikos pilietybę. 
Priimdamas šiuos sprendimus Respublikos Prezidentas leidžia dekretus. 

Pilietybės reikalų komisija yra Respublikos Prezidento patariamoji institucija, 
padedanti jam spręsti pilietybės klausimus. Pilietybės reikalų komisija preliminariai 
nagrinėja prašymus dėl pilietybės suteikimo natūralizacijos, supaprastinta ir išimties 
tvarka bei dėl pilietybės grąžinimo ir teikia Respublikos Prezidentui siūlymus šiais 
klausimais. Pabrėžtina, kad komisijos siūlymai Respublikos Prezidento nesaisto, bet 
Respublikos Prezidentas negali nepaisyti Pilietybės įstatymo reikalavimų ir šio įsta- 
tymo nustatytos pilietybės suteikimo tvarkos nesilaikymas suteikiant Lietuvos Res- 
publikos pilietybę yra ne tik Pilietybės įstatymo, bet ir Konstitucijos 84 straipsnio 
21 punkto pažeidimas“. 

Vidaus reikalų ministras kontrasignuoja Respublikos Prezidento dekretus dėl 
pilietybės suteikimo ir grąžinimo. Iš Konstitucijos 85 straipsnyje įtvirtinto teisinio 
reguliavimo atsiranda pareiga vidaus reikalų ministrui, prieš pasirašant Respublikos 
Prezidento dekretą dėl Lietuvos Respublikos pilietybės suteikimo, taip pat ir dėl 
Lietuvos Respublikos pilietybės suteikimo išimties tvarka, įsitikinti, ar Respublikos 
Prezidento dekretas yra išleistas paisant Konstitucijos ir vadovaujantis Pilietybės 
įstatyme nustatytais pilietybės įgijimo pagrindais, taip pat laikantis Pilietybės įstaty- 
me nustatytos pilietybės suteikimo tvarkos. Pagal Konstitucijos 85 straipsnį, atsako- 
mybė už tokį Respublikos Prezidento dekretą tenka jį pasirašiusiam vidaus reikalų 
ministrui“", 

Vidaus reikalų ministras priima sprendimus dėl pilietybės atkūrimo, dėl pi- 
lietybės netekimo, kreipiasi į Vilniaus apygardos administracinį teismą paaiškėjus, 
kad pilietybė įgyta apgaulės būdu, priima asmenų, kuriems pilietybė suteikta ar 
grąžinta, priesaiką. 

Prašymai dėl Lietuvos Respublikos pilietybės atsisakymo paduodami vidaus 
reikalų ministrui, kuris priima sprendimus dėl Lietuvos Respublikos pilietybės ne- 
tekimo jos atsisakius, įgijus kitos valstybės pilietybę ar stojus į kitos valstybės tarny- 
bą be Lietuvos Respublikos Vyriausybės leidimo**!. 

Migracijos departamentas prie Lietuvos Respublikos vidaus reikalų ministerijos 
priima sprendimus dėl vaikų pilietybės įgijimo, konstatuoja vaiko Lietuvos Res- 
publikos pilietybės turėjimo faktą, nagrinėja prašymus ir klausimus dėl pilietybės 
atkūrimo, dėl pilietybės netekimo, teikia vidaus reikalų ministrui siūlymus šiuo 
klausimu ir kt. 


** Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 1924-5643. 
0 Ibidem. 
*! Pilietybės įstatymas. Valstybės žinios, 2010, Nr. 144-7361; TAR, 2016-01-06, Nr. 00364.. 

1. Žmogaus teisių ir laisvių samprata 


Konstitucinės teisės pati esmė yra žmogaus teisių apsauga. Konstitucinė Žmogaus 
teisių doktrina yra įvairi, nuolat besikeičianti, tačiau visi šiuolaikiniai požiūriai tik 
patvirtina asmens ir jo teisių pirmumą santykyje su valstybe. Dabartinė žmogaus 
teisių sistema atspindi kelių šimtmečių filosofines ir teisines idėjas. Visą žmogaus 
teisių evoliucijos laikotarpį buvo plėtojami trys svarbiausi žmogaus teisių aspektai — 
žmogaus vientisumas (integralumas), laisvė ir lygybė, pagarba kiekvieno žmogaus 
orumui. Šio proceso metu idealistiniai siekiai tapo ne tik konstitucinių aktų dalimi, 
esminiu valstybių teisinės sistemos elementu, bet virto tarptautine žmogaus teisių ap- 
saugos sistema. Pasauliniai karai, parodę visišką žmogaus teisių nepaisymą ir didžiau- 
sius pažeidimus, inspiravo demokratines valstybes tartis dėl privalomų žmogaus teisių 
normų. 1919 m. įkurtos Tautų Sąjungos Statutas įtvirtino žmogaus orumo viršenybės 
principą prieš valstybės interesus daugelyje sričių, iškėlė tautinių mažumų apsaugos 
idėją. Po Antrojo pasaulinio karo vėl iškilo būtinybė sukurti pagrindus, skirtus žmo- 
gaus teisėms ir laisvėms įtvirtinti bei apsaugoti. Šį siekį ėmėsi įgyvendinti 1945 m. 
įkurta Jungtinių Tautų Organizacija (JTO) ir 1949 m. įkurta Europos Taryba. 

Žmogaus teisių raidos istorija siekia seniausius laikus — senovės Graikijos ir 
Romos humanistines idėjas, judėjų, krikščionių etiką. Žmogaus teisių samprata is- 
toriškai kito ir plėtėsi. Jos gali būti suprantamos kaip asmens laisvės visuomenėje 
ir galimybės jas įgyvendinti. Žmogaus teises reglamentuoja teisės ir kitos socialinės 
normos. Žmogaus teisių kaip svarbių visuomenės moralinių vertybių teisinio pri- 
pažinimo procese ypatinga vieta skirta konstitucijai. Konstitucija sulieja teisinius 
ir moralinius dalykus, teisės teisėtumą darydama priklausomą nuo atsakymo į su- 
dėtingas moralines problemas, tokias kaip problema, ar konkretus įstatymas gerbia 
prigimtinę visų žmonių lygybę“““. 

Vienas pagrindinių žmogaus teisių požymių — jų visuotinumas, universalumas, 
nedalumas, jos yra viena kitą lemiančios, remiasi lygiateisiškumo ir kitais demokra- 
tiniais principais. Žmogaus teisės pripažįstamos visiems asmenims, neatsižvelgiant 
į jų individualias savybes. Minėtųjų teisių sąvoka labai susijusi su žmogaus orumo 
sąvoka. Žmogaus teisių doktrina yra grindžiama nuostata, kad visų žmonių orumas 
yra lygus, žmogaus teisių apsaugos tikslas — apginti žmogaus orumą. Šias teises 
galima apibrėžti ir kaip visuomenines vertybes, moralės normas, kurių tikslas — ap- 
saugoti žmogaus orumą. Žmogaus teisės gali būti apibūdintos kaip visuomeninės 
vertybės — laisvės, o jas turi garantuoti valstybė, kurioje jis gyvena. 

Aiškinantis žmogaus teisių sampratą, vartojami įvairūs terminai — žmogaus tei- 
sės, pilietinės laisvės, civilinės teisės (civil liberties), pagrindinės (fundamentinės) 
teisės. Šiais terminais neretai vadiname tas pačias žmogaus teises, kurias galėtume 
įvardyti ir kaip tam tikrus siekius ar standartus, kurie turėtų būti įgyvendinami ir 
kurių turėtų būti laikomasi. Kita vertus, civilinių (pilietinių) laisvių terminas pa- 
prastai yra taikomas siekiant identifikuoti klasikines pilietinės““ ir politines, bet ne 
socialines ekonomines teises. 


“2? DWORKIN, R. Rimtas požiūris į teises. Iš anglų k. vertė K. Klimka. Vilnius: Lietuvos rašytojų sąjun- 


gos leidykla, 2004, p. 263. 

** Pilietinių, o ne civilinių teisių terminas vartojamas atsižvelgiant į atitinkamo termino vartoseną 
Konstitucinio Teismo aktuose. Pilietinių teisių terminas nėra tapatinamas su pilietybe. Kartais gali būti 
vartojamos ir asmeninių ar individualiųjų teisių sąvokos. 

Nors žmogaus teisių terminas yra plačiai vartojamas, tačiau ne visi autoriai 
žmogaus teises vertina kaip nedalijamas, apimančias pilietines, politines, ekonomi- 
nes ir socialines teises. Kartais yra skiriamos ir vadinamosios pagrindinės teisės (ba- 
sic rights); prie pagrindinių žmogaus teisių kai kurie autoriai priskiria teises į gyvybę 
ir laisvę, Žmogaus orumą. 

Nemažai yra diskutuojama dėl teisės ir laisvės sąvokų skirtingumo. Teisės po- 
žiūriu nėra didelio skirtumo tarp žmogaus teisės ir laisvės, nes laisvės — taip pat 
teisės, tik kitoje žmogaus funkcionavimo srityje, į kurią valstybė negali kištis, pa- 
vyzdžiui, minties laisvė. 1992 m. Lietuvos Respublikos Konstitucijoje vartojami abu 
terminai. 

Neretai kyla klausimas dėl žmogaus teisių ir laisvių bei žmogaus konstitucinių 
teisių santykio, ar šie terminai tapatūs. Jeigu žiūrėsime į konstituciją tik kaip į tam 
tikrą teisės raišką — tam tikro teisinio lygmens valstybės steigiamąjį aktą — tai ne 
visos valstybės tokią konstituciją turi. Kita vertus, ir valstybėse, kurios neturi kons- 
titucinių aktų ar kodifikuotos konstitucijos, — konstitucijos formaliąja prasme, vis 
dėlto turi konstituciją (kaip valstybės pagrindinę teisę) — konstituciją materialiąja 
prasme ir pripažįsta žmogaus teisėms konstitucinį statusą. Tais atvejais, kai valstybė, 
nors ir turi konstituciją, tačiau joje neįtvirtina asmens konstitucinių teisių katalo- 
go, vis dėlto žmogaus teisės yra vertinamos ir kaip konstitucinės pagal savo esmę. 
Formalus (verbalinis) konstitucinių teisių sutapatinimas su konkrečiu konstitucijos 
tekstu nėra teisingas, nes žmogaus teisių pripažinimas kaip konstitucinių yra sieja- 
mas ir su konstitucijos nuostatų oficialiu interpretavimu, tai neretai ir daro kons- 
titucinės justicijos institucijos. Valstybėse, kuriose konstitucinė kontrolė yra pati- 
kėta teismams (visų pirma konstituciniams), atsakymo į klausimą, kokios šiandien 
yra konstitucinės teisės, reikia ieškoti teismų, turinčių įgaliojimus oficialiai aiškinti 
konstituciją, jurisprudencijoje. 

Žmogaus konstitucinių teisių pripažinimo problema ypač aktuali nedemokra- 
tinėse valstybėse. Jų vadinamosiose konstitucijose žmogaus teisės apskritai gali būti 
neįvardytos, gali būti formuluojamos tik kai kurios teisės, arba jos gali būti įrašytos, 
iškreipiant jų esmę, — tokios „teisės“ negali būti pateikiamos kaip asmens konstitu- 
cinių teisių katalogas. Tai, kad nedemokratinėje valstybėje nepripažįstamos žmogaus 
teisės (ar tik kai kurios iš jų), negali būti vertinama, kad tokioje valstybėje asmuo 
jų ir neturi, žmogaus teisių formalus neįtvirtinimas nepaneigia jų buvimo ir esmės. 

Nors žmogaus teisių terminas neretai susipina su konstitucinių teisių terminu, ir 
asmens konstitucinės teisės dažniausiai yra suprantamos kaip žmogaus teisės, tačiau 
nereikėtų šių sąvokų „mechaniškai“ sutapatinti. Žmogaus teisių terminas paprastai 
yra siejamas su tarptautinės bendruomenės pripažintais žmogaus teisių standartais, 
suformuluotais pagrindinėse tarptautinėse sutartyse, toks žmogaus teisių traktavimas 
yra būdingas tarptautinei žmogaus teisių teisės doktrinai. Tarptautiniuose visuotinai 
pripažįstamuose žmogaus teisėms skirtuose dokumentuose formuluojami žmogaus 
teisių principai daro įtaką nacionalinei teisei, tačiau jų konstitucinė raiška gali būti 
įvairi, svarbiausia, kad ji nepaneigtų ar neiškreiptų teisių turinio. Kita vertus, ne tik 
tarptautiniai visuotinai pripažinti žmogaus teisių dokumentai daro įtaką konstituci- 
nių teisių katalogui. Teisės globalizacija, viršnacionalinės teisės atsiradimas taip pat 
lemia konstitucinių teisių universalėjimą. 

Konstitucinės žmogaus teisės pripažįstamos kaip vienas svarbiausių konstitu- 
cinės teisės institutų. Nemažai diskusijų kyla dėl žmogaus teisių kaip subjektinių 
teisių sampratos ir jų santykio su objektyviąja teise, individualaus ir bendrojo tei- 
sinio santykio žmogaus teisių srityje skirtumo. Kitaip negu kitose teisės srityse, 
konstitucinėje teisėje žmogaus teisių negalima vertinti tik kaip subjektinių teisių, 
taip būtų paneigiamas tokių teisių prigimtinis pobūdis, objektyvus jų teisinis ver- 
tingumas. Asmens subjektinė konstitucinė teisė kyla iš individualaus teisinio san- 
tykio, tai asmens, turinčio teisę bendrąja prasme, konkrečios konstitucinės teisės 
įgyvendinimas, kuris priklauso nuo daugelio aplinkybių, inter alia, ir nuo paties 
asmens kaip subjekto savybių. Pavyzdžiui, Konstitucija visiems asmenims pripažįsta 
teisę į senatvės pensiją — kad ji būtų paskirta ir mokama (Konstitucijos 52 straipsnis), 
tačiau asmuo, norintis pasinaudoti šia teise kaip subjektine, turėtų atitikti tam tikrus 
tokiai teisei įgyvendinti konstituciškai pagrįstus reikalavimus. Toks žmogaus teisių 
subjektinės teisės požiūriu interpretavimas akivaizdžiai skirsis, jeigu analizuosime 
teisę į gyvybę, asmens orumo neliečiamumą ir kitas konstitucines žmogaus teises. 
Žmogaus teisių konstitucinėje teisėje negalime interpretuoti vienareikšmiškai ir juo 
labiau vertinti jas tik kaip subjektines teises. 

Formali konstitucinių teisių samprata išreiškia pagrindinę konstitucinių teisių 
problemą demokratinėje valstybėje: konstitucinių teisių normos, išreikštos konstitu- 
cijoje, kurios saisto įstatymų leidėją, atskleidžia, ką demokratiniu būdu suformuota 
įstatymų leidybos institucija gali ir ko negali spręsti; įstatymų leidėjo požiūriu jos 
nustato draudimus ir paliepimus, kurie riboja jo laisvę, ir gali būti įvardijamos kaip 
negatyvios kompetencijos normos“. Konstitucinių žmogaus teisių aspektu svarbus 
yra konstitucinių normų bei įstatymų leidėjo kompetencijos santykis, t. y. konsti- 
tucinės ir ordinarinės teisės santykis, konstitucinė teisė neturi kokio nors specifinio 
teisinio reguliavimo dalyko, kuris ją skirtų nuo kitų teisės sričių: visi santykiai, kurie 
yra arba gali būti reguliuojami ordinarinės teisės nuostatomis, kartu yra ir konsti- 
tucinės teisės reguliavimo „elementas“; nuo ordinarinės teisės ji skiriasi ne pagal 
reguliavimo dalyką, o pagal galią““*. 

Konstitucinės kontrolės institucijos — konstituciniai teismai nuolatos aiškina 
konstitucijoje įtvirtintas asmens teises ir laisves, tokiu būdu galutinės teisės ribas 
brėžia konstitucinė jurisprudencija. Oficialios konstitucinės doktrinos evoliuci- 
jos pripažinimas, t. y. pripažinimas, kad konstitucinės doktrinos kūrimo procesas 
yra nenutrūkstamas ir negali būti baigtinis — svarbus jurisprudencinės konstituci- 
jos susiformavimo bruožas, kuris daro įtaką konstitucinių asmens laisvių sampra- 
tai. Jurisprudencinės konstitucijos pripažinimas išplečia ne tik konstitucinių tei- 
sių sampratą, bet ir galimybes žmogaus teises pripažinti konstitucinėmis teisėmis. 
Jurisprudencinės konstitucijos koncepcija konstituciją supranta kaip neatskiriamų 
dviejų konstitucinės norminės tikrovės elementų — konstitucijos ir konstitucinės 
jurisprudencijos — jungties sampratą“". 


** Plačiau: ALExv, R. A theory of constitutional rights. Translated by J. Rivers. Oxford university 


press, 2002, p. 297. 

Kūkis, E. Konstitucija kaip teisė be spragų. Jurisprudencija, 2006, 12(90), p. 7—14. 
“ė Plačiau apie jurisprudencinę konstituciją: JARAšIŪNAS, E. Jurisprudencinė konstitucija. Jurispruden- 


cija, 2006, 12(90), p. 24—33. 

Šiuolaikinė žmogaus teisių doktrina vis dažniau į konstitucines žmogaus teises 
žvelgia ne tik kaip teises vertikaliuoju lygmeniu, t. y. žmogus — valstybė, bet ir ho- 
rizontaliuoju (ar trečiosios šalies atžvilgiu) — kaip valstybės pareigą užtikrinti, kad 
žmogaus teisės būtų saugomos ir nebūtų pažeidžiamos tarp lygiaverčių subjektų. 
Asmens teisės įstatymų leidėjo atžvilgiu apima ir tai, jog asmuo turi teisę, kad jo 
teisės būtų saugomos ir nuo neteisėto kitų subjektų kėsinimosi į jas ir pažeidimo, 
taigi konstitucinės teisės daro įtaką ir asmenų tarpusavio santykiams*“". Toks platesnis 
požiūris į žmogaus teises, kurios veikia ne tik vertikaliuoju, bet ir horizontaliuoju 
lygmeniu, formuluoja tam tikras pareigas įstatymų leidėjui. Lietuvos Respublikos 
Konstitucinis Teismas 2004 m. gruodžio 29 d. nutarime“ asmens konstitucines tei- 
ses, analizuodamas Konstitucijos 28 straipsnio, įtvirtinančio, jog įgyvendindamas 
savo teises ir naudodamasis savo laisvėmis, žmogus privalo laikytis Lietuvos Respu- 
blikos Konstitucijos, įstatymų, nevaržyti kitų žmonių teisių ir laisvių, taip pat kons- 
titucines teises vertina ir kaip veikiančias horizontaliuoju lygmeniu, — Konstitucijoje 
yra įtvirtinta tokia žmogaus teisių ir laisvių samprata, kad vienų asmenų teisės ir lais- 
vės sugyvena su kitų asmenų teisėmis ir laisvėmis, kad įgyvendindamas savo teises ir 
laisves žmogus privalo laikytis Konstitucijos ir įstatymų, nevaržyti kitų žmonių teisių 
ir laisvių. Interpretuodamas konstitucines teisių gynimo garantijas ir Konstitucijos 
30 straipsnio 1 dalies nuostatas, Konstitucinis Teismas ne kartą pabrėžė, kad asmens 
teisės turėtų būti ne formaliai, o realiai ir veiksmingai ginamos ne tik nuo valdžios 
institucijų ar pareigūnų, bet ir nuo privačių asmenų neteisėtų veiksmų““". 

Konstitucinių teisių doktrinoje yra formuluojama nemažai konstitucinių teisių 
teorijų, galėtume paminėti tokias kaip istorinė, kuri aiškina šių teisių atsiradimą; 
filosofinė, kuri aiškina teisių pagrįstumą, teises kaip tokias, t. y. per se; sociologinė, 
kuri aiškina konstitucinių žmogaus teisių funkcionavimą socialinėje sistemoje ir kt." 

Prigimtinės ir pozityviosios teisės sampratų įtaka žmogaus teisių rai- 
dai. Šiuolaikinė žmogaus teisių ir laisvių samprata susiformavo vykstant filosofijos 
ir dviejų teisės doktrinų — prigimtinės ir pozityviosios — raidai. Prigimtinė teisės 
doktrina žvelgia į žmogaus teises kaip į neatskiriamas nuo individo teises, kurių 
ištakos — protas, Dievo valia, žmogaus prigimtis. Ši doktrina pripažįsta, kad esama 
prigimtinių, žmogui įgimtų teisių, buvusių dar iki atsirandant kokiai nors pozityviai 
teisinei tvarkai“*!. Pozityvioji teisės doktrina žvelgia į žmogaus teises kaip į valstybės 
nustatytas įstatymuose ar kituose teisės aktuose. Nesant šių teisių konstitucinio ar 
“7 R. Alexy taip pat pripažįsta horizontalųjį konstitucinių žmogaus teisių veikimą, Plačiau: ALExv, R. 
A theory of constitutional rights. Translated by J. Rivers. Oxford university press, 2002, p. 351—365. 
“* Konstitucinio Teismo 2004 m. gruodžio 29 d. nutarimas. Valstybės žinios, 2005, Nr. 1-7. 


“* Konstitucinio Teismo 1997 m. spalio 1 d., 2001 m. liepos 12 d., 2004 m. rugpjūčio 17 d., 2004 m. 
gruodžio 29 d. nutarimai. 

“0 Kai kurie autoriai konstruoja ir vadinamąją bendrąją teisinę konstitucinių teisių teoriją, kuri supranta- 
ma kaip konstitucinių teisių filosofija, neatsieta nuo pozityviosios teisės, ir nėra nei sociologinė, nei isto- 
rinė ar politinė konstitucinių teisių teorija — ji £ormuluojama konkrečios valstybės konstitucijos pagrindu. 
R. Alexy pateikia bendrąją teisinę konstitucinių teisių, įtvirtintų Vokietijos konstitucijoje, teoriją, kurią 
visų pirma interpretuoja kaip neatsiejamą nuo konstitucinės jurisprudencijos. Plačiau apie šią teoriją: 
ArExv, R. A theory of constitutional rights. Translated by J. Rivers. Oxford university press, 2002. 


“i Plačiau: KELSEN, H. Grynoji teisės teorija. Vertė A. Degutis, E. Kūris. Vilnius: Eugrimas, 2002, 
p. 131. 

kito teisinio pagrindo, jas kaip teises galėtų identifikuoti prigimtinės teisės dok- 
trina, bet ne pozityvioji, pagal kurią individai teisių turi tiek, kiek sukūrė politinė 
ar socialinė praktika. Teisinis pozityvizmas gali būti suprantamas kaip teorija, skel- 
bianti, jog individai juridinių teisių turi tik tiek, kiek sukūrė eksplicitiški politiniai 
sprendimai ar socialinė praktika““?. Šiuo metu retai pasitaiko grynųjų prigimtinės 
teisės ar pozityviosios teisės teorijų, formuojasi įvairios vadinamosios sintetinės teo- 
rijos, kurios neneigia tam tikrų vienos ir kitos teisės teorijos elementų. 

Pirmieji žmogaus teises įtvirtinantys dokumentai buvo grindžiami prigimtinių 
teisių sampratos nuostatomis, tai ir 1776 m. Amerikos nepriklausomybės deklaraci- 
ja, 1789 m. Prancūzijos žmogaus ir piliečio teisių deklaracija, 1787 m. JAV konsti- 
tucijos pirmosios 10 pataisų (1789 m. Teisių bilis) ir kt. 1789 m. Prancūzijos žmo- 
gaus ir piliečio teisių deklaracija išlieka vienu svarbiausių žmogaus teises skelbiančiu 
aktu, nes joje suformuluotas reikšmingas žmogaus teisių katalogas. Šios deklaracijos 
nuostatos atsispindėjo daugelyje vėliau priimtų Europos valstybių konstitucijų ir 
tapo svarbiu konstitucinio reguliavimo komponentu. Ji darė įtaką ir Lietuvos kons- 
titucinei žmogaus teisių doktrinai. 

Žmogaus teisių kaip prigimtinių teisių nuostata dominuoja ir pirmuosiuose 
tarptautiniuose žmogaus teisėms skirtuose dokumentuose — 1948 m. JTO Visuo- 
tinės žmogaus teisių deklaracijos 1 straipsnyje suformuluota prigimtinė žmogaus 
teisių samprata: „Visi žmonės savo orumo ir teisių požiūriu gimsta laisvi ir lygūs. 
Jiems suteiktas protas ir sąžinė ir jie turi elgtis vienas su kitu kaip broliai.“ 

1992 m. Lietuvos Respublikos Konstitucijoje formuluojamas žmogaus teisių 
katalogas grindžiamas prigimtinių žmogaus teisių doktrina. 1992 m. Lietuvos Res- 
publikos Konstitucijos 18 straipsnyje tiesiogiai formuluojama, kad žmogaus teisės 
ir laisvės yra prigimtinės. Konstitucinis Teismas, interpretuodamas Konstitucijos 
18 straipsnio, įtvirtinančio žmogaus teisių ir laisvių prigimtinio pobūdžio pripažini- 
mo principą, 2004 m. gruodžio 29 d. nutarime pabrėžė ir tai, kad šiame Konstituci- 
jos straipsnyje nėra įvardytos konkrečios prigimtinės žmogaus teisės ir laisvės — jos 
įtvirtintos kituose Konstitucijos straipsniuose (jų dalyse). 

Konstitucinis Teismas Konstitucijoje įvardytų žmogaus teisių prigimtinį pobūdį 
ne kartą, inter alia, 1998 m. gruodžio 9 d., 2004 m. gruodžio 29 d. nutarimuose“““, 
pabrėžė ir patvirtino, kad prigimtinis žmogaus teisių pobūdis reiškia, kad jos yra ne- 
atskiriamos nuo individo, nesusietos nei su teritorija, nei su tauta. Prigimtines teises 
žmogus turi neatsižvelgiant į tai, ar jos yra įtvirtintos valstybės teisės aktuose, ar 
ne. Šias teises turi kiekvienas žmogus, vadinasi, jas turi ir geriausieji, ir blogiausieji 
žmonės. Konstitucinis žmogaus teisių ir laisvių prigimtinio pobūdžio pripažinimas 
suponuoja tai, jog negali būti nustatyta tokia šių teisių ir laisvių įgyvendinimo tvar- 
ka, kad jų įgyvendinimas priklausytų nuo teise nepagrįstų valstybės institucijų, pa- 
reigūnų ar kitų asmenų sprendimų. Konstitucijoje įtvirtintas žmogaus teisių ir lais- 
vių prigimtinio pobūdžio pripažinimo principas reiškia, kad žmogui priklauso nuo 
jo asmens neatskiriamos ir iš jo neatimamos teisės ir laisvės, kad žmogus jas turi ipso 


“2 DwoORKIN, R. Rimtas požiūris į teises. Iš anglų k. vertė K. Klimka. Vilnius: Lietuvos rašytojų sąjun- 


gos leidykla, 2004, p. 14. 
*“* Konstitucinio Teismo 1998 m. gruodžio 9 d. nutarimas. Valstybės žinios, 1998, Nr. 109-3004. 

facto““*. Žmogaus teisių kaip prigimtinių įtvirtinimas Konstitucijos 18 straipsnyje 
gali būti įvairiai interpretuojamas*“*. Žmogaus teisių ir laisvių prigimtinio pobūdžio 
pripažinimo principas taip pat laikytinas pamatine konstitucine vertybe, neatski- 
riamai susijusia su Lietuvos valstybės, kaip Konstitucijoje įtvirtinto bendrojo vi- 
sos visuomenės gėrio, pamatą sudarančiomis konstitucinėmis vertybėmis: valstybės 
nepriklausomybe, demokratija ir respublika; prigimtinis žmogaus teisių ir laisvių 
pobūdis taip pat negali būti paneigtas**". 

Nuostatos apie prigimtinį žmogaus teisių ir laisvių pobūdį — tiesioginis pagrin- 
das Konstituciniam Teismui nuolat pildyti pagrindinių teisių katalogą, išryškinti 
naujus pagrindinių teisių aspektus. Žmogaus teisių teisinis pripažinimas — sudėtinga 
problema. Nors konstitucinis žmogaus teisių pripažinimas — svarbi teisių garantija, 
gali kilti klausimas, ar konstitucija, net deramai interpretuojama, pripažįsta visas 
moralines teises, kurias turi piliečiai, taip pat neaišku, ar piliečiai turi pareigą pa- 
klusti teisei, net jeigu ji kėsinasi į jų moralines teises*"". Žmogaus teisių pripažini- 
mas konstitucinėmis laiduoja visavertę teisių gynybą. Konstitucinių žmogaus teisių 
pripažinimas, jų aiškinimas ir „suradimas“ konstitucijos tekste — sudėtinga užduotis, 
kuri tenka konstitucinės kontrolės institucijai, turinčiai įgaliojimus interpretuoti 
konstituciją, aiškinti konstitucinių teisių katalogą. Vadovaujantis prigimtine žmo- 
gaus teisių samprata žmogaus teisių katalogas, net ir formaliai įtvirtinus konstituci- 
jose, niekada nebus baigtinis. 

Žmogaus teisių konstitucinis pripažinimas — tai tik pirmas žingsnis siekiant jų 
veiksmingo įgyvendinimo. Konstitucinių garantijų egzistavimo būtinumas ir šių ga- 
rantijų tinkamas interpretavimas — neabejotina sąlyga užtikrinant šias teises. Kons- 
titucinės kontrolės funkcija žmogaus teisių srityje yra išskirtinė, nes konstitucinės 
jurisprudencijos buvimas yra ne tik prigimtinių konstitucinių žmogaus teisių pripa- 
žinimo sąlyga, bet ir viena svarbiausių jų įgyvendinimo garantijų. 

Teisės ir pareigos. Analizuodami žmogaus teises, susiduriame ir su teisės 
bei pareigos santykiu. Daugelis autorių pabrėžia, kad tradicinis požiūris, esą teisės 
ir pareigos yra du skirtingi teisinio pažinimo objektai ir kad pirmosios yra netgi 
viršesnės už antrąsias, veikiausiai kyla iš prigimtinės teisės doktrinos“““. Teisėmis ir 
pareigomis pagrįstos teorijos į centrą iškelia individą ir jo sprendimą ar elgesį lai- 
ko fundamentaliai svarbiu, tačiau jį vertina skirtingai. Aiškinantis teisės ir pareigos 
santykį pabrėžtina, kad teisėmis pagrįstoms teorijoms rūpi individualaus veiksmo 


** Nuolatiniu konstitucinio reguliavimo pratęsimo pavyzdžiu galima laikyti lygybės ir kitų principų 
interpretavimą Lietuvos Konstitucinio Teismo jurisprudencijoje. Plačiau: JARAšIŪNAS, E. Jurispruden- 
cinė konstitucija. Jurisprudencija, 2006, 12(90), p. 24—33. 


465 


Žmogaus teisių kaip prigimtinių įtvirtinimas Konstitucijos 18 straipsnyje, kaip pabrėžia E. Šileikis, 
gali būti aiškinamas ir kaip leidžiantis „sąlygiškai skirti konstitucionalizuoto būvio prigimtinę sferą, 
kurioje preciziniu požiūriu galioja ne tiek valstybės teisėkūra, kiek prigimtinė teisė kaip žmogaus 
je P P gal10j y prig p g 
gimimo ir buvimo (ne valstybės teisės akto!) nulemtų objektinių (nepaneigiamų) bendrojo valstybinio 
būvio vertybių ir žmogaus subjektinių galimybių sistema“ (SiLEIKIS, E. Alternatyvioji konstitucinė teisė. 
l g J ųg yDIŲ | 
Vilnius: Teisinės informacijos centras, 2003, p. 210). 


““ Konstitucinio Teismo 2014 m. sausio 24 d. nutarimas, TAR, 2014-01-24, Nr. 478; 2012 m. gruo- 
džio 19 d. sprendimas. Valstybės žinios, 2012, Nr. 152-7779. 


“7 Plačiau: DwORKIN, R. Rimtas požiūris į teises, p. 263. 


“* Plačiau: KELSEN, H. Grynoji teisės teorija, p. 131. 

priklausomybė, o ne deramumas; jos suponuoja ir gina individualaus mąstymo ir 
pasirinkimo vertę; pareiga pagrįstos teorijos moralines normas, elgesio kodeksus 
traktuoja kaip esminius, ar jie būtų individui nustatyti visuomenės, ar individo —sau 
pačiam; žmogus, esantis jų centre, yra žmogus, kuris privalo atitikti tokį kodeksą, 
arba, jeigu jis jo neatitinka, būti baudžiamas““". 

1992 m. Lietuvos Respublikos Konstitucijoje paminėtos tik kelios asmens pa- 
reigos. Konstitucinis Teismas savo jurisprudencijoje yra interpretavęs tik kai kurias 
konstitucines pareigas, inter alia, pareigą laikytis Konstitucijos ir nevaržyti kitų as- 
menų teisių; savininko pareigą derinti teises ir pareigas; pareigą mokėti mokesčius; 
konstitucinę pareigą tėvų auklėti vaikus dorais žmonėmis ir ištikimais piliečiais, iki 
pilnametystės juos išlaikyti (tėvų pareigą prisiimti dalį vaikų ugdymo išlaidų, pareigą 
atlikti karinę tarnybą). Asmens teisių ir pareigų santykis Konstitucinio Teismo ju- 
risprudencijoje yra dažnai interpretuojamas kaip tam tikra konkrečios asmens teisės 
įgyvendinimo riba. Neretai Konstitucinis Teismas asmens pareigas interpretuoja aiš- 
kindamas Lietuvos Respublikos Konstitucijos 28 straipsnio nuostatą, kad įsyvendin- 
damas savo teises ir naudodamasis savo laisvėmis, žmogus privalo laikytis Lietuvos 
Respublikos Konstitucijos ir įstatymų, nevaržyti kitų žmonių teisių ir laisvių. Kons- 
titucinis Teismas, 2000 m. gegužės 8 d. nutarime“? interpretuodamas Konstituci- 
jos 28 straipsnio nuostatas, pabrėžė, kad Konstitucijos 28 straipsnyje yra nustatytas 
vienas esminių principų, kuris reiškia, kad teisėtas žmogaus elgesys nėra neribotas 
ir absoliučiai laisvas; žmogus, būdamas socialinė būtybė, gyvena visuomenėje tarp į 
save panašių ir lygių savo orumu ir teisėmis žmonių; kiekvienas žmogus turi pareigas 
visuomenei, kurioje tik ir gali visiškai laisvai vystytis jo asmenybė, o svarbiausia iš tų 
pareigų — nevaržyti kitų žmonių teisių ir laisvių. 

Panašiai kaip ir Konstitucijoje, teisės ir pareigos santykis interpretuojamas ir 
Europos Sąjungos pagrindinių teisių chartijos preambulėje, pabrėžiant, kad nau- 
dojantis chartijos teisėmis būtina laikytis atsakomybės ir pareigų kitų asmenų, visos 
žmonijos ir būsimų kartų atžvilgiu. 


2. Žmogaus teisių klasifikavimo įvairovė 


Žmogaus teisės yra labai įvairios, jų pažinimui, teisių ypatumams analizuoti jos 
paprastai pagal įvairius kriterijus yra skirstomos į tam tikras grupes. Nors papras- 
tai konstitucijose žmogaus teisės tiesiogiai ir neskirstomos, kartais jos priskiriamos 
prie vadinamųjų klasikinių teisių grupės — pilietinių, politinių ir socialinių teisių. 
Mokslinėje literatūroje formuluojama daug teorinių Žmogaus teisių klasifikacijų, 
sudarytų pagal įvairius teisių požymius, teisių įgyvendinimo galimybes, kartais jos 
yra skirstomos ir vadovaujantis skirtingu požiūriu į pačią žmogaus teisių esmę. Tei- 
sės gali būti grupuojamos pagal žmogaus santykį su valstybe; į pirmines ir išvestines; 
universaliąsias ir specialiąsias; reliatyviai absoliučias ir sąlygines galimybes (verty- 
bes); individualias ir kolektyvines (grupines). Kai kurie autoriai skiria ir fizinio 
asmens bei juridinio asmens teises"'!. 

*“* Plačiau: DwORKIN, R. Rimtas požiūris į teises, p. 248. 

“V Konstitucinio Teismo 2000 m. gegužės 8 d. nutarimas. Valstybės žinios, 2000, Nr. 39-1105. 


"! E. Šileikio siūlymas vertinti juridinio asmens teises kaip konstitucines, iš esmės tolygias asmens 
konstitucinėms teisėms, kildinamas iš platesnio požiūrio, kad fiziniai asmenys, būdami konstitucinių 

Konstitucines žmogaus teises galėtume skirstyti pagal įvairius kriterijus: pagal jų 
susiformavimo istorinį laikotarpį — į tam tikrų „kartų“ teises; pagal formuluojamos 
teisės turinį — į tam tikrų sričių teises, kaip kad pilietinės, politinės, socialinės teisės; 
pagal teisių įgyvendinimo formą — į individualias ir vadinamąsias kolektyvines; pa- 
gal teisių ribojimo galimybes — į absoliučias ir santykines; pagal subjektus, kuriems 
jos skiriamos — į bendrąsias ir specialių subjektų teises, pagal garantijų pobūdį — į 
teises, kurios ginamos nacionaliniuose teismuose, ir teises, kurioms garantuojama ir 
tarptautinių teismų gynyba, pagal teisinio įtvirtinimo pobūdį — į formaliai įtvirtintas 
konstituciniame akte, formuluojamas konstitucinėje jurisprudencijoje, tarptautinė- 
se sutartyse įtvirtintas teises; pagal teisės tiesioginį „tekstinį“ įtvirtinimo pobūdį — į 
pirmines ir išvestines; ir kt. Kiekviena atskirai paimta konstitucinė teisė, pavyzdžiui, 
teisė į gyvybę, teisė į orumą ar privataus gyvenimo neliečiamumą — gali būti anali- 
zuojama pagal įvairius kriterijus ir gali būti vertinama įvairias požiūriais. 

Pagal žmogaus teisių susiformavimo istorinį laikotarpį žmogaus teisės neretai 
skirstomos į tris kartas: I karta — pilietinės ir politinės teisės (pirmą kartą teisiškai ir 
konstituciniu lygmeniu įtvirtintos XVIII a., o jų ištakos siekia dar senesnius laikus); 
II karta — socialinės, ekonominės ir kultūrinės teisės (arba socialinės teisės), pradėtos 
įtvirtinti valstybių konstitucijose ir Tarptautinės darbo organizacijos konvencijose 
po Pirmojo pasaulinio karo; III karta, apimanti tokias teises kaip teisė į taiką, teisė į 
apsisprendimą, teisė į vystymąsi, teisė į sveiką ir švarią aplinką ir kt., kurios įgauna 
vis didesnį pripažinimą XX a. antrojoje pusėje. 

Galėtume įvardyti ir IV kartos — moderniųjų teisių laikotarpį, jų susiformavi- 
mas tai XX a. pabaiga—XXI a. pradžia, šis laikotarpis galėtų būti siejamas su nauju 
požiūriu į žmogaus teises, kai pripažįstamas visų žmogaus teisių vienodas svarbu- 
mas, jų nedalumas. Šiuo laikotarpiu pripažįstama naujųjų medicinos ir biotechnolo- 
gijos mokslų pasiekimų įtaka žmogaus teisėms. Naujosios technologijos atveria ke- 
lią ir naujų teisių ar kitokio požiūrio į žmogaus teises atsiradimą. Keičiasi ir požiūris 
į klasikines žmogaus teises — tokias kaip teisė į gyvybę, Žmogaus orumo apsauga, 
privataus gyvenimo neliečiamumas ir kt. Teisė į gyvybę vis dažniau suprantama kaip 
absoliuti neribojama teisė, tokiam požiūriui įtaką daro mirties bausmės draudimas. 
Kita vertus, eutanazijos, kaip žmogaus teisės spręsti dėl savo mirties, pripažinimas 
verčia svarstyti apie kitą iš teisės į gyvybę išplaukiančią teisę — teisę į mirtį. Šiuo 
laikotarpiu ypatingas dėmesys yra skiriamas žmogaus orumo apsaugai medicinos 
srityje, kuri yra siejama ir su žmogaus reprodukcinių teisių problemomis. Vienas 
svarbiausių šio laikotarpio žmogaus teisėms skirtų kodifikuotų dokumentų — tai ES 
pagrindinių teisių chartija, joje pateikiama naujausia teisių kodifikacija ir įtraukia- 
mos tokios pagrindinės teisės kaip duomenų apsauga, bioetikos garantijos, skaidrus 
administravimas. Šių teisių aspektu taip pat svarbi Žmogaus teisių ir biomedicinos 


galimybių ir vertybių subjektai, kurdami juridinius asmenis jiems suteikia, „perduoda“ ir tam tikras 
galimybes bei vertybes — veikimo laisvę, nuosavybę ar būsto neliečiamybę ir pan., kitaip tariant juri- 
dinių asmenų teisės vertinamos kaip loginės „transformacijos“ rezultatas (ŠiLEikis, E. Alternatyvioji 
konstitucinė teisė. Vilnius: Teisinės informacijos centras, 2003, p. 218—240). Siūlymas suteikti kons- 
titucinių asmens teisių statusą juridiniam asmeniui iš esmės kelia klausimą apie žmogaus teisių esmę 
ir paskirtį, jų kaip prigimtinių teisių pobūdį ir gali jas sutapatinti su teisėmis, kildinamomis iš pozity- 
viosios teisėkūros. Kita vertus, sutiktume, kad tam tikri konstitucinių teisių principai būtų taikomi ir 
juridiniams asmenims (diskriminacijos draudimas ir kt.). 

konvencija (1997)*" ir jos papildomieji protokolai, be to, ir Europos žmogaus teisių 
konvencijos (ir jos papildomųjų protokolų) teisė. 

Nors žmogaus teisės nėra siejamos su pilietybe, kartais tokios teisės (politinės 
teisės), pavyzdžiui, teisė dalyvauti valdant savo šalį tiesiogiai ar per išrinktus atsto- 
vus, rinkimų teisė, yra sietinos su pilietybe*“. Atkreiptinas dėmesys, kad net kai ku- 
rios itin svarbios politinės teisės, kaip antai rinkimų teisė į savivaldos institucijas, kai 
kurias atvejais gali būti garantuojama ne tik piliečiams, bet ir kitiems asmenims“"“. 

Paprastai žmogaus teisės yra skirtos atskiriems individams, tačiau kai kuriais 
atvejais skiriamos kolektyvinės teisės, pavyzdžiui, tautinių mažumų teisės ir kt. Kita 
vertus, žmogaus teisės lieka individualios, tik kartais jomis gali būti naudojamasi 
kartu su kitais (išskyrus tautų apsisprendimo teisę). Kolektyvinės teisės kartais vadi- 
namos solidarumo teisėmis ir priskiriamos prie vadinamųjų trečiosios kartos teisių, 
t. y. istoriškai vėliausiai susiformavusių. Prie tokių teisių priskiriama teisė į taiką, 
vystymąsi, sveiką aplinką, tautų apsisprendimo teisė ir kt. Jos kartais vadinamos ir 
tautų (peoples) teisėmis*'?. 

Pagal teisių įgyvendinimo pobūdį konstitucinės teisės gali būti skirstomos į 
individualias ir kolektyvines teises, kurias asmuo gali įgyvendinti kartu su kitais, 
būdamas tam tikros grupės nariu (pvz., nustačius, kad tam tikro skaičiaus piliečių 
grupė turi įstatymo iniciatyvos teisę — Konstitucijos 68 straipsnio 2 dalyje, inter 
alia, nustatyta, kad 50 tūkstančių piliečių, turinčių rinkimų teisę, gali teikti Seimui 
įstatymo projektą, ir jį Seimas privalo svarstyti); skiriamos ir vadinamosios socialinės 
programinio pobūdžio (valstybės įsipareigojimo visuomenei), teisės, pavyzdžiui, 
teisė į sveikatos priežiūrą, kuri gali būti interpretuojama ir kaip individuali teisė, 
kuriai yra garantuojama teisminė gynyba (taip ši teisė yra traktuojama ir Konstitu- 
cinio Teismo jurisprudencijoje*'*). 
“* Lietuvos Respublikos Seimo 2002 m. rugsėjo 19 d. priimtas įstatymas „Dėl Konvencijos dėl žmo- 
gaus teisių ir orumo apsaugos biologijos ir medicinos taikymo srityje (Žmogaus teisių ir biomedicinos 
konvencijos) ir jos papildomo protokolo dėl žmonių klonavimo uždraudimo ratifikavimo“: Valstybės 
žinios, 2002, Nr. 97-4253; Konvencija dėl žmogaus teisių ir orumo apsaugos biologijos ir medicinos 
taikymo srityje (Žmogaus teisių ir biomedicinos konvencija). Valstybės žinios, 2002, Nr. 97-4258. 

"“ H. Kelsenas pabrėžia: „Politinės teisės — atskira kategorija. Jos paprastai yra apibrėžiamos kaip galia 
(teisinė galia) daryti įtaką valstybės valios formavimuisi — tiesiogiai ar netiesiogiai dalyvauti formuojant 
„valstybės valią“ išreiškiančią teisinę tvarką, t. y. daryti įtaką įstatymams; tų, kurie šioms normoms yra 
pavaldūs, dalyvavimas įstatymų leidyboje, t. y. kuriant bendrąsias normas, yra esminis demokratinės 
valdymo formos požymis, skiriantis ją nuo autokratinės valdymo formos, kai formuojant valstybės va- 
lią piliečiai nedalyvauja, tad ir neturi politinių teisių. Prie politinių teisių H. Kelsenas priskiria ir vadi- 
namąsias pagrindines teises arba laisves, numatytas daugelyje šiuolaikinių konstitucijų — jos garantuoja 
lygybę įstatymui, nuosavybės bei asmens laisves, t. y. neliečiamumą, žodžio, ypač spaudos, sąžinės, 
ypač religijos, susirinkimų ir kitas laisves (KELSEN, H. Grynoji teisės teorija, p. 138). 

** Pabrėžtina, kad, pagal Konstitucijos 119 straipsnio 2 dalies nuostatas, savivaldybių tarybų nariais 
Lietuvos Respublikos piliečius ir kitus nuolatinius administracinio vieneto gyventojus pagal įstatymą 
ketveriems metams renka Lietuvos Respublikos piliečiai ir kiti nuolatiniai administracinio vieneto gy- 
ventojai, remdamiesi visuotine, lygia ir tiesiogine rinkimų teise, slaptu balsavimu. Rinkimuose į Euro- 
pos Parlamentą taip pat gali dalyvauti ir asmenys, neturintys Lietuvos Respublikos pilietybės, ES pilie- 
čiai, atitinkantys Lietuvos Respublikos rinkimų į Europos Parlamentą įstatyme nustatytus reikalavimus. 
“5 Šiuo metu nėra vienos nuomonės dėl „tautų“ apibrėžimo, bet šis terminas vartojamas kai kuriuose 
tarptautiniuose dokumentuose, reglamentuojant žmogaus teises. 

"6 Teisė į sveikatos priežiūrą Konstitucinio Teismo 2013 m. gegužės 16 d. nutarime, 2014 m. vasa- 
rio 26 d. sprendime interpretuojama ne tik kaip socialinė teisė, kuri suponuoja tam tikras valstybės 

Žmogaus teises galėtume skirti ir pagal subjektus, kuriems jos yra išskirtinai tai- 
komos: vaikų; asmenų, turinčių mažamečių (nepilnamečių ar ankstyvojo amžiaus) 
vaikų; neseniai pagimdžiusių moterų*''; neįgalių asmenų ir kt. Kaip pavyzdį galima 
paminėti vaiko teisę augti šeimoje, vaiko teisę būti įvaikintam ir pan. Vaiko teisių 
apsaugai yra skirta nemažai specialių tarptautinių dokumentų, pavyzdžiui, JT Vaiko 
teisių konvencija (1989), Hagos konvencija dėl vaikų apsaugos ir bendradarbiavimo 
tarptautinio įvaikinimo srityje (1993) ir kt., kuriuose, be bendrųjų visiems asme- 


nims pripažįstamų žmogaus teisių, skiriamos ir specialiosios teisės bei papildomos 


teisių įgyvendinimo garantijos. Konstitucijoje yra skirtas ypatingas dėmesys vaikų 
(taip pat ir šeimos) teisių apsaugai“““. 


2.1. Pirminės ir išvestinės teisės Konstitucinio Teismo doktrinoje 


Konstitucinio Teismo jurisprudencijoje pagal teisės teisinio įtvirtinimo pobūdį galė- 
tume teises skirti kaip pirmines (expressis verbis įtvirtintas Konstitucijoje), kurios tie- 
siogiai įtvirtintos konstituciniame tekste, ir teises (implicitiškai įtvirtintas Konstituci- 
joje), kurios konstitucinių teisių pripažinimą įgyja konstitucinės justicijos institucijos 
aktuose, kai jas oficialiai interpretuoja Konstitucinis Teismas. Pastarasis ne kartą, net 
ir tiesiogiai to neteigdamas, ne vieną tokią teisę pripažino kaip Konstitucijos gina- 
mą. Konstitucinis Teismas 2004 m. liepos 1 d. nutarime pripažino, kad konstitucinė 
teisė laisvai vienytis į susivienijimus yra susijusi su galimybe eiti įvairias pareigas tose 


priedermes ją užtikrinti, bet ir kaip individuali žmogaus teisė, kuriai suteikiama teisminė gynyba. 
Konstitucinis Teismas pabrėžia žmogaus teisės į kuo geresnę sveikatą ir teisęs į sveikatos priežiūrą 
svarbą; ir žmogaus teisę į kuo geresnę sveikatą vertina kaip prigimtinę teisę. 

“" Konstitucinio Teismo 2012 m. vasario 6 d. nutarimas. Valstybės žinios, 2012, Nr. 109-5528. 

“* Konstitucijos 38, 39, 41 straipsnių ir kai kurių kitų Konstitucijos straipsnių nuostatos yra skirtos 
vaikų teisių apsaugai. Konstitucinis Teismas yra pabrėžęs, kad nepilnamečių vaikų teisėms turi būti 
garantuojama pakankama ir efektyvi jų teisių ir teisėtų interesų apsauga, taip pat ir tai, kad įstatymų 
leidėjas, kitos valstybinės institucijos, teisės aktais reglamentuodamos nepilnamečių būklę, reguliuo- 
damos kitus santykius, turi paisyti nepilnamečių vaikų teisių ir teisėtų interesų (Konstitucinio Teismo 
2000 m. birželio 13 d. nutarimas. Valstybės žinios, 2000, Nr. 49-1424). Konstitucinis valstybės įsipa- 
reigojimas saugoti ir globoti šeimą, motinystę, tėvystę ir vaikystę, kaip bendrasis principas, tam tikrais 
aspektais yra išreikštas, inter alia, Konstitucijos 39 straipsnio 2 dalyje, kurioje dirbančioms motinoms 
yra užtikrinamos mokamos atostogos iki gimdymo ir po jo, palankios darbo sąlygos ir kitos lengvatos 
(Konstitucinio Teismo 2016 m. kovo 15 d. nutarimas). 

Konstitucinis Teismas yra pabrėžęs, jog valstybė yra įsipareigojusi įstatymuose ir kituose teisės aktuose 
nustatyti tokį teisinį reguliavimą, kuris užtikrintų, kad šeima, taip pat motinystė, tėvystė ir vaikys- 
tė, kaip konstitucinės vertybės, būtų visokeriopai puoselėjamos ir saugomos (Konstitucinio Teismo 
2000 m. birželio 13 d., 2004 m. kovo 5 d. nutarimai). 

Konstitucinis Teismas Konstitucijos 38 straipsnio nuostatas, kad šeima yra visuomenės pagrindas, in- 
terpretuoja kaip įtvirtinančias bendriausiojo pobūdžio konstitucinius principus; šiomis nuostatomis 
išreiškiamas valstybės įsipareigojimas įstatymais ir kitais teisės aktais nustatyti tokį teisinį reguliavimą, 
kuris užtikrintų, kad šeima, taip pat motinystė, tėvystė ir vaikystė, kaip konstitucinės vertybės, būtų vi- 
sokeriopai puoselėjamos ir saugomos (inter alia, Konstitucinio Teismo 2011 m. rugsėjo 28 d., 2012 m. 
vasario 27 d., 2012 m. birželio 4 d., 2016 m. kovo 3 d. nutarimai). 

Konstitucinis Teismas yra pabrėžęs, kad tėvų ir vaikų, net sulaukusių pilnametystės, santykiai dau- 
geliu atžvilgių yra ypatingi, jų ryšiai yra konstituciškai vertingi; akivaizdu, kad tėvai turi moralinių 
priedermių ir pilnametystės sulaukusiems vaikams, kaip ir vaikai turi moralinių priedermių tėvams. 
Kita vertus, pabrėžtina, kad anaiptol ne visų moralinių priedermių vykdymas (ar jų vykdymas „visa 
apimtimi“) gali būti užtikrinamas teisės aktuose įtvirtinant analogiškas teisines pareigas. Konstitucinio 
Teismo 2007 m. birželio 7 d. nutarimas. Valstybės žinios, 2007, Nr. 65-2529. 

organizacijose; ši teisė yra išvestinė iš konstitucinės teisės laisvai vienytis į susivieni- 
jimus. Pagal Konstituciją, negalima nustatyti tokio teisinio reguliavimo, kuris dirb- 
tinai arba nepagrįstai suvaržytų susivienijimų steigimo laisvę ir veiklą, nes taip būtų 
pažeista konstitucinė vertybė — teisė į susivienijimus (asociacijų laisvė)“. 

Konstitucinis Teismas 2003 m. liepos 4 d., 2004 m. gruodžio 13 d. nutarimuo- 
se**" pripažino konstitucinę apsaugą asmens teisei (kuri nėra expressis verbis įvardyta 
Konstitucijos 52 straipsnio nuostatose) į Konstitucijai neprieštaraujančiu įstatymu 
nustatytos paskirtos valstybinės pensijos mokėjimą, tokią teisę Konstitucinis Teis- 
mas įvardijo kaip įgytą teisę ir teisėtą lūkestį, kuris sietinas su tokio asmens nuosa- 
vybės teisių apsauga. 

Kai kuriais atvejais tokią išvestinę Konstitucijos ginamą teisę Konstitucinis Teis- 
mas formuluoja aiškindamas konstitucinę ir ordinarinės teisės nuostatą, pavyzdžiui, 
1994 m. lapkričio 18 d. nutarime**! Teismas aiškina, kad Konstitucijos 31 straipsny- 
je yra įtvirtinta ir Baudžiamojo proceso kodekso 53 straipsnyje yra pakartota teisė 
turėti advokatą „nuo sulaikymo arba pirmosios apklausos momento“, taigi tokią iš- 
vestinę teisę — t. y. teisę gynėjui matytis su ginamuoju nuo jo sulaikymo momento, 
numato Baudžiamojo proceso kodekso 53 straipsnio bendroji norma, „kuri faktiškai 
pažodžiui atkartoja Konstitucijos 31 straipsnio šeštosios dalies normas“. 

Kai kuriais atvejais, nors Konstitucinis Teismas tiesiogiai ir neįvardija kurios 
nors teisės kaip išvestinės konstitucinės teisės, tačiau vertinant Teismo argumentus, 
išsakytus 2002 m. spalio 23 d. nutarime“, darytina tokia išvada — tokia teise galėtu- 
me laikyti žurnalisto kaip specialaus subjekto teisę neatskleisti informacijos šaltinio, 
tokią žurnalisto teisę gali varžyti tik teismas ir tik tada, kai atskleisti informacijos šal- 
tinį yra būtina dėl Konstitucijos saugomo „svarbesnio intereso“; kitos konstituciškai 
ginamos vertybės. Konstitucinis Teismas pabrėžė, kad iš Konstitucijos 25 straips- 
nio bei kitų Konstitucijos nuostatų, įtvirtinančių ir garantuojančių žmogaus laisvę 
ieškoti, gauti ir skleisti informaciją, kyla ir žiniasklaidos laisvė; pagal Konstituciją 
įstatymų leidėjas turi pareigą, paisydamas Konstitucijoje įtvirtintų principų ir verty- 
bių, įstatymu nustatyti žiniasklaidos laisvės garantijas. Teismas viena tokių garantijų 
pripažino žurnalisto teisę išsaugoti informacijos šaltinio paslaptį. 

Kaip išvestinę konstitucinę teisę galėtume traktuoti ir kūrybos laisvę, apiman- 
čią kūrybos proceso ir kūrybos sklaidos laisves, vertindami Konstitucinio Teismo 
2005 m. liepos 8 d. ir 2006 m. gruodžio 21 d. nutarimuose*** išsakytus argumen- 
tus. Kūrybos laisvė yra interpretuojama kaip neatsiejamai susijusi su Konstitucijos 
25 straipsnyje įtvirtintomis žmogaus teise turėti savo įsitikinimus ir juos laisvai 
reikšti (įsitikinimų bei jų raiškos laisve), laisve ieškoti, gauti ir skleisti informaciją 
bei idėjas (informacijos laisve), kurios savo ruožtu taip pat yra viena su kita tiesiogiai 
susijusios. Taip pat galėtume vertinti ir kultūros vertybių prieinamumo laisvę, kurią 


“* Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 


“V Konstitucinio Teismo 2003 m. liepos 4 d. nutarimas. Valstybės žinios, 2003, Nr. 68-3094; 2004 m. 
gruodžio 13 d. nutarimas. Valstybės žinios, 2004, Nr. 181-6708; 2004, Nr. 186. 


“! Konstitucinio Teismo 1994 m. lapkričio 18 d. nutarimas. Valstybės žinios, 1994, Nr. 91-1789. 
*“* Konstitucinio Teismo 2002 m. spalio 23 d. nutarimas. Valstybės žinios, 2002, Nr. 104-4675. 


** Konstitucinio Teismo 2005 m. liepos 8 d. nutarimas. Valstybės žinios, 2005, Nr. 87-3274; 2006 m. 
gruodžio 21 d. nutarimas. Valstybės žinios, 2006, Nr. 141-5430. 

Konstitucinis Teismas interpretuoja kaip įtvirtintą Konstitucijoje. Ši Konstitucijos 
saugoma ir ginama laisvė yra susijusi su Konstitucijos 25 straipsnyje įtvirtinta žmo- 
gaus laisve ieškoti informacijos ir jos gauti bei su minėtosios laisvės būtinąja sąlyga — 
žmogaus laisve pačiam formuoti savo įsitikinimus, pažiūras, kuri taip pat kyla iš 
Konstitucijos; kultūros vertybių prieinamumo laisvė aiškinama ir kaip susijusi su 
Konstitucijoje įtvirtintu atviros visuomenės imperatyvu: neužtikrinus šios laisvės, 
būtų pakenkta ir atviros visuomenės siekiui““. Prie tokių teisių galima priskirti 
Konstitucijos 39 straipsnio 1 dalyje įtvirtintą valstybės globos ir paramos šeimoms, 
auginančioms ir auklėjančioms vaikus namuose, garantiją, kuri ir kyla iš 38 straips- 
nio 2 dalies bendresniojo pobūdžio valstybės priedermės saugoti ir globoti šeimą, 
motinystę, tėvystę bei vaikystę ir negali būti aiškinama atsietai nuo 38 straipsnio 
6 dalyje įtvirtintos tėvų teisės ir pareigos auklėti savo vaikus dorais žmonėmis bei 
ištikimais piliečiais, iki pilnametystės juos išlaikyti““*. 

Prie išvestinių teisių, implicitiškai įtvirtintų Konstitucijoje, gali būti priskirta ir 
asmens teisė į teisingą teisinį procesą, kurią Konstitucinis Teismas vertina kaip kylan- 
čią iš konstitucinio teisinės valstybės principo““". Ši teisė nėra expressis verbis įtvirtinta 
Konstitucijoje, o yra kildinama iš įvairių Konstitucijos normų ir principų, — yra kons- 
titucinė asmens teisė, kuriai visa apimtimi taikoma konstitucinė apsauga ir gynyba“". 


2.2. Teisių skirstymas pagal turinį 


Vienas iš labiausiai žmogaus teisių mokslinėje doktrinoje paplitusių teisių grupavi- 
mo būdų —jų skirstymas pagal turinį. Pagal šį kriterijų Žmogaus teisės paprastai yra 
grupuojamos į pilietines (asmenines), politines ir ekonomines, socialines ir kultū- 


“ 


rines. Žmogaus teisių doktrinoje pilietinės ir politinės teisės yra vadinamos indivi- 
dualiomis teisėmis ir neretai suprantamos kaip teisės, įvardytos JTO dokumentuose. 
Nors Visuotinėje žmogaus teisių deklaracijoje pilietinės ir politinės, ekonominės, 


* Ibidem. 
** Konstitucinio Teismo 2012 m. vasario 6 d. nutarimas. Valstybės žinios, 2012, Nr. 109-5528. 


*“* Konstitucinis Teismas, inter alia, 2017 m. kovo 15 d. nutarime formulavo asmens teisės į tin- 
kamą teismo procesą reikalavimus ir pabrėžė, kad tam tikri teismo proceso reikalavimai kyla ir iš 
Konstitucijos 31 straipsnio 2 dalies, kurioje nustatyta: „Asmuo, kaltinamas padaręs nusikaltimą, turi 
teisę, kad jo bylą viešai ir teisingai išnagrinėtų nepriklausomas ir bešališkas teismas.“ Iš Konstitucijos 
31 straipsnio 2 dalies, teisinės valstybės principo kylanti asmens teisė į tinkamą teismo procesą, kuris 
yra būtina sąlyga bylai teisingai išspręsti, reiškia, kad teismo baudžiamajame procese turi būti paisoma 
proceso aiškumo, proceso dalyvių lygiateisiškumo, jų dalyvavimo įrodinėjimo procese, jų teisės turėti 
vertėją, rungimosi ir kitų principų, kad būtų išsamiai, objektyviai, nešališkai ištirtos nusikalstamos 
veikos padarymo aplinkybės ir būtų priimtas teisingas sprendimas baudžiamojoje byloje; Konstitucijos 
reikalavimas teisingai išnagrinėti bylą suponuoja tai, kad teismas turi teisingai nustatyti tikrąsias bylos 
aplinkybes, teisingai pritaikyti baudžiamuosius įstatymus. Teismas, nagrinėdamas baudžiamąją bylą, 
turi veikti taip, kad baudžiamojoje byloje būtų nustatyta tiesa ir teisingai išspręstas asmens, kaltinamo 
padarius nusikalstamą veiką, kaltumo klausimas. Konstitucija įpareigoja įstatymų leidėją reguliuojant 
baudžiamojo proceso santykius nustatyti tokį teisinį reguliavimą, kuriuo būtų užtikrintos ir baudžia- 
mojo proceso dalyvių teisės, inter alia, baudžiamasis procesas turi būti toks, kad nebūtų pažeistos 
asmens, įtariamo ar kaltinamo padarius nusikalstamą veiką, konstitucinės teisės: turi būti užtikrinta jo 
teisė į gynybą, teisė turėti advokatą, teisė žinoti, kuo yra kaltinamas ir kt. 

“7 SiNKEvIčIUS, V. Teisės į teisingą teisinį procesą samprata Lietuvos Respublikos Konstitucinio Teis- 
mo jurisprudencijoje. Konstitucinė jurisprudencija, 2006, Nr. 2, p. 251. 

socialinės ir kultūrinės žmogaus teisės, pabrėžiant jų universalumą, yra dėstomos 
kartu, kiti du svarbūs Jungtinių Tautų priimtą Tarptautinę žmogaus teisių chartiją 
sudarantys dokumentai — Tarptautinis pilietinių ir politinių teisių paktas bei Tarptau- 
tinis ekonominių, socialinių ir kultūrinių teisių paktas (1966 m.) — šias teises atskiria. 
Žmogaus teisės dažniausiai yra grupuojamos pagal šiuos aktus. Toks požiūris atsi- 
spindi ir žmogaus teisėms skirtuose pagrindiniuose Europos tarybos dokumentuose: 
Žmogaus teisių ir pagrindinių laisvių apsaugos konvencijoje (Europos žmogaus teisių 
konvencijoje) ir Europos socialinėje chartijoje“““. Toks teisių atskirumas neretai do- 
minuoja ir jas reglamentuojant konstitucijose, inter alia, ir 19923 m. Lietuvos Respu- 
blikos Konstitucijoje. Kita vertus, ES pagrindinių teisių chartijoje pateikiama kitokia 
klasifikacija, atspindinti moderniąsias žmogaus teisių raidos tendencijas. 

Pilietinės ir politinės teisės kartais yra priskiriamos prie individualių teisių, 
kurioms yra garantuojama teisminė gynyba, o socialinės, ekonominės, kultūrinės 
suprantamos kaip programinės, nuosekliai įgyvendinamos ir todėl nėra prie tokių 
priskiriamos. 

Pilietinių ir politinių teisių katalogą galime rasti Tarptautiniame pilietinių ir po- 
litinių teisių pakte, Europos žmogaus teisių konvencijoje ir kituose tarptautiniuose 
dokumentuose. Šių teisių išdėstymas galėtų būti įvairus. Prie pilietinių teisių galėtų 
būti priskirtos tokios teisės: teisė į gyvybę, kankinimų ir nežmoniško bei orumą žemi- 
nančio elgesio ar baudimo draudimas, vergijos ir priverstinio darbo draudimas, teisė 
į asmens laisvę ir asmens neliečiamybę, lygiateisiškumas, habeas corpus teisės, teisė į 
teisingą teismą, tinkamo proceso teisė, teisė į gynybą, viešas bylos nagrinėjimas, viešas 
nuosprendžio skelbimas, nekaltumo prezumpcija, teismo nešališkumas ir nepriklau- 
somumas, priemonių lygybė, įrodymų taisyklės, nullum crimen sine lege, nullum poena 
sine lege, lex retro non agit, non bis in idem, judėjimo (kilnojimosi) laisvė, saviraiškos 
laisvė, žodžio laisvė, spaudos laisvė, teisė į informaciją, sąžinės laisvė, tikėjimo laisvė, 
susirinkimų laisvė, teisė vienytis į asociacijas, teisė į privataus gyvenimo neliečia- 
mumą, lygiateisiškumas ir kt. Prie politinių teisių galėtume priskirti teisę dalyvauti 
valdant savo šalį tiesiogiai ar per išrinktus atstovus, teisę dalyvauti rinkimuose — rinkti 
ir būti išrinktam (kai kuriais atvejais ir teisė vienytis į asociacijas bei žodžio laisvė). 

Socialinės teisės ir jų apsauga — svarbi žmogaus teisių, taip pat ir tarptautinių 
sutarčių sritis. Tarptautinėse sutartyse suformuluotos socialinės teisės daro įtaką na- 
cionalinės teisės doktrinai, formuoja požiūrį į šių teisių garantijas. Pabrėžtina, kad 
ekonominės ir socialinės teisės tarptautiniu mastu buvo pripažintos netgi anksčiau 
nei pilietinės ir politinės teisės“". XIX a. pabaigoje buvo suprasta, kad darbo są- 
lygoms pagerinti nacionaliniu mastu reikalingas tarptautinis bendradarbiavimas ir 


koordinavimas““". 


*“* Lietuvos Respublikos Seimo 2001 m. gegužės 15 d. priimtas įstatymas „Dėl 1996 metų Europos 
socialinės chartijos (pataisytos) ratifikavimo“: Valstybės žinios, 2001, Nr. 49-1699; Europos socialinė 
chartija (pataisyta). Valstybės žinios, 2001, Nr. 49-1704. 


*“* ASBJORN, E. Economic, Social and Cultural Rights as Human Rights. Iš: Economic, social and cul- 
tural rights. Edited by A. Eide, C. Krause and A. Rosas. Martinus Nijhoff Publishers, 1995, p. 27—28. 


“V Pirmoji konferencija tarptautiniams susitarimams minėtojoje srityje priimti buvo surengta Vokieti- 
joje 1890 m., tačiau šis procesas nebuvo toliau plėtojamas. Socialinių teisių raidai didelę reikšmę turėjo 
Tarptautinės darbo organizacijos (TDO) susikūrimas 1919 metais. Lietuva į šią organizaciją įstojo 
1921 m., o 1991 m. pabaigoje atnaujino savo narystę joje. TDO yra priėmusi daug konvencijų, kurios 
reglamentuoja daugelį socialinių teisių aspektų darbo srityje. 

Asmens socialinių teisių terminas dažniausiai taikomas apibūdinant ir vadina- 
mąsias ekonomines, kultūrines teises. Socialinių teisių kaip konstitucinių pripaži- 
nimas vyko daug lėčiau nei politinių ar pilietinių teisių, nes jos yra susijusios su 
valstybės įsipareigojimais užtikrinti jų įgyvendinimą, viena iš priežasčių, lėtinusių 
šį procesą — tai ir konstitucijos tiesioginio taikymo klausimas — tokių teisių tie- 
sioginės gynybos teisme galimybės““!. Konstitucinis Teismas yra konstatavęs, kad, 
pagal Konstituciją, Lietuvos valstybė yra socialiai orientuota; tą socialinę orientaciją 
atspindi įvairios Konstitucijos nuostatos, kuriomis įtvirtintos žmogaus ekonominės, 
socialinės ir kultūrinės, taip pat pilietinės ir politinės teisės, visuomenės ir valstybės 
santykiai, socialinės paramos ir socialinės apsaugos pagrindai, Tautos ūkio organiza- 
vimo ir reguliavimo principai, valstybės institucijų organizavimo ir veiklos pagrin- 
dai ir kt.“? Konstitucinis Teismas pabrėžia ir tai, kad socialiai orientuota valstybė 
turi konstitucinę priedermę ir privalo prisiimti tam tikrų įsipareigojimų vykdymo 
naštą, bet Konstitucijoje įtvirtintas socialinio solidarumo principas lemia tai, kad kai 
kurių įsipareigojimų vykdymo našta tam tikra apimtimi turėtų būti paskirstyta ir vi- 
suomenės nariams, tas paskirstymas turėtų būti konstituciškai pagrįstas ir negali būti 
neproporcingas, neigti valstybės socialinę orientaciją bei iš Konstitucijos kylančius 
įpareigojimus valstybei“**. Kartu pabrėžiama, kad socialinė parama neturėtų sudaryti 
prielaidų asmeniui pačiam nesiekti gauti didesnių pajamų, savo pastangomis neieš- 
koti galimybių užtikrinti sau ir savo šeimai žmogaus orumą atitinkančių gyvenimo 
sąlygų, taigi neturėtų tapti privilegija““*; abipusės asmens ir visuomenės atsakomy- 
bės pripažinimas yra svarbus užtikrinant, kad pilietinėje visuomenėje solidarumo 
principas nepaneigia asmeninės atsakomybės už savo likimą, todėl socialinės apsau- 
gos teisinis reguliavimas turėtų būti toks, kad būtų sudarytos prielaidos ir paskatos 
kiekvienam visuomenės nariui pačiam pasirūpinti savo gerove, o ne vien pasikliauti 
valstybės laiduojama socialine apsauga*““. 

Asmens socialinės konstitucinės teisės gali būti skirstomos įvairiai, nors, kaip 
minėta, ne visi autoriai jas vertina kaip individualias, kurias asmuo gali tiesiogiai gin- 
ti kreipdamasis į teismą, jos neretai vertinamos kaip programinės, politinių pažadų 
teisės, vis dėlto šiuo metu, ypač dėl konstitucinių teismų sprendimų, jos vis dažniau 
apginamos kaip individualios teisės. Kai kurie autoriai nurodo vadinamąsias mini- 
maliąsias socialines konstitucines teises — teisę į egzistencinį minimumą, į apsigyve- 
nimą (basic accomodation), į išsilavinimą (mokymąsi mokykloje), į profesinį moky- 
496 


mąsi, į būtinąją sveikatos priežiūrą“. Konstitucinės socialinės teisės irgi galėtų būti 

Žuuws, J. Socialinė valstybė konstitucinėje teisėje. Jurisprudencija, 2006, 12(90), p. 15-23. 


“* Konstitucinio Teismo 2004 m. kovo 5 d., 2012 m. vasario 6 d., 2015 m. gegužės 26 d. nutarimai. 

Konstitucinio Teismo 2007 m. birželio 7 d., 2013 m. liepos 1 d., 2015 m. gegužės 26 d. nutarimai. 

Konstitucinio Teismo 2009 m. rugsėjo 2 d., 2014 m. liepos 3 d., 2015 m. gegužės 26 d. nutarimai. 


“5 Konstitucinio Teismo 2002 m. lapkričio 25 d., 2009 m. rugsėjo 2 d., 2014 m. liepos 3 d., 2015 m. 
gegužės 26 d. nutarimai. Pastarajame nutarime Konstitucinis Teismas plačiai interpretuoja socialinės 
paramos teikimo principus ir pabrėžia, kad įstatymų leidėjui, pagal Konstituciją, kyla pareiga įstatymu 
nustatyti tokius socialinės paramos teikimo pagrindus ir sąlygas, socialinės paramos rūšis ir dydžius, 
kad būtų sudarytos prielaidos ir paskatos kiekvienam visuomenės nariui pagal išgales stengtis pirmiau- 
sia pačiam pasirūpinti savo ir savo šeimos gerove, prisidėti prie visos visuomenės gerovės. 

“6 ALExY, R. A theory of constitutional rights. Translated by J. Rivers. Oxford university press, 2002, 
p. 344. 

vertinamos kaip prima facie teisės, jos yra įpareigojančios ir individas gali reikalauti, 
kad jos būtų įgyvendintos, taigi jos negali būti vertinamos tiesiog kaip tam tikro 
programinio pobūdžio valstybės siekiai, tačiau akivaizdu, jog šios teisės gali būti įgy- 
vendinamos tam tikru lygiu, jų ribojimas, kaip ir kitų teisių, remiasi proporcingumo, 
teisių balanso principais bei visuomenės galimybėmis jas asmeniui garantuoti. 

Konstitucinis Teismas savo aktuose yra sukūręs plačią oficialiąją konstitucinę 
socialinės apsaugos, inter alia, socialinės paramos, doktriną, atskleidęs konstituci- 
nius imperatyvus, kurių privaloma paisyti teisės aktais reguliuojant atitinkamus san- 
tykius, kad valstybė turėtų kurti tokią socialinio aprūpinimo sistemą, kuri padėtų 
išlaikyti asmens orumą atitinkančias gyvenimo sąlygas, o prireikus suteiktų asme- 
niui būtiną socialinę pagalbą““'; aiškindamas Konstitucijos 21 straipsnio nuostatas, 
kuriomis įtvirtinta žmogaus orumo apsauga ir gynimas, Konstitucinis Teismas yra 
konstatavęs, kad orumas yra neatimama žmogaus, kaip didžiausios socialinės verty- 
bės, savybė; kiekvienas visuomenės narys turi prigimtinį orumą; tai, kad įstatymų 
leidėjas, reguliuodamas su žmogaus teisių ir laisvių įgyvendinimu susijusius santy- 
kius, turėtų garantuoti deramą jų apsaugą, yra viena iš žmogaus orumo, kaip kons- 
titucinės vertybės, užtikrinimo prielaidų“““. 

Teisės į sveikatos priežiūrą, sveiką aplinką, būdamos socialinėmis (programinio 
pobūdžio) teisėmis, taip pat gali būti aiškinamos ir kaip individualios teisės. Šiuo 
metu diskutuojama apie jų tarpusavio priklausomumą, ir teisė į sveikatos priežiūrą, 
kaip socialinė ir individuali, ne atskiriamos viena nuo kitos, bet nagrinėjamos kartu 
kaip viena kitą lemiančios. Europos Žmogaus Teisių Teismo praktika taip pat pa- 
tvirtina šią tendenciją“. 

Pabrėžtina, kad ir Lietuvos Respublikos Konstitucinio Tesimo jurisprudencijo- 
je, interpretuojant, pavyzdžiui, Konstitucijos 53 straipsnį, teisė į sveikatos priežiūrą 
interpretuojama abiem minėtaisiais aspektais??. Konstitucinis Teismas, interpretuo- 
damas Konstitucijos nuostatas ir pabrėždamas teisės į sveikatos priežiūrą svarbą, 
dažnai šios teisės neišskiria tik kaip socialinės (programinio pobūdžio) ar tik kaip 
individualios socialinės teisės ir mini abu šios teisės aspektus. Nors tais atvejais, kai 
teismas interpretuoja šią teisę kartu su kitomis, pavyzdžiui, teise į informaciją, tiese 
į asmens privatumą — klasikinėmis individualiomis teisėmis, minėtuosius aspektus 

Konstitucinio Teismo 2007 m. rugsėjo 26 d., 2014 m. liepos 3 d., 2015 m. gegužės 26 d. nutarimai. 


*“* Konstitucinio Teismo 2004 m. gruodžio 29 d., 2009 m. rugsėjo 2 d., 2015 m. gegužės 26 d. nu- 
tarimai. 

** Pavyzdžiui, 1994 m. gruodžio 9 d. bylos Lopez Ostra v. Ispanija sprendime Europos Žmogaus 
Teisių Teismas pripažino, kad aplinkos užterštumas pažeidė asmens teisę į privatumą; tokiu interpreta- 
vimu teismas netiesiogiai, per kitos teisės turinio sampratą, apgynė ir asmens individualią teisę į sveiką 
aplinką (1994 m. gruodžio 9 d. sprendimas byloje Lopez Ostra v. Spain. Prieiga per internetą: <http:// 
echr.coe.int>). Aiškindamas Konvencijos 8 straipsnį, Europos Žmogaus Teisių Teismas pabrėžia, kad šis 
straipsnis negali būti aiškinamas kaip nustatantis valstybei tiesioginę pozityviąją pareigą suteikti kiek- 
vienam asmeniui būstą (2001 m. sausio 18 d. sprendimas byloje Chapman v. Jungtinė Karalystė), bet 
valstybės pareiga užtikrinti būstą itin pažeidžiamiems asmenims išimtiniais atvejais gali būti kildinama 
iš Konvencijos 8 straipsnio (2012 m. balandžio 24 d. sprendimas byloje Yordanova ir kiti v. Bulgarija, 
2013 m. spalio 17 d. sprendimas byloje Winterstein ir kiti v. Prancūzija. Tokia teisių traktavimo ten- 
dencija Europos Žmogaus Teisių Teismo jurisprudencijoje pabrėžiama ir kai kuriose kitose bylose. 


*4 Konstitucinio Teismo 2013 m. gegužės 16 d. nutarimas. Vastybės žinios, 2013, Nr. 52-2604. 

atskiria. Vis dėlto ta aplinkybė, kad teisė į sveikatos priežiūrą konstitucinių teisių 
kataloge įrašyta į konstitucinių socialinių teisių skirsnį ir dažniausiai yra interpre- 
tuojama visų pirma kaip socialinė, programinio pobūdžio teisė, o ne kaip individua- 
li teisė ir šiuo aspektu yra pareiškėjų ginčijama, lemia tai, kad Konstitucinio Teismo 
aktuose ji dažniausiai yra interpretuojama ne kaip individuali, o kaip socialinė teisė, 
kuri įpareigoja valstybę rūpintis visos visuomenės sveikata. 

Tai, kad socialinės konstitucinės teisės, jų įgyvendinimo procedūros turi būti 
interpretuojamos ordinarinės teisės, nėra išskirtinis jų požymis, kitų konstitucinių 
teisių tam tikri aspektai taip pat yra reglamentuojami ordinarinės teisės lygiu. Kons- 
titucinėje jurisprudencijoje, sprendžiant bylas, susijusias su asmens konstitucinėmis 
teisėmis, neretai susiduriama su neaktyviu įstatymų leidėju, teisės spragomis, kurios 
ypač sunkina konstitucinių socialinių teisių įgyvendinimą. Konstitucinis Teismas 
2006 m. rugpjūčio 8 d. sprendime pabrėžė, kad legislatyvinės omisijos, kurią drau- 
džia Konstitucija, atveju teismai turi užpildyti spragas atitinkamu individualiu atve- 
ju ir tai turi būti daroma taikant pirmiausia Konstituciją, bendruosius teisės princi- 
pus, tačiau toks teismo sprendimas nepanaikina įstatymo leidėjo prievolės užpildyti 
teisės spragą. Šis Konstitucinio Teismo sprendimas gali turėti reikšmės sprendžiant 
bylas dėl asmens socialinių teisių, kurias įgyvendinti, atkurti (jeigu jos buvo pažeis- 
tos) būtų neįmanoma, jeigu įstatymų leidėjas vengtų atitinkamus santykius deramai 
sureguliuoti ordinarinės teisės priemonėmis?"!. 

Socialinių konstitucinių teisių katalogas gali būti įvairus. Šių teisių pripažinimui 
didelę įtaką daro tarptautinės teisės dokumentai. Socialinių, ekonominių, kultūrinių 
teisių katalogas yra išdėstytas minėtajame JTO Tarptautiniame ekonominių, soci- 
alinių ir kultūrinių teisių pakte, taip pat Europos Tarybos priimtose tarptautinėse 
sutartyse — Europos socialinėje chartijoje (1961) ir Pataisytoje Europos socialinėje 
chartijoje (1996)*"*. Europos socialinė chartija, skirta užtikrinti pagrindines sociali- 
nes ir ekonomines teises, papildo Europos žmogaus teisių konvenciją, skirtą garan- 
tuoti pilietines ir politines teises. 1996 m. Europos socialinė chartija suteikia tarp- 
tautiniu mastu privalomas teisines garantijas net 31 pagrindinei socialinei teisei?“. 


*! Kukis, E. Konstitucija kaip teisė be spragų. Jurisprudencija, 2006, 12(90), p. 7—14. 


*2 Europos socialinę chartiją Europos Tarybos narės pasirašė Turine 1961 m. spalio 18 d. (ji įsigaliojo 


1965 m. vasario 26 d.). 1996 m. gegužės 3 d. priimta nauja (pataisyta) Europos socialinė chartija. Ši 
tarptautinė sutartis įsigaliojo 1999 m. liepos 1 dieną. 


** Europos socialinėje chartijoje (pataisytoje) galėtume nurodyti šias teises: teisė į darbą (galimybė 
užsidirbti laisvai pasirenkamu darbu), teisė į tinkamas darbo sąlygas, teisė į saugias ir sveikas darbo są- 
lygas, teisė į tinkamą atlyginimą, teisė jungtis į organizacijas, teisė sudaryti kolektyvines sutartis (teisė 
į kolektyvines derybas), vaikų ir paauglių teisė į apsaugą, dirbančių moterų teisė į motinystės apsaugą, 
teisė į profesinę orientaciją, teisė į profesinį mokymą, teisė į sveikatos apsaugą, neįgalių žmonių teisė 
į nepriklausomybę, socialinę integraciją ir dalyvavimą visuomenės gyvenime, šeimos teisė į socialinę, 
teisinę ir ekonominę apsaugą, vaikų ir jaunuolių teisė į socialinę, teisinę ir ekonominę apsaugą, teisė 
verstis pelno siekiančia veikla kitų šalių teritorijoje, darbuotojų migrantų ir jų šeimų teisė į apsaugą ir 
paramą, teisė į vienodą padėtį ir vienodas galimybes į darbą ir profesiją nediskriminuojant dėl lyties, 
teisė į informavimą ir konsultavimą, teisė dalyvauti nustatant ir gerinant darbo sąlygas ir darbo aplinką, 
senyvo amžiaus žmonių teisė į socialinę apsaugą, teisė į apsaugą darbo sutarties nutraukimo atvejais, 
darbuotojų teisė į jų reikalavimų gynimą darbdaviui bankrutavus, teisė į orumą darbe, darbuotojų, tu- 
rinčių pareigų šeimai, teisė į lygias galimybes ir vienodą elgesį, darbuotojų atstovų teisė į apsaugą įmo- 
nėje ir jiems palankių sąlygų sudarymą, teisė į informavimą ir konsultavimą kolektyvinio darbo vietų 
mažinimo atveju, teisė į apsaugą nuo skurdo ir socialinės atskirties, teisė į būstą (plačiau apie Europos 

2.2. Teisių skirstymas pagal turinį 


ES pagrindinių teisių chartijoje (2000) taip pat reglamentuotos kai kurios socialinės 
teisės. Chartija su nedideliais pakeitimais, padarytais 2007 m., yra Lisabonos sutarties 
(Europos Sąjungos sutarties ir Europos Bendrijos steigimo sutarties pakeitimai) su- 
dėtinė dalis, nes 2009 m. gruodžio 1 d. įsigaliojus Lisabonos sutarčiai ji tapo teisiškai 
privaloma ES institucijoms ir valstybėms narėms, kai jos įgyvendina ES teisę. 

Prie kultūrinių teisių priskirtinos: teisė į mokslą, teisė pasirinkti savo vaikams 
mokyklas ir religinį bei dorovinį auklėjimą, teisė dalyvauti kultūriniame gyvenime, 
naudotis mokslo pažangos laimėjimais, autoriaus teisių apsauga, mokslo tyrimų ir 
kūrybinės veiklos laisvė ir kt. 

Gali būti pasirinktas ir kitas žmogaus teisių suskirstymo kriterijus, atspindintis 
teisių nedalumo principą““'. ES pagrindinių teisių chartijoje asmens teisės taip pat 
grupuojamos pagal tam tikras sritis (orumas, laisvės, lygybė, solidarumas, pilie- 
čių teisės, teisingumas), atskirai neišskiriant pilietinių, politinių ar socialinių teisių. 
Toks teisių grupavimas Chartijoje grindžiamas, kaip nurodoma jos preambulėje, 
teisių universalumo ir nedalumo, žmogaus orumo, laisvės, lygybės ir solidarumo 
vertybėmis, demokratijos principais. 

Žmogaus teisių doktrinoje formuojasi ir naujos žmogaus teisės, tiksliau — kiek 
kitoks požiūris į žmogaus teises, jas grupuojant kitais pagrindais, t. y. tam tikrose 
srityse, pavyzdžiui, sveikatos priežiūros. Žmogaus teisės sveikatos priežiūros srityje 
vadinamos paciento teisėmis. Pacientų teisės gali būti interpretuojamos kaip soci- 
alinė (programinio pobūdžio) ir kaip individo teisės. Šiuo metu paciento teisėms 
(ir individualioms, ir socialinėms), kurios suprantamos kaip ypač svarbi žmogaus 
teisių sritis, veikiama šiuolaikinių technologijų, yra skirta 1997 m. Europos Tarybos 
Konvencija dėl žmogaus teisių ir orumo apsaugos biologijos bei medicinos taikymo 
srityje — Žmogaus teisių ir biomedicinos konvencija bei jos papildomi protokolai. 
Svarbi yra Žmogaus teisių ir biomedicinos konvencijos 2 straipsnio nuostata, kad 
žmogaus interesai ir gerovė turėtų būti svarbesni už išimtinius visuomenės ar moks- 
lo interesus. Žmogaus teisių ir biomedicinos konvencijoje pirmą kartą tarptautiniu 
lygiu detaliai reglamentuojami įvairūs pacientų teisių aspektai, kurie yra ir svarbių 
žmogaus teisių — jo orumo, asmens neliečiamybės garantijos. 

Svarbus ir šios konvencijos pirmasis papildomas protokolas?“", draudžiantis as- 
mens reprodukcinį klonavimą. Žmogaus reprodukcinio klonavimo draudimas yra 
ir ES pagrindinių teisių chartijos pripažįstamas principas, formuluojant asmens 


socialinę chartiją ir jos kontrolės mechanizmą: Europos socialinė chartija. Vadovas. Vilnius, 2002). 

** P Siegharto pateiktoje klasifikacijoje socialinės, ekonominės, kultūrinės, politinės ir pilietinės tei- 
sės yra suskirstytos į atskiras sritis, nepaisant pilietinių, politinių, socialinių, kultūrinių teisių atski- 
rumo, pavyzdžiui, prie fizinio integralumo teisių priskirtinos: teisė į gyvybę, laisvės neliečiamumas, 
judėjimo laisvė, prieglobsčio teisė ir kt. Tokį teisių skirstymą autorius grindžia ne kaip siūlomą naują 
teisių klasifikaciją, bet ją vertina kaip padedančią skaitytojui geriau suprasti teisių esmę (SIEGHART, P. 
The international law of human rights. Oxford University Press, 1992). 


*5 Konvencijos dėl žmogaus teisių ir orumo apsaugos biologijos ir medicinos taikymo srityje Papil- 


domas protokolas dėl žmonių klonavimo uždraudimo (1998 m.). Valstybės žinios, 2002, Nr. 97-4259. 

neliečiamumo garantijas?". Žmogaus teisių biomedicinos srityje apsauga tampa ir 
tiesiogiai konstitucijose formuluojamais žmogaus teisių garantijų principais?"". 

Moderniosios technologijos lemia ir kai kurių naujai besiformuojančių asmens 
teisių pripažinimą svarbiomis žmogaus teisėmis. Kai kurios iš šių teisių yra tiesiogiai 
susijusios su klasikinėmis žmogaus teisėmis, tokiomis kaip teisė į privataus gyveni- 
mo neliečiamumą ar teisė į gyvybę. Teisė susilaukti vaikų pagalbinio apvaisinimo 
būdu, nors ir kontroversiškai vertinama religinės moralės požiūriu, yra interpretuo- 
jama kaip svarbus žmogaus privataus gyvenimo neliečiamumo elementas Europos 
Žmogaus Teisių Teismo jurisprudencijoje?““. 

Kaip svarbus asmens privataus gyvenimo aspektas pripažinimą įgyja ir teisė į 
asmens tapatybę, teisė reikalauti jos pakeitimo?"?. Šiuo metu daug diskutuojama ir 
dėl eutanazijos, arba teisės savarankiškai spręsti dėl savo mirties, esant tam tikrai 
asmens sveikatos būklei, taip pat ir dėl teisės mirti oriai. Kai kurių valstybių teisės 
sistema pripažįsta asmens autonomijos koncepciją, kuri apima ir sprendimą dėl savo 
gyvybės pabaigos?!". Ši teisė analizuojama ir kaip teisės į gyvybę „išvirkštinė“ pusė, 
priešpriešinis jos elementas, abejojama, kad teisė į gyvybę yra besąlygiškai absoliuti 
ir jokiu atveju negali būti ribojama?!!. 

Vis labiau įsitvirtina ir požiūris į žmogaus socialines teises, šias teises vertinant 
ir kaip individualias teises, suteikiant joms tiesiogiai įgyvendinamųjų teisių statusą 
ir teisminės gynybos priemones. 


** ES pagrindinių teisių chartijos 3 straipsnyje („Teisė į asmens neliečiamybę“ ) formuluojamos tokios 
asmens neliečiamybės garantijos: kiekvienas asmuo turi teisę į fizinę ir psichinę neliečiamybę (1 dalis); 
medicinos ir biologijos srityse ypač turi būti gerbiamas: atitinkamo asmens, kuriam prieš tai buvo 
suteikta informacija, laisvas sutikimas, duotas įstatymo nustatyta tvarka; draudimas taikyti eugenikos 
metodus, ypač tuos, kuriais siekiama atlikti biologinę žmogaus atranką; draudimas naudoti žmogaus 
kūną ir kūno dalis kaip pasipelnymo šaltinį; žmogaus reprodukcinio klonavimo draudimas (2 dalis). 
*" Pabrėžtina, kad eugenikos metodų draudimas, finansinės naudos draudimas panaudojant asmens 
kūną ar jo dalis, taip pat žmogaus klonavimo draudimas įtvirtintas Vengrijos konstitucijos, priim- 
tos 2011 m., III straipsnyje. Kaip asmens teisės į sveikatos apsaugą garantija Vengrijos konstitucijos 
XX straipsnyje nurodoma, jog Vengrijoje turi būti užtikrinta, kad žemės ūkyje nebūtų naudojama 
genetiškai modifikuotų organizmų. 

“06 Tokie klausimai buvo sprendžiami ir Europos Žmogaus Teisių Teismo byloje Evans v. United 
Kingdom (Application no. 6339/05) 2007 m. balandžio 10 d. sprendimas. Prieiga per internetą: <http:// 
wwu.echr.coe.int/ECHR>. 


** Europos Žmogaus Teisių Teismas 2007 m. rugsėjo 11 d. priėmė sprendimą byloje L prieš Lietuvą, 
kuriame pripažino, kad asmens teisės, saugomos Konvencijos, buvo pažeistos. Sprendime konstatuotas 
Konvencijos 8 straipsnio pažeidimas, nes dėl tam tikros įstatymų leidybos spragos, susijusios su lyties 
pakeitimo operacija, asmuo atsidūrė „kankinančioje nežinioje dėl savo asmeninio gyvenimo ir dėl 
pripažinimo tikrosios jo tapatybės“. 

Bylose Christine Goodwin v. United Kingdom ir I. v United Kingdom Europos Žmogaus Teisių Teismas 
pripažino, kad Jungtinė Karalystė pažeidė žmogaus teisę į privatų gyvenimą ir teisę susituokti, nepri- 
pažindama asmens, kuriam buvo atlikta lyties pakeitimo operacija, kitos lyties asmeniu. 

*V Nyderlandų karalystės, Belgijos karalystės, JAV Oregono valstijos įstatymai įvairiu lygiu pripažįsta 
eutanazijos teisę dekriminalizuodami atsakomybę, esant griežtai apibrėžtoms sąlygoms, už pagalbą 
asmeniui, esančiam tam tikros būklės, numirti. 


*! OkuiN, T. S. The right to life/ the right to die: the rights, their interrelationship and the jurispru- 
dential problems. Iš: The Jurisprudence of human rights law: a comparative approach. Edited by T. S. 
Orlin, A. Rosas and M. Sheinin. Turku: Institute for Human Rights, 2000, p. 73—131. 

2.3. Teisių skirstymas pagal jų ribojimo galimybę 


Kaip modernų žmogaus teisių katalogą, atspindintį XX a. pabaigos žmogaus 
teisių raidos tendencijas, galėtume paminėti Europos Sąjungos pagrindinių teisių 
chartiją (Chartija), kuri yra vienas iš reikšmingiausių Žmogaus teises reglamentuo- 
jančių dokumentų ir buvo priimta amžių sandūroje, 2000 m. pabaigoje. Tai pirmasis 
tokio pobūdžio žmogaus teises reglamentuojantis dokumentas Europos Sąjungoje. 


2.3. Teisių skirstymas pagal jų ribojimo galimybę 


Vienas svarbiausių Žmogaus teisių požymių — jų ribojimo galimybės pripažini- 
mas. Pagal galimybes riboti teises, jas galėtume suskirstyti į absoliučiai neriboja- 
mas (draudimas kankinti žmogų ir taikyti žiaurias bausmes, vergijos draudimas), ir 
teises, kurios tam tikromis sąlygomis gali būti ribojamos (laisvė, nuosavybė, teisė 
į informaciją ir kt.). Konstitucinis Teismas nuosavybės teisę vertina kaip vieną iš 
pamatinių žmogaus teisių, bet jos nepriskiria absoliučioms teisėms; ji gali būti ribo- 
jama tik įstatymu; apribojimai turi būti būtini demokratinėje visuomenėje siekiant 
apsaugoti kitų asmenų teises ir laisves, Konstitucijoje įtvirtintas vertybes, visuome- 
nei būtinus konstituciškai svarbius tikslus; turi būti paisoma proporcingumo princi- 
po, pagal kurį įstatymuose numatytos priemonės turi atitikti siekiamus visuomenei 
būtinus ir konstituciškai pagrįstus tikslus?'*. Ribojimai neturi pažeisti teisės esmės. 
Teisių priskyrimas prie neribojamų teisių kai kurių teisių atžvilgiu gali būti su- 
prantamas kaip santykinis, tai pasakytina ir apie teisę į gyvybę?““, kai kurie tarptauti- 
niai dokumentai vis dar numato šios teisės ribojimo galimybę?!“. Skirtingai nei teisė 


*2 Konstitucinio Teismo 2000 m. gruodžio 21 d., 2009 m. balandžio 10 d., 2013 m. gruodžio 20 d., 
2017 m. kovo 15 d. nutarimai. 


** Konstitucinis Teismas 1998 m. gruodžio 9 d. nutarime, kuriame pripažino, kad Lietuvos Respub- 
likos baudžiamojo kodekso 105 straipsnio sankcijoje numatyta mirties bausmė prieštarauja Lietuvos 
Respublikos Konstitucijos 18, 19 straipsniams ir 21 straipsnio 3 daliai, pabrėžė, kad žmogaus gyvybė 
ir jo orumas sudaro asmenybės vientisumą, reiškia žmogaus esmę; gyvybė ir orumas yra neatimamos 
žmogaus savybės, todėl negali būti traktuojamos atskirai; prigimtinės žmogaus teisės — tai individo 
prigimtinės galimybės, kurios užtikrina jo žmoniškąjį orumą socialinio gyvenimo srityse; jos sudaro tą 
minimumą, atskaitos tašką, nuo kurio plėtojamos ir papildomos visos kitos teisės ir kurios sudaro tarp- 
tautinės bendruomenės neginčijamai pripažintas vertybes; žmogaus gyvybė ir orumas vertintini kaip 
ypatingos vertybės; Konstitucijos paskirtis tokiu atveju yra užtikrinti šių vertybių gynimą ir gerbimą; 
šie reikalavimai keliami visų pirma pačiai valstybei. 

Konstitucinis Teismas, vertindamas mirties bausmę Konstitucijos draudžiamo elgesio požiūriu, minė- 
tajame nutarime pabrėžė, kad nuteistojo orumo pažeminimas iš esmės kyla iš pačios mirties bausmės 
žiaurumo; žiaurumas pasireiškia tuo, kad įvykdžius mirties nuosprendį kartu yra paneigiama ir nusi- 
kaltėlio žmogiškoji esmė, jis netenka bet kokio žmogaus orumo, nes valstybė asmenį tuomet traktuoja 
tik kaip objektą, kuris turi būti pašalintas iš žmonių bendrijos. 


** Pabrėžtina, kad JTO Tarptautinio pilietinių ir politinių teisių pakto 6 straipsnyje numatoma, jog 


esant tam tikroms išimtinėms sąlygoms (tik už sunkiausius nusikaltimus), gali būti priimtas mirties 
nuosprendis. 1989 m. priimtas Tarptautinio pilietinių ir politinių teisių pakto antrasis fakultatyvinis 
protokolas dėl mirties bausmės panaikinimo uždraudė mirties bausmę, tačiau padarė išlygą dėl galimy- 
bės taikyti mirties bausmę karo metu, nuteistiesiems už ypač sunkius karo nusikaltimus, padarytus karo 
metu. Europos žmogaus teisių konvencija taip pat iš pradžių tik ribojo mirties bausmę (2 straipsnis), 
1983 m. priimtas jos papildomas 6 protokolas (Žmogaus teisių ir pagrindinių laisvių apsaugos konven- 
cijos protokolas Nr. 6 dėl mirties bausmės panaikinimo, iš dalies pakeistas protokolu Nr. 11), uždraudė 
mirties bausmę, tačiau paliko galimybę ją taikyti karo metu (2 straipsnis), 2002 m. Vilniuje priimtas 
13 papildomas protokolas uždraudė mirties bausmę taikyti ir karo metu. Europos Sąjungos valstybės 
narėse, kurios yra ir Europos žmogaus teisių konvencijos dalyvės, mirties bausmė yra draudžiama. 

į gyvybę, teisė nebūti kankinamam ar nebūti vergijoje yra visuotinai pripažįstama 
kaip absoliuti, neribojama teisė. 

Konstitucinėje žmogaus teisių doktrinoje ir kai kurioms kitoms teisėms gali 
būti suteiktas absoliučios teisės statusas. Kadangi kitų teisių priskyrimas prie abso- 
liučių neribojamų teisių yra santykinis, tokiomis gali būti pripažįstamos ir teisės, 
kurios tarptautinėje žmogaus teisių doktrinoje tokiomis nėra laikomos. Lietuvos 
Respublikos Konstitucinis Teismas, interpretuodamas Konstitucijos 30 straipsnio 
1 dalies nuostatas, jog asmuo, kurio konstitucinės teisės ar laisvės pažeidžiamos, 
turi teisę kreiptis į teismą, suformulavo gana griežtą doktriną, kad teisė kreiptis į 
teismą yra absoliuti?“. Šios teisės negalima apriboti ar paneigti, asmeniui turi būti 
garantuojama teisė turėti nepriklausomą ir nešališką ginčo arbitrą, kuris pagal Kons- 
tituciją ir įstatymus iš esmės išspręstų kilusį teisinį ginčą; šią teisę turi kiekvienas 
asmuo; asmeniui jo pažeistų teisių gynyba teisme garantuojama neatsižvelgiant į jo 
teisinį statusą; asmenų pažeistos teisės ir teisėti interesai teisme turi būti ginami ne- 
atsižvelgiant į tai, ar jie yra tiesiogiai įtvirtinti Konstitucijoje, ar ne?““. Asmens teisių 
ir laisvių teisminio gynimo garantiją Konstitucinis Teismas aiškina kaip procesinio 
pobūdžio garantiją, esminį asmens teisių ir laisvių konstitucinio instituto elementą, 
kaip būtiną teisingumo įgyvendinimo sąlygą, neatskiriamą konstitucinio teisinės 
valstybės principo turinio elementą?"". Pagal Konstituciją įstatymų leidėjui kyla pa- 
reiga nustatyti tokį teisinį reguliavimą, kad visus ginčus dėl asmens konstitucinių 
teisių ir laisvių, taip pat įgytų teisių pažeidimo, būtų galima spręsti teisme. Ir nors 
teisės aktais gali būti nustatyta ir ikiteisminė ginčų sprendimo tvarka, tačiau nega- 
lima nustatyti tokio teisinio reguliavimo, kuriuo būtų paneigta asmens, manančio, 
kad jo teisės ar laisvės pažeistos, teisė ginti savo teises ar laisves teisme?““. 

Konstitucinis Teismas prie absoliučių konstitucinių teisių priskiria ir Konsti- 
tucijos 31 straipsnio 6 dalyje įtvirtintą asmens teisę į gynybą, taip pat ir teisę turėti 
advokatą. Konstitucinis Teismas 2001 m. vasario 12 d. nutarime?"?, aiškindamas 
Konstitucijos 31 straipsnio 6 dalį, kurioje nustatyta, kad asmeniui, kuris padaręs 
nusikaltimą, ir kaltinamajam nuo jų sulaikymo arba pirmosios apklausos momento 
garantuojama teisė į gynybą, taip pat ir teisė turėti advokatą, pripažino šioje Kons- 
titucijos straipsnio dalyje įtvirtintą asmens teisę į gynybą, taip pat ir teisę turėti 
advokatą esant absoliučia teise „ji negali būti paneigta ar suvaržyta jokiais pagrindais 
ir jokiomis sąlygomis“. 


*5 Lietuvos Respublikos Konstitucinio Teismo 2000 m. birželio 30 d., 2004 m. rugpjūčio 17 d., 
2004 m. gruodžio 29 d., 2005 m. vasario 7 d., 2006 m. sausio 16 d., 2006 m. gegužės 9 d., 2011 m. 
birželio 9 d. nutarimai. Europos Žmogaus Teisių Teismo jurisprudencijoje teisė į teismą yra vertinama 
kaip labai svarbi žmogaus teisių garantija, kuri tam tikrais atvejais gali būti ribojama, taigi nepriskirtina 
absoliučiųjų teisių sričiai. 

** Konstitucinio Teismo 2000 m. birželio 30 d., 2004 m. rugpjūčio 17 d., 2004 m. gruodžio 13 d. 
nutarimai, 2006 m. rugpjūčio 8 d. sprendimas, 2010 m. gegužės 13 d. nutarimas. 


*" Konstitucinio Teismo 2000 m. birželio 30 d., 2004 m. rugpjūčio 17 d., 2004 m. gruodžio 29 d., 
2006 m. sausio 16 d., 2011 m. birželio 9 d. nutarimai. 


** Konstitucinio Teismo 2002 m. liepos 2 d., 2003 m. kovo 4 d., 2004 m. rugpjūčio 17 d., 2004 m. 
gruodžio 29 d., 2005 m. vasario 7 d. nutarimai. 





*V Konstitucinio Teismo 2001 m. vasario 12 d., 2011 m. birželio 9 d. nutarimai. 

3. Žmogaus teisių ribojimo doktrina 


Žmogaus teisių ribojimo problema yra ypač svarbi ir ji gali būti analizuojama įvai- 
riais aspektais. Konstitucija, jos žmogaus teisių katalogas, yra sukurti tam, kad ap- 
saugotų individualius piliečius ir grupes nuo tam tikrų sprendimų, kuriuos gali 
priimti dauguma piliečių, net jeigu ta dauguma veikia, kaip ji pati mano, bendro 
ar visuotinio intereso labui, nes konstitucinė teorija, grindžianti valdžios sistemą, 


nėra paprasta mažoritarinė teorija“. Konstitucinės teisės kaip teisės yra daugumos 


atžvilgiu kaip tokios (o ne atskiros valdžios institucijos atžvilgiu)*!. Sprendžiant, ar 
konstitucinės teisės gali būti ribojamos, svarbu išsiaiškinti, ar tai darant neperžen- 
giamos konstitucijoje nustatytos ribojimo galimybės?*“. 

Konstitucinio Teismo formuluojama žmogaus teisių ribojimo doktrina remiasi 
konstituciniais imperatyvais, kurie yra grindžiami visuotinai pripažintais kriterijais 
žmogaus teisių apsaugos doktrinoje, inter alia, Europos žmogaus teisių konvencijos 
jurisprudencijoje. 

Konstitucinis Teismas ne kartą yra tyręs teisės aktų, ribojančių asmens teises 
atitiktį Konstitucijai, ir suformulavo kai kuriuos svarbius konstitucinių teisių riboji- 
mo doktrininius principus“, sąlygas, kurioms esant kai kurios asmens konstitucinės 
teisės, kurios nepriskiriamos prie absoliučių teisių, gali būti ribojamos. Pavyzdžiui, 
apibūdindamas konstitucinę informacijos laisvę, Konstitucinis Teismas 2002 m. 
spalio 23 d. nutarime??! pabrėžė, kad laisvė ieškoti, gauti ir skleisti informaciją nėra 
absoliuti, konstitucijoje yra ne tik įtvirtinta žmogaus laisvė ieškoti, gauti ir skleisti 
informaciją, bet ir apibrėžtos šios laisvės ribos. 


*V DwWoORKIN, R. Rimtas požiūris į teises, p. 195. 
I Ibid., p. 209. 


** R. Dworkinas kelia svarbų klausimą, ar teisės, netgi konstitucinės, yra moralinės teisės valdžios 
ų ą £ y 


atžvilgiu. Jo manymu, tos konstitucinės teisės, kurios gali būti traktuojamos kaip fundamentalios, 
t. y. tokios kaip žodžio laisvė (laisvo žodžio teisė), įkūnija teises valdžios atžvilgiu griežtąja prasme — 
jeigu piliečiai turi moralinę laisvo žodžio teisę, tuomet valdžios pasielgtų neteisingai, panaikindamos 
konstitucijos nuostatą, kuri ją garantuoja, net jeigu būtų įsitikinusios, jog daugumai bus geriau, jeigu 
žodžio laisvė bus apribota; valdžios iniciatyva pati savaime teisės apribojimo negali padaryti teisingo. 
R. Dworkinas asmens teises valdžios atžvilgiu sieja ir su Žmogaus teise (griežtąja prasme) nepaklusti 
teisei. Teisę nepaklusti teisei jis vertina ne kaip savarankišką teisę, susijusią su sąžine ir papildančia 
kitas teises valdžios atžvilgiu: „Tai tiesiog šių teisių valdžios atžvilgiu bruožas, ir jis iš principo negali 
būti paneigtas, nepaneigiant, kad apskritai egzistuoja kokios nors tokio pobūdžio teisės“ (DwoRkIN, R. 
Rimtas požiūris į teises, p. 279—273). 

** Konstitucinis Teismas 2009 m. gruodžio 11 d., 2017 m. kovo 15 d. nutarimuose ir 2010 m. ba- 
landžio 20 d. sprendime pakartojo esmines žmogaus teisių ribojimo doktrinos nuostatas, kad, pagal 
Konstituciją, „riboti konstitucines žmogaus teises ir laisves <...> galima, jeigu yra laikomasi šių sąlygų: 
tai daroma įstatymu; ribojimai yra būtini demokratinėje visuomenėje, siekiant apsaugoti kitų asmenų 
teises ir laisves ir Konstitucijoje įtvirtintas vertybes, taip pat konstituciškai svarbius tikslus; ribojimais 
nėra paneigiama teisių ir laisvių prigimtis bei jų esmė; yra laikomasi konstitucinio proporcingumo 
principo, kaip vieno iš konstitucinio teisinės valstybės principo elementų, kuris reiškia ir tai, kad įsta- 
tyme numatytos priemonės turi atitikti teisėtus ir visuomenei svarbius tikslus, kad šios priemonės turi 
būti būtinos minėtiesiems tikslams pasiekti ir kad šios priemonės neturi varžyti asmens teisių ir laisvių 
akivaizdžiai labiau, negu reikia šiems tikslams pasiekti“. 


** Konstitucinio Teismo 2002 m. spalio 23 d. nutarimas. Valstybės žinios, 2002, Nr. 104-4675. 

Analizuojant konstitucinių teisių ribojimo problemą reikėtų atkreipti dėmesį, 
kad kai kurios Konstitucijos 145 straipsnyje nurodytos teisės ir laisvės gali būti lai- 
kinai ribojamos įvedus karo ar nepaprastąją padėtį". 

Konstitucinis Teismas bendrąją teisių ribojimo doktriną formulavo spręsdamas 
konkrečios konstitucinės teisės teisėkūros subjekto įtvirtintą ribojimo konstitucin- 
gumą. 

Kai kurių teisių ribojimo galimybės ir tokio ribojimo sąlygos yra nurodytos 
tiesiogiai Konstitucijoje, pavyzdžiui, pagal Konstitucijos 25 straipsnio 4 dalį laisvė 
reikšti įsitikinimus ir skleisti informaciją nesuderinama su nusikalstamais veiksmais, 
tautinės, rasinės ar socialinės neapykantos, prievartos bei diskriminacijos kurstymu, 
šmeižtu bei dezinformacija, o pagal šio straipsnio 3 dalį laisvė reikšti įsitikinimus, 
gauti ir skleisti informaciją negali būti ribojama kitaip, kaip tik įstatymu, jei tai bū- 
tina žmogaus sveikatai, garbei ir orumui, privačiam gyvenimui, dorovei apsaugoti ar 
konstitucinei santvarkai ginti. 

Kita vertus, kokius konkrečius reikalavimus, net ir tais atvejais, kai tokių ribo- 
jimų galimybės expressis verbis tiesiogiai minimos Konstitucijoje, turi atitikti konsti- 
tucinių teisių ribojimai — formuluojama konstitucinės jurisprudencijos teisių ribo- 
jimo doktrinoje. Konstitucinis Teismas 2005 m. rugsėjo 19 d. nutarime““" pabrėžė, 
jog Konstitucijos 25 straipsnio 3 dalyje išvardytų saugomų konstitucinių vertybių 
sąrašas negali būti aiškinamas kaip išsamus, baigtinis, taigi kaip neleidžiantis lais- 
vės gauti ir skleisti informaciją riboti tada, kai reikia apsaugoti kitas, Konstitucijos 
25 straipsnio 3 dalyje expressis verbis nepaminėtas, konstitucines vertybes. Siekiant 
apsaugoti žmonių sveikatą — konstitucinę vertybę, gali būti įstatymu tam tikru mas- 
tu ribojama ir informacijos laisvė. Kita vertus, toks šios konstitucinės laisvės ribo- 
jimas turi būti būtinas demokratinėje visuomenėje, o pasirinktos priemonės turi 
būti proporcingos siekiamam tikslui. Proporcingumo principas reiškia ir tai, kad 
įstatyme numatytos priemonės turi atitikti teisėtus ir visuomenei svarbius tikslus, 
kad šios priemonės turi būti būtinos minėtiesiems tikslams pasiekti ir neturi varžyti 
asmens teisių ir laisvių akivaizdžiai laibiau, negu reikia šiems tikslams pasiekti?“". 

Konstitucinis Teismas, aiškindamas Konstitucijos 25 straipsnio 3 dalį, kurioje 
nustatytos laisvės reikšti įsitikinimus, gauti ir skleisti informaciją ribojimo sąlygos, 
1998 m. kovo 10 d. nutarime pabrėžia, kad Konstitucijoje numatytiems ribojimo 
atvejams turi būti taikomi griežti reikalavimai, kad įsitikinimų išraiškos, informa- 
cijos laisvės ribojimas visada turi būti suvokiamas kaip išimtinio pobūdžio prie- 
monė; ribojimo išimtinumas reiškia, kad Konstitucijoje nustatytų galimų ribojimo 
pagrindų negalima aiškinti jų išplečiant. Konstitucinis Teismas 2005 m. liepos 8 d. 
nutarime, aiškindamas asmens teisės ar laisvės ribojimo pagrįstumą demokratinėje 
visuomenėje, teigia, kad jį galima vertinti vadovaujantis protingumo ir akivaizdžios 
būtinybės kriterijais, jis turi atitikti, inter alia, teisingumo sampratą?““. 


*5 Konstitucijos 145 straipsnyje nustatyta, kad įvedus karo ar nepaprastąją padėtį laikinai gali būti 
apribojamos teisės ir laisvės, nurodytos Konstitucijos 22, 24, 25, 32, 35 ir 36 straipsniuose. 

*“ Konstitucinio Teismo 2005 m. rugsėjo 19 d. nutarimas. Valstybės žinios, 2005, Nr. 113-4131. 

*" Konstitucinio Teismo 2009 m. gruodžio 11 d. nutarimas, 2010 m. balandžio 20 d. sprendimas, 
2010 m. birželio 29 d., 2010 m. lapkričio 9 d., 2011 m. liepos 7 d., 2011 m. lapkričio 17 d. nutarimai. 


** Konstitucinio Teismo 2005 m. liepos 8 d., 2000 m. birželio 13 d., 1997 m. vasario 13 d. nutarimai. 

Žmogaus teisių ribojimo doktrinos esminė nuostata, kad konstitucinės žmo- 
gaus teisės ir laisvės sudaro vientisą ir darnią sistemą. Konstitucinis Teismas 1997 m. 
vasario 13 d. nutarime yra pabrėžęs, kad tarp, viena, asmens teisių ir laisvių ir, antra, 
visuomenės interesų neretai kyla konfliktų, o kartais atsiranda ir prieštaravimų, kad 
demokratinėje visuomenėje tokie prieštaravimai sprendžiami derinant skirtingus 
interesus ir siekiant nepažeisti jų pusiausvyros ir kad vienas iš interesų derinimo 
būdų yra asmens teisių ir laisvių įgyvendinimo ribojimas. 

Pagal Konstituciją, žmogaus teises ir laisves galima riboti, jeigu yra laikomasi 
šių sąlygų: tai daroma įstatymu; ribojimai yra būtini demokratinėje visuomenėje, 
siekiant apsaugoti kitų asmenų teises bei laisves ir Konstitucijoje įtvirtintas vertybes, 
taip pat konstituciškai svarbius tikslus; ribojimais negali būti paneigiama teisių ir lais- 
vių prigimtis bei jų esmė; turi būti laikomasi konstitucinio proporcingumo princi- 
po?“ Šie Konstitucinio Teismo principai yra artimi Europos Žmogaus Teisių Teismo 
suformuotai žmogaus teisių ribojimo doktrinai ir Europos Sąjungos pagrindinių tei- 
sių chartijoje įtvirtintiems principams. Europos Sąjungos pagrindinių teisių chartijos 
52 straipsnyje „Teisių ir principų taikymo sritis ir aiškinimas“ 1 dalyje formuluoja- 
mas principas, kad bet koks Chartijos pripažintų teisių ir laisvių apribojimas turi būti 
nustatytas įstatymo ir nekeisti šių teisių bei laisvių esmės. Remiantis proporcingumo 
principu, apribojimai galimi tik tuo atveju, kai jie būtini ir tikrai atitinka Sąjungos 
pripažintus bendrus interesus arba reikalingi kitų teisėms ir laisvėms apsaugoti. 

Konstitucinis Teismas ypač plačią bendrąją teisių ribojimo doktriną formulavo 
2004 m. gruodžio 29 d. nutarime, atkreipdamas dėmesį, kad prigimtinio žmogaus 
teisių ir laisvių pobūdžio pripažinimo principas nepaneigia to, jog žmogaus teisių 
ir laisvių įgyvendinimas gali būti ribojamas. Tais atvejais, kai paaiškėja, jog teisių 
ribojimas yra būtinas, Teismas formuluoja reikalavimą, kad tokiu atveju ribojimas 
neturi būti didesnis nei kad reikalinga konstituciškai pagrįstiems tikslams pasiekti, 
nes priešingu atveju „galėtų būti pažeistos asmens teisės ir laisvės“"". Konstitucinis 
Teismas 2000 m. birželio 13 d. nutarime pabrėžia, kad ribojimais neturi būti pažeis- 
ta atitinkamos žmogaus teisės esmė. 

Konstitucinis Teismas suformulavo ne tik bendruosius, bet ir kai kurios konkre- 
čius įstatymų leidėjui reikalavimus, kurių jis privalo paisyti nustatydamas kai kurių 
konstitucinių teisių ribojimą. Šiuo požiūriu galėtume išskirti konstitucinės infor- 
macijos laisvės ribojimams formuluojamus reikalavimus. Konstitucinis Teismas ne 
vienoje byloje formulavo šios konstitucinės teisės ribojimo konstitucinius kriterijus. 
Aiškindamas iš Konstitucijos kylančius įstatymų leidėjui imperatyvus, Konstitucinis 
Teismas 2005 m. rugsėjo 19 d. nutarime pabrėžė, kad pagal Konstitucijos 25 straips- 
nio 3 dalį įstatymų leidėjas turi įstatymu apibrėžti informacijos, kurią skleisti yra 
draudžiama arba kurios skleidimas yra ribojamas, turinį, taip pat būdus, kuriais tam 
tikros informacijos neleidžiama skleisti, bei kitas atitinkamos informacijos skleidimo 
sąlygas, jeigu tai bent kiek riboja informacijos laisvę; įstatymų leidėjas taip pat turi 
įstatyme nustatyti: atsakomybę už minėtųjų draudimų ir ribojimų nepaisymą, įskai- 
tant atsakomybę už informacijos, kurią skleisti draudžiama, skleidimą; subjektus, 


2 Teisių ribojimo doktrina aiškinama daugelyje nutarimų, inter alia Konstitucinio Teismo 2002 m. 
kovo 14 d., 2004 m. gruodžio 29 d. nutarimuose. 


*V Konstitucinio Teismo 2004 m. gruodžio 29 d. nutarimas. Valstybės žinios, 2005, Nr. 1-7. 

turinčius įgaliojimus prižiūrėti, kaip laikomasi įstatymų nustatytų draudimų ir (arba) 
ribojimų skleisti tam tikrą informaciją; subjektus, taikančius atsakomybę už įstaty- 
mų nustatytų draudimų ir (arba) ribojimų skleisti tam tikrą informaciją nepaisymą; 
veiksmingas informacijos laisvės teisminio gynimo priemones?'!. 

2005 m. rugsėjo 29 d. nutarime?* Konstitucinis Teismas taip pat nurodė, ko- 
kios pareigos įstatymų leidėjui kyla pagal Konstituciją įstatymu nustatant teisinį 
reguliavimą, kuris leistų užkirsti kelią informacijos apie vaistus (ir reklaminio, ir 
nereklaminio pobūdžio), galinčios sudaryti prielaidas pakenkti žmonių sveikatai, 
skleidimui. Įstatyme nustatydamas minėtąjį konstituciškai būtiną teisinį reguliavi- 
mą, įstatymų leidėjas kartu privalo nustatyti ir veiksmingus vaistų reklamos, taip 
pat kitos informacijos apie vaistus, galinčios sudaryti prielaidas pakenkti žmonių 
sveikatai, kontrolės būdus. Reklamos laisvės, kildinamos iš Konstitucijos 25 straips- 
nio, ribojimai Konstitucinio Teismo jurisprudencijoje, inter alia, 2006 m. gruo- 
džio 21 d. nutarime, yra grindžiami principine pozicija, kad reklamos laisvė gali 
būti įstatymu ribojama, jeigu siekiama apsaugoti konstitucines vertybes, tačiau toks 
šios konstitucinės laisvės ribojimas turi būti būtinas demokratinėje visuomenėje, o 
pasirinktos priemonės turi būti proporcingos siekiamam tikslui; turi būti išlaikyta 
protinga pusiausvyra tarp atitinkamos konstitucinės vertybės ir žmogaus konstituci- 
nės teisės ieškoti informacijos, ją gauti ir skleisti. Informacija, taip pat ir reklaminio 
turinio, negali būti ribojama vien dėl to, kad, įstatymų leidėjo nuomone, ji žmo- 
nėms nenaudinga, nors ir nėra jiems žalinga; reklamą riboti selektyviai, t. y. riboti 
jos skleidimą ir (arba) gavimą vienais šaltiniais ir neriboti skleidimo ir (arba) gavimo 
kitais šaltiniais, galima tik tada, kai toks diferencijuotas ribojimas yra objektyviai 
pateisinamas; įstatymų nustatyti reklamos laisvės ribojimai pagal Konstituciją negali 
būti didesni, nei būtina atitinkamai konstitucinei vertybei apsaugoti. 

Kai kuriais atvejais Konstitucinis Teismas vienai teisei Konstitucijos normose 
numatytus konstitucinius ribojimus aiškina kaip galimus taikyti ir kitai artimai kons- 
titucinei teisei. Pavyzdžiui, 1998 m. kovo 10 d. nutarime“““, aiškindamas Konstituci- 
jos 33 straipsnyje įtvirtintą piliečiams laiduojamą teisę kritikuoti valstybės įstaigų ir 
pareigūnų darbą, Teismas pabrėžia, kad „Konstitucijoje piliečiams laiduojama teisė 
kritikuoti valstybės įstaigų ar pareigūnų darbą — tai sukonkretinta įsitikinimų ir in- 
formacijos laisvės forma. Todėl darytina išvada, kad ši konstitucinė piliečio teisė 
galėtų būti ribojama iš esmės laikantis aukščiau aptartų Konstitucijos 25 straipsnyje 
nustatytų sąlygų. Kartu negalima nepastebėti Konstitucijos 33 straipsnio 2 dalies 
normos ypatumų: pirma, specialus šioje normoje laiduojamos teisės subjektas — pi- 
lietis; antra, savitas yra ir šios subjektinės teisės pobūdis — kritika; trečia, apibrėžtas 
kritikos adresatas ir dalykas — valstybės įstaigų ar pareigūnų darbas. Suprantama, kad 
*! Konstitucinis Teismas 2005 m. rugsėjo 19 d. nutarime taip pat konstatavo, kad „<...> Konstitucija 
neužkerta kelio kai kurių su informacijos gavimu ir skleidimu susijusių santykių, įskaitant ir santykius, 
susijusius su įstatymų nustatytų draudimų skleisti informaciją ir (arba) informacijos skleidimo ribo- 
jimų laikymosi priežiūra ir kontrole, reguliuoti ir įstatymo įgyvendinamaisiais teisės aktais, inter alia, 
Vyriausybės nutarimais, tačiau Vyriausybė, nutarimais reguliuodama minėtuosius santykius, negali 
nustatyti tokio teisinio reguliavimo, kuris nebūtų grindžiamas Konstitucija ir įstatymais, taip pat tokio 
teisinio reguliavimo, kuris konkuruotų su įstatymų nustatytuoju“: 


** Konstitucinio Teismo 2005 m. rugsėjo 29 d. nutarimas. Valstybės žinios, 2005, Nr. 117-4239. 
** Konstitucinio Teismo 1998 m. kovo 10 d. nutarimas. Valstybės žinios, 1998, Nr. 25-650. 

visa tai sąlygoja tam tikrus teisinio reguliavimo savitumus, konkrečiai — nustatant 
valdininko teisinį statusą, apibrėžiant, kokia apimtimi ir tvarka jis gali įgyvendinti 
pilietinę teisę kritikuoti“ 

Kaip atskirą teisių ribojimo atvejį Konstitucinis Teismas vertina asmens teisinės 
atsakomybės, įvairių sankcijų nustatymą. Konstitucinis Teismas, 1997 m. balandžio 
8 d. nutarime?““ aiškindamas Konstitucijos 23 ir 28 straipsnius, pabrėžia, jog iš Kons- 
titucijos 23 ir 28 straipsnių normų turinio analizės darytina išvada, kad įstatymuose 
galima nustatyti nuosavybės teisių ribojimus, taip pat ir nustatant teisės normose 
turtines sankcijas už padarytus teisės pažeidimus, tačiau tokie ribojimai neturi pa- 
neigti pačios nuosavybės teisės esmės. Kadangi Konstitucinis Teismas teisinės at- 
sakomybės, įvairių sankcijų nustatymą vertina ir kaip konstitucinių teisių ribojimo 
atvejį, jis formuluoja joms taikytinus griežtus konstitucinių teisių ribojimui nusta- 
tytus bendruosius ir specialiuosius reikalavimus: kad nustatant teisinius apribojimus 
bei atsakomybę už teisės pažeidimus privaloma paisyti protingumo reikalavimo, taip 
pat proporcingumo principo, pagal kurį nustatytos teisinės priemonės turi būti bū- 
tinos demokratinėje visuomenėje ir tinkamos siekiamiems teisėtiems bei visuotinai 
svarbiems tikslams (būtina tikslų ir priemonių pusiausvyra), jos neturi varžyti as- 
mens teisių labiau negu reikia šiems tikslams pasiekti, o jeigu šios teisinės priemonės 
yra susijusios su sankcijomis už teisės pažeidimą, tai minėtosios sankcijos turi būti 
proporcingos padarytam teisės pažeidimui; teisiškai reguliuojant visuomeninius san- 
tykius privaloma paisyti prigimtinio teisingumo reikalavimų, apimančių, inter alia, 
būtinumą užtikrinti asmenų lygybę įstatymui, teismui ir valstybės institucijoms ar 
pareigūnams?“. Konstitucinis Teismas, inter alia, 2017 m. kovo 15 d. nutarime pa- 
brėžė teisingos visuomenės ir asmens interesų pusiausvyros būtinumą, kad įstatymu 
nustatant atsakomybę būtų išvengta nepagrįsto asmens teisių ribojimo, įstatymais 
asmens teisės gali būti apribotos tik tiek, kiek yra būtina viešiesiems interesams ginti, 
tarp pasirinktų priemonių ir siekiamo teisėto ir visuotinai svarbaus tikslo privalo būti 
protingas santykis; šiam tikslui pasiekti gali būti nustatytos tokios priemonės, kurios 
būtų pakankamos ir ribotų asmens teises ne daugiau, negu yra būtina?““. 


4. Teisių nedalumas 


Teisių nedalumo principas, kuris grindžiamas visų žmogaus teisių svarbumu ir in- 
tegralumu, yra esminis moderniosios konstitucinės žmogaus teisių doktrinos prin- 
cipas. Konstitucinio integralumo principas yra taikomas ir konstitucinėms teisėms 
griežtąja prasme, ir konstituciniams principams, vienas tokių Konstitucinio Teismo 
dažniausiai interpretuojamų — lygiateisiškumo principas, kuris neretai yra neatsieja- 
mas ne tik nuo kitų konstitucinių principų, bet ir neretai yra ir konkrečios asmens 
konstitucinės teisės elementas"“". 


** Konstitucinio Teismo 1997 m. balandžio 8 d. nutarimas. Valstybės žinios, 1997, Nr. 31-770; 
2009 m. birželio 8 d. nutarimas. Valstybės žinios, 2009, Nr. 69-2798. 

*5 Konstitucinio Teismo 2006 m. sausio 16 d., 2008 m. gruodžio 24 d., 2009 m. kovo 2 d., 2010 m. 
gegužės 28 d., 2010 m. lapkričio 9 d. nutarimai. 

“* Konstitucinio Teismo 2017 m. kovo 15 d. nutarimas. TAR, 2017-03-15, Nr. 4356. 

*" Konstitucinis Teismas ne kartą pabrėžė, kad Konstitucinio asmenų lygiateisiškumo principo pa- 
žeidimas kartu yra konstitucinių teisingumo, darnios visuomenės imperatyvų, taigi ir konstitucinio 

Teisių nedalumo principas aktualus ne tik aiškinant konkrečių, vienai kuriai tai 
rūšiai priskiriamų konstitucinių teisių santykį, dėl ko didelių diskusijų bei prieštara- 
vimų nekyla, bet ir analizuojant tam tikrų savo turiniu skirtingų teisių grupių santy- 
kį, — pilietinių ir politinių bei socialinių ekonominių kultūrinių teisių santykį, ypač 
esant tam tikro šių teisių nesuderinamumo „priešiškumo“ („gryno“ pozityvumo ar 
„gryno“ negatyvumo elementų joms priskyrimo) mitui. 

Konstitucinis Teismas Konstitucijoje įtvirtintas žmogaus teises ir laisves vertina 
kaip sudarančias vientisą ir darnią sistemą. Konstitucijoje yra įtvirtinta tokia žmo- 
gaus teisių ir laisvių samprata, kad vienų asmenų teisės ir laisvės sugyvena su kitų 
asmenų teisėmis ir laisvėmis?“. Konstitucinis Teismas, 2013 m. gegužės 16 d. nu- 
tarime interpretuodamas Konstitucijos 53 straipsnyje (1 dalyje) įtvirtintą žmogaus 
teisę į kuo geresnę sveikatą ir teisę į sveikatos priežiūrą, konstatavo, kad jos turėtų 
būti aiškinamos atsižvelgiant ir į kitose Konstitucijos nuostatose įtvirtintas įvairių 
konstitucinių vertybių apsaugos garantijas, inter alia, į jos 22 straipsnyje užtikrintą 
žmogaus privataus gyvenimo, apimančio ir sveikatą, neliečiamumą, 46 straipsnyje 
įtvirtintus tautos ūkio pagrindus ir jų garantijas, 48 straipsnio 1 dalyje įtvirtintą teisę 
turėti tinkamas, saugias ir sveikas darbo sąlygas, 53 straipsnio 3 dalyje nustatytą vals- 
tybės ir asmens pareigą saugoti aplinką nuo kenksmingo poveikio; aiškinant Kons- 
titucijos 53 straipsnio 1 dalies nuostatas turėtų būti atsižvelgiama ir į jų sąsajas su 
Konstitucijos 18 straipsniu, kuriame įtvirtintas žmogaus teisių ir laisvių prigimtinio 
pobūdžio pripažinimo principas, bei su 19 bei 21 straipsnių nuostatomis, kuriomis 
užtikrinama ypatingų konstitucinių vertybių — žmogaus gyvybės ir orumo — apsau- 
ga; žmogaus orumas, teisė į gyvybę ir teisė į kuo geresnę sveikatą yra taip glaudžiai 
susiję, kad, viena vertus, neužtikrinus deramos sveikatos apsaugos, žmogaus teisės 
į gyvybę ir jo orumo apsauga taip pat nebūtų visavertė; kita vertus, teisė į gyvybės 
išsaugojimą ir gelbėjimą, kai jai kyla pavojus, yra neatsiejama, pamatinė prigimtinės 
žmogaus teisės į kuo geresnę sveikatą dalis*“". 

Konstitucinis Teismas ne kartą pabrėžė, kad negalima nustatyti tokio teisinio 
reguliavimo, pagal kurį asmuo, įgyvendindamas vieną konstitucinę teisę, netektų 
galimybės įgyvendinti kitos konstitucinės teisės?“". Kita vertus, tai nepaneigia po- 
reikio esant tam tikram konstituciškai pagrįstam tikslui riboti kai kurias žmogaus 
teises, siekiant apsaugoti kurią nors žmogaus teisę. Atskiriant pilietines ir politines 
teises nuo socialinių, ekonominių bei kultūrinių, dažniausiai pateikiamas argumen- 
tas, kad pilietinės ir politinės teisės yra priskiriamos „prie negatyvių teisių“, t. y. šios 
teisės preziumuoja laisvę nuo valstybės (valstybei draudžiama jas pažeisti, ji turi ne- 
sikišti į jų įgyvendinimą) ir jų įgyvendinimas nekainuoja, o socialinės, ekonominės 


teisinės valstybės principo, pažeidimas (inter alia, 2012 m. vasario 6 d., 2012 m. gruodžio 14 d., 
2013 m. balandžio 30 d., 2016 m. kovo 15 d. nutarimai). 

Plačiau apie konstitucinį asmens lygiateisiškumo principą ir jo konstitucinę doktriną: ABRAMAVI- 
čius, A. Asmenų lygiateisiškumo principo interpretavimas Lietuvos Respublikos Konstitucinio Teismo 
jurisprudencijoje. Jurisprudencija, 2006, 12(90), p. 42—50. 

** Konstitucinio Teismo 2002 m. spalio 23 d., 2004 m. gruodžio 29 d. nutarimai. 

** Konstitucinis Teismas 2013 m. gegužės 16 d. 2014 m. vasario 26 d. sprendime suformulavo plačią 


teisės į sveikatos apsaugą doktriną, atskleisdamas šios teisės integralumą. 


*V Konstitucinio Teismo 2000 m. birželio 30 d., 2003 m. liepos 4 d. nutarimai. 

ir kultūrinės teisės priskiriamos „prie pozityvių teisių“, t. y. joms reikalingi valstybės 
veiksmai ir išlaidos. 
Šiuolaikinė žmogaus teisių doktrina yra grindžiama žmogaus teisių nedalumo 


ir visų žmogaus teisių vienodo svarbumo principais?“! 


„ Anksčiau vyravęs požiūris, 
kad socialinės teisės, nors ir būdamos svarbia žmogaus konstitucinių teisių sritimi, 
yra priskirtinos prie pozityviųjų teisių srities ir būtent joms įgyvendinti reikalingos 
ypatingos valstybės ekonominės pastangos, o pilietinės ir politinės teisės priskirtinos 
prie negatyviųjų teisių grupės, kurios valstybei lyg ir „nekainuoja“, nueina į praeitį, 
ir vargu ar kas norėtų ginčyti, kad teisei į gyvybę, rinkimų teisėms užtikrinti nerei- 
kalingos didelės valstybės išlaidos. Kultūrinės teisės taip pat glaudžiai susijusios su 
kitomis teisėmis, pavyzdžiui, teisė į tautinių mažumų kultūrinio identiteto išsaugo- 
jimą yra susieta ne tik su socialinėmis ekonominėmis teisėmis, bet ir su pilietinė- 
mis bei politinėmis. Žmogaus teisių nedalumo principas ekonomines, socialines ir 
kultūrines teises traktuoja esant tiek pat svarbias kaip ir pilietines, politines teises?““. 

Klaidinga būtų manyti ir tai, kad visos socialinės, ekonominės ir kultūrinės 
teisės turi būti užtikrinamos vien tik valstybės pastangomis, kad jos yra labai bran- 
gios ir susijusios su dideliu biurokratiniu aparatu. Tokia nuomonė susiformavo dėl 
labai siauro tokių teisių prigimties supratimo?“. Neginčijama tai, kad su valstybės 
įsipareigojimais yra susijęs reikalavimas, jog individas turėtų realias galimybes būti 
aktyviu ekonominių ir socialinių procesų dalyviu, kaip nurodoma 1986 m. JTO 
deklaracijos „Teisė į vystymąsi“ 2 straipsnyje, kiekvienas turi stengtis, kiek tai įma- 
noma, savo iniciatyva ir lėšomis užtikrinti savo poreikius. Valstybė visų pirma turi 
gerbti asmens nuosavybę ir kitus jo išteklius, jo laisvę pasirinkti darbą ir imtis ati- 
tinkamų veiksmų ar panaudoti tam tikrus išteklius, kad būtų patenkinti jo poreikiai. 
Valstybės pareiga — sudaryti tinkamas ekonomines ir teisines sąlygas, netrukdančias 
ekonominių veiksmų laisvės, sukuriančias sąžiningos konkurencijos galimybes ir kt. 

Dažniausiai konkreti kurios nors rūšies žmogaus teisė atlieka skirtingas funk- 
cijas, ypač tai ryšku analizuojant teisę į nuosavybę, priskirtiną prie pilietinių teisių 
grupės. Viena vertus, ji sudaro galimybes asmeniui į adekvatų gyvenimo lygį, kita 
vertus, ji yra nepriklausomybės ir laisvės pagrindas. Teisė į nuosavybę turi būti 
lydima ir kitų teisių, inter alia, teisės į darbą ir socialinę apsaugą. Teisė į darbą taip 
pat sudaro asmens nepriklausomybės pagrindą. Konstitucinis Teismas ne kartą yra 


*! Konstitucinis Teismas 2015 m. gegužės 26 d. nutarime pabrėžia socialinės paramos, grindžiamos 


žmogaus orumo principu, svarbą ir nurodo, kad Konstitucijos 52 straipsnyje įtvirtintos valstybės parei- 
gos teikti socialinę paramą įstatymų nustatytais atvejais negalima aiškinti atsietai, inter alia, nuo Kons- 
titucijos 21 straipsnyje įtvirtintos valstybės priedermės saugoti ir ginti žmogaus orumą; Konstitucijos 
21 straipsnyje įtvirtintas žmogaus orumo, kaip ypatingos konstitucinės vertybės, apsaugos ir gynimo 
imperatyvas ir valstybės socialinė orientacija lemia valstybės pareigą, atsižvelgiant į valstybės ir visuo- 
menės išgales, padėti būsto neturintiems asmenims, kurie negali juo apsirūpinti iš darbo ir (ar) kitokių 
pajamų, apsirūpinti bent minimalius socialiai priimtinus jų poreikius atitinkančiu būstu; valstybės socia- 
linė orientacija suponuoja įstatymų leidėjo pareigą, reguliuojant šiuos santykius, sudaryti prielaidas atsi- 
žvelgti ir į socialiai jautriausių asmenų grupių, kurioms reikalinga ypatinga socialinė pagalba, poreikius. 
*2 ArsToN, Ph.; WEiLER, J. H. H. An "Ever Closer Union“ in Need of a Human Rights Policy: The 
European Union and Human Rights. Iš: The EU and Human Rights. Edited by Philip Alston. Oxford 
university press, 1999, p. 31. 


** AsBjORN, E. Economic, social and cultural rights as human rights. Iš: Economic, social and cultural 
rights. Edited by A. Eide, C. Krause and A. Rosas. Martinus Nijhoff Publishers, 1995, p. 36. 


289 


VIII skyrius 


konstatavęs, kad Konstitucijos 48 straipsnio 1 dalyje įtvirtinta teisė laisvai pasirinkti 
darbą ar verslą yra viena iš būtinų žmogaus, asmenybės gyvybinių poreikių tenkini- 
mo, deramos padėties visuomenėje užsitikrinimo sąlygų?*!. 

Konstitucinis Teismas konstitucinio nuosavybės teisių apsaugos instituto turinį 
aiškina atsižvelgdamas ne tik į Konstitucijos 23 straipsnį, įtvirtinantį asmens nuosa- 
vybės teises, bet ir į kitas Konstitucijos nuostatas, atskleidžiančias įvairius šios teisės 
konstitucinės sampratos aspektus, nes Konstitucija — vientisas aktas, jos nuostatos 
yra susijusios ir sudaro darnią sistemą. Konstitucinis Teismas 2003 m. liepos 4 d. 
nutarime?“? pabrėžė, jog nuosavybės teisių konstitucinė apsauga reiškia ir iš Konsti- 
tucijos bei Konstitucijai neprieštaraujančių įstatymų kylančios teisės reikalauti, kad 
būtų įvykdyti turtinio pobūdžio įsipareigojimai asmeniui, apsaugą. Asmens reika- 
lavimai išmokėti teisingą atlyginimą už darbą yra ginami ne tik pagal Konstitucijos 
48 straipsnio 1 dalį, bet ir pagal Konstitucijos 23 straipsnio 2 dalies nuostatą, kad 
nuosavybės teises saugo įstatymai, o asmens reikalavimai mokėti įstatymo nustatytas 
pensinio aprūpinimo išmokas yra ginami ne tik pagal Konstitucijos 52 straipsnį, 
bet ir pagal Konstitucijos 23 straipsnį. Konstitucinis Teismas atkreipė dėmesį, kad 
pastaruoju atveju teisė reikalauti mokėti pagal Konstituciją ir jai neprieštaraujančius 
įstatymus nustatytas pensinio aprūpinimo išmokas kyla iš Konstitucijos 52 straips- 
nio, o pagal Konstitucijos 23 straipsnį yra ginami turtiniai šios teisės aspektai. Nuro- 
dytoji aplinkybė kaip tik ir lemia šios įgytos teisės gynybos, remiantis Konstitucijos 
23 straipsniu, specifiką. Ši specifika, inter alia, reiškia, kad kilus klausimui dėl įgytos 
teisės gynybos pagal Konstitucijos 23 straipsnį, pirmiausia reikėtų nustatyti, ar rei- 
kalavimas mokėti pensiją yra grindžiamas Konstitucijos 52 straipsniu ir (ar) kitomis 
Konstitucijos nuostatomis. Analogiški argumentai interpretuojant nuosavybės teisę 
buvo išsakyti, inter alia, Konstitucinio Teismo 2003 gruodžio 3 d. nutarime?“". 

Konstitucinis Teismas Konstitucijos 23 straipsnyje įtvirtintą nuosavybės teisę 
interpretavo ir kaip susietą su Konstitucijos 48 straipsnio 1 dalyje įtvirtinta asmens 
teise gauti teisingą apmokėjimą už darbą. Konstitucinio Teismo 2004 gruodžio 
13 d. nutarime konstitucinę teisę gauti teisingą apmokėjimą už darbą Konstituci- 
nis Teismas vertino kaip daugelio kitų konstitucinių teisių įgyvendinimo prielaidą, 
inter alia, Konstitucijos 23 straipsnyje įtvirtintos nuosavybės teisės, pabrėždamas, 
jog asmeniui, kuris atliko pavestą darbą, pagal Konstituciją atsiranda teisė reikalau- 
ti, kad jam būtų sumokėtas visas pagal teisės aktus priklausantis darbo užmokestis 
(atlyginimas), taip pat kad jis būtų sumokėtas nustatytu laiku. Tokia asmens teisė, 
remiantis ir Konstitucijos 23 straipsniu, turi būti garantuojama, saugoma ir ginama 
kaip nuosavybės teisė. 

Iš Konstitucijos kylančią nuostatą, kad nuosavybė įpareigoja, Konstitucinis 
Teismas aiškina kaip susietą ir su Konstitucijos 54 straipsniu, kuriame formuluo- 
jami natūralios gamtinės aplinkos principai, drauge įtvirtinama ir visuomenės teisė 
į natūralios gamtinės aplinkos išsaugojimą. Konstitucinis Teismas 2005 m. gegužės 


13 d. nutarime?“ pabrėžia, kad privačių žemės sklypų, miškų, vandens telkinių 


** Konstitucinio Teismo 1999 m. kovo 4 d., 2003 m. liepos 4 d., 2004 m. gruodžio 13 d. nutarimai. 
*5 Konstitucinio Teismo 2003 m. liepos 4 d. nutarimas. Valstybės žinios, 2003, Nr. 68-3094. 

*“ Konstitucinio Teismo 2003 m. gruodžio 3 d. nutarimas. Valstybės žinios, 2003, Nr. 115-5221. 

*" Konstitucinio Teismo 2005 m. gegužės 13 d. nutarimas. Valstybės žinios, 2005, Nr. 63-2235. 

savininkas, turėdamas teisę valdyti, naudoti nuosavybę ir ja disponuoti, negali pa- 
žeisti Konstitucijos 54 straipsnyje įtvirtintų gyvūnijos apsaugos ir racionalaus nau- 
dojimo, atkūrimo ir gausinimo imperatyvų; valstybė, įgyvendindama konstitucinę 
priedermę rūpintis laukine gyvūnija ir užtikrinti laukinės gyvūnijos, kaip visuotinę 
reikšmę turinčios nacionalinės vertybės, apsaugą ir racionalų naudojimą, atkūrimą 
ir gausinimą, gali nustatyti atitinkamą žemės sklypų, miškų, vandens telkinių nau- 
dojimo tvarką, kurios privalės laikytis visi asmenys, neišskiriant nė privačių žemės 
sklypų, miškų, vandens telkinių savininkų. Kita vertus, Konstitucinio Teismo nuo- 
mone, tokia tvarka neturi riboti kitų asmenų (taip pat ir žemės sklypų, miškų, van- 
dens telkinių privačių savininkų) teisių ir teisėtų interesų daugiau, negu yra būtina, 
siekiant minėtojo visuomeniškai reikšmingo tikslo. 

Neretai ir prie socialinių teisių priskiriama konstitucinė teisė į sveikatos prie- 
žiūrą, įtvirtinta Konstitucijos 53 straipsnio 1 dalyje, yra aiškinama kartu su tokiomis 
teisėmis kaip teisė į informaciją (Konstitucijos 25 straipsnis), teisė į privatų gyveni- 
mą (Konstitucijos 22 straipsnis) ar ūkinės veiklos laisvė (Konstitucijos 46 straipsnis) 
ir teisė į darbą (Konstitucijos 48 straipsnis). Žmogaus sveikatą Konstitucinis Teismas 
neretai interpretuoja kaip konstitucinę vertybę, kuri drauge yra neatsiejama ir kitų 
jo konstitucinių individualių teisių dalis. Analizuodamas konstitucinę teisę į privatų 
gyvenimą, Konstitucinis Teismas 2000 m. kovo 24 d. nutarime?“ asmens sveikatą, 
kaip ir jo fizinę bei psichikos būklę, įvardijo kaip esminius privataus gyvenimo ele- 
mentus. Konstitucinis Teismas 2013 m. gegužės 16 d. nutarime?“ teisę į kuo geres- 
nę sveikatą elaudžiai susiejo su teise į gyvybę ir pabrėžė, kad neužtikrinus deramos 
sveikatos apsaugos, žmogaus teisės į gyvybę ir jo orumo apsauga taip pat nebūtų 
visavertė; be to, ir teisė į gyvybės išsaugojimą bei gelbėjimą, kai jai kyla pavojus, yra 
neatsiejama, pamatinė prigimtinės žmogaus teisės į kuo geresnę sveikatą dalis; aiš- 
kinant Konstitucijos 53 straipsnio 1 dalies nuostatas turėtų būti atsižvelgiama, inter 
alia, į jų sąsajas su Konstitucijos 18 straipsniu, kuriame įtvirtintas žmogaus teisių ir 
laisvių prigimtinio pobūdžio pripažinimo principas, ir su jos 19 bei 21 straipsnių 
nuostatomis, kuriomis užtikrinama ypatingų konstitucinių vertybių — žmogaus gy- 
vybės ir orumo apsauga. 

Ilg4 laiką vyravęs požiūris į socialines teises kaip į atskirą, nuo pilietinių ir 
politinių teisių atskirto teisinio reguliavimo objektą, lieka praeityje ir vertinant 
šiuolaikinę Europos žmogaus teisių doktriną, kuri taip pat yra grindžiama teisių 
nedalumo principu. Socialinės teisės yra vertinamos kaip svarbios žmogaus teisės, ir 
nors istoriškai taip susiklostė, kad Jungtinių Tautų, išskyrus 1948 m. JTO Žmogaus 
teisių deklaraciją, ir Europos Tarybos dokumentuose, šios teisės buvo kodifikuoja- 
mos atskirai, Europos Sąjungos pagrindinių teisių chartijoje ir Europos Žmogaus 
Teisių Teismo doktrinoje jos vertinamos kaip susietos su pilietinėmis ir politinėmis 
teisėmis. 

Europos Žmogaus Teisių Teismas, interpretuodamas Žmogaus teisių ir pagrin- 
dinių laisvių apsaugos konvencijoje įtvirtintas asmens pilietines teises, kaip susiju- 
sias su kitomis asmens teisėmis, apgina ir asmens socialines teises, taip pat įtvirtina 


** Konstitucinio Teismo 2003 m. kovo 24 d. nutarimas. Valstybės žinios, 2003, Nr. 29-1196. 
** Konstitucinio Teismo 2013 m. gegužės 16 d. nutarimas. Valstybės žinios, 2013, Nr. 52-2604. 

jų svarbą. Europos žmogaus teisių konvencijos aspektu, kai kurios socialinės teisės 
gali būti interpretuojamos kaip individualios teisės ir šiuo aspektu ginamos kaip 
susietos su kitomis vadinamosiomis klasikinėmis asmens individualiomis teisėmis — 
pilietinėmis ir politinėmis teisėmis. 

Pagal Europos Žmogaus Teisių Teismo jurisprudenciją socialinės teisės, nors 
jos tiesiogiai, išskyrus kai kurias išimtis?*", neįvardytos Europos žmogaus teisių kon- 
vencijos tekste, gali būti ginamos įvairia apimtimi. Kita vertus, pabrėžtina, kad Eu- 
ropos Žmogaus Teisių Teismas nevertina valstybės pasirinktos socialinės sistemos, 
valstybėms paliekamos plačios galimybės (margin of appreciation) nustatyti, kaip bus 
įgyvendinama socialinė politika, inter alia, teisė į pensiją, kaip ir kai kurios kitos 
reikalavimo teisės, yra pagrįsta viešąja teise, tačiau teisė gauti pensiją ar kitą sociali- 
nę išmoką įvykdžius tam tikras sąlygas šio teismo pripažįstama turtine teise atliktų 
mokėjimų atžvilgiu, vis dėlto ji negali būti automatiškai prilyginta teisei gauti tam 
tikro dydžio pinigų sumą. Valstybė gali keisti mokėtinas socialines išmokas, ne- 
diskriminuodama jų gavėjų, jei tai paremta valstybės vykdoma racionalia socialine 
politika. 

Tai, kad socialinės, ekonominės ir kultūrinės teisės yra glaudžiai susijusios su 
pilietinėmis ir politinėmis teisėmis, patvirtina ir Europos Žmogaus Teisių Teismo 
praktika, pavyzdžiui, byloje Salesi v. Italija“! Europos Žmogaus Teisių Teismas pri- 
pažino Europos žmogaus teisių konvencijos 6(1) straipsnio pažeidimą dėl ginčo dėl 
socialinės išmokos neišmokėjimo, dėl kurios buvo kreiptasi remiantis Italijos kons- 
titucijos 38 straipsniu, nustatančiu tam tikras sąlygas socialinei paramai, šis ginčas 
truko ilgiau nei 6 metus. Teismas interpretavo, kad Europos žmogaus teisių konven- 
cijos 6 straipsnio 1 dalis (reglamentuojanti teisę į teismą per įmanomai trumpiausią 
laiką ir kt.) turi būti taikoma ir socialinio draudimo srityje. Pavyzdžiui, kitoje byloje: 
Pronina v. Ukraine (2006 m.)“** — teismo procesas dėl teisės gauti atitinkamo dydžio 
pensiją irgi buvo vertinamas tinkamo proceso aspektu (6 straipsnio 1 dalis). Šioje 
byloje (Pronina v. Ukraine) pareiškėjas ginčijo tai, kad Ukrainos teismas nepateikė 
argumentų, kodėl jis pareiškėjo ginčijamos teisės į pensiją nevertino konstitucingu- 
mo aspektu““. Beje, Europos Žmogaus Teisių Teismas šioje byloje (ir kai kuriose 
kitose ankstesnėse bylose), inter alia, pabrėžė, kad Europos žmogaus teisių konven- 
cija negarantuoja teisės į teismą, kuris turi kompetenciją pripažinti įstatymą (teisę) 
negaliojančiu ar pateikti oficialią įstatymo interpretaciją, arba kad būtų kreiptasi į 
nacionalinį ar tarptautinį teismą dėl preliminaraus sprendimo. 


0 Pavyzdžiui, Žmogaus teisių ir pagrindinių laisvių apsaugos konvencijos 1 protokolo 2 straipsnyje 
reglamentuojama teisė į mokslą. 


*! Europos Žmogaus Teisių Teismo 1993 m. vasario 23 d. sprendimas byloje Salesy v. Italy, pareiški- 


mo Nr. 13023/87. Prieiga per internetą: <http://www.echr.coe.int/ECHR >. 


** Europos Žmogaus Teisių Teismo 2006 m. liepos 18 d. sprendimas byloje Pronina v. Ukraina, pa- 


reiškimo Nr. 63566/00. Prieiga per internetą: <http://www.echr.coe.int/ECHR >. 

** Šioje byloje pareiškėjas ginčijo gaunamos pensijos dydį, nes šis neatitiko minimaliojo dydžio kri- 
terijaus, kuris yra įtvirtintas Ukrainos Konstitucijoje ir negali būti mažesnis nei minimalusis gyvenimo 
lygis. Europos Žmogaus Teisių Teismas pripažino, kad buvo pažeista Europos žmogaus teisių konven- 
cijos 6 straipsnio 1 dalis, nes teismas šio pareiškėjo argumento neanalizavo ir šiuo aspektu nepateikė 
sprendimo argumentų. 

5. Konstitucinės žmogaus teisės ir tarptautinės sutartys. 
Europos žmogaus teisių konvencija 


Europos Tarybos 1950 m. lapkričio 4 d. priimta Žmogaus teisių ir pagrindinių 
laisvių apsaugos konvencija (Europos žmogaus teisių konvencija) įsigaliojo 1953 m. 
Šiuo metu ji galioja iš dalies pakeista protokolais Nr. 11 ir 14. Galioja ir Konvenciją 
papildantys protokolai Nr. 1, 4, 6, 7, 12 ir 13***. Konvencijos 15, 16 protokolai dar 
neįsigaliojo. Europos žmogaus teisių konvencijos teisę sudaro ne tik konkrečios 
konvencijos nuostatos, bet ir Europos Žmogaus Teisių Teismo jurisprudencija, šio 
teismo formuojami precedentai. 

Europos žmogaus teisių konvencijos teisė daro nemažą įtaką žmogaus teisių 
konstitucinei sampratai. Konstitucinis Teismas Konstitucijos saugomas teises inter- 
pretuoja atsižvelgdamas į tarptautinius žmogaus teisėms skirtus dokumentus, į tai, 
kaip asmens teises, jų turinį supranta tarptautinė bendruomenė, kuri vadovaujasi 
demokratiniais teisės principais?“?. 

Europos žmogaus teisių konvencija, formuodama europinę žmogaus teisių ap- 
saugos doktriną, neabejotinai daro didžiulį poveikį kiekvienos valstybės Konven- 
cijos dalyvės, tarp jų ir Lietuvos, konstitucinei teisei, jos žmogaus teisių doktrinai. 
Aiškinantis Lietuvos konstitucinės žmogaus teisių doktrinos tendencijas, kurioms 
įtakos turi Konvencija ir Europos Žmogaus Teisių Teismo jurisprudencija, svarbi 
yra Konvencijos, Lietuvos teisės šaltinių sistemoje laikomos turinčia įstatymo galią, 
funkcija. 

Tarptautiniai valstybės įsipareigojimai, kylantys prisijungus prie tarptautinių 
sutarčių, įtvirtinančių žmogaus teisių apsaugą, lemia ne tik ordinarinės, bet ir kons- 
titucijos teisės pokyčius. Konstitucinis Teismas 1995 m. sausio 24 d. išvadoje Eu- 
ropos žmogaus teisių konvenciją apibūdino kaip ypatingą tarptautinės teisės šalti- 
nį, kurio tikslas kitoks negu daugumos kitų tarptautinės teisės aktų; šis tikslas yra 
visuotinis — siekti, kad Visuotinėje žmogaus teisių deklaracijoje skelbiamos teisės 
būtų visuotinai ir veiksmingai pripažįstamos ir kad jų būtų laikomasi ginant ir to- 
liau įgyvendinant žmogaus teises ir pagrindines laisves; tikslo požiūriu Konvencijos 
funkcija yra tokia pat, kaip ir konstitucinių žmogaus teisių garantijų, nes Konstitu- 
cija įtvirtina šias garantijas šalyje, o Konvencija — tarptautiniu lygmeniu“““. 

Teismams, sprendžiantiems žmogaus teisių klausimus, priskirtinus ir Konvenci- 
jos reguliavimo sričiai, prireikia remtis ne tik Konstitucija, bet ir Konvencijos nuos- 
tatomis. Taigi Konvencija ir Europos Žmogaus Teisių Teismo sprendimai turi kons- 
titucinės teisės dimensiją, nors paprastai Konvencijos teisė traktuojama kaip savo 
teisine galia subordinuota konstitucinei teisei. Tačiau dėl tokio formalaus požiūrio 
negali būti paneigta tokia svarbi aplinkybė, kad, darydama įtaką konstitucijose įtvir- 


** Pabrėžtina, kad Lietuva neratifikavo Konvencijos 12 protokolo, numatančio bendrąjį diskrimina- 


cijos draudimą. 
** Konstitucinio Teismo 2012 m. rugsėjo 5 d. nutarime atskleistas tarptautinės ir konstitucinės teisės 
santykis. 


** Europos žmogaus teisių konvencija, būdama tarptautinė sutartis, neretai interpretuojama kaip pri- 


klausanti ne tik tarptautinės, bet ir konstitucinės teisės sričiai. 

tinto žmogaus teisių katalogo aiškinimui, ji iš esmės nulemia teisių interpretavimo 
principus, o kartais ir patį turinį?'". 

Konvencija yra tarptautinis žmogaus teisių dokumentas, kurio nuostatos turėtų 
būti interpretuojamos atsižvelgiant į 1969 m. Vienos konvenciją dėl tarptautinių 
sutarčių teisės. Europos žmogaus teisių konvencijos saugomų teisių nacionalinėje 
teisės sistemoje negalime interpretuoti skirtingai, nesuteikdami joms adekvačios 
ar net didesnės apsaugos. Konstitucijos, kaip living instrument, samprata suteikia 
galimybę teismams valstybių konstitucijose surasti atsakymą į daugelį su žmogaus 
teisėmis susijusių klausimų ir nesupriešinti konstitucijos bei Konvencijos principų. 

Konvencija ir Europos Žmogaus Teisių Teismo jurisprudencija vaidina svar- 
bų vaidmenį plėtojant Konstitucinio Teismo formuojamą žmogaus teisių doktriną. 
Konvencija svarbi aiškinant žmogaus teises kaip prigimtines, grindžiamas europinės 
demokratinės kultūros vertybėmis“. Europos Žmogaus Teisių Teismo jurispruden- 
cijos įtaką konstitucinių teisių doktrinai Konstitucinis Teismas vertina kaip teisės 
aiškinimo šaltinį, kuris yra svarbus ir Lietuvos teisės aiškinimui bei taikymui?““. 

Europos žmogaus teisių konvencijos ir Europos Žmogaus Teisių Teismo ju- 
risprudencijos reikšmė Konstitucinio Teismo jurisprudencijoje išryškėjo nuo pat 
pirmųjų bylų, Lietuvai dar neratifikavus Konvencijos*“". 

Seimui ratifikavus Konvenciją““!, 


dalimi. 


ji tapo Lietuvos Respublikos teisinės sistemos 


*" Tokia konstitucinei teisei įtaką daranti Konvencijos ir Europos Žmogaus Teisių Teismo jurispru- 


dencijos funkcija pripažįstama ir Vokietijos konstitucinėje tradicijoje: PAPIER, H. J. Execution and 
effects of the judgments of the European Court of Human Rights in the German judicial system. Iš: 
Dialogue between judges. Strasbourg, 2006, p. 63. 


** Ilgametis Europos Žmogaus Teisių Teismo pirmininkas Luzius Wildhaberis (Luzius Wildhaber. Iš: 
The European Court of Human Rights 1998—2006. History, Achievements, Reform. N. P. Engel, Pu- 
blisher, p. 113—125.) teigia, kad Europos Žmogaus Teisių Teismą galima vadinti konstituciniu teismu 
arbaguasi konstituciniu teismu sui generis. Kad ir kaip šis teismas būtų vadinamas, jis turi spręsti konstitu- 
cines problemas, susijusias su Europos pagrindinėmis teisėmis; Europos lygmens konstitucinė kontrolė 
reikalinga tam, kad „sugriebtų“ tuos pažeidimus, kurie išsprūsta iš griežtos nacionalinių konstituci- 
nės priežiūros institucijų kontrolės. Suprantama, kyla klausimas, ar pagrindinis Konvencijos tikslas — 
išspręsti individo problemą, ar Konvencijos misija yra daugiau „konstitucinė“ — formuoti viešąją po- 
litiką; jeigu pritartume, kad Konvencijos misija yra tokia, tai individualus skundas gali būti interpre- 
tuojamas kaip priemonė aptikti nacionalinėje sistemoje žmogaus teisių apsaugos spragas, norint ne tik 
jas ištaisyti, bet ir prisidėti prie aukštesnės žmogaus teisių apsaugos sistemos atsiradimo. Dėl šios savo 
funkcijos dichotomijos Europos Žmogaus Teisių Teismas turėtų apsiriboti tik tokiais „konstituciniais“ 
esminiais sprendimais, kurie padėtų sukurti Europos lygmens viešąją tvarką, grindžiamą žmogaus 
teisėmis ir teisinės valstybės principais. 

** Konstitucinio Teismo 2004 m. gruodžio 29 d., 2005 m. rugsėjo 29 d., 2006 m. gruodžio 21 d., 
2007 gegužės 15 d. nutarimai. 


*V Konstitucinio Teismo 1994 m. gegužės 27 d. nutarimas. Valstybės žinios, 1994, Nr. 50-948; 1994 m. 
lapkričio 18 d. nutarimas. Valstybės žinios, 1994, Nr. 91-1789. Šiose bylose Konstitucinis Teismas Kon- 
vencijos teise rėmėsi dar iki šios Konvencijos ratifikavimo. 


*! Lietuvos Respublikos Seimas 1995 m. balandžio 27 d. priėmė įstatymą „Dėl Europos žmogaus 


teisių ir pagrindinių laisvių apsaugos konvencijos, jos ketvirtojo, septintojo ir vienuoliktojo protokolų 
ratifikavimo“. Valstybės žinios, 1995, Nr. 37-913; Europos žmogaus teisių ir pagrindinių laisvių ap- 
saugos konvencija. Valstybės žinios, 1995, Nr. 40-987; Žmogaus teisių ir pagrindinių laisvių apsaugos 
konvencija, iš dalies pakeista protokolu Nr. 11, su papildomais protokolais Nr. 1, 4, 6 ir 7. Valstybės 
žinios, 2001, Nr. 96-3016. Ši konvencija Lietuvai įsigaliojo 1995 m. birželio 20 d. 

5. Konstitucinės žmogaus teisės ir tarptautinės sutartys. Europos žmogaus teisių konvencija 


Konstitucinis Teismas yra suformavęs tarptautinių sutarčių, kaip teisės šaltinio, 
doktriną, kuri buvo nuolat plėtojama, o kai kurie šios doktrinos elementai buvo 
tikslinami“? 
tautinės sutartys įgyja įstatymo galią“. Interpretuodamas šią doktrininę nuostatą 
Konstitucinis Teismas 2006 m. kovo 14 d. nutarime konstatavo, kad ji negali būti 


aiškinama kaip reiškianti, esą Lietuvos Respublika gali nesilaikyti savo tarptautinių 


. Konstitucinis Teismas yra konstatavęs, kad Seimo ratifikuotos tarp- 
563 


sutarčių, jeigu jos įstatymuose ar konstituciniuose įstatymuose yra nustatytas kitoks 
teisinis reguliavimas negu nustatytasis tarptautinėmis sutartimis; priešingai, Kons- 
titucijoje įtvirtintas principas, kad Lietuvos Respublika laikosi savo valia prisiimtų 
tarptautinių įsipareigojimų, gerbia visuotinai pripažintus tarptautinės teisės princi- 
pus, suponuoja tai, kad tais atvejais, kai nacionaliniuose teisės aktuose (inter alia, 
įstatymuose ar konstituciniuose įstatymuose) nustatomas toks teisinis reguliavimas, 
kuris konkuruoja su nustatytuoju tarptautinėje sutartyje, turi būti taikoma tarptau- 
tinė sutartis. Ši Konstitucinio Teismo doktrina toliau buvo plėtojama Konstitucinio 
Teismo 2012 m. rugsėjo 5 d. nutarime. 

Nors ir vertinama Lietuvos teisinėje sistemoje kaip turinti įstatymo galią kon- 
vencija negali būti tapatinama su ordinarine teise. Konvencija Lietuvos teisėje tai- 
koma tiesiogiai. Aiškindamas tarptautinės ratifikuotos sutarties ir įstatymo santykį, 
Konstitucinis Teismas 2002 m. balandžio 25 d. sprendime konstatavo, kad pagal 
Konstituciją (105 str. 1 d.) Konstitucinis Teismas nagrinėja ir priima sprendimą, ar 
neprieštarauja Lietuvos Respublikos Konstitucijai Lietuvos Respublikos įstatymai ir 
kiti Seimo priimti aktai, taigi pagal Konstituciją Konstitucinis Teismas netiria įsta- 
tymo atitikties įstatymo galią turinčiam teisės aktui. Konstitucinis Teismas atsisako 
tirti pareiškėjų prašymus dėl įstatymų atitikties tarptautinėms sutartims, bet tiria 
poįstatyminių teisės aktų atitiktį tarptautinėms sutartims. 2007 m. sausio 16 d. nu- 
tarime““' spręsdamas, ar Respublikos Prezidento 2003 m. liepos 22 d. dekretas ne- 
prieštarauja Europos žmogaus teisių konvencijos 6 straipsnio 2 daliai, Konstitucinis 
Teismas pirmą kartą tiesiogiai taikė šios Konvencijos nuostatas. Konstitucinis Teis- 
mas vertino, inter alia, Konvencijos 6 straipsnio 2 dalyje įtvirtintos teisės — nekal- 
tumo prezumpcijos principo sampratos atitiktį Konstitucijos 31 straipsnio 1 dalyje 
įtvirtinto nekaltumo prezumpcijos principo sampratai ir pabrėžė, kad ji iš esmės yra 
tokia pat. Šiame nutarime Konstitucinis Teismas taip pat pabrėžė, kad pagal Konsti- 
tuciją jokie Lietuvos Respublikos poįstatyminiai teisės aktai, taip pat ir Respublikos 
Prezidento dekretai negali prieštarauti Europos žmogaus teisių konvencijai. 

Analizuojant Konstitucinio Teismo jurisprudenciją, skirtą Konvencijos saugo- 
moms teisėms tiesiogiai ginti, kurios nėra daug, svarbu išsiaiškinti, kaip reikėtų 


*2 Tam tikru aspektu Konstitucinis Teismas pradiniame etape (Konstitucinio Teismo 1995 m. sausio 


24 d. išvadoje) formavo Konvencijos, kaip teisės šaltinio, skirtingai taikomo baudžiamojoje ir civilinėje 
teisėje, teisės doktriną, tačiau vėliau toks diferencijuotas Konvencijos taikymas nebuvo plėtojamas ir 
Konstitucinis Teismas Konvenciją vertina kaip tiesiogiai taikomą teisės šaltinį nediferencijuojant teisės 
sričių (Konvencijos diferencijuoto taikymo principas buvo plačiai diskutuojamas ir kritikuojamas dau- 
gelio Lietuvos teisės mokslininkų). 


** Konstitucinio Teismo 1995 m. sausio 24 d. išvada, 1995 m. spalio 17 d. nutarimas, 2002 m. balan- 
džio 25 d., 2004 m. balandžio 7 d. sprendimai, 2006 m. kovo 14 d. nutarimas. 


** Konstitucinio Teismo 2007 m. sausio 16 d. nutarimas. Valstybės žinios, 2007, Nr. 7-287. 

spręsti Konstitucinio Teismo ir Europos Žmogaus Teisių Teismo jurisprudencijos 
sandūros klausimą, kai tie patys teisės aktai, Konstituciniam Teismui turint įgalio- 
jimus spręsti dėl jų atitikties Konvencijos nuostatoms, Konstitucinio Teismo ir Eu- 
ropos Žmogaus Teisių Teismo vertinami skirtingai. Reali jurisprudencijų sandūra 
galėtų atsirasti, jei, Konstituciniam Teismui pripažinus poįstatyminį teisės aktą ne- 
prieštaraujančiu atitinkamoms Konvencijos nuostatoms, tas aktas (kad jo taikymas 
pažeidė asmens teises) vėliau būtų ginčijamas Europos Žmogaus Teisių Teisme ir 
Teismas nustatytų, kad jis (tokio akto taikymas) vis dėlto prieštarauja galbūt kitoms 
(ar toms pačioms) Konvencijos nuostatoms. 

Dar sudėtingesnė situacija susidarytų, jei įstatymai, jų nuostatos, kurių atitikties 
Konvencijos nuostatoms Konstitucinis Teismas netiria, nes jie yra vienodos teisinės 
galios, būtų skirtingai vertinami atitikties Konstitucijos ir Konvencijos požiūriu. Ga- 
lima ir tokia situacija, kad Europos Žmogaus Teisių Teismas, spręsdamas bylą, vertina 
ir teisinį reguliavimą, kuris Konstitucinio Teismo buvo anksčiau pripažintas kaip 
atitinkantis Konstitucijos nuostatas, ir nusprendžia, kad tokio teisinio reguliavimo 
nustatymas lemia asmens teisių pažeidimą. Norint įgyvendinti Europos Žmogaus 
Teisių Teismo sprendimą, šiuo atveju kyla ir Konstitucijos keitimo klausimas. Pa- 
brėžtina, kad skirtingas Europos Žmogaus Teisių Teismo teisės aktų nuostatų verti- 
nimas atitikties Konvencijai požiūriu negalėtų būti laikomas tokia esmine aplinkybe, 
kuriai esant būtų galima siekti tokio teisės akto peržiūros Konstituciniame Teisme“““. 

Konvencijoje dėstomos pilietinės ir politinės teisės, bet, kaip minėta, inter- 
pretuodamas Konvencijos nuostatas, inter alia, jos Protokolą Nr. 1, jo 1 straipsnį 
(Nuosavybės apsauga), Konvencijos 6 straipsnį (Teisė į teisingą bylos nagrinėjimą), 
3 straipsnį (Kankinimų draudimas), 8 straipsnį (teisė į privataus ir šeimos gyvenimo 
gerbimą) Europos Žmogaus Teisių Teismas gina ir kai kurias socialines teises““". 
Pabrėžtina, kad minėtojo protokolo 2 straipsnyje formuluojama teisė į mokslą, kuri 


** Tokia situacija susidarė, inter alia, kai Europos Žmogaus Teisių Teismas 2011 m. sausio 6 d. priėmė 


sprendimą Paksas prieš Lietuvą, kuriame nustatyta, kad teisinis reguliavimas, pagal kurį yra nustatytas 
asmeniui, apkaltos proceso tvarka dėl priesaikos sulaužymo ar šiurkštaus Konstitucijos pažeidimo pa- 
šalintam iš pareigų, draudimas būti renkamam į Seimą, pripažintas kaip neproporcingas tokio asmens 
teisių ribojimas, lėmęs Konvencijos ginamų teisių pažeidimą (Protokolo Nr. 1, 3 str.). 2012 m. rugsėjo 
5 d. nutarime (Valstybės žinios, 2012, Nr. 105-5330) Konstitucinis Teismas pabrėžė, kad Europos Žmo- 
gaus Teisių Teismo sprendimas pats savaime negali būti konstituciniu pagrindu reinterpretuoti (kore- 
guoti) oficialiąją konstitucinę doktriną (jos nuostatas), jeigu tokia reinterpretacija, kai nėra atitinkamų 
Konstitucijos pataisų, iš esmės pakeistų visuminį konstitucinį teisinį reguliavimą (inter alia, konstitu- 
cinių institutų — apkaltos, priesaikos ir rinkimų teisės — integruotumą), taip pat pažeistų Konstitucijoje 
įtvirtintų vertybių sistemą, sumažintų Konstitucijos viršenybės teisės sistemoje apsaugos garantijas. Iš 
Konstitucijos 135 straipsnio 1 dalies Lietuvos Respublikai kyla pareiga pašalinti minėtąjį Konvencijos 
Protokolo Nr. 13 straipsnio nuostatų nesuderinamumą su Konstitucijos, inter alia, jos 59 straipsnio 
2 dalies ir 74 straipsnio nuostatomis. Atsižvelgiant į tai, kad Lietuvos teisinė sistema grindžiama Kons- 
titucijos viršenybės principu, vienintelis būdas pašalinti šį nesuderinamumą — priimti atitinkamą (-as) 
Konstitucijos pataisą (-as). 

** Pavyzdžiui, dėl absoliučiai mažo pensijos ar socialinės išmokos dydžio, pagal Konvencijos 3 straips- 
nį, gali būti keliamas klausimas dėl žmogaus orumą žeminančio elgesio (2009 m. birželio 18 d. spren- 
dimas byloje Budina v. Rusija). Europos Žmogaus Teisių Teismas taip pat pabrėžia, kad valstybės 
atsakomybė pagal Konvenciją galima ir tada, kai asmuo atsiduria tokioje padėtyje, kai yra visiškai pri- 
klausomas nuo valstybės paramos, ir ta padėtis yra nesuderinama su asmens orumo gerbimu (2001 m. 
birželio 26 d. sprendimas byloje O' Rourke v. Jungtinė Karalystė) ir kt. 

priskirtina socialinių kultūrinių teisių grupei. Konvencijoje reglamentuojamos to- 
kios teisės: teisė į gyvybę (2 str.); kankinimų draudimas (3 str.); vergijos ir priverčia- 
mojo darbo draudimas (4 str.); teisė į laisvę ir saugumą (5 str.); teisė į teisingą bylos 
nagrinėjimą (6 str.); draudimas asmenį nuteisti ir bausti už veiksmus ar neveikimą 
(7 str.); teisė į privataus ir šeimos gyvenimo gerbimą (8 str.); minties, sąžinės ir 
religijos laisvė (9 str.); saviraiškos laisvė (10 str.); susirinkimų ir asociacijos laisvė 
(11 str.); teisė į santuoką (12 str.); teisė į veiksmingą teisinės gynybos priemonę 
(13 str.); diskriminacijos draudimas (14 str.), ir kitos teisės, formuluojamos Kon- 
vencijos protokoluose. 

Konvencijoje taip pat nustatyti ir Europos Žmogaus Teisių Teismo formavimo 
bei jo veiklos principai, aptarti peticijų priimtinumo principai. Kiekvienas fizinis as- 
muo, nevyriausybinės organizacijos ar grupės asmenų, teigiantys, kad jie yra vienos 
iš valstybių konvencijos dalyvių padaryto Konvencijoje ir jos protokoluose įtvirtintų 
teisių pažeidimo auka, gali pateikti Europos Žmogaus Teisių Teismui peticiją (laiky- 
damiesi peticijų priimtinumo sąlygų). 

Europos žmogaus teisių konvencijos nuostatų turinys atsiskleidžia Europos 
Žmogaus Teisių Teismui sprendžiant bylas, interpretuojant Konvencijoje ir jos pro- 
tokoluose įtvirtintas teises. Į Europos Žmogaus Teisių Teismą kreipiasi nemažai ir 
Lietuvos Respublikos piliečių, neretai šis Teismas pripažįsta tokio kreipimosi pagrįs- 
tumą ir konstatuoja Konvencijos teisių pažeidimą““". 

Taigi Konvencija ir Europos Žmogaus Teisių Teismo jurisprudencija išlieka 
svarbiu šaltiniu Konstituciniam Teismui aiškinant teisę ir interpretuojant konstitu- 
cines teises, grindžiamas europinės kultūros vertybėmis. 


6. Europos Sąjungos pagrindinių teisių chartija 


Kai kurie žmogaus teisių klausimai reguliuojami ir sutartyse, kuriomis grindžiama 
Europos Sąjunga“. Konstitucijos ir Europos Sąjungos teisės santykis yra reglamen- 
tuojamas Konstituciniame akte, kuris yra Konstitucijos sudedamoji dalis. Seimas 
2004 m. liepos 13 d. priėmė Lietuvos Respublikos Konstitucijos papildymo Konstitu- 
ciniu aktu „Dėl Lietuvos Respublikos narystės Europos Sąjungoje“ ir Lietuvos Res- 
publikos Konstitucijos 150 straipsnio papildymo įstatymą, kurio 1 straipsniu Lietu- 
vos Respublikos Konstituciją papildė Konstituciniu aktu „Dėl Lietuvos Respublikos 


“67 Informacijos apie Europos Žmogaus Teisių Teismo bylas prieš Lietuvą galima rasti Lietuvos Res- 


publikos teisingumo ministerijos tinklalapyje. Prieiga per internetą: <www.tm.lt/eztt>. 

** Europos Sąjungos teisės aspektu pagrindinių teisių sąvoka yra interpretuojama kaip apimanti ne tik 
žmogaus teises, tiesiogiai įtvirtintas ES pagrindinių teisių chartijoje, taip pat ir Europos žmogaus teisių 
konvencijoje, bet ir tas teises ir principus, kuriuos formuluoja Teisingumo Teismas, spręsdamas bylas. 
Europos Sąjungos Teisingumo Teismas Europos žmogaus teisių konvencijoje įtvirtintas teises aiškina 
ir taiko vadovaudamasis Europos Bendrijos steigimo sutartyse numatytais tikslais (Teisingumo Teis- 
mas Stauder byloje (1969 m. sprendimas byloje Erich Stauder v. City of Ulm - Sozialamt, Nr. 29/69. 
Prieiga per internetą: <http://eur-lex.europa.eu>) pabrėžė, kad pagrindinės teisės yra laikomos Euro- 
pos Bendrijos teisės bendrųjų principų sudedamąja dalimi ir ginamos Europos Teisingumo Teismo. 
Carpenter byloje (byla C-60/00 Mary Carpenter v. Secretary of State of the Home Department (2002). 
Prieiga per internetą: <http://eur-lex.europa.eu>) Teismas formulavo principą, kad, norėdama patei- 
sinti nacionalinę priemonę, valstybė narė gali viešojo intereso priežastis nurodyti tik tada, kai tokia 
priemonė atitinka pagrindines teises). 

narystės Europos Sąjungoje“ — Konstitucijos sudedamąja dalimi (Konstitucijos 
150 straipsnis). Konstitucinis aktas įsigaliojo 2004 m. rugpjūčio 14 dieną. Juo buvo 
konstituciškai patvirtinta Lietuvos Respublikos narystė Europos Sąjungoje. 

Lietuvos Respublikos konstitucinio akto „Dėl Lietuvos Respublikos narystės 
Europos Sąjungoje“ 2 dalyje įtvirtinta, kad Europos Sąjungos teisės normos yra su- 
dedamoji Lietuvos Respublikos teisinės sistemos dalis. Jeigu tai kyla iš sutarčių, ku- 
riomis grindžiama Europos Sąjunga, Europos Sąjungos teisės normos taikomos tie- 
siogiai, o teisės normų kolizijos atveju jos turi viršenybę prieš Lietuvos Respublikos 
įstatymus ir kitus teisės aktus. Šiose nuostatose yra expressis verbis nustatyta kolizijos 
taisyklė, įtvirtinanti Europos Sąjungos teisės aktų taikymo pirmenybę tais atvejais, 
kai Europos Sąjungos teisės nuostatos, kylančios iš sutarčių, kuriomis grindžiama 
Europos Sąjunga, konkuruoja su teisiniu reguliavimu, nustatytu Lietuvos nacionali- 
niuose teisės aktuose, nesvarbu, kokia jų teisinė galia, išskyrus pačią Konstituciją?“. 

Taigi Konstitucijoje ne tik yra įtvirtintas principas, kad tais atvejais, kai nacio- 
nalinis teisės aktas nustato tokį teisinį reguliavimą, kuris konkuruoja su nustatytu 
tarptautinėje sutartyje, turi būti taikoma tarptautinė sutartis, bet ir — Europos Są- 
jungos teisės atžvilgiu — yra expressis verbis nustatyta kolizijos taisyklė, įtvirtinanti 
Europos Sąjungos teisės aktų taikymo pirmenybę tais atvejais, kai Europos Sąjungos 
teisės nuostatos, kylančios iš sutarčių, kuriomis grindžiama Europos Sąjunga, kon- 
kuruoja su teisiniu reguliavimu, nustatytu Lietuvos nacionaliniuose teisės aktuose, 
išskyrus pačią Konstituciją. 

Europos Parlamentas, Taryba ir Komisija 2000 m. gruodžio 7 d. paskelbė ES 
pagrindinių teisių chartiją (Chartija), kuri iškart netapo teisiškai privaloma (soft 
law). Šiuo metu Chartija galioja su nedideliais pakeitimais, padarytais 2007 metais. 
Minėta, kad 2009 m. gruodžio 1 d. įsigaliojus Lisabonos sutarčiai (Europos Sąjun- 
gos sutarties ir Europos Bendrijos steigimo sutarties pakeitimai), ES pagrindinių 
teisių chartija tapo teisiškai privaloma ES institucijoms ir valstybėms narėms, kai 
jos įgyvendina ES teisę“. Lisabonos sutarties 6 straipsnyje nustatyta, kad Sąjunga 
pripažįsta 2000 m. gruodžio 7 d. Europos Sąjungos pagrindinių teisių chartijoje, 
patikslintoje 2007 m., išdėstytas teises, laisves ir principus; Chartija turi tokią pat 
teisinę galią kaip ir Sutartys. 

Europos Sąjungos pagrindinių teisių chartija skiriasi nuo daugelio tarptautinių 
žmogaus teises deklaruojančių dokumentų, nes joje grįžtama prie visų teisių, tiek 
pilietinių, politinių, tiek socialinių kultūrinių, svarbumo ir nedalumo koncepcijos. 
Chartija yra vertinga ir tuo, kad joje žmogaus teisės yra formuluojamos XX a. pabai- 
gos dvasia, formuluojant daugelį teisių atsispindi jų raida ir naujas aktualumas, ryškus 
ir žmogaus teisių turinio išplėtimas, įtvirtinant lygiateisiškumo principą. 

ES pagrindinių teisių chartijos preambulėje nurodoma, kad Chartijoje įtvirtina- 
mos pagrindinės teisės, kylančios iš visoms valstybėms narėms bendrų konstitucinių 
tradicijų ir tarptautinių įsipareigojimų, Žmogaus teisių ir pagrindinių laisvių apsau- 


** Konstitucinio Teismo 2006 m. kovo 14 d., 2006 m. gruodžio 21 d., 2008 gruodžio 4 d. nutarimai. 


*V Plačiau apie ES pagrindinių teisių chartiją kaip ES konstitucinės teisės sritį: Rosas, A; ARMA- 
TI, L. EU Constitutional Law. An Introduction. Hart Publishing, Oxford and Portland Oregon, 2010, 
p. 143—162. 

gos konvencijos, Sąjungos ir Europos Tarybos priimtų socialinių chartijų ir Euro- 
pos Sąjungos Teisingumo Teismo bei Europos Žmogaus Teisių Teismo teisminės 
praktikos. Chartija grindžiama neatskiriamomis visuotinėmis vertybėmis — žmogaus 
orumu, laisve, lygybe ir solidarumu; demokratijos ir teisinės valstybės principais. 

Chartiją galime vertinti kaip ypač reikšmingą žmogaus teisių katalogą, darantį 
įtaką konstitucinei žmogaus teisių doktrinai, taip pat ir XXI a. tarptautinei žmogaus 
teisių moderniai sampratai. 

Chartijos priėmimas rodo padidėjusią žmogaus teisių Europos Sąjungoje reikš- 
mę. Ateityje turėtų išryškėti, kokią įtaką kaip žmogaus teisių katalogas ji turės vals- 
tybių Europos Sąjungos narių teisinėms sistemoms. Vis dėto lieka vietos diskusijai, 
ar Chartija taps svarbesnė nei Europos žmogaus teisių konvencija, nes jos veikimas 
visų pirma yra skirtas Europos Sąjungos institucijoms ir valstybėms narėms, kai jos 
įgyvendina ES teisę, tačiau ES teisės priemonės daro vis didesnę įtaką valstybių 
narių vidaus teisei, taigi ir Chartijos reikšmė turėtų didėti. Pabrėžtina, kad kai kurie 
Chartijos straipsniai turiniu yra ypač artimi Europos žmogaus teisių konvencijai. Li- 
sabonos sutarties 6 straipsnio 2 dalyje, inter alia, nurodoma, kad Sąjunga prisijungia 
prie Žmogaus teisių ir pagrindinių laisvių apsaugos konvencijos. (Pabrėžtina, kad 
šis procesas kol kas yra diskusijų ir projektų rengimo stadijos.) Minėtojo straipsnio 
3 dalyje formuluojamas svarbus principas, kad pagrindinės teisės, kurias garantuoja 
Žmogaus teisių ir pagrindinių laisvių apsaugos konvencija ir kurios kyla iš valsty- 
bėms narėms bendrų konstitucinių tradicijų, sudaro bendruosius Sąjungos teisės 
principus. 

Europos žmogaus teisių konvencija, palyginti su Chartija, neapima tokio pla- 
taus žmogaus teisių katalogo. Europos žmogaus teisių konvencijos reikalavimų turi 
laikytis valstybės konvencijos narės, įsyvendindamos vidaus teisę. Kadangi Chartijos 
nuostatų interpretavimas yra siejamas, inter alia, su Europos žmogaus teisių konven- 
cija, kai kalbama apie jos taikymą, tai galima manyti, kad formalioji Chartijos vei- 
kimo sritis natūraliai išsiplės, šį procesą turėtų lemti ir Chartijos politinė prigimtis. 


"Ž Žmogaus teisių garantijos 


Žmogaus teisių ir laisvių garantijos gali būti suprantamos kaip tam tikra teisinių ir 
neteisinių priemonių, skirtų ginti žmogaus teises, sistema. Visų pirma reali žmogaus 
teisių apsauga gali būti garantuojama tik demokratinėse valstybėse, grindžiamose 
teisinės valstybės principu, inter alia, pagarba žmogaus teisėms, valdžių padalijimo, 
teisminės valdžios nepriklausomumo ir kitais principais. Žmogaus teisės ne tik turi 
būti Konstitucijoje deklaruojamos, bet ir realiai įgyvendinamos, asmuo turi turėti 
galimybę reikalauti teisių užtikrinimo ir savo pažeistų teisių gynybos. 

Konstitucinis Teismas yra suformulavęs plačią asmens teisų gynimo doktriną, 
kurios esminės nuostatos — tiesioginio Konstitucijos taikymo galimybė ginant pa- 
žeistas teises, taip pat teisminės asmens teisių gynimo svarba — asmuo turi absoliučią 
teisę kreiptis į teismą dėl pažeistų teisių gynimo. 

Konstitucinis Teismas 1997 m. spalio 1 d. nutarime pažymėjo, kad negina- 
mos žmogaus teisės ir laisvės taptų beprasmės, jeigu nebūtų atsižvelgiama į visuo- 
tinę taisyklę ubi ius ibi remedium: jei įstatymas suteikia teisę, jis duoda ir priemonę 

jai apginti; tokios priemonės valstybės teisinėje sistemoje nustatomos įstatymuose. 
Konstitucinis Teismas pabrėžė ir tai, kad asmuo turi teisę ginti pažeistas teises rem- 
damasis Konstitucija, taip pat kad pagal Konstituciją galimybė ginti pažeistas teises 
turi būti reali?" 

Viena pagrindinių žmogaus teisių garantijų — tai Konstitucijos tiesioginio tai- 
kymo galimybė, Konstitucijos 6 straipsnyje, inter alia, yra nustatyta, kad kiekvienas 
savo teises gali ginti remdamasis Konstitucija. Konstitucinio Teismo 2006 m. rug- 
pjūčio 19 d. nutarime“"* pabrėžiama, kad teise ir teisingumu grindžiamos demokra- 
tinės valstybės viena svarbiausių priedermių — gerbti, ginti ir saugoti tas vertybes, 
taip pat žmogaus teises ir laisves, kuriomis yra grindžiama pati Konstitucija ir kurių 
realus įtvirtinimas, gynimas ir apsauga yra pačios valstybės raison d'etre. Konstituci- 
nis Teismas 2002 m. gruodžio 24 d. nutarime pabrėžė, kad pagal Konstituciją įsta- 
tymų leidėjas neturi teisės nustatyti tokio teisinio reguliavimo, kuriuo būtų apribota 
ir paneigta galimybė tiesiogiai taikyti Konstituciją. 

Asmens teisių ir laisvių teisminio gynimo garantija — esminis asmens teisių 
ir laisvių konstitucinio instituto elementas. Teisinėje valstybėje asmens teisė ginti 
savo teises ir teisėtus interesus, inter alia, kreipiantis į teismą — nekvestionuojama. 
Asmens teisė kreiptis į teismą ginant pažeistas teises ir laisves įtvirtinta ir tarptauti- 
niuose dokumentuose, kuriais užtikrinama žmogaus teisių apsauga ir kurių dalyvė 
yra Lietuvos Respublika. Ši teisė yra interpretuojama EŽTT jurisprudencijoje kaip 
ypač svarbi žmogaus teisių garantija?"?. Europos Sąjungos pagrindinių teisių charti- 
jos 47 straipsnyje numatyta, kad kiekvienas asmuo, kurio teisės ir laisvės yra pažei- 
džiamos, turi teisę į veiksmingą jų gynybą teisme. 

Kaip minėta, Konstitucinis Teismas asmens teisių gynimo teisminę garantiją 
vertina kaip vieną svarbiausių ir jau 2000 m. birželio 30 d. nutarime, interpretuo- 
damas Konstitucijos 30 straipsnio 1 dalies nuostatas, kad asmuo, kurio konstitucinės 
teisės ar laisvės pažeidžiamos, turi teisę kreiptis į teismą, konstatavo, jog asmeniui 
turi būti užtikrintas teisminis jo teisių ir laisvių gynimas, teisė kreiptis į teismą yra 
absoliuti. Asmens teisė ginti savo pažeistas teises teisme kaip absoliuti neriboja- 
ma asmens teisė“ yra vertintina kaip esminė konstitucinė asmens teisių garantija. 


*! Konstitucinio Teismo 2001 m. balandžio 12 d. nutarimas. Valstybės žinios, 2001, Nr. 33-1108. 
** Konstitucinio Teismo 2006 m. rugpjūčio 19 nutarimas. Valstybės žinios, 2006, Nr. 90-3529. 
“3 Europos Žmogaus Teisių Teismo praktikoje teisė į teismą nėra absoliuti ir naudojimasis šia teise 
tam tikrais atvejais gali būti apribotas. Tai taikoma skundams dėl asmens politinių teisių ir pareigų, 
tokių kaip skundai dėl teisės balsuoti, politinės partijos paleidimo, neleidimo asmeniui dalyvauti rin- 
kimuose ar skundai dėl teisės dalyvauti politinėje veikloje (1997 m. spalio 21 d. sprendimas byloje 
Pierre-Bloch v. Prancūzija, peticijos Nr. 24194/94; Didžiosios kolegijos 2005 m. spalio 6 d. sprendi- 
mas byloje Hirst v. Jungtinė Karalystė (Nr. 2), peticijos Nr. 74025/01; ir kt.). Tokia garantija gali būti 
netaikoma ir skundams dėl asmens neįleidimo į valstybę, gyvenimo (pasilikimo) joje ar deportacijos 
(išsiuntimo iš valstybės) ir kt. 

** Konstitucinis Teismas 2005 m. vasario 7 d. nutarime (Valstybės žinios, 2005, Nr. 19-623) pabrėžė, 
kad konstitucinis teisminės gynybos principas yra universalus; teisė kreiptis į teismą yra absoliuti, jos 
teisės negalima apriboti ar paneigti; įstatymų leidėjas turi konstitucinę pareigą nustatyti tokį teisinį 
reguliavimą, kad visus ginčus dėl asmens konstitucinių teisių ir laisvių, taip pat įgytų teisių pažeidimo 
būtų galima spręsti teisme; teisės aktuose gali būti nustatyta ir ikiteisminė ginčų sprendimo tvarka, 
tačiau negalima nustatyti tokio teisinio reguliavimo, kuriuo būtų paneigta asmens, manančio, jog jo 
teisės ar laisvės pažeistos, teisė ginti savo teises ar laisves teisme. 

Teisinis reguliavimas, kuriuo įtvirtinta asmens teisės į savo teisių ir laisvių teisminę 
gynybą įgyvendinimo tvarka, turi atitikti konstitucinį teisinio aiškumo reikalavimą; 
įstatymų leidėjas privalo įstatymuose aiškiai nustatyti, kaip ir į kokį teismą asmuo 
gali kreiptis, kad iš tikrųjų galėtų įgyvendinti savo teisę kreiptis į teismą dėl savo 
teisių ir laisvių pažeidimo?“. Teisė ginti savo teises ar laisves teisme nepaneigia įsta- 
tymų leidėjo teisės nustatyti ir ikiteisminę ginčų sprendimo tvarką. 

Teisė kreiptis į teismą negali būti dirbtinai pasunkinama, suvaržoma. Šios teisės 
įgyvendinimą lemia paties asmens suvokimas, kad jo teisės ar laisvės pažeidžiamos. 
Šią teisę turi kiekvienas asmuo. Asmenų pažeistos teisės ir teisėti interesai turi būti 
ginami neatsižvelgiant į tai, ar jie yra tiesiogiai įtvirtinti Konstitucijoje, ar ne. Pa- 
brėžtina, kad asmens teisės turi būti ginamos ne formaliai, o realiai ir veiksmingai 
tiek nuo privačių asmenų, tiek nuo valdžios institucijų neteisėtų veiksmų?"". 

Asmens konstitucinė garantija ginti savo pažeistas teises teisme susijusi ir su 
įstatymų leidėjo pareiga užtikrinant šią konstitucinę garantiją nesuvaržyti teismo 
įgaliojimų vykdant teisingumą, Konstitucinis Teismas 2008 m. sausio 22 d. nutari- 
me“'' pabrėžė, kad pagal Konstituciją negalima nustatyti tokio teisinio reguliavimo, 
kuris sudarytų prielaidas suvaržyti, juo labiau paneigti teismo įgaliojimus vykdyti 
teisingumą, nes tai paneigtų asmens, manančio, jog jo teisės ar laisvės pažeistos, 
teisę ginti savo teises ar laisves teisme. Teisė kreiptis į teismą, inter alia, suponuoja ir 
tinkamo teisinio proceso reikalavimą, kuris yra vienas esminių konstitucinio teisinės 
valstybės principo elementų?““. 

Konstitucinis Teismas asmens teisių teisminės gynybos garantijas interpretuo- 
ja aiškindamas ne tik Konstitucijos 6, 30, bet ir kitus jos straipsnius, inter alia, 
124 straipsnio nuostatas, kad asmuo turi teisę kreiptis į teismą dėl savivaldybių ir jų 
pareigūnų priimtų sprendimų. 

Individualus konstitucinis skundas yra laikomas veiksminga žmogaus teisių tei- 
sinės (teisminės) gynybos priemone“"“, bet šiuo metu dar nėra priimtos Konstitucijos 
pataisos, kurios būtinos šiam konstituciniam institutui įtvirtinti?*". Interpretuodamas 


*5 Konstitucinio Teismo 2004 m. gruodžio 29 d., 2006 m. lapkričio 27 d., 2010 m. gegužės 13 d. 
nutarimai, 2016 m. birželio 28 d. sprendimas ir kt. 


*“ Konstitucinis Teismas 2007 m. gegužės 15 d. nutarime pabrėžė, kad asmens pažeistos teisės, inter 
alia, įgytosios teisės, ir teisėti interesai turi būti ginami neatsižvelgiant į tai, ar jie tiesiogiai įtvirtinti 
Konstitucijoje; asmens teisės turi būti ne formaliai, o realiai veiksmingai ginamos ir nuo privačių asme- 
nų, ir nuo valdžios institucijų ar pareigūnų neteisėtų veiksmų; teisinis reguliavimas, įtvirtinantis asmens 
teisės į savo teisių ir laisvių teisminę gynybą įsyvendinimo tvarką, turi atitikti konstitucinį teisinio aiš- 
kumo reikalavimą; įstatymų leidėjas privalo įstatymuose aiškiai nustatyti, kaip ir į kokį teismą asmuo gali 
kreiptis, kad iš tikrųjų galėtų įgyvendinti savo teisę kreiptis į teismą dėl savo teisių ir laisvių pažeidimo. 
*" Konstitucinio Teismo 2008 m. sausio 22 d. nutarimas. Valstybės žinios, 2008, Nr. 10-350. 

** Konstitucinio Teismo 2008 m. birželio 30 d. nutarimas. Valstybės žinios, 2008, Nr. 75-2965. 


*9 Individualaus skundo svarbą pabrėžia ir Europos Žmogaus Teisių Teismas (kaip antai, EŽTT 2013 m. 
sausio 3 d. nutarimas byloje Hasan Uzun v. Turkija, peticijos Nr. 10755/13; Didžiosios kolegijos 2014 m. 
kovo 25 d. sprendimas byloje Vučkovič ir kiti v. Serbija, peticijų Nr. 17153/11, 17157/11 ir kt.) 


* Seimas 2007 m. liepos 4 d. priėmė nutarimą Nr. X-1264 „Dėl Individualaus konstitucinio skundo 


instituto įtvirtinimo koncepcijos patvirtinimo“, kuriuo patvirtino Individualaus konstitucinio skundo 
instituto įtvirtinimo koncepciją. Sia koncepcija siekta sudaryti prielaidas įgyvendinti asmens teisę į 
teisminę gynybą Konstituciniame Teisme ir apibrėžti individualaus konstitucinio skundo instituto 

Konstitucijos 106 straipsnį, Konstitucinis Teismas 2006 m. birželio 28 d. sprendi- 
me pabrėžė, kad, pagal Konstitucijos 106 straipsnį, asmenys neturi teisės tiesiogiai 
kreiptis į Konstitucinį Teismą dėl jo kompetencijai priskirtų Seimo, Respublikos 
Prezidento arba Vyriausybės aktų, kuriais galėtų būti pažeistos tokių asmenų teisės 
ir laisvės, teisėtumo. Taigi šiuo metu yra įtvirtintas tik netiesioginio kreipimosi į 
Konstitucinį Teismą institutas — kai dėl byloje taikomos atitinkamos tesės nuostatos 
konstitucingumo į Konstitucinį Teismą kreipiasi teismas. 

Konstitucinis Teismas 2000 m. birželio 30 d. nutarime formuluoja kitą svarbų 
asmens teisių gynimo principą, — kad negali būti nustatytas toks teisinis reguliavi- 
mas, pagal kurį asmuo, įgyvendindamas vieną konstitucinę teisę, netektų galimy- 
bės įgyvendinti kitą konstitucinę teisę, šis principas ne kartą pakartotas vėlesniuose 
Konstitucinio Teismo aktuose. 

Mokslinėje doktrinoje žmogaus teisių garantijos gali būti klasifikuojamos įvai- 
riais pagrindais. Galima skirti materialines ir procesines, institucines garantijas. Prie 
svarbiausių materialinių žmogaus teisių garantijų priskirtinas konstitucijose įtvir- 
tintas žmogaus teisių katalogas. Svarbu ir tai, kad konstitucijose, įtvirtinant žmo- 
gaus teisių katalogą, nebūtų nuostatų, suteikiančių valstybėms institucijoms nusta- 
tyti teisę nepagrįstai ar nuolat apriboti pagrindines žmogaus teises. Žmogaus teisių 
garantijas galėtume suskirstyti į nacionalines, vykdomas nacionalinių institucijų, 
supranacionalines ir tarptautines. 

Aiškinantis teismines asmens teisių garantijas, vykdomas tarptautinių ir supra- 
nacionalinių institucijų, pabrėžtina, kad prie tokių tarptautinių institucinių garan- 
tijų galėtų būti priskiriamos ir tarptautinių teismų, inter alia, Europos Žmogaus 
Teisių Teismo veikla ginant asmens teises, tam tikru aspektu prie supranacionalinių 
institucijų žmogaus teisių garantijų galėtume priskirti ir Europos Sąjungos Teisin- 
gumo Teismo veiklą. 

Prie procesinių garantijų galima priskirti Konstitucijos 33 straipsnio 3 dalyje 
numatytą piliečiams laiduojamą peticijos teisę. Prie neteisminių institucinių žmo- 
gaus teisių garantijų — Seimo kontrolierių ir kitų Seimo įsteigtų kontrolės institucijų 
vykdomą veiklą“! 


įtvirtinimo Lietuvos Respublikos teisinėje sistemoje modelį. Minėtasis Seimo nutarimas buvo keistas 
Seimo 2009 m. gruodžio 17 d. nutarimu Nr. XI-577 „Dėl Seimo nutarimo „Dėl Individualaus kons- 
titucinio skundo instituto įtvirtinimo koncepcijos patvirtinimo“ pakeitimo“. Šiuo metu toliau vyksta 
diskusijos dėl atitinkamų Konstitucijos nuostatų pakeitimų. 2017 m. birželį Seimo posėdyje buvo 
svarstomas Konstitucijos pataisų, kuriomis siekta įteisinti individualaus konstitucinio skundo institutą 
Lietuvoje, projektas, bet šioms Konstitucijos pataisoms balsavimo Seime metu nebuvo pritarta. 


*! Plačiau: žr. XXV skyriuje. 

1. Užsieniečių teisinės padėties reglamentavimo 
tarptautiniai principai 


Asmens teisinė padėtis valstybėje priklauso nuo to, kokiai asmenų grupei jis priski- 
riamas: piliečiams, užsienio valstybės piliečiams, asmenims be pilietybės, asmenims, 
turintiems kelias pilietybes, pabėgėliams, priverstinai perkeltiesiems asmenims ar 
kitai asmenų grupei. Jų teisinę padėtį reglamentuoja ir tarptautinės, ir nacionalinės 
teisės normos. 

Piliečiai valstybėje turi daugiausia teisių. Tik valstybės pilietybę turintys as- 
menys naudojasi visomis teisėmis ir laisvėmis, įtvirtintomis šalies konstitucijoje ir 
įstatymuose. Užsieniečiams paprastai taikomi kai kurių politinių teisių ribojimai. 
Dažnai nacionaliniai įstatymai riboja užsieniečių nuosavybės teisę į nekilnojamąjį 
turtą, teisę į darbą, ypač teisę dirbti valstybės tarnyboje, ir kt. Kita vertus, užsienie- 
čiai neprivalo atlikti karinės tarnybos, neturi ir kitų pareigų. 

Pabrėžtina, kad šiuolaikinėje tarptautinėje teisėje užsieniečių apsauga yra ne- 
atskiriama žmogaus teisių tarptautinės teisinės apsaugos dalis. Pavyzdžiui, Žmogaus 
teisių ir pagrindinių laisvių apsaugos konvencijos 1 straipsnyje įtvirtinta, kad aukšto- 
sios susitariančiosios šalys garantuoja kiekvienam jų jurisdikcijoje esančiam žmogui 
teises ir laisves, apibrėžtas šios konvencijos pirmajame skyriuje. Sąvoka kiekvienam 
jų jurisdikcijoje esančiam žmogui apima ir piliečius, ir užsienio valstybių piliečius, 
ir asmenis be pilietybės (apatridus). Šioje konvencijoje, be kita ko, numatyta, kad 
draudžiama užsieniečius diskriminuoti (Konvencijos 14 str.), Ketvirtojo protokolo 
4 straipsnis draudžia užsieniečius kolektyviai išsiųsti iš šalies, Septintojo protokolo 
1 straipsnis leidžia išsiųsti teisėtai atvykusį užsienietį tik pagal sprendimą, priimtą 
pagal įstatymą, taip pat suteikia jam teisę pateikti argumentų prieš išsiuntimą ir rei- 
kalauti, kad jo išsiuntimo byla būtų peržiūrėta. Užsieniečių teisinei apsaugai skirta 
Jungtinių Tautų Generalinės Asamblėjos 1985 m. gruodžio 13 d. Asmenų, nesan- 
čių piliečiais šalies, kurioje jie gyvena, teisių deklaracija“?. Pagal šią deklaraciją, 
užsieniečiu laikomas bet koks asmuo, kuris nėra pilietis valstybės, kurioje jis ar ji 
gyvena. Deklaracija įtvirtina pagrindines užsieniečių teises ir laisves, kurios kartu 
yra ir pagrindinės žmogaus teisės ir laisvės: teisę į gyvybę ir asmens neliečiamumą, 
savavališko arešto ar suėmimo draudimą, teisę į asmeninį ir šeimos gyvenimą, lygia- 
teisiškumą prieš teismą, minties, sąžinės ir įsitikinimų laisvę ir kita. 

Kita vertus, tarptautinė teisė nepripažįsta užsieniečių teisės atvykti į užsienio 
valstybę — kiekviena valstybė pati nustato užsieniečių atvykimo ir buvimo jos teri- 
torijoje taisykles. Minėtosios Asmenų, nesančių piliečiais šalies, kurioje jie gyvena, 
teisių deklaracijos 2 straipsnyje nustatyta, kad niekas šioje deklaracijoje negali būti 
aiškinama taip, kad įteisintų bet kurio užsieniečio neteisėtą atvykimą arba buvimą, 
ar jokia jos nuostata negali būti aiškinama kaip apribojanti bet kurios valstybės teisę 
priimti įstatymus ar taisykles, liečiančias užsieniečių atvykimą ir jų buvimo sąlygas 
bei tvarką, ar nustatyti skirtumus tarp piliečių ir užsieniečių. Tačiau šie įstatymai ir 
taisyklės neturi prieštarauti šios valstybės tarptautiniams įsipareigojimams, įskaitant 
įsipareigojimus žmogaus teisių srityje. 


** A/RES/40/144 13 December 1985 116th plenary meeting. Declaration on the human rights of 
individuals who are not nationals of the country in which they live. Prieiga per internetą: <hftp:// 
www.un.org/documents/ga/res/40/a40r144.htm>. 

2. Užsieniečių teisinės padėties Lietuvos Respublikoje reglamentavimas 


Lietuvos Respublikos Konstitucija įtvirtina šias nuostatas, susijusias su užsieniečių 

teisėmis: 

1) žemę, vidaus vandenis ir miškus įsigyti nuosavybėn Lietuvos Respublikoje už- 
sienio subjektai gali pagal konstitucinį įstatymą (47 str. 3 d.). Šią tvarką nustato 
Lietuvos Respublikos Konstitucijos 47 straipsnio 3 dalies įgyvendinimo konsti- 
tucinis įstatymas“““; 

2) užsieniečių darbą Lietuvos Respublikoje reguliuoja įstatymas (48 str. 2 dalis). Šią 
konstitucinę nuostatą konkretina Įstatymas dėl užsieniečių teisinės padėties““*; 

3) savivaldybių tarybų nariais Lietuvos Respublikos piliečius ir kitus nuolatinius 
administracinio teritorinio vieneto gyventojus pagal įstatymą ketveriems me- 
tams renka Lietuvos Respublikos piliečiai ir kiti nuolatiniai administracinio te- 
ritorinio vieneto gyventojai, remdamiesi visuotine, lygia ir tiesiogine rinkimų 
teise, slaptu balsavimu (119 str. 2 dalis). Rinkimų tvarką nustato savivaldybių 
tarybų rinkimų įstatymas““. 

Užsieniečių atvykimą, išvykimą, buvimą ir gyvenimą Lietuvos Respublikoje 
reglamentuoja Įstatymas dėl užsieniečių teisinės padėties, priimtas 2004 m. balan- 
džio 29 dieną. Šis įstatymas taip pat reglamentuoja prieglobsčio suteikimo, inte- 
gracijos ir natūralizacijos, sprendimų dėl užsieniečių teisinės padėties apskundimo 
tvarką bei kitus užsieniečių teisinės padėties klausimus. Šis įstatymas netaikomas 
užsieniečiams, kurie naudojasi privilegijomis ir imunitetais pagal Lietuvos Respub- 
likos tarptautines sutartis ir kitus teisės aktus. 

Pagal Įstatymą dėl užsieniečių teisinės padėties, užsienietis — tai asmuo, kuris 
nėra Lietuvos Respublikos pilietis, neatsižvelgiant į tai, ar jis turi kurios nors užsie- 
nio valstybės pilietybę, ar neturi jokios. 

Įstatymas įtvirtina, kad užsieniečiai Lietuvos Respublikoje turi tas teises ir lais- 
ves, kurias numato Lietuvos Respublikos Konstitucija, tarptautinės sutartys, Lietu- 
vos Respublikos įstatymai bei Europos Sąjungos teisės aktai. Užsieniečiai Lietuvos 
Respublikoje yra lygūs pagal įstatymus, neatsižvelgiant į jų lytį, rasę, tautybę, kalbą, 
kilmę, socialinę padėtį, tikėjimą, įsitikinimus ar pažiūras. Užsieniečiai, esantys Lie- 
tuvos Respublikoje, privalo laikytis Lietuvos Respublikos Konstitucijos, Lietuvos 
Respublikos įstatymų ir kitų teisės aktų. Policijos ar kitos teisėsaugos institucijos 
pareigūnų reikalavimu jie privalo pateikti asmens tapatybę patvirtinantį dokumentą 
(kelionės dokumentą, leidimą gyventi ar kt.), taip pat kitus dokumentus, kuriuose 
nurodytas buvimo valstybėje tikslas ir sąlygos ir kurie įrodo, kad jis Lietuvos Res- 
publikoje yra teisėtai. 

Užsieniečių buvimą ir gyvenimą Lietuvos Respublikoje kontroliuoja polici- 
ja, Migracijos departamentas prie Lietuvos Respublikos vidaus reikalų ministeri- 
jos, Valstybės sienos apsaugos tarnyba prie Lietuvos Respublikos vidaus reikalų 


** Konstitucijos 47 straipsnio 3 dalies įgyvendinimo konstitucinis įstatymas. Valstybės žinios, 1996, 
Nr. 64-1503; 2003, Nr. 34-1418. 
** Įstatymas dėl užsieniečių teisinės padėties. Valstybės žinios, 2004, Nr. 73-2539. 


* Savivaldybių tarybų rinkimų įstatymas. Valstybės žinios, 1994, Nr. 53-996; 2010, Nr. 86-4523. 

ministerijos, bendradarbiaudami su Lietuvos Respublikos valstybės ir savivaldybių 
institucijomis bei įstaigomis. 

Užsieniečių atvykimas į Lietuvos Respubliką. Užsieniečiams, atvykstan- 
tiems į Lietuvos Respubliką ir išvykstantiems iš jos, taikomos 2006 m. kovo 15 d. 
Europos Parlamento ir Tarybos reglamento (EB) Nr. 562/2006, nustatančio taisyk- 
lių, reglamentuojančių asmenų judėjimą per sienas, Bendrijos kodeksą (Šengeno 
sienų kodeksas), nuostatos. Atvykdamas į Lietuvos Respubliką ir būdamas jos te- 
ritorijoje užsienietis privalo turėti galiojantį kelionės dokumentą, jeigu Lietuvos 
Respublikos tarptautinės sutartys, Europos Sąjungos teisės aktai arba Lietuvos Res- 
publikos Vyriausybė nenustato kitaip, ir privalo jį pateikti pasienio kontrolės punk- 
te. Užsieniečio neįleidimo į Lietuvos Respubliką sąlygos nustatomos vadovaujantis 
Šengeno sienų kodeksu. 

Įstatymo dėl užsieniečių teisinės padėties 10 straipsnyje numatyta, kad užsie- 
niečio atvykimas į Lietuvos Respubliką laikomas neteisėtu, jeigu jis atvyko pažeis- 
damas Šengeno sienų kodekso nuostatas. 

Užsieniečių buvimas ir gyvenimas Lietuvos Respublikoje. Užsieniečio 
atvykimui ir buvimui Lietuvos Respublikoje gali būti nustatomas bevizis režimas ir 
reikalavimas turėti vizą. Įstatymas dėl užsieniečių teisinės padėties numato, kad už- 
sieniečio, kuris nėra Europos Sąjungos valstybės narės pilietis, atvykimui į Lietuvos 
Respubliką ir buvimui joje taikomos 2001 m. kovo 15 d. Tarybos reglamento (EB) 
Nr. 539/2001, su visais vėlesniais jo pakeitimais ir papildymais, nustatančio trečiųjų 
šalių, kurių piliečiai, kirsdami išorines sienas, privalo turėti vizas, ir trečiųjų šalių, 
kurių piliečiams toks reikalavimas netaikomas, sąrašus (Vizų režimo reglamentas), 
nuostatos. Lietuvos Respublikos Vyriausybė Vizų režimo reglamento nustatytais 
atvejais gali taikyti vizų režimo išimtis. Pabrėžtina, kad vizos turėjimas automatiškai 
nesuteikia teisės atvykti į Lietuvos Respubliką. 

Įstatymas dėl užsieniečių teisinės padėties numato, kad užsienietis, kuriam tai- 
komas bevizis režimas, turi teisę atvykti į Lietuvos Respubliką ir būti joje be vizos, 
bet jo buvimas Lietuvos Respublikoje ir kitose Šengeno valstybėse negali trukti 
ilgiau negu 90 dienų per 180 dienų laikotarpį. 

Užsienietis, turintis galiojančią Šengeno vizą, gali atvykti į Lietuvos Respub- 
liką ir būti Lietuvos Respublikoje vizoje nurodytą laiką, bet jo buvimas Lietuvos 
Respublikoje ir kitose Šengeno valstybėse negali trukti ilgiau negu 90 dienų per 
180 dienų laikotarpį. 

Užsienietis, kuris nėra Europos Sąjungos valstybės narės pilietis, bet turi vie- 
nos iš Europos Sąjungos valstybių narių išduotą Europos Sąjungos leidimo gyventi 
kortelę, gali atvykti į Lietuvos Respubliką ir būti Lietuvos Respublikoje be vizos ne 
ilgiau negu 90 dienų per 180 dienų laikotarpį. 

Užsienietis, kuris nėra Europos Sąjungos valstybės narės pilietis ir neturi vienos 
iš Europos Sąjungos valstybių narių išduotos Europos Sąjungos leidimo gyventi 
kortelės, bet turi kitos Šengeno valstybės išduotą leidimą gyventi ar nacionalinę 
vizą, leidimo gyventi ar nacionalinės vizos galiojimo metu turi teisę atvykti į Lietu- 
vos Respubliką ir būti joje be vizos, bet jo buvimas Lietuvos Respublikoje ir kitose 
Šengeno valstybėse negali trukti ilgiau negu 90 dienų per 180 dienų laikotarpį. 


—- 30 —— 


IX skyrius 


Į Lietuvos Respublikos jūrų uostus atplaukusių laivų civiliams įgulų nariams, 
kurie turi jūrininko tapatybės dokumentus, išduotus vadovaujantis Tarptautinės 
darbo organizacijos konvencijomis — 1958 m. gegužės 13 d. konvencija Nr. 108 dėl 
jūreivių nacionalinių asmens pažymėjimų arba 2003 m. birželio 16 d. konvencija 
Nr. 185 dėl jūrininkų nacionalinių asmens pažymėjimų (pataisytoji) — arba 1965 m. 
balandžio 9 d. Tarptautinės jūrų organizacijos konvencija dėl tarptautinės jūrų lai- 
vybos sąlygų lengvinimo, taip pat civiliams jūrininkams, kurie atvyko į laivą vizos 
galiojimo laiku ir yra įtraukti į laivo įgulos sąrašą ir kurie turi šioje dalyje nurodytus 
jūrininko tapatybės dokumentus, leidžiama be vizos išlipti į krantą Lietuvos Res- 
publikoje ir būti savivaldybės, į kurią įplaukia jų laivas, teritorijoje tol, kol laivas 
stovi uoste, bet ne ilgiau kaip šešis mėnesius. 

Įstatymas numato dviejų rūšių vizas: Šengeno ir nacionalinę. Šengeno viza iš- 
duodama laikantis procedūrų ir sąlygų, nustatytų Bendrijos vizų kodekse. Užsie- 
nietis, turintis nacionalinę vizą, gali atvykti į Lietuvos Respubliką ir būti Lietuvos 
Respublikoje vizoje nurodytą laiką (iki 12 mėnesių). Nacionalinė viza gali būti 
vienkartinė ir daugkartinė. Užsieniečiui nacionalinė viza išduodama pateikus svei- 
katos draudimą patvirtinantį dokumentą. Vienkartinė nacionalinė viza išduodama 
užsieniečiui, kuriam leista laikinai ar nuolat gyventi Lietuvos Respublikoje. Daug- 
kartinė nacionalinė viza išduodama užsieniečiui, kurio atvykimo į Lietuvos Respu- 
bliką tikslas — ilgalaikis buvimas Lietuvos Respublikoje. 

Nacionalinę vizą užsieniečiui atsisakoma išduoti, o išduota nacionalinė viza 
panaikinama, jeigu: 

1) jis neatitinka Šengeno sienų kodekse nustatytų atvykimo sąlygų; 

2) norėdamas gauti vizą, jis nepateikė būtinos informacijos apie vykimo tikslą 
ir sąlygas, turimas pragyvenimo lėšas buvimo Lietuvos Respublikoje laiko- 
tarpiu arba pateikė tikrovės neatitinkančius duomenis; 

3) norėdamas gauti vizą, jis pateikė dokumentus, kuriuose yra klastojimo po- 
žymių; 

4) yra rimtas pagrindas manyti, kad jis Lietuvos Respublikoje gali užsiimti ne- 
teisėta veika, už kurią yra nustatyta atsakomybė pagal Lietuvos Respublikos 
įstatymus; 

5) jis yra įtrauktas į užsieniečių, kuriems draudžiama atvykti į Lietuvos Res- 
publiką, nacionalinį sąrašą; 

6) priimtas sprendimas jį įpareigoti išvykti, grąžinti arba išsiųsti iš Šengeno 
valstybės; 

7) jis veiksmu, žodžiu ar raštu pažemino vizas išduodančius pareigūnus, tar- 
nautojus dėl jų veiklos arba Lietuvos Respublikos valstybę; 

8) yra rimtas pagrindas manyti, kad jis yra padaręs nusikaltimą taikai, nusi- 
kaltimą žmoniškumui ar karo nusikaltimą, kaip jie apibrėžiami Lietuvos 
Respublikos įstatymuose, tarptautinėse sutartyse arba kituose tarptautinės 
teisės šaltiniuose, arba kurstė ar kitaip dalyvavo darant tokius nusikaltimus; 

9) jis nepateikia sveikatos draudimą patvirtinančio dokumento, kai būtina jį 
turėti kelionės metu; 

10) yra rimtas pagrindas manyti, kad gali kilti užsieniečio nelegalios migracijos 
grėsmė. 

Pagal Įstatymo dėl užsieniečių teisinės padėties 23 straipsnį, užsieniečio bu- 
vimas Lietuvos Respublikoje laikomas neteisėtu, jeigu užsienietis: 1) yra Lietuvos 
Respublikoje laikotarpį, viršijantį šio įstatymo užsieniečiams nustatytą buvimo be 
vizos laiką; 2) yra Lietuvos Respublikoje pasibaigus vizos galiojimo laikui; 3) yra 
Lietuvos Respublikoje turėdamas panaikintą vizą; 4) turi kelionės dokumentą, kuris 
yra suklastotas; 5) turi vizą, kuri yra suklastota; 6) yra Lietuvos Respublikoje be vi- 
zos, jeigu ji būtina; 7) yra Lietuvos Respublikoje be galiojančio kelionės dokumen- 
to, išskyrus prieglobsčio prašytojus; 8) yra neteisėtai atvykęs į Lietuvos Respubliką. 

Pagal įstatyme įtvirtintą teisinį reguliavimą, užsieniečiai pagal buvimo Lietuvo- 
je trukmę gali būti skirstomi į nuolat gyvenančius ir laikinai gyvenančius. Nuolat 
gyvenančiais laikomi tie užsieniečiai, kurie turi įstatymo nustatyta tvarka išduotą 
leidimą, suteikiantį užsieniečiui teisę gyventi Lietuvos Respublikoje neterminuotai. 
Laikinai esančiais Lietuvoje laikomi tie užsieniečiai, kurie turi įstatymo nustatyta 
tvarka išduotą leidimą, suteikiantį užsieniečiui teisę laikinai gyventi Lietuvos Res- 
publikoje jame nurodytą laiką. 

Leidimas laikinai gyventi Lietuvos Respublikoje išduodamas užsieniečiui, kuris 
nėra Europos Sąjungos valstybės narės pilietis. Įstatymo 40 straipsnyje numatyta, 
kad leidimas laikinai gyventi gali būti išduodamas ar keičiamas užsieniečiui, jeigu: 

1) jis turi teisę atkurti Lietuvos Respublikos pilietybę Lietuvos Respublikos 
pilietybės įstatymo nustatyta tvarka; 

2) jis yra lietuvių kilmės asmuo; 

3) yra šeimos susijungimo atvejis; 

4) jis ketina dirbti Lietuvos Respublikoje pagal šio Įstatymo 44 straipsnio nuos- 
tatas; jis ketina dirbti Lietuvos Respublikoje aukštos profesinės kvalifikaci- 
jos reikalaujantį darbą pagal šio Įstatymo 44! straipsnio nuostatas; 

5) jis užsiima ir ketina toliau užsiimti teisėta veikla Lietuvos Respublikoje pagal 
šio Įstatymo 45 straipsnio nuostatas; ketina užsiimti teisėta veikla, susijusia 
su naujų technologijų ar kitų Lietuvos Respublikos ūkio ir socialinei plėtrai 
reikšmingų naujovių diegimu pagal šio Įstatymo 45! straipsnio nuostatas; 

6) jis ketina mokytis Lietuvos Respublikoje pagal šio Įstatymo 46 straipsnio 
nuostatas; 

7) jam yra nustatyta globa (rūpyba) arba jis yra paskirtas globėju (rūpintoju); 

8) nelydimas nepilnametis užsienietis negrąžinamas į užsienio valstybę, užsie- 
nietis negali išvykti iš Lietuvos Respublikos dėl humanitarinių priežasčių, 
užsieniečio negalima grąžinti į užsienio valstybę ar išsiųsti iš Lietuvos Res- 
publikos šio Įstatymo 130 straipsnio 1, 2, 4 dalyse nurodytais atvejais arba 
užsieniečio išsiuntimo iš Lietuvos Respublikos vykdymas sustabdytas dėl 
šio Įstatymo 132 straipsnio 1 dalyje nurodytų aplinkybių; 

9) jam šio Įstatymo nustatyta tvarka suteikta papildoma apsauga Lietuvos Res- 
publikoje; 

10) jam šio Įstatymo nustatyta tvarka suteikta laikinoji apsauga Lietuvos Res- 
publikoje; 

11) dėl pavojingos organizmo būklės jis negali išvykti ir jam reikalinga neati- 
dėliotina būtinoji medicinos pagalba. Tokių būklių sąrašą nustato sveikatos 
apsaugos ministras; 

12) jam leidžiama pasilikti gyventi Lietuvos Respublikoje, nes jis yra ar buvo 
prekybos žmonėmis arba nelegalaus darbo auka ir bendradarbiauja su iki- 
teisminio tyrimo įstaiga arba teismu kovojant su prekyba žmonėmis ar su 
nusikaltimais, susijusiais su prekyba žmonėmis arba su nelegaliu darbu, kai 
dirbo ypatingai išnaudojamo darbo sąlygomis arba kai dirbo nepilnametis; 

13 


— 


jis ketina pagal darbo sutartį, sudarytą su Lietuvos Respublikoje įregistruo- 
ta mokslo ir studijų institucija, dirbti kaip dėstytojas, atlikti mokslinius ty- 
rimus ir (arba) eksperimentinės (socialinės, kultūrinės) plėtros darbus kaip 
tyrėjas; 

14) jis kitoje Europos Sąjungos valstybėje narėje yra įgijęs ilgalaikio gyventojo 

statusą ir turi tos valstybės išduotą leidimą gyventi. 

Leidimas laikinai gyventi įforminamas užsieniečiui pateikus galiojantį kelionės 
dokumentą, kurio galiojimas turi 3 mėnesiais viršyti laikotarpį, kuriam išduodamas 
ar keičiamas leidimas laikinai gyventi. Jeigu užsieniečio pateiktojo kelionės do- 
kumento galiojimas neviršija jam išduodamo ar keičiamo leidimo laikinai gyventi 
galiojimo laikotarpio arba jį viršija mažiau negu 3 mėnesiais, leidimas laikinai gy- 
venti įforminamas 3 mėnesiais trumpesniam negu kelionės dokumento galiojimas 
laikotarpiui ir, užsieniečiui pateikus naują galiojantį kelionės dokumentą, gali būti 
naujai įformintas likusiam leidimo laikinai gyventi galiojimo laikotarpiui. 

Leidimas laikinai gyventi paprastai išduodamas vieniems metams, bet gali būti 
išduotas ir trumpesniam laikui. Lietuvių kilmės asmenims ir užsieniečiams, kurie 
turi teisę atkurti Lietuvos Respublikos pilietybę Lietuvos Respublikos pilietybės 
įstatymo nustatyta tvarka, leidimas laikinai gyventi išduodamas penkeriems metams. 

Leidimas laikinai gyventi yra negaliojantis, kai: 1) pasibaigia leidimo laikinai 
gyventi galiojimas; 2) užsienietis miršta; 3) leidime laikinai gyventi yra klastojimo 
požymių; 4) leidimas yra panaikintas; 5) leidimas yra prarastas; 6) leidimas yra nau- 
jai įformintas šio Įstatymo 40 straipsnio 2 dalyje nustatytais pagrindais; 7) užsienie- 
tis įgyja leidimą nuolat gyventi; 8) užsienietis įgyja Lietuvos Respublikos pilietybę. 

Įstatymo 53 straipsnis numato, kad leidimas nuolat gyventi gali būti išduoda- 
mas užsieniečiui, jeigu: 

1) jis turi teisę atkurti Lietuvos Respublikos pilietybę Pilietybės įstatymo nu- 

statyta tvarka; 

2) jis yra lietuvių kilmės asmuo; 

3) jis atvyko gyventi į Lietuvos Respubliką kartu su Lietuvos Respublikos pi- 
liečiu kaip jo šeimos narys; 

4) jis neteko Lietuvos Respublikos pilietybės, bet gyvena Lietuvos Respubli- 
koje; 

5) jis yra nepilnametis užsienietis, gimęs Lietuvos Respublikoje, ir jo tėvai ar 
vienas iš jų yra Lietuvos Respublikos piliečiai, kurių gyvenamoji vieta de- 
klaruota Lietuvos Respublikoje, arba turi leidimą nuolat gyventi; 

6) jis yra nepilnametis užsienietis, gimęs ne Lietuvos Respublikoje, ir jo tėvai 
arba vienas iš jų yra Lietuvos Respublikos piliečiai, kurių gyvenamoji vieta 
deklaruota Lietuvos Respublikoje, arba turi leidimą nuolat gyventi; 

7) jis gavo pabėgėlio statusą Lietuvos Respublikoje; 

8) jis pragyveno Lietuvos Respublikoje be pertraukos pastaruosius 5 metus ir 
turėjo leidimą laikinai gyventi (pabrėžtina, kad įstatymų įgyvendinamieji 
teisės aktai nustato, jog užsienietis turi išlaikyti valstybinės kalbos ir Lie- 
tuvos Respublikos Konstitucijos pagrindų egzaminą Lietuvos Respublikos 
Vyriausybės nustatyta tvarka); pragyveno Europos Sąjungos valstybėje na- 
rėje be pertraukos pastaruosius 5 metus, iš kurių ne mažiau kaip 2 metus 
be pertraukos — Lietuvos Respublikoje, ir turėjo leidimą laikinai gyventi, 
išduotą pagal šio Įstatymo 40 straipsnio 1 dalies 4! punktą; 

9) Lietuvos Respublikos įstatymo „Dėl užsieniečių teisinės padėties“ įgyvendi- 
nimo įstatymo 2 straipsnyje numatytu atveju, t. y. jis pateikia teismo sprendi- 
mą, kuriuo nustatytas juridinis faktas, kad užsienietis gyveno Lietuvos Res- 
publikoje iki 1993 m. liepos 1 d. ir šiuo metu gyvena Lietuvos Respublikoje; 

10) pragyveno užsienio valstybėje laikotarpį, ne ilgesnį negu nurodytas šio Įsta- 
tymo 54 straipsnio 1 dalies 3 ir 4 punktuose, kitoje Europos Sąjungos valsty- 
bėje narėje neįgijo ilgalaikio gyventojo statuso, o iki apsigyvenimo užsienio 
valstybėje gyveno Lietuvos Respublikoje ir turėjo leidimą nuolat gyventi. 

Pagal įstatymo 56 straipsnį, leidimas nuolat gyventi yra negaliojantis, kai: 1) pa- 
sibaigia leidimo nuolat gyventi galiojimas; 2) užsienietis įgyja Lietuvos Respublikos 
pilietybę; 3) užsienietis miršta; 4) leidime nuolat gyventi yra klastojimo požymių; 
5) leidimas yra panaikintas; 6) leidimas yra prarastas; 7) užsienietis gauna leidimą gy- 
venti kitoje Europos Sąjungos valstybėje narėje; 8) užsienietis Gyvenamosios vietos 
deklaravimo įstatymo nustatyta tvarka deklaravo, kad išvyko iš Lietuvos Respublikos. 

Užsieniečių darbas Lietuvos Respublikoje. Užsienietis, kuris ketina dirbti 
Lietuvos Respublikoje, privalo gauti leidimą dirbti Lietuvos Respublikoje iki atvyki- 
mo į Lietuvos Respubliką. Įstatymas dėl užsieniečių teisinės padėties numato, kad lei- 
dimas dirbti užsieniečiui gali būti išduodamas, jeigu Lietuvoje nėra specialisto, atitin- 
kančio darbdavio keliamus kvalifikacinius reikalavimus (57 str. 3 d.). Leidimo dirbti 
užsieniečiams išdavimo sąlygas ir tvarką nustato socialinės apsaugos ir darbo ministras. 

Užsienietis atleidžiamas nuo pareigos įgyti leidimą dirbti, jeigu: 1) jis gavo lei- 
dimą laikinai gyventi Lietuvos Respublikoje kaip a) asmuo, kuris turi teisę atkurti 
Lietuvos Respublikos pilietybę Pilietybės įstatymo nustatyta tvarka; b) lietuvių kil- 
mės asmuo; c) šeimos susijungimo atveju; d) asmuo, kuriam nustatyta globa (rūpy- 
ba) arba jis yra paskirtas globėju (rūpintoju); e) asmuo, kuriam įstatymo nustatyta 
tvarka suteikta papildoma arba laikinoji apsauga Lietuvos Respublikoje; 2) turi lei- 
dimą nuolat gyventi. 

Leidimas dirbti užsieniečiui išduodamas iki dvejų metų, nurodant darbą (pa- 
reigas) ir įmonę, įstaigą ar organizaciją, kurioje užsienietis dirbs. Užsieniečiui, kuris 
atvyksta į Lietuvos Respubliką dirbti sezoninių darbų, leidimas dirbti išduodamas 
iki 6 mėnesių per vienus metus, skaičiuojant nuo pirmosios atvykimo į Lietuvos 
Respubliką dienos. Užsieniečiui, kuris atvyksta dirbti į Lietuvos Respubliką kaip 
stažuotojas ar praktikantas, leidimas dirbti išduodamas vieniems metams, jo galio- 
jimas gali būti pratęsiamas išimtiniais atvejais, kai stažuotės ar praktikos laikotarpis 
yra ilgesnis negu vieni metai ir tai būtina atitinkamos srities kvalifikacijai įgyti. 

Užsieniečio darbas arba užsiėmimas kita veikla Lietuvos Respublikoje laikomi 
neteisėtais, neatsižvelgiant į tai, ar gaunama pajamų, ar ne, jeigu jis: 1) dirba be 

leidimo dirbti ir (arba) darbo sutarties ir leidimo laikinai gyventi ar vizos, kai juos 
būtina turėti; 2) užsiima kita veikla, kuriai neturi leidimo, jei būtina jį turėti, ir 
neturi leidimo laikinai gyventi ar vizos; 3) studijuoja, mokosi švietimo įstaigoje, 
stažuoja, dalyvauja kvalifikacijos kėlimo kursuose ar profesiniuose mokymuose be 
leidimo laikinai gyventi ar vizos, išskyrus atvejus, nurodytus šio Įstatymo 32 straips- 
nio 2 dalies 2 punkte ir 71 straipsnio 2 dalyje. 

Užsieniečių judėjimo laisvė Lietuvos Respublikoje gali būti apribota, 
jeigu tai būtina valstybės saugumui, viešajai tvarkai užtikrinti, žmonių sveikatai ar 
dorovei apsaugoti, nusikalstamumui stabdyti arba kitų asmenų teisėms ir laisvėms 
apsaugoti. 

Užsienietis gali būti sulaikytas tik šiais įstatymo 113 straipsnyje numatytais pa- 
grindais: 

1) kad užsienietis negalėtų be leidimo atvykti į Lietuvos Respubliką; 

2) kai užsienietis neteisėtai atvyko į Lietuvos Respubliką ar neteisėtai joje yra, 
išskyrus atvejus, kai jis yra pateikęs prašymą suteikti prieglobstį Lietuvos 
Respublikoje; 

3) kai siekiama užsienietį, kuris neįleidžiamas į Lietuvos Respubliką, grąžinti į 
valstybę, iš kurios jis atvyko; 

4) kai įtariama, kad užsienietis naudojasi suklastotais dokumentais; 

5) kai priimamas sprendimas užsienietį išsiųsti iš Lietuvos Respublikos arba 
iš kitos valstybės, kuriai taikoma 2001 m. gegužės 28 d. Tarybos direktyva 
2001/40/EB dėl abipusio sprendimų dėl trečiųjų šalių piliečių išsiuntimo 
pripažinimo; 

6) kai siekiama užkirsti kelią pavojingoms ar ypač pavojingoms užkrečiamo- 
sioms lisoms plisti; 

7) kai užsieniečio buvimas Lietuvos Respublikoje kelia grėsmę valstybės sau- 
gumui, viešajai tvarkai arba žmonių sveikatai. 

Įstatymas dėl užsieniečių teisinės padėties numato, kad Europos Sąjungos valsty- 
bės narės pilietis ir (arba) jo šeimos narys ar kitas asmuo, kuris pagal Europos Sąjungos 
teisės aktus naudojasi laisvo asmenų judėjimo teise, gali būti sulaikytas tik šiais pa- 
grindais: 1) jis serga galinčiomis plisti (epideminėmis) ligomis, kurios apibrėžtos Pa- 
saulio sveikatos organizacijos dokumentuose, arba kitomis žmonių užkrečiamosiomis 
(infekcinėmis ar parazitinėmis) ligomis, kurioms pagal Lietuvos Respublikos įstaty- 
mus taikomi kontrolės reikalavimai; 2) kai siekiama jį išsiųsti iš Lietuvos Respublikos. 

Prieglobsčio prašytojas gali būti sulaikytas tik šiais atvejais: 1) siekiant nustatyti 
ir (arba) patikrinti jo tapatybę ir (arba) pilietybę; 2) siekiant išsiaiškinti motyvus, 
kuriais grindžiamas jo prašymas suteikti prieglobstį (kai informacija dėl motyvų 
negalėtų būti gauta prieglobsčio prašytojo nesulaikius), ir įvertinus šio straipsnio 
5 dalies 6—10 punktuose nurodytas aplinkybes yra pagrindas manyti, kad jis gali 
pasislėpti siekdamas išvengti grąžinimo į užsienio valstybę ar išsiuntimo iš Lietuvos 
Respublikos; 3) kai užsienietis, sulaikytas 113 straipsnio 2 dalyje nurodytu pagrin- 
du, kai sprendžiama dėl jo grąžinimo į užsienio valstybę, pateikia prašymą suteikti 
prieglobstį ir yra rimtas pagrindas manyti, kad šis prašymas pateiktas tik siekiant 
atidėti arba sutrukdyti įvykdyti sprendimą grąžinti į užsienio valstybę, ir užsienietis 

jau turėjo galimybę pasinaudoti prieglobsčio suteikimo procedūra; 4) pagal Regla- 
mento (ES) Nr. 604/2013 28 straipsnį; 5) kai prieglobsčio prašytojas kelia grėsmę 
valstybės saugumui ar viešajai tvarkai. 

Sprendžiant, ar yra pagrindas manyti, kad užsienietis gali pasislėpti, įvertinamos 
šios aplinkybės: 1) užsienietis neturi asmens tapatybę patvirtinančio dokumento ir 
nebendradarbiauja siekiant nustatyti jo asmens tapatybę ir (ar) pilietybę (atsisako 
pateikti duomenis apie save, teikia klaidinančią informaciją ir pan.); 2) neturi gyve- 
namosios vietos Lietuvos Respublikoje arba nurodytu gyvenamosios vietos adresu 
nebūna (negyvena); 3) neturi šeiminių ryšių su asmenimis, gyvenančiais Lietuvos 
Respublikoje, ar socialinių, ekonominių ar kitų ryšių su Lietuvos Respublika; 4) ne- 
turi lėšų gyventi Lietuvos Respublikoje; 5) per nustatytą terminą neįvykdė įparei- 
gojimo išvykti iš Lietuvos Respublikos, savanoriškai neišvyko iš Lietuvos Respubli- 
kos per sprendime grąžinti jį į užsienio valstybę nustatytą terminą ar šio Įstatymo 
127 straipsnio 37 dalyje nurodytu pagrindu pratęstą terminą; 6) nevykdo teismo 
sprendimu paskirtos alternatyvios sulaikymui priemonės; 7) užsienietis, apgyven- 
dintas Valstybės sienos apsaugos tarnyboje netaikant judėjimo laisvės apribojimų, 
pažeidė laikino išvykimo iš Valstybės sienos apsaugos tarnybos tvarką. 

Policijos ar kitos teisėsaugos institucijos pareigūnas turi teisę sulaikyti užsienietį 
ne ilgiau kaip 48 valandoms. Ilgiau kaip 48 valandoms užsienietis teismo sprendimu 
sulaikomas Valstybės sienos apsaugos tarnyboje. Pažeidžiami asmenys ir šeimos, 
kuriose yra nepilnamečių užsieniečių, gali būti sulaikyti tik ypatingu atveju, atsi- 
žvelgiant į geriausius vaiko ir pažeidžiamų asmenų interesus. 

Išnykus sulaikymo pagrindams, užsienietis remiantis įsigaliojusiu teismo spren- 
dimu nedelsiant paleidžiamas iš sulaikymo vietos. Jeigu pasibaigė užsieniečio sulai- 
kymo terminas, užsienietis turi būti paleistas iš sulaikymo vietos nedelsiant. 

Užsieniečių išvykimas iš Lietuvos Respublikos. Įstatymas dėl užsieniečių 
teisinės padėties numato, kad užsienietis privalo išvykti iš Lietuvos Respublikos iki 
vizos arba leidimo laikinai gyventi galiojimo pabaigos. Užsieniečiui išvykti iš Lie- 
tuvos Respublikos neleidžiama ir sprendimas dėl užsieniečio įpareigojimo išvykti, 
grąžinimo, išsiuntimo ar prieglobsčio prašytojo perdavimo kitai Europos Sąjungos 
valstybei narei, atsakingai už prašymo suteikti prieglobstį nagrinėjimą, negali būti 
priimtas, jeigu jam paskirta kardomoji priemonė arba taikoma laikinoji apsaugos 
priemonė, kurios apriboja jo teisę išvykti iš Lietuvos Respublikos (124 str. 3 d.). 

Šiame straipsnyje nustatytos specifinės tik užsieniečiams taikomos sankcijos — 
tai užsieniečio įpareigojimas išvykti, grąžinimas, išsiuntimas ir prieglobsčio prašyto- 
jo perdavimas kitai Europos Sąjungos valstybei narei, atsakingai už prašymo suteikti 
prieglobstį nagrinėjimą. 

Sprendimas grąžinti užsienietį į užsienio valstybę priimamas, kai: 1) jam panai- 
kinta viza; 2) jam panaikintas leidimas laikinai gyventi arba leidimas nuolat gyventi; 
3) jis yra Lietuvos Respublikoje pasibaigus vizos galiojimui; 4) jis gyvena Lietuvos 
Respublikoje pasibaigus leidimo laikinai gyventi galiojimui; 5) į Lietuvos Respubli- 
ką jis atvyko teisėtai, bet gyvena Lietuvos Respublikoje be leidimo laikinai gyventi 
ar leidimo nuolat gyventi, jeigu privalo jį turėti; 6) jis yra Lietuvos Respublikoje 
laikotarpį, viršijantį šio Įstatymo 11 straipsnio 2—5, 7 dalyse užsieniečiams nustatytą 
buvimo laiką; 7) jis neteisėtai atvyko į Lietuvos Respubliką ar neteisėtai joje yra, bet 

yra pažeidžiamas asmuo, prieglobsčio prašytojas arba užsienietis, kuriam prieglobs- 
tis nesuteiktas, ir sutinka savanoriškai grįžti į užsienio valstybę padedant tarptautinei 
ar nevyriausybinei organizacijai. 

Jeigu yra bent vienas iš Įstatymo 125 straipsnio 1 dalyje nustatytų grąžinimo 
į užsienio valstybę pagrindų, bet užsienietis turi galiojantį kitos Europos Sąjungos 
ar Europos laisvosios prekybos asociacijos valstybės narės išduotą dokumentą, su- 
teikiantį teisę joje būti ar gyventi, užsienietis yra įpareigojamas išvykti iš Lietuvos 
Respublikos. 

Sprendimas dėl užsieniečio grąžinimo į užsienio valstybę ar įpareigojimo užsie- 
niečiui išvykti iš Lietuvos Respublikos gali būti nepriimamas, jeigu pagal Lietuvos 
Respublikos sudarytą tarptautinę sutartį dėl neteisėtai esančių asmenų grąžinimo 
(readmisijos) neteisėtai Lietuvos Respublikoje esantį užsienietį priima atgal arba 
Europos Sąjungos valstybė narė, jeigu ši sutartis įsigaliojo iki 2009 m. sausio 13 d., 
arba valstybė, kuri nėra Europos Sąjungos valstybė narė. 

Išsiuntimo iš Lietuvos Respublikos pagrindai numatyti įstatymo 126 straipsny- 
je. Užsienietis išsiunčiamas iš Lietuvos Respublikos, jeigu: 

1) jis per nustatytą terminą neįvykdė įpareigojimo išvykti iš Lietuvos Respubli- 

kos, savanoriškai neišvyko iš Lietuvos Respublikos per sprendime grąžinti jį 
į užsienio valstybę nustatytą terminą ar šio Įstatymo 127 straipsnio 3? dalyje 
nurodytu pagrindu pratęstą terminą arba jeigu jam nebuvo suteiktas terminas 
savanoriškai išvykti, nes yra pagrindas manyti, kad užsienietis gali pasislėpti; 

2) jis neteisėtai atvyko į Lietuvos Respubliką ar neteisėtai joje yra ir nėra šio 
Įstatymo 125 straipsnyje nustatytų pagrindų, dėl kurių užsienietis įpareigo- 
jamas išvykti iš Lietuvos Respublikos arba priimamas sprendimas grąžinti jį 
į užsienio valstybę; 

3) jo buvimas Lietuvos Respublikoje gresia valstybės saugumui arba viešajai 
tvarkai; 

4) priimtas sprendimas jį išsiųsti iš kitos valstybės, kuriai taikoma 2001 m. ge- 
gužės 28 d. Tarybos direktyva 2001/40/EB dėl abipusio sprendimų dėl tre- 
čiųjų šalių piliečių išsiuntimo pripažinimo. 

Sprendime grąžinti užsienietį į užsienio valstybę, įvertinus jo galimybes išvykti 
kuo greičiau, nustatomas nuo 7 iki 30 dienų terminas, skaičiuojamas nuo spren- 
dimo įteikimo užsieniečiui dienos, per kurį užsienietis įpareigojamas savanoriškai 
išvykti iš Lietuvos Respublikos. Sprendimas dėl užsieniečio išsiuntimo iš Lietuvos 
Respublikos privalo būti įvykdytas nedelsiant, jeigu nėra aplinkybių, dėl kurių to- 
kio sprendimo vykdymas gali būti sustabdytas. 

Ipareigojant išvykti iš Lietuvos Respublikos nustatomas ne ilgesnis kaip 30 dienų 
terminas, per kurį užsienietis privalo išvykti. Jeigu yra pagrindas manyti, kad užsie- 
nietis gali pasislėpti siekdamas išvengti grąžinimo į užsienio valstybę ar įpareigoji- 
mo išvykti iš Lietuvos Respublikos, sprendime grąžinti užsienietį į užsienio valstybę 
arba įpareigojime išvykti iš Lietuvos Respublikos jam gali būti nustatytas trumpes- 
nis negu 7 dienų terminas, per kurį užsienietis įpareigojamas savanoriškai išvykti 
iš Lietuvos Respublikos, arba terminas savanoriškai išvykti nesuteikiamas. Įstatymo 
127 straipsnio 1, 3 dalyse nurodytas terminas, per kurį užsienietis įpareigojamas 
savanoriškai išvykti iš Lietuvos Respublikos, gali būti pratęstas dėl šio Įstatymo 

128 straipsnio 1 dalies 1—3 punktuose ir 2 dalies 3, 4 punktuose nurodytų aplinky- 
bių, bet bendrasis įpareigojimo savanoriškai išvykti terminas negali viršyti 60 dienų. 
Sprendimą dėl užsieniečio įpareigojimo išvykti iš Lietuvos Respublikos pagal kom- 
petenciją priima ir jo įvykdymą kontroliuoja policija ir Valstybės sienos apsaugos 
tarnyba. 

Priimant įpareigojimą išvykti iš Lietuvos Respublikos, sprendimą grąžinti už- 
sienietį į užsienio valstybę arba išsiųsti užsienietį iš Lietuvos Respublikos, atsižvel- 
giama į jo: buvimo Lietuvos Respublikoje laiką; šeiminius ryšius su asmenimis, 
gyvenančiais Lietuvos Respublikoje; esamus socialinius, ekonominius ir kitus ryšius 
su Lietuvos Respublika, taip pat į tai, ar jis turi nepilnamečių vaikų, kurie mokosi 
Lietuvos Respublikoje pagal formaliojo švietimo programą (programas); į padaryto- 
jo teisės pažeidimo pavojingumo pobūdį ir mastą. 

Sprendimo dėl užsieniečio išsiuntimo iš Lietuvos Respublikos vykdymas turi būti 
sustabdomas, jeigu: 1) atitinkamam administraciniam teismui priėmus nutartį dėl 
reikalavimo užtikrinimo priemonių taikymo, kai sprendimas dėl užsieniečio išsiun- 
timo iš Lietuvos Respublikos apskundžiamas teismui, išskyrus atvejus, kai užsienie- 
tis turi būti išsiųstas dėl jo keliamos grėsmės valstybės saugumui ar viešajai tvarkai, 
o Europos Sąjungos valstybės narės pilietis, jo šeimos narys arba kitas asmuo, kuris 
pagal Europos Sąjungos teisės aktus naudojasi laisvo asmenų judėjimo teise, — dėl 
jo keliamos labai rimtos grėsmės valstybės saugumui; 2) užsienietį atsisako priimti 
užsienio valstybė, į kurią jis gali būti išsiųstas; 3) užsieniečiui reikia suteikti būti- 
nąją medicinos pagalbą, kurios teikimo reikalingumą patvirtina sveikatos priežiū- 
ros įstaigos gydytojų konsultacinė komisija; 4) jo negalima išsiųsti dėl objektyvių 
aplinkybių (užsienietis neturi galiojančio kelionės dokumento, nėra galimybės gauti 
kelionės bilietų ir kt.); 5) gaunamas Europos Žmogaus Teisių Teismo nurodymas 
taikyti laikinąją apsaugos priemonę pagal šio teismo Reglamento 39 taisyklę užsie- 
niečio neišsiųsti. Išnykus nurodytosioms priežastims, sprendimas dėl užsieniečio 
išsiuntimo iš Lietuvos Respublikos privalo būti įvykdytas nedelsiant. 

Įstatymas numato ir tam tikras išlygas taikant sankcijas užsieniečiams. Įstatymo 
130 straipsnyje nustatyta, kad: draudžiama išsiųsti arba grąžinti užsienietį į valsty- 
bę, kurioje jo gyvybei ar laisvei gresia pavojus arba jis gali būti persekiojamas dėl 
rasės, religijos, tautybės, priklausymo tam tikrai socialinei grupei ar dėl politinių 
įsitikinimų, arba į valstybę, iš kurios jis gali būti vėliau nusiųstas į tokią valstybę. 
Šios nuostatos netaikomos užsieniečiui, kuris dėl svarbių priežasčių kelia grėsmę 
Lietuvos Respublikos saugumui arba jis įsiteisėjusiu teismo nuosprendžiu yra pri- 
pažintas kaltu dėl labai sunkaus nusikaltimo padarymo ir kelia grėsmę visuomenei. 
Užsienietis neišsiunčiamas iš Lietuvos Respublikos arba negrąžinamas į valstybę, 
jeigu yra rimtas pagrindas manyti, kad joje užsienietis bus kankinamas, su juo bus 
žiauriai, nežmoniškai elgiamasi arba žeminamas jo orumas ar jis bus tokiu būdu 
baudžiamas. Užsienietis neišsiunčiamas iš Lietuvos Respublikos arba negrąžinamas 
į užsienio valstybę, jeigu jam Lietuvos Respublikos Vyriausybės nustatyta tvarka yra 
suteiktas apsisprendimo laikotarpis, per kurį jis, kaip esanti ar buvusi su prekyba 
žmonėmis susijusių nusikaltimų auka, turi priimti sprendimą, ar bendradarbiauti su 
ikiteisminio tyrimo įstaiga ar su teismu. 

Užsieniečiui, kuris neišsiunčiamas iš Lietuvos Respublikos ar negrąžinamas į 
užsienio valstybę šiame straipsnyje nurodytais atvejais, išduodamas ne ilgiau kaip 

vienus metus galiojantis leidimas laikinai gyventi, kurio galiojimo laikotarpiu už- 
sienietis turi teisę dirbti. 

Įstatymo 129 straipsnyje įtvirtintos tam tikros išlygos taikant sankcijas nelydi- 
miems nepilnamečiams asmenims. Nelydimas nepilnametis užsienietis, kuris yra 
neteisėtai Lietuvos Respublikos teritorijoje ar neteisėtai joje gyvena, grąžinamas 
tik tuo atveju, jeigu užsienio valstybėje, į kurią yra grąžinamas, jis bus tinkamai 
prižiūrimas atsižvelgiant į jo poreikius, amžių ir savarankiškumo lygį. Jeigu nelydi- 
mas nepilnametis užsienietis negrąžinamas į užsienio valstybę, jam išduodamas ne 
ilgiau kaip vienus metus galiojantis leidimas laikinai gyventi. Sprendžiant nelydi- 
mo nepilnamečio užsieniečio grąžinimo klausimą, bendradarbiaujama su užsienio 
valstybėmis ir tarptautinėmis organizacijomis pagal sudarytas tarptautines sutartis. 

Įstatymo 133 straipsnis numato, kad užsieniečiui, kuriam buvo atsisakyta išduo- 
ti vizą ar ji buvo panaikinta, arba buvo atsisakyta išduoti leidimą gyventi ar jis buvo 
panaikintas, užsieniečiui, kuris buvo neįleistas į Lietuvos Respubliką, įpareigotas 
išvykti iš Lietuvos Respublikos, grąžintas į užsienio valstybę arba bandė neteisėtai 
išvykti iš Lietuvos Respublikos ar išvyko iš jos, arba užsieniečiui, kuris neturi teisės 
gyventi Lietuvos Respublikoje ir nevykdo įsipareigojimų muitinei ar nesumokėjo 
Lietuvos Respublikos įstatymų nustatyta tvarka skirtos (skirtų) baudos (baudų), gali 
būti uždrausta atvykti į Lietuvos Respubliką ne ilgesniam kaip 5 metų laikotarpiui. 

Užsieniečiui, kuris buvo išsiųstas iš Lietuvos Respublikos, uždraudžiama atvyk- 
ti į Lietuvos Respubliką ne ilgesniam kaip 5 metų laikotarpiui. Draudimas atvykti į 
Lietuvos Respubliką netaikomas užsieniečiui, kuris buvo išsiųstas iš Lietuvos Res- 
publikos dėl to, kad per nustatytą terminą neįvykdė įpareigojimo išvykti iš Lietu- 
vos Respublikos arba savanoriškai neišvyko iš Lietuvos Respublikos per sprendime 
grąžinti jį į užsienio valstybę nustatytą terminą, jeigu jam buvo išduotas leidimas 
laikinai gyventi šio Įstatymo 40 straipsnio 1 dalies 12 punkte nustatytu pagrindu 
kaip prekybos žmonėmis aukai ir jeigu jis nekelia grėsmės valstybės saugumui ar 
visuomenei. 

Europos Sąjungos valstybės narės piliečiui ir (arba) jo šeimos nariui arba kitam 
asmeniui, kuris pagal Europos Sąjungos teisės aktus naudojasi laisvo asmenų judėji- 
mo teise, gali būti uždrausta atvykti į Lietuvos Respubliką ne ilgesniam kaip 5 metų 
laikotarpiui tik tuo atveju, jeigu jo atvykimas į Lietuvos Respubliką ir buvimas joje 
gali kelti grėsmę valstybės saugumui ar viešajai tvarkai. 

Užsieniečiui gali būti uždrausta atvykti į Lietuvos Respubliką ilsesniam kaip 
5 metų laikotarpiui, jeigu jis gali kelti grėsmę valstybės saugumui ar viešajai tvarkai. 

Užsieniečių, kuriems draudžiama atvykti į Lietuvos Respubliką, nacionalinį 
sąrašą sudaro, tvarko ir duomenis iš šio sąrašo skelbia ir centrinei antrosios kartos 
Šengeno informacinei sistemai teikia Migracijos departamentas Lietuvos Respubli- 
kos Vyriausybės nustatyta tvarka. Sprendimą uždrausti (neuždrausti) užsieniečiui 
atvykti į Lietuvos Respubliką priima Migracijos departamentas. Draudimo atvykti 
trukmė nustatoma kiekvienu atveju tinkamai atsižvelgus į visas su konkrečiu atveju 
susijusias aplinkybes. 

Sprendimų dėl užsieniečių teisinės padėties apskundimas. Skundas dėl 
sprendimo, priimto pagal įstatymą dėl užsieniečių teisinės padėties, gali būti paduo- 
tas atitinkamam administraciniam teismui Administracinių bylų teisenos įstatymo 

nustatyta tvarka ir sąlygomis, išskyrus šiame įstatyme numatytus atvejus. Užsienietis 
skundą dėl sprendimo, priimto pagal šį įstatymą, gali paduoti atitinkamam apygar- 
dos administraciniam teismui per 14 dienų nuo sprendimo įteikimo dienos. 

Įstatymo 139 straipsnio 1 dalis numato, kad apskųsto sprendimo vykdymas 
sustabdomas, kai: 1) panaikinamas užsieniečio leidimas gyventi; 2) užsieniečio, at- 
vykusio į Lietuvos Respubliką iš saugios trečiosios valstybės, prašymas suteikti prie- 
globstį nenagrinėjamas ir jis grąžinamas arba išsiunčiamas iš Lietuvos Respublikos 
į saugią trečiąją valstybę; 3) užsieniečiui atsisakoma suteikti prieglobstį, išskyrus 
atvejį, kai sprendimas priimtas prašymą suteikti prieglobstį išnagrinėjus iš esmės 
skubos tvarka, nutraukiamas prašymo suteikti prieglobstį nagrinėjimas arba suteik- 
tas prieglobstis panaikinamas ir užsienietis išsiunčiamas iš Lietuvos Respublikos arba 
grąžinamas į užsienio valstybę. 

Teismai skundus ir prašymus priimti sprendimą nagrinėja ir sprendimus priima 
Administracinių bylų teisenos įstatymo ir Įstatymo dėl užsieniečių teisinės padėties 
nustatyta tvarka. Teismas skundą ar prašymą priimti sprendimą privalo išnagrinė- 
ti ne vėliau kaip per 2 mėnesius nuo teismo nutarties priimti skundą ar prašymą 
nagrinėti priėmimo dienos. Priimtas sprendimas gali būti skundžiamas Lietuvos 
vyriausiajam administraciniam teismui per 14 dienų nuo sprendimo paskelbimo. 

Administracinės bylos pagal skundus dėl sprendimų, kurie priimti dėl užsie- 
niečio keliamos grėsmės valstybės saugumui, viešajai tvarkai ar visuomenei, gali 
būti nagrinėjamos naudojant faktinius duomenis, sudarančius valstybės ar tarnybos 
paslaptį, ir dalyvaujant Valstybės saugumo departamentui, Policijos departamentui 
ir (arba) Valstybės sienos apsaugos tarnybai. Šiems duomenims netaikomos Admi- 
nistracinių bylų teisenos įstatyme numatytos nuostatos dėl išslaptinimo. 


3. Europos Sąjungos valstybių narių piliečių teisinė padėtis 
Lietuvos Respublikoje 


Įstatymas dėl užsieniečių teisinės padėties apibrėžia Europos Sąjungos valstybės narės 
pilietį kaip užsienietį, turintį vienos iš Europos Sąjungą sudarančių valstybių pilietybę. 

Įstatymas numato, kad užsienietis, kuris yra vienos iš Europos Sąjungos vals- 
tybių narių pilietis, gali atvykti į Lietuvos Respubliką ir būti joje iki 3 mėnesių, 
skaičiuojant nuo pirmosios atvykimo į Lietuvos Respubliką dienos. Tokia pati teisė 
suteikiama ir šio piliečio šeimos nariams. 

Europos Sąjungos valstybės narės pilietis neįleidžiamas į Lietuvos Respubliką, 
jeigu: 1) neturi galiojančio kelionės dokumento ir negali jo gauti ar pristatyti per 
pagrįstą laikotarpį, patvirtinti ar kitomis priemonėmis įrodyti, kad yra Europos Są- 
jungos valstybės narės pilietis ar jo šeimos narys, jeigu Lietuvos Respublikos tarp- 
tautinės sutartys arba Europos Sąjungos teisės aktai nenustato kitaip; 2) jų buvimas 
Lietuvos Respublikoje gali kelti grėsmę valstybės saugumui ar viešajai tvarkai; 3) jie 
serga epideminėmis (galinčiomis plisti) lisomis, kurios apibrėžtos Pasaulio sveikatos 
organizacijos dokumentuose, arba kitomis žmonių užkrečiamosiomis (infekcinėmis 
ar parazitinėmis) ligomis, kurioms pagal Lietuvos Respublikos įstatymus taikomi 
kontrolės reikalavimai. 

Europos Sąjungos piliečiai ir jų šeimos nariai, gyvenantys Lietuvos Respubli- 
koje, privalo turėti leidimą gyventi Lietuvos Respublikoje. 

Įstatymas numato, kad Europos Sąjungos valstybės narės piliečiui, atvykusiam 
gyventi į Lietuvos Respubliką ilgiau negu 3 mėnesius per pusę metų ir atitinkančiam 
bent vieną iš Įstatymo 101 straipsnio 1 dalyje numatytų pagrindų, jo teisei gyventi 
Lietuvos Respublikoje patvirtinti išduodama vidaus reikalų ministro nustatytos for- 
mos pažyma. Europos Sąjungos valstybės narės piliečio šeimos nariai, kurie nėra Eu- 
ropos Sąjungos valstybės narės piliečiai, atvykę gyventi į Lietuvos Respubliką ilgiau 
negu 3 mėnesiams per pusę metų, kartu su Europos Sąjungos valstybės narės piliečiu 
arba pas jį, privalo gauti Europos Sąjungos leidimo laikinai gyventi kortelę. 

Tvarką, nustatančią pažymos Europos Sąjungos valstybės narės piliečio teisei 
laikinai gyventi Lietuvos Respublikoje patvirtinti išdavimą ir Europos Sąjungos lei- 
dimo laikinai gyventi kortelės išdavimą, keitimą ir panaikinimą Europos Sąjungos 
valstybės narės piliečio šeimos nariams, nustato vidaus reikalų ministras. Sprendi- 
mus dėl pažymos Europos Sąjungos valstybės narės piliečio teisei laikinai gyventi 
Lietuvos Respublikoje patvirtinti išdavimo, Europos Sąjungos leidimo laikinai gy- 
venti kortelės išdavimo, keitimo ir panaikinimo priima ir pažymą Europos Sąjun- 
gos valstybės narės piliečio teisei laikinai gyventi Lietuvos Respublikoje patvirtinti 
išduoda, Europos Sąjungos leidimo laikinai gyventi kortelę išduoda, keičia ir panai- 
kina vidaus reikalų ministro įgaliotos institucijos. 

Pažyma Europos Sąjungos valstybės narės piliečio teisei laikinai gyventi Lie- 
tuvos Respublikoje patvirtinti ir Europos Sąjungos leidimo laikinai gyventi kortelė 
išduodamos ir keičiamos 5 metams arba numatomam Europos Sąjungos valstybės 
narės piliečio gyvenimo Lietuvos Respublikoje laikotarpiui, jeigu šis laikotarpis yra 
trumpesnis negu 5 metai. 

Europos Sąjungos valstybės narės piliečio ir jo šeimos nario teisės laikinai gy- 
venti Lietuvos Respublikoje pagrindus nustato įstatymo 101 straipsnis. Šio straips- 
nio 1 dalyje nustatyta, kad Europos Sąjungos valstybės narės pilietis turi teisę laiki- 
nai gyventi Lietuvos Respublikoje, jeigu jis: 

1) yra darbuotojas arba savarankiškai dirbantis asmuo. Europos Sąjungos valsty- 
bės narės pilietis taip pat išlaiko darbuotojo arba savarankiškai dirbančio as- 
mens statusą, kai nutraukta jo darbo sutartis (jos galiojimo laikas pasibaigęs) 
arba veikla ir jis laikinai nedirba dėl ligos ar nelaimingo atsitikimo; kai po 
ne mažiau negu vienų metų darbo jis nutraukė darbo sutartį arba veiklą dėl 
nepriklausančių nuo jo aplinkybių ir nustatyta tvarka įsiregistravo teritorinė- 
je darbo biržoje kaip bedarbis; kai jis dirbo pagal terminuotą darbo sutartį 
trumpiau kaip vienus metus ar per pirmuosius 12 darbo mėnesių nutraukė 
darbo sutartį arba veiklą dėl nepriklausančių nuo jo aplinkybių ir nustatyta 
tvarka įsiregistravo teritorinėje darbo biržoje kaip bedarbis (tokiu atveju jis šį 
statusą išlaiko 6 mėnesius nuo nedarbo pradžios); arba kai jis nutraukė darbo 
sutartį (jos galiojimo laikas baigėsi) ar veiklą, nustatyta tvarka įsiregistravo 
teritorinėje darbo biržoje kaip bedarbis ir pradėjo mokytis profesijos (jeigu 
darbo sutartis nutraukta (jos galiojimo laikas baigėsi) dėl nuo jo priklausančių 
aplinkybių, jis turi mokytis profesijos, kuri susijusi su turėtu darbu); 

2 


es 


turi sau ir savo šeimos nariams, jeigu jie atvyksta kartu su juo arba pas jį, pa- 
kankamai išteklių gyventi Lietuvos Respublikoje ir turi galiojantį sveikatos 
draudimą patvirtinantį dokumentą; 


318 — 





3. Europos Sąjungos valstybių narių piliečių teisinė padėtis Lietuvos Respublikoje 


3) yra priimtas mokytis į švietimo įstaigą pagal bendrojo ugdymo arba profesi- 
nio mokymo programą (programas), studijuoti į mokslo ir studijų instituciją 
pagal studijų programą (programas) arba į doktorantūrą, pakviestas stažuoti, 
tobulinti kvalifikacijos, turi sau ir savo šeimos nariams, jeigu jie atvyksta 
kartu su juo arba pas jį, pakankamai išteklių gyventi Lietuvos Respublikoje 
ir turi galiojantį sveikatos draudimą patvirtinantį dokumentą; 

yra Europos Sąjungos valstybės narės piliečio, turinčio teisę gyventi Lietu- 
vos Respublikoje pagal 101 straipsnio nuostatas, šeimos narys, kuris atvyksta 
kartu su juo arba pas jį. 

Teisę nuolat gyventi Lietuvos Respublikoje įgyja Europos Sąjungos valstybės 
narės pilietis, kuris teisėtai gyveno Lietuvos Respublikoje pastaruosius 5 metus arba 
kuris turi teisę atkurti Lietuvos Respublikos pilietybę Lietuvos Respublikos pilie- 
tybės įstatymo nustatyta tvarka, arba kuris yra lietuvių kilmės asmuo, arba atvyko 
gyventi į Lietuvos Respubliką kartu su Lietuvos Respublikos piliečiu kaip jo šeimos 
narys. Nurodytojo Europos Sąjungos valstybės narės piliečio šeimos nariai taip pat 
įgyja teisę nuolat gyventi Lietuvos Respublikoje, jeigu jie Lietuvos Respublikoje 
teisėtai gyveno pastaruosius 5 metus su Europos Sąjungos valstybės narės piliečiu 
arba jie yra Europos Sąjungos valstybės narės piliečio, turinčio teisę atkurti Lietu- 
vos Respublikos pilietybę Lietuvos Respublikos pilietybės įstatymo nustatyta tvarka, 
arba lietuvių kilmės asmens, šeimos nariai. Teisę nuolat gyventi Lietuvos Respubli- 
koje taip pat įgyja Europos Sąjungos valstybės narės piliečio šeimos nariai, kuriems 
teisė gyventi Lietuvos Respublikoje išsaugoma pagal šio įstatymo 101! straipsnio 
1 dalį ir kurie teisėtai gyveno Lietuvos Respublikoje pastaruosius 5 metus. 

Europos Sąjungos valstybės narės piliečio teisei nuolat gyventi Lietuvos Res- 
publikoje patvirtinti išduodama vidaus reikalų ministro nustatytos formos pažyma. 
Europos Sąjungos valstybės narės piliečio šeimos nariui, kuris nėra Europos Sąjun- 
gos valstybės narės pilietis, jo teisei nuolat gyventi Lietuvos Respublikoje patvirtinti 
išduodama Europos Sąjungos leidimo nuolat gyventi kortelė, kuri galioja 10 metų. 

Nebuvimo Lietuvos Respublikoje laikotarpis, viršijantis 6 mėnesius per metus, 
gali būti pagrindas nesuteikti teisės nuolat gyventi Lietuvos Respublikoje, išskyrus 
atvejus, kai nebuvimas Lietuvos Respublikoje yra susijęs su svarbiomis priežastimis, 
nurodytoms Įstatyme dėl užsieniečių teisinės padėties. Į 5 metų terminą neįskaito- 
mas teismo paskirtos laisvės atėmimo bausmės atlikimo laikas. 

Teisė nuolat gyventi Lietuvos Respublikoje gali būti suteikiama Europos Są- 
jungos valstybės narės piliečiui arba jo šeimos nariui, kuris teisėtai gyveno Lietuvos 
Respublikoje trumpiau negu 5 metus, jeigu jis: 1) buvo darbuotojas arba savaran- 
kiškai dirbantis asmuo, kuris, sukakęs Lietuvos Respublikos valstybinių socialinio 
draudimo pensijų įstatymo nustatytą senatvės pensijos amžių ir įgijęs teisę gauti 
valstybinę socialinio draudimo senatvės pensiją ar valstybinę šalpos pensiją, nu- 
traukė darbo sutartį (darbo sutartis pasibaigė) arba veiklą; 2) buvo darbuotojas arba 
savarankiškai dirbantis asmuo, kuris pragyveno Lietuvos Respublikoje ne mažiau 
kaip 2 metus ir teisės aktų nustatyta tvarka buvo pripažintas nedarbingas ar iš dalies 
darbingas ir dėl to nutraukė darbo sutartį (ji buvo nutraukta) arba veiklą; 3) be per- 
traukos 3 metus pragyvenęs Lietuvos Respublikoje kaip darbuotojas arba savaran- 
kiškai dirbantis asmuo, dirba pagal darbo sutartį arba vykdo veiklą kitoje Europos 

Sąjungos valstybėje narėje, bet išlaiko savo gyvenamąją vietą Lietuvos Respublikoje 
ir į ją paprastai grįžta bent kartą per savaitę; 4) gyveno Lietuvos Respublikoje be 
pertraukos 3 metus, paskutinius metus dirbo mokamą darbą ir pasinaudojo savo 
teise į išankstinę pensiją. 

Tvarką, nustatančią pažymos Europos Sąjungos valstybės narės piliečio teisei nuo- 
lat gyventi Lietuvos Respublikoje patvirtinti išdavimą ir Europos Sąjungos leidimo 
nuolat gyventi kortelės išdavimą, keitimą ir panaikinimą Europos Sąjungos valstybės 
narės piliečio šeimos nariams, kurie nėra Europos Sąjungos valstybės narės piliečiai, 
nustato vidaus reikalų ministras. Sprendimus dėl pažymos Europos Sąjungos valstybės 
narės piliečio teisei nuolat gyventi Lietuvos Respublikoje patvirtinti išdavimo, Euro- 
pos Sąjungos leidimo nuolat gyventi kortelės išdavimo, keitimo ir panaikinimo priima 
ir pažymą Europos Sąjungos valstybės narės piliečio teisei nuolat gyventi Lietuvos 
Respublikoje patvirtinti išduoda, Europos Sąjungos leidimo nuolat gyventi kortelę 
išduoda, keičia ir panaikina vidaus reikalų ministro įgaliotos institucijos. 

Įstatymo 106 straipsnis numato pagrindus, kuriems atsiradus Europos Sąjungos 
valstybės narės piliečio ir (ar) jo šeimos narių teisė gyventi Lietuvos Respublikoje 
yra panaikinama, t. y. jeigu: 

1) šio piliečio ir (ar) jo šeimos narių buvimas Lietuvos Respublikoje gali kelti 

grėsmę valstybės saugumui ar viešajai tvarkai; 

2) teisė laikinai gyventi Lietuvos Respublikoje įgyta apgaulės būdu; 

3) Europos Sąjungos valstybės narės pilietis neatitinka šio Įstatymo 101 straips- 
nio 1 dalyje nustatytų pagrindų. Ši nuostata netaikoma Europos Sąjungos 
valstybės narės piliečiui ir (ar) jo šeimos nariams, jeigu Europos Sąjungos 
valstybės narės pilietis buvo sudaręs darbo sutartį su darbdaviu ir pradės 
dirbti arba pateikia atitinkamus dokumentus, kad pradės veiklą kaip sava- 
rankiškai dirbantis asmuo, arba yra nustatyta tvarka įsiregistravęs teritorinėje 
darbo biržoje kaip bedarbis, ieško darbo ir turi realių galimybių įsidarbinti; 

yra rimtas pagrindas manyti, kad sudaryta fiktyvi santuoka, fiktyvi regis- 
truota partnerystė arba fiktyvus įvaikinimas; 
5 

šeimos narys, kuris nėra Europos Sąjungos valstybės narės pilietis, nutraukia 
šeiminius santykius su Europos Sąjungos valstybės narės piliečiu arba šių 
santykių nebėra, išskyrus šio Įstatymo 101! straipsnyje numatytus atvejus; 
6) išvykstama iš Lietuvos Respublikos gyventi ilgesniam kaip 6 mėnesių laiko- 
tarpiui, išskyrus atvejus, kai nebuvimas Lietuvos Respublikoje yra susijęs su 
svarbiomis priežastimis (pavyzdžiui, dėl nėštumo, sunkios ligos, mokymosi). 
Europos Sąjungos valstybės narės piliečio ir (ar) jo šeimos narių teisė nuolat 
gyventi Lietuvos Respublikoje panaikinama, jeigu: 
1) šio piliečio ir (ar) jo šeimos narių buvimas Lietuvos Respublikoje gali kelti 
rimtą grėsmę valstybės saugumui ar viešajai tvarkai; 
2) teisė nuolat gyventi Lietuvos Respublikoje įgyta apgaulės būdu; 
3) išvykstama iš Lietuvos Respublikos ilgesniam kaip 2 metų iš eilės laikotarpiui. 
Nepilnamečio Europos Sąjungos valstybės narės piliečio, jeigu tai atitinka ge- 
riausius jo interesus, arba Europos Sąjungos valstybės narės piliečio, pragyvenusio 
Lietuvos Respublikoje be pertraukos pastaruosius 10 metų, teisė gyventi Lietuvos 

Respublikoje panaikinama tik tuo atveju, kai toks Europos Sąjungos valstybės na- 
rės pilietis kelia labai rimtą grėsmę valstybės ir visuomenės saugumui. Nurodytą 
10 metų terminą gali nutraukti teismo paskirtos laisvės atėmimo bausmės atlikimo 
laikas. Sprendžiant dėl šio termino nutraukimo, atsižvelgiama į šeiminius ryšius su 
asmenimis, gyvenančiais Lietuvos Respublikoje, esamus socialinius, ekonominius ir 
kitus ryšius su Lietuvos Respublika, padarytojo nusikaltimo pavojingumo pobūdį ir 
mastą. 

Jeigu panaikinama teisė gyventi Lietuvos Respublikoje Europos Sąjungos vals- 
tybės narės piliečiui, tokios teisės netenka ir jo šeimos nariai, išskyrus atvejus, kai 
jie turi teisę gyventi Lietuvos Respublikoje kitu šio Įstatymo nustatytu pagrindu. 
Sprendimą dėl teisės gyventi Lietuvos Respublikoje panaikinimo priima Migracijos 
departamentas. Netekus teisės gyventi Lietuvos Respublikoje, Europos Sąjungos 
valstybės narės pilietis ir (arba) jo šeimos nariai įpareigojami išvykti iš Lietuvos 
Respublikos, o šio įpareigojimo neįvykdę — išsiunčiami įstatymo nustatyta tvarka. 


4. Prieglobsčio teisė 


Jungtinių Tautų Generalinės asamblėjos 1948 m. gruodžio 10 d. priimtoje Visuo- 
tinėje Žmogaus teisių deklaracijoje, be kitų pagrindinių žmogaus teisių ir laisvių, 
įtvirtinta ir teisė į prieglobstį. Šios deklaracijos 14 straipsnio 1 dalyje skelbiama, kad 
persekiojamas kiekvienas žmogus turi teisę ieškoti prieglobsčio kitose šalyse ir juo 
naudotis. 

Pabėgėlių statusą universaliai reglamentuoja 1951 m. Jungtinių Tautų įgaliotų- 
jų atstovų konferencijoje priimta Konvencija dėl pabėgėlių statuso (Ženevos kon- 
vencija) ir 1967 m. Protokolas dėl pabėgėlių statuso. 1997 m. sausio 21 d. Lietu- 
vos Respublikos Seimas ratifikavo šiuos dokumentus*“" ir tokiu būdu įsipareigojo 
laikytis juose nustatytų pagrindinių nuostatų, reglamentuojančių pabėgėlio statuso 
suteikimo pagrindus ir sąlygas. 

Dabartiniu metu prieglobsčio Lietuvos Respublikoje teisę reglamentuoja Įsta- 
tymas dėl užsieniečių teisinės padėties. Pagal įstatyme suformuluotą sąvoką, prie- 
globstis Lietuvos Respublikoje — tai šiame įstatyme nustatytais pagrindais ir tvarka 
užsieniečiui suteikiamas pabėgėlio statusas arba papildoma apsauga Lietuvos Res- 
publikoje. Pabėgėlis — tai užsienietis, kuriam šio įstatymo nustatyta tvarka suteiktas 
pabėgėlio Lietuvos Respublikoje statusas. 

Įstatymas numato dvi prieglobsčio formas: 

1) pabėgėlio statusas; 

2) papildoma apsauga. 

Pabėgėlio statuso ir papildomos apsaugos suteikimo pagrindai. Pabė- 
gėlio statusas suteikiamas prieglobsčio prašytojui, kuris dėl visiškai pagrįstos baimės 
būti persekiojamas dėl rasės, religijos, tautybės, priklausymo tam tikrai socialinei 
grupei ar dėl politinių įsitikinimų yra už valstybės, kurios pilietis jis yra, ribų ir ne- 
gali ar bijo naudotis tos valstybės gynyba arba neturi atitinkamos užsienio valstybės 
pilietybės, yra už valstybės, kurioje buvo jo nuolatinė gyvenamoji vieta, ribų ir dėl 

Įstatymas dėl 1951 m. Konvencijos dėl pabėgėlių statuso bei 1967 m. Protokolo dėl pabėgėlių 

išvardytų priežasčių negali ar bijo į ją grįžti, jeigu nėra įstatyme nustatyta priežasčių, 
dėl kurių šis statusas nesuteikiamas (86 str. 1 d.). 

Papildoma apsauga gali būti suteikta prieglobsčio prašytojui, kuris yra už savo 
kilmės valstybės ribų ir negali ten grįžti dėl visiškai pagrįstos baimės, kad: 

1) jis bus kankinamas, su juo bus žiauriai, nežmoniškai elgiamasi arba bus že- 

minamas jo orumas ar jis bus tokiu būdu baudžiamas; 

2) yra grėsmė, kad jam bus įvykdyta mirties bausmė ar egzekucija; 

3) yra rimta ir asmeninė grėsmė jo gyvybei, sveikatai, saugumui ar laisvei dėl 
beatodairiško smurto veiksmų tarptautinio ar vidaus ginkluoto konflikto 
metu (87 str. 1 d.). 

Įstatymo 88 straipsnyje nustatytos priežastys, dėl kurių prieglobsčio prašytojui, 
atitinkančiam šio įstatymo 86 ar 87 straipsnyje nustatytus kriterijus, nesuteikiamas 
pabėgėlio statusas arba papildoma apsauga. 

Įstatymas numato, kad prieglobsčio prašytojui prieglobstis nesuteikiamas, jeigu 
nustatoma, kad jis savo kilmės valstybės teritorijos dalyje nepatirtų visiškai pagrįs- 
tos persekiojimo baimės ar realaus šio Įstatymo 87 straipsnio 1 dalyje nurodytų 
veiksmų pavojaus, arba turėtų galimybę naudotis valstybės ar didelę jos teritorijos 
dalį valdančios grupės ar organizacijos, įskaitant tarptautines organizacijas, apsauga, 
valstybė ar tokia grupė, ar organizacija nori ir gali pasiūlyti veiksmingą ir ilgalaikio 
pobūdžio apsaugą, o prieglobsčio prašytojas turi galimybę tokia apsauga pasinau- 
doti, į tą valstybės teritorijos dalį jis gali saugiai ir teisėtai atvykti, taip pat pagrįstai 
manoma, kad jis joje įsikurs. 

Prieglobsčio prašytojui, atitinkančiam šio Įstatymo 86 straipsnio 1 dalyje nusta- 
tytus kriterijus, nesuteikiamas pabėgėlio statusas, jeigu: 

1) jis naudojasi Jungtinių Tautų institucijų ar organizacijų, išskyrus Jungtinių 

Tautų vyriausiojo pabėgėlių komisaro valdybą, parama ir apsauga; 

2) valstybės, kurioje jis gyvena, kompetentingos institucijos pripažįsta jo teises 
ir pareigas, kurios priskiriamos tos valstybės piliečiams arba joms prilygsta; 

3) yra rimtas pagrindas manyti, kad iki atvykimo į Lietuvos Respubliką jis pa- 
darė sunkų nepolitinį nusikaltimą (sunkiais nepolitiniais nusikaltimais gali 
būti laikomi ir tariamai politiniam tikslui įvykdyti ypač žiaurūs veiksmai) 
arba yra pripažintas kaltu dėl veiksmų, prieštaraujančių Jungtinių Tautų Or- 
ganizacijos tikslams ir principams, arba kurstė ar kitaip dalyvavo darant tokį 
nusikaltimą ar tokius veiksmus; 

4) yra rimtas pagrindas manyti, kad jis padarė nusikaltimą taikai, nusikaltimą 
žmoniškumui ar karo nusikaltimą, kaip jie apibrėžiami Lietuvos Respubli- 
kos įstatymuose, tarptautinėse sutartyse arba kituose tarptautinės teisės šal- 
tiniuose, arba kurstė ar kitaip dalyvavo darant tokius nusikaltimus; 

5) yra rimtas pagrindas manyti, kad jo buvimas Lietuvos Respublikoje kelia 
grėsmę valstybės saugumui arba jis įsiteisėjusiu teismo nuosprendžiu yra 
pripažintas kaltu dėl labai sunkaus nusikaltimo padarymo ir kelia grėsmę 
visuomenei. 

Prieglobsčio prašytojui, atitinkančiam šio įstatymo 87 straipsnio 1 dalyje nusta- 

tytus kriterijus, nesuteikiama papildoma apsauga, jeigu: 

1) yra rimtas pagrindas manyti, kad jis padarė nusikaltimą taikai, nusikaltimą 
žmoniškumui ar karo nusikaltimą, kaip jie apibrėžiami Lietuvos Respubli- 
kos įstatymuose, tarptautinėse sutartyse arba kituose tarptautinės teisės šal- 
tiniuose, arba kurstė ar kitaip dalyvavo darant tokius nusikaltimus; 

2) yra rimtas pagrindas manyti, kad jis padarė sunkų ar labai sunkų nusikaltimą 
arba kurstė ar kitaip dalyvavo darant tokį nusikaltimą; 

3) jis yra pripažintas kaltu dėl veiksmų, prieštaraujančių Jungtinių Tautų Orga- 
nizacijos tikslams ir principams, arba kurstė ar kitaip dalyvavo darant tokius 
veiksmus; 

4) yra rimtas pagrindas manyti, kad jo buvimas Lietuvos Respublikoje kelia 
grėsmę valstybės saugumui ar visuomenei; 

5) jis išvyko iš savo kilmės valstybės tik siekdamas išvengti atsakomybės už 
padarytą nusikaltimą ir jeigu Lietuvos Respublikos įstatymai už tokio nusi- 
kaltimo padarymą numato laisvės atėmimo bausmę. 

Sprendimą dėl pabėgėlio statuso ar papildomos apsaugos suteikimo arba nesu- 

teikimo priima Migracijos departamentas. 

Laikinosios apsaugos suteikimo pagrindai. Laikinoji apsauga — tai Įsta- 
tymo dėl užsieniečių teisinės padėties nustatyta tvarka užsieniečiui suteikiama ne- 
atidėliotina ribotos trukmės apsauga Lietuvos Respublikoje, esant užsieniečių, ne- 
galinčių grįžti į savo kilmės valstybę, antplūdžiui į Europos Sąjungą arba kylant 
tokio antplūdžio pavojui. Taigi laikinoji apsauga užsieniečiams gali būti suteikiama 
tik tais atvejais, jeigu Europos Sąjungos Taryba priima sprendimą, kad yra masinis 
užsieniečių antplūdis į Europos Sąjungą arba kyla tokio antplūdžio pavojus (92 str. 
1 d.). Vidaus reikalų ministro teikimu sprendimą dėl laikinosios apsaugos suteikimo 
užsieniečiams priima Lietuvos Respublikos Vyriausybė. 

Jei Lietuvos Respublikos Vyriausybė priima sprendimą dėl laikinosios apsaugos 
suteikimo, užsieniečiai į Lietuvos Respublikos teritoriją įleidžiami ir apgyvendina- 
mi Lietuvos Respublikos Vyriausybės nustatytoje vietoje, neapribojant jų judėjimo 
laisvės. Laikinoji apsauga suteikiama vieniems metams ir gali būti pratęsta, bet ne 
ilgiau kaip vieniems metams. 

Laikinoji apsauga Lietuvos Respublikoje užsieniečiui nesuteikiama, jeigu: 

1) yra rimtas pagrindas manyti, kad užsienietis padarė nusikaltimą taikai, nu- 
sikaltimą žmoniškumui ar karo nusikaltimą, kaip jie apibrėžiami Lietuvos 
Respublikos įstatymuose, tarptautinėse sutartyse arba kituose tarptautinės 
teisės šaltiniuose, arba kurstė ar kitaip dalyvavo darant tokius nusikaltimus; 

2) yra rimtas pagrindas manyti, kad užsienietis padarė sunkų nepolitinį nusi- 
kaltimą už Lietuvos Respublikos ribų prieš priimant jį į Lietuvos Respubliką 
kaip asmenį, kuris naudojasi laikinąja apsauga; 

3) yra rimtas pagrindas manyti, kad užsienietis kaltinamas veika, prieštaraujan- 
čia Jungtinių Tautų Organizacijos tikslams ir principams; 

4) yra rimtas pagrindas manyti, kad jo buvimas Lietuvos Respublikoje ke- 
lia grėsmę valstybės saugumui arba jis įsiteisėjusiu teismo nuosprendžiu 
pripažintas kaltu dėl labai sunkaus nusikaltimo padarymo ir kelia grėsmę 
visuomenei (93 str. 1 d.). 

Sprendimą nesuteikti užsieniečiui laikinosios apsaugos Lietuvos Respublikoje 
priima Migracijos departamentas. Toks užsienietis į Lietuvos Respubliką neįleidžia- 
mas, o jeigu jis jau yra Lietuvos Respublikos teritorijoje, — išsiunčiamas iš Lietuvos 
Respublikos. 

Pabėgėlio statusas, papildoma apsauga ir laikinoji apsauga Lietuvos Respubliko- 
je panaikinama, jeigu pabėgėlis: 

1) savo noru vėl naudojasi valstybės, kurios pilietis jis yra, apsauga; 

2) savo noru susigrąžino prarastą pilietybę; 

3) atsisako pabėgėlio statuso Lietuvos Respublikoje; 

4) įgijo kitos valstybės pilietybę ir naudojasi tos valstybės, kurios pilietis jis 

dabar yra, apsauga; 

5) savo noru vėl apsigyveno valstybėje, kurią buvo palikęs arba už kurios ribų 
jis buvo bijodamas persekiojimo; 

6) negali atsisakyti naudotis valstybės, kurios pilietis jis yra, apsauga, nes jau 
nėra aplinkybių, į kurias atsižvelgus jam buvo suteiktas pabėgėlio statusas; 

7) kaip pilietybės neturintis asmuo gali grįžti į valstybę, kurioje buvo jo gyve- 
namoji vieta, nes jau nėra aplinkybių, į kurias atsižvelgus jam buvo suteik- 
tas pabėgėlio statusas; 

8) pabėgėlio statusą gavo apgaulės būdu, išskyrus atvejus, kai jo pateikta infor- 
macija apie save neturėjo esminės įtakos priimant sprendimą suteikti jam 
pabėgėlio statusą; 

9) gavo pabėgėlio statusą, nors toks statusas jam neturėjo būti suteiktas dėl šio 
įstatymo 88 straipsnio 2 dalies 1—4 punktuose numatytų aplinkybių; 

10) yra rimtas pagrindas manyti, kad jo buvimas Lietuvos Respublikoje kelia 
grėsmę valstybės saugumui, arba jis įsiteisėjusiu teismo nuosprendžiu yra 
pripažintas kaltu dėl labai sunkaus nusikaltimo padarymo ir kelia grėsmę 
visuomenei (90 str. 1 d.). 

Užsieniečiui suteikta papildoma apsauga panaikinama, jeigu jis: 

1) gali grįžti į savo kilmės valstybę, nes jau nėra aplinkybių, į kurias atsižvelgus 
jam buvo suteikta papildoma apsauga; 

2) papildomą apsaugą gavo apgaulės būdu, išskyrus atvejus, kai jo pateikta in- 
formacija apie save neturėjo esminės įtakos priimant sprendimą suteikti jam 
tokią apsaugą; 

3) gavo papildomą apsaugą, nors ji jam neturėjo būti suteikta dėl šio įstatymo 
88 straipsnio 3 dalyje numatytų aplinkybių (90 str. 2 d.). 

Užsieniečiui suteikta laikinoji apsauga Lietuvos Respublikoje panaikinama, jeigu: 

1) užsienietis gali grįžti į kilmės valstybę; 

2) užsienietis išvyksta gyventi į užsienio valstybę; 

3) paaiškėja šio įstatymo 93 straipsnio 1 dalyje nurodytos priežastys, dėl kurių 
laikinoji apsauga nesuteikiama (96 str. 1 d.). 

Prieglobsčio suteikimas užsieniečiui — tai kartu ir valstybės globos jam suteiki- 
mas: valstybė ne tik suteikia užsieniečiui teisę gyventi jos teritorijoje, bet prisiima 
ir tam tikrus įsipareigojimus, kad teisėtai gyvenantys užsieniečiai turėtų palankias 
sąlygas integruotis į valstybės politinį, socialinį, ekonominį ir kultūrinį gyvenimą. 
Užsieniečiams, gavusiems prieglobstį Lietuvos Respublikoje, teikiama Lietuvos 
valstybės parama integruotis. 

1. Atstovaujamosios demokratijos samprata 


„Demokratijos terminą pirmą kartą pavartojo graikai <...>. Jis reiškė liaudies val- 
džią. Nuo graikų tiesioginės demokratijos — kai už visus galiojančių įstatymų pakei- 
timus balsavo visi rinkimų teisę turintys piliečiai, laikų iki šių dienų tokia demo- 
kratijos forma virto neįmanoma, kadangi visiems valstybės piliečiams tada būtina 
domėtis visais valstybėje sprendžiamais klausimais. Kas buvo įmanoma mažuose 
graikų miestuose — poliuose, kai visi laisvi piliečiai <...> tiesiogiai turėjo teisę da- 
lyvauti politiniuose debatuose ir burtų būdu patekti į valstybės tarnybą, tas vėliau 
ir šiandien dėl valstybės aparato plėtros ir padidėjusio gyventojų skaičiaus tapo neį- 
manoma net techniškai. Todėl neišvengiamai tiesioginė demokratija transformavosi 
į netiesioginę, t. y. atstovaujamąją, kuri nuo pirminės savo esmės ir paskirties tiesio- 
giai spręsti bendrus visuomenės gyvenimo klausimus nutolo, nes demosas — liaudis 
savo kompetenciją perdavė atstovams. <...> Atstovaujamoji demokratija — tai demo- 
kratija, kai rinkimų teisę turintys piliečiai išrenka atstovus, kurių pažiūros labiausiai 
atitinka daugumos piliečių pažiūras.“?*" 

1992 m. Lietuvos Respublikos Konstitucijos (toliau — Konstitucija) 2 straips- 
nyje nustatyta, kad Lietuvos valstybę kuria Tauta; suverenitetas priklauso Tautai; 
4 straipsnyje įtvirtinta, kad aukščiausią suverenią galią Tauta vykdo tiesiogiai ar per 
demokratiškai išrinktus savo atstovus; 33 straipsnio 1 dalyje, inter alia, nustatyta, 
kad piliečiai turi teisę dalyvauti valdant savo šalį ir tiesiogiai, ir per demokratiškai 
išrinktus atstovus. Aukščiausiąją suverenią galią Tauta vykdo tiesiogiai per dvi pa- 
grindines organizacines formas: bendranacionalinius rinkimus ir referendumą; šių 
demokratijos formų teisinį pagrindą sudaro Konstitucijos 2 ir 4 straipsniai, taip pat 
piliečių rinkimų teisė (Konstitucijos 33 ir 34 straipsniai)“**. Demokratinio valdymo 
pagrindas yra Tautos suverenitetas; atstovaujamoji demokratija reiškia, kad Tauta 
įgyvendina savo suverenitetą ir valdo valstybę ne tiesiogiai, bet per savo demokra- 
tiškai išrinktus atstovus. 

Pagal Konstitucijos 55 straipsnio 1 dalį, Seimo nariai yra Tautos atstovai. Pagal 
Konstituciją, tik Seimas yra Tautos atstovybė, per kurią Tauta vykdo aukščiausiąją 
suverenią galią, jis veikia pagal Konstitucijoje jam Tautos nustatytus įgaliojimus““. 
Konstitucinis Seimo nario — Tautos atstovo statusas reiškia, kad Seimo narys nėra 
kurios nors teritorinės bendruomenės, piliečių bendrijos ar grupės, politinės partijos 
ar kurios nors kitos organizacijos, interesų grupių, savo apygardos rinkėjų atstovas 
Seime; kiekvienas Seimo narys atstovauja visai Tautai'“!. Pagal Konstituciją, negali 
būti ir nėra priešpriešos tarp aukščiausiosios suverenios galios, kurią Tauta vykdo 
tiesiogiai, ir aukščiausiosios suverenios galios, kurią Tauta vykdo per savo demokra- 
tiškai išrinktus atstovus — Seimo narius; taip pat tarp Tautos ir jos atstovybės — Seimo: 


*7  BEINORAVIČIUS, D. Demokratijos kliūtys ir jų įveikimo teise galimybės. Jurisprudencija, 2007, 
10(100), p. 8. 

** Konstitucinio Teismo 1994 m. liepos 11 d. sprendimas. Valstybės žinios, 1994, Nr. 54-1033. 

** Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 


*V Konstitucinio Teismo 2003 m. gegužės 30 d. nutarimas. Valstybės žinios, 2003, Nr. 53-2361; 
2004 m. liepos 1 d. nutarimas. Valstybės žinios, 2004, Nr. 105-3894. 

Seimas įgyvendina tuos įgaliojimus, kuriuos jam Tauta nustatė savo priimtoje Kons- 
titucijoje““!. Seimas yra atstovaujamoji institucija, kuri atstovauja Tautai. 

Vienas iš Konstitucijoje įtvirtintų vietos savivaldos principų — atstovaujamosios 
demokratijos??. Savivaldybių tarybos yra atstovaujamosios institucijos, per kurias 
įgyvendinama savivaldos teisė““. Savivaldybių tarybos atstovauja atitinkamo Lietu- 
vos teritorijos administracinio vieneto nuolatiniams gyventojams. 

Europos Parlamentas atstovauja Europos Sąjungos piliečiams ir yra laikytinas po- 
litine atstovaujamąja Europos Sąjungos institucija, kurios rinkimų tvarką konkrečioje 


Europos Sąjungos valstybėje nustato atitinkamos valstybės narės įstatymų leidėjas?“. 


2. Rinkimų samprata 


Rinkimų institutas yra vienas iš seniausių visuomenės institutų. Daugelyje šiuo- 
laikinių valstybių rinkimai — neatskiriama visuomeninio politinio gyvenimo dalis, 
nuo jų daug priklauso politinio režimo demokratiškumo lygis. Demokratinėse vals- 
tybėse rinkimai yra pagrindinė tautos valios išraiškos forma, tautos suvereniteto, 
kaip vieno iš pagrindinių konstitucinių principų, įgyvendinimo forma. Dalyvavimas 
rinkimuose yra svarbiausia priemonė, užtikrinanti rinkėjams teisę ir galimybę kon- 
troliuoti renkamųjų valdžios institucijų (parlamento, valstybės vadovo, savivaldybių 
tarybų) formavimą bei veiklą. Demokratinėse valstybėse rinkimai yra pagrindinė 
forma ir priemonė taikiai kovoti dėl valdžios įgijimo arba kontroliuoti, kaip ji yra 
įgyvendinama. Rinkimai yra politinis procesas. 

Rinkimų teisė — vienas iš svarbiausių Lietuvos konstitucinės teisės institutų. 
Sąvoka „rinkimų teisė“ suprantama dviem prasmėmis: objektyviąja ir subjektyviąja; 
rinkimų teisė objektyviąja prasme — tai visuma konstitucinės teisės normų, regu- 
liuojančių visuomeninius santykius, atsirandančius sudarant viešosios valdžios ren- 
kamąsias institucijas; šio konstitucinės teisės instituto normos reguliuoja rinkimų 
organizavimo ir vykdymo tvarką, inter alia, rinkimų skyrimą, rinkėjų sąrašų sudary- 
mą, rinkimų apygardų ir apylinkių, rinkimų komisijų sudarymą, kandidatų kėlimą, 
agitavimą už juos, balsavimą, rinkimų rezultatų nustatymą?““. 

Rinkimų teisė subjektyviąja prasme — tai asmens teisė dalyvauti rinkimuose, 
skiriama į aktyviąją ir pasyviąją rinkimų teisę. Aktyviosios ir pasyviosios rinkimų 
teisės konstituciniai pagrindai yra įtvirtinti Konstitucijos 34 straipsnyje?“. Konstitu- 
cijos 34 straipsnio 1 dalyje („Piliečiai, kuriems rinkimų dieną yra sukakę 18 metų, 
turi rinkimų teisę“) yra įtvirtinta aktyvioji rinkimų teisė, t. y. asmenų galimybė 
dalyvauti atitinkamų viešosios valdžios institucijų rinkimuose laisvai pasirenkant, už 
kurį iš iškeltų kandidatų ar kuriuos kandidatus balsuoti; šio straipsnio 2 dalyje (,„Tei- 
sę būti išrinktam nustato Lietuvos Respublikos Konstitucija ir rinkimų įstatymai“) 


*! Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094. 
** Konstitucinio Teismo 2002 m. gruodžio 24 d. nutarimas. Valstybės žinios, 2003, Nr. 19-828. 


** Konstitucinio Teismo 2003 m. gegužės 30 d. nutarimas. Valstybės žinios, 2003, Nr. 53-2361; 
2007 m. vasario 9 d. nutarimas. Valstybės žinios, 2007, Nr. 19-722. 

** Konstitucinio Teismo 2010 m. lapkričio 9 d. nutarimas. Valstybės žinios, 2010, Nr. 133-6800. 

*5 NORMANTAS, A. Rinkimai ir referendumai. Iš: Lietuvos konstitucinė teisė. Vilnius: Lietuvos teisės 
universitetas, 2002, p. 621. 


** Konstitucinio Teismo 2012 m. kovo 29 d. nutarimas. Valstybės žinios, 2012, Nr. 40-1973. 

yra įtvirtinta pasyvioji rinkimų teisė, t. y. galimybė asmeniui Konstitucijos ir rin- 
kimų įstatymų nustatyta tvarka kandidatuoti į atitinkamos renkamosios viešosios 
valdžios institucijos narius, taigi siekti būti išrinktam; Konstitucijos 34 straipsnio 
3 dalyje („Rinkimuose nedalyvauja piliečiai, kurie teismo pripažinti neveiksniais“) 
nustatytas aktyviosios ir pasyviosios rinkimų teisės ribojimas — šios teisės neturi tie 
asmenys, kurie teismo pripažinti neveiksniais*". Konstitucijos garantuojamos as- 
mens teisės — teisė rinkti (aktyvioji rinkimų teisė) ir teisė būti išrinktam (pasyvioji 
rinkimų teisė) — svarbios asmens konstitucinės teisės. 

Vienas iš esminių demokratinės valstybės požymių yra demokratiški atstovau- 
jamųjų valstybinės valdžios institucijų rinkimai; per rinkimus kiekvienas pilietis 
įgyvendina savo teisę kartu su kitais dalyvauti valdant savo šalį?“. Konstitucijoje yra 
įtvirtinti reikalavimai, kad Lietuvos valstybės valdžia turi būti organizuota demo- 
kratiškai ir kad šalyje būtų demokratinis politinis režimas?“. Konstitucinis Teismas, 
pabrėždamas atstovaujamųjų institucijų rinkimų svarbą, ne kartą yra konstatavęs, 
kad konstitucinėje demokratijoje politinės atstovaujamosios institucijos turi būti 
formuojamos laikantis ypatingų reikalavimų; jos negali būti formuojamos tokiu 
būdu, kad kiltų abejonių dėl jų legitimumo, teisėtumo, inter alia, dėl to, ar ren- 
kant asmenis į politines atstovaujamąsias institucijas nebuvo pažeisti demokratinės 
teisinės valstybės principai; priešingu atveju būtų pakirstas žmonių pasitikėjimas 
atstovaujamąja demokratija, valstybės institucijomis, pačia valstybe; demokratiški 
rinkimai — svarbi piliečių dalyvavimo valdant valstybę forma, kartu ir būtinas vals- 
tybės politinių atstovaujamųjų institucijų formavimo elementas; rinkimai negali 
būti laikomi demokratiškais, o jų rezultatai — legitimiais ir teisėtais, jeigu jie vyks- 
ta paminant Konstitucijoje įtvirtintus demokratinių rinkimų principus, pažeidžiant 
demokratines rinkimų procedūras (Konstitucinio Teismo 2004 m. gruodžio 18 d., 
2008 m. spalio 1 d., 2010 m. lapkričio 9 d. nutarimai). 


3. Lietuvos Respublikoje vykdomų rinkimų 
rūšys, rinkimų teisės šaltiniai 


3.1. Lietuvos Respublikoje vykdomų rinkimų rūšys 


Nacionaliniai ir viršnacionaliniai rinkimai. Konstitucijoje expressis verbis yra 
numatyti trijų rūšių nacionaliniai rinkimai — Seimo, Respublikos Prezidento ir sa- 
vivaldybių tarybų. Lietuvos Respublikai 2004 m. gegužės 1 d. tapus Europos Są- 
jungos valstybe nare, Lietuvoje organizuojami ir vieni viršnacionaliniai rinkimai — į 
Europos Parlamentą. 

Eiliniai ir neeiliniai (pirmalaikiai) rinkimai vyksta konkrečiai nustatytais termi- 
nais arba pasibaigus renkamosios institucijos kadencijai. Konstitucijoje yra nustatyta, 
kad Seimas (55 straipsnio 1 dalis) ir savivaldybių tarybų nariai (119 straipsnio 2 da- 
lis) renkami ketveriems metams, Respublikos Prezidentas (78 straipsnio 2 dalis) — 


*" Konstitucinio Teismo 2008 m. spalio 1 d. nutarimas. Valstybės žinios, 2008, Nr. 114-4367. 


** Konstitucinio Teismo 1996 m. lapkričio 23 d. išvada. Valstybės žinios, 1996, Nr. 114-2644; 2008 m. 
lapkričio 7 d. išvada. Valstybės žinios, 2008, Nr. 130-4992. 


** Konstitucinio Teismo 2004 m. lapkričio 5 d. išvada. Valstybės žinios, 2004, Nr. 163-5955; 2001 m. 
sausio 25 d. nutarimas. Valstybės žinios, 2001, Nr. 10-295; 2002 m. rugsėjo 19 d. nutarimas. Valstybės 
žinios, 2002, Nr. 93-4000. 

penkeriems metams; pagal Rinkimų į Europos Parlamentą įstatymą (1 straipsnio 
3 dalis), Europos Parlamento nariai renkami penkerių metų kadencijai. Pagal Kons- 
titucijos 57 straipsnį, eiliniai Seimo rinkimai rengiami Seimo narių įgaliojimų pa- 
baigos metais spalio antrą sekmadienį (1 dalis); eiliniai Seimo rinkimai, einantys po 
pirmalaikių Seimo rinkimų, taip pat rengiami šiuo laiku (2 dalis). Pagal Konstitu- 
cijos 80 straipsnį, eiliniai Respublikos Prezidento rinkimai vykdomi paskutinį sekma- 
dienį likus dviem mėnesiams iki Respublikos Prezidento kadencijos pabaigos. 

Pagal Konstitucijos 58 straipsnį, pirmalaikius Seimo rinkimus gali paskelbti du 
subjektai — Seimas ir Respublikos Prezidentas. Pirmalaikiai Seimo rinkimai gali 
būti rengiami Seimo nutarimu, priimtu ne mažiau kaip 3/5 visų Seimo narių balsų 
dauguma (Konstitucijos 58 straipsnio 1 dalis). Pirmalaikius Seimo rinkimus gali 
paskelbti ir Respublikos Prezidentas dekretu dviem atvejais: 1) jeigu Seimas per 
30 dienų nuo pateikimo nepriėmė sprendimo dėl naujos Vyriausybės programos 
arba nuo Vyriausybės programos pirmojo pateikimo per 60 dienų du kartus iš eilės 
nepritarė Vyriausybės programai; 2) Vyriausybės siūlymu, jeigu Seimas pareiškia 
tiesioginį nepasitikėjimą Vyriausybe (58 straipsnio 2 dalis). Respublikos Prezidentas 
negali skelbti pirmalaikių Seimo rinkimų, jeigu iki Respublikos Prezidento kaden- 
cijos pabaigos liko mažiau kaip 6 mėnesiai, taip pat jeigu po pirmalaikių Seimo 
rinkimų nepraėjo 6 mėnesiai (58 straipsnio 3 dalis). 

Konstitucijos 87 straipsnyje nustatyta, kada gali būti rengiami pirmalaikiai Res- 
publikos Prezidento rinkimai: kai Konstitucijos 58 straipsnio 2 dalyje numatytais atve- 
jais Respublikos Prezidentas skelbia pirmalaikius Seimo rinkimus, naujai išrinktas 
Seimas 3/5 visų Seimo narių balsų dauguma per 30 dienų nuo pirmosios posėdžio 
dienos gali paskelbti pirmalaikius Respublikos Prezidento rinkimus (87 straipsnio 
1 dalis). Iš esmės pirmalaikiai Respublikos Prezidento, kaip vienasmenio valstybės 
vadovo, rinkimai vyksta dėl to, kad Respublikos Prezidentas savo pareigas eina ne 
visą Konstitucijoje nustatytą kadenciją, kai Konstitucijos 88 straipsnyje nustatytais 
atvejais jo įgaliojimai nutrūksta anksčiau laiko: 1) Respublikos Prezidentas atsista- 
tydina iš pareigų; 2) miršta; 3) Seimas pašalina jį iš pareigų apkaltos proceso tvarka; 
4) Seimas, atsižvelgdamas į Konstitucinio Teismo išvadą, 3/5 visų Seimo narių balsų 
dauguma priima nutarimą, kuriuo konstatuojama, kad Respublikos Prezidento svei- 
katos būklė neleidžia jam eiti savo pareigų. 

Daliniai (papildomieji) rinkimai gali būti vykdomi tada, kai Seime atsiranda 
laisva Seimo nario vieta, nes Seimo nario (išrinkto vienmandatėje, bet ne daugia- 
mandatėje, rinkimų apygardoje) įgaliojimai nutrūko Konstitucijos 63 straipsnyje 
nustatytais atvejais: 1) jis mirė; 2) atsistatydino; 3) teismas pripažino jį neveiksniu; 
4) Seimas panaikino jo mandatą apkaltos proceso tvarka; 5) jis perėjo dirbti kitur 
arba neatsisakė darbo, nesuderinamo su Seimo nario pareigomis; 6) neteko Lietuvos 
Respublikos pilietybės. 

Tiesioginiai ir netiesioginiai rinkimai. Teisės literatūroje“? nurodoma, 
kad pagal rinkėjų valios pareiškimo būdą rinkimai gali būti tiesioginiai ir netiesio- 
giniai: tiesioginių rinkimų metu tarp rinkėjo valios pareiškimo ir renkamojo nėra 

jokios tarpinės grandies; netiesioginių rinkimų metu rinkėjas tiesiogiai pats atstovų 


“0 NORMANTAS, A. Rinkimai ir referendumai. Lietuvos konstitucinė teisė. Vilnius: Lietuvos teisės 
universitetas, 2002, p. 620. 

3.2. Rinkimų teisės šaltiniai 


nerenka. Netiesioginiai rinkimai gali būti dviejų rūšių: 1) kai atstovaujamosios insti- 
tucijos narius arba vienasmenį organą (pavyzdžiui, valstybės vadovą JAV) renka rin- 
kikai; 2) daugiapakopiai rinkimai, kai iš pradžių išrenkama viena valstybės valdžios 
institucija, kuri vėliau jau pati renka kito lygio kitą valstybės valdžios instituciją. 
Seimo, Respublikos Prezidento, savivaldybių tarybų ir Europos Parlamento rinki- 
mai yra tiesioginiai. 


3.2. Rinkimų teisės šaltiniai 


Pagrindiniais Lietuvos Respublikos rinkimų teisės šaltiniais laikytina: 1) 1992 m. 
Lietuvos Respublikos Konstitucija; 2) Lietuvos Respublikos Konstitucinio Teismo 
jurisprudencija; 3) Europos Sąjungos teisės aktai; 4) Lietuvos Respublikos tarptau- 
tinės sutartys; 5) įstatymai. 

Konstitucija yra pagrindinis rinkimų teisės šaltinis. Joje nėra atskiro skirsnio, 
skirto išimtinai rinkimams, bet rinkimų teisės nuostatos yra įtvirtintos daugelyje 
Konstitucijos skirsnių, inter alia: I skirsnyje „Lietuvos valstybė“ (2, 4 straipsniai, su- 
darantys rinkimų, kaip vienos iš demokratijos formų, teisinį pagrindą), II skirsnyje 
„Žmogus ir valstybė“ (33 straipsnio 1 dalis, kurioje įtvirtinta piliečių teisė dalyvauti 
valdant savo šalį; 34 straipsnis, kuriame įtvirtinti aktyviosios ir pasyviosios rinkimų 
teisės konstituciniai pagrindai; 35 straipsnis, kuriame įtvirtinta piliečių teisė laisvai 
vienytis į politines partijas), V skirsnyje „Seimas“ (55—58 straipsniuose nustatyti 
Seimo rinkimų principai, reikalavimai kandidatams į Seimo narius, rinkimų vykdy- 
mo laikas, pirmalaikių Seimo rinkimų rengimo atvejai ir tvarka; taip pat norma, kad 
Seimo narių rinkimo tvarką nustato įstatymas ir kad Seimas laikomas išrinktu, kai 
yra išrinkta ne mažiau kaip 3/5 Seimo narių; 67 straipsnio 13 punkte nustatyta, kad 
Seimas sudaro Vyriausiąją rinkimų komisiją ir keičia jos sudėtį, to paties straipsnio 
4 punkte — kad skiria Respublikos Prezidento rinkimus); VI skirsnyje „Respublikos 
Prezidentas“ (78—81 straipsniuose įtvirtinti pagrindiniai Respublikos Prezidento 
rinkimų principai, reikalavimai kandidatams, jų kėlimo tvarka, rinkimų vykdymo 
laikas ir svarbiausios rinkimų rezultatų nustatymo taisyklės; 87 ir 88 straipsniuose — 
pirmalaikių Respublikos Prezidento rinkimų atvejai; 89 straipsnyje — Respublikos 
Prezidento naujų rinkimų skyrimo tvarka; 84 straipsnio 20 punkte įtvirtinti Res- 
publikos Prezidento įgaliojimai skelbti eilinius, o Konstitucijos 58 straipsnio 2 daly- 
je numatytais atvejais — pirmalaikius Seimo rinkimus); VIII skirsnyje „Konstitucinis 
Teismas“ (105 straipsnio 3 dalies 1 punktas, 106 straipsnio 5 dalis; 107 straipsnio 
3 dalis, susijusi su konstitucinių ginčų, kilusių per Seimo ar Respublikos Prezi- 
dento rinkimus, sprendimu); X skirsnyje „Vietos savivalda ir vietos valdymas“ 
(119 straipsnio 2 dalyje įtvirtinti savivaldybių tarybų rinkimų principai, reikalavimai 
aktyviajai ir pasyviajai rinkimų teisei). 

Konstitucinio Teismo aktai (nutarimai, sprendimai, išvados). Pagal Kons- 
tituciją, tik Lietuvos Respublikos Konstitucinis Teismas turi išimtinius įgaliojimus 
oficialiai aiškinti Konstituciją, savo jurisprudencijoje pateikti oficialią Konstituci- 
jos nuostatų sampratą, kitaip tariant, formuoti oficialiąją konstitucinę doktriną“"!. 
Oficialios konstitucinės rinkimų teisės doktrinos nuostatos buvo formuluojamos ir 


“I Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292; 2006 m. 
birželio 6 d. nutarimas. Valstybės žinios, 2006, Nr. 65-2400. 

plėtojamos įvairiuose Konstitucinio Teismo aktuose, inter alia, Konstitucinio Teis- 
mo 1994 m. liepos 11 d. sprendime; 1996 m. lapkričio 23 d., 2004 m. lapkričio 
5 d., 2008 m. lapkričio 7 d., 2012 m. spalio 26 d. išvadose dėl Lietuvos Respubli- 
kos Prezidento paklausimų, ar nebuvo pažeisti Seimo rinkimų įstatymai; 1998 m. 
lapkričio 11 d. nutarime“"*; 2007 m. vasario 9 d. nutarime (dėl savivaldybių tarybų 
rinkimų); 2008 m. spalio 1 d. nutarime (dėl Seimo rinkimų); 2010 m. lapkričio 9 d. 
nutarime (dėl rinkimų į Europos Parlamentą); 2011 m. gegužės 11 d. nutarime“"“ 
(dėl savivaldybių tarybų rinkimų). 

Europos Sąjungos teisės aktai. Lietuvos Respublika 2004 m. gegužės 1 d. 
tapo Europos Sąjungos valstybe nare. Seimas 2004 m. liepos 13 d. priėmė Lietuvos 
Respublikos Konstitucijos papildymo Konstituciniu aktu „Dėl Lietuvos Respublikos 
narystės Europos Sąjungoje“ ir Lietuvos Respublikos Konstitucijos 150 straipsnio 
papildymo įstatymą, kurio 1 straipsniu Konstituciją papildė Lietuvos Respublikos 
konstituciniu aktu „Dėl Lietuvos Respublikos narystės Europos Sąjungoje“ — Kons- 
titucijos sudedamąja dalimi (Konstitucijos 150 straipsnis). Šis Konstitucinis aktas 
įsigaliojo 2004 m. rugpjūčio 14 d. Juo buvo konstituciškai patvirtinta Lietuvos Res- 
publikos narystė Europos Sąjungoje (Konstitucinio Teismo 2004 m. gruodžio 13 d., 
2006 m. kovo 14 d. nutarimai); pagal Konstitucinio akto „Dėl Lietuvos Respublikos 
narystės Europos Sąjungoje“ 2 dalį, Europos Sąjungos teisės normos yra sudeda- 
moji Lietuvos Respublikos teisinės sistemos dalis; jeigu tai kyla iš sutarčių, kuriomis 
grindžiama Europos Sąjunga“, Europos Sąjungos teisės normos taikomos tiesio- 
giai, o teisės normų kolizijos atveju jos turi viršenybę prieš Lietuvos Respublikos 
įstatymus ir kitus teisės aktus. Čia pabrėžtina, kad Rinkimų į Europos Parlamentą 
įstatymas, Savivaldybių tarybų rinkimų įstatymas buvo priimti siekiant įgyvendinti, 
inter alia, Europos Sąjungos teisės aktus (konkrečiai nurodytus minėtųjų įstatymų 
prieduose „Įgyvendinami Europos Sąjungos teisės aktai“), susijusius su Europos 
Parlamento ir vietos savivaldos rinkimais. 

Tarptautinės sutartys. Lietuvos Respublikos Konstitucijos 138 straipsnio 
3 dalyje nustatyta, kad tarptautinės sutartys, kurias ratifikavo Lietuvos Respublikos 
Seimas, yra sudedamoji Lietuvos Respublikos teisinės sistemos dalis. 1995 m. gruo- 
džio 7 d. įstatymu" Seimas ratifikavo Žmogaus teisių ir pagrindinių laisvių apsau- 
gos konvencijos Pirmąjį protokolą, kurio 3 straipsnyje „Teisė į laisvus rinkimus“*** 
įtvirtintos rinkimų į įstatymų leidybos institucijas nuostatos. Tik Europos Žmogaus 


“ Konstitucinio Teismo 1998 m. lapkričio 11 d. nutarimas. Valstybės žinios, 1998, Nr. 100-2791. 

Konstitucinio Teismo 2011 m. gegužės 11 d. nutarimas. Valstybės žinios, 2011, Nr. 58-2771. 


“* Europos Sąjungos sutarties 14 straipsnio 3 dalyje įtvirtinti pagrindiniai Europos Parlamento narių 
rinkimų principai, Sutarties dėl Europos Sąjungos veikimo 223 straipsnio 1 dalyje, Europos Sąjungos 
pagrindinių teisių chartijos 39, 40 straipsniuose įtvirtintos Europos Parlamento ir vietos savivaldos 
rinkimų teisės nuostatos. 

“5 Lietuvos Respublikos įstatymas „Dėl Europos žmogaus teisių ir pagrindinių laisvių apsaugos kon- 
vencijos pirmojo protokolo ratifikavimo ir Lietuvos Respublikos įstatymo „Dėl Europos žmogaus 
teisių ir pagrindinių laisvių apsaugos konvencijos, jos ketvirtojo, septintojo ir vienuoliktojo protokolų 
ratifikavimo“ papildymo“: Valstybės žinios, 1996, Nr. 5-112. 

“6 Žmogaus teisių ir pagrindinių laisvių apsaugos konvencija. Prieiga per internetą [žiūrėta 2017-06- 
19]: <http://www.echr.coe.int/ Documents/ Convention. LIT pdf>. 

Teisių Teismas (toliau — EŽTT) turi teisę oficialiai aiškinti Konvencijos ir jos pro- 
tokolų nuostatas. Lietuvos Respublikos Konstitucinis Teismas savo nutarimuose 
ne kartą yra konstatavęs, kad EŽTT jurisprudencija, kaip teisės aiškinimo šalti- 
nis, yra svarbi ir Lietuvos teisės aiškinimui bei taikymui“. Taip pat paminėtinos 
šios Jungtinių Tautų konvencijos: 1948 m. Visuotinės žmogaus teisių deklaraci- 
ja (21 straipsnis)“, 1966 m. Tarptautinio pilietinių ir politinių teisių paktas (25 
straipsnio b punktas)“" 
diskriminacijos panaikinimo (5 straipsnio c ir d punktai)“", 1979 m. Konvencija dėl 
visų formų diskriminacijos panaikinimo moterims (7 straipsnis)“!!. 

Įstatymai. Seimo, Respublikos Prezidento, savivaldybių tarybų, Europos Par- 
lamento rinkimų tvarką nustato įstatymai, kuriuose detaliai reglamentuotas rinkimų 


„ 1965 m. Tarptautinė konvencija dėl visų formų rasinės 


procesas, rinkimų vykdymo tvarka. Įstatymuose nustatyta renkamosios institucijos 
rinkimų sistema, kandidatų iškėlimo, jų įregistravimo, balsavimo, rinkimų rezultatų 
nustatymo tvarka, taip pat reguliuojami kiti rinkimų santykiai. Pagrindiniai šiuo 
metu galiojantys rinkimų įstatymai yra Lietuvos Respublikos Seimo rinkimų įsta- 
tymas, Lietuvos Respublikos Prezidento rinkimų įstatymas, Lietuvos Respublikos 
savivaldybių tarybų rinkimų įstatymas, Lietuvos Respublikos rinkimų į Europos 
Parlamentą įstatymas, Lietuvos Respublikos vyriausiosios rinkimų komisijos įstaty- 
mas, Lietuvos Respublikos politinių kampanijų finansavimo ir finansavimo kontro- 
lės įstatymas. 

Konstitucijoje yra numatyta Vyriausioji rinkimų komisija, kuri turi įgaliojimus 
leisti atitinkamus teisės aktus, bet Vyriausiosios rinkimų komisijos išleistais teisės 
aktais gali būti reguliuojami tik vadinamieji techniniai rinkimų proceso elementai, 
jais negalima nustatyti teisės normų, sudarančių rinkimų teisės turinį?“?. Vyriau- 
siosios rinkimų komisijos aktai svarbūs siekiant vienodai taikyti rinkimų įstatymus. 


4. Rinkimų teisės principai 


Konstitucijos 55 straipsnio 1 dalyje, 78 straipsnio 2 dalyje, 119 straipsnio 2 dalyje yra 
įtvirtinti pagrindiniai Seimo, Respublikos Prezidento, savivaldybių tarybų rinkimų 
teisės principai: visuotinė, lygi, tiesioginė rinkimų teisė ir slaptas balsavimas. Šių 
principų negalima paneigti, iškreipti ar apriboti jokiu žemesnės galios teisės aktu. 
Visuotinė rinkimų teisė. Vertinant pažodžiui, visuotinė rinkimų teisė reikš- 
tų, kad kiekvienam turi būti suteiktos politinės teisės — aktyvioji ir pasyvioji rinkimų 
teisė, bet visuotinė rinkimų teisė nereiškia, kad tokias teises turi kiekvienas asmuo 


“" Konstitucinio Teismo 2000 m. gegužės 8 d. nutarimas. Valstybės žinios, 2000, Nr. 39-1105; 2007 m. 
gegužės 15 d. nutarimas. Valstybės žinios, 2007, Nr. 54-2097. 


“Visuotinė žmogaus teisių deklaracija. Iš: Žmogaus teisės. Jungtinių Tautų dokumentai. Lietuvos 
žmogaus teisių centras, 2000, p. 13. 

Tarptautinis pilietinių ir politinių teisių paktas. Ibid., p. 28. 


“0 Tarptautinė konvencija dėl visų formų rasinės diskriminacijos panaikinimo. Ibid., p. 66-67. 


“1 Konvencija dėl visų formų diskriminacijos panaikinimo moterims. Ibid., p. 81. 
J ų ų Jos p P 


“2 SiNKEvIČIUS, V. Seimo narių rinkimai: kai kurie teoriniai ir praktiniai rinkimų teisės aspektai. Ju- 
risprudencija, 2008, 9(111), p. 55; SiNKEvIčiuS, V. Kas gali būti renkamas Lietuvos Respublikos Prezi- 
dentu: kai kurie teoriniai ir praktiniai konstitucinių reikalavimų aspektai. Iš: Prezidentas valstybinės 


valdžios institucijų sistemoje. Vilnius: Mes, 2011, p. 85. 

bet kurios valstybės teritorijoje. Teisė rinkti ir teisė būti išrinktam nėra absoliučios, 
joms gali būti taikomi pagrįsti ribojimai. Rinkimų teisės ribojamos nustatant tam 
tikrus cenzus — Konstitucijos ir įstatymų nustatytas privalomąsias sąlygas, kurias turi 
atitikti asmuo, kad įgytų bei galėtų įgyvendinti savo aktyviąją ir pasyviąją rinkimų 
teises, pavyzdžiui, būti tos šalies piliečiu (pilietybės cenzas), būti sukakęs tam tikrą 
amžių (amžiaus cenzas), pragyventi šalyje ar jos administraciniame vienete tam tik- 
rą terminą (sėslumo cenzas) ir kt. Visuotinės rinkimų teisės principas reiškia, kad 
visiems asmenims, atitinkantiems iš Konstitucijos ir jai neprieštaraujančių įstatymų 
kylančius reikalavimus (sąlygas), turi būti užtikrinta teisė dalyvauti atitinkamuose 
rinkimuose. 

Seimo ir Respublikos Prezidento rinkimuose asmuo turi aktyviąją rinkimų teisę, 
jeigu yra Lietuvos pilietis, yra sukakęs 18 metų ir nėra teismo pripažintas neveiks- 
niu. Aktyviąją rinkimų teisę renkant savivaldybių tarybų narius turi ne tik Lietuvos 
Respublikos piliečiai, bet ir kiti asmenys (kitų valstybių piliečiai bei asmenys be 
pilietybės), jeigu jie yra nuolatiniai atitinkamo administracinio vieneto, kuriame 
vyksta rinkimai, gyventojai, sukakę 18 metų ir nesantys teismo pripažinti neveiks- 
niais. Aktyviąją rinkimų teisę renkant Europos Parlamentą turi Lietuvos Respubli- 
kos piliečiai, taip pat nuolat gyvenantys Lietuvoje kitų Europos Sąjungos valstybių 
narių piliečiai, kuriems rinkimų dieną yra sukakę 18 metų ir kurie nėra teismo 
pripažinti neveiksniais. 

Pasyviajai rinkimų teisei Konstitucija ir įstatymai nustato daugiau reikalavimų ir 
rinkimų cenzų, jie yra griežtesni. 

Pagal Konstituciją (atsižvelgiant į 56, 74, 113, 141 straipsnius), Seimo nariu gali 
būti renkamas“ tik toks asmuo, kuris: 1) yra Lietuvos Respublikos pilietis; 2) ne- 
susijęs priesaika ar pasižadėjimu užsienio valstybei“'*; 3) rinkimų dieną yra ne jau- 
nesnis kaip 25 metų amžiaus; 4) nuolat gyvena Lietuvoje; pagal Konstituciją, Seimo 
nariu negali būti renkamas: 1) asmuo, kuris yra nebaigęs atlikti bausmės pagal teismo 


paskirtą nuosprendį“; 2) asmuo, teismo pripažintas neveiksniu; 3) teisėjai (Kons- 


“5 Konstitucijoje ir Seimo rinkimų įstatyme nustatytų reikalavimų, kuriuos turi atitikti asmuo, kad 
galėtų būti renkamas Seimo nariu, temą plačiai nagrinėjo prof. dr. V. Sinkevičius: Lietuvos Respublikos 
Seimo, kaip Tautos atstovybės, konstitucinė koncepcija. Iš: Lietuvos konstitucinė teisė: raida, instituci- 
jos, teisių apsauga, savivalda. Vilnius: Mykolo Romerio universitetas, 2007, p. 182—213; Seimo narių 
rinkimai: kai kurie teoriniai ir praktiniai rinkimų teisės aspektai. Jurisprudencija, 2008, 9(111), p. 54—65; 
Kas gali būti renkamas Seimo nariu: kai kurių reikalavimų sampratos probleminiai aspektai. Konstitucinė 


jurisprudencija, 2008, 3(11), p. 98—126. 


“4 Konstitucinis Teismas 1998 m. lapkričio 11 d. nutarime konstatavo, kad konstitucinė sąvoka „nesu- 


sijęs priesaika ar pasižadėjimu užsienio valstybei“ yra abstraktaus pobūdžio, t. y. ją reikėtų suprasti kaip 
bet kurią priesaiką ar pasižadėjimą užsienio valstybei; ji Konstitucijoje buvo suformuluota dėl politinių 
tikslų: užtikrinti aukščiausios politinės valstybinės institucijos tinkamą suformavimą; bet kokie politi- 
nio pobūdžio įsipareigojimai užsienio valstybei — ir kylantys iš formaliai duotos priesaikos ar pasižadė- 
jimo, ir atsirandantys kaip politinė pareiga ar politinio lojalumo reikalavimas, susijęs su kitos valstybės 
pilietybės turėjimu, turėtų būti traktuojami kaip pasižadėjimas užsienio valstybei; svarbiausias būdas 
konstitucinei sąlygai — būti „nesusijusiam priesaika ar pasižadėjimu užsienio valstybei“ — įvykdyti yra 
užsienio valstybės pilietybės atsisakymas. 

“5 Konstitucinis Teismas 2004 m. gegužės 25 d. nutarime konstatavo, kad minėtoji konstitucinė nuos- 
tata reiškia ir tai, jog jeigu asmuo buvo teismo nuteistas už nusikaltimo padarymą ir atliko jam teismo 
nuosprendžiu paskirtą bausmę, jis gali būti renkamas Seimo nariu. Kita vertus, asmuo, kuris buvo 

titucinio Teismo, bendrosios kompetencijos ir specializuotų teismų), kol jie nėra 
pasitraukę iš teisėjo pareigų; 4) asmenys, atliekantys tikrąją karo arba alternatyviąją 
tarnybą, taip pat neišėję į atsargą krašto apsaugos sistemos, policijos ir vidaus tarny- 
bos karininkai, puskarininkiai ir liktiniai, kitų sukarintų ir saugumo tarnybų apmo- 
kami pareigūnai, kol jie nėra nutraukę tarnybos ar pasitraukę iš pareigų; 5) Konsti- 
tucijos 74 straipsnyje nurodyti asmenys, kurie apkaltos proceso tvarka buvo pašalinti 
iš pareigų už šiurkštų Konstitucijos pažeidimą, priesaikos sulaužymą ar nusikaltimą, 
kuriuo kartu buvo šiurkščiai pažeista Konstitucija, sulaužyta priesaika. 

Reikalavimai asmeniui, kuris gali būti renkamas Respublikos Prezidentu, 
expressis verbis nustatyti Konstitucijos 78 straipsnyje. Pagal šį Konstitucijos straips- 
nį, Respublikos Prezidentu gali būti renkamas Lietuvos Respublikos pilietis pagal 
kilmę, ne mažiau kaip trejus pastaruosius metus gyvenęs Lietuvoje, jeigu jam iki 
rinkimų dienos yra suėję ne mažiau kaip keturiasdešimt metų ir jeigu jis gali būti 
renkamas Seimo nariu. Konstitucijos 78 straipsnyje esanti nuoroda, kad Respublikos 
Prezidentu gali būti renkamas tik toks asmuo, kuris gali būti renkamas Seimo nariu, 
reiškia, jog norint atskleisti reikalavimus, kuriuos turi atitikti asmuo, kad galėtų būti 
renkamas Respublikos Prezidentu, būtina žinoti reikalavimus, kurie Konstitucijoje 
yra numatyti kandidatams į Seimo narius; minėta, kad šie reikalavimai yra įtvirtinti 
(kyla) iš Konstitucijos 56, 74, 113, 141 straipsnių. 

Konstitucinis Teismas 2004 m. gegužės 25 d. nutarime konstatavo, kad, pagal 
Konstituciją, Respublikos Prezidentu gali būti renkamas asmuo, kuris: 1) yra Lietu- 
vos Respublikos pilietis pagal kilmę; 2) ne mažiau kaip trejus pastaruosius metus 
gyvena Lietuvoje; 3) iki rinkimų dienos yra sukakęs 40 metų; 4) yra nesusijęs prie- 
saika ar pasižadėjimu užsienio valstybei. Pagal Konstituciją, Respublikos Prezidentu 
negali būti renkamas asmuo: 1) du kartus (dvi kadencijas) iš eilės buvęs Respublikos 
Prezidentu; 2) nebaigęs atlikti bausmės pagal teismo paskirtą nuosprendį; 3) teismo 
pripažintas neveiksniu; 4) kuris yra bet kurio teismo teisėjas; 5) kuris eina Konstitu- 
cijos 141 straipsnyje nurodytas pareigas. Pagal Konstituciją, Respublikos Prezidentu 
niekada negali būti renkamas ir toks asmuo, kuris už priesaikos sulaužymą, šiurkštų 
Konstitucijos pažeidimą ar nusikaltimą, kuriuo kartu buvo šiurkščiai pažeista Kons- 
titucija, sulaužyta priesaika, apkaltos proceso tvarka buvo pašalintas iš pareigų ar 
buvo panaikintas jo Seimo nario mandatas. Pagal Konstituciją, kad nurodytuosius 
konstitucinius reikalavimus atitinkantis asmuo galėtų būti įregistruotas kandidatu į 
Respublikos Prezidentus, jis dar turi surinkti ne mažiau kaip 20 tūkstančių rinkėjų 
parašų. Šiame nutarime Konstitucinis Teismas pabrėžė, jog; Konstitucija nenumato 
kokių nors kitų reikalavimų (sąlygų), kuriuos turėtų atitikti asmuo, kad galėtų būti 
renkamas Respublikos Prezidentu. 

Konstitucijoje expressis verbis nustatyta, kad pasyviąją rinkimų teisę renkant savi- 
valdybių tarybų narius turi ne tik Lietuvos Respublikos piliečiai, betir kiti asmenys (kitų 
valstybių piliečiai bei asmenys be pilietybės), jeigu jie nuolat gyvena atitinkamame 


pašalintas iš Konstitucijos 74 straipsnyje nurodytų pareigų už nusikaltimo, kuriuo buvo šiurkščiai pa- 
žeista Konstitucija, sulaužyta priesaika, padarymą, negali būti renkamas Seimo nariu. Vadinasi, Seimo 
nariu gali būti renkamas asmuo, kuris apkaltos tvarka buvo pašalintas iš pareigų arba panaikintas jo 
Seimo nario mandatas už tokio nusikaltimo padarymą, kuriuo kartu nėra šiurkščiai pažeista Konstitu- 
cija, sulaužyta priesaika. 

Lietuvos Respublikos teritorijos administraciniame vienete; negali būti renkamas as- 
muo, teismo pripažintas neveiksniu. Konstitucijoje expressis verbis įtvirtinti ne visi 
reikalavimai pasyviajai rinkimų teisei renkant savivaldybių tarybų narius, kai kurie 
yra įtvirtinti Savivaldybių tarybų rinkimų įstatyme (2 straipsnyje), pavyzdžiui, am- 
žiaus cenzas, — savivaldybės tarybos nariu gali būti renkamas asmuo, kuriam rinkimų 
dieną yra sukakę 20 metų; negali būti renkamas užsienio valstybės pilietis, kurio 
pasyvioji rinkimų teisė yra teismo apribota valstybėje, kurios pilietis jis yra, ir kt. 

Konstitucinis Teismas“!* savo aktuose yra konstatavęs, kad: 1) pagal Konstituci- 
jos 141 straipsnį, savivaldybių tarybų nariais negali būti asmenys, atliekantys tikrąją 
karo arba alternatyviąją tarnybą, taip pat neišėję į atsargą krašto apsaugos sistemos, 
policijos ir vidaus tarnybos karininkai, puskarininkiai ir liktiniai, kitų sukarintų ir 
saugumo tarnybų apmokami pareigūnai; 2) pagal Konstituciją, tie patys asmenys 
negali tuo pat metu vykdyti funkcijų įgyvendinant valstybės valdžią ir būti savival- 
dybių tarybų, per kurias įgyvendinama savivaldos teisė, nariais, todėl savivaldybių 
tarybų nariais negali būti Seimo nariai, Respublikos Prezidentas, Vyriausybės nariai, 
teisėjai; 3) pagal Konstituciją, savivaldybių tarybų nariais taip pat negali būti valsty- 
bės pareigūnai, kurie pagal Konstituciją ir įstatymus turi įgaliojimus kontroliuoti ar 
prižiūrėti savivaldybių veiklą. Šie Konstitucijos reikalavimai reiškia ne tai, kad nu- 
rodytieji asmenys neturi teisės siekti būti išrinktais savivaldybių tarybų nariais (t. y. 
kad jie neturi pasyviosios rinkimų teisės renkant savivaldybių tarybų narius), bet tai, 
kad susidarius tokiai teisinei situacijai, kai Konstitucijos 141 straipsnyje nurodytas 
asmuo arba asmuo, atliekantis funkcijas įgyvendindamas valstybės valdžią, arba vals- 
tybės pareigūnas, kuris pagal Konstituciją ir įstatymus turi įgaliojimus kontroliuoti 
ar prižiūrėti savivaldybių veiklą, išrenkamas savivaldybės tarybos nariu, jis iki naujai 
išrinktajai savivaldybės tarybai susirenkant į pirmąjį posėdį privalo apsispręsti, ar eiti 
savo ankstesnes pareigas, ar būti savivaldybės tarybos nariu“. 

Europos Sąjungos teisės aktuose, inter alia, yra nustatyta, kad Europos Parla- 
mento narius gali rinkti ir Parlamento nariu gali būti renkamas kiekvienas asmuo, 
kuris nustatytąją dieną yra Europos Sąjungos valstybės narės pilietis ir nėra gyve- 
namosios vietos valstybės narės pilietis, bet atitinka tuos pačius teisei balsuoti ir 
būti kandidatu keliamus reikalavimus, kuriuos ta valstybė pagal įstatymą taiko savo 
piliečiams. Rinkimų į Europos Parlamentą įstatyme (3 straipsnyje) yra nustatyti 
reikalavimai pasyviajai rinkimų teisei renkant Europos Parlamento narius. Pami- 
nėtini ne visi reikalavimai, o tik tai, kad įstatyme nustatyta, jog Lietuvoje Europos 
Parlamento nariu gali būti renkamas Lietuvos Respublikos pilietis ar kitas nuolat 
gyvenantis Lietuvoje kitos Europos Sąjungos valstybės narės pilietis, kuris rinkimų 
dieną yra ne jaunesnis kaip 21 metų ir kuris nėra kandidatas į Europos Parlamentą 
kitoje Europos Sąjungos valstybėje narėje, nes būti kandidatu tuose pačiuose rinki- 
muose galima tik vienoje Europos Sąjungos valstybėje narėje. 


“6 Plačiau: Konstitucinio Teismo 2002 m. gruodžio 24 d. nutarimas. Valstybės žinios, 2003, Nr. 19- 


828; 2003 m. gegužės 30 d. nutarimas. Valstybės žinios, 2003, Nr. 53-2361; 2007 m. vasario 9 d. nu- 
tarimas. Valstybės žinios, 2007, Nr. 19-722; 2004 m. vasario 11 d. sprendimas. Valstybės žinios, 2004, 
Nr. 24-740; 2004 m. vasario 13 d. sprendimas. Valstybės žinios, 2004, Nr. 26-822. 


“" Konstitucinio Teismo 2002 m. gruodžio 24 d. nutarimas. Valstybės žinios, 2003, Nr. 19-828; 
2007 m. vasario 9 d. nutarimas. Valstybės žinios, 2007, Nr. 19-722. 

Lygi rinkimų teisė. Lygios rinkimų teisės principas, inter alia, reiškia, kad or- 
ganizuojant ir vykdant rinkimus visi rinkėjai turi būti traktuojami vienodai, kiekvie- 
no rinkėjo balsas yra lygiavertis bet kurio kito rinkėjo balsui ir turi vienodą reikšmę 
nustatant balsavimo rezultatus (Konstitucinio Teismo 2008 m. spalio 1 d. nutarimas). 
Pagal Konstituciją, įstatymu reguliuojant rinkimų santykius turi būti užtikrinta lygi 
visų rinkėjų aktyvioji rinkimų teisė (teisė balsuoti, t. y. teisė rinkti), taip pat lygi visų 
kandidatų pasyvioji rinkimų teisė (teisė būti rinkimuose registruojamu kandidatu, 
t. y. teisė būti renkamam) (Konstitucinio Teismo 2011 m. gegužės 11 d. nutarimas). 
Kiekvienas rinkėjas rinkimuose turi turėti po vieną balsą. Jeigu pagal pasirinktąją 
rinkimų sistemą rinkėjui suteikiamas daugiau negu vienas balsas, kiekvienas rinkėjas 
turi turėti vienodą balsų skaičių (pavyzdžiui, Lietuvoje Seimo rinkimai vykdomi tai- 
kant mišriąją rinkimų sistemą, t. y. per rinkimus kiekvienas rinkėjas turi po du balsus: 
vieną vienmandatėje rinkimų apygardoje ir kitą daugiamandatėje rinkimų apygardo- 
je). Kitas lygios rinkimų teisės aspektas — kiekvieno rinkėjo balsas yra lygiavertis kito 
rinkėjo balsui. Jokie socialiniai, ekonominiai, politiniai veiksniai, asmeninės rinkėjo 
savybės, kitos sąlygos negali daryti įtakos bendrai rinkėjo padėčiai (pabrėžtina, kad 
Konstitucijos 29 straipsnio 2 dalyje nustatyta, jog žmogaus teisių negalima varžyti ir 
teikti jam privilegijų dėl jo lyties, rasės, tautybės, kalbos, kilmės, socialinės padėties, 
tikėjimo, įsitikinimų ar pažiūrų pagrindu). Pagal lygios rinkimų teisės principą, rin- 
kimų apygardos turi būti suformuotos taip, kad mandatai būtų vienodai paskirstyti 
tarp apygardų, t. y. turi būti lygybė tarp rinkimų apygardų, kuriose vyksta rinkimai, 
kad kiekvieną atstovą rinktų maždaug vienodas skaičius rinkėjų. Kitas svarbus lygios 
rinkimų teisės aspektas — turi būti sudarytos lygios galimybės rinkimuose dalyvauti 
politinėms partijoms, kandidatams, valstybė turi būti nešališka, objektyvi jų atžvilgiu 
ir tą patį įstatymą vienodai taikyti visų atžvilgiu“!*. 

Tiesioginiai rinkimai. Tiesioginė rinkimų teisė reiškia, kad atstovai renkami 
be tarpininkų, tarp rinkėjo ir kandidato nėra jokių tarpinių institucijų, rinkėjas bal- 
suoja tiesiogiai už kandidatą į renkamąją instituciją. Konstitucinis Teismas 2004 m. 
lapkričio 5 d. išvadoje, 2008 m. spalio 1 d. nutarime yra konstatavęs, kad įstatymų 
leidėjas, reguliuodamas rinkimų santykius, negali nustatyti tokio teisinio reguliavi- 
mo, kuris sudarytų prielaidas už rinkėją balsuoti kitam asmeniui (nebent rinkėjas 
šios savo konstitucinės teisės dėl sveikatos būklės negalėtų įgyvendinti pats). Kons- 
titucinio Teismo 2007 m. vasario 9 d. nutarime nurodė, jog pagal Konstitucijoje 
įtvirtintą tiesioginių rinkimų principą reikalaujama, kad savivaldybių tarybų narius 
rinktų rinkėjai, o ne kokios nors jų balsavimo pagrindu suformuotos „tarpinės“ 
institucijos (rinkikų kolegijos ar pan.). 

Slaptas balsavimas. Pagal slapto balsavimo principą, turi būti sudarytos to- 
kios sąlygos rinkėjo valiai balsavimo metu pareikšti, kad niekas negalėtų jo kon- 
troliuoti, daryti įtakos jo pasirinkimui ar kitaip kliudyti laisvai ir nevaržomai reikšti 
savo valios (Konstitucinio Teismo 2008 m. spalio 1 d. nutarimas). Balsuojama turi 
būti asmeniškai, kaip minėta, už rinkėją negali balsuoti kitas asmuo (nebent rinkėjas 
šios savo konstitucinės teisės dėl sveikatos būklės negalėtų įgyvendinti pats). 


“* Konstitucinio Teismo suformuotos oficialiosios konstitucinės doktrinos lygiosios rinkimų teisės 


atžvilgiu daugiau pateikta šio skyriaus dalyje, kurioje rašoma apie rinkimų apygardų sudarymą, taip 
pat rinkimų barjerus (rinkimų slenksčius). 

Rinkimų proceso sąžiningumo ir skaidrumo principas. Konstituci- 
nio Teismo jurisprudencijoje yra pabrėžiamas Konstitucijos tekste expressis verbis 
neįtvirtintas rinkimų proceso sąžiningumo ir skaidrumo principas. Konstitucinis 
Teismas savo baigiamuosiuose aktuose“! ne kartą pažymėjo, kad įstatymų leidėjui 
iš Konstitucijos kyla pareiga nustatyti tokį teisinį reguliavimą, kuris užtikrintų rin- 
kimų proceso sąžiningumą ir skaidrumą — būtinas prielaidas rinkėjams pasitikėti 
atstovaujamąja institucija; ši oficialiosios konstitucinės doktrinos nuostata taikytina 
Seimo, Respublikos Prezidento, Europos Parlamento, savivaldybių tarybų rinki- 
mams. Rinkimuose pasyviąją rinkimų teisę įgyvendinantys subjektai dėl mandato 
turi varžytis sąžiningai, jų tarpusavio konkurencija turi būti sąžininga. Konstitucinio 
Teismo jurisprudencijos analizė leidžia įžvelgti svarbius rinkimų proceso sąžiningu- 

mo ir skaidrumo principo turinio aspektus““', susijusius su: 


1) pasyviąją rinkimų teisę įgyvendinančių subjektų pareiga pateikti apie save 
reikšmingą informaciją rinkėjams (Konstitucinis Teismas 2012 m. kovo 29 d. 
nutarime yra konstatavęs, kad įstatymų leidėjas pagal Konstituciją gali nusta- 
tyti, inter alia, tokias konstituciškai pateisinamas pasyviosios rinkimų teisės 
įgyvendinimo procedūras, kuriomis (taikomais procedūriniais reikalavimais) 
siekiama užtikrinti rinkimų proceso skaidrumą; pagal Konstituciją, siekiant 
užtikrinti rinkimų proceso sąžiningumą ir skaidrumą gali būti reikalaujama, 
kad kandidatai į politinių atstovaujamųjų institucijų narius deklaruotų turtą, 
pajamas ir privačius interesus, kad tokie kandidatai įstatymo nustatyta tvarka 


“V Konstitucinio Teismo 2004 m. lapkričio 5 d. išvada. Valstybės žinios, 2004, Nr. 163-5955; 2011 m. 
gegužės 11 d. nutarimas. Valstybės žinios, 2011, Nr. 58-2771; 2011 m. lapkričio 17 d. nutarimas. Vals- 
tybės žinios, 2011, Nr. 141-6634; 2012 m. kovo 29 d. nutarimas. Valstybės žinios, 2012, Nr. 40-1973; 
2012 m. spalio 26 d. išvada. Valstybės žinios, 2012, Nr. 125-6285; 2012 m. lapkričio 10 d. išvada. 
Valstybės žinios, 2012, Nr. 131-6607; 2014 m. spalio 13 d. nutarimas. TAR, 2014-10-13, Nr. 13988. 


0 Čia reikšmingas ir Konstitucinio Teismo 2014 m. spalio 13 d. nutarimas, kuriame konstatuota, 
kad iš Konstitucijos 34 straipsnio 2 dalies nuostatos įstatymų leidėjui kyla pareiga nustatyti tokį teisinį 
reguliavimą, kuriuo būtų užtikrinamas demokratinių rinkimų principų laikymasis, inter alia, rinkimų 
proceso skaidrumas, kandidatus rinkimuose keliančių kolektyvinių subjektų lygybė ir sąžininga kon- 
kurencija, taip pat rinkėjams reikšmingos informacijos apie juos viešumas. Turi būti nustatytas toks 
teisinis reguliavimas, kuriuo būtų sudarytos prielaidos tinkamai informuoti rinkėjus apie kandidatus 
rinkimuose keliančius kolektyvinius subjektus, inter alia, jų pavadinimus; ši informacija turi būti vieša, 
lengvai prieinama ir neklaidinanti rinkėjų; kandidatus rinkimuose keliantys kolektyviniai subjektai 
turi turėti galimybę rinkimų procese dalyvauti ir prisistatyti rinkėjams savo pasirinktu pavadinimu. Šių 
subjektų pavadinimas padeda rinkėjams ne tik juos atpažinti, atskirti nuo kitų kandidatus keliančių 
kolektyvinių subjektų, bet ir spręsti apie jų vertybes, idėjas, siekius ir pan. Suvaržius jų galimybę rinki- 
mų procese dalyvauti ir prisistatyti rinkėjams savo pasirinktu pavadinimu, būtų nepagrįstai pasunkintas 
asmenų, įrašytų į jų keliamų kandidatų sąrašus, pasyviosios rinkimų teisės įgyvendinimas, pažeidžiami 
demokratinių rinkimų proceso skaidrumo, kandidatus rinkimuose keliančių kolektyvinių subjektų ly- 
gybės ir sąžiningos konkurencijos principai. Kartu buvo pabrėžta, kad ir kolektyviniai subjektai, turin- 
tys teisę kelti kandidatus rinkimuose į politines atstovaujamąsias institucijas, pasirinkdami pavadinimą, 
kuriuo ketina rinkimų procese prisistatyti rinkėjams, ir įstatymų leidėjas, reguliuodamas atitinkamus 
santykius, yra saistomi Konstitucijos, inter alia, konstitucinio rinkimų kaip atsakingo politinio proceso 
principo, konstitucinių imperatyvų gerbti ir saugoti konstitucinę santvarką, viešąją tvarką, visuomenės 
dorovės apsaugą, nekurstyti tautinės, rasinės, religinės, socialinės neapykantos, prievartos ar diskrimi- 
nacijos. Įstatymų leidėjas turi nustatyti tokį teisinį reguliavimą, kuriuo būtų užtikrinama, kad rinkimų 
procese rinkėjai būtų tinkamai informuojami apie kandidatus rinkimuose keliančius kolektyvinius 
subjektus, įskaitant jų pavadinimus, kurie turi neklaidinti rinkėjų. 

pateiktų atitinkamus duomenis apie turtą, pajamas ir privačius interesus. Čia 
pabrėžtina, kad Konstitucinis Teismas savo baigiamuosiuose aktuose nepa- 
teikė baigtinio sąrašo duomenų ar informacijos, kurią asmuo, įgyvendinantis 
pasyviąją rinkimų teisę, turi (turėtų) viešai pateikti rinkėjams); 

2) rinkimų finansavimu (Konstitucinis Teismas ne kartą yra konstatavęs“*!: „ne- 
leistina, kad rinkimų finansavimas būtų neskaidrus ir nekontroliuojamas, 
kad rinkimų kampanijoje būtų naudojamos tokios rinkimų technologijos, 
kurios prieštarauja moralei, teisingumui, visuomenės darnai“. Konstitucinis 
Teismas 2012 m. kovo 29 d. nutarime nurodė, kad „įstatymų leidėjas, re- 
guliuodamas rinkimų santykius, susijusius inter alia su rinkimų kampanijų, 
esančių rinkimų proceso dalimi, finansavimu ir jo kontrole, pagal Konstitu- 
ciją turi diskreciją pasirinkti (įtvirtinti) tokias priemones, kurios užtikrintų 
rinkimų kampanijų sąžiningumą ir finansavimo skaidrumą“, kad „rinkimų 
proceso sąžiningumą ir skaidrumą įstatymų leidėjas gali siekti užtikrinti nu- 
statydamas inter alia tokį teisinį reguliavimą, pagal kurį būtų reikalaujama, 
kad lėšas, skirtas politinei kampanijai finansuoti, tvarkytų, jų rinkimo ir pa- 
naudojimo teisėtumą kontroliuotų ne rinkimų kampanijos dalyvis, o kitas 
atsakingas asmuo įstatymo nustatytais pagrindais ir tvarka“"??); 

3) rinkėjų balsų tiesioginiu ir netiesioginiu pirkimu (Konstitucinis Teismas yra 
konstatavęs: „pagal Konstituciją, jokiais motyvais negali būti pateisinamas 
rinkėjų balsų tiesioginis ar netiesioginis pirkimas, taip pat tokia rinkimų 
kampanijos praktika, kai rinkėjai yra dovanomis ar kitokiu atlyginimu ska- 
tinami dalyvauti arba nedalyvauti rinkimuose ir (arba) balsuoti už arba prieš 
vieną ar kitą kandidatą“““, rinkėjų balsų tiesioginis ir netiesioginis pirkimas 
„iškreipia tikrąją rinkėjų valią, sudaro prielaidas nesąžiningai konkuruoti 
rinkimuose““?/. Konstitucinis Teismas 2012 m. spalio 26 d. ir 2012 m. lap- 
kričio 10 d. išvadose konstatavo, kad masinis ir (arba) sisteminis rinkėjų 
papirkimas, inter alia dovanomis ar kitokiu atlyginimu skatinant dalyvauti 
arba nedalyvauti rinkimuose ir (arba) balsuoti už arba prieš vieną ar kitą 
kandidatą, vykstant rinkimų procesui laikytinas šiurkščiu rinkimų proceso 
sąžiningumo ir skaidrumo principo pažeidimu). 


“1 Konstitucinio Teismo 2004 m. lapkričio 5 d. išvada. Valstybės žinios, 2004, Nr. 163-5955; 2012 m. 
kovo 29 d. nutarimas. Valstybės žinios, 2012, Nr. 40-1973; 2012 m. spalio 26 d. išvada. Valstybės žinios, 
2012, Nr. 125-6285; 2012 m. lapkričio 10 d. išvada. Valstybės žinios, 2012, Nr. 131-6607. 

Konstitucinis Teismas 2012 m. kovo 29 d. nutarime nurodė, kad nustatydamas tokį teisinį regu- 
liavimą įstatymų leidėjas yra saistomas iš Konstitucijos, inter alia, proporcingumo principo kylančių 
reikalavimų, t. y. jis negali nustatyti tokio teisinio reguliavimo, inter alia, tokių reikalavimų minėtam 
atsakingam asmeniui, kurie dirbtinai pasunkintų pretendento būti kandidatu atitinkamuose rinkimuo- 
se galimybes dalyvauti rinkimų kampanijoje įgyvendinant Konstitucijoje garantuotą pasyviąją rinkimų 
teisę, ir konstatavo, kad Politinių partijų ir politinių kampanijų finansavimo bei finansavimo kontrolės 
įstatyme įtvirtintas teisinis reguliavimas, kuriuo savarankiškam politinės kampanijos dalyviui (jo įre- 
gistravimui ir veiklai) buvo nustatytas reikalavimas būti sudariusiam sutartį su politinės kampanijos 
iždininku, vertintinas kaip konstituciškai pagrįstas rinkimų procedūrų teisinis reguliavimas, sudaręs 
prielaidas užtikrinti rinkimų proceso, inter alia, rinkimų kampanijos, sąžiningumą ir skaidrumą. 


** Konstitucinio Teismo 2004 m. lapkričio 5 d. išvada. Valstybės žinios, 2004, Nr. 163-5955; 2012 m. 
spalio 26 d. išvada. Valstybės žinios, 2012, Nr. 125-6285; 2012 m. lapkričio 10 d. išvada. Valstybės žinios, 
2012, Nr. 131-6607. 


** Konstitucinio Teismo 2004 m. lapkričio 5 d. išvada. Valstybės žinios, 2004, Nr. 163-5955. 

Be to, Konstitucinis Teismas yra konstatavęs, kad Konstitucijoje yra įtvirtintas 


konstitucinis laisvų ir demokratinių rinkimų principas“; rinkimai turi būti demo- 


kratiški, laisvi“. Konstitucijoje įtvirtinti visuotinai pripažinti demokratiniai rinki- 
mų į politines atstovaujamąsias institucijas principai, kaip antai: rinkimai turi būti 
vykdomi remiantis visuotine, lygia, tiesiogine rinkimų teise, balsavimas privalo būti 
slaptas; pagal Konstituciją yra galimi tik tokie rinkimai, kai dėl mandato varžomasi 
laisvai ir sąžiningai, kai rinkėjai turi teisę ir realią galimybę pasirinkti iš kelių kan- 
didatų, kai balsavimo metu jie gali laisvai ir nekontroliuojami pareikšti savo valią; 
politinės atstovaujamosios institucijos formavimui turi būti taikomi skaidrumo, vie- 
šumo reikalavimai““". 

Konstitucijoje expressis verbis yra nustatyta, kad Seimas ir savivaldybių tary- 
bų nariai renkami ketveriems metams, Respublikos Prezidentas — penkeriems me- 
tams““*. Taigi Konstitucijoje įtvirtintas šių institucijų rinkimų periodiškumas, kitaip 
tariant, rinkimai turi būti vykdomi reguliariais terminais. 


5. Seimo, Respublikos Prezidento, savivaldybių tarybų, 
Europos Parlamento rinkimų organizavimo ir vykdymo tvarka 


Įstatymų leidėjas turi pareigą įstatymu įtvirtinti Seimo narių, savivaldybių tarybų rin- 
kimų sistemą, nustatyti rinkimų organizavimo pagrindus ir tvarką, apimančią, inter 
alia, kandidatų kėlimą, rinkimų agitaciją, balsavimo tvarką, rinkimų rezultatų nusta- 
tymą, rinkimų ginčų nagrinėjimą, reguliuoti kitus rinkimų santykius. Tai darydamas 
įstatymų leidėjas privalo paisyti Konstitucijos; jis negali nei pats paneigti, iškreipti ar 
apriboti visuotinės, lygios, tiesioginės rinkimų teisės, slapto balsavimo, nei sudaryti 
teisinių prielaidų tai padaryti kitiems subjektams“??. Respublikos Prezidento, Euro- 
pos Parlamento rinkimų tvarka taip pat turi būti nustatyta įstatymo. Seimas įstatyme 
turi nustatyti rinkimus organizuojančių ir vykdančių institucijų įgaliojimus““". 
Rinkimų paskelbimas. Pagal Konstituciją, skirti (skelbti) rinkimus yra Sei- 
mo ir Respublikos Prezidento konstituciniai įgaliojimai. Seimas, pagal Konstitucijos 
67 straipsnio 4 ir 12 punktus, skiria Respublikos Prezidento ir savivaldybių tarybų 
rinkimus, Konstitucijos 58 straipsnyje nustatytais atvejais — pirmalaikius Seimo rin- 
kimus, 87 straipsnio 1 dalyje numatytu atveju — pirmalaikius Respublikos Prezi- 
dento rinkimus. Respublikos Prezidentas pagal Konstitucijos 84 straipsnio 20 punktą 
skelbia eilinius Seimo rinkimus, Konstitucijos 58 straipsnyje numatytais atvejais — 
pirmalaikius Seimo rinkimus. Konstitucijos 89 straipsnio 1 dalyje numatytas atvejis, 
kai Respublikos Prezidento rinkimus gali paskelbti Vyriausybė. Kalbant apie eilinių 


“5 Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094. 
“* Konstitucinio Teismo 2004 m. lapkričio 5 d. išvada. Valstybės žinios, 2004, Nr. 163-5955. 
" Konstitucinio Teismo 2010 m. lapkričio 9 d. nutarimas. Valstybės žinios, 2010, Nr. 133-6800. 

Pagal Konstitucijos 78 straipsnio 3 dalį, tas pats asmuo Respublikos Prezidentu gali būti renkamas 
ne daugiau kaip du kartus (dvi kadencijas) iš eilės. 

** Konstitucinio Teismo 2004 m. lapkričio 5 d. išvada. Valstybės žinios, 2004, Nr. 163-5955; 2008 m. 
lapkričio 7 d. išvada. Valstybės žinios, 2008, Nr. 130-4992; 2007 m. vasario 9 d. nutarimas. Valstybės 
žinios, 2007, Nr. 19-722; 2008 m. spalio 1 d. nutarimas. Valstybės žinios, 2008, Nr. 114-4367; 2011 m. 
gegužės 11 d. nutarimas. Valstybės žinios, 2011, Nr. 58-2771. 


“V Konstitucinio Teismo 1994 m. liepos 7 d. nutarimas. Valstybės žinios, 1994, Nr. 53-1022. 

Europos Parlamento rinkimų organizavimo ir vykdymo tvarka 


rinkimų paskelbimą, svarbios yra Konstitucijos 55 straipsnio 1 dalies, 78 straipsnio 
2 dalies, 119 straipsnio 2 dalies nuostatos, kuriose nustatyta Seimo, Respublikos 
Prezidento, savivaldybių tarybų kadencijos trukmė (rinkimų periodiškumas); 57 ir 
80 straipsniai, kuriuose konkrečiai nustatytas laikas, kada turi būti rengiami eiliniai 
Seimo ir Respublikos Prezidento rinkimai; 143 straipsnis, kuriame nustatyta, kad 
jeigu karo veiksmų metu turi būti rengiami eiliniai rinkimai, Seimas arba Res- 
publikos Prezidentas priima sprendimą pratęsti Seimo, Respublikos Prezidento ar 
savivaldybių tarybų įgaliojimus. 

Rinkimų apygardų sudarymas. Rinkimams organizuoti ir vykdyti Lietuvos 
Respublikos teritorija dalijama į rinkimų apygardas, kurios savo ruožtu dalijamos į 
rinkimų apylinkes, sudaromas atsižvelgiant į patogumą rinkėjams atvykti į balsavi- 
mo patalpas ir rinkėjų skaičių. Tradiciškai rinkimų apygardos skirstomos į vienman- 
dates (kuriose išrenkamas vienas atstovas ir kurios sudaromos, kai taikoma mažori- 
tarinė rinkimų sistema) ir daugiamandates (kuriose iš karto išrenkami keli atstovai 
ir kurios sudaromos, kai taikoma paprastai proporcinė rinkimų sistema). Gali būti 
sudaroma viena rinkimų apygarda, kuri apima visą valstybės teritoriją. Per Seimo 
rinkimus, vykdomus taikant mišriąją rinkimų sistemą, Lietuvos teritorija dalijama 
į 71 vienmandatę rinkimų apygardą (renkamas 71 Seimo narys), taip pat sudaroma 
viena daugiamandatė rinkimų apygarda, kurioje renkama 70 Seimo narių. Per sa- 
vivaldybių tarybų rinkimus Lietuvoje teritorija suskirstoma į kelias daugiamanda- 
tes apygardas, per Respublikos Prezidento rinkimus (taikoma mažoritarinė rinkimų 
sistema) Lietuvos teritorija iš esmės yra tarsi viena vienmandatė rinkimų apygarda, 
per Europos Parlamento rinkimus (taikoma proporcinė rinkimų sistema) Lietuvos 
teritorijoje sudaroma viena daugiamandatė rinkimų apygarda, kurioje išrenkama 
keliolika Europos Parlamento narių. 

Konstitucinis Teismas 2015 m. spalio 20 d. nutarime“*! formulavo oficialiosios 
konstitucinės doktrinos nuostatas dėl skirtingo rinkėjų skaičiaus vienmandatėse rin- 
kimų apygardose. Šiame nutarime Konstitucinis Teismas pažymėjo, kad pasirinkus 
tokią rinkimų sistemą, kai Seimo nariai (ar jų dalis) renkami vienmandatėse rinki- 
mų apygardose, iš Konstitucijos, inter alia, jos 55 straipsnio 1 dalies, įstatymų lei- 
dėjui kyla pareiga nustatyti tokį teisinį reguliavimą, pagal kurį būtų užtikrinta, kad 
šiose rinkimų apygardose nebūtų tokių rinkėjų skaičiaus skirtumų, kurie sudarytų 
prielaidas iškreipti vienodą rinkėjų balsų reikšmę nustatant balsavimo rezultatus; 
kuo didesni rinkėjų skaičiaus atskirose rinkimų apygardose skirtumai, tuo labiau 
gali būti iškreipiama vienoda rinkėjų balsų reikšmė nustatant balsavimo rezultatus; 
vis dėlto tai nereiškia, kad pagal Konstituciją apskritai negalimi jokie rinkėjų skai- 
čiaus atskirose rinkimų apygardose skirtumai. Rinkėjų skaičius rinkimų apygardose 
gali kisti (didėti ar mažėti) dėl įvairių objektyvių priežasčių (rinkėjų migracijos, 
kitų demografinių veiksnių). Taigi sudarant rinkimų apygardas neįmanoma visiškai 
tiksliai nustatyti, koks rinkėjų skaičius bus rinkimų dieną kiekvienoje rinkimų apy- 
gardoje“““. Pagal Konstituciją, nebūtina nustatyti tokio teisinio reguliavimo, pagal 


“! Konstitucinio Teismo 2015 m. spalio 20 d. nutarimas. TAR, 2015-10-20, Nr. 15777. 


62 Čia pabrėžtina, kad, kaip ne kartą yra konstatavęs Konstitucinis Teismas, teisės aktai negali įtvirtinti 


neįmanomų dalykų (lot. lex non cogit ad impossibilia); taip pat kad Konstitucija nereikalauja neraciona- 
lių dalykų (Konstitucinio Teismo 2007 m. birželio 27 d. nutarimas). 

kurį būtų užtikrintas visiškai vienodas rinkėjų rinkimų apygardose skaičius. Demo- 
kratinių rinkimų principų užtikrinimas suponuoja tam tikrus rinkimų apygardų su- 
darymo nuostatus: rinkimų apygardos turi būti sudaromos skaidriai, jų ribos turi būti 
aiškios, suprantamos, jos turi būti vientisos, kompaktiškos. Siekiant išlaikyti įvairių 
konstitucinių vertybių pusiausvyrą, be kita ko, užtikrinti iš visuotinai pripažintų de- 
mokratinių rinkimų principų (kaip antai lygios rinkimų teisės, pasyviąją rinkimų 
teisę įgyvendinančių subjektų sąžiningos konkurencijos, rinkimų proceso skaidru- 
mo) kylančių reikalavimų rinkimų apygardų sudarymui įgyvendinimą, gali būti nu- 
statytas toks teisinis reguliavimas, pagal kurį rinkimų apygardose būtų leidžiami tam 
tikri rinkėjų skaičiaus skirtumai“““. Pasirinkus tokią rinkimų sistemą, kai Seimo nariai 
(ar jų dalis) renkami vienmandatėse rinkimų apygardose, įstatymų leidėjui iš Kons- 
titucijos kyla pareiga, atsižvelgus į visas rinkimų apygardų sudarymui reikšmingas 
aplinkybes (pavyzdžiui, rinkėjų migraciją, kitus demografinius veiksnius, rinkimų 
apygardų vientisumą), nustatyti tokį teisinį reguliavimą, kad rinkimų apygardos būtų 
sudaromos jose užtikrinant kiek įmanoma tolygų rinkėjų skaičiaus pasiskirstymą. 
Šita svarbi prielaida užtikrina visų rinkėjų balsų lygiavertiškumą ir vienodą jų bal- 
sų reikšmę nustatant balsavimo rezultatus. Įstatymų leidėjas, įgyvendindamas šią iš 
Konstitucijos kylančią pareigą ir nustatydamas atitinkamą teisinį reguliavimą, negali 
sudaryti prielaidų paneigti, iškreipti ar nepagrįstai riboti lygią rinkimų teisę. 

Rinkimų komisijos. Rinkimus organizuoja ir vykdo rinkimų komisijos. Vy- 
riausioji rinkimų komisija yra nuolat veikianti aukščiausioji Seimo, Respublikos 
Prezidento, savivaldybių tarybų ir Europos Parlamento rinkimų komisija, o pagal 
rinkimų įstatymus laikinai — rinkimų laikotarpiui — yra dar sudaromos savivaldybių 
ir apylinkių rinkimų komisijos, kurių funkcijos ir sudarymo tvarka yra nustatyta 
rinkimų įstatymuose. 

Konstitucijos tekste expressis verbis yra minima (tik Konstitucijos 67 straipsnio 
13 punkte) viena konkreti rinkimų organizavimo institucija — Vyriausioji rinkimų 
komisija““'. Konstitucinis Teismas yra priėmęs keletą baigiamųjų aktų““", kuriuose 
buvo formuojama oficiali konstitucinė doktrina, susijusi su Vyriausiosios rinkimų 
komisijos sudarymu ir veikla. Konstitucinio Teismo jurisprudencijos analizė leidžia 
įžvelgti šiuos pagrindinius su Vyriausiosios rinkimų komisijos sudarymu, veikla, 
nepriklausomumu susijusius aspektus: 1) Lietuvoje turi būti suformuota viena uni- 
versali rinkimus organizuojanti institucija — Vyriausioji rinkimų komisija; 2) šios 
komisijos paskirtis, sudarymo principai, įgaliojimai turi būti nustatyti įstatymu; 
3) ši komisija turi turėti įgaliojimus veikti taip, kad būtų veiksmingai užtikrintas 


** Kita vertus, negali būti konstituciškai pateisinamas teisinis reguliavimas, pagal kurį būtų leidžiami 


tokie rinkėjų skaičiaus skirtumai, kurie sudarytų prielaidas iškreipti vienodą rinkėjų balsų reikšmę 
nustatant balsavimo rezultatus ir paneigti pačią lygios rinkimų teisės esmę. 


** Konstitucijos 67 straipsnio 13 punkte nustatyta, kad Seimas „sudaro Vyriausiąją rinkimų komisiją 


ir keičia jos sudėtį“. 

“5 Konstitucinio Teismo 1994 m. birželio 30 d. nutarimas. Valstybės žinios, 1994, Nr. 51-979; 
1994 m. liepos 7 d. nutarimas. Valstybės žinios, 1994, Nr. 53-1022; 1994 m. liepos 11 d. sprendimas. 
Valstybės žinios, 1994, Nr. 54-1033; 2012 m. spalio 26 d. išvada. Valstybės žinios, 2012, Nr. 125-6285; 
2012 m. lapkričio 10 d. išvada. Valstybės žinios, 2012, Nr. 131-6607; 2014 m. gegužės 27 d. nutarimas 
Nr. KT19-N8/2014. TAR, 2014-05-27, Nr. 05709. 

demokratiškų, laisvų ir teisingų rinkimų principų laikymasis““?, inter alia, būtų už- 


kirstas kelias šių principų pažeidimams, pažeidimai būtų ištirti ir būtų taikomos 
sankcijos už juos atsakingiems rinkimų proceso dalyviams ir kitiems asmenims; 
4) Vyriausioji rinkimų komisija turi priimti objektyvius ir veiksmingus sprendimus 
dėl rinkimų organizavimo““': 5) Seimas turi tam tikrų galimybių kontroliuoti šią ko- 
misiją““* (trys pagrindinės kontrolės formos: a) Seimo nario paklausimo teisė (įtvir- 
tinta Konstitucijos 61 straipsnio 1 dalyje); b) tam tikrų kontrolės galimybių teikia ir 
Konstitucijos 67 straipsnio 13 punktas, kuriame įtvirtinta teisė keisti Vyriausiosios 
rinkimų komisijos sudėtį; c) Konstitucijos 107 straipsnyje įtvirtinta Seimo teisė pa- 
čiam priimti galutinį sprendimą tais atvejais, kai pažeidžiami rinkimų įstatymai; toks 
Seimo sprendimas turi būti grindžiamas Konstitucinio Teismo išvada). 
Vyriausiosios rinkimų komisijos teisinė padėtis, uždaviniai, įgaliojimai, veiklos 
principai, sudarymo, darbo organizavimo tvarka yra reglamentuota Lietuvos Res- 
publikos vyriausiosios rinkimų komisijos įstatyme. Komisija, įgyvendindama savo 
funkcijas ir priimdama sprendimus jos kompetencijai priskiriamais klausimais, yra 
nepriklausoma; valstybės institucijoms, įstaigoms, Seimo nariams ir kitiems parei- 
gūnams, partijoms, nevyriausybinėms organizacijoms, piliečiams draudžiama kištis 
į komisijos veiklą organizuojant ir vykdant rinkimus. Vyriausioji rinkimų komisija 
jos kompetencijai priklausančius klausimus svarsto ir sprendimus priima kolegia- 
liai savo posėdžiuose. Vyriausiosios rinkimų komisijos posėdžiai ir balsavimai yra 
vieši. Įgyvendindama savo įgaliojimus, Vyriausioji rinkimų komisija leidžia aktus — 
sprendimus. Sprendimai, priimti pagal komisijos kompetenciją, yra privalomi vi- 
soms rinkimų komisijoms, valstybės ir savivaldybių institucijoms bei įstaigoms, taip 
pat kitoms įstaigoms, įmonėms ir organizacijoms; juos pakeisti arba panaikinti gali 


“* Konstitucinio Teismo 2012 m. lapkričio 10 d. išvadoje nustatoma, kad, pagal Konstituciją, Vy- 
riausioji rinkimų komisija turi turėti pakankamus įgaliojimus, nustačiusi šiurkščius rinkimų principų 
pažeidimus, veiksmingai užtikrinti, kad dėl jų nebūtų iškreipta tikroji rinkėjų valia ir Seimo nario 
mandato neįgytų asmenys, dėl kurių išrinkimo teisėtumo kiltų abejonių, inter alia, įgaliojimus taikyti 
griežčiausiąją priemonę — pripažinti rinkimų rezultatus negaliojančiais. Pabrėžtina, kad įstatymų lei- 
dėjas turėtų numatyti tokią priemonę kaip ultima ratio, t. y. turi būti nustatytas toks rinkimų proceso 
teisinis reguliavimas, pagal kurį Vyriausioji rinkimų komisija turėtų ir kitų priemonių užtikrinti, kad 
nebūtų iškreipta tikroji rinkėjų valia, inter alia, pripažinti netinkamais rinkimų proceso dalyvius — 
kandidatus, kurių išrinkimo siekiant buvo padaryta šiurkščių demokratiškų, laisvų ir teisingų rinkimų, 
inter alia, rinkimų proceso sąžiningumo ir skaidrumo, principų pažeidimų, arba visą tokią rinkimų 
kampanijos taktiką taikiusios politinės partijos kandidatų sąrašą — praradus teisę dalyvauti rinkimuose 
ir būti išrinktiems Seimo nariais arba kandidatų sąrašui dalyvauti paskirstant Seimo nario mandatus; 
taigi rinkimų rezultatų pripažinimas negaliojančiais laikytinas priemone, taikytina tada, kai kitomis 
priemonėmis neįmanoma pasiekti, kad nebūtų iškreipta tikroji rinkėjų valia. Šioje išvadoje taip pat nu- 
rodyta, kad teisiniu reguliavimu turi būti sudarytos, inter alia, organizacinės ir materialinės prielaidos 
Vyriausiajai rinkimų komisijai ir teritorinėms rinkimų organizavimo institucijoms tinkamai veikti: nu- 
statyta atitinkama Vyriausiosios rinkimų komisijos aprūpinimo, bendradarbiavimo su kitomis valstybės 
institucijomis (inter alia, ikiteisminio tyrimo institucijomis, prokuratūra) tvarka, Vyriausiosios rinkimų 
komisijos vadovų ir narių pareigoms eiti būtinos garantijos. 

“* Konstitucinis Teismas savo baigiamuosiuose aktuose yra pažymėjęs, kad įstatymu turi būti nusta- 
tytas toks šios komisijos sudarymo tvarkos teisinis reguliavimas, kuris sudarytų prielaidas jai priimti 
atitinkamus sprendimus. 


6“ Šias Seimo galimybes, kiek tai neprieštarauja Konstitucijos nuostatoms dėl valstybės valdžios galių 


ribojimo, taip pat lemia faktas, kad šią komisiją ir sudaro Seimas. 

tik pati Vyriausioji rinkimų komisija arba teismas; komisijos sprendimai gali būti 
skundžiami įstatymų nustatyta tvarka. Vyriausioji rinkimų komisija turi organizuoti 
ir vykdyti rinkimus, užtikrinti, kad rinkimai vyktų remiantis Konstitucijoje ir įstaty- 
muose įtvirtintais rinkimų principais, garantuoti vienodą rinkimų įstatymų taikymą 
visoje Lietuvos Respublikos teritorijoje, įstatymų nustatyta tvarka kontroliuoti poli- 
tinių partijų, politinių kampanijų finansavimą. 

Konstitucinio Teismo jurisprudencijoje yra ir tam tikrų su teritorinių rinki- 
mų organizavimo institucijų veikla susijusių oficialiosios konstitucinės doktrinos 
nuostatų: minėtosios institucijos turi priimti objektyvius ir veiksmingus sprendi- 
mus, būtinus rinkimams organizuoti; jos turi turėti įgaliojimų veikti taip, kad būtų 
veiksmingai užtikrintas demokratiškų, laisvų ir teisingų rinkimų principų laikyma- 
sis, inter alia — užkirstas kelias šių principų pažeidimams, kad jie būtų ištirti ir būtų 
taikomos sankcijos už šiuos pažeidimus atsakingiems rinkimų proceso dalyviams ir 
kitiems asmenims“““. 

Rinkėjų sąrašų sudarymas. Rinkimams organizuoti ir vykdyti sudaromi rin- 
kėjų sąrašai. Pagal rinkimų įstatymus, sudaromi trys rinkėjų sąrašai: Lietuvos Res- 
publikos rinkėjų sąrašas, savivaldybių rinkėjų sąrašai (Seimo rinkimuose —vienman- 
dačių rinkimų apygardų rinkėjų sąrašas), rinkimų apylinkių rinkėjų sąrašai. Rinkėjų 
sąrašai sudaromi du kartus, t. y. išankstiniai ir galutiniai. Rinkėjų sąrašai turi būti 
sudaromi taip, kad kiekvienas rinkimų teisę turintis asmuo būtų įrašytas į rinkėjų 
sąrašą, kad sąraše nebūtų įrašyti asmenys, kurie neturi teisės balsuoti rinkimuose; 
niekas negali būti įrašytas į rinkėjų sąrašą kelis kartus. Į rinkėjų sąrašą gali būti 
įtrauktas tik asmuo, kuris atitinka aktyviosios rinkimų teisės reikalavimus. 

Kandidatų kėlimas. Svarbus rinkimų kampanijos etapas — kandidatų kėli- 
mas, nustatant asmenis, už kuriuos rinkėjai galės balsuoti rinkimų dieną ir iš kurių 
bus išrinkti Seimo nariai, Respublikos Prezidentas, savivaldybių tarybų nariai, Eu- 
ropos Parlamento nariai. 

Rinkimų įstatymuose yra detaliai reglamentuota, kas turi teisę kelti kandidatus 
rinkimuose, kokia informacija, kandidatų iškėlimo dokumentai turi būti pateikti 
Vyriausiajai rinkimų komisijai, jų pateikimo terminai, kandidatų registravimo sąly- 
gos ir tvarka, ar turi būti mokamas rinkimų užstatas (jeigu taip — kokio dydžio), ar 
turi būti surinktas tam tikras skaičius kandidatą palaikančiųjų rinkėjų parašų (jeigu 
taip — kiek jų) kaip būtina sąlyga, kad kandidatas (kandidatų sąrašas) būtų įregis- 
truotas, kada ir kas skelbia įregistruotųjų kandidatų sąrašus ar kandidatus. Kandida- 
tais gali būti keliami tik asmenys, kurie atitinka Konstitucijoje ir jai neprieštaraujan- 
čiuose įstatymuose nustatytus reikalavimus pasyviajai rinkimų teisei atitinkamuose 
rinkimuose. Kandidatus įregistruoja Vyriausioji rinkimų komisija. 


“* Konstitucinis Teismas 2012 m. spalio 26 d. ir 2012 m. lapkričio 10 d. išvadose pabrėžė, kad įsta- 


tymu turi būti nustatytas toks teritorinių rinkimų organizavimo institucijų sudarymo tvarkos teisinis 
reguliavimas, kuriuo būtų sudarytos prielaidos šioms institucijoms priimti objektyvius ir veiksmingus 
sprendimus. Taip pat nurodoma, kad teisinis reguliavimas turi sudaryti organizacines ir materialines 
prielaidas teritorinėms rinkimų organizavimo institucijoms tinkamai veikti: turi būti nustatyta atitin- 
kama teritorinių rinkimų organizavimo institucijų aprūpinimo, bendradarbiavimo su kitomis valstybės 
institucijomis (inter alia, ikiteisminio tyrimo institucijomis, prokuratūra) tvarka, teritorinių rinkimų 
organizavimo institucijų vadovų ir narių pareigoms vykdyti būtinos garantijos. 

Kandidatus į Seimo narius gali kelti politinės partijos (vienmandatėse ir dau- 
giamandatėje rinkimų apygardose), iškelti save kandidatu (vienmandatėje rinkimų 
apygardoje) gali ir kiekvienas Lietuvos Respublikos pilietis, kuris gali būti renkamas 
Seimo nariu, jeigu jo išsikėlimą parašais paremia ne mažiau kaip vienas tūkstantis 
tos apygardos rinkėjų. Už politinės partijos keliamojo kandidatų sąrašo daugiaman- 
datėje rinkimų apygardoje ir už politinės partijos ar save patį keliančio kandidato į 
Seimo narius vienmandatėje rinkimų apygardoje įregistravimą turi būti sumokėtas 
rinkimų užstatas. Konstitucinis Teismas 2008 m. spalio 1 d. nutarime pripažino, 
kad Seimo rinkimų įstatyme nustatytas teisinis reguliavimas, pagal kurį kandidatus 
į Seimo narius daugiamandatėje rinkimų apygardoje gali kelti tik politinės partijos, 
neprieštarauja Konstitucijai, inter alia, dėl to, kad, kaip numatyta Seimo rinkimų 
įstatyme, Seimo nariai renkami pagal mišriąją rinkimų daugiamandatėje ir vien- 
mandatėse rinkimų apygardose sistemą, kuri suteikia galimybę Seimo rinkimuose 
kandidatuoti ne tik į politinių partijų kandidatų sąrašus įrašytiems kandidatams ar jų 
iškeltiems pavieniams kandidatams, bet ir pavieniams piliečiams, įstatymų nustatyta 
tvarka patiems save iškėlusiems kandidatais (vienmandatėse rinkimų apygardose). 

Taigi asmenis kandidatais į Respublikos Prezidentus gali iškelti politinės parti- 
jos, save kelti gali ir pavieniai asmenys. 

Pagal Savivaldybių tarybų rinkimų įstatymą, kandidatus į savivaldybių tarybos 
narius gali kelti partijos ir rinkimų komitetai, o į savivaldybės tarybos narius — me- 
rus asmuo gali išsikelti pats arba gali būti iškeltas partijos ar rinkimų komiteto; 
keliamų į savivaldybės tarybos narius kandidatų sąrašą ir kandidatą į savivaldybės 
tarybos narius — merus atitinkamoje savivaldybėje turi paremti įstatyme nurodytas 
tos savivaldybės rinkėjų skaičius. Pagal Rinkimų į Europos Parlamentą įstatymą, 
kandidatus gali kelti partijos ir rinkimų komitetai; partijos, rinkimų komiteto iškel- 
tų kandidatų sąrašą turi paremti ne mažiau kaip 10 000 rinkėjų““". 

Pabrėžtina, kad rinkimuose draudžiama tam pačiam asmeniui būti kandidatu 
keliuose kandidatų sąrašuose, — tas pats asmuo gali būti įrašytas tik į vieną kandi- 
datų sąrašą. Seimo rinkimuose tas pats asmuo gali būti įrašytas į vieną kandidatų 
sąrašą daugiamandatėje rinkimų apygardoje ir tuo pat metu būti iškeltas kandidatu į 
Seimo narius vienoje vienmandatėje rinkimų apygardoje. Seimo rinkimuose asmuo 
negali būti kandidatu keliose vienmandatėse rinkimų apygardose. 

Rinkimų agitacija. Rinkimų agitacijos metu iškelti ir įregistruoti kandidatai, 
politinės partijos siekia paveikti rinkėjų nuomonę, kad jie balsuotų už juos rinki- 
mų dieną. Rinkimų agitaciją reglamentuojančios įstatymų nuostatos taikomos nuo 


“0 Anksčiau Savivaldybių tarybų rinkimų įstatyme ir Rinkimų į Europos Parlamentą įstatyme buvo 
nustatyta, kad rinkimai vyksta vien pagal proporcinę rinkimų sistemą ir kad kandidatų sąrašus rinki- 
muose gali keli išimtinai tik politinės partijos. Konstitucinis Teismas 2007 m. vasario 9 d. nutarime 
išdėstė teisinį požiūrį, kad Savivaldybių tarybų rinkimų įstatyme nustatytas teisinis reguliavimas, pagal 
kurį rinkimai vyksta vien pagal proporcinę rinkimų sistemą daugiamandatėse rinkimų apygardose, o 
kandidatų sąrašus rinkimuose gali kelti išimtinai tik politinės partijos, neatitinka Konstitucijos. Kons- 
titucinis Teismas 2010 m. lapkričio 9 d. nutarime pripažino, kad neatitinka Konstitucijos Rinkimų į 
Europos Parlamentą įstatyme įtvirtintas teisinis reguliavimas, pagal kurį rinkimams vykstant vien pagal 
proporcinę rinkimų sistemą (vienoje daugiamandatėje rinkimų apygardoje, apimančioje visą Lietuvos 
teritoriją) Lietuvos Respublikos piliečiai ir nuolat gyvenantys Lietuvoje kitų Europos Sąjungos valsty- 
bių narių piliečiai į Europos Parlamentą gali būti renkami būdami įrašyti tik į politinių partijų suda- 
romos kandidatus sąrašus (t. y. kandidatų sąrašus rinkimuose gali kelti išimtinai tik politinės partijos). 

rinkimų datos paskelbimo. Rinkimų agitacija gali būti įvairių formų ir būdų, išskyrus 
tuos, kurie pažeidžia Konstituciją ar įstatymus. Rinkimų agitacija apima kandidatų 
susitikimus su rinkėjais, kandidatų diskusijas, pasirodymus per radiją ir televiziją, 
kandidatų (jų sąrašų) rinkimų programų spausdinimą ir platinimą, politinės rekla- 
mos skleidimą vaizdo ir garso priemonėmis, viešosiose vietose, pastatuose, transpor- 
to priemonėse (afišų, nuotraukų klijavimas, kt.). Rinkimų agitacija draudžiama likus 
30 valandų iki rinkimų pradžios ir rinkimų dieną iki balsavimo pabaigos. 

Rinkimų agitacijos ir politinės reklamos išlaidos turi būti deklaruojamos įsta- 
tymų nustatyta tvarka ir negali viršyti pagal įstatymus nustatyto didžiausio leistino 
politinės kampanijos išlaidų dydžio. Rinkimų politinės kampanijos finansavimą re- 
glamentuoja Politinių kampanijų finansavimo ir finansavimo kontrolės įstatymas. 

Balsavimas. Pagal rinkimų įstatymus, rinkėjas rinkimų dieną balsuoja toje 
rinkimų apylinkėje, į kurios rinkėjų sąrašus yra įrašytas. Konstitucinis Teismas 
2004 m. lapkričio 5 d. išvadoje pažymėjo, kad rinkėjams, negalintiems nustatytąją 
dieną atvykti į rinkimų apylinkę dėl ligos, negalios, įkalinimo, vykdomų tarnybos 
užduočių, taip pat dėl išvykos ar kitų asmeninių priežasčių, turi būti užtikrinama 
galimybė pareikšti savo valią rinkimuose; negalintieji balsuoti rinkimų dieną turi 
turėti galimybę savo konstitucinę teisę įgyvendinti kitu metu. Rinkimų įstatymai 
numato galimybę balsuoti paštu specialiai balsavimui pritaikytose pašto patalpo- 
se, namuose, balsuoti iš anksto, ir nustato, kas tokią teisę turi ir kaip ją gali įgy- 
vendinti. Balsavimo procedūra yra detaliai reglamentuota atitinkamuose rinkimų 
įstatymuose, balsavimas yra slaptas. Balsuojama naudojant balsavimo biuletenius. 
Rinkėjas gauna balsavimo biuletenį, kuriame asmeniškai pažymi kandidatą (kandi- 
datų sąrašą), kurį norėtų būti išrinktą. Respublikos Prezidento, Seimo rinkimuose 
vienmandatėse rinkimų apygardose rinkėjas rinkimų biuletenyje pažymi pavardę to 
kandidato, už kurį jis balsuoja. Seimo rinkimuose daugiamandatėje rinkimų apygar- 
doje, taip pat savivaldybių tarybų, Europos Parlamento rinkimuose, jeigu taikoma 
vien proporcinė rinkimų sistema, rinkėjas rinkimų biuletenyje turi pažymėti ne 
kandidatą, o kandidatų sąrašą, už kurį jis balsuoja; taip pat turi teisę nurodyti kelis 
(paprastai ne daugiau kaip penkis) tame sąraše esančius kandidatus, kuriems teikia 
pirmenybę (teikti pirmumo balsus). 

Balsų skaičiavimas. Balsų skaičiavimo tvarką detaliai reglamentuoja ati- 
tinkami rinkimų įstatymai. Apylinkės rinkimų komisijos suskaičiuoja atitinkamos 
rinkimų apylinkės balsavimo patalpoje balsavusių rinkėjų balsus (pagal balsadėžėje 
rastus biuletenius). Balsai skaičiuojami taip, kad šią procedūrą, rinkėjų žymas rinki- 
mų biuleteniuose galėtų matyti visi balsų skaičiavimo metu dalyvaujantys asmenys. 
Tada skaičiuojami paštu (taip pat ir namuose) balsavusių rinkėjų balsai (pagal paštu 
ir namuose gautus rinkimų biuletenius). Rinkimų apylinkės balsų skaičiavimo duo- 
menys surašomi į balsų skaičiavimo protokolus. Apylinkės rinkimų komisija visus 
rinkimų biuletenius, taip pat kitus rinkimų dokumentus sudeda į paketus, aprašo, 
antspauduoja, perduoda savivaldybės (apygardos) rinkimų komisijai, kuri juos pri- 
ima ir patikrina. Savivaldybės (apygardos) rinkimų komisijoje balsai skaičiuojami 
taip: susumuojami apylinkių rinkimų komisijų pateikti duomenys, prie jų pridedami 
tie paštu ir namuose balsavusių rinkėjų balsai, kurie buvo suskaičiuoti savivaldybės 
(apygardos) rinkimų komisijoje. Skaičiuojant balsus rinkimų apylinkėse ir savival- 
dybėse (apygardose), taip pat nustatant rinkimų rezultatus, gali dalyvauti rinkimų 

stebėtojai, visuomenės informavimo priemonių atstovai. Rinkimų stebėtojai turi 
teisę reikšti pastabas ir pretenzijas rinkimų komisijoms. Apylinkių ir savivaldybių 
(apygardų) rinkimų komisijų sprendimai dėl balsų skaičiavimo protokolų surašymo 
gali būti skundžiami įstatymų nustatyta tvarka. Savivaldybės (apygardos) rinkimų 
komisija rinkimų dokumentus sudeda į paketus, užantspauduoja ir perduoda Vy- 
riausiajai rinkimų komisijai. Skaičiuojant balsus turi būti nustatomas rinkimuose 
dalyvavusių rinkėjų skaičius, negaliojančių rinkimų biuletenių skaičius, galiojančių 
rinkimų biuletenių skaičius, už kiekvieną kandidatą, kandidatų sąrašą, už kiekvieną 
kandidatą paduotų pirmumo balsų skaičius. 

Galutinių rinkimų rezultatų nustatymas ir paskelbimas. Galutinius 
rinkimų rezultatus, išnagrinėjusi visus skundus ir nustačiusi visus rinkimų rezul- 
tatus, nustato ir oficialiai paskelbia Vyriausioji rinkimų komisija. Didelę reikšmę 
nustatant rinkimų rezultatus turi pasirinktoji rinkimų sistema. 

Pagal Konstituciją, Respublikos Prezidentas renkamas pagal mažoritarinę rinki- 
mų sistemą, pagal rinkimų įstatymus, Seimas renkamas pagal mišriąją rinkimų siste- 
mą, savivaldybių tarybos ir Europos Parlamentas — pagal proporcinę rinkimų sistemą. 

Konstitucijos 81 straipsnyje nustatyta, kad išrinktu laikomas tas kandidatas į 
Respublikos Prezidento vietą, kuris pirmą kartą balsuojant ir dalyvaujant ne mažiau 
kaip pusei visų rinkėjų gavo daugiau kaip pusę visų rinkimuose dalyvavusių rinkėjų 
balsų; jeigu rinkimuose dalyvavo mažiau kaip pusė visų rinkėjų, išrinktu laikomas 
tas kandidatas, kuris gavo daugiausia, bet ne mažiau kaip 1/3 visų rinkėjų balsų 
(1 dalis); jeigu pirmajame balsavimo rate nė vienas kandidatas nesurenka reikiamos 
balsų daugumos, po dviejų savaičių rengiamas pakartotinis balsavimas dėl dviejų 
kandidatų, gavusių daugiausia balsų. Išrinktu laikomas kandidatas, surinkęs daugiau 
balsų (2 dalis); jeigu pirmajame rate dalyvavo ne daugiau kaip du kandidatai ir nė 
vienas negavo reikiamo balsų skaičiaus, rengiami pakartotiniai rinkimai (3 dalis). 

Skiriasi Seimo rinkimų rezultatų nustatymas daugiamandatėje ir vienmandatėse 
rinkimų apygardose. Vienmandatėje rinkimų apygardoje nustatant laimėjusį kandi- 
datą taikomas mažoritarizmo principas (laimi kandidatas, surinkęs daugiausia balsų, 
bet Seimo rinkimų įstatyme nustatyta, kokio dydžio balsų daugumą turi surinkti 
kandidatas, kad būtų išrinktas; dauguma priklauso nuo to, kiek rinkėjų dalyvavo 
rinkimuose, kiek buvo išsikėlę kandidatų atitinkamoje rinkimų apygardoje). Dau- 
giamandatėje rinkimų apygardoje mandatai kandidatų sąrašams paskirstomi pagal tai, 
kiek balsų kiekvienas jų gavo taikant kvotų ir liekanų metodą. Turi būti apskaičiuota 
kvota, t. y. kiek balsų reikia vienam mandatui gauti. Už kiekvieną sąrašą paduotų 
balsų skaičius dalijamas iš kvotos. Gautas sveikasis dalmuo yra mandatų skaičius, 
tenkantis kiekvienam sąrašui pagal kvotą, o šio dalijimo liekanos taikomos likusiems 
mandatams paskirstyti pagal liekanas (jeigu jie nebuvo paskirstyti pagal kvotas). 

Savivaldybių tarybų, Europos Parlamento rinkimuose mandatai kandidatų sąra- 
šams paskirstomi pagal tai, kiek balsų gavo kiekvienas iš jų taikant kvotų ir liekanų 
metodą“*!, 


“Savivaldybių tarybų rinkimuose vienmandatėje rinkimų apygardoje nustatant laimėjusį kandidatą 


į savivaldybės tarybos narius — merus, taikomas mažoritarizmo principas (laimi kandidatas, surinkęs 
daugiausia balsų; bet Savivaldybių tarybų rinkimų įstatyme nustatyta, kokio dydžio balsų daugumą 
turi surinkti kandidatas, kad būtų išrinktas meru — ji priklauso nuo to, kiek rinkėjų rinkimų apygardoje 
dalyvavo rinkimuose). 

Tikroji rinkėjų valia yra esminė rinkimų rezultatų legitimumo ir teisėtumo prie- 
laida“*?. „Seimas negali būti suformuotas taip, kad kiltų abejonių dėl jo teisėtumo ir 
legitimumo““““, — pastarasis reikalavimas taikytinas ir kitiems rinkimams. Konstitu- 
cinis Teismas yra konstatavęs, kad, pagal Konstituciją, jokiais motyvais negali būti 
pateisinamas rinkėjų balsų tiesioginis ar netiesioginis pirkimas, taip pat tokia rinki- 
mų kampanijos praktika, kai rinkėjai yra dovanomis ar kitokiu atlyginimu skatinami 
dalyvauti arba nedalyvauti rinkimuose ir (arba) balsuoti už arba prieš vieną ar kitą 
kandidatą; tai tolygu rinkėjų papirkimui““. Be to, Konstitucinis Teismas konstatavo, 
kad masinis ir (arba) sisteminis rinkėjų ar rinkimų teisę turinčių asmenų papirkimas, 
inter alia, dovanomis ar kitokiu atlyginimu, skatinant dalyvauti arba nedalyvauti 
rinkimuose ir (arba) balsuoti už arba prieš vieną ar kitą kandidatą, vykstant rinkimų 
procesui (inter alia, rinkimų agitacijos kampanijos, balsavimo laikotarpiu) laikyti- 
nas šiurkščiu demokratiškų, laisvų ir teisingų rinkimų principų pažeidimu; tokie 
rinkimų principų pažeidimai sudaro prielaidas pagrįstai abejoti rinkimų rezultatų 
legitimumu ir teisėtumu; masiniu rinkėjų ar rinkimų teisę turinčių asmenų papir- 
kimu vykstant rinkimų procesui laikytinas ir vienkartinis prekių, pinigų ar kitokių 
dovanų dalijimas ir (arba) neatlygintinis paslaugų teikimas daugeliui rinkėjų per su- 
sirinkimus ar kitokius visuomenei ar tam tikrai jos daliai skirtus renginius skatinant 
dalyvauti arba nedalyvauti rinkimuose ir (arba) balsuoti už arba prieš vieną ar kitą 
kandidatą“. Kartu Konstitucinis Teismas preziumavo, kad tokie pažeidimai savaime 
laikytini darančiais esminę įtaką rinkimų rezultatams; tokia prezumpcija gali būti 
paneigta Vyriausiajai rinkimų komisijai įvertinus kitas konkrečias rinkimų proceso 
aplinkybes, turinčias reikšmės rinkimų rezultatų nustatymui (pavyzdžiui, politinės 
partijos ar kandidato, atsakingo už šiurkščius Seimo rinkimų įstatymo pažeidimus, 
surinktą pernelyg mažą balsų skaičių). Pagal Konstituciją, nepaneigus prezumpcijos, 
kad nustatyti šiurkštūs demokratiškų, laisvų ir teisingų rinkimų principų pažeidi- 
mai savaime laikytini darančiais esminę įtaką rinkimų rezultatams, t. y. nepaneigus, 
kad tokiais šiurkščiais pažeidimais galėjo būti iškreipta tikroji rinkėjų valia, negali 
būti nustatyti tikri ir teisingi rinkimų rezultatai, taigi kandidatai, kurių išrinkimo 
siekiant buvo padaryti šiurkštūs demokratiškų, laisvų ir teisingų rinkimų principų 
pažeidimai, negali įgyti Seimo nario mandato; priešingu atveju galėtų būti pakirstas 
Tautos pasitikėjimas savo atstovybe ir pačia valstybe“““. 

Pagal Konstituciją, Vyriausioji rinkimų komisija turi turėti pakankamų įga- 
liojimų, nustačiusi šiurkščius minėtųjų rinkimų principų pažeidimus, veiksmingai 
užtikrinti, kad dėl jų nebūtų iškreipta tikroji rinkėjų valia ir Seimo nario mandato 


“2 Konstitucinio Teismo 2012 m. spalio 26 d. išvada. Valstybės žinios, 2012, Nr. 125-6285; 2012 m. 
lapkričio 10 d. išvada. Valstybės žinios, 2012, Nr. 131-6607. 

“5 SINKEVIČIUS, V. Šiurkštus Lietuvos Respublikos Seimo rinkimų įstatymo pažeidimas — pagrindas 
nutrūkti Seimo nario įgaliojimams. Jurisprudencija, 2009, 1(115), p. 124. 


“* Konstitucinio Teismo 2004 m. lapkričio 5 d. išvada. Valstybės žinios, 2004, Nr. 163-5955; 2012 m. 
spalio 26 d. išvada. Valstybės žinios, 2012, Nr. 125-6285; 2012 m. lapkričio 10 d. išvada. Valstybės žinios, 
2012, Nr. 131-6607. 


“5 Konstitucinio Teismo 2012 m. spalio 26 d. išvada. Valstybės žinios, 2012, Nr. 125-6285; 2012 m. 
lapkričio 10 d. išvada. Valstybės žinios, 2012, Nr. 131-6607. 


“* Konstitucinio Teismo 2012 m. lapkričio 10 d. išvada. Valstybės žinios, 2012, Nr. 131-6607. 

neįgytų asmenys, dėl kurių išrinkimo teisėtumo kiltų abejonių, inter alia, įgaliojimus 
taikyti griežčiausią priemonę — pripažinti rinkimų rezultatus negaliojančiais; įstaty- 
mų leidėjas turėtų numatyti tokią priemonę kaip ultima ratio, t. y. turi būti nustatytas 
toks rinkimų proceso teisinis reguliavimas, pagal kurį Vyriausioji rinkimų komisija 
turėtų ir kitų priemonių užtikrinti, kad nebūtų iškreipta tikroji rinkėjų valia, inter 
alia, pripažinti rinkimų proceso dalyvius — kandidatus, kuriuos siekiant išrinkti buvo 
padaryta šiurkščių demokratiškų, laisvų ir teisingų rinkimų principų pažeidimų, arba 
visą tokią rinkimų kampanijos taktiką taikančios politinės partijos kandidatų sąrašą — 
praradus teisę dalyvauti rinkimuose ir būti išrinktiems Seimo nariais, arba kandidatų 
sąrašui neleisti dalyvauti skirstant Seimo nario mandatus; taigi rinkimų rezultatų 
pripažinimas negaliojančiais laikytinas priemone, taikytina tada, kai kitomis priemo- 
nėmis neįmanoma pasiekti, kad nebūtų iškreipta tikroji rinkėjų valia““'. 

Konstitucinio Teismo jurisprudencijoje nepateikiamas baigtinis šiurkščių pa- 
žeidimų sąrašas, bet, atsižvelgiant į šio teismo 2012 m. pateiktas išvadas, prie tokių 
pažeidimų priskirtini masinis ir (arba) sisteminis rinkėjų ar rinkimų teisę turinčių 
asmenų papirkimas; Seimo rinkimų įstatyme nustatytos balsų skaičiavimo tvarkos, 
inter alia, rinkimų komisijų posėdžių viešumo principo pažeidimas, nesudarant ga- 
limybės juos stebėti politinių partijų, kandidatų į Seimo narius atstovams ir kitiems 
stebėtojams, atitinkantiems įstatymo nuostatas; taip pat kiti rinkimų pažeidimai, 
jeigu būtų nustatyta, kad dėl jų galėtų kilti pagrįstų abejonių Seimo (taip pat jo 
narių) išrinkimo teisėtumu. 

Rinkimų slenksčiai (barjerai). Kai taikoma proporcinė, mišrioji rinkimų 
sistema (kai rinkimuose keliami kandidatų sąrašai), svarbią reikšmę nustatant rinki- 
mų rezultatus turi vadinamieji rinkimų slenksčiai. Jie gali būti nustatyti įstatymuo- 
se, t. y. nustatoma, kokį mažiausią procentą rinkėjų balsų turi surinkti kandidatų są- 
rašas, kad galėtų dalyvauti skirstant mandatus ir jų gauti. Pagal galiojančius rinkimų 
įstatymus, kandidatų sąrašas gali gauti Seimo, Europos Parlamento narių mandatų 
(dalyvauja juos skirstant) tik tuo atveju, jeigu už jį balsavo ne mažiau kaip 5 pro- 
centai, o savivaldybės tarybos narių mandatų — jeigu už kandidatų sąrašą balsavo ne 
mažiau kaip 4 procentai rinkimuose dalyvavusių rinkėjų. 

Konstitucinis Teismas savo jurisprudencijoje““* pabrėžia, kad rinkimų slenkstis 
paprastai yra nustatomas siekiant išvengti didelio renkamos atstovaujamosios insti- 


“7 Konstitucinio Teismo 2012 m. spalio 26 d. išvada. Valstybės žinios, 2012, Nr. 125-6285; 2012 m. 
lapkričio 10 d. išvada. Valstybės žinios, 2012, Nr. 131-6607. Pastarojoje išvadoje Konstitucinis Teismas 
nurodė, kad įstatymu reglamentuojant tokius Vyriausiosios rinkimų komisijos įgaliojimus turi būti 
atsižvelgta į rinkimų sistemų ypatumus (inter alia, į tai, kad rinkimų rezultatų pripažinimas negalio- 
jančiais daugiamandatėje ir vienmandatėje apygardose galėtų sukelti iš esmės skirtingų padarinių), 
taip pat į tai, kad pagal Konstitucijos 55 straipsnio 2 dalį Seimas laikomas išrinktu, kai yra išrinkta ne 
mažiau kaip 3/5 Seimo narių, todėl atsižvelgiant į žalą, kuri galėtų būti padaryta rinkėjų lūkesčiams 
ir valstybės valdžios sistemos stabilumui pripažinus negaliojančiais pagal proporcinę rinkimų sistemą 
vykusių Seimo rinkimų rezultatus, ši priemonė (rinkimų rezultatų pripažinimas negaliojančiais dau- 
giamandatėje rinkimų apygardoje) turėtų būti ultima ratio. 

“* Konstitucinio Teismo 2011 m. gegužės 11 d. nutarimas. Valstybės žinios, 2011, Nr. 58-2771; 
2012 m. kovo 29 d. nutarimas. Valstybės žinios, 2012, Nr. 40-1973. Pavyzdžiui, pastarajame nutarime 
spręsdamas dėl rinkimų slenksčių Seimo rinkimuose Konstitucinis Teismas nurodė, kad Seimo nesu- 
siskaldymas į smulkias frakcijas (grupes) ir stabilumas yra konstitucinė vertybė, sudaranti prielaidas 
užtikrinti, inter alia, Vyriausybės, kurios veikla pagal Konstituciją, t. y. jos 67 straipsnio 7 punktą, 

tucijos susiskaldymo į smulkias frakcijas (grupes), užtikrinti jos stabilumą. Kons- 
titucinis Teismas yra pasisakęs dėl rinkimų slenksčių Seimo ir savivaldybių tarybų 
rinkimuose““" ir konstatavęs, kad įstatymų leidėjas turi plačią diskreciją pasirink- 
ti renkamos atstovaujamosios institucijos rinkimų rezultatų nustatymo ir manda- 
tų skirstymo būdus, įtvirtinti vadinamuosius rinkimų slenksčius pasyviąją rinkimų 
teisę įgyvendinantiems subjektams. Tai reiškia nustatyti, kad tokie subjektai gali 
dalyvauti skirstant mandatus tik gavę tam tikrą įstatymo nustatytą rinkėjų balsų 
skaičių, kuris gali būti: 1) arba tam tikra iš anksto žinoma rinkimuose dalyvavusių 
rinkėjų balsų procentinė išraiška; 2) arba tam tikras rinkėjų balsų skaičius, nustato- 
mas apskaičiavus rinkimuose į atstovaujamąją instituciją dalyvavusių rinkėjų balsus. 
Konstitucinis Teismas suformulavo keletą rinkimų slenksčio nustatymo reikalavi- 
mų, kurių nesilaikant būtų pažeistas lygios rinkimų teisės principas įgyvendinant 
pasyviąją rinkimų teisę: 1) rinkimų slenkstis renkant atstovaujamąją instituciją ne- 
turi būti toks didelis, kad sudarytų prielaidų neatspindėti įvairių rinkėjų interesų, 
pažeisti jų teisę dalyvauti sprendžiant klausimus per demokratiškai išrinktus atsto- 
vus; 2) negali būti ignoruojami esminiai rinkimų dalyvių skirtumai ir įtvirtintas 
vienodas rinkimų slenkstis iš esmės skirtingiems pasyviąją rinkimų teisę įgyvendi- 
nantiems subjektams; 3) negali būti nustatytas skirtingas rinkimų slenkstis iš esmės 
vienodiems pasyviąją rinkimų teisę įgyvendinantiems subjektams. Pavyzdžiui, yra 
esminis skirtumas tarp politinių partijų kandidatų sąrašų ir partijų jungtinių kan- 
didatų sąrašų, nes vieną jų sudaro partija, o kitą — partijos, sujungdamos savo kan- 
didatų sąrašus, todėl Seimo, savivaldybių tarybų rinkimuose šiems subjektams gali 
būti nustatytas skirtingas rinkimų slenkstis. Konstitucinis Teismas konstatavo, kad 
Seimo rinkimuose 5 procentų šiuose rinkimuose dalyvavusių rinkėjų balsų rinkimų 
slenkstis partijų kandidatų sąrašams ir 7 procentų šiuose rinkimuose dalyvavusių 
rinkėjų balsų rinkimų slenkstis partijų jungtiniams kandidatų sąrašams““", taip pat 
savivaldybių tarybų rinkimuose — 4 procentų rinkimuose dalyvavusių rinkėjų balsų 
rinkimų slenkstis partijų kandidatų sąrašams ir 6 procentų rinkimuose dalyvavusių 
rinkėjų balsų rinkimų slenkstis partijų jungtiniams kandidatų sąrašams — tokie rin- 
kimų slenksčiai nėra per dideli ir nesudaro prielaidų rinkimuose neatspindėti įvairių 


92 straipsnio 5 dalį, grindžiama Seimo, pritarusio jos programai, pasitikėjimu, ir kuri, kaip nustatyta 
Konstitucijos 96 straipsnio 1 dalyje, solidariai atsako Seimui už bendrą savo veiklą, stabilumą. Taigi 
įstatymų leidėjas, nustatydamas Seimo narių rinkimų tvarką, inter alia, Seimo rinkimų rezultatų nusta- 
tymo ir Seimo narių mandatų paskirstymo daugiamandatėje rinkimų apygardoje būdus, turi diskreciją 
nustatyti vadinamuosius rinkimų slenksčius, kuriais siekiama išvengti didelio Seimo susiskaldymo į 
smulkias frakcijas (grupes) ir užtikrinti jo darbo stabilumą, efektyvumą, t. y. nustatyti, kad paskirstant 
Seimo narių mandatus daugiamandatėje rinkimų apygardoje dalyvauja tik tam tikrą rinkimuose da- 
lyvavusių rinkėjų balsų procentinę dalį gavę kandidatų sąrašai; nustatant rinkimų slenksčius turi būti 
paisoma proporcingumo principo. 

** Seimo rinkimams vykstant pagal mišriąją rinkimų sistemą (daugiamandatėje ir vienmandatėje 
rinkimų apygardose), savivaldybių tarybų rinkimams vykstant pagal proporcinę rinkimų sistemą. 


“V Konstitucinis Teismas 2012 m. kovo 29 d. nutarime pabrėžė nesant pagrindo teigti, kad teisinis 


reguliavimas, kuriuo nustatyti minėtieji 5 ir 7 procentų Seimo rinkimų slenksčiai, paneigia propor- 
cinio atstovavimo sistemos esmę, užkerta kelią mažesniosioms ar vidutinėms partijoms (jų iškeltiems 
kandidatams) dalyvauti Seimo rinkimuose, suteikia kandidatams, iškeltiems didesnių partijų, daugiau 
galimybių gauti Seimo nario mandatą, bei kad už mažesnes partijas atiduoti rinkėjų balsai pražūva, o 
juos atidavusiems rinkėjams nėra atstovaujama. 

rinkėjų interesų. Kitaip Konstitucinis Teismas įvertino tai, kad įstatyme save iškėlu- 
sių kandidatų jungtiniams sąrašams yra nustatytas 6 procentų rinkimuose dalyvavusių 
rinkėjų balsų slenkstis, t. y. toks pat kaip partijų jungtiniams kandidatų sąrašams ir 
didesnis negu partijų kandidatų sąrašams. Šiuo atveju įstatyme nustatant rinkimų 
slenkstį save iškėlusių kandidatų jungtiniai sąrašai, į kuriuos įtraukiami išsikėlę asme- 
nys, buvo prilyginti partijų jungtiniams kandidatų sąrašams, kuriuos sudarė partijos, 
sujungdamos savo kandidatų sąrašus, nors šie du pasyviąją rinkimų teisę įgyvendinan- 
tys subjektai yra iš esmės skirtingi. Konstitucinis Teismas pažymėjo, kad išsikėlusių 
kandidatų jungtiniai sąrašai pagal juos sudarančius subjektus yra artimesni vienos 
partijos sudaromam kandidatų sąrašui, o ne partijų jungtiniam kandidatų sąrašui, 
kurį sudaro kelios partijos, sujungdamos savo kandidatų sąrašus, ir pripažino, kad 
įstatyme įtvirtintu teisiniu reguliavimu tiek, kiek jame nustatyta, kad išsikėlusių 
kandidatų jungtinis sąrašas gali gauti savivaldybės tarybos narių mandatų (dalyvauja 
skirstant mandatus) tik tuo atveju, jeigu už jį balsavo ne mažiau kaip 6 procentai 
rinkimuose dalyvavusių rinkėjų, yra nepaisoma lygios rinkimų teisės principo. 

Rinkimų ginčų dėl galutinių rinkimų rezultatų nagrinėjimas. Rinkimų teisės 
subjektų, turinčių teisę kelti kandidatus, ir pačių kandidatų teisė ginčyti rinkimų 
rezultatus — svarbi iš Konstitucijos kylančio rinkimų proceso sąžiningumo ir skai- 
drumo reikalavimo užtikrinimo garantija (Konstitucinio Teismo 2011 m. gegužės 
11 d. nutarimas). Konstitucijoje nustatyta, kad Konstitucinis Teismas teikia išvadą, 
ar nebuvo pažeisti rinkimų įstatymai per Respublikos Prezidento ar Seimo narių 
rinkimus (105 str. 3 d. 1 p.); remdamasis Konstitucinio Teismo išvadomis šiuos klau- 
simus galutinai sprendžia Seimas (107 str. 3 d.); prašyti Konstitucinio Teismo išvados 
dėl Respublikos Prezidento rinkimų gali Seimas, o dėl Seimo narių rinkimų — Sei- 
mas ir Respublikos Prezidentas (106 str. 5 d.). Pagal Konstitucinio Teismo įstatymo 
77 straipsnį, Konstitucinis Teismas šiais atvejais tiria ir vertina tik Vyriausiosios rinki- 
mų komisijos sprendimus arba jos atsisakymą nagrinėti skundus dėl rinkimų įstatymų 
pažeidimų tais atvejais, kai sprendimai buvo priimti ar kita šios komisijos veika buvo 
padaryta pasibaigus balsavimui renkant Seimo narius ar Respublikos Prezidentą. 

Pagal Lietuvos Respublikos administracinių bylų teisenos įstatymo 21 straips- 
nio 1 dalies 3 punktą, Lietuvos vyriausiasis administracinis teismas yra galutinė ins- 
tancija byloms pagal skundus dėl Vyriausiosios rinkimų komisijos sprendimų ir ne- 
veikimo, išskyrus tuos, kurie priskirti Konstitucinio Teismo kompetencijai, spręsti. 

Atsižvelgiant į Konstitucijoje, Konstitucinio Teismo įstatyme (77 str.), Admi- 
nistracinių bylų teisenos įstatyme (21 str. 1 d. 3 p.), Seimo rinkimų įstatyme (86 str., 
95 str.), Respublikos Prezidento rinkimų įstatyme (77 str.), Savivaldybių tarybų 
rinkimų įstatyme (81 str.), Rinkimų į Europos Parlamentą įstatyme (88 str.) įtvir- 
tintą teisinį reguliavimą galima daryti išvadą, kad po galutinių rinkimų rezultatų 
oficialaus paskelbimo Vyriausiosios rinkimų komisijos sprendimai, kuriais nustatyti 
galutiniai Seimo ir Respublikos Prezidento rinkimų rezultatai, gali būti skundžia- 
mi Konstituciniam Teismui, o Vyriausiosios rinkimų komisijos sprendimai, kuriais 
nustatyti galutiniai savivaldybių tarybų ir Europos Parlamento rinkimų rezultatai — 
Lietuvos vyriausiajam administraciniam teismui. Asmenys, turintys teisę skųsti 
šiuos komisijos sprendimus, taip pat apskundimo ir bylų nagrinėjimo terminai yra 
nustatyti minėtuosiuose įstatymuose. 

Konstitucinis Teismas 2011 m. gegužės 11 d. nutarime konstatavo, kad rinkimų 
sistema, pagal kurią renkama atstovaujamoji institucija, — tai visuma rinkimų įstaty- 
muose įtvirtintų taisyklių, principų ir kriterijų, kuriais remiantis, inter alia, nusta- 
tomi balsavimo rezultatai. Nė viena rinkimų sistema neužtikrina, kad nustatytieji 
rinkimų rezultatai atspindės kiekvieno rinkimuose dalyvavusio rinkėjo balsą ir kad 
kiekvienas kandidatas, už kurį balsavo bent kiek rinkėjų, dalyvaus skirstant man- 
datus, bet svarbu, kad ji nebūtų palanki tik kai kuriems pasyviąją rinkimų teisę 
įgyvendinantiems subjektams ir kad nebūtų sudaroma prielaidų neatspindėti dau- 
gumos rinkėjų valios. 

Europos Sąjungos teisės aktuose įtvirtinta nuostata, jog rinkimai į Europos Par- 
lamentą vykdomi pagal proporcinę rinkimų sistemą (Konstitucinio Teismo 2010 m. 
lapkričio 9 d. nutarimas). Konstitucijoje (81 str.) nustatyta, kad Respublikos Pre- 
zidento rinkimai vyksta pagal mažoritarinę rinkimų sistemą, tačiau Konstitucija 
nenustato konkrečios Seimo, taip pat savivaldybių tarybų rinkimų sistemos, — tai 
palikta spręsti įstatymų leidėjui, kuris turi plačią diskreciją. Įstatymu gali būti nu- 
statyta vien proporcinė, vien mažoritarinė arba mišrioji Seimo, savivaldybių tarybų 
rinkimų sistema, kai derinami proporcinės ir mažoritarinės rinkimų sistemos ele- 
mentai. Nei vien proporcinė, nei vien mažoritarinė, nei mišrioji rinkimų sistema 
negali būti laikomos savaime sudarančiomis prielaidas pažeisti laisvų, demokratiškų 
rinkimų reikalavimus, visuotinę, lygią rinkimų teisę, tiesioginių rinkimų principą, 
slaptą balsavimą, kitus demokratinės teisinės valstybės rinkimų standartus. Seimas 
gali nustatyti skirtingas Seimo rinkimų ir savivaldybių tarybų rinkimų sistemas“*!. 
Konstitucija nedraudžia keisti pasirinktosios rinkimų sistemos. Kad ir kokią rinkimų 
sistemą įstatymų leidėjas pasirinktų, pagal Konstituciją, ji turi būti grindžiama de- 
mokratiniais teisinės valstybės principais, pagarba žmogaus teisėms, turi garantuoti 
rinkimuose dalyvaujančių rinkėjų laisvą valios raišką renkant atstovaujamąją insti- 
tuciją (Konstitucinio Teismo 2011 m. gegužės 11 d. nutarimas). 

Pagal Konstituciją, negalima nustatyti tokio teisinio reguliavimo, kuris užkirstų 
kelią politinėms partijoms arba jų iškeltiems ir remiamiems kandidatams dalyvau- 
ti politinių atstovaujamųjų institucijų rinkimuose; kita vertus, negalima nustatyti ir 
tokio teisinio reguliavimo, kuris įtvirtintų išimtinę politinių partijų (jų narių ar jų 
remiamų kandidatų) teisę dalyvauti formuojant politines atstovaujamąsias institucijas 
(Konstitucinio Teismo 2010 m. lapkričio 9 d. nutarimas). Įstatymų leidėjas, pagal 
Konstituciją, negali nustatyti tokio teisinio reguliavimo, kad asmuo, norintis pasi- 
naudoti savo pasyviąja rinkimų teise renkant Seimo, savivaldybės tarybos, Europos 
Parlamento narius, būtų priverstas tapti kurios nors politinės partijos nariu arba su- 

saistyti save su kuria nors politine partija kitokiais, ne formalios narystės, ryšiais“““. 


“! Konstitucinio Teismo 2007 m. vasario 9 d. nutarimas. Valstybės žinios, 2007, Nr. 19-722; 2008 m. 
spalio 1 d. nutarimas. Valstybės žinios, 2008, Nr. 114-4367; 2011 m. gegužės 11 d. nutarimas. Valsty- 
bės žinios, 2011, Nr. 58-2771. 


62 Žr.: Konstitucinio Teismo 2007 m. vasario 9 d. nutarimas. Valstybės žinios, 2007, Nr. 19-722; 
2008 m. spalio 1 d. nutarimas. Valstybės žinios, 2008, Nr. 114-4367; 2010 m. lapkričio 9 d. nutarimas. 
Valstybės žinios, 2010, Nr. 133-6800. 

6. Rinkimų sistemos 


Demokratinėse valstybėse yra žinomos įvairios politinių atstovaujamųjų insti- 
tucijų rinkimų sistemos; labiausiai paplitusios — proporcinė rinkimų sistema ir ma- 


žoritarinė rinkimų sistema“““, demokratinėse valstybėse yra ir vadinamoji mišrioji 


rinkimų sistema, kuri jungia proporcinę ir mažoritarinę rinkimų sistemas“““. 

Mažoritarinė rinkimų sistema. Pagal ją, vienmandatėse rinkimų apygardose 
kandidatuoja pavieniai kandidatai, kuriuos kelia ne tik politinės partijos, bet ir pavie- 
niai asmenys, įstatymų nustatyta tvarka patys iškėlę save kandidatais (Konstitucinio 
Teismo 2010 m. lapkričio 9 d., 2011 m. gegužės 11 d. nutarimai). Mažoritarinė rin- 
kimų sistema pagrįsta daugumos principu, t. y. išrenkamas tas kandidatas, kuris gavo 
daugiausia balsų. Mažoritarinė rinkimų sistema gali būti: 1) absoliučios daugumos 
(rinkimus laimi tas, kuris gauna daugiau negu pusę (50 proc. plius vienas balsas) visų 
balsų, pagal kuriuos skaičiuojami rinkimų rezultatai (paprastai rinkimuose dalyvavu- 
sių rinkėjų balsų); jeigu nė vienas kandidatas nesurenka absoliučios balsų daugumos, 
gali būti rengiamas antras rinkimų turas (į kurį patenka du kandidatai, surinkę dau- 
giausia balsų pirmame ture; antrame ture laimi tas, kuris gauna daugiausia balsų), 
gali būti organizuojami pakartotiniai rinkimai; 2) santykinės daugumos — laimi kan- 
didatas, gavęs balsų daugiau už bet kurį kitą kandidatą, šiuo atveju nereikia surinkti 
daugiau negu pusės rinkėjų balsų; 3) kvalifikuotosios daugumos — kad kandidatas būtų 
išrinktas, jis turi surinkti kvalifikuotąją, t. y. daugiau negu absoliučią, balsų daugumą 
(daugiau balsų negu 50 proc. plius 1), pavyzdžiui, 3/5, 2/3 balsų ir pan. 

Proporcinė rinkimų sistema. Rinkimams vykstant pagal proporcinę rinki- 
mų sistemą, sudaromos viena ar kelios daugiamandatės apygardos, kuriose varžosi į 
politinių partijų (ar kitų kolektyvinių subjektų) sudaromus kandidatų sąrašus įrašyti 
kandidatai; mandatai paskirstomi politinėms partijoms, kitiems kolektyviniams sub- 
jektams proporcingai gautų balsų skaičiui; rinkimuose pagal proporcinę rinkimų sis- 
temą kandidatais negali būti iškelti pavieniai asmenys, neįrašyti į kandidatų sąrašus 
(Konstitucinio Teismo 2011 m. gegužės 11 d. nutarimas). 

Įstatymų leidėjui pasirinkus vien proporcinę rinkimų į atstovaujamąsias insti- 
tucijas sistemą gali būti renkami kandidatai, įrašyti tik į rinkimuose dalyvaujančių 
politinių partijų (ar kitų kolektyvinių subjektų) sudaromus sąrašus; šie sąrašai suda- 
romi iš tam tikro skaičiaus kandidatų (Konstitucinio Teismo 2010 m. lapkričio 9 d. 
nutarimas). Pasirinkus vien proporcinę rinkimų sistemą negalima tokia situacija, kai 
rinkimuose dalyvauja ne tik asmenys, įrašyti į politinių partijų (ar kitų kolektyvinių 
subjektų) sudaromus kandidatų sąrašus, bet ir pavieniai asmenys, t. y. kai pavieniai 
asmenys, neįrašyti į kandidatų sąrašus, varžosi su kandidatų sąrašais, nes taip būtų 
iškreipiama proporcinės rinkimų sistemos esmė (Konstitucinio Teismo 2010 m. lap- 
kričio 9 d., 2011 m. gegužės 11 d. nutarimai). 

Pagal Konstituciją, negalima nustatyti tokio teisinio reguliavimo, kuris įtvir- 
tintų išimtinę politinių partijų (jų narių ar jų remiamų kandidatų) teisę dalyvauti 
formuojant politines atstovaujamąsias institucijas; įstatymų leidėjas, pasirinkęs vien 
proporcinę rinkimų sistemą, turi įstatyme įtvirtinti ne tik politinių partijų teisę 


“* Konstitucinio Teismo 2010 m. lapkričio 9 d. nutarimas. Valstybės žinios, 2010, Nr. 133-6800. 


64 Žr.: Konstitucinio Teismo 2007 m. vasario 9 d. nutarimas. Valstybės žinios, 2007, Nr. 19-722; 
2010 m. lapkričio 9 d. nutarimas. Valstybės žinios, 2010, Nr. 133-6800; 2011 m. gegužės 11 d. nutari- 
mas. Valstybės žinios, 2011, Nr. 58-2771. 


353 


X skyrius 


dalyvauti rinkimuose, bet ir nustatyti tai, kokie dar kiti kolektyviniai subjektai gali 
dalyvauti ir turi teisę kelti kandidatus rinkimuose į politines atstovaujamąsias insti- 
tucijas pateikdami savo kandidatų sąrašus (Konstitucinio Teismo 2010 m. lapkričio 
9 d., 2011 m. gegužės 11 d. nutarimai). Konstitucinis Teismas 2011 m. gegužės 
11 d. nutarime pabrėžė, kad Konstitucijoje yra įtvirtinti politinių partijų ir politinių 
organizacijų institutai; politinės organizacijos negali būti tapatinamos su politinėmis 
partijomis. Konstitucinis Teismas 2010 m. lapkričio 9 d. nutarime pabrėžė politi- 
nių organizacijų reikšmę formuojant politines atstovaujamąsias institucijas, taip pat 
pažymėjo, kad jeigu įstatymų leidėjas, pasirinkęs vien proporcinę rinkimų sistemą, 
nustatytų tokį teisinį reguliavimą, pagal kurį būtų įtvirtinta išimtinė politinių partijų 
(jų narių ar jų remiamų kandidatų) teisė dalyvauti formuojant politines atstovauja- 
mąsias institucijas, tai reikštų ir tai, kad asmenų, nesančių politinių partijų nariais ir 
nesusaistytų jokiais ryšiais su jokia politine partija, galimybės įgyvendinti iš Konsti- 
tucijos kylančią pasyviąją rinkimų teisę būtų neproporcingai pasunkintos, palyginti 
su asmenų, esančių politinių partijų nariais ar susisaisčiusių su kuria nors politine 
partija kitokiais, ne formaliosios narystės, ryšiais, galimybėmis; tokiu teisiniu regu- 
liavimu iš dalyvavimo rinkimuose į politines atstovaujamąsias institucijas, inter alia, 
kandidatų rinkimuose į šias institucijas iškėlimo sudarant kandidatų sąrašus, būtų 
nepagrįstai pašalinami kiti kolektyviniai subjektai, t. y. politinės organizacijos. 

Pagal proporcinę rinkimų sistemą, mandatai parlamente, vietos savivaldos insti- 
tucijose kiekvienam kandidatų sąrašui paskirstomi proporcingai pagal tai, kiek kiek- 
vienas iš sąrašų per rinkimus gavo rinkėjų balsų (t. y. proporcingai gautųjų balsų 
skaičiui). Paprastai mandatai skirstomi remiantis nustatyta rinkimų kvota — rinkėjų 
balsų skaičiumi, reikalingu vienam mandatui gauti. Rinkimų kvota paprastai nu- 
statoma pasibaigus balsavimui, kai žinomas rinkimuose balsavusių rinkėjų skaičius 
ir įmanoma nustatyti, kiek reikia būti gavus rinkimuose balsavusių rinkėjų balsų, 
norint gauti vieną mandatą. Sudėtingiausia problema, kylanti taikant proporcinę 
sistemą — formulės proporcijoms, rinkimų kvotoms apskaičiuoti pasirinkimas“**. Pa- 
saulyje rinkimų kvotai skaičiuoti taikoma daug skirtingų metodų ir formulių. Pro- 
porcinėje rinkimų sistemoje, kai keliami kandidatų sąrašai, svarbus ne tik mandatų 
paskirstymas kandidatų sąrašams, bet ir mandatų, kuriuos gavo kandidatų sąrašas, 
paskirstymas tame sąraše esantiems kandidatams. Kai kuriose valstybėse mandatai 
sąrašo kandidatams padalijami tokia eile, kokia jie yra išdėstyti sąraše; kitose vals- 
tybėse rinkėjams suteikiamas tam tikras skaičius pirmumo balsų ir jie gali atiduoti 
juos tam tikriems kandidatams, kuriems teikia pirmenybę, todėl daugiausia pirmu- 
mo balsų surinkę kandidatai gali patekti į sąrašo viršų ir gauti mandatą, net jei jų 
pavardė buvo sąrašo pabaigoje. 

Esant mišriajai rinkimų sistemai, dvi atskiros — proporcinė ir mažoritarinė — rin- 
kimų sistemos jungiamos nekeičiant pagrindinio jų požymio, t. y. pavieniai kan- 
didatai varžosi tik vienmandatėse rinkimų apygardose, o į politinių partijų (ar kitų 
kolektyvinių subjektų) sudaromus kandidatų sąrašus įrašytieji kandidatai — tik dau- 
giamandatėse apygardose (Konstitucinio Teismo 2011 m. gegužės 11 d. nutarimas). 


65 NORMANTAS, A. Rinkimai ir referendumai. Iš: Lietuvos konstitucinė teisė. Vilnius: Lietuvos teisės 


universitetas, 2002, p. 634. 

1. Tiesioginės demokratijos samprata 


Konstitucijoje nustatyta, kad Lietuvos valstybę kuria Tauta, kad suverenitetas pri- 
klauso Tautai ir kad niekas negali varžyti ar riboti Tautos suvereniteto, savintis 
visai Tautai priklausančių suverenių galių (Konstitucijos 2 straipsnis ir 3 straipsnio 

1 dalis). Atsižvelgiant į tai, kad Lietuvos valstybė yra nepriklausoma demokratinė 

respublika, aukščiausią suverenią galią Tauta vykdo tiesiogiai ar per demokratiškai 

išrinktus savo atstovus. Taigi Tautos suverenitetas įgyvendinamas arba tiesiogiai, 

t. y. naudojantis tiesioginės demokratijos institutais, arba per atstovus, t. y. naudo- 

jantis atstovaujamosios demokratijos institutais. Realiai šie abu institutai tarpusavyje 

yra derinami ir Tauta savo suverenitetą įgyvendina naudodamasi jais abiem. Prie 
atstovaujamosios demokratijos institutų priskiriami įvairių rūšių rinkimai (Seimo, 

Respublikos Prezidento, Europos Parlamento, savivaldybių tarybų). Tuo metu tie- 

sioginės demokratijos institutai savo pobūdžiu šiek tiek įvairesni. Iš Konstitucijos 

nuostatų kyla šie tiesioginės demokratijos institutai: 

1. Referendumas — svarbiausi Valstybės bei Tautos gyvenimo klausimai sprendžia- 
mi referendumu. Referendumas taip pat skelbiamas, jeigu jo reikalauja ne ma- 
žiau kaip 300 tūkstančių piliečių, turinčių rinkimų teisę. Referendumo skelbimo 
ir vykdymo tvarką nustato įstatymas (Konstitucijos 9 straipsnio 1, 3, 4 dalys). 

2. Įstatymų leidybos iniciatyvos teisė — įstatymų leidybos iniciatyvos teisę turi taip 
pat Lietuvos Respublikos piliečiai. 50 tūkstančių piliečių, turinčių rinkimų teisę, 
gali teikti Seimui įstatymo projektą, ir jį Seimas privalo svarstyti (Konstitucijos 
68 straipsnio 2 dalis). 

3. Peticijos teisė — piliečiams laiduojama peticijos teisė, kurios įgyvendinimo tvarką 
nustato įstatymas (Konstitucijos 33 straipsnio 3 dalis). 

Toliau kiekvienas iš šių tiesioginės demokratijos institutų bus aptariamas detaliau. 


2. Referendumas 


Konstitucijos 9 straipsnio 1 dalyje skelbiama: „Svarbiausi Valstybės ir Tautos gyveni- 
mo klausiniai sprendžiami referendumu.“ 

Referendumas (lot. referendum — tai, kas turi būti pranešta) — tai svarbiausias 
tiesioginės demokratijos institutas, pasireiškiantis tiesioginiu rinkėjų balsavimu tam 
tikru valstybės ar visuomenės gyvenimo klausimu. Referendumo metu piliečių va- 
lia yra išreiškiama balsuojant už referendumui pateiktą klausimą. Tuo referendumo 
procedūra primena rinkimus. Kita vertus, šių demokratinių institutų tapatinti nega- 
lima. Referendumas ir rinkimai skiriasi rinkėjų valios išreiškimo objektu. Rinkimų 
metu piliečiai balsuoja už kandidatus į tautos atstovus arba į kitas renkamas insti- 
tucijas, o referendumo objektas yra konkretus referendumui teikiamas klausimas. 
Referendumo metu piliečiai pasisako „taip“ arba „ne“ konkrečiu jiems užduodamu 
klausimu. Taip pat skiriasi rinkimų ir referendumo rezultatų nustatymo procedūros 
ir tvarka. Rinkimų rezultatai gali būti nustatomi ir pagal mažoritarinę, ir pagal pro- 
porcinę rinkimų sistemą, o referendumo rezultatai gali būti nustatomi tik remiantis 


mažoritarizmo principu“““. 


“* Rinkėjų valia nustatoma pagal tai, kokių balsų — už ar prieš — yra daugiau. 

Taigi referendumą galima apibrėžti kaip teisės normomis reglamentuotą balsa- 
vimo procedūrą, kurios metu rinkimų teisę turintys valstybės piliečiai, vadovauda- 
miesi savo patyrimu ir vertybinėmis nuostatomis, pareiškia savo valią svarbiausiais 
tautos bei valstybės gyvenimo klausimais. Pabrėžtina, kad Konstitucinis Teismas, 
nagrinėdamas kai kurių Referendumo įstatymo nuostatų atitiktį Konstitucijai, yra 
konstatavęs: „Pagal teisės teoriją ir konstitucines tradicijas referendumas supranta- 
mas kaip piliečių visuotinis balsavimas konstitucijos, įstatymo ar atskirų jo nuostatų 
priėmimo, vidaus ir užsienio politikos klausimais. Šio demokratijos instituto esmę 
nusako du pagrindiniai kriterijai: 1) tautos suverenių galių (suprema potestas) tie- 
sioginis apibūdinimas ir 2) tiesioginės demokratijos įgyvendinimo procese priimtų 
aktų teisinė reikšmė.“**" 

Teisinėje literatūroje šalia referendumo vartojama ir kita sąvoka — plebiscitas 
(lot. plebiscitum — tautos sprendimas). Vieni autoriai šiuos demokratijos institutus 
laiko sinonimais, kiti bando skirti pagal tikslus, kurių siekiama balsuojant, bei tei- 
sinius padarinius. 

Kartais teigiama, kad plebiscitas — tai balsavimas ypač svarbiais, lemtingais 
valstybei klausimais. Tai gyventojų apklausa, siekiant išspręsti konkrečios valstybės 
teritorijos likimą, tai teritorinių ginčų sprendimo būdas tarptautinėje praktikoje. 
Galima teigti, kad ir referendumas, ir plebiscitas įvardija tą patį konstitucinį teisinį 
reiškinį — tautos balsavimą svarbiausiais šalies gyvenimo klausimais““*. 

Referendumo sąvoka gali būti suprantama dviem prasmėmis: 

1) tai konstitucinės teisės institutas; 

2) tai įstatymu reglamentuota balsavimo procedūra, kurios metu rinkimų teisę 

turintys valstybės piliečiai pareiškia savo valią. 

Teisinėje literatūroje pateikiama įvairių referendumų klasifikacijų. Šis referen- 
dumų klasifikavimas priklauso nuo kriterijų, pagal kuriuos skiriamos tam tikros 
referendumų rūšys. Pavyzdžiui, referendumus pagal tai, kokioje teritorijos dalyje 
jie vykdomi, galima skirstyti į nacionalinius ir vietos; pagal būtinumą vykdyti re- 
ferendumą, norint priimti tam tikrą sprendimą — į privalomus ir fakultatyvinius; 
pagal keliamų klausimų pobūdį — į konstitucinius ir paprastuosius; pagal parlamen- 
to dalyvavimą — į ikiparlamentinius, poparlamentinius ir neparlamentinius; pagal 
sprendimo pobūdį — į patvirtinančius ir atšaukiančius; pagal juridinę galią — į spren- 
džiamuosius bei konsultacinius ir kt.*** 

Lietuvos teisės sistemoje įtvirtinto referendumo institutui yra svarbu Lietu- 
vos Respublikos Konstitucinio Teismo 1994 m. liepos 22 d. nutarimu pasiūlytas 
referendumų klasifikavimas. Lietuvos Respublikos Konstitucinio Teismo nutarime 
pabrėžta, kad referendumai skirstomi į sprendžiamuosius, patariamuosius ir ratifi- 
kacinius““". 


“7 Konstitucinio Teismo 1994 m. liepos 22 d. nutarimas. Valstybės žinios, 1994, Nr. 57-1120. 
“* Konstitucinio Teismo 2006 m. lapkričio 13 d. nutarimas. Valstybės žinios, 2006, Nr. 123-4650. 


“* Plačiau apie referendumų klasifikavimą: BIRMONTIENĖ, T., et al. Lietuvos konstitucinė teisė. Vilnius, 


2002, p. 657—659. 
“V Konstitucinio Teismo 1994 m. liepos 22 d. nutarimas. Valstybės žinios, 1994, Nr. 57-1120. 

2. Referendumas 


Lietuvos Respublikos piliečių referendumo teisės įgyvendinimo tvarka, refe- 
rendumo rūšys, jo inicijavimas, paskelbimas, organizavimas bei vykdymas regla- 
mentuojama 2002 m. birželio 4 d. priimtu Referendumo įstatymu““!. 

Referendumo įstatyme nustatyti šie bendrieji referendumo principai: 1) daly- 
vavimas referendume yra laisvas ir grindžiamas demokratiniais rinkimų teisės prin- 
cipais: visuotinės, lygios ir tiesioginės rinkimų teisės bei slapto balsavimo; 2) refe- 
rendume turi teisę dalyvauti piliečiai, sukakę 18 metų; referendume nedalyvauja 
piliečiai, kurie teismo pripažinti neveiksniais; 3) piliečiai dalyvauja referendume 
lygiais pagrindais; 4) referendumas yra tiesioginis, piliečiai dalyvauja referendu- 
me tiesiogiai ir asmeniškai; 5) balsavimas vykdant referendumą yra slaptas, piliečių 
reiškiamos valios kontroliuoti neleidžiama; 6) piliečių teisių dalyvauti referendu- 
me negalima varžyti dėl lyties, rasės, tautybės, kalbos, kilmės, socialinės padėties, 
tikėjimo, įsitikinimų ar pažiūrų. Be to, įtvirtintas draudimas referendumo orga- 
nizavimo ir vykdymo metu papirkti piliečius. Šio draudimo įtvirtinimas mutatis 
mutandis sietinas su Konstitucinio Teismo 2004 m. lapkričio 5 d. išvada dėl galimo 
Seimo rinkimų įstatymo pažeidimo. Joje Konstitucinis Teismas pabrėžė, kad „rin- 
kimų praktikoje ėmė plisti rinkėjų balsų tiesioginis ir netiesioginis pirkimas, o tai 
iškreipia tikrąją rinkėjų valią, sudaro prielaidas nesąžiningai konkuruoti rinkimuose, 
mažina pasitikėjimą Tautos atstovybe“"““. 

Lietuvos Respublikoje gali būti rengiami privalomieji ir konsultaciniai (pata- 
riamieji) referendumai. Abiejų rūšių referendumai laikomi įvykusiais, jeigu juose 
dalyvavo daugiau kaip pusė arba kvalifikuota dauguma piliečių, turinčių rinkimų 
teisę ir įrašytų į rinkėjų sąrašus. 

Privalomai rengiami referendumai šiais klausimais: 

1) dėl Lietuvos Respublikos Konstitucijos 1 straipsnio nuostatos, kad „Lietuvos 
valstybė yra nepriklausoma demokratinė respublika“, pakeitimo (sprendimas 
laikomas priimtu, jeigu tam pritarė ne mažiau kaip 3/4 piliečių, turinčių 
rinkimų teisę ir įrašytų į rinkėjų sąrašus); 

2) dėl Lietuvos Respublikos Konstitucijos I skirsnio „Lietuvos valstybė“ nuos- 
tatų pakeitimo (sprendimas laikomas priimtu, jeigu tam pritarė daugiau kaip 
pusė piliečių, turinčių rinkimų teisę ir įrašytų į rinkėjų sąrašus); 

3) dėl Lietuvos Respublikos Konstitucijos XIV skirsnio „Konstitucijos keiti- 
mas“ nuostatų pakeitimo (sprendimas laikomas priimtu, jeigu tam pritarė 
daugiau kaip pusė piliečių, turinčių rinkimų teisę ir įrašytų į rinkėjų sąrašus); 

4) dėl 1992 m. birželio 8 d. Konstitucinio akto „Dėl Lietuvos Respublikos ne- 
sijungimo į postsovietines Rytų sąjungas“ pakeitimo (sprendimas laikomas 
priimtu, jeigu tam pritarė ne mažiau kaip 3/4 piliečių, turinčių rinkimų 
teisę ir įrašytų į rinkėjų sąrašus); 

5) dėl Lietuvos Respublikos dalyvavimo tarptautinėse organizacijose, jeigu šis 
dalyvavimas yra susijęs su Lietuvos valstybės organų kompetencijos daliniu 
perdavimu tarptautinių organizacijų institucijoms ar jų jurisdikcijai (spren- 
dimas laikomas priimtu, jeigu tam pritarė daugiau kaip pusė referendume 
dalyvavusių piliečių). 


*! Referendumo įstatymas. Valstybės žinios, 2002, Nr. 64-2570. 
“2 Konstitucinio Teismo 2004 m. lapkričio 5 d. išvada. Valstybės žinios, 2004, Nr. 163-5955. 

Konstitucinis Teismas 2014 m. sausio 24 d. nutarime atskleidė materialiuosius 
Konstitucijos keitimo apribojimus — iš Konstitucijos kylančius ribojimus priimti 
tam tikro turinio Konstitucijos pataisas, taip pat skirtus materialiosioms vertybėms, 
kuriomis grindžiama Konstitucija ir valstybė, ginti, šių vertybių, Konstitucijos 
nuostatų darnai apsaugoti. Pagal Konstituciją, negali būti daromos tokios pataisos, 
kuriomis būtų paneigta bent viena iš Lietuvos valstybės pamatą sudarančių konsti- 
tucinių vertybių — valstybės nepriklausomybė, demokratija, respublika, prigimtinis 
žmogaus teisių ir laisvių pobūdis. 

Taigi Lietuvos Respublikos Konstitucijos 1 straipsnio nuostatų „Lietvos valsty- 
bė yra nepriklausoma demokratinė respublika“ ir 1992 m. birželio 8 d. Konstitu- 
cinio akto „Dėl Lietuvos Respublikos nesijungimo į postsovietines Rytų Sąjungas“ 
nuostatų pakeitimai negali būti priimami net ir tais atvejais, jeigu joms pritartų 
daugiau kaip 3/4 piliečių, turinčių rinkimų teisę, jeigu tokiomis pataisomis yra 
paneigiamas prigimtinis žmogaus teisių ir laisvių pobūdis, demokratija ar valstybės 
nepriklausomybė. Kitaip aiškinant Konstituciją, ji būtų suprantama kaip sudaranti 
prielaidas panaikinti 1918 m. vasario 16 d. Nepriklausomybės aktu paskelbtą atkurtą 
„nepriklausomą demokratiniais pamatais sutvarkytą Lietuvos valstybę““*“. 

Privalomieji referendumai gali būti rengiami ir dėl kitų įstatymų ar jų nuostatų, 
kuriuos siūlo referendumu svarstyti 300 tūkstančių turinčių rinkimų teisę piliečių 
ar Seimas. Šiuo atveju sprendimas laikomas priimtu, jeigu tam pritarė daugiau kaip 
pusė piliečių, dalyvavusių referendume, bet ne mažiau kaip 1/3 piliečių, turinčių 
rinkimų teisę ir įrašytų į rinkėjų sąrašus. 

Konsultaciniai (patariamieji) referendumai gali būti rengiami kitais svarbiausiais 
Valstybės bei Tautos gyvenimo klausimais, dėl kurių pagal šį Įstatymą nėra būtina 
rengti privalomąjį referendumą, bet juos siūlo svarstyti referendumu 300 tūkstančių 
turinčių rinkimų teisę piliečių ar Seimas. Šiuo atveju sprendimas laikomas priim- 
tu, jeigu tam pritarė ne mažiau kaip pusė jame dalyvavusių piliečių. Referendumo 
procesas apima keletą stadijų: referendumo inicijavimą ir paskelbimą, vykdymą, re- 
zultatų nustatymą ir paskelbimą. Pagal Konstituciją, referendumus turi organizuoti 
joje expressis verbis įvardyta institucija — Vyriausioji rinkimų komisija. 

Referendumo paskelbimo iniciatyvos teisė priklauso piliečiams ir Seimui. Pilie- 
čių referendumo paskelbimo iniciatyvos teisė įgyvendinama 300 tūkstančių turinčių 
rinkimų teisę piliečių reikalavimu. Seime referendumo paskelbimo iniciatyvos teisę 
gali įgyvendinti ne mažesnė kaip 1/4 visų Seimo narių grupė. 

Piliečių referendumo paskelbimo iniciatyvos teisę piliečiai įgyvendina tiesio- 
giai. Tuo tikslu iš ne mažiau kaip penkiolikos piliečių, turinčių rinkimų teisę, su- 
daroma piliečių referendumo iniciatyvinė grupė. Ši grupė kreipiasi į Vyriausiąją 
rinkimų komisiją, pateikia jai prašymą įregistruoti grupę ir referendumu siūlomo 
priimti sprendimo tekstą. Vyriausioji rinkimų komisija ne vėliau kaip per 15 dienų 
nuo grupės prašymo gavimo dienos savo posėdyje surašo grupės įregistravimo aktą. 
Iniciatyvinės grupės įregistravimo aktas yra referendumo iniciatyvos įgyvendinimo 
pagrindas. Vyriausioji rinkimų komisija apie grupės įregistravimą informuoja Sei- 
mo pirmininką, kuris artimiausiame Seimo posėdyje praneša Seimui apie piliečių 
reiškiamą iniciatyvą skelbti referendumą. 


“* Konstitucinio Teismo 2014 m. liepos 11 d. nutarimas. TAR, 2014-07-11, Nr. 10117. 

Vyriausioji rinkimų komisija ne vėliau kaip per 5 darbo dienas nuo grupės įre- 
gistravimo turi išduoti jai piliečių parašų rinkimo lapus. Piliečių iniciatyvos teisei 
paskelbti referendumą įgyvendinti nustatomas 6 mėnesių terminas. Jis skaičiuojamas 
nuo piliečių parašų rinkimo lapų išdavimo Vyriausiojoje rinkimų komisijoje dienos. 
Per nustatytą terminą surinkus 300 tūkstančių piliečių parašų, iniciatyvinė grupė su- 
rašo baigiamąjį aktą ir kartu su piliečių parašais, patvirtinančiais reikalavimą paskelbti 
referendumą, perduoda Vyriausiajai rinkimų komisijai. Jeigu per nustatytą terminą 
nesurenkamas reikiamas piliečių parašų skaičius, parašų rinkimas nutraukiamas. 

Pabrėžtina, kad 2002 m. ir 2004 m. Vyriausiajai rinkimų komisijai buvo pateik- 
tos referendumų iniciatyvos dėl piliečių parašų, reikalingų referendumui paskelbti, 
skaičiaus sumažinimo nuo 300 tūkstančių iki 100 tūkstančių. Kita vertus, referen- 
dumai šiais klausimais nebuvo paskelbti, nes nesurinktas reikiamas piliečių parašų 
skaičius“““. 

Pilietis savo parašą dėl reikalavimo paskelbti referendumą turi teisę atšaukti. Apie 
šį sprendimą jis privalo pranešti Vyriausiajai rinkimų komisijai ne vėliau kaip iki pi- 
liečių reikalavimų perdavimo jai dienos. Piliečių parašai gali būti renkami viešosiose 
vietose ir gyvenamosiose patalpose. Už piliečių pasirašymą atlyginti draudžiama. 

Konstitucinis Vyriausiosios rinkimų komisijos statusas suponuoja jos įgalioji- 
mus, inter alia, prižiūrėti ir imtis priemonių, kad subjektai, dalyvaujantys organi- 
zuojant ir vykdant referendumą, laikytųsi Konstitucijos ir įstatymų reikalavimų“““. 
Vyriausioji rinkimų komisija gautus dokumentus dėl referendumo paskelbimo per 
30 dienų patikrina ir nustačiusi, kad dokumentai atitinka Referendumo įstatymo 
reikalavimus, iniciatyvinės grupės baigiamąjį aktą kartu su piliečių reikalavimais ir 
savo išvada perduoda Seimui. 

Referendumo įstatyme nustatyti Vyriausiosios rinkimų komisijos įgaliojimai 
registruoti piliečių referendumo iniciatyvinę grupę ir prižiūrėti, kaip vykdomas 
Referendumo įstatymas, aiškintini kartu, t. y. įgaliojimas registruoti piliečių refe- 
rendumo iniciatyvinę grupę reiškia ir įgaliojimą vertinti, ar piliečių referendumo 
iniciatyvinė grupė laikosi Referendumo įstatyme nustatytų reikalavimų, ir atsisa- 
kyti įregistruoti tokią piliečių referendumo iniciatyvinę grupę, kuri nesilaiko šių 
reikalavimų, inter alia, reikalavimo, kad piliečių referendumo iniciatyvinę grupę 
turi sudaryti ne mažiau kaip 15 piliečių, turinčių rinkimų teisę, taip pat Referen- 
dumo įstatyme nustatytų reikalavimų referendumui siūlomiems įstatymų, kitų aktų 
ir sprendimų projektams. Vadinasi, Vyriausioji rinkimų komisija privalo vertinti, 
ar piliečių referendumo iniciatyvinė grupė laikosi įstatymų nustatytų reikalavimų 
referendumui siūlomiems įstatymų projektams, inter alia, ar Konstitucijos pakeiti- 
mo įstatymo projektu paisoma reikalavimų Konstitucijos pataisomis nepažeisti jos 
nuostatų darnos, laikytis materialiųjų Konstitucijos keitimo apribojimų ir atsisaky- 
ti įregistruoti tokią piliečių referendumo iniciatyvinę grupę, kurios referendumui 


“4 Plačiau: Vyriausiosios rinkimų komisijos interneto tinklalapis. Prieiga per internetą: <http://www. 
vrk.lt/ It/pirmas=puslapis/referendum >. 


“5 Konstitucinio Teismo 2014 m. liepos 11 d. nutarimas. TAR, 2014-07-11, Nr. 10117. 

siūlomas projektas šių reikalavimų neatitinka“““. Vyriausiosios rinkimų komisijos 


sprendimai gali būti skundžiami Lietuvos vyriausiajam administraciniam teismui““". 

Konstitucinis Teismas savo nutarimuose taip pat yra pabrėžęs iš Konstitucijos 
9 straipsnio 1 dalies kylančio imperatyvo sudaryti prielaidas per referendumą nu- 
statyti tikrąją Tautos valią svarbą ir jo suponuojamo reikalavimo nustatyti tikrąją 
Tautos valią dėl kiekvieno referendumui teikiamo svarbiausio Valstybės bei Tautos 
gyvenimo klausimo atskirai. Kita vertus, prieštaraujančiu Konstitucijai pripažinti- 
nas toks teisinis reglamentavimas, kuriuo nėra nustatytas reikalavimas referendumui 
siūlomame sprendime kaip vieno klausimo neteikti kelių tarpusavyje savo turiniu 
ir pobūdžiu nesusijusių klausimų, tarpusavyje nesusijusių Konstitucijos pataisų ar 
įstatymų nuostatų““", 

Vyriausiosios rinkimų komisijos sprendimai gali būti skundžiami Lietuvos vy- 
riausiajam administraciniam teismui. 

Seimas, gavęs tinkamai įformintą piliečių referendumo iniciatyvinės grupės 
baigiamąjį aktą kartu su piliečių reikalavimais ir Vyriausiosios rinkimų komisijos 
išvadą, kad pateikti dokumentai atitinka Referendumo įstatymą, sesijos metu ar- 
timiausiame Seimo posėdyje svarsto referendumo paskelbimo datos klausimą. Į šį 
posėdį kviečiami dalyvauti referendumo grupės atstovai. Seimo nutarimas dėl re- 
ferendumo paskelbimo datos priimamas Seimo statuto nustatyta tvarka ne vėliau 
kaip per 1 mėnesį nuo dienos, kurią Seimo posėdyje pradėtas svarstyti referendumo 
paskelbimo datos klausimas. 

Seimo narių grupės siūlymas paskelbti referendumą yra pateikiamas Seimui. 
Kartu su šiuo siūlymu Seimui yra pateikiamas ir Seimo nutarimo dėl referendumo 
paskelbimo projektas. Jį Seimas svarsto artimiausiame Seimo posėdyje ir priima 
sprendimą Seimo statute nustatyta tvarka““". 

Seimo nutarime dėl referendumo paskelbimo nurodoma referendumo rūšis, 
vykdymo data, referendumui pateikiamo sprendimo tekstas. Įsigaliojus Seimo nuta- 
rimui paskelbti referendumą, Vyriausioji rinkimų komisija visuomenės informavi- 
mo priemonėse ir savo interneto svetainėje paviešina referendumui teikiamo spren- 
dimo tekstą“"", 

Referendumo vykdymo data skiriama ne vėliau kaip po 3 mėnesių ir ne anks- 
čiau kaip po 2 mėnesių nuo Seimo nutarimo dėl referendumo paskelbimo priėmi- 
mo dienos. Nuo iniciatyvinės grupės įregistravimo Vyriausiojoje rinkimų komisi- 
joje arba nuo Seimo narių grupės siūlymo paskelbti referendumą pateikimo Seimui 
pradedama agitacija dėl referendumo. 


666 Ibidem. 
“7 Referendumo įstatymas. Valstybės žinios, 2002, Nr. 64-2570. 
“Konstitucinio Teismo 2014 m. liepos 11 d. nutarimas. TAR, 2014-07-11, Nr. 10117. 


** Konstitucinis Teismas 2014 m. liepos 11 d. nutarime konstatavo, kad iš Konstitucijos kyla referen- 
dumo iniciatyvinės grupės pareiga referendumui teikti tik tokius Konstitucijos pataisų projektus, kuriais 
būtų paisoma materialiųjų Konstitucijos keitimo apribojimų, Vyriausiosios rinkimų komisijos pareiga 
neregistruoti referendumo iniciatyvinės grupės, referendumui siūlančios Konstitucijos pataisos projektą, 
kuriuo šių apribojimų nepaisoma, ir pagrindas Seimui neskelbti referendumo, jeigu referendumui tei- 
kiamu Konstitucijos pataisos projektu nepaisoma minėtų apribojimų. Konstitucinis Teismas taip pat pa- 
brėžė, kad referendumui teikiamų sprendimų atitikties formaliesiems ir, kai tai aktualu, materialiesiems 
reikalavimams patikra turėtų būti vykdoma dar prieš balsavimą Seime. 


“V Referendumo įstatymas. Valstybės žinios, 2002, Nr. 64-2570. 

Seimui priėmus nutarimą dėl referendumo paskelbimo, pradedamas pasiren- 
gimo referendumui etapas. Jo metu formuojamos referendumo komisijos, kurios 
kartu su Vyriausiąja rinkimų komisija atlieka visus veiksmus, būtinus referendumui 
pasiruošti: sudaromi rinkėjų sąrašai, įteikiami rinkėjo pažymėjimai, įrengiamos bal- 
savimo patalpos, paruošiami ir į balsavimo patalpas pristatomi referendumo biule- 
teniai ir kt. 

Balsavimas referendumo dieną vyksta nuo 7 iki 20 valandos referendumo ko- 
misijos nurodytoje patalpoje. Seimo nutarime dėl referendumo paskelbimo gali būti 
nustatytas ir kitoks balsavimo laikas. Seimas atskiru nutarimu gali nustatyti, kad 
referendumas vyksta ne vieną dieną. Ši nuostata įsigaliojo nuo 2003 m. vasario 
27 d., t. y. prieš vykdant referendumą dėl Lietuvos Respublikos narystės Europos 
Sąjungoje (šis referendumas vyko 2003 m. gegužės 10—11 d.). 

Pasibaigus balsavimo laikui, nustatomi ir paskelbiami referendumo rezultatai. 
Galutinius referendumo rezultatus ne vėliau kaip per 4 dienas po balsavimo re- 
ferendume dienos oficialiai savo interneto svetainėje skelbia Vyriausioji rinkimų 
komisija. Vyriausioji rinkimų komisija ne vėliau kaip kitą dieną po galutinių refe- 
rendumo rezultatų oficialaus paskelbimo dienos perduoda Respublikos Prezidentui 
referendumu priimto sprendimo tekstą. 

Referendumu priimto įstatymo, kito akto ar sprendimo priėmimo diena yra 
laikoma balsavimo referendume diena. Referendumu priimtą įstatymą, kitą aktą 
ar sprendimą ne vėliau kaip per 5 dienas nuo galutinių referendumo rezultatų ofi- 
cialaus paskelbimo privalo pasirašyti ir oficialiai paskelbti Respublikos Preziden- 
tas. Referendumu priimtas įstatymas (išskyrus Konstitucijos pataisas), kitas aktas 
ar sprendimas įsigalioja kitą dieną po jų oficialaus paskelbimo Teisės aktų registre, 
jeigu juose pačiuose nenustatyta vėlesnė įsigaliojimo diena. 


3. Įstatymų leidybos iniciatyvos teisė 


Kitas tiesioginės demokratijos institutas yra įstatymų leidybos iniciatyvos teisė. Šis 
institutas įtvirtintas Konstitucijos 68 straipsnio 2 dalyje. Piliečių įstatymų leidybos 
iniciatyvos teisės įgyvendinimą reglamentuoja Piliečių įstatymų leidybos iniciatyvos 
teisės įstatymas. Šiuo įstatymu nustatoma, kokia tvarka įgyvendinama: 1) piliečių 
įstatymų leidybos iniciatyvos teisė ir 2) piliečių teisė teikti Seimui sumanymą keisti 
ar papildyti Lietuvos Respublikos Konstituciją. Pabrėžtina, kad šis įstatymas netaiko- 
mas įgyvendinti peticijos teisę, piliečių teisę inicijuoti referendumus ir Respublikos 
Prezidento, Vyriausybės ir Seimo narių įstatymų leidybos iniciatyvos teisę Seime. 

Įstatymo projektą, kurį Seimas privalo svarstyti, turi pateikti 50 tūkstančių Lie- 
tuvos Respublikos piliečių, turinčių rinkimų teisę“"!. Šie parašai turi būti surinkti 
per du mėnesius nuo parašų rinkimo lapų išdavimo. Tuo metu teisę teikti Seimui 
sumanymą keisti ar papildyti Lietuvos Respublikos Konstituciją turi ne mažiau kaip 
300 tūkstančių rinkėjų. Šiuo atveju parašai turi būti surinkti per keturis mėnesius 
nuo parašų rinkimo lapų išdavimo. Piliečių parašai gali būti renkami ir elektroniniu 
būdu. 


“1 Pabrėžtina, kad buvo paskelbta referendumo iniciatyva dėl piliečių, turinčių teisę pateikti įstatymo 
projektą, skaičiaus sumažinimo iki 20 tūkstančių, tačiau nesurinkus reikiamo piliečių parašų skaičiaus 


referendumo iniciatyvai įgyvendinti, referendumas nebuvo paskelbtas. 

Šiam tiesioginės demokratijos institutui įgyvendinti taip pat kaip ir referendu- 
mo inicijavimo būtina sudaryti iniciatyvinę grupę, tačiau ne bent iš penkiolikos, 
kaip yra referendumo inicijavimo atveju, bet bent iš dešimties asmenų, turinčių 
rinkimų teisę. Iniciatyvinę grupę registruoja Vyriausioji rinkimų komisija Referen- 
dumo įstatymo nustatyta tvarka. 

Iniciatyvinė grupė pateikia Vyriausiajai rinkimų komisijai prašymą, kuriame 
nurodoma, kokį įstatymą siūloma priimti, pakeisti ar papildyti arba sumanymo 
keisti ar papildyti Lietuvos Respublikos Konstituciją nuostatos. Vyriausioji rinkimų 
komisija ne vėliau kaip per 5 darbo dienas po iniciatyvinės grupės prašymo ir ini- 
ciatyvos projekto pateikimo privalo išduoti reikiamą skaičių piliečių parašų rinkimų 
lapų iniciatorių atstovams. Surinkus reikiamą skaičių parašų, parašų rinkimo lapai 
perduodami Vyriausiajai rinkimų komisijai, kuri per penkiolika dienų patikrina pa- 
rašų autentiškumą ir Seimui pateikia išvadą, ar per nustatytą terminą yra surinktas 
reikiamas parašų skaičius. Seime išvados gavimo dieną įregistruojamas iniciatyvinės 
grupės siūlomas projektas. Piliečių inicijuotas įstatymo, jo pakeitimo ar papildymo 
arba Lietuvos Respublikos Konstitucijos pakeitimo ar papildymo projektas patei- 
kiamas artimiausiame Seimo posėdyje po jo įregistravimo Seime. Jeigu svarstymo 
metu Seimas nusprendžia, kad toks projektas turi būti grąžintas tobulinti, jis grąži- 
namas ne iniciatoriams, o Seimo komitetui, kuris yra pagrindinis svarstant šį įsta- 
tymo projektą. Piliečių inicijuotas Lietuvos Respublikos Konstitucijos pakeitimo ar 
papildymo projektas Seime svarstomas ir priimamas Seimo statuto nustatyta bend- 
rąja tvarka dėl Lietuvos Respublikos Konstitucijos pataisų projektų. 

Jeigu iniciatoriai neįgyvendina įstatymų leidybos iniciatyvos, Respublikos Pre- 
zidentas, Vyriausybė ar bet kuris Seimo narys gali pateikti tą patį projektą Seimui. 

Vertėtų paminėti ir dar vieną visiškai naują tiesioginės demokratijos institu- 
tą — tai Europos Sąjungos piliečių iniciatyva. 2007 m. gruodžio 13 d. Lisabonoje 
pasirašyta sutartimi buvo iš dalies pakeista Europos Sąjungos sutartis ir Europos 
Bendrijos steigimo sutartis. Siekiant sustiprinti Europos Sąjungos demokratinę sis- 
temą, buvo numatyta įsteigti Europos Sąjungos piliečių iniciatyvą. Europos Sąjun- 
gos sutarties 11 straipsnio 4 dalis nustato, kad „ne mažiau kaip milijonas reikšmin- 
gos valstybių narių dalies piliečių, manydami, kad Sutartims įgyvendinti reikalingas 
Sąjungos teisės aktas, gali imtis iniciatyvos raginti Europos Komisiją, kad ji, nevir- 
šydama savo įgaliojimų, pateiktų tuo klausimu atitinkamą pasiūlymą““"". 


4. Peticijos teisė 


Konstitucijos 33 straipsnio 3 dalis numato, kad piliečiams laiduojama peticijos teisė, 
kurios įgyvendinimo tvarką nustato įstatymas. Peticijos teisės įgyvendinimo tvarką 
reguliuojantis įstatymas — Peticijų įstatymas — buvo priimtas tik 1999 m., taigi ne 
vienus metus buvo susidariusi legislatyvinė omisija. 

Peticijos teisė apibrėžiama kaip Konstitucijoje laiduojama teisė kreiptis šio įsta- 
tymo nustatyta tvarka į Seimą, Vyriausybę ar savivaldybės institucijas — savivaldybės 
tarybą ir savivaldybės administracijos direktorių. Tuo metu, pagal Peticijų įstatymą, 


“2 Plačiau: 2011 m. vasario 16 d. Europos Parlamento ir Tarybos reglamentas (ES) Nr. 211/2011 dėl 
piliečių iniciatyvos. OL L 65, 2011-03-11, p. 1. 

pati peticija yra rašytinis arba elektroninis pareiškėjo kreipimasis į Seimą, Vyriausybę 
ar savivaldybės institucijas su reikalavimais ar siūlymais spręsti tam tikrus specialius 
klausimus, kai tam reikia priimti naują teisės aktą, pakeisti, papildyti ar pripažinti 
netekusiu galios galiojantį teisės aktą ir kai peticijų komisijos tokį kreipimąsi pripa- 
žįsta peticija. Tie tam tikri specialūs klausimai, kuriais kreipiamasi, yra: 1) žmogaus 
teisių ir laisvių apsauga ar įgyvendinimas; 2) valstybės ir savivaldybės institucijų 
reformavimas; 3) kiti svarbūs visuomenei, savivaldybėms ar valstybei klausimai. 

Taigi galima įvardyti šiuos peticijos požymius: 

1) tai rašytinis arba elektroninis kreipimasis. Šiame kreipimesi turi būti nuro- 
domi duomenys apie pareiškėją, institucija, į kurią kreipiamasi, kreipimosi 
padavimo priežastys, prašymas pripažinti jį peticija, pareiškėjo reikalavimai. 
Kreipimasis turi būti pasirašytas. Jeigu kreipimasis pateikiamas elektroniniu 
būdu, jis turi būti pasirašytas elektroniniu parašu; 

2) tai kreipimasis tik į tam tikras specialiąsias institucijas — Seimą, Vyriausybę ar 
savivaldybės institucijas (savivaldybės tarybą arba administracijos direktorių); 

3) tai tik tam tikros apibrėžtos subjektų grupės kreipimasis. Peticiją gali paduo- 
ti tik ne jaunesnis kaip 16 metų Lietuvos Respublikos pilietis ar užsienietis, 
nuolat gyvenantis Lietuvos Respublikoje, arba jų grupė; 

4) tai kreipimasis spręsti tik tam tikrus specialius klausimus. Šių klausimų sąra- 
šas nėra baigtinis ir, sprendžiant iš Peticijų įstatymo 3 straipsnio, gali apimti 
bet kokias visuomenei, valstybei ar savivaldybėms svarbias sritis. Vienintelė 
sąlyga — negalima kelti tokių reikalavimų, kurių išsprendimas varžytų kitų 
žmonių teises ir laisves, grėstų Lietuvos valstybės nepriklausomybei, terito- 
rijos vientisumui, konstitucinei santvarkai; 

5) tai kreipimasis, kai keliamam klausimui išspręsti būtina priimti naują teisės 
aktą arba pakeisti, papildyti ar pripažinti netekusiu galios galiojantį teisės aktą; 

6) tai kreipimasis, kurį peticijų komisijos pripažįsta peticija. Sudaromos Seimo 
Peticijų komisija, Vyriausybės Peticijų komisija ir kiekvienos savivaldybės 
peticijų komisijos. Peticijų komisijos, gavusios kreipimąsi, sprendžia, ar jį 
pripažinti peticija ir priimti nagrinėti. Jeigu kreipimąsi atsisakoma pripažin- 
ti peticija, toks sprendimas gali būti skundžiamas: Seimo Peticijų komisijos 
sprendimas — Seimui; savivaldybės peticijų komisijos — savivaldybės tarybai“"". 

Taigi tam, kad kreipimasis būtų laikomas peticija, jis turi atitikti visas šias są- 
lygas. 

Įdomu tai, kad šiuo metu įtvirtintas dvipakopis peticijų nagrinėjimas, t. y. iš 
pradžių peticija nagrinėjama atitinkamoje peticijų komisijoje, o paskui — atitinka- 
moje institucijoje: atitinkama peticijų komisija, ne vėliau kaip per 90 kalendori- 
nių dienų nuo sprendimo priimti peticiją nagrinėti priėmimo dienos, išnagrinėjusi 
peticiją, teikia atitinkamai Seimui, Vyriausybei arba savivaldybės tarybai išvadas dėl 


“* Pabrėžtina, jog Peticijų įstatyme yra nustatyta, kad Vyriausybės Peticijų komisijos sprendimas 
gali būti skundžiamas Vyriausybės kancleriui ir kad Seimo, Vyriausybės kanclerio arba savivaldybės 
tarybos sprendimas atsisakyti tenkinti skundą yra galutinis ir neskundžiamas. Konstitucinis Teismas 
2006 m. sausio 26 d. nutarimu abi šias nuostatas pripažino prieštaraujančiomis Konstitucijai, tačiau iki 


šiol vis dar nėra priimtas Peticijų įstatymo pakeitimas. 

peticijoje išdėstytų reikalavimų ir siūlymų tenkinimo. Tuo atveju, kai prieinama 
išvada tenkinti peticijoje išdėstytus reikalavimus ir siūlymus, gali būti parengiamas 
atitinkamo teisės akto projektas arba siūloma sudaryti komisiją ar darbo grupę teisės 
akto projektui parengti, arba siūloma pavesti atitinkamoms valstybės institucijoms 
parengti teisės akto projektą (kai peticiją nagrinėja Vyriausybė), arba siūloma paves- 
ti savivaldybės administracijos direktoriui parengti teisės akto projektą (kai peticiją 
nagrinėja savivaldybės taryba). Išnagrinėjus peticiją Seime, Vyriausybėje ar savi- 
valdybės taryboje, apie priimtus sprendimus per 10 darbo dienų raštu pranešama 
pareiškėjui ar jo atstovui ir apie tai paskelbiama peticiją išnagrinėjusios institucijos 
interneto tinklalapyje. Seimo, Vyriausybės ir savivaldybės tarybos sprendimai dėl 
peticijose išdėstytų reikalavimų ir siūlymų tenkinimo yra galutiniai ir neskundžiami. 

1. Politinių partijų institucionalizavimas 


Demokratinis valstybės režimas neįsivaizduojamas be politinių partijų, kurios sutei- 
kia galimybę visiems visuomenės sluoksniams dalyvauti konkurencinėje kovoje dėl 
politinės valdžios, formuoti valstybės valdžios institucijas. Politinės partijos kelia 
savo kandidatus į parlamentą, daro įtaką parlamento struktūrai, įstatymų leidybos 
procesui, dalyvauja formuojant vyriausybę, daro poveikį valstybės vadovo rinki- 
mams. Pralaimėjusios rinkimus ar negavusios juose daugumos politinės partijos gali 
sudaryti opoziciją valdančiajai partijai ar partijoms ir tokiu būdu daryti įtaką politi- 
nės valdžios sprendimams. 

Pirmosios partijos susikūrė antikos laikais Graikijoje. Tuo metu jos neturėjo 
griežtos narystės ir atstovavo ne plačiųjų, o labai siaurų socialinių sluoksnių, dau- 
giausia — valstybę valdančiųjų grupių, interesams. Jos veikė ir viduramžiais, bet tik 
tose valstybėse, kurių režimui buvo būdingi tam tikri demokratijos požymiai. Tik 
tokiomis sąlygomis partijos galėjo atstovauti tam tikriems socialiniams interesams 
ir konkuruoti su kitomis partijomis. Mūsų laikų politinės partijos, turinčios cen- 
trinę vadovybę, kurių veikla įforminta įstatais ir programomis, atsirado Europoje 
tik naujųjų laikų demokratinių revoliucijų laikotarpiu. Partijų atsiradimą lėmė to 
meto revoliuciniai demokratiniai judėjimai, naujų politinių doktrinų populiarumas, 
rinkimų į atstovaujamąsias valdžios institucijas tvarkos pasikeitimai, nauji parlamen- 
tinės kovos būdai ir kitos politinės bei ideologinės sąlygos. Parlamentinės demokra- 
tijos lopšyje — Anglijoje XVII a. pabaigoje susiformavusias ir vėliau po visą pasaulį 
paplitusias politines partijas galima vertinti kaip visuomenės pliuralizmo atspindį, 
poreikio geriausiai įgyvendinti politinius interesus išraišką“““. 

Lietuvos politinių partijų atsiradimą mokslininkai sieja su politinių doktrinų 
(nacionalizmo, liberalizmo, konservatyvizmo, socializmo, komunizmo) paplitimu 
Lietuvoje. XIX-XX a. tai buvo ideologinis politinių grupių atsiradimo pagrindas. 
Kitas veiksnys — tautinio atgimimo judėjimas Lietuvoje, šio judėjimo aktyvistų veikla 
ir publikacijos to meto spaudoje: „Aušroje“, „Varpe“, „Tėvynės sarge“: Iki 1905 m. 
spalio 17 d. manifesto legalių politinių partijų Lietuvoje nebuvo ir, kaip teigė P. Leo- 
nas, „negalėjo būti“, nes politinės partijos gali susidaryti tik ten, kur yra „minimalios 
politinės laisvės garantijos“""". Rusijos imperijoje legali partijų veikla tapo įmanoma 
tik po 1905 m. spalio 17 d. imperatoriaus Nikolajaus II manifesto ir šio manifesto 
pagrindu 1906 m. kovo 4 d. priimtų Laikinųjų taisyklių dėl draugijų ir sąjungų""“. 

Politinių partijų vaidmuo šių dienų valstybės gyvenime lemia neišvengiamą 
poreikį jas institucionalizuoti — tai yra politinių partijų, kaip ypatingo politinio ins- 
tituto, teisinę padėtį įtvirtinti konstitucijoje (konstitucionalizavimas) ir įstatymuose 
(įstatyminis institucionalizavimas). 

Institucionalizuoti politinių partijų veiklą pradėta tik šiame šimtmetyje. XIX a. 
konstitucijose apie politines partijas nebuvo net užsimenama, nors jau tuo metu jos 
buvo svarbios politiniame valstybės gyvenime. Po Antrojo pasaulinio karo daugu- 
ma priimtų konstitucijų įtvirtina politinių partijų veiklos konstitucinius pagrindus. 


“4 ŠiumiKis, E. Politinių partijų institucionalizavimas. Vilnius, 1997, p. 14. 
“5 LzoNas, P. Sociologija. Vilnius, 1995, p. 184. 

Nemažai valstybių šių konstitucinių nuostatų įgyvendinimą nustato specialiuose 
teisės norminiuose aktuose, reglamentuojančiuose politinių partijų steigimo ir lik- 
vidavimo tvarką, veiklos principus ir apribojimus, finansavimo šaltinius ir turtą, 
santykius su valstybės valdžios institucijomis, dalyvavimą rinkimuose ir valstybės 
valdžios institucijų darbe. Pastaruoju metu vis dažniau politinės partijos konstituci- 
nės teisės moksle nagrinėjamos kaip atskiras konstitucinės teisės institutas, atsiranda 
terminas „politinių partijų teisė“. 

Lietuvos konstitucinės teisės moksle sąvoka „institucionalizavimas“ pradėta 
vartoti ne taip seniai. Tokios sąvokos nevartojo M. Rėmeris ir kiti tarpukario Lie- 
tuvos teisininkai. 1918—1938 m. Lietuvos konstitucijose apskritai nebuvo sąvokos 
„politinės partijos“. Šių konstitucijų leidėjai vartojo sąvoką „draugijos ir sąjungos“, 
kuri apėmė ir politines partijas. Visos nuolatinės tarpukario Lietuvos konstitucijos 
laidavo piliečiams draugijų ir sąjungų laisvę. Šių organizacijų veikla pirmą kartą 
buvo reglamentuota 1919 m. Įstatyme apie draugijas, vėliau — 1936 m. Draugijų 
įstatyme ir jo pakeitimuose. Tai atitiko to meto Europos valstybių konstitucinę teisę. 
Pabrėžtina, kad visos to meto Europos valstybių konstitucijos įtvirtino draugijų ir 
sąjungų laisvę, kartu laiduodamos ir laisvą politinių partijų steigimą ir veiklą. To 
meto mokslininkai, pavyzdžiui, M. Romeris, taip pat neskyrė politinių partijų į 
atskirą visuomeninių organizacijų (asociacijų) grupę ir apibūdino jas kaip „grynai 
dirbtinio pobūdžio draugijas“ jungiančias vienodų pažiūrų ar nusistatymo žmones, 
susijungusius veikti šiuo nusistatymu viešuosius santykius ar viešąją tvarką“. Tiesa, 
M. Rėmeris pripažino, kad politinių partijų reikšmė ypač didelė demokratinės san- 
tvarkos, ypač — parlamentinio valdymo valstybėse. 

Atkūrus Lietuvos valstybingumą įstatymo, reglamentuojančio politinių parti- 
jų steigimą ir veiklą, projektą svarstė Lietuvos Respublikos Aukščiausioji Taryba. 
Po ilgų diskusijų 1990 m. rugsėjo 25 d. deputatai priėmė Politinių partijų įstaty- 
mą. 1992 m. spalio 25 d. priėmus Lietuvos Respublikos Konstituciją, šis įstatymas 
buvo pataisytas ir suderintas su Konstitucijos nuostatomis, o 1994 m. birželio 15 d. 
pakeistas ir šio įstatymo pavadinimas — Politinių partijų ir politinių organizacijų 
įstatymas. Nuo 2004 m. balandžio 15 d. galioja nauja Politinių partijų įstatymo 
redakcija“““. Specialiai reglamentuojama ir politinių partijų finansavimo tvarka. Ją 
nustato Politinių partijų ir politinių kampanijų finansavimo bei finansavimo kontro- 
lės įstatymas, priimtas 2004 m. rugpjūčio 23 dieną“"". 


2. Politinės partijos ir politinės organizacijos sąvoka 


Ne visos valstybės, reglamentuojančios politinių partijų veiklą, vienodai apibrėžia 
politinės partijos sąvoką. Netgi pateikiama ši sąvoka atspindi tik bendriausius poli- 
tinės partijos požymius. Antai Lietuvos Respublikos politinių partijų įstatymo pre- 
ambulėje skelbiama, kad politinių partijų įvairovė užtikrina Lietuvos Respublikos 
politinės sistemos demokratiškumą. Politinės partijos jungia Lietuvos Respublikos 
piliečius bendriems politiniams tikslams įgyvendinti, padeda formuoti ir išreikšti 


“" RoMERIS, M. Valstybė. T. 2. Vilnius, 1995, p. 154. 
“* Politinių partijų įstatymas. Valstybės žinios, 1990, Nr. 29-692; 2004, Nr. 54-1831. 
““ Politinių partijų ir politinių kampanijų finansavimo bei finansavimo kontrolės įstatymas. Valstybės 


žinios, 2004, Nr. 135-4894; 2010, Nr. 63-3091. 

Lietuvos Respublikos piliečių interesus ir politinę valią. Šio įstatymo 2 straipsnyje 
politinė partija apibrėžiama kaip savo pavadinimą turintis, pagal šį įstatymą įsteigtas 
viešasis juridinis asmuo, kurio tikslas — tenkinti savo narių politinius interesus, pa- 
dėti išreikšti Lietuvos Respublikos piliečių politinę valią, siekti dalyvauti įgyvendi- 
nant valstybės valdžią ir savivaldos teisę. 

Taigi galima įvardyti tam tikrus svarbiausius politinės partijos požymius (ypa- 
tumus). 

Pirma. Politinė partija — tai laisvanoriškai steigiama organizacija. Vadinasi, po- 
litinės partijos formuojasi laisva piliečių valia. Konstitucinis Teismas 2000 m. gruo- 
džio 21 d. nutarime““ atskleidė, koks yra teisės laisvai vienytis, inter alia, į politines 
partijas turinys: tai teisė jas steigti, teisė įstoti į jas ir dalyvauti jų veikloje, teisė 
nebūti jų nariu bei teisė išstoti iš jų. Piliečiai, jungdamiesi pagal tam tikrą pasaulė- 
žiūrą, išsilavinimą, tautinę ar socialinę priklausomybę, lytį, religiją ar kitą kriterijų, 
gali laisvai įkurti naują ar atkurti anksčiau veikusią politinę partiją, įstoti į veikiančią 
politinę partiją ar išstoti iš jos ir įkurti savo politinę partiją. Konstitucijoje įtvirtinta 
teisė laisvai vienytis į politines partijas nereiškia, kad visi piliečiai nepriklausomai 
nuo politinių pažiūrų turi teisę įstoti į bet kokias veikiančias partijas, o politinės 
partijos privalo priimti savo nariais visus to pageidaujančius asmenis. Konstitucija 
laiduoja piliečiams teisę laisvai jungtis į politines partijas, bet ne teisę reikalauti 
būti priimtiems į politines partijas. Jei įsteigtos partijos nepriima į savo narių gretas 
piliečių dėl jų politinių įsitikinimų ar anksčiau vykdytos politinės veiklos, pastarieji 
turi teisę laisvai steigti savo politines partijas. 

Kita vertus, piliečių konstitucinė teisė laisvai vienytis į politines partijas turi 
tam tikras ribas. Konstitucijos 35 straipsnio 1 dalyje numatyta, kad politinių par- 
tijų veikla ir tikslai negali būti priešingi Konstitucijai ir įstatymams. Konstitucinis 
Teismas yra pabrėžęs, kad ši teisė gali būti ribojama įstatymu, bet ne daugiau, negu 
leidžia pati Konstitucija“! 

Kai kurie konstitucinės teisės laisvai vienytis į politines partijas ribojimai ir 
draudimai yra expressis verbis nustatyti pačioje Konstitucijoje, antai teisėjas negali 
dalyvauti politinių partijų ir kitų politinių organizacijų veikloje (113 str. 2 d.); po- 
litinių partijų ir politinių organizacijų veikloje negali dalyvauti asmenys, atliekantys 
tikrąją karo arba alternatyviąją tarnybą, taip pat neišėję į atsargą krašto apsaugos 
sistemos, policijos ir vidaus tarnybos karininkai, puskarininkiai ir liktiniai, kitų su- 
karintų ir saugumo tarnybų apmokami pareigūnai (141 str.); 118 straipsnio 3 dalies 
nuostata, kad prokuroras, vykdydamas savo funkcijas, yra nepriklausomas ir klauso 
tik įstatymo, reiškia, kad prokurorams draudžiama būti politinių partijų ir politinių 
organizacijų nariais, dalyvauti jų veikloje; asmuo, išrinktas Respublikos Prezidentu, 
turi sustabdyti savo veiklą politinėse partijose ir politinėse organizacijose iki naujos 
Respublikos Prezidento rinkimų kampanijos pradžios (83 str. 2 d.). Atkreiptinas dė- 
mesys, kad Konstitucijos 35 straipsnyje įtvirtinta piliečių teisė laisvai vienytis į poli- 
tines partijas gali būti laikinai apribota įvedus karo ar nepaprastąją padėtį (145 str.). 


“V Konstitucinio Teismo 2000 m. gruodžio 21 d. nutarimas. Valstybės žinios, 2000, Nr. 110-3536. 
“! Konstitucinio Teismo 2006 m. balandžio 14 d. nutarimas. Valstybės žinios, 2006, Nr. 44-1608. 

Antra. Politinė partija — tai savarankiškai veikiantis visuomeninis susivieniji- 
mas, turintis savivaldos teisę. Konstitucinis Teismas 2004 m. liepos 1 d. nutarime““* 
yra konstatavęs, kad esminis Konstitucijos 35 straipsnyje numatytų susivienijimų 
konstitucinio teisinio statuso elementas yra jų autonomiškumas valstybės valdžios, 
kitų valstybės ir savivaldybių institucijų atžvilgiu. Tai reiškia, kad politinė partija 
savo veiklą organizuoja laisvai ir savarankiškai pagal jos įstatuose numatytus tikslus 
ir uždavinius ir šiuos uždavinius sprendžia per demokratiškai išrinktus savo valdy- 
mo organus. Valstybės institucijos negali varžyti politinių partijų veikimo, išskyrus 
atvejus, kai jų veikla prieštarauja Konstitucijai ir įstatymams. Politinės partijos — 
visuomeniniai susivienijimai, veikiantys visuomeniniais pagrindais ir neatliekantys 
valstybės institucijų, valstybės pareigūnų ar viešųjų įstaigų funkcijų. 

Trečia. Politinė partija — tai organizacija, kurios tikslas yra tenkinti savo narių 
politinius interesus ir siekti politinės valdžios. Konstitucinis Teismas pabrėžė, kad 
politinės partijos yra „tokie susivienijimai, kurių steigimosi tikslai, paskirtis ir veikla 
yra neatsiejami nuo politinės valdžios siekio, taigi nuo dalyvavimo rinkimuose į 
atstovaujamąją instituciją — Seimą““““. Politinės partijos atvirai siekia iškovoti vietų 
parlamente ir vyriausybėje, kitaip tariant, siekia tiesiogiai dalyvauti įgyvendinant 
valstybės valdžią. Politinės partijos aktyviai dalyvauja valstybės politiniame gyve- 
nime: parlamentiniuose ir municipaliniuose rinkimuose; formuojant vyriausybę; 
priimant politinius sprendimus ir juos įgyvendinant. Būtent šiuo požymiu politi- 
nės partijos skiriasi nuo kitų visuomeninių susivienijimų. Kita vertus, šio požymio 
negalima absoliutinti. Pasitaiko atvejų, kai įstatymų leidėjas suteikia teisę dalyvauti 
rinkimuose ne tik politinėms partijoms, pavyzdžiui, pirmaisiais Lietuvos nepriklau- 
somybės metais teisę kelti kandidatus į atstovaujamąsias valdžios institucijas turėjo 
politinės partijos ir visuomeninės organizacijos. 

Ketvirta. Politinė partija — nuolat veikianti organizacija, vienijanti nuolatinius 
narius, kuriuos jungia bendri politiniai interesai. 

Penkta. Politinės partijos narius vienija bendri politiniai įsitikinimai (bendra ide- 
ologija). Tai organizacija, formuojanti ir išreiškianti tautos politinę valią ir interesus. 

Šešta. Politinė partija — tai pelno nesiekianti organizacija. Pabrėžtina, kad po- 
litinei partijai nedraudžiama verstis tam tikra veikla, pavyzdžiui, leidyba, spauda, 
nuosavybės teise priklausančio turto valdymo, naudojimo ir disponavimo juo ir 
kita veikla, bet iš šios veiklos gautos lėšos gali būti naudojamos tik politinės partijos 
įstatuose nurodytiems politinės partijos veiklos tikslams. 

Septinta. Politinė partija turi juridinio asmens teises, vadinasi, veikia pagal savo 
įstatus, turi aiškiai apibrėžtą organizacinę struktūrą ir atskirą turtą, gali savo vardu 
įgyti turtines bei asmenines neturtinės teises ir turėti pareigų, būti ieškovais ir atsa- 
kovais teisme. 

Daugelis nurodytųjų požymių būdingi ne tik politinėms partijoms, bet ir ki- 
tiems visuomeniniams susivienijimams. Iš jų specifiniais laikytini šie politinių par- 
tijų požymiai: jų narius vienija ideologinių nuostatų bendrumas; politinės partijos 
formuoja ir išreiškia politinę piliečių valią; jos dalyvauja kovoje dėl politinės val- 
džios. Pabrėžtina, kad politinei partijai, siekiančiai turėti realią politinę valdžią ir 


“2 Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 
“* Konstitucinio Teismo 2005 m. vasario 10 d. sprendimas. Valstybės žinios, 2005, Nr. 21-664. 

autoritetą visuomenėje, šių požymių nepakanka. Kai kurie politologai teigia, kad 
politinė partija yra neįsivaizduojama be keturių dalykų: daug; narių, aiški politinė 
programa, tvirta organizacija ir savas periodinis leidinys. 

Demokratinių valstybių konstitucijos detaliau nereglamentuoja politinių parti- 
jų vaidmens visuomenėje — jų vietą politinėje sistemoje apibrėžia specialieji įstaty- 
mai, o uždavinius ir tikslus nustato pačios politinės partijos savo įstatuose (statutuo- 
se). Analizuojant įvairių šalių politinių partijų veiklą, dažniausiai nurodomos šios jų 
funkcijos: politinės partijos nustato politinės veiklos kryptį ir siekia užsibrėžtų po- 
litinių tikslų; siekdamos įgyvendinti savo programinius tikslus daro aktyvų poveikį 
rinkėjams; atskleidžia, formuluoja ir pagrindžia didelių socialinių grupių politinius 
interesus; skatina piliečius aktyviai dalyvauti politinėje veikloje, ugdo visuomenės 
politinį aktyvumą ir pilietiškumą; aktyviai dalyvauja parlamentiniuose ir municipa- 
liniuose rinkimuose; rengia ir renkasi lyderius bei siekia, kad šie eitų vadovaujamas 
pareigas valstybės valdžios ir vietos savivaldos institucijose; dalyvauja formuojant 
valstybės valdžios ir vietos savivaldos institucijas; daro įtaką valstybės valdžios ir 
vietos savivaldos institucijų veiklai; dalyvauja priimant ir įgyvendinant politinius 
sprendimus; padeda taikiu būdu spręsti socialinius konfliktus; neretai atlieka nacio- 
nalinės integracijos funkciją (ypač besikuriančiose valstybėse); atlieka ideologinę 
funkciją — idėjiškai auklėja savo narius ir sekėjus; propaguoja savo idėjines pažiūras 
ir įsitikinimus; formuoja viešąją nuomonę; skatina naujų politinių doktrinų atsira- 
dimą; atlieka komunikavimo funkciją — stiprina valstybės valdžios institucijų ir jos 
vadovų ryšius su visuomene, įvairiais jos sluoksniais bei grupėmis. 

Pabrėžtina, kad Lietuvos Respublikos Konstitucijoje, be sąvokos „politinė par- 
tija“, vartojama ir sąvoka „politinė organizacija“ (35 str. 3 d., 44 str. 2 d., 83 str. 
2d., 113 str. 2 d., 114 str. 1 d., 141 str.). Konstitucinis Teismas 2007 m. vasario 9 d. 
nutarime“*! pažymėjo, kad Konstitucijoje yra įtvirtintas ne tik politinių partijų, bet 
ir politinių organizacijų institutas (Konstitucijos 35 str. 3 d., 44 str. 2 d., 83 str. 2 d., 
113 str. 2 d., 114 str. 1 d., 141 str.), be to, kad sąvokos „politinė partija“ ir „politinė 
organizacija“ yra artimos, bet ne tapačios. 

Konstitucinis Teismas 2010 m. lapkričio 9 d. nutarime““* konstatavo: „Politinės 
partijos yra viena iš politinių organizacijų rūšių: tai susivienijimai, kurių steigimosi 
tikslai ir uždaviniai išskirtinai siejami su politine veikla, siekiu patekti į renkamas 
politinės valdžios institucijas, dalyvauti inter alia įgyvendinant valstybės valdžią. 
Greta politinių partijų, pagal Konstituciją, gali būti ir tokių organizacijų, į kurias 
asmenys vienijasi siekdami tenkinti įvairius visuomeniškai reikšmingus poreikius, 
vykdyti visuomenei naudingą veiklą, ir to siekdamos jos kartu kelia tam tikrus poli- 
tinius siekius, inter alia dalyvauti rinkimuose į politines atstovaujamąsias institucijas. 
Tokios organizacijos, įsteigtos įvairiems visuomeniškai reikšmingiems poreikiams 
tenkinti, kartu keliančios ir politinius siekius, atitiktų konstitucinę politinių or- 
ganizacijų sampratą. Pažymėtina, kad konstitucinė politinių organizacijų samprata 
apima ne tik tokias nuolat veikiančias politines organizacijas, bet ir tokias politines 
organizacijas, kurios steigiamos, kad dalyvautų konkrečiuose rinkimuose į Euro- 
pos Parlamentą (kaip antai rinkimų asociacijos).“ Šiame nutarime konstatuota, kad 


“* Konstitucinio Teismo 2007 m. vasario 9 d. nutarimas. Valstybės žinios, 2007, Nr. 19-722. 


“5 Konstitucinio Teismo 2010 m. lapkričio 9 d. nutarimas. Valstybės žinios, 2010, Nr. 25-745. 


373 


XII skyrius 


politinių organizacijų steigimo ir veiklos ypatumai turi būti nustatyti įstatyme. Įsta- 
tymų leidėjas, įstatyme apibrėždamas politinių organizacijų sampratą, gali numatyti 
jų įvairovę, inter alia, tokias politines organizacijas, kurios steigiamos tam tikriems 
politiniams siekiams įgyvendinti, be kita ko, dalyvauti konkrečiuose Europos Par- 
lamento rinkimuose. Įstatyme įtvirtinant politinių organizacijų, inter alia, įsteigtų 
siekiant dalyvauti rinkimuose, teisę pateikti kandidatų sąrašus, turi būti įtvirtinti 
tam tikri specialieji reikalavimai, kuriuos jos turi atitikti, kaip antai tokias politines 
organizacijas gali steigti tik asmenys (tam tikras jų skaičius), turintys aktyviąją rin- 
kimų į Europos Parlamentą teisę (ne tik Lietuvos Respublikos, bet ir kitų Europos 
Sąjungos valstybių narių piliečiai, nuolat gyvenantys Lietuvoje) ir kt. 


3. Politinių partijų steigimo tvarka 


Demokratinių šalių konstitucijos įtvirtina nuostatą, kad politinės partijos steigiamos 
ir veikia laisvai. Daugelyje valstybių jos yra steigiamos pareikštine tvarka, kai kuriose 
valstybėse — pareikštine registracine tvarka. Jokių išankstinių pareiškimų ar valsty- 
bės institucijų leidimų nereikalaujama. Partijos savarankiškai savo įstatuose nustato 
vidinę organizacinę struktūrą ir veiklos kryptis. Kita vertus, valstybės politinėms 
partijoms nustato kai kuriuos ribojimus. Pavyzdžiui, tam tikrus politinių teisių ribo- 
jimus leidžia nustatyti 1966 m. priimti tarptautiniai paktai. Demokratinių valstybių 
konstitucijos ir įstatymai draudžia kurti ir veikti partijoms, propaguojančioms prie- 
vartą, kurstančioms socialinę ir nacionalinę nesantaiką, siekiančioms antikonstituci- 
nių tikslų. Antai, pagal Lietuvos Respublikos politinių partijų įstatymo (toliau — PPĮ) 
4 straipsnio 3 dalį, draudžiama steigtis ir veikti politinėms partijoms, kurių steigimo 
ar programiniuose dokumentuose propaguojama ar veikloje praktikuojama rasinė, 
tautinė, religinė, socialinė nelygybė ir neapykanta, autoritarinio ar totalitarinio val- 
dymo, valdžios užgrobimo prievarta metodai, karo ir smurto propaganda, žmogaus 
teisių ir laisvių, viešosios tvarkos pažeidimai, kitokios idėjos bei veiksmai, prieštarau- 
jantys Lietuvos Respublikos Konstitucijai, Lietuvos Respublikos įstatymams ir nesu- 
derinami su visuotinai pripažintomis tarptautinės teisės normomis. 

Autoritarinio ir totalitarinio režimo valstybėse steigiant politines partijas ir vi- 
suomenines organizacijas neretai nustatoma leidimų tvarka. Pavyzdžiui, Lietuvoje 
politinės partijos ir kitos visuomeninės organizacijos tokia tvarka buvo steigiamos 
pagal 1936 m. Draugijų įstatymą. kai kurios valstybės apskritai nereglamentuoja 
politinių partijų steigimo tvarkos. Totalitarinio socializmo valstybėse vadovaujamasi 
konstitucine norma, suteikiančia piliečiams teisę į susivienijimus. Tokiose valstybėse 
gali būti kelios partijos, bet, pagal komunistų partijos vadovaujamąjį statusą įtvirti- 
nančią nuostatą, kitoms partijoms dalyvauti kovoje dėl politinės valdžios draudžiama. 

Politinės partijos — piliečių susivienijimai. Paprastai politinių partijų nariais gali 
būti tik atitinkamos valstybės piliečiai. Valstybėje negali veikti kitų valstybių poli- 
tinės partijos. Tokia nuostata įtvirtinta PPĮ 4 straipsnio 2 dalyje. Politinių partijų 
nariais gali būti tik tie piliečiai, kuri turi aktyviąją rinkimų teisę. PPĮ 5 straipsnio 
1 dalyje nustatyta, kad politinės partijos steigėjais ir nariais gali būti Lietuvos Res- 
publikos piliečiai, sulaukę 18 metų. Lietuvos Respublikoje nuolat gyvenantys kitų 
Europos Sąjungos valstybių narių piliečiai, sulaukę 18 metų ir nesantys kitų šalių 
partijų ar politinių organizacijų nariais, gali būti tik politinės partijos nariais. Politi- 
nės partijos steigėjai jos nariais tampa nuo politinės partijos įregistravimo Juridinių 

asmenų registre. Minėtojo straipsnio 2 dalyje įtvirtinta norma, draudžianti Lietuvos 
Respublikos piliečiui tuo pat metu būti kelių politinių partijų steigėju ar nariu. Lietu- 
vos Respublikoje nuolat gyvenantis kitos Europos Sąjungos valstybės narės pilietis tuo 
pačiu metu gali būti tik vienos Lietuvos Respublikoje įregistruotos politinės partijos 
nariu. Daugelyje valstybių politinių partijų nariais negali būti kariai, vidaus reikalų 
sistemos, nacionalinio saugumo, teisingumo ir kitų institucijų darbuotojai. Šie drau- 
dimai yra įtvirtinti jau minėtuose Lietuvos Respublikos Konstitucijos straipsniuose. 

Daugumoje valstybių pilietis stoja į partiją individualiai pateikęs pareiškimą (ra- 
šytinį arba žodinį). Kai kuriose valstybėse leidžiama tiesiog įsirašyti į partiją. Jungti- 
nėse Amerikos Valstijose apskritai nereikalaujama fiksuoti partijos narių ir politinių 
partijų nariais laikomi visi asmenys, kurie balsavo rinkimuose už atitinkamą politinę 
partiją. Gana reti atvejai, kai įstatymai pripažįsta kolektyvinius narius (pvz., Didžio- 
joje Britanijoje Leiboristų partijos nariais tampa atskiros profesinės organizacijos). 

Steigiant politinę partiją būtina sušaukti steigiamąjį suvažiavimą (susirinkimą). 
Jis laikomas teisėtu, jeigu jame dalyvavo įstatymu nustatytas skaičius piliečių, tu- 
rinčių teisę būti politinės partijos nariais. PPĮ 5 straipsnio 3 dalyje nustatyta, kad 
politinei partijai įsteigti būtina turėti Lietuvos Respublikoje ne mažiau kaip du tūks- 
tančius steigėjų. Šie savo ar savo atstovų suvažiavime (susirinkime, konferencijoje) 
turi priimti politinės partijos įstatus, programą ir išrinkti valdymo organus, taip 
pat priimti sprendimą dėl buveinės. Steigėjas Civilinio kodekso nustatyta tvarka 
gali įgalioti kitą steigėją atstovauti jam politinės partijos steigiamajame suvažiavime 
(susirinkime, konferencijoje). Vienas steigėjas gali pagal įgaliojimus atstovauti ne 
daugiau kaip dešimčiai kitų steigėjų““". 

Politinės partijos veikia pagal savo įstatus. Įstatai yra politinės partijos steigimo 
dokumentas. PPĮ nustato, kad politinės partijos įstatuose turi būti nurodyta: poli- 
tinės partijos pavadinimas; politinės partijos teisinė forma — politinė partija; politi- 
nės partijos buveinės keitimo tvarka; politinės partijos veiklos tikslai (jie turi būti 
apibūdinti aiškiai ir išsamiai nurodant veiklos sritis bei rūšis); įstojimo į politinę 
partiją ir išstojimo, pašalinimo iš jos sąlygos ir tvarka; politinės partijos narių teisės 
ir pareigos; politinės partijos padalinių steigimo, veiklos nutraukimo tvarka; politi- 
nės partijos suvažiavimo (susirinkimo, konferencijos) kompetencija, periodiškumas, 
sušaukimo ir sprendimų priėmimo tvarka; politinės partijos kolegialūs valdymo or- 
ganai, jų kompetencija, rinkimo ir atšaukimo tvarka, laikotarpis, kuriam kolegialūs 
valdymo organai gali būti išrinkti, jų sprendimų priėmimo tvarka; politinės partijos 
vadovo rinkimo ir atšaukimo tvarka, jo kompetencija, laikotarpis, kuriam vadovas 
gali būti išrinktas; politinės partijos valdymo organų atskaitomybės suvažiavimui 
(susirinkimui, konferencijai) ir jų veiklos kontrolės tvarka; politinės partijos įstatų 
ir programos keitimo tvarka; politinės partijos simbolika, jeigu politinė partija nu- 
mato ją turėti; politinės partijos turto ir lėšų naudojimo kontrolės tvarka; politinės 
partijos veiklos laikotarpis, jeigu jis yra ribotas; politinės partijos pabaiga. Įstatuose 
gali būti numatytos ir kitos politinės partijos veiklos nuostatos, neprieštaraujančios 


“Įstatymų leidėjas minėtąjį steigėjų skaičių vis didino: pagal ankstesnes šio įstatymo redakcijas, po- 
litinei partijai įsteigti pakako 400 steigėjų, nuo 2004 m. iki 2013 m. — 1 000 steigėjų. Pagal tarpukario 
Lietuvoje galiojusius įstatymus, politinei partijai įsteigti pakako 5 piliečių, tik 1936 m. šis skaičius 
buvo padidintas iki 12-os. Kai kuriose valstybėse įstatymų leidėjai nenustato panašių reikalavimų. Yra 
valstybių, leidžiančių pasiskelbti partija ir vienam asmeniui. 

Lietuvos Respublikos Konstitucijai, Lietuvos Respublikos civiliniam kodeksui, šiam 
ir kitiems įstatymams. 

Daugelyje valstybių, atlikus minėtuosius veiksmus, laikoma, kad politinė par- 
tija yra įsteigta (legali), bet tokia partija neturi juridinio asmens teisių: negali kelti 
savo kandidatų rinkimuose, įgyti turto ir kt. Visuotinai pripažinta, jog tam, kad 
partija taptų juridiniu asmeniu, būtina ją įregistruoti kompetentingoje valstybės 
institucijoje, įrašyti į registrą (politinių partijų sąrašą). Partijų registravimą atskirose 
valstybėse atlieka įvairios institucijos (teisingumo ministerija, vidaus reikalų minis- 
terija, aukščiausiasis teismas, vyriausioji rinkimų komisija ir kt.). Lietuvoje politinės 
partijos registruojamos Juridinių asmenų registre. Politinių partijų Juridinių asme- 
nų registrui pateikiamų duomenų tikrumą, įstatų, programos ar jų pakeitimų ir įsta- 
tymų reikalavimų atitiktį patvirtina bei dokumentus, patvirtinančius, kad politinę 
partiją galima registruoti, nes šio įstatymo nustatyti reikalavimai įvykdyti ir atsirado 
šiame Įstatyme numatytos aplinkybės, per 30 dienų nuo visų Juridinių asmenų re- 
gistro nuostatuose nurodytų dokumentų ir duomenų gavimo dienos surašo Lietu- 
vos Respublikos teisingumo ministerija (PPĮ 8 straipsnio 3 dalis). Politinės partijos 
laikomos įsteigtomis nuo jų įregistravimo Juridinių asmenų registre. Teisingumo 
ministerijos atsisakymas patvirtinti politinės partijos pateikiamų duomenų tikrumą, 
įstatų, programos, jų pakeitimų ir įstatymų reikalavimų atitiktį gali būti skundžia- 
mas teismui įstatymų nustatyta tvarka. 

Kai kuriose valstybėse yra nustatyta sąlyginė ir galutinė registracija Antai Mek- 
sikoje politinė partija registruojama sąlygiškai, jeigu įrodoma, kad ji keletą metų 
vykdo politinę veiklą. Tokia partija turi teisę kelti savo kandidatus rinkimuose. Par- 
tija registruojama galutinai, jeigu rinkimuose surenka reikiamą balsų skaičių (ne 
mažiau 1,5 proc.). Esant tokiai registravimo tvarkai, partijos registravimo procesas 
būna gana ilgas. Kita vertus, galutinai įregistruojamos tik tos politinės partijos, ku- 
rios turi realią politinę galią ir autoritetą visuomenėje. 

Politinės partijos — nuolat veikiančios organizacijos. Jos vienija nuolatinius na- 
rius, kuriuos jungia bendri politiniai interesai. Išsiskyrus partijos narių interesams 
ar kitomis aplinkybėmis partijos narių skaičius gali sumažėti ir būti mažesnis, nei 
yra būtina politinei partijai įsteigti. PPĮ 9 straipsnio 5 dalyje nustatyta, kad politinė 
partija Lietuvos Respublikos civilinio kodekso nustatyta tvarka likviduojama, jeigu 
per šešis mėnesius po narių sumažėjimo jos nariai nenusprendžia politinės partijos 
reorganizuoti ar pertvarkyti. 


4. Politinių partijų veiklos principai ir teisinės garantijos 


Aptariant politines partijas minėta, kad Lietuvoje jos veikia laisvai ir savarankiškai, 
visos turi lygias teises. Politinių partijų veikimo laisvę garantuoja PPĮ 10 straips- 
nis, kuriame nustatyta, kad visos politinės partijos Lietuvos Respublikos teritorijoje 
veikia laisvai ir savarankiškai. Valstybės ir savivaldybių institucijoms, jų pareigū- 
nams, kitiems juridiniams ir fiziniams asmenims draudžiama kištis į politinių partijų 
vidaus reikalus. 

Politinės partijos Lietuvoje steigiamos ir veikia pagal teritorinį principą. Šis prin- 
cipas tiesiogiai įtvirtintas PPĮ 11 straipsnio 1 dalyje, kurioje nustatyta, kad politinių 
partijų organizacinė struktūra grindžiama tik teritoriniu principu. Darbovietėse ne- 
gali būti steigiami ir veikti politinių partijų padaliniai. Minėtojo įstatymo 4 straipsnio 

4 dalyje nustatyta, kad politinės partijos organai ir buveinė turi būti Lietuvos Res- 
publikos teritorijoje. Politinės partijos veiklos teritorija galima laikyti teritoriją, ku- 
rioje veikia ar numatoma, kad veiks, politinės partijos struktūriniai padaliniai. Įstaty- 
mas tiesiogiai nereikalauja, kad politinės partijos veikla apimtų visos valstybės terito- 
riją. Teoriškai įmanoma, kad politinė partija gali vienyti išimtinai vienos savivaldybės 
teritorijoje gyvenančius piliečius, siekiančius dalyvauti rinkimuose į Seimo narius tik 
toje vienmandatėje rinkimų apygardoje, kurioje gyvena jos nariai. 

Įstatymas numato, kad Lietuvos Respublikos Konstitucijos ir įstatymų nustaty- 
tais atvejais šiuose įstatymuose nurodyti asmenys negali būti politinių partijų nariais 
arba turi sustabdyti narystę politinėje partijoje. Asmuo, kurio narystė politinėje par- 
tijoje sustabdyta, negali rinkti ir būti renkamas į politinės partijos bei jos padalinių 
organus, vykdyti jų pavedimų ar kitaip dalyvauti politinės partijos veikloje. 

Be šių principų, politinės partijos savo veikloje vadovaujasi demokratiškumo 
ir viešumo principais. Demokratiškumo principas — tai politinių partijų veiklos pa- 
grindas. Jo turi būti laikomasi priimant ir šalinant politinės partijos narius, priimant 
ir keičiant įstatus, programą, renkant vadovaujamus organus. Periodiškai turi būti 
rengiami politinių partijų visuotiniai susirinkimai, vykti vadovaujamųjų organų rin- 
kimai, kontroliuojama pastarųjų veikla ir kt. Laikantis viešumo principo, visuomenė 
turi būti informuojama apie politinės partijos programą ir įstatus, partijos vadovau- 
jamųjų organų sudėtį, finansinius šaltinius. 

Politinės partijos yra politiniai susivienijimai, kurių tikslas — tenkinti savo narių 
politinius interesus ir dalyvauti valstybės valdyme. Teisę dalyvauti tvarkant valsty- 
bės reikalus politinėms partijoms užtikrina PPĮ 13 straipsnis, kuriame numatyta, 
kad visos politinės partijos turi lygias teises dalyvauti Respublikos Prezidento, Sei- 
mo, savivaldybių tarybų rinkimuose ir rinkimuose į Europos Parlamentą. Rinkimų 
metu visoms rinkimuose dalyvaujančioms politinėms partijoms bei jų kandidatams 
į Seimo, Europos Parlamento, savivaldybių tarybų narius ir Respublikos Prezidento 
vietą suteikiama teisė nemokamai naudotis Lietuvos nacionalinio radijo ir televizi- 
jos laiku, sudaromos vienodos galimybės Lietuvos Respublikos rinkimų įstatymų 
nustatyta tvarka naudotis kitomis visuomenės informavimo priemonėmis. 

Politinių partijų dalyvavimas valstybės valdyme neapsiriboja tik rinkimais į 
valstybės valdžios institucijas. Politinės partijos ir po rinkimų aktyviai dalyvauja 
priimant politinius sprendimus ir juos įgyvendinant. Vienintelė valstybės valdžios 
dalis, kuriai politinės partijos nedaro jokios įtakos — tai teisminė valdžia. 

Politinės partijos turi teisę ne tik konkuruoti tarpusavyje, bet ir sudaryti su ki- 
tomis partijomis koalicijas, sąjungas, rinkimų blokus. Tai numato ne tik PPĮ, bet ir 
Lietuvos Respublikos rinkimų įstatymai. Pavyzdžiui, pagal Seimo rinkimų įstatymo 
43 straipsnį, iki pareiškiminių dokumentų pateikimo pabaigos kelios partijos gali 
sujungti savo kandidatų sąrašus““'. Įstatymų leidėjas neįtvirtina politinių partijų ko- 
alicijų ar sąjungų sąvokos, nenurodo jų sudarymo motyvų. Tai gali būti, pavyzdžiui, 
susitarimai dėl bendros rinkimų kampanijos vykdymo, kandidatų kėlimo ar koali- 
cinės vyriausybės sudarymo ir kt. E. Šileikio nuomone, politinių partijų susitarimai 


gali apimti visa, kas neprieštarauja Konstitucijai ir įstatymams““. 


“Seimo rinkimų įstatymas. Valstybės žinios, 1992, Nr. 22-635; 2000, Nr. 59-1760. 


6“ ŠiumIKIs, E. Politinių partijų institucionalizavimas. Vilnius, 1997, p. 158. 

Politinių partijų veikimo laisvė ir nepriklausomybė nuo valstybės institucijų 
neatskiriama nuo jų nuosavybės. Įstatymai garantuoja politinėms partijoms teisę 
į nuosavybę. Pagal Lietuvos Respublikoje galiojančius civilinius įstatymus, politi- 
nės partijos, kaip juridiniai asmenys, yra laikomi nuosavybės teisės subjektais. Po- 
litinėms partijoms nuosavybės teise gali priklausyti pastatai, įrenginiai, leidyklos, 
spaustuvės, transporto priemonės ir kiti objektai, taip pat kitas turtas, reikalingas jų 
statute (įstatuose) numatytiems uždaviniams įgyvendinti. 

Politinės partijos negalėtų tapti realia politine jėga, jeigu visuomenė neturėtų 
galimybės susipažinti su jų idėjomis ir politiniais įsitikinimais, o politinė partija 
neturėtų galimybės juos laisvai reikšti ir propaguoti. Informacijos laisvė — viena iš 
pagrindinių žmogaus teisių, kurią garantuoja Lietuvos Respublikos Konstitucijos 
skleisti informaciją bei idėjas, spaudos ir kitų informacijos priemonių laisvę. Įstaty- 
mų leidėjas politinių partijų informacijos laisvę traktuoja kaip vieną iš svarbiausių 
politinių partijų veiklos garantijų. PPĮ 15 straipsnyje įtvirtinta politinių partijų teisė 
nekliudomai raštu, žodžiu ar kitais būdais skleisti informaciją apie savo veiklą, pro- 
paguoti politinės partijos idėjas, tikslus ir programą. Jos turi teisę steigti visuomenės 
informavimo priemones ir jomis naudotis. 

Nemažą įtaką ugdant piliečių politinę valią, skatinant jų pilietinį aktyvumą bei 
formuojant viešąją nuomonę turi masiniai politiniai renginiai. Šie renginiai dažnai 
neįsivaizduojami be politinių partijų dalyvavimo. Teisę be ginklo rinktis į taikius 
susirinkimus Lietuvos Respublikos piliečiams garantuoja Konstitucijos 36 straipsnis. 
Šios teisės įgyvendinimo tvarką nustato Lietuvos Respublikos susirinkimų įstaty- 
mas“*". Be to, PPĮ 16 straipsnyje įtvirtinta nuostata, kad Lietuvos Respublikos įsta- 
tymų nustatyta tvarka politinės partijos turi teisę rengti mitingus, demonstracijas ir 
kitus susirinkimus. 

Lietuvos Respublikos teritorijoje negali būti steigiamos ir veikti kitų valstybių 
politinės partijos, jų padaliniai ir organizacijos, bet įstatymų leidėjas nedraudžia 
Lietuvoje veikiančioms politinėms partijoms palaikyti ryšių su kitų valstybių poli- 
tinėmis partijomis, tarptautinėmis ir kitokiomis organizacijomis, — tai joms garan- 
tuoja PPĮ 18 straipsnis. 


5. Politinių partijų finansavimas ir finansavimo kontrolė 


Politinių partijų finansavimo klausimas yra aktualus visoms valstybėms. Net ir tos 
valstybės, kurios nereglamentuoja politinių partijų veiklos specialiais įstatymais, 
siekdamos išvengti politinės korupcijos ir užtikrinti politinių partijų lėšų įgijimo, 
naudojimo teisėtumą bei viešumą, stengiasi teisiškai apibrėžti politinių partijų fi- 
nansavimo ribas ir tvarką. Pabrėžtina, kad norėdamos užtikrinti savo kasdienę veik- 
lą, konkuruoti tarpusavyje ir įgyvendinti savo idėjas, politinės partijos turi turėti 
piniginių lėšų. Taigi galima teigti, kad vienas iš svarbiausių politinių partijų veiklos 
klausimų — finansavimas, kuris „įdėmiau pasigilinus, pagrįstai gali būti laikomas 


esminiu sisteminiu jų veiklos teisinio reguliavimo aspektu“““", 


689 


Susirinkimų įstatymas. Valstybės žinios, 1993, Nr. 69-1291. 


0 ŠiLrikis, E. Partijų finansavimo teisės sistemos įžvalgos: monografija. Vilnius, 2014, p. 47. 


378 


5. Politinių partijų finansavimas ir finansavimo kontrolė 


Lietuvoje politinių partijų finansavimą ir finansavimo kontrolės tvarką regla- 
mentuoja PPĮ. Tam tikros nuostatos, susijusios su politinių partijų finansavimu, 
yra įtvirtintos Politinių kampanijų finansavimo ir finansavimo kontrolės įstatyme 
(toliau — PKFĮ), priimtame 2004 m. rugpjūčio 23 dieną. 

Antai PKFĮ 7 straipsnyje nustatyta, kad politinių partijų politinės kampanijos 
finansuojamos tik iš šių šaltinių: 1) politinės partijos lėšų, gautų iš politinės partijos 
finansavimo šaltinių ir skirtų politinės partijos, kandidatų ir kandidatų sąrašų politi- 
nėms kampanijoms finansuoti; 2) politinės kampanijos laikotarpiu politinės partijos 
gaunamų pagal šį įstatymą turinčių teisę aukoti politinei kampanijai fizinių asmenų 
aukų; 3) politinės kampanijos laikotarpiu politinės partijos iš Lietuvos Respublikoje 
registruotų bankų arba kitoje Europos Sąjungos valstybėje narėje, ar Europos eko- 
nominės erdvės valstybėje registruoto banko padalinio, veikiančio Lietuvos Res- 
publikoje, gaunamų paskolų; 4) palūkanų už politinės kampanijos sąskaitoje esančias 
lėšas. Politinės partijos lėšas politinei kampanijai finansuoti privalo laikyti politinės 
kampanijos sąskaitoje. Politinės kampanijos sąskaitai negali būti taikomos jokios 
laikinosios apsaugos priemonės. Finansuoti politinių partijų politines kampanijas 
kitomis, šiame straipsnyje nenurodytomis, lėšomis draudžiama. 

PPĮ 19 straipsnyje nustatyta, kad politinės partijos finansavimo šaltiniai yra tik: 
1) politinės partijos nario mokesčiai; 2) valstybės biudžeto asignavimai; 3) lėšos, 
politinės partijos gautos iš šio įstatymo 17 straipsnyje nurodytos kitos jos veiklos; 
4) Lietuvos Respublikoje registruotų bankų arba kitoje Europos Sąjungos valsty- 
bėje narėje ar Europos ekonominės erdvės valstybėje registruotų bankų padalinių, 
veikiančių Lietuvos Respublikoje, paskolos politinei partijai; 5) palūkanos už ban- 
ko sąskaitoje esančias lėšas; 6) nuolatinio Lietuvos gyventojo savanoriškai skiriama 
vieno procento dydžio sumokėto metinio pajamų mokesčio dalis; 7) politinės kam- 
panijos laikotarpiu politinės partijos gaunamos turinčių teisę aukoti fizinių asmenų 
aukos šios politinės partijos politinei kampanijai finansuoti. 

Kaip vienas iš finansavimo šaltinių nurodytas partijos nario mokestis. Minėtojo 
įstatymo 19 straipsnyje nustatyta, kad politinės partijos nario mokesčiai yra stoja- 
masis ir periodinis. Politinės partijos įstatuose gali būti nustatyta ir kitų, šio straips- 
nio 2 dalyje nenurodytų, nario mokesčių. Politinės partijos narys per metus politi- 
nei partijai gali sumokėti nario mokestį, neviršijantį 20 paskelbto praėjusių kalen- 
dorinių metų ketvirtojo ketvirčio vidutinio mėnesinio darbo užmokesčio (toliau — 
VMDU) dydžių. Bendra politinės partijos nario mokesčio politinei partijai suma per 
metus negali viršyti 10 procentų politinės partijos nario deklaruotų praėjusių kalen- 
dorinių metų metinių pajamų. Jeigu bendra politinės partijos nario mokesčių politinei 
partijai suma per metus viršija 360 eurų, politinės partijos narys privalo deklaruoti 
savo turtą ir pajamas. Prieš priimdamas politinės partijos nario mokestį, kurio suma 
per metus viršija 360 eurų, už politinės partijos apskaitą atsakingas asmuo Vyriausio- 
sios rinkimų komisijos informacinėje sistemoje patikrina, ar politinės partijos nario 
mokestis atitinka šio įstatymo nuostatas dėl jo dydžio. Priimamas tik šio įstatymo 
reikalavimus atitinkantis nario mokestis. Šio įstatymo reikalavimų neatitinkantis nario 
mokestis laikomas neleistinu politinės partijos finansavimo šaltiniu (PPĮ 19 str. 4 d.). 

PPĮ 20 straipsnyje nustatyta, kad Valstybės biudžeto asignavimai politinėms 
partijoms numatomi Lietuvos Respublikos kiekvienų metų valstybės biudžeto ir 

savivaldybių biudžetų finansinių rodiklių patvirtinimo įstatyme ir skiriami per atski- 
rą Vyriausiosios rinkimų komisijos vykdomą biudžeto programą. Valstybės biudžete 
nustatoma bendra valstybės biudžeto asignavimų politinėms partijoms suma. Pažy- 
mą apie politinių partijų atitiktį įstatymų reikalavimams dėl politinės partijos narių 
skaičiaus Vyriausiajai rinkimų komisijai ne vėliau kaip iki kiekvienų metų balandžio 
1 dienos ir iki lapkričio 1 dienos pateikia Teisingumo ministerija. 

Jeigu Vyriausioji rinkimų komisija pripažįsta, kad politinė partija šiurkščiai pa- 
žeidė šį įstatymą arba padarė šiurkštų politinės kampanijos finansavimo pažeidimą, 
šiai politinei partijai Vyriausiosios rinkimų komisijos sprendimu iki dvejų metų nuo 
sprendimo įsiteisėjimo dienos valstybės biudžeto asignavimai neskiriami. Dėl šios 
priežasties nepaskirstyti valstybės biudžeto asignavimai grąžinami į valstybės biudžetą. 

Valstybės biudžeto asignavimai politinėms partijoms gali būti naudojami tik 
įstatymo nustatytiems tikslams: politinei kampanijai finansuoti; rinkimų užstatui; il- 
galaikiam ir trumpalaikiam turtui įsigyti; atsiskaityti su darbuotojais; mokesčiams ir 
kitoms įmokoms į valstybės biudžetą, privalomojo valstybinio socialinio draudimo 
bei privalomojo sveikatos draudimo įmokoms; paslaugų teikimo išlaidoms; politi- 
nės partijos politinės kampanijos skoloms ir kitoms šiame straipsnyje numatytoms 
išlaidoms apmokėti. Kaip buvo panaudoti valstybės biudžeto asignavimai, politinė 
partija nurodo valstybės biudžeto asignavimų panaudojimo ataskaitoje, teikiamoje 
kartu su politinės partijos finansinių ataskaitų rinkiniu. Per metus nepanaudoti vals- 
tybės biudžeto asignavimai lieka politinės partijos valstybės biudžeto asignavimų 
sąskaitoje ir gali būti naudojami kitais metais PPĮ 20 straipsnio 5 dalyje numatytai 
veiklai finansuoti. 

Įstatymo 21 straipsnyje numatyta, kad politinės partijos, kurios įstatymų nu- 
statyta tvarka įregistruotos Juridinių asmenų registre ir atitinka įstatymų reikala- 
vimus dėl politinės partijos narių skaičiaus ir kurioms nėra pradėta pertvarkymo 
arba likvidavimo procedūra, turi teisę į valstybės biudžeto asignavimus politinės 
partijos veiklai finansuoti. Valstybės biudžeto asignavimai politinės partijos veiklai 
finansuoti paskirstomi toms politinėms partijoms, kurios yra gavusios ne mažiau 
kaip 3 proc. visų rinkėjų balsų, paduotų už politinių partijų kandidatus tuose Sei- 
mo, savivaldybių tarybų rinkimuose, rinkimuose į Europos Parlamentą, pagal kurių 
rezultatus paskirstomi šie valstybės biudžeto asignavimai. Valstybės biudžeto asig- 
navimai politinių partijų veiklai finansuoti yra paskirstomi pagal Seimo, savivaldy- 
bių tarybų rinkimų, rinkimų į Europos Parlamentą (pakartotinių, naujų rinkimų ir 
pakartotinio balsavimo), kuriuose išrinktų kandidatų įgaliojimai nėra nutrūkę arba 
jiems nutrūkus laisva vieta buvo užimta nerengiant rinkimų, galiojančius rezultatus: 
1) paskutinių Seimo, savivaldybių tarybų rinkimų, rinkimų į Europos Parlamen- 
tą daugiamandatėje rinkimų apygardoje. Tuo atveju, kai keltųjų kandidatų sąrašas 
yra koalicinis, gautų balsų skaičius politinėms partijoms paskirstomas proporcingai 
koaliciniame sąraše esančių kandidatų skaičiui; 2) paskutinių Seimo rinkimų, pa- 
skutinių pakartotinių rinkimų, paskutinių naujų rinkimų vienmandatėse rinkimų 
apygardose. Jeigu kandidatą iškėlė kelios politinės partijos, kandidato gauti balsai 
po lygiai paskirstomi jį iškėlusioms politinėms partijoms; 3) paskutinio pakarto- 
tinio balsavimo vienmandatėse Seimo rinkimų apygardose. Jeigu išrinkus Seimo 
narį rinkimuose, pakartotiniuose rinkimuose ar naujuose rinkimuose pakartotinis 

balsavimas nebuvo rengiamas, tai vietoj pakartotinio balsavimo rezultatų imami pa- 
skutiniai rinkimų, pakartotinių rinkimų ar naujų rinkimų rezultatai šioje vienman- 
datėje rinkimų apygardoje. Jeigu kandidatą iškėlė kelios politinės partijos, jo gauti 
balsai po lygiai paskirstomi jį iškėlusioms politinėms partijoms. 

Valstybės biudžeto asignavimų politinės partijos veiklai finansuoti dydis, ski- 
riamas politinei partijai, nustatomas šia tvarka: 1) sumuojant tik rinkėjų balsus, pa- 
duotus už tų politinių partijų, kurioms, pagal 21 straipsnio 2 dalį, gali būti skiriami 
valstybės biudžeto asignavimai politinės partijos veiklai finansuoti, kandidatus, nu- 
statomas visų balsų skaičius; 2) vieno rinkėjo balso pusės metų finansinis koeficien- 
tas nustatomas pusę valstybės biudžeto asignavimų, skirtų politinės partijos veiklai 
finansuoti, dalijant iš visų rinkėjų balsų skaičiaus; 3) politinei partijai skiriami vals- 
tybės biudžeto pusmetiniai asignavimai politinės partijos veiklai finansuoti nusta- 
tomi vieno rinkėjo balso pusės metų finansinį koeficientą padauginus iš rinkėjų, 
padavusių savo balsus už šios politinės partijos kandidatus, balsų skaičiaus. 

Politinei partijai skiriamą valstybės biudžeto asignavimų politinės partijos veik- 
lai finansuoti dydį PPĮ 21 straipsnyje nustatyta tvarka nustato Vyriausioji rinki- 
mų komisija ir ne vėliau kaip iki kiekvienų metų balandžio 15 dienos ir lapkričio 
15 dienos perveda į politinės partijos valstybės biudžeto asignavimų sąskaitą. 

PPĮ įstatyme numatyta, kad politinės partijos įstatuose numatytiems tikslams įgy- 
vendinti gali turėti trumpalaikio ir ilgalaikio turto (22 str. 1 d.). Politinės partijos tur- 
tas ir lėšos negali būti skirstomi jos nariams. Politinė partija su jos politine kampanija 
susijusius įsiskolinimus apmoka politinės partijos lėšomis. Politinės partijos turi teisę 
aukoti iškeltų kandidatų ir kandidatų sąrašų ar referendumo politinėms kampanijoms. 

Politinių partijų ir politinių kampanijų finansavimą pagal kompetenciją įstaty- 
mų nustatyta tvarka kontroliuoja Vyriausioji rinkimų komisija ir kitos institucijos. 
Pavyzdžiui, Valstybės biudžeto asignavimų, skirtų politinėms partijoms, naudojimo 
auditą įstatymų ir kitų teisės aktų nustatyta tvarka atlieka Lietuvos Respublikos vals- 
tybės kontrolė. Valstybinė mokesčių inspekcija, kaip pagrindinė mokesčius admi- 
nistruojanti institucija, tikrina, ar aukotojai turėjo pakankamai pajamų aukai suteikti 
ir ar jos apmokestintos įstatymų nustatyta tvarka. 

PPĮ nustato, kad politinės partijos kiekvienais metais, ne vėliau kaip iki kovo 
15 dienos, pateikia Vyriausiajai rinkimų komisijai patvirtintą praėjusių kalendorinių 
metų politinės partijos finansinių ataskaitų rinkinį ir kitus dokumentus, nurodytus 
PPĮ 23 straipsnyje. Vyriausioji rinkimų komisija: 1) tvirtina valstybės biudžeto asig- 
navimų panaudojimo ataskaitos ir politinės partijos narių mokesčių registracijos 
žurnalo formas, jų pildymo ir pateikimo tvarkos aprašus; 2) suderinusi su Lietu- 
vos auditorių rūmais tvirtina techninę užduotį politinės partijos patikrinimą atlie- 
kančioms audito įmonėms, nustatydama auditoriaus atliekamo darbo mastą; 3) jos 
nustatyta tvarka kontroliuoja, kaip politinės partijos laikosi šio įstatymo reikalavimų, 
ir siūlo traukti atsakomybėn už šio įstatymo pažeidimus arba kreipiasi į kitas ins- 
titucijas, kurioms įstatymų suteikta kompetencija leidžia patikrinti, kaip laikomasi 
įstatymų nustatytų reikalavimų; sudaro sąlygas ir atsako, kad jos interneto svetainėje 
politinės partijos finansinių ataskaitų rinkinys ir šio įstatymo 23 straipsnio 2 dalyje 
nurodytas jo priedas būtų skelbiami nedelsiant gavus jo duomenis ir atnaujina- 
mi, kad šie duomenys atitiktų gautą informaciją. Vyriausioji rinkimų komisija už 

nuolatinį informacijos apie politinių partijų finansavimo pažeidimus pateikimą laiku 
yra atsakinga Lietuvos Respublikos specialiųjų tyrimų tarnybai, Lietuvos Respubli- 
kos generalinei prokuratūrai. 


6. Politinių partijų atsakomybė, pertvarkymas ir pabaiga 


Politinės partijos yra savarankiškos organizacijos. Valstybės institucijos nesikiša į jų 
veiklą. PPĮ 28 straipsnyje nustatyta, kad politinės partijos atsako pagal savo prievoles 
joms nuosavybės teise priklausančiu turtu, bet neatsako pagal savo narių prievoles, 
o šie neatsako pagal politinių partijų prievoles. Vis dėlto konstitucinė nuostata, kad 
politinių partijų veikla ir tikslai negali būti priešingi Konstitucijai ir įstatymui, įpa- 
reigoja įstatymų leidėją numatyti politinių partijų veiklos priežiūrą ir taikyti įstaty- 
mo nustatytas sankcijas tais atvejais, kai politinių partijų veikla prieštarauja Konsti- 
tucijai, įstatymams, įstatuose ir programose nustatytiems tikslams. Be kita ko, pagal 
Lietuvos Respublikos baudžiamąjį kodeksą, už padarytas nusikalstamas veikas po- 
litinė partija kaip juridinis asmuo gali būti traukiama baudžiamojon atsakomybėn. 

Atkreiptinas dėmesys, kad šiuo metu galiojantis Politinių partijų įstatymas nebe- 
numato politinių partijų veiklos sustabdymo instituto. Pagal ankstesnį teisinį regulia- 
vimą, sustabdyti politinės partijos veiklą galėjo Teisingumo ministerija, o šiuo metu 
taikyti sankcijas Konstituciją ir įstatymus pažeidusiai politinei partijai gali tik teismas. 

Galiojantis PPĮ numato galimybę atlikti politinės partijos veiklos tyrimą. Šio 
įstatymo 29 straipsnyje numatyta, kad partijos veiklos tyrimas atliekamas vadovau- 
jantis Civilinio kodekso antrosios knygos X skyriaus nuostatomis, kurios taikomos 
tiek, kiek politinės partijos veiklos tyrimo šis įstatymas nereglamentuoja kitaip. Įsta- 
tyme numatyta, kad prokuroras turi teisę prašyti teismo paskirti ekspertus, kad šie 
ištirtų, ar politinė partija, jos valdymo organai ar jų nariai veikė tinkamai. Netinkama 
politinės partijos veikla laikytini tokie veiksmai, kai: 1) politinė partija priima spren- 
dimus savo veiklai naudoti lėšas, gautas iš neleistinų politinės partijos finansavimo 
šaltinių; 2) politinė partija, jos valdymo organai ar jų nariai sudaro politinės partijos 
finansavimo sandorius, pažeisdami šio įstatymo reikalavimus. Jeigu nustatoma, kad 
politinės partijos veikla yra netinkama, teismas gali taikyti vieną iš šių priemonių: 
1) laikinai sustabdyti politinės partijos valdymo organų narių įgaliojimus; 2) įparei- 
goti politinę partiją, jos valdymo organus ar jų narius atlikti tam tikrus veiksmus ar 
jų neatlikti; 3) likviduoti politinę partiją. 

Be kita ko, įstatymas suteikia teisę Vyriausiajai rinkimų komisijai priimti spren- 
dimą tais atvejais, kai nustatoma, kad politinė partija padarė šiurkštų minėtojo įsta- 
tymo pažeidimą. Įstatymo 30 straipsnyje aiškiai apibrėžiama, kad šiurkščiais šio 
įstatymo pažeidimais laikoma: 1) žinant klaidingų duomenų pateikimas politinės 
partijos finansinių ataskaitų rinkinyje; 2) valstybės biudžeto asignavimų naudojimas 
ne pagal šiame įstatyme nustatytą paskirtį; 3) saugotinų dokumentų praradimas, 
kita veikla, dėl kurios negalima nustatyti, ar politinės partijos finansinių ataskaitų 
rinkinys atitinka tikrovę. Vyriausiosios rinkimų komisijos piimtą sprendimą politinė 
partija per 14 dienų nuo sprendimo priėmimo turi teisę apskųsti Lietuvos vyriausia- 
jam administraciniam teismui. 

PPĮ numato, kad politinės partijos pertvarkomos, pasibaigia (reorganizuojamos 
ar likviduojamos) Lietuvos Respublikos civilinio kodekso nustatyta tvarka. Sprendi- 

mą reorganizuoti arba likviduoti politinę partiją priima politinės partijos suvažiavi- 
mas (susirinkimas, konferencija) arba, įstatymų nustatytais atvejais, teismas. Kai yra 
Civilinio kodekso 2.70 straipsnyje numatytų aplinkybių, politinė partija gali būti 
likviduojama Juridinių asmenų registro tvarkytojo sprendimu. 

Reorganizuojant politinę partiją sujungimo ar padalijimo būdu, kai įvykdytos 
reorganizavimo sąlygos, nutraukusi po reorganizavimo savo veiklą politinė partija 
pateikia Teisingumo ministerijai dokumentus dėl jos išregistravimo, o reorganiza- 
vimo metu įsteigta nauja politinė partija, kuri yra nutraukusios veiklą politinės par- 
tijos teisių perėmėja, pateikia dokumentus dėl jos įregistravimo. Nutraukusi veiklą 
politinė partija išregistruojama ir reorganizavimo metu įsteigta nauja politinė partija 
įregistruojama vienu metu. 

Reorganizuojant politinę partiją prijungimo ar išdalijimo būdu, kai įvykdytos 
reorganizavimo sąlygos, prisijungusi prie kitos politinės partijos ir nutraukusi savo 
veiklą politinė partija pateikia Teisingumo ministerijai dokumentus dėl jos išregis- 
travimo, o tęsianti veiklą politinė partija, perimanti nutraukusios veiklą politinės 
partijos teises ir pareigas, pateikia dokumentus dėl duomenų ir steigimo doku- 
mentų (jei jie buvo keičiami) pakeitimų įregistravimo. Nutraukusi veiklą politinė 
partija išregistruojama ir tęsiančios veiklą politinės partijos duomenų ir steigimo 
dokumentų pakeitimai įregistruojami vienu metu. 

Jeigu politinėje partijoje liko mažiau negu 2 000 narių, per 30 dienų apie tokį 
narių sumažėjimą politinė partija arba Teisingumo ministerija turi pranešti Juridinių 
asmenų registrui šio registro nuostatuose numatyta tvarka. Politinė partija likviduo- 
jama Lietuvos Respublikos civilinio kodekso nustatyta tvarka, jeigu per šešis mėne- 
sius po narių sumažėjimo politinės partijos nariai nenusprendžia politinės partijos 
reorganizuoti ar pertvarkyti. 


7. Politinių partijų rūšys ir partinės sistemos 


Politinės partijos gali būti labai skirtingos — ir pagal savo idėjinį kryptingumą, ir 
pagal politinę kryptį, ir pagal organizacinę struktūrą ar kitus kriterijus. Teisiniam 
reguliavimui tai dažnai neturi didesnės reikšmės. Vis dėlto pasitaiko, kai įstatymų 
leidėjas skiria tam tikras politinių partijų rūšis, pavyzdžiui, įvardija jas sąvokomis 
„valdančioji“, „opozicinė“ partija, uždraudžia komunistinių partijų veiklą ir kt. 
Taigi politines partijas galima klasifikuoti pagal jų idėjinį kryptingumą ir pro- 
gramų turinį. Šis klasifikavimo kriterijus parodo, kokiems socialiniams interesams 
partija atstovauja, kokie jos tikslai ir kokiais būdais bei priemonėmis jų siekiama. 
Demokratinėse valstybėse kiekviena partija pirmiausia siekia susikurti kuo 
tvirtesnį socialinį pagrindą, t. y. patraukti savo pusėn kuo platesnį įvairių sociali- 
nių grupių ir sluoksnių ratą, kuris ateinančiuose rinkimuose sudarys jos elektorato 
daugumą. Politinė partija siekia išreikšti visuomenės daugumos interesus. Siekdama 
šio tikslo, politinė partija pirmiausia nustato socialinės ekonominės politikos kryptį 
ir tada pasirenka politines priemones jai įgyvendinti. XIX a. tokiu būdu susiformavo 
konservatorių ir liberalų partijos, XIX a. pabaigoje atsirado socialistinių partijų, o 
XX a. pradžioje — komunistų partijos. Tuo metu sustiprėjo ir ekstremistinio pobū- 
džio organizacijų veikla — atsirado fašistinių arba nacionalsocialistinių partijų. 
Konservatorių partijų programų idėjinį pagrindą sudaro konservatizmo idėjos. 
Šios partijos siekia išlaikyti ankstesniąją valstybės valdymo tvarką, pasisako prieš 

radikalias reformas. Liberaliosios partijos remia liberalizmo idėjas — ekonominę 
laisvę, valstybės nesikišimą į visuomenės gyvenimą. Reformistinių partijų grupei 
priskiriamos socialistinės ir socialdemokratinės partijos, pasisakančios už socialinę 
lygybę, pavyzdžiui, leiboristų partija Didžiojoje Britanijoje, socialdemokratų partija 
Vokietijoje, Švedijoje ir kt. Pastaroji partija, būdama valdžioje, įgyvendino vadina- 
mąjį švediškąjį socializmo modelį. Atskirą partijų grupę sudaro konfesinės arba kle- 
rikalinės partijos, vienijančios narius pagal jų tikėjimą. Jų (pavyzdžiui, krikščionių 
demokratų partijos) nariai pasisako už religijos įtakos stiprinimą valstybės gyveni- 
me. Kai kuriose valstybėse veikia klerikalinės partijos, siekiančios pajungti valstybę 
tam tikrai religijai. Klerikalizmas kaip politinė srovė šiuo metu nėra labai įtakinga, 
bet atsirado kita srovė — kai kuriose musulmonų valstybėse itin paplitęs fundamen- 
talizmas. Be to, valstybėse veikia tautinės partijos, atstovaujančios tautinės bendrijos 
interesams. Šiuo metu daugelyje valstybių įsikūrė ir veikia įvairios „žaliųjų“ partijos 
ir judėjimai, keliantys gamtosaugos reikalavimus. Yra ir sunkiai apibūdinamų parti- 
jų, pavyzdžiui, Alaus mėgėjų partija Lenkijoje. 

Politinės partijos, pasisakančios už radikalius valstybės valdžios veiksmus ir es- 
mines permainas visuomenės gyvenime, nevengiančios griebtis prievartos priemo- 
nių, yra vadinamos radikaliosiomis. Gali būti dešinieji radikalai, pavyzdžiui, neo- 
fašistinės, nacionalistinės, rasistinės partijos, ir kairieji radikalai, pavyzdžiui, komu- 
nistinės partijos. Partijos, kurios pasisako už neteisėtas kovos dėl valdžios priemo- 
nes, yra vadinamos ekstremistinėmis. Jos taip pat gali būti dešiniosios ir kairiosios 
pakraipos. Šios partijos dažniausiai pasisako už teroristinius veiksmus, perversmus 
ir kt. Pabrėžtina, kad politinės partijos pavadinimas ne visada atitinka jos socialinį 
politinį pobūdį. Neretai demokratinėmis besivadinančios partijos nepripažįsta jokių 
demokratinių vertybių, o radikaliosios partijos neatitinka tokių partijų požymių. 

Pagal politinį kryptingumą, skiriamos dešiniosios, kairiosios ir centristinės parti- 
jos. Ši klasifikacija moksle atsirado po to, kai Prancūzijos parlamente buvo nustatyta, 
kad konservatoriai turi sėdėti pirmininko dešinėje, o reformų šalininkai — kairėje. 
Dešiniosios partijos paprastai pasisako už privatinę nuosavybę. Jų šalininkai tvirtina, 
kad socialinė nelygybė yra socialinės pažangos matas. Kairiosios partijos siekia dides- 
nės ar mažesnės socialinės lygybės. Skiriamos dvi kryptys: vieni „kairieji“ siekia socia- 
linės lygybės demokratiniu būdu, o kiti pasisako už proletariato ar kitokią diktatūrą. 

Ideologijos požiūriu skiriamos: idėjinės (veiklos pagrindas — kokia nors ideolo- 
gija, pavyzdžiui, marksistinė, rasistinė, nacionalistinė); pragmatinės, arba rinkimų, 
partijos (jų veikla būna aktyvi tik prieš rinkimus); charizmatinės ir vadų partijos 
(jų veikla grindžiama griežta hierarchine struktūra ir paklusnumu, joms vadovauja 
religiniai ar kiti lyderiai). 

Politinės partijos skiriasi ir pagal organizacinės struktūros kriterijų. Vienoms 
partijoms būdinga griežta organizacinė tvarka ir disciplina, kitoms tai nebūdinga. 
Vienos partijos pripažįsta tik fiksuotąją narystę, kitos — ne. 

Pagal politinių partijų sudėtį, gali būti skiriamos kadrinės, masinės partijos ir 
judėjimai. Kadrinėms partijoms būdingas griežtas narių fiksavimas. Stojantiems į 
šias partijas nariams keliami ypatingi reikalavimai (pvz., partijos narių rekomendavi- 
mas). Stojantiesiems gali būti numatomas kandidatų į narius stažas. Šioms partijoms 
būdinga aiški organizacinė struktūra, griežta disciplina, centralizuotas vadovavimas, 
būtinas narystės mokestis. Partijos nariai turi turėti partinius bilietus. Būtini įstatai, 

kurių partijos nariai privalo besąlygiškai laikytis. Šių partijų vadovaujamuosius or- 
ganus dažniausiai sudaro profesionalūs kadrai. Tokio tipo partijose gali būti pripažįs- 
tama individualioji ir kolektyvinė narystė. Paprastai kadrinės partijos nėra gausios. 
Išimtis — komunistinės partijos totalitarinio socializmo valstybėse. 

Masinės partijos nefiksuoja narių. Partijos nariais laikomi rinkėjai, balsuojantys 
už partiją per rinkimus (pvz., JAV). Partijos nariai neturi partinių bilietų, neprivalo 
mokėti fiksuoto partinio mokesčio. Jis mokamas pagal nario pageidavimą arba kaip 
auka į partijos kasą. Tokio tipo partijose disciplina nėra griežta. Partijos vadovybė 
neturi formalaus ryšio su savo šalininkais. Partijos vadovaujamieji organai, kuriuos 
sudaro profesionalai ir aktyvistai, paprastai yra sudaromi ir veikia tik rinkimų metu. 
Partiniai judėjimai šiuo metu nėra paplitę ir laikomi praeities palikimu, labiau bū- 
dingu besivystančioms valstybėms. Ypatumas — tokio tipo partijų nariais būna dau- 
guma šalies gyventojų. 

Pagal teisinę politinių partijų padėtį, skiriamos registruotosios ir neregistruo- 
tosios, legalios ir nelegalios partijos. Registruotosios partijos, skirtingai nei nere- 
gistruotosios, turi juridinio asmens teises. Pabrėžtina, kad Lietuvoje visos politinės 
partijos turi būti įregistruotos. Legalios partijos — tai partijos, veikiančios teisėtai. 
Partija tampa nelegali, kai jos veikla yra uždraudžiama įstatymu arba teismo spren- 
dimu, nors ji tęsia savo veiklą. Pagal politinės partijos vietą valdžios sistemoje ir 
santykį su valstybės valdžia, skiriamos valdančiosios ir opozicinės partijos. 

Partinės sistemos sąvoka apibrėžia valstybėje veikiančių ir kovoje dėl valsty- 
bės valdžios dalyvaujančių politinių partijų skaičių ir jų tarpusavio santykį. Partinei 
sistemai formuotis didelę įtaką turi politinių jėgų santykis valstybėje, visuomenės 
politinės kultūros lygis, rinkimų sistema ir valstybės režimas. Tam tikrą įtaką daro 
valstybės gyventojų nacionalinė sudėtis, religija, istorinės tradicijos. 

Partinė sistema — tai ne tik partijų visuma. Demokratinėse valstybėse jų yra 
daug, bet ne visos vienodai aktyvios politiniame gyvenime. Kai kurių politinių par- 
tijų rinkėjai beveik nepastebi rinkimuose, parlamente, opozicijos gretose. Dėl šios 
priežasties partinės sistemos sąvoka dažniausiai apima tas politines partijas, kurios 
daro įtaką ir atspindi visuomenės daugumos politinę valią ir interesus. Valstybės 
partinė sistema gali keistis. Kartais valstybėje egzistavusi daugiapartinė sistema re- 
formuojama į dvipartinę sistemą ir atvirkščiai. 

Partinės sistemos klausimas konstitucinėje teisėje paprastai kyla reglamentuo- 
jant su rinkimais susijusius visuomeninius santykius, nustatant parlamento organi- 
zacinę struktūrą, jo veiklą, formuojant vyriausybę, valstybės valdymo institucijų sis- 
temą ir kt. Demokratinių valstybių konstitucijose partinė sistema nėra įtvirtinama. 
Toks požiūris grindžiamas nuostata, kad piliečiai turi teisę laisvai vienytis į politines 
partijas ir nevaržomai dalyvauti šalies politiniame gyvenime, ir leidžia gana lengvai 
iš vienos partinės sistemos pereiti į kitą. Partinės sistemos yra daugiau politologijos 
mokslo tyrinėjimo objektas. Konstitucinės teisės moksle partinė sistema yra nagri- 
nėjama tuo atveju, kai ji yra įtvirtinama teisės normose. Daugelyje valstybių partinę 
sistemą reglamentuojančių teisės normų nėra. 

Tradiciškai skiriamos trys partinės sistemos: daugiapartinė, dvipartinė ir vien- 
partinė. Yra valstybių, kuriose apskritai nėra legaliai veikiančių politinių partijų: 
jų niekada nebuvo arba jų veikla yra draudžiama (pvz., Saudo Arabija, Jungtinių 
Arabų Emyratai, Jordanija). Tokia sistema yra vadinama nepartine. 

Daugiapartinė sistema yra tada, kai rinkimų kovoje dėl valdžios dalyvauja dau- 
giau nei dvi partijos, turinčios lygias galimybes dalyvauti ją formuojant. Nė viena 
partija, turinti savo atstovų parlamente, negali savarankiškai viena valdyti, nes neturi 
daugumos balsų. Daugiapartinės sistemos gali būti skirtingos. Pavyzdžiui, sistema, 
kai partijos sudaro koalicinę vyriausybę ar jungiasi į blokus, kai dominuoja viena 
partija ir kt. Vadinamoji dominavimo sistema susidaro, kai viena partija išbūna val- 
džioje ilgą laiką (10-20 metų). Pavyzdžiui, Švedijos socialdemokratų darbo partija 
išbuvo valdžioje su nedidelėmis pertraukomis nuo 1937 iki 1976 metų. Aiškinama, 
kad dominuojanti partija atstovauja visos tautos ir įvairių socialinių grupių intere- 
sams. Ši sistema būdinga demokratiniams režimams. 

Dvipartinė sistema yra tada, kai valstybėje veikia daug partijų, bet realiai į val- 
džią pretenduoja ir ją formuoja dvi partijos. Šiuo atveju viena partija turi parla- 
mente absoliučią daugumą (valdančioji partija), o kita yra opozicinė (kritikuojanti 
valdančiąją partiją). Jos kartais keičia viena kitą valdžioje. Pavyzdžiui, tokia sistema 
būdinga Jungtinėms Amerikos Valstijoms. Didžiojoje Britanijoje pagrindinės opo- 
zicinės partijos veikla yra institucionalizuota, opozicinės partijos lyderis net gauna 
atlyginimą iš valstybės iždo. 

Galima ir nuolatinio partijų skaičiaus sistema. Ji būdinga besivystančioms vals- 
tybėms ir paprastai yra laikino, pereinamojo pobūdžio. Tokia sistema atsiranda tada, 
kai valstybės valdžia siekia apriboti arba uždrausti tam tikrų partijų veiklą. 

Vienpartinė sistema — tai sistema, kai legaliai leidžiama veikti ir dalyvauti ko- 
voje dėl politinės valdžios tik vienai politinei partijai. Tokia sistema būdinga nede- 
mokratiniams režimams. 

Lietuvoje nuo 1918 m. formavosi daugiapartinė sistema. Tiesa, pirmosios poli- 
tinės partijos Lietuvoje kūrėsi XIX a. pabaigoje — XX a. pradžioje, bet legaliai joms 
veikti nebuvo politinių sąlygų. Pavyzdžiui, 1896 m. buvo įkurta Socialdemokratų 
partija, 1902—1905 m. — Lietuvių demokratų partija, 1905 m. — Lietuvių krikščionių 
demokratų partija, 1918 m. — Komunistų partija. 1922 m. buvo įsteigta Lietuvos 
valstiečių liaudininkų sąjunga, 1924 m. — Lietuvių tautininkų sąjunga. Po 1926 m. 
valstybinio perversmo Lietuvoje valstybės valdžią turėjo viena partija — Tautininkų 
sąjunga. Kitos opozicinės partijos, nors oficialiai nebuvo uždraustos, didesnės poli- 
tinės įtakos nedarė. Nuo 1936 m. vasario 6 d. Tautininkų sąjunga buvo vienintelė 
oficialiai veikianti partija, o kitų partijų veikla buvo uždrausta. Sovietinės okupacijos 
metais nuo 1940 m. birželio 15 d. vadovaujančia ir vienintele tapo komunistų partija. 

Daugiapartinė sistema Lietuvoje buvo atkurta ir įteisinta tik 1989 m. gruodį, kai 
Lietuvos TSR Aukščiausioji Taryba, pakeitusi to meto Konstitucijos 6 ir 7 straips- 
nius, panaikino vadovaujamąjį komunistų partijos vaidmenį politinėje sistemoje. 
Daugiapartinė sistema Lietuvoje nuo 1989 m. formavosi keliais būdais. Buvo atku- 
riamos tarpukario Lietuvoje veikusios politinės partijos. Pavyzdžiui, 1989—1990 m. 
buvo atkurtos Lietuvos demokratų partija, Lietuvos tautininkų sąjunga, Lietuvos 
socialdemokratų partija, Lietuvos krikščionių demokratų partija, Lietuvos valstiečių 
sąjunga. 1990 m. pabaigoje vietoj Lietuvos komunistų partijos pradėjo veikti social- 
demokratinės orientacijos Lietuvos demokratinė darbo partija, steigėsi naujos poli- 
tinės partijos. Teisingumo ministerijos pateikiamais duomenimis, 2017 m. gruodžio 
mėn. Lietuvoje veikė 27 politinės partijos. 

1. Asociacijų (visuomeninių organizacijų) 
konstitucinė samprata 


Teisė laisvai vienytis į asociacijas — viena iš pagrindinių žmogaus ir piliečio teisių. 
Neatsitiktinai ši teisė yra įtvirtinta Visuotinės žmogaus teisių deklaracijos 20 straips- 
nyje, skelbiančiame, jog kiekvienas žmogus turi teisę į taikių susirinkimų ir asociaci- 
jų laisvę, niekas negali būti verčiamas priklausyti kokiai nors asociacijai“"!. 1966 m. 
Tarptautinio pilietinių ir politinių teisių pakto 22 straipsnyje skelbiama, kad kiekvie- 
nas žmogus turi teisę laisvai su kitais jungtis į asociacijas, įskaitant teisę steigti profe- 
sinę sąjungą ir stoti į ją savo interesams ginti“. Analogiškos nuostatos įtvirtintos ir 
Žmogaus teisių ir pagrindinių laisvių apsaugos konvencijos 11 straipsnyje“““. 

Su tarptautiniu minėtosios asociacijų laisvės reglamentavimu siejasi ir Lietuvos 
Respublikos Konstitucijos 35 straipsnyje įtvirtinta „viena pagrindinių demokratinės 
valstybės piliečio teisių — teisė į susivienijimus, arba asociacijų laisvė. Teisė į susi- 
vienijimus yra viena iš pilietinio ir politinio veikimo garantijų““““, laiduojanti pilie- 
čiams teisę laisvai vienytis į bendrijas, politines partijas ar asociacijas, jei šių tikslai 
ir veikla nėra priešingi Konstitucijai ir įstatymams. 

Lietuvos Respublikos Konstitucinis Teismas yra pabrėžęs, kad Konstituci- 
jos 35 straipsnio 1 ir 2 dalyse įtvirtintose sąvokose „bendrija“, „politinė partija“, 
„asociacija“, taip pat šio straipsnio 3 dalyje įtvirtintoje sąvokoje „kitos politinės ir 
visuomeninės organizacijos“ yra išreikšta susivienijimų, steigiamų savanoriškumo 
pagrindu jų narių poreikiams politinėje, ekonominėje, kultūrinėje, socialinėje ir 
kitose gyvenimo srityse tenkinti, įvairovė. Asmenys, siekdami įgyvendinti savo tei- 
ses ir interesus politinėje, ekonominėje, kultūrinėje, socialinėje ir kitose gyvenimo 
srityse, gali jungtis į įvairius susivienijimus, jei šių tikslai ir veikla nėra priešingi 
Konstitucijai ir įstatymams"“". 

Šiame Konstitucijos straipsnyje įtvirtinta piliečių teisė jungtis į visuomeninius 
susivienijimus apima keletą teisių: teisę steigti bendrijas, politines partijas ar asocia- 
cijas; teisę įstoti į jas ir dalyvauti jų veikloje; teisę nebūti bendrijų, politinių partijų 
ar asociacijų nariu bei teisę išstoti iš šių susivienijimų. „Konstitucinė teisė laisvai 
vienytis į bendrijas, politines partijas ar asociacijas yra daugialypė, jos turinį sudaro 
teisė steigti bendrijas, politines partijas ar asociacijas, teisė įstoti į jas ir dalyvauti jų 
veikloje, taip pat teisė nebūti bendrijų, politinių organizacijų ar asociacijų nariu, 
teisė išstoti iš šių susivienijimų. Taigi Konstitucijoje laiduojama teisė savo valia nu- 
spręsti, priklausyti kuriai nors bendrijai, politinei partijai ar asociacijai.““** Pabrėžti- 
na, kad Konstitucijoje laiduojama teisė laisvai vienytis į įvairias bendrijas, politines 


“| Visuotinė žmogaus teisių deklaracija, priimta 1948 m. gruodžio 10 d. Žmogaus teisės. Iš: Tarptau- 
tinių dokumentų rinkinys. Vilnius, 1991, p. 12—19. 

“P Tarptautinis pilietinių ir politinių teisių paktas, priimtas 1966 m. gruodžio 19 d. Žmogaus teisės. 
Ibid., p. 31—53. 

Žmogaus teisių ir pagrindinių laisvių apsaugos konvencija, priimta 1950 m. lapkričio 4 d. Valstybės 
žinios, 1995, Nr. 40-987. 

“* Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 

“5 Konstitucinio Teismo 2000 m. gruodžio 21 d. nutarimas. Valstybės žinios, 2000, Nr. 110-3536. 


6 Ibidem. 

partijas, asociacijas reiškia, jog asmuo šią konstitucinę teisę įgyvendina arba neįgy- 
vendina laisva valia. Konstitucijos 35 straipsnio 2 dalyje expressis verbis įtvirtinta, 
kad niekas negali būti verčiamas priklausyti kokiai nors bendrijai, politinei partijai 
ar asociacijai. Tai — konstitucinė garantija, ginanti asmenį nuo priklausymo kokiam 
nors susivienijimui prieš jo valią. Asmens laisva valia — pamatinis narystės įvairiose 
bendrijose, politinėse partijose, asociacijose principas. Šio konstitucinio principo 
turi būti laikomasi teisės aktuose reglamentuojant visų rūšių susivienijimų steigimą 
ir veiklą, narystės juose santykius neatsižvelgiant į tai, kokių teisėtų tikslų šie susi- 
vienijimai siekia““'. 

Piliečių teisė vienytis į politines partijas ir asociacijas (visuomenines organiza- 
cijas) siejama ne tik su laisvu jos įsteigimu, bet ir su šių organizacijų veikimo laisve. 
Valstybės institucijos negali varžyti ne tik asociacijų (visuomeninių organizacijų) 
steigimo, bet ir jų veikimo, išskyrus atvejus, kai jų veikla ar siekiai prieštarauja 
konstituciniams valstybės sutvarkymo pagrindams. Politinių partijų ir asociacijų 
(visuomeninių organizacijų) veiklos apribojimai Konstitucijoje suformuluoti kaip 
bendrasis principas, nustatantis, kad visuomeninių susivienijimų tikslai ir veikla ne- 
gali būti priešingi Konstitucijai ir įstatymams. Konstitucija numato tik keletą kon- 
krečių politinių partijų ir asociacijų (visuomeninių organizacijų) veiklos apribojimų: 
1) 44 straipsnio 2 dalyje įtvirtinta, kad politinėms partijoms, politinėms ir visuome- 
ninėms organizacijoms draudžiama monopolizuoti masinės informacijos priemo- 
nes; 2) 114 straipsnio 1 dalis nustato, kad politinių partijų, politinių ir visuomeninių 
organizacijų kišimasis į teisėjo ar teismo veiklą draudžiamas ir užtraukia įstatymo 
numatytą atsakomybę. Kita vertus, Konstitucijos 35 straipsnio 1 dalyje įtvirtinta 
teisės norma nedraudžia įstatymų leidėjui pačiam nustatyti kitus politinių partijų ir 
visuomeninių organizacijų veiklos apribojimus. 

Pagal Konstitucijos 35 straipsnio 1 dalį, tik patys piliečiai turi teisę spręsti, 
kokiais tikslais ir interesais jiems jungtis į atitinkamus susivienijimus ir kokią susi- 
vienijimo formą pasirinkti. Šiame straipsnyje yra numatytas vienintelis šios teisės 
apribojimas — šių susivienijimų tikslai ir veikla neturi būti priešingi Konstitucijai 
ir įstatymams. Konstitucijos 35 straipsnyje numatyti šios teisės apribojimai atitinka 
Tarptautinio pilietinių ir politinių teisių pakto 22 straipsnio ir Europos žmogaus tei- 
sių ir pagrindinių laisvių apsaugos konvencijos 11 straipsnio nuostatas, kad naudo- 
jimuisi šia teise negali būti taikomi jokie apribojimai, išskyrus tuos atvejus, kuriuos 
numato įstatymas ir kurie yra būtini demokratinėje visuomenėje valstybės ir visuo- 
menės saugumo interesams, siekiant užkirsti kelią teisės pažeidimams ar nusikalti- 
mams, gyventojų sveikatai ir dorovei ar kitų asmenų teisėms bei laisvėms apsaugoti. 

Šios tarptautinės bendruomenės pripažintos nuostatos nedraudžia valsty- 
bei įvesti tam tikrus politinių teisių apribojimus asmenims, dirbantiems policijos 
ar saugumo tarnybose, tarnaujantiems ginkluotosiose pajėgose ir kt. Pavyzdžiui, 
Konstitucijos 82 straipsnio 2 dalis nustato, kad asmuo, išrinktas Respublikos Pre- 
zidentu, turi sustabdyti savo veiklą politinėse partijose ir politinėse organizacijose 
iki naujosios Respublikos Prezidento rinkimų kampanijos pradžios. Konstitucijos 
113 straipsnio 2 dalyje nustatyta, kad teisėjas negali dalyvauti politinių partijų ir kitų 
politinių organizacijų veikloje. Pagal Konstitucijos 141 straipsnį, asmenys, atliekan- 


“7 Ibidem. 

tys tikrąją karo arba alternatyviąją tarnybą, taip pat neišėję į atsargą krašto apsaugos 
sistemos, policijos ir vidaus tarnybos karininkai, puskarininkiai ir liktiniai, kitų su- 
karintų ir saugumo tarnybų apmokami pareigūnai negali dalyvauti politinių partijų 
ir politinių organizacijų veikloje. 

Konstitucijos 35 straipsnio 2 dalyje įtvirtinta nuostata, kad niekas negali būti 
verčiamas priklausyti kokiai nors bendrijai, politinei partijai ar asociacijai. Ši nuos- 
tata yra viena iš piliečių teisės vienytis į politines partijas ir visuomenines organi- 
zacijas laisvės garantijų. Vadinasi, visuomeniniai susivienijimai yra steigiami pagal 
savanoriškumo principą. Asmuo laisva valia turi teisę spręsti, priklausyti ar nepri- 
klausyti kokiai nors bendrijai, politinei partijai ar asociacijai. Bet kokie veiksmai, 
pažeidžiantys savanoriškumo principą steigiant politines partijas ir visuomenines 
organizacijas, turi būti traktuojami kaip asmens konstitucinės teisės pažeidimas. 

Konstitucijos 35 straipsnio 3 dalyje įtvirtinta norma, jog politinių partijų, kitų 
politinių ir visuomeninių organizacijų steigimą ir veiklą reglamentuoja įstatymas. 
Konstitucija tokiu būdu suteikia įstatymų leidėjui teisę nustatyti organizacines tei- 
sines formas, kuriomis gali būti steigiami ir veikti visuomeniniai susivienijimai, nu- 
statyti jų organizavimo ir veiklos principus bei apribojimus, steigimo, registravimo, 
finansavimo ir likvidavimo tvarką. Kita vertus, įstatymų leidėjas, įgyvendindamas 
Konstitucijos 35 straipsnio 3 dalyje jam suteiktą teisę, negali priimti tokių teisės 
normų, kurios pažeistų šio straipsnio 1, 2 dalyje ir kituose Konstitucijos straipsniuo- 
se įtvirtintus principus ir normas. Įstatymų leidėjas negali nustatyti ir tokių teisės 
normų, kurios prieštarautų visuotinai pripažintiems tarptautinės teisės principams 
ir normoms. Konstitucinis Teismas yra konstatavęs, kad pagal Konstituciją negali- 
ma nustatyti tokio teisinio reguliavimo, kuris dirbtinai arba nepagrįstai suvaržytų 
susivienijimų steigimo laisvę ir veiklą, nes taip būtų pažeista konstitucinė vertybė — 
teisė į susivienijimus (asociacijų laisvė), kad esminis Konstitucijoje numatytų susi- 
vienijimų konstitucinio teisinio statuso elementas yra jų autonomiškumas valstybės 
valdžios, kitų valstybės ir savivaldybių institucijų, kitaip tariant, viešosios valdžios 
atžvilgiu. Tik būdami autonomiški valstybės valdžios, kitų valstybės ir savivaldybių 
institucijų atžvilgiu susivienijimai gali veiksmingai veikti kaip svarbus pilietinės vi- 
suomenės elementas, būti demokratinės valstybės piliečių saviraiškos forma ir vi- 
suomeninio aktyvumo garantas. Susivienijimų autonomiškumas viešosios valdžios 
atžvilgiu suponuoja, inter alia, konstitucinę teisę laikantis įstatymų savarankiškai, 
savo aktais (įstatais, statutais ir pan.) reglamentuoti savo vidaus tvarką“. 

Konstitucijos 35 straipsnyje įtvirtintos susivienijimų laisvės įgyvendinimo tvar- 
ką šiuo metu nustato Politinių partijų, Asociacijų, Profesinių sąjungų, Religinių 
bendruomenių ir bendrijų, Meno kūrėjo ir meno kūrėjų organizacijų statuso, Lab- 
daros ir paramos fondų bei kiti įstatymai". 


“* Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 

“* Politinių partijų įstatymas. Valstybės žinios, 1990, Nr. 29-692, 2004, Nr. 54-1831; Asociacijų įsta- 
tymas. Valstybės žinios, 2004, Nr. 25-745; Profesinių sąjungų įstatymas. Valstybės žinios, 1991, Nr. 34- 
933; Religinių bendruomenių ir bendrijų įstatymas. Valstybės žinios, 1995, Nr. 89-1985; Meno kūrėjo 
ir meno kūrėjų organizacijų statuso įstatymas. Valstybės žinios, 1996, Nr. 84-2002; 2010, Nr. 137- 
7002; Labdaros ir paramos fondų įstatymas. Valstybės žinios, 1996, Nr. 32-787; 2004, Nr. 7-128. 

Pagal Lietuvos Respublikos Konstituciją, sąvoka asociacija (visuomeninė organi- 
zacija) vartojama siaurąja prasme ir neapima politinių partijų. Šiuo požiūriu asocia- 
cijos (visuomeninės organizacijos) nėra politiniai susivienijimai. Jos nesiekia politi- 
nės valdžios ir tiesiogiai nedalyvauja ją įgyvendinant. 

Asociacijos (visuomeninės organizacijos) — tai viešo pobūdžio pelno nesiekian- 
tys savanoriški susivienijimai, kurių narius vienija bendri socialiniai, ekonominiai, 
profesiniai, kultūriniai, dvasiniai interesai arba tam tikri pomėgiai. Pagrindinis šių 
organizacijų tikslas — tenkinti savo narių tam tikrus interesus ir poreikius. Siekda- 
mos šio tikslo, asociacijos (visuomeninės organizacijos) daugiau ar mažiau veikia 
politinės valdžios sprendimus ir tokiu būdu dalyvauja valstybės valdyme. 

Taigi politinių partijų ir asociacijų (visuomenių organizacijų) tikslai skiriasi. 
Pagal kitus požymius jos iš esmės yra panašios. Galima įvardyti šiuos bendruosius 
požymius (ypatumus): 1) asociacija (visuomeninė organizacija) — tai savanoriškai 
steigiamas susivienijimas. Vadinasi, jos formuojasi laisva asmenų valia; 2) asociacija 
(visuomeninė organizacija) — tai savarankiškai veikiantis visuomeninis susivienijimas, 
turintis savivaldos teisę. Vadinasi, visuomeninė organizacija savo veiklą organizuoja 
laisvai ir savarankiškai pagal jos įstatuose numatytus tikslus bei uždavinius ir šiuos 
uždavinius sprendžia per demokratiškai išrinktus savo valdymo organus. Valstybės 
institucijos negali varžyti visuomeninių organizacijų veikimo, išskyrus atvejus, kai jų 
veikla prieštarauja Konstitucijai ir įstatymams. Visuomeninės organizacijos veikia vi- 
suomeniniais pagrindais ir neatlieka valstybės institucijų, valstybės pareigūnų ar vie- 
šųjų įstaigų funkcijų; 3) asociacija (visuomeninė organizacija) — tai nuolat veikianti 
organizacija. Ji vienija nuolatinius narius, kuriuos sieja bendri interesai ar pomėgiai; 
4) asociacija (visuomeninė organizacija) turi juridinio asmens teises. Vadinasi, aso- 
ciacijos (visuomeninės organizacijos) veikia pagal savo įstatus, turi aiškiai apibrėžtą 
organizacinę struktūrą bei atskirą turtą, gali savo vardu įgyti turtines bei asmenines 
neturtines teises ir turėti pareigas, būti ieškovais ir atsakovais teisme. 

Asociacijų (visuomeninių organizacijų) tiksli klasifikacija konstitucinės teisės 
moksle nėra labai svarbi. Atskirų asociacijų (visuomeninių organizacijų) rūšių išsky- 
rimas paprastai susijęs su teisinio reglamentavimo ypatumais. 

Valstybėje veikia įvairios asociacijos (visuomeninės organizacijos): profesinės 
sąjungos, verslininkų susivienijimai, menininkų organizacijos, kultūrinio pobūdžio 
organizacijos, mėgėjiškos draugijos, jaunimo organizacijos ir kt. 

Visuomenėje veikia ir tokios organizacijos, kurios pagal savo pobūdį apskritai 
negali dalyvauti politiniame gyvenime (pvz., medžiotojų draugija, filatelistų są- 
junga ir kt.). Kai kurie teisininkai tokių organizacijų net nelaiko politinės sistemos 
dalimi. Nepaisant to, dauguma teisininkų neabejoja, kad visos asociacijos (visuome- 
ninės organizacijos) ugdo demokratinius pradus ir visuomenės aktyvumą. 

Asociacijos (visuomeninės organizacijos) atlieka įvairias funkcijas: išreiškia ats- 
kirų visuomenės sluoksnių ir grupių bendrus interesus; atkreipia valstybės valdžios 
ir valdymo institucijų dėmesį į šiuos interesus; skatina valdžios institucijas atsižvelg- 
ti į šiuos interesus priimant atitinkamus sprendimus; ugdo visuomenės aktyvumą ir 
formuoja jos nuomonę atitinkamais socialinio, ekonominio, kultūrinio gyvenimo 
klausimais; daro tam tikrą ideologinį (auklėjamąjį) poveikį visuomenei ir kt. 

Demokratinėse valstybėse asociacijų (visuomeninių organizacijų) veiklos tei- 
sinis pagrindas — konstitucinė nuostata, įtvirtinanti piliečių teisę į susivienijimus. 
Įstatymų leidėjas, įtvirtindamas šią nuostatą konstitucijoje, nustato vienodą teisinį 
režimą visų rūšių visuomeniniams susivienijimams ir įtvirtina laisvės jungtis į susi- 
vienijimus principą. Šis principas sudaro galimybę formuotis įvairioms socialinėms 
grupėms ir organizacijoms pagal jų interesus ir poreikius. Neretai įstatymų leidėjas 
sukonkretina šias nuostatas ir išleidžia specialius įstatymus, reglamentuojančius ats- 
kirų visuomeninių susivienijimų rūšių steigimą ir veiklą. 

Šiuo metu Lietuvoje bendrieji teisiniai pagrindai, kuriais remiantis gali būti 
steigiamos ir veikti asociacijos (visuomeninės organizacijos), yra nustatyti Asocia- 
cijų įstatyme, priimtame 2004 m. sausio 22 dieną. Asociacijoms (visuomeninėms 
organizacijoms), kurių veiklą reglamentuoja kiti įstatymai, šio įstatymo nuostatos 
taikomos tiek, kiek jos neprieštarauja kitų įstatymų nuostatoms. 


2. Asociacijų steigimo tvarka ir veiklos apribojimai 


Galiojantis Asociacijų įstatymas apibrėžia, kad asociacija — tai savo pavadinimą tu- 
rintis ribotos civilinės atsakomybės viešasis juridinis asmuo, kurio tikslas — koordi- 
nuoti asociacijos narių veiklą, atstovauti asociacijos narių interesams ir juos ginti ar 
tenkinti kitus viešuosius interesus. Asociacijos pavadinime gali būti žodžiai „aso- 
ciacija“, „visuomeninė organizacija“, „susivienijimas“, „konfederacija“ „sąjunga“, 
„draugija“ ar kiti. 

Lietuvoje asociacijos, kaip ir politinės partijos, steigiamos pareikštine-registra- 
cine tvarka. Jos savo veiklą grindžia įstatymo nustatyta tvarka įregistruotais asocia- 
cijos įstatais, kuriuose savarankiškai nustato vidinę organizacinę struktūrą, valdymo 
organus ir veiklos kryptis. Bendras reikalavimas priimant asociacijų įstatus — jie 
negali prieštarauti Lietuvos Respublikos Konstitucijai ir Asociacijų įstatyme nusta- 
tytiems apribojimams. 

Pagal Asociacijų įstatymo 3 straipsnyje įtvirtintas nuostatas, draudžiama steigtis 
ir veikti asociacijoms, kurių tikslas arba veikimo būdai — prievarta nuversti ar pa- 
keisti Lietuvos Respublikos konstitucinę santvarką arba pažeisti Lietuvos Respub- 
likos teritorijos vientisumą, propaguoti karą ir smurtą, autoritarinį ar totalitarinį 
valdymą, kurstyti rasinę, religinę, socialinę nesantaiką, pažeisti Žmogaus teises ir 
laisves, viešąją tvarką, taip pat atlikti veiksmus, prieštaraujančius Lietuvos Respub- 
likos įstatymams ir visuotinai pripažintoms tarptautinės teisės normoms, veikti dėl 
kitų valstybių interesų, jeigu jie yra priešingi Lietuvos valstybės interesams. Asocia- 
cijos valdymo organai ir buveinė turi būti Lietuvos Respublikos teritorijoje. 

Įstatymo 16 straipsnyje įtvirtintos teisės normos, draudžiančios asociacijoms: 

- vykdyti valstybės ar savivaldybių, jų institucijų ar pareigūnų bei valstybės tar- 
nautojų viešojo administravimo funkcijas, jeigu to nenumato kiti įstatymai; 

- vykdyti profesinių sąjungų, religinių bendruomenių, bendrijų ir centrų bei 
pagal jų kanonus, statutus ar kitas normas tos pačios religijos tikslams įgy- 
vendinti įsteigtų juridinių asmenų, kredito unijų ir kitų juridinių asmenų, 
kurie yra kitos teisinės formos, funkcijas, jei šias funkcijas pagal įstatymų 
nuostatas gali vykdyti tik tam tikros teisinės formos juridiniai asmenys; 

- ginkluoti savo narius, organizuoti jiems karinius mokymus ir steigti karinius 
būrius, išskyrus įstatymų numatytus atvejus; 

- asociacijos turtą ir lėšas, įskaitant pelną, jokia forma, išskyrus labdarą ir pa- 
ramą pagal Labdaros ir paramos įstatymą, skirstyti tos asociacijos ir (ar) jos 
valdymo organų nariams, asociacijoje darbo sutarties pagrindu dirbantiems 
asmenims, išskyrus atvejus, kai yra mokamas darbo užmokestis, kitos su 
darbo teisiniais santykiais susijusios išmokos ir kai autorinės sutarties pa- 
grindu mokamas autorinis atlyginimas, atlyginama už suteiktas paslaugas ar 
parduotas prekes; 

- suteikti paskolas, įkeisti asociacijos turtą (išskyrus atvejus, kai turtas įkeičia- 
mas asociacijos prievolėms užtikrinti), garantuoti, laiduoti ar kitaip užtikrinti 
kitų asmenų prievolių įvykdymą. Ši nuostata netaikoma, kai skolinamasi iš 
kredito įstaigų ir kai Lietuvos Respublikos tarptautinės sutartys arba Lietuvos 
Respublikos įstatymai ar jų pagrindu priimti kiti teisės aktai numato kitaip; 

- neatlygintinai perduoti asociacijos turtą nuosavybėn asociacijos nariui, val- 
dymo ir kolegialių organų nariui, asociacijoje darbo sutarties pagrindu dir- 
bančiam asmeniui ar su jais susijusiam asmeniui, ar trečiajam asmeniui, iš- 
skyrus labdaros ar paramos tikslus, nustatytus įstatuose pagal Labdaros ir 
paramos įstatymą ir kitos. 

Įstatymas nustato, kad asociacijos steigėjais ir nariais gali būti 18 metų sulaukę 
veiksnūs fiziniai asmenys ir (ar) juridiniai asmenys. Minimalus asociacijos narių 
skaičius yra trys. Asociacijų, kurių veikla susijusi su vaikų ir jaunimo poreikiais, 
nariais gali būti ir jaunesni kaip 18 metų asmenys. Už jaunesnius kaip 14 metų 
asmenis prašymus tapti asociacijos nariais asociacijos įstatuose nustatytam valdymo 
organui pateikia jų tėvai arba globėjai. Jaunesni kaip 18 metų asmenys asociacijoje 
gali įgyti teises ir pareigas Civilinio kodekso nustatyta tvarka. 

Pagal įstatymo prasmę būtinas asociacijos požymis — fiksuota narystė. Įstatymo 
13 straipsnio 5 dalyje nustatyta, kad asociacijos buveinėje, taip pat asociacijos filialų 
ir atstovybių buveinėse turi būti visų asociacijos narių sąrašas. Su šiuo sąrašu turi 
teisę susipažinti kiekvienas asociacijos narys. 

Steigiant asociaciją steigėjai (ne mažiau kaip trys 18 metų sulaukę veiksnūs 
fiziniai asmenys ir (ar) juridiniai asmenys) turi sudaryti asociacijos steigimo sutartį. 
Asociacijos steigėjai iki asociacijos įregistravimo juridinių asmenų registre parengia 
įstatų projektą ir sušaukia steigiamąjį susirinkimą, kuriame priimami įstatai ir suda- 
romas bent vienas valdymo organas. Asociacijos įstatai yra steigimo dokumentas, 
kuriuo asociacija vadovaujasi savo veikloje. 

Įstatymų leidėjas nustato reikalavimus, kuriuos turi atitikti įstatai. Asociacijų 
įstatymo 12 straipsnio 2 dalyje nurodyta, kad įstatuose turi būti numatyta: 1) aso- 
ciacijos pavadinimas; 2) asociacijos teisinė forma — asociacija; 3) asociacijos buvei- 
nės keitimo tvarka; 4) asociacijos veiklos tikslai, kurie turi būti apibūdinti aiškiai 
ir išsamiai, nurodant veiklos sritis bei rūšis; 5) asociacijos narių teisės ir pareigos; 
6) stojamųjų įnašų ir narių mokesčių mokėjimo tvarka, jeigu įstatuose nėra nurody- 
ta, kad ji bus patvirtinta atskiru dokumentu; 7) naujų narių priėmimo, narių išsto- 
jimo ir pašalinimo iš asociacijos tvarka bei sąlygos; 8) visuotinio narių susirinkimo 
kompetencija, sušaukimo tvarka, sprendimų priėmimo tvarka, jeigu nesudaromas 

kitas organas (konferencija, suvažiavimas, kongresas, asamblėja ar kt.), turintis visas 
visuotinio narių susirinkimo teises; 9) organas (konferencija, suvažiavimas, kon- 
gresas, asamblėja ar kt.), turintis visas ar dalį visuotinio narių susirinkimo teisių, jo 
kompetencija, sušaukimo atvejai ir tvarka, sprendimų priėmimo tvarka, narių da- 
lyvavimo bei atstovavimo jiems šiame organe tvarka, jeigu toks organas sudaromas; 
10) valdymo organai, jų kompetencija, kolegialaus valdymo organo, jei toks organas 
sudaromas, narių ir pirmininko (prezidento) skyrimo (rinkimo), atšaukimo ar suda- 
rymo tvarka, laikotarpis, kuriam kolegialus valdymo organas sudaromas; 11) kiti ko- 
legialūs organai, jei tokie organai sudaromi, jų kompetencija, narių bei pirmininko 
(prezidento) skyrimo (rinkimo), atšaukimo ar sudarymo tvarka, laikotarpis, kuriam 
kolegialūs organai sudaromi; 12) dokumentų ir kitos informacijos apie asociacijos 
veiklą pateikimo nariams tvarka, jeigu įstatuose nėra nurodyta, kad ji bus patvirtinta 
atskiru dokumentu; 13) pranešimų ir skelbimų paskelbimo tvarka, pagal kurią skel- 
biama vieša informacija; 14) filialų ir atstovybių steigimo bei jų veiklos nutraukimo 
tvarka; 15) asociacijos įstatų keitimo tvarka; 16) veiklos laikotarpis, jei jis yra ribo- 
tas; 17) lėšų ir pajamų naudojimo, taip pat asociacijos veiklos kontrolės tvarka. Aso- 
ciacijos įstatuose gali būti numatytos ir kitos asociacijos veiklos nuostatos, jeigu jos 
neprieštarauja Konstitucijai, Civiliniam kodeksui, Asociacijų ar kitiems įstatymams. 

Asociacija teisės aktų nustatyta tvarka turi būti įregistruota juridinių asmenų 
registre. Asociaciją registruoti galima, jei sudaryta steigimo sutartis, sušauktas aso- 
ciacijos steigiamasis susirinkimas, priimti asociacijos įstatai ir sudarytas bent vienas 
valdymo organas, taip pat įvykdytos kitos steigimo sutartyje nustatytos prievolės. 
Asociacija laikoma įsteigta nuo jos įregistravimo juridinių asmenų registre dienos. 
Nuo to momento asociacija įgyja juridinio asmens teises. Visi asociacijos steigėjai 
nuo asociacijos įregistravimo juridinių asmenų registre tampa jos nariais. 

Civilinio kodekso 2.64 straipsnis numato, kad juridinis asmuo turi būti įregis- 
truojamas per trisdešimt dienų nuo visų įstatyme numatytų dokumentų pateikimo, 
o išregistruojamas tik tuo atveju, kai juridinis asmuo pasibaigia. Sprendimas atsi- 
sakyti registruoti juridinį asmenį (registre registruotinų duomenų ar dokumentų 
pakeitimus) gali būti skundžiamas teismui įstatymų nustatyta tvarka. 


3. Asociacijų veiklos teisinės garantijos 


Asociacijos, kaip ir politinės partijos, veikia laisvai ir savarankiškai, vadovaudamosi 
demokratiškumo ir viešumo principais. Visos asociacijos turi lygias teises. Asocia- 
cijų veikimo laisvę užtikrina Asociacijų įstatymo 14 straipsnis, nustatantis, jog vals- 
tybės ir savivaldybių institucijoms ir pareigūnams įstatymų nenustatytais atvejais ir 
tvarka, politinėms partijoms ir politinėms organizacijoms, kitoms organizacijoms ir 
asmenims draudžiama kištis į asociacijos veiklą ir į jos vidaus reikalus. 

Asociacija įgyja civilines teises, prisiima civilines pareigas ir jas įgyvendina per 
savo valdymo organus (vienasmenius ir (ar) kolegialius). Asociacijos organų struk- 
tūra, kompetencija, sušaukimo ir sprendimų priėmimo tvarka nustatoma asociacijos 
įstatuose. 

Asociacija gali turėti ir įgyti tik tokias civilines teises ir pareigas, kurios neprieš- 
tarauja jos veiklos tikslams, nustatytiems Civiliniame kodekse, Asociacijų įstatyme 
ir asociacijos įstatuose. Asociacija turi teisę vykdyti įstatymų nedraudžiamą ūkinę 

komercinę veiklą, kuri neprieštarauja jos įstatams bei veiklos tikslams ir reikalinga 
jos tikslams pasiekti. 

Asociacijai leidžiama nuosavybės ar bet kokiomis kitomis teisėmis valdomą tur- 
tą ir lėšas perleisti, užtikrinti juo prievolių įvykdymą ar kitaip apriboti savo valdy- 
mo, naudojimo ir disponavimo teises į jį tik tuo atveju, kai tuo siekiama įgyvendinti 
asociacijos įstatuose nustatytus veiklos tikslus (įskaitant ir labdaros, ir paramos tiks- 
lus, nustatytus įstatuose pagal Labdaros ir paramos įstatymą). 

Asociacija įstatų nustatyta tvarka gali įstoti į tarptautines organizacijas, kurių 
tikslai ir veikla neprieštarauja Konstitucijai, šiam ar kitiems įstatymams. 

Įstatymas garantuoja asociacijos nariams lygias teises dalyvauti asociacijos veik- 
loje ir jose eiti įvairias pareigas, nesvarbu, kokio dydžio jie moka įstatuose nustatytą 
stojamąjį ir nario mokestį ar teikia paramą. Konstitucinis Teismas yra pabrėžęs, kad 
konstitucinė teisė laisvai vienytis į susivienijimus yra susijusi su galimybe eiti įvai- 
rias pareigas tuose susivienijimuose; minėtoji galimybė yra išvestinė iš konstitucinės 
teisės laisvai vienytis į susivienijimus. Šių pareigų susivienijimuose tvarką nustato ne 
valstybė, o tik paties susivienijimo (kuris, kaip minėta, pagal Konstituciją yra auto- 
nominis viešosios valdžios atžvilgiu) vidaus tvarką reglamentuojantys aktai (įstatai, 
statutai ir pan.)““V. Kiekvienas asociacijos narys turi teisę dalyvauti ir balsuoti asocia- 
cijos visuotiniame narių susirinkime; naudotis asociacijos teikiamomis paslaugomis; 
susipažinti su asociacijos dokumentais ir gauti visą asociacijos turimą informaciją 
apie jos veiklą; bet kada išstoti iš asociacijos ir turėti kitas teisės aktuose bei asocia- 
cijos įstatuose nustatytas teises. Nedraudžiama asmeniui būti kelių asociacijų nariu. 


4. Asociacijų reorganizavimas ir likvidavimas 


Asociacijos pertvarkomos, pasibaigia (reorganizuojamos ar likviduojamos) Civilinio 
kodekso nustatyta tvarka. Asociacijų įstatymas numato, kad vienu metu asociacija 
negali būti ir reorganizuojama, ir pertvarkoma. Jeigu asociacijoje liko mažiau negu 
trys nariai, per trisdešimt dienų apie tokį narių sumažėjimą asociacija turi pranešti 
juridinių asmenų registrui Juridinių asmenų registro nuostatų nustatyta tvarka. 

Likęs asociacijos turtas ir lėšos, įstatymų nustatyta tvarka patenkinus visus kre- 
ditorių reikalavimus ir asociacijos narių reikalavimus dėl asociacijos turto dalies, 
neviršijančios nario stojamojo įnašo ar mokesčio, iki asociacijos išregistravimo iš 
juridinių asmenų registro perduodami kitam ar kitiems viešiesiems juridiniams as- 
menims, kuriuos nustato visuotinis narių susirinkimas ar teismas, priėmę sprendimą 
likviduoti asociaciją. 

Be kitų šiame įstatyme ir Civiliniame kodekse nustatytų pareigų, asociacijos lik- 
vidatorius privalo: viešai paskelbti asociacijos įstatuose nurodytame dienraštyje apie 
asociacijos likvidavimą ir pateikti juridinių asmenų registrui dokumentus, patvir- 
tinančius sprendimą likviduoti asociaciją bei savo duomenis; sudaryti likvidavimo 
laikotarpio pradžios balansą; perduoti likusį asociacijos turtą šio įstatymo nustatyta 
tvarka; sudaryti asociacijos likvidavimo aktą; perduoti dokumentus saugoti Archyvų 
įstatymo nustatyta tvarka; pateikti juridinių asmenų registro tvarkytojui asociacijos 
likvidavimo aktą ir kitus dokumentus, reikalingus asociacijai išregistruoti. 


"0 Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 

1. Profesinių sąjungų susikūrimas ir raida Lietuvoje 


Profesinė sąjunga — tai visuomeninis darinys, viena iš asociacijų rūšių, istoriškai 
susiformavusi darbuotojų susivienijimo forma, kurios pagrindiniai uždaviniai įgy- 
vendinami atliekant esmines jos funkcijas: darbuotojų teisių, interesų atstovavimą ir 
gynimą darbo teisinių santykių srityje. Apie išskirtinę profesinių sąjungų reikšmę 
visuomenėje liudija tai, kad profesinės sąjungos įtvirtinamos daugelio šalių, tarp jų — 
ir Lietuvos konstitucijose. 

Profesinės sąjungos pasaulyje pradėjo steigtis XVIII a. viduryje: pirmoji pasau- 
lyje profesinė sąjunga įkurta Anglijoje 1720 metais. Lietuvoje pirmoji (kurpių) pro- 
fesinė sąjunga įkurta 1892 m., o 1902 m. Lietuvoje jau veikė kurpių, odininkų, siu- 
vėjų, stalių, plytininkų, duonkepių ir kitos darbininkų sąjungos. Dauguma jų veikė 
nelegaliai, jas visaip varžė caro režimas, ir tik 1906 m. kovo 4 d. įstatymu profesinės 
sąjungos buvo legalizuotos. Profesinių sąjungų atsiradimo laikotarpiu dažniausiai 
tam tikrą darbininkų organizuotumą rodė tik streikai. Be streikų organizavimo, vie- 
nas iš pagrindinių profesinių sąjungų veiklos, siekiant pagerinti darbuotojų darbo 
sąlygas, būdų buvo kolektyvinės derybos dėl kolektyvinės sutarties pasirašymo. 

XX a. pradžioje profesinės sąjungos pradėjo vienytis teritoriniu principu — stei- 
gėsi Vilniaus, Klaipėdos krašto profesinės sąjungos, pagal nacionalinius požymius — 
žydų, lenkų darbininkų profesinės sąjungos, pagal religinę, politinę pakraipą — so- 
cialdemokratinės ir krikščioniškosios profesinės sąjungos. Po Pirmojo pasaulinio 
karo nepriklausomoje Lietuvos valstybėje darbininkai jau aktyviau vienijosi į profe- 
sines sąjungas. Deja, nuo 1921 m. profesinės sąjungos pradėjo silpnėti, po 1926 m. 
gruodžio perversmo tautininkams valdant Lietuvą profesinių sąjungų veiklą imta 
varžyti, o 1932 m. jos buvo beveik uždraustos. Liko tik valdančiajam režimui lojali 
Darbo federacija. 1918—1938 m. Lietuvos valstybės konstitucijose nebuvo normų, 
įteisinančių profesines sąjungas. Tai galima pateisinti tuo, kad buvo laiduojama pi- 
liečių draugijų ir sąjungų laisvė (1928 m. Lietuvos Valstybės Konstitucijos 18 str., 
1938 m. Lietuvos Konstitucijos 25 str.)""!. 1940 m. Lietuvos profesinės sąjungos 
buvo atkurtos, tačiau jų veiklai ėmė vadovauti komunistų partija. Profesinės sąjun- 
gos buvo suvalstybintos ir laikomos valstybės politinės sistemos dalimi. 

1990 m. kovo 11 d. atkūrus nepriklausomą Lietuvos valstybę profesinėms sąjun- 
goms buvo suteiktas jų paskirtį atitinkantis statusas. Lietuvos Respublikos Laikinojo 
Pagrindinio Įstatymo 6 straipsnyje buvo skelbiama, kad profesinės sąjungos, kaip ir 
kitos šiame straipsnyje nurodytos organizacijos, judėjimai ir draugijos, „sutinkamai 
su savo įstatų bei programų uždaviniais dalyvauja tvarkant valstybinius ir visuo- 
meninius reikalus, sprendžiant politinius, ūkinius ir socialinius klausimus“"“?. Tai 
reiškė profesinių sąjungų funkcijų įvardijimą, tiesioginį konstitucinės kompetenci- 
jos dalyvauti tvarkant visuomeninius reikalus įtvirtinimą. 1991 m. lapkričio 21 d. 
buvo priimtas Lietuvos Respublikos profesinių sąjungų įstatymas (toliau — PSĮ)““, 
Tai galima laikyti profesinių sąjungų institucionalizavimo pradžia. 1992 m. spalio 
25 d. Lietuvos Respublikos Konstitucijos 50 straipsnyje buvo nustatyta: „Profesinės 


"i VaLaNčIuS, K. L. Lietuvos valstybės konstitucijos. Vilnius: UAB Ekonomikos mokymo centras, 
2001, p. 26, 44. 
2 Ibid., p. 124; Lietuvos aidas, 1990-03-16, Nr. 11-0. 

sąjungos kuriasi laisvai ir savarankiškai. Jos gina darbuotojų profesines, ekonomines 
bei socialines teises bei interesus. Visos profesinės sąjungos turi lygias teises.“ Taip 
profesinėms sąjungoms buvo suteikta tikrosios jų paskirties — darbuotojų profesinių, 
ekonominių ir socialinių teisių bei interesų gynėjo — funkcija. 


2. Profesinių sąjungų samprata, funkcijos, 
veiklos principai ir kompetencija 


Profesinė sąjunga gali būti apibrėžiama kaip darbuotojų ir kitų asmenų, kuriems 
įstatymas numato teisę jungtis į profesines sąjungas, savanoriška, savarankiška ir sa- 
vaveiksmė organizacija, ginanti jų darbo, profesines, socialines ir ekonomines teises 
bei interesus ir jiems atstovauja. 

Lietuvos Respublikos Konstitucijos 35 straipsnis piliečiams garantuoja teisę 
laisvai vienytis į bendrijas, politines partijas ir asociacijas, jei šių tikslai bei veikla 
neprieštarauja Konstitucijai ir įstatymams. Konstitucijos 50 straipsnis detalizuoja 
35 straipsnio nuostatą ir nustato vienos iš asociacijų — profesinės sąjungos — teisinį 
statusą. Šis straipsnis numato profesinių sąjungų teisę laisvai kurtis ir veikti savaran- 
kiškai, taip pat pagrindinę profesinių sąjungų misiją ir pareigą — ginti darbuotojų 
profesines, ekonomines, socialines teises ir interesus. Taigi šiame straipsnyje yra 
suformuluoti profesinių sąjungų statuso ir veiklos pagrindiniai principai, nurodytos 
profesinių sąjungų funkcijos. Pagrindinė profesinių sąjungų steigimo prielaida yra 
Konstitucijoje ir kituose šalies įstatymuose darbuotojams numatytų garantijų — tei- 
sės į saugias ir sveikas darbo sąlygas, teisės į teisingą apmokėjimą už darbą, teisės į 
socialinę apsaugą ir kitų teisių bei garantijų — užtikrinimas, kuris veiksmingiausiai 
gali būti įgyvendinamas darbuotojams susivienijus į organizaciją. 

Valstybėse, kurių ūkis grindžiamas laisva rinka, tarp jų ir Lietuvoje, galima nu- 
rodyti esant tris viena su kitomis elaudžiai susijusias pagrindines profesinių sąjungų 
funkcijas: apsauginę, kontrolinę ir reprezentacinę. Apsauginė profesinių sąjungų 
funkcija — tai darbuotojų teisių ir interesų gynimas esant individualiems arba kolek- 
tyviniams darbo santykiams. Kontrolinė profesinių sąjungų funkcija atliekama vie- 
šai prižiūrint valstybės institucijų ir darbdavių veiklą, kontroliuojant tokių subjektų 
veiklos atitiktį darbuotojų teisėms ir interesams. Profesinės sąjungos savo reprezen- 
tacinę funkciją atlieka užtikrindamos darbuotojų teises ir interesus individualių bei 
kolektyvinių darbo santykių srityje““!. Kaip įtvirtinta Profesinių sąjungų įstatymo 
15 straipsnio 1 dalyje, profesinės sąjungos atstovauja savo nariams ir įstatymų nusta- 
tyta tvarka gina savo ir savo narių teises bei teisėtus interesus. Kita vertus, profesinė 
sąjunga teikia savo nariams nemokamas teisines paslaugas ir atstovauja derybose 
su darbdaviu, todėl dar būtų galima nurodyti derybų, arba mediacijos, funkciją. Ši 
funkcija labai svarbi dėl to, kad darbuotojai dažniausiai neturi pakankamų teisinių 
žinių ir kompetencijos tinkamai derėtis su darbdaviu ir apginti savo teisėtus inte- 
resus. Profesinių sąjungų mediacijos funkcija tampa gerokai svarbesnė po naujojo 
Lietuvos Respublikos darbo kodekso"“* įsigaliojimo, nes nuo šiol darbdavio ir dar- 
buotojo santykiai gerokai dažniau yra grindžiami susitarimu. 


"* KasiLiAUsKAS, N. Profesinės sąjungos Lietuvoje. Teisinio statuso problemos. Vilnius, 2008, p. 120—121. 

Darbo kodekso patvirtinimo, įsigaliojimo ir įgyvendinimo įstatymas. 2016 m. rugsėjo 14 d. 
Nr. XII-2603. TAR, 2016-09-19, Nr. 23709. Įsigalioja 2017-07-01 (Įstatymo 6 straipsnio 1 dalis 

Konstitucinis Teismas, 1999 m. sausio 14 d. nutarime“““ 


interpretuodamas 
Konstitucijos 50 straipsnio 1 dalyje įtvirtintą nuostatą, pabrėžė, kad profesinės są- 
jungos yra savanoriškos ir savarankiškos darbuotojų organizacijos. Į profesinę sąjun- 
gą jie stoja tam, kad galėtų geriau, tai yra organizuotai, ginti savo teises. Asmuo, 
stodamas į profesinę sąjungą, laisva valia pasirenka šią organizaciją kaip vieną iš 
savo darbo teisių ir interesų gynimo formų. Toks profesinių sąjungų veiklos aspek- 
tas ypač išryškėja sprendžiant individualius darbo ginčus, kai profesinės sąjungos 
narį nuo neteisėtų darbdavio sprendimų gina ir prireikus jam teisme atstovauja jo 
profesinės sąjungos organizacija. Konstitucinis Teismas taip pat pabrėžė, kad isto- 
riškai profesinės sąjungos susikūrė kaip visų darbuotojų gynėjos, kad per dvišales 
ir trišales derybas su vyriausybės, darbdavių atstovais jos gali spręsti ekonomines ir 
socialines ne tiktai savo narių, bet ir kitų darbuotojų problemas. Įmonės profesinė 
sąjunga, atsižvelgdama į darbuotojų interesus, gali veikti visų labui ir siekti, pavyz- 
džiui, kad būtų nustatytas tos įmonės darbuotojų teisingas darbo užmokestis arba 
užtikrintos saugios darbo sąlygos. Paprastai visų darbuotojų interesams atstovaujama 
sudarant su darbdaviais kolektyvines ar kitokias sutartis bei susitarimus. Taigi, pasak 
Konstitucinio Teismo, Konstitucijos 50 straipsnio 1 dalies nuostata, jog profesinės 
sąjungos gina darbuotojų profesines, ekonomines bei socialines teises ir interesus, 
iš esmės reiškia dvejopą profesinių sąjungų paskirtį bei funkciją: viena, pirmiausia 
atstovauti profesinės sąjungos nariams ir juos ginti, antra, įstatymo nustatytais atve- 
jais bei būdais ginti visus atitinkamos įmonės, įstaigos ar organizacijos darbuotojus. 
Galima teigti, kad tai — esminės profesinių sąjungų teisės, įvardijamos kaip atstova- 
vimo teisės, kurios kartu su kitomis profesinėms sąjungoms priskirtomis teisėmis 
ir laisvėmis sudaro profesinių sąjungų kompetencijos turinį. Taigi profesinės sąjun- 
gos atstovauja savo nariams ir gina juos palaikant santykius su darbdaviais, taip pat 
valstybės institucijose ir teismuose. Atstovaudamos visiems atitinkamos įmonės ar 
ekonominės veiklos šakos darbuotojams, profesinės sąjungos gali vesti kolektyvi- 
nes derybas su darbdaviais ir jų organizacijomis dėl kolektyvių sutarčių sudarymo, 
dalyvauti informavimo ir konsultavimo procedūrose, inicijuoti kolektyvinius darbo 
ginčus ir streikus ar kitas masinio poveikio priemones (piketus, demonstracijas)""". 
Konstitucijos 50 straipsnio 1 dalies nuostata, jog profesinės sąjungos kuriasi 
laisvai ir veikia savarankiškai, inter alia, reiškia, kad profesinės sąjungos yra ne- 
priklausomos nuo valstybės valdžios, kitų valstybės institucijų, nuo darbdavių bei 
jų organizacijų, kitų organizacijų. Tik laisvai susikūrusios ir nepriklausomai nuo 
valstybės valdžios, kitų valstybės institucijų, nuo darbdavių bei jų organizacijų, kitų 
organizacijų veikiančios profesinės sąjungos gali ginti darbuotojų profesines, eko- 
nomines ir socialines teises bei interesus. Minėtojo straipsnio nuostata, kad profe- 
sinės sąjungos kuriasi laisvai ir veikia savarankiškai, nubrėžia valstybės ir profesinių 


įsigalioja 2016-09-20. Darbo kodekso 72 straipsnio 2 dalis įsigalioja 2018-07-01. Įsigaliojimas keistas 
2016-12-20 įstatymu Nr. XIII-130 ir 2017-06-06 įstatymu Nr. XIII-414). 

"6 Konstitucinio Teismo 1999 m. sausio 14 d. nutarimas. Valstybės žinios, 1999, Nr. 9-199. 

"7 PETRYLAITĖ, D. Profesinių sąjungų veikla ir socialinės partnerystės plėtra Lietuvoje. Jonava: AB 
„Achema“ darbuotojų profesinė sąjunga, 2008, p. 14. 

sąjungų veiklos ribas. Kartu yra nubrėžiamos ir profesinėms sąjungoms valstybės 
teikiamos paramos konstitucinės ribos“. 

Atsižvelgiant į tai, kad profesinės sąjungos savo funkcijas gali sėkmingai įgy- 
vendinti tik tada, kai jų teisės ir pareigos, be konstitucinio įtvirtinimo, yra tinkamai 
sureguliuotos ir įstatymais, Konstitucija apibrėžia profesinių sąjungų teisinį statusą 
tik esminėmis nuostatomis, o išsamiau profesinių sąjungų teises, pareigas ir garan- 
tijas detalizuoja kiti Lietuvos Respublikos įstatymai, visų pirma Profesinių sąjungų 
įstatymas. Profesinių sąjungų įstatymo preambulės 2 dalis nustato, kad profesinės są- 
jungos yra savanoriškos, savarankiškos ir savaveiksmės organizacijos, atstovaujančios 
darbuotojų profesinėms darbo, ekonominėms, socialinėms teisėms bei interesams ir 
ginančios juos. Tai, kad profesinė sąjunga yra savanoriška organizacija, reiškia, kad 
profesinės sąjungos steigimas turi būti laisvas, pačių steigėjų laisva nuožiūra, be jo- 
kios išorinės įtakos ir būtinybės gauti išankstinį leidimą. Remiantis tarptautinių aktų 
ir Konstitucijos nuostatomis, jungimasis į profesines sąjungas yra esminė ir svar- 
biausia darbuotojų teisė, kurios niekas negali atimti, o profesinės sąjungos steigėjų 
valią privalo gerbti valstybės valdžios ir savivaldos institucijos bei darbdaviai. Be to, 
profesinė sąjunga yra organizacija, į kurią yra stojama ir kurios narystės atsisakoma 
savanoriškai, jokiu būdu ir jokia forma niekas negali būti verčiamas įstoti į profesinę 
sąjungą arba likti jos nariu. Taip pat niekas negali taikyti darbuotojams spaudimo, 
siekiant neleisti jiems įkurti profesinės sąjungos arba neleisti stoti į profesines sąjun- 
gas“. Profesinių sąjungų įstatymo 3 straipsnyje nustatyta, kad profesinės sąjungos 
turi teisę parengti savo veiklos įstatus ir reglamentus, laisvai rinkti savo atstovus, 
organizuoti savo aparatą bei veiklą ir formuoti savo veiklos programą. Tai — organi- 
zacinės (statutinės) profesinių sąjungų teisės. 

Konstitucinis Teismas yra konstatavęs, kad Konstitucijoje įtvirtintas profesinių 
sąjungų statusas ir veiklos pagrindiniai principai kartu su Konstitucijos preambulėje 
skelbiamu atviros, teisingos, darnios pilietinės visuomenės ir teisinės valstybės siekiu 
bei Konstitucijoje įtvirtintu Lietuvos valstybės demokratiniu pobūdžiu suponuoja 
profesinių sąjungų autonomiškumo valstybės, jos institucijų atžvilgiu principą“!". 
Plėtojant profesinių sąjungų veikos laisvės principą, Profesinių sąjungų įstatymo 
preambulėje teigiama, kad profesinės sąjungos yra savaveiksmės ir savarankiškos or- 
ganizacijos. Sąvokas „savaveiksmis“ ir „savarankiškas“ laikant sinonimiškais ar bent 
labai panašią reikšmę turinčiais žodžiais"!', manytina, kad profesinių sąjungų api- 
būdinimas terminu „savaveiksmės organizacijos“ reiškia, kad tik pačios profesinės 
sąjungos gali spręsti visus savo vidaus ir išorės veiklos klausimus. Jos turi teisę savo 
narių valia kurti veiklos programas, numatyti veiklos kryptį ir apimtį, parengti įstatų 
ir profesinių sąjungų sprendimų turinį, numatyti disponavimo profesinės sąjungos 
turtu būdus, išdėstyti savo poziciją darbo santykių klausimais be jokios išorinės 


"Konstitucinio Teismo 2003 m. rugsėjo 30 d. nutarimas. Valstybės žinios, 2003, Nr. 93-4223. 


"8 KasiLiAUSKAS, N. Profesinės sąjungos Lietuvoje. Teisinio statuso problemos. Vilnius, 2008, p. 52. 


"V Konstitucinio Teismo 2003 m. rugsėjo 30 d. nutarimas. Valstybės žinios, 2003, Nr. 934-2923, 


"1 Savarankiškas — nepriklausomas, veikiantis pats, nepriklausomai atliekamas; savaveiksmis — pasižy- 


mintis savo iniciatyva ir veikimu. Dabartinės lietuvių kalbos žodynas. Vilnius: Mokslo ir enciklopedijų 


leidykla, 1993, p. 679—680. 

įtakos. Tuo metu profesinių sąjungų savarankiškumą lemia tai, kad jų teisinė veikla 
nepavaldi nei vidaus, nei išorės darbdavių, valstybinės valdžios ir vietos savivaldybės 
institucijų kontrolei. Nei asmenys, nei institucijos negali daryti įtakos profesinių są- 
jungų veiklai, negali keisti, tvirtinti, stabdyti ar nutraukti jų veiklos, taip pat negali 
reikalauti iš profesinės sąjungos ataskaitos, veiklos analizės ar įvertinimo, vykdyti 
bet kokio pobūdžio šios veiklos kontrolės"!*. Profesinių sąjungų įstatymo 3 straips- 
nyje įtvirtinta, kad valstybės organams, darbdaviams, jų įgaliotiesiems atstovams, 
įmonės, įstaigos, organizacijos valdymo organams, administracijai, pareigūnams, 
politinėms partijoms ir kitoms visuomeninėms organizacijoms draudžiama kištis į 
profesinių sąjungų vidaus reikalus. Asmenys, trukdantys teisėtai profesinių sąjungų 
veiklai, atsako pagal įstatymus. Šias paminėtas teises taip pat galima įvardyti kaip 
priklausančias profesinių sąjungų organizacinėms teisėms. 

Paminėtinos ir kitos profesinių organizacijų teisės. Pirmiausia — funkcinės tei- 
sės — tai profesinių sąjungų teisės, tiesiogiai susijusios su profesinių sąjungų paskir- 
timi ir veiklos tikslais. Funkcines teises profesinės sąjungos įgyja atlikdamos pagrin- 
dinę savo misiją — atstovaudamos savo narių ir kitų darbuotojų ekonominėms, so- 
cialinėms bei profesinėms teisėms ir teisėtiems interesams, taip pat gindamos juos. 
Patariamosios profesinių sąjungų teisės, t. y. nuomonės, turinčios rekomendacijos 
reikšmę, reiškimas pasireiškia tuo, kad pagal Profesinių sąjungų įstatymo 14 straips- 
nį profesinės sąjungos ir jų susivienijimai turi teisę teikti pasiūlymus valstybinės 
valdžios ir valdymo organams dėl norminių aktų darbo, ekonominiais ir sociali- 
niais klausimais priėmimo, pakeitimo ar panaikinimo. Darbo, ekonominius, socia- 
linius klausimus įstatymų numatytais atvejais darbdavys privalo spręsti, suderinęs 
su profesinės sąjungos organais (PSĮ 13 str.). Profesinės sąjungos turi ir paritetinių 
teisių, kurios gali būti apibūdinamos kaip teisės spręsti tam tikrus klausimus kartu 
su valstybės institucijomis. Atkūrus nepriklausomybę, profesinių sąjungų vaidmuo 
itin svarbus siekiant socialinės partnerystės. Lietuvoje socialiniais partneriais pri- 
pažįstamos profesinių sąjungų ir darbdavių organizacijos, o tam tikrais atvejais — 
ir valstybės institucijos. Kita vertus, tam tikrus socialinius, ekonominius ir darbo 
klausimus bei sprendimus priima visi socialiniai partneriai bendru sutarimu. Ši teisė 
įtvirtinta minėtojo Profesinių sąjungų įstatymo 14 ir 16 straipsnyje, kuriuose nusta- 
tyta, kad profesinės sąjungos ir jų susivienijimai iš valstybės organų ir organizacijų 
turi teisę gauti savo veiklai reikalingą informaciją darbo, ekonominiais ir socialiniais 
klausimais, kurią valstybės organai ir organizacijos privalo pateikti įstatymuose nu- 
statytais terminais. Jurisdikcinės teisės — tai teisės, pagal kurias profesinės sąjungos 
gali kontroliuoti, kaip vykdomi darbo norminiais teisės aktai. Konstitucinis Teismas 
pabrėžė, kad kontrolė yra svarbus profesinių sąjungų veiklos būdas. Įgyvendinant 
kontrolės funkcijas galima nustatyti, ar darbdavys savo sprendimais nepažeidinėja 
darbuotojų profesinių, ekonominių ar socialinių teisių bei interesų. Darbdavys pri- 
valo vykdyti įstatymų normų reikalavimus dėl darbuotojų darbo ir ekonominių bei 
socialinių sąlygų. Tais atvejais, kai darbdavys priima sprendimus, kuriais vienaip ar 
kitaip yra pažeidžiamos profesinių sąjungų narių darbo, ekonominės ir socialinės 
teisės, profesinės sąjungos turi į tai reaguoti ir pareikalauti, kad tokie sprendimai 

KasiLiAuUsKAS, N. Profesinės sąjungos Lietuvoje. Teisinio statuso problemos. Vilnius, 2008, p. 53—54. 

"5. Šiais tikslais profesinės sąjungos gali turėti inspekcijų, teisinės 


pagalbos tarnybų ir kt. Profesinės sąjungos taip pat turi teisę reikalauti iš darbda- 
vio panaikinti sprendimus, pažeidžiančius Lietuvos Respublikos įstatymų numatytas 
darbo, ekonomines ir socialines profesinių sąjungų narių teises. Paminėtinos ir iš- 
imtinės profesinių sąjungų teisės, išdėstytos Profesinių sąjungų įstatymo 12 straips- 
nyje, numatančiame profesinių sąjungų teisę sudaryti sutartis su darbdavių organi- 
zacijomis, ir 23 straipsnyje įtvirtintą profesinių sąjungų teisę organizuoti mitingus, 
demonstracijas, skelbti streikus'!“. 


būtų panaikinti 


3. Profesinių sąjungų steigimosi tvarka 


Laisvų profesinių sąjungų steigimasis yra viena iš konstitucinio atviros, teisingos, 
darnios pilietinės visuomenės siekio prielaidų"“. Profesinių sąjungų įstatymo pre- 
ambulėje teigiama, kad asmenys, teisėtai dirbantys pagal darbo sutartį ar kitais įsta- 
tymų nustatytais pagrindais Lietuvos Respublikos teritorijoje, įstatymo nustatyta 
tvarka turi teisę steigti profesines sąjungas ar stoti į jas savo interesams ginti. Ši 
nuostata yra iš esmės pakartota ir šio įstatymo 1 straipsnio 1 dalyje. Terminas „as- 
menys, dirbantys pagal darbo sutartį“, turėtų apimti visus asmenis, dirbančius pagal 
bet kurios rūšies (neterminuotą, terminuotą, sezoninio ar laikino darbo, antraeilių 
pareigų, namudinio ar patarnavimo darbų ar kitos rūšies) darbo sutartį, ir šie as- 
menys turi teisę jungtis į profesines sąjungas. Asmenims, dirbantiems pagal civi- 
lines sutartis, bedarbiams, studentams, pensininkams šis įstatymo straipsnis tokios 
teisės nenumato, taigi tokia teisė jiems nesuteikta. Tai galima paaiškinti tuo, kad 
bedarbiai, pensininkai ar studentai nėra darbuotojai ir tokios kategorijos asmenų 
profesinės sąjungos negalėtų įgyvendinti šiame įstatyme numatytų funkcijų"!*. Taigi 
teisę jungtis į profesines sąjungas ir dalyvauti jų veikloje turi visi asmenys, teisėtai 
dirbantys pagal darbo sutartį ar kitais įstatymuose nustatytais pagrindais, neatsižvel- 
giant į jų pilietybę ar nuolatinę gyvenamąją vietą. Profesinės sąjungos, kitaip nei 
kitų juridinių asmenų, steigėjai gali būti tik fiziniai asmenys. Profesinių sąjungų 
įstatymo 1 straipsnio 3 dalis nustato, kad šio įstatymo taikymo ypatybės krašto ap- 
saugos, policijos, valstybės saugumo ir kitose organizacijose gali būti nustatytos šių 
organizacijų veiklą reglamentuojančiuose įstatymuose'!". 

Pagal Profesinių sąjungų įstatymo 6 straipsnio 1 dalį, profesinės sąjungos gali 
steigtis profesiniu, pareiginiu, gamybiniu, teritoriniu ar kitais profesinių sąjungų 
nustatytais principais. Šiame straipsnyje numatyti tokie profesinių sąjungų steigimo 
reikalavimai: 


"5 Konstitucinio Teismo 1999 m. sausio 14 d. nutarimas. Valstybės žinios, 1999, Nr. 9-199. 
"4 PETRYLAITĖ, D. Profesinių sąjungų veikla ir socialinės partnerystės plėtra Lietuvoje. Jonava: AB 
„Achema“ darbuotojų profesinė sąjunga, 2008, p. 12—14; KasiLiausKAS, N. Profesinės sąjungos Lietu- 


voje. Teisinio statuso problemos. Vilnius, 2008, p. 120—127. 
"5 Konstitucinio Teismo 2003 m. rugsėjo 30 d. nutarimas. Valstybės žinios, 2003, Nr. 93-4923. 


"6 KasiLiAUSKAS, N. Profesinės sąjungos Lietuvoje. Teisinio statuso problemos. Vilnius, 2008, p. 47—48. 


“7 Pavyzdžiui, pagal Lietuvos Respublikos specialiųjų tyrimų tarnybos įstatymo 15 straipsnio 1 dalies 
6 punktą, šios tarnybos pareigūnams draudžiama būti profesinės sąjungos nariais. 

1) steigėjų minimumas — ne mažiau kaip 20 steigėjų arba įmonėje, įstaigoje, 
organizacijoje steigėjai sudarytų ne mažiau kaip 1/10 visų darbuotojų (o 
1/10 visų darbuotojų būtų ne mažiau kaip trys darbuotojai); 

2) veiklos pagrindas — profesinės sąjungos susirinkime patvirtinti profesinės 

sąjungos įstatai; 

3) organizacinė struktūra — išrinkti valdymo organai; 

4) priimtas sprendimas dėl buveinės. 

Pagal minėtojo straipsnio 3 dalį, profesinė sąjunga laikoma įsteigta nuo tos die- 
nos, kai įvykdytos nurodytosios sąlygos. 

Profesinės sąjungos pagal Profesinių sąjungų įstatymo 7 straipsnį turi teisę 
jungtis į įvairius susivienijimus. Profesinių sąjungų susivienijimai turi būti kuriami 
tik laisvu profesinių sąjungų susitarimu ir jų iniciatyva. 

Profesinės sąjungos arba jų susivienijimai teisės aktų nustatyta tvarka turi pateikti 
Juridinių asmenų registrui profesinės sąjungos įstatus (statutą) ir kitus dokumentus, 
patvirtinančius šiame įstatyme nurodytų anksčiau minėtų aplinkybių buvimą. Profesi- 
nės sąjungos įstatuose (statute) turi būti nurodyta profesinės sąjungos pavadinimas, jos 
teisinė forma, veiklos tikslai, įvardijant veiklos sritis ir rūšis, profesinės sąjungos narių 
teises ir pareigas, naujų narių priėmimo ir pašalinimo iš profesinės sąjungos tvarka ir 
sąlygos, valdymo organai, jų kompetencija ir kt. Steigiamos profesinės sąjungos įstatus 
(statutą) turi pasirašyti steigiamojo susirinkimo įgaliotas asmuo ne vėliau kaip per tris 
dienas nuo steigiamojo susirinkimo dienos. Profesinės sąjungos įstatus (statutą) pasi- 
rašiusių fizinių asmenų parašų tikrumas notaro netvirtinamas (PSĮ 8 str. ). 

Pagal Profesinių sąjungų įstatymo 10 straipsnį profesinės sąjungos yra nepri- 
klausomos nuo darbdavio, jo įgalioto atstovo. Darbdaviui, jo įgaliotam atstovui 
draudžiama daryti įtaką priėmimui į darbą arba siūlyti išlaikyti darbo vietą reika- 
laujant, kad darbuotojas nestotų į profesinę sąjungą ar išstotų iš jos. Darbdaviui, 
jo įgaliotam atstovui draudžiama organizuoti ir finansuoti organizacijas, siekiančias 
trukdyti profesinių sąjungų veiklai, ją nutraukti ar kontroliuoti. Darbdavys gali per- 
vesti profesinei sąjungai kolektyvinėje sutartyje nustatytą pinigų sumą. Jeigu yra 
profesinės sąjungos nario prašymas, darbdavys privalo kiekvieną mėnesį išskaičiuoti 
iš profesinės sąjungos nario darbo užmokesčio nustatyto dydžio nario mokestį ir 
pervesti jį į profesinės sąjungos sąskaitą. Tuo tarpu valstybė materialinės (finansi- 
nės) paramos profesinėms sąjungoms teikti negali. Konstitucinis Teismas pabrėžė, 
kad valstybė laisvų profesinių sąjungų kūrimosi ir veiklos etape galėjo materialiai 
(taip pat ir finansiškai) paremti besikuriančias ar jau susikūrusias Lietuvos profesines 
sąjungas (jų susivienijimus), kad jos galėtų pradėti veikti ir savarankiškai vykdyti 
Konstitucijoje įtvirtintas profesinių sąjungų funkcijas. Kita vertus, ši parama negali 
būti nuolatinė, todėl pagal Konstituciją negalima nustatyti tokio reguliavimo, pagal 
kurį valstybė profesinėms sąjungoms teiktų tokią paramą arba teiktų tokiais bū- 
dais, kad būtų teisinės prielaidos pažeisti Konstitucijoje įtvirtintą profesinių sąjungų 
veiklos savarankiškumą, padaryti jas priklausomas nuo valstybės ir šitaip suvaržyti 
profesinių sąjungų galimybes ginti darbuotojų profesines, ekonomines ir socialines 
teises bei interesus'““. 


"š Konstitucinio Teismo 2003 m. rugsėjo 30 d. nutarimas. Valstybės žinios, 2003, Nr. 93-4223, 

Profesinių sąjungų nariams įstatymu suteikiamos tam tikros veiklos ir darbo 
teisių garantijos. Pagal Profesinių sąjungų įstatymo 21 straipsnį darbdavys negali at- 
leisti iš darbo darbuotojo įmonėje veikiančios profesinės sąjungos renkamojo organo 
nario darbdavio iniciatyva nesant darbuotojo kaltės negavęs tos profesinės sąjungos 
įmonėje renkamojo organo išankstinio sutikimo““*. Naujajame Lietuvos Respub- 
likos darbo kodekso 57 straipsnyje reglamentuojamas darbo sutarties nutraukimas 
darbdavio iniciatyva, kai nėra darbuotojo kaltės. Šiame straipsnyje neliko senojo 
Lietuvos Respublikos darbo kodekso"“? 129 straipsnio, kuriame buvo reglamentuo- 
jamas darbo sutarties nutraukimas darbdavio iniciatyva, kai nėra darbuotojo kaltės, 
3 dalies 1 punkto nuostatos, kad teisėta priežastis nutraukti darbo santykius negali 
būti narystė profesinėje sąjungoje arba dalyvavimas profesinės sąjungos veikloje ne 
darbo metu, o darbdavio sutikimu — ir darbo metu. Kita vertus, naujojo Darbo 
kodekso 168 straipsnio „Darbuotojų atstovavimą darbdavio lygmeniu įgyvendinan- 
čių asmenų garantijos ir apsauga nuo diskriminacijos“ 3 dalyje reglamentuojama, 
kad darbuotojų atstovavimą įgyvendinantys asmenys laikotarpiu, kuriam jie išrinkti, 
ir šešis mėnesius po jų kadencijos pabaigos negali būti atleisti iš darbo darbdavio 
iniciatyva ar darbdavio valia ir jų būtinosios darbo sutarties sąlygos negali būti pa- 
blogintos, palyginti su ankstesnėmis jų būtinosiomis darbo sutarties sąlygomis ar 
palyginti su kitų tos pačios kategorijos darbuotojų būtinosiomis darbo sutarties są- 
lygomis, be Lietuvos Respublikos vyriausiojo valstybinio darbo inspektoriaus įga- 
liotojo Valstybinės darbo inspekcijos teritorinio skyriaus, kuriam priklausančioje te- 
ritorijoje yra darbdavio darbovietė, vadovo sutikimo. Valstybinės darbo inspekcijos 
teritorinio skyriaus vadovas duoda sutikimą nutraukti darbo sutartį ar pakeisti būti- 
nąsias darbo sutarties sąlygas, jeigu darbdavys pateikia duomenų apie tai, kad darbo 
sutarties nutraukimas ar būtinųjų darbo sutarties sąlygų pakeitimas nėra susijęs su 
darbuotojo vykdoma darbuotojų atstovavimo veikla, darbuotojo nediskriminuoja 
dėl jo vykdomos darbuotojų atstovavimo veiklos ar narystės profesinėje sąjungoje. 

Šiems darbuotojams, skiriant drausmines nuobaudas, išskyrus drausminę 
nuobaudą — atleidimą iš darbo, taip pat reikalingas išankstinis profesinės sąjungos 
renkamojo organo sutikimas. Profesinių sąjungų nariams, atleistiems iš darbo dėl 
jų išrinkimo į renkamąsias pareigas profesinių sąjungų organizacijose, pasibaigus 
renkamųjų pareigų įgaliojimams, suteikiamas pirmesnis darbas (pareigos), o jeigu 
jo nėra, — kitas lygiavertis darbas (pareigos) toje pačioje arba darbuotojo sutikimu 
kitoje įmonėje, įstaigoje, organizacijoje. Įmonės, įstaigos, organizacijos darbuoto- 
jas, išrinktas į renkamuosius tos įmonės, įstaigos, organizacijos profesinės sąjungos 
organus ir dėl to nutraukęs darbo santykius, prilyginamas tos įmonės, įstaigos, or- 
ganizacijos darbuotojui ir jam taikomos socialinės garantijos visą renkamųjų pareigų 
ėjimo laiką. Kitos garantijos darbuotojams, išrinktiems į renkamuosius profesinės 
sąjungos organus, gali būti nustatytos kolektyvinėse ir kitose sutartyse. 


719 


Darbo kodekso patvirtinimo, įsigaliojimo ir įgyvendinimo įstatymas. 2016 m. rugsėjo 14 d. 
Nr. XII-2603, TAR, 2016-09-19, Nr. 23709. Įsigalioja 2017-07-01 (Įstatymo 6 straipsnio 1 dalis 
įsigalioja 2016-09-20. Darbo kodekso 72 straipsnio 2 dalis įsigalioja 2018-07-01. Įsigaliojimas keistas 
2016-12-20 įstatymu Nr. XIII-130 ir 2017-06-06 įstatymu Nr. XIII-414). 


"0 Darbo kodeksas. Valstybės žinios, 2002, Nr. 64-2569. 

3. Profesinių sąjungų steigimosi tvarka 


Pagal Profesinių sąjungų įstatymo 24 straipsnį, profesinėms sąjungoms, jų su- 
sivienijimams nuosavybės teise gali priklausyti pastatai, įrenginiai, transporto prie- 
monės ir kitas įstatymų neribojamas turtas. Profesinių sąjungų, jų susivienijimų 
turtą taip pat sudaro narių mokesčiai, įmonių, įstaigų ir organizacijų įnašai, viešai 
paskelbtos aukos bei kitos teisėtai gautos pajamos ir turtas. Pasak Konstitucinio 
Teismo, pagal Konstituciją profesinės sąjungos, kad galėtų vykdyti savo funkcijas, 
gali nuosavybės teise turėti įvairų turtą. Kita vertus, tai nereiškia, kad valstybės 
institucijos valstybei nuosavybės teise priklausančias įmones, įstaigas, organizacijas 
gali perduoti profesinių sąjungų nuosavybėn: profesinės sąjungos nėra ūkinės orga- 
nizacijos, jos kuriasi ne ūkinei veiklai ar viešajam administravimui““!. Profesinės są- 
jungos, siekdamos įstatuose (statute) numatytų tikslų, turi teisę užsiimti leidybine, 
gamybine ūkine veikla, steigti labdaros ir kitokius fondus. Profesinės sąjungos savo 
lėšas ir turtą tvarko savarankiškai. 

Profesinių sąjungų veikla gali pasibaigti tik įstatymo nustatytais pagrindais ir 
tvarka. Profesinių sąjungų įstatymo 3 straipsnio 3 dalyje nustatyta, kad profesinių 
sąjungų veikla negali būti administracine tvarka nutraukta ar laikinai sustabdyta. 
Pagal šio įstatymo 9 straipsnio 1 dalį, profesinių sąjungų, jų susivienijimų veikla 
gali būti sustabdyta ir nutraukta jų įstatuose (statute) nustatyta tvarka arba teismo 
sprendimu. Šiame straipsnyje įtvirtinta, kad sustabdyti ar nutraukti profesinės sąjun- 
gos veiklą galima tik tada, kai profesinė sąjunga pažeidžia Konstituciją ir Profesinių 
sąjungų įstatymą. Teisę kreiptis į teismą dėl profesinės sąjungos, jų susivienijimo 
veiklos sustabdymo turi profesinės sąjungos įstatus (statutą) įregistravusi institucija, 
taip pat prokuroras. Kreiptis į teismą šios institucijos gali tik po to, kai profesinė 
sąjunga per nustatytą terminą nepašalina pažeidimų, kuriuos jai raštu nurodė ją įre- 
gistravusi institucija. Teismo sprendimu profesinių sąjungų, jų susivienijimų veikla 
gali būti sustabdyta ne ilgesniam kaip trijų mėnesių laikotarpiui. Jei per šį laiką ne- 
pašalinamas nurodytas pažeidimas, teismo sprendimu profesinių sąjungų, jų susivie- 
nijimų veikla gali būti nutraukta. Profesinių sąjungų, jų susivienijimų veikla teismo 
sprendimu taip pat gali būti nutraukta, kai profesinės sąjungos, jų susivienijimai 
per metus nuo tos dienos, kai jų veikla buvo sustabdyta, vėl pažeidė Konstituciją ir 
Profesinių sąjungų įstatymą. 


"1 Konstitucinio Teismo 2003 m. rugsėjo 30 d. nutarimas. Valstybės žinios, 2003, Nr. 93-4223. 

1. Bažnyčios ir valstybės santykių konstituciniai pagrindai 


Didelę įtaką visuomenės ir valstybės gyvenime turi bažnyčios ir kitos religinės or- 
ganizacijos, atstovaujančios įvairioms šiuo metu pasaulyje paplitusioms religijoms. 
Tai vieni seniausių socialinių junginių. 

Bendriausiąja prasme Bažnyčia — tai religinė organizacija, vienijanti vienos ku- 
rios religijos sekėjus, turinti hierarchinę struktūrą ir reglamentuotas religines insti- 
tucijas. Plačiuoju požiūriu bažnyčiomis yra vadinamos ir nekrikščioniškos religinės 
organizacijos, tačiau pastarosios neturi tokių centralizuotų, visus tikinčiuosius vie- 
nijančių organizacijų, kaip krikščioniškosios bažnyčios. 

Demokratinės valstybės paprastai pripažįsta religijų ir bažnyčių lygybę, sąžinės 
ir tikėjimo laisvę, Bažnyčios atskyrimą nuo valstybės ir draudžia persekioti asmenis 
ar teikti jiems privilegijų dėl jų religinių pažiūrų ar įsitikinimų. Manoma, kad bū- 
tent Bažnyčios nuo valstybės atskyrimas geriausiai dera su sąžinės ir tikėjimo laisvės 
principu. 

Visuotinai pripažįstama, kad Bažnyčiai, kaip atskiram socialiniam junginiui, 
visada būdingas ypatingas vidinis solidarumas, gebėjimas išsaugoti dorovines, kul- 
tūrines ir istorines tautos tradicijas. 

Valstybės ir Bažnyčios santykių konstitucinius pagrindus nustato Konstitucija; 
ji taip pat įtvirtina valstybės ir Bažnyčios atskirumo principą, kuris Konstitucijoje 
tiesiogiai nedeklaruojamas, bet išplaukia iš Konstitucijos 43 straipsnio 7 dalies, skel- 
biančios, kad Lietuvoje nėra valstybinės religijos, prasmės. Lietuvos Respublikos 
Konstitucinis Teismas 2000 m. birželio 13 d. nutarime konstatavo, jog sistemiškai 
aiškinant Konstitucijos 43 straipsnio 7 dalyje įtvirtintą normą, kad Lietuvoje nėra 
valstybinės religijos, šio straipsnio 4 dalies normą, kad bažnyčios bei religinės or- 
ganizacijos laisvai tvarkosi pagal savo kanonus ir statutus, 40 straipsnio 1 dalyje 
suformuluotą normą, kad valstybinės ir savivaldybių įstaigos yra pasaulietinės, taip 
pat kitas Konstitucijos nuostatas, darytina išvada, kad Konstitucijoje yra įtvirtin- 
tas valstybės ir Bažnyčios atskirumo principas. Konstitucinis valstybės ir Bažnyčios 
atskirumo principas yra Lietuvos valstybės, jos institucijų ir jų veiklos pasaulietiš- 
kumo pamatas. Šis principas, taip pat Konstitucijoje įtvirtinta įsitikinimų, minties, 
tikėjimo ir sąžinės laisvė, konstitucinis asmenų lygybės principas kartu su kitomis 
konstitucinėmis nuostatomis lemia valstybės pasaulėžiūrinį ir religinį neutralumą. 
Tai, kad Lietuvos valstybė ir jos institucijos pasaulėžiūros bei religijos požiūriu yra 
neutralios, reiškia valstybės ir tikybos sričių, valstybės ir bažnyčių bei religinių or- 
ganizacijų paskirties, funkcijų ir veiklos atribojimą'“*. Taigi valstybės ir Bažnyčios 
atskirumo principas reiškia, kad religinės bendruomenės ir bendrijos nevykdo vals- 
tybės funkcijų, o valstybė nevykdo religinių bendruomenių ir bendrijų funkcijų. 

Pagal Konstituciją, valstybė ir Bažnyčia yra nepriklausomi, savarankiški ir ly- 
giateisiai subjektai. Konstitucijos 43 straipsnyje įtvirtinta, kad valstybės pripažintos 
bažnyčios ir kitos religinės organizacijos turi juridinio asmens teises, veikia laisvai 
pagal savo kanonus ir statutus. Valstybės ir bažnyčių tarpusavio santykiai nustatomi 
susitarimu arba įstatymu. Pagal Konstituciją, abu šie visuomeninių santykių regu- 
liavimo būdai yra lygiaverčiai. Vis dėlto tai, kad Konstitucijos leidėjas pirmiausia 


“2 Konstitucinio Teismo 2000 m. birželio 13 d. nutarimas. Valstybės žinios, 2000, Nr. 49-1424. 

nurodo susitarimą, o ne įstatymą, iškelia mintį, kad tam tikras prioritetas teikiamas 
susitarimui. Sutartiniais pagrindais reguliuojami tik lygiateisių subjektų visuome- 
niniai santykiai. 

Pabrėžtina, kad konstitucinė nuostata „bažnyčių bei kitų religinių organizacijų 
būklė valstybėje nustatoma susitarimu“ negali būti aiškinama kaip reiškianti įparei- 
gojimą valstybei atitinkamus susitarimus sudaryti su visomis tradicinėmis Lietuvoje 
bažnyčiomis bei religinėmis organizacijomis, taip pat kitomis valstybės pripažinto- 
mis bažnyčiomis bei religinėmis organizacijomis. Valstybė laisvai sprendžia, suda- 
ryti atitinkamus susitarimus ar jų nesudaryti, o jeigu sudaryti, tai su kuo. Minėtoji 
konstitucinė nuostata negali būti aiškinama ir taip, kad jeigu valstybė yra sudariusi 
tam tikrą susitarimą su kuria nors viena Bažnyčia ar religine organizacija, tai ji turi 
atitinkamus susitarimus sudaryti ir su kitomis Lietuvoje veikiančiomis bažnyčiomis 
bei religinėmis organizacijomis"?“. 

Konstituciniais ir sutartiniais pagrindais šiuo metu grindžiami valstybės ir Ka- 
talikų bažnyčios santykiai. Pavyzdžiui, juos reglamentuoja 2000 m. gegužės 5 d. 
Vilniuje pasirašyta Lietuvos Respublikos ir Šventojo Sosto sutartis dėl santykių tarp 
Katalikų bažnyčios ir valstybės teisinių aspektų, Lietuvos Respublikos ir Šventojo 
Sosto sutartis dėl kariuomenėje tarnaujančių katalikų sielovados, Lietuvos Respub- 
likos ir Šventojo Sosto sutartis dėl bendradarbiavimo švietimo ir kultūros srityje. 
Šie susitarimai Lietuvoje turi Seimo ratifikuotos tarptautinės sutarties galią, taigi ir 
įstatymo galią. 

Kitas Konstitucijoje minimas Bažnyčios ir valstybės santykių nustatymo būdas 
yra teisinis reguliavimas. Šiuo metu Bažnyčios veiklą, jos turtines ir neturtinės tei- 
ses reglamentuoja Religinių bendruomenių ir bendrijų įstatymas, priimtas 1995 m. 
spalio 4 d. ir Religinių bendrijų teisės į išlikusį nekilnojamąjį turtą atkūrimo tvarkos 
įstatymas, priimtas 1995 m. kovo 21 d."““ ir kiti teisės aktai. 

Bažnyčios ir religinės organizacijos — tai viena iš pagrindinių tarptautinės teisės 
pripažintos žmogaus tikėjimo laisvės realizavimo formų. Minties, tikėjimo ir sąžinės 
laisvė yra prigimtinė žmogaus teisė, todėl tinkamas su ja susijusių visuomeninių 
santykių reglamentavimas ir šios teisės apsauga yra vienas iš svarbiausių teisinės bei 
demokratinės valstybės požymių. Šią teisę Lietuvoje gyvenantiems asmenims ga- 
rantuoja Lietuvos Respublikos Konstitucija. Konstitucijos 26 straipsnyje skelbiama, 
kad kiekvienas žmogus turi teisę laisvai pasirinkti bet kurią religiją arba tikėjimą ir 
vienas ar su kitais, privačiai ar viešai ją išpažinti, atlikinėti religines apeigas, prakti- 
kuoti tikėjimą ir mokyti jo. Niekas negali kito asmens versti nei būti verčiamas pa- 
sirinkti ar išpažinti kurią nors religiją arba tikėjimą. Pabrėžtina, kad Konstitucijoje 
įtvirtinta tikėjimo laisvė negali būti ribojama net įvedus karo ar nepaprastąją padėtį. 

Konstitucijos 26 straipsnio 4 dalyje nustatyta, kad žmogaus laisvė išpažinti ir 
skleisti religiją arba tikėjimą negali būti apribota kitaip, kaip tik įstatymu ir tik tada, 
kai būtina garantuoti visuomenės saugumą, viešąją tvarką, žmonių sveikatą ir dorovę, 
taip pat kitas asmens pagrindines teises ir laisves. Su šia nuostata tiesiogiai susijęs 


"3 Konstitucinio Teismo 2007 m. gruodžio 6 d. sprendimas. Valstybės žinios, 2007, Nr. 129-5246. 


"4 Religinių bendrijų teisės į išlikusį nekilnojamąjį turtą atkūrimo tvarkos įstatymas. Valstybės žinios, 
1995, Nr. 27-600; Religinių bendruomenių ir bendrijų įstatymas. Valstybės žinios, 1995, Nr. 89-1985. 

2. Bažnyčios ir valstybės santykių teisinis reguliavimas 


Konstitucijos 27 straipsnis, sukonkretinantis, kad žmogaus įsitikinimais, praktikuoja- 
ma religija ar tikėjimu negali būti pateisinamas nusikaltimas ar įstatymų nevykdymas. 


2. Bažnyčios ir valstybės santykių teisinis reguliavimas 


Konstitucijos 43 straipsnio 1 dalis nustato, kad, be tradicinių Lietuvoje bažnyčių ir 
religinių organizacijų, valstybė pripažįsta ir kitas bažnyčias bei religines organiza- 
cijas — jeigu jos turi atramą visuomenėje ir jų mokymas bei apeigos neprieštarauja 
įstatymui ir dorai. Tai bendrojo pobūdžio reikalavimai. Šių reikalavimų turinį kon- 
kretizuoti turi įstatymų leidėjas. 

Konstitucinis Teismas pabrėžė, kad Konstitucija įtvirtina trejopą Lietuvoje 
veikiančių bažnyčių bei religinių organizacijų statusą: vienos bažnyčios ir religi- 
nės organizacijos yra tradicinės Lietuvoje, kitos (tradicinėmis Lietuvoje nesančios) 
bažnyčios ir religinės organizacijos yra valstybės pripažintos, dar kitos Lietuvoje 
veikiančios bažnyčios ir religinės organizacijos Lietuvoje neturi nei tradicijų, nei 
valstybės pripažintųjų statuso'“?. 

Konstitucinis Teismas, aiškindamas Konstitucijos 43 straipsnio 1 dalies nuostatą, 
konstatavo, jog; Konstitucijos nuostata, kad valstybė pripažįsta tradicines Lietuvoje 
bažnyčias ir religines organizacijas, numato tai, jog įstatymų leidėjas gali tam tikras 
religines organizacijas įvardyti kaip tradicines Lietuvoje. Bažnyčių ir religinių or- 
ganizacijų įvardijimas kaip tradicinių — ypatingas jų valstybinio pripažinimo būdas. 
Tradicinių bažnyčių bei religinių organizacijų pripažinimo instituto konstitucinis 
įtvirtinimas reiškia, kad jų valstybinis pripažinimas neatšaukiamas. Tradiciškumas 
nei sukuriamas, nei panaikinamas įstatymų leidėjo valios aktu. Bažnyčių ir religinių 
organizacijų įvardijimas kaip tradicinių yra ne jų, kaip tradicinių organizacijų, sukū- 
rimo, bet jų tradiciškumo — nuo įstatymų leidėjo valios nepriklausančios jų santykių 
su visuomene būklės konstatavimo aktas, atspindintis visuomenės kultūros raidą ir 
būklę. Pabrėžtina, kad Konstitucijos 43 straipsnio 1 dalies nuostata, jog yra tradici- 
nės Lietuvoje bažnyčios bei relieinės organizacijos — tai tas konstitucinis pagrindas, 
kuriuo remiantis valstybėje gali būti nustatoma skirtinga tradicinių bažnyčių bei 
relieinių bažnyčių bei religinių organizacijų būklė, palyginti su kitomis bažnyčio- 
mis bei religinėmis organizacijomis. Vadinasi, neapribojant Konstitucijoje įtvirtintų 
visoms bažnyčioms ir religinėms organizacijoms garantuojamų teisių, tradicinėms 
bažnyčioms bei religinėms organizacijoms įstatymu gali būti užtikrinamos ir tokios 
teisės, kurių neturi tradicinėmis nesančios bažnyčios bei religinės organizacijos'“?. 

Religinių bendruomenių ir bendrijų įstatymo 5 straipsnis įtvirtina, kad valsty- 
bė pripažįsta devynias tradicines Lietuvoje egzistuojančias religines bendruomenes 
ir bendrijas: lotynų apeigų katalikų, graikų apeigų katalikų, evangelikų liuteronų, 
evangelikų reformatų, ortodoksų (stačiatikių), sentikių, judėjų, musulmonų sunitų 
ir karaimų. Šios tradicinės bažnyčios laikomos sudėtine Lietuvos istorinio, dvasinio 
bei socialinio palikimo dalimi. Valstybė tokiu būdu pripažįsta šių religinių bendrijų 
dvasinį, kultūrinį ir socialinį tęstinumą. 


"5 Konstitucinio Teismo 2007 m. gruodžio 7 d. sprendimas. Valstybės žinios, 2007, Nr. 129-5246. 
" Konstitucinio Teismo 2000 m. birželio 13 d. nutarimas. Valstybės žinios, 2000, Nr. 49-1424. 

Kitos (netradicinės) religinės bendrijos gali būti valstybės pripažintos kaip is- 
torinio, dvasinio ir socialinio palikimo dalis, jeigu jos turi atramą visuomenėje ir 
jų mokymas bei apeigos neprieštarauja įstatymui ir dorai. Atsižvelgiant į tai, kad 
minėtasis specialus statusas yra ne kas kita, kaip atitinkamos bažnyčios, religinės 
organizacijos būklės nustatymas, taip pat į tai, kad šis specialus statusas gali būti su- 
teikiamas tik toms bažnyčioms bei religinėms organizacijoms, kurios turi atramą vi- 
suomenėje, konstatuotina, kad suteikti šį statusą yra įstatymų leidėjo prerogatyva“. 

Konstitucijos 43 straipsnio 1 dalyje įtvirtinta sąlyga „turėti atramą visuomenė- 
je“ reiškia, kad atitinkamos bažnyčios, religinės organizacijos atrama visuomenėje 
turi būti tvirta ir ilgalaikė, taigi negali apsiriboti negausia žmonių grupe ar nedidele 
visuomenės dalimi, keliais veiklos dešimtmečiais, viena ar keliomis žmonių karto- 
mis. Minėtoji atitinkamos bažnyčios, relisinės organizacijos atrama visuomenėje 
turi būti tokia, kad dėl jos nekiltų jokių abejonių. Sprendžiant, ar tam tikrai bažny- 
čiai, religinei organizacijai suteiktinas valstybės pripažinimas, būtina įsitikinti, kad 
ta bažnyčia, religinė organizacija tikrai turi atramą visuomenėje. Pagal Konstitucijos 
43 straipsnio 1 dalį, taip pat reikalaujama įsitikinti, kad bažnyčios, religinės orga- 
nizacijos mokymas bei apeigos neprieštarauja įstatymui ir dorai. Jeigu šios sąlygos 
nėra tenkinamos, atitinkamai bažnyčiai, religinei organizacijai valstybės pripažini- 
mo negalima suteikti“. 

Taigi, vadovaudamasis Konstitucijos 43 straipsnio 1 dalimi, įstatymų leidėjas 
yra įpareigotas religinių bendruomenių ir bendrijų valstybinį pripažinimą sieti su 
šių organizacijų veiklos trukme. Lietuvos Respublikos religinių bendruomenių ir 
bendrijų įstatymo (toliau — RBBĮ) 6 straipsnio 2 dalyje nustatyta, kad religinės 
bendrijos gali kreiptis dėl valstybės pripažinimo praėjus ne mažiau kaip 25 metams 
nuo pirminio jų įregistravimo Lietuvoje. Jeigu prašymas nepatenkinamas, pakar- 
totinai galima dėl to kreiptis praėjus 10 metų nuo prašymo nepatenkinimo dienos. 
Šio straipsnio 4 dalyje paaiškinta, kad pirminis įregistravimas yra įvykęs, jei religinė 
bendrija teisėtai veikė (buvo įregistruota) Lietuvoje po 1918 m. vasario 16 dienos. 

Netradicinių religinių bendruomenių ir bendrijų oficialus pripažinimas pri- 
klauso nuo įstatymų leidėjo valios: valstybės pripažinimą suteikia Seimas, gavęs Tei- 
singumo ministerijos išvadą (RBB]Į 6 str. 2 d.). Formalus įstatymo reikalavimų ati- 
tikimas nėra besąlygiškas pagrindas religinei bendruomenei ar bendrijai pripažinti. 
Oficialus religinės bendrijos pripažinimas yra Seimo teisė, bet ne pareiga. Seimas ją 
įgyvendina, atsižvelgdamas į valstybės ir visuomenės interesus. Bažnyčios ir religi- 
nės organizacijos, kurios nėra tradicinės Lietuvoje, valstybės pripažinimą gali įgyti 
Seimo valia ir sprendimu. Pabrėžtina, kad tokį valstybės pripažinimą — kitaip nei 
konstatavimą, kad tam tikra bažnyčia, religinė organizacija yra tradicinė Lietuvoje, — 
galima atšaukti, jeigu atitinkama valstybės bažnyčia, religinė organizacija netenka 
atramos visuomenėje ar jos mokymas arba apeigos ima prieštarauti įstatymui ar 
dorai“", 


“7 Konstitucinio Teismo 2007 m. gruodžio 6 d. sprendimas. Valstybės žinios, 2007, Nr. 129-5246. 
"š Ibidem. 
"8 Ibidem. 

Valstybės pripažintoms bažnyčioms ir religinėms organizacijoms Konstituci- 
ja garantuoja juridinio asmens teises. Konstitucija nenumato jokių papildomų rei- 
kalavimų ar sąlygų šioms organizacijoms dėl juridinio asmens statuso suteikimo. 
Tokią teisę įstatymų leidėjas turi tik valstybės nepripažintų bažnyčių ir religinių 
organizacijų atžvilgiu. Juridinio asmens statuso suteikimas yra galutinė religinių 
bendruomenių ir bendrijų steigimo stadija ir labai svarbi šių organizacijų veiklos 
teisinė garantija. 

Religinių bendruomenių ir bendrijų įstatyme yra reglamentuota juridinio as- 
mens suteikimo ir įforminimo tvarka. Tradicinės religinės bendruomenės ir bendri- 
jos, turinčios juridinio asmens teises, šiuo įstatymu įpareigojamos apie tai pranešti 
Teisingumo ministerijai (RBBĮ 10 str. 1 d.). 

Naujai susikūrusios (atsikūrusios) tradicinės religinės bendruomenės ir ben- 
drijos įgyja juridinio asmens teises, kai jų vadovybė apie susikūrimą (atsikūrimą) 
raštu praneša Teisingumo ministerijai ir yra nustatomas konkrečios bendruomenės 
ar bendrijų tradicijų tęstinumas atsižvelgiant į jos kanonus, statutus bei kitas nor- 
mas (RBBĮ 10 str. 2 d.). Tradicinių religinių bendruomenių, bendrijų ir centrų 
pagal jų kanonus, statutus ar kitas normas įsteigti juridiniai asmenys įgyja juridinio 
asmens teises, kai jų vadovybė raštu praneša Teisingumo ministerijai, o ši įformina 
įstatymų nustatyta tvarka. Šie juridiniai asmenys turi teisę užsiimti šiame įstatyme 
jų bendruomenei, bendrijai ar centrui numatyta veikla, taip pat veikla, numatyta šių 
juridinių asmenų įstatuose. 

Kitoms „netradicinėms“ religinėms bendruomenėms ir bendrijoms juridinio 
asmens statusas suteikiamas nuo jų įstatų ar juos atitinkančių dokumentų įregistra- 
vimo dienos. Įstatyme yra nustatyti tam tikri reikalavimai, norint įregistruoti naują 
religinę bendruomenę ir religinę bendriją. 

Pabrėžtina, kad įstatymų leidėjas skiria sąvokas religinė bendruomenė, religinė 
bendrija ir religiniai centrai. Pagal RBBĮ 4 straipsnį, religinė bendruomenė yra as- 
menų grupė, siekianti įgyvendinti tos pačios religijos tikslus. Ji gali būti vietinis ati- 
tinkamos religinės bendrijos padalinys. Religinės bendrijos yra bažnyčių ir tolygių 
religinių organizacijų — bendruomenių, siekiančių įgyvendinti tos pačios religijos 
tikslus, susivienijimai. Bendriją sudaro ne mažiau kaip dvi religinės bendruomenės, 
turinčios bendrą vadovybę. Religiniai centrai — tai aukštesniosios religinių bendrijų 
valdymo institucijos. 

Religinės bendruomenės gali būti įregistruotos, jei vienija ne mažiau kaip 15 
narių — pilnamečių Lietuvos Respublikos piliečių (RBB]Į 11 str. 2 d.). Norint įregis- 
truoti religinę bendriją, užtenka, kad ją sudarytų ne mažiau kaip dvi religinės ben- 
druomenės, turinčios bendrą vadovybę (RBBĮ 11 str. 3 d.). Įregistruotos religinės 
bendrijos struktūrai priklausančios religinės bendruomenės ir centrai įgyja juridinio 
asmens teises, kai juos pripažįsta bendrijų vadovybė ir apie tai raštu praneša Teisin- 
gumo ministerijai. 

Norint registruoti religinės bendruomenės, bendrijos įstatus ar juos atitinkantį 
dokumentą, turi būti pateikiamas pareiškimas, religinės bendruomenės ar bendrijos 
steigiamojo susirinkimo protokolas ir jos narių sąrašas. Religinių bendruomenių, 
bendrijų įstatus ar juos atitinkantį dokumentą registruoja Teisingumo ministerija 
ne vėliau kaip per 6 mėnesius nuo jų pateikimo (RBBĮ 11 str. 6 d.). Jei religinės 

bendruomenės ir bendrijos įstatuose ar juos atitinkančiame dokumente pateikti ne 
visi įstatyme numatyti duomenys, Teisingumo ministerija per 15 dienų nuo jų ga- 
vimo minėtąjį dokumentą grąžina pateikusiai bendruomenei ar bendrijai nurody- 
dama, kokie trūkumai turi būti ištaisyti. Pataisytų įstatų ar juos atitinkančio doku- 
mento registravimo terminas skaičiuojamas iš naujo. 

Atsisakymas registruoti religinės bendruomenės ar bendrijos įstatus gali būti 
grindžiamas tik įstatyme nustatytais pagrindais. Įstatai neregistruojami, jeigu: 1) juo- 
se nenurodyti visi RBBĮ 11 straipsnyje numatyti duomenys; 2) religinės bendruome- 
nės ar bendrijos veikla pažeidžia žmogaus teises ir laisves arba viešąją tvarką; 3) jau 
yra įregistruoti tokio pat pavadinimo religinės bendruomenės, bendrijos įstatai ar 
juos atitinkantis dokumentas (RBBĮ 12 str. 1 d.). Atsisakius registruoti religinės 
bendruomenės, bendrijos įstatus ar juos atitinkantį dokumentą, pareiškėjams apie 
tai pranešama raštu ne vėliau kaip per 5 dienas nuo sprendimo priėmimo, nurodant 
konkrečius atsisakymo motyvus. Atsisakymas įregistruoti religinės bendruomenės, 
bendrijos įstatus ar juos atitinkantį dokumentą gali būti apskundžiamas teismui. 

Nuo įstatų įregistravimo dienos religinės bendruomenės ir bendrijos tampa 
visateisiais teisinių santykių subjektais ir įgyja visas Konstitucijoje bei įstatymuose 
numatytas teises ir pareigas. 


3. Religinių bendruomenių ir bendrijų veiklos teisinės garantijos 


Pagrindinė religinių bendruomenių ir bendrijų funkcija — tenkinti tikinčiųjų inte- 
resus ir poreikius. Šiai funkcijai įgyvendinti Konstitucija ir įstatymai suteikia religi- 
nėms bendrijoms nemažai teisinių garantijų. 

Konstitucija garantuoja bažnyčioms ir religinėms organizacijoms teisę laisvai 
tvarkytis pagal savo kanonus ir statutus. Šią konstitucinę teisę konkretina Religinių 
bendruomenių ir bendrijų įstatymo 7 straipsnio 2 dalis, nustatanti, kad religinės 
bendruomenės ir bendrijos turi teisę laisvai organizuotis pagal savo hierarchinę ir 
institucinę struktūrą, vidaus gyvenimą tvarkyti savarankiškai pagal savo kanonus, 
statutus bei kitas normas. Pabrėžtina, kad visos juridinio asmens teises turinčios 
religinės bendruomenės ir bendrijos gali įstatymo nustatyta tvarka iš valstybės gauti 
paramą kultūrai, švietimui bei labdarai (RBBĮ 7 str. 3 d.). 

Kai kurios specifinės religinių bendruomenių ir bendrijų teisės yra apibrėžtos 
Konstitucijoje. Pavyzdžiui, Konstitucijos 43 straipsnio 3 dalis suteikia bažnyčioms 
ir religinėms organizacijoms teisę laisvai skelbti savo mokslą, atlikti savo apeigas, 
turėti maldos namus, labdaros įstaigas ir mokyklas dvasininkams rengti. Konstitu- 
cija nedraudžia religinėms bendrijoms registruoti tam tikrus civilinės būklės aktus: 
Konstitucijos 38 straipsnio 4 dalis įtvirtina nuostatą, jog valstybė pripažįsta ir baž- 
nytinę santuokos registraciją. Konstitucija, įpareigodama įstatymų leidėją nustatyti 
bažnyčių ir kitų religinių organizacijų būklę susitarimu ar įstatymu, kartu įpareigoja 
sukonkretinti Konstitucijoje apibrėžtas teises ir suteikia galimybę nustatyti kitas tei- 
ses bei laisves. 

Antai RBBĮ 8 straipsnyje, sukonkretinančiame šių organizacijų laisvę atlikti re- 
ligines apeigas, nustatyta, kad religinės apeigos bei kulto ceremonijos gali būti lais- 
vai atliekamos kulto pastatuose ir aplink juos, piliečių namuose ir butuose, šarvoji- 
mo patalpose, kapinėse ir krematoriumuose. Tikinčiųjų prašymu religinės apeigos 

gali būti atliekamos tam tikrose viešose vietose (ligoninėse, socialinio aprūpinimo 
pensionatuose, laisvės atėmimo vietose) suderinus tai su minėtųjų įstaigų vadovybe. 
Šių įstaigų vadovybė turi sudaryti galimybę atlikti religines apeigas. Religinės apei- 
gos gali būti atliekamos kariniuose daliniuose. Įstatymų leidėjas įpareigoja karinių 
dalinių vadovybę sudaryti galimybę atlikti religines apeigas statutų numatyta tvarka. 

Tikinčiųjų mokinių ir jų tėvų prašymu religinės apeigos gali būti atliekamos 
valstybinėse švietimo ir auklėjimo įstaigose. Pabrėžtina, kad įstatymų leidėjas šią 
teisę suteikia tik tradicinėms ir kitoms valstybės pripažintoms religinėms bendruo- 
menėms ir bendrijoms. Be to, norėdamos įgyvendinti šią teisę, religinės bendrijos 
privalo laikytis ir kitų šio straipsnio 4 dalyje nurodytų reikalavimų: religinės apeigos 
turi neprieštarauti pasaulietinės mokyklos sampratai; religinės bendruomenės negali 
versti mokinių dalyvauti tokiose apeigose (jose dalyvaujama laisvu apsisprendimu). 

Religinės apeigos gali būti atliekamos ir kitose viešose vietose, jeigu šios apei- 
gos nepažeidžia viešosios tvarkos, žmonių sveikatos, dorovės ar kitų asmenų teisių 
ir laisvių. Atsisakymas leisti ar trukdymas atlikti religines apeigas gali būti apskųstas 
aukštesnei valdymo institucijai ar teismui. 

RBBĮ 8 straipsnio 6 dalyje nurodyta, kad religinės bendruomenės ir bendrijos 
savivaldybės nustatyta tvarka gali turėti savo konfesines kapines arba savo teritori- 
ją bendrose kapinėse. Laidojimo tvarką šiose kapinėse nustato atitinkama religinė 
bendruomenė ar bendrija. 

Konstitucija garantuoja bažnyčioms ir religinėms organizacijoms teisę laisvai 
skelbti savo mokslą. Ši teisė valstybės gali būti apribota tik tuomet, jeigu bažnyčių 
skelbiamas mokslas prieštarautų Konstitucijai ir įstatymams (Konstitucijos 43 str. 
6 d.). Ši konstitucinė teisė gali būti įgyvendinama įvairiais būdais. Religinių ben- 
druomenių ir bendrijų įstatymo 9 straipsnyje numatyta, kad tikyba gali būti dėsto- 
ma maldos namuose, valstybinėse ir nevalstybinėse mokymo ir auklėjimo įstaigose, 
taip pat kitose patalpose bei vietose. Valstybinėse švietimo įstaigose tėvų pageidavi- 
mu gali būti dėstoma tradicinių ir kitų valstybės pripažintų religinių bendruomenių 
ir bendrijų tikyba. Tikybos dėstymo tvarką valstybinėse mokymo ir auklėjimo įstai- 
gose reglamentuoja švietimo įstatymai. 

Bažnyčios ir religinės organizacijos turi teisę steigti nevalstybines konfesines 
švietimo įstaigas. Religinių bendruomenių ir bendrijų įstatymo 9 straipsnio 3 da- 
lyje įtvirtinta, jog valstybė pripažįsta tradicinių ir kitų valstybės pripažintų religinių 
bendruomenių ir bendrijų tikybos dėstymą konfesinėse mokymo įstaigose tikybos 
dėstymo programas užregistravus Švietimo ir mokslo ministerijoje ir jai pateikus 
mokytojų kvalifikaciją patvirtinančius dokumentus bei atitinkamos religinės ben- 
druomenės ar bendrijos dvasinės vyresnybės prašymą. 

Religinės bendruomenės ir bendrijos turi teisę įstatymų nustatyta tvarka steigti 
ir turėti bendrojo lavinimo mokyklas bei kitokias mokymo, švietimo ir kultūros 
įstaigas, taip pat mokymo ir ugdymo įstaigas dvasininkams bei tikybos dėstytojams 
rengti (RBBĮ 14 str. 1 d.). Šiuo metu Lietuvoje veikia trys kunigų seminarijos, tu- 
rinčios nevalstybinės aukštosios mokyklos statusą: Kauno, Telšių ir Vilniaus. Visos 
jos priklauso lotynų apeigų katalikų bažnyčiai. 

Įstatymų ar kitų norminių aktų nustatyta tvarka tradicinių ir kitų juridinio as- 
mens teises turinčių religinių bendruomenių, bendrijų ir centrų mokymo įstaigos, 

tokių religinių bendruomenių, bendrijų ir centrų mokyklos, suteikiančios valstybės 
nustatytą išsilavinimą, gauna finansinę ir kitokią paramą iš valstybės ir savivaldybių 
biudžetų. Tradicinių religinių bendruomenių ir bendrijų švietimo ir ugdymo įstai- 
gos, suteikiančios valstybinio standarto bendrąjį išsilavinimą, yra finansuojamos ir 
išlaikomos Vyriausybės ar jos įgaliotos institucijos nustatyta tvarka, skiriant biudže- 
to lėšų tiek pat, kiek ir atitinkamo tipo (pakopos) valstybės ar savivaldybių švietimo 
įstaigoms. 

Religinės bendruomenės ir bendrijos gali užsiimti labdara, dalyvauti gailes- 
tingumo veikloje, steigti gydymo įstaigas, taip pat labdaros įstaigas ir organizacijas 
(RBBĮ 14 str. 4 d.), turi teisę įstatymų nustatyta tvarka užsiimti leidybos, gamybine 
ūkine veikla, steigti visuomenės informavimo priemones, labdaros fondus ir kito- 
kias organizacijas (RBBĮ 15 str. ). 

Religinės bendruomenės ir bendrijos, kaip ir kiti savanoriški visuomeniniai 
susivienijimai, turi teisę į nuosavybę. Joms nuosavybės teise gali priklausyti mal- 
dos namai, gyvenamieji namai ir kiti pastatai bei statiniai, gamybiniai, socialiniai ir 
labdaros objektai bei kitoks turtas, reikalingas religinių bendruomenių ir bendrijų 
veiklai (RBBĮ 13 str. 1 d). Įstatymų leidėjas, atsižvelgdamas į tai, kad sovietiniais 
metais bažnyčių turtinės teisės buvo suvaržytos, joms teisėtai priklausęs turtas na- 
cionalizuotas, ir siekdamas atkurti bažnyčių nuosavybės teises, priėmė specialų įsta- 
tymą, kuriuo įsipareigojo atkurti religinių bendrijų teises į išlikusį nekilnojamąjį 
turtą. Šią tvarką nustato Religinių bendrijų teisės į išlikusį nekilnojamąjį turtą atkū- 
rimo tvarkos įstatymas, priimtas 1995 m. kovo 21 dieną. 


4. Religinių bendruomenių, bendrijų ar centro 
veiklos sustabdymas arba nutraukimas 


Religinės bendruomenės ir bendrijos yra nepriklausomos bei savarankiškos organi- 
zacijos, tačiau jų veikla negali prieštarauti Konstitucijai ir įstatymams. Tokiais atve- 
jais, kaip ir politinėms partijoms ar asociacijoms (visuomeninėms organizacijoms), 
įstatymų leidėjas numato tam tikras sankcijas. 

Religinių bendruomenių ir bendrijų įstatymo 20 straipsnis numato, kad tais 
atvejais, kai religinė bendruomenė, bendrija ar centras veikia ne pagal įregistruo- 
tus įstatus ar juos atitinkančius dokumentus arba jų veikla pažeidžia Konstituciją 
ar Religinių bendruomenių ir bendrijų įstatymą, Teisingumo ministerija praneša 
apie tai raštu įstatymus pažeidusiai religinei bendruomenei, bendrijai ar centrui ir 
nurodo terminą, per kurį pažeidimai turi būti ištaisyti. Jei pažeidimai neištaisomi, 
Teisingumo ministerija gali kreiptis į teismą dėl religinės bendruomenės, bendrijos 
ar centro veiklos sustabdymo. 

Teismo sprendimu šių organizacijų veikla gali būti sustabdyta ne daugiau kaip 
6 mėnesiams. Jei per šį laikotarpį teismo nurodytas pažeidimas neištaisomas, teismo 
sprendimu jų veikla gali būti nutraukta. Religinės bendruomenės, bendrijos ar cen- 
tro veikla taip pat gali būti nutraukta jų pačių sprendimu, o religinės bendruomenės 
ar bendrijos veikla — ir jos aukštesnės valdymo institucijos sprendimu. 

Nutraukus religinės bendruomenės, bendrijos ar centro veiklą, likęs turtas per- 
eina jų įstatuose ar juos atitinkančiame dokumente nurodytam turto perėmėjui, o 
jeigu turto perėmėjas nenurodytas arba jo nėra, turtas atitenka valstybei. 

1. Konstitucinis valdžių padalijimo principas 


Žmogaus teisių ir laisvių doktrinoje valstybė traktuojama ir kaip šių teisių bei laisvių 
svarbiausias garantas, ir kaip subjektas, potencialiai galintis pažeisti šias teises bei 
laisves. Žmogaus teisių garantijas įmanoma sustiprinti įgyvendinant valdžių padali- 
jimo principą“““ 
niai valstybės konstitucinės santvarkos elementai. 

Visuotinai pripažįstama, kad valstybė turi atlikti tris pagrindines funkcijas: leis- 
ti įstatymus, juos vykdyti ir spręsti teisinius ginčus. Tinkamas valstybės funkcijų 
vykdymas, būtinybė užtikrinti asmens teises bei laisves ir apsaugoti visuomenę nuo 
valdžios savivalės diktuoja poreikį šias funkcijas atskirti ir jų vykdymą patikėti atski- 
roms valdžioms: įstatymų leidžiamajai, vykdomajai ir teisminei. Kiekviena valstybės 
valdžia atlieka jai pavestas funkcijas pagal savo kompetenciją. Visoms valdžioms 
tenka skirtingos ir reikšmingos funkcijos, kiekvienai valdžios institucijai suteikiama 
jos paskirtį atitinkanti kompetencija, kurios konkretus turinys priklauso nuo vals- 
tybės valdymo formos. Valdžių padalijimo principu yra grindžiamas valstybės val- 
džios organizavimas ir funkcionavimas demokratinėje valstybėje. Tai organizacinis 
ir funkcinis principas, taip pat asmens teisių ir laisvių bei visuomenės apsaugos nuo 
valdžios savivalės garantija. 

Valdžių padalijimo idėja, kilusi dar antikos laikais, naujai buvo suformuluota 
XVII a. (1690 m.) anglų mąstytojo Dž. Loko ir išplėtota XVIII a. (1748 m.) pran- 
cūzų mąstytojo Š. L. Monteskjė. Šie mąstytojai išdėstė skirtingus požiūrius į valdžių 
padalijimą. Dž. Loko požiūriu, valstybėje valdžios skirstomos į įstatymų leidžia- 
mąją, įstatymų vykdomąją ir federacinę valdžias. Teisminę valdžią jis laikė vykdo- 
mosios valdžios dalimi. Šioje valdžių sistemoje įstatymų leidžiamajai valdžiai tenka 
svarbiausia funkcija, jai subordinuotos kitos valdžios. Š. L. Monteskjė suformula- 
vo kitokią valdžių schemą: įstatymų leidžiamoji, įstatymus vykdomoji ir teisminė. 
Skirtingai nuo Dž. Loko, visas valdžias jis laikė lygiomis, turinčiomis bendradar- 
biauti, vieną kitą atsveriančiomis ir papildančiomis. Toks valdžių santykis garan- 
tuotų politinės laisves ir neleistų piktnaudžiauti valdžia. Š. L. Monteskjė išdėstyta 
valdžių padalijimo samprata yra tapusi klasikine. Dž. Loko ir Š. L. Monteskjė idėjos 
turėjo įtakos teisinės minties vystymuisi, valdžių padalijimo principo plėtojimui 
(V. Blekstonas, D. Madisonas, A. Hamiltonas, D. Džėjus, A. V. Disey ir kt.). Pir- 
muoju valdžių padalijimo idėjos teisiniu įkūnijimu yra laikoma 1787 m. Amerikos 
Konstitucija. Vykstant konstitucionalizmo raidai, ši idėja plačiai paplito naujosiose 
XIX ir XX amžių konstitucijose. 

Pagal klasikinę valdžių padalijimo sampratą, valstybės valdžios skirstomos į įsta- 
tymų leidžiamąją, įstatymų vykdomąją ir teisminę. Atitinkamos valdžios vykdymas 
patikėtas tam tikrai valdžios institucijai, kurios kompetenciją, santykį ir sąveiką su 
kita valdžios institucija nulemia valdžios prigimtis. Kiekviena valstybės valdžia turi 
savo ypatumų ir vykdo tik jai būdingas funkcijas: Parlamentas — atstovaujamoji vals- 
tybės valdžios institucija — yra įstatymų leidybos institucija — įstatymų leidžiamoji 
valdžia. Parlamentą sudaro tautos išrinkti atstovai, išreiškiantys įvairių socialinių gru- 
pių ir rinkėjų lūkesčius, atstovaujantys visuomenei. Vykdomoji valdžia yra valdžios 


„ Valdžių padalijimo principas ir asmens teisės bei laisvės yra kerti- 


"0 Konstitucinio Teismo 1996 m. gruodžio 19 d. nutarimas. Valstybės žinios, 1996, Nr. 126-2962. 

institucijos, kurioms patikėta vykdyti įstatymų leidžiamosios valdžios priimtus įsta- 
tymus ir kitus teisės aktus, vadovauti civilinei ir karinei tarnybai, spręsti vidaus ir 
užsienio politikos klausimus, sudaryti ir vykdyti valstybės finansinį planą — valstybės 
biudžetą ir kt. Atsižvelgiant į valstybės valdymo formą, vykdomoji valdžia parla- 
mentinėje valdymo sistemoje yra vyriausybė ir valstybės vadovas; prezidentinėje — 
valstybės vadovas paprastai yra ir vyriausybės vadovas. Parlamentinėse monarchijose 
vyriausybę skiria parlamentas, monarchas — tvirtina. Prezidentinėse respublikose 
vyriausybę formuoja prezidentas. Parlamentinėse monarchijose ir respublikose vy- 
riausybei vadovauja ministras pirmininkas, o prezidentinėse respublikose — prezi- 
dentas““!. Teisminei valdžiai priskiriami teismai, kuriems patikėta spręsti juridinius 
konfliktus, t. y. teisingumo vykdymo funkcija. Teismai ir teisėjai nėra pavaldūs ir 
atskaitingi jokiai kitai valdžios institucijai ir bylas sprendžia pagal teisę. Teismų ne- 
priklausomumui užtikrinti nustatoma ekonominių, finansinių ir socialinių garantijų 
sistema (teisėjo kadencija, imunitetas, darbo užmokestis, teisėjo pensija ir kt.). 

Visos valdžios yra savarankiškos, nepriklausomos, galinčios atsverti viena kitą. 
Valdžių padalijimo principą sudaro tris pagrindiniai elementai: a) valdžių atskyrimas 
ir savarankiškumas; b) valdžių pusiausvyra (stabdžių ir atsvarų mechanizmas (angl. 
checks and balances), tarpusavio kontrolė) ir c) valdžių sąveika. 

Lietuvoje pagrindinius valstybės valdžios organizacijos ir veiklos principus le- 
mia pamatinė Konstitucijos 1 straipsnio nuostata „Lietuvos valstybė yra nepriklauso- 
ma demokratinė respublika“, Tautos suvereniteto, teisinės valstybės ir Konstitucijos 
viršenybės principai (Konstitucijos 7 str.) ir kt. Lietuva yra priskiriama parlamenti- 
nės respublikos valdymo formai, kuriai būdingi tam tikri mišriojo (pusiau preziden- 
tinio) valdymo elementai"“*. Valstybės valdžia yra organizuota ir įgyvendinama re- 
miantis valdžių padalijimo principu. Šio principo esmę galima suprasti analizuojant 
Konstitucijoje įtvirtintų principų ir nuostatų visumą, konstitucinę jurisprudenciją 
ir kt. Valdžių padalijimo principas (pažodžiui) nėra įrašytas šiuo metu galiojančioje 
Konstitucijoje. Tai išvestinis ir kompleksinis konstitucinis principas"““. 

Pagrindiniai valdžių padalijimo principo požymiai atsispindi Konstitucijos 
5 straipsnio 1 dalyje, kurioje yra įtvirtinta valstybės valdžios struktūra „Valstybės 
valdžią Lietuvoje vykdo Seimas, Respublikos Prezidentas ir Vyriausybė, Teismas“; 
2 dalies nuostatoje — „Valdžios galias riboja Konstitucija“ (ši nuostata saisto valsty- 
bės valdžios institucijas, įgyvendinant jų įgaliojimus); 3 dalyje — „Valdžios įstaigos 
tarnauja žmonėms“ (joje atsispindi valstybės valdžios institucijų veiklos priedermė), 
taip pat kituose Konstitucijos straipsniuose, reglamentuojančiuose valstybės valdžią 
vykdančių valstybės institucijų statusą ir įgaliojimus. Seimo — V, Respublikos Prezi- 
dento — VI, Vyriausybės — VII skirsnyje. Šių institucijų įgaliojimų esama ir kituose 
Konstitucijos straipsniuose. Teisminės valdžios institucijų statusas ir įgaliojimai taip 
pat įtvirtinti Konstitucijoje: Konstitucinio Teismo — VIII, Teismo — IX skirsnyje. 


"1 JARAŠIŪNAS, E. Valdžių padalijimo principas: samprata ir keletas interpretavimo problemų konsti- 
tucinėje jurisprudencijoje. Iš: Lietuvos konstitucinė teisė: raida, institucijos, teisių apsauga, savivalda. 
Vilnius: Mykolo Romerio universitetas, 2007, p. 137. 

Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5-99. 


"8 KūRis, E. Lietuvos Respublikos Konstitucijos principai. Iš: Lietuvos konstitucinė teisė. Vilnius: 
Lietuvos teisės universitetas, 2001, p. 260. 

Lietuvos valdžių sistemoje Seimas — tai valstybės valdžios institucija, vykdanti 
įstatymų leidžiamąją valdžią. Seimas (ir tik jis) yra Tautos atstovybė (Konstitucijos 
55 str.). Toks Seimo pobūdis lemia ypatingą jo vietą valstybės valdžios institucijų 
sistemoje, jo funkcijas ir įgaliojimus, būtinus funkcijoms atlikti. Seimas, įgyven- 
dindamas savo konstitucinius įgaliojimus, atlieka klasikines demokratinės teisinės 
valstybės parlamento funkcijas: leidžia įstatymus (įstatymų leidybos funkcija), vyk- 
do vykdomosios valdžios ir kitų valstybės institucijų (išskyrus teismus) parlamenti- 
nę kontrolę (kontrolės funkcija), steigia valstybės institucijas, skiria jų vadovus bei 
kitus valstybės pareigūnus (steigiamoji funkcija) ir juos atleidžia, tvirtina valstybės 
biudžetą ir prižiūri, kaip jis vykdomas (biudžetinė funkcija) ir kt.“* 

Lietuvos valstybės konstitucinei santvarkai yra būdingas dualistinės (sudvejin- 
tos) vykdomosios valdžios modelis: vykdomąją valdžią Lietuvoje vykdo Respublikos 
Prezidentas — valstybės vadovas bei Vyriausybė““?. Šios institucijos sudaro vykdo- 
mosios valdžios struktūrą. 

Respublikos Prezidentas — vykdomosios valdžios dalis. Respublikos Prezidentas 
yra valstybės vadovas, kurį Konstitucijoje nustatytam laikui į pareigas renka Lietuvos 
Respublikos piliečiai (Konstitucijos 77 ir 78 str.). Respublikos Prezidento, kaip vals- 
tybės vadovo, teisinis statusas yra individualus, jis skiriasi ne tik nuo visų kitų piliečių 
teisinio statuso, bet ir nuo visų kitų valstybės pareigūnų teisinio statuso“. Respublikos 
Prezidentas atstovauja valstybei ir daro visa, kas jam pavesta Konstitucijos ir įstatymų 
(Konstitucijos 77 str.). Respublikos Prezidento konstituciniai įgaliojimai yra susiję su 
galimybe formuoti kitas valstybės valdžią įgyvendinančias institucijas ir (arba) daryti 
poveikį jų veiklai, priimamiems sprendimams, teisėkūros procesui ir kt. Respublikos 
Prezidentas kartu su Seimu formuoja Vyriausybę. Šiame procese Respublikos Prezi- 
dento veiklos svarbiausias uždavinys — laiduoti valdžios institucijų sąveiką, veikti taip, 
kad būtų sudaryta veiksminga, t. y. turinti Seimo pasitikėjimą, Vyriausybė““". Respub- 
likos Prezidentas turi įgaliojimus formuoti teisminę valdžią““. Turėdamas konstituci- 
nius įgaliojimus pasirašyti ir oficialiai paskelbti įstatymus, Respublikos Prezidentas da- 
lyvauja įstatymų leidybos procese“. Respublikos Prezidentas, kaip valstybės vadovas, 
įgyvendindamas jam Konstitucijoje ir įstatymuose nustatytus įgaliojimus, turi veikti 
taip, kad būtų palaikoma darni sąveika tarp valstybės valdžią vykdančių institucijų. 


“* Konstitucinio Teismo 2004 m. gegužės 13 d. nutarimas. Valstybės žinios, 2004, Nr. 81-2903; 
2004 m. liepos 1 d. nutarimas. Valstybės žinios, 2004, Nr. 105-3894; 2006 m. balandžio 4 d. nutarimas. 
Valstybės žinios, 2006, Nr. 38-1349; 2009 m. sausio 15 d. sprendimas; Valstybės žinios, 2009, Nr. 6-170. 


"5 Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 1831-6708. 


"* Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5-99; 2000 m. ge- 
gužės 8 d. Valstybės žinios, 2000, Nr. 39-1105; 2002 m. birželio 19 d. nutarimas. Valstybės žinios, 2002, 
Nr. 62-2515; 2003 m. gegužės 30 d. nutarimas. Valstybės žinios, 2003, Nr. 53-2361; 2003 m. gruodžio 
30 d. nutarimas. Valstybės žinios, 2003, Nr. 124-5643; 2004 m. kovo 31 d. išvada. Valstybės žinios, 2004, 
Nr. 49-1600; 2004 m. gegužės 25 d. nutarimas. Valstybės žinios, 2004, Nr. 85-3094; 2004 m. gruodžio 
13 d. nutarimas. Valstybės žinios, 2004, Nr. 181-6708, Nr. 186. 


“* Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5-99. 


"ė Konstitucinio Teismo 1999 m. gruodžio 21 d. nutarimas. Valstybės žinios, 1999, Nr. 109-3192; 
2006 m. gegužės 9 d. nutarimas. Valstybės žinios, 2006, Nr. 51-1894; 2009 m. gegužės 15 d. sprendi- 
mas. Valstybės žinios, 2009, Nr. 58-2251. 

“* Konstitucinio Teismo 1994 m. sausio 19 d. nutarimas. Valstybės žinios, 1994, Nr. 7-116; 2002 m. 
birželio 19 d. nutarimas. Valstybės žinios, 2002, Nr. 62-2515; 2004 m. gegužės 25 d. nutarimas. Vals- 
tybės žinios, 2004, Nr. 85-3094; 2008 m. vasario 22 d. nutarimas. Valstybės žinios, 2008, Nr. 23-853. 

Lietuvos vykdomosios valdžios institucijų sistemoje Vyriausybė, įgyvendinanti 
valstybinį valdymą, yra kolegiali bendros kompetencijos institucija. Ją sudaro Mi- 
nistras Pirmininkas ir ministrai (Konstitucijos 91 str.). Konstitucijoje yra įtvirtinti 
tik svarbiausi Vyriausybės įgaliojimai ir nustatyta, kad Vyriausybė vykdo Konstitu- 
cijoje ir kituose įstatymuose nurodytas pareigas (Konstitucijos 94 str. 7 p.). Valstybės 
valdymo sritys ir valdymo funkcijos yra labai įvairios, todėl Vyriausybės veikla yra 
vykdomojo ir tvarkomojo pobūdžio"“". 

Teismai — viena iš Konstitucijoje įtvirtintų valstybės valdžios institucijų rūšių. 
Teismų — jurisdikcinių institucijų — vykdoma teisminė valdžia, kaip ir įstatymų lei- 
džiamoji bei vykdomoji valdžios, yra visavertė valstybės valdžia, viena iš Konstitu- 
cijoje įtvirtintų valstybės valdžių. Teisminė valdžia formuojama ne politiniu, bet 
profesiniu pagrindu. Šiuo metu pagal Konstituciją ir įstatymus veikia trys teismų 
sistemos: Konstitucinis Teismas, bendrosios kompetencijos teismų sistema ir admi- 
nistracinių teismų sistema“! 

Valstybės valdžios — įstatymų leidžiamoji, vykdomoji ir teisminė — yra lygios 
“*. Ne vienos iš šias valdžias įgyvendinančių institucijų ne- 
galima išskirti ir laikyti svarbesne (svarbiausia) nei kuri nors kita, nes visos valstybės 
valdžią įgyvendinančios institucijos yra vienodai svarbios ir lygiavertės'““. 

Pagal konstitucinę valdžių padalijimo principo doktriną, įstatymų leidžiamoji, 
vykdomoji ir teisminė valdžios yra atskirtos, pakankamai savarankiškos; tarp jų turi 
būti pusiausvyra; kiekviena valdžios institucija turi jos paskirtį atitinkančią kompe- 
tenciją, kurios konkretus turinys priklauso nuo to, kokiai valstybės valdžiai ši insti- 
tucija priklauso, nuo jos vietos tarp kitų valstybės valdžios institucijų bei įgaliojimų 
santykio su kitų valstybės valdžios institucijų įgaliojimais. Konstitucijoje tiesiogiai 
nustačius tam tikros valstybės valdžios institucijos įgaliojimus, viena valstybės val- 
džios institucija negali iš kitos perimti tokių įgaliojimų, jų perduoti kitai valstybės 
valdžios institucijai ar atsisakyti; tokie įgaliojimai negali būti pakeisti ar apriboti 


savo valstybiniu statusu 


įstatymo. Valstybės valdžių galias riboja Konstitucija"“!. 


** Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5-99; 1999 m. 
lapkričio 23 d. nutarimas. Valstybės žinios, 1999, Nr. 101-2916; 2001 m. lapkričio 29 d. nutarimas. 
Valstybės žinios, 2001, Nr. 102-3636; 2003 m. gegužės 30 d. nutarimas. Valstybės žinios, 2003, Nr. 53- 
2361; 2010 m. vasario 26 d. nutarimas. Valstybės žinios, 2010, Nr. 25-1179. 


“*! Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708, atitaisymas— 


Nr. 186; 2006 m. sausio 16 d. nutarimas. Valstybės žinios, 2006, Nr. 7-254; 2006 m. kovo 28 d. nutarimas. 
Valstybės žinios, 2006, Nr. 36-1292; 2006 m. gegužės 9 d. nutarimas. Valstybės žinios, 2006, Nr. 51-1894; 
2006 m. birželio 6 d. nutarimas. Valstybės žinios, 2006, Nr. 65-2400; 2006 m. lapkričio 27 d. nutarimas. 
Valstybės žinios, 2006, Nr. 130-4910; 2007 m. spalio 22 d. nutarimas. Valstybės žinios, 2007, Nr. 110-4511. 


“2 Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708, atitai- 
symas — Nr. 186. 


"5 Konstitucinio Teismo 2009 m. sausio 15 d. sprendimas. Valstybės žinios, 2009, Nr. 6-170. 


“4 Konstitucinio Teismo 2002 m. sausio 14 d. nutarimas. Valstybės žinios, 2002, Nr. 5-186; 2002 m. 
kovo 4 d. nutarimas. Valstybės žinios, 2002, Nr. 24-889; 2002 m. balandžio 23 d. nutarimas. Valsty- 
bės žinios, 2002, Nr. 43-1636; 2002 m. liepos 11 d. nutarimas. Valstybės žinios, 2002, Nr. 72-3080; 
2002 m. gruodžio 24 d. nutarimas. Valstybės žinios, 2003, Nr. 19-828; 2004 m. gegužės 13 d. nutari- 
mas. Valstybės žinios, 2004, Nr. 81-2903; 2004 m. gruodžio 13 d. Valstybės žinios, 2004, Nr. 181-6708, 
atitaisymas — Nr. 186; 2006 m. birželio 6 d. nutarimas. Valstybės žinios, 2006, Nr. 65-2400; 2009 m. 
kovo 2 d. nutarimas. Valstybės žinios, 2009, Nr. 25-988. 


424 


1. Konstitucinis valdžių padalijimo principas 


Valdžių atskyrimas reiškia, kad kiekviena valdžia užima tam tikrą vietą valsty- 
bės valdžių sistemoje ir atlieka tik jai būdingas funkcijas. Seimas, kurį sudaro tautos 
atstovai — Seimo nariai, leidžia įstatymus, prižiūri Vyriausybės veiklą, tvirtina vals- 
tybės biudžetą ir prižiūri, kaip jis vykdomas, sprendžia kitus Konstitucijoje numa- 
tytus klausimus. Respublikos Prezidentas — valstybės vadovas, jis atstovauja valstybei 
ir daro visa, kas jam pavesta Konstitucijos ir įstatymų, o Vyriausybė yra vykdomoji 
tvarkomoji šalies institucija, vykdanti įstatymus ir kitus teisės aktus, tvarkanti krašto 
reikalus. Teismai vykdo teisingumą. Valdžių susiliejimas yra negalimas“. 

Iš valdžių atskyrimo principo išplaukia ir konstitucinis draudimas asmenims 
(Seimo nariams, Respublikos Prezidentui, teisėjams), atliekantiems funkcijas įgy- 
vendinant įstatymų leidžiamąją, vykdomąją ar teisminę valdžią, tuo pat metu atlikti 
funkcijas, įgyvendinant atitinkamai vykdomąją ir teisminę, įstatymų leidžiamąją ir 
teisminę ar įstatymų leidžiamąją ir vykdomąją valdžią. Šios taisyklės išimtis yra 
įtvirtinta Konstitucijos 60 straipsnio 2 dalyje. Šiuo atveju tas pats asmuo gali atlikti 
funkcijas įgyvendinant ir įstatymų leidžiamąją valdžią (kaip Seimo narys), ir vykdo- 
mąją valdžią (kaip Vyriausybės narys — Ministras Pirmininkas ar ministras)"“". 

Visos valstybės valdžios pagal savo įgaliojimus yra savarankiškos, įgyvendina 
savo konstitucinę kompetenciją. Valdžių savarankiškumas užtikrinamas jų sudarymo 
būdais. Pavyzdžiui, Seimo narius ir Respublikos Prezidentą demokratiniuose rinki- 
muose renka Lietuvos Respublikos piliečiai, o teismų sudarymui taikomas profesio- 
nalumo principas — skiriant į teisėjų pareigas Lietuvos Respublikos piliečius, atitin- 
kančius teisėjui keliamus reikalavimus. Skiriasi ir jų įgaliojimų trukmė. Pavyzdžiui, 
Seimo nario įgaliojimų laikas — 4 metai, Respublikos Prezidento — 5 metai, Kons- 
titucinio Teismo teisėjo — 9 metai. Šie įgaliojimai gali nutrūkti tik Konstitucijoje 
nustatytais pagrindais. Valstybės valdžios institucijų veikla finansuojama valstybės 
biudžeto lėšomis. Valstybės valdžią įgyvendinančių institucijų įgaliojimai tiesiogiai 
nustatyti Konstitucijoje. Viena valstybės valdžios institucija negali iš kitos perimti 
šių įgaliojimų, jų perduoti kitai valstybės valdžios institucijai ar atsisakyti; tokie 
įgaliojimai negali būti pakeisti ar apriboti įstatymo. Pavyzdžiui, Seimas neturi teisės 
pavesti Vyriausybei ar kuriai nors kitai institucijai įgyvendinti jo konstitucinės kom- 
petencijos leisti įstatymus, o Vyriausybė ar kita institucija negali tokio pavedimo 
priimti ir vykdyti, nes įstatymų leidybos delegavimas Konstitucijoje nenumatytas. 

Valdžios savarankiškumas nėra valdžios izoliacija ir veikimas vien savo nuožiū- 
ra, nepaisant kitų valdžių kompetencijos ir įgaliojimų. Valdžios savarankiškumas 
suprantamas kaip veikimas pagal numatytą kompetenciją ir įgaliojimus, grindžiamas 
pagarba ir partneryste santykiuose su kitomis valdžiomis. Valdžių pusiausvyrai už- 
tikrinti nustatoma valstybės valdžių (jų institucijų) tarpusavio kontrolė bei atsvara, 
neleidžia vienai valstybės valdžiai vyrauti kitos (kitų) atžvilgiu. Valdžios instituci- 
jų veikla grindžiama jų bendradarbiavimu, neperžengiant Konstitucijos nustatytų 
ribų — neįsiterpiant į kitos valstybės valdžios įgaliojimų vykdymą““. Pavyzdžiui, 


"5 JARAŠIŪNAS, E. Lietuvos konstitucinė teisė: raida, institucijos, teisių apsauga, savivalda. Vilnius: 
Mykolo Romerio universitetas, 2007, p. 147. 

"* Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 

“7 Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5-99; 1998 m. 
balandžio 21 d. nutarimas. Valstybės žinios, 1998, Nr. 39-1044; 2006 m. gegužės 9 d. nutarimas. Vals- 
tybės žinios, 2006, Nr. 51-1894; 2009 m. gegužės 15 d. sprendimas. Valstybės žinios, 2009, Nr. 58-2251. 

Respublikos Prezidentas turi teisę skirti Ministrą Pirmininką, tačiau šią teisę į9y- 
vendinti gali tik gavęs Seimo pritarimą (Konstitucijos 67 str. 6 p., 84 str. 4 ir 5 p., 
92 str. 1 d.); Seimas skiria Aukščiausiojo Teismo teisėjus ir šio teismo pirminin- 
ką (Konstitucijos 67 str. 10 p.), bet tam būtinas Respublikos Prezidento teikimas 
(Konstitucijos 84 str. 11 p.); Seimas steigia ir panaikina Lietuvos Respublikos mi- 
nisterijas, tačiau tam reikia Vyriausybės siūlymo (Konstitucijos 67 str. 8 p.). Tokia 
įgaliojimų vykdymo konstrukcija atspindi valdžių pusiausvyros ir valdžių sąveikos 
elementus, kad būtų įgyvendinti bendrieji valstybės uždaviniai ir valstybės valdžios 
institucijos įgaliojimai. Valdžių sąveika negali būti vertinama kaip jų priešprieša ar 
konkurencija. Taigi ir stabdžiai bei atsvaros, kuriuos viena valdžia (jos institucijos) 
ir kitos valstybės valdžios (jų institucijos) turi viena kitos atžvilgiu, nėra valdžių 
priešpriešos mechanizmai. Antai Respublikos Prezidento ir Vyriausybės, kaip dvie- 
jų dualistinės (sudvejintos) vykdomosios valdžios atšakų, įgaliojimai yra skirtingi, 
vienas kito atžvilgiu autonomiški, savarankiški. Kita vertus, esama tokių įgaliojimų, 
kuriuos Respublikos Prezidentas ir Vyriausybė įgyvendina kartu. Pavyzdžiui, tam, 
kad Respublikos Prezidento dekretai, nurodyti Konstitucijos 84 straipsnio 3, 15, 17 
ir 21 punktuose, turėtų galią, jie privalo būti pasirašyti Ministro Pirmininko arba 
atitinkamo ministro (Konstitucijos 85 str.). 

Visos valstybės valdžią įgyvendinančios institucijos turi paklusti Konstitucijai, 
vykdyti savo konstitucinę priedermę tarnauti žmonėms ir bendrai siekti visai visuo- 
menei reikšmingų tikslų. Ginčus dėl valstybės valdžios institucijoms pagal Konsti- 
tuciją priklausančių galių sprendžia Konstitucinis Teismas, turintis įgaliojimus tirti 
ir spręsti, ar Seimo aktai, Respublikos Prezidento ir Vyriausybės aktai (jų dalys) 
neprieštarauja aukštesnės galios teisės aktui, pirmiausia — Konstitucijai. 

Valdžių padalijimo principas nėra tapatus konstituciniam vykdomųjų organų at- 
skaitingumo atstovybei principui. Šiuo principu yra grindžiami ir valstybės įstatymų 
leidžiamosios bei vykdomosios valdžios institucijų (Seimo ir Vyriausybės) santykiai, 
ir savivaldos institucijų (savivaldybių tarybų) bei jos sudaromų vykdomųjų institu- 
cijų veikla. Skirtumo esmė yra ta, kad valstybės valdymas ir vietos savivaldos yra dvi 
viešosios valdžios sistemos. Valstybės valdžių sistema apima įstatymų leidžiamąją, 
vykdomąją ir teisminę valdžias — jų santykius lemia konstitucinis valstybės valdžių 
padalijimo principas. Vietos savivaldos lygmeniu tokių trijų valdžių nėra. Savivaldy- 
bių tarybos yra teritorinių bendruomenių atstovybės, kurios sudaro joms atskaitingus 
vykdomuosius organus. Jų santykiai yra grindžiami konstituciniu vykdomųjų organų 
atskaitingumo atstovybei ir savivaldybių tarybų viršenybės joms atskaitingų vykdo- 
mųjų organų atžvilgiu principais, bet ne valdžių padalijimo principu“. 


2. Valstybės institucijos 


Valstybė, kaip visos visuomenės organizacija, turi užtikrinti pagrindinių valstybės 
funkcijų atlikimą: teisės kūrimą, teisingumo vykdymą, krašto apsaugos ir piliečių 
saugumo užtikrinimą ir kt. Šioms funkcijoms atlikti yra būtina atitinkamų insti- 
tucijų sistema, kuri yra valstybės funkcijų įgyvendinimo mechanizmo sudedamoji 
dalis. Įprastai (daugiausia) valstybės funkcijų atliekama per valstybės bei savivaldy- 
bių institucijas. Šios funkcijos tam tikra apimtimi atliekamos per kitas (ne valstybės) 


"* Konstitucinio Teismo 2002 m. gruodžio 24 d. nutarimas. Valstybės žinios, 2003, Nr. 19-828. 

2. Valstybės institucijos 


institucijas, kurioms pagal įstatymus yra pavesta (patikėta) atlikti tam tikras valstybės 
funkcijas arba kurios tam tikromis įstatymuose apibrėžtomis formomis ir būdais 


dalyvauja atliekant valstybės funkcijas“? 


. Sąvoka „institucija“ apima ne tik valstybės 
(valstybines) institucijas — ji turi ir platesnę prasmę, nes tam tikrais atvejais taip yra 
vadinamos ir nevalstybinės institucijos. Vienos valstybės institucijos yra tiesiogiai 
nurodytos Konstitucijoje (nurodant ir jų pavadinimus), pavyzdžiui, Seimas; Respub- 
likos Prezidentas; Vyriausybė; Konstitucinis Teismas; Aukščiausiasis Teismas; Ape- 
liacinis teismas; apygardų ir apylinkių teismai; Seimo kontrolieriai; Valstybės kont- 
rolė; Lietuvos bankas; Valstybės gynimo taryba; Generalinė prokuratūra ir kt. Kitos 
valstybės institucijos Konstitucijoje yra įtvirtintos nenurodant jų tikslių pavadinimų 
(ministerijos, saugumo tarnyba, specialioji įstatymo numatyta teisėjų institucija, pa- 
tarianti Respublikos Prezidentui dėl teisėjų skyrimo, paaukštinimo, perkėlimo ar 
atleidimo iš pareigų; Vyriausybės atstovai, kontrolės institucijos, specializuoti teis- 
mai). Kitos valstybės institucijos pagal Konstituciją turi būti nustatytos įstatymo. 
Dar kitos valstybės institucijos steigiamos įgyvendinti valstybės valdymą, tvarkyti 
krašto reikalus, užtikrinti įvairių valstybės funkcijų atlikimą ir taip vykdyti viešąjį 
administravimą ir (arba) teikti viešąsias paslaugas. Būtent valstybės institucijoms 
tenka svarbiausia funkcija užtikrinant valstybės funkcijų atlikimą. Valstybės institu- 
cijomis laikytinos visos institucijos (taip pat ir įstaigos, įmonės), per kurias valstybė 
atlieka savo funkcijas, kurių steigėjo teises turi valstybė (jos institucijos), neatsižvel- 
giant į tai, kaip tam tikros institucijos yra vadinamos įstatymuose ir (arba) įstatymo 
įgyvendinamuosiuose teisės aktuose. Valstybės institucijų įvairovę, jų teisinį statu- 
są ir įgaliojimus lemia įvairūs veiksniai: valstybės funkcijų skirtumai, visuomenės 
bendrųjų reikalų tvarkymo ypatumai, valstybės organizacinės ir finansinės galimy- 
bės, tam tikru visuomenės gyvenimo ir valstybės raidos laikotarpiu vykdomos poli- 
tikos turinys, tikslingumas, tarptautiniai valstybės įsipareigojimai kt.'?? 

Seimas, Respublikos Prezidentas ir Vyriausybė, Teismas (Konstitucijos 5 str. 
1 d.) yra suprantamos kaip valstybės valdžią vykdančios institucijos. Šių institucijų 
santykiai yra grindžiami konstituciniu valdžių padalijimo principu. Pagal Konstitu- 
ciją, negalima tokia teisinė situacija, kai kuri nors iš nurodytųjų institucijų nebūtų 
sudaryta (pvz., nebūtų renkamas Seimas) ar nefunkcionuotų (nevykdytų joms nu- 
statytų įgaliojimų). 

Seimas užima ypatingą vietą valstybės valdžią vykdančių institucijų sistemoje. 
Seimas (ir tik jis) yra Tautos atstovybė, vienintelė įgaliotoji įstatymų leidybos ins- 
titucija. Seimą sudaro Seimo nariai — Tautos atstovai, kuriuos įstatymo nustatyta 
tvarka išrenka Lietuvos Respublikos piliečiai. Seimas savo esme yra politinė institu- 
cija, kuriai būdinga tam tikra organizacinė struktūra (Seimo Pirmininkas, Seniūnų 
sueiga, Seimo valdyba, frakcijos, opozicijos lyderis, komitetai, komisijos ir kt.), rei- 
kalinga funkcijoms atlikti. Seimas ją nustato Seimo statute (Konstitucijos 76 str. ). 
Seimas taip pat steigia valstybės institucijas, skiria ir atleidžia iš pareigų jų vadovus 
(Konstitucijos 67 str. 5 p.). 


“* Konstitucinio Teismo 2008 m. sausio 7 d. nutarimas. Valstybės žinios, 2008, Nr. 4-136; 2010 m. 
kovo 22 d. nutarimas. Valstybės žinios, 2010, Nr. 34-1620. 


"V Konstitucinio Teismo 2005 m. liepos 8 d. nutarimas. Valstybės žinios, 2005, Nr. 87-3274. 

Respublikos Prezidentą į pareigas Konstitucijoje nustatytam laikui įstatymo 
nustatyta tvarka renka Lietuvos Respublikos piliečiai. Respublikos Prezidentas yra 
valstybės vadovas, jis atstovauja Lietuvos valstybei ir daro visa, kas jam pavesta Kons- 
titucijos ir įstatymų (Konstitucijos 77 str.). Respublikos Prezidentas yra vienasmenė 
vykdomosios valdžios institucija. 

Vyriausybė yra kolegiali vykdomosios valdžios institucija. Vyriausybę sudaro 
Ministras Pirmininkas ir ministrai (Konstitucijos 91 str.). Vyriausybės nariai į pa- 
reigas skiriami (Konstitucijos 92 str.). Vyriausybei įgaliojimus veikti suteikia ir jos 
veiklos parlamentinę kontrolę vykdo Seimas. Vyriausybė vykdo Konstitucijoje ir 
įstatymuose nustatytas pareigas, taip pat koordinuoja ministerijų ir kitų Vyriausy- 
bės įstaigų veiklą (Konstitucijos 94 str. 3 p.). Ministerijos yra valstybės institucijos, 
kurias Vyriausybės siūlymu steigia ir panaikina Seimas (Konstitucijos 67 str. 8 p.). 
Ministerijai vadovauja ministras (Konstitucijos 98 str. 1 d.). Krašto apsaugos mi- 
nisterijos negali nebūti, nes krašto apsaugos ministro pareigybė tiesiogiai nurodyta 
Konstitucijos 140 straipsnio 1 dalyje. Vyriausybės įstaigų sistemoje veikia Vyriausy- 
bės atstovo institucija, prižiūrinti, ar savivaldybės laikosi Konstitucijos ir įstatymų, ar 
vykdo Vyriausybės sprendimus (Konstitucijos 123 str. 2, 3 d.). Vyriausybės įstaigų 
statusą įstatymuose nustato Seimas. 

Teisminę valdžią vykdo teismai, kuriems patikėta teisingumo įgyvendinimo 
funkcija. Šiuo metu Lietuvoje veikia trys teismų sistemos. 

Valstybės valdžios institucijos yra vadinamos ir viešosios valdžios institucijomis. 
Šis pavadinimas yra platesnis, apimantis ne tik valstybės valdžią įgyvendinančias ins- 
titucijas (Seimą, Respublikos Prezidentą ir Vyriausybę, teismus), bet ir vietos val- 
džios (savivaldos) institucijas — savivaldybių tarybas (Konstitucijos 119 str.). Ir vienos, 
ir kitos yra viešosios valdžios subjektai, tačiau priskiriami atskiroms viešosios valdžios 
sistemoms. Vienos — valstybės valdymui, kitos — savivaldai. Šios sistemos nėra tapa- 
tinamos, kiekviena iš jų atlieka joms būdingas funkcijas"?!. Valstybei, savivaldybėms 
ir valstybės bei savivaldybių institucijoms ir įstaigoms būdingas specifinis teisinis sta- 
tusas'?*. Valstybės institucijos pagal savo kompetenciją ir laikantis įstatymų nustatytų 
reikalavimų gali steigti tam tikras įstaigas, įmones ir kartu su savivaldybėmis. 

Valstybės institucijų sistemoje esama valstybės institucijų, kurios nėra priskiria- 
mos kuriai nors valstybės valdžiai: Seimo kontrolieriai (Konstitucijos 73 str. 1 d.), 
Generalinė prokuratūra ir teritorinės prokuratūros (Konstitucijos 118 str.), Vals- 
tybės kontrolė (Konstitucijos XII skirsnis), Lietuvos bankas (Konstitucijos 125 ir 
126 str.), saugumo tarnyba (Konstitucijos 84 str. 14 p.), kariuomenės vadas (Kons- 
titucijos 84 str. 14 p., 140 str. 1 ir 3 d.), Vyriausioji rinkimų komisija (Konstitucijos 
67 str. 13 p.). Nors jos ir nepriskiriamos kuriai nors valdžiai, jų paskirtis ir įgalioji- 
mai taip pat nustatyti Konstitucijoje. Pavyzdžiui, Valstybės kontrolė prižiūri, ar tei- 
sėtai valdomas bei naudojamas valstybės turtas ir kaip vykdomas valstybės biudžetas 
(Konstitucijos 134 str. 1 d.). 

Seimas, taip pat ir Vyriausybė, steigia valstybės institucijas, kurios yra būtinos 
įgyvendinti valstybės valdymą, tvarkyti krašto reikalus, užtikrinti įvairių valstybės 
funkcijų atlikimą. Tam tikros valstybės institucijos pagal įstatymus steigiamos prie 


“! Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708. 
“2 Konstitucinio Teismo 2009 m. birželio 8 d. nutarimas. Valstybės žinios, 2009, Nr. 9-2798. 

2. Valstybės institucijos 


Respublikos Prezidento institucijos, prie teisminės valdžios, pavyzdžiui, valstybės 
institucija, užtikrinanti nepriklausomą teismų administravimą. 

Vienos valstybės funkcijos yra atliekamos per civilines valstybės (ir savivaldy- 
bių) institucijas, kitos — per karines ir (arba) sukarintas valstybės institucijas. Karinė, 
sukarinta ir saugumo tarnybos yra atribotos nuo civilinės tarnybos, tačiau jos ne- 
turi prioriteto prieš civilines institucijas. Karinių ir sukarintų valstybės institucijų 
bei jų pareigūnų sprendimai grindžiami civilinių valstybės institucijų sprendimais, 
karinės valstybės institucijos yra atskaitingos civilinėms valstybės institucijoms ir jų 
kontroliuojamos“““. Visos valstybės institucijos, kurioms patikėtas valstybės funkcijų 
atlikimas, turi veikti visos visuomenės interesais. 

Valstybės tarnyba. 1990 m. kovo 11 d. atkūrus nepriklausomą Lietuvos vals- 
tybę ir pradėjus kurti autentišką Lietuvos nacionalinę teisės sistemą, buvo pradėta 
kurti Lietuvos valstybės tarnyba. Nuo pat valstybės tarnybos kūrimo pradžios buvo 
vadovaujamasi principine nuostata, kuri iš esmės analogiška ES teisėje įtvirtintai 
nuostatai, kad esama esminio skirtumo tarp darbuotojų, dirbančių pagal samdos 
(darbo) sutartis, ir asmenų, kurie dirba valstybės tarnyboje (yra ES valstybių narių 
valstybės tarnautojai)““*. Valstybės tarnybos sistemos kūrimas ir vystymasis buvo 
ilgalaikis tęstinis ir dinamiškas procesas, kurio eigą ir trukmę lėmė valdymo refor- 
ma, valstybės materialinės ir finansinės galimybės bei kiti veiksniai. Šis procesas 
vyko drauge su visos teisinės sistemos reforma, sutapusia ir su 1993 m. prasidėjusiu 
Lietuvos integracijos į Europos Sąjunga procesu, kuriuo metu buvo suformuotos 
Lietuvos politikos kryptys ir uždaviniai užtikrinant tinkamą valdymą. 

Teisės, politikos mokslų ar viešojo administravimo mokslinėje literatūroje nėra 
vienos, visų vienodai pripažintos valstybės tarnybos sampratos. Ši samprata ski- 
riasi ir įvairiose valstybėse. Įvairiais valstybės teisinės raidos laikotarpiais ji buvo 
nevienoda net toje pačioje valstybėje“. Lietuvos mokslinėje literatūroje valstybės 
tarnyba ir jos samprata analizuojama nagrinėjant viešojo administravimo ir valstybės 
tarnybos sistemas““", darbo santykių ir valstybės tarnybos santykių pobūdį“, konsti- 
tucinę jurisprudenciją, teisinio reguliavimo raidą ir kt. 

Konstitucinė valstybės tarnybos samprata yra neatskiriama nuo valstybės, kaip 
visos visuomenės organizacijos, paskirties — užtikrinti žmogaus teises ir laisves, ga- 
rantuoti viešąjį interesą. Valstybės tarnyba yra konstitucinis institutas ir grindžiama 
Konstitucijos 33 straipsnio 1 dalimi““*, Konstitucijos 48 straipsnio 1 dalimi, kitomis 


"* Konstitucinio Teismo 2009 m. rugsėjo 24 d. nutarimas. Valstybės žinios, 2009, Nr. 115-4888. 
"* Konstitucinio Teismo 2007 m. kovo 20 d. nutarimas. Valstybės žinios, 2007, Nr. 34-1244. 
“5 Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708. 


56 VaičaiTis, V. Konstitucinė valstybės tarnybos samprata ir valstybės tarnybos tobulinimo koncepcija. 
Teisė, 2011, Nr. 78, p. 119—136. 


“7 Tiažkijus, V. Darbo teisė ir valstybės tarnyba: panašumai ir skirtumai. Justitia, 2004, Nr. 1(49). 


"* Konstitucijos 33 straipsnio 1 dalyje vartojama sąvoka „pilietis“ yra suprantama plačiau ir apima ne 
tik Lietuvos Respublikos piliečius, bet ir užsienio valstybių piliečius bei asmenis be pilietybės. Pas- 
tarieji asmenys teisę lygiomis sąlygomis stoti į valstybinę tarnybą gali įgyvendinti įstatymo nustatyta 
tvarka ir sąlygomis, kurios nustatytos atsižvelgus į Lietuvos Respublikos tarptautinius įsipareigojimus, 
kylančius iš Lietuvos narystės Europos Sąjungoje (Lietuvos Respublikos konstitucinis aktas „Dėl Lie- 
tuvos Respublikos narystės Europos Sąjungoje“). 

konstitucinėmis nuostatomis, įtvirtinančiomis valstybės tarnybą civilinėse valstybės 
institucijose, karinėse bei sukarintose valstybės institucijose, kitais konstituciniais 
imperatyvais, jų turiniu ir sisteminėmis sąsajomis. 

Valstybės institucijose, kurioms patikėtas valstybės funkcijų vykdymas, dirba 
įvairūs asmenys, jų teisinis statusas skiriasi. Vieni asmenys yra Seimo nariai, Res- 
publikos Prezidentas, Vyriausybės nariai ir teisėjai, jie atlieka funkcijas įgyvendi- 
nant valstybės valdžią. Tokiems asmenims yra būdingas ypatingas teisinis statusas: 
darbo, atlyginimo bei politinės veiklos apribojimai, ypatinga pašalinimo iš užimamų 
pareigų ar mandato panaikinimo tvarka ir (arba) imunitetai“?. Jokie kiti asmenys 
tokių imunitetų neturi. Savivaldybių tarybų nariai atlieka funkcijas įgyvendinant 
teritorinių bendruomenių savivaldos teisę. Lietuvoje išrinkti Europos Parlamento 
nariai atstovauja Lietuvai Europos Parlamente — politinėje atstovaujamojoje institu- 
cijoje“. Taigi piliečio konstitucinė teisė lygiomis sąlygomis stoti į valstybinę tar- 
nybą (Konstitucijos 33 straipsnio 1 dalis) neapima teisės siekti būti išrinktam Seimo 
nariu, Respublikos Prezidentu, savivaldybės tarybos ar Europos Parlamento nariu, 
būti skiriamam Ministru Pirmininku, ministru, tapti teisėju. 

Kiti asmenys, dirbantys institucijose, per kurias atliekamos valstybės funkcijos, 
susijusios su viešojo administravimo vykdymu ir (arba) viešųjų paslaugas teikimu, 
sudaro valstybės tarnautojų korpusą. Tokie asmenys neatlieka funkcijų įgyvendinant 
valstybės valdžią (kaip Seimo nariai, Respublikos Prezidentas, Vyriausybės nariai ir 
teisėjai), teritorinių bendruomenių savivaldos teisę (kaip savivaldybių tarybų nariai) 
ir neatstovauja Lietuvos Europos Parlamente (kaip Europos Parlamento nariai). 

Valstybės tarnautojo statusas skiriasi nuo kitų darbuotojų ryšio su valstybe po- 
būdžiu. Valstybės tarnybos santykiai — tai teisiniai santykiai tarp valstybės tarnau- 
tojo ir valstybės, kuri šio asmens atžvilgiu atlieka darbdavio funkciją. Šie santykiai 
(nepaisant tam tikrų panašumų) skiriasi nuo samdos (darbo) santykių, susiklostančių 
tarp darbuotojo, kuris nėra valstybės tarnautojas, ir darbdavio (nesvarbu, ar tie san- 
tykiai susiklosto valstybės arba savivaldybių institucijose, ar kitose įmonėse, įstaigo- 
se, organizacijose)"“!. 

Valstybės tarnyba suprantama kaip tarnyba Lietuvos valstybei ir pilietinei Tau- 
tai, t. y. kaip santykių tarp valstybės ir asmenų, kuriems yra pavesta (patikėta) at- 
likti tam tikras valstybės funkcijas užtikrinant viešojo administravimo vykdymą ir 
viešųjų paslaugų teikimą, kad būtų garantuotas visos valstybinės bendruomenės — 
pilietinės Tautos viešasis interesas, sistema. Tai asmenų profesinė veikla, susijusi 
su viešojo intereso garantavimu: vykdant viešąjį administravimą ir (arba) teikiant 
viešąsias paslaugas. Šioje srityje valstybės tarnautojai priima sprendimus (arba daly- 
vauja tuos sprendimus rengiant, vykdant, koordinuojant ir (arba) kontroliuojant jų 


"* Konstitucinio Teismo 2002 m. gruodžio 24 d. nutarimas. Valstybės žinios, 2003, Nr. 19-828. 


"0 Lietuvos Respublika 2004 m. gegužės 1 d. tapo Europos Sąjungos valstybe nare. Seimas 2004 m. 
liepos 13 d. priėmė Lietuvos Respublikos Konstitucijos papildymo Konstituciniu aktu „Dėl Lietuvos 
Respublikos narystės Europos Sąjungoje“ ir Lietuvos Respublikos Konstitucijos 150 straipsnio papil- 
dymo įstatymą, kurio 1 straipsniu Konstituciją papildė Lietuvos Respublikos konstituciniu aktu „Dėl 
Lietuvos Respublikos narystės Europos Sąjungoje“ — Konstitucijos sudedamąja dalimi (Konstitucijos 
150 straipsnis). Šis Konstitucinis aktas įsigaliojo 2004 m. rugpjūčio 14 d. Juo buvo konstituciškai pa- 
tvirtinta Lietuvos Respublikos narystė Europos Sąjungoje. 


“! Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708. 

vykdymą ir kt.). Valstybės tarnautojai — ypatinga socialinė grupė, kurios specifiką 
lemia valstybės tarnybos paskirtis ir visuomeninis reikšmingumas. Valstybės tarny- 
ba, kaip sistema, yra organizuojama remiantis hierarchijos ir pavaldumo principais, 
pasižymi vidiniu mobilumu, joje dirbančių asmenų žinių, įgūdžių ir patirties per- 
imamumu, veiklos vykdant valstybės funkcijas ir garantuojant viešąjį interesą tęs- 
tinumu ir kitais konstituciniais imperatyvais. Valstybės tarnybos sistemos modelis, 
organizavimo ir funkcionavimo pagrindai nustatomi įstatyme. 

Valstybės tarnybos paskirtis — garantuoti viešąjį interesą — lemia valstybės tar- 
nautojų, kaip korpuso, ypatingą formavimo tvarką, jų teisinio statuso ypatumus, taip 
pat jų ypatingą atsakomybę visuomenei už jiems pavestų funkcijų atlikimą. Vals- 
tybės tarnautojams, ypač pareigūnams, kurie sprendimus priima vienasmeniškai, 
keliami didesni kvalifikaciniai ir profesiniai reikalavimai nei reikalavimai kitiems 
darbuotojams. Kuo aukštesnės pareigos, kuo svarbesnė veiklos sritis, tuo didesni 
reikalavimai keliami šias pareigas einantiems asmenims"“?. Asmenys į valstybės tar- 
nybą atrenkami pagal bendruosius ir specialiuosius reikalavimus. Nacionalinio sau- 
gumo užtikrinimo, tinkamo jaunimo auklėjimo, švietimo, patikimos finansų siste- 
mos, valstybės paslapčių apsaugos srityse taikomi papildomi, specialieji reikalavimai. 
Nuo asmenų atrankos į valstybės tarnybą priklauso visos valstybės tarnybos sistemos 
funkcionavimas ir veiksmingumas. 

Valstybės tarnyba yra grindžiama lojalumu Lietuvos valstybei ir jos konstituci- 
nei santvarkai, viešojo, o ne privataus, intereso dominavimu'"“* 
ralumu politikų atžvilgiu. Apsaugant valstybės tarnybą nuo nepagrįsto neteisėto 
interesų grupių (taigi ir politinių jėgų) poveikio kai kurios valstybės tarnybos siste- 
mos grandys yra depolitizuotos. Pavyzdžiui, asmenys, atliekantys tikrąją karo arba 


„nešališkumu ir neut- 


alternatyviąją tarnybą, taip pat neišėję į atsargą krašto apsaugos sistemos, policijos 
ir vidaus tarnybos karininkai, puskarininkiai ir liktiniai, kitų sukarintų ir saugumo 
tarnybų apmokami pareigūnai negali dalyvauti politinių partijų ir politinių organi- 
zacijų veikloje (Konstitucijos 141 str.). 

Ši sistema organizuojama ir veikia griežtai paisydama konstitucinių valdžių pa- 
dalijimo ir valdžios galių ribojimo principų. Kiekviena institucija veikia neviršyda- 
ma apibrėžtos kompetencijos ribų, o jų (taip pat ir valstybės tarnautojų) ginčai dėl 
kompetencijos (jeigu jie kyla), sprendžiami teisine tvarka. Konstitucinis valdžios 
galių ribojimo principas (Konstitucijos 5 straipsnio 2 dalis) saisto ne tik Seimą, 
Respublikos Prezidentą ir Vyriausybę, teismus, bet ir kitas valdingus įgaliojimus 
turinčias institucijas bei visus šiose institucijose dirbančius valstybės tarnautojus'“*. 
Veikimas pagal Konstitucijos ir teisės reikalavimus, nepiktnaudžiavimas nustatyto- 
mis galiomis, atsakomybė už valstybės tarnyboje padarytus pažeidimus, tarnybinė 
etika, valstybės institucijų atvirumas ir prieinamumas žmonėms, klausimų svarsty- 
mo ir spendimų priėmimo operatyvumas, skaidrumas, visuomenės informavimas 
apie valstybės ir savivaldybių institucijų darbą — esminiai valstybės tarnybos organi- 
zavimo ir veiklos principai. 


"2 Konstitucinio Teismo 2007 m. rugpjūčio 13 d. nutarimas. Valstybės žinios, 2007, Nr. 90-3580. 
"** Konstitucinio Teismo 2010 m. gegužės 13 d. nutarimas. Valstybės žinios, 2010, Nr. 56-2766. 


"* Konstitucinio Teismo nutarimai: 2002 m. gruodžio 24 d. Valstybės žinios, 2003, Nr. 19-828; 
2004 m. gegužės 13 d. Valstybės žinios, 2004, Nr. 81-2903. 

Valstybės tarnyba yra vientisa sistema, tačiau tam tikri tarnybos santykiai turi 
ypatumų dėl valstybės (savivaldybių) institucijų ir jų vykdomų funkcijų specifikos, 
šių institucijų vietos visų institucijų, per kurias vykdomos valstybės funkcijos, siste- 
moje, joms nustatytų įgaliojimų, atitinkamiems valstybės tarnautojams būtinų pro- 
fesinių savybių ir kt. Tad ir valstybės tarnautojų teisinis statusas, teisių ir laisvių, ku- 
rias jie turi pagal Konstituciją ir įstatymus, įgyvendinimas turi tam tikrų ypatumų "““. 

Tarnyba karinių ir sukarintų institucijų sistemoje yra viena iš konstitucinio 
valstybės tarnybos instituto rūšių. Tarnybai tokiose institucijose yra taikomi valsty- 
bės tarnybai keliami pagrindiniai konstituciniai reikalavimai (pvz., lojalumo Lietu- 
vos valstybei ir jos konstitucinei santvarkai), tačiau šiose institucijose (palyginti su 
civilinėmis institucijomis) dirbantiems asmenims (tarnaujantiems) taikomi specialūs 
reikalavimai, nustatomi tam tikri draudimai. Juos lemia karinių ir sukarintų institu- 
cijų paskirtis ir veiklos specifika, taip pat asmenų (atliekančių tikrąją karo tarnybą, 
krašto apsaugos sistemos, vidaus tarnybos karininkų, puskarininkių, saugumo tar- 
nybų ir kitų pareigūnų) veiklai būdingi griežto pavaldumo ir kiti statutiniai santy- 
kiai“*?. Dėl tokio santykio, pavyzdžiui, krašto apsaugos ministru negali būti neišėjęs 
į atsargą karys (Konstitucijos 140 straipsnis), o asmenys, atliekantys tikrąją karo arba 
alternatyviąją tarnybą, taip pat neišėję į atsargą krašto apsaugos sistemos, policijos 
ir vidaus tarnybos karininkai, puskarininkiai ir liktiniai, kitų sukarintų ir saugumo 
tarnybų apmokami pareigūnai negali būti Seimo nariais ir savivaldybių tarybų na- 
riais, jie negali užimti renkamų ar skiriamų pareigų civilinėje valstybinėje tarnyboje 
(Konstitucijos 141 str.)"*". 

Valstybės tarnyba tam tikrose valstybės (savivaldybių) institucijose (kuri nors 
valstybės tarnybos sistemos grandis) negali būti pašalinta iš bendrosios valstybės 
tarnybos sistemos. Privilegijuota tam tikrų institucijų valstybės tarnautojų padėtis 
kitų analogiškų institucijų valstybės tarnautojų atžvilgiu arba, priešingai, jų diskri- 
minavimas yra negalimi. 

Valstybės tarnybos sistemos funkcionavimas ir valstybės tarnautojų profesinė 
veikla atlyginama iš valstybės (savivaldybių) biudžeto, kuriame numatomos lėšos 
valstybės tarnautojų darbo užmokesčiui. Valstybės tarnautojų ir kitų darbuotojų 
darbo užmokestis nustatomas pagal skirtingas darbo apmokėjimo sistemas. 

Valstybės tarnautojai turi teisę į karjerą valstybės tarnyboje, kaip ir visi kiti 
darbuotojai, socialines ir ekonomines teises (Konstitucijos 48 str. 1 d., 49 str. 1 d., 
50 str., 52 str.). Šios teisės valstybės tarnautojui garantuojamos ne mažesniu mastu 
negu kitiems darbuotojams, tačiau dėl valstybės tarnybos, kaip specifinės darbinės 
veiklos, pobūdžio jų įgyvendinimas turi tam tikrų ypatumų. Tam tikrų tarnybų 
valstybės tarnautojų socialinės ir ekonominės teisės įstatymo gali būti apribotos: 
pavyzdžiui, darbuotojų teisė streikuoti ginant savo ekonominius ir socialinius inte- 
resus gali būti apribota įstatymo (Konstitucijos 51 str. 1 ir 2 d.). Valstybės tarnauto- 
jams, kaip ir visiems kitiems darbuotojams, garantuojama teisė savo pažeistas teises 
ginti teisme (Konstitucijos 30 str. 1 d.). 


"5 Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708; 
2007 m. kovo 20 d. nutarimas. Valstybės žinios, 2007, Nr. 34-1244; 2009 m. gruodžio 11 d. nutarimas. 
Valstybės žinios, 2009, Nr. 1148-6632. 


"“ė Konstitucinio Teismo 1996 m. gegužės 29 d. sprendimas. Valstybės žinios, 1996, Nr. 57-1364. 
“7 Konstitucinio Teismo 2009 m. rugsėjo 24 d. nutarimas. Valstybės žinios, 2009, Nr. 115-4888. 

1. Parlamento samprata 


Seimas — tai Lietuvos valstybės parlamento pavadinimas. Parlamento pavadinimas 
kildinamas iš prancūzų kalbos žodžio parler — „kalbėti“. Terminas parliament tokia 
prasme, kaip jis suprantamas dabar, pirmiausia buvo pradėtas vartoti Didžiojoje 
Britanijoje. Literatūroje neretai nurodoma, kad Didžiosios Britanijos parlamentas, 
kuris susiformavo XIII-XV a., yra visų šiuolaikinių parlamentų pradininkas. Parla- 
mento atsiradimą Didžiojoje Britanijoje, o vėliau ir kitose valstybėse (Prancūzijoje, 
Ispanijoje, Lenkijoje ir kt.) lėmė stambių žemvaldžių, turtingų buržuazijos atstovų, 
aukščiausiosios dvasininkijos siekis apriboti karaliaus (monarcho) valdžią — be di- 
duomenės atstovų, kurie tuo metu sudarė parlamentą, pritarimo karalius negalėdavo 
nustatyti naujų mokesčių, išleisti kai kurių kitų įstatymų. Daugumoje Europos vals- 
tybių parlamentai, kaip valstybės valdžios institucijos, susiformavo XVIII-XIX am- 
žiais. Šiuo metu konstitucinėje teisėje parlamento terminas paprastai vartojamas, kai 
reikia įvardyti tautos renkamą atstovaujamąją įstatymų leidžiamąją valstybės valdžios 
instituciją. Įvairių valstybių parlamentai turi įvairius pavadinimus: antai Jungtinių 
Amerikos Valstijų — Kongresas, Rusijos Federacijos — Federalinis susirinkimas, Šve- 
dijos — Riksdagas, Vengrijos — Valstybės susirinkimas, Lichtenšteino — Landtagas, 
Ukrainos — Aukščiausioji Rada, Monako — Nacionalinė Taryba, Izraelio — Knesetas, 
Baltarusijos — Nacionalinis susirinkimas, Suomijos — Eduskunta. 

Parlamento funkcijos ir įgaliojimai. Parlamento funkcijos ir įgaliojimai 
nemažai priklauso nuo to, kokia yra valstybės valdymo forma. Daugiausia funkcijų 
ir įgaliojimų turi parlamentai tų valstybių, kurios pagal jų valdymo formą yra parla- 
mentinės respublikos ar parlamentinės monarchijos. Valstybėse, kurios pagal valdy- 
mo formą yra prezidentinės respublikos, jų vadovai (prezidentai) paprastai turi dide- 
lius įgaliojimus, yra mažai priklausomi nuo parlamento, tačiau ir tokiose valstybėse 
kai kurios funkcijos ir įgaliojimai yra tik parlamentų prerogatyva (pvz., mokesčių 
nustatymas, biudžeto tvirtinimas ir pan.). Valdžių padalijimo teorijoje ir praktikoje 
yra įprasta skirti tam tikras funkcijas, kurias paprastai vykdo tik parlamentai. Šioms 
funkcijoms įgyvendinti valstybių konstitucijose ir įstatymuose parlamentams yra 
numatomi atitinkami įgaliojimai, kurie sudaro parlamentų kompetencijos svarbiau- 
sią dalį. Demokratinių teisinių valstybių parlamentai vykdo šias funkcijas: 1) leidžia 
įstatymus; 2) keičia, papildo konstitucijas; 3) steigia (sudaro) kitas valstybės insti- 
tucijas, skiria (dalyvauja skiriant) jų vadovus; 4) atlieka parlamentinę vykdomosios 
valdžios ir kitų valstybės institucijų kontrolę; 5) tvirtina valstybės biudžetą; prižiūri, 
kaip jis vykdomas; nustato mokesčius; 6) ratifikuoja ir denonsuoja tarptautines su- 
tartis; 7) priima sprendimus paskelbti karą, karo padėtį, nepaprastąją padėtį, taip pat 
sprendimus sudaryti taiką; 8) gali pašalinti iš pareigų aukščiausius šalies pareigūnus, 
taikant apkaltos procedūrą. 

Pagal savo struktūrą parlamentai gali būti vienų rūmų arba dvejų rūmų. Ter- 
minas „rūmai“ kildinamas iš lotynų kalbos žodžio palatium — rūmai, pilis, būstas. 
Parlamento rūmai yra parlamento dalis; jeigu parlamentas yra vienų rūmų, tai jie ir 
sudaro šią valstybės valdžios instituciją. Dvejų rūmų parlamentuose kiekvieni rūmai 
yra savarankiška, nepriklausoma nuo kitų parlamento rūmų parlamento dalis. 

Dvejų rūmų parlamentai atsirado dėl to, kad formuojantis parlamentams, kaip 
atstovaujamosioms valdžios institucijoms, teko derinti feodalinės aristokratijos (tuo- 
metinės diduomenės) ir į valdžią besiveržiančios buržuazijos interesus: žemieji par- 
lamento rūmai turėjo atspindėti buržuazijos (visuomenės žemesniojo sluoksnio) 
interesus, o aukštieji rūmai — tuometinės diduomenės siekius ir poreikius. Žemieji 
parlamento rūmai visada buvo ir yra formuojami visuotinių, tiesioginių rinkimų 
būdu; šie rūmai išreiškia visų rinkėjų valią, o aukštieji rūmai pradžioje buvo for- 
muojami paveldint juose vietas ar paskiriant rūmų nariais kilmingus asmenis. Nuo 
XX a. pradžios žemieji parlamentų rūmai pradėjo įgyti vis daugiau įgaliojimų, o 
aukštųjų rūmų įgaliojimai buvo siaurinami, keitėsi ir pastarųjų rūmų formavimo 
tvarka — šiuo metu jie dažniausiai taip pat formuojami rinkimų būdu'“““. 

Bikameralizmas grindžiamas tuo, kad kiekvieni parlamento rūmai posėdžiauja 
atskirai; jie savarankiškai priima sprendimus; vieni rūmai negali kištis į kitų rūmų 
veiklą; kiekvieni rūmai turi savo veiklos reglamentus; vienų rūmų narys tuo pat 
metu negali būti kitų rūmų nariu. 

Šiuo metu parlamento struktūros pasirinkimą (vienų ar dvejų rūmų) lemia įvai- 
rios aplinkybės. Paprastai dvejų rūmų parlamentai yra federacinėse valstybėse: že- 
mieji rūmai atstovauja visai tautai (nacijai), o aukštieji rūmai yra federacijos subjek- 
tų atstovai. Turėdami savo atstovus (deputatus) parlamento aukštuosiuose rūmuose, 
federacijos subjektai dalyvauja sprendžiant visos valstybės reikalus"“?. Toks bikame- 
ralizmas gali būti vadinamas federaciniu. Tačiau dvejų rūmų parlamentai veikia ne 
tik federacinėse, bet ir unitarinėse valstybėse. Unitarinėse valstybėse aukštieji rūmai 
paprastai steigiami kaip tam tikra atsvara žemiesiems parlamento rūmams, turin- 
ti stabdyti ne visada pakankamai pagrįstus žemųjų rūmų sprendimus. Kita vertus, 
unitarinėse valstybėse aukštieji parlamento rūmai gali būti sudaromi siekiant geriau 
atstovauti jos administraciniams teritoriniams vienetams, geriau atspindėti valstybė- 
je esančią nacionalinę, kultūrinę ir kitokią įvairovę. Toks bikameralizmas gali būti 
vadinamas funkcionaliuoju. 

Dvejų rūmų parlamentuose įstatymų priėmimas turi ypatumų — įstatymas lai- 
komas priimtu, kai jam atskirai pritaria abeji parlamento rūmai. Pirmiausia įstatymo 
projektą priima žemieji parlamento rūmai, vėliau jis perduodamas svarstyti aukš- 
tiesiems rūmams. Jeigu įstatymo projektui pritaria ir aukštieji parlamento rūmai, 
įstatymas laikomas priimtu. Tačiau aukštieji parlamento rūmai turi teisę įstatymo 
projektui nepritarti. Taigi aukštieji parlamento rūmai tampa atsvara žemųjų rūmų 


"6 Kai kuriose valstybėse dalis aukštųjų rūmų narių gali būti skiriami: antai Italijos parlamentą sudaro 


Deputatų rūmai ir Respublikos Senatas; pagal Italijos Konstituciją, senatoriai renkami visuotiniuose ir 
tiesioginiuose rinkimuose, tačiau numatyta ir tai, kad kiekvienas buvęs Respublikos Prezidentas yra 
senatorius iki gyvos galvos (59 str. 1 d.). Konstitucijose numatyta ir tai, kad Respublikos Prezidentas 
turi teisę paskirti senatoriais iki gyvos galvos penkis piliečius, kurie išgarsino Italiją savo itin reikšmin- 
gais laimėjimais socialinėje, mokslinėje, meno ir literatūros srityse (59 str. 2 d.). 


"* Antai JAV Konstitucijos XVII pataisoje numatyta, kad „Jungtinių Amerikos Valstijų Senate visos 
valstijos turi po du senatorius, renkamus jų gyventojų šešeriems metams; kiekvienas senatorius turi 
vieną balsą“. Vokietijos Konstitucijos 50 str. numatyta, kad Vokietijos žemės per Bundesratą dalyvauja 
Federacijos įstatymų leidyboje ir jos valdyme, taip pat Europos Sąjungos reikaluose. Bundesratas su- 
sideda iš žemių vyriausybių narių; kiekvienai žemei priklauso ne mažiau kaip trys balsai. Žemių balsų 
skaičius priklauso ir nuo žemių gyventojų skaičiaus. 

priimtiems sprendimams. Jeigu aukštieji parlamentų rūmai nepritaria įstatymo pro- 
jektui, iš abejų rūmų atstovų paprastai yra sudaromos vadinamosios derinimo ko- 
misijos, kurios ieško abejiem parlamento rūmams priimtinų kompromisinių spren- 
dimų. Įstatymo projekto svarstymas abejuose rūmuose leidžia parengti ir priimti 
kokybiškesnius įstatymus. Kita vertus, tokia įstatymų priėmimo procedūra sulėtina 
įstatymų leidybos procesą, padaro jį sudėtingesnį, o tai ne visada paranku, ypač jei 
susiklosto tokia situacija, kai įstatymus būtina priimti neatidėliojant. 

Dvejų rūmų parlamentuose kiekvieniems rūmams yra priskiriami tam tikri įga- 
liojimai. Pagal rūmams nustatytų įgaliojimų santykį galima skirti dviejų rūšių bika- 
meralizmą: rūmų lygiateisiškumo (vienodų įgaliojimų) ir rūmų nelygiateisiškumo 
(nevienodų įgaliojimų). Rūmų lygiateisiškumo bikameralizmas yra toks, kai abeji 
parlamento rūmai turi vienodus įgaliojimus, o rūmų nelygiateisiškumo įgaliojimų 
bikameralizmas yra tada, kai rūmų įgaliojimai yra skirtingi. Dažniausiai rūmų įgalio- 
jimai yra skirtingi, didesnius įgaliojimus paprastai turi žemieji rūmai, nes būtent jie 
yra visuotiniu rinkimų būdu suformuota tautos atstovaujamoji institucija. Paprastai 
tik žemiesiems parlamento rūmams priklauso įstatymų leidybos iniciatyvos teisė, tik 
jie turi įgaliojimus atlikti vykdomosios valdžios parlamentinę kontrolę, teisę pareikšti 
nepasitikėjimą vyriausybe, teisę inicijuoti apkaltos (angl. impeachment) procesą ir pan. 

Parlamentai yra aukščiausiosios atstovaujamosios institucijos. Demokratinių tei- 
sinių valstybių konstitucinė santvarka yra grindžiama valdžių padalijimo ir jų pu- 
siausvyros principu, stabdžių ir atsvarų sistema, todėl parlamentai, net ir būdami 
visuotiniais rinkimais išrinktomis aukščiausiomis tautos atstovaujamomis instituci- 
jomis, negali savo rankose sutelkti visos valdžios. Atsvara parlamentų įgaliojimams 
yra konstitucijose numatyti valstybės vadovų (prezidentų, karalių) įgaliojimai (pvz., 
absoliutaus ar santykinio veto teisė parlamentų priimtiems įstatymams; teisė teikti 
parlamentams aukščiausių valstybės pareigūnų kandidatūras, ir, parlamentams pri- 
tarus, — skirti juos į pareigas, atleisti iš pareigų ir kt.), taip pat kai kurie vyriausy- 
bių įgaliojimai (pvz., vyriausybių teisė rengti biudžeto projektus; draudimas parla- 
mentams steigti tam tikras valstybės vykdomosios valdžios institucijas, jeigu nėra 
vyriausybės teikimo ir kt.). Atsvara parlamentų įgaliojimams yra ir konstitucinės 
kontrolės institucijų įgaliojimai — jos turi įgaliojimus pripažinti parlamentų išleistus 
įstatymus ir kitus teisės aktus prieštaraujančiais konstitucijai, o tai reiškia, kad tokie 
įstatymai ir kiti teisės aktai yra pašalinami iš teisės sistemos, jie negali būti tai- 
komi. Vadinasi, tai, kad parlamentai yra aukščiausiosios atstovaujamos institucijos, 
nereiškia, jog parlamentai yra aukščiausia valstybės valdžios institucija. Be abejo, 
parlamentai užima ypatingą vietą valstybės valdžių sistemoje, jie turi įgaliojimus, 
kurie priklauso tik parlamentams. Kita vertus, ši valstybės valdžia yra aukščiausia 
tik jai konstitucijoje priskirtoje srityje, ji nėra aukščiausia apskritai, nes valstybių 
konstitucijose numatomi ir tokie įgaliojimai, kuriuos vykdo ne parlamentai, o kitos 
valstybės valdžios institucijos. 

Tokia valstybės valdymo sistema, kurioje parlamentui tenka lemiamas vaidmuo 
priimant svarbiausius valstybės ir visuomenės gyvenimui sprendimus, kurioje par- 
lamentas veikia pagal tam tikras procedūras kaip diskutuojanti ir sprendimus po 
debatų priimanti institucija, kurioje vyriausybės likimas priklauso nuo parlamento 
pasitikėjimo ja, vadinamas parlamentarizmu. 

Konstitucijos 4 straipsnyje nustatyta, kad Lietuvos valstybę kuria Tauta, suverenitetas 
priklauso Tautai; Tautai priklausanti suvereni galia yra aukščiausia, šią aukščiausią su- 
verenią galią Tauta vykdo tiesiogiai ar per demokratiškai išrinktus savo atstovus. Pagal 
Konstitucijos 55 straipsnio 1 dalį, Seimo nariai yra Tautos atstovai, jie renkami ketve- 
riems metams remiantis visuotine, lygia, tiesiogine rinkimų teise ir slaptu balsavimu. 

Pagal Konstituciją tik Seimas yra Tautos atstovybė""“, nes tik Seimo nariai yra 

Tautos atstovai. Jokia kita valstybės valdžios institucija nėra Tautos atstovybė; joks 
kitas valstybės pareigūnas nėra Tautos atstovas. Konstitucijos 77 straipsnio 2 dalyje 
nustatyta, kad Respublikos Prezidentas yra valstybės vadovas ir atstovauja Lietuvos 
valstybei. Nors atstovavimo Tautai ir atstovavimo Lietuvos valstybei negalima prieš- 
priešinti, tačiau atstovavimas Tautai ir atstovavimas valstybei nėra tapačios teisinės 
kategorijos, kiekviena iš jų turi ir tik jai vienai būdingą teisinį turinį. Vienas iš 
svarbiausių požymių, pagal kurį valstybės valdžios institucija yra priskirtina Tautos 
atstovybei, yra tas, kad tai yra kolegiali (kolegialiai veikianti) valstybės valdžios ins- 
titucija, kuri susideda iš Tautos atstovų, ir kuri priima sprendimus tik po debatų, 
tik balsų dauguma ir atsižvelgdama į įvairias nuomones. Atstovavimas Tautai visada 
susijęs su įstatymų ir kitų sprendimų kolegialiu priėmimu, nes būtent kolegialus 
įstatymų ir kitų sprendimų priėmimas leidžia geriausiai atspindėti ir integruoti visos 
Tautos, o ne tik kurios nors jos dalies lūkesčius ir interesus. Būtent Seimo nariai, 
sudarydami Tautos atstovybę, paverčia Tautos valią įstatymais ir kitais sprendimais; 
būtent per Seimą — Tautos atstovybę, Tautos valia įgauna valstybinės valios formą. 
Konstitucija nenumato dviejų Tautos atstovybių: pagal Konstituciją Tautos atstovy- 
bė yra tik viena — tai Seimas. Konstitucija nepriešpriešina Seimo ir Prezidento, o 
kiekvienai iš šių institucijų numato atitinkamas funkcijas ir suteikia atitinkamus įga- 
liojimus: Seimas yra Tautos atstovybė — įstatymų leidžiamoji valdžia, o Respublikos 
Prezidentas yra valstybės vadovas — jis yra vykdomosios valdžios dalis. Vykdomoji 
valdžia ar jos dalis tuo pat metu negali būti ir Tautos atstovybė. 

Konstitucijoje įtvirtinta Seimo, kaip Tautos atstovybės, koncepcija yra grin- 

džiama šiomis nuostatomis: 

1) Seimą — Tautos atstovybę steigia pati Tauta. Tauta tai daro priimdama Kons- 
tituciją ir įtvirtindama joje Seimą — Tautos atstovybę — vieną iš valstybės 
valdžią įgyvendinančių institucijų; 

2) Tauta — subjektas, kuriam priklauso suverenitetas ir kuris vykdo aukščiausią 
suverenią galią, įgalioja Seimą — Tautos atstovybę pagal Konstitucijoje nu- 
statytų įgaliojimų ribas vykdyti (įgyvendinti) įstatymų leidžiamąją valdžią, 
atlikti kitas Konstitucijoje numatytas ir iš jos kylančias funkcijas; 

3) Seimas — Tautos atstovybė, vykdydamas jam pagal Konstituciją priskirtus įga- 
liojimus, negali peržengti ribų, kurias jam Konstitucijoje nustatė Tauta, t. y. 
Seimą jo veikloje saisto Konstitucija; Konstitucijoje įtvirtintas valdžių pada- 
lijimo principas, „stabdžių ir atsvarų sistemą“ neleidžia Seimui sutelkti savo 
rankose absoliučios valdžios, jo valdžią gali atsverti kitos valstybės valdžios 
institucijos — Respublikos Prezidentas, Vyriausybė, Konstitucinis Teismas; 


"V Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 1924-5643. 

4) Tauta, siekdama užtikrinti, kad visos valstybės valdžią įgyvendinančios ins- 
titucijos, taip pat ir Tautos atstovybė — Seimas, laikytųsi Konstitucijos, jos 
nepažeistų, Konstitucijoje numato (steigia) konstitucinės kontrolės instituciją 
— Konstitucinį Teismą, kuriam paveda prižiūrėti, ar Seimas, įgyvendindamas 
savo įgaliojimus, veikia neviršydamas Konstitucijoje jam nustatytų įgaliojimų. 
Tauta suteikia Konstituciniam Teismui įgaliojimus pripažinti Seimo priim- 
tus įstatymus, kitus teisės aktus prieštaraujančiais Konstitucijai, ir šalinti juos 
iš teisės sistemos. Taigi Tauta suteikia Konstituciniam Teismui įgaliojimus 
Konstitucijoje ir Konstitucinio Teismo įstatymo nustatyta tvarka paneigti Sei- 
mo — Tautos atstovybės, valią, kuri yra atspindėta Seimo priimtuose įstaty- 
muose, kituose teisės aktuose. (Galima sakyti, kad taip nuo Seimo — Tautos 
atstovybės, per kurią Tauta vykdo aukščiausią suverenią galią, yra saugomas 
pačios Tautos sukurtas (jos priimtas) aukščiausias teisinis gėris — Konstitucija); 

5) Tautai atstovaujantis Seimas formuojamas demokratinių, laisvų, sąžiningų 
rinkimų būdu; Seimo narys yra visos tautos atstovas, neatsižvelgiant į tai, 
pagal kokią rinkimų sistemą jis yra išrinktas; savo veikloje Seimo narys va- 
dovaujasi tik Konstitucija, valstybės interesais ir savo sąžine, Seimo narys 
negali būti varžomas jokių mandatų. 

Seimas, kaip Tautos atstovybė, yra atstovaujamosios demokratijos institutas, 
šalies politinės sistemos šerdis, politinę sistemą konsoliduojanti ir jos stabilumą už- 
tikrinanti institucija'“!. Pagal Konstituciją, negali būti ir nėra priešpriešos tarp aukš- 
čiausios suverenios galios, kurią Tauta vykdo tiesiogiai, ir aukščiausios suverenios 
galios, kurią Tauta vykdo per savo demokratiškai išrinktus atstovus — Seimo narius. 
Taigi, pagal Konstituciją, negali būti ir nėra priešpriešos tarp Tautos ir jos atstovy- 
bės — Seimo: Seimas įgyvendina tuos įgaliojimus, kuriuos jam Tauta nustatė savo 
priimtoje Konstitucijoje"'“. 


3. Parlamento raida Lietuvoje 


Lietuvoje parlamentas atsirado XV a. antrojoje pusėje. 1445 m. Gardine vykusiame 
Lietuvos Didžiojo Kunigaikščio Kazimiero (1440—1492) ir Ponų Tarybos, veikusios 
kaip Didžiojo Kunigaikščio patariamoji institucija, pasitarime dalyvavo ir bajorų — 
tai laikoma bajorų Seimo užuomazga. Tuo metu Seimas buvo šaukiamas gana retai. 
Jokiame įstatyme ar kitame dokumente nebuvo nustatyta, kokios yra Seimo funk- 
cijos, kas jame turi dalyvauti, kaip reguliariai Seimas turi būti sušauktas, kokia yra 
Seimo posėdžių tvarka. Tuo metu esant reikalui Seimą šaukdavo Lietuvos Didysis 
Kunigaikštis, atvykti į Seimą buvo kviečiami Ponų Tarybos (kaip „Vyriausybės“ 
atitikmens) nariai, aukšti valstybės pareigūnai (seniūnai, tijūnai, vėliavininkai), ku- 
nigaikščiai ir visi galintys atvykti bajorai — jokių Seimo rinkimų nebūdavo. Į Seimą 
galėdavo atvykti ir bet kuris nekviestas bajoras. Augant bajorų įtakai Seimo reikš- 
mė ilgainiui didėjo, Seimas tapo svarbia valstybės valdžios institucija. Iš pradžių į 
Lietuvos Didžiosios Kunigaikštystės Seimo funkcijas įstatymų leidyba neįėjo: Sei- 
mas rinkdavo Didįjį Kunigaikštį, svarstydavo vidaus ir užsienio politikos, karo 
"1 KRupavičius, A.; LukošaiTis, A. Lietuvos politinė sistema: sąranga ir raida. Kaunas: Poligrafija ir 


informatika, 2004, p. 349. 

Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 86-3133. 

paskelbimo ir taikos sudarymo, mokesčių ir kitus klausimus. Įstatymų leidžiamąja 
institucija Seimas tapo XVI a. pradžioje, tiesa, tuo metu jis dar nebuvo visavertė 
įstatymų leidybos institucija, nes pats įstatymų leisti negalėjo: turėjo teisę tik pa- 
reikšti savo nuomonę ar prašymą Didžiajam Kunigaikščiui. Įstatymu virsdavo Di- 
džiojo Kunigaikščio atsakymas į Seimo prašymą. Didysis Kunigaikštis Seimo prašy- 
mus dažniausiai patenkindavo, nes jam buvo reikalinga bajorų parama mokesčių ir 
karo klausimais. Taip subrendo Seimo tradicija visada dalyvauti svarstant svarbiau- 
sius valstybės politinio ir ūkinio gyvenimo klausimus. Iš svarbesnių XVI a. Seimo 
sprendimų, susijusių su Lietuvos teisės sistema, paminėtinas Pirmojo Lietuvos Sta- 
tuto svarstymas Seime nuo 1522 m. ir jo priėmimas 1529 m. Tiesa, pagal Pirmąjį 
Lietuvos Statutą aukščiausia valstybine institucija, galinčia leisti įstatymus, buvo 
laikomas ne Seimas, o Ponų Taryba, kurią sudarė Lietuvos didikai. Tai truko neil- 
gai. Prieš pat Lenkijos Karalystės ir Lietuvos Didžiosios Kunigaikštystės realią uniją 
Lietuvoje 1564—1566 m. buvo įvykdytos teismų ir administracijos reformos, kurio- 
mis Lietuvos teisminė ir administracinės sistemos buvo vienodinamos su Lenkijos. 
Lietuvos Didžioji Kunigaikštystė buvo padalyta į pavietus, kurių centruose vykdavo 
seimeliai, turintys tą patį statusą kaip ir Lenkijos Karalystės seimeliai. 1566 m. pri- 
imtas Antrasis Lietuvos Statutas įformino bajorų atstovavimą Seime, Seimas tapo 
aukščiausiąja įstatymų leidybos ir valstybės valdžios institucija. Į Seimą įeidavo pa- 
vietuose (apskrityse) išrinkti bajorų atstovai, Ponų Tarybos nariai ir kunigaikščiai, 
o su patariamuoju balsu prievolių klausimams svarstyti į Seimą buvo kviečiami ir 
didžiųjų miestų atstovai. 1569 m. Lietuvos Didžioji Kunigaikštystė ir Lenkijos Ka- 
ralystė sudarė uniją (Liublino uniją), pagal kurią Lietuvos Didžioji Kunigaikštystė 
ir Lenkijos Karalystė susijungė ir sudarė Abiejų Tautų Respubliką. Pagal Liublino 
uniją panaikinami atskiri Lenkijos ir Lietuvos Didžiosios Kunigaikštystės Seimai, 
Abiejų Tautų Respublikoje yra vienas bendras Seimas ir Senatas, visi vidaus ir už- 
sienio politikos klausimai yra sprendžiami bendrame Seime. Tačiau ir po formalaus 
panaikinimo Lietuvos Seimas rinkdavosi dar ilgai (nuo 1577 m. iki 1792 m.). To 
meto dokumentuose Lietuvos Seimai vadinami Vyriausiaisiais Lietuvos suvažiavi- 
mais, arba Lietuvos konvokacijomis. Jie būdavo šaukiami nereguliariai; dažniausiai 
juose svarstomi klausimai buvo Lietuvos Didžiosios Kunigaikštystės vidaus politikos 
klausimai arba Abiejų Tautų Respublikos Seime nagrinėjami klausimai, dėl kurių 
Lietuvos atstovai atskirai susirinkę norėdavo suderinti savo galutinę poziciją. Pagal 
Liublino uniją ir po to 1588 m. priimtą Trečiąjį Lietuvos Statutą, įstatymus galėjo 
leisti tik Seimas. Seimas taip pat priimdavo sprendimus dėl karo ir taikos, mokesčių, 
muitų, kontroliuodavo valstybės iždą ir vykdomąją valdžią, sudarydavo ir tvirtinda- 
vo sutartis su užsienio valstybėmis. 1795 m., po trečiojo Lietuvos ir Lenkijos vals- 
tybių padalijimo, Abiejų Tautų Respublika buvo panaikinta, parlamentarizmo raida 
buvo nutraukta. Prasidėjus tautinio atgimimo judėjimui XIX a. pradžioje lietuvių 
tautos atstovai keletą kartų skirtinguose miestuose buvo susirinkę į suvažiavimus. 
1905 m. lietuviai iš Lietuvos, Lenkijos, Rusijos, Latvijos, Ukrainos susirinko į Di- 
dįijį Vilniaus Seimą, kuriame buvo nutarta reikalauti Lietuvai autonomijos su Seimu 
Vilniuje, renkamu „visuotinių, lygių, tiesiu ir slaptu balsavimu, neskiriant tautos, 
lyties ir tikėjimo“. 1917 m. rugsėjo 18—23 d. Vilniaus konferencijoje buvo sudaryta 
Lietuvos Taryba. 1918 m. vasario 16 d. Lietuvos Taryba paskelbė Lietuvos Nepri- 
klausomybės aktą, kuriame buvo nurodyta, kad „Lietuvos valstybės pamatus ir jos 

santykius su kitomis valstybėmis privalo galutinai nustatyti kiek galima greičiau su- 
šauktas Steigiamasis Seimas, demokratiniu būdu visų jos gyventojų išrinktas“. Akto 
nuoroda į Steigiamąjį Seimą žymi šiuolaikinio parlamentarizmo istorijos pradžią. 
Steigiamasis Seimas buvo išrinktas 1920 m. balandžio 14—15 d.; tai buvo pirmoji 
tautos atstovybė, turėjusi visos tautos mandatą. 

Nuo 1918 metų, kai buvo atkurta Lietuvos valstybės nepriklausomybė, iki jos 
netekimo 1940 m., Lietuvoje buvo šie Seimai: Steigiamasis Seimas (1920—1922 m.), 
I Seimas (1922—1923 m.), II Seimas (1923—1926 m.), III Seimas (1926—1927 m.), 
IV Seimas (1936—1940 m.). 

Lietuvos parlamentarizmo raidą 1940 m. nutraukė sovietinė okupacija. Nei 
1940 m. sovietinės okupacinės valdžios sudarytas vadinamasis „liaudies seimas“, 
nei vadinamosios Lietuvos TSR Aukščiausiosios Tarybos, kurios buvo sovietinės 
okupacinės valdžios sudaromos nuo 1944 m. iki tol, kol 1990 m. vasario 24 d. 
laisvuosiuose demokratiniuose rinkimuose buvo išrinkta Aukščiausioji Taryba—At- 
kuriamasis Seimas, nėra ir negali būti laikomos Lietuvos valstybės parlamentais'“. 

1990 m. vasario 24 d. laisvuose demokratiniuose rinkimuose buvo išrinkta 
Aukščiausioji Taryba, kuri 1990 m. kovo 11 d. priėmė Lietuvos Nepriklausomos 
valstybės atkūrimo Aktą. Pagal 1990 m. kovo 11 d. priimtą Laikinąjį Pagrindinį 
Įstatymą (Laikinąją Konstituciją), Lietuvos Respublikos Aukščiausioji Taryba buvo 
aukščiausia Lietuvos Respublikos valstybės valdžios institucija. 1992 m. spalio 25 d. 
referendumu buvo priimta nauja Lietuvos Respublikos Konstitucija. Pagal Konsti- 
tucijos 55 straipsnį, Lietuvos parlamento pavadinimas — Seimas. 

Nuo 1990 m., kai buvo išrinkta Aukščiausioji Taryba — Atkuriamasis Seimas, 
Lietuvoje buvo šie Seimai: Aukščiausioji Taryba—Atkuriamasis Seimas, t. y. V Sei- 
mas (1990—1992 m.), VI Seimas (1992—1996 m.), VII Seimas (1996-2000 m.), 
VIII Seimas (2000-2004 m.), IX Seimas (2004 — 2008 m.), X Seimas (2008— 
2012 m.), XI Seimas (2012-2016 m.) ir XII Seimas (2016—2020 m.). 

Taigi nuo 1918 m. iki šiol Lietuvos valstybė turėjo trylika Seimų, įskaitant 
Steigiamąjį Seimą, kuris kūrė valstybės pagrindus ir dėl savo svarbos nėra nume- 


ruojamas. 


"3 Sovietinės okupacijos sąlygomis tauta negalėjo laisvai ir demokratiškai išrinkti savo atstovų: pagal 
tuometę Lietuvos TSR konstituciją ir rinkimų įstatymus, kandidatus į deputatus galėjo kelti tik komu- 
nistų partija; kitų politinių partijų nebuvo, jos buvo uždraustos, todėl negalėjo dalyvauti rinkimuose; 
be to, nuo pat 1940 m., nuo vadinamojo „liaudies seimo“ rinkimų, susiformavo praktika, kad į vieną 
deputato vietą buvo keliamas tik vienas kandidatas. Akivaizdu, kad tokiu būdu formuojama Lietuvos 
TSR Aukščiausioji Taryba negalėjo būti ir nebuvo tautos atstovybė ar Lietuvos valstybės parlamentas. 
Pasakytina ir tai, kad minėtoji Taryba nebuvo laikytina Lietuvos valstybės parlamentu ir dėl to, kad 
pati vadinamoji Lietuvos TSR niekada nebuvo valstybė, jokia Lietuvos valstybingumo forma. Lie- 
tuvos TSR nėra ir niekada nebuvo Lietuvos Respublikos tąsa. „Lietuvos TSR“ terminas atspindi ne 
Lietuvos valstybingumo formą, bet okupuotos ir aneksuotos Lietuvos Respublikos teritorijos valdymo 
būdą, kurio esmę galima apibūdinti taip: SSRS valdžios organai sukūrė joms pavaldžias ir jų tiesiogiai 
kontroliuojamas vietines administracines įstaigas, suteikė joms pavadinimus, turėjusius rodyti, jog šios 
įstaigos esą atstovauja tautai ir yra valstybinio pobūdžio, ir per šias įstaigas, pasiremdami represinėmis 
struktūromis, valdė okupuotą bei aneksuotą Lietuvos valstybę. Po 1940 m. okupacijos ir aneksijos Lie- 
tuvoje buvo įgyvendinama ne Lietuvos valstybės valdžia, bet okupacinės valstybės — tuometinės SSRS 
— valdžia. Lietuvos Respublikos Seimo 1999 m. sausio 12 d. priimtame Memorandume Šiaurės Atlan- 
to Aljanso valstybių parlamentams pabrėžiama, kad „bet koks buvusios sovietų respublikos“ arba „po- 
sovietinės“ valstybės terminas Lietuvai <...> negali būti taikomas“. Valstybės žinios, 1999, Nr. 7-144. 

Seimo funkcijas bei įgaliojimus lemia Seimo, kaip Tautos atstovybės, konstitucinė 
prigimtis. Konstitucinis Teismas 2004 m. gegužės 13 d. nutarime"! yra konstatavęs, 
kad Seimas vykdo visas klasikines demokratinės teisinės valstybės parlamento funk- 
cijas: leidžia įstatymus (įstatymų leidybos funkcija), vykdo vykdomosios valdžios 
ir kitų valstybės institucijų (išskyrus teismus) parlamentinę kontrolę (kontrolės 
funkcija), steigia valstybės institucijas, skiria ir atleidžia jų vadovus bei kitus vals- 
tybės pareigūnus (steigiamoji funkcija), tvirtina valstybės biudžetą ir prižiūri, kaip 
jis vykdomas (biudžetinė funkcija), ir kt. Nurodytos Seimo, kaip Tautos atstovybės, 
funkcijos yra konstitucinės vertybės. Pagal Konstituciją, įstatymų leidėjas, kiti tei- 
sėkūros subjektai negali nustatyti tokio teisinio reguliavimo, kuriuo būtų paneigia- 
mos minėtosios Seimo konstitucinės funkcijos arba būtų suvaržomos galimybės jas 
vykdyti, nes taip būtų kliudoma Seimui — Tautos atstovybei efektyviai veikti Tautos 
ir Lietuvos valstybės interesais. 

Seimo konstituciniai įgaliojimai yra įtvirtinti Konstitucijos 67 straipsnyje. Šiame 
straipsnyje nustatyta, kad Seimas: svarsto ir priima Konstitucijos pataisas (1 punk- 
tas); leidžia įstatymus (2 punktas); priima nutarimus dėl referendumų (3 punk- 
tas); skiria Lietuvos Respublikos Prezidento rinkimus (4 punktas); steigia įstatymo 
numatytas valstybės institucijas, skiria ir atleidžia jų vadovus (5 punktas); pritaria 
ar nepritaria Respublikos Prezidento teikiamai Ministro Pirmininko kandidatūrai 
(6 punktas); svarsto Ministro Pirmininko pateiktą Vyriausybės programą ir spren- 
džia, ar jai pritarti (7 punktas); Vyriausybės siūlymu steigia ir panaikina Lietuvos 
Respublikos ministerijas (8 punktas); prižiūri Vyriausybės veiklą, gali reikšti nepa- 
sitikėjimą Ministru Pirmininku ar ministru (9 punktas); skiria Konstitucinio Teis- 
mo teisėjus, Aukščiausiojo Teismo teisėjus bei šių teismų pirmininkus (10 punk- 
tas); skiria ir atleidžia valstybės kontrolierių, Lietuvos banko valdybos pirmininką 
(11 punktas); skiria savivaldybių tarybų rinkimus (12 punktas); sudaro Vyriausiąją 
rinkimų komisiją ir keičia jos sudėtį (13 punktas); tvirtina valstybės biudžetą ir 
prižiūri, kaip jis vykdomas (14 punktas); nustato valstybinius mokesčius ir kitus 
privalomus mokėjimus (15 punktas); ratifikuoja ir denonsuoja Lietuvos Respublikos 
tarptautines sutartis, svarsto kitus užsienio politikos klausimus (16 punktas); nustato 
Respublikos administracinį suskirstymą (17 punktas); steigia Lietuvos Respublikos 
valstybinius apdovanojimus (18 punktas); leidžia amnestijos aktus (19 punktas); įve- 
da tiesioginį valdymą, karo ir nepaprastąją padėtį, skelbia mobilizaciją ir priima 
sprendimą panaudoti ginkluotąsias pajėgas (20 punktas). 

Konstitucijos 67 straipsnyje įtvirtintų Seimo konstitucinių įgaliojimų sąrašas 
nėra baigtinis. Įvairūs Seimo įgaliojimai yra įtvirtinti ir kituose Konstitucijos straips- 
niuose (jų dalyse). Antai Konstitucijos 74 straipsnyje nustatyta, kad Respublikos Pre- 
zidentą, Konstitucinio Teismo pirmininką ir teisėjus, Aukščiausiojo Teismo pirmi- 
ninką ir teisėjus, Apeliacinio teismo pirmininką ir teisėjus, Seimo narius, šiurkščiai 
pažeidusius Konstituciją arba sulaužiusius priesaiką, taip pat paaiškėjus, jog pada- 
rytas nusikaltimas, Seimas 3/5 visų narių balsų dauguma gali pašalinti iš einamų 
pareigų ar panaikinti Seimo nario mandatą; tai atliekama apkaltos proceso tvarka, 


"* Konstitucinio Teismo 2004 m. gegužės 13 d. nutarimas. Valstybės žinios, 2004, Nr. 81-2903. 

kurią nustato Seimo statutas. Konstitucijos 75 straipsnyje nustatyta, kad Seimo skirti 
ar rinkti pareigūnai, išskyrus Konstitucijos 74 straipsnyje nurodytus asmenis, atlei- 
džiami iš pareigų, kai Seimas visų Seimo narių balsų dauguma pareiškia jais nepasiti- 
kėjimą. Pagal Konstitucijos 106 straipsnį, Seimas turi teisę nutarimu kreiptis į Kons- 
titucinį Teismą ir prašyti ištirti, ar Konstitucijos 102 straipsnyje nurodyti teisės aktai 
neprieštarauja Konstitucijai (poįstatyminiai teisės aktai — Konstitucijai ir įstatymams), 
taip pat prašyti Konstitucinio Teismo išvados Konstitucijos 105 straipsnio 3 dalyje 
nurodytais klausimais. Pagal Konstitucijos 84 straipsnio 11 punktą ir 118 straipsnio 
5 dalį, Seimas pritaria arba nepritaria Respublikos Prezidento skirti ar atleisti teikia- 
mai Lietuvos Respublikos generalinio prokuroro kandidatūrai, o pagal Konstitucijos 
84 straipsnio 14 punktą — kariuomenės vado ir saugumo tarnybos vadovo kandida- 
tūroms. Pagal Konstitucijos 100 straipsnį, Seimas gali duoti sutikimą patraukti bau- 
džiamojon atsakomybėn arba suimti Ministrą Pirmininką ar ministrą arba kitaip su- 
varžyti jų laisvę. Pagal Konstitucijos 128 straipsnio 1 dalį, Seimas priima sprendimus 
dėl valstybinės paskolos ir valstybės kitų esminių turtinių įsipareigojimų. Įvairiuose 
Konstitucijos straipsniuose (jų dalyse) yra nustatyta ir daugiau Seimo įgaliojimų. Kai 
kurie Konstitucijos 67 straipsnyje nustatyti Seimo įgaliojimai yra sukonkretinti, de- 
taliau apibrėžti kituose Konstitucijos straipsniuose (jų dalyse)". 

Seimo įgaliojimai pagal Konstituciją gali būti nustatomi ir yra nustatyti ne tik 
Konstitucijoje, bet ir įstatymuose""*. Seimas turi teisę įstatymuose nustatyti ir tokius 
savo įgaliojimus, kurie nėra expressis verbis nurodyti Konstitucijoje, tačiau yra skirti 


"S Pavyzdžiui, Konstitucijos 67 straipsnio 9 punkto nuostatą, kad Seimas „gali reikšti nepasitikėjimą 
Ministru Pirmininku ar ministru“, sukonkretina Konstitucijos 61 straipsnio 3 dalies nuostata „Seimas, 
apsvarstęs Ministro Pirmininko ar ministro atsakymą į interpeliaciją, gali nutarti, jog atsakymas esąs 
nepatenkinamas, ir pusės visų Seimo narių balsų dauguma pareikšti nepasitikėjimą Ministru Pirmi- 
kaip vykdomas valstybės biudžetas, yra sukonkretinta Konstitucijos 94 straipsnio 4 punkte, kuriame, 
inter alia, nustatyta, jog Vyriausybė teikia Seimui biudžeto įvykdymo apyskaitą; taigi Seimas pagal 
Konstituciją turi įgaliojimus šią apyskaitą tvirtinti. Konstitucijos 67 straipsnio 20 punkto nuostata, kad 
Seimas įveda tiesioginį valdymą, karo ir nepaprastąją padėtį, skelbia mobilizaciją ir priima sprendi- 
mą panaudoti ginkluotąsias pajėgas, yra sukonkretinta Konstitucijos 142 straipsnio 1 dalyje, kurioje 
nustatyta, kad Seimas įveda karo padėtį, skelbia mobilizaciją ar demobilizaciją, priima sprendimą pa- 
naudoti ginkluotąsias pajėgas, kai prireikia ginti Tėvynę arba vykdyti Lietuvos valstybės tarptautinius 
įsipareigojimus, taip pat Konstitucijos 144 straipsnio 1 dalyje, kurioje nustatyta, kad jeigu valstybėje 
iškyla grėsmė konstitucinei santvarkai ar visuomenės rimčiai, Seimas gali visoje valstybės teritorijoje 
ar jos dalyje įvesti nepaprastąją padėtį, taip pat kad nepaprastosios padėties trukmė — iki šešių mėnesių. 
Konstitucijos 67 straipsnyje nustatyti Seimo įgaliojimai yra sukonkretinti, detaliau apibrėžti ir kituose 
Konstitucijos straipsniuose (jų dalyse). 


"ė Konstitucijoje yra nuostatų, kurios expressis verbis nurodo, kokie Seimo įgaliojimai gali būti kon- 
kretinami įstatymais. Antai, pagal Konstitucijos 67 straipsnio 16 punktą, Seimas ratifikuoja ir denon- 
suoja Lietuvos Respublikos tarptautines sutartis, Konstitucijos 138 straipsnio 1 dalyje nustatyta, kokias 
Lietuvos Respublikos tarptautines sutartis Seimas ratifikuoja ir denonsuoja, o šio straipsnio 2 dalyje 
nurodoma, kad įstatymuose, taip pat tarptautinėse sutartyse gali būti numatyti ir kiti atvejai, kai Seimas 
ratifikuoja Lietuvos Respublikos tarptautines sutartis; pagal Konstitucijos 67 straipsnio 3 punktą, Sei- 
mas priima nutarimus dėl referendumų, Konstitucijos 9 straipsnio 3 dalyje nustatyta, kad referendu- 
mas skelbiamas, jeigu jo reikalauja ne mažiau kaip 300 tūkstančių piliečių, o pagal šio straipsnio 2 dalį 
Seimas referendumą skelbia įstatymo nustatytais atvejais. Įgyvendindamas Konstitucijoje tiesiogiai 
įtvirtintą teisę įstatymuose sukonkretinti savo tam tikrus konstitucinius įgaliojimus, Seimas privalo 
paisyti Konstitucijos normų ir principų. 

įgyvendinti Seimo konstitucinėms funkcijoms""". Kitaip tariant, Seimas turi ir numa- 
nomųjų įgaliojimų. Pagal Konstituciją, įstatymuose gali būti nustatytas ir toks teisinis 


reguliavimas, kuris apibrėžia Seimo įgaliojimų vykdymą ir taip apriboja Seimą“. 
5. Seimo statuto kaip teisės akto ypatumai 


Konstitucijos 76 straipsnyje nurodyta, kad Seimo struktūrą ir darbo tvarką nustato 
Seimo statutas, kad Seimo statutas turi įstatymo galią. Nuostata „Seimo struktūrą ir 
darbo tvarką nustato Seimo statutas“ reiškia, kad pagal Konstituciją tik Seimas turi 
įgaliojimus savarankiškai nustatyti savo struktūrą ir darbo tvarką, kad į šiuos įga- 
liojimus negali įsiterpti jokia kita valstybės valdžios institucija''*. Nuostata „Seimo 
statutas turi įstatymo galią“ suponuoja, kad Seimo statutas yra ypatingos formos teisės 
aktas. Sąvokos „įstatymas“ ir „Seimo statutas“ nėra tapačios, kiekviena iš jų turi sa- 
varankišką, tik joms būdingą turinį, kiekviena iš jų apibūdina atitinkamą teisės akto 
formą. Seimo statutas nėra įstatymo formos teisės aktas — pagal Konstituciją, jis turi 
įstatymo galią, bet neturi įstatymo formos. Seimo statutas priimamas, keičiamas ir 
papildomas ne įstatymu, o Seimo statutu. Tokia teisinė konstrukcija Konstitucijoje 
pasirinkta, siekiant užtikrinti Seimo savarankiškumą pačiam nustatyti savo struktūrą 
ir darbo tvarką. Jeigu Konstitucijoje būtų įtvirtinta, kad Seimo statutas yra įstaty- 
mas, tokiu atveju Seimo statutas, kaip ir kiekvienas kitas Seimo priimtas įstatymas, 
turėtų būti perduodamas pasirašyti ir paskelbti Respublikos Prezidentui. Turėdamas 
teisę spręsti, ar pasirašyti Seimo statutą ir jį oficialiai paskelbti arba jį motyvuotai 
grąžinti Seimui pakartotinai svarstyti, Respublikos Prezidentas galėtų daryti nemažą 
įtaką Seimo statuto turiniui. Tai sudarytų prielaidas pažeisti valdžios pusiausvyrą 
tarp Seimo ir Respublikos Prezidento, apribotų Seimo — kaip Tautos atstovybės, ga- 
limybę pačiam savarankiškai nusistatyti savo struktūrą ir darbo tvarką. Formuluotė 
„Seimo statutas turi įstatymo galią“ atriboja šį teisės aktą nuo teisės aktų, turinčių 
įstatymo formą, neleidžia į jo paskelbimo ir įsigaliojimo procesą įsiterpti Respubli- 
kos Prezidentui; kartu Seimo statutui suteikiama ne bet kokia, o būtent įstatymo 
galia. Pagal Konstitucijos 70 straipsnio 2 dalį, Seimo statutą pasirašo Seimo Pirmi- 
ninkas; Seimo statutas įsigalioja kitą dieną po jo paskelbimo, jeigu jame nenustatyta 
vėlesnė įsigaliojimo data. 

Pagal Konstituciją, Seimo statute turi būti reglamentuota Seimo darbo tvarka, 
nustatytos Seimo narių teisės ir pareigos, nustatyti Seimo struktūriniai padaliniai, jų 
teisės ir pareigos, reguliuojami kiti santykiai, susiję su Seimo, jo struktūrinių padali- 
nių ir Seimo narių veikla. Seimo statute gali būti nustatomos tik tokios Seimo narių 
teisės ir pareigos, Seimo struktūrinių padalinių teisės ir pareigos, kurios susijusios 
su Seimo narių ir jo struktūrinių padalinių darbu vien Seime. Jeigu reikia nustatyti 
tokias Seimo narių teises ir pareigas, Seimo struktūrinių padalinių teises ir pareigas, 
kurios susijusios ne tik su paties Seimo struktūra ir darbo tvarka, bet ir su įgaliojimais 
įvairių Seimui neatskaitingų institucijų, jų pareigūnų, kitų asmenų atžvilgiu — tokios 
teisės ir pareigos gali būti nustatomos ne Seimo statute, o įstatyme““". 


"" Konstitucinio Teismo 2004 m. gegužės 13 d. nutarimas. Valstybės žinios, 2004, Nr. 81-2903. 
"* Konstitucinio Teismo 2002 m. liepos 11 d. nutarimas. Valstybės žinios, 2002, Nr. 72-3080. 
"* Konstitucinio Teismo 2001 m. sausio 25 d. nutarimas. Valstybės žinios, 2001, Nr. 10-295. 


"0 Konstitucinio Teismo 2004 m. gegužės 13 d. nutarimas. Valstybės žinios, 2004, Nr. 81-2903. 

Konstitucinė nuostata „Seimo statutas turi įstatymo galią“ reiškia, kad Lietu- 
vos Respublikos Seimo nutarimai ir jo priimti kiti poįstatyminiai teisės aktai negali 
prieštarauti Seimo statutui. Atsižvelgiant į tai, kad pačioje Konstitucijoje yra nusta- 
tyta, jog Seimo statuto galia yra tokia pati, kaip ir įstatymo galia, iš Konstitucijos 
nekyla reikalavimas, jog Seimo statutas neprieštarautų įstatymams. Jeigu atsitiktų 
taip, kad įstatyme ir Seimo statute būtų nustatytas skirtingas ir tarpusavyje konku- 
ruojantis teisinis reguliavimas, sprendžiant, kokią teisės normą taikyti — ar tą, kuri 
nustatyta įstatyme, ar tą, kuri nustatyta Seimo statute, turėtų būti vadovaujamasi 
bendromis tos pačios galios teisės akto normų taikymo taisyklėmis. Seimo statutas, 
kaip ir bet kuris kitas įstatymo galios teisės aktas, negali prieštarauti konstituciniams 
įstatymams ir Konstitucijai. 


6. Seimo struktūros konstituciniai pagrindai 


Tam, kad Seimas galėtų vykdyti savo funkcijas, jis turi turėti tam tikrą struktūrą, 
nustatyti savo darbo tvarką. Konstitucijoje konkreti Seimo struktūra nėra nusta- 
tyta — joje įtvirtinti tik kai kurie Seimo struktūros elementai. Pagal Konstitucijos 
76 straipsnį, Seimo struktūrą ir darbo tvarką nustato Seimo statutas. Ši konstitucinė 
nuostata reiškia, kad pagal Konstituciją tik Seimas turi įgaliojimus nustatyti savo 
struktūrą ir darbo tvarką, kad jokia kita valstybės valdžią įgyvendinanti institucija 
negali dalyvauti nustatant Seimo struktūrą ir darbo tvarką, negali įsiterpti į šiuos 
Seimo konstitucinius įgaliojimus"*!. Ši konstitucinė nuostata reiškia ir tai, kad Sei- 
mas savo struktūrą ir darbo tvarką turi nustatyti būtent Seimo statute. 

Sąvoka „Seimo struktūra“ pačia bendriausia prasme atspindi Seimo statute nu- 
statytą Seimo vidinių padalinių sistemą. Seimas, pagal Konstituciją turėdamas dis- 
kreciją nustatyti savo struktūrą, turi teisę nustatyti ir savo struktūrinių padalinių 
pavadinimus, kompetenciją, jų sudarymo tvarką, sudėtį, struktūrinių padalinių tar- 
pusavio santykius, veiklos trukmę; Seimas taip pat turi teisę formuluoti savo struk- 
tūriniams padaliniams tam tikrus uždavinius, teisės aktų nustatyta tvarka įvertinti 
jų veiklą bei jos rezultatus, prireikus panaikinti savo įsteigtus struktūrinius pada- 
linius ir kt. Seimas, turėdamas diskreciją nustatyti savo struktūrą ir darbo tvarką, 
yra saistomas Konstitucijos, inter alia, konstitucinio atsakingo valdymo principo, 
suponuojančio Seimo pareigą nustatyti tokią savo struktūrą ir darbo tvarką, kad 
Seimas galėtų konstruktyviai, efektyviai ir nepertraukiamai įgyvendinti aukščiau- 
sią suverenią Tautos valią, kad būtų užtikrinta galimybė įgyvendinti Konstitucijoje 
apibrėžtas valdžios galias, sudarytos sąlygos kiekvienam Seimo nariui vykdyti Tau- 
tos atstovo įgaliojimus. Nustatant Seimo vidinę struktūrą, turėtų būti pasirenkami 
universalūs jos formavimo principai, užtikrinantys visų parlamento narių vienodas 
ir realias galimybes dalyvauti sudaromuose struktūriniuose dariniuose“““. Nustatant 
Seimo struktūrą negalima paneigti tų Seimo struktūros elementų, kurie expressis 
verbis nustatyti Konstitucijoje. Antai konstitucinio akto „Dėl Lietuvos Respublikos 
narystės Europos Sąjungoje“, kuris yra sudedamoji Konstitucijos dalis, 3 straipsnio 
nuostata „Seimo Europos reikalų komitetas ir Užsienio reikalų komitetas Seimo 
statuto nustatyta tvarka Vyriausybei gali pateikti Seimo nuomonę dėl pasiūlymų 


| Ibidem. 
“2 Konstitucinio Teismo 1993 m. lapkričio 26 d. nutarimas. Valstybės žinios, 1993, Nr. 66-1260. 

priimti Europos Sąjungos teisės aktus“ reiškia, kad Seime turi būti sudaryti (negali 
būti nesudaryti) minėtieji Europos reikalų ir Užsienio reikalų komitetai; minėtoji 
konstitucinio akto nuostata reiškia ir tai, kad Seime turi būti sudaromi tokie Seimo 
struktūriniai padaliniai, kurie vadinami komitetais. 

Seimas, nustatęs savo struktūrinių padalinių sistemą, turi nustatyti ir jų teises 
bei pareigas. Pagal Konstitucijos 76 straipsnį, atitinkamos Seimo struktūrinių pada- 
linių teisės bei pareigos, Seimo narių teisės bei pareigos turi būti nustatytos Seimo 
statute. Kita vertus, pagal Konstitucijos 60 straipsnio 4 dalį, Seimo nario pareigas, 
teises ir veiklos garantijas nustato įstatymas. Vadinasi, pačioje Konstitucijoje yra 
numatyta, kad Seimo struktūrinių padalinių teisės bei pareigos, Seimo narių teisės 
bei pareigos gali būti (turi būti) nustatytos Seimo statute ir įstatyme. Interpretuo- 
damas Konstitucijos 76 straipsnio ir 60 straipsnio 4 dalies nuostatų tarpusavio san- 
tykį, Konstitucinis Teismas 2004 m. gegužės 13 d. nutarime konstatavo, kad tokie 
Seimo struktūrinių padalinių įgaliojimai, kurie yra susiję su Seimo struktūrinio 
padalinio įgaliojimais vien Seime, turi būti nustatyti Seimo statute. Jeigu Seimo 
struktūriniam padaliniui reikia nustatyti valdingus įgaliojimus Seimui neatskaitingų 
institucijų, jų pareigūnų, kitų asmenų atžvilgiu, tokie Seimo struktūrinio padalinio 
įgaliojimai turėtų būti nustatomi ne Seimo statute, bet įstatyme"““. 

Kai kurie su Seimo struktūrinių padalinių sudarymu, jų kompetencijos nu- 
statymu, sudėties suformavimu, užduočių jiems formulavimu susiję klausimai gali 
būti sprendžiami ir Seimo nutarimais. Tokie Seimo nutarimai negali prieštarauti 
įstatymams, taip pat Seimo statutui. Jeigu Seimo nutarime yra nustatomi Seimo 
struktūrinio padalinio įgaliojimai valstybės ar savivaldybių institucijų, jų pareigūnų, 
kitų asmenų atžvilgiu, tokios Seimo nutarimo nuostatos turi būti grindžiamos įsta- 
tymų nuostatomis“““. 

Visų demokratinių teisinių valstybių parlamentuose paprastai sudaromi dviejų 
rūšių struktūriniai dariniai: frakcijos (deputatų grupės) ir komitetai (komisijos); taip 
pat gali būti sudaromi ir kiti parlamentų struktūriniai padaliniai. 

Seimo statute yra nustatyti įvairūs Seimo struktūriniai padaliniai: Seimo narių 
frakcijos (26 str. 1 d.), Seimo komitetai (25 str. 1 d.), Seimo komisijos (25 str. 2 d.), 
Seimo valdyba (27 str.), Seniūnų sueiga (28 str.), Seimo narių laikinosios grupės 
(26 str. 4 d.) ir kt. Kiekvienas Seimo struktūrinis padalinys turi savo kompetenci- 
ją, kurią nustato Seimo statutas ir (ar) įstatymai. Seimo statute ir (ar) įstatymuose 
taip pat yra nustatyta Seimo struktūrinių padalinių darbo tvarka. Svarbiausi Seimo 
struktūriniai padaliniai yra Seimo frakcijos ir komitetai. 

Seimo frakcijos — tai politinio pobūdžio Seimo struktūriniai padaliniai, kurie 
yra sudaromi pagal Seimo narių politines orientacijas ir politinius tikslus. Svar- 
biausia Seimo frakcijų funkcija — parlamentarų politinės valios subrandinimas ir jos 
suformavimas. Konstitucijoje nėra sąvokos „Seimo narių frakcijos“ — nustatyti Sei- 
mo narių grupių, susibūrusių pagal savo politines pažiūras (politines orientacijas), 
pavadinimus yra Seimo diskrecija. Pabrėžtina, kad Seimo narių grupės, laisva valia 
susibūrusios pagal savo politines pažiūras (politines orientacijas), yra būtina Sei- 
mo veiklos sąlyga — jeigu parlamentarai pagal savo politines pažiūras (orientacijas) 


** Konstitucinio Teismo 2004 m. gegužės 13 d. nutarimas. Valstybės žinios, 2004, Nr. 81-2903. 
** Ibidem. 

nesijungtų į grupes (nesvarbu, kaip šios parlamentarų grupės vadinamos Seimo sta- 
tute ar kituose Seimo veiklą reglamentuojančiuose teisės aktuose), būtų sunku, o 
gal ir apskritai neįmanoma subrandinti ir suformuoti Seimo narių, drauge ir viso 
Seimo valios; kartu būtų labai pasunkinta Seimo veikla priimant įstatymus ir kitus 
teisės aktus, vykdant kitas Seimo, kaip tautos atstovybės, funkcijas. 

Literatūroje nurodomi įvairūs frakcijų tikslai, kaip antai teisėkūros politikos 
formavimas, vykdomosios valdžios priežiūros vykdymas, frakcijų narių vienybės ir 
drausmės užtikrinimo, frakcijoje įsteigtų darbo gupių veiklos koordinavimas ir kt.*** 

Seimas turi diskreciją nustatyti minimalų frakciją sudarančių Seimo narių skai- 
čių, frakcijų formavimo tvarką, jų teises ir pareigas. Tai darydamas Seimas turi pai- 
syti Konstitucijos normų ir principų, taip pat ir Konstitucijoje įtvirtinto Seimo nario 
laisvo mandato. Nors frakcijos dažniausiai sudaromos pagal Seimo narių partinę 
priklausomybę ir jos paprastai yra glaudžiai susijusios su politinėmis partijomis, ta- 
čiau tai nereiškia, kad frakcija yra politinės partijos atstovė Seime. Konstitucijos 
59 straipsnio 4 dalies nuostata „pareigas eidami Seimo nariai negali būti varžomi 
jokių mandatų“ reiškia, jog Seimo frakcijas formuoja tik patys Seimo nariai, o ne 
politinės partijos, politinės organizacijos ar jų koalicijos. Seimo nariai į frakcijas 
jungiasi laisva valia pagal savo pažiūras ir politinius tikslus. Frakcijoms gali priklau- 
syti ir tie Seimo nariai, kurie nėra politinių partijų ar organizacijų nariai. Toks teisi- 
nis reglamentavimas, kuriuo būtų suvaržomos Seimo nario teisės laisva valia jungtis 
į frakcijas, pažeistų Seimo nario laisvo mandato principą ir būtų nesuderinamas su 
Konstitucijos 59 straipsnio 4 dalimi““". 

Seimo statute nustatant minimalų frakcijos narių skaičių, taip pat nustatant frak- 
cijų formavimo tvarką, jų teises ir pareigas turi būti atsižvelgiama į įvairius kriterijus 
(aplinkybes): į bendrą Seimo narių skaičių, Seimo statute įtvirtintą frakcijų teisių 
ir pareigų pobūdį, į būtinybę garantuoti visiems Seimo nariams vienodas galimy- 
bes reikšti pažiūras ir politinius tikslus, į mažumos gynimo principą, parlamentinės 
opozicijos apsaugos minimalius reikalavimus. Nustatant ar keičiant jau nustatytą mi- 
nimalų frakciją galinčių sudaryti Seimo narių skaičių, labai svarbu užtikrinti, kad ne- 
būtų akivaizdžių disproporcijų tarp minimalaus frakciją galinčių sudaryti Seimo narių 
skaičiaus ir bendro Seimo narių skaičiaus. Be to, reikėtų žiūrėti, kad mažos politinės 
grupės neatsidurtų geresnėje padėtyje negu didelės grupės tais atvejais, kai formuo- 
jama Seimo vadovybė, sudaromi komitetai ir skiriami jų vadovai, skirstomos lėšos 
ir kt. Galimi ir kiti kriterijai, į kuriuos turėtų būti atsižvelgiama nustatant frakcijų 
formavimo tvarką. Tačiau pasirenkant kriterijus ir juos taikant, visais atvejais negali- 
ma pažeisti Seimo nario laisvo mandato ir Seimo narių lygiateisiškumo principo““". 


“5 Pavyzdžiui: LukošaiTis, A. Parlamento institucionalizacija ir teisėkūros procesas: Lietuvos atvejis. 


Vilnius: Vilniaus universiteto leidykla, 2005, p. 85. 


**ė Konstitucinis Teismas 1993 m. lapkričio 26 d. nutarime konstatavo, kad Seimo statuto 25 straipsnio 


(1993 m. gegužės 20 d. red.) 1 dalies nuostata „Politinės partijos ir politinės organizacijos bei jų koa- 
licijos, kurių nariai yra išrinkti į Seimą pagal tą patį rinkimų sąrašą, ir tų pačių partijų bei organizacijų 
nariai, išrinkti į Seimą vienmandatėse rinkimų apygardose, sudaro vieną frakciją. Frakcijos negali 
būti kuriamos asmeninių, profesinių ar vietinių interesų pagrindu. Seimo narys gali būti tik vienos 
frakcijos narys“ ir 25 straipsnio 2 dalies nuostata „Politinės partijos bei politinės organizacijos, kurios 
neturi pagal sąrašą išrinktų Seimo narių, gali sudaryti vienmandatėse rinkimų apygardose išrinktų 
Seimo narių frakciją, kurioje turi būti ne mažiau kaip viena penkioliktoji Seimo narių“ prieštarauja 
Konstitucijos 59 straipsnio 4 daliai. Valstybės žinios, 1993, Nr. 66-1260. 

“ Konstitucinio Teismo 1993 m. lapkričio 26 d. nutarimas. Valstybės žinios, 1993, Nr. 66-1260. 

Pagal Seimo statuto 38 straipsnį, Seimo nariai į frakcijas jungiasi laisva valia, ne- 
varžomi jokių mandatų. Frakciją gali sudaryti ne mažiau kaip 7 Seimo nariai"“*. Kiek- 
vienas Seimo narys gali būti tik vienos frakcijos narys. Frakcijų kūrimas negali būti 
grindžiamas profesiniais ar vietos interesais. Seimo narys, išrinktas Seimo Pirmininku 
arba laikinai einantis jo pareigas, turi sustabdyti savo veiklą Seimo narių frakcijoje. 

Seimo statute yra įtvirtinta pareikštinė frakcijų sudarymo tvarka (39 str.). Seimo 
nariai, įkūrę frakciją, sesijos metu Seimo Pirmininkui pateikia pareiškimą su savo 
parašais. Šiame pareiškime turi būti nurodyta frakcijos pavadinimas, jos seniūno bei 
seniūno pavaduotojų pavardės. Jeigu Seimo narių kuriama frakcija atitinka Seimo 
statuto reikalavimus, Seimo Pirmininkas privalo ne vėliau kaip per savaitę Seimo 
posėdyje paskelbti apie šios frakcijos įsikūrimą. Frakcijos pačios nusistato savo dar- 
bo tvarką, kuri negali prieštarauti Seimo statutui. Frakcijos gali jungtis į koalicijas, 
kurios gali veikti kaip viena frakcija. Tik pačios frakcijos sprendžia ir tai, ar pakeisti 
frakcijos pavadinimą, ar priimti į frakciją kitus Seimo narius, ar nutraukti frakcijos 
veiklą. 

Tos Seimo frakcijos, kurių bendras narių skaičius yra daugiau kaip pusė Seimo 
narių ir kurios yra pasirašiusios bendros veiklos deklaraciją arba sutartį dėl koalicinės 
Vyriausybės, yra laikomos Seimo dauguma (Seimo statuto 40 str. 1 d.). Seimo narių 
frakcijos arba jų koalicijos, nesutinkančios su Vyriausybės programa, gali pasiskelbti 
opozicinėmis (Seimo statuto 41 str. 1 d.). Opozicinėmis frakcijomis laikomos tokios 
frakcijos ar jų koalicijos, kurių Seime paskelbtose politinėse deklaracijose išdėstytos 
jas nuo Seimo daugumos skiriančios nuostatos (Seimo statuto 41 str. 2 d.). 

Seimo statuto 40 straipsnio 4 dalyje yra nustatyta, jog; opozicinėms frakcijoms ir 
koalicijoms garantuojamos visos Seimo statute numatytos frakcijų ir koalicijų teisės, 
kad šios teisės jokia dingstimi negali būti apribotos. 

Jeigu opozicinė frakcija arba jų koalicija turi daugiau kaip 1/2 Seimo mažumai 
priklausančių Seimo narių, tokios frakcijos seniūnas arba koalicijos vadovas yra va- 
dinamas Seimo opozicijos lyderiu"“". Opozicijos lyderis turi Seimo statute numatytas 
papildomas opozicijos lyderio teises. 


** Konstitucinis Teismas 2001 m. sausio 25 d. nutarime konstatavo, kad Seimo statuto 38 straipsnio 


2 dalies nuostata „frakciją gali sudaryti ne mažiau kaip 7 Seimo nariai“ neprieštarauja Konstitucijai. 
Valstybės žinios, 2001, Nr. 10-295. 


** Konstitucinis Teismas 2001 m. sausio 25 d. nutarime konstatavo, kad „Seimo statuto 41 straipsnio 
5 dalyje vartojama sąvoka „Seimo opozicijos lyderis“ nesiderina su Seimo statute įtvirtintu Seimo 
opozicijos lyderio teisiniu statusu. Pagal Seimo statutą, Seimo opozicijos lyderiu vadinamas opozicinės 
frakcijos seniūnas ar opozicinių frakcijų koalicijos, turinčios daugiau kaip 1/2 Seimo mažumai pri- 
klausančių Seimo narių, vadovas; jis turi papildomas Seimo statute numatytas teises. Nors šis teisinis 
institutas pagal Seimo statute įtvirtintą pripažinimo Seimo opozicijos lyderiu tvarką ir teisinę padėtį 
neprieštarauja Konstitucijai, tačiau pats šio instituto pavadinimas „Seimo opozicijos lyderis“ yra dvi- 
prasmiškas, nes vien lingvistiškai aiškinant šią sąvoką galima daryti prielaidą, kad Seimo opozicijos 
lyderis atstovauja visoms Seimo opozicinėms frakcijoms ar visai Seimo mažumai. Pagal Seimo statute 
įtvirtintą Seimo opozicijos lyderio teisinę padėtį, jis yra tik Seimo opozicinės frakcijos ar jų koalicijos, 
turinčios daugiau kaip 1/2 Seimo mažumai priklausančių narių, taigi tik vienos iš opozicinių frak- 
cijų ar jų koalicijų, vadovas ir atstovas. Todėl Seimo statuto reguliuojamų santykių kontekste sąvoka 
„Seimo opozicijos lyderis“ yra netiksli.“ Konstitucinis Teismas pabrėžė, jog teisinio aiškumo, teisinio 
tikrumo reikalavimai suponuoja Seimo pareigą Seimo statuto 41 straipsnio 5 dalyje bei kituose Seimo 
statuto straipsniuose vartojamą sąvoką „Seimo opozicijos lyderis“ patikslinti, kad ji atitiktų tikrąją 
teisinę padėtį. Valstybės žinios, 2001, Nr. 10-295. 

Seimo statute nustatyta, kad Seimo nariai, neįsiregistravę į frakcijas, pripažįsta- 
mi vienos mišrios Seimo narių grupės nariais. Mišriai Seimo narių grupei suteikiamos 
visos šio statuto nustatytos frakcijos teisės (26 str. 3 d.). 

Pagal Seimo statutą, opozicinės bei kitos Seimo daugumai nepriklausančios 
frakcijos ir mišri Seimo narių grupė yra laikoma Seimo mažuma (40 str. 2 d.). 

Seimo komitetai formuojami vadovaujantis parlamentinio darbo specializaci- 
jos principu, siekiant užtikrinti tinkamą dalykinį klausimų parengimą ir jų svarstymą 
Seime. Pagrindinė komitetų paskirtis ir uždavinys — užtikrinti sprendimų priėmimo 
ekonomiškumą ir racionalumą, svarstomais klausimais pateikti parlamentui visapu- 
sišką informaciją, dalykinius klausimus išnagrinėti jų nepolitizuojant"“?. Būtent ko- 
mitetuose yra derinamos įvairioms frakcijoms priklausančių Seimo narių pozicijos, 
ieškoma kompromisų; komitetų sprendimuose paprastai atsispindi būsimieji viso Sei- 
mo sprendimai. 

Seimas, turėdamas teisę nustatyti savo struktūrą ir darbo tvarką, taip pat turi 
diskreciją nustatyti Seimo komitetų skaičių, jų dydį, pavadinimus, teises ir pareigas, 
darbo tvarką ir kt. Tai turi būti nustatyta Seimo statute. Apsisprendžiant dėl Sei- 
mo komitetų, būtina paisyti Lietuvos Respublikos konstitucinio akto „Dėl Lietuvos 
Respublikos narystės Europos Sąjungoje“ 3 straipsnio nuostatos, kad Seime funk- 
cionuoja Seimo Europos reikalų komitetas ir Užsienio reikalų komitetas. Ši kons- 
titucinė nuostata, inter alia, reiškia, kad Seimas negali Seimo statute nenumatyti 
nurodytų komitetų, negali jų nesudaryti. 

Iš komitetų paskirties išplaukia, kad Seimo statute turėtų būti nustatyta tokia 
komitetų sistema, jog komitetų veikla apimtų visas valstybės vykdomas funkcijas. 
Nustatant komitetų skaičių ir jų narių skaičių atsižvelgtina į bendrą Seimo narių 
skaičių, į komitetams priskirtas funkcijas bei įgaliojimus, į Seimo narių profesinį 
pasirengimą, būtinumą užtikrinti Seimo mažumos teises, taip pat į įvairius kitus kri- 
terijus (aplinkybes). Komitetai neturėtų būti labai siauros specializacijos, neturėtų 
dubliuoti ministerijų sistemos, tapti „mini ministerijomis“, nes tai trukdytų matyti 
kylančias problemas platesniame kontekste, galėtų sudaryti prielaidas kištis į minis- 
terijų veiklą. Kita vertus, komitetai neturėtų būti labai dideli, neturėtų apimti labai 
daug įvairių sričių, nes tokiuose komitetuose būtų sunku nuodugniai ir visapusiškai 
išnagrinėti konkrečias problemas bei įstatymų projektus. 

Pagal Seimo statutą, kiekvienas Seimo narys, išskyrus Seimo Pirmininką ir Mi- 
nistrą Pirmininką, turi būti kurio nors komiteto narys (10 str. 2 d.). Seimo Pirmi- 
ninkas ir Ministras Pirmininkas negali būti Seimo komiteto nariu. Seimo narys gali 
būti tik vieno komiteto narys, išskyrus Europos reikalų komitetą ir Užsienio reikalų 
komitetą, kuriuos gali sudaryti ir kitų komitetų nariai. 

Seimo statute nustatyta, kad Seimo komitetai sudaromi pirmojoje sesijoje. Ko- 
mitetai sudaromi ne mažiau kaip iš 7 ir ne daugiau kaip iš 17 Seimo narių. Išimtis 
iš šios taisyklės nustatyta Europos reikalų komitetui ir Užsienio reikalų komitetui. 
Tikslus kiekvieno komiteto narių skaičius nustatomas Seimo nutarime. Komitetai 
sudaromi pagal frakcijų proporcinio atstovavimo principą. Komitetų sudėtį tvirtina 
Seimas, balsuodamas už visą komiteto narių sąrašą. 


“0  LukošaiTis, A. Parlamento institucionalizacija ir teisėkūros procesas: Lietuvos atvejis. Vilnius: 


Vilniaus universiteto leidykla, 2005, p. 126—127. 

Seimo komitetai yra atsakingi ir atskaitingi Seimui. Komitetai privalo nustaty- 
tu laiku apsvarstyti ir pateikti išvadas dėl jiems svarstyti perduotų klausimų, atlikti 
kitas Seimo pavestas užduotis. Komitetai yra atsakingi, kad laiku būtų nustatytas 
atitinkamų įstatymų ir kitų teisės aktų reikalingumas, pagal jų veiklos kryptis ir 
kompetenciją inicijuotas jų rengimas ir užsakytos išsamios išvados dėl jų projektų. 

Pagrindiniai Seimo komitetų įgaliojimai yra šie: svarstyti įstatymų projektus, 
rengti išvadas ir nagrinėti klausimus, perduotus komitetui apsvarstyti; savo iniciatyva 
arba Seimo pavedimu rengti įstatymų, kitų Seimo priimamų teisės aktų projektus, 
analizuoti naujų įstatymų ar jų pataisų reikalingumą; svarstyti Vyriausybės progra- 
mą; savo iniciatyva arba Seimo pavedimu svarstyti Vyriausybės arba kitų valstybės 
institucijų veiklos programas pagal atskiras sritis ir teikti Seimui savo išvadas; ap- 
svarstyti pagal savo kompetenciją valstybės institucijų vadovų, kuriuos skiria Seimas 
arba kurių paskyrimui reikalingas Seimo pritarimas, ir jų pavaduotojų kandidatūras, 
taip pat tų pareigūnų atleidimo klausimus; preliminariai svarstyti Lietuvos Respub- 
likos valstybės biudžeto ir savivaldybių biudžetų finansinių rodiklių patvirtinimo 
įstatymo projektą bei biudžeto įvykdymo apyskaitą; svarstyti pasiūlymus steigti ar 
panaikinti ministerijas ir kitas valstybės institucijas; atliekant parlamentinę kontrolę, 
išklausyti ministerijų ir kitų valstybės institucijų informacijas bei pranešimus, kaip 
vykdomi Lietuvos Respublikos įstatymai ir kiti Seimo priimti aktai; savo iniciatyva 
arba Seimo pavedimu atlikti atskirų problemų parlamentinį tyrimą ir pateikti Sei- 
mui savo išvadas; savo iniciatyva arba Seimo pavedimu svarstyti Seimui atskaitingų 
valstybės institucijų veiklos metų ataskaitas ir pateikti Seimui savo išvadas; dalyvauti 
Lietuvos pozicijos dėl pasiūlymų priimti Europos Sąjungos teisės aktus rengimo ir 
derinimo procese (Seimo statuto 49 str.). 

Komitetų priimti sprendimai valstybės institucijoms yra rekomendaciniai. Ga- 
vusios Seimo komitetų rekomendacijas ir pasiūlymus, valstybės institucijos, išskyrus 
teismus, privalo juos apsvarstyti. Apie svarstymo rezultatus arba priemones, kurių 
imtasi, turi būti pranešta komitetams ne vėliau kaip per 15 dienų nuo pasiūlymų 
gavimo arba per kitą komitetų nustatytą laiką. 

Seimo komisijos. Seimas, Tautos atstovybė, pagal Konstituciją turi įgalioji- 
mus gauti visą informaciją apie padėtį įvairiose valstybės bei visuomenės gyveni- 
mo srityse, kylančias problemas, valstybėje ir visuomenėje vykstančius procesus““!. 
Tam Seimas gali sudaryti savo struktūrinius padalinius ir jiems pavesti atlikti ati- 
tinkamą tyrimą. Pagal Seimo statutą, Seimas gali sudaryti nuolat veikiančias, taip 
pat laikinąsias komisijas. Nuolat veikiančios komisijos sudaromos specialioms prob- 
lemoms nagrinėti, ilgalaikiams ir gana plačios paskirties klausimams spręsti; šių 
komisijų veiklos trukmė paprastai nėra iš anksto apibrėžta““. Laikinosios komisijos 
sudaromos kokiam nors konkrečiam klausimui ištirti, parengti, konkretiems Sei- 
mo pavedimams vykdyti, trumpalaikiams, siauresnės paskirties klausimams spręsti; 
ištyrusios ar išsprendusios atitinkamą klausimą, atlikusios Seimo pavedimą laikino- 
sios komisijos paprastai baigia savo veiklą. Seimo statute numatyta, kad Seimas gali 


“! Konstitucinio Teismo 2006 m. balandžio 4 d. nutarimas. Valstybės žinios, 2006, Nr. 38-1350. 


“2 Antai Seimo statuto 25 straipsnio 2 dalyje nustatyta, kad Seime sudaromos nuolat veikiančios Eti- 
kos ir procedūrų komisija, Peticijų komisija, Kriminalinės žvalgybos parlamentinės kontrolės komisija, 
Migracijos komisija ir kitos komisijos. 

sudaryti tyrimo, kontrolės, revizijos, parengiamąsias, redakcines ir kitokias laiki- 
nąsias komisijas (71 str. 1 d.). Pagal Konstituciją, negalima nustatyti kokio nors 
išsamaus (baigtinio) klausimų, kuriems ištirti Seimas gali sudaryti tyrimo komisijas, 
sąrašo — Seimas gali sudaryti komisijas, skirtas kuo įvairiausiems valstybėje ir visuo- 
menėje vykstantiems procesams ištirti'?“. 

Seimo komisijos sudaromos pagal frakcijų proporcinio atstovavimo principą; 
tam tikrais atvejais Seimas gali nustatyti ir kitokią komisijų sudarymo tvarką, tačiau 
niekada jų negali sudaryti vienos frakcijos ar vieno komiteto atstovai. Komisijos 
savo įgaliojimų metu vadovaujasi komitetų darbo tvarkos nuostatais; jeigu komisijos 
įgaliojimų laikas ilgesnis kaip metai, ji turi visas komitetų teises ir pareigas. Seimas 
gali patvirtinti ir atskirus kiekvienos Seimo komisijos veiklą reglamentuojančius 
nuostatus. Komisija, baigusi darbą, pateikia Seimui savo išvadą. 

Seimo laikinosios tyrimo komisijos. Seimo laikinųjų tyrimo komisijų su- 
darymo tvarką reguliuoja Seimo statutas, taip pat Seimo laikinųjų tyrimo komisijų 
įstatymas““*. Pagal Seimo statuto 73 straipsnio 1 dalį, iniciatyvos teisę sudaryti lai- 
kinąsias kontrolės arba tyrimo komisijas turi Seimo valdyba, komitetai, frakcijos ir 
ne mažesnė kaip 1/4 Seimo narių grupė. Seimo laikinųjų tyrimo komisijų įstatymo 
1 straipsnio 1 dalyje nustatyta, kad Seimas gali sudaryti Seimo laikinąją tyrimo ko- 
misiją, jeigu reikia ištirti valstybinės svarbos klausimą. Koks klausimas yra valstybinės 
svarbos, sprendžia pats Seimas. Sudarant Seimo komisiją, pirmiausia nustatomas 
komisijos narių skaičius, paskui nustatomos Seimo frakcijų proporcinio atstovavimo 
normos. Komisijos sudėtį tvirtina Seimas. 

Pagal Seimo laikinųjų tyrimo komisijų įstatymą, Seimo laikinoji tyrimo ko- 
misija turi išsiaiškinti ir nustatyti, ar buvo atlikti veiksmai, priimti sprendimai dėl 
klausimų, kuriuos jai pavesta ištirti, taip pat išsiaiškinti kitas su tiriamu klausimu 
susijusias aplinkybes; komisijos nustatytos aplinkybės turi būti patvirtinamos do- 
kumentais ir kitais įrodymais. Komisija turi teisę gauti iš visų valstybės valdžios ir 
valdymo institucijų, Lietuvos banko, valstybės ir savivaldybių įmonių (taip pat ir jų 
kontroliuojamų), įstaigų ir organizacijų, jų vadovų bei kitų darbuotojų informaciją 
Seimo laikinosios tyrimo komisijos tiriamais klausimais — dokumentus, duomenis, 
žinias, taip vadovų bei kitų darbuotojų žodinius ir raštiškus paaiškinimus. Komisija 
taip pat turi teisę į savo posėdžius kviesti valstybės ir savivaldybių politikus, pareigū- 
nus, tarnautojus, kitus valstybės ar savivaldybių institucijose dirbančius asmenis, iš- 
klausyti jų pranešimus ar paaiškinimus, reikalauti iš jų informacijos ar duomenų ko- 
misijos tiriamu klausimu ir juos gauti raštu ar žodžiu. Įstatyme numatyta, kad Seimo 
laikinoji tyrimo komisija turi teisę suderinusi su Generaline prokuratūra, Valstybės 
kontrole, Valstybės saugumo departamentu ar ikiteisminio tyrimo įstaiga įstatymų 
nustatyta tvarka susipažinti su jų žinioje esančia baudžiamąja byla ar kita medžiaga, 
dokumentais. Kita vertus, pagal įstatymą Seimo laikinoji tyrimo komisija neturi tei- 
sės reikalauti, kad teisėjas, prokuroras, ikiteisminio tyrimo pareigūnas Seimo laiki- 
najai tyrimo komisijai pateiktų paaiškinimus dėl atliekamo arba atlikto ikiteisminio 
tyrimo ar teisme priimtos nagrinėti, nagrinėjamos arba išnagrinėtos bylos. Atlikusi 


“* Konstitucinio Teismo 2006 m. balandžio 4 d. nutarimas. Valstybės žinios, 2006, Nr. 38-1350. 
“* Seimo laikinųjų tyrimo komisijų įstatymas. Valstybės žinios, 1999, Nr. 33-943. 

tyrimą Seimo laikinoji tyrimo komisija parengia ir perduoda Seimui išvadą, kurioje 
pateikiamas tam tikrų veiksmų ar faktų, kuriems ištirti ši komisija buvo sudaryta, 
įvertinimas, pareiškiama nuomonė dėl pavesto ištirti klausimo, formuluojami ati- 
tinkami pasiūlymai ir kt. Seimo laikinosios tyrimo komisijos išvada Seimo nesaisto. 
Seimas gali nuspręsti pritarti ar nepritarti Seimo laikinosios tyrimo komisijos išva- 
dai, taip pat gali konstatuoti, kad komisija baigė savo veiklą, arba nuspręsti pratęsti 
jos veiklą ir t. t. Konstitucinis Teismas 2016 m. gruodžio 22 d. nutarime““" pabrėžė, 
kad prieš nusprendžiant, pritarti ar nepritarti (ar pritarti iš dalies) Seimo laikinosios 
tyrimo komisijos išvadai, iš Konstitucijos Seimui kyla pareiga įvertinti, ar minėto- 
sios komisijos išvadoje suformuluoti siūlymai yra suderinami su Konstitucija, ar jais 
nėra pažeidžiami iš konstitucinių atsakingo valdymo, valdžių padalijimo, teisinės 
valstybės ir kitų konstitucinių principų kylantys reikalavimai. Taigi Seimo laikinoji 
tyrimo komisija neturi teisės parengti tokios išvados, kuri prieštarauja Konstitucijos 
normoms ir principams, taip pat tokiai Konstitucijos nuostatų sampratai, kokią pa- 
teikė Konstitucinis Teismas, o Seimas neturi teisės pritarti tokiai Seimo laikinosios 
komisijos išvadai. Seimo laikinosios tyrimo komisijos išvada (ar jos atskiri teiginiai), 
taip pat Seimo pritarimas komisijos išvadai savaime, tiesiogiai nesukelia teisinių 
padarinių joje nurodytiems asmenims. Jiems tokius padarinius gali sukelti tik kitų 
institucijų, jų pareigūnų sprendimai, kurie gali būti priimti atsižvelgus į Seimo lai- 
kinosios tyrimo komisijos išvadą. Pabrėžtina, kad Seimo laikinosios tyrimo komi- 
sijos išvada, taip pat Seimo nutarimas pritarti komisijos išvadai nesaisto nei teismo, 
nei prokuratūros, nei ikiteisminio tyrimo institucijų“““. 

Konstitucijoje įtvirtintas atsakingo valdymo principas, todėl Konstitucija nesu- 
ponuoja tokios Seimo veiklos, kai Seimas visą įstatymų leidybai bei kitoms funk- 
cijoms vykdyti reikalingą informaciją renka pats, nepasikliaudamas kitų valstybės 
institucijų pateikiama informacija, ir kai Seimo veikloje dominuoja laikinųjų tyrimo 
ar panašios paskirties komisijų sudarymas bei jų atliekami tyrimai. Seimas turėtų 
sudarinėti komisijas tik ypatingiems, t. y. valstybinės svarbos, klausimams ištirti. 
Pagal Konstituciją, Seimas negali sudaryti tokių laikinųjų tyrimo komisijų, kurioms 
būtų pavedama ištirti tokius dalykus, kurių pagal Konstituciją viešosios valdžios ins- 
titucijos apskritai negali tirti (pvz., žmogaus asmeninio ar šeiminio gyvenimo aplin- 
kybių ir kt.). Konstitucija nesuponuoja ir to, kad Seimas galėtų sudaryti komisijas, 
kurioms būtų pavedama ištirti dalykus, kuriuos tiriant būtų įsiterpiama į valstybės ir 
savivaldybių institucijų, kitų viešąją valdžią vykdančių institucijų įgaliojimus (antai 
Seimo laikinoji tyrimo komisija negali perimti teismų konstitucinių įgaliojimų ar 
kaip nors įsiterpti į teisingumo vykdymą, negali pažeisti teismų ir teisėjų nepriklau- 
somumo principo; komisija negali perimti prokurorų konstitucinių įgaliojimų ar 
kaip nors įsiterpti į prokurorų konstitucinės kompetencijos įgyvendinimą ir kt.)““". 

Seimo Pirmininkas. Seimo statute nustatyta, kad Seimo Pirmininkas renka- 
mas iš Seimo narių pirmajame po rinkimų Seimo posėdyje (187 str. 1 d.). Kandi- 
datus į Seimo Pirmininko pareigas raštišku pareiškimu gali siūlyti ne mažiau kaip 
1/10 Seimo narių. Kandidatas laikomas išrinktu, jeigu už jį balsavo daugiau kaip 


“5 Konstitucinio Teismo 2016 m. gruodžio 22 d. nutarimas. TAR, 2016-12-23, Nr. 29337. 
"“ė Konstitucinio Teismo 2006 m. balandžio 4 d. nutarimas. Valstybės žinios, 2006, Nr. 38-1350. 
“* Konstitucinio Teismo 2006 m. balandžio 4 d. nutarimas. Valstybės žinios, 2006, Nr. 38-1350. 

pusė balsavusių Seimo narių, išskyrus Seimo statute numatytus pakartotinius balsa- 
vimus, kai išrinktu laikomas kandidatas, gavęs daugiausia balsų (190 str. 3 d.). 

Seimo Pirmininko įgaliojimai nustatyti Konstitucijoje, Seimo statute, taip pat 
įstatymuose. Seimo Pirmininkas nėra Seimo vadovas, nes Seimo nariai, būdami Tau- 
tos atstovais ir turėdami laisvą mandatą, negali turėti vadovų — Seimo nariai savo veik- 
loje vadovaujasi Konstitucija, valstybės interesais ir negali būti varžomi jokių manda- 
tų. Pagal Konstitucijos 66 straipsnį, Seimo Pirmininkas vadovauja Seimo posėdžiams. 

Konstitucijoje nustatyta, kad Seimo Pirmininkas laikinai eina Respublikos Prezi- 
dento pareigas Konstitucijos 89 straipsnio 1 dalyje nustatytais atvejais: 1) Respublikos 
Prezidentui mirus; 2) Respublikos Prezidentui atsistatydinus; 3) Seimui pašalinus 
Respublikos Prezidentą iš pareigų apkaltos proceso tvarka; 4) kai Seimas nutaria, 
kad Respublikos Prezidento sveikatos būklė neleidžia jam eiti pareigų. 

Laikinai eidamas Respublikos Prezidento pareigas, Seimo Pirmininkas tam lai- 
kui netenka savo įgaliojimų Seime, jam laikinai pereina visi Respublikos Prezidento 
įgaliojimai. Seimo Pirmininkas Respublikos Prezidento pareigas eina tol, kol įsta- 
tymų nustatyta tvarka prisieks naujai išrinktas Respublikos Prezidentas. Šiuo lai- 
kotarpiu Seimo pavedimu Seimo Pirmininko pareigas laikinai eina vienas iš Seimo 
Pirmininko pavaduotojų. 

Konstitucijoje nustatyta, kad Seimo Pirmininkas laikinai pavaduoja Respublikos 
Prezidentą Konstitucijos 89 straipsnio 2 dalyje nustatytais atvejais: 1) kai Respubli- 
kos Prezidentas laikinai išvykęs į užsienį ir dėl to laikinai negali eiti pareigų; 2) kai 
Respublikos Prezidentas suserga ir dėl to laikinai negali eiti pareigų. 

Seimo Pirmininko įgaliojimai gali būti nustatyti įstatymuose. Tokie Seimo Pir- 
mininko įgaliojimai paprastai susiję su jo teise ir pareiga teikti kandidatūras į tam 
tikrų valstybės institucijų vadovų pareigas““. 

Seimo Pirmininko įgaliojimai taip pat nustatyti Seimo statute. Pagal Seimo sta- 
tuto 29 straipsnį, Seimo Pirmininkas vadovauja Seimo darbui ir atstovauja Seimui; 
per 10 dienų nuo priėmimo patvirtina parašu Seimo priimto įstatymo teksto au- 
tentiškumą ir perduoda jį Respublikos Prezidentui pasirašyti, per 10 dienų pasirašo 
Seimo statutą ir jo pakeitimus, per 3 dienas pasirašo įstatymus, kurių Respublikos 
Prezidentas per 10 dienų po įteikimo nepasirašo ir negrąžina Seimui pakartotinai 
svarstyti, taip pat juos oficialiai paskelbia; per 10 dienų nuo priėmimo pasirašo Sei- 
mo nutarimus bei kitus Seimo priimtus aktus; teikia Seimo Pirmininko pavaduotojų 
kandidatūras Seimui; Konstitucijoje nustatyta tvarka teikia Seimui skirti Konstitu- 
cinio Teismo teisėjų kandidatūras; teikia Seimui skirti ir atleisti Seimo kontrolie- 
rių ir Seimo kontrolierių įstaigos vadovo kandidatūras; Konstitucijos ir įstatymų 
numatytais atvejais teikia Seimui skirti ir atleisti valstybės institucijų vadovų ir jų 
pavaduotojų kandidatūras; pirmininkauja Seimo ir Seimo valdybos posėdžiams arba 
paveda tai atlikti vienam iš savo pavaduotojų; teikia Seniūnų sueigai sesijos darbų 
programos ir savaitės bei dienos posėdžių darbotvarkių projektus arba paveda tai 
atlikti vienam iš savo pavaduotojų; teikia Seimo valdybos posėdžių darbotvarkės 
projektą arba paveda tai atlikti vienam iš savo pavaduotojų ir kt. Vykdydamas savo 
įgaliojimus, Seimo Pirmininkas leidžia potvarkius. 


“* Antai, pagal Seimo kontrolierių įstatymą, Seimo Pirmininkas teikia Seimui svarstyti Seimo kontro- 
lierių kandidatūras. Valstybės žinios, 2004, Nr. 170-6238. 

Seimo valdyba. Seimo statute nustatyta, kad Seime veikia Seimo valdyba, 
kurią sudaro Seimo Pirmininkas, jo pavaduotojai ir Seimo opozicijos lyderis (27 str. 
2 d.). Seimo valdybos sudėtį nutarimu tvirtina Seimas. Pagrindinis Seimo valdybos 
uždavinys — spręsti organizacinius Seimo darbo klausimus ir teikti patarimus Seimo 
Pirmininkui, kai jis to prašo. Seimo statute numatyti įvairūs Seimo valdybos įgalio- 
jimai: tvirtina preliminarų Seimo sesijos posėdžių grafiką; šaukia nenumatytus Sei- 
mo posėdžius, nustato jų laiką; prireikus apsvarsto Seimo sesijos darbų programos, 
savaitės bei dienos posėdžių darbotvarkių projektus ir teikia išvadas Seniūnų sueigai 
arba Seimui; komitetų teikimu svarsto ir siunčia į komandiruotes Seimo narius su 
raštiškomis Seimo, valdybos, komitetų užduotimis; prireikus sudaro darbo grupes 
įstatymų projektams rengti ir Seimo bei valdybos pavedimams vykdyti; padeda or- 
ganizuoti bendrą komitetų darbą tais klausimais, kurie priklauso kelių komitetų 
kompetencijai; tvirtina Seimo kanceliarijos struktūrą ir kt. 

Seimo Seniūnų sueiga. Seimo statute nustatyta, kad Seime veikia Seniūnų 
sueiga, į kurią įeina Seimo valdybos nariai ir frakcijų atstovai. Kiekviena frakcija į 
Seniūnų sueigą skiria po 1 atstovą nuo 10 frakcijos narių. Frakcijos, kuriose nėra 
10 narių, skiria į Seniūnų sueigą po 1 atstovą. Pagrindinis Seniūnų sueigos užda- 
vinys — svarstyti Seimo sesijos darbų programas bei posėdžių darbotvarkes ir pri- 
tarti joms, derinti Seimo komitetų ir frakcijų darbo organizavimo klausimus, teikti 
sprendimų šiais klausimais projektus Seimui bei valdybai, taip pat patarimus Seimo 
Pirmininkui (Seimo statuto 28 str.). 

Seimo kanceliarija. Seimo kanceliarija yra biudžetinė valstybės įstaiga, kuri 
turi padėti Seimui įgyvendinti jo funkcijas, sudaryti sąlygas jo veiklai"“*. Seimo kan- 
celiarija padeda Seimui, Seimo komitetams, komisijoms rengti įstatymų, kitų Seimo 
teisės aktų projektus, atlikti parlamentinę kontrolę, vykdyti kitas Seimo funkcijas, 
užtikrina Seimo statute numatytas Seimo narių veiklos garantijas, sudaro Seimo 
nariams tinkamas darbo sąlygas. Seimo kanceliarija vykdo Seimo ir jo struktūri- 
nių padalinių veiklos finansavimą, Seimo statuto nustatyta tvarka registruoja gautus 
įstatymų, kitų teisės aktų projektus, nagrinėja valstybės institucijų, įmonių, įstai- 
gų, organizacijų ir gyventojų pateiktus įstatymų ir kitų teisės aktų projektus, teikia 
Seimui išvadas dėl Seimui pateiktų įstatymų ir kitų teisės aktų projektų, atlieka 
su teisėkūra ir parlamentine kontrole susijusius tyrimus, analizes, kaupia ir rengia 
Seimo darbui reikalingą informaciją, teikia ją Seimo nariams. Seimo kanceliarijai 
vadovauja kancleris, kurį 5 metams skiria ir iš pareigų atleidžia Seimas. Seimo kan- 
celiarija turi savo struktūrą, kurią sudaro departamentai, Seimo komitetų biurai ir 
kiti padaliniai. Seimo kanceliarijos struktūrą tvirtina Seimo valdyba. 


7. Seimo narių konstitucinis teisinis statusas 


Seimo nario priesaika. Pagal Konstituciją, Seimo nario išrinkimas savaime ne- 
reiškia, kad išrinktas Seimo narys įgyja visas Tautos atstovo teises. Konstitucijos 
59 straipsnio 2 dalyje nustatyta, kad Seimo narys visas Tautos atstovo teises įgyja tik 


*““ Seimo kanceliarija veikia pagal nuostatus ir reglamentą, kuriuos tvirtina Seimo valdyba (Seimo 
statuto 32 str. 12 p.). 

po to, kai Seime jis prisiekia būti ištikimas Lietuvos Respublikai“"?. Ši konstituci- 
nė nuostata reiškia ir tai, kad tol, kol išrinktas Seimo narys neprisiekia, jis neturi 
visų Tautos atstovo teisių — toks išrinktas Seimo narys dar nėra Tautos atstovas, jis 
dar neturi Seimo nario įgaliojimų ir dar negali jų vykdyti. Seimo nario priesaikos 
tekstas yra nustatytas įstatyme „Dėl Lietuvos Respublikos Konstitucijos įsigaliojimo 
tvarkos“ (5 str.). 

Išrinkti Seimo nariai pagal Konstituciją privalo prisiekti pirmame naujai iš- 
rinkto Seimo posėdyje. Išimtis galėtų būti padaryta tik tiems išrinktiems Seimo 
nariams, kurie negali atvykti į pirmąjį naujai išrinkto Seimo posėdį dėl ypač svar- 
bių pateisinamų priežasčių (pavyzdžiui, dėl ligos); pagal Konstituciją toks išrinktas 
Seimo narys privalo prisiekti artimiausiame Seimo posėdyje, kai tik išnyksta ypač 
svarbi pateisinama priežastis, dėl kurios šis išrinktas Seimo narys negalėjo prisiekti 
pirmajame naujai išrinkto Seimo posėdyje. Seimo narys, įstatymo nustatyta tvarka 
neprisiekęs arba prisiekęs lygtinai, netenka Seimo nario mandato; dėl to Seimas 
priima nutarimą (Konstitucijos 59 str. 3 d.). 

Seimo nario priesaika nėra vien formalus ar simbolinis aktas, ji nėra vien iš- 
kilmingas priesaikos žodžių ištarimas ir priesaikos akto pasirašymas. Konstitucinis 
Teismas 2004 m. gegužės 25 d. nutarime“"' konstatavo, kad Seimo nario priesaikos 
aktas yra konstituciškai teisiškai reikšmingas: duodamas priesaiką išrinktas Seimo 
narys viešai ir iškilmingai įsipareigoja veikti taip, kaip įpareigoja duota priesaika, ir 
jokiomis aplinkybėmis jos nesulaužyti; nuo priesaikos davimo jam atsiranda kons- 
titucinė pareiga veikti tik taip, kaip įpareigoja duota priesaika, ir jokiomis aplinky- 
bėmis jos nesulaužyti. Priesaikos sulaužymas yra pagrindas panaikinti Seimo nario 
mandatą apkaltos proceso tvarka. 

Seimo nario konstitucinis teisinis statusas — tai Seimo nario teisių ir pareigų visu- 
ma, taip pat jo veiklos Seime bei kitos parlamentinės veiklos garantijos, Seimo nariui 
taikomi apribojimai bei Seimo nario atsakomybė. Konstitucinis Teismas 2004 m. 
liepos 1 d. nutarime yra konstatavęs, kad kiekvienas Seimo nario konstitucinio teisi- 
nio statuso elementas gali būti teisingai suvoktas tik jį susiejus su kitais Seimo nario 
konstitucinio statuso elementais ir jį vertinant kaip vientisos visumos — Seimo nario 
konstitucinio teisinio statuso dalį“"*. Minėtajame nutarime yra konstatuota ir tai, kad 
Seimo nario konstitucinis teisinis statusas ir atskiri jo elementai aiškintini ir kitų 
konstitucinių institutų kontekste, inter alia, Konstitucijoje įtvirtintų asmens teisių ir 
laisvių — teisės į nuosavybę, nuosavybės neliečiamumo ir nuosavybės teisių apsaugos 
(Konstitucijos 23 straipsnis), teisės laisvai pasirinkti darbą bei verslą (Konstitucijos 
48 straipsnio 1 dalis), ūkinės veiklos laisvės ir iniciatyvos (Konstitucijos 46 straips- 
nio 1 dalis), piliečių teisės laisvai vienytis į bendrijas, politines partijas ar asociacijas 


“V Konstitucijos 59 straipsnio 2 dalyje vartojama formuluotė „visos Tautos atstovo teisės“ neturėtų 
būti priešinama Konstitucijos 63 straipsnio formuluotei „Seimo nario įgaliojimai“. Konstitucijos 59 
straipsnio 2 dalies nuostatoje „išrinktas Seimo narys visas Tautos atstovo teises įgyja tik po to, kai Sei- 
me jis prisiekia būti ištikimas Lietuvos Respublikai“ vartojama sąvoka „Tautos atstovo teisės“ aiškintina 
plečiamai, kaip apimanti ne tik Seimo nario kaip Tautos atstovo teises, bet ir jo pareigas bei visas Seimo 
nario parlamentinės veiklos garantijas. Būtent nuo to momento, kai išrinktas Seimo narys prisiekia, jis 
įgyja visas Seimo nario teises, pareigas ir Seimo nario parlamentinės veiklos garantijas. 


“! Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094. 
“* Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 

(Konstitucijos 35 straipsnis), darbuotojų teisės kurti profesines sąjungas (Konstituci- 
jos 50 straipsnis) ir kt. — kontekste. Konstitucijos nuostatų, įtvirtinančių Seimo nario 
konstitucinį teisinį statusą, negalima interpretuoti taip, kad būtų pažeistos minėto- 
sios, taip pat kitos asmens konstitucinės teisės ir laisvės; tačiau ne mažiau svarbu yra 
ir tai, kad Konstitucijos nuostatos, kuriose įtvirtintos šios bei kitos asmens teisės ir 
laisvės, negali būti interpretuojamos taip, kad būtų paneigtas arba iškreiptas Seimo 
nario, kaip Tautos atstovo, konstitucinio teisinio statuso turinys, t. y. jos negali būti 
interpretuojamos taip, kad būtų sudarytos prielaidos supriešinti Seimo nario viešuo- 
sius ir privačius interesus, Seimo nariui neatlikti ar netinkamai atlikti savo konstituci- 
nę priedermę atstovauti visai Tautai, veikti tik Tautos ir Lietuvos valstybės interesais, 
naudoti Seimo nario laisvą mandatą ne Tautos ir Lietuvos valstybės interesais. 

Seimo nario laisvas mandatas. Konstitucijos 59 straipsnio 4 dalyje nustaty- 
ta, kad eidami pareigas Seimo nariai vadovaujasi Konstitucija, valstybės interesais, 
savo sąžine ir negali būti varžomi jokių mandatų. Konstitucinė nuostata „Seimo 
nariai negali būti varžomi jokių mandatų“ reiškia, kad Seimo nario konstitucinis 
teisinis statusas grindžiamas Seimo nario laisvojo mandato konstituciniu principu“““. 
Seimo nario laisvas mandatas yra vienas iš esminių Seimo nario konstitucinio teisi- 
nio statuso elementų. Seimo nario laisvo mandato esmė — Seimo nario, kaip Tautos 
atstovo, teisė balsuoti savo nuožiūra, įgyvendinti jam nustatytas teises ir pareigas 
nevaržant šios laisvės rinkėjų priesakais, jį iškėlusių partijų ar organizacijų politi- 
niais reikalavimais, nepripažįstant teisės atšaukti Seimo narį““. Demokratinės tei- 
sinės valstybės nepripažįsta parlamento nario imperatyvaus mandato, kuris reiškia, 
kad parlamento narį iškėlusios politinės partijos gali reikalauti iš parlamento nario 
vykdyti jų nurodymus, kad rinkėjai gali duoti parlamento nariui priesakus, kad par- 
lamento narys gali būti pirma laiko atšauktas iš pareigų. 

Seimo nario laisvas mandatas yra Seimo nario konstitucinės priedermės atsto- 
vauti visai Tautai vykdymo būtina sąlyga; Seimo nario laisvas mandatas užtikrina 
Seimo narių lygybę, tai viena iš Seimo narių veiklos savarankiškumo ir lygiateisiš- 
kumo garantijų““". 

Konstitucinis Teismas 2004 m. gegužės 25 d., 2004 m. liepos 1 d. nutarimuose 
konstatavo, kad Konstitucijoje įtvirtintas Seimo nario laisvas mandatas negali būti 
suprantamas tik kaip leidimas veikti vien savo nuožiūra, veikti vadovaujantis vien 
savo sąžine, ignoruojant Konstituciją. Konstitucija suponuoja tokią Seimo nario nuo- 
žiūros ir tokią Seimo nario sąžinės sampratą, kurioje tarp Seimo nario nuožiūros bei 
Seimo nario sąžinės ir Konstitucijos reikalavimų, Konstitucijos saugomų ir ginamų 
vertybių neturi būti atotrūkio: pagal Konstituciją, Seimo nario nuožiūra ir jo sąžinė 
turi būti orientuotos į Konstituciją, į Tautos ir Lietuvos valstybės interesus“““. Seimo 
nario veikla, grindžiama konstituciniu Seimo nario laisvo mandato principu, nega- 
li būti priešpriešinama Seimo, kaip Tautos atstovybės, įgaliojimams. Konstitucinis 
Seimo nario laisvo mandato principas negali būti suprantamas kaip Konstitucijos 
ir įstatymų nevaržoma Seimo nario absoliuti laisvė veikti taip, kad Seimas negalėtų 


** Konstitucinio Teismo 2009 m. gegužės 15 d. sprendimas. Valstybės žinios, 2009, Nr. 58-2251. 
“* Konstitucinio Teismo 1999 m. lapkričio 9 d. nutarimas. Valstybės žinios, 1999, Nr. 96-2769. 
“5 Konstitucinio Teismo 2001 m. sausio 21 d. nutarimas. Valstybės žinios, 2001, Nr. 10-295. 

““ Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094. 

įgyvendinti iš Konstitucijos kylančių reikalavimų ir kad būtų priimti nesuderinami 
su Konstitucija sprendimai“"'. Seimo nario laisvas mandatas turi būti naudojamas 
taip, kad Seimas galėtų efektyviai veikti Tautos ir Lietuvos valstybės interesais, kad jis 
deramai vykdytų savo konstitucinę priedermę“"“. Seimo nario laisvas mandatas negali 
būti naudojamas ne Tautos ir Lietuvos valstybės interesais. Jis negali būti naudojamas 
Seimo nario ar jam artimų asmenų arba kitų asmenų privačiai naudai gauti, jų asme- 
niniais ar grupiniais interesais, kandidatą į Seimo narius iškėlusių ar jį rėmusių po- 
litinių partijų ar politinių organizacijų, visuomeninių organizacijų, kitų organizacijų 
ar kitų asmenų interesais, teritorinių bendruomenių, Seimo nario rinkimų apygardos 
rinkėjų interesais, t. y. partikuliariais interesais. Seimo statute nustatyta, kad kiekvie- 
nas Seimo narys, eidamas Seimo nario pareigas, privalo vengti interesų konflikto tarp 
Seimo nario privačių interesų ir jo pareigų atstovauti visuomenės interesams, taip 
pat neturi elgtis taip, kad visuomenėje kiltų abejonių, kad toks konfliktas yra; Seimo 
narys privalo daryti viską, kad jo sąžiningumas nekeltų visuomenei abejonių ir kad 
visuomenė turėtų visas galimybes tuo įsitikinti (18 str. 2 d.). 

Seimo nario teisės. Svarbiausios Seimo nario, kaip Tautos atstovo, teisės 
yra eksplicitiškai (tiesiogiai), arba implicitiškai, įtvirtintos pačioje Konstitucijoje“. 
Vienas savo konstitucines teises Seimo narys įgyvendina vienasmeniškai. Antai Sei- 
mo narys turi įstatymų leidybos iniciatyvos teisę Seime (Konstitucijos 68 straipsnio 
1 dalis); jis taip pat turi teisę pateikti paklausimą Ministrui Pirmininkui, minis- 
trams, kitų valstybės institucijų, kurias sudaro arba išrenka Seimas, vadovams, o šie 
privalo atsakyti žodžiu ar raštu Seimo sesijoje Seimo nustatyta tvarka (Konstituci- 
jos 61 straipsnio 1 dalis). Seimo narys taip pat turi konstitucinę teisę pretenduoti 
užimti pareigas Seime; ši teisė apima teisę užimti Konstitucijoje tiesiogiai nurodytas 
pareigas Seime — Seimo Pirmininko arba jo pavaduotojo, taip pat teisę užimti kitas 
pareigas Seime, kurios numatomos Seimo statute. Kitas Konstitucijoje nustatytas 
teises Seimo narys įgyvendina kartu su kitais Seimo nariais. Antai ne mažesnė kaip 
1/4 visų Seimo narių grupė turi teisę pateikti Seimui sumanymą keisti ar papildyti 
Konstituciją (Konstitucijos 147 straipsnio 1 dalis); ne mažesnė kaip 1/5 Seimo narių 
grupė gali pateikti interpeliaciją Ministrui Pirmininkui ar ministrui (Konstituci- 
jos 61 straipsnio 2 dalis), kreiptis su prašymu į Konstitucinį Teismą (Konstitucijos 
106 straipsnio 1 dalis); Seimo narių grupė gali inicijuoti apkaltos procesą Respubli- 
kos Prezidentui, Konstitucinio Teismo pirmininkui ir teisėjams, Aukščiausiojo Teis- 
mo pirmininkui ir teisėjams, Apeliacinio teismo pirmininkui ir teisėjams, Seimo 
nariams (Konstitucijos 74 straipsnis, Konstitucinio Teismo 2004 m. balandžio 15 d. 
nutarimas). Seimo nariai turi teisę lygiais pagrindais dalyvauti Seimui, kaip Tautos 
atstovybei, įgyvendinant visas jo konstitucines funkcijas ir įgaliojimus. 


807 


Konstitucinio Teismo 2009 m. gegužės 15 d. sprendimas. Valstybės žinios, 2009, Nr. 58-2251. Šiame 
sprendime Konstitucinis Teismas konstatavo, kad „Seimo nario pareiga veikti taip, kaip jį įpareigoja 
Seimo nario duota priesaika, paisant iš Konstitucijos ir Konstitucijai neprieštaraujančių įstatymų kylan- 
čių reikalavimų, negali būti interpretuojama kaip reiškianti konstitucinio Seimo nario laisvo mandato 
principo ribojimą. Šio principo aiškinimas, esą Seimo narys, vykdydamas savo konstitucinę priedermę, 
tam tikrais atvejais galėtų nepaisyti iš Konstitucijos ir Konstitucijai neprieštaraujančių įstatymų kylančių 
reikalavimų, yra nesuderinamas su konstitucine Seimo nario laisvo mandato principo samprata.“ 

“* Konstitucinio Teismo 2006 m. balandžio 4 d. nutarimas. Valstybės žinios, 2006, Nr. 38-1350. 


““ Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 

Pagal Konstitucijos 60 straipsnio 4 dalį, Seimo nario teises nustato įstatymas. 
Taigi Konstitucijoje yra numatyti du Seimo nario teisių teisinio reglamentavimo 
lygmenys: teisės, nustatytos pačioje Konstitucijoje, ir teisės, kurias įstatymuose nu- 
stato įstatymų leidėjas. Seimas turi pareigą įstatymuose nustatyti tokias Seimo nario 
teises, kad būtų užtikrinta galimybė Seimo nariams visavertiškai vykdyti savo, kaip 
Tautos atstovų, konstitucinę priedermę. Tai nustatydamas, įstatymų leidėjas negali 
nustatyti tokių Seimo nario teisių, kurios nepagrįstai privilegijuotų Seimo narius, 
nes taip būtų nepaisoma, inter alia, Konstitucijos 29 straipsnio 2 dalies reikalavimo, 
kad žmogui negalima teikti privilegijų dėl jo socialinės padėties. 

Pagal Konstitucijos 76 straipsnį, Seimo struktūrą ir darbo tvarką nustato Seimo 
statutas. Seimo struktūros ir darbo tvarkos teisinis reglamentavimas yra susijęs ir su 
Seimo nario teisių nustatymu, todėl minėtųjų Konstitucijos 60 straipsnio 4 dalies 
ir Konstitucijos 76 straipsnio nuostatų negalima priešpriešinti. Jeigu Seimo nario 
teisės apima tam tikrus Seimo nario įgaliojimus Seimui neatskaitingų institucijų, 
jų pareigūnų, kitų asmenų atžvilgiu, tokie įgaliojimai pagal Konstituciją turi būti 
nustatomi įstatyme. Tačiau tuo mastu, kuriuo Seimo nario teisės yra susijusios tik 
su Seimo nario darbu Seime, t. y. su paties Seimo struktūra ir darbo tvarka, jos gali 
būti nustatytos Seimo statute“!". 

Seimo statuto 9 straipsnyje nustatyta, kad Seimo narys turi teisę balsuoti dėl 
visų svarstomų klausimų Seimo, komiteto ir komisijos, kurių narys jis yra, posė- 
džiuose; dalyvauti diskusijoje visais svarstomais klausimais, žodžiu ir raštu pateikti 
pasiūlymus, pastabas, pataisas; siūlyti Seimui svarstyti klausimus; rengti ir teikti Sei- 
mui svarstyti įstatymų bei kitų teisės aktų projektus, taip pat teikti pasiūlymus dėl 
įstatymų, kurie turi būti apsvarstyti Seime; kreiptis su paklausimais į Vyriausybės 
narius, kitų valstybės institucijų vadovus, pateikti jiems, taip pat Seimo pareigūnams 
klausimų ir kt. Kartu su kitais Seimo nariais Seimo narys turi teisę inicijuoti apkaltą, 
pradėti nepasitikėjimo, interpeliacijos procedūras, šaukti neeilinę Seimo sesiją ir 
neeilinį posėdį ir kt. Seimo statute numatyta, kad Seimo narys turi teisę nekliudo- 
mas lankytis visose įmonėse, įstaigose ir organizacijose, turi teisę reikalauti, kad jį 
neatidėliojant priimtų įmonėse, įstaigose ir organizacijose jo veiklos klausimais ir 
pateiktų reikiamą informaciją. 

Seimo nario pareigos. Kad Seimo narys galėtų nepertraukiamai vykdy- 
ti savo, kaip Tautos atstovo, įgaliojimus, pačioje Konstitucijoje yra nustatytos ne 
tik tam tikros Seimo nario teisės, bet ir jo pareigos. Vienos Seimo nario pareigos 
Konstitucijoje yra suformuluotos eksplicitiškai (tiesiogiai), kitos Seimo nario parei- 
gos Konstitucijoje yra įtvirtintos implicitiškai — jos išvedamos iš Seimo nario, kaip 
Tautos atstovo, konstitucinio teisinio statuso. Dar kitos Seimo nario pareigos yra 
įtvirtintos ne Konstitucijoje, bet žemesnės galios teisės aktuose — įstatymuose ir 
Seimo statute“. 

Konstitucijoje expressis verbis yra įtvirtintos tik kai kurios Seimo nario pareigos. 
Antai Seimo narys turi laikytis duotos Seimo nario priesaikos (Konstitucijos 59 str. 
2 d., įstatymo „Dėl Lietuvos Respublikos Konstitucijos įsigaliojimo tvarkos“ 5 str.), 
eidamas savo pareigas Seimo narys turi pareigą vadovautis Konstitucija, valstybės 


“V Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 
Šu Ibidem. 

interesais, savo sąžine ir nebūti varžomam jokių mandatų (Konstitucijos 59 str. 4 d.). 
Seimo, kaip Tautos atstovybės, konstitucinė paskirtis, Seimo nario, kaip Tautos at- 
stovo, konstitucinis teisinis statusas suponuoja Seimo nario konstitucinę priedermę 
atstovauti Tautai, taigi ir jo pareigą dalyvauti Seimo posėdžiuose, taip pat Seimo 
struktūrinių padalinių, kurių narys jis yra, darbe. 

Dar kitos Seimo nario konstitucinės pareigos Konstitucijoje yra formuluojamos 
kaip tam tikri Seimo nariui taikomi apribojimai — kaip Seimo nario pareigų nesu- 
derinamumas su kitomis pareigomis bei darbu, išskyrus Konstitucijoje nustatytas 
išimtis, ir kaip draudimas Seimo nariui gauti kitą atlyginimą, išskyrus Konstitucijoje 
nustatytas išimtis (Konstitucijos 60 str.). 

Pagal Konstitucijos 60 straipsnio 4 dalį, Seimo nario pareigas nustato įstatymas. 
Taigi Konstitucijoje yra numatyti du Seimo nario pareigų teisinio reglamentavimo 
lygmenys: pareigos, nustatytos pačioje Konstitucijoje, ir pareigos, kurias įstatymuo- 
se nustato įstatymų leidėjas. Seimas turi įstatymuose nustatyti tokias Seimo nario 
pareigas, kad būtų užtikrinta, jog Seimo nariai visavertiškai vykdys savo, kaip Tautos 
atstovų, konstitucinę priedermę. 

Minėta, kad pagal Konstitucijos 76 straipsnį Seimo struktūrą ir darbo tvarką 
nustato Seimo statutas. Seimo struktūros ir darbo tvarkos teisinis reglamentavimas 
yra susijęs ir su Seimo nario pareigų nustatymu. Seimo nario pareigos, nesusijusios 
su Seimo nario darbu Seime, t. y. su paties Seimo struktūra ir darbo tvarka, pagal 
Konstituciją turi būti nustatomos įstatymu. Tačiau tuo mastu, kuriuo Seimo nario 
pareigos yra susijusios tik su Seimo nario darbu Seime, t. y. su paties Seimo struk- 
tūra ir darbo tvarka, jos gali būti nustatytos Seimo statute“!“. Pagal Seimo statuto 
12 straipsnį, Seimo narys turi nuolat susitikinėti su rinkėjais ir juos informuoti apie 
savo veiklą; jis turi teisę kviesti susitikimuose dalyvauti valstybės ir savivaldybių 
institucijų bei įstaigų ir savivaldybių pareigūnus, taip pat savivaldybių tarybų narius. 
Seimo narys privalo nagrinėti gautus rinkėjų pasiūlymus, pareiškimus bei skundus 
ir, jeigu reikia, juos siųsti svarstyti valstybės institucijoms. Seimo nario kreipimąsi, 
taip pat jo persiųstus rinkėjų pasiūlymus, pareiškimus ir skundus visi pareigūnai bei 
įmonių, įstaigų ir organizacijų vadovai, kuriems jie adresuoti, privalo išnagrinėti ir 
atsakyti Seimo nariui ne vėliau kaip per 20 dienų nuo gavimo dienos. 

Seimo nario veiklos garantijos. Vienas iš Seimo nario konstitucinio teisinio 
statuso elementų yra Seimo nario darbo Seime bei kitos parlamentinės veiklos ga- 
rantijos. Pagal Konstituciją, Seimo nario veiklos garantijoms priskiriami draudimas 
be Seimo sutikimo traukti Seimo narį baudžiamojon atsakomybėn, suimti ar kitaip 
suvaržyti jo laisvę (62 str. 2 d.); draudimas persekioti Seimo narį už kalbas ir bal- 
savimus Seime (62 str. 3 d.). Konstitucijoje taip pat nustatyta ypatinga Seimo nario 
mandato panaikinimo tvarka: pagal Konstitucijos 74 straipsnį, Seimas 3/5 visų na- 
rių balsų dauguma gali panaikinti Seimo nario mandatą, jeigu Seimo narys šiurkš- 
čiai pažeidžia Konstituciją, sulaužo priesaiką, paaiškėja, jog; padarytas nusikaltimas. 
Konstitucijos 60 straipsnio 1 dalyje nustatyta, kad savo įgaliojimų laikui Seimo na- 
rys atleidžiamas nuo pareigos atlikti krašto apsaugos tarnybą. Pagal Konstitucijos 
60 straipsnio 3 dalį, Seimo nario darbas, taip pat išlaidos, susijusios su parlamentine 
veikla, atlyginamos iš valstybės biudžeto. 


Š2 Ibidem. 

Pagal Konstitucijos 60 straipsnio 4 dalį, Seimo nario veiklos garantijas nustato 
įstatymas. Taigi Konstitucijoje yra numatyti du Seimo nario darbo Seime bei ki- 
tos parlamentinės veiklos garantijų sistemos teisinio reglamentavimo lygmenys: ga- 
rantijos, nustatytos pačioje Konstitucijoje, ir garantijos, kurias įstatymuose nustato 
įstatymų leidėjas. Pagal Konstitucijos 76 straipsnį, Seimo struktūrą ir darbo tvarką 
nustato Seimo statutas. Seimo struktūros ir darbo tvarkos teisinis reglamentavimas 
yra susijęs ir su Seimo narių darbo Seime bei kitos parlamentinės veiklos garantijų 
nustatymu. Jeigu Seimo nario parlamentinės veiklos garantijos yra susijusios su iš to 
kylančiomis pareigomis Seimui neatskaitingoms institucijoms, jų pareigūnams, ki- 
tiems asmenims, tokios garantijos pagal Konstituciją turi būti nustatomos įstatyme. 
Tačiau ta apimtimi, kuria Seimo nario darbo Seime ir kitos parlamentinės veiklos 
garantijos yra susijusios tik su Seimo nario darbu Seime, t. y. tik su paties Seimo 
struktūra ir darbo tvarka, jos gali būti nustatytos Seimo statute“““. Įstatymuose ir 
Seimo statute įtvirtinant Seimo nario veiklos garantijas negalima nustatyti tokių 
garantijų, kurios nepagrįstai privilegijuotų Seimo narius, nes taip būtų nepaisoma 
Konstitucijos 29 straipsnio 2 dalies reikalavimo, kad žmogui negalima teikti privile- 
gijų dėl jo socialinės padėties" 

Seimo nario imunitetas ir indemnitetas. Seimo nario — Tautos atstovo 
konstitucinis teisinis statusas iš esmės skiriasi nuo kitų piliečių ir kitų valstybės 
pareigūnų konstitucinio teisinio statuso. Konstitucijos 62 straipsnio 2 dalyje nu- 
statyta, kad Seimo narys be Seimo sutikimo negali būti traukiamas baudžiamojon 
atsakomybėn, suimamas, negali būti kitaip suvaržoma jo laisvė. Pagal Konstitucijos 
62 straipsnio 3 dalį, Seimo narys už kalbas ir balsavimus Seime negali būti perse- 
kiojamas, tačiau už asmens įžeidimą ar šmeižtą jis gali būti traukiamas atsakomybėn 
bendrąja tvarka. 

Draudimas be Seimo sutikimo patraukti Seimo narį baudžiamojon atsakomy- 
bėn, suimti ar kitaip suvaržyti jo laisvę sudaro Seimo nario imunitetą“ 
yra speciali garantija, skirta užtikrinti galimybę Seimo nariui laisvai ir netrukdomai 


„ Imunitetas 


kartu su kitais Seimo nariais vykdyti konstitucines Seimo funkcijas bei visus Sei- 
mo nario, kaip Tautos atstovo, įgaliojimus. Jeigu Seimo narys neturėtų imuniteto, 
galėtų susidaryti ir tokia situacija, kad Seimo narys būtų traukiamas baudžiamojon 
atsakomybėn, kitaip persekiojamas, būtų suvaržoma jo laisvė nesant tam pakankamo 
teisinio pagrindo, o vien dėl jo, kaip Seimo nario, veiklos. Jeigu Seimo narys ne- 
turėtų imuniteto, jis negalėtų laisvai ir netrukdomai vykdyti visų Seimo nario, kaip 
Tautos atstovo, įgaliojimų. 


“5 Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 


** Antai, pagal Seimo statutą, Seimo nario įgaliojimų laikotarpiu Seimo nariui suteikiama gyvena- 
moji patalpa Seimo viešbutyje gyventi kartu su šeimos nariais; gyvenimo Seimo viešbutyje išlaidos (už 
šaltą ir karštą vandenį, elektros energiją, dujas, šiluminę energiją ir komunalines paslaugas) kompen- 
suojamos Seimo valdybos nustatyta tvarka (15* str.); nutrūkus Seimo nario įgaliojimams Konstitucijos 
63 straipsnio 1 ir 4 punktuose numatytais atvejais, jam išmokama išeitinė išmoka (15? str.); asmenys ir 
pareigūnai, trukdantys Seimo nariui vykdyti savo įgaliojimus, besikėsinantys į jo, kaip Tautos atstovo, 
gyvybę, sveikatą, garbę ir orumą, atsako pagal įstatymus (17 str.). 


“5 Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 

Seimo nario indemnitetu laikomas Konstitucijoje įtvirtintas draudimas perse- 
kioti Seimo narį už kalbas ir balsavimus Seime. Seimo nario imunitetas ir indem- 
nitetas — tai teisiniai institutai, kurių kiekvienas turi ir tik jam būdingą turinį. Šie 
teisiniai institutai ir juos sudarantys elementai negali būti priešpriešinami, nes jie 
yra susiję, ir kartu su kitomis Seimo nario veiklos garantijomis sudaro prielaidas Sei- 
mo nariui laisvai ir netrukdomai kartu su kitais Seimo nariais vykdyti konstitucines 
Seimo funkcijas bei visus Seimo nario, kaip Tautos atstovo, konstitucinius įgalioji- 
mus. Pagrindinis skirtumas tarp Seimo nario imuniteto ir indemniteto yra tai, kad 
indemnitetas, t. y. draudimas persekioti Seimo narį už kalbas ir balsavimus Seime, 
yra absoliutus — Seimas neturi teisės spręsti, ar panaikinti minėtąjį draudimą; Seimo 
narys už kalbas ir balsavimus Seime negali būti traukiamas atsakomybėn, negali būti 
kitaip persekiojamas niekada, taigi net ir po to, kai pasibaigia Seimo nario kaden- 
cija ir asmuo jau nėra Seimo narys. (Be abejo, šis draudimas nesusijęs su galimybe 
traukti Seimo narį atsakomybėn už asmens įžeidimą ar šmeižtą — už tai jis gali būti 
traukiamas atsakomybėn bendrąja tvarka.) Kitaip yra su Seimo nario imuniteto pa- 
naikinimu ir jo persekiojimu už nusikalstamos veikos padarymą: pagal Konstituciją, 
Seimas turi įgaliojimus spręsti, ar panaikinti Seimo nario imunitetą, t. y. ar leisti Sei- 
mo narį patraukti baudžiamojon atsakomybėn, jį suimti, kitaip suvaržyti jo laisvę; 
Seimo nario imunitetas pasibaigia, kai baigiasi Seimo nario kadencija — pasibaigus 
Seimo nario kadencijai jis be Seimo sutikimo gali būti traukiamas baudžiamojon 
atsakomybėn net ir už nusikalstamą veiką, kurią padarė būdamas Seimo nariu. 

Konstitucijoje vartojama ne tik „Seimo nario“ sąvoka, bet ir „asmens, išrinkto 
Seimo nariu“, sąvoka (Konstitucijos 59 str. 2 d.). Nors Konstitucijoje nėra eksplici- 
tinių nuostatų, įtvirtinančių išrinkto, bet dar neprisiekusio Seimo nario imunitetą, 
taip pat kandidato į Seimo narius imunitetą, Konstitucija nedraudžia įstatyme nu- 
statyti ir šių asmenų imuniteto. Jų imunitetas įtvirtintas Seimo rinkimų įstatymo 
49 straipsnio 1 dalyje, pagal kurią „kandidatas į Seimo narius rinkimų agitacijos 
metu, taip pat iki pirmojo naujai išrinkto Seimo posėdžio (po pakartotinių arba 
naujų rinkimų — iki Seimo nario priesaikos) be Vyriausiosios rinkimų komisijos 
sutikimo negali būti traukiamas baudžiamojon atsakomybėn, suimamas, negali būti 
kitaip varžoma jo laisvė““!". 

Seimo nario imuniteto panaikinimo tvarka yra įtvirtinta Seimo statute (22— 
23 str.). Esant pagrindui manyti, kad Seimo narys padarė nusikaltimą, generalinis 
prokuroras kreipiasi į Seimą. Seimas turi apsispręsti, ar sudaryti tyrimo komisiją dėl 
sutikimo Seimo narį patraukti baudžiamojon atsakomybėn, suimti ar kitaip suvaržy- 
ti jo laisvę, ar pradėti apkaltos proceso parengiamuosius veiksmus — toks sprendimas 
svarstomas ir priimamas tik tuo atveju, jeigu yra Seimo statute nurodytų subjektų 
siūlymas. Tyrimo komisija parengia išvadą ir Seimo rezoliucijos projektą — jeigu re- 
zoliucijos projekte numatoma patenkinti generalinio prokuroro teikimą, ji gali būti 
priimta, kai už projektą balsuoja daugiau kaip pusė visų Seimo narių. Jeigu Seimas 
yra priėmęs rezoliuciją dėl sutikimo Seimo narį patraukti baudžiamojon atsakomy- 
bėn, suimti ar kitaip suvaržyti jo laisvę, apkaltos proceso parengiamieji veiksmai 
ir apkaltos procedūra Seimo nariui gali būti pradėti tik išsprendus baudžiamosios 


** Lietuvos Respublikos Seimo rinkimų įstatymas. Valstybės žinios, 2000, Nr. 59-1760. 

atsakomybės klausimą, t. y. jeigu yra priimtas teismo išteisinamasis nuosprendis arba 
įsiteisėjęs teismo apkaltinamasis nuosprendis, arba baudžiamoji byla yra nutraukta. 
Konstitucinis Teismas 2017 m. vasario 24 d. nutarime yra konstatavęs, kad tais atve- 
jais, kai apkalta pradedama dėl akivaizdaus nusikaltimo, Seimas gali sudaryti tyrimo 
komisiją dėl sutikimo Seimo narį patraukti baudžiamojon atsakomybėn, suimti ar 
kitaip suvaržyti jo laisvę ir kartu pradėti apkaltos procesą. 

Draudimas dirbti kitą darbą. Pagal Konstitucijos 60 straipsnį, Seimo nario 
pareigos, išskyrus jo pareigas Seime, nesuderinamos su jokiomis kitomis pareigo- 
mis valstybinėse įstaigose ir organizacijose, taip pat su darbu verslo, komercijos 
bei kitose privačiose įstaigose ar įmonėse (1 dalis); Seimo narys gali būti skiriamas 
tik Ministru Pirmininku ar ministru (2 dalis); Seimo narys negali gauti jokio kito 
atlyginimo, išskyrus atlyginimą už kūrybinę veiklą (3 dalis). Šiais konstituciniais 
apribojimais siekiama užtikrinti Seimo nario, kaip Tautos atstovo, laisvą mandatą 
ir jo darbo Seime bei kitos parlamentinės veiklos nepertraukiamumą, garantuoti, 
kad Seimo narys veiks Tautos ir Lietuvos valstybės, o ne savo asmeniniais ar gru- 
piniais interesais, kad Seimo narys nesinaudos savo statusu, laisvu mandatu savo ar 
sau artimų asmenų arba kitų asmenų privačiai naudai gauti, kad kiekvienas Seimo 
narys turės galimybę vykdyti savo konstitucinę priedermę nuolatos dalyvauti Sei- 
mo — Tautos atstovybės darbe, nepertraukiamai vykdyti savo, kaip Tautos atstovo, 
konstitucinius įgaliojimus“"". 

Pagal Konstitucijos 60 straipsnio 1 dalį, Seimo narys gali eiti dar ir tam tikras 
kitas pareigas Seime. Formuluotė „Seimo nario pareigos Seime“ apima Seimo Pir- 
mininko ir jo pavaduotojo pareigas, taip pat Seimo struktūrinių padalinių vadovų 
pareigas ar kitas pareigas, kurias Seime gali užimti tik Seimo narys; ši formuluotė 
taip pat apima tam tikras pareigas tarpparlamentinėse ir kitose tarptautinėse institu- 
cijose, kurias įmanoma užimti tik būnant Seimo nariu“"“. 

Konstitucijos 60 straipsnio 1 dalies formuluotėje „pareigos valstybinėse įstaigo- 
se ir organizacijose“ vartojama sąvoka „pareigos“ ir šios dalies formuluotėje „dar- 
bas verslo, komercijos bei kitose privačiose įstaigose ar įmonėse“ vartojama sąvoka 
„darbas“ — tai konstitucinės sąvokos, jos turi konstitucinį turinį ir negali būti aiš- 
kinamos remiantis vien tuo, kaip analogiškos sąvokos yra apibrėžtos įstatymuose 
ar kituose teisės aktuose (pavyzdžiui, teisės aktuose, reguliuojančiuose darbo arba 
valstybės tarnybos santykius). Šiuo atžvilgiu Konstitucijos 60 straipsnio 1 dalyje 
nurodytos „pareigos“ ir „darbas“ nesietini tik su darbo ar pan. sutartimis arba su- 
sitarimais. Konstitucinis Teismas yra konstatavęs, kad Konstitucijos 60 straipsnio 
1 dalies formuluotėje „pareigos valstybinėse įstaigose ir organizacijose“ vartojama 
sąvoka „pareigos“ apima bet kokią veiklą Lietuvos valstybės, savivaldybės, užsienio 
valstybės ar tarptautinėje įstaigoje, įmonėje, organizacijoje arba atstovaujant tokiai 
įstaigai, įmonei, organizacijai, jeigu ši veikla yra susijusi su pareigų užėmimu, darbo 
atlikimu, tarnybos ėjimu, kitų funkcijų vykdymu, kitų užduočių atlikimu, vadina- 
mųjų garbės pareigų užėmimu ir pan. (įskaitant dalyvavimą kolegialiuose valdymo, 
kontrolės ir kituose organuose), neatsižvelgiant į tai, ar ta veikla yra nuolatinė, ar 
laikina, ar vienkartinio pobūdžio (epizodinė), į tai, ar už tą veiklą yra atlyginama 


“" Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 
8 Ibidem. 

kokiomis nors išimokomis arba kaip nors kitaip, ar nėra atlyginama, į tai, ar ta veikla 
teisės aktuose yra įvardijama kaip pareigos, ar kaip nors kitaip, į tai, ar ta veikla yra 
vadovaujanti, ar ne, į tai, ar asmuo tai veiklai yra renkamas, ar skiriamas, į tai, ar ta 
veikla yra įforminama kokia nors teisine sutartimi arba kitu teisės aktu, ar yra atlie- 
kama be teisinės sutarties arba kito teisės akto, išskyrus šiame Konstitucinio Teismo 
nutarime nurodytas pačioje Konstitucijoje expressis verbis nustatytas arba implicitiš- 
kai numatytas išimtis“!". 

Sąvoka „darbas“, vartojama Konstitucijos 60 straipsnio 1 dalies formuluotėje 
„darbas verslo, komercijos bei kitose privačiose įstaigose ar įmonėse“, savo ruožtu ap- 
ima bet kokią veiklą Lietuvos, užsienio ar tarptautinėje privačioje įstaigoje, įmonėje, 
organizacijoje arba atstovaujant tokiai įstaigai, įmonei, organizacijai, jeigu ši veikla 
yra susijusi su darbo atlikimu, pareigų ir tarnybos ėjimu, kitų funkcijų ir užduočių 
atlikimu, vadinamųjų garbės pareigų ėjimu ir pan. (įskaitant dalyvavimą kolegia- 
liuose valdymo, kontrolės ir kituose organuose), neatsižvelgiant į tai, ar ta veikla yra 
nuolatinė, ar laikina, ar vienkartinio pobūdžio (epizodinė), į tai, ar už tą veiklą yra 
atlyginama kokiomis nors išmokomis arba kaip nors kitaip, ar nėra atlyginama, į tai, 
ar ta veikla teisės aktuose yra įvardijama kaip darbas, ar kaip nors kitaip, į tai, ar toje 
įstaigoje, įmonėje, organizacijoje yra, ar nėra dar ir kitų asmenų, užsiimančių kokia 
nors veikla, į tai, ar ta veikla yra vadovaujanti, ar ne, į tai, ar asmuo tai veiklai yra 
renkamas, ar skiriamas, į tai, ar ta veikla yra įforminama kokia nors teisine sutartimi 
arba kitu teisės aktu, ar yra atliekama be teisinės sutarties arba kito teisės akto. 

Konstitucijos 60 straipsnio 1 dalies formuluotėje „darbas verslo, komercijos bei 
kitose privačiose įstaigose ar įmonėse“ vartojama sąvoka „darbas“ apima ir bet kokią 
kitą privačią veiklą, kuria siekiama pelno, taip pat ir tokią veiklą, kuria siekiama 
pelno, kuri atliekama neįsteigus įmonės, įstaigos, organizacijos. 

Konstitucijos 60 straipsnio 1 dalyje nustatyti draudimai Seimo nariui dirbti kitą 
darbą, gauti kitą atlyginimą aiškintini ne izoliuotai, o kitų konstitucinių nuostatų 
kontekste. Antai Konstitucijos 60 straipsnio 1 dalies nuostatų, įtvirtinančių Seimo 
nario pareigų nesuderinamumą su, inter alia, užsiėmimu verslu, komercija ar kita 
privačia veikla, kuria siekiama pelno, negalima aiškinti kaip reiškiančių draudimą 
Seimo nariui naudoti savo nuosavybę, gauti iš jos pajamų, tvarkyti jam nuosavybės 
teise priklausantį turtą ir pan., taip pat sudaryti su tuo susijusius sandorius. Tačiau 
tokia Seimo nario veikla, kai jis naudoja savo nuosavybę, gauna iš jos pajamų, tvarko 
jam nuosavybės teise priklausantį turtą ir pan., taip pat sudaro su tuo susijusius san- 
dorius, pagal Konstituciją negali peraugti į verslą, komerciją ar kitokią veiklą, kuria 
siekiama pelno, nes taip būtų pažeistas Konstitucijos 60 straipsnio 1 dalyje įtvirtintas 
draudimas Seimo nariui bet kokia forma užsiimti verslu, komercija ar kitokia priva- 
čia veikla, kuria siekiama pelno. 

Pagal Konstituciją, Seimo narys turi teisę būti politinių partijų, visuomeninių 
organizacijų, bendrijų nariu, būti profesinių sąjungų nariu, taip pat turi teisę užimti 
jose vadovaujančias pareigas. Konstitucijos 60 straipsnio 1 dalyje nustatyti draudi- 
mai Seimo nariui dirbti kitą darbą, gauti kitą atlyginimą reiškia ir tai, kad Seimo 
narys, užimantis kokias nors pareigas politinėje partijoje, visuomeninėje organiza- 
cijoje, bendrijoje, profesinėje sąjungoje pagal Konstituciją negali būti su šia politine 


** Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 

partija, visuomenine organizacija, bendrija, profesine sąjunga ar jos struktūriniais 
padaliniais susijęs darbo santykiais, nesvarbu, ar jo veikla einant šias pareigas yra 
įforminta kokia nors teisine sutartimi ar kitu teisės aktu, ar yra atliekama be teisinės 
sutarties ar kito teisės akto“““. 

Konstitucijoje nustatytas draudimas Seimo nariui gauti kokį nors kitą atlygini- 
mą, išskyrus Seimo nario atlyginimą ir atlyginimą už kūrybinę veiklą, reiškia, kad 
Seimo narys, užimantis kokias nors pareigas politinėje partijoje, visuomeninėje or- 
ganizacijoje, bendrijoje, profesinėje sąjungoje pagal Konstituciją negali gauti jokio 
atlyginimo už šią veiklą. 

Konstitucijoje yra nustatytas toks teisinis reguliavimas, kad Seimo nario pareigų 
nesuderinamumas su jokiomis kitomis pareigomis ar darbu (išskyrus Konstitucijoje 
numatytas išimtis), apimantis Seimo nario pareigų nesuderinamumą su užsiėmimu 
verslu, komercija, kita privačia veikla, kuria siekiama pelno, ir draudimas Seimo 
nariui gauti kitą atlyginimą (išskyrus Konstitucijoje numatytas išimtis) Seimo nariui 
yra taikomi nuo to momento, kai jis įgyja visas Tautos atstovo teises, t. y. prisiekia. 

Seimo nario darbo atlyginimas. Konstitucija Seimo narį traktuoja kaip 
profesionalų politiką, t. y. kaip tokį Tautos atstovą, kuriam darbas Seime yra jo 
profesinė veikla. Pagal Konstitucijos 60 straipsnio 3 dalį, Seimo nario darbas, taip 
pat išlaidos, susijusios su jo parlamentine veikla, atlyginamos iš valstybės biudžeto. 
Tame pačiame straipsnyje taip pat nustatyta, kad Seimo narys negali gauti jokio kito 
atlyginimo, išskyrus atlyginimą už kūrybinę veiklą. Konstitucinis Teismas 2004 m. 
liepos 1 d. nutarime yra konstatavęs, kad Konstitucijos 60 straipsnio 3 dalyje var- 
tojama sąvoka „atlyginimas“ — tai konstitucinė sąvoka, ji turi konstitucinį turinį 
ir negali būti aiškinama remiantis vien tuo, kaip analogiška sąvoka yra apibrėžta 
įstatymuose ar kituose teisės aktuose (pavyzdžiui, teisės aktuose, reguliuojančiuose 
darbo arba valstybės tarnybos santykius). Šiuo atžvilgiu Konstitucijos 60 straipsnio 
3 dalyje nurodytas atlyginimas nėra sietinas tik su atlyginimu, mokamu pagal darbo 
ar pan. sutartis ar susitarimus; Konstitucijos 60 straipsnio 3 dalies sąvokos „atlygi- 
nimas“ turinys yra daug platesnis, ši sąvoka apima įvairių rūšių pinigines išmokas 
bei kitokios materialinės naudos suteikimą Seimo nariui. Seimo nario atlyginimas 
turi būti pakankamo dydžio, mokamas reguliariai, Seimo kadencijos metu įstatymo 
negali būti nustatytas mažesnis Seimo nario atlyginimas negu kadencijos pradžio- 
je““!. Seimo nario atlyginimas Seimo kadencijos metu gali būti sumažintas tik esant 
konstituciniam pagrindui — itin sunki valstybės finansinė, ekonominė padėtis ir pan. 
Toks mažinimas gali būti tik laikinas. Tačiau ir tokiais atvejais Seimo nario atlygi- 
nimas negali būti sumažintas taip, kad Seimo narys negalėtų visavertiškai vykdyti 
savo, kaip Tautos atstovo, konstitucinės priedermės“““. 

Pagal Konstituciją Seimo narys gali užimti dar ir kitas pareigas Seime, įskaitant 
Seimo Pirmininko, Seimo Pirmininko pavaduotojo pareigas, tokias Seimo nario 
pareigas Seime, kurias Seimo narys pagal Seimo statutą užima Seimo vadovybėje ar 
vadovaudamas Seimo struktūriniams padaliniams, taip pat tokias Seimo nario parei- 
gas tarpparlamentinėse ir kitose tarptautinėse institucijose, kurias įmanoma užimti 


** Konstitucinio Teismo 2005 m. vasario 10 d. sprendimas. Valstybės žinios, 2005, Nr. 21-664. 
“i Konstitucinio Teismo 1999 m. lapkričio 9 d. nutarimas. Valstybės žinios, 1999, Nr. 99-2863. 
** Konstitucinio Teismo 2009 m. sausio 15 d. sprendimas. Valstybės žinios, 2009, Nr. 6-170. 

tik būnant Seimo nariu. Seimo nario teisė užimti tokias pareigas Seime suponuoja 
teisę gauti įstatymo nustatytą papildomą atlyginimą už tokių pareigų užėmimą. 

Pagal Konstituciją, Seimo narys gali tuo pat metu užimti ir Ministro Pirminin- 
ko ar ministro pareigas — tai suponuoja Seimo nario teisę gauti atlyginimą už tokių 
pareigų atlikimą. Konstitucinio Teismo 1999 m. lapkričio 9 d. nutarime konstatuo- 
ta, kad Seimo nariui, paskirtam Ministru Pirmininku ar ministru, gali būti nustaty- 
tas kitoks atlyginimas už Seimo nario darbą negu kitiems Seimo nariams, tačiau ir 
šiuo atveju Seimo nario atlyginimas turi būti pakankamo dydžio, idant Seimo narys 
galėtų tinkamai atlikti savo, kaip Tautos atstovo, priedermę“““. 

Pagal Konstitucijos 60 straipsnį, Seimo narys turi teisę gauti atlyginimą už kū- 
rybinę veiklą. Ši konstitucinė nuostata susijusi su Konstitucijos 42 straipsnio nuosta- 
tomis, pagal kurias kūrybinė veikla — tai veikla mokslo, technikos, kultūros ar meno 
srityse, kuria siekiama sukurti kūrinį, t. y. kokybiškai naują, originalią, niekada 
anksčiau neegzistavusią konkrečią materialinę ar dvasinę mokslo, technikos, kultū- 
ros ar meno vertybę. Seimo nario kūrybinė veikla nė kiek nesiskiria nuo bet kurio 
kito žmogaus kūrybinės veiklos. Kūrybinė veikla gali būti ir nuolatinė, profesinė, 
ir vienkartinė (epizodinė). Seimo nario kūrybinė veikla Konstitucijoje yra atribota 
nuo darbo, tarnybos ar pan. santykių, nuo kokių nors pareigų užėmimo kokioje 
nors įstaigoje, įmonėje ar organizacijoje; pagal Konstituciją, Seimo nario kūrybinė 
veikla neapima pedagoginės veiklos***. 

Pagal Seimo statuto 15 straipsnį, Seimo nario atlyginimu už kūrybinę veiklą 
laikomas autorinis honoraras už meno kūrinius bei jų atlikimą, už publikacijas bei 
knygas, už medžiagą radijo ir televizijos laidoms, jeigu Seimo narys nėra susijęs su 
įstaiga, įmone ar organizacija, atlyginančia už kūrybinę veiklą, darbo, tarnybos ar 
panašiais santykiais, dėl kurių gali kilti viešųjų ir privačių interesų konfliktas. 

Iš valstybės biudžeto taip pat apmokamos Seimo nario išlaidos, susijusios su 
parlamentine veikla. Lėšos Seimo nario išlaidoms, susijusioms su jo parlamentine 
veikla, nėra atlyginimas už Seimo nario darbą; šios lėšos gali būti naudojamos tik 
tuo tikslu, kuris nurodytas Konstitucijoje, t. y. padengti Seimo nario išlaidas jo 
parlamentinei veiklai. Seimo statute nustatyta, kad Seimo narių lėšų su parlamen- 
tine veikla susijusioms išlaidoms skyrimo, naudojimo ir atsiskaitymo tvarką nustato 
Seimo valdyba. Konstitucija suponuoja tokią išlaidų parlamentinei veiklai sampratą, 
jog iš šių lėšų Seimo nariai negali įsigyti materialinių ir kitokių vertybių, kurios 
taptų jų nuosavybe. 

Seimo nario įgaliojimų nutrūkimo konstituciniai pagrindai. Pagal 
Konstitucijos 63 straipsnį, Seimo nario įgaliojimai nutrūksta, kai: 1) pasibaigia įga- 
liojimų laikas arba susirenka į pirmąjį posėdį pirmalaikiuose rinkimuose išrinktas 
Seimas; 2) Seimo narys miršta; 3) Seimo narys atsistatydina; 4) teismas pripažįsta 
Seimo narį neveiksniu; 5) Seimas panaikina Seimo nario mandatą apkaltos proceso 
tvarka; 6) rinkimai pripažįstami negaliojančiais arba šiurkščiai pažeidžiamas rinkimų 
įstatymas; 7) Seimo narys pereina dirbti arba neatsisako darbo, nesuderinamo su 
Seimo nario pareigomis; 8) Seimo narys netenka Lietuvos Respublikos pilietybės. 


** Konstitucinio Teismo 1999 m. lapkričio 9 d. nutarimas. Valstybės žinios, 1999, Nr. 99-2863. 
** Konstitucinio Teismo 2004 m. liepos 1 d. nutarimas. Valstybės žinios, 2004, Nr. 105-3894. 

Pagal Konstituciją, Seimo nario pareigos yra nesuderinamos su Respublikos 
Prezidento pareigomis (83 str. 1 d.), su tikrąja karo arba alternatyviąja tarnyba, su 
buvimu karininku, puskarininkiu, liktiniu krašto apsaugos sistemoje, policijoje ir 
vidaus tarnyboje, su buvimu kitų sukarintų ir saugumo tarnybų apmokamu parei- 
gūnu (141 str.), su teisėjo, taip pat Konstitucinio Teismo teisėjo pareigomis (Kons- 
titucijos 113 straipsnio 1 dalis, 104 straipsnio 3 dalis). Seimo nario pareigos taip pat 
nesuderinamos su savivaldybės tarybos nario pareigomis““. 

Konstitucijos 63 straipsnyje nustatytas Seimo nario įgaliojimų pasibaigimo pa- 
grindų sąrašas yra išsamus (baigtinis), jis negali būti plečiamas įstatymais ar kitais 
teisės aktais““?. Seimo nario įgaliojimų panaikinimo ar mandato netekimo tvarką nu- 
stato Konstitucija, taip pat Seimo rinkimų įstatymas. Pagal Konstitucijos 74 straips- 
nį, Seimo nario mandatas gali būti panaikintas apkaltos proceso tvarka, jeigu už tai 
balsuoja ne mažiau kaip 3/5 visų Seimo narių. Jeigu asmuo, išrinktas Seimo nariu, 
įstatymo nustatyta tvarka neprisiekia arba prisiekia lygtinai, — jo Seimo nario man- 
datą panaikina Seimas, priimdamas nutarimą (Konstitucijos 59 straipsnio 4 dalis). 
Seimo rinkimų įstatyme nustatyta, kad Seimo nario įgaliojimus nutrūkusiais pripa- 
žįsta Vyriausioji rinkimų komisija, kai tam atsiranda vada: 1) Seimo nariui mirus — 
pagal Lietuvos Respublikos gyventojų registro duomenis; 2) Seimo nariui atsista- 
tydinus — pagal Seimo nario paties parašytą pareiškimą atsistatydinti; 3) teismui 
pripažinus Seimo narį neveiksniu — pagal įsigaliojusį teismo sprendimą; 4) Seimui 
panaikinus Seimo nario mandatą apkaltos proceso tvarka — pagal įsigaliojusį Seimo 
nutarimą; 5) Seimo nariui perėjus dirbti arba neatsisakius darbo, nesuderinamo su 
Seimo nario pareigomis, — pagal įsigaliojusį Seimo nutarimą; 6) Seimo nariui nete- 
kus Lietuvos Respublikos pilietybės — pagal įsigaliojusį teisės aktą dėl pilietybės ne- 
tekimo; 7) įstatymo nustatyta tvarka Seimo narys neprisiekė arba prisiekė lygtinai — 
pagal įsigaliojusį Seimo nutarimą““". 


8. Parlamentinė kontrolė 


Parlamentinė kontrolė yra viena iš svarbiausių Seimo funkcijų. Parlamentinės kont- 
rolės formos yra įtvirtintos Konstitucijoje, Vyriausybės įstatyme, taip pat Seimo 
statute. Parlamentinė kontrolė apima ne tik vykdomosios valdžios kontrolę, bet ir 
įvairias kitas sritis. Parlamentinę kontrolę gali vykdyti tik Seimas bei jo struktūriniai 
padaliniai; Konstitucija nenumato, kad parlamentinę kontrolę galėtų vykdyti kokios 
nors kitos valstybės institucijos ar jų pareigūnai. 

Pagal Konstituciją, Seimas prižiūri Vyriausybės veiklą (67 str. 9 p.); Seimas gali 
pareikšti nepasitikėjimą Ministru Pirmininku ar ministru — tai daroma pareiškiant 
interpeliaciją Ministrui Pirmininkui ar ministrui (61 str. 2 ir 3 d.); Seimas gali pa- 
reikšti nepasitikėjimą Vyriausybe (101 str., 58 str. 2 d. 2 p.); Seimo narys gali pateikti 


** Konstitucinio Teismo 2002 m. gruodžio 24 d. nutarimas. Valstybės žinios, 2003, Nr. 19-828. 


*** Teisės literatūroje kartais pateikiama ir kitokia nuomonė. Antai, K. Jovaišo nuomone, Konstitucijos 
63 straipsnyje „nustatytas Seimo nario įgaliojimų nutrūkimo pagrindų sąrašas nėra išsamus ir baigtinis“ 
(pabrėžta — aut.), o Konstitucijos 59 straipsnio 2 dalis numato tinkamą pagrindą, kai Seimo narys 
„netenka Seimo nario mandato ir faktiškai jo įgaliojimai nutrūksta“. Žr. Lietuvos Respublikos Konsti- 
tucijos komentaras. Konstitucijos V skirsnio „Seimas“ 55—66 straipsnių komentaras. Teisės problemos, 


2001, Nr. 1(31), p. 43. 
“7 Seimo rinkimų įstatymas. Valstybės žinios, 2000, Nr. 59-1760. 

paklausimą Ministrui Pirmininkui, ministrui, kitų valstybės institucijų, kurias suda- 
ro arba išrenka Seimas, vadovams (61 str. 1 d.)“**: Vyriausybė ar atskiri ministrai turi 
atsiskaityti Seime už savo veiklą (101 str. 1 d.). 

Seimas parlamentinę kontrolę taip pat vykdo prižiūrėdamas, kaip vykdomas 
valstybės biudžetas (Konstitucijos 67 str. 14 p.), spręsdamas, ar suteikti Vyriausybei iš 
naujo įgaliojimus, kai pasikeičia daugiau kaip pusė ministrų (Konstitucijos 101 str. 
2 d.) ir kt. 

Seimo statute numatytos tokios parlamentinės kontrolės formos, kaip Vyriau- 
sybės narių atsakymai į klausimus Seimo posėdyje (208 str.), rašytiniai klausimai 
Vyriausybės nariams (212 str.), Vyriausybės metinė ataskaita Seime (207 str.). 

Pagal Seimo statuto 56 straipsnį, parlamentinę kontrolę gali vykdyti ir Sei- 
mo komitetai — jie turi teisę tikrinti, kaip laikomasi įstatymų, Seimo nutarimų, 
kaip atsižvelgiama į komitetų rekomendacijas bei pasiūlymus. Seimo komitetai savo 
iniciatyva arba Seimo pavedimu gali atlikti atskirų problemų parlamentinį tyrimą; 
savo iniciatyva arba Seimo pavedimu nagrinėti Seimui atskaitingų valstybės insti- 
tucijų metų ataskaitas; išklausyti Vyriausybės nario ar kitos valstybinės institucijos 
(išskyrus teismus) pareigūno informaciją ir kt. Vykdydami parlamentinę kontrolę 
komitetai turi teisę išreikalauti iš valstybės institucijų, išskyrus teismus, ir pareigūnų 
dokumentus, išvadas raštu, ataskaitas bei kitokią reikiamą medžiagą. Vyriausybės 
nariai ir kiti valstybės pareigūnai, gavę Seimo komitetų, komisijų ar frakcijų reko- 
mendacijas ar pasiūlymus, privalo juos išnagrinėti ir per 15 dienų nuo jų gavimo 
pateikti atsakymą. 


9. Įstatymų leidybos procedūra Seime 


Pagal Konstituciją Seimas leidžia įstatymus (67 str. 2 p.), konstitucinius įstatymus 
(69 str. 3 d.), nutarimus dėl įstatymų įgyvendinimo (94 str. 2 p.), kitus Seimo nu- 
tarimus (59 str. 3 d., 67 str. 3 p. ir kt.), taip pat kitus teisės aktus, reikalingus Seimo 
funkcijoms įgyvendinti. Įstatymų leidyba — viena iš svarbiausių Seimo funkcijų. 
Pagal Konstituciją, Seimas yra vienintelė įstatymų leidybos institucija; pagal Kons- 
tituciją įstatymai taip pat gali būti priimami referendumu (69 str. 4 d.). Konstitucija 
nenumato deleguotosios įstatymų leidybos““? — tai reiškia, kad Seimas jam Konsti- 
tucijoje priskirtų įgaliojimų leisti įstatymus negali perduoti kitoms valstybės insti- 
tucijoms, o šios negali jų perimti, kad Seimo įgaliojimai leisti įstatymus negali būti 
apriboti ar suvaržyti įstatymų. 

Teisės teorijoje įstatymas apibūdinamas kaip teisės norminis aktas, priimamas 
tautos (referendumo atveju) arba Seimo teisėkūros būdu, remiantis teisės aktuose 
nustatytomis sudėtingomis procedūromis, turintis sudėtingą struktūrą, reguliuojan- 
tis svarbiausius visuomeninius santykius bei esantis pagrindu poįstatyminiam teisi- 
niam reguliavimui““?. Įstatymų leidybos procesas — tai visuma juridiškai reikšmingų 
veiksmų, būtinų, kad būtų priimtas įstatymas, ir atliekamų tam tikra griežta logi- 


** Konstitucinis Teismas 1994 m. birželio 30 d. nutarime yra konstatavęs, kad pagal Konstituciją 
Seimo narys neturi teisės pateikti paklausimo teisėjams, nes jų nepriklausomumas laiduojamas Kons- 
titucijos 109 ir 114 straipsniuose. Valstybės žinios, 1994, Nr. 51-979. 


** Konstitucinio Teismo 1995 m. spalio 26 d. nutarimas. Valstybės žinios, 2005, Nr. 89-2007. 
“V Teisės teorijos įvadas. Vilnius: Mes, 2010, p. 260. 

ne ir laiko seka““! 


„ Konstitucinius įgaliojimus leisti įstatymus Seimas įgyvendina 
priimdamas naujus įstatymus, jais keisdamas ar papildydamas galiojančius įstaty- 
mus, pripažindamas įstatymus netekusiais galios. Konstitucijos 5 straipsnio 2 dalies 
nuostata „valdžios galias riboja Konstitucija“ reiškia ir tai, kad leisdamas įstatymus 
ir kitus teisės aktus Seimas turi paisyti Konstitucijoje nustatytos tvarkos. Konsti- 
tucijos 69 straipsnio 1 dalyje nurodoma, kad įstatymai Seime priimami laikantis 
įstatymo nustatytos procedūros; pagal Konstitucijos 76 straipsnį, Seimo struktūrą ir 
darbo tvarką nustato Seimo statutas. Konstitucinis Teismas 2001 m. birželio 28 d. 
nutarime yra konstatavęs, kad šios konstitucinės nuostatos reiškia, jog „įstatymų 
priėmimo tvarka gali būti reguliuojama Seimo statutu, taip pat kitais įstatymais““““. 
Bendruosius teisėkūros pagrindus nustato Lietuvos Respublikos teisėkūros pagrin- 
dų įstatymas““, o Seimo priimamų įstatymų ir kitų teisės aktų rengimą, svarstymą, 
priėmimą reguliuoja Seimo statutas. 

Konstitucijoje expressis verbis yra įtvirtintos tokios įstatymų leidybos proceso 
stadijos: įstatymų leidybos iniciatyvos teisės įgyvendinimas (68 str.); įstatymų pri- 
ėmimas (69 str.); įstatymų pasirašymas, paskelbimas ir įsigaliojimas (70—72 str.). 
Nors Konstitucijoje atskirai nėra nurodyta įstatymų projektų svarstymo stadija, ši 
stadija pagal Konstituciją yra būtina — ji kildintina iš konstitucinių nuostatų, regla- 
mentuojančių įstatymų priėmimą, taip pat iš konstitucinių nuostatų, įtvirtinančių 
Seimo pareigą pakartotinai svarstyti Seimo priimtą įstatymą, kurio Respublikos Pre- 
zidento nepasirašė ir grąžino Seimui pakartotinai svarstyti““*. Tik pasibaigus vienai 
įstatymų leidybos proceso stadijai gali prasidėti kita šio proceso stadija“““. 

Pagal Seimo statutą, įstatymų leidybos procesas Seime apima: įstatymo projekto 
pateikimą Seimo posėdyje, jo svarstymą Seimo komitetuose, svarstymą Seimo ple- 
nariniame posėdyje, įstatymo priėmimą, jo pasirašymą ir oficialų paskelbimą. 

Konstitucijoje nustatyta, kad įstatymų leidybos iniciatyvos teisė Seime priklau- 
so Seimo nariams, Respublikos Prezidentui ir Vyriausybei (68 str. 1 d.). Įstatymų 
leidybos iniciatyvos teisę taip pat turi Lietuvos Respublikos piliečiai — penkiasde- 
šimt tūkstančių piliečių, turinčių rinkimų teisę, gali teikti Seimui įstatymo projektą, 
ir Seimas privalo jį svarstyti (68 str. 2 d.)“". 

Įstatymų leidybos procedūros nustatytos Seimo statute. Reikalavimai įstatymų 
leidybai gali būti įtvirtinti ir įstatymuose“'". Pagal Seimo statutą, kartu su įstatymo 


“! Konstitucinio Teismo 1993 m. lapkričio 8 d. nutarimas. Valstybės žinios, 1993, Nr. 61-1166. 
“* Konstitucinio Teismo 2001 m. birželio 28 d. nutarimas. Valstybės žinios, 2001, Nr. 56-1997. 

Teisėkūros pagrindų įstatymas. Valstybės žinios, 2012, Nr. 110-5564. 
** Konstitucinio Teismo 1993 m. lapkričio 8 d. nutarimas. Valstybės žinios, 1993, Nr. 61-1166. 
“5 Konstitucinio Teismo 1997 m. gegužės 29 d. nutarimas. Valstybės žinios, 1997, Nr. 49-1173. 


*“* Konstitucinis Teismas 1993 m. lapkričio 8 d. nutarime yra konstatavęs, kad „įstatymų leidybos 


iniciatyvos teisės esmė ir paskirtis — inicijuoti įstatymų leidybos procesą. Ši teisė praktiškai realizuo- 
jama pateikiant Seimui konkretų įstatymo projektą. Kai Konstitucijoje nurodytas subjektas pateikia 
įstatymo projektą, įstatymų leidybos institucijai — Seimui iškyla pareiga pradėti jį svarstyti.“ Valstybės 
žinios, 1993, Nr. 61-1166. 

*" Konstitucinis Teismas 2001 m. birželio 28 d. nutarime yra konstatavęs, kad „pagal Konstituciją 
nustatyti administracinius vienetus ir jų ribas, taigi ir panaikinti esamas bei steigti naujas savivaldybes, 
keisti jų teritorijos ribas bei centrus, gali tik Seimas ir tik įstatymu. Tai darydamas Seimas yra saistomas 
įstatymų nustatytos šių klausimų sprendimo tvarkos.“ Valstybės žinios, 2001, Nr. 56-1997. 

9. Įstatymų leidybos procedūra Seime 


projektu pateikiamas aiškinamasis raštas, kuriame nurodoma projekto rengimą pa- 
skatinusios priežastys, pirminiai jo siūlytojai ir asmenys, dalyvavę rengiant ar tobu- 
linant projektą; parengto projekto tikslai ir uždaviniai; kaip šiuo metu yra teisiškai 
reglamentuojami įstatymo projekte aptarti klausimai; kokios numatomos naujos 
teisinio reglamentavimo nuostatos, naujai reglamentuotų klausimų teigiamos sa- 
vybės ir kokių teigiamų rezultatų laukiama; galimos neigiamos priimto įstatymo 
pasekmės ir kokių priemonių reikėtų imtis, kad tokių pasekmių būtų išvengta; kiek 
biudžeto lėšų pareikalaus ar leis sutaupyti įstatymo įgyvendinimas (pateikiami arti- 
miausių metų ir tolesnės ateities įvertinimai) ir kt. Visi teikiami įstatymų projektai 
ir pasiūlymai registruojami Seimo posėdžių sekretoriate. Dėl užregistruoto įstatymo 
projekto Seimo kanceliarijos Teisės departamentas parengia išvadas, ar tas projektas 
atitinka Konstituciją, įstatymus, teisėkūros principus ir juridinės technikos taisykles. 
Įstatymo ar kito Seimo teisės akto projektą Seimo posėdyje pateikia projekto ini- 
ciatorius arba jo atstovas. Dėl pateikto įstatymo ar kito Seimo teisės akto projekto 
Seimas priima vieną iš šių sprendimų: 1) pradėti projekto svarstymo procedūrą; 2) 
atidėti projekto pateikimo procedūrą ir nurodyti iniciatoriams, kokius veiksmus jie 
privalo atlikti iki pakartotinio projekto pateikimo Seime; 3) atmesti projektą nuro- 
dant motyvus. Nutaręs pradėti projekto svarstymo procedūrą, Seimas paskiria preli- 
minarią svarstymo Seimo posėdyje datą, taip pat pagrindinį komitetą ir papildomus 
komitetus projektui toliau nagrinėti arba tobulinti. Komitetai, apsvarstę įstatymų ir 
kitų Seimo teisės aktų projektus, parengia ir pateikia Seimui savo išvadas dėl pro- 
jekto. Svarstymo Seimo posėdyje metu aptariamas įstatymo projekto tikslingumas, 
koncepcija, pagrindinės projekto nuostatos ir principai, pateikiamos visos pagrindi- 
niame komitete gautos įstatymų leidybos iniciatyvos teisę turinčių asmenų pataisos 
ir papildymai““*. Po svarstymo Seimas nusprendžia, ar pritarti komiteto patvirtin- 
tam įstatymo projektui, ar grąžinti projektą pagrindiniam komitetui patobulinti, ar 
daryti projekto svarstymo pertrauką, ar grąžinti iniciatoriams projektą tobulinti iš 
esmės, ar atmesti projektą ir prireikus pavesti parengti naują. Jeigu Seimas pritaria 
komiteto patvirtintam įstatymo projektui, pradedama jo priėmimo procedūra. Pri- 
ėmimo metu pranešėjas trumpai aptaria gautus papildomus pasiūlymus ir pataisas. 
Priėmimo metu svarstomos tik tos pataisos, papildymai bei išbraukimai, kuriuos, 
posėdžio metu posėdžio pirmininkui paskelbus, paremia ne mažiau kaip 1/5 Seimo 
narių. Paskui balsuojama dėl atskirų įstatymo projekto dalių; straipsniai priimami 
iš eilės; dėl straipsnių, kurie lemia įstatymo projekto principus ir sandarą, gali būti 
balsuojama pirmiau už kitus. Įstatymo priėmimo metu siūlymai atmesti projektą 
nepriimami. Jis laikomas atmestu tada, jeigu negauna reikiamo balsų skaičiaus. Ap- 
svarsčius visus įstatymo projekto straipsnius, balsuojama dėl viso įstatymo projekto. 


“* Konstitucinis Teismas 1993 m. lapkričio 8 d. nutarime konstatavo, kad įstatymo projekto svarstymo 
stadijoje „parlamentarų dėl projekto pateiktos pastabos, pasiūlymai, pataisos ir papildymai yra svarbūs 
jo svarstymo stadijos elementai, tačiau jie negali būti traktuojami kaip įstatymų leidybos iniciatyva, 
nes ji jau buvo realizuota. Pasiūlymai, pataisos bei papildymai praktiškai teikiami iki pat įstatymo pri- 
ėmimo. Jų teikimo ir svarstymo tvarką reguliuoja įstatymų projektų svarstymo reglamentinės normos. 
Būdinga tai, kad ši tvarka iš esmės skiriasi nuo įstatymų leidybos iniciatyvos teisės įgyvendinimo. 
Įstatymų leidybos iniciatyva nuo pataisų ir papildymų teikimo svarstomam projektui taip pat skiriasi 
savo paskirtimi, pagaliau tai yra skirtingos įstatymų leidybos proceso stadijų dalys.“ Valstybės žinios, 
1993, Nr. 61-1166. 

Pagal Konstitucijos 69 straipsnio 2 dalį, įstatymai laikomi priimtais, jeigu už juos 
balsavo dauguma Seimo narių, dalyvaujančių posėdyje““". Seimo statute nustatyta, 
kad įstatymai priimami, kai Seimo posėdyje dalyvauja ne mažiau kaip pusė Seimo 
narių (113 str. 1 d.). Konstituciniai įstatymai laikomi priimtais, jeigu už juos balsavo 
daugiau kaip pusė visų Seimo narių, o keičiami ne mažesne kaip 3/5 visų Seimo 
narių balsų dauguma; konstitucinių įstatymų sąrašą nustato Seimas ne mažesne kaip 
3/5 visų seimo narių balsų dauguma (69 str. 3 d.). 

Seimo statute numatyta, kad įstatymai ir kiti Seimo aktai gali būti priimami 
skubos (163 str.) ir ypatingos skubos tvarka (164 str.). Tokiais atvejais trumpinami 
Seimo statute nustatyti terminai, susiję su įstatymų leidyba. 

Pagal Konstitucijos 71 straipsnį, Seimo priimtus įstatymus pasirašo Respublikos 

Prezidentas. Seimo priimtą įstatymą Respublikos Prezidentas privalo ne vėliau kaip 
per 10 dienų nuo jo įteikimo arba pasirašyti ir oficialiai paskelbti, arba motyvuo- 
tai grąžinti jį Seimui pakartotinai svarstyti“. Jeigu nurodytu laiku Seimo priimto 
įstatymo Respublikos Prezidentas negrąžina ir nepasirašo, toks įstatymas įsigalioja 
po to, kai jį pasirašo ir oficialiai paskelbia Seimo Pirmininkas (71 str. 2 d.). Refe- 
rendumu priimtą įstatymą ar kitą aktą Respublikos Prezidentas privalo pasirašyti ir 
oficialiai paskelbti ne vėliau kaip per 5 dienas (71 str. 3 d.). Respublikos Prezidentas 
neturi teisės vetuoti referendumu priimto įstatymo ar kito akto. Jeigu nurodytu 
laiku Respublikos Prezidentas referendumu priimto įstatymo ar kito akto nepasira- 
šo, toks įstatymas ar kitas aktas įsigalioja po to, kai jį pasirašo ir oficialiai paskelbia 
Seimo Pirmininkas (71 str. 4 d.). Konstitucinis Teismas 2002 m. birželio 19 d. nu- 
tarime yra konstatavęs, kad „pagal Konstituciją negali būti oficialiai paskelbiamas 
ir įsigalioti įstatymas, kuris nebuvo nustatyta tvarka pasirašytas Konstitucijoje nu- 
rodyto pareigūno; taip pat negali būti oficialiai paskelbiamas ir įsigalioti įstatymas, 
kurį pasirašė pareigūnas, pagal Konstituciją neturintis tokių įgaliojimų““*'. Pagal 
Konstitucijos 70 straipsnio 1 dalį, Seimo priimti įstatymai įsigalioja po to, kai juos 
pasirašo ir oficialiai paskelbia Lietuvos Respublikos Prezidentas, jeigu pačiais įstaty- 
mais nenustatoma vėlesnė jų įsigaliojimo diena. 
** Seimo statuto 113 str. 1 d. nustatyta, kad įstatymai priimami, kai Seimo posėdyje dalyvauja ne 
mažiau kaip pusė visų Seimo narių; įstatymai laikomi priimtais, jeigu už juos balsuoja daugiau kaip 
pusė Seimo posėdyje dalyvaujančių Seimo narių. Taigi pagal Seimo statutą įstatymas laikomas priimtu, 
jeigu už jį balsuoja ne mažiau kaip 36 Seimo nariai. 


“V Konstitucinis Teismas 2002 m. birželio 19 d. nutarime yra konstatavęs, kad „pagal Konstituciją 
Respublikos Prezidentas turi teisę ne vėliau kaip per dešimt dienų po Seimo priimto įstatymo įteiki- 
mo atlikti vieną iš šiose nuostatose nurodytų teisinių veiksmų: arba pasirašyti ir oficialiai paskelbti Seimo 
priimtą įstatymą (promulgavimo teisė), arba jį motyvuotai grąžinti Seimui pakartotinai svarstyti (atide- 
damojo veto teisė). Atlikti vieną iš šių teisinių veiksmų — Respublikos Prezidento konstitucinė pareiga.“ 
Šiame Konstitucinio Teismo nutarime taip pat yra konstatuota, kad „Seimo Pirmininko konstituciniai 


6 


įgaliojimai pasirašyti ir oficialiai paskelbti įstatymus siejami su griežtomis Konstitucijoje nustatytomis 
sąlygomis: Seimo Pirmininkas pasirašo ir oficialiai paskelbia Seimo priimtus įstatymus tik tuomet, 
kai Respublikos Prezidentas jų nepasirašo ir nepaskelbia (Konstitucijos 71 straipsnio 2 ir 4 dalys, 
149 straipsnio 2 dalis). Be to, kad Seimo Pirmininkas turėtų konstitucinius įgaliojimus pasirašyti ir 
oficialiai paskelbti Seimo priimtus įstatymus, reikia, kad Respublikos Prezidentas ne tik nepromulguo- 
tų šių įstatymų, bet ir (išskyrus įstatymus dėl Konstitucijos keitimo) nepasinaudotų savo atidedamojo 
veto teise. Tad Seimo Pirmininko įgaliojimai pasirašyti ir oficialiai paskelbti įstatymus yra sąlygoti 
atitinkamų Respublikos Prezidento veiksmų.“ Valstybės žinios, 2002, Nr. 62-2515. 


“ Ibidem. 

Respublikos Prezidentas, savo dekretu grąžindamas Seimui įstatymą pakartoti- 
nai svarstyti, turi nurodyti motyvus, dėl ko įstatymas grąžinamas pakartotinai svars- 
tyti. Motyvai gali būti įvairūs, ne tik teisiniai, bet ir ekonominiai, politiniai, morali- 
niai, tikslingumo ir kt. Grąžindamas Seimui įstatymą pakartotinai svarstyti, Respub- 
likos Prezidentas gali teikti pasiūlymus, kaip turėtų būti pataisytas arba papildytas 
Seimo priimtas, bet Respublikos Prezidento nepasirašytas įstatymas. Teikti Seimui 
pakartotinai svarstyti srąžinamo įstatymo pataisas ir papildymus yra ne Respublikos 
Prezidento konstitucinė pareiga, o teisė“. Pagal Konstitucijos 72 straipsnio 1 dalį, 
Respublikos Prezidento grąžintą įstatymą Seimas gali iš naujo svarstyti ir priimti. 
Pakartotinai Seimo apsvarstytas įstatymas laikomas priimtu, jeigu buvo priimtos 
Respublikos Prezidento teikiamos pataisos ir papildymai arba jeigu už įstatymą bal- 
savo daugiau kaip 1/2, o už konstitucinį įstatymą — ne mažiau kaip 3/5 visų Seimo 
narių (Konstitucijos 72 straipsnio 2 dalis); tokius įstatymus Respublikos Preziden- 
tas privalo ne vėliau kaip per tris dienas pasirašyti ir nedelsiant oficialiai paskelbti 
(Konstitucijos 72 straipsnio 3 dalis). Toks Respublikos Prezidento ir Seimo įgalioji- 
mų santykis — svarbus Konstitucijoje įtvirtinto valdžių padalijimo principo aspektas. 

Pagal Konstituciją Seimas turi įgaliojimus priimti ne tik įstatymus, bet ir žemes- 
nės teisinės galios aktus: Seimo nutarimus, Seimo nutarimus dėl įstatymų įgyvendi- 
nimo, Seimo rezoliucijas ir kitus poįstatyminius teisės aktus. Seimo statute numatyti 
kai kurie šių teisės aktų leidybos procedūros ypatumai, tačiau ir juos leidžiant yra jų 
inicijavimo, svarstymo, priėmimo, pasirašymo ir paskelbimo stadijos. Pagal Seimo 
statuto 113 straipsnį, Seimo nutarimai ir kiti Seimo sprendimai priimami Seimo 
posėdžiuose paprasta (t. y. daugiau kaip pusės) posėdyje dalyvaujančių Seimo narių 
balsų dauguma, išskyrus specialius Konstitucijos ir Seimo statuto nustatytus atvejus. 
Pagal Konstituciją, Seimo priimtus nutarimus ir kitus poįstatyminius teisės aktus, 
taip pat Seimo statutą, pasirašo Seimo Pirmininkas. Šie aktai įsigalioja kitą dieną po 
jų paskelbimo, jeigu pačiais aktais nenustatoma kita įsigaliojimo tvarka. 

Pagal Konstitucijos 7 straipsnio 2 dalį, galioja tik paskelbti įstatymai. Įstatymų 
ir kitų teisės aktų paskelbimo ir įsigaliojimo tvarką nustato ne tik Konstitucija, bet 
ir Lietuvos Respublikos teisėkūros pagrindų įstatymas. Minėta, kad pagal Konsti- 
tucijos 70 straipsnį, Seimo priimti įstatymai įsigalioja po to, kai juos pasirašo ir ofi- 
cialiai paskelbia Respublikos Prezidentas, jeigu patys įstatymai nenustato vėlesnės 
įsigaliojimo dienos; kiti Seimo priimti teisės aktai įsigalioja kitą dieną po jų paskel- 
bimo, jeigu patys aktai nenustato kitos įsigaliojimo tvarkos. Lietuvos Respublikos 
teisėkūros pagrindų įstatyme yra nustatyta, kad oficialus įstatymų ir kitų teisės aktų 
paskelbimas yra jų paskelbimas Teisės aktų registre (TAR). Įstatyme numatyta, kad 
norminis teisės aktas įsigalioja kitą dieną po oficialaus paskelbimo TAR, jeigu pačia- 
me teisės akte nenumatyta vėlesnė įsigaliojimo data. Konstitucijos keitimo įstatymas 
įsigalioja ne anksčiau kaip po vieno mėnesio nuo priėmimo. Mokesčių įstatymai įsi- 
galioja ne anksčiau kaip po šešių mėnesių nuo oficialaus paskelbimo dienos. Teisės 
aktai, nustatantys naują ūkio subjektų veiklos ar jos priežiūros teisinį reguliavimą, 
paprastai įsigalioja gegužės 1 dieną arba lapkričio 1 dieną, tačiau visais atvejais ne 
anksčiau kaip po trijų mėnesių nuo jų oficialaus paskelbimo dienos. 


“2 Ibidem. 

10. Apkaltos konstituciniai pagrindai 


Konstitucijos 74 straipsnyje nustatyta, kad „Respublikos Prezidentą, Konstitucinio 
Teismo pirmininką ir teisėjus, Aukščiausiojo Teismo pirmininką ir teisėjus, Apelia- 
cinio teismo pirmininką ir teisėjus, Seimo narius, šiurkščiai pažeidusius Konstituciją 
arba sulaužiusius priesaiką, taip pat paaiškėjus, jog padarytas nusikaltimas, Seimas 
3/5 visų narių balsų dauguma gali pašalinti iš užimamų pareigų ar panaikinti Seimo 
nario mandatą. Tai atliekama apkaltos proceso tvarka, kurią nustato Seimo statutas“. 

Galimybė nurodytus asmenis pašalinti iš pareigų apkaltos proceso tvarka Lie- 
tuvos konstitucinėje sistemoje įtvirtinta pirmą kartą. Nė vienoje anksčiau galio- 
jusioje Lietuvos Konstitucijoje toks aukščiausių valstybės pareigūnų konstitucinės 
atsakomybės būdas nebuvo numatytas. Konstitucinis Teismas yra konstatavęs, kad 
apkaltos institutas yra Respublikos Prezidento ir kitų Konstitucijos 74 straipsnyje 
nurodytų valstybės pareigūnų veiklos viešos demokratinės kontrolės ir jų atsako- 
mybės visuomenei būdas, apimantis, inter alia, galimybę pašalinti juos iš užimamų 
pareigų, jeigu jie nevykdo savo įsipareigojimo vadovautis tik Konstitucija ir teise, 
savo asmeninius ar grupinius interesus iškelia virš visuomenės interesų, savo veiks- 
mais diskredituoja valstybės valdžią“““. Tai viena iš valstybinės bendruomenės — pi- 
lietinės Tautos savisaugos priemonių, gynimosi nuo minėtųjų aukščiausių valstybės 
valdžios pareigūnų, nepaisančių Konstitucijos ir teisės, savo veiksmais diskredituo- 
jančių valstybės valdžią, būdas, kai jų įgaliojimai nutraukiami Seimo — Tautos atsto- 
vybės sprendimu““*. Parlamento teisė pašalinti aukščiausiuosius valstybės pareigūnus 
iš pareigų, kai parlamentas juos apkaltina padarius tam tikrus pažeidimus ir pašalina 
iš pareigų, susiformavo XIV a. Anglijoje — 1376 m. balandžio 28 d. karaliaus Edvardo 
III patarėjams buvo pateikti kaltinimai dėl netinkamo valdymo ir jie buvo pašalinti iš 
pareigų. Vėliau tokia teise pradėjo naudotis ir kitų valstybių parlamentai, pirmiausia 
JAV Kongresas. Aukščiausių valstybės pareigūnų pašalinimo iš pareigų procedūra 
įvairiose valstybėse turi įvairius pavadinimus, ji dažnai vadinama apkalta““. Pradžioje 
vyravusį tokį apkaltos modelį, kai kaltinimus pareikšdavo ir sprendimus priimdavo 
pats parlamentas (paprastai kaltinimą pareikšdavo žemieji parlamento rūmai, o spren- 
dimą priimdavo aukštesnieji parlamento rūmai), pamažu pakeitė modelis, kai apkal- 
tos procese vis dažniau dalyvauja ir aukščiausios teisminės institucijos. Jos arba teikia 
išvadas dėl apkaltintų asmenų veiksmų (pareikštų kaltinimų), ar, išnagrinėję parla- 
mentų pateiktus kaltinimus, priima galutinius sprendimus dėl asmens pašalinimo iš 


*“* Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094. 


*“ Lietuvoje apkaltos proceso tvarka už šiurkštų Konstitucijos pažeidimą ir priesaikos sulaužymą iš 
Respublikos Prezidento pareigų buvo pašalintas R. Paksas (2004 m. balandžio 6 d.), buvo panaikintas 
L. Karaliaus Seimo nario mandatas (2010 m. lapkričio 11 d.) ir N. Venckienės Seimo narės mandatas 
(2014 m. birželio 19 d.). Apkalta už padarytą nusikaltimą buvo surengta Seimo nario A. Butkevičiaus 
atžvilgiu (1999 m. birželio 15 d.), o už šiurkštų Konstitucijos pažeidimą ir priesaikos sulaužymą — Sei- 
mo nario A. Sacharuko atžvilgiu (2011 m. lapkričio 11 d.), tačiau jų Seimo nario mandatai nebuvo 
panaikinti, nes už mandato panaikinimą balsavo mažiau kaip 3/5 Seimo narių. 


*“** Apkaltos sąvoka kildinama iš formuluotės Articles of Impeachment, t. y. „kaltinimo straipsniai“, ku- 


riuos patvirtindavo Anglijos parlamento Bendruomenių rūmai, kai būdavo sprendžiama dėl valstybės 
pareigūnų pašalinimo iš pareigų. 

pareigų“““. Kita vertus, apkaltos procesas tapo labiau teisiškai reglamentuotas, jame 
atsirado daug teisminio proceso elementų. Apkaltos pagrindai paprastai įtvirtinami 
konstitucijose, jie gali būti įvairūs; dažniausiai pagrindas apkaltai yra konstitucijos 
pažeidimas, tėvynės išdavimas, sunkus nusikaltimas. Apkalta paprastai taikoma tik 
aukščiausiesiems valstybės pareigūnams, kurie nėra pavaldūs, nėra atskaitingi parla- 
mentams: prezidentams, parlamentų nariams, teisėjams, taip pat kitiems asmenims, 
turintiems imunitetą. 

Konstitucijos 74 straipsnyje nurodytų valstybės pareigūnų konstitucinė atsa- 
komybė yra viena iš teisinės atsakomybės rūšių, todėl jai būdingi bendrieji teisinės 
atsakomybės bruožai. Kita vertus, konstitucinė atsakomybė yra ypatinga teisinės 
atsakomybės rūšis, ji turi ypatumų, skiriančių ją nuo kitų teisinės atsakomybės rūšių. 
Konstitucijos 74 straipsnyje nurodytų valstybės pareigūnų konstitucinė atsakomybė 
nuo kitos teisinės atsakomybės skiriasi tuo, kad ji: 1) taikoma ypatingiems subjek- 
tams; 2) taikoma esant tik Konstitucijoje nustatytiems pagrindams; 3) taikoma pagal 
ypatingą procedūrą; 4) taikomos ypatingos sankcijos““". 

Konstitucijos pažeidimas, kaip ir priesaikos sulaužymas ar nusikaltimo pada- 

rymas, yra teisės pažeidimas, todėl svarbu nustatyti, koks yra konstitucinio delikto 
turinys. Konstituciniu deliktu paprastai laikoma ypatingo subjekto (šiuo atveju — 
Respublikos Prezidento, Konstitucinio Teismo pirmininko ir teisėjų, Aukščiausiojo 
Teismo pirmininko ir teisėjų, Apeliacinio teismo pirmininko ir teisėjų, Seimo na- 
rių) veika (veikimas, neveikimas), kuri yra priešinga Konstitucijai, ir už kurią tai- 
koma ypatinga konstitucinė sankcija — pašalinimas iš pareigų. Konstitucinio delikto 
objektas yra Konstitucijoje įtvirtintos konstitucinės vertybės, kurias atspindi konsti- 
tucinės normos ir principai; delikto objektyvigją dalį sudarytų Konstitucijai priešinga 
(su Konstitucija nesuderinama) veika (veikimas ar neveikimas); delikto subjektu yra 
*““ Antai apkaltos modelis, kai kaltinimus pareiškia ir sprendimus priima pats parlamentas, yra įtvir- 
tintas JAV Konstitucijoje, kurioje nustatyta, kad Atstovų rūmai turi išimtinę teisę traukti atsakomybėn 
apkaltos tvarka (1 str. 2 sk. 5 d.), o Senatas turi išimtinę teisę svarstyti visas apkaltos bylas (1 str. 3 sk. 
6 d.). Kitoks apkaltos modelis yra įtvirtintas Vokietijos Konstitucijoje: Bundestagas arba Bundesratas 
gali kreiptis į Federalinį Konstitucinį Teismą, kaltindamas federalinį prezidentą dėl tyčinio Pagrindinio 
Įstatymo ar kito federalinio įstatymo pažeidimo (61 str. 1 d.); jei Federalinis Konstitucinis Teismas 
nustato, kad federalinis prezidentas yra kaltas dėl tyčinio Pagrindinio Įstatymo ar kito federalinio įsta- 
tymo pažeidimo, jis gali paskelbti jį netekusiu savo pareigų (61 str. 2 d.). Dar kitoks apkaltos modelis 
įtvirtintas Prancūzijos Konstitucijoje: Respublikos Prezidentas gali būti apkaltintas valstybės išdavimu; 
kaltinimas pareiškiamas tik abejiem rūmams priėmus vienodą sprendimą; Respublikos Prezidentą tei- 
sia specialus teismas — Aukščiausiasis Teisingumo Teismas (68 str.), kurį iš savo narių po lygiai renka 
Nacionalinis Susirinkimas ir Senatas po kiekvieno dalinio ar visiško šių rūmų atnaujinimo (67 str. 
2 d.). Dar kitoks apkaltos modelis yra įtvirtintas Suomijos Konstitucijoje, kurioje nustatyta, kad „jeigu 
parlamento narys iš esmės ir daug kartų neatliko savo pareigų, parlamentas, remdamasis Konstitucinės 
teisės komiteto išvada, gali atleisti jį iš pareigų visam arba tam tikram laikui sprendimu, priimtu ne 
mažiau kaip dviem trečdaliais balsų“ (28 str. 3 d.). 
*" Teisinėje literatūroje yra ir kitų nuomonių dėl to, kokie specifiniai — rūšiniai požymiai yra būdingi 
konstitucinei atsakomybei. Antai V. Bacevičius rašo, kad „specifiniams požymiams dažniausiai priskiria- 
ma:a) konstitucinės teisės normoje įtvirtinta subjekto pareiga atsakyti už joje numatytą netinkamą elgesį, 
b) įgaliotosios institucijos teisė taikyti poveikį“. Autorius taip pat nurodo, kad „tikslinga skirti šiuos kons- 
titucinės teisinės atsakomybės požymius: 1) valstybės ar jai prilyginta prievarta; 2) įvykdytas konstitucinis 
deliktas; 3) nepageidaujamų poveikio priemonių (sankcijų) taikymas konstitucinio delikto subjektui; 
4) ypatinga taikymo procedūra, kurią įgyvendina įgaliotoji institucija“ Žr. Bacevičius, V. Apkaltos insti- 
tutas ir konstitucinė atsakomybė: probleminiai aspektai. Jurisprudencija, 2008, 9(111), p. 95. 


473 


XVII skyrius 


Respublikos Prezidentas, Konstitucinio Teismo pirmininkas ir teisėjai, Aukščiausio- 
jo Teismo pirmininkas ir teisėjai, Apeliacinio teismo pirmininkas ir teisėjai, Seimo 
nariai; delikto subjektyviąją dalį sudarytų nurodytų valstybės pareigūnų kaltė, kaip 
jų psichinis santykis su Konstitucijai priešinga (su Konstitucija nesuderinama) veika 
ir jos pasekmėmis. 

Konstitucijos 74 straipsnyje nustatyta, kad apkalta galima už šiurkštų Konstitu- 
cijos pažeidimą, priesaikos sulaužymą, taip pat paaiškėjus, jog; padarytas nusikalti- 
mas. Šis pagrindų, kuriems esant jame nurodyti valstybės pareigūnai gali būti paša- 
linti iš pareigų, sąrašas yra išsamus (baigtinis), jis negali būti plečiamas ar siaurina- 
mas įstatymais. Pagal Konstituciją, nurodytieji asmenys gali būti pašalinti iš pareigų 
esant bent vienam Konstitucijos 74 straipsnyje numatytam pagrindui. Konstitucijos 
74 straipsnyje nėra tiesiogiai nustatyta, kada turi būti atlikti veiksmai, už kuriuos 
šiame straipsnyje nurodytiems asmenims galima taikyti apkaltą: ar tik už veiksmus, 
kuriuos jie atliko eidami nurodytas pareigas, ar ir už veiksmus, kuriuos jie atliko 
iki pradėdami eiti nurodytas pareigas. Konstitucinis Teismas 2017 m. vasario 24 d. 
nutarime““* yra konstatavęs, kad šiurkščiai pažeisti Konstituciją, sulaužyti priesaiką 
galima tik veiksmais, kurie atlikti einant Konstitucijos 74 straipsnyje nurodytas par- 
eigas — prieš pradėdami eiti nurodytas pareigas, asmenys turi prisiekti gerbti Kons- 
tituciją, vadinasi, kol asmenys nėra prisiekę, jie negali sulaužyti priesaikos ir pažeisti 
Konstitucijos. Kitaip yra tuo atveju, kai apkaltos pagrindas atsiranda paaiškėjus, kad 
padarytas nusikaltimas. Apkalta galima ne tik už nusikaltimą, padarytą einant Kons- 
titucijos 74 straipsnyje nurodytas pareigas, bet ir už nusikaltimą, padarytą iki asme- 
niui pradėjus eiti nurodytas pareigas, jeigu nusikaltimo padarymo faktas paaiškėjo 
asmeniui einant nurodytas pareigas. 

Šiurkštus Konstitucijos pažeidimas. Konstitucijos 74 straipsnio nuostata, 
kad šiame straipsnyje nurodyti valstybės pareigūnai gali būti pašalinti iš pareigų už 
šiurkštų Konstitucijos pažeidimą, yra susijusi su Konstitucijos nuostatomis, numatan- 
čiomis nurodytų valstybės pareigūnų priesaiką (Konstitucijos 82 str. 1 d., 59 str. 2 d., 
104 str. 2 d., 112 str. 6 d.). Duodami priesaiką valstybės pareigūnai įsipareigoja, inter 
alia, būti ištikimi Lietuvos Respublikos Konstitucijai, taigi nuo priesaikos davimo 
jiems atsiranda pareiga savo įgaliojimus vykdyti taip, kad nebūtų pažeista Konstituci- 
ja, t. y. nebūtų pažeistos Konstitucijos normos ir principai, taip pat tokia Konstituci- 
jos nuostatų samprata, kurią savo aktuose yra pateikęs Konstitucinis Teismas. 

Konstitucijos 74 straipsnyje nurodyti valstybės pareigūnai gali būti pašalin- 
ti iš pareigų apkaltos proceso tvarka ne už bet kokį Konstitucijos pažeidimą, bet 
tik už jos šiurkštų pažeidimą. Ne kiekvienas Konstitucijos pažeidimas savaime yra 
šiurkštus Konstitucijos pažeidimas. Nei Konstitucijoje, nei įstatymuose ar kituose 
teisės aktuose nėra eksplicitiškai įtvirtinta, koks Konstitucijos pažeidimas yra jos 
šiurkštus pažeidimas. Konstitucinis Teismas yra konstatavęs, kad Konstitucija šiurkš- 
čiai pažeidžiama visais atvejais, kai yra sulaužoma priesaika““, kad „Respublikos 
Prezidento veiksmais Konstitucija būtų šiurkščiai pažeista ir tais atvejais, kai Res- 
publikos Prezidentas nesąžiningai eitų savo pareigas, veiktų vadovaudamasis ne 


“* Konstitucinio Teismo 2017 m. vasario 24 d. nutarimas. TAR, 2017-02-24, Nr. 03068. 
““ Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 1924-5643. 

Tautos ir valstybės interesais, bet savo privačiais interesais, atskirų asmenų ar jų 
grupių interesais, veiktų turėdamas tokių tikslų ir interesų, kurie nesuderinami su 
kos Prezidentui Konstitucijoje ir įstatymuose nustatytų pareigų““*". Šios konstituci- 
nės doktrinos nuostatos mutatis mutandis taikytinos ir toms teisinėms situacijoms, 
kai sprendžiama, ar Seimo nario veiksmai, kuriais pažeista Konstitucija, yra šiurkš- 
tus Konstitucijos pažeidimas“"!. Iš anksto neįmanoma apibrėžti konkrečių veiksmų, 
kuriais gali būti šiurkščiai pažeista Konstitucija; iš anksto taip pat neimanoma nusta- 
tyti kokio nors išsamaus jų sąrašo. Todėl Konstitucinis Teismas yra konstatavęs, kad 
sprendžiant, ar Konstitucija yra pažeista šiurkščiai, kiekvienu atveju būtina įvertinti 
veiksmų pobūdį, jų turinį, atlikimo aplinkybes, laiką, vietą, sistemingumą, pakarto- 
tinumą, trukmę, veiksmus atlikusio asmens elgesį po jų padarymo, kitas reikšmin- 
gas aplinkybes“**. 

Priesaikos sulaužymas. Konstitucijoje nustatyta, kad prieš pradėdami eiti 
savo pareigas Respublikos Prezidentas, Seimo nariai, teisėjai turi prisiekti““. Kol 
nurodyti asmenys neprisiekė, jie negali pradėti eiti savo pareigų. Priesaika nėra vien 
formalus ar simbolinis aktas, ji nėra vien iškilmingas priesaikos žodžių ištarimas ir 
priesaikos akto pasirašymas. Priesaikos aktas yra konstituciškai teisiškai reikšmingas: 
duodami priesaiką Respublikos Prezidentas, Seimo nariai, teisėjai viešai ir iškilmin- 
gai įsipareigoja veikti taip, kaip įpareigoja duota priesaika, ir jokiomis aplinkybėmis 
jos nesulaužyti; nuo priesaikos davimo jiems atsiranda konstitucinė pareiga veikti tik 
taip, kaip įpareigoja duota priesaika, ir jokiomis aplinkybėmis jos nesulaužyti“““. 
Konstitucinis Teismas 2004 m. gegužės 25 d. nutarime yra konstatavęs: ištikimy- 
bė Lietuvos valstybei yra neatsiejama nuo ištikimybės ir Konstitucijai; sulaužius 
priesaiką būti ištikimam Lietuvos Respublikai, kartu yra šiurkščiai pažeidžiama ir 
Konstitucija. 

Konstitucijos 74 straipsnyje nurodyti valstybės pareigūnai gali būti pašalinti iš 
pareigų „paaiškėjus, jog padarytas nusikaltimas“. Konstitucijoje nėra atskleista, už 
kokio nusikaltimo padarymą jie gali būti pašalinti iš pareigų. Nusikaltimai yra įvai- 
rūs, jie gali būti sunkūs ar mažiau sunkūs, padaryti tyčia ar dėl neatsargumo, jie gali 
sukelti sunkias pasekmes, ar jų nesukelti, jie gali būti susiję su tarnybinių pareigų 
atlikimu ar nesusiję, jie gali būti ir tokio pobūdžio, kad jie tiesiogiai nėra susiję su 
Konstitucijoje numatytos priesaikos sulaužymu, su šiurkščiu Konstitucijos pažei- 
dimu. Konstitucijos 74 straipsnyje nurodyti valstybės pareigūnai neturėtų išvengti 
konstitucinės atsakomybės tais atvejais, kai nusikaltimu kartu šiurkščiai pažeidžiama 
Konstitucija, sulaužoma priesaika, taip pat tais atvejais, kai nusikaltimu nėra šiurkščiai 


“V Konstitucinio Teismo 2004 m. kovo 31 d. išvada. Valstybės žinios, 2004, Nr. 49-1600. 
“! Konstitucinio Teismo 2010 m. spalio 27 d. išvada. Valstybės žinios, 2010, Nr. 128-6545. 
“* Ibidem. 

** Respublikos Prezidento priesaikos tekstas numatytas Konstitucijos 82 str. 1 d., taip pat Respublikos 
Prezidento įstatyme; Seimo nario priesaikos tekstas nustatytas įstatyme „Dėl Lietuvos Respublikos 
Konstitucijos įsigaliojimo tvarkos“; teisėjo priesaikos tekstas nustatytas Konstitucijos 112 str. 6 d., taip 
pat Teismų įstatyme. 

** Seimo nario, taip pat Respublikos Prezidento priesaikos konstitucinė teisinė reikšmė yra atskleista 
Konstitucinio Teismo 2004 m. gegužės 25 d. nutarime. Valstybės žinios, 2004, Nr. 85-3094. 

pažeidžiama Konstitucija, nėra sulaužoma priesaika, bet yra diskredituojama vals- 
tybės valdžia“. 

Pagal Konstituciją, įstatymų leidėjas turi didelę diskreciją nustatydamas, kokios 
veikos yra nusikalstamos. Šiuo metu galiojančiame Baudžiamajame kodekse nusi- 
kalstamos veikos yra suskirstytos į nusikaltimus ir baudžiamuosius nusižengimus. 
Konstitucijos rengimo ir jos priėmimo metu „nusikaltimo“ sąvoka buvo siejama tik 
su baudžiamąja atsakomybe, o pati baudžiamoji atsakomybė buvo nustatyta tik už 
nusikaltimo padarymą. Taigi Konstitucijos 74 straipsnyje vartojama „nusikaltimo“ 
sąvoka turi tik jai būdingą turinį, ji neturėtų būti aiškinama plečiamai, kaip reiškian- 
ti, kad Seimo nario mandatas gali būti panaikintas ir už tokią veiką, kuri yra pavo- 
jinga, bet įstatyme nėra susieta su baudžiamąja atsakomybe. Vadinasi, spręsdamas, 
ar panaikinti Seimo nario mandatą už nusikaltimo padarymą, Seimas yra saistomos 
veikų, kurios numatytos Baudžiamajame kodekse. Esminę reikšmę turi ne tai, kaip 
yra vadinamos veikos — nusikaltimais, baudžiamaisiais nusižengimais ar dar kaip 
nors kitaip, — bet tai, ar šios veikos yra susietos su baudžiamąja atsakomybe. Jeigu 
susietos — tai yra pagrindas taikyti apkaltos pagrindą „paaiškėjus, jog padarytas nusi- 
kaltimas“. Kita vertus, nors pagal Konstitucijos 74 straipsnį apkalta galima paaiškėjus 
įvairaus pobūdžio nusikaltimams, tai savaime nereiškia, kad asmenys iš einamų par- 
eigų šalintini (jų Seimo nario mandatas panaikintinas) visais atvejais paaiškėjus, jog 
jie padarė bet kokį nusikaltimą: apsispręsti dėl apkaltos taikymo ir asmens pašalinimo 
iš einamų pareigų (jo Seimo nario mandato panaikinimo) nurodytuoju pagrindu 
gali tik Seimas“. 

Konstitucijos 74 straipsnyje nurodytus valstybės pareigūnus apkaltos proceso 
tvarka iš pareigų gali pašalinti tik Seimas. Tai reiškia, kad jokia kita valstybės insti- 
tucija ar pareigūnas tokių įgaliojimų neturi. Konstitucija yra vientisas aktas, todėl 
Konstitucijos 74 straipsnio nuostatos, sudarančios apkaltos institutą, — inter alia, 
įtvirtinančios Seimo įgaliojimus apkaltos procese, — aiškintinos atskleidžiant į jų 
logines, sistemines bei kitokias sąsajas su kitomis Konstitucijos nuostatomis, susi- 
jusiomis su Konstitucijos 74 straipsnyje nurodytų pareigūnų pašalinimu iš pareigų 
apkaltos proceso tvarka: su Konstitucijos 105 straipsnio 3 dalies 4 punktu, kuriame 
nustatyta, jog Konstitucinis Teismas teikia išvadą, „ar Seimo narių ir kitų valstybės 
pareigūnų, kuriems pradėta apkaltos byla, konkretūs veiksmai prieštarauja Konsti- 
tucijai“, su Konstitucijos 107 straipsnio 3 dalimi, kurioje įtvirtinta, kad „remdamasis 


** Pabrėžtina, kad Konstitucinio Teismo suformuotoje apkaltos instituto oficialioje konstitucinėje 
doktrinoje kol kas nėra pateikta tiesioginio atsakymo į klausimą, ar Konstitucijos 74 straipsnyje nu- 
rodyti asmenys gali būti pašalinti iš pareigų už bet kokio nusikaltimo padarymą. Konstitucinio Teismo 
2004 m. gegužės 25 d. nutarimo teiginys „iš Konstitucijos 74 straipsnio ir 56 straipsnio 2 dalies nuos- 
tatų kyla tai, kad nusikaltimas, kuriuo kartu nėra šiurkščiai pažeista Konstitucija, sulaužyta priesaika, 
nesukelia tokių pačių konstitucinių teisinių padarinių, kaip nusikaltimas, kuriuo kartu yra šiurkščiai 
pažeista Konstitucija, sulaužyta priesaika“, taip pat teiginys „Konstitucijoje nėra nustatyta, kad Respu- 
blikos Prezidentu negali būti renkamas (yra nustatytas leidimas būti renkamam) asmuo, kurį Seimas 
apkaltos proceso tvarka pašalino iš užimamų pareigų, buvo panaikintas jo Seimo nario mandatas už 
tokio nusikaltimo, kuriuo nebuvo šiurkščiai pažeista Konstitucija, sulaužyta priesaika, padarymą“ lei- 
džia daryti prielaidą, kad bet kuris nusikaltimas yra pagrindas pašalinti Konstitucijos 74 straipsnyje 
nurodytus asmenis iš pareigų. 


“6 Konstitucinio Teismo 2017 m. vasario 24 d. nutarimas. TAR, 2017-02-24, Nr. 03068. 

Konstitucinio Teismo išvadomis, Konstitucijos 105 straipsnio 3 dalyje nurodytus 
klausimus galutinai sprendžia Seimas“, taip pat su Konstitucijos 107 straipsnio 2 da- 
limi, pagal kurią „Konstitucinio Teismo sprendimai klausimais, kuriuos Konstitucija 
priskiria jo kompetencijai, yra galutiniai ir neskundžiami“. Aiškinant Konstitucijos 
74 straipsnio nuostatas atsižvelgtina ir į Konstitucijos 5 straipsnio 2 dalį, kurioje 
nustatyta, jog valdžios galias riboja Konstitucija, taip pat į konstitucinį valdžių pa- 
dalijimo principą. 

Konstitucijoje yra įtvirtintas toks apkaltos modelis, pagal kurį apkaltos procese 
dalyvauja dvi valstybės valdžios institucijos: Seimas ir Konstitucinis Teismas. Kiek- 
vienai iš šių institucijų Konstitucija numato atitinkamas funkcijas ir įgaliojimus: 
Konstitucinis Teismas sprendžia (teikia išvadą), ar valstybės pareigūno ar Seimo 
nario, kuriam pradėta apkaltos byla, konkretūs veiksmai prieštarauja Konstitucijai, 
ar šiais veiksmais Konstitucija pažeista šiurkščiai, o Seimas apkaltos proceso tvarka 
sprendžia, ar pašalinti šį asmenį iš pareigų (panaikinti Seimo nario mandatą)“". Jo- 
kioms kitoms valstybės valdžios institucijoms ar jų pareigūnams Konstitucijoje nėra 
numatyti įgaliojimai dalyvauti apkaltos procese. 

Konstitucinio Teismo suformuota apkaltos instituto oficiali konstitucinė doktri- 
na“* remiasi tuo, kad išvada, ar asmens veiksmai prieštarauja Konstitucijai, gali būti 
grindžiama tik teise, taigi Konstitucijos pažeidimo faktą — ar asmens veiksmais yra 
šiurkščiai pažeista Konstitucija, sulaužyta priesaika, — Konstituciją paveda nustatyti ne 
Seimui, kuris savo prigimtimi ir esme yra politinio pobūdžio institucija, o tik Kons- 
tituciniam Teismui, kuris sudaromas ne politiniu, bet profesiniu pagrindu. Konsti- 
tucinis Teismas konstatavo, kad Konstitucijoje nustatytas toks teisinis reguliavimas, 
kai Konstitucinis Teismas sprendžia, ar asmens veiksmai prieštarauja (neprieštarauja) 
Konstitucijai, o Seimas sprendžia, ar už veiksmus, kurie prieštarauja Konstitucijai, 
pašalinti asmenį iš pareigų“““. Kitaip tariant, teisinį faktą (Konstitucijos pažeidimas 
visada yra būtent teisinio vertinimo dalykas) nustato teisinio pobūdžio institucija 
— Konstitucinis Teismas, o konstitucinę atsakomybę už konstatuotą teisės pažeidimą 
taiko politinio pobūdžio institucija — Seimas“*". Vadinasi, Konstitucijos 107 straipsnio 
3 dalyje įtvirtinta nuostata „remdamasis Konstitucinio Teismo išvadomis, Konstituci- 
jos 105 straipsnio 3 dalyje nurodytus klausimus galutinai sprendžia Seimas“ (pabrėžta 
aut.), reiškia ne tai, kad Seimas galutinai sprendžia, ar asmens veiksmai prieštarauja 
(neprieštarauja) Konstitucijai, o tai, ar už veiksmus, kuriuos Konstitucinis Teismas 
pripažino prieštaraujančiais Konstitucijai, pašalinti asmenį iš pareigų. Kadangi pagal 


“7 Konstitucinio Teismo 2004 m. balandžio 15 d. nutarimas. Valstybės žinios, 2004, Nr. 56-1948. 


** Konstitucinio Teismo 1999 m. gegužės 11 d., 2000 m. kovo 30 d., 2004 m. balandžio 15 d., 
2004 m. gegužės 25 d. nutarimai, 2004 m. kovo 31 d. išvada, 2010 m. spalio 27 d. išvada. 


*“* Analizuodamas Konstitucinio Teismo suformuotą apkaltos instituto oficialią konstitucinę doktriną 
E. Šileikis pabrėžia, kad Konstitucinis Teismas „atskleidė tam tikrų Konstitucijos (105 straipsnio 3 dalies 
4 punkto, 107 straipsnio 3 dalies) nuostatų prasmę, nenuspėtą akademinėje literatūroje“ ir tai paskatino 
Seimą „atitinkamai pakeisti Seimo statuto nuostatas, o mokslininkus — koreguoti senus darbus ir suak- 
tyvinti naujus tyrinėjimus“ Šiurikis, E. Apkaltos proceso sampratos pokyčiai Lietuvos Respublikoje. Iš: 
Konstituciniai valdžių sandaros principai (Tarptautinės konferencijos medžiaga),Vilnius, 2008, p. 95—96. 


“0 JARAŠIŪNAS, E. Lietuvos Respublikos Konstitucinis Teismas ir aukštųjų valstybės pareigūnų apkalta: 
kelios aktualios problemos. Jurisprudencija, 2006, 2(80), p. 41. 

Konstitucijos 107 straipsnio 2 dalį „Konstitucinio Teismo sprendimai klausimais, ku- 
riuos Konstitucija priskiria jo kompetencijai, yra galutiniai ir neskundžiami“, Seimas 
neturi įgaliojimų spręsti, ar Konstitucinio Teismo išvada yra pagrįsta ir teisėta, Seimas 
negali šios išvados pakeisti, negali jos paneigti ar kitaip kvestionuoti. Konstitucinis 
Teismas pabrėžė ir tai, kad pagal Konstituciją tokia išvada negali būti pakeista ar pa- 
naikinta nei referendumo, nei rinkimų ar kuriuo nors kitu būdu“"!. 

Tai, kad oficialioje konstitucinėje doktrinoje yra įtvirtinta, jog Seimas neturi 
įgaliojimų spręsti, ar Seimo narių ir kitų valstybės pareigūnų, kuriems pradėta ap- 
kaltos byla, konkretūs veiksmai prieštarauja Konstitucijai, yra garantija Konstitucijos 
74 straipsnyje nurodytiems asmenims, kad jiems nebus nepagrįstai taikoma konsti- 
tucinė atsakomybė. Pašalinimas iš pareigų už šiurkštų Konstitucijos pažeidimą, prie- 
saikos sulaužymą galimas tik esant Konstitucinio Teismo išvadai, kad asmuo šiurkščiai 
pažeidė Konstituciją, sulaužė priesaiką““*. Jeigu Konstitucinis Teismas konstatuotų, 
kad asmens veiksmai neprieštarauja Konstitucijai, Seimas negali apkaltos proceso 
tvarka pašalinti Konstitucijos 74 straipsnyje nurodytų valstybės pareigūnų iš pareigų 
už šiurkštų Konstitucijos pažeidimą, priesaikos sulaužymą“““. 

Nuostata, kad Seimas neturi įgaliojimų spręsti, ar Seimo narių ir kitų valstybės 
pareigūnų, kuriems pradėta apkaltos byla, konkretūs veiksmai prieštarauja Konstitu- 
cijai, reiškia ir tai, kad Seimas neturi įgaliojimų spręsti, ar šiais veiksmais Konstitu- 
cija yra pažeista šiurkščiai. Konstitucijos šiurkštaus pažeidimo faktą gali konstatuoti 
tik Konstitucinis Teismas. 


“1 Seimas yra mėginęs nepaisyti šios Konstitucinio Teismo oficialiojoje konstitucinėje doktrinoje 
y g1nę palsy 


suformuluotos nuostatos. Antai Seimas 2015 m. gruodžio 23 d. nutarimu pritarė Seimo laikinosios 
tyrimo komisijos išvadai, kurioje buvo teigiama, kad šiurkštaus Konstitucijos pažeidimo ar nepažeidi- 
mo arba priesaikos sulaužymo faktą gali nustatyti Seimas, kad Seimui turi būti suteikta teisė panaikinti 
Konstitucinio Teismo išvadą, priimtą apkaltos procese. Taigi Seimo laikinoji tyrimo komisija pasiūlė 
atitinkamas Konstitucijos nuostatas išaiškinti kitaip, negu jas savo aktuose išaiškino Konstitucinis Teis- 
mas, taip pat pasiūlė nepaisyti Konstitucijoje įtvirtintos Konstitucinio Teismo kompetencijos apkaltos 
procese. Konstitucinis Teismas 2016 m. gruodžio 22 d. nutarime konstatavo, kad Seimo laikinoji 
tyrimo komisija neturi teisės parengti tokios išvados, kuri prieštarauja Konstitucijos normoms ir prin- 
cipams, taip pat tokiai Konstitucijos nuostatų sampratai, kokią pateikė Konstitucinis Teismas, o Seimas 
neturi teisės pritarti tokiai Seimo laikinosios komisijos išvadai. Seimo 2015 m. gruodžio 23 d. nutari- 
mą, kuriuo Seimas pritarė nurodytai Seimo laikinosios tyrimo komisijos išvadai, Konstitucinis Teismas 
pripažino prieštaraujančiu Konstitucijai (Konstitucinio Teismo 2016 m. gruodžio 22 d. nutarimas. 
TAR, 2016-12-23, Nr. 29337). 


“2 Teisės mokslinėje literatūroje kartais visiškai nepagrįstai teigiama, kad „priesaikos sulaužymo atveju 


nėra numatyta, kokia institucija turėtų pateikti atitinkamą išvadą. Vadinasi, pats Seimas priima politi- 
nį sprendimą ir šiuo atveju nereikalaujama nustatyti priesaikos sulaužymo pobūdį“ (Žr., pavyzdžiui, 
SkaisTys, A. Priesaikos institutas ir jo įgyvendinimo problemos. Jurisprudencija, 2004, 54(46), p. 23). 
Pabrėžtina, kad oficiali konstitucinė doktrina yra kitokia: Konstitucinis Teismas 2004 m. gegužės 25 d. 
nutarime yra konstatavęs, kad „įgaliojimus spręsti, ar Konstitucijos 74 straipsnyje nurodyti asmenys, 
kuriems pradėta apkaltos byla, šiurkščiai pažeidė Konstituciją (atsižvelgiant į tai, kad šiurkštus Konstitu- 
cijos pažeidimas kartu yra ir priesaikos sulaužymas, — spręsti ir tai, ar jie sulaužė duotą priesaiką), pagal 
Konstituciją turi tik Konstitucinis Teismas. Konstitucinio Teismo išvada, kad asmuo šiurkščiai pažeidė 
Konstituciją (taigi ir sulaužė priesaiką), yra galutinė. Jokia valstybės institucija, joks valstybės pareigūnas, 
joks kitas subjektas tokios Konstitucinio Teismo išvados pakeisti ar panaikinti negali. Pagal Konstituciją 
tokia išvada negali būti pakeista ar panaikinta nei referendumo, nei rinkimų ar kuriuo nors kitu būdu.“ 


** Konstitucinio Teismo 2004 m. kovo 31 d. išvada. Valstybės žinios, 2004, Nr. 49-1600. 

Taigi Konstitucijoje yra įtvirtintas toks apkaltos modelis, pagal kurį tais atvejais, 
kai Konstitucijos 74 straipsnyje nurodyti valstybės pareigūnai traukiami konstitu- 
cinėn atsakomybėn už šiurkštų Konstitucijos pažeidimą, priesaikos sulaužymą, yra 
būtina Konstitucinio Teismo išvada. Minėta, kad nurodytieji asmenys gali šiurkščiai 
pažeisti Konstituciją, sulaužyti priesaiką tik veiksmais, padarytais jiems einant Kons- 
titucijos 74 straipsnyje numatytas pareigas. 

Kitaip yra tais atvejais, kai pašalinimo iš pareigų pagrindas yra „paaiškėjus, jog 
padarytas nusikaltimas“. Tai savarankiškas konstitucinės atsakomybės pagrindas. Jis 
aiškintinas atsižvelgiant į Konstitucijos 86 straipsnio 1 dalį, kurioje nustatyta, kad 
„Respublikos Prezidentas, kol eina savo pareigas, negali būti traukiamas baudžia- 
mojon ar administracinėn atsakomybėn“. Vadinasi, teismas negali priimti nuospren- 
džio, kuriuo būtų konstatuota, kad Respublikos Prezidentas padarė nusikaltimą. 
Konstitucijos 74 straipsnio nuostata, kad Seimas gali pašalinti Respublikos Prezi- 
dentą iš pareigų „paaiškėjus, jog padarytas nusikaltimas“, reiškia ir tai, kad nusikal- 
timo padarymo faktą gali konstatuoti pats Seimas. Pagal Konstitucijos 74 straipsnį, 
Seimas — nesant teismo apkaltinamojo nuosprendžio — gali konstatuoti ir tai, jog 
nusikaltimą padarė Seimo nariai, teisėjai, ir už tai pašalinti juos iš pareigų. Konstitu- 
cinėje jurisprudencijoje yra išaiškinta, kad Seimas, turėdamas įgaliojimus be teisinių 
institucijų tyrimo (nesant teismo apkaltinamojo nuosprendžio) pačiam nuspręsti, 
ar pašalinti asmenį iš pareigų „paaiškėjus, jog padarytas nusikaltimas“, nusikaltimo 
padarymo faktą gali konstatuoti tik tuo atveju, kai nusikaltimas yra akivaizdus, taip 
pat kai vykdoma Respublikos Prezidento apkalta““*. Nusikaltimo padarymo (kartu ir 
ji padariusio pareigūno) faktas gali būti laikomas akivaizdžiu tik tada, kai yra gauta 
(įgaliotos institucijos pateikta Seimui) patikima informacija, kad konkretus Kons- 
titucijos 74 straipsnyje nurodytas asmuo buvo užtiktas darantis nusikaltimą, ir tam, 
kad būtų galima konstatuoti apkaltai taikyti konstituciniu pagrindu „paaiškėjus, jog; 
padarytas nusikaltimas“ svarbias aplinkybes — nusikaltimo padarymo faktą ir jį pa- 
dariusį pareigūną, nėra būtinas teisinių institucijų, vykdančių ikiteisminį tyrimą, 
nagrinėjančių baudžiamąsias bylas, dalyvavimas. Kitais atvejais, inter alia, tada, kai 
nusikaltimas padarytas iki Konstitucijos 74 straipsnyje nurodytam asmeniui prade- 
dant eiti pareigas, nusikaltimo padarymo faktas negali būti laikomas akivaizdžiu; 
tada (išskyrus atvejį, kai apkalta taikoma Respublikos Prezidentui) nustatyti apkaltos 
taikymui svarbias aplinkybes — nusikaltimo padarymo faktą (kartu ir jį padariu- 
sį pareigūną) — turi įgaliotos teisinės institucijos, Seimui davus sutikimą konkretų 
Konstitucijos 74 straipsnyje nurodytą asmenį patraukti baudžiamojon atsakomybėn. 

Tais atvejais, kai nusikaltimo padarymo faktas nėra akivaizdus, Seimas negali 
vykdyti apkaltos nurodytu pagrindu tol, kol nėra priimtas ir įsiteisėjęs teismo ap- 
kaltinamasis nuosprendis““". Toks teismo nuosprendis turi būti ne tik įsiteisėjęs, bet 
ir galutinis (atsižvelgiant į teismų instancinei sistemai priklausančių teismų kom- 
petenciją). Seimas, spręsdamas, ar Konstitucijos 74 straipsnyje nurodytus valstybės 
pareigūnus pašalinti iš pareigų paaiškėjus, jog; padarytas nusikaltimas, privalo kreip- 
tis į Konstitucinį Teismą išvados, ar nusikaltimo padarymu nėra šiurkščiai pažeista 


Š* Konstitucinio Teismo 2017 m. vasario 24 d. nutarimas. TAR, 2017-02-24, Nr. 03068. 
“* Konstitucinio Teismo 2004 m. balandžio 15 d. nutarimas. Valstybės žinios, 2004, Nr. 56-1948. 

Konstitucija, sulaužyta priesaika tik tais atvejais, kai asmuo nusikaltimą padarė eida- 
mas Konstitucijos 74 straipsnyje nurodytas pareigas. Konstitucinis Teismas 2016 m. 
gegužės 10 d. sprendime“““ konstatavo, kad jeigu apkaltos pagrindas yra „paaiškė- 
jus, jog padarytas nusikaltimas“, o tas nusikaltimas padarytas iki asmeniui duodant 
priesaiką, tokiu atveju Seimas neturi įgaliojimų kreiptis į Konstitucinį Teismą su 
prašymu pateikti išvadą, ar tokiu nusikaltimu nėra šiurkščiai pažeista Konstituci- 
ja, sulaužyta priesaika, nes nusikaltimu, padarytu iki priesaikos davimo, negalima 
jos sulaužyti, kartu negalima šiurkščiai pažeisti Konstitucijos. Konstitucinis Teismas 
nurodė ir tai, kad taikant apkaltos pagrindą „paaiškėjus, jog padarytas nusikaltimas“, 
Konstitucinis Teismas atitinkamai neturi įgaliojimų vertinti atitikties Konstitucijai 
tokių atitinkamų veiksmų, kuriais negalėtų būti šiurkščiai pažeista Konstitucija ir 
sulaužyta priesaika dėl to, kad jie atlikti iki duodant priesaiką. 

Išsiaiškinti, ar nusikaltimu, padarytu einant Konstitucijos 74 straipsnyje nuro- 
dytas pareigas, nėra šiurkščiai pažeista Konstitucija, sulaužyta priesaika, yra labai 
svarbu, nes tai, kaip matysime vėliau, lemia apkaltos konstitucinius teisinius pada- 
rinius: vienokie teisiniai padariniai atsiranda, kai asmenys pašalinami iš pareigų už 
tokio nusikaltimo padarymą, kuriuo yra šiurkščiai pažeista Konstitucija, sulaužyta 
priesaika, ir kitokie, jeigu nusikaltimu nėra šiurkščiai pažeista Konstitucija, nėra 
sulaužyta priesaika. 

Seimo konstatavimas, jog Konstitucijos 74 straipsnyje nurodyti valstybės parei- 
gūnai padarė nusikaltimą, už kurį atsakomybė numatyta Baudžiamajame kodekse, 
nėra tas pats, kas teismo apkaltinamasis nuosprendis baudžiamojoje byloje. Apkalta 
nėra baudžiamosios atsakomybės taikymas, net jei jos pagrindas yra nusikaltimas““". 
Konstitucijos 74 straipsnyje nurodyti valstybės pareigūnai, kuriuos Seimas pašalino 
iš pareigų apkaltos proceso tvarka, netenka imuniteto ir už tuos pačius veiksmus, už 
kuriuos jie buvo pašalinti iš pareigų, gali būti traukiami baudžiamojon atsakomybėn 
bendra tvarka. 

Esant Konstitucijos 74 straipsnyje numatytiems pagrindams, šiame straipsnyje 
nurodyti valstybės pareigūnai gali būti pašalinti iš pareigų tik tuomet, kai yra kalti 
padarę veiksmus, kurias šiurkščiai pažeidžiama Konstitucija, sulaužoma priesaika. 
Kaltė yra būtinas konstitucinio delikto elementas. Iš Konstitucinio Teismo jurispru- 
dencijoje nurodytų veikų, kuriomis gali būti šiurkščiai pažeista Konstitucija, galima 
daryti išvadą, kad Respublikos Prezidentas gali būti pašalintas iš pareigų ne tik tuo- 
met, kai jis atitinkamus veiksmus padaro tiesiogine tyčia, pavyzdžiui, „veikia vado- 
vaudamasis savo privačiais interesais, atskirų asmenų ar jų grupių interesais“, ,są- 
moningai nevykdo Respublikos Prezidentui Konstitucijoje ir įstatymuose nustatytų 
pareigų“ ir pan. Konstitucinio Teismo jurisprudencijoje vartojamos formuluotės 
„veikia vadovaudamasis ne Tautos ir valstybės interesais“, „nesąžiningai eina savo par- 
eigas“, „veikia turėdamas tokių tikslų ir interesų, kurie nesuderinami su Konstitucija 
ir įstatymais, su viešaisiais interesais“ rodo, kad Respublikos Prezidentas gali būti 
pašalintas iš pareigų ir tuomet, kai jo kaltė pasireiškia netiesiogine tyčia. Ar Res- 
publikos Prezidentas, kiti Konstitucijos 74 straipsnyje nurodyti valstybės pareigūnai 


“* Konstitucinio Teismo 2016 m. gegužės 10 d. sprendimas. Prieiga per internetą: <www.lrkt.lt/lt/ 


teismo-aktai/paieška/ 135/ta1605/content>. 


867 


Konstitucinio Teismo 1999 m. gegužės 11 d. nutarimas. Valstybės žinios, 1999, Nr. 42-1345. 

yra kalti padarę veiksmus, kuriais šiurkščiai pažeista Konstitucija, sulaužyta priesaika, 
sprendžia Konstitucinis Teismas. Neturi didesnės reikšmės tai, ar Konstitucinio Teis- 
mo išvadoje asmenų kaltės forma yra nurodyta expressis verbis“““, ar apie konkrečią 
kaltės formą galima spręsti iš išvadoje pateiktų argumentų. Svarbiausia yra nustatyti, 
ar asmuo yra kaltas dėl veiksmų, kuriais šiurkščiai pažeidžia Konstituciją, sulaužo 
priesaiką. Nesant Konstitucijos 74 straipsnyje nurodytų valstybės pareigūnų kaltės, 
jie negali būti pašalinti iš pareigų apkaltos proceso tvarka. 

Konstitucijos 85 straipsnyje nustatyta: „Respublikos Prezidentas, įsyvendin- 
damas jam suteiktus įgaliojimus, leidžia aktus — dekretus. Kad Respublikos Pre- 
zidento dekretai, nurodyti Konstitucijos 84 straipsnio 3,15, 17 ir 21 punktuose, 
turėtų galią, jie privalo būti pasirašyti Ministro Pirmininko arba atitinkamo mi- 
nistro. Atsakomybė už tokį dekretą tenka jį pasirašiusiam Ministrui Pirmininkui 
arba ministrui.“ Konstitucijos 85 straipsnio nuostata „atsakomybė už tokį dekretą 
tenka jį pasirašiusiam Ministrui Pirmininkui arba ministrui“ negali būti aiškinama 
atsietai nuo Konstitucijos 86 straipsnio ir 74 straipsnių. Konstitucijos 86 straipsnyje 
nustatyta, kad Respublikos Prezidento asmuo neliečiamas: kol eina savo pareigas, 
jis negali būti suimtas, patrauktas baudžiamojon ar administracinėn atsakomybėn; 
šiame straipsnyje taip pat nustatyta, kad Respublikos Prezidentas gali būti pirma 
laiko pašalintas iš pareigų tik šiurkščiai pažeidęs Konstituciją, sulaužęs priesaiką ar 
paaiškėjus, jog; padarytas nusikaltimas. Konstitucijos 74 straipsnyje numatyta, kad 
Respublikos Prezidentas, šiurkščiai pažeidęs Konstituciją, sulaužęs priesaiką ar pa- 
aiškėjus, jog; padarytas nusikaltimas, gali būti pašalintas iš pareigų apkaltos proceso 
tvarka. Taigi Konstitucijos 86 ir 74 straipsniuose įtvirtintas toks teisinis reguliavi- 
mas, kad Respublikos Prezidentas gali būti pašalintas iš pareigų visais atvejais, kai 
jis šiurkščiai pažeidžia Konstituciją, sulaužo priesaiką, paaiškėja, jog padarė nusi- 
kaltimą. Tai bendra taisyklė, Konstitucija nenumato iš jos jokių išimčių. Pabrėžti- 
na, kad Konstitucija ir negali numatyti kokių nors atskirų atvejų, kai Respublikos 
Prezidentas, kuris šiurkščiai pažeidė Konstituciją, sulaužė priesaiką, negalėtų būti 
pašalintas iš pareigų. Vadinasi, Konstitucijos 85 straipsnio nuostata „atsakomybė už 
tokį dekretą tenka jį pasirašiusiam Ministrui Pirmininkui arba ministrui“ negali 
būti aiškinama kaip reiškianti, kad Respublikos Prezidentas esą visais atvejais nėra 
atsakingas už savo išleistus Konstitucijos 85 straipsnio 3, 15, 17 ir 21 punktuose nu- 
rodytus dekretus, kuriuos pasirašė Ministras Pirmininkas arba atitinkamas ministras. 
Už nurodytus dekretus Respublikos Prezidentas nėra atsakingas tik tada, kai tais 
dekretais nėra šiurkščiai pažeidžiama Konstitucija, sulaužoma priesaika, padaromas 
nusikaltimas. Ta aplinkybė, kad Respublikos Prezidento dekretą pasirašė Ministras 
Pirmininkas arba atitinkamas ministras, neatleidžia Respublikos Prezidento nuo Kons- 
titucijos 74 straipsnyje numatytos konstitucinės atsakomybės už tokio dekreto išleidimą, 
kuriuo šiurkščiai pažeidžiama Konstitucija, sulaužoma priesaika ar padaromas nusi- 
kaltimas. Už tokio dekreto išleidimą Respublikos Prezidentas pagal Konstituciją gali 
būti pašalintas iš pareigų. 


*“* Antai Konstitucinio Teismo 2010 m. spalio 27 d. išvadoje nurodoma, kad Seimo narys A. Sacha- 
rukas šiurkščiai pažeidė Konstituciją tokiais veiksmais: naudojosi Seimo nario L. Karaliaus Seimo nario 
pažymėjimu Seimo plenariniuose posėdžiuose ir sąmoningai balsavo už jį. Sąvoka „sąmoningai balsa- 
vo“ reiškia, kad A. Sacharuko kaltės forma yra tiesioginė tyčia. 

Respublikos Prezidento dekretai negali prieštarauti Konstitucijai, konstituci- 
niams įstatymams ir įstatymams. Ar Respublikos Prezidento dekretai neprieštarau- 
ja Konstitucijai, konstituciniams įstatymams ir įstatymams, sprendžia Konstitucinis 
Teismas. Tai, kad Respublikos Prezidento dekretas pripažįstamas prieštaraujančiu 
Konstitucijai, savaime nereiškia, jog išleisdamas tokį dekretą Respublikos Preziden- 
tas šiurkščiai pažeidė Konstituciją arba sulaužė priesaiką, arba padarė nusikaltimą. 
Išleisdamas dekretą, kurį Konstitucinis Teismas vėliau pripažino prieštaraujančiu 
Konstitucijai, Respublikos Prezidentas galėjo tiesiog suklysti. Konstitucija nenu- 
mato, kad Respublikos Prezidentas gali būti pašalintas iš pareigų vien dėl to, kad 
Konstitucinis Teismas konstatavo, jog Respublikos Prezidento dekretas prieštarauja 
Konstitucijai. Konstitucinis Teismas yra konstatavęs, kad sprendžiant, ar Respubli- 
kos Prezidento išleistu dekretu nėra šiurkščiai pažeista Konstitucija, sulaužyta prie- 
saika, padarytas nusikaltimas, būtina įvertinti ne tik Respublikos Prezidento dekreto 
turinį, bet ir jo išleidimo faktines aplinkybes““". 

Minėta, kad Konstitucijos 74 straipsnyje nurodytų valstybės pareigūnų konsti- 
tucinė atsakomybė nuo kitos teisinės atsakomybės skiriasi ir tuo, jog yra taikomos 
ypatingos sankcijos. Jų ypatingumas pasireiškia ne tik tuo, kad nurodyti asmenys yra 
pašalinami iš pareigų. Konstitucinis Teismas yra konstatavęs, kad Respublikos Pre- 
zidento, kaip ir bet kurio kito Konstitucijos 74 straipsnyje nurodyto asmens, sulau- 
žiusio priesaiką, šiurkščiai pažeidusio Konstituciją, pašalinimas iš užimamų pareigų 
apkaltos proceso tvarka nėra savitikslis, kad apkaltos instituto konstitucinė paskirtis 
yra ne tik vienkartinis tokių asmenų pašalinimas iš užimamų pareigų, bet daug pla- 
tesnė — užkirsti kelią asmenims, šiurkščiai pažeidusiems Konstituciją, sulaužiusiems 
priesaiką, užimti tokias Konstitucijoje numatytas pareigas, kurių ėjimo pradžia yra 
susijusi su Konstitucijoje nurodytos priesaikos davimu“'?. Taigi apkaltos proceso 
tvarka pritaikytos konstitucinės sankcijos (konstitucinės atsakomybės) turinį sudaro 
ir asmens, šiurkščiai pažeidusio Konstituciją, sulaužiusio priesaiką, pašalinimas iš 
užimamų pareigų, ir iš to išplaukiantis draudimas tokiam asmeniui ateityje eiti to- 
kias Konstitucijoje numatytas pareigas, kurias asmuo gali pradėti eiti tik po to, kai 
duoda Konstitucijoje numatytą priesaiką. Vadinasi, Konstitucijos 74 straipsnyje nu- 
rodyti asmenys, kurie buvo pašalinti iš pareigų už šiurkštų Konstitucijos pažeidimą, 
priesaikos sulaužymą, niekada negali būti renkami Respublikos Prezidentu, Seimo 
nariu, negali būti skiriami Ministru Pirmininku, ministru, teisėju, valstybės kontro- 
lieriumi, nes visų nurodytų pareigų ėjimo pradžia pagal Konstituciją yra susijusi su 
priesaikos davimu. Konstitucija numato tik vieną išimtį — Respublikos Prezidentas 
ar Seimo narys, kuris buvo pašalintas iš pareigų už tokio nusikaltimo padarymą, 
kuriuo nėra šiurkščiai pažeista Konstitucija, nėra sulaužyta priesaika, gali ateityje 
būti renkamas Respublikos Prezidentu ar Seimo nariu. Ši taisyklė išplaukia iš Kons- 
titucijos 56 straipsnio 3 dalies nuostatos, kad asmuo, atlikęs teismo nuosprendžiu 
paskirtą bausmę, gali būti renkamas Seimo nariu, ir iš Konstitucijos 78 straipsnio 


** Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 1924-5643. 
“V Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094. 

10. Apkaltos konstituciniai pagrindai 


1 dalies nuostatos, kad Respublikos Prezidentu gali būti renkamas asmuo, kuris gali 
būti renkamas Seimo nariu“"!. 

Pagal Konstitucijos 74 straipsnį, apkaltos proceso tvarką nustato Seimo statu- 
tas. Seimo statute numatyta, kad teikti Seimui pradėti apkaltos procesą Konstituci- 
jos 74 straipsnyje nurodytam asmeniui turi teisę ne mažesnė kaip 1/4 Seimo narių 
grupė, o Seimo statuto nustatytais atvejais — ir Seimo Etikos ir procedūrų komisija 
(228 str. 1 d.). Teikime pradėti apkaltos procesą nurodomas konkretus asmuo, ap- 
kaltos pagrindas, siūlymą pagrindžiantys argumentai, įrodymai ir jų šaltiniai. Seimo 
narių teikimo pradėti apkaltos procesą, kai apkaltos pagrindas yra paaiškėjus, jog 
padarytas nusikaltimas, nereikia tuo atveju, jeigu Seime gaunamas įsiteisėjęs apkalti- 
namasis teismo nuosprendis (atsižvelgiant į teismų instancinei sistemai priklausančių 
teismų kompetenciją, šis nuosprendis yra galutinis)“?. Jeigu Konstitucijos 74 straips- 
nyje nurodytas asmuo yra įtariamas padaręs nusikaltimą, generalinis prokuroras apie 
tai nedelsdamas praneša Seimui (228 str. 3 d.). Jeigu įtariamas padaręs nusikaltimą 
Respublikos Prezidentas, Seimas iš karto sudaro specialiąją tyrimo komisiją (228 str. 
4 d.). Specialioji tyrimo komisija turi įvertinti pateiktų siūlymų pradėti apkaltos pro- 
cesą pagrįstumą ir parengti išvadą, ar yra pagrindas pradėti apkaltos procesą (231 str.). 
Komisijos posėdžiuose išklausomi asmens, kuriam taikoma apkalta, paaiškinimai bei 
argumentai, apklausiami liudytojai, renkami, tiriami ir vertinami kiti įrodymai, pri- 
reikus kviečiami ekspertai bei specialistai (233 str. 3 d.). Komisija, baigusi tyrimą, 
surašo išvadą, taip pat parengia Seimo nutarimo projektą. Jeigu Seimas pritaria spe- 
cialiosios tyrimo komisijos išvadai, kad yra pagrindas pradėti apkaltos procesą, Sei- 
mas priima nutarimą pradėti apkaltos procesą Seime konkrečiam asmeniui. 

Jeigu Konstitucijos 74 straipsnyje nurodytas asmuo šiurkščiai pažeidė Konsti- 
tuciją, sulaužė priesaiką, nusikaltimą padarė eidamas Konstitucijos 74 straipsnyje 
nurodytas pareigas, Seimas, nutaręs pradėti apkaltą, privalo kreiptis į Konstitucinį 
Teismą dėl išvados, ar asmens, kuriam pradėta apkaltos byla, konkretūs veiksmai 
prieštarauja Konstitucijai. Jeigu apkaltos pagrindas yra „paaiškėjus, jog; padarytas 

Seimas 2004 m. balandžio 6 d. apkaltos proceso tvarka pašalino R. Paksą iš Lietuvos Respublikos 
Prezidento pareigų už šiurkštų Konstitucijos pažeidimą, priesaikos sulaužymą. Konstitucinis Teismas 
2004 m. gegužės 25 d. nutarime konstatavo, kad asmuo, kurį Seimas apkaltos proceso tvarka pašalino 
iš pareigų, ateityje niekada negalės būti renkamas Respublikos Prezidentu, Seimo nariu ar eiti Ministro 
Pirmininko, ministro, teisėjo, valstybės kontrolieriaus pareigų. Seimas tokį draudimą įtvirtino Seimo 
rinkimų įstatyme. R. Paksas kreipėsi į Europos Žmogaus Teisių Teismą (EŽTT) su skundu, teigdamas, 
kad draudimas bet kada ateityje būti renkamam Lietuvos Respublikos Prezidentu, Seimo nariu pažei- 
džia jo teises, yra nesuderinamas su Žmogaus teisių ir pagrindinių laisvių apsaugos konvencija. EŽTT 
2011 m. sausio 6 d. sprendimu pripažino, kad Lietuvos Respublikos Konstitucijos 74 straipsnyje įtvir- 
tintas draudimas asmeniui, kurį Seimas apkaltos proceso tvarka pašalino iš pareigų, panaikino jo Seimo 
nario mandatą už šiurkštų Konstitucijos pažeidimą ir priesaikos sulaužymą bet kada ateityje būti ren- 
kamam Seimo nariu, yra per griežtas, neproporcingas ir dėl to prieštarauja Žmogaus teisių ir pagrin- 
dinių laisvių apsaugos konvencijos Pirmojo protokolo 3 straipsniui, garantuojančiam asmens teisę būti 
renkamam valstybės parlamento nariu. Reaguodamas į Europos Žmogaus Teisių Teismo sprendimą, 
Konstitucinis Teismas daug kartų yra konstatavęs, kad po EŽTT sprendimo atsirado Lietuvos Respu- 
blikos Konstitucijos ir Žmogaus teisių ir pagrindinių laisvių apsaugos Konvencijos nesuderinamumas, 
kurį galima pašalinti vieninteliu būdu, t. y. padarant atitinkamas Lietuvos Respublikos Konstitucijos 
pataisas (Konstitucinio Teismo 2016 m. gruodžio 22 d. nutarimas. TAR, 2016-12-22, Nr. 29337). 


*? Konstitucinio Teismo 2017 m. vasario 24 d. nutarimas. TAR, 2017-02-24, Nr. 03068. 

nusikaltimas“, o tas nusikaltimas padarytas iki asmeniui duodant priesaiką, Seimas 
neturi teisės kreiptis į Konstitucinį Teismą su prašymu pateikti išvadą, ar tokiu nu- 
sikaltimu nėra šiurkščiai pažeista Konstitucija, sulaužyta priesaika, nes nusikaltimu, 
padarytu iki priesaikos davimo, negalima jos sulaužyti, kartu negalima šiurkščiai 
pažeisti Konstitucijos. Tokiu atveju Konstitucinis Teismas negali teikti išvados, ar 
nusikaltimu, padarytu iki asmeniui duodant priesaiką, nėra šiurkščiai pažeista Kons- 
titucija, sulaužyta priesaika. 

Apkaltos procesas Seime tuo pagrindu, kad Konstitucijos 74 straipsnyje nuro- 
dytas asmuo šiurkščiai pažeidė Konstituciją, sulaužė priesaiką, gali būti tęsiamas tik 
įsigaliojus Konstitucinio Teismo išvadai, kad asmens, kuriam pradėta apkaltos byla, 
konkretūs veiksmai prieštarauja Konstitucijai. Apkaltos proceso Seime posėdžiams 
pirmininkauja Seimo Pirmininkas arba vienas iš Seimo Pirmininko pavaduotojų. 
Asmuo, kuriam taikoma apkalta, turi teisę dalyvauti Seimo posėdyje pats ir (ar) per 
savo advokatą. Asmuo, kuriam taikoma apkalta, ir jo advokatai gali pateikti įrody- 
mų, turinčių reikšmės sprendžiant konstitucinės atsakomybės klausimą. Vykdant 
apkaltos procedūrą, Konstitucinio Teismo išvada bei kiti šio ir kitų teismų sprendi- 
mai nesvarstomi ir dėl jų teisėtumo bei pagrįstumo nediskutuojama. Sprendžiant 
asmens, kuriam taikoma apkalta, konstitucinės atsakomybės klausimą, remiamasi 
minėtuosiuose sprendimuose nustatytais faktais ir pateikta jų juridine kvalifikacija, 
o šių klausimų tyrimas neatliekamas. Apkaltos bylos nagrinėjimas baigiamas posė- 
dyje dalyvaujančio asmens, kuriam taikoma apkalta, baigiamuoju žodžiu. Pasibaigus 
asmens pašalinimo iš pareigų arba Seimo nario mandato panaikinimo svarstymui, 
dėl kiekvieno konkretaus veiksmo, kuriuo asmuo, kuriam taikoma apkalta, šiurkš- 
čiai pažeidė Konstituciją ir sulaužė duotą priesaiką, ar dėl kiekvieno konkretaus 
nusikaltimo Seimo Pirmininkas ar Seimo Pirmininko pavaduotojas pateikia atskirą 
Seimo nutarimo projektą. Nutarimas dėl asmens pašalinimo iš pareigų (ar Seimo 
nario mandato panaikinimo) laikomas priimtu, jei už jį balsavo ne mažiau kaip 
3/5 visų Seimo narių. Asmuo laikomas pašalintu iš pareigų arba netenka Seimo 
nario mandato nuo nutarimo paskelbimo visuomenės informavimo priemonėse“““. 
Asmuo, kuriam taikoma apkalta, turi teisę bet kurioje apkaltos proceso dalyje, ta- 
čiau tik iki balsavimo pradžios atsistatydinti iš pareigų ar atsisakyti Seimo nario 
mandato. Toks pareiškimas turi būti nedelsiant patenkintas — asmeniui atsistaty- 
dinus apkaltos procesas nutraukiamas. Jeigu už nutarimą dėl asmens pašalinimo iš 
pareigų (ar Seimo nario mandato panaikinimo) balsavo mažiau kaip 3/5 visų Seimo 
narių, laikoma, kad Seimas apkaltai nepritarė. Tokiu atveju asmuo, kurio atžvilgiu 
buvo taikyta apkalta, išsaugo visus jam pagal pareigas priklausančius įgaliojimus, 
visas teises ir pareigas, imunitetus, kitas jam pagal pareigas priklausančias veiklos 
garantijas. Tokio asmens teisės, pareigos, veiklos garantijos negali būti apribotos ar 
panaikintos įstatymų ar kitų teisės aktų. 


** Konstitucinis Teismas 2010 m. spalio 27 d. išvadoje yra konstatavęs, jog apkaltos ypatingos parla- 


mentinės procedūros instituto taikymas nereiškia, kad už veiksmus, kurie yra apkaltos pagrindas, asmuo 
negali būti traukiamas kitų rūšių teisinėn atsakomybėn, o asmens patraukimas kitų rūšių teisinėn atsa- 
komybėn negali būti kliūtimi tokiam asmeniui taikyti apkaltą; „ta aplinkybė, kad už teisės pažeidimą 
asmeniui buvo taikyta tam tikra teisinė atsakomybė (civilinė, drausminė, administracinė, baudžiamoji ar 
kt.) ir šiam asmeniui už tą patį teisės pažeidimą yra taikoma konstitucinė atsakomybė, nereiškia, kad yra 
pažeidžiamas konstitucinis principas non bis in idem“. Valstybės žinios, 2010, Nr. 128-6545. 

1. Valstybės vadovo samprata ir tipologijos 


Valstybės vadovo, kaip valstybės vienybės simbolio, idėja žinoma jau nuo antikos 
laikų. Valstybės vadovu vadinamas asmuo, reprezentuojantis ir simbolizuojantis 
valstybę, atstovaujantis jai šalies viduje ir užsienyje, kurio statusas ir turimos galios 
priklauso nuo valstybės valdymo formos, politinio režimo, politinių jėgų santykio 
ir kt. Tai — aukščiausias pareigūnas valstybėje, turintis didelę reikšmę valstybės val- 
dymui, priimamiems sprendimams, pagrindinių valstybės siekių užtikrinimui, jam 
suteikti įgaliojimai leidžia bendradarbiauti su įstatymų leidžiamąja, vykdomąja ir 
teismine valdžiomis ir daryti joms įtaką“. 

Valstybės vadovo institucija egzistuoja visose valstybės valdymo formose: ir 
monarchijoje, ir respublikoje. 

Monarchijose valstybės vadovo funkcijas vykdo monarchas““. Monarchas yra 
paveldintis sostą pagal valstybės nustatytą tvarką; tampantis valdovu nepaisant am- 
žiaus; sostą užimantis iki gyvos galvos; išpažįstantis oficialią valstybės religiją ar 
jai vadovaujantis“““. Monarchas turi daug įvairių titulų. Dažniausiai monarchas yra 
vadinamas karaliumi arba karaliene (pvz., Ispanijos Karalystė, Jungtinė Didžiosios 
Britanijos ir Šiaurės Airijos Karalystė), princu arba princese (pvz., Monako Kuni- 
gaikštystė). Taip pat galima susidurti su tokiais pavadinimais kaip imperatorius (pvz., 
Japonija), kunigaikštis (pvz., Lichtenšteino Kunigaikštystė, Liuksemburgo Didžioji 
Hercogystė), emyras (Jungtiniai Arabų Emyratai), sultonas (pvz., Malaizija) ir kt. 

Monarcho teisinė padėtis priklauso nuo monarchijos tipo. Absoliutinėje monar- 
chijoje visa aukščiausia valdžia priklauso monarchui. Jis pats leidžia įstatymus, savo 
nuožiūra skiria aukščiausius valstybės pareigūnus, vadovauja vykdomajai valdžiai, 
skiria ir atleidžia ministrus, vykdo aukščiausiąjį teisingumą. Teisiškai jo valdžia neri- 
bota. Absoliutinėje monarchijoje nėra tautos renkamo parlamento, monarcho galios 
nėra ribojamos teisės aktais. 

Tuo tarpu konstitucinėje monarchijoje pripažįstamas tautos suverenitetas, taip 
pat veikia įstatymus leidžianti tautos atstovybė — parlamentas. Yra skiriamos dvi 
konstitucinės monarchijos rūšys: dualistinė monarchija ir parlamentinė monarchija. 

Dualistinėje monarchijoje suverenitetas priklauso tautai ir monarchui. Monar- 
cho valdžia iš esmės apribota įstatymų leidžiamosios valdžios. Įstatymų leidžiamoji 
valdžia priklauso parlamentui, o vykdomoji — monarchui, kuris pats gali tiesiogiai 
vadovauti vykdomosios valdžios struktūroms ar skirti vyriausybę. Vyriausybė už 
savo veiklą atsako ne parlamentui, bet monarchui. Teisminė valdžia yra monarcho 
žinioje, nors gali būti ir nepriklausoma. Šiuolaikinės dualistinės monarchijos pavyz- 
dys — Lichtenšteino Kunigaikštystė“. 

Esant parlamentinės monarchijos valdymui, suvereninė galia priklauso tautai, 
monarchas yra tik įsteigtos valdžios institucija, vykdanti tam tikras funkcijas, neper- 
žengdama konstitucijos nustatytų ribų. Monarchas dažniausiai vykdo tik simbolines 


** Prieiga per internetą: <http://www.enzyklo.de/ Begriff/ Staatsoberhaupt> [žiūrėta 2011-11-11]. 


“5 Terminas monarchas kilęs iš gr. k. monarchos — vienvaldys. VairkEvičIUTĖ, V. Tarptautinių žodžių 
žodynas. Ketvirtas pataisytas ir papildytas leidimas. Vilnius: Zodynas, 2007, p. 731. 

““ Lyginamoji konstitucinė teisė: vadovėlis. Mykolo Romerio universitetas. Vilnius: Registrų centras, 
2016. p. 462. 

*" Plačiau: VaiNiuTĖ, M. Lichtenšteino Kunigaikštystės konstitucinė santvarka. Jurisprudencija, 2007, 
12(102), p. 59-66. 

funkcijas. Įstatymus priima parlamentas, vyriausybę formuoja politinės jėgos, po 
rinkimų sudarančios parlamentinę daugumą. Pagrindinis parlamentinės monarchi- 
jos požymis — vyriausybės politinė atsakomybė parlamentui už savo veiklą. Tai išties 
demokratiška konstitucinės monarchijos rūšis, susiformavusi istorijos raidoje per- 
tvarkant, pritaikant senas valstybės valdžios institucijas prie naujų istorinės raidos 
sąlygų. Šiuolaikinių parlamentinių monarchijų pavyzdžiai: Jungtinė Didžiosios Bri- 
tanijos ir Šiaurės Airijos Karalystė“"*, Ispanijos Karalystė“"", Švedijos Karalystė“, 
Nyderlandų Karalystė“! ir kt. 

Šiuo metu monarchijos sudaro apie penktadalį viso pasaulio valstybių. Kaip 
minėta, dažniausiai monarcho titulas yra paveldimas, todėl būsimasis monarchas 
paprastai yra kilęs iš karališkosios šeimos. Egzistuoja keturios pagrindinės sosto pa- 
veldėjimo sistemos: salinė, kai monarcho sostą gali paveldėti išimtinai tik vyrai (pvz., 
Japonija, Belgija); kastilinė, kai pirmenybė teikiama vyriškajai linijai, bet, jei nėra 
vyriškosios giminės palikuonių, sostą gali užimti moteris (pvz., Ispanijos a 
Nyderlandų Karalystė, Jungtinė Didžiosios Britanijos ir Šiaurės Airijos Karalystė); 
austriškoji, kai moteris gali paveldėti sostą tik tuo atveju, jei visai nėra vyriškosios 
giminės įpėdinių (ši sistema siejama su buvusia Austrijos imperija); švediškoji, kai 
sostą paveldi vyriausias karališkosios šeimos palikuonis, nepriklausomai nuo lyties 
(pirmą kartą ši sistema įteisinta Švedijoje, 1980 m. pataisius 1810 m. Sosto Paveldė- 
jimo Aktą ir pripažinus abiejų lyčių įpėdinių lygybę, pretenduojant į sostą). 

Prezidentas yra tam tikro amžiaus sulaukęs asmuo, skiriamas konkrečiai nusta- 
tytai kadencijai, renkamas tautos arba parlamentų, bei tos šalies pilietis pagal kilmę 
ar gimimo vietą““*. Prezidento““*, kaip valstybės vadovo, institutas paprastai būdingas 
valstybėms, kurių valstybės valdymo forma — respublika. Šis institutas funkcionuoja 
pasaulyje palyginti ilgą istorinį laikotarpį — daugiau nei 200 metų. Jo tėvyne laikomos 
Jungtinės Amerikos Valstijos““'. Kitaip nei kitos XVIII a. valstybės, kuriose aukščiausia 
valdžia buvo monarchinio, paveldimo pobūdžio, Jungtinių Amerikos Valstijų 1787 m. 
Konstitucija nustatė, kad vykdomoji valdžia priklauso Jungtinių Amerikos Valstijų 
prezidentui, kuris išrenkamas kartu su viceprezidentu ir pareigas eina ketverius metus 
(II str. 1 sk.)““". Taigi ši Konstitucija įtvirtino valstybės vadovo renkamumo principą. 


“* Plačiau: MEsoNIS, G. Jungtinės Didžiosios Britanijos ir Šiaurės Airijos Karalystės konstitucinė sis- 
tema. Iš: Siuolaikinė konstitucija: studijos apie užsienio šalių konstitucinį reguliavimą. Kolektyvinė 
monografija. Vilnius: Mykolo Romerio universitetas, 2005, p. 196—217. 

** Plačiau: VAITIEKIENĖ, E. Ispanijos konstitucinės santvarkos ypatumai. Iš: Lyginamoji konstitucinė 
teisė. Vilnius: Justitia, 2011, p. 275—324. 


*0 Plačiau: PuMPUTIS, A. Švedijos Konstitucija. Iš: Konstitucinio reguliavimo įvairovė. Kolektyvinė 
monografija. Vilnius: Mykolo Romerio universitetas, 2006, p. 110—119. 





“! Plačiau: BIRMONTIENĖ, T. Nyderlandų Karalystės Konstitucija, Iš: Šiuolaikinė konstitucija: studijos 
apie užsienio šalių konstitucinį reguliavimą. Kolektyvinė monografija. Vilnius: Mykolo Romerio uni- 
versitetas, 2005, p. 218—227. 


“* Lyginamoji konstitucinė teisė: vadovėlis. Mykolo Romerio universitetas. Vilnius: Registrų centras, 2016. 


** Terminas prezidentas kilęs iš lot. k. praesidents — pirmininkas, viršininkas, sėdintis priešakyje. VAIT- 
KEVIČIŪTĖ, V. Tarptautinių žodžių žodynas. Ketvirtas pataisytas ir papildytas leidimas. Vilnius: Zodynas, 
2007, p. 886. 

*“* Pirmasis Jungtinių Amerikos Valstijų prezidentas — Džordžas Vašingtonas (1788—1797). 


“5 JARAŠIŪNAS, E.; MEsoNIS, G. Užsienio šalių konstitucijos. Mokomoji priemonė. Vilnius: Lietuvos 
teisės universitetas, 2004, p. 273. 

1. Valstybės vadovo samprata ir tipologijos 


Tad prezidentas — tai paprastai vienasmenis“"“ valstybės, kurioje dažniausiai 


vyrauja demokratinis politinis režimas““", vadovas, pareigūnas, tiesioginiuose ar 
netiesioginiuose rinkimuose renkamas: piliečių (pvz., Prancūzijos Respublikoje), 
parlamento (pvz., Latvijos Respublikoje) arba rinkikų kolegijos (pvz., Jungtinėse 
Amerikos Valstijose) konstitucijoje nustatytam laikui (paprastai nuo 4 iki 7 metų). 
Prezidento rinkimų procesas, jo įgaliojimai, jų laikas ir kiti jo statusą apibūdinantys 
aspektai įvairiose šalyse skiriasi, atsižvelgiant į politines tradicijas, prezidento santy- 
kius su kitų rūšių valdžiomis ir kt. 

Vertinant prezidento statusą valstybinės valdžios institucijų sistemoje, esama 
skirtingų pozicijų. Pagal tai, kokios prezidentui suteiktos galios, atitinkamai gali 
skirtis ir prezidento instituto įtvirtinimas pačiame konstitucijos tekste, t. y. prezi- 
dento institutui reglamentuoti gali būti skirtas atskiras konstitucijos skirsnis (pvz., 
Vokietijos Federacinėje Respublikoje““*) arba prezidento statusas gali būti įtvirti- 
namas tame pačiame skirsnyje kartu su kita vykdomosios valdžios dalimi (pvz., 
Čekijos Respublikoje“*). Šiuo požiūriu turtingas ir Lietuvos tarpukario konstitu- 
cionalizmo etapas, kurio metu valstybės vadovo statusas patyrė esminių pokyčių“"". 


“6 Esama valstybių, pasižyminčių tam tikrais ypatumais. Pavyzdžiui, Šveicarijos Konfederacijoje valstybės 


valdymas yra sutelktas į ketveriems metams Nacionalinio susirinkimo išrinkto Bundesrato, kurį sudaro 
septyni nariai, rankas, jam vadovauja kas vienus metus perrenkamas Federalinis prezidentas arba preziden- 
tė. Prieiga per internetą: <http://www.verfassungen.de/ch/veri99-i.htm> |žiūrėta 2011-11-12]. Kolegialaus 
valstybės vadovo pavyzdį galime surasti ir Lietuvos konstitucionalizmo istorijoje. Pagal 1918 m. Lietuvos 
Valstybės Laikinosios Konstitucijos pamatinių dėsnių 9 straipsnį, valstybės vadovo funkcijas atliko Valsty- 
bės Tarybos prezidiumas, sudarytas iš prezidento ir dviejų viceprezidentų (Lietuvos Valstybės Laikinosios 
Konstitucijos pamatiniai dėsniai. Laikinosios Vyriausybės žinių papildymas, 1918, Nr. 1/1a). 

“7 Teisinėje literatūroje yra įvardijami ir nedemokratinių politinių režimų vadovai (diktatoriai). Šiais 
laikais valstybės vadovai, įgyvendinantys absoliučią valdžią, vengia vadinti save diktatoriais. Diktatoriai — 
tai tokie valstybės vadovai, kurie turi galią ne tik vykdyti, bet ir leisti įstatymus. Tokiose valstybėse yra 
itin ribojami rinkimai, taip pat asmens teisės ir laisvės, valstybė valdoma diktatoriaus įsakymais, yra 
daromas politinis spaudimas opozicinėms partijoms ar asmenims, dažnai tokioje valstybėje yra įtvirtina 
vienos partijos valdžia. 

*“* Vokietijos Federalinio Prezidento rinkimų tvarka ir jo statusas įtvirtinti 1949 m. Pagrindinio Įsta- 
tymo V skyriuje „Federalinis Prezidentas“. Prieiga per internetą: <http://www.verfassungen.de/de/g949- 
ihtm> |žiūrėta 2011-11-12]. Nors tradiciškai vykdomajai valdžiai priskiriama vyriausybė ir valstybės 
vadovas, tačiau teigiama, kad pagal Pagrindinio Įstatymo koncepciją Federaliniam Prezidentui yra su- 
teiktas savarankiškas statusas, kad pagal nusistovėjusią trijų valdžių schemą Federalinio Prezidento nega- 
lima priskirti nė vienai iš jų. Taigi jis nelaikomas vykdomosios valdžios dalimi, iš dalies tai — konstitucinė 
institucija sui generis (VAiNiUTĖ, M. Vokietijos Federacinės Respublikos Prezidento konstitucinis statusas. 
Iš: Prezidentas valstybinės valdžios institucijų sistemoje. Monografija. Vilnius: Mes, 2011, p. 482). 

5“ Čekijos Respublikoje Prezidento pagrindiniai konstituciniai įgaliojimai įtvirtinti trečiajame 
1992 m. Konstitucijos skyriaus „Vykdomoji valdžia“ poskyryje „Respublikos Prezidentas“. Prieiga per 
internetą: <http://www.verfassungen.eu/cz/verf93-i-htm> |žiūrėta 2011-11-12]. Vis dėlto tokia aplin- 
kybė laikoma klaidinančia, manant, kad Respublikos Prezidentas šioje šalyje — tai svarbiausias vykdo- 
mosios valdžios lyderis. Iš tiesų jam įtaką daro konstitucinis valdžių padalijimas bei stabdžių ir atsvarų 
mechanizmas, kuris veikia ne tik tarp klasikinių valdžios šakų, bet ir tarp skirtingų vykdomosios 
valdžios grandžių (MrEsonis, G. Čekijos Respublikos Prezidento konstitucinis statusas. Iš: Prezidentas 
valstybinės valdžios institucijų sistemoje. Monografija. Vilnius: Mes, 2011, p. 347). 


“V Pavyzdžiui, pagal 1922 m. Lietuvos Valstybės Konstitucijos 40 straipsnį, Vyriausybę sudarė Res- 
publikos Prezidentas ir Ministrų Kabinetas, o 1938 m. Lietuvos Konstitucijoje buvo nustatyta, kad 
Vyriausybę sudaro Ministras Pirmininkas ir ministrai (95 str.), o Respublikos Prezidentui jau skirtas 
atskiras X skyrius (61—74 str.) (Lietuvos Valstybės Laikinosios Konstitucijos pamatiniai dėsniai. Laiki- 
nosios Vyriausybės žinių papildymas, 1918, Nr. 1/1a). 


489 


XVIII skyrius 


Prezidento įgaliojimai skirtingose šalyse yra nevienodi. Jo dalyvavimas įgyven- 
dinant realią valdžią priklauso nuo valstybės, kurioje jis išrinktas, valdymo formos, 
kartu lemiančios ir prezidento vietą valstybinės valdžios institucijų sistemoje. Pre- 
zidento statusas parlamentinėje, prezidentinėje ir mišrioje (pusiau prezidentinėje) 
respublikose“"! yra skirtingas. 

Parlamentinėje respublikoje prezidentui skiriamas trijų valdžios rūšių bendra- 
darbiavimo ir veiksmų suderinamumo bei sąveikos užtikrinimo vaidmuo, nes realių 
galių, taip pat ir vykdomosios valdžios srityje, jis neturi arba jos ribojamos parla- 
mento““. Taigi parlamentinėje respublikoje (pvz., Italijos Respublikoje““*, Vokietijos 
Federacinėje Respublikoje““' ir kt.) prezidentas atlieka daugiau formalias funkcijas. 

Prezidentinėje respublikoje, skirtingai nei parlamentinėje, vykdomoji valdžia 
sutelkta prezidento rankose. Čia prezidentas — valstybės ir kartu vykdomosios val- 
džios vadovas. Taigi vyriausybės, kaip aukščiausios kolegialios vykdomosios valdžios 
institucijos, tiesiogine šio žodžio prasme, prezidentinėse respublikose nėra. Visa 
vykdomoji valdžia priklauso prezidentui, kuris nustato pagrindines politikos kryp- 
tis ir deleguoja ministrams vykdyti jo kompetencijai priskirtus įgaliojimus. Tipinis 
prezidentinės respublikos pavyzdys — Jungtinės Amerikos Valstijos“"“. Prezidentinės 
respublikos modelis taip pat yra plačiai paplitęs Pietų ir Centrinėje Amerikoje bei 
Afrikoje. 

Mišrioje (pusiau prezidentinėje) respublikoje derinami dviejų pirmųjų modelių 
elementai. Pusiau prezidentinės sistemos klasikiniu pavyzdžiu laikoma Prancūzijos 
V Respublika. Mišrus (pusiau prezidentinis) valdymo modelis pasižymi tuo, kad 
tokio tipo valstybėse egzistuoja ministro pirmininko pareigybė, tačiau prezidentui 
taip pat yra suteikiama nemažai galių. Jis formuoja Vyriausybę, kuri atsakinga ne 
tik jam, bet ir parlamentui. Formaliai Vyriausybės vadovu laikomas Ministras Pir- 
mininkas, tačiau vis dėlto vykdomosios valdžios vadovo funkcijas įgyvendina pats 
prezidentas, kuris pirmininkauja Ministrų Tarybos posėdžiams, o Ministras Pirmi- 
ninkas vadovauja tik kabineto tarybai, rengiančiai Ministrų Tarybos sprendimus. 


*! Svarbiausiu kriterijumi skiriant valdymo formos rūšį reikėtų laikyti Vyriausybės politinės atsako- 
mybės parlamentui buvimą ar nebuvimą (parlamentinėje respublikoje vyriausybė yra politiškai atsa- 
kinga parlamentui, prezidentinėje — neatsakinga, o pusiau prezidentinėje — susieta atsakomybės ryšiais 
tiek su prezidentu, tiek ir su parlamentu), taip pat skiriami ir papildomi kriterijai: prezidento rinkimų 
būdas, parlamento rinkimų sistema, prezidento nepaprastųjų įgaliojimų galimybė, prezidento teisė 
šaukti referendumus, prezidento įgaliojimai vadovauti vyriausybei, prezidento galių de facto turinys 
(MeEsonis, G. Valstybės valdymo forma konstitucinėje teisėje: Lietuvos Respublika Vidurio ir Rytų 
Europos kontekste. Vilnius: Lietuvos teisės universitetas, 2003, p. 69—71). 

BakavEcKAS, A. Lietuvos vykdomoji valdžia. Monografija. Vilnius: Eugrimas, 2007, p. 243. 


5 Plačiau: Žiuvs, J. Italijos Respublikos Konstitucija. Iš: Šiuolaikinė konstitucija: studijos apie užsie- 
nio šalių konstitucinį reguliavimą. Kolektyvinė monografija. Vilnius: Mykolo Romerio universitetas, 
2005, p. 132—195. 


** Plačiau: VaiNIUTĖ, M. Vokietijos Federacinės Respublikos Pagrindinis Įstatymas. Iš: Šiuolaikinė 


konstitucija: studijos apie užsienio šalių konstitucinį reguliavimą. Kolektyvinė monografija. Vilnius: 
Mykolo Romerio universitetas, 2005, p. 81—131. 

Plačiau: MEsONIS, G. Jungtinių Amerikos Valstijų Konstitucija. Iš: Šiuolaikinė konstitucija: studijos 
apie užsienio šalių konstitucinį reguliavimą. Kolektyvinė monografija. Vilnius: Mykolo Romerio uni- 


versitetas, 2005, p. 33—51. 

2. Valstybės vadovo instituto raida Lietuvoje 


Prancūzijos Prezidentui suteiktos plačios teisės, jo aktai (panašiai kaip ir parlamen- 
tinėse respublikose) turi būti kontrasignuojami Ministro Pirmininko ir ministro, 
kuriems už juos tenka politinė atsakomybė“"". 

Šiuo metu Lietuvos Respublikos Konstitucijoje, kaip ir daugelio kitų valstybių 
konstitucijose, Respublikos Prezidento kaip valstybės vadovo institutas taip pat yra 
įtvirtintas. Dabartinę Respublikos Prezidento rinkimų tvarką ir jo statusą pirmiausia 
lėmė tai, kad 1990 m. kovo 11 d. atkūrus nepriklausomą Lietuvos valstybę buvo 
pasirinktas respublikinio valdymo modelis, o tiksliau — parlamentinė respublikos 
valdymo forma, kuriai būdingi ir kai kurie vadinamosios mišrios (pusiau prezidenti- 
nės) respublikos ypatumai“. Pabrėžtina, kad Respublikos Prezidento institutas nėra 


naujas Lietuvoje, jis formavosi gana ilgą laikotarpį. 


2. Valstybės vadovo instituto raida Lietuvoje 


Lietuvos valstybės vadovo institutas formavosi ilgus šimtmečius. Nuo pat XVIII a. 
Lietuvos Didžiosios Kunigaikštystės laikų iki šių dienų valstybės vadovo teisinis sta- 
tusas bei įgaliojimai daug; kartų kito. Nuo XIII a. pirmosios pusės iki XVI a. vidurio 
Lietuvos Didžioji Kunigaikštystė buvo monarchija, kurios vadovu buvo tituluojamas 
Lietuvos didysis kunigaikštis. Po 1569 m. Liublino Unijos atskiras Lietuvos valstybės 
vadovas nebebuvo vainikuojamas, o naujai atsiradusiai Jungtinei Lietuvos ir Lenkijos 
valstybei iki pat jos žlugimo 1795 m. vadovavo Lenkijos Karalius. Žlugus Lietuvos ir 
Lenkijos valstybei ir visą XIX a. buvusi Rusijos imperijos sudėtine dalimi, nepriklau- 
soma Lietuvos valstybė buvo atkurta tik XX a. antrajame dešimtmetyje. 

1918 m. atkūrus Lietuvos nepriklausomybę, 1918 m. lapkričio 2 d. Lietuvos 
Valstybės Taryba priėmė pirmą laikinąjį konstitucinį aktą — Lietuvos Valstybės Lai- 
kinosios Konstitucijos pamatinius dėsnius“““, kurie įtvirtino kolegialią valstybės va- 
dovo instituciją — Valstybės Tarybos Prezidiumą, susidedantį iš trijų narių — Prezi- 
dento ir dviejų viceprezidentų. Valstybės Tarybos Prezidiumui buvo nustatyti gana 
tipiški kolegialaus valstybės vadovo įgaliojimai: skelbti laikinuosius įstatymus (nors 
ir neužsimenant apie teisę juos vetuoti), kviesti Ministrą Pirmininką, pavesti jam 
sudaryti Ministrų kabinetą ir tvirtinti jo sudėtį, skirti aukštesniuosius kariuomenės 
ir civilinius valstybės valdininkus, turėti savo žinioje kariuomenę ir skirti vyriausią- 
jį kariuomenės vadą, atstovauti valstybei, skirti ir priimti akredituojamus svetimų 
valstybių pasiuntinius, skelbti sutartis su kitomis valstybėmis“. Visi Valstybės Ta- 
rybos Prezidiumo, kaip kolegialiai veikiančios institucijos, kompetencijai priskirti 
įgaliojimai buvo vykdomi bendru Valstybės Tarybos Prezidiumo narių sutarimu ir 
visi jo leidžiami aktai privalėjo būti pasirašyti visų trijų jo narių bei kontrasignuoti 
Ministrų kabineto atstovo“““. 


“* Plačiau: KAVOLIŪNIENĖ, I.; VAINIUTĖ, M. Prancūzijos V Respublikos valdymo modelis — mišrios 
(pusiau prezidentinės) respublikos etalonas. Socialinių mokslų studijos, 2011, 3(3), p. 1047—1071. 

“7 Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5-99. 

** Lietuvos Valstybės Laikinosios Konstitucijos pamatiniai dėsniai. Laikinosios Vyriausybės žinių pa- 
pildymas, 1918, Nr. 1/1a. 

** 1918 m. Lietuvos Valstybės Laikinosios Konstitucijos pamatinių dėsnių 11 straipsnis. 


“0 Ibid., 12, 13 straipsniai. 

XVIII skyrius 


Tokia greitomis sukonstruota kolegialaus valstybės vadovo — Valstybės Tarybos 
Prezidiumo — institucija formaliai teišsilaikė gana trumpai, tik penketą mėnesių, nes 
pasirodė nesanti pakankamai racionali ir gyvybinga, todėl netrukus, ieškant galbūt 
paprastesnės išeities, buvo priimtas sprendimas Valstybės Tarybos Prezidiumą pa- 
keisti vienasmene valstybės vadovo institucija — Valstybės Prezidentu. 

Kartu su valstybės vadovo instituto pasikeitimu 1919 m. balandžio 4 d. buvo 
atitinkamai pakoreguota ir Laikinoji Konstitucija, naujojoje jos redakcijoje numa- 
tant valstybės vadovo instituciją — Valstybės Prezidentą — renkamą Valstybės Tary- 
bos. Tą pačią dieną pirmuoju Lietuvos Valstybės Prezidentu, kaip ir buvo iš anksto 
numatyta tuometinės politinės daugumos, išrinktas Antanas Smetona. Laikinojoje 
Konstitucijoje Valstybės Prezidentui buvo pavesta vykdomoji valdžia, kurią jis tu- 
rėjo vykdyti per Ministrų kabinetą. Palyginti su ankstesniaisiais kolegialaus vals- 
tybės vadovo įgaliojimais, šia Laikinąja Konstitucijos redakcija buvo akivaizdžiai 
sustiprintos valstybės vadovo galios, — be anksčiau turėtos galios skelbti įstatymus, 
įtvirtinta, nors ir nesunkiai įveikiama, Valstybės Prezidento veto Valstybės Tarybos 
priimtiems įstatymams teisė“!, taip pat numatyta deleguotosios įstatymų leidybos 
galimybė — Valstybės Prezidentui suteikta teisė tarp Tarybos sesijų ir sesijų per- 
traukų metu pačiam leisti Ministrų kabineto priimtus įstatymus““*. Tokie Valstybės 
Prezidento kartu su Ministrų kabinetu išleisti įstatymai savo galia buvo prilygina- 
mi Valstybės Tarybos leidžiamiems įstatymams. Naujoji Laikinosios Konstitucijos 
redakcija valstybės vadovo galias praplėtė ne tik įstatymų leidybos, bet ir kitose jo 
kompetencijai priskirtose srityse“““. 

Vis dėlto netrukus buvo susivokta, kad toks 1919 m. Laikinosios Konstituci- 
jos redakcijoje įtvirtintas Valstybės Prezidento konstitucinis statusas, akivaizdžiai 
išplečiant įgaliojimus ir sustiprinant vykdomosios valdžios galias valstybės valdžios 
institucijų sistemoje, buvo nustatytas paskubomis, nesuspėjus iki galo suformuoti ir 
susiderinti principinio vyraujančio Lietuvos politinių jėgų požiūrio į valstybės va- 
dovo instituciją. Taigi kiek vėliau, ėmus svarstyti nuolatinės Konstitucijos rengimo 
klausimus ir prisimenant Lietuvos ilgametę rusų carizmo priespaudos bei kaizerinės 
okupacijos patirtį, visuomenėje ėmė ryškėti priešingos politinės laisvės ir demokra- 
tijos idealizavimo tendencijos, siekiant grįžti prie parlamentarizmo įtvirtinimo bei 
įstatymų leidžiamosios valdžios institucijos valstybės valdžių sistemoje įsivyravimo. 

Taigi 1920 m. birželio 2 d. buvo priimta konceptualiai nauja Lietuvos Valsty- 
bės Laikinoji Konstitucija““*, kurioje ir atsispindėjo minėtos politinės tendencijos: 
įstatymų leidžiamosios valdžios institucijai — Steigiamajam Seimui — suteikta jau 
išimtinė teisė leisti įstatymus“? 
vykdomoji valdžia — Respublikos Prezidentas bei Ministrų kabinetas, galintys veikti 


ir įtvirtinta nuo Steigiamojo Seimo priklausoma 


“I Ibid., 17 straipsnis. 
“ Ibid., 13 straipsnis. 


“5 Plačiau: MaksiMaITIS, M. Lietuvos Prezidento konstitucinio statuso raida 1918—1940 m. Iš: Prezi- 


dentas valstybinės valdžios institucijų sistemoje, Vilnius: Mes, 2011, p. 14—015. 


“* Laikinoji Lietuvos Valstybės konstitucija. Laikinosios vyriausybės žinios, 1920, Nr. 37-407. 


“5 Remiantis Laikinosios Valstybės Laikinosios Konstitucijos 8 straipsniu, Respublikos Prezidento 
J P P 


funkcija įstatymų leidyboje apsiribojo vien tik Steigiamojo Seimo išleistų įstatymų skelbimu, nepripa- 
žįstant net reliatyviosios veto teisės. 

2. Valstybės vadovo instituto raida Lietuvoje 


“6. Pabūgus tokio prezidentinių ga- 


tik turėdami Steigiamojo Seimo pasitikėjimą 

lių išaukštinimo ankstesniąja 1919 m. Laikinąja Konstitucija, 1920 m. Laikinojoje 
Konstitucijoje Respublikos Prezidento vaidmuo buvo itin sumenkintas ir Preziden- 
tas pagal šį konstitucinį aktą tapo bene mažiausiai įtakingu iš visų prezidentų, funk- 
cionavusių tarpukario Lietuvoje buvusių ir būsimų konstitucinių aktų pagrindu. 

1920 m. Laikinoji Konstitucija nenustatė Respublikos Prezidento įgaliojimų 
terminų; preziumuojama, kad jis renkamas visam šios Laikinosios Konstitucijos ga- 
liojimo laikui, o Steigiamajam Seimui, kuriam buvo pavesta Respublikos Prezidentą 
rinkti, leido jį bet kada pakeisti kitu. Iki Respublikos Prezidentas bus išrinktas, Lai- 
kinosios Konstitucijos 9 straipsnis jo funkcijas pavedė Steigiamojo Seimo Pirminin- 
kui. Pabrėžtina, jog galiojant šiai Laikinajai Konstitucijai, net neįtakingas pastarosios 
numatytas Respublikos Prezidentas nebuvo renkamas, o jo pareigas, kaip buvo nu- 
matyta Laikinojoje Konstitucijoje, visą tą laiką ėjo Steigiamojo Seimo Pirmininkas 
Aleksandras Stulginskis“. 

Netrukus 1922 m. rugpjūčio 1 d. buvo parengta ir priimta nauja, jau nuola- 
tinė Lietuvos Respublikos Konstitucija“"“. Pagal Konstitucijos 41 straipsnyje įtvir- 
tintas Respublikos Prezidento rinkimo nuostatas, Respublikos Prezidentą trejiems 
metams slaptu balsavimu turėjo rinkti Seimas“. Netrukus tokie rinkimai įvyko ir 
1922 m. gruodžio 21 d. Seimo posėdyje į Respublikos Prezidento postą buvo per- 
rinktas A. Stulginskis. 

Priimtoje pirmojoje nuolatinėje Konstitucijoje jau atsirado dviejų Respublikos 
Prezidento kadencijų iš eilės ribojimas bei privaloma priesaika prieš pradedant eiti 
pareigas. Respublikos Prezidentas kartu su Ministrų kabinetu sudarė dvinarę Vy- 
riausybę. Visi Respublikos Prezidento aktai turėjo būti kontrasignuojami, taigi aktą 
pasirašęs ministras prisiimdavo už jį atsakomybę“!". Nors ši Konstitucija Respublikos 
Prezidentui suteikė formaliai gana reikšmingas teises, įskaitant teisę reikalauti su- 
šaukti Seimą, teisę Seimą paleisti dar nesibaigus jo įgaliojimų laikui ar jo įgaliojimų 
laiką pratęsti, tačiau nepaisant gana plataus formaliai įtvirtintų konstitucinių galių 
sąrašo, faktiškai, kaip paprastai esti parlamentinėse respublikose, Respublikos Pre- 
zidentas nebuvo įtakinga politinė figūra. Tam reikšmės turėjo tai, kad mandatą jam 
reikėjo gauti iš Seimo, be to, Respublikos Prezidento ir Seimo kadencijos visiškai 
sutapo“!!, o tai iš esmės ribojo Respublikos Prezidento savarankiškumą ir darė jį 
priklausomą nuo Seimo“!“. 


“6 1920 m. Laikinosios Lietuvos Valstybės Konstitucijos 5 straipsnis. 


“" MaAKSIMAITIS, M. Lietuvos Prezidento konstitucinio statuso raida 1918—1940 m. Iš: Prezidentas 


valstybinės valdžios institucijų sistemoje. Vilnius: Mes, 2011, p. 19—20. 

“6 Lietuvos Respublikos Konstitucija. Vyriausybės žinios, 1922, Nr. 100-799. 
“ Ibid., 41 straipsnis. 

“V Ibid., 40, 55 straipsniai. 


*! Kiekvienas Seimas, pradėdamas savo veiklą, Respublikos Prezidentą rinko savo įgaliojimų laikui — 


trejiems metams, o Seimą paleidus anksčiau laiko naujai išrinktas Seimas Respublikos Prezidentą taip 
pat turėjo rinkti iš naujo (52 straipsnis). 

?2 MaksiMaiTIS, M. Lietuvos Prezidento konstitucinio statuso raida 1918—1940 m. Iš: Prezidentas 
valstybinės valdžios institucijų sistemoje. Vilnius: Mes, 2011, p. 24. 

1926 m. birželio 7 d. įvykus naujiems Respublikos Prezidento rinkimams, Res- 
publikos Prezidentu tapo Kazys Grinius, tačiau jo prezidentavimo laikotarpis netru- 
kus baigėsi — 1926 m. gruodžio 17 d. Lietuvoje įvykus perversmui, Seimo išrinktas 
naujasis Respublikos Prezidentas K. Grinius buvo priverstas atsistatydinti, o į Res- 
publikos Prezidento postą sugrįžo Antanas Smetona, Seimo narių balsų dauguma 
antrą kartą išrinktas Respublikos Prezidentu 1926 m. gruodžio 19 dieną. 

1926 m. perversmas smarkiai išjudino Lietuvos valstybės konstitucingumo 
pamatus, iš esmės pakeisdamas Lietuvos valstybės konstitucingumo raidos kryptį. 
Esmine šios konstitucinės reformos ašimi vėl tapo Respublikos Prezidento teisi- 
nės padėties pasikeitimas bei ryškus Respublikos Prezidento galių stiprėjimas. Per- 
versmo metu Respublikos Prezidentui paleidus Seimą ir nepaskyrus naujų Seimo 
rinkimų terminų, taip akivaizdžiai pažeidžiant tuo metu galiojusią 1922 m. Lietuvos 
valstybės Konstituciją, visą valdžią šalyje perėmė vykdomoji valdžia su Respublikos 
Prezidentu A. Smetona priešakyje. Paleidus Seimą, į Respublikos Prezidento rankas 
atiteko dauguma parlamento funkcijų, įskaitant teisę Respublikos Prezidentui leisti 
dekretus, turinčius įstatymo galią, prilyginamus Seimo išleistiems įstatymams. Pa- 
sikeitusiai faktinei politinei situacijai įtvirtinti 1928 m. gegužės 25 d. Respublikos 
Prezidento dekretu buvo oktrojuota nauja Lietuvos Valstybės Konstitucija?"?. 

1928 m. Lietuvos Valstybės Konstitucijoje, kaip to ir buvo galima tikėtis, pir- 
miausia buvo įtvirtintos išplėstos Respublikos Prezidento galios, didinant Respub- 
likos Prezidento politinį savarankiškumą ir „atpalaiduojant“ jį nuo priklausomy- 
bės Seimui. Pastarosios nepriklausomybės buvo pasiekta Respublikos Prezidento 
kadenciją pailginant iki septynerių metų ir visiškai nesiejant jos su Seimų kaita, 
atsisakyta valstybės vadovo rinkimų Seime, įtvirtinant netiesioginius Respublikos 
Prezidento rinkimus (Respublikos Prezidentą rinko specialiai tam tikslui išrinkti 
rinkikai, vadinami ypatingais tautos atstovais). Respublikos Prezidento kadencijų 
skaičius tapo neribojamas. 

Palyginti su ankstesniais 1922 m. Konstitucijoje įtvirtintais Respublikos Pre- 
zidento įgaliojimais, 1928 m. Konstitucijoje Respublikos Prezidento kompetencija 
gerokai išsiplėtė. Sustiprinta Respublikos Prezidento veto teisė (ji galėjo būti įveikta 
tik 2/3 Seimo narių balsų dauguma), taip pat Respublikos Prezidentui perduo- 
ta dalis galių, kurios ankstesnėmis Konstitucijomis buvo pavestos išimtinai Seimo 
kompetencijai, t. y. savarankiškai leisti įstatymus, tvirtinti valstybės biudžetą, ratifi- 
kuoti tarptautines sutartis, pan. Tokiu būdu Respublikos Prezidentas tapo centrine 
konstitucine institucija“'“. 

Nors ir reikšmingai išplėtusi Respublikos Prezidento galias bei įtaką valstybės 
valdžių sistemoje, 1928 m. Lietuvos Valstybės Konstitucija dar nebuvo galutinė 
stotelė kelyje į autoritarizmą. Respublikos Prezidento galių įsitvirtinimo viršūnė 
galima laikyti 1938 m. gegužės 12 d. įsigaliojusią Lietuvos Konstituciją“!?, kurioje 
jau buvo galutinai įtvirtinti anksčiau pradėję ryškėti prezidentinio autoritarizmo po- 
žymiai. Visiškai atsisakant valdžių padalijimo principo, šia Konstitucija Respublikos 


*5 Lietuvos Valstybės Konstitucija. Vyriausybės žinios, 1928, Nr. 275-1778. 


4 MaksiMaiTIS, M. Lietuvos Prezidento konstitucinio statuso raida 1918—1940 m. Iš: Prezidentas 
valstybinės valdžios institucijų sistemoje. Vilnius: Mes, 2011, p. 27—30. 


“5 Lietuvos Konstitucija. Vyriausybės žinios, 1938, Nr. 608-4271. 


494 


2. Valstybės vadovo instituto raida Lietuvoje 


Prezidentui jau suteikta ne tik vykdomoji, bet ir įstatymų leidžiamoji valdžia, taip 
Respublikos Prezidentą apskritai iškeliant virš visų valstybės valdžių. Prezidento 
galios įstatymų leidybos procese pasižymėjo ne tik itin stipria veto teise“!“, tačiau ir 
Respublikos Prezidento vaidmeniu įstatymų leidybos procedūroje: Seimui priėmus 
įstatymo projektą, įstatymu jis virsdavo tik Respublikos Prezidentui jį patvirtinus 
ir paskelbus, o nesant Seimo, Respublikos Prezidentas leisti įstatymus galėjo sava- 
rankiškai. Be to, Respublikos Prezidentas turėjo gana plačius įgaliojimus bet kada 
paleisti Seimą savo nuožiūra arba kilus konfliktui tarp jųdviejų ar tarp Seimo ir Vy- 
riausybės*". 1940 m. birželio 15 d. Sovietų Sąjungai okupavus Lietuvos Respubliką, 
Lietuvos Respublikos Prezidento institucija buvo panaikinta. 

1990 m. kovo 11 d. atkūrus Lietuvos nepriklausomybę, buvo priimtas Laikinasis 
Pagrindinis Įstatymas. Laikinojo Pagrindinio Įstatymo 86 straipsnyje buvo įtvirtinta, 
kad Lietuvos Respublikos Aukščiausiosios Tarybos Pirmininkas yra aukščiausiasis Lie- 
tuvos Respublikos pareigūnas ir atstovauja Lietuvos Respublikai tarptautiniuose san- 
tykiuose. Pagal šio straipsnio nuostatas Lietuvos Respublikos Aukščiausiosios Tarybos 
Pirmininką rinko Aukščiausioji Taryba iš Aukščiausiosios Tarybos deputatų slaptu 
balsavimu penkeriems metams ne daugiau kaip dviem kadencijoms paeiliui. Jį slaptu 
balsavimu Aukščiausioji Taryba galėjo ir atšaukti. Aukščiausiosios Tarybos Pirminin- 
kas buvo atskaitingas Aukščiausiajai Tarybai““. Aukščiausiosios Tarybos Pirmininko 
kompetencija buvo nustatyta Laikinojo Pagrindinio Įstatymo 87 straipsnyje". 

Taigi, viena vertus, Aukščiausiosios Tarybos Pirmininkas buvo parlamentinės 
institucijos vadovas — jis vykdė bendrąjį vadovavimą rengiant klausimus, kuriuos 
turėjo apsvarstyti Aukščiausioji Taryba, kita vertus, jam buvo pavesta pasirašyti Lie- 
tuvos Respublikos įstatymus ir kitus Aukščiausiosios Tarybos bei Aukščiausiosios 
Tarybos Prezidiumo priimtus aktus, pateikti Aukščiausiajai Tarybai pranešimus dėl 
Respublikos padėties ir dėl svarbių Lietuvos vidaus bei užsienio politikos klausimų, 
teikti kandidatus į Ministro Pirmininko, Lietuvos Aukščiausiojo Teismo pirmininko, 
Lietuvos Respublikos prokuroro, Lietuvos vyriausiojo valstybinio arbitro pareigas, 
t. y. vykdė įgaliojimus, kurie paprastai priklauso valstybės vadovo kompetencijai. 

Konstitucinis Teismas 2002 m. birželio 19 d. nutarime““" konstatavo, jog, atsi- 
žvelgiant į tai, kad valstybės vadovo konstitucinis institutas buvo nustatytas 1992 m. 
Konstitucijoje įtvirtinus Respublikos Prezidento instituciją, į tai, kad pagal Kons- 
tituciją Respublikos Prezidento, kaip valstybės vadovo, teisinis statusas skiriasi nuo 
visų kitų valstybės pareigūnų teisinio statuso, taip pat į tai, kad Aukščiausiosios 
Tarybos Pirmininko pareigybė Konstitucijoje numatyta kaip laikina ir siejama su 
pereinamąja teisine situacija, kai Lietuvos Respublikos Seimas yra išrinktas, bet dar 


“* Remiantis 1938 m. Lietuvos Konstitucijos 109 straipsniu, Seimui net ir pakartotinai 3/5 balsų 


dauguma priėmus Respublikos Prezidento vetuotą įstatymo projektą, Respublikos Prezidentas galėjo 
rinktis arba jį paskelbti, arba paleisti Seimą, o Respublikos Prezidento veto galėjo įveikti tik tą patį 
įstatymo projektą priėmęs naujai išrinktas Seimas. 


*" 1938 m. Lietuvos Konstitucijos 81, 109, 122 straipsniai. 


“5 Lietuvos Respublikos įstatymas „Dėl Lietuvos Respublikos Laikinojo Pagrindinio Įstatymo“. Vals- 
tybės žinios, 1990, Nr. 9-224. 


99 Ibidem. 
*“ Konstitucinio Teismo 2002 m. birželio 19 d. nutarimas. Valstybės žinios, 2002, Nr. 62-2515. 

nėra susirinkęs į pirmąjį posėdį, akivaizdu, jog 1990—1992 m. dirbusios Aukščiau- 
siosios Tarybos Pirmininko statusas nebuvo tapatus 1992 m. Konstitucijoje įtvirtin- 
to Respublikos Prezidento, kaip valstybės vadovo, statusui. Taigi pagal Konstituciją 
Aukščiausiosios Tarybos Pirmininko pareigybė skiriasi nuo Respublikos Preziden- 
to, kaip valstybės vadovo, instituto. 

1990—1992 m. parengtuose Lietuvos konstitucijų projektuose buvo konstruo- 
jami įvairūs valstybės valdžios modeliai, taigi ir valstybės vadovo įgaliojimai juose 
buvo numatyti gana skirtingi. Tuose konstitucijų projektuose, kuriuose buvo links- 
tama į prezidentinę demokratiją, Respublikos Prezidento galios buvo numatytos 
kur kas platesnės nei tuose, kuriuose buvo siūloma įtvirtinti parlamentinę valstybės 
valdymo formą. 

Tai, kad Respublikos Prezidento institutas buvo vienas labiausiai diskutuotinų 
ir aktualių to meto klausimų, liudija ir tai, kad Sąjūdžio koalicija inicijavo referen- 
dumą dėl Respublikos Prezidento institucijos atkūrimo nepriėmus naujos konstitu- 
cijos. 1992 m. gegužės 23 d. įvykusiame tautos referendume už Respublikos Pre- 
zidento institucijos atkūrimą balsavo tik 40,99 proc. visų Lietuvos rinkėjų““!. Taigi 
Respublikos Prezidento institucija nebuvo atkurta. 

Respublikos Prezidento institucija buvo atkurta tik 1992 m. spalio 25 d. priėmus 
Lietuvos Respublikos Konstituciją. 1993 m. vasario 14 d. įvyko visuotiniai ir tie- 
sioginiai Lietuvos Respublikos Prezidento rinkimai. Jų metu valstybės vadovu buvo 
išrinktas Algirdas Mykolas Brazauskas. 1998 m. Respublikos Prezidentu išrinktas 
Valdas Adamkus. Rolandas Paksas Respublikos Prezidentu buvo išrinktas 2003 m., 
bet po vienerių metų iš pareigų pašalintas apkaltos proceso tvarka. 2004—2009 m. 
Respublikos Prezidentu vėl tapo Valdas Adamkus. Dalia Grybauskaitė Respublikos 
Prezidente išrinkta 2009 m., o 2014 m. perrinkta antrai kadencijai. 


3. Lietuvos Respublikos Prezidentas kaip valstybės 
vadovas ir kaip vykdomosios valdžios dalis 


Respublikos Prezidento pareigų ėjimo pradžia. Pagal Konstitucijos 82 straips- 
nį išrinktas Respublikos Prezidentas savo pareigas pradeda eiti rytojaus dieną pasi- 
baigus buvusio Respublikos Prezidento kadencijai, po to, kai Vilniuje, dalyvaujant 
Tautos atstovams — Seimo nariams, prisiekia Tautai būti ištikimas Lietuvos Respub- 
likai ir Konstitucijai, sąžiningai eiti savo pareigas ir būti visiems lygiai teisingas. 
Konstitucinis Teismas 1998 m. sausio 10 d. nutarime“ yra pažymėjęs, kad 
valstybėse, kuriose prezidentas renkamas visuotiniuose rinkimuose, paprastai tarp 
rinkimų rezultatų paskelbimo ir prezidento pareigų ėjimo pradžios yra tam tikras 
laikotarpis. Tuo metu kadenciją baigiantis prezidentas toliau eina savo pareigas, 
dirba parlamentas ir jo pasitikėjimą turinti vyriausybė, kurią formuojant dalyvavo 
šalies vadovas. Pasak Konstitucinio Teismo, ganėtinai ilga pauzė paaiškinama tuo, 
kad reikia tam tikro laiko pasitraukiančiam prezidentui pasirengti perduoti valsty- 
bės vadovo pareigas, o naujajam — pasirengti priimti pareigas. Toks laikotarpis yra 
numatytas Konstitucijos 80 straipsnyje. Pagal tai Respublikos Prezidento eiliniai 


**! Vyriausiosios rinkimų komisijos pateikti duomenys. Prieiga per internetą: <www.vrk.lt> |žiūrėta 
2011-11-30]. 


** Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5-99. 

rinkimai vykdomi paskutinį sekmadienį likus dviem mėnesiams iki Respublikos 
Prezidento kadencijos pabaigos. Per šį laikotarpį kadenciją baigiantis Respublikos 
Prezidentas tebėra valstybės vadovas. Jam priklauso visi pagal Konstituciją valsty- 
bės vadovui suteikti įgaliojimai. Tik jis vienas gali juos vykdyti. Naujai išrinktas 
Respublikos Prezidentas nuo galutinių rinkimų rezultatų paskelbimo iki priesaikos 
davimo valstybės vadovo įgaliojimų dar neturi. Konstitucinis Teismas minėtame nu- 
tarime yra konstatavęs, kad buvusiojo Respublikos Prezidento įgaliojimai nutrūksta 
tik tuomet, kai prisiekia naujasis Respublikos Prezidentas. 

Respublikos Prezidento priesaika. Kaip minėta, 82 straipsnyje yra įtvirtin- 
ta nuostata, kad išrinktas Respublikos Prezidentas savo pareigas pradeda eiti rytojaus 
dieną pasibaigus Respublikos Prezidento kadencijai, po to, kai Vilniuje, dalyvaujant 
Tautos atstovams — Seimo nariams, prisiekia Tautai būti ištikimas Lietuvos Respub- 
likai ir Konstitucijai, sąžiningai eiti savo pareigas ir būti visiems lygiai teisingas. 
Prisiekia ir perrinktas Respublikos Prezidentas. Respublikos Prezidento priesaikos 
aktą pasirašo jis pats ir Konstitucinio Teismo pirmininkas, o jo nesant — vienas iš 
Konstitucinio Teismo teisėjų. 

Konstitucinis Teismas 2004 m. gegužės 25 d. nutarime“ yra pažymėjęs, kad 
išrinkto Prezidento priesaikoje atsispindi pačios svarbiausios, universalios konsti- 
tucinės vertybės, kurias Tauta sieja su Respublikos Prezidento — valstybės vadovo 
pareigybe. Šios konstitucinės vertybės yra neatsiejamos viena nuo kitos, šių vertybių 
turinys yra labai talpus, apimantis daug kitų, ne mažiau reikšmingų konstitucinių 
įpareigojimų. Pasak Konstitucinio Teismo, išrinktas Respublikos Prezidentas — Tau- 
tos tiesiogiai renkamas valstybės vadovas — yra vienintelis Konstitucijoje nurodytas 
asmuo, prisiekiantis ypatingam subjektui, kuriam priklauso suverenitetas, — išrink- 
tas Respublikos Prezidentas prisiekia Tautai. Taigi Respublikos Prezidento priesaika 
skiriasi nuo Seimo nario, Ministro Pirmininko ir ministrų, Konstitucinio Teismo 
teisėjo, kitų teismų teisėjų duodamos priesaikos. Respublikos Prezidento priesaika 
nėra vien formalus ar simbolinis aktas, ji nėra vien iškilmingas priesaikos žodžių 
ištarimas ir priesaikos akto pasirašymas. Atsižvelgiant į tai, kad priesaikos institutas 
ir priesaikos turinys yra įtvirtinti Konstitucijoje, Respublikos Prezidento duota prie- 
saika turi konstitucinę reikšmę ir sukelia konstitucinius teisinius padarinius: tol, kol 
Respublikos Prezidentas neprisiekė, jis negali pradėti eiti savo pareigų. Atsisakymas 
prisiekti, priesaikos davimas su išlyga arba priesaikos teksto pakeitimas, atsisakymas 
pasirašyti Respublikos Prezidento priesaikos tekstą pagal Konstituciją reiškia, kad 
Respublikos Prezidentas negali eiti savo pareigų. Jeigu asmuo, išrinktas Respublikos 
Prezidentu, neprisiekė, turi būti skelbiami nauji Respublikos Prezidento rinkimai. 

Konstitucijos 82 straipsnio teisinis reguliavimas reiškia, kad išrinktas Respub- 
likos Prezidentas turi prisiekti ne bet kur, o būtent Seimo rūmuose, kurie pagal 
Konstituciją gali būti tik Vilniuje — Lietuvos Respublikos sostinėje“?! 

Konstitucinis Teismas minėtame 2004 m. gegužės 25 d. nutarime pabrėžė, kad 
Respublikos Prezidento priesaikos aktas yra konstituciškai reikšmingas ir dėl to, kad 
Respublikos Prezidentas, duodamas priesaiką Tautai, viešai ir iškilmingai įsipareigoja 
veikti tik taip, kaip jį įpareigoja ši priesaika, ir jokiomis aplinkybėmis šio priesaikos 


** Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094. 
** Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 1924-5643. 

nesulaužyti. Pagal Konstitucijos 74 straipsnį priesaikos sulaužymas yra vienas iš pa- 
grindų, kuriems esant Respublikos Prezidentas apkaltos proceso tvarka gali būti paša- 
lintas iš užimamų pareigų. Priesaikos sulaužymas kartu reikštų ir šiurkštų Konstituci- 
jos pažeidimą, o šiurkštus Konstitucijos pažeidimas kartu yra ir priesaikos sulaužymas. 

Konstitucijos 77 straipsnio 1 dalyje nustatyta: „Respublikos Prezidentas yra 
valstybės vadovas“. Ši nuostata Konstitucijoje nėra detalizuota. Minėto straipsnio 
2 dalis nurodo, kad Respublikos Prezidentas atstovauja valstybei ir daro visa, kas jam 
pavesta Konstitucijos ir įstatymų. 

Konstitucijos 77 straipsnio 1 dalies nuostata, kad Respublikos Prezidentas yra 
valstybės vadovas, sietina su Konstitucijos 84 straipsniu, nustatančiu jo kompetenci- 
ją, bei konkrečiais jame įtvirtintais Respublikos Prezidento įgaliojimais““. Pabrėž- 
tina, kad valstybės vadovas pagal Konstituciją įkūnija ir valstybės valdymo formą — 
respubliką — būtent šiais požiūriais: valstybės vadovo pareigybė užimama ne gims- 
tant ar paveldėjus, bet rinkimais (78 str. 2 d.); šią pareigybę galima užimti ne iki 
gyvos galvos, bet 5 metų kadencijai (78 str. 2 d.); tas pats asmuo minėtą pareigybę 
gali užimti ne daugiau kaip du kartus iš eilės (78 str. 3 d.); klausimus dėl karo ar 
nepaprastosios padėties įvedimo valstybės vadovas neįgaliotas spręsti savo nuožiūra 
(142 str. 2 d., 144 str. 2 d.); pasibaigus kadencijai, buvusį valstybės vadovą galima 
bendrąja tvarka patraukti baudžiamojon atsakomybėn už teisės pažeidimus, padary- 
tus einant Respublikos Prezidento pareigas (86 str. 1 d.)???, 

Pabrėžtina, kad pagal Konstituciją Respublikos Prezidentas negali būti kva- 
lifikuojamas kaip vienasmenė Tautos atstovybė, nes ji yra Seimas (55 str. 1 d.)*". 
Konstitucinis Teismas 1998 m. sausio 10 d. nutarime yra pabrėžęs, kad svarbiausias 
Respublikos Prezidento uždavinys — „laiduoti valdžios institucijų sąveiką“*. 

Respublikos Prezidento konstituciniam statusui būdinga tai, jog jis yra ne tik 
valstybės vadovas, bet ir dualistinės (sudvejintos) vykdomosios valdžios dalis. Konsti- 
tucinis Teismas 2004 m. gruodžio 13 d. nutarime“? konstatavo, kad Lietuvos valsty- 
bės konstitucinei santvarkai yra būdingas dualistinės vykdomosios valdžios modelis: 
vykdomąją valdžią Lietuvoje vykdo Respublikos Prezidentas — valstybės vadovas — 
bei Vyriausybė. Tai, kad Respublikos Prezidentas sietinas su valdymo funkcija, kad 
jis yra vykdomosios valdžios dalis, atskleidžia ir Konstitucijos 5 straipsnio 1 da- 
lies, kurioje įvardytos valstybės valdžią Lietuvoje vykdančios institucijos (Seimas, 
Respublikos Prezidentas ir Vyriausybė, Teismas), analizė, pažymint jungtuką „ir“ 
žodžių junginyje „Respublikos Prezidentas ir Vyriausybė“"“". 

Taigi, kaip minėta, Konstitucinis Teismas savo nutarimuose ne kartą yra pa- 
brėžęs, kad Respublikos Prezidentas yra vykdomosios valdžios dalis“*!. Vis dėlto, 


** Konstitucinio Teismo 1995 m. spalio 17 d. nutarimas. Valstybės žinios, 1995, Nr. 86-1949. 
ŠiLEIKIS, E. Alternatyvi konstitucinė teisė. Vilnius: Teisinės informacijos centras, 2005, p. 461. 
** Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 124-5643. 
Konstitucinio Teismo 1998 m. sausio 14 d. nutarimas. Valstybės žinios, 1998, Nr. 5-99. 

** Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708. 

ŠILEIKIS, E. Alternatyvi konstitucinė teisė. Vilnius: Teisinės informacijos centras, 2005, p. 462. 


“! Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5-99; 1999 m. 
gruodžio 21 d. nutarimas. Valstybės žinios, 1999, Nr. 109-3192; 2003 m. gruodžio 30 d. nutarimas. 
Valstybės žinios, 2003, Nr. 124-5643. 

kaip taip pat minėta, Respublikos Prezidento ir Vyriausybės, kaip dviejų dualistinės 
vykdomosios valdžios atšakų, įgaliojimai yra skirtingi, vienas kito atžvilgiu autono- 
miški, savarankiški. Kita vertus, kaip nurodė Konstitucinis Teismas, Konstitucijoje 
expressis verbis nurodyti tie Respublikos Prezidento ir Vyriausybės įgaliojimai, ku- 
riuos Respublikos Prezidentas ir Vyriausybė įgyvendina kartu. Pavyzdžiui, Kons- 
titucijos 85 straipsnyje, inter alia, nustatyta, jog tam, kad Respublikos Prezidento 
dekretai, nurodyti Konstitucijos 84 straipsnio 3, 15, 17 ir 21 punktuose turėtų ga- 
lią, jie privalo būti pasirašyti Ministro Pirmininko arba atitinkamo ministro. Pagal 
Konstitucijos 84 straipsnio 1 punktą Respublikos Prezidentas, inter alia, kartu su 
Vyriausybe vykdo užsienio politiką. 


4. Respublikos Prezidento teisinis statusas 


Konstitucijos 77 straipsnio 2 dalyje nustatomos dvi Respublikos Prezidento statuso 
šaltinių rūšys: Konstitucija ir įstatymai. Konstitucija yra pagrindinis Respublikos 
Prezidento statuso šaltinis. Didžioji dalis Konstitucijos normų, kurios nustato jo sta- 
tusą, išdėstytos Konstitucijos VI skirsnyje „Respublikos Prezidentas“. Be Konstitu- 
cijos VI skirsnyje išdėstytų normų, Respublikos Prezidento statusą reguliuojančios 
Konstitucijos normos išdėstytos ir kituose straipsniuose. 

Respublikos Prezidento statuso ypatumai. Pagal Konstitucijos 77 straips- 
nį Respublikos Prezidentas yra valstybės vadovas. Jis atstovauja Lietuvos valstybei 
ir daro visa, kas jam pavesta Konstitucijos bei įstatymų. Ši nuostata reiškia, kad 
Respublikos Konstitucijos 84 straipsnyje yra nustatyti Respublikos Prezidento įga- 
liojimai. Konstitucinis Teismas savo nutarimuose yra konstatavęs, kad Konstitucijos 
77 ir 84 straipsniuose įtvirtinta šios valstybės institucijos esmė, nustatytos Respubli- 
kos Prezidento galios, jo pagrindinės veiklos funkcijos bei kryptys, atskleidžiančios 
Respublikos Prezidento vietą valdžios sistemoje, santykius su kitomis valstybės val- 
džią vykdančiomis institucijomis“. 

Konstitucinis Teismas yra konstatavęs, kad valstybės vadovo statusą Konstitu- 
cijoje nustatytam laikui įgyja tik vienas asmuo, t. y. Respublikos Prezidentas, kurį 
išrenka Lietuvos Respublikos piliečiai. Respublikos Prezidento, kaip valstybės va- 
dovo, teisinis statusas yra individualus, besiskiriantis nuo visų kitų piliečių teisinio 
statuso. Pagal Konstituciją Respublikos Prezidento, kaip valstybės vadovo, teisinis 
statusas skiriasi ir nuo kitų valstybės pareigūnų teisinio statuso. Respublikos Prezi- 
dento, kaip valstybės vadovo, individualų, išskirtinį teisinį statusą atskleidžia įvai- 
rios Konstitucijos nuostatos, įtvirtinančios Respublikos Prezidento neliečiamybę, 
negalimumą Respublikos Prezidentui būti Seimo nariu, užimti kitas pareigas, gauti 
kitokį atlyginimą, išskyrus Respublikos Prezidentui nustatytą atlyginimą ir atlygini- 
mą už kūrybinę veiklą; asmens, išrinkto Respublikos Prezidentu, pareigą sustabdyti 
savo veiklą politinėse partijose ir politinėse organizacijose; reikalavimus kandida- 
tams į Respublikos Prezidentus bei Respublikos Prezidento rinkimų pagrindus ir 
tvarką; Respublikos Prezidento priesaiką; Respublikos Prezidento įgaliojimus, jų 
pradžią ir pabaigą ir kt.?“* 

“2 Pavyzdžiui, Konstitucinio Teismo 1999 m. gruodžio 21 d. nutarimas. Valstybės žinios, 1999, 
Nr. 109-3192. 
** Konstitucinio Teismo 2002 m. birželio 19 d. nutarimas. Valstybės žinios, 2002, Nr. 62-2515. 

Kaip jau minėta, pagal Konstitucijos 83 straipsnio 1 dalį Respublikos Preziden- 
tas negali būti Seimo nariu, negali užimti jokių kitų pareigų ir gauti kitokio atlygi- 
nimo, išskyrus Respublikos Prezidentui nustatytą atlyginimą ir atlyginimą už kū- 
rybinę veiklą. Asmuo, išrinktas Respublikos Prezidentu, turi sustabdyti savo veiklą 
politinėse partijose ir politinėse organizacijose iki naujos Respublikos Prezidento 
rinkimų kampanijos pradžios (83 str. 2 d.). 

Respublikos Prezidento imunitetas ir materialinės bei finansinės 
veiklos garantijos. Konstitucinis Teismas, vertindamas Respublikos Prezidento 
konstitucinį teisinį statusą, yra nurodęs, kad šis statusas — tai ne vien Respublikos 
Prezidentui Konstitucijoje expressis verbis nustatytų įgaliojimų suma. Respublikos 
Prezidentas, kaip Tautos tiesiogiai renkamas valstybės vadovas, simbolizuoja Lietu- 
vos valstybę, jos visuomenės vertybes ir personifikuoja Lietuvos Respubliką tarp- 
tautiniuose santykiuose. Respublikos Prezidento konstituciniai įgaliojimai ir Kons- 
titucijoje jam nustatytos garantijos, Respublikos Prezidento, kaip valstybės vadovo, 
konstitucinis teisinis statusas suponuoja ir jo ypatingą atsakomybę valstybinei bend- 
ruomenei — pilietinei Tautai“. 

Konstitucijos 86 straipsnio 1 dalyje nustatyta, kad Respublikos Prezidento asmuo 
neliečiamas: kol eina savo pareigas, jis negali būti suimtas, patrauktas baudžiamojon 
ar administracinėn atsakomybėn. Taigi šioje nuostatoje yra įtvirtintas Respublikos 
Prezidento imunitetas. Imunitetas — tai asmens neliečiamybės papildomos garantijos, 
reikalingos ir būtinos to asmens pareigoms tinkamai atlikti. Respublikos Prezidento, 
kaip valstybės vadovo, imunitetas turi užtikrinti, kad Respublikos Prezidentas galėtų 
nekliudomai vykdyti Konstitucijoje nustatytas funkcijas, kad būtų užkirstas kelias 
galimam vykdomosios valdžios pareigūnų neigiamam poveikiui Respublikos Prezi- 
dentui. Dėl šių tikslų, pasak Konstitucinio Teismo, Respublikos Prezidento asmens 
neliečiamybės papildomų garantijų nustatymas yra leistinas ir nepaneigia Konstituci- 
jos 29 straipsnyje įtvirtinto asmenų lygiateisiškumo principo““*. 

Konstitucinis Teismas 2000 m. gegužės 8 d. nutarime““" yra išaiškinęs, kad pa- 
reisų vykdymo laikotarpiu Respublikos Prezidento imunitetas yra itin platus — jo 
teisė į asmens neliečiamybę gali būti ribojama tik po to, kai jis baigia eiti savo parei- 
gas. Taigi imunitetas yra ribotas laiko atžvilgiu: jis pradedamas taikyti, kai Respubli- 
kos Prezidentas pradeda eiti savo pareigas, o baigiamas jo netekus. Imuniteto turinį 
sudaro tai, kad Respublikos Prezidento atžvilgiu jo pareigų vykdymo metu negali 
būti vykdomas baudžiamasis persekiojimas, nes jis negali būti patrauktas baudžia- 
mojon atsakomybėn, taip pat negali būti imamasi jokių priemonių (išskyrus apkal- 
tos procesą), kuriomis būtų sudarytos sąlygos baudžiamajam persekiojimui pradėti. 

Ypatingas Respublikos Prezidento konstitucinis statusas, inter alia, jam suteik- 
tas ypatingasis imunitetas, pagal kurį pareigų vykdymo laikotarpiu jis negali būti 
patrauktas baudžiamojon atsakomybėn, lemia tai, kad taikant jam apkaltą už nusi- 
kaltimo padarymą svarbias aplinkybes gali nustatyti tik Seimas““'. 


** Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094. 
“5 Konstitucinio Teismo 2000 m. gegužės 8 d. nutarimas. Valstybės žinios, 2000, Nr. 39-1105. 
“6 Ibidem. 


*“ Konstitucinio Teismo 2017 m. vasario 24 d. nutarimas. TAR, 2017-02-24, Nr. 3068. 

Respublikos Prezidento atžvilgiu taip pat negali būti taikomos jokios opera- 
tyvinės veiklos formos, taip pat ir nusikalstamą veiką imituojantis elgesio modelis. 
Jeigu operatyviniai veiksmai buvo vykdomi prieš asmenis, kalbėjusius telefonu su 
Respublikos Prezidentu, tokių pokalbių telefonu kontrolė nėra operatyviniai veiks- 
mai, vykdomi Respublikos Prezidento atžvilgiu. Tačiau tokių pokalbių telefonu 
teisėtai padaryti įrašai ir techninių priemonių panaudojimo atliekant operatyvinius 
veiksmus protokolai gali būti įrodymai sprendžiant, ar konkretūs Respublikos Pre- 
zidento veiksmai prieštarauja Konstitucijai““*. 

Imuniteto samprata reiškia ir tai, kad Respublikos Prezidentas negali būti trau- 
kiamas teisinėn atsakomybėn už valstybės institucijų ar pareigūnų veiklos kritiką. 
Tokie Prezidento veiksmai netraktuotini kaip atitinkamų valdžios institucijų ar pa- 
reigūnų autoriteto diskreditavimas. Konstitucinis Teismas, analizuodamas Respub- 
likos Prezidento teisę reikšti kritiką, yra konstatavęs, kad, vertinant, ar Respubli- 
kos Prezidento viešai reiškiama valstybės institucijų ar pareigūnų veiklos kritika, jų 
sprendimų neigiamas vertinimas nediskredituoja šių institucijų ar pareigūnų, būtina 
atsižvelgti į šios kritikos (neigiamo vertinimo) turinį, taip pat į visas aplinkybes, 
kuriomis ši kritika (neigiamas vertinimas) buvo pareikšta“. 

Be imuniteto, Respublikos Prezidentas turi ir materialines bei finansines garanti- 
jas. Būtinasis individualaus, išskirtinio Prezidento — valstybės vadovo — konstitucinio 
statuso požymis yra konstitucinės Prezidento socialinės garantijos. Taigi individualus, 
išskirtinis Prezidento konstitucinis statusas nuo visų kitų piliečių teisinio statuso ski- 
riasi, inter alia, Prezidento socialinių garantijų požiūriu““?. Konstitucijos 90 straipsnyje 
įtvirtinta, kad Respublikos Prezidentas turi rezidenciją ir kad Respublikos Prezidento 
ir jo rezidencijos finansavimą nustato įstatymas. Aiškinant Konstitucijos 90 straipsnio 
nuostatą, kad Prezidento ir jo rezidencijos finansavimą nustato įstatymas, pabrėžtina, 
jog ja yra įtvirtinta Prezidento ir jo rezidencijos finansavimo garantija, kurios paskirtis 
— užtikrinti, kad Prezidentas galėtų tinkamai atlikti savo pareigas, inter alia, tinka- 
mai atstovauti Lietuvos valstybei. Taigi ši konstitucinė garantija reiškia, kad įstatymų 
leidėjas turi pareigą įstatymu nustatyti Prezidento pareigoms vykdyti reikalingą fi- 
nansavimą, kuris apima ne tik pareigas vykdančio Prezidento veiklos ir rezidencijos 
finansavimą, bet ir deramą, t. y. Prezidento, kaip valstybės vadovo, orumą ir išskir- 
tinį teisinį statusą, atitinkantį buvusiam Prezidentui užtikrinamą finansavimą, inter 
alia, Prezidento pensiją ar kitą jos esmę ir paskirtį atitinkančią valstybės išmoką. Šis 
finansavimas taip pat apima lėšas, kurių reikia pagal valstybinį ir (ar) diplomatinį pro- 
tokolą Prezidentą lydinčio asmens (sutuoktinio, kito šeimos nario) išlaidoms, susiju- 
sioms su jo pagalba Prezidentui vykdant pareigas, padengti“! 

Konstitucinis Teismas taip pat yra nurodęs, kad Respublikos Prezidento veiklą 
finansuoja, Respublikos Prezidento materialines ir socialines garantijas užtikrina 
valstybė, kad tam reikalingos lėšos turi būti numatomos valstybės biudžete, kad 
Respublikos Prezidento ir jo rezidencijos finansavimą turi reguliuoti įstatymai. Pa- 
sak Konstitucinio Teismo, Konstitucijos 90 straipsnio nuostatos suponuoja ir tai, kad 


** Konstitucinio Teismo 2004 m. kovo 31 d. išvada. Valstybės žinios, 2004, Nr. 49-1600. 
** Ibidem. 

“V Konstitucinio Teismo 2014 m. liepos 3 d. nutarimas. TAR, 2014-07-03, Nr. 9761. 
“I Ibidem. 

neatskiriamas Respublikos Prezidento finansavimo elementas bei valstybės vadovo 
konstitucinė socialinė garantija yra Respublikos Prezidento pensija. Pagal Konstitu- 
ciją įstatymų leidėjas turi pareigą nustatyti tokį šios pensijos dydį, tokias jos skyrimo 
ir mokėjimo sąlygas, kurios atitiktų Respublikos Prezidento, kaip valstybės vadovo, 
individualų, išskirtinį teisinį statusą“““. 

Respublikos Prezidento ir jo šeimos narių materialines ir socialines garantijas 
nustato Lietuvos Respublikos Prezidento įstatymas“. Lietuvos Respublikos Prezi- 
dento įstatymo 14 straipsnyje įtvirtinta, kad Respublikos Prezidentui nustatytas toks 
valstybinis aprūpinimas: 1) rezidencija Vilniuje; 2) specialios paskirties lėktuvas ir du 
automobiliai; 3) atstovavimo išlaidos šalies viduje ir lankantis užsienio valstybėse — 
pagal tarptautinę diplomatinę praktiką atsiskaitytinai, taip pat 25 procentai Respub- 
likos Prezidento mėnesinio darbo užmokesčio neatsiskaitytinai kas mėnesį. Respub- 
likos Prezidentui ir jo šeimos nariams apsauga skiriama ir užtikrinama teisės aktų 
nustatyta tvarka. Šis įstatymas taip pat reglamentuoja Respublikos Prezidento darbo 
užmokesčio klausimus bei socialines garantijas ligos atveju ir nelaimingo atsitikimo 
atveju, jo sveikatos priežiūros klausimus (15—18 str.). Įstatyme taip pat nustatytos 
Respublikos Prezidento materialinės ir socialinės garantijos nutrūkus Respublikos 
Prezidento įgaliojimams (23 str.). Pagal šio įstatymo 13 straipsnį Respublikos Pre- 
zidentui jo funkcijas padeda įgyvendinti Respublikos Prezidento kanceliarija, kuri 
taip pat atlieka Respublikos Prezidento rezidencijos finansinį, ūkinį ir materialinį 
aptarnavimą. Respublikos Prezidento kanceliarijai vadovauja kanceliarijos kancleris, 
kurį Lietuvos Respublikos valstybės tarnybos įstatymo nustatyta tvarka konkurso 
būdu priima į pareigas ir atleidžia iš jų Respublikos Prezidentas. 

"Tuo tarpu Lietuvos Respublikos Prezidento valstybinės rentos įstatymas““* reg- 
lamentuoja Respublikos Prezidento valstybinės rentos, Respublikos Prezidento 
valstybinės našlių ir našlaičių rentos skyrimo bei mokėjimo sąlygas ir tvarką, taip 
pat šių rentų dydžius. Respublikos Prezidento valstybinė renta skiriama ir mokama 
iki gyvos galvos Respublikos Prezidentui, kurio įgaliojimai nutrūko šiais Konstituci- 
jos 88 straipsnyje nustatytais pagrindais: pasibaigus laikui, kuriam jis buvo išrinktas 
(1 p.), įvykus pirmalaikiams Respublikos Prezidento rinkimams (2 p.), Respublikos 
Prezidentui atsistatydinus iš pareigų (3 p.) ir tuo atveju, kai Seimas, atsižvelgdamas į 
Konstitucinio Teismo išvadą, 3/5 visų Seimo narių balsų dauguma priima nutarimą, 
kuriuo konstatuojama, kad Respublikos Prezidento sveikatos būklė neleidžia jam 
eiti savo pareigų (6 p.). Tuo atveju, jei Respublikos Prezidentą Seimas iš pareigų 
pašalina apkaltos proceso tvarka (5 p.), renta jam nemokama. 

Lietuvos Respublikos Prezidento įstatymo 12 straipsnyje yra nustatyta, kad Res- 
publikos Prezidentui įteiktos dovanos, kurias jis gavo oficialių vizitų metu užsienio 
valstybėse, taip pat dovanos, kurias jam įteikė užsienio valstybių atstovai oficialių 
vizitų metu Lietuvoje, yra valstybės turtas, saugomas Respublikos Prezidento rezi- 
dencijoje. Šios dovanos nustatyta tvarka gali būti perduodamos saugoti muziejams, 
o ypač vertingos — Lietuvos bankui. Tokia tvarka taikoma ir tada, kai Respublikos 
Prezidentui, kaip valstybės vadovui, dovanos įteikiamos Lietuvoje. 


** Konstitucinio Teismo 2002 m. birželio 19 d. nutarimas. Valstybės žinios, 2002, Nr. 62-2515. 
** Lietuvos Respublikos Prezidento įstatymas. Valstybės žinios, 1993, Nr. 5-89. 
** Prezidento valstybinės rentos įstatymas. Valstybės žinios, 2006, Nr. 141-5405. 

Paminėtina, kad Lietuvos Respublikos Prezidento įstatymo 6 straipsnyje įtvir- 
tinta Respublikos Prezidento teisė kalbėti per Lietuvos nacionalinį radiją ir televiziją. 
Taigi Respublikos Prezidentui, kaip valstybės vadovui, Lietuvos nacionaliniame ra- 
dijuje ir televizijoje suteikiamas laikas kalbėti šalies vidaus ir užsienio politikos klau- 
simais. Esant neatidėliotinam reikalui, Respublikos Prezidentui kalbėti turi būti su- 
teikiamas laikas, nenumatytas Lietuvos nacionalinio radijo ir televizijos programose. 

Respublikos Prezidento atsakomybė. Pagal Konstitucijos 78 straipsnio 
2 dalį Respublikos Prezidentas renkamas penkeriems metams. Respublikos Prezi- 
dento įgaliojimai anksčiau nustatyto laiko gali pasibaigti tik Konstitucijoje nustaty- 
tais pagrindais. Vienas iš jų — kai Seimas Respublikos Prezidentą pašalina iš pareigų 
apkaltos proceso tvarka (Konstitucijos 88 str. 5 p.). 

Respublikos Prezidento valdžios simboliai. Respublikos Prezidento val- 
džios simboliai (vėliava su Respublikos Prezidento herbu ir antspaudas) bei jų nau- 
dojimas yra reglamentuoti Lietuvos Respublikos Prezidento įstatyme. Vienas pa- 
grindinių valstybės vadovo simbolių — Respublikos Prezidento vėliava. Tai purpu- 
rinis audeklas, iš trijų kraštų apjuostas auksine virvute, kurio abiejose pusėse centre 
vaizduojamas Lietuvos valstybės herbas — Vytis, kurio skydą iš dešinės laiko grifas, 
iš kairės — vienaragis, stovintys ant balto postamento, vėliavos koto viršūnėje — ie- 
tigalis““". Iki 1993 m. Lietuva neturėjo oficialiai įteisintos Respublikos Prezidento 
vėliavos, nors naudojimo faktų galima rasti ir prieškarinėje Lietuvos Respublikoje. 
Tuomet virš Prezidentūros plevėsuodavo raudona vėliava su raiteliu vienoje pusėje 
ir Gediminaičių stulpais — kitoje. Kuriant naują Lietuvos Respublikos Prezidento 
vėliavą, jos simbolikos pagrindu paimta istorinė valstybės vėliava (raudona su si- 
dabriniu raiteliu) ir nutarta panaudoti artimą raudonam purpurinį audeklą bei joje 
vaizduojamą valstybės herbą““* papuošti skydininkais — grifu bei vienaragiu““". 

Pagal rangą Respublikos Prezidento vėliava yra antroji po nacionalinės vėliavos. 
Respublikos Prezidento vėliava iškeliama virš Respublikos Prezidento rezidenci- 
jos, kai Respublikos Prezidentas yra Lietuvos valstybės sostinėje Vilniuje, taip pat 
iškeliama laivuose ir ant kitų transporto priemonių, kai jose yra Respublikos Pre- 
zidentas. Respublikos Prezidento vėliavos atvaizdu gali būti ženklinama transporto 
priemonė, kai joje yra Respublikos Prezidentas. 


“5 Respublikos Prezidento vėliava ir jos atvaizdas turi atitikti Respublikos Prezidento vėliavos spalvų 
etaloninį atvaizdą, kurį Lietuvos heraldikos komisijos teikimu tvirtina Lietuvos Respublikos Seimas. 


*“* Lietuvos heraldikoje skydininkai žinomi nuo Vytauto laikų iki XVIII a. pabaigos. Jais buvo angelai, 
kariai, įvairūs gyvūnai, mitologinės ir kitos būtybės. Iš daugelio istorinių skydininkų buvo pasirinktas 
grifas ir vienaragis dėl kelių priežasčių. Pirmiausia anksčiau mėgtų angelų šiuolaikinės pasaulietinės 
valstybės nebenaudoja, o įdėjus šarvuotus karius Prezidento herbinė vėliava atrodytų pernelyg karinė. 
Tuo metu grifas ir vienaragis yra daugelio Europos valstybių herbų laikytojai ir turi gilią simbolinę 
prasmę. Lietuvos valstybės heraldikoje grifas ir vienaragis žinomi nuo XVI a. pradžios. Grifas — tai 
erelio ir liūto hibridas. Jis simbolizuoja erelio budrumą ir akylumą bei liūto jėgą ir išdidumą. Mitinis 
vienaragis panašus į kumeliuką, tačiau jis turi skeltus nagus, barzdelę ir auksinį spiralinį ragą kaktoje, 
kuriame slypįs jo protas. Tai protingumo, tolerancijos ir nekaltumo simbolis. Praeityje abu mitologi- 
niai gyvūnai naudoti ne tik heraldikoje, bet ir Bažnyčios gyvenime, juos mėgo astrologai ir alchemi- 
kai. XIV-XVI a. vienaragis, kaip skaistumo simbolis, buvo Švč. Mergelės Marijos atributas, o grifas 
dažniausiai buvo siejamas su Kristumi. Erelis esąs dangaus, o liūtas žemės gyvūnas, kaip Kristus yra 
dieviškojo (dangaus) ir žmogiškojo (žemės) pradų įkūnijimas. 

*“* Rimša, E. Heraldika. Iš praeities į dabartį. 2-oji papildyta laida. Vilnius, 2004, p. 85—86; Rimša, E. 
Lietuvos heraldika. Vilnius, 2008, p. 35—37. 

Respublikos Prezidentas naudojasi apskrituoju antspaudu ir dokumentų blan- 
kais su Lietuvos valstybės herbu. Antspaude yra įrašyta „Lietuvos Respublikos 
Prezidentas“?““. 


5. Respublikos Prezidento kompetencija 


Konstitucijos 77 straipsnyje yra nustatyta: „Respublikos Prezidentas yra valstybės 
vadovas. Jis atstovauja Lietuvos valstybei ir daro visa, kas jam pavesta Konstituci- 
jos ir įstatymų“. Taigi įvairūs Respublikos Prezidento įgaliojimai yra nustatyti ne 
tik Konstitucijoje, bet ir Seimo išleistuose įstatymuose. Minėtame Konstitucijos 
77, taip pat 84 straipsnyje atskleistas Respublikos Prezidento statusas, atskleista šios 
valstybės valdžios institucijos esmė, nustatytos Respublikos Prezidento galios, jo pa- 
grindinės veiklos funkcijos ir kryptys, apibūdinančios Respublikos Prezidento vietą 
valdžios sistemoje, santykius su kitomis valstybės valdžią vykdančiomis institucijo- 
mis“. Respublikos Prezidento kompetencija, pateikiama Konstitucijos 84 straips- 
nyje įtvirtintų punktų eile, nėra baigtinė, taigi Konstitucijos 84 straipsnis — daugiau 
imperatyvių gairių (krypčių, kuriomis konstituciškai privalu veikti) nei dispozityvių 
įgaliojimų sąrašas“. 

Konstitucinis Teismas 2004 m. gegužės 25 d. nutarime“! konstatavo, kad Res- 
publikos Prezidentui, kaip valstybės vadovui, Konstitucijoje yra nustatyti reikšmingi 
įgaliojimai. Dalis Respublikos Prezidento — valstybės vadovo — konstitucinių įgalio- 
jimų yra susiję su galimybe formuoti kitas valstybės valdžią įgyvendinančias institu- 
cijas ir (arba) daryti poveikį jų veiklai, priimamiems sprendimams, teisėkūros pro- 
cesui. Antai Respublikos Prezidentas turi įstatymų leidybos iniciatyvos teisę Seime 
(Konstitucijos 68 str. 1 d.). Jis pasirašo ir oficialiai paskelbia priimtus įstatymus dėl 
Konstitucijos keitimo (Konstitucijos 149 str. 1 d.), Seimo priimtus įstatymus (Kons- 
titucijos 70 str. 1 d.), taip pat referendumu priimtus įstatymus (Konstitucijos 71 str. 
3 d.). Respublikos Prezidentas turi teisę motyvuotai grąžinti Seimui pakartotinai 
svarstyti Seimo priimtą įstatymą (Konstitucijos 71 str. 1 d.) ir teikti jam pataisas bei 
papildymus (Konstitucijos 72 str. 2 d.). Pagal Konstitucijos 84 straipsnį Respubli- 
kos Prezidentas sprendžia pagrindinius užsienio politikos klausimus ir kartu su Vy- 
riausybe vykdo užsienio politiką (1 p.); pasirašo Lietuvos Respublikos tarptautines 
sutartis ir teikia jas Seimui ratifikuoti (2 p.); Seimo pritarimu skiria Ministrą Pirmi- 
ninką, paveda jam sudaryti Vyriausybę ir tvirtina jos sudėtį (4 p.); Seimo pritarimu 
atleidžia Ministrą Pirmininką (5 p.); Ministro Pirmininko teikimu skiria ir atleidžia 
ministrus (9 p.); nustatyta tvarka skiria ir atleidžia įstatymų numatytus valstybės 
pareigūnus (10 p.); teikia Seimui Aukščiausiojo Teismo teisėjų kandidatūras, pa- 
skyrus visus Aukščiausiojo Teismo teisėjus, iš jų teikia Seimui skirti Aukščiausiojo 
Teismo pirmininką; skiria Apeliacinio teismo teisėjus, o iš jų — Apeliacinio teismo 
pirmininką, jeigu jų kandidatūroms pritaria Seimas; skiria apygardų ir apylinkių 


“** Lietuvos Respublikos Prezidento įstatymas. Valstybės žinios, 1993, Nr. 5-89. 
*“ Konstitucinio Teismo 1999 m. kovo 4 d. nutarimas. Valstybės žinios, 1999, Nr. 23-666. 


0 ŠiumIKIS, E. Alternatyvi konstitucinė teisė. Antras pataisytas ir papildytas leidimas. Vilnius: Teisinės 
informacijos centras, 2005, p. 464. 


*! Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094. 

teismų teisėjus ir pirmininkus, keičia jų darbo vietas; įstatymo numatytais atvejais 
teikia Seimui atleisti teisėjus; Seimo pritarimu skiria ir atleidžia Lietuvos Respub- 
likos generalinį prokurorą (11 p.); teikia Seimui trijų Konstitucinio Teismo teisėjų 
kandidatūras, paskyrus visus Konstitucinio Teismo teisėjus, iš jų teikia Seimui skir- 
ti Konstitucinio Teismo pirmininko kandidatūrą (12 p.); teikia Seimui valstybės 
kontrolieriaus, Lietuvos banko valdybos pirmininko kandidatūrą; gali teikti Seimui 
pareikšti nepasitikėjimą jais (13 p.); Seimo pritarimu skiria ir atleidžia kariuome- 
nės vadą ir saugumo tarnybos vadovą (14 p.); suteikia aukščiausius karinius laips- 
nius (15 p.); ginkluoto užpuolimo, gresiančio valstybės suverenumui ar teritorijos 
vientisumui, atveju priima sprendimus dėl gynybos nuo ginkluotos agresijos, karo 
padėties įvedimo, taip pat dėl mobilizacijos ir pateikia šiuos sprendimus tvirtinti 
artimiausiam Seimo posėdžiui (16 p.); įstatymo nustatyta tvarka ir atvejais skelbia 
nepaprastąją padėtį ir pateikia šį sprendimą tvirtinti artimiausiam Seimo posėdžiui 
(17 p.). Konstitucijos 112 straipsnio 4 dalyje nustatyta, kad Respublikos Prezidentas 
skiria apylinkių, apygardų ir specializuotų teismų teisėjus, keičia jų darbo vietas. 
Pagal Konstitucijos 140 straipsnio 2 dalį Respublikos Prezidentas yra vyriausiasis 
ginkluotųjų pajėgų vadas. Respublikos Prezidentas vadovauja Valstybės gynimo ta- 
rybai (Konstitucijos 140 str. 1 d.). 

Minėtame Konstitucinio Teismo nutarime taip pat buvo konstatuota, kad 
Konstitucijoje Respublikos Prezidentui — valstybės vadovui — yra nustatyti ir kiti 
reikšmingi įgaliojimai: esant Konstitucijos 58 straipsnio 2 dalyje nustatytoms sąly- 
goms, Respublikos Prezidentas gali skelbti pirmalaikius Seimo rinkimus (Konsti- 
tucijos 58 str. 2 d.), Respublikos Prezidentas teikia Lietuvos Respublikos pilietybę 
(Konstitucijos 84 str. 21 p.), skiria valstybinius apdovanojimus (Konstitucijos 84 str. 
22 p.), teikia malonę nuteistiesiems (Konstitucijos 84 str. 23 p.) ir kt. 

Teisinėje literatūroje pateikiamos įvairios Respublikos Prezidento įgaliojimų 
klasifikacijos“?*. Iš aukščiau nurodytų Konstitucijos nuostatų matyti, kad Respubli- 
kos Prezidentas — valstybės vadovas — turi tokius konstitucinius įgaliojimus, kuriuos 


*** Pasak E. Šileikio, Konstitucijos 84 straipsnio punktus ir juose įtvirtintus įgaliojimus galima gru- 
puoti, atsižvelgiant į jų loginį ryšį. Antai 1—3 punktai leidžia kalbėti apie įgaliojimus, susijusius su 
užsienio politika ir tarptautinėmis sutartimis. Savo ruožtu 4—9 punktai rodo įgaliojimus, susijusius su 
Vyriausybės formavimu ir jos veikla (bei to nulemtus santykius su Seimu). Tuo metu 10—14 punktai 
išreiškia įgaliojimus, susijusius su valstybės pareigūnų skyrimu (atleidimu) ir to nulemtus santykius su 
Seimu. Analogiškai 15—18 punktuose nustatyti įgaliojimai, susiję su vadovavimu ginkluotosioms pajė- 
goms ir valstybės gynybai. Paskutiniai 19—24 punktai rodo „mišrius įgaliojimus“, susijusius ir su vals- 
tybės vadovo integravimo funkcija, kurią išreiškia malonės, apdovanojimų ir pilietybės teikimas), ir su 
sąlygine „notaro funkcija“ — įstatymų promulgavimu, ar organizavimo funkcija — Seimo rinkimų datos 
nustatymu, neeilinės Seimo sesijos šaukimu. (žr. ŠiuEiKis, E. Alternatyvi konstitucinė teisė. Antras 
pataisytas ir papildytas leidimas. Vilnius: Teisinės informacijos centras, 2005, p. 464—465). Grupuojant 
pagal reguliavimo objektą, siūloma tokia Respublikos Prezidento įgaliojimų klasifikacija: a) įgalioji- 
mai užsienio politikoje; b) įgaliojimai Vyriausybės atžvilgiu; c) įgaliojimai, ribojantys Seimo valdžią; 
d) įgaliojimai įstatymų leidybos srityje; e) įgaliojimai atliekant konstitucinę priežiūrą: £) įgaliojimai 
ginant valstybę; g) įgaliojimai vedant nepaprastąją padėtį; h) įgaliojimai skiriant asmenis į pareigas 
ir iš jų atleidžiant; i) įgaliojimai sprendžiant pilietybės klausimus; j) įgaliojimai skiriant valstybinius 
apdovanojimus; k) malonės teikimo įgaliojimai (žr. VINKLERIS, P. Lietuvos Respublikos Prezidento 
statusas ir įgaliojimai. Vilnius, 2002, p. 90-91). Pagal įgyvendinimo pobūdį, Respublikos Prezidento 
įgaliojimus galima skirstyti į savarankiškus ir įgyvendinamus kartu su Seimu, Ministru Pirmininku 
arba Vyriausybe (žr. BAKAvECKAS, A. Lietuvos vykdomoji valdžia, Vilnius, 2007, p. 245). 

įgyvendindamas jis gali daryti didelę įtaką kitoms valstybės valdžią vykdančioms 
institucijoms — Seimui, vykdančiam įstatymų leidžiamąją valdžią, taip pat Vyriausy- 
bei — vykdomosios valdžios institucijai; Respublikos Prezidentas — valstybės vadovas 
taip pat turi reikšmingus konstitucinius įgaliojimus formuojant teisminę valdžią. 
Pasak Konstitucinio Teismo, nuo to, kaip Respublikos Prezidentas įgyvendina jam 
Konstitucijoje numatytus įgaliojimus, nemažai priklauso ir kitų valstybės valdžios 
institucijų funkcionavimas. Respublikos Prezidento konstituciniai įgaliojimai ir 
Konstitucijoje jam nustatytos garantijos, Respublikos Prezidento, kaip valstybės va- 
dovo, konstitucinis teisinis statusas suponuoja ir jo ypatingą atsakomybę valstybinei 
bendruomenei — pilietinei Tautai“. 

Pasak Konstitucinio Teismo, Respublikos Prezidentui, kaip valstybės vadovui, 
pagal Konstituciją kyla pareiga įgyvendinant jam Konstitucijoje ir įstatymuose nu- 
statytus įgaliojimus veikti taip, kad būtų palaikoma darni sąveika tarp valstybės val- 
džią vykdančių institucijų, kad Lietuvos Respublikos piliečiai — valstybinė bendruo- 
menė — galėtų pasitikėti Respublikos Prezidento institucija, kad Lietuvos valstybė 
būtų tinkamai atstovaujama santykiuose su kitomis valstybėmis, su tarptautinėmis 
organizacijomis, kad Lietuvos valstybė galėtų deramai atlikti savo tarptautinius įsi- 
pareigojimus ir būtų užtikrinta, kad kiti tarptautinių santykių subjektai (užsienio 
valstybės, tarptautinės organizacijos ir kt.) galės deramai atlikti savo įsipareigojimus 
Lietuvos Valstybei. Konstitucinis Teismas yra pažymėjęs, kad deramas šios Respub- 
likos Prezidento — valstybės vadovo konstitucinės pareigos vykdymas yra būtina 
piliečių pasitikėjimo pačia Lietuvos valstybe, kaip bendru visos visuomenės gėriu, 
ir jos institutais sąlyga, kartu ir kitų tarptautinių santykių subjektų pasitikėjimo Lie- 
tuvos valstybe sąlyga““*. 

Konstitucijos 77 straipsnio 2 dalies nuostata, kad Respublikos Prezidentas daro 
visa, kas jam pavesta Konstitucijos ir įstatymų, atsižvelgiant į Konstitucijos 82 straips- 
nio 1 dalyje įtvirtintos Respublikos Prezidento priesaikos turinį, reiškia, kad Res- 
publikos Prezidentas, įgyvendindamas jam Konstitucijoje ir įstatymuose nustatytus 
įgaliojimus, turi vadovautis tik Konstitucija ir įstatymais, negali jų pažeisti. Respubli- 
kos Prezidentas turi veikti vadovaudamasis tik Tautos ir valstybės interesais, jis negali 
veikti turėdamas tokių tikslų ir interesų, kurie nesuderinami su Konstitucija ir įsta- 
tymais, su Tautos ir valstybės interesais, su viešaisiais interesais. Respublikos Prezi- 
dentas negali asmeninių ar grupinių interesų iškelti aukščiau visuomenės ir valstybės 
interesų, negali veikti taip, kad būtų diskredituota valstybės valdžia““*. 

Konstitucijos 82 straipsnio 1 dalyje įtvirtintas reikalavimas, kad Respublikos 
Prezidentas turi būti visiems lygiai teisingas. Ši nuostata ir Konstitucijos 29 straips- 
nio nuostata, jog valstybės institucijoms ar pareigūnams visi asmenys lygūs, reiškia 
ne tik tai, kad Respublikos Prezidentas turi pareigą lygiai traktuoti visus asmenis, 
kuriems yra skirta teisės norma, bet ir tai, kad Respublikos Prezidentas turi pareigą 
visiems asmenims tą teisės normą taikyti lygiai teisingai. Konstitucijos 29 straipsnio 
1 dalies nuostata, kad valstybės institucijoms ar pareigūnams visi asmenys lygūs, 


** Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094. 
** Ibidem. 
5 Ibidem. 

ir Konstitucijos 82 straipsnio 1 dalies nuostata, kad Respublikos Prezidentas turi 
būti visiems lygiai teisingas, negali būti aiškinamos kaip reiškiančios, esą pagal šias 
nuostatas Respublikos Prezidentas visiems lygiai teisingas būtų ir tuo atveju, jeigu 
teisės norma būtų visiems asmenims taikoma vienodai neteisingai. Konstitucijos 
29 straipsnio 1 dalies pažeidimas visais atvejais yra formalios asmenų lygybės prin- 
cipo pažeidimas. Tuo tarpu Konstitucijos 82 straipsnio 1 dalies nuostatoje, kad Res- 
publikos Prezidentas turi būti visiems lygiai teisingas, įtvirtinta ne tik Respublikos 
Prezidento pareiga nepažeisti formalios asmenų lygybės principo, bet ir jo pareiga 
įgyvendinant jam Konstitucijoje ir įstatymuose nustatytus įgaliojimus neveikti taip, 
kad asmenys ar jų grupės, kurių atžvilgiu Respublikos Prezidentas priima spren- 
dimus, sąmoningai būtų traktuojami ne lygiai teisingai. Konstitucinis Teismas yra 
išaiškinęs, kad Respublikos Prezidentas turi būti lygiai teisingas ne tik Lietuvos 
Respublikos piliečiams, sudarantiems valstybinę bendruomenę — pilietinę Tautą, 
bet ir visiems kitiems asmenims, t. y. ir užsienio valstybių piliečiams, ir asmenims 
be pilietybės, dėl kurių Respublikos Prezidentas priima sprendimus“". 

Konstitucinis Teismas yra atkreipęs dėmesį į Respublikos Prezidento pareigą 
vengti viešųjų ir privačių interesų konflikto, jo nesukelti, nesinaudoti savo statusu 
savo ar sau artimų giminaičių privačiai naudai gauti. Respublikos Prezidento spren- 
dimai turi būti grindžiami Konstitucija ir teise. Tai, pasak Konstitucinio Teismo, 
išplaukia iš Konstitucijos 82 straipsnio 1 dalies, 29 straipsnio 1 dalies ir 77 straipsnio 
2 dalies“*". 

Konstitucinis Teismas savo nutarimuose taip pat yra pabrėžęs, kad Respublikos 
Prezidento veikla turi būti grindžiama pagarba valstybei, visoms valdžios instituci- 
joms. Respublikos Prezidento statusas suponuoja jo pareigą savo vieša kitų valstybės 
valdžios institucijų ir pareigūnų veiklos kritika vengti valdžių supriešinimo, nepa- 
matuoto jų sprendimų menkinimo, neargumentuoto neigimo. Respublikos Prezi- 
dento išskirtinis konstitucinis statusas ir vaidmuo valstybėje jį įpareigoja pasirinkti 
tinkamas, korektiškas raiškos formas. Jeigu šių reikalavimų būtų nepaisoma, būtų 
menkinamas Tautos pasitikėjimas pačia Respublikos Prezidento institucija, žemina- 
mas šios institucijos autoritetas“““. 

Respublikos Prezidento įgaliojimai santykiuose su Seimu. Respublikos 
Prezidentui pagal Konstituciją numatomi įvairūs įgaliojimai, kuriuos įgyvendin- 
damas jis susiduria su Seimu. Dalies šių įgaliojimų objektu yra pats Seimas kaip 
valstybės institucija, dalies — Seimo įstatymų leidyba. 

Respublikos Prezidento įgaliojimai paties Seimo kaip valstybės institucijos 
funkcionavimo atžvilgiu nustatomi Konstitucijos 58 straipsnio 2 dalyje, 65 straips- 
nyje, 84 straipsnio 19 punkte, 84 straipsnio 20 punkte, 142 straipsnio 2 dalyje, 
143 straipsnyje, 144 straipsnio 2 dalyje. 

Konstitucijos 65 straipsnyje nustatyta, kad naujai išrinktą Seimą susirinkti į 
pirmąjį posėdį, kuris turi įvykti ne vėliau kaip per 15 dienų po Seimo išrinkimo, 
kviečia Respublikos Prezidentas. 


** Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 1924-5643. 
“* Konstitucinio Teismo 2004 m. kovo 31 d. išvada. Valstybės žinios, 2004, Nr. 49-1600. 
 Ibidem. 

Konstitucijos 84 straipsnio 20 punkte įtvirtinta, kad Respublikos Prezidentas 
skelbia eilinius Seimo rinkimus, o Konstitucijos 58 straipsnio 2 dalyje numatytais 
atvejais — pirmalaikius Seimo rinkimus. Taigi Konstitucijos 58 straipsnio 2 dalyje 
nustatyti atvejai, kai Respublikos Prezidentas gali paskelbti pirmalaikius Seimo rin- 
kimus. Tai gali įvykti, kai: 1) Seimas per 30 dienų nuo pateikimo nepriėmė spren- 
dimo dėl naujos Vyriausybės programos arba nuo Vyriausybės programos pirmo 
pateikimo per 60 dienų du kartus nepritarė Vyriausybės programai; 2) Vyriausybės 
siūlymu, jei Seimas pareiškia tiesioginį nepasitikėjimą Vyriausybe“““. 

Konstitucijos 87 straipsnio 1 dalyje nustatyta, kad Respublikos Prezidentui pa- 
skelbus pirmalaikius Seimo rinkimus Konstitucijos 58 straipsnio 2 dalyje numatytais 
atvejais naujai išrinktas Seimas 3/5 visų Seimo narių balsų dauguma per 30 dienų 
nuo pirmosios posėdžio dienos gali paskelbti pirmalaikius Respublikos Prezidento 
rinkimus. Respublikos Prezidentas gali dalyvauti šiuose rinkimuose““". Konstitucijos 
58 straipsnio 3 dalis numato, jog Respublikos Prezidentas negali skelbti pirmalaikių 
Seimo rinkimų, jeigu iki Respublikos Prezidento kadencijos pabaigos liko mažiau 
nei 6 mėnesiai, taip pat jeigu po pirmalaikių Seimo rinkimų nepraėjo 6 mėnesiai. 

Kita Konstitucijos normų grupė reglamentuoja Respublikos Prezidento teisę 
šaukti neeilines Seimo sesijas. Konstitucijos 64 straipsnio 2 dalyje ir 84 straipsnio 
19 punkte įtvirtinama principinė Respublikos Prezidento teisė Konstitucijoje nu- 
matytais atvejais šaukti neeilines Seimo sesijas, o Konstitucijos 142 straipsnio 2 da- 
lyje ir 144 straipsnio 2 dalyje šie atvejai įvardijami — tai ginkluoto užpuolimo atvejis, 
kai kyla grėsmė valstybės suverenumui ar teritorijos vientisumui ir Respublikos 
Prezidentas nedelsdamas priima sprendimą dėl gynybos nuo ginkluotos agresijos, 
įveda karo padėtį visoje valstybėje ar jos dalyje, skelbia mobilizaciją arba visoje vals- 
tybės teritorijoje ar jos dalyje įveda nepaprastąją padėtį. 

Dar vienas Respublikos Prezidento įgaliojimas Seimo funkcionavimo atžvilgiu 
yra nustatomas Konstitucijos 143 straipsnyje: jeigu karo veiksmų metu turi būti ren- 
giami eiliniai rinkimai, Seimas arba Respublikos Prezidentas gali priimti sprendimą 
pratęsti Seimo įgaliojimus. 

Nors įstatymų leidyba yra svarbiausia Seimo funkcija, tačiau Respublikos Pre- 
zidentas šioje srityje taip pat dalyvauja. Respublikos Prezidentui suteikti įgaliojimai 
santykiuose su Seimu leidžia valstybės vadovą vertinti kaip svarbų įstatymų leidybos 
proceso dalyvį. Pirmiausia paminėtina tai, kad Respublikos Prezidentas turi įstatymų 


** Pirmuoju atveju Respublikos Prezidento teisė skelbti pirmalaikius Seimo rinkimus yra reali tik 
tada, kai Seimas, remdamasis Konstitucijos 58 straipsniu, nepritaria tos Vyriausybės programai, kurios 
vadovo kandidatūrai, teikiamai Respublikos Prezidento, prieš tai pritarė. Tai, pasak G. Mesonio, verti- 
nama kaip „tik teoriškai galima situacija, kai parlamentas (Seimas), pritaręs Prezidento siūlomai prem- 
jero kandidatūrai, nepritars šio asmens vadovaujamos Vyriausybės programos nuostatoms“. Taip pat 
„tik hipotetiškai galima situacija“, kai, remiantis Konstitucijos 58 straipsnio 2 dalimi, Vyriausybė siūlo 
Respublikos Prezidentui paleisti Seimą, kuris pareiškė nepasitikėjimą Vyriausybe (žr. MEsoNis, G. 
Valstybės valdymo forma konstitucinėje teisėje: Lietuvos Respublika Vidurio ir Rytų Europos konteks- 
te. Monografija. Vilnius: Lietuvos teisės universitetas, 2003, p. 160). 


“0 Tai, kad Respublikos Prezidentas negali paleisti Seimo net tada, kai yra įsitikinęs, jog; Seimas prarado 
rinkėjų pasitikėjimą, kai Seime stringa politinės daugumos, formuojančios Vyriausybę, susidarymas, kai 
apskritai ši dauguma nesusidaro neapibrėžtą laiką, vertinama kaip svarbiausias Lietuvos valstybės parla- 
mentinės struktūros trūkumas (žr., pvz., ARLAUSKAS, S. Lietuvos Respublikos Prezidento statuso ir įga- 
liojimų tobulinimo galimybės parlamentinėje valdymo formoje. Jurisprudencija, 2008, 4(106), p. 16). 

leidybos iniciatyvos teisę (68 str. 1 d.). Be to, tam, kad Seimo priimti įstatymai 
įsigaliotų, juos turi pasirašyti ir oficialiai paskelbti Respublikos Prezidentas (70 str. 
1 d.). Valstybės vadovas pagal Konstitucijos 71 straipsnį Seimo priimtą įstatymą ne 
vėliau kaip dešimt dienų po įteikimo turi arba pasirašyti ir oficialiai paskelbti, arba 
motyvuotai grąžinti Seimui pakartotinai svarstyti. Lietuvos Respublikos Preziden- 
to įstatymo 11 straipsnyje yra nustatyta Lietuvos Respublikos įstatymų pasirašymo 
tvarka. Po įteikiamu Respublikos Prezidentui pasirašyti ir oficialiai paskelbti Lietu- 
vos Respublikos įstatymo tekstu Seimo statuto nustatyta tvarka turi būti įrašas apie 
Lietuvos Respublikos Seimo priimto įstatymo autentiškumą su Seimo Pirmininko 
arba jo pavaduotojo parašu. Lietuvos Respublikos įstatymai, kurie įteikiami Respub- 
likos Prezidentui pasirašyti ir oficialiai paskelbti, registruojami specialioje knygoje, 
kurioje vėliau nurodoma jų pasirašymo ir paskelbimo data arba pažymima apie jų 
grąžinimą Lietuvos Respublikos Seimui pakartotinai svarstyti. Lietuvos Respublikos 
įstatymo teksto pabaigoje prieš Respublikos Prezidento parašą įrašoma: „Skelbiu šį 
Lietuvos Respublikos Seimo priimtą įstatymą.“ 

Taigi, pasak Konstitucinio Teismo, pagal Konstituciją Respublikos Prezidentas 
pasirašo ir oficialiai paskelbia (promulguoja) Seimo priimtus įstatymus bei turi ati- 
dedamojo (santykinio) veto teisę — įgaliojimus motyvuotai grąžinti Seimui pakarto- 
tinai svarstyti jo priimtą įstatymą. Šios Respublikos Prezidento teisės yra vertintinos 
kaip svarbus konstitucinio valdžių padalijimo principo aspektas ir papildoma Seimo 
priimtų įstatymų konstitucingumo garantija““!. Respublikos Prezidento veto įgalio- 
jimai, jų įtvirtinimas Konstitucijoje yra skirtas bendradarbiauti, derinti nuostatas su 
parlamentu, taip pat būdas išreikši visuomeninį interesą, jeigu jis neatsispindi parla- 
mento įstatymo turinyje. Tokiu būdu valstybės vadovas tampa paskutiniu subjektu, 
kuris, nepasirašydamas įstatymo, gali mėginti apginti visuomeninį interesą, jeigu 
tokio gynimo pasigenda parlamento priimtame įstatyme““?. 

Aiškindamas Konstitucijoje įtvirtintus Respublikos Prezidento įgaliojimus įsta- 
tymų leidybos procese, Konstitucinis Teismas 2002 m. birželio 19 d. nutarime“““ 
konstatavo, kad ne vėliau kaip per dešimt dienų po Seimo priimto įstatymo įtei- 
kimo atlikti vieną iš Konstitucijos 71 straipsnio 1 dalyje, 84 straipsnio 24 punkte, 
71 straipsnio 2 dalyje nurodytų teisinių veiksmų — arba pasirašyti ir oficialiai pa- 
skelbti Seimo priimtą įstatymą (promulgavimo teisė), arba jį motyvuotai grąžinti 
Seimui pakartotinai svarstyti (atidedamojo veto teisė) — yra Respublikos Prezidento 
konstitucinė pareiga. Taigi pagal Konstituciją Respublikos Prezidentas turi dvi gali- 
mybes: pasirašyti ir oficialiai paskelbti Seimo priimtą įstatymą arba įstatymą vetuoti 
motyvuotai jį grąžinant Seimui. Valstybės vadovas neturi galimybės pasielgti ki- 
taip: jis privalo pasirinkti vieną iš dviejų minėtų elgesio variantų. Jeigu Respublikos 
Prezidentas dėl kokių nors priežasčių per dešimt dienų po Seimo priimto įstatymo 
įteikimo jo motyvuotai negrąžina pakarotinai svarstyti ir nepasirašo, tokį įgaliojimą 
įgyja Seimo Pirmininkas (71 str. 4 d.). 


“! Konstitucinio Teismo 1994 m. sausio 19 d. nutarimas. Valstybės žinios, 1994, Nr. 7-116; 2002 m. 
birželio 19 d. nutarimas. Valstybės žinios, 2002, Nr. 62-2515. 


** MEsonis, G. Lietuvos Respublikos Prezidento įgaliojimai: keli probleminiai aspektai. Iš: Lietuvos kons- 
titucinė teisė: raida, institucijos, teisių apsauga, savivalda. Kolektyvinė monografija. Vilnius, 2007, p. 231. 


“* Konstitucinio Teismo 2002 m. birželio 19 d. nutarimas. Valstybės žinios, 2002, Nr. 62-2515. 

Jei Respublikos Prezidentas apsisprendžia Seimo priimtą įstatymą grąžinti Sei- 
mui pakarotinai svarstyti (Konstitucijos 71 str. 1 d., 84 str. 24 punktas), tokio grą- 
žinimo motyvai turi būti nurodyti atitinkamame Respublikos Prezidento dekrete 
(Konstitucijos 71 str. 1 d., 85 str.). Konstitucinis Teismas nurodė, kad Respublikos 
Prezidentas, grąžindamas įstatymą Seimui pakartotinai svarstyti, atitinkamame dek- 
rete gali nurodyti įvairius motyvus — ne tik teisinius, bet ir ekonominius, politinius, 
moralinius, tikslingumo, susijusius su Lietuvos valstybės tarptautiniais įsipareigoji- 
mais ir kt. Šie motyvai nebūtinai turi būti susiję su atitinkamo įstatymo turiniu, jie 
gali būti susiję ir su, Respublikos Prezidento manymu, padarytais įstatymo priėmimo 
procedūros pažeidimais, inter alia, su tuo, kad priimdamas tą įstatymą Seimas nesilai- 
kė Konstitucijoje ir (arba) Seimo statute įtvirtintų įstatymų leidybos proceso stadijų 
ar įstatymų leidybos taisyklių. Tokiais atvejais Respublikos Prezidentas, pasinaudo- 
damas jam Konstitucijos suteikta atidedamojo veto teise, neleidžia atsirasti įstaty- 
mui, kuris, jo manymu, gali prieštarauti Konstitucijai pagal joje nustatytą priėmimo 
tvarką. Be to, Respublikos Prezidento motyvai, kuriais remiantis Seimo priimtas 
įstatymas grąžinamas jam pakartotinai svarstyti, turi būti racionalūs, aiškūs, supranta- 
mi. Respublikos Prezidentas, motyvuotai grąžindamas įstatymą Seimui pakartotinai 
svarstyti, privalo vadovautis Tautos gerovės, atsakingo valdymo, pilietiškumo, soci- 
alinės darnos, teisingumo, teisės viešpatavimo imperatyvais, kitomis Konstitucijoje 
įtvirtintomis, jos ginamomis ir saugomomis vertybėmis. Tačiau, pasak Konstitucinio 
Teismo, vien tai, kad Respublikos Prezidento motyvai, kuriais remiantis Seimo pri- 
imtas įstatymas grąžinamas jam pakartotinai svarstyti, kieno nors (inter alia, Seimo 
narių) negali būti vertinami kaip neteisingi, negali būti dingstis kvestionuoti Res- 
publikos Prezidento dekreto atitiktį Konstitucijai (taip pat ir Konstituciniame Teisme 
inicijuojant konstitucinės justicijos bylą)““*. Taigi pagal Konstituciją reikalaujama iš 
Respublikos Prezidento racionalumo ir kartu parlamentui nesuteikiama galimybė 
kvestionuoti veto argumentų racionalumo, aiškumo ir suprantamumo“““, 

Pabrėžtina ir tai, kad Respublikos Prezidentas, pasinaudodamas atidedamojo 
veto teise, gali teikti Seimui pasiūlymus, kaip turėtų būti pataisytas arba papildytas 
Seimo priimtas, bet Respublikos Prezidento nepasirašytas įstatymas; šios pataisos ir 
papildymai turi būti nurodyti Respublikos Prezidento dekrete, kuriuo Seimo pri- 
imtas įstatymas motyvuotai grąžinamas Seimui pakartotinai svarstyti. Konstitucinis 
Teismas yra konstatavęs, kad teikti Seimui pakartotinai svarstyti motyvuotai grąži- 
namo įstatymo pataisas ir papildymus yra ne Respublikos Prezidento konstitucinė 
pareiga, o teisė". Taigi Respublikos Prezidentas, grąžindamas įstatymą Seimui pa- 
kartotinai svarstyti, gali, bet neprivalo siūlyti Seimui, kaip toks įstatymas turi būti 
keičiamas. 

Respublikos Prezidento veto teisinės pasekmės gali būti trejopos. Jau minėta, 
kad pagal Konstituciją Respublikos Prezidento veto yra ne absoliutus, o santyki- 
nis. Jeigu Respublikos Prezidento dekrete, kuriuo motyvuotai Seimui pakartotinai 


“* Konstitucinio Teismo 2008 m. vasario 22 d. nutarimas. Valstybės žinios, 2008, Nr. 23-852. 
“5 Mesos, G. Lietuvos Respublikos Prezidento veto konstituciniai įgaliojimai. Iš: Prezidentas vals- 


tybinės valdžios institucijų sistemoje. Vilnius: Mes, 2011, p. 198. 
““ Konstitucinio Teismo 2002 m. birželio 19 d. nutarimas. Valstybės žinios, 2002, Nr. 62-2515. 

svarstyti grąžinamas jo priimtas įstatymas, yra nurodyta Respublikos Prezidento 
pastabos ir papildymai, pagal Konstitucijos 72 straipsnio 2 dalį Seimas, pakartotinai 
apsvarstęs įstatymą, gali jį vėl priimti daugiau kaip 1/2, o už konstitucinį įstatymą — 
ne mažiau kaip 3/5 visų Seimo narių. Tokius įstatymus Respublikos Preziden- 
tas privalo ne vėliau kaip per tris dienas pasirašyti ir nedelsiant oficialiai paskelbti 
(Konstitucijos 72 str. 3 d.). 

Tačiau Seimas, pakartotinai apsvarstęs tokį įstatymą, gali jį priimti ir mažes- 
ne balsų dauguma, kartu priimdamas Respublikos Prezidento pateiktas pataisas ir 
papildymus. Tokiu atveju didesnė balsų dauguma, kaip minėta, nereikalinga: jis 
laikomas priimtu, jei už jį balsavo dauguma posėdyje dalyvavusių Seimo narių, o už 
konstitucinį įstatymą — daugiau kaip pusė visų Seimo narių. 

Trečioji galima teisinė pasekmė — Seimo sprendimas dėl įstatymo laikymo ne- 
priimtu. Konstitucinis Teismas yra nurodęs, kad Konstitucija (taip pat ir 72 straips- 
nio nuostatos) nedraudžia Seimui, pakartotinai apsvarsčius įstatymą, kurį Respubli- 
kos Prezidentas vetavo, nei priimti jį minėta absoliučia (kvalifikuota) visų Seimo 
narių balsų dauguma, nei priimti jį su Respublikos Prezidento pateiktomis pataiso- 
mis ir papildymais, bet nuspręsti laikyti tą įstatymą nepriimtu (pavyzdžiui, jeigu jį 
pakartotinai svarstant išaiškėjo, jog jis turi tokių trūkumų, dėl kurių turi būti toliau 
tobulinamas ar net apskritai negali būti priimtas)““". 

Respublikos Prezidentas pagal Konstituciją įgaliojamas pasirašyti tik įstatymus. 
Seimo priimtus ne įstatymo formos teisės aktus, taip pat Seimo statutą pagal Konsti- 
tucijos 70 straipsnio 2 dalį įgaliojamas pasirašyti Seimo Pirmininkas. Referendumu 
priimtą įstatymą ar kitą aktą Respublikos Prezidentas privalo pasirašyti ir oficialiai 
paskelbti per penkias dienas. Šis trumpesnis laikotarpis grindžiamas tuo, kad re- 
ferendumu priimtas įstatymas yra pačios Tautos pareikšta teisė, jos autentiška va- 
lia, todėl įstatymo pasirašymas ir jo oficialus paskelbimas priklauso ne Respublikos 
Prezidento diskrecijai, tai — jo absoliuti konstitucinė pareiga“““. Konstitucijoje nėra 
nustatyta, kad Respublikos Prezidentas turėtų atidedamojo veto teisę referendumu 
priimtų įstatymų atžvilgiu, taip pat įstatymų dėl Konstitucijos keitimo atžvilgiu. 

Respublikos Prezidento įgaliojimai santykiuose su Vyriausybe. Kons- 
titucija suteikia Respublikos Prezidentui plačius įgaliojimus, tiesiogiai susijusius su 
vykdomosios valdžios organizavimu ir funkcionavimu. Viena tokių Respublikos 
Prezidento įgaliojimų grupė susijusi su Vyriausybės formavimu ir veikla: Seimo 
pritarimu skiria ir atleidžia Ministrą Pirmininką, paveda jam sudaryti Vyriausybę 
ir tvirtina jos sudėtį (Konstitucijos 84 str. 4 p.); Seimo pritarimu atleidžia Ministrą 
Pirmininką (Konstitucijos 84 str. 5 p.); priima Vyriausybės atsistatydinimą ir pri- 
reikus paveda jai toliau eiti pareigas arba paveda vienam iš ministrų eiti Ministro 
Pirmininko pareigas, kol bus sudaryta nauja Vyriausybė; priima ministrų atsistaty- 
dinimą ir gali jiems pavesti eiti pareigas, kol bus paskirtas naujas ministras (Konsti- 
tucijos 84 str. 7 p.); Vyriausybei atsistatydinus ar Vyriausybei grąžinus įgaliojimus, 
ne vėliau kaip per 15 dienų teikia Seimui svarstyti Ministro Pirmininko kandidatūrą 
(Konstitucijos 84 str. 8 p.); Ministro Pirmininko teikimu skiria ir atleidžia ministrus 
(Konstitucijos 84 str. 9 p.). 


“ Konsitucinio Teismo 2008 m. vasario 22 d. nutarimas. Valstybės žinios, 2008, Nr. 23-853. 


“ė VINKLERIS, P. Lietuvos Respublikos Prezidento statusas ir įgaliojimai. Vilnius, 2002, p. 145. 

Vyriausybės formavimas — sudėtingas procesas, kuriam būdingas politinis as- 
pektas. Jis ypatingas tuo, kad formuojant Vyriausybę, kaip kolegialią instituciją, da- 
lyvauja dvi Lietuvos Respublikos aukščiausiosios valdžios institucijos — Respublikos 
Prezidentas ir Seimas“". Konstitucijos 91 straipsnyje nustatyta, kad Vyriausybę su- 
daro Ministras Pirmininkas ir ministrai. Ministrą Pirmininką Seimo pritarimu skiria 
ir atleidžia Respublikos Prezidentas (Konstitucijos 84 str. 4 p., 92 str. 1 d.). Pagal 
Konstitucijos 92 straipsnio 2 dalį ministrus skiria ir atleidžia Ministro Pirminin- 
ko teikimu Respublikos Prezidentas. Visa Vyriausybės formavimo schema numato 
penkis etapus: 1) Respublikos Prezidentas derina Ministro Pirmininko kandidatūrą 
su Seimo dauguma; 2) Respublikos Prezidentas siūlo pritarti jau aptartai Ministro 
Pirmininko kandidatūrai; 3) Seimas pritaria arba nepritaria Ministro Pirmininko 
kandidatūrai; 4) Respublikos Prezidentas dekretu skiria Ministrą Pirmininką, jei 
pastarajai kandidatūrai pritarė Seimas; 5) naujai suformuota Vyriausybė siekia gauti 
Seimo pritarimą savo veiklos programai, ir tik tuomet naujoji Vyriausybė įgau- 
na įgaliojimus veikti“"". Taigi Vyriausybės formavimo procese svarbiausiu veiksniu 
tampa ne Respublikos Prezidento, o Seimo daugumos valia. 

Respublikos Prezidento funkcija formuojant Vyriausybę buvo atskleista Kons- 
titucinio Teismo jurisprudencijoje. Konstitucinio Teismo 1998 m. sausio 10 d. nu- 
tarime „Dėl Lietuvos Respublikos Seimo 1996 m. gruodžio 10 d. nutarimo „Dėl 
Lietuvos Respublikos Vyriausybės programos“ atitikimo Lietuvos Respublikos 
Konstitucijai““"! buvo konstatuota, kad pagal Europos konstitucinę tradiciją prezi- 
dentas vyriausybės vadovu skiria tą asmenį, kurį remia parlamento dauguma. Kons- 
titucinis Teismas nurodė, kad tokios konstitucinės praktikos laikomasi ir Lietuvoje. 
Kadangi formuojant Vyriausybę dalyvauja ir Seimas, ir Respublikos Prezidentas, 
šiame procese svarbiausias Prezidento uždavinys — laiduoti valdžios institucijų sąvei- 
ką. Formuojant Vyriausybę Respublikos Prezidento veiksmus, pasak Konstitucinio 
Teismo, visų pirma turėtų lemti pareiga veikti taip, kad būtų sudaryta veiksminga, 
t. y. turinti Seimo pasitikėjimą, Vyriausybė. Konstitucinis Teismas taip pat pažymė- 
jo, jog remiantis parlamentinės demokratijos principais, įtvirtintais Konstitucijoje, 
darytina prielaida, kad Respublikos Prezidentas negali laisvai pasirinkti Ministro 
Pirmininko ar ministrų kandidatūrų, nes visais atvejais minėtų pareigūnų skyrimas 
priklauso nuo Seimo pasitikėjimo ar nepasitikėjimo jais. Kartu Konstitucinis Teis- 
mas nurodė, kad Respublikos Prezidentas, būdamas vykdomosios valdžios dalis, turi 
tam tikrų politinio poveikio galimybių Vyriausybės personalinei sudėčiai formuoti. 
Taigi nors Respublikos Prezidento vaidmuo formuojant Vyriausybę yra labai svar- 
bus, galutinį žodį, lemiantį Vyriausybės veiklos pradžią, vis dėlto taria ne Respub- 
likos Prezidentas, o Seimas — pagal Konstitucijos 92 straipsnio 5 dalį Vyriausybė 


gauna įgaliojimus veikti tik tuomet, kai Seimas pritaria jos programai“ 


9 BAKAVECKAS, A. Lietuvos vykdomoji valdžia. Vilnius, 2007, p. 261. 
vy. J P 


“V MesoNIS, G. Lietuvos Respublikos Prezidento įgaliojimai: keli probleminiai aspektai. Iš: Lietuvos 
konstitucinė teisė: raida, institucijos, teisių apsauga, savivalda. Kolektyvinė monografija. Vilnius, 2007, 
p. 237. 

Konstitucinio Teismo 1996 m. gruodžio 10 d. nutarimas. Valstybės žinios, 1996, Nr. 5-99. 


“2 SiNKEvIčIuS, V. Parlamento teisės studijos. Vilnius, 2011, p. 267. 

Respublikos Prezidento ir Vyriausybės tarpusavio santykiams būdinga ir tai, 
kad po Respublikos Prezidento rinkimų Vyriausybė turi grąžinti įgaliojimus naujai 
išrinktam Prezidentui. Tai nereiškia, kad Vyriausybė tokiu atveju privalo atsistaty- 
dinti, nes pasikeitus valstybės vadovui toliau išlieka Seimo pasitikėjimas Vyriausy- 
be. Tačiau, pasak Konstitucinio Teismo, įgaliojimų grąžinimo procedūra yra ne tik 
tarpinstitucinio mandagumo išraiška — ji suteikia galimybę Respublikos Prezidentui 
patikrinti, ar Seimas ir toliau pasitiki Vyriausybe. Respublikos Prezidentas, remda- 
masis Konstitucijos 92 straipsniu, 84 straipsnio 8 punktu bei atsižvelgdamas į parla- 
mentinės demokratijos tradiciją, Konstitucijos 84 straipsnio 8 punkte nustatyta tvar- 
ka teikia Seimui svarstyti įgaliojimus grąžinusios Vyriausybės Ministro Pirmininko 
kandidatūrą. Seimui pritarus Ministro Pirmininko kandidatūrai ir Respublikos Prezi- 
dentui paskyrus Ministrą Pirmininką bei patvirtinus jo pateiktos Vyriausybės sudėtį, 
jeigu nepasikeitė daugiau kaip pusė ministrų, tai reikštų, kad Vyriausybė yra iš naujo 
gavusi įgaliojimus veikti. Jei Seimas nepritaria Ministro Pirmininko kandidatūrai, tai 
reikštų, kad Vyriausybė privalo atsistatydinti (Konstitucijos 101 str. 3 d. 2 p.). Tai 
būtų konstitucinis pagrindas pradėti naujos Vyriausybės sudarymo procedūrą“““. 

Konstitucijoje įtvirtintas valdžios institucijų santykių modelis, prioritetą tei- 
kiant parlamentinės sistemos elementams, lemia Respublikos Prezidento galių ri- 
botumą ir kartu Seimo dominavimą Vyriausybės atžvilgiu, nes įgaliojimus gavusios 
Vyriausybės (jos veiklos programai pritarta Seime) atskaitomybė Respublikos Pre- 
zidentui yra minimali ir daugiau sietina su pagarbos raiška valstybės vadovui negu 
su teisėje įtvirtintu pavaldumu“““. Tai atsispindi Konstitucijos 96 straipsnio 1 dalyje, 
kurioje nustatyta, kad Lietuvos Respublikos Vyriausybė solidariai atsako Seimui 
už bendrą Vyriausybės veiklą. Ministrai, vadovaudami jiems pavestoms valdymo 
sritims, atsakingi Seimui, Respublikos Prezidentui ir tiesiogiai pavaldūs Ministrui 
Pirmininkui (Konstitucijos 96 str. 2 d.). 

Respublikos Prezidentas ir teisminė valdžia. Respublikos Prezidentas pa- 
gal Konstituciją turi svarbių įgaliojimų formuojant teisminę valdžią. Konstitucinis 
Teismas yra pažymėjęs, kad Konstitucijos 84 straipsnio 11 punkte įtvirtinti Res- 
publikos Prezidento įgaliojimai formuoti teisminę valdžią — tai reikšmingas valsty- 
bės vadovo konstitucinio statuso elementas, kad nurodytų Respublikos Prezidento 
įgaliojimų šioje srityje pakeitimas ar apribojimas, taip pat tokios šių įgaliojimų įgy- 
vendinimo tvarkos nustatymas, jog Respublikos Prezidento veiksmai būtų saistomi 
Konstitucijoje nenumatytų institucijų ar pareigūnų sprendimų, reikštų Respublikos 
Prezidento konstitucinės kompetencijos pakeitimą““". 

Respublikos Prezidento kompetencija santykiuose su teismine valdžia atsisklei- 
džia jam įgyvendinant įgaliojimus, susijusius su teisėjų paskyrimu, paaukštinimu, 
atleidimu iš pareigų ir jų perkėlimu (jų darbo vietos keitimu). Konstitucinio Teismo 


“* Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5-99. 


** MesoNiS, G. Lietuvos Respublikos Prezidento įgaliojimai: keli probleminiai aspektai. Iš: Lietuvos 
konstitucinė teisė: raida, institucijos, teisių apsauga, savivalda. Kolektyvinė monografija. Vilnius, 2007, 


p. 239. 


“5 Konstitucinio Teismo 1999 m. gruodžio 21 d. nutarimas. Valstybės žinios, 1999, Nr. 109-3192; 
2006 m. gegužės 9 d. nutarimas. Valstybės žinios, 2006, Nr. 51-1894; 2006 m. lapkričio 27 d. nutari- 
mas. Valstybės žinios, 2006, Nr. 51-1894. 

1999 m. gruodžio 21 d. nutarime pabrėžta, kad teisminė valdžia formuojama ne 
politiniu, bet profesiniu pagrindu“. Konstitucijoje yra nustatyta tokia įvairių gran- 
džių bendrosios kompetencijos ir specializuotų teismų teisėjų bei teismų pirminin- 
kų skyrimo ir atleidimo tvarka, kad šiuos teisėjus ir teismų pirmininkus skiria ir 
atleidžia kitų valstybės valdžių — vykdomosios valdžios bei įstatymų leidžiamosios 
valdžios — institucijos, atitinkamai Respublikos Prezidentas ir Seimas, t. y. instituci- 
jos, kurios formuojamos politiniu pagrindu““". 

Analizuojant Respublikos Prezidento įgaliojimus formuojant teisminę valdžią, 
visų pirma nagrinėtinos Konstitucijos 84 ir 112 straipsniuose įtvirtintos nuostatos. 
Pagal Konstitucijos 84 straipsnio 11 punktą Respublikos Prezidentas teikia Seimui 
Aukščiausiojo Teismo teisėjų kandidatūras, o paskyrus visus Aukščiausiojo Teismo 
teisėjus, iš jų teikia Seimui skirti Aukščiausiojo Teismo pirmininką; skiria Apeliaci- 
nio teismo teisėjus, o iš jų — Apeliacinio teismo pirmininką, jeigu jų kandidatūroms 
pritaria Seimas; skiria apygardų ir apylinkių teismų teisėjus ir pirmininkus, keičia 
jų darbo vietas; įstatymo numatytais atvejais teikia Seimui atleisti teisėjus. Konsti- 
tucijos 84 straipsnio 11 punkto nuostata yra susijusi Konstitucijos 112 straipsniu, 
kuriame nustatyta, kad Aukščiausiojo Teismo teisėjus, o iš jų — pirmininką, skiria ir 
atleidžia Seimas Respublikos Prezidento teikimu (2 d.); Apeliacinio teismo teisėjus, 
o iš jų — pirmininką, skiria Respublikos Prezidentas Seimo pritarimu (3 d.); apylin- 
kių, apygardų ir specializuotų teismų teisėjus ir pirmininkus skiria, jų darbo vietas 
keičia Respublikos Prezidentas (4 d.). 

Kaip matyti iš Konstitucijos 84 ir 112 straipsnių, vienų bendrosios kompetenci- 
jos teismų teisėjus ir teismų pirmininkus skiria ir atleidžia Respublikos Prezidentas, 
dėl to neturintis kreiptis į Seimą. Kitų bendrosios kompetencijos teismų teisėjus ir 
teismų pirmininkus Respublikos Prezidentas skiria ir atleidžia prieš tai gavęs Seimo 
pritarimą. Dar kitų bendrosios kompetencijos teismų teisėjus ir teismų pirmininkus 
Respublikos Prezidento teikimu skiria ir atleidžia Seimas. Seimas dalyvauja skiriant 
ir atleidžiant ne visų, bet tik dviejų aukščiausių grandžių bendrosios kompetencijos 
teismų teisėjus ir teismų pirmininkus, o Respublikos Prezidentas dalyvauja (Konsti- 
tucijos 112 straipsnio 2, 3, 4 dalyse, 84 straipsnio 11 punkte nustatytais būdais) ski- 
riant ir atleidžiant visų grandžių bendrosios kompetencijos, pradedant žemiausiąja 
grandimi — apylinkių teismais ir baigiant aukščiausiąja grandimi — Aukščiausiuoju 
Teismu (taip pat visų specializuotų teismų), teisėjus, tačiau jo įgaliojimai skirtingų 
bendrosios kompetencijos teismų teisėjų atžvilgiu yra skirtingi: 1) kad būtų paskir- 
tas arba atleistas apylinkės ar apygardos teismo teisėjas arba apylinkės ar apygardos 
teismo pirmininkas, reikia Respublikos Prezidento sprendimo, o Seimas šioje srityje 
pagal Konstituciją neturi jokių įgaliojimų; 2) kad būtų paskirtas arba atleistas Ape- 
liacinio teismo teisėjas arba šio teismo pirmininkas, Respublikos Prezidentas privalo 
kreiptis į Seimą ir, jeigu gauna Seimo pritarimą, gali atitinkamą asmenį paskirti 
Apeliacinio teismo teisėju ar šio teismo pirmininku arba atleisti atitinkamą Ape- 
liacinio teismo teisėją ar šio teismo pirmininką, taip pat (inter alia, jeigu paaiškėja 
tam tikros tokiam paskyrimui arba atleidimui reikšmės turinčios aplinkybės) gali 
to asmens nepaskirti Apeliacinio teismo teisėju ar šio teismo pirmininku, o teikti 


“6 Konstitucinio Teismo 1999 m. gruodžio 21 d. nutarimas. Valstybės žinios, 1999, Nr. 109-3192. 

Konstitucinio Teismo 2009 m. gegužės 15 d. sprendimas. Valstybės žinios, 2009, Nr. 58-2251. 

Seimui kitą kandidatūrą, arba neatleisti atitinkamo Apeliacinio teismo teisėjo ar 
škamą Teisėjų tarybos patarimą, nereiškia, kad Respublikos Prezidentas neatsako už 
savo sprendimą paskirti asmenį teisėju“““. 

Respublikos Prezidentas, įgyvendindamas jam Konstitucijoje nustatytus įgalio- 
jimus paskirti, paaukštinti, atleisti, perkelti teisėjus (keisti jų darbo vietas), kreiptis 
į Konstitucijos 112 straipsnio 5 dalyje nurodytą specialią įstatymo numatytą teisėjų 
instituciją patarimo dėl teisėjų paskyrimo, paaukštinimo, perkėlimo ar atleidimo iš 
pareigų, išleidžia atitinkamą Respublikos Prezidento dekretą. Respublikos Prezi- 
dento dekrete, kuriuo kreipiamasi į Konstitucijos 112 straipsnio 5 dalyje nurodytą 
specialią įstatymo numatytą teisėjų instituciją patarimo dėl teisėjų paskyrimo, pa- 
aukštinimo, perkėlimo ar atleidimo iš pareigų, gali būti nurodytas ir laikas, per kurį 
atitinkamas patarimas turi būti gautas. Jeigu atitinkamame Respublikos Prezidento 
dekrete toks laikas yra nurodytas, laikytis šio termino Konstitucijos 112 straipsnio 
5 dalyje nurodytai specialiai įstatymo numatytai teisėjų institucijai yra privaloma“““. 

Konstitucijos 109 straipsnio 2 dalyje nustatyta, jog teisėjas ir teismai, vykdyda- 
mi teisingumą, yra nepriklausomi. Konstitucinis Teismas yra nurodęs, kad įstatymais 
nustatant teisėjų paskyrimo, paaukštinimo, perkėlimo ar atleidimo iš pareigų tvarką, 
t. y. reglamentuojant jų profesinės karjeros klausimus, negalima pažeisti teisėjų ir 
teismų nepriklausomumo principo. Įstatyme nustatyta teisėjų skyrimo procedūra 
negali pažeisti ir Konstitucijos 5 straipsnyje nustatytos valstybės valdžių (nagrinėja- 
mu atveju — Respublikos Prezidento ir Teismo) pusiausvyros““". 

Valstybės vadovas turi įgaliojimų formuojant ir Konstitucinį Teismą. Pagal 
Konstitucijos 84 straipsnio 12 punktą jis teikia trijų Konstitucinio Teismo teisėjų 
kandidatūras, o paskyrus visus Konstitucinio Teismo teisėjus, iš jų teikia Seimui 
skirti Konstitucinio Teismo pirmininko kandidatūrą. 

Respublikos Prezidentas gali kreiptis į Konstitucinį Teismą dėl Vyriausybės 
aktų atitikties Konstitucijai (Konstitucijos 106 str. 3 d.), tačiau valstybės vadovas 
negali kreiptis į Konstitucinį Teismą dėl Seimo priimtų įstatymų neprieštaravimo 
Konstitucijai““!. Respublikos Prezidentas gali kreiptis į Konstitucinį Teismą dėl iš- 
vados, ar nebuvo pažeisti rinkimų įstatymai per Seimo narių rinkimus, taip pat dėl 
tarptautinių sutarčių atitikimo Konstitucijai (Konstitucijos 106 str. 5 d.). 

Respublikos Prezidento įgaliojimai krašto apsaugos srityje ir užsienio 
politikoje. Respublikos Prezidentui pagal Konstituciją suteikiami įgaliojimai, susi- 
ję su krašto apsauga. Konstitucijos 140 straipsnio 2 dalyje nustatyta, kad vyriausiasis 
valstybės ginkluotųjų pajėgų vadas yra Respublikos Prezidentas. Už valstybės gink- 
luotųjų pajėgų tvarkymą ir vadovavimą joms Seimui yra atsakingi Vyriausybė, kraš- 
to apsaugos ministras, kariuomenės vadas (Konstitucijos 140 str. 3 d.). Ginkluoto 
užpuolimo atveju, kai kyla grėsmė valstybės suverenumui ar teritorijos vientisumui, 


"š SixKEvIčIuS, V. Teisėjo atleidimas iš pareigų: konstitucinės doktrinos teoriniai ir praktiniai aspektai. 
Jurisprudencija, 2010, 2(120), p. 104. 

“* Plačiau: XXII ir XXIII skyriuose. 

*“ Konstitucinio Teismo 1999 m. gruodžio 21 d. nutarimas. Valstybės žinios, 1999, Nr. 109-3192. 

*“! Pabrėžtina, kad Konstitucijoje įtvirtintų subjektų, turinčių teisę kreiptis į Konstitucinį Teismą, siste- 
ma vertinama kaip stokojanti „loginio nuoseklumo ir reikiamo teorinio pagrindimo“ (žr. VINKLERIS, P. 
Lietuvos Respublikos Prezidento statusas ir įgaliojimai. Vilnius, 2002, p. 150). 

Respublikos Prezidentas pagal Konstitucijos 142 straipsnio 2 dalį įgaliojamas priimti 
šiuos sprendimus: 1) nedelsdamas priimti sprendimą dėl gynybos nuo ginkluotos 
agresijos; 2) įvesti karo padėtį visoje valstybėje ar jos dalyje; 3) skelbti mobilizaciją. 
Šiuos sprendimus Respublikos Prezidentas teikia tvirtinti artimiausiam Seimo po- 
sėdžiui, o tarp Seimo sesijų — nedelsdamas šaukia neeilinę Seimo sesiją. Seimas pa- 
tvirtina arba panaikina Respublikos Prezidento sprendimą. Konstitucinis Teismas yra 
konstatavęs, kad įstatyme numatant tarptautiniu lygiu užtikrinti valstybės nepriklau- 
somybę ir saugumą turi būti atsižvelgiama, inter alia, į Konstitucijos 142 straipsnyje 
nustatytą taisyklę, kad dvi valstybės institucijos yra konstituciškai įgaliotos priimti 
sprendimus svarbiausiais valstybės gynimo klausimais, t. y. Seimas priima galutinius 
sprendimus, o Respublikos Prezidentas nedelsdamas (grėsmės atveju) priima tokius 
sprendimus, kurie teikiami tvirtinti artimiausiam Seimo posėdžiui“. 

Iš Respublikos Prezidento, kaip Vyriausiojo ginkluotųjų pajėgų vado, statuso 
išplaukia ir Respublikos Prezidento narystė svarbiausius valstybės gynimo klausi- 
mus svarstančioje ir koordinuojančioje Valstybės gynimo taryboje, į kurią taip pat 
įeina Ministras Pirmininkas, Seimo Pirmininkas, krašto apsaugos ministras bei ka- 
riuomenės vadas, ir vadovavimas jai (Konstitucijos 140 str. 1 d.). 

Respublikos Prezidentas taip pat skiria ir atleidžia kariuomenės vadą bei saugu- 
mo tarnybos vadą (Konstitucijos 84 str. 14 p.) ir suteikia aukščiausiuosius karinius 
laipsnius (Konstitucijos 84 str. 15 p.). 

Užsienio politikoje Konstitucija Respublikos Prezidentui suteikia reikšmingus 
įgaliojimus. Pagal Konstitucijos normas (84 str. 1—3 p.) Respublikos Prezidentas įga- 
liojamas: 1) spręsti pagrindinius užsienio politikos klausimus; 2) kartu su Vyriausybe 
vykdyti užsienio politiką; 3) pasirašyti Lietuvos Respublikos tarptautines sutartis; 
4) teikti tarptautines sutartis Seimui ratifikuoti; 5) Vyriausybės teikimu skirti ir atšauk- 
ti Lietuvos Respublikos diplomatinius atstovus užsienio valstybėse ir prie tarptautinių 
organizacijų; 6) priimti užsienio valstybių diplomatinių atstovų įgaliojamuosius ir at- 
šaukiamuosius raštus; 7) teikti aukščiausius diplomatinius rangus ir specialius vardus. 

Valstybinę valdžią užsienio politikoje įgyvendina įvairios valstybės valdžios ins- 
titucijos — Seimas, Respublikos Prezidentas, taip pat Vyriausybė, tačiau užsienio 
politikos klausimai iš principo artimesni vykdomosios valdžios institucijoms. Pagal 
Konstitucijos 84 straipsnio 1 punktą Respublikos Prezidentui priklauso spręsti tuos 
pagrindinius užsienio politikos klausimus, kurie pagal kitas Konstitucijos normas 
nėra priskirti kitų valstybės institucijų kompetencijai. 

Konstitucijos 84 straipsnio 2 punkte nustatyta, kad Respublikos Prezidentas 
pasirašo Lietuvos Respublikos tarptautines sutartis ir teikia jas Seimui ratifikuoti. 
Konstitucinis Teismas 1995 m. spalio 17 d. nutarime““* nurodė, kad šie Respublikos 
Prezidento įgaliojimai yra jo bendrosios dalykinės kompetencijos, įtvirtintos Kons- 
titucijos 84 straipsnio 1 punkte („Respublikos Prezidentas: 1) sprendžia pagrindi- 
nius užsienio politikos klausimus ir kartu su Vyriausybe vykdo užsienio politiką“), 
įgyvendinimo būdai. Tai išplaukia ir iš Konstitucijos 77 straipsnio 1 dalyje įtvirtinto 
Respublikos Prezidento bendro statuso: jis yra valstybės vadovas. Konstitucinis Teis- 
mas taip pat nurodė, kad minėtoje nuostatoje yra įtvirtintas ne vienas jungtinis, o du 


*“* Konstitucinio Teismo 2011 m. kovo 15 d. nutarimas. Valstybės žinios, 2011, Nr. 32-1503. 
** Konstitucinio Teismo 1995 m. spalio 17 d. nutarimas. Valstybės žinios, 1995, Nr. 86-1949. 

kokybiškai savarankiški įgaliojimai: 1) pasirašyti tarptautines sutartis ir 2) teikti Sei- 
mui ratifikuoti paties Respublikos Prezidento bei kitų įgaliotų valstybės pareigūnų 
pasirašytas tarptautines sutartis. Pasak Konstitucinio Teismo, pasirašyti tarptautines 
sutartis turi teisę ir Ministras Pirmininkas, tai galima spręsti iš konstitucinių nuos- 
tatų dėl Vyriausybės įgaliojimų užsienio politikos ir tarptautinių santykių srityje. 
"Tuo tarpu teisė teikti Seimui ratifikuoti tarptautines sutartis pagal Konstituciją kaip 
vientisą aktą yra Respublikos Prezidento prerogatyva. 

Konstitucijos 84 straipsnio 3 punktas nustato, kad Respublikos Prezidentas 
Vyriausybės teikimu skiria ir atšaukia Lietuvos Respublikos diplomatinius atsto- 
vus užsienio valstybėse ir prie tarptautinių organizacijų; priima užsienio valstybių 
diplomatinių atstovų įgaliojamuosius ir atšaukiamuosius raštus; teikia aukščiausius 
diplomatinius rangus ir specialius vardus. Diplomatinių atstovų parinkimo proce- 
dūra nustatyta Seimo statute“* ir Lietuvos Respublikos diplomatinės tarnybos įsta- 
tyme““, tačiau ji Respublikos Prezidento valios neapriboja: jis gali skirti Vyriausy- 
bės teikiamą kandidatą diplomatiniu atstovu arba vadovaudamasis savo diskrecija jo 
neskirti. Respublikos Prezidentas taip pat priima užsienio valstybių diplomatinių 
atstovų įgaliojamuosius ir atšaukiamuosius raštus. 

Respublikos Prezidentas taip pat įgaliojamas teikti aukščiausius diplomatinius 
rangus ir specialius vardus (Konstitucijos 84 str. 3 p.). Pagal Lietuvos Respublikos 
diplomatinės tarnybos įstatymo 42 straipsnio 1 dalį Respublikos Prezidentas už- 
sienio reikalų ministro teikimu skiria ir atima šiuos diplomatinius rangus: Lietuvos 
Respublikos nepaprastojo ir įgaliotojo ambasadoriaus bei Lietuvos Respublikos ne- 
paprastojo pasiuntinio ir įgaliotojo ministro. Tuo tarpu Konstitucijos nuostata dėl 
specialiųjų vardų šiuo metu nėra įgyvendinta, todėl Respublikos Prezidentas specia- 
liųjų vardų kol kas neteikia. 

Respublikos Prezidento įgaliojimai skirti ir atleisti valstybės pareigū- 
nus. Respublikos Prezidentui suteikiami įgaliojimai, susiję su tam tikrų valstybės 
pareigūnų skyrimu, t. y. numatyta tvarka jis skiria ir atleidžia valstybės pareigūnus. 
Konstitucijoje šie klausimai yra reglamentuojami dvejopai. Kai kurias atvejais Kons- 
titucijoje konkrečiai nurodoma, kokius valstybės pareigūnus Respublikos Preziden- 
tas skiria ar atleidžia arba kokių valstybės pareigūnų skyrimo procese jis dalyvauja. 
Taigi pagal Konstitucijos 84 straipsnio 13 punktą Respublikos Prezidentas teikia 
Seimui valstybės kontrolieriaus, Lietuvos banko valdybos pirmininko kandidatū- 
rą, pagal Konstitucijos 84 straipsnio 14 punktą Seimo pritarimu skiria ir atleidžia 
kariuomenės vadą bei saugumo tarnybos vadovą ir kt. Kitais atvejais Konstitucijo- 
ję nėra konkrečiai reglamentuota, kokius valstybės pareigūnus Respublikos Prezi- 
dentas turi teisę skirti ir atleisti, nes šį įgaliojimą detalizuoja įstatymų normos“““. 
Konstitucijos 84 straipsnio 10 punkte nustatyta, kad Respublikos Prezidentas nusta- 
tyta tvarka skiria ir atleidžia įstatymų numatytus valstybės pareigūnus. Konstitucinis 
Teismas 2010 m. gegužės 13 d. nutarime konstatavo, jog minėtojoje Konstitucijos 


*“* Lietuvos Respublikos Seimo statutas. Valstybės žinios, 1999, Nr. 5-97. 
*5 Diplomatinės tarnybos įstatymas. Valstybės žinios, 1999, Nr. 7-140. 


*“* Pasak A. Bakavecko, pastaraisiais metais matoma tendencija, kad Seimas vis dažniau priima įstaty- 
mus, kuriuose Respublikos Prezidentui suteikiama teisė skirti ir atleisti atitinkamus valstybės pareigū- 
nus. Taigi remiantis būtent šia nuostata (pasitelkiant įstatymus) yra didinamas Respublikos Prezidento 
įgaliojimų skaičius (žr. BAKAvECKAS, A. Lietuvos vykdomoji valdžia. Vilnius, 2007, p. 246). 

nuostatoje įtvirtinti Respublikos Prezidento įgaliojimai reiškia, kad įstatymų leidėjas 
gali nustatyti, kokius valstybės pareigūnus skiria ir atleidžia Respublikos Preziden- 
tas, taip pat turi nustatyti tokių pareigūnų skyrimo ir atleidimo iš pareigų pagrindus. 
Respublikos Prezidentas, laikydamasis savo skiriamiems pareigūnams įstatymuose 
numatytų reikalavimų, gali pasirinkti, kokį asmenį skirti valstybės pareigūnu, o ati- 
tinkamoms institucijoms ir pareigūnams nustatyta tvarka pasiūlius tam tikrą asmenį 
skirti valstybės pareigūnu — spręsti, ar tas asmuo yra tinkamas eiti atitinkamas vals- 
tybės pareigūno pareigas, į kurias pagal įstatymą skiria Respublikos Prezidentas““". 

Respublikos Prezidento įgaliojimai teikti Lietuvos Respublikos pilietybę, skirti valsty- 
binius apdovanojimus ir teikti malonę nuteistiesiems. Pagal Konstitucijos 84 straipsnio 
21 punktą Respublikos Prezidentas įstatymo nustatyta tvarka teikia Lietuvos Res- 
publikos pilietybę. Konstitucinė formuluotė „teikia pilietybę“ gali būti aiškinama 
plečiamai, t. y. formuluotė „teikia pilietybę“ yra susijusi su tokia teisine situacija, 
kai asmuo tampa Lietuvos Respublikos piliečiu. Įgaliojimus teikti pilietybę pagal 
Konstituciją turi tik Respublikos Prezidentas, joks kitas subjektas tokių įgaliojimų 
neturi. Konstitucijoje įgaliojimai teikti Lietuvos Respublikos pilietybę Respublikos 
Prezidentui priskirti dėl to, kad pilietybės teikimas laikomas labai svarbia valstybės 
valdymo sritimi, kad Lietuvos Respublikos piliečių korpusą suteikiant pilietybę (taip 
pat ir ją grąžinant) gali tik valstybės vadovas — Respublikos Prezidentas““. 

Konstitucijos 84 straipsnio 21 punkte nurodyta ne tik tai, kad Lietuvos Respub- 
likos pilietybę teikia Respublikos Prezidentas, bet numatyta ir tai, kad Respublikos 
Prezidentas tai daro įstatymo nustatyta tvarka. Tai reiškia, kad Respublikos Prezi- 
dentas, spręsdamas Lietuvos Respublikos pilietybės suteikimo klausimą, turi laikytis 
įstatymo numatytų reikalavimų ir tvarkos““". Pilietybės teikimo tvarka yra numatyta 
Pilietybės įstatyme““". Vienas iš šio įstatymo reikalavimų — Respublikos Prezidentas 
turi sudaryti Pilietybės reikalų komisiją, kuri preliminariai nagrinėja prašymus dėl 
Lietuvos Respublikos pilietybės suteikimo natūralizacijos tvarka, supaprastina tvarka 
ir išimties tvarka, taip pat prašymus dėl pilietybės grąžinimo, ir pavirtinti šios komi- 
sijos reglamentą. Pilietybės komisija teikia Respublikos Prezidentui siūlymus šiais 
klausimais, tačiau jos pasiūlymas Respublikos Prezidento nesaisto: pagal Konstituci- 
ją tik Respublikos Prezidentas turi įgaliojimus spręsti, ar suteikti asmeniui Lietuvos 
Respublikos pilietybę (taip pat ir išimties tvarka), ar ją grąžinti, todėl Respublikos 
Prezidentas gali nepaisyti Pilietybės reikalų komisijos siūlymo. Pabrėžtina, jog, at- 
sižvelgiant į tai, kad Lietuvos Respublikos pilietybė išreiškia teisinę asmens narystę 
Lietuvos valstybėje ir atspindi jo teisinę priklausomybę valstybinei bendruomenei — 
pilietinei Tautai, Respublikos Prezidentas, spręsdamas, ar asmeniui suteikti Lietuvos 
Respublikos pilietybę, turi vadovautis Tautos ir Lietuvos valstybės interesais“. 

Dar vienas konstitucinis Respublikos Prezidento įgaliojimas — skirti valstybinius 
apdovanojimus (Konstitucijos 84 str. 22 p.), kuriuos pagal Konstitucijos 67 straipsnio 


*“* Konstitucinio Teismo 2010 m. gegužės 13 d. nutarimas. Valstybės žinios, 2010, Nr. 56-2766. 


*** SiNKEvIČIUS, V. Respublikos Prezidento įgaliojimai teikiant pilietybę. Iš: Prezidentas valstybės val- 
džios institucijų sistemoje. Vilnius: Mes, 2011, p. 145. 


*“ Ibid., p. 146, 148. 
* Pilietybės įstatymas. Valstybės žinios, 2010, Nr. 144-736. 
“! Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 1924-5643. 

18 punktą steigia Seimas. Konstitucinis Teismas yra nurodęs, kad pagal Konsti- 
tuciją Seimas gali steigti valstybinius apdovanojimus išleisdamas įstatymą“? t. y. 
juos nustatydamas, inter alia, valstybės apdovanojimų sistemą, rūšis, apdovanojimų 
ženklus, skyrimo pagrindus. Drauge Konstitucinis Teismas, aiškindamas Seimo įga- 
liojimą steigti valstybės apdovanojimus kartu su Respublikos Prezidento įgaliojimu 
skirti valstybės apdovanojimus, pažymėjo, kad įstatymų leidėjas, nustatydamas, ko- 
kia tvarka asmuo teikiamas valstybiniam apdovanojimui, negali paneigti Konsti- 
tucijos 84 straipsnio 22 punkte įtvirtinto Respublikos Prezidento įgaliojimo skirti 
valstybinius apdovanojimus. Pasak Konstitucinio Teismo, Respublikos Prezidento 
įgaliojimų šioje srityje pakeitimas ar apribojimas, taip pat tokios šių įgaliojimų įgy- 
vendinimo tvarkos nustatymas, kad Respublikos Prezidento veiksmai būtų saistomi 
Konstitucijoje nenumatytų institucijų ar pareigūnų, reikštų Respublikos Prezidento 
konstitucinės kompetencijos pasikeitimą“““. 

Valstybinis apdovanojimas yra valstybės pagarbos asmeniui ženklas ir kad valsty- 
biniais apdovanojimais valstybės vardu pagerbiami asmenys, turintys nuopelnų vals- 
tybei, t. y. atlikę išskirtinius darbus, kuriems buvo reikalingos ypatingos pastangos ar 
net pasiaukojimas ir kurie Lietuvos valstybei, visuomenei ar tam tikroms šalies gyve- 
nimo sritims davė ypatingą naudą. Tam tikrais atvejais pagal tarptautinius papročius, 
diplomatinį protokolą, t. y. pagal susiklosčiusią tarptautinę praktiką, valstybiniais ap- 
dovanojimais gali būti apdovanojami užsienio valstybių piliečiai (inter alia, valstybių 
vadovai bei aukštieji pareigūnai), šitaip parodant ypatingą pagarbą jų valstybei bei 
jiems patiems ir siekiant puoselėti abipusiškai naudingus Lietuvos valstybės santykius 
su kitomis valstybėmis. Konstitucinis Teismas taip pat yra nurodęs, kad valstybinis 
apdovanojimas yra valstybės pagarbos asmeniui ženklas, todėl jis nėra sietinas su ko- 
kių nors materialinių, finansinių ar kitokių gėrybių, juo labiau privilegijų, teikimu 
apdovanojamajam. Asmuo, kuris buvo apdovanotas kuriuo nors valstybiniu apdo- 
vanojimu, vien dėl to, kad yra apdovanotas, negali tikėtis, juo labiau reikalauti, dar 
kokių nors materialinių, finansinių ar kitokių gėrybių, privilegijų ir pan.??! 

Formuluodamas konstitucinę valstybinių apdovanojimų doktriną Konstituci- 
nis Teismas nurodė, kad Respublikos Prezidentas turi gana didelę nuožiūros laisvę 
spręsti, apdovanoti pateiktą asmenį ar ne. Pabrėžtina, kad Konstitucijoje Respub- 
likos Prezidentui nėra nustatyta pareiga kurį nors asmenį (ar asmenis) už kokius 
nuopelnus apdovanoti ir kokiu valstybiniu apdovanojimu, tačiau skirdamas valsty- 
binius apdovanojimus Respublikos Prezidentas turi paisyti, inter alia, Konstituci- 
jos 82 straipsnyje įtvirtintų reikalavimų sąžiningai eiti savo pareigas. Konstitucinis 
Teismas yra nurodęs, jog Respublikos Prezidentas, skirdamas valstybinius apdo- 
vanojimus, yra saistomas konstitucinio atsakingo valdymo principo. Respublikos 
Prezidentas, įgyvendindamas įgaliojimą skirti valstybinius apdovanojimus ir dėl 
to išleisdamas dekretą, yra saistomas iš konstitucinio teisinės valstybės principo 
kylančio reikalavimo, inter alia, skirti tik tokius valstybinius apdovanojimus, kurie 
yra nustatyti įstatyme“. 


“2 Valstybės apdovanojimų įstatymas. Valstybės žinios, 2002, Nr. 68-2762. 

** Konstitucinio Teismo 2010 m. rugsėjo 7 d. nutarimas. Valstybės žinios, 2010, Nr. 106-5466. 
*“* Konstitucinio Teismo 2006 m. gegužės 12 d. nutarimas. Valstybės žinios, 2006, Nr. 54-1965. 
*“* Konstitucinio Teismo 2010 m. rugsėjo 7 d. nutarimas. Valstybės žinios, 2010, Nr. 106-5466. 

Respublikos Prezidentas pagal Konstitucijos 84 straipsnio 23 punktą teikia ma- 
lonę nuteistiesiems. Nuteistųjų malonės prašymus preliminariai svarsto ir pasiūly- 
mus Respublikos Prezidentui teikia Malonės komisija — Respublikos Prezidento de- 
kretu sudaryta kolegiali, patariamoji, visuomeniniais pagrindais veikianti instituci- 
ja“"?. Malonės komisijos posėdžiams vadovauja Respublikos Prezidentas. Komisijos 
nuomonė dėl malonės teikimo Respublikos Prezidento nesaisto. Malonės prašymai 
svarstomi tų asmenų, kuriuos yra nuteisę Lietuvos Respublikos teismai, taip pat 
Lietuvos Respublikos piliečių, kuriuos nuteisė kitų valstybių teismai ir kurie atlieka 
bausmę Lietuvoje. Malonė teikiama tik pagal pačių nuteistųjų prašymus. Teikiant 
malonę, atsižvelgiama į nuteistojo padaryto nusikaltimo pobūdį ir pavojingumą, 
jo asmenybę, elgesį, požiūrį į darbą, atliktos bausmės laiką, nusikaltimu padarytos 
turtinės žalos atlyginimą, pataisos įstaigos administracijos, visuomeninių organiza- 
cijų bei buvusių darboviečių nuomonę ir į kitas aplinkybes. Respublikos Prezidento 
malone nuteistasis gali būti atleistas nuo visos ar dalies bausmės atlikimo. Malonė 
nuteistiesiems teikiama Respublikos Prezidento dekretais. 


6. Respublikos Prezidento teisės aktai 


Respublikos Prezidentas, eidamas Respublikos Prezidento pareigas bei įgyvendin- 
damas Konstitucijos ir įstatymų jam suteiktus įgaliojimus, leidžia dviejų rūšių teisės 
aktus — dekretus bei potvarkius. 

Dekretai. Remdamasis Konstitucijos 85 straipsniu, dekretus Respublikos Pre- 
zidentas leidžia įgyvendindamas Konstitucijoje nustatytus Respublikos Prezidento 
kompetencijai priskirtus įgaliojimus (pavyzdžiui, Respublikos Prezidento dekretu 
yra skiriami ar atleidžiami valstybės pareigūnai, teikiama pilietybė, skiriami vals- 
tybiniai apdovanojimai, teikiama malonė nuteistiesiems ir pan.). Respublikos Pre- 
zidento dekretai — tai poįstatyminiai teisės aktai, kuriais įgyvendinamos įstatymų 
nuostatos, todėl jie priskirtini valdymo aktams““'. Respublikos Prezidento dekretai 
paprastai yra individualaus pobūdžio teisės taikymo aktai, tačiau esama ir norminio 
pobūdžio Respublikos Prezidento dekretų. Prie pastarųjų priskirtini Respublikos 
Prezidento dekretai, kuriais tvirtinami tam tikrų Respublikos Prezidento sudarytų 
komisijų nuostatai ar taisyklės“““. Respublikos Prezidento dekretai, priskiriami prie 
individualaus pobūdžio teisės taikymo aktų ir neturintys norminio turinio — tai, 
pavyzdžiui, dekretai, kuriais suteikiama Lietuvos Respublikos pilietybė. Respublikos 
Prezidento aktai gali būti vienkartinio (ad hoc) taikymo ar nuolatinio galiojimo““", 


“* Respublikos Prezidento 2007 m. vasario 15 d. dekretas Nr. 1K-880 „Dėl Malonės komisijos suda- 
rymo ir jos nuostatų“. Valstybės žinios, 2007, Nr. 22-823. 


“7 Žiys, J. Lietuvos Respublikos Konstitucinis Teismas konstitucinėje sistemoje. Iš: Lietuvos kons- 


titucinė teisė: raida, institucijos, teisių apsauga, savivalda. Kolektyvinė monografija. Vilnius: Mykolo 
Romerio universitetas, 2007. 

“* Pavyzdžiui, Lietuvos Respublikos Prezidento 2007 m. vasario 15 d. dekretas Nr. 1K-880 „Dėl 
Malonės komisijos sudarymo ir jos nuostatų“. Valstybės žinios, 2007, Nr. 22-823; Lietuvos Respublikos 
Prezidento 2011 m. rugsėjo 6 d. dekretas Nr. 1K-812 „Dėl Pilietybės reikalų komisijos sudarymo ir 
Pilietybės reikalų komisijos reglamento patvirtinimo“: Valstybės žinios, 2011, Nr. 112-5264. 

** BIRMONTIENĖ, T. Konstitucinė Lietuvos Respublikos Prezidento dekreto doktrina. Iš: Prezidentas 


valstybės valdžios institucijų sistemoje. Vilnius: Mes, 2011, p. 114, 120. 

Įgyvendindamas jam suteiktus įgaliojimus, Respublikos Prezidentas dekretus 
pasirašo vienasmeniškai, išskyrus Konstitucijos 84 straipsnio 3, 15, 17 ir 21 punk- 
tuose nurodytus Respublikos Prezidento įgaliojimus, kurie yra laikomi ypač svarbia 
vykdomosios valdžios sritimi ir kurių Respublikos Prezidentas vienasmeniškai be ati- 
tinkamo Vyriausybės nario pritarimo vykdyti negali. Dėl šių Respublikos Prezidento 
įgaliojimų vykdymo priimami Respublikos Prezidento dekretai privalo būti kontra- 
signuojami. Kontrasignavimas reiškia, jog Konstitucijos 85 straipsnyje nurodyti Res- 
publikos Prezidento dekretai, kad turėtų teisinę galią, privalo būti pasirašyti Ministro 
Pirmininko ar atitinkamo ministro!““. Taigi tol, kol toks Respublikos Prezidento 
dekretas nėra kontrasignuotas, jis negali įsigalioti, taigi negali sukelti jokių teisinių 
padarinių. Be abejo, tam, kad Respublikos Prezidento dekretas galėtų būti kontra- 
signuojamas, pirmiausia jis turi būti pasirašytas paties Respublikos Prezidento!“"!. 

Pabrėžtina, jog; kontrasignavimu Ministras Pirmininkas ar atitinkamas minis- 
tras ne tik išreiškia pritarimą Respublikos Prezidento dekreto turiniui, bet už tokį 
dekretą prisiima ir atsakomybę!"V*, todėl įgaliojimus kontrasignuoti Respublikos 
Prezidento dekretą turintis Vyriausybės narys atitinkamai turi ir teisę bei pareigą 
spręsti, ar pasirašyti Respublikos Prezidento dekretą, ar jo nepasirašyti. Pabrėžtina, 
jog Ministras Pirmininkas ar atitinkamas ministras neturi pareigos pasirašyti tokį 
dekretą, kuris išleistas nepaisant Konstitucijos ar nesilaikant atitinkamuose įstaty- 
muose nustatytos tvarkos, kitų nustatytų reikalavimų, nes priešingu atveju Ministrui 
Pirmininkui ar atitinkamam ministrui tektų atsakomybė už veiksmus, kuriuos jis 
privalėtų atlikti neturėdamas pasirinkimo, t. y. nepriklausomai nuo savo valios, o 
tai būtų nesuderinama su teisinės valstybės ir teisingumo principais!“““. Atitinkamai 
Respublikos Prezidentas už kontrasignuojamų dekretų priėmimą nėra atsakingas, 
išskyrus Konstitucijos 74 straipsnyje tiesiogiai numatytus atvejus, jei tokiu dekretu 
Respublikos Prezidentas šiurkščiai pažeistų Konstituciją, sulaužytų priesaiką ar pa- 
darytų nusikaltimą — tokiu atveju būtų sprendžiamas Respublikos Prezidento kons- 
titucinės atsakomybės klausimas!“*. 


Ww“ Remiantis Lietuvos Respublikos Prezidento įstatymo 10 straipsnio 2 dalimi, dekretus dėl Lietuvos 
Respublikos diplomatinių atstovų užsienio valstybėse ir prie tarptautinių organizacijų skyrimo ir at- 
šaukimo bei dekretus dėl nepaprastosios padėties skelbimo kontrasignuoja Ministras Pirmininkas, dek- 
retus dėl aukščiausiųjų diplomatinių rangų ir specialių vardų suteikimo — užsienio reikalų ministras, 
dekretus dėl aukščiausių karinių laipsnių suteikimo — krašto apsaugos ministras, dekretus dėl Lietuvos 
Respublikos pilietybės suteikimo — vidaus reikalų ministras. 


W! Konstitucinis Teismas 2003 m. gruodžio 30 d. nutarime yra išaiškinęs, jog „Konstitucijos 


85 straipsnio nuostatos „kad Respublikos Prezidento dekretai turėtų galią“ formuluotė „Respublikos 
Prezidento dekretai“ reiškia, kad Respublikos Prezidento dekretas, kaip teisės aktas, atsiranda tik tada, 
kai jis yra Respublikos Prezidento pasirašytas. Kol Respublikos Prezidentas nėra to padaręs, nėra teisi- 
nio pagrindo konstatuoti, kad Respublikos Prezidentas yra išleidęs dekretą. Kol dokumentas, turintis 
Respublikos Prezidento dekreto pavadinimą, nėra Respublikos Prezidento pasirašytas, šis dokumentas 
yra tik Respublikos Prezidento dekreto projektas, bet ne pats dekretas.“ 


W* Remiantis Konstitucijos 85 straipsniu, atsakomybė už kontrasignuotą dekretą tenka jį pasirašiu- 
siam Ministrui Pirmininkui ar atitinkamam ministrui. 
“5 Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 124-5643. 


W Ibidem. 

Visi Respublikos Prezidento dekretai yra registruojami Respublikos Prezidento 
dekretų knygoje, jiems suteikiamas eilės numeris ir jie oficialiai skelbiami Teisės 
aktų registre (TAR). Dekreto įregistravimas ir paskelbimas TAR laikomas oficialiu 
dekreto paskelbimu. Respublikos Prezidento dekretų įsigaliojimo momentą lemia 
dekreto pobūdis. Norminio pobūdžio Respublikos Prezidento dekretai įsigalioja 
kitą dieną po oficialaus paskelbimo TAR, jeigu pačiame dekrete nenumatyta vėles- 
nė įsigaliojimo data. Respublikos Prezidento dekretas dėl mobilizacijos paskelbimo, 
karo ar nepaprastosios padėties įvedimo įsigalioja nuo oficialaus paskelbimo TAR 
ir (ar) visuomenės informavimo priemonėse. Likusieji dekretai, kaip ir kiti teisės 
taikymo aktai, įsigalioja nuo paskelbimo TAR, jeigu pačiame dekrete nenumatyta 
vėlesnė įsigaliojimo data!V*, 

Potvarkiai. Be dekretų, Respublikos Prezidentas leidžia ir kitos rūšies tei- 
sės aktus — potvarkius. Pabrėžtina, jog šie Respublikos Prezidento leidžiami aktai 
Konstitucijoje nėra minimi, jų priėmimas reglamentuotas Lietuvos Respublikos 
Prezidento įstatyme!“““. Potvarkiai, skirtingai nei dekretai, negali būti leidžiami 
Respublikos Prezidento konstituciniams įgaliojimams įgyvendinti, o yra priimami 
sprendžiant Respublikos Prezidento kanceliarijos vidaus darbo organizavimo klau- 
simus bei kitais teisės aktuose nustatytais atvejais. Lietuvos Respublikos Prezidento 
įstatyme numatytų potvarkių priėmimo atvejų sąrašas nėra baigtinis. Respublikos 
Prezidento potvarkiais yra tvirtinami Respublikos Prezidento kanceliarijos nuos- 
tatai, kanceliarijos struktūra, nustatomas Respublikos Prezidento politinio (asme- 
ninio) pasitikėjimo valstybės tarnautojų pareigybių skaičius, kanceliarijos valstybės 
tarnautojų pareigybių ir darbuotojų skaičius ir pan. Respublikos Prezidento po- 
tvarkiai, kaip ir dekretai, gali būti tiek norminio, tiek individualaus pobūdžio!““". 
Respublikos Prezidento potvarkiai registruojami ir oficialiai skelbiami TAR. Kaip ir 
dekretų, potvarkių įsigaliojimo momentas priklauso nuo potvarkio pobūdžio. Nor- 
minio pobūdžio Respublikos Prezidento potvarkiai įsigalioja kitą dieną po oficialaus 
paskelbimo TAR, jeigu pačiame teisės akte nenumatyta vėlesnė įsigaliojimo data. 
Likusieji potvarkiai įsigalioja nuo paskelbimo TAR, jeigu pačiame potvarkyje nenu- 
matyta vėlesnė įsigaliojimo data!?“*. 

Respublikos Prezidento teisės aktų konstitucingumas. Respublikos 
Prezidento leidžiami teisės aktai yra poįstatyminiai teisės aktai, todėl jie, kaip ir 
visi kiti tokio pobūdžio teisės aktai, negali prieštarauti Konstitucijai, konstituci- 
niams įstatymams ir įstatymams!“?. Atkreiptinas dėmesys, jog remiantis Konstituci- 
nio Teismo suformuluota doktrina gali būti tiriama ir Respublikos Prezidento aktų 
atitiktis tarptautinėms sutartims, inter alia, Žmogaus teisių ir pagrindinių laisvių 


apsaugos konvencijos!" nuostatoms. 

Teisėkūros pagrindų įstatymo 20 straipsnis. Valstybės žinios, 2012, Nr. 110-5564. 
WWW Prezidento įstatymas. Valstybės žinios, 1993, Nr. 5-89. 


Ww VINKLERIS, P. Lietuvos Respublikos Prezidento statusas ir įgaliojimai, Vilnius, 2002, p. 256. 

Teisėkūros pagrindų įstatymo 20 straipsnis. Valstybės žinios, 2012, Nr. 110-5564. 


W“ Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 1924-5643. 


Žmogaus teisių ir pagrindinių laisvių apsaugos konvencija. Valstybės žinios, 1995, Nr. 40-987. 

Konstitucingumo požiūriu gali būti tikrinami visi Respublikos Prezidento pri- 
imami aktai (dekretai bei potvarkiai, tiek norminio, tiek individualaus pobūdžio). 

Dėl Respublikos Prezidento aktų konstitucingumo vertinimo į Konstitucinį 
Teismą turi teisę kreiptis ne mažiau kaip 1/5 visų Seimo narių ir teismai. Pabrėž- 
tina, jog pagal tai, kuris subjektas kreipiasi į Konstitucinį Teismą dėl Respubli- 
kos Prezidento akto konstitucingumo įvertinimo, priklauso ir tolesnis ginčijamo 
Respublikos Prezidento akto galiojimas. Jei į Konstitucinį Teismą dėl Respubli- 
kos Prezidento akto konstitucingumo kreipiasi Seimas, nuo Konstitucinio Teismo 
sprendimo priimti nagrinėti tokį Seimo prašymą priėmimo ir oficialaus paskelbimo 
Teisės aktų registre dienos tiriamo Respublikos Prezidento akto galiojimas sustab- 
domas!" Kitų subjektų, t. y. teismų, kreipimasis į Konstitucinį Teismą tokių pada- 
rinių nesukelia, t. y. ginčijamas Respublikos Prezidento aktas ir toliau lieka galioti 
bylos nagrinėjimo laikotarpiu. Konstituciniam Teismui ginčijamą Respublikos Pre- 
zidento aktą pripažinus nekonstituciniu, jis negali būti taikomas nuo Konstitucinio 


Teismo nutarimo oficialaus paskelbimo Teisės aktų registre dienos!?!*. 


7. Respublikos Prezidento įgaliojimų pasibaigimo pagrindai 


Remiantis Konstitucijos 88 straipsniu, Respublikos Prezidento įgaliojimai nutrūks- 
ta, kai: 1) pasibaigia laikas, kuriam jis buvo išrinktas; 2) įvyksta pirmalaikiai Respub- 
likos Prezidento rinkimai; 3) atsistatydina iš pareigų; 4) Respublikos Prezidentas 
miršta; 5) Seimas jį pašalina iš pareigų apkaltos proceso tvarka; 6) Seimas, atsižvelg- 
damas į Konstitucinio Teismo išvadą, 3/5 visų Seimo narių balsų dauguma priima 
nutarimą, kuriuo konstatuojama, kad Respublikos Prezidento sveikatos būklė nelei- 
džia jam eiti savo pareigų. Konstitucijos 88 straipsnyje nustatytas Respublikos Prezi- 
dento įgaliojimų nutrūkimo pagrindų sąrašas yra baigtinis ir negali būti aiškinamas 
plečiamai!??, 

Kadencijos pabaiga. Vienas dažniausiai pasitaikančių Respublikos Prezi- 
dento įgaliojimų pabaigos pagrindų siejamas su Respublikos Prezidento kadencijos 
pabaiga. Respublikos Prezidentas renkamas penkeriems metams. Pasibaigus šiam 
laikotarpiui, Respublikos Prezidento įgaliojimai nutrūksta, įskaitant ir atvejį, kai tas 
pats asmuo yra perrenkamas naujai kadencijai. Tai reiškia, kad pasibaigus kadenci- 
jai, Respublikos Prezidento įgaliojimai nutrūksta, o perrinkimo atveju įgaliojimai 
vėl suteikiami antrajai kadencijai, Respublikos Prezidentui iš naujo prisiekus. 

Pirmalaikiai Respublikos Prezidento rinkimai. Remiantis Konstitucijos 
87 straipsnio 1 dalimi, pirmalaikius Respublikos Prezidento rinkimus gali skelbti 
naujai išrinktas Seimas 3/5 visų Seimo narių balsų dauguma per 30 dienų nuo 
pirmosios posėdžio dienos tuo atveju, jei Konstitucijos 58 straipsnio 2 dalyje numa- 
tytais atvejais Respublikos Prezidentas paskelbė pirmalaikius Seimo rinkimus. Pir- 
malaikiai Respublikos Prezidento rinkimai pagal Konstitucijos 88 straipsnio 2 dalį 
yra vienas Respublikos Prezidento įgaliojimų nutrūkimo pagrindų. 


W Konstitucijos 106 straipsnio 4 dalis; Konstitucinio Teismo įstatymo 26 straipsnis. Valstybės žinios, 
1993, Nr. 6-120. 


W* Konstitucinio Teismo įstatymas. Valstybės žinios, 1993, Nr. 6-120. 
WS Konstitucinio Teismo 2002 m. birželio 19 d. nutarimas. Valstybės žinios, 2002, Nr. 62-2515. 

Atkreiptinas dėmesys, jog; kitais atvejais, kai Respublikos Prezidento rinkimai 
rengiami nepasibaigus kadencijai (t. y. Respublikos Prezidentui mirus, atsistaty- 
dinus, pašalinus jį iš pareigų apkaltos proceso tvarka ar Seimui nutarus, kad Res- 
publikos Prezidento sveikatos būklė neleidžia jam eiti savo pareigų), nors rinkimai 
ir įvyksta anksčiau nei paprastai, nelaikomi pirmalaikiais'“*4; pirmalaikių rinkimų 
sąvoka konstitucinės teisės doktrinoje yra siejama tik su Konstitucijos 87 straipsnio 
1 dalies nuostatoje įtvirtintu neeilinių rinkimų atveju. Visi kiti nurodytieji atvejai, 
kai Respublikos Prezidento rinkimai rengiami nepasibaigus kadencijai, yra atskiri 
Respublikos Prezidento įgaliojimų nutrūkimo pagrindai. 

Atsistatydinimas iš pareigų. Respublikos Prezidento atsistatydinimas iš pa- 
reigų — tai savo iniciatyva priimtas ir savanoriškas Respublikos Prezidento sprendimas 
pasitraukti iš savo posto'!*. Šiuo pagrindu Respublikos Prezidento įgaliojimai nu- 
trūksta nuo Respublikos Prezidento pasirašyto dekreto, kuriuo jis pareiškia apie savo 
atsistatydinimą, įsigaliojimo momento. Respublikos Prezidento dekretas dėl atsista- 
tydinimo iš pareigų įsigalioja kitą dieną po jo paskelbimo TAR dienos, jei pačiame 
dekrete nenustatyta kita (vėlesnė) jo įsigaliojimo data. Dekretui įsigaliojus, Seimo 
sesijos metu nedelsiant šaukiamas nenumatytas Seimo posėdis, o laikotarpiu tarp 
sesijų — neeilinė sesija, kad būtų priimtas Seimo nutarimas, kuriuo Seimas paveda 
laikinai eiti Respublikos Prezidento pareigas Seimo Pirmininkui, o Seimo Pirminin- 
ko pareigas — laikinai eiti Seimo pirmininko pavaduotojui!?!“, 

Pabrėžtina, jog Respublikos Prezidento atsistatydinimo iš pareigų teisė nėra ri- 
bojama, išskyrus teisės aktuose nustatytas išimtis, pavyzdžiui, apkaltos proceso metu 
Respublikos Prezidentas turi teisę atsistatydinti tik iki balsavimo dėl Respublikos 
Prezidento pašalinimo iš pareigų pradžios''". Toks draudimas logiškas, atsižvelgiant 
į tai, jog įvykus minėtajam balsavimui ir 3/5 visų Seimo narių balsų dauguma pri- 
tarus Respublikos Prezidento pašalinimui iš pareigų, Respublikos Prezidento įgalio- 
jimai baigtųsi jau ne Respublikos Prezidento atsistatydinimo, o kitu, Konstitucijos 
88 straipsnio 5 punkte nurodytu, pagrindu. 

Pašalinimas iš pareigų apkaltos proceso tvarka. Vienas iš Konstitucijos 
88 straipsnyje numatytų Respublikos Prezidento įgaliojimų pasibaigimo pagrindų — 
Respublikos Prezidento pašalinimas iš pareigų apkaltos proceso tvarka. Pagal Kons- 
titucijos 74 straipsnį Respublikos Prezidentui apkaltos procesą galima pradėti tik už 
šiurkštų Konstitucijos pažeidimą, priesaikos sulaužymą ar paaiškėjus, jog padary- 
tas nusikaltimas. Pabrėžtina, jog tam, kad Respublikos Prezidentas būtų pašalintas 
iš pareigų apkaltos proceso tvarka, nebūtinas visų nurodytų pagrindų nustatymas, 
Respublikos Prezidentas gali būti pašalintas iš pareigų esant bent vienam nustatytam 
pagrindui. Tai baigtinis sąrašas pagrindų, kuriems esant Respublikos Prezidentas 
gali būti pašalintas iš pareigų, ir jis įstatymais negali būti plečiamas ar siaurinamas. 
Respublikos Prezidentą iš pareigų apkaltos proceso tvarka gali pašalinti tik Seimas ir 


W4 MesoNis, G. Lietuvos Respublikos Prezidentas. Iš: BIRMONTIENĖ, T., ef al. Lietuvos konstitucinė 
teisė. Vilnius: Lietuvos teisės universitetas, 2002, p. 738. 

W5 Jovaišas, K. Lietuvos Respublikos Konstitucijos komentaras (2 dalis). Teisės institutas, 2002, p. 168. 
WI“ Lietuvos Respublikos Seimo statutas. Valstybės žinios, 1994, Nr. 15-249. 


Ww“ Lietuvos Respublikos Seimo statuto 243 straipsnio 1 dalis. Valstybės žinios, 1994, Nr. 15-249. 

tai atliekama Seimo statuto nustatyta tvarka. Respublikos Prezidentas pašalinamas iš 
pareigų tik tuo atveju, jeigu už tai balsavo ne mažiau kaip 3/5 visų Seimo narių'?*“. 

Respublikos Prezidento įgaliojimų nutrūkimas dėl sveikatos būklės. 
Paskutinis Konstitucijos 88 straipsnio 6 dalyje įtvirtintas valstybės vadovo įgaliojimų 
nutrūkimo pagrindas — Seimo nutarimas, kuriuo konstatuojama, kad Respublikos 
Prezidento sveikatos būklė neleidžia jam eiti savo pareigų. Seimas, priimdamas tokį 
nutarimą kvalifikuota 3/5 visų Seimo narių balsų dauguma, atsižvelgia į Konstitu- 
cinio Teismo pateiktą išvadą. Paklausimą Konstituciniam Teismui, ar Respublikos 
Prezidento sveikatos būklė leidžia jam ir toliau eiti pareigas, turi teisę pateikti tik 
Seimas, kuris patvirtinamas daugiau kaip pusės visų Seimo narių balsų daugumos 
priimamu nutarimu, prie kurio pridedama Seimo nutarimu patvirtintos gydytojų 
komisijos išvada bei, esant reikalui, kiti valstybės vadovo sveikatos būklę apibūdi- 
nantys įrodymai!“!?, 

Seimo nutarime, konstatuojančiame, kad Respublikos Prezidento sveikatos 
būklė neleidžia jam eiti savo pareigų, nurodomos faktinės aplinkybės, kuriomis 
grindžiamas Seimo nutarimas, ir pavedama Seimo Pirmininkui laikinai eiti Res- 
publikos Prezidento pareigas, o Seimo Pirmininko pavaduotojui — laikinai eiti Sei- 
mo Pirmininko pareigas. Seimo nutarimas įsigalioja nuo jo priėmimo momento ir 
nutarimo priėmimo dieną skelbiamas TAR, taip pat per Lietuvos nacionalinį radiją 
ir televiziją bei per kitas visuomenės informavimo priemones. 

Respublikos Prezidento įgaliojimų nutrūkimo padariniai. Respubli- 
kos Prezidento įgaliojimams nutrūkus Konstitucijos 88 straipsnio 1 ir 2 punktuose 
numatytais pagrindais, Respublikos Prezidento pareigos pereina naujai išrinktam 
Respublikos Prezidentui!“??. Visai kitokių konstitucinių padarinių kyla Respublikos 
Prezidento įgaliojimams nutrūkus Konstitucijos 88 straipsnio 3, 4, 5 ir 6 punktuose 
nustatytais pagrindais — Respublikos Prezidento pareigoms laikinai eiti skiriamas 
Seimo Pirmininkas. 

Konstitucijos 89 straipsnyje yra numatyti atvejai, kada Respublikos Prezidento 
įgaliojimus dėl Konstitucijos 89 straipsnio 1 ir 2 dalyse nurodytų priežasčių gali 
vykdyti kitas valstybės pareigūnas — Seimo Pirmininkas. Tai atvejai, kai yra tai- 
komi laikino Respublikos Prezidento pareigų ėjimo arba Respublikos Prezidento 
pavadavimo institutai. Pabrėžtina, kad Seimo Pirmininkas yra vienintelis valstybės 
pareigūnas, galintis Konstitucijoje nurodytais atvejais laikinai vykdyti Respublikos 
Prezidento įgaliojimus. Jokiais kitais atvejais ir jokiems kitiems asmenims ar institu- 
cijoms Respublikos Prezidento įgaliojimų vykdyti negalima. 

Pabrėžtina, kad laikino Respublikos Prezidento pareigų ėjimo ir Respublikos 
Prezidento pavadavimo institutai savo teisiniu turiniu nėra tapatūs. Laikino Respub- 
likos Prezidento pareigų ėjimo institutas yra taikomas tada, kai Respublikos Prezi- 
dento įgaliojimai yra nutrūkę, naujas Respublikos Prezidentas dar nėra išrinktas, o 
Respublikos Prezidento pareigas laikinai eina Seimo Pirmininkas; laikinai eidamas 
Respublikos Prezidento pareigas, Seimo pirmininkas yra tam laikui netekęs savo 


5 Žr. XVII skyriaus 10 poskyrį. 


Ww“ Lietuvos Respublikos Seimo statuto 29(1) straipsnio 4 dalis. Valstybės žinios, 2003, Nr. 108-4817,; 
Konstitucinio Teismo įstatymo 78 straipsnis. Valstybės žinios, 2003, Nr. 108-4815. 


0 Konstitucinio Teismo 2002 m. birželio 19 d. nutarimas. Valstybės žinios, 2002, Nr. 62-2515. 

įgaliojimų Seime. Respublikos Prezidento pavadavimo institutas yra taikomas tada, 
kai Respublikos Prezidentas dėl to, kad yra laikinai išvykęs į užsienį arba susirgęs, 
laikinai negali eiti savo pareigų ir jį laikinai pavaduoja Seimo Pirmininkas; laikinai 
pavaduodamas Respublikos Prezidentą, Seimo Pirmininkas turi ir savo, kaip Seimo 
Pirmininko, įgaliojimus"?! 

Laikinas Respublikos Prezidento pareigų ėjimas. Konstitucijos 89 straips- 
nio 1 dalyje yra numatytas baigtinis sąrašas atvejų, kada yra taikomas laikino Respub- 
likos Prezidento pareigų ėjimo institutas. Tai atvejai, kai Respublikos Prezidento 
įgaliojimai nutrūksta Konstitucijos 88 straipsnio 3 4, 5 ir 6 punktuose nurodytais 
pagrindais, t. y. Respublikos Prezidentui mirus, atsistatydinus, pašalinus Respublikos 
Prezidentą iš pareigų apkaltos proceso tvarka ar tada, kai Seimas nutaria, kad Respub- 
likos Prezidento sveikatos būklė neleidžia jam eiti savo pareigų. Visais šiais atvejais 
Respublikos Prezidento pareigas laikinai eina Seimo Pirmininkas, iki bus išrinktas 
naujas Respublikos Prezidentas. Laikinai eidamas Respublikos Prezidento pareigas, 
Seimo Pirmininkas netenka visų savo, kaip Seimo Pirmininko, įgaliojimų Seime!“*? 
ir vykdo visa, kas Respublikos Prezidentui yra pavesta Konstitucijos bei įstatymų. 

Seimo Pirmininko konstitucinė teisė laikinai eiti Respublikos Prezidento pa- 
reigas atsiranda nuo bet kurio iš Konstitucijos 88 straipsnio 3, 4, 5 ar 6 punktuose 
nurodytų teisinių faktų nustatymo momento, t. y. Respublikos Prezidento akto, 
kuriuo jis pareiškia apie savo atsistatydinimą, įsigaliojimo (Konstitucijos 88 str. 3 p.), 
Respublikos Prezidento mirties fakto nustatymo įstatymų nustatyta tvarka (Kons- 
titucijos 88 str. 4 p.), Seimo akto, kuriuo 3/5 visų Seimo narių balsų dauguma 
Respublikos Prezidentas pašalinamas iš pareigų Seimo statute nustatyta apkaltos 
proceso tvarka, įsigaliojimo (Konstitucijos 88 str. 5 p. ir 74 str.) arba 3/5 visų Seimo 
narių balsų dauguma ir atsižvelgiant į Konstitucinio Teismo išvadą priimto Seimo 
nutarimo, kuriuo konstatuojama, kad Respublikos Prezidento sveikatos būklė ne- 
leidžia jam eiti savo pareigų, įsigaliojimo (Konstitucijos 88 str. 6 p. ir 105 str. 3 d. 
2 p.). Galimos teisinės situacijos, kai nors ir yra viena iš Konstitucijos 89 straipsnio 
1 dalyje numatytų aplinkybių, bet atitinkamas teisinis faktas laikantis deramos tei- 
sinės procedūros dar nėra nustatytas (vadinasi, dar nėra sukėlęs atitinkamų teisinių 
padarinių). Tokiais atvejais Seimo Pirmininkas pagal Konstituciją laikinai eiti Res- 
publikos Prezidento pareigų dar negali, nes Respublikos Prezidento įgaliojimai jam 
dar nėra laikinai perėję. Konstitucinis Teismas yra pažymėjęs, kad Seimo Pirminin- 
ko konstitucinės teisės laikinai eiti Respublikos Prezidento pareigas realizavimas 
sietinas su teisinio fakto — vienos iš Konstitucijos 89 straipsnio 1 dalyje nurodytų 
aplinkybių, dėl kurių pagal Konstitucijos 88 straipsnio 3, 4, 5 arba 6 punktą nu- 
trūksta Respublikos Prezidento įgaliojimai, nustatymu. Kad kiltų Konstitucijoje nu- 
matytos teisinės pasekmės, šis teisinis faktas turi būti nustatytas laikantis deramos 
teisinės procedūros!““, 

Seimo Pirmininkas eina Respublikos Prezidento pareigas iki tol, kol bus iš- 
rinktas ir pradės eiti pareigas naujas Respublikos Prezidentas. Seimo Pirmininkui 


02 Ibidem. 


022 Seimo Pirmininko pareigas Seimo pavedimu laikinai paskiriamas eiti Seimo Pirmininko pavaduo- 
tojas (Konstitucijos 89 str.). 


Ww Konstitucinio Teismo 2002 m. birželio 19 d. nutarimas. Valstybės žinios, 2002, Nr. 62-2515. 

pradėjus laikinai eiti Respublikos Prezidento pareigas, Seimas ne vėliau kaip per 
10 dienų privalo paskirti Respublikos Prezidento rinkimus, kurie turi būti surengti 
ne vėliau kaip per du mėnesius; Seimui negalint susirinkti ir paskelbti Respublikos 
Prezidento rinkimų, rinkimus skelbia Vyriausybė. Naujai išrinktam Respublikos 
Prezidentui pradėjus eiti savo pareigas, Seimo Pirmininkas nustoja laikinai eiti Res- 
publikos Prezidento pareigas ir vėl eina Seimo Pirmininko pareigas!““*. 

Respublikos Prezidento pavadavimas. Konstitucijos 89 straipsnio 2 dalyje 
nustatyta, kad Respublikos Prezidentą, laikinai išvykusį į užsienį arba susirgusį ir 
dėl to laikinai negalintį eiti pareigų, tuo laiku pavaduoja Seimo Pirmininkas. Pa- 
brėžtina, kad vien Respublikos Prezidento laikinas išvykimas į užsienį ar susirgimas 
dar nėra pakankamas konstitucinis pagrindas Seimo Pirmininkui laikinai pavaduoti 
Respublikos Prezidentą, nes vien dėl to, kad yra laikinai išvykęs į užsienį arba susir- 
gęs, Respublikos Prezidentas nepraranda savo, kaip Respublikos Prezidento, teisinio 
statuso ir jam Konstitucijos ir įstatymų nustatytų įgaliojimų. Seimo Pirmininkas 
laikinai pavaduoja Respublikos Prezidentą tik jeigu yra abi Konstitucijos 89 straips- 
nio 2 dalyje numatytos sąlygos: 1) Respublikos Prezidentas yra laikinai išvykęs į 
užsienį arba susirgęs; 2) jis laikinai negali eiti savo pareigų būtent dėl minėto laikino 
išvykimo į užsienį ar susirgimo. Abu šie teisiniai faktai turi būti nustatyti laikantis 
deramos teisinės procedūros. Nustatyti tokią procedūrą įstatyme yra Seimo kons- 
titucinė pareiga. Pabrėžtina, kad net ir tada, kai Respublikos Prezidentą pavaduoja 
Seimo Pirmininkas dėl to, kad Respublikos Prezidentas negali laikinai eiti savo 
pareigų dėl išvykimo į užsienį ar ligos, valstybės vadovu yra laikomas ne Respubli- 
kos Prezidentą pavaduojantis Seimo Pirmininkas, o pats Respublikos Prezidentas. 
Seimo Pirmininkas, laikinai pavaduodamas Respublikos Prezidentą, ir toliau eina 
savo pareigas Seime!?*, 

Skirtingai nei laikinai einant Respublikos Prezidento pareigas, pavaduodamas 
Respublikos Prezidentą Seimo Pirmininkas negali vykdyti visų Respublikos Prezi- 
dento įgaliojimų. Konstitucijos 89 straipsnio 2 dalyje yra nurodytas baigtinis sąrašas 
Respublikos Prezidento įgaliojimų, kurių Seimo Pirmininkas, pavaduodamas Res- 
publikos Prezidentą, vykdyti negali, t. y. negali skelbti pirmalaikių Seimo rinkimų, 
taip pat skirti ir atleisti ministrų be Seimo sutikimo. Be to, Konstitucijos 89 straips- 
nio 3 dalyje yra įtvirtinta speciali garantija Seimo Pirmininkui, laikinai pavaduojan- 
čiam Respublikos Prezidentą: tuo laikotarpiu Seimas negali svarstyti klausimo dėl 
nepasitikėjimo Seimo Pirmininku. 


“4 Konstitucinio Teismo 2002 m. birželio 19 d. nutarimas. Valstybės žinios, 2002, Nr. 62-2515. 
15 Ibidem. 

1. Vyriausybės samprata 


Vyriausybė — kolegiali vykdomosios valdžios institucija. Pagal konstitucinį valdžių pa- 
dalijimo principą, ji yra savarankiška ir atskirta nuo kitų valstybinių valdžių — įstatymų 
leidžiamosios ir teisminės. Tai vykdomoji, tvarkomoji valstybės institucija, vykdanti 
įstatymus ir kitus teisės aktus, tvarkanti krašto reikalus, užtikrinanti valstybės saugumą. 

Pagal valdžių padalijimo teoriją, vykdomoji valdžia — tai teisės taikomoji val- 
džia, kuriai pavedama organizuoti konstitucijos, parlamento priimtų įstatymų įgy- 
vendinimą"“““. Valstybė be vykdomosios valdžios negalėtų realiai funkcionuoti ir 
įgyvendinti savo uždavinių ir funkcijų. Vykdomąją valdžią valstybėje gali įgyven- 
dinti viena ar kelios institucijos ar netgi vykdomosios valdžios institucijų sistema. 

Atskirų šalių konstitucijose vyriausybės įvardijamos skirtingais pavadinimais: 
Ministrų Taryba — Lenkijoje; Vyriausybė — Prancūzijoje, Čekijoje, Lietuvoje; Vals- 
tybės Taryba — Danijoje, Norvegijoje, Suomijoje, Švedijoje; Federalinė vyriausybė — 
Vokietijoje, Belgijoje; Federalinė taryba — Šveicarijoje; Federacijos vyriausybė — 
Rusijoje ir t. t. 

Istoriškai susiformavo daug įvairių vyriausybių modelių. Pagrindiniai — vadina- 
masis anglosaksiškasis ir kontinentinis vyriausybių modeliai. 

Anglosaksiškasis vyriausybės modelis atsirado Didžiojoje Britanijoje ir šiuo metu 
taikomas Kanadoje, Australijoje, Indijoje, Naujojoje Zelandijoje ir kitose valstybėse. 
Didžiosios Britanijos modelį pasirinkusiose šalyse vyriausybė susideda iš kabineto ir 
ministrų, kurie į nuolatinę kabineto sudėtį neįeina. Kabineto nariais yra pačių svar- 
biausių valdymo sričių ministrai. Būtent ši institucija realiai valdo šalį. Jame kartais 
sudaromas vidaus kabinetas iš dar siauresnio rato asmenų, įgijusių ypatingą ministro 
pirmininko pasitikėjimą. Šalia kabineto narių, į vyriausybės sudėtį įeina ministrai be 
portfelio, tradicines pareigas einantys asmenys (lordas tarybos pirmininkas, lordas 
antspaudo saugotojas ir kt.), valstybės ministrai (ministrų pavaduotojai), jaunesnieji 
ministrai ir kitų svarbesnių žinybų vadovai. Visus vyriausybės sprendimus priima 
kabinetas. Visos sudėties vyriausybė beveik nesusirenka, išskyrus tą atvejį, kai tenka 
atsistatydinti. 

Kontinentiniam vyriausybės modeliui būdinga tai, kad ji susideda tik iš pagrindi- 
nių vykdomosios valdžios sistemai priklausančių institucijų vadovų (ministrų, vals- 
tybės sekretorių ir kt.). Toks vyriausybės modelis paplitęs visoje Europoje. 

Vyriausybės formavimo tvarka, jos statusas ir funkcijos priklauso nuo valstybės 
valdymo formos ir susiklosčiusio politinio režimo. Parlamentinės valdymo formos 
valstybėse vyriausybė paprastai yra kolegiali vykdomosios valdžios institucija, kuri 
už įgyvendinamą politiką yra atsakinga parlamentui. Dažniausiai tokia vyriausybė 
turi turėti parlamento daugumos pasitikėjimą. Prezidentinėse valstybėse vyriausybė 
yra atsakinga valstybės vadovui. 

Vykdomajai valdžiai priskirtinos trys pagrindinės veiklos kryptys: 

- vykdomoji, t. y. vyriausybė įgyvendina parlamento ir valstybės vadovo pri- 
imtus teisės aktus, užtikrina tinkamą teisės normų taikymą, prireikus — pri- 
ima jas detalizuojančius poįstatyminius (įstatymų įgyvendinamuosius) teisės 
aktus. Jei Vyriausybė neatliktų šių savo funkcijų, parlamento priimti teisės 
aktai būtų sąlyginai neveiksmingi; 


1026  BAKAVECKAS, A. Lietuvos vykdomoji valdžia. Vilnius: Eugrimas, 2007, p. 101, 150. 
vy. J £ P. 

- tvarkomoji, t. y. vyriausybė tvarko valstybės reikalus, nustato ekonomikos, 
finansų, kultūros, švietimo, socialinės apsaugos politikos kryptis, sprendžia 
kitus valstybės vidaus ir išorės reikalus, koordinuoja jai pavaldžių institucijų 
ir įstaigų veiklą; 

- apsauginė, t. y. vyriausybė užtikrina viešąją tvarką ir visuomenės saugumą, 
nustato svarbiausias šią funkciją padedančių įgyvendinti institucijų veiklos 
kryptis. 

Vyriausybė, pagal jai priskirtą kompetenciją, atlieka daug funkcijų: teisėkūros, re- 

guliavimo, jurisdikcijos, biudžeto, įstatymų leidybos iniciatyvos, koordinavimo ir kt. 

Pagal partinę sudėtį, visas vyriausybes galima skirstyti į partines ir neparti- 

nes. Nepartinėse vyriausybėse nėra politinių partijų atstovų, o partinės vyriausy- 
bės nariai priklauso kuriai nors vienai politinei partijai (vienpartinės) arba kelioms 
koaliciją sudariusioms politinėms partijoms (koalicinės). Vienpartinės vyriausybės 
formuojamos tais atvejais, kai kuri nors partija turi vietų parlamente daugumą (par- 
lamentinėse ir mišriosios valdymo formos valstybėse) arba kai ministrai parenkami 
iš partijos, laimėjusios prezidento rinkimus (prezidentinio valdymo valstybėse). 

Pagal tai, kokiu lygmeniu vyriausybę palaiko parlamentas, galima skirti mažu- 

mos ir daugumos vyriausybes. Paprastai siekiama suformuoti parlamento daugumos 
palaikymą turinčią vyriausybę, nes tokiu atveju užtikrinamas veiksmingas jos funk- 
cionavimas. Mažumos vyriausybės formuojamos tada, kai parlamente nepavyksta su- 
rinkti valdančiosios daugumos!"*'. Tam, kad galėtų dirbti, mažumos vyriausybė turi 
turėti ir kitų, Vyriausybę formuojant nedalyvaujančių parlamento frakcijų palaikymą. 
Lietuvoje valstybės vykdomąją valdžią įgyvendina Respublikos Prezidentas ir 
Vyriausybė. Tokia nuostata kyla iš Konstitucijos 5-ajame ir kituose straipsniuose 
įtvirtinto valdžių padalijimo principo, pagal kurį, valstybės valdžią Lietuvoje vykdo 
Seimas, Respublikos Prezidentas ir Vyriausybė, Teismas. Kiekvienai valdžios insti- 
tucijai nustatyta jos paskirtį atitinkanti kompetencija ir įgaliojimai, kurių ji negali 
atsisakyti ar perduoti kuriai nors kitai institucijai ir kurie negali būti pakeisti ar 
apriboti įstatymu!*** 
riausybės modelis — Vyriausybę sudaro Ministras Pirmininkas ir ministrai. Lietu- 


. Lietuvos teisinėje sistemoje yra įtvirtintas kontinentinis vy- 


vos Respublikos Vyriausybės sudarymo tvarką, teisinį statusą, įgaliojimus, santykius 
su Respublikos Prezidentu ir Seimu nustato Konstitucija ir Vyriausybės įstatymas. 
Vykdomosios valdžios institucijų sistemai, be minėtųjų aukščiausiųjų vykdomosios 
valdžios institucijų, taip pat priskirtinos ministerijos, kitos Vyriausybės įstaigos, įs- 
taigos prie ministerijų, Vyriausybės atstovų apskrityse institucijos. 


2. Vyriausybės instituto raida Lietuvoje 


Lietuvos Respublikos Vyriausybės statusas keitėsi atsižvelgiant į valstybingumo rai- 
dą, keičiantis valstybės valdymo formai. 

1918 m. paskelbus Lietuvą nepriklausoma valstybe, neatidėliotinai buvo 
sprendžiamas ir vykdomosios valdžios klausimas. 1918 m. lapkričio 2 d. Lietu- 
vos Valstybės Laikinosios Konstitucijos Pamatinių Dėsnių 10 paragrafe buvo įtvir- 
tinta, kad vykdomoji valdžia priklauso Valstybės Tarybos Prezidiumui. Šią valdžią 


2  Mažumos vyriausybė Lietuvoje buvo suformuota ir veikė 2006—2008 metais. 


"5 Konstitucinio Teismo 2005 m. rugpjūčio 23 d. nutarimas. Valstybės žinios, 2005, Nr. 152-5605. 

Prezidiumas vykdo per Ministrų kabinetą. Pastarąjį suformuoti ir jo sudėtį pateikti 
tvirtinti Prezidiumui buvo pavesta Ministrui Pirmininkui. Nustatyta, kad Ministrų 
kabinetas dirba ir atsako solidariai, o Valstybės Tarybai pareiškus nepasitikėjimą — 
atsistatydina. Ministrų Tarybai patikėta įstatymų leidybos iniciatyvos teisė. Laiki- 
nosios Konstitucijos Pamatiniuose Dėsniuose gana lakoniškai buvo reglamentuoti 
tik atskiri vyriausybės formavimo, kompetencijos ir veiklos klausimai, nes ir patys 
Laikinosios Konstitucijos Pamatiniai Dėsniai yra labai trumpi ir lakoniški. 

Minėtosios konstitucinės nuostatos iš esmės buvo pakartotos ir naujoje 1919 m. 
balandžio 4 d. papildytų Laikinosios Konstitucijos Pamatinių Dėsnių redakcijoje. 
Šiame akte papildomai buvo nustatyta, kad Ministrų kabinetas, nesant Valstybės 
Tarybos sesijos, turi teisę pats leisti įstatymus, kuriuos pasirašyti pavesta Valstybės 
Prezidentui. Ne ką detaliau Vyriausybės veikla reglamentuota ir 1920 m. birželio 
10 d. priimtoje Laikinojoje Lietuvos Valstybės Konstitucijoje. 

Nepriklausomos valstybės pagrindų kūrimo teisinį įtvirtinimą užbaigė pirmoji 
nuolatinė Steigiamojo Seimo 1922 m. rugpjūčio 1 d. priimta Lietuvos Valstybės 
Konstitucija, laikoma viena demokratiškiausių konstitucijų Lietuvos istorijoje, įtvir- 
tinusi parlamentinį valdymo modelį. Joje įtvirtintas valdžių padalijimo principas 
lėmė valstybės valdžios organizaciją, jos funkcionavimą, garantavo piliečių teises 
ir laisves. Reglamentuojant Vyriausybės veiklą šioje Konstitucijoje daugiau nuos- 
tatų skirta apibrėžti Respublikos Prezidento vaidmeniui, nes, pagal Konstitucijos 
40 straipsnį Vyriausybė buvo sudaryta iš Respublikos Prezidento, kurį rinko Seimas 
slaptu balsavimu absoliučia balsų dauguma, ir Ministrų kabineto. Kitaip tariant, 
Respublikos Prezidentas buvo Vyriausybės sudėtinė dalis. Konstitucijos IV skyriuje 
„Vyriausybė“ detaliai reglamentuojamos Respublikos Prezidento funkcijos: jis skir- 
davo Ministrą Pirmininką ir tvirtindavo jo sudarytą Ministrų kabinetą, be kitų jam 
patikėtų funkcijų, galėjo dalyvauti Ministrų kabineto posėdžiuose ir jiems pirmi- 
ninkauti, galėjo reikalauti iš Ministrų kabineto ar atskirų ministrų raštiškų praneši- 
mų apie jų darbą, priimdavo Ministrų kabineto atsistatydinimą. 

Vis dėlto Respublikos Prezidento įtaka Vyriausybei buvo formalaus pobūdžio, 
o faktiškai Vyriausybės veiklos galios priklausė nuo Seimo. Pagal Konstitucijos 
59 straipsnį, ministrai privalėjo turėti Seimo pasitikėjimą, o jį praradę privalėjo atsi- 
statydinti. Ministrų kabinetas buvo solidariai atsakingas Seimui už bendrąją Vyriau- 
sybės politiką, o kiekvienas ministras — už savo darbą jam pavestoje valdymo srityje. 
Konstitucijos 28 straipsnyje buvo nustatyta, kad Seimas prižiūri Vyriausybės darbus 
naudodamasis paklausimų bei interpeliacijų teise ir skirdamas revizijas. 

To meto Lietuvos Vyriausybė apibrėžiama kaip bendrosios kompetencijos ins- 
titucija. Ministrų kabineto funkcijos buvo daug platesnės už Prezidento!“*? 
atliko tiesioginę valdymo funkciją, turėjo įstatymų leidybos iniciatyvos teisę. Kons- 
titucijoje buvo nustatyta, kad Ministrų kabinetas vykdo Respublikos Konstituciją ir 
įstatymus, veda Respublikos vidaus ir užsienio politiką, saugo Respublikos teritori- 
jos neliečiamybę ir vidaus tvarką, ruošia ir teikia Seimui įstatymų projektus. 


„nes jis 


1922 m. Lietuvos Valstybės Konstitucijoje pirmą sykį reglamentuotas Vy- 
riausybės narių imunitetas: baudžiamoji byla Respublikos Prezidentui, Ministrui 


Ww ROMERIS, M. Lietuvos konstitucinės teisės paskaitos. I dalis. Kaunas: Vytauto Didžiojo universiteto 
Teisių fakulteto leidinys, 1937, p. 280—281. 

Pirmininkui ar ministrui dėl tarnybos nusikaltimų ar valstybės išdavimo galėjo būti 
iškelta tik Seimo sutikimu, pareikštu absoliučia visų atstovų balsų dauguma. Bylą 
turėjo nagrinėti Aukščiausiasis Lietuvos Teismas. 

Po 1926 m. gruodžio 17 d. valstybės perversmo, iš dalies kilusio dėl nepa- 
sitenkinimo esama parlamentine valdymo forma ir politinių partijų nesutarimais, 
paralyžiavusiais normalią Seimo veiklą, Respublikos Prezidentas, pritariant Minis- 
trų kabinetui, 1928 m. gegužės 15 d. paskelbė naują Lietuvos Valstybės Konstitu- 
ciją, kuri įtvirtino autoritarinį režimą, t. y. visą valstybės valdžią sutelkė Respubli- 
kos Prezidento rankose. Vyriausybė, kaip ir pagal 1922 m. Konstitucijos nuostatas, 
buvo sudaryta iš Respublikos Prezidento ir Ministrų kabineto. Nors Konstitucijos 
60 straipsnis formaliai ir įteisino Vyriausybės atsakomybę Seimui, bet kiti Konsti- 
tucijos straipsniai sudarė prielaidas šį reguliavimą paneigti. Konstitucijoje numačius 
galimybę nešaukti Seimo, Respublikos Prezidentas šia galimybe naudojosi ilgą laiką 
(iki pat 1936 m.). Jis skyrė Ministrą Pirmininką ir kitus ministrus, turėjo teisę pa- 
leisti ir visą Ministrų kabinetą, ir atskirus ministrus, taigi turėjo teisę savo nuožiūra 
keisti Ministrų kabineto sudėtį. Ministrų kabineto funkcijos liko iš esmės tokios 
pačios, kaip ir pagal 1922 m. Konstituciją. 

Lietuvos Konstitucija, paskelbta 1938 m. gegužės 12 d., vėl įtvirtino autorita- 
rinį režimą; joje buvo nustatyta, kad valstybės priešakyje yra valstybei vadovaujantis 
Respublikos Prezidentas. Pagal šios Konstitucijos nuostatas, Respublikos Prezidentas 
jau nepriklausė Vyriausybei. Ją sudarė Ministras Pirmininkas ir ministrai. Konstituci- 
joje buvo numatyta nauja Ministro Pirmininko pavaduotojo pareigybė. Respublikos 
Prezidentas turėjo teisę šaukti Vyriausybės posėdžius, juose dalyvauti ir jiems pirmi- 
ninkauti. Vyriausybė beveik nebepriklausė nuo Seimo: Konstitucijoje nebuvo nuos- 
tatų, kad Vyriausybė turi turėti Seimo pasitikėjimą, kad Seimas turi teisę reikalauti 
Vyriausybės atsistatydinimo. Seimui buvo palikta paklausimų ir interpeliacijų teisė, 
bet nepatenkinamas Ministro Pirmininko atsakymas į interpeliaciją nebūtinai lėmė 
jo atleidimą — tokį sprendimą priėmęs Seimas pats galėjo būti paleistas, ir tik naujai 
susirinkęs Seimas, patvirtinęs atsakymo į interpeliaciją netinkamumą, galėjo priversti 
Respublikos Prezidentą atleisti Ministrą Pirmininką. Ministrų Tarybos kompetencija 
apibrėžta labai bendrai: nustatyta, kad ji svarsto ir sprendžia valstybės reikalus, tai- 
gi iš esmės tai buvo nuo Respublikos Prezidento priklausoma institucija. Ministrų 
imuniteto klausimus taip pat sprendė Respublikos Prezidentas, galėjęs duoti sutikimą 
Ministrui Pirmininkui ar ministrui kelti bylą dėl tarnybinio nusikaltimo. 

Naujas Lietuvos valstybingumo, taigi ir vyriausybės instituto, raidos etapas pra- 
sidėjo 1990 m. kovo 11 d. atkūrus Lietuvos nepriklausomybę ir priėmus Lietuvos 
Respublikos Laikinąjį Pagrindinį Įstatymą (laikinąją Konstituciją). 

Laikinojo Pagrindinio Įstatymo 93 straipsnyje buvo nustatyta, kad vykdomąją 
valdžią Lietuvos Respublikoje įgyvendina Vyriausybė (Ministrų Taryba), kurią su- 
daro Ministras Pirmininkas, Ministro Pirmininko pavaduotojai, ministrai. Ministrą 
Pirmininką skyrė Aukščiausioji Taryba. Teisę teikti Ministro Pirmininko kandida- 
tūrą turėjo Aukščiausiosios Tarybos pirmininkas. Ministro Pirmininko pavaduo- 
tojus ir ministrus skyrė Aukščiausioji Taryba Ministro Pirmininko siūlymu. Mi- 
nistrų Taryba buvo atsakinga ir atskaitinga Aukščiausiajai Tarybai, o laikotarpiu 
tarp jos sesijų — Aukščiausiosios Tarybos Prezidiumui. Vyriausybė privalėjo turėti 
Aukščiausiosios Tarybos pasitikėjimą, reguliariai atsiskaityti jai už savo darbą. 

Aukščiausioji Taryba 2/3 deputatų balsų dauguma galėjo pareikšti nepasitikėjimą 
Ministrų Taryba arba atskiru ministru, kurie tokiu atveju privalėjo atsistatydinti. 

Ministrų Taryba, kaip bendrosios kompetencijos institucija, vykdydama įsta- 
tymus galėjo leisti nutarimus ir potvarkius, privalomus visoje Lietuvos teritorijo- 
je, taip pat turėjo kompetenciją panaikinti ministerijų ir kitų jai pavaldžių organų 
aktus, užprotestuoti Aukščiausiojoje Taryboje aukštesniosios pakopos savivaldybės 
tarybos sprendimus, jeigu jie prieštaravo Lietuvos įstatymams. 

Pagal Laikinojo Pagrindinio Įstatymo 99 straipsnį, Ministrų Taryba privalėjo 
grąžinti savo įgaliojimus naujai išrinktai Aukščiausiajai Tarybai jos pirmojoje sesijoje. 

Pagal 1992 m. spalio 25 d. priimtą Lietuvos Respublikos Konstituciją, Lietuvos 
valstybės valdymo modelis priskirtinas parlamentinės respublikos valdymo formai, 
turinčiai kai kurių vadinamosios mišriosios (pusiau prezidentinės) valdymo formos 
ypatumų!““?. Tai lemia ir Vyriausybės sudarymą bei jos teisinį statusą. 


3. Vyriausybės teisinis statusas 


Lietuvos valstybės konstitucinei santvarkai yra būdingas dualistinės (sudvejintos) 
vykdomosios valdžios modelis: vykdomąją valdžią Lietuvoje įgyvendina Respubli- 
kos Prezidentas — valstybės vadovas ir Vyriausybė. Kaip minėta, Respublikos Pre- 
zidento ir Vyriausybės, kaip dviejų dualistinės (sudvejintos) vykdomosios valdžios 
atšakų, įgaliojimai yra skirtingi, vienas kito atžvilgiu autonomiški, savarankiški, bet 
Konstitucijoje yra numatyti ir tokie įgaliojimai, kuriuos Respublikos Prezidentas ir 
Vyriausybė, kaip vykdomosios valdžios institucijos, įgyvendina kartu!“*!. 

Lietuvos vykdomosios valdžios institucijų sistemoje Vyriausybės, įsyvendinan- 
čios valstybinį valdymą, vieta yra išskirtinė. Vyriausybė — kolegiali bendrosios kom- 
petencijos vykdomosios valdžios institucija. Konstitucijos 91 straipsnyje nustatyta, 
kad Vyriausybę sudaro Ministras Pirmininkas ir ministrai. 

Vyriausybės įgaliojimai yra nustatyti Konstitucijoje ir įstatymuose. Visa tai, ką 
Vyriausybė daro įgyvendindama Konstitucijoje ir įstatymuose jai nustatytą kompe- 
tenciją, yra valstybės valdymo reikalų sprendimas. Vyriausybė savo veikloje vado- 
vaujasi Konstitucija, tarptautinėmis sutartimis, įstatymais, Vyriausybės programa, 
kitais teisės aktais ir savo veiklą derina su Valstybės pažangos strategija!““?, kurią 
tvirtina Seimas savo nutarimu. Vykdydama jai pavestus įgaliojimus, Vyriausybė pri- 
valo laikytis Konstitucijos ir įstatymų, taip pat ir savo pačios priimtų teisės aktų. 

Konstitucijos 5 straipsnyje ir kituose straipsniuose įtvirtintas konstitucinis val- 
džių padalijimo principas, „stabdžių ir atsvarų“ sistema užtikrina ne tik valdžių 
padalijimą, bet ir jų pusiausvyrą, lemia ypatingus Vyriausybės teisinius santykius su 
Seimu ir Prezidentu. 

Pirmiausia paminėtina įstatymų leidžiamosios valdžios Seimo galimybė kontro- 
liuoti vykdomosios valdžios instituciją — Vyriausybę. Ir pati Vyriausybė, ir atskiri jos 
nariai yra atsakingi ir atskaitingi Seimui — įstatymų leidžiamajai institucijai. Vyriau- 
sybė solidariai atsako Seimui už bendrąją savo veiklą, dėl to ne rečiau kaip kartą per 


“Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5-99. 
W! Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708. 
8 Vyriausybės įstatymas. Valstybės žinios, 1998, Nr. 41(1)-1131. 

metus Ministras Pirmininkas teikia Seimui metinę Vyriausybės veiklos ataskaitą, ku- 
rioje taip pat turi būti aptarti ir artimiausio laikotarpio Vyriausybės veiklos prioritetai. 

Konstitucijos 101 straipsnio 1 dalyje nustatyta, kad Seimui pareikalavus Vy- 
riausybė arba atskiri jos nariai privalo jam aifsiskaityti už savo veiklą. Seimo statu- 
te numatyta, kad Seimo nariai turi teisę užduoti klausimus Vyriausybės nariams. 
Seimo sesijos metu kiekvieną savaitę (pagal Seimo statutą — ketvirtadieniais) Sei- 
mo posėdžio metu rengiama Vyriausybės valanda, kurios metu Vyriausybės nariai 
60 minučių atsakinėja į Seimo narių žodžiu užduodamus aktualius visuomeninės 
svarbos klausimus!"““, 

Seimas gali pareikšti nepasitikėjimą Vyriausybe in corpore tiesiogiai (Konstitu- 
cijos 58 straipsnio 2 dalies 2 punktas), taip pat gali pareikšti nepasitikėjimą kuriuo 
nors iš ministrų. Nepasitikėjimas Vyriausybe gali būti pareikštas už tai balsavus 
daugiau kaip pusei visų Seimo narių slaptu balsavimu (Konstitucijos 101 straipsnio 
3 dalies 2 punktas). Tokiu atveju Vyriausybė privalo atsistatydinti. Vyriausybė priva- 
lo atsistatydinti ir tuo atveju, kai Seimas daugiau kaip pusės Seimo narių balsų dau- 
guma pareiškia nepasitikėjimą Ministru Pirmininku. Pagal Konstitucijos 92 straips- 
nio 5 dalį, Vyriausybė gauna įgaliojimus veikti, kai Seimas pritaria jos programai. 
Jeigu Seimas du kartus iš eilės nepritaria Vyriausybės programai, Vyriausybė privalo 
atsistatydinti (Konstitucijos 101 straipsnio 3 dalies 1 punktas). Siekiant išlaikyti val- 
džių pusiausvyrą, Konstitucijos 58 straipsnio 2 dalies 1 punkte nustatyta, kad jei 
Seimas per 30 dienų nuo pateikimo nepriima sprendimo dėl naujos Vyriausybės 
programos arba per 60 dienų nuo pateikimo du kartus iš eilės nepritaria Vyriausy- 
bės programai, Respublikos Prezidentas gali paskelbti pirmalaikius Seimo rinkimus. 
Tokiu atveju naujai išrinktas Seimas, pagal Konstitucijos 87 straipsnio 1 dalį, savo 
3/5 narių balsų dauguma per 30 dienų nuo pirmojo posėdžio dienos gali paskelbti 
pirmalaikius Respublikos Prezidento rinkimus. 

Sesijos metu ne mažesnė kaip 1/5 Seimo narių grupė turi teisę pateikti inter- 
peliaciją Ministrui Pirmininkui ar ministrui, reikalaudama paaiškinti šių pareigūnų 
priimtų sprendimų motyvus. Ministro Pirmininko ar ministro atsakymui pritariama 
arba nepritariama Seimo nutarimu. Jeigu Seimo nutarime dėl interpeliacijos Mi- 
nistro Pirmininko ar ministro atsakymas pripažįstamas nepatenkinamu ir pareiš- 
kiamas nepasitikėjimas juo, Ministras Pirmininkas ar ministras, kuriam pareikštas 
nepasitikėjimas, privalo atsistatydinti. Atsistatydinus Ministrui Pirmininkui, atsista- 
tydina visa Vyriausybė. 

Atskiri ministrai, vadovaudami jiems pavestoms valdymo sritims, yra tiesiogiai 
pavaldūs Ministrui Pirmininkui ir kartu atsakingi Seimui ir Respublikos Prezidentui 
(Konstitucijos 96 straipsnio 2 dalis). 

Pagal Konstituciją, Vyriausybė kai kuriuos įgaliojimus įgyvendina kartu su 
Respublikos Prezidentu, pavyzdžiui, kartu vykdo užsienio politiką. Be to, kai kurie 
Respublikos Prezidento dekretai (kaip antai dėl diplomatinių atstovų skyrimo ir at- 
šaukimo, aukščiausių karinių laipsnių suteikimo, nepaprastosios padėties skelbimo, 
Lietuvos Respublikos pilietybės suteikimo) privalo būti kontrasignuojami Ministro 
Pirmininko arba atitinkamo ministro. 


Seimo statutas. Valstybės žinios, 1994, Nr. 15-249. 

Minėta, kad Vyriausybės sudarymą lemia valstybės valdymo forma. Pagal Lietuvos 
Respublikos Konstitucijoje nustatytą valdžios institucijų kompetenciją, Lietuva yra 
parlamentinė respublika su kai kuriais mišriosios (pusiau prezidentinės) valdymo 
formos ypatumais, todėl Lietuvos konstitucinėje sistemoje yra įtvirtintas Vyriau- 
sybės atsakingumo Seimui principas, lemiantis atitinkamą Vyriausybės sudarymo 
būdą'““'. Vadinasi, valstybėje gali veikti tik Vyriausybė, turinti Seimo pasitikėjimą. 

Taigi, pagal Konstituciją, išrinkus naują Seimą formuojama nauja Vyriausy- 
bė. Vyriausybės sudarymo tvarka yra nustatyta Konstitucijoje. Vyriausybę formuoja 
Seimas ir Respublikos Prezidentas, bet jų vaidmuo ir uždaviniai nėra vienodi. 

Konstitucijos 94 straipsnio 4 dalyje nustatyta, kad Vyriausybė po Seimo rinkimų 
grąžina savo įgaliojimus Respublikos Prezidentui. Vyriausybės įgaliojimai grąžinami 
tą dieną, kai naujai išrinktas Seimas susirenka į pirmąjį posėdį!“““. Pagal Konstituci- 
jos 84 straipsnio 6 punktą, Respublikos Prezidentas priima Vyriausybės grąžinamus 
įgaliojimus ir paveda jai toliau eiti savo pareigas, kol bus sudaryta nauja Vyriausybė. 

Pagal Konstitucijos 84 straipsnio 8 punktą, Vyriausybei grąžinus įgaliojimus, ne 
vėliau kaip per 15 dienų nuo įgaliojimų grąžinimo, Respublikos Prezidentas teikia 
Seimui svarstyti Ministro Pirmininko kandidatūrą. Pagal Konstitucijos 67 straips- 
nio 6 punktą, Seimas svarsto, pritarti ar nepritarti Respublikos Prezidento teikia- 
mai Ministro Pirmininko kandidatūrai. Iš šios konstitucinės nuostatos matyti, kad 
Respublikos Prezidentas negali laisvai pasirinkti Ministro Pirmininko kandidatūros 
— siekdamas užtikrinti veiksmingą valdžios institucijų sąveiką ir sudaryti tokią Vy- 
riausybę, kuri tinkamai įgyvendintų valstybės politiką, jis turi pareigą teikti Seimui 
jo daugumai priimtiną Ministro Pirmininko kandidatūrą. 

Seimo statute nustatyta, kad Respublikos Prezidentui pateikus Ministro Pirmi- 
ninko kandidatūrą Seimui, Seimas artimiausiame posėdyje suteikia galimybę Res- 
publikos Prezidentui pristatyti pretendentą. Ne vėliau kaip per savaitę nuo Ministro 
Pirmininko kandidatūros pristatymo turi būti surengtas kitas Seimo posėdis galu- 
tiniam sprendimui dėl pateiktosios kandidatūros priimti. Respublikos Prezidentas 
turi teisę atšaukti savo pristatytąją kandidatūrą bet kuriuo metu iki balsavimo dėl 
pritarimo jai pradžios. 

Pagal Konstitucijos 84 straipsnio 4 punktą, Seimui pritarus pateiktajai Ministro 
Pirmininko kandidatūrai, Respublikos Prezidentas skiria tą asmenį Ministru Pirmi- 
ninku, jam paveda sudaryti Vyriausybę ir tvirtina jos sudėtį. Ministras Pirmininkas 
parenka ministrų kandidatūras ir teikia jas Prezidentui. Kadangi, pagal Konstitu- 
cijos 67 straipsnio 7 punktą, apsvarstęs Ministro Pirmininko pateiktą Vyriausybės 
programą Seimas sprendžia, ar jai pritarti, tai keliant ministrų kandidatūras turi būti 
konsultuojamasi su Seimo rinkimus laimėjusių politinių partijų vadovais ir Seimo 
daugumos atstovais. Ministrų kandidatūros turi būti priimtinos Seimo daugumai, 
nes tik Seimo pasitikėjimą turinti Vyriausybė gali vykdyti savo įgaliojimus. Kons- 
titucinio Teismo jurisprudencijoje yra konstatuota, kad Respublikos Prezidentas 


Ww“ Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5-99. 


5 Ibidem. 

negali laisvai pasirinkti Ministro Pirmininko ar ministrų kandidatūrų, nes visais 
atvejais minėtųjų pareigūnų skyrimas priklauso nuo Seimo pasitikėjimo ar nepasi- 
tikėjimo jais'*““, 

Pagal Konstitucijos 92 straipsnio 3 dalį, paskirtasis Ministras Pirmininkas ne 
vėliau kaip per 15 dienų nuo jo paskyrimo pristato Seimui savo sudarytą ir Respub- 
likos Prezidento patvirtintą Vyriausybę bei pateikia svarstyti jos programą. Pagal 
Konstitucijos 92 straipsnio 5 dalį, naujoji Vyriausybė gauna įgaliojimus veikti tik 
tada, kai Seimas posėdyje dalyvaujančių narių balsų dauguma pritaria jos progra- 
mai. Taip įgyvendinamos Vyriausybės veiklą reguliuojančios Konstitucijos normos, 
įtvirtinančios Vyriausybės atsakomybės Seimui principą'“". Jei Seimas nepritaria 
Vyriausybės programai du kartus iš eilės, Vyriausybė privalo atsistatydinti (Konsti- 
tucijos 101 straipsnio 3 dalies 1 punktas). 

Vyriausybės programa — Vyriausybės politinės ir teisinės atsakomybės Seimui 
pagrindas, dokumentas, kuriame išdėstytos tam tikro laikotarpio valstybės veiklos 
gairės. Vyriausybės programos pagrindas yra parlamento rinkimus laimėjusių po- 
litinių jėgų programos, kurių nuostatos per Vyriausybės programą įgyja teisinę 
reikšmę, įpareigodamos ir Vyriausybę, ir ją palaikančią Seimo daugumą atitinkamai 
veikti. Vyriausybė, siekdama įgyti Seimo pasitikėjimą, numatydama savo veiklos 
kryptis tam tikram laikotarpiui privalo atsižvelgti į galimą Seimo narių pritarimą ar 
nepritarimą. Seimas, išreikšdamas pasitikėjimą Vyriausybės programa, įsipareigoja 
prižiūrėti, kaip Vyriausybė veiks įgyvendindama tą programą!““*, 

Konstitucijoje (nuostatose, susijusiose su pirmalaikiais Seimo rinkimais) yra 
nustatytas terminas, per kurį Seimas turi apsispręsti dėl Vyriausybės programos. Pa- 
gal Konstitucijos 58 straipsnio 2 dalies 1 punktą, jei Seimas per 30 dienų nuo patei- 
kimo nepriėmė sprendimo dėl naujos Vyriausybės programos arba per 60 dienų nuo 
Vyriausybės programos pirmojo pateikimo du kartus iš eilės nepritarė Vyriausybės 
programai, Respublikos Prezidentas gali paskelbti pirmalaikius Seimo rinkimus. 
Toks reikalavimas Konstitucijoje nustatytas tam, kad Seimas negalėtų neribotą laiką 
nepriimti sprendimo dėl naujos Vyriausybės veiklos, nes ji negali pradėti veikti, kol 
Seimas nepritarė jos programai, taip pat ir tam, kad Seimas negalėtų ilgam laikui 
pratęsti ankstesnės Vyriausybės veiklos!"“*. Pritardamas Vyriausybės programai, Sei- 
mas jai suteikia įgaliojimus veikti. 

Pradėdami eiti savo pareigas, Ministras Pirmininkas ir ministrai Seime prisiekia 
būti ištikimi Lietuvos Respublikai, laikytis Konstitucijos ir įstatymų. Atsisakęs pri- 
siekti, nepasirašęs priesaikos ar ją su išlyga pasirašęs Ministras Pirmininkas ar minis- 
tras laikomas neprisiekusiu ir negali eiti pareigų. Po to, kai Ministras Pirmininkas ir 
ministrai prisiekia, atsistatydina ankstesnė Vyriausybė. 

Taigi apibendrinant naujos Vyriausybės formavimo po Seimo rinkimų tvarką 
galima konstatuoti, kad šis procesas apima šiuos pagrindinius etapus: 1) naujai iš- 
rinktam Seimui susirinkus į pirmą posėdį, ankstesnė Vyriausybė grąžina įgaliojimus 


16 Ibidem. 
7 Ibidem. 
18 Ibidem. 


Ww SiNKEvIČIUS, V. Parlamento teisė. Vilnius: Mykolo Romerio universitetas, 2013, p. 217. 

Respublikos Prezidentui; 2) priėmęs Vyriausybės grąžinamus įgaliojimus, Respub- 
likos Prezidentas jai paveda eiti pareigas, kol bus suformuota nauja Vyriausybė; 
3) Respublikos Prezidentas ne vėliau kaip per 15 dienų nuo Vyriausybės įgaliojimų 
grąžinimo teikia Seimui svarstyti Ministro Pirmininko kandidatūrą; 4) Seimas svars- 
to, pritarti ar nepritarti pateiktajai Ministro Pirmininko kandidatūrai; 5) Seimui pri- 
tarus pateiktajai Ministro Pirmininko kandidatūrai, Respublikos Prezidentas skiria 
tą asmenį Ministru Pirmininku ir paveda jam sudaryti Vyriausybę; 6) Ministras Pir- 
mininkas parenka ministrų kandidatūras ir teikia jas tvirtinti Respublikos Preziden- 
tui; 7) Respublikos Prezidentas tvirtina Ministro Pirmininko sudarytos Vyriausybės 
sudėtį; 8) Ministras Pirmininkas ne vėliau kaip per 15 dienų nuo jo paskyrimo pri- 
stato patvirtintąją Vyriausybę Seimui ir teikia svarstyti Vyriausybės programą; 9) ne 
vėliau kaip per 30 dienų nuo pateikimo Seimas privalo priimti sprendimą, pritarti 
ar nepritarti pateiktajai Vyriausybės programai; 10) jeigu Seimas pritaria Vyriausy- 
bės programai, Vyriausybė gauna įgaliojimus veikti; 11) prisiekus naujam Ministrui 
Pirmininkui ir ministrams, atsistatydina ankstesnė Vyriausybė. 

Konstitucijoje nustatyta, kad Vyriausybė grąžina savo įgaliojimus Respublikos 
Prezidentui ir po Respublikos Prezidento rinkimų. Konstitucinis Teismas yra konstata- 
vęs, kad prisiekus naujajam Respublikos Prezidentui nutrūksta buvusiojo Respubli- 
kos Prezidento įgaliojimai, kartu nutrūksta ir Vyriausybės ryšys su valstybės vadovu, 
kuris taip pat ją formavo!"“". Kaip tik Respublikos Prezidento — vieno iš Vyriausybę 
sudariusių subjektų — įgaliojimų nutrūkimas lemia būtinybę Vyriausybei grąžinti 
įgaliojimus naujai išrinktam Respublikos Prezidentui tą dieną, kai jis prisiekia ir 
pradeda eiti pareigas. Konstitucinis Teismas pabrėžė, kad įgaliojimų grąžinimu ne- 
abejotinai išreiškiama pagarba valstybės vadovo institucijai, pripažįstamas Respubli- 
kos Prezidento ir Vyriausybės santykių reikšmingumas!**!. 

Kartu Konstitucinis Teismas pabrėžė, kad Respublikos Prezidento įgaliojimų 
pasibaigimas Vyriausybei nesukelia tokių teisinių padarinių, kokių jai sukelia Seimo 
įgaliojimų pasibaigimas. Po Seimo rinkimų, kaip minėta, pagal Konstituciją Vy- 
riausybė privalo ne tik grąžinti savo įgaliojimus, bet ir atsistatydinti, nes nebelieka 
subjekto, iš kurio Vyriausybė gavo pasitikėjimą ir įgaliojimus veikti. Kita vertus, 
Konstitucijoje nėra numatyta, kad Vyriausybė privalo atsistatydinti, kai įgaliojimus 
grąžina naujai išrinktam Respublikos Prezidentui. Konstitucinio Teismo nuomone, 
taip yra dėl to, kad pasikeitus valstybės vadovui toliau išlieka Seimo pasitikėjimas 
Vyriausybe. Kartu Konstitucinis Teismas konstatavo, kad įgaliojimų grąžinimo pro- 
cedūra yra ne vien tarpinstitucinio mandagumo išraiška — ji suteikia galimybę Res- 
publikos Prezidentui patikrinti, ar Seimas ir toliau pasitiki Vyriausybe!“““. 

Vyriausybei grąžinus savo įgaliojimus naujai išrinktam Respublikos Prezidentui, 
jis, remdamasis Konstitucijos 92 straipsniu ir 84 straipsnio 8 punktu, ne vėliau kaip 
per 15 dienų nuo Vyriausybės įgaliojimų grąžinimo teikia Seimui svarstyti įgalioji- 
mus grąžinusios Vyriausybės Ministro Pirmininko kandidatūrą. Respublikos Preziden- 
tas šiuo atveju negali pasirinkti bet kokios Ministro Pirmininko kandidatūros, negali 


"W0 Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5—99. 
“I Ibidem. 


12 Ibidem. 

teikti Seimui jokios kitos kandidatūros, nei buvusio Ministro Pirmininko, nors ji ir 
būtų priimtina Seimo daugumai"“““. Jeigu Seimas pritaria Ministro Pirmininko kan- 
didatūrai ir Respublikos Prezidentas paskiria Ministrą Pirmininką bei patvirtina jo 
pateiktos Vyriausybės sudėtį, o daugiau kaip pusė ministrų yra nepasikeitę, laikoma, 
kad Vyriausybė yra iš naujo gavusi įgaliojimus veikti. Jei Seimas nepritaria Ministro 
Pirmininko kandidatūrai, tai Vyriausybė, pagal Konstituciją, privalo atsistatydinti. 
Tai yra konstitucinis pagrindas pradėti naujos Vyriausybės sudarymo procedūrą'“““. 

Toks Konstitucijoje įtvirtintas konstitucinis valdžios institucijų galių ir tarpu- 
savio santykių reglamentavimas formuojant Vyriausybę ir suteikiant jai įgaliojimus 
veikti atspindi Konstitucijoje įtvirtintą valstybės valdžių padalijimo ir jų pusiausvy- 
ros principą'?*. 

Pagal Konstitucijos 97 straipsnį, paskirtasis Ministras Pirmininkas atstovauja 
Lietuvos Respublikos Vyriausybei ir vadovauja jos veiklai. Konstitucijos 98 straips- 
nyje nustatyta, kad ministrai vadovauja ministerijoms, sprendžia jų kompetencijai 
priskirtinus klausimus, taip pat atlieka kitas įstatymų numatytas funkcijas. Ministrą 
laikinai gali pavaduoti tik Ministro Pirmininko paskirtas kitas Vyriausybės narys. 
Ministrą Pirmininką ne ilgiau kaip 60 dienų Respublikos Prezidento pavedimu gali 
pavaduoti vienas iš ministrų, kurį parenka pats Ministras Pirmininkas arba, nesant 
Ministro pirmininko teikimo, Respublikos Prezidentas. 


5. Vyriausybės funkcijos ir įgaliojimai 


Vyriausybės vietą valstybės valdžių sistemoje ir jos reikšmę įgyvendinant vykdomą- 
ją valdžią apibrėžia jos kompetencija. Būdama aukščiausioji vykdomosios valdžios 
institucija Vyriausybė disponuoja plačiais įgaliojimais visose valdymo srityse. 

Vyriausybės įgaliojimai kyla iš Konstitucijos, įstatymų ir pačios Vyriausybės, 
kaip atskiros savarankiškos vykdomosios valdžios institucijos, atliekamos funkcijos — 
tvarkyti krašto reikalus — paskirties. 
Mokslinėje akademinėje literatūroje!“““ analizuojant Vyriausybės paskirtį ir 
kompetenciją, skiriamos įvairios jos atliekamos funkcijos. Įgyvendindama jai Kons- 
titucijos ir įstatymų nustatytą kompetenciją, Vyriausybė atlieka tokias pagrindines 
funkcijas: valstybės valdymo, vykdomąją, tvarkomąją, biudžetinę, įstatymų leidybos 
iniciatyvos, teisėkūros, koordinavimo (kontrolės) ir kt. 

Pagal Konstitucijos 94 straipsnį, Vyriausybė tvarko krašto reikalus, saugo Lie- 
tuvos Respublikos teritorijos neliečiamybę, garantuoja valstybės saugumą ir vie- 
šąją tvarką; vykdo įstatymus ir Seimo nutarimus dėl įstatymų įgyvendinimo, taip 
pat Respublikos Prezidento dekretus; koordinuoja ministerijų ir kitų Vyriausybės 


Ww SiNKEvIČIUS, V. Vyriausybės įgaliojimų grąžinimas išrinkus Respublikos Prezidentą: oficialiosios 


konstitucinės doktrinos argumentavimo probleminiai aspektai. Iš: Šiuolaikinės konstitucinės justicijos 
tendencijos: nacionalinės ir tarptautinės teisės santykis. Vilnius, 2014, p. 265. 


W* Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5-99. 


W5 Konstitucinio Teismo 1999 m. balandžio 20 d. nutarimas. Valstybės žinios, 1999, Nr. 36-1094, 
atitaisymas — 1999, Nr. 38. 


Ww“ BAKAVECKAS, A. Lietuvos vykdomoji valdžia. Vilnius: Eugrimas, 2007, p. 269—274; ŠiLEIKIS, E. Al- 
ternatyvi konstitucinė teisė. Vilnius: TIC, 2005, p. 481—487; TaLAT-KELPšA, L. Vyriausybė ir Preziden- 
tas. Iš: Lietuvos politinė sistema: sąranga ir raida. Vilnius: Poligrafija ir informatika, 2004, p. 385—387. 

įstaigų veiklą; rengia valstybės biudžeto projektą ir teikia jį Seimui; vykdo valsty- 
bės biudžetą, teikia Seimui biudžeto įvykdymo apyskaitą: rengia ir teikia Seimui 
svarstyti įstatymų projektus; užmezga diplomatinius santykius ir palaiko ryšius su 
užsienio valstybėmis bei tarptautinėmis organizacijomis; atlieka kitas pareigas, ku- 
rias Vyriausybei paveda Konstitucija ir kiti įstatymai. 

Vyriausybės įgaliojimai nustatyti ir kituose Konstitucijos straipsniuose, pavyz- 
džiui, Konstitucijos 84 straipsnio 3 punkte, 89 straipsnio 1 dalyje, 123 straipsnio 
1 dalyje, 128 straipsnio 1 dalyje ir kt. Antai pagal Konstitucijos 89 straipsnio 1 dalį, 
Vyriausybė nutarimu skelbia Respublikos Prezidento rinkimus, jeigu Prezidentui 
mirus, atsistatydinus, jį pašalinus iš pareigų apkaltos proceso tvarka ar nusprendus, 
kad jo sveikatos būklė neleidžia jam eiti pareigų, to per 10 dienų nepadaro Seimas. 
Pagal Konstitucijos 58 straipsnio 2 dalį, Vyriausybė siūlo Respublikos Prezidentui 
skelbti pirmalaikius Seimo rinkimus, jei Seimas pareiškia nepasitikėjimą Vyriausybe. 

Konstitucijoje yra nustatyti tik svarbiausi Vyriausybės įgaliojimai. Čia išvar- 
dytas Vyriausybės įgaliojimų sąrašas nėra baigtinis. Tokį konstitucinį Vyriausybės 
įgaliojimų reguliavimą lemia tai, kad valstybės valdymo sritys ir valdymo funkcijos 
yra labai įvairios, gali kisti. Vyriausybei atliekant Konstitucijos jai paskirtas funk- 
cijas, jos įgaliojimai gali priklausyti nuo šalies ekonominės bei socialinės būklės, 
sprendžiamų problemų ir daugelio kitų aplinkybių, kurioms pasikeitus gali keistis 
ir Vyriausybės įgaliojimų turinys bei apimtis!"“". Taigi Vyriausybė vykdo ne tik 
Konstitucijoje, bet ir kituose įstatymuose, pirmiausia — Vyriausybės įstatyme, jai 
priskirtus įgaliojimus. Įstatymais ir kitais Seimo priimtais teisės aktais Vyriausybei 
negali būti nustatyti tokie įgaliojimai, kurie pagal Konstituciją yra priskirti kitoms 
valstybės valdžią įsyvendinančioms institucijoms, t. y. Seimui, Respublikos Prezi- 
dentui, teismams. Nurodytos valstybės valdžią įgyvendinančios institucijos joms 
Konstitucijoje priskirtų įgaliojimų negali atsisakyti, negali jų perduoti Vyriausybei, 
o Vyriausybė negali jų perimti!?““, 

Vyriausybės įgaliojimai, kurie yra nustatyti Konstitucijoje ir Vyriausybės įsta- 
tyme, yra bendrieji Vyriausybės įgaliojimai, o tie, kurie nustatyti atskiruose įstaty- 
muose —specialieji Vyriausybės įgaliojimai. Vyriausybės funkcijos persipina, vykdy- 
dama jai pavestus įgaliojimus ji kartu atlieka keletą funkcijų. 

Vyriausybė, įgyvendindama ivarkomąją funkciją, sprendžia daugelį Konstitu- 
cijoje ir įstatymuose įvardytų klausimų. Konstitucinė nuostata, kad „Vyriausybė 
tvarko krašto reikalus“, iš esmės reiškia, kad jai priskirta visa bendroji kompeten- 
cija, Konstitucijos ir įstatymų nuostatomis nepriskirta kitoms valdžios instituci- 
joms. Tvarkydama krašto reikalus visose valstybės ir visuomenės gyvenimo srityse 
Vyriausybė atlieka ūkio, finansų, socialinės apsaugos ir darbo, švietimo, kultūros, 
sveikatos apsaugos ir kitų sričių valstybės valdymo funkcijas, įgyvendina šiose sri- 
tyse valstybės politiką. Tam steigiamos atitinkamų sričių ministerijos, kurių veiklą 
koordinuoja Vyriausybė, šią savo funkciją įgyvendinanti savarankiškai ir nepriva- 


“Konstitucinio Teismo 1999 m. lapkričio 23 d. nutarimas. Valstybės žinios, 1999, Nr. 101-291; 
2003 m. gegužės 30 d. nutarimas. Valstybės žinios, 2003, Nr. 53-2361; 2004 m. vasario 11 d. sprendi- 
mas. Valstybės žinios, 2004, Nr. 24-740. 


Ww SiNKEvIČIUS, V. Parlamento teisė. Vilnius: MRU, 2013, p. 204—205. 


541 


XIX skyrius 


lanti laukti įstatymų leidėjo pavedimo spręsti vieną ar kitą valstybės reikalą. Kitaip 
tariant, Vyriausybė turi plačią diskreciją tvarkyti krašto reikalus tiek, kiek šios jos 
diskrecijos neriboja Konstitucija (t. y. tvarkydama krašto reikalus ir priimdama ati- 
tinkamus sprendimus Vyriausybė neturi įsiterpti į kitų valstybės valdžios institucijų 
kompetenciją). 

Vyriausybės tvarkomoji funkcija glaudžiai susijusi su vykdomąja funkcija: Vy- 
riausybei pagal Konstituciją yra pavesta vykdyti įstatymus ir Seimo nutarimus dėl 
įstatymų įgyvendinimo, taip pat Respublikos Prezidento dekretus. Įstatymuose ir 
(arba) Seimo nutarimuose dėl įstatymų įgyvendinimo dažnai pavedama Vyriausybei 
nustatyti jų įgyvendinimo tvarką, bet Vyriausybė tai gali daryti ir be atskiro pave- 
dimo, nes tokie jos įgaliojimai kyla iš pačios Konstitucijos — iš tos konstitucinės 
nuostatos, kuri įgalioja Vyriausybę vykdyti įstatymus. 

Viena iš svarbiausių Vyriausybės funkcijų yra biudžetinė: pagal Konstituciją, 
Vyriausybė turi išimtinius įgaliojimus rengti valstybės biudžeto projektą ir vykdyti 
valstybės biudžetą; ne vėliau kaip likus 75 dienoms iki biudžetinių metų pabaigos, 
t. y. ne vėliau kaip kiekvienų metų spalio 17 dieną, Vyriausybė turi pateikti Sei- 
mui tvirtinti valstybės biudžeto projektą. Tik Vyriausybė turi įgaliojimus valstybės 
biudžeto projekte numatyti, kiek lėšų ir iš kokių pajamų šaltinių turėtų būti gauta, 
kiek lėšų ir kokiems tikslams turėtų būti skirta, ir kt. Vyriausybė parengtame vals- 
tybės biudžeto projekte privalo numatyti tiek lėšų valstybės valdžią vykdančioms 
valstybės institucijoms — Seimui, Respublikos Prezidentui, Vyriausybei, Teismams, 
kad būtų užtikrintas Konstitucijoje įtvirtintas šių valstybės valdžią vykdančių insti- 


tucijų savarankiškumas, valdžių pusiausvyra ir kad jos galėtų vykdyti Konstitucijoje 
bei įstatymuose joms nustatytas funkcijas!?*?. Visos planuojamos valstybės biudžeto 
pajamos ir išlaidos turėtų būti nurodomos aiškiai ir konkrečiai įvardijant valsty- 
bės pajamų šaltinius ir numatomas iš jų gauti lėšų sumas, išlaidų įvairioms sritims 
finansuoti paskirtį, tikslias numatomų skirti lėšų sumas ir subjektus, kuriems jos 
turėtų būti skiriamos. Rengdama biudžeto projektą, Vyriausybė turi atsižvelgti į 
valstybės prisiimtus finansinius įsipareigojimus (taip pat ir tarptautinius), įvertinti 
realią valstybės ekonominę, finansinę padėtį, visuomenės ir valstybės poreikius bei 
galimybes, prognozuojamas valstybės ekonomikos raidos tendencijas, kitus svarbius 
veiksnius. Vyriausybė, teikdama Seimui valstybės biudžeto projektą, privalo jame 
nurodytas pajamas ir asignavimus pagrįsti visuomenės ir valstybės reikmių bei gali- 
mybių įvertinimu; ši informacija turi būti vieša, t. y. visuomenei turi būti nurodomi 
konkretūs kriterijai, kuriais grindžiamas valstybės ekonominės, finansinės padėties 
įvertinimas, lemiantis valstybės biudžeto pajamų ir išlaidų planavimą bei galimą po- 
reikį atitinkamai keisti joms įtaką darančius įstatymus, ypač — nustatančius pareigas 
ar apribojimus asmenims!“*", 

Vyriausybė taip pat turi išimtinius įgaliojimus vykdyti Seimo patvirtintą vals- 
tybės biudžetą. Tai reiškia, kad Vyriausybė turi pareigą užtikrinti, kad į valstybės 
biudžetą būtų surinktos nustatytos pajamos ir kad šios lėšos būtų pervestos vals- 
tybės biudžeto įstatyme nurodytiems subjektams. Vyriausybė patvirtintą valstybės 


W*“ Konstitucinio Teismo 2002 m. liepos 11 d. nutarimas. Valstybės žinios, 2002, Nr. 72-3080. 


“5 Konstitucinio Teismo 2013 m. vasario 15 d. nutarimas. Valstybės žinios, 2013, Nr. 19-938. 

biudžetą turi vykdyti pagal tą paskirtį ir tomis apimtimis, kurios nustatomos biudže- 
to įstatyme, ji neturi teisės pakeisti biudžeto įstatyme nustatytų asignavimų sumų 
ir jų valdytojų. Seimas savo ruožtu prižiūri, kaip Vyriausybė vykdo patvirtintąjį 
biudžetą. 

Pagal Konstitucijos 68 straipsnio 1 dalį, Vyriausybė turi įstatymų leidybos ini- 
ciatyvos teise. Vyriausybė savo iniciatyva ar Seimo pavedimu rengia ir teikia Seimui 
svarstyti įstatymų ir kitų teisės aktų projektus. Įstatymų projektai, pasiūlymai nu- 
statyti atitinkamą teisinį reguliavimą rengiami kiekvienos srities ministerijose. Įsta- 
tymo projektui parengti Ministras Pirmininkas gali sudaryti darbo grupes. Vyriau- 
sybė dėl Seimui teikiamų įstatymų ar Seimo nutarimų projektų priima nutarimus. 
Svarstant šiuos projektus Seime, Vyriausybei atstovauja Ministras Pirmininkas ar 
Vyriausybės įgaliotas ministras. 

Įgyvendindama įstatymus, Seimo nutarimus ir Prezidento dekretus Vyriausybė 
pati leidžia teisės aktus, taigi įgyvendina ir teisėkūros funkciją. Vyriausybė priima 
teisės aktus jos kompetencijai priskirtose srityse. Vyriausybės priimami teisės aktai 
yra įstatymų įgyvendinamieji (poįstatyminiai) teisės aktai. Tad Vyriausybės teisės 
aktais negali būti reguliuojami tie santykiai, kuriuos pagal Konstituciją privaloma 
reguliuoti įstatymu. Vyriausybės teisės aktais įstatymų normos dažnai konkretizuo- 
jamos, detalizuojamos, jai pavedama nustatyti įstatymų įgyvendinimo tvarką. Vy- 
riausybė, spręsdama valstybės valdymo reikalus, priima nutarimus (Konstitucijos 
95 straipsnio 1 dalis). Įgyvendindama savo funkcijas, susijusias su Europos Sąjungos 
reikalų tvarkymu, ji priima sprendimus ir rezoliucijas (Konstitucinio akto „Dėl Lie- 
tuvos Respublikos narystės Europos Sąjungoje“ 4 punktas). 

Vyriausybės įstatyme yra įtvirtinta Vyriausybės kompetencija, susijusi su Eu- 
ropos Sąjungos reikalų tvarkymu. Vyriausybė rengia Lietuvos Respublikos nuostatas 
dėl pasiūlymo priimti Europos Sąjungos teisės aktą ar kitą Europos Sąjungos doku- 
mentą; teikia Seimui nuomonę, ar siūlomas priimti Europos Sąjungos teisės aktas 
atitinka subsidiarumo principą; yra atsakinga už Europos Sąjungos teisės perkėlimą 
į nacionalinę teisę ir jos įgyvendinimą; siūlo kandidatus į aukščiausiuosius Europos 
Sąjungos pareigūnus — Europos Komisijos, Audito Rūmų narius, Europos Sąjungos 
Teisingumo Teismo ir Bendrojo teismo teisėjus!“"!. 

Vyriausybė vykdo ir koordinacinę funkciją. Per ministrus, Vyriausybės įstaigų 
vadovus ji koordinuoja ministerijų ir Vyriausybės įstaigų veiklą įgyvendinant įstaty- 
mus, Vyriausybės nutarimus ir kitus teisės aktus. Ministrai iki einamųjų metų kovo 
1 dienos Vyriausybės nustatyta tvarka teikia Vyriausybei metines ministerijų veiklos 
ataskaitas. Ministro Pirmininko reikalavimu ministrai turi atsiskaityti už savo veiklą. 

Vykdomosios valdžios veiklos teisėtumo principas reikalauja, kad jos veikla 
būtų grindžiama teise. Taigi Vyriausybė pagal jai suteiktą kompetenciją turi atlikti 
atitinkamus veiksmus ir susilaikyti nuo veiksmų, kurie teisės normų nėra leidžia- 
mi!“““. Vyriausybė savo veiklą grindžia kolegialumo, demokratijos, teisėtumo ir vie- 
šumo principais. 


W5! Vyriausybės įstatymas. Valstybės žinios, 1998, Nr. 41(1)-1131; 2008, Nr. 117-4442; 2004, Nr. 171- 
6322; 2008, Nr. 117-4442. 


"5 Konstitucinio Teismo 1997 m. birželio 17 d. nutarimas. Valstybės žinios, 1997, Nr. 58-1351. 

6. Vyriausybės teisės aktai 


Įgyvendindama Konstitucijoje ir įstatymuose jai nustatytus įgaliojimus, be kita ko, 
vykdydama įstatymus ir Seimo nutarimus dėl įstatymų įgyvendinimo, taip pat Res- 
publikos Prezidento dekretus, Vyriausybė leidžia norminius ir individualius teisės 
aktus bei užtikrina jų vykdymą. Konstitucijos 95 straipsnyje nustatyta, kad Vyriau- 
sybė valstybės valdymo reikalus sprendžia posėdžiuose visų Vyriausybės narių balsų 
dauguma priimdama nutarimus. 

Iki 2004 m. Konstitucijoje iš tiesų buvo įtvirtinta tik viena Vyriausybės teisės 
aktų, kuriuos ji turėjo teisę priimti spręsdama valstybės valdymo reikalus, rūšis — 
nutarimai. Nors Konstitucijoje buvo vartojama ne tik sąvoka „Vyriausybės nutari- 
mai“, bet ir sąvokos „Vyriausybės aktai', „Vyriausybės sprendimai“, Konstitucinis 
Teismas buvo išaiškinęs, kad šios Konstitucijoje vartojamos sąvokos yra bendrinės, 
jos apibūdina ne Vyriausybės aktų rūšį, bet Vyriausybės valios pareiškimą įgyven- 
dinant jai nustatytą kompetenciją!“**. Konstitucinio Teismo jurisprudencijoje buvo 
konstatuota, kad pagal Konstituciją visi valstybės valdymo reikalai, Konstitucijoje ir 
įstatymuose priskirti Vyriausybės kompetencijai, negali būti sprendžiami Vyriausy- 
bei priimant kitos rūšies aktą, nei nutarimą!“**. 

Šios oficialiosios konstitucinės doktrinos nuostatos buvo suformuluotos Kons- 
titucinio Teismo nutarimuose, priimtuose iki 2004 m. rugpjūčio 14 d., kai įsigaliojo 
Seimo 2004 m. liepos 13 d. priimtas Lietuvos Respublikos konstitucinis aktas „Dėl 
Lietuvos Respublikos narystės Europos Sąjungoje“, kuriuo buvo konstituciškai pa- 
tvirtinta Lietuvos Respublikos narystė Europos Sąjungoje ir kuris, pagal Konstitu- 
cijos 150 straipsnį, yra Konstitucijos sudedamoji dalis. Pagal šio akto 4 dalį, Vyriau- 
sybė dėl pasiūlymų priimti Europos Sąjungos teisės aktus gali priimti rezoliucijas ar 
sprendimus. Vyriausybės įstatyme nustatyta, kad Vyriausybė, svarstydama Lietuvos 
Respublikos nuostatas dėl pasiūlymų priimti Europos Sąjungos teisės aktus, gali 
priimti sprendimus, o dėl kitų Europos Sąjungos dokumentų — rezoliucijas. Vy- 
riausybės sprendimai ir Vyriausybės rezoliucijos priimami Vyriausybės pasitarime 
dalyvaujančių Vyriausybės narių balsų dauguma. 

Vyriausybės nutarimai, kiti jos priimami teisės aktai yra poįstatyminiai teisės 
aktai. Vyriausybės pareiga priimti teisės aktus, būtinus įstatymams įgyvendinti, kyla 
tiesiogiai iš Konstitucijos, o esant įstatymų leidėjo pavedimui — ir iš įstatymų bei 
Seimo nutarimų dėl įstatymų įgyvendinimo!“*. Taigi pagal Konstituciją Vyriausy- 
bė, vykdydama jai pavestas funkcijas, gali priimti poįstatyminius teisės aktus neatsi- 
žvelgdama į tai, ar jai įstatyme buvo nustatytas toks pavedimas, ar ne. Įstatymų lei- 
dėjas negali nustatyti Vyriausybei pavedimų, kurie savo turiniu pažeistų konstitucinį 
įstatymo viršenybės principą. Vyriausybė neprivalo poįstatyminiuose teisės aktuose 
nurodyti konkrečių įstatymų, Seimo nutarimų ar Respublikos Prezidento dekretų, 
kuriuos ji vykdo priimdama poįstatyminį teisės aktą; svarbu, kad tokius teisės aktus 


“5 Konstitucinio Teismo 2001 m. lapkričio 29 d. nutarimas. Valstybės žinios, 2001, Nr. 102-3636. 


“5 Konstitucinio Teismo 2001 m. lapkričio 29 d. nutarimas. Valstybės žinios, 2001, Nr. 102-3636; 
2003 m. gruodžio 3 d. nutarimas. Valstybės žinios, 2003, Nr. 115-5221; ir kt. 


5 Konstitucinio Teismo 2001 m. spalio 30 d. nutarimas. Valstybės žinios, 2001, Nr. 93-3288. 

6. Vyriausybės teisės aktai 


Vyriausybė priimtų neviršydama savo įgaliojimų ir kad šie teisės aktai neprieštarau- 
tų Konstitucijai ir įstatymams!“*", 

Vyriausybės teisės aktais yra detalizuojamos ir konkretinamos įstatymų normos, 
reglamentuojamas jų įgyvendinimas!“". Vyriausybė, leisdama teisės aktus, turi lai- 
kytis galiojančių įstatymų ir vykdydama vienus įstatymus negali pažeisti kitų. Vy- 
riausybės teisės aktai — poįstatyminiai aktai — negali prieštarauti įstatymams, sukurti 
naujų bendrojo pobūdžio teisės normų, keisti įstatymo normų turinio, juose negali 
būti tokių teisės normų, kurios konkuruotų su įstatymo normomis. Vyriausybė pri- 
valo pakeisti ir papildyti savo anksčiau priimtus aktus, kad jie atitiktų vėliau priimtą 
įstatymą, arba panaikinti savo anksčiau priimtus aktus, jeigu juose nustatytos teisės 
normos prieštarauja įstatymo normoms!“*. Jeigu Vyriausybė leisdama teisės ak- 
tus nesilaikytų įstatymų, o Vyriausybės nutarimuose nustatytas teisinis reguliavimas 
konkuruotų su nustatytuoju įstatymuose ar nebūtų grindžiamas įstatymais, būtų 
paneigiamas konstitucinis teisinės valstybės principas, suponuojantis teisės aktų 
hierarchiją!“““. 

Leisdama teisės aktus Vyriausybė privalo laikytis įstatymų nustatytos Vyriau- 
sybės nutarimų parengimo, įvertinimo, derinimo, svarstymo, balsavimo dėl jų 
tvarkos!““?. Vyriausybės pareiga laikytis įstatymuose nustatytos feisės aktų priėmimo 
tvarkos yra jos konstitucinė pareiga!“!. Priimdama nutarimus, Vyriausybė privalo 
laikytis ir iš konstitucinių teisinės valstybės, atsakingo valdymo principų kylančių 
teisėkūros procedūrų viešumo ir skaidrumo reikalavimų, kurių paisymas priimant 
teisės aktus yra būtina visuomenės pasitikėjimo valstybe ir teise bei valdžios atsa- 
komybės visuomenei sąlyga. Neviešas Vyriausybės teisės aktų priėmimas gali būti 
konstituciškai pateisinamas tik išskirtiniais atvejais, kaip antai siekiant apsaugoti 
valstybės paslaptį sudarančią informaciją, išvengti grėsmės konstitucinei santvarkai, 
gynybinei galiai, kitiems svarbiems interesams'“““. 

Vyriausybė savo nutarimu tvirtina Vyriausybės darbo reglamentą, kuriame nu- 
statyta Vyriausybės darbo tvarka!“““. Priešingai nei kiti Vyriausybės priimami nu- 
tarimai, tai nėra valstybės valdymo reikalus sprendžiantis aktas, — jame nustaty- 
ti Vyriausybės darbo organizavimo pagrindai. Vyriausybės darbo reglamentas yra 
poįstatyminis teisės aktas, taigi turi būti grindžiamas įstatymu. Vyriausybės dar- 
bo reglamente nustatyta Vyriausybės patariamųjų institucijų ir darbo grupių su- 
darymo tvarka, įtvirtinta teisės aktų rengimo ir teikimo svarstyti Vyriausybės 
posėdyje tvarka, numatytas Vyriausybės pasitarimų ir posėdžių organizavimas, 
Vyriausybės priimtų teisės aktų įforminimas, pasirašymas, skelbimas ir teisinio 


"5 Konstitucinio Teismo 2006 m. gegužės 31 d. nutarimas. Valstybės žinios, 2006, Nr. 62-2283. 
5 Konstitucinio Teismo 2015 m. rugsėjo 29 d. nutarimas. TAR, 2017-01-02, Nr. 1. 


55 Konstitucinio Teismo 2000 m. balandžio 5 d. nutarimas. Valstybės žinios, 2000, Nr. 30-840; 
2001 m. gegužės 15 d. nutarimas. Valstybės žinios, 2001, Nr. 42-1466. 


Konstitucinio Teismo 2007 rugpjūčio 13 d. nutarimas. Valstybės žinios, 2007, Nr. 90-3580. 
W60  Ibidem. 

“6! Konstitucinio Teismo 2016 m. liepos 8 d. nutarimas. TAR, 2016-07-08, Nr. 19478. 

W6 Ibidem. 


Ww“ Vyriausybės 1994 m. rugpjūčio 11 d. nutarimas „Dėl Lietuvos Respublikos Vyriausybės darbo 
reglamento patvirtinimo“: Valstybės žinios, 1994-08-17, Nr. 63-1238. 

reguliavimo stebėsena, detalizuota, kaip vyksta Vyriausybės santykiai su Seimu, 
sprendžiami Vyriausybės narių atostogų ir kiti klausimai. 

Vyriausybės nutarimus pasirašo Ministras Pirmininkas ir tos srities ministras, 
nepaisant to, kaip jis balsavo posėdžio metu ir ar dalyvavo Vyriausybės posėdyje. 
Konstitucijoje nėra expressis verbis nustatyta, per kiek laiko priimtas Vyriausybės 
nutarimas turi būti pasirašytas ir oficialiai paskelbtas. Vyriausybės darbo reglamente 
nustatyta, kad Vyriausybės nutarimai pasirašomi per 7 darbo dienas nuo jų priėmi- 
mo, jeigu Vyriausybės posėdyje nebuvo nustatyti kiti Vyriausybės nutarimų pasira- 
šymo terminai. Konstitucinis Teismas yra išaiškinęs, kad Vyriausybės nutarimai tu- 
rėtų būti įforminami (išleidžiami) ta data, kurią vyko Vyriausybės posėdis, kuriame 
buvo priimtas atitinkamas nutarimas; tačiau, kaip teigiama Konstitucinio Teismo 
jurisprudencijoje, tai, kad Vyriausybės teisės akte yra nurodyta ne posėdžio, kuria- 
me šis teisės aktas buvo priimtas, bet vėlesnė (pavyzdžiui, pasirašymo) data, savaime 
nereiškia, kad vien dėl to toks teisės aktas (jo turinys) prieštarauja Konstitucijai '***. 
Vyriausybės nutarimo pasirašymas yra vienkartinis aktas. Juo patvirtinama, kad tas 
Vyriausybės nutarimas yra priimtas ir kad būtent pasirašytasis Vyriausybės nutarimo 
tekstas yra autentiškas'““*. Vyriausybės sprendimus ir rezoliucijas pasirašo Ministras 
Pirmininkas ne vėliau kaip kitą darbo dieną nuo jų priėmimo. 

Pasirašyti Vyriausybės nutarimai, kiti jos priimami teisės aktai turi būti oficialiai 
paskelbti, nežiūrint to, ar Vyriausybės priimami aktai yra norminiai, ar individua- 
lūs, taip pat kokiam subjektui ar subjektų grupei jie skirti. Vyriausybės nutarimai, 
sprendimai ir rezoliucijos oficialiai skelbiami Teisės aktų registre. 

Norminiai Vyriausybės teisės aktai įsigalioja kitą dieną po oficialaus paskelbimo 
Teisės aktų registre, jeigu pačiame teisės akte nenumatyta vėlesnė įsigaliojimo data. 
Teisės taikymo aktai įsigalioja nuo paskelbimo Teisės aktų registre, jeigu pačiame 
teisės taikymo akte nenumatyta vėlesnė įsigaliojimo data. Vyriausybė, pagal Konsti- 
tuciją turėdama įgaliojimus priimti nutarimus, turi įgaliojimus ir nustatyti, nuo kada 
jos priimtas nutarimas įsigalioja'"“?. Vyriausybės sprendimai ir Vyriausybės rezoliu- 
cijos įsigalioja jų pasirašymo dieną ir turi būti tą pačią dieną paskelbti Vyriausybės 
interneto tinklalapyje. 

Vyriausybės priimami teisės aktai yra privalomi visiems teisinių santykių sub- 
jektams. Šių teisės aktų teisėtumas gali būti patikrintas Konstituciniame Teisme. 
Vyriausybės aktų atitiktis Konstitucijai gali būti vertinama Konstituciniame Teisme 
pagal jų normų turinį ir reguliavimo apimtį (pvz., ar Vyriausybė, priimdama atitin- 
kamą teisės aktą, nesureguliavo santykių, kurių reguliavimas priskiriamas įstatymų 
leidėjo kompetencijai), formą (pvz., ar sprendžiant valstybės valdymo reikalus buvo 
priimtas nutarimas), priėmimo, pasirašymo ir skelbimo tvarką (pvz., ar Vyriausy- 
bei priimant teisės aktą buvo laikomasi teisės aktų rengimui ir priėmimui taikomų 
reikalavimų, ar priimtas teisės aktas buvo tinkamai pasirašytas ir laiku paskelbtas), 
įsigaliojimo laiką (pvz., ar Vyriausybės teisės aktu nebuvo nustatyta atgalinė tokio 
akto įsigaliojimo data). 


“Konstitucinio Teismo 2007 m. rugpjūčio 13 d. nutarimas. Valstybės žinios, 2007, Nr. 90-3580. 
“5 Konstitucinio Teismo 2003 m. spalio 29 d. nutarimas. Valstybės žinios, 2003, Nr. 103-4611. 


W66  Ibidem 

7. Vyriausybės įgaliojimų pasibaigimo pagrindai 


Vyriausybės veikla pasibaigia nutrūkus jos įgaliojimams. Vyriausybės įgaliojimų pa- 
sibaigimo pagrindai nustatyti Konstitucijoje. Jų sąrašas yra išsamus (baigtinis), jis 
negali būti siaurinamas ar plečiamas įstatymais. Įstatyme nustačius Konstitucijoje 
nenumatytą Vyriausybės atsistatydinimo pagrindą būtų peržengtos Seimui Konsti- 
tucijoje nustatytos galios!“*". 

Konstitucijos 101 straipsnyje nustatyta, kad Vyriausybė privalo atsistatydinti, 
kai: Seimas du kartus iš eilės nepritaria naujai sudarytos Vyriausybės programai; 
Seimas visų Seimo narių balsų dauguma slaptu balsavimu pareiškia nepasitikėjimą 
Vyriausybe ar Ministru Pirmininku; Ministras Pirmininkas atsistatydina ar miršta; 
po Seimo rinkimų sudaroma nauja Vyriausybė. Be to, Vyriausybė atsistatydinti turi 
ir tada, kai pasikeitus daugiau kaip pusei ministrų iš naujo negauna Seimo įgalioji- 
mų (Konstitucijos 101 straipsnio 2 dalis)“, 

Vyriausybės sudėtis gali pasikeisti dėl įvairių priežasčių. Kai pasikeičia daugiau 
nei pusė visų ministrų, Seimas turi konstitucinį pagrindą patikrinti, ar tebevykdoma 
Vyriausybės programa, kuriai Seimas anksčiau buvo pritaręs. Konstitucinis Teismas 
yra konstatavęs, kad Konstitucijos 101 straipsnio 2 dalies nuostatą dėl ministrų pa- 
sikeitimo reikėtų suprasti taip, kad į atleisto ar naujai įsteigtos ministerijos vadovo 
vietą skiriamas asmuo, kuris nėra tos Vyriausybės narys!““?, 

Be to, Konstitucijos 92 straipsnio 4 dalyje yra numatyta, kad Vyriausybė grą- 
žina savo įgaliojimus Respublikos Prezidentui po Seimo rinkimų ir po Respublikos 
Prezidento rinkimų. Vis dėlto Vyriausybės įgaliojimų grąžinimas negali būti tapa- 
tinamas su Vyriausybės atsistatydinimu. Konstitucinis Teismas yra konstatavęs, kad 
tai susiję su skirtingomis teisinėmis situacijomis ir lemia skirtingus teisinius padari- 
nius'""“. Po Seimo rinkimų Vyriausybė grąžina savo įgaliojimus ir toliau laikinai eina 
savo pareigas tol, kol bus sudaryta nauja Vyriausybė, ir ją sudarius — atsistatydina. 
Taigi Vyriausybės įgaliojimų grąžinimas po Seimo rinkimų yra pirmas žingsnis į 
Vyriausybės atsistatydinimą. Kitokia teisinė situacija susiklosto po Respublikos Pre- 
zidento rinkimų. Tokiu atveju Vyriausybė taip pat privalo grąžinti savo įgaliojimus 
Respublikos Prezidentui, šis paveda jai toliau laikinai eiti savo pareigas, ir jeigu 
Seimas posėdyje pritaria buvusiojo Ministro Pirmininko kandidatūrai, Respublikos 
Prezidentas paskiria jį Ministru Pirmininku iš naujo ir patvirtina jo pateiktosios 
Vyriausybės sudėtį, jei nėra pasikeitę daugiau kaip pusė ministrų, Vyriausybė yra 
iš naujo gavusi įgaliojimus veikti. Jeigu Seimas nepritaria ankstesnės Vyriausybės 
Ministro Pirmininko kandidatūrai, Vyriausybė turi atsistatydinti ir prasideda naujas 
Vyriausybės formavimo etapas. Taigi po Respublikos Prezidento rinkimų Vyriausy- 
bės įgaliojimų grąžinimas savaime nereiškia, kad Vyriausybė turi atsistatydinti, nes 
ji gali iš naujo gauti įgaliojimus veikti. Vyriausybės įgaliojimų grąžinimas po Res- 
publikos Prezidento rinkimų gali būti pirmas žingsnis į Vyriausybės atsistatydinimą 


“Konstitucinio Teismo 1999 m. lapkričio 23 d. nutarimas. Valstybės žinios, 1999, Nr. 101-2916. 
W6š Plačiau: SINKEvIČIUS, V. Parlamento teisės studijos. Vilnius, 2011, p. 277—279. 


W“ Konstitucinio Teismo 1999 m. balandžio 20 d. nutarimas. Valstybės žinios, 1999, Nr. 36-1094; 
atitaisymas — 1999, Nr. 38. 


Ww“ Konstitucinio Teismo 1998 m. sausio 10 d. nutarimas. Valstybės žinios, 1998, Nr. 5-99. 

tik tuo atveju, kai Seimas nepritaria Respublikos Prezidento pateiktai ankstesnės 
Vyriausybės Ministro Pirmininko kandidatūrai. 

Konstitucijoje yra numatyti ir ministrų įgaliojimų pasibaigimo pagrindai, t. y. 
atvejai, kada atsistatydinti turi ministras. Pagal Konstitucijos 101 straipsnio 4 dalį, 
ministras privalo atsistatydinti, kai nepasitikėjimą juo slaptu balsavimu pareiškia 
daugiau kaip pusė visų Seimo narių. Ministro įgaliojimai pasibaigia ir tuo atveju, kai 
jis atleidžiamas iš pareigų pagal Konstitucijos 84 straipsnio 9 punktą, kuriame nusta- 
tyta, kad ministrus Ministro Pirmininko teikimu atleidžia Respublikos Prezidentas. 


8. Vyriausybės narių teisinis statusas ir veiklos garantijos 


Ministras Pirmininkas ir ministrai yra profesionalūs valstybės politikai, kurie vykdyda- 
mi savo veiklą įgyja dvejopą statusą. Viena vertus, jie yra Vyriausybės kaip kolegialios 
institucijos nariai, todėl vykdydami jų kompetencijai priskirtus įgaliojimus dalyvauja 
valstybės valdymo veikloje, antra vertus, vadovaudami ministerijoms jie įgyvendina 
administravimo funkcijas. Tam, kad Vyriausybė galėtų tinkamai vykdyti Konstitucijos 
ir įstatymų jai pavestas pareigas, Konstitucija ir įstatymai numato tam tikras Vyriausy- 
bės narių veiklos garantijas, taip pat tam tikrus jiems taikomus apribojimus. 

Ministrai, atlikdami jiems pavestas funkcijas, yra tiesiogiai pavaldūs Ministrui 
Pirmininkui. Taigi teisiškai ministras jokiems kitiems subjektams nėra pavaldus, pa- 
gal Konstituciją, jam pavedimus gali duoti tik Ministras Pirmininkas, o Konstituci- 
jos nustatytais atvejais — Respublikos Prezidentas (pagal Konstitucijos 97 straipsnio 
2 dalį, Respublikos Prezidentas gali pavesti vienam iš ministrų pavaduoti Ministrą 
Pirmininką). Jokiems kitiems subjektams Konstitucija nenumato teisės duoti pave- 
dimų ministrui. 

Ministrų darbinės veiklos apribojimai nustatyti Konstitucijoje. Pagal Konstitu- 
cijos 99 straipsnį, Ministras Pirmininkas ir ministrai negali eiti jokių kitų renkamų 
ar skiriamų pareigų, dirbti verslo, komercijos ar kitokiose privačiose įstaigose ar 
įmonėse, taip pat gauti kitokį atlyginimą, išskyrus jam nustatytą pagal pareigas Vy- 
riausybėje ir užmokestį už kūrybinę veiklą. 

Pagal Konstitucijos 60 straipsnio 2 dalį, Ministras Pirmininkas ir ministrai tuo 
pat metu gali būti Seimo nariais. Taigi Konstitucija leidžia suderinti darbą įstaty- 
mų leidžiamosios ir vykdomosios valdžios institucijose. Kita vertus, atlikdami savo 
funkcijas įgyvendinant valstybės valdžią ministrai tuo pat metu negali būti savival- 
dybių tarybų, per kurias įgyvendinama savivaldos teisė, nariais!*'!. 

Tam, kad Vyriausybė galėtų nekliudomai vykdyti Konstitucijos ir įstatymų jai 
pavestas pareigas, Konstitucijoje yra įtvirtintas Ministro Pirmininko ir ministrų imu- 
nitetas. Pagal Konstitucijos 100 straipsnį, Ministras Pirmininkas ir ministrai negali 
būti patraukti baudžiamojon atsakomybėn, suimti, negali būti kitaip suvaržyta jų 
laisvė be išankstinio Seimo sutikimo, o tarp Seimo sesijų — be išankstinio Respubli- 
kos Prezidento sutikimo. 

Įstatymuose, reguliuojančiuose Vyriausybės veiklą, yra numatytos ir tam tikros 
Vyriausybės narių veiklos socialinės garantijos. Vyriausybės narių atlyginimo už dar- 
bą dydį nustato Valstybės politikų ir valstybės pareigūnų darbo apmokėjimo įsta- 


Ww! Konstitucinio Teismo 2002 m. gruodžio 24 d. nutarimas. Valstybės žinios, 2003, Nr. 19-828. 

tymas 1072 


„Vyriausybės įstatyme numatytos ir kitos papildomos socialinės garantijos: 
Vyriausybės nariai draudžiami valstybiniu socialiniu draudimu; pasibaigus Vyriau- 


sybės nario įgaliojimams, jam išmokama kompensacija, ir kt. 
9. Ministerijos ir kitos Vyriausybės įstaigos 


Valstybės politikai formuoti, jos įgyvendinimui ministrui pavestose valdymo srityse 
organizuoti steigiamos ministerijos. 

Konstitucinis Teismas yra išaiškinęs, kad ministerijos yra specialiosios kompe- 
tencijos valstybės valdymo institucijos. Jas steigiant ar panaikinant siekiama organi- 
zuoti įvairių sričių valdymą. Ministerija atlieka įstatymų ir kitų teisės aktų jai paves- 
tos valstybės srities valdymo funkcijas ir šioje srityje įgyvendina valstybės politiką. 
Atlikdamos savo funkcijas ministerijos neišvengiamai dalyvauja ne tik valdymo, bet 
ir kituose įvairaus pobūdžio (turtiniuose, darbo ir kt.) teisiniuose santykiuose!“““. 

Pagal Konstitucijos 67 straipsnio 8 punktą, ministerijas Vyriausybės siūlymu 
steigia ir panaikina Seimas, priimdamas įstatymą. Šių Seimo įgaliojimų įgyven- 
dinimas yra saistomas konkrečių Konstitucijoje įtvirtintų Vyriausybės įgaliojimų: 
jeigu Vyriausybė nepateikia konkretaus pasiūlymo, Seimas negali priimti sprendimo 
steigti ar panaikinti ministeriją. Tokiu būdu užtikrinama įstatymų leidžiamosios ir 
vykdomosios valdžių pusiausvyra!“““. Ministerijos steigiamos ir panaikinamos įsta- 
tymu. Paprastai ministerijų skaičių lemia konkretūs valdymo poreikiai, bet jos gali 
būti steigiamos ir siekiant tam tikrų politinių tikslų. 

Konstitucijoje yra minima tik viena iš ministerijų — Krašto apsaugos ministerija 
(tiksliau — Konstitucijos 140 straipsnyje minimas krašto apsaugos ministras), taigi ši 
ministerija privalo būti įsteigta bet kuriuo atveju. Kitų ministerijų sąrašas yra nu- 
statytas Vyriausybės įstatyme. Šiuo metu Lietuvoje veikia 14 ministerijų: Aplinkos 
ministerija; Energetikos ministerija; Finansų ministerija; Krašto apsaugos minis- 
terija; Kultūros ministerija; Socialinės apsaugos ir darbo ministerija; Susisiekimo 
ministerija; Sveikatos apsaugos ministerija; Švietimo ir mokslo ministerija; Teisin- 
gumo ministerija; Ūkio ministerija; Užsienio reikalų ministerija; Vidaus reikalų 
ministerija; Žemės ūkio ministerija. 

Pagal veiklos sritis ministerijas galima skirstyti į veikiančias administracinėje 
politinėje valdymo srityje (pvz., Krašto apsaugos, Teisingumo, Vidaus reikalų, Už- 
sienio reikalų ministerijos); socialinėje kultūrinėje valdymo srityje (pvz., Kultūros, 
Socialinės apsaugos ir darbo, Sveikatos apsaugos, Švietimo ir mokslo ministerijos); 
ūkinėje valdymo srityje (pvz., Finansų, Susisiekimo ir kt. ministerijos). Pagal funk- 
cijų pobūdį skiriamos šakinės (atliekančios funkcijas konkrečioje valdymo srityje) ir 
tarpšakinės (atliekančios funkcijas keliose valdymo srityse) ministerijos. 

Pagal Konstitucijos 98 straipsnį, ministerijoms vadovauja ministrai. Kiekvienos 
ministerijos veiklą ir funkcijas reguliuoja ministerijos nuostatai, kuriuos tvirtina 
Vyriausybė, taip pat ministerijos darbo reglamentas, tvirtinamas ministro įsakymu. 
Konstitucinis Teismas yra išaiškinęs, kad konstitucinės nuostatos „ministras vadovauja 


Ww? Valstybės politikų ir valstybės pareigūnų darbo apmokėjimo įstatymas. Valstybės žinios, 2000, 
Nr. 75-2271. 
W“ Konstitucinio Teismo 1999 m. birželio 3 d. nutarimas. Valstybės žinios, 1999, Nr. 50-1624. 


W“ Ibidem. 

ministerijai“ turinį sudaro šie elementai: ministras turi teisę įstatymų ir kitų teisės 
aktų nustatyta tvarka pasirinkti ministerijos darbuotojus ir priimti juos į darbą bei at- 
leisti iš darbo; ministras turi teisę organizuoti ministerijos darbuotojų darbą, kad būtų 
atliekamos įstatymais ir kitais teisės aktais ministerijai nustatytos funkcijos; ministras 
turi teisę duoti visiems ministerijos darbuotojams privalomus vykdyti nurodymus; 
ministras turi teisę taikyti drausminio poveikio priemones visiems ministerijos dar- 
buotojams, kurie nevykdo savo pareigų ar ministro nurodymų arba netinkamai juos 
vykdo, taip pat skatinti visus ministerijos darbuotojus!“"“. Ministras, turėdamas įga- 
liojimus vadovauti ministerijai, yra asmeniškai atsakingas už visos ministerijos veiklą, 
už tai, kad būtų įgyvendinami įstatymai, Vyriausybės nutarimai ir kiti teisės aktai, 
taip pat už ūkinę ir finansinę ministerijos veiklą, kad ir koks būtų jos pobūdis. 

Konstitucijoje numatyta, kad Vyriausybė, be kita ko, koordinuoja Vyriausybės 
įstaigų veiklą, bet neatskleidžiama, kokios įstaigos yra laikomos Vyriausybės įstaigo- 
mis, taip pat nenurodoma, koks yra minėtųjų įstaigų teisinis statusas. Šiuos klausi- 
mus reguliuoja Vyriausybės įstatymas. 

Vyriausybės įstatyme nustatyta, kad Vyriausybės įstaigos steigiamos dalyvauti 
formuojant politiką ministrui pavestose valdymo srityse ir ją įgyvendinti. Jas steigia 
Vyriausybė. Vyriausybės įstaigos steigiamos ministerijų funkcijoms nepriskirtiems 
klausimams spręsti. Tai gali būti įvairūs departamentai'“"“, tarnybos'"', agentūros, 
inspekcijos!“"* ir kitos įstaigos. Kartais Vyriausybės įstaiga gali būti steigiama panaiki- 
nus atitinkamą ministeriją!“"?. Jos paprastai atlieka specialiąsias kontrolės, priežiūros, 
apskaitos, leidimų, valstybinio reguliavimo ir kitas funkcijas joms nustatytose srityse. 

Pagal Vyriausybės įstatyme įtvirtintą teisinį reguliavimą, Vyriausybės įstaigai 
vadovauja jos vadovas — valstybės pareigūnas ar valstybės tarnautojas. Vyriausybės 
įstaigos vadovą Vyriausybės paskirto atitinkamos valdymo srities ministro teikimu 
ketveriems metams priima į pareigas ir atleidžia iš jų Vyriausybė. Vyriausybės įs- 
taigos vadovas gali būti skiriamas eiti šias pareigas ne daugiau kaip dvi kadencijas iš 
eilės. Jis yra atsakingas Vyriausybei ir atitinkamos valdymo srities ministrui, atskai- 
tingas Vyriausybei ir ministrams, kuriems pavestos valdymo sritys yra susijusios su 
Vyriausybės įstaigos veikla. 

Konstitucijoje yra nurodytos kai kurios Vyriausybės institucijos, kaip antai Vy- 
riausybės atstovo, turinčio įgaliojimus prižiūrėti, ar savivaldybės laikosi Konstitu- 
cijos ir įstatymų, ar vykdo Vyriausybės sprendimus, institucija. Taigi Vyriausybės 
institucijų sistemoje yra ir daugiau jos formuojamų ir Vyriausybei atskaitingų įstai- 
gų ir institucijų, valstybės įmonių, neturinčių vykdomosios valdžios įgaliojimų, bet 
įgyvendinančių vykdomojo pobūdžio funkcijas. 


WS Konstitucinio Teismo 1999 m. lapkričio 23 d. nutarimas. Valstybės žinios, 1999, Nr. 101-2916. 
W“ Pavyzdžiui, Kūno kultūros ir sporto departamentas prie Lietuvos Respublikos Vyriausybės, Lie- 
tuvos statistikos departamentas, Narkotikų, tabako ir alkoholio kontrolės departamentas, Valstybės 
tarnybos departamentas ir kt. 

Ww" Pavyzdžiui, Lietuvos vyriausiojo archyvaro tarnyba, Valstybinė maisto ir veterinarijos tarnyba, 
Viešųjų pirkimų tarnyba. 

W* Pavyzdžiui, Valstybinė duomenų apsaugos inspekcija. 

Ww“ Panaikinus iki 1998 m. veikusią Europos reikalų ministeriją, buvo įsteigtas Europos komitetas 
prie Lietuvos Respublikos Vyriausybės, kuris vėliau buvo reorganizuotas į įstaigą prie ministerijos — 


Europos teisės departamentą prie Lietuvos Respublikos Teisingumo ministerijos. 


550 


AX skyrius 





Teisminės valdžios konstituciniai pagrindai 





prof. dr. DARIJUS BEINORAVIČIUS 
prof. dr. MiLDA VAINIUTĖ 


XX SKYRIAUS TURINYS 


1 AT 


Teismo ir teisminės valdžios konstitucinė samprata ir funkcijos... 553 
Teisminė valdžia kaip visavertė valdžia... aaa aaa kaka aka 556 
Lietuvos Respublikos teismų sistemos... aaa aaa 558 
Teisėjų teisinis statusas... aa aa aaa aaa aaa 561 
Teisminės valdžios savivalda ir santykiai su kitomis valdžiomis................. 573 


552 


1. Teismo ir teisminės valdžios konstitucinė samprata ir funkcijos 


Teismai ir jų sistema yra vienas iš valstybės atributų. Kita vertus, iki pat XVIII a. pa- 
baigos nebuvo net minties, kad teismai galėtų tapti atskira valstybės valdžios dalimi. 
Teisminės valdžios atsiradimas siejamas su valdžių padalijimo teorija, kurią pradėjo 
plėtoti J. Locke'as ir Ch. Montesguieu. Būtent pastarojo veikale „Apie įstatymų dva- 
sią“ pagrindžiama valstybės valdžios padalijimo į įstatymų leidžiamąją, vykdomąją 
ir teisminę samprata. Valdžių padalijimo principas buvo įkūnytas jau pirmosiose 
rašytinėse konstitucijose: 1787 m. JAV Konstitucijoje įtvirtinta valdžios organizacija 
buvo grindžiama valdžių padalijimo teorija. Šiuo metu teisminės valdžios buvimas 
ir jos atskyrimas nuo kitų valstybės valdžios šakų laikomas būtinu demokratinės ir 
teisinės valstybės požymiu. Tik demokratinėse valstybėse, pripažįstančiose valdžių 
padalijimo principą, teismai laikomi tautos įsteigta atskira valstybės valdžios šaka. 

Pagal Lietuvos Respublikos Konstituciją, valstybės valdžia taip pat yra orga- 
nizuota ir įgyvendinama remiantis valdžių padalijimo principu, kuris, inter alia, 
įtvirtintas Konstitucijos 5 straipsnio 1 dalyje, kurioje nustatyta, kad valstybės val- 
džią Lietuvoje vykdo Seimas, Respublikos Prezidentas ir Vyriausybė, Teismas. Pa- 
brėžtina, kad šioje Konstitucijos nuostatoje sąvoka „teismas“ pavartota institucine 
prasme!“““. Konstitucijos požiūriu visos valdžios yra lygios, tarp jų turi būti pu- 
siausvyra. Teisminė valdžia — viena iš Konstitucijoje įtvirtintų valdžių, kuri gali būti 
apibūdinama kaip valstybės valdžios dalis, ją vykdo ypatingos valstybės institucijos — 
teismai, turintys išimtinę kompetenciją nepriklausomai nuo politinių valdžių bei 
kitų asmenų poveikio įstatymų nustatyta procesine tvarka vykdyti teisingumą na- 
grinėjamose bylose!“*!. 

Teismų galios šaltinis — Konstitucijoje įtvirtintas tautos susitarimas teisingumo 
vykdymą patikėti teismams, kaip kad įstatymų leidyba patikėta Seimui, o vykdo- 
moji valdžia — Vyriausybei ir Respublikos Prezidentui. Teisminei valdžiai, kaip ir 
kitoms valstybės valdžią įgyvendinančioms institucijoms, būdingi visi pagrindiniai 
valstybės valdžios požymiai. Pagrindinis ir svarbiausias požymis — tai privalomumas 
paklusti teismų sprendimams. Teismas priima sprendimus valstybės vardu. Savo ga- 
lia šie sprendimai prilygsta įstatymams: jie yra privalomi visoms valstybės institu- 
cijoms, įstaigoms, organizacijoms, pareigūnams ir piliečiams, jų vykdymas garan- 
tuojamas valstybės prievarta. Patys teismų sprendimai daugeliu atvejų yra valstybės 
prievartos aktai. Teisminės valdžios institucijos turi teisę taikyti įvairias, net pačias 
griežčiausias, valstybinės prievartos priemones. 

Išskirtinę teisminės valdžios vietą valstybės valdžios sistemoje apibūdina tai, kad 
teisminė valdžia įgyvendina teisingumo vykdymo valstybėje funkciją, M. Romerio 
žodžiais tariant, „neteisės konstatavimas ir sudraudimas — štai kas yra bet kurio 


teismo funkcija“ !*** 


. Pagrindinė teisminės valdžios funkcija, įtvirtinta Konstituci- 
jos 109 straipsnio 1 dalyje, yra teisingumo vykdymas. Jau minėta, kad jos negali 


įgyvendinti jokia kita valstybės valdžios institucija ar pareigūnas, išskyrus teismą. 


W8  MASNEvAITĖ, E. Teismo samprata. Iš: Lietuvos teisinės institucijos. Mokslinis red. E. Kūris. Vil- 
niaus universiteto vadovėlis. Vilnius: VĮ Registrų centras, 2011, p. 29. 


“| Ibid., p. 38. 


W*  RoMERIS, M. Konstitucinės ir teismo teisės pasieniuose. Vilnius: Pozicija, 1994, p. 5. 

Konstitucinis Teismas, interpretuodamas šią konstitucinę nuostatą, 1999 m. gruo- 
džio 21 d. nutarime pabrėžė, kad „teisingumo vykdymas — teismų funkcija, lemianti 
šios valdžios vietą valstybės valdžios institucijų sistemoje ir teisėjų statusą. Jokia kita 
valstybės institucija ar pareigūnas negali vykdyti šios funkcijos“'"**. Kitaip tariant, 
„jeigu vienai valdžios šakai priskiriama teisė leisti įstatymus, o kitai — juos vykdyti, 
tai teismui tenka vienas atsakingiausių uždavinių — aiškinti teisę ir ją taikyti, vykdant 
teisingumą“""**. Teismai, vykdydami teisingumą, privalo užtikrinti Konstitucijoje, 
įstatymuose ir kituose teisės aktuose įtvirtintos teisės įgyvendinimą, garantuoti tei- 
sės viršenybę, apsaugoti žmogaus teises ir laisves!““*. Vykdyti teisingumą — teismi- 
nės valdžios konstitucinė paskirtis ir kompetencija!"**. Minėtoji institucinė teismo 
samprata ir aptariama funkcinė teismo samprata suponuoja viena kitą: teismas yra 
institucija, kuri vykdo teisingumą byloje, o teisingumo byloje negali vykdyti niekas 
kitas, išskyrus tam skirtą instituciją!““". Nors tam tikrais atvejais įstatymai gali nu- 
matyti privalomą išankstinę ikiteisminę vieno ar kito ginčo sprendimo tvarką, kurią 
įgyvendina administracinės ar visuomeninės institucijos, tačiau šių institucijų ar 
pareigūnų veikla negali būti suprantama kaip teisingumo vykdymas, nes jos negali 
priimti tokio valdingo sprendimo byloje, kokį turi teisę priimti teismas'"“*. Teismai 
yra išskirtinė teisinių ginčų sprendimo institucija, nes kaip tik jie lemia galutinius 
sprendimus'***, 

Konstitucijos 109 straipsnio 1 dalyje įtvirtintą nuostatą galima aiškinti tik ją 
siejant su kitomis konstitucinėmis nuostatomis ir pirmiausia su tokia: asmuo, kurio 
konstitucinės teisės ar laisvės pažeidžiamos, turi teisę kreiptis į teismą (Konstituci- 
jos 30 str. 1 d.). Konstitucinis Teismas ne kartą yra konstatavęs, kad asmens teisė 
į teisminę gynybą yra absoliuti ir negali būti ribojama. Štai, pavyzdžiui, Konstitu- 
cinio Teismo 2000 m. birželio 30 d. nutarime"? buvo pabrėžta, kad asmens teisių 
ir laisvų teisminio gynimo garantija — esminis asmens teisių ir laisvių konstitucinio 
instituto elementas. Tokiu būdu Konstitucinis Teismas suformulavo visų ginčų dėl 
teisės priskirtinumo teismams doktriną, kuri reiškia, jog įstatymų leidėjas turi par- 
eigą nustatyti tokį teisinį reguliavimą, kad visus ginčus dėl asmens teisių pažeidimo 
būtų galima spręsti teisme!“"!. 


W“ Konstitucinio Teismo 1999 m. gruodžio 21 d. nutarimas. Valstybės žinios, 1999, Nr. 109-3192. 


W84  VALANČIUS, V. Teismo ir teisėjo nepriklausomumo principas ir konstitucinė justicija. Jurispruden- 


cija, 2000, 16(8), p. 9. 
W5 Konstitucinio Teismo 2010 m. balandžio 22 d. sprendimas. Valstybės žinios, 2010, Nr. 34-1620. 
W““ Konstitucinio Teismo 2006 m. birželio 6 d. nutarimas. Valstybės žinios, 2006, Nr. 65-2400. 


Us MasNEvaiTĖ, E. Teismo samprata. Iš: Lietuvos teisinės institucijos. Moksl. red. E. Kūris. Vilniaus 


universiteto vadovėlis. Vilnius: VĮ Registrų centras, 2011, p. 29. 


W65  ZALĖNIENĖ, I. Teismas — žmogaus teisių ir laisvių gynimo institucija. Iš: Žmogaus teisių apsaugos 


institucijos. Kolektyvinė monografija. Vilnius: Mykolo Romerio universitetas, 2009, p. 147. 


W8“  MASNEVAITĖ, E.; PŪRAITĖ-ANDRIKIENĖ, D.; ŽALIMAS, D. Teismų nepriklausomumas ir teisinių gin- 


čų sprendimas. Iš: Krizė, teisės viešpatavimas ir žmogaus teisės. Moksl. red. E. Kūris. AB „Titnagas“, 
Šiauliai, 2015, p. 450. 


Ww“ Konstitucinio Teismo 2000 m. birželio 30 d. nutarimas. Valstybės žinios, 2000, Nr. 54-1587. 


W1 ŽALĖNIENĖ, I., op. cif., p. 156. 

Taigi teisminė gynyba — būtina asmens teisių apsaugos garantija. Demokrati- 
nėje teisinėje valstybėje „socialinis teisminės valdžios vaidmuo yra toks, kad teis- 
mai, vykdydami teisingumą, privalo užtikrinti Konstitucijoje, įstatymuose ir kituose 
teisės aktuose išreikštos teisės įgyvendinimą, garantuoti teisės viršenybę, apsaugoti 
žmogaus teises ir laisves“ '"**. Užtikrinti teismo funkcijų įgyvendinimą reiškia užtik- 
rinti asmens teises, taigi „vykdydama teisingumą ir priimdama konkretaus individo 
teises ir interesus liečiančius sprendimus, teisminė valdžia privalo saugoti ir ginti 
kiekvieno asmens teises ir teisėtus interesus“!"“. Taip užtikrinant Konstitucijoje ir 
įstatymuose įtvirtintų teisių ir laisvių apsaugą, teismams suteikiami ypatingi įgalio- 
jimai, kurių neturi nė viena kita valdžios šaka. Tik teismas gali priimti sprendimą, 
kuriuo žmogui atimama ar apribojama laisvė, konfiskuojamas fizinių ar juridinių 
asmenų turtas, uždraudžiama politinės partijos veikla, panaikinamas valstybės insti- 
tucijos neteisėtas aktas, valstybės institucija įpareigojama atlyginti asmeniui neteisė- 
tais veiksmais padarytą žalą ir kt. 

Teisingumo vykdymo turinį sudaro teismų veikla sprendžiant konkrečius gin- 
čus dėl teisės, atsirandančius visuomenėje dėl įvairių konfliktų (turtinius, darbo, 
politinio pobūdžio ginčus, piliečių skundus dėl neteisėtų valstybės tarnautojų veiks- 
mų ir kt.). Teismai šiuos ginčus sprendžia nagrinėdami baudžiamąsias, civilines ir 
administracines bylas, griežtai laikydamiesi įstatymų nustatytos teisminio proceso 
tvarkos. Teisminio proceso tvarkos reikalavimai įgyvendinant teisminę valdžią turi 
esminę reikšmę: bet kokie procesinės teisės pažeidimai gali būti pagrindas aukštes- 
niajam teismui panaikinti teismo sprendimą. Konstitucinis Teismas yra pabrėžęs, 
jog konstitucinė teisingumo samprata suponuoja ir tai, kad teismai bylas turi spręsti 
tik griežtai laikydamiesi įstatymuose nustatytų procesinių bei kitų reikalavimų ir 
neperžengdami savo jurisdikcijos ribų, neviršydami kitų įgaliojimų. Taigi sąvoka 
„teismas“; be institucinės ir funkcinės prasmių, turi ir procesinę prasmę!“““. Iš Kons- 
titucijos 109 straipsnio 1 dalies teismams kyla pareiga teisingai ir objektyviai išnag- 
rinėti bylas, priimti motyvuotus ir pagrįstus sprendimus. Konstitucijoje įtvirtintas 
teisingumo principas, taip pat nuostata, kad teisingumą vykdo tik teismai, reiškia, 
jog konstitucinė vertybė yra ne pats sprendimo priėmimas teisme, bet būtent teismo 
teisingo sprendimo priėmimas; konstitucinė teisingumo samprata suponuoja ne tik 
formalų, nominalų teismo vykdomą teisingumą, ne tik išorinę teismo vykdymo tei- 
singumo regimybę, bet — svarbiausia — tokius teismo sprendimus (kitus baigiamuo- 
sius aktus), kurie savo turiniu nėra neteisingi; vien formaliai teismo vykdomas tei- 
singumas nėra tas teisingumas, kurį įtvirtina, saugo ir gina Konstitucija!“““. Teismas, 
priimdamas sprendimą byloje, visuomet turi vadovautis įstatymais ir teise, inter alia, 
iš Konstitucijos kylančiais teisingumo, protingumo, proporcingumo, sąžiningumo 
principais!“““. Konstitucinis Teismas savo jurisprudencijoje ne kartą yra konstatavęs, 


W* Konstitucinio Teismo 1999 m. gruodžio 21 d. nutarimas. Valstybės žinios, 1999, Nr. 109-3192. 


5 ŠINKŪNAS, H. Valdžių padalijimo principas ir teisminės valdžios vieta valdžių padalijimo sistemoje. 


Teisė, 2003, Nr. 49, p. 119. 
Ww  MasNEvaITĖ, E. Teismo samprata. Iš: Lietuvos teisinės institucijos. Moksl. red. E. Kūris. Lietuvos 
universiteto vadovėlis. Vilnius: VĮ Registrų centras, 2011, p. 29. 

W5 Konstitucinio Teismo 2007 m. spalio 24 d. nutarimas. Valstybės žinios, 2007, Nr. 111-4549. 


Ww“ Konstitucinio Teismo 2008 m. kovo 15 d. nutarimas. Valstybės žinios, 2008, Nr. 32-1114. 

jog negalima nustatyti tokio teisinio reguliavimo, kad atsižvelgus į visas turinčias 
reikšmės bylos aplinkybes ir vadovaujantis teise, nenusižengiant iš Konstitucijos ky- 
lantiems teisingumo ir protingumo imperatyvams būtų neleidžiama teismui priimti 
teisingo sprendimo byloje ir šitaip įvykdyti teisingumą; antraip būtų apriboti ar net 
paneigti iš Konstitucijos, inter alia, jos 109 straipsnio, kylantys teismo įgaliojimai 
vykdyti teisingumą, nukrypta nuo teismo, kaip Lietuvos Respublikos vardu teisin- 
gumą vykdančios institucijos, konstitucinės sampratos, taip pat nuo konstitucinių 
teisinės valstybės, teisingumo principų!“". Teismai, pasak Konstitucinio Teismo, 
būdami viena iš valstybės valdžią — teisminę valdžią — įgyvendinančių, teisingumą 
vykdančių institucijų, turi veikti taip, kad visuomenė jais pasitikėtų. Visuomenės 
pasitikėjimas teismais yra svarbus demokratinės teisinės valstybės, atviros, teisingos, 
darnios pilietinės visuomenės elementas, reikšminga teisminės valdžios veiksmin- 
gos veiklos sąlyga!***. 

Vis dėlto teisingumo vykdymas nėra vienintelė teisminės valdžios funkcija. Ne 
mažiau svarbi yra valstybės institucijų, padedančių vykdyti teisingumą, veiksmų 
teisėtumo ir pagrįstumo teisminės priežiūros funkcija. Be to, teismai atlieka arba 
gali atlikti visuomenėje ir kitas teisines funkcijas, pavyzdžiui, teisės normų aiški- 
nimo funkciją. Antai Konstitucinis Teismas 2012 m. balandžio 18 d. nutarime yra 
konstatavęs, kad įstatymų leidėjo neišspręstus teisės taikymo klausimus gali spręsti 
teismai, nagrinėjantys ginčus dėl atitinkamų teisės aktų (jų dalių) taikymo. Taigi 
nagrinėjamose bylose taikomuose įstatymuose ir kituose teisės aktuose vartojamas 
sąvokas turi aiškinti bylas nagrinėjantys teismai'"?. Teisminė valdžia, priimdama 
privalomus sprendimus, kartu atlieka ir socialinio reguliavimo funkciją konkrečioje 
visuomeninių santykių srityje: nustato konkrečių asmenų teises, pareigas ir atsako- 
mybę. Priimant ir vykdant teismo sprendimus, garantuojamas įsiteisėjusių teismo 
sprendimų nustatytų ir patvirtintų teisinių santykių stabilumas!!“". Taigi teisminei 
valdžiai būdingi ne tik bendrieji valstybės valdžios požymiai, bet ir specifiniai po- 
žymiai bei funkcijos. 


2. Teisminė valdžia kaip visavertė valdžia 


Teisminė valdžia — viena iš trijų valdžių, vykdanti specifinę teisingumo funkciją. 
Nors teisinėje ir politikos mokslų literatūroje teisminė valdžia įvardijama kaip tre- 
čioji valdžia, tačiau tai nereiškia, kad ji menkesnė už kitas valdžias. Konstitucijos 
požiūriu visos valdžios yra lygios ir turi būti pakankamai savarankiškos, tarp jų turi 
būti pusiausvyra. 

Akivaizdu, kad pusiausvyra neįmanoma tarp „skirtingą svorį turinčių valdžios 
šakų“!!"!. Konstitucinis Teismas taip pat yra pabrėžęs, kad nuo kitų valstybės valdžių 


WWW Konstitucinio Teismo 2013 m. gruodžio 6 d. nutarimas. Valstybės žinios, 2013, Nr. 126-6421. 
"8 Konstitucinio Teismo 2006 m. lapkričio 27 d. nutarimas. Valstybės žinios, 2006, Nr. 130-4910. 
Ww“ Konstitucinio Teismo 2012 m. balandžio 18 d. nutarimas. Valstybės žinios, 2012, Nr. 47-2309. 


UW  JARAŠIŪNAS, E. Teisminės valdžios funkcionavimo apsaugos problemos konstitucinėje justicijoje. 


Iš: Teisminė valdžia ir visuomenė. Konferencijos medžiaga. Vilnius: Lietuvos žmogaus teisių centras, 
1999, p. 47. 


"! Kūkis, E. Konstitucinių principų plėtojimas konstitucinėje jurisprudencijoje. Prieiga per interne- 


tą: <http://www. Irkt.lt/PKonferencijose/01.pdf> |žiūrėta 2011-05-07]. 

2. Teisminė valdžia kaip visavertė valdžia 


teisminė valdžia skiriasi tuo, jog; ji formuojama ne politiniu, bet profesiniu pagrin- 
du'"**. Visuotinai (ne tik Lietuvoje) pripažįstama, kad vyraujantis aukštesniųjų teis- 
mų teisėjų korpuso formavimo principas yra teisėjų profesinės karjeros principas, 
pagal kurį teisėjai yra paaukštinami juos atleidus iš ankstesniųjų pareigų ir paskyrus 
aukštesniųjų teismų teisėjais (tačiau šis principas negali būti absoliutinamas tam, 
kad nebūtų sudaryta prielaidų teismų sistemai tapti pernelyg uždarai, rutiniškai 
ir pan.). Teisėjų profesinė karjera yra neatskiriamai susijusi su Konstitucijos 112 
straipsnio 4 dalyje įtvirtintu teisėjų paaukštinimo institutu. Sprendžiant dėl teisėjų 
paaukštinimo yra vertinama, inter alia, jų kvalifikacija (profesinis pasirengimas). 
Taigi teisėjų profesinės karjeros principo įgyvendinimas yra viena iš sąlygų, lei- 
džiančių užtikrinti, kad aukštesniųjų teismų teisėjais būtų skiriami kuo aukštesnės 
profesinės kvalifikacijos asmenys, taigi užtikrinti ir tai, kad teisingumas bus vyk- 
domas taip, kaip numatyta Konstitucijoje, deramai saugomos ir ginamos žmogaus 
teisės bei laisvės, kitos konstitucinės vertybės bei įgyvendinama Konstitucijoje, jai 
neprieštaraujančiuose įstatymuose ir kituose teisės aktuose išreikšta teisė!!'?. Teis- 
minė valdžia — viena iš trijų valdžių, vykdanti specifinę teisingumo funkciją, kurios 
negali vykdyti jokia kita valstybės institucija ar pareigūnas. Valdžių padalijimo prin- 
cipas, teisingumo vykdymo funkcijos reikšmingumas suponuoja visavertės teismi- 
nės valdžios poreikį. 

Teisminės valdžios visavertiškumo doktrina pirmą kartą suformuluota Konsti- 
tucinio Teismo 1999 m. gruodžio 21 d. nutarime!"“*. Konstitucinis Teismas 2006 m. 
lapkričio 27 d. nutarime pabrėžė, kad „teismų — jurisdikcinių institucijų — vykdoma 
teisminė valdžia, kaip ir įstatymų leidžiamoji bei vykdomoji valdžios, yra visavertė 
valdžia, viena iš Konstitucijoje įtvirtintų valstybės valdžių“'!**. Konstitucinio Teis- 
mo 2007 m. spalio 22 d. nutarime nurodyta, kad „pagal Konstitucijos 5 straipsnio 
1 dalį Teismas vykdo valstybės valdžią — teisminę valdžią, kuri yra visavertė vals- 
tybės valdžia“!!““. Taip pat konstatuota, kad „teisminės valdžios savarankiškumas ir 
visavertiškumas neatskiriami nuo Konstitucijoje įtvirtinto teisėjo ir teismų nepri- 
klausomumo principo“ !!*", 

Teisminės valdžios visavertišikumo doktrina — tai integralus požiūris į teismo 
vietą ir reikšmę šiuolaikinės visuomenės gyvenime, į jam patikėtos teisingumo įgy- 
vendinimo misijos svarbą. Nors teisminė valdžia specifinė, ji lygiavertė kitoms val- 
džioms, t. y. kitokia, bet lygiavertė. Teisminės valdžios visavertiškumo doktrina lai- 
kytina tinkamo teismams pavestos misijos atlikimo garantija. Tik visavertis teismas 
gali tinkamai vykdyti teisingumą, taigi teisminės valdžios visavertiškumas — teisingo 
teismo prielaida, nes tik toks teismas reikalingas visuomenei. Tik visavertė teisminė 


U“ Konstitucinio Teismo 1999 m. gruodžio 21 d. nutarimas. Valstybės žinios, 1999, Nr. 109-3192; 
2001 m. liepos 12 d. nutarimas. Valstybės žinios, 2001, Nr. 62-2276; 2006 m. kovo 28 d. nutarimas. 
Valstybės žinios, 2006, Nr. 36-1292. 

"5 Konstitucinio Teismo 2010 m. birželio 29 d. nutarimas. Valstybės žinios, 2010, Nr. 134-6860. 

"“ Konstitucinio Teismo 1999 m. gruodžio 21 d. nutarimas. Valstybės žinios, 1999, Nr. 109-3192. 
Konstitucinio Teismo 2006 m. lapkričio 27 d. nutarimas. Valstybės žinios, 2006, Nr. 130-4910. 


Konstitucinio Teismo 2007 m. spalio 22 d. nutarimas. Valstybės žinios, 2007, Nr. 110-4511. 


1105 
1106 


1107 


Konstitucinio Teismo 2001 m. liepos 12 d. nutarimas. Valstybės žinios, 2001, Nr. 62-2276. 

valdžia, bet ne kitų valdžių priedėlis gali įgyvendinti jai pavestą konstitucinę teisin- 
gumo vykdymo funkciją. Tik tokia „trečioji valdžia“ gali užtikrinti Konstitucijoje 
nustatytą pusiausvyrą tarp trijų valdžių!!“. Teismų visavertiškumą užtikrina tokios 
garantijos kaip nepriklausomumas ir savarankiškumas. "Teismų nepriklausomybė 
nuo kitų valstybės valdžios institucijų užtikrinama tuo, kad teismai niekam nepa- 
valdūs, išskyrus įstatymą. Teismai nebus tikra valdžia, jei jų nepriklausomybė nebus 
garantuota. Teisminės valdžios nepriklausomybė įkūnija valdžių padalijimą, ji saugo 
asmenį, garantuoja, kad valstybė gerbs teisę. 


3. Lietuvos Respublikos teismų sistemos 


Atkūrus Lietuvos valstybingumą, vienu svarbiausių valstybės uždaviniu tapo su- 
kurti demokratinės visuomenės poreikius atitinkančią teismų sistemą, įgyvendinti 
teisinės sistemos reformą, kurios sėkmę lemia ne tik socialinės ar politinės, bet ir 
būtinos teisinės sąlygos, prie kurių priskirtinos: 

1) realus valstybės valdžios šakų atribojimas; 

2) aiškios konstitucinės nuostatos, leidžiančios nedviprasmiškai teigti, kad tei- 
sinė sistema grindžiama teismo ir teisėjų nepriklausomumo principu; 

3) pakankama konstitucinė bazė, leidžianti pasirinkti patogiausią teisminės 
organizacijos modelį, kuris būtų grindžiamas visuomenės poreikiu turėti 
veiksmingą teisinę gynybą; 

4) pagrindinių įstatymų, reglamentuojančių teisinės sistemos institucinę ir or- 
ganizacinę struktūrą, priėmimas'!**. 

Pagal 1990 m. Laikinąjį Pagrindinį Įstatymą, Lietuvoje veikė dviejų pakopų 
teismai: Lietuvos Aukščiausiasis Teismas ir rajonų teismai (113 str.)!!*V. Taigi teismų 
sistema išliko tokia pat, kokia buvo ir galiojant 1978 m. LTSR Konstitucijai. 

Teismų sistemos reformos Lietuvoje pradžia laikytina 1992 m. sausio 16 d., 
kai Lietuvos Respublikos Aukščiausioji Taryba įstatymo „Dėl Lietuvos Respubli- 
kos Laikinojo Pagrindinio Įstatymo kai kurių straipsnių pakeitimo ir papildymo“!!! 
113 straipsnyje įvardijo šiuo metu veikiančias bendrosios kompetencijos teismų ins- 
titucijas. Konstitucinių normų pagrindu reikėjo sukurti naują teismų sistemą. Lie- 
tuvos Respublikos Aukščiausioji Taryba 1992 m. vasario 6 d. priėmė Lietuvos Res- 
publikos teismų įstatymą!!!* ir nutarimą „Dėl Lietuvos Respublikos teismų įstatymo 
įsigaliojimo“ !!!*. 1992 m. kovo 12 d. buvo priimtas Lietuvos Respublikos apylinkių 


U0Wė JARAŠIŪNAS, E. Teisminės valdžios organizacijos ir veiklos konstitucinės problemos (teisminės val- 


džios visavertiškumas, teismų sistemos bei teisėjų ir teismų nepriklausomumas). Iš: BIRMONTIENĖ, T., 
et al. Lietuvos konstitucinė teisė: raida, institucijos, teisių apsauga, savivalda. Vilnius: Mykolo Romerio 
universitetas, 2007, p. 298—299. 


U0 VALANČIUS, V. Teismo ir teisėjo nepriklausomumo principas ir konstitucinė justicija. Jurispruden- 
; J p 


cija, 2000, 16(8), p. 9. 


UW VaLaNčIuS, M. K. Lietuvos valstybės konstitucijos. Vilnius: UAB Ekonomikos mokymo centras, 
2001, p. 141. 


Un Valstybės žinios, 1992, Nr. 3-42. 
"2 Valstybės žinios, 1992, Nr. 8-208. 
US Valstybės žinios, 1992, Nr. 8-209. 

teismų įsteigimo įstatymas!!“, kuriuo vietoj veikiančių miestų ir rajonų teismų 


įsteigti nauji apylinkių teismai. Lietuvos Respublikos Aukščiausioji Taryba 1992 m. 
spalio 29 d. priėmė įstatymą „Dėl apygardų teismų, Lietuvos apeliacinio teismo ir 
Lietuvos Aukščiausiojo Teismo įsteigimo ir Lietuvos Respublikos teismų įstatymo 
15 straipsnio papildymo“!!“. Taigi bendrosios kompetencijos teismų sistemą buvo 
nuspręsta organizuoti tarpukario Lietuvos, kurioje taip pat veikė keturių grandžių 
teismų sistema, pavyzdžiu'!!“. Minėtuoju įstatymu buvo įsteigti apygardų teismai, 
Apeliacinis teismas ir Aukščiausiasis Teismas, tačiau tik formaliai, nes buvo nuro- 
dyta juos suformuoti, iki Seimas atitinkamai pakeis ir papildys Civilinio proceso bei 
Baudžiamojo proceso kodeksus. Tačiau tų pakeitimų ir papildymų nebuvo skubama 
parengti, kartu nebuvo skubama suformuoti ir minėtus teismus. Todėl teismų siste- 
mos reforma užtruko. 

Tolesnį teismų reformos etapą lėmė 1992 m. spalio 25 d. priimta Konstitucija, 
pagal kurią Lietuvoje buvo įsteigtos trys teismų sistemos: 


1) Lietuvos Respublikos Konstitucinis Teismas, kuris vykdo konstitucinę teis- 
minę kontrolę (Konstituciniam Teismui, be kitų Konstitucijos nuostatų (taip 
pat ir tų, kurios yra skirtos apskritai teisminei valdžiai ir teisėjams), yra skir- 
tas atskiras (VIII) Konstitucijos skirsnis); 

2) Konstitucijos 111 straipsnio 1 dalyje nurodyti Lietuvos Aukščiausiasis Teis- 
mas, Lietuvos apeliacinis teismas, apygardų ir apylinkių teismai sudaro ben- 
drosios kompetencijos teismų sistemą; 


3) pagal Konstitucijos 111 straipsnio 2 dalį administracinių, darbo, šeimos ir 
kitų kategorijų byloms nagrinėti gali būti įsteigti specializuoti teismai — 
šiuo metu įstatymais yra įsteigta ir veikia viena specializuotų teismų, būtent 
administracinių, sistema, kurią sudaro Lietuvos vyriausiasis administracinis 
teismas ir apygardų administraciniai teismai!!!". 

Pabrėžtina, kad organizaciniu ir administraciniu atžvilgiais minėtosios teismų 

sistemos — Konstitucinis Teismas, vykdantis konstitucinę teisminę kontrolę, ir bend- 


Us Valstybės žinios, 1992, Nr. 10-240. 
U5 Valstybės žinios, 1992, Nr. 32-976. 


U“ 1918 m. Lietuvos Valstybės Laikinosios Konstitucijos pamatiniuose dėsniuose ir Laikinojoje Lie- 


tuvos Valstybės Konstitucijoje apie teismo valdžią nebuvo užsimenama. Pirmą kartą ji buvo konstituci- 
onalizuota 1922 m. Lietuvos Respublikos Konstitucijoje. Lietuvos bendrųjų teismų sistemą pirmiausia 
įteisino 1918 m. lapkričio 28 d. Valstybės Tarybos priimtas ir 1919 m. sausio 16 d. oficialiai paskelbtas 
Laikinasis Lietuvos teismų ir jų darbo sutvarkymo įstatymas bei 1921 m. liepos 8 d. šio įstatymo 
papildymas. Įstatymas nustatė trijų pakopų teismų sistemą. Žemiausioji grandis buvo taikos teisėjai, 
nagrinėjantys bylas vienasmeniškai. Kita teismų sistemos dalis — apygardų teismai. Aukščiausioji teis- 
minė instancija Lietuvoje buvo Vyriausiasis tribunolas. 1933 m. liepos 11 d. buvo paskelbtas naujas 
Teismų santvarkos įstatymas, kuris įvedė keturių pakopų teismą. Žemutine grandimi tapo apylinkių 
teismai, kita grandis — apygardų teismai. Šis įstatymas į teismų sistemą įtraukė naują grandį — vienus 
visai respublikai Apeliacijų rūmus. Aukščiausiąja teismų sistemos grandimi ir toliau liko Vyriausiasis 
tribunolas. Plačiau: MaksIMAITIS, M.; VANSEvIČIUS, V. Lietuvos valstybės ir teisės istorija. Vilnius: Jus- 
titia, 1997, p. 178—184. 


UV" Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708; 
2006 m. sausio 16 d. nutarimas. Valstybės žinios, 2006, Nr. 7-254; 2006 m. kovo 28 d. nutarimas. Vals- 
tybės žinios, 2006, Nr. 36-1292; 2006 m. gegužės 9 d. nutarimas. Valstybės žinios, 2006, Nr. 51-1894. 

rosios kompetencijos bei pagal Konstitucijos 111 straipsnio 2 dalį įsteigti speciali- 
zuoti teismai — Konstitucijoje yra atskirtos!!!*, 

Be to, Konstitucijoje, kaip ir kitose demokratinėse valstybėse, įtvirtintas drau- 
dimas taikos metu steigti teismus su ypatingais įgaliojimais (111 str. 3 d.). 

Konstitucinis Teismas yra konstatavęs, kad tarp bendrosios kompetencijos bei 
pagal Konstitucijos 111 straipsnio 2 dalį įsteigtų specializuotų teismų sistemų ir 
konstitucinės justicijos institucijos Konstitucinio Teismo esama reikšmingų sąsajų, 
inter alia: kiekvienas bendrosios kompetencijos ir specializuotas teismas (jo teisėjas), 
kaip pareiškėjas, turi įgaliojimus Konstitucijoje (106 straipsnio 1, 2, 3 dalys, 110 
straipsnio 2 dalis) nustatytu pagrindu inicijuoti konstitucinės justicijos bylas Konsti- 
tuciniame Teisme; visus bendrosios kompetencijos teismus — Lietuvos Aukščiausiąjį 
Teismą, Lietuvos apeliacinį teismą, apygardų ir apylinkių teismus, taip pat speciali- 
zuotus teismus (Lietuvos vyriausiąjį administracinį teismą ir apygardų administra- 
cinius teismus) saisto Konstitucijos 107 straipsnyje įtvirtintas Konstitucinio Teismo 
sprendimų jo kompetencijai priskirtais klausimais galutinumas ir neskundžiamu- 
mas; visi bendrosios kompetencijos ir specializuoti teismai yra saistomi Konstituci- 
nio Teismo jurisprudencijoje suformuotos oficialios konstitucinės doktrinos ir kt. 

1992 m. lapkričio 2 d. įsigaliojus Lietuvos Respublikos Konstitucijai, ordina- 
rinės teisės nuostatos, susijusios su teismų klausimų reglamentavimu, turėjo būti 
derinamos su Konstitucijos normomis dėl teisminės valdžios, teismų sistemos ir jų 
statuso. Tai atlikti Seimą įpareigojo Konstitucija ir įstatymas „Dėl Lietuvos Respub- 
likos Konstitucijos įsigaliojimo tvarkos“ !!'*. Seimas 1993 m. gruodžio 14 d. nutari- 
mu patvirtino teisinės sistemos kūrimo dokumentą — teisinės sistemos metmenis!!““, 
kuriuose buvo numatyti svarbiausi teismų reformos tikslai, pabrėžtas Europos Są- 
jungos standartų taikymas ir nustatytas laikotarpis, per kurį reforma turi būti įgy- 
vendinta. Vėliau jie buvo pakoreguoti!!?!. 

Konstitucinis Teismas yra konstatavęs, kad teiginys, jog Konstitucijos 
111 straipsnio 1 dalies norma pati savaime nustato, kad „Lietuvos teismai yra Lietu- 
vos Aukščiausiasis Teismas, Lietuvos apeliacinis teismas, apygardų ir apylinkių teis- 
mai“, todėl nebereikia priimti atskiro įstatymo dėl jų įsteigimo (kaip, pavyzdžiui, dėl 
Konstitucinio Teismo, Respublikos Prezidento, Vyriausybės ir kt.), nėra pagrįstas, 
nes Konstitucijos 111 straipsnio 4 dalyje tiesiogiai nustatyta, jog „teismų sistemą ir 
kompetenciją nustato Lietuvos Respublikos teismų įstatymas“ !'2*. 

Taigi vykdant teismų sistemos reformą, 1994 m. gegužės 31 d. buvo priimtas 
naujas Lietuvos Respublikos teismų įstatymas!!“, o 1994 m. birželio 15 d. — įsta- 
tymas „Dėl Lietuvos Aukščiausiojo Teismo, Lietuvos apeliacinio teismo, apygar- 
dų teismų įsteigimo, apygardų ir apylinkių teismų veiklos teritorijų nustatymo bei 


US Konstitucinio Teismo 2006 m. birželio 6 d. nutarimas. Valstybės žinios, 2006, Nr. 65-2400. 
UV Valstybės žinios, 1992, Nr. 33-1015. 

Uu Valstybės žinios, 1993, Nr. 70-1311. 

"2! Nauja Teisinės sistemos reformos metmenų redakcija buvo patvirtinta Seimo 1998 m. birželio 
25 d. nutarimu. Valstybės žinios, 1998, Nr. 61-1736. 

"2 Konstitucinio Teismo 1994 m. gruodžio 22 d. nutarimas. Valstybės žinios, 1994, Nr. 101-2045. 


Uu Valstybės žinios, 1994, Nr. 46-851. 

4. Teisėjų teisinis statusas 


Lietuvos Respublikos prokuratūros reformavimo“'!**. Pastaruoju įstatymu buvo nu- 
statyta, kad Lietuvos Respublikos Konstitucijoje numatyti teismai pradeda veikti 
nuo 1995 m. sausio 1 d. Taip pat numatyta, kad Lietuvos Aukščiausiasis Teismas 
likviduojamas ir jo veikla bei šio teismo teisėjų įgaliojimai nutraukiami. Pabrėžti- 
na, kad Konstitucinis Teismas tyrė šio įstatymo atitiktį Konstitucijai ir, inter alia, 
pabrėžė, kad nutraukti teisėjų įgaliojimus buvo galima tik remiantis Konstitucijos 
115 straipsnyje nustatytais pagrindais. Taigi Aukščiausiojo Teismo teisėjų įgaliojimų 
nutraukimas, nors pagal naująjį įstatymą jiems buvo privaloma pasiūlyti kitas teisėjo 
pareigas, buvo pripažintas prieštaraujančiu Konstitucijai!'*. 

Pabrėžtina, kad Lietuvoje nuo 1994 m. 12 d. iki 1998 m. rugsėjo 1 d. veikė 
pirmasis specializuotas Ūkinis teismas, kurio paskirtis buvo nagrinėti iš komercinės 
veiklos kylančius ūkinius santykius. Vis dėlto jo veikla nepasitvirtino ir jis buvo 
panaikintas. 

Priėmus atitinkamus įstatymus 1999 m. gegužės 1 d. Lietuvoje pradėjo veikti 
specializuoti — administraciniai teismai. 

Daugelį pokyčių teismų sistemoje lėmė Konstitucinio Teismo nutarimai, ku- 
riais galiojančio Teismų įstatymo nuostatos buvo pripažįstamos prieštaraujančiomis 
Konstitucijai. Antai Konstituciniam Teismui 1999 m. gruodžio 21 d. priėmus nuta- 
rimą'"?, kuriuo 1994 m. gegužės 31 d. Lietuvos Respublikos teismų įstatymo nuos- 
tatos, nustatančios Lietuvos Respublikos teisingumo ministro galias teisėjų korpuso 
ir Teisėjų garbės teismo formavimo, teismų organizavimo, finansinio aprūpinimo, 
teismų (teisėjų) administracinės veiklos kontrolės ir teisėjų drausminės atsakomybės 
srityse bei kitos nuostatos buvo pripažintos prieštaraujančiomis Lietuvos Respub- 
likos Konstitucijai, buvo parengta ir nuo 2002 m. gegužės 1 d. įsigaliojo nauja 
Teismų įstatymo redakcija!!*?, galiojanti iki šiol, kuri tapo kokybiškai naujo etapo 
teismų istorijoje atskaitos pradžia. Taip teismams buvo suteikta visapusė ir reali ins- 
titucinė bei administracinė autonomija. 


4. Teisėjų teisinis statusas 


Vienas iš fundamentaliausių demokratinės valstybės bruožų yra teisėjų ir teismų 
nepriklausomumo principas. Jo laikomasi visose demokratinėse valstybėse, ir, kaip 
rodo istorinė patirtis, šio principo atsisakymas yra imanentinis totalitarinio ir auto- 
ritarinio režimo bruožas'““. Teisėjų nepriklausomumas remiasi valdžių atskyrimo 
principu. Demokratinėje valstybėje socialinis teisminės valdžios vaidmuo yra tas, 
kad teismai, spręsdami teisinius konfliktus, užtikrina Konstitucijoje, įstatymuose, 
kituose jiems neprieštaraujančiuose teisės aktuose išreikštos teisės įgyvendinimą!!*?, 
Konstitucinis Teismas savo aktuose yra suformavęs plačią oficialiąją konstitucinę 
teisėjo ir teismų nepriklausomumo doktriną, kurioje konstitucinis teisėjo ir teismų 


Uu Valstybės žinios, 1994, Nr. 50-932. 

U5 Konstitucinio Teismo 1994 m. gruodžio 22 d. nutarimas. Valstybės žinios, 1994, Nr. 101-2045. 
126 Valstybės žinios, 1999, Nr. 109-3192. 

Uu? Valstybės žinios, 2002, Nr. 17-649. 

"2 Konstitucinio Teismo 1995 m. gruodžio 6 d. nutarimas. Valstybės žinios, 1995, Nr. 101-2264. 
U“ Konstitucinio Teismo 1996 m. balandžio 18 d. nutarimas. Valstybės žinios, 1996, Nr. 36-915. 

nepriklausomumo imperatyvas aiškinamas remiantis konstituciniu teisinės valstybės 
principu (kuris, kaip ne kartą savo aktuose yra konstatavęs Konstitucinis Teismas, in- 
tegruoja įvairias Konstitucijoje įtvirtintas, jos saugomas ir ginamas vertybes ir kuriuo 
yra grindžiama visa Lietuvos teisės sistema ir pati Konstitucija)!““?. Teismų nepriklau- 
somumo, kuris apima ir teisėjų nepriklausomumą nagrinėjant bylas, reikšmė žmogaus 
teisėms ir teisinės valstybės pagrindams tikrai nebūtų pervertinta konstatavus, kad 
nepriklausomi teismai yra teisinės valstybės ramstis. Ypač tai akivaizdu asmenų teisi- 
nių ginčų su valstybe srityje: jeigu teismas būtų priklausomas nuo politinės valdžios, 
asmuo tokiame teisme negalėtų apginti pastarosios veiksmais pažeistų teisių, tokiu 
atveju jos būtų tik deklaratyvios; fiktyvus būtų ir pats teisinės valstybės modelis!'*!. 

Svarbu pabrėžti, kad teisė ginti savo teises nepriklausomame ir nešališkame 
teisme yra viena iš svarbiausių asmens teisių garantijų. Tokia žmogaus teisių ir lais- 
vių gynyba įtvirtinta Konstitucijos 30 straipsnio 1 dalyje, kurioje nustatyta, kad 
asmuo, kurio konstitucinės teisės ir laisvės pažeidžiamos, turi teisę kreiptis į teismą. 
Tai reiškia, kad kiekvienas Lietuvos teritorijoje esantis asmuo turi teisę į teisminę 
gynybą nuo kėsinimosi į jo gyvybę ir sveikatą, asmeninę laisvę, nuosavybę, garbę ir 
orumą, kitas Konstitucijos ir įstatymų jam garantuotas teises ir laisves, taip pat teis- 
minę gynybą nuo valstybės valdžios ir valdymo institucijų bei pareigūnų neteisėtų 
veiksmų ar neveikimo. Šią konstitucinę teisę asmuo turi teisę įgyvendinti tiesiogiai, 
remdamasis Konstitucija (6 str. 2 d.). Asmens teisė į teisminę gynybą neatsiejama ir 
nuo kitų Konstitucijos normų ir principų — lygiateisiškumo, teisės į žalos atlygini- 
mą, teisės į tinkamą teisinį procesą ir kt.!5? 

Teismo ir teisėjų nepriklausomumas gali būti apibūdinamas kaip valstybėje 
įtvirtinta garantijų sistema, užtikrinanti savarankišką institucinį teismo funkciona- 
vimą, sudaranti sąlygas teisėjams profesionaliai ir nevaržomai vykdyti teisingumą, 
apsaugant teismą ir teisėją nuo politinio, ekonominio bei kitokio išorinio spaudi- 
mo!“*. Konstitucijoje ir įstatymuose yra nustatyta teisėjo ir teismo nepriklausomu- 
mą įtvirtinančių garantijų visuma. Jų pagrindu turi būti sudaromos sąlygos užkirsti 
kelią bet kam kištis į teisėjo ir teismo veiksmus priimant nešališką ir teisingą spren- 
dimą. Teisėjo nešališkumas užtikrinamas ne tik įstatymuose. Visuotinai pripažintos 
teisėjų etikos taisyklės jiems kelia didelius etinius (sąžiningumo, taktiškumo, atidu- 
mo, orumo), profesinius (kompetencijos, objektyvumo) ir kitokius reikalavimus. 
Taigi tiek teisėjo ir teismo konstitucinės bei kitos įstatyminės nepriklausomumo 
garantijos, tiek teisėjų etikos taisyklės yra pagrindas tam, kad žmonės tikėtų teismo, 
kaip teisinių ginčų arbitro, nešališkumu ir objektyvumu!'“*, 


"Konstitucinio Teismo 2010 m. birželio 29 d. nutarimas. Valstybės žinios, 2010, Nr. 134-6860. 


US! MAsNEvaITĖ, E.; PŪRAITĖ-ANDRIKIENĖ, D.; ŽALIMAS, D. Teismų nepriklausomumas ir teisinių gin- 


čų sprendimas. Iš: Krizė, teisės viešpatavimas ir žmogaus teisės. Moksl. red. E. Kūris, AB „Titnagas“, 
Šiauliai, 2015, p. 450—451. 

162 Plačiau: ABRAMAVIČIUS, A. Teisė į teisminę gynybą Lietuvos Respublikos Konstitucinio Teismo 
jurisprudencijoje. Jurisprudencija, 2009, 3(117), p. 21—40. 


185 VaLaNčIuS, V. Teismo ir teisėjų nepriklausomumo, savarankiškumo ir savivaldos realizavimo pro- 


blemos. Jurisprudencija, 2000, 17(9), p. 56. 
"4 Konstitucinio Teismo 1995 m. gruodžio 6 d. nutarimas. Valstybės žinios, 1995, Nr. 101-2264. 

4. Teisėjų teisinis statusas 


Konstitucinėje jurisprudencijoje pabrėžiama ir tai, kad teisėjo ir teismų nepri- 
klausomumas nėra savitikslis dalykas — tai yra būtina žmogaus teisių ir laisvių apsau- 
gos sąlyga: teisėjo ir teismų nepriklausomumas yra ne privilegija, o viena svarbiausių 
teisėjo ir teismo pareigų, išplaukianti iš Konstitucijos garantuotos žmogaus teisės tu- 
rėti bešališką ginčo arbitrą. Būti nepriklausomu teisėją įpareigoja ir priesaika, kuri, 
vadovaujantis Konstitucijos 115 straipsnio 6 dalimi, priimama prieš pradedant eiti 
jam savo pareigas''“*. Teisėjas prisiekia „būti ištikimas Lietuvos Respublikai, vykdyti 
teisingumą tik pagal įstatymus, ginti Žmogaus teises, laisves ir teisėtus interesus, 
visada būti sąžiningas, humaniškas ir savo elgesiu nepakenkti teisėjo vardui“. 

Konstitucinis Teismas savo aktuose yra ne kartą konstatavęs, kad teisingumo 
vykdymo funkcija lemia teisėjo ir teismų nepriklausomumo principą: teismai, vyk- 
dydami teisingumą, privalo užtikrinti Konstitucijoje, įstatymuose ir kituose teisės 
aktuose išreikštos teisės įgyvendinimą, garantuoti teisės viršenybę, apsaugoti žmo- 
gaus teises ir laisves. Konstitucinio Teismo jurisprudencijoje skiriami du neatsiejami 
teisėjo ir teismų nepriklausomumo principo aspektai: 

1) teisėjo ir teismų, vykdančių teisingumą, nepriklausomumas; 

2) teismų, kaip teisminės valdžios institucijų sistemos, nepriklausomumas!!*", 

Pirmasis aspektas reiškia teisėjo ir teismų, vykdančių teisingumą, nepriklau- 
somumą. Teisėjų ir teismų nepriklausomumo principas įtvirtintas Konstitucijos 
109 straipsnyje, kuriame skelbiama, kad teisėjas ir teismai, vykdydami teisingumą, 
yra nepriklausomi; teisėjai, nagrinėdami bylas, klauso tik įstatymo. Ši Konstitucijos 
norma yra susijusi su Konstitucijos 31 straipsnio 2 dalimi, įtvirtinančia asmens, 
kaltinamo padarius nusikaltimą, teisę, kad jo bylą viešai ir teisingai išnagrinėtų ne- 
priklausomas ir bešališkas teismas!!“". Konstitucijos 117 straipsnio 1 dalyje įtvirtintas 
viešo bylų nagrinėjimo teisme principas nėra savitikslis. Viešas bylų nagrinėjimas yra 
viena iš teisingumo vykdymo ir užtikrinimo sąlygų. Viešai nagrinėjant bylas teisme 
sudaromos prielaidos užtikrinti Konstitucijoje, įstatymuose ir kituose teisės aktuose 
įtvirtintos teisės įgyvendinimą, garantuoti teisės viršenybę, apsaugoti asmens teises 
ir laisves'!““. Asmens konstitucinė teisė, kad jo bylą išnagrinėtų nešališkas teismas, 
reiškia ir tai, jog asmens bylos negali nagrinėti teisėjas, dėl kurio nešališkumo gali 
kilti abejonių. Teisėjas, nagrinėjantis bylą, turi būti neutralus. Teisėjo ir teismų 
nešališkumas užtikrinamas nustatant draudimus ir apribojimus teisėjams nagrinėti 
bylas, jeigu yra aplinkybės, keliančios abejonių dėl teisėjo nešališkumo!“?. Konsti- 
tucijos 109 straipsnio 1 ir 2 dalyse įtvirtintos normos yra sukonkretintos Lietuvos 
Respublikos teismų įstatymo 3 straipsnyje, kuriame nurodyta, kad teisėjai, vykdy- 
dami teisingumą, yra nepriklausomi nuo proceso dalyvių, teismų administracijos, 


U“ Konstitucinio Teismo 1995 m. gruodžio 6 d. nutarimas. Valstybės žinios, 1995, Nr. 101-2264. 


US6 JARAŠIŪNAS, E. Teisminės valdžios organizacijos ir veiklos konstitucinės problemos (teisminės val- 


džios visavertiškumas, teismų sistemos bei teisėjų ir teismų nepriklausomumas). Iš: BIRMONTIENĖ, T., 
et al. Lietuvos konstitucinė teisė: raida, institucijos, teisių apsauga, savivalda. Vilnius: Mykolo Romerio 
universitetas, 2007, p. 306. 


US“ Konstitucinio Teismo 1999 m. vasario 5 d. nutarimas. Valstybės žinios, 1999, Nr. 15-402. 
"88 Konstitucinio Teismo 2012 m. gruodžio 6 d. nutarimas. Valstybės žinios, 2012, Nr. 145-7457. 


“Konstitucinio Teismo 2001 m. vasario 12 d. nutarimas. Valstybės žinios, 2001, Nr. 14-445. 

kitų teisėjų, valstybės valdžios institucijų, pareigūnų bei kitų asmenų. Teisėjams 
negali būti daromas joks politinis, ekonominis, psichologinis, socialinis spaudimas 
ar kitoks neteisėtas poveikis, kuris galėtų turėti įtakos jų sprendimams. 

Teisėjas ir teismai taip pat nėra pakankamai nepriklausomi, jei neužtikrintas 
teismų, kaip teisminės valdžios institucijų sistemos, nepriklausomumas. Tik būda- 
ma savarankiška, nepriklausoma nuo kitų valdžių teisminė valdžia gali įgyvendinti 
savo funkciją — vykdyti teisingumą. Konstitucijos 114 straipsnio nuostatos, kuriose 
nurodoma, kad valstybinės valdžios ir valdymo institucijų, Seimo narių ir kitų pa- 
reigūnų, politinių partijų ir visuomeninių organizacijų ar piliečių kišimasis į teisėjo 
ar teismo veiklą draudžiamas ir užtraukia įstatymo numatytą atsakomybę, yra tie- 
siogiai susijusios su konstituciniu teisėjo ir teismų nepriklausomumo principu, jose 
šis principas sukonkretinamas. Teisminė valdžia, būdama savarankiška, negali būti 
priklausoma nuo kitų valdžių dar ir dėl to, kad ji, kaip minėta, vienintelė formuoja- 
ma ne politiniu, bet profesiniu pagrindu. Tik būdama savarankiška, nepriklausoma 
nuo kitų valdžių, teisminė valdžia gali įgyvendinti savo funkciją vykdyti teisingumą. 

Konstitucinis Teismas savo nutarimuose ne kartą yra pabrėžęs teisminės val- 
džios nepriklausomumą nuo įstatymų leidžiamosios ir vykdomosios valdžių. Jau 
1999 m. gruodžio 21 d. nutarime konstatuota, kad teisminės valdžios visavertišku- 
mas ir jos nepriklausomumas suponuoja jos savireguliaciją ir savivaldą, apimančią ir 
teismų darbo organizavimą, ir teisėjų profesinio korpuso veiklą; užtikrinant teisėjo 
ir teismų nepriklausomumą, ypač svarbu aiškiai atriboti teismų veiklą nuo vykdo- 
mosios valdžios; teismų veikla nėra ir negali būti laikoma valdymo sritimi, priskirta 
kuriai nors vykdomosios valdžios institucijai; tik nepriklausoma teismų institucinė 
sistema gali laiduoti teismo organizacinį, o kartu ir teisėjo procesinį savarankiš- 
kumą; teismų administravimas turi būti organizuojamas taip, kad nebūtų pažei- 
džiamas realus teisėjų nepriklausomumas!!“?. Organizacinio teismų savarankiškumo 
materialinis pagrindas — jų finansinis nepriklausomumas nuo vykdomosios valdžios 
sprendimų. Finansinį teismų nepriklausomumą užtikrina toks teisinis reguliavimas, 
kai lėšos teismų sistemai ir kiekvienam teismui yra skiriamos įstatymo patvirtintame 
valstybės biudžete. Teismų organizacinis nepriklausomumo garantavimas yra viena 
esminių prielaidų žmogaus teisėms užtikrinti'!“!, 

Konstitucinis Teismas, atskleisdamas teismų nepriklausomumo sampratą, atkrei- 
pė dėmesį į du šio principo aspektus: teisėjų ir teismų sprendimų nepriklausomumą 
vykdant teisingumą ir organizacinį teismų savarankiškumą. Konstitucinis Teismas 
ypač pabrėžė teisminės valdžios nepriklausomumo nuo vykdomosios valdžios būti- 
numą teigdamas, kad Konstitucija draudžia vykdomajai valdžiai kištis į teisingumo 
vykdymą, daryti teismams kokį nors poveikį ar vertinti teismų darbą nagrinėjant 
bylas, juo labiau — nurodinėti, kaip turėtų būti vykdomas teisingumas. Vykdomosios 
valdžios institucijoms gali būti nustatomi tik įgaliojimai, skirti sudaryti sąlygas teis- 
mams veikti. Teismai už savo veiklą vykdant teisingumą neatsiskaito kitoms valdžios 
institucijoms ar pareigūnams. Tik nepriklausoma teismų institucinė sistema gali lai- 
duoti teismo organizacinį, o kartu ir teisėjo procesinį savarankiškumą!!**, 


Uu Valstybės žinios, 1999, Nr. 109-3192. 
"4! Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708. 
142 Valstybės žinios, 1999, Nr. 109-3192. 

Vis dėlto teismas negali būti visiškai nepriklausomas, nes galima įvardyti keletą 
teisminės valdžios sąlyčio su kitomis valdžiomis sričių. Pirmoji iš jų — pačių teisė- 
jų skyrimo ir atleidimo teisiniai santykiai. Kita sritis — teismų, kaip savarankiškos 
valdžios, organizaciniai santykiai, kuriuos, laikantis Konstitucijos, nustato įstatymų 
leidžiamoji valdžia. Seimas priima įstatymus, nustatančius teismų sistemą, teismų 
veiklos principus, teismų kompetenciją, teisėjų statusą, bylų nagrinėjimo tvarką ir 
kt. Dar viena sritis — teismų administravimo klausimai. Vykdomoji valdžia padeda 
racionaliai panaudoti ir teismų sistemai, ir atskiriems teismams skirtas biudžeto lė- 
šas, įgyvendina specialistų rengimo programas ir kt.!!** Savo ruožtu teisminė valdžia 
įstatymų nustatyta tvarka gali tikrinti įstatymų leidžiamosios ir vykdomosios val- 
džios priimamų aktų teisėtumą, spręsti ginčus tarp valstybės institucijų, nagrinėti 
piliečių skundus dėl valstybės institucijų ir pareigūnų veiksmų. Įgyvendindama tai 
teisminė valdžia užtikrina Konstitucijoje ir įstatymuose įtvirtintą pusiausvyrą tarp 
įstatymų leidžiamosios ir vykdomosios valdžios, jų veiklos teisėtumą, apsaugo as- 
menį nuo valstybės valdžios savivalės. Pripažįstant, kad teismas negali būti visiškai 
nepriklausomas, svarbu pabrėžti, kad teisminės valdžios veikla turi būti atribota ir 
nuo įstatymų leidžiamosios, ir nuo vykdomosios valdžios. 

Tam, kad teismų ir teisėjų nepriklausomumo principas būtų įgyvendinamas, 
būtinos tam tikros garantijos. Konstitucijoje ir įstatymuose yra nustatyta teisėjo ir 
teismo nepriklausomumą įtvirtinančių garantijų visuma. Teisėjo ir teismo nepri- 
klausomumo vykdant teisingumą garantijų turinį pirmiausia lemia jų nepriklauso- 
mumas: a) nuo byloje dalyvaujančių šalių bet kokio kišimosi, b) nuo valstybės val- 
džios, valdymo, taip pat visuomenės institucijų, korporacinių, neteisėtų asmeninių 
ir kitokių interesų įtakos. Nepriklausomumo garantijų pobūdis taip pat yra susietas 
su teisėjo ir teismo teisiniu statusu. Teisėjas pagal jo atliekamas pareigas negali būti 
priskirtas prie valstybės tarnautojų. Iš jo negali būti reikalaujama dalyvauti vykdant 
kokią nors politikos kryptį. Teisėjas žmogaus teises ir laisves užtikrina tuo, kad rem- 
damasis įstatymais ir kitais teisės aktais vykdo teisingumą!!“*. 

Lietuvos konstitucinėje jurisprudencijoje yra skiriamos įvairios teisėjo ir teismų 
nepriklausomumo garantijos: a) teisėjo įgaliojimų trukmės neliečiamumas, b) tei- 
sėjo asmens neliečiamumas, c) teisėjo socialinio (materialinio) pobūdžio garantijos, 
d) teisminės valdžios, kaip visavertės valdžios, savivalda, e) teismų finansinio ir ma- 
terialinio techninio aprūpinimo garantijos'!**. 

Lietuvoje teisėjų atleidimo iš pareigų pagrindai yra nustatyti Konstitucijos 
115 straipsnyje. Be to, Konstitucijos 116 straipsnyje nustatyta, kad Aukščiausiojo 
Teismo pirmininką ir teisėjus, taip pat Apeliacinio teismo pirmininką ir teisėjus 
už šiurkštų Konstitucijos pažeidimą arba priesaikos sulaužymą, taip pat paaiškėjus, 


145 JARAšIŪNAS, E. Teisminės valdžios funkcionavimo apsaugos problemos konstitucinėje justicijoje. 


Iš: Teisminė valdžia ir visuomenė. Konferencijos medžiaga. Vilnius: Lietuvos žmogaus teisių centras, 
1999, p. 49—50. 

"4 Konstitucinio Teismo 1995 m. gruodžio 6 d. nutarimas. Valstybės žinios, 1995, Nr. 101-2264. 

"45 Konstitucinio Teismo 1995 m. gruodžio 6 d. nutarimas. Valstybės žinios, 1995, Nr. 101-2264; 
1996 m. balandžio 18 d. nutarimas. Valstybės žinios, 1996, Nr. 36-915; 1996 m. gruodžio 19 d. nu- 
tarimas. Valstybės žinios, 1996, Nr. 126-2962; 1999 m. vasario 5 d. nutarimas. Valstybės žinios, 1999, 
Nr. 15-402; 1999 m. gruodžio 21 d. nutarimas. Valstybės žinios, 1999, Nr. 109-3192; 2000 m. sausio 
12 d. sprendimas. Valstybės žinios, 2000, Nr. 4-100. 

jog padarytas nusikaltimas, Seimas gali pašalinti iš pareigų apkaltos proceso tvar- 
ka. Vadinasi, teisėjų įgaliojimai negali būti nutraukiami nepasibaigus jų kadencijos 
laikui, išskyrus atvejus, nustatytus Konstitucijoje!!““. Konstitucinis Teismas pabrėžė, 
kad teisėjui, kuris sąžiningai atlieka savo pareigas, Konstitucijos 115 straipsnyje yra 
garantuota, jog jis nebus atleistas iš pareigų kitais negu jame nustatytais pagrindais. 
Įgaliojimų trukmės neliečiamumo garantija yra svarbi tuo, jog teisėjas, kad ir kokios 
politinės jėgos būtų valdžioje, išlieka nepriklausomas, jis neverčiamas taikytis prie 
galimos politinių jėgų kaitos. Kita vertus, Konstitucijos 115 straipsnyje teisėjui atleis- 
ti iš pareigų yra nustatyti du specifiniai pagrindai: kai savo poelgiu pažemino teisėjo 
vardą, taip pat kai įsiteisėjo jį apkaltinęs teismo nuosprendis. Tai reiškia, kad teisė- 
jams yra keliami labai dideli profesinio ir etinio pobūdžio reikalavimai. Teisėjo elge- 
sys tiek darbe, tiek po darbo neturi kelti jokių abejonių dėl jo nepriklausomumo!!*!. 

Garantuojant teisėjo asmens neliečiamumą, Konstitucijos 114 straipsnio 2 da- 
lyje yra įtvirtinta, kad teisėjas negali būti patrauktas baudžiamojon atsakomybėn, 
suimtas, negali būti suvaržyta jo laisvė be Seimo, o tarp Seimo sesijų — be Respub- 
likos Prezidento sutikimo. Ši konstitucinė nuostata sukonkretinta Teismų įstatymo 
47 straipsnyje, kuriame numatyta, kad teisėjo laisvė gali būti suvaržyta be atitinka- 
mų valstybės valdžios institucijų sutikimo tik tais atvejais, kai teisėjas užtinkamas 
darantis nusikalstamą veiką (in flagranti). Šiame straipsnyje taip pat nustatyta, kad 
teisėjas, padaręs administracinį teisės pažeidimą, už kurį numatyta laisvės nevaržanti 
nuobauda, traukiamas administracinėn atsakomybėn bendra tvarka, o teisėjas, pa- 
daręs administracinį teisės pažeidimą, už kurį numatyta laisvę varžanti nuobauda, 
traukiamas administracinėn atsakomybėn gavus Seimo, o tarp Seimo sesijų — Res- 
publikos Prezidento sutikimą. Taigi Konstitucinis Teismas 2007 m. gruodžio 17 d. 
nutarime pažymėjo, kad teisėjo — kaip Seimo nario ir Vyriausybės nario, kurie taip 
pat yra pareigūnai, įgyvendinantys funkcijas vykdant valstybės valdžią, — imunitetas 
nuo administracinės atsakomybės Konstitucijoje nėra nustatytas, išskyrus atvejus, 
kai administracinė atsakomybė yra susijusi su teisėjo laisvės suvaržymu. Tačiau iš 
Konstitucijos kyla įpareigojimas įstatymų leidėjui nustatyti tokią teisėjo patraukimo 
administracinėn atsakomybėn tvarką, kuri galėtų kiek įmanoma apsaugoti teisėją 
nuo nepagrįsto patraukimo administracinėn atsakomybėn. Todėl norint patraukti 
teisėją administracinėn atsakomybėn, turėtų būti gautas tam tikros teisminės val- 
džios institucijos (atitinkamo teismo, aukštesnio atitinkamos teismų sistemos teis- 
mo) arba teisminės valdžios savivaldos institucijos (Konstitucijos 112 str. 5 d. nu- 
matytos specialios įstatymo numatytos teisėjų institucijos, kitos teisminės valdžios 
savivaldos institucijos) sutikimas (leidimas). Tokio sutikimo (leidimo) paskirtis — ne 
sudaryti prielaidą administracinį teisės pažeidimą padariusiam asmeniui išvengti 
administracinės atsakomybės, bet užtikrinti, kad nebūtų daromas toks poveikis jo 
veiklai, kurį draudžia Konstitucija (Konstitucijos 114 str. 1 d.)!1*, 


"4 Konstitucinio Teismo 1994 m. gruodžio 22 d. nutarimas. Valstybės žinios, 1994, Nr. 101-2045. 


4 Plačiau: SINKEvIČIUS, V. Teisėjo atleidimas iš pareigų: konstitucinės doktrinos teoriniai ir praktiniai 


aspektai. Jurisprudencija, 2010, 2(120), p. 93—119. 
US Valstybės žinios, 2007, Nr. 134-5427. 

Teisėjo neliečiamumo garantija reiškia ir jo asmens garbės bei orumo apsaugą. 
Įstatymai numato atsakomybę už viešą teisėjo ar teismo įžeidimą, šmeižimą ar jo 
autoriteto žeminimą. 

Ne mažiau svarbios ir Konstitucijos 109 straipsnio 2 dalyje įtvirtinto teisėjo 
nepriklausomumo principo socialinio (materialinio) pobūdžio garantijos, nes, kaip 
pabrėžė Konstitucinis Teismas, teisėjas, būdamas teisinių ginčių arbitras, privalo ne 
tik būti pasirengęs profesiniu atžvilgiu, turėti didelį autoritetą, bet ir būti materialiai 
nepriklausomas'!*?. Kitaip tariant, teismo atsparumas įvairiai įtakai priklauso ne tik 
nuo teisėjų autoriteto, kvalifikacijos, reputacijos, bet ir nuo realių socialinių garan- 
tijų'"". Konstitucinis Teismas pabrėžė, kad teisėjas, kuriam tenka pareiga nagrinėti 
visuomenėje kylančius konfliktus, taip pat ir asmens konfliktus su valstybe, turi būti 
ne tik aukštos profesinės kvalifikacijos bei nepriekaištingos reputacijos, bet ir mate- 
rialiai nepriklausomas, saugus dėl savo ateities!*!. Teisėjas, vykdydamas teisingumą, 
klauso tik įstatymo, o tai reiškia, kad jis negali būti skatinamas ar orientuojamas, 
kaip išnagrinėti bylą — teisėjas privalo nustatyti objektyvią tiesą byloje ir remdamasis 
įrodytais juridiniais faktais tiksliai pritaikyti įstatymą. Tai taip pat reiškia, kad teisė- 

jai negali būti premijuojami'**. Materialinio nepriklausomumo garantija pasireiškia 
ir tuo, kad teisėjui, kol jis eina šias pareigas, negali būti sumažintas atlyginimas 
ar kitos socialinės garantijos. Šis principas buvo suformuluotas ir įtvirtintas JAV 
Konstitucijoje XVIII a. pabaigoje. Vėliau ši taisyklė paplito ir kitose valstybėse. 
Bet kokie mėginimai mažinti teisėjo atlyginimą ar kitas socialines garantijas arba 
teismų finansavimo ribojimas laikoma kėsinimusi į teisėjų ir teismų nepriklauso- 
mumą. Pasak Konstitucinio Teismo, tai — imperatyvas, kurį pažeidus sudaromos 
prielaidos padaryti teisminę valdžią priklausomą nuo politinės konjunktūros!*“*, 
Teisėjų atlyginimo dydžio ir socialinių garantijų apimties manipuliacijos būdingos 
nedemokratinių valstybių praktikai. Demokratinėse teisinėse valstybėse yra negali- 
mas teisinis reguliavimas, kuriuo būtų pažeidžiamas šalies konstitucijoje įtvirtintas 
teisėjo ir teismų nepriklausomumas!“*. Konstitucinis Teismas 2006 m. rugpjūčio 
8 d. sprendime nurodė, kad pagal Konstituciją teisėjų atlyginimai turi būti nusta- 
tomi įstatymo, jų dydžiai, kaip ir teisėjams nustatytos materialinės bei socialinės 
garantijos, turi būti tokie, kad atitiktų teisėjų konstitucinį statusą ir jo orumą, teisėjų 
atlyginimai, jiems nustatytos materialinės bei socialinės garantijos gali būti dife- 
rencijuojamos pagal aiškius, ex ante žinomus kriterijus, nesusijusius su teisingumo 
vykdymu sprendžiant bylas (pvz., pagal darbo teisėju trukmę), teisėjo atlyginimas 
neturi priklausyti nuo darbo rezultatų'“**. Įstatymo leidėjas turi nustatyti tokį teisinį 
reguliavimą, kuris užtikrintų teisėjo ir teismų nepriklausomumą, inter alia, teisėjo 
socialines (materialines) garantijas ne tik teisėjui einant pareigas, bet ir nutrūkus jo 


U*“ Konstitucinio Teismo 1995 m. gruodžio 6 d. nutarimas. Valstybės žinios, 1995, Nr. 101-2264. 


NSV JARAŠIŪNAS, E. Valstybės valdžios institucijų santykiai ir Konstitucinis Teismas. Vilnius, 2003, p. 245. 


"5 Konstitucinio Teismo 2007 m. spalio 22 d. nutarimas. Valstybės žinios, 2007, Nr. 111-4549. 
"5 Konstitucinio Teismo 1995 m. gruodžio 6 d. nutarimas. Valstybės žinios, 1995, Nr. 101-2264. 

Konstitucinio Teismo 2000 m. sausio 12 d. sprendimas. Valstybės žinios, 2000, Nr. 4-100. 

Konstitucinio Teismo 2001 m. liepos 12 d. nutarimas. Valstybės žinios, 2001, Nr. 62-2276. 


1155 


Konstitucinio Teismo 2006 m. rugpjūčio 8 d. sprendimas. Valstybės žinios, 2006, Nr. 88-3475. 

įgaliojimams!“*. Konstitucinis Teismas taip pat yra nurodęs, jog tuo atveju, kai pa- 
blogėja šalies ekonominė ir finansinė būklė, bloginti įstatymų numatytas finansines 
ir materialines technines teismų veiklos sąlygas, mažinti teisėjų atlyginimą galima 
tik įstatymu, kad tai daryti galima tik laikinai. Tokiu atlyginimo mažinimu neturi 
būti sudaroma prielaidų kitoms valstybės valdžios institucijoms, jų pareigūnams pa- 
žeisti teismų nepriklausomumo. Net ir tuo atveju, kai valstybėje susidaro itin sunki 
ekonominė, finansinė padėtis, teismų finansavimas, teisėjų atlyginimai negali būti 
sumažinti taip, kad teismai negalėtų atlikti savo konstitucinės funkcijos ir prieder- 
mės — vykdyti teisingumo arba teismų galimybė tai atlikti būtų suvaržyta!“". Teismų 
(ir teisėjų) socialinių ir materialinių garantijų pakankamumo lygio (kad jos būtų 
laikomos realiomis) išsaugojimas yra esminė prielaida ekonomikos krizės sąlygomis 
užtikrinti teismų nepriklausomumą nuo taupymo priemones taikančios politinės 
valdžios institucijų'**. Konstitucinis Teismas taip pat yra nurodęs, jog iš Konstitu- 
cijos kylantis teismų priskyrimas ne vienai, bet kelioms (šiuo metu trims) teismų 
sistemoms, taip pat bendrosios kompetencijos ir pagal Konstitucijos 111 straipsnio 
2 dalį įsteigtų specializuotų teismų sistemos, kaip institucijų sistemos, suskirstymas 
į grandis suponuoja tai, kad įstatymų leidėjas turi įgaliojimus diferencijuoti teisėjų 
socialines (materialines) garantijas (atlyginimus, taip pat garantijas, nustatytas (tai- 
komas) teisėjams, kai nutrūksta jų įgaliojimai)!'". 

Konstitucinis Teismas yra konstatavęs, jog teisėjo ir teismų nepriklausomumo 
negalima vertinti pagal kokį nors vieną, kad ir labai reikšmingą, požymį. Pažeidus 
bet kurią iš teisėjo ir teismų nepriklausomumo garantijų gali būti pakenkta teisin- 
gumo įgyvendinimui, žmonių teisių ir laisvių užtikrinimui. Taip pat nurodoma, jog, 
kita vertus, negalima nepripažinti, kad pažeidus bet kurią iš teisėjo ir teismo nepri- 
klausomumo garantijų gali būti pakenkta teisingumo įgyvendinimui, žmonių teisių 
ir laisvių užtikrinimui'!“?. Apibendrinant reikia pasakyti, kad nei teisinės valstybės 
principas, nei valdžių padalijimas, nei teisėjo ir teismų nepriklausomumas nėra savi- 
tiksliai dalykai. Jų prasmingumą atskleidžia žmogaus teisių apsauga, socialinės san- 
tarvės užtikrinimas ir visuomenėje iškylančių konfliktų teisinis sprendimas. Teisėjas 
nagrinėja bylas, kuriose susiduria darbuotojo ir darbdavio, piliečio ir pareigūno, 
komercine veikla užsiimančio subjekto ir vartotojo, asmens ir valstybės interesai. 
Pasak Konstitucinio Teismo, tai dar kartą patvirtina teisėjo ir teismų nepriklauso- 
mumo garantijų svarbą!!“!. 

Teisingumo vykdymo funkcija lemia išskirtinį teisėjo teisinį statusą, kurį pir- 
miausia atskleidžia Konstitucijos ir Teismų įstatymo nuostatos. Taigi teisėjas yra 
valstybės pareigūnas ir turi įstatymuose numatytus valstybės valdžios įgaliojimus. 


"5 Konstitucinio Teismo 2007 m. spalio 22 d. nutarimas. Valstybės žinios, 2007, Nr. 110-4511. 
"7 Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292. 


U5š  MASNEVAITĖ, E.; PŪRAITĖ-ANDRIKIENĖ, D.; ŽALIMAS, D. Teismų nepriklausomumas ir teisinių gin- 


čų sprendimas. Iš: Krizė, teisės viešpatavimas ir žmogaus teisės. Moksl. red. E. Kūris. AB „Titnagas“, 


Šiauliai, 2015, p. 501. 

U“ Konstitucinio Teismo 2010 m. birželio 29 d. nutarimas. Valstybės žinios, 2010, Nr. 134-6860. 
Uu“ Konstitucinio Teismo 1995 m. gruodžio 6 d. nutarimas. Valstybės žinios, 1995, Nr. 101-2264. 
Ut Konstitucinio Teismo 2001 m. liepos 12 d. nutarimas. Valstybės žinios. 2001, Nr. 62-2276. 

Teisėjo reikalavimai, susiję su teisingumo vykdymu, yra privalomi visoms valstybės 
valdžios institucijoms, pareigūnams ir tarnautojams, įmonėms, įstaigoms, organiza- 
cijoms, kitiems juridiniams bei fiziniams asmenims. Už teisėjo reikalavimų nevykdy- 
mą atsakoma įstatymų nustatyta tvarka (Teismų įstatymo 41 str.). Minėtas įstatymas 
numato tokias teisėjo pareigas: laikytis Konstitucijos ir kitų įstatymų, vykdyti Teisėjų 
etikos taisyklių reikalavimus; be teisingumo vykdymo, teisėjas atlieka kitas pareigas, 
įstatymų priskirtas teismo, kuriame jis dirba, kompetencijai; teisėjas taip pat privalo 
raštu pranešti teismo pirmininkui apie teismo procesą, kuriame tas teisėjas yra pro- 
ceso šalis; teisėjas privalo nuolat tobulinti profesinę kvalifikaciją ir kt. (43 str.). Kons- 
titucinis Teismas yra nurodęs, jog viena iš garantijų, kad „teisėjai tinkamai vykdys 
teisingumą, yra jų kvalifikacija: teisėjais turi būti skiriami tik asmenys, turintys aukštą 
kvalifikaciją ir gyvenimo patirtį“!'**. Teisėjų, teismo tarnautojų mokymo ir kvalifika- 
cijos kėlimo klausimai reglamentuojami Teismų įstatymo X skyriuje. 

Teismų įstatyme taip pat įtvirtintos ir teisėjų teisės ir laisvės. Teisėjas turi Kons- 
titucijoje ir įstatymuose numatytas Lietuvos Respublikos piliečio teises bei laisves. 
Teisėjai turi teisę vienytis į asociacijas ar kitokias nepolitines organizacijas, ginančias 
teisėjų teises, atstovaujančias jų interesams ir tenkinančias jų profesinius poreikius 
(Teismų įstatymo 44 str.). Teisėjas taip pat nevaržomai gali dalyvauti teismų savival- 
dos institucijų veikloje, taip pat įstatymų, tarptautinių sutarčių, kitų teisės aktų pro- 
jektų rengimo komisijose (grupėse), jei tai netrukdo atlikti teisėjo pareigas (Teismų 
įstatymo 48 str.). 

Teisėjams yra taikomos garantijos, kurios sudaro prielaidas tinkamai ir nepri- 
klausomai nuo kitų valstybės institucijų ir pareigūnų vykdyti savo konstitucines 
prerogatyvas. Tokios garantijos Teismų įstatyme įvardijamos kaip teisėjų nepriklau- 
somumo garantijos (45—50 str.). Viena esminių teisėjų veiklos nepriklausomumo 
garantijų yra ta, kad Konstitucijoje yra nustatyti griežtai apibrėžti atvejai, kad nu- 
trūksta teisėjų įgaliojimai (115 str.). Taigi teisėją skirti, perkelti, atleisti ar pašalin- 
ti iš pareigų galima tik Konstitucijoje ir Teismų įstatyme nustatytais pagrindais ir 
tvarka. Į teisėjo pareigas asmuo skiriamas nustatytam laikui. Į pareigas paskirtam 
teisėjui nustatytas įgaliojimų laikas negali būti sutrumpintas. Teisėją skirti žemesnės 
pakopos teisėju galima tik teisėjo sutikimu, išskyrus atvejus, kai žemesnės pakopos 
teismo teisėju asmuo skiriamas taikant drausminę atsakomybę. Kai pagal įstatymą 
teismai reorganizuojami ar likviduojami, šių teismų teisėjai perkeliami į kitus tos 
pačios pakopos teismus. Jei tokios galimybės nėra, tesėjai gali būti jų sutikimu pa- 
skirti žemesnės pakopos teisėjais. Šiuo atveju jiems taikomos Teismų įstatymo nu- 
matytos papildomos socialinės garantijos. Šiame kontekste paminėtina, jog Konsti- 
tucinis Teismas yra pabrėžęs, kad teisėjas, manantis, jog buvo nepagrįstai, neteisėtai 
atleistas iš pareigų, pagal Konstituciją turi teisę dėl savo pažeistos teisės gynimo 
kreiptis į teismą, nes asmens, manančio, kad jo teisės ir laisvės yra pažeistos, teisė 
kreiptis į teismą yra absoliuti, kad negali būti ši teisė dirbtinai suvaržoma arba dirb- 


tinai pasunkinama ją įgyvendinti!!**, 


"6 Konstitucinio Teismo 1999 m. gruodžio 21 d. nutarimas. Valstybės žinios, 1999, Nr. 109-3192. 

Aptariant teisėjų statusą, pabrėžtina ir tai, jog visi teisėjai, vykdydami teisin- 
gumą, turi vienodą statusą tuo atžvilgiu, kad negali būti nustatomos nevienodos 
teisėjo nepriklausomumo vykdant teisingumą (sprendžiant bylas) savarankiškumo 
garantijos. Joks teisėjas, vykdydamas teisingumą, nėra ir negali būti pavaldus jokiam 
kitam teisėjui ar kurio nors teismo (inter alia, teismo, kuriame dirba, taip pat aukš- 
tesnės grandies ar instancijos teismo) pirmininkui. Visa tai įvardijama kaip vienas 
svarbių Konstitucijoje įtvirtinto teisėjo nepriklausomumo aspektų!!“*. 

Konstitucinis Teismas yra konstatavęs, jog tam, kad teismas galėtų tinkamai 
atlikti savo konstitucinę priedermę vykdyti teisingumą, inter alia, realiai ir veiks- 
mingai, o ne formaliai ginti pažeistas asmens teises ir laisves, pagal Konstituciją turi 
būti nustatytas toks teisinis reguliavimas, kuriuo būtų užtikrinta bylą nagrinėjančio 
teismo (teisėjo) teisė visais atvejais ištirti visą byloje esančią ir (arba) bylai reikšmin- 
gą informaciją (inter alia, sudarančią valstybės paslaptį ar kitą įslaptintą informaciją). 
Tai, kad asmuo yra paskirtas ir jam patikėta vykdyti teisingumą Lietuvos Respubli- 
kos vardu, rodo valstybės pasitikėjimą tuo asmeniu, taigi preziumuojama, kad nėra 
pagrindo abejoti jo patikimumu bei lojalumu Lietuvos valstybei!!“*, 

Siekiant užtikrinti reikiamą pareigų ir teisių įgyvendinimą, nustatyti tam tikri 
draudimai daryti poveikį teisėjui. Taigi draudžiama daryti neteisėtą poveikį teisėjui, 
siekiant turėti įtakos bylos eigai ar baigčiai. Mitingai, piketai ir kitokie pavienių as- 
menų ar jų grupių veiksmai arčiau negu 75 metrai iki teismo pastato ir teisme, jeigu 
tuo siekiama daryti poveikį teisėjui arba teismui, yra kišimasis į teisėjo arba teismo 
veiklą. Asmenys, kurie savo veiksmais ar neveikimu trukdo teismui vykdyti teisingu- 
mą, neteisėtai daro poveikį bylos eigai ar baigčiai, atsako įstatymų nustatyta tvarka. 

Aptariant teisėjų ir teismų nepriklausomumo principą, jau buvo minėta, kad 
teisėjui Konstitucijoje yra garantuojamas imunitetas. Teismų įstatymo 47 straipsnyje 
taip pat numatyta, kad yra draudžiama įeiti į teisėjo gyvenamąsias ar tarnybines pa- 
talpas, daryti ten arba teisėjo asmeniniame ar tarnybiniame automobilyje arba kitoje 
asmeninėje susisiekimo priemonėje apžiūrą, kratą ar poėmį, taip pat atlikti teisėjo 
asmens apžiūrą ar kratą, jam priklausančių daiktų ir dokumentų apžiūrą ar poėmį, 
išskyrus įstatymų nustatytus atvejus. Pradėti operatyvinį tyrimą dėl teisėjo galbūt 
padarytos nusikalstamos veikos gali tik operatyvinės veiklos subjekto vadovas gene- 
ralinio prokuroro sutikimu, o pradėti ikiteisminį tyrimą — tik generalinis prokuro- 
ras. Teisėjas ar teismas neatsako už žalą, atsiradusią proceso šaliai dėl to, kad byloje 
priimtas neteisėtas ar nepagrįstas sprendimas. Šią žalą įstatymų nustatytais atvejais 
ir tvarka atlygina valstybė. Dėl teisėjo nusikalstamos veikos vykdant teisingumą 
atsiradusią ir asmeniui valstybės atlygintą turtinę ir neturtinę žalą valstybė regreso 
tvarka išieško iš teisėjo. 

Taip pat garantuojama teisėjo, teisėjo šeimos narių ir jų nuosavybės apsauga: 
teisėjo ir jo šeimos narių fizinė apsauga, kai yra reali grėsmė jų gyvybei, sveikatai ar 
turtui dėl su teisėjo pareigų atlikimu susijusių priežasčių, užtikrinama Vyriausybės 
ar jos įgaliotos institucijos nustatyta tvarka. Žalą, padarytą sužalojant, sunaikinant ar 
pagrobiant teisėjui arba jo šeimos nariams priklausantį turtą dėl su teisėjo pareigų 
atlikimu susijusių priežasčių, atlygina valstybė Vyriausybės nustatyta tvarka. 


Uu“ Ibidem. 
"65 Konstitucinio Teismo 2013 m. liepos 3 d. sprendimas. Valstybės žinios, 2013, Nr. 72-3595. 

Teisėjų teisinio statuso turinį sudaro ir labai svarbios socialinės materialinės ga- 
rantijos (indemnitetas). Šie klausimai reglamentuojami Teismų įstatymo XI skyriuje 
(96—101 str.). 

Be teisėjų teisių ir veiklos garantijų, kurių visuma yra labai svarbi teisėjo statuso 
dalis, teisėjams yra nustatyti kai kurie darbinės veiklos ir kiti apribojimai. Konstitu- 
cijos 113 straipsnio 1 dalyje yra įtvirtintas teisėjo pareigų nesuderinamumas su jo- 
kiomis kitomis renkamomis ar skiriamomis pareigomis, su darbu verslo, komercijos 
ir kitokiose privačiose įstaigose ar įmonėse. Teisėjas gali gauti tik teisėjo atlyginimą, 
mokamą iš valstybės biudžeto. Jokio kito atlyginimo, išskyrus užmokestį už peda- 
goginę ar kūrybinę veiklą, jis gauti negali. Konstitucinis Teismas yra nurodęs, kad 
teisėjo pareigų nesuderinamumą su kitomis pareigomis ar kitu darbu lemia ypatinga 
teisėjo, taip pat teismo, kaip vienos iš valstybės valdžių, teisinė padėtis. Nustatytu 
draudimu siekiama užtikrinti teisėjų nepriklausomumą ir nešališkumą — būtinas tei- 
singumo įgyvendinimo sąlygas. Teisėjų pareigų nesuderinamumas su kitomis parei- 
gomis ar darbu suponuoja ir valstybės pareigą nustatyti teisėjo orumą bei profesinį 
statusą atitinkantį atlyginimą ir socialines garantijas'!*“. 

Teisėjas taip pat negali dalyvauti politinių partijų ir kitų politinių organizacijų 
veikloje (Konstitucijos 113 str.). Teisėjas nešaukiamas į privalomąją karo tarnybą. 

Nors teisėjo ir teismų nepriklausomumas laikomas vienu iš esminių demokra- 
tinės teisinės valstybės principų, tačiau, kaip pažymi Konstitucinis Teismas, teisėjo 
ir teismų nepriklausomumo garantijų sistema nesudaro jokių prielaidų, kuriomis 
prisidengdamas teisėjas galėtų vengti tinkamai atlikti savo pareigas, aplaidžiai nagri- 
nėtų bylas, neetiškai elgtųsi su byloje dalyvaujančiais asmenimis, pažeistų žmogaus 
teises ir orumą. Teisėjai turi saugoti savo profesijos garbę ir prestižą. Todėl teisminės 
valdžios savireguliacijos ir savivaldos sistema privalo užtikrinti, kad teisėjai deramai 
atliks savo pareigas, kad kiekvienas neteisėtas ar neetiškas teisėjo poelgis bus dera- 
mai įvertintas''“'. Taigi teisėjams gali būti taikoma drausminė atsakomybė. Teisėjas 
drausmine tvarka atsako Teisėjų garbės teisme. Konstitucinis Teismas nurodė, kad 
Teisėjų garbės teismas pagal Konstituciją nėra ir negali būti laikomas teismu, t. y. 
teisingumą vykdančia institucija, nes pagal Konstituciją teismas yra tik tokia vals- 
tybės institucija, kuri būtent kaip teismas, t. y. teisingumą vykdanti institucija, yra 
įvardyta Konstitucijoje. Taigi Teismų įstatyme įvardytas Teisėjų garbės teismas — tai 
viena iš teismų savivaldos institucijų, turinti įgaliojimus nagrinėti teisėjų padarytus 
nusižengimus ir skirti jiems drausmines nuobaudas!!“*. 

Pagal Teismų įstatymo 83 straipsnį, teisėjas gali atsakyti drausmine tvarka: 1) už 
teisėjo vardą žeminantį poelgį; 2) už kitų Teisėjų etikos kodekso reikalavimų pažei- 
dimą; 3) už įstatymuose numatytų teisėjų darbinės ar politinės veiklos apribojimų 
nesilaikymą. 

Teisėjo vardą žeminantis poelgis — tai su teisėjo garbe nesuderinamas ir Teisė- 
jų etikos kodekso reikalavimų neatitinkantis poelgis, kuriuo pažeminamas teisėjo 
vardas ir kenkiama teismo autoritetui. Teisėjo vardą žeminančiu poelgiu taip pat 


"6 Konstitucinio Teismo 2001 m. liepos 12 d. nutarimas. Valstybės žinios, 2001, Nr. 62-2276. 
U“ Konstitucinio Teismo 1999 m. gruodžio 21 d. nutarimas. Valstybės žinios, 1999, Nr. 109-3192. 
"6 Konstitucinio Teismo 2006 m. lapkričio 27 d. nutarimas. Valstybės žinios, 2006, Nr. 130-4910. 

pripažįstamas bet koks pareiginis nusižengimas — aiškiai aplaidus konkrečios teisėjo 
pareigos atlikimas arba jos neatlikimas be pateisinamos priežasties. Konstitucinis 
Teismas 2006 m. lapkričio 27 d. nutarime nurodė, kad poelgis, kuriuo buvo pa- 
žemintas teisėjo vardas, suponuoja ne tik atitinkamų objektyvaus pobūdžio faktų 
nustatymą (konstatavimą), bet ir jų vertinimą. Konstitucijoje expressis verbis nėra 
nustatyta, kokie teisėjo poelgiai yra priskirtini prie tokių, kuriais yra pažeminamas 
teisėjo vardas. Pasak Konstitucinio Teismo, formuluotė „teisėjo vardą pažeminantis 
poelgis“ yra talpi, apima ne tik jo elgesį, kuriuo jis teisėjo vardą pažemino vykdyda- 
mas savo, kaip teisėjo, įgaliojimus, bet ir teisėjo vardą pažeminusį poelgį, nesusijusį 
su teisėjo įgaliojimų vykdymu. Pagal Konstituciją, įstatymų leidėjas, taip pat teismų 
savivaldos institucijos turi diskreciją nustatyti, kokie teisėjo poelgiai yra priskirtini 
tokiems, kuriais pažeminamas teisėjo vardas, tačiau nei įstatymais, nei teismų savi- 
valdos institucijų sprendimais negali būti nustatytas koks nors išsamus (baigtinis) 
poelgių, kuriais teisėjas pažemina teisėjo vardą, sąrašas. Ar teisėjo poelgis yra toks, 
kuriuo yra pažeminamas teisėjo vardas, kiekvieną kartą turi būti sprendžiama įverti- 
nus visas su tuo poelgiu susijusias ir turinčias reikšmės bylai aplinkybes!!“", 

Siūlyti iškelti drausmės bylą, kai paaiškėja bent vienas iš nurodytų nusižengi- 
mų, turi teisę Teisėjų taryba, Teisėjų etikos ir drausmės komisija, taip pat teismo, 
kuriame dirba teisėjas, arba bet kurio aukštesnės pakopos teismo pirmininkas ar ki- 
tas asmuo, kuriam tapo žinoma apie nusižengimą. Turintis teisę siūlyti iškelti draus- 
mės bylą subjektas motyvuotą teikimą dėl drausmės bylos iškėlimo pateikia Teisėjų 
etikos ir drausmės komisijai. Tai — teismų savivaldos institucija, sprendžianti draus- 
mės bylų teisėjams iškėlimo klausimus. Pagal Teismų įstatymo 85 straipsnį, Teisėjų 
etikos ir drausmės komisija sudaroma iš septynių narių. Į šios komisijos narius du 
kandidatus skiria Respublikos Prezidentas, vieną kandidatą — Seimo Pirmininkas, 
keturis kandidatus — Teisėjų taryba. Respublikos Prezidentas ir Seimo Pirmininkas 
šios komisijos nariais skiria visuomenės atstovus. 

Iškelta drausmės byla perduodama Teisėjų garbės teismui, Teisėjų garbės teis- 
mas, išnagrinėjęs drausmės bylą, pagal Teismų įstatymo 86 straipsnį sprendimu gali: 
1) nutraukti drausmės bylą, nes nėra drausminės atsakomybės pagrindo; 2) nutrauk- 
ti drausmės bylą, jei praleistas terminas šiai bylai iškelti; 3) apsiriboti drausmės bylos 
svarstymu; 4) paskirti drausminę nuobaudą. 

Teisėjų garbės teismas savo sprendimu gali pasiūlyti Respublikos Prezidentui 
ar Seimui atleisti teisėją iš pareigų arba pasiūlyti Respublikos Prezidentui kreip- 
tis į Seimą dėl apkaltos teisėjui. Konstitucinis Teismas yra pabrėžęs, jog Konsti- 
tucijos 31 straipsnio 1 dalyje įtvirtinto nekaltumo prezumpcijos principo turinys 
negali būti aiškinamas kaip esą suponuojantis ir tai, kad Respublikos Prezidentas 
gali atleisti iš pareigų apylinkės teismo teisėją, kuris savo poelgiu pažemino teisėjo 
vardą, tik po to, kai tam teisėjui buvo iškelta drausmės byla ir Teisėjų garbės teis- 
mas priėmė sprendimą siūlyti Respublikos Prezidentui atleisti tą teisėją iš pareigų 
dėl to, kad tas teisėjas savo poelgiu pažemino teisėjo vardą. Konstitucinio Teismo 
teigimu, priešingai, Respublikos Prezidentas pagal Konstituciją turi įgaliojimus iš 
pareigų atleisti apylinkės teismo teisėją, kuris savo poelgiu pažemino teisėjo vardą, 


U“ Konstitucinio Teismo 2006 m. lapkričio 27 d. nutarimas. Valstybės žinios, 2006, Nr. 130-4910. 

neatsižvelgiant į tai, ar tam teisėjui buvo iškelta drausmės byla ir yra Teisėjų garbės 
teismo siūlymas Respublikos Prezidentui atleisti tą teisėją iš pareigų, ar tam teisėjui 
drausmės byla nebuvo iškelta ir nėra Teisėjų garbės siūlymo Respublikos Preziden- 
tui atleisti tą teisėją iš pareigų!!". 

Kai Respublikos Prezidentas ar Seimas atsisako taikyti Teismų įstatymo 
86 straipsnyje minėtas priemones, Teisėjų garbės teismas atnaujina drausmės by- 
los nagrinėjimą ir priima vieną iš minėtųjų keturių sprendimų. Teismų įstatymo 
87 straipsnyje nurodoma, kad Teisėjų garbės teismas gali skirti vieną iš šių draus- 
minių nuobaudų: 1) pareikšti pastabą; 2) pareikšti papeikimą; 3) pareikšti griežtą 
papeikimą. Teisėjų garbės teismo sprendimas per dešimt dienų nuo jo priėmimo 
gali būti skundžiamas Aukščiausiajam Teismui. 


5. Teisminės valdžios savivalda ir santykiai su kitomis valdžiomis 


Teismų savivalda — tai teisėjų ir teismų teisė ir reali galia pagal Lietuvos Respublikos 
Konstituciją ir kitus įstatymus laisvai ir savarankiškai, savo atsakomybe spręsti teismų 
veiklos klausimus (Teismų įstatymo 113 str.). Konstitucinis Teismas 1999 m. gruo- 
džio 21 d. nutarime pabrėžė, kad teisminės valdžios visavertiškumas ir nepriklauso- 
mumas suponuoja jos savivaldą, kuri apima teismų darbo organizavimą, taip pat tei- 
sėjų profesinio korpuso veiklą. Teismų organizacinis savarankiškumas ir savivalda — 
svarbios realaus teisminės valdžios nepriklausomumo garantijos!!'!. 

Konstitucijos 112 straipsnio 5 dalyje yra nustatyta, kad dėl teisėjų paskyrimo, 
paaukštinimo, perkėlimo ar atleidimo iš pareigų Respublikos Prezidentui pataria 
speciali įstatymo numatyta teisėjų institucija. Taigi Konstitucijoje tiesiogiai įvardyta 
tik viena teismų savivaldos institucija — speciali įstatymo numatyta teisėjų instituci- 
ja. Pagal šiuo metu galiojantį Teismų įstatymą tai — Teisėjų taryba. 

Konstitucinis Teismas minėtame nutarime taip pat konstatavo, kad Konstitu- 
cijos 112 straipsnio 5 dalyje nurodyta speciali teisėjų institucija nėra vienintelis 
Teismo, kaip savarankiškos valstybės valdžios, savivaldos elementas. Pagal Konsti- 
tuciją įstatymų leidėjas, paisydamas konstitucinio teisėjo ir teismų nepriklausomu- 
mo principo, kitų Konstitucijos nuostatų, turi įgaliojimus įstatymu įtvirtinti ir kitas 
teisminės valdžios savivaldos institucijas, nustatyti jų sudarymo tvarką, įgaliojimus ir 
kt. Konstitucinis Teismas pabrėžė, kad teismo, kaip savarankiškos valstybės valdžios, 
savivalda suponuoja ir tai, kad joks pavienis šios valdžios pareigūnas negali būti trak- 
tuojamas kaip teisminės valdžios vadovas ar atstovas santykiuose su kitomis valstybės 
valdžiomis, jokia teisėjų (teisminės valdžios) institucija negali būti traktuojama kaip 
visai teisminei valdžiai vadovaujanti institucija. Konstitucinis Teismas šiame nuta- 
rime taip pat pabrėžė, kad, savavaldė teisminė valdžia pagal Konstituciją negali būti 
pernelyg centralizuota, nes jeigu teisminė valdžia būtų itin centralizuota, juo labiau 
jeigu joje įsigalėtų vienvaldystė, būtų iš esmės paneigta jos savivalda ir galėtų kilti 
grėsmė teisėjo ir teismų nepriklausomumui sprendžiant bylas, t. y. vykdant teisin- 
gumą. Konstitucinis Teismas nurodė, kad kai kurios tokios kitos institucijos netgi 
turi būti sudarytos, visų pirma turi būti demokratiškai sušauktas įstatymo numatytas 


U“ Konstitucinio Teismo 2007 m. sausio 16 d. nutarimas. Valstybės žinios, 2007, Nr. 7-287. 

teisėjų (ar jų atstovų) susirinkimas, be kurio Teismo, kaip visavertės, savarankiškos 
valstybės valdžios, savivalda apskirtai neįmanoma!!““, 

Teismų įstatymo 114 straipsnyje nustatyta, kad teismų savivaldos sistemą sudaro: 

1) Visuotinis teisėjų susirinkimas; 

2) Teisėjų taryba; 

3) Teisėjų garbės teismas. 

Teisėjų taryba ir Teisėjų garbės teismas už savo veiklą yra atskaitingi Visuo- 
tiniam teisėjų susirinkimui. Teismų savivaldos institucijoms funkcijas įgyvendin- 
ti padeda Nacionalinė teismų administracija. Pagal Teismų įstatymo 124 straipsnį, 
Nacionalinė teismų administracija yra biudžetinė įstaiga, veikianti pagal šį įstatymą, 
Nacionalinės teismų administracijos ir kitus teisės aktus. 

Visuotinis teisėjų susirinkimas — tai aukščiausia teismų savivaldos institucija. 
Visuotiniame teisėjų susirinkime dalyvauja visi Lietuvos teisėjai. Teismų įstatymo 
117 straipsnyje nustatyta, kad Visuotinis teisėjų susirinkimas tvirtina Visuotinio tei- 
sėjų susirinkimo darbo reglamentą, tvirtina Teisėjų etikos taisykles, renka ir atšaukia 
Teisėjų tarybos narius, kurie pagal pareigas nėra Teisėjų tarybos nariai, išklauso 
Teisėjų tarybos veiklos ataskaitą, išklauso Teisėjų garbės teismo ataskaitą, svarsto 
ir sprendžia kitus teismų veiklos klausimus. Eilinis Visuotinis teisėjų susirinkimas 
paprastai šaukiamas kovo pirmąjį penktadienį ne rečiau kaip kartą per dvejus metus. 
Visuotinis teisėjų susirinkimas yra teisėtas, jeigu jame dalyvauja daugiau kaip pusė 
visų Lietuvos teisėjų. Visuotinio teisėjų susirinkimo sprendimai priimami paprasta 
posėdyje dalyvaujančių teisėjų balsų dauguma. Susirinkimui nutarus, sprendimai 
gali būti priimami slaptu balsavimu. Visuotinio teisėjų susirinkimo sprendimus 
vykdo teismų savivaldos institucijos, teisėjai ir Nacionalinė teismų administracija. 

Teismų įstatyme Teisėjų taryba yra įvardijama kaip vykdomoji teismų savival- 
dos institucija, užtikrinanti teismų ir teisėjų nepriklausomumą. 

Teisėjų taryba. Konstitucijos 112 straipsnio 5 dalyje nustatyta, kad dėl teisė- 
jų paskyrimo, paaukštinimo, perkėlimo iš pareigų Respublikos Prezidentui pataria 
speciali įstatymo numatyta teisėjų institucija. Šios institucijos (pagal Teismų įsta- 
tymą tai — Teisėjų taryba) paskirtis, jos patarimo Respublikos Prezidentui teisiniai 
padariniai ir kiti su jos veikla susiję klausimai Konstitucinio Teismo jurisprudenci- 
joje yra plačiai atskleisti. Taigi ši institucija dalyvauja formuojant teisėjų korpusą, 
tai — konstitucinė valstybės institucija. Konstitucinis Teismas 2006 m. gegužės 9 d. 
nutarime nurodė, jog Konstitucijos 112 straipsnio 5 dalies formuluotė „teisėjų ins- 
titucija“ suponuoja tai, kad ši institucija turi būti kolegiali. Tokia institucija nega- 
li būti nesudaryta; jos sudarymo pagrindus ir tvarką turi nustatyti įstatymas. Šios 
specialios teisėjų institucijos konstitucinių įgaliojimų negali perimti ar pasisavinti 
joks pavienis pareigūnas, taip pat jokia kita institucija. Šios institucijos negalima 
traktuoti kaip visuomeniniais pagrindais veikiančio darinio. Ji negali veikti taip, kad 
būtų nesilaikoma tinkamo teisinio proceso reikalavimų (ir pačioje šioje specialioje 
teisėjų institucijoje, ir santykiuose su kitomis valstybės institucijomis, inter alia, san- 


tykiuose su Respublikos Prezidentu). Jos sprendimai sukelia teisinius padarinius!!““, 

Tai, kad ši institucija turi įgaliojimus patarti Respublikos Prezidentui, inter alia, dėl 
teisėjų paaukštinimo (kaip ir paskyrimo, perkėlimo ar atleidimo iš pareigų), reiškia, 
kad ši speciali institucija turi ir įgaliojimus vertinti teisėjų kvalifikaciją. Ši institucija 
turi būti sudaryta vien iš teisėjų. Kita vertus, nurodė Konstitucinis Teismas, jei į 
teismų savivaldos institucijas įeitų ne vien teisėjai, bet ir kiti asmenys, tai savaime 
neturėtų būti vertintina kaip teisminės valdžios savavaldiškumo, savarankiškumo, 
visavertiškumo paneigimas. Tačiau ir tokiu atveju jų narių absoliučią daugumą tu- 
rėtų sudaryti teisėjai. Jeigu įstatymo būtų nustatytas toks teisinis reguliavimas, kad į 
tam tikras teisminės valdžios savivaldos institucijas įeina ne vien teisėjai, bet ir kiti 
asmenys, tokios institucijos negalėtų vykdyti Konstitucijos 112 straipsnio 5 dalyje 
nurodytų įgaliojimų!!““, t. y. negalėtų patarti Respublikos Prezidentui dėl teisėjų 
paskyrimo, paaukštinimo, perkėlimo ar atleidimo iš pareigų. Tokius patarimus Res- 
publikos Prezidentui gali duoti tik tokia speciali teisėjų institucija, kuri sudaryta iš 
teisėjų. Šios specialios teisėjų institucijos konstitucinis statusas suponuoja tai, kad 
jos nariams gali ir turi būti nustatomi tam tikri aukšti reikalavimai: jos nariais gali 
būti tik teisėjai, turintys aukštą kvalifikaciją, pakankamai didelę teisėjo darbo patirtį, 
taip pat autoritetą teisėjų profesinėje bendruomenėje!!"?. 

Konstitucinis Teismas yra nurodęs, kad Konstitucijos 112 straipsnio 5 dalyje 
įtvirtinti šioje dalyje nurodytos specialios įstatymo numatytos teisėjų institucijos 
įgaliojimai suponuoja tokią šios specialios teisėjų institucijos sudarymo tvarką, kad 
jos nariais būtų įvairių grandžių bendrosios kompetencijos teismų ir pagal Konstitu- 
cijos 111 straipsnio 2 dalį įsteigtų specializuotų teismų (šiuo metu — administracinių 
teismų teisėjai)!""“. Šiuo metu Teismų įstatymo 119 straipsnyje nustatyta, kad Teisė- 
jų taryba yra vykdomoji teismų savivaldos institucija, užtikrinanti teismų ir teisėjų 
nepriklausomumą. Teisėjų tarybą sudaro dvidešimt vienas narys: 

1) pagal pareigas — Aukščiausiojo Teismo pirmininkas, Apeliacinio teismo pir- 

mininkas, Vyriausiojo administracinio teismo pirmininkas; 

2) Visuotiniame teisėjų susirinkime išrinkti teisėjai: po tris iš Aukščiausiojo 
Teismo, Apeliacinio teismo ir Vyriausiojo administracinio teismo, trys — iš 
visų apygardos teismų, trys — iš visų apygardos administracinių teismų ir 
trys — iš visų apylinkės teismų. 

Teisėjų tarybos nariu negali būti renkamas teisėjas, turintis mažesnį kaip penke- 
rių metų teisėjo darbo stažą arba kuriam buvo taikyta drausminė nuobauda. Teisėjų 
tarybos nario įgaliojimų laikas — ketveri metai. Teisėjų tarybos pirmininką, pirmi- 
ninko pavaduotoją ir sekretorių dvejiems metams iš Teisėjų tarybos narių slaptu bal- 
savimu renka Teisėjų taryba. Konstitucinis Teismas yra nurodęs, jog Konstitucijoje 
įtvirtinta Teismo, kaip savarankiškos valstybės valdžios, savivalda ir vienodas teisėjų 
teisinis statusas suponuoja, inter alia, tai, kad ir savivaldos institucijoje visi teisėjai 
turi vienodą teisinį statusą, vadinasi, ir teisminės valdžios institucijose jie yra lygūs 
Uu“ Teismų įstatymo 120 straipsnyje įtvirtinti ir kiti Teisėjų tarybos įgaliojimai: slaptu balsavimu 
renka Teisėjų tarybos pirmininką, pirmininko pavaduotoją ir sekretorių; tvirtina Teisėjų tarybos darbo 
reglamentą; motyvuotai pataria Respublikos Prezidentui dėl teisėjų skaičiaus teismuose nustatymo ar 
pakeitimo ir kt. 

ir nėra pavaldūs jokiam kitam teisėjui (taip pat ir aukštesnės grandies arba instanci- 
jos teismo teisėjui ar pirmininkui). Taigi teisminės valdžios savivaldos institucijose 
joks teisėjas negali turėti daugiau teisių nei kuris nors kitas teisėjas'!'". 

Respublikos Prezidento konstituciniai įgaliojimai kreiptis į Konstitucijos 112 straips- 
nio 5 dalyje nurodytą specialią įstatymo numatytą teisėjų instituciją patarimo dėl 
teisėjų paskyrimo, paaukštinimo, perkėlimo ar atleidimo iš pareigų yra įgyvendina- 
mi išleidžiant atitinkamą Respublikos Prezidento dekretą. Tokiame dekrete gali būti 
nurodomas ir laikas, per kurį atitinkamas patarimas turi būti gautas. Jeigu atitinka- 
mame Respublikos Prezidento dekrete toks laikas yra nurodytas, laikytis šio ter- 
mino Konstitucijos 112 straipsnio 5 dalyje nurodytai specialiai įstatymo numatytai 
teisėjų institucijai yra privaloma'!““. 

Atsižvelgiant į Konstitucijoje numatytą teismų formavimo tvarką, taip pat į 
Respublikos Prezidento ir specialios teisėjų institucijos santykių konstitucinį regu- 
liavimą, pasak Konstitucinio Teismo, darytina išvada, kad Konstitucijos 112 straips- 
nio 5 dalyje nurodyta speciali institucija turi patarti Respublikos Prezidentui visais 
teisėjų skyrimo, jų profesinės karjeros, taip pat atleidimo iš pareigų klausimais. Šios 
institucijos patarimas sukelia teisinius padarinius: jei nėra šios institucijos patarimo, 
Respublikos Prezidentas negali priimti sprendimo dėl teisėjo paskyrimo, paaukš- 
tinimo, perkėlimo ar atleidimo iš pareigų. Tokiu būdu pagal Konstituciją speciali 
teisėjų institucija ne tik padeda Respublikos Prezidentui formuoti teismus, bet ir yra 
atsvara Respublikos Prezidentui, kaip vykdomosios valdžios subjektui, formuojant 
teisėjų korpusą. Kita vertus, ši institucija interpretuotina ir kaip svarbus Teismo — 
savarankiškos valstybės valdžios — savivaldos elementas!!"“. 

Konstitucinis Teismas 2006 m. gegužės 9 d. nutarime nurodė, kad tais atvejais, 
kai į Konstitucijos 112 straipsnio 5 dalyje nurodytą specialią įstatymo numatytą 
teisėjų instituciją Respublikos Prezidentas kreipiasi dėl teisėjo paskyrimo, paaukš- 
tinimo ar perkėlimo, o ši speciali teisėjų institucija pataria asmenį paskirti teisėju, 
paaukštinti teisėją ar jį perkelti, toks patarimas Respublikos Prezidento nesaisto. Tai 
reiškia, kad Respublikos Prezidentas (inter alia, jeigu paaiškėja tam tikros tokiam 
paskyrimui ar perkėlimui reikšmės turinčios aplinkybės) gali to asmens nepaskirti 
teisėju, gali teisėjo nepaaukštinti ar jo neperkelti (o jeigu skiriamas, paaukštinamas 
ar perkeliamas Aukščiausiojo Teismo arba Apeliacinio teismo teisėjas — gali neteik- 
ti jo kandidatūros Seimui). Tokiais atvejais Respublikos Prezidentas gali kreiptis į 
Konstitucijos 112 straipsnio 5 dalyje nurodytą specialią įstatymo numatytą teisėjų 
instituciją patarimo dėl kito asmens paskyrimo teisėju, kito teisėjo paaukštinimo ar 
perkėlimo!!*", 

Kitokie Konstitucijos 112 straipsnio 5 dalyje nurodytos specialios įstatymo nu- 
matytos teisėjų institucijos patarimo Respublikos Prezidentui teisiniai padariniai 
atsiranda tada, kai Respublikos Prezidentas į šią specialią teisėjų instituciją kreipiasi, 
kad ji patartų dėl teisėjo paskyrimo, paaukštinimo ar perkėlimo, o ši expressis verbis 
pataria Respublikos Prezidentui to asmens neskirti teisėju, nepaaukštinti teisėjo ar 


Uu“ Ibidem. 

jo neperkelti, arba Respublikos Prezidentui atsako, jog; nepataria jam to asmens 
skirti teisėju, paaukštinti teisėjo ar jo perkelti. Pasak Konstitucinio Teismo, toks 
„nepatarimas“ Respublikos Prezidentui, kad ir kaip jis būtų išreikštas atitinkamame 
minėtos specialios teisėjų institucijos akte, yra teisiškai lygus expressis verbis sufor- 
muluotam patarimui Respublikos Prezidentui atitinkamo asmens neskirti teisėju, 
nepaaukštinti teisėjo ar jo neperkelti. Tokiais atvejais Respublikos Prezidentas ne- 
gali (atitinkamai) to asmens paskirti teisėju, paaukštinti ar perkelti teisėjo (o jei- 
gu skiriamas, paaukštinamas ar perkeliamas Aukščiausiojo Teismo arba Apeliacinio 
teismo teisėjas — negali teikti jo kandidatūros Seimui). Kitoks minėtosios specialios 
teisėjų institucijos patarimo padarinių aiškinimas reikštų, kad minėtoji institucija, 
kuri sudaroma vien profesiniu pagrindu, nėra atsvara Respublikos Prezidentui — 
politinio pobūdžio valstybės valdžios institucijai — formuojant teisėjų korpusą; toks 
aiškinimas būtų nesuderinamas ir su konstituciniu teisėjo ir teismų nepriklausomu- 
mo principu, su Konstitucijoje įtvirtinta valstybės valdžių pusiausvyra!!*!. 

Kaip nurodė Konstitucinis Teismas 2006 m. gegužės 9 d. nutarime, minėto- 
sios institucijos patarimo Respublikos Prezidentui padariniai atsiranda tada, kai 
Respublikos Prezidentas kreipiasi į šią instituciją, kad ši patartų dėl teisėjo atlei- 
dimo iš pareigų. Tais atvejais, kai Respublikos Prezidentas kreipiasi į Konstitucijos 
115 straipsnio 5 dalyje nurodytą instituciją, kad ši patartų dėl teisėjo atleidimo iš 
pareigų, nes pasibaigė to teisėjo įgaliojimų laikas arba jis sulaukė įstatyme nustatyto 
pensinio amžiaus, arba įsiteisėjo tą teisėją apkaltinęs teismo nuosprendis, minėtoji 
institucija privalo įsitikinti, ar iš tikrųjų yra nurodyti objektyvaus pobūdžio faktai, ir, 
jeigu jie yra, privalo patarti Respublikos Prezidentui atleisti teisėją iš pareigų. Jeigu 
ši institucija nustato, jog minėtieji objektyvaus pobūdžio faktai iš tikrųjų yra, ji pa- 
gal Konstituciją negali nepatarti Respublikos Prezidentui atleisti teisėjo iš pareigų, 
o Respublikos Prezidentas, gavęs tokį patarimą, privalo atleisti atitinkamą teisėją iš 
pareigų. Jeigu Respublikos Prezidentas kreipiasi į minėtąją instituciją, kad ši patartų 
dėl teisėjo atleidimo iš pareigų, nes yra vienas (ar keli) iš Konstitucijos 115 straips- 
nio 1, 3, 4 ir 5 punktuose numatytų pagrindų, minėtoji institucija privalo (atitin- 
kamai) ne tik įsitikinti, bet ir įvertinti, ar teisėjas prašo būti atleistas iš pareigų savo 
valia, niekieno neverčiamas, ar jo sveikatos būklė yra tikrai tokia, kad jis negali eiti 
teisėjo pareigų, ar jis išrinktas į kitas pareigas ar perkeltas į kitą darbą jo sutikimu, ar 
jis savo poelgiu tikrai pažemino teisėjo vardą. Konstitucinis Teismas pabrėžė, kad iš 
Konstitucijos kylantis negalimumas Respublikos Prezidentui atleisti teisėją iš parei- 
gų be Konstitucijos 112 straipsnio 5 dalyje nurodytos specialios įstatymo numatytos 
teisėjų institucijos patarimo yra labai svarbi teisėjo ir teismų nepriklausomumo ga- 
rantija, viena iš priemonių, padedančių visų be išimties bendrosios kompetencijos 
teismų (taip pat visų be išimties pagal Konstitucijos 112 straipsnio 2 dalį įsteigtų 
specializuotų teismų) teisėjams apsisaugoti nuo valstybinės valdžios ir valdymo ins- 
titucijų, Seimo narių ir kitų pareigūnų, politinių partijų, politinių ir visuomeninių 
organizacijų, kitų asmenų kišimosi į teisėjo ar teismo veiklą, kurį expressis verbis 
draudžia (ir už kurį numatyti atsakomybę įstatymų leidėją įpareigoja) Konstitucijos 
114 straipsnio 1 dalis''“*. 

Taigi minėtosios institucijos patarimas yra reikalingas skiriant, paaukštinant ar 
atleidžiant iš pareigų bet kurį bendrosios kompetencijos teismo teisėją ar šio teismo 
pirmininką (bei pagal Konstitucijos 111 straipsnio 2 dalį įsteigtų specializuotų teis- 
mų teisėją), išskyrus iš Konstitucijos kylančias išimtis, kai Respublikos Prezidentas 
neturi kreiptis tokio patarimo, nes teisėjas iš pareigų yra atleidžiamas dėl to, kad 
skiriamas Vyriausybės nariu (Ministru Pirmininku arba ministru) arba Konstitu- 
cinio Teismo teisėju, taip pat kai Aukščiausiojo Teismo pirmininkas arba teisėjas, 
Apeliacinio teismo pirmininkas arba teisėjas yra atleidžiamas iš pareigų apkaltos 
proceso tvarka!!*“, 

Svarbu tai, kad minėtosios teisėjų institucijos patarimo negalima interpretuoti 
kaip rekomendacijos Respublikos Prezidentui skirti tam tikrą asmenį teisėju ar jo 
neskirti, paaukštinti teisėją ar jo nepaaukštinti, perkelti jį ar jo neperkelti, atleisti iš 
pareigų ar neatleisti. Jeigu minėtasis patarimas būtų tik rekomendacija, tai Konsti- 
tucijos 112 straipsnio 5 dalyje nurodyta speciali įstatymo numatyta teisėjų institucija 
neatliktų vienos iš teisminės valdžios atsvarų vykdomajai valdžiai, o formuojant 
teisėjų korpusą vykdomoji valdžia vyrautų teisminės valdžios atžvilgiu, taigi būtų 
pagrindo teigti, kad yra sudarytos ir tam tikros prielaidos (neužkirstas kelias) pa- 
žeisti teisėjo ir teismų nepriklausomumą'!“*. Vis dėlto, pasak Konstitucinio Teismo, 
neteisinga, konstituciškai nepagrįsta būtų aiškinti, kad šios institucijos paskirtis tėra 
būti atsvara Respublikos Prezidentui formuojant teisėjų korpusą, nes jį formuojant 
yra būtina ir Respublikos Prezidento bei šios specialios teisėjų institucijos partne- 
rystė, bendradarbiavimas!!*“. 

Pabrėžtina, kad Konstitucijos 112 straipsnio 5 dalyje įtvirtintas konstitucinis 
institutas — Respublikos Prezidento kreipimasis į šioje dalyje nurodytą specialią įsta- 
tymo numatytą instituciją — reiškia ir tai, kad toks patarimas turi būti duodamas 
griežtai laikantis tinkamo teisinio proceso reikalavimų ir įvertinus vien atitinkamų 
asmenų profesinį pasirengimą ir tokias asmenines savybes, kitas aplinkybes, ku- 
rios lemia jų tinkamumą ar netinkamumą eiti atitinkamas pareigas (ar dirbti teisėjo 
darbą apskritai). Negalimos ir tokios situacijos, kai minėtoji teisėjų institucija savo 
iniciatyva pataria Respublikos Prezidentui dėl kurio nors asmens paskyrimo teisėju, 
teisėjo paaukštinimo, perkėlimo ar atleidimo iš pareigų, nors Respublikos Preziden- 
tas dėl to į ją nesikreipė. Ši institucija savo įgaliojimus gali vykdyti tik tada (po to), 
kai dėl to į ją atitinkamo patarimo yra kreipęsis Respublikos Prezidentas!!“", 

Tai, kad Konstitucijos 112 straipsnio 5 dalyje nurodyta speciali įstatymo nu- 
matyta teisėjų institucija formuojant teisėjų korpusą yra atsvara Respublikos Prezi- 
dentui, suponuoja tai, jog šios institucijos veikla turi būti skaidri, idant nei teismų 
sistemai, nei Respublikos Prezidentui, nei visuomenei nekiltų pagrįstų abejonių 
dėl formuojamo teisėjų korpuso, nes tuomet apskritai mažėtų žmonių pasitikėjimas 
teise, valstybės teisine sistema. Todėl minėtosios institucijos patarimai Respublikos 
Prezidentui turi būti racionaliai argumentuoti, o motyvai — aiškiai išdėstyti. Jokie 

patarimai negali būti grindžiami prielaidomis, subjektyviomis jos narių nuostatomis 
ar nuomonėmis, juos būtina pagrįsti vien nustatytais (išsiaiškintais) faktais, įvertinus 
atitinkamų asmenų profesinį pasirengimą ir tokias asmenines savybes, kitas aplinky- 
bes, kurios lemia jų tinkamumą ar netinkamumą eiti atitinkamas pareigas (ar dirbti 
teisėjo darbą apskritai). Ypatinga minėtosios institucijos funkcija formuojant teisėjų 
korpusą, jos veiklos skaidrumas suponuoja šios institucijos veiklos viešumą. Tai, kad 
šios institucijos veikla negali būti nevieša, reiškia, be kita ko, jog; apie visus šioje 
institucijoje svarstomus klausimus visuomenė (taip pat ir teisinė bendruomenė) turi 
būti informuojama iš anksto (apie tai turėtų būti paskelbiama viešai)!““". 

Dar viena teismų savivaldos institucija — tai minėtasis Teisėjų garbės teismas, 
nagrinėjantis teisėjų drausmės bylas ir teisėjų prašymus dėl teisėjo garbės gynimo. 
Jis sudaromas ketveriems metams iš devynių narių. Po du narius iš Aukščiausiojo 
Teismo, Apeliacinio teismo ir Vyriausiojo administracinio teismo, tris narius iš visų 
apygardos administracinių teismų, apygardos teismų ir apylinkės teismų teisėjų į 
Teisėjų garbės teismą renka Teisėjų taryba. Paprastai į vieną Teisėjų garbės teismo 
vietą siūlomos ne mažiau kaip dviejų teisėjų kandidatūros. 

Teisėjų garbės teismo nariu negali būti renkamas Teisėjų tarybos narys, draus- 
mės bylos iškėlimo iniciatyvos teisę turintis subjektas, Teisėjų etikos ir drausmės ko- 
misijos narys, taip pat teisėjas, kuriam buvo taikytos drausminės nuobaudos. Teisėjų 
garbės teismo nariai išsirenka šio teismo pirmininką ir pavaduotoją. Teisėjų garbės 
teismo posėdis teisėtas, jeigu jame dalyvauja ne mažiau kaip septyni Teisėjų garbės 
teismo nariai. Teisėjų garbės teismo sprendimai priimami paprasta posėdyje daly- 
vaujančių Teisėjų garbės teismo sprendimų narių dauguma. Tais atvejais, kai balsai 
pasiskirsto po lygiai, priimtu laikomas sprendimas, už kurį balsavo Teisėjų garbės 
teismo pirmininkas. Teisėjų garbės teismas bylas nagrinėja viešai, išskyrus atvejus, 
kai tai pažeistų valstybės, tarnybos, komercinę paslaptį arba asmens privataus gyve- 
nimo apsaugą. Teisėjų garbės teismo sprendimų, priimtų neviešai išnagrinėjus bylą, 
rezoliucinės dalys visais atvejais paskelbiamos viešai. Teisėjų garbės teismo nario 
įgaliojimai nutrūksta, kai: 1) pasibaigia jo, kaip teisėjo, įgaliojimai; 2) pasibaigia 
terminas, kuriam šis teisėjas buvo paskirtas Teisėjų garbės teismo nariu; 3) jis savo 
noru atsistatydina iš Teisėjų garbės teismo nario pareigų; 4) įsiteisėja Teisėjų garbės 
teismo sprendimas paskirti jam drausminę nuobaudą; 5) jis atšaukiamas iš Teisėjų 
garbės teismo nario pareigų. 

Teismų savivaldos institucijoms vykdyti joms priskirtas funkcijas padeda Nacio- 
nalinė teismų administracija!'**. Nacionalinė teismų administracija padeda užtikrin- 
ti teismų ir teisėjų nepriklausomumą, teismų organizacinį savarankiškumą; pagal 
kompetenciją užtikrina teismų ir teismų savivaldos institucijų glaudžius tarpusavio 
ryšius; padeda teismų savivaldos institucijoms įgyvendinti pavestas funkcijas ir kt. 


Uu“ Ibidem. 

1. Konstitucinės kontrolės samprata ir raida Lietuvoje 


Kiekvienos demokratinės teisinės valstybės siekis yra užtikrinti aukščiausiąją juri- 
dinę galią turinčio šalies teisės akto — Konstitucijos viršenybę tarp visų kitų teisės 
aktų. Įstatymų ir kitų teisės aktų atitiktį Konstitucijai paprastai užtikrina konstituci- 
nės kontrolės institucijos, vykdančios konstitucinį teisingumą. 

Teisminės konstitucinės kontrolės instituto atsiradimas siejamas su garsiuoju 
JAV Aukščiausiojo Teismo 1803 m. vasario 24 d. sprendimu byloje Marbury prieš 
Madison. Jame buvo aiškiai išreikštas Konstitucijos viršenybės principas ir sufor- 
muluota teisminės intervencijos ginant Konstitucijos viršenybę doktrina. Nuo to 
laiko amerikietiškasis konstitucinės kontrolės modelis (kai teisės aktų konstitucinę 
kontrolę atlieka bendrosios kompetencijos teismas), arba europietiškasis konstituci- 
nės kontrolės modelis (kai teisės aktų atitiktį Konstitucijai užtikrina specialusis tam 
tikslui įsteigtas teismas), išplito daugelyje pasaulio valstybių. 

Nors konstitucinės kontrolės institutui kiekvienoje valstybėje būdingos tam 
tikros specifinės ypatybės, jo turinį atskleidžia šie pagrindiniai elementai: kokių 
teisės aktų atitiktis konstitucijai yra tiriama, kada tai daroma (kontrolės vykdymo 
laikas), kokia yra kontrolės forma, ar konstitucinės kontrolės institucijų sprendimai 
yra privalomi!!“*, 

Pagal tai, kada vykdoma, skiriama išankstinė (a priori) ir paskesnioji (a posteriori) 
konstitucinė kontrolė. Esant išankstinei konstitucinei kontrolei, tiriama nepasirašy- 
tų ir nepaskelbtų teisės aktų atitiktis konstitucijai; atliekant paskesniąją konstitucinę 
kontrolę, tiriama jau įsigaliojusių įstatymų ir kitų teisės aktų atitiktis konstitucijai. 

Taip pat yra skiriama abstrakčios ir konkrečios formos konstitucinė kontrolė. 
Abstrakčios konstitucinės kontrolės atveju teisės akto atitikties Konstitucijai tyrimas 
nėra siejamas su konkrečiu atveju ar konkrečios bylos nagrinėjimu teisme. Konkreti 
konstitucinė kontrolė atliekama dėl konkrečiame teisiniame ginče taikytino teisės akto. 

Konstitucinės kontrolės institucijos sprendimai gali būti privalomi tik bylos 
šalims (inter partes), t. y. tik jos privalo netaikyti prieštaraujančiais Konstitucijai 
pripažintų teisės aktų, arba būti visuotinai privalomi (erga omnes). Tokiais atvejais 
Konstitucijai prieštaraujančio teisės akto galia panaikinama ir jis apskritai pašalina- 
mas iš teisės sistemos. 

Atsižvelgiant į priimto sprendimo sukeliamus padarinius, galima skirti du 
konstitucinės kontrolės modelius; pirmajam būdinga tai, kad konstitucinės kontro- 
lės institucijos sprendimų galia nukreipiama į ateitį, t. y. prieštaraujančiu Konstitu- 
cijai pripažintas teisės aktas negalioja nuo tokio sprendimo paskelbimo dienos (ex 
nunc modelis); kitais atvejais konstitucinės kontrolės institucijos sprendimas turi 
grįžtamąją galią: prieštaraujančiu Konstitucijai pripažintas teisės aktas negalioja nuo 
jo priėmimo (ex tunc modelis). 

Lietuvoje konstitucinės kontrolės institucija — Konstitucinis Teismas — pirmą 
kartą numatyta 1992 m. spalio 25 d. Lietuvos Respublikos Konstitucijoje!'*?, kurioje 
įtvirtintas jos statusas, kompetencija ir sudėtis. Konstitucinio Teismo darbo tvarka 


Us SiNKEvIČIUS, V. Lietuvos konstitucinės kontrolės modelis: kelios teorinės ir praktinės problemos. 


Parlamento studijos, Nr. 21, 2016, p. 171. 
Uu“ Lietuvos Respublikos Konstitucija. Valstybės žinios, 1992, Nr. 33-1014. 

detalizuota 1993 m. vasario 3 d. priimtame Konstitucinio Teismo įstatyme!!“!. Pa- 
grindinė Konstitucinio Teismo funkcija — vykdyti konstitucinį teisingumą ir įgy- 
vendinti konstitucinę teisės aktų kontrolę: spręsti, ar įstatymai ir kiti Seimo priimti 
aktai neprieštarauja Konstitucijai, taip pat ar Respublikos Prezidento bei Vyriausy- 
bės aktai neprieštarauja Konstitucijai arba įstatymams. Įstatyme „Dėl Lietuvos Res- 
publikos Konstitucijos įsigaliojimo tvarkos“!""* buvo numatyta, kad Konstitucinio 
Teismo teisėjai, o iš jų — pirmininkas, turi būti paskirti ne vėliau kaip per vieną mė- 
nesį po Respublikos Prezidento išrinkimo. Įgyvendindamas Konstituciją ir šį įsta- 
tymą, Seimas 1993 m. vasarį ir kovą paskyrė visus Konstitucinio Teismo teisėjus ir 
pirmininką'!“*. Konstitucinis Teismas tapo pirmąja naujai įsteigta 1992 m. Konstitu- 
cijoje numatyta valstybės institucija. 1993 m. rugpjūčio 2 d. Konstitucinis Teismas 
paskelbė pranešimą, kad nuo šios dienos pradedami oficialiai registruoti prašymai 
ištirti, ar teisės aktai atitinka Lietuvos Respublikos Konstituciją''**. Pirmasis viešas 
Konstitucinio Teismo posėdis įvyko tų pačių metų rugsėjo 15 d., o pirmasis nutari- 
mas byloje buvo paskelbtas rugsėjo 17 dieną'““*. Taigi Lietuva pasirinko europinės 
konstitucinės kontrolės modelį, t. y. įstatymų ir kitų teisės aktų konstitucingumo 
patikrą atlieka speciali teisminė institucija — Konstitucinis Teismas. 

Pabrėžtina, kad nors iki 1992 m. Konstitucijos priėmimo konstitucinės kontro- 
lės institucijos (nei teisminės, nei neteisminės) Lietuvoje nebuvo, minčių apie jos 
įsteigimą ir būtinybę kilo ne kartą, o teisės aktų teisėtumo patikros konstitucinių 
prielaidų galima rasti Lietuvos tarpukario konstitucijose. 

Laikinosiose konstitucijose — 1918 m. lapkričio 2 d. Lietuvos Valstybės Lai- 
kinosios Konstitucijos Pamatiniuose Dėsniuose, 1919 m. balandžio 4 d. Lietuvos 
Valstybės Laikinosios Konstitucijos Pamatiniuose Dėsniuose, 1920 m. birželio 10 d. 
Laikinojoje Lietuvos Valstybės Konstitucijoje — nebuvo įtvirtinta jokių nuostatų, 
kuriomis būtų numatyta teisės aktų teisėtumo patikra, juo labiau teisės aktų kons- 
titucingumo kontrolės institucinė forma. Tuo metu ir daugelyje kitų Europos vals- 
tybių tik pradėta plačiau diskutuoti apie įstatymų konstitucingumo užtikrinimo tei- 
sines priemones. Ryžtingiau pasielgta Austrijoje ir Čekijoje, kurių konstitucijose 
buvo numatyti konstituciniai teismai''**. 

1922 m. rugpjūčio 1 d. Lietuvos Valstybės Konstitucijos 3 straipsnyje buvo nu- 
statyta, kad „Lietuvos valstybėje neturi galios joks įstatymas, priešingas Konstituci- 
jai“. Steigiamajame Seime svarstant šią nuostatą kai kurie Seimo nariai reikalavo ne 


"Konstitucinio Teismo įstatymas. Valstybės žinios, 1993, Nr. 6-120. 


“Įstatymas „Dėl Lietuvos Respublikos Konstitucijos įsigaliojimo tvarkos“. Valstybės žinios, 1992, 


Nr. 33-1015. 


Uu“ Pirmieji Konstitucinio Teismo teisėjai buvo: Algirdas Gailiūnas, Kęstutis Lapinskas, Zigmas Le- 


vickis, Vladas Pavilonis, Pranas Vytautas Rasimavičius, Teodora Staugaitienė, Stasys Stačiokas, Stasys 
Sedbaras ir šio teismo pirmininku išrinktas Juozas Zilys. 


U4 Konstitucinio Teismo 1993 m. rugpjūčio 2 d. pranešimas. Valstybės žinios, 1993, Nr. 35-807. 


"5 Pirmojoje išnagrinėtoje Konstitucinio Teismo byloje spręsta dėl Vilniaus miesto tarybos paleidi- 


mo ir kai kurių kitų savivaldybės pertvarkos priemonių. Konstitucinio Teismo 1993 m. rugsėjo 17 d. 
nutarimas. Valstybės žinios, 1993, Nr. 47-949. 


6 Austrijos Konstitucinis Teismas įsteigtas 1919 m., o jo galios išplėstos priėmus 1920 m. Austri- 


jos Federalinį Konstitucinį Įstatymą; Čekijos Konstitucinis Teismas, vadovaujantis 1920 m. priimtos 
Konstitucinės Chartijos nuostatomis, buvo įsteigtas 1921 metais. 

tik įtvirtinti šį fundamentalųjį valstybės funkcionavimo principą Konstitucijoje, bet 
ir sukurti konkrečias konstitucines procedūras klausimui spręsti, bet šie pasiūlymai 
nebuvo įgyvendinti. Minėtoji teisės norma buvo perkelta į 1928 m. gegužės 15 d. 
Lietuvos Valstybės Konstituciją, taip pat į 1938 m. gegužės 12 d. Lietuvos Konstitu- 
ciją. 1938 m. Konstitucijos projekte buvo numatyta įsteigti konstitucinį teismą, bet 
kone paskutinę akimirką šioji idėja iš projekto buvo pašalinta. Taigi 1918—1940 m. 
Lietuvos Respublikos konstitucinėje sistemoje buvo įtvirtintas principas, kad įstaty- 
mai turi atitikti Konstituciją, bet nebuvo nustatyta, kokia institucija ir kokia tvarka 
tai turėtų užtikrinti. Vieni mokslininkai, diskutuodami dėl šios problemos, sampro- 
tavo, kad konstitucinė norma sudarė galimybes bendrosios jurisdikcijos teismams 
tikrinti įstatymų atitiktį Konstitucijai, kiti tvirtino, kad nebuvo jokių teisinių gali- 
mybių išspręsti ginčą dėl įstatymų konstitucingumo. 

Konstitucinės kontrolės teorinį modelį savo mokslo darbuose analizavo prof. 
M. Rėmeris. Jis manė, kad tik konstitucinis teismas gali laiduoti konstitucijos vir- 
šenybę teisinėje sistemoje, jos laikymosi kontrolę. Jo nuomone, nei politinės, nei 
administracinės, nei baudžiamosios, nei civilinio poveikio priemonės negali už- 
tikrinti konstitucinių normų veikimo saugumo. M. Rėmeris skeptiškai vertino ir 
bendrosios kompetencijos teismų funkciją kontroliuoti parlamento priimamų įsta- 
tymų konstitucingumą". Mokslininkas analizavo ir administracinių teisės aktų tei- 
sėtumo tikrinimo prielaidas, buvo įsitikinęs, kad reikia įkurti administracinį teis- 
mą'“*. Įstatymų, kitų teisės aktų konstitucingumo kontrolę M. Romeris vertino 
kaip neišvengiamą teisinės demokratinės valstybės funkciją. 

1918—1940 m. Lietuvoje dar nebuvo susiformavusi konstitucijos aiškinimo ir 
tiesioginio taikymo doktrina. Pagal Teismų santvarkos įstatymą, teisės klausimus 
galėjo aiškinti tik Vyriausiasis Tribunolas. Inicijuoti teisės klausimo aiškinimą ga- 
lėjo teisingumo ministras, taip pat Vyriausiojo Tribunolo „teisiančioji sudėtis“. Šie 
išaiškinimai buvo privalomi. Vyriausiajam Tribunolui, aiškinančiam teisės normas, 
konkrečiose bylose buvo būtina interpretuoti ir Konstituciją. Neturėdamas konsti- 
tucinių įgaliojimų pašalinti Konstitucijai prieštaraujančias teisės normas iš teisinės 
apyvartos, Tribunolas nagrinėjo konstitucinių normų turinį, o argumentai, kuriais 
grindė aiškinimus, buvo svarbūs ne tik teisiniu, bet ir politiniu požiūriu. 

Konstitucinės kontrolės modelis pradėtas kurti Atgimimo laikotarpiu (1988— 
1990 m.). Svarbus politinis dokumentas — Lietuvos Persitvarkymo Sąjūdžio Steigia- 
mojo suvažiavimo 1988 m. spalio 23 d. priimta rezoliucija „Dėl Konstitucinio Teismo 
įsteigimo“. Skelbta, kad pagrindinė šio Teismo funkcija — „įstatymų ir poįstatyminių 
teisės aktų konstitucinė priežiūra, šiuo klausimu gautų skundų sprendimas“ !!*?, 

Lietuvos Respublikos Aukščiausiosios Tarybos Prezidiumo 1990 m. lapkričio 
7 d. nutarimu buvo sudaryta deputatų grupė parengti Lietuvos Respublikos Kons- 
titucijos koncepcijos metmenis'?"", o 1991 m. gruodžio 10 d. nutarimu sudaryta 


Uu“ RėomERIS, M. Konstitucinės ir teismo teisės pasieniuose. Vilnius: Pozicija, 1994; RomERiS, M. 
Įstatymų konstitucingumas. Teisė, 1925, sausis—birželis, Nr. 7. 


18  RoMERIS, M. Administracinis teismas. Kaunas: Valstybės spaustuvė, 1928. 


Uu“ Lietuvos Persitvarkymo Sąjūdžio Steigiamojo suvažiavimo rezoliucija „Dėl Konstitucinio teismo 


įsteigimo“: Iš: Lietuvos Persitvarkymo Sąjūdis. Steigiamasis suvažiavimas. Vilnius: Mintis, p. 237—238. 


20 Lietuvos Respublikos Aukščiausiosios Tarybos ir Lietuvos Respublikos Aukščiausiosios Tarybos 
p y P y 


Prezidiumo dokumentų rinkinys. Vilnius: Valstybinis leidybos centras, 1991, Nr. 3, p. 506. 

Laikinoji komisija Konstitucijos projektui parengti. Šiuose dokumentuose buvo nu- 
matytas Konstitucinis Teismas ar Konstitucinė Taryba. 

Konstitucinės kontrolės koncepcijos nuostatos vėliau buvo įtvirtintos įvairiuo- 
se konstitucijų projektuose, kuriuos rengė politinės partijos ir pavieniai asmenys. 
Visi pripažino konstitucinės kontrolės neišvengiamumą, bet skyrėsi nuomonės dėl 
tokios kontrolės institucinių formų ir konstitucinės kontrolės įgyvendinimo būdų: 
vieni siūlė, kad konstitucinės justicijos funkcijas įgyvendintų Aukščiausiasis Teis- 
mas, kiti — kad Konstitucinė Taryba. Vyko diskusijos ir dėl to, ar turėtų vyrauti 
prevencinės (išankstinės), ar vėlesnės (paskesniosios) kontrolės forma. 


2. Konstitucinio Teismo sudarymo konstituciniai pagrindai 


Konstitucinio Teismo sudėtis ir teisėjų skyrimo tvarka įtvirtinta Konstitucijoje ir 
detalizuota Konstitucinio Teismo įstatyme. Konstitucijos 103 straipsnyje nurodyta, 
kad Konstitucinį Teismą sudaro devyni teisėjai. Juos skiria Seimas devyneriems me- 
tams ir tik vienai kadencijai. Konstitucinis Teismas kas trejus metus atnaujinamas 
vienu trečdaliu: tris kadenciją baigusius teisėjus pakeičia trys naujai paskirtieji!*"!. 
Tokia Konstitucinio Teismo formavimo tvarka užtikrina Konstitucinio Teismo veik- 
los tęstinumą. 

Konstitucijoje nustatyta, kad formuojant Konstitucinį Teismą dalyvauja visų 
trijų valstybės valdžių — įstatymų leidžiamosios, vykdomosios ir teisminės — atstovai: 
Seimui kandidatus į Konstitucinio Teismo teisėjus po lygiai teikia Respublikos Pre- 
zidentas, Seimo Pirmininkas ir Aukščiausiojo Teismo pirmininkas. Tik šie Kons- 
titucijoje nurodyti valstybės pareigūnai turi įgaliojimus dalyvauti Konstitucinio 
Teismo teisėjų skyrimo procese. Konstitucinis Teismas yra konstatavęs, kad jokia 
institucija, joks pareigūnas neturi įgaliojimų paneigti ar riboti Seimo teisės paskirti 
siūlomąjį asmenį Konstitucinio Teismo teisėju arba jo nepaskirti. Jeigu tokie įgalio- 
jimai būtų nustatyti įstatymo ar kito teisės akto, būtų sudarytos prielaidos sukliudyti 
Konstitucijoje nustatyta tvarka atnaujinti Konstitucinį Teismą '?V?, 

Teisėjų kadencijos pabaiga yra atitinkamų metų kovo trečiasis ketvirtadienis. 
Minėtieji valstybės pareigūnai, pagal Konstituciją teikiantys Konstitucinio Teismo 
teisėjų kandidatūras, privalo ne vėliau kaip prieš tris mėnesius iki eilinės teisėjų 
kadencijos pabaigos pateikti Seimui naujų teisėjų kandidatūras. Kandidatų į teisėjus 
pavardės paskelbiamos spaudoje, vėliau jas svarsto Seimo Teisės ir teisėtvarkos ko- 
mitetas uždarame posėdyje, savo išvadą pateikia Seimui. Nustatytu laiku nepaskyrus 
naujo teisėjo, jo pareigas eina kadenciją baigęs teisėjas tol, kol bus paskirtas ir pri- 
sieks naujas teisėjas. 

Konstitucinio Teismo teisėju gali būti skiriamas nepriekaištingos reputacijos Lie- 
tuvos Respublikos pilietis, turintis aukštąjį teisinį išsilavinimą ir ne mažesnį kaip de- 
šimties metų teisinio ar mokslinio pedagoginio darbo pagal teisininko specialybę stažą. 


"0 Pirmą kartą skiriant Konstitucinio Teismo teisėjus, trys iš jų buvo paskirti trejiems metams, trys — 
ą ą J Yi jų P J y: 


šešeriems ir trys — devyneriems. Respublikos Prezidentas, Seimo Pirmininkas ir Aukščiausiojo Teismo 
pirmininkas, siūlydami skirti Konstitucinio Teismo teisėjus, turėjo nurodyti, kuriuos iš jų skirti trejiems, 
šešeriems ir devyneriems metams. Tie Konstitucinio Teismo teisėjai, kurie buvo paskirti trejiems ir še- 
šeriems metams, po ne mažesnės kaip trejų metų pertraukos gali eiti šias pareigas dar vieną kadenciją. 


“0 Konstitucinio Teismo 2005 m. birželio 5 d. nutarimas. Valstybės žinios, 2005, Nr. 71-2561. 


586 


3. Konstitucinio Teismo teisėjų statusas 


Konstitucinio Teismo pirmininką iš šio Teismo teisėjų skiria Seimas Respubli- 
kos Prezidento teikimu. Jis skiriamas tada, kai jau paskirti visi Konstitucinio Teis- 
mo teisėjai. Nei Konstitucijoje, nei Konstitucinio Teismo įstatyme nėra nurodyta 
pirmininko įgaliojimų trukmė. Susiformavo konstitucinis paprotys, kad pirmininko 
kadencija sutampa su jo, kaip teisėjo, įgaliojimų trukme. 

Asmuo, paskirtas Konstitucinio Teismo teisėju, prieš pradėdamas eiti šias pa- 
reigas prisiekia Seime paskutinę iki jo kadencijos pradžios darbo dieną. Teisėjas, 
įstatymuose nustatyta tvarka neprisiekęs arba prisiekęs su išlyga, netenka teisėjo 
įgaliojimų. Dėl to Seimas priima nutarimą. Iki priesaikos Seime teisėju paskirtas 
asmuo turi būti atleistas iš iki tol eitų pareigų. 

Konstitucinio Teismo teisėjo įgaliojimams nutrūkus pirma laiko, į laisvą vietą 
likusiam kadencijos laikui nustatyta bendrąja tvarka skiriamas naujas teisėjas. Kons- 
titucinio Teismo įstatyme nustatyta, kad jeigu toks teisėjas šias pareigas ėjo ne ilgiau 
kaip šešerius metus, tai jis po ne mažesnės kaip trejų metų pertraukos gali eiti teisėjo 
pareigas dar vieną kadenciją'?!“. 


3. Konstitucinio Teismo teisėjų statusas 


Konstitucinio Teismo teisėjų statusas ir jiems suteikiamos garantijos yra įtvirtinti 
Konstitucijoje ir Konstitucinio Teismo įstatyme. Pagal Konstituciją, Konstitucinio 
Teismo teisėjai, eidami savo pareigas, yra nepriklausomi nuo jokios valstybinės insti- 
tucijos, asmens ar organizacijos ir vadovaujasi tiktai Lietuvos Respublikos Konstitu- 
cija. Be to, jie turi tokią pat asmens neliečiamybės teise, kaip Seimo nariai. 

Teisėjo asmens neliečiamumas detalizuotas Konstitucinio Teismo įstatyme: tei- 
sėjas be Seimo sutikimo negali būti traukiamas baudžiamojon atsakomybėn, su- 
imamas, negali būti kitaip suvaržoma jo laisvė, išskyrus atvejus, kai jis užtinkamas 
darantis nusikaltimą (in flagranti). Sutikimo patraukti teisėją baudžiamojon atsako- 
mybėn klausimas svarstomas pagal generalinio prokuroro teikimą. Teisėjas, sulai- 
kytas ar pristatytas į teisėsaugos įstaigas be asmens dokumentų, turi būti nedelsiant 
paleistas, kai nustatoma jo asmenybė. Įeiti į gyvenamąsias ar tarnybines teisėjo pa- 
talpas, daryti ten arba jo asmeniniame ar tarnybiniame automobilyje arba kitoje 
asmeninėje susisiekimo priemonėje apžiūrą, kratą arba poėmį, taip pat atlikti teisėjo 
asmens apžiūrą ar kratą, jam priklausančių daiktų bei dokumentų apžiūrą ar poėmį 
leidžiama tik tada, kai nustatyta tvarka teisėjui yra iškelta baudžiamoji byla. 

Teisėjas už kalbas ar balsavimą Konstituciniame Teisme negali būti persekioja- 
mas. Teismo ir jo teisėjų įgaliojimai bei teisės negali būti apriboti paskelbus karo ar 
nepaprastąją padėtį. 

Viena iš esminių Konstitucinio Teismo teisėjų veiklos nepriklausomumo ga- 
rantijų yra ta, kad Konstitucijoje yra griežtai apibrėžti atvejai, kada nutrūksta teisėjų 
įgaliojimai. Konstitucijoje įtvirtintas teisėjų įgaliojimų nutrūkimo atvejų sąrašas yra 
baigtinis ir negali būti išplėstas įstatymais ar kitais teisės aktais!“"“. Konstitucinio 
Teismo teisėjo įgaliojimai nutrūksta tada, kai: pasibaigia teisėjo įgaliojimų laikas; 


"6 Pavyzdžiui, teisėjas Kęstutis Lapinskas Konstitucinio Teismo teisėju buvo 15 metų: 6 metus pir- 
maisiais Konstitucinio Teismo veiklos metais ir antrą kartą paskirtas visai 9 metų teisėjo kadencijai. 


"4 Konstitucinio Teismo 2009 m. gegužės 15 d. sprendimas. Valstybės žinios, 2009, Nr. 58-2251. 

teisėjas miršta; teisėjas atsistatydina; teisėjas negali eiti savo pareigų dėl sveikatos 
būklės; Seimas teisėją pašalina iš pareigų apkaltos proceso tvarka. 

Konstitucinio Teismo įstatyme yra nustatyti ir atvejai, kada teisėjų įgaliojimai 
gali būti sustabdyti. Konstitucinis Teismas priima sprendimą sustabdyti teisėjo įga- 
liojimus tada, kai: Seimas yra davęs sutikimą patraukti teisėją baudžiamojon atsa- 
komybėn; Seimo nutarimu po Seimo specialiosios tyrimo komisijos išvados Sei- 
me pradedamas Konstitucinio Teismo teisėjo apkaltos procesas; įsiteisėjusiu teismo 
sprendimu teisėjas pripažįstamas nežinia kur esančiu. 

Sustabdžius teisėjo įgaliojimus, jis nebegali vykdyti Konstitucinio Teismo tei- 
sėjo pareigų: dalyvauti Teismo darbe rengiant bylas teisminiam nagrinėjimui, susi- 
pažinti su bylų medžiaga, dalyvauti Teismo, taip pat kitų valstybės institucijų posė- 
džiuose. Vis dėlto net ir tokiais atvejais jam išlieka asmens neliečiamumo, taip pat 
socialinės ir materialinės garantijos. Kai nebelieka pagrindo teisėjo įgaliojimams 
sustabdyti, Konstitucinis Teismas ne vėliau kaip per tris dienas priima sprendimą 
dėl teisėjo įgaliojimų atkūrimo. Jei nurodytu laiku toks sprendimas nepriimamas, 
laikoma, kad Konstitucinio Teismo teisėjo įgaliojimai atkurti nuo tos dienos, kai jis 
faktiškai pradeda vėl eiti savo pareigas. 

Konstitucinio Teismo teisėjo konstitucinio statuso turinį sudaro ir socialinės 
materialinės garantijos. Pagal Konstituciją, teisėjams nustatytos materialinės ir socia- 
linės garantijos turi būti tokios, kad atitiktų konstitucinį teisėjo statusą ir užtikrintų 
jo orumą!?“5, 

Teisėjų atlyginimas yra nustatytas įstatymu. Pagal Konstituciją, draudžiama 
mažinti teisėjų atlyginimus ir kitas socialines (materialines) garantijas; bet kokie 
mėginimai mažinti teisėjo atlyginimą ar kitas socialines (materialines) garantijas 
traktuotini kaip kėsinimasis į teisėjų ir teismų nepriklausomumą!?V“. 

Konstitucinio Teismo teisėjams yra nustatyti tokie darbinės veiklos ir kiti ri- 
bojimai, kaip ir kitų teismų teisėjams. Teisėjas negali eiti jokių kitų renkamų ar 
skiriamų pareigų, dirbti verslo, komercijos ar kitokiose privačiose įstaigose ar įmo- 
nėse, išskyrus pedagoginį ar kūrybinį darbą. Su teisėjo pareigomis nesuderinamos 
administracinės pareigos mokymo, mokslo arba kūrybinėse įstaigose. Teisėjas negali 
būti jokių kitų įmonių, įstaigų, organizacijų arba asmenų gynėju ar atstovu, be to, 
jis negali dalyvauti politinių partijų, politinių organizacijų veikloje. Taip siekiama 
užtikrinti teisėjų nepriklausomumą ir nešališkumą, kartu ir tinkamą konstitucinio 
teisingumo vykdymą. 

Remiantis Konstitucija paskirtas Konstitucinio Teismo teisėjas nesuderinamus 
su teisėjo pareigomis dalykus turi pašalinti prieš prisiekdamas Seime. 

Tam tikra Konstitucinio Teismo teisėjams taikomų darbinės veiklos ribojimų 
išimtimi laikytina teisėjų teisė eiti tarptautinio teismo teisėjo pareigas, kai tokie 
atvejai yra numatyti Lietuvos Respublikos tarptautinėse sutartyse. Kita vertus, to- 
kios pareigos turėtų būti laikinos, suderinamos su teisėjo statusu ir netrukdyti eiti 


"5 Konstitucinio Teismo 2006 m. rugpjūčio 8 d. sprendimas. Valstybės žinios, 2006, Nr. 88-3475, 
atitaisymas — 2006, Nr. 137; 2010 m. birželio 29 d. nutarimas. Valstybės žinios, 2010, Nr. 134-6860. 
"06 Be kitų, Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292; 


2013 m. liepos 1 d. nutarimas. Valstybės žinios, 2013, Nr. 103-5079. 

Konstitucinio Teismo teisėjo pareigų. Aiškindamas šią teisėjų teisę Konstitucinis 
Teismas konstatavo, kad tarptautinio teismo teisėjo pareigų ėjimas negali būti lai- 
komas draudžiama teisėjo veikla, nes ir nacionalinio (konstitucinio) teismo, ir tarp- 
tautinio teismo teisėjo pareigų paskirtis — vykdyti teisingumą, o teisėjams keliami 
tie patys teismų ir teisėjų nepriklausomumo ir nešališkumo reikalavimai, jiems su- 
teikiamas specialusis statusas'*!". 

Teisėjas negali gauti jokio kito atlyginimo, išskyrus teisėjo atlyginimą bei už- 
mokestį už pedagoginę ar kūrybinę veiklą. Kita vertus, Konstitucinis Teismas iš- 
aiškino, kad tais atvejais, kai derinamos nacionalinio teismo ir tarptautinio teismo 
teisėjo pareigos, teisėjai gali gauti tarptautinio teismo teisėjo atlyginimą, bet tuo 
metu negali gauti nacionalinio teismo teisėjo atlyginimo!“““, 

Konstitucinio Teismo teisėjai privalo laikytis profesinės etikos taisyklių, kurios 
suformuluotos Konstitucinio Teismo reglamente. Pagrindiniai etikos reikalavimai 
yra šie: saugoti profesijos garbę ir prestižą; nepažeisti žmogaus teisių ir orumo; neže- 
minti teisėjo vardo; būti nešališkam, išklausant procese dalyvaujančius asmenis būti 
jiems vienodai dėmesingam, bet reikliam proceso tvarkos pažeidėjams; nediskrimi- 
nuoti bylose dalyvaujančių asmenų arba neteikti jiems privilegijų; vengti pokalbių 
apie nagrinėjamą bylą su proceso dalyviais ne teismo proceso metu; nagrinėjant 
bylas nepasiduoti valdžios ar valdymo institucijų, pareigūnų, žiniasklaidos, visuo- 
menės ir atskirų piliečių įtakai; įsigilinti į nagrinėjamos bylos esmę, vengti skubo- 
tumo ir paviršutiniškumo, nevilkinti teismo proceso. Teismo posėdžių metu teisė- 
jas neturi teisės viešai reikšti savo nuomonės klausimu, kuris yra svarstomas arba 
priimtas svarstyti Konstituciniame Teisme, esmės; jis privalo neskleisti rengiant ir 
nagrinėjant bylas gautos konfidencialios informacijos, saugoti pasitarimo kambario 
paslaptį; negali priimti dovanų ir kitokių prielankumo ženklų, gauti kitų paslaugų, 
jeigu tai daroma — arba gali būti vertinama, kad daroma, — siekiant paveikti nagri- 
nėjamos ar priimtos nagrinėti bylos eigą arba sprendimą byloje; neturi viešai reikšti 
savo politinių įsitikinimų ir užsiimti politine agitacija. 


4. Konstitucinio Teismo statusas ir kompetencija 


Lietuvos Respublikos Konstitucijoje yra nustatyta, kad Konstitucinis Teismas spren- 
džia, ar įstatymai ir kiti Seimo aktai neprieštarauja Konstitucijai, o Respublikos 
Prezidento ir Vyriausybės aktai — Konstitucijai arba įstatymams. Konstitucijoje reg- 
lamentuojama Konstitucinio Teismo kompetencija, sudarymo tvarka ir subjektai, 
turintys teisę į jį kreiptis, įtvirtintas teisėjų statusas ir šio teismo aktų sukeliami 
teisiniai padariniai. Konstitucinis reguliavimas rodo, kad Konstitucinio Teismo vieta 
Lietuvos Respublikos konstitucinėje sistemoje yra ypatinga. Teismas, vykdydamas 
konstitucinį teisingumą ir nustatyta tvarka spręsdamas, ar jo kompetencijai priskirti 
teisės aktai atitinka Konstituciją, užtikrina Konstitucijos viršenybę teisės sistemoje. 

Konstitucinio Teismo uždaviniai, įgaliojimai ir darbo tvarka detalizuojami Kons- 
titucinio Teismo įstatyme. Šio teismo vidaus klausimus, teisėjų etiką (profesinio el- 


"" Konstitucinio Teismo 2016 m. gegužės 16 d. sprendimas. TAR, 2016-05-16, Nr. 12865. 


V Ibidem. 

gesio taisykles), aparato struktūrą ir kitus Teismo veiklos klausimus reguliuoja Kons- 
titucinio Teismo reglamentas!“"“, kurį tvirtina Konstitucinis Teismas savo sprendimu. 

Konstitucinio Teismo įstatymo 1 straipsnyje nustatyta, kad Konstitucinis Teis- 
mas yra teisminė institucija, ir nurodyta, kad Konstitucinis Teismas yra savarankiš- 
kas bei nepriklausomas Teismas, kuris teisminę valdžią įgyvendina Konstitucijos ir 
įstatymo nustatyta tvarka. 

Konstitucinio Teismo nepriklausomumo ir savarankiškumo principų turinį su- 
daro: 1) Konstitucinio Teismo ir teisėjų nepriklausomumas nuo jokios valstybės 
institucijos, asmens ar organizacijos; 2) nuostata, kad Konstitucinis Teismas vado- 
vaujasi tik Konstitucija ir jai neprieštaraujančiais įstatymais; 3) draudimas valstybės 
valdžios institucijoms, Seimo nariams ir kitiems pareigūnams, politinėms ir visuo- 
meninėms organizacijoms bei piliečiams kištis į teisėjo ar Teismo veiklą; 4) Kons- 
titucinio Teismo darbo organizavimo tvarkos nustatymo autonomiškumas (Teismas 
tvirtina reglamentą); 5) įstatyme laiduojamos finansinės, materialinės ir techninės 
garantijos (Teismas tvirtina išlaidų sąmatą, savarankiškai disponuoja jam paskirto- 
mis lėšomis, be Teismo sutikimo jam priklausančio turto negalima paimti, perduo- 
ti); 6) savarankiškumas ir nepriklausomumas vykdant informacinį bei organizacinį 
veiklos aprūpinimą; 7) draudimas riboti teisines, organizacines, finansines, informa- 
cines, technines ir kitas Teismo veiklos sąlygas. 

Konstitucinio Teismo statusas atskleistas oficialiojoje konstitucinėje doktrinoje. 
Aiškindamas Konstitucinio Teismo prigimtį ir konstitucinį statusą, Teismas pažy- 
mėjo, kad pagal Konstituciją Konstitucinis Teismas yra konstitucinės justicijos insti- 
tucija, vykdanti konstitucinę teisminę kontrolę. Pagal savo kompetenciją spręsdamas 
dėl žemesnės galios teisės aktų atitikties aukštesnės galios teisės aktams ir vykdyda- 
mas kitus savo konstitucinius įgaliojimus, Konstitucinis Teismas — savarankiškas ir 
nepriklausomas teismas — vykdo konstitucinį teisingumą, garantuoja Konstitucijos 
viršenybę teisės sistemoje ir konstitucinį teisėtumą. Konstitucinio Teismo pavadi- 
nimas yra tiesiogiai įtvirtintas pačioje Konstitucijoje. Valstybės valdžios institucija, 
kuri pačioje Konstitucijoje įvardyta kaip Teismas, savo konstitucine prigimtimi ne- 
gali būti ne teismas, t. y. ne teisminė institucija!*!", 

Nors Konstitucijoje yra du atskiri skirsniai: VIII skirsnis „Konstitucinis Teis- 
mas“ ir IX skirsnis „Teismas“ tuo Konstitucinio Teismo buvimas teismų sistemos 
dalimi ne paneigiamas, bet pabrėžiamas ypatingas jo statusas teisminės valdžios, 
kartu ir visų valstybės valdžią vykdančių valstybės institucijų, sistemoje. Pačioje 
Konstitucijoje išryškinami ir pabrėžiami Konstitucinio Teismo konstitucinės paskir- 
ties ir kompetencijos ypatumai. 

Konstitucinio Teismo įgaliojimai pripažinti kitų valstybės valdžią įgyvendinan- 
čių institucijų — Seimo, Respublikos Prezidento, Vyriausybės — priimtus teisės aktus 
prieštaraujančiais aukštesnės galios teisės aktams, taip pat įgaliojimai oficialiai aiš- 
kinti Konstituciją, kitaip tariant, pateikti Konstitucijos nuostatų sampratą, akivaiz- 
džiai liudija, kad Konstitucinis Teismas negali būti ne valstybės valdžią įgyvendi- 
nanti institucija'?!!, 


"W Konstitucinio Teismo 2004 m. kovo 5 d. sprendimas; 2015 m. rugpjūčio 31 d. sprendimu 
Nr. 17B-3 Konstitucinio Teismo reglamentas išdėstytas nauja redakcija. 
"Ww Konstitucinio Teismo 2006 m. birželio 6 d. nutarimas. Valstybės žinios, 2006, Nr. 65-2400. 

Pagrindinės Konstitucinio Teismo funkcijos yra šios: teisės aktų konstitucingumo 
vertinimas; išvadų teikimas Konstitucijoje nurodytais klausimais; oficialiosios kons- 
titucinės doktrinos formavimas; Konstitucinio Teismo baigiamųjų aktų aiškinimas. 

Pagrindinė Konstitucinio Teismo paskirtis yra vykdyti konstitucinį teisingumą 
ir užtikrinti Konstitucijos viršenybę teisės aktų sistemoje. Atlikdamas šią konsti- 
tucinės kontrolės funkciją, Konstitucinis Teismas pagal Konstitucijoje jam priskirtą 
kompetenciją vertina žemesnės galios teisės aktų atitiktį aukštesnės galios teisės aktams, 
pirmiausia — Konstitucijai. Konstitucijos nuostatos, kuriose įtvirtinta Konstitucinio 
Teismo kompetencija tikrinti teisės aktų konstitucingumą, yra suformuluotos lako- 
niškai: kaip minėta, Konstitucijos 102 straipsnio 1 dalyje yra nustatyta, kad Konsti- 
tucinis Teismas sprendžia, ar įstatymai ir kiti Seimo aktai neprieštarauja Konstitu- 
cijai, o Respublikos Prezidento ir Vyriausybės aktai — Konstitucijai ir įstatymams. 
Pats Konstitucinis Teismas, aiškindamas šią Konstitucijos nuostatą, konstatavo, kad 
jos negalima suprasti vien pažodžiui ir kad joje pateiktas teisės aktų, kurių konstitu- 
cingumą gali tikrinti Konstitucinis Teismas, sąrašas negali būti laikomas baigtiniu. 
Oficialiojoje konstitucinėje doktrinoje konstatuota, kad, pagal Konstituciją, negali 
būti tokių Seimo priimtų įstatymų ar kitų teisės aktų, tokių Respublikos Prezidento 
ar Vyriausybės aktų, kurių atitikties Konstitucijai ir kitiems aukštesnės galios teisės 
aktams Konstitucinis Teismas negalėtų tirti. 

Konstitucinio Teismo kompetenciją apibrėžiančias Konstitucijos nuostatas reikia 
aiškinti atsižvelgiant į visuminį konstitucinį teisinį reguliavimą, be kita ko, į Kons- 
titucijos viršenybės ir teisės aktų hierarchijos principus. Konstitucinis Teismas kons- 
tatavo, kad, pagal Konstitucijos 102 straipsnio 1 dalį ir 105 straipsnį, Konstitucinis 
Teismas turi išimtinę kompetenciją tirti ir spręsti, ar bet kuris Seimo, Respublikos 
Prezidento arba Vyriausybės aktas, taip pat bet kuris referendumu priimtas aktas (jo 
dalis) neprieštarauja bet kuriam aukštesnės galios aktui, pirmiausia Konstitucijai: ar 
bet kuris konstitucinis įstatymas (jo dalis) neprieštarauja Konstitucijai, ar bet kuris 
įstatymas (jo dalis), taip pat Seimo statutas (jo dalis) neprieštarauja Konstitucijai ir 
konstituciniams įstatymams, ar bet kuris Seimo poįstatyminis teisės aktas (jo dalis) 
neprieštarauja Konstitucijai, konstituciniams įstatymams ir įstatymams, Seimo statu- 
tui, ar bet kuris Respublikos Prezidento aktas (jo dalis) neprieštarauja Konstitucijai, 
konstituciniams įstatymams ir įstatymams, ar bet kuris Vyriausybės aktas (jo dalis) 
neprieštarauja Konstitucijai, konstituciniams įstatymams ir įstatymams'?!*. Konsti- 
tucinis Teismas turi įgaliojimus tirti jo kompetencijai priskirtų teisės aktų konsti- 
tucingumą neatsižvelgdamas į tai, ar teisės aktas yra (arba būtų) pažymėtas visiško 
slaptumo, slaptumo, konfidencialumo ar kokia nors kita žyma!?!“, 

Konstitucinis Teismas neturi įgaliojimų savo iniciatyva tikrinti teisės aktų kons- 
titucingumo ir bylas nagrinėja tik tada, kai Konstitucijoje nustatyti subjektai krei- 
piasi į jį su prašymu ištirti įstatymo ar kito teisės akto atitiktį Konstitucijai. 

Be teisės aktų konstitucingumo kontrolės funkcijos, Konstitucinis Teismas taip 
pat teikia išvadas Konstitucijoje nurodytais klausimais: 1) ar nebuvo pažeisti rinki- 
mų įstatymai per Respublikos Prezidento ar Seimo narių rinkimus; 2) ar Respub- 
likos Prezidento sveikatos būklė leidžia jam ir toliau eiti pareigas; 3) ar Lietuvos 


"2 Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292. 
"5 Konstitucinio Teismo 2000 m. balandžio 5 d. nutarimas. Valstybės žinios, 2000, Nr. 30-840. 

Respublikos tarptautinės sutartys neprieštarauja Konstitucijai; 4) ar Seimo narių ir 
valstybės pareigūnų, kuriems pradėta apkaltos byla, konkretūs veiksmai prieštarauja 
Konstitucijai. Gavęs Konstitucinio Teismo išvadą, galutinį sprendimą šiais klausi- 
mais priima Seimas. 

Konstitucinis Teismas turi išimtinius įgaliojimus oficialiai aiškinti Konstituciją, 
t. y. pateikti oficialią Konstitucijos nuostatų sampratą. Konstitucinio Teismo įgalioji- 
mai formuoti oficialiąją konstitucinę doktriną kyla iš pačios Konstitucijos. Spręsdamas, ar 
įstatymai ir kiti Seimo priimti teisės aktai, Respublikos Prezidento ir Vyriausybės aktai 
neprieštarauja Konstitucijai, Konstitucinis Teismas pirmiausia turi atskleisti atitinka- 
mos Konstitucijos nuostatos turinį. Taigi Konstitucijos nuostatų prasmę atskleidžia ne 
vien lakoniškos jos pačios formuluotės, bet ir Teismo jurisprudencija!*!“. Aiškindamas 
Konstituciją Konstitucinis Teismas vadovaujasi tuo, kad Konstitucija yra vientisas ak- 
tas, vadinasi, visos Konstitucijos nuostatos tarpusavyje yra susijusios taip, kad vienų 
Konstitucijos nuostatų turinys lemia kitų jos nuostatų turinį ir sudaro darnią visumą. 
Tarp Konstitucijos įtvirtintų vertybių yra pusiausvyra. Nė vienos Konstitucijos nuos- 
tatos negalima aiškinti vien pažodžiui, nė vienos Konstitucijos nuostatos negalima 
priešinti kitoms Konstitucijos nuostatoms, aiškinti taip, kad būtų iškreiptas ar pa- 
neigtas kurios nors kitos konstitucinės nuostatos turinys, nes taip būtų iškreipta viso 
konstitucinio teisinio reguliavimo esmė, pažeista konstitucinių vertybių pusiausvyra. 

Negalima absoliutinti ne tik pažodinio (lingvistinio, verbalinio), bet ir jokio 
kito Konstitucijos aiškinimo metodo. Konstitucinis Teismas savo nutarimuose yra 
konstatavęs, kad aiškinant Konstituciją privaloma taikyti įvairius teisės aiškinimo 
metodus: sisteminį, bendrųjų teisės principų, loginį, teleologinį, įstatymų leidėjo 
ketinimų, precedentų, istorinį, lyginamąjį ir kt. Tik visapusiškai aiškinant Konstitu- 
ciją galima sudaryti prielaidas įgyvendinti jos, kaip visuomenės sutarties ir aukščiau- 
siosios teisinės galios akto, paskirtį ir užtikrinti, kad nebus nukrypta nuo Konstituci- 
jos prasmės, nebus paneigta Konstitucijos dvasia ir kad gyvenime bus įtvirtintos tos 
vertybės, kuriomis Tauta grindžia savo pačios priimtą Konstituciją!*“. 

Konstitucinių nuostatų samprata ir argumentai, išdėstyti Konstitucinio Teismo 
nutarimuose, taip pat kituose Konstitucinio Teismo aktuose — išvadose bei spren- 
dimuose, saisto ir teisę kuriančias, ir teisę taikančias institucijas (pareigūnus)'“!“. 
Seimas, Vyriausybė, Respublikos Prezidentas, leisdami jų kompetencijai priskirtus 
teisės aktus, negali Konstitucijos nuostatų aiškinti kitaip, nei jas išaiškino Konstitu- 
cinis Teismas. 

Tirdamas įstatymų ir kitų teisės aktų atitiktį Konstitucijai, Konstitucinis Teis- 
mas plėtoja savo ankstesniuose nutarimuose bei kituose aktuose pateiktą Konsti- 
tucijos nuostatų sampratą, atskleidžia naujus atitinkamos konstitucinės justicijos 
bylos tyrimui būtinus Konstitucijoje nustatyto teisinio reguliavimo aspektus. Kons- 
titucinės jurisprudencijos ir joje formuojamos oficialiosios konstitucinės doktrinos 
raidai būdinga tai, kad oficialioji konstitucinė doktrina bet kuriuo konstitucinio 
teisinio reguliavimo klausimu yra formuojama ne „visa iškart“, bet „byla po bylos“, 


"4 KūRis, E. Lietuvos teisinės institucijos. Vilnius: VĮ Registrų centras, 2011, p. 93. 


"5 Konstitucinio Teismo 2004 m. gegužės 25 d. nutarimas. Valstybės žinios, 2004, Nr. 85-3094; 
2004 m. gruodžio 13 d. nutarimas. Valstybės žinios, 2004, Nr. 181-6708; 2006 m. kovo 28 d. nutari- 
mas. Valstybės žinios, 2006, Nr. 36-1292. 


"6 Konstitucinio Teismo 2006 m. birželio 6 d. nutarimas. Valstybės žinios, 2006, Nr. 65-2400. 

vienus tos doktrinos elementus (fragmentus), atskleistus ankstesniuose Konstitu- 
cinio Teismo aktuose, papildant kitais, atskleidžiamais vėlesniuose Konstitucinio 
Teismo aktuose. Naujai formuluojama oficialioji konstitucinė doktrina remiasi 
anksčiau suformuluotomis doktrininėmis nuostatomis. 

Oficialiosios konstitucinės doktrinos formavimas yra ne vienkartinis aktas, bet 
laipsniškas ir nuoseklus procesas. Jis yra nenutraukiamas ir niekada nebūna visiškai 
baigtas, nes Konstitucijos prigimtis ir konstitucingumo idėja suponuoja tai, kad 
Konstitucijoje negali būti ir nėra spragų ar vidinių prieštaravimų. Aiškinant Konsti- 
tucijos normas ir principus, niekada neišnyksta galimybė formuluoti tokias oficialias 
konstitucines doktrinines nuostatas, kokios dar nebuvo suformuluotos ankstesnėse 
konstitucinės justicijos bylose. Taip atskleidžiama Konstitucijoje įtvirtinto teisinio 
reguliavimo įvairovė ir pilnatvė"*''. Oficialioji konstitucinė doktrina plėtojama ne- 
tolygiai: vienais klausimais ji yra išsami, o kitos Konstitucijos nuostatos iki šiol nėra 
išaiškintos plačiau, nes tais klausimais į Konstitucinį Teismą dar nebuvo kreiptasi. 

Esant objektyviai ir konstituciškai pateisinamai būtinybei, poreikiui pritaikyti 
Konstituciją prie socialinio gyvenimo pokyčių bei nuolat kintančių visuomenės ir 
valstybės gyvenimo sąlygų, oficialiosios konstitucinės doktrinos nuostatos gali būti 
reinterpretuojamos. Konstitucijos nuostatų sampratos ir oficialiosios konstitucinės 
doktrinos nuostatų reinterpretavimas, kai oficialioji konstitucinė doktrina yra ko- 
reguojama, yra išimtinė Konstitucinio Teismo kompetencija. Konstitucinis Teismas 
išaiškino, kad oficialiosios konstitucinės doktrinos nuostatas galima reinterpretuoti 
tik tam tikrais atvejais: siekiant didinti galimybes įgyvendinti asmenų prigimtines 
bei įgytąsias teises ir teisėtus interesus, labiau apginti, apsaugoti Konstitucijoje įtvir- 
tintas vertybes, sudaryti palankesnes sąlygas įgyvendinti Konstitucijoje deklaruo- 
tus Tautos siekius, kuriais erindžiama pati Konstitucija, plėsti šalyje konstitucinės 
kontrolės galimybes, kad būtų garantuojamas konstitucinis teisingumas, užtikrinta, 
kad nė vienas teisės aktas (jo dalis), prieštaraujantis aukštesnės galios teisės aktams, 
neturėtų imuniteto nuo šalinimo iš teisės sistemos. Konstitucinėje jurisprudencijoje 
nustatytos ir tam tikros oficialiosios konstitucinės doktrinos reinterpretavimo ribos: 
draudžiama reinterpretuoti oficialiąją konstitucinę doktriną, jei nauju išaiškinimu 
būtų pakeičiama Konstitucijoje įtvirtintų vertybių sistema, sumažinamos Konsti- 
tucijos viršenybės teisės sistemoje apsaugos garantijos, paneigiama Konstitucijos, 
kaip vientiso akto ir darnios sistemos, samprata, sumažinamos Konstitucijoje įtvir- 
tintos asmens teisių ir laisvių garantijos, pakeičiamas Konstitucijoje nustatytas val- 
džių padalijimo modelis. Oficialiosios konstitucinės doktrinos koregavimo negali 
lemti atsitiktiniai (teisės atžvilgiu) veiksniai, kaip, pavyzdžiui, vien Konstitucinio 
Teismo sudėties pasikeitimas!“"“. Vis dėlto oficialioji konstitucinė doktrina gali būti 
koreguojama tada, kai pakeičiama kuri nors Konstitucijos nuostata. Beje, kiekvie- 
nu atveju, kai yra įsigaliojusi Konstitucijos pataisa, pagal Konstituciją įgaliojimus 
konstatuoti, kad ankstesnių Konstitucijos nuostatų pagrindu Konstitucinio Teismo 
suformuluota doktrina aiškinant Konstituciją jau negalima remtis (ir kokiu mastu), 
turi tik Konstitucinis Teismas!“!?, 


"Y Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292. 
25 Ibidem. 


2“ Konstitucinio Teismo 2006 m. sausio 16 d. nutarimas. Valstybės žinios, 2006, Nr. 7-254. 

Konstitucinio Teismo konstitucinė paskirtis vykdyti konstitucinį teisingumą, 
garantuoti Konstitucijos viršenybę teisės sistemoje ir konstitucinį teisėtumą supo- 
nuoja dar vieną Konstitucinio Teismo funkciją — jo įgaliojimus aiškinti savo baigia- 
mųjų aktų nuostatas. Kai tam tikros Konstitucinio Teismo baigiamojo akto nuostatos 
yra nepakankamai aiškios subjektui, turinčiam vadovautis Konstitucinio Teismo bai- 
giamuoju aktu ir jį vykdyti, ar kai Teismas dėl tam tikrų priežasčių mato, kad reikia 
išaiškinti tam tikras Konstitucinio Teismo baigiamojo akto nuostatas, jis atskirame 
akte gali plačiau, išsamiau atskleisti atitinkamų Konstitucinio Teismo nutarimo, kito 
baigiamojo akto nuostatų turinį, prasmę, jeigu to reikia, kad būtų užtikrintas dera- 
mas to Konstitucinio Teismo nutarimo, kito baigiamojo akto vykdymas'??!. 

Konstitucinio Teismo baigiamojo akto aiškinimas reikšmingas siekiant užtik- 
rinti ne tik tai, kad būtų tinkamai įgyvendintas to akto rezoliucinėje dalyje įtvirtin- 
tas sprendimas, bet ir tai, kad teisėkūros procese būtų deramai atsižvelgiama į Kons- 
titucinio Teismo formuojamą oficialiąją konstitucinę doktriną. Kita vertus, prašymu 
išaiškinti įsyvendintą Konstitucinio Teismo baigiamąjį aktą negali būti siekiama, 
kad būtų įvertinta teisės akto, kuriuo tas Konstitucinio Teismo aktas įgyvendin- 
tas, atitiktis Konstitucijai (kitiems aukštesnės galios teisės aktams). Tai būtų naujos 
konstitucinės bylos nagrinėjimo dalykas. 

Konstitucinis Teismas privalo aiškinti savo nutarimą, kitą baigiamąjį aktą ne- 
keisdamas jo turinio: aiškinant Konstitucinio Teismo baigiamąjį aktą negali būti 
pakeista nutarimo nuostatų prasmė, elementų, sudarančių nutarimo turinį, visu- 
ma, argumentai, motyvai, kuriais grindžiamas tas Konstitucinio Teismo nutarimas. 
Aiškindamas savo baigiamuosius aktus, Konstitucinis Teismas negali aiškinti to, ko 
toje byloje, kurioje priimtas prašomas išaiškinti aktas, netyrė. Kiekvieną aiškinamą 
Konstitucinio Teismo nutarimo ar kito baigiamojo akto nuostatą privaloma aiškinti 
atsižvelgiant į visą oficialiosios konstitucinės doktrinos kontekstą, taip pat į kitas 
Konstitucijos nuostatas. Aiškinant nutarimą ar kitą baigiamąjį aktą, oficialioji kons- 
titucinė doktrina nėra koreguojama, nes tai susiję tik su naujų konstitucinės justici- 
jos bylų nagrinėjimu ir naujų Konstitucinio Teismo precedentų sukūrimu jose'“*!. 

Mokslo šaltiniuose teigiama, kad, be minėtųjų pagrindinių funkcijų, t. y. teisės 
aktų teisėtumo kontrolės ir Konstitucijos nuostatų aiškinimo, Konstitucinis Teismas 
atlieka ir kitas funkcijas: 1) konstitucinių teisinių vertybių įtvirtinimas; 2) taikda- 
rystė socialiniame politiniame gyvenime; 3) teisinis politinių konfliktų sprendimas; 
4) politinio proceso nepertraukiamumo arba politinės kaitos užtikrinimas; 5) peda- 
goginė funkcija; 6) žmogaus teisių apsauga; 7) demokratijos užtikrinimas ir visuo- 
menės demokratinės kultūros ugdymas; 8) Konstitucijos evoliucijos užtikrinimas; 


1222 


9) teismų praktikos standartų tarptautinė sklaida". 


"0 Konstitucinio Teismo 2006 m. kovo 14 d. sprendimas. Valstybės žinios, 2006, Nr. 30-1051. 


"2! Konstitucinio Teismo 2006 m. lapkričio 21 d. sprendimas. Valstybės žinios, 2006, Nr. 127-4849; 
2006 m. kovo 28 d. nutarimas. Valstybės žinios, 2006, Nr. 36-1292; 2006 m. gegužės 9 d. nutarimas. 
Valstybės žinios, 2006, Nr. 51-1894; 2006 m. rugpjūčio 8 d. sprendimas. Valstybės žinios, 2006, Nr. 88- 
3475; 2007 m. spalio 24 d. nutarimas. Valstybės žinios, 2007, Nr. 111-4549. 


1999 


22 JARAšIŪNAS, E. Apie konstitucinės justicijos funkcijas. Iš: Konstitucija, žmogus, teisinė valstybė. 
Konferencijos medžiaga. Vilnius: Lietuvos žmogaus teisių centras, 1998, p. 139—156. 

Pagal Konstitucijos 106 straipsnį, į Konstitucinį Teismą su prašymu ištirti teisės 
akto atitiktį Konstitucijai gali kreiptis ne mažesnė nei 1/5 Seimo narių grupė, Vy- 
riausybė, Respublikos Prezidentas ir teismai, taip pat Seimas in corpore. Šių subjektų 
įgaliojimų kreiptis į Konstitucinį Teismą apimtis yra skirtinga. 

Seimo narių grupė į Konstitucinį Teismą gali kreiptis dėl visų Konstitucinio 
Teismo kompetencijai priskirtų teisės aktų atitikties Konstitucijai tyrimo: konsti- 
tucinių įstatymų atitikties Konstitucijai, įstatymų, taip pat Seimo statuto atitikties 
Konstitucijai ir konstituciniams įstatymams, Seimo poįstatyminių teisės aktų ati- 
tikties Konstitucijai, konstituciniams įstatymams ir įstatymams bei Seimo statutui, 
Respublikos Prezidento aktų atitikties Konstitucijai, konstituciniams įstatymams ir 
įstatymams, Vyriausybės aktų atitikties Konstitucijai, konstituciniams įstatymams 
ir įstatymams. Konstitucijoje ir Konstitucinio Teismo įstatyme yra nurodyta, kad 
tokią grupę turi sudaryti ne mažiau kaip vienas penktadalis Seimo narių, t. y. ne 
mažiau kaip 29 Tautos atstovai. Seimo narių grupės kreipimąsi į Konstitucinį Teis- 
mą turi pasirašyti visi jį palaikantys Seimo nariai, o jų parašų autentiškumą turi 
patvirtinti Seimo pirmininkas'??*, 

Seimo narių grupės teisė kreiptis į Konstitucinį Teismą užtikrina parlamento 
mažumos (opozicijos) galimybes ginti Konstitucijos viršenybę teisinėje sistemoje. 
Parlamento dauguma ne visada yra konstitucinio teisėtumo garantas, todėl būtinos 
papildomos parlamento mažumos galimybės. Konstitucinės jurisprudencijos patirtis 
Lietuvoje rodo, kad į Konstitucinį Teismą paprastai kreipiasi Seimo narių grupė, 
kurią sudaro opozicijoje esantys Seimo nariai, bet yra pasitaikę ir tokių atvejų, kai 
kreipimąsi į Konstitucinį Teismą inicijavo įvairioms politinėms pažiūroms atstovau- 
jantys Seimo nariai, t. y. skirtingų parlamento frakcijų atstovai. 

Respublikos Prezidentas, pagal Konstitucijos 106 straipsnio 3 dalį, į Konstitucinį 
Teismą gali kreiptis dėl Vyriausybės aktų atitikties Konstitucijai, konstituciniams 
įstatymams ir įstatymams. Kaip tik ši Respublikos Prezidento teisė patvirtina jo 
konstitucinį ryšį su Vyriausybe, priedermę stebėti, ar Vyriausybė laikosi Konstituci- 
jos ir įstatymų nustatytos kompetencijos ir teisės aktų hierarchijos principų. Kreip- 
damasis į Konstitucinį Teismą, Respublikos Prezidentas priima dekretą. 

Gavus Respublikos Prezidento dekretą su prašymu ištirti Vyriausybės akto ati- 
tiktį Konstitucijai ir (arba) įstatymams, ne vėliau kaip per tris dienas turi būti atliktas 
išankstinis tos medžiagos tyrimas ir tvarkomajame Konstitucinio Teismo posėdyje 
išspręstas klausimas, ar priimti prašymą nagrinėti Konstituciniame Teisme. Jeigu 
Respublikos Prezidento kreipimasis priimamas nagrinėti Teisme, Konstitucinio 
Teismo pirmininkas tuoj pat apie tai oficialiai paskelbia Konstitucinio Teismo in- 
terneto svetainėje ir Teisės aktų registre. Pirmininko pranešime turi būti nurodytas 


"5 Konstitucinis Teismas išaiškino, kad kreipimąsi pasirašę Seimo nariai, tokį kreipimąsi pateikus 
Konstituciniam Teismui, nebegali atšaukti savo parašų, nes būtų paneigta jau įgyvendinta Seimo narių 
grupės teisė kreiptis į Konstitucinį Teismą, taip pat paneigtas kitų Seimo narių, pasirašiusių minėtąjį 
kreipimąsi, teisėtas lūkestis, kad jų jau įgyvendinta teisė kartu su kitais Seimo nariais kreiptis į Konsti- 
tucinį Teismą nebus paneigta po to, kai jų visų bendras prašymas bus gautas Konstituciniame Teisme 
(Konstitucinio Teismo 2004 m. gruodžio 15 d. sprendimas. Valstybės žinios, 2004, Nr. 181-6709). 

tikslus ginčijamojo akto pavadinimas, jo priėmimo data ir tai, kad, pagal Konstituci- 
jos 106 straipsnį, minėtojo akto galiojimas sustabdomas nuo šio pranešimo oficialaus 
paskelbimo dienos iki Konstitucinio Teismo nutarimo dėl šios bylos paskelbimo. 
Konstituciniam Teismui nusprendus, kad ginčijamasis aktas neprieštarauja Konsti- 
tucijai, sustabdytas teisės akto galiojimas atkuriamas tokia pačia tvarka. 

Pagal Konstituciją, Respublikos Prezidentas taip pat gali prašyti Konstitucinio 
Teismo išvados, ar nebuvo pažeisti rinkimų įstatymai per Respublikos Prezidento 
ar Seimo narių rinkimus ir ar Lietuvos Respublikos tarptautinės sutartys nepriešta- 
rauja Konstitucijai. Pastaroji Respublikos Prezidento teisė yra tiesiogiai susijusi su 
jo konstitucinėmis funkcijomis spręsti pagrindinius užsienio politikos klausimus ir 
kartu su Vyriausybe vykdyti užsienio politiką. 

Respublikos Vyriausybė gali kreiptis į Konstitucinį Teismą dėl konstitucinių įsta- 
tymų atitikties Konstitucijai, dėl įstatymų, Seimo statuto atitikties Konstitucijai ir 
konstituciniams įstatymams, dėl Seimo poįstatyminių teisės aktų atitikties Konsti- 
tucijai, konstituciniams įstatymams ir įstatymams bei Seimo statutui. Atkreiptinas 
dėmesys į tai, kad nors, kaip minėta, Respublikos Prezidentas turi teisę kreiptis į 
Konstitucinį Teismą dėl Vyriausybės teisės aktų konstitucingumo, Vyriausybė to- 
kios teisės Respublikos Prezidento priimamų teisės aktų atžvilgiu neturi. 

Vyriausybė, nusprendusi kreiptis į Konstitucinį Teismą, priima atitinkamą nu- 
tarimą. 

Inicijuoti konstitucinį ginčą Konstituciniame Teisme taip pat turi teisę bend- 
rosios kompetencijos (Lietuvos Aukščiausiasis Teismas, Lietuvos apeliacinis teismas, 
apygardų ir apylinkių teismai) ir specializuoti teismai (Lietuvos vyriausiasis admini- 
stracinis teismas, apygardų administraciniai teismai). Teismai gali kreiptis į Kons- 
titucinį Teismą dėl visų Konstitucinio Teismo kompetencijai priskirtų teisės aktų 
konstitucingumo patikros: konstitucinių įstatymų atitikties Konstitucijai, įstatymų ir 
Seimo statuto atitikties Konstitucijai ir konstituciniams įstatymams, Seimo poįstaty- 
minių teisės aktų atitikties Konstitucijai, konstituciniams įstatymams ir įstatymams 
bei Seimo statutui, Respublikos Prezidento aktų atitikties Konstitucijai, konstituci- 
niams įstatymams ir įstatymams, Vyriausybės aktų atitikties Konstitucijai, konstitu- 
ciniams įstatymams ir įstatymams. 

Konstitucijos 110 straipsnio 2 dalyje nustatyta, kad tais atvejais, kai yra pagrin- 
do manyti, jog įstatymas ar kitas teisinis aktas, kuris turėtų būti taikomas konkre- 
čioje byloje, prieštarauja Konstitucijai, teisėjas sustabdo šios bylos nagrinėjimą ir 
kreipiasi į Konstitucinį Teismą prašydamas spręsti, ar šis įstatymas ar kitas teisinis 
aktas atitinka Konstituciją. 

Konstitucinis Teismas, aiškindamas teismų teisę kreiptis į Konstitucinį Teis- 
mą, pabrėžė, kad tais atvejais, kai bylą nagrinėjančiam teismui kyla abejonių, ar 
įstatymas (kitas teisės aktas), kuris turėtų būti taikomas toje byloje, neprieštarauja 
Konstitucijai, jis ne tik gali, bet ir privalo kreiptis į Konstitucinį Teismą prašydamas 
spręsti, ar šis įstatymas (kitas teisės aktas) atitinka Konstituciją, ir sustabdyti bylos 
nagrinėjimą teisme tol, kol Konstitucinis Teismas neišspręs šio klausimo. Sustabdyta 
byla, iš kurios matyti aplinkybės, dėl kurių ginčijamasis teisės aktas turi būti taiko- 
mas toje byloje, perduodama Konstituciniam Teismui. Tik šitaip gali būti sudarytos 
būtinos sąlygos Konstituciniam Teismui vykdyti konstitucinį teisingumą ir spręsti, 


596 


5. Teisė kreiptis į Konstitucinį Teismą 


ar įstatymas arba kitas teisės aktas, kuris turėtų būti taikomas nagrinėjamojoje by- 
loje, neprieštarauja Konstitucijai. Jeigu kilus abejonių dėl byloje taikytino įstatymo 
atitikties Konstitucijai teismas nestabdytų bylos nagrinėjimo ir nesikreiptų į Konsti- 
tucinį Teismą, kad šios abejonės būtų pašalintos ir byloje būtų pritaikytas teisės ak- 
tas, kurio atitiktis Konstitucijai kelia abejonių, teismas rizikuotų priimti neteisingą 
sprendimą"'?*“. 

Teismai į Konstitucinį Teismą gali kreiptis ne dėl bet kokio teisės akto atitikties 
Konstitucijai, o tik dėl to, kuris turi būti taikomas jų nagrinėjamoje byloje. Jeigu 
bendrosios kompetencijos ar specializuotas teismas į Konstitucinį Teismą kreipiasi 
su prašymu ištirti, ar Konstitucijai neprieštarauja toks įstatymas (jo dalis) arba kitas 
teisės aktas (jo dalis), kuris neturėtų (negalėtų) būti taikomas to teismo nagrinė- 
jamoje byloje, Konstitucinis Teismas konstatuoja, kad teismas neturi locus standi 
kreiptis į Konstitucinį Teismą (t. y. teisės kreiptis į Konstitucinį Teismą) su tokiu 
prašymu!““ ir toks prašymas pripažįstamas nenagrinėtinu Konstituciniame Teisme. 

Teismai kreipiasi į Konstitucinį Teismą priimdami nutartis. Tokioje nutartyje 
turi būti nurodyta trumpa bylos esmė, joje kilusi problema, teismo nuomonės dėl 
įstatymo ar kito teisės akto prieštaravimo Konstitucijai teisiniai argumentai, sufor- 
muluotas teismo prašymas Konstituciniam Teismui. 

Seimo in corpore teisė kreiptis į Konstitucinį Teismą su prašymu ištirti teisės 
aktų atitiktį Konstitucijai kyla iš Konstitucijos 106 straipsnio 4 dalies, kurioje nu- 
matyta, kad Seimo nutarimas ištirti, ar aktas neprieštarauja Konstitucijai, sustabdo 
šio akto galiojimą. Sistemiškai aiškindamas Konstitucijos nuostatas Konstitucinis 
Teismas yra konstatavęs, jog jos reiškia, kad Seimas in corpore (visos sudėties) turi 
konstitucinius įgaliojimus nutarimu kreiptis į Konstitucinį Teismą ir prašyti ištirti 
Konstitucijos 102 straipsnio 1 dalyje nurodytų teisės aktų atitiktį Konstitucijai ir 
įstatymams '??", 

Seimas į Konstitucinį Teismą gali kreiptis dėl konstitucinių įstatymų atitikties 
Konstitucijai, įstatymų, taip pat Seimo statuto atitikties Konstitucijai ir konstituci- 
niams įstatymams, Seimo poįstatyminių teisės aktų atitikties Konstitucijai, konstitu- 
ciniams įstatymams ir įstatymams bei Seimo statutui, Respublikos Prezidento aktų 
atitikties Konstitucijai, konstituciniams įstatymams ir įstatymams, Vyriausybės aktų 
atitikties Konstitucijai, konstituciniams įstatymams ir įstatymams. 

Seimas, nusprendęs kreiptis į Konstitucinį Teismą, priima nutarimą. Jeigu Sei- 
mo nutarimas, kuriame prašoma ištirti, ar ginčijamasis teisės aktas atitinka Konsti- 
tuciją, konstitucinius įstatymus ir įstatymus, priimamas nagrinėti Konstituciniame 
Teisme, Seimo nutarime nurodyto abejonių sukėlusio teisės akto galiojimas sustabdo- 
mas tokia pačia tvarka, kaip ir gavus Respublikos Prezidento kreipimąsi su prašymu 
ištirti atitinkamo teisės akto konstitucingumą. 

Pagal Konstitucijos 106 straipsnio 5 dalį, Seimas tai pat gali prašyti Konstitu- 
cinio Teismo išvados visais Konstitucijos 105 straipsnio 3 dalyje nurodytais klau- 
simais: ar nebuvo pažeisti rinkimų įstatymai per Respublikos Prezidento ar Seimo 


24 Konstitucinio Teismo 2006 m. sausio 16 d. nutarimas. Valstybės žinios, 2006, Nr. 7-254. 
25 Konstitucinio Teismo 2007 m. gegužės 22 d. sprendimas. Valstybės žinios, 2007, Nr. 57-2200. 


1226 


Konstitucinio Teismo 2008 m. sausio 8 d. sprendimas. Valstybės žinios, 2008, Nr. 5-173. 

narių rinkimus; ar Respublikos Prezidento sveikatos būklė leidžia jam ir toliau eiti 
pareigas; ar Lietuvos Respublikos tarptautinės sutartys neprieštarauja Konstitucijai; 
ar Seimo narių ir valstybės pareigūnų, kuriems pradėta apkaltos byla, konkretūs 
veiksmai prieštarauja Konstitucijai. 

Kad pareiškėjai — Seimo narių grupė, Respublikos Prezidentas, Vyriausybė, 
teismai, Seimas — galėtų tinkamai įgyvendinti savo teisę kreiptis į Konstitucinį Teis- 
mą, jie turi laikytis tam tikrų jų prašymams keliamų reikalavimų. Prašymai ištirti 
teisės akto ar jo dalies atitiktį Konstitucijai turi būti aiškiai suformuluoti (tiksliai 
nurodant, kuri teisės akto dalis kuriems konkretiems Konstitucijos straipsniams 
prieštarauja) ir tinkamai argumentuoti bei pagrįsti aiškiais teisiniais motyvais, nuro- 
dančiais, kodėl, pareiškėjų manymu, ginčijamasis teisės aktas neatitinka Konstitu- 
cijos. Vadinasi, Konstituciniam Teismui yra nežinybingi (nenagrinėtini) pareiškėjų 
prašymai, pagrįsti politiniais ar ekonominiais motyvais, arba tokie, kurie grindžiami 
vien bendrojo pobūdžio samprotavimais. Reikalavimas nurodyti teisinius pareiškė- 
jo abejonę dėl ginčijamojo teisės akto konstitucingumo pagrindžiančius motyvus 
svarbus dar ir dėl to, kad juos žinodama institucija, priėmusi ginčijamąjį teisės aktą, 
galėtų pateikti atitinkamų paaiškinimų ir tinkamai pasirengti teisminiam būsimo- 
sios bylos nagrinėjimui. Į Konstitucinį Teismą galima kreiptis tik tuo atveju, jeigu 
pareiškėjų ginčijamo teisės akto atitiktis Konstitucijai dar nebuvo tirta (nėra priimto 
Konstitucinio Teismo nutarimo tuo klausimu) ir jei Konstitucinis Teismas nėra pra- 
dėjęs nagrinėti bylos dėl to paties dalyko (nėra įvykęs Konstitucinio Teismo posėdis 
analogiškoje byloje). 

Kalbant apie kreipimąsi į Konstitucinį Teismą paminėtina ir tai, kad kol kas tei- 
sės kreiptis į Konstitucinį Teismą dėl teisės akto atitikties Konstitucijai neturi indivi- 
dualūs asmenys — Lietuvos teisėje nėra numatyto individualaus skundo instituto '**/. 
Vis dėlto asmenys, manydami, kad jų konstitucinės teisės ir laisvės yra pažeistos, į 
Konstitucinį Teismą gali kreiptis netiesiogiai — per jų bylą sprendžiantį bendrosios 
kompetencijos ar specializuotą teismą. Konstitucinis Teismas yra ne kartą konstata- 
vęs, kad kiekvieno asmens teisė savo teises ginti remiantis Konstitucija bei asmens, 
kurio konstitucinės teisės ar laisvės pažeidžiamos, teisė kreiptis į teismą reiškia, kad 
asmuo, suabejojęs įstatymo ar kito teisės akto, kuris turi būti taikomas sprendžiant 
jo bylą, atitiktimi Konstitucijai, turi teisę prašyti teismo, kad šis sustabdytų bylos 
nagrinėjimą ir su atitinkamu prašymu kreiptųsi į Konstitucinį Teismą““““. Teismas, 
nusprendęs kreiptis arba nesikreipti į Konstitucinį Teismą, kai to prašo jo nagrinė- 
jamos bylos šalis, savo sprendimą privalo teisiškai argumentuoti '*??. 


6. Konstitucinės kontrolės objektai 


Vykdydamas konstitucinę kontrolę, kaip minėta, Konstitucinis Teismas sprendžia, 
ar bet kuris konstitucinis įstatymas (jo dalis) neprieštarauja Konstitucijai, ar bet 
kuris įstatymas (jo dalis), taip pat Seimo statutas (jo dalis) neprieštarauja Konstitu- 


2007 m. Seimo nutarimu buvo patvirtinta Individualaus konstitucinio skundo įtvirtinimo koncep- 


cija, 0 2017 m. Seime įregistruotos atitinkamos Konstitucijos ir Konstitucinio Teismo įstatymo pataisos, 
tačiau joms balsavimo Seime metu nebuvo pritarta. 


"2 Konstitucinio Teismo 2007 m. spalio 24 d. nutarimas. Valstybės žinios, 2007, Nr. 111-4549. 
2“ Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292. 


598 


6. Konstitucinės kontrolės objektai 


cijai ir konstituciniams įstatymams, ar bet kuris Seimo poįstatyminis teisės aktas (jo 
dalis) neprieštarauja Konstitucijai, konstituciniams įstatymams ir įstatymams, Seimo 
statutui, ar bet kuris Respublikos Prezidento aktas (jo dalis) neprieštarauja Konsti- 
tucijai, konstituciniams įstatymams ir įstatymams, ar bet kuris Vyriausybės aktas (jo 
dalis) neprieštarauja Konstitucijai, konstituciniams įstatymams ir įstatymams. 

Įstatymų konstitucingumo problema yra itin aktuali jau vien dėl to, kad jais 
reguliuojami patys svarbiausi visuomeniniai santykiai, tad įstatymai gali lemti pačius 
sunkiausius Konstitucijos pažeidimus. Be to, įstatymų pagrindu leidžiami Vyriausy- 
bės, ministerijų, kitų valdymo institucijų, savivaldybių teisės aktai. 

Pagal Konstituciją, gali būti priimami ne tik ordinariniai, bet ir konstituciniai 
įstatymai. Konstitucinis Teismas išaiškino, kad konstitucinių įstatymų vieta teisės 
sistemoje yra ypatinga ir jie turi ypatingą — aukštesnę — teisinę galią nei kiti įsta- 
tymai. Atsižvelgdamas į tai, Konstitucinis Teismas konstatavo, kad įstatymai negali 
prieštarauti konstituciniams įstatymams. Vadinasi, Konstitucinis Teismas gali nagri- 
nėti bylas dėl ordinarinių įstatymų atitikties ne tik Konstitucijai, bet ir konstituci- 
niams įstatymams"??? 

Konstitucinis Teismas gali tirti ne tik po Nepriklausomybės atkūrimo priimtų, 
bet ir senesnių, iki Konstitucijos įsigaliojimo priimtų įstatymų ir kitų teisės aktų 
konstitucingumą: Teismas yra konstatavęs, kad iki Nepriklausomybės atkūrimo pri- 
imtų teisės aktų, kurie nebuvo suderinti su Konstitucija ir kurie tebegalioja, konsti- 
tucingumas gali būti tikrinamas atliekant konstitucinę kontrolę'“*!. 

Seimas turi įgaliojimus leisti ne tik įstatymus, bet ir kitus, žemesnės teisinės galios 
aktus (pavyzdžiui, Seimo nutarimus, rezoliucijas ir kt.). Konstitucinio Teismo galios 
tikrinti kitų Seimo aktų teisėtumą kyla iš Konstitucijos viršenybės principo ir teisės aktų 
hierarchijos. Seimo priimti kiti teisės aktai negali pažeisti nei Konstitucijos, nei kons- 
titucinių įstatymų, nei įstatymų, nei įstatymo galią turinčio Seimo statuto. 

Konstitucinis Teismas yra ne kartą tyręs, ar neprieštarauja Konstitucijai ir įsta- 
tymams Seimo nutarimai, rezoliucijos, nutarimais patvirtintos valstybinės politikos 
koncepcijos, kiti aktai, kuriuose yra nustatytas norminis ar individualus teisinis re- 
guliavimas. Konstitucinis Teismas gali tirti net Seimo protokolinius sprendimus!““*. 
Konstitucinio Teismo jurisprudencijoje pažymėta ir tai, kad Konstitucinis Teismas 
gali tirti tokius Seimo priimtus teisės aktus, kuriuose nors ir nėra nustatyto tie- 
sioginius padarinius sukeliančio teisinio reguliavimo, bet yra įtvirtintos nuostatos, 


kuriomis remiantis turėtų vykti tolesni teisėkūros procesai“. 


0 Konstitucinio Teismo 2001 m. balandžio 2 d. nutarimas. Valstybės žinios, 2001, Nr. 29-938. 
"5 Konstitucinio Teismo 2003 m. spalio 29 d. nutarimas. Valstybės žinios, 2003, Nr. 103-4611. 


“* Konstitucinio Teismo 1993 m. spalio 1 d. nutarime tirta, ar Konstitucijai neprieštaravo Seimo 
1993 m. birželio 10 d. nutarimas neįrašyti į sesijos darbų programą nutarimo „Dėl Seimo nario 
K. Bobelio įgaliojimų nutraukimo“ projekto, kuris buvo įrašytas Seimo 1993 m. birželio 10 d. posė- 


džio protokole Nr. 56 (117). Valstybės žinios, 1993, Nr. 51-991. 


"* Konstitucinio Teismo 2009 m. rugsėjo 24 d. nutarimas. Valstybės žinios, 2009, Nr. 115-4888. 
Tiesa, atkreiptinas dėmesys į tai, kad tokiu atveju jau galima kalbėti apie išankstinę (a priori) teisės aktų 
kontrolę, nes Konstitucinis Teismas, tirdamas valstybės politikos srityje suformuotų gairių, galinčių 
ateityje virsti teisiniu reguliavimu, atitiktį Konstitucijai, iš esmės tiria dar nenustatytą ir neįsigaliojusį 
teisinį reguliavimą. 

Atkreiptinas dėmesys į tai, kad Konstitucinis Teismas netiria Seimo valdybos, 
komiteto, komisijų, kitų struktūrinių padalinių priimtų teisės aktų, — jis kompeten- 
tingas tirti tik Seimo, kaip įstatymų leidėjo, priimtus teisės aktus. Kartu pabrėžtina, 
kad Konstitucinis Teismas gali tirti Seimo in corpore priimtą aktą (nutarimą), kuriuo 
pritariama arba nepritariama Seimo struktūrinio padalinio priimtam aktui'?““. 

Respublikos Prezidento aktai yra poįstatyminiai teisės aktai, priskiriami prie val- 
dymo aktų. Respublikos Prezidento leidžiami aktai — dekretai negali prieštarauti 
ne tik Konstitucijai, bet ir konstituciniams įstatymams bei įstatymams. Respublikos 
Prezidento konstitucinis statusas suponuoja, kad jo leidžiami dekretai paprastai yra 
nenorminio pobūdžio teisės aktai. 

Vyriausybė, vykdydama savo veiklą ir spręsdama valstybės valdymo reikalus, tai 
pat priima poįstatyminius teisės aktus — nutarimus. Vyriausybės teisės aktų atitiktis 
Konstitucijai gali būti tikrinama formaliuoju ir materialiuoju konstitucinės kon- 
trolės požiūriu. Kaip ir Respublikos Prezidento dekretai, Vyriausybės teisės aktai 
turi atitikti Konstituciją, konstitucinius įstatymus ir įstatymus. Bendrasis reikala- 
vimas, kuris apibrėžia Vyriausybės teisės aktų prigimtį, yra pateiktas Konstitucijos 
94 straipsnio 2 punkte, kuriame nustatyta, kad Vyriausybė vykdo įstatymus ir Seimo 
nutarimus dėl įstatymų įgyvendinimo, taip pat Respublikos Prezidento dekretus. 

Atskleidžiant Vyriausybės teisės aktų vietą Lietuvos teisės sistemoje, konstitu- 
cinėje jurisprudencijoje pabrėžta, kad Lietuvos Respublikos Konstitucijoje įstatymų 
leidybos delegavimas nenumatytas, todėl Vyriausybė gali priimti tik poįstatymi- 
nius teisės aktus, kuriuose detalizuojamos įstatymų normos, reglamentuojama jų 
įgyvendinimo tvarka. Teismas taip pat yra pabrėžęs, kad viskas, kas susiję su pa- 
grindinėmis žmogaus teisėmis ir laisvėmis, turi būti reguliuojama tik įstatymais, o 
ne pojįstatyminiais teisės aktais; pastaraisiais gali būti nustatoma tik tokių įstatymų 
įgyvendinimo tvarka. 

Kaip matyti, Konstitucinis Teismas sprendžia tik dėl aukščiausios teisinės ga- 
lios teisės aktų konstitucingumo. Tačiau pagal Konstituciją yra negalimos tokios 
teisinės situacijos, kad nebūtų įmanoma patikrinti, ar Konstitucijai ir įstatymams 
neprieštarauja tie teisės aktai, kurių atitikties Konstitucijai kontrolė Konstitucijoje 
nėra priskirta Konstitucinio Teismo jurisdikcijai, kaip antai ministrų išleisti teisės 
aktai, kiti žemesnės galios poįstatyminiai teisės aktai, taip pat savivaldybių instituci- 
jų išleisti teisės aktai!“**. Spręsti dėl kitų teisėkūros subjektų išleistų (taigi ne Seimo, 
Respublikos Prezidento ar Vyriausybės išleistų ir ne referendumu priimtų) teisės 
aktų atitikties aukštesnės galios teisės aktams (tarp jų — Konstitucijai) yra priskirta 
Lietuvos vyriausiajam administraciniam teismui. 

Konstitucinis Teismas, spręsdamas, ar teisės aktas neprieštarauja Konstitucijai, 
tiria jo atitiktį ne tik konstitucinėms normoms, bet ir konstituciniams principams. 
"Tokia Teismo nuomonė susiformavo remiantis konstitucine nuostata, kad Konstitu- 
cija yra vientisas aktas, kurį sudaro ne tik jos normos ir nuostatos, bet ir principai. 


"* Antai Konstitucinio Teismo 2016 m. gruodžio 22 d. nutarime vertinta Seimo nutarimo, kuriuo 
pritarta Seimo laikinosios tyrimo komisijos išvadai, atitiktis Konstitucijai. TAR, 2016-12-23, Nr. 29337. 


"5 Konstitucinio Teismo 2007 m. spalio 24 d. nutarimas. Valstybės žinios, 2007, Nr. 111-4549. 

Teisės akto atitiktis Konstitucijai Konstituciniame Teisme gali būti ginčijama 
keliais pagrindais: Konstitucinis Teismas tiria, ar teisės aktai Konstitucijai neprieš- 
tarauja pagal normų turinį, reguliavimo apimtį, formą, ar nepažeista Konstitucijo- 
ję nustatyta jų priėmimo, pasirašymo, paskelbimo ir įsigaliojimo tvarka'“““. Taigi 
Konstitucinis Teismas įgyvendina ir formaliąją, ir materialiąją teisminę kontrolę. 

Teisės akto konstitucingumo vertinimas pagal normų turinį visų pirma reiš- 
kia tai, kad Teismas turi išsiaiškinti, ar teisės normoje nustatytos teisinių santykių 
subjektų teisės ir pareigos atitinka Konstitucijoje šiuo klausimu išreikštą nuostatą. 
Konstitucinis Teismas tiria ir tą teisinį reguliavimą, kuris įstatymo ar kito teisės akto 
normose įtvirtintas eksplicitiškai, ir tą, kuris teisės normose įtvirtintas implicitiškai, 
arba aiškinant teisę yra išvedamas iš eksplicitinių teisės nuostatų. Teisės akto ar jo 
dalies teisėtumas pagal reguliavimo apimtį reiškia tai, kad tiriama, ar atitinkamą teisės 
aktą išleidęs teisėkūros subjektas turėjo tokią teisę, ar jis neperžengė jam nustaty- 
tos kompetencijos ribų, t. y. ar neveikė ultra vires (viršydamas savo įgaliojimus). 
Įstatymo ar kito teisės akto konstitucingumo vertinimas pagal akto formą reiškia, 
kad tiriama, ar atitinkamas teisinis reguliavimas nustatytas Konstitucijoje nurodytos 
formos teisės aktu'“". Konstitucinis Teismas tiria ir tai, ar buvo laikomasi Kons- 
titucijoje nustatytos teisės aktų priėmimo, pasirašymo, paskelbimo ir įsigaliojimo 
tvarkos, t. y. ar atitinkamas teisės aktas priimtas nepraleidžiant nė vieno nustatyto 
teisės akto priėmimo etapo (svarstymo, derinimo, išvadų gavimo), ar jis pasirašy- 
tas tinkamo subjekto, ar buvo oficialiai paskelbtas teisės aktų nustatyta tvarka ir ar 
nustatyta tinkama jo įsigaliojimo data (kaip antai nepažeidžiant principo, kad teisės 
aktai negalioja atgaline data). 

Konstitucijoje nėra numatyta, kad Konstitucinis Teismas gali spręsti dėl įstaty- 
mų ar kitų reisės aktų projektų atitikties Konstitucijai'***. Taigi Lietuvoje, priešingai 
nei kai kuriose užsienio valstybėse, konstitucinės kontrolės objektu gali būti tik 
priimti, pasirašyti ir oficialiai paskelbti teisės aktai!“““ (a posteriori kontrolė). 

Konstitucinis Teismas gali tirti jau nebegaliojančių teisės aktų atitiktį Konstituci- 
jai: tais atvejais, kai į Konstitucinį Teismą kreipėsi bylą nagrinėjantis teismas, kuriam 
kyla abejonių dėl toje byloje taikytino teisės akto atitikties Konstitucijai ar įstaty- 
mams, Konstitucinis Teismas turi pareigą išnagrinėti teismo prašymą nepriklauso- 
mai nuo to, ar ginčijamasis įstatymas arba kitas teisės aktas galioja, ar ne. Konstituci- 
niam Teismui neišsprendus šio klausimo iš esmės, nebūtų pašalintos teismui kilusios 
abejonės dėl teisės akto konstitucingumo, o sprendžiant bylą pritaikius abejonių 
sukėlusį teisės aktą gali būti pažeistos asmens teisės. Tuo atveju, kai į Konstitucinį 


6 Plačiau: SiNKEvIČIUS, V. Teisiniai padariniai, kuriuos sukelia Konstitucinio Teismo konstatavi- 


mas, jog įstatymas ar kitas teisės aktas prieštarauja Konstitucijai. Jurisprudencija, 2014, Nr. 21(4), 
p. 941—945. 


“Pavyzdžiui, Konstitucijos 55 straipsnio 3 dalyje nurodoma, kad Seimo narių rinkimo tvarką nusta- 


to įstatymas; pagal Konstitucijos 95 straipsnio 1 dalį, Vyriausybė valstybės valdymo reikalus sprendžia 
priimdama nutarimus; pagal Konstitucijos 128 straipsnio 2 dalį, valstybinio turto valdymo, naudojimo 


ir disponavimo tvarką nustato įstatymas; ir kt. 

"Konstitucinio Teismo 1994 m. liepos 22 d. nutarimas. Valstybės žinios. 1994, Nr. 57-1120. 
"*“ Išskyrus kai kuriuos išimtinius atvejus, pavyzdžiui, kai kreipiamasi išvados dėl tarptautinių sutar- 
čių, kurias dar tik ketinama pasirašyti ir ratifikuoti, suderinamumo su Konstitucija. 

Teismą kreipiasi kitas subjektas (Seimas, Seimo narių grupė, Respublikos Preziden- 
tas, Vyriausybė), Konstitucinis Teismas /uri teise, bet ne pareigą išnagrinėti bylą dėl 
negaliojančio teisės akto atitikties Konstitucijai ir (arba) įstatymams"*“". 

Lietuvoje galioja įstatymų ir kitų teisės aktų teisėtumo prezumpcija, kuri reiškia, 
kad tol, kol Konstitucinis Teismas nėra priėmęs sprendimo, jog atitinkamas teisės 
aktas prieštarauja Konstitucijai, preziumuojama tokio teisės akto atitiktis Konstitu- 
cijai (teisėtas) ir kad jo pagrindu atsiradę teisiniai padariniai yra teisėti'?“!. Ši pre- 
zumpcija kildinama iš konstitucinės nuostatos, kad teisės aktas (ar jo dalis) nega- 
li būti taikomas nuo tos dienos, kai oficialiai paskelbiamas Konstitucinio Teismo 
sprendimas, jog tas aktas (jo dalis) prieštarauja Konstitucijai. 

Konstitucinis Teismas turi įgaliojimus tirti ne tik teisės aktuose nustatyto teisi- 
nio reguliavimo, bet ir juose pasitaikančių teisės spragų atitiktį Konstitucijai, — bet 
tik tų, kurias draudžia Konstitucija. Tokių teisės spragų, vadinamų legislatyvinėmis 
omisijomis, buvimas konstatuojamas tik tais atvejais, kai tuo, kad teisinis reguliavi- 
mas nėra nustatytas kaip tik tuose įstatymuose, kituose Seimo aktuose, Respublikos 
Prezidento ar Vyriausybės aktuose, gali būti pažeidžiami konstituciniai principai ir 
(arba) normos. Kitaip tariant, Konstitucinis Teismas tiria tik tokias teisines situaci- 
jas, kai įstatyme ar kitame teisės akte nėra nustatyta tai, kas pagal Konstituciją jame 
privalo būti nustatyta. Legislatyvinė omisija nuo kitų teisės spragų skiriasi tuo, kad 
ji visada yra atitinkamą teisės aktą išleidusio subjekto teisėkūros veiksmo, o ne jo 
neveikimo padarinys. Antai legislatyvine omisija nelaikytina tokia teisės spraga, kai 
tam tikri visuomeniniai santykiai net nebuvo pradėti reguliuoti kokiais nors teisės 
aktais, nors yra poreikis juos teisiškai sureguliuoti; legislatyvinė omisija yra tada, 
kai Seimas ar kitas teisėkūros subjektas išleido įstatymą ar kitą teisės aktą, bet jame 
nei eksplicitiškai, nei implicitiškai nenustatė atitinkamo teisinio reguliavimo, nors 
Konstitucija reikalauja tokį teisinį reguliavimą nustatyti kaip tik tame teisės akte. 
Tais atvejais, kai pareiškėjo nurodytame įstatyme arba kitame ginčijamame teisės 
akte (jo dalyje) nėra nustatyto tam tikro teisinio reguliavimo, bet jis pagal Konsti- 
tuciją ir neprivalo būti nustatytas kaip tik tame ginčijamame teisės akte (jo dalyje) 
arba apskritai neprivalo būti nustatytas, Konstitucinis Teismas turi pagrindą konsta- 
tuoti, jog tokioje byloje nėra tyrimo dalyko, ir bylą nutraukti "**“. 

Konstitucinėje jurisprudencijoje taip pat neretai kyla Konstitucinio Teismo ju- 
risdikcijos ribų klausimas. Ar Konstitucinis Teismas gali išplėsti kreipimosi į Kons- 
titucinį Teismą ribas, t. y. spręsti ne tik dėl pareiškėjų nurodytų teisės aktų (jų 
dalių) atitikties aukštesnės galios teisės aktams ir pirmiausia — Konstitucijai, bet 
ir tų, kurių pareiškėjas nenurodo, tačiau kurie, Konstitucinio Teismo nuomone, 
yra susiję su ginčijamomis teisės normomis? Oficialiojoje konstitucinėje doktrinoje 
įtvirtinta nuostata, kad Konstitucinis Teismas turi įgaliojimus tirti ir konstatuoti, jog: 
1) Konstitucijai prieštarauja įstatymo, kurio pareiškėjas neginčija, nuostatos, ku- 
riomis įsiterpiama į ginčijamojo įstatymo reguliuojamus santykius; 2) Konstitucijai 


** Konstitucinio Teismo 2002 m. rugpjūčio 21 d. nutarimas. Valstybės žinios, 2002, Nr. 82-3529. 
41 Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 1294-5643. 

prieštarauja įstatymas, kurio pareiškėjas neginčija, bet kuriuo yra grindžiamas gin- 
čijamasis poįstatyminis aktas, t. y. spręsdamas klausimą, ar pareiškėjo ginčijamas 
poįstatyminis teisės aktas neprieštarauja Konstitucijai, Konstitucinis Teismas ne tik 
gali, bet ir privalo ištirti, ar neprieštarauja Konstitucijai įstatymas, kuriuo remiantis 
buvo priimtas ginčijamasis poįstatyminis teisės aktas'“*'; 3) Konstitucijai prieštarauja 
pareiškėjo neginčijamos nuostatos, įtvirtintos tame pačiame teisės akte, kurio kitų 
nuostatų atitiktį Konstitucijai pareiškėjas ginčija““““; 4) Konstitucijai prieštarauja 
pareiškėjo neginčijamos teisės aktų nuostatos, kuriomis reguliuojama ginčijamojo 
įstatymo ar Vyriausybės nutarimo priėmimo tvarka!?“. 

Be jo kompetencijai priskirtų teisės aktų konstitucingumo kontrolės, Konstitu- 
cinis Teismas taip pat feikia išvadas Konstitucijos 105 straipsnio 3 dalyje numatytais 
klausimais, taigi vertina ir tam tikrus kitus klausimus, nei teisės aktų atitiktis Kons- 
titucijai. Konstitucinis Teismas turi įgaliojimus vertinti, ar per Respublikos Prezi- 
dento ar Seimo narių rinkimus nebuvo pažeisti rinkimų įstatymai; ar Respublikos 
Prezidento sveikatos būklė leidžia jam ir toliau eiti savo pareigas; ar Lietuvos Res- 
publikos tarptautinės sutartys neprieštarauja Konstitucijai; ar Seimo narių ir vals- 
tybės pareigūnų, kuriems pradėta apkaltos byla, konkretūs veiksmai neprieštarauja 
Konstitucijai. 

Konstitucinio Teismo įgaliojimai vertinti, ar per Respublikos Prezidento ar Sei- 
mo narių rinkimus nebuvo pažeisti rinkimų įstatymai, detalizuojami Konstitucinio 
Teismo įstatyme. Konstitucinis Teismas, pagal Seimo arba Respublikos Prezidento 
prašymą, tiria ir vertina tik Vyriausiosios rinkimų komisijos sprendimus arba atsisa- 
kymą nagrinėti skundus dėl rinkimų įstatymų pažeidimų tais atvejais, kai sprendimai 
buvo priimti ar kita šios komisijos veikla buvo padaryta pasibaigus balsavimui ren- 
kant Seimo narius ar Respublikos Prezidentą. Seimas arba Respublikos Prezidentas 
turi kreiptis šiuo klausimu į Konstitucinį Teismą ne vėliau kaip per tris dienas nuo 
oficialių rinkimų rezultatų paskelbimo (atitinkamo Vyriausios rinkimų komisijos 
sprendimo). Konstitucinis Teismas neturi įgaliojimų teikti išvados, ar rinkimų įsta- 
tymai per Respublikos Prezidento ar Seimo narių rinkimus nebuvo pažeisti kitais 
teisės aktais, kaip antai Seimo nutarimais!***. Kilus abejonių dėl atitinkamo Seimo 
nutarimo konstitucingumo, Konstitucijos 106 straipsnyje nurodytieji subjektai turi 
teisę kreiptis į Konstitucinį Teismą su prašymu ištirti, ar Seimo nutarimas neprieš- 
tarauja Konstitucijai, konstituciniams įstatymams ir įstatymams. 

Konstitucinis Teismas taip pat teikia išvadą, ar Respublikos Prezidento sveikatos 
būklė leidžia jam ir toliau eiti pareigas. Seimo statute nustatyta, kad paklausimą 
Konstituciniam Teismui šiuo klausimu turi teisę pateikti tik Seimas. Prie klausimo 
ir atitinkamo Seimo nutarimo turi būti pridėta Seimo patvirtintos gydytojų komisi- 
jos išvada. Prireikus pridedami kiti sveikatos būklę apibūdinantys įrodymai. 


25 Konstitucinio Teismo 2002 m. sausio 14 d. nutarimas. Valstybės žinios, 2002, Nr. 5-186; 2001 m. 
lapkričio 29 d. nutarimas. Valstybės žinios, 2001, Nr. 5-186. 

“4 Konstitucinio Teismo 2014 m. liepos 11 d. nutarimas. TAR, 2014-07-11, Nr. 10117; 2015 m. 
rugsėjo 29 d. nutarimas. TAR, 2017-01-02, Nr. 1. 

“5 Konstitucinio Teismo 2014 m. sausio 24 d. nutarimas. TAR, 2014-01-24, Nr. 478; 2016 m. liepos 
8 d. nutarimas. TAR, 2016-07-08, Nr. 19478. 


4 Konstitucinio Teismo 2014 m. birželio 8 d. sprendimas. Prieiga per internetą: <www.lrkt.lt>. 

Be to, Konstitucinis Teismas tiria tarptautinių sutarčių atitiktį Konstitucijai. Pra- 
šyti tokios Konstitucinio Teismo išvados gali Seimas ir Respublikos Prezidentas. Šie 
Konstitucijoje nurodyti subjektai į Konstitucinį Teismą dėl tarptautinės sutarties 
atitikties Konstitucijai gali kreiptis ir iki tos sutarties ratifikavimo Seime, ir ją rati- 
fikavus. Taigi šiuo atveju Konstitucijoje nustatyta išankstinės (prevencinės, a priori) 
ir paskesniosios (represyviosios, a posteriori) tarptautinių sutarčių konstitucingumo 
kontrolės galimybė. 

Nei Konstitucijoje, nei Konstitucinio Teismo įstatyme nėra nurodyta, kokio 
pobūdžio tarptautinių sutarčių konstitucingumą gali tikrinti Konstitucinis Teismas. 
Darytina prielaida, kad Konstitucinis Teismas gali tikrinti visų tarptautinių sutarčių, 
kaip jos suprantamos pagal Tarptautinių sutarčių įstatymą, konstitucingumą. Šiame 
įstatyme nustatyta, kad tarptautine sutartimi laikomas tarptautinės teisės principų ir 
normų reglamentuotas susitarimas, kurį raštu sudaro Lietuvos Respublika su tarp- 
tautinės teisės subjektais, nesvarbu, koks sutarties pavadinimas ir ar ją sudaro vienas, 
du, ar keli tarpusavyje susiję dokumentai “*'. Taigi Konstitucinis Teismas neturi įga- 
liojimų vertinti ministerijų ar Vyriausybės įstaigų bei kitų valstybės institucijų vardu 
ir pagal jų kompetenciją sudaromų susitarimų su atitinkamomis užsienio valstybių 
ar organizacijų institucijomis. Pagal Tarptautinių sutarčių įstatymą, šie aktai nėra 
Lietuvos Respublikos tarptautinės sutartys. 

Konstitucinės kontrolės objektas yra ir tai, ar Konstitucijos 74 straipsnyje nu- 
rodytų asmenų — Seimo narių, Respublikos Prezidento, Konstitucinio Teismo pir- 
mininko ir teisėjų, Aukščiausiojo Teismo pirmininko ir teisėjų, Apeliacinio teismo 
pirmininko ir teisėjų, kuriems pradėta apkaltos byla, konkretūs veiksmai prieštarauja 
Konstitucijai. Tokios išvados Konstitucinio Teismo gali prašyti tik Seimas, nes tik 
Seime gali būti pradėtas apkaltos procesas. 

Pagal Konstitucijos 74 straipsnį, apkaltos procesą reguliuoja Seimo statutas. 
Jame nustatyta, kad Seimas, gavęs ne mažesnės nei 14 Seimo narių grupės arba 
Etikos ir procedūrų komisijos teikimą, arba generalinio prokuroro pranešimą apie 
padarytą nusikaltimą, sudaro specialiąją tyrimo komisiją pateiktų siūlymų pradėti 
apkaltos procesą pagrįstumui ištirti ir išvadai dėl pagrindo pradėti apkaltos procesą 
parengti. Pritaręs specialiosios tyrimo komisijos išvadai, kad yra pagrindas pradėti 
apkaltos procesą, Seimas kreipiasi į Konstitucinį Teismą ir prašo išvados, ar Seimo 
narių arba valstybės pareigūnų konkretūs veiksmai neprieštarauja Konstitucijai. 

Pagal Konstituciją, tik Konstitucinis Teismas turi įgaliojimus spręsti, ar Kons- 
titucijos 74 straipsnyje nurodytų asmenų, kuriems pradėta apkaltos byla, konkre- 
tūs veiksmai prieštarauja Konstitucijai, ar šie asmenys Konstituciją pažeidė šiurkščiai 
(kartu — ar jie sulaužė duotą priesaiką). Konstitucijos pažeidimo nustatymas — tai 
teisinio, bet ne politinio vertinimo dalykas, todėl teisės klausimus — Konstituci- 
jos pažeidimo faktą, taigi ir Konstitucijos šiurkštaus pažeidimo faktą, gali nustaty- 
ti tik teisminės valdžios institucija — Konstitucinis Teismas. Šiam teismui nustatyta 
konstitucinė pareiga ištirti, ar Respublikos Prezidentas, Konstitucinio Teismo pirmi- 
ninkas ar teisėjas, Aukščiausiojo Teismo pirmininkas ar teisėjas, Apeliacinio teismo 
pirmininkas ar teisėjas, Seimo narys, kuriam pradėta apkaltos byla, atliko konkrečius 

veiksmus, nurodytus jam pateiktame kaltinime, ir įvertinti, ar šie veiksmai priešta- 
rauja Konstitucijai, ar Konstitucija pažeista šiurkščiai. Tirdamas, ar asmens, kuriam 
pradėta apkaltos byla, konkretūs veiksmai prieštarauja Konstitucijai, Konstitucinis 
Teismas tiria ir vertina ir šiam teismui pateiktus, ir visus kitus bylos nagrinėjimo 
Konstituciniame Teisme metu gautus įrodymus, patvirtinančius ar paneigiančius, kad 
asmuo, kuriam pradėta apkaltos byla, atliko paklausime nurodytus konkrečius veiks- 
mus, kuriais galėjo būti šiurkščiai pažeista Konstitucija (sulaužyta duota priesaika)'““. 

Apkaltos procesas gali būti tęsiamas tik tuo atveju, jeigu Konstitucinis Teismas 
padaro išvadą, kad Konstitucijos 74 straipsnyje nurodytas asmuo šiurkščiai pažeidė 
Konstituciją, sulaužė priesaiką. Jei Konstitucinis Teismas padaro išvadą, kad asmuo, 
kuriam pradėta apkaltos byla, nepažeidė Konstitucijos, nesulaužė priesaikos, apkal- 
tos procesas turi būti nutrauktas. 

Remdamasis Konstitucinio Teismo išvada, kad asmuo, kuriam pradėta apkal- 
tos byla, šiurkščiai pažeidė Konstituciją, sulaužė priesaiką, klausimą dėl pareigū- 
no pašalinimo iš pareigų ar Seimo nario mandato atėmimo sprendžia tik Seimas. 
Konstitucinio Teismo išvada, jog asmens, kuriam pradėta apkaltos byla, veiksmai 
prieštarauja (arba neprieštarauja) Konstitucijai, susaisto Seimą tuo požiūriu, kad pa- 
gal Konstituciją Seimas neturi įgaliojimų spręsti, ar Konstitucinio Teismo išvada yra 
pagrįsta ir teisėta — teisinį faktą, kad Seimo nario ar valstybė pareigūno veiksmai 
prieštarauja (arba neprieštarauja) Konstitucijai, nustato tik Konstitucinis Teismas'“*?. 
Seimas, priimdamas jo kompetencijai priskirtą sprendimą, niekaip negali paneigti, 
panaikinti ar pakeisti Konstitucinio Teismo išvados turinio, negali paneigti konsti- 
tucinės justicijos byloje fiksuotų faktų!“?". 


7. Konstitucinio Teismo aktai 


Konstitucijoje minimos dvi Konstitucinio Teismo aktų rūšys: sprendimai ir išvados. 
Konstitucijos 105 straipsnio 1 dalyje nustatyta, kad Konstitucinis Teismas nagrinėja 
ir priima sprendimą, ar neprieštarauja Konstitucijai įstatymai ir kiti Seimo priimti 
aktai; sąvoka „sprendimai“ vartojama ir Konstitucijos 107 straipsnio 2 dalyje, kurio- 
je nustatyta, kad Konstitucinio Teismo sprendimai yra galutiniai ir neskundžiami. 
Konstitucijos 105 straipsnio 3 dalyje nurodyta, kad Konstitucinis Teismas šioje daly- 
je nurodytais atvejais teikia išvadas. Nors Konstitucijoje minimos tik šios dvi Kons- 
titucinio Teismo aktų rūšys, sąvoka „sprendimai“ konstituciniame tekste vartojami 
kaip apibendrinanti visų aktų, kuriuos priima Teismas, sąvoka. 

Konstitucinis Teismas konstatavo, kad Konstitucijoje vartojama sąvoka „spren- 
dimai“ negali būti aiškinama kaip reiškianti, esą Konstitucinis Teismas, spręsdamas 


"4 Konstitucinio Teismo 2004 m. kovo 31 d. išvada. Valstybės žinios, 2004, Nr. 49-1600. 


2“ Galutinį sprendimą priimantis Seimas, netgi gavęs Konstitucinio Teismo išvadą, kad asmens, 
1 5p 23P £1 gavę ą 


kuriam buvo pradėta apkaltos byla, veiksmai šiurkščiai pažeidė Konstituciją, gali nuspręsti nepašalinti 
tokio asmens iš pareigų ar neatimti jo mandato. Taip atsitiko Konstituciniam Teismui priėmus 2010 m. 
spalio 27 d. išvadą, kurioje, be kita ko, buvo konstatuota, kad Seimo narys A. Sacharukas savo veiks- 
mais šiurkščiai pažeidė Konstituciją ir sulaužė duotą priesaiką, bet Seimas 2010 m. lapkričio 11 d. 
nutarime nusprendė nepanaikinti Seimo nario A. Sacharuko mandato. Taigi Seimas priėmė politinį 
sprendimą, kad Seimo nario pareigas gali eiti ir priesaiką sulaužęs asmuo. 

1250 


Plačiau apie apkaltos procesą: XVII skyriaus 11 dalyje „Apkaltos konstituciniai pagrindai“. 
605 


XXI skyrius 


jo kompetencijai priskirtus klausimus, gali priimti tik tokį teisės aktą, kuris vadina- 
mas sprendimu (yra sprendimo formos). Sąvoka „sprendimai“ yra bendrinė, ja ne 
tik apibūdinami Konstitucinio Teismo priimami teisės aktai ir tų aktų rūšis. Ji reiš- 


kia, kad Konstitucinis Teismas įsyvendina Konstitucijoje jam priskirtą kompetenciją 
ir pareiškia savo valią, t. y. priima Konstitucinio Teismo baigiamąjį aktą““?!. 

Konstitucinio Teismo aktai gali būti skirstomi į: 1) Konstitucinio Teismo bai- 
giamuosius aktus (kuriais konstitucinės justicijos byla užbaigiama —išnagrinėjama iš 
esmės arba nutraukiama, arba atsisakoma ją pradėti); 2) kitus Konstitucinio Teismo 
priimami aktus (procesinius sprendimus, vidinius aktus ir kt.). 

Oficialiojoje konstitucinėje doktrinoje išaiškinta, kad baigiamieji teisės aktai 
yra ne tik tie, kuriais konstitucinės justicijos byla išnagrinėjama iš esmės (nutarimai 
ir išvados), bet ir tokie, kurie yra priimti ginčijamo teisės akto (jo dalies) atitik- 
ties Konstitucijai (kitam aukštesnės galios teisės aktui) netyrus iš esmės, o deramai 
(aiškiai ir racionaliai) argumentuotu sprendimu atsisakius nagrinėti prašymą arba 
nutraukus pradėtą teiseną (jeigu atitinkamas prašymas buvo priimtas Konstitucinia- 
me Teisme ir konstitucinės justicijos byla buvo pradėta rengti Konstitucinio Teis- 
mo posėdžiui), arba nutraukus bylą (jeigu konstitucinės justicijos byla jau buvo iš- 
nagrinėta Konstitucinio Teismo posėdyje)'“?*. Taigi prie Konstitucinio Teismo bai- 
giamųjų aktų priskiriami nutarimai, išvados, sprendimai dėl atsisakymo nagrinėti 
prašymą Konstituciniame Teisme, sprendimai dėl bylos nutraukimo arba dėl teise- 
nos nutraukimo. 

Konstitucijoje vartojama bendrinė sąvoka „sprendimai“ yra sukonkretinta 
Konstitucinio Teismo įstatyme. Jame nustatyta, kad Konstitucinis Teismas priima: 

1) nutarimus tais atvejais, kai byla dėl teisės akto atitikties Konstitucijai išnagri- 

nėjama iš esmės; 

2) išvadas, kai sprendžiami Konstitucijos 105 straipsnio 3 dalyje nurodyti klau- 

simai; 

3) sprendimus kitais klausimais, dėl kurių byla neišsprendžiama iš esmės. 

Nors Konstitucinio Teismo aktai yra skirtingos paskirties ir sukelia nevienodų 
teisinių padarinių, juos visus sieja tam tikri bendrieji požymiai. Visais Konstituci- 
nio Teismo priimamais aktais išreiškiamas vienoks ar kitoks Konstitucinio Teismo 
priimtas sprendimas nagrinėjamuoju klausimu. Visiems Konstitucinio Teismo ak- 
tams būdinga panaši vidinė struktūra, galima skirti šias jų dalis: 1) akto pavadinimą; 
2) įvadinę; 3) nustatomąją; 4) konstatuojamąją (motyvuojamąją); 5) rezoliuciją. Įva- 
dinėje Konstitucinio Teismo akto dalyje nurodoma Konstitucinio Teismo sudėtis, 
dalyvavusi priimant aktą (abėcėlės tvarka), posėdžių sekretorius, posėdžio rūšis (žo- 
dinis ar rašytinis) ir data, išnagrinėtos bylos numeris, byloje dalyvaujantys asmenys 
ir jų atstovai, byloje nagrinėtas klausimas ir jo pagrindas — pareiškėjo prašymas 
Konstituciniam Teismui (teismo nutartis, Respublikos Prezidento dekretas, ir pan.), 
informacija apie bylų sujungimą. Nustatomojoje dalyje atskleidžiama konstitucinio 
ginčo esmė, išdėstoma byloje dalyvaujančių asmenų pozicija ir ją pagrindžiantys 
argumentai. Konstatuojamojoje dalyje analizuojamas pareiškėjų ginčijamas teisinis 


"5! Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292. 

reguliavimas, aiškinamos Konstitucijos nuostatos, dėstomi Konstitucinio Teismo 
motyvai ir argumentai, kuriais pagrindžiama rezoliucinė dalis. Pastarojoje dalyje 
išdėstomas Konstitucinio Teismo priimtas sprendimas (ar ginčytas teisės aktas prieš- 
tarauja Konstitucijai, ar buvo pažeisti rinkimų įstatymai, ar prašymas priimtinas nag- 
rinėti Konstituciniame Teisme, ir pan.). Konstitucinio Teismo aktą pasirašo visi jį 
priimant dalyvavę teisėjai. 

Konstitucinis Teismas bylas nagrinėja ir nutarimus, išvadas ar sprendimus pri- 
ima kolegialiai (visos sudėties). Konstitucinio Teismo posėdis yra teisėtas, jei jame 
dalyvauja ne mažiau kaip 2/3 visų Konstitucinio Teismo teisėjų. Konstitucinio Teis- 
mo nutarimai, išvados ir sprendimai dėl Konstitucinio Teismo baigiamojo akto iš- 
aiškinimo ar peržiūrėjimo priimami visų Konstitucinio Teismo teisėjų balsų daugu- 
ma, t. y. ne mažiau nei 5 teisėjų balsais, kiti Konstitucinio Teismo aktai — posėdyje 
dalyvaujančių Konstitucinio Teismo teisėjų balsų dauguma. 

Konstitucinės justicijos bylos gali būti nagrinėjamos teismo posėdyje žodinio 
arba rašytinio proceso tvarka. Sprendimą bylą skirti nagrinėti rašytinio proceso tvar- 
ka Konstitucinis Teismas priima tada, kai nustato, jog yra surinkta pakankamai duo- 
menų, o byloje dalyvaujančių asmenų pozicijos yra aiškiai išdėstytos raštu ir nėra 
reikalo jų kviesti į posėdį papildomai patikslinti. 

Bylos Konstituciniame Teisme paprastai nagrinėjamos eilės tvarka pagal pra- 
šymų ar paklausimų gavimo Konstituciniame Teisme laiką, tačiau prireikus Kons- 
titucinis Teismas, atsižvelgdamas į bylos pobūdį ir kitas aplinkybes, gali nuspręsti 
paankstinti bylos nagrinėjimą arba nukelti jį vėlesniam laikui. Prioritetine tvarka 
nagrinėjami prašymai, kuriuos pateikė Respublikos Prezidentas arba Seimas in cor- 
pore. Bylos dėl Respublikos Prezidento sveikatos būklės arba dėl išvados pateikimo 
apkaltos byloje nagrinėjamos skubos tvarka. Paprastai paankstinamas ir bylų, kuriose 
prašoma pateikti Konstitucinio Teismo baigiamojo akto išaiškinimą, nagrinėjimas. 
Gavus keletą prašymų ištirti to paties teisės akto ar susijusių teisės aktų konstitucin- 
gumą, šie prašymai Konstitucinio Teismo sprendimu gali būti sujungti į vieną bylą. 
Atitinkamai Konstitucinis Teismas gali priimti sprendimą gautąjį prašymą išskirstyti 
į atskiras bylas, jei manytų, kad tai padės išspręsti bylą efektyviau. 

Pagal Konstitucinio Teismo įstatymą, byla Konstituciniame Teisme turi būti 
išnagrinėta ir galutinis sprendimas byloje priimtas per 4 mėnesius nuo prašymo ga- 
vimo Konstituciniame Teisme dienos. Tačiau dažnai, atsižvelgdamas į Teismo darbo 
krūvį arba kitas aplinkybes, Konstitucinis Teismas priima sprendimą pratęsti bylos 
nagrinėjimą. Tokio sprendimo Konstitucinis Teismas negali priimti bylose dėl įsta- 
tymo ar kito teisės akto, reglamentuojančio žemės paėmimą visuomenės poreikiams 
įgyvendinant ypatingos valstybinės svarbos projektus, atitikties Konstitucijai — šias 
bylas privaloma išnagrinėti per įstatyme nurodytą terminą. Ypač skubiai privalo 
būti išnagrinėtos bylos dėl rinkimų įstatymo pažeidimo per Respublikos Prezidento 
ar Seimo rinkimus: tokias bylas Konstitucinis Teismas turi išnagrinėti per 120 valan- 
dų nuo paklausimo gavimo, įskaitant ir nedarbo dienas, kad kuo greičiau paaiškėtų 
oficialių rinkimų rezultatų legitimumas. 

Konstitucinio Teismo nutarimas, išvada, sprendimas dėl baigiamojo akto išaiš- 
kinimo turi būti priimtas ne vėliau nei per vieną mėnesį nuo bylos išnagrinėjimo 
Teismo posėdyje dienos. 

Nutarimai priimami konstitucinės justicijos bylose, kuriose tiriama, ar įstaty- 
mai, kiti teisės aktai neprieštarauja Konstitucijai. Konstitucinis Teismas, išnagrinėjęs 
bylą iš esmės, priima vieną iš dviejų nutarimų: 1) pripažinti, kad teisės aktas neprieš- 
tarauja Konstitucijai arba įstatymams, arba 2) pripažinti, kad teisės aktas prieštarau- 
ja Konstitucijai arba įstatymams. Konstatuojant prieštaravimą, pagal Konstitucinio 
Teismo įstatymo 71 straipsnį, Teismas nutarime privalo nurodyti, kuriems konkre- 
tiems Konstitucijos straipsniams ar jų nuostatoms arba kuriems konkretiems įstaty- 
mams teisės aktas (jo dalys) prieštarauja. 

Konstitucinio Teismo nutarimų teisinė galia prilyginama Konstitucijos galiai, nes 
juose yra aiškinamos pačios Konstitucijos nuostatos. Konstitucinio Teismo nutari- 
mai yra privalomi visoms valdžios institucijoms, teismams, visoms įmonėms, įstai- 
goms ir organizacijoms, pareigūnams ir piliečiams. 

Skiriasi nutarimų pripažinti teisės aktą prieštaraujančiu Konstitucijai ir nutari- 
mų, kuriais teisės aktas pripažįstamas atitinkančiu Konstituciją, sukeliami teisiniai 
padariniai. 

Kai oficialiai paskelbiamas Konstitucinio Teismo nutarimas, kad atitinkamas 
aktas (ar jo dalis) prieštarauja Konstitucijai, toks įstatymas (ar jo dalis) arba kitas Sei- 
mo aktas (ar jo dalis), Respublikos Prezidento aktas, Vyriausybės aktas (ar jo dalis) 
nuo tos dienos nebegali būti taikomi. Tų pačių padarinių kyla, kai Konstitucinis 
Teismas priima nutarimą, kad Respublikos Prezidento aktas ar Vyriausybės aktas (ar 
jo dalis) prieštarauja įstatymams. Taigi nutarimai, kuriais konstatuojamas įstatymo 
ar kito teisės akto nekonstitucingumas, sukelia tiesioginių teisinių padarinių ir lemia 
atitinkamus teisinės sistemos pokyčius: paneigiama iki tol galiojusi teisės akto teisė- 
tumo prezumpcija ir pats aktas pašalinamas iš teisinės sistemos!“““, 

Kitokią teisinę reikšmę turi tie Konstitucinio Teismo nutarimai, kuriais pripa- 
žįstama, kad įstatymas ar kitas teisės aktas neprieštarauja Konstitucijai, o Respublikos 
Prezidento ir Vyriausybės aktai neprieštarauja Konstitucijai ir įstatymams. Tokiais 
nutarimais patvirtinamas teisės akto konstitucingumas, todėl teisės aktą taikančioms 
institucijoms neturėtų ateityje kilti abejonių dėl šio konkretaus teisės akto suderina- 
mumo su Konstitucija. Priėmus nutarimą, kad ginčytasis teisės aktas neprieštarauja 
Konstitucijai arba įstatymams, atkuriamas tokio teisės akto galiojimas, jei iki tol jis 
buvo sustabdytas!***. 

Konstitucinio Teismo nutarimų išskirtinę konstitucinę reikšmę pabrėžia ir tai, 
kad visi nutarimai skelbiami Lietuvos Respublikos vardu!““. 

Konstitucinio Teismo įstatyme yra numatyta, kad Konstitucinis Teismas turi 
įgaliojimus savo nutarimus ištaisyti, peržiūrėti, išaiškinti. 

Nutarimo ištaisymas reiškia tik kai kurių teksto netikslumų ir aiškių kalbos klai- 
dų ištaisymą, jeigu tai nekeičia nutarimo esmės. Konstitucinis Teismas nutarimą 


US SraUGAITYTĖ, V. Konstitucinio Teismo nutarimų tipai ir jų poveikio teisės sistemai bei teisės tai- 
kymo praktikai ypatumai. Konstitucinė jurisprudencija, 2007, Nr. 4, p. 331. 


5 Jei dėl ginčyto teisės akto atitikties Konstitucijai ir įstatymams į Konstitucinį Teismą kreipėsi 
Seimas nutarimu arba Respublikos Prezidentas dekretu. 
.55 Tai nėra nurodoma priimant kitus Konstitucinio Teismo aktus — sprendimus ir išvadas. 

ištaisyti gali tik savo iniciatyva ar byloje dalyvavusių asmenų prašymu. Dėl nutarimo 
ištaisymo Konstitucinis Teismas priima atskirą sprendimą. 

ginčytą teisinį reguliavimą paaiškėjus naujoms esminėms aplinkybėms, kurios Kons- 
tituciniam Teismui priimant nutarimą buvo nežinomos, bet jei būtų buvusios žino- 
mos, būtų galėjusios lemti kitokį priimto nutarimo turinį. Nutarimą peržiūrėti gali 
Konstitucinis Teismas tik savo paties iniciatyva. Tokie Konstitucinio Teismo įgalio- 
jimai kyla iš Konstitucinio Teismo konstitucinės paskirties vykdyti konstitucinį tei- 
singumą. Naujai paaiškėjusios aplinkybės, galėjusios turėti įtakos nutarimo turiniui, 
yra vienintelis nutarimų peržiūrėjimo pagrindas, kylantis iš Konstitucijos". Tokiu 
atveju Konstitucinis Teismas priima sprendimą ir pradeda bylą nagrinėti iš naujo. 

Oficialiojoje konstitucinėje doktrinoje aiškindamas savo įgaliojimus peržiūrėti 
priimtus nutarimus, Konstitucinis Teismas yra konstatavęs, kad oficialiosios kons- 
titucinės doktrinos plėtojimas nesuteikia pagrindo peržiūrėti ankstesnėse bylose 
priimtų Konstitucinio Teismo baigiamųjų aktų. Joks konstitucinės doktrinos plėto- 
jimas — nei ankstesnėse bylose priimtuose Konstitucinio Teismo aktuose pateiktos 
Konstitucijos nuostatų sampratos papildymas naujais elementais (fragmentais), nei 
toks anksčiau suformuluotų oficialių konstitucinių doktrininių nuostatų reinter- 
pretavimas, kai oficialioji konstitucinė doktrina yra pakoreguojama, — pagal Kons- 
tituciją negali būti ir nėra pagrindas peržiūrėti ankstesnėse konstitucinės justicijos 
bylose priimtus nutarimus, išvadas, sprendimus. Taip apsisaugoma nuo tokios Kons- 
titucinio Teismo baigiamųjų aktų peržiūros, kurią lemtų ne objektyvi konstitucinė 
būtinybė, bet atsitiktiniai (teisės atžvilgiu) veiksmai!“*". 

Pagrindo peržiūrėti Konstitucinio Teismo baigiamųjų aktų nesuteikia ir Kons- 
titucijos pataisos. Jokie aukštesnės galios teisės akto, net Konstitucijos, pakeitimai 
ir papildymai, padaryti po to, kai Konstitucinis Teismas, remdamasis ankstesnėmis 
Konstitucijos nuostatomis, pripažino tam tikrą Seimo, Respublikos Prezidento ar 
Vyriausybės išleistą arba referendumu priimtą teisės aktą (jo dalį) prieštaraujančiu 
kuriam nors aukštesnės galios teisės aktui, inter alia (ir pirmiausia), Konstitucijai, 
savaime negrąžina į Lietuvos teisės sistemą to teisės akto (jo dalies), kuris buvo pri- 
pažintas prieštaraujančiu aukštesnės galios teisės aktui. Jokie aukštesnės galios teisės 
akto, net Konstitucijos, pakeitimai ir papildymai, padaryti po to, kai Konstitucinis 
Teismas, remdamasis ankstesnėmis Konstitucijos nuostatomis, pripažino teisės aktą 
(jo dalį) neprieštaraujančiu aukštesnės galios teisės aktui, savaime nereiškia, kad 
sprendimas dėl to teisės akto gali arba turi būti pakeistas „atgaline data“. 

Nutarimo aiškinimas reiškia, kad Konstitucinis Teismas, nekeisdamas jau pri- 
imto nutarimo turinio, gali paaiškinti, kaip turėtų būti suprantamos jame vartoja- 
mos sąvokos, formuluotės ar tam tikros konstitucinės doktrinos nuostatos, plačiau, 
išsamiau atskleidžiama jų prasmė. Nutarimą aiškinti gali tik pats Konstitucinis 
Teismas Seimo, Respublikos Prezidento, Vyriausybės, Aukščiausiojo Teismo pirmi- 
ninko, generalinio prokuroro, teisingumo ministro prašymu, taip pat savo iniciatyva. 


"5 Konstitucinio Teismo įstatymo 62 straipsnio 1 dalies 2 punktas, kad Konstitucinis Teismas gali 
imtis iniciatyvos peržiūrėti savo nutarimą ir tuo atveju, kai „pasikeitė Konstitucijos norma, kurios 
pagrindu nutarimas buvo priimtas“, Konstitucinio Teismo 2006 m. kovo 28 d. nutarimu pripažintas 
prieštaraujančiu Konstitucijai. 


“7 Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292. 


609 


XXI skyrius 


Beje, Konstitucinis Teismas gali aiškinti ne tik nutarimus, bet ir kitus baigia- 
muosius aktus (išvadas ir sprendimus). Dėl Konstitucinio Teismo nutarimo, išvados 
ir sprendimo aiškinimo priimamas atskiras Konstitucinio Teismo dokumentas — 
sprendimas. 

Kaip minėta, Konstitucinis Teismas taip pat priima išvadas šiais Konstitucijos 
105 straipsnio 3 dalyje nurodytais klausimais: 1) ar nebuvo pažeisti rinkimų įstatymai 
per Respublikos Prezidento ar Seimo narių rinkimus; 2) ar Respublikos Prezidento 
sveikatos būklė leidžia jam ir toliau eiti pareigas; 3) ar Lietuvos Respublikos tarptau- 
tinės sutartys neprieštarauja Konstitucijai; 4) ar Seimo narių ir valstybės pareigūnų, 
kuriems pradėta apkaltos byla, konkretūs veiksmai neprieštarauja Konstitucijai. 

Konstitucinio Teismo jurisprudencijoje konstatuota, kad Konstitucinio Teis- 
mo nutarimas, kuriuo teisės aktas (ar jo dalis) pripažįstamas prieštaraujančiu ar ne- 
prieštaraujančiu Konstitucijai, ir Konstitucinio Teismo išvada pagal savo prigimtį 
ir paskirtį yra skirtingi teisės aktai““**. Konstitucinio Teismo išvados nuo nutarimų 
skiriasi savo teisine galia ir sukeliamais teisiniais padariniais. Išvadoje Konstituci- 
nis Teismas minėtaisiais Konstitucijos 105 straipsnio 3 dalyje nurodytais klausimais 
pateikia savo teisinį vertinimą, o galutinį sprendimą šiais klausimais visada priima 
Seimas. Kitaip nei nutarimai, išvados nėra skelbiamos Lietuvos Respublikos vardu, 
bet jos yra galutinės ir neskundžiamos. Dėl išvados į Konstitucinį Teismą gali kreip- 
tis kur kas mažiau subjektų: visais Konstitucijos 105 straipsnio 3 dalyje nurodytais 
klausimais gali kreiptis tik Seimas, o dėl tarptautinių sutarčių atitikties Konstitucijai 
bei rinkimų įstatymų pažeidimų — ir Respublikos Prezidentas. 

Visais kitais klausimais, be kita ko, ir tais atvejais, kai byla neišsprendžiama iš 
esmės, Konstitucinis Teismas priima sprendimus. Juos galima suklasifikuoti pagal 
konkretaus proceso veiksmo esmę: 

1. Sprendimai dėl prašymo nagrinėti Konstituciniame Teisme pri- 
imtinumo. Juose sprendžiama, ar Konstituciniam Teismui pateiktas pra- 
šymas ištirti teisės akto atitiktį Konstitucijai atitinka jam keliamus reikala- 
vimus ir ar toks prašymas yra priimtinas nagrinėti Konstituciniame Teisme. 
Gavęs naują prašymą, Konstitucinis Teismas gali priimti tokius sprendimus: 
dėl prašymo priėmimo!“*; dėl atsisakymo nagrinėti prašymą"““?: dėl prašy- 
mo grąžinimo'“"!; dėl prašymo dalies priėmimo ir jo dalies grąžinimo; dėl 
prašymo dalies priėmimo ir atsisakymo nagrinėti jo dalį; dėl prašymo dalies 
grąžinimo ir atsisakymo nagrinėti jo dalį. 


"55 Konstitucinio Teismo 2004 m. kovo 31 d. išvada. Valstybės žinios, 2004, Nr. 49-1600. 

Kaip minėta, tais atvejais, kai su prašymu ištirti teisės akto konstitucingumą kreipiasi Respublikos 
Prezidentas savo dekretu ar Seimas nutarimu, priėmus sprendimą dėl tokio prašymo priėmimo, dar 
priimamas ir Konstitucinio Teismo pirmininko pranešimas, kuriuo sustabdomas ginčijamo teisės akto 
galiojimas. 

"0 Tokį sprendimą Konstitucinis Teismas priima, kai: pateiktas prašymas paduotas institucijos ar 
asmens, neturinčių teisės kreiptis į Konstitucinį Teismą; prašymo nagrinėjimas yra nežinybingas Kons- 
tituciniam Teismui; prašyme nurodyto teisės akto atitiktis Konstitucijai jau buvo tirta Teisme ir tuo 
klausimu tebegalioja Teismo nutarimas; Teismas yra pradėjęs nagrinėti bylą dėl to paties dalyko; pra- 
šymas grindžiamas neteisiniais (ekonominiais, politiniais, sociologiniais) motyvais. 

"6 Toks sprendimas priimamas tada, kai pateiktasis prašymas neatitinka Konstitucinio Teismo įsta- 
tyme nurodytų reikalavimų, dažniausiai — reikalavimo tinkamai pagrįsti prašymą; prašymo grąžinimas 
neatima teisės kreiptis į Konstitucinį Teismą, kai bus pašalinti trūkumai. 

2. Procesiniai sprendimai. Jie priimami rengiant bylą teisminiam nagrinėji- 
mui. Tokie sprendimai formalizuoja tam tikrą procesinį veiksmą ir yra vien- 
kartinio pobūdžio. Tai gali būti sprendimai: sujungti prašymus į vieną bylą; 
skirti bylą nagrinėti Teismo posėdyje ir paskirti teisėją pranešėją; atidėti ar at- 
naujinti bylos nagrinėjimą; skirti baudas; tenkinti ar atsisakyti tenkinti byloje 
dalyvaujančių asmenų prašymus; pratęsti bylos nagrinėjimo terminą; ir pan. 

3. Sprendimai, kuriais baigiama konstitucinės justicijos byla. Prie tokių 
priskiriami sprendimai nutraukti pradėtą teiseną, priimami, kai panaikinamas 
ginčijamas teisės aktas!““? arba kai nagrinėjant prašymą nebelieka nagrinėjimo 
dalyko, taip pat sprendimai nutraukti bylą, priimami tada, kai Teismas pradėjo 
nagrinėti bylą teisminiame posėdyje ir paaiškėjo iki tol nežinomos aplinkybės, 
dėl kurių turėjo būti atsisakyta nagrinėti prašymą ar klausimą. 

4. Sprendimai, priimami po Konstitucinio Teismo nutarimo, išva- 
dos, kito baigiamojo akto priėmimo. Tai gali būti sprendimas ištaisyti 
Konstitucinio Teismo nutarimą, kitą baigiamąjį aktą; sprendimas peržiūrėti 
Konstitucinio Teismo nutarimą, kitą baigiamąjį aktą; sprendimas dėl Kons- 
titucinio Teismo baigiamojo akto (dažniausiai nutarimo) išaiškinimo. 

5. Sprendimai, priimami teisėjų statuso ir Teismo vidaus darbo or- 
ganizavimo klausimais. Jie atspindi Teismo nepriklausomumo principą, 
Teismo autonomiškumą tvarkant finansinio ir materialinio aprūpinimo daly- 
kus. Teismo sprendimu tvirtinamas Konstitucinio Teismo reglamentas, apa- 
rato struktūra ir nuostatai, išlaidų sąmata, teisėjų mantijų pavyzdžiai, spren- 
džiami kiti organizaciniai klausimai. Tik kolegialiai priimtu Teismo sprendi- 
mu gali būti taikomos materialinės sankcijos teisėjui už pareigų nevykdymą, 
nedalyvavimą posėdžiuose be pateisinamos priežasties, sustabdomi teisėjo 
įgaliojimai ir kt. 

Konstitucinio Teismo įstatyme nustatyta, kad Konstitucinio Teismo teisėjas, 
turintis kitą nuomonę dėl Konstitucinio Teismo priimto akto, turi teisę ne vėliau 
kaip per 5 darbo dienas po atitinkamo akto paskelbimo Teismo posėdžių salėje raštu 
išdėstyti motyvuotą savo atskirąją nuomonę. Ją gali pareikšti tik tas Konstitucinio 
Teismo teisėjas, kuris dalyvavo svarstant konstitucinės justicijos bylą. Du ar daugiau 
Konstitucinio Teismo teisėjų gali pareikšti bendrą atskirąją nuomonę. 

Atskirojoje nuomonėje gali būti reiškiamas nesutikimas su priimtojo akto rezo- 
liucine dalimi (priimtu sprendimu) ir (arba) su akte išdėstytais motyvais, aiškiai nu- 
rodant tas Konstitucinio Teismo akto dalis ar nuostatas, dėl kurių teisėjas nesutinka 

Kaip minėta, šiuo pagrindu byla arba teisena negali būti nutraukta, kai į Konstitucinį Teismą dėl 
panaikinto (nebegaliojančio) teisės akto konstitucingumo kreipėsi bylą nagrinėjantis teismas, kuriam 
kilo abejonių dėl byloje taikytino teisės akto; tokiu atveju Konstitucinis Teismas privalo išnagrinėti 
teismo prašymą, neatsižvelgdamas į tai, ar ginčijamas įstatymas ar kitas teisės aktas galioja, ar ne. Prie- 
šingu atveju nebūtų pašalintos teismui kilusios abejonės dėl taikytino teisės akto atitikties Konstitucijai 
ar įstatymams ir galėtų būti pažeistos asmens konstitucinės teisės. Formuluotė „yra pagrindas priimti 
sprendimą pradėtai teisenai nutraukti“ aiškinama kaip nustatanti Konstitucinio Teismo teisę tais atve- 
jais, kai į Konstitucinį Teismą kreipėsi ne teismai, bet kiti Konstitucijos 106 straipsnyje nurodyti su- 
bjektai. Konstitucinio Teismo 2002 m. rugpjūčio 21 d. nutarimas. Valstybės žinios, 2002, Nr. 82-3529; 
2005 m. vasario 7 d. nutarimas. Valstybės žinios, 2005, Nr. 19-623. 

su teisėjų daugumos sprendimu. Atskirojoje nuomonėje argumentai gali būti dėsto- 
mi tik dėl atitinkamoje byloje priimto akto, pateikiama tik tiesiogiai su priimtuoju 
aktu ir išnagrinėtąja byla susijusi informacija. Teisėjo atskiroji nuomonė skelbiama 
Konstitucinio Teismo interneto svetainėje, pridedama prie bylos, apie tai pranešama 
byloje dalyvaujantiems asmenims ir visuomenės informavimo priemonėms. 


8. Konstitucinio Teismo aktų paskelbimas, 
teisiniai padariniai ir įgyvendinimas 


Pagal Konstituciją, Konstitucinis Teismas privalo oficialiai skelbti savo sprendimus 
dėl įstatymų ir kitų Seimo priimtų aktų atitikties Konstitucijai, taip pat dėl Respub- 
likos Prezidento aktų ir Vyriausybės aktų atitikties Konstitucijai ir įstatymams. 

Konstitucinio Teismo ir Konstitucinio Teismo pirmininko priimamų aktų skel- 
bimo tvarka reguliuojama Konstitucinio Teismo ir Teisėkūros pagrindų įstatymuo- 
se. Nutarimai, sprendimai dėl nutarimo išaiškinimo, taip pat Konstitucinio Teismo 
pirmininko pranešimai dėl ginčijamo akto galiojimo sustabdymo ir dėl sustabdyto 
akto galiojimo atnaujinimo oficialiai skelbiami Teisės aktų registre, taip pat Kons- 
titucinio Teismo interneto svetainėje. Nutarimai ir sprendimai dėl nutarimo išaiš- 
kinimo Teisės aktų registro tvarkytojui turi būti perduoti ne vėliau kaip kitą darbo 
dieną nuo jų paskelbimo viešame Teismo posėdyje ir oficialiai paskelbti ne vėliau 
kaip kitą darbo dieną po jų perdavimo, jeigu pačiuose aktuose nenustatyta kita pa- 
skelbimo data. Pirmininko pranešimai oficialiai skelbiami jų perdavimo Teisės akto 
registro tvarkytojui dieną. Išvados ir kiti Konstitucinio Teismo aktai skelbiami tik 
Konstitucinio Teismo interneto svetainėje. Paprastai tai daroma tą pačią dieną, kai 
jie paskelbiami viešame Teismo posėdyje. Prireikus Konstitucinis Teismas leidžia 
savo nutarimų, išvadų ir sprendimų rinkinius. 

Nutarimai, sprendimai dėl nutarimo išaiškinimo, taip pat Konstitucinio Teismo 
pirmininko pranešimai dėl ginčijamo akto galiojimo sustabdymo ir dėl sustabdyto 
akto galiojimo atnaujinimo įsigalioja jų oficialaus paskelbimo Teisės aktų registre 
dieną. Išvados ir kiti Konstitucinio Teismo aktai įsigalioja jų paskelbimo Konstitu- 
cinio Teismo interneto svetainėje dieną. 

Konstitucinio Teismo sprendimai oficialiai skelbiami net ir tais atvejais, kai 
Konstitucinio Teismo nagrinėtas teisės aktas yra (ar būtų) pažymėtas visiško slaptu- 
mo, slaptumo, konfidencialumo ar kokia nors kita žyma!?““, 

Pagal Konstituciją, Konstitucinis Teismas, įvertinęs konkrečias bylos aplinkybes, 
inter alia, tai, kokia teisinė situacija gali susidaryti įsigaliojus Konstitucinio Teismo 
nutarimui, gali nustatyti kitą, vėlesnę Konstitucinio Teismo nutarimo, kuriuo tam 
tikras teisės aktas (jo dalis) pripažintas prieštaraujančiu Konstitucijai ar įstatymams, 
oficialaus paskelbimo (kartu — ir įsigaliojimo) datą tam, kad įstatymų leidėjas galėtų 
tinkamai pasirengti nutarimą įgyvendinti. Teismas savo nutarimo oficialų paskelbimą 
gali atidėti, jeigu tai būtina, kad įstatymų leidėjas turėtų laiko pašalinti tas lacuna 
legis (teisės spragas), kurios atsirastų, jeigu atitinkamas Konstitucinio Teismo nu- 
tarimas būtų oficialiai paskelbtas tuoj pat po jo viešo paskelbimo Teismo posėdyje 
ir jeigu jos sudarytų prielaidų iš esmės paneigti tam tikras Konstitucijos ginamas, 


e6 Konstitucinio Teismo 2000 m. balandžio 5 d. nutarimas. Valstybės žinios, 2000, Nr. 30-840. 


612 


8. Konstitucinio Teismo aktų paskelbimas, teisiniai padariniai ir įgyvendinimas 


saugomas vertybes. Teismo akto oficialaus paskelbimo atidėjimas — iš Konstitucijos 
kylanti prielaida išvengti tam tikrų visuomenei ir valstybei, žmonių teisėms ir lais- 
vėms nepalankių padarinių *** 15, 

Konstitucinio Teismo aktų teisiniai padariniai. Konstitucinio Teismo 
nutarimai, išvados ir sprendimai yra galutiniai ir neskundžiami. Jie yra privalomi ne 
tik bylos šalims, bet ir visoms valdžios institucijoms, teismams, visoms įmonėms, 
įstaigoms bei organizacijoms, pareigūnams ir piliečiams (erga omnes privalomumas). 
Konstitucinio Teismo baigiamieji aktai yra privalomi ir pačiam Konstituciniam 
Teismui: jie suvaržo Konstitucinį Teismą tuo atžvilgiu, kad jis negali jų pakeisti arba 
peržiūrėti, jeigu tam nėra konstitucinio pagrindo!“““, o Konstitucinio Teismo teisinė 
pozicija (ratio decidendi) atitinkamose konstitucinės justicijos bylose turi precedento 
reikšmę. 

Nutarimų, kuriais teisės aktas pripažįstamas prieštaraujančiu Konstitucijai, su- 
keliami teisiniai padariniai yra expressis verbis nustatyti pačioje Konstitucijoje: jos 
107 straipsnyje yra nustatyta, kad įstatymas (ar jo dalis) arba kitas Seimo aktas (ar 
jo dalis), Respublikos Prezidento aktas, Vyriausybės aktas (ar jo dalis) negali būti 
taikomi nuo tos dienos, kai oficialiai paskelbiamas Konstitucinio Teismo sprendi- 
mas, kad atitinkamas aktas (ar jo dalis) prieštarauja Konstitucijai ar kitam aukštesnės 
galios teisės aktui. Konstitucinis Teismas yra pabrėžęs, kad toks teisės aktas visam 
laikui pašalinamas iš Lietuvos teisės sistemos ir niekada nebegalės būti taikomas'*"". 
Tol, kol Konstitucinis Teismas nėra priėmęs sprendimo, jog; atitinkamas teisės aktas 
(jo dalis) prieštarauja Konstitucijai, galioja teisės aktų teisėtumo prezumpcija, t. y. 
kol nėra priimtas atitinkamas Konstitucinio Teismo sprendimas, laikoma, kad teisės 
aktas (jo dalis) atitinka Konstituciją ir kad tokio teisės akto (jo dalies) pagrindu at- 
siradę teisiniai padariniai yra teisėti'?**. 

Konstituciniam Teismui pripažinus, kad teisės aktas (jo dalis) prieštarauja Kons- 
titucijai ar kitam aukštesnės galios teisės aktui, atitinkamam teisėkūros subjektui — 
Seimui, Respublikos Prezidentui, Vyriausybei — atsiranda konstitucinė pareiga pri- 
pažinti tokį teisės aktą (jo dalį) netekusiu galios arba (jeigu be atitinkamo tų visuo- 
meninių santykių teisinio reguliavimo negalima išsiversti) pakeisti jį taip, kad naujai 
nustatytasis teisinis reguliavimas neprieštarautų aukštesnės galios teisės aktams, pir- 
miausia — Konstitucijai. Tačiau ir tol, kol ši konstitucinė pareiga nėra įvykdyta, ati- 
tinkamas teisės aktas (jo dalis) jokiomis aplinkybėmis negali būti taikomas. Šiuo po- 
žiūriu tokio teisės akto teisinė galia yra panaikinta!““?. Visos valstybės institucijos ir jų 
pareigūnai privalo panaikinti savo priimtus teisės aktus ar jų nuostatas, kurie pagrįsti 
nekonstituciniu pripažintuoju teisės aktu. Neturi būti vykdomi sprendimai, pagrįsti 
teisės aktais, kurie pripažinti prieštaraujančiais Konstitucijai ar įstatymams, jeigu 
V“ Konstitucinio Teismo 2006 m. rugpjūčio 8 d. sprendimas. Valstybės žinios, 2006, Nr. 88-3475. 


"65 Dažniausiai atidedamas tų Konstitucinio Teismo nutarimų, kuriuose sprendžiami klausimai, susiję 
su valstybės lėšų naudojimu, tam tikrų išmoku mokėjimu, paskelbimas. 


"6 Konstitucinio Teismo 2007 m. gruodžio 6 d. sprendimas. Valstybės žinios, 2007, Nr. 129-5246. 
“Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292. 

6 Ibidem. 

“6 Konstitucinio Teismo 2006 m. birželio 6 d. nutarimas. Valstybės žinios, 2006, Nr. 65-2400. 

tokie sprendimai nebuvo įvykdyti iki atitinkamo Konstitucinio Teismo nutarimo 
įsigaliojimo. 

Įsigaliojus Konstitucinio Teismo nutarimui, kuriuo įstatymas (jo dalis) pripažįs- 
tamas prieštaraujančiu Konstitucijai, teisės sistemoje gali atsirasti įvairių neapibrėž- 
čių — teisinio reguliavimo spragų ar vadinamojo vakuumo. Taigi teisėkūros subjek- 
tas, priėmęs Konstitucijai prieštaraujančiu pripažintą teisės aktą, turi pareigą teisinį 
reguliavimą pakoreguoti taip, kad būtų pašalintos teisinio reguliavimo spragos ir 
kitos neapibrėžtys, kad teisinis reguliavimas taptų aiškus, darnus. 

Visus teisėkūros subjektus saisto Konstitucinio Teismo jurisprudencija, jo aktų 
motyvuojamosiose dalyse suformuluota oficialioji konstitucinė doktrina — oficialus 
Konstitucijos nuostatų išaiškinimas, kiti teisiniai argumentai. Seimas, Vyriausybė ir 
Respublikos Prezidentas Konstitucijos nuostatų negali aiškinti kitaip, nei jas išaiš- 
kino Konstitucinis Teismas. Tad įstatymų leidėjas, kitas teisėkūros subjektas, leis- 
damas naujus, keisdamas, papildydamas galiojančius įstatymus, negali neatsižvelgti 
į oficialiai paskelbtame ir įsigaliojusiame Konstitucinio Teismo nutarime išdėstytąją 
Konstitucijos nuostatų sampratą, kitus teisinius argumentus. Antraip galėtų būti 
sudarytos prielaidos įstatymus, jeigu dėl jų konstitucingumo būtų kreiptasi į Kons- 
titucinį Teismą, pripažinti prieštaraujančiais Konstitucijai. Tokių prielaidų atsirastų 
ir tais atvejais, kai nepaisoma Konstitucijos nuostatų sampratos, kitų teisinių argu- 
mentų, išdėstytų jau Konstitucinio Teismo posėdyje viešai paskelbtame, bet dar 
oficialiai nepaskelbtame Konstitucinio Teismo nutarime, neatsižvelgiant į tai, ar tuo 
nutarimu kuris nors įstatymas arba kitas teisės aktas (jo dalis) yra pripažintas prieš- 
taraujančiu arba neprieštaraujančiu Konstitucijai!*'". 

Kadangi, kaip minėta, Konstitucinio Teismo nutarimai yra galutiniai ir neskun- 
džiami, Konstitucinio Teismo nutarimo pripažinti teisės aktą ar jo dalį nekonstituci- 
niu galia negali būti įveikta pakartotinai priėmus tokį pat teisės aktą ar jo dalį. Pagal 
Konstituciją, Seimui, Respublikos Prezidentui, Vyriausybei yra draudžiama vėliau 
priimtais įstatymais ir kitais teisės aktais vėl nustatyti tokį teisinį reguliavimą, kuris 
buvo pripažintas prieštaraujančiu Konstitucijai!“!. Taigi Konstitucijos 107 straips- 
nio 2 dalyje nustatytas Konstitucinio Teismo sprendimų galutinumas ir neskundžia- 
mumas yra konstitucinio draudimo įveikti Konstitucinio Teismo baigiamojo akto 
galią pagrindas. Toks draudimas reiškia ne tik draudimą priimti tokį pat pavadinimą, 
teisinę galią, reguliavimo dalyką ir apimtį turintį teisės aktą (jo dalį), kaip tas, kurį 
Konstitucinis Teismas yra pripažinęs prieštaraujančiu Konstitucijai, bet ir draudimą 
priimti kitokį pavadinimą, teisinę galią, reguliavimo dalyką ar apimtį turintį teisės 
aktą (jo dalį), kurio turinys būtų visiškai ar iš dalies tapatus teisės aktui (jo daliai), 
kuriuo nustatytasis teisinis reguliavimas Konstitucinio Teismo yra pripažintas pagal 
turinį prieštaraujančiu Konstitucijai '*'*. 

Konstitucijos 107 straipsnio 1 dalies nuostata, kad prieštaraujančiu Konstituci- 
jai pripažintas teisės aktas negali būti taikomas nuo atitinkamo nutarimo oficialaus 
paskelbimo dienos, reiškia, kad Konstitucinio Teismo aktų galia dėl teisės aktų ati- 


““ Konstitucinio Teismo 2005 m. sausio 19 d. nutarimas. Valstybės žinios, 2005, Nr. 9-289. 
"1 Konstitucinio Teismo 2003 m. gegužės 30 d. nutarimas. Valstybės žinios, 2003, Nr. 1924-5643. 
L" Konstitucinio Teismo 2012 m. rugsėjo 5 d. nutarimas. Valstybės žinios, 2012, Nr. 105-5330. 

tikties Konstitucijai yra nukreipiama į ateitį (ex nunc). Taigi Konstitucinio Teismo 
sprendimas, kad teisės aktas prieštarauja Konstitucijai, nėra pagrindas pakeisti ar 
panaikinti jau priimtų ir baigtų įvykdyti institucijų (jų pareigūnų) sprendimų, taip 
pat ir teismų sprendimų, kurie buvo priimti vadovaujantis antikonstituciniu pripa- 
žintuoju teisės aktu. Šis konstitucinės kontrolės modelis Lietuvoje pasirinktas dėl to, 
kad jį taikant užtikrinamas didesnis teisinės sistemos stabilumas!“““. 

Konstitucinis Teismas yra išaiškinęs, kad bendroji taisyklė, pagal kurią Kons- 
titucinio Teismo sprendimų galia yra nukreipiama į ateitį, nėra absoliuti“. Gali 
būti konstitucinio teisinio reguliavimo visuma pagrindžiamų šios taisyklės išimčių, 
t. y. pagal Konstituciją, išimtiniais atvejais Konstitucinio Teismo sprendimų galia 
gali būti nukreipiama ir į pripažinto prieštaraujančiu Konstitucijai teisės akto (jo da- 
lies) taikymo padarinius, atsiradusius iki atitinkamo Konstitucinio Teismo sprendimo 
priėmimo, o pats teisės aktas pripažįstamas negaliojančiu nuo pat jo priėmimo (ex 
tunc). Retroaktyvus (grįžtamasis) Konstitucinio Teismo sprendimo taikymas gali būti 
konstituciškai pagrįstas tokiais išimtiniais atvejais, kai to nepadarius būtų paneigtas 
Konstitucijos viršenybės principas ir su juo susijęs konstitucinis teisės viešpatavimo 
imperatyvas, taigi būtų pažeisti konstitucinio teisingumo vykdymo reikalavimai. 

Konstitucinio Teismo jurisprudencijoje yra nustatyta, kad teisės aktai (jų dalys), 
kuriais iš esmės būtų paneigta Lietuvos valstybės nepriklausomybė, demokratija, 
respublika ar prigimtinis žmogaus teisių ir laisvių pobūdis, negali galioti nuo pat jų 
priėmimo, ir tokių teisės aktų (jų dalių) taikymo padariniai turi būti laikomi anti- 
konstituciniais“*"". Taigi Konstitucinis Teismas 2012 m. gruodžio 29 d. sprendime 
pirmą kartą aiškiai įvardijo vadinamąsias amžinąsias konstitucines vertybes — valsty- 
bės nepriklausomybę, demokratiją, respubliką ar prigimtinį žmogaus teisių ir laisvių 
pobūdį, kurias pažeidus Konstitucijai prieštaraujančiu pripažintas teisės aktas gali 
būti pripažįstamas negaliojančiu nuo pat jo priėmimo dienos (ex tunc) ir negali būti 
laikomas sukuriančiu kokių nors teisių ir pareigų. 

Panašių teisinių padarinių, kai Konstitucinio Teismo nutarimas taikomas ret- 
roaktyviai ir antikonstituciniais pripažįstami teisės akto padariniai, atsiradę dar iki 
Konstitucinio Teismo nutarimo priėmimo, gali kilti tais atvejais, kai įstatymų lei- 
dėjas nepaiso konstitucinio draudimo įveikti Konstitucinio Teismo baigiamojo akto 
galią ir pakartotinai priima antikonstituciniu pripažintą teisinį reguliavimą. Konsti- 
tucinis Teismas sprendžia, ar būtina kiekvieną kartą tokio teisės akto padarinius pri- 
pažinti antikonstituciniais ir nutarimą taikyti retroaktyviai. Tai darydamas, Teismas 
turi pagal nagrinėjamosios konstitucinės justicijos bylos aplinkybes įvertinti galimus 
tokio retroaktyvaus taikymo padarinius, be kita ko, ar toks taikymas yra apskritai 
įmanomas, ar jis nesukeltų siekiui visiškai pašalinti antikonstitucinio akto padarinius 
neproporcingos naštos visuomenei ir valstybei ir su tokia našta susijusių itin nepa- 
lankių padarinių žmogaus teisėms ir laisvėms!““". 

B SiNKEvIčIUuS, V. Teisiniai padariniai, kuriuos sukelia Konstitucinio Teismo konstatavimas, kad įsta- 
tymas ar kitas teisės aktas prieštarauja Konstitucijai. Jurisprudencija, 2014, Nr. 21(4), p. 946—947. 

"“ Konstitucinio Teismo 2003 m. gruodžio 30 d. nutarimas. Valstybės žinios, 2003, Nr. 124-5643. 
V“ Konstitucinio Teismo 2012 m. gruodžio 19 d. sprendimas. Valstybės žinios, 2012, Nr. 152-7779. 
L“ Ibidem. 


615 


XXI skyrius 


Be to, Konstitucinio Teismo nutarimas retroaktyviai taikomas kiekvienu atveju, 
kai į Konstitucinį Teismą dėl teisės akto atitikties Konstitucijai ar kitam aukštesnės 
galios teisės aktui kreipiasi bylą nagrinėjantis bendrosios kompetencijos ar speciali- 
zuotas teismas. Nagrinėjamojoje byloje teismas negali taikyti teisės akto (jo dalies), 
kurį Konstitucinis Teismas pripažino prieštaraujančiu Konstitucijai. Taigi tokiu 
atveju Konstitucinio Teismo nutarimas dėl teisės akto prieštaravimo Konstitucijai 
paveikia iki šio nutarimo priėmimo dienos susiklosčiusius teisinius santykius. 

Konstitucinio Teismo aktų įgyvendinimas. Konstituciniam Teismui pri- 
pažinus ginčytą teisės aktą prieštaraujančiu Konstitucijai, toks teisės aktas (jo dalis) 
pašalinamas iš valstybės teisės sistemos. Pats Konstitucinis Teismas negali pakore- 
guoti antikonstitucinio teisės akto, pakeisdamas jo ydingas nuostatas taip, kad jos 
būtų suderinamos su Konstitucija. Tai — teisėkūros subjekto, priėmusio Konstituci- 
jai prieštaraujančiu pripažintą teisės aktą, pareiga. 

Konstitucinio Teismo nutarimų, išvadų ir sprendimų įgyvendinimo procedūra 
yra numatyta Seimo statute. Įsigaliojus Konstitucinio Teismo nutarimui, kad įsta- 
tymas (ar jo dalis) arba kitas Seimo priimtas aktas (ar jo dalis) prieštarauja Kons- 
titucijai, konstituciniam įstatymui, ne vėliau kaip per 4 mėnesius Seimo teisės ir 
teisėtvarkos komitetas arba jo teikimu kitas Seimo komitetas, gavę Seimo kance- 
liarijos Teisės departamento pasiūlymus, turi parengti ir pateikti Seimui svarstyti 
įstatymo (ar jo dalies) arba kito Seimo priimamo akto (ar jo dalies), kuriuos Konsti- 
tucinis Teismas pripažino prieštaraujančius Konstitucijai, pakeitimo projektą. Teisės 
ir teisėtvarkos komiteto teikimu Seimo valdyba gali pasiūlyti Vyriausybei parengti 
atitinkamo įstatymo (ar jo dalies) pakeitimo projektą. Rengiant įstatymų ar kitų 
Seimo priimtų aktų pakeitimo projektus, turi būti atsižvelgta į Konstitucinio Teis- 
mo nutarime nurodytas teisinio reguliavimo spragas, neatitiktis, kitus trūkumus ir 
išdėstytus argumentus. 

1. Bendrosios kompetencijos teismų sistema 


Konstitucinio Teismo jurisprudencijoje konstatuota, kad teismai, vykdantys teis- 
minę valdžią Lietuvoje, yra priskirtini ne vienai, bet dviem arba (jeigu tai, paisant 
Konstitucijos, yra nustatyta atitinkamuose įstatymuose) daugiau teismų sistemų. 
Šiuo metu pagal Konstituciją ir įstatymus Lietuvoje yra trys teismų sistemos: 

- Konstitucinis Teismas vykdo konstitucinę teisminę kontrolę; 

- Konstitucijos 111 straipsnio 1 dalyje nurodyti Lietuvos Aukščiausiasis Teis- 
mas, Lietuvos apeliacinis teismas, apygardų ir apylinkių teismai sudaro 
bendrosios kompetencijos teismų sistemą; 

- pagal Konstitucijos 111 straipsnio 2 dalį, administracinių, darbo, šeimos ir 
kitų kategorijų byloms nagrinėti gal būti įsteigti specializuoti teismai!*"". 

Taigi Konstitucijos 111 straipsnio 1 dalyje nustatyta, kad Lietuvos Respublikos 

teismai yra Lietuvos Aukščiausiasis Teismas, Lietuvos apeliacinis teismas, apygardų 
ir apylinkių teismai. Šie Konstitucijos 111 straipsnio 1 dalyje nurodyti teismai, kaip 
minėta, sudaro bendrosios kompetencijos teismų sistemą'“'*. Paminėtina, kad ben- 
drosios kompetencijos teismų sistemą buvo nuspręsta organizuoti tarpukario Lietu- 
vos, kurioje taip pat veikė keturių grandžių teismų sistema, pavyzdžiu!?““, 

Konstitucinis Teismas 1994 m. gruodžio 22 d. nutarime konstatavo, kad teigi- 

nys, jog Konstitucijos 111 straipsnio 1 dalies norma pati savaime nustato, kad „Lie- 
tuvos teismai yra Lietuvos Aukščiausiasis Teismas, Lietuvos apeliacinis teismas, apy- 
gardų ir apylinkių teismai“, todėl nebereikia priimti atskiro įstatymo dėl jų įsteigimo 
(kaip, pavyzdžiui, dėl Konstitucinio Teismo, Respublikos Prezidento, Vyriausybės 
ar kt.), nėra pagrįstas. Konstitucijos 111 straipsnio 4 dalyje nustatyta, kad teismų 
sudarymą ir kompetenciją nustato Lietuvos Respublikos teismų įstatymas. Teismų 
įstatymo 12 straipsnyje nurodyta, kad teismų sistemą ir kompetenciją nustato Lie- 
tuvos Respublikos Konstitucija, šis įstatymas ir kiti įstatymai, taip pat nurodoma, 
kad Lietuvos Respublikos teismai steigiami įstatymu. Įstatymų leidėjas, įstatymu 
reguliuodamas minėtuosius santykius, turi atsižvelgti į Konstituciją, inter alia, joje 
įtvirtintus bendrosios kompetencijos teismų instancinės sistemos pagrindus!**". 

Taigi bendrosios kompetencijos teismų kaip institucijų sistemą, pagal Konsti- 

tuciją, sudaro keturių grandžių teismai: pirmoji (žemiausioji) grandis — apylinkių 
teismai, antroji grandis — apygardų teismai, trečioji grandis — Lietuvos apeliacinis 
teismas, ketvirtoji (aukščiausioji) grandis — Lietuvos Aukščiausiasis Teismas. 


127 


*" Konstitucinio Teismo 2006 m. gegužės 9 d. nutarimas. Valstybės žinios, 2006, Nr. 51-1894. 


“8 Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708; 
2006 m. sausio 16 d. nutarimas. Valstybės žinios, 2006, Nr. 7-254; 2006 m. kovo 28 d. nutarimas. Vals- 
tybės žinios, 2006, Nr. 36-1292. 


““ 1933 m. priimtas Teismų santvarkos įstatymas įtvirtino keturių pakopų teismų sistemą: žemuti- 


ne teisminės sistemos pakopa tapo apylinkių teismai, aukštesne pakopa — apygardų teismai, sprendę 
svarbesnes civilines ir baudžiamąsias bylas, išskyrus politines, o kaip apeliacinė instancija — apylinkių 
teismuose išnagrinėtas bylas; apeliacijų rūmai nagrinėjo bylas, pirmąja instancija jau nagrinėtas apy- 
gardų teismuose, o kaip pirmosios instancijos teismas — bylas dėl nusikaltimų valstybės saugumui; 
Vyriausiasis Tribunolas veikė išimtinai kaip kasacinė instancija. 


"8 Konstitucinio Teismo 2013 m. lapkričio 15 d. nutarimas. Valstybės žinios, 2013, Nr. 119-6005. 

Konstitucinis Teismas 2006 m. kovo 28 d. nutarime konstatavo, kad minėtaja- 
me Konstitucijos straipsnyje yra ne tik nustatyta keturių grandžių bendrosios kom- 
petencijos teismų sistema (kaip institucijų sistema), bet ir yra įtvirtinti bendrosios 
kompetencijos teismų instancijų sistemos, kaip bylų nagrinėjimo teisme procesinių 
pakopų sistemos, pagrindai. Iš Konstitucijos kylanti bendrosios kompetencijos teis- 
mų instancijų sistema suponuoja tai, kad bet kurį pirmosios instancijos bendrosios 
kompetencijos teismo baigiamąjį aktą turi būti galima nustatyta tvarka apskųsti bent 
vienos aukštesnės instancijos bendrosios kompetencijos teismui. Bendrosios kom- 
petencijos teismų instancijų sistemos paskirtis yra šalinti galimas žemesniųjų instan- 
cijų teismų bet kurias fakto (t. y. teisiškai reikšmingų faktų nustatymo ir vertinimo) 
ar bet kurias teisės (t. y. teisės taikymo) klaidas, kurias dėl kokių nors priežasčių gali 
padaryti žemesniosios instancijos teismas, ir neleisti, kad kokioje nors bendrosios 
kompetencijos teismų nagrinėtoje civilinėje, baudžiamojoje ar kitos kategorijos by- 
loje būtų įvykdytas neteisingumas. Žemesniosios instancijos teismų klaidų ištaisy- 
mas ir su tuo susijęs neteisingumo užkardymas yra atitinkamos bylos ir visuomenės 
apskritai pasitikėjimo ne tik atitinkamą bylą nagrinėjančiu teismu, bet ir visa ben- 
drosios kompetencijos teismų sistema conditio sine gua non““*!. 

Minėtajame Konstitucinio Teismo 2006 m. kovo 28 d. nutarime taip pat nuro- 
dyta, kad keturių grandžių bendrosios kompetencijos teismų sistemos nustatymas ir 
bendrosios kompetencijos teismų instancijų sistemos pagrindų įtvirtinimas Konsti- 
tucijoje savaime nereiškia, jog įstatymų leidėjas yra konstituciškai įpareigotas įstaty- 
mu sukurti būtent keturias teismų instancijas (kaip bylų proceso pakopas, o ne kaip 
institucines grandis), t. y. kad jis turi nustatyti tokį teisinį reguliavimą, pagal kurį 
kiekvieną bylą būtų galima išnagrinėti apylinkės teisme, apygardos teisme, Lietuvos 
apeliaciniame teisme ir Lietuvos Aukščiausiajame Teisme. Konstitucinis Teismas 
pažymėjo, kad daugelyje demokratinių teisinių valstybių yra susiklosčiusi ir nėra 
kvestionuojama tokia bendrosios kompetencijos teismų instancijų sistemos tradici- 
ja, kai šie teismai sudaro trijų pakopų instancijų sistemą: toje sistemoje yra skiriamas 
bylų nagrinėjimas pirmosios instancijos teisme, apeliacinės instancijos teisme (kai, 
inter alia, iš naujo tiriami ir vertinami bylos išsprendimui reikšmės turintys faktai) 
ir kasacinės instancijos teisme (kai jokie bylai išspręsti reikšmės turintys faktai nėra 
iš naujo nustatinėjami, nes tai jau yra padaręs apeliacinės instancijos teismas, bet yra 
iš naujo sprendžiami teisės taikymo klausimai). Būtent tokia — trijų pakopų — ben- 
drosios kompetencijos teismų instancijų sistema įstatymais įtvirtinta ir Lietuvoje!““. 

Konstitucinis Teismas taip pat pabrėžė ir įstatymų leidėjo diskreciją šioje srityje: 
pagal Konstituciją jis turi teisę nustatyti (vadovaudamasis, inter alia, ir tikslingumo 
sumetimais), kurios civilinės, baudžiamosios ar kitų kategorijų bylos turi būti pir- 
mąja instancija nagrinėjamos apylinkės, o kurios — apygardos teismuose; įstatymų 
leidėjas taip pat turi teisę nustatyti, ar apeliacinis procesas turi vykti vien Lietuvos 
apeliaciniame teisme, ar ir apygardos teismuose. Kartu buvo pasakyta, kad pagal 
Konstituciją negalima nustatyti tokio teisinio reguliavimo ir formuoti tokios teis- 
mų praktikos, kuriais būtų ištrintas esminis skirtumas tarp bylų proceso pirmosios 


"8! Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292. 


8 Ibidem. 

instancijos teisme, bylų proceso apeliacinės instancijos teisme ir (arba) bylų proceso 
kasacinės instancijos teisme, taip pat nustatyti tokio teisinio reguliavimo ir tokios 
teismų praktikos, kuriais būtų paneigta Lietuvos apeliacinio teismo, kaip apeliacinės 
instancijos teismo, ir (arba) Lietuvos Aukščiausiojo Teismo, kaip kasacinės instanci- 
jos teismo, konstitucinė prigimtis!*“, 

Pasak Konstitucinio Teismo, iš Konstitucijos kylančios bendrosios kompeten- 
cijos teismų instancijų sistemos negalima traktuoti kaip hierarchinės, nes nė vienas 
žemesniosios instancijos bendrosios kompetencijos teismas nėra administraciniu ar 
hierarchiniu atžvilgiu ar kaip nors kitaip pavaldus jokiam aukštesniosios instancijos 
teismui: pirmosios instancijos bendrosios kompetencijos teismai nėra pavaldūs nei 
apeliacinės, nei kasacinės instancijos bendrosios kompetencijos teismams, o Lie- 
tuvos apeliacinis teismas nėra pavaldus Lietuvos Aukščiausiajam Teismui. Iš Kons- 
titucijos kylančios bendrosios kompetencijos teismų instancijų sistemos negalima 
interpretuoti ir kaip varžančios žemesniosios instancijos bendrosios kompetencijos 
teismų procesinį savarankiškumą. Pagal Konstituciją, žemesniosios instancijos ben- 
drosios kompetencijos teismai, priimdami sprendimus atitinkamų kategorijų bylose, 
apskritai yra saistomi aukštesniosios instancijos bendrosios kompetencijos teismų 
sprendimų — precedentų tų kategorijų bylose, tačiau aukštesniosios instancijos ben- 
drosios kompetencijos teismai (ir tų teismų teisėjai) negali kištis į žemesniosios 
instancijos bendrosios kompetencijos teismų nagrinėjamas bylas, teikti jiems kokių 
nors privalomų ar rekomendacinio pobūdžio nurodymų, kaip turėtų būti spren- 
džiamos atitinkamos bylos ir pan. Privalomų ar rekomendacinio pobūdžio nuro- 
dymų, kaip turi būti sprendžiamos atitinkamos bylos ir pan., davimas žemesniosios 
instancijos teismams suvaržytų ir pačių tuos nurodymus duodančių aukštesniosios 
instancijos teismų galimybes nešališkai peržiūrėti, jeigu to prireiktų, atitinkamas 
bylas apeliacine arba kasacine tvarka!“““. 

Konstitucinėje jurisprudencijoje taip pat konstatuota, kad įstatymų leidėjas, pai- 
sydamas Konstitucijos, turi diskreciją sudaryti tiek apylinkių ir tiek apygardų teismų, 
kiek, jo manymu, yra reikalinga, ir nustatyti tokią jų kiekybinę sudėtį, kokia, jo ma- 
nymu, yra būtina, kad būtų tinkamai, laiku vykdomas teisingumas, taip pat apibrėžti 
tokias atitinkamų apygardų bei apylinkių teismų veiklos teritorijų ribas, kokios, jo 
manymu, yra būtinos, kad būtų tinkamai, laiku vykdomas teisingumas!*“. 

Nuo 2018 m. sausio 1 d. Lietuvos Respublikoje veikia 12 apylinkių teismų: 
Alytaus apylinkės teismas, Kauno apylinkės teismas, Klaipėdos apylinkės teismas, 
Marijampolės apylinkės teismas, Panevėžio apylinkės teismas, Plungės apylinkės 
teismas, Šiaulių apylinkės teismas, Tauragės apylinkės teismas, Telšių apylinkės teis- 
mas, Utenos apylinkės teismas, Vilniaus regiono apylinkės teismas, Vilniaus miesto 
apylinkės teismas, taip pat veikia penki apygardų teismai: Vilniaus, Kauno, Klaipė- 
dos, Šiaulių ir Panevėžio'*“, 

Lietuvos Aukščiausiasis Teismas ir Lietuvos apeliacinis teismas veikia visoje 
Lietuvos Respublikos teritorijoje. 


"8 Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292. 
6 Ibidem. 

e65  Ibidem. 

U66 Teismų reorganizavimo įstatymas. TAR, 2016-06-30, 2016-17971. 

Pagal Lietuvos Respublikos teismų įstatymo nuostatas, Lietuvos Aukščiausiojo 
Teismo teisėjų skaičių nustato Seimas Respublikos Prezidento teikimu, pasiūlius 
Lietuvos Aukščiausiojo Teismo pirmininkui. Kitų bendrosios kompetencijos teismų 
teisėjų skaičių nustato Respublikos Prezidentas Teisėjų tarybos patarimu. 


2. Bendrosios kompetencijos teismų įgaliojimai 


Bendrosios kompetencijos teismų sistemai priskirtinos baudžiamosios, civilinės ir 
kitos bylos, nepriskirtos specializuotiems teismams arba Konstituciniam Teismui, o 
nuo 2011 m. —ir administracinių teisės pažeidimų bylos, iki tol nagrinėtos adminis- 
tracinių teismų“““". Pagal Teismų įstatymo nuostatas, Lietuvos Aukščiausiasis Teis- 
mas, apygardų ir apylinkių teismai yra bendrosios kompetencijos teismai, nagrinė- 
jantys civilines, baudžiamąsias ir administracinių teisės pažeidimų bylas, o Lietuvos 
apeliacinis teismas — bendrosios kompetencijos teismas, nagrinėjantis civilines ir 
baudžiamąsias bylas. 

Minėta, kad bendrosios kompetencijos teismų sistemoje yra trys instancijos: 
pirmoji; apeliacinė, kurioje iš naujo tiriami ir vertinami bylai išspręsti reikšmės tu- 
rintys faktai; kasacinė, kurioje faktai iš naujo nenustatinėjami ir sprendžiama vien 
dėl teisės taikymo. Įstatymų leidėjas savo nuožiūra nustato, kurias bylas pirmąja 
instancija nagrinės apylinkių, o kurias — apygardų teismai ir ar apeliacinis procesas 
vyks vien Apeliaciniame, ar ir apygardų teismuose "***, 

Konstitucinis Teismas yra nurodęs, kad konstitucinės teisingumo vykdymo ir 
bendrosios kompetencijos teismų sistemos sampratos suponuoja tai, jog įstatyme 
turi būti nustatytas toks teisinis reguliavimas, kad kiekvienas tam tikros instanci- 
jos bendrosios kompetencijos teismas pagal įstatymus atliktų būtent tas funkcijas, 
kurios yra būdingos tos instancijos bendrosios kompetencijos teismams. Įstatymų 
leidėjas turi nustatyti tokius visų instancijų bendrosios kompetencijos teismų įga- 
liojimus (jurisdikciją), kurie būtų konstituciškai pagrįsti, taip pat konstitucinė tei- 
singumo vykdymo samprata suponuoja ir tai, kad teismai bylas turi spręsti tik griež- 
tai laikydamiesi nustatytų procesinių bei kitų reikalavimų ir neperžengdami savo 
ribų, neviršydami kitų įgaliojimų. Taigi kiekvienas tam tikros instancijos bendrosios 
kompetencijos teismas privalo pagal įstatymus atlikti būtent tas funkcijas, kurios yra 
įstatymo priskirtos tos instancijos bendrosios kompetencijos teismams!“““, 

Minėta, kad apylinkių teismai sudaro bendrosios kompetencijos teismų sis- 
temos žemutinę grandį. Pagal Teismų įstatymo nuostatas, apylinkės teismas yra 
pirmoji instancija civilinėms byloms, įstatymų priskirtoms jo kompetencijai, bau- 
džiamosioms byloms, įstatymų priskirtoms jo kompetencijai, administracinių teisės 
pažeidimų byloms, byloms, susijusioms su sprendimų ir nuosprendžių vykdymu. 
Įstatymų nustatytais atvejais apylinkės teismo teisėjai atlieka ikiteisminio tyrimo 


es KūRis, E.; MasNEvaITĖ, E. Teisminės valdžios sistema. Iš: Lietuvos teisinės institucijos. Moksl. 
red. E. Kūris. Vilniaus universiteto vadovėlis. Vilnius: VĮ Registrų centras, 2011, p. 59. 


Us Ibid., p. 61; ŠiNKUNAS, H. Bendrosios kompetencijos teismai. Iš: Lietuvos teisinės institucijos. 
Moksl. red. E. Kūris. Vilniaus universiteto vadovėlis. Vilnius: VĮ Registrų centras, 2011, p. 111. 


8 Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292. 

teisėjo, vykdymo teisėjo funkcijas, taip pat kitas apylinkės teismo kompetencijai 
įstatymų priskirtas funkcijas. 

Apygardos teismas yra pirmoji instancija civilinėms byloms, įstatymų priskir- 
toms jo kompetencijai, pirmoji instancija baudžiamosioms byloms, įstatymų pri- 
skirtoms jo kompetencijai, apeliacinė instancija byloms dėl apylinkių teismų spren- 
dimų, nuosprendžių, nutarčių, nutarimų ir įsakymų, taip pat atlieka kitas jo kompe- 
tencijai įstatymų priskirtas funkcijas. 

Lietuvos apeliacinis teismas yra apeliacinė instancija byloms dėl apygardų teis- 
mų sprendimų, nuosprendžių, nutarčių, nutarimų ir įsakymų, jis nagrinėja prašy- 
mus dėl užsienio valstybių ir tarptautinių teismų bei arbitražų sprendimų pripa- 
žinimo ir vykdymo Lietuvos Respublikoje, taip pat atlieka kitas jo kompetencijai 
įstatymų priskirtas funkcijas. 

Lietuvos Aukščiausiasis Teismas yra vienintelis kasacinės instancijos teismas įsi- 
teisėjusiems bendrosios kompetencijos teismų sprendimams, nuosprendžiams, nu- 
tartims, nutarimams (išskyrus nutarimus administracinių teisės pažeidimų bylose) 
ir įsakymams peržiūrėti. Aukščiausiasis Teismas nagrinėja prašymus dėl proceso at- 
naujinimo užbaigtose administracinių teisės pažeidimų bylose. Lietuvos Aukščiau- 
siasis Teismas taip pat formuoja vienodą bendrosios kompetencijos teismų praktiką 
aiškinant ir taikant įstatymus ir kitus teisės aktus. Į Aukščiausiojo Teismo nutartyse 
esančius įstatymų ir kitų teisės aktų taikymo išaiškinimus atsižvelgia valstybės ir 
kitos institucijos, taip pat kiti asmenys, taikantys tuos pačius įstatymus ir kitus teisės 
aktus. Plėtodamas ir užtikrindamas vienodą teisės aiškinimą ir taikymą bendrosios 
kompetencijos teismuose, Aukščiausiasis Teismas analizuoja nacionalinių, Europos 
Sąjungos ir tarptautinių teismų praktiką, kitus teisės šaltinius, rengia teismų prak- 
tikos apibendrinimus, apžvalgas, viešai skelbia informaciją apie savo veiklą. Aukš- 
čiausiasis Teismas atlieka ir kitas jo kompetencijai priskirtas funkcijas. 


3. Bendrosios kompetencijos teismų teisėjų skyrimas 


Teisėjams yra suteikiami ypatingi teismų valdžios atstovo įgaliojimai ir teisė priimti 
sprendimus, vienaip ar kitaip paliečiančius konkretaus žmogaus gyvenimą. Kon- 
krečios bylos nagrinėjimas ir sprendimas reikalauja ne tik didelių asmeninių teisėjo 
pastangų, bet ir moralinės bei pilietinės atsakomybės, profesinių sugebėjimų ir gy- 
venimiškos patirties. Neatsitiktinai teisėjams keliami aukšti profesiniai ir moraliniai 
reikalavimai. Kuo aukštesnės instancijos teismas, tuo didesni reikalavimai teisėjui. 
Konstitucinis Teismas jau 1999 m. gruodžio 21 d. nutarime pabrėžė teisėjams ke- 
liamų reikalavimų svarbą: garantija, kad teisėjai tinkamai vykdys teisingumą, yra jų 
kvalifikacija: teisėjais turi būti skiriami tik asmenys, turintys aukštą teisinę kvalifika- 
ciją ir gyvenimo patirtį. Jų reputacija turi būti nepriekaištinga. Vadinasi, teisėjams 
keliami ypatingi profesiniai ir etiniai reikalavimai. Teismai demokratinėje valstybėje 
sudaromi ne politinio pasitikėjimo, o išskirtinai profesiniu pagrindu — tuo jie skiriasi 
nuo kitų valstybės valdžios šakų. Profesiniu ir nepriklausomumo požiūriu teismų 
valdžia yra pranašesnė tuo, kad nei įstatymų leidžiamoji, nei vykdomoji valdžios 
formaliai negali kištis į teismų valdžios veiklą, o teismų valdžia gali daryti joms 
įtaką. Kita vertus, teismai šią įtaką daro ne savo iniciatyva, o tik gavę bylai pradėti 
būtiną kreipimąsi; kitaip tariant, teismų valdžia negali pati imtis kontroliuoti kitų 


623 


XXII skyrius 


valdžios šakų'*“?. Teisėjas turi jausti didelę atsakomybę už tai, kad jis vykdo teisin- 
gumą — atlieka Konstitucijoje jam nustatytą priedermę!?“!. 

Bendras Konstitucijoje nustatytas reikalavimas — teisėjais Lietuvoje gali būti 
tik Lietuvos Respublikos piliečiai (112 str. 1 d.). Šis reikalavimas sietinas su teisėjo 
lojalumo savo valstybei reikalavimu ir teisėjų sprendimų priėmimu Lietuvos Res- 
publikos vardu (109 str.)'2?*, 

Konkrečius reikalavimus asmenims, galintiems būti teisėjais, nustato Teismų 
įstatymas. Konstitucinis Teismas yra nurodęs, kad pagal Konstituciją įstatymų lei- 
dėjas turi įgaliojimus nustatyti asmenų, siekiančių tapti teisėjais, atrankos krite- 
rijus, taip pat nustatyti, kaip yra formuojamas kandidatų tapti teisėjais korpusas, 
kandidatų, siekiančių tapti aukštesnės grandies teismo teisėjais, korpusas ir t. t. Tai 
nustatantis teisinis reguliavimas gali būti diferencijuotas, inter alia, pagal tai, ko- 
kios grandies teismo teisėju asmuo siekia tapti. Konstitucija nedraudžia nustatyti ir 
tokios asmenų, siekiančių tapti teisėjais, korpuso formavimo tvarkos, kai asmenys, 
turintys aukštąjį universitetinį išsilavinimą ir pretenduojantys tapti teisėjais, turi iš- 
laikyti specialų egzaminą ir egzaminus, kai yra patikrinama, ar asmuo turi pakanka- 
mai profesinių žinių, kad galėtų dirbti teisėjo darbą'?“". 

Teismų įstatyme nustatyta, kad apylinkės teismo teisėju gali būti skiriamas tik 
nepriekaištingos reputacijos Lietuvos Respublikos pilietis. Asmuo negali būti laiko- 
mas nepriekaištingos reputacijos ir skiriamas teisėju, jeigu jis įsiteisėjusiu teismo nuo- 
sprendžiu pripažintas padaręs nusikalstamą veiką; atleistas iš teisėjo, prokuroro, advo- 
kato, notaro, antstolio, policijos ar vidaus reikalų sistemos darbuotojo pareigų arba iš 
valstybės tarnybos už profesinės ar tarnybinės veiklos pažeidimus, jei po šio atleidimo 
nepraėjo penkeri metai; piktnaudžiauja psichotropinėmis, narkotinėmis, toksinėmis 
medžiagomis ar alkoholiu; neatitinka kitų Teisėjų etikos taisyklių reikalavimų. 

Teisėjais gali būti skiriami tik asmenys, atitinkantys profesinius reikalavimus: 
turintys aukštąjį universitetinį teisinį išsilavinimą — teisės bakalauro ir teisės magis- 
tro kvalifikacinius laipsnius arba teisininko profesinį kvalifikacinį laipsnį (vienpa- 
kopį teisinį universitetinį išsilavinimą)!“ ir išlaikę teisėjo egzaminus!““ (kai kuriais 


0 MASNEVAITĖ, E.; PŪRAITĖ-ANDRIKEINĖ, D.; ŽALIMAS, D. Teismų nepriklausomumas ir teisinių 


ginčų sprendimas. Iš: Krizė, teisės viešpatavimas ir žmogaus teisės. Moksl. red. E. Kūris. Šiauliai: 
AB „Titnagas“, 2015, p. 454. 
"1 Konstitucinio Teismo 1999 m. gruodžio 21 d. nutarimas. Valstybės žinios, 1999, Nr. 109-3192. 


2 BurkEvičius, L.; KūRis, E.; SINKūNAS, H. Teisėjų asmeninio nepriklausomumo garantijos. Iš: Lie- 


tuvos teisinės institucijos. Moksl. red. E. Kūris. Vilniaus universiteto vadovėlis. Vilnius: VĮ Registrų 
centras, 2011, p. 153. 


"* Konstitucinio Teismo 2006 m. gegužės 9 d. nutarimas. Valstybės žinios, 2006, Nr. 51-1894. 


"4 Konstitucinis Teismas 2008 m. vasario 20 d. nutarime yra nurodęs, kad asmeniui, pretenduojan- 


čiam į teisėjo pareigas, nepakanka vien Lietuvos Respublikos teisės aktuose numatytų pagrindinių — 
pirmosios pakopos teisės krypties studijų, skirtų tik teoriniams profesijos pagrindams perteikti ir sava- 
rankiškam darbui būtiniems profesiniams įgūdžiams suformuoti; iš Konstitucijos kylantis aukštos tei- 
sėjo profesinės kvalifikacijos reikalavimas suponuoja tai, kad teisėjais tapti siekiantys asmenys turi būti 
įgiję tokį aukštąjį universitetinį išsilavinimą, kurį gali užtikrinti tik Lietuvos Respublikos teisės aktuose 
numatytos dvipakopės nuosekliosios teisės krypties studijos (t. y. teisės bakalauro ir teisės magistro 
kvalifikaciniai laipsniai) arba vientisosios teisės krypties studijos, kai tęstinumu susiejamos pirmosios ir 
antrosios pakopų universitetinės studijos. 


"5 Pavyzdžiui, apylinkės teismo teisėju gali būti skiriamas nepriekaištingos reputacijos Lietuvos Res- 


publikos pilietis, turintis aukštąjį universitetinį teisinį išsilavinimą — teisės bakalauro ir teisės magistro 

)**6. Konstitucinis Teismas 2008 m. 


vasario 20 d. nutarime yra pabrėžęs, kad asmenims, siekiantiems būti teisėjais, tei- 


įstatymo nustatytais atvejais to nereikalaujama 


sinėje valstybėje gali ir turi būti keliami kuo didžiausi profesinės kvalifikacijos, taip 
pat ir teisinio išsilavinimo, reikalavimai; jeigu tokie aukščiausi profesinės kvalifi- 
kacijos, teisinio išsilavinimo reikalavimai pretendentams į teisėjus nebūtų kelia- 
mi, būtų sudarytos prielaidos teismų darbui tapti mažiau efektyviam ir suprastėti 
jo kokybei, pažeisti asmens teises, laisves, teisėtus interesus, įvairias Konstitucijoje 
įtvirtintas, jos ginamas ir saugomas vertybes; apskritai būtų sudarytos prielaidos 
tam, kad teismų, kurių teisėjais buvo paskirti asmenys, neturintys būtinos profesinės 
kvalifikacijos, vien formaliai vykdomas teisingumas nebūtų toks teisingumas, kurį 
įtvirtinta, saugo ir gina Konstitucija!*". 

Reikalavimai teisinio darbo stažui skiriasi pagal tai, ar asmuo pretenduoja būti 
apylinkės, apygardos ar kito teismo teisėju““*. Pagal Teismų įstatymo nuostatas, 
buvęs Lietuvos Respublikos Konstitucinio Teismo teisėjas, Lietuvos Aukščiausiojo 
Teismo, Europos Sąjungos Teisingumo Teismo, Europos Sąjungos Bendrojo Teis- 
mo ar Europos Žmogaus Teisių Teismo teisėjas be egzamino ir atrankos gali būti 
paskirtas Aukščiausiojo Teismo, Apeliacinio teismo, Vyriausiojo administracinio 
teismo, apygardos teismo, apygardos administracinio teismo ar apylinkės teismo 
teisėju. Tiesa, reikalavimai asmenims, siekiantiems eiti teisėjo pareigas, galiojant 
2002 m. gegužės 1 d. Teismų įstatymo redakcijai, buvo ne kartą pakeisti!**". 

Paminėtina, kad asmuo, atitinkantis teisėjui keliamus reikalavimus ir išlaikęs 
egzaminą, įrašomas į Nacionalinės teismų administracijos tvarkomą pretendentų į 
laisvas apylinkės teismo teisėjų vietas sąrašą. Asmuo, siekiantis tapti aukštesnės pa- 
kopos teismo teisėju, įrašomas į teisėjų karjeros siekiančių asmenų registrą, kurį taip 
pat tvarko Nacionalinė teismų administracija, privalanti turimus duomenis perduoti 
Respublikos Prezidentui, Teisėjų tarybai ir Pretendentų į teisėjus atrankos komisijai. 

Jau minėta, kad teismų valdžia formuojama profesiniu pagrindu. Visuotinai 
pripažįstama (ne tik Lietuvoje), kad vyraujantis aukštesnės grandies teismų teisėjų 
formavimo principas yra teisėjų profesinės karjeros principas, kai teisėjai yra pa- 


kvalifikacinius laipsnius arba teisininko profesinį kvalifikacinį laipsnį (vienpakopį teisinį universitetinį 
išsilavinimą), atitinkantis įstatymų nustatytus reikalavimus, būtinus išduodant asmens patikimumo pa- 
žymėjimą arba leidimą dirbti ar susipažinti su įslaptinta informacija, pateikęs sveikatos pažymėjimą, 
turintis ne mažesnį kaip penkerių metų teisinio darbo stažą ir išlaikęs pretendentų į teisėjus egzaminą. 
"6 Nuo pretendentų į teisėjus egzamino atleidžiamas teisės krypties socialinių mokslų daktaras ir 
habilituotas daktaras, asmuo, turintis ne mažesnį kaip penkerių metų teisėjo darbo stažą, jeigu nuo 
darbo teisėju pabaigos praėjo ne daugiau kaip penkeri metai. 


"7 Konstitucinio Teismo 2008 m. vasario 20 d. nutarimas. Valstybės žinios, 2008, Nr. 23-852. 
"6 Teisėjo darbo stažas skaičiuojamas nuo tada, kai jis įgijo teisinį išsilavinimą ir pradėjo dirbti Lie- 
tuvos Respublikos Vyriausybės 1998 m. liepos 7 d. nutarimu Nr. 841 „Dėl teisinių pareigybių sąrašo 
patvirtinimo“ (2002 m. rugpjūčio 13 d. nutarimo Nr. 1285 redakcija) patvirtintame teisinių pareigy- 
bių sąraše numatytą darbą. 

e“ Pavyzdžiui, 2004 m. gegužės 18 d. priimtas Teismų įstatymo 51, 66, 67 ir 68 straipsnių pakeitimo 
įstatymas nustatė supaprastintus reikalavimus prokurorams ir advokatams, siekiantiems teisėjo pareigų 
bei pretenduojantiems tapti aukštesnių pakopų teisėjais, t. y. jiems nebuvo privaloma išlaikyti preten- 
dentų į teisėjus egzamino. 2006 m. birželio 1 d. priimtu minėtojo įstatymo pakeitimu šio siūlymo 
buvo atsisakyta. 

aukštinami juos atleidus iš ankstesnių pareigų ir paskyrus aukštesnės grandies teis- 
mų teisėjais (nors jis negali būti suabsoliutintas, idant nebūtų sudaryta prielaidų 
teismų sistemai tapti pernelyg uždarai, rutiniškai ir pan.). Teisėjų profesinė karjera 
yra neatskiriamai susijusi su Konstitucijos 112 straipsnio 4 dalyje įtvirtintu teisėjų 
paaukštinimo institutu. Sprendžiant dėl teisėjų paaukštinimo yra vertinama, inter 
alia, jų kvalifikacija — profesinis pasirengimas. Taigi teisėjų profesinės karjeros prin- 
cipo įgyvendinimas (kaip minėta, jo nesuabsoliutinant) yra viena iš sąlygų, leidžian- 
čių užtikrinti, kad aukštesnių grandžių teismų teisėjais būtų skiriami kuo aukštesnės 
profesinės kvalifikacijos asmenys, taigi užtikrinti ir tai, kad teisingumas bus vykdo- 
mas taip, kaip numato Konstitucija, kad bus deramai saugomos ir ginamos žmogaus 
teisės ir laisvės, kitos konstitucinės vertybės, kad bus įgyvendinama Konstitucijoje, 
jai neprieštaraujančiuose įstatymuose ir kituose teisės aktuose išreikšta teisė'“V", 
Atsižvelgiant į tai, kad įvairių pakopų teismų teisėjais pretenduoja tapti pa- 
kankamai daug nustatytus reikalavimus atitinkančių asmenų, ir siekiant, kad jais 
būtų paskirti tinkamiausi pretendentai, Teismų įstatymas 2003 m. buvo papildytas 
55! straipsniu, numatant įsteigti Pretendentų į teisėjus atrankos komisiją!“?!. Šią 
komisiją sudaro Respublikos Prezidentas, kuris nustato ir šios komisijos darbo tvar- 
ką, ir pretendentų į teisėjus atrankos kriterijus. Atrankos komisija trejiems metams 
sudaroma iš septynių asmenų. Trys Atrankos komisijos nariai turi būti teisėjai ir 
keturi — visuomenės atstovai. Respublikos Prezidentas iš Atrankos komisijos narių 
skiria Komisijos pirmininką. Atrankos komisijos nariais negali būti skiriami Teisėjų 
tarybos nariai. Atrenkant pretendentus į laisvas arba atsilaisvinsiančias teismo teisė- 
jų vietas, įvertinamos kiekvieno pretendento profesinės žinios ir įgūdžiai, gebėjimas 
teorines žinias ir įgūdžius taikyti praktiškai, darbo teisėju arba kito teisinio darbo 
stažas, kiti kiekybiniai ir kokybiniai teisinės veiklos rodikliai, etikos reikalavimų lai- 
kymasis profesinėje bei kitoje veikloje, mokslinė ir pedagoginė veikla, papildomai 
gali būti atsižvelgiama į teismo, kuriame teisėjas dirba ir į kurį pretenduoja, teisėjų 
kolektyvų nuomonę. Pretendentų atrankos komisija nustato, kurie pretendentai yra 
tinkamiausi, ir Respublikos Prezidentui pateikia savo išvadą, kuri jo nesaisto. 
Subjektai, turintys įgaliojimus paskirti, paaukštinti, atleisti iš pareigų teisėjus 
(keisti jų darbo vietas), yra nustatyti Konstitucijoje. Konstitucijos 112 straipsnyje 
numatyta, kad Aukščiausiojo Teismo teisėjus, o iš jų — pirmininką, skiria ir atleidžia 
Seimas Respublikos Prezidento teikimu. Apeliacinio teismo teisėjus, o iš jų — pirmi- 
ninką, skiria Respublikos Prezidentas Seimo pritarimu. Apylinkių, apygardų ir spe- 
cializuotų teismų teisėjus bei pirmininkus skiria, jų darbo vietas keičia Respublikos 
Prezidentas. Konstitucinis Teismas 2006 m. gegužės 9 d. nutarime konstatavo, kad 
Konstitucijoje yra nustatyta tokia įvairių grandžių bendrosios kompetencijos teis- 
mų teisėjų ir teismų pirmininkų skyrimo bei atleidimo tvarka, kad šiuos teisėjus ir 
teismų pirmininkus skiria ir atleidžia kitų valstybės valdžių — vykdomosios valdžios 
bei įstatymų leidžiamosios valdžios — institucijos, atitinkamai Respublikos Prezi- 
dentas ir Seimas, t. y. institucijos, kurios formuojamos politiniu pagrindu. Vienų 
bendrosios kompetencijos teismų teisėjus ir teismų pirmininkus skiria ir atleidžia 


40 Konstitucinio Teismo 2007 m. spalio 22 d. nutarimas. Valstybės žinios, 2007, Nr. 110-4511. 


0 Paminėtina, kad nuostata dėl Pretendentų į teisėjus atrankos komisijos sudėties kito. 

Respublikos Prezidentas, dėl to neturintis kreiptis į Seimą; kitų bendrosios kom- 
petencijos teismų teisėjus ir teismų pirmininkus Respublikos Prezidentas skiria ir 
atleidžia prieš tai gavęs Seimo pritarimą; dar kitų bendrosios kompetencijos teismų 
teisėjus ir teismų pirmininkus Respublikos Prezidento teikimu skiria ir atleidžia 
Seimas. Taigi Seimas dalyvauja skiriant ir atleidžiant ne visų, o tik dviejų aukščiau- 
sių grandžių bendrosios kompetencijos teismų teisėjus ir pirmininkus; Respubli- 
kos Prezidentas dalyvauja (Konstitucijos 112 straipsnio 2, 3, 4 dalyse, 84 straipsnio 
11 punkte nustatytais būdais) skiriant ir atleidžiant visų grandžių bendrosios kom- 
petencijos teismų teisėjus, tačiau jo įgaliojimai skirtingų bendrosios kompetencijos 
teismų teisėjų atžvilgiu yra skirtingi: 1) kad būtų paskirtas arba atleistas apylinkės 
ar apygardos teismo teisėjas arba apylinkės ar apygardos teismo pirmininkas, reikia 
Respublikos Prezidento sprendimo, o Seimas šioje srityje pagal Konstituciją neturi 
jokių įgaliojimų; 2) kad būtų paskirtas arba atleistas Apeliacinio teismo teisėjas arba 
šio teismo pirmininkas, Respublikos Prezidentas privalo kreiptis į Seimą ir, jeigu 
gauna Seimo pritarimą, gali atitinkamą asmenį paskirti Apeliacinio teismo teisėju ar 
šio teismo pirmininku arba atleisti atitinkamą Apeliacinio teismo teisėją ar šio teis- 
mo pirmininką, taip pat gali to asmens nepaskirti Apeliacinio teismo teisėju ar šio 
teismo pirmininku, o teikti Seimui kitą kandidatūrą, arba neatleisti atitinkamo Ape- 
liacinio teismo teisėjo ar šio teismo pirmininko; 3) kad būtų paskirtas arba atleistas 
Aukščiausiojo Teismo teisėjas arba šio teismo pirmininkas, Respublikos Prezidentas 
privalo teikti Seimui atitinkamą asmenį paskirti arba atleisti, o galutinį sprendimą 
dėl Aukščiausiojo Teismo teisėjo ar šio teismo pirmininko paskyrimo arba atleidimo 
priima Seimas!“", 

Konstitucijos 84 straipsnio 11 punkto normos, nustatančios Respublikos Pre- 
zidento įgaliojimus skiriant ir atleidžiant teisėjus, yra susijusios su Konstitucijos 
112 straipsnio 5 dalimi, kurioje nustatyta, kad dėl teisėjų paskyrimo, paaukštinimo, 
perkėlimo ar atleidimo iš pareigų Respublikos Prezidentui pataria speciali įstatymo 
numatyta teisėjų institucija“““*. 

Teisėju skiriamas asmuo iki 65 metų. Asmuo, paskirtas teisėju, pradeda eiti 
pareigas tik po to, kai prisiekia jį paskyrusiems Seimui arba Respublikos Prezidentui 
būti ištikimas Lietuvos Respublikai, vykdyti teisingumą tik pagal įstatymą. Prisiekęs 
jį paskyrusiems Seimui arba Respublikos Prezidentui, teisėjas įgyja visus teismų 
valdžios vykdytojo įgaliojimus. 

Paminėtina, kad atrenkant teisėjus pirmiausia skatinama vadinamoji „horizon- 
talioji teisėjų karjera“, kai į atsilaisvinusią teisėjo vietą visų pirma turi teisę preten- 
duoti tie teisėjai, kurie pageidauja būti perkelti į kitą tos pačios pakopos teismą. 
Taigi pagal Teismų įstatymo nuostatas, apylinkės teismo, apygardos administracinio 
teismo ar apygardos teismo teisėjas, praėjus ne mažiau kaip trejiems metams nuo pa- 
skyrimo į teisėjo pareigas, arba apylinkės teismo, apygardos administracinio teismo 
ar apygardos teismo pirmininkas, pasibaigus jo, kaip teismo pirmininko, įgaliojimų 
laikui, jo pageidavimu gali būti perkeltas teisėju į kitą tos pačios pakopos teismą 
arba į kitos jurisdikcijos tos pačios pakopos teismą. Sprendžiant teisėjo perkėlimo 


4 Konstitucinio Teismo 2006 m. gegužės 9 d. nutarimas. Valstybės žinios, 2006, Nr. 51-1894. 
“6 Konstitucinio Teismo 1999 m. gruodžio 21 d. nutarimas. Valstybės žinios, 1999, Nr. 109-3192. 

klausimą, taikoma tokia pat atranka, kaip ir skiriant teisėju. Teisėją jo pageidavimu 
galima paskirti į žemesnės pakopos teismą. Teisėjas jo pageidavimu taip pat gali būti 
paskirtas bet kokio žemesnės pakopos teismo teisėju. Apygardos administracinio 
teismo ar apygardos teismo teisėjas jo pageidavimu gali būti paskirtas apylinkės 
teismo teisėju. Vyriausiojo administracinio teismo ar Apeliacinio teismo teisėjas jo 
pageidavimu gali būti paskirtas apygardos teismo, apygardos administracinio teismo, 
taip pat apylinkės teismo teisėju. Kai pagal įstatymą teismai likviduojami arba reor- 
ganizuojami ir po teismų reorganizavimo sumažinamas reorganizavime dalyvavusio 
teismo teisėjų skaičius, šių teismų teisėjai perkeliami į kitus tos pačios pakopos 
teismus arba jų sutikimu paskiriami į žemesnės pakopos teismus. Teisėjų tarybai 
konstatavus poreikį, apylinkės teismo, apygardos administracinio teismo ar apygar- 
dos teismo teisėjas jo sutikimu gali būti nuolat perkeltas teisėju į kitą tos pačios 
pakopos arba į kitos jurisdikcijos tos pačios pakopos teismą. Tuo atveju, jei Teisėjų 
taryba konstatuoja esminį darbo krūvio skirtumą teismuose, teisėjas gali būti be jo 
sutikimo nuolat perkeltas į kitą tos pačios pakopos arba į kitos jurisdikcijos tos pa- 
čios pakopos teismą, esantį toje pačioje gyvenamojoje vietovėje. 

Apylinkės teismas susideda iš šio teismo pirmininko, pirmininko pavaduoto- 
jo"““ ir kitų teisėjų, apygardos teismas — iš šio teismo pirmininko, skyrių — Civilinių 
bylų ir Baudžiamųjų bylų — pirmininkų ir kitų teisėjų, Lietuvos apeliacinis teismas 
ir Lietuvos Aukščiausiasis Teismas — taip pat iš pirmininkų, minėtųjų skyrių pirmi- 
ninkų ir kitų teisėjų. Pagal Teismų įstatymo nuostatas, apylinkių teismų, apygardos 
teismų pirmininkai ir jų pavaduotojai, Apeliacinio teismo pirmininkas ir skyriaus 
pirmininkas, Aukščiausiojo Teismo pirmininkas ir skyriaus pirmininkas skiriami 
penkeriems metams!“““. Teisėjas tos pačios pakopos teisme į tas pačias — teismo 
pirmininko, pirmininko pavaduotojo ar skyriaus pirmininko — pareigas gali būti 
skiriamas ne daugiau kaip dviem kadencijoms iš eilės. Po dviejų iš eilės kadencijų 
teisėjas į tos pačios pakopos teismo pirmininko, pirmininko pavaduotojo ar skyriaus 
pirmininko pareigas gali būti skiriamas, jei po jo antros kadencijos pabaigos yra 
praėję ne mažiau kaip penkeri metai. 

Konstitucinis Teismas yra nurodęs, kad pagal Konstituciją visų grandžių ben- 
drosios kompetencijos, taip pat pagal Konstitucijos 111 straipsnio 2 dalį įsteigtų spe- 
cializuotų teismų pirmininkai neturi jokių kitų įgaliojimų, išskyrus jiems, kaip ati- 
tinkamo teismo teisėjams, turintiems vykdyti teisingumą — spręsti bylas, priskirtus 
įgaliojimus, taip pat jiems, kaip atitinkamų teismų — institucijų vadovams, iš Kons- 
titucijos ir įstatymų kylančius įgaliojimus organizuoti atitinkamo teismo darbą'*??, 


54 Pagal Teismų įstatymo nuostatas, teismo pirmininko pavaduotojas gali būti skiriamas teisme, ku- 


riame yra ne mažiau kaip dešimt teisėjų. Apylinkės teisme, kuriame yra daugiau kaip dvidešimt teisėjų, 
gali būti skiriami du pirmininko pavaduotojai. 

15 "Tokia, t. y. vienoda, visų teismų pirmininkų, pavaduotojų, skyrių pirmininkų kadencija buvo nu- 
statyta 2007 m. balandžio 19 d. priėmus Teismų įstatymo 75, 76, 77, 79, 80 ir 81 straipsnių pakeitimo 
įstatymą. Pagal ankstesnį reguliavimą, Vyriausiojo administracinio teismo pirmininkas, pirmininko 
pavaduotojas, Apeliacinio teismo pirmininkas, skyriaus pirmininkas buvo skiriami šešeriems metams, 
Aukščiausiojo Teismo pirmininkas ir skyriaus pirmininkas buvo skiriami septyneriems metams. 


V“ Konstitucinio Teismo 2006 m. gegužės 9 d. nutarimas. Valstybės žinios, 2006, Nr. 51-1894. 

4. Bendrosios kompetencijos teismų teisėjų įgaliojimų pasibaigimas 
(atleidimas iš pareigų) 


Teisėjų ir teismų nepriklausomumas, taip pat jų nešališkumas užtikrinamas, inter 
alia, teisėjo įgaliojimų trukmės neliečiamumo konstitucine garantija. Užtikrinant 
teisėjo įgaliojimų trukmės neliečiamumą, Konstitucijos 115 straipsnyje yra nustaty- 
ti atvejai, kada teisėjas gali būti atleistas iš pareigų; šiame Konstitucijos straipsnyje 
taip pat yra įtvirtinta, kad teisėjas gali būti atleistas iš pareigų įstatymo nustatyta 
tvarka". Taigi pagal Konstitucijos 115 straipsnį teisėjai atleidžiami iš pareigų šiais 
atvejais: 1) savo noru; 2) pasibaigus įgaliojimų laikui arba sulaukę įstatyme numa- 
tyto pensinio amžiaus; 3) dėl sveikatos būklės; 4) išrinkus į kitas pareigas arba su 
jų sutikimu perkėlus į kitą darbą; 5) kai savo poelgiu pažemino teisėjo vardą; 6) kai 
įsiteisėja juos apkaltinę teismų nuosprendžiai. 

Pagal Konstitucijos 74 straipsnį, šiame straipsnyje nurodyti teisėjai gali būti 
pašalinti iš pareigų apkaltos proceso tvarka, kurią nustato Seimo statutas. 

Konstitucijoje yra įtvirtintas baigtinis teisėjų atleidimo iš pareigų pagrindų są- 
rašas. Šis sąrašas negali būti išplėstas įstatymais ir kitais teisės aktais, o formuluotė 
„teisėjai atleidžiami įstatymo nustatyta tvarka“ reiškia, kad teisėjų atleidimo tvarkos 
privalo laikytis visi subjektai, kurie pagal Konstituciją ir Teismų įstatymą turi įgalio- 
jimus spręsti teisėjų atleidimo iš pareigų klausimus arba Teismų įstatyme nustatytais 
būdais turi įgaliojimus dalyvauti sprendžiant teisėjų atleidimo iš pareigų klausimus. 
Konstitucinis Teismas yra pabrėžęs, jog teisėjui, kuris sąžiningai atlieka savo parei- 
gas, Konstitucijos 115 straipsnyje yra garantuota, kad jis nebus atleistas iš pareigų 
kitais negu jame nustatytais pagrindais. Įgaliojimų trukmės neliečiamumo garantija 
yra svarbi tuo, jog teisėjas, kad ir kokios politinės jėgos būtų valdžioje, išlieka ne- 
priklausomas, jis neverčiamas taikytis prie galimos politinių jėgų kaitos!““. Konsti- 
tucijos 115 straipsnyje įtvirtintas reikalavimas teisėjų atleidimo tvarką nustatyti įsta- 
tyme, aiškinamas Konstitucijos 111 straipsnio 4 dalies, pagal kurią teismų sudarymą 
ir kompetenciją nustato Teismų įstatymas, kontekste, reiškia, kad teisėjų atleidimo 
iš pareigų tvarka turi būti nustatyta ne bet kokiame, o būtent Teismų įstatyme !““". 

Konstitucinis Teismas konstatavo, jog minėtajame Konstitucijos straipsnyje nu- 
statyti teisėjų atleidimo iš pareigų atvejai ir pagrindai skiriasi, inter alia, tuo, kad vieni 
iš jų (Konstitucijos 115 str. 2 p. numatyti teisėjų įgaliojimų laiko pasibaigimas arba 
įstatyme nustatyto pensinio amžiaus sulaukimas; Konstitucijos 115 str. 6 p. numaty- 
tas teisėją apkaltinusio teismo nuosprendžio įsiteisėjimas) yra susiję vien su objek- 
tyvaus pobūdžio fakto nustatymu (konstatavimu), o kiti (Konstitucijos 115 str. 1 p. 
numatytas atsistatydinimas — prašymas atleisti iš pareigų; Konstitucijos 115 str. 3 p. 
numatyta sveikatos būklė, neleidžianti jam atlikti teisėjo pareigų'“!"; Konstitucijos 


“" Konstitucinio Teismo 2006 m. lapkričio 27 d. nutarimas. Valstybės žinios, 2006, Nr. 130-4910. 
L Ibidem. 
““ Konstitucinio Teismo 2007 m. gruodžio 17 d. nutarimas. Valstybės žinios, 2007, 134-5427. 


5 Pagal Teismų įstatymo 90 straipsnio 2 dalį, atleisti teisėją iš pareigų dėl sveikatos būklės galima 


tais atvejais, kai per vienerius metus teisėjas serga daugiau kaip šimtą dvidešimt kalendorinių dienų iš 
eilės arba daugiau kaip šimtą keturiasdešimt kalendorinių dienų per pastaruosius dvylika mėnesių, arba 
kai suserga nepagydoma ilgalaike liga, kliudančia jam eiti teisėjo pareigas. 

115 str. 4 p. numatyti išrinkimas teisėjo sutikimu į kitas pareigas arba perkėlimas tei- 
sėjo sutikimu į kitą darbą; Konstitucijos 115 str. 5 p. numatytas poelgis, kuriuo buvo 
pažemintas teisėjo vardas), suponuoja ne tik atitinkamų faktų nustatymą (konstata- 
vimą), bet ir jų vertinimą!*!!. 

Pagal Konstituciją, teisėjus iš pareigų atleidžia: Aukščiausiojo Teismo teisėjus, 
taip pat jo pirmininką — Seimas Respublikos Prezidento teikimu (Konstitucijos 
112 str. 2 d.); Apeliacinio teismo teisėjus, taip pat jo pirmininką — Respublikos Pre- 
zidentas Seimo pritarimu (Konstitucijos 112 str. 3 d.); apygardų ir apylinkių teismų 
teisėjus ir pirmininkus — Respublikos Prezidentas (Konstitucijos 112 str. 4 d.). Pa- 
gal Konstitucijos 112 straipsnio 5 dalį, dėl teisėjų atleidimo iš pareigų Respublikos 
Prezidentui pataria įstatymo numatyta teisėjų institucija!““. Konstitucinis Teismas 
yra nurodęs, kad Teismų įstatyme nustatydamas teisėjų atleidimo iš pareigų tvarką 
įstatymų leidėjas pagal Konstituciją turi tam tikrą diskreciją, tačiau nustatydamas šią 
tvarką įstatymų leidėjas negali, inter alia, paneigti ar suvaržyti Konstitucijoje įtvir- 
tintų Respublikos Prezidento, Seimo, taip pat Konstitucijos 112 straipsnio 5 dalyje 
nurodytos specialios teisėjų institucijos konstitucinių įgaliojimų!?*“. 

Konstitucinis Teismas nurodė, kad pagal Konstituciją teisėjas, kaip ir bet kuris 
kitas asmuo, manantis, jog buvo nepagrįstai, neteisėtai atleistas iš darbo, turi teisę 
dėl savo pažeistos teisės kreiptis į teismą; ši jo teisė yra absoliuti, jos negalima apri- 
boti arba paneigti'*““. Teismų įstatyme nustatyta, kad teisėjas, nesutikdamas su atlei- 
dimu iš pareigų, turi teisę per vieną mėnesį nuo atleidimo dienos kreiptis į Vilniaus 
apygardos teismą (90 str. 8 d.). 


5. Bendrosios kompetencijos teismų teisėjų įgaliojimų pratęsimas 


Teismų įstatyme nustatyta, kad asmuo į teisėjo pareigas skiriamas iki 65 metų. Kai 
teisėjui sukanka 65 metai, jo įgaliojimai baigiasi. Jeigu teisėjo įgaliojimų laikas pa- 
sibaigia bylos nagrinėjimo metu, jo įgaliojimai gali būti pratęsiami tol, kol byla bus 
baigta nagrinėti arba jos nagrinėjimas bus atidėtas. Toks reguliavimas buvo nustaty- 
tas tik 2008 m. liepos 3 d. priėmus Teismų įstatymo pakeitimo įstatymą!““?, įsyven- 
dinant Konstitucinio Teismo 2006 m. gegužės 9 d. nutarimą, kuriame konstatuota, 
jog toks teisinis reguliavimas, kai yra numatyta galimybė pratęsti teisėjų įgaliojimus 
pasibaigus jų laikui gali sudaryti prielaidas kitiems asmenims bandyti daryti teisėjui 
tiesioginę ar netiesioginę įtaką, idant jis, siekdamas, kad jo įgaliojimai būtų pratęsti, 
priimtų tam tikrus sprendimus savo nagrinėjamose bylose; toks teisinis reguliavi- 
mas vertintinas kaip galintis teikti paskatą teisėjui bylas nagrinėti ir sprendimus jose 
priimti ne tik vadovaujantis įstatymu, kaip reikalauja Konstitucija (109 straipsnio 
3 dalis), bet ir paisant to, kaip jo nagrinėjamose bylose priimti sprendimai atsilieps 
galimybei ateityje pratęsti jo įgaliojimus. Kitaip tariant, toks teisinis reguliavimas 
“! Konstitucinio Teismo 2006 m. gegužės 9 d. nutarimas. Valstybės žinios, 2006, Nr. 51-1894. 
“M Konstitucinio Teismo 2006 m. lapkričio 27 d. nutarimas. Valstybės žinios, 2006, Nr. 130-4910. 
55 Konstitucinio Teismo 2007 m. sausio 16 d. nutarimas. Valstybės žinios, 2007, Nr. 7-287. 

“4 Konstitucinio Teismo 2006 m. lapkričio 27 d. nutarimas. Valstybės žinios, 2006, Nr. 130-4910. 


S5 Pagal ankstesnį reguliavimą, Aukščiausiojo Teismo, Apeliacinio teismo, apygardos teismo teisėjo, 


sulaukusio 65 metų, įgaliojimus jį paskyrusi institucija galėjo pratęsti tol, kol jam sukaks 70 metų. 

5. Bendrosios kompetencijos teismų teisėjų įgaliojimų pratęsimas 


sudaro prielaidas teisėjui savo nagrinėjamose bylose priimti tokius sprendimus, ku- 
rie atitiks ne paties teisėjo, o kurių nors kitų asmenų teisingumo sampratą. Tačiau, 
pasak Konstitucinio Teismo, Konstitucija iš esmės neužkerta kelio tokiam įstatymo 
nustatomam teisiniam reguliavimui, kai teisėjas, nors pasibaigęs jo įgaliojimų lai- 
kas arba jis sulaukė įstatyme nustatyto pensinio amžiaus, dar kurį laiką gali eiti šias 
pareigas tol, kol bus baigtos nagrinėti tam tikros bylos (jose bus priimti baigiamieji 
sprendimai), kurios nebuvo baigtos nagrinėti tuo metu (tą dieną), kai pasibaigė to 
teisėjo įgaliojimų laikas arba jis sulaukė įstatyme nustatyto pensinio amžiaus. Kons- 
titucinis Teismas nurodė, kad toks išimtinis teisinis reguliavimas būtų pateisinamas 
dėl to, kad priešingu atveju, t. y. nenustačius tokio teisinio reguliavimo, sulėtėtų 
atitinkamų bylų sprendimas — teisingumo vykdymas ir taip galėtų būti sudarytos 
prielaidos pakenkti asmenų teisėms ir teisėtiems interesams, pažeistos tam tikros 
konstitucinės vertybės; toks teisėjas turi būti atleistas, kai tik įvyks atitinkamas tei- 
sinis faktas, su kuriuo siejamas teisėjo įgaliojimų pratęsimas, — bus baigtos nagrinėti 
atitinkamos bylos. Konstitucinis Teismas pabrėžė, kad toks teisinis reguliavimas, 
kai yra numatyta galimybė pratęsti teisėjų įgaliojimus pasibaigus jų laikui, išskyrus 
pačios Konstitucijos leidžiamas išimtis, yra nesuderinamas su Konstitucijoje įtvir- 
tintu teisėjo ir teismų nepriklausomumo principu, su Konstitucijos 109 straipsnio 
2 dalimi, pagal kurią teisėjai ir teismai, vykdydami teisingumą, yra nepriklausomi, 
ir šio straipsnio 3 dalimi, kurioje nustatyta, kad teisėjai, nagrinėdami bylas, klauso 
įstatymo, su konstituciniu teisinės valstybės principu!*!", 

Kiekvienu atveju dėl tokio išimtiniais atvejais leistino teisėjų įgaliojimų pra- 
tęsimo turi būti išleistas atitinkamas teisės aktas — Respublikos Prezidento dekretas 
arba (jeigu pratęsiami Aukščiausiojo Teismo teisėjo įgaliojimai) Seimo nutarimas. 
Kiekvienu atveju būtinas Konstitucijos 112 straipsnio 5 dalyje nurodytos specia- 
lios įstatymo numatytos teisėjų institucijos patarimas dėl įgaliojimų partęsimo (o 
jeigu pratęsiami Apeliacinio teismo teisėjo įgaliojimai — ir Seimo pritarimas); toks 
minėtosios specialios teisėjų institucijos patarimas pratęsti teisėjo įgaliojimus kartu 
reiškia ir jos patarimą atleisti teisėją, kai tik įvyks atitinkamas teisinis faktas — bus 
baigtos nagrinėti atitinkamos bylos. Taigi minėtosios specialios teisėjų institucijos 
patarimas pratęsti įgaliojimus reiškia ir tai, kad teisėjo įgaliojimai turi būti nustatyta 
tvarka nutraukti, kai tik įvyksta atitinkamas teisinis faktas, su kuriuo siejamas teisėjo 
įgaliojimų pratęsimas, — baigiamos nagrinėti atitinkamos bylos. Įvykus šiam teisi- 
niam faktui, su kuriuo siejamas teisėjo įgaliojimų pratęsimas, dėl teisėjo atleidimo 
pasibaigus įgaliojimų laikui arba sulaukus įstatyme nustatyto pensinio amžiaus, į 
Konstitucijos 112 straipsnio 5 dalyje nurodytą specialią įstatymo numatytą teisėjų 
instituciją Respublikos Prezidentui dar kartą kreiptis nebereikia (nes atitinkamas 
patarimas jau yra gautas)'“!". 

Tuo metu, kai minėtosios bylos dar nėra baigtos nagrinėti, tas teisėjas yra vi- 
savertis teisėjas: jis turi tuos pačius įgaliojimus vykdant teisingumą (spręsti bylas), 
kaip ir kiti atitinkamo teismo teisėjai, jo, kaip teisėjo, statusas nekinta, jam taikomi 
tie patys iš Konstitucijos kylantys veiklos suvaržymai, jis turi tą pačią atsakomybę, 


5“ Konstitucinio Teismo 2006 m. gegužės 9 d. nutarimas. Valstybės žinios, 2006, Nr. 51-1894. 
V Ibidem. 


631 


XXII skyrius 


imunitetus, kaip ir kiti teisėjai ir kt. Taigi jis turi gauti tokį patį darbo krūvį (inter 
alia, dėl to, kad tame teisme teisėjo, turinčio atlikti svarbią konstitucinę funkciją — 
vykdyti teisingumą, vieta nėra laisva), kaip ir kiti atitinkamo teismo teisėjai, ir jam 
turi būti mokamas toks pat atlyginimas, kaip ir kitiems atitinkamo teismo teisėjams, 
jis taip pat turi tas pačias socialines (materialines) garantijas, kurias turi atitinkamo 
teismo teisėjai. Kartu pabrėžtina, kad tokiam teisėjui, kurio įgaliojimai minėtuoju 
pagrindu pratęsti, nes tokią išimtį leidžia pati Konstitucija, tuo metu negali būti 
taikomos teisėjo socialinės (materialinės) garantijos, kurios nustatytos (ir taikomos) 
teisėjams nutrūkus jų įgaliojimams!*!*. 

Minėtoji konstituciškai pateisinama bendro konstitucinio draudimo pratęsti 
teisėjo įgaliojimus pasibaigus jų laikui arba teisėjui sulaukus pensinio amžiaus iš- 
imtis, pasak Konstitucinio Teismo, negali būti interpretuojama kaip reiškianti, esą 
kokiu nors panašiu pagrindu gali būti pratęsiami teismų pirmininkų ar skyrių pir- 
mininkų įgaliojimai. Jeigu į minėtąsias pareigas teismo pirmininko, teismo skyriaus 
pirmininko ar kurias nors kitas administracines pareigas teismuose teisėjai buvo 
paskirti tam tikram įstatymų nustatytam laikui, šiam laikui pasibaigus jie turi būti 
atleidžiami iš pareigų, ir dėl to, kaip ir skiriant juos į tas pareigas, turi būti priima- 
mas atitinkamas individualus teisės aktas. Taigi, kaip pabrėžė Konstitucinis Teismas, 
teismų pirmininkų, teismų skyrių pirmininkų, kitų administracines pareigas einan- 
čių teisėjų įgaliojimai negali būti pratęsti nei įstatymu, nei kokiu nors kitu bendrojo 
pobūdžio normas nustatančiu teisės aktu — tokie įgaliojimai apskritai negali būti 
pratęsti, nes pasibaigus įgaliojimų laikui jie nutrūksta (dėl to turi būti priimamas 
individualus teisės taikymo aktas), o tada įstatymų nustatyta tvarka turi būti iš naujo 
sprendžiama, ar to teismo pirmininku, teismo skyriaus pirmininku ar pan. turi būti 


skiriamas tas pats teisėjas, ar kitas asmuo!*!", 


“5 Konstitucinio Teismo 2007 m. spalio 22 d. nutarimas. Valstybės žinios, 2007, Nr. 110-4511; 
2009 m. gegužės 15 d. sprendimas. Valstybės žinios, 2009, Nr. 58-2251. 


5“ Konstitucinio Teismo 2006 m. gegužės 9 d. nutarimas. Valstybės žinios, 2006, Nr. 51-1894. 

1. Administracinių teismų įsteigimas ir jų sistema 


Administracinė justicija, palyginti su baudžiamąja ir civiline justicija, yra jaunesnė 
ir, galima teigti, pradėjo formuotis tik XVII a. Jos plėtra siejama su kameralistikos 
mokymu““!, kuris atsirado Austrijoje bei šiandieninės Vokietijos teritorijoje bu- 
vusiose kunigaikštystėse ir laisvuosiuose miestuose. Tik XVIII a. pradėjo ryškėti 
pripažinimas, kad pilietis turi teisę į gynybą nuo neteisėtų viešosios administracijos 
aktų ir veiksmų, kurią įgyvendinti galėtų administraciniai teismai. Bene pirmosios 
administracinių teismų užuomazgos pradėjo rastis tik po Didžiosios Prancūzijos re- 
voliucijos, Prancūzijoje įsteigus Valstybės tarybą, kurios funkcijos ilgainiui priartėjo 
prie šiuolaikinių administracinių teismų funkcijų. XIX a. antroje pusėje administra- 
ciniai teismai buvo įsteigti Vokietijoje, Belgijoje, Italijoje ir Ispanijoje, vėliau — ir 
kitose Europos valstybėse!“?!. Šiuo metu specializuoti administraciniai teismai veikia 
20-yje Europos Sąjungos valstybių: Austrijoje, Bulgarijoje, Čekijoje, Estijoje, Grai- 
kijoje, Latvijoje, Lenkijoje ir kt.““*? 

Pasaulyje nėra vienos bendros valstybių valdymo sistemos, nėra ir vientisos 
asmenų ginčus su viešąja administracija nagrinėjančios sistemos. Sudėtinga būtų 
apčiuopti bendrus kriterijus ir preciziškai sugrupuoti skirtingose valstybėse egzis- 
tuojančius administracinės justicijos modelius“***. Kartais teigiama, kad istoriškai 
susiklostė du administracinės justicijos modeliai (formos): bendroji administracinė 
justicija ir specialioji administracinė justicija. Bendrosios administracinės justicijos 
šalyse administracinius ginčus nagrinėja bendrosios kompetencijos teismai ir (arba) 
kvaziteisminės institucijos, o administraciniai teismai nėra steigiami. Toks modelis 
būdingas Airijai, Jungtinei Karalystei, Jungtinėms Amerikos Valstijoms, Norvegi- 
jai, Rusijai, Šveicarijai ir kt. Antrajam modeliui priklausančiose šalyse veikia ne 
tik bendrosios kompetencijos, bet ir specializuoti administraciniai teismai, pavyz- 
džiui, Austrijoje, Prancūzijoje, Vokietijoje. Vis dėlto toks skirstymas yra sąlygiškas, 
nes esama tam tikrų modifikacijų, kurias lemia nacionalinių teismų sistemų ypatu- 
mai““*. Paminėtina, kad administracinės justicijos modelių raidą daugiausia lėmė 
tai, kuria teisės tradicija — bendrąja (angl. common law, pranc. droit commun, vok. 
gewohnheitsrecht) ar civiline (angl. civil law, pranc. droit civil, vok. zivilrecht) — rėmėsi 


““ Administracinė teisė neretai kildinama kaip tik iš kameralistikos (vok. Kameralwissenschaft) — 


mokslo apie viešuosius finansus, ekonomiką ir valdymą. 


“2! Plačiau: PAUŽAITĖ-KULVINSKIENĖ, J. Administracinė justicija: teorija ir praktika. Monografija. Vil- 


nius: Justitia, 2005, p. 19—23; VaLaNčIUS, V. Nacionalinė administracinė justicija: identiteto paieškos. 
Iš: Administraciniai teismai Lietuvoje: nūdienos iššūkiai. Ats. red. V. Valančius. Kolektyvinė mo- 
nografija, skirta Lietuvos administracinių teismų dešimtmečiui. Lietuvos vyriausiasis administracinis 
teismas, 2010, p. 19—20. 


42 AMBRASAITĖ-BALYNIENĖ, G. Administraciniai teismai Europos Sąjungos valstybėse narėse: lygina- 


mieji aspektai. Administracinė jurisprudencija, 2007, Nr. 3, p. 276—277. Cituojamame straipsnyje (ra- 
šytame 2007 m.) minima 19 valstybių. 2013 m. į ES įstojus Kroatijai, šis skaičius padidėjo iki 20-ties. 
5 Europos Sąjungos valstybių tarybų ir aukščiausiųjų administracinių teismų asociacijos (ACA-Euro- 
pe) nuolat leidžiamuose elektroniniuose biuleteniuose (http://www.juradmin.eu/index.php/en/newslet- 
ter-en) šia tema pateikiama nemažai duomenų. Vis dėlto apsiribojama tik ES veikiančiais administra- 
ciniais teismais; bandymai apibendrinti yra fragmentiški, į rimtesnį akademinį lygį nepretenduojama. 
5“ BuTKEvIČIUS, L; KūRis, E. Administraciniai teismai. Iš: Lietuvos teisinės institucijos. Moksl. red. 
E. Kūris. Vilniaus universiteto vadovėlis. Vilnius: VĮ Registrų centras, 2011, p. 127. 

atitinkamos valstybės teisės sistema. Remiantis šiuo kriterijumi, bendrosios teisės 
tradicijos valstybėse (pvz., Jungtinėje karalystėje, Australijoje, Naujojoje Zelandijo- 
je, Kanadoje, Jungtinėse Amerikos Valstijose, Airijoje, Maltoje, Kipre ir kai kuriose 
Šiaurės Europos valstybėse, pvz., Norvegijoje, Danijoje) pirminiame etape asmens 
ginčą su viešąja administracija paprastai nagrinėja specializuoti ir kvaziteisminės 
institucijos dariniai, taip pat įvairių pavadinimų specializuoti teismai, bet neretai 
išlieka galimybė, kad kilus rimtų teisės klausimų bylą peržiūrės ir aukščiausiasis 
bendrosios kompetencijos teismas. Žemyninė Europa, kurios raidą lėmė civilinės 
teisės tradicija, dažniausiai rinkosi vadinamąją grynosios, arba savarankiškos, admi- 
nistracinės justicijos formą, iš esmės eliminavusią bendrosios kompetencijos teismų 
dalyvavimą sprendžiant asmens ginčą su viešąja administracija (pvz., Prancūzija, 
Vokietija, Austrija, Belgija, Olandija, Švedija, Suomija, Lenkija, Bulgarija, Čekija, 
Lietuva ir kt.). 

Lietuvoje apie savarankišką administracinę justiciją pradėta plačiau diskutuoti 
tik paskelbus nepriklausomybę 1918 metais. Bene didžiausias indėlis, tarpukario 
laikotarpiu formuojant Lietuvos administracinės justicijos sampratą ir doktriną, pri- 
klauso profesoriui M. Rėmeriui. Jis buvo itin didelis administracinio teismo šali- 
ninkas. Savo idėjas M. Romeris dėstė įvairiuose darbuose, o viena žymiausių jo 
monografijų, skirtų administraciniam teismui, taip ir vadinama — „Administracinis 
teismas“ Šiame veikale M. Romeris rašė: „<...> yra trys esminės stambiosios teismo 
funkcijos kategorijos. Pirmosios dvi yra gerai žinomos ir iš senų laikų nusistovė- 
jusios. Jos yra klasiškos mūsų civilizacijos valstybėse. Tai yra: a. civilinis teismas ir 
b. baudžiamasis teismas. Trečioji kategorija yra jauniausia ir mažiau žinoma. Ji nėra 
pilnai nusistovėjusi ir iki šiol nėra visumoje teoriškai pilnai nušviesta. Aš ją pavadin- 
siu: c. valdžios organų darbų teismas.““*** Anot M. Rėmerio, „kiekvienai europinei 
valstybei būtini trys teismai: konstitucinis, administracinis ir kasacinis“. Jis teigė, 
kad civilinių ir baudžiamųjų teismų veiklą kontroliuoja kasacinis teismas, įstatymų 
leidėjo — konstitucinis teismas, o administracijos darbų teisėtumui spręsti turi būti 
sukurtas administracinis teismas!““?, M. Rėmerio įsitikinimu, „administracinis teis- 
mas —viena iš rimčiausių teisinės valstybės institucijų, kuria remiasi teisinė valstybė, 
nes be administracinio teismo valstybė yra tik policinė, bet ne teisinė“!““'. Tapęs 
naujai įsteigtos institucijos — Valstybės tarybos — nariu, jis stengėsi įvairiais būdais 
spręsti administracinio teismo problemą ““*“. 

Pirmą kartą nuostatos dėl administracinių teismų buvo įtvirtintos 1922 m. Lietu- 
vos Valstybės Konstitucijoje, kurios 68 straipsnyje buvo nustatyta, kad „teismas spren- 
džia administracijos įsakymų teisėtumą“ !***. Šios Konstitucijos skyriaus „Lietuvos 
5 ROMERIS, M. Administracinis teismas. Lietuvos universiteto Teisių fakulteto darbai. Kaunas: Vals- 
tybės spaustuvė, 1928, 4 tomas, 2 knyga, p. VI. 


6 Ibid., p. VII. 


1327 


MaksiMaiTIS, M. M. Romerio mokslas apie valstybę. Vilnius, 1997, p. 195. 
125 Plačiau: PRANEVIČIENĖ, B. Kvaziteismai administracijos kontrolės sistemoje. Monografija. Vilnius, 
2003, p. 126—128; PAUŽAITĖ-KUIVINSKIENĖ, J. Administracinė justicija: teorija ir praktika. Monografija. 
Vilnius: Justitia, 2005, p. 25—28. 


624 VaLANčIUS, K. L. Lietuvos valstybės konstitucijos. Vilnius: UAB „Ekonomikos mokymo centras, 


antrasis pataisytas ir papildytas leidimas, 2001, p. 30. 

piliečiai ir jų teisės“ 18 straipsnyje buvo nurodyta, kad einančio savo pareigas valdi- 
ninko nuskriaustas pilietis turi teisę įstatyme nurodyta tvarka skųsti jį teismui ir rei- 
kalauti atlyginti nuotolius“**?. Deja, tokių įstatymų priimta nebuvo. Vėliau, 1928 m. 
Konstitucijoje, nuostatos dėl administracinio teismo neliko. Jos nebuvo ir 1938 m. 
Konstitucijoje. Taigi tarpukario laikotarpiu administraciniai teismai nebuvo įsteigti. 

1990 m. kovo 11 d. atkūrus Lietuvos nepriklausomybę, buvo grįžta prie idėjos 
įsteigti administracinius teismus. Tiesa, 1990 m. Laikinajame Pagrindiniame Įsta- 
tyme administraciniai teismai dar nebuvo numatyti, tačiau 1992 m. priėmus naują 
Konstituciją prielaidos administraciniams teismams įsteigti buvo sudarytos, nes jos 
111 straipsnio 2 dalyje buvo nustatyta, kad administracinių, darbo, šeimos ir kitų 
kategorijų byloms nagrinėti gali būti įsteigti specializuoti teismai. 

Konstitucinis Teismas yra konstatavęs, kad įstatymų leidėjas, paisydamas Kons- 
titucijos, turi plačią diskreciją spręsti (vadovaudamasis, inter alia, tikslingumo su- 
metimais), kokių kategorijų byloms nagrinėti turi būti įsteigti specializuoti teismai, 
nustatyti kiekvienos kategorijos byloms nagrinėti skirtų specializuotų teismų sis- 
temą, kiekybinę sudėtį ir santykius su bendrosios kompetencijos teismais bei kitų 
kategorijų byloms nagrinėti skirtais specializuotais teismais. Įstatymų leidėjas taip 
pat gali spręsti, ar tam tikrų kategorijų byloms nagrinėti skirti teismai sudarys auto- 
nomišką, nuo bendrosios kompetencijos teismų ir kitų kategorijų byloms nagrinėti 
skirtų specializuotų teismų atribotą sistemą, ar bus su jomis (ar viena iš jų) kaip nors 
susiję organizaciniu, procesiniu ar kokiu nors kitu atžvilgiu. Konstitucinis Teismas 
taip pat pažymėjo, kad įstatymų leidėjas pagal Konstituciją negali sukurti tokios pa- 
gal Konstitucijos 111 straipsnio 2 dalį įsteigtų specializuotų teismų sistemos ar (jei- 
gu bylų, kurioms nagrinėti sukuriami atskiri specializuoti teismai, kategorijų būtų 
ne viena) sistemų, kuri (kurios) iš esmės pakeistų Konstitucijoje įsakmiai nustatytą 
bendrosios kompetencijos teismų sistemą, perimtų daugumą bendrosios kompe- 
tencijos teismų sistemos funkcijų'“*!. Taigi pagal Konstitucinio Teismo doktriną 
įsakmiai turi būti įsteigti bendrosios kompetencijos teismai, nurodyti Konstitucijos 
111 straipsnio 1 dalyje, o tam tikrų kategorijų byloms (administracinių, darbo, šei- 
mos ir kt.) nagrinėti pagal šio straipsnio 2 dalį gali būti įsteigti specializuoti teismai. 

Vykdant teisinės sistemos reformą ir siekiant išlaikyti pusiausvyrą tarp pilie- 
čių teisių apsaugos ir valstybės valdymo poreikių, pagrįstų demokratinėse Europos 
valstybėse nusistovėjusiais principais bei vertybėmis, Konstitucijoje numatyta gali- 
mybe steigti specializuotus teismus pagaliau buvo pasinaudota 1999 m. sausio 14 d. 
priėmus Lietuvos Respublikos administracinių teismų įsteigimo įstatymą“““?, kuris 
įsigaliojo 1999 m. gegužės 1 dieną. Pagrindinis tokių teismų įsteigimo tikslas — su- 
stiprinti žmogaus teisių ir laisvių gynimo teisme garantijas. 

Administracinių teismų įsteigimo įstatymo 2 straipsnio 1 dalyje buvo nustaty- 
ta, kad, vadovaujantis Konstitucijos 111 straipsniu, įsteigiami šie administraciniai 
teismai: 1) Vilniaus apygardos administracinis teismas; 2) Kauno apygardos admi- 
nistracinis teismas; 3) Klaipėdos apygardos administracinis teismas; 4) Panevėžio 


0 Ibid., p. 26. 
Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292. 
Administracinių teismų įsteigimo įstatymas. Valstybės žinios, 1999, Nr. 13-309. 

apygardos administracinis teismas; 5) Šiaulių apygardos administracinis teismas; 
6) Aukštesnysis administracinis teismas (Vilniuje); 7) Lietuvos apeliacinio teismo 
Administracinių bylų skyrius. Remiantis Administracinių teismų įsteigimo įstaty- 
mo 2 straipsnio 2 ir 3 dalimis, konkrečios apygardos administracinio teismo veiklos 
teritorija sutapo su atitinkamo bendrosios kompetencijos apygardos teismo veiklos 
teritorija. Aukštesnysis administracinis teismas ir Lietuvos apeliacinio teismo Admi- 
nistracinių bylų skyrius veikė visoje valstybės teritorijoje. 

Taigi 1999 m. steigiant administracinius teismus buvo pasirinktas ne visiškai 
grynas specialiosios administracijos modelis, kuris buvo laikinas ir pasirinktas mo- 
tyvuojant ekonominiais argumentais. Vis dėlto jau pirmieji administracinių teis- 
mų veiklos metai atskleidė teisinio reguliavimo trūkumų ir spragų: organizacinių 
(arba struktūrinių), kompetencijos paskirstymo ir kt.““* Nesklandumų kilo ir dėl 
to, kad tuo metu veikę administraciniai teismai pagal jiems nustatytą teisinį statusą 
buvo dvejopos prigimties: pirmosios instancijos teismai (5 apygardų administraci- 
niai teismai ir Aukštesnysis administracinis teismas) veikė kaip visiškai savarankiški, 
nepriklausomi nuo bendrosios kompetencijos teismų sistemos, o antrosios instanci- 
jos teismas, atliekantis apeliacinę funkciją ir privalantis formuoti bendrą administra- 
cinių teismų praktiką taikant įstatymus, buvo įtrauktas į bendrosios kompetencijos 
teismų sistemą, t. y. veikė kaip Lietuvos apeliacinio teismo sudėtinė dalis (kaip šio 
teismo Administracinių bylų skyrius). Tokia dviprasmiška administracinių teismų 
padėtis valdymo ir teisminės kontrolės prasme nebuvo efektyvi. Nutarta ją toliau 
tobulinti, išgryninti, sukurti atskirą ir autonomišką administracinių teismų sistemą, 
atribotą nuo bendrosios kompetencijos teismų. 

2000 m. rugsėjo 19 d. buvo priimtas Administracinių teismų įsteigimo įstaty- 
mo 2, 3, 4, 5, 6 straipsnių pakeitimo ir papildymo įstatymas!***, kuriuo administraci- 
nių teismų sistema buvo reorganizuota. Svarbiausias pakeitimas buvo tas, kad buvo 
numatyta reorganizuoti Lietuvos apeliacinio teismo Administracinių bylų skyrių 
bei Aukštesnįjį administracinį teismą į Lietuvos vyriausiąjį administracinį teismą, 
sukuriant dviejų grandžių administracinių teismų sistemą. 

Taigi vadovaujantis minėtuoju įstatymu buvo įsteigti ir nuo 2001 m. sausio 
1 d. Lietuvoje veikė šie administraciniai teismai: 1) Vilniaus apygardos administra- 
cinis teismas; 2) Kauno apygardos administracinis teismas; 3) Klaipėdos apygardos 
administracinis teismas; 4) Panevėžio apygardos administracinis teismas; 5) Šiaulių 
apygardos administracinis teismas; 6) Lietuvos vyriausiasis administracinis teismas. 

Priėmus Lietuvos Respublikos teismų reorganizavimo įstatymą, nuo 2018 m. 
sausio 1 d. Klaipėdos apygardos administracinis teismas, Panevėžio apygardos ad- 
ministracinis teismas, Šiaulių apygardos administracinis teismas buvo reorganizuo- 
ti prijungimo būdu, — šie teismai prijungti prie Kauno apygardos administracinio 
teismo; nuo tada Lietuvoje veikia Vilniaus ir Kauno apygardų administraciniai 
teismai bei Lietuvos vyriausiasis administracinis teismas. Taigi Lietuvoje veikia 


“5 Plačiau: LAPINSKAS, K. Riomeris ir administracinė justicija Lietuvoje. Iš: M. Riomeris ir šiandiena. 
Teminis straipsnių rinkinys. Sud. M. Maksimaitis. Vilnius: Lietuvos teisės universitetas, 2000, p. 32—35. 


“4 Valstybės žinios, 2000, Nr. 85-2567. 

savarankiškos administracinės justicijos modelis su nepriklausomais nuo bendrosios 
kompetencijos teismų administraciniais teismais!““. 

Taigi užtikrinant galimybę teismo baigiamąjį aktą nustatyta tvarka apskųs- 
ti aukštesniosios instancijos teismui, Lietuvoje veikia dviejų instancijų adminis- 
tracinių teismų sistema: išnagrinėjus bylą apygardos administraciniame teisme, ji 
gali būti apeliacine tvarka nagrinėjama Lietuvos vyriausiajame administraciniame 
teisme, nagrinėjančiame ir teisės, ir fakto klausimus bei formuojančiame vienodą 
administracinių teismų praktiką aiškinant ir taikant įstatymus. Kadangi kasacijos 


instituto administracinėse bylose nėra, teisė kreiptis su apeliaciniu skundu į Lietu- 


vos vyriausiąjį administracinį teismą nėra ribojama““““. Taip siekiama užtikrinti, kad 


administracinėse bylose dalyvaujantys asmenys turėtų teisę pasinaudoti nors viena 
teismo sprendimo peržiūrėjimo galimybe. Dabar institucinė administracinės justi- 
cijos reforma yra baigta, nors jau yra buvę svarstymų ją keisti!““". Nepaisant to, api- 
bendrinant galima konstatuoti, kad Lietuvoje pasirinktas administracinės justicijos 
modelis, kuris buvo sukurtas sekant demokratinėse valstybėse susiformavusiomis 


"5 Konstitucinis Teismas 2006 m. kovo 28 d. nutarime konstatavo, jog Konstitucija suponuoja tai, 


kad instancinė sistema yra nustatyta ne tik bendrosios kompetencijos teismams, bet ir pagal Konstitu- 
cijos 111 straipsnio 2 dalį įsteigtiems specializuotiems teismams. Tai pasakytina apie iš Konstitucijos 
kylančius reikalavimus, susijusius, inter alia, su: galimybės teismo baigiamąjį aktą nustatyta tvarka 
apskųsti bent vienos aukštesniosios instancijos teismui užtikrinimu, žemesniosios instancijos teismų 
organizaciniu ir kitokiu nepavaldumu jokiam aukštesniosios instancijos teismui ir procesiniu savaran- 
kiškumu bei teismų praktikos formavimu teismams patiems sprendžiant bylas, ir kt. 

"6 Pasak G. Ambrasaitės, toks teisinis reglamentavimas, kai į Lietuvos vyriausiąjį administracinį teis- 
mą gali patekti visos be išimties administracinės bylos, iš dalies nulemtas to, kad Lietuvos vyriausiasis 
administracinis teismas yra antroji, o ne trečioji teismo instancija administracinėse bylose. Adminis- 
traciniai ginčai, kitaip nei civiliniai, prieš jiems patenkant į teismą dažniausiai nagrinėjami ne teismo 
tvarka — viešojo administravimo institucijose ar nepriklausomose ginčų nagrinėjimo komisijose, ir ši 
aplinkybė pripažinta viena iš pagrindinių, lemiančių dviejų teismo instancijų administracinėse bylose 
pakankamumą. Kai ginčas jau būna perėjęs ikiteisminę ginčų nagrinėjimo stadiją, apygardų teismai, 
veikiantys kaip pirmoji instancija, vis tiek gali būti prilyginami apeliacinės instancijos teismui. Vertin- 
dama Lietuvos vyriausiojo administracinio teismo paskirtį, minėtoji autorė daro išvadą, kad „pagal jam 
priskirtą pagrindinę funkciją šis teismas turėtų būti lyginamas ne su bendrosios kompetencijos apelia- 
ciniais teismais, o su Lietuvos Aukščiausiuoju Teismu“: AMBRASAITĖ, G. Apeliacija administraciniame 
teisme: teisės kreiptis į Lietuvos vyriausiąjį administracinį teismą ribojimo galimybės. Jurisprudencija, 
2006, 6(84), p. 41—47. 

“2003 m. buvo pradėtas vidinis teismų sistemos vertinimas — tikrinamas bylų nagrinėjimo teismuo- 
se efektyvumas ir atitiktis konstituciniams principams, pirmiausia — EŽTK 6 straipsniui. Tam tikslui 
2002 m. pabaigoje buvo sudaryta Lietuvos Respublikos Seimo darbo grupė, kuri parengė išvadas „Dėl 
Lietuvos Respublikos teismų sistemos tobulinimo“: Administracinės justicijos srityje buvo svarstoma 
keletas galimų sprendimų: vėl įtraukti administracinius teismus į bendrosios kompetencijos teismų sis- 
temą, išplėsti ikiteisminių administracinių komisijų veiklą, perduodant jų sprendimų kontrolę ben- 
drosios kompetencijos teismams, panaikinti administracinių ginčų komisijas ir išplėsti administracinių 
teismų sistemą. Buvo pateiktas siūlymas administraciniame procese įvesti kasacinę instanciją, kuria būtų 
bendrosios kompetencijos Lietuvos Aukščiausiasis Teismas; esą taip būtų sukurtos didesnės teisingumo 
garantijos, nes Lietuvos vyriausiasis administracinis teismas veikia tik kaip apeliacinė instancija. Iš esmės 
bendra darbo grupės nuomone, sukurta sistema tinkamai įgyvendina jai numatytus tikslus, todėl jos 
keisti nereikia. Seimo darbo grupė taip pat pripažino, kad teismų sistemos keitimas sukeltų nereikalin- 
gos sumaišties ir teisminės valdžios sistemos nestabilumo, neprisidėtų prie efektyvesnės viešosios admi- 
nistracijos veiklos teisėtumo kontrolės ir žmogaus teisių apsaugos (Seimo darbo grupės išvados. 2003 m. 
gegužės 7 d. Seimo savaitinis leidinys „Seimo kronika“, 2003-05-26, Nr. 16(256). 

tradicijomis, suteikia galimybę jai įgyvendinti svarbiausią uždavinį — ginti žmogaus 
teises nuo viešojo administravimo subjektų neteisėtų veiksmų. 

Taigi Lietuvoje yra sukurta dvipakopė administracinių teismų sistema, užtik- 
rinanti kokybišką žmogaus teisių apsaugą, sparčius asmenų ginčų su viešąja ad- 
ministracija nagrinėjimo terminus, vykdanti veiksmingą viešosios administracijos 
kontrolę“***. Dvipakopė administracinių teismų sistema, dėl veiklos efektyvumo ir 
spartos neretai įvardijama kaip optimali '“**, veikia Lenkijoje, Suomijoje, Bulgarijo- 
je, Čekijoje, Austrijoje, Liuksemburge ir kt.!“*? Jau minėtą Lietuvos administracinių 
teismų autonomiškumo elementą Konstitucinis Teismas yra pabrėžęs neatsitiktinai. 
Teisinėms valstybėms būdinga skaidri ir veiksminga viešosios administracijos teis- 


mų atliekama kontrolė tapo itin reikšminga XX a. pab. Rytų ir Vidurio Europoje 


atsikūrus jaunoms demokratinėms valstybėms!**!, totalitarinio valdymo metais ne- 


vykdžiusioms ir negalėjusios vykdyti deramos viešosios administracijos teisminės 
kontrolės. Jau minėta, kad asmenų ginčai su viešąja administracija nėra tapatūs civi- 
liniams teisiniams ginčams tarp privačių asmenų arba baudžiamajai justicijai. Admi- 
nistracinės justicijos specifika, iš esmės lėmusi administracinės justicijos savarankiš- 
kumą ir autonomiją daugumoje Europos Sąjungos valstybių, paprastai aiškinama 
administracinės teisės, pirmiausia jos principų, administracinių procedūrų, proceso 
ir kt. ypatumais'“““, reikalavimu administracinį ginčą nagrinėjantiems asmenims iš- 
manyti, be specifinių teisės dalykų, viešuosius finansus, valstybės valdymą, ekono- 
miką ir gebėti greičiau, lanksčiau ir veiksmingiau atkurti teisinę taiką tarp asmens 
ir valstybės. 

Vertinant lyginamuoju aspektu teigiama, kad Lietuvos administracinės justi- 
cijos institucinė struktūra atitinka pažangias Europos tradicijas. Įsteigta dvipakopė 


"Neilgai trukus, t. y. jau 2003 m., Europos Žmogaus Teisių Teismas pripažino Lietuvos administra- 


cinius teismus esant efektyvia gynybos dėl (tariamai) netinkamų kalinimo sąlygų priemone, todėl ne- 
mažai tokio pobūdžio pareiškimų buvo pripažįstami nepriimtinais kaip tik dėl to, kad nebuvo pasinau- 
dota tinkamomis vidaus gynybos priemonėmis (pvz., Jankauskas prieš Lietuvą, bylos Nr. 59304/00, 
2003 m. gruodžio 16 d.). 


““ BiLAK, D. A. Administrative Justice in Lithuania (2003). Tyrimas atliktas Jungtinių Tautų vystymo 


programos užsakymu. Šio tyrimo pagrindu, Lietuvą pateikus kaip sektiną pavyzdį, buvo įgyvendinta 
dvipakopė administracinės justicijos reforma Bulgarijoje. 


40 ACA/Europe yra sukūrusi patogią elektroninę svetainę Tour of Europe (http://www.aca-europe. 
eu/index.php/en/tour-d-europe-en), kurioje galima rasti detalios informacijos apie ES valstybėse vei- 
kiančius administracinius teismus. Plačiau apie Europos Sąjungos teismus, įskaitant ir administraci- 
nių teismų struktūrą, jų veiklos organizavimą ir kt. galima paskaityti Europos Sąjungos Teisingumo 
Teismo leidinyje Les Juridictions Des Etats Membres de V Union Europėenne. Structure et organization. 
Luxembourg, 2009; BEsSELINK, L.; BOvEND'EERT, P; BROEKSTEEG, H.; De LANGE, R.; VOERMANS, W. 
Constitutional Law of the EU Members States. Kluwer a Wolters Kluwer Business, 2014; Traditions 
and Change in European Administrative Law. Ed. by R. Garanta, A. Gerbrandy. Europa law publis- 
hing. Groningen, 2011; FROMONT, M. Droit administratif des Ėtats europėens. Presses Universitaires 
de France, 2006. 


14 Pvz., KuHN, Z. The Judiciary in Central and Eastern Europe. Mechanical Jurisprudence in Trans- 


formation. Leiden, 2011. 
“42 Pvz., KHaAN, H. Principles of Administrative Law. A Comparative Study. Revised and Expan- 
ded. Oxford University Press, 2012; Comparative Administrative Law. Ed. by S. Rose-Ackerman, 


P. L. Lindseth-Cheltenham. UK, Northampton, USA, 2010. 

sistema priskiriama vadinamajam vokiečių administracinės justicijos modeliui, nes 
administraciniai teismai nesusiję su vykdomąja valdžia. Taigi Lietuvoje yra įsteigtas 
specialiosios administracinės justicijos modelis, o šiuo metu galiojantis administra- 
cinės justicijos reglamentavimas atspindi visas svarbiausias M. Romerio idėjas, jo 
išsakytas apie administracinio teismo organizaciją ir kompetenciją"***, 

2. Administracinių teismų įgaliojimai 


Administracinę justiciją galima apibrėžti kaip teisminį fizinių ir juridinių asmenų 
ginčų su administracinėmis institucijomis nagrinėjimą. Įvardijami administracinės 
justicijos požymiai: teisingumo vykdymas, t. y. teismų veikla, vykdoma tam tikra 
procesine forma; piliečių ir juridinių asmenų ginčų su administracinės valdžios su- 
bjektais sprendimas, t. y. bylų dėl vykdomosios valdžios institucijų valdingų veiks- 
mų (neveikimo) teisėtumo ir pagrįstumo nagrinėjimas!**. 

Lietuvos administracinių teismų kompetencija kyla iš Konstitucijos 30 straips- 


nio 1 dalies, kurioje nustatyta, kad asmuo, kurio konstitucinės teisės ar laisvės pa- 


žeidžiamos, turi teisę kreiptis į teismą!““, ir 33 straipsnio 2 dalies, pagal kurią pi- 


liečiams laiduojama teisė kritikuoti valstybės įstaigų ar pareigūnų darbą, apskųsti jų 
sprendimus!**“, taip pat iš Konstitucijos 111 straipsnio 2 dalies, numatančios admi- 


55 BurkEvIčIuS, L.; KūRIS, E. Administraciniai teismai. Iš: Lietuvos teisinės institucijos. Moksl. red. 
E. Kūris. Vilniaus universiteto vadovėlis. Vilnius: VĮ Registrų centras, 2011, p. 130. 


54 Raižys, D. Administracinių teisės pažeidimų bylų teismingumo problemos. Iš: Administraciniai 


teismai Lietuvoje: nūdienos iššūkiai. Ats. red. V. Valančius. Kolektyvinė monografija, skirta Lietuvos 
administracinių teismų dešimtmečiui. Lietuvos vyriausiasis administracinis teismas, 2010, p. 348. 


45 Teisė kreiptis į teismą — tai teisminės gynybos prieinamumo ir universalumo principas, kurio aiški- 


nimas buvo pateiktas ne viename Konstitucinio Teismo nutarime. Pavyzdžiui, 2004 m. gruodžio 29 d. 
nutarime, pakartodamas jau ankstesniuose nutarimuose išplėtotą doktriną šiuo klausimu, Konstitucinis 
Teismas pabrėžė, kad teisinėje valstybėje kiekvienam užtikrinama galimybė savo teises ginti teisme nuo 
kitų asmenų neteisėtų veiksmų, taip pat nuo valstybės institucijų ar pareigūnų neteisėtų veiksmų. Pagal 
Konstitucijos 30 straipsnio 1 dalį, asmeniui turi būti garantuojama teisė turėti nepriklausomą ir nešališ- 
ką ginčo arbitrą, kuris pagal Konstituciją ir įstatymus iš esmės išspręstų kilusį teisinį ginčą; šią teisę turi 
kiekvienas asmuo; asmeniui jo pažeistų teisių gynyba teisme garantuojama neatsižvelgiant į jo teisinį 
statusą; asmenų pažeistos teisės ir teisėti interesai teisme turi būti ginami nepriklausomai nuo to, ar jie 
yra tiesiogiai įtvirtinti Konstitucijoje, ar ne; asmens teisės turi būti ne formaliai, o realiai ir veiksmingai 
ginamos ir nuo privačių asmenų, ir nuo valdžios institucijų ar pareigūnų neteisėtų veiksmų. Asmens 
teisių ir laisvių teisminio gynimo garantija — tai procesinio pobūdžio garantija, esminis asmens teisių ir 
laisvių konstitucinio instituto elementas, būtina teisingumo įgyvendinimo sąlyga, neatskiriamas kons- 
titucinio teisinės valstybės principo turinio elementas. Teisė kreiptis į teismą yra absoliuti. Šios teisės 
negalima apriboti ar paneigti. Pagal Konstituciją, įstatymų leidėjas turi pareigą nustatyti tokį teisinį 
reguliavimą, kad visus ginčus dėl asmens konstitucinių teisių ir laisvių, taip pat įgytų teisių pažeidimo 
būtų galima spręsti teisme. Teisės aktais gali būti nustatyta ir ikiteisminė ginčų sprendimo tvarka. Tačiau 
negalima nustatyti tokio teisinio reguliavimo, kuriuo būtų paneigta asmens, manančio, kad jo teisės ar 
laisvės pažeistos, teisė ginti savo teises ar laisves teisme. Valstybės žinios, 2004, Nr. 1-7. 


5“ Konstitucinis Teismas 2006 m. sausio 26 d. nutarime konstatavo, kad Konstitucijos 33 straips- 


nio 2 dalies nuostata negali būti aiškinama vien pažodžiui, ji aiškintina remiantis Konstitucijos 
124 straipsniu, pagal kurį savivaldybių tarybų, jų vykdomųjų organų bei jų pareigūnų aktai ir veiks- 
mai, pažeidžiantys piliečių ir organizacijų teises, gali būti skundžiami teisme. Taigi pagal Konstitucijos 
33 straipsnio 2 dalį, piliečiams laiduojama teisė kritikuoti ne tik valstybės, bet ir savivaldybių sprendi- 
mus. Valstybės žinios, 2006, Nr. 11-410. 

nistracinius teismus. Pagal Konstitucijos 111 straipsnio 4 dalį, teismų sudarymą ir 
kompetenciją nustato Teismų įstatymas. 

Pagal Administracinių teismų įsteigimo įstatymo 1 straipsnio 1 dalį, speciali- 
zuoti administraciniai teismai steigiami skundams (prašymams) dėl viešojo ir vi- 
dinio administravimo subjektų priimtų administracinių aktų bei veiksmų ar ne- 
veikimo (t. y. pareigų nevykdymo) nagrinėti. Šio įstatymo 1 straipsnio 2 dalyje 
nustatyta, kad administracinių teismų kompetenciją nustato Administracinių bylų 
teisenos įstatymas (toliau — ABTĮ) ir kiti įstatymai. Pagrindinė administracinių teis- 
mų kompetencijos ribas apibrėžianti norma yra ABTĮ 3 straipsnio 1 dalis, nustatan- 
ti, kad administracinis teismas sprendžia ginčus dėl teisės viešojo administravimo 
srityje. Šiame straipsnyje taip pat nurodyta, kad teismas nevertina ginčijamo admi- 
nistracinio akto bei veiksmų (ar neveikimo) politinio ar ekonominio tikslingumo 
požiūriu, o tik nustato, ar konkrečiu atveju nebuvo pažeistas įstatymas arba kitas 
teisės aktas, ar administravimo subjektas neviršijo kompetencijos, taip pat ar aktas 
(veika) neprieštarauja tikslams bei uždaviniams, dėl kurių institucija buvo įsteigta 
ir gavo atitinkamus įgaliojimus (ABTĮ 3 str. 2 d.). Teismų įstatymo 12 straipsnio 
4 dalyje įtvirtinta, kad Lietuvos vyriausiasis administracinis teismas ir apygardų 
administraciniai teismai yra specializuoti teismai, nagrinėjantys bylas dėl ginčų, ky- 
lančių iš administracinių teisinių santykių. Administracinių teisinių santykių sąvoka 
apibrėžta ABTĮ 2 straipsnio 16 dalyje, nustatančioje, kad tai įstatymų ir kitų teisės 
norminių aktų reglamentuoti visuomeniniai santykiai, atsirandantys atliekant viešąjį 
administravimą. Viešasis administravimas — tai įstatymų ir kitų teisės aktų reglamen- 
tuojama viešojo administravimo subjektų veikla, skirta įstatymams ir kitiems teisės 
aktams įgyvendinti: administracinių sprendimų priėmimas, įstatymų ir administra- 
cinių sprendimų įgyvendinimo kontrolė, įstatymų nustatytų administracinių pas- 
laugų teikimas, viešųjų paslaugų teikimo administravimas ir viešojo administravimo 
subjekto vidaus administravimas (ABTĮ 2 str. 1 d.). 

Taigi Lietuvos administraciniams teismams patikėta nagrinėti kelių rūšių admi- 
nistracinio teisinio pobūdžio bylas““*". ABTĮ 15 straipsnyje įtvirtinta, kokios bylos 
priskirtos administracinių teismų kompetencijai!“**, kurias galima suskirstyti į kelias 
grupes. 


“4 Plačiau: VALANČIUS, V. Nacionalinė administracinė justicija: identiteto paieškos. Iš: Administra- 


ciniai teismai Lietuvoje: nūdienos iššūkiai. Ats. red. V. Valančius. Kolektyvinė monografija, skirta 
Lietuvos administracinių teismų dešimtmečiui. Lietuvos vyriausiasis administracinis teismas, 2010, p. 
27; VALANČIUS, V.; NoRkus, R. Lietuvos administracinės ir baudžiamosios justicijos sąlyčio aspektai. 
Jurisprudencija, 2006, t. 4(82), p. 92—93; PAUŽAITĖ-KULVINSKIENĖ, J. Administracinė justicija. Teorija ir 
praktika. Monografija. Vilnius: Justitia, 2005, p. 63—138. 


“5 Administraciniai teismai sprendžia bylas dėl: 1) valstybinio administravimo subjektų priimtų tei- 


sės aktų ir veiksmų teisėtumo, taip pat šių subjektų atsisakymo atlikti jų kompetencijai priskirtus 
veiksmus teisėtumo ir pagrįstumo ar vilkinimo atlikti tokius veiksmus; 2) savivaldybių administravimo 
subjektų priimtų aktų ir veiksmų teisėtumo, taip pat šių subjektų atsisakymo atlikti jų kompetencijai 
priskirtus veiksmus teisėtumo ir pagrįstumo ar vilkinimo atlikti tokius veiksmus; 3) žalos, atsiradusios 
dėl viešojo administravimo subjektų neteisėtų veiksmų, atlyginimo (Civilinio kodekso 6.271 str.); 
4) mokesčių, kitų privalomų mokėjimų, rinkliavų sumokėjimo, grąžinimo ar išieškojimo, finansinių 
sankcijų taikymo, taip pat dėl mokestinių ginčų; 5) tarnybinių ginčų, kai viena ginčo šalis yra valstybės 
ar savivaldybės tarnautojas, turintis viešojo administravimo įgaliojimus (įskaitant pareigūnus ir įstaigų 

Pirma, administraciniai teismai sprendžia ginčus dėl teisės viešojo ir vidaus 
administravimo srityje, kitaip tariant, asmens ginčus su viešąja administracija dėl 
jos priimtų administracinių aktų. Šis įgaliojimas laikytinas klasikine administracinių 
teismų funkcija, nes ji skirta apsaugoti asmens teises, kai kyla jo ginčai su valstybe, 
ir įgyvendina Lietuvos Respublikos Konstitucijos 30 straipsnyje garantuotą asmens 
teisę į teisminę gynybą. 

Antra, administraciniai teismai atlieka objektyviąją teisės normų teisėtumo 
kontrolę, t. y. nagrinėja bylas dėl norminių administracinių aktų teisėtumo, kurių 
atitikties Konstitucijai ir įstatymams užtikrinimas nepatenka į Konstitucinio Teis- 
mo kompetenciją'***. Šiose bylose „administracinio teismo atliekamas vaidmuo yra 
labai panašus į Konstitucinio Teismo funkciją, skiriasi tik tikrinamų aktų hierarchi- 
nis vaidmuo bei teisinė galia. Dėl šios specifinės administracinių teismų funkcijos 
administracinius teismus galima laikyti tam tikrais Konstitucinio Teismo partneriais, 


užtikrinančiais teisėtumą valdžios aktų, kurių kontrolė Konstitucinio Teismo kom- 


petencijai nepriskirta“**?, 


Kiti administracijos justicijos uždaviniai — ginti valstybės tarnautojų teises nuo 
administracijos savivalės, ginti savivaldybių teises nuo valstybės institucijų neteisėtų 
veiksmų, siekiant užtikrinti demokratiją, spręsti ginčus tarp kitų nepavaldžių admi- 
nistravimo subjektų. 

ABTĮ taip pat nurodoma, kokios bylos administracinių teismų kompetencijai 
nepriskirtos (16 str.)“*!. 


vadovus); 6) Vyriausiosios tarnybinės etikos komisijos sprendimų ir šios komisijos kreipimųsi dėl tar- 
nybos santykių su valstybės tarnautojais nutraukimo; 7) Seimo kontrolieriaus kreipimosi (pareiškimo) 
dėl tarnybos santykių su valstybės tarnautojais nutraukimo; 8) ginčų tarp nepavaldžių vienas kitam 
viešojo administravimo subjektų dėl kompetencijos ar įstatymų pažeidimo, išskyrus civilinius gin- 
čus, priskirtus bendrosios kompetencijos teismams; 9) rinkimų ir Referendumo įstatymų pažeidimo; 
10) viešųjų įstaigų, įmonių ir nevyriausybinių organizacijų, turinčių viešojo administravimo įgalio- 
jimus, priimtų sprendimų ir veiksmų viešojo administravimo srityje teisėtumo, taip pat šių subjektų 
atsisakymo atlikti jų kompetencijai priskirtus veiksmus teisėtumo ir pagrįstumo ar vilkinimo atlikti 
tokius veiksmus; 11) visuomeninių organizacijų, bendrijų, politinių partijų, politinių organizacijų ar 
asociacijų priimtų bendro pobūdžio aktų teisėtumo; 12) užsieniečių skundų dėl atsisakymo išduoti 
leidimą gyventi ar dirbti Lietuvoje ar tokio leidimo panaikinimo, taip pat skundų dėl pabėgėlio statuso. 


5“ Konstitucinis Teismas 2006 m. kovo 28 d. nutarime yra konstatavęs, jog pagal Konstituciją yra 


negalimos tokios teisinės situacijos, kad nebūtų įmanoma teisme patikrinti, ar Konstitucijai ir įstaty- 
mams neprieštarauja tie teisės aktai (jų dalys), kurių atitikties Konstitucijai kontrolė Konstitucijoje 
nėra priskirta Konstitucinio Teismo jurisdikcijai, inter alia, ministrų išleisti teisės aktai, kiti žemesnės 
galios įstatymo įgyvendinamieji teisės aktai, taip pat savivaldybės institucijų išleisti teisės aktai. Valsty- 
bės žinios, 2006-03-31, Nr. 32-12992. 


W50 VALANČIUS, V. Kai kurie bendrosios kompetencijos, konstitucinių ir administracinių teismų santy- 


kio aspektai. Jurisprudencija, 2004, 51(43), p. 70—79. 


“5! Administraciniai teismai nesprendžia bylų, kurios yra priskirtos Konstitucinio Teismo kompeten- 
cijai, taip pat bylų, priskirtų bendrosios kompetencijos arba kitiems specializuotiems teismams. Admi- 
nistracinių teismų kompetencijai taip pat nepriskiriama tirti Respublikos Prezidento, Seimo, Seimo 
narių, Ministro Pirmininko, Vyriausybės (kaip kolegialios institucijos), Konstitucinio Teismo, Lietuvos 
Aukščiausiojo Teismo ir Lietuvos apeliacinio teismo teisėjų veiklos, kitų teismų teisėjų, taip pat proku- 
rorų, ikiteisminio tyrimo pareigūnų ir antstolių procesinių veiksmų, susijusių su teisingumo vykdymu 
ar bylos tyrimu, taip pat su sprendimų vykdymu, ir Seimo kontrolieriaus sprendimų (rekomendacijų). 

Įstatymų leidėjas Teismų įstatymo 29 straipsnyje nustatė, kad apygardos admi- 
nistracinis teismas yra pirmoji instancija administracinėms byloms, įstatymų pri- 
skirtoms jo kompetencijai, taip pat atlieka kitas jo kompetencijai įstatymų priskirtas 
funkcijas (tai įtvirtinta ABTĮ 18 str.). Pagal Teismų įstatymo 31 straipsnį, Lietuvos 
vyriausiasis administracinis teismas yra pirmoji ir galutinė instancija administraci- 
nėms byloms, įstatymų priskirtoms jo kompetencijai; apeliacinė instancija byloms 
dėl apygardų administracinių teismų sprendimų, nutarimų ir nutarčių; instancija, 
įstatymų nustatytais atvejais nagrinėjanti prašymus dėl proceso atnaujinimo užbaig- 
tose administracinėse bylose, taip pat atlieka ir kitas jo kompetencijai įstatymų pri- 
skirtas funkcijas (ABTĮ 20 str.). Vilniaus apygardos administraciniam teismui yra 
nustatyta ir papildoma kompetencija (ABTĮ 19 str.)6**, 

Konstitucinis Teismas taip pat yra konstatavęs, kad įstatymų leidėjas, steigda- 
mas specializuotus teismus, privalo nustatyti, kokia tvarka bus sprendžiama bylų 
teismingumo konkurencija tarp specializuotų teismų ir bendrosios kompetencijos 
teismų, taip pat (jeigu bylų, kurioms nagrinėti sukuriami atskiri specializuoti teis- 
mai, kategorijų būtų ne viena) tarp vienos kategorijos byloms nagrinėti skirtų speci- 
alizuotų teismų ir kitos kategorijos byloms nagrinėti skirtų specializuotų teismų ***“. 

Ginčams dėl teismingumo spręsti Lietuvoje yra sukurta speciali institucija — va- 
dinamoji Teismingumo kolegija, kurią įteisina, jos kompetenciją, sudarymo tvarką, 
kreipimosi į ją procedūrą, taip pat pagrindinius posėdžio ir sprendimo principus 
nustato Teismų įstatymo 37 straipsnis. Analogiškos nuostatos įtvirtintos ir Adminis- 
tracinių bylų teisenos įstatymo 21 straipsnyje. Pagal tai bendrosios kompetencijos 
teismo ir administracinio teismo ginčus dėl teismingumo rašytinio proceso tvarka 
sprendžia speciali teisėjų kolegija, į kurią įeina Lietuvos Aukščiausiojo Teismo Ci- 
vilinių bylų skyriaus pirmininkas, Lietuvos vyriausiojo administracinio teismo pir- 
mininko pavaduotojas ir po vieną šių teismų pirmininkų paskirtą teisėją. Bendrosios 
kompetencijos teismai motyvuotus prašymus ar nutartis spręsti teismingumo klau- 
simus paduoda per Lietuvos Aukščiausiąjį Teismą, administraciniai teismai — per 
Lietuvos vyriausiąjį administracinį teismą. Specialios teisėjų kolegijos posėdžiams 
pirmininkauja Lietuvos Aukščiausiojo Teismo Civilinių bylų skyriaus pirmininkas. 
Sprendimas priimamas bendru sutarimu arba kolegijos narių balsų dauguma. Jei 
balsai pasiskirsto po lygiai, lemia kolegijos posėdžio pirmininko balsas. Nutartis 


5 Pavyzdžiui, Vilniaus apygardos administracinis teismas, kaip pirmosios instancijos teismas, ne- 
taikant išankstinio nagrinėjimo ne teismo tvarka procedūros, nagrinėja šias bylas: dėl Seimo kontro- 
lieriaus kreipimosi (pareiškimo) dėl tarnybos santykių su valstybės tarnautojais nutraukimo; pagal 
savivaldybių tarybų pareiškimus dėl jų teisių pažeidimo, kai atsakovai yra centriniai valstybinio admi- 
nistravimo subjektai; dėl žalos, atsiradusios dėl centrinių valstybinio administravimo subjektų netei- 
sėtų veiksmų, atlyginimo (Civilinio kodekso 6.271 str.); pagal skundus dėl Vyriausiosios tarnybinės 
etikos komisijos sprendimų ir šios komisijos kreipimųsi dėl tarnybos santykių su valstybės tarnautojais 
nutraukimo; pagal užsieniečių skundus dėl atsisakymo išduoti leidimą gyventi ar dirbti Lietuvoje ar 
tokio leidimo panaikinimo, taip pat skundus dėl pabėgėlio statuso; pagal prašymus užtikrinti Vyriau- 
siosios administracinių ginčų komisijos sprendimų vykdymą ir kt. Vilniaus apygardos administracinis 
teismas pirmąja instancija taip pat nagrinėja skundus (prašymus) dėl Vyriausiosios administracinių 
ginčų komisijos, Mokestinių ginčų komisijos, o įstatymų numatytais atvejais ir dėl kitų išankstinio 
ginčų nagrinėjimo ne teismo tvarka institucijų priimtų sprendimų. 


S Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292. 

3. Administracinių teismų teisėjų skyrimas, jų įgaliojimų pasibaigimas 

(atleidimas iš pareigų) ir pratęsimas 

dėl bylos teismingumo neskundžiama. Teismingumo nustatymas Teismingumo 

kolegijoje yra vienas iš kelių Lietuvoje veikiančios teismingumo nustatymo sis- 

temos metodų (formų) ir „veikia kaip teisinis instrumentas, skirtas spręsti sudė- 

tingiausius, ypatingos analizės ir tarpsisteminio sutarimo reikalingus teismingumo 

klausimus“ “**. Svarbiausi bendrosios kompetencijos ir administracinių teismų kom- 

petencijos atskyrimo kriterijai yra ginčo subjektų teisinė padėtis ir teisinio santykio, 
iš kurio kilo ginčas, pobūdis!“““. 

3. Administracinių teismų teisėjų skyrimas, 

jų įgaliojimų pasibaigimas (atleidimas iš pareigų) ir pratęsimas 


Pagal oficialiąją Konstitucinio Teismo doktriną, iš Konstitucijos kylantys bendrosios 
kompetencijos teismų teisėjų korpuso formavimo (paskyrimo, paaukštinimo, per- 
kėlimo (darbo vietų keitimo), atleidimo iš pareigų) teisinio reguliavimo imperatyvai 
yra mutatis mutandis, taikytini ir pagal Konstitucijos 111 straipsnio 2 dalį įsteigtų 
specializuotų teismų teisėjų korpuso formavimo teisiniam reguliavimui““". Todėl, 
aptariant administracinių teismų teisėjų skyrimo, atleidimo iš pareigų, perkėlimo ir 
įgaliojimų pratęsimo klausimus, tikslinga apžvelgti tik šią teismų sistemą sudarančių 
teismų teisėjų korpuso formavimo ypatumus "**". 

Administracinių teismų teisėjų skyrimo, atleidimo iš pareigų, perkėlimo ir 
įgaliojimų pratęsimo klausimus reglamentuoja atitinkamos Konstitucijos ir Teismų 
įstatymo nuostatos. Teismų įstatymo 66 straipsnyje yra nustatyti siekiančiam tapti 
apygardos administracinio teismo teisėju asmeniui reikalavimai, kurie yra prilygi- 
nami reikalavimams, keliamiems apygardos teismo teisėjui: šių teismų teisėju gali 
būti skiriamas teisėjų karjeros siekiančių asmenų registre įrašytas teisėjas, turintis ne 
mažesnį kaip penkerių metų apylinkės teismo teisėjo darbo stažą, teisės krypties so- 
cialinių mokslų daktaras ar habilituotas daktaras, turintis ne mažesnį kaip penkerių 
metų teisinio pedagoginio darbo stažą, pateikęs sveikatos pažymėjimą. Pagal Teismų 
įstatymo 67 straipsnio 1 dalį, reikalavimai, keliami asmeniui, siekiančiam tapti Lie- 
tuvos vyriausiojo administracinio teismo teisėju, prilyginami reikalavimams, kelia- 
miems Lietuvos apeliacinio teismo teisėjui: jais gali būti skiriamas teisėjų karjeros 
siekiančių asmenų registre įrašytas teisėjas, turintis ne mažesnį kaip ketverių metų 
apygardos administracinio teismo ar apygardos teismo teisėjo darbo stažą, teisės 
krypties socialinių mokslų daktaras ar habilituotas daktaras, turintis ne mažesnį kaip 
aštuonerių metų teisinio pedagoginio darbo stažą, pateikęs sveikatos pažymėjimą. 
Lietuvos vyriausiojo administracinio teismo teisėju gali būti skiriamas Lietuvos ape- 
liacinio teismo teisėjas, o Lietuvos apeliacinio teismo teisėju — Lietuvos vyriausiojo 


V STRIPEIKIENĖ, J. Kai kurios administracinių teismų sistemos įsteigimo dešimtmečio patirtys: Teis- 
mingumo kolegija, jos veiklos raida ir perspektyvos. Iš: Administraciniai teismai Lietuvoje: nūdienos 
iššūkiai. Ats. red. V. Valančius. Kolektyvinė monografija, skirta Lietuvos administracinių teismų de- 
šimtmečiui. Lietuvos vyriausiasis administracinis teismas, 2010, p. 304. 

665 Plačiau: Poška, D. Bendrųjų ir administracinių teismų kompetencijos atskyrimas. Probleminiai 


aspektai. Teisė, 2006, Nr. 59. 

"5 Konstitucinio Teismo 2006 m. gegužės 9 d. nutarimas. Valstybės žinios, 2006, Nr. 51-1894. 
5 Apie bendrosios kompetencijos teismų teisėjų skyrimo, atleidimo iš pareigų, perkėlimo ir įgalio- 
jimų pratęsimo klausimus žr. XXII skyriaus 3, 4 ir 5 dalis. 


645 


XXIII skyrius 


administracinio teismo teisėjas neatsižvelgiant į darbo stažą Lietuvos apeliaciniame 
teisme ar Lietuvos vyriausiajame administraciniame teisme. 

Specializuotų (šiuo metu įsteigtų administracinių teismų) teisėjų skyrimo tvar- 
ka nustatyta Konstitucijos 112 straipsnio 4 dalyje: specializuotų teismų teisėjus ir 
pirmininkus skiria, jų darbo vietas keičia Respublikos Prezidentas. Šią nuostatą 
detalizuojančioje Teismų įstatymo 70 straipsnio 1 dalyje įtvirtinta, kad apygardos 
teismo, apygardos administracinio teismo teisėją iš įrašytų teisėjų karjeros siekiančių 
asmenų registre asmenų skiria Respublikos Prezidentas. Vyriausiojo administraci- 
nio teismo teisėją iš įrašytų teisėjų karjeros siekiančių asmenų registre asmenų taip 
pat skiria Respublikos Prezidentas (Teismų įstatymo 71 str. 1 d.). Taigi kad būtų 
paskirtas arba atleistas Lietuvos vyriausiojo administracinio teismo arba apygardos 
administracinio teismo teisėjas arba pirmininkas, reikia Respublikos Prezidento 
sprendimo, o Seimas šioje srityje pagal Konstituciją neturi jokių įgaliojimų““**. 

Dėl apygardų administracinių teismų teisėjų ir Lietuvos vyriausiojo administra- 
cinio teismo teisėjų skyrimo Respublikos Prezidentui pataria Teisėjų taryba (Teismų 
įstatymo 70 str. 2 d. ir 71 str. 2 d.). 

Pagal Teismų įstatymo 28 straipsnį, apygardos administracinis teismas susideda 
iš šio teismo pirmininko, pirmininko pavaduotojo ar pavaduotojų ir kitų teisėjų. 
Teismo pirmininko pavaduotojas gali būti skiriamas teisme, kuriame yra ne ma- 
žiau kaip dešimt teisėjų. Apygardos administraciniame teisme, kuriame yra daugiau 
kaip dvidešimt teisėjų, gali būti skiriami du pirmininko pavaduotojai. Šio įstatymo 
30 straipsnio 1 dalyje nustatyta, kad Lietuvos vyriausiasis administracinis teismas su- 
sideda iš šio teismo pirmininko, pirmininko pavaduotojo ir kitų teisėjų. Apygardos 
administracinio teismo pirmininką, pirmininko pavaduotoją, Lietuvos vyriausio- 
jo administracinio teismo pirmininką, pirmininko pavaduotoją skiria Respublikos 
Prezidentas Teisėjų tarybos patarimu (Teismų įstatymo 74 str. 1 d. ir 75 str. 1 d.). 
Apygardos administracinio teismo pirmininkas, pirmininko pavaduotojas, Lietuvos 
vyriausiojo administracinio teismo pirmininkas, pirmininko pavaduotojas skiriamas 
penkeriems metams. 

Teismų įstatymo 90 straipsnio 5 ir atitinkamai 6 dalyse nustatyta, kad Vyriau- 
siojo administracinio teismo teisėją ir apygardos administracinio teismo teisėją iš 
pareigų atleidžia Respublikos Prezidentas. Pagal Konstitucijos 115 straipsnį, teisėjai 
atleidžiami iš pareigų įstatymo nustatyta tvarka šiais atvejais: 1) savo noru; 2) kai 
pasibaigia teisėjo įgaliojimų laikas arba jis sulaukia įstatymų nustatyto pensinio am- 
žiaus; 3) dėl sveikatos būklės; 4) kai teisėjas išrinktas į kitas pareigas arba jo sutikimu 
perkeltas į kitą darbą; 5) kai savo poelgiu pažemina teisėjo vardą; 6) kai įsiteisėja 
jį apkaltinęs teismo nuosprendis. Konstitucinis Teismas yra konstatavęs, jog Kons- 
titucijos 115 straipsnyje įtvirtintas reikalavimas teisėjų atleidimo tvarką nustatyti 


5 Diskutuojama, ar nereikėtų keisti Lietuvos vyriausiojo administracinio teismo teisėjų ir pirmininko 
skyrimo tvarkos, į skyrimo procesą įtraukiant ir Seimą, taip pat tobulinti su jų atsakomybe susijusius 
klausimus. Seime yra įregistruotas atitinkamų Konstitucijos straipsnių pakeitimo įstatymo projektas, ku- 
riuo siekiama pakeisti Lietuvos vyriausiojo administracinio teismo teisėjų ir pirmininko skyrimo tvarką, 
ją prilyginant Lietuvos Aukščiausiojo Teismo teisėjų ir pirmininko skyrimo tvarkai. Tuo pačiu projektu 
siekiama įteisinti galimybę Vyriausiojo administracinio teismo teisėjus ir pirmininką nuo pareigų nu- 
šalinti apkaltos proceso tvarka (žr. projektą Nr. XP-2539(2)). Kol kas šioms pataisoms pritarta nebuvo. 

3. Administracinių teismų teisėjų skyrimas, jų įgaliojimų pasibaigimas 

(atleidimas iš pareigų) ir pratęsimas 

įstatyme reiškia, kad teisėjų atleidimo iš pareigų tvarka turi būti nustatyta ne bet 

kokiame, o būtent Teismų įstatyme; Teismų įstatyme nustatydamas teisėjų atleidi- 

mo tvarką įstatymų leidėjas pagal Konstituciją turi tam tikrą diskreciją, tačiau nusta- 

tydamas šią tvarką jis negali, inter alia, paneigti ar suvaržyti Konstitucijoje įtvirtintų 

Respublikos Prezidento, Seimo, taip pat Konstitucijos 112 straipsnio 5 dalyje nuro- 
dytos specialios teisėjų institucijos konstitucinių įgaliojimų“. 

Dėl teisėjo atleidimo iš pareigų Respublikos Prezidentui pataria Teisėjų tary- 
ba, išskyrus atvejus, kai teisėjas yra paskiriamas Lietuvos Respublikos Konstitucinio 
Teismo teisėju arba Vyriausybės nariu. Teisėjas, nesutikdamas su atleidimu iš par- 
eigų, turi teisę per vieną mėnesį nuo atleidimo dienos kreiptis į Vilniaus apygardos 
teismą (Teismų įstatymo 7 ir 8 d.). 

Teismų įstatymo 57 straipsnio 1 dalyje nustatyta, kad asmuo į teisėjo pareigas 
skiriamas iki 65 metų. Kai teisėjui sukanka 65 metai, jo įgaliojimai baigiasi. Jeigu 
teisėjo įgaliojimų laikas pasibaigia bylos nagrinėjimo metu, jo įgaliojimai gali būti 


pratęsiami tol, kol byla bus baigta nagrinėti arba jos nagrinėjimas bus atidėtas!**". 


5“ Konstitucinio Teismo 2007 m. gruodžio 17 d. nutarimas. Valstybės žinios, 2007, Nr. 134-5427. 


60 Pagal ankstesnį teisinį reguliavimą, Lietuvos Aukščiausiojo Teismo, Lietuvos apeliacinio teismo, 
Lietuvos vyriausiojo administracinio teismo, apygardos teismo ir apygardos administracinio teismo 
teisėjo, sulaukusio 65 metų, įgaliojimus jį paskyrusi institucija galėjo pratęsti iki tol, kol jam sukaks 
70 metų. Tokiais atvejais teisėjas, pageidaujantis, kad jo įgaliojimai būtų pratęsti, turėjo kreiptis į Res- 
publikos Prezidentą. 

1. Prokuratūros teisinis statusas valstybės institucijų sistemoje 


1992 m. spalio 25 d. priimtoje Lietuvos Respublikos Konstitucijoje prokuratūra 
kaip valstybės institucija nebuvo minima. Konstitucijos 118 straipsnyje buvo nusta- 
tyta: „Valstybinį kaltinimą baudžiamosiose bylose palaiko, baudžiamąjį persekiojimą 
vykdo ir kvotos organų veiklą kontroliuoja prokurorai. Parengtinį tardymą atlieka 
tardytojai. Prokurorų ir tardytojų skyrimo tvarką ir jų statusą nustato įstatymas.“ 

Vertinant Konstitucijos 118 straipsnio (1992 m. spalio 25 d. redakcija) nuostatų 
turinį, atkreiptinas dėmesys į keletą esminių konstitucinių aspektų. Pagrindinis iš jų 
yra tas, kad minėtasis straipsnis yra Konstitucijos IX skirsnyje „Teismas“, vadinasi, 
pagal Konstituciją, prokuratūra iš pradžių buvo laikoma teismų valdžios sudedamąja 
dalimi. Be to, Konstitucijos 118 straipsnyje buvo nustatytos prokuratūros tik bau- 
džiamosios justicijos funkcijos. 

Konstitucinio Teismo 1994 m. vasario 14 d. nutarime prokurorai įvardyti kaip 
viena iš svarbiausių teisėsaugos institucijų ir konstatuota, kad nors prokurorų funk- 
cijas, kurios yra nustatytos Konstitucijos IX skirsnyje „Teismas“, galima laikyti teis- 
mų valdžios sudedamąja dalimi, bet tai nereiškia, kad prokurorai gali atlikti teis- 
mams priskirtas teisingumo funkcijas““"!. Konstitucinio Teismo 1995 m. gruodžio 
6 d. nutarime išaiškinta, kad prokurorams, kaip teismų valdžios sudedamajai daliai, 
taikytini teismų nepriklausomumą apibūdinantys principai'!““*. Konstitucinio Teis- 
mo 1997 m. spalio 1 d. nutarime konstatuota, kad iš Konstitucijos 30 straipsnio 
išplaukia, jog; prokuroras, tikrindamas tardytojų veiksmų teisėtumą, negali priimti 
galutinių sprendimų, nes juos galima skųsti teismui!“““. Plėtojant konstitucinę dok- 
triną nurodyta ir tai, kad, nors Konstitucijoje neįvardyta, kas ir kaip skiria ir atleidžia 
prokurorus, įstatymų leidėjas yra saistomas teismų valdžios formavimų ypatumų !*“*. 

2003 m. kovo 20 d. Seimas priėmė Konstitucijos 118 ir 84 straipsnių pakeitimo 
įstatymus, kuriais pakoregavo prokuratūros konstitucinį reguliavimą. Konstitucijos 
118 straipsnyje (2003 m. kovo 20 d. redakcija) nustatyta: „Ikiteisminį tyrimą orga- 
nizuoja ir jam vadovauja, valstybinį kaltinimą baudžiamosiose bylose palaiko pro- 
kuroras. Prokuroras įstatymo nustatytais atvejais gina asmens, visuomenės ir valsty- 
bės teises bei teisėtus interesus. Prokuroras, vykdydamas savo funkcijas, yra nepri- 
klausomas ir klauso tik įstatymo. Lietuvos Respublikos prokuratūra yra Generalinė 


"6 Šiame nutarime Konstitucinis Teismas, įvertinęs prokuratūros bendrosios priežiūros funkci- 


ją reglamentavusių Civilinio proceso kodekso ir Prokuratūros įstatymo nuostatų konstitucingumą, 
konstatavo, kad Konstitucijoje neminimos prokurorų atliekamos teismų veiklos priežiūros funkcijos 
ir įgaliojimai vykdyti bendrąją priežiūrą, todėl įstatymais prokurorams suteikta teisė įstoti į bylą bet 
kurioje stadijoje, duoti teismui išvadas dėl bylos esmės, užprotestuoti neteisėtus ir nepagrįstus teismo 
sprendimus, atlikti kitus procesinius veiksmus riboja teismų valdžios galias ir prieštarauja konstitucinei 
nuostatai dėl teisėjų ir teismų nepriklausomumo vykdant teisingumą. Įvertinęs prokurorų įgaliojimus 
tikrinti valdymo aktų teisėtumą ir vykdyti civilinio proceso prokurorinę priežiūrą, Konstitucinis Teis- 
mas taip pat konstatavo, kad šios funkcijos neatitinka Konstitucijos. Teismas pripažino prokuroro teisę 
pareikšti arba baudžiamojoje byloje palaikyti pareikštąjį civilinį ieškinį, bet pabrėžė, kad tokiais atvejais 
prokuroras negali turėti daugiau procesinių teisių negu ieškovas (Konstitucinio Teismo 1994 m. vasa- 
rio 14 d. nutarimas. Valstybės žinios, 1994, Nr. 13-221). 


"6 Konstitucinio Teismo 1995 m. gruodžio 6 d. nutarimas. Valstybės žinios, 1995, Nr. 101-2264. 
6 Konstitucinio Teismo 1997 m. spalio 1 d. nutarimas. Valstybės žinios, 1997, Nr. 91-2289. 
“64 Konstitucinio Teismo 1998 m. balandžio 21 d. nutarimas. Valstybės žinios, 1998, Nr. 39-1044. 

prokuratūra ir teritorinės prokuratūros. Generalinį prokurorą skiria ir atleidžia Res- 
publikos Prezidentas Seimo pritarimu. Prokurorų skyrimo ir atleidimo tvarką, jų 
statusą nustato įstatymas.“ 506 

Generalinio prokuroro skyrimo tvarka taip pat yra nustatyta Konstitucijos 
84 straipsnio 11 punkte: „Lietuvos generalinį prokurorą Seimo pritarimu skiria ir 
atleidžia Lietuvos Respublikos Prezidentas.“ !**0 

Konstitucijos 118 straipsnyje (2003 m. kovo 20 d. redakcija) nustatyta ne tik 
prokurorų kompetencija, bet ir prokuratūros statusas bei struktūra, konstituciškai 
įtvirtintas iki tol tik įstatyme buvęs numatytas prokuroro nepriklausomumo princi- 
pas, taip pat konstitucionalizuota iki tol daug politinių diskusijų kėlusi generalinio 
prokuroro skyrimo ir atleidimo iš pareigų tvarka. 

Vadovaudamasis nauju konstituciniu reguliavimu, Seimas 2003 m. balandžio 
22 d. patvirtino naują Prokuratūros įstatymo redakciją““", kurioje prokuratūra api- 
būdinta kaip valstybės institucija, atliekanti Konstitucijoje, Prokuratūros įstatyme ar 
kituose įstatymuose nustatytas funkcijas bei padedanti užtikrinti teisėtumą ir teis- 
mui vykdyti teisingumą. 

Nurodytosios Konstitucijos pataisos lėmė ankstesnės konstitucinės doktrinos 
koregavimą““*. Formuodamas prokuratūros statuso naują oficialiąją konstitucinę 
doktriną Konstitucinis Teismas konstatavo, kad prokuratūra — tai centralizuota, spe- 
cifinius valdymo įgaliojimus turinti valstybės institucija, nepriskiriama Konstituci- 
jos 5 straipsnio 1 dalyje nurodytoms valstybės valdžią vykdančioms institucijoms. 
Ji nėra teismų valdžios sudedamoji dalis. Prokuroras yra specifinius valdymo įga- 
liojimus turintis valstybės pareigūnas, o jo funkcijos yra kitokios nei teisingumo 
vykdymas. Konstitucinėje doktrinoje pabrėžta ir tai, kad prokurorų, kaip valstybės 
pareigūnų, įgaliojimai teisės aktuose negali būti apibūdinami kaip jų subjektinė 
teisė, kuria jie gali pasinaudoti arba nepasinaudoti. Tokie įgaliojimai — tai ir parei- 
gos, kurias prokurorai ne tik gali, bet ir privalo įgyvendinti, jeigu yra įstatymuose 


nustatytos sąlygos **". 


2. Prokuratūros funkcijos 


Konstitucijoje įtvirtintas prokuroro institutas siejamas su asmens konstitucine teise į 
tinkamą teisinį procesą, kitomis konstitucinėmis vertybėmis““"". Pagal Konstitucijos 
118 straipsnį (2003 m. kovo 20 d. redakcija), prokurorai atlieka šias funkcijas: or- 
ganizuoja ikiteisminį tyrimą ir jam vadovauja; palaiko valstybinį kaltinimą baudžia- 
mosiose bylose; įstatymo nustatytais atvejais gina asmens, visuomenės ir valstybės 
teises bei teisėtus interesus. 


65 2003 m. kovo 20 d. Lietuvos Respublikos Konstitucijos 118 straipsnio pakeitimo įstatymas. Vals- 


tybės žinios, 2003, Nr. 32-1316. 


"66 2003 m. kovo 20 d. Lietuvos Respublikos Konstitucijos 84 straipsnio papildymo įstatymas. Vals- 


tybės žinios, 2003, Nr. 32-1315. 
“6 2003 m. balandžio 22 d. Lietuvos Respublikos prokuratūros įstatymo pakeitimo įstatymas. Vals- 
tybės žinios, 2003, Nr. 42-1919. 


"66 SiNKEvIČIUS, V. Generalinio prokuroro skyrimo ir atleidimo tvarka: retrospektyva ir perspektyva. 
Jurisprudencija, 2016, 23(1), p. 47. 
“Konstitucinio Teismo 2006 m. sausio 16 d. nutarimas. Valstybės žinios, 2006, Nr. 7-254. 


““ Konstitucinio Teismo 2006 m. birželio 15 d. nutarimas. Valstybės žinios, 2006, Nr. 68-2514. 

Prokuratūros įstatyme yra detalizuotos prokuratūros funkcijos, suformuluoti 
prokuratūros sąveikos su kitomis valstybės institucijomis ir jos veiklos kontrolės pa- 
grindai. Prokuratūros veiklos prioritetus nustato ir parlamentinę ne proceso veiklos 
kontrolę atlieka Seimas; prokurorų proceso veiklą kontroliuoja aukštesnysis proku- 
roras ir teismas, kurie gali panaikinti neteisėtus prokurorų sprendimus. 

Prokuratūros įstatyme yra nustatytos šios prokuratūros veiklos kryptys: organi- 
zuoti ikiteisminį tyrimą ir jam vadovauti; atlikti ikiteisminį tyrimą ir atskirus ikiteis- 
minio tyrimo veiksmus; kontroliuoti ikiteisminio tyrimo pareigūnų veiklą baudžia- 
majame procese; palaikyti valstybinį kaltinimą baudžiamosiose bylose; kontroliuoti 
nuosprendžių pateikimą vykdyti ir jų vykdymą; koordinuoti ikiteisminio tyrimo 
įstaigų veiksmus tiriant nusikalstamas veikas; ginti viešąjį interesą; pagal kompeten- 
ciją nagrinėti asmenų prašymus, pareiškimus ir skundus; dalyvauti rengiant ir įgy- 
vendinant nacionalines ir tarptautines nusikalstamų veikų prevencijos programas; 
dalyvauti teisėkūros procese; atlikti kitas įstatymuose nustatytas funkcijas. 

Prokurorų kompetencija didžiąja dalimi yra vienaip ar kitaip susijusi su bau- 
džiamąja justicija. Prokurorai, atlikdami savo funkcijas, yra nepriklausomi ir klauso 
tik įstatymo. Įgyvendindami savo įgaliojimus jie vadovaujasi Prokuratūros įstatymu, 
Baudžiamuoju, Baudžiamojo proceso, Bausmių vykdymo kodeksais ir kitais teisės 
aktais, kuriais formuojama ikiteisminio tyrimo, valstybinio kaltinimo ir nuospren- 
džių vykdymo kontrolės praktika. 

Už prokuratūros veiklą generalinis prokuroras atsiskaito Respublikos Preziden- 
tui ir Seimui. Vyriausybė, garantuodama valstybės saugumą ir viešąją tvarką, savo 
veiksmus koordinuoja su generaliniu prokuroru, kuris apie prokuratūros ne proce- 
sinę veiklą teikia informaciją Vyriausybei. Prokuratūros ūkinę ir finansinę veiklą 
kontroliuoja Valstybės kontrolė ir kitos įgaliotosios valstybės institucijos. 

Teisėti prokuroro reikalavimai ir nutarimai yra privalomi visoms valstybės, sa- 
vivaldybių institucijoms ir įstaigoms, pareigūnams, tarnautojams ir darbuotojams, 
fiziniams bei juridiniams asmenims ir turi būti vykdomi visoje Lietuvos valstybės 
teritorijoje. 

Prokurorai pagal kompetenciją atlieka ir organizuoja ikiteisminį tyrimą, jam va- 
dovauja, kontroliuoja ikiteisminio tyrimo pareigūnų proceso veiklą. Tik pats proku- 
roras priima sprendimus dėl tyrimų sujungimo ir atskyrimo, nutraukimo, dėl nu- 
traukto ikiteisminio tyrimo atnaujinimo, užbaigimo ir kaltinamojo akto surašymo. 
Baudžiamojo proceso kodekso nustatytais atvejais prokuroras gali atsisakyti pradėti 
ikiteisminį tyrimą. Generalinis prokuroras, jo pavaduotojai ir teritorinių prokuratū- 
rų vyriausieji prokurorai pagal kompetenciją įgyvendina nusikalstamų veikų ikiteis- 
minio tyrimo veiksmų koordinavimo funkciją. 

Oficialiojoje konstitucinėje doktrinoje aiškinant prokuroro funkcijas konsta- 
tuota, kad prokuroro nepriklausomumas organizuojant ikiteisminį tyrimą ir jam 
vadovaujant yra konstitucinė vertybė. Pagal Konstituciją, negalima nustatyti tokio 
teisinio reguliavimo, kuriuo ši konstitucinė vertybė būtų paneigiama arba būtų ki- 
taip suvaržomas prokuroro nepriklausomumas organizuojant ikiteisminį tyrimą ir 
jam vadovaujant. Ši vertybė negali būti priešpriešinama kokioms nors kitoms kons- 
titucinėms vertybėms. Įstatymų leidėjas turi užtikrinti, kad tarp konstitucinių ver- 
tybių būtų pusiausvyra, kad nė viena iš jų nebūtų iškeliama virš kitų, viena vertybė 

nebūtų aukojama dėl kitos konstitucinės vertybės. Pagal Konstituciją, niekas kitas, 
išskyrus prokurorą, negali organizuoti ikiteisminio tyrimo ir jam vadovauti, palaikyti 
valstybinio kaltinimo baudžiamosiose bylose'“'!. Iš Konstitucijos prokurorams kyla 
pareiga organizuoti ikiteisminį tyrimą ir vadovauti jam taip, kad būtų surinkta objek- 
tyvi, išsami informacija apie nusikalstamą veiką, kuri, inter alia, sudarytų teisines 
prielaidas teismui baudžiamojoje byloje nustatyti objektyvią tiesą ir priimti teisingą 
sprendimą dėl asmens, kaltinamo padarius nusikalstamą veiką, kaltumo"“"“. Organi- 
zuodamas ikiteisminį tyrimą ir jam vadovaudamas, prokuroras privalo užtikrinti, kad 
būtų atlikti įstatyme numatyti procesiniai veiksmai ir kad tai būtų padaryta įstatymo 
nustatyta tvarka. Ikiteisminio tyrimo etape dalyvaujantiems asmenims, be kita ko, 
nukentėjusiems nuo nusikalstamos veikos, prokuroras privalo užtikrinti Konstituci- 
joje ir baudžiamojo proceso įstatyme jiems nustatytas teises, tarp jų — asmens teisę 
kreiptis į teismą dėl jo teisių pažeidimo ikiteisminio tyrimo metu!“““. 

Valstybinio kaltinimo palaikymas baudžiamojoje byloje yra vienas iš esminių 
prokuroro įgaliojimų. Valstybinis kaltinimas yra prokuroro veikla įrodinėjant, kad 
nusikalstamos veikos padarymu kaltinamas asmuo yra kaltas. Valstybinis kaltinimas 
grindžiamas prokuroro priimtu kaltinamuoju aktu, kuriuo baigiamas ikiteisminis 
tyrimas, aprašoma nusikalstama veika, nurodomi duomenys, kuriais grindžiamas 
kaltinimas ir tą veiką numatantis baudžiamasis įstatymas. 

Prokuroro įgaliojimų palaikant valstybinį kaltinimą konstitucinis turinys at- 
skleidžiamas ir oficialiojoje konstitucinėje doktrinoje. Pagal Konstituciją, niekas 
kitas, išskyrus prokurorą, negali palaikyti valstybinio kaltinimo; tai yra valstybės 
funkcija, kuri gali būti įgyvendinama tik per tam tikrus valstybės pareigūnus — pro- 
kurorus. Kita vertus, Konstitucija neužkerta kelio įstatymų leidėjui, atsižvelgiant 
į tai, kieno interesai yra pažeisti, koks nusikalstamų veikų pobūdis, pavojingumas 
(sunkumas), mastas, kiti požymiai, nukentėjusiojo valia ir kitos aplinkybės, nustatyti 
tokį teisinį reguliavimą, pagal kurį tam tikrais įstatyme numatytais atvejais per bylos 
nagrinėjimą teisme valstybinis kaltinimas nėra palaikomas. Kiekvienas toks atvejis 
turi būti konstituciškai pagrįstas, neturi sudaryti prielaidų nepagrįstai pasunkinti 
konstitucinių asmens teisių ir laisvių įgyvendinimo ar apskritai jų paneigti. Nusta- 
tant tokį teisinį reguliavimą, pagal kurį tam tikrose baudžiamosiose bylose kaltinimą 
palaiko ne prokurorai, o privatūs asmenys (jų atstovai), negali būti tokių teisinių 
situacijų, kad prokurorui nekiltų pareiga baudžiamojoje byloje palaikyti valstybinį 
kaltinimą ir tuo atveju, kai privatus asmuo (ar jo atstovas), palaikydamas kaltinimą 
baudžiamojoje byloje, negali veiksmingai apginti savo (ar atstovaujamo asmens) 
teisių ir teisėtų interesų "*"“, 

Prokurorų funkcija kontroliuoti nuosprendžių pateikimą vykdyti ir jų vykdymą 
Konstitucijoje expressis verbis nenumatyta, bet ji gali būti grindžiama konstitucine 
norma, kurioje kalbama apie prokurorų įgaliojimus ginti asmens, visuomenės ir 
valstybės teises ir teisėtus interesus, taip pat Prokuratūros įstatyme suformuluota 


“! Konstitucinio Teismo 2004 m. gegužės 13 d. nutarimas. Valstybės žinios, 2004, Nr. 81-2903. 
Konstitucinio Teismo 2006 m. sausio 16 d. nutarimas. Valstybės žinios, 2006, Nr. 7-254. 
Konstitucinio Teismo 2011 m. balandžio 7 d. nutarimas. Valstybės žinios, 2011, Nr. 42-1985. 
Konstitucinio Teismo 2006 m. sausio 16 d. nutarimas. Valstybės žinios, 2006, Nr. 7-254. 

nuostata, kad prokuratūra užtikrina teisėtumą. Tokia prokuroro funkcija numatyta 
ir Bausmių vykdymo bei Baudžiamojo proceso kodeksuose. 

Baudžiamojo proceso kodekse visapusiškiau reglamentuojami prokurorų įga- 
liojimai dalyvauti teismo posėdžiuose tais atvejais, kai nagrinėjami su nuosprendžių 
vykdymu susiję klausimai. Teisme sprendžiant klausimą dėl nuteisto asmens atlei- 
dimo nuo bausmės atlikimo arba bausmės vykdymo atidėjimo termino pratęsimo, 
dalyvauja prokuroras ir nuteistojo elgesį kontroliuojančios institucijos atstovas. Pro- 
kuroras taip pat dalyvauja teisme sprendžiant klausimus dėl viešųjų darbų bausmės 
pakeitimo kita bausme, dėl laisvės apribojimo pakeitimo kita bausme, dėl arešto 
atlikimo tvarkos pakeitimo, dėl vienos baudžiamojo poveikio priemonės pakeiti- 
mo kita baudžiamojo poveikio priemone. Prokuroras kviečiamas į teismo posėdį 
sprendžiant klausimus dėl baudos nuteistajam pakeitimo kita bausme, dėl nuteistojo 
lygtinio atleidimo nuo laisvės atėmimo bausmės pirma laiko, neatliktos laisvės at- 
ėmimo bausmės dalies pakeitimo švelnesne bausme ir lygtinio paleidimo iš laisvės 
atėmimo vietos bei kitais atvejais. Baudžiamojo proceso kodekse numatytais atvejais 
atitinkamas teismo nutartis gali apskųsti ne tik nuteistasis, jo gynėjas ar kiti subjek- 
tai, bet ir prokuroras. 

Pagal Konstitucijos 118 straipsnį (2003 m. kovo 20 d. redakcija), prokuroras 
įstatymo nustatytais atvejais gina asmens, visuomenės ir valstybės teises bei teisėtus 
interesus. Prokuratūros įstatyme nurodyta, kad prokurorai, nustatę asmens, visuo- 
menės, valstybės teisių ir teisėtų interesų pažeidimą, viešąjį interesą gina įstatymų 
nustatytais atvejais ir tvarka pagal asmens, valstybės ar savivaldybių institucijos arba 
įstaigos pranešimą, pasiūlymą, pareiškimą, skundą arba savo iniciatyva, taip pat ir 
tais atvejais, kai kitų institucijų pareigūnai, tarnautojai ar jiems prilyginti asmenys, 
privalantys ginti šį interesą, nesiėmė priemonių pažeidimams pašalinti. 

Prokurorų teisės ir pareigos viešojo intereso gynimo srityje apibrėžtos ne tik 
Prokuratūros įstatyme, bet ir kituose teisės aktuose!“"", 

Pagal Konstituciją, įstatyme turi būti nustatyti atvejai, kada prokuroras privalo 
ginti asmens, visuomenės ir valstybės teises bei teisėtus interesus. Galimos ir tokios 
teisinės situacijos, kai asmens, visuomenės ir valstybės teisės bei teisėti interesai 
ginami ir nedalyvaujant prokurorui. Pagal Konstituciją, negali būti tokių teisinių 
situacijų, kai asmuo, kurio teisės ar teisėti interesai buvo pažeisti, yra pažeidžiami 
ar kėsinamasi juos pažeisti, šių savo teisių ir teisėtų interesų negalėtų ginti nei teis- 
muose, nei padedami prokurorų, nei jokiomis kitomis teisinėmis priemonėmis'***. 
Prokuroras privalo pradėti baudžiamąjį procesą, be kita ko, tais atvejais, kai atitinka- 


“5 Antai Civilinio kodekso 2.125 straipsnio 2 dalyje nustatyta, kad prokuroras gina viešąjį interesą ir 


tuo atveju, kai juridinio asmens, jo valdymo organų ar jų narių veikla prieštarauja visuomenės intere- 
sams. Šiuo atveju prokuroras turi teisę kreiptis dėl juridinio asmens veiklos tyrimo. Civilinio kodekso 
6.125 straipsnio 1 dalyje skelbiama, kad sutartis yra absoliučiai negaliojanti (niekinė), jeigu ją sudarant 
buvo pažeisti pagrindiniai sutarčių teisės principai ir dėl to pažeisti ne tik sutarties šalies, bet ir viešieji 
interesai. Civilinio kodekso 49 straipsnyje numatyta prokuroro, valstybės ir savivaldybių institucijų bei 
kitų asmenų teisė pareikšti ieškinį viešajam interesui apginti ir jų teisė teikti išvadą byloje. Adminis- 
tracinių bylų teisenos įstatymo 56 straipsnyje nustatyta, jog prokuroras, administravimo subjektai, vals- 
tybės institucijos, įstaigos, organizacijos, tarnybos ar fiziniai asmenys gali kreiptis į teismą, kad būtų 
apgintas viešasis interesas arba valstybės, savivaldybės ir asmenų teisės bei įstatymo saugomi interesai. 


W“ Konstitucinio Teismo 2006 m. sausio 16 d. nutarimas. Valstybės žinios, 2006, Nr. 7-254. 


655 


XXIV skyrius 


ma nusikalstama veika turi visuomeninę reikšmę, kai šia veika padaryta žala asme- 
niui, kuris apskritai negali (pats arba per teisėtą savo atstovą) pareikšti valios ginti 
savo teises bei teisėtus interesus ir (arba) negali (pats arba per teisėtą savo atstovą) 
atlikti tam tikrų veiksmų (imtis kitų priemonių), kuriais šias savo teises bei teisėtus 
interesus imtųsi ginti", 

Prokurorai, turėdami pagrindo manyti, kad yra pažeisti teisės aktai, gindami 
viešąjį interesą turi įgaliojimus: kreiptis į teismą su ieškiniu, pareiškimu, prašymu; 
reikalauti iš valstybės ar savivaldybių institucijų, įstaigų ar įmonių, kitų juridinių ir 
fizinių asmenų pateikti dokumentus ir informaciją; reikalauti iš valstybės ar savival- 
dybių institucijų, įstaigų atlikti patikrinimus, auditą, pateikti išvadas; kviesti asmenis 
ir gauti jų paaiškinimus; dalyvauti teismo procese, kai nagrinėjama civilinė ar admi- 
nistracinė byla pagal prokuroro ieškinį, pareiškimą ar prašymą, civilinis ieškinys, 
prokuroro pareikštas baudžiamojoje byloje, ir apskųsti tose bylose priimtus teismo 
sprendimus, nutartis, nutarimus; priimti nutarimus dėl fizinių asmenų iškeldinimo 
iš gyvenamųjų patalpų; nutarimu įspėti valstybės pareigūną, valstybės tarnautoją 
ar jiems prilygintą asmenį, kad nedarytų nusižengimų; nutarimu reikalauti atlikti 
valstybės pareigūno, valstybės tarnautojo ar jam prilyginto asmens veiklos tarnybinį 
patikrinimą ir pasiūlyti patraukti juos drausminėn ar tarnybinėn atsakomybėn; nu- 
tarimu perduoti tyrimo medžiagą nagrinėti administracine tvarka, kai ikiteisminis 
tyrimas nutraukiamas, bet yra duomenų apie asmens padarytą administracinį nu- 
sižengimą; gauti iš teismo išnagrinėtą bylą; reikalauti iš valstybės ar savivaldybių 
institucijų, įstaigų vadovų paskirti specialistus padėti prokurorui nustatyti galimus 
viešojo intereso pažeidimus ir jį ginti. 

Prokurorai, gindami viešąjį interesą, Baudžiamojo proceso kodekso numatytais 
atvejais gali nutarimu reikalauti pradėti baudžiamąjį procesą. Šiuo atveju valstybinį 
kaltinimą teisme palaikantys prokurorai privalo pareikšti civilinį ieškinį, jeigu šis 
nepareikštas, kai dėl nusikalstamos veikos padaryta žala valstybei arba asmeniui, 
kuris dėl nepilnametystės, ligos, priklausomybės nuo kaltinamojo ar dėl kitų prie- 
žasčių negali teisme ginti savo teisių ar teisėtų interesų. 


3. Prokuratūros struktūra 


Lietuvos Respublikos prokuratūros struktūra įtvirtinta Konstitucijos 118 straipsnio 
(2003 m. kovo 20 d. redakcija) 4 dalyje. Pagal Konstituciją, prokuratūra yra cen- 
tralizuota sistema, kurią sudaro Generalinė prokuratūra ir teritorinės prokuratūros. 

Prokuratūros įstatyme numatyta, kad generalinę prokuratūrą sudaro departa- 
mentai ir skyriai, o struktūros nustatymas yra generalinio prokuroro kompetencija. 
Generalinei prokuratūrai vadovauja generalinis prokuroras ir generalinio prokuroro 
pavaduotojai pagal kompetenciją. Departamentui vadovauja departamento vyriau- 
siasis prokuroras, direktorius ir jų pavaduotojai, o skyriui — skyriaus vyriausiasis 
prokuroras, skyriaus vedėjas ir jų pavaduotojai. Generalinėje prokuratūroje suda- 
roma patariamoji institucija — prokuratūros kolegija, kuriai vadovauja generalinis 
prokuroras. 


“" Konstitucinio Teismo 2006 m. birželio 15 d. nutarimas. Valstybės žinios, 2006, Nr. 68-2514. 

Generalinės prokuratūros funkcijos taip pat numatytos Prokuratūros įstatyme: 
ji vadovauja teritorinėms prokuratūroms ir kontroliuoja jų veiklą; formuoja vienodą 
nusikalstamų veikų ikiteisminio tyrimo ir baudžiamojo proceso veiksmų kontrolės 
praktiką; atlieka, organizuoja, kontroliuoja ikiteisminį tyrimą ir jam vadovauja, pa- 
laiko valstybinį kaltinimą itin svarbiose baudžiamosiose bylose; formuoja vienodą 
valstybinio kaltinimo baudžiamosiose bylose palaikymo praktiką, dalyvauja nagri- 
nėjant bylas apeliacine ir kasacine tvarka; koordinuoja ikiteisminio tyrimo įstaigų 
veiksmus tiriant nusikalstamas veikas; itin svarbiais atvejais gina viešąjį interesą ir 
formuoja vienodą prokurorų veiklos praktiką šioje srityje; organizuoja prokuro- 
rų profesinį rengimą, kvalifikacijos kėlimą ir teikia jiems metodinę pagalbą; tarp- 
tautinių sutarčių, įstatymų ir kitų teisės aktų nustatyta tvarka susižino su užsienio 
valstybių įstaigomis ir tarptautinėmis institucijomis. Generalinė prokuratūra atlieka 
ir kitas įstatymuose numatytas funkcijas. Generalinės prokuratūros prokurorai turi 
prokuroro įgaliojimus veikti visuose teismuose. 

Pagal Prokuratūros įstatymą, teritorinės prokuratūros yra apygardų prokuratū- 
ros. Apygardos prokuratūrą sudaro apylinkių prokuratūros ir apygardos prokuratūros 
specializuoti skyriai. Atsižvelgdamas į įstatymuose nustatytas apygardų ir apylinkių 
teismų veiklos teritorijas, teritorines prokuratūras steigia, reorganizuoja ir likviduo- 
ja generalinis prokuroras. Teritorinei prokuratūrai vadovauja teritorinės prokuratū- 
ros vyriausiasis prokuroras ir jo pavaduotojai pagal kompetenciją. 

Pagrindinės teritorinių prokuratūrų funkcijos yra: organizuoti ikiteisminį ty- 
rimą ir jam vadovauti; atlikti ikiteisminį tyrimą; kontroliuoti ikiteisminio tyrimo 
pareigūnų veiklą baudžiamajame procese; palaikyti valstybinį kaltinimą baudžiamo- 
siose bylose; kontroliuoti nuosprendžių pateikimą vykdyti ir jų vykdymą; koordi- 
nuoti ikiteisminių tyrimo įstaigų veiksmus tiriant nusikalstamas veikas; ginti viešąjį 
interesą; įstatymų ir tarptautinių sutarčių nustatytais pagrindais ir tvarka užsienio 
valstybių įstaigoms bei tarptautinėms institucijoms rengti ir vykdyti jų teisinės pa- 
galbos prašymus. Teritorinės prokuratūros prokurorai turi prokuroro įgaliojimus 
veikti teismuose pagal generalinio prokuroro ar jo pavaduotojo nustatytą kompe- 
tenciją. 

Prokuratūros veiklai vadovauja Lietuvos Respublikos generalinis prokuroras ir 
jo pavaduotojai pagal generalinio prokuroro nustatytą kompetenciją. Generalinis 
prokuroras organizuoja prokuratūros veiklą ir kontroliuoja, kaip prokurorai atlieka 
jiems pavestas funkcijas. 

Kaip minėta, generalinio prokuroro skyrimo ir atleidimo tvarka nustatyta Kons- 
titucijoje““"*. Generalinį prokurorą skiria ir iš pareigų atleidžia Respublikos Pre- 
zidentas Seimo pritarimu. Tik šie Konstitucijoje nurodyti subjektai gali dalyvau- 
ti generalinio prokuroro skyrimo procese. Respublikos Prezidentas teikia Seimui 
generalinio prokuroro kandidatūrą, o Seimas sprendžia, ar jai pritarti, ar ne; jeigu 
Seimas pateiktajai kandidatūrai pritaria, Respublikos Prezidentas skiria asmenį ge- 
neraliniu prokuroru. Beje, Seimo pritarimas nereiškia, kad Respublikos Prezidentas 


“* Generalinio prokuroro skyrimo ir atleidimo tvarka ilgą laiką nebuvo konstitucinio reguliavimo 
objektas, todėl keldavo daug politinių diskusijų ir ginčų, o nustatytasis teisinis reguliavimas 1992— 
2003 m. buvo dažnai keičiamas. Tik įsigaliojus 2003 m. kovo 20 d. priimtiems Konstitucijos 84 ir 
118 straipsnių pakeitimams, ši tvarka nustatyta Konstitucijoje. 

privalo paskirti tą asmenį generaliniu prokuroru. Pavyzdžiui, jei po Seimo pritarimo 
paaiškėja aplinkybės, kurių Respublikos Prezidentui nebuvo žinoma iki tol ir kurios 
neleidžia asmens skirti generaliniu prokuroru, Respublikos Prezidentas turi teisę 
pasirinkti kitą kandidatą!“"". 

Prokuratūros įstatyme nustatyta generalinio prokuroro kadencijos trukmė — 
penkeri metai. Konstitucinis Teismas yra konstatavęs, kad įstatymų leidėjas, įstaty- 
mu nustatęs generalinio prokuroro įgaliojimų trukmę, neturi teisės nustatyti jokių 
generalinio prokuroro atleidimo iš pareigų nepasibaigus įgaliojimų terminui pa- 
grindų“““". Generalinis prokuroras į tas pačias pareigas gali būti skiriamas ne daugiau 
kaip dviem kadencijoms iš eilės. 

Generalinio prokuroro pavaduotojus skiria ir iš pareigų atleidžia Respublikos 
Prezidentas generalinio prokuroro teikimu. Jų įgaliojimų trukmė susijusi su gene- 
ralinio prokuroro įgaliojimų trukme. Nutrūkus generalinio prokuroro įgaliojimams 
arba atleidus jį iš pareigų, jo pavaduotojai pareigas eina tol, kol paskiriamas kitas 
generalinis prokuroras. 

Generaliniu prokuroru ir jo pavaduotoju gali būti skiriamas asmuo, kuris yra ne 
jaunesnis kaip 35 metų, nepriekaištingos reputacijos, moka valstybinę lietuvių kalbą 
ir turi: Lietuvos Respublikos pilietybę; aukštąjį universitetinį teisinį išsilavinimą (yra 
įgijęs teisės bakalauro, taip pat teisės magistro ar teisininko profesinį kvalifikacinį 
laipsnį); ne mažesnį kaip 10 metų tarnybos prokuroru ir (arba) teisėjo ar kito teisi- 
nio darbo stažą. 

Generalinis prokuroras ir jo pavaduotojai, prieš pradėdami eiti pareigas, pri- 
siekia Lietuvos valstybei. Generalinio prokuroro ir jo pavaduotojų priesaiką priima 
Respublikos Prezidentas. 

Pagal Prokuratūros įstatymą, generalinio prokuroro ir jo pavaduotojų įgalioji- 
mai nutrūksta, kai pasibaigia įgaliojimų laikas ar sueina 65 metai, pareigūnas miršta, 
išrenkamas į kitas pareigas arba jo sutikimu perkeliamas į kitą darbą. 

Generalinis prokuroras ir jo pavaduotojai atleidžiami iš pareigų, kai atsistatydina, 
dėl sveikatos būklės nebegali eiti pareigų, netenka Lietuvos Respublikos pilietybės, 
savo poelgiu sulaužo priesaiką, jam įsiteisėja apkaltinamasis teismo nuosprendis'**!. 

Generalinio prokuroro atleidimo procedūra yra analogiška jo skyrimo tvarkai: 
generalinį prokurorą iš pareigų atleidžia Respublikos Prezidentas Seimo siūlymu. 
Respublikos Prezidentas kreipiasi į Seimą prašydamas pritarti generalinio prokuroro 
atleidimui, o Seimas sprendžia, pritarti tam ar nepritarti““““. Konstitucinis Teismas 
yra konstatavęs, kad generalinio prokuroro atleidimo iš pareigų pagrindai gali būti 
nustatyti tik įstatyme. Pagal Konstituciją, įstatyme gali būti nustatyti tik tokie gene- 


w“ Plačiau: SINKEvIČIUS, V. Generalinio prokuroro skyrimo ir atleidimo tvarka: retrospektyva ir pers- 
P i pekty P 


pektyva. Jurisprudencija, 2016, 23(1), p. 50-51. 
"Konstitucinio Teismo 2015 m. gruodžio 30 d. nutarimas. TAR, 2015-12-30, Nr. 21030. 


"8! Konstitucinis Teismas 2015 m. gruodžio 30 d. nutarime prieštaraujančia Konstitucijai pripažino 


Seimo statuto nuostatą, kurioje buvo nustatytas kitoks pagrindas siūlyti atleisti iš pareigų generalinį 
prokurorą, nei nustatyta įstatyme, t. y. nepritarus Seime jo teiktai metinei ataskaitai (Konstitucinio 
Teismo 2015 m. gruodžio 30 d. nutarimas. TAR, 2015-12-30, Nr. 21030). 

S SINKEVIČIUS, V., op. cit. 

ralinio prokuroro atleidimo iš pareigų nepasibaigus jo įgaliojimų laikui pagrindai, 
dėl kurių pobūdžio generalinis prokuroras apskritai negali eiti savo pareigų"“““. 

Prokuroru gali būti paskirtas nepriekaištingos reputacijos"** Lietuvos Respub- 
likos pilietis, mokantis valstybinę lietuvių kalbą, turintis aukštąjį universitetinį tei- 
sinį išsilavinimą ir įgijęs teisės bakalauro ir teisės magistro ar teisininko profesinį 
kvalifikacinį laipsnį, turintis trejų metų teisinio darbo stažą ir išlaikęs pretendentų į 
prokurorus egzaminą. 

Prokurorai iš tarnybos atleidžiami generalinio prokuroro įsakymu. Prokurorų 
atleidimo iš tarnybos pagrindai yra nustatyti Prokuratūros įstatyme. Draudžiama 
prokurorą atleisti iš tarnybos bet kokiu kitu pagrindu, nei nurodytieji įstatyme. 

Įvairių grandžių prokurorų tarpusavio tarnybiniai santykiai grindžiami paval- 
dumo pagrindais, nustatytais Prokuratūros įstatyme bei Prokuratūros ir prokurorų 
kompetencijos nuostatuose, kuriuos tvirtina generalinis prokuroras. 

Lietuvos Respublikos prokuratūra yra Europos nacionalinių tyrimo ir baudžia- 
mojo persekiojimo institucijų tinklo (Eurojust) dalis. Šios organizacijos veiklos tiks- 
las — pagerinti nacionalinių tyrimo ir baudžiamojo persekiojimo institucijų darbo 
efektyvumą tiriant sunkius tarptautinius ir organizuotus nusikaltimus ir užtikrinti 
operatyvų, efektyvų teisingumo vykdymą. Lietuvos Respublikai Eurojuste atsto- 
vauja Lietuvos nacionalinis narys, kuriuo gali būti skiriamas bet kuris Generalinės 
prokuratūros prokuroras ketverių metų kadencijai ne daugiau kaip dviem kadenci- 
joms iš eilės. Nacionalinį narį skiria generalinis prokuroras, atsižvelgdamas į atran- 
kos komisijos siūlymą. 


4. Prokurorų teisinis statusas 


Prokurorų nepriklausomumas. Prokurorų nepriklausomumo principas expressis 
verbis įtvirtintas Konstitucijos 118 straipsnio (2003 m. kovo 20 d. redakcija) 3 daly- 
je, kurioje nustatyta, kad prokuroras, atlikdamas savo funkcijas, yra nepriklausomas 
ir klauso tik įstatymo. Ši konstitucinė nuostata reiškia, kad atlikdamas Konstituci- 
joje nustatytas funkcijas prokuroras yra nepriklausomas nuo kitų valstybės valdžios 
institucijų, pareigūnų, politinių partijų, politinių ir visuomeninių organizacijų, kitų 
asmenų ir klauso tik Konstitucijos bei įstatymų. Prokurorai, atlikdami savo funkci- 
jas, veikia savarankiškai, įstatymų leidžiamosios ir vykdomosios valdžios institucijos 
negali kištis į jų funkcijų atlikimą, duoti jiems kokių nors privalomų nurodymų dėl 
funkcijų atlikimo ar kontroliuoti jų darbo atliekant funkcijas!““*. 

Prokuratūros įstatyme nustatyta, kad prokurorams negali būti daromas joks 
politinis, ekonominis, psichologinis, socialinis spaudimas ar kitoks neteisėtas po- 
veikis, kuris galėtų turėti įtakos jų priimamiems sprendimams. Draudžiama duoti 
prokuratūrai įstatymuose nenustatytų pavedimų ar įpareigojimų arba kitaip kištis 


6“ Konstitucinio Teismo 2003 m. sausio 24 d. nutarimas. Valstybės žinios, 2003, Nr. 10-366. 
“4 Laikoma, kad asmuo yra nepriekaištingos reputacijos, jeigu nepiktnaudžiauja alkoholiu, nevartoja 
narkotinių, psichotropinių ar toksinių medžiagų, nėra įsiteisėjusiu teismo nuosprendžiu pripažintas 
adaręs nusikalstamą veiką, nebuvo atleistas iš tarnybos ar darbo už šiurkštų drausmės pažeidimą arba 
P ę 4 4 y ų P ą 
nuo jo atleidimo yra praėję penkeri metai ir jo elgesys atitinka Prokurorų etikos kodekso nuostatas. 
J yra praėję p jo elgesy ų 


"65 Konstitucinio Teismo 2014 m. sausio 16 d. sprendimas. TAR, 2014-01-20, Nr. 299. 

į prokurorų veiklą. Siekiant išvengti nepageidaujamo poveikio prokurorų veiklai, 
prie prokuratūros pastatų susirinkimai, mitingai, kitos akcijos gali būti rengiami ne 
arčiau kaip už 25 metrų"*", 

Nors Prokuratūros įstatyme yra nustatyta, kad už prokuratūros veiklą genera- 
linis prokuroras atsiskaito Respublikos Prezidentui ir Seimui, be kita ko, ir teikda- 
mas metinę prokuratūros veiklos ataskaitą, Konstitucinis Teismas, kurdamas kons- 
titucinę prokuroro nepriklausomumo doktriną, konstatavo, kad prokurorai negali 
būti įpareigoti teikti ataskaitų įstatymų leidžiamajai ar vykdomajai valdžiai apie savo 
konstitucinių funkcijų atlikimą; generalinis prokuroras negali būti įpareigotas apie 
Lietuvos Respublikos prokuratūros veiklą teikti ataskaitų, kurioms Seimas, Res- 
publikos Prezidentas ar Vyriausybė turėtų pritarti“““. Tokios pareigos nustatymas 
reikštų kišimąsi į prokurorų, atliekančių Konstitucijoje nustatytas funkcijas, veiklą, 
taip pat prokurorų nepriklausomumo atliekant Konstitucijoje nustatytas funkci- 
jas varžymą. Vis dėlto, siekiant suderinti prokurorų nepriklausomumo principą su 
konstituciniu valdžios įstaigų tarnavimo žmonėms principu, generalinis prokuroras 
gali būti įpareigotas teikti visuomenei, Seimui, Respublikos Prezidentui informaciją 
(viešus pranešimus) apie baudžiamosios politikos prioritetų įgyvendinimą, viešojo 
intereso gynimą, prokuratūros darbo organizavimą, prokuratūros veiklos kryptis, 
bendradarbiavimo su Lietuvos ir užsienio ikiteisminio tyrimo įstaigomis, kitomis 
institucijomis organizavimą, nusikalstamų veikų tyrimo terminus, prokuratūros 
darbe kylančias problemas ir kt."*** Tokia informacija (vieši pranešimai) apie pro- 
kuratūros veiklą bendrai gali būti teikiami, be kita ko, metinės prokuratūros veiklos 
ataskaitos forma, bet negali būti reikalaujama, kad generalinis prokuroras teiktų 
Seimui ar Respublikos Prezidentui informaciją ne apie apibendrintus visos proku- 
ratūros veiklos aspektus, būtent apie tai, kaip Generalinės prokuratūros ir teritorinių 
prokuratūrų prokurorai atlieka konstitucines funkcijas!““". 

Darbinės veiklos apribojimai. Prokuroras negali eiti kitų renkamų ar skiria- 
mų pareigų ir dirbti kitose įstaigose, įmonėse ar organizacijose, išskyrus mokslinį, 
pedagoginį darbą, kūrybinę veiklą arba atvejus, kai nustatyta tvarka siunčiamas į 
tarptautines, Europos Sąjungos ar užsienio valstybių institucijas. Tik generalinio 
prokuroro sutikimu prokuroras gali dirbti mokslinį ar pedagoginį darbą aukštosiose 
mokyklose, dalyvauti teisės aktų projektų rengimo grupių ar komisijų veikloje, būti 
nustatyta tvarka siunčiamas į tarptautines, Europos Sąjungos ar užsienio valstybių 
institucijas. 

Prokuroras negali gauti kito atlyginimo, išskyrus prokuroro darbo užmokestį, 
atlyginimą už kūrybinę veiklą, mokslinį ar pedagoginį darbą aukštosiose mokyklo- 
se, teisės aktų projektų rengimo grupių ir komisijų veikloje, jei šis darbas neįeina į 
prokuroro pareigas. 


U8  Susirinkimų įstatymas. Valstybės žinios, 1993, Nr. 69-1291. 
"8 Seimo statuto nuostatos, pagal kurias Seimas turėjo įgaliojimus priimti nutarimą, pritarti ar ne- 
pritarti valstybės institucijos vadovo pateiktai metinei institucijos veiklos ataskaitai, pripažintos prieš- 
taraujančiomis Konstitucijai (Konstitucinio Teismo 2015 m. gruodžio 30 d. nutarimas. TAR, 2015- 
12-30, Nr. 21030). 

"ės Konstitucinio Teismo 2014 m. sausio 16 d. sprendimas. TAR, 2014-01-20, Nr. 299. 


8“ Konstitucinio Teismo 2015 m. gruodžio 30 d. nutarimas. TAR, 2015-12-30, Nr. 21030. 

Politinės veiklos apribojimai. Prokurorai negali būti politinių partijų, poli- 
tinių organizacijų nariai, rėmėjai ir dalyvauti jų veikloje ar kitaip pažeisti politinio 
neutralumo principą. 

Prokurorų neliečiamumas. Prokuratūros įstatyme įtvirtintas prokurorų 
neliečiamumo principas reiškia, kad inicijuoti tyrimą dėl generalinio prokuroro 
padarytos nusikalstamos veikos gali tik Respublikos Prezidentas, Seimo sutikimu 
nušalinęs jį nuo pareigų. Pradėti ikiteisminį tyrimą dėl generalinio prokuroro pava- 
duotojo padarytos nusikalstamos veikos gali tik generalinis prokuroras, apie tai pra- 
nešęs Respublikos Prezidentui. Pradėti ikiteisminį tyrimą dėl prokurorų padarytos 
nusikalstamos veikos gali tik generalinis prokuroras. 

Prokuratūros įstatyme nustatyta ir tai, kad įeiti į prokuroro gyvenamąsias, tar- 
nybines ir kitas patalpas, daryti jose arba prokuroro asmeniniame ar tarnybiniame 
automobilyje arba kitoje asmeninėje transporto priemonėje apžiūrą, kratą ar poėmį, 
taip pat atlikti prokuroro asmens apžiūrą ar kratą, jam priklausančių daiktų ir doku- 
mentų apžiūrą ar poėmį galima tik prokuroro sutikimu arba jei generalinis proku- 
roras pradėjo ikiteisminį tyrimą dėl prokuroro padarytos nusikalstamos veikos. Tai 
netaikoma tais atvejais, kai prokuroras yra užkluptas darantis nusikalstamą veiką ar 
tuoj pojos. 

Administracinių nusižengimų kodekso nustatyta tvarka prokuroras gali būti 
patrauktas administracinėn atsakomybėn. Prokuroras, sulaikytas be prokuroro pa- 
žymėjimo, turi būti nedelsiant paleistas, kai nustatoma, kad jis yra prokuroras. Ši 
nuostata netaikoma, kai prokuroras yra užkluptas darantis administracinį nusižen- 
gimą ar tuoj po jo, nusikalstamą veiką ar tuoj po jos arba kai dėl jo padarytos nusi- 
kalstamos veikos yra pradėtas ikiteisminis tyrimas. 

1. Ombudsmenų paskirtis ir klasifikavimas 


Lietuvos Respublikos Konstitucija numato įvairias žmogaus teisių ir laisvių gynimo 
institucijas. Viena iš jų — Seimo kontrolieriai. Pagal Konstitucijos 73 straipsnį, Sei- 
mo kontrolieriai tiria skundus dėl valstybės ir savivaldybių pareigūnų (išskyrus tei- 
sėjus) piktnaudžiavimo ar biurokratizmo. Seimo kontrolieriai yra įvairiose pasaulio 
valstybėse paplitusio ombudsmeno instituto analogas. 

Pirmoji pasaulyje ombudsmeno institucija buvo įsteigta Švedijoje 1809 m. Ši 
institucija įsteigta siekiant skatinti tautos pilietiškumą. Buvo teigiama, kad kiekvie- 
no asmens teisės turi būti saugomos „globėjo“, kuris prižiūrėtų, kaip pareigūnai lai- 
kosi įstatymų **?. Šiuo metu ombudsmeno institucija veikia daugelyje valstybių "**!. 

Tarptautinė advokatų asociacija (angl. International Bar Association) pateikia 
tokią ombudsmeno sąvoką: „Tai institucija, numatyta konstitucijoje arba įstatymų 
leidėjo ar parlamento aktu, vadovaujama nepriklausomo, aukšto rango pareigū- 
no, atsakingo įstatymų leidėjui arba parlamentui, gaunančio nepatenkintų žmonių 
skundus dėl įstatymų vykdomosios valdžios institucijų, pareigūnų ir darbuotojų 
veiklos arba veikiančio savo iniciatyva ir turinčio įgaliojimus atlikti tyrimą, pasiūlyti 
padėtį taisančius veiksmus ir skelbti pranešimus.“ !** 

Tarptautinis ombudsmenų institutas (angl. International Ombudsman Institute) 
nurodė tokius esminius kiekvienai ombudsmeno institucijai privalomus kriterijus: 
įsteigimą įstatymų leidėjo aktu; atitinkamą institucijos paskirtį, t. y. ginti asmenis 
nuo šių valdžios įstaigų (angl. public authority) veiksmų: blogo administravimo, tei- 
sių pažeidimų, neteisingumo, piktnaudžiavimo, korupcijos ar bet kokios neteisybės; 
nepriklausomumą ir kt.*** 

Ombudsmenų institucijos skirstomos įvairiais aspektais. Pavyzdžiui, pagal 
veiklos teritoriją skiriami nacionaliniai ir regioniniai ombudsmenai. Nacionalinis 
ombudsmenas veikia visoje valstybės teritorijoje, o regioninis — tik tam tikrame 
valstybės regione. 

Pagal veiklos sritį galima skirti pagrindinius ir specialiuosius ombudsmenus. 
Pagrindiniai ombudsmenai paprastai yra expressis verbis įtvirtinti valstybės konstitu- 
cijoje, o jų veikla nėra apribota viena konkrečia sritimi, t. y. jie pagal konstitucijos 
ir įstatymo apibrėžtas ribas prižiūri visas valdžios įstaigas. Specialieji ombudsmenai 
yra atsakingi už tam tikrą konkrečią sritį: vaiko teises, neįgaliųjų teises, nediskrimi- 
navimą, švietimą, aplinkos apsaugą ir pan., t. y. jie pagal įstatymo nustatytas ribas 
prižiūri tik valdžios įstaigas, veikiančias tam tikroje apibrėžtoje srityje, arba visas 
valdžios įstaigas, sprendžiančias tam tikrus konkrečius klausimus!“**. 


“Plačiau: NoRMANTAS, A. Ombudsmenas — pareigūnų prievaizdas ar žmogaus teisių gynėjas? Iš: 


Parlamentas ir valstybinės valdžios institucijų sąranga. Liber amicorum Česlovui Juršėnui. Vilnius: My- 
kolo Romerio universitetas, 2008. 


"1 Pavyzdžiui, iš 27 Europos Sąjungos valstybių narių ombudsmeno institucija įsteigta 25 valstybėse 


(nacionalinių ombudsmenų neturi tik Italija ir Vokietija). Ombudsmeno instituciją yra įsteigusi ir pati 
Europos Sąjunga. 


L KUCSKO-STADLMAYER, G. (ed.). European Ombudsman-Institutions. Wien: Springer, 2008, p. 4. 


6 Tarptautinio ombudsmenų instituto interneto svetainė. Prieiga per internetą: <http://www.law. 
ualberta.ca/ centres/ioi/About-the-I.O.1./ By-laws.php>. 


4 Plačiau: KUCSKO-STADLMAYER, G. (ed.), op. cit. 

Pagal teisių ir pareigų apimtį ombudsmenų institucijos skirstytinos į klasikines, 
teisės viešpatavimo ir žmogaus teisių"**". 


2. Kontrolierių (ombudsmenų) institucijos 


Lietuvos Respublikos Konstitucijoje expressis verbis yra numatyta tik viena ombuds- 
menų institucija — Seimo kontrolieriai'“““. Konstitucija nedraudžia steigti ir kitas 
kontrolės institucijas. Šiuo metu tai — lygių galimybių kontrolierius, vaiko teisių 
apsaugos kontrolierius. Kai kurie autoriai prie ombudsmenų institucijų Lietuvoje 
taip pat priskiria ir žurnalistų etikos inspektorių, akademinės etikos ir procedūrų 
kontrolierių bei Valstybinės duomenų apsaugos inspekcijos direktorių. 

Pagal Konstitucijos 73 straipsnio 1 dalį, Seimo kontrolieriai tiria piliečių skun- 
dus dėl valstybės ir savivaldybių pareigūnų (išskyrus teisėjus) piktnaudžiavimo ar 
biurokratizmo. Konstitucijoje nėra atskleista, kas laikoma piktnaudžiavimu ir biuro- 
kratizmu. Tai nustatyti yra įstatymų leidėjo teisė. 

Konstitucijos 73 straipsnio nuostata, kad Seimo kontrolieriai tiria skundus dėl 
pareigūnų piktnaudžiavimo ar biurokratizmo, yra Konstitucijos 5 straipsnio 3 dalies 
ir Konstitucijos 18—37 straipsnių įgyvendinimo pagrindas ir aiškintina šių nuostatų 
požiūriu. Taigi ir įstatymų leidėjo nustatytos sąvokos (skundas, pareigūnas, piktnau- 
džiavimas, biurokratizmas) turi atitikti šią prasmę. 

Pagal Konstitucijos 73 straipsnio 2 dalį, Seimo kontrolierių įgaliojimus nustato 
įstatymas. Jų veiklos teisinius pagrindus ir įgaliojimus įtvirtina Seimo kontrolierių įsta- 
tymas, priimtas 1998 m. gruodžio 3 d. (su vėlesniais papildymais ir pakeitimais)!*“". 


5 Ibid., p. 61—64. Paminėtinos keturios pagrindinės ombudsmeno priskirtinumo klasikiniam mode- 


liui sąlygos, t. y. ombudsmenas, atitinkantis šias sąlygas ir neturintis jokių kitų papildomų įgaliojimų, 
priskirtinas prie klasikinio modelio ombudsmenų: 

1) įgaliojimai tirti (ombudsmenas įgaliotas tirti tam tikrą problemą, t. y. surinkti informaciją, apklausti 
pareigūnus, patekti į patalpas ir tarpininkauti siekiant šios problemos išsprendimo); 

2) rekomendacijos (ombudsmenas įgaliotas teikti rekomendacijas, kaip išspręsti tiriamą problemą); 

3) metinė ataskaita (ombudsmenas įgaliotas pristatyti parlamentui metinę savo veiklos ataskaitą); 

4) prievartos galių nebuvimas (ombudsmenas neturi jokių prievartos galių, remiasi tik autoritetu ir 
teisine argumentacija). 

Be to, pabrėžtina, kad klasikinis modelis apima pagrindinius ombudsmenams būdingus elementus, 
todėl net ir institucijos, priskirtinos kitiems dviem modeliams, turi klasikinio modelio elementų. 
Teisės viešpatavimo modelį atitinka ombudsmenų institucijos, prižiūrinčios valdžios institucijų veiks- 
mų teisėtumą. Taigi jeigu ombudsmenas, be pagrindinių (klasikinių) įgaliojimų, dar turi įgaliojimus, 
pavyzdžiui, kreiptis į konstitucinį teismą dėl aktų atitikties konstitucijai, ginčyti teisme administraci- 
nius aktus arba pasisakyti dėl drausminių nuobaudų skyrimo pareigūnams, tokia ombudsmeno insti- 
tucija laikytina teisės viešpatavimo modelį atitinkančia institucija. 

Žmogaus teisių modelį atitinka ombudsmenų institucijos, prižiūrinčios, kaip laikomasi žmogaus tei- 
sių ir pagrindinių laisvių. Taigi jeigu ombudsmenas, be pagrindinių (klasikinių) įgaliojimų, dar turi 
įgaliojimus, pavyzdžiui, kreiptis į konstitucinį teismą dėl aktų, pažeidžiančių žmogaus teises, atitikties 
konstitucijai, ginčyti teisme administracinius aktus, pažeidžiančius žmogaus teises, patarti instituci- 
joms žmogaus teisių klausimais, rengti ataskaitas žmogaus teisių padėties klausimais, tokia ombuds- 
meno institucija laikytina žmogaus teisių modelį atitinkančia institucija. Plačiau: NORMANTAS, A.; 
VasiLiAUSKAS, M. Ombudsmenai kaip konstitucinio valdžios įstaigų tarnystės žmonėms imperatyvo 
sergėtojai. Iš: Administraciniai teismai Lietuvoje: nūdienos iššūkiai. Vilnius, 2010. 

6 Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708; 
2004, Nr. 186. 


"Seimo kontrolierių įstatymas. Valstybės žinios, 1998, Nr. 110-3024; Valstybės žinios, 2004, Nr. 170-6238. 

Vienas iš Seimo kontrolierių veiklos tikslų, tiesiogiai sietinų su iš Konstitucijos 
kylančiais Seimo kontrolierių įgaliojimais, — ginti žmogaus teisę į gerą viešąjį admi- 
nistravimą, užtikrinantį žmogaus teises ir laisves, prižiūrėti, ar valdžios įstaigos vyk- 
do pareigą tinkamai tarnauti žmonėms. Kitus du Seimo kontrolierių veiklos tikslus 
— nacionalinės kankinimų prevencijos vykdymą bei pagarbos žmogaus teisėms ir 
laisvėms skatinimą, atliekant nacionalinės žmogaus teisių institucijos funkcijas — bei 
įgaliojimus įstatymų leidėjas nustatė Seimo kontrolierių įstatyme. 

Pirmąjį veiklos tikslą Seimo kontrolieriai įgyvendina dviem būdais: tirdami pa- 
reiškėjų skundus ir atlikdami tyrimus savo iniciatyva (tyrimas savo iniciatyva gali 
būti pradedamas iš bet kokio šaltinio gavus informaciją apie galbūt pareigūnų pa- 
žeidžiamas asmens teises ir laisves). 

Seimo kontrolieriai tiria pareiškėjų skundus tik dėl asmenų, kurie yra parei- 
gūnai, veiksmų. Seimo kontrolierių įstatyme pateiktą pareigūno sąvoką“““* galima 
apibendrinti taip: pareigūnas — tai asmuo, atliekantis viešojo administravimo funk- 
cijas. Viešasis administravimas apibrėžiamas kaip viešojo administravimo subjektų 
veikla, skirta įstatymams įgyvendinti. Viešojo administravimo subjektai apibrėžiami 
kaip institucijos, įstaigos, pareigūnai, valstybės tarnautojai, kiti fiziniai ar juridiniai 
asmenys, nustatyta tvarka įgalioti atlikti viešąjį administravimą. Tačiau Konstitu- 
cija ir Seimo kontrolierių įstatymas numato, kad Seimo kontrolierius gali tirti ne 
visų valdžios įstaigų veiklą. Konstitucijoje įtvirtinta, kad Seimo kontrolieriai netiria 
teisėjų veiklos. Seimo kontrolierių įstatyme dar papildomai nustatyta, kad Seimo 
kontrolieriai netiria 1) Respublikos Prezidento, 2) Seimo narių, 3) Vyriausybės kaip 
kolegialios institucijos, 4) Konstitucinio Teismo ir kitų teisėjų, 5) valstybės kontro- 
lieriaus, 6) savivaldybių tarybų kaip kolegialių institucijų veiklos!*““. 

Piktnaudžiavimo ir biurokratizmo sąvokos yra paaiškinamos Seimo kontrolierių 
įstatymo 2 straipsnyje!“*". Šios sąvokos apima tokius pareigūnų veiksmus: 1) nerei- 
kalingų ir išgalvotų formalumų laikymąsi; 2) nepagrįstą atsisakymą spręsti jų kom- 
petencijai priskirtus klausimus; 3) sprendimų priėmimo vilkinimą; 4) atsisakymą 
informuoti asmenį apie jo teises; 5) klaidinančio patarimo pateikimą; 6) įstatymų 
nevykdymą arba blogą vykdymą; 7) suteiktų įgaliojimų naudojimą ne pagal paskirtį. 


"9* Pareigūnas — valstybės ir savivaldybių institucijos ar įstaigos tarnautojas, taip pat kitas darbuoto- 


jas, atliekantis viešojo administravimo funkcijas; viešosios įstaigos bei nevyriausybinės organizacijos, 
kurioms įstatymų nustatyta tvarka suteikti viešojo administravimo įgaliojimai, darbuotojas, turintis 
administravimo įgaliojimus nepavaldiems asmenims; valstybės įgaliotas asmuo, atliekantis įstatymų 
nustatytas valstybės suteiktas funkcijas. 


“Galima kelti klausimą, ar ši subjektų, kurių veiklos Seimo kontrolieriai netiria, grupė nėra per 


daug išplėsta ir atitinka Konstitucijos nuostatų prasmę. 


WWW Piktnaudžiavimas Seimo kontrolierių įstatymo 2 straipsnio 4 dalyje apibrėžiamas kaip tokie pareigū- 


no veiksmai ar neveikimas, kai jam suteikti įgaliojimai naudojami ne pagal įstatymus bei kitus teisės aktus 
arba savanaudiškais tikslais ar dėl kitokių asmeninių paskatų (naudojimosi tarnybine padėtimi, keršto, 
pavydo, karjerizmo, neteisėtų paslaugų teikimo ir t. t.), taip pat tokie pareigūno veiksmai, kai viršijami 
suteikti įgaliojimai ar savavaliaujama (Seimo kontrolierių įstatymo 2 str. 1 d.). Biurokratizmas Seimo 
kontrolierių įstatymo 2 straipsnio 1 dalyje apibrėžiamas kaip tokia pareigūno veika, kai vietoj reikalų 
sprendimo iš esmės laikomasi nereikalingų ar išgalvotų formalumų, nepagrįstai atsisakoma spręsti parei- 
gūno kompetencijai priklausančius klausimus, vilkinama priimti sprendimus ar atlikti savo pareigas bei 
kitaip blogai ar netinkamai valdoma (atsisakoma informuoti asmenį apie jo teises, sąmoningai pateikia- 
mas klaidinantis ar netinkamas patarimas ir t. t.). Biurokratizmu taip pat laikomas toks pareigūnų darbas, 
kai nevykdomi arba blogai vykdomi įstatymai ar kiti teisės aktai (Seimo kontrolierių įstatymo 2 str. 4 d.). 

Seimo kontrolierius skiria Seimas Seimo Pirmininko teikimu. Nuo 2010 m. Sei- 
mas skiria du Seimo kontrolierius: vienas Seimo kontrolierius skiriamas valstybės ins- 
titucijų pareigūnų veiklai tirti, kitas — savivaldybių institucijų pareigūnų veiklai tirti“?! 

Seimo kontrolierius, gavęs skundą, pirmiausia išsprendžia jo priimtinumo nagri- 
nėti klausimą. Esant tam tikriems Seimo kontrolierių įstatyme nustatytiems pagrin- 
dams (pavyzdžiui, analogiškas skundas nagrinėtas teisme, skundą tikslinga nagrinėti 
kitoje institucijoje ir kt.), Seimo kontrolierius gali atsisakyti nagrinėti gautą skundą. 

Seimo kontrolierių įstatyme nustatyta, kad skundą Seimo kontrolierius turi iš- 
tirti per tris mėnesius nuo jo gavimo dienos, bet numatyta galimybė skundo tyrimą 
pratęsti (pavyzdžiui, dėl skundo sudėtingumo ar informacijos gausos). 

Seimo kontrolieriaus atliktas tyrimas ir išvados išdėstomi pažymoje — nustaty- 
tos formos dokumente, kuriame nurodoma skundo esmė, nustatytos aplinkybės ir 
pateikiamas teisinis ištirtos problemos įvertinimas, jeigu reikia, ir rekomendacijos. 
Ištyręs skundą Seimo kontrolierius priima vieną iš šių sprendimų: 1) skundą pri- 
pažinti pagrįstu; 2) skundą atmesti kaip nepagrįstą; 3) skundo tyrimą nutraukti!*"*, 
Skundas pripažįstamas pagrįstu tais atvejais, kai Seimo kontrolierius nustato, kad 
atitinkama valdžios įstaiga ar pareigūnas vykdydami savo pareigas netinkamai tar- 
navo žmonėms, t. y. nesilaikė teisės aktų nuostatų, elgėsi netinkamai ir pan. Skun- 
das atmetamas, kai netinkamų valdžios įstaigų veiklos faktų nenustatoma. Skundo 
tyrimas nutraukiamas, kai skunde keliama problema išsprendžiama tarpininkaujant 
Seimo kontrolieriui, kai pareiškėjas skundą atsiima, kai tyrimo metu paaiškėja, kad 
skundą turėtų nagrinėti teismas ir kt. 

Lietuvos Respublikos Seimui 2013 m. gruodžio 3 d. įstatymu Nr. XII-630 ra- 
tifikavus Konvencijos prieš kankinimą ir kitokį žiaurų, nežmonišką ar žeminantį 
elgesį ar baudimą papildomąjį protokolą ir priėmus Seimo kontrolierių įstatymo 
pakeitimus, pagal kuriuos Lietuvos Respublikos Seimo kontrolieriams buvo pavesta 
vykdyti nacionalinę kankinimų prevenciją laisvės apribojimo vietose nuolat jose 
lankantis (Seimo kontrolierių įstatymo 3 ir 19! straipsnių nuostatos), Lietuvos Res- 
publikos Seimo kontrolierių įstaiga tapo nacionaline prevencijos institucija. 

Seimo kontrolieriai, siekdami užkirsti kelią kankinimui ir kitokiam žiauriam, 
nežmoniškam ar žeminančiam elgesiui arba baudimui laisvės apribojimo vie- 
tose, prevencijos tikslais nuolat jose lankosi. Pagal Seimo kontrolierių įstatymo 
19! straipsnio 2 dalį, laisvės apribojimo vieta yra bet kuri Lietuvos Respublikos 
jurisdikcijai priklausanti ar jos kontroliuojama vieta, kurioje asmenų laisvė yra arba 
gali būti apribota vadovaujantis valdžios įstaigos sprendimu ar jai paraginus, arba su 
jos pritarimu ar sutikimu (pvz., įkalinimo įstaigos, areštinės, užsieniečių (prieglobs- 
čio prašytojų) laikino apgyvendinimo vietos, vaikų ir suaugusių asmenų (turinčių 
negalią, senyvo amžiaus) globos namai, psichiatrijos ligoninės ir pan.). 

Vykdydami nacionalinę kankinimų prevenciją, Seimo kontrolieriai turi plačius 
įgaliojimus: jie gali pasirinkti, kokias laisvės apribojimo vietas aplankyti ir kokius as- 
menis apklausti, patekti į visas laisvės apribojimo vietas ir jose esančias patalpas, susipa- 


Ww! Nuo Seimo kontrolierių įstaigos įkūrimo 1995 m. iki 2010 m. buvo skiriami penki Seimo kont- 


rolieriai. 
102 Pabrėžtina, kad, atsižvelgdamas į skunde nurodytas aplinkybes, Seimo kontrolierius dėl vieno 
skundo gali priimti keletą sprendimų: pavyzdžiui, skundo dalį dėl xx veiksmų atmesti, o skundo dalį 


dėl yy veiksmų pripažinti pagrįsta. 

žinti su jų įrengimu ir infrastruktūra. Be to, Seimo kontrolieriai turi teisę be liudininkų 
kalbėtis su asmenimis, kurių laisvė apribota, taip pat apklausti bet kokius kitus asmenis, 
kurie galėtų suteikti reikiamos informacijos, laisvės apribojimo vietų patikrinimus at- 
likti kartu su pasirinktais ekspertais (Seimo kontrolierių įstatymo 19! str. 4 d)“, 

Svarbiausias Seimo kontrolieriaus atlikto tyrimo rezultatas — rekomendacijos. 
Seimo kontrolierius valdžios įstaigoms gali pateikti įvairaus pobūdžio rekomenda- 
cijų: siūlyti panaikinti arba pakeisti teisės aktams prieštaraujantį sprendimą; siūlyti 
pakeisti žmogaus teises ir laisves varžantį įstatymą; siūlyti įstaigos vadovui skirti nu- 
sižengusiems pareigūnams tarnybines (drausmines) nuobaudas; siūlyti prokurorui 
kreiptis į teismą dėl viešojo intereso gynimo; siūlyti imtis priemonių, kad būtų pa- 
šalinti teisės aktų pažeidimai. Seimo kontrolieriai vertina, kaip institucijos įgyvendi- 
na joms pateiktas rekomendacijas, prireikus su atsakingomis institucijomis organi- 
zuoja susitikimus dėl nustatytų žmogaus teisių pažeidimų pašalinimo ir prevencijos, 
informuoja Seimą, Vyriausybę ar kitą pagal pavaldumą aukštesnę instituciją. 

Taigi Seimo kontrolieriai įgalioti veikti ne tik kaip pažeistų teisių gynėjai, t. y. 
tik tada, kai valdžios įstaiga savo veiksmais jau padarė pažeidimą ir kai dėl to Sei- 
mo kontrolieriams yra pateiktas skundas (vadinamasis retroaktyvus veikimas), bet ir 
kaip teisių sergėtojai, t. y. prevenciškai — iš karto tyrimų metu savo iniciatyva užkar- 
dyti galimus teisių pažeidimus (vadinamasis proaktyvus veikimas). 

Lygių galimybių kontrolieriaus ir vaiko teisių apsaugos kontrolieriaus paskirtis 
yra apribota konkrečia sritimi, — tai specializuotieji ombudsmenai, veikiantys kon- 
krečioje teisės aktais apibrėžtoje srityje. 

Lygių galimybių kontrolieriaus veiklą reglamentuoja Moterų ir vyrų lygių gali- 
mybių įstatymas!“““, Lygių galimybių įstatymas!“““ ir Lietuvos Respublikos Seimo 
2003 m. lapkričio 18 d. nutarimu patvirtinti Lygių galimybių kontrolieriaus tarny- 
bos nuostatai'“"". Lygių galimybių kontrolierius prižiūri, kaip įgyvendinamos Lie- 
tuvos Respublikos Konstitucijoje įtvirtintos lygios teisės ir vykdomi Moterų ir vyrų 
lygių galimybių bei Lygių galimybių įstatymai. 

Lygių galimybių kontrolierių Seimo Pirmininko teikimu penkeriems metams 
skiria ir atleidžia Seimas. Lygių galimybių kontrolierius, vadovaudamasis Moterų ir 
vyrų lygių galimybių ir Lygių galimybių įstatymais, tiria skundus dėl diskriminacijos 
ir seksualinio priekabiavimo, turi teisę teikti pasiūlymus dėl teisės aktų tobulinimo, 
taip pat gali pradėti tyrimą savo iniciatyva. Išskirtinė lygių galimybių kontrolieriaus 
teisė — nagrinėti administracinių teisės pažeidimų bylas ir skirti administracines nuo- 
baudas. Be to, lygių galimybių kontrolierius kontroliuoja, kaip Moterų ir vyrų lygių 
galimybių bei Lygių galimybių įstatymus įgyvendina ne tik visos valstybės ir savi- 
valdybių institucijos bei įstaigos, bet ir švietimo, mokslo, studijų ir kitos institucijos, 
taip pat darbdaviai. Taigi lygių galimybių kontrolieriaus veiklos sritis nėra apribota 
vien tik pareigūnų veiksmų tyrimu. Pavyzdžiui, lygių galimybių kontrolierius turi 
teisę paaiškinimų tiriamuoju klausimu reikalauti ne tik iš valstybės ir savivaldybių 
institucijų bei įstaigų, bet ir iš bet kokio asmens, kurio veiksmai nagrinėjami. 


U5 Valstybės žinios, 1998, Nr. 110-3024; 2004, Nr. 170-6238; 2013, Nr. 130-6618. 
WWW Valstybės žinios, 1998, Nr. 1123-3100. 

45 Valstybės žinios, 2003, Nr. 114-5115; TAR, 2016-11-17, Nr. 26967. 

MG Valstybės žinios, 2003, Nr. 111-4930. 


669 


XXV skyrius 


Vaiko teisių apsaugos kontrolieriaus veiklos tikslas — gerinti vaiko teisinę apsaugą, 
ginti vaiko teises ir jo teisėtus interesus, užtikrinti tarptautinės ir nacionalinės teisės 
aktuose nustatytų vaiko teisių ir jo teisėtų interesų įgyvendinimą, atlikti vaiko teisių 
užtikrinimo ir apsaugos priežiūrą bei kontrolę Lietuvoje. Vaiko teisių apsaugos kon- 
trolieriaus veiklą reglamentuoja Vaiko teisių apsaugos kontrolieriaus įstatymas!*"". 
Vaiko teisių apsaugos kontrolierių Seimo Pirmininko teikimu skiria Seimas pen- 
kerių metų kadencijai. Minėtasis kontrolierius kontroliuoja ir prižiūri, kaip Lietu- 
voje yra įgyvendinamos Lietuvos Respublikos Konstitucijos, Lietuvos Respublikos 
tarptautinių sutarčių, Europos Sąjungos teisės aktų, Lietuvos Respublikos įstatymų 
ir kitų teisės aktų, reglamentuojančių vaiko teisių ir jo teisėtų interesų apsaugą, 
nuostatos, taip pat tiria pareiškėjų skundus dėl fizinių ir juridinių asmenų veiksmų 
ar neveikimo, dėl kurių pažeidžiamos (manoma, kad pažeidžiamos) ar gali būti pa- 
žeistos vaiko teisės arba jo teisėti interesai, taip pat skundus dėl pareigūnų piktnau- 
džiavimo ar biurokratizmo vaiko teisių apsaugos srityje. Taigi vaiko teisių apsaugos 
kontrolieriaus veiklos sritis taip pat nėra apribota vien pareigūnų veiksmų tyrimu. 
Vaiko teisių apsaugos kontrolierius taip pat turi teisę pradėti tyrimus savo iniciatyva, 
teikti pasiūlymus dėl priemonių vaiko teisių ir jo teisėtų interesų apsaugai pagerinti, 
dėl galiojančių teisės aktų pakeitimo ir naujų teisės aktų priėmimo, apklausti asme- 
nis. Išskirtinė vaiko teisių apsaugos kontrolieriaus teisė — nekliudomai ir tiesiogiai 
bendrauti su vaikais. 

Lietuvos Respublikos visuomenės informavimo įstatyme yra numatyta žurnalis- 
tų etikos inspektoriaus pareigybė. Žurnalistų etikos inspektorių penkeriems metams 
skiria Seimas Žurnalistų ir leidėjų etikos komisijos teikimu. Žurnalistų etikos inspek- 
torius, infer alia, nagrinėja suinteresuotų asmenų skundus (pareiškimus) dėl visuo- 
menės informavimo priemonėse pažeistos jų garbės ir orumo, dėl jų teisės į priva- 
taus gyvenimo apsaugą pažeidimo visuomenės informavimo priemonėse. Žurnalistų 
etikos inspektorius turi plačius įgaliojimus ir ištyręs skundą gali priimti atitinkamus 
sprendimus, taip pat Administracinių nusižengimų kodekso nustatytais atvejais na- 
grinėti administracinių teisės pažeidimų bylas ir skirti administracines nuobaudas. 

Lietuvos Respublikos Seimas 2011 m. įsteigė Mokslo ir studijų įstatyme pami- 
nėtą kontrolės instituciją“? — Akademinės etikos ir procedūrų kontrolieriaus tarnybą ir 
patvirtino jos nuostatus. Akademinės etikos ir procedūrų kontrolierius yra valstybės 
pareigūnas, nagrinėjantis skundus, pranešimus ir savo iniciatyva atliekantis tyrimus 
dėl galimų akademinės etikos ir procedūrų, įtvirtintų mokslo ir studijų institucijų 
akademinės etikos kodeksuose, pažeidimų. Akademinės etikos ir procedūrų kontro- 
lierių penkeriems metams skiria Seimas Mokslo tarybos teikimu. Minėtasis kontro- 
lierius gali informuoti pareiškėją, mokslo ir studijų institucijas ir Švietimo ir mokslo 
ministeriją apie asmenis, padariusius akademinės etikos ir procedūrų pažeidimus, 
įpareigoti aukštojo mokslo kvalifikaciją suteikusią ir (arba) konkursą pareigoms eiti 
vykdžiusią instituciją atšaukti sprendimą dėl aukštojo mokslo kvalifikacijos sutei- 
kimo ir (arba) konkurso laimėtojo; rekomenduoti mokslo ir studijų institucijoms 
atšaukti sprendimą, priimtą remiantis akademinę etiką ir procedūras reglamentuo- 
jančiais dokumentais ir kt. 


4" Valstybės žinios, 2000, Nr. 50-1432. 
45 Valstybės žinios, 2009, Nr. 54-2140; TAR, 2016-07-14, Nr. 20555. 

2. Kontrolierių (ombudsmenų) institucijos 


Ombudsmeno institucija steigiama ne tik atskirose valstybėse, bet ir Europos 
Sąjungoje, o tarptautinėje organizacijoje — Europos Taryboje yra įsteigta ir 1999 m. 
pradėjo funkcionuoti Žmogaus teisių komisaro pareigybė. 

Europos Sąjungoje įsteigta ombudsmeno institucija, skirta skundams dėl ES 
institucijų pareigūnų veiksmų tirti, pradėjo veikti 1995 metais. Europos ombudsme- 
nas skiriamas Europos Parlamento kadencijai. Ombudsmeno įgaliojimai yra dau- 
giau rekomendacinio pobūdžio!““. Teisė kreiptis į Europos ombudsmeną numatyta 
ir ES pagrindinių teisių chartijoje. Chartijos 43 straipsnyje (Europos ombudsme- 
nas) nustatyta, kad kiekvienas Sąjungos pilietis ir kiekvienas fizinis asmuo, kuris 
gyvena bet kurioje valstybėje narėje, ar juridinis asmuo, kurio registruota buveinė 
yra valstybėje narėje, turi teisę kreiptis į Europos ombudsmeną su skundu dėl ne- 
tinkamų Sąjungos institucijų, įstaigų ar organų administravimo veiksmų, išskyrus 
Europos Sąjungos Teisingumo Teismo atliekamas teismo funkcijas. 

Žmogaus teisių komisaro Europos Taryboje institucija yra nepriklausoma ir 
nešališka, jos paskirtis — rūpintis žmogaus teisių padėtimi valstybėse Europos Ta- 
rybos narėse, skatinti žmogaus teisių švietimą, padėti valstybių ombudsmeno ins- 
titucijoms funkcionuoti, identifikuoti atvejus, kai valstybių teisė neatitinka žmo- 
gaus teisių standartų, ir skatinti žmogaus teisių normų, nustatytų įvairiuose Europos 
Tarybos dokumentuose, įgyvendinimą valstybių teisėje. Žmogaus teisių komisaras 
netiria individualių skundų. Į šias pareigas asmuo skiriamas šešeriems metams ir 
negali būti perrenkamas. 

Įvairiose Tarptautinėse organizacijose, pavyzdžiui, Jungtinėse Tautose, yra taip 
pat steigiamos įvairios žmogaus teisių struktūros ir pareigybės, pavyzdžiui, JTO 
Žmogaus teisių komisaro. Be to, tarptautinės organizacijos vykdo žmogaus teisių 
padėties įvairiose valstybėse stebėseną. 

Pastarųjų metų patirtis rodo, kad žmogaus teisų apsaugos klausimams skiria- 
mas vis didesnis dėmesys, valstybės kviečiamos aktyviau stebėti žmogaus teisių ir 
jų apsaugos padėtį, vykdyti jų sklaidą, todėl Jungtinių Tautų iniciatyva buvo su- 
kurta vadinamoji Nacionalinės žmogaus teisių institucijos koncepcija, pagal kurią 
valstybės skatinamos įsteigti nepriklausomas nacionalines žmogaus teisių institu- 
cijas, atitinkančias Jungtinių Tautų Generalinės asamblėjos 1993 m. patvirtintus 
principus (vadinamuosius Paryžiaus principus), kurių pagrindinė veikla būtų žmo- 
gaus teisių padėties stebėsena, informacijos rinkimas, valstybės valdžios instituci- 
jų, įskaitant įstatymų leidžiamąją ir vykdomąją valdžias, konsultavimas ir veiklos 
priežiūra, visuomenės švietimas, viešos diskusijos žmogaus teisių klausimais, tarp- 
tautinis bendradarbiavimas su kitų valstybių panašiomis įstaigomis ir tarptautinė- 
mis organizacijomis bei tarptautinių žmogaus teisių standartų įgyvendinimas!*!“, 
Lietuvos Respublikos Seimas, atsižvelgęs į Jungtinių Tautų Žmogaus teisių tarybos 
rekomendacijas Lietuvos Respublikai turėti nacionalinę žmogaus teisių instituci- 


4“ Europos ombudsmenas, nustatęs netinkamo administravimo atvejį, kreipiasi į atitinkamą instituciją, 


kuri per tris mėnesius turi informuoti ombudsmeną apie savo požiūrį. Tada ombudsmenas siunčia pra- 
nešimą Europos Parlamentui ir atitinkamai institucijai, skundą pateikęs asmuo taip pat informuojamas. 


MW  NoRMmaNTAS, A. Kintantis ombudsmeno vaidmuo demokratinėje visuomenėje. Konstitucinė ju- 


risprudencija, 2017, 2(46), p. 123. 

ją“, paskatino siekti, kad Seimo kontrolierių įstaiga taptų nacionaline Lietuvos 


Respublikos žmogaus teisių institucija, atitinkančia Paryžiaus principus'“!*. Atsi- 
žvelgdama į tai, Seimo kontrolierių įstaiga 2015 m. parengė ir Jungtinių Tautų 
Žmogaus teisių komiteto Akreditavimo pakomitečiui pateikė akreditacijos paraišką, 
kuri buvo apsvarstyta, įvertinta ir nutarta Lietuvos Respublikos Seimo kontrolierių 
įstaigą akredituoti A lygio, t. y. visiškai atitinkančia Paryžiaus principus, nacionaline 
žmogaus teisių institucija''!“. Atsižvelgus į tai, buvo išplėsti Seimo kontrolierių įga- 
liojimai vykdyti nacionalinės žmogaus teisių institucijos funkcijas. Numatyta, kad 
skatindami pagarbą žmogaus teisėms ir laisvėms, bendradarbiaudami su valstybės ir 
savivaldybių institucijomis, įstaigomis, pilietine visuomene, socialiniais partneriais, 
tarptautinėmis organizacijomis žmogaus teisių ir laisvių klausimais Seimo kontro- 
lieriai atlieka žmogaus teisių stebėseną valstybėje ir rengia žmogaus teisių padėties 
ataskaitas, vykdo informacijos apie Žmogaus teises sklaidą ir visuomenės švietimą 
žmogaus teisių klausimais, teikia tarptautinėms organizacijoms žmogaus teisių situ- 
acijos Lietuvoje vertinimą bei informaciją pagal tarptautinėse sutartyse nustatytus 
įsipareigojimus, rengia siūlymus valstybės ir savivaldybių institucijoms ir įstaigoms 
žmogaus teisių klausimais, siekia suderinti nacionalinius teisės aktus su valstybės 
tarptautiniais įsipareigojimais žmogaus teisių srityje, inicijuoja tyrimus dėl esminių 
žmogaus teisių problemų. 

Svarbu suvokti, kad nacionalinės žmogaus teisių institucijos užtikrina sąsają tarp 
tarptautinio ir nacionalinio žmogaus teisių lygmens bei tarp pilietinės visuomenės 
ir valstybės, todėl Seimo kontrolierių įstaigos akreditavimas nacionaline žmogaus 
teisių institucija, suteikiant jai A lygio statusą, ir aiškus teisinis įstaigos veiklos regla- 
mentavimas leidžia Seimo kontrolieriams plačiau žvelgti į žmogaus teisių problemas 
įvairiose srityse ir veiksmingai prisidėti prie tarptautinių žmogaus teisių standartų 
įgyvendinimo. Žmogaus teisių ir laisvių užtikrinimas tampa ne sudėtine pareigūnų 
veiklos priežiūros ir teisės į gerą viešąjį administravimą įgyvendinimo dalimi, bet 
savarankišku Seimo kontrolierių veiklos tikslu. Seimo kontrolieriai, bendradarbiau- 
dami su kitais kontrolieriais (ombudsmenais) ir pilietine visuomene, skatindami 
veiksmingesnį tarptautinių įsipareigojimų ir žmogaus teisių standartų įgyvendini- 
mą, prisidės stiprinant žmogaus teisių apsaugą šalyje. 


Mu Sis raginimas Lietuvai buvo pakartotas tarptautinėse organizacijose svarstant valstybės ataskaitas 


žmogaus teisių klausimais. Žr. Rekomendacijų dėl nacionalinės žmogaus teisių institucijos įsteigimo 
Lietuvoje suvestinė. Prieiga per internetą: <http://bit.ly/2gfKmCj>. 


42 Lietuvos Respublikos Seimo 2013 m. spalio 1 d. nutarimas Nr. XII-527 „Dėl Lietuvos Respubli- 
kos Seimo kontrolierių 2012 m. veiklos ataskaitos“ ir Seimo 2014 m. birželio 3 d. nutarimas Nr. XII- 
911 „Dėl Lietuvos Respublikos Seimo kontrolierių 2013 m. veiklos ataskaitos“. 


MS Jungtinių Tautų Nacionalinių žmogaus teisių institucijų koordinavimo komitetas 2017 m. kovo 


23 d. raštu Nr. 1D-993 informavo, kad Seimo kontrolierių įstaigos paraiška dėl akreditacijos ir kiti 
pateikti dokumentai apsvarstyti, įvertinti ir nustatyta, kad Seimo kontrolierių įstaiga visiškai atitinka 
nacionalinės žmogaus teisių institucijos veiklos ir statuso reikalavimus, įtvirtintus Paryžiaus principuo- 
se, todėl ji akredituojama nacionaline žmogaus teisių institucija, suteikiant jai A statusą. Pabrėžtina, 
kad institucijai, nevisiškai atitinkančiai ar neatitinkančiai Paryžiaus principų reikalavimų, gali būti 
suteiktas B arba C statusas. 

1. Vietos savivaldos, savivaldybių samprata. 
Vietos savivaldos konstituciniai ir tarptautinio reguliavimo pagrindai 


Vietos savivalda yra demokratinės visuomenės institutas, rodantis, kad šalyje yra 
susiformavusi stipri, nesuvaržyta, laisva ir aktyvi gyventojų bendruomenė, gebanti 
identifikuoti ir sėkmingai tenkinti savo poreikius. Tai ypatinga viešosios valdžios 
forma, priskiriama teritorinėms bendruomenėms, kad jos savitvarkos pagrindais 
ir vadovaudamosi gyventojų interesais valdytų ir tvarkytų didžiąją viešųjų reikalų 
dalį. Demokratiškose valstybėse viešojo valdymo sistema negali būti centralizuota 
ir sutelkiama tik aukščiausiųjų institucijų rankose. Siekiant efektyvaus valdymo, 
centrinės valdžios funkcijos dekoncentruojamos regionuose, be to, vykdoma de- 
centralizacija — savivaldybėms suteikiami valdymo įgaliojimai. 

Vietos savivalda — būdas, kuriuo įgyvendinama viešoji valdžia savivaldybės te- 
ritorijoje. Pagrindiniai šio valdymo požymiai yra: piliečių teisės dalyvauti tvarkant 
viešuosius reikalus užtikrinimas; Konstitucijos ir įstatymo nustatytų ribų laikymasis; 
gebėjimas spręsti tam tikroje teritorijoje kilusias bendruomenės problemas; pareiga 
prisiimti atsakomybę už savo veiklos padarinius ir teisinės garantijos ginti savo pa- 
žeistus interesus. 

Vietos savivalda suponuoja tam tikrą veiklos laisvę, nepriklausomumą nuo vals- 
tybės valdžios, taip pat savarankiškumo ir jos veiklos garantijų. Kartu ji reiškia įsi- 
pareigojimus vietos gyventojams, veiklos skaidrumą ir viešumą bei atskaitomybę 
savivaldybės bendruomenei. Veiksminga vietos savivalda neįsivaizduojama be savi- 
valdybės gyventojų dalyvavimo tvarkant viešuosius savivaldybės reikalus bei ben- 
druomenės ir atskirų savivaldybės gyventojų interesų derinimo. Savivaldos valdymas 
grindžiamas savitvarkos ir savaveiksmiškumo, savivaldos institucijų veiklos teisėtu- 
mo, subsidiarumo, atsakingumo savivaldybės bendruomenei ir kitais principais. 

Stipri ir veiksmingai funkcionuojanti savivaldybės bendruomenė neįsivaizduo- 
jama be realios vietos savivaldos, kurios apibrėžimas yra pateiktas Vietos savival- 
dos įstatymo!“ 3 straipsnio 2 dalyje: vietos savivalda — įstatymo nustatyto valstybės 
teritorijos administracinio vieneto nuolatinių gyventojų bendruomenės, kuri turi 
Konstitucijos laiduotą savivaldos teisę, savitvarka ir savaveiksmiškumas pagal Konsti- 
tucijos ir įstatymų apibrėžtą kompetenciją. Konstitucinio Teismo jurisprudencijoje 
vietos savivalda suprantama kaip įstatymo numatytų valstybės teritorijos adminis- 
tracinių vienetų bendruomenių (t. y. teritorinių, arba vietos, bendruomenių), ku- 
rias sudaro šių vienetų nuolatiniai gyventojai (Lietuvos Respublikos piliečiai ir kiti 
nuolatiniai gyventojai), savitvarka ir savaveiksmiškumas pagal Konstitucijos ir įsta- 
tymų apibrėžtą kompetenciją. Minėtosios teritorinės bendruomenės yra savivaldos 
teisės subjektas ir Konstitucijoje vadinamos savivaldybėmis, arba vietos savivaldybė- 
mis!*“. Konstitucinis Teismas, aiškindamas vietos savivaldą kaip savaveiksmiškumo 
pagrindais veikiančią vietos viešojo administravimo sistemą, pabrėžia, kad ši sistema 
nėra tiesiogiai pavaldi valstybės valdžios institucijoms, o konstitucinių normų analizė 
leidžia pabrėžti konstitucinius principus, kuriais remdamasi funkcionuoja vietos 
savivalda: atstovaujamosios demokratijos, vykdomųjų institucijų atskaitingumo 


44 Vietos savivaldos įstatymas. Valstybės žinios, 1994, Nr. 55-1049; 2008, Nr. 113-4290. 
45 Konstitucinio Teismo 2002 m. gruodžio 24 d. nutarimas. Valstybės žinios, 2003, Nr. 19-828. 

atstovybei, savivaldybių veiklos laisvės ir savarankiškumo pagal įstatymo apibrėžtas 
ribas, savivaldybės ir valstybės interesų derinimo!*'*. Savivaldos teisė įgyvendinama 
savivaldybėje. Pagal Vietos savivaldos įstatymo 3 straipsnio 1 dalį, savivaldybė — tai 
įstatymo nustatytas valstybės teritorijos administracinis vienetas, kurio bendruomenė 
turi Konstitucijos laiduotą savivaldos teisę, įgyvendinamą per to valstybės teritorijos 
administracinio vieneto nuolatinių gyventojų išrinktą savivaldybės tarybą ir jos su- 
darytas, jai atskaitingas vykdomąją ir kitas savivaldybės institucijas ir įstaigas. Labai 
panašiai savivaldybės samprata apibrėžiama ir Teritorijos administracinių vienetų ir 
jų ribų nustatymo įstatyme'“". Konstitucinis Teismas, aiškindamas Konstitucijoje 
įtvirtintus savivaldybių konstitucinius pagrindus, yra nurodęs, kad, pagal Konstitu- 
ciją, savivaldybė — įstatymo numatyto valstybės teritorijos administracinio vieneto 
bendruomenė, turinti Konstitucijos laiduotą savivaldos teisę (Konstitucinio Teismo 
2002 m. gruodžio 24 d. nutarimas). Taigi savivaldybė gali būti traktuojama dviem 
požiūriais: teritoriniu, pabrėžiant, kad savivaldos teise disponuoja tam tikroje teri- 
torijoje gyvenanti bendruomenė, ir instituciniu, pagal kurį savivaldybė yra viešas 
juridinis asmuo, o valdžios funkcijas atlieka savivaldybės institucijos. 

Lietuvoje, kaip ir daugelyje kitų pasaulio valstybių, valstybės valdymas orga- 
nizuojamas atsižvelgiant į administracinį teritorinį jos suskirstymą. Lietuvos Res- 
publikos teritorijos administraciniai vienetai yra apskritys ir savivaldybės. Pagal 
Konstitucijos 123 straipsnio 1 dalį, aukštesniuosiuose administraciniuose vienetuose 
įstatymo nustatyta tvarka valdymą organizuoja Vyriausybė. Šis Konstitucijos straips- 
nis įtvirtina vietos valdymą (dekoncentraciją), t. y. valstybinio valdymo funkcijų 
įgyvendinimą apskrityse per valstybinio administravimo teritorinius subjektus'**“. 
Žemesniuosiuose administraciniuose vienetuose savivaldybėse (nors teisės aktai 
oficialiai savivaldybių žemesniaisiais administraciniais vienetais neįvardija) valdy- 
mą organizuoja savivaldybių taryba, ir toks valdymas vadinamas vietos savivalda 
(decentralizacija). Vietos valdymas ir vietos savivalda skiriasi jų teritoriniu veiklos 
mastu, institucijų sudarymo principais, santykiu su valstybės valdžia bei suteiktų 
įgaliojimų pobūdžiu, bet šias valdymo sistemas sieja bendras jų veiklos tikslas — įgy- 
vendinti viešąjį administravimą. 


4“ Konstitucinio Teismo 1998 m. vasario 18 d. nutarimas. Valstybės žinios, 1998, Nr. 18-435. 


MY Įstatymo 2 straipsnis nurodo, kad savivaldybė yra Lietuvos Respublikos teritorijos administracinis 


vienetas, kurį valdo jos gyventojų bendruomenės išrinkta savivaldybės taryba pagal Lietuvos Respub- 
likos vietos savivaldos įstatymą ir kitus įstatymus. Savivaldybė sudaroma iš gyvenamųjų vietovių. Jos 
teritorija gali būti skirstoma į seniūnijų aptarnaujamas teritorijas. Pagrindiniai savivaldybės steigimo 
kriterijai yra jos pasirengimas tvarkyti ir prižiūrėti savo aplinką, komunalinį ūkį, teikti gyventojams 
paslaugas ir atlikti kitas funkcijas, numatytas Lietuvos Respublikos vietos savivaldos įstatyme (Teritori- 
jos administracinių vienetų ir jų ribų nustatymo įstatymas. Valstybės žinios, 1994-08-05, Nr. 60-1183). 


45 Konstitucinis Teismas 1998 m. vasario 18 d. nutarime išaiškino, kad vietos valdymas yra valstybi- 


nio valdymo (t. y. vykdomosios valdžios) funkcijų atlikimas vietose — atitinkamuose administraciniuo- 
se vienetuose. Vietos valdymo funkcijas paprastai atlieka centrinės valdžios skirti pareigūnai arba jų 
suformuotos institucijos, dažniausiai veikiantys centrinės valdžios vardu ar jos pavedimu (įgaliojimu). 
Laikomasi nuomonės, kad vietos valdymas — tai valstybinio valdymo (vykdomosios valdžios) organinė 
dalis, jo tęsinys vietose. Dažnai tai apibūdinama kaip valdžios dekoncentracija, t. y. centrinės valdžios 
įgaliojimų dalinis perkėlimas į vietas — administracinius vienetus. <...> Pagal Konstitucijos 123 straips- 
nio 1 dalį, vietos valdymo tvarka turi būti nustatyta įstatymu, todėl ir atitinkamų vietos valdymo va- 
dovų pareigybių pavadinimų nustatymas yra įstatymų leidėjo prerogatyva. 

1. Vietos savivaldos, savivaldybių samprata. 
Vietos savivaldos konstituciniai ir tarptautinio reguliavimo pagrindai 


Kaip minėta, savivaldybių sistema yra decentralizuota, o savivaldybės nėra tie- 
siogiai pavaldžios valstybės institucijoms, taigi valstybės valdymas (kurį įgyvendina 
centriniai ir teritoriniai valdymo subjektai) ir vietos savivalda — dvi susijusios viešo- 
sios valdžios įgyvendinimo sistemos, kurioms kiekvienai įstatymais priskirtos tam 
tikros būdingos funkcijos. Konstitucinio Teismo doktrinoje yra aiškiai išdėstytas šių 
valdžių tarpusavio santykis: tai, kad Konstitucijoje vietos savivalda nėra tapatinama 
su valstybės valdymu, nereiškia, kad tarp valstybės valdymo ir vietos savivaldos 
nėra sąveikos. Centralizuotas valstybės valdymas administraciniuose teritoriniuose 
vienetuose derinamas su decentralizacija, įstatymuose įtvirtinant centrinės valdžios 
institucijų ir savivaldybių bendradarbiavimą. Savivaldybių ir valstybės interesų deri- 
nimo principas įsyvendinamas ne tik valstybei įvairiais būdais ir formomis remiant 
savivaldybes arba įstatymo apibrėžtomis formomis prižiūrint savivaldybių veiklą, 
bet ir koordinuojant bendrus veiksmus, kai siekiama svarbių socialinių tikslų **?. 

Konstitucinis Teismas, aiškindamas valstybės valdymo ir vietos savivaldos 
netapatumą, yra deklaravęs, kad nors vietos savivalda yra administracinių viene- 
tų teritorinių bendruomenių valdžia, kuri formuojama ir funkcionuoja kitokiais 
nei valstybės valdžia konstituciniais pagrindais ir kiekviena iš minėtųjų viešosios 
valdžios sistemų įgyvendina jai būdingas funkcijas, kita vertus, savivaldi teritorinė 
bendruomenė yra visos valstybinės bendruomenės — pilietinės Tautos dalis, todėl 
savivaldybių — teritorinių bendruomenių — viešojo intereso negalima priešpriešinti 
visos valstybinės bendruomenės viešajam interesui, kurį pagal savo kompetenciją 
turi užtikrinti ir valstybės institucijos. Valstybės valdymo ir vietos savivaldos darną 
parodo, inter alia, tai, kad centralizuotas valstybės valdymas administraciniuose te- 
ritoriniuose vienetuose yra derinamas su decentralizacija: įstatymuose įtvirtinamas 
centrinės valdžios institucijų ir savivaldybių bendradarbiavimas; valstybė įvairiais 
būdais ir formomis remia savivaldybes; valstybė įstatymų apibrėžtomis formomis 
prižiūri savivaldybių veiklą ir koordinuoja valstybės ir savivaldybių bendrus veiks- 
mus, kai siekiama svarbių socialinių tikslų !*??, 

Kertiniai Lietuvos vietos savivaldos veiklos organizavimo pagrindai yra įtvirtin- 
ti Konstitucijos X skirsnyje „Vietos savivalda ir valdymas“ (119—124 str.). Čia taip 
pat įtvirtinamas savivaldos valdymo organizavimas, garantijos ir jų veiklos priežiūros 
imperatyvai: Konstitucijos 119 straipsnis nustato, kad savivaldos teisė, kuri laiduoja- 
ma valstybės teritorijos administraciniams vienetams, įgyvendinama per atitinkamas 
savivaldybių tarybas. Be to, minėtasis straipsnis reglamentuoja savivaldos atstovau- 
jamosios institucijos formavimo tvarką ir suteikia jai atskaitingų vykdomųjų organų 
sudarymo teisę; 120 straipsnis garantuoja savivaldybėms teisę ir pareigą veikti laisvai 
ir savarankiškai pagal Konstitucijos ir įstatymų apibrėžtą kompetenciją bei užtikrina 
valstybės paramą savivaldybėms; savivaldybių ekonominis ir finansinis savarankišku- 
mas ir nepriklausomumas deklaruotas Konstitucijos 121 straipsnyje, pagal kurį savi- 
valdybės sudaro ir tvirtina savo biudžetą, o savivaldybių tarybos turi teisę nepažeis- 
damos įstatyme numatytų ribų ir tvarkos nustatyti vietines rinkliavas, mokesčių ir 
rinkliavų lengvatas savo biudžeto sąskaita; savivaldybių veiklos garantijos ir teisinių 


4“ Konstitucinio Teismo 1996 m. spalio 22 d. nutarimas. Valstybės žinios, 1996, Nr. 104-2385. 
4 Konstitucinio Teismo 2005 m. liepos 8 d. nutarimas. Valstybės žinios, 2005, Nr. 87-3274. 

apsaugos priemonių panaudojimo teisė yra įtvirtinta 122 straipsnio nuostatoje, kad 
savivaldybių tarybos dėl jų teisių pažeidimo turi teisę kreiptis į teismą; 123 straips- 
nis numato savivaldybių veiklos priežiūros ir kontrolės institutą. Šio straipsnio 
1—3 dalys reglamentuoja Vyriausybės skiriamų atstovų kompetenciją prižiūrėti, ar 
savivaldybės laikosi Konstitucijos ir įstatymų, ar vykdo Vyriausybės sprendimus. 
Jo įgaliojimus ir jų vykdymo tvarką nustato įstatymas; Konstitucijos 123 straipsnio 
4 dalies nuostatoje įtvirtinta, kad įstatymo numatytais atvejais ir tvarka savivaldybės 
teritorijoje Seimas gali laikinai įvesti tiesioginį valdymą; 124 Konstitucijos straips- 
nio nuostatoje įtvirtinta galimybė patikrinti savivaldos subjektų veiklos teisėtumą: 
savivaldybių tarybų, jų vykdomųjų organų ir jų pareigūnų aktai ar veiksmai, pažei- 
džiantys piliečių ir organizacijų teises, gali būti skundžiami teisme. 

Konstitucija yra vientisas teisės aktas ir jos normos yra taikomos ir aiškinamos 
jas susiejant pagal principą, kad visos jos nuostatos yra tarpusavyje susijusios ir vienų 
normų turinys lemia kitų normų turinį. Atsižvelgiant į tai, kad Konstituciją sudaro 
darni normų sistema, vietos savivaldos imperatyvus reguliuoja ne tik Konstitucijos 
X skirsnis, bet ir kiti jos straipsniai: 11 straipsnis — kad Lietuvos valstybės teritorijos 
administracinius vienetus ir jų ribas nustato įstatymas; 67 straipsnio 17 punktas — kad 
Seimas nustato Respublikos administracinį suskirstymą; 127 straipsnio 1 dalis — kad 
Lietuvos biudžetinę sistemą sudaro Lietuvos Respublikos valstybės biudžetas, taip 
pat atskiri vietos savivaldybių biudžetai; 141 straipsnis — kad asmenys, atliekantys 
tikrąją karo arba alternatyviąją tarnybą, taip pat neišėję į atsargą krašto apsaugos siste- 
mos, policijos ir vidaus tarnybos karininkai, puskarininkiai ir liktiniai, kitų sukarintų 
ir saugumo tarnybų apmokami pareigūnai negali būti savivaldybių tarybų nariais. 

Lietuvos vietos savivaldos sistema funkcionuoja vadovaudamasi nacionaliniais 
teisės aktais, bet jos pagrindai taip pat atitinka savivaldybių valdymui nustatytus 
tarptautinius standartus. Pagrindinis municipalitetų reguliavimo dokumentas yra 
Europos vietos savivaldos chartija, kuri neoficialiai dar vadinama mažąja savivaldos 
konstitucija. Šiuo teisės aktu vadovaujasi visos Europos Tarybos valstybės narės, 
puoselėjančios demokratines vertybes ir skatinančios vietos bendruomenių savaran- 
kiškumą bei aktyvumą. Europos vietos savivaldos chartija buvo sudaryta 1985 m. 
spalio 15 d. Strasbūre. Lietuva šį tarptautinį dokumentą be išlygų ratifikavo 1999 m. 
gegužės 25 dieną'**!. 

Europos vietos savivaldos chartijoje nurodomi vietos savivaldos teisiniai pa- 
grindai, pateikiama vietos savivaldos sąvoka, įgaliojimai ir pareigos. Chartijoje yra 
patvirtinta savivaldybių teritorinių ribų apsauga, savivaldos organų administracinė 
struktūra ir ištekliai, reglamentuotos įsipareigojimų vykdymo vietos lygiu sąlygos, 
vietos valdžios organų administracinė priežiūra, nustatyta savivaldos subjektų tei- 
sinė apsauga ir kt. Chartija savivaldą deklaruoja kaip bet kurios demokratinės san- 
tvarkos pagrindą, vieną iš demokratijos principų, galintį užtikrinti veiksmingą ir 
tiesiogiai su piliečiais susijusį valdymą, kuris grindžiamas valdžios decentralizavimu. 
Chartijos preambulėje nurodoma: šiuo dokumentu siekiama užtikrinti, kad veiktų 
vietos valdžia, suformuota iš demokratišku būdu sudarytų sprendimus priimančių 


42! Lietuvos Respublikos įstatymas dėl Europos vietos savivaldos chartijos ratifikavimo. Valstybės ži- 


nios, 1999, Nr. 82-2411. 

institucijų ir galinti pakankamai savarankiškai prisiimti įsipareigojimus, pasirinkti jų 
vykdymo būdus, priemones ir šaltinius jiems įgyvendinti. 

Chartijos straipsniai įtvirtina kertinius vietos savivaldos valdymo ir apsaugos 
principus, kuriuos nacionaliniu lygmeniu turi užtikrinti visos šį dokumentą ratifi- 
kavusios šalys: vietos savivaldos principą turi pripažinti šalies vidaus įstatymai, o kur 
būtina, ir konstitucija (2 str.); vietos savivalda reiškia, kad vietos valdžios organai 
neperžengdami įstatymų nustatytų ribų turi teisę ir gebėjimą tvarkyti ir valdyti pa- 
grindinę viešųjų reikalų dalį, už tai prisiimdamos visą atsakomybę ir vadovaudamosi 
vietos gyventojų interesais (3 str. 1 d.); pagrindinius vietos valdžios organų įgalioji- 
mus ir pareigas nustato konstitucija arba statutas (4 str. 1 d.); savivaldybių teritorinės 
ribos negali būti keičiamos, iš anksto nepasitarus su visomis vietos bendruomenėmis 
ar nesurengus referendumo (5 str.); administracinė vietos valdžios organų priežiūra 
gali būti vykdoma tik pagal tokią tvarką ir tais atvejais, kuriuos numato konstitucija 
ar statutas, o pati priežiūra vykdoma siekiant užtikrinti įstatymų ir konstitucinių 
principų laikymąsi (8 str. 1 ir 2 d.); šalies ekonomikos politika suteikia vietos val- 
džios organams teisę turėti atitinkamus savo finansinius išteklius, kuriuos jie savo 
nuožiūra gali laisvai panaudoti neviršydami jiems suteiktų įgaliojimų (9 str. 1 ir 
2 d.); vietos valdžios organai turi teisę naudotis teisminėmis priemonėmis (11 str.). 


2. Savivaldybių funkcijos 


Pagal Konstitucijos 119 straipsnio 3 dalį, savivaldos institucijų organizavimo ir 
veiklos tvarką nustato įstatymas. Vadinasi, tik Seimas ir tik įstatymu turi diskreciją 
nustatyti savivaldybių funkcijas, bet tai darydamas jis negali paneigti vietos savival- 
dos principų bei savivaldybių veiklos laisvės ir garantijų. Savivaldybės yra savaran- 
kiškos, nepriklausomos ir nėra pavaldžios valstybės institucijoms, todėl tik įstaty- 
mais galima nustatyti, keisti, plėsti, siaurinti ar net naikinti savivaldybių funkcijas. 

Savivaldybių funkcijos parodo municipalinio lygmens valdymo esmę ir yra tie- 
siogiai susijusios su savivaldos institucijų kompetencija ir įgaliojimais. 

Seimas, nuspręsdamas suteikti savivaldybei atitinkamas funkcijas ir jas klasifi- 
kuodamas, turi apsvarstyti ir įvertinti įvairius veiksnius: savivaldybių organizacinį ir 
finansinį pasirengimą bei gebėjimą įgyvendinti šias funkcijas; kiek ši funkcija yra 
susijusi su savivaldybės gyventojų, kaip vietos bendruomenės, interesų tenkinimu 
vietos lygiu ir ar ši funkcija atitinka savivaldos esmę, t. y. funkciją stiprinti vietos 
bendruomenės savarankiškumą ir savaveiksmiškumą; ar atliekant atitinkamą funk- 
ciją būtini centrinės (ar teritorinės) valdžios sprendimai, ar vis dėlto užtenka tik sa- 
vivaldos subjektų atskirų sprendimų; kaip atliekant funkcijas pasiskirstys įgaliojimai 
tarp savivaldos atstovaujamosios ir vykdomosios valdžios ir pan. Pabrėžtina ir tai, 
kad reguliuodamas savivaldybių funkcijas Seimas privalo laikytis ir Konstitucinio 
Teismo nustatytų imperatyvų. Vienas iš jų nurodo, jog pagal Konstituciją negali būti 
tokio teisinio reguliavimo, kad, įstatymu nustačius tam tikras savivaldybių funkcijas, 
savivaldybių institucijos ir (arba) pareigūnai, per kuriuos šios funkcijos turi būti įgy- 
vendinamos, neturėtų atitinkamų įgaliojimų jas įgyvendinti. Priešingu atveju tektų 
konstatuoti, kad savivaldybėms įstatymu buvo perduotos tokios funkcijos, kokių jos 
nepajėgia atlikti (Konstitucinio Teismo 2005 m. liepos 8 d. nutarimas). 

Savivaldybių funkcijos yra nustatytos Vietos savivaldos įstatyme. Jų sąvoka pa- 
teikiama Vietos savivaldos įstatymo 3 straipsnio 9 dalyje, pagal kurią, savivaldybių 
funkcijos yra Konstitucijos nustatytos, šio ir kitų įstatymų savivaldybėms priskirtos 
vietos valdžios, viešojo administravimo ir viešųjų paslaugų teikimo funkcijos. Įsta- 
tymo 5 straipsnyje įvardijami du kriterijai, pagal kuriuos klasifikuojamos savivaldy- 
bių funkcijos: 

1) pagal sprendimų priėmimo laisvę; 

2) pagal veiklos pobūdį. 

Pagal sprendimų priėmimo laisvę, funkcijos gali būti savarankiškos arba valsty- 
binės (valstybės perduotos savivaldybėms). Atliekant šias funkcijas, skiriasi savivaldos 
institucijų laisvė ir galimybės inicijuoti ar priimti sprendimus, pasirinkti funkcijų 
atlikimo mechanizmus ir pritaikyti juos konkrečios savivaldos bendruomenės po- 
reikiams, atsižvelgiant į tos savivaldybės ekonominius, socialinius ir kitus ypatumus. 

Savarankiškas funkcijas savivaldybės atlieka pagal Konstitucijos ir įstatymų su- 
teiktą kompetenciją, vadovaudamosi įsipareigojimais bendruomenei ir atsižvelgda- 
mos į jos interesus. Įgyvendindamos šias funkcijas, savivaldybės turi Konstitucijos ir 
įstatymų nustatytą sprendimų iniciatyvos, jų priėmimo ir įgyvendinimo laisvę, taip 
pat yra atsakingos už šių funkcijų atlikimą Atlikdamos šias funkcijas savivaldybės 
yra savarankiškos ir atsakingos už veiklos organizavimą, koordinavimą, administra- 
vimą ir kontrolę. Lėšų šioms funkcijoms įgyvendinti skiriama iš atskirų savivaldy- 
bių biudžetų. Savarankiškų funkcijų sąrašas pateikiamas Vietos savivaldos įstatymo 
6 straipsnyje, kuris nėra baigtinis. Jame nurodoma, kad tokios gali būti ir kitos, 
šiame sąraše nenurodytos, funkcijos, kurios nepriskirtos valstybės institucijoms. 
Įgyvendinant šias funkcijas, savivaldybių veiklą saisto įstatymų nustatyti reikalavi- 
mai ir tvarka, kuri, kaip numatyta įstatymuose, nustatoma ir kituose teisės aktuose. 
Konstitucinis Teismas išaiškino tokių funkcijų savarankiškumo ribas ir nurodė, kad 
funkcijos, priskiriamos išimtinai savivaldybėms, yra reglamentuojamos įstatymais ir 
nė viena iš jų nereiškia, kad savivaldybės atitinkamoje srityje yra absoliučiai savaran- 
kiškos (Konstitucinio Teismo 2002 m. gruodžio 24 d. nutarimas). Teismas pabrėžė, 
kad, inter alia, įstatymų, kuriais nustatomos savivaldybių funkcijos, reikalavimų įgy- 
vendinimo tvarka (procedūros), kai tai numatyta įstatymuose, gali būti nustatoma ir 
Vyriausybės, ministerijų (ministrų) ar kitų valstybės institucijų (jų vadovų) įstatymo 
įgyvendinamaisiais teisės aktais. 

Valstybinės funkcijos (valstybės perduotos savivaldybėms) priskiriamos valsty- 
bei, bet Seimas, atsižvelgdamas į gyventojų interesus, perduoda jas vykdyti savival- 
dybėms. Valstybinės reikšmės funkcijos suteikiamos savivaldos subjektams, nes kaip 
tik jie gali veiksmingiausiai vietos lygmeniu administruoti šią funkciją ir praktiškai 
ją įgyvendinti. Valstybės funkcijos gali būti perduotos tik pagal įstatymus, o sa- 
vivaldybės, įsyvendindamos šias funkcijas, turi sprendimų priėmimo laisvę, kurią 
apibrėžia taip pat tik įstatymai. Įgyvendinant šias funkcijas savivaldybių veiklą riboja 
valstybės centrinių ar teritorinių institucijų (pareigūnų) sprendimai (pvz., leidimai, 
sutikimai, derinimai ir pan.)'“??. Šio ribojimo laipsnis gali būti skirtingas ir kiekvie- 
nu atveju turi būti aiškiai nustatytas įstatymuose. 


4 Konstitucinis Teismas išaiškino, kokiais atvejais Vyriausybės, ministerijos ar jų įgaliotų institucijų 


nustatytas teisinis reguliavimas yra privalomas savivaldybių institucijoms. Pavyzdžiui, jeigu įstatymuose 

Įgyvendindamos funkcijas savivaldos institucijos privalo vadovautis valstybės 
valdymo institucijų priimtomis taisyklėmis ir tvarkomis. Kita vertus, pabrėžtina, kad 
Vyriausybė, ministerijos, Vyriausybės įstaigos arba įstaigos prie ministerijų priimda- 
mos savivaldybėms skirtus dokumentus privalo laikytis tam tikrų imperatyvų. Kons- 
titucinis Teismas 2004 m. vasario 11 d. sprendime išaiškino, kad nei Vyriausybės, 
ministerijų (ministrų), nei kitų valstybės institucijų (jų vadovų) įstatymo įgyvendi- 
namaisiais teisės aktais negalima paneigti konstitucinės nuostatos, jog savivaldybės 
pagal Konstitucijos ir įstatymų apibrėžtą kompetenciją veikia laisvai ir savarankiškai. 
Be to, šie įstatymo įgyvendinamieji teisės aktai negali pakeisti arba iškreipti įstaty- 
muose nustatyto teisinio reguliavimo, jais negalima nustatyti tokio teisinio regulia- 
vimo, kuris konkuruotų su nustatytuoju įstatymuose. 

Valstybinių (valstybės perduotų savivaldybėms) funkcijų sąrašas, kuris nėra 
baigtinis, pateikiamas Vietos savivaldos įstatymo 7 straipsnyje. Tokios funkcijos gali 
būti numatytos ir kituose įstatymuose. Pabrėžtina, kad įgyvendindamos šias funk- 
cijas savivaldybės nėra įsipareigojusios jų finansavimo užtikrinti tik iš savivaldybės 
biudžeto, todėl lėšos šioms funkcijoms vykdyti turi būti numatytos ir Valstybės 
biudžeto įstatyme. Taigi už valstybinių funkcijų įgyvendinimą organizaciniu po- 
žiūriu yra atsakingos savivaldybės, o finansinius ir materialinius išteklius turi užtik- 
rinti valstybė. Konstitucinis Teismas yra konstatavęs, kad įstatymais savivaldybėms 
perduodant valstybės funkcijas, taip pat įstatymais arba kitais teisės aktais suku- 
riant joms pareigas, turi būti numatomos ir šioms funkcijoms (pareigoms) atlikti 
reikalingos lėšos. Pagal Konstituciją, savivaldybės privalo vykdyti įstatymus, tai- 
gi ir įstatymus, kuriais savivaldybės įpareigojamos atlikti joms perduotas valstybės 
funkcijas. Šios pareigos savivaldybės negalėtų vykdyti, jeigu jos vykdymas nebūtų 
užtikrinamas finansiškai. Pagal Konstitucijos ir įstatymų apibrėžtą kompetenciją bei 
valstybės paramą savivaldybėms, savivaldybių ir valstybės interesų derinimas supo- 
nuoja tai, kad valstybės biudžete turi būti numatytos lėšos (savivaldybių pajamos ir 
jų šaltiniai), kurių reikia, kad būtų užtikrintas visavertis savivaldos funkcionavimas, 
įgyvendinamos savivaldybių funkcijos'***. 

Ir savarankiškos, ir valstybinės funkcijos yra susijusios su vietos gyventojų įvai- 


riais poreikiais ir atliekamos skirtingose valdymo srityse, kaip antai socialinės!“““, 


nustatyta, kad tam tikrus santykius, susijusius su įstatymų, taip pat ir tų, kuriais nustatomos savival- 
dybių funkcijos, reikalavimų įgyvendinimo tvarka (procedūromis), reguliuoja ministerija (ministras) 
ar kita valstybės institucija (jos vadovas), tai ši ministerija (ministras) ar kita valstybės institucija (jos 
vadovas) privalo išleisti atitinkamą teisės aktą; toks ministerijos (ministro) ar kitos valstybės institucijos 
(jos vadovo) nustatytas teisinis reguliavimas yra privalomas ir savivaldybių institucijoms (Konstitucinio 
Teismo 2004 m. vasario 11 d. sprendimas. Valstybės žinios, 2004, Nr. 24-740). 


“* Konstitucinio Teismo 2002 m. sausio 14 d. nutarimas. Valstybės žinios, 2002, Nr. 5-186. 


1494 P džiui ialini 1 l . O iki ialini 1 p p "r 
avyZaūZiui, SOClalnių paslaugų planavimas 1r teikimas, socia 1N1Ų paslaugų įstaigų steigimas, 


išlaikymas ir bendradarbiavimas su nevyriausybinėmis organizacijomis (t. y. savarankiška funkcija); 
socialinių išmokų ir kompensacijų, išskyrus socialinę pašalpą ir kompensacijas, nustatytas Lietuvos 
Respublikos piniginės socialinės paramos nepasiturintiems gyventojams įstatyme, skaičiavimas ir mo- 
kėjimas (t. y. valstybinė funkcija). 

1426 1427 1428 


švietimo!““, teisingumo!“““, žemės ūkio „ sveikatos!“" ir ki- 
tos savivaldybių funkcijos. 

Savivaldybių funkcijos pagal veiklos pobūdį skirstomos į vietos valdžios, viešo- 
jo administravimo ir viešųjų paslaugų teikimo (5 str. 2 d.). Kaip tik tokios funkcijos 
pateikiamos ir Vietos savivaldos įstatymo 3 straipsnio 9 dalyje, įtvirtinančioje savi- 
valdybių funkcijų sąvoką, pagal kurią savivaldybių funkcijos yra Konstitucijos nu- 
statytos, šio ir kitų įstatymų savivaldybėms priskirtos vietos valdžios, viešojo admi- 
nistravimo ir viešųjų paslaugų teikimo funkcijos. 

Išskirtinė yra vietos valdžios funkcija, kurią įstatymų nustatyta tvarka atlieka 
tik savivaldybės atstovaujamoji valdžia — savivaldybės taryba ir meras, turintys įsta- 
tymuose nustatytus įgaliojimus. Minėtoji funkcija yra tiesiogiai susijusi su politinių 
sprendimų priėmimu vietos lygiu siekiant užtikrinti veiksmingą teritorinio admi- 


„aplinkos apsaugos 


nistracinio vieneto valdymą, savarankiškų sprendimų priėmimą ir jų įgyvendinimą. 
Vietos valdžios funkcija atliekama naudojantis teise formuoti savivaldos instituci- 
jas!“ ir subjektus'**! 
savivaldos interesams****, formuojant savivaldybės strateginę politiką!“““ ir kt. 
Viešojo administravimo funkcijas įstatymų nustatyta tvarka atlieka savivaldybės 


taryba, meras, savivaldybės vykdomoji institucija (vykdomosios institucijos), kiti 


„regioniniu, nacionaliniu ar tarptautiniu lygmeniu atstovaujant 


savivaldybės įstaigų ir tarnybų vadovai, valstybės tarnautojai, kuriems teisės aktai 
ar savivaldybės tarybos sprendimai suteikia viešojo administravimo teises savivaldy- 
bės teritorijoje. Viešojo administravimo funkcijos atliekamos priimant norminius ir 
individualiuosius administracinius aktus, užtikrinant jų įgyvendinimo priežiūrą ir 
5 Pavyzdžiui, ikimokyklinio ugdymo, vaikų ir suaugusiųjų neformaliojo švietimo organizavimas, 
vaikų ir jaunimo užimtumo organizavimas (t. y. savarankiška funkcija); priešmokyklinio ugdymo, ben- 
drojo lavinimo, profesinio mokymo ir profesinio orientavimo organizavimas, savivaldybės teritorijoje 
gyvenančių vaikų iki 16 metų mokymosi pagal privalomojo švietimo programas užtikrinimas, moky- 
klų (klasių), vykdančių bendrojo lavinimo programas ir skirtų šalies mokiniams, turintiems išskirtinių 
gabumų ar specialiųjų poreikių, išlaikymas (t. y. valstybinė funkcija). 

4 Pavyzdžiui, dalyvavimas, bendradarbiavimas užtikrinant viešąją tvarką, kuriant ir įgyvendinant 
nusikaltimų prevencijos priemones (t. y. savarankiška funkcija); civilinės būklės aktų registravimas 
(t. y. valstybinė funkcija). 

4 Pavyzdžiui, savivaldybėms įstatymais priskirtų geodezijos ir kartografijos darbų organizavimas ir 
vykdymas (t. y. savarankiška funkcija); žemės ūkio naudmenų ir pasėlių deklaravimo darbų adminis- 
travimas (t. y. valstybinė funkcija). 


45 Pavyzdžiui, aplinkos kokybės gerinimas ir apsauga (t. y. savarankiška funkcija); dalyvavimas val- 


dant valstybinius parkus (t. y. valstybinė funkcija). 


4“ Pavyzdžiui, savivaldybių sveikatinimo priemonių planavimas ir įgyvendinimas; parama savivaldy- 


bės gyventojų sveikatos priežiūrai (t. y. savarankiška funkcija); antrinės sveikatos priežiūros organiza- 
vimas įstatymų nustatytais atvejais ir tvarka (t. y. valstybinė funkcija). 
4“ Pavyzdžiui, savivaldybės taryba mero teikimu skiria į pareigas ir atleidžia savivaldybės vykdomąją 
instituciją — savivaldybės administracijos direktorių (16 str. 1 d. 9 p.). 


4! Pavyzdžiui, tik savivaldybės taryba, atsižvelgdama į vietos bendruomenės interesus, gali nuspręsti 


dėl seniūnijų steigimo, panaikinimo ir jų skaičiaus nustatymo, dėl pavadinimų seniūnijoms suteikimo 
ir jų keitimo (16 str. 1 d. 13 p.). 


4“ Pavyzdžiui, savivaldybės meras atstovauja savivaldybės interesams regiono plėtros taryboje (20 str. 


2d.3p.). 
M“ Pavyzdžiui, savivaldybės taryba tvirtina savivaldybės strateginius ir veiklos planus (16 str. 1 d. 
40 p.). 

kontrolę, teikiant administravimo paslaugas, organizuojant valdymo subjekto vidaus 
administravimą ir kt. 

Viešųjų paslaugų teikimo funkcija yra tiesiogiai susijusi su vietos gyventojų 
kasdienių poreikių tenkinimu ir interesų užtikrinimu. Prie tokių funkcijų priskiria- 
mas centralizuotas šilumos ar vandens tiekimas, viešojo transporto organizavimas, 
komunalinių atliekų tvarkymas, ikimokyklinio lavinimo organizavimas ir pan. Pa- 
brėžtina, kad faktiškai savivaldos institucijos ar savivaldybės administracija viešųjų 
paslaugų neteikia. Jų pagrindinė užduotis yra užtikrinti šių paslaugų administravi- 
mą, t. y. parinkti paslaugos teikėją'*““, nustatyti viešosios paslaugos teikimo taisykles 
ir režimą bei įgyvendinti šių paslaugų teikimo priežiūrą ir kontrolę. Pagal įstatymą, 
savivaldybė turi užtikrinti, kad viešosiomis paslaugomis galėtų naudotis visi savival- 
dybės gyventojai ir kad šios paslaugos būtų teikiamos nuolat. 


3. Savivaldybių institucijų sistema 


Savivaldos valdymo organai, pagal Viešojo administravimo įstatymo 4 straipsnio 
5 dalį, priskiriami prie savivaldybės viešojo administravimo subjektų. Įstatymas nusta- 
to, kad savivaldybių administravimo subjektai — savivaldybių institucijos ar įstaigos, 
jų valstybės tarnautojai ir pareigūnai, savivaldybės įmonės, viešosios įstaigos, kurių 
savininkė ar dalininkė yra savivaldybė, asociacijos, įgalioti atlikti viešąjį administra- 
vimą. Tokius viešojo administravimo įgaliojimus suteikia įstatymų įgaliotos savival- 
dybės institucijos savo priimtu teisės aktu!“““, 

Vietos savivaldos įstatymas taip pat apibrėžia savivaldybių administravimo sub- 
jektų bei savivaldybių institucijų sąvokas. Pagal įstatymo 3 straipsnio 6 dalį, savi- 
valdybės administravimo subjektai — savivaldybės institucijos ir įstaigos, kiti subjektai, 
turintys teisės aktų suteiktus įgaliojimus, atliekantys jiems pavestas administravimo 
funkcijas ir atsakingi už šių funkcijų įgyvendinimą. Įstatymo 3 straipsnio 3 dalyje 
nurodoma, kad savivaldybės institucijos — už savivaldos teisės įgyvendinimą savival- 
dybės bendruomenės interesais atsakingos savivaldybės atstovaujamoji institucija ir 
savivaldybės vykdomoji institucija'“**. Akivaizdu, kad šios sąvokos nėra sinonimai, 
o savivaldybės institucijomis galima vadinti tik atstovaujamąją instituciją (t. y. savi- 
valdybės tarybą) ir vykdomąją instituciją (savivaldybės administracijos direktorių (ir 
(arba) jo pavaduotoją). 


M“ Viešąsias paslaugas savivaldybėse dažniausiai teikia biudžetinės ir viešosios įstaigos, savivaldybės 
8 o 


įmonės, akcinės bendrovės ir kiti, net ir privataus kapitalo, fiziniai ir juridiniai subjektai. 

45 Viešojo administravimo įstatymas. Valstybės žinios, 1999, Nr. 60-1945; 2006, Nr. 77-2975. 
MS“ Vietos savivaldos įstatymo 3 straipsnio 3 dalis: „Savivaldybės institucijos — už savivaldos teisės įgy- 
vendinimą savivaldybės bendruomenės interesais atsakingos institucijos: 1) savivaldybės atstovaujamoji 
institucija — savivaldybės taryba, turinti vietos valdžios ir viešojo administravimo teises ir pareigas; jai 
vadovauja Lietuvos Respublikos savivaldybių tarybų rinkimų įstatymo (toliau — Savivaldybių tarybų 
rinkimų įstatymas) nustatyta tvarka vienmandatėje rinkimų apygardoje tiesiogiai išrinktas savivaldybės 
tarybos narys — savivaldybės meras (toliau — meras). Meras yra savivaldybės vadovas, vykdantis šia- 
me ir kituose įstatymuose nustatytus įgaliojimus; 2) savivaldybės vykdomoji institucija (vykdomosios 
institucijos) — savivaldybės administracijos direktorius, savivaldybės administracijos direktoriaus pava- 
duotojas (pavaduotojai), kai ši (šios) pareigybė (pareigybės) steigiama (steigiamos) ir kai šiai (šioms) 
pareigybei (pareigybėms) suteikiami vykdomosios institucijos įgaliojimai, turintys viešojo administra- 
vimo teises ir pareigas.“ 

Konstitucinis Teismas aiškindamas savivaldybių institucijų sąvoką ir jų tarpusa- 
vio santykį yra konstatavęs, kad sąvoka „savivaldybės institucijos“ įvardija atitinka- 
mų institucijų priklausomybę tam tikrai savivaldybei, taip pat ir administracinių vie- 
netų teritorinių bendruomenių atitinkamų institucijų konstitucinę paskirtį: per jas 
įgyvendinama atitinkamų bendruomenių savivaldos teisė. Savivaldybių institucijos 
sudaromos tam, kad būtų įgyvendinti savivaldybės interesai, tiesiogiai įgyvendinami 
įstatymai, Vyriausybės ir savivaldybės tarybos sprendimai. Vietos savivaldos įstaty- 
me pateikta savivaldybės institucijų sąvoka apibrėžiama išvardijant savivaldybės ins- 
titucijas bei jas klasifikuojant, nurodant savivaldybės institucijų skiriamuosius ypa- 
tumus, kuriais šios institucijos skiriasi nuo kitų institucijų: vietos valdžios ir viešojo 
administravimo teisių bei pareigų turėjimą, atsakomybę už savivaldos teisės ir savo 
funkcijų atlikimą bendruomenės interesais. Be to, Konstitucinis Teismas pabrėžė, 
kad savivaldybių tarybų ir jų vykdomųjų organų santykiai yra grindžiami konstitu- 
ciniu vykdomųjų organų atskaitingumo atstovybei ir savivaldybių tarybų viršenybės 
joms atskaitingų vykdomųjų organų atžvilgiu principais, o ne valdžių padalijimo 
principu (Konstitucinio Teismo 2002 m. gruodžio 24 d. nutarimas). 


3.1. Savivaldybės taryba 


Konstitucijos 119 straipsnio 1 dalyje savivaldybės tarybos tiesiogiai įvardijamos kaip 
subjektai, kuriems laiduojama savivaldos teisė. Tai vienintelė savivaldybėje veikianti 
atstovaujamoji institucija, turinti vietos valdžios teises ir pareigas, taip pat jai priski- 
riamos viešojo administravimo funkcijos. Savivaldybių nuolatiniams gyventojams ir 
Lietuvos Respublikos piliečiams yra užtikrinama savitvarkos teisė, kuri įgyvendina- 
ma per teisę formuoti vietos valdžią — savivaldybės tarybą. 

Savivaldos teisės įgyvendinti neįmanoma be demokratinio vietos gyventojų 
atstovavimo, todėl įstatymų leidėjas, reguliuodamas savivaldybių tarybų formavimo 
tvarką, privalo griežtai laikytis Konstitucijoje įtvirtintų šios institucijos rinkimų im- 
peratyvų. Savivaldybių tarybų rinkimai yra politinis procesas, kurio metu išrenkama 
vietos politinė valdžia. 

Savivaldybės taryba renkama ketveriems metams, remiantis visuotine ir lygia 
rinkimų teise, slaptu balsavimu tiesioginiuose rinkimuose pagal mišriąją rinkimų 
sistemą. Per rinkimus vietos gyventojai įgyvendina savo teisę dalyvauti valdant šalį 
(savivaldybę) ir formuoti atstovaujamąją instituciją. 

Teisė rinkti ir teisė būti savivaldybės tarybos nariu yra tiesiogiai susijusi su 
administraciniu teritoriniu principu. Konstitucinėje doktrinoje pabrėžiama, kad as- 
mens aktyviosios ir pasyviosios rinkimų teisės renkant savivaldybių tarybų narius 
turėjimas siejamas su teisiniu faktu — asmens nuolatiniu gyvenimu atitinkamame 
administraciniame vienete. Vadinasi, įstatymų leidėjas turi konstitucinę pareigą 
įstatymu nustatyti tokią asmens nuolatinio gyvenimo atitinkamame administra- 
ciniame vienete fakto nustatymo tvarką, kad savivaldybių tarybų narius rinktų ir 
savivaldybių tarybų nariais būtų tik tie asmenys, kuriuos galima pagrįstai laikyti 
nuolatiniais atitinkamų administracinių vienetų gyventojais. Priešingu atveju būtų 
nukrypta nuo konstitucinės vietos savivaldos sampratos (Konstitucinio Teismo 
2002 m. gruodžio 24 d. nutarimas). 

Savivaldybės tarybą sudaro savivaldybės tarybos nariai, vienas iš jų — savival- 
dybės meras. Pagal Valstybės tarnybos įstatymo 2 straipsnio 11 dalį, tarybos nariai 

ir meras yra valstybės politikai. Savivaldybės meras, kitaip nei kiti savivaldybės ta- 
rybos nariai, privalo būti ne tik tos savivaldybės nuolatinis gyventojas, bet ir turėti 
Lietuvos Respublikos pilietybę. Savivaldybių tarybų rinkimų įstatymo 2 straipsnyje 
nustatyta, kad teisę rinkti savivaldybės tarybos narius turi nuolatiniai šios savival- 
dybės gyventojai, kuriems rinkimų dieną yra suėję 18 metų, o savivaldybės tarybos 
nariu gali būti renkamas asmuo, kuriam rinkimų dieną yra suėję 20 metų ir kuris 
likus ne mažiau kaip 90 dienų iki rinkimų dienos deklaravo savo gyvenamąją vietą 
pagal Lietuvos Respublikos teisės aktus šios savivaldybės teritorijoje. Kandidatus 
į savivaldybės tarybos narius gali kelti partijos ir rinkimų komitetai'““'. Kandidatu 
į savivaldybės tarybos narius — merus gali išsikelti ir pats asmuo. 

Savivaldybės taryba formuojama pagal mišriąją rinkimų sistemą, t. y. savival- 
dybės tarybos narys — meras yra renkamas pagal absoliučios daugumos rinkimų 
sistemą vienmandatėje rinkimų apygardoje, o kiti savivaldybės tarybos nariai — pagal 
proporcinę rinkimų sistemą savivaldybėje (daugiamandatėje apygardoje). Konstitu- 
cinis Teismas išaiškino, kad Konstitucija nenustato įstatymų leidėjui jokių reikala- 
vimų, kokią savivaldybių tarybų rinkimų sistemą pasirinkti, nedraudžia ir keisti pa- 
sirinktosios savivaldybių tarybų rinkimų sistemos. Įstatymu gali būti nustatyta vien 
proporcinė arba vien mažoritarinė savivaldybių tarybų rinkimų sistema, arba to- 
kia rinkimų sistema, kai derinami proporcinės ir mažoritarinės sistemos elementai. 
Kad ir kokią rinkimų sistemą įstatymų leidėjas pasirinktų, jis privalo nustatyti tokį 
teisinį reguliavimą, kuris užtikrintų demokratišką Lietuvos Respublikos teritorijos 
administracinių vienetų nuolatinių gyventojų atstovavimą savivaldos institucijose, 
4“ Ankstesnėje Savivaldybių tarybų rinkimų įstatymo redakcijoje buvo nustatyta, kad kandidatus į 
savivaldybės tarybos narius galėjo kelti tik politinės partijos, taigi dėl savivaldybių tarybų narių man- 
datų varžydavosi tik į politinių partijų sąrašus įtraukti kandidatai. Konstitucinis Teismas, vertindamas 
tokio reguliavimo konstitucingumą, konstatavo: kad ir kokią savivaldybių tarybų rinkimų sistemą pasi- 
rinktų įstatymų leidėjas (vien proporcinę, vien mažoritarinę ar tokią, kai derinami tam tikri proporci- 
nės ir mažoritarinės sistemų elementai), pagal Konstituciją, negalima nustatyti tokio teisinio reguliavi- 
mo, kuris užkirstų kelią politinėms partijoms arba jų iškeltiems bei remiamiems kandidatams dalyvauti 
savivaldybių tarybų (jų narių) rinkimuose. <...> Kita vertus, tai, kad tokia (proporcinė) savivaldybių 
tarybų rinkimų sistema, kai dėl savivaldybių tarybų narių mandatų varžosi į politinių partijų sąrašus 
įtraukti kandidatai, pagal Konstituciją yra galima, nereiškia, kad pasirinkus vien proporcinę savivaldy- 
bių tarybų rinkimų sistemą (t. y. tokią sistemą, kai kandidatais savivaldybių tarybų rinkimuose negali 
būti iškelti pavieniai asmenys, neįtraukti į kandidatų sąrašus) yra konstituciškai pateisinama kandidatų 
sąrašus apriboti vien politinių partijų sudaromais sąrašais. <...> Taigi įstatymų leidėjas, įstatymu regu- 
liuodamas savivaldybių tarybų rinkimų santykius, yra saistomas iš Konstitucijos kylančio reikalavimo 
nenustatyti tokio teisinio reguliavimo, kai asmuo, norintis pasinaudoti savo pasyviąja rinkimų teise 
renkant savivaldybių tarybų narius, būtų priverstas siekti narystės kurioje nors politinėje partijoje arba 
susaistyti save su kuria nors politine partija kitokiais, ne formalios narystės, ryšiais. <...> Tai suponuoja 
būtinumą užtikrinti, kad, pasirinkus vien proporcinę savivaldybių tarybų rinkimų sistemą, teritorinių 
bendruomenių nariai — Lietuvos Respublikos teritorijos administracinių vienetų nuolatiniai gyventojai 
(Lietuvos Respublikos piliečiai ir kiti nuolatiniai gyventojai) turėtų galimybę būti renkami į atitinka- 
mų savivaldybių tarybas ir neremiami jokios politinės partijos, būdami įrašyti į kurį nors ne politinės 
partijos sąrašą kaip kandidatai į savivaldybių tarybų narius. Pasirinkus tokią (proporcinę) savivaldybių 
tarybų rinkimų sistemą, turi būti užtikrinta galimybė teritorinių bendruomenių nariams savo pasyviąją 
rinkimų teisę įgyvendinti būnant įtrauktiems ir į kitokius — ne tik politinių partijų — sąrašus (o jeigu 
įstatymų leidėjas nuspręstų — ir individualiai). Susivienijimai (asociacijos), kurie pagal įstatymą turi 
turėti teisę sudaryti minėtuosius sąrašus, gali būti sukuriami tam tikriems savivaldybių tarybų rinki- 


mams, bet jie, jeigu tai būtų nustatyta įstatyme, gali būti ir nuolat veikiantys (Konstitucinio Teismo 
2007 vasario 9 d. nutarimas. Valstybės žinios, 2007, Nr. 19-722). 

deramą savivaldos teisės įgyvendinimą bei savivaldybių institucijų funkcionavimą ir 
nesudarytų prielaidų savivaldybių tarybų veiklos neprognozuojamumui, nestabilu- 
mui, neefektyvumui. Priešingu atveju galėtų būti paneigti rinkėjų lūkesčiai, kiltų 
grėsmė, kad bus pažeistas ir konstitucinis atsakingo valdymo principas!“**. 

Savivaldybės tarybos, kaip kolegialios institucijos, narių skaičius tiesiogiai pri- 
klauso nuo tos savivaldybės gyventojų skaičiaus. Konkretus savivaldybės tarybos na- 
rių skaičius nustatomas Savivaldybių tarybų rinkimų įstatymo 10 straipsnio 1 dalyje, 
pagal kurią mažiausias leistinas savivaldybės tarybos narių skaičius yra 15 (savival- 
dybėse, kuriose yra mažiau kaip 5 000 gyventojų), didžiausias — 51 (savivaldybėse, 
kuriose yra daugiau kaip 500 000 gyventojų). Galutinį renkamų savivaldybių tarybų 
narių skaičių likus iki rinkimų ne mažiau 110 dienų paskelbia Vyriausioji rinkimų 
komisija. 

Savivaldybės tarybos nariams taikomi konstituciniai ir įstatymų nustatyti drau- 
dimai. Konstitucijos 141 straipsnyje nurodyta, kad savivaldybės tarybos nariais 
negali būti asmenys, atliekantys tikrąją karo arba alternatyviąją tarnybą, taip pat 
neišėję į atsargą krašto apsaugos sistemos, policijos ir vidaus tarnybos karininkai, 
puskarininkiai ir liktiniai, kitų sukarintų ir saugumo tarnybų apmokami pareigū- 
nai. Savivaldybės tarybos nariu taip pat negali būti asmuo, kuris: likus 65 dienoms 
iki rinkimų yra nebaigęs atlikti bausmės pagal teismo nuosprendį; asmuo, teismo 
pripažintas neveiksniu; užsienio valstybės pilietis, kurio pasyvioji rinkimų teisė yra 
teismo apribota valstybėje, kurios pilietis jis yra (Savivaldybių tarybų rinkimų įsta- 
tymo 2 str. 4 ir 5 d.). Be to, savivaldybės tarybos narys tuo pačiu metu negali būti 
tos savivaldybės kontrolieriumi, savivaldybės kontrolės ir audito tarnybos valstybės 
tarnautoju, tos savivaldybės administracijos valstybės tarnautoju ir darbuotoju, dir- 
bančiu pagal darbo sutartį (Vietos savivaldos įstatymo 27 str. 7 d., 30 str. 4 d.). 

2002 m. gruodžio 24 d. nutarime Konstitucinis Teismas išaiškino Konstitu- 
cijoje įtvirtintą dvigubo mandato draudimo principą. Pagal šį principą, tie patys 
asmenys negali tuo pat metu atlikti funkcijų įgyvendinant valstybės valdžią ir būti 
savivaldybių tarybų, per kurias įgyvendinama savivaldos teisė, nariais. Teismas pa- 
brėžė, jog Respublikos Prezidentui, Seimo nariams, Vyriausybės nariams bei teisė- 
jams tam, kad jie galėtų atlikti jiems pavestas funkcijas, Konstitucijoje yra nustatytas 
ypatingas teisinis statusas, inter alia, apimantis darbo, atlyginimo bei politinės veik- 
los apribojimus, ypatingą pašalinimo iš einamų pareigų ar mandato panaikinimo 
tvarką ir (arba) imunitetus: asmens neliečiamybę, ypatingą patraukimo baudžiamo- 
jon ir (arba) administracinėn atsakomybėn tvarką. Savivaldybių tarybų nariai, pagal 
Konstituciją, neturi minėtųjų imunitetų, todėl ir negali būti tokios teisinės situaci- 
jos, kai savivaldybių tarybų nariais yra asmenys, turintys minėtuosius imunitetus. 
Pagal Konstituciją, savivaldybių tarybų nariai negali būti nelygaus teisinio statuso. 

Savivaldybių tarybų nariais taip pat negali būti tie valstybės pareigūnai, kurie 
turi įgaliojimus kontroliuoti ar prižiūrėti savivaldybių veiklą. Konstitucinis Teismas 
2004 m. vasario 11 d. sprendime nurodė, kad formuluotė „įgaliojimai kontroliuoti 
ar prižiūrėti savivaldybių veiklą“ reiškia, jog atitinkami valstybės pareigūnai (tarnau- 
tojai ar kiti asmenys, kad ir kaip jie vadinami įstatymuose) turi teisę priimti tokius 


“5 Konstitucinio Teismo 2007 m. vasario 9 d. nutarimas. Valstybės žinios, 2007, Nr. 19-722. 

sprendimus, nuo kurių priklauso savivaldybių tarybų sprendimų pagal Konstituci- 
joje ir įstatymuose apibrėžtą kompetenciją priėmimas ir įgyvendinimas. Šis teiginys 
nereiškia, kad valstybės pareigūnai, turintys įgaliojimus vykdyti tik organizacinę, 
techninę ar pan. savivaldybių taryboms atskaitingų vykdomųjų organų, savivaldybių 
įstaigų ar įmonių kontrolę ar priežiūrą (pavyzdžiui, aplinkosaugos, sanitarijos ir hi- 
gienos, švietimo, darbų saugos, pramonės ir prekybos, statybų, mokesčių adminis- 
travimo, raštvedybos ir daugelyje kitų sričių), negali tuo pat metu būti savivaldybių 
tarybų nariais!“ 

Pabrėžtina, kad Konstitucinis Teismas 2004 m. vasario 13 d. sprendime išaiš- 
kino, kad įstatymu nustačius savivaldybių tarybų įgaliojimus priimti sprendimus 
dėl savivaldybių įstaigų, įmonių priežiūros perdavimo savivaldybių taryboms at- 
skaitingiems vykdomiesiems organams, negali būti paneigta savivaldybių tarybų 
teisė ir pačioms prižiūrėti šias įstaigas, įmones. Todėl savivaldybės tarybai atskaitin- 
gų institucijų pareigūnai negali tuo pat metu būti savivaldybių tarybų nariais. Tai 
reiškia, kad jeigu įstatymuose nustatyta, kad savivaldybių įstaigų, įmonių vadovai ar 
jų pareigūnai yra atskaitingi savivaldybių taryboms už savo ar atitinkamų įstaigų, 
įmonių veiklą, tai jie tuo pat metu negali būti tų savivaldybių tarybų nariais!“*", 
Lietuvos vyriausiasis administracinis teismas tokių pareigų požymiu laiko galimybę 
daryti vietinio pobūdžio įtaką, t. y. „tokias pareigas einantys asmenys, kurie tuo 
pačiu metu yra ir savivaldybės tarybos nariai, turi vidinės kontrolės, t. y. kontrolės, 
nukreiptos iš esmės į jų pačių vykdomą veiklą, įgalinimus. Pastarieji ribojimai nėra 
savitiksliai: jie atspindi įstatymų leidėjo valią, kad įgyvendinant išorinės ir vidinės 
kontrolės įgalinimus jais nebūtų piktnaudžiaujama, nes tai galėtų suponuoti ne- 
skaidrių sprendimų priėmimą ir pan.“!**! 

Pagal Vietos savivaldos įstatymą, savivaldybės tarybos įgaliojimai prasideda, kai 
į pirmąjį posėdį susirenka išrinktieji tarybos nariai, ir baigiasi, kai į pirmąjį posėdį 
susirenka naujai kadencijai išrinkti tarybos nariai. Tarybos narys visas valstybės po- 
litiko ir savivaldybės bendruomenės atstovo teises įgyja tik po to, kai prisiekia. Už 
priesaikos sulaužymą įstatymas numato galimybę atimti tarybos nario įgaliojimus. 

Savivaldybių tarybų nariai, įgyvendindami jiems suteiktus įgaliojimus, nau- 
dojasi suteiktomis teisėmis ir privalo laikytis nustatytų pareigų. Pagal Vietos savi- 
valdos įstatymo 23 straipsnį, tarybos narys privalo: dalyvauti savivaldybės tarybos 


4“ Savivaldybės tarybos nario pareigos tuo pačiu metu yra nesuderinamos su Lietuvos Respublikos 
y y pareig 


Prezidento, Seimo nario, Europos Parlamento nario, Vyriausybės nario, teisėjo, Vyriausybės atstovo 
apskrityje, valstybės kontrolieriaus ir jo pavaduotojų pareigomis. Konstitucinis Teismas konstatavo, 
kad tokie reikalavimai reiškia ne tai, kad nurodytieji asmenys neturi teisės siekti būti išrinkti savival- 
dybių tarybų nariais (t. y. kad jie neturi pasyviosios rinkimų teisės renkant savivaldybių tarybų narius), 
bet tai, kad jeigu susidaro tokia teisinė situacija, kai Konstitucijos 141 straipsnyje nurodytas asmuo 
arba asmuo, vykdantis funkcijas įgyvendinant valstybės valdžią, arba valstybės pareigūnas, kuris pagal 
Konstituciją ir įstatymus turi įgaliojimus kontroliuoti ar prižiūrėti savivaldybių veiklą, išrenkamas savi- 
valdybės tarybos nariu, jis iki naujai išrinktai savivaldybės tarybai susirenkant į pirmąjį posėdį privalo 
apsispręsti, ar eiti savo ankstesnes pareigas, ar būti savivaldybės tarybos nariu (Konstitucinio Teismo 
2002 m. gruodžio 24 d. nutarimas). 

4“ Konstitucinio Teismo 2004 m. vasario 13 d. sprendimas. Valstybės žinios, 2004, Nr. 26-822. 


M Lietuvos vyriausiojo administracinio teismo 2010 m. kovo 19 d. sprendimas administracinėje 


byloje Nr. R502-1/2010. 

posėdžiuose; būti vieno (be Kontrolės komiteto) komiteto nariu; dalyvauti komi- 
teto, kurio narys jis yra, posėdžiuose; reglamento nustatyta tvarka informuoti atsa- 
kingus asmenis apie esamą interesų konfliktą ir pareikšti apie nusišalinimą; nuolat 
bendrauti su rinkėjais ir ne rečiau kaip vieną kartą per metus atsiskaityti rinkėjams 
reglamento nustatyta tvarka. Įstatymo 24 straipsnis reglamentuoja savivaldybės ta- 
rybos nario teises: rinkti ir būti išrinktam į pareigas savivaldybės institucijose, siūlyti 
savivaldybės tarybai svarstyti klausimus, rengti savivaldybės tarybos sprendimų pro- 
jektus, iš savivaldybės administracijos ar kitų savivaldybės įstaigų (įmonių) gauti visą 
tarybos nario veiklai reikalingą informaciją; dalyvauti ir kalbėti komitetų ir komi- 
sijų posėdžiuose, kuriuose svarstomi jo pateikti arba su jo elgesiu susiję klausimai; 
jungtis į frakcijas; savo įgaliojimų laikotarpiu gali turėti visuomeninių padėjėjų ir kt. 

Pagal Vietos savivaldos įstatymo 26 straipsnį, tarybos nariams, išskyrus merą 
ir mero pavaduotoją, už darbo laiką atliekant savivaldybės tarybos nario pareigas 
yra atlyginama, bet šio atlyginimo asmuo gali atsisakyti ir atlikti savivaldybės tary- 
bos nario funkcijas visuomeniniais pagrindais. Atlyginimas apskaičiuojamas pagal 
VMDU““* dydį atsižvelgiant į faktiškai dirbtą laiką. Apmokėjimo tvarka nustatoma 
savivaldybės tarybos reglamente. 

Konstitucijos laiduotą savivaldos teisę, savitvarką ir savaveiksmiškumą savival- 
dybės taryba įgyvendina pagal Konstitucijos ir įstatymų apibrėžtą kompetenciją. 
Įstatymų leidėjas, nustatydamas savivaldybės tarybos kompetenciją, privalo vado- 
vautis konstituciniais savivaldos funkcionavimo principais. Kompetencijos regulia- 
vimu siekiama sudaryti visas prielaidas vietos bendruomenės išrinktiems atstovams 
veiksmingai atlikti vietos valdžios funkciją, užtikrinti savivaldos subjektų nepri- 
klausomumą nuo valstybės valdžios bei savivaldybės ir valstybės interesų derinimą, 
finansinį stabilumą, savarankiškumą ir sudaryti galimybes užtikrinti gyventojų inte- 
resų atstovavimą. Dalis išskirtinai savivaldybėms priklausančios kompetencijos yra 
expressis verbis deklaruota Konstitucijoje: savivaldybės taryba sudaro jai atskaitingus 
vykdomuosius organus (119 str. 4 d.); savivaldybės sudaro ir tvirtina savo biudžetą 
(121 str. 1 d.); savivaldybių tarybos turi teisę nustatyti vietines rinkliavas, savo biu- 
džeto sąskaita savivaldybių tarybos gali numatyti mokesčių bei rinkliavų lengvatas 
(121 str. 2 d.); savivaldybių tarybos dėl savo teisių pažeidimo turi teisę kreiptis į 
teismą (122 str.). 

Vietos savivaldos įstatyme skiriama savivaldybės tarybos išimtinė ir paprastoji 
kompetencija. 

Išimtinė savivaldybės tarybos kompetencija — Konstitucijos ir įstatymų nustatyta 
kompetencija, į kurią jokia kita savivaldybės institucija negali kištis, taip pat negali 
jos nei perimti, nei įgyvendinti. Savivaldybės taryba negali atsisakyti savo išimtinės 
kompetencijos ar perduoti jos kitoms savivaldybės institucijoms (3 str. 9 d.). Pa- 
prastąją savivaldybės tarybos kompetenciją taryba įgyvendina pati arba gali perduoti 
savivaldybės vykdomajai institucijai, t. y. savivaldybės administracijos direktoriui ir 
(arba) savivaldybės administracijos direktoriaus pavaduotojui. 

Konstitucinis Teismas yra pabrėžęs, kad tais klausimais, kuriais savivaldybių 
tarybų kompetencija nėra expressis verbis nustatyta pačioje Konstitucijoje (nėra jų 


142 Vidutinis mėnesinis darbo užmokestis. 

išimtinė konstitucinė kompetencija), įstatymų leidėjas pagal Konstituciją turi įga- 
liojimus nustatyti, kurių sprendimų priėmimas yra priskiriamas savivaldybių tarybų 
kompetencijai, o kurių — savivaldybių taryboms atskaitingų vykdomųjų organų ar 
kitų savivaldybių institucijų kompetencijai. Tais atvejais, kai įstatymuose yra nusta- 
tyta, kad tam tikrus sprendimus priima savivaldybių tarybos, pastarosios negali nei 
joms atskaitingiems vykdomiesiems organams, nei kitoms savivaldybių instituci- 
joms perduoti teisės priimti tokius sprendimus. Kita vertus, įstatymų leidėja, pagal 
Konstituciją gali įstatymu nustatyti ir tokį teisinį reguliavimą, pagal kurį tam tikrus 
sprendimus priima savivaldybių tarybos, bet jos gali teisę priimti tokius sprendi- 
mus perduoti savivaldybių taryboms atskaitingiems vykdomiesiems organams; to- 
kiais atvejais turi būti tenkinamos šios sąlygos: 1) savivaldybių tarybų įgaliojimai 
teisę priimti tam tikrus sprendimus perduoti savivaldybių taryboms atskaitingiems 
vykdomiesiems organams turi būti expressis verbis nustatyti įstatyme; 2) minėtųjų 
įgaliojimų negalima perduoti savivaldybių institucijoms, kurios pagal įstatymą nėra 
savivaldybių taryboms atskaitingi vykdomieji organai. Dar kitais atvejais įstatymų 
leidėjas įstatymu gali tiesiogiai nustatyti, kokiais klausimais sprendimus priima savi- 
valdybių taryboms atskaitingi vykdomieji organai!“*?, 

Išimtinė kompetencija suteikia savivaldybės tarybai įgaliojimus formuoti vietos 
institucijas ir subjektus: taryba priima ir atleidžia iš pareigų savivaldybės adminis- 
tracijos direktorių ir jo pavaduotoją, savivaldybės kontrolierių, mero pavaduotoją, 
savivaldybės auklėjimo ir mokymo įstaigų vadovus, Kontrolės komiteto pirmininką 
ir jo pavaduotoją. Tik savivaldybės taryba gali tvirtinti savivaldybės administraci- 
jos struktūrą, sudaryti savivaldybės tarybos kolegiją, savivaldybės tarybos komitetus 
ir komisijas, steigti seniūnijas, biudžetines ir viešąsias įstaigas, tik jai įstatymu yra 
pavesta tvirtinti savivaldybės biudžetą ir atlikti planavimo funkciją — tvirtinti savi- 
valdybės strateginių plėtros ir veiklos planus, savivaldybės atskirų ūkio šakų (sek- 
torių) plėtros programas. Taip pat tik savivaldybės taryba disponuoja savivaldybei 
nuosavybės teise priklausančiu turtu ir priima sprendimus dėl savivaldybei priskir- 
tos valstybinės žemės ir kito valstybės turto naudojimo. Prie išimtinės savivaldybės 
tarybos kompetencijos yra priskirti įgaliojimai tvirtinti savivaldybės kontroliuojamų 
įmonių, biudžetinių ir viešųjų įstaigų teikiamų atlygintinų paslaugų kainas ir tarifus, 
taip pat tvirtinti keleivių vežimo vietiniais maršrutais, centralizuotai tiekiamos šilu- 
mos, šalto ir karšto vandens tiekimo kainas, nustatyti vietinių rinkliavų ir mokesčių 
tarifus ir kt. 

Įgyvendindama paprastąją kompetenciją, savivaldybės taryba tvirtina biudže- 
tinių ir viešųjų įstaigų (kurių savininkė yra savivaldybė) finansinių ataskaitų rin- 
kinius; tvirtina savivaldybės ir vietovės lygmens specialiojo teritorijų planavimo 
dokumentus; paskirsto biudžetinėms įstaigoms valstybės socialinių ir ekonominių 
programų tikslines lėšas ir materialųjį turtą ir kt. Paprastosios savivaldybės tarybos 
kompetencijos, palyginti su išimtine kompetencija, dalykų sąrašą įstatymas nustato 
gerokai trumpesnį. Pabrėžtina ir tai, kad nuo 2015 m. įvykusių savivaldybės tarybos 
rinkimų, kai pirmą kartą savivaldybės meras buvo renkamas tiesiogiai vietos gyven- 
tojų, dalis savivaldybės tarybos buvusios paprastosios kompetencijos buvo įstatymu 


45 Konstitucinio Teismo 2004 m. vasario 11 d. sprendimas. Valstybės žinios, 2004-02-13, Nr. 24-740. 

perduota vykdyti savivaldybės merui, dėl to pastarasis įgijo papildomų įgaliojimų, o 
savivaldybės tarybos paprastoji kompetencija sumažėjo. 

Savivaldybės taryba savo įgaliojimus įgyvendina kolegialiai posėdžiuose, priim- 
dama norminio ir teisės taikymo (individualiuosius) administracinius aktus — spren- 
dimus. Jų įsigaliojimo tvarką nustato Vietos savivaldos, taip pat Teisėkūros pagrindų 
įstatymai!“**. Savivaldybės tarybos sprendimai yra privalomi savivaldybės adminis- 
tracijai, visoms savivaldybės teritorijoje esančioms įstaigoms, įmonėms ir organiza- 
cijoms bei gyventojams. 

Pagrindinė savivaldybės tarybos įgaliojimų įgyvendinimo forma — posėdžiai. Jų 
organizavimo tvarką ir vykdymo eigą nustato Vietos savivaldos įstatymas ir savival- 
dybės tarybos patvirtintas reglamentas. Posėdžiai yra teisėti, kai juose dalyvauja dau- 
guma išrinktų savivaldybės tarybos narių. Posėdžius šaukia, jų darbotvarkę sudaro 
ir jiems pirmininkauja savivaldybės tarybos meras. Savivaldybės tarybos posėdžiams 
klausimus gali rengti tik įstatyme įvardyti subjektai: savivaldybės tarybos komitetai 
ir komisijos, savivaldybės tarybos narių frakcijos ir grupės, tarybos nariai, savival- 
dybės kontrolierius, savivaldybės meras ir savivaldybės administracijos direktorius. 

Savivaldybės tarybos nariai posėdžio metu svarsto parengtus savivaldybės tary- 
bos sprendimų projektus. Savivaldybės tarybos sprendimai priimami posėdyje da- 
lyvaujančių tarybos narių balsų dauguma. Balsams pasiskirsčius po lygiai, lemiamą 
balsą turi meras, o jam posėdyje nedalyvaujant ir balsams pasiskirsčius po lygiai 
laikoma, kad sprendimas nepriimtas. Dėl savivaldybės tarybos posėdžiuose svarsto- 
mų klausimų balsuojama atvirai, išskyrus atvejus, kai įstatymu yra nustatytas slaptas 
balsavimas. 

Savivaldybės taryba yra laisva apsispręsti dėl kai kurių su jos veikla susijusių 
subjektų steigimo. Savo įgaliojimų laikui iš tarybos narių gali būti sudaryta savi- 
valdybės tarybos kolegija. Tai yra savivaldybės tarybos patariamasis organas, kuriam 
įstatymu pavestos šios funkcijos: analizuoti savivaldybės teritorijoje esančių valsty- 
bės institucijų padalinių veiklą ir teikti siūlymus savivaldybės tarybai dėl šių veiklos 
gerinimo; svarstyti ir teikti siūlymus dėl savivaldybės strateginio planavimo doku- 
mentų rengimo; numatyti savivaldybės tarybos narių mokymo prioritetus; svarstyti 
klausimus dėl savivaldybės tarybos ir mero sekretoriato sudarymo arba mero poli- 
tinio (asmeninio) pasitikėjimo (jeigu sekretoriatas nesudaromas) valstybės tarnau- 
tojų pareigybių steigimo. Taryba gali numatyti ir papildomas savivaldybės tarybos 
kolegijos funkcijas. 

Pagal Vietos savivaldos įstatymą, savivaldybės taryba gali steigti savivaldybės 
tarybos ir mero sekretoriatą. Jo statusas įtvirtintas šio įstatymo 19 straipsnio 17 dalyje. 
Sekretoriatą gali sudaryti mero politinio (asmeninio) pasitikėjimo valstybės tarnau- 
tojai, karjeros valstybės tarnautojai ir darbuotojai, dirbantys pagal darbo sutartis. 
Jeigu sekretoriatas nesudaromas, savo įgaliojimų laikui meras gali turėti politinio 


1444 


Teisėkūros pagrindų įstatymas. Valstybės žinios, 2012, Nr. 110-5564. Vietos savivaldos įstatymo 
21 straipsnio 2 dalyje nustatyta, kad savivaldybių atstovaujamųjų ir vykdomųjų institucijų, savivaldy- 
bių merų priimti teisės taikymo aktai (individualūs teisės aktai) įsigalioja jų pasirašymo dieną, jeigu pa- 
čiuose teisės aktuose nenustatyta vėlesnė jų įsigaliojimo data. Teisėkūros pagrindų įstatymo 20 straips- 
nio 1 dalyje nustatyta, kad norminis teisės aktas įsigalioja kitą dieną po oficialaus paskelbimo Teisės aktų 
registre, jeigu pačiame teisės akte nenumatyta vėlesnė įsigaliojimo data. 


690 


3.3. Savivaldybės meras 


(asmeninio) pasitikėjimo valstybės tarnautojų, kuriais negali būti skiriami tos sa- 
vivaldybės tarybos nariai. Šio sekretoriato paskirtis: aptarnauti savivaldybės tarybos 
posėdžius, komitetus, merą; rengti ir nagrinėti savivaldybės tarybos sprendimų pro- 
jektus; rengti savivaldybės tarybos sprendimų išvadų projektus. 


3.2. Savivaldybės tarybos komitetai ir komisijos 


Savivaldybės tarybai teikiamiems klausimams preliminariai nagrinėti ir išvadoms bei 
pasiūlymams teikti, kontroliuoti, kaip laikomasi įstatymų ir vykdomi savivaldybės 
tarybos, mero sprendimai sudaromi savivaldybės tarybos komitetai. Savivaldybės tary- 
ba reglamentu tvirtina komitetų skaičius, pavadinimus, jų sudarymo ir darbo tvarką. 
Vietos savivaldos įstatymas įpareigoja savivaldybių tarybas sudaryti kontrolės komitetą. 
Komitetų priimami sprendimai yra rekomendacinio pobūdžio. Kai komitetų spren- 
dimai yra susiję su savivaldybės administracijos (jos padalinių), biudžetinių ir viešųjų 
įstaigų ar savivaldybės kontroliuojamų įmonių veikla, šie subjektai tokius sprendimus 
privalo apsvarstyti ir apie svarstymo rezultatus pranešti komitetams. 

Vietos savivaldos įstatymo 15 straipsnyje nustatyti savivaldybės tarybos komisijų 
teisiniai pagrindai. Savivaldybėse gali būti sudaromos nuolatinės (tos savivaldybės 
tarybos kadencijos laikotarpiui) ir laikinosios (atskiriems klausimams nagrinėti) ko- 
misijos. Tai subjektai, įgyvendinantys įstatymų arba savivaldybės tarybos sprendimu 
jiems nustatytą kompetenciją. 

Pagal Vietos savivaldos įstatymą, savivaldybėse sudaromos nuolatinės Etikos ir 
Antikorupcijos komisijos. Kituose įstatymuose"““** numatyta pareiga savivaldybėse 
sudaryti Savivaldybės visuomeninę administracinių ginčų komisiją, Peticijų komi- 
siją, Savivaldybės privatizavimo komisiją. Nuolatinės komisijos gali būti sudaromos 
ne tik vykdant įstatymo reikalavimus, bet ir savivaldybės tarybos iniciatyva. Savi- 
valdybės tarybos sudaromų komisijų nariais gali būti savivaldybės tarybos nariai, 
valstybės tarnautojai, ekspertai, seniūnaičiai, visuomenės atstovai, bendruomeninių 
organizacijų atstovai, kiti savivaldybės gyventojai. Pagal įstatymą, į Etikos komisi- 
jos ir Antikorupcijos komisijos sudėtį imperatyviai turi būti įtraukiami seniūnai- 
čiai arba seniūnaičiai ir visuomenės atstovai, kurie privalo sudaryti ne mažiau kaip 
1/3 komisijos narių. 


3.3. Savivaldybės meras 


Lietuvos Konstitucijoje nėra numatytas mero institutas, todėl įstatymų leidėjas turi 
diskreciją spręsti, ar toks savivaldos subjektas apskritai yra reikalingas, o jeigu rei- 
kalingas — nustatyti jo teisinį statusą. Taigi Seimas gali nustatyti, kokiai valdžios 
institucijai (atstovaujamajai ar vykdomajai) priklauso meras, kokia yra jo rinkimo ar 
skyrimo tvarka, kokie yra mero įgaliojimai ir santykiai su kitais savivaldos subjektais 
ir pan. 


45 Administracinių ginčų komisijų įstatymas. Valstybės žinios, 1999, Nr. 13-310; Peticijų įstatymas. 


Valstybės žinios, 1999, Nr. 66-2128; Valstybės ir savivaldybių turto privatizavimo įstatymo Nr. VIII-480 
pakeitimo įstatymas. TAR, 2014-04-03, Nr. 4032. 

Meras yra savivaldos viešojo administravimo subjektas ir turi valstybės politiko 
statusą'*“?. Jis nėra valstybės tarnautojas ar valstybės pareigūnas, todėl jam Valstybės 
tarnybos įstatymas netaikomas!““'. Tai yra politinės pareigos, kurios nesuderinamos 
su kitomis administracinėmis pareigomis ar ūkine veikla, todėl meras negali dirbti 
kitose institucijose, įstaigose, įmonėse ir organizacijose ir gauti kito atlyginimo, iš- 
skyrus atlyginimą už mokslinę, pedagoginę ar kūrybinę veiklą. Mero teisinį statusą 
reglamentuoja Vietos savivaldos įstatymas, Savivaldybių tarybų rinkimų įstatymas, 
tam tikri Darbo kodekso straipsniai!“*“, Valstybės politikų ir valstybės pareigūnų 
darbo apmokėjimo įstatymas!" ir Lietuvos Respublikos viešųjų ir privačių interesų 
derinimo valstybinėje tarnyboje įstatymas. 

Pagal Vietos savivaldos įstatymą, galima skirti trejopą mero statusą: meras — 
savivaldybės vadovas, meras — savivaldybės tarybos narys ir meras — savivaldybės 
tarybos pirmininkas. Meras yra subjektas, atliekantis vietos valdžios ir viešojo admi- 
nistravimo funkcijas. 

Pagal Vietos savivaldos įstatymo 19 straipsnio 1 dalį, meras renkamas tiesiogiai 
savivaldybės tarybos įgaliojimų laikui, pagal absoliučios daugumos rinkimų sistemą 
vienmandatėje rinkimų apygardoje, kurią sudaro visa savivaldybė. Kandidatas į me- 
rus turi būti tos savivaldybės gyventojas, kuriam rinkimų dieną yra suėję 20 metų. 
Meru gali būti tik Lietuvos Respublikos pilietis, kuris į savivaldybės tarybos narius — 
merus gali išsikelti pats arba gali būti iškeltas partijos ar rinkimų komiteto'““". 
M Valstybės tarnybos įstatymo 2 straipsnio 11 dalyje nustatyta, kad valstybės politikai yra asmenys, 
įstatymų nustatyta tvarka išrinkti ar paskirti į Respublikos Prezidento, Seimo Pirmininko, Seimo 
nario, Ministro Pirmininko, ministro, savivaldybės tarybos nario, savivaldybės mero, savivaldybės 


mero pavaduotojo pareigas. 


1 Valstybės tarnybos įstatymo 4 straipsnio 5 dalies 1 punkte numatyta, kad valstybės politikams šis 


įstatymas netaikomas. 


W* Merui taikomos Darbo kodekso nuostatos, reglamentuojančios darbo ir poilsio laiką, materialinę 


atsakomybę, darbuotojų saugą ir sveikatą. 


M“ Pagal įstatymą, mero darbo užmokestį sudaro pareiginė alga ir priedas už Lietuvos valstybei ištar- 


nautus metus. Konstitucinis Teismas 2013 m. balandžio 30 d. nutarime vertino, ar Valstybės politikų 
ir valstybės pareigūnų darbo apmokėjimo įstatymo 3 straipsnio 1 dalis tiek, kiek joje nenustatytas mero 
ir mero pavaduotojų apmokėjimas už viršvalandinį darbą, darbą poilsio ir švenčių dienomis, nepriešta- 
rauja Konstitucijos 48 straipsnio 1 daliai, konstituciniams lygiateisiškumo, teisingumo, teisinės valsty- 
bės principams. Teismas, pripažinęs, kad įstatymas nėra antikonstitucinis, konstatavo, jog savivaldybių 
politikų veikla darbo organizavimo požiūriu yra specifinė ir jos teisinis reguliavimas negali būti visiškai 
tapatus bendrajam darbo santykių teisiniam reguliavimui, inter alia, nustatant darbo laiko struktūros ir 
jo apskaitos reikalavimus. <...> Valstybės ir savivaldybių politikų funkcijų ir pareigų pobūdis lemia, in- 
ter alia, tai, kad viso šioms funkcijoms ir pareigoms atlikti skiriamo laiko neįmanoma tiksliai apskaityti, 
kad neretai yra būtina jų funkcijas vykdyti ir nustatytomis poilsio ir valstybės švenčių dienomis. <...> 
Į minėtąją politikų veiklos specifiką turi būti atsižvelgiama ir įstatyme nustatant teisingą jų atlyginimo 
už darbą dydį, poilsio ir kasmetinių mokamų atostogų trukmę. Konstitucinis Teismas nutarime rėmėsi 
ir Europos Parlamento ir Tarybos 2003 m. lapkričio 4 d. direktyva 2003/88/EB dėl tam tikrų darbo 
laiko organizavimo aspektų ir nurodė, kad šioje direktyvoje nustatyta, jog dėl tam tikrų veiklos ypatu- 
mų valstybės narės sprendimu gali būti nukrypstama nuo nustatytųjų, inter alia, minimalaus paros po- 
ilsio laiko, savaitės poilsio laiko ir maksimalaus poilsio laiko normų, t. y. valstybės narės gali pasirinkti 
ir tokias priemones, kuriomis tam tikrų vadovų ar kitų asmenų, galinčių savarankiškai priimti spren- 
dimus, darbo laiko trukmė būtų neribojama, konkretus jų darbo laikas nenustatomas (Konstitucinio 
Teismo 2013 m. balandžio 30 d. nutarimas. Valstybės žinios, 2013, Nr. 45-2230). 

Asmenį, norintį tapti kandidatu į savivaldybės tarybos narius — merus, atitinkamoje 
savivaldybėje turi paremti ne mažiau kaip 20 proc. tos savivaldybės rinkėjų skai- 
čiuojant vienam savivaldybės tarybos nario mandatui, bet ne mažiau kaip 100 tos 
savivaldybės rinkėjų. 

Pirmą kartą Lietuvoje tiesioginiai mero rinkimai įvyko 2015 m. kovo 1 d. savi- 
valdybių tarybų rinkimuose. Ši tvarka pakeitė iki tol ilgą laiką galiojusį reguliavimą, 
kai merą rinkdavo savivaldybės tarybos nariai. 

Kaip minėta, meras yra savivaldybės vadovas'“'. Vadovaudamas savivaldybei 
meras rūpinasi, kad būtų deramai atstovaujama savivaldybės interesams teisme, ben- 
dradarbiaujant ir sprendžiant klausimus su valstybės valdžios ir valstybinio adminis- 
travimo subjektais, teisėsaugos institucijomis, nevyriausybinėmis organizacijomis, 
užsienio valstybių savivaldybėmis (20 str. 3 d. 6 p.), atstovauja savivaldybei regiono 
plėtros taryboje (20 str. 2 d. 3 p.), kontroliuoja ir prižiūri savivaldybės viešojo admi- 
nistravimo institucijų, įstaigų ir įmonių vadovų veiklą, kaip jie įgyvendina įstaty- 
mus, Vyriausybės ir savivaldybės tarybos sprendimus (20 str. 3 d. 11 p.) ir kt. 

Be to, meras yra ir savivaldybės tarybos pirmininkas, todėl jam tenka papil- 
domų funkcijų, nepriskiriamų kitiems savivaldybės tarybos nariams. Meras vado- 
vauja savivaldybės tarybai: planuoja savivaldybės tarybos veiklą, nustato ir sudaro 
savivaldybės tarybos posėdžių darbotvarkes, teikia savivaldybės tarybos sprendimų 
projektus, šaukia savivaldybės tarybos posėdžius ir jiems pirmininkauja, koordinuo- 
ja savivaldybės tarybos komitetų ir komisijų veiklą, pasirašo savivaldybės tarybos 
sprendimus ir posėdžių, kuriems pirmininkavo, protokolus (20 str. 2 d. 2 p.). 

Įtvirtinus tiesioginius mero rinkimus, Seimas išplėtė mero viešojo administra- 
vimo įgaliojimus, kurių dalis buvo perduota siaurinant savivaldybės tarybos papras- 
tąją kompetenciją. Atlikdamas viešojo administravimo funkciją, savivaldybės meras 
savivaldybės administracijos direktoriaus teikimu tvirtina gyvenamųjų vietovių ar 
jų dalių suskirstymą į seniūnaitijas, priima į pareigas ir atleidžia iš jų biudžetinių 
įstaigų, išskyrus švietimo įstaigas ir seniūnijas — biudžetinės įstaigas, vadovus, at- 
kuria savivaldybės valdomo išlikusio nekilnojamojo turto nuosavybės teises religi- 
nėms bendrijoms ir bendruomenėms, keičia pagrindinę žemės naudojimo paskirtį 
ir būdą, atlieka kitas viešojo administravimo funkcijas. 

Sklandžiam savivaldybės tarybos, komitetų ir merų darbui užtikrinti bei juos 
aptarnauti savivaldybės taryba gali steigti savivaldybės tarybos ir mero sekretoriatą. 
Savivaldybės meras teikia savivaldybės tarybai siūlymus dėl šio sekretoriato suda- 
rymo ir pareigybių skaičiaus nustatymo, vadovauja sekretoriato darbui, tvirtina se- 
kretoriato nuostatus ir teisės aktų nustatyta tvarka skiria į pareigas ir atleidžia iš jų 
sekretoriato darbuotojus (20 str. 2 d. 7 ir 8 p.). 

Atskirai galima paminėti mero funkcijas, susijusias su dalyvavimu formuojant 
savivaldybės institucijas (subjektus): meras teikia savivaldybės tarybai mero pava- 
duotojo (pavaduotojų), savivaldybės administracijos direktoriaus, savivaldybės 
administracijos direktoriaus pavaduotojo (savivaldybės administracijos direktoriaus 

siūlymu), savivaldybės tarybos Kontrolės komiteto pirmininko pavaduotojo, įstaty- 
me nustatytais atvejais — Kontrolės komiteto pirmininko ir įstatyme nustatytų sa- 


M5! Vietos savivaldos įstatymo 3 straipsnio 3 dalies 1 punktas. 

vivaldybės tarybos komisijų pirmininkų kandidatūras (20 str. 2 d. 4 p.), taip pat 
nustato mero pavaduotojų veiklos sritis (20 str. 2 d. 5 p.). 

Vietos savivaldos įstatymo 19 straipsnio 1 dalyje nustatyta, kad meras yra renka- 
mas tiesiogiai savivaldybės tarybos įgaliojimų laikui, taigi ketveriems metams. Pasi- 
baigus savivaldybės tarybos įgaliojimų laikui, baigiasi ir mero įgaliojimai. Įstatyme 
taip pat numatyti atvejai, kada meras netenka savo įgaliojimų (kartu ir savivaldybės 
tarybos nario mandato) anksčiau laiko: kai netenka Lietuvos Respublikos piliety- 
bės, taip pat savivaldybės tarybos sprendimu, jeigu už tai balsuoja visų savivaldybės 
tarybos narių dauguma, ar kai dėl laikinojo nedarbingumo neina pareigų daugiau 
kaip 120 kalendorinių dienų iš eilės arba daugiau kaip 140 dienų per pastaruosius 
dvylika mėnesių (20 str. 6 ir 7 d.). 

Įteisinus tiesioginius merų rinkimus, keitėsi ir jų atskaitomybės teisinis regu- 
liavimas. Meras yra atskaitingas ne tik savivaldybės tarybai, bet ir bendruomenei už 
savo ir savivaldybės veiklą. Jis ne rečiau kaip kartą per metus reglamento nustatyta 
tvarka atsiskaito savivaldybės tarybai ir bendruomenei už savo veiklą, taip pat pri- 
valo rengti ir pateikti rinkėjams ir savivaldybės bendruomenei savivaldybės veiklos 
ataskaitą. 

Vietos savivaldos įstatyme yra numatytas savivaldybės mero nušalinimo institu- 
tas. Pagal įstatymo 19 straipsnio 8 dalį, meras visų savivaldybės tarybos narių balsų 
dauguma gali būti nušalinamas nuo pareigų, jeigu jam pareiškiami oficialūs įtari- 
mai padarius nusikaltimą. Nušalinimas galioja iki teismo nuosprendžio, nutarties ar 
sprendimo, kuriuo baigiama byla, įsiteisėjimo arba ikiteisminio tyrimo nutraukimo, 
o šiuo laikotarpiu meras netenka visų suteiktųjų įgaliojimų. 

Mero nušalinimo galimybę įtvirtina ne tik Vietos savivaldos įstatymas, bet ir 
Baudžiamojo proceso kodeksas!“**: kodekso 157 straipsnio 1 dalis suteikia teisę iki- 
teisminio tyrimo teisėjui nusikalstamos veikos tyrimo metu gavus prokuroro prašy- 
mą nutartimi laikinai nušalinti įtariamąjį nuo pareigų ar laikinai sustabdyti jo teisę 
užsiimti tam tikra veikla. Nutartis laikinai nušalinti įtariamąjį nuo pareigų siun- 
čiama įtariamojo darbdaviui vykdyti. Konstitucinis Teismas 2016 m. vasario 16 d. 
nutarime pabrėžė, kad tik tie savivaldybės tarybos nariai, kurie eina mero ar mero 
pavaduotojo pareigas, patenka į minėtajame Baudžiamojo proceso kodekso straips- 
nyje įtvirtinto teisinio reguliavimo sritį, t. y. tik jiems, remiantis ginčijamu teisiniu 
reguliavimu, galėtų būti taikoma procesinė prievartos priemonė — laikinas nušalini- 
mas nuo pareigų ir jie galėtų būti atitinkamai nušalinami nuo mero ar mero pava- 
duotojo pareigų!“““. Be to, konstituciniame nutarime buvo konstatuota, kad Vietos 
savivaldos įstatymo 19 straipsnio 8 dalyje nustatytu pagrindu ir tvarka savivaldybės 
tarybos nariui, einančiam mero pareigas, galėtų būti taikomas kitokio pobūdžio nu- 
šalinimas nuo pareigų nei laikinas nušalinimas nuo pareigų pagal Baudžiamojo pro- 
ceso kodekso 157 straipsnį: priešingai nei pagal ginčijamą teisinį reguliavimą, Vietos 
savivaldos įstatyme nustatytu pagrindu mero pareigas einantis savivaldybės tarybos 
narys savivaldybės tarybos narių balsų dauguma galėtų būti nušalinamas nuo parei- 


4» Lietuvos Respublikos baudžiamojo proceso kodekso patvirtinimo, įsigaliojimo ir įgyvendinimo 


įstatymas; Baudžiamojo proceso kodeksas. Valstybės žinios, 2002, Nr. 37-1341. 
Mu Pabrėžtina, kad Vietos savivaldos įstatymo 19 straipsnio 8 dalyje nustatytas nušalinimas taikomas 
tik merui. 

gų jam šią politinio poveikio priemonę taikant nepriklausomai nuo baudžiamojo pro- 
ceso tikslų ar jo eigos“**. Kodekse nustatytą mero nušalinimo galimybę reikia vertinti 
kaip procesinę prievartos priemonę, kurios taikymu siekiama greičiau ir nešališkiau 
ištirti nusikalstamą veiką ar užkirsti įtariamajam galimybę daryti naujas nusikalsta- 
mas veikas, o Vietos savivaldos įstatyme įtvirtintą mero nušalinimo institutą reikia 
vertinti kaip politinio poveikio priemonę. 

Savivaldybės meras eidamas pareigas privalo vengti veiksmų, prieštaraujančių 
Konstitucijai ir įstatymams, priešingu atveju jam gali būti taikoma politinė atsakomybė — 
apkalta. Vietos savivaldos įstatymo 25! straipsnis reglamentuoja savivaldybės mero įga- 
liojimų netekimo savivaldybės tarybos sprendimu procedūrą. Pabrėžtina, kad ši pro- 
cedūra gali būti taikoma ir kitiems tarybos nariams. Konstitucinis Teismas 2004 m. 
gegužės 25 d. nutarime, aiškindamas valstybės politikų apkaltos procesą, konstatavo: 
piliečiai — valstybinė bendruomenė galėtų pagrįstai pasitikėti valstybės pareigūnais, 
kad būtų galima įsitikinti, jog; visos valstybės institucijos, visi valstybės pareigūnai 
vadovaujasi Konstitucija, teise ir joms paklūsta, o Konstitucijai ir teisei nepaklūstantys 
asmenys neitų tokių pareigų, kurioms būtinas piliečių — valstybinės bendruomenės 
pasitikėjimas, yra reikalinga vieša demokratinė valstybės pareigūnų veiklos kontrolė ir 
atsakomybė visuomenei, apimanti, inter alia, galimybę pašalinti iš pareigų tuos valsty- 
bės pareigūnus, kurie pažeidžia Konstituciją, teisę, asmeninius ar grupinius interesus 
iškelia aukščiau visuomenės interesų, savo veiksmais diskredituoja valstybės valdžią. 

Pagal Vietos savivaldos įstatymą, teikti savivaldybės mero įgaliojimų netekimo 
procedūrą turi teisę ne mažiau kaip 1/3 savivaldybės tarybos narių. Mero apkal- 
tos procedūra yra galima, kai yra bent vienas iš šių pagrindų: jis sulaužė priesaiką; 
nevykdo jam įstatymuose nustatytų įgaliojimų!“*. Teikimas pradėti mero įgalioji- 
mų netekimo procedūrą turi būti išdėstytas raštu, pasirašytas visų ne mažiau kaip 
1/3 savivaldybės tarybos narių grupę sudarančių asmenų ir pateiktas savivaldybės 
tarybai. Gavusi teikimą, savivaldybės taryba priima sprendimą sudaryti komisiją pa- 
teiktiems faktams ištirti. Komisija sudaroma iš visų frakcijų atstovų laikantis pro- 
porcingumo principo. Savivaldybės taryba, apsvarsčiusi komisijos pateiktą išvadą, 
priima vieną iš šių sprendimų: kreiptis į Lietuvos vyriausiąjį administracinį teis- 
mą su prašymu pateikti išvadą, ar meras sulaužė priesaiką ir (arba) nevykdė jam 
įstatymuose nustatytų įgaliojimų; taikyti savivaldybės tarybos nario ar savivaldybės 
tarybos nario — mero įgaliojimų netekimo procedūrą nėra pagrindo. 


"54 Konstitucinio Teismo 2016 m. vasario 17 d. nutarimas. TAR, 2016-02-17, Nr. 2985. 
W5 Lietuvos vyriausiasis administracinis teismas, aiškindamas mero įgaliojimo netekimo procedūros 
taikymo pagrindus, konstatavo, kad ne bet kokie mero veiksmai, galbūt neatitinkantys atskirų savi- 
valdybės mero priesaikos ar įstatymų keliamų elgesio standartų, gali būti pripažįstami Vietos savival- 
dos įstatymo 25! straipsnyje nurodytu priesaikos sulaužymu ar jam įstatymuose nustatytų įgaliojimų 
nevykdymu. Be kita ko, atsižvelgdamas į savivaldybės mero statuso pasikeitimą ir įgaliojimus, kurie 
atitinkamomis Vietos savivaldos įstatymo pataisomis buvo išplėsti įvedus tiesioginius mero rinkimus, 
tai siedamas su rinkėjų tiesiogiai pareikšta valia ir pasitikėjimu Lietuvos vyriausiasis administracinis 
teismas padarė išvadą, kad tik šiurkštūs nusižengimai iš mero priesaikos ir įstatymų kylantiems elgesio 
standartams gali būti pripažinti mero priesaikos sulaužymu ir įstatymuose nustatytų įgaliojimų ne- 
vykdymu (Lietuvos vyriausiojo administracinio teismo 2016 m. birželio 17 d. išvada administracinėje 
byloje Nr. I-17-438/2016. TAR, 2016-06-27, Nr. 17639; 2016 m. liepos 7 d. išvada administracinėje 
byloje Nr. I-19-143/2016. TAR, 2016-07-15, Nr. 20605). 

Savivaldybės tarybos įgaliojimai taikyti merui apkaltos procedūrą yra susieti su 
Lietuvos vyriausiojo administracinio teismo išvada. Jeigu teismas pateikia išvadą, 
kad savivaldybės meras nesulaužė priesaikos ir (arba) tinkamai vykdė jam įstaty- 
muose nustatytus įgaliojimus, mero įgaliojimų netekimo procedūra nutraukiama. 
Jeigu Lietuvos vyriausiasis administracinis teismas pateikia išvadą, kad meras sulau- 
žė priesaiką ir (arba) nevykdė jam įstatymuose nustatytų įgaliojimų, savivaldybės 
taryba 3/5 visų savivaldybės tarybos narių balsų dauguma priima sprendimą, kad 
savivaldybės meras netenka savo įgaliojimų. Jeigu balsuojant toks sprendimas nepri- 
imamas, laikoma, kad savivaldybės taryba nepritarė mero įgaliojimų netekimui ir jis 
toliau gali eiti savo pareigas. Pabrėžtina, kad savivaldybės taryba negali nubalsuoti, 
jog meras netenka savo įgaliojimų, jeigu Lietuvos vyriausiojo administracinio teis- 
mo išvadoje konstatuota, kad meras nesulaužė priesaikos ir (arba) tinkamai vykdė 
jam įstatymuose nustatytus įgaliojimus. Kita vertus, teismui konstatavus, kad meras 
nesilaikė teisės aktų reikalavimų, tik savivaldybės taryba galutinai balsuoja ir spren- 
džia, ar meras netenka savo įgaliojimų, ar vis dėlto gali toliau eiti savo pareigas. 


3.4. Savivaldybės vykdomosios institucijos 


Vadovaujantis Konstitucija, savivaldos atstovaujamosios valdžios priimami sprendi- 
mai yra neatsiejami nuo jų vykdymo. Vietos valdžios formuojama politika turi būti 
įgyvendinama ir šį tikslą pasiekti jai padeda savivaldos vykdomieji subjektai, kurie 
yra neatsiejama savivaldos valdymo mechanizmo dalis. 

Konstitucinis Teismas 2004 m. gruodžio 13 d. nutarime pabrėžė, kad Konsti- 
tucijoje nėra nustatytos savivaldybių taryboms atskaitingų vykdomųjų organų rū- 
šys (kolegialūs, vienasmeniai organai), formavimo tvarka, pavadinimai, tarpusavio 
ryšiai; jų funkcijos ir kompetencija nustatytos tik bendriausiais bruožais. Teisę jas 
nustatyti turi Seimas, kuris savo ruožtu, įstatymais reglamentuodamas vykdomųjų 
organų formavimą, funkcijas ir kompetenciją, privalo paisyti Konstitucijoje įtvir- 
tintų vietos savivaldos principų: atstovaujamosios demokratijos, vykdomųjų organų 
atskaitingumo atstovybei, savivaldybių tarybų viršenybės joms atskaitingų vykdo- 
mųjų organų atžvilgiu ir kt. 2002 m. gruodžio 24 d. nutarime Konstitucinis Teis- 
mas nustatė, kad Konstitucijos 119 straipsnio 4 dalyje nurodyti vykdomieji organai 
yra institucijos, kurios sudaromos įstatymams, Vyriausybės ir savivaldybių tarybos 
sprendimams tiesiogiai įgyvendinti. Nurodyti vykdomieji organai nėra savivaldybių 
tarybų vidiniai struktūriniai vienetai (padaliniai), turintys užtikrinti pačios savival- 
dybės tarybos darbą. 

Vietos savivaldos įstatymo 3 straipsnio 3 dalies 2 punkte nustatyta, kad savival- 
dybės vykdomosios institucijos statusą turi savivaldybės administracijos direktorius 
ir savivaldybės administracijos direktoriaus pavaduotojas, kai ši pareigybė yra stei- 
giama!“““ ir kai šiai pareigybei suteikiami vykdomosios institucijos įgaliojimai. 

Savivaldybės administracijos direktorius yra įstaigos vadovas, kuris skiriamas 
savivaldybės tarybai pareiškus jam politinį (asmeninį) pasitikėjimą. Sudarant šią 


M5 Pagal Vietos savivaldos įstatymo 29 straipsnį, savivaldybės administracijos direktoriaus pavaduo- 


tojo pareigybės steigimo ir jų skaičiaus nustatymo klausimą sprendžia savivaldybės taryba. Pavaduoto- 
jas į pareigas skiriamas savivaldybės administracijos direktoriaus siūlymu, mero teikimu, savivaldybės 
tarybos sprendimu politinio (asmeninio) pasitikėjimo pagrindu. Jų skaičius tiesiogiai priklauso nuo 
savivaldybės tarybos narių skaičiaus ir nustatomas atsižvelgiant į jį. 

vykdomąją instituciją, dalyvauja du subjektai: direktorius į pareigas skiriamas mero 
teikimu savivaldybės tarybos sprendimu savivaldybės tarybos įgaliojimų laikui. Sa- 
vivaldybės tarybai priklauso išimtinė konstitucinė pareiga formuoti savivaldybės 
vykdomąjį organą. Atsižvelgiant į tokio formavimo specifiką ir vadovaujantis Kons- 
titucijoje įtvirtintu vykdomųjų organų atskaitingumo savivaldybės tarybai princi- 
pu nustatyta, kad savivaldybės administracijos direktorius yra pavaldus savivaldybės 
tarybai ir atskaitingas savivaldybės tarybai ir merui. Kadencijų skaičius tam pačiam 
asmeniui būti savivaldybės administracijos direktoriumi neribojamas. 

Savivaldybės administracijos direktorius yra valstybės tarnautojas. Jo statusą 
reglamentuoja Vietos savivaldos ir Valstybės tarnybos įstatymai. 

Pagal Konstitucijos 19 straipsnį, savivaldybės vykdomosios valdžios veiklos 
paskirtis yra užtikrinti įstatymų, Vyriausybės ir savivaldybės tarybos sprendimų 
tiesioginį įgyvendinimą. Šios institucijos funkcijos yra vykdomojo ir tvarkomojo 
pobūdžio, susijusios su organizaciniais, administraciniais, finansiniais, turtiniais 
klausimais ir viešojo administravimo funkcijų įgyvendinimu. Savivaldybės admi- 
nistracijos direktorius tiesiogiai ir asmeniškai atsako už įstatymų, Vyriausybės ir 
savivaldybės tarybos sprendimų įgyvendinimą vietos lygiu. Tai darydamas jis leidžia 
įsakymus, kurie privalomi savivaldybės administracijos struktūriniams padaliniams, 
seniūnijoms, valstybės tarnautojams, savivaldybės gyventojams ir kitiems savivaldy- 
bės teritorijoje esantiems subjektams (29 str. 8 d. 1, 2 p.). 

Savivaldybės administracijos direktorius organizuoja savivaldybės administraci- 
jos darbą; tvirtina administracijos struktūrinių padalinių nuostatus; skiria į pareigas 
ir atleidžia administracijos darbuotojus; administruoja savivaldybės administracijos, 
savivaldybės biudžeto asignavimus, organizuoja savivaldybės biudžeto vykdymą ir 
atsako už savivaldybės ūkinę ir finansinę veiklą, taip pat administruoja savivaldybės 
turtą ir kt. (29 str. 8 d. 3—6 p.). 

Savivaldybės administracijos direktorius yra įstaigos vadovas. Jo vadovaujama 
savivaldybės įstaiga yra savivaldybės administracija, kurią sudaro struktūriniai pa- 
daliniai, į struktūrinius padalinius neįeinantys valstybės tarnautojai ir savivaldybės 
administracijos filialai — seniūnijos (savivaldybės administracijos struktūriniai teri- 
toriniai padaliniai). Savivaldybės administracijoje dirba asmenys, kurie atlieka jiems 
pareigybės aprašuose pavestas funkcijas. Savivaldybės administracijos struktūrą, jos 
veiklos nuostatus ir darbo užmokesčio fondą, didžiausią leistiną pareigybių ir dar- 
buotojų skaičių tvirtina ir keičia savivaldybės taryba, bet administracijos įgaliojimai 
nėra susiję su savivaldybės tarybos įgaliojimų pabaiga. Be kita ko, Konstitucinis 
Teismas ne kartą yra pabrėžęs, kad savivaldybių taryboms atskaitingi vykdomieji 
organai negali būti sudaromi iš juos sudarančių savivaldybių tarybų narių, todėl 
Vietos savivaldos įstatymo 30 straipsnio 4 dalyje imperatyviai deklaruojama, kad 
savivaldybės administracijos valstybės tarnautojai ir darbuotojai, dirbantys pagal 
darbo sutartis, negali būti savivaldybės, kurioje jie dirba, tarybos nariais. Vadinasi, 
savivaldybės administracijoje dirbantis asmuo negali būti tos pačios (tik kitos) savi- 
valdybės tarybos nariu. 

Savivaldybės administracijos struktūroje gali būti steigiami filialai — seniūnijos, 
kurios taip pat gali turėti ne tik struktūrinio padalinio — filialo, bet ir atskiro sava- 
rankiško subjekto — biudžetinės įstaigos statusą. Dėl seniūnijos formos sprendžia 

savivaldybės taryba “*'. Pabrėžtina, kad pagal įstatymą“ savivaldybės teritorija gali, 
bet neprivalo būti skirstoma į seniūnijų aptarnaujamas teritorijas!***. 

Seniūnijos — filialo veiklą reglamentuoja savivaldybės administracijos direkto- 
riaus patvirtinti seniūnijos nuostatai, o seniūnijos — biudžetinės įstaigos nuostatus 
tvirtina savivaldybės taryba. Seniūnijos — arčiausiai vietos gyventojų esantys vietos 
savivaldos organų atstovai, todėl ir jų funkcijos yra susijusios su gyventojų kasdie- 
nių, didžiausią poreikį turinčių interesų tenkinimu. Seniūnijos dalyvauja organi- 
zuojant viešųjų paslaugų teikimą ir priežiūrą, taip pat ir viešuosius darbus, vykdant 
socialinės paramos teikimą, socialinių išmokų, pašalpų mokėjimą bei kontrolę. Be 
to, jos atlieka funkcijas, susijusias su gyventojų užimtumo programų rengimu ir 
įgyvendinimu; tvarko asmenų gyvenamosios vietos deklaravimo duomenis ir išduo- 
da seniūnijos gyventojams faktinę padėtį patvirtinančius dokumentus; registruoja 
žemės, vandens telkinių, miško sklypų savininkų, valdytojų ir naudotojų praneši- 
mus apie medžiojamųjų gyvūnų ir griežtai saugomų rūšių laukinių gyvūnų padarytą 
žalą ir teikia duomenis savivaldybės administracijos direktoriui ir kt. Ir miesto se- 
niūnijoms, ir seniūnijoms kaimo vietovėse yra nustatytas vienodas sąrašas funkcijų, 
kurias jos turi atlikti be jokių išimčių. 

Seniūnijoms vadovauja seniūnai, kurie yra valstybės tarnautojai. Seniūnijai — 
filialui vadovaujantis seniūnas yra karjeros valstybės tarnautojas, o seniūnijos — biu- 
džetinės įstaigos seniūnas yra įstaigos vadovas. Seniūną į pareigas konkurso būdu 
priima ir iš jų atleidžia savivaldybės administracijos direktorius Valstybės tarnybos 
įstatymo ir Vietos savivaldos įstatymo nustatyta tvarka. Jis yra tiesiogiai pavaldus ir 
atskaitingas savivaldybės administracijos direktoriui. Seniūnas — biudžetinės įstaigos 
vadovas taip pat yra atskaitingas ir savivaldybės tarybai. 

Informacinio ir konsultacinio pobūdžio seniūno funkcijos įgalina ir įpareigoja 
jį teikti seniūnijos gyventojams informaciją apie savivaldos ir valstybės institucijų 
veiklą savivaldybės teritorijoje. Atstovaudamas seniūnijos interesams, seniūnas da- 
lyvauja savivaldybės institucijų posėdžiuose, kai svarstomi klausimai susiję su seniū- 
nijos aptarnaujamos teritorijos gyventojų viešaisiais reikalais. Siekdamas bendruo- 
menės aktyvaus dalyvavimo tvarkant vietos klausimus, seniūnas šaukia seniūnai- 
čių ar seniūnijos gyventojų sueigas, rengia jų darbotvarkes, apibendrina priimtus 
sprendimus ir perduoda juos vertinti atsakingoms institucijoms. Įgyvendindamas 
atskaitomybės pareigą, seniūnas ne rečiau kaip kartą per metus teikia savo vadovau- 
jamos seniūnijos metinio veiklos plano įgyvendinimo ataskaitą seniūnaičių sueigai 
ir savivaldybės administracijos direktoriui (seniūnas — biudžetinės įstaigos vadovas 
privalo tokią ataskaitą teikti ir savivaldybės tarybai). Siekdamas seniūnijos plėtros 
tikslų, seniūnas savivaldybės administracijos direktoriui teikia siūlymus dėl savi- 


4 Pagal Vietos savivaldos įstatymą, savivaldybės taryba, spręsdama klausimą dėl seniūnijos formos, 


t. y. ar steigti seniūniją — biudžetinę įstaigą, privalo įvertinti savivaldybės centralizuotos vidaus audito 
tarnybos rekomendaciją ir seniūnaičių sueigos sprendimą. Norint steigti seniūniją — biudžetinę įstaigą, 
jos aptarnaujamos teritorijos gyventojų skaičius turi būti ne mažesnis kaip 1 500 gyventojų, ji turi teri- 
torijos gyventojams teikti viešąsias paslaugas, o seniūnijos pareigybių turi būti ne mažiau kaip septynios. 
M Lietuvos Respublikos teritorijos administracinių vienetų ir jų ribų nustatymo įstatymo 2 straipsnis. 


59 Lietuvoje yra penkios savivaldybės, kurių teritorijos nesuskirstytos į seniūnijas: Alytaus mies- 
je yra p y 1 J ytos 1 J y 


to savivaldybė, Visagino savivaldybė, Panevėžio miesto savivaldybė, Neringos savivaldybė, Klaipėdos 
miesto savivaldybė. 

valdybės strateginio plėtros plano, atskirų savivaldybės ūkio šakų (sektorių) plėtros 
programos, savivaldybės veiklos plano projektų tobulinimo ir pan. Be to, seniūnams 
suteikti įgaliojimai atlikti tam tikrus įstatymo nustatytus notarinius veiksmus'**", o 
savivaldybės administracijos direktorius gali jiems pavesti suteikti ir keisti pastatų, 


patalpų, butų ir tam tikrų žemės sklypų numerius. 
3.5. Savivaldybės kontrolė ir auditas 


Pagal Vietos savivaldos įstatymą, savivaldybės kontrolės ir audito funkcija pavedama 
savivaldybės kontrolieriui (savivaldybės kontrolės ir audito tarnybai!““!) ir savivaldy- 
bės centralizuotai vidaus audito tarnybai. 

Savivaldybės kontrolierius (savivaldybės kontrolės ir audito tarnyba) — subjek- 
tas, kuris prižiūri savivaldybės turto bei patikėjimo teise valdomo valstybės turto 
naudojimo bei valdymo teisėtumą, efektyvumą, ekonomiškumą ir rezultatyvumą. 
Be to, jis tikrina, kaip vykdomas savivaldybės biudžetas ir naudojami kiti piniginiai 
ištekliai. Savivaldybės kontrolierius atlieka savivaldybės administravimo subjektų 
ir savivaldybės kontroliuojamų įmonių finansinį auditą (audituojamas lėšų ir turto 
disponavimo teisėtumas) ir veiklos auditą (tikrinamas subjekto veiklos efektyvumas, 
rezultatyvumas ir pan.). Taip pat ši institucija savivaldybės tarybai teikia sprendi- 
mams priimti reikalingas išvadas finansiniais, viešųjų pirkimų, paskolų, koncesijų 
ir kitais klausimais. Savivaldybės kontrolieriaus funkcijos — ne tik įvertinti faktinę 
audituojamųjų subjektų veiklos būklę, bet ir pateikti tos veiklos gerinimo būdų ir 
galimybių. Atlikdama šias funkcijas, savivaldybės kontrolės institucija savo veikloje 
vadovaujasi nepriklausomumo, teisėtumo, viešumo, objektyvumo ir profesionalu- 
mo principais. 

Savivaldybės kontrolierių į pareigas priima ir atleidžia savivaldybės taryba Vals- 
tybės tarnybos įstatymo nustatyta tvarka. Siekiant užtikrinti kontrolę vykdančio 
subjekto nešališkumą ir objektyvumą, Vietos savivaldos įstatyme numatyta, kad sa- 
vivaldybės kontrolieriui ir savivaldybės kontrolės ir audito tarnybos valstybės tar- 
nautojams turi būti taikomi tam tikri draudimai ir ribojimai: jie negali būti tos 
savivaldybės tarybos nariais ir darbo laiku dalyvauti politinių partijų veikloje, taip 
pat negali būti renkami eiti kitas pareigas valstybės ir savivaldybių institucijose, įs- 
taigose ir įmonėse. 

Savivaldybės centralizuota vidaus audito tarnyba — savivaldybės administraci- 
jos struktūrinis padalinys, kurį įsteigia savivaldybės taryba, tvirtindama savivaldybės 
administracijos struktūrą. Šis padalinys steigiamas vidaus auditui savivaldybės admi- 
nistracijoje, savivaldybės administravimo subjektuose ar kituose savivaldybės vie- 


MU Lietuvos Respublikos notariato įstatymo 27! straipsnis nustato šiuos neatlygintinai atliekamus 


notarinius veiksmus: 1) tvirtina įgaliojimus, kuriuos fiziniai asmenys suteikia korespondencijai (būtent 
siunčiamiems pinigams ir siuntiniams) gauti, taip pat darbo užmokesčiui ir kitoms su darbo santykiais 
susijusioms išmokoms, pensijoms, pašalpoms, stipendijoms, išmokoms už perdirbti supirktą žemės 
ūkio produkciją gauti; 2) liudija dokumentų nuorašų ir jų išrašų tikrumą; 3) liudija parašo dokumen- 
tuose tikrumą. 


M Pagal Vietos savivaldos įstatymo 27 straipsnio 2 dalį, savivaldybės taryba privalo steigti juridinį 


asmenį — savivaldybės kontrolės ir audito tarnybą, kita vertus, jeigu savivaldybės gyventojų skaičius yra 
mažesnis kaip 30 tūkstančių, tokia tarnyba yra galima, bet neprivaloma. 

šuosiuose juridiniuose asmenyse atlikti. Vidaus audito tarnyba yra pavaldi ir atskai- 
tinga savivaldybės vykdomajam organui — savivaldybės administracijos direktoriui. 

Vidaus auditoriai savo funkcijas įgyvendina atlikdami vidaus auditus ir jų rezul- 
tatų pagrindu teikdami rekomendacijas. Vidaus audito ataskaitos gali būti teikiamos 
ir kitiems savivaldos subjektams jiems patiems prašant: merui, savivaldybės tarybai, 
savivaldybės kontrolieriui ar savivaldybės tarybos Kontrolės komitetui. Vidaus au- 
ditorių nepriklausomumą ir objektyvumą užtikrina draudimai dalyvauti savivaldy- 
bės administravimo subjektų, savivaldybės kontroliuojamų įmonių ir savivaldybės 
viešųjų juridinių asmenų valdymo organuose, dalyvauti rengiant vidaus kontrolės 
sistemos tobulinimo dokumentų projektus ar kuriant, nustatant ir įgyvendinant sa- 
vivaldybės viešojo administravimo ar savivaldybės kontroliuojamų subjektų vidaus 
kontrolę. 


4. Savivaldybių valstybinė (teisinė) priežiūra ir tiesioginis valdymas 
savivaldybėse 


Vietos savivaldos institucijos savo veikloje vadovaujasi savivaldybių savarankišku- 
mo ir veiklos laisvės principais. Kartu savivaldybės veikla ir savivaldybės institucijų 
priimami sprendimai turi būti teisėti, t. y. turi atitikti įstatymų ir kitų teisės aktų 
reikalavimus. Savivaldybės negali ignoruoti kitų įstatyme numatytų vietos savival- 
dos, taip pat ir viešojo administravimo, principų ir privalo juos tarpusavyje derinti. 
Siekdama užtikrinti vietos valdžios veiklos teisėtumą, valstybė privalo nustatyti tei- 
sinius mechanizmus savivaldos institucijų sprendimams kontroliuoti ir prižiūrėti. 

Savivaldybių administracinė priežiūra — tai centrinės vykdomosios valdžios or- 
ganizuojama ir koordinuojama funkcija, kuria siekiama užtikrinti savivaldos institu- 
cijų veiklos teisėtumą ir kurią atlieka atstovai, veikiantys Vyriausybės vardu. 

Bendrąsias nuostatas dėl savivaldybių administracinės priežiūros įtvirtina Kons- 
titucijos 123 straipsnis. Šio straipsnio 2 dalyje nustatyta, kad Vyriausybės skiriami 
atstovai prižiūri, ar savivaldybės laikosi Konstitucijos ir įstatymų, ar vykdo Vyriau- 
sybės sprendimus, o 3 dalyje — kad Vyriausybės atstovo įgaliojimus ir jų vykdymo 
tvarką nustato įstatymas. 

Konstitucinis Teismas 1998 m. vasario 18 d. nutarime aiškindamas Konstituci- 
jos 123 straipsnio 2 dalies turinį konstatavo, kad šioje dalyje yra užfiksuota savival- 
dybių veiklos administracinės priežiūros instituto esmė: 1) priežiūros objektai — sa- 
vivaldybės; 2) priežiūros dalykai — ar laikomasi Konstitucijos ir įstatymų, ar vykdo- 
mi Vyriausybės sprendimai; 3) priežiūros subjektai — Vyriausybės skiriami atstovai. 
Konstitucijos 123 straipsnio 3 dalies pagrindinė paskirtis — nustatyti savivaldybių 
veiklos administracinės priežiūros įtvirtinimo formą ir pagrindinius turinio elemen- 
tus. Formos reikalavimas reiškia, kad savivaldybių veiklos administracinės priežiū- 
ros institutas turi būti reglamentuotas įstatymu. Pagrindiniai reikalavimai turiniui — 
tai priežiūros įgaliojimai (jų ribos, apimtis) ir jų vykdymo tvarka. Konstitucinis 
Teismas šiame nutarime įvardijo keturis Vyriausybės atstovo instituto įtvirtinimo 
Konstitucijoje tikslus: suteikti Vyriausybei teisę per savo skiriamus atstovus prižiū- 
rėti savivaldybių veiklą; apibrėžti savivaldybių veiklos priežiūros sritį; nustatyti, kad 
Vyriausybės priežiūros įgaliojimų ribas apibrėžia įstatymas; priežiūros ribojimais dar 
kartą pabrėžti savivaldybių savarankiškumą. 

Savivaldybių administracinei priežiūrai vykdyti Vyriausybė skiria po vieną Vy- 
riausybės atstovą apskrityje, o jo veiklą reglamentuoja Savivaldybių administracinės 
priežiūros įstatymas!***. 

Vyriausybės atstovas yra valstybės tarnautojas. Jo teisinę padėtį taip pat nustato 
ir Valstybės tarnybos įstatymas. Jis yra įstaigos vadovas, kuris į pareigas skiriamas 
ketverių metų kadencijai. Vyriausybės atstovas yra pavaldus Vyriausybei ir atskaitin- 
gas Ministrui Pirmininkui. Pagal įstatymą, Vyriausybė arba Ministras Pirmininkas 
koordinuoja Vyriausybės atstovų veiklą ir prižiūri, kaip Vyriausybės atstovas vykdo 
savo įgaliojimus. Vyriausybės atstovui įgyvendinti įgaliojimus ir teises padeda Vy- 
riausybės atstovo tarnyba, kurią steigia ir jos veiklos nuostatus tvirtina Vyriausybė. 

Savivaldybių administracinės priežiūros įstatyme numatyta, kad Vyriausybės at- 
stovo įgaliojimų įgyvendinimas negali būti siejamas su kokios nors politinės partijos 
veikla. Vadinasi, Vyriausybės atstovo sprendimai priimami savarankiškai ir vienval- 
diškai, vadovaujantis teisėtumo, nešališkumo, teisingumo ir protingumo principais. 

Savivaldybių administracinės priežiūros institutas suteikia Vyriausybės atstovui 
įgaliojimus: prižiūrėti, ar savivaldos subjektų teisės aktai neprieštarauja įstatymams, 
Vyriausybės sprendimams; reikalauti, kad būtų laikomasi Konstitucijos, įgyvendi- 
nami įstatymai ir vykdomi Vyriausybės sprendimai; siūlyti panaikinti arba pakeisti 
neteisėtus savivaldybės administravimo subjektų teisės aktus. 

Įstatyme įvardijamos dvi pagrindinės Vyriausybės atstovo įgaliojimų formos, 
kaip jis įgyvendina administracinę priežiūrą: motyvuotas teikimas ir rašytinis reikala- 
vimas. 

Nustatęs, kad savivaldybės administravimo subjektų priimtas teisės aktas neati- 
tinka įstatymų ar Vyriausybės sprendimų, Vyriausybės atstovas kreipiasi su moty- 
vuotu teikimu ir pasiūlo atitinkamam savivaldybės administravimo subjektui svars- 
tyti teisės akto pakeitimo ar panaikinimo klausimą. Jeigu savivaldos institucija atsi- 
sako tenkinti Vyriausybės atstovo teikimą, jis šį aktą skundžia atitinkamos kompe- 
tencijos teismui. 

Nustatęs, kad savivaldybės administravimo subjektas neįgyvendina įstatymų, 
nevykdo Vyriausybės sprendimų, Vyriausybės atstovas pateikia atitinkamam savival- 
dybės administravimo subjektui rašytinį reikalavimą neatidėliojant įgyvendinti įsta- 
tymą, vykdyti Vyriausybės sprendimą. Jeigu savivaldos subjektas atsisako įvykdyti 
reikalavimą, Vyriausybės atstovas kreipiasi į teismą dėl šio subjekto neveikimo. 

Visais atvejais Vyriausybės atstovas apie pateiktąjį teikimą ar reikalavimą prane- 
ša savivaldybės vadovui — merui. 

Pagal Savivaldybių administracinės priežiūros įstatymą ir Administracinių bylų 

teisenos įstatymą, Vyriausybės atstovas yra vienas iš asmenų “**, kuris, abejodamas, ar 


1462 


Savivaldybių administracinės priežiūros įstatymas. Valstybės žinios, 1998, Nr. 51-1392; 2004, 
Nr. 98-3626. 


M Vadovaujantis Administracinių bylų teisenos įstatymo 112 straipsnio 1 dalimi, kreiptis į admi- 


nistracinį teismą prašant ištirti, ar savivaldybės norminis administracinis aktas (ar jo dalis) atitinka 
įstatymą ar Vyriausybės norminį teisės aktą, turi teisę Seimo nariai, Seimo kontrolieriai, vaiko teisių 
apsaugos kontrolierius, lygių galimybių kontrolierius, Lietuvos Respublikos valstybės kontrolės parei- 
gūnai, bendrosios kompetencijos ir specializuoti teismai, prokurorai ir profesinės savivaldos asociaci- 
jos, įsteigtos pagal įstatymą atlikti viešąsias funkcijas. 


701 


XXVI skyrius 


savivaldybės administravimo subjekto priimtas norminis administracinis aktas (arba 
jo dalis) atitinka įstatymą ar Vyriausybės norminį aktą, gali kreiptis į administracinį 
teismą su abstrakčiu pareiškimu ištirti šio norminio akto teisėtumą. Vyriausybės 
atstovas neturi teisės savarankiškai panaikinti ar pakeisti tokį teisės aktą, taigi jo 
priežiūra yra gana švelni. Viena iš griežtesnių įgaliojimų formų, kurią Vyriausybės 
atstovas taiko gana retai, — savo potvarkiu sustabdyti savivaldybės administravimo 
subjektų teisės aktų vykdymą ir sandorių pasirašymą, jeigu nustatoma, kad valdymo 
organai priėmė teisės aktus, kuriais remiantis gali būti sudaromi neteisėti ir viešąjį 
interesą pažeidžiantys sandoriai, arba jeigu savivaldybės administravimo subjektai 
priėmė teisės aktus, kurie gali pažeisti viešąjį interesą. 

Vyriausybės atstovas atlieka ir išankstinę savivaldybės kolegialių administravi- 
mo subjektų, pavyzdžiui, savivaldybės tarybos, savivaldybės tarybos kolegijos, ren- 
giamų teisės aktų projektų priežiūrą (bet ne savivaldybės administracijos direkto- 
riaus, mero ar seniūno). 

Vyriausybės atstovo įgaliojimams įgyvendinti įstatyme nustatytos jo teisės: 
kreiptis į savivaldybės administravimo subjektus dėl informacijos apie jų veiklą 
pateikimo; susipažinti su savivaldybės administravimo subjektų priimtais teisės 
aktais; reikalauti iš šių subjektų priimtų teisės aktų kopijų; dalyvauti Vyriausybės 
posėdžiuose ar valstybės institucijų organizuojamuose renginiuose, susijusiuose su 
savivaldybių veikla, taip pat savivaldybės kolegialių administravimo subjektų po- 
sėdžiuose; kreiptis į valstybės institucijas pagal jų kompetenciją prašant paaiškinti 
Vyriausybės nutarimų taikymo tvarką ir kt. 

Savivaldybių administracinės priežiūros įstatymas ne tik suteikia teisę Vyriau- 
sybės atstovui vykdyti priežiūrą, bet ir nustato šios veiklos ribojimus. Įstatyme nu- 
statyta, kad Vyriausybės atstovas nenagrinėja fizinių ir juridinių asmenų skundų 
dėl savivaldybės administravimo subjektų neveikimo ar priimtų individualių teisės 
aktų, kurių apskundimo tvarką nustato Lietuvos Respublikos administracinių bylų 
teisenos įstatymas ar konkrečią sritį reglamentuojantys įstatymai. Taigi Vyriausybės 
atstovas, naudodamasis jam įstatymo suteiktomis teisėmis, privalo siekti tikslų, kurie 
tiesiogiai susiję su jo įgaliojimų įgyvendinimu, o savivaldos administracinė priežiūra 
negali būti susijusi su konkrečių (subjektyvių) pažeistų teisių ar interesų gynimu. 

Griežčiausioji savivaldos institucijų veiklos teisėtumo užtikrinimo forma — tie- 
sioginio valdymo įvedimas savivaldybės teritorijoje. Konstitucijos 123 straipsnio 4 daly- 
je nustatyta, kad įstatymo numatytais atvejais ir tvarka savivaldybės teritorijoje Sei- 
mas nutarimu gali laikinai įvesti tiesioginį valdymą. Tai tokia laikina teisinė padėtis, 
kai savivaldybės taryba (ir tarybos nariai) netenka įgaliojimų (tam tikru atveju šie 
įgaliojimai sustabdomi) ir savivaldybės tarybos kompetencijai priskirtus sprendimus 
priima vykdomosios valdžios skiriamas pareigūnas — Vyriausybės įgaliotinis. Tiesio- 
ginio valdymo metu savivaldybės administracijos direktorius yra pavaldus Vyriau- 
sybės įgaliotiniui. 


Laikino tiesioginio valdymo savivaldybės teritorijoje įstatyme!“? 


* įvardijamas 
baigtinis sąrašas atvejų, kada toks valdymas gali būti įvestas: kai savivaldybės taryba 


M“ Laikino tiesioginio valdymo savivaldybės teritorijoje įstatymas. Valstybės žinios, 1995, Nr. 31-701; 


2003, Nr. 57-2532. 

savo veiksmais kėsinasi į valstybės teritorijos vientisumą ir konstitucinę santvar- 
ką; Vyriausybė remdamasi teismų sprendimais konstatuoja, kad savivaldybės taryba 
šiurkščiai pažeidinėja Lietuvos Respublikos Konstituciją ir įstatymus; savivaldybės 
taryba per Vietos savivaldos įstatyme nustatytą laiką nepaskiria mero pavaduotojo 
(pavaduotojų) ar savivaldybės administracijos direktoriaus, nesudaro savivaldybės 
tarybos Kontrolės komiteto, nepaskiria šio komiteto pirmininko, nesudaro Vietos 
savivaldos įstatyme nustatytų savivaldybės tarybos komisijų, nepaskiria šių komisijų 
pirmininkų; du ketvirčius iš eilės nevyksta savivaldybės tarybos posėdžiai; Vyriau- 
sioji rinkimų komisija pakartotinių rinkimų į savivaldybės tarybą rezultatus pripaži- 
no negaliojančiais. Visais šiais atvejais Seimas, priimdamas nutarimą dėl tiesioginio 
valdymo įvedimo, jame turi nustatyti naujų rinkimų į savivaldybės tarybą datą. 
Įstatymas įvardija dar vieną pagrindą, kada galima įvesti tiesioginį valdymą — kai 
savivaldybės taryba negali vykdyti savo įgaliojimų dėl aplinkybių, susijusių su nepa- 
prastosios padėties įvedimu savivaldybės teritorijoje. 

Tiesioginis valdymas gali trukti ne ilgiau kaip 6 mėnesius arba iki savivaldybės 
tarybos kadencijos pabaigos, kai nuo Seimo nutarimo priėmimo iki savivaldybės 
tarybos kadencijos pabaigos liko mažiau kaip vieni metai. 

Tiesioginio valdymo metu savivaldybėje dirbantys Vyriausybės įgaliotinis ir jo 
pavaduotojas yra politinio (asmeninio) pasitikėjimo valstybės tarnautojai. Juos į pa- 
reigas paskiria ir atleidžia Vyriausybė nutarimu vadovaudamasi Valstybės tarnybos 
įstatymu. 

Vyriausybės įgaliotinis priima savivaldybės tarybos kompetencijai priskirtus 
sprendimus, kurie būtini Vietos savivaldos įstatymo nustatytoms savivaldybių funk- 
cijoms įgyvendinti, ir kontroliuoja jų įgyvendinimą, taip pat vykdo kitus savival- 
dybės tarybos ir mero įgaliojimus. Pabrėžtina, kad Vyriausybės įgaliotinis negali 
vykdyti savo įgaliojimų, kuriuos jis vykdo tik tada, kai veikia savivaldybės taryba 
(pavyzdžiui, sprendimai dėl seniūnijų steigimo ir jų skaičiaus, dėl jungimosi į savi- 
valdybių sąjungas, dėl savivaldybės tarybos veiklos planavimo ir kt.). Manydamas, 
kad iki laikino tiesioginio valdymo įvedimo priimti savivaldybės institucijų sprendi- 
mai (arba jų pagrindu sudaryti sandoriai) neatitinka teisės aktų, Vyriausybės atstovas 
gali kreiptis į savivaldybių administracinę priežiūrą atliekantį Vyriausybės atstovą, 
kad šis imtųsi reikiamų priemonių “*““. 


465 Lietuvoje tiesioginio valdymo institutas nesėkmingai buvo taikytas, kai Seimas 1993 m. balan- 


džio 15 d. nutarimu Nr. I-127 „Dėl Vilniaus miesto tarybos paleidimo ir kai kurių priemonių tvarkai 
savivaldybėse pagerinti“ nusprendė paleisti Vilniaus miesto tarybą ir iki naujos Vilniaus miesto tary- 
bos suformavimo miesto teritorijoje įvesti tiesioginį valdymą. Šio akto galiojimas dar tą patį mėnesį 
buvo sustabdytas, o Konstitucinis Teismas 1993 m. rugsėjo 17 d. nutarimu šį teisės aktą pripažino 
prieštaraujančiu Konstitucijos 123 straipsniui. Taip pat tiesioginis valdymas buvo taikytas Vilniaus ir 
Šalčininkų rajonų teritorijose bei Ignalinos rajono A. Sniečkaus gyvenvietės teritorijoje. Šį nutarimą 
1991 m. rugsėjo 12 d. priėmė Lietuvos Respublikos Aukščiausioji Taryba—Atkuriamasis Seimas pagal 
tuomet galiojusius teisės aktus. 

1. Privati nuosavybė, ūkinės veiklos laisvė ir iniciatyva kaip Lietuvos 

3. Sąžininga konkurencija ir konstitucinis draudimas monopolizuoti 


sanmiybą IE EIKA ios iai i i i i i i i i ola 


4. Valstybės pareiga ginti vartotojo interesus.......LLLLSLLa asai a kasai kaka 

Teisė, reguliuodama su šalies ūkiu susijusius visuomeninius santykius, apibrėžia 
valstybės ekonominės politikos turinio ribas, nustato leistinas šios politikos vykdy- 
mo priemones ir metodus. Pagal Konstituciją, Seimas, kaip įstatymų leidžiamosios 
valdžios institucija, ir Vyriausybė, kaip vykdomosios valdžios institucija, turi labai 
plačias galias formuoti ir vykdyti valstybės ekonominę politiką ir teisės aktais atitin- 
kamai reguliuoti ūkinę veiklą paisydami Konstitucijoje įtvirtintų teisinės valstybės, 
valdžių padalijimo, atsakingo valdymo, teisėtų lūkesčių apsaugos, teisinio aiškumo, 
tikrumo, saugumo principų'““. Pagrindinės mūsų šalies ūkio gairės yra nustaty- 
tos Konstitucijos IV skirsnyje, o 46-ame šio skirsnio straipsnyje nurodyti esminiai 
ekonominės veiklos principai, sudarantys vieną visumą — šalies ūkio konstitucinį 
pagrindą, todėl visų šio straipsnio dalių nuostatos yra tarpusavyje susijusios ir viena 
kitą papildo; tarp jose įtvirtintų principų yra pusiausvyra, kiekvienas jų aiškintinas 
nepaneigiant kitų, o pažeidus kurioje nors vienoje straipsnio dalyje esančią teisės 
normą, būtų pažeidžiamos arba sudaromos prielaidos pažeisti ir kitose šio straipsnio 
dalyse išdėstytas teisės normas!““". 


1. Privati nuosavybė, ūkinės veiklos laisvė ir iniciatyva 
kaip Lietuvos ūkio pagrindas 


Privati nuosavybė Lietuvoje nuo seno buvo saugoma ir ginama. Vieni iš pirmųjų 
tai atspindintys teisės šaltiniai — Lietuvos Statutai. Juose, be kitų nuostatų, buvo 
įtvirtinta ir bandyta sureguliuoti privačios nuosavybės teisę. Pirmosios nepriklauso- 
mos Lietuvos Respublikos gyvavimo laikotarpiu buvo įgyvendinami laisvos rinkos 
veikimo principai, tarp jų ir prigimtinės teisės į privačią nuosavybę apsauga ir gy- 
nyba!'““*. Padėtis iš esmės pasikeitė sovietinės okupacijos laikotarpiu, kai visa Lietu- 
vos teisė, ypač privatinė, buvo veikiama socialistinės ideologijos. Privati nuosavybė 
buvo panaikinta ir neigiama, smerkiama kaip blogis, aukštinta socialistinė santvarka, 
pagrįsta visuomenine nuosavybe. Pirmasis socialistinės ideologijos uždavinys buvo 
pašalinti iš civilinės teisės privačią nuosavybę. Fiziniai asmenys galėjo turėti tik tei- 
siškai ribotą kiekį asmeninio vartojimo reikmenų, t. y. tiek, kiek reikia asmeniniams 
poreikiams tenkinti (pvz., vieną namą ar butą, vieną karvę ir t. t.)*“", 

Socialistinės nuosavybės teisės doktrinos postulatus dėl nuosavybės sampratos 
irjos turinio, ypač jos negatyvų požiūrį į privačią nuosavybę padėjo griauti prieš pat 
nepriklausomybės atkūrimą LTSR Aukščiausiosios Tarybos priimtas Nuosavybės 
pagrindų įstatymas'*"?, Šio įstatymo 1 straipsnyje buvo suformuluotas jo pagrindinis 
tikslas — atkurti visavertį nuosavybės teisės institutą, kurio pagrindas būtų privačios 
nuosavybės teisė. Nuosavybės pagrindų įstatymo esmę sudarė nuostatos, įtvirtinan- 
čios, kad nuosavybę sudaro piliečių privatinė nuosavybė, piliečių, susijungusių į gru- 
pes (kolektyvus), nuosavybė ir valstybinė nuosavybė (2 str.); nuosavybės teisės sub- 
jektu gali būti bet kuris fizinis asmuo, fizinių asmenų kolektyvas, turintis juridinio 


466 Konstitucinio Teismo 2006 m. gegužės 31 d. nutarimas. Valstybės žinios, 2006, Nr. 62-2283. 
4“ Konstitucinio Teismo 2014 m. gegužės 9 d. nutarimas. TAR, 2014-05-12, Nr. 5321. 
Vėš CIRTAUTIENĖ, S.; VASARIENĖ, D. Social purpose of private property. Jurisprudencija, 2009, 4(118), p. 105. 


M PAKALNIšKIS, V. Nuosavybės teisės doktrina ir Lietuvos Respublikos civilinis kodeksas. Jurispruden- 
cija, 2002, 28(20), p. 69-79. 


4 Aukščiausiosios Tarybos ir Vyriausybės žinios, 1990, Nr. 7-167. 

asmens teises (4 str.); savininkas turi teisę naudoti savo turtą bet kokiai ūkinei ar 
kitai įstatymų neuždraustai veiklai vykdyti (10 str.); turto savininkas turi teisę sam- 
dyti darbui kitus asmenis (11 str.); fiziniams asmenims leidžiama turėti nuosavybės 
teise bet kokį turtą (13 str.). Atitinkamai buvo pakeistas ir Lietuvos TSR Konsti- 
tucijos II skyrius „Ekonominė sistema“. 1990 m. kovo 11 d. Lietuvos Respublikos 
Aukščiausiosios Tarybos deputatams priėmus aktą „Dėl Lietuvos Nepriklausomos 
Valstybės atstatymo“, tą pačią dieną buvo priimtas ir Lietuvos Respublikos Laikinasis 
Pagrindinis Įstatymas, kurio 44 straipsnio 1 dalyje buvo nustatyta: „Lietuvos ekono- 
minės sistemos pagrindas yra Lietuvos Respublikos nuosavybė, kurią sudaro pilie- 
čių privatinė nuosavybė, piliečių, susijungusių į grupes (kolektyvus), nuosavybė ir 
valstybinė nuosavybė.“!''! Privačios nuosavybės (kaip ir bet kurios kitos rūšies nuo- 
savybės) teisė visos apimties saugoma Lietuvos Respublikos Konstitucijos tik nuo 
1990 m. kovo 11 d., tai yra nuo Lietuvos Respublikos Laikinojo Įstatymo (laikino- 
sios Konstitucijos), kuriuo valstybė užtikrino visiems nuosavybės teisės subjektams 
galimybę savarankiškai valdyti, naudoti ir disponuoti jiems priklausančia nuosavybe, 
priėmimo dienos'““. Laikinajame Pagrindiniame Įstatyme buvo įtvirtinta taip pat 
ir visų nuosavybės subjektų galimybė savarankiškai valdyti jiems nuosavybės teise 
priklausančius objektus, jais naudotis ir disponuoti pagal Lietuvos įstatymus. Be 
to, buvo nustatytos ir teisinės nuosavybės gynimo priemonės. Ši nuostata svarbi 
pirmiausia tuo, kad vėl buvo įtvirtintas privatinės nuosavybės teisės konstitucinio 
instituto atkūrimas, tai yra faktiškai buvo pripažintas jo tęstinumas, kilęs iš Lietu- 
vos valstybės konstitucijų. Antra, buvo išvardytos trys valstybėje tuo metu buvu- 
sios pripažintos nuosavybės formos. Trečia, visos trys įteisintos nuosavybės formos 
buvo susietos bendra sąvoka „Lietuvos Respublikos nuosavybė“ **. Tai buvo aiškus 
posūkis privačios nuosavybės teisės atkūrimo, jos pripažinimo, kartu ir apsaugos 
link". Taigi privačios nuosavybės teisės įtvirtinimas Laikinajame Pagrindiniame 
Įstatyme buvo reikšmingiausios, kokią tik valstybė gali suteikti, apsaugos privačios 
nuosavybės savininkams garantija. Taip pradėjo formuotis ir per ekonominės refor- 
mos laikotarpį susiformavo ne tik privačios nuosavybės teisė, bet ir realūs privačios 
nuosavybės teisiniai santykiai bei jais grindžiamas krašto ūkis!“"?. 

Vėliau, 1992 m. priėmus Lietuvos Respublikos Konstituciją, šios nuostatos buvo 
suformuluotos aiškiau. Profesoriaus R. Birštono nuomone, viena aiškiausių Kons- 
titucijos reguliavimo ypatybių yra ta, kad nuosavybė Konstitucijoje reglamentuoja- 
ma labai lakoniškai (toks nuosavybės konstitucinio reglamentavimo susiaurinimas, 
palyginti su iki tol buvusiu, visiškai atitinka privatinės teisės poreikius ir jos pama- 


tinę maksimą „kas neuždrausta, tas leista“), o pačios normos yra abstraktesnės'!"*. 
4! Įstatymas dėl Lietuvos Respublikos laikinojo pagrindinio įstatymo. Valstybės žinios, 1990, Nr. 9-224. 
42 SiNKEvIČIUS, V. Vosstanovlenije prava sobstvennosti na nacionalizirovannoe imuščestvo: opyt 
Litovskoj Respubliki. Pravovedenije, 2005, Nr. 1, p. 43. 

Konstitucinio Teismo 1994 m. gegužės 27 d. nutarimas. Valstybės žinios, 1994, Nr. 42-771. 


MA SveTiKaITĖ, R. Nuosavybės teisių atkūrimas kaip konstitucinė garantija. Daktaro disertacija. 
2008, p. 18. 

PAKALNIŠKIS, V; ŽiLYS, J. The problem of the Institute of Property and the restitution of property 
rights in constitutional jurisprudence of Lithuania. Some issues of genesis. Iš: Ipašums, ta apgrūtina- 
jumi: problemas, risinijumi, iespejas: rakstu krijums. 2006, p. 43—52. 


4“ BiRšTONAS, R.; VarTKEVIčIUS, S. Valstybinio turto valdymas ir privatizavimas Lietuvoje 1992— 


2012 metais. 2015, p. 17. 

Konstitucijos 46 straipsnio 1 dalyje nustatyta, kad Lietuvos ūkis grindžiamas 
privačios nuosavybės teise, asmens ūkinės veiklos laisve ir iniciatyva. Šio Konstitu- 
cijos straipsnio nuostatos yra glaudžiai susijusios su kitais Konstitucijos straipsniais, 
kaip antai 23 straipsnio 1 dalyje nustatyta, kad nuosavybė neliečiama, nuosavybės 
teises saugo įstatymai, vadinasi, savininkas turi teisę turtą valdyti, juo naudotis ir 
disponuoti'*"7 
ninko teises. Konstitucinis Teismas, aiškindamas Konstitucijos 23 straipsnio nuos- 
tatas, yra konstatavęs, kad nuosavybės teisė — viena pamatinių žmogaus teisių. Šia- 
me straipsnyje įtvirtinti nuosavybės neliečiamumas ir apsauga, inter alia, reiškia, kad 
savininkas turi teisę su jam priklausančiu turtu atlikti bet kokius veiksmus, išskyrus 
uždraustuosius įstatymu, naudoti savo turtą ir lemti jo likimą bet kokiu būdu, ku- 


riuo nepažeidžiamos kitų asmenų teisės ir laisvės“. Įstatymai turi saugoti visų 
1479 


„o kiti asmenys — pareigą susilaikyti nuo veiksmų, pažeidžiančių savi- 


savininkų nuosavybės teises 

Pagal Konstituciją, nuosavybės teisė nėra absoliuti, ji gali būti įstatymu riboja- 
ma, inter alia, dėl nuosavybės objekto pobūdžio, visuomenei būtino ir konstituciš- 
kai pagrįsto poreikio. Ribojant nuosavybės teisę, visais atvejais turi būti laikomasi 
šių sąlygų: ji gali būti ribojama tik remiantis įstatymu; apribojimai turi būti būtini 
demokratinėje visuomenėje siekiant apsaugoti kitų asmenų teises ir laisves, Konsti- 
tucijoje įtvirtintas vertybes, visuomenei būtinus konstituciškai svarbius tikslus; turi 
būti paisoma proporcingumo principo, pagal kurį įstatymuose numatytos priemo- 
nės turi atitikti siekiamus visuomenei būtinus ir konstituciškai pagrįstus tikslus!““". 
Pabrėžtina, kad pagal Konstituciją jokiu nuosavybės teisės apribojimu negalima pa- 
neigti nuosavybės teisės esmės. 

Viešojo intereso (konstituciškai svarbaus tikslo) buvimas gali būti pagrindas 
apriboti asmens teisę į nuosavybę tik tuo atveju, kai jos neapribojus dėl turto po- 
būdžio ir (arba) kitų svarbių priežasčių nebūtų įmanoma apsaugoti Konstitucijoje 
įtvirtintų vertybių, būtų pakenkta viešajam interesui'**!. 

Privačios nuosavybės teisės įgyvendinimas taip pat užtikrinamas Konstitucijos 
46 straipsnio 1 dalyje įtvirtinus asmens ūkinės veiklos laisvę ir iniciatyvą. Pagal 
Konstitucijos 28 straipsnį, įgyvendindamas savo teises ir naudodamasis laisvėmis 
žmogus privalo laikytis Lietuvos Respublikos Konstitucijos ir įstatymų, nevaržyti 
kitų žmonių teisių ir laisvių. 

4" Nuosavybės teisės turinys apibrėžiamas Lietuvos Respublikos civilinio kodekso 4.37 straipsny- 
je, kuriame įtvirtinta, kad nuosavybės teisė — tai teisė savo nuožiūra, nepažeidžiant įstatymų ir kitų 
asmenų teisių bei interesų, valdyti, naudoti nuosavybės teisės objektą ir juo disponuoti. Vis dėlto 
nuosavybės turinio ribas nustatyti taikant šią triadą šiuolaikinėje visuomenėje nėra priimtina, nes taip 
būtų pažeistas asmens autonomiškumo principas, kuris leidžia kiekvienam spręsti, kaip tvarkyti savo 


nuosavybę. Plačiau: BARANAUSKAS, E.; LAURINAVIČIUS, K., et al. Daiktinė teisė. Vilnius: Mykolo Rome- 
rio universiteto leidykla, 2010, p. 58-63. 


4 Konstitucinio Teismo 2006 m. kovo 14 d. nutarimas. Valstybės žinios, 2006, Nr. 30-1050; 2016 m. 
birželio 7 d. nutarimas. TAR, 2016-06-07, Nr. 15411. 

4“ Konstitucinio Teismo 2003 m. rugsėjo 30 d. nutarimas. Valstybės žinios, 2003, Nr. 93-4223; 
2016 m. birželio 7 d. nutarimas. TAR, 2016-06-07, Nr. 15411. 

“8 Konstitucinio Teismo 2002 m. rugsėjo 19 d. nutarimas. Valstybės žinios, 2002, Nr. 93-4000; 
2016 m. birželio 7 d. nutarimas. TAR, 2016-06-07, Nr. 15411. 

"Konstitucinio Teismo 2002 m. kovo 14 d. nutarimas. Valstybės žinios, 2002, Nr. 28-1003; 2016 m. 
birželio 7 d. nutarimas. TAR, 2016-06-07, Nr. 15411; 2016 m. spalio 5 d. nutarimas. TAR, 2016-10-05, 
Nr. 24589. 

Asmens ūkinės veiklos laisvė sudaro sąlygas įgyvendinti įvairius turtinius as- 
mens siekius. Pagal Konstituciją, asmens ūkinės veiklos laisve ir iniciatyva grindžia- 
mas tautos ūkis, todėl negali būti nustatytas toks teisinis reguliavimas, kuriuo ūkinės 
veiklos laisvei įgyvendinti būtų sudarytos netinkamos sąlygos!“““. 

Asmens ūkinės veiklos laisvės ir iniciatyvos sąvoka yra plati. Ji apima teisę 
laisvai pasirinkti verslą, laisvai sudarinėti sutartis, rinktis užsiėmimą ir gyvenamąją 
vietą, taip pat sąžiningos konkurencijos laisvę, ūkinės veiklos subjektų lygiateisiš- 
kumą ir kt. Asmens ūkinės veiklos laisvė ir iniciatyva reiškia ir galimybes nekliu- 
domai pertvarkyti savo ūkio subjektus, keisti jų veiklos pobūdį, steigti naujus ūkio 
subjektus ar likviduoti esančius. Ši laisvė neatsiejama nuo asmens, norinčio užsiimti 
ūkine veikla, arba, priešingai, ja nebeužsiimti, galimybės be dirbtinių kliūčių pa- 
tekti į rinką ir atitinkamai iš jos pasitraukti!““. Ūkinės veiklos laisvė yra įtvirtinta 
daugelio Europos demokratinių valstybių konstitucijose ir, kaip minėta, glaudžiai 
siejasi su viena iš klasikinių, visuotinai pripažįstamų asmens teisių į privačią nuo- 
savybę'““*. Asmens ūkinės veiklos laisvė ir iniciatyva — tai teisinių galimybių visu- 
ma, sudaranti prielaidas asmeniui savarankiškai priimti jo ūkinei veiklai reikalingus 
sprendimus'*“*, Ši asmens laisvė gali būti siejama ir su tam tikru valstybės veikimu 
ekonomikos srityje, kai valstybės institucijoms tam tikru būdu reguliuojant ūkinės 
veiklos procesus užtikrinama minėtoji asmens laisvė. 

Ūkinės veiklos laisvė, kaip ir nuosavybės teisė, nėra absoliuti, asmuo ja naudo- 
jasi laikydamasis tam tikrų privalomų reikalavimų ir apribojimų; nustatomais apri- 
bojimais neleistina paneigti tokių esminių ūkinės veiklos laisvės nuostatų kaip ūki- 
nės veiklos subjektų lygiateisiškumas, sąžininga konkurencija. Pagal Konstituciją, 
valstybė negali neribotai kištis į asmens ūkinę veiklą. Reguliuodama ūkinę veiklą, ji 
turi laikytis asmens ir visuomenės interesų derinimo principo, užtikrinti ir privataus 
asmens (ūkinės veiklos subjekto), ir visuomenės interesus, siekti ne atskirų asmenų, 
bet bendros tautos gerovės, kuri neturi būti priešpriešinama paties ūkio subjekto, 
kurio veikla yra reguliuojama, taip pat asmenų, įsteigusių, valdančių ūkio subjektą 
arba kitaip su juo susijusių, gerovei, jų teisėms ir teisėtiems interesams. Ūkinės 
veiklos, kaip tautos gerovės pagrindo, negalima grįsti (ar jį pateisinti) tokiu jos 
reguliavimu, kuriuo tam tikro ūkio subjekto teisės ir teisėti interesai būtų ribojami 
daugiau, nei būtina viešajam interesui užtikrinti, o ūkio subjektams būtų sudarytos 
nepalankios ar nevienodos ūkininkavimo sąlygos, būtų varžoma jų iniciatyva, nesu- 
daroma galimybių ją įgyvendinti '***, 

Be minėtojo principo, Konstitucijos 46 straipsnio 2 dalyje įtvirtinta nuostata, 
kad valstybė remia visuomenei naudingas ūkines pastangas ir iniciatyvą. Šio princi- 
po įgyvendinimas lemia, kad valstybės ir savivaldybių pareigūnai bei institucijos pri- 
valo savo sprendimais ar veiksmais nekliudyti reikštis ir plėtotis asmenų iniciatyvai, 
nežlugdyti jų pastangų ir neužkirsti joms kelio, jeigu jos nėra žalingos visuomenei, 


M Konstitucinio Teismo 1995 m. balandžio 20 d. nutarimas. Valstybės žinios, 1995, Nr. 52-1284. 
4“ Konstitucinio Teismo 2005 m. gegužės 13 d. nutarimas. Valstybės žinios, 2005, Nr. 63-2235. 


Uš* BIRMONTIENĖ, T. Ūkinės veiklos laisvės konstitucinė doktrina. Iš: Konstituciniai ekonominės lais- 


vės pagrindai ir kitos konstitucinės jurisprudencijos problemos. Vilnius: Lietuvos Respublikos Konsti- 
tucinio Teismo leidykla, 2010, p. 12. 


5 Konstitucinio Teismo 1996 m. balandžio 18 d. nutarimas. Valstybės žinios, 1996, Nr. 36-915. 
“86 Konstitucinio Teismo 2015 m. sausio 15 d. nutarimas. TAR, 2015-01-16, Nr. 683. 

net jeigu jų nauda nėra akivaizdi. Bet kokius valstybės ir savivaldybių pareigūnų bei 
institucijų sprendimus ar veiksmus, kuriais uždraudžiama (ar nesuteikiamas leidi- 
mas) reikštis, plėtotis asmenų iniciatyvai ar užkertamas kelias tam tikroms ūkinėms 
pastangoms, turi lemti vertinimas, kad atitinkamos iniciatyvos ar ūkinės pastangos 
yra žalingos visuomenei“. Konstitucinis Teismas yra konstatavęs, kad minėtoji 
nuostata reiškia Konstitucijoje įtvirtintą galimybę valdžios institucijoms vertinti 
ūkinės veiklos sritis pagal jų naudą visuomenei, kad tik tokiu vertinimu kaip pa- 
grindu įmanoma remti konkrečias ūkinės veiklos sritis ar konkrečias ūkines pastan- 
gas, taip pat kad toks ūkinės veiklos vertinimas sudaro reikiamas prielaidas valstybei 
ūkinę veiklą reguliuoti taip, kad ji tarnautų bendrai tautos gerovei!“““. 

Užtikrindama aptariamojo principo įgyvendinimą, valstybė gali rinktis skir- 
tingas visuomenei naudingų ūkinių pastangų ir iniciatyvos rėmimo formas. Vie- 
nu atveju įstatymuose gali būti numatytos lengvatinės apmokestinimo sąlygos ūkio 
subjektams, užsiimantiems veikla, kurią valstybė ar savivaldybės vertina kaip nau- 
dingą visuomenei. Taip pat ūkio subjektams gali būti teikiama valstybės parama, 
pavyzdžiui, paskola, kurios teikimo paskirtis — tenkinti viešąjį interesą. 

Valstybės paramą ūkio subjektams lemia daugelis veiksnių, tarp jų valstybės 
ekonominė padėtis, valstybės ūkio raidos prioritetai, būtinybė remti tam tikrus 
socialinius visuomenei naudingus projektus, siekiant bendros tautos gerovės. Pa- 
gal Konstituciją, ūkio subjektams teikiama valstybės paskola turi būti grindžiama 
įstatymu. Įstatymuose turi būti nurodyta valstybės institucija, turinti teisę priimti 
sprendimus dėl paskolos teikimo, taip pat tokios paramos teikimo pagrindai. Įsta- 
tymų leidėjas, reguliuodamas visuomenei naudingų ūkinių pastangų ir iniciatyvos 
rėmimą, taip pat ir valstybės paskolos teikimą, yra saistomas iš Konstitucijos kylan- 
čių reikalavimų — atsakingo valdymo, skaidrumo, teisėtumo, lygiateisiškumo, sąži- 
ningos konkurencijos principų (plačiau apie valstybės paskolą žr. XXVIII skyriuje). 

Minėta, kad reguliuojant paramos teikimą ūkio subjektams negalima nustatyti 
tokio teisinio reguliavimo, kuriuo ūkio subjektams būtų suteikiama privilegijų ar 
varžoma iniciatyva'““". Pagal Konstituciją, negalima nustatyti tokio teisinio regulia- 
vimo, kad valstybei nuosavybės teise priklausantis turtas būtų valdomas, naudoja- 
mas, juo būtų disponuojama taip, kad būtų tenkinami tik vienos socialinės grupės 
ar atskirų asmenų interesai arba poreikiai ir šis turtas netarnautų viešajam interesui, 
visuomenės poreikiui, tautos gerovei!““". 

Taigi principas, kad valstybė remia visuomenei naudingas ūkines pastangas ir 
iniciatyvą, lemia Konstitucijoje įtvirtintą valdžios institucijų galimybę vertinti ūkinės 
veiklos sritis pagal jų naudą visuomenei. Įvertinus ūkinės veiklos sritis lengviau įgy- 
vendinti Konstitucijoje įtvirtintą valstybės teisę remti konkrečias ūkinės veiklos sritis 
ar ūkines pastangas. Ūkinės veiklos vertinimas sudaro reikiamas prielaidas Konstitu- 


“Konstitucinio Teismo 2005 m. gegužės 13 d. nutarimas. Valstybės žinios, 2005, Nr. 63-2235. 


"ėš  Konstitucinio Teismo 1997 m. vasario 13 d. nutarimas. Valstybės žinios, 1997, Nr. 15-314; 2005 m. 
gegužės 13 d. nutarimas. Valstybės žinios, 2005, Nr. 63-2235; 2008 m. birželio 30 d. nutarimas. Valsty- 
bės žinios, 2008, Nr. 75-2965; 2011 m. sausio 6 d. nutarimas. Valstybės žinios, 2011, Nr. 3-93. 

Uu“ Konstitucinio Teismo 2008 m. birželio 30 d. nutarimas. Valstybės žinios, 2008, Nr. 75-2965. 

4“ Konstitucinio Teismo 2003 m. rugsėjo 30 d. nutarimas. Valstybės žinios, 2003, Nr. 93-4223; 
2005 m. liepos 8 d. nutarimas. Valstybės žinios, 2005, Nr. 87-3274; 2007 m. liepos 5 d. nutarimas. Vals- 
tybės žinios, 2007, Nr. 76-3018; 2008 m. kovo 20 d. nutarimas. Valstybės žinios, 2008, Nr. 340-1224. 

cijos 46 straipsnio 3 dalies nuostatai įgyvendinti. Konstitucinis Teismas išaiškino, kad 
vienas iš svarbiausių šios nuostatos akcentų — galimas diferencijuotas ūkinės veiklos 


teisinis reguliavimas, kurio pagrindinis kriterijus yra bendra tautos gerovė!““!. 


2. Valstybinis ūkinės veiklos reguliavimas 


Konstitucijos 46 straipsnio 3 dalyje yra įtvirtinta: „Valstybė reguliuoja ūkinę veiklą 
taip, kad ji tarnautų bendrai tautos gerovei.“ Šia nuostata įstatymų leidėjas įparei- 
gojamas atsižvelgiant į ūkinės veiklos specifiką tam tikrose ūkio srityse reguliuoti 
ūkinę veiklą taip, kad ji tarnautų bendrai tautos gerovei. Šis principas įtvirtina ne tik 
valstybės teisę, bet ir jos priedermę teisės aktais atitinkamai reguliuoti ūkinę veiklą. 

Konstitucinis Teismas 2006 m. gegužės 31 d., 2006 m. gruodžio 21 d. nuta- 
rimuose, 2007 m. lapkričio 13 d. sprendime konstatavo, kad pagal Konstituciją 
Seimas, kaip įstatymų leidžiamosios valdžios institucija, ir Vyriausybė, kaip vykdo- 
mosios valdžios institucija, turi labai plačią diskreciją formuoti ir vykdyti valstybės 
ekonominę politiką (kiekvienas pagal savo kompetenciją) ir teisės aktais atitinkamai 
reguliuoti ūkinę veiklą, žinoma, niekaip nepažeisdami Konstitucijos ir įstatymų, 
inter alia, neviršydami juose nustatytų šių valstybės valdžios institucijų įgaliojimų, 
paisydami iš Konstitucijos kylančių tinkamo teisinio proceso reikalavimų, Konsti- 
tucijoje įtvirtintų teisinės valstybės, valdžių padalijimo, atsakingo valdymo, teisėtų 
lūkesčių apsaugos, teisinio aiškumo, tikrumo, saugumo principų"“**. 

Liberaliųjų doktrinų požiūriu valstybės institucijų priimamų sprendimų sritis 
ekonomikos klausimais turėtų būti minimali. Šiuolaikinių demokratinių valstybių 
teisė ir praktika iš esmės remiasi tuo, kad valstybė negali savavališkai (pvz., pažeisda- 
ma lygybės principą) ir neribotai varžyti ūkinės veiklos laisvės. Pagal Konstitucijos 
46 straipsnį, valstybė turi reguliuoti ūkinę veiklą taip, kad ji tarnautų bendrai tautos 
gerovei, ir ginti vartotojo interesus. Šiose Konstitucijos nuostatose yra įtvirtintas 
principas, nustatantis ūkinės veiklos reguliavimo tikslus ir ribas!“““. 

Analizuojant šį konstitucinį principą, pirmiausia aptariama valstybės vykdomos 
ūkinės veiklos reguliavimo reikšmė, o vėliau aiškinamas bendros tautos gerovės 
sąvokos turinys. 

Ūkinės veiklos reguliavimas susijęs su ūkinės veiklos sąlygų nustatymu, tam 
tikrų procedūrų reglamentavimu, ūkinės veiklos kontrole, taip pat ir su tam ti- 
krais šios veiklos ribojimais ar draudimais. Pagal Konstituciją, riboti asmens teises 
ir laisves, taip pat ir ūkinės veiklos laisvę, galima tik laikantis šių sąlygų: tai daroma 
vadovaujantis įstatymu, tie ribojimai yra būtini demokratinėje visuomenėje siekiant 
apsaugoti kitų asmenų teises, laisves, Konstitucijoje įtvirtintas vertybes ir konsti- 
tuciškai svarbius tikslus, ribojimais nepaneigiama nei teisių ir laisvių prigimtis, nei 
esmė, laikomasi konstitucinio proporcingumo principo. 

Konstitucijos 46 straipsnio 3 dalyje įtvirtintas imperatyvas ūkinę veiklą regu- 
liuoti taip, kad ji tarnautų bendrai tautos gerovei, taikytinas ne tik privačia nuosavybe 
grindžiamai ūkinei veiklai, bet ir tokiai, kuri grindžiama valstybine nuosavybe, taip 
pat ūkinei veiklai, kurią vykdant naudojami visos visuomenės ištekliai, reguliuoti. 


w! Konstitucinio Teismo 1997 m. vasario 13 d. nutarimas. Valstybės žinios, 1997, Nr. 15-314. 


4 Konstitucinio Teismo 2015 m. gegužės 14 d. nutarimas. TAR, 2015-05-15, Nr. 7361. 
4“ Konstitucinio Teismo 2002 m. kovo 14 d. nutarimas. Valstybės žinios, 2002, Nr. 28-1003. 

2. Valstybinis ūkinės veiklos reguliavimas 


Konstitucinis Teismas 1996 m. sausio 24 d. nutarime pabrėžė: pagal Konstituciją 
valstybė, reguliuodama ūkinę veiklą, turi užtikrinti valstybės turto tvarkymą ne- 
pažeidžiant Konstitucijos 46 straipsnio 3 dalyje įtvirtinto reikalavimo ūkinę veiklą 
reguliuoti taip, kad ji tarnautų bendrai tautos gerovei'“““. 

Konstitucijos 46 straipsnio 3 dalies formuluotė „valstybė reguliuoja ūkinę veik- 
lą“ reiškia ne valstybės teisę savo nuožiūra administruoti visą ar tam tikrą ūkinę 
veiklą, o jos teisę nustatyti ūkinės veiklos teisinį reguliavimą, t. y. ūkinės veiklos 
ribojimų (draudimų), sąlygų nustatymą, procedūrų reglamentavimą teisės aktuose, 
taip pat tokią ūkinės veiklos kontrolę, kuri grindžiama teisės aktuose nustatytais 
ūkinės veiklos ribojimais (draudimais), sąlygomis, procedūromis. Šiame kontekste 
paminėtina, kad teisinis reguliavimas — tai tam tikros socialinės tvarkos nustatymo 
forma. Teisinio reguliavimo ypatumai priklauso nuo reguliuojamų visuomeninių 
santykių specifikos. Viena iš šių santykių sričių — ūkinė veikla!*““, 

Pagal Konstituciją, reguliuodama ūkinę veiklą valstybė privalo paisyti konstitu- 
cinio ūkio subjektų lygiateisiškumo reikalavimo, tiesiogiai susijusio su Konstitucijos 
29 straipsnyje įtvirtintu visų asmenų lygiateisiškumo principu, nes priešingu atveju 
ūkinės veiklos teisinio reguliavimo nebūtų galima laikyti tarnaujančiu bendrai tau- 
tos gerovei!**", 

Konstitucinis Teismas konstatavo, kad Vyriausybei atliekant Konstitucijos jai 
priskirtas funkcijas, jos įgaliojimai gali priklausyti nuo šalies ekonominės ir sociali- 
nės būklės, sprendžiamų problemų ir daugelio kitų aplinkybių, kurioms pasikeitus 
gali keistis ir Vyriausybės įgaliojimų turinys bei apimtis; Konstitucijoje yra įtvirtinti 
tik svarbiausi Vyriausybės įgaliojimai“““". Visa tai, ką Vyriausybė daro įgyvendinda- 
ma Konstitucijoje ir įstatymuose jai nustatytą kompetenciją, yra valstybės valdymo 
reikalų sprendimas!“““. Pagal Konstituciją, Vyriausybė, kaip vykdomosios valdžios 
institucija, turi plačią diskreciją formuoti ir vykdyti valstybės ekonominę politiką ir 
atitinkamai reguliuoti ūkinę veiklą'*“". 

Valstybė turi konstitucinę pareigą ūkinę veiklą reguliuoti taip, kad, nepanei- 
giant tautos ūkio pagrindų — privačios nuosavybės teisės, asmens ūkinės veiklos lais- 
vės ir iniciatyvos, būtų užtikrintas ir Konstitucijoje įtvirtintas viešasis interesas"“"". 
Kaip tik siekdama užtikrinti šį viešąjį interesą, valstybė reguliuodama ūkinę veiklą 
gali nustatyti specifines ūkinės veiklos sąlygas, procedūras, kontrolės priemones, 
taip pat tam tikrus ūkinės veiklos ribojimus ar draudimus"?! 


W*  KūRis, E. Ūkinės veiklos laisvė, sąžininga konkurencija ir bendra tautos gerovė (Konstitucijos 
46 str. jurisprudencinis komentaras). Jurisprudencija, 2005, 64(56), p. 56—73. 
W5 Konstitucinio Teismo 1999 m. spalio 6 d. nutarimas. Valstybės žinios, 1999, Nr. 85-2548. 


Ww“ Konstitucinio Teismo 2005 m. gegužės 13 d. nutarimas. Valstybės žinios, 2005, Nr. 63-2235; 
2006 m. gegužės 31 d. nutarimas. Valstybės žinios, 2006, Nr. 62-2283; 2009 m. kovo 2 d. nutarimas. 
Valstybės žinios, 2009, Nr. 25-988; 2013 m. gegužės 24 d. nutarimas. Valstybės žinios, 2013, Nr. 55- 
2760; 2015 m. sausio 15 d. nutarimas. TAR, 2015-01-16, Nr. 683. 


Ww" Konstitucinio Teismo 1999 m. lapkričio 23 d. nutarimas. Valstybės žinios, 1999, Nr. 101-2916. 
1“ Konstitucinio Teismo 2001 m. lapkričio 29 d. nutarimas. Valstybės žinios, 2001, Nr. 102-3636. 


“Konstitucinio Teismo 2007 m. gegužės 23 d. nutarimas. Valstybės žinios, 2007, Nr. 58-2246; 
2015 m. balandžio 3 d. nutarimas. TAR, 2015-04-03, Nr. 5147. 


50 Žr., pvz., Konstitucijos 54 straipsnį. 
5 Konstitucinio Teismo 2005 m. gegužės 13 d. nutarimas. Valstybės žinios, 2005, Nr. 63-2235. 

Pagal Konstituciją, valstybė reguliuodama ūkinę veiklą privalo paisyti konstitu- 
cinio ūkio subjektų lygiateisiškumo reikalavimo, tiesiogiai susijusio su Konstitucijos 
29 straipsnyje įtvirtintu visų asmenų lygiateisiškumo principu, nes priešingu atveju 
ūkinės veiklos teisinio reguliavimo nebūtų galima laikyti tarnaujančiu bendrai tau- 
tos gerovei“““?, 

Minėta, kad ūkinės veiklos teisinis reguliavimas nėra savitikslis dalykas. Jis yra 
socialinės inžinerijos priemonė, būdas per teisę siekti tautos gerovės, t. y. ūkinės 
veiklos teisinio reguliavimo kryptis“. Konstitucijos 46 straipsnio 3 dalyje yra aiš- 
kiai nurodyta ūkinės veiklos teisinio reguliavimo kryptis: ūkinė veikla turi tarnauti 
bendrai tautos gerovei. Aiškindamas konstitucinę valstybės priedermę siekti ben- 
dros tautos gerovės, Konstitucinis Teismas konstatavo, kad bendra tautos gerovė 
yra gana bendras ir platus kriterijus, kurį taikant gali būti remiamasi ir bendrosios 
gerovės samprata, ir tikslingumo argumentais““'. Sąvokos „bendra tautos gerovė“ 
turinys kiekvienu konkrečiu atveju atskleidžiamas atsižvelgiant į ekonominius, so- 
cialinius ir kitus svarbius veiksnius. Tautos gerovė neturi būti suvokiama vien mate- 
rialine (ar finansine) prasme, be to, kažin ar būtų teisinga ir dora siekti materialinės 
gerovės žmonių sveikatai kenksmingų būdu“?“*, 

Asmens ūkinės veiklos laisvė gali būti ribojama, kai būtina ginti vartotojų 
interesus, saugoti sąžiningą konkurenciją, kitas Konstitucijoje įtvirtintas vertybes. 
Konstitucinis asmens ūkinės veiklos laisvės ir iniciatyvos principas lemia tai, kad 
ūkinės veiklos reguliavimui būdingas bendrojo leidimo metodas: leidžiama viskas, 
kas nėra draudžiama. Taigi draudimai yra vienas iš ūkinės veiklos reguliavimo būdų. 
Šie ribojimai ir draudimai turi būti įtvirtinti įstatyme, pagrįsti, adekvatūs siekiamam 
506. Jie taip pat turi būti būtini de- 
mokratinėje visuomenėje siekiant visuomenei svarbaus tikslo, jais neturi būti panei- 
giama asmens teisių ir laisvių prigimtis bei esmė, turi būti laikomasi konstitucinio 
proporcingumo principo““"". Pavyzdžiui, žmogaus ir visuomenės sveikata yra viena iš 
svarbiausių visuomenės vertybių, o žmonių sveikatos apsauga yra konstituciškai svar- 
bus tikslas bei viešasis interesas. Rūpinimasis žmonių sveikata yra valstybės funkcija, 
todėl toks ūkinės veiklos ribojimas, kuriuo siekiama apsaugoti žmonių sveikatą, ver- 
tintinas kaip skirtas bendrai tautos gerovei užtikrinti ir, jeigu paisoma iš Konstitucijos 
kylančių reikalavimų, savaime nėra laikytinas pažeidžiančiu Konstituciją ***. 

Iš Konstitucijos, inter alia, jos 46 straipsnio 3 dalies, 53 straipsnio 1 ir 3 dalių 
bei 54 straipsnio kyla reikalavimas įstatymų leidėjui reguliuojant ūkinę veiklą nusta- 
tyti tokius jos ribojimus, kuriais būtų siekiama užtikrinti bendrą tautos gerovę, inter 


tikslui, nediskriminaciniai, aiškiai suformuluoti 


5 Ibidem.; Konstitucinio Teismo 2006 m. gegužės 31 d. nutarimas. Valstybės žinios, 2006, Nr. 62- 


2283; 2009 m. kovo 2 d. nutarimas. Valstybės žinios, 2009, Nr. 25-988; 2013 m. gegužės 24 d. nutari- 
mas. Valstybės žinios, 2013, Nr. 55-2760; 2015 m. sausio 15 d. nutarimas. TAR, 2015-01-16, Nr. 683; 
2015 m. kovo 5 d. nutarimas. TAR, 2015-03-05, Nr. 3412. 


55 Konstitucinio Teismo 2005 m. gegužės 13 d. nutarimas. Valstybės žinios, 2005, Nr. 63-2235. 


54 Konstitucinio Teismo 1997 m. vasario 13 d. nutarimas. Valstybės žinios, 1997, Nr. 15-314; 2005 m. 
gegužės 13 d. nutarimas. Valstybės žinios, 2005, Nr. 63-2235; 2011 m. birželio 21 d. nutarimas. Vals- 
tybės žinios, 2011, Nr. 76-3672. 


5065 Konstitucinio Teismo 2015 m. gruodžio 16 d. nutarimas. TAR, 2015-12-16, Nr. 19859. 
506 Konstitucinio Teismo 1999 m. spalio 6 d. nutarimas. Valstybės žinios, 1999, Nr. 85-2548. 
5" Konstitucinio Teismo 2005 m. gegužės 13 d. nutarimas. Valstybės žinios, 2005, Nr. 63-2235. 
Konstitucinio Teismo 2005 m. rugsėjo 29 d. nutarimas. Valstybės žinios, 2005, Nr. 117-4239. 

alia, nuo kenksmingo poveikio saugoti žmonių sveikatą ir aplinką, racionaliai naudoti 
gamtos išteklius, atlyginti gamtai ir aplinkai padarytą žalą““"". Konstitucijos 46 straips- 
nio nuostatų turinys aiškintinas atsižvelgiant ir į 94 straipsnio nuostatas, įtvirtinančias 
Vyriausybės, kaip valstybės valdžios institucijos, įgaliojimus“*"". Pagal Konstitucijos 
94 straipsnio 1 punktą, Vyriausybė tvarko krašto reikalus ir užtikrina valstybės saugumą. 

Be asmens individualiųjų interesų, yra ir visuomenės, kaip atskiro subjekto, 
taip pat ir valstybės, interesai. Kita vertus, pabrėžtina, kad šie kolektyviniai interesai 
randasi iš žmogaus individualiųjų interesų ir yra skirti jų apsaugai ir garantijoms*?!!. 
Įstatymų leidėjas, kitos teisėkūros institucijos yra Konstitucijos įpareigoti ūkinės 
veiklos teisiniu reguliavimu užtikrinti palankią teisinę terpę tokios ūkinės veiklos, 
kuri tenkindama ūkio subjekto interesus tarnautų ir bendrai tautos gerovei. 


3. Sąžininga konkurencija ir konstitucinis draudimas 
monopolizuoti gamybą ir rinką 


Konstitucijos 46 straipsnio 4 dalyje įtvirtinti du konstituciniai principai: „Įstatymas 
draudžia monopolizuoti gamybą ir rinką, saugo sąžiningos konkurencijos laisvę.“ 
Draudimas monopolizuoti gamybą ir rinką dažniausiai susijęs su sąžiningos konku- 
rencijos laisvės apsauga, bet sąžiningos konkurencijos laisvės apsaugos principas gali 
būti suprantamas ir kaip savarankiškas, susijęs ir su asmens laisvių apsauga, asmens 
ūkinės veiklos laisve arba vartotojų teisių apsauga'?!“. 

Konstitucinė sąžiningos konkurencijos apsaugos samprata įtvirtina tokį teisinį 
ūkinės veiklos reguliavimą, kai laisvai veikdami rinkoje ūkio subjektai varžosi vieni 
su kitais lygiais teisiniais pagrindais. Šie asmenys turi turėti galimybę savarankiškai 
priimti sprendimus ir nepriklausyti vieni nuo kitų. Ūkio subjektams neleidžiama 
draudžiamais būdais riboti kitų ūkio toje pačioje rinkoje veikiančių subjektų veik- 
los laisvės. Vyraujanti ūkio subjekto padėtis tam tikroje rinkoje gali susiklostyti 
savaime. Vis dėlto sąžiningos konkurencijos apsaugos principo laikymasis lemia, 
kad tokiam asmeniui nesudaroma prielaidų piktnaudžiauti tokia situacija, iškreipti 
konkurencijos santykius, neoficialiais susitarimais pasidalyti rinką teritoriniu ar ku- 
riuo nors kitu pagrindu, neįleisti į ją kitų ūkio subjektų, bandyti neleistinais būdais 
juos išstumti arba kitaip neteisėtai riboti jų galimybes laisvai konkuruoti. Konstitu- 
cijos užtikrinama sąžiningos konkurencijos apsauga lemia ir įstatymų ginamų ūkio 
subjektų sutarčių laisvę, galimybes nekliudomai pertvarkyti ūkio subjektus, keisti jų 
veiklos pobūdį, netrukdyti reaguoti į rinkos pokyčius, steigti naujus ūkio subjektus 
ar likviduoti senuosius. Ir Konstitucijos 46 straipsnio 1 dalyje įtvirtinta asmens ūki- 
nės veiklos laisvė, ir šio straipsnio 4 dalyje įtvirtinta sąžiningos konkurencijos laisvė 


5“ Konstitucinio Teismo 2014 m. gegužės 9 d. nutarimas. TAR, 2014-05-12, Nr. 5321; 2015 m. 
balandžio 3 d. nutarimas. TAR, 2015-04-03, Nr. 5147. 


5W Konstitucinio Teismo 2010 m. vasario 26 d. nutarimas. Valstybės žinios, 2010, Nr. 25-1179. 


51 NAMavIčIuS, Z.; STAČIOKAS, S. Viešųjų ir privačiųjų interesų derinimas — darnios civilinės vi- 


suomenės ir teisinės valstybės principas. Iš: Lietuvos Respublikos Konstitucinio Teismo ir Lenkijos 
Respublikos Konstitucinio Tribunolo septintoji konferencija, 2002 m. birželio 26—29 d. Prieiga per 
internetą: <http://www.lrkt.lt/ PKonferencijose/ 15.pdf>. 


512 BIRMONTIENĖ, T. Ūkinės veiklos laisvės konstitucinė doktrina. Iš: Konstituciniai ekonominės lais- 


vės pagrindai ir kitos konstitucinės jurisprudencijos problemos. Vilnius: Lietuvos Respublikos Konsti- 
tucinio Teismo leidykla, 2010, p. 34. 

yra neatsiejamos nuo konstitucinės kiekvieno žmogaus teisės laisvai rinktis darbą ir 
verslą, taigi ir nuo norinčio užsiimti (arba nebeužsiimti) ūkine veikla asmens gali- 
mybės be dirbtinių kliūčių patekti į rinką ir iš jos pasitraukti"?!“. 

Sąžiningos konkurencijos apsauga yra pagrindinis būdas užtikrinti asmens ir 
visuomenės interesų darną reguliuojant ūkinę veiklą, sukurti ūkio, kaip sistemos, 
savireguliaciją, skatinančią optimaliai paskirstyti ir veiksmingai panaudoti ekonomi- 
nius išteklius, skatinti ekonomikos augimą ir vartotojų gerovę; nuostata, kad įsta- 
tymas saugo sąžiningos konkurencijos laisvę, reiškia įpareigojimą įstatymų leidėjui 
įstatymais nustatyti tokį teisinį reguliavimą, kad nebūtų monopolizuojama gamyba 
ir rinka, būtų užtikrinta sąžiningos konkurencijos laisvė ir numatytos priemonės bei 
būdai ją apsaugoti. Konstitucinė sąžiningos konkurencijos apsaugos garantija drau- 
džia ūkinę veiklą reguliuojančioms valstybės valdžios ir savivaldybių institucijoms 
priimti sprendimus, kuriais yra ar gali būti iškreipiama sąžininga konkurencija, ir 
įpareigoja valstybės valdžios bei savivaldybių institucijas teisinėmis priemonėmis 
užtikrinti sąžiningos konkurencijos laisvę!? V. 

Saugoti sąžiningos konkurencijos laisvę yra valstybės konstitucinė prieder- 
mė"“"“. Konstitucinis Teismas savo nutarime konstatavo, kad sąžiningos konkurenci- 
jos principo laikymasis sukuria ūkio, kaip sistemos, savireguliaciją, skatinančią opti- 
maliai paskirstyti ir panaudoti ekonominius išteklius, skatinti ekonominį augimą ir 
vartotojų gerovę'*!? 
sąžiningos konkurencijos, todėl valstybė turi ją saugoti. Konstitucinėje doktrinoje 
teigiama, kad Konstitucijos IV skirsnyje įtvirtintų tautos ūkio organizavimo konsti- 
tucinių principų analizė atskleidžia, jog reguliuojant ūkinę veiklą pagrindinis būdas 
užtikrinti asmens ir visuomenės interesų derinimą yra būtent sąžiningos konkuren- 
cijos saugojimas. Ji yra pagrindinis būdas užtikrinti asmens ir visuomenės interesų 
darną reguliuojant ūkinę veiklą, sukurti ūkio, kaip sistemos, savireguliaciją, skati- 
nančią optimaliai paskirstyti ir panaudoti ekonominius išteklius, skatinti ekonomi- 
kos augimą ir vartotojų gerovę"?!". 

Konstitucinė sąžiningos konkurencijos apsaugos garantija įpareigoja valstybės 
valdžios ir savivaldybių institucijas teisinėmis priemonėmis užtikrinti sąžiningos 
konkurencijos laisvę. Tokios priemonės — tai ūkio subjektų susitarimų, kuriais sie- 
kiama riboti konkurenciją arba kurie riboja ar gali riboti konkurenciją, draudimas; 
piktnaudžiavimo dominuojančia padėtimi draudimas; rinkos koncentracijos kontro- 
lė; atitinkami koncentracijos draudimai; nesąžiningos konkurencijos draudimas; įsta- 
tymuose nustatytų sąžiningos konkurencijos apsaugos taisyklių laikymosi kontrolė; 
atsakomybė už jų pažeidimus. Be to, konstitucinė sąžiningos konkurencijos apsau- 
gos garantija reiškia draudimą ūkinę veiklą reguliuojančioms valstybės valdžios ir 


„ Kita vertus, asmens ūkinės veiklos laisvė savaime neužtikrina 


55 KuRis, E. Ūkinės veiklos laisvė, sąžininga konkurencija ir bendra tautos gerovė (Konstitucijos 
46 str. jurisprudencinis komentaras). Jurisprudencija, 2005, 64(56), p. 56—73. 


54 Konstitucinio Teismo 2008 m. kovo 5 d. nutarimas. Valstybės žinios, 2008, Nr. 28-1018; 2009 m. 
kovo 2 d. nutarimas. Valstybės žinios, 2009, Nr. 25-988; 2009 m. balandžio 29 d. nutarimas. Valstybės 
žinios, 2009, Nr. 49-1993; 2015 m. sausio 15 d. nutarimas. TAR, 2015-01-16, Nr. 683. 


55 Konstitucinio Teismo 2008 m. sausio 21 d. nutarimas. Valstybės žinios, 2008, Nr. 10-349. 
5“ Konstitucinio Teismo 1999 m. spalio 6 d. nutarimas. Valstybės žinios, 1999, Nr. 85-2548. 
5 Konstitucinio Teismo 2009 m. kovo 2 d. nutarimas. Valstybės žinios, 2009, Nr. 25-988. 

savivaldybių institucijoms priimti sprendimus, iškreipiančius ar galinčius iškreipti 
sąžiningą konkurenciją!?**. 

Konstitucija įpareigoja įstatymų leidėją įstatymuose nustatyti tokį teisinį re- 
guliavimą, kuriuo būtų rūpinamasi, kad gamyba ir rinka nebūtų monopolizuotos. 
Galimybė konkuruoti sumažėja arba konkurencija iš atitinkamos rinkos apskritai 
pašalinama, kai joje įsigali monopolija. Valstybės priedermė — teisinėmis priemo- 
nėmis riboti monopolines tendencijas. Esant monopolijai, valstybė privalo įstaty- 
mais reguliuoti monopolinę ūkinę veiklą ir nustatyti juose atitinkamus reikalavimus 
monopolininkui. Tokio teisinio reguliavimo apimtis gali priklausyti nuo daugelio 
veiksnių: reguliuojamos ūkio srities, tam tikro laikotarpio ypatumų ir kt. 

Konstitucijos 46 straipsnio 4 dalies nuostata „Įstatymas draudžia monopolizuoti 
gamybą ir rinką“ reiškia, kad negalima įvesti monopolio, t. y. negalima įstatymu 
suteikti ūkio subjektui išimtinių teisių veikti kokioje nors ūkio srityje, nes ši sri- 
tis būtų monopolizuota. Draudimas monopolizuoti gamybą ir rinką nereiškia, kad 
įstatyme draudžiama tam tikromis aplinkybėmis konstatuoti esant monopoliją kon- 
krečioje ūkinės veiklos srityje ar kitaip fiksuoti ir atitinkamai reguliuoti faktinius 
monopolinius santykius. Toks konstatavimas sudaro teisines prielaidas taikyti mo- 
nopolininkui tam tikrus reikalavimus ginant kitų ūkio subjektų bei vartotojų teises 
ir teisėtus interesus'?'*, 

Aiškindamas Konstitucijos 46 straipsnio 4 dalies nuostatas, Konstitucinis Teis- 
mas ne kartą konstatavo, kad negalima įstatymu suteikti ūkio subjektui išimtinių 
teisių veikti kurioje nors ūkio srityje, nes dėl to ši sritis būtų monopolizuota, bet 
draudimas monopolizuoti gamybą ir rinką nereiškia, jog draudžiama tam tikromis 
aplinkybėmis įstatyme konstatuoti esant monopoliją konkrečioje ūkinės veiklos sri- 
tyje ar kitaip atskleisti ir atitinkamai reguliuoti faktinius monopolinius santykius, 
t. y. sudaryti teisines prielaidas taikyti monopolininkui tam tikrus reikalavimus (api- 
mančius, inter alia, diskriminacinių kainų nustatymo ribojimą, monopolinės rinkos 
prekių kainų dydžių ir tarifų valstybinį reglamentavimą, prekių kokybės reikalavi- 
mų monopoliniam ūkio subjektui nustatymą, taip pat valstybės institucijų atlieka- 
mą kontrolę siekiant išsiaiškinti, kaip ūkio subjektai laikosi nustatytų reikalavimų) 
ginant kitų ūkio subjektų bei vartotojų teises ir teisėtus interesus*?*". 

Nors monopolija yra vienas iš iškreiptos arba nesąžiningos konkurencijos atve- 
jų, ji gali susidaryti ir nepažeidžiant įstatymų, pavyzdžiui, monopolininkui gami- 
nant unikalų produktą, kurio rinkoje be jo niekas daugiau nesiūlo. Kita vertus, gali 
susiklostyti, kad valstybė pati suteikia tam tikram ūkio subjektui monopolines teises 
teikti tam tikrą paslaugą. Vis dėlto reikia pasakyti, kad daugelio valstybių įstatymai 
riboja monopolijų kūrimąsi ir siekia užtikrinti sąžiningą konkurenciją rinkoje. 

Valstybės pareiga ginti vartotojų interesus apima būtinybę įstatymais ir kitais 
teisės aktais nustatyti įvairias vartotojų interesų gynimo priemones ir valstybės ins- 
titucijų priedermę kontroliuoti, kaip ūkio subjektai laikosi įstatymais ir kitais teisės 


55 Konstitucinio Teismo 2004 m. sausio 26 d. nutarimas. Valstybės žinios, 2004, Nr. 15-465. 


5“ Konstitucinio Teismo 1999 m. spalio 6 d. nutarimas. Valstybės žinios, 1999, Nr. 85-2548; 2000 m. 
spalio 18 d. nutarimas. Valstybės žinios, 2000, Nr. 88-2724; 2002 m. balandžio 9 d. nutarimas. Valstybės 
žinios, 2002, Nr. 39-1441; 2003 m. kovo 17 d. nutarimas. Valstybės žinios, 2003, Nr. 27-1098. 


50 Konstitucinio Teismo 2010 m. rugsėjo 29 d. nutarimas. Valstybės žinios, 2010, Nr. 117-5967. 

aktais nustatytų reikalavimų““'. Analizuojamos Konstitucijos nuostatos negalima 


vertinti atsietai nuo kitų Konstitucijos normų, pavyzdžiui, asmenų lygybės principą 
įtvirtinančio 29 straipsnio. Šio straipsnio 1 dalyje yra įtvirtinta formali visų asmenų 
lygybė, o 2 dalyje — asmenų nediskriminavimo ir privilegijų neteikimo principas. 
Konstitucinis asmenų lygybės principas taikytinas ne tik fiziniams, bet ir juridiniams 
asmenims. Tam tikros ūkio subjektų grupės privilegijų nustatymas sietinas ir su kitų 
ūkio subjektų diskriminavimu, jų ūkinės veiklos laisvės ir iniciatyvos ribojimu. 


4. Valstybės pareiga ginti vartotojo interesus 


Konstitucijos 46 straipsnio 5 dalyje nustatyta, kad valstybė gina vartotojo interesus 
ir kad tai yra jos pareiga; ši nuostata rodo, kad teisės normomis turi būti nustatytos 
įvairios vartotojų interesų gynimo priemonės, kad valstybės institucijos turi kontro- 
liuoti, kaip ūkio subjektai laikosi nustatytų reikalavimų ir kt.!“*? 

Tam tikrų ūkinės veiklos sričių santykių specifika, inter alia, gali lemti varto- 
tojų teisių, interesų apsaugos ir gynimo santykių reguliavimo ypatumus tam tikro- 
se ūkinės veiklos srityse; būtent ūkinės veiklos turinys, jos specifika ir ypatumai 
tam tikrose ūkio srityse gali lemti specialaus vartotojų teisių, interesų apsaugos ir 
gynimo teisinių santykių reguliavimo būtinybę bei poreikį; taigi vartotojų teisių, 
interesų apsaugos ir gynimo priemonės tam tikrose ūkinės veiklos srityse gali skirtis 
atsižvelgiant į konkrečios ūkinės veiklos santykių specifiką“**. Įstatymų leidėjas, 
reguliuodamas tam tikros ūkio srities, kurioje įtvirtinama kurių nors ūkio subjektų 
specifinė teisinė padėtis, santykius ir nustatydamas kituose įstatymuose įvardytas 
šių santykių reguliavimo išimtis, privalo nustatyti ir papildomas teisines priemones, 
kurios užtikrintų vartotojų teisių ir teisėtų interesų apsaugą“?““. 

Šis principas lemia valstybės priedermę teisės normomis nustatyti įvairias var- 
totojų interesų gynimo priemones, o valstybės institucijos turi kontroliuoti, kaip 
ūkio subjektai tokių priemonių laikosi. Be to, jeigu tam tikrų ūkio santykių srityje 
gamyba ar rinka yra sutelktos, valstybės valdžios institucijos privalo nustatyti papil- 
domą teisinį reguliavimą, kuris užtikrintų vartotojų interesų apsaugą“““?. Tam tikros 
ūkio srities, kurioje įtvirtinama kokių nors ūkio subjektų specifinė teisinė padėtis, 
santykius reguliuojantį įstatymų leidėją Konstitucija įpareigoja nustatyti ir vartotojų 
teisių bei teisėtų interesų apsaugą užtikrinančias papildomas teisines priemones !***. 

Nuostata „valstybė gina vartotojo interesus“ sietina ne tik su vartotojų interesų 
gynimu nuo galimo gamybos ar rinkos koncentravimosi, ypač nuo monopolinių 
tendencijų, kai monopolija atsiranda savaime. Jos turinys kur kas platesnis. Valsty- 
bė yra konstituciškai įpareigota teisinėmis priemonėmis užtikrinti, kad vartotojas 


52! Konstitucinio Teismo 2008 m. kovo 5 d. nutarimas. Valstybės žinios, 2008, Nr. 28-1018; 2004 m. 
sausio 26 d. nutarimas. Valstybės žinios, 2004, Nr. 15-465. 


52 Konstitucinio Teismo 2000 m. spalio 18 d. nutarimas. Valstybės žinios, 2000, Nr. 88-2724; 2015 m. 
spalio 29 d. nutarimas. TAR, 2015-10-29, Nr. 17072. 


55 Ibidem. 


54 Konstitucinio Teismo 2003 m. kovo 17 d. nutarimas. Valstybės žinios, 2003, Nr. 27-1098; 2015 m. 
spalio 29 d. nutarimas. TAR, 2015-10-29, Nr. 17072; 2016 m. birželio 7 d. nutarimas. TAR, 2016- 
06-07, Nr. 15411. 


55 Konstitucinio Teismo 2009 m. balandžio 29 d. nutarimas. Valstybės žinios, 2009, Nr. 49-1993. 
56 Konstitucinio Teismo 2003 m. kovo 17 d. nutarimas. Valstybės žinios, 2003, Nr. 27-098. 

nepatirtų didžiojo verslo diktato, neleidžiančio jam laisvai rinktis iš rinkoje konku- 
ruojančių produktų, taip pat nustatyti standartus, kitus reikalavimus, kuriuos turi 
atitikti į rinką patenkantys produktai, ir prižiūrėti, kad ūkio subjektai nenukryptų 
nuo šių standartų bei kitų reikalavimų ir jų laikytųsi". 

Siekdamas užtikrinti veiksmingą vartotojų teisių ir interesų apsaugą bei gyni- 
mą, įstatymų leidėjas turi nustatyti vartotojų teisių, interesų apsaugos institucijų 
sistemą, t. y. įstatyme turi būti įvardytos valstybės institucijos, aiškiai apibrėžta jų 
kompetencija, sudarytos teisinės prielaidos joms užtikrinti realią vartotojų teisių ir 
interesų apsaugą ir gynimą atitinkamoje ūkinės veiklos srityje““?*. 

Vartotojų teisių apsauga priskiriama prie moderniųjų teisių grupės ir yra tiesio- 
giai reglamentuojama tik kai kuriose Europos valstybių (pvz., Ispanijos Karalystės 
ir Portugalijos Respublikos) konstitucijose'““?. Vartotojų teisių apsauga siejama su 
konstituciniu socialinės valstybės arba socialinio valstybingumo"?*? principu. Galima 
teigti, kad socialinės valstybės paskirtis — apsaugoti vartotojus nuo išnaudojimo rin- 
kos ekonomikos sąlygomis užtikrinant šios grupės specialų teisinį režimą. Lietuvos 
Respublikos Konstitucijoje nėra tiesiogiai įvardytas socialinės valstybės principas, 
tačiau Konstitucinis Teismas šį principą apibrėžia per Konstitucijos normas, kurios 
įtvirtina žmogaus ekonomines, socialines ir kultūrines, taip pat pilietines ir politines 
teises, visuomenės ir valstybės santykius, socialinės paramos ir socialinės apsaugos 
pagrindus, tautos ūkio organizavimo ir reguliavimo principus, valstybės institucijų 
organizavimo ir veiklos pagrindus ir kt.!“*! Socialinės apsaugos priemonės išreiškia 
visuomenės solidarumo idėją, padeda asmeniui išvengti galimų socialinių rizikų. 
Taigi socialinės valstybės principas laikomas konstitucine vertybe“““?. 

Konstitucinė valstybės pareiga ginti vartotojų interesus turi būti įgyvendinta pir- 
miausia įstatymų leidėjui nustatant bendrąsias ir, atsižvelgiant į konkrečią reguliuoja- 
mos ūkinės veikos specifiką, specialiąsias vartotojų teisių, interesų apsaugos ir gynimo 
priemones. Kai kurioms ūkinės veiklos sritims būdinga tam tikra santykių specifika, 
kuri gali numatyti vartotojų teisių ir interesų apsaugos ir gynimo santykių reguliavi- 
mo ypatumus tam tikrose ūkinės veiklos srityse. Kaip tik ūkinės veiklos turinys, jos 
specifika ir ypatumai tam tikrose ūkio srityse gali lemti specialaus vartotojų teisių, 
interesų apsaugos ir gynimo teisinių santykių reguliavimo būtinybę bei poreikį tam 
tikroje ūkinės veiklos srityje. Vartotojų teisių, interesų apsaugos ir gynimo priemonės 
tam tikrose ūkinės veiklos srityse gali skirtis atsižvelgiant į tam tikros ūkinės veiklos 
santykių specifiką. Ūkinės veiklos specifika, įvairumas, dinamiškumas lemia tai, kad 
konkrečių santykių tam tikroje srityje reguliavimas nebūtinai turi būti visą laiką vie- 
nodas, t. y. jis gali kisti. Atitinkamai gali kisti ir vartotojų teisių, interesų apsaugos ir 
5" KuūRis, E. Ūkinės veiklos laisvė, sąžininga konkurencija ir bendra tautos gerovė (Konstitucijos 
46 str. jurisprudencinis komentaras). Jurisprudencija, 2005, 64(56), p. 56—73. 

525 Konstitucinio Teismo 2009 m. kovo 2 d. nutarimas. Valstybės žinios, 2009, Nr. 25-988. 


529  BIRMONTIENĖ, T. Ūkinės veiklos laisvės konstitucinė doktrina. Iš: Konstituciniai ekonominės lais- 
vės pagrindai ir kitos konstitucinės jurisprudencijos problemos. Vilnius: Lietuvos Respublikos Konsti- 
tucinio Teismo leidykla, 2010, p. 14. 

550 ŠiuErKIs, E. Alternatyvi konstitucinė teisė. Vilnius: Teisinės informacijos centras, 2003, p. 204. 


6! Konstitucinio Teismo 2005 m. vasario 7 d. nutarimas. Valstybės žinios, 2005, Nr. 19-623. 


5 RavLušEvičius, P. Vartotojų teisių apsaugos ypatumai Europos Sąjungos ir Lietuvos teisėje. Ju- 


risprudencija, 2007, 9(99), p. 49. 

gynimo santykių reguliavimas, o tam tikrais atvejais jis turi būti keičiamas įstatymo 
leidėjui reaguojant į ekonominius ar socialinius visuomenės gyvenimo pokyčius. 

Konstitucinis Teismas konstatavo, kad Konstitucijos 46 straipsnio 5 dalyje įtvir- 
tinta nuostata, jog valstybė gina vartotojo interesus, numato, kad teisės normomis 
turi būti nustatytos įvairios vartotojų interesų gynimo priemonės, o valstybės ins- 
titucijos turi kontroliuoti, kaip ūkio subjektai jų laikosi“***. Vadinasi, konstitucinė 
priedermė ginti vartotojų teises ir interesus įstatymų leidėją įpareigoja nustatyti tokį 
teisinį reguliavimą, kad būtų sudarytos prielaidos kiekvienam vartotojui gauti pre- 
kių ar paslaugų nediskriminacinėmis sąlygomis ir visus vartotojus tokios prekės ar 
paslaugos pasiektų saugiai ir patikimai. Tam tikrų ūkinės veiklos ribojimų taikymas 
ar nustatymas yra vienas iš būdų ginti vartotojų interesus. Įstatymų leidėjas privalo 
įstatyme apibrėžti ir taip užtikrinti, kad ūkio subjektai teikdami paslaugas ar parduo- 
dami prekes nesudarys prielaidų pažeisti vartotojų teises ar interesus?“*. 

Konstitucinis Teismas konstatavo, kad kainų ribų nustatymas taip pat yra vienas iš 
būdų ginti vartotojų interesus. Įstatymų leidėjas turi pareigą įstatymu apibrėžti elek- 
tros energijos kainų ribų nustatymo kriterijus. Šie kriterijai ir jų nustatymo metodika 
bei tvarka turi būti aiški, skaidri, pagrįsta, kad nebūtų galimybių piktnaudžiauti ***. 

Kaip specialiosios vartotojų interesų gynimo priemonės konstitucinėje ju- 
risprudencijoje!““* įvardijami diskriminacinių kainų nustatymo ribojimas, mono- 
polinės rinkos prekių kainų dydžių ir tarifų valstybinis reglamentavimas, prekių 
kokybės bei kitų reikalavimų monopoliniam ūkio subjektui nustatymas ir kt. 

Taigi Lietuvos ūkio plėtra organizuojama vadovaujantis šiais penkiais pagrindi- 
niais, Konstitucijos 46 straipsnyje įtvirtintais, principais: 1) Lietuvos ūkis grindžia- 
mas privačios nuosavybės teise, asmens ūkinės veiklos laisve ir iniciatyva; 2) valsty- 
bė remia visuomenei naudingas ūkines pastangas ir iniciatyvą; 3) valstybė reguliuoja 
ūkinę veiklą taip, kad ji tarnautų bendrai tautos gerovei; 4) įstatymas draudžia mo- 
nopolizuoti gamybą ir rinką, saugo sąžiningos konkurencijos laisvę; 5) valstybė gina 
vartotojo interesus. Konstitucinėje jurisprudencijoje konstatuojama“?*", kad Kons- 
titucijos 46 straipsnyje įtvirtinti principai sudaro vieną visumą — šalies ūkio konsti- 
tucinį pagrindą, todėl visų šio straipsnio dalių nuostatos yra tarpusavyje susijusios 
ir viena kitą papildo, tarp jose įtvirtintų principų yra pusiausvyra, kiekvienas jų aiš- 
kintinas nepaneigiant kitų, o pažeidus kurioje nors vienoje straipsnio dalyje esančią 
teisės normą pažeidžiamos arba sudaromos prielaidos pažeisti ir kitose šio straipsnio 
dalyse išdėstytas teisės normas'?““. 


55 Konstitucinio Teismo 2000 m. spalio 18 d. nutarimas. Valstybės žinios, 2000, Nr. 88-2724; 2003 m. 
kovo 17 d. nutarimas. Valstybės žinios, 2003, Nr. 27-1098; 2009 m. kovo 2 d. nutarimas. Valstybės ži- 
nios, 2009, Nr. 25-988; 2010 m. rugsėjo 29 d. nutarimas. Valstybės žinios, 2010, Nr. 117-5967. 


5* Konstitucinio Teismo 2009 m. kovo 2 d. nutarimas. Valstybės žinios, 2009, Nr. 25-988. 
55 Konstitucinio Teismo 2015 m. balandžio 3 d. nutarimas. TAR, 2015-04-03, Nr. 5147. 
6 Konstitucinio Teismo 1999 m. spalio 6 d. nutarimas. Valstybės žinios, 1999, Nr. 85-2548. 
5“ Konstitucinio Teismo 2009 m. kovo 2 d. nutarimas. Valstybės žinios, 2009, Nr. 25-988. 


5* Pavyzdžiui, atitinkamai įstatymu ar įstatymo įgyvendinamuoju teisės aktu pažeidus Konstitucijos 


46 straipsnio 4 ir 5 dalių nuostatas, kuriose teigiama, kad įstatymas draudžia monopolizuoti gamybą 
bei rinką, saugo sąžiningos konkurencijos laisvę ir kad valstybė gina vartotojų interesus, yra pažeidžia- 
ma arba sudaromos prielaidos pažeisti Konstitucijos 46 straipsnio 3 dalį, kurioje nustatyta, jog valstybė 
reguliuoja ūkinę veiklą taip, kad ji tarnautų bendrai tautos gerovei. 

1. Valstybės finansų sistemos samprata 


Konstitucijos XI skirsnyje „Finansai ir valstybės biudžetas“ yra įtvirtintos esminės 
Lietuvos Respublikos finansų sistemos nuostatos, susijusios su valstybės biudžetine 
sistema, atskiromis biudžeto pajamų rūšimis, biudžeto procesu, Lietuvos banko, 
kaip pagrindinės šalies finansų institucijos, statusu, valstybine paskola bei valstybės 
turtu. 

Valstybės finansai atlieka svarbų vaidmenį užtikrinant visų šalies ūkio šakų tam 
tikrus plėtojimo tempus, paskirstant finansinius išteklius tarp ekonomikos šakų, ša- 
lies regionų gamybinės veiklos ir paslaugų teikimo, taip pat tarp nuosavybės formų 
ir atskirų gyventojų grupių!““". 

Valstybės finansų sistemą sudaro visuma finansinių grandžių, kurių paskirtis — 
aprūpinti valstybę lėšomis, būtinomis jai atliekant ekonomines, socialines ir po- 
litines funkcijas“*". Pagrindinės finansinės grandys yra centrinis bankas, Finansų 
ministerija ir kitos valstybės finansinės institucijos. Valstybės finansų sistemoje cir- 
kuliuojančios lėšos vadinamos viešaisiais finansais. Tai valstybės ir savivaldybių biu- 
džetai, nebiudžetiniai fondai, valstybinis kreditas, valstybės įmonių finansai. Viešieji 
finansai yra skirti užtikrinti keturias pagrindines funkcijas: 1) būtinųjų paslaugų 
atlikimą; 2) atskirų ekonomikos sričių skatinimą arba kontroliavimą; 3) socialinės 
politikos įgyvendinimą; 4) visos šalies ekonomikos augimo skatinimą. 

Viena iš pagrindinių valstybės finansų sistemai keliamų užduočių yra veiks- 
mingai valdyti viešuosius finansus. Svarbiausia šios sistemos grandis yra valstybės 
biudžetas. Jame susiejami pagrindiniai finansiniai elementai: mokesčiai, skolos ir 
išlaidos“?*!. Visos pasaulio vyriausybės savo biudžetuose planuoja lėšų surinkimą 
ir paskirstymą. Biudžetas yra ypatinga ir iš esmės pagrindinė valstybės planavimo 
priemonė““. Valstybės egzistavimo ir jos institucijų veiklos efektyvumas yra neiš- 
vengiamai glaudžiai susijęs su finansinių išteklių surinkimu, jų paskirstymu ir pa- 
naudojimu prioritetiniams tautos poreikiams tenkinti. Taigi nacionalinio biudže- 
to numatymas yra kartu ir vienas iš svarbiausių valstybės planų. Jame atsispindi 
visų valstybės būsimųjų pajamų sumos ir jų šaltiniai bei visos įvairiems viešiesiems 
tikslams skirtos išlaidos. Kitais žodžiais tariant, biudžetas yra tam tikro laikotarpio 
vyriausybės išlaidų ir pajamų planas. Į rinkos ekonomiką orientuotose valstybėse 
biudžetas suprantamas kaip: 1) efektyvus sprendimų priėmimo planas; 2) išteklių 
paskirstymas ir perpaskirstymas; 3) stabilios aplinkos palaikymas; 4) vyriausybės at- 
sakomybės įtvirtinimas įvairiais lygmenimis; 5) užtikrinimas, kad pajamos ir išlaidos 
yra tinkamai užfiksuotos; 6) pagrindinė vyriausybės priemonė vykdyti ekonomikos 
politiką; 7) ekonomikos augimo skatinimo arba stabdymo priemonė; 8) priemonė, 
kuria pasiekiamas susitarimas dėl politiškai konkuruojančių interesų. Atskleisdamas 
biudžeto instituto reikšmę valstybėje, Konstitucinis Teismas konstatavo, kad Lietu- 
vos Respublikos biudžete sukaupiama nacionalinių pajamų dalis, kuri sudaro būti- 


5“  BuškEvičIūTĖ, E. Viešieji finansai. Kaunas: Technologija, 2006, p. 15. 


5“ LEvIšAUSKAITĖ, K.; Rūškys, G. Valstybės finansai. Kaunas: Vytauto Didžiojo universiteto leidykla, 
2003, p. 18. 
64 Ibid., p. 19. 


1542 ŠILEIKIS, E. Alternatyvi konstitucinė teisė. Vilnius: Teisinės informacijos centras, 2003, p. 361. 

nas sąlygas įgyvendinti valstybės švietimo, kultūros, mokslo, sveikatos apsaugos, so- 
cialinės rūpybos ir šalpos, taip pat gamtos programas, plėtoti ūkį, išlaikyti valstybės 


valdžios bei valstybės valdymo įstaigas ir stiprinti krašto apsaugą“?““. 


2. Biudžetinės sistemos konstitucinė samprata 


Lietuvos Respublikos Konstitucijoje yra įtvirtinta, kad „Lietuvos biudžetinę sistemą 
sudaro savarankiškas Lietuvos Respublikos valstybės biudžetas, taip pat savarankiški 
vietos savivaldybių biudžetai“. Taigi Lietuvos biudžeto sistemą sudaro““**: 1) valsty- 
bės biudžetas — centralizuotas valstybės finansinių išteklių fondas, skirtas bendro- 
sioms valstybės reikmėms tenkinti ir 2) savivaldybių biudžetai, skirti Konstituci- 
jos nustatytoms ir kitų įstatymų savivaldybėms priskirtoms vietos valdžios, viešojo 
administravimo ir viešųjų paslaugų teikimo funkcijoms bei savivaldybėms perduo- 
toms valstybės funkcijoms atlikti. 

Konstitucijos 94 straipsnyje nustatyta, kad Vyriausybė rengia ir teikia Seimui 
valstybės biudžeto projektą. Vadovaudamasis 67 straipsnyje įtvirtintomis nuostato- 
mis, Seimas tvirtina valstybės biudžetą ir prižiūri, kaip jis vykdomas. Be to, Vyriau- 
sybė vykdo valstybės biudžetą ir teikia Seimui jo įvykdymo apyskaitą. 

Konstitucijoje yra įtvirtinta, iš kokių šaltinių renkamos valstybės biudžeto 
pajamos. Konstitucijos 127 straipsnio 2 dalyje teigiama, kad „Valstybės biudže- 
to pajamos formuojamos iš mokesčių, privalomų mokėjimų, rinkliavų, pajamų iš 
valstybinio turto ir kitų įplaukų“. Pagal Konstitucijos 67 straipsnio 15 punktą bei 
127 straipsnio 3 dalį, valstybinius mokesčius ir kitus privalomuosius mokėjimus 
įstatymuose nustato Seimas. 

Konstitucinis Teismas ne kartą konstatavo, kad iš konstitucinės valstybės biu- 
džeto sampratos ir konstitucinio atsakingo valdymo principo kyla tai, jog valstybės 
biudžetas turi būti realus, jame numatytos pajamos ir išlaidos turi būti pagrįstos vi- 
suomenės ir valstybės reikmių bei galimybių įvertinimu. Be to, Konstitucinis Teis- 
mas konstatavo ir tai, kad konstitucinis atviros, teisingos ir darnios pilietinės visuo- 
menės imperatyvas bei būtinybė užtikrinti konstitucines asmens teises ir laisves, ap- 
saugoti kitas Konstitucijoje įtvirtintas vertybes lemia Vyriausybės pareigą rengiant 
valstybės biudžeto projektą ir Seimo pareigą svarstant ir tvirtinant valstybės biudžetą 
atsižvelgti į Konstitucijoje įtvirtintas valstybės funkcijas, ekonominę ir socialinę pa- 
dėtį, visuomenės ir valstybės poreikius bei galimybes, turimus ir numatomus gauti 
finansinius išteklius bei valstybės įsipareigojimus (inter alia, tarptautinius), taip pat 
kitus svarbius veiksnius“?**. 

Teikdama Seimui valstybės biudžeto projektą, Vyriausybė privalo jame nuro- 
dytas pajamas ir asignavimus pagrįsti visuomenės ir valstybės reikmių bei galimybių 
įvertinimu; ši informacija turi būti vieša"***. Vadinasi, visuomenei turi būti nurodo- 


5“ Konstitucinio Teismo 1997 m. liepos 10 d. nutarimas. Valstybės žinios, 1997, Nr. 67-1696. 
54 Literatūroje galima rasti terminą „konsoliduotasis biudžetas“, kuris reiškia junglųjį biudžetą, su- 
darytą iš valstybės biudžeto ir savivaldybių biudžetų. 

55 Konstitucinio Teismo 2002 m. liepos 11 d. nutarimas. Valstybės žinios, 2002, Nr. 72-3080; 2013 m. 
vasario 15 d. nutarimas. Valstybės žinios, 2013, Nr. 19-938. 


5* Konstitucinio Teismo 2002 m. sausio 14 d. nutarimas. Valstybės žinios, 2002, Nr. 5-186. 

mi konkretūs kriterijai, kuriais grindžiamas valstybės ekonominės, finansinės padė- 
ties vertinimas, lemiantis valstybės biudžeto pajamų ir išlaidų planavimą bei galimą 
poreikį atitinkamai keisti joms įtakos turinčius įstatymus, ypač nustatančius asmenų 
pareigas ir ribojimus“*". 

Konstitucinis Teismas pabrėžė, kad išleisdamas įstatymą ar kitą teisės aktą įsta- 
tymų leidėjas turi numatyti jam įgyvendinti reikalingas lėšas; pagal Konstituciją, 
įstatymų leidėjas negali sukurti tokios teisinės situacijos, kad būtų išleidžiamas toks 
įstatymas arba kitas teisės aktas, kuriam įgyvendinti reikia lėšų, bet jų neskiriama 
arba skiriama nepakankamai??““, 

Biudžeto politika lemia, kaip lėšos bus paskirstytos tarp asignavimų valdyto- 
jų. Biudžeto procese priimti sprendimai dėl lėšų skirstymo paliečia visos šalies 
gyventojus, todėl Seimas šiuos su biudžetu susijusius sprendimus įtvirtina Valsty- 
bės biudžeto ir savivaldybių biudžetų finansinių rodiklių patvirtinimo įstatyme“?*", 
Kiekvienas valstybės biudžeto ir savivaldybių biudžetų įstatymas — terminuotai ga- 
liojantis ir taikomas įstatymas. Asignavimų valdytojų finansavimas iš atitinkamų 
metų valstybės biudžeto ir savivaldybių biudžetų lėšų pasibaigia tada, kai baigiasi 
atitinkami biudžetiniai metai'“*". 

Kaip minėta, kad valstybės biudžetas yra pagrindinis valstybės finansinis pla- 
nas, kuriuo perskirstomos viešosios lėšos. Atitinkamai ir savivaldybių biudžetai yra 
tam tikro laikotarpio šių savivaldybių pajamų ir išlaidų planai. Pagal Konstituci- 
jos 129 straipsnį, šis laikotarpis yra biudžetiniai metai, trunkantys nuo sausio 1 iki 
gruodžio 31 dienos. 


3. Biudžeto procesas 


Biudžeto procesas — tai įstatymuose reglamentuota kompetentingų valstybės ir sa- 
vivaldybių institucijų, įstaigų ir organizacijų veikla, vykdoma sudarant ir vykdant 
valstybės bei savivaldybių biudžetus. Šis procesas organizuojamas vadovaujantis 
Konstitucija, Lietuvos Respublikos biudžetinės sandaros įstatymu, Vyriausybės pa- 
tvirtintomis biudžeto sudarymo taisyklėmis, finansų ministro įsakymais. 
Konstitucijoje yra nustatytos tokios biudžeto proceso stadijos: 1) biudžeto pro- 
jekto rengimas (94 str. 4 p., 130 str.); 2) biudžeto projekto teikimas Seimui ir jo 
svarstymas (94 str. 4 p., 130 str., 131 str.); 3) biudžeto tvirtinimas įstatymu (131 str. 
1 d., 67 str. 14 p.); 4) biudžeto vykdymas (131 str. 1 d., 94 str. 4 p.); 5) biudžeto 
vykdymo priežiūra ir kontrolė (67 str. 14 p., 94 str. 4 p., 134 str.). Konstituci- 
nis Teismas 2002 m. sausio 14 d. nutarime konstatavo, jog konstitucinė valstybės 
biudžeto samprata rodo, kad valstybės biudžeto projekto rengimas (sudarymas), 


5“ Konstitucinio Teismo 2013 m. vasario 15 d. nutarimas. Valstybės žinios, 2013, Nr. 19-938; 2014 m. 
balandžio 16 d. sprendimas. Prieiga per internetą: <http://www.Irkt.lt/lt/teismo-aktai/paieska/ 135/1a43>. 
5* Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708; 
2006 m. gruodžio 21 d. nutarimas. Valstybės žinios, 2006, Nr. 141-5430; 2010 m. birželio 29 d. nu- 
tarimas. Valstybės žinios, 2010, Nr. 134-6860; 2013 m. vasario 15 d. nutarimas. Valstybės žinios, 2013, 
Nr. 19-938. 

59 Žr., pvz., Lietuvos Respublikos 2017 metų valstybės biudžeto ir savivaldybių biudžetų finansinių 
rodiklių patvirtinimo įstatymą. TAR, 2016-12-29, Nr. 29872. 


5 Konstitucinio Teismo 2007 m. lapkričio 13 d. nutarimas. Valstybės žinios, 2007, Nr. 118-4830. 

svarstymas Seime, patvirtinimas įstatymu ir vykdymas yra atskiros biudžeto proceso 
stadijos. Minėtajame nutarime taip pat konstatuota, kad rengiant valstybės biudžeto 
projektą, svarstant ir tvirtinant valstybės biudžetą, Seimo, kaip įstatymų leidžia- 
mosios valdžios institucijos, ir Vyriausybės, kaip vykdomosios valdžios institucijos, 
įgaliojimai yra atriboti ir kad šioje srityje taip pat turi būti užtikrintas konstitucinio 
valdžių padalijimo principo laikymasis"?! 

Biudžeto projekto rengimas. Konstitucinis Teismas konstatavo, kad Kons- 
titucijoje įgaliojimai rengti valstybės biudžeto projektą yra nustatyti tik Vyriausy- 
bei“, Ši Konstitucijos nuostata, kad Vyriausybė turi įgaliojimus rengti valstybės 
biudžeto projektą, reiškia, jog; Vyriausybė — ir tik ji — gali projekte numatyti, kiek 
lėšų ir iš kokių pajamų šaltinių turėtų būti gauta, kiek lėšų ir kokiems tikslams turė- 
tų būti skirta ir kt. Numatydama valstybės išlaidas valstybės biudžeto projekte, Vy- 
riausybė yra saistoma atviros, teisingos, darnios pilietinės visuomenės imperatyvo, 
konstitucinio valdžių padalijimo principo, kitų Konstitucijos normų ir principų““". 

Nors biudžetiniai metai trunka vienus metus, pagal Biudžeto sandaros įstatymo 
17 straipsnio 2 punktą, biudžeto projektas rengiamas trejiems biudžetiniams me- 
tams. Jį rengiant remiamasi Vyriausybės programa, Lietuvos stabilumo programa, 
Valstybės pažangos strategija (iki šios strategijos įsigaliojimo dienos — Seimo patvir- 
tinta Valstybės ilgalaikės raidos strategija), Nacionalinės pažangos programa, kitais 
Seimo ir Vyriausybės patvirtintais planavimo dokumentais, šiuo įstatymu, Lietu- 
vos Respublikos fiskalinės sutarties įgyvendinimo konstituciniu įstatymu, Lietuvos 
Respublikos fiskalinės drausmės įstatymu, šalies vidutinio laikotarpio ekonominės 
raidos scenarijumi, Europos Sąjungos finansinės paramos strateginiais dokumentais, 
asisnavimų valdytojų strateginiais veiklos planais ir Vyriausybės patvirtintais vals- 
tybės biudžeto ir savivaldybių biudžetų preliminariais pagrindiniais rodikliais, taip 
pat valstybės biudžeto asignavimų valdytojų pateiktomis programomis ir programų 
sąmatų projektais““*'. Biudžeto projekto sudarymas skirstomas į etapus. Pirmasis — 
biudžetinės iniciatyvos teisės pareiškimas. Tokią teisę turi nutarimą dėl ateinančių 
metų valstybės ir savivaldybių biudžetų rodiklių įstatymo rengimo bei biudžeto 
rengimo plano patvirtinimo priimanti Vyriausybė. Antrasis etapas — biudžeto prog- 
nozės rengimas. Atsižvelgdama į kitų ministerijų ir valdymo institucijų pateiktus 
duomenis, tai atlieka Finansų ministerija. Trečiasis etapas — šios institucijos sudary- 
tos programos teikimas Vyriausybei svarstyti. Ketvirtajame etape Vyriausybė įver- 
tintas prognozes teikia susipažinti Seimui. Penktajame etape Vyriausybė tvirtina 
prognozę. Šeštasis etapas — Finansų ministerija rengia biudžeto projektą, kuriame 
nurodomos valstybės biudžeto pajamos ir planuojamos išlaidos, įvardijamos išlaidos 
pagal ministerijas ir kitus asignavimo valdytojus bei išlaidos socialinėms ekono- 
minėms programoms. Septintajame etape projektas teikiamas svarstyti strateginio 
planavimo komitetui. Aštuntasis etapas — kai projektas taisomas pagal komiteto 
pastabas ir teikiamas svarstyti Vyriausybei. Parengtas biudžeto projektas teikiamas 


5! Konstitucinio Teismo 2002 m. liepos 11 d. nutarimas. Valstybės žinios, 2002, Nr. 72-3080. 
552 Ibidem. 


5 Konstitucinio Teismo 2002 m. liepos 11 d. nutarimas. Valstybės žinios, 2002, Nr. 72-3080; 2015 m. 
lapkričio 19 d. nutarimas, TAR, 2015-11-19, Nr. 18423, 


554 Biudžeto sandaros įstatymas. Valstybės žinios, 1990, Nr. 24-596. 

išankstiniam Vyriausybės svarstymui. Vyriausybė priima nutarimą dėl einamųjų 
metų biudžeto projekto. Jie būna dvejopi: 1) pritarti projektui ir teikti jį tvirtinti 
Seimui arba 2) nepritarti; tokiu atveju projektas grąžinamas Finansų ministerijai 
taisyti. Vyriausybei pritarus, projektas teikiamas Seimui tvirtinti. 

Konstitucinis Teismas konstatavo, kad tai, ar valstybės biudžete numatoma pa- 
kankamai lėšų tam tikroms reikmėms (tikslams), ar ne, yra valstybės biudžeto pla- 
navimo, valstybės ir visuomenės poreikių įvertinimo, jų suderinimo su visuomenės 
ir valstybės galimybėmis, taigi socialinio ir ekonominio tikslingumo, klausimai!?*. 
Šių klausimų Konstitucinis Teismas nesprendžia, išskyrus tuos atvejus, kai valstybės 
biudžeto įstatyme nustatomas toks teisinis reguliavimas, kad iškart matyti, jog lėšų 
tam tikroms reikmėms (tikslams) numatoma akivaizdžiai nepakankamai arba išvis 
nenumatoma, o kartu nenumatyti kiti (alternatyvūs) finansavimo šaltiniai, kurie 
pagal Konstituciją gali būti numatyti, ir tai akivaizdžiai prieštarauja tautos gerovei, 


Lietuvos visuomenės ir valstybės interesams, akivaizdžiai paneigia Konstitucijoje 
įtvirtintas, jos ginamas ir saugomas vertybes!?*". 

Atitinkamai svarstydamas ir tvirtindamas kitų metų valstybės biudžetą, Seimas 
turi pareigą iš naujo įvertinti tikrąją valstybėje susiklosčiusią ekonominę, finansinę 
padėtį ir spręsti, ar ji vis dar yra itin sunki, inter alia, ar pajamų į valstybės biudžetą 
surinkimas vis dar yra taip sutrikęs, kad dėl to valstybė negali vykdyti prisiimtų įsi- 
pareigojimų, jeigu jos įsipareigojimų vykdymas buvo sustabdytas ankstesniais me- 
tais dėl tam tikrų priežasčių, pavyzdžiui, ekonominės krizės"“*". 

Biudžeto projekto teikimas Seimui ir jo svarstymas Seime. Konstitu- 
cijos 130 straipsnyje numatyta, kad valstybės biudžeto projektą <...> Vyriausybė 
<...> pateikia Seimui ne vėliau kaip prieš 75 dienas iki biudžetinių metų pabaigos, 
t. y. iki spalio 17 dienos. Kartu su biudžeto projektu Vyriausybė Seimui pateikia ir 
dokumentus, kuriais jis pagrįstas. Seimui teikiamame biudžeto projekte nustatoma: 
1) bendroji pajamų suma ir jų paskirstymas pagal pajamų rūšis; 2) valstybės biudžeto 
pajamų, skiriamų programoms finansuoti, paskirstymas pagal asignavimų valdyto- 
jus; 3) bendroji valstybės biudžeto asignavimų suma; 4) grynasis skolinių įsipareigo- 
jimų pokyčio limitas; 5) biudžetiniais metais pasirašomų valstybės garantijų limitas; 
6) savivaldybių biudžetams skiriamų dotacijų sumos; 7) savivaldybių skolinimosi 
limitai; 8) gyventojų pajamų mokesčio dalis (procentais), tenkanti visų savivaldybių 
biudžetams nuo įplaukų į nacionalinį biudžetą. 

Konstitucijos 67 straipsnio 14 punkte nustatyta, kad Seimas tvirtina valstybės 
biudžeto projektą. Konstitucinis Teismas yra konstatavęs, kad pagal Konstituciją 
svarstydamas ir tvirtindamas valstybės biudžetą Seimas taip pat yra saistomas kons- 
titucinio atviros, teisingos, darnios pilietinės visuomenės imperatyvo, valdžių pada- 
lijimo principo, kitų Konstitucijos normų ir principų. Pabrėžtina, kad konstitucinis 
atviros, teisingos, darnios pilietinės visuomenės imperatyvas, būtinybė užtikrinti 


555 Konstitucinio Teismo 2002 m. sausio 14 d. nutarimas. Valstybės žinios, 2002, Nr. 5-186; 2006 m. 
gruodžio 21 d. nutarimas. Valstybės žinios, 2006, Nr. 141-5430. 


6 Konstitucinio Teismo 2006 m. gruodžio 21 d. nutarimas. Valstybės žinios, 2006, Nr. 141-5430; 
2013 m. vasario 15 d. nutarimas. Valstybės žinios, 2013, Nr. 19-938. 


55 Konstitucinio Teismo 2012 m. vasario 6 d. nutarimas. Valstybės žinios, 2012, Nr. 109-5528; 
2010 m. balandžio 20 d. sprendimas. Valstybės žinios, 2010, Nr. 46-2219. 

konstitucines asmens teises bei laisves ir apsaugoti kitas Konstitucijoje įtvirtintas 
vertybes rodo Seimo pareigą svarstant ir tvirtinant valstybės biudžetą atsižvelgti į 
Konstitucijoje įtvirtintas valstybės funkcijas, susiklosčiusią ekonominę bei sociali- 
nę padėtį, visuomenės ir valstybės poreikius bei galimybes, turimus ir numatomus 
gauti finansinius išteklius bei valstybės įsipareigojimus, kitus svarbius veiksnius“*“. 

Seimo statute numatyta, kad svarstydami biudžeto projektą, Seimo komitetai, 
frakcijos ir nariai visuose svarstymo etapuose gali siūlyti didinti išlaidas tik nuro- 
dydami šių išlaidų finansavimo šaltinius. Negalima siūlyti mažinti tų išlaidų, kurios 
į valstybės biudžeto projektą įrašytos remiantis įstatymais, kitais Seimo priimtais 
norminiais aktais ir tarptautiniais Lietuvos Respublikos įsipareigojimais. Balsuojama 
dėl alternatyvių biudžeto pakeitimų pasiūlymo, kuriems nepritarė Vyriausybė. Šie 
pasiūlymai priimami tik tuo atveju, jeigu už juos balsuoja daugiau kaip pusė visų 
Seimo narių“*", 

Valstybės biudžeto tvirtinimo procedūrą detalizuoja Seimo statutas. Pagal šį 
teisės aktą, Seimo nariai balsuoja dėl viso biudžeto. Biudžetas niekada negali būti 
svarstomas ar priimamas skubos tvarka. Įstatymas priimamas paprasta posėdyje da- 
lyvaujančių Seimo narių balsų dauguma. Biudžetas Seime tvirtinamas atsižvelgiant 
į Lietuvos Respublikos biudžeto sandaros įstatymo nustatytus rodiklius*?*". 

Biudžeto sandaros įstatyme nustatyta, kad Seimas valstybės biudžetą ir savi- 
valdybių biudžetų finansinius rodiklius vieniems biudžetiniams metams tvirtina 
įstatyme ne vėliau kaip prieš 14 kalendorinių dienų iki jų pradžios. Konstitucijos 
132 straipsnyje numatyta, kad jeigu valstybės biudžetas laiku nepatvirtinamas, jo 
išlaidos biudžetinių metų pradžioje kiekvieną mėnesį negali viršyti praėjusių metų 
valstybės biudžeto 1/12 išlaidų. 

Konstitucijos 132 straipsnio 2 dalyje įtvirtinta, kad biudžetiniais metais Seimas 
gali pakeisti biudžetą. Biudžetas keičiamas ar peržiūrimas retai, bet apie tokią ga- 
limybę, valstybėje susidarius itin sunkiai ekonominei, finansinei padėčiai, Konsti- 


5 Konstitucinio Teismo 2002 m. liepos 11 d. nutarimas. Valstybės žinios. 2002, Nr. 72-3080. 
5 Seimo statutas. Valstybės žinios, 1999, Nr. 5-97. 


5“ Biudžeto sandaros įstatymo 18 straipsnio 2 dalyje yra įtvirtinta, kad Lietuvos Respublikos tam 


tikrų metų valstybės biudžeto ir savivaldybių biudžetų finansinių rodiklių patvirtinimo įstatymo pro- 
jekte tvirtinami valstybės biudžetas ir savivaldybių biudžetų finansiniai rodikliai, tai yra nustatoma: 
1) bendra pajamų suma ir jų paskirstymas pagal pajamų rūšis; 2) valstybės biudžeto pajamų, nurodytų 
šio Įstatymo 2 straipsnio 16 dalies 1 ir 2 punktuose (išskyrus Europos Sąjungos finansinės paramos 
ir kitos gaunamos tarptautinės finansinės paramos lėšas), skiriamų programoms finansuoti, paskirs- 
tymas pagal asignavimų valdytojus; 3) bendra valstybės biudžeto asignavimų suma, jos paskirstymas 
pagal asignavimų valdytojus programoms įgyvendinti. Asignavimai skiriami išlaidoms, iš jų — darbo 
užmokesčiui, ir turtui įsigyti, išskyrus valstybines aukštąsias mokyklas, kurioms asignavimai išlaidoms 
skiriami neišskiriant iš jų darbo užmokesčio; 4) grynasis skolinių įsipareigojimų pokyčio limitas ir jo 
dalis, skiriama kaupti piniginiams ištekliams skolai grąžinti; 5) biudžetiniais metais pasirašomų valsty- 
bės garantijų limitas; 6) savivaldybių biudžetams skiriamų dotacijų sumos, bendrosios dotacijos kom- 
pensacijų sumos; 7) savivaldybių skolinimosi limitai; 8) gyventojų pajamų mokesčio dalis (procentais), 
tenkanti visų savivaldybių biudžetams nuo įplaukų į konsoliduotuosius valstybės biudžetą ir savival- 
dybių biudžetus, išskyrus fiksuoto dydžio gyventojų pajamų mokestį, mokamą už pajamas, gautas iš 
veiklos, kuria verčiamasi turint verslo liudijimą; 9) valdžios sektoriaus balanso rodiklio arba valdžios 
sektoriaus balanso rodiklio postūmio vidutinio laikotarpio užduotys; 10) valstybės piniginių išteklių 
suma, planuojama skirti apyvartinėms lėšoms padidinti, kai toks didinimas planuojamas biudžetinių 
metų pabaigoje, ir aplinkybės bei išlygos, leidžiančios nukrypti nuo plano. 

tucinis Teismas ne kartą yra pasisakęs"""!, kad nei Vyriausybei, nei Seimui negalima 
nereaguoti į esminius valstybės ekonominės ir finansinės būklės pokyčius, kai dėl 
ypatingų aplinkybių valstybėje susiklosto itin sunki ekonominė ir finansinė padėtis. 
Tokiais atvejais valstybės ir savivaldybių biudžetai gali būti iš naujo svarstomi ir 
mažinamos juose numatytos išlaidos. Jis keičiamas pagal tą pačią tvarką, pagal kurią 
sudaromas, priimamas ir patvirtinamas. Prireikus Seimas gali patvirtinti papildomą 
biudžetą. 

Konstitucinis Teismas savo aktuose ne kartą pabrėžė: ir Vyriausybė, pagal Kons- 
tituciją turinti įgaliojimus vykdyti valstybės biudžetą, ir Seimas, pagal Konstituciją 
valstybės biudžetą tvirtinantis įstatymu, negali nereaguoti į tokį esminį valstybės 
ekonominės ir finansinės būklės pasikeitimą, kai dėl ypatingų aplinkybių (ekonomi- 
nės krizės, gaivalinės nelaimės ir kt.) valstybėje susiklosto itin sunki ekonominė, fi- 
nansinė padėtis; tokiais atvejais valstybės funkcijoms atlikti ir viešiesiems interesams 
tenkinti dėl objektyvių priežasčių gali pritrūkti lėšų; esant tokioms aplinkybėms gali 
būti keičiamas atitinkamas teisinis reguliavimas; savaime suprantama, kad, valstybė- 
je susiklosčius itin sunkiai ekonominei, finansinei padėčiai, gali būti nesurenkamos 
valstybės biudžeto (ir savivaldybių biudžetų) įstatyme numatytos pajamos, taigi ne- 
gaunama ir reikiamų lėšų atitinkamoms valstybės biudžeto (ir savivaldybių biudže- 
tų) įstatyme numatytoms reikmėms finansuoti; tokiais (bet, žinoma, ne tik tokiais) 
atvejais valstybės biudžetas gali būti keičiamas nepasibaigus biudžetiniams metams; 
tokia galimybė yra expressis verbis numatyta Konstitucijos 132 straipsnio 2 dalyje; 
keičiant valstybės biudžetą (ir savivaldybių biudžetus), gali būti mažinamos išlaidos 
(asignavimai)!??*. 

Gali susiklostyti tokia situacija, kad biudžeto projektą svarstyti pradeda vienos 
sudėties Seimas, o priimti jį reikia jau kitos sudėties, naujai išrinktam Seimui. Tokia 
situacija yra išaiškinta Konstitucinio Teismo 2013 m. vasario 15 d. nutarime, kuriame 
konstatuota, kad pagal Konstituciją Vyriausybės parengtą ir pateiktą valstybės biudže- 
to projektą Seimas svarsto ir tvirtina įstatymu iki naujųjų biudžetinių metų pradžios. 
Be to, pagal Konstituciją Seimo nariai yra renkami ketveriems metams (55 str. 1 d.); 
eiliniai Seimo rinkimai rengiami paskutiniaisiais Seimo narių įgaliojimų metais spalio 
antrą sekmadienį (57 str. (2004 m. liepos 13 d. redakcija) 1 d.); nuo pirmojo naujai iš- 
rinkto Seimo posėdžio pradžios pradedamas skaičiuoti šio Seimo narių įgaliojimų lai- 
kas ir baigiasi anksčiau išrinktų Seimo narių įgaliojimų laikas (59 str. 1 d.); po Seimo 
rinkimų Vyriausybė grąžina savo įgaliojimus Respublikos Prezidentui (92 str. 4 d.), o 
vėliau, sudarius naują Vyriausybę, atsistatydina (101 str. 3 d. 4 p.); nauja Vyriausybė 
gauna įgaliojimus veikti, kai Seimas pritaria jos programai (92 str. 5 d.); Vyriausybė 
solidariai atsako Seimui už bendrąją Vyriausybės veiklą (96 str. 1 d.). 

Taigi konstitucinis valstybės biudžeto proceso ir Seimo rinkimų laiko regu- 
liavimas sudaro prielaidas tais metais, kai įvyksta Seimo rinkimai, į jau pradėtą 


56 Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292; 2007 m. 
spalio 22 d. nutarimas. Valstybės žinios, 2007, Nr. 110-4511; 2009 m. gruodžio 11 d. nutarimas. Vals- 
tybės žinios, 2009, Nr. 148-6632. 

56 Konstitucinio Teismo 2006 m. kovo 28 d. nutarimas. Valstybės žinios, 2006, Nr. 36-1292; 2007 m. 
spalio 22 d. nutarimas. Valstybės žinios, 2007, Nr. 110-4511; 2009 m. gruodžio 11 d. nutarimas. Valstybės 
žinios, 2009, Nr. 148-6632; 2007 m. lapkričio 13 d. sprendimas. Valstybės žinios, 2007, Nr. 118-4830. 

valstybės biudžeto procesą įsitraukti ir naujai išrinktam Seimui bei jam atsakin- 
gai naujai Vyriausybei, kuri įgaliojimus veikti gauna Seimui pritarus jos progra- 
mai. Konstitucijos 67 straipsnio 14 punkto nuostatą, kad Seimas tvirtina valstybės 
biudžetą, 131 straipsnio 1 dalies nuostatą, kad Seimas valstybės biudžeto projektą 
svarsto ir tvirtina įstatymu iki naujųjų biudžetinių metų pradžios, aiškinant kartu su 
57 straipsnio (2004 m. liepos 13 d. redakcija) 1 dalies nuostata, kad eiliniai Seimo 
rinkimai rengiami Seimo narių įgaliojimų pabaigos metais spalio antrą sekmadienį, 
pabrėžtina, jog įstatymuose ir Seimo statute turi būti nustatytas teisinis regulia- 
vimas, kuriuo tais metais, kai yra išrenkamas naujas Seimas, jam būtų sudarytos 
sąlygos įgyvendinti savo konstitucinius įgaliojimus svarstyti ir tvirtinti valstybės biu- 
džeto projektą, ir taip užtikrinti salimybę Seimo rinkimus laimėjusioms politinėms 
jėgoms realiai įgyvendinti savo programas, kurios teisinę reikšmę įgyja Seimo nuta- 
rimu patvirtinus Vyriausybės programą. 

Iš Konstitucijos, inter alia, jos 57 straipsnio (2004 m. liepos 13 d. redakcija) 
1 dalies, 67 straipsnio 7 punkto, 92 straipsnio 5 dalies, 94 straipsnio 4 punkto, 
131 straipsnio 1 dalies išplaukia, kad ir naujai Vyriausybei teisiniu reguliavimu turė- 
tų būti sudarytos sąlygos įgyvendinti savo konstitucinius įgaliojimus rengti valstybės 
biudžeto projektą. 

Įgyvendindama savo išimtinę kompetenciją, Vyriausybė valstybės biudžeto 
projektą turi pateikti Seimui ne vėliau kaip prieš 75 dienas iki biudžetinių metų 
pabaigos. Taigi gali susiklostyti ir tokia situacija, kad kitų metų valstybės biudžetas 
būtų parengtas ir patvirtintas iki naujos Seimo kadencijos pradžios (taigi ir iki įga- 
liojimų veikti suteikimo naujai Vyriausybei), bet ir šiuo atveju turėtų būti užtikrinta 
galimybė naujos kadencijos Seimui ir jam atsakingai naujai Vyriausybei įgyvendinti 
savo konstitucinius įgaliojimus, susijusius su valstybės biudžeto rengimu, svarstymu 
ir tvirtinimu. Taip būtų užtikrinta galimybė Seimo rinkimus laimėjusioms politi- 
nėms jėgoms realiai įgyvendinti savo programas, kurios teisinę reikšmę įgyja Seimui 
nutarimu patvirtinus Vyriausybės programą“"", 

Biudžeto vykdymas. Konstitucijos 94 straipsnio 4 punkte įtvirtinta, kad Vy- 
riausybė vykdo valstybės biudžetą. Biudžeto vykdymas — tai biudžeto įstatyme su- 
planuotų pajamų gavimas ir numatytų išlaidų padengimas. Šiai biudžeto proceso 
stadijai keliami du uždaviniai, tai yra užtikrinti: 1) patvirtintų pajamų surinkimą; 
2) tikslingą biudžeto pajamų naudojimą. Pagrindinis vaidmuo vykdant biudžetą 
tenka privatiems ir viešiesiems fiziniams ir juridiniams asmenims, mokantiems įmo- 
kas į biudžetą, bei biudžeto asignavimus gaunantiems asignavimų valdytojams. Biu- 
džeto vykdymą organizuoja Finansų ministerija, kuri valdo biudžeto lėšas, laikomas 
valstybės iždo sąskaitoje, ir išduoda jas biudžete numatytoms įstaigoms ir įmonėms. 

Biudžeto vykdymo etapą sudaro: 1) biudžeto pajamų dalies vykdymas ir 2) biu- 
džeto išlaidų dalies vykdymas. Biudžeto pajamų dalies vykdymas — tai nustatytų įmo- 
kų mokėjimas į biudžetą. Vykdant pajamų dalį, svarbiausia funkcija tenka Valsty- 
binei mokesčių inspekcijai, kuri: 1) priima mokesčius ir kitas įmokas į valstybės 
biudžeto sąskaitą; 2) paskirsto surinktas lėšas tarp valstybės ir savivaldybių biudžetų 
bei pinigų fondų; 3) ne ginčo tvarka išieško laiku nesumokėtus mokesčius bei kitas 
įmokas. Biudžeto išlaidų dalies vykdymas — tai lėšų skyrimas biudžetų asignavimo 


56 Konstitucinio Teismo 2013 m. vasario 15 d. nutarimas. Valstybės žinios, 2013, Nr. 19-938. 

valdytojams pagal įstatymo patvirtintas asignavimo ribas. Visas išlaidų dalies vyk- 
dymas prasideda nuo išlaidų paskirstymo, o biudžeto išlaidoms lėšos skiriamos per 
biudžeto asignavimus. 

Biudžeto vykdymo priežiūra ir kontrolė. Konstitucijos 67 straipsnio 
14 punkte įtvirtinta nuostata, kad Seimas prižiūri, kaip vykdomas valstybės biu- 
džetas. Savo ruožtu Vyriausybė, kaip valstybės biudžeto vykdytoja, Konstitucijos 
94 straipsnio 4 punktu įpareigota teikti Seimui biudžeto įvykdymo apyskaitą. Seimo 
statuto 224 straipsnyje nustatyta, kad valstybės biudžeto vykdymo bendrąją nuo- 
latinę priežiūrą atlieka Biudžeto ir finansų komitetas“***. Kaip vykdomas valstybės 
biudžetas, Vyriausybėje prižiūri Finansų ministerija, teritorinės mokesčių inspek- 
cijos, teritorinės muitinės, biudžeto asignavimų valdytojai. Visa biudžeto vykdymo 
atskaitomybė rengiama pagal biudžeto pajamas ir išlaidas. Asignavimų valdytojai 
teikia duomenis apie išleistas lėšas Finansų ministerijai ir savivaldybių administraci- 
joms šių institucijų nustatytais terminais. Remdamasi duomenimis apie į valstybės 
biudžetą gautas pajamas, Finansų ministerija pagal pajamas ir išlaidas sudaro valsty- 
bės biudžeto vykdymo apyskaitą. Ši institucija sudaro pusės metų valstybės biudžeto 
vykdymo apyskaitą, kurią svarsto Vyriausybė ir Seimas. Metų pabaigoje sudaroma 
metinė valstybės biudžeto apyskaita. Ją Finansų ministerija teikia svarstyti Vyriau- 
sybei, o ši pateikia tvirtinti Seimui. 

Valstybės biudžeto kontrolė vykdoma siekiant užtikrinti biudžeto pajamų su- 
rinkimo ir biudžeto išlaidų padengimo teisėtumą. Pagal Konstitucijos 134 straipsnį, 
Valstybės kontrolės institucija prižiūri, kaip vykdomas valstybės biudžetas, o vals- 
tybės kontrolierius teikia Seimui išvadą apie metinę biudžeto įvykdymo apyskaitą. 
Ši apyskaita ir valstybės kontrolieriaus išvada dėl jos turi būti apsvarstytos Seimo 
posėdyje. Pritarimas arba nepritarimas valstybės biudžeto įvykdymo apyskaitai iš- 
reiškiamas Seimo nutarimu. 

Atliekant biudžeto vykdymo kontrolę, tikrinama: 1) ar ūkio subjektai laiku 
atsiskaito su biudžetu; 2) ar biudžeto lėšos naudojamos pagal patvirtintas programas 
ir teisės aktų reikalavimus; 3) ar biudžeto lėšos naudojamos veiksmingiausiu būdu; 
4) ar teisingai ir laiku yra rengiama finansinė atskaitomybė. 

Biudžeto kontrolės įstaigos ir pareigūnai, kontroliuodami biudžeto vykdymą, 
turi teisę daryti revizijas ir tikrinti, duoti privalomus vykdyti nurodymus, kelti ne- 
racionaliu biudžeto išteklių naudojimu kaltinamų asmenų patraukimo atsakomybėn 
klausimą, siūlyti apriboti finansavimą iš biudžeto, išieškoti ne pagal paskirtį panau- 
dotas biudžeto lėšas. 


4. Savivaldybių biudžetai 


Konstitucijos 121 straipsnyje nustatyta, kad savivaldybės sudaro ir tvirtina savo biu- 

džetus, kurie, kaip nurodyta Konstitucijos 127 straipsnio 2 dalyje, yra atskiri. 
Savivaldybių biudžetų parengimas ir vykdymas yra svarbiausia teritorinių vie- 

netų finansinės veiklos sritis'?““. Savivaldybių biudžetai — tai centralizuoti savival- 


dybės finansiniai fondai, naudojami vietinės reikšmės programoms finansuoti ir 


564 Lietuvos Respublikos Seimo statutas. Valstybės žinios, 1994, Nr. 15-249. 


65  BuškEvičIūTĖ, E. Viešieji finansai. Kaunas: Technologija, 2006, p. 114. 

savivaldybių įstaigoms išlaikyti. Savivaldybės įstatymuose nustatytais asignavimais 
disponuoja savarankiškai, laikydamosi Konstitucijos ir įstatymų". 

Savivaldybių biudžetų projektus rengia savivaldybių vykdomosios institucijos. 
Parengti biudžetų projektai teikiami savivaldybių taryboms, kurios juos svarsto ir 
tvirtina. Biudžetas tvirtinamas savivaldybės tarybos sprendimu. Savivaldybių tary- 
bos biudžetus patvirtina per du mėnesius nuo valstybės biudžeto ir savivaldybių 
biudžetų finansinių rodiklių patvirtinimo““". Tuo atveju, kai savivaldybių biudžetų 
projektai laiku nepatvirtinami, asignavimai metų pradžioje iki biudžetų patvirti- 
nimo kiekvieną mėnesį negali viršyti 1/12 praėjusių metų šių biudžetų asignavi- 
mų. Patvirtintus biudžetus ir savivaldybių privatizavimo fondo sąmatas savivaldybių 
administracijų direktoriai pateikia Finansų ministerijai. 

Savivaldybių vykdomosios institucijos yra atsakingos savivaldybių taryboms už 
tinkamą biudžetų vykdymą. 

Savivaldybės biudžeto asignavimai skiriami: vietos savivaldybių vykdomoms 
švietimo, kultūros, sveikatos apsaugos, sporto ir gamtos apsaugos programoms bei 
socialinei šalpai finansuoti; vietos savivaldybių ūkiui plėtoti ir reguliuoti; vietos sa- 
vivaldybių valstybinės valdžios ir vykdomiesiems organams išlaikyti; kitoms pagal 
Lietuvos Respublikos įstatymus ir vietos savivaldybių tarybų sprendimus taikyti- 
noms priemonėms įgyvendinti. 

Savivaldybės biudžeto vykdymą kontroliuoja valstybės kontrolės institucijos. 
Faktiškai kontrolę vykdo visos valdžios ir valdymo institucijos, o kaip specialiosios 
įvardijamos valstybės kontrolė, savivaldybių kontrolieriai ir jų tarnybos, savivaldy- 
bių įmonių ir įstaigų vidaus audito tarnybos. Savivaldybės kontrolierius, inter alia, 
kiekvienais metais iki liepos 15 dienos rengia ir reglamente nustatyta tvarka teikia 
savivaldybės tarybai išvadą dėl pateikto tvirtinti savivaldybės konsoliduotųjų atas- 
kaitų rinkinio. Savivaldybių biudžetų buhalterinę apskaitą tvarko savivaldybių ad- 
ministracija!?“*. 

5. Mokesčiai, privalomi mokėjimai ir rinkliavos 
pagal konstituciją ir įstatymus 


Mokesčių samprata ir požymiai. Lietuvos Konstitucijos 127 straipsnio antrojoje 
dalyje nustatyta, kad „valstybės biudžeto pajamos formuojamos iš mokesčių, priva- 


lomų mokėjimų, rinkliavų, pajamų iš valstybinio turto ir kitų įplaukų“. Taigi vienas 


iš pagrindinių valstybės biudžeto šaltinių yra mokesčiai““". 


566 Konstitucinio Teismo 2000 m. lapkričio 8 d. nutarimas. Valstybės žinios, 2000, Nr. 96-3042. 


6“ Biudžeto sandaros įstatyme yra nustatyta, kad Seimas savivaldybių biudžetų finansinius rodiklius 


vieniems biudžetiniams metams tvirtina įstatymu ne vėliau kaip prieš 14 kalendorinių dienų iki biu- 
džetinių metų pradžios. Tais metais, kai įvyksta eiliniai Seimo rinkimai arba pirmalaikiai Seimo rinki- 
mai, po kurių išrinktas naujas Seimas susirenka pradėjus Valstybės biudžeto ir savivaldybių biudžetų 
finansinių rodiklių patvirtinimo įstatymo projekto svarstymo Seime procedūras, Seimas valstybės biu- 
džetą ir savivaldybių biudžetų finansinius rodiklius tvirtina įstatymu, kuris įsigalioja ne vėliau kaip iki 
kitų biudžetinių metų pradžios (Biudžeto sandaros įstatymo 20 str. 2 ir 3 d.). 

566 Vietos savivaldos įstatymas. Valstybės žinios, 1994, Nr. 55-1049; 2000, Nr. 91-2832; 2008, 
Nr. 113-4290. 


56“ Konstitucinio Teismo 1997 m. liepos 10 d. nutarimas. Valstybės žinios, 1997, Nr. 67-1696. 

Mokesčiai — pagrindinis ir pats seniausias valstybės pajamų šaltinis. Įvairiose 
valstybėse yra skirtingos mokesčių sistemos ir atskiri mokesčiai. Tai lėmė įvairūs 
ekonominiai, socialiniai ir politiniai veiksniai. Lietuvos mokesčių sistemą, tokią, 
kokia ji yra dabar, taip pat lėmė įvairūs veiksniai. Reikšmingiausi iš jų buvo šalies 
ekonominė ir socialinė raida atkūrus nepriklausomybę, taip pat Lietuvos narystė 
Europos Sąjungoje (toliau — ES). 

Mokesčiai, privalomi mokėjimai ir rinkliavos sudaro didžiąją dalį valstybių biu- 
džetų pajamų. Jie renkami iš fizinių ir juridinių asmenų tam, kad būtų galima finan- 
suoti paslaugas, kurias valstybė yra įpareigota suteikti. Valstybės veiklos biudžeto 
formavimo ir apmokestinimo mokesčių srityje dalykas pirmiausia yra turtas, gau- 
tos pajamos, pelnas, sukaupti finansiniai ištekliai ir kita'?"?. Taigi apmokestinamųjų 
objektų gali būti labai įvairių. 

Konstitucijos tekste nėra pateikiamas mokesčio apibrėžimas, bet Konstitucinis 
Teismas pateikia gana plačią mokesčio sampratą ir aiškina mokesčiams būdingus 
požymius'''!, kaip antai: 1) mokesčiai ir kiti privalomi mokėjimai — tai įstatymo 
nustatyti privalomi, neatlygintiniai juridinių ir fizinių asmenų atitinkamo dydžio 


mokėjimai, sumokami nustatytu laiku į valstybės (savivaldybės) biudžetą““"*: mokes- 


čiai, mokami esant nuolatiniam apmokestinamam objektui““*; 2) valstybiniai mo- 
kesčiai ir kiti privalomi mokėjimai yra teisės subjektams nustatyta piniginė prievolė 
valstybei; pagal Konstituciją, valstybinius mokesčius ir kitus privalomus mokėjimus 
gali nustatyti tik Seimas ir tik įstatyme, ir tai yra svarbi asmens teisių apsaugos ga- 
rantija'*'*; 3) mokesčiais reguliuojami visuomenėje vykstantys socialiniai ekonomi- 
niai procesai, skatinamos naudingos ūkinės pastangos, remiami tautos ūkio vystymo 
prioritetai“"*; 4) mokesčiams būdinga tai, kad jie reguliariai mokami nustatytais 
laiko tarpais ir nėra tiesiogiai atlygintini, t. y. juos sumokėjus šį mokestį priėmusiai 
valstybės įstaigai, neatsiranda prievolė atlikti kokius nors veiksmus ar suteikti tam 
tikrą paslaugą mokesčio mokėtojui!***: 5) mokesčių santykiai yra viešosios teisės re- 
guliavimo dalykas; mokesčių santykiai — tai valdingo pobūdžio mokesčio mokėtojų 
ir valstybės vykdomosios valdžios institucijų teisiniai santykiai“. Juos įgyvendi- 
nant, pirmiausia taikomas administracinio teisinio reguliavimo metodas"*““. 

Mokesčiai — tai įstatymais nustatyti visiems privalomi ir individualiai neatly- 
gintini ir negrąžintini piniginiai juridinių ir fizinių asmenų nustatyto dydžio mokė- 
jimai į biudžetą, siekiant gauti viešųjų interesų tenkinimo finansavimui reikalingų 
valstybės pajamų "?"“. 


5“ Konstitucinio Teismo 1998 m. birželio 18 d. nutarimas. Valstybės žinios, 1998, Nr. 57-1605. 
5"! Konstitucinio Teismo 2010 m. vasario 12 d. nutarimas. Valstybės žinios, 2010, Nr. 20-935. 
5? Konstitucinio Teismo 2006 m. sausio 24 d. nutarimas. Valstybės žinios, 2006, Nr. 10-369. 
5“ Konstitucinio Teismo 1996 m. kovo 15 d. nutarimas. Valstybės žinios, 1996, Nr. 25-630. 

5“ Konstitucinio Teismo 2002 m. birželio 3 d. nutarimas. Valstybės žinios, 2002, Nr. 55-2199. 


55 Konstitucinio Teismo 1998 m. spalio 9 d. nutarimas. Valstybės žinios, 1998, Nr. 91-2533; 2003 m. 
lapkričio 17 d. nutarimas. Valstybės žinios, 2003, Nr. 109-4887. 


5“ Konstitucinio Teismo 1996 m. kovo 15 d. nutarimas. Valstybės žinios, 1996, Nr. 25-630. 

5" Konstitucinio Teismo 2003 m. lapkričio 17 d. nutarimas. Valstybės žinios, 2003, Nr. 109-4887. 
"S Konstitucinio Teismo 1997 m. liepos 10 d. nutarimas. Valstybės žinios, 1997, Nr. 67-1696. 
MEDELIENĖ, A.; SuDAvIčIUS, B. Mokesčių teisė. Vilnius: VĮ Registrų centras, 2011, p. 35. 

Konstitucijos 67 straipsnio 14 punkte įtvirtinta taisyklė, kad Seimas nustato vals- 
tybinius mokesčius ir kitus privalomus mokėjimus, o Konstitucijos 127 straipsnio 
3 dalyje teigiama, jog mokesčius ir kitas įmokas į biudžetus ir rinkliavas nustato 
Lietuvos Respublikos įstatymai. Taigi mokesčių nustatymas — išimtinė įstatymų lei- 
dėjo konstitucinė kompetencija. Šios Konstitucijos normos turinys atitinka Europos 
žmogaus teisių ir pagrindinių laisvių apsaugos konvencijos (toliau — Konvencijos) 
Pirmojo protokolo 1 straipsnio nuostatą, kad valstybės turi teisę taikyti mokesčių 
ir rinkliavų mokėjimą užtikrinančius įstatymus“?“". Mokesčiai yra būtina valstybės 
funkcionavimo sąlyga, todėl konstitucinė pareiga mokėti įstatymų nustatytus mokes- 
čius yra įtvirtinta kaip valstybės reikalavimas, skirtas visiems mokesčių mokėtojams. 
Konstitucinio Teismo 2010 m. vasario 12 d. nutarime, inter alia, konstatuota, kad 
valstybiniai mokesčiai ir kiti privalomi mokėjimai yra teisės subjektams įstatymu nu- 
statyta piniginė prievolė valstybei. Mokesčiais reguliuojami visuomenėje vykstantys 
socialiniai ir ekonominiai procesai"*!. Jiems būdinga tai, kad jie nėra tiesiogiai atly- 
gintini. Pareiga mokėti mokesčius yra konstitucinė pareiga'“**. Pabrėžtina, kad įsta- 
tymu nustatant tokią pareigą turi būti paisoma Konstitucijos, inter alia, konstitucinių 
teisingumo, proporcingumo, teisinio tikrumo, teisinio aiškumo, asmenų teisėtų lū- 
kesčių apsaugos principų. Asmenys, pagal Konstituciją privalantys mokėti įstatymu 
nustatytus mokesčius, turi teisę pagrįstai tikėtis, kad nustatant ar keičiant mokesčius 
bus paisoma konstitucinio teisinės valstybės principo, inter alia, teisėtų lūkesčių ap- 
saugos, teisinio tikrumo ir teisinio saugumo principų, įtvirtinančių valstybės pareigą 
užtikrinti teisinio reguliavimo, kuriuo nustatomi mokesčiai, stabilumą, saugoti ir 
gerbti mokesčių mokėtojų teisėtus interesus ir teisėtus lūkesčius“““. 

Mokesčių mokėtojas privalo dalį savo tam tikra pinigų suma išreiškiamos nuo- 
savybės pervesti į valstybės ar savivaldybės biudžetą, nes kitaip būtų pažeistas vie- 
šasis interesas bei kitų asmenų teisės ir įstatymų saugomi interesai. Konstitucijos 
23 straipsnis gina teisę į privačią asmenų nuosavybę. Valstybei suteikta teisė nusta- 
tyti mokesčius, t. y. apmokestinti privačią nuosavybę, vertintina kaip išimtinė. Taip 
saugoma privačios nuosavybės teisė“***. Svarbiausias aspektas ginant asmens teisę į 
privačią nuosavybę yra Konstitucijoje įtvirtinta nuostata, kad mokesčiai gali būti 
nustatomi tik įstatymu, t. y. juos gali nustatyti tik Seimas. Be to, Konstitucinis Teis- 
mas savo nutarimuose ne kartą konstatavo, kad tokie esminiai mokesčio elementai 


50 Žmogaus teisių ir pagrindinių laisvių apsaugos konvencija. Valstybės žinios, 1995, Nr. 40-987. 
5 Pavyzdžiui, Konstitucinio Teismo 2012 metų gruodžio 14 d. nutarime konstatuota, kad išimtinius 
konstitucinius įgaliojimus nustatyti mokesčius turintis įstatymų leidėjas (Konstitucijos 67 str. 15 p., 
127 str. 3 d.), atsižvelgdamas, inter alia, į ekonominius veiksnius, valstybės materialines ir finansines 
galimybes, turi diskreciją spręsti ir tai, ar apmokestinti įvairias išmokas, inter alia, finansinę paramą, 
teikiamą dirbantiems tėvams atostogų, skirtų vaikams auginti ir auklėti namuose, metu. Nustatydamas 
išmokų apmokestinimą, įstatymų leidėjas privalo paisyti Konstitucijos normų ir principų, inter alia, 
Konstitucijos 29 straipsnyje įtvirtinto asmenų lygiateisiškumo principo, konstitucinių teisinės valsty- 
bės, teisingumo, protingumo, proporcingumo, socialinės darnos imperatyvų. 


562 Žr., pvz., Konstitucinio Teismo 1997 m. liepos 10 d., 2006 m. sausio 24 d. nutarimus. 


68 Konstitucinio Teismo 2013 m. vasario 15 d. nutarimas. Valstybės žinios, 2013, Nr. 19-938. 


5“ Europos Žmogaus Teisių Teismas yra priėmęs ne vieną sprendimą, numatantį apribojimus valsty- 


bei įgyvendinant savo teisę nustatyti mokesčius. Žr., pvz., SPACER s.r.o. vs. Czech Republic, 09/11/99. 

kaip mokesčio objektas, mokestinių santykių subjektai, jų teisės ir pareigos, mokes- 
čio dydžiai (tarifai), mokėjimo terminai, išimtys bei lengvatos, baudos ir delspini- 
giai taip pat gali būti nustatomi tik įstatymu“. 

Vadinasi, visos apmokestinimo tam tikru mokesčiu sąlygos turi būti nustaty- 
tos įstatyme. Jame negali būti nuostatų, kuriomis mokesčius administruojančioms 
valstybės institucijoms būtų suteikta diskrecija, atsižvelgiant į tam tikras aplinkybes, 
inter alia, mokesčio mokėtojo šeimos finansinę padėtį, jos mokumą, šeimoje au- 
gančių nepilnamečių vaikų skaičių ir kt., spręsti, ar konkretus mokesčio mokėtojas 
turi mokėti mokestį, ar yra nuo jo atleistinas. Priešingu atveju, t. y. jeigu mokesčius 
administruojančios valstybės institucijos turėtų tokią diskreciją, būtų paneigta mo- 
kesčio, kaip įstatymu nustatyto privalomo, neatlygintinio juridinių ir fizinių asmenų 
mokėjimo nustatytu laiku į valstybės biudžetą, esmė"?“". 

Aiškindamas Konstitucijoje įtvirtintus mokesčių teisiniam reguliavimui keliamus 
reikalavimus, Konstitucinis Teismas konstatavo, kad įstatymų leidėjas visais atvejais, 
taip pat ir nustatydamas mokesčius, apmokestinimo išimtis ir lengvatas, turi paisyti, 
inter alia, konstitucinio teisinės valstybės principo, kuris, kaip ne kartą yra konstatavęs 
Konstitucinis Teismas, įtvirtina įvairius reikalavimus įstatymų leidėjui: įstatymuose ir 
kituose teisės aktuose nustatytas teisinis reguliavimas turi būti aiškus, suprantamas, 
neprieštaringas, teisės aktų formuluotės turi būti tikslios, kad teisinių santykių subjek- 
tai savo elgesį galėtų orientuoti pagal teisės reikalavimus. Be to, turi būti užtikrinami 
teisės sistemos nuoseklumas ir vidinė darna, teisės aktuose neturi būti nuostatų, vienu 
metu skirtingai reguliuojančių tuos pačius visuomeninius santykius"**". 

Vienas iš esminių Konstitucijoje įtvirtinto teisinės valstybės principo elementų 
yra teisinio tikrumo ir teisinio aiškumo imperatyvas, kuris suponuoja tam tikrus pri- 
valomus teisiniam reguliavimui keliamus reikalavimus: jis privalo būti aiškus ir dar- 
nus, teisės normos turi būti formuluojamos tiksliai ir nedviprasmiškai“““. Pabrėžtina, 
jog Konstitucinis Teismas 2000 m. kovo 15 d. nutarime konstatavo ir tai, kad teisinio 
reguliavimo aiškumo ir apibrėžtumo, taip pat teisinio tikrumo principai ypač svarbūs 
nustatant mokesčius, taigi ir jų objektą, apmokestinimo išimtis ir lengvatas. 

Vadinasi, iš Konstitucijos 67 straipsnio 15 punkto, 127 straipsnio 3 dalies ir 
konstitucinio teisinės valstybės principo kyla reikalavimas įstatymuose vartoti aiš- 
kias, apibrėžtas ir vienareikšmiškas sąvokas (formuluotes), susijusias su mokesčių, 
inter alia, jų objekto ir apmokestinimo išimčių, nustatymu, kad teisinių santykių 
subjektai savo elgesį galėtų orientuoti pagal teisės reikalavimus, nes priešingu atveju 
būtų sukuriamas teisinis neaiškumas ir netikrumas"*““, 

Nustatant mokesčius, įstatymų leidėją saisto ir valstybės įsipareigojimai, kylan- 
tys iš Lietuvos Respublikos tarptautinių sutarčių, tokių kaip dvišalės bei daugiašalės 


55 Konstitucinio Teismo 2004 m. rugsėjo 2 d. nutarimas. Valstybės žinios, 2000, Nr. 96-3042. 
5ė Konstitucinio Teismo 2015 m. rugsėjo 22 d. nutarimas. TAR, 2015-09-22, Nr. 14100. 
5" Žr., pvz., Konstitucinio Teismo 2004 m. gruodžio 13 d., 2006 m. sausio 16 d., 2013 m. vasario 
15 d. nutarimus. 


56» Konstitucinio Teismo 2003 m. gegužės 30 d. nutarimas. Valstybės žinios, 2003, Nr. 53-2361; 
2004 m. sausio 26 d. nutarimas. Valstybės žinios, 2004, Nr. 15-465; 2008 m. gruodžio 24 d. nutarimas. 
Valstybės žinios, 2008, Nr. 150-6106. 


5“ Konstitucinio Teismo 2013 m. gruodžio 16 d. nutarimas. Valstybės žinios, 2013, Nr. 130-6682. 

sutartys dėl pajamų ir (arba) kapitalo dvigubo apmokestinimo išvengimo, taip pat iš 
Lietuvos narystės Europos Sąjungoje kylantys reikalavimai “V. 

Lietuvos valstybinė mokesčių sistema. Valstybės mokesčių sistema — tai 
visuma įstatymų, reglamentuojamų tarpusavyje glaudžiai susijusių mokesčių, rin- 
kliavų ir privalomų mokėjimų valstybei ar savivaldybei““*!. Skirtingos valstybės yra 
pasirinkusios įvairius būdus reglamentuoti mokestinius teisinius santykius, įtvirtinti 
mokesčių sistemos struktūrą, pagrindinius mokesčių administravimo principus, mo- 
kesčių mokėtojų bei mokesčių administratorių teises ir pareigas ir pan. Vienose iš jų 
šiuos santykius reguliuoja mokesčių kodeksai (Rusijoje, Prancūzijoje, Rumunijoje), 
kitose — valstybės pajamų įstatymai (Jungtinėse Amerikos Valstijose, Didžiojoje Bri- 
tanijoje), dar kitose, tokiose kaip Lietuva, — specialūs mokesčių įstatymai. Pagrindi- 
nis teisės aktas, nustatantis mokesčių sistemą mūsų šalyje, yra Lietuvos Respublikos 
mokesčių administravimo įstatymas (toliau — MAĮ). Šiame įstatyme pateikiamos 
pagrindinės sąvokos ir taisyklės, kurių būtina laikytis įsyvendinant mokesčių įsta- 
tymus, mokesčių administratoriaus funkcijas, teises ir pareigas, mokesčių mokėtojo 
teises ir pareigas, apskaičiuojant ir sumokant mokesčius, atliekant mokesčio ir su juo 
susijusių sumų priverstinį išieškojimą, taip pat nagrinėjant mokestinius ginčus. Be 
šių klausimų, MAĮ pateikiama mokestinių prievolių valstybei sistema, kurią sudaro 
įvairūs mokesčiai, tokie kaip pridėtinės vertės mokestis, akcizai, gyventojų pajamų 
mokestis, nekilnojamojo turto mokestis ir kiti“, 

Mokesčiai klasifikuojami daugeliu pagrindų, tačiau esminis ir reikšmingiausias 
yra mokesčių skirstymas į tiesioginius ir netiesioginius. Europos Sąjunga daugelį 
metų griežtai reglamentuoja netiesioginius mokesčius šalyse narėse. Netiesiogi- 
niams mokesčiams priskiriamas pridėtinės vertės mokestis (toliau — PVM), akcizai 
ir muitai. Tiesioginių mokesčių nuostatas mažiau lėmė Europos Sąjungos šalių mo- 
kesčių sistemos, nors visada kuriant naujus mokesčių įstatymus buvo atsižvelgiama 
į tarptautinę patirtį. 

Pagrindinius Lietuvoje galiojančius mokesčius“ administruoja Valstybinė 
mokesčių inspekcija, kurią sudaro centrinis mokesčio administratorius — Valstybinė 
mokesčių inspekcija prie Finansų ministerijos ir teritorinės valstybinės mokesčių 
inspekcijos — vietos mokesčių administratoriai. Valstybinė mokesčių inspekcija at- 
lieka šiuos uždavinius: 1) padeda mokesčių mokėtojams įgyvendinti savo teises ir 
atlikti pareigas; 2) įgyvendina mokesčių įstatymus; 3) užtikrina, kad mokesčiai į 
biudžetą būtų sumokėti "?**. 


1593 


50 Konstitucinio Teismo 2006 m. gruodžio 22 d. nutarimas. Valstybės žinios, 2006, Nr. 141-5431. 


1 BuškEvIčIUTĖ, E. Mokesčių sistema. Kaunas: Technologija, 2003, p. 25. 


1592 


Mokesčių administravimo įstatymas. Valstybės žinios, 2004, Nr. 63-2243. 


55 Pagal Mokesčių administravimo įstatymą, Lietuvoje šiuo metu administruojami šie mokesčiai: 


pridėtinės vertės mokestis; akcizai; gyventojų pajamų mokestis; nekilnojamojo turto mokestis; žemės 
mokestis; mokestis už valstybinius gamtos išteklius; angliavandenilių išteklių mokestis, naftos ir dujų 
išteklių mokestis; mokestis už aplinkos teršimą; konsulinis mokestis; žyminis mokestis; paveldimo 
turto mokestis; privalomojo sveikatos draudimo įmokos; įmokos į Garantinį fondą; valstybės rinkliava; 
loterijų ir azartinių lošimų mokestis; mokesčiai už pramoninės nuosavybės objektų registravimą; pelno 
mokestis; valstybinio socialinio draudimo įmokos; pertekliaus mokestis cukraus sektoriuje; gamybos 
mokestis cukraus sektoriuje; muitai; atskaitymai nuo pajamų pagal Lietuvos Respublikos miškų įstaty- 
mą; mokestis už valstybės turto naudojimą patikėjimo teise; socialinis mokestis. 

1594 


Mokesčių administravimo įstatymas. Valstybės žinios, 2004, Nr. 63-2243. 

Valstybės rinkliavos. Konstitucija rinkliavas skiria iš kitų mokesčių ir pri- 
valomų mokėjimų, nes jos iš esmės yra kitos teisinės prigimties. Pagal Rinkliavų 
įstatymą“?““, fizinių ir juridinių asmenų privalomos mokėti trijų rūšių rinkliavos 
yra valstybės rinkliava (privaloma įmoka už valstybės ir vietos savivaldos instituci- 
jų, įstaigų, tarnybų ar organizacijų, išskyrus teismus, teikiamas paslaugas, taip pat 
specialiuose įstatymuose nustatytas paslaugas, už kurias šiuose įstatymuose nusta- 
tyta tvarka numatytas kitoks atlyginimas), vietinė rinkliava (savivaldybės tarybos 
sprendimu nustatyta privaloma įmoka, galiojanti tos savivaldybės teritorijoje) ir ins- 
titucijų teikiamos paslaugos (juridinę galią turinčių dokumentų bei jų dublikatų 
išdavimas, perregistravimas ir kitos paslaugos). Konstitucinis Teismas pabrėžė, kad 
rinkliava yra dvejopo pobūdžio, t. y. ją sumokant atsirandančių teisinių santykių 
subjektai turi atitinkamų teisių ir pareigų. Privalomų rinkliavų mokėjimo pagrindai 
yra du: apmokestinamas objektas ir valstybės kompetentingų įstaigų juridiniams 
bei fiziniams asmenims atlikti veiksmai ar suteiktos paslaugos. Dauguma rinkliavų 
paprastai yra savanoriški mokėjimai, t. y. norėdamas kokios nors valstybės įstaigos 
paslaugos, asmuo sutinka sumokėti rinkliavą prieš atliekant veiksmus ar išduodant 
juridinę galią turinčius dokumentus ir tuo pagrindu įgyja teisę reikalauti atlikti pa- 
geidaujamus veiksmus ar išduoti jam reikalingus dokumentus!*““. 

Vienas iš mokesčių požymių yra jų privalomumas, o mokesčių santykiai — tai 
valdingo pobūdžio teisiniai mokesčių mokėtojų ir valstybės vykdomosios valdžios 
institucijų santykiai. Rinkliava Konstitucijos 127 straipsnio 2 ir 3 dalių prasme — pri- 
valoma įmoka į valstybės biudžetą už valstybės kompetentingų įstaigų juridiniams ir 
fiziniams asmenims atliktus veiksmus ar suteiktas paslaugas*?“". 

Mokestinė atsakomybė. Siekdama užtikrinti konstitucinės pareigos mokėti 
mokesčius vykdymą, valstybė nustato teisinę atsakomybę už mokesčių įstatymų pa- 
žeidimus. Už tokius pažeidimus gali kilti finansinė, administracinė ir net baudžia- 
moji atsakomybė. Finansinė atsakomybės išraiška yra pažeidėjui skiriamos baudos ir 
delspinigiai. Nustatydamas baudų už mokesčių įstatymų pažeidimus dydžius, įsta- 
tymų leidėjas yra varžomas teisingumo ir teisinės valstybės konstitucinių principų, 
taip pat kitų konstitucinių reikalavimų. Įstatymuose nustatomos baudos už mokes- 
čių įstatymų pažeidimus turi būti tokio dydžio, koks yra būtinas siekiant teisėto ir 
visuotinai svarbaus tikslo — užtikrinti konstitucinės pareigos mokėti mokesčius vyk- 
dymą. Vadovaudamasis ekonominio tikslingumo kriterijumi, įstatymų leidėjas gali 
reaguoti į rinkos pokyčius ir nustatyti įstatyme tam tikrų delspinigių už mokesčių 
nesumokėjimą arba sumokėjimą ne laiku dydį. 

Nesumokėjus mokesčių arba juos sumokėjus ne laiku, valstybės iždas negauna 
pajamų, didėja biudžeto deficitas, ribojamos ar net atimamos galimybės valstybei 
įgyvendinti savo uždavinius ir atlikti jos piliečiams, tautai bei valstybei gyvybiškai 
svarbias funkcijas. Be to, vieniems ūkinės veiklos subjektams nemokant mokesčių, kiti 
jos subjektai — sąžiningi mokesčio mokėtojai — patenka į jiems nepalankią padėtį, nes 


pažeidžiami esminiai sąžininga konkurencija pagrįstos laisvosios rinkos principai'?*. 


55 Rinkliavų įstatymas. Valstybės žinios, 2000, Nr. 52-1484. 

56 Konstitucinio Teismo 1996 m. kovo 15 d. nutarimas. Valstybės žinios, 1996, Nr. 25-630. 

5" Konstitucinio Teismo 2010 m. vasario 12 d. nutarimas. Valstybės žinios, 2010, Nr. 20-935. 

56 Konstitucinio Teismo 2003 m. lapkričio 17 d. nutarimas. Valstybės žinios, 2003, Nr. 109-4887. 

Taigi nustačius ūkio subjektų atsakomybę už mokesčių įstatymų pažeidimus, sau- 
gomi ūkio subjektų ir valstybės bei savivaldybės, taip pat jų institucijų teisiniai 
santykiai!““", 


6. Valstybinės paskolos ir svarbiausi turtiniai valstybės įsipareigojimai 


Valstybės pajamos gali būti gaunamos skolinantis laikinai laisvas kitų subjektų lėšas. 
Taip skolinantis paprastai siekiama: padengti nuosavų lėšų trūkumą, šiuo atveju — 
biudžeto deficitą'“"“: gauti valstybės investicijoms reikalingų lėšų; subalansuoti vals- 
tybės pinigų fondų pajamas ir išlaidas; padidinti įmonių ir kitų subjektų apyvartines 
lėšas; gauti lėšų, kurių reikia jau esamai valstybės skolai administruoti. Valstybės 
paskola yra svarbus valstybės pajamų šaltinis, kuris iš dalies gali pakeisti kitą šal- 
tinį — mokesčius, o kartu tai ir pagrindinis valstybės biudžeto deficito padengimo 
šaltinis. Kita vertus, kaip teigia finansų ekspertai, valstybės paskola yra finansinės 
naštos perkėlimas kitoms šalies gyventojų kartoms, nes būtent joms reikės mokėti 
palūkanas, skolos administravimo mokesčius ir grąžinti skolą'“"!. Valstybinės pasko- 
los lėšos yra valstybės pajamos, o paskolų dengimas — valstybės biudžeto išlaidos. 
Todėl sprendimai dėl valstybinės paskolos paprastai priimami įstatyme tvirtinant 
valstybės biudžetą!*“*. 

Konstitucijos 128 straipsnio 1 dalyje nustatyta, kad sprendimus dėl valstybinės 
paskolos ir kitų esminių valstybės įsipareigojimų priima Seimas Vyriausybės siūlymu. 

Ten pat nustatyta, kad sprendimus dėl valstybinės paskolos ir valstybės kitų es- 
minių turtinių įsipareigojimų priima Seimas Vyriausybės siūlymu. Vadinasi, spren- 
dimus dėl valstybės esminių įsipareigojimų pagal Konstituciją gali priimti tik Seimas 
ir tik tada, kai yra Vyriausybės siūlymas!“““. Konstitucinis Teismas 1997 m. birželio 
17 d. nutarime konstatavo, kad šios konstitucinės normos turinys apima du svarbius 
teisinio reguliavimo aspektus: visų pirma joje įtvirtintas imperatyvus reikalavimas, 
kad tik Seimas priimtų sprendimus dėl valstybinės paskolos ir kitų esminių valsty- 
bės turtinių įsipareigojimų; Vyriausybė turi teisę inicijuoti šio klausimo svarstymą 
Seime; antrasis aspektas — valstybinės paskolos ir valstybės kitų esminių turtinių 
įsipareigojimų svarstymas Seime skatina viešą diskusiją. 

Valstybinė paskola — tai piniginės lėšos, taip pat gali būti materialinės vertybės 
ir (arba) paslaugos, valstybės vardu gaunamos pagal paskolos sutartis arba kitus sko- 
linius įsipareigojimus ir grąžinamos atitinkama vidaus ar išorės valiuta. Valstybės pa- 
skolų lėšos yra valstybės pajamos, o paskolų dengimas — valstybės biudžeto išlaidos. 

Valstybė tokiuose santykiuose dalyvauja kaip skolininkė — skolinasi lėšas iš sub- 
jektų, kurie vadinami vidaus arba užsienio kreditoriais. Vidaus kreditoriai — tai lė- 
šas valstybei pagal paskolos sutartis ar skolos dokumentus skolinantys juridiniai ir 


5“ Konstitucinio Teismo 2000 m. gruodžio 6 d. nutarimas. Valstybės žinios, 2000, Nr. 105-3318. 


Valstybės biudžeto deficitu arba pertekliumi vadinamas konkrečiam periodui, dažniausiai biudže- 
tiniams metams, patvirtintų valstybės biudžeto pajamų ir išlaidų skirtumas. 


Ww! LEvIšAUSKAITĖ, K.; Rūškys, G. Valstybės finansai. Kaunas: Vytauto Didžiojo universiteto leidykla, 


2003, p. 136. 
“2 Konstitucinio Teismo 1997 m. birželio 17 d. nutarimas. Valstybės žinios, 1997, Nr. 58-1351. 
“5 Konstitucinio Teismo 2000 m. spalio 18 nutarimas. Valstybės žinios, 2000, Nr. 88-2724. 

fiziniai asmenys. Užsienio kreditoriai — tai Lietuvos valstybei pagal paskolos sutar- 
tis ar kitus paskolos dokumentus lėšų skolinančios užsienio valstybės, tarptautinės 
finansinės organizacijos, užsienio bankai, kiti užsienio juridiniai ir fiziniai asmenys. 
Valstybės imamos paskolos paprastai nėra užtikrinamos nei turimu, nei numatomu 
sukurti turtu, nei valstybės aukso atsargomis, nei užsienio valiutos rezervu, todėl 
jos turi būti grąžinamos tik iš valstybės pajamų. Pagal bendrąją taisyklę, valstybės 
paskolos imamos pinigais, bet pastaruoju metu vis plačiau naudojamas prekinis arba 
paslaugų kreditas (jis paimamas prekėmis arba paslaugomis, o atiduodamas pini- 
gais). Išimtinėmis sąlygomis valstybė skolinasi auksu. Tokia situacija gali susiklostyti 
esant nacionalinei valiutos krizei. Kitaip nei kitos valstybės pajamos, pasiskolintos 
lėšos netampa valstybės nuosavybe. 

Įgyvendinant valstybės skolinimąsi, susiformuoja valstybės skola. Ji suprantama 
kaip visų išleistų ir dar nepadengtų valstybės paskolų suma kartu su priskaičiuotomis 
palūkanomis, kurios turi būti išmokėtos nustatytu laiku arba iki numatyto termino!“““, 

Vyriausybės skolinimąsi valstybės vardu, prisiimtų įsipareigojimų valdymą, 
valstybės garantijų teikimą, taip pat santykius, susijusius su valstybės reikalavimo 
teise į valstybės skolininkus ir valstybės garantuojamus skolininkus, reglamentuoja 
Valstybės skolos įstatymas!““*, 

Pagal šį įstatymą, valstybės skola yra prie valdžios sektoriaus priskiriamų tei- 
sę skolintis turinčių subjektų prisiimtų, bet dar neįvykdytų įsipareigojimų grąžinti 
kreditoriams lėšas, pasiskolintas platinant Vyriausybės vertybinius popierius, pasira- 
šant paskolų sutartis, finansinės nuomos (lizingo) sutartis ir kitus įsipareigojamuo- 
sius skolos dokumentus, konsoliduota suma (Valstybės skolos įstatymo 2 str. 21 p.). 

Pagal pobūdį skiriama bendroji ir einamoji valstybės skola. Bendroji, arba ka- 
pitalinė, valstybės skola — visa valstybės įsiskolinimų suma. Einamoji valstybės skola 
apima einamaisiais metais gautas paskolas atėmus einamaisiais metais grąžintas pa- 
skolas, einamaisiais metais suteiktas valstybės garantijas atėmus einamaisiais metais 
grąžintas paskolas su valstybės garantija, einamaisiais metais paimtas trumpalaikes 
paskolas atėmus einamaisiais metais grąžintų ilgalaikių paskolų dalį su palūkanomis. 

Valstybės garantijos. Kita valstybės turtinių įsipareigojimų rūšis yra vals- 
tybės garantijų suteikimas. Valstybės skolos įstatymo 2 straipsnyje numatyta, kad 
valstybės garantija — tai valstybės turtinis įsipareigojimas grąžinti visą skolą arba jos 
dalį ir sumokėti už grąžinamą skolą ar jos dalį palūkanas vidaus arba užsienio kre- 
ditoriui už valstybės garantuojamą skolininką, jeigu šis neįvykdo paskolos sutartyje 
arba kituose įsipareigojamuosiuose skolos dokumentuose nustatytų įsipareigojimų 
arba įvykdo juos ne visus. Sprendimą suteikti valstybės garantiją dėl didesnės kaip 
12 mln. eurų arba ekvivalentu kita valiuta paskolos Vyriausybės siūlymu priima 
Seimas (Valstybės skolos įstatymo 6 str. 1 d.). Sprendimą suteikti valstybės garantiją 
dėl ne didesnės kaip 12 mln. eurų arba ekvivalentu kita valiuta paskolos ir spren- 
dimą suteikti valstybės garantiją tarptautinei finansų institucijai priima Vyriausybė, 
vadovaudamasi Lietuvos Respublikos atitinkamų metų valstybės biudžeto ir savi- 
valdybių biudžetų finansinių rodiklių patvirtinimo įstatymu, Lietuvos Respublikos 


“4 LEvIŠAUSKAITĖ, K.; Rūškys, G. Valstybės finansai. Kaunas: Vytauto Didžiojo universiteto leidykla, 
2003, p. 138. 


W5 Valstybės skolos įstatymas Nr. I-1508. Valstybės žinios, 2010, Nr. 145-7419. 

tarptautinėmis sutartimis ar šių sutarčių pagrindu pasirašytais susitarimais arba kitais 
įstatymais (Valstybės skolos įstatymo 6 str. 2 d.). Dėl valstybės garantijos suteikimo 
turi teisę kreiptis savivaldybės, valstybės pinigų fondai ir juridiniai asmenys. Pasko- 
los su valstybės garantija dažniausiai imamos investavimo projektams finansuoti, 
valstybės įmonių ir valstybės kontroliuojamų akcinių bendrovių įsiskolinimams pa- 
dengti. Šiuo atveju keliamas reikalavimas, kad skolinga įmonė būtų svarbi valstybei, 
ojos finansinių įsipareigojimų nevykdymas galėtų sukelti neigiamų socialinių pada- 
rinių ir daryti neigiamą įtaką renkant pajamas į valstybės biudžetą. 

Valstybės turtiniai įsipareigojimai pagal valstybės garantijas tampa valstybės 
skola, kai valstybės garantuojamam skolininkui iškelta bankroto arba restruktūri- 
zavimo byla, jis yra likviduojamas arba likviduotas, kai su šiuo skolininku suda- 
roma Lietuvos Respublikos įmonių bankroto įstatyme (toliau — Įmonių bankroto 
įstatymas) nurodyta taikos sutartis, taip pat ir kitais atvejais, kai valstybė už valsty- 
bės garantuojamą skolininką sistemingai vykdo savo įsipareigojimus pagal garantiją 
(Valstybės skolos įstatymo 6 str. 5 d.). 

Vyriausybės vertybiniai popieriai. Valstybė prisiima turtinius įsipareigoji- 
mus išleisdama Vyriausybės vertybinius popierius: valstybės vardu vidaus ar užsienio 
rinkose Vyriausybės išleidžiami vertybiniai popieriai, patvirtinantys jų turėtojo teisę 
numatytais terminais gauti jų nominalią vertę atitinkančią sumą, palūkanas ar kitą 
ekvivalentą. Laikydamasi įstatymuose nustatytų limitų (Valstybės skolos įstatymo 
3 str. 2 d.), Vyriausybė leidžia vertybinius popierius, ima paskolas valstybės vardu, 
teikia valstybės garantijas ir prisiima įsipareigojimus pagal kitus įsipareigojamuo- 
sius skolos dokumentus. Vertybiniai popieriai platinami aukcionu arba ne aukcionu 
(taupymo lakštais). 

Vyriausybės vertybiniai popieriai yra pagrindinė valstybės skolinimosi priemo- 
nė. Leidžiant vyriausybės vertybinius popierius valstybės vardu, Vyriausybei atsto- 
vauja Finansų ministerija. 

Pagal trukmę jie skirstomi į: iždo vekselius (jų trukmė neviršija vienų metų) ir 
obligacijas (jų trukmė viršija vienus metus). Vyriausybė taip pat skolinasi platinda- 
ma taupymo lakštus (indėlius), kurių trukmė gali būti iki metų ir ilgesnė. 

Vyriausybės vertybinių popierių galima įsigyti platinant emisijas arba antrinėje 
rinkoje. Taupymo lakštus investuotojai gali įsigyti tiesiogiai. Norint investuoti į 
kitus Vyriausybės vertybinius popierius (obligacijas, valstybės iždo vekselius ar eu- 
roobligacijas), tereikia kreiptis į komercinių bankų finansų maklerių padalinius arba 
į bet kurią atitinkamas paslaugas teikiančią finansų maklerio įmonę. 


7. Lietuvos bankas ir jo įgaliojimai 


Konstitucijos 125 straipsnyje įtvirtina, kad „Lietuvos Respublikoje centrinis bankas 
yra Lietuvos bankas, kuris nuosavybės teise priklauso Lietuvos valstybei“. 

Lietuvos bankas yra sudedamoji Europos centrinių bankų sistemos dalis ir Eu- 
ropos centrinių bankų sistemos tikslų siekia bei uždavinius vykdo vadovaudama- 
sis Europos centrinio banko gairėmis ir nurodymais. Lietuvos bankas savo funkci- 
jas atlieka ir veiklą vykdo tiek, kiek tai neprieštarauja Europos centrinio banko ir 
Europos centrinių bankų sistemos tikslams ir Europos Sąjungos teisės aktams, tarp 
jų Europos centrinio banko teisės aktams. Lietuvos banko veiklos reglamentavimas 
suderintas su Europos Sąjungos teisės aktais (Lietuvos banko įstatymo 1 str. 1 d.). 

Lietuvos bankas vadovaujasi Sutartimi dėl Europos Sąjungos veikimo, Sutarties 
dėl Europos Sąjungos veikimo Protokolu dėl Europos centrinių bankų sistemos ir 
Europos centrinio banko statuto bei kitais Europos Sąjungos teisės aktais. Lietuvos 
bankas Lietuvos Respublikos įstatymais ir kitais teisės aktais vadovaujasi tiek, kiek 
jie neprieštarauja Sutarčiai dėl Europos Sąjungos veikimo, Sutarties dėl Europos 
Sąjungos veikimo Protokolui dėl Europos centrinių bankų sistemos ir Europos cen- 
trinio banko statuto. Jeigu esama Lietuvos Respublikos teisės aktų ir Lietuvos Res- 
publikos tarptautinių sutarčių prieštaravimų, vadovaujamasi Lietuvos Respublikos 
tarptautinėmis sutartimis (Lietuvos banko įstatymo 3 str. 1 d.). 

Lietuvos banko įstatymo 7 straipsnyje įtvirtinta, kad pagrindinis Lietuvos ban- 
ko tikslas — palaikyti kainų stabilumą. Nepažeisdamas pagrindinio tikslo, Lietu- 
vos bankas pagal savo kompetenciją taip pat remia bendrąsias ekonominės politikos 
kryptis Europos Sąjungoje, kad padėtų siekti Sutartyje dėl Europos Sąjungos veiki- 
mo nustatytų Europos Sąjungos tikslų, ir palaiko Lietuvos Respublikos Vyriausybės 
ekonominę politiką, kiek ji neprieštarauja Lietuvos banko pagrindiniam tikslui ir 
atitinka Europos centrinio banko ir Europos centrinių bankų sistemos tikslus. 

Lietuvos banką steigia ir likviduoja Seimas. Vadovaujantis Lietuvos Respubli- 
kos valstybės ir savivaldybių turto valdymo, naudojimo ir disponavimo juo įstaty- 
mu, viena iš valstybės turto sudėtinių dalių yra valstybės finansinis turtas!““. Šio 
įstatymo 3 straipsnyje nustatyta, kad Lietuvos banko kapitalas yra valstybės finan- 
sinio turto dalis. Lietuvos banko turtą, kuris nuosavybės teise priklauso valstybei, 
sudaro užsienio atsargos, ilgalaikis materialusis ir nematerialusis turtas, investicijos 
į nuosavybę bei kitas turtas. 

Nustatyti ir įgyvendinti Sąjungos pinigų politiką yra vienas iš pagrindinių Eu- 
ropos centrinių bankų sistemos (toliau — ir ECBS) uždavinių (Sutarties dėl Euro- 
pos Sąjungos veikimo 127 str. 2 d.). Remdamiesi Protokolo dėl Europos centrinių 
bankų sistemos ir Europos centrinio banko statuto 8 straipsniu, ECBS vadovauja 
Europos centrinio banko (toliau — ir ECB) sprendimus priimantys organai. Pagal 
šio protokolo 14 straipsnio 3 dalį, nacionaliniai centriniai bankai yra sudedamoji 
ECBS dalis ir veikia pagal ECB gaires bei nurodymus, o pagal 10 straipsnio 1 dalį, 
nacionalinių centrinių bankų valdytojai yra ECB Valdančiosios tarybos nariai. 

Pagal Sutarties dėl Europos Sąjungos veikimo 128 straipsnį, ECB turi išimtinę 
teisę duoti leidimą, inter alia, nacionaliniams centriniams bankams išleisti eurų ban- 
knotų (1 d.). ECB patvirtinus emisijos dydį, valstybės narės gali išleisti euro monetų 
(2 d.). Sutarties dėl Europos Sąjungos veikimo 130 straipsnyje ir Protokolo dėl 
Europos centrinių bankų sistemos ir Europos centrinio banko statuto 7 straipsnyje 
įtvirtintas ECB ir nacionalinių centrinių bankų nepriklausomumo principas, pagal 
kurį, inter alia, valstybės narės vyriausybė ar bet kuris kitas subjektas negali duoti 
nurodymų nacionaliniam centriniam bankui ar bet kuriam jo sprendimus priiman- 
čių organų nariui!*V", 

Konstitucijos 126 straipsnyje įtvirtinta, kad Lietuvos bankui vadovauja banko 
valdyba, kurią sudaro pirmininkas, jo pavaduotojai ir nariai. Lietuvos banko val- 
06 Valstybės ir savivaldybių turto valdymo, naudojimo ir disponavimo juo įstatymas. Valstybės žinios, 
2002, Nr. 60-2412. 

107 Konstitucinio Teismo 2014 sausio 24 d. nutarimas. TAR, 2014-01-24, Nr. 478. 

dybos pirmininką penkeriems metams skiria ir atleidžia prieš terminą Seimas Res- 
publikos Prezidento teikimu (Lietuvos banko įstatymo 10 str. 4 d.). Lietuvos banko 
valdybos pirmininko pavaduotojus ir valdybos narius šešeriems metams skiria ir at- 
leidžia prieš terminą Respublikos Prezidentas Lietuvos banko valdybos pirmininko 
teikimu (Lietuvos banko įstatymo 10 str. 5 d.). 

Kaip minėta, Lietuvos banko konstitucinis statusas apibūdintinas kaip Lietuvos 
Respublikos centrinio banko, kurio dalis kompetencijos yra patikėta ECB ir kuris 
yra sudedamoji ECBS dalis. Taigi Lietuvos bankui ir jo valdybos pirmininkui pagal 
Konstituciją atitinkamos nepriklausomumo garantijos taikytinos laikantis, inter alia, 
konstitucinio pacta sunt servanda principo'“"*. Konstitucijos 67 straipsnio 11 punk- 
to, 84 straipsnio 13 punkto nuostatos įtvirtina tokią Lietuvos banko valdybos pirmi- 
ninko skyrimo ir atleidimo tvarką, pagal kurią Lietuvos banko valdybos pirmininką 
skiria ir atleidžia Seimas Respublikos Prezidento teikimu '*V?, 

Pirmininku, jo pavaduotojais ir valdybos nariais gali būti tik Lietuvos Respubli- 
kos piliečiai. Lietuvos banko valdybos pirmininkas į šias pareigas gali būti skiriamas 
neribojant kadencijų skaičiaus. Abu valdybos pirmininko pavaduotojai ir valdybos 
nariai į šias pareigas gali būti skiriami ne daugiau kaip dvi kadencijas iš eilės. 

Pabrėžtina, kad įstatymų leidėjas, reguliuodamas Lietuvos banko veiklą, inter 
alia, Lietuvos banko organizavimo tvarką ir įgaliojimus, Lietuvos banko valdybos 
pirmininko statusą ir jo atleidimo pagrindus, yra saistomas Konstitucijos'*!". 

Įstatymų leidėjas, reguliuodamas Lietuvos banko veiklą, inter alia, nustatyda- 
mas jo valdybos pirmininko atleidimo pagrindus ir tvarką, turi paisyti Lietuvos 
banko, kaip sudedamosios Europos centrinių bankų sistemos dalies, konstitucinio 
statuso ir atitinkamų nepriklausomumo garantijų. Be kita ko, tai reiškia, kad negali 
būti nustatytas toks teisinis reguliavimas, kuriuo būtų sudarytos prielaidos įstatymų 
leidžiamajai ar vykdomajai valdžiai daryti įtaką Lietuvos bankui. Tarp kitų, būtų 
nustatyta jo valdybos pirmininko pareiga teikti savo funkcijų atlikimo ataskaitas, ku- 
rioms Seimas, Respublikos Prezidentas ar Vyriausybė turėtų pritarti. Konstitucinė 
nuostata, kad valdžios įstaigos tarnauja žmonėms, įtvirtina įstatymų leidėjo pareigą 
nustatyti tokį teisinį reguliavimą, pagal kurį Lietuvos banko valdybos pirmininkas 
būtų įpareigotas teikti visuomenei, Seimui, Respublikos Prezidentui ir Vyriausybei 
informaciją apie Lietuvos banko veiklą. Be to, negali būti įtvirtintas toks teisinis 
reguliavimas, kuriuo būtų nustatyti tokie Lietuvos banko valdybos pirmininko at- 
leidimo nepasibaigus įstatymo nustatytam jo įgaliojimų laikui pagrindai, kurie ne- 
būtų susiję su šioms pareigoms eiti įstatymo nustatytų reikalavimų neatitiktimi ar 
sunkaus nusižengimo padarymu!'“!!. 

Lietuvos bankas taip pat atlieka ir valstybės iždo agento funkcijas, pavyzdžiui, 
tvarko valstybės iždo sąskaitas, kuriose laikomi valstybės piniginiai ištekliai. Šių 
sąskaitų visuma vadinama valstybės iždo bendrąja sąskaita. Lietuvos bankas yra Lie- 
tuvos Respublikos finansų ministerijos fiskalinis tarpininkas, vykdantis su valstybės 


05 Ibidem. 

“Konstitucinio Teismo 2015 m. gruodžio 30 d. nutarimas. TAR, 2015-12-30, Nr. 21030. 
“VW Konstitucinio Teismo 2014 m. sausio 24 d. nutarimas. TAR, 2014-01-24, Nr. 478. 

“! Konstitucinio Teismo 2015 m. gruodžio 30 d. nutarimas. TAR, 2015-12-30, Nr. 21030. 

iždo bendrosios sąskaitos tvarkymu susijusią veiklą. Pagal Valstybės iždo įstatymą"““, 


valstybės iždas — tai Lietuvos Respublikos finansų ministerijos valdoma sistema, kuri 
apima šios ministerijos valdomą valstybės iždo bendrąją sąskaitą Lietuvos banke 
ir sistemas, leidžiančias atlikti valstybės iždo funkcijas: kaupti valstybės iždo ben- 
drojoje sąskaitoje valstybės piniginius išteklius ir juos išduoti, tvarkyti šių veiksmų 
apskaitą, atlikti kontrolę, rengti bei teikti atskaitomybę apie šiuos veiksmus, valdyti 
valstybės vardu prisiimtus įsipareigojimus išplatinus Lietuvos Respublikos Vyriau- 
sybės vertybinius popierius, pasirašius paskolų sutartis ir kitus įsipareigojamuosius 
skolos dokumentus, prognozuoti valstybės piniginių išteklių srautus, investuoti ar 
kitaip grąžintinai naudoti laikinai laisvus valstybės piniginius išteklius (Valstybės 
iždo įstatymo 2 str. 3 d.). 

Lietuvos bankas turi teisę atidaryti ir tvarkyti Lietuvos Respublikos valstybės 
iždo sąskaitas, pagal sutartį su Finansų ministerija tvarkyti valstybės skolą, orga- 
nizuoti Vyriausybės vertybinių popierių išleidimą, išpirkimą ir palūkanų už juos 
išmokėjimą (Lietuvos banko įstatymo 38, 39 ir 40 str.). 


“2 Valstybės iždo įstatymas. Valstybės žinios, 2005, Nr. 88-3289. 

1. Valstybės kontrolės samprata. Valstybės kontrolės sukūrimas, 
dabartinė valstybės kontrolės sistema 


Kad galėtų atlikti būtinas ekonomines, socialines, kultūrines ir politines funkcijas, 
kiekviena valstybė turi turėti sukaupusi tam tikrų lėšų ar kitokio turto. Įvairiais mo- 
kesčiais, privalomais mokėjimais, rinkliavomis, pajamomis iš valstybės turto ir kitų 
įplaukų specialios valstybės institucijos (pvz., Valstybinė mokesčių inspekcija prie 
Finansų ministerijos) surenka valstybės veiklai reikalingas lėšas, iš kurių sudaromas 
valstybės biudžetas kaip tam tikras konkretaus laikotarpio valstybės pajamų ir išlaidų 
planas. 

Valstybę kuria tauta, suverenitetas priklauso tautai, todėl atitinkamai tauta ir yra 
tikroji valstybės finansinių išteklių bei kitokio turto savininkė, kuri turi teisę Žinoti, 
kaip šis turtas valdomas ir naudojamas. Valstybė privalo spręsti ne tik lėšų sufor- 
mavimo, paskirstymo ir panaudojimo klausimus. Labai svarbu turėti tikslių žinių, ar 
tikslingai, taupiai, veiksmingai naudojamos valstybės lėšos, turtas ir kiti materialiniai 
ištekliai, ar valdininkai nesavavaliauja, nepiktnaudžiauja jiems patikėtomis valstybės 
lėšomis, ar turtas nešvaistomas ir negrobstomas!““*. Todėl susiduriama su valstybės 
viešosios finansų kontrolės būtinumo klausimu. Kontrolė objektyviai būtina, nes nuo 
jos, kaip teigia H. Kelzenas, nemažai priklauso šiuolaikinės demokratijos likimas'*!“. 

Lietuvos valstybės aukščiausioji audito institucija (Valstybės kontrolė) buvo 
įsteigta 1919 m. sausio 16 d., o jau vasario 20 d. Valstybės Taryba priėmė „Istaty- 
mą Lietuvos Respublikos valstybės kontrolei tvarkyti“ !?'*. Šiame įstatyme valstybės 
kontrolė apibūdinama kaip institucija, kuri „daboja, kad būtų teisėtai ir teisingai 
dirbamas sprendžiamasis ir vykdomasis darbas pajamų, išlaidų ir valstybės finansų 
ir kitokio valstybės turto saugojimo srityje“!“!“. Kontroliuojamos turėjo būti visos 
valstybės ir savivaldybės įstaigos, taip pat įstaigos, gavusios pašalpas iš valstybės, ir 
bendrovės, kurios naudojosi valstybės kreditu ir garantijomis!*!". Įstatymo 6 punk- 
te Valstybės kontrolė įvardyta kaip savarankiška, „atskira valstybės valdymo dalis“, 
nepriklausoma nuo Ministrų kabineto, o 7 punkte nurodoma, kad „Valstybės kon- 
trolierių parenka ir skiria Aukščiausiasis Valstybės Tarybos Prezidiumas“. Be to, jis 
„atsako už savo darbus prieš Valstybės Tarybą ir atsistatydina, Valstybės Tarybai 
išreiškus jam nepasitikėjimą“ !*!*, 

Pirmasis bandymas pereiti nuo ordinarinio reglamentavimo prie konstitucinio 
įvyko 1919 m. balandžio 4 d. Lietuvos Valstybės Laikinosios Konstitucijos pama- 
tiniuose dėsniuose apibrėžus Valstybės kontrolės vietą valstybės valdžios institucijų 
sistemoje (VIII sk., 34—32 p.). Esminių pokyčių, palyginti su minėtuoju įstatymu, 


“5 Karkus, A. Valstybės kontrolė: teisinės padėties ypatumai. Vilnius: Justitia, 2004, p. 13. 


“4 Cit. pagal: KALINAUSKAS, G. Parlamentinė kontrolė. I dalis. Teorija. Vilnius: VĮ Registrų centras, 
2010, p. 10. 
1615 


Valstybės Tarybos „Įstatymas Lietuvos Respublikos valstybės kontrolei tvarkyti“. Laikinosios Vy- 
riausybės žinios, 1919 m. balandžio 4 d., Nr. 5. 

“6 Ibid., 1 punktas. 

w7 LaKIS, V. Išorės audito užuomazgos tarpukario Lietuvoje. Ekonomika, 2007, Nr. 78, p. 66. 


Wš  KATKUS, op. cit., p. 18—20. 

neatsirado. Panašios nuostatos išliko ir 1920 m. birželio 10 d. Laikinojoje Lietuvos 
Valstybės Konstitucijoje bei 1922 m. rugpjūčio 1 d. Lietuvos Valstybės Konstitucijoje. 

1926 m. kovo 16 d. priimtas antrasis Lietuvos Respublikos valstybės kontrolės 
įstatymas, kuriame kontrolės funkcija susiaurinta: Valstybės kontrolės funkcija susi- 
jusi tik su prižiūrimo objekto veiklos teisėtumu ir visiškai neapima „darbo teisingu- 
mo priežiūros funkcijos“!*!". Įstatyme trūko nuostatų lėšų naudojimo tikslingumui, 
taupumui ir ūkiškumui įvertinti. 

1928 m. gegužės 25 d. Lietuvos Valstybės Konstitucijoje valstybės kontrolie- 
riaus konstitucinė padėtis pasikeitė. Konstitucijoje nebuvo numatyta, kokiomis są- 
lygomis Seimas gali pareikšti nepasitikėjimą valstybės kontrolieriui ir jį atstatydinti. 
Be to, Konstitucijos 49 straipsnyje buvo numatyta, kad valstybės kontrolierių Mi- 
nistro Pirmininko teikimu skiria Prezidentas. Pagal 1938 m. vasario 11 d. Konsti- 
tuciją, valstybės kontrolierių skyrė ir atleido iš pareigų Prezidentas vienasmeniškai, 
dėl to jis buvo priklausomas nuo valstybės vadovo. Be to, skirtingai nuo ankstes- 
niųjų konstitucijų, buvo numatyta, kad valstybės kontrolierius biudžeto vykdymo 
apyskaitą pateikia tvirtinti Seimui, o kai Seimo nėra — Prezidentui (148 str. ). 

Okupavus Lietuvą 1940 m. buvo likviduota ir nepriklausomos Lietuvos vals- 
tybės aukščiausioji audito institucija — Lietuvos Respublikos valstybės kontrolė. Vis 
dėlto 1990 m. kovo 11 d. atkūrus Lietuvos nepriklausomybę ir priėmus Laikinąjį 
Pagrindinį Įstatymą, buvo numatyta, kad Aukščiausioji Taryba valstybės kontrolės 
funkcijoms atlikti steigia kontrolės organus, kurių organizavimo ir veiklos tvarką 
nustato specialus įstatymas (92 str.). Todėl 1990 m. balandžio 5 d. priimtas įstatymas 
„Dėl Lietuvos Aukščiausiajai Tarybai atskaitingų valstybės organų įsteigimo“ !**, 
kuriuo įsteigtas Valstybės kontrolės departamentas, o 1990 m. gegužės 31 d. — trečia- 
sis valstybės kontrolieriaus veiklą reglamentuojantis įstatymas — „Lietuvos Respub- 
likos valstybės kontrolės departamento įstatymas“!**!. Įstatymo 1 straipsnyje buvo 
įtvirtinta, kad Lietuvos Respublikos valstybės kontrolės departamentas yra Lietuvos 
Respublikos Aukščiausiajai Tarybai atskaitingas valstybės finansinių ir materialinių 
išteklių naudojimo teisėtumą, tikslingumą ir efektyvumą, taip pat valstybės turto 
apsaugą tikrinantis kontrolės organas. Valstybės kontrolierių Lietuvos Respublikos 
Aukščiausiosios Tarybos Pirmininko teikimu septyneriems metams skyrė Lietuvos 
Respublikos Aukščiausioji Taryba (14 str. ). 

Kaip ir 1926 m. kovo 16 d. Valstybės kontrolės įstatyme, buvo numatyta, kad 
valstybės kontrolierius turi teisę dalyvauti patariamojo balso teise Lietuvos Res- 
publikos Vyriausybės posėdžiuose. Nesutikdamas su Vyriausybės priimamu nuta- 
rimu, valstybės kontrolierius gali pareikšti atskirąją nuomonę, kuri turi būti įrašo- 
ma į Vyriausybės posėdžio protokolą, bet dėl to Vyriausybės nutarimo vykdymas 
nesustabdomas. Apie pareikštą atskirąją nuomonę valstybės kontrolierius praneša 
Aukščiausiajai Tarybai (15 str.). Kaip pagalbinė kolegiali Valstybės kontrolės depar- 
tamento institucija buvo numatyta Valstybės kontrolės tarnyba, į kurią pagal parei- 
gas įėjo valstybės kontrolierius, jo pavaduotojai ir vyriausieji kontrolieriai (18 str.). 


189 Ibid.,-p:-28- 


40 Lietuvos Respublikos įstatymas „Dėl Lietuvos Aukščiausiajai Tarybai atskaitingų valstybės organų 
įsteigimo“: Valstybės žinios, 1990, Nr. 11-352. 


“Valstybės kontrolės departamento įstatymas. Valstybės žinios, 1990, Nr. 17-444. 

Pastaruosius į pareigas skyrė ir iš jų atleido Lietuvos Respublikos Aukščiausioji Ta- 
ryba valstybės kontrolieriaus teikimu (20 str.). 

Valstybės kontrolės departamento sistemą sudarė centrinis aparatas ir apygardų 
valstybės kontrolės skyriai, kuriems vadovavo vyriausieji kontrolieriai (12 str.). 

1992 m. spalio 18 d. Valstybės kontrolės departamentas priimtas visateisiu Tarp- 
tautinės aukščiausiųjų audito institucijų organizacijos INTOSAI nariu. 1977 metais 
Peru sostinėje Limoje vykusiame IX INTOSAI suvažiavime priimta vadinamoji Li- 
mos deklaracija „Dėl viešųjų finansų kontrolės svarbiausiųjų direktyvų“!***, kurioje 
kalbama apie būtinumą nacionalinėse konstitucijose reglamentuoti aukščiausiųjų 
audito institucijų teisinio statuso konstitucinius pagrindus. 

Dabartinės Valstybės kontrolės susikūrimui bene didžiausią reikšmę turi 
1992 m. spalio 25 d. Lietuvos Respublikos Konstitucijos priėmimas. Valstybės 
kontrolės konstituciniai pagrindai yra ne tik įtvirtinti Konstitucijos XII skirsnyje 
(133 ir 134 str.), bet ir patikslinti Konstitucijos 67 straipsnio 11 punkte, 61 straips- 
nio 1 ir 4 dalyse, 75 straipsnyje ir 84 straipsnio 13 punkte. Pastarosios nuostatos 
reglamentuoja tik šios institucijos vadovo — valstybės kontrolieriaus — teisinę padėtį. 

1992 m. Konstitucija pakeitė Valstybės kontrolės departamento pavadinimą. 
Grįžta prie 1919 m. vasario 20 d. įstatyme įtvirtinto pavadinimo — Valstybės kontro- 
lė. Konstitucijoje atsirado nauja nuostata, kurios Laikinajame Pagrindiniame Įstaty- 
me nebuvo: „<...> valstybės kontrolierius, pradėdamas eiti pareigas, prisiekia.“ Be 
to, valstybės kontrolieriaus septynerių metų kadencija sutrumpinta iki penkerių. 

Iki 1995 m. gegužės 30 d., priėmus ketvirtąjį Lietuvos Respublikos valstybės 
kontrolės įstatymą, buvo patikslintas ir patobulintas Valstybės kontrolės departa- 
mento teisinis statusas, kartu pabrėžta šios institucijos socialinė funkcija ir prestižas. 
Išplėtus šio departamento kontrolės objektų skaičių ir funkcijas, numatyta galimybė 
Valstybės kontrolei atlikti kvotą tiriant jos kompetencijai priskirtus nusikaltimus 
bylose dėl turtinių ir finansinių nusikaltimų, valstybės tarnybos ir ūkininkavimo 
tvarkos pažeidimo. Valstybės kontrolei taip pat suteikta teisė traukti administraci- 
nėn atsakomybėn asmenis, kurie neįleido Valstybės kontrolės pareigūnų tikrinti, 
nepateikė jiems dokumentų arba nuslėpė juos, suteikė klaidingas ar ne visas žinias, 
nevykdė teisėtų Valstybės kontrolės pareigūnų reikalavimų ir sprendimų. 

1995 m. priėmus Valstybės kontrolės įstatymą, ne tik konstituciškai, bet ir ordi- 
nariniu lygmeniu įtvirtintas naujas aukščiausiosios audito institucijos pavadinimas — 
Valstybės kontrolė. 

Siekiant narystės Europos Sąjungoje, vėlesnės įstatymo pataisos tęsė Valstybės 
kontrolės organizacinės struktūros tobulinimus, pereita prie naujų veiklos būdų, 
pagrįstų geriausiąja tarptautine praktika. 2001 m. gruodžio 13 d. Seimas priėmė 
naujos redakcijos Valstybės kontrolės įstatymą, kuris įsigaliojo 2002 m. kovo 1 die- 
ną. Valstybės kontrolė pirmą kartą nacionalinėje teisėje buvo įvardyta kaip valsty- 
binio audito institucija. Nauja Valstybės kontrolės įstatymo redakcija lėmė tai, kad 
Valstybės kontrolė, kaip audito institucija, neteko kvotos funkcijų ir baudžiamojo 
persekiojimo, bet buvo įpareigota sustiprinti prevencinę veiklą. Be to, buvo numa- 
tyta, kad Valstybės kontrolė savo veiklą grįs ne tik finansiniu auditu, bet atliks ir 


“2 Karkus, A. Valstybės kontrolė: teisinės padėties ypatumai. Vilnius: Justitia, 2004, p. 48. 

veiklos auditą, t. y. vertins audituojamos institucijos viešąjį ir vidaus administravimą 
bei administracinę veiklą, susijusią su iškeltų tikslų siekiu darbo, finansinių ir kitų 
išteklių ekonomiškumo, efektyvumo ir rezultatyvumo požiūriu!???. 

2003 m. liepos 1 d. papildytas Valstybės kontrolės įstatymas. Valstybės kon- 
trolei pavesta nuo Lietuvos tapimo Europos Sąjungos nare dienos Europos Sąjun- 
gos teisės aktų nustatyta tvarka atlikti Lietuvoje gaunamos ES finansinės paramos 
auditą. 2003 m. lapkričio 25 d. dar kartą papildžius Valstybės kontrolės įstatymą, 
Valstybės kontrolei pavesta audituoti savivaldybių biudžetams skiriamų valstybės 
biudžeto lėšų naudojimą. Be to, Valstybės kontrolei buvo patikėta vykdyti savival- 
dybių kontrolierių tarnybų atliekamo audito išorinę peržiūrą. 

Valstybės kontrolė, kurios paskirtis ir veiklos ribos nustatytos Konstitucijos 
XII skirsnyje, yra ekonominės finansinės kontrolės institucija, prižiūrinti, ar teisėtai 
valdomas ir naudojamas valstybės turtas ir kaip vykdomas valstybės biudžetas. Ji yra 
tiesiogiai atskaitinga Seimui, kuris atlieka jos parlamentinę kontrolę'“““. 

Aktualios redakcijos (nuo 2010 m. birželio 10 d.) Valstybės kontrolės įstaty- 
me Valstybės kontrolė apibrėžiama kaip Seimui atskaitinga aukščiausioji valstybi- 
nio audito institucija (3 str.). Be to, valstybės kontrolė yra viešųjų finansų išorės 
kontrolės svarbiausia institucija, kuriai Konstitucija, kaip minėta, paveda dvi funk- 
cijas — prižiūrėti, ar teisėtai valdomas ir naudojamas valstybės turtas ir kaip vykdo- 
mas valstybės biudžetas. Mokslininkai šią kontrolę neretai vertina kaip „biudžetinę 
valdžią“!*“, nes be jos parlamentas negalėtų iki galo atlikti savo kontrolės funkcijų 
Vyriausybės atžvilgiu, t. y. biudžetinės funkcijos, kai Seimas prižiūri, kaip vykdo- 
mas biudžetas“. 

Neįtvirtindama valstybės kontrolės sistemos, Konstitucija tik teikia blanketinę 
nuorodą, kad šį klausimą turi reglamentuoti Seimas įstatyme (Konstitucijos 133 str. 
1 d.). Valstybės kontrolės įstatyme Valstybės kontrolės struktūra taip pat nėra iš- 
samiai nustatyta. Apsiribojama lakoniškomis formuluotėmis nurodant, kad Vals- 
tybės kontrolės vadovas yra valstybės kontrolierius; Valstybės kontrolę sudaro de- 
partamentai, skyriai ir kitos tarnybos, būtinos valstybinio audito funkcijoms atlikti. 
Konkrečius Valstybės kontrolės struktūros padalinių pavadinimus bei jų veiklos 
nuostatus nustato ir tvirtina valstybės kontrolierius (6 str.). 

Kalbant apie Valstybės kontrolės organizacinę struktūrą, paminėtina ir Valstybės 
kontrolės taryba, kuri yra patariamoji valstybės kontrolieriaus institucija, svarstanti 
svarbiausius Valstybės kontrolės veiklos ir tarnybos Valstybės kontrolėje klausimus. 
Tarybos narių skaičių, jos sudėtį, kompetenciją ir darbo tvarką nustato valstybės 
kontrolierius (7 str. 1 ir 2 d.). Pagal nusistovėjusią praktiką, į Valstybės kontrolės 


“5 DaujoTaiTĖ, D. Finansų kontrolės sistemos reforma viešajame sektoriuje. Viešoji politika ir admi- 


nistravimas, 2002, Nr. 2, p. 74. 
“4 Konstitucinio Teismo 1995 m. gruodžio 6 d. nutarimas. Valstybės žinios, 1995, Nr. 101-2264. 
5 Karkus, A. Valstybės kontrolė: teisinės padėties ypatumai. Vilnius: Justitia, 2004, p. 47. 


“Konstitucinio Teismo 2004 m. gegužės 13 d. nutarimas. Valstybės žinios, 2004, Nr. 81-2903; 
2004 m. liepos 1 d. nutarimas. Valstybės žinios, 2004, Nr. 105-3894. 

2. Valstybės kontrolės kompetencija. Valstybės kontrolieriaus įgaliojimai 


tarybos sudėtį paprastai įeina tik vadovaujantieji institucijos darbuotojai, tiesiogiai 
pavaldūs ir atskaitingi valstybės kontrolieriui!“*". 

Valstybės kontrolierius taip pat nustato valstybės kontrolieriaus pavaduotojų ir 
audito padalinių vadovų kompetenciją (11 str. 1 d.). Kiekvienas departamentas ar 
skyrius turi konkrečiai apibrėžtas veikos sritis ir funkcijas, kurios paskirstytos pagal 
finansinio audito sritis. Kiekvieno jų kompetencijai priskirti audituojami subjektai 
— institucijos, įstaigos, įmonės, organizacijos, kiti juridiniai asmenys, kuriuose Vals- 
tybės kontrolė atlieka valstybinį auditą. 


2. Valstybės kontrolės kompetencija. Valstybės kontrolieriaus įgaliojimai 


Valstybės kontrolės įstatymas apibrėžia Valstybės kontrolės veiklos ribas, t. y. kon- 
krečiai reglamentuoja, kokiose institucijose ir koks auditas atliekamas. 

Valstybės kontrolė, įgyvendindama savo funkcijas, atlieka valstybinį auditą, ku- 
ris yra dviejų rūšių — finansinis (teisėtumo) ir veiklos auditas. Finansinis (teisėtumo) 
auditas — audituojamo subjekto finansinių ir biudžeto vykdymo ataskaitų rinkinių, 
metinių konsoliduotųjų ataskaitų rinkinių, nacionalinio ataskaitų rinkinio ir (ar) 
kitų ataskaitų duomenų, taip pat valstybės lėšų ir turto valdymo, naudojimo, dis- 
ponavimo jais teisėtumo ir jų naudojimo įstatymų nustatytiems tikslams vertinimas 
ir nepriklausomos nuomonės pareiškimas. Veiklos auditas — audituojamo subjekto 
viešojo ir vidaus administravimo veiklos įvertinimas ekonomiškumo, efektyvumo ir 
rezultatyvumo požiūriu (2 str. 2 ir 8 p.). 

Valstybės kontrolė, prižiūrėdama, ar teisėtai bei efektyviai valdomas ir naudoja- 
mas valstybės turtas, taip pat kaip vykdomas valstybės biudžetas, audituoja: 1) vals- 
tybės biudžeto vykdymą; 2) valstybės piniginių išteklių naudojimą; 3) valstybės 
turto valdymą, naudojimą ir disponavimą juo; 4) Valstybinio socialinio draudimo 
fondo biudžeto vykdymą; 5) Privalomojo sveikatos draudimo fondo biudžeto vyk- 
dymą; 6) atitinkamas lėšų valdymo institucijas ir paramos gavėjus, kaip naudojamos 
Lietuvos Respublikoje gautos Europos Sąjungos lėšos ir kaip vykdomos programos, 
kuriose dalyvauja Lietuva (9 str. 1 d.). Valstybės kontrolė audituoja valstybės biu- 
džeto lėšų, skiriamų savivaldybių biudžetams, naudojimą (9 str. 2 d.). 

Valstybinio audito subjektai yra: 1) valstybės institucijos ir įstaigos; 2) savival- 
dybės; 3) visų rūšių įmonės, kuriose valstybei ar savivaldybei priklausančios akcijos 
suteikia ne mažiau kaip 1/2 balsų; 4) įmonės ir kiti juridiniai asmenys, kuriems 
valstybės ar savivaldybės institucija suteikė lėšų arba perdavė turto (14 str.). 

Apibendrinant galima teigti, kad Valstybės kontrolė audituoja visus subjektus, 
kurie susiję su valstybės lėšų ar turto naudojimu arba disponavimu. 

Auditas gali būti atliekamas: 1) pagal pačios Valstybės kontrolės nustatytą vals- 
tybinio audito programą, kurią tvirtina valstybės kontrolierius, įvertinęs Seimo Au- 
dito komiteto pateiktas rekomendacijas, ir 2) Seimo teikimu (bet ne Seimo nario, 
teisėsaugos institucijų, Vyriausybės arba savivaldybių pavedimu), t. y. Seimas nuta- 
rimu gali pavesti Valstybės kontrolei atlikti valstybinį auditą pagal jos kompetenciją. 

Valstybės kontrolė kiekvienais metais teikia Seimui: 1) išvadą dėl valstybės fi- 
nansinių ir biudžeto vykdymo ataskaitų rinkinių: 2) išvadą dėl nacionalinio atas- 


“7 Karkus, A. Valstybės kontrolė: teisinės padėties ypatumai. Vilnius: Justitia, 2004, p. 71—72. 

kaitų rinkinio; 3) išvadą dėl valstybės skolos, suteiktų paskolų iš valstybės vardu 
pasiskolintų lėšų ir suteiktų valstybės garantijų ataskaitos; 4) išvadą dėl valstybei 
nuosavybės teise priklausančio turto ataskaitos; 5) Valstybės kontrolės veiklos atas- 
kaitą (9 str. 3 d.). 

Valstybės kontrolė, valstybinio audito metu nustačiusi nuolatinius, esminius ar 
visuomenės interesų pažeidimus, praneša Seimui, Vyriausybei, teisėsaugos instituci- 
joms ir imasi kitų prevencinių priemonių, kad pažeidimai nepasikartotų (21 str. 1 d.). 

Valstybės kontrolės įstatymo 10 straipsnyje detaliai įtvirtinti valstybės kontro- 
lieriaus įgaliojimai: 1) vadovauja Valstybės kontrolei; 2) atstovauja Valstybės kontro- 
lei valstybės valdžios ir valdymo institucijose, teisme ir tarptautinėse organizacijose; 
3) nustato ir tvirtina Valstybės kontrolės struktūrą, pareigybių sąrašą ir pareigybių 
aprašymus; 4) teisės aktų nustatyta tvarka skiria ir atleidžia iš tarnybos Valstybės 
kontrolės pareigūnus ir kitus valstybės tarnautojus; 5) teikia Respublikos Preziden- 
tui valstybės kontrolieriaus pavaduotojų kandidatus bei siūlymus atleisti valstybės 
kontrolieriaus pavaduotojus iš pareigų; 6) teikia Seimui Valstybės kontrolės veiklos 
ataskaitą (paprastai iki kovo 1 d.) ir išvadas; 7) ne vėliau kaip per 5 darbo dienas nuo 
valstybinio audito dokumentų įforminimo Seimo Audito komitetui teikia veiklos 
audito ataskaitas ir finansinio (teisėtumo) audito ataskaitas bei išvadas, kai Valstybės 
kontrolės pareigūnai dėl finansinių ataskaitų pareiškė sąlyginę ar neigiamą nuomo- 
nę arba atsisakė ją pareikšti; 8) turi teisę dalyvauti Seimo plenariniuose posėdžiuose 
ir pareikšti savo nuomonę, kai svarstomi su Valstybės kontrolės veikla susiję klausi- 
mai; 9) turi teisę teikti siūlymus Seimui, Respublikos Prezidentui arba Vyriausybei 
dėl teisės aktų tobulinimo; 10) dalyvauja Vyriausybės posėdžiuose; 11) turi teisę 
pareikšti atskirąją nuomonę dėl Vyriausybės nutarimų. Apie šią nuomonę jis per 
3 darbo dienas po Vyriausybės posėdžio raštu praneša Seimui ir Vyriausybei. Be to, 
Valstybės kontrolierius pateikia savo išvadą dėl valstybės biudžeto projekto iki lap- 
kričio 15 dienos Seimo Biudžeto ir finansų komitetui ir Audito komitetui (Seimo 
statuto 173 str. 1 d.). 

Valstybės kontrolierius ar jo pavaduotojai, priimdami sprendimus pagal audito 
ataskaitas, turi teisę: 1) nurodyti audituotų subjektų vadovams reikšmingus teisės 
aktų pažeidimus ir įpareigoti juos pašalinti; 2) įpareigoti audituotų subjektų vadovus 
ar aukštesniųjų institucijų vadovus įstatymų nustatyta tvarka išieškoti valstybei, savi- 
valdybei ar kitam juridiniam asmeniui padarytą žalą; 3) įpareigoti audituotų subjek- 
tų vadovus ar aukštesniųjų institucijų vadovus įstatymų nustatyta tvarka traukti as- 
menis tarnybos ar drausminėn atsakomybėn; 4) įpareigoti audituotų subjektų vado- 
vus grąžinti į valstybės ar savivaldybių biudžetus arba atitinkamus valstybės pinigų 
fondus lėšas, skirtas ar panaudotas pažeidžiant įstatymus ar kitus teisės aktus; 5) nu- 
stačius pažeidimus, nagrinėtinus atitinkamų viešojo administravimo subjektų arba 
teisėsaugos institucijų, valstybinio audito dokumentus perduoti pagal kompetenciją; 
6) teikti siūlymus valstybės ir savivaldybių kontrolės institucijoms bei viešojo admi- 
nistravimo subjektų vidaus audito tarnyboms atlikti tikrinimus jų kompetencijai 
priskirtais klausimais; 7) nustatyti sprendimo įvykdymo terminą; 8) siūlyti Seimo 
Audito komitetui svarstyti valstybinio audito ataskaitas ir audito išvadas (18 str.). 

Kad visos Valstybės kontrolei pavestos funkcijos būtų atliekamos objektyviai, ši 
institucija turi būti savarankiška. Valstybės kontrolierius nėra susietas su Vyriausybe 

darbo ar pavaldumo santykiais. Atvirkščiai, jo savarankiškumą rodo jo paskyrimo 
tvarka, atskaitingumas Seimui!““*. Taigi turi būti įgyvendinamas Valstybės kontrolės 
veiklos ir finansinis nepriklausomumas ne tik nuo audituojamų subjektų, bet ir nuo 


įstatymų leidžiamosios bei vykdomosios valdžios. 


3. Valstybės kontrolieriaus skyrimo tvarka, įgaliojimų pasibaigimas 
(atleidimas iš pareigų) 


Konstitucijos 133 straipsnio 2 dalyje numatyta, kad Valstybės kontrolei vadovauja 
valstybės kontrolierius, kurį penkeriems metams Respublikos Prezidento teikimu 
skiria Seimas. Valstybės kontrolierius pradeda eiti pareigas tik po to, kai Seimo po- 
sėdyje prisiekia Lietuvos Respublikai. 

Valstybės kontrolės įstatyme nurodyta, kad tas pats asmuo valstybės kontrolie- 
riumi gali būti skiriamas ne daugiau kaip du kartus iš eilės. Valstybės kontrolieriumi 
gali būti skiriamas nepriekaištingos reputacijos, ne vyresnis kaip 65 metų Lietuvos 
Respublikos pilietis, turintis aukštąjį universitetinį išsilavinimą. 

Valstybės kontrolierius ir jo pavaduotojai yra valstybės pareigūnai, todėl jų sta- 
tusą, inter alia, priėmimą į Valstybės kontrolės pareigūnų tarnybą, reglamentuoja ir 
Valstybės tarnybos įstatymas. 

Atsižvelgiant į tai, kad valstybės kontrolierius turi įgaliojimus kontroliuoti ir 
prižiūrėti savivaldybių tarybų veiklą, jis negali tuo pat metu būti savivaldybės ta- 
rybos nariu. Jeigu pareigūnas, kuris pagal Konstituciją ir įstatymus turi įgaliojimus 
kontroliuoti ar prižiūrėti savivaldybių veiklą (valstybės kontrolierius — aut. past.), 
išrenkamas savivaldybės tarybos nariu, jis iki naujai išrinktai savivaldybės tarybai 
susirenkant į pirmąjį posėdį privalo apsispręsti, ar eiti savo ankstesnes pareigas, ar 
būti savivaldybės tarybos nariu!““, 

Konstitucija XII skirsnyje neįvardija valstybės kontrolieriaus įgaliojimų pasibai- 
gimo pagrindų. Jie įtvirtinti Valstybės kontrolės įstatymo 34 straipsnyje. Valstybės 
kontrolierius atleidžiamas: 1) jam atsistatydinus; 2) pasibaigus jo įgaliojimų laikui; 
3) pareiškus jam nepasitikėjimą; 4) dėl sveikatos būklės (tačiau tik Respublikos Pre- 
zidento teikimu ir tik pagal sveikatos apsaugos ministro sudarytos gydytojų komi- 
sijos išvadą, kad dėl sveikatos būklės, taip pat dėl ligos trukmės valstybės kontrolie- 
rius negali atlikti savo pareigų); 5) įsiteisėjus apkaltinamajam teismo nuosprendžiui; 
6) sulaukęs šešiasdešimt penkerių metų; 7) Pilietybės įstatymo nustatyta tvarka ne- 
tekęs Lietuvos Respublikos pilietybės. 


"5 Konstitucinio Teismo 1995 m. gruodžio 6 d. nutarimas. Valstybės žinios, 1995, Nr. 101-264. 


“Konstitucinio Teismo 2003 m. gegužės 30 d. nutarimas. Valstybės žinios, 2003, Nr. 53-2361. 

Lietuvos Respublikos užsienio politikos konstituciniai pagrindai įtvirtinti Kons- 
titucijos XIII skirsnyje „Užsienio politika ir valstybės gynimas“. Iš Konstitucijos 
XIII skirsnio nuostatų, kurios išskirtinai ar daugiausia yra susijusios su užsienio poli- 
tikos pagrindais, paminėtini trys straipsniai: 135 straipsnis, įtvirtinantis bendruosius 
Lietuvos Respublikos užsienio politikos tikslus ir principus, 136 straipsnis, įtvirti- 
nantis konstitucinį Lietuvos Respublikos dalyvavimo tarptautinėse organizacijose 
pagrindą, ir 138 straipsnis, skirtas Lietuvos Respublikos tarptautinėms sutartims. 


1. Lietuvos Respublikos užsienio politikos tikslų ir principų 
konstitucinis įtvirtinimas 


Konstitucijos 135 straipsnio 1 dalyje nustatyta, kad „Lietuvos Respublika, įgyven- 
dindama užsienio politiką, vadovaujasi visuotinai pripažintais tarptautinės teisės 
principais ir normomis, siekia užtikrinti šalies saugumą ir nepriklausomybę, piliečių 
gerovę ir pagrindines jų teises bei laisves, prisideda prie teise ir teisingumu pagrįs- 
tos tarptautinės tvarkos kūrimo“. Iš šių nuostatų matyti, kad konstituciniu lygiu yra 
įtvirtinti du svarbiausi Lietuvos Respublikos užsienio politikos tikslai: 

1. Šalies saugumo ir nepriklausomybės užtikrinimas. Formuojant šį Lie- 
tuvos Respublikos užsienio politikos tikslą, pasirinkta šalies, o ne valstybės saugumo 
sąvoka. Šalies saugumo sąvoka iš tikrųjų yra platesnė ir apima ne tik valstybės, bet ir 
jos pagrindo — valstybinės bendruomenės arba pilietinės Tautos — saugumą. Ji supo- 
nuoja ir valstybei, kaip tarptautinės teisės subjektui, užtikrinamą svarbiausių objektų 
(valstybės nepriklausomybės ir teritorinio vientisumo) apsaugą, ir pilietinės Tautos, 
kaip valstybės suvereno, laisvos raidos sąlygų (konstitucinės santvarkos, žmogaus tei- 
sių, visuomenės gerovės) laidavimą. Šia prasme šalies saugumo sąvoka turėtų būti 
suprantama kaip tapati ordinarinėje teisėje vartojamai nacionalinio saugumo sąvokai. 

Užsienio politikos kontekste siekis užtikrinti šalies nepriklausomybę aiškintinas 
kaip siekis užtikrinti valstybės, kaip tarptautinės teisės subjekto, nepriklausomybę, 
t. y. nepriklausomumą nuo kitų valstybių, tarptautinių organizacijų ir kitų tarptau- 
tinės teisės subjektų priimant pagrindinius su valstybės raida susijusius sprendimus. 

2. Piliečių gerovės ir pagrindinių jų teisių bei laisvių užtikrinimas. Šis 
Lietuvos Respublikos užsienio politikos tikslas įtvirtina Lietuvos valstybės pareigą 
plėtoti tokį tarptautinį bendradarbiavimą, kuris padėtų užtikrinti konstitucines jos 
piliečių teises ir laisves, taip pat piliečių gerovę — šalies socialinį ir ekonominį stabi- 
lumą, ūkio ir gyvenimo lygio kilimą, kitas visuomenės gyvenimo kokybės gerinimo 
prielaidas. 

Konstitucijoje įtvirtinti šie penki Lietuvos Respublikos užsienio politikos prin- 
cipai: 

1. Vadovavimasis visuotinai pripažintais tarptautinės teisės principais 
ir normomis. Šis konstitucinis principas pirmiausia yra Lietuvos konstitucinės tra- 
dicijos — Lietuvos valstybės pagarbos tarptautinei teisei — išraiška. Be Konstitucijos 
135 straipsnio 1 dalies, remdamasis dar ir 1990 m. kovo 11 d. Lietuvos Respubli- 
kos Aukščiausiosios Tarybos Aktu „Dėl Lietuvos Nepriklausomos Valstybės atstaty- 
mo“; 2006 m. kovo 14 d. nutarime!“ Konstitucinis Teismas pabrėžė, kad „sava valia 


“0 Konstitucinio Teismo 2006 m. kovo 14 d. nutarimas. Valstybės žinios, 2006, Nr. 30-1050. 

prisiimtų tarptautinių įsipareigojimų laikymasis, pagarba visuotinai pripažintiems 
tarptautinės teisės principams (taip pat ir pacta sunt servanda principui) yra atkurtos 
nepriklausomos Lietuvos valstybės teisinė tradicija ir konstitucinis principas“!**!. Jį 
dar galima vadinti tiesiog pagarbos tarptautinei teisei principu, kuris laikytinas vienu 
iš konstitucinio teisinės valstybės principo elementų: 2014 m. sausio 24 d. nutari- 
me!“* Konstitucinis Teismas pabrėžė, kad pagarba tarptautinei teisei yra neatskiriama 
konstitucinio teisinės valstybės principo, kurio esmė — teisės viešpatavimas, dalis. 

Vadovavimosi visuotinai pripažintais tarptautinės teisės principais ir normomis 
principas įtvirtina Lietuvos valstybės pareigą laikytis bendrosios tarptautinės teisės, 
t. y. tarptautinės teisės normų, įpareigojančių visas valstybes ir kitus tarptautinės 
teisės subjektus!“““. Nuoroda į tokių normų visuotinį pripažinimą reiškia, kad Lie- 
tuvos Respublika turi laikytis ne vien tarptautinių sutarčių, kurių dalyvė ji yra, bet 
ir bendrosios paprotinės tarptautinės teisės normų nustatytų įsipareigojimų!““*. Tai- 
gi pagal Konstitucijos 135 straipsnio 1 dalį Lietuvos Respublika turi vadovautis ir 
tomis bendrosios paprotinės tarptautinės teisės normomis, kurios yra kodifikuotos 
tarptautinėmis sutartimis, kurių dalyvė nėra Lietuvos Respublika, taip pat tomis 
bendrosios paprotinės tarptautinės teisės normomis, kurios apskritai nėra kodifi- 
kuotos tarptautinėmis sutartimis. 

Iš visuotinai pripažintų tarptautinės teisės principų, kuriais vadovautis turi Lie- 
tuvos Respublika, paminėtini pagrindiniai tarptautinės teisės principai, įtvirtinti, in- 
ter alia, 1970 m. spalio 24 d. JT Generalinės Asamblėjos rezoliucija Nr. 2625(XXV) 
patvirtintoje Deklaracijoje dėl tarptautinės teisės principų, susijusių su draugiškais 
valstybių santykiais ir jų bendradarbiavimu pagal Jungtinių Tautų Chartiją!“““, ir 
1975 m. rugpjūčio 1 d. Europos saugumo ir bendradarbiavimo konferencijos Hel- 
sinkio baigiamojo akto Deklaracijoje dėl valstybių dalyvių santykių principų!“““: 
1) jėgos ir grasinimo ja nenaudojimo principas; 2) taikaus tarptautinių ginčų spren- 
dimo principas; 3) nesikišimo į kitų valstybių vidaus reikalus principas; 4) valstybių 
bendradarbiavimo principas; 5) tautų lygiateisiškumo ir apsisprendimo principas; 
6) valstybių suverenios lygybės principas; 7) sąžiningo tarptautinių įsipareigojimų 
vykdymo principas; 8) valstybių sienų neliečiamumo principas; 9) valstybių terito- 
rinio vientisumo principas; 10) pagarbos žmogaus teisėms ir pagrindinėms laisvėms 
principas. 


“5 Tai pakartota Konstitucinio Teismo 2012 m. rugsėjo 5 d. nutarime. Valstybės žinios, 2012, Nr. 105- 
5330. 


132 Konstitucinio Teismo 2014 m. sausio 24 d. nutarimas. TAR, 2014-01-24, Nr. 478. 
65 VADAPALAS, V. Tarptautinė teisė. Vilnius: Eugrimas, 2006, p. 38. 


“4 2014 m. sausio 24 d. nutarime (TAR, 2014-01-24, Nr. 478) Konstitucinis Teismas pabrėžė, kad 
Konstitucijos 135 straipsnio 1 dalyje įtvirtintas konstitucinis pagarbos tarptautinei teisei principas reiškia 
imperatyvą sąžiningai vykdyti pagal tarptautinę teisę, infer alia, tarptautines sutartis prisiimtus Lietuvos 
Respublikos įsipareigojimus; Konstitucinio Teismo 2014 m. kovo 18 d. nutarime (TAR, 2014-03-19, 
Nr. 3226) paaiškinta, kad tai reiškia imperatyvą sąžiningai vykdyti ir tarptautinius įsipareigojimus, ky- 
lančius iš visuotinai pripažintų tarptautinės teisės (bendrosios tarptautinės teisės) normų. 


405  VADAPALAS, V. Tarptautinė teisė: pagrindiniai dokumentai ir jurisprudencija. Vilnius: Eugrimas, 


2003, p. 41—51. 


6 1975 m. rugpjūčio 1 d. Europos saugumo ir bendradarbiavimo konferencijos Helsinkio baigiama- 


sis aktas. Prieiga per internetą: <http://www.osce.org/helsinki-final-act?download=true>. 

Pagrindinis vadovavimosi visuotinai pripažintais tarptautinės teisės principais ir 
normomis (pagarbos tarptautinei teisei) konstitucinio principo imperatyvas, su ku- 


riuo šis principas tapatinamas!““', yra sąžiningas tarptautinės teisės normų nustatytų 


Lietuvos Respublikos tarptautinių įsipareigojimų vykdymas, t. y. pacta sunt servanda 
imperatyvas. Šis imperatyvas yra materialusis Konstitucijos pataisų konstitucingu- 


mo kriterijus, pagal kurį Konstitucijos pataisos turi būti suderinamos su Lietuvos 


Respublikos tarptautiniais įsipareigojimais'““*. Priešingu atveju Konstitucijos pataisa 


prieštarautų konstituciniam pacta sunt servanda principui ir dėl to būtų nesude- 
rinama su Konstitucijos kaip vientiso akto samprata, iš jos kylančiu Konstitucijos 
nuostatų bei jose įtvirtintų vertybių darnos imperatyvu. Konstitucinis pacta sunt ser- 


vanda imperatyvas gali net lemti pareigą keisti Konstituciją, kad būtų pašalintas jos 


nuostatų ir Lietuvos Respublikos tarptautinių įsipareigojimų nesuderinamumas!“*", 


Kitas imperatyvas, kylantis iš pagarbos tarptautinei teisei konstitucinio princi- 


po, yra ne žemesnių kaip tarptautinių teisinių standartų taikymas valstybės vidaus 


gyvenimui, pirmiausia žmogaus teisių apsaugai. 1998 m. gruodžio 9 d. nutarime!**?, 


inter alia, remdamasis Konstitucijos 135 straipsnio 1 dalies nuostatomis Konstituci- 
nis Teismas pabrėžė, kad „Lietuvos valstybė, pripažindama tarptautinės teisės prin- 
cipus ir normas, šalies gyventojams negali taikyti iš esmės kitokių standartų. Save 
laikydama lygiateise tarptautinės bendrijos nare, ji savo valia priima ir pripažįsta 
šiuos principus ir normas, jos papročius, dėsningai integruojasi į pasaulio kultūrą 
ir tampa natūralia jos dalimi“. Panašiai minėtajame 2014 m. kovo 18 d. nutarime 
Konstitucinis Teismas pabrėžė, kad „pagarba tarptautinei teisei taip pat yra susijusi 
su konstitucinio teisinės valstybės principo išreiškiamu atviros, teisingos, darnios pi- 
lietinės visuomenės siekiu, kuris suponuoja atvirumą universalioms demokratinėms 
vertybėms, integraciją į šiomis vertybėmis grindžiamą tarptautinę bendriją“!?*!. 
Kaip matyti iš šio nutarimo, tarptautiniai žmogaus teisių apsaugos standartai laiky- 
tini minimaliu būtinu konstituciniu standartu!*“*. 

“7 Kaip matyti iš minėtųjų Konstitucinio Teismo 2014 m. sausio 24 d. ir 2014 m. kovo 18 d. nutari- 
mų, Konstitucijos 135 straipsnio 1 dalyje įtvirtintas konstitucinis pagarbos tarptautinei teisei principas 
yra pacta sunt servanda principas. 


Ww Minėtajame 2014 m. sausio 24 d. nutarime Konstitucinis Teismas pabrėžė, kad pagal Konstitu- 


ciją negali būti daromos tokios Konstitucijos pataisos, kuriomis būtų paneigti Lietuvos Respublikos 
tarptautiniai įsipareigojimai ir kartu konstitucinis pacta sunt servanda principas, jeigu tų tarptautinių 
įsipareigojimų neatsisakoma vadovaujantis tarptautinės teisės normomis. Tas pat pakartota Konstituci- 
nio Teismo 2014 m. liepos 11 d. nutarime (TAR, 2014-07-11, Nr. 10117). 


“2012 m. rugsėjo 5 d. nutarime (Valstybės žinios, 2012, Nr. 105-5330) Konstitucinis Teismas konstata- 
vo, kad iš Konstitucijos 135 straipsnio 1 dalies Lietuvos Respublikai kyla pareiga pašalinti Žmogaus teisių 
ir pagrindinių laisvių apsaugos konvencijos (Europos žmogaus teisių konvencijos) Pirmojo protokolo 
nuostatų nesuderinamumą su Konstitucijos nuostatomis, o atsižvelgiant į Konstitucijos viršenybės princi- 
pą, vienintelis būdas pašalinti šį nesuderinamumą yra priimti atitinkamą (-as) Konstitucijos pataisą (-as). 
0 Valstybės žinios, 1998, Nr. 109-3004. 


“| Konstitucinio Teismo 2014 m. kovo 18 d. nutarimas. TAR, 2014-03-19. Nr. 3226. 
“4 Konstitucinis Teismas pabrėžė, kad „pagal Konstitucijos 135 straipsnio 1 dalį sąžiningai vyk- 
dant tarptautinius įsipareigojimus, kylančius iš visuotinai pripažintų tarptautinės teisės (bendrosios 
tarptautinės teisės) normų, inter alia, ius cogens normų, pagal kurias draudžiami tarptautiniai nusikalti- 
mai, Lietuvos Respublikos baudžiamieji įstatymai, susiję su atsakomybe už tarptautinius nusikaltimus, 


inter alia, genocidą, negali nustatyti žemesnių standartų, negu nustatytieji pagal visuotinai pripažintas 


759 


XXX skyrius 


2. Prisidėjimas prie teise ir teisingumu pagrįstos tarptautinės tvarkos 
kūrimo (Konstitucijos 135 str. 1 d.). Šis principas gali būti suvokiamas ir kaip Lie- 
tuvos Respublikos užsienio politikos tikslas siekti grindžiamos tarptautine teise ir tei- 
singumu tarptautinių santykių sistemos. Jis suponuoja pareigą Lietuvos Respublikai 
vykdyti tokią užsienio politiką, kuria būtų siekiama įtvirtinti tarptautinės teisės virše- 
nybę ir teisingumą tarptautiniuose santykiuose. 

3. Dalyvavimas tarptautinėse organizacijose, jeigu tai neprieštarauja 
valstybės interesams ir jos nepriklausomybei. Šį principą nustato Konstitu- 
cijos 136 straipsnis: „Lietuvos Respublika dalyvauja tarptautinėse organizacijose, 
jeigu tai neprieštarauja Valstybės interesams ir jos nepriklausomybei.“ 

Tarptautinės organizacijos apibrėžimą suformulavo JT Tarptautinės teisės 
komisija 2011 m. Tarptautinių organizacijų atsakomybės straipsnių projekto'?“ 
2 straipsnio a punkte: „tarptautinė organizacija“ reiškia „organizaciją, įsteigtą pagal 
tarptautinę sutartį ar kitą tarptautinės teisės reguliuojamą dokumentą ir turinčią 
savo tarptautinį teisinį subjektiškumą. Be valstybių, tarptautinių organizacijų na- 
riais gali būti ir kiti dariniai“. Taigi iš šio apibrėžimo yra aiškūs tokie skiriamieji 
tarptautinės organizacijos požymiai: 1) tarptautinis teisinis organizacijos steigimo 
pagrindas — tarptautinė organizacija steigiama pagal tarptautinės teisės normas (pa- 
prastai valstybių sudaroma daugiašale tarptautine sutartimi); 2) tarptautinis teisinis 
subjektiškumas — organizacija yra tarptautinės teisės subjektas, atskiras nuo steigėjų 
(valstybių narių); 3) vyraujanti valstybių narystė — svarbiausieji ir dažnai vieninteliai 
organizacijos nariai yra valstybės. 

Konstitucijos 136 straipsnio formuluotė „dalyvauja tarptautinėse organizacijo- 
se“ taip pat reiškia, kad šiame straipsnyje įtvirtintas konstitucinis principas (dalyva- 
vimas tarptautinėse organizacijose, jeigu tai neprieštarauja valstybės interesams ir 
jos nepriklausomybei) taikomas visoms galimoms Lietuvos Respublikos dalyvavimo 
tarptautinių organizacijų veikloje formoms, t. y. ne tik visateisei (tikrajai) narystei ir 
su ja susijusiam dalyvavimui tarptautinės organizacijos ir jos institucijų veikloje, bet 
ir kitokiai valstybės narystei'“*! (asocijuotajai ar dalinei narystei), taip pat valstybės 
dalyvavimui tarptautinės organizacijos ar jos institucijų veikloje turint stebėtojo 
statusą, dalyvavimui tarptautinės organizacijos šaukiamose konferencijose ar kitose 
jos įsteigtose ad hoc pobūdžio institucijose. 

Pagrindinis Konstitucijos 136 straipsnio nuostatos imperatyvas — draudžiamas 
toks Lietuvos Respublikos dalyvavimas tarptautinėse organizacijose, kuris prieštarau- 
ja valstybės interesams ar jos nepriklausomybei. Gyvybiniai Lietuvos Respublikos, 
kaip ir bet kurios kitos demokratinės valstybės, interesai yra susiję su jos gyvavimo 
ir laisvos bei pažangios raidos užtikrinimu: tai — valstybės nepriklausomybė ir te- 
ritorinis vientisumas, šalies saugumas, demokratinės konstitucinės santvarkos sta- 


tarptautinės teisės normas. Tokio reikalavimo nepaisymas būtų nesuderinamas su Konstitucijos pream- 
bulėje įtvirtintais atviros, teisingos, darnios pilietinės visuomenės, teisinės valstybės siekiais, kuriuos 
išreiškia konstitucinis teisinės valstybės principas.“ 

“5 Draft Articles on the Responsibility of International Organizations, 2011. Prieiga per internetą: 
<http://legal.un.org/docs/ ?path=../ilc/texts/instruments/english/ draft. articles/9 11 2011.pdfklang=EF >. 


14 Plačiau apie valstybių narystės tarptautinėse organizacijose rūšis: ŽALIMAS, D.; ŽALTAUSKAITĖ-ŽALI- 
MIENĖ, S.; PETRAUSKAS, Z.; SALADŽIUS, J. Tarptautinės organizacijos. Vilnius: Justitia, 2001, p. 190—194. 

bilumas, piliečių gerovė, jų teisių ir laisvių apsauga. Valstybės nepriklausomybė 
Konstitucijos 136 straipsnyje pabrėžta kaip pats svarbiausias Lietuvos Respublikos 
gyvybinis interesas. Be gyvybinių, valstybė turi ir kitų svarbių interesų, kurių ne- 
saugant galėtų kilti erėsmė gyvybiniams interesams (pavyzdžiui, tarptautinė taika 
ir saugumas, regioninis stabilumas, demokratinių vertybių sklaida ir įsitvirtinimas 
gretimose valstybėse, ekologinių nelaimių prevencija, apsirūpinimas energijos iš- 
tekliais); šiems interesams taip pat neturėtų prieštarauti Lietuvos Respublikos daly- 
vavimas tarptautinėse organizacijose. 

Konstitucijoje įvardyta viena tokių tarptautinių organizacijų, dalyvavimas 
kuriose prieštarautų Lietuvos valstybės interesams ir nepriklausomybei, grupė: 
1992 m. birželio 8 d. Konstitucinio akto „Dėl Lietuvos Respublikos nesijungimo į 
postsovietines Rytų sąjungas“, kuris pagal Konstitucijos 150 straipsnį yra sudedamoji 
Konstitucijos dalis, 1 straipsnyje nustatyta, kad Lietuvos Respublika niekada ir jokiu 
pavidalu negali jungtis į „jokias buvusios SSRS pagrindu kuriamas naujas politi- 
nes, karines, ekonomines ar kitokias valstybių sąjungas bei sandraugas“ Ši nuostata 
reiškia absoliutų draudimą Lietuvos Respublikai dalyvauti, inter alia, tarptautinių 
organizacijų, įsteigtų buvusios SSRS pagrindu, veikloje. Kaip matyti iš Konstitu- 
cinio akto „Dėl Lietuvos Respublikos nesijungimo į postsovietines Rytų sąjungas“ 
teksto, tokiomis tarptautinėmis organizacijomis laikytina Nepriklausomų Valstybių 
Sandrauga (NVS) ir visos kitos Rusijos dominuojamos posovietinės organizacijos, 
kurių steigėjos ir narės yra išskirtinai buvusios sovietinės respublikos ir kurių tikslas 
išsaugoti buvusioje Sovietų Sąjungoje susiformavusius šių šalių politinius, karinius, 
ekonominius, kultūrinius ir kitokius glaudžius priklausomybės ryšius (pvz., Kolek- 
tyvinio saugumo sutarties organizacija, Eurazijos ekonominė sąjunga). 

Konstitucijoje taip pat eksplicitiškai patvirtinta Lietuvos Respublikos narystė 
Europos Sąjungoje, kaip neprieštaraujanti Valstybės nepriklausomybei ir atitinkanti 
jos interesus: 2004 m. liepos 13 d. buvo priimtas Konstitucinis aktas „Dėl Lietuvos 
Respublikos narystės Europos Sąjungoje“, kuris, pagal Konstitucijos 150 straips- 
nį, yra sudedamoji Konstitucijos dalis. Konstitucinis Teismas 2014 m. sausio 24 d. 
nutarime!“** pabrėžė, kad visateisis Lietuvos Respublikos, kaip Europos Sąjungos 
narės, dalyvavimas joje yra Tautos suverenios valios pareiškimu grindžiamas kons- 
titucinis imperatyvas, o Lietuvos Respublikos visateisė narystė Europos Sąjungoje 
yra konstitucinė vertybė'“““. 

Be to, konstitucinis Lietuvos valstybės geopolitinės orientacijos principas įtvir- 
tina, kad ir Lietuvos Respublikos narystė Šiaurės Atlanto Sutarties Organizacijoje 
(NATO) atitinka iš Konstitucijos 136 straipsnio ir 135 straipsnio 1 dalies kylančius 
imperatyvus. 

4. Karo propagandos draudimas. Konstitucijos 135 straipsnio 2 dalyje 
nustatyta, kad „Lietuvos Respublikoje karo propaganda draudžiama“. Ši nuostata 


“5 Konstitucinio Teismo 2014 m. sausio 24 d. nutarimas. TAR, 2014-01-24, Nr. 478. 


16 Šiame nutarime Konstitucinis Teismas taip pat pabrėžė, kad Konstitucinio akto „Dėl Lietuvos 


Respublikos narystės Europos Sąjungoje“ 1 ir 2 straipsniuose nustatyti konstituciniai Lietuvos Res- 
publikos narystės Europos Sąjungoje pagrindai, kurių neįtvirtinus Konstitucijoje Lietuvos Respublika 
negalėtų būti visateise Europos Sąjungos nare: 1) Lietuvos Respublikos valstybės institucijų kompe- 
tencijos dalijimasis ir patikėjimas ES tose srityse, kurios numatytos ES sutartyse; 2) ES teisės normų 
inkorporavimas į Lietuvos Respublikos teisinę sistemą. 

reiškia Lietuvos Respublikos įsipareigojimą neskleisti, neskatinti ir nepalaikyti karo 
propagandos tarptautiniuose santykiuose, taip pat skatinti taiką ir siekti draugiškų 
santykių su kitomis valstybėmis plėtros. 

5. Lietuvos valstybės geopolitinės orientacijos principas. Šis konstitu- 
cinis užsienio politikos principas, kitaip nei kiti, nėra eksplicitiškai įtvirtintas Kons- 
titucijos XIII skirsnyje, bet kyla iš visuminio konstitucinio teisinio reguliavimo ir 
Lietuvos valstybės geopolitinės orientacijos konstitucinės tradicijos. 

Lietuvos valstybės geopolitinės orientacijos konstitucinė tradicija yra konstitu- 
ciškai įtvirtinta Lietuvos Respublikos orientacija į euroatlantinę (Europos ir trans- 
atlantinę) demokratinių valstybių bendriją, pagrįsta pripažįstamų, puoselėjamų ir 
saugomų demokratinių vertybių bendrumu!““", taip pat reiškianti siekį užsitikrinti 
šalies saugumą ir gerovę integruojantis į šią bendriją!“““, inter alia, tampant visateise 
jos svarbiausių organizacijų nare, išnaudojant tokios narystės privalumus ir solidariai 
dalijantis iš jos kylančią bendrąją atsakomybę. Šios konstitucinės tradicijos užuo- 
mazga — daugiau kaip prieš 60 metų kovos prieš antrąją SSRS okupaciją sąlygomis 
priimta Lietuvos valstybės tęstinumą ir jos nepriklausomybės atkūrimo principus 
įtvirtinusi 1949 m. vasario 16 d. Lietuvos Laisvės Kovos Sąjūdžio (LLKS) Tarybos 
deklaracija“, kurios 22 punkte buvo pareikšta apie Lietuvos valstybės prisidėji- 
mą prie „tikrosios demokratijos principų, išplaukiančių iš krikščioniškosios mora- 
lės supratimo ir paskelbtų Atlanto Chartijoje, Keturiose Laisvėse, 12-je Prezidento 
Trumeno Punktų, Žmogaus teisių Deklaracijoje ir kitose teisingumo ir laisvės Dek- 
laracijose“, taip pat paprašyta viso demokratinio pasaulio pagalbos Lietuvos laisvės 
kovai. Tai buvo pirmasis Lietuvos valstybės istorijoje pareiškimas, aiškiai išreiškian- 
tis jos geopolitinę orientaciją būtent į Vakarų demokratinį pasaulį ir žymintis posūkį 
demokratinių vertybių puoselėjimo link. 


Lietuvos valstybės geopolitinės orientacijos principas 1992 m. Konstitucijoje 


įtvirtintas negatyviuoju ir pozityviuoju aspektais!“*": pozityvusis aspektas dabar iš 


dalies yra implicitinis. Negatyviąja prasme Lietuvos valstybės geopolitinės orien- 
tacijos principas reiškia ribas, kurių Lietuvos Respublika, dalyvaudama pasaulinės 
ar regioninės tarptautinės integracijos procesuose, negali peržengti, o pozityviąja 
prasme — valstybės geopolitinės integracijos krypties nustatymą ir aktyvios veiklos 
šia linkme skatinimą. Negatyvia forma Lietuvos valstybės geopolitinės orientacijos 


“47 Minėtajame 2014 m. sausio 24 d. nutarime Konstitucinis Teismas pabrėžė, kad Lietuvos valsty- 


bės geopolitinė orientacija grindžiama pripažįstamomis ir saugomomis universaliomis demokratinėmis 
konstitucinėmis vertybėmis, kurios yra bendros su kitų Europos ir Siaurės Amerikos valstybių vertybėmis. 


“45 Tame pačiame Konstitucinio Teismo 2014 m. sausio 24 d. nutarime nurodyta, kad Konstitucijo- 


je įtvirtinta Lietuvos valstybės geopolitinė orientacija, suponuojanti Lietuvos Respublikos pasirinktą 
europinę ir transatlantinę integraciją, yra glaudžiai susijusi su Konstitucijos 1 straipsnyje įtvirtintomis 
pamatinėmis konstitucinėmis vertybėmis: valstybės nepriklausomybe, demokratija ir respublika. 

149 Žr. Lietuvos Respublikos įstatymo „Dėl Lietuvos Laisvės Kovos Sąjūdžio Tarybos 1949 m. vasario 
16 d. Deklaracijos“ 1 priedėlį. Valstybės žinios, 1999, Nr. 11-241. 

5 BIRMONTIENĖ, T.; JARAŠIŪNAS, E.; KūRIS, E.; MAKSIMAITIS, M.; MEsONIS, G.; NORMANTAS, A.; PUM- 
PUTIS, A.; VAITIEKIENĖ, E.; VIDRINSKAITĖ, S.; ZiLyS, J. Lietuvos konstitucinė teisė. Vilnius: Lietuvos tei- 
sės universitetas, 2001, p. 271—272. 2014 m. sausio 24 d. nutarime (TAR, 2014-01-24, Nr. 478) Kons- 
titucinis Teismas pabrėžė, kad „Konstitucijos tekste Lietuvos valstybės geopolitinė orientacija išreikšta 
negatyviuoju ir pozityviuoju aspektais“. 

principas eksplicitiškai išreikštas Konstituciniu aktu „Dėl Lietuvos Respublikos ne- 
sijungimo į postsovietines Rytų sąjungas“, inter alia, įtvirtinančiu draudimą Lietu- 
vos valstybei jungtis į posovietines (buvusios SSRS pagrindu sukurtas) valstybių 
sąjungas, įskaitant tarptautines organizacijas. Pozityvia forma Lietuvos valstybės 
geopolitinės orientacijos principas dabar eksplicitiškai yra išreikštas tik iš dalies: 
Konstituciniu aktu „Dėl Lietuvos Respublikos narystės Europos Sąjungoje“ patvir- 
tinta šalies narystė Europos Sąjungoje. Pozityvusis šio principo aspektas buvo labiau 
eksplicitiškai atspindėtas nuo 1996 m. liepos 21 d. iki 2003 m. vasario 23 d. galio- 


jusioje Konstitucijos 47 straipsnio redakcijoje!“*! 


„ kurioje buvo įtvirtinta Lietuvos 
Respublikos pasirinktos europinės ir transatlantinės integracijos kriterijų kategorija. 
Dabar tokių kriterijų kategorija tebėra įtvirtinta Lietuvos Respublikos Konstitucijos 
47 straipsnio 3 dalies įgyvendinimo konstitucinio įstatymo!“* 3 straipsnyje. 

Vis dėlto nors Konstitucijoje nebėra eksplicitiškai įtvirtinta Lietuvos Respub- 
likos euroatlantinės (transatlantinės) integracijos kryptis, suponuojanti pirmiausia 
narystę NATO, tokią kryptį implikuoja visuminis konstitucinis teisinis reguliavi- 
mas ir Lietuvos valstybės geopolitinės orientacijos konstitucinė tradicija. Iš Lietuvos 
valstybės, kaip bendrojo ir aukščiausiojo visuomenės gėrio, konstitucinės koncepci- 
jos!“““, inter alia, kyla konstitucinis imperatyvas veiksmingai užtikrinti Konstitucijos 
1 straipsnyje ir 135 straipsnio 1 dalyje įtvirtintų konstitucinių vertybių (Lietuvos 
valstybės nepriklausomybės, demokratinės konstitucinės santvarkos, šalies saugu- 
mo, piliečių gerovės, jų pagrindinių teisių ir laisvių) apsaugą, inter alia, panaudoti 
visas valstybei prieinamas ir teisėtas priemones šioms vertybėms saugoti nuo išorės 
grėsmių. Be tokio imperatyvo Konstitucija, kaip visuomenės sutartis, būtų bepras- 
mė, o valstybė negalėtų būti laikoma bendruoju visos visuomenės gėriu!“**. Todėl 
Konstitucija negali būti aiškinama taip, kad joje nebesant eksplicitinės nuostatos, 
įtvirtinančios europinės ir transatlantinės integracijos kriterijų kategoriją, ir ekspli- 
citiškai patvirtinus tik Lietuvos Respublikos narystę Europos Sąjungoje (europinę 
integracijos kryptį), konstitucinis Lietuvos valstybės geopolitinės orientacijos prin- 
cipas kartu nebeimplikuoja transatlantinės integracijos krypties — šalies dalyvavimo 
NATO, kuris teikia didžiausias galimas ir nepakeičiamas saugumo garantijas. Taigi 


1651 


Lietuvos Respublikos Konstitucijos 47 straipsnio papildymo įstatymas. Valstybės žinios, Nr. 64-1501; 
Lietuvos Respublikos Konstitucijos 47 straipsnio pakeitimo įstatymas. Valstybės žinios, 2003, Nr. 14-540). 
4 Lietuvos Respublikos Konstitucijos 47 straipsnio 3 dalies įgyvendinimo konstitucinis įstatymas. 
Valstybės žinios, 2003, Nr. 34-1418. 


6 Šią koncepciją suformavo Konstitucinis Teismas 2004 m. gegužės 25 d., 2006 m. rugpjūčio 


19 d. ir 2006 m. lapkričio 13 d. nutarimuose (Valstybės žinios, 2004, Nr. 85-3094; 2006, Nr. 90-3529, 
Nr. 123-4650). Juose Konstitucinis Teismas pabrėžė, kad referendumu priėmusi Konstituciją, kaip 
aukščiausiosios teisinės galios aktą, Lietuvių Tauta (kitaip tariant, Lietuvos pilietinė Tauta) padėjo 
savo, kaip valstybinės bendruomenės, bendro gyvenimo norminį pagrindą ir įtvirtino valstybę, kaip 
bendrąjį visos visuomenės gėrį. Be to, iš Konstitucijos preambulės aišku, kad nepriklausoma Lietuvos 
valstybė, kaip bendrasis visos visuomenės gėris, privalo laiduoti prigimtinės žmogaus ir Tautos teisės 
laisvai gyventi ir kurti savo tėvų ir protėvių žemėje įgyvendinimą. 

“2 2006 m. rugpjūčio 19 d. nutarime Konstitucinis Teismas pabrėžė, kad „teise ir teisingumu grin- 
džiamos demokratinės valstybės viena svarbiausių priedermių — saugoti tas vertybes <...> kuriomis 
grindžiama pati Tautos priimta Konstitucija ir kurių realus įtvirtinimas, gynimas ir apsauga yra pačios 
valstybės raison d'tre; priešingu atveju valstybė negalėtų būti laikoma bendru visos visuomenės gėriu“ 
(Valstybės žinios, 2006, Nr. 123-4650). 

Lietuvos Respublikos visateisė narystė NATO, kaip ir narystė Europos Sąjungoje, 
yra konstitucinis imperatyvas ir konstitucinė vertybė. 

Atsižvelgiant į tai galima apibendrinti, kad Lietuvos valstybės principas įtvirti- 
na konstitucinį imperatyvą Lietuvos Respublikai būti visateise ES ir NATO nare bei 
deramai vykdyti šios narystės įsipareigojimus. Be to, kaip pabrėžiama Konstitucinio 
Teismo 2016 m. gegužės 16 d. sprendime"“*?, atsižvelgiant į Lietuvos Respublikos 
geopolitinę orientaciją suponuojama ir tokia Lietuvos valstybės, jos institucijų ir 
jose dirbančių asmenų veikla, kuria siekiama prisidėti prie kitų valstybių partne- 
rystės su ES ar NATO arba jų integracijos į šias organizacijas skatinant universalių, 
demokratinių valstybių vertybių ir ES teisės principų sklaidą. 

Lietuvos valstybės geopolitinės orientacijos negatyvusis ir pozityvusis aspek- 
tai yra materialieji Konstitucijos pataisų konstitucingumo kriterijai: Konstitucijos 
pataisomis negali būti paneigta Konstitucijoje įtvirtinta Lietuvos valstybės geopo- 
litinė orientacija, nebent kartu Konstitucijoje nustatyta tvarka būtų keičiamos šią 
orientaciją tvirtinančios Konstitucijos nuostatos!““. Lietuvos valstybės geopolitinę 
orientaciją negatyviuoju aspektu įtvirtinančios Konstitucijos nuostatos gali būti kei- 
čiamos tik tokia pačia tvarka, kaip konstitucinė nuostata „Lietuvos valstybė yra ne- 
priklausoma demokratinė respublika“ (ne mažesne kaip 3/4 visų aktyviąją rinkimų 
teisę turinčių Lietuvos piliečių balsų dauguma)'“**, todėl iš esmės pakeisti Lietuvos 
valstybės geopolitinės orientacijos neįmanoma. 


“5 Konstitucinio Teismo 2016 m. gegužės 16 d. sprendimas. TAR, 2016-05-16, Nr. 12865. 


5  Minėtajame 2014 m. sausio 24 d. nutarime Konstitucinis Teismas atskleidė šiuos su Lietuvos 


valstybės geopolitine orientacija susijusius materialiuosius Konstitucijos keitimo apribojimus: 1) pagal 
Konstituciją, negali būti daromos tokios Konstitucijos pataisos, kuriomis būtų paneigtos Konstituci- 
nio akto „Dėl Lietuvos Respublikos nesijungimo į postsovietines Rytų sąjungas“ nuostatos, išskyrus 
atvejį, kai atitinkamos šio konstitucinio akto nuostatos būtų keičiamos tokia pat tvarka, kokia nustatyta 
konstitucinio įstatymo „Dėl Lietuvos valstybės“ 2 straipsnyje; 2) pagal Konstituciją, referendumu ne- 
panaikinus konstitucinių Lietuvos Respublikos narystės Europos Sąjungoje pagrindų, įtvirtintų Kons- 
titucinio akto „Dėl Lietuvos Respublikos narystės Europos Sąjungoje“ 1, 2 straipsniuose, negali būti 
daromos tokios Konstitucijos pataisos, kuriomis būtų paneigti Lietuvos Respublikos narystės Europos 
Sąjungoje įsipareigojimai; 3) pagal Konstituciją, negali būti daromos tokios Konstitucijos pataisos, ku- 
riomis būtų paneigti Lietuvos valstybės geopolitinės orientacijos suponuojamos Lietuvos Respublikos 
narystės NATO įsipareigojimai ir kartu — konstitucinis pacta sunt servanda principas, jeigu šių tarptau- 
tinių įsipareigojimų neatsisakoma vadovaujantis tarptautinės teisės normomis. 

“5 "Tame pačiame 2014 m. sausio 24 d. nutarime Konstitucinis Teismas pabrėžė, kad iš Konstitucinio 
akto „Dėl Lietuvos Respublikos nesijungimo į postsovietines Rytų sąjungas“ preambulės matyti, jog; jį 
priimant vadovautasi „1918 m. vasario 16 d. ir 1990 m. kovo 11 d. aktais dėl Lietuvos nepriklausomos 
valstybės atkūrimo ir 1991 m. vasario 9 d. visos tautos pareikšta valia“; todėl šio Konstitucinio akto 
nuostatų pagrindas yra tas pats Tautos suverenios valios pareiškimu grindžiamas pamatinis valstybės 
principas, kuris įtvirtintas Konstitucinio įstatymo „Dėl Lietuvos valstybės“ 1 straipsnyje — Lietuvos 
valstybė yra nepriklausoma demokratinė respublika. Atsižvelgiant į tai, pagal Konstituciją Konstituci- 
nio akto „Dėl Lietuvos Respublikos nesijungimo į postsovietines Rytų sąjungas“ nuostatoms taikytina 
tokia pati apsauga, kaip ir Konstitucijos 1 straipsnyje bei Konstitucinio įstatymo „Dėl Lietuvos valsty- 
bės“ 1 straipsnyje įtvirtintai nuostatai „Lietuvos valstybė yra nepriklausoma demokratinė respublika“. 

Lietuvos Respublikos tarptautinės sutarties sąvoka. Atsižvelgiant į tarptau- 
tinių sutarčių sąvoką pagal tarptautinę teisę!““, Lietuvos Respublikos tarptautinės 
sutarties sąvoką galima suformuluoti taip: tai — tarptautinės teisės normų reguliuo- 
jamas Lietuvos Respublikos raštu su kita valstybe (valstybėmis), tarptautine orga- 
nizacija (organizacijomis) ar kitu tarptautinės teisės subjektu sudarytas tarptautinis 
susitarimas, nesvarbu, kiek tarpusavyje susijusių dokumentų jį sudaro ir koks jo 
pavadinimas. Pabrėžtina, kad Konstitucijoje vartojama Lietuvos Respublikos tarp- 
tautinių sutarčių sąvoka apima ne tik jau įsigaliojusias, bet ir dar neįsigaliojusias 
Lietuvos Respublikai tarptautines sutartis, dėl kurių Lietuvos Respublika tik ketina 
išreikšti sutikimą laikyti sutartį įpareigojančia (paprastai — ratifikuoti). 

Tarptautines sutartis būtina skirti nuo panašaus pobūdžio susitarimų — tarptau- 
tinių tarpžinybinių susitarimų. Jie yra nereguliuojami tarptautinės teisės ir paprastai 
sudaromi ne valstybės vardu, t. y. valstybės institucijų sudaromi susitarimai dėl ben- 
dradarbiavimo su atitinkamomis kitų valstybių ar tarptautinių organizacijų instituci- 
jomis, kurie nėra privalomi valstybei ir sukuria tik politinio ar moralinio pobūdžio 
įsipareigojimus susitarimą sudariusiai institucijai. 1995 m. spalio 17 d. nutarime!“*? 
Konstitucinis Teismas pabrėžė, kad ministerijų ir Vyriausybės įstaigų susitarimai 
dėl bendradarbiavimo su atitinkamomis užsienio valstybių įstaigomis „nesukuria 
Lietuvos Respublikai tarptautinių įsipareigojimų ir todėl nėra tarptautinės sutartys 
Vienos konvencijos 2 straipsnio 1a punkto prasme“, „minėtiems susitarimams nerei- 
kia specialių įgaliojimų, taigi jie neturi teisės šaltinio galios nei tarptautinės teisės, 
nei Lietuvos Respublikos teisės požiūriu“: 

Lietuvos Respublikos tarptautinių sutarčių rūšys. Lietuvos Respublikos 
tarptautinės sutartys gali būti skirstomos įvairiai!“““. Konstituciškai svarbiausia yra 
Lietuvos Respublikos tarptautinių sutarčių klasifikacija pagal sutikimo laikyti su- 
tartį įpareigojančia išreiškimo būdą, t. y. Lietuvos Respublikos tarptautinių sutarčių 
skirstymas į ratifikuotinas (ratifikuotas) ir neratifikuotinas (neratifikuotas) sutartis. 

Ratifikuotinos tarptautinės sutartys yra tos Lietuvos Respublikos tarptautinės su- 
tartys, kurias pagal Konstitucijos 138 straipsnio 1 dalį (joje išvardytos konkrečios 
ratifikuotinų sutarčių rūšys) arba šio straipsnio 2 dalyje numatytais atvejais (tais 
atvejais, kai tarptautinės sutarties ratifikavimą numato įstatymai arba pati tarptautinė 
sutartis) turi ratifikuoti Seimas. 

Išskirtinos šios ratifikuotinų Lietuvos Respublikos tarptautinių sutarčių rūšys: 

1. Valstybės sienų sutartys. Konstitucijos 138 straipsnio 1 dalies 1 punkte 
nustatyta, kad turi būti ratifikuojamos Lietuvos Respublikos tarptautinės sutartys 
dėl „valstybės sienų pakeitimo“. Pabrėžtina, kad atsižvelgiant į ypatingą valstybės te- 
ritorijos ir ją ribojančių valstybės sienų reikšmę, taip pat į tarptautinės teisės normų, 


“55 Plačiau apie tarptautinių sutarčių sąvoką ir jų bruožus: VADAPALAS, V. Tarptautinė teisė. Vilnius: 


Eugrimas, 2006, p. 131—138; JAKULEVIČIENĖ, L. Tarptautinių sutarčių teisė. Vilnius: VĮ Registrų cent- 
ras, 2011, p. 60—72. 


“5 Konstitucinio Teismo 1995 m. spalio 17 d. nutarimas. Valstybės žinios, 1995, Nr. 86-1949. 


“60 Plačiau apie tarptautinių sutarčių klasifikaciją ir rūšis: VADAPALAS, V. Tarptautinė teisė. Vilnius: 


Eugrimas, 2006, P. 138—141; JAKULEVIČIENĖ, L. Tarptautinių sutarčių teisė. Vilnius: VĮ Registrų cent- 
ras, 2011, p. 92—101. 

nustatančių teritorijos ir jūros erdvių teisinį režimą, raidą, Konstitucijos 138 straips- 
nio 1 dalies 1 punkto nuostata negali būti suvokiama pažodžiui ir aiškintina ją išple- 
čiant, t. y. kaip apimančią ne tik tarptautines sutartis dėl valstybės sienų pakeitimo. 
Pirma, ji turi apimti ir Lietuvos Respublikos tarptautines sutartis dėl valstybės sienų 
nustatymo. Antra, pagal Konstitucijos 138 straipsnio 1 dalies 1 punktą, taip pat 
turėtų būti ratifikuojamos Lietuvos Respublikos tarptautinės sutartys dėl išskirtinės 
ekonominės zonos ir kontinentinio šelfo delimitavimo (ir ribų pakeitimo). Nors 
išskirtinė ekonominė zona ir kontinentinis šelfas nėra valstybės teritorijos dalis, vis 
dėlto derėtų atsižvelgti į tarptautinės teisės normas, pagal kurias šiose jūros ir jos 
dugno erdvėse pakrantės valstybė turi tam tikras išskirtines suverenias teises, susiju- 
sias su gamtos išteklių eksploatavimu, tyrimais, dirbtinių salų ir kitų įrenginių staty- 
ba, aplinkos apsauga!““!; taigi iš esmės išskirtinės ekonominės zonos ir kontinentinio 
šelfo delimitavimo linijos atlieka tą pačią funkciją, kaip valstybės sienos, — atriboja 
erdves, kuriose kaimyninės valstybės naudojasi išskirtinėmis suvereniomis teisėmis. 

2. Politinės ir gynybinės sutartys. Konstitucijos 138 straipsnio 1 dalies 2 punkte 
nustatyta, kad turi būti ratifikuojamos Lietuvos Respublikos tarptautinės sutartys dėl 
politinio bendradarbiavimo su užsienio valstybėmis, tarpusavio pagalbos, taip pat su 
valstybės gynyba susijusios gynybinio pobūdžio sutartys. 

Taigi galima skirti tokias pagal šį punktą ratifikuotinas tarptautines sutartis: 
1) politinio bendradarbiavimo su kitomis valstybėmis sutartys; 2) tarpusavio pa- 
galbos sutartys — pirmiausia tokios sutartys, kurios nustato šalių tarpusavio pagal- 
bos įsipareigojimus bet kurios iš jų ginkluotojo užpuolimo atveju. Pabrėžtina, kad 
Lietuvos Respublikos praktikoje kaip tarpusavio pagalbos sutartys ratifikuojamos ir 
sutartys dėl teisinės pagalbos bei ekstradicijos, taip pat keitimosi įslaptinta informa- 
cija ir jos apsaugos, saugumui užtikrinti būtinų duomenų perdavimo, t. y. vadovau- 
jamasi labai plačia ir neapribota politiniu bei gynybiniu (kariniu) bendradarbiavimu 
tarpusavio pagalbos samprata; 3) kitos su valstybės gynyba susijusios sutartys — ne- 
patenkančios į tarpusavio pagalbos sutarčių kategoriją sutartys dėl bendradarbiavi- 
mo gynybos ir karinėje srityje. 

3. Sutartys dėl atsisakymo naudoti jėgą ir grasinti ja bei taikos sutar- 
tys (Konstitucijos 138 str. 1 d. 3 p.). 

4. Sutartys dėl Lietuvos Respublikos ginkluotųjų pajėgų buvimo ir jų 
statuso užsienio valstybių teritorijose (Konstitucijos 138 str. 1 d. 4 p.). 

5. Sutartys dėl Lietuvos Respublikos dalyvavimo universaliose ir re- 
gioninėse tarptautinėse organizacijose (Konstitucijos 138 str. 1 d. 5 p.). Ši 
nuostata pirmiausia apima narystės tarptautinėse organizacijose sutartis, t. y. dau- 
giašales steigiamąsias tarptautinių organizacijų sutartis, kurių dalyvėmis valstybės 
tampa įstodamos į atitinkamas tarptautines organizacijas; antra, pagal Konstitucijos 
138 straipsnio 1 dalies 5 punktą, turi būti ratifikuojamos ir tarptautinių organizacijų 
steigiamąsias sutartis keičiančios sutartys; trečia, pagal jį taip pat turi būti ratifi- 
kuojamos tarptautinės sutartys dėl kitokio dalyvavimo (pavyzdžiui, asociacijos ar 
stebėtojo statuso) tarptautinėje organizacijoje. 


Ww Žr. 1982 metų Jungtinių Tautų jūrų teisės konvencijos 56 ir 77 straipsnius. Valstybės žinios, 2003, 


Nr. 107-4786. 

6. Daugiašalės ir ilgalaikės ekonominės sutartys. Konstitucijos 138 straips- 
nio 1 dalies 6 punkte nustatyta, kad Seimas ratifikuoja „daugiašales arba ilgalaikes 
ekonomines sutartis“. Iš tikrųjų pagal Konstitucijos 138 straipsnio 1 dalies 6 punktą 
ratifikuojamos ne tik daugiašalės ekonominės, bet ir visos kitos daugiašalės sutartys, 
kurių nepavyksta priskirti prie kituose šios dalies punktuose nurodytų ratifikuotinų 
tarptautinių sutarčių rūšių. Tai yra labai įvairios pagal reguliavimo dalyką tarptau- 
tinės sutartys: žmogaus teisių apsaugos, tarptautinės humanitarinės teisės, aplinkos 
apsaugos, ginkluotės kontrolės, įslaptintos informacijos apsaugos, tarptautinės pri- 
vatinės teisės, antiteroristinės ir kitos sutartys. 

Pagal Konstitucijos 138 straipsnio 1 dalies 6 punktą, taip pat ratifikuojamos 
dvišalės ilgalaikės ekonominės tarptautinės sutartys. Ilgalaikėmis laikomos ekono- 
minės sutartys, sudaromos ilgesniam nei 5 metų laikotarpiui, jeigu jose nenumatyta 
vienašalio nutraukimo galimybė arba jose numatytas minimalus įspėjimo dėl tokio 
nutraukimo laikotarpis yra ilgesnis negu vieni metai (Tarptautinių sutarčių įstaty- 
mo!“ 7 str. 1 d. 9 p.). Ekonominės sutartys pagal reguliavimo dalyką apima sutartis 
dėl prekybos ir muitų (dabar šie klausimai priklauso išskirtinei ES kompetencijai), 
investicijų skatinimo ir apsaugos, dvigubo apmokestinimo išvengimo, susisiekimo 
įvairiomis transporto rūšimis ir pan. 

7. Tarptautinių sutarčių įstatymo nustatytos papildomos ratifikuoti- 
nų Lietuvos Respublikos tarptautinių sutarčių rūšys. Be minėtųjų Konstituci- 
jos 138 straipsnio 1 dalyje nustatytųjų, Tarptautinių sutarčių įstatymo!“ 7 straipsnio 
1 dalies 7, 8, 10 ir 11 punktuose dar yra nurodytos šios ratifikuotinų tarptautinių 
sutarčių rūšys: 1) tarptautinės sutartys dėl užsienio valstybių kariuomenės vienetų 
buvimo ir jų statuso Lietuvos Respublikos teritorijoje; 2) tarptautinės sutartys, nu- 
statančios kitokias teisės normas, negu galiojantys Lietuvos Respublikos įstatymai. 
Ši ratifikuotinų tarptautinių sutarčių kategorija numatyta siekiant sudaryti tinkamas 
teisines prielaidas joms įgyvendinti šalies teisinėje sistemoje: t. y. ratifikuojant tarptau- 
tines sutartis, nustatančias kitokias teisės normas nei Lietuvos Respublikos įstatymai, 
kartu joms suteikiama taikymo pirmenybė prieš joms prieštaraujančius įstatymus ir 
išvengiama tokių situacijų, kai jų būtų negalima taikyti, jeigu jos nebūtų ratifikuotos 
ir turėtų žemesnę nei įstatymai galią; 3) tarptautinės mišriosios sutartys, t. y. Europos 
Sąjungos ir jos valstybių narių, sudarančių vieną sutarties šalį, ir kitos valstybės ar 
tarptautinės organizacijos, esančios kita sutarties šalimi, sutartys (dėl asociacijos, vys- 
tomojo ar kitokio bendradarbiavimo); 4) Sutarties dėl Europos Sąjungos veikimo pa- 
keitimai, priimami Europos Sąjungos sutarties 48 straipsnio 6 dalyje nustatyta tvarka, 
t. y. Sutarties dėl Europos Sąjungos veikimo!““* trečiosios dalies „Sąjungos politikos 
sritys ir vidaus veiksmai“ nuostatų pakeitimai, kurie gali būti priimti Europos Vado- 
vų Tarybos sprendimu supaprastintos peržiūros procedūros tvarka. 

Visos kitos tarptautinės sutartys, t. y. tos, kurios nepatenka į ratifikuotinų su- 
tarčių kategoriją, yra neratifikuotinos. Jos savo ruožtu pagal sutikimo laikyti sutar- 
tį įpareigojančia išraiškos būdą gali būti skirstomos į tvirtinamas ir netvirtinamas 


6 Tarptautinių sutarčių įstatymas. Valstybės žinios, 1999, Nr. 60-1948; 2005, Nr. 88-3295; 2012, 
Nr. 36-1770; TAR, 2014-12-22, Nr. 20434. 
6 Ibidem. 

sutartis. Tvirtinamos yra tos tarptautinės sutartys, kurias tvirtina vykdomoji valdžia 
žemesnės nei Seimo ratifikavimo aktas (įstatymas) galios teisės aktu, t. y. Vyriau- 
sybės nutarimu tvirtinamos Lietuvos Respublikos tarptautinės sutartys. Vyriausybė 
tvirtina jos su kitų valstybių vyriausybėmis ar tarptautinėmis organizacijomis suda- 
romas tarptautines sutartis, kurios nepriskiriamos ratifikuotinų tarptautinių sutarčių 
kategorijai ir dėl kurių nesusitariama, kad jos įsigalios nuo pasirašymo arba nuo 
apsikeitimo sutartį sudarančiais dokumentais (diplomatinėmis notomis ar oficialiais 
laiškais) dienos. Netvirtinamos neratifikuotinos tarptautinės sutartys yra tokios ma- 
žesnės reikšmės sutartys, kurias sudarant susitariama, kad jos įsigaliotų nuo pasira- 
šymo arba apsikeitimo sutartį sudarančiais dokumentais (diplomatinėmis notomis ar 
oficialiais laiškais) dienos. 

Lietuvos Respublikos tarptautinių sutarčių vieta ir galia nacionali- 
nėje teisinėje sistemoje. Konstitucijos 138 straipsnio 3 dalyje skelbiama, kad 
„Tarptautinės sutartys, kurias ratifikavo Lietuvos Respublikos Seimas, yra sudeda- 
moji Lietuvos Respublikos teisinės sistemos dalis“ Šios nuostatos turinys atsklei- 
džiamas Konstitucinio Teismo jurisprudencijoje. 

Pirma, kadangi ratifikuotos tarptautinės sutartys yra inkorporuojamos į Lie- 
tuvos Respublikos teisinę sistemą ir tampa sudėtine jos dalimi, joms, kaip ir bet 
kokiems kitiems Lietuvos Respublikos teisės aktams, taikytinas Konstitucijos virše- 
nybės principas, t. y. ratifikuotos Lietuvos Respublikos tarptautinės sutartys negali 
prieštarauti Konstitucijai. Konstitucinis Teismas 1995 m. spalio 17 d. nutarime'““* 
pabrėžė, jog Lietuvos Respublikos teisinė sistema grindžiama tuo, kad Konstitucijai 
neturi prieštarauti joks įstatymas ar kitas teisės aktas, taip pat ir Lietuvos Respubli- 
kos tarptautinės sutartys, nes Konstitucijos 7 straipsnio pirmojoje dalyje nustatyta: 
„Negalioja joks įstatymas ar kitas aktas, priešingas Konstitucijai.“ 

Antra, ratifikuotos ir įsigaliojusios Lietuvos Respublikos tarptautinės sutartys 
turi įstatymo galią ir gali būti tiesiogiai taikomos kaip Lietuvos Respublikos įsta- 
tymai. Tai, kad tik ratifikuotos Lietuvos Respublikos tarptautinės sutartys turi įsta- 
tymo galią, grindžiama Seimui pagal Konstituciją suteiktais išskirtiniais įstatymų 
leidybos įgaliojimais. Konstitucinis Teismas 1995 m. spalio 17 d. nutarime kons- 
tatavo, kad „pagal Konstituciją tik įstatymų leidėjas ratifikavimo būdu gali spręsti, 
kuris tarptautinės teisės aktas yra Lietuvos Respublikos teisinės sistemos sudedamoji 
dalis, turinti įstatymo galią. Seimas turi įstatymų leidybos teisę, jokiai kitai valstybės 
valdžios institucijai įstatymų leidyba nėra deleguojama. Pripažinus, kad ir neratifi- 
kuotos tarptautinės sutartys turi įstatymo galią, būtų paneigiama Seimo prerogatyva 
leisti įstatymus“. 

Trečia, nors ir turi įstatymo galią, ratifikuotos Lietuvos Respublikos tarptau- 
tinės sutartys turi taikymo pirmenybę visų kitų žemesnės nei Konstitucija galios 
nacionalinės teisės aktų atžvilgiu, t. y. konstitucinis teisinis reguliavimas suponuoja 
specialią kolizijų sprendimo taisyklę, pagal kurią įsigaliojusios ratifikuotos tarptau- 
tinės sutartys visada turi taikymo pirmenybę prieš kitus įstatymo galią turinčius 
(konstitucinius ir paprastuosius įstatymus) ir poįstatyminius teisės aktus. Įsigalio- 
jusių ratifikuotų tarptautinių sutarčių taikymo pirmenybė prieš nacionalinius įsta- 
tymus konstituciškai pagrindžiama remiantis Konstitucijos 135 straipsnio 1 dalyje 


“65 Konstitucinio Teismo 1995 m. spalio 17 d. nutarimas. Valstybės žinios, 1995, Nr. 86-1949. 

įtvirtintu vadovavimosi visuotinai pripažintais tarptautinės teisės principais ir nor- 
momis principu bei juo išreiškiama Lietuvos valstybės pagarbos tarptautinei teisei 
konstitucine tradicija. Konstitucinis Teismas 2006 m. kovo 14 d. nutarime pabrėžė, 
jog doktrininė nuostata, kad Seimo ratifikuotos tarptautinės sutartys įgyja įstatymo 
galią, „negali būti aiškinama kaip reiškianti, esą Lietuvos Respublika gali nesilaikyti 
savo tarptautinių sutarčių, jeigu jos įstatymuose ar konstituciniuose įstatymuose yra 
nustatytas kitoks teisinis reguliavimas negu nustatytasis tarptautinėmis sutartimis. 
Priešingai, Konstitucijoje įtvirtintas principas, kad Lietuvos Respublika laikosi sava 
valia prisiimtų tarptautinių įsipareigojimų, gerbia visuotinai pripažintus tarptautinės 
teisės principus, suponuoja tai, kad tais atvejais, kai nacionalinės teisės aktuose (inter 
alia, įstatymuose ar konstituciniuose įstatymuose) nustatomas toks teisinis regulia- 
vimas, kuris konkuruoja su nustatytuoju tarptautinėje sutartyje, turi būti taikoma 
tarptautinė sutartis“. Iš tikrųjų visuotinai pripažintas tarptautinės teisės principas 
pacta sunt servanda suponuoja visuotinai pripažintą tarptautinės teisės normą, drau- 
džiančią valstybėms remtis savo nacionalinės teisės nuostatomis, siekiant nesilaikyti 
tarptautinių įsipareigojimų !““". 

Taigi apibendrinant apie ratifikuotas Lietuvos Respublikos tarptautines sutartis 
pasakytina, kad nors jos turi įstatymo galią, Lietuvos teisės šaltinių hierarchijo- 
je faktinė jų vieta yra tarp Konstitucijos ir konstitucinių įstatymų, t. y. jos negali 
prieštarauti tik Konstitucijai, gali būti tiesiogiai taikomos ir turi taikymo pirmeny- 
bę prieš visus kitus nacionalinės teisės aktus. Tais atvejais, kai Seimo ratifikuotoje 
įsigaliojusioje tarptautinėje sutartyje įtvirtintas teisinis reguliavimas konkuruoja su 
nustatytuoju Konstitucijoje, tokios tarptautinės sutarties nuostatos taikymo atžvil- 
giu neturi pirmumo"““", 

Vis dėlto to nepakanka Konstitucijos ir Seimo ratifikuotos tarptautinės sutarties 
kolizijai išspręsti. Juk Konstitucijos viršenybės principas savaime negali atleisti Lie- 
tuvos Respublikos nuo įsipareigojimų pagal Konstitucijai prieštaraujančią tarptau- 
tinę sutartį ir nepadaro tokios sutarties negaliojančios, o Konstitucijos 135 straips- 
nio 1 dalyje įtvirtintas pacta sunt servanda principas reiškia imperatyvą sąžiningai 
vykdyti visus tarptautinius įsipareigojimus'“**. Todėl Konstitucinis Teismas 2014 m. 
kovo 18 d. nutarime!““* pabrėžė, kad esant Lietuvos Respublikos tarptautinės su- 
tarties ir Konstitucijos nuostatų nesuderinamumui, iš Konstitucijos 135 straipsnio 
1 dalies Lietuvos Respublikai atsiranda pareiga tokį nesuderinamumą pašalinti, inter 
alia, atsisakant atitinkamų tarptautinėje sutartyje nustatytų tarptautinių įsipareigo- 
jimų vadovaujantis tarptautinės teisės normomis arba darant atitinkamas Konsti- 
tucijos pataisas. Iš 2012 m. rugsėjo 5 d. Konstitucinio Teismo nutarimo!“"? matyti, 


666 Šis principas ir norma įtvirtinti 1969 m. Vienos konvencijos dėl tarptautinių sutarčių (Valstybės 
žinios, 2002, Nr. 13-480) 26 ir 27 straipsniuose: 26 straipsnyje apibrėžtas pacta sunt servanda princi- 
pas („kiekviena įsigaliojusi sutartis jos šalims yra privaloma, ir šalys privalo sąžiningai ją vykdyti“), o 
27 straipsnyje nustatyta, kad „šalis negali pasitelkti savo vidaus teisės nuostatų, kad pasiteisintų dėl 
sutarties nesilaikymo“: 

“Konstitucinio Teismo 2012 m. rugsėjo 5 d. nutarimas. Valstybės žinios, 2012, Nr. 105-5330. 

W6ės | Žr. šio skyriaus 1 dalį apie vadovavimosi visuotinai pripažintais tarptautinės teisės principais ir 
normomis (pagarbos tarptautinei teisei) principą. 

160 Konstitucinio Teismo 2014 m. kovo 18 d. nutarimas. TAR, 2014-03-19, Nr. 3226. 


““ Konstitucinio Teismo 2012 m. rugsėjo 5 d. nutarimas. Valstybės žinios, 2012, Nr. 105-5330. 


769 


XXX skyrius 


kad kai su Konstitucija nesuderinama tarptautinės žmogaus teisių apsaugos sutarties 
(Europos žmogaus teisių konvencijos) nuostata, vienintelė galimybė yra atitinkamai 
keisti Konstituciją. Kitoks požiūris, kai Konstitucija suprantama kaip įgalinanti de- 
nonsuoti tokias tarptautines sutartis, kaip Europos žmogaus teisių konvencija, būtų 
nesuderinamas su konstituciniais teisinės valstybės, atviros pilietinės visuomenės ir 
Lietuvos valstybės geopolitinės orientacijos principais. 

Neratifikuotos tarptautinės sutartys Konstitucijoje expressis verbis nėra mini- 
mos. Tai nereiškia, kad jos nėra sudėtinė nacionalinės teisinės sistemos dalis: jas pri- 
valu vykdyti pagal konstitucinį pacta sunt servanda principą ir jos gali būti tiesiogiai 
taikomos. Kaip konstatavo Konstitucinis Teismas 1995 m. spalio 17 d. nutarime, 
„neratifikuotų Lietuvos Respublikos tarptautinių sutarčių teisinė galia nelieka ne- 
apibrėžta <...> Jos turi kiekvienam teisės aktui būdingą teisinių santykių subjektams 
privalomąją galią“. Tačiau neratifikuotų tarptautinių sutarčių galia yra žemesnė nei 
ratifikuotų, t. y. neratifikuotos tarptautinės sutartys negali turėti įstatymo galios, nes 
jų netvirtina Seimas, kuris vienintelis turi įgaliojimus leisti įstatymo galios aktus. 
Atsižvelgdamas į tai, Konstitucinis Teismas 1995 m. spalio 17 d. nutarime taip pat 
pabrėžė, kad neratifikuotų tarptautinių sutarčių „juridinė galia nuo ratifikuotų su- 
tarčių skiriasi tuo, kad jos neturi prieštarauti ne tik Konstitucijai, bet ir įstatymams“. 
Taigi iš esmės neratifikuotų Lietuvos Respublikos tarptautinių sutarčių teisinė galia 
prilygsta poįstatyminiams teisės aktams. 


3. Valstybės užsienio politikos institucijos ir jų tarpusavio santykiai 


Valstybės užsienio politikos sritis yra specifinė tuo, kad joje svarbiausią funkciją 
atlieka vykdomoji valdžia!“"!, net jeigu valstybės valdymo forma yra parlamentinė 
respublika. Konstitucinį Lietuvos Respublikos užsienio politikos mechanizmą suda- 
ro Respublikos Prezidentas, Vyriausybė ir Seimas. 

Respublikos Prezidento konstituciniai įgaliojimai užsienio politikos 
srityje. Išskirtinį Respublikos Prezidento, kaip valstybės vadovo, konstitucinį sta- 
tusą ir ypatingą funkciją pirmiausia rodo bendrojo pobūdžio konstitucinė kompe- 
tencija atstovauti Lietuvos valstybei: pagal Konstitucijos 77 straipsnio 2 dalį, Res- 
publikos Prezidentas „atstovauja Lietuvos valstybei ir daro visa, kas jam pavesta 
Konstitucijos ir įstatymų“. Kartu aiškinant Konstitucijos 77 straipsnio 1 ir 2 dalių 
nuostatas matyti, kad Respublikos Prezidentas, kaip valstybės vadovas, yra aukščiau- 
siasis jos atstovas tarptautiniuose santykiuose visais klausimais (t. y. naudojasi ius 
representationis omimodae)'*"“. 

Konstitucijos 77 straipsnio 2 dalies nuostata, viena vertus, reiškia, kad Respubli- 
kos Prezidento, kaip valstybės vadovo, konstitucinė kompetencija atstovauti Lietuvos 
valstybei nėra apribota konkrečiais Konstitucijos 84 straipsnio 1—3 punktuose nuro- 
dytais įgaliojimais; kita vertus, ši kompetencija atstovauti Lietuvos valstybei nėra ne- 
ribota, t. y. įstatymuose negali būti nustatyti tokie Respublikos Prezidento užsienio 


4"! VINKLERIS, P. Lietuvos Respublikos Prezidento statusas ir įgaliojimai. Vilnius: Teisinės informa- 


cijos centras, 2002, p. 94; NEKRAšAS, E. Valstybės užsienio politika: parlamento vaidmuo. Politologija, 
1998, Nr. 2, p. 70—71. 


1672 


PETRAUSKAS, Z.; ŽALIMAS, D.; ŽALTAUSKAITĖ-ŽALIMIENĖ, S. Diplomatinė teisė. Vilnius: VĮ Teisinės 
informacijos centras, 2003, p. 37. 


770 


3. Valstybės užsienio politikos institucijos ir jų tarpusavio santykiai 


politikos srities įgaliojimai, kuriais būtų įsiskverbiama į kitų valstybės užsienio po- 
litikos institucijų (Vyriausybės ir Seimo) konstitucinę kompetenciją; be to, šiuo po- 
žiūriu Konstitucijoje nubrėžiamos Respublikos Prezidentui, kaip valstybės vadovui, 
tarptautinės teisės nustatytų įgaliojimų atstovauti valstybei įgyvendinimo ribos!*““. 

Be to, iš visuminio konstitucinio teisinio reguliavimo kyla dar vienas konstitu- 
cinis Respublikos Prezidento įgaliojimų užsienio politikos srityje ribojimas — bend- 
radarbiavimo su Vyriausybe reikalavimas, t. y. Respublikos Prezidentas paprastai 
neturi absoliučios diskrecijos įgyvendinti užsienio politikos srities įgaliojimų, o pri- 
valo šioje srityje artimai bendradarbiauti su Vyriausybe ir kartu spręsti tam tikrus 
klausimus, Vyriausybei dažnai atliekant parengiamąjį darbą. Pabrėžtina, kad pagal 
Konstitucijos 84 straipsnio 1—3 punktus ir 85 straipsnį daugumą įgaliojimų užsienio 
politikos srityje Respublikos Prezidentas gali įgyvendinti tik kartu su Vyriausybe. 

Galima įvardyti tokius Respublikos Prezidento įgaliojimus užsienio politikos 
srityje: 

1. Reprezentaciniai įgaliojimai. Įsyvendindamas bendrojo pobūdžio kons- 
titucinę kompetenciją atstovauti Lietuvos valstybei, Respublikos Prezidentas gali: 
1) daryti oficialius pareiškimus valstybės vardu; 2) pagal savo statusą ir konstitucinę 
kompetenciją atstovauti Lietuvos valstybei oficialiuose tarptautiniuose renginiuose 
(inter alia, aukščiausiojo lygio tarptautinių organizacijų institucijose, kuriose pagal 
atitinkamos organizacijos ar institucijos taisykles valstybėms atstovauja valstybių ir 
vyriausybių vadovai). 

Pagal Konstitucijos 84 straipsnio 3 punktą, Respublikos Prezidentas, inter alia, 
„priima užsienio valstybių diplomatinių atstovų įgaliojamuosius ir atšaukiamuo- 
sius raštus“. Prie Respublikos Prezidento akredituojami ne visi užsienio valstybių 
diplomatiniai atstovai, o 1961 m. Vienos konvencijos dėl diplomatinių santykių!*““ 
14 straipsnyje nustatytų pirmųjų dviejų klasių diplomatinių atstovybių vadovai — 
ambasadoriai ir nuncijai bei pasiuntiniai, ministrai ir internuncijai (paprastai už- 
sienio valstybėms atstovauja ambasadorių klasės diplomatiniai atstovai, Šventajam 
Sostui — nuncijus). 

2. Sprendimų priėmimo įgaliojimai. Pagal Konstitucijos 84 straipsnio 
1 punktą, Respublikos Prezidentas „sprendžia pagrindinius užsienio politikos klau- 
simus ir kartu su Vyriausybe vykdo užsienio politiką“. Nuostata, įgaliojanti Respub- 
likos Prezidentą spręsti pagrindinius užsienio politikos klausimus, suponuoja di- 
džiausius užsienio politikos srities įgaliojimus, nes priskiria Respublikos Preziden- 
to kompetencijai svarbiausius užsienio politikos klausimus (išskyrus tuos, kuriuos 
pagal Konstituciją sprendžia Seimas, — Konstitucijos 138 straipsnio 1 ir 2 dalyse 
nurodytų Lietuvos Respublikos tarptautinių sutarčių ratifikavimą ir denonsavimą). 

Konstitucijoje ir įstatymuose nėra nustatyta jokio pagrindinių užsienio politi- 
kos klausimų sąrašo. Šiems klausimams pirmiausia priklauso strateginiai (konceptu- 
alūs) klausimai (pavyzdžiui, valstybės užsienio politikos strategijos nustatymas), taip 
pat svarbiausi praktiniai, t. y. pagrindiniai užsienio politikos įgyvendinimo taktikos, 


WS VINKLERIS, P. Lietuvos Respublikos Prezidento statusas ir įgaliojimai. Vilnius: Teisinės informaci- 

klausimai (pavyzdžiui, kitų valstybių pripažinimas, Lietuvos valstybės bendra pozi- 
cija dėl veiksmų taktikos tam tikrų valstybių atžvilgiu ir tam tikrose tarptautinėse 
organizacijose). Pabrėžtina, kad Respublikos Prezidentas, atsižvelgdamas į tam tikro 
klausimo tarptautinį ir politinį kontekstą bei kitas reikšmingas aplinkybes, turi ga- 
limybę bet kurį kitą užsienio politikos klausimą laikyti pakankamai svarbiu, kad jis 
būtų priskiriamas pagrindinių užsienio politikos klausimų kategorijai. 

3. Tarptautinių sutarčių sudarymo įgaliojimai. Pagal Konstitucijos 
84 straipsnio 2 punktą, Respublikos Prezidentas „pasirašo Lietuvos Respublikos 
tarptautines sutartis ir teikia jas Seimui ratifikuoti“. 1995 m. spalio 17 d. nutarime“? 
Konstitucinis Teismas pabrėžė, kad Konstitucijos 84 straipsnio 2 punkte įtvirtintas 
ne vienas jungtinis, o du kokybiškai savarankiški įgaliojimai: 1) pasirašyti tarptau- 
tines sutartis ir 2) teikti Seimui ratifikuoti paties Respublikos Prezidento bei kitų 
įgaliotų valstybės pareigūnų pasirašytas tarptautines sutartis. 

Respublikos Prezidento įgaliojimas pasirašyti Lietuvos Respublikos tarptautines 
sutartis turi būti suprantamas taip, kad Respublikos Prezidentas pagal Konstituciją 
turi teisę atlikti ne visus, o tik tam tikrus veiksmus, susijusius su Lietuvos Respubli- 
kos tarptautinių sutarčių sudarymu. Pirma, Respublikos Prezidentas negali pasirašyti 
ratifikuotinos tarptautinės sutarties išreikšdamas sutikimą laikyti sutartį įpareigojan- 
čia, t. y. jis gali pasirašyti ratifikuotinas tarptautines sutartis tik patvirtindamas jų 
teksto autentiškumą!“'“. Antra, Respublikos Prezidentas negali pasirašyti tokių Lie- 
tuvos Respublikos tarptautinių sutarčių, kurios sudaromos Vyriausybės vardu (t. y. 
Lietuvos Respublikos Vyriausybė įvardijama kaip sutarties šalis) ir kurios yra neratifi- 
kuotinos. Trečia, Respublikos Prezidentas, kaip ir bet kuri kita Lietuvos valstybės ins- 
titucija, negali pasirašyti tokių tarptautinių sutarčių, kurių sudarymą apskritai drau- 
džia Konstitucija (pavyzdžiui, pagal Konstitucinio akto „Dėl Lietuvos Respublikos 
nesijungimo į postsovietines Rytų sąjungas“ 1 straipsnį, inter alia, draudžiama suda- 
ryti tarptautines sutartis dėl Lietuvos valstybės jungimosi į tokias sąjungas). 

Be to, Konstitucijos 84 straipsnio 2 punkto nuostata, pagal kurią Respublikos 
Prezidentas yra įgaliotas pasirašyti tarptautines sutartis, neturėtų būti suprantama 
kaip reikalavimas, kad būtinai pats Respublikos Prezidentas pasirašytų visas rati- 
fikuotinas tarptautines sutartis. Ši konstitucinė nuostata suponuoja ir Respublikos 
Prezidento įgaliojimą suteikti kitiems valstybės pareigūnams, išskyrus Ministrą 
Pirmininką ir užsienio reikalų ministrą!“"", įgaliojimus pasirašyti patvirtinant sutar- 
ties teksto autentiškumą ratifikuotinas Lietuvos Respublikos tarptautines sutartis. 

Konstitucinio Teismo 1995 m. spalio 17 d. nutarimas „Dėl Lietuvos Respublikos įstatymo „Dėl 
Lietuvos Respublikos tarptautinių sutarčių“ 7 straipsnio ketvirtosios dalies ir 12 straipsnio atitikimo 
Lietuvos Respublikos Konstitucijai“. Valstybės žinios, 1995, Nr. 86-1949. 

“6 Pagal 1969 m. Vienos konvencijos dėl tarptautinių sutarčių teisės 10 straipsnio b punktą ir 
12 straipsnį, tarptautinės sutarties pasirašymas gali būti jos teksto autentiškumo patvirtinimo būdas 
(t. y. taip užbaigiama pirmoji tarptautinės sutarties sudarymo stadija, dar neįsipareigojant pagal sutartį 
ir tik vėliau kitais būdais išreiškiant valstybės sutikimą laikyti sutartį įpareigojančia) arba valstybės su- 
tikimo laikyti sutartį įpareigojančia išraiškos būdas (tokiu atveju paprastai tarptautinė sutartis įsigalioja 
nuo jos pasirašymo). 


“" Pagal 1969 m. Vienos konvencijos dėl tarptautinių sutarčių teisės 7 straipsnio 2 dalies a punktą, 


su tarptautinės sutarties sudarymu susijusius veiksmus ex officio atstovaujant valstybei gali atlikti ne tik 
valstybės vadovas, bet ir vyriausybės vadovas bei užsienio reikalų ministras. 

Aiškinant kitą Konstitucijos 84 straipsnio 2 punkte nustatytą Respublikos Pre- 
zidento įgaliojimą teikti Seimui ratifikuoti Lietuvos Respublikos tarptautines sutar- 
tis, pabrėžtina, kad jis priklauso išskirtinai Respublikos Prezidentui. 1995 m. spalio 
17 d. nutarime Konstitucinis Teismas pabrėžė, kad kitose Konstitucijos nuostatose, 
apibrėžiančiose valstybės valdžios institucijų kompetenciją, nenurodyta ir iš jų neiš- 
plaukia, kad Vyriausybė ar kokie nors kiti valdžios subjektai turi teisę teikti Seimui 
ratifikuoti tarptautines sutartis; „ši teisė pagal Konstituciją, kaip vieningą aktą, yra 
Respublikos Prezidento prerogatyva“: Be to, atsižvelgiant į tai, kad Konstitucijos 
138 straipsnio 1 dalyje nustatyta, jog Seimas ne tik ratifikuoja, bet ir denonsuo- 
ja šioje dalyje nurodytas tarptautines sutartis, darytina išvada, kad tik Respublikos 
Prezidentas gali teikti Konstitucijos 138 straipsnio 1 ir 2 dalyse nurodytas Lietuvos 
Respublikos tarptautines sutartis Seimui denonsuoti. 

4. Diplomatinės tarnybos formavimo įgaliojimai. Konstitucijos 84 straips- 
nio 3 punkte yra nustatyti du su Lietuvos Respublikos diplomatinės tarnybos for- 
mavimu susiję Respublikos Prezidento įgaliojimai: 1) Vyriausybės teikimu skirti 
ir atšaukti Lietuvos Respublikos diplomatinius atstovus užsienio valstybėse ir prie 
tarptautinių organizacijų; 2) teikti aukščiausiuosius diplomatinius rangus ir specia- 
lius vardus. 

Atsižvelgdamas į 1961 m. Vienos konvencijos dėl diplomatinių santykių 
14 straipsnio 1 dalį, Respublikos Prezidentas skiria ir atšaukia pirmųjų dviejų kla- 
sių Lietuvos Respublikos diplomatinius atstovus — ambasadorius bei pasiuntinius; 
aukščiausieji diplomatiniai rangai, kuriuos teikia Respublikos Prezidentas, yra tokie 
diplomatiniai rangai, kuriuos turint galima užimti ambasadoriaus arba pasiuntinio 
klasės diplomatinio atstovo pareigas, t. y. Lietuvos Respublikos nepaprastojo ir įga- 
liotojo ambasadoriaus rangas bei Lietuvos Respublikos nepaprastojo pasiuntinio ir 
įgaliotojo ministro rangas (Diplomatinės tarnybos įstatymo!“"* 41 str. 1 ir 2 p.). 

5. Kiti įgaliojimai. Kaip valstybės vadovas, Respublikos Prezidentas aukš- 
čiausiuoju lygiu koordinuoja užsienio politikos klausimų sprendimą ir jos vykdymą. 
Toks koordinavimas gali vykti per Valstybės gynimo tarybą, tačiau ši institucija nei 
pagal konstitucinę kompetenciją, nei pagal sudėtį nėra tinkama kitiems, nei gyny- 
bos, nacionalinio saugumo ir užsienio politikos, klausimams svarstyti. 

Be to, pagal Konstitucijos 84 straipsnio 18 punktą, Respublikos Prezidentas 
Seime daro metinius pranešimus apie padėtį Lietuvoje, Lietuvos Respublikos vidaus 
ir užsienio politiką; pagal Konstitucijos 106 straipsnio 5 dalį, Respublikos Preziden- 
tas gali kreiptis į Konstitucinį Teismą prašydamas išvados, ar Lietuvos Respublikos 
tarptautinė sutartis neprieštarauja Konstitucijai. 

Vyriausybės konstituciniai įgaliojimai užsienio politikos srityje. Vy- 
riausybės konstitucinių įgaliojimų užsienio politikos srityje pagrindas yra Konstitu- 
cijos 84 straipsnio 1 punkto nuostata, kad Respublikos Prezidentas kartu su Vyriau- 
sybe vykdo užsienio politiką, taip pat Konstitucijos 94 straipsnio 6 punkto nuostata, 


1W“s Diplomatinės tarnybos įstatymas. Valstybės žinios, 1999, Nr. 7-140; 2000, Nr. 28-764; 2003, 
Nr. 38-1676, Nr. 123-5581; 2004, Nr. 44-1439, Nr. 170-6236, Nr. 171-6296; 2005, Nr. 121-4330, 
Nr. 143-5185, Nr. 144-5235; 2006, Nr. 77-2959, Nr. 87-3405; 2009, Nr. 29-1141, Nr. 85-3580; 
2010, Nr. 71-3548; 2011, Nr. 78-3793, Nr. 91-4331; 2012, Nr. 44-2141; 2013, Nr. 11-501, Nr. 46- 
2249: TAR, 2014-10-03, Nr. 13605; TAR, 2015-11-25, Nr. 18706; TAR, 2016-07-05, Nr. 18822; 
TAR, 2016-12-29, Nr. 29847. 

įtvirtinanti savarankišką Vyriausybės įgaliojimą užmegzti diplomatinius santykius ir 
palaikyti ryšius su užsienio valstybėmis bei tarptautinėmis organizacijomis. 

Akivaizdu, kad Vyriausybė, kaip kolegiali institucija, negalėtų pati viena įgy- 
vendinti tokių įgaliojimų, t. y. Vyriausybei būtinas specialus administracinis aparatas 
valstybės užsienio reikalų valdymo reikalams. Taigi galima teigti, kad Konstitucijos 
84 straipsnio 1 punkto ir 94 straipsnio 6 punkto nuostatos implikuoja specialios 
už šią valdymo sritį atsakingos (Užsienio reikalų) ministerijos buvimą Vyriausy- 
bės struktūroje, taip pat šiai ministerijai priklausančios Lietuvos Respublikos diplo- 
matinės tarnybos buvimą. 

Nurodytini šie Vyriausybės, kaip kolegialios institucijos, taip pat Ministro Pir- 
mininko'“"“ ir užsienio reikalų ministro!““" įgaliojimai: 

1. Reprezentaciniai įgaliojimai. Galima paminėti šiuos Vyriausybės, Mi- 
nistro Pirmininko ir užsienio reikalų ministro reprezentacinius įgaliojimus: 1) da- 
ryti oficialius pareiškimus įvairiais užsienio politikos klausimais, kurie nelaikomi 
tiek svarbiais, kad pareiškimą darytų Respublikos Prezidentas; 2) Ministras Pirmi- 
ninkas ir užsienio reikalų ministras pagal savo statusą ir konstitucinę kompetenci- 
ją atstovauja Lietuvos valstybei oficialiuose tarptautiniuose renginiuose (inter alia, 
aukščiausiosiose tarptautinių organizacijų institucijose, kuriose pagal atitinkamos 
organizacijos ar institucijos taisykles valstybėms atstovauja valstybių ir vyriausybių 
vadovai ar užsienio reikalų ministrai ). 

2. Sprendimų priėmimo įgaliojimai. Vyriausybė (inter alia, Ministras Pir- 
mininkas ir užsienio reikalų ministras) gali priimti sprendimus dėl tokių užsienio 
politikos klausimų, kurie nelaikytini pagrindiniais. 

Konstitucijoje taip pat eksplicitiškai nustatyti Vyriausybės įgaliojimai spręsti 
tam tikrus užsienio politikos klausimus. Pirma, Konstitucijos 94 straipsnio 6 punk- 
te, inter alia, nustatytas Vyriausybės įgaliojimas užmegzti diplomatinius santykius su 
kitomis valstybėmis. Antra, Konstitucinio akto „Dėl Lietuvos Respublikos narystės 
Europos Sąjungoje“ 3 ir 4 straipsniuose yra nustatyti Vyriausybės įgaliojimai pri- 
imant ES teisės aktus nagrinėti pasiūlymus priimti ES teisės aktus ir nustatyti Lie- 
tuvos Respublikos poziciją dėl šių pasiūlymų priimant sprendimus bei rezoliucijas. 

3. Tarptautinių sutarčių sudarymo įgaliojimai. Pagal Konstituciją, 
Vyriausybė turi teisę sudaryti tarptautines sutartis, o jas sudarant teisę pasirašy- 
ti turi Ministras Pirmininkas. Šiuos Vyriausybės ir Ministro Pirmininko įgalioji- 
mus 1995 m. spalio 17 d. nutarime Konstitucinis Teismas pagrindė Konstitucijos 
84 straipsnio 1 punkto nuostata, kad Respublikos Prezidentas kartu su Vyriausybe 
vykdo užsienio politiką (ji, inter alia, suponuoja ir Vyriausybės įgaliojimus sudaryti 
tarptautines sutartis, nes neturint jų neįmanoma vykdyti užsienio politikos), Kons- 
titucijos 94 straipsnio 6 punkto nuostata, kad Vyriausybė užmezga diplomatinius 
santykius ir palaiko ryšius su užsienio valstybėmis bei tarptautinėmis organizacijo- 
mis (tokie santykiai ir ryšiai taip pat nustatomi ir įtvirtinami tarptautinėse sutartyse), 
taip pat Konstitucijos 97 straipsnio 1 dalies nuostata, kad Ministras Pirmininkas 
atstovauja Vyriausybei. Pabrėžtina, kad teisę pasirašyti tarptautines sutartis atstovau- 


““ Pagal Konstitucijos 97 straipsnio 1 dalį, Ministras Pirmininkas įgaliotas atstovauti Vyriausybei. 


“8 Pagal Konstitucijos 98 straipsnio 1 dalį, užsienio reikalų ministras įgaliotas spręsti jo vadovauja- 
mos ministerijos kompetencijai priklausančius klausimus. 

damas Vyriausybei bei jos vardu turi ir užsienio reikalų ministras. Ši teisė gali būti 
pagrįsta Konstitucijos 96 straipsnio 2 dalies ir 98 straipsnio 1 dalies nuostatomis, 
pagal kurias ministrai vadovauja jiems pavestoms valdymo sritims ir atitinkamoms 
ministerijoms, taip pat sprendžia jų vadovaujamų ministerijų kompetencijai pri- 
klausančius klausimus. 

Konkrečiau Vyriausybės konstitucinė teisė sudaryti tarptautines sutartis reiškia 
jos teisę sudaryti tas tarptautines sutartis, kurių pagal Konstitucijos 138 straipsnio 1 ir 
2 dalį neturi ratifikuoti Seimas ir kurių pagal savo kompetenciją nesudaro Respubli- 
kos Prezidentas, t. y. neratifikuotinas tarptautines sutartis, sudaromas Vyriausybės 
vardu. Tokias sutartis Vyriausybė sudaro išreikšdama valstybės sutikimą laikyti sutar- 
tį įpareigojančia šiais būdais: 1) Vyriausybei tvirtinant tarptautinę sutartį nutarimu 
(Tarptautinių sutarčių įstatymo!““! 9 str.); 2) Vyriausybės atstovui tarptautinę sutartį 
pasirašant arba pasikeičiant sutartį sudarančiais dokumentais (diplomatinėmis no- 
tomis ar oficialiais laiškais). Šiais atvejais Vyriausybė nutarimu suteikia įgaliojimus 
tarptautinę sutartį pasirašyti arba pasikeisti ją sudarančiais dokumentais (Tarptautinių 
sutarčių įstatymo 6 str. 3 ir 4 d.). Tokių įgaliojimų nereikia ex officio valstybę ir Vy- 
riausybę atstovaujantiems Ministrui Pirmininkui ir užsienio reikalų ministrui. 

4. Tarptautinių santykių palaikymo įgaliojimai. Vyriausybė palaiko dip- 
lomatinius ir konsulinius santykius per Užsienio reikalų ministerijai pavaldžias Lie- 
tuvos Respublikos diplomatinės tarnybos institucijas. 

Seimo konstituciniai įgaliojimai užsienio politikos srityje. Seimo įga- 
liojimus išdėstančiame Konstitucijos 67 straipsnyje konstituciniams jo įgaliojimams 
užsienio politikos srityje skirtas tik vienas 16 punktas, pagal kurį Seimas „ratifikuoja 
ir denonsuoja Lietuvos Respublikos tarptautines sutartis, svarsto kitus užsienio poli- 
tikos klausimus“: Tačiau Seimas gali daryti įtaką sprendimams dėl užsienio politikos 
klausimų ir net kai kuriuos iš jų priimti vykdydamas bendruosius konstitucinius įsta- 
tymų leidybos, Vyriausybės formavimo ir parlamentinės jos kontrolės įgaliojimus. 

Nagrinėjant Seimo konstitucinius įgaliojimus užsienio politikos srityje, pami- 
nėtini du su šia sritimi ypač susiję Seimo struktūriniai padaliniai, expressis verbis 
nurodyti Konstitucijoje (Konstitucinio akto „Dėl Lietuvos Respublikos narystės 
Europos Sąjungoje“ 3 str.), — Seimo Užsienio reikalų ir Europos reikalų komitetai. 

Galima skirti šiuos Seimo, taip pat su užsienio politika susijusių jo struktūrinių 
padalinių įgaliojimus: 

1. Tarptautinių sutarčių sudarymo įgaliojimai. Seimas ratifikuoja ir de- 
nonsuoja Lietuvos Respublikos tarptautines sutartis, kurios nurodytos Konstitucijos 
138 straipsnio 1 ir 2 dalyse. Pagal Konstitucijos 10 straipsnio 2 dalį, nustatyta itin 
kvalifikuota 4/5 visų Seimo narių (t. y. 113 Seimo narių) dauguma valstybės sienų 
(inter alia, išskirtinės ekonominės zonos ir kontinentinio šelfo delimitavimo) tarp- 
tautinėms sutartims ratifikuoti. Kitoms tarptautinėms sutartims ratifikuoti pakanka 
paprastos posėdyje dalyvaujančių Seimo narių balsų daugumos, kuri pagal Seimo 
statuto 181 straipsnio 1 dalį!““* turi būti ne mažesnė kaip 2/5 visų Seimo narių (t. y. 
57 Seimo nariai). Įstatymui dėl tarptautinės sutarties denonsavimo priimti Seimo 


“8! Tarptautinių sutarčių įstatymas. Valstybės žinios, 1999, Nr. 60-1948; 2005, Nr. 88-3295; 2012, 
Nr. 36-1770; TAR, 2014-13-22, Nr. 20434. 


6 Seimo statutas. Valstybės žinios, 1999, Nr. 5-97. 

statuto 181 straipsnio 2 dalyje nustatytas ne mažesnės kaip 3/5 Seimo narių (t. y. 
85 Seimo narių) daugumos reikalavimas. 

2. Sprendimų priėmimo įgaliojimai. Be tarptautinių sutarčių ratifikavimo 
ir denonsavimo, Seimas yra įgaliotas svarstyti kitus užsienio politikos klausimus jo 
nuožiūra. Palyginus Konstitucijos 67 straipsnio 16 punktą su 84 straipsnio 1 punk- 
tu, pagal kurį Respublikos Prezidentas yra įgaliotas spręsti pagrindinius užsienio 
politikos klausimus ir kartu su Vyriausybe vykdyti užsienio politiką, galima daryti 
išvadą, kad Seimas turi įgaliojimus tik svarstyti, bet ne spręsti kitus, nei tarptautinių 
sutarčių ratifikavimas ir denonsavimas, užsienio politikos klausimus, t. y. Seimas 
gali dėl šių klausimų tik teikti rekomendacijas ir pasiūlymus vykdomajai valdžiai 
(Respublikos Prezidentui ir Vyriausybei). 

Vis dėlto taisyklė, kad Seimas negali spręsti kitų, nei tarptautinių sutarčių rati- 
fikavimas ir denonsavimas, užsienio politikos klausimų, nėra absoliuti. Pavyzdžiui, 
Seimas gali priimti vadinamuosius programinius įstatymus, nustatančius, inter alia, 
svarbiausius užsienio politikos strategijos elementus (tokio įstatymo pavyzdys yra 
Nacionalinio saugumo pagrindų įstatymas!***), 

Taip pat paminėtini Konstitucinio akto „Dėl Lietuvos Respublikos narystės Eu- 
ropos Sąjungoje“ 3 straipsnyje nustatyti Seimo Europos reikalų ir Užsienio reikalų 
komitetų įgaliojimai dalyvauti priimant ES teisės aktus. Unikalu tai, kad šie Seimo 
komitetai yra įgalioti veikti viso Seimo vardu: jie teikia Vyriausybei Seimo nuomo- 
nę dėl pasiūlymų priimti ES teisės aktus (Užsienio reikalų komitetas teikia nuo- 
mones dėl pasiūlymų priimti ES teisės aktus, susijusius su ES bendrosios užsienio 
ir saugumo politikos bei gynybos politikos reikalais (įskaitant ES plėtros klausimus 
ir ES išorės santykių aspektus, susijusius su bendrąja prekybos politika), o Europos 
reikalų komitetas — dėl visų kitų pasiūlymų priimti ES teisės aktus!““*). 

3. Diplomatinės tarnybos formavimo įgaliojimai. Seimas per Užsienio 
reikalų komitetą daro įtaką diplomatinės tarnybos formavimo procesui: šis komitetas 
užsienio reikalų ministro teikimu iš anksto svarsto Lietuvos Respublikos diploma- 
tinių atstovybių ir konsulinių įstaigų steigimo bei likvidavimo, taip pat Lietuvos 
Respublikos diplomatinių atstovų skyrimo (iki agremano prašymo) ir atšaukimo 
klausimus!““". Užsienio reikalų komiteto išvados dėl šių klausimų yra rekomenda- 
cinio pobūdžio ir teisiškai užsienio reikalų ministro, Vyriausybės ir Respublikos 
Prezidento nesaisto. 

4. Reprezentaciniai ir tarptautinių santykių palaikymo įgaliojimai. 
Seimas nėra valstybės atstovas tarptautiniuose santykiuose; Seimo Pirmininkas neturi 
įgaliojimų ex officio atstovauti valstybei. Vis dėlto Seimas gali dalyvauti palaikant 
valstybės tarptautinius santykius parlamentinių ryšių (parlamentų bendradarbiavi- 


mo) plėtros srityje. Pagal Seimo statuto 81 straipsnį“, yra nustatytos dvi specifinės 


“Nacionalinio saugumo pagrindų įstatymas. Valstybės žinios, 1997, Nr. 2-16. 

“8 Seimo statuto 180? straipsnis. Valstybės žinios, 1999, Nr. 5-97; TAR, 2016-10-13, Nr. 25097. 
Ww Diplomatinės tarnybos įstatymo 8 straipsnio 1 dalis, 31 straipsnio 1 ir 2 dalys, 36 straipsnio 1 dalis; 
Konsulinio statuto 4 straipsnio 1 dalis (Valstybės žinios, 1995, Nr. 43-1047; 2006, Nr. 68-2492; 2009, 
Nr. 141-6190); Seimo statuto 68 straipsnio 8 ir 9 punktai. 


68 Seimo statutas. Valstybės žinios, 1999, Nr. 5-97; 2000, Nr. 86-2617; 2008, Nr. 146-5868. 


776 


4. Lietuvos Respublikos diplomatinės tarnybos konstituciniai pagrindai 


tarptautinio parlamentinio bendradarbiavimo formos: Seimo parlamentinės delega- 
cijos ir tarpparlamentinių ryšių grupės. 

5. Kiti įgaliojimai. Pagal Konstitucijos 106 straipsnio 5 dalį, Seimas gali 
kreiptis į Konstitucinį Teismą prašydamas išvados, ar Lietuvos Respublikos tarptau- 
tinė sutartis neprieštarauja Konstitucijai. 


4. Lietuvos Respublikos diplomatinės tarnybos konstituciniai pagrindai 


Lietuvos Respublikos diplomatinės tarnybos konstitucinio instituto pagrindai yra 
nustatyti Konstitucijos 84 straipsnio 3 punkte minint Lietuvos Respublikos diplo- 
matinius atstovus užsienio valstybėse ir prie tarptautinių organizacijų, kuriuos skiria 
Respublikos Prezidentas Vyriausybės teikimu, taip pat nustatant Respublikos Pre- 
zidento įgaliojimą teikti aukščiausiuosius diplomatinius rangus ir specialius vardus. 
Be to, paminėtina Konstitucijos 84 straipsnio 1 punkto nuostata, įgaliojanti Res- 
publikos Prezidentą kartu su Vyriausybe vykdyti užsienio politiką, ir Konstitucijos 
94 straipsnio 6 punkto nuostata, kuri įgalioja Vyriausybę palaikyti ryšius su užsienio 
valstybėmis bei tarptautinėmis organizacijomis. Kaip minėta, šios nuostatos impli- 
kuoja, inter alia, užsienio politikai vykdyti bei ryšiams su kitomis valstybėmis ir 
tarptautinėmis organizacijomis (tarptautiniams santykiams) palaikyti skirtos Lietu- 
vos Respublikos diplomatinės tarnybos buvimą Vyriausybės, t. y. specialios (Užsie- 
nio reikalų) ministerijos, struktūroje. 

Iš nurodytųjų Konstitucijos nuostatų matyti, kad diplomatinė tarnyba yra spe- 
ciali valstybės tarnyba (ir jos institucijos), kurios paskirtis yra užtikrinti Lietuvos 
Respublikos diplomatinį atstovavimą kitose valstybėse bei tarptautinėse organiza- 
cijose, vykdyti užsienio politiką ir palaikyti tarptautinius santykius!““*; iš jų taip pat 
matyti, kad diplomatinė tarnyba yra vadovaujama vieno iš ministrų (užsienio reika- 
lų ministro), bet formuojant jos „viršūnę“ (skiriant aukščiausiuosius diplomatinius 
pareigūnus) didelę įtaką turi Respublikos Prezidentas. 

Kaip matyti, Lietuvos Respublikos diplomatinės tarnybos institutas Konstituci- 
joje įtvirtintas fragmentiškai, t. y. minint ar implikuojant svarbiausius jo elementus 
(diplomatinės tarnybos paskirtį, formavimo pagrindus ir vietą valstybės institucijų 
sistemoje). 

Pirma, Konstitucijos 84 straipsnio 3 punkto nuostata suponuoja, kad, be Už- 
sienio reikalų ministerijos, atliekančios Lietuvos Respublikos diplomatinės tarnybos 
administravimo funkciją, turi veikti kitos, šiai ministerijai pavaldžios diplomatinės 
tarnybos institucijos: dviejų rūšių Lietuvos Respublikos diplomatinės atstovybės — 
užsienio valstybėse ir prie tarptautinių organizacijų. 

Antra, Konstitucijos 84 straipsnio 3 punkte nustatyti Lietuvos Respublikos dip- 
lomatinių atstovų skyrimo pagrindai. Minėta, kad pagal šį punktą turi būti skiriami 
tik tokie Lietuvos Respublikos diplomatiniai atstovai, kuriuos privalo skirti valstybės 


“8 Lietuvos Respublikos diplomatinė tarnyba atlieka diplomatines funkcijas (atstovavimas Lietuvos 


Respublikai, Lietuvos valstybės, jos fizinių ir juridinių asmenų teisių ir teisėtų interesų gynimas, de- 
rybos, informacijos rinkimas, draugiškų tarptautinių santykių plėtra, kt.), taip pat konsulines funk- 
cijas (konsulinė gynyba ir pagalba, administracinės, notarinės ir registracinės funkcijos, kt.). Plačiau: 
PETRAUSKAS, Z.; ŽALIMAS, D.; ŽALTAUSKAITĖ-ŽALIMIENĖ; S. Diplomatinė teisė. Vilnius: VĮ Teisinės in- 
formacijos Eeiskras, 2003, p. 69—79, 252—254; PETRAUSKAS, Z. Konsulinė teisė. Vilnius: VĮ Teisinės 
informacijos centras, 2007, p. 174—279. 

vadovas pagal tarptautinę teisę, t. y. 1961 m. Vienos konvencijos dėl diplomatinių 
santykių 14 straipsnio 1 dalyje nurodytų pirmųjų dviejų klasių diplomatinių atsto- 
vybių vadovai — ambasadoriai ir pasiuntiniai. Žemiausiosios — reikalų patikėtinio 
(pranc. chargė d affaires) — klasės diplomatinius atstovus skiria užsienio reikalų mi- 
nistrai (1961 m. Vienos konvencijos dėl diplomatinių santykių 14 str. 1 d. c p.). Už- 
sienio reikalų ministras, pagal Konstituciją (jos 98 str. 1 d.), taip pat turi įgaliojimus 
skirti į pareigas kitus nei diplomatiniai atstovai diplomatus'***. 

Trečia, iš Konstitucijos 84 straipsnio 3 punkto aišku, kad diplomatinei tarny- 
bai yra būdingi diplomatiniai rangai, kurių aukščiausiuosius suteikia Respublikos 
Prezidentas. Diplomatiniai rangai yra suprantami kaip nacionalinės teisės nustatyti 
tarnybiniai laipsniai, kurie suteikiami diplomatinės tarnybos pareigūnams jų kar- 
jerai ir galėjimui eiti atitinkamas pareigas žymėti, taip pat akreditavimo užsienyje, 
diplomatinio etiketo ir protokolo tikslais!“““. Lietuvos Respublikos diplomatiniai 
rangai atitinka valstybių praktikoje nusistovėjusią panašių diplomatinių rangų sis- 
temą, — Diplomatinės tarnybos įstatymo!““? 41 straipsnyje yra nustatyti šie Lietuvos 
Respublikos diplomatiniai rangai: 1) Lietuvos Respublikos nepaprastasis ir įgaliotasis 
ambasadorius; 2) Lietuvos Respublikos nepaprastasis pasiuntinys ir įgaliotasis mi- 
nistras; 3) ministras patarėjas; 4) patarėjas; 5) pirmasis sekretorius; 6) antrasis sek- 
retorius; 7) trečiasis sekretorius; 8) atašė. Kaip minėta, pirmieji du diplomatiniai 
rangai (Lietuvos Respublikos nepaprastojo ir įgaliotojo ambasadoriaus bei Lietuvos 
Respublikos nepaprastojo pasiuntinio ir įgaliotojo ministro) yra aukščiausi, tad juos 
pagal Konstitucijos 84 straipsnio 3 punktą suteikia Respublikos Prezidentas. Kitus 
diplomatinius rangus pagal Konstituciją yra įgaliotas teikti diplomatinės tarnybos 
vadovas — užsienio reikalų ministras. 


665 1999 m. lapkričio 23 d. nutarime Konstitucinis Teismas pabrėžė, kad Konstitucijos 98 straipsnio 
P P J P 


1 dalies nuostatos „ministras vadovauja ministerijai“ turinį, inter alia, sudaro ministro teisės įstatymų 
bei kitų teisės aktų nustatyta tvarka pasirinkti ministerijos darbuotojus ir priimti juos į darbą, taip pat 
atleisti iš darbo, organizuoti ministerijos darbuotojų darbą, duoti visiems ministerijos darbuotojams 
privalomus nurodymus. Valstybės žinios, 1999, Nr. 101-2916. 


169 PETRAUSKAS, Z.: ŽALIMAS, D.; ŽALTAUSKAITĖ-ŽALIMIENĖ, S. Diplomatinė teisė. Vilnius: VĮ Teisinės 
informacijos centras, 2003, p. 66—67. 


“0 Diplomatinės tarnybos įstatymas. Valstybės žinios, 1999, Nr. 7-140; 2000, Nr. 28-764; 2003, 
Nr. 38-1676, Nr. 123-5581; 2004, Nr. 44-1439, Nr. 170-6236, Nr. 171-6296; 2005, Nr. 121-4330, 
Nr. 143-5185, Nr. 144-5235; 2006, Nr. 77-2959, Nr. 87-3405; 2009, Nr. 29-1141, Nr. 85-3580; 
2010, Nr. 71-3548; 2011, Nr. 78-3793, Nr. 91-4331; 2012, Nr. 44-2141; 2013, Nr. 11-501, Nr. 46- 
2249: TAR, 2014-10-03, Nr. 13605; TAR, 2015-11-25, Nr. 18706; TAR, 2016-07-05, Nr. 18822; 
TAR, 2016-12-29, Nr. 29847. 

Kaip ir Lietuvos Respublikos užsienio politikos, valstybės gynimo konstituciniai 
pagrindai įtvirtinti Konstitucijos XIII skirsnyje „Užsienio politika ir valstybės gyni- 
mas“. Paminėtini šie Konstitucijos straipsniai, įtvirtinantys valstybės gynimo pagrin- 
dus: 137 straipsnis (masinio naikinimo ginklų ir užsienio karinių bazių draudimo 
principai), 139 straipsnis (karo prievolės, karo ir alternatyviosios krašto apsaugos 
tarnybos bei krašto apsaugos organizavimo pagrindai), 140 straipsnis (valstybės gy- 
nimo institucijos), 141 straipsnis (karinėse ir sukarintose valstybės institucijose tar- 
naujančių asmenų veiklos ribojimai), 142 straipsnis (ginkluotųjų pajėgų panaudoji- 
mo, karo padėties ir mobilizacijos pagrindai), 144 straipsnis (nepaprastosios padėties 
pagrindai). 


1. Valstybės gynimo samprata ir konstituciniai principai 


Valstybės gynimas konstituciškai gali turėti dvi prasmes. Siaurąja prasme atsižvel- 
giant į Konstitucijos 139 straipsnio 1 dalį jis reiškia valstybės gynimą nuo užsienio 
ginkluoto užpuolimo, t. y. gynybos nuo išorės karinės grėsmės funkciją. Tačiau 
atsižvelgiant į visas Konstitucijos XIII skirsnio nuostatas, kurios nustato ir konsti- 
tucinės santvarkos bei visuomenės rimties apsaugos priemones, ir į Konstitucijos 
XIII skirsnio nuostatų pagrindu esantį jos 3 straipsnio 2 dalyje įtvirtintą principą, 
kad Tauta ir kiekvienas pilietis turi teisę priešintis bet kam, kas prievarta kėsinasi į 
Lietuvos valstybės nepriklausomybę, teritorijos vientisumą, konstitucinę santvarką, 
tikslesnė yra konstitucinė valstybės gynimo samprata plačiąja prasme, t. y. tapati 
valstybės apsaugos nuo išorės ir vidaus grėsmių funkcijai. Taigi valstybės gynimas 
(apsauga) yra prioritetinė valstybės valdžios ir visų piliečių priedermė, įpareigojanti 
užtikrinti prioritetinių konstitucinių vertybių — valstybės nepriklausomybės, teri- 
torijos vientisumo, konstitucinės santvarkos — apsaugą, kuri garantuoja valstybės 
saugumą ir kuriai būtinos specialios konstitucinės priemonės bei atskira institucinė 
karinių ir sukarintų valstybės institucijų sistema (tokią konstitucinę valstybės gyni- 
mo (apsaugos) sampratą galima suformuluoti pagal Konstitucinio Teismo 2009 m. 
rugsėjo 24 d. nutarimą'“?!). 

Pabrėžtina, kad pagal Konstituciją valstybės gynimas siaurąja prasme gali būti 
vykdomas individualiai (tik Lietuvos valstybės savigyna) ir kolektyviai, t. y. kartu 
su kitomis valstybėmis — Lietuvos sąjungininkėmis įgyvendinant Jungtinių Tau- 
tų Chartijos'““ 51 straipsnyje pripažįstamą individualios ir kolektyvinės savigynos 
teisę bei šio straipsnio nuostatomis grindžiamų kolektyvinės gynybos (tarpusavio 
pagalbos) sutarčių (pavyzdžiui, Šiaurės Atlanto Sutarties!““* 5 str.) nustatytus ben- 
dros gynybos įsipareigojimus. Panašiai, atsižvelgdamas, inter alia, į Konstitucijos 
138 straipsnio 1 dalies 2 punkte ir 142 straipsnio 1 dalyje nustatytus Seimo įgalio- 
jimus ratifikuoti tarpusavio pagalbos sutartis ir priimti sprendimą dėl ginkluotųjų 
pajėgų panaudojimo, kai prireikia vykdyti Lietuvos valstybės įsipareigojimus pa- 


“Konstitucinio Teismo 2009 m. rugsėjo 24 d. nutarimas. Valstybės žinios, 2009, Nr. 115-4888. To- 
kia valstybės apsaugos samprata suformuluota ir Konstitucinio Teismo 2015 m. lapkričio 4 d. nutarime 


(TAR, 2015-11-04, Nr. 17587). 
2 Jungtinių Tautų Chartija. Valstybės žinios, 2002, Nr. 15-557. 
1695 Šiaurės Atlanto sutartis. Valstybės žinios, 2004, Nr. 40-1299. 

gal Lietuvos Respublikos tarptautines sutartis, Konstitucinis Teismas 2011 m. kovo 
15 d. nutarime!““* padarė išvadą, kad „valstybės nepriklausomybės ir saugumo už- 
tikrinimas, inter alia, panaudojant ginkluotąsias pajėgas, pagal Konstituciją gali būti 
organizuojamas ir vykdomas tiek nacionaliniu, tiek tarptautiniu mastu (lygiu)“ 

Išskirtini šie eksplicitiniai ir implicitiniai valstybės gynimo (apsaugos) konsti- 
tuciniai principai: 

1. Visuotinės gynybos principas. Valstybės gynimo visuotinumą suponuoja 
minėtoji Konstitucijos 3 straipsnio 2 dalies nuostata („Tauta ir kiekvienas pilietis 
turi teisę priešintis bet kam, kas prievarta kėsinasi į Lietuvos valstybės nepriklauso- 
mybę, teritorijos vientisumą, konstitucinę santvarką“), taip pat 139 straipsnio 1 da- 
lis, kurioje numatyta ne tik kiekvieno Lietuvos Respublikos piliečio teisė, bet ir 
pareiga ginti Lietuvos valstybę nuo užsienio ginkluoto užpuolimo. Tokios konstitu- 
cinės formuluotės ir ypatingas valstybės gynimo (apsaugos) objektas (prioritetinės 
konstitucinės vertybės) taip pat suponuoja, kad valstybės gynimas yra imperatyvus ir 
besąlygiškas, t. y. draudžiama susaistyti teisėtą Lietuvos valstybės gynimą kokiomis 
nors papildomomis sąlygomis ir Lietuvos Respublikos piliečių besąlyginę teisę ginti 
savo valstybę visomis teisėtomis priemonėmis, inter alia, tais atvejais, kai valstybės 
institucijų veikla yra suvaržyta ir nėra atitinkamų jų sprendimų. Tokia samprata 
pagrįstas visuotinės ir besąlyginės gynybos principas yra įtvirtintas ir ordinarinėje 
teisėje!*“?, 

2. Masinio naikinimo ginklų draudimas. Pagal Konstitucijos 137 straips- 
nį, Lietuvos Respublikos teritorijoje, inter alia, negali būti masinio naikinimo gin- 
klų. Masinio naikinimo ginklai gali būti apibrėžti kaip tokie ginklai, kurie pagal 
savo pobūdį daro karine būtinybe nepateisinamą ir kur kas ją viršijančią ilgalaikę 
žalą žmonėms ir aplinkai, be atrankos naikindami karinius ir civilius objektus. 

Pagal Konstitucijos 137 straipsnį, Lietuvos Respublikos teritorijoje negali būti 
visų rūšių masinio naikinimo ginklų: 1) biologinių (bakteriologinių) ginklų, t. y. gin- 
klų, kuriais priešiškais tikslais panaudojamos mikrobinės ar kitos biologinės medžia- 
gos arba toksinai!“““: 2) cheminių ginklų, t. y. ginklų, kuriais priešiškais tikslais panau- 
dojamos nuodingos cheminės medžiagos!*“': 3) branduolinių ginklų, t. y. ginklų, ku- 


riais priešiškais tikslais panaudojamos radioaktyviosios (skylančiosios) medžiagos'***. 


“4 Konstitucinio Teismo 2011 m. kovo 15 d. nutarimas. Valstybės žinios, 2011, Nr. 32-1503. 


1695 


Žr. Nacionalinio saugumo pagrindų įstatymo priedėlio 7 skyrių (Valstybės žinios, 1997, Nr. 2-16; 
2003, Nr. 43-1922), taip pat Ginkluotos gynybos ir pasipriešinimo agresijai įstatymo (Valstybės žinios, 
2000, Nr. 64-1927, Nr. 92-2853; 2010, Nr. 63-3100; TAR, 2014-10-28, Nr. 15002; TAR, 2014-13- 
29, Nr. 20782) 6 straipsnį. 


Ww“ Tokie ginklai buvo visiškai uždrausti pagal 1972 metų Konvenciją dėl bakteriologinių ir toksinių 


ginklų kūrimo, gamybos ir saugojimo uždraudimo bei jų sunaikinimo (Biologinio ginklo konvenciją). 
Valstybės žinios, 1997, Nr. 59-1370. 


“Cheminiai ginklai taip pat yra visiškai uždrausti pagal 1993 metų Konvenciją dėl cheminio ginklo 


kūrimo, gamybos, kaupimo ir panaudojimo bei jo sunaikinimo (Cheminio ginklo konvenciją). Vals- 
tybės žinios, 1998, Nr. 35-935. 

“5 Kitaip nei biologiniai ir cheminiai, branduoliniai ginklai nėra visiškai uždrausti, bet yra ribojami, 
inter alia, nustatant jų neplatinimo režimą pagal 1968 m. Sutartį dėl branduolinio ginklo neplatinimo 


(Valstybės žinios, 2007, Nr. 137-5569). 

Konstitucijos 137 straipsnyje nustatytas masinio naikinimo ginklų draudimas 
suponuoja draudimus Lietuvos valstybei įsigyti, gaminti, turėti ir naudoti tokius 
ginklus, taip pat draudimus leisti kitoms valstybėms įvežti, gaminti, laikyti ir nau- 
doti tokius ginklus Lietuvos Respublikos teritorijoje. 

3. Užsienio valstybių karinių bazių draudimas. Kita Konstitucijos 
137 straipsnio nuostata yra užsienio valstybių karinių bazių draudimas Lietuvos 
Respublikos teritorijoje. 

Karinės bazės sąvoka nėra atskleidžiama nei tarptautinės teisės, nei Lietuvos 
Respublikos teisės aktuose, nei Konstitucinio Teismo jurisprudencijoje. Atkreipti- 
nas dėmesys į tai, kad Konstitucijoje vartojamos dvi skirtingos — karinių bazių ir 
kariuomenės dalinių — sąvokos (pagal Konstitucinio akto „Dėl Lietuvos Respublikos 
nesijungimo į postsovietines Rytų sąjungas“ 3 straipsnį, Lietuvoje negali būti Rusi- 
jos, NVS ar į ją įeinančių valstybių karinių bazių ir kariuomenės dalinių). Tai leidžia 
teigti, kad pagal Konstituciją draudžiamas ne bet koks kitų valstybių (išskyrus NVS 
šalis) karinių vienetų buvimas Lietuvos Respublikos teritorijoje, o tik toks, kuris gali 
būti laikomas karine baze, t. y. turintis papildomų požymių. Užsienio valstybės kari- 
ne baze, kurios buvimą Lietuvos Respublikos teritorijoje draudžia Konstitucija, gali- 
ma laikyti karinę teritoriją, kuri pagal tarptautinę sutartį ar susitarimą neterminuotai 
arba ilgą laiką yra valdoma kitos valstybės ginkluotųjų pajėgų ir naudojama išskirtinai 
jų reikmėms (t. y. kitos valstybės ginkluotųjų pajėgų dislokavimą Lietuvos Respubli- 
kos teritorijos dalyje, turintį šiuos požymius: sutartinis pagrindas, užsienio valstybės 
karinė teritorija, karinė įranga ir infrastruktūra, nuolatinumas, eksteritorialumas)!“**, 

Taigi visų pirma pagal Konstitucijos 137 straipsnį nėra draudžiamas toks užsie- 
nio valstybių karinių vienetų (dalinių) buvimas Lietuvos Respublikos teritorijoje, 
kuris padeda užtikrinti Lietuvos valstybės gynybą — prioritetinių konstitucinių ver- 
tybių (valstybės nepriklausomybės, teritorijos vientisumo, konstitucinės santvarkos) 
apsaugą. 2011 m. kovo 15 d. nutarime Konstitucinis Teismas pabrėžė, kad pagal 
Konstituciją „gali būti numatytos įvairios valstybės nepriklausomybės ir saugumo 
užtikrinimo tarptautiniu mastu (lygiu) priemonės, inter alia, kolektyvinė ir (ar) ki- 
tokia bendra tarptautinė ginkluota gynyba, tarptautinės taikos ir saugumo stipri- 
nimas, kitoks tarptautinis karinio pobūdžio bendradarbiavimas, kurio pagrindas, 
tikslas, pobūdis yra aiškūs, konstituciškai pateisinami“ "VV, 

Antra, istorinis ir teleologinis Konstitucijos 137 straipsnio aiškinimas''V! lemia 
tai, kad užsienio valstybių karinių bazių draudimas nėra absoliutus. Viena vertus, 


19 ZaLIMAS, D. Konstitucinio užsienio valstybių karinių bazių draudimo turinys. Konstitucinė ju- 
YDIų ų ų yi J 


risprudencija, 2008, Nr. 1, p. 343—346. 


"0 Išsamiau tokį tarptautinį bendradarbiavimą, inter alia, kitų valstybių karinių vienetų atvykim 
1 P 1 4 ų YDIŲ ų ų atvy ą 


į Lietuvos Respublikos teritoriją ir panaudojimą kolektyvinės gynybos bei kitų tarptautinių karinių 
operacijų tikslais, jų dalyvavimą tarptautinėse karinėse pratybose ir kituose karinio bendradarbiavimo 
renginiuose Lietuvos Respublikos teritorijoje reguliuoja Tarptautinių operacijų, pratybų ir kitų kari- 
nio bendradarbiavimo renginių įstatymas. Valstybės žinios, 1994, Nr. 58-1133; 2002, Nr. 13-465; 2004, 
Nr. 25-762; 2005, Nr. 66-2351; 2009, Nr. 75-3067; 2011, Nr. 52-2506, Nr. 72-3467, Nr. 86-4155; 
TAR, 2015-07-07, Nr. 11104. 


V Tai yra, atsižvelgiant į tai, kad šiuo Konstitucijos straipsniu buvo siekta pirmiausia pabrėžti ne- 


teisėtą buvusios SSRS (Rusijos Federacijos) kariuomenės buvimą Lietuvos Respublikos teritorijoje 
Konstitucijos priėmimo metu, o ne užkirsti kelią veiksmingiausioms prioritetinių konstitucinių verty- 
bių gynybos priemonėms, inter alia, valstybių, Lietuvos sąjungininkių, karinių bazių steigimui. 

pagal Konstitucijos 137 straipsnį, Lietuvos Respublikos teritorijoje draudžiama 
būti tokioms karinėms bazėms, kurias valdo ir kontroliuoja užsienio valstybės; kita 
vertus, toks draudimas nereiškia, kad Lietuvos Respublikos teritorijoje negali būti 
tokių karinių bazių, kurias pagal Lietuvos Respublikos tarptautines sutartis, inter 
alia, Seimo ratifikuotą kolektyvinės gynybos sutartį, valdo ir kontroliuoja Lietuvos 
Respublika bendrai (kartu) su valstybėmis sąjungininkėmis (Konstitucinio Teismo 
2011 m. kovo 15 d. nutarimas"'*). Vadinasi, atsižvelgiant į Lietuvos valstybės ge0- 
politinę orientaciją, Lietuvos Respublikos teritorijoje gali būti steigiamos Lietuvos 
ir bendroms NATO valstybių gynybos reikmėms skirtos kitų NATO šalių karinės 
bazės, jeigu jos atitiktų vieną sąlygą — būtų valdomos ir kontroliuojamos kartu su 
Lietuvos Respublika. 

Trečia, atsižvelgiant į Konstitucinio akto „Dėl Lietuvos Respublikos nesijun- 
gimo į postsovietines Rytų sąjungas“ 3 straipsnį, pabrėžtina, kad Lietuvos Respub- 
likos teritorijoje jokiomis sąlygomis negali būti steigiamos Rusijos Federacijos ir 
kitų NVS šalių karinės bazės. Be to, Lietuvos Respublikos teritorijoje negali būti 
šių valstybių kariuomenės dalinių, bet šis draudimas nėra absoliutus: Konstitucinis 
Teismas minėtajame 2011 m. kovo 15 d. nutarime pabrėžė, kad, viena vertus, Lie- 
tuvos Respublikos teritorijoje negali būti kariuomenės vienetų, kurių buvimą (dis- 
lokaciją, panaudojimą) valdo ir kontroliuoja Rusija ar kitos NVS šalys, o kita vertus, 
pagal Konstituciją galimas griežtai ribotų Rusijos ir kitų NVS šalių riboto dydžio 
kariuomenės vienetų trumpalaikis dalyvavimas Lietuvos Respublikos teritorijoje 
rengiamose kolektyvinės gynybos sutarties šalių ir kitų valstybių pratybose, kurias 
valdo ir kontroliuoja Lietuvos Respublika bendrai (kartu) su valstybėmis sąjungi- 
ninkėmis, taip pat tokių kariuomenės vienetų pasitelkimas tarptautinėms katastro- 
fų, epidemijų, gaivalinių ir kitų didelių nelaimių padarinių šalinimo priemonėms 
Lietuvos Respublikos teritorijoje vykdyti, kai tokio pasitelkimo pagrindas, tikslas, 
pobūdis yra aiškūs, konstituciškai pateisinami ir tas priemones valdo, kontroliuoja 
Lietuvos Respublika!““, 

4. Demokratinė civilinė karinių ir sukarintų valstybės institucijų 
kontrolė. Šis principas išvedamas iš visuminio konstitucinio teisinio reguliavimo. 
Kaip ne kartą yra konstatavęs Konstitucinis Teismas''“*, demokratinė civilinė karinių 
ir sukarintų valstybės institucijų (įskaitant ginkluotąsias pajėgas) kontrolė yra būtina 
pilietinio demokratinio valdymo, taigi ir teisinės valstybės, prielaida ir yra kildinama 
iš konstitucinio reikalavimo, kad Lietuvos valstybės valdžia būtų organizuota demo- 
kratiškai ir kad šalyje būtų demokratinis politinis režimas, konstitucinio atviros, tei- 
singos, darnios pilietinės visuomenės imperatyvo, konstitucinio atsakingo valdymo 
principo bei kitų Konstitucijos nuostatų; demokratinė civilinė karinių ir sukarintų 
valstybės institucijų kontrolė, inter alia, suponuoja tai, kad karinės ir sukarintos vals- 
tybės institucijos negali turėti prioriteto prieš civilines valstybės institucijas, karinių 


" Konstitucinio Teismo 2011 m. kovo 15 d. nutarimas. Valstybės žinios, 2011, Nr. 32-1503. 
"6 Šiuo požiūriu taip pat žr. minėtojo Tarptautinių operacijų, pratybų ir kitų karinio bendradarbia- 
vimo renginių įstatymo 14 straipsnį. 

"Konstitucinio Teismo 2004 m. gruodžio 13 d. nutarimas. Valstybės žinios, 2004, Nr. 181-6708; 
2011 m. kovo 15 d. nutarimas. Valstybės žinios, 2011, Nr. 32-1503; 2012 m. vasario 27 d. nutarimas. 
Valstybės žinios, 2012, Nr. 26-1200. 

ir sukarintų valstybės institucijų bei jų pareigūnų sprendimai turi būti grindžiami 
civilinių valstybės institucijų sprendimais, karinės valstybės institucijos turi būti at- 
skaitingos civilinėms valstybės institucijoms ir jų kontroliuojamos. 

Demokratinės civilinės kontrolės objektas yra karinės ir sukarintos valstybės 
institucijos bei jų veikla. Iš 2012 m. vasario 27 d. Konstitucinio Teismo nutarimo 
aišku, kad karinės valstybės institucijos yra krašto apsaugos sistemos institucijos 
(pirmiausia kariuomenė), kuriose atliekama karo tarnyba ir kurios yra skirtos vals- 
tybei ginti nuo agresijos ir gynybos srities tarptautiniams įsipareigojimams vykdyti; 
sukarintos valstybės institucijos yra statutinės valstybės institucijos, nepriskirtinos 
krašto apsaugos sistemai, kurių paskirtis yra susijusi su kitomis valstybės ir visuo- 
menės saugumui svarbiomis sritimis (valstybės sienos apsauga ir kontrole, viešosios 
tvarkos užtikrinimu, nusikaltimų tyrimu, valstybės paslapčių apsauga ir pan.) ir ku- 
riose atliekama statutinė valstybės tarnyba (statutinėms valstybės institucijoms pri- 
skirtinos Konstitucijos 141 straipsnyje minimos policijos, vidaus tarnybos ir saugu- 
mo tarnybos įstaigos, taip pat kitos valstybės institucijos, kurių veikla atsižvelgiant 
į jų paskirtį ir funkcijas turi būti organizuojama remiantis statutiniais santykiais)!'5. 

Demokratinės civilinės karinių ir sukarintų valstybės institucijų kontrolės prin- 
cipas yra išreikštas, inter alia, šiose Konstitucijos XIII skirsnio nuostatose: 1) Kons- 
titucijos 140 straipsnio 1 dalyje, pagal kurią svarbiausius valstybės gynybos klausi- 
mus svarsto ir koordinuoja Valstybės gynimo taryba; 2) Konstitucijos 140 straips- 
nio 2 dalyje, pagal kurią vyriausiasis valstybės ginkluotųjų pajėgų vadas yra Res- 
publikos Prezidentas; 3) Konstitucijos 140 straipsnio 3 dalies nuostatoje, pagal ku- 
rią už valstybės ginkluotųjų pajėgų tvarkymą ir vadovavimą joms Seimui yra atsa- 
kingi Vyriausybė, krašto apsaugos ministras, kariuomenės vadas; 4) Konstitucijos 
140 straipsnio 3 dalies nuostatoje, pagal kurią krašto apsaugos ministru negali būti 
neišėjęs į atsargą karys (t. y. krašto apsaugos ministru gali būti tik civilis); 5) Kons- 
titucijos 141 straipsnyje, kuriame nustatytas karinių ir sukarintų (statutinių) valsty- 
bės institucijų depolitizavimo reikalavimas!“““, t. y. draudimai krašto apsaugos sis- 
temos kariams ir statutinių valstybės institucijų pareigūnams būti Seimo nariais ir 
savivaldybių tarybų nariais, užimti pareigas civilinėje valstybės tarnyboje, dalyvauti 
politinių partijų ir politinių organizacijų veikloje; 6) Konstitucijos 142 straipsnyje 
bei 144 straipsnio 1 ir 2 dalyse, kuriose nustatyti Seimo ir Respublikos Prezidento 
įgaliojimai priimti sprendimus panaudoti ginkluotąsias pajėgas, įvesti karo ir nepa- 
prastąją padėtį, skelbti mobilizaciją ir demobilizaciją. 

5. Lietuvos valstybės geopolitinė orientacija. Šis principas yra bendras 
Lietuvos Respublikos užsienio politikai ir valstybės gynimui (plačiau apie jo ištakas 
ir turinį žr. XXX skyriaus 1 poskyrį). Kaip minėta, Lietuvos valstybės geopoli- 
tinės orientacijos principas įtvirtina konstitucinį imperatyvą Lietuvos Respublikai 
būti visateise ES ir NATO nare bei deramai vykdyti šios narystės įsipareigojimus. 
"5 Tokia sukarintų valstybės institucijų samprata pakartota Konstitucinio Teismo 2015 m. lapkričio 
4 d. nutarime. TAR, 2015-11-04, Nr. 17587. 


"6 Konstitucinis Teismas 2015 m. lapkričio 4 d. nutarime (TAR, 2015-11-04, Nr. 17587) pabrėžė, 
kad Konstitucijos 141 straipsnyje yra expressis verbis įtvirtinti tam tikri specialūs karių veiklos apribo- 
jimai, kuriais siekiama užtikrinti karinių valstybės institucijų depolitizavimą, ir išreiškiamas konstitu- 
cinis civilinės demokratinės karinių valstybės institucijų kontrolės principas. 

Valstybės gynimo kontekste tokia Lietuvos valstybės geopolitinės orientacijos prin- 
cipo samprata, inter alia, suponuoja Lietuvos Respublikos rėmimąsi NATO kolekty- 
vinės gynybos sistema ir ES narių solidarumu, vadovavimąsi NATO ir ES valstybių 
saugumo nedalomumo samprata, NATO ir ES narystės įsipareigojimų vykdymo 
prioritetą kitų tarptautinių įsipareigojimų atžvilgiu. 


2. Valstybės gynybos tarptautiniai įsipareigojimai 
konstitucinių nuostatų kontekste 


Taigi svarbiausi Lietuvos valstybės gynybos tarptautiniai įsipareigojimai kyla iš jos 
narystės NATO ir ES. Didžiausias valstybės saugumo ir veiksmingos gynybos garan- 
tijas suteikia šalies narystė NATO, nes pagrindinis šios organizacijos veiklos prin- 
cipas yra kolektyvinė gynyba"“" (Šiaurės Atlanto Sutarties 5 str.). Pagal šį principą, 
vienos ar kelių NATO narių ginkluotas užpuolimas laikomas visų NATO narių 
užpuolimu, todėl NATO narės yra susaistytos kolektyvinės gynybos įsipareigojimų, 
t. y. tokio ginkluoto užpuolimo atveju privalo įgyvendinti JT Chartijos 51 straips- 
nyje pripažįstamą kolektyvinės savigynos teisę suteikdamos pagalbą užpultai narei 
(narėms); pabrėžtina, kad tokia pagalba turi būti veiksminga, t. y. pirmiausia turi 
būti panaudojama ginkluota jėga, nes ji turi būti tokia, kad atkurtų ginkluotu už- 
puolimu pažeistą Šiaurės Atlanto regiono saugumą ir jį palaikytų. 

Atsižvelgiant į konstitucinį Lietuvos valstybės geopolitinės orientacijos principą, 
Šiaurės Atlanto Sutarties 5 straipsnio nuostatos turi įtakos suvokiant Konstitucijos 
142 straipsnio 2 dalies nuostatas, reguliuojančias valstybės gynimą ginkluoto užpuo- 
limo atveju. Visų pirma atitinkamai aiškintina pati ginkluoto užpuolimo, keliančio 
grėsmę valstybės suverenumui ar teritorijos vientisumui, sąvoka, kuri yra tarptauti- 
nės teisinės prigimties: kadangi Lietuvos valstybės geopolitinės orientacijos principas, 
inter alia, suponuoja NATO valstybių saugumo nedalomumą, konstitucinė ginkluo- 
to užpuolimo, keliančio grėsmę valstybės suverenumui ar teritorijos vientisumui, 
sąvoka, inter alia, apima ir kitų NATO narių ginkluotą užpuolimą“. Antra, gynybos 
nuo ginkluotos agresijos sąvoka (taip pat tarptautinės teisinės prigimties) apima ir 
valstybės gynimo tarptautiniu mastu (lygiu) formas, t. y. pirmiausia ginkluotą pagal- 
bą pagal Šiaurės Atlanto Sutarties 5 straipsnį (Lietuvos valstybės ginkluotą pagalbą 
kitoms NATO narėms ir kitų NATO narių ginkluotą pagalbą Lietuvos valstybei). 
Trečia, atsižvelgdami į konstitucinį pacta sunt servanda imperatyvą'“““, Respublikos 


"7 Plačiau apie NATO tikslus, principus ir pagrindinius valstybių narių įsipareigojimus: ŽALIMAS, D.; 


ŽALTAUSKAITĖ-ŽALIMIENĖ, S.; PETRAUSKAS, Z.; SALADŽIUS, J. Tarptautinės organizacijos. Vilnius: Justitia, 
2001, p. 912-916. 

"0 Šiuo požiūriu pabrėžtina, kad Tarptautinių operacijų, pratybų ir kitų karinio bendradarbiavimo 
renginių įstatymo (Valstybės žinios, 1994, Nr. 58-1133; 2002, Nr. 13-465; 2004, Nr. 25-762; 2005, 
Nr. 66-2351; 2009, Nr. 75-3067; 2011, Nr. 52-2506, Nr. 72-3467, Nr. 86-4155; TAR, 2015-07-07, 
Nr. 11104) preambulėje Seimas, pripažindamas fundamentalųjį kolektyvinės gynybos sutarčių prin- 
cipą, įtvirtintą Šiaurės Atlanto Sutarties 5 straipsnyje, pagal kurį vienos ar kelių šios sutarties šalių 
ginkluotas užpuolimas laikomas visų sutarties šalių ginkluotuoju užpuolimu, kartu konstatavo, kad 
„Lietuvos Respublikai tapus Šiaurės Atlanto sutarties dalyve, kitos arba kitų šios sutarties šalių gink- 
luotas užpuolimas taip pat reikš Lietuvos Respublikos ginkluotą užpuolimą, keliantį grėsmę valstybės 
suverenumui ar teritorijos vientisumui“. 


"6 Plačiau: XXX skyriaus 1 dalyje. 

Prezidentas ir Seimas privalo priimti būtinus šalies įsipareigojimams pagal Šiaurės 
Atlanto Sutarties 5 straipsnį vykdyti sprendimus dėl ginkluotųjų pajėgų panaudoji- 
mo, t. y. Lietuvos Respublikos dalyvavimas NATO kolektyvinės gynybos (5 straips- 
nio) operacijose yra konstitucinis imperatyvas''!*, 

Kiti svarbiausi Lietuvos Respublikos įsipareigojimai pagal Šiaurės Atlanto Su- 
tartį yra susiję su NATO narių solidarumo principu. Iš jų išskirtinas bendrojo pobū- 
džio NATO narių įsipareigojimas solidariai prisidėti prie Šiaurės Atlanto Sutarties 
tikslų įgyvendinimo, inter alia, jos preambulėje deklaruoto tikslo išsaugoti taiką ir 
saugumą. Šis įsipareigojimas suponuoja NATO narių dalyvavimą vadinamosiose ne 
5 straipsnio operacijose, t. y. visose kitose, nei vykdomos pagal Sutarties 5 straipsnį, 
operacijose Šiaurės Atlanto regiono saugumui užtikrinti (pvz., krizių valdymo ar 
taikos operacijose). Tiesa, įsipareigojimai dalyvauti ne 5 straipsnio operacijose nėra 
tiek imperatyvūs, kaip pagal Šiaurės Atlanto Sutarties 5 straipsnį, ir NATO narės 
turi galimybę apskritai pritardamos tam tikros ne 5 straipsnio operacijos vykdymui 
joje nedalyvauti arba pasitraukti iš jos!!! 

Su NATO narių solidarumo principu taip pat susiję jų įsipareigojimai pagal 
Šiaurės Atlanto Sutarties 3 straipsnį, pagal kurį Sutarties šalys privalo atskirai ir kar- 
tu, nuolatinėmis ir veiksmingomis savo pačių bei tarpusavio paramos priemonėmis 
palaikyti ir plėtoti individualų bei kolektyvinį pajėgumą ginkluotam užpuolimui 
atremti. Šio straipsnio nuostatos suponuoja, infer alia, Lietuvos Respublikos įsipa- 
reigojimus užtikrinti atitinkančią NATO kolektyvinės gynybos sistemos poreikius 
nacionalinių gynybos pajėgumų plėtrą ir tokiai plėtrai būtiną nacionalinių gynybos 
išlaidų finansavimo lygį, deramą įslaptintos informacijos apsaugą"'**. 

Su valstybės gynimu susiję ES narystės įsipareigojimai nustatyti Europos Są- 
jungos sutarties“ 42—46 straipsniuose. Pabrėžtina, kad šios sutarties 42 straipsnio 
2ir 7 dalyse nustatytas tų ES narių, kurios yra ir NATO narės (inter alia, Lietuvos 
Respublikos), bendros saugumo ir gynybos politikos įsipareigojimų suderinamumo 
su NATO narystės įsipareigojimais bei NATO vykdoma bendra saugumo ir gyny- 
bos politika principas. Bendros gynybos srityje nustatyti iš esmės simboliniai ES 
narių įsipareigojimai, realiai nereiškiantys ES bendros gynybos: nors pagal ES su- 
tarties 42 straipsnio 7 dalį yra numatyti Sąjungos valstybių įsipareigojimai remiantis 
JT Chartijos 51 straipsniu suteikti agresiją patiriančiai valstybei narei visokeriopą 
įmanomą pagalbą ir paramą, prie bendros gynybos būtų pereita tik vieningu Euro- 
pos Vadovų Tarybos sprendimu, be to, NATO narėmis esančių ES valstybių kolek- 
tyvinės gynybos pagrindu ir toliau lieka NATO. 

Taigi iš tikrųjų svarbesni yra ES sutarties 42 straipsnio 3 dalyje nustatyti 
valstybių narių įsipareigojimai suteikti Sąjungai civilinius ir karinius pajėgumus 


VW Jo įgyvendinimą reguliuoja minėtojo Tarptautinių operacijų, pratybų ir kitų karinio bendradar- 
biavimo renginių įstatymo 5 straipsnis. 


V! Lietuvos Respublikos dalyvavimą NATO ne 5 straipsnio operacijose reguliuoja minėtojo Tarptau- 


tinių operacijų, pratybų ir kitų karinio bendradarbiavimo renginių įstatymo 6 straipsnis. 

"2 Šiame kontekste pabrėžtina, kad 2011 m. liepos 7 d. nutarime (Valstybės žinios, 2011, Nr. 84- 
4106) Konstitucinis Teismas konstatavo, kad „reglamentuodama valstybės paslapčių apsaugą, Lietuvos 
Respublika negali nustatyti žemesnių šios apsaugos standartų nei ES ir NATO įslaptintos informacijos 
apsaugos standartai“. 


VS Europos Sąjungos oficialusis leidinys, C 115, p. 13—45. 

(inter alia, Sutarties 43 straipsnio 1 dalyje nurodytoms vadinamosioms Petersbergo 
operacijoms!" * vykdyti), taip pat nuosekliai tobulinti karinius pajėgumus. Kaip ir 
NATO ne 5 straipsnio operacijų atveju, ES narės turi galimybę apskritai pritarda- 
mos tam tikrai ES operacijai joje nedalyvauti arba pasitraukti iš jos!'9. 


3. Valstybės gynimo institucijos ir jų įgaliojimai 


Atsižvelgiant į konstitucinį teisinį reguliavimą, galima skirti dvi valstybės gynimo 
institucijų grupes: pagrindinių sprendimų priėmimo institucijos ir valstybės gynimo 
reikalų tvarkymo institucijos. Palyginti su užsienio politikos sritimi, pabrėžtina, kad 
valstybės gynimo sritis taip pat daugiausia priklauso vykdomosios valdžios kompe- 
tencijai, bet Seimas turi gerokai didesnius įgaliojimus spręsti pagrindinius valstybės 
gynimo srities klausimus. 

Pagrindinių sprendimų priėmimo institucijos. 2011 m. kovo 15 d. nu- 
tarime"'!* Konstitucinis Teismas pabrėžė, kad pagal Konstituciją sprendimus pa- 
grindiniais valstybės gynimo klausimais priima dvi valstybės institucijos: Seimas ir 
Respublikos Prezidentas. Šios institucijos atlieka jų konstitucinį statusą atitinkančias 
specifines funkcijas. 

Seimas visų pirma pagal Konstitucijos 67 straipsnio 20 punktą, 142 straipsnį ir 
144 straipsnio 1 bei 2 dalis yra konstituciškai įgaliotas priimti galutinius sprendimus 
pagrindiniais valstybės gynimo (apsaugos) klausimais: dėl karo ar nepaprastosios 
padėties įvedimo ir atšaukimo, mobilizacijos ar demobilizacijos paskelbimo, gink- 
luotųjų pajėgų panaudojimo. Nors Konstitucijos 142 straipsnyje yra nurodytos trys 
ypatingos valstybės gynimo priemonės (karo padėtis, mobilizacija ir ginkluotųjų 
pajėgų panaudojimas), tai nereiškia, kad kiekvienu atveju būtina taikyti visas šias 
priemones, t. y. atsižvelgiant į konkrečią situaciją taikomos tik tos iš jų, kurių reikia 
Tėvynei ginti arba vykdyti Lietuvos valstybės tarptautiniams įsipareigojimams. 

Pabrėžtina, kad Konstitucijos 142 straipsnyje nurodytas sprendimas dėl gin- 
kluotųjų pajėgų panaudojimo suponuoja sprendimą panaudoti jas pagal paskirtį, 
t. y. ginkluotos gynybos ar tarptautinėse karinėse operacijose, o ne sprendimą dėl 
ginkluotųjų pajėgų rengimo ar kitokių jų reikalų tvarkymo priemonių (pvz., dėl 
pratybų) ir ne sprendimą dėl būtinos ginkluotųjų pajėgų pagalbos kitoms valstybės 
institucijoms (pvz., atliekant stichinių nelaimių padarinių likvidavimo darbus). 

Taip pat pabrėžtina, kad tais atvejais, kai imamasi valstybės gynimo tarptau- 
tiniu mastu (lygiu) priemonių, sprendimas dėl ginkluotųjų pajėgų panaudojimo 
gali apimti ir sprendimą dėl Lietuvos Respublikos ginkluotųjų pajėgų panaudojimo 
užsienyje bei sprendimą leisti atvykti ir panaudoti Lietuvos Respublikos teritori- 
joje kitų valstybių ginkluotąsias pajėgas kolektyvinės gynybos ar kitų tarptautinių 


VM Tai — bendri nusiginklavimo veiksmai, humanitarinės ir gelbėjimo, karinio konsultavimo bei 


pagalbos, konfliktų prevencijos ir taikos palaikymo, kovinių pajėgų vykdomos krizių valdymo opera- 
cijos, įskaitant taikdarystę ir stabilizavimo po konfliktų operacijas (inter alia, prisidedant prie kovos su 
terorizmu). 


V5 Lietuvos Respublikos dalyvavimą šiose ES operacijose taip pat reguliuoja minėtojo Tarptautinių 
operacijų, pratybų ir kitų karinio bendradarbiavimo renginių įstatymo 6 straipsnis. 


V“ Konstitucinio Teismo 2011 m. kovo 15 d. nutarimas. Valstybės žinios, 2011, Nr. 84-4106. 

karinių operacijų tikslais''!'. Be to, Konstitucija implikuoja Seimo diskrecijos pri- 


imti galutinį sprendimą dėl ginkluotųjų pajėgų panaudojimo apribojimus: minė- 
tajame 2011 m. kovo 15 d. nutarime Konstitucinis Teismas pabrėžė, kad Seimas 
yra saistomas Konstitucijoje įtvirtintų vertybių ir konstituciškai svarbių tikslų, inter 
alia, valstybės nepriklausomybės, tarptautinių įsipareigojimų vykdymo (pacta sunt 
servanda principo, įtvirtinto Konstitucijos 135 str. 1 d.). Tai suponuoja konstitucinę 
Seimo pareigą priimti būtinus valstybei ginti sprendimus dėl ginkluotųjų pajėgų 
panaudojimo, inter alia, vykdant įsipareigojimus pagal paties Seimo ratifikuotą ko- 
lektyvinės gynybos sutartį ir bendrus tokios sutarties šalių sprendimus bei užtikri- 
nant ginkluotą gynybą ir pasipriešinimą patvirtinti Respublikos Prezidento spren- 
dimą dėl gynybos nuo ginkluotos agresijos Lietuvos Respublikos, kitos arba kitų 
kolektyvinės gynybos sutarties šalių ginkluoto užpuolimo atveju (t. y. ir užpuolus 
kitą NATO valstybę, Seimas privalo patvirtinti Respublikos Prezidento sprendimą 
dėl Lietuvos Respublikos ginkluotos pagalbos šiai valstybei). 

Antra, Seimas priima svarbiausius sprendimus ginkluotųjų pajėgų (ir saugu- 
mo tarnybos) tvarkymo srityje. Pagal Konstitucijos 84 straipsnio 14 punktą, Seimo 
pritarimas yra būtinas Respublikos Prezidentui skiriant ir atleidžiant kariuomenės 
vadą bei saugumo tarnybos vadovą (t. y. Valstybės saugumo departamento gene- 
ralinį direktorių). Be to, kaip minėtajame 2011 m. kovo 15 d. nutarime konsta- 
tavo Konstitucinis Teismas, įstatymų leidėjas gali įtvirtinti ir tokius Konstitucijoje 
expressis verbis nenurodytus Seimo įgaliojimus, kurie atitinka Seimo konstitucinį 
teisinį statusą: vienas iš tokių Seimo įgaliojimų yra priimti sprendimus dėl didelio 
dydžio Lietuvos Respublikos ginkluotųjų pajėgų dalyvavimo užsienyje rengiamose 
tarptautinėse karinėse pratybose ar kituose karinio bendradarbiavimo renginiuose ir 
dėl tarptautinių karinių pratybų ar kitų karinio bendradarbiavimo renginių Lietuvos 
Respublikos teritorijoje, kuriuose numatomas didelių užsienio valstybių ginkluotų- 
jų pajėgų dalyvavimas!'!*, 

Respublikos Prezidentas pagal Konstitucijos 140 straipsnio 2 dalį yra vyriausiasis 
valstybės ginkluotųjų pajėgų vadas. Iš minėtojo Konstitucinio Teismo 2011 m. kovo 
15 d. nutarimo aišku, kad iš tokio Respublikos Prezidento konstitucinio teisinio sta- 
tuso kyla specifiniai jo eksplicitiniai ir implicitiniai konstituciniai valstybės gynimo 
srities įgaliojimai; tokį statusą turi atitikti įstatymuose nustatyti Konstitucijoje expres- 
sis verbis nenurodyti Respublikos Prezidento įgaliojimai, kurie taip pat neturėtų pa- 
neigti kitų valstybės institucijų (pirmiausia Seimo) konstitucinių įgaliojimų. 

Visų pirma Respublikos Prezidentas yra konstituciškai įgaliotas teikti Seimui 
siūlymus priimti Konstitucijos 142 straipsnio 1 dalyje ir 144 straipsnio 1 dalyje 
numatytus sprendimus dėl karo ar nepaprastosios padėties įvedimo (ir atšaukimo), 


"" Žr. Tarptautinių operacijų, pratybų ir kitų karinio bendradarbiavimo renginių įstatymo (Valstybės 


žinios, 1994, Nr. 58-1133; 2002, Nr. 13-465; 2004, Nr. 25-762; 2005, Nr. 66-2351; 2009, Nr. 75- 
3067; 2011, Nr. 52-2506, Nr. 72-3467, Nr. 86-4155; TAR, 2015-07-07, Nr. 11104) 5 ir 6 straipsniuo- 
se nustatytą teisinį reguliavimą, kuris minėtuoju Konstitucinio Teismo 2011 m. kovo 15 d. nutarimu 
buvo pripažintas neprieštaraujančiu Konstitucijai. 

"5 Žr. minėtojo Tarptautinių operacijų, pratybų ir kitų karinio bendradarbiavimo renginių įstatymo 
9 straipsnyje nustatytą teisinį reguliavimą, taip pat šio įstatymo 10 straipsnyje nustatytą teisinį regulia- 
vimą, kuris Konstitucinio Teismo 2011 m. kovo 15 d. nutarimu buvo pripažintas neprieštaraujančiu 
Konstitucijai. 

mobilizacijos ir demobilizacijos, ginkluotųjų pajėgų panaudojimo. Pabrėžtina, jog; 
Respublikos Prezidento, kaip vyriausiojo valstybės ginkluotųjų pajėgų vado, kons- 
titucinis teisinis statusas suponuoja, kad jis yra vienintelis valstybės pareigūnas, tu- 
rintis tokių Seimo sprendimų iniciatyvos teisę!'““, t. y. kiti Konstitucijos 68 straips- 
nyje nurodyti įstatymų leidybos iniciatyvos subjektai (Seimo nariai, Vyriausybė ir 
50 tūkstančių piliečių) šios teisės neturi. 

Antra, pagal Konstitucijos 84 straipsnio 16 ir 17 punktus, 142 straipsnio 2 dalį 
ir 144 straipsnio 2 dalį, Respublikos Prezidentas yra konstituciškai įgaliotas grėsmės 
atveju nedelsiant priimti pirminius privalomus ir nedelsiant vykdytinus sprendimus 
pagrindiniais valstybės gynimo (apsaugos) klausimais: 1) dėl gynybos nuo ginkluo- 
tos agresijos (ginkluotųjų pajėgų panaudojimo, kuris, kaip minėta, gali apimti ir 
Lietuvos Respublikos ginkluotųjų pajėgų panaudojimą užsienyje, ir leidimą atvykti, 
taip pat panaudoti užsienio valstybių ginkluotąsias pajėgas Lietuvos Respubliko- 
je), karo padėties įvedimo ir mobilizacijos — ginkluoto užpuolimo atveju, kai kyla 
grėsmė valstybės suverenumui ar teritorijos vientisumui (kaip minėta, tokie atvejai 
apima ir kitos ar kitų kolektyvinės gynybos sutarties šalių (NATO narių) ginkluotą 
užpuolimą). Pabrėžtina, kad Respublikos Prezidentas gali neatidėliotinais atvejais 
priimti pirminį sprendimą dėl ginkluotųjų pajėgų panaudojimo vykdant kitus nei 
kolektyvinės gynybos tarptautinius įsipareigojimus''“"; 2) dėl nepaprastosios padė- 
ties įvedimo — tarp Seimo sesijų neatidėliotinais atvejais, kai kyla grėsmė konstitu- 
cinei santvarkai ar visuomenės rimčiai!'*!. Visi šie Respublikos Prezidento pirminiai 
sprendimai turi būti pateikti tvirtinti artimiausiam Seimo posėdžiui (tarp Seimo 
sesijų Respublikos Prezidentui sušaukiant neeilinę Seimo sesiją). 

Trečia, Respublikos Prezidento, kaip vyriausiojo valstybės ginkluotųjų pajėgų 
vado, konstitucinis teisinis statusas implikuoja jo įgaliojimus strateginiu lygmeniu 
vadovauti valstybės ginkluotosioms pajėgoms (kariuomenei ir ginkluotosioms pa- 
jėgoms priskiriamoms vidaus tarnybos statutinių institucijų pajėgoms), inter alia, 
duodant joms pagrindines užduotis atlikti gynybos ir kitas karines operacijas, spren- 


džiant svarbiausius kariuomenės dislokavimo klausimus''?*, 


VW Išskirtinę Respublikos Prezidento teisę inicijuoti Seimo sprendimus dėl ginkluotųjų pajėgų pa- 
naudojimo taip pat galima grįsti jo konstituciniu įgaliojimu spręsti pagrindinius užsienio politikos 
klausimus (Konstitucijos 84 str. 1 p.). Pabrėžtina, kad minėtajame 2011 m. kovo 15 d. nutarime Kons- 
titucinis Teismas pripažino neprieštaraujančiu Konstitucijai tokį Tarptautinių operacijų, pratybų ir 
kitų karinio bendradarbiavimo renginių įstatymo 5 straipsnio 2 dalyje ir 6 straipsnio 2 dalyje nustatytą 
teisinį reguliavimą, pagal kurį Seimas gali priimti sprendimus dėl ginkluotųjų pajėgų panaudojimo 
kolektyvinės gynybos ir kitose tarptautinėse karinėse operacijose tik Respublikos Prezidento teikimu. 
V Toks minėtojo Tarptautinių operacijų, pratybų ir kitų karinio bendradarbiavimo renginių įsta- 
tymo 6 straipsnio 3 dalyje nustatytas Respublikos Prezidento įgaliojimas buvo pripažintas neprieš- 
taraujančiu Konstitucijai dėl kolektyvinės gynybos ir kitų tarptautinių karinių operacijų panašumo 
(žr. Konstitucinio Teismo 2011 m. kovo 15 d. nutarimą). 

V?! Respublikos Prezidento dekretas dėl nepaprastosios padėties įvedimo turi būti kontrasignuotas 
Ministro Pirmininko (Konstitucijos 85 str., Lietuvos Respublikos nepaprastosios padėties įstatymo 
(Valstybės žinios, 2002, Nr. 64-2575; 2003, Nr. 38-1661, Nr. 38-1713; 2005, Nr. 67-2399; 2006, 
Nr. 72-2692; 2010, Nr. 13-618, Nr. 48-2304; 2011, Nr. 72-3469; 2012, Nr. 122-6112; TAR, 2015- 
03-27, Nr. 04364; TAR, 2016-06-23, Nr. 17529) 7 str. 2 d.). 


1722 


Žr. Lietuvos Respublikos krašto apsaugos sistemos organizavimo ir karo tarnybos įstatymo 
7 straipsnio 7 dalį, 14 straipsnio 2, 5 ir 6 dalis (Valstybės žinios, 1998, Nr. 49-1325; 1999, Nr. 11-246; 

Ketvirta, Respublikos Prezidentas priima svarbiausius sprendimus ginkluotųjų 
pajėgų (ir saugumo tarnybos) tvarkymo srityje: Seimo pritarimu jis skiria ir atleidžia 
kariuomenės vadą bei saugumo tarnybos vadovą (Konstitucijos 84 str. 14 p.); sutei- 
kia aukščiausius karinius laipsnius'"“* (Konstitucijos 84 str. 15 p.). 

Valstybės gynimo reikalų tvarkymo institucijos. Pagal Konstitucijos 
140 straipsnio 3 dalį, už ginkluotųjų pajėgų tvarkymą ir vadovavimą joms Seimui 
atsako Vyriausybė, krašto apsaugos ministras ir kariuomenės vadas. 

Vyriausybė tvarko valstybės gynimo (apsaugos) reikalus atlikdama bendrąsias 
konstitucines (inter alia, Konstitucijos 94 str. numatytas) valstybės valdymo reikalų 
sprendimo funkcijas: rengia ir teikia Seimui valstybės biudžetą, kurio sudėtinė dalis 
yra valstybės gynimo (apsaugos) išlaidos, koordinuoja ministerijų ir kitų Vyriau- 
sybės įstaigų, atsakingų už valstybės gynimą (apsaugą), veiklą, priima sprendimus 
dėl kariuomenės aprūpinimo, ginkluotės įsigijimo ir krašto apsaugos sistemos ma- 
terialinės bazės'“*, priima sprendimus dėl atitinkamo dydžio Lietuvos Respublikos 
ginkluotųjų pajėgų dalyvavimo užsienyje rengiamose tarptautinėse karinėse praty- 
bose ar kituose karinio bendradarbiavimo renginiuose ir dėl tarptautinių karinių 
pratybų ar kitų karinio bendradarbiavimo renginių Lietuvos Respublikos teritori- 
joje, kuriuose numatomas atitinkamo dydžio užsienio valstybių ginkluotųjų pajėgų 
dalyvavimas, ir pan. 

Krašto apsaugos ministras yra už visą krašto apsaugą, inter alia, valstybės ginkluo- 
tųjų pajėgų tvarkymą atsakingas Vyriausybės narys. Pagal Konstitucijos 96 straips- 
nio 2 dalį ir 98 straipsnio 1 dalį, jis, inter alia, vadovauja jam pavestai valdymo sri- 
čiai, krašto apsaugos klausimais atstovauja Vyriausybei, sprendžia svarbiausius krašto 
apsaugos sistemos personalo, kariuomenės plėtros ir tvarkymo bei vadovavimo jai 
klausimus (įskaitant kariuomenės rengimą dalyvaujant užsienyje vykstančiose tarp- 
tautinėse karinėse pratybose ar kituose karinio bendradarbiavimo renginiuose ir 
rengiant tokias pratybas ar renginius Lietuvos Respublikos teritorijoje). Išsamiau 
krašto apsaugos ministro įgaliojimus reguliuoja ordinarinė teisė!'“*. 

Kariuomenės vadas yra aukščiausiasis valstybės karinis pareigūnas, vadovaujantis 
Lietuvos kariuomenei ir jai atstovaujantis. Jis atlieka kariuomenės reikalų tvarkymo 
ir karinio patarimo civilinei valstybės gynybos vadovybei (Respublikos Prezidentui 


2000, Nr. 92-2858; 2003, Nr. 32-1308; 2004, Nr. 169-6215; 2006, Nr. 72-2679; 2008, Nr. 38-1377; 
2009, Nr. 29-1142, Nr. 95-4035; 2011, Nr. 46-2155). 

V Pagal Krašto apsaugos sistemos organizavimo ir karo tarnybos įstatymo 10 straipsnio 2 dalies 
14 punktą ir 55 straipsnio 2 dalį (Valstybės žinios, 1998, Nr. 49-1325; 1999, Nr. 11-246, Nr. 64-2069; 
2003, Nr. 32-1308, Nr. 91(1)-4106; 2004, Nr. 169-6215; 2006, Nr. 72-2679; 2008, Nr. 38-1377; 2009, 
Nr. 29-1142; 2010, Nr. 63-3099; 2011, Nr. 46-2155, Nr. 86-4151; 2012, Nr. 129-6466, Nr. 135-6875; 
TAR, 2014-12-29, Nr. 20786), krašto apsaugos ministro siūlymu Respublikos Prezidentas teikia pulki- 
ninko (jūrų kapitono) ir generolų (admirolų) laipsnius. Respublikos Prezidento dekretas dėl tokių aukš- 
čiausiųjų karinių laipsnių suteikimo turi būti kontrasignuotas krašto apsaugos ministro (Konstitucijos 
85 str., Krašto apsaugos sistemos organizavimo ir karo tarnybos įstatymo 10 str. 2 d. 14 p.). 


"2 Krašto apsaugos sistemos organizavimo ir karo tarnybos įstatymo 7 straipsnio 4 dalis. 
psaug 


185 Zr pvz., minėtojo Krašto apsaugos sistemos organizavimo ir karo tarnybos įstatymo 9 ir 
10 straipsnius (Valstybės žinios, 1998, Nr. 49-1325; 2002, Nr. 102-4550; 2003, Nr. 32-1308; 2004, 
Nr. 169-6215; 2008, Nr. 38-1377; 2009, Nr. 29-1142, Nr. 95-4035; 2011, Nr. 46-2155, Nr. 7232-3466; 
2012, Nr. 129-6466, Nr. 135-6875). 

ir krašto apsaugos ministrui), taip pat strateginio vadovavimo kariuomenės operaci- 
joms vykdant civilinės valstybės gynybos vadovybės užduotis funkcijas!'*?. 


4. Valstybės gynimo taryba 


Valstybės gynimo tarybos (toliau — VGT) veiklos konstituciniai pagrindai nustatyti 
Konstitucijos 140 straipsnio 1 dalyje: joje įtvirtinti VGT kompetencijos pradmenys, 
VGT sudėtis ir vadovavimas jos veiklai; taip pat nustatyta, kad VGT sudarymo, vei- 
klos tvarka ir įgaliojimai turi būti sureguliuoti įstatymo. Įgyvendinant šią nuostatą, 
1997 m. balandžio 30 d. buvo priimtas Lietuvos Respublikos valstybės gynimo 
tarybos įstatymas"'*' (toliau — VGT įstatymas). 

VGT sudarymo ir veiklos tvarka. VGT jungia visas svarbiausias valstybės 
gynimo institucijas, įskaitant Konstitucijos 140 straipsnio 3 dalyje nurodytus atsakin- 
gus už ginkluotųjų pajėgų tvarkymą ir vadovavimą joms subjektus!"“*. Ją ex officio su- 
daro penki nariai — aukščiausieji valstybės pareigūnai, kurių kompetencija tiesiogiai 
susijusi su gynybos klausimais: 1) Respublikos Prezidentas, kuris pagal Konstitucijos 
140 straipsnio 1 dalį įgaliotas vadovauti VGT"*?; 2) Ministras Pirmininkas, kaip Vy- 
riausybės vadovas, kuriam tiesiogiai pavaldūs krašto apsaugos ir kiti ministrai, kurių 
kompetencija susijusi su ginkluotųjų pajėgų tvarkymo klausimais; 3) Seimo Pirmi- 
ninkas, kaip Seimo atstovas (be to, pagal Konstitucijos 89 str. Seimo Pirmininkas lai- 
kinai eina Respublikos Prezidento pareigas arba pavaduoja Respublikos Prezidentą, 
kai šis negali eiti savo pareigų); 4) krašto apsaugos ministras; 5) kariuomenės vadas. 

Pabrėžtina, kad Konstitucijos 140 straipsnio 1 dalis galėtų būti aiškinama kaip 
nenustatanti VGT narių baigtinio sąrašo bei leidžianti įstatyme numatyti ir kitus 
valstybės pareigūnus, įeinančius į VGT (minėtieji penki valstybės pareigūnai pagal 
Konstitucijos 140 straipsnio 1 dalį tik „įeina“ į VGT ir, kaip minėta, VGT sudary- 
mo tvarką turi nustatyti įstatymas). Tačiau VGT įstatyme kitų Tarybos narių nėra 
numatyta, bet yra nustatyta kitų valstybės pareigūnų kvietimo dalyvauti VGT posė- 
džiuose be balso teisės galimybė (VGT įstatymo 5 str. 4 ir 5 d.): paprastai į VGT po- 
sėdžius kviečiami Seimo Nacionalinio saugumo ir gynybos komiteto pirmininkas, 
Valstybės saugumo departamento generalinis direktorius, užsienio reikalų ir vidaus 
reikalų ministrai!*?, 

Pagal VGT įstatymo 5 straipsnio 1 dalį, VGT reguliarūs posėdžiai paprastai turi 
būti rengiami kartą per mėnesį (iš tikrųjų jie vyksta nereguliariai ir gerokai rečiau). 
6 Žr. Krašto apsaugos sistemos organizavimo ir karo tarnybos įstatymo 13 (Valstybės žinios, 1998, 
Nr. 49-1325; 1999, Nr. 64-2069; 2003, Nr. 91(1)-4106; 2004, Nr. 169-6215; 2005, Nr. 143-5183; 
2008, Nr. 38-1377; 2011, Nr. 46-2155, Nr. 86-4151; TAR, 2015-05-07, Nr. 06839; TAR, 2016-11-15, 
Nr. 26833) ir 14 straipsnius. 


V Valstybės gynimo tarybos įstatymas. Valstybės žinios, 1997, Nr. 41-992; 2000, Nr. 58-1711; 2012, 
Nr. 129-6464. 


1728 


2 


ŠILEIKIS, E. Alternatyvi konstitucinė teisė. Vilnius: Teisinės informacijos centras, 2003, p. 547. 
V Vadovaudamas VGT, Respublikos Prezidentas turi šiuos įgaliojimus: kviečia VGT posėdžius, tvir- 
tina jų darbotvarkę, pirmininkauja posėdžiuose ir pasirašo VGT nutarimus, skiria VGT sekretorių ir 
duoda jam pavedimus dėl VGT veiklos organizavimo (VGT įstatymo 5 str. 1, 2 ir 5 d., 6 str. 3 d., 9 str. 


2ir 3d., 10 str. 1 ir 8 p.). 


V Taip pat žr. Lietuvos Respublikos nacionalinio saugumo pagrindų įstatymo priedėlio 16 skyrių. 
Valstybės žinios, 1997, Nr. 2-16; 2003, Nr. 42-1922; 2004, Nr. 39-1270. 

Teisę teikti klausimus svarstyti VGT turi visi penki jos nariai. Pagal VGT įstatymo 
6 straipsnio 1 dalį, Tarybos nutarimai priimami visų jos narių balsų dauguma. 

VGT kompetencija ir įgaliojimai. Pagal Konstitucijos 140 straipsnio 1 dalį, 
VGT yra skirta svarbiausiems valstybės gynybos klausimams svarstyti ir koordinuoti. 
Atrodytų, kad Tarybai priklausytų nagrinėti tik svarbiausius gynybos (krašto apsau- 
gos) klausimus, susijusius su valstybės kariniu saugumu. Tačiau iš tikrųjų įstatymu 
VGT yra suteikta platesnė dalykinė kompetencija: ji apima svarbiausius viso nacio- 
nalinio saugumo, inter alia, svarbiausius pagrindinių vidaus ir užsienio politikos 
sričių, klausimus. VGT įstatymo 4 straipsnio 1 dalyje nurodytos Tarybos funkci- 
jos, kurias galima suskirstyti į dvi grupes: 1) krašto apsaugos ir gynybos srities: re- 
komendacijos dėl tarptautinių sutarčių bei susitarimų gynybos ir kitais kariniais 
klausimais, dėl kariuomenės dalinių dislokavimo, dėl krašto apsaugos sistemos fi- 
nansavimo, pagrindinių mobilizacijos, gynybos politikos ir kitų valstybės gynimo 
klausimų svarstymas (be to, prie šios srities funkcijų reikėtų priskirti VGT įstatymo 
4 straipsnio 2 dalyje nurodytas rekomendacijas Respublikos Prezidentui, Seimui 
ir Vyriausybei dėl gynybos nuo ginkluotos agresijos organizavimo, karo padėties 
bei mobilizacijos); 2) viso nacionalinio saugumo srities: pagrindinių nacionalinio 
saugumo politikos principų ir krypčių (įskaitant nacionalinio saugumo strategijos 
nuostatas) svarstymas, nacionalinį saugumą užtikrinančių valstybės institucijų vei- 
klos koordinavimas, krizių valdymo strateginių gairių nustatymas, žvalgybos infor- 
macijos poreikių ir prioritetų nustatymas bei jos vertinimas. 

Toks VGT dalykinės kompetencijos išplėtimas įstatymu gali kelti abejonių jo 
atitikties Konstitucijos 140 straipsnio 1 daliai požiūriu, nes nei pagal konstituciškai 
apibrėžtą kompetenciją (svarbiausių valstybės gynybos klausimų svarstymas ir ko- 
ordinavimas), nei pagal sudėtį Taryba nėra pritaikyta kitokiems nei svarbiausi kraš- 
to apsaugos (gynybos) klausimai svarstyti!“!. Atsižvelgiant į tai, svarstytina VGT 
konstitucinės reformos galimybė pertvarkant ją į daugeliui šalių įprastą ir plačią na- 
cionalinio saugumo sampratą atspindinčią Nacionalinio saugumo tarybą, kuri būtų 
konstituciškai įgaliota svarstyti ir koordinuoti visus svarbiausius nacionalinio saugu- 
mo klausimus ir kuri būtų platesnės nei VGT sudėties, t. y. sudaryta iš su šia sritimi 
susijusių svarbiausių civilių valstybės pareigūnų ir politikų. 

Kadangi VGT pagal Konstitucijos 140 straipsnio 1 dalį turi tik kitų valstybės 

institucijų kompetencijai priklausančių klausimų svarstymo ir koordinavimo įga- 
liojimus, tai Taryba negali priimti privalomų ir tiesiogiai veikiančių sprendimų". 
Vis dėlto VGT nutarimai yra labai svarbūs politiškai, nes paprastai išreiškia bendrą 
aukščiausiųjų valstybės pareigūnų poziciją. Be to, VGT yra svarbiausia Respublikos 
VS Ypač abejotinas demokratinės civilinės karinių ir sukarintų valstybės institucijų kontrolės prin- 
cipo požiūriu yra kariuomenės vado dalyvavimas VGT nario teisėmis svarstant kitus nei gynybos 
nacionalinio saugumo klausimus. 
V“ Pagal VGT įstatymo 7 straipsnio 3 dalį, Tarybos nutarimai klausimais, kurie pagal Konstituciją 
ir įstatymus priklauso Respublikos Prezidento, Seimo ar Vyriausybės kompetencijai, yra rekomenda- 
ciniai. Pagal to paties straipsnio 1 dalį, VGT nutarimai privalomai svarstomi pagal kompetenciją ati- 
tinkamose valstybės valdymo institucijose, o Taryba turi būti informuojama apie svarstymo rezultatus 
ir priimtus sprendimus. VGT įstatymo 8 straipsnyje nustatyta, kad Tarybos sprendimai įgyvendinami 
Respublikos Prezidento dekretais, Vyriausybės nutarimais, ministrų ir kitų valstybės valdymo institu- 
cijų vadovų įsakymais bei įmonių, įstaigų ir organizacijų teisės aktais. 

Prezidento patariamoji institucija jam sprendžiant pagrindinius valstybės gynimo 
klausimus. Kita vertus, pabrėžtina, kad pagal Konstituciją Respublikos Prezidentas 
nėra įpareigotas privalomai konsultuotis dėl tokių sprendimų su kitais VGT nariais. 


5. Karo padėtis, nepaprastoji padėtis, mobilizacija 


Konstitucijos 142, 144 ir 145 straipsniuose yra įtvirtinti dviejų ypatingų valstybės 
apsaugos (gynimo) priemonių — karo ir nepaprastosios padėties — pagrindai. Išsamiau 
karo ir nepaprastosios padėties teisinius režimus reguliuoja specialūs įstatymai!"“*. 
Karo ir nepaprastosios padėties konstituciniai institutai turi daug panašumų, 
bet nėra tapatūs!““. Pirma, panaši yra karo ir nepaprastosios padėties paskirtis — 
užtikrinti valstybės apsaugą nuo jos egzistencijai iškilusių grėsmių. Tačiau skiriasi 
karo ir nepaprastosios padėties įvedimo pagrindas: karo padėtis pagal Konstituci- 
jos 142 straipsnį įvedama dėl išorinių karinių grėsmių (kilus grėsmei valstybės su- 
verenumui ar teritorijos vientisumui dėl ginkluoto užpuolimo ar jo grėsmės arba 
prireikus vykdyti valstybės tarptautinius įsipareigojimus, susijusius su ginkluotųjų 
pajėgų panaudojimu), o nepaprastoji padėtis pagal Konstitucijos 144 straipsnį įveda- 
ma dėl socialinio, gamtinio ar techninio pobūdžio vidaus grėsmių (iškilus grėsmei 
valstybės konstitucinei santvarkai ar visuomenės rimčiai, pvz., dėl masinių riaušių, 
didžiulių potvynių ar gaisrų, didelio masto avarijos pavojingame objekte ir pan.). 
Antra, panašios pagal turinį yra karo ir nepaprastosios padėties metu taikomos 
ypatingosios (nepaprastosios) priemonės. Pirmiausia tai — laikini žmogaus teisių ir 
laisvių suvaržymai: pagal Konstitucijos 145 straipsnį, karo ir nepaprastosios padėties 
metu gali būti apribojamos teisės ir laisvės, nurodytos Konstitucijos 22, 24, 25, 32, 
35 ir 36 straipsniuose, t. y. privataus gyvenimo neliečiamybė (pvz., taikoma asmens 
susižinojimo kontrolė be teismo sankcijos), būsto neliečiamybė (pvz., asmens būs- 
to panaudojimas be jo sutikimo valstybės reikmėms), saviraiškos laisvė (pvz., įve- 
dama cenzūra), kilnojimosi laisvė (pvz., įvedama komendanto valanda, nustatomi 
draudimai lankytis tam tikrose teritorijose ir išvykti iš šalies, taikomas priverstinis 
gyventojų evakavimas), politinių partijų ir asociacijų laisvė (pvz., sustabdoma tam 
tikrų politinių partijų ir asociacijų veikla), susirinkimų laisvė (pvz., draudžiami tai- 
kūs susirinkimai). Pabrėžtina, kad negali būti nustatyti tokių pagrindinių asmeninių 
teisių ir laisvių ribojimai, kaip teisė į gyvybę, apsaugą nuo kankinimų ir nežmoniško 
elgesio, vergijos, laisvės suvaržymo dėl sutartinių prievolių nevykdymo, teisė būti 
pripažintu teisinių santykių subjektu, minties, sąžinės ir religijos laisvė, taip pat 
negali būti nukrypta nuo nullum crimen sine lege ir nulla poena sine lege principų!“““. 


V Karo padėties įstatymas.Valstybės žinios, 2000, Nr. 52-1482, Nr. 92-2855; 2003, Nr. 38-1667; 
2004, Nr. 96-3524, Nr. 115-4273; 2010, Nr. 48-2306; 2011, Nr. 2-41, Nr. 72-3465; 2012, Nr. 122- 
6107; TAR, 2014-10-28, Nr. 15006; TAR, 2015-03-27, Nr. 04360; TAR, 2016-06-23, Nr. 17528); 
Nepaprastosios padėties įstatymas. Valstybės žinios, 2002, Nr. 64-2575; 2003, Nr. 38-1661, Nr. 38- 
1713; 2005, Nr. 67-2399; 2006, Nr. 72-2692; 2010, Nr. 13-618, Nr. 48-2304; 2011, Nr. 72-3469; 
2012, Nr. 122-6112; TAR, 2015-03-27, Nr. 04364; TAR, 2016-06-23, Nr. 17529. 


"S ŠiuEiKas, E. Alternatyvi konstitucinė teisė. Vilnius: Teisinės informacijos centras, 2003, p. 562—564, 
V Tokius elementarių žmogaus teisių bei laisvių ribojimo draudimus net ir karo bei nepaprastosios 
padėties metu nustato ir Lietuvos Respublikos tarptautiniai įsipareigojimai pagal Tarptautinio pilie- 
tinių ir politinių teisių pakto (Valstybės žinios, 2002, Nr. 77-3288) 4 straipsnį bei Žmogaus teisių ir 
pagrindinių laisvių apsaugos konvencijos (Valstybės žinios, 2011, Nr. 156-7390) 15 straipsnį. 

Žmogaus teises ir laisves varžančių priemonių pobūdis karo ir nepaprastosios pa- 
dėties metu taip pat turi panašumų ir skirtumų: šios priemonės yra panašios tuo, 
kad turi atitikti bendrus žmogaus teisių ribojimo teisėtumo reikalavimus, t. y. jos 
turi būti būtinos ir proporcingos atsižvelgiant į padėties kritiškumą ir siekiamus 
tikslus (todėl, pavyzdžiui, karo ir nepaprastoji padėtis gali būti įvedama visoje šalies 
teritorijoje arba tik tam tikroje jos dalyje); karo padėties metu jos yra karinio pobū- 
džio ir taikomos pirmiausia karinių institucijų (pavyzdžiui, karinė cenzūra, karinis 
patruliavimas), o nepaprastosios padėties metu jas taiko pirmiausia policijos ir kitos 
viešosios tvarkos palaikymo institucijos. 

Kitos karo ir nepaprastosios padėties metu taikomos ypatingosios (nepaprasto- 
sios) priemonės yra valstybės valdymo pertvarkymas ir ūkinės veiklos reguliavimas 
pagal karo ar nepaprastosios padėties poreikius. Karo padėties metu prireikus gali 
būti įvesti ypatingus įgaliojimus turintys karo lauko teismai (tai suponuoja Konstitu- 
cijos 111 str. 3 d.), taip pat įvedama karinė valstybės administracija ir skiriami karo 
komendantai, turintys teisę duoti privalomus nurodymus jų veiklos teritorijoje vei- 
kiančioms valdžios institucijoms ar net jas pakeisti. Ir karo, ir nepaprastosios padėties 
metu savivaldybėse gali būti įvestas tiesioginis valdymas, duodami privalomi užsaky- 
mai ūkio subjektams ir ribojama jų veikla, nustatomi privalomi darbai gyventojams. 

Trečia, ir karo, ir nepaprastoji padėtis yra laikino pobūdžio ypatingosios prie- 
monės, t. y. jos turi trukti tik tol, kol yra būtinos valstybės egzistencijai iškilu- 
sioms grėsmėms panaikinti. Tačiau Konstitucijos 144 straipsnio 1 dalyje yra nusta- 
tyta maksimali nepaprastosios padėties trukmė — iki 6 mėnesių, taip suponuojant 
valstybės pareigą per šį laikotarpį pašalinti grėsmes jos konstitucinei santvarkai (jei 
tai nepavyktų, nepaprastosios padėties įvedimo klausimas turėtų būti sprendžiamas 
iš naujo). Maksimali karo padėties trukmė nėra nustatyta ir priklauso tik nuo to, 
kada išorinė karinė grėsmė bus atremta ar išnyks; atsižvelgiant į tai, Konstitucijos 
143 straipsnyje taip pat numatyta Seimo, Respublikos Prezidento ir savivaldybių 
tarybų įgaliojimų pratęsimo karo veiksmų metu galimybė, kai dėl tokios padėties 
negali būti surengti eiliniai rinkimai. 

Konstitucijos 142 straipsnyje taip pat įtvirtintas mobilizacijos institutas. Tai — 
dar viena karinio pobūdžio ypatingoji priemonė, papildanti karo padėties teisinį 
režimą. 2009 m. rugsėjo 24 d. nutarime"““* Konstitucinis Teismas pabrėžė, kad 
„mobilizacijos samprata visuotinai interpretuojama kaip reiškianti valstybės valdy- 
mo, ūkio sistemos, ginkluotųjų pajėgų parengimą karo padėčiai, inter alia, šaukiant 
valstybės piliečius į ginkluotąsias pajėgas, kai kyla valstybės ginkluoto užpuolimo 
grėsmė arba prasideda karas. Pagal Konstituciją, inter alia, jos 139, 142 straipsnius, 
mobilizacijos paskirtis yra organizuoti valstybės gynimą nuo užsienio ginkluoto už- 
puolimo. Viena iš mobilizacijos užtikrinimo priemonių yra piliečių šaukimas at- 
likti privalomąją karo tarnybą“ Taigi, be piliečių šaukimo atlikti privalomąją karo 
tarnybą, mobilizacija taip pat suponuoja valstybės valdymo, savivaldybių ir ūkio 
sistemos pertvarkymą karo padėčiai, t. y. iš anksto mobilizacijos planuose numatytų 
karo meto valstybės ir savivaldybių institucijų bei pareigūnų funkcijų atlikimą, ūkio 
subjektų veiklos reguliavimą ir ribojimą, privalomus užsakymus ūkio subjektams, 


"6 Konstitucinio Teismo 2009 m. rugsėjo 24 d. nutarimas. Valstybės žinios, 2009, Nr. 115-4888. 

privalomus darbus gyventojams, tam tikrų daiktų rekviziciją ar laikiną paėmimą 
valstybės poreikiams ir pan. 

Atsižvelgiant į valstybės gynybos poreikius mobilizacija gali būti visuotinė ir 
dalinė. Mobilizacijos ir demobilizacijos tvarką bei priemones reguliuoja Lietuvos 
Respublikos mobilizacijos ir priimančiosios šalies paramos įstatymas!“". Atsižvel- 
giant į Lietuvos narystės NATO ir ES įsipareigojimus šiame įstatyme taip pat regu- 
liuojami panašūs į mobilizacijos priimančiosios šalies paramos teikimo sąjungininkų 
ginkluotosioms pajėgoms santykiai, kai Lietuvos valstybės institucijos ir ūkio su- 
bjektai turi atlikti specifines prekių, paslaugų ir darbų teikimo į Lietuvą atvyku- 
sioms kitų šalių ginkluotosioms pajėgoms funkcijas. 

Karo padėčiai, nepaprastajai padėčiai ir mobilizacijai, kaip ypatingoms valsty- 
bės gynimo (apsaugos) priemonėms, taikoma ypatinga paskelbimo tvarka: Seimo 
nutarimas ar Respublikos Prezidento dekretas dėl šių priemonių taikymo nedelsiant 
oficialiai skelbiamas ne tik Teisės aktų registre, bet ir visuomenės informavimo 
priemonėse nedelsiant po priėmimo ir įsigalioja iš karto nuo tokio paskelbimo bet 
kuriuo iš šių būdų!"“*. Kitaip šios priemonės galėtų būti beprasmės, nes nesudarytų 
galimybės veiksmingai ir laiku reaguoti į iškilusią grėsmę valstybės egzistencijai. 


6. Karo ir alternatyvioji krašto apsaugos tarnyba 


Karo ir alternatyviosios krašto apsaugos tarnybos pagrindai įtvirtinti Konstitucijos 
139 straipsnyje. Konstitucijos 139 straipsnio 1 dalyje nustatyta kiekvieno Lietuvos 
Respublikos piliečio teisė ir pareiga ginti Lietuvos valstybę nuo užsienio ginkluoto 
užpuolimo, o 2 dalyje — Lietuvos Respublikos piliečių pareiga atlikti karo ar alterna- 
tyviąją krašto apsaugos tarnybą. Šios konstitucinės nuostatos sudaro karo prievolės — 
privalomosios karo ar alternatyviosios krašto apsaugos tarnybos — instituto pagrindą. 
Taigi pagal Konstituciją yra nustatytos dvi privalomosios tarnybos rūšys: privalomoji 
karo tarnyba, suponuojanti privalomą karinį Lietuvos Respublikos piliečių rengimą, 
ir alternatyvioji krašto apsaugos tarnyba, suponuojanti privalomą tokių piliečių ren- 
gimą krašto apsaugos poreikiams, kurie dėl religinių ar pacifistinių įsitikinimų negali 
atlikti tarnybos su ginklu (t. y. privalomąją karo tarnybą pakeičianti alternatyvi ne- 
ginkluota krašto apsaugos tarnyba). Privalomąją karo ir alternatyviąją krašto apsaugos 
tarnybą išsamiau reguliuoja Lietuvos Respublikos karo prievolės įstatymas!“““. 

Kita vertus, privalomoji karo tarnyba pagal Konstituciją nėra vienintelė karo 
tarnybos rūšis. Konstitucijos 139 straipsnio 3 dalis numato plačią įstatymų leidė- 


1740 


jo diskreciją reguliuoti krašto apsaugą, inter alia, karo tarnybą", o Konstitucijos 


V Mobilizacijos ir priimančios šalies paramos įstatymas. Valstybės žinios, 1996, Nr. 116-2695; 1997, 
Nr. 66-1606; 1998, Nr. 61-1730; 2010, Nr. 48-2305, Nr. 139-7103; 2011, Nr. 72-3464; 2013, Nr. 11- 


507; TAR, 2015-03-27, Nr. 04362. 
US Žr. Teisėkūros pagrindų įstatymo (Valstybės žinios, 2012, Nr. 110-5564; Nr. 132-6642; 2013, 
Nr. 76-3832; TAR, 2014-12-22, Nr. 20435; TAR, 2015-03-18, Nr. 03950) 20 straipsnio 7 ir 11 dalis. 


"“* Karo prievolės įstatymas. Valstybės žinios, 1996, Nr. 106-2427; 2011, Nr. 86-4150; TAR, 2015- 
04-20, Nr. 06032; TAR, 2015-07-01, Nr. 10509; TAR, 2016-04-26, Nr. 10421; TAR, 2016-06-23, 
Nr. 17527; TAR, 2016-07-13, Nr. 20281; TAR, 2016-11-15, Nr. 26837; TAR, 2017-05-30, Nr. 09161. 
V" 2009 m. rugsėjo 24 d. nutarime (Valstybės žinios, 2009, Nr. 115-4888) Konstitucinis Teismas 
konstatavo, kad įstatymų leidėjas gali nustatyti karo tarnybos rūšis, privalomosios karo tarnybos 

141 straipsnyje vartojama tikrosios karo tarnybos sąvoka suponuoja, kad įstatymo gali 
būti nustatytos ir kitos nei privalomoji karo tarnybos rūšys, pavyzdžiui, profesinė ar 
savanorių karo tarnyba''*!. 2009 m. rugsėjo 24 d. nutarime'"“? Konstitucinis Teismas 
pabrėžė, kad konstitucinė privalomosios karo tarnybos samprata negali būti tapatina- 
ma su tikrosios karo tarnybos sąvoka, o Konstitucijos 139 straipsnis negali būti inter- 
pretuojamas kaip reiškiantis, kad kariuomenė turi būti organizuota tik privalomosios 
karo tarnybos pagrindu, t. y. jis nedraudžia kariuomenės organizuoti ir įstatymo 
numatytos profesinės bei savanorių karo tarnybos pagrindu (tai jokiu būdu nereiškia, 
kad įstatymų leidėjas prireikus negali numatyti ir kitų karo tarnybos rūšių). Regu- 
liuodamas krašto apsaugos, inter alia, karo tarnybos ir kariuomenės organizavimo, 
klausimus, įstatymų leidėjas turi atsižvelgti į geopolitinę situaciją ir kitus veiksnius, 
darančius įtaką valstybės saugumui, t. y. įvertinti galimas grėsmes valstybės saugu- 
mui, ilgalaikius politinius procesus, valstybės dalyvavimą valstybių tarpusavio pa- 
galbos organizacijose, valstybės tarptautinius įsipareigojimus saugumo užtikrinimo, 
taikos palaikymo misijose ir pan. (minėtasis Konstitucinio Teismo 2009 m. rugsėjo 
24 d. nutarimas ir 2015 m. lapkričio 4 d. nutarimas!'“*). Tai, inter alia, reiškia gali- 
mybę nustatyti kitokį kariuomenės dydį ir jos organizavimo būdą (pvz., kariuomenės 
sudarymą vien ar daugiausia profesinės ir savanorių karo tarnybos pagrindu) Lietuvai 
būnant NATO nare, kai kolektyvinės gynybos įsipareigojimai pagal Šiaurės Atlanto 
Sutarties 5 straipsnį laiduoja, kad Lietuvos valstybė užsienio ginkluoto užpuolimo 
atveju neturės gintis viena, o bus ginama ir kitų NATO narių (jeigu, suprantama, 
geopolitinė situacija yra gera ir agresijos tikimybė yra maža'"“*). 

Tačiau įstatymų leidėjo diskrecija reguliuoti karo (ir alternatyviąją krašto ap- 
saugos) tarnybą ir jos formas nėra beribė. Ją riboja konstitucinė Lietuvos kariuo- 
menės paskirtis saugoti ir ginti valstybę bei jos piliečius nuo užsienio ginkluoto 
užpuolimo, taip pat konstitucinė karo ir alternatyviosios krašto apsaugos tarnybos 
(karo prievolės) instituto paskirtis. Pirma, kad ir kokios karo tarnybos rūšies (ar 
kelių iš jų) pagrindu būtų sudaryta kariuomenė, ji turi būti pajėgi atlikti valsty- 
bės gynybos funkcijas: minėtajame 2009 m. rugsėjo 24 d. nutarime Konstitucinis 


Teismas pabrėžė, kad „Lietuvos Respublika, tiek siekdama apsaugoti Konstitucijoje 


formas, amžiaus, sveikatos ir kitus reikalavimus karo tarnybos subjektams, karo tarnybos atlikimo tvar- 
ką, atleidimo nuo privalomosios karo tarnybos sąlygas, susijusias su aplinkybėmis, dėl kurių piliečiai 
negali atlikti tokios tarnybos (amžius, sveikatos būklė ir kt.). 

"4! Profesinė karo tarnyba yra savanoriška nuolatinė atlygintina karo tarnyba, o savanorių karo tarny- 
ba — savanoriška nenuolatinė karo tarnyba atsitraukiant nuo pagrindinio darbo ar užsiėmimo. Išsamiau 
šias karo tarnybos rūšis reguliuoja Krašto apsaugos sistemos organizavimo ir karo tarnybos įstaty- 
mas (Valstybės žinios, 1998, Nr. 49-1325; 1999, Nr. 11-246, Nr. 64-2069; 2000, Nr. 92-2858; 2002, 
Nr. 1023-4550; 2003, Nr. 32-1308, Nr. 91(1)-4106; 2004, Nr. 169-6215; 2005, Nr. 143-5183; 2006, 
Nr. 72-2679; 2008, Nr. 38-1377; 2009, Nr. 29-1142, Nr. 95-4035; 2010, Nr. 63-3099; 2011, Nr. 46- 
2155, Nr. 72-3466, Nr. 86-4151; 2012, Nr. 129-6466, Nr. 135-6875; TAR, 2014-12-29, Nr. 20786; 
TAR, 2015-05-07, Nr. 06839; TAR, 2016-11-15, Nr. 26833). 


"4 Konstitucinio Teismo 2009 m. rugsėjo 24 d. nutarimas. Valstybės žinios, 2009, Nr. 115-4888. Tai 
pakartota Konstitucinio Teismo 2015 m. lapkričio 4 d. nutarime. TAR, 2015-11-04, Nr. 17587. 

V Konstitucinio Teismo 2015 m. lapkričio 4 d. nutarimas. TAR, 2015-11-04, Nr. 17587. 

"4 2014 metais, prasidėjus Rusijos agresijai prieš Ukrainą ir dėl to išaugus grėsmėms Lietuvos sau- 
gumui, nuspręsta atnaujinti šaukimą į privalomąją karo tarnybą. 

expressis verbis įtvirtintas vertybes — valstybės nepriklausomybę, teritorijos nelie- 
čiamybę, konstitucinę santvarką, tiek vykdydama iš tarptautinių sutarčių kylančius 
konstituciškai pagrįstus įsipareigojimus, privalo krašto apsaugos sistemą, inter alia, 
karo tarnybą, organizuoti taip, kad valstybė turėtų gerai parengtų, reguliarių, pa- 
sirengusių operatyviai reaguoti į grėsmes valstybės saugumui ir galinčių dalyvauti 
kolektyvinės gynybos operacijose, taikos palaikymo misijose ir pan. karo tarnybos 
pagrindu sudarytų junginių.“ !'**. 

Antra, konstitucinė piliečių pareiga atlikti karo ar alternatyviąją krašto apsaugos 
tarnybą nėra savitikslė — ji yra tiesiogiai susijusi su pareiga ginti valstybę nuo užsie- 
nio ginkluoto užpuolimo (minėtasis Konstitucinio Teismo 2009 m. rugsėjo 24 d. 
nutarimas); vadinasi, karo (ir alternatyviosios krašto apsaugos) tarnybos konstitu- 
cinė paskirtis — užtikrinti tinkamą piliečių pasirengimą ginti valstybę nuo užsienio 
ginkluoto užpuolimo ir jos gynimą. Todėl pagal Konstituciją karo tarnybos teisi- 
nis reguliavimas turi, atsižvelgiant į galimas grėsmes valstybės saugumui, užtikrinti 
tinkamą valstybės gynimą nuo užsienio ginkluoto užpuolimo, inter alia, tinkamą 
piliečių parengimą ginti valstybę nuo užsienio ginkluoto užpuolimo!"**. 

Trečia, atsižvelgiant į tai, kad pagal Konstitucijos 139 straipsnio 1 dalį Lietu- 
vos valstybės gynimas nuo užsienio ginkluoto užpuolimo yra kiekvieno Lietuvos 
Respublikos piliečio teisė ir pareiga, įstatymų leidėjas turi ribotą diskreciją atleisti 
piliečius nuo konstitucinės pareigos atlikti karo ar alternatyviąją krašto apsaugos tar- 
nybą vykdymo: kaip aišku iš minėtojo Konstitucinio Teismo 2009 m. rugsėjo 24 d. 
nutarimo, reguliuodamas karo tarnybos santykius, įstatymų leidėjas gali nustatyti tik 
tokius atleidimo nuo privalomosios karo tarnybos pagrindus, kurie būtų susiję su 
objektyviomis aplinkybėmis, dėl kurių piliečiai negali atlikti tokios tarnybos (t. y. 
amžius, sveikatos būklė ir kt.). 

Ketvirta, nors įstatymų leidėjas turi plačią diskreciją reguliuoti karo tarnybą, 
jis turi nustatyti specifinius karo tarnybos ypatumus, kylančius iš konstitucinės šios 
tarnybos paskirties užtikrinti pasirengimą ginti valstybę nuo užsienio ginkluoto už- 
puolimo ir jos gynimą". Pavyzdžiui, turi būti užtikrinamas tam tikras (profesinei 
karo tarnybai — nuolatinis) kovinės parengties palaikymas ir su tuo susijęs ypatingas 
tarnybos atlikimo režimas (inter alia, karo tarnybos laiko, jos nepertraukiamumo 


V45 Taip pat žr. Konstitucinio Teismo 2015 m. lapkričio 4 d. nutarimą (TAR, 2015-11-04, Nr. 17587), 
kuriame pakartota, kad „iš Konstitucijos, inter alia, jos 3, 139, 141, 142 straipsnių nuostatų, įstatymų 
leidėjui atsiranda pareiga nustatyti tokį teisinį reguliavimą, kad Lietuvos Respublika turėtų reguliarią, 
gerai organizuotą kariuomenę, pajėgią vykdyti konstitucines funkcijas“. 

Va Minėtajame 2009 m. rugsėjo 24 d. nutarime Konstitucinis Teismas pabrėžė, kad „priešingu atve- 
ju, t. y. tinkamai neparengus piliečių vykdyti konstitucinę pareigą ginti valstybę nuo užsienio gin- 
kluoto užpuolimo, inter alia, ne tik kiltų nepamatuotai didelė grėsmė piliečių, pašauktų ginti savo 
šalį nuo užsienio ginkluoto užpuolimo, bet tam tinkamai neparengtų, sveikatai ir (ar) gyvybei, bet ir 
apskritai tokie piliečiai negalėtų atlikti iš Konstitucijos jiems kylančios priedermės ginti savo valstybę 
ir taip būtų paneigta Konstitucijos 139 straipsnio 1 dalyje įtvirtinta pareiga“: Minėtajame Konstitucinio 
Teismo 2015 m. lapkričio 4 d. nutarime pabrėžta, kad „Konstitucijai neprieštarautų tik toks krašto 
apsaugos sistemos, inter alia, karo tarnybos, teisinis reguliavimas, kuris būtų nustatytas atsižvelgiant į 
galimas grėsmes valstybės saugumui ir užtikrintų valstybės gynimą nuo užsienio ginkluoto užpuolimo, 
inter alia, tinkamą piliečių parengimą ginti valstybę nuo užsienio ginkluoto užpuolimo“: 


V* Konstitucinio Teismo 2015 m. lapkričio 4 d. nutarimas. TAR, 2015-11-04, Nr. 17587. 

6. Karo ir alternatyvioji krašto apsaugos tarnyba 


ir mobilumo ypatumai, griežto hierarchinio pavaldumo karių tarpusavio santykiai, 
karių laipsnių sistema, drausminės atsakomybės specifika), ypatingas karių teisinis 
statusas, apimantis specifinius jų įgaliojimus (inter alia, susijusius su karinės jėgos 
naudojimu), specifiniai kariams keliami reikalavimai (inter alia, susiję su jų loja- 
lumu Lietuvos valstybei, amžiumi, sveikatos būkle, taip pat išsilavinimu, fiziniu 
pasirengimu, moralinėmis savybėmis ir pan.), tam tikri jiems taikomi apribojimai 
ir draudimai "“, taip pat specialios socialinės ir kitos garantijos, specialus teisinis 
reguliavimas teisės aktais (statutais), kuriais nustatoma karo tarnybos atlikimo tvarka 
ir sąlygos. 

Pabrėžtina, kad konstitucinė piliečių pareiga atlikti karo ar alternatyviąją krašto 
apsaugos tarnybą ir pasirengti ginti valstybę nuo užsienio ginkluoto užpuolimo gali 
būti įgyvendinama įvairiomis formomis, kurių įvairovę suponuoja valstybės gyny- 
bos priemonių įvairovė. Kaip minėtajame 2009 m. rugsėjo 24 d. nutarime pabrėžė 
Konstitucinis Teismas, pasirengimas ginti valstybę negali būti suprantamas tik kaip 
tarnyba kariniam parengimui įgyti ir yra „gana plati sąvoka“, t. y. „šalies gynybos po- 
reikiai ir priemonės gali būti labai įvairūs, apimantys ne tik kariuomenės ir ginkluo- 
tės didinimą siekiant sustiprinti valstybės karinę galią, bet ir su ginkluota gynyba 
tiesiogiai nesusijusias informacines-technologines, gamybines ir kitas panašaus po- 
būdžio priemones, tam tikru aspektu lemiančias valstybės karinės galios stiprinimą“. 
Atsižvelgdamas į tai, Konstitucinis Teismas tame pačiame nutarime pabrėžė, kad 
iš Konstitucijos įstatymų leidėjui atsiranda pareiga nustatyti veiksmingas piliečių, 
turinčių pareigą atlikti privalomąją karo (ar alternatyviąją krašto apsaugos) tarny- 
bą, parengimo ginti valstybę priemones, užtikrinančias tinkamą piliečių parengimą 
atlikti konstitucinę pareigą ginti valstybę nuo užsienio ginkluoto užpuolimo (inter 
alia, mobilizacijos atveju). Be ilgesnio laikotarpio privalomosios karo tarnybos, to- 
kių priemonių pavyzdžiais galėtų būti privalomi kariniai mokymai, dalyvavimas ati- 
tinkamos organizacijos, priskiriamos krašto apsaugos sistemai (pvz., Lietuvos šaulių 
sąjungos), veikloje, visuotiniai krašto apsaugos sistemos renginiai ir pan. 


V Pavyzdžiui, Konstitucinio Teismo 2015 m. lapkričio 4 d. nutarime konstatuota, kad konstituci- 


nė karo tarnybos paskirtis, kario statuso ypatumai, ypatingas šios tarnybos pobūdis ir kitos svarbios 
aplinkybės, susijusios su valstybės gynimo ir saugumo užtikrinimu bei valstybės prisiimtų tarptautinių 
įsipareigojimų vykdymu, suponuoja įstatymų leidėjo diskreciją profesinės karo tarnybos karių veiklai 
nustatyti ir kitokius apribojimus, nei būtini pagal Konstitucijos 33 straipsnio 1 dalį ir 141 straipsnį. 

